
CURAVIT 

mWM  HOLZAIUMER, 

SS.  THEOLOGIAE  IX  SEMINARIO  EPISCOPALI  MOeiNTI.NO  PROFESSOR. 


I. 

Qui  complectitur  Epistolam  ad  Romanos  et  primam  ad  Corinthios. 


EDITIO  SECUNDA  TR16US  TOMIS  COMPREHENSA. 


MOCraTIAE , 

SUMPTIBUS  FRANCISCI  KIRCHHEMII 

1858. 


OCr  I  9  1999 


PRAEFATIO  PRIMAE  EDITIOIS. 


Prodit  tandem  in  lucem  tomus  Estii  nostri  primus!  Serius  quidem, 
quam  lectores  et  nosmetipsi  suramis  in  votis  habuimus:  verum  speramus, 
fore  ut,  spectata  delectatione,  quae  Tlieologis  ex  ipsa  operis  excellentia 
orietur,  magnaque  laboris  difficultate,  ea  nobis  venia  concedatur,  quam 
hic  amice  efflagitamus. 

Et  primum  quidem  inter  omnes  constat,  Guilielmi  Estii  in  D.  Pauli 
epistolas,  item  ct  in  catholicas  commentarios  omnium,  qui  unquam  ex- 
stitere,  esse  praestantissimos  dignosque,  qui  pari  cum  Maldonato  nostro 
gradu  incedant,  ita  ut  paulatim  catholicus  in  omnes  Novi  Foederis 
libros  commentarius  assurgat.  Jungimus  ambos,  tamquam  exegesis  ca- 
tholicae  coryphaeos ,  quamvis  non  diffiteamur,  magnam  inter  utrumque 
esse  differentiam,  quae  ex  materiae,  quam  singuli  tractarunt,  diversitate 
procedit. 

Si  enim  in  Maldonato,  dum  historiam  cvangelicam  commentatur, 
ingenii  acumen  in  enodandis  difficultatibus  felicissimum ,  vivida  et  nun- 
quam  interrupta  expositionis  claritas ,  hilaris  denique  dictionis  elegantia 
nobis  arridet,  ut  nullius  fere  libri  meminerim,  quod  majori  cum  voluptate 
a  me  tractatum  sit,  —  in  Estio,  dum  profundissimam  D.  Pauli  theo- 
logiam  et  philosophiam  exponit,  dignam  difflcillimo  opere  gravitatem, 
doctrinam  theologicam  et  eruditionem  scholasticara  rairaraus,  ita  ut,  si 
Hispanum  nostrum  propter  elegantiam  Classicura  inter  coraraentatores 
dicimus,  Belga  noster  popali  sui  more,  jure  optimo ,  ipsa  autoritate 
Pontificia  (Benedicti  XIV.) ,  Doctor  fundatissimus  et  Theologus  dici 
raereatur. 

Alterura,  quod  praeter  operis  praestantiam  nos  ad  editionem  istara 

impulit,    illud  est,    quod  Estii  Commentarii   taiitae  raritatis    sint,    ut   in 


VI 

bibliothecis  quoque  illis,  quae  inter  maximas  ('cnsentur,  nulla  exemplaria 
reperiantur,  vel  nianca.  Ita  Bibliotlieca  regia  Monacensis  unum  tantum 
exeraplar  habet ,  Bibliotheca  Universitatis  alterum ,  sed  uno  voluniine 
truncatum.  Huic  infelici  casui,  quo  thesaurus,  qui  publici  juris  esse 
debuisset ,  in  paucorum  manus  relegatur ,  succurrendum  esse  duximus, 
et  editione  Moguntina  aliquam ,  ni  fallimur ,  apud  Nostros  gratiam  con- 
secuti  sumus. 

Quod  ad  rationes  attinet,  quae  in  edendo  Estio  nobis  praeluxerunt, 
eaedem  fere  sunt,  quas  jam  prius  in  Maldonato  exposuimus.  Editionem 
secuti  sumus  Coloniensem  anni  MDCXXXL,  a  praeclarissimo  Viro  Jacobo 
Merlo  Horstio  adornatam ,  quae  inter  optimas  numeratur ,  corrigendo 
commentario  tanta  cura  impensa,  quanta  apud  typographos  nostros  Ger- 
manos  adhiberi  potest.  In  opere  vero  ipso  pulclire  et  eleganter  edendo, 
sicut  hodie  moris  est,  bibliopola  honestissimus  et  amicissimus  neque 
sumptibus,  neque  labori  pepercit,  et,  quod  praecipuum  est,  pretium  ita 
minutum  constituit,  ut  omnibus  praesto  esse  possit.  Editionum  elenchuni 
et  lectionis  varietatem  libenter  oraisimus,  quod.  quia  Comraentarius 
noster  catholicus  est ,  et  nihil  nliud  reprehensione  dignum  occurrit, 
magnain ,  nescio ,  cui  Critico  Lipsiensi,  fuit  doloris  incitamentum.  Tho- 
luckius  vero  ipse ,  qui  elegantem  Commentariorum  Calvini  editionem 
adornavit,  nihil  ejusraodi  adjecit.  Et  si  aliqua  in  Estio  occurrat  lectionis 
idiversitas,  ea  nemini  debetur,  nisi  typographorum  negligentiae  et  igno- 
rantiae,  neque  nobis  unquara  in  anirao  fuit,  vulgarera  illam  ^apientiam 
jactare ,  quae  apud  Misnenses  et  Portenses  in  trivio  grassatur.  Sat 
nobis  egisse  visum  est,  optimorum  ingeniorum  lucubrationes ,  sojidissi- 
mas  Ecclesiae  columnas.  quae  temporura  injuriae  succubuerant,  ex 
tenebris  eruisse,  et  si  quid  ex  eo  Ecclesiae  et  scientiae  catliolicae 
utilitatis  et  splendoris  accedit,  illud,  quod  unice  aspiramus,  praemium 
jam  consecuti  sumus. 


AUGISTAE    V1^DEL1C0KU.W,  15.  Jidii  MDOCCXLI. 


PRAEFATIO  SEClflDAE  EDITIOMS. 


Quod  prioris  editionis  auctor,  vir  clarissimus  et  de  Ecclesiae  bono 
et  re  literaria  optime  meritus  Franciscus  Sausen,  speravit  fore,  ut  ali- 
quam  apud  Catholicos  gratiam  labore  suo  sit  consecuturus ,  hoc ,  quum 
opus  suum  omnium  asscnsu  comprobaretur ,  expletum  est.  Quare  vir 
hidefessus  de  nova  editione ,  quae  priori  etiam  elegantior  et  tamcn 
minoris  esset  pretii,  cogitabat.  Jam  inter  eum  et  notae  liberalitatis 
bibliopolam  ea  de  re  conventum ,  jamque  opus  coeptum  erat,  quum  id 
gravi  niorbo  correptus  editor  intermittere  cogeretur.  Favente  Numine 
sanitas  rediit,  attamen  convalcscenti  e  morbo  operis  continuandi  spes 
non  affulsit,  quum  vires  attenuatae  vix  consuetis  iisque  non  paucis  et. 
gravissimis  officiis  et  occupationibus  sufficere  sibi  viderentur. 

Nihilominus  ab  opere  pro  Dei  gloria  et  Ecclesiae  honore  et  utili- 
tate  suscepto  non  desistebat;  at  quod  ipse  continuare  non  poterat,  ut 
nos  susciperemus  invitavit ;  et  liberalissime,  quodcumque  ipse  habere 
poterat  juris  et  emolumenti  cessit,  ne  utilissimum  opus  majorem  ultra 
reciperet  cunctationem. 

Cujus  viri  vestigia  terentes  id  solum  curavimus,  ut  prioris  editionis 
textum  diligentissime  percensentes  integrum  et  quam  eraendatissimum 
exhiberemus. 

Nihil  ergo  in  re  immutatum.  nihil  adjectum,  nihil  omissum.  Totum 
Doctoris  fundatissimi  opus,  quale  ipse  conscripsit  et  ad  optimorum 
librorum  fidem  prior  illa  Moguntina  editio  denuo  Theologorum  manibus 
tradiderat,  tibi.  benevole  lector,  offertur.  Sed  quod  auctor  fundatissime 
scripsit    et    antecessor    noster    optirae    recognitura    edidit    opus,    iiovam, 


vm 

opinor,  hac  editione  laudem  assequetur  externa  compositione ,  qua  id 
praecipue  spectatum  est,  ut  et  oculis  elegantiae  specie  placeret,  et 
pretio  prioris  editionis  non  mediocriter  minuto  a  Divinarum  Scripturarum 
studiosis  facile  comparari  possit. 

Prodit  nunc  in  lucem  editionis  nostrae  tomus  primus,  complectens 
epistolam  ad  Romanos  et  primam  ad  Corinthios;  sequentur,  si  Deus 
nobis  vitam  et  sanitatem  conservaverit,  intra  anni  spatium  reliqui  duo, 
quorum  prior  reliquas  Divi  Pauli  epistolas  excepta  ea  quam  ad  Hebraeos 
scripsit,  posterior  hanc  ipsam  et  Catholicas  epistolas  complectetur. 

Quo  labore  feliciter  ad  finem  perducto  speramus  fore ,  ut  aliquan- 
tum  contulerimus  ad  serium,  exoptatum  et  fructibus  plenum  Sacrae 
Scripturae  studium.  Quam  gratiam  si  Deus,  unus  Magister  noster,  ex 
cujus  plenitudine  omnes  hauserunt,  quotquot  in  Ecclesia  utiliter  docue- 
runt,    concesserit,    non  minimam  operae  nostrae  mercedem  reputabimus. 

MOGUNTIAE,  Festo  Sanctae  Hildegardis  Virginis,  17.  Sept.  1858. 

EDITOR. 


ADMODUM  REVERENDO 

ET 

AMPLISSIMO  VmO  AC  DOIII^O 

D.  NORBERTO  HORIGHEM^ 

ELECTO  ET  CONFIHM  ATO  ABBATI  STEINFEI.DEXSI,   DOMINOET  PATRONO  SUO  COLENDISSIMO. 

—^tM-^ — 

Urbem  Christianum  jam  diu  gravis  et  saeva  malorum  tempestas  afflixit;  hor- 
ret  animus  meminisse ,  seu  prima  tragicorum  Germaniae  motuum  initia ,  seu  pro- 
gressum  et  incrementa  cogitet.  Et,  ut  caetera  taceam,  haeresis  saue,  quae  lerna 
malorum  est,  malesana  nocendi  libidine  stimulata,  perfidiae  suae  semina  ubique 
sparsit,  et  jam,  postquam  Urbes ,  Ditiones ,  Provincias  infecit,  Eegna  quoque  et 
Imperia  spe  devoraverat.  Hinc  natum  infelix  illud  lolium  in  pestem  et  exitium 
Reipublicae;  hinc,  inquam,  tot  bella  et  clades,  tot  Ecclesiarum  et  Monasteriorum 
eversiones ,  tot  Provinciarum  et  Urbium  ruinae ,  et ,  quod  magis  lugendum ,  tot 
animarum  interitus  pullularunt.  Nec  vero  tantis  malis  defuit  tandem  praepotens 
Deimanus;  quin  in  laborantis  Reipublicae  subsidium  variorum  excitavit  industriam 
et  vires,  animos  et  ingenia  acuit.  Alios  quidem  consilio  et  prudentia  validos, 
alios  viribus  et  armis  robustos,  alios  litteris  studiisque  diligenter  excultos  provi- 
dit,  qui,  velut  Atlantes,  Orbi  seu  Reipublicae  fatiscenti  humeros  supponerent.  Hinc 
jam  paulatim  e  squalore  suo  et  cladibus  respirat  Germania,  et  amoeniorem  solito 
vultum  patria  omnis  osteutare  incipit,  cui  extrema  quaevis  immiuere  pridem  vide- 
bantur.  Et  quid  adeo  fidem  superet,  quam  si  initia  belli  cum  exitu  conferantur? 
Nimirum  haec  mutatio  dexterae  Excelsi,  qui  hostium  fregit  vires,  et  maligna  con- 
silia  in  ipsos  retorsit  auctores! 

Plaudunt  itaque ,  et  merito  sibi  gratulantur  pia  Deoque  cara  pectora ,  de 
benigniore  Numinis  favore  et  felici  rerum  nostrarum  cursu ;  idque  votis  omnibus 
vehementer  expetunt,  ut,  sicut  facilem  hactenus  promptamque  Dei  manum  experti 
sumus,  sic  eandem  par  hominum  fervor  et  industria  comitetur.  Haec,  inquam, 
una  passim  vox  est,  hoc  votum  omnium,  ut  quando  tam  amplum  Evangelio  (sic 
liceat  mihi  cum  Paulo  nostro  loqui)  ostium  panditur,  multi  quoque  exsistant  viri 
apostolici,  id  est,  instructi  spiritu  vere  Apostolico,  qui  attendant  lectioni  et  doctri- 
nae,  qui  exemplum  siut  fidelium,  qui  zelum  Dei  habeant,  sed  et  pariter  scientiam, 
ut  potentes  sint  exhortari  in  doctrina  sana,  et  redarguere  eos,  qui  veritati  resi- 
stunt;   qui  caetera  omnia   pro  nihilo    aestiment,    ut  Christum    lucrifaciant.     Talis 


sane  ipse  erat  Gentium  Doctor,  tales  quoque  alios  facere  satagebat.  Talis  Apo- 
stolorum  Princeps  Petrus,  talis  Jacobus,  Joannes  et  Judas,  quorum,  ut  vita  forma 
est,  sic  doctrina  uorma  p.dei  vitaeque  Christianae. 

Quod  cum  probe  nosset  vir  vitae  integerrimae  et  rarae  eruditionis  Guiliel- 
mus  Estius,  SS.  Litterarum  in  Acad.  Duacena  Professor  primarius,  et  universi- 
tatis  ibidem  Cancellarius,  nec  non  seminario  Regio  Praeses  a  Rege  datus,  totum 
sese  sublimiori  litteraturae  et  formandis  ad  auimarum  curam  et  Ecclesiae  bonum 
alumnis  consecravit  (quod  munus  triginta,  et  amplius  annos  eximia  cum  laude 
gessit),  et  Epistolas  Apostolicas  doctissimis  Commentationibus  illustrandas  sus- 
cepit,  persuasus  utique,  spiritum  auinmmve  Pastoribus  et  Ecclesiaruui  Praelatis 
dignum,  id  est,  Apostolicum,  non  aliunde  melius,  quam  ex  ipsis  scriptis  Apo- 
stolicis  hauriri. 

Huic  porro  auctori,  novis  jam  curis  typisque  eleganter  adornato,  dum  pro 
more  Patronum  quaero,  alium  praeter  Te,  Admodum  Reverende  et  Amplissime 
Domine,  inveni  neminem.  At  id  sane  percommode.  Sive  enim  Apostoli  spiritum 
scopumque  specto,  sive  interpretis  studium  menteraque  libro;  nae  utrumque  Tu 
pia  et  felici  aemulatione  sectaris,  utrique  Te  Eruditio  et  spectata  Virtus  adso- 
ciat.  Fecerunt  ambae,  ut  jam  diu  isto,  quo  nunc  emines  fastigio,  dignus  baberere, 
adeoque  Norberti,  sancti  illius  et  magni  Praesulis  vestri ,  virtute  pariter  et  no- 
mine  claresceres. 

Gratulor  sane  ex  auimo  Ordini  Tuo,  gratulor  Ecclesiae,  cujus  decorem  jam 
quasi  postlimiuio  per  tot  inclytas  Deoque  dicatas  Religiosorum  familias  deligi  ac 
dirigi  passim  ^^demus;  et  quid  aliud  ominari  licet,  cura  Te,  Tuique  similes  video, 
quara,  quod  sub  talibus  Praesidibus  disciplina  Religionum  movebit  lacertos ,  et 
praeter  spem   omnium  quasi  reddita  juventute  revirescet? 

Macte  tali  virtute,  qua  cepisti;  vive  Deo,  Tibi,  Tuisque  din  ^elix,  et  salvus. 
Sic  precor  ex  animo,  quem  Tibi  unice  devotum  sisto ;  aut  si  mavis,  Magnum  ejus 
testem  Vatemque  mitto  vas  Electionis  PaM?Mm;  optoque,  ut  cum  eo  certes  bonum 
certamen,  cursum  consummes  feliciter,  et  tandem  repositam  Tibi  coronam  justitiae 
a  Justo  Judice  perennem  recipias. 

Coloniae  Calendis  Aprilis  Anno  MDCXXXI. 

Adm.  Reverend.   et  Amplis.   P.   V*'= 

.iTid 


devotissimus 


PET.  HENNINGIUS, 

BibliopoUi- 


DE  VITA  ET  SCRIPTIS 

D.  GIILIEIMI   ESTIl 

EX  BIBLIOTHECA  BELGICA  VALERII  ANDREAE  DESSELT,  J.  C. 


GUILIELMVS  ESTIUS,  Gorcomii  natus ,  non  ignoto  Hollandiae  op- 
pido ,  patre  Hesselio,  viro  admodum  Catholico  et  Orthodoxae  Religionis  stu- 
diosissimo ,  de  vetusia  nobilium  olim  Arcis  Estensis  haud  procul  Tila ,  in 
Batavis,  Toparcharum  stirpe,  unde  cognomentum  et  insignia  apud  posteros 
manserunt.  Puer  Ultrajecti  litteris  poUtioribus  linguisque  sub  Georgio  Macro- 
pedio  eruditus  est ;  Lovanii  in  studiis  cum  Philosophicis ,  tum  Theologicis 
feliciter  institutus ,  illa  etiam  decennio  toto  in  Falconis  Gymnasio  tradidit. 
Ac  demum,  S.  Theologiae  Doctor,  e  publico  eandem  pulpito  interpretari  coe- 
perat,  et  mox  Duacum  accersitus,  Regio  ibidem  'fuxsoTYjpuo  praeficitur,  ad  D. 
Petrum  Praepositus ,  et  Universitatis  eo  nomine  ('ancetlarius  salutatur.  Vir 
sane  multis  Pietatis,  Doctrinae,  Modestiae  Christianae,  atque  in  pauperes  Be- 
neficentiae,  nominibus  suspiciendus.  Lovanii  adhuc  exsistens  operam  quoque 
suam  contulit  in  D.  Augustini  Opera,  studio  Lovaniensium  castiganda,  et  To- 
mum  IX.  e  manuscriptis  recensuit.     Scripsit  ibidem 

Poema  de  iibera  Eeligione.  Exstantque  ejusdem  versus  aliquot  De  Agno 
Dei,  in  Oratione  Molani  de  Agnis  Dei ,  cap.   13. 

.    Martyrium  R.  P.  Edmundi  Campiani,  Societ.  Jesu,   e   Gallico  Latine  red- 
didit.     Lovanii  1582.  8.  apud  Masium. 

Duaci  vero  dedit  Historiam  Martyriun  Gorcomiensium ,  majori  numero 
Fratrum  Minorum  (quorum  Guardianus ,  Nicolaus  Pjcus,  Estii  erat  avuncu- 
lus) ,  Ayi.   1572.  a  Geusiis  rebellibus  interemptorum. 


xn 

MartjTium  item  Guilielmi  Gaudani,  Minoritae,  ac  Cornelii  Musii,  Delphii, 
Theologi  ac  Poetae.     Excudit  Balthasar  Bellerus  1603.     8. 

Commentarium  absolutissimum  ac  doctissimum  in  omnes  B.  Pauli  Episto- 
las,  cujus  editioni  immortuus  est.  Prodiit  vero  a  morte  Eximii  viri  Bartho- 
lomaei  Petri  cura,.cum  Auctario   ejusdem ,    in  Epistolas   Joannis  Canonica». 

Orationes  Theologicae  XIX.  typis  Laurentii  Kellamini ,  8.  1614.  ibidem 
a  morte  auctoris  evulgatae;   ut  et 

Comraentarii  in  lib.  IV.  Petri  Lombardi,  vulgo  Magistri  sententiarum,  qui- 
bus  S.  Thomae  Aquinatis  summa  Theologica  pariter  illustratur ;  ibidem  typig 
Borremanni ,   1615.  fol.  Tom.  IV. 

Denique  Annotationes  in  praecipua  ac  difficiliora  S.  Scripturae  loca.  ibid. 
fol.  et  Coloniae  1622.  Apud  Joannem  Crithium,  in  4. 

Moritur  Duaci,  in  Regio ,  ut  vocant,  seminario ,  non  sine  sanctitatis 
opinione,  anno  Domini  1613.,  aetatis  70.,  XII.  Kalend.  Octobris;  depositus 
in  Aede  sacra  D.  Petri,  Apostolorum  Principis. 


PROTESTATIO  AICTORIS, 

m  EJUS  SCHEDIS   REPERTA,   ET    IPSIUS  VERBIS    HIC   POSITA. 


1  rotestatur  Aiitor,  quod  omnia  velit  esse  submissa  judicio  Ecclesiae  Ca- 
tholicae,  et  ejus  summo  in  terris  Pastori  ac  Judici,  Rom.  Pontifici;  velitque  pro 
non  dicto  haberi,  si  quid  male  dictum.  Quod  nolit  ulli  personae  aut  familiae 
detractum;  cupiens  Christianam  cum  omnibus  Catbolicis  benevolentiam  et,  quan- 
tnm  possibile  est,  amicitiam  colere  et  conservare.  Item  declarat,  se  ubique  se- 
qnutum  sensum  Ecclesiae,  quantum  eum  percipere  potuit  ex  collatione  Scriptu- 
rarum  inter  se,  tum  ejusdem  Apostoli,  tum  aliorum  scriptorum  sacrorum;  item 
ex  collatione  cum  fonte  Graeco  et  melioribus  exemplaribus  Latinis;  item  ex  tra- 
ditione  Ecclesiae,  nota  per  Concilia  et  doctrinam  SS.  Patrum  veterum  ac  praeci- 
puorum,  praesertim  Augustini,  qui  Pauli  fuit  studiosissimus ,  et  ejusdem  gratiae, 
quam  Paulus  in  omnibus  epistolis  praedicat ,  Doctor  eximius.  Declarat  praeterea, 
sese  conatum  esse,  verum  sensum  nudis  et  claris  verbis  explicare;  nec  Commen- 
tarium  extendisse  in  exhortationes  populares ,  verum  id  reliquisse  iis ,  qui  scribunt 
homilias  ad  popnlum. 


APPROBATIO. 


Commentarium  hunc  celeberrimi  Tiieologi.  Domini  GUILFELMI  ESTIF.  piae  memoriae. 
in  B.  Pauli  Epistolam  ad  Romanos,  utramque  ad  Corinthios,  et  eam,  quae  est  ad  Galatas. 
diligentissime  perlectum,  tanquam  qui  summo  labore,  industria  ac  doctrina  coliectus  et  con- 
cinnatus  sit.  eaque  ratione  ad  germanam  ApostoJi  intelligentiam  plurimum  lucis  et  subsidii 
allaturus,  nihilque  habeat  fidei  Calhoiicae  aut  bonis  moribus  repugnans,  sed  tam  his.  quani 
ilii  permullum  sit  profiiturus.  (iignam  impressione  CHiisuimus,  nuaci  3.  Maii  1614. 

BARTHOLOMAEUS  PETRUS, 

S.  Theol.  Doctor,   et  in  Universitate  Duacensi  Professor. 

"e  Romanis,  qnortira  nomen  toto  orbe 
notissimum  ac  celeberrimum  est,  ut  non 
moremur  in  non  necessariis,  nihil  hic 
aliud  dicendum ,  quam  epistolam  hanc, 
quae  ad  Eomantis  inscribitur,  nou  ad  Eo- 
manum  populum  missam  fuisse,  sed  ad 
omnes  ac  solos  Christi  fideles  qui  Eomae 
erant,  id  est,  ad  Ecclesiam  Christi  in 
urbe  Eomana  constitutam.  Sic  enim  habet 
epistola :  Omnihus  qui  sunt  Romae  dilec- 
tis  Dei,  vocatis  sanctis.  Erant  autem  ii 
partim  gentiles,  partim  Judaei,  eam  ur- 
bem  per  id  tempus  incolentes.  Qui  cum 
ab  apostolo  Petro  et  aliis  fratribus,  qui 
illuc  es  Judaea  advenerant,  edocti  essent 
viam  salutis  in  Christo ;  postea  per  quos- 
dam  Mosaicae  legis  aemulatores,  profes- 
sione  quidem  Christianos,  sed  a  Christo, 
qui  finis  erat  legis,  ipsa  legis  aemulatione 
plurimum  aberrantes,  turbati  sunt;  exci- 
tata  nimirum  odiosa  inter  ipsos  et  gravi 
quaestione  de  meritis  et  justificatione. 

Pro  cujus  rei  intellectu  quidam  hic 
annotant,  in  exordio  nascentis  ecclesiae 
duo  fuisse  genera  Judaizantium :  alterum 
eorum,  qui  arbitrarentur  Evangelii  gratiam 
posteris    Abrahae   ac   populo    Israelitico 

peculiariter  promissam,  non  esse  propa- 
gandam  ad  gentes  profanas,  idolorum  ac 
daemonum  cultui  deditas,  et  a  Dei  testa- 
mentis,  ut  Paulus  Ephes.  2.  loquitur, 
extraneas.  Hujus  generis  fuisse  dicunt 
illos,  qui  cum  Petro  disceptabant  Act.  II., 
expostulantes  quod  bomines  gentiles  fe- 
cisset  Evangelii  participes;  quique  post 
audita  Petri  satisfactione  mirati  dicebant: 
Ergo  et  gentibuspoenitentiam  deditDeus 
ad  vitain.  Alterum  vero  genus  eorum, 
qui  non  arcendas  quidem  gentes  ab  Evan- 
gelio  putarent,  sed  tamen  astringi  vole- 
baut  observatione  legis  Mosaicae :  quod 
sine  ea  justificari  et  salvari  quemquam 
posse  negarent,  utcumque  Evangelium 
ac  legem  Christi  recepisset.  Quod  genus 
erant,  qui  fratres  ex  gentilitate  conver- 
sos  docebant  Act.  15.  Nisi  circumcida- 
minisecundum  morem  Mosi,  non potestis 
scdcari.  Etiterum:  Quiaoportetcircum- 
cidi  eos,  praecipere  quoque  servare  legem 
Mosi.  Item,  qui  Galatas  in  servitutem 
Mosaicae  legis  redigere  volebant.  Galat.  2. 
Verum  haec  distinctio  Judaizantium 
mihi  parum  solida  videtur.  Nam  ut  Ju- 
daei    parati    semper    erant   gentiles    ad 

communionem  suae  religionis  admittere 
tanquam  proselytos  et  aclscititios :  ita 
Christiani  Judaizantes  ab  Evangelii  gratia 
ac  spe  salutis  neminem  excludebant  gen- 
tilem,  modo  circumcisum  ac  legalium 
Mosaicorum  observantem.  Unde  et  illi 
Petri  reprehensores  dicebant:  Quare  in- 
troisti  acl  viros praeputium  habentes?  id 
est  incircumcisos:  non  utique  reprelien- 
suri,  si  gentiles  illi  circumcisi  fuissent. 
Quod  vero  dixisse  cum  admiratione  le- 
guntur :  Ergo  et  gentibus  poenitentiam 
dedit Deus?  sic  intellige,  gentibusin  prae- 
putio  manentibus.  Hoc  enim  mysterium 
prius  incognitum  ac  sibi  valde  para- 
doxum,  Peti-o  visionem,  quae  sibi  fuerat 
caelitus  ostensa,  narrante,  jam  didicerant. 
Igitur  bac  Judaizantium  distinctione 
praetermissa :  quando  nec  apparet  omuino 
Judaeos ,  qui  Romae  erant ,  pertrahere 
voluisse  gentiles,  qui  in  Christum  credi- 
derant,  ad  Mosaicae  legis  observationem 
(neque  enim  in  hac  epistola  tale  quid 
usquam  significatur) :  illud  potius  dicen- 
dum,  occasionem  hujus  ad  Eomanos 
epistolae  scribendae  natam  fuisse  ex  con- 
tentione,  quae  Romae  inter  Judaeos  et 
gentiles,  utrosque  fideles,  suborta  fuerat, 
ut  dicere  coeperam,  de  meritis  et  justi- 
ficatione,  dum  scilicet  utrique  suis  meiitis 
Evangelii  gratiam  arrogarent. 

Etenim  Judaei  (qui  quidem  erant,  ut 
dixi,  contentionis  autores)  jactabant  se 
Dei  populum  esse  quondam  electum, 
Gentibus  in  idololatria  derelictis;  legem 
cum  judiciis  et  caeremoniis  a  Deo  sibi 
datam,  non  ilHs;  Patriarchas  suos  ac 
prophetas  Dei  famihares,  et  horum  ora- 
cula  sibi  tradita;  denique  Dei  promissa 
et  pacta  secum  inita ,  maxime  de  mit- 
tendo  Messia  salvatore,  eodemque  ex 
ipsis  nascituro,  qui  jam  missus  ad  ipsos 
et  ex  ipsis  natus  esset.  Quae  omnia 
tanquam  praeclara  de  illis  etiam  Paulus 
ipse  commemorat  sparsim  in  hac  epistola, 
ut  Cap.  3.  9.  11.  et  15.  Propter  quod  di- 
cit  aliquoties :  Judaeo  primum  et  Graeco, 
videhcet  Judaeorum  prae  gentilibus 
praerogativam  indicans.  Haec  autem 
omnia  meritis  suorum  majorum,  cum  qui- 


bus  unus  essent  popuhis ,  attribuebant 
Judaei ;  sua  quoque  merita  velut  ad  cu- 
mulum  addentes,  quod  a  majoribus  suis 
minime  degenerarent,  utpote  retineudi 
cuhus  ac  legis  observandae  studiosis- 
simi;  digni  proinde  quibus  potius  quam 
aliis  populis  Evangehi  gratiam  ac  pro- 
missa  Deus  offerret:  quemadmodum  et 
jam  obtulisset,  Christo  filio  ejus  Evan- 
geUum  suum  Judaeis,  non  gentibus  an- 
nunciante. 

Gentiles  contra,  quos  apostolus  Grae- 
cos  appellat,  suam  Graeciart  philosophiae 
parentem,  sapientiae  virtutumque  studiis 
excukam  ac  nobilem  praedicabant:  spe- 
ciahter  Romani  muha  a  majoribus  suis 
non  sohim  fortiter,  verum  etiam  tempe- 
ranter  et  juste  facta,  quibus  imperium 
et  gloriam  immortalem  suae  genti  peper- 
issent,  commemorabant.  Caeterum  ido- 
lolatriae  crimen  ita  rejiciebant  Gentiles, 
ut  ignorantiae  deputandum  dicerent,  non 
malitiae.  Nec  tamen  etiam  inter  ipsos 
defuisse ,  qui  unum  verum  Deum ,  invi- 
sibilem,  aeternum,  omuipotentem  ex  opi- 
ficio  mundi  cognovissent.  Judaeis  certe, 
qui  tot  Dei  beneficiis  ingrati,  toties  in 
superstitionem  falsorum  Deorum  relapsi 
fuissent,  denique  Messiam  Dei  filium 
promissum  ac  missum,  male  acceptum 
turpissima  morte  condemnassent,  muko 
sese  digniores  esse,  quibus  Evaugehi  sui 
gratiam  Deus  exhiberet. 

Istiusmodi  igitur  altercatione  inter 
fideles,  qui  Romae  erant  exorta  et  in 
dies  ghscente,  Pauhis  pro  munere  suo 
apostoHco  occurreudum  ratus ,  hanc  ad 
eos  mittit  epistolam ;  qua  primum  utrius- 
que  partis  fastum  deprimit,  ostendens 
omnes,  priusquam  a  Deo  vocarentur  ad 
fidem  Christi,  fuisse  peccatis  subditos 
et  a  vera  justitia  alienos ;  ideoque  nihil 
habere,  de  quo  vel  alteri  adversus  alteros 
sese  venditent,  vel  utrique  gloriari  coram 
Deo  possint,  tanquam  de  aliquo  merito 
gratiae  et  sahitis  obhitae  per  Christum. 
Docet  itaque  gratuitum  Dei  donum  esse 
justificationem:  hoc  est,  non  per  legem, 
aut  ex  uUo  operum  merito,  dignitate, 
respectu,  sed  gratis  per  fidem  in  Chri- 

stum  propitiatorem  justificari  tam  genti- 
les  qiiam  Judaeos. 

Atque  bic  status  est  et  principale 
argumentura  Epistolae.  Quod  quidem  B. 
Augustinus  brevissime  perstrinxit  in  ex- 
positione  quarundam  propositiouum  bujus 
epistolae,  quum  dixit  in  ea  versari  quae- 
stionem  operum  legis  et  gratiae.  Ac 
rursura  in  Epist.  105.  ad  Sixtmn  Roma- 
num  presbyterum,  postea  pontificem,  ita 
scribens:  De  gratiae  commendatione 
maxime  ad  Romanos  apostoHca  epistola 
loquitur ,  ut  inde  se  praedicatio  ejus 
velut  a  capite  orbis  toto  orhe  diffunde- 
ret:  ea  est  enim  qua  justificatur  impius. 
Eundem  pluribus  argumentum  hujus  epi- 
stolae  explicantem  consule,  si  placet,  in 
hujus  epistolae  inchoata  expositione,  et 
Lib.  1.  ad  Simpi.  quaest.  2.  Est  autem 
haec  vera  ac  germana  de  justificatione 
doctrina ,  non  quae  opera  nostra  a  ne- 
gotio  justificationis  simpliciter  exchidat, 
ut  sectarii  volunt  (siquidem  et  ipsa  fides 
opus  quoddam  nostrum  est),  sed  quae 
a  justificatione  removeat  opera  sive  le- 
gis,  sive  naturae,  fidem  praecedentia,  et 
omnino  ea  quae  non  sunt  ex  fide.  Quam 
apostoli  mentem  esse  ex  ipsius  epistolae 
progressu  planius  evadet.  Porro  liquet 
ex  dictis ,  in  hac  epistola  proprie  non 
versari  quaestionem,  quae  in  epistola  ad 
Galatas  scripta:  num  ad  salutem  neces- 
saria  sit  observatio  legis  caerimonialis 
datae  per  Mosen,  ut  proinde  gcntiles,  si 
salvi  esse  vellent,  eam  suscipere  debeant? 
sed  de  lege  morali  disputatiouem  esse, 
quam  Judaei  scriptam  in  tabulis  acce- 
perant,  gentiles  tantum  animis  impressam 
gerebant.  Quaerebatur  enim,  an  ea  lex 
sive  scripta,  sive  insita  justificare  posset 
hominem,  ut  ejusraodi  justitia  praepara- 
tus,  donorum  ac  promissorum,  quae  se- 
cmn  adfert  Evangelium,  particeps  fieret. 
Potissimum  tamen  ad  legem  decalogi 
respicit  apostolus,  propter  Judaeos,  qui 
in  illa  fiduciam  justitiae  collocabant  multo 
amplius,  quam  gentiles  iu  lege  naturae, 
cujus  se  multifarie  transgressores  fuisse 
facile  videbant.  Cur  autem  eos,  qui 
cbcumcisionem    ac   caetera    legis    caeri- 


monialis  observarent,  hic  non  increpet, 
sicut  in  epistola  ad  Galatas ;  ratio  jam 
ante  dicta  est.  Nam  gentiles  Romani 
non  erant  hoc  passi,  quod  Galatae,  ut 
in  legem  et  circumcisionem  a  pseudo- 
apostolis  traducerentur :  Judaei  vero,  qui 
magna  pars  erant  eorum  ad  quos  haec 
epistola  scribitur,  ab  avito  more  nondum 
abstrahendi  erant  (neque  enim  tempus 
advenerat) ,  tantum  docendi  (quod  satis 
hac  epistola  agitur),  ne  ex  lege  quoquo 
modo  justitiam  exspectarent.  Aliuqui, 
Paulum  non  docuisse  discessionem  a 
Mose  eorum,  qui  per  gentes  erant  Ju- 
daeorum,  de  qua  re  postea  Jerosolymis 
accusatus  fuit  Act.  21.,  vel  inde  constat, 
quia  passim  cum  Judaeis  Judaice  vive- 
bat.  Factus  sum,  inquit,  Judaeis  tan- 
quam  Judaeus:  iis  qui  suh  lege  sunt, 
quasi  sub  lege  essem.  1  Cor.  9.  Quo- 
circa  Jacobus  Apostolus  de  accusatori- 
bus  ejus :  Et  scient,  inquit  ei,  quia  quae 
de  te  audierunt,  falsa  sunt. 

Occupatur  Paulus  in  argumento  me- 
morato  ab  initio  epistolae  usque  ad  finem 
capitis  undecimi.  Postquam  enim  docuit 
omnes  sub  peccato  esse,  nec  habere  de 
quo  glorientur:  deinde  post  mediura  cap. 
3.  suam  doctrinam  de  gratuita  per  fidem 
justificatione,  gentibus  aeque  ac  Judaeis 
oblata  exponit:  eamque  quarto  capite 
confirmat  ab  exeraplo  Abrahae.  Ut  au- 
tem  h(ic  Christi  beneficium  magis  illustret, 
originera  prodit  peccati  in  huraano  ge- 
nere,  ejusque  tjrannidera  describit,  a 
qua  per  Christi  gratiam  liberamur.  Ista 
exsequitur  cap.  5.  6.  et  7.  Hinc  cap.  8. 
repetita  magnitudine  beneficii  per  Chri- 
stum  exliibiti,  declarat  ordinera ,  vim  et 
eificaciara  divinae  praedestinationis.  A 
qua  transitu  facto  ad  Judaeorura  repro- 
bationem,  mox  de  utraque  in  universum 
disserit,  et  ita  quidem,  ut  tam  electionis 
quam  reprobationis  causam  in  solara  Dei 
referat  voluntatera.  Capite  10.  rursus 
justitiani,  quae  ex  fide  est,  a  Judaeis 
ignoratam ,  toto  orbe  praedicatara  com- 
mendat.  Denique  undecimo  capite,  quae 
de  populi  Judaici  reprobatione  dixerat, 
ita  mitigat,  ut  doceat  reliquias  ex  eo 
1* 

servari:  imo  futurum  aliquando,  ut  ipsa 
natio  Christum  recipiat,  fide  gentium 
provocata. 

Sequitur  deinde  epistolae  pars  etliica, 
qua  Romanos  variis  ac  necessariis  pro 
tempore  praeceptis  ad  vitam  beue  Cbri- 
stianeque  ducendam  informat.  Revocat 
imprimis  a  vitiis  et  corruptelis  saeculi: 
tum  ad  charitatis  officia  mutuo  praestanda, 
ut  inter  membra  ejusdem  corporis,  bor- 
tatur.  Inunicos  quoque  non  modo  non 
ulciscendos ,  sed  etiam  benefactis  perse- 
quendos  esse.  Principibus  ac  Magistra- 
tibus  ex  animo  parendum.  Omnibus  red- 
denda  debita.  Infirmos  in  fide  a  firmiori- 
bus  tolerandos  ac  fovendos,  Christi  Sal- 
vatoris  exemplo.  Haec  aguntur  a  cap. 
12.  usque  ad  cap.  15.,  ubi  quaedam 
subjicit  de  suo  erga  Romanos  officio, 
spem  faciens,  quod  ad  eos  sit  venturus. 
Extremum  caput  varias  continet  saluta- 
tiones. 

Est  autem  huic  epistolae  peculiare, 
quod  etsi  plurimum  universos  qui  Ro- 
mae  erant  fideles  alloquatur  apostolus, 
interdum  tamen  proprie  ad  Judaeos,  in- 
terdum  ad  gentiles  convertat  sermonem. 
Ad  Judaeos  quidem  cap.  2.  fere  toto : 
item  cap.  7.  et  14.  Ad  gentiles  cap. 
11.  ab  eo  loco:  Vobis  enim  dico  genti- 
bus.  Et  cap.  15.  ubi  ait:  Audacius  au- 
tem  scripsi  vobis  etc. ,  nam  gentilibus 
specialiter  id  dici,  sequentia  mauifestant. 
Nec  solum  ea  res ,  verum  etiam  multa 
alia  sunt,  quae  huic  epistolae  intelligen- 


dae  difficultatem  adferant:  adeo  ut  affir- 
met  Hieronymus  in  octava  ad  Algasiam 
quaestione,  omnem  hanc  ad  Romanos 
epistolam  nimiis  obscuritatibus  involutam 
esse.  Et  si  voluero,  inquit,  cuncta  dis- 
serere ;  nequaquam  miki  unus  liber,  sed 
multa  et  magna  erunt  scribenda  volu- 
mina.  Quod  utique  dictum  ab  eo  prae- 
cipue  propter  doctrinam  justificationis  et 
annexorum,  quae  majorem  occupat  epi- 
stolae  partem.  Quae  causa  magnum  etiam 
Augustinum  deterruit,  ne  coeptum  opus 
expositionis  hujus  epistolae  perficeret, 
ut  ipse  testatur  lib.  1.  Retract.  cap.  25. 
Quin  et  iUud  quod  Petrus  scribit  2.  epist. 
3. ,  in  Pauliuis  epistolis  esse  quaedam 
intellectu  difficilia;  de  hac  ad  Romanos 
epistola  potissimum  accipi  debere,  non 
abs  re  multi  existimant. 

Verum  tamen  difficultatem  hanc,  quanta- 
cumque  ea  sit,  abunde  compensat  uti- 
litatis  magnitudo.  Quid  enim  utilius  ho- 
mini  in  vita,  quam  id  discere,  sine  quo 
bene,  beateque  et  aeternum  vivere  non 
possit?  Quod  ex  professo  traditur  in 
hac  epistola.  Scripta  est  autem  e  Co- 
rintho,  quemadmodum  bene  docent  Ori- 
genes  et  alii.  Nam  ultimo  cap.  com- 
mendat  Phoeben,  ecclesiae,  quae  in  Cen- 
chreis  erat,  ministram.  Eraut  autem 
Cenchreae  portus  Corinthi.  Cajum  quo- 
que,  qui  Corinthi  morabatur,  hospitem 
suum  vocat.  Idipsum  confirmat  Graeco- 
rum  hypogi-aphe  epistolae  subjuucta.  Sunt 
qui  Athenis  scriptam  dicaut ,  sed  nihil 
adferunt  probabile. 

CAPUT   PRIMUM. 

1  AULUS  serviis  Jesii  Christi ,  vocatus  Apostolus ,  segregatus  ^)  in 
Evangelium  Dei,  2.  quod  ante  promiserat  per  Prophetas  suos  in  Scrip- 
turis  sanctis  ^)  3.  de  Filio  suo,  qui  factus  est  ei  ex  seraine  David  se- 
cundum  carnem  ^),  4.  qui  praedestinatus  est  Filius  Dei  in  virtute  secun- 
dum  spiritum  sanctificationis  ex  resurrectione  mortuorum  ^)  Jesu  Christi 
Domini  nostri :  5.  per  quem  accepimus  gratiam,  et  Apostolatum^)  ad 
obediendum  fidei  in  omnibus  Gentibus  ^)  pro  nomine  ejus,  6.  in  quibus 
estis  et  vos  vocati  Jesu  Christi  ^) :  7.  omnibus  qui  sunt  Romae,  dilectis 
Dei,  vocatis  sanctis.  Gratia  vobis  et  pax  a  Deo  Patre  nostro ,  et  Do- 
mino  Jesu  Christo  ^).  8.  Primum  quidem  gratias  ago  Deo  meo  ^)  per 
Jesum  Cliristum  pro  omnibus  vobis:  quia  fides  vestra  annuntiatur  in 
universo  mundo  ^^').  9.  Testis  enim  mihi  est  Deus,  cui  servio  in  spiritu 
meo  in  Evangelio  filii  ejus,  quod  sine  intermissione  memoriam  vestri 
facio^^)  10.  semper  in  orationibus  meis:  obsecrans,  si  quomodo  tandem 
aliquando  prosperum  iter  liabeam  in  voluntate  Dei  veniendi  ad  vos  ^^). 
11.  Desidero  enim  videre  vos,  ut  aliquid  impertiar  vobis  gratiae  spiri- 
tualis  ad  confirraandos  vos :  12.  id  est,  simul  consolari  in  vobis,  per 
eam,  quae  invicem  est,  fidem  vestram  atque  meam.  13.  Nolo  autem 
vos  ignorare  fratres :  quia  saepe  proposui^^)  venire  ad  vos,  (et  prohibi- 
tus  sum  usque  adhuc  ^^)  ut  aliquem  fructum  habeam  et  in  vobis,  sicut 
et  in  caeteris  gentibus.  14.  Graecis^^)  ac  Barbaris,  sapientibus  et  in- 
sipientibus  debitor  sura:  15.  ita  (quod  in  rae)  proraptura  est  et  vobis, 
qui  Roraae  estis,  evangelizare.  16.  Non  enira  erubesco  Evangeliura  ^*'). 
Virtus  enim  Dei  est  in  salutera  omni  credenti^^),  Judaeo  priraura,  et 
Graeco  ^*^).      17.    Justitia  enim  Dei    in  eo   revelatur  ex  fide  in  fidem^^): 


1)  Act.  13,  2.  Gal.  I,  15.  2)  Jes.  53.  et  54.  Luc.  24,  25.  27.  Joan.  1,  46.  5,  37.  39. 
^)  Matth.  1,  1.  seq.  Joan.  1,  14.  *)  Act.  5,  30.  .seq.  ^)  i  Cor.  1.5,  10.  «)  Act.  9,  15.  ')  Joan. 
10.  16.  8)  1  cor.  1,  3.  2  Cor.  1,  2.  »)  1  Cor.  1,  4.  w)  1  Thess.  1,  8.  ")  Phil.  1,  3.  seq. 
Eph.  1.  16.  12)  Cap.  15,  23.  seq.  Act.  19,  21.  i3j  cap.  15,  21—2.5.  ")  .\ct.  16,  6—9. 
1'^)  Cap.  15,  16.  '6)  1  Cor.  1,  23.  Matth.  10.  32.  seq.  i^)  1  Cor.  1,  18.  Joan.  17,  3. 
18)  Act.   13,  46.     19)  Cap.  3,  21—24. 

sicut  scriptum  est:  Justus  autem  ex  fide  vivit  ^).  18.  Revelatur  enim 
ira  Dei  de  coelo,  super  omnem  impietatem  et  injustitiam  hominum  eo- 
rum^),  qui  veritatem  Dei  in  injustitia  detinent:  19.  quia  quod  notum 
est  Dei,  manifestum  est  in  illis.  Deus  enim  illis  manifestavit.  20.  In- 
visibilia  enim  ipsius  a  creatura  mundi  per  ea,  quae  facta  sunt,  intellecta, 
conspiciuntur  ^) :  sempiterna  quoque  ejus  virtus ,  et  divinitas :  ita  ut  sint 
inexcusabiles  ^).  21.  Quia  cum  cognovissent  Deum,  non  sicut  Deum 
glorificaverunt,  aut  gratias  egerunt:  sed  evanuerunt  in  cogitationibus 
suis,  et  obscuratum  est  insipiens  cor  eorum^):  22.  dicentes  enim  se 
esse  sapientes,  stulti  facti  sunt  ^).  23.  Et  mutaverunt  gloriam  incor- 
ruptibilis  Dei  in  similitudinem  imaginis  corruptibilis  hominis,  et  volucrum, 
et  quadrupedum,  et  serpentium  ^).  24.  Propter  quod  tradidit  illos  Deus 
in  desideria  cordis  eorum,  in  immunditiam :  ut  contumeliis  afficiant  cor- 
pora  sua  in  semetipsis  ^) :  25.  qui  commutaverunt  veritatem  Dei  in  men- 
dacium:  et  coluerunt,  et  servierunt  creaturae  potius  quam  Creatori,  qui 
est  benedictus  in  saecula,  Amen.  26.  Propterea  tradidit  illos  Deus  in 
passiones  ignorainiae.  Nam  feminae  eorum  immutaverunt  naturalem  usum 
in  eum  usum,  qui  est  contra  naturam.  27.  Similiter  autem  et  masculi, 
relicto  naturali  usu  feminae,  exarserunt  in  desideriis  suis  in  invicera, 
masculi  in  masculos  turpitudinera  operantes,  et  mercedem,  quam  oportuit, 
erroris  sui  in  seraetipsis  recipientes.  28.  Et  sicut  non  probaverunt 
Deura  habere  in  notitia :  tradidit  illos  Deus  in  reprobum  sensura ,  ut 
faciant  ea  quae  non  conveniunt,  29.  repletos  orani  iniquitate,  malitia, 
fornicatione,  avaritia,  nequitia,  plenos  invidia,  horaicidio,  contentione,  dolo, 
raalignitate ,  susurrones,  30.  detractores,  Deo  odibiles,  contumeliosos, 
superbos,  elatos ,  inventores  malorura,  parentibus  non  obedientes,  31. 
insipientes,  incorapositos,  sine  affectione,  absque  foedere,  sine  raisericor- 
dia.  32.  Qui  cura  justitiam  Dei  cognovissent,  non  intellexerunt,  quoniam 
qui  talia  agunt ,  digni  sunt  raorte :  et  non  solura  qui  ea  faciunt ,  sed 
etiara  qui  consentiunt  facientibus. 


SUMMARIIM  CAPITIS  PRnil. 

Paulus  Deo  gratias  agit  pro  fide  Romanorum:  declarar  suam  promptiiudinem  evangelizandi 
omnihus^  etiam  Romanis.  Ex  flde  evangelii  justitia.  Arguitur  ingratitudo  sopliorum  gen- 
tilium,  qui  Deum  ex  creaturis  cognitum  non  glorificaverint :  ex  quo  in  idololatriam,  mox 
in  ignominiosas  fibidines,  denique  in  alia  scelera  prolapsi  sint. 

Paulus.  Nomen  suum  epistolae  prae-  |  Cliristi,  conditionem  suam  atque  officium 
figit  Apostolus  more  illius  saeculi,  po-  j  statim  in  fronte  epistolae  praetendat  iis 
tissimum  Eomano :  tum  ut  additis  epi-  |  ad  quos  scribit.  Hunc  autem  morem 
thetis,  cujusmodisunt,  servus  etApostolus  j  observat  et  in  caeteris  epistolis,  excepta 


1)  Hab.  2,  4.     2)  cf.  v.  23.  sq.     3)  Art.   14,  16.    ^)  Vers    32.   Cap.  2,  14.  seq.     '"')  Yers. 
18.    6)  1  cor.  1,  20.    ')  Ezech.  8,  10.    «)  Vers.  26.  seq. 

ea,  quae  scripta  est  ad  Hebraeos.  Quod 
quare  in  ea  factum  non  sit,  illic  ratio 
vestigabitur. 

Servus  Jesu  Christi.  Jesus  (quod  He- 
braice  scribitur  yVi^'^)  pvoprium  nomen 
est  illius  hominis,  qui  ex  Maria  virgine 
natus  idem  est  filius  Dei.  Quod  nomen 
vocatum  est  ab  angelo  priusquam  in 
utero  conciperetur,  Luc.  2.,  dicente  vi- 
delicet  ad  Joseph  virum  Mariae:  Vo- 
cabis  nomen  ejus  Jesum:  id  est,  Graece, 
acDTf^pa;  Latine,  Salvatorem.  Ipse  enim 
salvum  faciet  populum  suum  a  peccatis 
eorum.  Matth.  1.  Et  non  est  in  alio 
aliquo  salus.  Kec  enim  aliud  nomen 
est  sub  coelo  datum  hominibus,  in  quo 
oporteat  nos  salvos  fieri.  Actor.  4.  Idem 
homo  dignitatis  nomine  Christus  vocatur. 
Nam  qui  Hebraice  n''^*^  ^"'^^  schin 
denso  (propter  quod  a  Joanne  cap.  1. 
et  4.  Evangelii  iizojiaz  scribitur,  sigma 
geminato),  Graece  ypioxbc,  dicitur,  alias 
■rjAsip,jiev&(;  ^  unctus  Latine.  Quo  nomine 
quum  alii  multi  tempore  veteris  legis 
honorati  fuerint,  ut  reges,  sacerdotes, 
prophetae ;  quod  oleo  materiali  ad  haec 
olficia  soleant  inungi:  proprie  tamen  ac 
perpetua  consuetudine  scripturae  novi 
testamenti  Jesus  Dominus  significatur; 
ille  uimirum  homo,  qui  propter  unionem 
in  se  divinae  naturae  cum  humana,  Spi- 
ritu  sancto  unctus  est  invisibiliter ,  ita 
ut  simul  esset,  ac  prae  omnibus  aliis,  et 
rex,  et  sacerdos,  et  propheta ,  douisque 
gi-atuitis  ad  haec  officia  pertinentibus 
instructissimus.  Unde  et  in  eo  vocabulo 
solet  intelligi  hypostasis,  in  quam  duae 
naturae ,  divina  et  humana ,   conveniunt. 

Tllud  obiter  adjicio,  Graecos  liaec  duo 
sacra  nomina  breviate  scribere  solere  cum 
vu-gula  superducta,  in  huuc  modum,  Ify^, 
XPC,  vel  literis  majusculis  IH~1,  XV~^j 
atque  idem  postea  servatis  Graecis  cha- 
racteribus  fecisse  Latinos.  Hinc  factum, 
ut  in  hodiernum  usque  diem  Latini  li- 
leris  revera  Graecis ,  quas  imperiti  Ro- 
manas  putant,  eadem  nomina  pingant 
hoc  modo:  IH~S,  XP^S.  Quod  moneo, 
non  ut  scriptura  mutetur,  sed  ut  ejus 
origo  noscatur. 


Porro  servum  Jesu  Christi  se  vocat 
apostolus,  vel  generali  ratione  redemp- 
tionis  nostrae  per  Christum ,  qui  ob  id 
in  symbolo  fidei  et  per  omnem  novi 
testamenti  scripturam  Dominus  noster 
vocatur  :  vel  potius  ratione  speciali  prop- 
ter  ministerium  verbi,  in  quo  serviebat 
Christo  Domino.  Quam  servitutem  sig- 
nificat  quum  dicit    de  Timotheo,  Philip. 

2.  Sicut  patri  filius  mecum  servivit  in 
evangelio.  Unde  et  ejusdem  epistolae 
initio  Timotheum  sibi  in  hoc  genere  ser- 
vitutis  adjungit:  Paulus  et  Timotheus 
servi  Jesu  Christi.  Hujusmodi  porro  mi- 
nisterium  maxime  erat  apostolatus,  de 
quo  sequitur. 

Vocatus  Apostolus,  id  est,  vocatione 
apostolus.  Nam  vocatus  in  Graeco  non 
participimii,  sed  nomen  est,  xAr^zoc, :  ac 
si  dicat  vocatium  aut  vocatitium.  Per  hoc 
autem  significat  se  non  usurpasse  sibi 
munus  aut  nomen  apostoli :  sed  ad  id 
vocatum  fuisse  a  Christo,  et  quidem  vo- 
catione  immediata,  quemadmodum  et  cae- 
teri  vocati  erant,  de  quibus  dicitur  Marc. 

3.  Vocavit  ad  se  quos  voluit  ipse.  De 
vocatione  Pauli  ad  Apostolatum,  quando 
et  quomodo  contigerit,  legenda  est  histo- 
ria  Actor.  9.  11.  et  13.  et  consulendi 
commentarii  super  eo,  quod  scribit  ipse 
ad  Galat.  1.  se  e^angelium  suum  non 
ab  homine  accepisse ,  neque  didicisse, 
sed  per  revelationem  Jesu  Christi. 

Apostolus,  si  solum  nominis  etymon 
spectemus,  legatum  seu  nuncium  in  ge- 
nere  significat,  id  est,  eum  qui  mittitur 
cum  mandatis,  ut  accipitur  Joan.  13. 
Neque  apostolus  major  est  eo  qui  misit 
illum.  Verum  i;su  scripturae  s.  soli  illi 
dicuntur  Apostoli,  qui  tanquam  legati 
missi  sunt  a  Christo  Domino  ad  prae- 
dicandum  evangelium ,  accepta  ab  eo 
omni  potestate,  quae  ad  fundandas  et 
regendas  ecclesias  pertineret. 

Tales  fuere  duodecim  illi,  quos  Do- 
minus  ex  omnibus  discipulis  suis  electos, 
apostobis  nominavit  Luc.  6.  Non  autem 
illi  sive  septuaginta  secundum  Graecos 
codices,  sive  septuagiuta  duo  secundum 
Latinos ;    tametsi    ipsi    etiam    missi    ad 

evangelmm  praedicandum  Luc.  10.  Talis 
item  Matthias  in  locum  Judae  proditoris 
post  Domini  in  coelos  ascensionem  sub- 
rogatus.  Tales  etiam  Paulus  et  Bar- 
nabas  divinitus  ad  opus  apostolicum  de- 
signati  Actor.  13.  Quod  nomen  deinde 
ad  paucos  alios  extensum,  ut  ad  Silam, 
'Jimotheum,  Lucam,  Marcum,  Androni- 
cum  et  Juniam ,  qui  partim  in  sacris 
literis,  partim  in  officiis  divinis  Aposto- 
lorum  vocabulo  honorantur :  licet  per- 
fecta  nominis  apostolici  ratio  in  eos 
haud  omnino  quadret. 

Etenim  non  omnes  EvangelisLas,  nec 
omues  Pastores  et  Doctores  esse  Apo- 
stolos,  si  proprie  de  Apostolis  loquen- 
dum  sit,  praeter  id  quod  jam  dixi  de 
septuaginta  discipulis ,  ostendit  etiam 
illud  Ephes.  4.  Et  ipse  dedit  quosdam 
quidem  Apostolos,  alios  vero  Evange- 
listas,  alios  autem  Pastores  et  Doctores. 
Attamen  etiam  70.  discipulos  generali 
vocabulo  Apostolorum  honoratos  fuisse, 
probat  illud  1  Cor.  15.  Deinde  Aposto- 
lis  omnihus ,  qua  parte  70.  discipulos 
comprehendi  valde  probabile  est :  ut  ibi 
docebimus.  Erant  autem  praeterea  qui 
dicebantur  apostoli  ecclesiarum ,  id  est, 
legati  ab  ecclesiis  missi,  quorum  mentio 
2  Cor.  9.  Quo  sensu  Epaphroditus  Philip- 
pensium  Apostolus  vocari  videtur.  Phil.  2. 

Segregatus  in  Evangelium  Dei.  Id 
est  peculiariter  delectus  ad  praedican- 
dum  Dei  Evaugelium.  Delectus,  inquam, 
a  Spiritu  sancto :  qui  responsum  hujus- 
modi  dedit  Ecclesiae  Antiochenae,  Actor. 
13.  Segregate  Imihi  Saulum  et  Barna- 
bam  in  opus  ad  quod  assumpsi  eos.  Ve- 
rum  homines  segregant  in  tempore,  Deus 
autem  ab  aeterno.  Id  quod  Hieronymus 
significavit  epist.  15.  ad  Marcellam,  di- 
cens,  Deum  ante  constitutionem  mundi 
separasse  Pauhim  in  evaugelium  filii  sui. 
Quo  pertinet,  quod  sanctus  Ambrosius 
non  segregatum,  sed  praedestinatum  legit, 
citans  hunc  locum  libr.  de  incarnationis 
Dom.   sacramento,  c.   6. 

Evangelium  Graecis  l)onum  laetum- 
que  nuncium  significat :  et  usurpatur  in- 
terdum  etiam  apud  Latinos  pro  mercede, 


quae  datur  laetum  adferenti  nuncium. 
Qua  significatione  legitur  etiam  apud 
LXX.  2  Reg.  4.  Davide  dicente  de  eo, 
qui  Saulis  mortem  ipsi  nunciaverat:  Cui 
oportebat  me  dare  evangelia. 

Verum  usu  Scripturae  Evangelicae  et 
Apostolicae  contrahitur  ad  significandum 
laetissimum  illud  nuncium ,  et  omni  ac- 
ceptione  dignum,  de  redemptione  et  sa- 
lute  generis  humani  per  Christum :  quo 
tamen  simul  comprehenditur  annunciatio 
totius  legis  Christianae.  Sic  enim  Apo- 
stohs,  quando  missi  sunt  ad  praedican- 
dum  Evaugelium  omni  creaturae,  dictum 
est  a  Domino  Matth.  ult.  Docentes  eos 
servare  omnia  quaecumque  mandavi 
vobis. 

Accipitur  et  pro  libro  continente  gesta 
Christi  Salvatoris ,  quo  modo  quatuor 
esse  dicuntur  evangelia :  sed  ea  acceptio 
non  est  hujus  loci.  Porro  evangelium 
Dei  dicitur,  tanquam  mittentis.  Sentit 
enim  se  missum  a  Deo  apostolum  cum 
evangelio ,  sicut  legatus  a  principe  cum 
mandatis  mitti  dicitur.  Intelligit  autem 
Deum  Patrem,  ut  probant  sequentia. 

2.  Quod  ante  promiserat  per  pro- 
phetas  suos  in  scripturis  sanctis.  Facit 
hoc  ad  evangelii  commendationem  et  con- 
firmationem,  quod  jam  olim  a  Deo  per 
prophetas  ab  ipso  inspiratos,  quorum 
oracula  literis  consignata  haberentur,  pro- 
missum  esset ;  ne  videretur  res  nova  et 
commentitia.  Scripturae  sanctae  xax 
z^oyj^v  dicuntur  scripturae  divinitus  in- 
spiratae,  id  est  verbum  Dei  scriptum, 
quo  nihil  sanctius  est.  In  his  promisit, 
quatenus  in  his  scriptae,  et,  ut  dixi,  con- 
signatae  sunt  ejus  promissiones. 

De  filio  suo.  Refertur  haec  pars  vel 
ad  evangeliwn  Dei,  ut  hac  parte  sig- 
nificetur  evangehi  materia,  quod  vult 
Cajetanus :  vel  ad  verbum  promiserat. 
Nam  Christum  Dei  filium  a  Patre  fuisse 
promissum ,  universa  novi  testamenti 
scriptura  loquitur. 

3.  Qui  factus  est  ei  ex  semine  David 
secundum  carnem.  Factus  Valla  putius 
verteudum  putat,  genitus.  Idque  secutus 
est  Erasmus.  At  minus  bene.  Nam  Graece 

est  ysvojiilvou^  quod  non  significat  geni- 
tiim,  sed  factum :  licet  etiam  genita  com- 
prehendat.  Idem  verbum  Gal.  4.  Factum 
ex  mnliere,  factum  suh  lege.  Nec  aliter 
eo  loco  Erasmus.  Pronomen  ei  neque  in 
Graeco  est ,  neque  in  Sjriaco ,  sed  ne- 
que  in  omnibus  Latinis.  Tertullianus 
quoque  iocum  hunc  allegans  lib.  adver- 
sus  Praxeam  c.  27.  partem  hanc  non 
addit,  ut  nec  Ambrosius  loco  ante  citato. 
Ac  sententiae  videtur  etiam  obstare :  vult 
enim  Apostolus  eum  qui  ab  aeterno  est 
filius  Dei,  in  tempore  factum  esse  ac 
genitum  secundum  carnem,  id  est,  se- 
cundum  humanam  naturam,  ex  semine 
et  posteritate  David.  Hoc  autem  modo 
non  est  genitus  patri  Deo,  sed  matri  ho- 
mini:  quia  secundum  naturam  creatam 
non  est  filius  Dei ,  sed  filius  hominis. 
Synecdochice  per  cavnem  humana  natura 
significata  est:  ideo  fortasse-  quod  non 
anima,  sed  sola  caro  sit  ex  traduce. 

Caeterum  ex  hoc  loco  bene  docet 
Augustinus  lib.  2.  de  consensu  Evang. 
c  1.  B.  Virginem  Mariam  ex  stirpe 
David  genus  duxisse,  cum  genealogia 
Christi,  quam  Matthaeus  contexuit,  tan- 
tum  id  de  Josepho  directe  probet.  Quan- 
quam  sunt  et  alia  loca  satis  multa,  quae 
directe  id  probant  de  Christo ;  ut  Luc. 
1.  angelo  dicente :  Dabit  ei  Dominus 
Deus  sedem  David  jyatris  ejus,  et  ubi- 
cumque  ei  legimus  acclamatum ,  etiam 
a  pueris,  ^Uo  David  Matth.  21.  Erat 
enim  res  notoria,  quam  nec  adversarii 
ejus  in  dubium  revocabant. 

4.  Qui  praedestinatus  est  filius  Dei 
in  virtute  secundum  spiritum  sanctifi- 
cationis  ex  resurrectione  mortuorum 
Jesu  Christi  Domini  nostri.  Redit  ad 
exponendam  divinam  Jesu  Christi  na- 
turam.  Quomodo  Christus  dicatur  prae- 
destinatus  filius  Dei,  cum  fuerit  Dei  filius 
ab  aeterno,  ad  id  autem,  quod  ab  aeterno 
fuit,  nulla  sit  praedestinatin,  sed  ad  sola 
futura:  dispntant  Theologi  in  3.  Sent. 
dist.  7.  ac  recte  docent,  Christum  dici 
posse  praedestinatum  filium  Dei ,  qua- 
tenus  ab  aeterno  decretum  ac  praeor- 
dinatum  est  a  Deo,    ut   ia  tempore  hic 


homo,  qui  est  Christus,  esset  filius  Dei. 
Quamvis  enim  propter  unitatem  personae 
conti'a  Nestorium  nobis  certissime  tenen- 
dum  sit,  hunc  hominem  semper  et  ab 
aeterno  fuisse  Dei  filium ;  non  tamen 
ab  aeterno  verum  fuit  dicere,  hic  homo 
est  filius  Dei.  Nam  unio  Verbi  cum 
carne  facta  est  in  tempore.  Hoc  igitur, 
quod  in  tempore  factum  est ,  effectus 
fuit  divinae  praedestinationis ,  ideoque 
praedestinatum  recte  dicitur.  Et  in  hunc 
sensum  plerique  commentatores  Latini 
interpretantur  haec  Pauli  verba :  Qui 
praedestinatus  est  filius  Dei. 

Nec  diversum  est  quod  Thomas  dicit, 
praedestinationem  liinc  attribui  personae 
Christi,  prout  subsistit  in  humana  natura. 
Unde  et  Apostolus,  inquit,  prius  filium 
Dei  incarnatum  esse  praemiserat,  et 
postea  ei  praedestinationem  attribuit, 
ut  intelligatur  praedestinatus  esse,  se- 
cundum  quod  factus  est  ex  semine  Da- 
vid  secundum  carnem.  Haec  ille  post 
longam  disquisitionem  sensus  Paulini,  In 
quam  sententiara  conveniunt  et  ea,  quae 
de  Christi  praedestinatione,  tanquam  prae- 
clarissimo  nostrae  praedestinationis  exem- 
plari,  disserit  Aug.  lib.  de  praedest.  sanct. 
c.   15.  Et  tract.   104.  super  Joannem. 

Quod  vero  nonnulli  praedestinatum 
interpretantur  praedemonstratum,  id  est, 
prae  omnibus  aliis ,  qui  filii  Dei  dicun- 
tur,  declaratum  filium  Dei,  quum  ipse 
sit  naturalis  Dei  filivis,  caeteri  tantum 
per  adoptionem :  id  quamvis  coactum  mihi 
videatur,  ad  sensum  tamen  Graecorum 
appropinquat.  Sciendum  est  enim  Grae- 
cam  vocem  optaOsvTO^^  quae  legitur  hoc 
loco,  non  significare  praedestinatum,  ant 
praedefinitum ,  sed  simpliciter  definitum, 
determinatum ,  decretum.  Euffinus  Ori- 
genis  interpres  destinatum  vertit:  ad- 
dens  inter  alia  etiam  haec  de  suo :  Quam- 
vis  enim  in  Latitiis  exemplaribus  prae- 
destinatus  soleat  inveniri:  tamen  quod 
irterpretatio?iis  veritas  habet,  destina- 
tus  scriptum  est,  non  praedestinatus. 
Sic  ille.  Tertullianus  quoque  definitum 
legit  seu  vertit  loco  superius  citato. 

Sumitur  autem  interdum    vox  Graeca 

pro  eo ,  qiiod  est  declaratum ,  seu  con- 
firmatum.  Ita  accepit  hoc  loco  Syrus 
interpres,  dum  vertit  agnitum.  Eadem 
significatione  acceperunt  Chrysostomus 
et  caeteri  post  eum  Graeci  tractatores. 
Qui  quidem  verba  Apostoli  ad  huuc 
modum  exponunt :  Idem  ille,  qui  factais 
est  ex  semine^  David  secundum  carnem, 
quem  proinde  constat  verum  hominem 
fuisse;  etiam  declaratus  est  et  certissi- 
mis  augumentis  comprobatus  esse  filius 
Dei.     Ea  argumenta  sequuntur. 

Primum,  m  virtute ,  id  est,  per  po- 
tentiam  miraculorum.  Deinde,  secundum 
spiritum  sanctificationis ,  sive ,  ut  in 
Graeco  est,  dyicoauvTyC  sanctitatis,  id  est, 
per  Spiritum  sanctum,  quem  videlicet  in 
se  credentibus  per  evidentia  signa  mul- 
tipliciter  impertitus  est:  primum  Apo- 
stolis  in  die  Pentecostes,  deinde  et  aliis 
fidelibus.  Nam  illud  secundum  spiritum 
interdum  idem  valere,  quod,  per  spiri- 
tum,  manifestum  est  ex  1  Cor.  12  ,  ubi 
quod  dixerat  per  Spiritum,  ita  repetit, 
secundum  eundem  Spiritum.  Tertio : 
Ex  resurrectione  mortuorum,  sive  a 
moi-tuis.  Nempe  quia  semetipsum,  sicut 
praedixerat,  a  morte  ad  vitam  suscitavit. 

Haec  Graecorum  expositio  satis  ex- 
pedita  et  facilis  est,  et  probe  quadrat 
instituto  Pauli.  Deinde  veram  ac  ger- 
manam  esse  id  arguit,  quod  et  alibi 
Paulus  eadem  haec  argumenta  proferat, 
quibus  declarata  sit  et  confirmata  fidei 
veritas,  ut  1  Cor.  2.  Praedicatio  mea 
apud  vos  in  ostensione  Spiritus  et  vir- 
tutis.  Gal.  3.  Qui  tribuit  vobis  Spiri- 
tum,  et  operatur  virtutes  in  vobis.  1 
Thessal.  1.  Evangelium  nostrum  non 
fuit  ad  vos  in  sermone  tantum,  sed 
in  virtute  et  in  Spiritu  sancto.  Hebr. 
2.  Quae  salus  in  nos  confirmata  est, 
contestante  Deo  signis  et  portentis,  et 
variis  virtutibus,  et  Spiritus  sancti  di- 
stributionibus.  Item  hujus  epistolae  c. 
15.  In  virtute  signorum  et  prodigio- 
rum,  in  virtute  Spiritus  sancti. 

Resurrectionem  vero  Christi  pro  argu- 
mento  veritatis  Evangelii  ab  eo  traditi  pas- 
sim  adferunt  Apostoli,  nominatim  Petnis 


Act.  2.  omnium  nomine  dicens :  Hunc 
Jesum  resuscitavit  Deus,  cujus  omnes 
nos  testes  sumus.  Quod  vero  quidam 
ex  resurrectione  mortuorum  interpre- 
tantur  a  resurrectione ,  id  est ,  post 
resurrectionem  Christi  a  morte,  ut  tem- 
pus  significetur,  ex  quo  ceperit  Christus 
declarari  filius  Dei,  non  probo :  quod  et 
peregrina  expositio  sit,  et  Graeco  textui 
minus  respondeat.  Nam  tempori  signi- 
ficando  in  scriptura  Graeca  novi  testa- 
menti  non  solet  servire  praeposito  e^, 
quae  hoc  loco  habetur,  sed  «710,  Vide 
Matth.  9.  15.  17.  22.  et  Joan.  19.  in 
quibus  locis  latine  ex  illa  hora,  ex  illa 
die.  Item  Luc.  1.  5.  7.  12.  et  2  Cor.  5. 
ubi  Latine  ex  hoc,  ex  quo. 

Porro  Latinorum  interpretatio  praeter 
eam  difiicultatem,  quam  parit  hic  sermo, 
Christum  praedestinatum  esse  Fihum  Dei 
(quod  certe  in  scripturis  alibi  non  legi- 
tur),  etiam  in  explicanda  syntaxi  et 
sensu  verboruni  sequentium:  In  virtute, 
secundum  spiritum  sanctificationis,  ex 
resurrectione  mortuorum,  multum  la- 
borat,  nec  tamen  lectoris  animo  satisfacit. 
Quocirca  nec  Imc  adscribendam  putavi. 
Petat  qui  volet  ex  aliorum  commentariis. 

Sed  contra  Graecorum  expositionem 
unus  adfertur  scrupulus.  Ajuut  enim 
Graecum  verbum  opiZ^iv,  etsi  significet 
interdum  ostendere  seu  declarare,  nus- 
quam  tamen  in  sacris  literis  ea  signifi- 
catione  reperiri;  sed  semper  accipi  pro 
eo,  quod  est  finire  seu  definire,  statuere 
seu  constituere,  ut  Act.  2.  Hu7ic  de- 
finito  consilio  et  praescientia  Dei  tradi- 
tum.  Et  10.  Qui  constitutus  est  a  Deo 
judex  vivorum  et  mortuorum.  Et  17. 
Definiens  statuta  tempora.  Cui  objec- 
tioni  breviter  responderi  potest,  nec 
quidem  hoc  loco  eam  vocem  aliter  accipi 
a  Graecis,  nisi  quod  definitionem  referunt 
non  ad  rem,  sed  ad  hominum  notitiam; 
ut  is  qui  factus  est  homo ,  dicatur  defi- 
nitus  filius  Dei  per  miracula,  et  caetera 
quae  dicta  sunl:,  quia  definite  certoque 
cognitus ,  et  ut  ita  dicam ,  certificatus. 
Hoc  euim  sensu  Theodoretus  hauc  rem 
dilucide  et  bene  explicat.     Neque  vero 

alienum  est  a  consuetiidine  v^scripturae, 
ixt  aliquid  factum  dicatur  tunc  quando 
innotuit.  Sic  enim  etiam  de  filio  Dei 
dicitur  Heb.  1.  Tanto  melior  angelis 
effectus. 

Deinde  et  regeritur  objectio.  Nam 
nec  usquam  in  scripturis  idem  verbum 
opiCstv  significat  praedestinare  [  nec  vero 
interpres  usquam  alibi  sic  vertit:  sed 
ubicumque  extra  hunc  lccum  praedesti- 
nare  legimus,  Cxraece  est  TipoopiCs^v. 
Denique  non  solum  Origenes,  sive  in 
ejus  commentario  vertendo  RufEnus,  sig- 
nificatione  distinguit  haec  duo  opiQtiv 
et  T^pooptCstv:  verum  etiam  S.  Hierony- 
mus  horum  discrimen  tradit  in  Comment. 
epist.  ad  Epbes.  exponens  illud  cap.  1. 
Qui  jyraedestinavit  nos  in  adoptionem 
filiorum. 

Eesurrectionem  mortuorum  interpretati 
sumus  resurrectionem  a  mortuis,  vel  ex 
mortuis.  Quae  pbrasis  Hebraea  est  in 
scripturis  usitatissima ,  ut  a  mortuis  re- 
surgere  dicantur  qui  a  morte  redeunt 
ad  vitam.  Fateor  sane  resurrectionem 
mortuorum  alibi  nusquam  inveniri  posi- 
tam  pro  resurrectione  a  mortuis ,  sed 
semper  accipi  proprie  pro  resurrectione 
eorum  qui  mortui  erant.  Unde  quidam 
resurrectionem  mortuorum  bic  intelligunt 
Christi  et  aliorum ,  quos  ille  a  morte 
suscitavit.  Verum  arbitror  idcirco  Paulum 
boc  loco  dixisse  mortuorum,  et  n(.n  ex 
mortuis ,  quum  tamen  non  aliud  dicere 
vellet,  ne  ejusdem  praepositionis  repe- 
titione  sermonem  redderet  inconcinnum, 
dicendo  16  avaaxaocwr  ix  >^B-/,r)^\i ,  ex 
resurrectione  ex  mortuis.  Erasmus  ob- 
scuritatem  ita  conatus  est  tollere :  Ex  eo 
quod  ressurrexit  a  mortuis. 

Jam  quod  sequitur  Jesu  Christi  Do- 
mini  nostri.  Plerique  tam  Cxraeci  quam 
Latini  nectunt  cum  eo ,  quod  proxime 
praecedit,  atque  hunc  sensum  faciunt, 
ex  resurrectione  Jesu  Christi  Domini 
nostri  a  mortuis,  quomodo  Petrus  locutus 
cst  1.  Epist.  1.  Per  resurrectionem 
Jesu  Christi  ex  mortuis.  Potest  tamen 
per  hyperbaton  (schema  Paulo  non  in- 
frequens)  referri   ad    illud  remotius,    de 


filio  suo ,  qui  factus  est  ex  semine 
David ,  qui  praedestinatus  est  filius 
Dei.  Nec  enim  obstat  diversus  casus  in 
nostra  versione.  Nam  haec  omnia  in 
Graeco  ejusdem  casus  sunt ,  genitivi ; 
et  Latine  per  ablativum  reddi  poterant, 
hoc  modo :  De  filio  suo  facto  ex  semiiie 
David ,  declarato  filio  Dei  Jesu  Christo 
Domino  nostro.  Haec  constructio  Syria- 
cae  versioni  consentanea  est.  Eandem 
Valla,  Stapulensis,  Cajetanus  et  plures 
alii  probant ;  non  abnuente  Erasmo :  ut 
quidem  etiam  mihi  probabilis  videtur. 
Juxta  quam  hic  demum  exprimit  Aposto- 
lus  nomen  proprium  ejus,  de  quo  loqui 
ceperat,  dicens,  de  filio  suo ,  addito 
secundum  morem  suum  nomine  potestatis 
quum  ait  .■*  Domino  nostro,  de  quo  paulo 
post  dicemus. 

5.  Per  quem  accepimus  gratiam  et 
apostolatum.  Supra  se  dixit  vocatum 
Apostolum.  Nunc  autorem  vocationis 
exprimit,  dicens  se  apostolatum  accepisse 
per  Christum,  id  est,  Christo  vocaute 
atque  mandante.  Accepimus ,  id  est, 
accepi.  Sic  autem  loquitur  vel  modestiae 
causa  (nam  species  arrogantiae  est  rem 
magnam  sibi  singulariter  adscribere),  vel 
quod  decor  sermonis  id  postulet. 

Particula  et  expositive  sumitur ,  nam 
gratiam  appellat  ipsum  apostolatum,  si- 
cut  et  Eph.  3.  cum  ait:  3Iihi  omnium 
sanctorum  minimo  data  est  gratia  haec 
etc.  Itaque  sensus  est:  A  quo  Jesu 
Christo  collatum  mihi  est  gratuitum  hoc 
beneficium,  quod  est  Apostolatus,  id  est, 
munus  ac  dignitas  apostolica.  Neque 
enim  apostolatus  nomine  nudam  functio- 
nem  apostolici  muneris  intelligere  debe- 
mus,  ut  vult  Erasmus ;  sed  ipsam  hujus- 
modi  functionis  exercendae  potestatem 
cum  dignitate  conjunctam :  quomodo  di- 
serte  apostolatum  exponunt  Origenes  et 
Chrysostomus.  Nam  et  episcopatus  no- 
mine  in  eo  quod  dicitur  Psab  108. 
Episcopotum  ejus  accipiat  cdter,  ccmstat 
tam  ex  Graeco  vocabub),  quo  usi  sunt 
interpretes  LXX  quam  ex  Hebraeo,  po- 
testatem  seu  praefecturam ,  quae  cum 
dignitate  geritur,  significari. 

Ad  ohediendum  fidei  in  omnibus 
gentibus.  Ad  obediendum  fidei,  Graece: 
ad  obedientiam  fidei.  Fidem  metony- 
mice  posuit  pro  doctrina  fidei:  quemad- 
modum  et  Lucas  Act.  6.  dicens :  Multa 
turba  sacerdotum  obediebat  fidei.  Sen- 
sus:  Ut  gentes  ubique  recipiant  evangelii 
doctrinam,  credant  evangelio.  Hanc  vo- 
cat  obedientiam;  quia  quamvis  fides  sit 
in  intellectu,  tamen  ad  eam  suscipien- 
dam  necessaria  est  obedientia,  et  humilis 
submissio  voluntatis.  Sic  2  Cor.  10. 
loquens  de  officiis  apostolatus  sui,  dicit 
se  in  captivitatem  redigere  omnem  in- 
tellectumin  obsequium {Graece  UTraxoTjv), 
obedientiam  Christi.  Potest  illud,  in 
omnibus  gentibus,  etiam  non  incommode 
construi  cum  apostolatu:  quod  fecit  Sjrus 
interpres.  Nam  apostolatum  Paulus  ac- 
cepit  non  ad  unum  aliquem  populum, 
sed  ad  omnes  gentes.  Quanquam  prae- 
positio  Graeca  Iv  priorem  sensum  magis 
optat. 

Pro  nomine  ejus.  Haec  pars  omnino 
referenda  est  ad  apostolatum,  ut  sensus 
sit :  Accepi  legationem  banc  obeundam 
nomine  et  vice  Christi,  cujus  sum  Apos- 
tolus:  secundum  illud  2  Cor.  6.  Pro 
Christo  legatione  fungimur.  Quo  loco 
eadem  est  praepositio  iJTtsp;  nec  aliter 
bie  interpretanda,  quod  fecit  Erasmus, 
dum  vertit,  suh  ipsius  nomine. 

6.  In  quibus  estis  et  vos  vocati  Jesu 
Christi.  Id  est,  in  quarum  gentium  nu- 
mero  etiam  vos  estis,  utpote  jam  vocati 
Jesu  Christi,  hoc  est  gratuita  Dei  vo- 
catione  facti  fideles  Jesu  Christi.  Nam 
et  hoc  loco  voeati  nomen  *  est,  non 
participium.  Intelligitur  vocatio  non  ex- 
terna  et  communis  illa ,  quae  in  multis 
frustratur,  de  qua  dicitur  in  evangelio 
Matth.  20.  Multi  vocati,  sed  qua  effica- 
citer  homines  vocantur  ad  fidem,  sancti- 
tatem,  salutem:  quae  est  vocatio  secundum 
propositum  seu  praedestinationem  divi- 
nam:  quomodo  vocem  hanc  et  in  pai-te 
sequente,  et  cap.  8.  hujus  epistolae,  et 
passim  alibi  Paulus  usurpat. 

7.  Omnibus  qui  sunt  Romae.  Potest 
etiam  verti,  omnibus  qui  estis  Romae: 


quemadmodum  vertit  Erasmus  non  male, 
quia  praecessit :  in  quibus  estis  et  vos. 

Dilectis  Dei,  vocatis  sanctis.  Sub- 
audi,  scribit  hanc  epistolam.  Nam  sermo 
hucusque  suspensus  hic  absolvitur.  Di- 
lectis  et  vocatis  rursus  in  Graeco  nomina 
sunt,  non  participia,  ayaTiYjToTc:^  xXtjtoTi^. 
Sensus  est :  Amicis  Dei ,  ac  gratuitae 
vocationis  ejus  beneficio  sanctis.  Graeca 
vox  ayaTiTyTOg  quam  vim  habeat,  infra 
commodius  explicabitur  ad  illud  cap.  11. 
Carissimi  propter  patres.  Id  solum 
hic  moneo ,  nostrum  interpretem  tribus 
modis  eam  vocem  reddere  Latine,  di- 
lectum,  carissimum,  dilectissimum :  ne 
quis  in  his  distinguendis  inaniter  laboret. 

Sanctos  autem,  hoc  est  vera  praeditos 
sanctitate  vocat  Romanos  fideles ,  non 
quia  omnes  et  singuli  sancti  erant,  sed 
quod  Ecclesia  Eomana  ad  quam  scribit, 
ut  et  alia  quaecumque  particularis  eccle- 
sia,  sit  sanctorum  coetus  et  congregatio. 
Nam  sancti  in  unaquaque  ecclesia  sunt 
praecipua  ejus  membra.  Propter  quod 
non  solum  ecclesia  universalis ,  verum 
etiam  quaeHbet  particularis  vere  sancta 
dici  potest. 

Quare  non  est  necesse  (quod  quidam 
faciunt)  sanctos  hoc  loco  et  aliis  simili- 
bus  interpretari  eos,  qui  per  baptismum 
semel  sanctificati  sunt,  etiamsi  ab  illa 
sanctitate  jam  exciderint.  Hoc  enim  pacto 
sancti  dicerentur,  vel  Romani  vel  alii, 
etiamsi  nuUus  inter  eos  vere  sanctus, 
id  est,  justus  esset :  imo  sancta  diceretur 
universalis  ecclesia,  tametsi  nullus  in 
ea  vera  sanctitate  et  justitia  praeditus 
esset.      Quod  est  omnino  absurdum. 

Gratia  vobis  et  pax.  Post  epigraphen 
solemni  more  exorditur  epistolam  a  sa- 
bitatione,  qua  bene  precatur  iis  ad  quos 
scribit.  Est  autem  haec  apustolica  per 
epistolas  salutandi  formula ;  qua  et  Petrus 
in  utraque  epistobi ,  et  Joannes  in  se- 
cunda  et  Judas  usi  sunt.  Verbum  quod 
hic  desideratur,  suppleri  potest  ex  jam 
dictis  apostoLirum  Petri  et  Judae  epis- 
tolis:  id  autem  est,  multiplicetur,  sive 
quod  idem  est,  adimpleatur.  Est  enim 
idem  in  Graeco  vocabulum  7:Xir]^uv&etifj. 

Quod  autem  verbum  addatur  in  secunda 
Joannis,  suo  loco  videndum.  Legitur 
et  apud  Danielem  cap.  6.  in  edicto 
Darii  regis  haec  salutatio :  Pax  vobis 
multiplicetur. 

Porro  dictiones  haec  gratia  et  pax 
peculiarem  habent  usum  in  sacris  literis. 
Et  quamvis  gratia,  Graece  y,0-^K,  non- 
nunquam  sonet  favorem,  ut  Luc.  1.  In- 
venisti  gratiam  apud  Deum :  plerumque 
tamen  significat  gratuitum  Dei  beneficium, 
conducens  ad  aeternam  hominis  salutem, 
ut  sunt  fides ,  spes ,  charitas ,  remissio 
peccatorum ,  justificatio  ,  virtutes  atque 
earum  augmenta ,  bonorum  operum  per- 
severantia,  et  ipsa  vita  aeterna;  quae 
omnia  sunt  dona  a  gratia  prioris  modi, 
id  est,  a  favore  seu  benevolentia  Dei 
profecta :  atque  eadem  omnia  recte  com- 
prehenduntur  nomine  gratiae  novi  testa- 
menti. 

Pax  Hebraeis  interdum  successum  et 
prosperitatem  significat,  ut  Psalm.  118. 
Pax  multa  diligentihus  legem  tuam, 
et  non  est  illis  scandalum.  Et  Jerem.  29. 
Quaerite  pacem  civitatis ,  ad  quam 
transmigrare  vos  feci,  et  orate  pro 
ea  ad  Dominum:  quia  in  pace  illius 
erit  pax  vobis.  Interdum  simplieiter  sa- 
lutem,  ut  2  Reg.  18.  Estne  pax  puero 
Absalom?  id  est,  estne  salvus?  Nam 
significatio  successus  et  prosperitatis  ibi 
locum  non  habet.  Utuntur  autem  Hebraei, 
cum  sahitant  quempiam,  ut:  pax  tibi, 
sive  pax  tecum.  Ita  David  per  nuncios 
Nabal  1  Reg.  25.  Sit  fratribus  meis 
et  tibi  pax ,  et  domui  tuae  pax ,  et 
omnibus  quaecumque  habes,  sit  pax. 
Pro  quo  Graeci  dicunt  X^^P^-  Latini, 
ave,  salve.  Estque  verosimile  angelum 
Hebraea  lingua  salutautem  beatam  virgi- 
nem  Luc.  1. ,  et  mulieres  Matth.  ult. 
Hebraico  more  dixisse  :  Pax  tecum ;  Pax 
vobiscum,  ubi  evangelista  Graece  scripsit 
XOtTps,  ^^'P^'^^-  ^^'^-  Avete.  Sic  enim 
et  Christus  suos  discipulos  salutasse  le- 
gitur  Luc.  24.  et  Joan.  20.  dicens: 
Pax  vobis:  adeoque  praecepit,  ut  ea 
Balutandi  forma  uterentur.  Dicite,  inquit, 
pax  huic  domui.  Luc.  10. 


Verum  qnia  Chrisus  pacem  suis  opta- 
vit  et  dedit,  non  eam  quae  in  successu 
rerum  temporalium  intelligitur,  sed  quae 
in  bonis  vere  salutaribus  consistit  (unde 
et  Joan.  14.  cum  dixisset:  Pacem  re- 
linquo  vobis,  pacem  meam  do  vobis; 
adjecit:  Non  quomodo  mundus  dat, 
ego  do  vobis),  idcirco  consentaneum  est 
hanc  apostolicam  salutationem  similiter 
interpretari  de  pace,  qnae  sit  hominibus 
in  Deo,  et  cum  Deo. 

Sive  igitur  pacis  nomine  salutem 
accipiamus ,  sive  prosperum  rerum  suc- 
cessum,  sive  (quomodo  solet  a  nostris 
definiri)  quietam  et  securam  bonorum 
possessionem :  ea  bona  sunt  hic  intel- 
ligenda,  quae  ad  vitam  conducuut  aeter- 
nam,  id  est,  spiritualia,  quae  gratiae 
nomine  supra  dixunus  comprehendi,  non 
autem  temporalja,  nisi  quatenus  illuc 
etiam  provehant.  Itaque  pax  intelligitur 
hominum  in  iis  bonis  quae  per  gratiam 
significantur,  et,  ut  semel  dicam,  in  Deo 
solida  et  imperturbata  quies  atque  tranquil- 
litas. 

Quod  ergo  nonnulli  pacem  interpre- 
tantur  hoc  loco  reconciliationem  cum 
Deo ,  qua  fit ,  ut  qui  per  peccata  prius 
erant  inimici  ac  gehennae  obnoxii,  re- 
missione  peccatorum  accepta,  animum 
gerant  a  perturbationibus  ac  teiToribus, 
quos  mala  conscientia  adferebat,  liberum 
atque  pacatum;  de  qua  pace  dicitur 
infra  cap.  5.  Justificati  ex  fide  pacem 
habemus  ad  Deum :  ii  non  integre,  sed 
solum  ex  parte  vim  hujus  vocis ,  ut  a 
Christo  et  Apostolis  ejus  iu  salutationibus 
usurpata  est,  exposuerunt.  Porro  mul- 
tiplicatur  iis  gratia  et  pax,  quibus  me- 
morata  gratiae  et  pacis  dona  accumu- 
lantur  et  augeutur  in  dies. 

A  Deo  Patre  nostro  et  Domino  Jesu 
Christo.  Potest  ex  Graeco  textu,  si  nuda 
ejus  verba  consideremus,  etiam  sic  verti: 
A  Deo  patre  nostro  et  Domini  Jesu 
Christi.  Sed  multo  melius  se  habet  no- 
stra  versio,  quae  et  aliorum  interpretum 
est;  et  omnino  retinenda.  Neque  euim 
Apostolus  prius  diceret  Deum  patrem 
nostrum,  et  deinde  patrem  Jesu  Chi-istij 

sed  contra  potius:  qnomodo  ipse  Domi- 
nus  apud  Joan.  20.  Ascendo  ad  patrem 
meum  et  patrem  vestrum.  Estque  haec 
apostolica  salutandi  formula ,  quam  in 
omnibus  ejus  epistolis,  una  aut  altera 
dempta,  videre  est;  qua  gratiam  preca- 
tur  iis  ad  quos  scribit,  a  Deo  patre,  et 
Christo  Domino.  Patre  nostro,  id  est, 
cujus  nos  filii  sumus  per  gratiam,  a  quo 
proinde  gi-atiarum  et  pacis  accessionem 
merito  vobis  precor. 

Quod  sequitur,  et  Domino  Jesu  Chri- 
sto ,  quidam  sic  exponunt:  a  Domino 
Jesu  Christo  ut  homine :  quippe  qui  no- 
bis  illa  bona  per  suam  crucem  prome- 
ruit.  Sensus  quidem  verissimus:  sed  scien- 
dum  est  ad  meritum  Christi  significan- 
dum  Paulum,  imo  Apostolos  dicere  so- 
lere,  in  Christo,  vel  per  Christum ;  ut 
in  ea  parte    quae  hic   proxime  sequitur. 

Itaque  magis  apparet  hunc  esse  sen- 
sum :  A  Christo  autore  et  largitore,  ae- 
que  ut  a  Deo  patre.  Unde  Graeci  com- 
mentatores  et  Cjrilhis  Hb.  12.  thesauri 
cap.  1.  ex  his  Apostoli  verbis  ostendunt 
Christi  divinitatem  et  cum  patre  aequa- 
litatem. 

Verum  objicit  Arianus :  Si  Christus 
aequaliter  esset  Deus  cum  patre ,  non 
distingueret  Apostolus  sermonem  suum, 
ut  patrem  quidem  Deum  vocaret,  Chri- 
stum  autem  Dominum.  Cui  respondeo: 
Non  magis  esse  consequens  ex  aposto- 
lico  sermone,  Christum  non  esse  Deum ; 
quam,  patrem  non  esse  Dominum.  Sicut 
enim  alterum  de  filio  tacet,  ita  et  alte- 
rum  de  patre.  Quod  si  de  patre  tacetur 
alterum ,  sine  ejus  praejudicio ;  cur  non 
et  alterum  de  filio  ? 

Tantum  reddenda  ratio,  cur  Domini 
vocabulum  proprie  Christo  tribuat.  Ea 
nimirum  est,  quia  Christus  in  assumpta 
carae  pretio  sui  sanguinis  nos  e  servi- 
tute  diaboli  redemit ,  sibique  vendicavit 
in  populum  pecuharem ;  cujus  prohide 
ipse,  quatenus  homo,  Dominus  pleno  jure 
effectus  sit.  Hinc  passim  in  Apostolicis 
literis  honoris  causa  Dominus  appellatur. 
Est  igitur  in  verbis  Apostoli  insinuatio 
quaedam    utriusque    naturae  in  Christo : 


divinae  quidem ,  cum  dicit,  a  Christo ; 
sicut  dictum  erat,  a  Patre:  humanae 
autem,  in  vocabulo  Domini,  juxta  ratio- 
nem  assignatam.  Vide  quae  commenta- 
bimur  ad  illud  Epli.  4.  Vnus  Dominus, 
unus  Deus. 

8.  Primum  quidem  gratias  ago  Deo 
meo  per  Jesum  Christum  pro  omnibus 
vobis,  Graece,  super,  aut :  de  omnibus 
vobis,  id  est,  ob  beneficia  vobis  unpensa. 
Notandum  in  Paulo  Apostolo,  quod  in 
omnibus  fere  suis  epistolis  salutationi 
statim  subjungit  gratiarum  actionem  pro 
beneficiis  a  Deo  collatis  in  eos  ad  quos 
scribit.  Quod  et  Petrus  facit  in  1.  epist. 
Faciunt  autem  hoc,  tum  ut  gratiam  Dei 
in  omnibus  commendent  (nam  gratiarum 
actio  gratiae  confessio  est  et  commen- 
datio),  tum  quia  grata  i-ecordatio  bono- 
rum  acceptorura  dignos  efficit  ad  impe- 
trandum  ampliora.  Illud  per  Jesum 
Christum,  vel  ad  ipsam  gratiarum  actio- 
nem  lefertur,  vel  potius  ad  id  quod  in 
gratiarum  actione  continetur,  id  est,  ad 
beueficia  pro  quibus  gratias  agit,  quale 
est  illud  quod  subjungit: 

Quia  fides  vestra  annuntiatur  in 
universo  mundo.  Annuntiatur,  id  est, 
divulgatur.  In  universo  mundo ,  hy- 
perbole  est ,  tam  vulgo ,  quam  sacrae 
Scripturae  frequentata.  Nam  sensus  est: 
fama  fidei  vestrae  multum  lateque  per 
varias  mundi  partes  diffunditur.  Etenim 
Romani  jam  ante  fidem  Christi  susce- 
perant,  idque  Petro  Apostolo  praedicante: 
quemadmodnm  hoc  loco  testatur  Chry- 
sostomus. 

Caeterum  non  tam  propter  annuntia- 
tionem  fidei,  quam  propter  ipsam  fidem 
annuntiatam  gratias  Deo  se  agere  sig- 
nificat  Apostohis.  Sic  enim  in  aliis  epi- 
stolis  pro  fide ,  caritate,  bonis  operibus 
et  profectu  pietatis  eoriun,  ad  quos  scri- 
bit,  Deo  gratias  agit:  tametsi  ipsa  quo- 
que  annuntiatio  et  celebratio  fidei  bene- 
ficium  Dei  erat  gratiarum  actione  dig- 
num.  Itaque  sensus  est :  Gratias  ago  Deo 
pro  fide  vestra,  quae  tanta  est,  ut  fama 
ejus  univcrsum  mi:ndum  pervagetur.  Hinc 
quoque  disce,  fidem  esse  donum  Dei  per 

Christum;  quod  etiam  ex  hoc  loco  docet 
Prosper  contra  coll.  cap.  36.  et  lib.  1. 
de  voc.  gent.  cap.   23. 

9.  Testis  enim  mihi  est  Deus.  Graece 
non  mihi^  sed  meus.  Propter  qnod  ne- 
gat  Cajetanus  Paulum  hic  jurare,  eo 
quod  non  invocationem,  sed  narrationem 
sonet,  Deus  est  testis  meus.  Sed  melius 
S.  Ihomas  aliique  Patres  in  commen- 
tariis,  et  S.  Aug.  lib.  1.  de  serm.  Do- 
mini  in  monte  invocationem  divini  testi- 
monii,  et  proinde  juramentum  hic  agnos- 
cunt,  Neque  enim  interest,  sive  dicatur 
meus,  sive  mihi  Deus  est  testis,  aut  sit 
testis  :  modo  sit  voluntas  adhibendi  Deum 
testem. 

Eodem  prorsus  modo  loquitur  Paukis 
Philip.  1.  Scd  nec  ibi  quisquam,  ne  Ca- 
jetanus  quidem,  negat  eum  jurasse.  Ju- 
rat  ergo  Paulus  non  temere,  nec  sine 
justa  necessitate  (quod  sohmi  juramen- 
tum  Christus  prohibet  Matth.  5.  De  quo 
vide  commentarium  nostrum  Jacob.  5.) : 
sed  quod  sciret,  ad  stabiliendam  suae 
praedicationi  fidem  et  autoritatem  plu- 
rimum  referre,  si  Christiani,  qui  Eomae 
erant,  quorum  muhi  Judaei,  Paulo  alio- 
qui  parum  aequi,  de  ipsius  pia  solici- 
tudine,  quam  erga  eos  gerebat,  bene  es- 
sent  persuasi.  Eefertur  enim  hoc  jura- 
mentum  ad  illud  sequens:  Quod  sine  in- 
termissione  memoriam  vestri  facio  etc. 

Cui  servio  in  spiritu  meo,  in  Evan- 
gelio  filii  ejus.  Cui  servio,  scihcet  cultu 
divino ,  quera  significat  Graeca  vox  Aa- 
tpc''a  in  plerisque  scripturae  locis ,  et 
maxime  in  illo  praecepto :  Soli  Deo  ser- 
vies.  Similiter  loquitur  Act.  27.  Astitit 
mihi  Angelus  Dei,  cui  deservio.  Lati- 
nius  diceretur,  quem  colo.  In  spiritu 
meo,  id  est,  cultu  intemo  et  spirituali, 
qui  consistit  in  fide,  spe  et  charitate ; 
et  non  tantum  cultu  exteriori,  ut  faciunt 
carnales  Judaei.  Vel  sic:  In  spiritu 
meo,  id  est,  cum  animi  sincera  promp- 
titudine  et  alacritate.  In  Evangelio  filii 
ejus,  subaudi,  anrunciando,  praedicando, 
propagando.  Vel  sensus  est:  in  negotio 
evangelii. 

Quod  sine  intermissione  memoriam 


vestri  facio  semper  in  orationibus  meis. 
Sine  intermissione,  ad  memoriam  facien- 
dam:  semper,  ad  orationes  referendum ; 
sic  enim  etiam  ad  Tim.  scribit  2.  epist. 
1.  Gratias  ago  Deo,  quod  sine  inter- 
missione  habeam  tui  memoriam  in  ora- 
tionihus  meis  nocte  ac  die.  Non  solum 
ergo  significat  se,  quoties  oraret,  Roma- 
noram  apud  Deum  meminisse,  eosque 
Deo  commendare,  verum  etiam  juxta  id, 
quod  alibi  praecipit  1  Thess.  5.,  semper 
orare.  Sunt  autem  eadem  Apostolo,  sem- 
per,  sine  intermissione ,  nocte  ac  die. 
Porro  semper  orat,  juxta  Augustinum 
haeresi  57.  qui  nullo  die  intermittit  certa 
orandi  tempora.  Aut,  secundum  alios,  qui 
frequenter  et  quasi  assidue  orat,  sive  is 
certa  et  constituta  habeat  orandi  tem- 
pora,  sive  non.  Quae  expositio  simpli- 
cior  est  et  verior.  Nam  Christus  Luc. 
18.  dicens:  Oportet  semper  orare:  et 
Apostolus  1  Thess.  5.  Sine  intermis- 
sione  orate,  loquuntur  ad  omnes:  nec 
tamen  omnes  tenentur  ad  certa  orandi 
tempnra.  Est  igitur  hyperbole,  qua  fre- 
quentia  cum  studio  significatur :  qualis 
Luc.  2.  de  Anna  prophetissa,  quae  non 
discedebat  de  templo  jejuniis  et  obse- 
crationibus  serviens  nocte  ac  die,  et 
cap.  27.  de  Christi  discipuhs :  Et  erant 
semper  in  templo ,  laudantes  et  bene- 
dicentes  Deum. 

10.  Obsecrans  si  quomodo  tandem 
aliquando  prosperum  iter  habeam  in 
voluntate  Dei  veniendi  ad  vos.  Haec 
congeries  adverbiorum,  si  quomodo,  tan- 
dem,  aliquando,  significat  ardens  desi- 
derium  ac  votiun  Pauli  ad  consequen- 
dum  id  quod  scribit,  hoc  est,  ad  visen- 
dum  Romanos.  Iti  voluntate  Dei,  id 
est,  per  voluntatem  Dei,  Deo  volente. 
Soisus:  Obsecrans  Deum  inter  alia ,  ut 
juxta  vehemens  animi  mei  desiderium 
ipsi  placeat  iter  meum  quamprimum  ad 
vos  dirigere  et  prosperare.  Unde  sequitur: 

11.  Desidero  enim  videre  vos,  id  est, 
vobis  adesse.  Ut  aliquid  impertiar  vo- 
bis  gratiae  spiritualis.  Graece,  ut  ali- 
quod  tradam  donum  vobis  spirituale. 
Est  enim   )^a'pta^a,    quod    de   iis    donis 

accipi  solet,  quae  dantur  ad  aliorum 
utilitatem;  de  quibus  hujus  epistolae  c. 
12.  et  1  Cor.  12.,  tametsi  potest  etiam 
ad  alia  extendi.  Causa  tanti  mei  desi- 
derii  non  alia  est,  inquit,  quam  ut  supra 
ea,  quae  jam  accepistis,  aliquid  adliuc 
donorum  seu  gratiarum  spiritualium  vo- 
bis  per  meum  ministerium  impertiar. 

Ad  confirmandos  vos.  Graece:  ad 
confirmari  vos,  id  est,  quo  fiat  saltem 
ut  confirmemini  in  donis  acceptis. 

12.  Id  est,  simul  consolari  in  vobis 
per  eam  quae  invicem  est  fidem  ve- 
stram  atque  meam.  Consequenter  ver- 
tendum  erat:  id  est  (Graece  id  autem 
est),  ad  simul  consolandum ;  quia  prae- 
cessit,  ad  confirmandos  vos:  nisi  (quod 
quibusdam  placet)  haec  pars  ad  verbum 
desidero  referatur;  desidero  videre  vos, 
id  est,  simul  consolari  in  vobis.  Verum 
multo  meliore  sensu  refertur  ad  proxima. 
Mitigat  enim  Apostolus  hac  expositione 
et  quasi  corrigit,  quod  de  confirmandis 
Romanis  dixerat ,  verbumque  confirmandi 
mutat  in  consolandi.  Deinde  sic  loquitur 
tanquam  ipse  vicissim  a  Romanis  fruc- 
tum  aliquem  accepturus  sit  spiritualem. 
Quae  omnia  faciunt  ad  benevolentiam 
conciliandam.  Sensus:  Id  volo,  ut  com- 
munem  atque  una  vobiscum  consolatio- 
nem  seu  recreationem  capiam  ex  mutua 
communicatioue  fidei  vestrae  et  meae. 
Porro  non  est  inepta  expositio.  Siquidem 
ipsa  confirmatio  fidei  Eomanorum  futura 
erat  Paulo ,  simul  et  illis ,  materia  con- 
solationis  et  gaudii. 

Sunt  qui  verbum  Graecum  aojjiTcapa- 
"KXribrivoii  expouunt  de  mutua  exhorta- 
tione.  Nam  et  hanc  significat.  Ita  sen- 
sus  erit:  ut  mutua  fidei  communicatione 
invicem  exhortemur.  Quomodo  dicit  1 
Cor.  14.  Potestis  omnes  per  singulos 
prophetare,  ut  omnes  discont  et  omnes 
exhortentur.  Sensus  non  improbandus, 
quo  declaratur  insignis  Pauli  modestia : 
qui  paratus  sit  etiam  aliorum  exhorta- 
tiones  audire,  et  ex  iis  fructum  sibi  speret. 
Obiter  admoneo  nonnullam  esse  in  Graeco 
textu  diversitatem.  Nam  plerique  codices 
habeut:  xotj-co  5e  saxl  au|j,7iapaxXr;{^f;vat. 


Laurentius  vero  sie  legit:  touto  dk  st(; 
t6  ou|Ji7iapaxXrj&^vai^  juxta  quam  po- 
steriorem  lectionem  non  poterit  omnino 
pars  ista  ad  verbum  desidero  referri. 

13,  Nolo  autem  vos  ignorare  fra- 
tres ,  quia  saepe  proposui  venire  ad 
vos.  Quia  pro  quod ,  Graece  OTi,  fere 
perpetuum  nostro  interpreti.  Quod  semel 
admonuisse  sufiiciat.  Excusat  Apostolus, 
cur  desiderio  nondum  satisfecerit,  docens 
couati;m  sibi  non  defuisse,  sed  faculta- 
tem.  Id  enim  est  quod  sequitur : 

(Et  prohibitus  sum  usque  adhuc.J 
Parenthetice  legendum  est.  Et  copula- 
tiva  conjunctio  ponitur  pro  adversativa, 
sed  vel  etsi.  Prohibitus ,  id  est,  impe- 
ditus.  De  hoc  impedimento,  quale  fuerit, 
habemus  infra  cap.  15.,  ubi  commemorat 
Apostolus  se  praedicando  in  aliis  regio- 
nibus  Evangelio  occupatum ,  eaque  oc- 
cupatum,  plurimum  impeditum  fuisse, 
quominus   adhuc  Romanos  inviseret. 

Ut  aliquem  fructum  habeam  et  in 
vobis,  sicut  et  in  caeteris  gentibus.  Con- 
junctionem  et  priori  loco  male  quidam 
codices  omittunt:  habetur  enim  in  Grae- 
cis  et  Syris  et  Latinis  castigatioribus, 
nec  non  in  textu  com.  Amb.  Referenda 
est  haec  pars  ad  illud  superius ,  pro- 
posui  venire  ad  vos.  Significat  enim 
causam  finalem  desideratae  suae  profec- 
tionis  ad  illos ,  id  est,  fructum  ex  iis 
colligendum  evangelii  praedicatione ,  si- 
cut  jam  collegerat  ex  aliis  gentibus.  De 
quo  fructu  Dominus  Joan.  15.  Elegi 
vos,  inquit,  et  posui  vos,  ut  eatis  et 
fructum  afferatis,  et  fructus  vester  ma- 
neat.  Hic  ergo  fructus  est  fides  et  salus 
populorum.  Hunc  fructum  Paulus  suum 
vocat,  dicens :  ut  aliquem  fructum  ha- 
beam:  quia  licet  totus  esset  Domini,  suo 
tamen  ministerio  coUigendum  sperabat, 
ac  Domini  lucrum  suum  reputabat. 

14.  Graecis  ac  barbaris,  sapientibus 
et  insipientibus  debitor  sum.  Potsst  sic 
verti:  Graecis  aeque  ac  barbaris,  sa- 
pientibus  aeque  et  insipientibus  debitor' 
sum;  velhocmodo:  Tani  Graecis  quam 
barbaris,  tam  sapientibus  quam  insi- 

pientibus.  Haec  dicit,  ne  forte  Eomani 
cogitarent  se  neque  barbaros  esse ,  ne- 
qne  rudes  et  insipientes,  qui  Paulo  doc- 
tore  egerent.  Graecorum  nomine  Eoma- 
nos  etiam,  id  est,  Latinos,  comprebendit. 
Nam  caeteri  omnes  populi  propter  in- 
cultiorem  sermonem  barbari  a  Graecis 
et  Romanis  vocabantur. 

Sapientes  intelligit  eos,  qui  vulgo  sa- 
pieutes  dicebantur,  id  est,  saeculari  pbi- 
losopbia  imbutos ;  insipientes  vero  qui 
ea  sapientia  carebant.  Aut  generaliter 
sapientes ,  doctos  ;  insipientes  ,  indoctos. 
Quibus  omnibus  Paulus  se  profitetur  de- 
bitorem  ex  injuncto  sibi  munere  aposto- 
latus :  debitorem  ,  inquam ,  annunciandi 
et  docendi  Evangelii.  Hanc  enim  doc- 
trinam  nec  Graeci ,  nec  Pbilosopbi  per- 
ceperant. 

15.  Ita  (quod  in  me)  promptum  est 
et  vobis  qui  Romae  estis  evangelizare. 
Pro  ita,  multi  codices  babeut  itaque, 
et  Graece  quidem  est  ouxin ,  sic,  ita, 
sed  hoc  loco  vim  babet  illationis  et  per 
itaque  exponendum,  ut  sit  sensus :  Et 
ideo  quantum  in  me  est,  modo  cessent 
impedimenta,  animi  promptitudo  mibi 
adest ,  id  est ,  proraptus  et  paratus  sum 
etiam  vobis  Eomanis  coram  evangelizare. 
Promptum,  iipoi^ufxov  _,  id  est  prompti- 
tudo,  Graecismus  est,  ut  et  sequenti  cap. 
XpTfjaToy^  id  est,  benignitas. 

Particula,  quod  in  me ,  Graece,  xo 
xat  s;j.e^  quadam  antitbesi  respondet  ei 
quod  supra  dixit:  In  voluntate  Dei, 
quasi  dicat:  Ego  quidem  vebemeuter 
volo;  modo  ea  sit  etiam  Dei  voluntas. 
Evatigelizare,  quod  Graece  dicitur  ebay- 
ye/a^Csiv  et  eoa-c^sAiQso^ai,  idem  est  quod 
bonum  ac  laetum  nuncium  adferre.  Qui- 
bus  verbis  Graecis  in  hac  quidem  sig- 
nificatione  primum  usi  fuerunt  LXX.  in- 
terpretes,  interdum  generaliter,  ut  2  Eeg. 
18.,  alias  autem  ac  multo  frequentius 
specialiter,  ad  significanda  laetissima  novi 
Testamenti  promissa,  ut  Psal.  67.  et 
95.  Jes.  40.  52.  et  61.  et  Nahum  1. 
Inde  manavit  horum  verborum  usus  ad 
Apostolos,  ejusdem  novi  Testamenti  pro- 
mulgatores;    in    quorum   scriptis   passun 

Guil.  Estll  Comm.  Tom.  I. 


occurrunt  hac  speciali  significatione.  Unde 
et  verbale  Evangelista. 

Notandum  quoque,  verbum  medium 
£oayy£Ai'C£a^at  non  active  solum  usur- 
pari,  ut  hic  et  alias  saepe,  sed  interdura 
etiam  passive,  ut  Matth.  11.  Luc.  7. 
Hebr.  4. 

16.  Non  enim  erubesco  Evangelium. 
Graeca  addunt  Christi.  Verum  Tertul- 
lianus  eo  non  addito  sic  legit :  Non  enim 
me  pudet  Evangelii  lib.  5.  adversus 
Marcionem  cap.  13.  Sjrus  quoque  inter- 
pres  non  agnoscit,  ut  nec  Latinorum 
commentarii.  Evangelium  vocat  hoc  loco 
Paulus  vel  Evangelii  praedicationem,  vel 
ipsara  rem  praedicatam,  ut  Christum  cru- 
cifixum,  ac  si  diceret:  Quamvis  Christum 
esse  crucifixum,  et  hoc  ipsum  palam  prae- 
dicare  pro  evangelio ,  probrosa  res  et 
stulta  videatur,  non  tamen  illius  me  pudet. 
Eatio   sequitur: 

Virtus  enim  Dei  est  in  salutem  omni 
credenti.  Hic  jam  aggreditur  Apostolus 
materiam  hujus  Epistolae  priucipalem, 
de  qua  in  argumento  diximus ;  eamque 
totam  hac  ipsa  sententia  brevissime  com- 
plexus  est.  Virtus,  Graece  d6v(xni<z,  id 
est ,  potentia.  Porro  sakis  hominis  se- 
cundum  scripturara  intelligitur  non  tan- 
tura  in  vita  aeterna,  quae  est,  consum- 
mata  salus ;  sed  etiam  in  ejus  justifica- 
tione,  quae  est  sakxs  inchoata,  et  habe- 
tur  in  hac  vita.  Quo  sensu  dicit  ad 
Ephes.  2.  Gratia  estis  salvati  per  fidem. 
Et  ad  Tit.  3.  Non  ex  operibus  justi- 
tiae,  quae  fecimus  nos,  sed  secundum 
suam  misericordiam  salvos  nos  fecit. 
Sic  autem  generaliter  salutem  accipi  hoc 
loco,  manifestum  est  ex  iis,  quae  statim 
sequuntur. 

Syi-us  interpres  salutem  hic  et  alibi 
vitam  exponit,  sed  aeque  generaU  signi- 
ficatione,  quomodo  saepe  apud  Joannem 
accipitur.  Sensus  verborum  est:  Evan- 
gelium,  id  est  evaugeUca  praedicatio  seu 
doctrina  per  divinam  virtutem  efficax  est 
ad  praestandam  salutem,  id  est  justitiam 
et  vitam  aeternam,  cuilibet  credeuti :  quia 
nimirura  Deus  EvangeHo  velut  instru- 
mento    vuk  uti   ad    salvandum  homines, 

qnibus  Evangelium  praedicatur.  Placuit 
enim  divinae  sapientiae,  ut  ait  idem  Apo- 
stolus  1  Corinth.  1.,  per  stultitiam  prae- 
dicationis  salvos  facere  credentes.  Unde 
et  ibidem  affirmat:  Verhum  crucis  iis, 
qui  salvi  fiunt,  esse  Dei  virtutem. 

Dicit  autem,  omni  credenti,  non  quod 
omnis  quomodocunque  vere  credens  Evan- 
gelio  salutem  aut  justitiam  consequatur, 
ut  ex  hoc  loco  et  similibus  male  colli- 
gunt  haeretici:  sed  quia  fides,  qua  cre- 
ditur  Evangelio,  medium  est,  per  quod 
Deus  ordiuavit  homines  justitiam  et  sa- 
lutem  adipisci.  Quam  et  certissime  con- 
sequentur,  si  faciant  et  persistant  in  eo, 
quod  fides  monstrat  faciendum. 

Alii  credentem  intelligunt  corde  per- 
fecto,  id  est,  qui  non  solum  fidem  ad- 
Mbeat  verbo  praedicationis ,  sed  prae- 
terea  facere  paratus  sit  ea,  quae  fides 
monstrat  facienda:  quod  est  obedienter 
credere.  Quae  expositio  consentanea  est 
aliis  scripturae  locis,  tam  apud  hunc 
Apostolum,  quam  alibi;  velut  Joan.  3. 
Ut  omnis  qui  credit  in  eum,  non  pe- 
reat,  sed  habeat  vitam  aeternam.  Et 
cap.  7.  Qui  credit  in  me,  sicut  dicit 
scriptura,  fiumina  de  ventre  ejus  fluent 
aquae  vivae.  Juxta  hunc  igitur  intel- 
lectum  absoluta  sententia  est ,  Evange- 
lium  adferre  salutem  omni  credenti:  ut 
fides  intelligatur  non  qualiscumque ,  sed 
formata  bona  et  efficaci  voluntate  faciendi 
quod  Evangelium  praescribit.  De  qua  re 
plenius  infra  ad  illud:  Justus  autem  ex 
fide  vivit. 

Judaeo  primum  et  Graeco,  hoc  est, 
Judaeo  imprimis,  deinde  et  Graeco.  Nam 
copula  pro  particula  ordinis  Hebraeo 
more  posita  est.  Graecum  intelligit  gen- 
tilem  quemcunque,  etiam  barbarum.  Non 
enim  barbaro,  ut  paulo  ante,  sed  Judaeo 
Graecus  hic  opponitur.  Eatio  tam  ge- 
neralis  acceptionis  est,  quod  lingua  Graeca 
per  gentes  maxime  esset  communis:  adeo 
ut  etiam  apud  barbaros  ejus  usus  plu- 
rimum  invaluisset.  Judaeorum  vero  no- 
mine  etiam  proselyti  comprehenduntur. 

Dicit  autem  primum  Judaeo,  vel  quia 
prius  tempore  annunciatum  est  Evauge- 


lium  Judaeis  quam  gentibus,  ut  exponit 
Chrysostom.,  vel  primum,  id  est  potis- 
simum,  quia  promissio  salutis  per  Chri- 
stum  dandae  non  gentibus ,  sed  Judaeis 
facta  fuerat.  Hunc  sensum  confirmant 
ea,  quae  passim  de  Judaeorum  praero- 
gativa  dicuntur  in  hac  epistola,  ut  cap. 
3.  9.  11.  et  15. 

17.  Justitia  enim  Dei  in  eo  reve- 
latur  ex  fide  in  fidem.  Particulam  in 
eo  ad  credentem  refert  Ambros.  com- 
mentator.  Verum  alii  multo  rectius  ad 
Evangelium.  Probat  enim  Paulus  Evan- 
gelium  esse  Dei  virtutem  in  salutem 
omni  credenti,  quia  in  eo,  scilicet  Evan- 
gelio,  revelatur  justitia  Dei  ex  fide.  Dicit 
autem  revelatur  ctTioxaXuTtTSTai,  quia  de 
mysterio  loquitur  ab  humanis  sensibus 
abscondito.  Dei  justitiam  veteres  quidam 
interpretati  sunt  eam  justitiam,  qua  Deus 
ipse  justvis  est,  et  fidelis  in  promissis. 
Theodoretus  justitiam  Christi  hominis  in- 
tellexit,  qua  nobis  redemptionem  et  sa- 
lutem  promeruit. 

Sunt  et  qui  Christum  ipsum  Dei  ju- 
stitiam  interpretentur.  Verum  si  expen- 
damus  ea  quae  sequuntur,  et  attendamus 
ad  scopum  Apostolicae  doctrinae,  nec 
non  ad  similia  loca  scripturae,  praeser- 
tim  apud  hunc  eundem  Apostolum;  certo 
comperiemus,  justitiam  Dei  non  eam  in~ 
telligi,  qua  Deus  aut  Christus  justus  est, 
nec  Deum  aut  Christum  ipsum,  sed  ju- 
stitiam,  qua  justus  est  homo. 

Quae  quidem  justitia  Dei  vocatur  du- 
plici  ratione:  vel  quod  a  Deo  sit,  ut 
justitia  Dei  dicatur  qua  Deus  hominem 
donat,  induit  et  afficit,  dum  eum  justi- 
ficat;  sic  enim  loquitur  Apostolus  Phi- 
lipp.  3.  Et  inveniar  in  illo  non  ha- 
bens  mectm,  justitiam,  quae  ex  lege  est: 
sed  illam  quae  ex  fide  est  Christi,  quae 
ex  Deo  est  justitia  in  fide.  Hanc  ra- 
tionem  adfevunt  hoc  loco  Chrysost,  Theo- 
phylact.  ahique  Graeci,  nec  non  Aug. 
lib.  de  spir.  et  lit.  c.  9.  et  11.  Simili 
ratione  dictum  est  Psalm,  3.  Domini 
salus,  id  est  ea  quae  est  a  Domino.  Item 
Psalm.  59.  et  107.  salus  hominis,  quae 
est  ab  homine:  ut  Hieronymus  ex  He- 

braeo  interpretatur.  Vel  justitia  Dei  di- 
citur,  id  est  vera  justitia,  qua  nimirum 
quis  vere  coram  Deo  justus  coustituitur. 
Veram  enim  justitiam  qui  habent,  more 
scripturae  coram  Deo  vel  ante  Deum 
justi  dicuntur :  ut  Noe  Genes.  7. ,  Za- 
charias  et  Elizabeth  Luc.  2.  Rationem 
hauc  confirmant  etiam  quae  dicuntur  infra 
de  justitia  et  justificationc  coram  Deo, 
ut  cap.  2.  Non  auditores  legis  justi  sunt 
apud  Deum.  Et  cap.  3.  Ex  operibus 
legis  non  justificabitur  omnis  caro  co- 
ram  illo.  Ubi  et  gloriam  Dei  vocat, 
quae  coram  Deo  est,  quemadmodum  illic 
declarabitur.  Utraque  ratio  valde  bona 
est:  tametsi  posterior  meo  judicio  magis 
ab  Apostolo  spectata. 

Sequitur  ut  exponamus  illam  partem, 
ex  fide  in  fidem.  Cujus  obscuritas  plu- 
rimas  peperit  interpretationes :  maxime 
quod  ea  phrasis  nusquam  exstet  alibi  in 
tota  scriptura  sacra.  Nam  et  illud  du- 
bitatur,  ciim  quo  conjungi  et  construi 
debeat  haec  pars,  utrum  cum  verbo  prox- 
imo  revelatur,  ut  multis  visum  est;  an 
vero  cum  justitia  Dei. 

Igitur  multi  sensum  reddiderunt  hu- 
jusmodi:  Justitiam  Dei  revelari  ex  fide 
veteris  testamenti  in  fidem  novi,  ex  fide 
prophetarum  in  fidem  Apostolorum,  ex 
fide  patrum  in  fidem  filiorum.  Tertul- 
lianus  loco  supra  citato :  Ex  fide  legis 
in  fidem  Evangelii.  Haec  enim  omnia 
fere  idem  vokmt,  nempe,  justitiam  Dei, 
quam  in  veteri  Testamento  umbris  et 
figuris  latentem  tenuerunt  antiqui  patres, 
et  praedicaveruntprophetae,  eandem  nunc 
remotis  figuris  ac  discussis  umbris  re- 
velari  nobis  filiis  per  praedicationem  Apo- 
stolorum:  ita  ut  quae  illi  crediderunt 
ventura,  nos  jam  credere  debeamus  ex- 
hibita. 

His  expositionibus  affine  videri  cui- 
piam  posset,  quod  Oecumenius  ex  Aca- 
cio  deprompsit :  Judaeo  quidem  ex  fide 
legis  in  fidem  quae  per  Christum  est: 
Graeco  autem  ex  fide  naturali,  in  ean- 
dem  Jesu  Christi  fidem.  Verum  faces- 
sat  hoc  glossema  cum  autore  suo  Aca- 
cio  homine  Ariano.    Nullam  enun  fidem 


praeter  eam,  quae  in  Christo  est,  Apo- 
stolicae  literae  commendant. 

Sedulius  ita  exponit:  Ex  fide  Dei 
promittentis,  in  fidem  hominis  creden- 
tis.  Item  aliter:  Ex  fide  Judaei,  in 
fidem  gentilis.  Et  aliter:  Ex  fide  prae- 
dicantium,  in  fidem  credentium.  Quorum 
primum  accepit  ex  comment.  Ambrosii; 
secundum  ex  comment.  Pelagii;  tertium 
ex  Augustini  libro  de  spnitu  et  litera 
cap.  11.  Idem  Augustinus  lib.  2.  quaest. 
Evang.  cap.  39.  reddit  hunc  sensum: 
Ex  fide  verborum ,  quibus  nunc  cre- 
dimus,  quod  nondum  videmus,  in 
fidem  rerum,  qua  in  aetemum,  quod 
nunc  credimus,  obtinebimus. 

Sunt  praeterea,  qui  sic  exponant :  Ex 
fide  praeteritorum  in  fidem  futurorum: 
quoniam  videlicet  non  satis  sit  credere 
Chi-istum  pro  nobis  natum,  passum,  re- 
surrexisse,  nisi  credamus  etiam  nos  in 
illo  debere  renasci,  et  ei  compati,  et 
cum  eo  resurgere.  Rursus  alii  sic:  Ex 
fide  in  fidem,  id  est  ex  fide  cujusvis 
temporis  atque  aetatis.  Putant  enim 
similem  esse  phrasim  cum  illa,  a  ge- 
neratiotie  in  generationem,  id  est,  per 
omnes  generationes. 

Notandum  autem,  expositiones  jam 
datas  fere  in  eo  convenire,  quod  hanc 
partem  ex  fide  in  fidem  referant  ad 
verbum  revelatur.  Atqui  ad  ijistitutum 
Apostoli  multo  est  accommodatius ,  ut 
referatur  ad  justitiam  Dei.  Hanc  enim 
docet  esse  ex  fide,  idque  per  Evange- 
lium  mundo  annuntiari.  Tantum  iHud 
difficultatem  habet,  cur  non  contentus 
dixisse  ex  fide,  addere  voluerit  in  fidem, 
vel  ad  fidem.  Utrumlibet  enim  verti 
potest  ex  Graeco. 

Nonnulli  vero  sic  ordinant  et  expo- 
nunt:  Justitia  Dei,  quae  est  ex  fide, 
per  Evangelium  revelatur  in  fidem,  sive 
ad  fidem ,  scilicet  multorum ,  id  est  hoc 
fructu,  ut  multi  credant  et  justificentur. 
Sed  ea  divulsio  mihi  satis  violenta  vi- 
detur.  Prorsus  enim  apparet  haec  in 
syntaxi  coujungenda  esse:  ex  fide  in 
fidem ;  sicut  omnes  fere  coujungunt. 

Est  autem  probabilis  sensus,  quem 
2* 

adfert  Joannes  Hesselius  scribens  in 
1  Petr.  1.,  ut  justitia  dicatur  esse  ex 
fide  in  fidem ,  videlicet  Dei,  id  est  ex 
fide  qua  creditur  Deus  fidelis  in  pro- 
missis:  de  qua  fide  dicitur  infra  cap.  3. 
Nunquid  increduUtas  illorum  fidem 
Dei  evacuabit?  Sic  enim  et  Petrum 
dixisse,  nos  custodiri  per  fidem  in  sa- 
lutem,  id  est  per  eam  fidem,  qua  salutem 
venturam  credimus.  Cui  sensui  non  male 
quadrat  subjunctum  ex  Propbeta  testi- 
monium,  quo  dicitur  justus  vivere  ex 
fide,  scilicet  promissionum  Dei. 

Nibilominus  illa  nobis  admodum  pro- 
batur  interpretatio ,  quam  suppeditant 
TheopLylactus  et  Oecumenius,  quamque 
Sasboldus,  Pererius,  Emanuel  et  alii 
libenter  amplectuntur.  Ea  quidem  bu- 
jusmodi  est:  Ex  fide  in  fidem,  id  est 
ex  fide  promovente  ac  subinde  auges- 
cente,  ut  sit  Hebraismus,  qualis  in 
Psalm.  83.  Ihunt  de  virtute  in  virtu- 
tem,  id  est  subinde  majora  capient  suae 
virtutis  seu  fortitudinis  augmenta.  Nam 
in  Graeco  forma  sermonis  plane  eadem 
est,  Ex  Suvajxeox;  etq  Suvajxiv  et  ex 
TttoTecuQ  sic  TiiaTtv,  Simile  et  illud 
Psalm.  143.  Promptuaria  eorum  plena, 
eructantia  ex  hoc  in  illud,  id  est  aliam 
post  aliam  fructuum  speciem  copiose  sub- 
ministrantia.  Hanc  vero  expositionem 
intentioni  Paulinae  congruere,  docet  ac 
declarat  subjuncta  ejus  probatio  ex  Pro- 
pheta  dicente :  Justum  ex  fide  vivere : 
tanquam  non  satis  sit  ad  justitiam,  semel 
credidisse,  sed  oporteat  justitiam  adep- 
tam  semper  ex  fide  nutriri. 

Itaque  nobis  videtur  totius  sententiae 
hunc  quam  maxime  probabilem  sensum 
reddi  posse.  Vera  justitia,  qua  quis 
coram  Deo  justus  est,  in  Evangelio,  id 
est  per  Evangelii  praedicationem,  nunc 
passim  omnibus  revelatur ,  et  clare  an- 
nuntiatur:  ea  iuquam  justitia,  quae  non 
ex  lege,  ut  Judaei  putant,  neque  ex 
viribus  natiu-ae,  ut  Graeci,  sed  ex  fide 
comparatxir,  et  ex  fide  continuo  nutriri, 
conservari,  augeri  et  perfici  debet. 
Hanc  sententiam  sic  intellectam  optime 
probat  Apostolus  per  id  quod  sequitur: 


Sicut  seriptum  est,  apud  Prophetam 
Habacuc  cap.  2.  Justus  autem  ex  fide 
vivit.  Rectius  in  futuro  vivet.  Sic  enim 
multi  iidemque  meliores  habent  codices, 
Graecis  etiam  et  Syris  adstipulantibus. 
Nam  et  apud  ipsum  Prophetam  in 
Hebraeo  futuri  temporis  verbum  habetur. 
Et  LXX.  quoque  interpretes  futurum 
reddiderunt.  Eademque  lectio  est  in 
Graeco  ad  Galat.  3.  et  ad  Heb.  10., 
quibus  locis  eadem  scriptura  citatur, 
Quamvis  autem  ea  vera  sic  lectio,  non 
tamen  sensus  est ,  eum  qui  justus  est, 
postea  victurum,  ut  justitia  praecedat, 
vita  sequatur:  quomodo  commentans  Am- 
brosius  exposuit,  vitam  intelligens  futuri 
saeculi.  Nam  alioqui  et  id,  quod  apud 
Prophetam  proxime  antecedit:  Qui  in- 
credulus  est,  non  erit  recta  anima 
ejus  in  semetipso ,  similiter  exponendum 
esset,  ut  quis  prius  incredulus  sit,  ac 
postea  animam  habeat  non  rectam :  quud 
et  falsum  esse  constat,  et  alienum  a  mente 
Prophetae. 

Sed  verbo  futuri  temporis  usus  est, 
vel  quia  tanquam  Propheta  de  futuris 
loquebatur,  ac  si  diceret:  Futurum  est 
ut  justus  ex  fide  vivat,  dum  promis- 
sionem  exspectat :  vel  quia  futurum  tem- 
pus  servit  continuationi  ac  perpetuitati 
significandae.  Nam  justus  ita  vivit  ex 
fide,  ut  ex  ea  vivere  non  desinat,  uti 
mox  docebimus.  Jam  nec  magni  momenti 
est  ea  diversitas ,  quod  cum  Hebraea 
veritas  habeat  in ,  id  est,  ex  fide  sua, 
et  LXX.  verterint,  ex  fide  mea,  Paulus 
hoc  loco  et  in  epistola  ad  Galatas  ab- 
solute  dixerit:  ex  fide.  Facile  enun 
pronomen  sua  subauditur. 

Cur  autem  LXX.  pro  sua,  meam 
reddiderint,  rationem  apud  Hieronjmum 
require  in  commentario  super  Habacuc : 
tametsi  recte  dicitur  tnea,  id  est  Dei 
(Deus  enim  loquitur) ,  quia  fides  est, 
qua  Deo  creditur,  et  quae  nemini  nisi 
Dei  muuere  contingit.  Quanquam  quod 
eodem  loco  post  multa  dicit  Hieronymus, 
Apostolum  in  hac  ad  Romanos  epistola 
citasse  testimonium  Prophetae  juxta  LXX. 
versionem,  ejusque  rei  rationem  reddere 


EPISTOLAE  AD  ROMANOS.     VERS.  17. 


21 


conatur,  memoria  lapsum  arbitror,  ut  in 
hac  epistola  scriptum  putaret,  quod  le- 
gerat  in  epistola  ad  Hebraeos.  'Nam  in 
ea  maxime  solet  Apostolus  citare  veteris 
scripturae  testimonia  secundum  LXX., 
licet  in  Graecis  boc  testimonium  nunc 
non  ita  liabeatur.  Accedit  autem  quod 
in  Latinis  legitur:  Justxis  autem  meus 
ex  fide  vivit.  Sed  ea  res  suo  loco  dis- 
cutietur. 

Ut  autem  ad  sensum  Prophetici  tes- 
timonii  veniamus,  Cajetanus  quidem  ita 
distinguit  et  exponit:  Qui  ex  fide  justus 
est,  is  vivet  vita  salutis  aeternae.  Cujus 
distinctionis  etiam  Hieronymus  meminit 
in  comm.  epist.  ad  Galatas.  Verum  ea 
distinctio  'primum  quidem  haud  congruit 
iis,  quae  a  Propheta  dicuntur,  nt  cuivis 
legenti  manifestum  est:  deinde  et  a 
mente  Pauli  aliena  est.  Xon  enim  hoc 
loco ,  ut  nec  aliis  in  quibus  hoc  testi- 
monium  citat,  intendit  duos  introducere 
justos ,  unum  qui  sit  justus  ex  fide ,  et 
proinde  victurus;  alterum  qui  non  ex 
fide,  sed  aliunde  justus  sit,  ideoque 
non  victurus.  Sed  simpliciter  justum 
nominat  docetque  unde  qui  justus  est 
vivat,  id  est  justitiae  vitam  habeat,  sci- 
licet  ex  fide.  Sic  enim  distincte  loqui- 
tur  Gal.  2.  Quod  autem  nunc  vivo  in 
carne ,  nempe  vitam  justitiae,  in  fide 
vivo  filii  Dei.  Estque  similis  locutio, 
cum  dicimus  aliquem  spe  vivere,  ali, 
sustentari. 

Tenenda  igitur  est  distinctio,  quam 
communiter  omnes  tradunt ,  sententiam 
ita  ordinantes :  Justus  vivit  ex  fide. 
Sensus  autem  est  hujusmodi :  Justus  in 
quantum  justus  est,  vivit  ex  fide:  ut 
qui  vitam  justitiae  neque  adipisci  potuerit 
nisi  per  fidem;  neque  retinere  eam  possit, 
et  in  ea  permanere ;  neque  in  ea  cres- 
cere  et  proficere,  nisi  per  fidem.  Ac 
breviter  :  Tota  vita  justi,  qua  justus  est, 
ex  fide  est :  quia  tota  ejus  justitia  ab 
initio  usque  ad  finem  ex  fide  est. 

Ex  quo  sensu  liquet  justitiam  hic  non 
eam  solam  intelligi ,  qua  quis  ex  impio 
fit  justus,  quam  nulla  prorsus  antecedunt 
bona  merita,  et  quae  prima  justitia  vo- 


catur:  sed  eam  praeterea  comprehendi, 
qua  quis  in  accepta  justitia  progreditur 
ac  proficit,  quam  vocant  secundam  ju- 
stitiam.  Et  certum  est  Apostolum  in 
hac  sua  disputatione,  qua  praecipue  de 
prima  justitia  agere  videtur,  etiam  de 
secunda  admiscere  sermonem :  velut  cum 
docet  Abraham  ex  fide  justificatum  esse, 
quia  scriptum  est:  Credidit  Abraham 
Deo,  et  reputatum  est  ei  ad  justitiam. 
Jam  ante  enim  justus  erat:  quemadmo- 
dum  et  Phinees,  de  quo  dicitur  Psalm. 
105.  Stetit  Phinees  et  placavit:  et  re~ 
putatum  est  ei  in  justitiam.  Tale  est 
et  ilhid  Matathiae  1  Mach.  2.  loquentis 
de  Abraham  per  jussionem  immolandi 
filii  tentato,  quando  procul  dubio  justus 
erat.  Ahraham,  inquit,  nonne  in  ten- 
tatione  inventus  est  fidelis,  et  reputa- 
tum  est  ei  ad  justitiam?  Quin  ipse 
Apostolus  Heb.  10.  citans  hanc  propbetae 
sententiam,  manifeste  refert  eam  ad  con- 
servationem  justitiae.  Sic  et  Petrus  1. 
Epist.  1.  dicit  per  fidem  nos  custodiri, 
id  est,  in  accepta  justitia  conservari,  in 
salutem. 

Quae  cum  ita  sint,  nihil  est  quod  nos 
cogat  testimonium  prophetae  mentemque 
Pauli  restringere  ad  eum  solum,  qui 
ex  peccatore  justus  futurus  sit,  et  cum 
quibusdam  hunc  sensum  reddere :  qui 
peccator  est ,  et  justus  esse  desiderat, 
vitam  gratiae  per  fidem  accipiet,  Satis 
enim  jam  liquet  ex  dictis,  latius  hanc 
patere  seutentiam,  ac  necessario  debere 
extendi  ad  omnem  hominem  justum,  quan- 
tumcunque  etiam  in  hac  vita  fuerit  ju- 
stificatus.  Quamdiu  enim  justus  per  fidem 
ambulat,  ex  fide  vivit.  Et  sane  perab- 
surdum  est  sentire,  quod  peccator  ex  fide 
victurus  sit,  ut  justificetur:  idem  autem 
justificatus  deinceps  ex  fide  vivere  desinat. 

Porro  quae  fides  hic  intelligatur,  jam 
superius  ex  parte  diximus  ad  illud:  omni 
credenti.  Plenius  autem  idipsum  nunc 
explicantes  dicimus,  eam  intelligi  fidem, 
qua  creduntur  vera  esse  quae  divinitus 
revelata  et  promissa  sunt,  atque  illud 
imprimis,  a  Deo  justiflcari  impium  per 
gratiam  ejus,  per  redemptionem  quae 

est  in  Christo  Jesu.  His  enim  verbis 
fidem  justificantem  exponit  Synodus  Tri- 
dentina  sess.  6.  cap.  6.  Sed  quia  secun- 
dam  justitiam  diximus  etiam  liic  com- 
prehendi,  addendum  est:  qua  credimus 
etiam  justum  a  Deo  justificari  progressu 
quodam  et  incremento  justitiae,  per  gra- 
tiam  ejus  etc. 

Notandum  deinde,  sic  Apostolum  de 
fide  loqui  in  bac  epistola,  ut  etiam  spem 
atque  fiduciam  remissionis  peccatorum 
ac  justitiae  consequendae,  caeterorum- 
que  bonorum,  quae  a  Deo  promissa  sunt, 
inckidat,  etiam  cum  bona  voluntate  pla- 
cendi  Deo  et  implendi  mandata  ejus. 
Expendantur  quae  de  fide  disserit  iufr, 
c.  3.  et  4.  ac  rursus  cap.  9.  10.  et  11. 
His  enim  locis  nusquam  a  fiducia  et  bona 
voluntate  eam  sejungit;  tanquam  haec 
simul  uno  fidei  nomine  complectens.  Quod 
quidem  Prophetae  locus  hic  citatus  ma- 
nifeste  etiam  docet,  quemadmodum  facile 
patebit  locum  ipsum  diligenter  examinanti. 

Neque  tamen  negandum,  quod  sectarii 
negant,  alias  saepe  fidem  pro  simplici 
credulitate  et  persuasione,  qua  revelatis 
a  Deo  mysteriis  assentimur,  accipi.  Loca 
enim  sunt  apertissima  1  Cor.  13.  Jacob. 
2.  Joan.  12.  atque  etiam  Heb.  11.  et 
alibi.  Sicut  ergo  ex  his  locis  constat 
esse  aliquam  fidem  informem  et  mortuam ; 
ita  in  ilhs  commendatur  nobis  fides  ex- 
citata  et  viva,  ut  quae  non  tantum  cum 
spe  et  fiducia  sit  conjuncta,  verum  etiam 
bona  voluntate  formata,  sicut  ante  diximus. 

Ex  hac  igitur  fide  vivit  justus,  quia 
quod  justus  est  ac  juste  operatur,  et  in 
justitia  proficit  ac  perseverat,  habet  ex 
hac  fide  tanquam  initio ,  fundamento  et 
radice,  denique  ut  ex  causa  impetrante: 
quemadmodum  id  per  singula  declara- 
bitur  infra  ad  illud  cap.  3.  Arbitranmr 
enim  justificari  hominem  per  fidem. 
Hujus  autem  doctrinae  ratio  potissimum 
referenda  est  ad  consilium  et  volunta- 
tem  Dei,  qua  sapientissime  sic  ordinavit, 
ut  nemo  post  lapsum  peccati  restituere- 
tur  in  statum  justitiae,  nisi  qui  crederet 
in  ipsum,  et  iu  Christum  mediatorem  ac 
redemptorem.    Vult  enim  beneficium  re- 


demptionis  et  justificationis  agnosci  per 
fidem,  ipsaque  fide  apprehendi. 

In  cujus  rei  typum  olim  vulnerati 
morsibus  serpentum  non  sanabantur,  nisi 
qui  serpentem  aeneum ,  quem  Moses 
erexerat  pro  signo ,  oculis  aspexissent. 
Num.  21.  Sic  enim  per  Christum  in  cruce 
exaltatum  nemini  vitam  ac  salutem  con- 
tingere,  nisi  qui  credat  in  ipsum,  id  est, 
fidei  oculis  eum  aspiciat,  Christus  ipse 
docet  Joan.  3. 

Porro  si  quaeras,  an  Paulus  adducat 
testimonium  Prophetae  in  sensu  literali, 
an  mystico,  an,  ut  quibusdam  visum  est, 
extensivo  :  primum  respondeo  sententiam 
Prophetae  generalem  esse  de  fide  pro- 
missorum  Dei:  quae  ita  placet  Deo,  ut 
ad  justitiam  homini  reputetnr.  Unde  recte 
specialiter  applicatur  sententia  ad  fidem 
sahitis  promissae  per  Christum  mediato- 
rem.  Verum  ilhid  addo,  Prophetam  pro- 
cul  dubio  vaticinari  de  Messia  venturo, 
quum  dicit,  quia  veniens  veniet  et  non 
tardabit;  item  loqui  de  fide  in  Messiam 
promissum  justificante,  quum  dicit:  Ju- 
stus  autem  in  fide  sua  vivet.  An  autem 
hic  sensus  Prophetae  literalis  sit,  an 
vero  superliterahs,  id  est  mysticus,  non 
adeo  refert ,  dummodo  fateamur  a  Spi- 
ritu  sancto,  et  quidem  principaliter  esse 
intentum. 

18.  Revelatur  enim  ira  Dei  de  coelo 
super  omnem  impietatem  et  injustitiam 
hominum,  eorum  qui  veritatem  Dei  in 
injustitia  detinent.  Apostolus  constituta 
generali  propositione,  qua  continetur  ar- 
gumentum  totius  epistolae,  nempe  justi- 
tiam  ex  fide  quaerendam  esse,  aliam  nunc 
propositionem  assumit,  ex  qua  ad  prio- 
rem  illam  confirmandam  procedat.  Ea 
hujusmodi  est:  Omnes  homines  esse  im- 
pios,  injustos,  peccatores,  et  per  hoc  irae 
Dei  subjectos.  Quod  intellige,  praeve- 
niendo  fidem,  de  qua  jam  agitur.  Hanc 
vero  propositionem  expHcat  partitione, 
qua  eam  rem  docet  primum  de  gentibus, 
hoc  capite:  deinde  de  Judaeis,  cap.  2. 
et  3.,  ubi  demum  ad  principale  redit  in- 
stitutum  de  justitia  petenda  ex  fide ;  at- 
que  id  ex  praemissis  hoc  fere  modo  col- 


EPISTOLAE  AD  ROMANOS.     VERS.  18. 


23 


ligit:  Si  omnes,  tam  qui  legem  bene 
vivendi  a  Deo  acceperunt,  ut  Judaei, 
quam  qui  studio  sapientiae  operam  de- 
derunt,  ut  Graeci,  peccato  et  irae  Dei 
sunt  obnoxii,  non  ergo  ex  lege  neque 
ex  operibus  exspectanda  est  justitia,  sed 
gratis  habetur  per  fidem,  quae  est  in 
Cbristo. 

Jam  igitur  ad  explicationem  verborum 
Apostoli  veniamus.  Eevelatur  ira  Dei 
per  Evangelii  praedicationem,  dum  in  eo 
annunciantur  hominibus  poenae,  quas 
Deus  impiis  et  peccatoribus  comminatur. 
Est  enim  ira  Dei  non  tantum  in  percu- 
tiendo,  verum  etiam  in  comminando.  Nam 
qui  irascitur ,  interdum  non  percutit, 
sed  tantummodo  comminatur ,  inquit 
Hieronymus  in  comm.  super  Habacuc  3. 
hunc  praesentem  locum  adduceus.  Quo- 
circa  Cajetanus  iram  Dei  exponit  justi- 
tiam  Dei  vindicativam ,  ad  quam  perti- 
nent  etiam  comminationes.  Quamvis  et 
ipsa  vindicta  secundum  Aquinatem  recte 
intelligitur ,  non  quidem  praesens,  sed 
impendens  et  parata. 

IUud,  de  coelo,  quanquam  jungi  pos- 
sit  cum  verbo  revelatur,  multo  tamen 
rectius  refertur  ad  illam  partem,  ira 
Dei,  subaudito  participio  ventura,  ut 
sit  sensus :  Per  Evangelium  anuunciari 
vindictam  Dei  coelitus  superventuram  et 
exercendam  in  impios  Christo  judice, 
quando  descendet  in  ftamma  ignis  dan- 
tis  vindictam,  ut  dicitur  2  Thess.  1. 
Hinc  etiam  disce  praedicatione  Evangelii 
non  solum  contineri  doctrinam  gratiae 
salvantis,  sed  etiam  justitiae  vindicantis  : 
secus  quam  novi  quidam  tradunt  dog- 
matistae. 

Impietas  et  injustitia  sic  dififerre  vi- 
dentur,  quod  impietatis  nomine  intelli- 
gatur  quicquid  committitur  adversus  cul- 
tum  ac  religionem  Dei;  injustitia  vero 
caetera  omnia  peccata  comprehendat : 
licet  haec  duo  fere  confundat  Apostolus 
iu  sequentibus  hujus  epistolae,  ubi  de 
peccatoris  justificatione  disserit.  Quicun- 
que  enim  coram  Deo  justus  non  est,  is 
Apostolo  injustus  et  impius  dicitur,  id 
est  peccator. 


Porro  veritatem  Dei  in  injustitia  deti- 
nent,  qui  veram,  quam  de  Deo  assecuti 
sunt  notitiam,  per  injustitiam,  id  est  pra- 
vitatem  suae  vokintatis  supprimunt,  ac 
veluti  caplivam  intra  se  tenent;  dum  vel 
non  communicant  eam  aliis,  vel  non  osten- 
dunt  per  opera  pietatis,  sicut  ille  qui 
dicit  Jacobi  2.  Ego  ostendam  tibi  ex 
operibus  fidem  meam:  sed  magis  ad 
conditoris  injuriam  divinos  honores  crea- 
turis  tribuunt.  Haec  de  Graecorum  Phi- 
losophis  dicit :  quorum  etsi  quidam,  ut 
mox  dicetur,  ad  unius  Dei  notitiam  phi- 
losophando  perveneriut,  ut  Pythagoras, 
Socrates,  Plato,  Aristoteles  et  alii:  qui- 
bus  adde  Hermetem  Trismegistum  sa- 
cerdotem  et  philosophum  Aegyptum,  Se- 
necam  philosophum  et  Senatorem  Ro- 
manum  Paulo  fZ^JY/^^QVOV :  nemo  tamen 
omnium  Deum  cognitum  aut  coluit  ut 
debuit ,  aut  colendum  praedicavit.  Ex 
quibus  Plato  ne  quidem  evulgandam 
putavit  eam  quam  perceperat  unius  Dei 
notitiam :  sed  iis  solis  communicabat, 
quibus,  ut  amicis  ac  sapieutioribus,  anhni 
sui  senteutiam  auderet  aperire:  quemad- 
modum  ex  ipsius  scriptis  ostendit  Euse- 
bius  lib.  11.  Praepar.  Evang.  cap.  9. 
Quo  pertinent  etiam  haec  ipsius  verba 
Platonis  in  Timaeo :  Parentem  et  opi- 
ficem  universorum  jieque  invenire  fa- 
cile ,  neque  inventum  in  vulgus  pro- 
mulgare  tutum  est.  Igitur  metu  vulgi 
veritatem  Dei  apud  se  suosque  paucos 
detinuit  hic  tantus  philosophus. 

Quod  autem  hic  apud  Graecos,  id  apud 
Latinos  Seneca:  de  cujus  simulatione 
metu  legum  expressa,  vide  quae  ex  ip- 
sius  scriptis  adfert  Augustinus  lib.  6.  de 
Civit.  Dei,  cap.  10.,  ita  tandem  de  eo 
concludens:  Sed  iste,  qui  illust)ns  po- 
puli  Romani  senator  erat,  colebat  quod 
reprehendebat ;  agebat  quod  arguebat; 
quod  culpabat  adorahat;  idque  prop- 
ter  leges  civium ,  moresque  hominum, 
videlicet  eo  damnabilius,  quod  illa, 
quae  mendaciter  agebat,  sic  ageret, 
ut  eum  populus  veraciter  agere  exi- 
stimaret.  Haec  Augustinus.  Qui  et  in 
lib.  de  vera  Rel  cap.  6.  philosophos  iq 

universum  notat,  quod  eadem  sacra  sns- 
ciperent  cum  populis,  et  de  deorum  na- 
tura  ac  summo  bono  diversas  in  scholis 
sententias  traderent.  Quod  ad  textum 
attinet,  ubi  nos  habemus  veritatem  Dei, 
in  Graeco  quidem  et  Syiiaco  non  ad- 
ditur  Dei,  nec  in  Graecorum  commen- 
tariis  legitur :  ut  nec  apud  Tertullianum 
citantem  bunc  locum  lib.  5.  adversus 
Marc.  Recte  tamen  intelligitur.  Nam  de 
veritate,  qua  Deus  agnoscitur  Apostolum 
loqui  palara  est  ex  sequentibus. 

19.  Quia  quod  notum  est  Dei,  ma- 
nifestnm  est  in  illis.  Graece:  quia  no- 
tum  Dei ,  vel:  eo  quod  notum  Dei 
etc.  Quanquam  notum,  Graece  yvojaxov, 
etiam  verti  potest  cognoscibile,  ut  sen- 
sus  sit :  Propterea  quod  ea,  quae  de 
Deo  naturali  lumine  intellectus  ab  bo- 
mine  cognosci  possunt,  fuere  in  illis, 
id  est,  apud  illos  manifeste  et  evidenter 
cognita:  cujusmodi  suntDeum  esse  unum, 
aeternum,  mundi  principem  et  guberna- 
torem,  actum  purum,  et  similia.  Non 
defuerunt,  inquit,  iiiter  illos  qui  baec 
cognoscerent,  tametsi  alii  plus,  alii  minus. 

Quidam  volunt  in  praepositionem  re- 
dundare,  ac  si  tantum  dixisset  mani- 
festum  est  illis,  quemadmodura  redundat 
apud  Petrum  1.  epist.  1.  cum  dicit : 
haereditatam  conservatam  in  vobis. 
Quod  quidem  non  improbabile  est.  Con- 
venit  enim  cum  eo  quod  sequitur:  Deus 
enim  illis  manifestavit.  Dicit  autem: 
quod  notum  seu  cognoscibile  est ,  ad 
differentiam  eorum,  quibus  cognoscendis 
non  sufficit  naturale  lumen  humanae 
mentis ;  quale  est  mysterium  Trinitatis, 
male  his,  quae  per  natnram  de  Deo  cog- 
nosci  possunt,    a  Pelagio   annumeratum. 

Sciendum  tamen  etiam  sic  verti  posse, 
quia  notitia  Dei  manifesta  est  eis,  quo- 
modo  vertit  Stapulensis ,  ut  concretum 
sit  positura  pro  abstracto ,  veluti  supra 
promptum  ,  id  est ,  promptitudo.  Jara 
ex  eo ,  quod  dicit  manifestum  est  illis 
vel  in  illis,  rursus  colligi  potest,  ut  bene 
colligit  Cajetanns ,  ea  quae  philosophi 
de  Deo  noverunt,  demonstratione  ilhs 
cognita  fuisse.    Nam  quae  sola  fide  cog- 


noscuntur,  non  evidentiam,  sed  obscu- 
ritatem  habent.  Ne  tamen  etiam  illius 
naturalis  boni  principium  in  seipso  quis 
statuat  aut  quaerat,  ita  subjungit: 

Deus  enim  illis  manifestavit.  Non 
dicit  revelavit,  quasi  infuso  lumine  fidei, 
sed  manifestavit ,  id  est,  manifesto  et 
evidenter  eos  cognoscere  fecit,  scilicet 
per  lumen  naturae ,  ut  jam  dictum  est, 
et  verbis  sequentibus  explicabitur.  Simile 
est  ilhid  Psal.  93.  Qui  docet  hominem 
scientiam.  Neque  enun  dubitandum,  quin 
omne  bonura  tam  intellectus  quam  vo- 
luntatis,  etiam  quod  ex  solis  naturae  vi- 
ribus  absque  speciali  auxilio  Dei  pro- 
venit,  autori  Deo  sit  tribueudum,  et  pro 
eo  sint  agendae  Deo  gratiae.  Siquidera 
et  bona  corporis,  ut  sanitas,  robur,  pulch- 
ritudo ,  et  caetera  hujusmodi  in  Deura 
autorem  et  largitorem  cmn  gratiarum 
actione  referenda  sunt. 

Quare  non  est  necesse  (quod  quidara 
volunt)  hic  intelligi  notitiam  vires  naturae 
excedentem.  Siquidem  iraperfecta  Dei 
et  proprietatum  ejus  notitia,  quam  ex 
mundi  conteraplatione  perceperunt  homi- 
nes  raagnis  ingeniis  praediti,  rerumque 
cognoscendarum  studiosi,  ex  eo,  quod  in 
natura  post  corruptionem  peccati  mansit 
reliquum ,  haberi  potuit.  Quoniam  re- 
vera,  ait  Aug.  lib.  de  spiritu  et  lit.  cap. 
12.,  sicut  magna  ingenia  quaerere  per- 
stiterunt ,  sic  invenire  potuerunt.  At 
nihilominus  eadem  ista  quahscunque  Dei 
notitia  Dei  ipsius  beneficio  tota  adscri- 
benda  fuit.  Quod  idem  Doctor  in  lib. 
2.  de  civit.  Dei  cap.  7.  testatur  his  ver- 
bis:  Et  quidam  eormn  (de  philosophis 
agit)  quaedam  magna,  quantum  divi- 
nitus  adjuti  sunt,  invenerunt:  quan- 
tum  autem  humanitus  impediti  sunt, 
errarunt.  Sed  de  ea  re  plura  et  ex  pro- 
fesso  ad  dist.   3.  lib.   1.  sent. 

20.  Invisibilia  enim  ipsius  a  crea- 
tura  mundi,  per  ea  quae  facta  sunt, 
intellecta  conspiciuntur.  Male  quidara 
codices,  intellectus:  nam  Graece  est 
voo6ueva  participium  temporis  praesentis. 
Illud  vero  a  creatura  mundi,  quidam 
vertendum   putant   o  creatione   mundi^ 

id  est,  a  mundo  condito,  a  mundi  initio. 
Nam  Graeca  vox  xxtaig  ambigua  est 
ad  creatiiram  et  ad  creationem.  Et  Aug. 
lib.  8.  de  civit.  Dei  cap.  9.  et  11.  legit 
a  constitutione  mundi.  Sed  ea  versio 
mihi  non  probatur:  primura,  quia  voca- 
bulo  y.T''astoc  scriptura  vix  usquam  uti- 
tur  pro  creatione.  Tantum  est,  qui  a 
Laurentio  profertur,  locus  Heb.  9.  Ta- 
hemaculum  non  manufactum,  id  est, 
non  hujus  creationis. 

Alias  semper  pro  creatura,  id  est,  re- 
bus  creatis  sumitur:  ut  hoc  ipso  cap. 
Servierunt  creaturae  potius  quam  crea- 
tori.  Et  cap.  8.  quinquies.  Quum  autem 
significare  vult  mundi  creationem,  dicit 
xaxaPoXr/;  xOjIjioo,  quod  interpres  fere 
reddit  constitutionem  mundi.  De  qua 
phrasi  vide  quae  adnotamus  ad  Eph.  1. 
Deinde  quia  versioni  ilH  ac  sensui  non 
quadrat  verbum  praesentis  temporis,  con- 
spiciuntur.  Nam  dicendum  erat:  ab  ini- 
tio  mundi  conspecta  sunt. 

Adde  quod  plenior  est  sententia  ma- 
gisque  ser^dens  instituto  Pauli,  si  crea- 
turam,  id  est,  res  ipsas  creatas  intelliga- 
mus,  ut  sensus  sit:  Invisihilia  Dei,  id 
est,  attributa  seu  proprietates  Dei,  quae 
corporeis  oculis  aspici  nequeunt,  mente 
conspiciuntur  ex  universa  hac  creatura 
visibiU,  quae  mundus  dicitur;  dum  in- 
telliguntur  ex  iis  quae  facta  sunt  (Graece 
Tol^r  7iO'.'/5|Jia3t)  ^  id  est,  per  opera  sen- 
sibus  nostris  exposita,  tanquam  per  suos 
eifectus.  Nam  ex  operis  praestantia  cog- 
noscitar  ars,  ingenium  et  sapientia  opi- 
ficis.  Hanc  Dei  cognoscendi  rationem 
pulcre  nobis  tradit  scriptura,  Psahn.  18. 
et  Sap.  13.  Quidam  per  invisibilia  an- 
gelos  acceperunt.  Quam  expositionem, 
ut  ab  instituto  Pauli  alienam,  merito 
rejicit   Theophylactus. 

Sempiterna  quoque  ejus  virtus  et 
divinitas.  Graece:  Sempiternaque  ejus 
virtus  etc.  Quod  ita  verti  potest :  tam 
sempiterna  ejus  virtus  quam  divinitas. 
Nam  exegetice  pars  haec  addita  est,  qua 
nimirum  exponit  Apostolus  quae  dixerat 
invisibilia :  queraadmodum  et  Graeci  in- 
terpretes    intellexerunt.     Tria  vero  spe- 


ciatim  recenset:  Sempiternitatem ,  virtu- 
tem  seu  potentiam,  et  divinitatem.  Nam 
cujus  virtus  sempiterna  est,  ipsum  quo- 
que  sempiternura  est.  Sempiternitas  au- 
tem  proprie  est  accipienda,  scilicet  ejus 
quod  nec  cepit  unquam,  nec  esse  desinet. 
Potentia  quoque  absoluta  et  illimitata, 
quam  omnipotentiam  vocamus. 

Divinitatem  Theopliylactus  interpre- 
tatur  majestatem.  Videtur  Apostolus  hoc 
vocabulo,  ne  longam  texeret  sei-iem  idio- 
matum  divinorum .  vohusse  comprehen- 
dere  caetera,  quae  audito  Dei  nomine 
statim  in  animum  cadere  solent,  ut  quod 
sit  summe  bonus,  justus,  sapiens,  omnium 
habens  providentiam ;  item  quod  incor- 
poreus  et  immaterialis  et  actus  purus, 
ideoque  ipse  immutabilis ,  omnia  mo- 
vens,  et  omnia  in  omnibus  operans.  Haec 
enim  aut  omnia,  aut  pleraque,  saltem 
imperfecte  nota  philosophis  fuere.  Et 
quidem  de  justitia  Dei  ab  iis  cognita, 
habes  in  fine  capitis :  Qui  cum  justi- 
tiam  Dei  cognovissent  etc. 

Notandum  autem,  epitheton  sempi- 
terna  per  syllepsin  posse  etiam  ad 
divinitatem  extendi :  ut  sit  verae  dei- 
tatis  significatio,  quae  utique  vera  non 
est,  nisi  sit  aetema.  Quod  proinde  dic- 
tum  videatur  ad  differentiam  falsae  di- 
vinitatis  attributae  multitudini  deoriim 
gentilium,  quorum  omnium  origines  re- 
feruntur.  Patrum  quispiam,  ait  Theo- 
phylactus ,  sempiternam  potentiam 
filium  dixit,  divinitatem  autem  Spi- 
ritum  sanctum.  Quod  non  est  reci- 
piendum.  Constat  enira,  ex  contempla- 
tione  creaturae  non  posse  perveniri  in 
notitiam  phirium  personarum  iu   Deo. 

Caeterum  ilhid  de  philosophis  quaeri 
potest,  an  cognoverint  Deiim  esse  mundi 
creatorem.  Equidem  puto  non  defuisse 
qui  cognoscerent.  Pertinet  enim  hoc 
ad  omnipotentiara  Dei,  quara  hic  vocat 
dtjyoLixiv,  virtutera.  Nam  et  Jovis  apud 
ethnicos  poetas  epitheton  erat  omni- 
potens.  Deinde  quia  dixit  a  creatura 
mundi,  id  est,  ex  rebus  ab  illo  creatis, 
ex  opificio  mundi.  Estque  haec  Au- 
gustini  sententia  in  expositione  propo- 

sitionis  tertiae  hujus  epistolae :  Sapien- 
tes  gentium  invenisse  creatorem.  Aper- 
tius  autem  id  docet  autor  Aponius,  dum 
lib.  4.  comm.  in  Canticum  Salomonis  ex- 
ponens  illud  cap.  2.  Per  capreas  cer- 
vosque  camporum,  ita  scribit:  Cervi 
videntur  inteUigi,  qui  in  ipsa  philo- 
sophia  suae  velocitate  doctrinae  non 
multos ,  sed  unum  Deum  invisibilem, 
immensum,  inaestimabilem,  omnium- 
que  creatorem,  totum  ubique  mundum 
implentem  confessi  sunt.    Haec  ille. 

Quod  et  ratione  probatur.  Nam  etsi 
scirent  naturaliter  ex  nihilo  nihil  fieri 
posse :  sciebant  tamen  mundum  non 
esse  a  seipso ,  ideoque  factum  ab  eo, 
cujus  tanta  virtus  esset,  ut  etiam  ex 
nihilo  faceret  exstare  quae  vellet.  Et 
huc  certe  plurimum  accessit  Aristoteles, 
quando  coeli  ac  mundi  totiusque  naturae 
causam  efficientem  esse  docuit  mentem 
aeternam,  omnia  raoventem ,  ipsam  im- 
mobilem ,  hoc  est ,  Deum :  ut  lib.  2. 
Metaph.  cap.  2.  et  lib.  12.  cap.  7.  Item- 
que  lib.  2.  Phys.  cap.  6.  et  lib.  8.  cap. 
2.  Haec  vero  efficiens  causa  non  alia 
fingi  potest,  quam  vel  creans,  vel  con- 
tinua  creatione  conservans,  ita  ut  ipsius 
etiam  materiae  causa  sit.  Qui  enim 
mundum,  id  est,  universum  dicit,  etiam 
materiam  ipsam  comprehendit. 

Ita  ut  sint  inexcusabiles.  Ita ,  in 
qtiibusdam  codicibus  abest.  Potuit  au- 
tem  haec  pars  ex  Graeco  sic  verti:  In 
hoc  ut  sint  inexctisabiles :  sed  sensu 
consecutivo,  quo  significetur  cognitionem 
illam,  quam  de  Deo  philosophi  acceperunt 
ex  rebus  creatis,  reddere  eos  inexcusabi- 
les  in  judicio  Dei.   Cujus  ratio  sequitur  : 

21.  Quia  cum  cogriovissent  Deum. 
Graece:  816x1  yvovrsc  xov  ^sov^  prop- 
terea  quod  cognitum  Deum,  vel,  cum 
cngnoverint  Deum. 

Non  sicut  Deum  glorificaverunt, 
aut  gratias  egerunt.  Pro  gratias  ege- 
runt,  Erasmus  vertere  maluit,  grati 
fuerunt.  Sed  Graece  est  verbum  zhyjx- 
piarr]aoiv ,  quod  procul  dubio  significat 
gratias  egerunt.  Quod  et  huic  loco  me- 
lius    convenit.     Tale    igitur   est,    quod 


Apostolus  dicit :  Sicut  naturali  rationis 
lumine  pervenerunt  in  veram  Dei  noti- 
tiam ;  ita  clare  dicat  eadem  ratio,  Deum 
cognitum  glorificandum  esse,  eique  gra- 
tias  agendas.  Quocirca  inexcusabiles 
sunt,  qui  haec  non  fecerint.  Deum  glo- 
rificare  ut  Deum ,  est  Deum  laudibus 
sibi  debitis,  hoc  est  divinis,  celebrare. 
Est  enim  gloria  (definiente  Augustino 
q.  31.  inter  83.)  frequens  de  aliquo 
fama  cum  laude. 

Gratias  agere  Deo ,  est  beneficia  a 
Deo  aecepta  per  agnitionem  et  laudem 
in  ipsum  referre.  Respicit  autem  Apo- 
stolus  praecipue  ad  illud  beneficium, 
quod  est  Deum  cognovisse:  de  quo  jam 
dixerat,  Deus  illis  manifestavit.  Quam- 
quam  nihil  vetat  cum  isto  caetera  quo- 
que  cognita  ab  ipsis  beneficia  Dei  com- 
prehendere :  qiium  non  unius  tantum, 
sed  omnium  fuerint  ingrati.  Quis  enim 
philosophorum,  qui  Deum  cognoverunt, 
cum  tam  multa  scripserint,  quae  adhuc 
extant,  et  alia  phira,  quorum  inscrip- 
tiones  et  argumenta  prodita  sunt  a 
Diogene  Laertio:  quis,  inquam,  eorum 
legitur  scripsisse  Deo  laudes  eucharis- 
ticas?  Exstant  quidem  in  laudes  Deo- 
rum  hymni  poetarum  ethnicorum ,  Ho- 
raeri,  Orphei,  Pindari,  Horatii,  qui  ta- 
men  et  ipsi  philosophati  feruntur.  At 
in  laudem  veri  Dei  psalmus  aut  hjm- 
nus  aut  quidquam  tale  a  quoquam  il- 
lorum  compositum ,  nusquam  invenitur. 

Sed  quaeret  aliquis,  an  sint  excusa- 
biles,  qui  Deum  non  cognoscentes  non 
eum  glorificaverunt :  quippe  cura  glori- 
ficare  non  potuerint  incognitum.  Re- 
spondeo  non  esse  prorsus  excusabiles. 
"NTam  cognoscere  eum  potuerunt  et  de- 
buerunt  ex  rebus  creatis,  uti  praeclare 
docet  autor  libri  Sapientiae,  cap.  13. 
Unde  et  passim  in  Psalmis  et  alibi 
Scriptura  culpat  eos  tanquam  impios, 
qui  Deum  non  noverunt.  Et  Augustinus 
lib.  10.  Confess.  cap.  6.  ita  ad  Deum 
loquitur:  Coelum  et  terra  et  omnia, 
quae  in  eis  sunt,  undique  mihi  di- 
cunt  ut  te  amem,  nec  cessant  dicere 
omnibus,  ut  sint  inexcusabiles.   Sic  ille. 

Caeterum  excusabiles  dici  possunt 
aliqua  ex  parte,'  propter  ignorantiam 
scilicet,  atque  aliorum  comparatione, 
quibus  Dei  notitia  divina  manifestatione 
contigit.  Qui  proinde  quo  minus  cog- 
nitum  colerent  et  glorificarent ,  nibil 
praetexere  potuerunt  impietati  suae  et 
ingratitudini. 

Dices,  non  potuisse  eos  gratlas  agere 
et  glorificare  sine  speciali  auxilio  gra- 
tiae  Dei,  ut  nec  super  omnia  diligere : 
atque  illud  auxilium  non  omuibus  dari. 
Unde  et  Augustinus  loco  memorato, 
cum  dixisset  coelum  et  terram  omnibus 
praedicare  ut  Deum  ament,  adjecit: 
Altius  autem  tu  misereberis  cui  mi- 
sertus  eris.  Alioquin  coelum  et  terra 
surdis  loquuntur  laudes  tuas.  Eespon- 
deo,  ad  multa  teneri  bomines,  quae  non 
possunt  sine  speciali  auxilio  Dei ;  et 
talia  sunt  omnia  opera  pietatis.  Nec 
vero  consequens  est,  si  id  non  potue- 
runt  absque  Dei  auxilio ,  simpliciter 
non  potuisse.  Nam  posse  naturae  est, 
ut  docetAugustinus  lib.  degratiaCbristi: 
gratia  vero  specialis  auxilii  non  datur 
ut  possimus,  sed  ut  faciamus. 

Potest  quidem  etiam  dici,  pbilosopbos 
potuisse  per  vires  naturae  Deum  cog- 
nitum ,  ut  Deum ,  aliquatenus  laudare 
et  glorificare,  et  gratias  agere:  non  ta- 
men  ita  ut  oportuit,  hoc  est,  non  eo 
vohmtatis  affectu,  quo  ad  veram  justi- 
tiam  appropinquarent.  Quamquara  nec 
omnino,  ne  steriHter  quidem  pbilosophos 
illos,  qui  Deum  cognoverunt,  etiam  glo- 
rificasse  Deum  usquam  legitur,  ut  jam 
dixi. 

Sed  evanuerunt  in  cogitationibus 
suis.  Cogitationibus,  id  est,  disquisitio- 
nibus,  seu  ratiocinationibus.  Tale  quid 
idem  significat  Graeca  vox  ^taXoyiojj.O'::. 
Sensus  est:  Dum  contenti  sua  subtili 
inquisitione,  et  quam  inquii-endo  ac  ra- 
tiocinando  consecuti  erant  Dei  cogni- 
tione,  non  tamen  eum  glorificaverunt 
nec  gratias  egerunt,  vani  facti  sunt; 
quia  finem  illius  cognitionis,  qui  con- 
sistit  in  vero  Dei  cultu  et  pietate  atque 
in  vera  beatitudine,  non  sunt  assecuti. 


Vanum  enim  et  frustraneum  illud  dici- 
tur ,    quod  finem  suum    non  assequitur. 

Et  obscuratum  est  insipietis  cor  eo- 
rum.  Obscuratum  est,  Graece  soxoTtoOir]. 
Obtenebratum  est.  Sensus :  Et  mens 
eorum  ex  culpa  tantae  impietatis  et 
ingratitudmis  iusipiens ,  stolida,  et  ut 
Graeca  vox  ao'jvstog  sonat,  expers  in- 
telligentiae  effecta,  multis  errorum  tene- 
bris   iuvoluta  est. 

Cor  in  scripturis  figurate,  sed  usi- 
tatissime  nunc  intellectum,  nunc  vohin- 
tatem  significat.  Voluntatem,  quoties 
correctum,  pravum,  moUe,  durum,  mun- 
dum,  immundum,  vocatur.  Intellectum 
vero  seu  mentem,  quoties  docile,  sa- 
piens,  intelligens,  illuminatum,  et  contra 
stultum,  insipieus,  obtenebratum,  excoe- 
catum  dicitur,  ut  hoc  loco :  quemadmo- 
dum  paulo  post  illis  verbis :  in  desi- 
deria  cordis  eorum ,  et  cap.  seq.  ubi 
legimus  cor  impoenitens,  accipitur  priori 
modo.  Dico  figurate ;  sive  ea  meta- 
phora  sit  rei  corporeae  ad  incorpoream 
et  spiritualem ,  eo  quod  in  mente  sit 
principatus  vitae  rationaiis ,  sicut  in 
corde  vitae  animalis. 

Quo  respexisse  putant  Sapientem,  cum 
ait  Prov.  4.  Omni  custodia  serva  cor 
tuum,  quia  ab  ipso  vita  procedit ;  sive 
potius  metonymia,  juxta  eum  modum 
quo  continens  ponitur  pro  contento,  prop- 
terea  quod  sensus  communis  et  vis  ima- 
ginativa,  quae  rationali  parti  proxime 
subserviunt,  ipsum  cor  velut  organum 
sibi  vendicent,  ideoque  menti  sedes  in 
corde  fuerit  antiquitus    assignata. 

Quod  quidem  sentit  Aristoteles ,  et 
varie  probat  compluribus  locis,  potissi- 
mum  hbro  de  sensu  et  sensih',  et  hb. 
3.  de  partibus  anim.  cap.  4.  refellens 
eos ,  qui  cerebro  sensuum  principatum 
deferunt  (quae  fere  medicorum  senten- 
tia  est) ,  quod  ille  sensationi  ineptum 
ostendit.  Ejusdem  opinionis  Stoicos  ad 
unum  fuisse  tradit  Plutarchus  lib.  4. 
de  placitis  pbilos.  cap.  4. 

Huic  Aristotelis  et  Stoicorum  senten- 
tiae  multum  videntur  favere  sacrae  li- 
terae,    quae   cogitatioues    ubique    cordi 

tribuunt,  nusquam  cerebro,  nec  omnino 
capiti:  non  alia  quantum  apparet  ra- 
tione,  quam  quia  in  corde  effinguntur, 
ut  ait  philosophus ,  rerum  imagines. 
Scripturae  passim  obviae  sunt :  Vt  quid 
cogitatis  mala  in  cordibus  vestris?  Ex 
abundantia  cordis  os  loquitur.  De 
corde  exeunt  cogitationes  malae.  Matth. 
9.  12.  15.  Item  dicere  in  corde,  pro 
cogitare,  Psal.  4.   10.   1.3.   34.  52. 

Quin  et  apud  Latinos ,  eosque  pro- 
fanos  autores  cor  pro  animo  sumitur, 
ut  quum  dicunt :  Haec  res  miM  cordi 
est.  Unde  cordati,  et  (compositis  nomi- 
nibus)  excordes ,  vecordes ,  socordes  et 
concordes  dicti  sunt.  Estque  liujus  rei 
signum  naturale,  quod  poenitentes  non 
caput,  sed  pectus  tundimus,  sub  quo 
cor  situm  est ;  tanqiiam  culpam  a  corde 
profectam   agnoscentes. 

Confirmant  banc  sententiam  Cbristiani 
doctores,  nominatim  Hieronymus  in  com- 
ment.  Matthaei,  quum  ad  illa  verba: 
De  corde  exeunt  cogitationes  malae, 
sic  infert:  Ergo  animae  principale 
non  secundum  Platonem  in  cerebro, 
sed  juxta  Christum  in  corde  est.  Et 
ante  eum  Tertullianus  tum  lib.  de  re- 
surrect.  carnis  cap.  15.  ubi  principale, 
qviod  '^YSjJiovixov  appellant  Graeci,  cordi 
consecrat;  tum  maxime  lib.  de  anima 
cap.  15.,  quo  loco  recitatis  facile  decem 
de  hegemonico  veterum  philosophorum 
opinionibus,  eam  solam  recipit,  et  scrip- 
turis  divinis  consentaneam  esse  docet, 
qixae  sedem  illi  in  corde  constituit.  Quam- 
qvtam  alii  hanc  rem  in  dubio  relinqixere 
malunt,  ut  Lactantius  lib.  de  opificio 
Dei  cap.  16.,  Theodnretus  serm.  3.  de 
providentia,  Philo  Judaeus  lib.  de  sacri- 
ficiis  Abel  et  Cain ;  et  altero ,  de  eo 
quod  deterius  priori  insidietur. 

Porro  Gregorius  Nyssenus  etsi  ser- 
mone  1.  de  resurr.  Christi  cum  iis  sen- 
tire  videatur,  qui  sedem  mentis  in  corde 
ponunt;  attamen  lib.  de  creatione  ho- 
minis  cap.  12.  nec  cordi  nec  cerebro 
principale  hominis  assignandum  pu- 
tat,  nec  proprie  cuiquam  aliarum  par- 
tium,    sed    aeque    per    omnes    diffundi 


juxta  suum  cujusque  temperamentum. 
Qui  vero  de  philosophia  scribit  (ut  vel 
hinc  intelligas  a  Njsseno  diversum  esse) 
lib.  4.  cap.  6.  et  7.  ex  professo  docet, 
interiores  vires  imaginativam ,  cogita- 
tivam  et  memorativam,  quae  menti  pro- 
xime  subserviunt ,  in  cerebro  sua  sen- 
soria  singulas  habere,  totidem  ventri- 
culis,  ut  hDquitur,  inter  se  disjuncta. 
Quin  et  Ambrosius  lib.  de  Noe  et  arca 
cap.  7.  mentem  in  capite  locatam  scri- 
bit  secundum  plurimorum  sententiam, 
et  maxime  Salomonis ,  qui  ait:  Oculi 
sapientis  in  capite  ejus.  Ecclesiastae 
2.  Quod  et  suis  deinde  verbis  proba- 
bile  facere  conatur. 

Sane  haec  plurimorum  etiam  hodie 
sententia  est,  existimantium  scripturam 
sacram  cordi  cogitationes  adscribere  tan- 
tummodo  propter  analogiam  vitae  spi- 
ritualis  ad  vitam  animalem,  cujus  prin- 
cipium  a  corde  est.  Quam  rationem  supra 
priori  loco  indicavimus.  Hanc  de  corde 
problematicam  disputationem  nolui  in- 
tactam  relinquere;  quod  ad  intelligen- 
tiam  tropi  in  scriptura  frequentissimi 
momentum  habere  videretur. 

22.  Dicentes  enim  se  esse  sapientes, 
stulti  facti  sunt.  Conjunctio  enim  non 
est  in  Graeco,  nec  in  omnibus  codici- 
bus  Latinis :  nec  eam  addit  Augustinus, 
hujus  loci  verba  referens  lib.  de  spi- 
ritu  et  lit.  c.  12.  Quidam  ita  vertunt : 
Cum  se  putarent,  cum  se  crederent 
esse  sapientes.  At  Graece  est  ^aaxoVTsg, 
id  est,  dicentes,  ut  noster  interpres  ver- 
tit:  idque  rectius  se  habere  etiam  Ge- 
nevensis  catena  testatur :  tametsi  cpaaxsiv 
non  simpliciter  est,  dicere,  sed  palam 
et  in  vulgus  dicere,  ex  quo  fama  oria- 
tur.   Hinc  enim  deducitur  cp>jfJi>3  fama. 

Sensus  igitur  est:  Cum  apud  homines 
profiterentur  se  sapientes,  ac  sibi  arro- 
garent  magnam  sapientiam ,  videlicet 
ob  rerum  arcanarum  et  sublimium  cog- 
nitionem,  a  qua  dlci  solent  homines  sa- 
pientes  ;  stulti  facti  sunt ,  id  est  lon- 
gissime  a  vera  sapientia,  quae  in  vera 
erga  Deum  pietate  consistit,  aberrave- 

runt,  ad  extremam  stultitiam  et  insi- 
pientiam  delapsi. 

Sunt  qui  in  pronomine  se  emphasin 
statuant  lioc  sensu :  Dicentes  se  esse 
sapientes,  id  est,  hoc  ipsum  quod  sa- 
pientes  erant,  sibi  tribuentes,  non  autem 
Deo  acceptum  referentes.  Ita  quidem 
etiam  Augustinus  loco  jam  citato,  et 
alibi.  Verum  sciendum  est  pronomen 
se  non  exprimi  in  Graeco :  tametsi  ne- 
cessario  reddendum  fuit  ab  interprete 
Latino.  Non  potest  autem  emphasis  in- 
telligi  in  voce  non  expressa. 

Quaeret  aliquis  an  illi  vere  fuerint 
sapientes.  Eespondeo  non  fuisse,  si  sa- 
pientem  intelligas  eum,  qui  absolute 
talis  dicitur :  praesertim  juxta  loquendi 
consuetudinem  scripturae  sacrae  tam 
veteris  quam  novi  testamenti,  quae  pas- 
sim  sapientem  eum  vocat,  qui  Deum 
novit  et  timet,  et  mandata  ejus  obser- 
vat.  Hic  enim  causam  altissimam,  quae 
Deus  est,  ita  contemplatur ,  ut  juxta 
regulas  ab  eo  praescriptas  vitam  et 
actiones  suas  instituat.  Quod  est  vere 
et  absolute  sapientem  esse;  quemad- 
modum  bene  docet  S.  Tbomas  2.  2.  q. 
45.  Quo  fit,  ut  sapientia  vocetur  ipsa 
pietas  seu  timor  Domini  Job.  28.  Ecce 
timor  Domini  ipsa  est  sapietitia.  Ubi 
LXX.  Ecce  pietas,  ^zooi^zia,  est  sa- 
pientia. 

Quo  circa  non  solum  o6<poi  revera 
non  fuerunt  illi  sapientiae  professores ; 
sed  nec  91X600901^  quo  velut  modestiore 
vocabulo  Pythagoras  se  suosque  disci- 
pulos  primus  appellari  voluit.  Ratio 
manifesta  est,  quia  veram  sapientiam 
non  solum  non  habuerunt,  sed  nec  ama- 
runt. 

23.  Et  mutaverunt  gloriam  incor- 
ruptibilis  Dei  in  similitudijiem  ima- 
ginis  corruptihilis  hominis  et  volucrum 
et  quadrupedum  et  serpentium.  Et  pro 
etenim  Hebraeo  more.  Declarat  enim, 
in  quo  stulti  facti  sint,  nempe  in  eo, 
quod  gloriam  iini  immortali  et  incom- 
mutabili  Deo  propriam  transtulerunt  pri- 
mum  ad  hominem  mortalem,  deinde  ad 
bestias,  ut  volucres,  quadrupedes,  ser- 


pentes,  denique  ad  horum  simulacra: 
transtulerunt,  inquam,  honores  uni  Deo 
debitos,  id  est  divinos  his  omnibus  attri- 
buentes.  Serpentium  Graece  IpTiSTdiv^ 
id  est  reptilium.  Quo  nomine  etiam 
pisces  comprehenduntur  Gen.  1.  Estque 
eadem  significatio  vocis  Syriacae. 

Porro  haec  quae  Paulus  enumerat,  et 
horum  simulacra  pro  diis  habita  fuisse, 
et  cultu  publico  ac  sacrificiis  venerata 
ab  ethnicis,  nec  solum  a  vulgo,  verum 
etiam  ab  iis,  qui  inter  illos  sapientiae 
professione  eminebant;  ex  antiquitatis 
historia  tam  profana  quam  sacra  et 
ecclesiastica,  facile  est  docere.  Nec  refert, 
si  forte  quidam  eorum  non  ex  animo, 
sed  errori  populari  sese  accommodantes 
cultum  his  rebus  adhibuerint;  ut  qui 
philosophando  jam  didicissent  non  esse 
Deum  nisi  unum.  Tanto  quippe  majoris 
ingratitudinis  rei,  quod  eum,  quem  ip- 
sius  beneficio  cognovissent  uuum  verum 
Deum,  suis  privarint  honoribus,  gloriam 
et  cultum  proprie  ei  debitum  alio  trans- 
ferentes.  Quod  vel  ipsum  Platonem  non 
modo  fecisse,  sed  et  docuisse  constat. 
Nam  in  libris  de  legibus  et  de  repu- 
blica  diis,  daemonibusque  et  heroibus 
sacra  et  caeremonias  fieri  jubet.  Cujus 
doctrinae  Platonicae  etiam  Augustinus 
meminit  lib.  8.  de  civit.  Dei  cap.  12. 
Quin  et  Socrates  cum  in  judicio  peri- 
clitaretur,  gallum  Aesculapio  pro  salute 
sacrificari  jussit.  Quod  a  multis  tra- 
ditum  est,  et  a  Chrysostomo  refertur  in 
hujus  loci  commentario.  Vide  etiam 
quae  supra  versu  18.  de  Seneca,  et 
universe  de  philosophis  ex  Augustino 
adnotavimus. 

Sed  ad  textum  Apostoli  pressius  exa- 
minandum  redeo.  Quod  ait:  Et  mu- 
taverunt  gloriam  Dei  in  similitudinem 
imaginis  etc.  allusio  est  ad  versum 
PsaL  105.  Et  mutaverunt  gloriam  suam 
in  similitudinem  vituli.  Cui  simile  ilhid 
Jerem.  2.  Populus  meus  mutavit  glo- 
riam  suam  in  idolum.  Quibus  quidem 
locis  gloriam  suam ,  intellige  gloriara 
populi,  id  est  Deuni  ipsum,  idque  juxta 
fontem  Hebraicum :  cum  alioqui  in  Psalmo 

apud  LXX.  legatur :  Et  mutaverunt  glo- 
riam  ejus,  scilicet  Dei :  quomodo  et  hic 
dicitur,  gloriam  Dei:  ut  dubium  non 
sit  quin  ad  eum  Psalmi  versiculum,  ut 
est  in  Graeco,  Paulus  respexerit.  Sed 
haec  relativi  diversitas  in  Hebraeo  et 
Graeco  summam  rei  non  mutat.  Alterum 
enim  ex  altero  sequitur.  Nam  Israelitae 
hoc  ipso,  quo  gloriam  suam,  id  est,  Deum 
suum  pro  idolo  commutaverunt,  ipsius 
Dei  gloriam  ad  idohim  transtulerunt. 
Dicebatur  autem  Deus  gloria  et  decus 
illius  populi,  quia  populus  j)er  illum 
gloriosus  erat  ac  celebris :  eoque  dere- 
licto  semper  fuit  expositus  ignominiae. 

Jam  et  illud:  in  similitudinem  ima- 
ginis  etc.  nonnullam  obscuritatem  ha- 
bet,  tum  quia  Graece  est  m  simUitu- 
dine,  tum  quod  non  appareat,  quae  di- 
catur  similitudo  imaginis,  cum  ipsa  imago 
sit  alterius  similitudo.  Sed  dicendum, 
recte  et  ad  mentem  Apostoli  interpretem 
vertisse  in  similitudinem  casu  accusa- 
tivo :  ut  in  Graeco  £V  pro  sic  positum 
sit.  Scribit  enim  Apostolus ,  quod  in 
Psalmo  legerat  sv  Lixoi(ji\i.axi ,  in  simi- 
litudine ,  pro  quo  ex  Hebraeo  vertunt, 
in  formam,  exeinplar ,  similitudinem. 
Quod  si  observasset  Erasmus,  non  ad 
ahenum  sensum  Apostoli  verba  detor- 
sisset,  vertendo  per  imaginem  etc.  De- 
buisset  enim  et  inferius,  ubi  plane  si- 
milis  est  sermo,  sic  vertere :  ()ui  com- 
mutarunt  veritatem  ejus  per  menda- 
cium ;  quod  vidit  sibi  non  esse  faciendum. 

Porro  similitudo  imaginis  Hebrais- 
mus  est,  pro  imagine  simili  seu  reprae- 
sentante,  ut  sensus  sit:  Sapientes  illos 
gloriam  veri  Dei  transtulisse  in  crea- 
turas,  non  quomodocumque,  sed  in  simu- 
lacra  creaturas  repraesentantia,  ut  homi- 
nes,  volucres  etc.  Non  solum  enim  has 
creaturas ,  verum ,  quod  absurdius  est, 
earum  idola  seu  simulacra  lignea  et 
saxea  pro  diis  cohierunt. 

Hic  locus  et  alii  innumeri,  qui  sunt 
in  scripturis  utriusque  testamenti,  palam 
redarguunt  Joannis  Calvini  et  sequacium 
ejus  calumniam ;  qui  ut  invidiam  faciant 
imaginibus  Chi-isti  et  sanctorum,    quas 


ecclesia  catholica  habet  in  veneratione, 
dicunt  gentilibus  nunquam  in  mentem 
venisse,  ut  inanimata  simulacra  Deos 
putarent  ac  divinis  houoribus  afficerent. 
Nam  si  ita  est,  quomodo  Paulus  affirmat 
eos  commutasse  gloriam  Dei  in  icones 
sive  imagines  hominum,  volucrum,  qua- 
drupedum,  serpentium?  Et  quid  volunt 
Prophetae,  David,  Jesaias,  Jeremias  et 
alii,  qui  dementissimam  illam  gentilium 
stultitiam,  seu  verius  insaniam,  toties 
traducunt  atque  irrident?  idque  verbis 
adjCO  claris  et  apertis ,  ut  nihil  clarius 
aut  apertius  dici  queat. 

Sit  igitur  hoc  secundum  scripturas 
indubitatum:  gentiles  a  veri  Dei  notitia 
alienos,  variisque  cupiditatibus  immersos, 
justo  Dei  judicio  fuisse  permissos  in 
eam  mentis  caecitatem  cadere,  qua  non 
solum  homines,  de  quibus  praeclara  sen- 
tiebant,  aut  coelestia  corpora,  solera, 
lunam,  astra,  denique  et  bestias  rationis 
expertes,  verum  etiam  ipsa  horum  om- 
nium  simulacra,  manibus  humanis  fabre- 
facta,  pro  diis  haberent  et  colerent.  Quan- 
quam  hac  in  re  non  omnium  gentilium 
idem  aut  aeque  gravis  error  fuit.  Erant 
enim  qui  plus  aliquid  saperent  supra 
vulgus  hominum. 

Unde  et  triplicem  gentilium  quae  di- 
cebatur  theologiam  distinguunt  ortho- 
doxi  scriptores:  civilem,  quae  per  Pon- 
tifices  celebrabatur  in  templis ;  fabula- 
rem,  quam  Poetae  repraesentabant  in 
theatris ;  et  naturalem,  quam  philosophi 
tradebant  in  scholis.  Quae  gentilis  theo- 
logiae  genera  post  Augustinum  passim 
de  his  agentem  in  libris  de  Civit.  Dei, 
docte  explicat  Thomas  in  hujus  loci 
commentario  sub  finem  septimae  lectio- 
nis,   et  in  2.  q.   94.  art.   1. 

24.  Propter  quod  tradidit  illos  Deus 
in  desideria  cordis  eorum,  in  immun- 
ditiam.  In  desideria  cordis  eorum. 
Graece :  sv  xaTg  S7it&u|jitatg  xoiv  xap- 
Siwv  auTuiv^  in  desideriis  seu  cupidi- 
tatibus  cordium  eorum.  Quod  Erasmus 
vertit :  per  cupiditates  cordium  suorum. 
Addit  enim  Apostolus  diversa  praepo- 
sitione  et  casu  etg  axaOapatav ,  in  yel 

ad  immunditiam.  Sed  quia  praepositio- 
nibus  ev_,  eic^  iixl^  non  proprie  semper 
utitur,  sed  earum  significationem  ali- 
quando  confundit ,  ut  alibi  videbimus ; 
hinc  alii  meo  judicio  rectius ,  et  ad 
Apostoli  sensum  accommodatius  ita  ver- 
•tunt :  Tradidit  illos  Deus  cupiditatibus 
cordium  suorum  ad  immunditiam. 
Ostendit  autem,  in  quae  et  quam  tur- 
pia  peccata  fuerint  prolapsi  merito  suae 
ingratitudinis  et  idololatriae  memorati 
sapientes.  Recte  vero  ex  hoc  scripturae 
loco,  et  ex  aliis  similibus  docet  Augusti- 
nus,  aliique  post  eum  Theologi,  quae- 
dam  sic  esse  peccata,  ut  sint  etiam 
poenae  peccatorum.  Augustini  loca  sunt 
lib.  5.  contra  Julianum  cap.  3.  et  lib. 
de  natura  et  gratia  cap.  22.  et  alibi. 

Sed  cum  omuis  poena  peccati  sit  a 
Deo,  atque  hic  etiam  expresse  dicatur 
Deus  quosdam  tradidisse  in  desideria 
cordis  eorum  in  immunditiam ,  et  ut 
pavilo  post  sequitur ,  in  possessiones 
ignominiae ,  et  in  reprohum  sensum: 
qnaestio  est,  cur  ex  hac  doctrina  non 
sit  consequens  Deum  esse  peccatorum 
et  flagitiorum,  cujusmodi  hic  referuntur, 
autorem.  Quod  ex  his  atque  aliis  scrip- 
turis  statuere  conati  sunt  veteres  ac 
novi  haeretici,  non  sine  grandi  injuria 
ac  blasphemia  in  Deum.  Nam  et  Aposto- 
lorum  tempore  fuisse,  qui  ex  Pauli 
scriptis  male  intellectis  hunc  errorem 
hausissent,  apparet  ex  epistola  beati 
Jacobi,  in  qua  cap.  1.  tam  studiose 
fideles  advei"sus  eum  errorem  munit, 
admonens  ne  peccatorum  tentationes  et 
incitamenta  Deo  adscribant,  sed  suae 
potius  concupiscentiae;  in  Deum  autem 
non  nisi  quae  bona  sunt  referant,  alio- 
qui  graviter  erraturos.  Igitur  ut  ad  Pau- 
lum  revertar : 

Respondeo ,  praesentem  locum  nihil 
istis  patrocinari.  Nam  tradere  hominem 
in  aliquod  malum  culpae  vel  poenae 
(quae  phrasis  est  in  scriptura  frequens) 
non  aliud  est  quam  hominem  ejusmodi 
malo  exponere,  videlicet  deserendo,  non 
protegendo,  non  eripiendo:  vel  etiam 
occasiones  et  ofiendicula  ponendo :    de- 


nique  quomodolibet  permittendo  ac  per- 
mittere  volendo,  ut  in  ejusmodi  malum 
incidat :  sive  is,  qui  sic  traditur,  aliquo 
praecedente  peccato  id  commeruerit,  sive 
non.  Nam  Deus  filium  suum  innocen- 
tissimum  in  mortem  tradidit,  nec  omnino 
fieri  potest  ut  quis  alterum  occidat,  nisi 
Deus  eum  tradat  in  manus  illius,  teste 
Augustino  quaest.  79.  in  Exod.  Et  quod 
attinet  ad  traditionem  in  peccata,  Ec- 
clesiaticus,  utique  justus,  Deum  sic  orat, 
c.  23.  Extollentiam  oculorum  meoi-um 
ne  dederis  mihi.  Et  iterum :  Animae 
irreverenti  et  infrunitae  ne  tradas  me. 
Imo  omnium  justorum  quotidiana  oratio 
est:  Ne  nos  inducas  in  tentationem. 
Quod  quid  est  aliud,  quam,  ne  tradas 
nos  in  tentationem  ?  Quare  et  hoc  loco 
non  putamus  in  vocabulo  tradidit  in- 
cludi  respectum  aliquem  ad  meritum 
peccati  praecedentis.  Hoc  enim  seorsim 
significatur  causali  dictione  praeposita, 
propter  quod,  propterea.  Et  infra  illis 
verbis :  Sicut  non  prohaverunt  Deum 
habere  in  notitia.  Quamquam  fatemur, 
ubi  scriptura  sic  loquitur,  plerumque 
sermonem  esse  de  traditione  quae  fit 
ob  culpam  praecedentem.  Ita  Stephanus 
Act.  7.  de  filiis  Israel,  qui  vitulum  sibi 
ad  cultum  erexerant :  Et  tradidit  eos, 
inquit,  servire  militiae  coeli,  ut  ni- 
mirum  peccatum  sequens  esset  poena 
prioris. 

Quod  ergo  dicit  Apostolus,  tale  est: 
Deum  peccatis  illis  philosophorum  su- 
pradictis  ofi"ensum  ita  eos  auxilio  suo 
destituisse ,  et  cupiditatibus  ipsorum 
pennisisse,  ut  in  immunditiae  peccata 
ac  foedas  libidines ,  de  quibus  in  con- 
sequentibus  plura,  proni  ac  praecipites 
irent.  Sensum  locutionis  probat  ortho- 
doxorum  Patrum  Cluysostomi  et  aliorum 
interpretatio ,  qui  traditionem  hanc,  si- 
cut  et  illam  inductionem,  passim  expo- 
nunt  per  haec  verba,  sinere,  permittere, 
deserere,  auxilium  gi'atiae  subtrahere 
vel  non  impartire :  interdum  addentes 
etiam  positivam  aliquam  actionem,  nou 
respicientem  peccatum,  sed  res  secun- 
dum  se  bonas,  quarum  Deus  autor  est, 

quae  tamen  hominibus  ad  mala  propensis 
esse  soleut  occasiones  et  irritamenta 
peccandi.  Quod  etsi  non  adderent,  per 
se  tamen  satis  intelligitur.  Nobis  enim, 
in  quibus  assidue  caro  concupiscit  ad- 
versus  spiritum,  peccatorum  occasiones 
ac  tentationes  etiam  externae  nusquam 
non  sunt  obviae;  mundus  enim  laqueo- 
rum  plenus  est.  Quamquam  aliis  plures, 
aliis  pauciores  objiciuntur  occasiones, 
Deo  vel  propter  bominum  merita,  vel 
alias  ob  causas  in  ipso  absconditas,  ita 
disponente. 

Cur  autem  ad  bunc  modum  loquatur 
scriptura ,  ut  Deum  dicat  vel  tradere 
homines  in  peccata,  vel  inducere  in  ten- 
tationem;  ea  ratio  est,  quia  qui  sub- 
ducit  auxilium  malo  superando  vel  eva- 
dendo  necessarium,  aut  id  non  praestat 
cum  possit,  tradidisse  videtur  et  indu- 
xisse  in  malum.  Et  ita  loqui  solent  ho- 
mines  de  hominibus,  quibus  iu  culpam 
imputatur,  si  periclitantibus  opem  aut 
non  ferant,  aut  subtrahant. 

At  vero  Deus  sensu  jam  explicato 
tradens  homines  in  peccata,  atque  in 
tentationem  inducens,  neque  culpandus 
est,  quia  nihil  cuiquam  debet,  neque 
peccatorum  autor  dicendus,  quia  non 
ipsa  peccata  operatur,  sed  ea  bona,  qui- 
bus  in  malum  suum  homines  abutuntur. 
Operatur  etiam  actiones  malitiae  sub- 
stratas,  ut  Theologi  loquuntur:  sed  et 
illae  bonae  sunt,  et  de  iis  hic  non  est  sermo. 

Dices  :  Autor  est  Deus  omnis  poenae: 
si  ergo  quaedam  peccata  sunt  etiam 
poenae  peccatorum,  consequens  est,  ut 
etism  peccatorum  autor  sit.  Bespondeo, 
quemadmodum  id  non  sequitur  ex  eo, 
quod  omnis  actionis  autor  est  Deus, 
licet  quaedam  actiones  peccata  sint,  ita 
nec  sequitur  ex  eo,  quod  autor  est  om- 
nis  poenae ,  licet  quaedam  poenae  sint 
peccata.  Nam  sicut  omnis  actionis  autor 
est,  ut  actio  quaedam  est,  non  ut  pec- 
cati  deformitatem  habet :  ita  autor  est 
omnis  poenae,  quatenus  justae  punitio- 
nis  habet  rationem,  non  quatenus  etiam 
peccatum  esse  contingit.  Atque  id  est 
quod  docet  Augustinus  lib.  de  praedest. 


Sanct.  cap.  10.  Etsi  sunt,  inqtiit,  quae- 
dam,  quae  ita  peccata  sunt,  ut  poenae 
etiam  sint  peccatorum ,  unde  dictum 
est:  Tradidit  illos  Deus  etc^  non  ibi 
peccatum  Dei  est,  sed  judicium.  Haec 
enim  verba  significant ,  idcirco  peccata 
quaedam  esse  poenas  peccatorum,  quia 
praeter  malitiam  culpae,  quae  non  est 
a  Deo ,  invenitur  in  illis  bonum  justae 
vindictae,  quod  haud  dubie  a  Deo  est. 
Quomodo  autem  inveniatur ,  explicat 
sanctus  Thomas  in  commentario.  Et  in 
universum  hac  de  re  disputant  schola- 
stici  doctores  in  2.   seut.  dist.   36. 

Jam  ex  his  intelligi  potest,  quo  sensu 
B.  Augustinus  contra  Julianum  scribens 
loco  citato,  reprehendat  haec  illius  hae- 
retici  verba :  Cum  desideriis  suis  tra- 
diti  dicuntur,  relicti  per  divinam  pa- 
tientiam  intelligendi  sunt,  non  per 
potentiam  in  peccata  compulsi.  Non 
enim  sentit  aut  dicit  homines  per  divi- 
nam  potentiam  in  peccata  compelli  :  sed 
eateuus  verba  Juliani  reprehendit,  quod 
ille  in  Deo  homines  suis  desideriis  tra- 
dente  solam  agnoseeret  patientiam  de- 
relinquentis ,  non  etiam  potentiam  ope- 
rantis ;  cum  Apostohis  hujus  epist.  c.  9. 
simul  utrumque  posuerit,  dicens  :  Si  vo- 
lens  Deus  ostendere  iram,  et  demon- 
strare  potentiam  suam,  attulit  in  multa 
patientia  vasa  irae,  quae  perfecta  sunt 
in  perditionem. 

Potentiam  vero  vult  agnosci  in  eo, 
quod  circa  peccatores  operatur  quae- 
dam  sive  prospera  sive  adversa,  sive 
qualiacumque ,  quibus  ut  occasionibus 
aut  offendicuKs  eos  gravius  ac  turpius 
impingere  contingat :  non  in  eo  quod 
in  peccata  proprie  compellat.  Hunc  enim 
modum  tradendi  diserte  exchidit  et  dam- 
nat  alibi,  quum  dicit  Deum  tradidisse 
peccatores  suis  desideriis,  non  cogendo 
sed  deserendo ,  ut  serm.  9.  de  diversis 
cap.  9.  et  lib.  de  natura  et  gratia  cap. 
23.  nec  non  lib.  1.  contra  2.  epist.  Pelag. 
cap.  18.,  ubi  Juliani  verbis,  quibus  di- 
xerat :  Nec  ex  Dei  potentia  vel  in  ma- 
lum  vel  in  honum  invitum  aliquem 
cogi :  sed  propria  voluntate  aut  bonum 

facere  aut  malum,  haec  sua  verba  oppo- 
nit :  Nec  ex  Dei  potentia  vel  in  malum 
vel  in  honuminvitum  aliquem  cogi:  sed 
Deo  deserente  pro  meritis  ire  in  malum, 
et  Deo  adjuvante  sine  meritis  converti 
ad  bonum.  Scripsit  autem  haec  Au- 
gustinus  post  illa,  quae  ex  libro  5.  contra 
eundem  Julianum  scripto  proferebantur : 
ut  proinde  mentem  suam  de  eo ,  quod 
prius  scripserat,  in  his  posterioribus  ex- 
plicare  voluisse  existimandus  sit. 

Ut  contumeliis  afficiant  corpora  sua 
in  semetipsis.  Pro  contumeliis  afficiant, 
in  Graeco  unum  verbum  compositum  est 
azindQeob-aiy  quod  alibi  vertit  iuterpres 
inhonorare  vel  exhonorare,  id  est  igno- 
minia  seu  turpitudine  afficere.  Quod  se- 
quitur,  in  semetipsis,  additum  videri  po- 
test  ad  significandum  expressius,  quod 
eam  contumeliam  ipsi  sibimet  inferant,  et 
a  semetipsis  patiantur:  cum  alioqui  soleant 
alii  alios  afficere  coutumeliis,  et  ab  aliis 
eas  pati.  Sic  infra :  Mercedem  quam 
oportuit  erroris  sui  in  semetipsis  reci- 
pientes.  Graece  ev  eaoTolg. 

Aliis  tamen  placet  ev  lauxolg  positum 
pro  Iv  aXXi^XoiQ^  id  est  inter  se,  mutuo, 
scilicet  eo  modo,  quem  mox  ipse  Aposto- 
lus  apertioribus  verbis  exponit.  Atque  ita 
vertit  Erasmus.  Nec  aliud  sibi  vult  versio 
quaedam  vetus,  inter  semetipsos ,  quae 
legitur  apud  S.  Ambrosium  lib.  1.  de  fide 
ad  Gratiam.  cap.  7.  Sed  et  com.  Amb.  etsi 
legat:  in  semetipsis,  exponit  tamen  de 
ils  qui  corpora  sua  dehonestant  invicem, 
Sane  constat  eam  acceptionem  pronominis 
illius  reciproci  Paulo  non  esse  inusitatam. 
Sic  Eph.  4.  et  Cob  3.  donantes  invicem. 
Graece  eautolt;.  Porro  quamvis  secundum 
Apostolum  1  Cor.  6.  Omnis  qui  fornica- 
tur  in  corpus  suum  peccat ,  ipsumque 
dehonestat  et  contumelia  afficit,  nimirum 
ob  foeditatem  libidinis,  qua  illud  comma- 
culat ;  maxime  tanien  et  singuhxri  quodam 
modo  id  faciunt,  qui  naturalem  Veneris 
lasum  praepostera  libidine  pervertunt.  Fuit 
autem  haec  congruens  poena  peccato,  ut 
qui  Deum  gloriadebita  defraudassent,  ipsi 
e  diverso  turpissimam  in  seipsis  et  a  se- 
ipsis  ignominiam  paterentur. 

GDil.  Estii  Comm.   Tom.  L 


25.  ()ui  commutaverunt  veritatem 
Dei  in  mendacium.  Dei  Graece  ejus. 
Causam  repetit,  cur  sic  derelicti  et  traditi 
fuerint  a  Deo.  In  mendacium.  Graece 
in  mendacio,  quod  et  in  Latinis  quibus- 
dam  codicibus  legitur.  Sed  idem  significa- 
tur.  Ita  superius  in  simiiitudinem,  quod 
Graece  erat,  in  simiiitudine.  Rectius  igi- 
tur  hoc  loco  vertit  Erasmus :  Qui  commu- 
tarunt  veritatem  ejus  mendacio.  Sensus 
enim  est:  Quia  veritatem  Dei,  id  est  ea 
quae  de  Deo  cognoverant,  ut  aeternitatem, 
omnipotentiam,  ipsamque  omnino  divini- 
tatem,  transtulerunt  ad  idola,  colentes  ea 
pro  diis,  et  attribuentes  quae  divina  sunt. 
Mendacii  nomine  idolum  hic  et  alias  saepe 
in  scripturis  appellatur,  ideo  quia  idolum 
nihil  minus  est  quam  id  quod  dicitur,  sci- 
licet  Deus.  Etenim  hac  ratione  idolum 
nihil  est.   1  Cor.  8. 

Et  coluerunt  et  servierunt  creaturae 
potius  quam  creatori.  Coluerunt,  Graece 
locplaoO^yjOav^  id  est  religiose  venerati 
sunt.  Significatur  enim  ea  veueratio,  quae 
haberi  solet  rebus  majestate  praecellenti- 
bus.  Et  servierunt  servitute  seu  cultu 
divino,  Graece,  sXaxpcUoav.  Creaturae 
potius  quam  creatori,  Graece  creaturae 
praeter  eum  qui  creavit,  id  est  creatu- 
rae,  relicto  creatore,  quemadmodum  citat 
hunc  locum  Cyprianus  lib.  3.  testimon. 
ad  Quirinum  cap.  10. ,  sive  praeterito 
creatore ,  quomodo  citat  Hilarius  lib.  12. 
de  Trinit.  Non  enim  siguificatm-  compara- 
tio,  quasi  cokierint  utrumque,  magis  au- 
tem  creaturam,  sed  quod  creaturam  co- 
luerint,  non  creatorem.  Quidam  sic  ex- 
ponit :  praeter  creatorem ,  id  est  contra 
creatoris  mentem  ac  legem.  Sed  is  mentem 
Apostoli  non  assequitur. 

Qui  est  benedictus  in  saecula.  Bene- 
dictus,  suAoyy^T^c^,  nomen  est  non  parti- 
cipium.  Erasmus  Liudanduni  interpretatur. 
Vocabulum  est  scripturis  sacris  peculiare, 
ductum  a  verbo  suAoysIv^  id  est  laudare 
cum  gratiarum  actione,  atque,  ut  Tacitus 
loquitur ,  hiudibus  gratiisque  venerari. 
Quod  uno  itidem  verbo  Latino  Graecum 
exprimentes  dicimus  henedicere  :  licet  hac 
significationepriscisEomauis  ignoto.  Nam 

illis  benedicere  erat  bene  precari,  ut,  vi- 
debimus  infra  ad  illud  cap.  12.  Benedi^ 
cite  persequentibus  vos. 

Igitur  sensus  est:  Qui  tanquam  Deus 
omnium  rerum  creator,  et  omnium  nobis 
bonorum  autor,  jure  laudandus  et  praedi- 
candus  est  per  omnia  saecula,  id  est  omui 
tempore.  Nam  saeculum,  Graece  aicov^ 
significat  longiim  tempus,  quale  est  cen- 
tum  annorum.  Et  saecula,  atwvsg  plurali 
numero,  universum  tempus  atque  ipsam 
aeternitatem  in  scripturis  significare  solent, 
praesertim  addito  genitivo  saecidorum, 
qui  in  fine  bujus  epistolae  et  alibi  saepe 
additur  ad  expressiorem  aeternitatis  sig- 
nificationem. 

Amen.  Vox  est  Hebraea,  passim  om- 
nibus  nota  et  a  Christo  Domino  frequen- 
tata,  quam  Paulus  sexies  posuit  in  bac 
epistola.  Adhibetur  autem  ad  confirmatio- 
nem  et  approbationem  ejus  quod  dicitur : 
ac  idem  valet  quod  adverbium  vere,  aut 
verbum  fiat,  verum  sit  ac  firmum.  Uti- 
tur  eo  Christus  in  Evangeliis  (apud  Joan- 
nem  semper  geminatu)  tanquam  adverbio 
asseverandi:  idque  initio  sententiarum, 
quas  vult  confirmare,  dicendo:  Amen,  id 
est  vere,  dico  vohis.  Et  quidem  hoc  ei 
peculiare  fuisse  videtur.  Nam  alibi  in 
scriptura  utriusque  testamenti  usurpatur 
pro  clausula  sermonis  autecedentis,  qua 
cum  optatione  quod  dictum  est  approba- 
tur.  Unde  est  illud  de  non  intelligente 
1  Cor.  14.  Quomodo  dicet  Amen  super 
tuam  henedictionem  ?  Ita  accipitur  hoc 
loco.  Nam  sensus  est:  Ut  vere  laudandus 
est  in  omnem  aeternitatem ;  ita  fiat ,  in 
aeternum  laudetur.  Hanc  ejus  vocis  sig- 
nificationem  reddideruntLXX.  interpretes 
Graeco  verbo  ysvotxo^  id  est  fiat.  Quod 
geminatum  legitur  in  fiue  Psahnorum  40. 
71.  88.  et  105.  Idipsum  Aquila,  Symma- 
chus  et  Theodotio  fideliter,  sive  vere 
interpretati  sunt,  teste  Hieronymo  in  fine 
comment.  epistnlae  ad  Galatas.  Interdum 
quoque  epitheton  est  Christi  filii  Dei  ut 
Apoc.  3.  Haec  dicit  Amen,  testis  fidelis 
et  verus.  Graece  6  Afxv^v^  iUe  Amen,  ac 
si  dicat:  Haec  dicit  ipsa  veritas. , 

26.  Propterea  tradidit  illos  Deus  in 


passiones  ignominiae.  Repetit  et  pluri- 
bus  declarat,  in  quae  dedecorosa  flagitia 
prolapsi  sint  supradicti  sapientes  in  puni- 
tiuuem  peccati,  quo  servierunt  creaturae 
potius  quem  creatori.  Passiones,  Graece 
r^d^&Ti,  quas  alii  cupiditates,  alii  affectus 
vertere  mahxerunt.  Nam  passioues  hac 
quidem  significatione  Valla  negat  probe 
dici :  sed  et  Erasmus  aversatur  velut  no- 
vum  et  fictitium  vocabulum.  Atqui  tem- 
pore  B.  Augustini  non  erat  novum.  Utitur 
enim  ipse,  autorem  citans  Apulejum,  lib. 
9.  de  civ.  Dei  cap.  4.  Atque  eo  libentius 
utitui-,  quod  et  Graecam  vocem  et  rem 
ipsam  magis  exprimat:  etsi  non  ignuraret 
quosdam,  ut  Ciceronem,  perturbationes, 
alios,  ut  Quintilianum,  affectus  vocare  ea 
quae  Graecis  Tid^r^  dicuutur.  Usurpat  au- 
tem  et  Hieronymus  nou  solum  passionis, 
sed  et  prupassionis  vocabula  in  comment. 
Matth.  cap.  5.  et  26.  Nec  enim  invenie- 
bat  alia  Latina  aptiora,  quibus  Graeca 
Tzd^OQ  et  Ttpo7:a'&£'.av  commutaret.  Unde 
est  illud  ejusdem  in  diaconum  :  Quid  pa- 
titur  mensarum  et  viduarum  minister? 
epistola  85.  ad  Evagrium.  Sane  in  hoc 
loco  Apostoli  nihil  siguificautius  nomine 
passionis.  Qui  enim  illaturpia  agunt,  adeo 
se  totos  illis  dedunt  atque  inunergunt,  ut 
pati  magis  quam  ageve  videantur.  Has 
autem  vocat  passiones  iguomiuiae,  id  est 
passiones  ignominiosas  ac  pudendas.  He- 
braeis  enim  famlliare  est  substantivum 
gigiiendi  casu  ponere  loco  epitheti. 

Nam  foeminae  eorum  immutaverunt 
naturalem  usum  in  eum  usum,  qui  est 
cordra  naturam.  Graece,  praeter  na- 
turam.  Sed  id  tantundem  valet,  sicut  et 
iufra  cap.  16.  praeter  doctrinam  quam 
didicistis,  id  est  contra  eam  doctrinam. 
De  qua  siguificatione  Graecae  praeposi- 
tionis  Tiapa  plenius  acturi  sumus  ad  illud 
GaL  1.  praeterquam  quod  evangeliza- 
vimus  vohis ,  et:  praeter  id  quod  ac- 
cepistis.  Naturalis  usus  corporum,  de  quo 
agit  Apostolus,  est  ea  conjuuctio  ad  quam 
natura  inclinat,  et  ex  qua  nata  est  sequi 
generatio.  Haec  autem  non  est  nisi  maris 
et  foeminae,  eaque  membris  ad  hoc  a  na- 
tura  deputatis.   Omnis  igitur  usus  illorum 

membrornm  ad  Venerem  ab  hoc  diversus, 
contra  naturam  est,  non  solum  qua  homi- 
nes,  sed  etiam  qua  animalia  sumus.  Quo- 
circa  genus  hoc  libidinis  plusquam  bes- 
tiale  est. 

Quaeres  cur  foeminei  sexus  hic  memi- 
nerit,  cum  de  philosophis  ageret  ?  Idcirco^ 
ni  fallor,  ut  ostendat,  punitionem  et  exem- 
pla  virorum  redundasse  etiam  in  foemiuas. 
Id  enim  insiuuat  Graeca  lectio :  Nam  et 
foeminae  eorum  etc.,  quasi  dicat,  culpa 
virorum  etiam  ad  foemiuas  turpitudinem 
manasse,  quod  in  Sappho  poetria  notatur: 
tametsi  mox  redit  ad  viros. 

27.  SimiHter  autejn  et  masculi,  re- 
licto  naturali  usu  foeminae.  Graece 
oiioiwg  Tc,  similiterque.  Interpres  pro  xs, 
legit  dk.  8ed  ad  sensum  nihil  pene  facit 
ea  varietas.  Suntque  codices  qui  neutrum 
habeant. 

Exarserunt  in  desideriis  suis  in  in- 
vicem.  Graece  non  est,  in  desideriis  suis, 
sed :  ev  x^  ope^st  auxtov^  w  appetentia 
sui  ipsorum,  id  est  mutua,  quod  explica- 
tur  parte  subjuncta  in  invicem,  sive  alius 
in  alium.  Et  amplius  per  id  quod  sequitur. 

Masculi  in  masculos  turpitudinem 
operantes.  Graece  xa-repyaCo/ASvot^  quod 
non  simpliciter  est,  operantes,  sed  stu- 
diose  et  impense  operantes,  ut  Graeci 
interpretantur.  Erasmus  vertit,  foedita- 
tem  perpetrantes.  Porro  videri  cuipiam 
posset  Apostolum  hac  parte ,  similiter 
autem  etc.  non  speciatim  loqui  de  philo- 
sophis,  sed  in  genere  de  sexu  masculino, 
qui  in  illa  coeca  gentiUtate  erat  hoc  iufan- 
dae  libidinis  vitio  vehementer  corruptus. 

Putant  etiam  nonuulli  Pauhim  hic  et 
in  versu  praecedente  respicere  ad  obscoe- 
nitatem  sacrorum  gentilium,  velut  Liberi 
patris  et  Cybeles,  in  quibus,  ut  referunt 
historici,  turpia  quaedam  et  nefanda  sub 
velamine  mysteriorum  agebantur.  Verum 
ut  etiam  hic  locus  de  philosophis  intelb'- 
gatur,  postulat  series  disputationis :  nec 
ad  diversos  referri  permittit  hoc,  quod 
dcinceps  sequitur,  de  mercede  reddita 
illis,  qui  non  probaverunt  Deum  bahere 
in  notitia.  Nisi  forte  quis  indignum  putet 
de  philosophis,    praesertim    iis    quurum 


sanctior  erat  professio,  tam  foeda  suspi- 
cari.  Sed  non  putabit,  qui  fidem  habeat 
antiquis  et  fide  dignis  autoribus. 

Etenim  Socratem  illum  inter  philoso- 
phos  laudatissimum  hujus  criminis ,  id 
est  obscoeni  adolescentum  amoris,  reum 
faciunt  non  solum  nostri,  ut  TertulHanus 
iu  Apol.  adversus  gentes  cap.  46.  et  lib. 
de  anima  cap.  1.,  Gregorius  quoque  Na- 
zianzenus  orat.  1.  adversus  Julianum,  et 
in  carmiue  de  virtute :  verum  etiam  Athe- 
naeus  scriptor  ethnicus  lib.  13.  Deipno- 
sophistarum,  ut  taceam  Lucianum,  qui 
Socratem  hoc  nomine  saepe  insectatur, 
praecipue  et  apertissime  in  dialogo,  cui 
titulus  Amores.  Et  quidem  Athenaeus 
etiam  Aristotelem  atque  Zenonem  cum 
sua  Stoicorum  familia  turpitudinis  hujus 
insimulat.  Nec  Zeuoni  hac  iu  re  pepercit 
Diogenes  Laertius,  etsi  ipse  quoque  phi- 
losophus :  imo  nec  Platoni,  quamvis  tam 
sublimiter  erudito,  ut  divinus  agnomina- 
retur :  tametsi  Platonem  ipsi  sui  dialogi, 
ut  ab  eo  conscripti  sunt,  satis  suspectum 
faciunt.  De  quo  praeterea  refert  Theo- 
doretus  in  li1)ro  de  legibus,  qui  est  de 
Graecanicarum  aftectionum  curatione  no- 
nus,  eum  inter  alia  multa  turpia  et  ab- 
surda,  quae  legibus  statuit,  etiam  istam 
puerorum  quam  vocant  epcoTtxryV  usque 
adeo  laudasse,  ut  huic  amori  praemium 
apud  caelites  promitteret.  Atque  hic  sci- 
licet  ille  divmus  est  Plalo,  tot  tantisque 
suorum  encomiis  celebratus. 

Addo  quod  de  Lycurgo  commemorat 
eodem  libro  Theodoretus,  et  quod  de  So- 
lone  Chrysostomus  in  commentario ;  nempe 
eos  lata  lege  Venerem  hujusmodi  suis  po- 
puHs  permisisse,  nisi  quod  servos  ab  hoc 
beneficio  Solon  exclusos  voluit.  Qui  duo 
quanquam  non  philosophi  professione 
fuere,  sed  legislatores  officio,  leges  tamen 
eorum  philosophi  laudaverunt :  quorum 
itidem  multos  libros  hocce  morbo  refertos 
inveniri,  testatur  idera  Chrysostomus;  de- 
nique  quos  in  universum  accusat  hoc  cri- 
mineLucianus.  Pudet  haec  attingere  ;  sed 
tamen  necesse  fuit  propter  aliquam  hujus 
loci,  quem  exponimus,  illustrationem. 

Et  mercedem  quam  oportuit  erroris 
3* 

sui  in  semetipsis  recipientes.  Id  est,  re-  j 
tributionem  errori  et  peccato  suo  condig- 
nam  et  congrueutem  velut  quadam  talionis 
lege  in  suis  ipsorum  corporibus  recipien- 
tes.   Congruentiam  hujus  poenae  jam  su- 
perius  explicavimus.     Eam  tamen  paulo 
aliter  explicat  Ohrysostomus  scribens  in 
Ps.  124.  quia,   inquit,  sicut  commutave- 
runt  veritatem  Dei  in  mendacium,  ita 
traditi  sunt,  ut  naturalem  usum  com- 
mutarent  in  eum  qui  est  contra  naturam. 
Pro  mercede,   Graece  est  dictio  composita 
aVTt|Jiia^''aj   q.  d.  compensationem,  id  est 
mercedem  meritis  respondentem.  Hic  ergo 
jam  manifestius  significat  apostolus  hujus- 
modi  peccata  fuisse  praecedentium  pecca- 
torum  poenas.    Dicit,  erroris  sui,  quia 
licet  Deum  vere  cognovissent,  in  eo  tamen 
errabant  gravissime,  quod  bonores  divinos 
putarentvel  saltemper  simulatiouem  exbi- 
bendos  esse  creaturis  et  earum  simulacris. 
28.  Et  sicut  non  prohcwerunt  Deum 
habere  in  notitia,  tradidit  illos  Deus  in 
reprohum  sensum.  Graece  in  reproham 
mentem,  quomodo  citat  Augustinus  lib. 
de  praedest.  Sanct.  cap.  10.  et  alibi.  No- 
tanda  antitbesis  cum  allusione  vocum  inter 
prohaverunt  et  reprohum,  quae  magis 
apparet  in  vocabulis  Graecis  ISoxijjaaav 
et  a.^joyd\s.w.   Sensus  :  Et  sicut  non  proba- 
verunt  neque  aestimaverunt  beneficium  a 
Deo  acceptum,  quud  erat  Deum  habere 
in  notitia,  id  est  Deum  cognovisse :   sed 
magis    illud    ingratorum    bominum   more 
parvi  pendere  visi  sunt,  quia  cum  Deum 
nossent,  non  eum  ut  dignus  erat  bonora- 
runt :  ita  vicissim  in  poenam  tantae  ingra- 
titudinis  tradidit  illos  Deus  in  reprobam 
mentem,  id  est,  permisit  eos  sibimetipsis : 
qu(»  factum,  ut  mentem  induerint  judicii 
prorsus  depravati ,    quam  proinde  nemo 
probet,  sed  omnes  ut  vilem  et  improbam 
contemnaut. 

Ut  fociant  ea  quae  non  conveniunt. 
Eventus  significatur,  non  causa  finalis. 
Nam  sensus  est:  ita  ut  faciant  ea,  quae 
facere  non  convenit,  id  est  ea  quae  ma- 
xime  bomines  dedecent,  utpote  res  turpis- 
simas.  Fif^ura  est  scripturis  frequens,  qua 
minus  dicitur,  plus  intelligitur :  ut  Nebem. 


5.  Non  est  bona  res  quam  facitis,  id  est 
valde  mala. 

29.  Repletos  omni  iniquitate.  Ne  pu- 
tes  uni  vitio  ignominiosae  ac  nefariae  li- 
bidinis  fuisse  obnoxios,  ostendit  Aposto- 
lus,  in  universum  eos  moribus  fuisse 
corruptissimis ,  idque  congerie  vitiorum, 
quae  bic  deinceps  enumerat.  In  quibus 
ordinem  quaerere,  quod  quidam  faciunt, 
arbitror  esse  supervacaneum.  Pro  re- 
pletos,  verti  et  potest  repleti,  idque 
fortasse  rectius,  ut  bene  monet  Erasmus. 
Referendum  enim  potius  ad  verbum  fa- 
ciant,  quam  ad  tradidit.  Nam  prius  erat 
tradi,  quam  his  vitiis  repleri.  Idem  judi- 
ciimi  de  caeteris  accusativis  in  hac  vitio- 
rimi  enumeratione  sequentibus,  ut  plenos 
invidia,  contumeliosos,  superhos  etc. 

Pro  iniquitate,  Graece  est  a6r/.''a  in^ 
justitia.  Hanc  primo  loco  ponit  ut  vitium 
generale,  justitiae  item  generali  opposi-  # 
tum :  cujus  deinde  varias  species  subjicit.  | 
Quauquam  nibil  vetat  injustitiam  speciali 
justitiae  oppositam  intelligi,  qua  tranquil- 
litas  reipublicae  plurimum  laeditur,  et 
quae  Graeco  nomine  propriissime  significa- 
tur.  Dicit  autem  repletos  omni  injustitia,  id 
est  omni  genere  injustitiae.  Nam  et  specia- 
lis  injustltia  per  varias  species  difiimditur. 
yialitia.  Id  est  nocendi  studio ,  quod 
diabolicimi  est  vitium ;  Graece  TCOvr^p''a. 
Unde  diabolus  per  antouomasiam  malus, 
Graece  Tiovr^poCj  passim  in  scriptura  novl 
testamenti  vocatur. 

Fornicatione.  Quo  nomine  comprehen- 
ditur  omnis  illicitus  concubitus  viri  cum 
foemina.  Notandum  baec  duo  malitia  et 
fornicatione  in  textu  Graeco  et  Syriaco 
leo-i  ordine  commutato.  Sed  id  potuit  ac- 
cidisse  ex  similitudine  Graecarum  vocum 
Tiopv£''a^   7iovr^p''a. 

Avaritia.  Graece,  Tzlzwziia.  Qua  voce 
significatur  studium  plus  quam  sibi  com- 
petat  babendi,  usurpandi,  occupandi,  quasi 
dicas  plurishabentiam :  nec  id  sokm  in 
divitiis,  sed  etiam  in  honoribus,  aliisque 
rebus.  Nam  et  ad  libidines  transfertur  in- 
terdum,  ut  Eph.  4.  Quomodo  etiam  hoc 
loco  accipi  potest  non  inepte. 

Nequitia.     Graeca    dictio    xaxta  fere 

idem  significat  quod  ea,  quam  paulo  ante 
malitiam  vertit  interpres.  Apte  tamen  dis- 
tinguitur,  quod  TCOVTjpia  versutiam,  id  est 
fallax  nocendi  studium,  xaxfa  perversita- 
tem  animi  proprie  significare  videntur. 

PJenos  invidia,  homicidio.  Ut  similis 
soui  sunt  voces  iu  Graeco  aOovou^  cpovou^ 
ita  vitia  cognata,  quoium  alterum  oritur 
ex  altero,  juxta  illud  Sap.  2.  Incidia  dia- 
holi  mors  intravit  in  orbem  terrarum. 
Et  1  Joannis  3.  Omnis  qui  odit  fratrem 
suum,  homicida  est:  scilicet  aut  re  aut 
voluntate  Quare  et  hic  sub  homicidio  vo- 
luntatem  occidendi  comprehende.  Nam  hi, 
de  quibus  Apostohis  loquitur,  ut  invidia 
pleni  erant,  ita  voluntate  erant  h^.micidae ; 
caeterum  ab  opere  perpetrando  legibus 
deterriti. 

Contentione,  dolo.  Haec  quoque  vitia 
cum  invidia  et  homicidio  generis  sunt  ejus- 
dem.  Contentio  est  cum  quis  certat  studio 
vinceudi,  non  amore  veritatis.  Dolus  ma- 
chinatio  est  ad  fallendum. 

Mcdignitate,  scilicet  ea,  quae  in  mo- 
ribus  apparet.  Id  enim  significat  vox 
Graeca  xaxoT^Osta^  quam  possis  morosi- 
tatem,  seu  morum  asperitatem  ac  difiicul- 
tatem  dicere. 

30.  Susurrones,  detractores.  Signifi- 
cantur  ii,  qui  proximos  occulte  mordent, 
illi  ut  solvant  amicitiam,  isti  ut  lacerent 
famam.  Vitia  linguae  plus  satis  nota,  ac 
nimium  frequentia. 

Deo  odibiles.  Hanc  partem  glossa  quae- 
dam  annectit  parti  praecedenti,  tauquam 
sentiatapostolusdetractores  esse  Dco  odi- 
biles.  Sed  melius  seorsim  legitur,  ut  cae- 
tera  vitia  hic  enumerata.  Graece  una  dic- 
tio  est  ^BO'ZVJ'(S.~<.'Z,  quae  tam  significat  eos 
quibus  Deus  exosus  est,  quam  qui  exosi 
Deo.  Prior  significatio  magis  quadrat  huic 
loco.  Referuntur  enim  vitia  hominum,  non 
Dei  erga  homines  aftectus.  TJnde  Cypria- 
nus  epist.  68.  legit  abhorrentes  Deo,  id 
est,  quibus  Deus  est  horrori,  nimirum 
prupter  jiistitiam  qua  vindicat  in  malos. 
Itaque  parit  hoc  vitium  scelerata  conscien- 
tia.  Reddunt  hunc  sensum  etlam  Graeco- 
rum  scholia.  At  Theophjlactus  utrumque 
sensmn  nude  proposuit. 


Contumeliosos,  Graece  uPpiOTag^  quo 
voce  fere  significatur  coutumelia  facti,  ut 
est  huminum  ferocium,  qui  alios  per  vim 
opprimunt.   Cyprianus  legit  injuriosos. 

Superbos.  Non  solum  in  eo  superbos, 
quod  Deum  cognitum  non  sicut  Deum 
glorificaveruut  aut  gratias  egerunt,  sed 
se  sapientes  esse  dixerunt ;  quod  eorum 
peccatum  supra  commemoratum  fuit  ab 
apostolo :  verum  etiam  quod  sapientiae 
nomine  sese  caeteris  hominibus  praefe- 
rentes,  eam  animi  superbiam  exteruo 
fastu  morum  ostenderent,  adeo  ut  de  hoc 
vitio  etiam  apud  vulgus  male  audirent. 
Atque  istud  hnc  loco  proprie  significatum 
videtur.  Eodemque  pertinet  quiid  sequitur : 

Elatos.  Graece  aAaCovac;^  pro  quu  Cy- 
prianus  legit  jactantes  sui.  Latini  vocant 
gloriusos,  qualis  ille  miles  apud  Terent. 
Elatos  et  superbos  habes  etiam  2  Tim.  3. 
positos  in  serie  magnorum  vitiorum. 

Inventores  malorum.  Id  est,  qui  non 
contenti  vitiis,  flagitiis,  aliisve  excessibus, 
quos  alii  jam  ante  invenerunt,  etiam  ipsi 
nova  luxus  ac  libidinum  genera  modosque 
excogitant.  Putest  etiam  intelligi  de  malis, 
id  est  nocumentis  ac  nocendi  instrumentis, 
quibus  alii  laeduntur. 

Parentihus  non  obedientes.  Graece 
aTai^zTKZ,  inobedientes,  immorigeri,  re- 
fractarii,  qui  monitis  uolunt  acquiescere. 
Graeca  vox  sonat,  ac  si  dicas  impersua- 
sibiles,  qua  passim  in  scriptura  significan- 
tur  increduli.  Sed  hic  propter  adjunctum 
dativum  parentihus  obedientiae  opponi- 
tur.  Addidit  hauc  partem  Apostolus,  qua 
doceat  illorum  mahtiam  eo  progressam,  ut 
adversus  ipsam  uaturam  pugnarent,  non 
solum  in  turpitudiue  voluptatuui,  quod  jani 
dictum  est,  verum  etiam  in  detrectando 
honore  et  obsequio  parentibus  debito.  Sed 
et  huc  vitium  posuit  2  Tim.  3.  inter  ea, 
quibus  tempora  redduutur  periculosa. 

31.  Insipientes.  Vux  Graeca,  quam  et 
ante  habuimus,  ubi  insipiens  cor  eorum, 
significat  inteliigeutia  destitutos;  id  est 
non  recto  rationis  judicio  utentes.  Tn  quod 
vitium  fere  incidunt  qui  venerunt  in  con- 
suetudinem  peccaudi. 

Incompositos.   Hoc  est,  iuquit  Theo- 

phylactus,  in  foedere  non  permanentes, 
foedifragos.  Compositionem  ergo  eam  in- 
telligit,  fjuae  est  in  pactis  et  conventis. 
Atque  id  secutus  Erasmus  vertit  pocto- 
rum  haudyuaqumn  tenoces:  sed  quia 
mox  sequitur  ahs'jue  foedere,  possunt  hic 
accipi  qui  moribus  sunt  inurbanis  et  in- 
compositis,  et  ab  humanitate  alienis.  Nam 
et  illud  vox  Graeca  .significat.  Estque 
etiam  hic  in  Graeco  observanda  grata  vo- 
cum  alhisio  hujus  et  praecedentis,  aiwi- 
TOug_,  aa'jv&etouc:  qua  nimirum  innuere 
voluit  vitiorum  'affinitatem.  Nam  stultitia 
statim  in  mores  redundat. 

Sine  affectione,  absnue  foedere,  sitie 
misericordia.  In  Graeco  sunt  singula  no- 
mina,  azzopyouc,  a^^izovdouQ,  avzXernio- 
va.(Z,  quorum  duo  priora  conjunxit  etiam 
2  Tim.  3.  Et  quidem  aoropyoi  Graecis 
dicuutur,  qui  nullo  tanguntur  pietatis  aut 
charitatis  affectu,  qualis  naturaliter  esse 
solet  inter  parentes  etliberos,  atnue  alios 
sanguine  vel  simili  necessitudine  constric- 
tos.  "AoTiovSo'.  dicuntur,  qui  fidem  et  foe- 
dera  non  servant.  Quanquf.ra  etiam  intel- 
ligi  possunt  implacabiles,  qui  semel  offe.nsi 
reconciliationem  non  admittunt.  Nam  et 
hi  Graeca  voce  significantur.  Utraque 
certe  significatio  praesenti  loco  bene  qui- 
drat.  AvzAerjiiovsfz,  id  est  immisericor- 
deS;  immites :  qui  non  commoventur  alie- 
nis  miseriis,  sive  ut  eas  benigne  sublevent, 
sive  ne  eas  injuste  vel  crudeliter  inferant. 

Quidam  suspicantur  Apostolum  haec 
duo,  sine  affecfione  et  sine  misericordia 
(quae  vitia  sunt  admodum  inter  se  cog- 
nata)  huc  adscripsisse  propter  Stoicos  phi- 
losophos,  qui  hno.^ZKav  docuerunt,  id  est 
passionum  sive  affectionum  -^'acuitatem : 
nescientes  virum  bonum  passionibus  uti 
debere  ut  stimulis  ad  opera  virtutum.  Qua 
de  re  Aug.  consule  lib.  14.  de  civ.  Dei  c.  9. 

32.  Qui  cum  justitiam  Dei  cognovis- 
sent ,  non  inteUexerunt ,  quoniam  qui 
talia  agunt  digni  sunt  morte :  et  non 
solum  qui  en  faciunt,  sed  etiam  oui 
consentiunt  facientihus.  Sic  codices  Ro- 
manae  correctionis :  tametsi  plerique  alii 
sine  conjunctione  legunt:  Digni  sunt 
mortef  non  solum  qui  ea  faciunt^  sed 


etiam  etc.  Caeterum  a  Latinis  tam  Graeca 
quam  Syriaca  non  parum  discrepant.  Sic 
enim  habent :  Qui  cum  justitiam  Dei  cog- 
novissent,  quia  qui  talia  agunt  digni 
sunt  morte,  non  solum  ea  faciunt,  sed 
etiam  consentiunt  facientibus.  Justi- 
tiam,  Graece  diy.aioiixa  justificationem. 
Sed  saepe  pro  justitia  ponitur.  Tn  hunc 
autem  modum  Graecos  'omnes  interpretes 
olim  legisse,  quamvis  apud  nonnullos  tex- 
tus  iiTepserit  vulgatae  versionis  Latinae 
(quod  dico  potissimum  propter  Origenem), 
patet  ex  eorum  commentariis.  Oecumenius 
ita  utriusque  meminit  lectionis,  ut  eam, 
quae  Latinorum  est  codicum,  ex  professo 
refellat.  Cajetanus  affirmat  in  Latinis  li- 
teram  esse  corruptam. 

Sane  constat,  etiam  Latinos  quosdam 
olim  legisse  prorsus  aut  propemodum  quo- 
modo  Graeci  Nam  Cjprianus  loco  supe- 
rius  citato,  juxta  fidem  multorum  exem- 
plarium  mss,  sic  verba  apostoli  recitat: 
Qui  cum  justitiam  Dei  cognovissent, 
non  tantum  faciunt  mala,  sed  et  con- 
sentiunt  eis  qui  haec  agunt :  deinde  sub- 
jungit,  quoniain  qui  talia,  inquit,  ogunt, 
digni  sunt  morte.  Quae  lectio  Graecis 
consonat,  eo  sohim  excepto ,  quod  ordi- 
nem  sententiae  paulum  immutet,  verba 
quaedam  e  medio  sublata  collocans  in  fine.  4 
Augustinus  qnoque  in  expositione  qua-  * 
rundam  propos.  hujus  epist.  juxta  codices 
antiquiores  ita  legit :  Non  solum  ea  fa- 
ciunt ,  sed  etiam  consentiunt  facienti- 
bus.  Atque  eara  lectionem  subjuncta  ejus 
expositio  cnnfirmat.  ItemSymmachusPapa 
locum  hunc  adversus  Anastasium  impera- 
torem  profert,  ut  doceat  gravius  esse  con- 
sentire  quam  facere.  Quod  ex  hoc  loco  ne- 
quaquam  habetur,  nisi  legaraus  ut  Graeci. 

Secundura  hos  igitur  planus  est  sensus 
hujusmndi:  Qui  philosophi  et  sapientes 
cura  praeter  alia,  ouae  de  Deo  didicerunt, 
etiara  justitiam  Dei  eognovissent,  secun- 
dum  (juam  digni  suntmorte  qui  talia,  quae 
jam  commemorata,  agunt;  non  solum  ta- 
men  ipsi  ea  faciunt,  quae  in  multis  igno- 
rantiae  ant  infirmitati  poter?,nt  imputari ; 
verum  etiam  consentiunt  ahis  talia  facien- 
tibus,  id  est  ea  in  aliis  suo  consensu,  adu- 

latione  et  autoritate  fovent.  Hoc  enim 
absque  dubio  majoris  erat  malitiae,  quam 
si  ipsi  solum  talia  perpetrassent.  Nam  is 
qui  facit,  semel  peccat:  qui  facientibus 
consentit,  bis  peccat,  in  se,  et  in  alio,  cu- 
jus  peccatum  consentiendo,  vel  etiam  fo- 
vendo  facit  suum :  eoque  magis,  .si  illum 
avertere  debebat  a  peccato.  Quod  sane 
eorum  erat,  qui  se  sapientes  in  populo 
profitebantur. 

Sensus  Latinae  lectionis  est:  philoso- 
phos  etsi  justitiam  Dei  cognovissent,  ma- 
litia  tamen  sua  excoecatos  non  eam  ante 
oculos  habuisse,  nec  considerasse ,  quod 
exigente  Dei  justitia  morte  digni  sunt  qui 
talia  faciunt:  nec  solum  qui  talia  faciunt, 
sed  et  qui  consentitint  facientibus,  etiamsi 
forte  per  se  ipsi  quaedam  talia  nec  faciant, 
nec  facere  velleut. 


Notandum  autem  lectionem  Latinam  a 
Graeca  non  diflFerre  mutatione  aliqua  ver- 
borum,  sed  tantum  additione.  Haec  enim 
amplius  habet,  non  intellexerunt,  et  qui 
duobus  locis,  et  in  Eomanis  voculam  et. 
Equidem  addita  putarim  vel  ab  interprete, 
vel  potius  ab  alio  vel  aliis  postea:  quod 
alioqui  sententia  videretur  absurditatem 
continere :  cum  vulgi  judicio  gravius  pec- 
cent  qui  faciunt,  quam  qui  consentiunt. 
Quam  rationem  lectionis  a  uonnullis  etiam 
Graecis  immutatae,  suis  in  scholiis  adfert 
Oecumenius.  Porrophilosophos,  quiDeum 
cognoverunt,  etiam  justitiam  Dei  cogno- 
visse,  qua  scelera  non  dimittit  impunita, 
liquet  ex  eorum  scriptis,  nominatim  Pla- 
tonis,  qui  in  dialogo  9.  et  12.  de  legibus, 
affirmat  impios  maxima  suornm  scelenim 
post  mortem   supplicia  manere. 


CAPUT    SECUNDUM. 

1.  Propter  qiiod  ^)  inexcusabilis  es  o  homo  omnis,  qui  judicas.  In 
quo  enim  judicas  alteruni  ^),  teipsum  condemnas ;  eadem  enim  agis  quae 
judicas.  2.  Scimus  enim  quoniam  judicium  Dei  est  secundum  veritatem 
in  eos  qui  talia  agunt.  3.  Existimas  autem  hoc ,  o  homo,  qui  judicas 
eos  qui  talia  agunt,  et  facis  ea,  quia  tu  effugies  judicium  Dei?  4.  An 
divitias  bonitatis  ejus,  et  patientiae,  et  longanimitatis  contemnis?  ignoras 
quoniam  benignitas  Dei  ad  poenitentiam  te  adducit^)?  5.  Secundum  au- 
tem  duritiam  tuam,  et  impoenitens  cor,  thesaurizas  tibi  iram  in  die  irae 
et  reveLationis  justi  judicii  Dei,  6.  qui  reddet  unicuique  secundum  opera 
ejus*):  7.  iis  quidem,  qui  secundum  patientiam  boni  operis,  gloriara,  et 
honorem  et  incorruptioncm  quaerunt,  vitam  aeternam :  8.  iis  autem,  qui 
sunt  ex  contentione,  et  qui  non  acquiescunt  veritati,  credunt  autem  ini- 
quitati,  ira  et  indignatio.  9.  Tribulatio  et  angustia  in  omnem  animam 
hominis  operantis  malum,  Judaei  primum"),  et  Graeci :  10.  gloria  autem, 
et  honor,  et  pax  omni  operanti  bonum,  Judaeo  primum,  et  Graeco :  11. 
non  enim  est  acceptio  personarum  apud  Deum  ^).  12.  Quicumque  enim 
sine  lege  peccaverunt,  sine  lege  peribunt''):  et  quicumque  in  lege  pec- 
caverunt,  per  legem  judicabuntur -).  13.  Non  enim  auditores  legis  justi 
sunt  apud  Deum,  sed  factores  legis  justificabuntur  ^).  14.  Cum  enim 
Gentes,   quae  legem  non  habent,  naturaliter  ea,   quae  legis  sunt,  faciunt, 

1)  Cap.  1.  32.  23  \iattn.  7,  1  seq.  ^)  Lur.  13.  6—9.  2  Petr.  .3.  l.i.  ^)  Vers  2,  16. 
1  Cor.  4,  fi.  i)  Ver.s.  12.  Maltii.  11,  21  seq.  «)  Vers.  2.  ')  Vers.  14.  seq.  §)  Luc.  12,  47. 
seq.    9)  Matth.  7,  2L 

ejusmodi  legem  non  habentes,  ipsi  sibi  sunt  lex:  15.  qui  ostendunt  opus 
legis  scriptum  in  cordibus"  suis  ^) ,  testimonium  reddente  illis  conscientia 
ipsorum,  et  inter  se  invicem  cogitationibus  accusantibus  aut  etiam  de- 
fendentibus,  16.  in  die,  cum  judicabit  Deus  occulta  hominum^),  secun- 
dum  Evangelium  meum  "^),  per  Jesum  Christum  *).  17.  Si  autem  tu 
Judaeus  cognominaris '),  et  requiescis  in  lege,^et  gloriaris  in  Deo  ^),  18. 
et  nosti  voluntatem  ejus,  et  probas  utiliora,  instructus  per  legem,  19. 
confidis  teipsum  esse  ducem  coecorum,  lumen  eorum  qui  in  tenebris 
sunt  ^),  20.  eruditorem  insipientium,  magistrum  infantium,  habentem  for- 
mam  scientiae  et  veritatis  in  lege.  21.  Qui  ergo  alium  doces,  teipsum 
non  doces :  qui  praedicas  non  furandum,  furaris  ^) :  22.  qui  dicis  non 
moechandum,  moecharis:  qui  abominaris  idola,  sacrilegium  facis :  23.  qui 
in  lege  gloriaris,  per  praevaricationem  legis  Deum  inhonoras.  24.  No- 
men  enim  Dei  per  vos  blasphematur  inter  Gentes,  sicut  scriptum  est  ^). 
25.  Circumcisio  quidem  prodest,  si  legem  observes :  si  autem  praevari- 
cator  legis  sis,  circumcisio  tua  praeputium  facta  est.  26.  Si  igitur 
praeputium  justitias  legis  custodiat :  nonne  praeputium  illius  in  circum- 
cisionem  reputabitur?  27.  et  judicabit  id  quod  ex  natura  est  praepu- 
tiura  legem  consumraans,  te  "^'),  qui  per  litterara  et  circumcisionem  prae- 
varicator  legis  es?  28.  Non  enim  qui  in  manifesto,  Judaeus  est;  neque 
quae  in  manifesto,  in  carne,  est  circuracisio^^) :  29.  sed  qui  in  abscon- 
dito^^),  Judaeus  est,  et  circuracisio  cordis  in  spiritu,  non  littera^^):  cu- 
jus  laus  non  ex  horainibus,    sed  ex  Deo   est. 


SUJWMARIIM  CAPlTiS  SECllDl. 

Judaeos  etlinicorum  repreliensores  ostendit  inexcusabiles,  ac  Dei  judicio  reddentis  unicuique 
secundum  opera  condenmandos,  quod  \e^em  a  Deo  acceptani,  in  qua  gloriabantur,  non 
servarent:  cum  e  diverso  grentiles,  non  accepta  lege.  facerenl  tanipn  ea  quai'  leiris  sunt. 


Propter  quod  inexcusabilis  es,  o  honio 
onmis,  qui  judicas.  Hactenus  gentilium 
peccata  et  vitia  detexit  Apostolus :  nunc 
quadam  insinuatione  ac  tacito  nomiue 
transit  ad  repreliensionem  Judaeorum,  qui 
gentiles  tot  vitiis  contaminatos  despicie- 
bant  ut  immundos,  ac  Dei  beneficiis^udi- 


scopum  apostoli.  Vult  enim  ostendere  om- 
nes  sub  peccato  esse.  Quod  cum  de  gen- 
tilibus  jam  docuerit,  nunc  de  Judaeis,  qui 
se  judices  geutilium  faciebaut,  idipsum 
prosequitur ,  uti  sequeutia  declarabunt. 
Estque  haec  Augustiui  sententia  lib.  de 
spir.  et  lit.  c.  26.,   et  in  expositione  qua- 


cabant  indignos.  Idque  significatur  statim  rundam  propositiouum  hujus  epist.  Ex 
initio  capitis.  Kam  qui  referunt  hunc  lo-  i  quibus  etiam  liquet  non  de  publicis  judi- 
cum  ad  principes  et  magistratus  publica  ciis  hic  sermonem  esse,  sed  de  privatis : 
judicia  exercentes  (quae  Graecorum  est  deinde  nec  eos  apostuli  mentem  assecutos, 
expositiu),nonsatis  atteudissevidentur  ad  |   qui  haec  verba  connectuut  cum  extremis 


1)  2  Cor.  3,  3.  2)  I  Cor.  4,  .=>.  3)  Act.  17,  31.  •*)  Joan.  5.  22.  '')  Vers.  28.  29.  ^) 
Joan.  8.  41.  'O  Matlli.  1.5,  M.  §)  Matth.  23.  4.  ^^  Jes.  .i2.  n  Ezech.  36,  20.  23.  «)  Matth. 
12,  41  seq       ")  Joan.  8,  39.     12)  5  Mos.  10,  16.  30.  6.     ^3j   1   Cor.  7,  19   seq      Phil.  3,  3. 

cap.  praecedentis ,  tanquam  ad  eosdem 
utraque  pertinerent,  quum  sint  admodum 
diversi.  Nam  hic  introducuntur  qui  illos 
damnabant. 

Ubi  et  illud  animadverte :  quomodo  su- 
perius  pbilosophos,  qui  gentilium  erant 
praecipui,  inexcusabiles  ostendit  Aposto- 
lus,  ita  nunc  docere  Judaeorum  praeci- 
puos,  id  est  legisperitos  ac  magistros,  ni- 
liilo  magis  apud  Deum  excusabiles  iuve- 
niri.  Cohaeret  autem  istud  iuitium  cum 
superioribus  hoc  modo.  Quamvis  tot  et 
tanta  sint  peccata  gentilium,  tu  tamen  etiam 
0  Judaee,  qui  illos  contemnere  et  tuo  ju- 
dicio  condemnare  soles ,  inexcusabilis  es, 
nec  ullam  praetexere  potes  peccatis  tuis 
ignorantiam.  Eatio  sequitur : 

In  quo  enim  judicas  alterum,  te  ip- 
sum  condemnas.  In  quo,  iv  m,  Graecis- 
mus  est  pro  eo  quod  Latine  diceretur,  hoc 
ipso  quod. 

Eadem  enim  agis  quae  judicas.  Graeci 
codices  habent  6  y.ohwy ,  qui  judicas, 
scilicetalios.  Quaelectio  innommllis  etiam 
Latinis  reperitur.  Annuit  etSyriaca  trans- 
latio.  Sensus  Apostoli  est:  Nam  eo  ipso,- 
quo  alium  judicas  peccatorem  et  morte 
dignum,  consequenter  etiam  te  condemnas. 
Eadem  enim  quae  judicas  in  aliis  (sive, 
tu  qui  judicas  alios),  ipse  agis  vel  opere, 
vel  voluntate  saltem  ac  desiderio.  Quod 
enim  a  quibusdam  abstines,  id  facis  timore 
poenae,  quam  lex  minatur,  aut  amore  lau- 
dis  humanae,  non  autem  amore  justitiae. 
Liquet,  apostolo  eadem  esse  judicare  et 
condemnare,  cum  alterum  per  alterum  ex- 
ponat,  sicut  et  apud  Luc.  cap.  6.  dicente 
Domino  :  NoUte  judicare,  et:  Nolite  con- 
demnare.  Itaque judicium condemnationis 
significatur,  ut  aliln  saepissime  in  scriptu- 
ris.  Quanquam  quod  ait  eondemnas,  in 
telligi  debet  non  verbo  sed  facto,  et,  ut 
dictum  est,  ex  consequenti:  quatenus  ea- 
dem  agis  quae  judicas. 

Eodem  recidit  Aquinatis  expositio :  te- 
ipsum  condemnas,  id  est  condemnabilem 
(Stendis.  Ex  data  jam  explicatinne  per- 
spicitur  illud  propter  fjuod,  Graece  dib, 
id  est  igitur,  proinde,  signifioare  quidem 
illationem  quaudam  ex  superioribus,  sed 


ita,  ut  supplenda  sit  probatio  ex  verbis 
subsequentibus,  in  qtio  enim  judicas  etc. 
Quae  res  cousiderata  submovet  obscurita- 
tem,  ob  quam  nonnulli  laborant  in  con- 
nectendo  hujus  capituli  initio  cum  prae- 
cedentibus. 

2.  Scimus  enim  quoniam  judicium 
Dei  est  secundum  veritatem  in  eos  qui 
talia  agunt.  Enim,  Graece  autem,  quem- 
admodum  et  legit  Ambros.  comm.  Sensus: 
Scimus  nos  Judaei  ex  L^ge  nobis  a  Deo 
tradita,  certius  quam  gentiles  qui  legem 
non  aceeperunt,  judicium  a  Deo  exercen- 
dum  secundum  veritatem,  id  est  juste  et 
secundum  merita  operum,  aljsque  respectu 
personarum,  adversus  eus  qui  taha  agunt, 
cujusmodi  supra  de  gentilibus  commemo- 
rata  sunt. 

3.  Existimas  autem  hoc,  o  homo,  qui 
judicas  eos  qui  talia  agunt,  et  facis  ea; 
quia  tu  effugies  judicium  Dei?  Ac  si  di- 
cat:  Vehementer  falleris,  o  Judaee,  si 
existimes  aut  speres  te  evasurum  justum 
Dei  adversus  te  judicium,  qui  alios  pec- 
cantes  tanquam  aut  doctor  aut  peritus  le- 
gis  judicas,  cum  ipse  eadem  facias.  Imo 
sic  judicaudo  gravius  tibi  ipsi  judicium 
accersis.  Ostendis  enim  te  non  ex  igno- 
rantia  peccare,  sicut  plerique  gentilium, 
sed  scientem  prudentemque  praevaricari 
legem.  Continet  autem  haec  pars  cum  su- 
periori  syllogismura,  argumento  a  minori 
substructum,  hujusmodi:  Judicium  Dei 
certissime  futurum  est  adversus  omnes  qui 
talia  faciunt.  At  tu  talia  facis,  non  quo- 
modocumque,  sed  sciens  ea  esse  peccata ; 
quippe  qui  etiam  alius  facientes  judicas: 
ergo  tu  nullo  modo  eflFngies  Dei  judicium, 
sed  etiam  gravius  caeteris  punieris.  Sub- 
indicatur  et  hoc  argumentum :  1  u  tibi 
vendicas  judicium  in  alios  peccantes ;  ju- 
stum  igitur  est  et  te,  si  peccaveris,  a  Deo 
judicari;  praesertim  cum  tu  falli  })ossis, 
nec  illud  tui  sit  (.flicii,  alios  judicare:  Deus 
autem  infallibilis  et  incorruptibilis  sit  om- 
nium  judex.  Obiter  nota,  sicut  hic  in 
Graeco  synonyma  sunt  upccsasiv  '/ai 
Ttotetv^  ita  et  Latina,   agere  et  facere. 

4.  An  diiitias  honitatis  ejus  et  pa- 
tientiae   et  longanimitatis   contemnis  ? 

Pergit  in  objurgando  Judaeo,  hinc  alle- 
gans  Dei  bonitatem  qua  abntebatur ;  inde 
severitatem  proponens  judicii  divini,  quo 
metuere  debeat.  In  bac  parte  duplex  He- 
braismus  est:  alter  in  vocabulo  dicitias, 
quo  significatur  abundantia  et  magnitudo: 
alter  in  pbrasi,  qua  dicit  divitias  bonita- 
tis  et  patientiae  et  longanimitatis,  pro 
divite  sive  abundanti  bonitate,  patientia 
et  longanimitate. 

Vox  Graeca  yorp-zo-zr^c,,  quam  interpres 
bonitatem,  et  mox  benignitatem  vertit, 
Syrus  dulcedinem  vocat,  proprie  significat 
eam  virtutem,  qua  quis,  ut  definiunt  phi- 
losophi,  libenter  ac  sponte  aliorum  utili- 
tatibus  expositus  est.  Nam  ab  utilitate 
nomen  habet.  Patientia  Dei  in  eo  est  quod 
malos  tolerat,  Graece  avo/Ty;  tametsi  me- 
taphorice  Deo  tributa.  Longanimitas  in 
eo,  quod  poenam  in  longimi  tempus  difFert. 
Addit  enim  aliquid  ad  patientiam.  Haec 
autemcontemnere  videtur,  qui  iis  ad  spem 
impunitatis  et  majorem  peccandi  licen- 
tiam  abutitur.  Itaque  sensus  est :  An,  o 
Judaee,  ex  magna  et  superabundanti  be- 
nignitate  et  longanimi  patieutia  Dei  se- 
curitatem  et  impunitatem  tibi  promittens 
pennanes  in  peccatis? 

Jgnoras  quoniam  benignitas  Dei  ad 
poenitentiam  te  adducit?  Ignoras, 
Graece  ayvoaiv  ignorans.  Et  ita  vertisse 
nostrum  interpretem  docent  codices  mss. 
probatiores,  adstipulante  etiam  Cjqjriano 
in  lib.  de  patientia,  et  lib.  3.  testim.  ad 
Quirin.  c.  35.,  denique  et  Ambrosio  com- 
mentatore :  tametsi  ea  varietas  non  tam 
in  sensu  verbomm  est,  quam  in  pronun- 
tiatione,  Benignitas,  Graece  t6  /pr^atov^ 
adjectivum  substantivatum ,  quam  mudo 
'/ptpxo-crfza  dixit.  Sensus  hujus  partis  est : 
Ctim  certe  ignorare  non  delieas  benigni- 
tatem  Dei  te  ducere  (sic  enim  in  Graeco 
est),  id  est  invitare  et  provocare  ad  poe- 
nitentiam. 

Notandum  benignitate,  patientia  etlong- 
animitate  Dei  vocari  peccatores  ad  poe- 
nitentiam,  sed  communi  et  generah  voca- 
tionis  modo,  qui  consistit  tum  iu  externis 
beneficiis,  quae  phirima  praestita  fuerant 
populo  Judaico,  ut  haec  praecipua,  lex, 


doctrina ,  prophetae ,  Messias  promissus 
atque  exhibitus :  tum  quantum  ad  omnes, 
in  obvia  Dei  cognitione  ex  creatnris,  de 
qua  cap.  praecedenti :  Deus  enim  illis 
manifestavit  •  denique  in  lege  naturae 
omnium  animis  impressa,  de  qua  post  pau- 
lulum.  Verum  toto  hoc  vocationis  genere, 
nisi  specialis  et  efficax  accedat  vocatio, 
homines  abutuntur,  etiam  ad  magis  pec- 
candum.  Quare  nihil  hiclocus  adjuvat  eos, 
qui  sentiunt  omnibus  hominibus  gratiam  a 
Deo  dari  vel  offerri  sufi5cientem.  Quam 
opinionem  (ut  alia  taceam)  plane  destru- 
unt  ea,  quae  Paulus  in  hac  ipsa  epistola 
disputat  de  gratuita  Dei  electioiae. 

5.  Secundum  autem  duritiam  tuam 
et  impoenitens  cor,  thesaurizas  tihi  iram 
in  die  irae  et  revelationis  justi  judicii 
Dei.  Quaedam  Graeca  particulam  copu- 
lantem  secundo  repetunt:  in  die  irae  et 
revelationis  et  justi  judicii  Dei.  Quo- 
modo  Theophjlactum  legisse  constat.  Le- 
git  et  Oecumenius,  tametsi  sensum  reddit 
nostrae  lectioni  consentaneum.  Revera 
namque  secundo  loco  redundat  ea  parti- 
cula,  ac  sensui  officit.  Thesaurizas,  Grae- 
cum  est  {^r^aaupiCs^C^  id  est  colhgis,  ac- 
cumulas  instar  thesauri.  Ira  more  scriptu- 
rae  rursus  pro  vindicta  posita  est,  sicut 
cap.  praecedeuti. 

Ac  merito  diem  judicii  vocat  diem  irae, 
quia  tunc  impiis  nuila  erit  spes  misericor- 
diae,  sicut  nunc  est  dum  vivunt.  Eundem 
vocat  diem  revelationis  justi  judicii, 
Graece  diY.airjy.pioiac, ,  id  est  diem,  quo 
palam  exercebitur  justum  in  omnes  judi- 
cium:  quando  non  Siilum  manifestahuntur 
omnibus  omnium  merita  bona  et  mala,  ve- 
rum  etiam  manifeste  constabit  justum  esse 
Dei  judicium  in  omnes.  In  die,  id  est  in 
diem,  quemadmodum  c.  praeced.  in  simi- 
litudine,  in  mendacio.  Sic  Jacob.  5.  in 
die  occisionis.  Sensus  Imjus  partis :  Tu 
vero  pro  duritia  tua  et  corde  impoenitente, 
id  est  per  hoc  quod  Dei  bonitate  te  invi- 
tante  non  emolhris  ad  poenitentiam,  sed 
magis  obdurescis  in  peccatis;  accumulas 
tibi  quendam  poenarum  thesaurum  apud 
justitiam  Dei,  iu  tempus  illud  terribihs  ac 
manifesti  ejus  judicii,  quo  thesaurus  ille 

poenarum  universus  super  te  simul  efiun- 
detur. 

6.  Qui  reddet  unicuique  secundmn 
opera  ejus.  Hoc  enim  est  justum  exercere 
judicium.  Quaeres  an  redditurus  sit  uni- 
cuique  secundum  omnia  ejus  opera  tam 
bona  quam  mala.  Respondeo,  secundum 
nmnia  bona,  quae  non  invenientur  morti- 
ficata :  et  secundum  ornnia  mala,  quae  non 
invenientur  remissa.  Nam  et  illa  mortifi- 
cata  et  haec  remissa  sic  habebuntur  in  illo 
judicio,  tanquam  facta  nunquam  fuissent. 
Omnia  quidem  prorsus  et  bona  et  raala, 
quaecumque  quis  fecerit ,  in  illo  judicio 
proferentur  in  lucem,  et  (ut  humano  more 
loquar)  examiui  subjicientur :  sed  omnes 
tam  bonorum  cassationes,  quam  malorum 
remissiones  ac  solutiones  antea  factae,  in 
r.itiones  imputabuntur.  Circa  eandem  hanc 
partem  ab  Hugone  Victorino  septem  mo- 
ventur  quaestiunculae ,  quarum  explica- 
tionem  qui  volet  ab  ipso  repetat. 

7.  lis  quidem,  qui  secundum  patien- 
tiam  boni  operis,  gloriam  et  honorem 
et  incorruptionem  quaerunt,  vitam  ae- 
ternam.  Pro  quaerunt  legendum  arbitror 
quaerentibus.  Sic  enim  habent  omnes  co- 
dicesmss.,  quos  habere  aut  videre  contigit 
Francisco  Lucae  diligentissimo  verae  lec- 
tionis  in  bibliis  vulgatae  versionis  indaga- 
tori.  Nec  secus  legunt  plerique  omnes 
hujus   epistolae  Latini  expositores ,    tam 

■  veteres  quamrecentiores,  suffragante  etiam 
textu  commentatoris  Ambrosii  et  (rregorio 
lib.  28.  Mor.  cap.  6.  Denique  lectionem 
hanc  omnino  postulat  Graecus  contex- 
tus:  licet  alioqui  dictio  Graeca  CtiZOugi 
ambigua  sit  ad  verbumetparticipium.  Nec 
obstat  relativum  qui,  quod  in  Graeco  non 
est,  recte  tamen  positum  ah  interprete 
n':stro.  Nam  subauditur  verbum  substan- 
tium :  iis  quidem  qui  sunt  secundum 
patientiam  boni  operis,  sicut  expressum 
habetur  in  altera  parte  sententiae:  qui 
sunt  ex  contentione. 

Hac  igitur  lectione  constituta,  duplex 
estistius  partis  expositio,  prout  illud  quae- 
rentibus  vel  ad  praecedentes  accusativos, 
vel  ad  sequentes  referri  potest.  Quae  am- 
phibolia  aeque  est  in  Graeco.  Si  cum  prae- 


cedentibus  construatur ,  erit  hic  sensus : 
lis  qui  in  bona  conversatione  perseveran- 
tes,  nec  eam  propter  ulla  adversa  deseren- 
tes  (hoc  enim  significat  boni  operis  pa~ 
tientia ,  Graece  'j7:'jp.ovri ,  vocabulum  a 
superiore  diversum)  gloriam  et  honorem 
apud  Deum  atque  in  Deo,  et  incorruptio- 
nem,  id  est  immortalitatem  quaerunt;  red- 
det  Deus  vitam  aeternam.  Hunc  sensum 
perhibent  Origenes ,  Chrysostomus  et 
Theophylactus. 

At  si  cum  sequentibus,  sensus  est:  lis 
qui  perseverant  in  benefactis,  et  ex  iis 
quaerunt  vitam  aeternam,  reddet  gloriam 
et  honorem  et  incorruptionem,  id  est  ip- 
sam  vitam  aeternam.  Sic  fere  Latini  trac- 
tatores  exponunt ,  et  cum  his  Gregorius 
Romanus  loco  supra  citato :  ac  praeterea 
Graecus  Oecumenius,  qui  annotat  hoc  loco 
hyperbaton  esse. 

Haec  expositio  germanior  nobis  videtur. 
Convenit  enim  ci;m  eo  quod  paulo  post 
dicitur :  Gloria  autem  et  honor  et  pax 
omni  operanti  bonum.  Notandum  est  in 
scripturis  gloriam  et  honorem  saepe  con- 
jungi.  Quamvis  euim  differant,  quod  glo- 
ria  sit  freqliens  de  aliquo  fama  cum  laude ; 
honor  autem  testimonium  virtutis :  in  eo 
tamen  conveniunt,  quod  virtutum  opera 
consequi  soleant.  Unde  merito  numinantur 
haec  duo,  ubi  de  remuneratione  virtutum 
ac  bonorum  operum  agitur. 

8.  lis  autem,  qui  sunt  ex  contentione, 
et  qui  non  ao/uiescunt  veritati,  credunt 
autem  iniquitati ,  ira  et  indignatio. 
Supple  ex  superioribus,  reddetur  a  Deo. 
Poterat  in  Latino  retineri  idem  verbum : 
qui  non  credunt  veritati,  credunt  au- 
tem  iniquitati:  ut  servaretur  allusio  vo- 
cum  quae  in  Graeco  est,  aTcsiO^oDa'.^  Ttsi- 
{>oiJi£voi':;.  Erasmus :  Qui  veritati  quidem 
non  obtemperant,  sed  obtemperant  in- 
justitiae.  Porro  sensus  est:  lis  vero  qui 
contentiosi  sunt,  nec  acquiescunt  veritati 
divinae,  id  est  evangelio  sibi  annunciato, 
sive  credenda  spectes  sive  agenda :  sed 
magis  eligunt  credere,  id  est  acquiescere 
ct  adhaerere  injustitiae,  et  doctrinis,  qui- 
bus  injusfa  et  corrupta  vita  foveatur:  iis, 
inquam,  retribuetur  a  justo  judice  Deo 

indignatio  et  ira  (hic  enim  est  ordo  in 
Graeco,  Ou.uoc  ■/«'-  hj^i)^  '^^  ^st  grave 
supplicinm,  quale  ab  animo  irato  exspec- 
tari  solet.  Coutentionem  dicit  eorum  qui 
sensa  capitis  sui  non  ratione,  sed  animi 
pertinacia  defendunt.  Quales  ut  plurimum 
erant  Judaei,  quorum  ingenium  hac  voce 
perstringere  videtur.  Porro  titus  hic  lo- 
cus  apertissime  declarat  id,  quod  ab  hae- 
reticis  negatur,  Deum  bene  operantibus 
redditurum  vitam  aeternam,  et  quidem 
habito  respectu  ad  opera,  et  juxta  condi- 
tionem  operum.  Idem  enim  plane  convincit 
vocabulum  reddendi  seu  retribuendi. 

9.  Trihulatio  et  angustia  in  omnem 
animam  hominis  operantis  malum.  Hae 
voces  tribulatio  et  angustia  a  quibusdam 
adjunguntur  parti  praecedenti.  Voluut 
enim  congeriem  esse  quatuor  vocum  pene 
idem  significantium,  qua  divinam  in  im- 
pios  ultionem  Paulus  exaggeret.  At  ple- 
rique  novum  versum  hic  faciunt;  iu  quo 
sit  repetitio  superioris  antithesis  sub  aliis 
verbis  et  ordine  converso.  Nam  alioqui 
pars  sequens  omnino  suspensa  remaneret 
et  imperfecta;  nisi  suppleas  cum  Origene, 
id  est,  in  omnem  animam  hominis  etc. 

Verum  si  congeriem  facere  voluisset 
Apostolus,  addidisset  conjunctivam  parti- 
culam,  et  tribulatio  etc.  In  omnem  ani- 
mam  hominis.  Hebraismus ;  id  est,  in 
omnem  hominem.  Subauditur  autem,  ven- 
tura  est,  aut  quid  simile.  Nec  dixit :  in 
omnem  animam  hominis  injusti,  sed  ope- 
rantis  malnm.  Et  mox  omni  opera-nti  ho- 
num.  non  autem,  omni  bono  .<ive  justo : 
quia  retributio  sive  in  bonum  sive  in  ma- 
lum  proprie  respicit  opera,  tanquam  me- 
rita  quaedam,  non  autem  habitus,  ut  qui- 
bus  propria  ratio  meriti  non  conveuit. 

Judaei  primum  et  Graeci,  id  est  tam 
Judaei  quam  gentilis:  primum  tamen  ac 
praecipue  Judaei,  cum  propter  insignes 
illius  populi  praerogativas  apud  Deum, 
tum  quia  prius  nblata  ei  fuit  gratia  evan- 
gehi:  ut  hoc  pacto,  qui  poti<.r  fuit  in  be- 
neficiis,  etiara  principalior  sit  in  poenis. 

10.  Gloria  autem  et  honor  et  pax 
omni  operanti  honum.  Gloriae  et  hnnori 
pacem  adjungit,  ut  significet  bene  operan- 


tibus  futuram  omnium  bonorum  quietam, 
perpetuam,  certam  et  securam  possessio- 
nem.  Hanc  partem  Origenes  de  iis  expo- 
nit  sive  Judaeis  sive  gentilibus,  qui  in 
Christum  non  crediderunt ,  opera  tamen 
fecerunt  justitiae,  misericordiae ,  tempe- 
rantiae,  caeterarumque  virtutum:  quos 
dicit  non  quidem  habituros  vitam  aeter- 
nam,  nec  intraturos  in  regnum  coelorum, 
eo  quod  fidem  non  habuerint:  accepturos 
tamen,  juxta  Pauli  sententiam ,  ex  suis 
operibus  in  Dei  judicio  gloriam  et  hono- 
rem  et  pacem.  Sed  haec  Origenis  doctrina 
(quam  tamen  judicio  lectoris  submittit  vel 
ipse,  vel  ejus  interpres  Eufiinus)  caeteris 
ejus  erroribus  annumeretur.  Constat  enim 
sine  fide  Christi  neminem  posse  bene  vi- 
vere.  Sed  etsi  in  Christum  non  credens 
aliqua  faciat  opera  bona,  non  ea  tamen 
esse  ejusmodi,  quae  gloriam  et  honorem 
et  pacem  apud  Deum  judicem  mereantur- 
Judaeo primum  et  Graeco.  Istudadjicit 
etiam  hoc  bjco,  ut  gentem  suam  honoret, 
quam  inpriori  parte  videbatur  depressisse. 

11.  Non  enim  est  acceptio  persona- 
rum  apud  Deum.  Acceptio  personarum, 
Graece  'KpoaioTioAr^^''-'^-  Laurentius  et 
Erasmus  personarum  respectum  dicere  ma- 
lunt.  Sic  Matth.  22.  Non  enim  respicis 
personam  hominum.  Sensus:  Deus  in 
judicando  non  respicit  cujusquam  perso- 
nam,  quod,  exempli  gratia,  vel  Judaeus  J 
sit,  vel  doctus,  vel  dives,  vel  potens,  vel  1 
nobilis,  sed  tantum  respicit  ad  merita  cau- 
sae.  Est  enim  personarum  acceptio,  quum 
in  praemiis  aut  poenis  ex  justitia  decer- 
nendis,  A-el  omnino  in  judiciis  seu  publi- 
cis  seu  ])rivatis  praetermissa  ratiune  me- 
riturum  respicitur  ad  eas  hominum  quaU- 
tates,  quae  nihil  ad  rem  faciant,  de  qua 
judicandum  sit.  Neque  enim  locum  habet 
acceptio  personarum  in  iis ,  quae  mere 
gratnita  sunt,  ut  in  eleemosynis :  unde 
non  est  acceptor  personarum  Deus,  quando 
ex  universo  hominum  geuere  ali(;s  eligit, 
alios  reprobat ;  aliis  dat  gratiam,  aliis  uon 
dat.  Electio  enim  ad  gratiam  indebita  est, 
ut  et  ipsa  gratia. 

Notandum  est  autera  hauc  phrasira.  qua 
quis  dicitur  acceptor    personarum  (quae 

quidem  sacris  literis  peculiaris  est),  ma- 
nasse  ab  Hebraeis,  quibus  accipere  vel 
sumere  faciem ,    vel  respicere  in  faciem 
hominis  dicuntur,  qui  eum  propter  aliquam 
qualitatem,  quam  in  illo   conspiciunt  aut 
noverunt,   ut  propter  potentiam,   opulen- 
tiam,    nobilitatem,    consanguinitatem  ita 
reverentur  aut  amant,  ut  propterea  ab  eo, 
quod  verum,  justum,  rectum  est,  jixdicando 
deflectant.  Hinc  illa  est  ad  judices  incre- 
patio  Ps.  81.:    Usquequo  judicatis  ini- 
quitatem,  et  facies  peccatorum  sumitis? 
Unde  et  Pharisaei  cum  Herodianis  Christo 
fallaciter  assentantes  dicebant:  Nec  enim 
vides  in  faciem  hominum,  sed  in  veri- 
tate  viam  Dei  doces,  Marci  12.  Pro  quo 
apud  Matthaeum  noster  vertit,  respicere 
personam.   Quo  pertinet,  quod  justitia  so- 
let  coeca  pingi :  quia  nimirum  facies  ho- 
minum  non  aspicit.   Quoniam  autem  vox 
Gx-aeca  TipOjOJTiov^  a  qua  compositum  Tipo- 
aw7toATj<|;ia  persouarum  acceptio,  significat 
et  faciem  et  personam;  inde  factum,  ut 
interpretesLatini  modo  faciem,  modo  per- 
sonam  accipere,  sint  interpretati,  cum  He- 
braica  dictio  CD^jfi  proprie  tantum  signi- 
ficet   facies.   Unde  et  Syrus  interpretatur 
acceptionem  facierum,  hic  et  Jacob.  2. 

12.  Quicumque  enim  sine  lege  pecca- 
verunt,  sine  lege  peribunt.  Graece  et 
Sjre  cum  adjecta  copula  et  perihunt, 
quam  et  habent  Latina  quaedam  manu- 
scripta  pervetusta.  Nec  otiosa  est  copula. 
Nam  quasi  dicit :  Qui  av6;jiojg  peccaverunt, 
avoiJLOJc:  quoque  peribunt. 

Et  quicumque  in  lege  peccaverunt, 
per  Jegem  judicabuntur.  In  lege,  id  est, 
sub  lege,  accepta  lege.  Legem  intelligit 
non  quamcumque,  sed  scriptam  seu  posi- 
tivam  a  Deo  traditam.  Alioqui  sine  lege 
peccare  non  contingit,  cum  peccatum  non 
sit  aliud  quara  legis  alicujus  transgressio. 
Quamquam  et  humana  legislatio  apud 
Graecos  iion  admodum  antiqua  fuit.  Quod 
inde  colligitur,  quia  v6|jioc  apud  Homerum 
nusquam  legitur.  Verumtamen  hic  de  lege 
diviiia  sermonem  esse  constat;  ut  sensus 
sit :  Quicumque  peccaverunt  non  accepta 
lege  scripta  a  Deo,  peribuut,  non  tamen 
condemnante  eos  lege  scripta,  quam  non 


acceperunt,  sed  sola  lege  naturae,  contra 
quam  peccaverunt.  Qui  vero  lege  a  Deo 
sibi  tradita  contra  eam  peccaverunt,  per 
eam  ipsam  legem  condemnabuntur.  Prius 
membrum  competit  in  gentiles,  posterius 
in  Judaeos. 

Nec  minus  est  judicari  quam  perire : 
quemadmodum  sensisse  videtur  Hierony- 
mus  lib.  1.  dialog.  contra  Pelag.  cap.  9. 
negans  eos  perituros,  qui  in  lege  pecca- 
verunt,  sed  tantum  judicandos :  nam  ju- 
dicium  interpretatur  de  poena  temp<iraria, 
perditionem  de  aeterna ;  tametsi  declarat 
se  loqui  de  credentibus  in  Deum.  Verum 
hanc  ipsius  Hieronymi  tacito  nomine  sen- 
tentiam,  velut  a  veritate  alienam ,  et  a 
mente  Pauli  dissentaneam  bene  corrigit 
Augustinus  in  explanatione  Ps.  118.  con- 
cione  5.  ac  plenius  hujusmodi  commenta- 
rium  redarguit  lib.  de  fide  et  op.  cap.  23. 
Nam  judicium  constat  intelligi  in  condem- 
nationem  et  interitum.  Ac  potius  signifi- 
catur  deterioris  esse  conditionis  eos,  qui 
per  legem  judicabuntur,  quoniam ,  ut  ait 
Aug.,  scientes  peccaverunt:  tantum  abest, 
ut  profuturum  sit  eis,   legem  audivisse. 

13.  Non  enim  auditores  legis  justi 
sunt  apud  Deum,  sed  factores  legis  ju- 
stificabuntur.  Sunt  non  esprimitur  in 
Graeco,  et  suppleri  potest  erunt,  ut  re- 
spondeat  alteri  verbo  justificabuntur. 
Pressius  urgere  nunc  incipit  Judaeos,  qui 
legem  acceperant  et  in  ea  gloriabantur, 
nec  tamen  eam  observabant :  sicque  a  ju- 
stitia  remotos  et  peccato  subjectos  esse 
ostendit.  Prior  pars  hujus  sententiae  ma- 
nifestum  habet  sensum  hunc :  Qui  legem 
acceperunt,  eamque  noverunt  ac  diligenter 
audiunt,  non  eo  ipso  justi  suut,  aut  erunt 
apud  Deum,  id  est,  in  judicio  Dei.  Vel 
intelHge  cum  exclusione,  qui  tantum  sunt 
auditores.  Nihil  enim  prodest  audire  le- 
gem,  nisi  facias.  Nam  audire  hic  non  obe- 
dientiam  significat,  ut  interdura  alibi,  sed 
audientiam  solam. 

Posterior  pars  obscurior  est  et  diflicul- 
tatera  habet,  ob  id  maxime,  quia  Pauli 
doctrina  est  in  hac  epistola,  speciatim  cap. 
sequcnti,  ex  operibus  legis  neminem  ju- 
stificari.  Igitur  pro  hujus  partis  intelligen- 

tia  primum  illud  praemoneo,  factores  legis 
intelligi,  qui  faciuut  ea,  quae  lege  prae- 
cipiuntur,  sive  legem  acceperiut,  sive  nun. 
Vult  enim  hoc  commune  esse  etiam  gen- 
tilibus,  ut  parebit  ex  versu  sequenti.  De- 
inde  in  bac  parte  repetendum  ex  priori 
membro,  apud  Deum.  Factores  legis  Ju- 
stificabuntur  apud^  Deuni.  Non  euim 
aliter  constabit  antitbesis,  quam  facit  Apo- 
stolus  inter  auditores  legis  et  factores. 

Denique  videudum,  quid  sit  justifica- 
huntur.  Nam  justificari,  quemadmodum 
et  justificare,  non  uuo  modo  accipitur  iu 
scripturis.  Primo  quidem  ac  propriissime 
justificari  dicitur,  qui  ex  injusto,  vel  non 
justo  fit  justus  :  et  justificare,  qui  ex  uon 
justo  justum  facit.  Ita  accipitur  iu  sequen- 
tibus,  caj).  3.  Justificati  gratis  per  gra- 
tiam  ipsius.  Et  cap.  4.  Credenti  in  eum, 
qui  justificat  impium.  Item  Gal.  3.  Ex 
fide  justificat  geyites  Deus,  et  alibi.  Hinc 
verbale  justificatio,  id  est,  motus  seu  tran- 
situs  ab  iujustitia  ad  justitiam. 

Secundo  justificare  est  justitiam  con- 
servare,  augere,  perficere.  Sic  apud  Ja- 
cob.  cap.  2.  Ex  operibus  Justificatur  ho- 
mo ,  et  non  ex  fide  tantum.  Et  Apoc. 
ultimo  dicitur:  {/ui  Justus  est,  Justifice- 
tur  adhuc.  Atque  haec  vocari  solet  justi- 
ficatio  secunda.  Unde  et  bona  opera  ju- 
stificationes  vocautur  in  scripturis,  quod 
per  ea  soleat  augeri  et  couservari  justitia  ; 
ut  Dau.  9.  Neque  enim  in  Justificationi- 
hus  nostris,  id  est,  confisi  bonis  uostris 
operibus,  prosternimus  preces  nostras 
ante  faciem  tuam.  Et  Apoc.  19.  Byssi- 
num  Justificationes  sunt  sanctorutn. 
Quanquam  et  Dei  praecepta,  quorum  ob- 
servatione  justificantur  homines ,  etiam 
persaepe  justificationes  dicuntur,  praeser- 
tim  apud  Davidem  in  Psalm.  118.  Sic  et 
infra  hoc  cap. :  Si  praeputium  Justifica- 
tiones  legis  custodiat. 

Tertio  justificare  est  justum  osteudere, 
declarare  ,  pronuntiare ,  seutentiam  pro 
aliquo  dicere.  Quae  quidem  acceptio  hu- 
jus  vocis  in  scripturis  usitatissima  est,  ut 
Ps.  81.  Humilem  et  pauperem  Justifi- 
cate.  Isaiae  5.  Justificatis  impium  pro 
muneribus.    Matth.  12.   Ex  verhis   tuis 


Justificaheris.  Luc.  16.  Vos  estis ,  qui 
Justificatis  vos  coram  hominibus.  Ejus- 
dem  geueris  est,  quum  slguiticat  excusare, 
defendere,  ut  Job  9.  &i  Justificare  me 
voluero,  os  meum  condemnahit  me.  Et 
Ecclesiastici  7.  Non  de  Justifices  ante 
Deum.  Hinc  justificatio  pro  apohigia,  qua 
quis  suae  causae  justitiam  tuetur,  ut  Job 
27.  Justificationem  meam,  quam  coepi 
tenere,  non  deseram.  Item  justum  prae- 
dicare,  facta  alicujus  ut  bona  et  justa  lau- 
dare.  PsaL  50.  Lt  Justificeris  in  sermo- 
nibus  tuis.  Luc.  7.  Et  omnis  populus 
audiens  et  publicani  Justificaverunt 
Deum.  Etiterum:  Justificata  est  sapien- 
tia  ab  omjiibus  filiis  suis :  quomodo  mag- 
nificare  Deum  dicilur,  qui  eum  maguum 
praedicat. 

Ut  igitur  ad  Apostolum  revertar,  ejus 
verba,  quae  nunc  tractamus,  ahi  aliter 
expouunt,  juxta  triplicem,  quam  attuli, 
siguificationem  vocis  justificari.  Augusti- 
nus  lib.  de  spiritu  et  lit.  cap.  26.  duobus 
modis  iuterpretatur.  Primum,  juxta  pri- 
mam  significatiouem.  Factores  legis  Ju- 
stificabuntur,  id  est,  aliter  non  sunt  fac- 
tores  legis,  nisi  justificati  fuerint,  hoc  est, 
ex  impiis  justi  facti.  Ut,  inquit,  non  Ju- 
stificatio  factoribus  accedat,  sed  ut  fac- 
tores  legis  Justificatio  praecedat.  Et  ad- 
hibet  simile:  velut  si  dicamus,  homiues 
creabuutur,  scilicet  ipsa  creatione  futuri 
homines. 

Sensus  iste  promptus  quidem  est  ad 
conciliandum  huncPauli  locum  cum  ipsius 
doctriua,  qua  negat  ex  operibus  legis  quem- 
quam  justificari :  verum  nonnihil  coutor- 
tus  est,  deiude  et  alienus  ab  eo,  quod 
Paukis  uunc  agit.  Vult  enim  osteudere 
discrimen  apud  Deum,  inter  auditores  le- 
gis  et  factores :  quod  illi  non  sint  justi, 
hi  vero  justificentur.  Id  autem  per  huuc 
sensum  non  ostenditur.  Quod  ipse  Augu- 
stiuus  auimadvertens  subjungit  aliam  ex- 
positionem  juxta  siguificationem  tertiam 
verbi  Justificari.  Factores  legis  Justifica- 
buntur ,  id  est,  qui  legem  factis  obser- 
vant,  justi  judicabuntur ,  declarabuntur, 
habebuutur  a  Deo;  ut  justificari  apud 
Deum  idem  reipsa  sit  cum  eo,  quod  in 

priori  membro,  jiistos  esse  apud  Deum: 
sicut  et  iu  praecedenti  parte,  peribunt  et 
judicahuntur  re  et  effectu  idem  valent. 

Porro  neotericis  quibusdam  placet  hoc 
loco  secunda  justificandi  significatio.  Di- 
cunt  enim  Apostolum  hic  loqui  de  justifi- 
catione  secunda,  ut  sensas  sit:  Factores 
legis  justificabuntur ,  id  est,  homines 
exercendo  bona  opera,  quae  lex  praescri- 
bit,  accipient  augTnentum  justitiae,  secun- 
dum  id,  quod  sci-iptimi  est:  Qui  justus 
est,  justificetur  adhuc.  Itaque  Paulum 
non  esse  sibi  contrarium,  quia  cum  alibi 
negat  ex  operibus  hominem  justificari,  de 
prima  loquitur  justificatione,  quae  non  ex 
operibus  est,  sed  opera  ipsa  praecedit. 
Hic  sensus  veram  continet  doctrinam  de 
augmento  justitiae  per  bona  opera.  Sed 
tamen  non  convenit  huic  loco.  Neque  enim 
satis  respondet  priori  membro.  Deinde  si 
illud  vellet  Paulus,  dixisset  quomodo  Jo- 
annes  in  Apocalypsi:  Justificabuntur 
adhuc,  id  est  amplius.  Nam  justificari  per 
se  non  sonat  augmentum. 

Secundus  igitur  Augustini  sensus  om- 
nino  retiuendus  ut  germauior;  non  modo, 
quia  nititur  usitatissima  phrasi  scripturae, 
de  qua  jam  diximus ;  verum  etiam,  quia 
antithesis,  quam  attendit  Apostolus,  per 
Imnc  sensum  optime  explicatur,  ac  si  di- 
ceret :  non  auditores  legis ,  sed  factores 
apud  Deum  justi  reputabuntur,  hoc  est, 
vero  judicio  justi  sunt;  utpoLe  justitiam, 
quae  lege  praecipitur,  opere  exercentes. 
Sic  enim  scriptum  est  1  Joan.  3.  Qui  fa- 
cit  justitiam,  justus  est.  Simile  ilbid  Sal- 
vatoris  Luc.  H.  Beati,  qui  audiunt  ver- 
bum  Dei,  et  custodiunt  illud.  Nimirum 
ideo  beati,   quia  justi 

Porro  sensum  hunc  etiam  caeteri  pas- 
sim  interpretes  tam  Graeci  quam  Latini 
tradunt  et  amplectuntur.  Neque  pugnat 
hic  sensus  ullo  modo  cum  ea  Pauli  doc- 
trina,  qua  removet  ab  operibus  justifica- 
tionem.  Ea  namque  doctrina  accipienda 
est  de  operibus  non  a  fide  profectis:  quum 
justificationis  Initimn  a  fide  sit,  ut  suo  loco 
plenius  exponetur.  Hic  autem  illi  sermo 
est  de  operibus  vere  bonis  Deoque  accep- 
tis  ad  vitam  aeternam  ;  ut  ex  superioribus 


liquet.  Hujusmodi  vero  esse  non  possunt, 
uisi  ex  fide  emanarint.  Nam  et  de  hoc 
operum  genere  etiam  agit  Jacobus  Apo- 
stolus,  quum  docet  ex  operibus  hominem 
justificari,  et  nou  ex  fide  tantum.  Saue 
videri  potest  idcirco  Paulum  hic  tam  di- 
ligenter  commendare  vohiisse  bona  opera, 
ut  ad  justitiam  et  vitam  aeternam  condu- 
cibilia  ac  necessaria;  quo  lectorem  prae- 
muniret,  ne  sequentem  ipsius  doctrinam, 
qua  justificationem  tradit  ex  fide  sine  ope- 
ribus,  male  intelligendo  oftendiculum  pa- 
teretur,  aut  in  errorem  incurreret. 

Ilhid  postremo  notandum  adversus  sec- 
tarios ,  Paukim  hic  luanifeste  agnoscere 
et  commendare  justitiam  operum,  eamque 
veram  ;  cum  dicit  factures  legis  justificari 
apud  Deum.  Quod  enim  apud  Deum,  id 
est,  Dei  judicio  tale  est,  id  vere  tale  esse 
nemo,  nisi  impius  dubitaverit.  Ita  Lucae 
1.  Erant  Justi  ambo  ante  Deum.  Certe 
Paulus  alibi,  quum  significare  vult  rei,  de 
qua  loquitur,  veritatem  et  sinceritatem, 
dicere  solet,  ante  Deum ,  coram  Deo, 
ut  2  Cor.  2.  Gah  1.  Cor.  1.  Quod  si  ne- 
geut  aliquos  esse  factores  legis,  coarguunt 
eos  sequeutia. 

14.  Cum  enim  gentes ,  quae  legem 
non  hahent,  naturaliter  ea,  quae  (egis 
sunt,  faciunt.  Cum  faciunt,  male  Eras- 
mus,  cum  fecerint.  Nam  Graece  est  otav 
Tcoi'^  subjunctivus  praesentis  temporis.  Ita- 
que  potius  vertendum  erat:  cum  faciant, 
ut  quidam  verterunt.  Verum  rectius  noster 
interpres,  cum  faciunt.  Nam  adverbium 
oxav  _,  quando ,  nunc  indicativum,  nunc 
subjunctivum  sibi  adjungit  eodem  sensu. 
Naturaliter,  Graece  cp6aetj  natura :  quo- 
modo  vertit  Ephes.  2.  Eramus  tiatura 
filii  irae.  Quae  legem  non  habent,  non 
est  determinatio  restringens ,  sed  decla- 
rans.  Est  enim  gentium  epithetou  legem 
non  habere,  sicut  Judaeorum,  habere  le- 
gem.  Ita  1  Cor.  9.  Judaeos  et  gentiles 
suis  epithetis  designans,  iUos  vocat,  qui 
suh  lege,  hos,  qui  sine  lege ,  Graece 
avofjLOuc. 

Ejusmodi  legem  non  habentes,  ipsi 
sibi  sunt  lex.  Ejusmodi  non  ad  legera 
referendum,  quod  nonnulli  faciunt,  sed 

ad  personas,  scilicet  gentiles.  Graece  outoi, 
hi  legem  non  habentes ,  sibi  ipsi  sunt 
lex.  Porro  hujus  loci  tres  feruntur  expo- 
sitiones ,  quarum  una  erronea  est ,  imo 
haeretica :  reliquae  duae  sanum  continent 
sensum.  Pelagius  in  commentario,  et  aper- 
tius  in  epistola  ad  Demetriadem,  cujus 
initium:  Si  summo  ingenio,  itemque  Jo- 
annes  Cassianus  in  collat.  de  protect.  Dei, 
censent  Apostoli  Pauli  in  hoc  loco  doctri- 
nam  esse,  quod  ex  gentibus  quidara  sine 
fide  et  gratia  Christi  per  solas  naturae 
vires  fecerint  ea,  quae  legis  sunt,  id  est, 
ohservaverint  et  impleverint  legem  Dei. 
Et  hos  naturaliter  justos  vocat  Pelagius. 
Quae  doctrina  damnata  est  in  concilio 
Milevit.  can.  5.  Fuitque  haec  ipsa  Pelagii 
haeresis,  Dei  praecepta  sine  ejus  gratia 
servari  posse,  ut  constat  ex  multis,  quae 
adversus  eam  haeresim  scripsit  Augusti- 
nus :  quam  et  diserte  exprimit  in  lihro  de 
haeresibus. 

Alii  nonnulli,  inter  quos  Cajetanus,  ex- 
ponunt  quidem  hunc  locum  de  geutilibus 
a  fide  Christi  alienis,  non  tamen  omnia, 
quae  legis  sunt,  facientibus,  sed  aliqua: 
cujusmodi  suuthonorareparentes,  reddere 
depositiim,  justam  ferre  sententiam.  Quae 
expositio  nihil  habet  sanae  doctrinae  con- 
trarium.  Nam  infideles  posse  facere  quae- 
dam  opera  moraliter  bona,  communis  est 
et  vera  Theologorum  sententia.  Juxta 
quam  Hieronymus  quoque  intelligendus 
est,  scribens  in  Ezech.  29.,  ubi  locum  hunc 
Panli  refert  ad  ethnicos  infideles. 

Caeterum  de  hujusmodi  gentilibus,  de- 
que  operibus  ex  sola  facultate  naturae 
profectis  Apostolum  loqui,  ex  eo  probant, 
quia  dicit  eas  gentes  naturaliter,  id  est 
(ut  illi  interpretantur),  ex  naturae  viribus 
ea,  quae  legis  sunt,  facere.  Sed  hoc  ar- 
gumentum  facile  evanescet  audita  veriore 
interpretatione. 

Est  igitur  tertius  commentarius  eorum, 
qui  de  gentibus  fide  Christi  mediatoris 
imbutis,  et  per  ejus  gratiam  ea,  quae  le- 
gis  sunt,  facientibus ,  sive  Christi  prae- 
cesserint  adventum,  sive  secuti  sint,  Apo- 
stolum  exponunt ;  velut  inprimis  Augusti- 
nus  lib.  de  spir.  et  lit.  cap.  26.  et  aliquot 


sequentibus,  lib.  1.  contra  Julianum  cap. 
3.  et  lib.  4.  cap.  3.  et  alibi.  Item  Prosper 
contra  Cassianum  cap.  22.  Fulgentius  de 
gratia  Christi,  cap.  25.  et26.  Et  ante  hos 
omnes  commentator  Ambrosius.  Denique 
Latini  posteriores :  Hugo ,  Lombardus, 
Hervaeus,  Aquinas,  Carthusianus,  aliique 
complures.  Et  ut  ad  Graecos  transeam, 
primum  Origenes  de  iisdem  sensisse  vi- 
detur.  Dicit  enim  legem  scriptam  in  eorum 
cordibus  spiritu  Dei  vivi,  respiciens  nimi- 
rum  ad  locum  2  Cor.  3.,  qui  ad  fideles 
certissime  pertinet.  Chrysostomus  quoque 
et  eum  secutus  Theophylactus  pro  exem- 
plis  huc  adferuut  eos  gentiles,  qui  Deo 
per  fidem  placuerunt :  ut  Melchisedec,  Job, 
Ninivitas,  Cornelium.  Satis  id  ipsum  in- 
dicat  etiam  Oecumenius,  quum  illud  ex- 
ponens,  quod  praecessit:  pax  omni  ope- 
ranti  bonum,  Judaeo  primum  et  Graeco, 
dicit  Graecum  ibi  intelligi  verum  Dei  cul- 
torem  ac  fidelem. 

Hunc  autem  cummentarium  valde  pro- 
babilem  ac  pene  certum  faciunt :  primum 
scopus  Apostoli,  cui  propositum  erat  os- 
tendere  sine  fide  Christi  omnes  esse  sub 
peccato,  tam  gentiles  quam  Judaeos:  quod 
et  superiori  capite  de  gentilibus  late  ex- 
secutus  est.  Nec  certe  usquam  alibi  de 
gentibus  a  fide  mediatoris  alienis  ita  lo- 
quitur,  ut  tribuat  eis  aliquam  veram  legis 
observationem,  sed  ubique  varia  eis  ad- 
scribit  crimina,  ut  Ephes.  2.  et  4.  Coloss. 
3.  1  Thess.  4.  De  quibus  et  in  hac  epis- 
tola  cap.  sequenti  pronunciat  illud  cum 
Judaeis  commune:  Omnesdedinaverunt, 
simul  inutiles  facti  sunt:  non  est,  qui 
faciat  bonum,  non  est  usque  ad  u?ium. 
Deinde  probat  totius  loci  contextus, 
quem  diligenter  expendit  Augustinus  in 
lih.  de  spir.  et  lit.  Nam  proxime  praeces- 
sit,  factores  legis  justificari,  videlictt  sive 
Judaeos,  sive  gentiles,  sive  legem  scrip- 
tam  accepissent,  sive  non.  Et  quia  dubi- 
tari  piiterat  de  gentilibus,  quomodo  legeni 
faciendo  justificarentur,  quura  legera  non 
accepissent,  idcirco  modura  hac  parte  de- 
clarat,  dicens :  Cum  enim  gentes ,  etc. 
Certum  est  autem  secundum  fideiu  catho- 
licam ,  nuUos  infideles  fuisse  justificatos 

aut  justos  apud  Deum  ,  etiamsi  nonnulla, 
quae  legis  sunt,  facerent :  igitur  nequesub- 
sequens  haec  declaratio  degentibus  iniide- 
libusaccipipotest,  sed  desolisfidelibus  est 
verificanda,  cujuscumque  temporisfuerint. 

Eodem  omnino  facit  illa  sententia  prae- 
cedens:  Gloria  ethonoretpax  omniope- 
ranti  honum,  id  est,  facienti  ea,  quae 
legis  sunt.  Si  ergo  gentilis  sine  fide  facit 
ea,  quae  legis  sunt,  secundum  Apostolum 
erit  illi  gloria  et  honor  et  pax,  id  est,  ut 
jam  supra  expositum  est,  ipsa  vita  ae- 
terna.  Qua  probatione  ad  refutandam  is- 
tam  de  infidelibus  expositionem  utitur 
Fulgentius.  Eursum  pro  fidelibus  faciunt 
similes  sententiae,  quae  hoceodem  capite 
sequuntur,  ut  illa :  Si  igitur  praeputium 
justitias  legis  custodiat,  nonne,  etc.  Item : 
Judicabit  id ,  quod  ex  natura  est  prae- 
putium,  legem  consummans,  te,  qui  per 
literam  etc. 

Ex  quibus  omnibus  collige,  quodeadem 
sunt  Apostolo  sex  ista,  quae  in  hoc  capite 
leguntur,  operari  honum  ;  esse  factorem 
legis ;  facere  ea,  quae  legis  sunt ;  legem 
ohservare  ;  justitias  legis  custodire;  legem 
consummare.  Atqui  horum  duo  postrema 
sine  controversia  tribuit  Apostolus  genti- 
bus  ad  fidem  conversis:  quartum  tribuit 
Judaeis  fidelibus :  primum  et  secundum 
generaliter  iis,  qui  coram  Deo  justi  sunt, 
et  gloriarn  apud  Deum  merentur.  Quare 
et  tertium,  id  est,  facere  ea,  quae  legis 
sunt,  quod  gentilibus  attribuit,  non  aliis 
utique,  praeterquam  fidelibus  attributum 
intelligi  debet,  iis,  qui  coraui  Deo  justi  sunt. 

Adde,  quod  in  sequentibus  significat 
Apnstolus,  eorum  opera,  de  quibus  hic 
dicit,  quod,  quae  legis  sunt,  faciunt,  remu- 
nerationem  habitura  in  die judicii.  Id  enim 
volunt  illa  verba  :  In  die  cum  judicahit 
Deus  occulta  hominum.  At  ea  remune- 
ratio  non  alia  est  quam  vitae  aeternae. 
Nam  infidelium  operabona,  quouiam  mor- 
tua  sunt,  nullam  illic  acceptura  sunt  re- 
munerationem.  Deniqne  et  illud  admodvim 
suadet,  quod  gentilem  justitias  legis  cus- 
todientem  et  legem  consummantem,  in 
fine  cap.  appellat  Judaeum  in  ahscon- 
dito,  et  justitiam  ejus  vocat  circumcisi- 

Goil.  Estii  Comm.   Xom.  I. 


onem  cordis  in  spiritu,  non  litera :  cujus 
lausnon  ex  hominihus,  sed  exDeo.  Haec 
enim  plane  congruunt  cum  eo,  quod  hic 
dicit,  gentes,  quae  legem  non  habent, 
naturaliter  ea,  quae  legis  sunt,  facere  ;  ut 
qui  ostendant  opus  legis  scriptum  in  cor- 
dibus  suis :  licet  non  habeant  scriptum  in 
tabulis ,   sicut  habebant  Judaei. 

Igitur  ex  his  omnibus  satis  abunde  li- 
quet,  de  quibus  gentibus  hic  loquatur 
Apostolus.  Cur  autem  de  gentibus  haec 
verba  superiori  sententiae  subjecerit,  jam 
ante  dicta  est  ratio.  Cui  et  ista  accedit, 
quia  comparatione  gentilium  humiliare 
volebat  Judaeos  et  peccatores  ostendere, 
ut  patet  ex  sequentibus. 

Verum  adhuc  instant  Pelagius  et  Cas- 
sianus,  negantes  de  fidelibus  haec  Apos- 
toli  verba  accipi  posse,  qui  loquitur  de 
gentibus,  quae  legem  non  habent:  fideles 
autem  omnes,  praeter  legem  naturae  cunc- 
tis  insitam,  legem  habent  Christi ;  siciat  et 
Paulus  de  se  testatur  dicens  1  Cor.  9.,  se 
sine  lege  non  esse,  sed  esse  in  lege  Christi. 
Primum  respondeo :  quamvis  hoc  argu- 
mentum  videri  possit  aliquid  habeie  mo- 
menti,  quantum  ad  gentiles  attinet  Cbri- 
stianos,  id  est,  eos,  qui  Christo  nomen  de- 
derunt  in  baptismo  :  niliil  tamen  ad  eos 
pertinere  gentiles,  qui  Christi  adventum 
praecesserunt,  et  tamen  in  eum  venturum 
crediderunt ;  quos  hic  etlam  comprehendi 
jam  ante  dixi.  Nam  his  nullam  a  Christo 
legem  datam  fuisse,  manifestum  est. 

Deinde  plenius  ac  generalius  responde- 
tur,  nec  omnino  Christum  ullam  dedisse 
legem  in  tabulis  aut  mcmbranis  scriptam : 
at  neque  principaliter  attulisse  legem  cpe- 
rum,  quam  omnes  a  natura,  Judaei  insu- 
per  a  Deo  per  Mosen  acceperant;  sed  le- 
gem  fidei.  Non  enim  gentiles  per  operum 
legem  traducti  sunt  ad  fidem ,  quemad- 
modiim  Judaei,  quibus  sua  lex  paedago- 
gus  fuit  ad  Chvistum  :  sed  nulla  lege  media 
vocati  sunt  ad  fidem,  ut  ea,  quae  legis  sunt, 
facevent.  Denique  lex  Christi  prr^eter  le- 
gem  naturae  et  fidem  mysteriorum  pauca 
continet  scrvanda  ;  magisque  consistit  iu 
spiritu  ac  dono  gratiae,  qualex  impleatur, 
quam  iupraeceptis,  quae  jubeanturimpleri. 

Sed  nunc  ad  explicationem  textus  ve- 
niamus.  Cum  enim  gentes,  inquit,  quae 
legem  scriptam  non  acceperuut,  naturali- 
ter  ac  sine  lege  scripta  faciunt  ea,  quae 
sunt  legis  scriptae ,  id  est,  ea ,  quae  lege 
decalogi  continentur,  lii  legem  scriptam 
non  habentes  sibi  ipsis  sunt  loco  legis ; 
dum  sua  sponte  ac  proprio  judicio  sine 
externo  legis  jubentis  adminiculo  et  im- 
pulsu  bonum  operantur  :  atque  hoc  pacto 
completur  in  eis,  quod  dixi,  factores  legis 
justificari.  Illud  naturaliter  Augustinus 
de  spir.  et  lit.  cap.  27.  exponit,  ex  natura 
per  gratiam  reparata.  Alii  sic  :  naturali- 
ter,  id  est,  duce  ac  monstrante  ipsa  natura 
seu  naturali  lumine  rationis ,  absque  ma- 
gisterio  legis  scriptae.  S.  Thomas  utrum- 
que  commentarium  adfert. 

Nec  vero  pugnant  hi  duo  sensus.  Ne- 
que  enim  duce  natura  possunt  gentes  ea, 
quae  legis  sunt,  facere,  nisi  eadem  natura 
per  gratiam  fuerit  reformata.  Cujus  ratio 
est  et  ex  parte  luminis  naturalis,  quod 
peccato  obscuratum  cum  sit^  non  monstrat 
omnia  agenda  et  vitanda;  et  ex  partevo- 
luntatis ,  quae  ex  peccato  infirmitatem  et 
malitiam  contraxit,  ut  nec  ea  omnia,  quae 
ratio  naturalis  agenda  dictaverit ,  eligere 
possit,  antequam  fuerit  per  gratiam  sanata 
atque  adjuta.  Nec  aliud  vult  Augustinus, 
quum  naturam  interpretatur  reparatam  per 
gi'atiam.  Non  enim  sentit  hic  in  nomine  na- 
turae  gratiam  includi  :  sed  gentesid,  quod 
hic  dicitur,  facere  non  posse  naturaliter, 
id  est,  per  naturam,  nisi  gratia  reparatam. 

Ex  his  jam  liquet^  in  verbis  Apostoli 
naturam  non  gratiae,  sed  legi  scriptaeop- 
poni :  et  proinde  cessare  argumentum  eo- 
rum ,  qui  ex  vocabulo  naturaliter  colli- 
gebant  hic  Apostolum  agere  de  gentibus 
infidelibus.  Sunt ,  qui  vocem  naturaliter 
sic  exponant,  sponte,  libenter,  ex  animo, 
ut  hoc  opponat  Apostolus  illi  modo ,  quo 
Judaei  sub  lege  constituti  legem  obser- 
vant,  nempe  serviliter  et  coacte.  Ratiolo- 
cutionis  patet,  quia  quae  naturali  fiunt  im- 
pulsu,  sponte  et  non  coacte  fiunt.  Mihi  ta- 
men  quod  prius  dictum  est,  magis  germa- 
num  videtur.  Utrique  sensui  bene  quadrat, 
quod  sequitur. 


15.  Qui  ostendunt  opuslegis  scriptum 
in  cordibus  suis.  Scriptum  Graece  ypaTi- 
TOV,  nomen,  non  participium.  Significatur 
enim  ita  scriptum  ut  permaneat.  Osten- 
dunt  iaciendo  ea ,  quae  legis  ?uut,  cum 
legem  non  acceperint.  Per  hoc  euim  de- 
claratur,  quod  ipsi  sibi  sunt  lex.  Idipsum 
etiam  signum  est  eos  ex  animo  facere, 
tanquam  opus  legis  habeutes  scriptum  et 
impressum  in  cordibus.  Scriptum  autem  a 
Spiritu  Sancto ,  ut  indicatur  in  fine  cap., 
ubi  circumcisionem  nominat  cordis ,  in 
spiritu  non  litera.  Expressius  autem  ali- 
bi  siguificatur,  ut  2  Cor.  3.,  ubi  Corin- 
thios  vucat  Epistolam  Christi,  scriptam  non 
atramento,  sed  spiritu  Dei  vivi,  non  in 
tabulis  lapideis,  sed  in  tabulis  cordis 
carnaiibus.  QuopertinetiUud  Jerem.  31. : 
Dabo  legem  meam  in  visceribus  eorum, 
et  in  corde  eorum  scribam  eam. 

Ad  hunc  modum  diserte  scriptionem 
hanc  in  cordibus  exponit  et  probat  Au- 
gustinus  lib.  de  spir.  et  lit.  cap.  26.  Et 
huc  etiam  Origenis  commentarium  spec- 
tare^  jam  ante  diximus.  Ita  quoqueB.  Am- 
brosius  intellexisse  videtur  lib.  de  paradi- 
so  cap.  8.,  quum  citans  hunc  locum  dicit, 
nos  Dei  praeceptum  cordibus  nostris  te- 
nere  impressum  spiritu  Dei  vivi.  Alii  in- 
terpretantur  Apostolum  hic  loqui  de  lege 
natuvae  omnium  animis  impressa,  cujus 
dictamen  appellet  opus  legis  scriptum  in 
cordibus.  Sed  prior  sensus  magis  est  apo- 
stolicus,  quem  et  tradit  Thomas  in  com- 
mentario,  eumque  secutus  Joannes  Vi- 
guerius. 

Testimonium  reddente  illis  conscien- 
tia  ipsorum.  Testimonium  reddente, 
Graece  ou/iijiapTupouOTjc:  contestante,  ut  le- 
git  Augustinus  in  expositione  quarundam 
prop.  Sed  compositum  videtur  positum  pro 
simplici.  Testificante  eorum  conscientia. 
Nam  illis  in  Graeco  non  est.  Vide  tamen , 
quae  annotamus  infra  adillud  cap.  8.  Jpse 
enim  spiritus  testim07iium  reddit  spiritui 
nostro,  ubi  Graeceestidem  verbum,  quod 
hic.  Qui  partem  hanc  referunt  ad  eosdem 
gentiles ,  scilicet  ea ,  quae  legis  sunt,  fa- 
cientes,  exponunt  ad  hunc  modum:  in  eo, 
quod  faciuut  ea,  quae  legis  sunt ,  non  se- 

quuntur  legem  scriptam,  quae  eis  non  est 
data,  sed  suam  ipsorum  conscientiam  (in- 
tellige  Dei  gratia  reformatam) ,  quae  eis 
est  loco  legis,  utpote  testificans  et  dictans, 
quid  agendum,  quid  fugiendum.  Ita  fere 
Oeeumenius. 

Verum  quia  pars  haec  connexionem 
habet  cum  sequenti ,  quae  non  potest  de 
solis  justis  accipi,  videtur  ipsa  quoque 
referenda  ad  gentes  in  genere ,  maxime 
cum,  ut  dictum  est,  pronomen  illis  in 
Graeco  non  habeatur.  Igitur  ablativos  ab- 
solute  positos,  qui  Graecis  genitivis  res- 
pondent,  crediderim  exponendos  rationa- 
liter  hoc  sensu :  habent  enim  omniuo  gen- 
tes ,  etsi  legis  expertes,  conscientiam  fac- 
torum  suorum  intus  in  animo ,  quae  ipsis 
testimonium  ingerit  de  iis,  quae  bene  vel 
male  fecerint.  Unde  consequenter  addit 
Apostolus  : 

Et  inter  se  invicem  cogitationibus  ac- 
cusantibus  aut  etiam  defendentibus. 
Ablativos  legimus  ex  correctione  Romana, 
cum  hactenus  pervulgata  codicum  lectio 
fuerit,  cogitationum  accusantium  aut 
etiam  defendentium  (pro  quo  excusan- 
tium  legit  Augustinus  lib.  2.  de  serm.  Do- 
mini  in  monte  cap.  9.),  retentis  scilicet  ex 
Graeco  genitivis  absolute  positis,  qui  in 
ablativos  mutandi  erant,  sicut  factum  est 
in  parte  praecedenti :  Testimonium  red- 
dente  conscientia,  nisi  forte  interpres  hos 
genitivos  regi  putaverit  a  praecedenti  no- 
mine  conscientia :  id  enim  conjiciuntnon- 
nulli ;  sed  non  est  probabile.  Ablativos  le- 
gunt  Hieronymus  lib.  5.  Ezech.  16. ;  Ruf- 
finus  in  expositione  symboli  ad  articulum : 
Inde  venturus  est  judicare ,  et  in  com- 
meutario  Origenis  ;  Augustinus  lib.  20.  de 
civit.  cap.  26.  et  commentator  Amb.,  nec- 
non  Concordantiae  veteres  uno  et  altero 
loco. 

Pro  cogitationibus  Graece  est  Xoyio- 
|JiU)V,  quo  vocabulo  significantur  non  qua- 
lescunque  cogitationes  ,  sed  quae  fiunt  ra- 
tiocinando  ac  disceptando ;  dum  adhibito 
judicio  rationis  animus  examinat  aliquid, 
et  de  eo  pronuntiat  sitne  verum  an  falsum, 
bonum  an  malum.  Derivatur  a  verbo  Xci- 
yiCso&at ,   quod    sequenti  capite  exponit 


arbitrari.  Sensus  est:  atque  ex  hoc  testi- 
monio  conscientiae  fit ,  ut ,  dum  facta  sua 
cogitando  expendunt  et  inter  se  conferunt, 
ipsis  suis  cogitationibus  vel  accusentur 
propter  mala  facta,  vel  excusentur  aclau- 
dentur  propter  bona. 

Notandum  plerosque  lUud,  aut  etiam 
defendentibus,  extendere  ad  cogitationes 
infidelium,  quos  scilicet  defendit  sive  ex- 
cusat  aliquoruni  bonorum  operum  a  se  fac- 
tor^m  conscientia.  Sed  probabilius  puto 
cum  Oecumenio,  eam  partem  tantum  res- 
picere  bonos ,  de  quibus  dixerat :  Cum 
enim  gentes  etc,  idque  Paulum  signifi- 
care  voluisse  addita  vocula  etiam ,  ac  si 
diceret:  cogitationibus  accusantibus  aut 
etiam  (quod  ad  bonos  et  ea,  quae  legis 
sunt ,  facientes  attinet)  defendentibus. 
Nam  certe  etsi  infidelium  bona  quaedam 
sint  opera,  remunerationem  tamen,  ut  su- 
pra  dixi ,  non  sunt  acceptura  in  die  judi- 
cii,  de  quo  et  antea  locutus  est,  et  nunc 
iterum  loquitur. 

16.  In  die  cumjudicabit  Deus  occulta 
hominum.  Pars  ista  cum  proxime  prae- 
cedente  connecti  potest  hoc  modo  :  quod 
quidem  testimonium  conscientiae  accusan- 
tis  vel  etiam  defendentis,  etsi  valeat  plu- 
rimum  in  hoc  saeculo ,  praecipue  tamen 
locum  habebit  in  diejudicii,  quoDeusju- 
dicaturus  est  de  factis  omnium  hominum, 
etiam  iis,  quae  nunc  sunt  occultissima. 
Vel  in  die  juxta  Stapulensem ,  id  est ,  in 
diem  judicii  divini  :  slcut  superius,  in  die 
irae.  Nam  illa  cogitationum  accusatio  vel 
excusatio  nunc  quidem  fit,  sed  respicit 
diem  examinis  ac  judicii  Dei. 

Nonnulli  partem  hanc,  quod  incommo- 
de  cum  proximis  cohaereat,  annectendam 
putant  superiori  verbo  ostendunt ,  ac  si 
uunc  tempus  exprimatur,  quo  ostensio  illa 
futura  sit,  de  qua  dixerat :  Qui  osten- 
dunt  opus  legus  scriptum  etc.  Quae  con- 
nexio  mihi  non  probatur  :  nam  illa  osten- 
sio  fit  per  opera  legi  consentanea  dmn 
exercentur.  Unde  nec  dictum  est  osten- 
dent,  sed  ostendunt.  Magis  placet,  quod 
alius  quidam  admonet,  jungendam  esse 
cum  verbo  justificabuntur ,  et  superiori- 
bus  judicabuntur,  peribwit,  quae  omnia 
4* 

sunt  futuri  temporis ,  et  judicium  divinum 
respiciunt.;  ut  sequentia  ab  illo  loco  :  cum 
enim  gentes  etc.  accipiantur  velut  paren- 
thetice  interjecta.  Nam  quo  minus  apte 
haec  pars  ad  proxima  referatur,  aeque  obs- 
tant  praesentis  temporis  participia  accu- 
santibus  et  defendentihus. 

Secundum  Evangelium  meum.  Scili- 
cet  quod  praedicandum  mihi  Christus  tra- 
didit.  Hinc  disce  contra  sectarios,  ad  Evan- 
gelium  pertinere  non  solum  annuntiatio- 
nem  gratiae  Dei  et  salutis  per  Christum 
promissae,  sed  etiam  justi  judicii,  quo  Deus 
unicuique  reddet  secundum  opera  sua. 
Scribit  Hieronymus  in  catalogo  de  Luca, 
quosdam  suspicari,  quitiescumque  in  Epis- 
tolis  suis  Paukis  A.\c\i:  juxta  Evangeiium 
meum ,  de  Lucae  significare  volumine : 
sed  eam  suspicionem  nec  Hieronymus  sibi 
probari  significat,  neque  nos  probamus. 
Evangclium  enim  suum  Paulus  non  aliud 
intelligi  vult,  quam  doctrinam  Evangeli- 
cam,  ut  dixi,  a  se  praedicatam;  quod  eam 
Christo  revelante  didicisset.  Gal.  1. 

Per  Jesum  Christum.  Hoc  adjungen- 
dum  illi  parti:  cum  judicahit  Deus  occul- 
ta  hominum.  Sensus  enim  est :  Deum  ju- 
dicaturum  per  Christum  hominem,  qui 
constitutus  est  ah  eo  judex  vivorum  et 
mortuorwn,  Actor.  10.  Quemadmodum 
habet  et  symboli  nostri  contessio. 

17.  Si  autem  tujudaeus  cognomina- 
ris.  Hic  jam  aperte  et  expresso  nomine 
sermonem  ad  Judaeum  convertit,  ac  gravi 
accusatione  eum  urget,  quod  cum  legem 
a  Deo  accepisset,  eoque  nomine  sibi  pla- 
ceret,  non  tamenidpraestaret  lege  instruc- 
tus,  quod  gentes  sine  lege.  Atque  in  ea  re 
inculcanda  persistit  usque  ad  finem  cap. 
Est  autem  oratio  splendida  ac  vehemens, 
et  ad  rem  quam  agit  acccimmodata.  Qua 
prius  quidem  recenset  ea,  quae  videhantur 
in  Judaeo  praeclara,  et  in  quibus  gloria- 
batur;  postea  vero  exiisipsis,  quoniam 
tantis  beneficiis  non  responderet,  damna- 
bilem  eum  ostendit.  Si,  inquit,  tu  Judae- 
us  cognominaris,  id  est  geris  nomen  Ju- 
daei ,  eoque  nomine  gaudes ,  et  in  eo  glo- 
riaris.  Etenim  revera  honorificum  erat  ap- 
peUari  Judaeum  ,  sicut  nunc  \  ocari  Chri- 


stianum.  Erat  enira  nomen  illud  et  appel- 
latio  populi  Dei,  hoc  est,  a  Deo  peculia- 
riter  electi,  et  a  caeteris  gentibus  ad  ipsi- 
us  cultum  separati.  Non  enim  fecerat  ta- 
liter  omni  nationi,  Psah  147. 

Cepit  autem  appellatio  Judaeorum  sub 
tempus  captivitatis  Babylonicae,  postquara  fl 
decem  tribus  abductae  fuissent  in  Assy- 
rios;  cum  anteacommuni  nomine  vocaren- 
tur  filii  Israel.  Ac  primum  quidem  ii  soli, 
qui  erant  de  regno  duarum  tribuum,  hoc 
nomine  vocabantur,  a  tribu  videlicet  prin- 
cipaliore,  ut4Reg.  16.  et  25.  Item  apud 
Jeremiam  et  Danielem.  At  in  libru  Esther, 
ubi  frequens  est  nomen  Judaeorum,  acci- 
pitur  generaliter  ut  omnes  tribus  compre- 
hendat.  Sic  et  deinceps  apud  Zachariam 
cap.  8.  et  in  libris  Macchabaeorum,  atque 
in  tota  scriptura  novi  Testamenti.  Et  de 
hac  generali  nuncupatione  Josephus  intel- 
ligendus  est,  cimi  dicit  lib.  11.  Antiq.  Jud. 
cap.  5.  tum  primum  eam  inditam  fuisse 
et  populo  et  regioni  (sciHcet  ut  regio  Ju- 
daea  vocaretur),  quando  a  Babylonia  sunt 
reversi. 

Ex  his  etiara  constat  eos  vehementer 
falli,  qui  nomen  Judaeorum  a  Juda  Mac- 
chabaeo  deductum  volunt;  quum  fuerit 
faciie  tribus  saeculis  antlquius.  Quod  ad 
initlum  attinet  hujuspartls,  varlantGraeci 
codlces.  Nam  plerique,  qui  nunc  extant, 
habent  Idl ,  id  est  ecce  tu  Judaeus.  At- 
que  ita  verterunt  Erasmus  et  Faber,  alli- 
que  neoterici.  Jdque  etiammavult  F.  To- 
letus.  At  interpres  noster  leglt  sl  dz ,  si 
autem.  Quomodo  et  in  Origene  Ruffinus 
vertit,  et  comm.  Ambros.  legit.  Prior  lec- 
tio  reddit  sententiam  absolutam,  posterior 
suspensam  relinquit,  quae  tandem  absol- 
vitur  ibi :  Qui  ergo  alium  doces  etc.  Ea- 
dem  varietas  exstat  in  Epistola  Jacobi 
cap.  3.  Si  autem  equis  etc. 

Et  requiescis  in  lege.  Haec  quae  sequ- 
untur,  tanquam  bona  quaedam  commemo- 
rautur  usque  ad  illud:  Qui  ergo  etc.  Nou- 
dum  enlm  venlt  Apostolus  ad  reprehen- 
sionem,  Non  igitur  sensus  est:  Qui  spem 
salutis  in  lege  collocas,  nihil  amplius  quae- 
rens,  quasi  iHa  tibi  satis  sit  ad  justitiam. 
Hoc  enim  malum  est.  Sed  rei^uiescis,  sive 

ut  alii  vertunt,  acquiescis  in  lege,  hoc  est 
oblectaris  iu  lege,  de  ea  tibi  gratularis  seu 
applaudis  tanquam  de  insigui  Dei  benefi- 
cio,  frequens  es  in  ejus  auditu  et  lectione. 
Sermo  est  de  universa  lege  Mosaica,  prae- 
cipue  tamen  de  morali,  ut  ex  sequentibus 
patet. 

Et  gloriaris  in  Deo.  Hoc  est,  gloriaris 
verum  Deum  esse  Deum  tuum,  qui  te  ad 
cultum  suum  ex  omnibus  mundi  nationi- 
bus  elegerit,  et  populum  sibi  peculiarem 
fecerit.  Merito  quidem  hac  in  re  gloriaba- 
tur  Judaeus ;  erat  euim  magnum  Dei  be- 
neficium  ;  sed  iUud  non  recte,  quod  in  Deo 
non  sicut  oportet  gloriaretur,  vel  plus  sibi 
tribuendo  quam  deberet,  vel  non  in  Deum 
bona  quaecunque  accepisset  referendo. 

18.  Et  nosti  voluntatem  ejus.  Ejus 
non  est  in  Graeco,  sed  ab  interprete  addi- 
tum  ad  explendum  sensum.  Ex  lege  nosti, 
inquit,  quid  Deus  velit  te  facere  et  a  qui- 
bus  abstiuere.  Haec  vocari  solet  voluntas 
signi,  in  praeccptis  consistens. 

Et  probas  utiliora  instructus  per  le- 
gem.  Id  est,  ex  lege  sic  institutus  es,  ut 
noris  bona  a  malis  discernere,  ac  probe 
scias  quid  agere,  quid  fugere  debeas.  Hanc 
enim  vim  habcre  videtur  quod  in  Graeco 
est  5ia'f£pov-a,  q.  d.  differentia,  pro  quo 
legit  Augustinus  distantia,  lib.  de  spirit. 
et  lit.  cap.  8.  Porro  differentia ,  id  est 
meliora,  bona  prae  malis.  Quare  minus 
placet,  quod  Err.smus  vertit,  eximia.  Eec- 
tius  alii  meliora ;  sic  tamen  ut  compara- 
tivus  improprie  sumatur,  sicut  apud  Poe- 
tam  :  Video  meliora  proboque:  deteriora 
sequor. 

Instructus  Graece  /aTri/^ou/jisvoc ,  par- 
ticipium  praesentis  temporis ,  quo  signifi- 
catur  is ,  qui  mysteriis  alicujus  religionis 
initiatur.  Unde  catechumeni  apud  Christi- 
anos.  Se7isus:  Legem  habeus  in  promp- 
tu,  quae  te  quotidie  docet  ac  instruit. 

19.  Confidis  teipsum  esse  ducem  coe- 
corum ,  lumen  eorum,  qui  in  tetiebris 
sunt.  In  Graeco  praefixa  est  conjunctio , 
et  confidis.  Quo  intelhgitur  ilhid  instructus 
per  legem  non  sequentibus,  sed  praece- 
dentibus  annectendum  esse.  Seyisus :  Ar- 
rogas  tibi  tantam  legis  scientiam,  ut  etiam 


coecis,  id  est,  errantibus  ducem  te.prae- 
bere,  et  iis  qui  in  tenebris  sunt,  id  est  igno- 
rantibus,  lumen  d^ctrinae  possis  adferre. 
Coiifidere  pro  gloriari  legitur  etiam  alibi, 
de  quo  vide  commentarium  ad  illud  2  Cor. 
3.  Fiduciam  autem  talem  habemus  etc. 

20.  Eruditorem  insipientium ,  magi- 
strum  infantium.  Etsi  plus  est  esse  ma- 
gistrum  sive  doctorem,  Graece  "^i^Jaa/.aAOV, 
quam  eruditorem,  Tiai^suTr/;,  qui  scihcet 
erudiendis  tantum  pueris  adhibetur,  quum 
magister  etiam  grandes  et  provectos  ha- 
beat  discipulos,  hic  tamen  videatur  con- 
fundi.  Nam  sicut  eruditorem  vocat  insi- 
pientium ,  ita  magistrum  iufantium,  sive 
parvulorum,  Graece  vr^Tcitov,  id  est  rudium 
et  imperitorum.  Transfertur  euim  haec 
vox  ad  animum.  Quod  in  scriptura  frequens 
est. 

Habentem  formam  scientiae  et  veri- 
tatis  in  lege.  Formam  Graece  ji6p'fwaiv, 
formationem.  Quo  nomine  siguificat  in- 
stituendifurmandique  rationem,  quam  quis 
aliis  praescribit.  Habetur  idem  vocabuium 
2  Timoth.  3,,  ubi  interpres  vertit  spe- 
ciem.  Habentes  speciem  quidem  pietatis. 
Cujus  loci  veram  inteUigentiam  illic  inda- 
gabimus.  Quod  autem  hic  dicit ,  tale  est : 
Prt.fiteris  te  magistrum  imperilorum,  ut 
qui  ex  studio  legis  consecutus  sis  formam 
ac  rationem ,  qua  etiam  ahos  scientia  ve- 
ritatis  imbuere ,  ac  morum  praeceptis  in- 
struere  queas.  Causaliter  enim  haec  pars 
connectenda  cum  praecedenti. 

21.  Qui  ergo  alium  doces,  teipsum 
non  doces.  Nunc  ad  accusationem  ipso- 
rum  vertit  bona  quae  dixerat;  quia  non 
iis  utebantur  ad  eum  finem,  ut  bene  et 
juste  viverent.  Hanc  partem  cum  sequen- 
tibus  Chrysostomus,  Theophylactus  et  aUi 
plerique  legunt  schemate  interrogati;tnis. 
Alii  vero  enuuciative,  ut  adnotavit  Oecu- 
menius.  Sensus  tamen  eodem  recidit;  nisi 
quod  acrior  et  vehementior  est  objurgatio 
yjer  interrogationem.  Te  ipsum  non  doces, 
id  est  non  vivis  ut  doces,  doctrinam  tuam 
facto  non  ostendis.  Nam  turpe  est  doctori 
cum  culpa  redarguit  ipsum.  Unde  sequi- 
tur: 

Quipraedicas  nonfurandum,  furaris  ■ 

22.  Qui  dicis  non  moechandum,  moe- 
charis.  Haec  faciebat  Judaeus  non  solum 
cupiditate  et  affectu,  verum  etiam  ipso 
opere.  Nam  etsi  lex  manum  coliibebat,  non 
animum ;  in  multis  tamen  eftervescens  cu- 
piditas  erumpebat  in  actum  externum. 
Etenim  de  manifesta  violatioue  legis  Apo- 
stolum  loqui,  patebit  ex  sequentibus. 

Qui  ahominaris  idola,  sacrilegium  fa- 
cis.  Sacrilegium  boc  intelligi  debet  in  par- 
ticipatione  cultus  idolorum,  ut  respondeat 
antitheto  suo,  qui  abominaris  idola.  Com- 
mittebat  autem  hujusmodi  sacrilegium  ,Ju- 
daeus  exponentibus  Chr  jsostomo  et  Theo- 
phylacto,  quando  cupiditate  victus  res 
idolis  consecratas  contra  legem  usurpabat. 
Id  enim  erat  idolorum  cultus  participem 
fieri, 

Potest  etiam  intelligi  in  eo ,  quod  gula 
aut  hominum  amicitia  illecti  mensas  adi- 
bant  idolothytis  instructas.  Nam  et  hoc  ad 
idolorum  culturam  et  daemonum  societa- 
tem  pertinere,  Paulus  docet  1  Cor.  10. 
Minus  probabile  quod  Syrus  interpres  red- 
dit :  spolias  domiim  sanctuarii ,  id  est 
templum,  nisi  sacerdotes  templi  Hieroso- 
lymitani  occulte  de  ejus  thesauro  furantes 
hic  taxat ;  quod  ipsum  tamen  non  erat 
idolis  participare.  Idola  more  scripturae 
dicuntnr  simulacra  falsorum  deorum,  vel 
quae  ipsa  pro  diis  coluntur.  De  qua  voce 
plura  ad  illud  1  Cor.  8.  Nihil  est  idolum 
in  mundo. 

23.  Qui  in  lege  gloriaris.  Tanquam  a 
Deo  accepta ;  nec  enim  levis  erat  materia 
gloriandi,  legem  a  Deo  accepisse  prae  cae- 
teris  gentibus.  Nam  judicia  sua  non  ma- 
nifestavit  eis,  Psal.  147. 

Per  praevaricationem  legis  Deum  in- 
honoras.  Illum  ipsum  scilicet,  a  quo  le- 
gem  accepisti,  Nam  legis  praevaricatio 
cedit  in  injuriam  et  ignominiam  legislato- 
ris.  Tollitur  enim  per  eam  honor  illi  debi- 
tus,  qui  consistit  in  observatione  legis  ab 
eo  latae :  praesertim  ubi  transgressio  est 
hominibus  manifesta,  qui  per  hoc  Deo  tuo 
sint  obtrectaturi.  Id  euim  hic  significari, 
declarat  probatio  sequens. 

24.  Nomen  enim  Dei  per  vos  blas- 
phematur  inter  gentesyPer  vos  Graece 


di  6p,ac,  propter  vos.  Et  sensus  est :  Prop- 
ter  vos,  id  est  vestra  culpa,  qui  legem  a 
Deo  traditam  palam  violatis,  male  de  Deo 
vestro  gentes  loquuntur ,  detrahentes  ho- 
nori  et  majestati  ejus ,  qui  habeat  tam  ma- 
los  cultores,  quasi  eos  vel  negligat  punire, 
vel  non  possit,  vel  etiam  scelera  approbet. 
Qua  de  re  graviter  expostulat  Dominus 
apud  Ezech.  cap.  36. 

Sicut  scriptum  est.  Ad  locum  memora- 
tum  Ezecliielis  hanc  Paali  citationem  re- 
ferendam  esse  multi  existimant.  Sed  rectius 
Origenes  et  alii  referunt  ad  locum  Jesaiae 
52.  Nam  verba  apprime  conveniunt  juxta 
versionem  LXX.  quae  sic  habet :  Propter 
vos  semper  nomen  meum  blasphematur 
in  gentihus.  Jam  ex  his  verbis  satis  ap- 
paret  illa  sujDcriora  furaris ,  moecharis , 
sacrilegium  facis,  de  externo  opere  acci- 
pienda  esse.  Nam  propter  solum  affectum 
intus  latentem  non  poterat  infamari  nomen 
Dei  apud  exteras  nationes. 

25.  Circumcisio  quidem prodest,  si  le- 
gem  observes.  Graece :  Kam  circumcisio 
quidem  prodest,  si  legem  facias  seu  exe- 
quaris.  Aliud  uunc  removet,  in  quo  glo- 
riabantur  Judaei ,  nempe  circumcisionem, 
docetque  eam  nihilo  magis  quam  superi- 
ora,  si  legem  non  observent ,  ipsis  profu- 
turam  ad  salutem  :  sed  ita  demum  pro- 
desse,  si  legem  observent. 

Ubi  quaestio  occurrit,  quomodo  cum  hac 
sententia  non  pugnent  illae  Gal.  5.  et  6. 
et  1  Cor.  7.,  quibus  dicitur  neque  circum- 
cisionem  valere  quicquam,  neque  praepu- 
tium,  sed  fidem  quae  per  charitatem  ope- 
ratur,  et  observationem  mandatorum  Dei. 
Eespondent,  Apostolum  hic  loqui  de  cir- 
cumcisione  pi'o  tempore  legis,  alibi  vero 
pro  tempore  revelatae  gratiae.  Unde  iu 
utroque  loco  ad  Galat.  in  Christo  Jesu. 

Sed  verior  responsio  est  ex  mentePauli 
(respicientis  etiam  ad  tempus ,  quo  haec 
scribebat,  quando  Judaeis  nondum  erant 
legalia  prohibita),  circumcisionem  prodes- 
se  Judaeo  legem  observanti,  quia  circum- 
cisione  beue  utitm-.  Nam  qui  legem  obser- 
vat,  circumcisionem,  quam  in  carne  acce- 
pit,  transfert  ad  spiritum,  di;m  quod  cir- 
cumcisione  carnis  significatur,  id  est  vitio- 

rum  amputatio  et  fuga,  in  ipso  impletur. 
Nam  circumcisio  signum  quoddam  erat, 
Judaeum  commonefaciens,  cor  esse  circum- 
cidendum,  secundum  illud  Jerem.  4.  Cir- 
cumcidimini  Domino ,  et  auferte  prae- 
putia  cordium  vestrorum. 

Adde  quod  etsi  Judaeo  jam  illicita  fac- 
ta  fuisset  circumcisio  per  sufficientem 
Evangelii  pi'omulgationem  ,  tamen  adliuc 
proderat  ei  servauti  legem  circumcisio, 
quam  infans  acceperat,  quatenus  per  eam 
admonebatur  circumcisionis  spiritualis , 
quam  illa  carnis  circumcisio  significabat. 

Sunt  qui  putent  bic  per  synecdocben  no- 
mine  circumcisionis  totam  legem  acprofes- 
sionem  Judaicam  intelligi.  Secundum  quos 
sensus  est :  Religione  ac  professione  Ju- 
daeum  esse  prodest,  si,  qui  talis  est,  legem 
observet,  atque  id  quod  profitetur  praestet. 
Quod  tamen  etiam  secundum  supradicta  de- 
bet  intelligi.  Verum  ea  circumcisionis  acce- 
ptio  neque  cum  sequentibus  admodum  con- 
grait,  neque  facile  potest  aliunde  probari. 

Si  autem  praevaricator  legis  sis,  cir- 
cumcisio  tua  praeputium  facta  est.  Sin 
autem,  inquit,  legem  non  observes,  sed 
transgrediaris ,  nihil  tibi  conferet  tua  cir- 
cumcisio,  nec  omnino  proderit  Judaeum 
esse  genere  ac  professione:  sed  eris  tan- 
quam  non  circumcisus,  id  est  praeputiatus, 
gentilis;  quasi  dicat :  Cii'Cunicisio  tua  tibi 
versa  fuerit  in  praeputium.  Est  enimprae- 
putium  ea  pellicula,  cujus  amputatione  fie- 
bat  circumcisio. 

26.  Si  igitur  praeputium  justitias  le- 
gis  custodiat:  nonne  praeputium  illius 
in  circumcisionem  reputabitur  ?  Erote- 
mate  Judaeum  perurget  comparatione  gen- 
tilis.  Nam  praeputium  priori  loco  metonj- 
mice  pro  homine  praeputiato,  id  est  gentili 
incircumciso  ponitur.  Justitias  legis  Grae- 
ce  justificationes  legis ,  id  est  mandata 
legis ,  quorum  observatione  justi  sunt  ho- 
mines.  Sensus  est  :  Igitur  e  diverso  si 
gentilis  legem  observet,  justa  opera  exer- 
cendo ;  nonne  perinde  habendus  erit ,  et 
apud  Deum  reputabitur  ut  circumcisus  ? 
quia  nimirum  rem  circumcisione  significa- 
tam  exbibet  opere.  Est  enim  corde  circum- 
cisus,  licet  non  carne. 


27.  Et  judicabit  id  quod  ex  natura 
est  praeputium,  legem  consummans,  te, 
qui  per  litteram  et  circumcisionem prae- 
varicator  legis  es?  Haec  posterior  ero- 
tematis  pars  est  instar  conclusionis ,  qua 
tandem  in  Judaeum  subtiliter  retorquet 
judicium,  quo  gentilem  Judaeus  gravabat; 
ut  vidimus  initio  hujus  cap.  Consummans 
Graece  TsXoOoa,  quod  miuus  plene  vertit 
Erasmus ,  si  servaverit.  Nam  Graecum 
verbum  TSActv  perficere  et  implere  signi- 
ficat.  Sensus :  Et  nonne  gentilis,  quem  tu 
judicare  soles,  etsi  praeputium  habens  cum 
quo  natus  est,  si  legem  observet  ac  perfi- 
ciat,  .sui  comparatione  coudemnabit  te,  qui 
cum  literam,  id  est,  legem  in  tabulis  scrip- 
tam  habeas,  et  carne  circumcisus  sis,  atque 
externa  professione  Judaeus;  tamen  huic 
professioni  non  respondes ,  sed  legem  ac- 
ceptam  praevaricaris  ?  Simili  locutione  di- 
cit  e  diverso  cap.  4. ,  gentes  per  praepu- 
tium  credere. 

Posset  alioqui  sic  intelligi :  per  literam 
et  circumcisionem  praevaricator ,  id  est 
occasione  legisetcircumcisionis  transgres- 
sor  factus ,  quia  lex  iram  operatur  infra 
cap.  4.,  quomodo  dictum  est :  litera  occidit 
2  Cor. 3.et:  Virtus peccatilex.  1  Cor.  15. 

Notandum  est  a  Syro  interprete  prio- 
rem  partem  ita  reddi".  Et  judicabit  prae- 
putium  quod  ex  natura  sua  perfecit  le- 
gem;  ut  illud  ex  natura  sua  videatur 
Apostolus  opponere  vocibus,  quas  subjun- 
git,  perliteramet  circumcisionem ;  sitque 
idem  cum  eo  ,  quod  supra  dixit ,  gentes  , 
quaelegem  nonhabent,  naturaliter  eaquae 
legis  sunt  facere.  lu  quem  sensum  et  Grae- 
ca  accipi  posse  mihi  videntur ,  etsi  inter- 
pretatione  minus  prompta  et  commoda. 

Caeteram  illud  hic  observa  lector,  quam 
saepe  ac  diversis  verbis  Apostolus  repetat 
atque  inculcet ,  hominem  justificatum  fa- 
cere,  servare,  cousummare  legem  Dei, 
ut  intelligas  quam  sint  ab  Apostolico  spi- 
ritu  alieni  novatores  nostri ,  quum  docent 
Dei  praecepta  homini  etiam  justificato  et 
sub  gratia  constituto ,  esse  ad  observan- 
dum  impossibilia.  Quos  proinde  justo  ana- 
themate  damuavit  Synodus  Trid.  sess,  6. 
can.  18. 

28.  Non  enim  qui  in  manifesto ,  Ju- 
daeus  est;  neque  quae  in  manifesto,  in 
carne,  est  circumcisio.  Docet  quis  Juda- 
ismiis,  et  quae  circumcisio  hominem  Deo 
commendet,  atque  ex  eo  probat  versum 
praecedentem.  Sensus  est :  Non  enim  qui 
genere  aut  professione  externa  et  laomini- 
bus  conspicua  Judaeus  est,  is  vere  et  co- 
ram  Deo  Judaeus  est;  neque  circumcisio 
manifesta  atque  externa,  quae  fit  in  carne, 
vera  est  circumcisio.  Non  negat  fieri  pos- 
se,  ut  qui  in  manifesto  Judaeus  est,  idem 
etiam  vere  et  coram  Deo  Judaeus  sit:  ipse 
enim  qui  liaec  scribit  Apostolus  Paulus, 
et  in  manifesto  Judaeus  erat  et  coram 
Deo  :  sed  negat  ex  eo  verum  Judaismum 
aestimanunm  esse,  quod  in  manifesto  quis 
Judaeus  sit:  ac  similiter  de  circumcisione. 

29-  Sed  qui  in  ahscondito ,  Judaeus 
est.  Id  est,  qui  Judaeus  est  in  abscondito, 
ubi  Deus  vldet,  qui  corde  ac  legis  obser- 
vatione  ex  corde  profecta  Judaeus  est :  ille 
demum  verus  est  Judaeus ,  ad  quam  per- 
tinent  promissiones  Abrahae  factae. 

Et  circumcisio  cordis  in  Spiritu,  non 
litera.  Quod  ait:  In  spiriti^non  litera: 
jucundius  sonat  in  Graeco ,  sv  ~vt''jiJ.ax'., 
rjj  yp7'tj.;j.ar'..  Spiritum  nonnulli  humanum 
interpretantur,  id  est  animam  seu  mentem. 
Augustinixs  in  expositione  quarundam  hu- 
jus  Epistohie  propositionum,  per  spiritum 
intelligere  videtur  sensura  spiritualem  le- 
gis,  et  per  literam  sensum  literalem,  qui 
est  de  carnali  circumcisione,  Atqui  idem 
Augustinus  in  lib.  de  spiritu  et  litera  cap. 
8.  spiritum  interpretatur  Spiritum  sanctum, 


quam  genuinam  esse  expositionem  osten- 
dit  locus  ejusdem  Apostoli  2  Cor.  3.,  ubi 
similiter  spiritum  opponens  literae,  deSpi- 
ritu  sancto  se  loqui  manifeste  declarat. 

Caeterum  pars  haec ,  ut  superioribus 
respondeat,  ita  supplenda  videtur:  Et  cir- 
cumcisio  cordis  circumcisio  est,  nempe 
quae  in  spiritu ,  non  in  litera ;  ut  hic  sit 
sensus  :  et  circumcisio ,  qua  cor  circumci- 
ditur  a  vitiis  et  concupiscentiis  ,  ea  demum 
vera  Deoque  placita  circumcisio  est,  ut- 
pote  quae  spiritualis  sit  circumcisio,  id  est 
per  Spiritum  sanctum  facta  :  non  autem 
carnalis  juxta  literam  legis  Mosaicae. 

Potest  etiam  ilhid,  z?i  spiritu,  non  li- 
tera  seorsum  accipi ,  et  referri  ad  utrum- 
que,  quod  praecessit,  Judaeum  et  circum- 
cisionem  ,  ut  sensus  sit :  verum  esse  Ju- 
daeum,  qui  talis  est'in  spn'itu,  non  htera, 
id  est  qui  secundum  spiritum  est  Judaeus, 
non  secun  lum  literam ,  modo  jam  expli- 
cato.  Similiter  quoque  veram  esse  circumci- 
sionem,  quae  talis  est  in  spiritu,  non  litera. 

Cujus  laus  non  ex  hominihus ,  sed  ex 
Deo  est.  Cujus  Graece  o^,  masculinum  est 
vel  neutrum.  Itaquennnpotestpraecisead 
circumcisionem  referri,  quae  etiam  in  Grae- 
co  foeminini  generis  cst,  7t£p'.to,U7;.  Proinde 
vel  ad  Judaeum  referri  debet,  quod  facit 
Augustinus  in  expositione:  vel  per  sjllep- 
sin  ad  utrumque,  id  est  Judaeum  et  cir- 
cumcisionem,  hoc  sensu  :  Qui  Judaeus,  et 
quae  circumcisio  spiritualis,  laudem  et  com- 
mendationem  habet,  non  apud  homines , 
qui  non  vident  nisi  quae  foris  sunt  cou- 
spicua;  sed  apud  Deum,  qui  cor  intuetur. 


CAPUT   TERTIUM. 


Quid  ergo  amplius  Judaeo  est,  aut  quae  utilitas  ^ircumcisionis? 
2.  3Iultum  per  omiiera  modum.  Primum  quidem  quia  credita  sunt  illis 
eloquia  Dei  ^).  3.  Quid  enim  si  quidam  illorum  non  crediderunt?  Num- 
quid  incredulitas  illorum  fidem  Dei  evacuabit?  Absit  ^).  4.  Est  autem 
Deus  verax  ^) :  omnis  autem  homo  mendax ,  sicut  scriptum  est  :  Ut  jus- 
tificeris  in  sermonibus  tuis,  et  vincas  cum  judicaris  *).  5.  Si  autem  ini- 
quitas  nostra  justitiam  Dei   commendat,   quid  dicemus?  Numquid  iniquus 

0  Cap.  9,  4.  Act.  3,  25.  Psal.  147,  8.  9.     2)  Cap.  11,  19.  31.  2  Tim.  2,  13.  3)  Cap.  11, 
7.  23.     •*)  Psal.  50,  6. 

est  Deus,  qui  infert  iramO?  6.  (secundum  hominem  dico).  Absit.  Alio- 
quin  quomodo  judicabit  Deus  hunc  mundum^)?  7.  Si  enim  veritas  Dei 
in  meo  mendacio  abundavit  in  gloriam  ipsius  :  quid  adliuc  et  ego  tan- 
quam  pcccator  judicor?  8.  et  non  (sicut  blasphemamur ,  et  sicut  ajunt 
quidam  nos  dicere)  faciamus  mala  ut  veniant  bona^),  quorum  damnatio 
justa  est.  9.  Quid  ergo?  praecellimus  eos?  Nequaquam.  Causati  enim 
sumus,  Judaeos  et  Graecos  omnes  sub  peccato  esse  *),  10.  sicut  scrip- 
tum  est:  Quia  non  est  justus  quisquam  ^) ,  11.  non  est  intelligens,  non 
est  requirens  Deum.  12.  Omnes  declinaverunt,  simul  inutiles  facti  sunt  ^), 
non  est  qui  faciat  bonum,  non  est  usque  ad  unum.  13.  Sepulcrum  patens 
est  gnttur  eorum  ^) ,  linguis  suis  dolose  agebant  :  venenum  aspidum  sub 
labiis  eorum^):  14.  Quorum  os  maledictione ,  et  amaritudine  plenum 
est^):  15,  Veloces  pedes  eorura  ad  effundendum  sanguinem  ^^) :  16.  Con- 
tritio,  et  infelicitas  In  viis  eorum  :  17.  et  viara  pacis  non  cognoverunt : 
18.  Non  est  tiraor  Dei  ante  oculos  eorura").  19.  Scimus  autem,  quo- 
niam  quaecunque  lex  loquitur,  iis,  qui  in  lege  sunt,  loquitur  ^^) :  ut  omne 
os  obstruatur,  et  subditus  fiat  omnis  mundus  Deo  ^^):  20.  quia  ex  ope- 
ribus  legis  non  justificabitur  oranis  caro  coram  illo  ^*).  Per  legera  enira 
cognitio  peccati  ^^).  21.  Nunc  autera  sine  lege  justitia  Dei  raanifestata 
est:  testificata  a  lege  et  Prophetis  ^^).  22.  Justitia  autem  Dei  per  fidem 
Jesu  Christi.  in  omnes  et  super  oranes  qui  credunt  in  eura  ^^ :  non 
enira  est  distinctio  ^^)  :  23.  Omnes  enim  peccaverunt,  et  egent  gloria 
Dei^^).  24.  Justificati  gratis  per  gratiara  ipsius ,  per  redemptionera^^),  quae 
est  in  Christo  Jesu,  25.  quera  proposuit  Deus  propitiationera^')  per  fidera  in 
sanguine  ipsius^^),  ad  ostensionem  justitiae  suae,  propter  reraissionera 
praecedentiura  delictorura  ^^) ,  26.  in  sustentatione  Dei,  ad  ostensionera 
justitiae  ejus  in  hoc  tenipore  :  ut  sit  ipse  justus.  et  justificans  eum,  qui 
est  ex  fide  Jesu  Christi.  27.  Ubi  est  ergo  gloriatio  tua-*)?  Exclusa  est. 
Per  quara  legera?  Factorura?  Non:  sed  per  legera  fidei^'').  28.  Arbitra- 
raur  enira  justificari  hominera  per  fidera  sine  operibus  legis^^).  29.  An 
Judaeorum  Deus  tantum^^):  nonne  et  Gentium?  Imo  et  Gentium.  30. 
Quoniam  quidera  unus  est  Deus,  qui  justificat  circuracisioneni  ex  fide, 
et  praeputiura  per  fidera^^).  31.  Legera  ergo  destruiraus  per  fidem  ?  Absit: 
sed  legera  statuiraus^^). 

1)  Vers.  7.  8.  2)  1  Mos.  18.  2.5.  3)  Cap.  6.  1.  *)  Cap.  1.  2.  ^)  Psal.  13.  3.  «)  Cap.  1, 
29.  7)  Psal.  5,  10.  8)  psal.  139,  4.  »)  Psal.  9,  29.  i»)  Jes.  59,  7.  ")  Psal.  35.  2.  i^)  Cap.  2,  12. 
13)  Vers.  9,  «)  Vers.  28.  Psal.  142,  2.  1^3  Cap.  7,  7.  «5)  Cap.  1 ,  2.  2  Mos.  34,  6.  Psal.  31.  1 
seq.  Dan.  9.  18.  i')  Cap.  4,  5.  10.  4  seq.  Gal.  3,  11.  i^)  Cap.  10,  12.  »9)  Pliil.  3.  9.  20)  Eph.  i.  7. 
Matth.  20.  28.  21)  2  Cor.  5.  19.  22)  Joan.  3,  14  —  16.  23)  Cap.  5,  9  seq.  Heb.  9.  15.  2*)  Cap.  2. 
17.  2i)  Cap.  10.  5.  26)  cap.  9.  32.  Gal.  2,  16.  Epb.  2.  8-9.  27)  Cap.  2.  17.  28)  1  Tim.  2,  5. 
2»)  Cap.  6.  Matih.  5,  17. 

SmiARIlM  CAPITIS  TERTII. 

Ostendit  in  quibus  Judaei  praecellant  gentibus.  Oranes  tamen  docet  esse  sub  peccato ,  nec  habere 
de  quo  glorientur  :  et  proinde  egere  jusriflcatione  per  fldem  Christi. 


Quid  ergo  amplius  Judaeo  est?  aut 
quae  utilitas  circumcisionis?  Oritur  haec 
quaestio  ex  eo  quod  dixerat^  circumcisio- 
nem  nihil  jn-odesse  sine  legis  observatioue : 
et  praeputium  nihil  obesse  observanti  le- 
gem.  Movet  autem  eam  quaestionem  Pau- 
lus  in  gratiam  Judaeorum:  ne  videatur 
eos  nimium  depressisse^  tanquamnihil  illis 
praestitum  esset  a  Deo  prae  gentilibus. 
Sensus  est:  si  ita  se  res  habet,  ut  dictum 
est ;  quid  igitur  amplius  prae  gentili,  quid- 
ve  eximium  (Graece  t6  Ticpiaaov)  coilatum 
est  Judaeo  ?  quid  habet  Judaeus  in  quo 
praecellat?  denique^wae  utilitas  circum- 
cisionis?  id  est  quid  prodest  esse  circum- 
cisum?  Quidam  posteriorem  interrogatio- 
nis  partem  cum  pricre  confundunt^  tan- 
quam  unum  idemque  significetur,  hoc  ni- 
mirum:  quid  prodest  esse  religione  Ju- 
daeum  ? 

Sed  alii  rectius  distinguunt,  ut  prior 
pars  quaerat  de  popiili  praerogativis  in 
genere,  quod  ad  religionem  pertinet,  ut~ 
sunt  lex,  prophetae,  posterifir  autem  spe- 
cialiter  de  circumcisione ,  quae  mandata 
fuit  ipsorum  patriarchae  in  totam  posteri- 
tatem.  Rectius,  inquam,  distinguunt :  nam 
separatim  Apostoliw  ad  eas  respondet, 
continuo  quidem  ad  partem  priorem,  ad 
posteriorem  vero  capite  sequenti. 

2.  Multum  per  omnem  modum.  Hy- 
pophora  est ,  quae  suae  ipsius  interroga- 
tioni  respondet.  Quo  schemate  septies 
adhuc  utitur  hoc  eodem  capite ,  et  saepe 
alibi.  Non  enim  solum  oruat  orationem, 
verum  etiam  ad  docendum  cumprimis  ac- 
commodum  est.  Multum,  inquit,  per  om- 
nem  modum ,  id  est,  valde  multum  am- 
plius  est  Judaeo.  Hic  enim^  ut  dixi,  ad 
priorem  partem  quaestionis  respondet;  ad 
alteram  postea  suo  loco  responsurus :  ut 
inanis  et  intempestiva  sit  hoc  loco  conjec- 
tura  Erasmi ,  qui  suspicatur  a  Paulo  non 
fuisse  scriptum  tcoaJj  muHum ,  sed  TioAATy 
multa :  ut  ad  utilitatem  referatur. 

Dicet  ali(juis:   Si  multum  omniao  am- 


plius  est  Judaeo  prae  gentili;  quomodo 
ad  Gal.  3.  parem  facit  utriusque  conditi- 
onem,  dicens  :  Kon  est  Judaeus,  neque 
Graecus:  non  est  servus  neque  liber , 
etc.  Respondeo,  Paulum  eo  loco  non  aliud 
velle,  quam  rem  esse  adiaphorum  in  reli- 
gione  Christiana,  sitne  quis  Judaeus  an 
gentilis,  servus  an  liber.  Hic  vero  eum  lo- 
qui  de  beneficiis  olira  populo  Judaico  prae- 
stitis  prae  caeteris  gentibus.  De  qua  re 
Psalmista :  Nonfecit  taliter  omni  nationi. 
Hoc  enim  est  quod  sequitur. 

Primum  quidem,  quia  credita  sunt 
illis  eloquia  Dei.  Graece  :  Nam  primum 
quidem ,  id  est  hoc  inprimis  et  praecipue 
Judaeis  amplius  est,  quod  credita,  com- 
missa,  tradita  sunt  eis  eloquia  Dei.  Pro- 
nomen  illis  in  Graeco  non  exprimitur ;  sed 
ab  interprete  necessario  adjectum.  Nam 
iTCia^sui^r^aaVj  crediti  sunt  eloquia,  La- 
tine  dicitur  credita  sive  commissa  sunt  eis 
eloquia  Dei.  Sic  autem  loquuntur  Graeci: 
creditus  est  hanc  rem ,  id  est  haec  res  ei 
concredita,  commissa  est.  Adnotavit  hoc 
Erasmus^  tacite  notans  imperitiam  Fabri, 
qui  relativumi7?is  rejecerat  ut  superfluum. 
Eloquia,  Graece  Xoyia.  Quae  vox  apud 
autores  Graecos  peculiariter  usurpatur  ad 
signlficanda  re.sponsa  Dei  vel  Deorum, 
quae  Latini  vocamus  oracula.  Sed  in  sa- 
cris  literis  extenditur  ad  omne  Dei  ver- 
bum  homiuibus  traditum,  cujusmodi  est 
uniA^ersa  scriptura  sacra,  sive  proplietica, 
sive  historica,  seu  quaecumque  alia.  Erat 
autem  permagnum  beneficium  habere  le- 
gem  et  scripturas  sibi  traditas  a  Deo. 

Privilegia  Judaecrum  prae  gentibus  ex- 
plicat  idem  Apostolos  enumeratioue  qua- 
dam  infra  cap.  9.  Quorum  est ,  inquit, 
adoptio  filiorum,  et  gloria,  et  testamen- 
tum,  et  legislatio,  et  obsequium,  et  pro- 
missa :  quorum  patres,  et  ex  quibus  est 
Christus  secundum  carnem.  Ex  quo  vi- 
demus  Apostolum  hoc  loco  non  omniavo- 
luisse  expromere ,  quae  Judaeus  habeat 
prae  gentili ;  sed  uno  ac  praecipuo  bene- 

ficio  nominato  pleniorem  dcclarationem 
alii  loco  servasse.  Quod  forte  siguificare 
voluit  dicendo ,  primum  quidem..  Ac  si 
dicat :  non  hoc  solum  est ,  sed  sunt  et  alia 
alibi  referenda. 

Quare  et  de  eo,  quod  hoc  loco  quaerunt 
nonnulli ,  fueritne  signaculi  circumcisionis 
apud  Judaeos  utilitas  aliqua,  sive  efPectus 
spiritualis  ac  salutaris ,  ex  iis  quae  bic  di- 
cuntur ,  statui  nibil  potest :  tum  quia  de 
circumcisione  nondum  bic  respondet  Apo- 
stolus :  tum  quia  contentus  unam  exposu- 
isse  Judaeorum  praerogativam,  de  caeteris 
tacet.  Erit  autem  opportunum,  ut  de  ea 
quaestione  aliquid  dicamus  ad  illud  capitis 
sequentis  :  Et  signum  accepit  circumci- 
sionis  etc. 

3.  Quid  enim,  si  quidam  illorum  non 
crediderunt?  Graece  rjTiiaxr^aav ,  quasi 
dicat :  incrediderunt,  crederenoluerunt,  sci 
licet  eloquiis  Dei  sibi  creditis.  Hoc  est :  non 
habuerunt  fidem  promissis  divinisj  quae 
contineutur  in  scriptura.  Illorum,  non  est 
inGraeco,  tametsiadditumfacit  ad  sensum. 

Fumquid  incredulitas  illorum  fidem 
Dei  evacuabit?  Futuri  temporis  verbum 
evacuabit  (pro  quo  in  multis  legebatur 
praeteritum  evacuavit)  omnino  retinen- 
dum  ex  castigatioue  Romana.  In  hanc  enim 
lectionem  manuscripti  codices  emendati- 
ores  cum  Graecis  conspirant.  Evacuabit 
autem,  id  est  abolebit,  irritam  faciet, 
Graece  xaTapyT^asL  Et  est  sensus :  Num- 
quid  illorum  incredulitas  efficere  poterit, 
ut  Deus  promissa  sua  non  praestet,  fidem- 
que  datam  non  servet  ?  Fides  hic  accipitur, 
ut  alias  saepissime  in  scriptura  veteris 
testamenti,  pro  veritate  in  praestandis  pro- 
missis. 

Absit ,  Graece  ji*/j  ysvoixo.  Ne  sit ,  ne 
fiat  •  scilicet  uthominummalitiaDei  fidem 
evacuet.  Sermo  est  abominantis ,  velut 
rem  absurdam,  atque  adeo  impossibilem: 
siquidem  impossibile  est  Deum  mentiri 
aut  fidem  fallere.  Unde  sequitur: 

4.  Est  autem  Deus  verax.  In  omnibus 
dictis  e*  promissis ,  adeo  ut  fallere  non 
possit.  Est  enim  ipsa  veritas.  Notandum 
pro  verbo  est  in  Graeco  legi  yivsai}oj,  id 
est  fiat.  Et  ita  citant  hunc  locum   Amb. 


lib.  3.  de  fide  ad  Grat.  cap.  3.  Hieron.  in 

comment.  epistolae  ad  Titum  cap.  1.  Est- 
que  sensus:  Sit  Deus  verax ;  hoc  est,  sine 
ambiguitate  credatur  verax  in  omnibus 
suis  dictis  et  promissis.  Putant  quidam  in- 
terpretem  vertisse  esto. 

Omnis  autem  homo  mendax.  Scilicet 
ex  semetipso  et  ex  iuclinatione  depravatae 
suae  naturae:  sumptum  ex  Psalmo  115. 
Excipitur  autem  ille  homo,  qui  etiam  Deus 
est.  Non  hic  repetendum  yivsaf^o),  sed 
supplendum  latL  Nisi  illud  exponas  ha- 
beatur,  reputetur. 

Sicut  scriptum  est.  Eeferri  posset  haec  ci- 
tatio  ad  sententiam  modo  dictam.  Sed  melius 
et  quidem  necessario  refertur  ad  testimo- 
nium  sequens,  quod  alioqui  non  cohaeret. 
Ut  justificeris  in  sermonibus  tuis ,  et 
vincas  cum  judicaris.  Adducit  hoc  testi- 
monium  ex  Psal.  50.,  quo  ostendat  Deum 
semper  iu  promissis  esse  v^-acem ,  non 
obstantibus  etiam  hominum  peccatis  ;  adeo 
ut  ex  nostra  iuiquitate  magis  etiam  appa- 
reat  atque  illustrior  fiat  ipsius  veritas  et 
justitia.  Quod  luculente  docet  PsaL  88. , 
iu  quo  post  commemoratas  promissiones 
Davidi  et  semini  ejus  factas,  affirmat  Deus, 
etiamsi  posteri  legem  suam  deserant,  ac 
justitias  suas  profaneut ,  tameu  inconcusse 
servaturum  se  ea ,  quae  promiserat ;  nec 
in-itum  facturum  quicquam  eorum ,  quae 
de  labiis  suis  processerant. 

Ut  intelHgatur  hoc  Pauhim  velle,  expo- 
nendus  est  Psalmi  versiculus.  Tibi  soli 
peccavi,  inquit  David,  et  malum  coram 
te  feci.  Ex  qua  mea  iuiquitate  id  conse- 
quitur,  ut  tu  justificeris  in  sermonibus 
tuis  etc,  id  est,  ut  omnes  cum  laude  agnos- 
cant ,  adeo  te  justum  ac  veracem  esse  in 
verbis  tuis  ac  promissis,  ut  ne  quidem  ob 
peccata  homiuum  promissiones  tuas  retrac- 
tes:  quandoquidem  mihi,  nihil  obstante 
hac  mea,  quam  confiteor,  iniquitate,  prae- 
stabis  quaecumque  de  regni  stabiUtate, 
successore,  et  saucto  semine  ex  me  nas- 
cituro  fuisti  pollicitus:  itaque  fit,  ut  sem- 
per  vincas  cum  judicaris ,  id  est,  vic- 
tor  et  superior  in  causa  pronuncieris,  quo- 
ties  quis  recta  ratione  v(»luei'it  de  tuisfac- 
tis  judicium  aut  examen  instituere.  In  hunc 

modum  exponit  Euthjmius  congruenter 
admodum  cum  mente  Pauli  lioc  loco. 

Ex  qua  etiara  expositione  lif[uet ,  par- 
ticulam  ut  non  finalem  esse ,  sed  tantum 
consecutionem  denotare  :  quod  et  Theo- 
phylactus  hic  annotavit.  Loquitur  autem 
Apost;  lus  depromissisDeiabsohitis,  quale 
fuit  iHud  Psahni  88.,  n'^  n  de  iis  quae  con- 
ditiouem  habent  anuexara.  Nam  quae  hu- 
jusmodi  sunt,  ea,  non  servata  conditione, 
evacuari  et  irrita  fieri  posse  constat,  salva 
fide  et  veritate  promittentis. 

Nonnulli  versum  hunc,  ut  justificeris 
etc.  in  Psalmo  per  hyperbaton  refemnt 
ad  preces  superiores,  miserert  mei.  Dele 
iniquitatem  meam.  Lava  me.  Munda 
me.  Ac  si  diceret  David:  si  mei  misertus 
fueris,  si  deleveris  iniquitatem  meam,  si 
laveris  et  mandaveris  me;  verax  etjustus 
invenieris  in  sermonibus  tuis,  quibus  ve- 
niam  et  gra^iam  promisisti  poenitentibus. 
Probabihs  quidem  etiam  hic  sensus:  ve- 
rum  expositio  prius  data  plenius  servire 
videtur  exphcandae  raenti  Paulinae. 

Caeterum  observa  Pauhim  in  hoc  testi- 
monio  citando  sequi  versionem  LXX.  in- 
terpretum :  quod  fere  solet,  ubi  eorum  ver- 
sio  paiTim  aut  nihil  ab  Hebraeo  discrepat ; 
uti  contingit  in  hoc  vei'siculo,  quem  Hie- 
ronymus  ex  Hebraeo  vertit  iisdem  verbis; 
nisi  quod  pro  judicaris  reddidit  futurum 
judicaberis,  sensu  nihil  diverso. 

5.  Si  autem  iniquitas  nosira  justitiam 
Dei  commendat,  quid  dicemus  ?  Iniqui- 
tas,  b.tiv.io. ;  pro  qua  malim  injustitiam, 
propter  autithesim  ad  justitiam.  Com- 
mendat  Graece  auvhxrpi.  Quod  quidam 
potius  vertendum  putant,  confirmat,  con- 
stabilit,  adstruit ;  quomodo  accipitur 
Galat,  2.  ubi  nos  habemus  :  praevarica- 
torem  me  constituo.  Sed  in  Syriaco  con- 
firmat  legitur.  Atqui  sentit  Erasmus  in- 
terpretem  nostrum  recte  vertisse  :  nec 
ipse  secus  vertendum  sibi  putavit.  Nam 
in  verbo  commendandi  possunt  ea ,  quae 
commendationi  conjungi  solent,  etiam  in- 
telligi ;  ut  declaratio,  testificatio,  confirma- 
tio.  Dixerat  Apostolus  incredulitate  homi- 
num  non  modo  nun  evacuari  fidem  Dei, 
verum    etiam  jillustrari.     Quare    merito 


quaestionem  hanc  subjicit,  inquiens :  Si 
nostra  iniquitas  sive  injustitia  commendat, 
id  est  apparere  facit,  et  illustriorem  red- 
dit,  adeoque  confirmat  Dei  justitiam  et 
fidem  erga  homines,  quid  dicemus?  scili- 
cet  ad  quaestionem  ex  illis  dictis  obviam, 
quae  sequitur. 

Nun(juid  iniquus  est  Deus,  qui  infert 
iram  ?  Et  hic  mallem :  Nunquid  injustus 
est  Deus:  ut  sicut  iu  Graeco,  sic  inLatino 
Kap&vofjiaaia  quaedam  appaveat.  Sensus  : 
An  ob  id  censebimus  Deum  injustum  esse, 
qui  infert  iram,  id  est  punitionem  ;  qui  pu- 
nit  et  vindicat  peccata,  ex  quibus  ejus 
justitia  commendatur? 

6.  (Secundum  hominem  dico.)  Id  est, 
secundum  humanum  sensum  loquor :  ob- 
jectionem  hanc  moveo  ex  persona  hominis 
divina  nondum  capientis ;  cui  facile,  sicut 
experientia  docet,  hujusmodi  quaestioues 
occurrant. 

Absit :  ut  ideo  credatur  Deus  injustus,  ut 
quis  de  Deo  tam  absurde  et  indigne  sentiat. 

Alioquin  quomodo  judicabit  Deus 
hunc  mundum?  Graece  xov  x6a,aov^ 
mundum,  sine  pronomine  demonstrativo, 
consentientibus  etiam  mss.  quibusdam  La- 
tinis  et  Syro  exemplari.  Deductione  ad 
incommodum  repellit  objectionem,  quasi 
dicat :  Sipropter  causam  memoratamDeus 
injustus  censendus  est  in  vindicandis  pec- 
catis;  igitur  nou  erit  idoueus  qui  judicet 
mundum.  Quod  est  longe  absurdissimum. 
Sequela  manifesta  est,  quia  judicem  tvitius 
mundi  justissimum  esse  oportet. 

Caeterum  directa  quaestionis  solutio 
est,  Dei  justitiam  non  illustrari  nostra  ini- 
quitate  per  se,  sed  tantum  ut  per  occasio- 
nem.  Nam  vera  causa  illustrandae  justi- 
tiaedivinae,  quajustus  etfidelis  est  inver- 
bis  suis,  ipsabonitas  estetpotentiaDei,  ad 
eum  finem  utentis  peccatis  hominum ,  seu 
potius  ea  permitteutis  :  sicutetea  permittit, 
tum  ad  demonstrandam  justitiam  suam  vin- 
dicativam  in  iis  puniendis .  tum  ad  decla- 
randam  suammisericordiam  in  iis  remitten- 
dis.  Et  quidem  veram  causam  illustraudae 
justitiae  Dei  non  esse  nostra  peccata,  docet 
Apostolus  subjunctis  verbis,  idque  rursus 
ad  incommodum  deductione,  cum  ait : 

7.  Si  enim  veritas  Dei  in  meo  men~ 
dacio  abundavit  in  gloriam  ipsius.  Men- 
dacium  vocat,  quod  paulo  ante  iniquita- 
lem,  id  est  peccatum.  Nullus  euira  peccat, 
nisi  falsa  specie  boni.  Dixit  autem  men- 
dacium  propter  antithesim  cum  veritate. 
Abundare  in  gloriam  est  clariorem  fieri. 

Quid  adhuc  et  ego  tanquam  peccator 
judicor?  Redundat,  ut  alibi  iuterdum ,  et 
particula.  Sensus  totius  versus  est:  Si 
fides  et  veracitas  Dei  clarior  et  illustrior 
facta  est  per  meum  mendacium  sive  injus- 
titiam;  curego  postea  judicor ,  condemnor 
et  punior  tanquam  mendax  et  peccator? 
Suam  personam  ponit  pro  quavis  alia, 
tanquam  diceret:  Si  peccata  hominum  per 
se  justitiam  Dei  illustrant  ejusque  gloriam 
promovent;  cur  igitur  homines  tauquam 
peccatores  puniuntur?  Toletus  subtilem 
quendam  adhibet  huic  h:)CO  commentarium, 
quem  lectori  ipsius  judicandum  relinquo. 
Nobis  quidem  videtur  coactior,  nostra  vero 
communis  est  expositio ;  quod  et  ipse  fa- 
tetur.  Et  huic  optime  cohaeret,  quud  se- 
quitur : 

8.  Et  non,  sicut  hlasphemamur ,  et 
sicut  ajunt  quidam  nos  dicere,  faciamus 
mala  ut  veniant  bona?  Blasphemamur 
pXao^r^ijioufJis&a,  id  est,  maledicimur,  male 
de.  nobis  homines  loquuutur.  Sensus:  Et 
cur  non  potius  dico  (sicut  quidam  male  de 
nobis  loquentes  ajunt  nos  dicere) :  facia- 
mus  mala,  cumulemus  peccata  peccatis,  ut 
veniant  bona;  quale  est  Deum  glorificari? 
Suppleri  sententia  potest  etiam  hoc  modo  : 
Et  cur  non  potius  facimus  mala ,  ut  Deus 
ghjrificetur?  sicut  quidam  cahnnniantur 
nos  dicere:  Faciamus  mala  ut  veniant 
bona.  Videtur  Apostolus  eos  significare, 
qui  male  et  calumniose  interpretabantur 
id  quod  passim  docebat,  superabundasse 
giatiam  Dei,  ubi  superabundavit  hominum 
iniquitas. 

Simul  insinuat,  pro  regula  tenendum, 
ne  unquam  malum  faciamus  cujuscumque 
boni  gratia.  Caeterum  permittere  et  non 
impedire  mala  quum  possis,  ut  bona  ma- 
jora  eveniant,  haud  dubie  licitum  est  et 
Inudabilis  prudentiae ;  quemadmodum  et 
illud  ,  cousulere  cuipiam  miuus  peccatum, 


quo  a  majori  revocetur :  sicut  ipse  fecit 
A])Ostolus,  quaedam  secundum  indulgen- 
tiam  dicens  infirmis,  non  secundum  impe- 
rium,  1  Cor.  7. 

Quorum  damnatio  justa  est,  scilicet 
eorum  qui  sic  loquuntur:  faciamus  mala 
etc.  Rejectio  est.  Non  enim  dignatur  illati- 
onem  tam  absurdampluribusrefellere,  sed 
eam  simpliciter  condemnat.  Sapientis  enim 
disputatoris  est,  non  ad  omuiaobjectares- 
pondere,  sed  quaedam  conteranere.  Dam- 
natio  Graece  judicium ,  sed  intellige  con- 
demnativum,  ut  alibi  frequenter. 

Hic  secundum  distributionem  Theodo- 
reti  finis  est  primi  tomi  hujus  epistolae, 
et  secundi  initium  a  verbis  sequentibus. 
Cum  enim,  inquit,  gentilium  et  Judaeorum 
iniquitatem  coarguisset  Apostolus,  et  utros- 
que  supplicio  dignos  ostendisset ;  ofifert 
deinceps  fidei  niedicamentum  et  divinae 
dispensationis  benignitatem  docet. 

9.  Quid  ergo  ?  praeceUimus  eos  ?  Ne- 
quaquam.  Eos  non  est  in  Graeco ,  recte 
tamen  suppletura,  etiam  ab  Erasmo.  Quo- 
niam  videbatur  Judaeum  praetulisse  gen- 
tili,  quando  dixit,  multum  per  omnem  mo- 
dum  amplius  esse  Judaeo :  rursus  hic,  ne 
Judaeus  se  extollat  adversus  gentilem,  ita 
quaerit;  Quid  ergo?  an  quia  hoc  amplius 
esse  dixi  Judaeo  ,  ideo  nc  s  Judaei  prae- 
cellimus  gentiles?  Et  respondet:  Nequa- 
quam..  Graece  ou  TiavTcuc,  tion  omnino : 
sed  usurpat  Pauhis  pro  nequaquam,  nullo 
modo.  Qua  responsione  non  jam  sibi  con- 
trarius  est  Apostolus.  Dixerat  enim  Ju- 
daeo  amplius  esse,  quantum  attinet  ad  ex- 
terna  beneficia  Judaico  populo  exhibita  a 
Deo,  et  illud  maxime ,  quia  credita  illis 
fuerant  eloquia  Dei :  hic  autem  negat  Ju- 
daeum  absolute  praecellere ,  id  est  quoad 
veram  justitiam  ,  a  qua  sola  peteuda  est 
horainis  cujusque  vera  et  solida  supra 
aliura  excellentia.  Uude  sequitur: 

Causati  enim  sumusjudaeos  et  Grae- 
cos  omnes  suh  peccato  esse.  Graece  Tzpoij- 
TiaoaiacOa^  quasi  dicat:  praecausati  su- 
mus.  Quod  ego  transferrem ,  ait  Valla, 
supra  diximus  enim  causam.  Vnde  sen- 
sum  hunc  reddunt :  Jam  enim  aute  proba- 
vimus  allatis  causis  et  ratiombus,  Judaeos 

et  gentiles  omnes  peccato  subditos  esse, 
id  est,  omnes  esse  peccatores ,  et  propter 
peccata  damnatione  dignos.  Atqui  plenior 
erit  sensus ,  si  dicas  :  Jam  ante  probavi- 
mus,  allegatis  criminibus  etc.  Nam  Grae- 
cum  verbum  et  simplex  et  compositum 
significationem  habet  accusandi.  Crimina 
audivimus  gentiliura  cap.  1.  et  Judaeorum 
cap.  2. 

Hic  quaeritur,  quam  generaliter  illud 
omnes  accipiendum  sit,  quum  causatum  se 
dicit  omnes  suh  peccato  esse.  Nam  ex 
praecedentibus  solum  inferri  posse  vide- 
tur,  multos  sub  peccato  esse ;  ut  ex  gen- 
tibus  pbilosophos,  ex  Judaeis  legisperitos, 
siquidem  horum  proprie  crimiua  percen- 
suit.  Respondeo  Pauli  procul  dubio  men- 
tem  esse  de  omnibus  sine  exceptione  ho- 
minibus  subpeccato  coucludendis ;  sicut  et 
dicit  Gal.  3.  Conclusit  scriptura  omnia 
sub  peccato.  Primum  id  patet  ex  scopo 
Pauli.  Vult  enim  demonstrare  sine  fide 
Christi  neminem  justificari  posse:  quod 
demonstrari  non  potest,  nisi  constiterit 
sine  ea  omnes  esse  peccatores.  Idipsum 
probant  testimouia  scripturae  subjuncta, 
quae  prorsus  universaliter  loquuntur,  illud 
potissimum :  Non  est  qui  faciat  bonum, 
non  est  usque  ad  unum.  Ex  quibus  de- 
inde  rursus  universalem,  omnes  et  singu- 
los  homines  complectentem ,  facit  illatio- 
nem,  dicens  :  Ut  omne  os  obstruatur ,  et 
subditus  fiat  omnis  mundus  Deo.  Nec 
pluribus  opus  est  argumentis  in  re  tam 
manifesta. 

Ad  objectionem  vero  respondemus,  Pauli 
coUectionem ,  quae  brevis  et  proinde  obs- 
cura  est ,  exphcandam  esse  hoc  modo  : 
Gentilium  et  Judaeorum  praecipui,  et  a 
quibus  maxime  erat  exspectanda  justitia, 
quippe  qui  prae  caeteris  hominibus  sa- 
pientiam  ,  ut  philosophi ,  et  divinae  legis 
notitiam  ,  ut  nomodidascali,  profitebantur, 
peccaverunt  et  a  justitia  longe  aberrave- 
runt :  igitur  et  omnes  caeteri,  quibus  nec 
sapientiae  studium  cordi  fuit,  nec  legis 
divinae  notitia  contigit.  Argumentum  est 
a  minori.  Nec  vero  plenior  exigenda  fnit 
de  singulis  probatio  :  quum  intelligenti 
satis  sit  rationem  adferri  posse  singulis  et 


omnibus  communem,  nec  ignotam ;  id  est 
humanae  naturae  corruptionem  :  etsi  causa 
ejus  passim  lateret.  Haec  porro  si  Judaeo 
minus  persuadeant,  audiat  quae  sequun- 
tur. 

10.  Sicut  scriptum  est :  Quia  non  est 
justus  quisquam.  m 

11.  Non  est  intelligens ,   non  est  re-  ^ 
quirens  Deum. 

12.  Omnes  declinaverunt,  simulinu- 
tiles  facti  sunt:  non  est  qui  faciat  bo- 
num.,  non  est  usque  ad  unum. 

13.  Sepulcrum  patens  est  guttur  eo- 
rum;  linguis  suis  doloseagebant.  Vene- 
num  aspidum  sub  labiis  eorum. 

14.  Quorum  os  maledictione  et  ama- 
ritudine  plenum  est. 

15.  Veloces  pedes  eoru7n  ad  effun- 
dendum  sanguinem. 

16.  Contritio  et  infelicitas  in  viis 
eorum.  | 

17.  Et  viam  pacis  non  cognoverunt. 

18.  Non  est  timor  Dei  ante  oculos 
eorum.  Omnes  sub  peccato  esse ,  copio- 
sius  adhuc  probat  propter  Judaeos  ex 
scriptura ,  tanquam  propria  (sicut  infra 
dicit)  ipsorum  lege,  convincendos.  Arguit 
autem  haec  probatio  ,  quemadmodum  su- 
perius  admonui ,  universalem  iutellectum 
illius  conchisionis  :  omnes  sub  peccato 
esse.  Dicitur  enim :  Quia  non  est  justus 
quisquam  etc.  Item  :  Omnes  declinave- 
runt,  simul  inutiles  facti  sunt :  non  est 
qui  faciat  bonum,  non  est  usque  ad 
unum.  Accedit  et  generalitas  hominum 
illo  versu  ejusdem  Psal.  significata :  Do- 
minus  de  coelo  prospexitsujjer  filiosho- 
minum  :  ut  videat  si  est  inteUigens  aut 
requirens  Deum.  Post  quem  versum  pro- 
xime  sequuntur  verba  a  Paulo  citata : 
Omnes  declinaverunt  etc.  Hoc  enim  quid 
est  aHud,  quam  omnes  inventos  malos,  ne- 
minem  bonum  ?  Verum  haec  intellige  juxta 
mentem  et  scopum  Pauli ,  de  filiis  homi- 
num,  id  est  humano  genere,  quale  est  ex 
sua  origine ,  et  quaHs  unusquisque  perse- 
verat,  donec  justitiae  Dei  per  fidem  Jesu 
Christi  particeps  fiat.  Non  sum  nescius, 
Hieronymum  alicubiscripturamhanc:  Om- 
nes  declinaverunt ,  simul  inutiles  facti 

sunt,  interpretandam  docere  secundum 
illum  canonem  scripturarum,  quo  signum 
universale  non  ad  tntum,  sed  ad  partern 
maximam  referendnm  sit,  velut  in  eo  quod 
Apostolus  dicit :  Omnes  quae  sua  sunt 
quaerunt.  Philipp.  2.  Sic  enim  censet  in 
Epist.  146.,  quae  est  de  filio  prodigo  ad 
Damasum  Papam ,  et  in  comment.  epist. 
ad  Epli.  sub  finem  capitis  primi.  Quam 
Hierouymiinterpretationemetiam  alii  qui- 
dam  sequuntur. 

Mihi  tamen  Paulino  sensui,  atque  etiam 
Davidico  ,  convenientius  videtur ,  ut  uni- 
versaliter  utriusqiie  verba  accipiantur ,  eo 
modo  quo  dixi.  Nam  de  Paulo  satis  puto 
constare.  Sed  et  Davidis  non  aliam  in  suis 
verbis  arbitror  esse  sententiam,  quam  quae 
fuit  Isaiae  prophetae  in  hisce  consimilibus 
cap.  53.  Omnes  nos  quasi  oves  erravi- 
mus :  unusquisque  in  viam  suam  decli- 
navit.  Quae  verba  nemo  Theologus  ne- 
gaverit  ad  omnes  omnino  pertinere,  quos 
comprehendit  id,  quod  proxime  sequitur  : 
Et  posuit  Dominus  in  eo  iniquitatem 
omnium  nostrum.  Alibi  quoque  Hiero- 
nymus  hoc  universali  sensu  versum  Davi- 
dicum  accipit ,  iit  in  commentario  super 
Isaiae  52.  ita  scribens:  Opportuno  tem- 
pore  pro  cunctis  sanguinem  fudit,  Chri- 
stus,  quando  omnes  declinaverant,  simul 
inutiles  facti  erant:  non  erat  qui  face- 
ret  honum ,  non  erat  usque  ad  unum  : 
ut  pro  omnihus  gustaret  mortem ,  quia 
omnes  peccaverant,  et  indigehant  glo- 
ria  Dei.  Haec  ibi. 

Sed  quaeret  aliquis,  quomodo  ad  omnes 
et  singulos  pertineant  quae  sequuntur  apud 
Paulum  :  Sepulchrum  potens  est  guttur 
eorum  etc,  usque  ad  finem  citati  testimo- 
nii.  Resp<indeo  Pauhim  non  sentire,  quod 
in  omnibus  et  singulis  fuerint  omnia  vitia 
quae  hic  enumerat,  sed  aliainaliis;  ita 
tamen  ut  omnes  in  vitio  et  peccato  fuerint, 
omnes  declinaverint,  et  ad  bonum  facti 
sint  inutiles :  denique  inter  omnes  nuUus 
sitjustus,  nulhis  intelligens ,  nuHus  qui 
Deum  quaerat  aut  timeat,  aut  quod  bonum 
est  faciat :  sensu  nimirum  antea  declarato. 

Caeterum  quod  ad  scripturas  hic  ab 
Apostolo  citatas  attinet,  etsi  jam  olim  in 


vulgatis  codicibus  Latinis  extiterint  omnes 
imo  loco ,  scilicet  in  Psal.  13.  etiam  ante 
Hieronymi  et  Augustini  tempora :  scien- 
dum  tamen  est,  neque  in  Hebraeo ,  neque 
apud  LXX.  interpretes  in  eo  Psal.  omnes 
haberi.  Quod  et  diserte  testatur  Hierony- 
mus  in  praefat.  lib.  16.  suorum  comment. 
in  Isaiam,  adstipulante  etiam  commentario 
Psahnorum,  qui  Hieronjmi  titulum  habet. 
At  neque  Chaldaea  paraphrasis  in  eo  loco 
agnoscit.  Addit  ipse  Hieronymus,  omnes 
Graeciae  tractatores,  qui  in  Psalmos  edi- 
dere  commentarios,  idipsum  liquido  con- 
fiteri,  dicitque  eos,  qui  artem  contexenda- 
rum  inter  se  scripturarum  Apostoli  nes- 
ciebant,  cum  quaererent  aptum  locum,  ubi 
assumptum  ab  eo  ponerent  testimonium, 
quod  absque  auctoritate  scripturaepositum 
non  putabant ,  transtulisse  in  eum  Psal- 
mum^  in  quo  repererunt  prima  verba.  Fu- 
ere  quidem  nonnulli,  quiversus  illos,  quos 
alio  relegat  Hieronymus ,  contenderent 
Hebraico  textui  in  Psalmo  memorato  de- 
tractos  esse,  et  restitui  debere,  idque  ex 
quodam  Hebraico,  quod  allegant,  Psalte- 
rio  Anglicanae  ecclesiae.  Sed  eos  bene 
et  solide  refellit  vir  doctissimus  F.  Lucas 
suis  in  sacra  biblia  notationibus;  ad  quas 
lectorem  remitto. 

Jam  ex  quibus  locis  collecta  sit  haec 
testimoniorum  congeries,  eodem  indice 
Hieronymo  paucis  accipe.  Primi  versus 
usque  ad  illud  :  Sepulcrum  patens ,  de- 
prompti  sunt  ex  Psal.  13.  jam  dicto ,  qui 
Hebraeis  est  14.  At  versus  ille :  Sepul- 
crum  patens  est  guttur  eorum,  linguis 
suis  dolose  agebant,  sumptus  est  ex  Psah 
5.  Quodsequilur:  Venenum  aspidum  sub 
lahiis  eorum ,  decerptum  est  ex  Psalm. 
139.  non  autem,  ut  vult  autor  ille  incer- 
tus  commentariorum  in  Psalmos,  ex  Deu- 
teronomio.  Nam  in  eo  libro  non  hoc  legi- 
tur,  sed  venenum  aspidum  insanabile, 
cap.  32.  in  cantico  Mosis.  Quod  statim  se- 
quitur:  Quorum  os  maledictione  etama- 
ritudine  plenum  est,  habetur  in  Psah  9., 
qi;i  Hebraeis  est  10.  Porro  verba  sequen- 
tia:  Veloces  pedes  eorum  et  caetera  us- 
que  ad  illud  :  Non  est  timor ,  desumpta 
sunt  ex  Isaiae  cap.  59.  Quod  ita  esse  re- 

petit  in  eundem  Isaiae  locum  scribens 
Hieronymus.  Illud  postremum:  Non  est 
timor  Dei  ante  oculos  eorur,i ,  in  Psal. 
35.  principio  legitur.  Nec  in  hoc,  ait  Hie- 
ronymus,  cuiquam  videatur  esse  diver- 
sum,  si  quod  in  suis  locis  numero  dicitur 
singulari,  ab  Apostolo  pluraliter  dica- 
tur:  qui  scribebat  ad  plurimos ,  et  in 
unum  sensum  multa  cogebat  exempla. 
Sic  ille.  A  quo  Cajetanus  in  locis  desig- 
nandis  uonniliil  dissentit ,  sed  praeter  ae- 
quum. 

Eestat  ut  testimonia  haec  a  Paulo  ci- 
tata  breviter  exponamus.  Nofi  est,  inquit, 
justus  quisquam.  Graece,  non  estjustus, 
ne  quidem  unus,  scilicet  in  universo  bo- 
minum  genere  :  quod  intellige  ,  quantum 
ad  naturae  comiptionem  attinet,  et  ante- 
quam  quisque  justificetur  ex  fide.  Item 
non  est  quisquam  intelligens,  id  est  sapi- 
ens  ea  quae  Dei  sunt.  Non  est  exquirens 
Deum ,  id  est  bonis  actionibus  sese  Deo 
commendans.  Omnes  originaliter  infecti 
atque  corrupti,  a  recto  deflexerunt  ad  ini- 
quitates.  Simul  omnes  ,  excepto  nemine , 
facti  sunt  ad  legem  implendam  et  opera 
pietatis  exercenda  prorsus  inepti  atque 
inutiles :  quodin  Hebraeo  est, putruerunt, 
sive  rancidi  facti  sunt.  Nonestquisquam 
qui  faciat  bonum ,  Graece  XpT^OTOtYjTa, 
bonitatem;  sed  Hebraice  ^V^ ,  bonum, 
id  est  opus  Deo  acceptum.  Vel:  Non  est 
quisquam ,  qui  bene  vivat ;  qui  ita  faciat 
bonum,  ut  bonus  dici  possit.  Sic  enim  in 
4  Reg.  et  2  Paralip.  de  quibusdam  Regi- 
bus  Juda  dicitur ,  quod  fecerint  bonum, 
rectum,  placitum,  coram  Domino.  Non  est 
usque  ad  unum,  id  est  ne  unus  quidem. 
Nam  iuclusive  exponendam  esse  voculam 
usque,  secus  quam  in  expositione  Psalmi 
vult  Augustinus ,  ut  Christum  excipiat , 
recte  monet  Cajetanus :  Nullus  enim,  in- 
quit,  purus  homo  excipitur.  Ethic  sensus 
patet  ex  eo,  quod  in  Graeco  praecessit: 
oLdk  clg_,  ne  quidem  unus. 

Porro  sepulcro  patenti  simile  est  gut- 
tur  eorum ;  quia  sicut  sepulcrum  patens 
exhalat  tetrum  ac  pestiferum  foetorem, 
ita  ex  ore  illorum  impuri,  pestilentes, 
noxiique  sermones  exeunt.  Linguis  suis 


utuntur  ad  dolum  et  fraudem,  aliud  lo- 
quentes,  aliud  sentientes.  Et,  quasi  qui 
veneuum  aspidum,  id  est,  nocentissimum 
sub  labiis  vel  in  labiis  gerant,  semper 
parati  sunt  pestiferum  virus  latentium 
cogitationum  ex  oris  pharetra  depromere, 
et  in  quemlibet  ejaculari.  Quorum  os  ma- 
ledictione  sive  exsecratione  et  amarulen- 
tia  plenum  est;  ita  ut  vix  aliud  ore  pro- 
fcrant  iu  eos ,  quibus  ofi^ensi  sunt ,  quam 
contumelias  et  maledicta.  Est  autem  ama- 
ritudo  sive  amaruleutia,  dum  odium  cor- 
dis  in  ore  et  sermone  apparet.  Veloces 
pedes  eorum  ad  effundendum.  sangui- 
nem,  id  est,  ad  caedes  et  oppressiones  in- 
nocentium.  Contritio  et  infelicitas  inviis 
eorum.  Infelicitas  Graece  TaAaiTttopta^ 
miseria,  aei-umna.  Calamitatem  legit  Cyp. 
lib.  de  zelo  et  livore.  Vox  Hebraea  apud 
Isaiam  vastitatem  significat.  Sensus :  Om- 
ne  eorum  studium  est  ut  alios  couterant 
et  vastent ;  adeo  ut  nati  videantur  in  alio- 
rum  perniciem. 

Viarum  nomine  studia  et  actiones  He- 
braea  phrasi  significari  notum  est.  Etviam 
pacis  non  cognoverunt,  scilicet  appro- 
bationis  notitia:  quia  pacem  et  justitiam, 
verae  pacis  conservatrieem ,  oderunt.  Ac 
si  dicat:  nolunt  ingredi  viam  pacis.  De- 
nique  quod  praecedentium  malorum  fons 
et  caput  est:  No?i  est  timor  Dei  ante 
oculos  eorum,  id  est,  oculis  mentis  non  ^ 
considerant  Deum  ubique  praesenLem, 
proindeque  timendum  esse,  tanquam  jus- 
timi  vindicem  malorum.  Hoc  enim  timore, 
velut  fraeno  cohiberi  solent  homines,  ne 
in  scelera  et  flagitia  praecipites  currant. 
Ex  hoc  loco  colligitur,  hominsm  peccando 
non  solum  amisisse  amorem  justitiae,  ve- 
rum  etiam  timorem  geheunae,  quemadmo- 
dum  docet  Prosper  lib.  contra  Collatorem 
cap.  19. 

19.  Scimus  autem,  quoniam  quae- 
cumque  lex  loquitur,  iis,  qui  in  lege  sunt, 
loquitur.  In  lege,  id  est  sub  lege,  legi 
sulijecti.  Ne  Judaeus  excipiat  et  dicat, 
haec  superiora  nihil  ad  se  pertinere,  sed 
de  impiis,  id  est  gentilibus  dicta  esse; 
nunc  ratione  probat  ea  Judaeis  esse  com- 
munia.  Legis  nomine  priori  loco  Psaknos 

et  Prophetas,  ac  verosimiliter  etiam  reli- 
quos  sacros  libros  comprehendit.  Nam  ex 
Psalmis  et  Prophetis  adducta  fuere  memo- 
rata  testimonia.  Atque  eo  modo  legis  vo- 
cabulum  etiam  Dominus  usurpat  Joannis 
15.  dicens:  Ut  adimpleatur  sermo ,  qui 
in  lege  eorum  scriptus  est:  Quia  odio 
habuerunt  me  gratis.  An  eadem  legis  ac- 
ceptio  sit  posteriori  loco,  cum  dicit ,  iis 
qui  in  lege ,  id  est  sub  lege  sunt ,  dubi- 
tari  potest.  Nam  solet  hacjocutione  Mo- 
saica  lex  intelligi,  quae  ut  summum  quatuor 
libris  continetur.  Verum  quia  tota  veteris 
testamenti  scriptura,  canone  Hebraeorum 
comprehensa,  Judaeis  erat,  ut  esse  debe- 
bat,  pro  veibo  Dei;  ideo  nihil  vetat  etiam 
hac  parte  totam  legis  nomine  comprehen- 
di,  tametsi  nihil  incommodi  est,  si  specia- 
liter  accipiatur.  Nam  sic  etiam  sensus 
congruit,  qui  est  hujusmodi:  Lex  et  pro- 
phetae ,  licet  multa  dicant  et  praedicent 
de  gentibus  a  populo  Dei  diversis,  et  ali- 
quando  ad  eas  etiam  sermonem  dirigant, 
ut  in  prophetis  videre  est ,  potissimum  ta- 
men  inteudunt  corripere,  castigare,  com- 
miuari ,  invehere  in  illorum  vitia ,  qui  sub 
lege  sunt :  praesertim  ubi  loquuntur  abs- 
que  determinatione  certae  alicujus  gentis. 
Haec  enim  quae  dixi  legis  sunt  ofEcia. 
Lex  autem  soli  populo  Hebraeorum  data 
fuit.  Bene  igitur  Apostolus  ex  lege  et  ejus 
increpatione  convincit  populum  illum  to- 
tum  fuisse  sub  peccato.  Alii  aliter  hanc 
probationem  explicant:  sed  meo  judicio 
minus  recte. 

Ut  omne  os  obstruatur.  Ut  illationem 
notat,  non  causain,  ac  si  dicat :  Hinc  fit  ut 
nemo  gloriari  possit  de  justitia,  nec  se  ex- 
cusare  in  Dei  judicio,  ne  Judaeus  quidem 
qui  in  lege  gloriatur.  Per  eam  ipsam  enim 
injustus  arguitur. 

Et  subditus  ftat  omnis  mundus  Deo. 
Subditus,  GraeceuTioStxog^  id  est  obnoxius, 
obstrictus  ad  poenara.  Augustinus  legit 
reus  lib.  de  gratia  Christi  cap.  8.  Sensus: 
Et  ut  appareat  omnes  omnino  homines, 
etiam  Judaeos,  esse  Deo  judici  ad  aeter- 
nain  luortem  obnoxios. 

20.  Quia  ex  operibus  legis  non  justi- 
ficabitur  omnis  caro  coram  illo.  Non 

Gall.  Estil  Comm.  Tom.  I. 


justiflcabitur  omnis  caro,  id  est  nuUa 
caro,  nullus  homo  justificabitur.  Notissima 
synecdoche,  caro  pro  homine.  Porro  quia 
Graece  est  SiOTt^  propterea  quod ,  ideo 
quia.  Sentit  enim  Apostolus  idcirco  etiam 
Judaeo,  qui  legem  accepit,  os  obstrui,  red- 
dique  eum  Deo  obnoxium,  quoniam  etsi 
legem  et  opera  legis  praetendere  velit,  non 
tamen  ex  illis  coram  Deo  justificetur, 
quum  maneat  illud,  quod  ante  probatum  et 
conclusum  est,  Judaeos  et  Graecos  om- 
nes  sub  peccato  esse  ;  nec  habere  de  quo 
coram  Deo  glorientur.  Quod  si  Judaeus, 
qui  legem  accepit,  ex  operibus  legis  non 
justificabitur ;  quanto  minus  gentilis,  qui 
legem  non  accepit?  Itaque  recte  dictum 
est,  omnis  caro.  Potest  autem  accipi  haec 
Pauli  sententia  velut  epiphonema  supra- 
dictorum.  Huc  enim  spectant  quae  dixit, 
ut  intelligatur  ex  lege  non  esse  justitiam  : 
unde  mox  coliigat  principale  suum  insti- 
tutum,  justitiam  esse  petendam  ex  fide. 

Quidamhoc  loco  intelligunt  opera  legis, 
qua  parte  caeremonialis  est.  Et  hoc  pu- 
tant  Apostolum  velle,  quod  justitia  non 
habeatur  per  sacramenta  veteris  legis,  sive 
per  observationem  legalium.  Pro  quo  in- 
tellectu  facere  videtur,  quod  eadem  haec 
propositio  habetur  Gal.  2.,  in  qua  epistola 
potissimum  de  legis  caereAonialis  ad  ju- 
stitiam  inutihtate  Paulus  disserit.  Verum 
de  illius  loci  sententia  videbimus  in  ejus 
commentario. 

Praesens  certe  doctrina  ad  legem  cae- 
remonialem  restringi  non  potest,  quemad- 
modum  bene  probat  Augustinus  lib.  de 
spiritu  et  litera  cap.  8.  et  29.  Primum, 
quia  continuo  subjungit  Apostolus :  Per 
legem  cognitio  peccati ;  quod  de  lege  mo- 
rali  in  decalogo  scripta  dici  manifestum 
est.  Et  ita  se  ipse  Apostolus  exponit  cap. 
7.  citans  illud  ex  decalogo:  Non  concu- 
pisces,  ac  subjungens  legem  sanctam  esse, 
et  mandatum  sanctum  et  justum  et  bonum. 
Quae  epitheta  maxime  competunt  in  legem 
moralcm.  Deinde  quia  verbis  hic  superio- 
ribus,  et  jam  ante  cap.  2.  ostenderat,  nec 
eos  quidem,  qui  legem  acc/a^perant ,  justi- 
tiam  fuisse  consecutos,   de  lege  morali  in- 

dubie  loquens;  ut  ibi:  Qui  praedicas  non 
furandum,  furaris,  et  quae  sequuntur. 

Adde,  quod  non  opponit  Apostolus  cae- 
remonlalia  moralibus,  sed  antithesim  sta- 
tuitinterid,  quod  estexoperibuslegis,  sive 
exlege,  etperlegem;  etid,  quodestgratis, 
atque  ex  fide,  et  per  fidem  ;  uti  docet  totus 
contextus  sequens.  Sed  nec  id,  quod  infra 
dicitur  :  Legem  ergo  destruimus  per 
fidem?  Absit:  sed  legem  statuimus ;  ac- 
cipi  potest  de  lege  caeremoniali ,  quam 
fides  Christi  promulgata  tollit  ac  destruit. 
lllud  quoque  capitis  sequentis :  Lexiram 
operatur,  ubi  enim  non  est  lex,  nec  prae- 
varicatio  ;  de  lege  morali  praecipue  veri- 
tatem  habet.  Nam  praevaricationes  ple- 
raeque  omnes  sunt  contra  leges  morales. 
Igitur  hoc  loco  vel  legem  moralem  opor- 
tet  iutelligi ,  vel  certe  legem  universam 
Mosis,  moralia  simul  et  caeremonialia 
complectentem.  Nam  a  tota  lege  vim  ju- 
stificandi  removere  vult  Apostoli^s.  Et 
sic  intellecta  sententia  magis  ad  amussim 
convenit  cum  ea,  quae  est  ad  Gal.  2. 

Praeterea  notandum  est  opus  legis  bi- 
fariam  sumi:  vel  pro  opere,  quod  lex 
praescribit,  quale  opus  vere  bonum  est ; 
de  quo  cap.  2.  Factores  legis  justifica- 
huntur  :  vel  pro  opere ,  quod  fit  ex  lege, 
id  est,  ex  sola  legis  cognitione,  et  non  ex 
fide.  Quo  posteriori  modo  loquitur  hic 
Panlus  de  operibus  legis,  ea  nimirum  in- 
telligens  quae  quis  facit  sola  lege  adju- 
tus.  Cujusmodi  erant ,  quae  faciebant  et 
adhuc  faciunt  Judaei ,  non  existimantes 
gratiam  redemptoris  ad  juste  vivendum 
sibi  esse  necessariam.  Qualiacumque 
enim  ea  sint,  ad  veram  justitiam  nihil 
conducunt.  Hoc  quippe  est  ex  operibus 
lea'is  neminem  iustificari  coram  Deo.  Sic 
opera  legis  exponit  Augustmus  complu- 
ribus  locis ,  ut  lib.  de  spir.  et  lit.  cap.  8., 
de  gratia  et  lib.'  arb.  cap.  12.  et  lib.  3. 
contra  2.  epist.  Pelag.  cap.  7.  Item  Hugo 
quaest.  82.  et  83. 

Quod  si  lex  a  Deo  data,  tanquam  legis 
naturalis  per  peccatum  obscuratae  quae- 
dam  interpres,  explicans  eam  ac  renovans, 
justitiam  praestare  non  potuit:  multo  mi- 
nus  id  potest  sola  lex  naturalis,    tali   in- 


terprete  destituta.  Quare  si  ex  operibus 
legis  scriptae  nemo  Judaeus  justificatur ; 
consequenter  intelligendum  relinquitur, 
multo  minus  gentilem  justificari  posse  ex 
operibus  legis  naturae,  quanturalibet  etiam 
humano  studio  excultae,  et  quibuscum- 
que  philosophiae  praeceptis  ehicidatae. 
Quocirca  nec  Aristotelis  Ethica,  quamvis 
suam  minime  contemnendam  habeant 
utilitatem,  cuiquam  sufficere  potuerunt  ad 
veram  et  salutarem  justitiam.  Unde  et 
Paulus  alibi,  tam  legis  scriptae  quam  na- 
turalis  opera  comprehendens  ,  communem 
de  utrisque,  quod  ad  salutem  nihil  con- 
ferant,  profert  sententiam.  Sic  enim  scri- 
bit  Judaeus  ipse  ad  Titum  gentilem  cap. 
3.  Non  ex  operibus  justitiae,  quae  feci- 
mus  nos,  sed secundum  suam  misericor- 
diam  salvos  nos  fecit. 

Videtur  autem  hoc  loco  et  deinceps  ju- 
stificari  seu  justificatio  generaliter  accipi. 
qua  nimirum  quis  vel  ex  impio  fit  justus, 
vel  in  adepta  justitia  progreditur.  Prius 
acceptionis  membrum  ex  sequentibus  ma- 
nifestum  est,  maxime  ex  eo,  quod  dicitur 
capite  sequenti :  Credenti  in  eum ,  qui 
justificat  impium ,  reputatur  fides  ejus 
ad  justitiam.  Posterioris  autem  membri 
justificatio  fuit  ea,  quae  ibidem  Abrahae 
tribuitur  ex  fide:  ut  qui  jam  ante  erat  ju- 
stus.  Quem  utrumque  justificationis  mo- 
dum  observare  est  etiam  apud  Jacobum 
Apostolum  cap.  2.  Igitur  mens  et  doctrina 
Pauli  est,  ex  operibus  legis  neque  primam 
obtineri  posse  justitiam  cum  remissione 
peccatorum;  neque  justitiam  habitam 
conservari ,  augeri ,  perfici  ;  neque  vero 
tanquam  ex  actibus  justitiae,  justura 
quempiam  apud  Deum  reputari. 

Per  legem  enim  cogtiitio  peccati.  In- 
teUige  exchisive  hoc  sensu :  Lex  solam 
praestat  et  ingerit  agendorum  et  fugien- 
dorum  notitiam  ,  dinn  alla  praecipit ,  alia 
prohibet.  Quod  enim  legeprohibetur,  pec- 
catum  est.  Non  ergo  per  legem,  neque  ex 
operlbus  legis  est  justificatio,  qua  pecca- 
tum  tollitur  et  lex  observatur.  Sermo  est 
de  eadem  lege ,  de  qua  supra ,  id  est ,  de 
lege  scripta  sive  Mosaica.  Nam  ea,  qua 
parte  moralis  est,  peccatum  ostendit :  sicut 

et  infra  dicit  cap.  7.  Peccatum  non  cog- 
novi  nisi  per  legem.  Nam  concupiscen- 
tiam  nescieham ,  nisi  lex  diceret:  non 
concupisces.  Unde  patet  falli  Origenem, 
qui  legem  naturalem  ab  initio  mentibus 
hominum  insitam  existimat  liic  significari. 
Quamvis  enim  Cain  et  alii  multi  ante  le- 
gem  scriptam  habuerint  agnitionem  male- 
factoram  suorum,  accusantibus  ipsos  suis 
conscientiis ;  obscurior  tamen  et  imperfec- 
tior  erat  ea  notitia. 

Nam  lumen  naturale  rationis  ita  pec- 
cato  fuit  obnubilatum,  ut  multa,  quae  pec- 
cata  sunt ,  non  putarentur  esse  peccata ; 
multa  quoque  levia  putarentur,  quae  gra- 
via  sunt.  At  vero  per  legem  a  Deo  datam 
et  tabulis  inscriptam  multo  clarior  atque 
perfectior  accessit  peccati  cognitio :  nec 
solum  quatenus  rectae  rationi  peccatum 
repugnat ,  verum  etiam  qua  Dei  offensa 
est,  et  a  Deo  graviter  puniendum :  quod 
utrumque  per  solam  naturae  legem  pauci, 
nec  ii  nisi  imperfecte,  poterant  cognoscere. 
Denique  si  de  lege  naturae  partem  hanc 
interpreteris,  non  perinde  contra  Judaeum 
valebit,  qui  dicere  poterit :  et  si  per  legem 
naturae  tantum  peccati  cognitio  sit ,  legi 
tamen  Jivinae,  quam  ipse  accepit,  amplius 
esse  tribuendum.  Sentiuut  nobiscum  Au- 
gustinus  lib.  de  spiritu  et  litera  cap.  8.,  et 
commentatoves  fere  omnes. 

21.  Nunc  autem  sine  lege  justitia  Dei 
manifestata  est :  testificataa  lege  etpro- 
phetis.  Postquam  ostendit  ex  lege  non  esse 
justitiam,  docere  nunc  incipit,  unde  ea  pe- 
tenda  sit,  nempe  ex  fide  Jesu  Christi.  Qua 
in  re  versari  cardinem  Paulinae  disputa- 
tionis  in  hac  epistola,  diximus  initio.  Nunc, 
id  est,  tempore  praedicationis  evangelicae, 
vel  nunc  autem ,  id  est  atqui,  at  ver'.». 
Sic  enim  accipitur  interdum,  ut  non  tem- 
pus ,  sed  assumptionem  vel  adjunctionem 
significet.  Vide,  quae  adnotamus  ad  illud 
Heb.  11.  Nunc  autem  meliorem  appe- 
tunt.  Justitia  Dei,  id  est,  ea  justitia,  qua 
coram  Deo  quis  justus  est.  Praecessit 
enim  :  Ex  operibus  legis  non  justificabi- 
tur  omnis  caro  coram  iUo.  Nunc,  inquit, 
justitia  Dei,  justitia  vera,  qua  in  Dei  con- 
spectu  et  judicio  justi  sint  homines,  mani- 


festata  est  et  palam  annuntiata ,  ac  reipsa 
exhibita  siue  lege ,  id  est ,  non  per  opera 
legis  :  tametsi  testificationem  liabeat  a  lege 
et  prophetis.  A  lege  quidem,  id  est,  ex  li- 
bris  legis,  ubi  scriptum  est :  Tn  semine  tuo 
benedicentur  omnes  gentes.  A  prophetis 
autem ,  in  quibus  legitur :  Justus  ex  fide 
vivit. 

Sciendum  est  Augustinum  lib.  de  gratia 
Christi  cap.  8.  et  de  spiritu  et  litera  cap.  9. 
illud,  sine  lege,  jungere  cum  justitia  Dei, 
quod  et  sequitur  Hugo  quaest.  87.,  ut  ju- 
stitia  Dei  sine  lege  intelligatur ,  quae  non 
est  ex  lege.  Sed  ea  coustructlo  coactior 
est,  et  non  necessaria.  Nam  sensus  eodem 
recidit  cum  expositione  prius  data.  Minus 
vero  placet ,  quod  alii  quidam  sine  lege 
exponunt,  cessante  lege.  Non  enim  agit 
nunc  Apostolus  de  legis  aut  legalium  ces- 
satione,  nec  opportunum  erat,  ut  ageret: 
sed  de  legis  effectu.  Docet  enim,  quid  lex 
possit,  quid  non  possit :  peccatum  osten- 
dere  potuisse,  justitiam  praestare  non 
posse  ,  ideoque  sine  ea  justitiam  esse  ma- 
nifestatam  et  exhibitam. 

Porro  ea  mauifestatio  seu  manifestata 
exhibitio  justitiaeDei  sine  lege  potissimum 
facta  est  in  conversione  gentilium,  qui  le- 
gem  non  acceperant;  quorum  tamen  verae 
justitiae  attestabantur  externa  signa  ;  prout 
Cornelii  centurionis  et  ah'orum  exempla  in 
Actis  commemorata  nos  docent.  Unde  et 
Galatis  dicitur  cap.  3.  Ex  operibus  legis 
spiritum  accepistis,  an  ex  auditu  fidei? 

22.  Justitia  autem  Dei per  fidem  Jesu 
Christi  in  omnes  et  super  omnes,  qui 
credunt  in  eum.  Graece  non  additur  in 
eum  ;  satis  tamen  intelligitur.  Nam  et  Sy- 
rus  interpres  addendum  putavit.  Cohae- 
rent  haec  verba  superioribus  epanalepsi 
quadam,  exponente  causam  ac  modum  ju- 
stitiae  Dei,  quam  dixit,  acquirendae.  Sen- 
sus  enim  est :  jiistitia,  inquam  ,  Dei ,  quae 
est  per  fidem  Jesu  Christi ;  idque  in  omnes 
et  super  omnes  credentes  in  Christum.  Hi 
enim  omnes  justificantur,  siveJudaei  sint, 
sive  gentiles  Cuni  dicit  justitiam  Dei  ha- 
beri  per  fidem ,  aperte  slgnificat  justltiam 
non  esse  ipsam  fidem  ;  quod  voUmt  haere- 
tici  Doctrina  enim  Apostoll  est  per  fidem 
5* 


68 


COMMENTARmS  IN  CAP.  m. 


acquiri  justitiam;  ita  tamen,  ut  ipsa  fides 
sit  initium  justificationis,  atque  etiam  pars 
quaedam  justitiae:  quemadmodum  infra 
plenius  declarabitur.  Haec  duo ,  171  om- 
nes  et  super  omnes ,  Oecumenius  ita  dis- 
tinguit,  ut  prius  ad  Judaeos,  posterius  ad 
gentiles  referafrur:  quod  Judaei  apud  se 
velut  domesticam  tiaberent  salutis  causam, 
nempe  Christum ;  a  quibus  extensa  deinde 
fuerit  ad  gentiles  et  super  gentiles  Dei 
gratia :  quia  salus  ex  Judaeis  est,  Joan. 
4.  Verum  non  hoc  Apostolum  velle ,  satis 
arguit  pars  sequens,  qua  diserte  significat 
se  indistincte  nunc  loqui  de  Judaeis  atque 
gentilibus.  Utrumque  igitur  hoc  membrum 
ad  utrosque  pertinet. 

Alii  dictum  putant  m  omnes ,  propter 
universalitatem  beneficii;  super  omnes , 
propter  sublimitatem.  Atqui  Graece  non 
est  uuep  ,  sed  lui ;  quemadmodum  priori 
loco  £tc ,  Paulo  fere  idem  significantia ;  ut 
verti  potuerit  hoc  modo ,  ad  omnes  et  in 
omnes.  Quare  si  quid  discriminis  est ,  ve- 
lim  ita  discerni,  ut  in  priori  significe- 
tur  accessus,  inposterioriperventio.  Habet 
enim  justificatio  suos  gradus.  Atque  id  est, 
quod  alii  dicunt  esse  ejusdem  iuculcatio- 
nem  per  auxesim  quandam. 

Porro  omnes  in  Christum  credentes  in- 
tellige,  non  quomodocumque,  sed  ea  fide, 
de  qua  cap.  1.  diximus  Apostolum  loqui : 
qua  videlicet  in  Christum  quis  credit, 
paratus  subire  et  agere  ea,  quae  ille  ordi- 
navit  ad  justitiam  consequendam,  vel  etiam 
retinendam  ,  id  est ,  credentes  fide  humili 
et  obediente.  De  qua  et  illud  accipiendum, 
quod  dicit  Dominus  Joan.  3.  Ut  omnis, 
qui  credit  in  ipsum ,  non  pereat ,  sed 
habeat  vitam  aeternam.  Ex  his  quoque 
responderi  potest  ad  id,  quod  quaeri  solet : 
utrum  haec  fides  informis  sit  an  formata. 
Jam  enim  supra  dictum  est,  eam  non 
prorsus  iuformem  esse,  sedformatam  bona 
vohmtate ;  in  qua  et  spes  et  dilectio  Dei 
includuntur. 

Xon  enim  est  distinctio.  Scilicet  inter 
Judaeos  et  gentiles ,  ac  si  dicat :  nullus 
est  hominum,  qui  possit,  aut  unquam  po- 
tuerit  aliter  justificari,  quam  per  fidem 
Jesu  Christi.  Haec  una  et  sola  via  est 


omnibus  proposita,  qua  perveniatur  ad 
justitiam.  Qua  de  re  graviter  disserentem 
vide  B.  Augustinum  lib,  de  peccato  origi- 
nali  cap.  24.  Quamquam  ilhid  sciendum, 
in  fide  Christi  mediatoris  implicita  pleros- 
que,  qui  Christi  adventum  antecesserunt,  2 
justificatos  fuisse;  quod  ex  professo  do-  » 
cent  Theologi  in  3.  Sent.  dist.  25.  Porro 
non  esse  distinctionem ,  probat  ex  causa 
communi. 

23.  Omnes  enim  peccaverunt.  Tam 
Judaei  quam  Graeci,  quemadmodum  in 
praecedentibus  ostensum  est  et  conchasum  : 
ut  quibus  est  morbus  communis,  sit  etiam 
communis  remedii  necessitas. 

Et  egent  gloria  Dei.  Ita  legendum, 
non  gratia  Dei,  quod  in  quibusdam  legi- 
tur.  Sensus  tamen  huc  recurrit,  juxta 
multorum  expositionem.  Putant  enim  hoc 
significari :  quoniam  omnes  peccaverunt, 
idcirco  omnes  egerc  Dei  miserantis  auxi- 
lio,  id  est ,  gratia  remissionis  ,  per  quam 
Dei  nomen  glorificetur  ;  ut  apud  Ezechie- 
lem  cap.  36.  Sic  intellexit  Augustinus  lib. 
de  spiritu  et  litera  cap.  9.  et  fere  Latini 
post  eum.  Sic  etiam  Theodoretus  in  com- 
mentario.  Atque  hunc  intellectum  confir- 
marevidentur  ea,  quaeproximesequuntur 
de  gratuita  remissione  peccatorum. 

Potest  autem  et  hic  esse  sensus :  Om- 
nes  confiteri  debent  se  peccatores ,  et  per 
hoc  gloriam  dare  Deo ;  quomodo  Josue 
dicebat  ad  Achan  furti  deprehensum :  Da 
gloriam  Deo ,  et  confitere ,  quid  feceris 
Jos.  7.  Quo  etim  sensu  dicitur  Apoc.  15. 
Et  non  egerunt  poenitentiam,  utdarent 
Deo  gloriam. 

Verum  notandum  est  verbum  uoxspouv- 
xaij  egent,  etiamveYtiYiosse  destituuntur, 
quemadmodum  verterunt  Erasmus  et  alii. 
Tum  sensus  esse  potest :  Quia  cmnes  pec- 
cavei-unt,  ideo  omnes  destituuntur  seu 
privantur  gloria  Dei,  id  est,  indigni  sunt 
vita  aeterna,  quae  non  datur  nisi  justis. 
Quem  sensum  indicant  Chrysostomus  et 
Theophylactus. 

At  vero  quamvis  hi  sensus  memorati 
probabilitatem  suam  habeant,  est  tamen 
alius  meo  judicio  verus  et  germanus  hu- 
jus  loci,  iste  nimirum  :  omnes  peccaverunt 

et  proinde  destituuntur  gloriaDei,  id  est, 
non  habent,  unde  coram  Deo  glorientur. 
Sic  enim  Paulo  gloria  Dei  est  gloria  co- 
ram  Deo  ,  sicut  eidem  hic  et  alibi  justitia 
Dei  est  justitia  coram  Deo.  Cui  locutioni 
similes  sunt:  oratio  Dei,  Lucae  6.  pro 
oratione  ad  Deum;  fides  Dei,  Marci  11. 
pri  fide  in  Deum ;  et  passim  fides  Jesu 
Christi,  pro  fide  in  Jesum  Christum.  Sic 
et  blasphemia  spiritus,  Matth.  12.  id  est, 
blasphemia  iu  spiritum.  Itaque  hac  parte 
dicitur  idem,  quod  superius,  ut  omne  os 
ohstruatur,  id  est,  ut  nemo  habeat,  unde 
glorietur ;  et  quod  inferius :  uhi  est  ergo 
gloriatio  tua?  Explicatur  autem  haec 
phrasis  cap.  seq. :  Si  Ahraham  ex  operi- 
hus  justificatus  est,  hahet  gratiam,  sed 
non  apud  Deum.  Ad  hunc  sensum  quam 
proxime  accedunt  Cajetanus  et  Toletus 
in  commentariis ,  et  Erasmus  in  para- 
phrasi.  Denique  contextui  sensus  hic 
apprime  quadrat. 

24.  Justiflcati  gratis  per  gratiam  ip- 

sius.    Justiflcati,    Graece    '5'.xa'.o6[ASVO'.^ 

praesentis  temporis   participio,   quo  La- 

tini  carent.  Non  ergo   significatur  prius 

homines   justificari    quam   peccent,    aut 

egeant  gloria  Dei ;  sed  eos,  qui  pecca- 

verunt,  nec   habent,   in  quo    glorientur 

coram  Deo ,  postea  justificari  etc.    Pro- 

inde  vertit  Erasmus :  justiflcantur  autem 

gratis.  Potest  et  ita  commode  verti :  jus- 

tificandi  gratis.  Quomodo  patres  concilii 

Tridentini  participium  dyiaC&pi^voucHeb. 

10.,  quod  interpres  vertit  sanctiflcatos, 

exponendum  putarunt,  quotquot  sancti- 

ficandi  essent,  sess.  22.  cap.  1.  Quod  se- 

quitur,  per  gratiam  ipsius,  tc,rf(r^v:/MZ 

additum  est,  ac  si  dicat  gratis,   id  est, 

per  gratiam  ipsius.  Nam  sensus  est,  ho- 

mines  peccatores   justificari  absque  ullo 

suorum  operum   merito ,  per  solam   gra- 

tuitam  Dei  bonitatem.  IIoc  autem  intel- 

lige  de  tota  justitia  ab   iuitio  usque  ad 

finem ;  de  qua  sub  nomine   salutis  idem 

Apostohis  verbis  antea  citatis :  Non  ex 

operibus  justitiae ,    quae   fecimus  nos, 

sed  secundum  suam  misericordiam  sal- 

vos  nos  fecit.  Hinc  Augustinus   epistola 

105.,  quae  est  ad  Sixtum  Romanum,  do- 


cet  justitiam  et  fidem  nusquam  vocari 
mercedem  ;  quamvis  remissio  peccatorum 
non  sine  aliquo  sit  merito,  propterea  quod 
reddatur  fidei  et  orationi  praecedenti.  Cu- 
jus  doctrinae  ratio  est,  quia  justitia  Chri- 
stiana  c  implectitur  totam  hominis  reno- 
vationem:  cujus  initium  est  a  fide,  quae 
prima  datur,  ut  per  eam  caetera  impe- 
trentur ;  uti  loquitur  idem  August.  lib.  de 
praedest.  Sanct.  cap.  7.  Eundem  vide  his 
consentanea  scribentem  in  epist.  106.  ad 
Paulinum  Nolanum  episcopum.  Ab  hac 
explicatione  sententiae  Paulinae  nihil  di- 
versum  est,  quod  docet  Synodus  Trid.  sess. 
6.  cap.  8.  nos  ideo  gratis  justificari,  quia 
nihil  eorum,  quae  justiflcationem  prae- 
cedunt,  sive  fides,  sive  opera,  ipsam 
justificationis  gratiam  promeretur.  Lo- 
quitur  enim  de  fide  prorsus  informi  et 
mortua,  quae  nihilo  magis,  quam  donum 
linguarum  aut  prophetiae  aut  scientiae,  si 
nihil  adsit  Christianae  dilectionis,  homi- 
nem  Deo  commendat  1  Cor.  13.  quemad- 
modum  et  de  operibus  totam  justificatio- 
nem  praecedentibus,  quae  nec  ipsa,  qua- 
liacumque  sint,  hominem  Deo  commen- 
dare  possunt. 

Dico,  totam  justificationem  :  cujus  ex- 
ordium  est  a  Dei  per  Jesum  Christum 
praeveniente  gratia,  qua  qui  a  Deo  aversi 
sunt,  ut  dicitur  ejusdem  sess.  cap.  5.,  nul- 
lis  eorum  existentibus  meritis  ad  conver- 
tendum  se  dispouuutur;  ad  quod  utique 
non  disponit  fides  omniuo  informis  et 
otiosa.  Et  hanc  esse  mentem  Concilii  satis 
etiani  ostendit  ipsius  subjuncta  probatio: 
Si  enim  gratia  est,  jam  non  ex  operi- 
hus:  alioquin  gratia  non  est  gratia.  Si- 
quidem  parum  solida  videretur  haec  pro- 
batio,  si  de  operibus  a  gratia  Christi  pro- 
fectis,  et  proinde  sub  latitudiue  justifi- 
cationis  comprehensis ,  Synodus  fuisset 
locuta.  Quanquam  alioqui  et  de  hujus- 
modi  operibus,  sicut  et  de  fide  iuvocante, 
ex  qua  ])rocedunt  ea  opera,  fatemur  vere 
dici,  quod  habitualem  justificationis  gra- 
tiam,  quae  videlicet  in  amicitia  Dei  cou- 
sistit,  et  datur  simul  cum  remissione  pec- 
catorum  ,  non  promerentur :  quatenus 
scilicethoc  promerendi  vocabulo  meritum 

condignnm  significetur.  Nam  quod  eam 
ex  congruo  mereantur,  sacris  literis  et 
sanctorum  patrum  attestationibus  valde 
coDsentaneum  est. 

Porro  ex  hoc  Apostoli  loco  et  aliis  si- 
milibus  constabilitur  dogma  catholicum 
adversus  Pelagianos  ac  Pelagianorum  re- 
liquias,  de  gratia  et  praedestinatione  Dei 
prorsus  gratuita.  De  quo  disputant  ex 
professo  Theologi  in  1.  Sent.  dist.  41.  et 
in  2.  dist.  26.  Vocat  autem  hoc  loco  gra- 
tiam  Apostolus,  quam  in  epistola  ad  Ti- 
tum  vocat  misericordiam,  id  est,  gratui- 
tam  Dei  benignitatem  ac  beneficentiam 
erga  miseros  et  indignos. 

Per  redemtionem,  quae  est  in  Christo 
Jesu.  Graeca  vox  aizuXuxpwoiq,  proprie 
significat  eani  redemptionem,  qua  capti- 
vus  pretio  pro  capite  ejus  persoluto  redi- 
mitur.  Id  enim  pretium  Graecis  Auxpov 
dicitur.  Estque  sensus:  peccatores  justi- 
ficari  per  redemptionem,  quam  appenso 
pretio  fecit  ac  meruit  Christus  Jesus: 
sive,  quod  idem  est,  per  Jesum  Christum 
redemptorem.  Quamvis  igitur,  quod  ad 
nostra  merita  attinet,  gratis  justificamur  : 
non  tamen  absque  meritis  et  satisfactione 
Christi ,  qui  sanguinis  sui  pretio  nos  a 
peccato  redemit,  atque  in  libertatem  jus- 
titiae  vindicavit,  denique  omnia  bona  ad 
salutem  pertinentia  nobis  promeruit:  ut 
proinde  recte  dicatur,  non  sohim  justifi- 
cationem  nostram,  sed  et  praedestinatio- 
nem  niti  meritis  Christi;  testante  eodem 
Apostolo  Eph.  1.  Elegit  nos  in  ipso  ante 
mundi  constitutionem.  Et  iterum :  Qui 
praedestinavit  nosin  adoptionem  filio- 
rum  per  Jesum  Christum.  Verumtamen 
etiam  hoc  i]'sum  fuit  gratuitae  erga  nos 
miserioordiae  Dei ,  quod  Christum  re- 
demptorem  et  satisfactorem  nobis  dederit. 
Unde  adhuc  sequitur: 

25.  Quem  proposuit  Deus  propitia- 
tionem  per  fidem  in  sanguine  ipsius. 
Quidam  vetusti  codices  habent  propitia- 
torem;  quibus  annuunt  textus  Amb.  et 
Syriaca  versio ,  necnon  quarundam  ec- 
clesiarum  breviaria.  Neque  enim  Graece 
est  lAaafjioVj  quod  propitiationem  signi- 
ficat,  ut  1  Joan.  2.  Ipse  est  propitiatio 


pro  peccatis  nostris,  et  4. :  Misit  Deus 
filium  suum  propitiationem  pro  pecca- 
tis  nostris;  sed  iXaa-n^ptov.  Potestque 
vel  neutro  genere  accipi  vel  masculino. 
Neutro  genere  vocabulum  est  sacris  scrip- 
turis  peculiare,  et  a  LXX.  interpretibus 
usurpatum ,  ad  significandam  tabulam 
illam  desuper  extensam  supra  arcam  tes- 
timonii;  quam  interpres  Hieronymus 
modo  propitiatorium,  modo  oraculum 
vocat.  De  quo  Exod.  25.  et  36.  Cujus  et 
Apostolus  meminit  Heb.  9.  Ad  ilhid  vero 
Paulum  hic  respexisse,  velut  ad  tjpum 
Christi,  existimant  Origenes  et  Theophy- 
lactus.  Quod  si  sequamur ,  vertendum 
esset  propitiatorium,  ut  fecit  Theophy- 
lacti  interpres.  Quod  etiam  Vallae  et 
Stapulensi  placet. 

At  probabilius  est  hic  accipi  genere 
masculino,  ut  propitiatorem  significet 
seu  reconciliatorem,  ut  vertit  Erasmus ; 
idque  cum  aUusione  ad  sacrificia  veteris 
legis,  ea  nimirum,  quae  erant  propitia- 
toria  pro  peccatis :  quae  quidem  omuia 
unius  sacrificii  crucis  figuram  praetule- 
runt.  Huc  invitat  maxime,  quod  additur  : 
Per  fidem  in  sanguine  ipsius.  Erant 
enim  omnia  sacrificia  propitiatoria  veteris  ^ 
legis  cruenta.  Nam  sine  sanguinis  effu-  1 
sione  non  fiebat  remissio.  Hebr.  9.  Quod 
si  propitiationem  legas ,  ut  tXaaTTjpiov 
avTt  TOJ  iXaaiJtoD  positum  sit  (quod  non 
improbo),  sensus  eodem  nihilominus  re- 
cidet,  qui  est  hujusmodi :  quera  Deus 
proposuit,  exhibuit,  ac  dedit  nobis  pro- 
pitiatorem  seu  jaropitiationem ,  id  est, 
tanquam  victimam  quandam  irae  suae 
divinae  propitiatoriam,  interveniente  sci- 
licet  effusione  sanguinis  ipsius ;  sicut  in 
veteri  testamento  victimarum,  quae  pro 
peccato  offerebantur,  sanguis  effundi  solet. 
Cujus  quidem  propitiationis  ac  reconci- 
liationis  participes  nos  effici  voluit  per 
fidem. 

Hic  vides  parte  iDa  in  sanguine  ipsius 
astrui  vocs.hri]o  propitiationem  sive  prn- 
pitiatorem.  Et  favet  Chrysostomus,  qui 
iUud  intermedium,  per  fidem,  non  vide- 
tur  legisse.  Alii  tamen  servato  ordine 
verbon;m  Apostoli  posteriorem    partem 

sic  exponunt:  cujns  propitiationis  par- 
ticipes  efficimur  per  fidem,  qua  credimus 
eum  pro  peccatis  nostris  expiandis  san- 
guinem  suum  effudisse,  simulque  confi- 
dimus  Deum  Patrempropter  effusum  san- 
guinem  filii  sui  nobis  fore  propitium. 
Nam  ea  parte,  in  sanguine  ipsius,  causa 
meritoria  significatur,  id  est,  passio 
Christi  salvatoris. 

Ad  ostensionem  justitiae  suae.  Hoc 
est,  ut  palam  mundo  declararet  ac  ma- 
nifestam  faceret  suam,  id  est,  Dei  justi- 
tiam,  qua  scilicet  homines  vere  et  coram 
Deo  justi  suut,  et  quam  non  dat  nisi 
Deus.  Haec  enim  tempore  veteris  legis 
non  erat  manifesta.  Chrysostomus  quidem 
et  commentator  Amb.  justitiam  Dei  in- 
telligunt,  qua  ipse  justus  est,  qua  ea- 
dem  vel  justificat  peccatores,  ut  ille  ex- 
ponit:  vel  fidem  praestat  promissorum, 
ut  iste. 

Verum  prior  sensus,  quem  tradit  Au- 
gustimis,  et  post  eum  Hervaeus,  congruit 
cum  superioribus,  ubi  dictum  est:  Nunc 
autem  sine  lege  Justitia  Dei  manifestata 
est.  Ac  rursum :  Justitia  Dei  per  fidem 
Jesu  Christi,  nec  non  cum  eo,  quod  dic- 
tum  est  capite  primo :  Justitia  Dei  in 
eo  revelatur  etc,  et  omnino  cum  scopo 
Pauli  in  hac  epistola.  Quidam  ostensio- 
nem  expouit  exhibitionem.  Nam  osten- 
dere  pro  exhibere  frequens  est  in  scriptu- 
ris.  Equidem  arbitror  utrumque  simul 
ab  Apostolo  significatum,  manifestatio- 
nem  cum  exhibitione.  Neque  enim  aliter 
manifestata  est,  quod  ante  dixit,  justitia 
Dei,  quam  quia  palam  mundo  fuit  ex- 
hibita. 

Propter  remissionem  praecedentium 
delictorum.  Graece  r.poysyovo-ujv  ajiap- 
xr^\idioiv,  id  est,  praeteritorum  seu  prius 
admissorum  peccatorum.  Hujus  partis 
duplex  est  expositio.  Una  quidem  et  ob- 
via,  quae  est  Origenis  et  Latinorum: 
Christum  a  Deo  Patre  datum  propitia- 
torem,  per  qucm  remitterentur ,  id  est, 
condonarentur  peccata  hactenus  admissa  ; 
non  quod  ad  remissionem  eorum,  quae 
postea  committerent  homines,  non  esset 
valitura  Christi  victima :  valet  enim  pror- 


sus  una  eademque  ad  delenda  totius  sae- 
culi  peccata,  quemadmodum  late  demon- 
strat  Apostolus  in  epistola  ad  Hebraeos; 
sed  praecedentia  solum  nominat,  ut  no- 
bis  insinuet  deinceps  post  effusum  et  se- 
mel  applicatum  unicuique  Christi  san- 
guinem,  non  esse  peccatis  vivendum, 
sed  justitiae;  sicut  exhortando  docet  infra 
cap.  6.  et  Heb.  10. 

Pro  altera  expositione  notandum  in 
Graeco  non  haberi  consuetum  vocabulum 
acpsaiv^  quo  significari  solet  remissio  de- 
biti;  sed  7ia'psotv,  quod  remissionem 
quidem  seu  dissolutiouem  significat,  sed 
eam,  quae  intentioni,  firmitati  ac  robori 
opponitur;  secundum  quod  ad  Heb.  12. 
scribitur:  Eemissas  manus  (Graece  xag 
uapstjjievac;  ^x^^P"'^  ^*  soluta  genua 
erigite. 

Plerique  languorem  seu  tabem  expo- 
nunt.  De  ea  voce  Budaeus  in  commenta- 
riis  linguae  Graecae :  Tia^psaic^  inquit, 
defectio  et  languor  est,  et  virium  cor- 
porisque  extenuatio  et  tabes.  Juxta  quam 
vocabuli  Graeci  significationem  Chrysos- 
tomus  et  Theophylactus  ita  hunc  locum 
exponunt:  Deum  cum  videret  mundum 
peccatis  praecedentibus  oppressum  cou- 
tabescere,  ac  veluti  paralyticum  jacere 
sine  spe  salutis,  misericordia  motum  mi- 
sisse  Christum  medicum  ac  propitiato- 
rem,  ut  remissio  peccatorum  hic  dicatur, 
non  qua  peccata  remittuntur,  sed  quam 
peccata  fecerant. 

Hicsensusvaldeprobabilis  est,  tametsi 
nec  prior  repudiandus.  Nam  verbum  Grae- 
cum  Tiapisvat^  quemadmodum  memorato 
loco  Budaeus  docet,  inter  alia  etiam  sig- 
nificat  indulgere,  condonare;  licet  in  ea 
significatioue  haud  facile  reperiatur  in 
sacris  literis.  Unde  et  Sjrus  iuterpres  de 
vocis  significato  dubius,  uti  conjicio, 
praetermittendam  duxit.  Tantum  enim 
vertit:  propter  peccata,  quae  ah  initio 
peccavimus.  Hlud  porro  minus  placet, 
quod  apud  commentatorem  Amb.  pro  re- 
missione  legitur  propositum ;  quamvis 
sic  etiam  legat  Augustinus  de  spiritu  et 
litera,  cap.  l3.  Nou  placet,  iuquam,  quia 
nec  Graeca  vox  id  siguificat,  nec  sensum 

ea  lectio  suppeditat  huic  loco  commodum. 
Verosimile  est  autem  interpretem  illum, 
qui  vertit  propositum,  in  Grraeco  non 
Tiapsotv^  sed  upd&eoiv  legisse. 

26.  In  sustentatione  Dei.  Graece  ev 
T^  avox^  Tou  0SOU,  id  est,  in  toleran- 
tia  Dei.  Superiori  capite  vertit  patien- 
tiam.  Quod  si  in  parte  praecedenti  remis- 
sionem  accipimus  condonationem,  sensus 
est :  quae  peccata  Deus  hactenus  tolera- 
vit  ac  patienter  tulit,  differens  judicium, 
nt  interim  suo  tempore  proj)itiatorem  ex- 
hiberet.  Si  vero  remissionem  intelligiraus 
languorem,  aptius  referetur  haec  pars  ad 
ipsam  remissionem  hoc  modo  :  qnam  re- 
missionem,  id  est,  languorem  humani 
generis  ex  peccatis  ortum  Deiis  hactenus 
toleravit.  Ad  hunc  modum  exponit  Chry- 
sostomus,  et  eum  secutns  Theophylactus. 
Quanquam  hujus  interpres  Latinus  men- 
tem  sui  autoris  non  videtur  assecutus. 

Ad  ostensionem  justitiae  ejus  in  hoc 
tempore.  Verti  potest  justitiae  suae,  ut 
supra.  Repetit,  quod  dixerat,  ut  addat, 
in  hoc  tempore ;  volens  per  hoc  signifi- 
care,  Denm  misisse  filium  suum  in  ple- 
nitudine  temporis,  uti  dicitur  GaL  4.,  hoc 
est,  eo  tempore,  quo  jam  satis  explora- 
tum  et  compertum  esset,  neque  per  legem 
naturae,  neque  per  legem  scriptam  posse 
languorem  peccati  sanari,  et  justitiam 
restitui.  Potest  tamen  et  aliter  haec  pars 
exponi.  Non  enim  hic  est  in  Graeco  prae- 
positio  etc  quae  supra,  ad  ostensionem 
justitiae  suae,  sed  Tipb':;,  qua  significari 
potest  usque  ad ;  ut  sit  sensus,  Deum 
tolerasse  peccata  hominum  usque  ad 
ostensionem  justitiae  suae,  id  est,  usque 
ad  hoc  tempus,  quo  suam  justitiam  mnndo 
volnit  patefacere  et  exhibere.  Quem  sen- 
sum  confirmat  addita  temporis  explicatio, 
in  hoc  tempore. 

Vt  sit  ipse  justus,  et  justificans  eum, 
qui  est  ex  fide  Jesu  Christi.  Christi  non 
est  in  Graeco.  Sensus :  Jesum  dedit  Deus 
propitiatorem,  ut  et  ipse  agnoscatur  jus- 
tus  in  se,  et  praeterea  autor  justitiae  in 
aliis,  scilicet  iis,  qui  sunt  ex  fide  Jesu 
Christi,  hoc  est,  qui  in  Christum  creden- 
tes  justitiam  ab  eo  per  fidem  exspectant. 


Phrasi  qtiadam  peculiari  fideles  dicun- 
tur  esse  ex  fide  Christi;  quemadmodum 
e  diverso  Judaizantes  esse  dicuntur  ex 
lege  et  ex  operibus  legis:  nempe  quod 
ex  his  justitiam  sibi  promitterent.  Habes 
ejusmodi  locutiones  cap.  proxime  se- 
quenfe,   et  ad  GaL  8. 

Dicebantur  etiam  Judaei  esse  ex  cir- 
cumcisione ;  sed  ob  id  tantum,  quod  se- 
cundum  legem  circumcisi  essent.  Inpriori 
parte  sententiae  justus  dicitur  Deus,  vel 
quia  promissa  servat,  ut  plerique  expo- 
nunt;  vel  potius  quia  in  seipso  rectissi- 
mus  est,  omnis  iniquitatis  expers.  Sic 
enim  priori  parti  melius  respondebit  po- 
sterior,  qua  dicitur,  et  justificans  eum  _ 
etc,  ut  utrobique  ejusdem  rationis  justi-'  M 
tia  intelligatur.  Nam  et  jnstitia,  id  est 
rectitudo  Dei  in  hoc  maxime  declaratur, 
quod  usque  adeo  odit  peccatum,  ut  ejus 
delendi  et  hominis  justificandi  gi-atia  filium 
siaum  miserit  in  mundixm  atque  in  mortem 
tradiderit. 

Caeterum  his  verbis  alludere  videtur 
Apostohis  ad  locum  Jes.  53.  qui  sic  habet:  j 
In  scientia  sua  justificabit  ipse  justus  1 
se.rvus  meus  muHos.  Nam  in  scientia 
sua,  sive,  ut  alii  vertunt,  in  cognitione 
sui,  idem  est  quod :  in  fide  quae  est  in 
ipsum.  Observavit  hoc  Joan.  Forerius  in 
commentario  prophetae.  Loquitur  quidem 
propheta  de  Christo,  Paulus  de  Deo :  sed 
hoc  nihil  obstat  allusioni,  praesertim  cum 
Christns  etiam  sit  Deus,  nosque  non  tan- 
tum  merito,   sed  et  potestate  justificet. 

27.  JJhi  est  ergo  gloriatio  tua?  ex- 
clusa  est.  In  Graeco  et  Syriaco  tua  non 
exstat,  ut  nec  apud  Chrysostomum :  tam- 
etsi  Theophylactus  legisse  videtur.  Qui 
legendum  aut  supplendum  putant,  intel- 
ligunt  Apostolum  hic  alloqui  Judaeum,  et 
conchidere  adversus  eum  ex  superioribus, 
quod  non  habeat  unde  glorietur  et  extol- 
lat  se  de  sua  justitia  supra  gentilem :  quan- 
doquidem  aeque  ut  gentilis  propter  pec- 
cata  Deo  sit  obnoxius,  et  Christi  propi- 
tiatoris  indigus. 

Alii  existimant  absoluto  sensu  dictum: 
Vbi  igitur  gloriatio  ?  Cum  enim,  ut  ajunt, 
in  superioribus  ostensum  sit  omnes  pec- 


EPISTOLAE  AD  ROMANOS.  VERS.  27.  28. 


73 


casse,  et  justitiam  non  ex  operibus,  sed  a 
fide  petendam  esse ;  recte  subinfert  Apo- 
stolus,   omnem  de  suis  meritis  gloriandi 
materiam  ereptam  esse  Judaeis  pariter  ac 
geutilibus :  quod  et  ante  de  utrisque  di- 
xerat  illis  verbis:  Et  egent  gloria  Dei. 
Sane  dicendura  puto,  quamvis  commune 
esset  utrisque  non  habere  de  quo  gloria- 
rentur,  lianc  tamen  interrogationem  insti- 
tui  proprie  ad  Judaeum  vel  de  Judaeo, 
qui  gloriabatur  adversus  gentilem  de  ju- 
stitia   legis   acceptae    a   Deo ,    sub    cujus 
etiam  persona  dudum  moverat  quaestio- 
nem   dicens :    Quid  ergo  ?  praecellimus 
eos  ?  Sed  et  ea,  quae  sequuntur  usque  ad 
finem  capitis ,  ostendunt  ad  eos  sive  de 
eis  esse  sermnnem,  qui  legem  acceperant. 
Porro  exclusa  dicitur  gloriatio,   quia  de- 
monstratum  est  ei  locum  non  esse  relictum. 
Per   quam    legem?  factorum?  non: 
sed  per  legem  fidei.  Factorum,  id  est, 
operum,  Graece  spycov.    Est  autem  lex 
operum,  per  quam  habetur  nuda  cognitio 
agendoruni.  Lex  fidei,  quae  fidem  exigit, 
per  quam  sine  operibus  exspectatur  a  Deo 
justitia.    Alio  nomine  lex  evangelii.  Vel 
certe  (quod  placet  Chrysostomo  et  Theo- 
phylacto),   legem   fidei   vocat   Apostolus 
ipsam   fidem,    qua   vekit   lege  impellitur 
homo    ad  quaerendam  a   Deo  justitiam: 
quemadm  idum  infra  cap.  7.  concupiscen- 
tia  vocatur  lex   peccati.  Per  eam  legem 
excluditur  Judaei  gloriatio,  quia  in  ope- 
ribus  gloriatur ;  dum  inanis  ac  de  nihilo 
esse   ejusmodi   gloriatio    convincitur.    Si 
enim   ex  fide  petenda  justitia  est ;  nihil 
igitur  ad  justitiam  opera  legis  conferunt, 
ut  de  iis  gloriari  Judaeus  possit. 

Quaeres:  quare  non  etiam  excluditur 
gloriatio  per  legem  operum,  quando  eam 
Judaeus  vere  non  implet?  Responsio: 
quia  lex  operum  non  docet,  per  quem  et 
quibus  auxiliis  ipsa  implenda  sit,  ut  quae 
tantum  agenda  praescribit.  Tum  quia  Ju- 
daeus  aliquo  saltem  modo  legem  operum 
implet,  nempe  serviliter  et  specie  externa. 
Quod  dum  facit,  magis  intra  se  fovet  de 
sua  justitia  noxiae  praesumptionis  vitium, 
ut  dicat :  Non  sunt  sieut  caeteri  homines, 
Lucae  18.  Legem  factorum  sunt  qui  legem 


Mosaicam  interpretentur,  qua  parte  cere- 
monialis  est,  dicentes  gloriationera  Ju- 
daeorum,  id  est,  legem  in  qua  gloriaban- 
tur,  exclusam  esse,  non  per  aliam  legem 
operum  similem,  sed  per  legem  fidei,  id 
est,  per  Evangelium  Christi,  quo  promul- 
gato  lex  Mosaica  cessavit.  Verum  non 
hic  agitur  de  legalium  abrogatione ;  quam 
rem  in  hac  epistola  dissimulat  Apostolus, 
quemadmodum  satis  ostendunt  ea,  quae 
scribit  cap.  14.  Qua  de  re  etiam  in  argu- 
mento  hujus  epistolae  nonnulla  diximus. 
Sed  de  diflferentia  legis  et  gratiae  tota 
Pauli  disputatio  est,  legis  inquam  mora- 
lis :  quemadmodum  ostensum  est  supra 
ad  versum  20.  Lex  igitur  operum  est  lex 
decalogi:  sine  cujus  operibus  mox  affir- 
mat  hominem  justificari  per  fidem.  Nec 
aliter  hunc  locum  intellexit  Augustinus, 
quem  consule  libro  de  spiritu  et  litera 
cap.  13.  et  14.  et  sequacem  ejus  Hugo- 
nem-^in  quaest.  hujus  loci. 

Si  quaeras,  cur  dicere  maluit  Aposto- 
lus  legem  fidei,  quam  simpliciter  fidem, 
aut  cur  omnino  quaestionem  sic  propo- 
suit:  per  quam  legem?  respondet  Chry- 
sostomus,  ut  a  legis  vocabulo  non  rece- 
deret,  quod  gratum  sciebat  auribus  Ju- 
daeorum. 

28.  Arbitramur  enim  justificari  ho- 
minem  per  fidem  sine  operibus  legis. 
Enim  Graece  o^v  igitur :  ut  haec  sit  il- 
latio  ex  supradictis.  Arbitramur,  Graece 
Xo-^iCoiiz^ct. ,  id  est  ratione  colligimus, 
Syr.  ratiocinamur :  quae  significatio  non, 
est  aliena  a  Latino  vocabulo  arbitrandi. 
Dicit  autem  hominem,  aitChrysostomus, 
commune  naturae  nomen  usurpans,  ne 
quishominum  exceptus  intelligatur.  Sen- 
sus :  Jam  ergo  colligimus  et  concludimus 
ex  superiori  disputatione  hanc  nostram 
propositionem.  Hominem  sive  gentilem 
justificari  per  fidem  qua  justitiam  appre- 
hendat,  etiamsi  legis  opera  non  adferat, 
ea  videlicet,  quae  soh-i  cognitione  legis 
adjutus  fecerit :  ut  quae  nihil  ad  justitiam 
conducant. 

Non  igitur,  ut  sectarii  volunt,  opera 
simpliciter  excluduntur  a  negotio  jnstifi- 
cationis ,  sed  opera  fidem  praecedentia. 

vel  non  a  fide  profecta,  quantumvis  ad 
lumen  insitae  rationis  lucerna  scriptae 
legis  accesserit.  Nam  quod  ad  opera  vere 
bona  ac  salutaria  attinet,  tenendum  pror- 
sus  quod  in  sua  docet  epistola  Jacobus 
Apostolus  cap.  2.  quoniam  ex  operibus 
justificatur  homo,  et  non  ex  fide  tan- 
tum:  quemadmodum  praecedenti  cap.  de- 
claratum  est.  Sed  haec  opera  sunt  ex 
fide,  non  ex  operibus  fides,  ait  Augusti- 
nus  libro  de  gratia  et  libero  arbitrio  cap. 
7.  Non  enim  virtutibus  venitur  ad  fidem, 
sed  per  fidem  venitur  ad  virtutes,  teste 
Gregorio  Magno  hom.  19.  super  Ezech. 
Siquidem  et  Cornelius  centurio,  cujus 
eleemosynae  ante  baptismum ,  angelo 
testante,  laudatae  sunt,  ut  de  eo  sub- 
jicit  ibidem  Gregorius,  non  operibus  ve- 
nit  ad  fidem,  sed  fide  venit  ad  opera, 
scilicet  haec  ipsa,  quae  ab  angelo  lau- 
data  sunt,  orationes  et  eleemosynas.  Ne- 
que  enim,  inquit,  poterat  bona  agere, 
nisi  ante  credidisset.  Porro  quae  fides 
hic  intelligatur,  satis  expositum  est  in 
superioribus.  Sed  et  Augustinus  loco  pro- 
xime  citato  fidem  expouit,  de  qua  Paulus 
Gal.  5.  scribit:  In  Christo  Jesu  neque 
circumcisio  aliquid  valeat,  neque  prae- 
putium :  sed  fides,  quae  per  dilectionem 
operatur.  Ea  est,  quam  supra  diximus 
fidem  obedientem  el  bona  voluntate  for- 
matam. 

Illud  hoc  loco  plenius  ac  distinctius 
explicandum,  quum  aliis  in  locis  scrip- 
tura  justificationem  adscribat  nunc  poeni- 
tentiae,  nunc  dilectioni,  nunc  invocationi 
divini  nominis,  nunc  sacramento  baptismi, 
ut  Act.  2.  et  3.  Luc.  7.  Joeb  2.  Joan,  3. 
Tit.  3.,  sintque  haec  omnia  ad  justifica- 
tionem  necessaria :  quaenam  sit  ratio,  cur 
Paulus  ita  peculiariter  eam  attribuat  fidei. 
Nam  si  respondeas,  fidem  a  dilectione  et 
caeteris  illis  non  esse  separandam;  e  di- 
verso  tibi  dicetur,  nec  illa  a  fide  sepa- 
randa  esse,  aut  separari  posse,  ut  ad 
justitiam  valeant. 

Itaqtie  respondeo,  complures  adferri 
posse  rationes,  ob  quas  secundum  doctri- 
nam  apostolicam  ex  fide  justificari  di- 
camur. 


Prima  ratio  est,  quia  fides  humanae 
salutis,  ac  proinde  justitiae  ipsius,  ini- 
tium  est:  non  solum  quia  fides  justitiam 
praecedit,  sed  quia  sic  eam  inchoat,  ut 
etiam  ipsius  pars  quaedam  sit:  quemad- 
modum  a  corde  principium  est  ^vitae  ho- 
minis,  quum  tamen  in  ipso  etiam  vita  sit. 
Quo  referendum,  quod  Gregorius,  in  ho- 
milia  paulo  ante  citata,  fidem  vocat  vesti- 
bulum  aedificii  spiritualis,  quoniam  huc 
non  intratur  nisi  per  fidem.  Et  tamen 
vestibulum  etiam  est  pars  aedificii. 

Sficunda  ratio,  quia  fides  fuudamen- 
tum  est  omnis  nostrae  justificationis:  ut 
quae  tota  fide  innitatur,  et  ab  ea  conti- 
nuo  susteutetur.  Id  quod  praeclare  docet 
Apostolus  in  epistola  ad  Hebr.  10.  et  11. 

Tertia,  quia  fides  ejusdem  nostrae 
justificationis  radix  est:  utpote  in  qua 
yirtute  contineatur  omnis  justitia  nostra, 
et  ex  qua  veluti  pullulet  atque  succrescat. 
Circa  quas  duas  rationes  illud  rursus  no- 
tandum ;  sicut  fundamentum  pars  est  do- 
mus,  et  radix  pars  arboris,  ita  fidem  esse 
partem  quandam  justitiae.  Tres  rationes 
jam  dictas  exprcssit  synodus  Trident. 
sess.  6.  cap.  8. 

Quarta  est,  per  fidem  sive  ex  fide  ho- 
minem  justificari,  quia  fides  impetrat  jus- 
tificatiouem,  et  quadamtenus  eam  mere- 
tur.  Hac  enim  ratione  dictum  est  pecca- 
trici  Luc.  7.  Fides  tua  te  salvam  fecit, 
id  est,  a  peccatis  justificavit.  Etenim  fides, 
ut  hic  accipitur,  opus  est  Deo  gratum, 
idemque  primum ,  cujus  intuitu  caetera 
donantur,  quaecumque  ad  justitiam  et 
salutem  hominis  pertinent :  ut  ob  hanc 
causam  merito  uon  solum  impetrare,  ve- 
rum  etiam  apprehendere  justitiam  fides 
dicatur.  Adfert  hanc  rationem  Augustinus 
libr.  de  spirit.  et  lit.  cap.  29.  et  30.  et  in 
epistola  105.  ac  alibi.  Unde  illud  ejus- 
dem :  Fides  impetrat,  quod  lex  imperat, 
concione  16.  in  Psahu.  118.  Item:  Non 
opera,  sed  fides,  inchoat  meritum,  libro 
retractationum  cap.  23. 

Accedit  et  quinta  ratio,  quae  quartam 
confirmat;  quod  nimirum  in  fide  magis 
quam  in  aliis  actibus  Deo  placitis  appa- 
reat  ac  manifestetur,  hominem  non  pro- 

pria  virtute,  sed  Christi  merito  gratis  jus- 
tificari.  Nam  id  ipsum  agnoscit  et  protesta- 
tur  is,  qui  in  Christum  credit ;  qua  qui- 
dem  agnitione  in  spem  erectus,  fidensque 
Deum  sibi  propter  Christum  propitium 
fore,  provocat  erga  se  misericordiam  Dei 
ad  impertiendum  ipsi  justificationis  bene- 
ficium:  sicut  in  quarta  ratione  dictum  est. 
Quod  vero  sectarii  docent,  per  fidem 
ut  causam  formalem  nos  justificari,  sicut 
non  sit  alia  nostra  justitia,  quam  fides ; 
id  quam  sit  alienum  a  mente  Pauli,  satis 
ostendit  illa  dudum  ab  eo  praemissa  sen- 
tentia :  Factores  legis  justificabuntur. 
Igitur  utrumqne  confitendum  est:  facto- 
res  legis  justificari;  nec  tamen  ex  operi- 
bus  legis  quemquam  justificari,  sed  per 
fidem.  Non  enim  factores  legis  ex  operi- 
bus  legis,  sed  ex  operibus  fidei  justifican- 
tur,  quantumvis  in  justitia  promoverint. 
Etenim  etiam  in  hoc  loco  justificationem 
generaliter  accipi  nihil  vetat,  ut  compre- 
hendat  progressum  et  augmentum  justi- 
tiae ;  de  quo  scriptum  est :  Qui  justus 
est,  justificetur  adhuc  Apoc.  22.  Semper 
enim  justus,  dum  in  hoc  saeculo  vivit,  ex 
fide  vivit. 

Ad  extremum  quaeretaliquis,  quomodo 
Paulus  modo  per  fidem,  modo  gratis  jus- 
tificari  nos  dicens,  non  ipse  seciim  pug- 
net:  maxime  si  in  fide  secundum  prae- 
dicta  statuendum  sit  aliquod  meritum 
justificationis.  Quidam  huic  quaestioni 
non  ahter  satisfieri  posse  putant,  nisi  me- 
ritum  hoc  inficiando.  Dicunt  enim  fidem 
esse  nudam  conditionem,  quam  Deus  exi- 
gat  ab  homine  praestandam,  si  velit  jus- 
tificari :  sicut  erat  aspectus  serpentis  ae- 
nei  iis,  quosmomorderantignitiserpeutes, 
Nuraer.  21.  Hac  enim  utuntur  compara- 
tione,  velut  argumento  ad  rem  figuratam : 
quasi  videlicet  aspectus  ille  non  debuerit 
esse  cum  obedientia  conjunctus  ;  ideoqiie 
etiam  impetrationis  ac  meriti  quandam 
rationem  habuerit;  aut  quasi  figura  de- 
beatper  omiiia  respondere  figurato  :  quum 
constet,  ac  multis  exemplis  doceri  possit, 
etiam  per  actiones  malas  interdum  actio- 
nes  bonas  et  sanctas  in  mysterio  praefi- 
guratas   fuisse.    Exempla    sunt   Noe    in- 


ebriati  Genesis  cap.  9.,  Samsonis  mere- 
tricemamantis  Judicum  cap.  14.,  Davidis 
insaniam  simulantis,  1  Regum  cap.  21.  et 
aliorum :  quemadmodum  vicissim  per  ac- 
tiones  bonas,  cujusmodimultae  erant,  qui- 
bus  immunditia  legalis  contrahebatur,  mala 
et  immunda  opera  typice  significata  fuere. 
Dicendum  proinde,  nullam  in  ea  Pauli 
doctrina  esse  repugnantiam,  quoniam  et 
fides  ipsa  gratis  datur,  tanquam  justitiae 
pars  quaedam  initialis,  ut  ante  dictum 
est.  Nam  fides  non  solum  gratiam  Dei, 
qua  justificamur,  agnoscit  et  impetrat: 
sed  eL  eam  inchoat.  Est  enim  fides,  ut 
sic  dicam,  gratiae  Dei  per  Christum  filia 
primogenita.  Nec  vero  prorsus,  ut  oportet, 
quis  credit  se  gratis  justificari,  nisi  credat 
et  ipsam  fidem,  qua  justificatur,  esse  gra- 
tuitum  Dei  donum.  Id  quod  perspicue 
docet  Apostohis  Ephes.  2.  ubi  cum  utrum- 
que  conjunxisset,  dicendo:  Gratia  estis 
salvati  per  fidem ,  statim  de  fide  sub- 
junxit:  Et  hoc  non  ex  vohis,  Dei  enim 
donum  est. 

29.  An  Judaeorum  Deus  tantum? 
Nonne  et  gentium'?  Imo  et  gentium. 
Graece:  certe  et  gentium.  Sensus  est: 
Deum,  quod  ad  beneficium  attinet  justi- 
tiae  et  salutis  aeternae,  non  solum  Ju- 
daeorum  Deum  esse,  verum  etiam  genti- 
lium ;  ut  qui  aeque  sint  Dei  creatura  ra- 
tionis  capax,  et  ad  supernam  fehcitatem 
ordinata ;  nec  necesse  eis  sit  per  circum- 
cisionem  Judaicae  nationi  incorporari,  ut 
justitiae  Dei  participes  fiant.  Quod  decla- 
rant  verba  sequentia. 

30.  Quoniam  quidem  unus  est  Deus, 
qui  justificat  circumcisionem  ex  fide,  et 
praeputium  perfidem.  Justificat,  Graece 
futurum,  '5r/.a'.oj3c'.  justificabit;  Latinis 
etiam  nonnullis  assentientibus.  Ex  fide,  et 
per  fidem,  non  ad  aliquam  differentiam 
dictum  est,  sed  ad  varietatem  locutio- 
nis ,  ait  Augustinus  libro  de  spiritu  et 
htera  capite  29.,  ac  docte  demonstrat  alio- 
rum  locorum  collatione.  Nam  et  contra 
Judaeos  jier  fidem  justificari,  et  gentes  ex 
fide,  testatur  idem  Apostolus  Gah  2.  et  .3. 
Distingnit  quidem  haec  duo  Paulus  Bur- 
gensis  ex  Tarantasia.  Distinguere  conan- 

tur  et  alii  quidam:  sed  inani  labore  se 
occupaut.  Sensus  euim  clarus  est :  Cum, 
inquit,  omnium  unus  et  idem  sit  Deus, 
unam  quoque  et  eandem  cunsequendae 
justitiae  rationem,  scilicet  ex  fide  sive  per 
fidem,  omnibus  sine  discrimine  providit, 
tam  gentilibus,  quam  Judaeis. 

31.  Legem  ergo  destruimus  perfidem? 
Objectionem  movet,  qua  dici  poterat, 
hanc  de  fide  doctrinam  spectare  ad  legis 
eversionem.  Destruimus,  Graece  xaxap- 
youjjicV^  id  est,  aholemus.  Augustinus  et 
ante  eum  Tertull.  legunt,  evacuamus.  Ita 
noster  interpres  supra,  fidem  Dei  eva- 
cuabit.  Sensus:  ergone  legem  abolemus, 
irritam  facimus,  otiosam  et  inutilem  red- 
dimus  bac  nostrade  justificatione  doctrina, 
qua  fidem  exigimus,  et  opera  legis  exclu- 
dimus  ?  Respondet : 

Absit:  sed  legem  statuimus.  Adeo  le- 
gem  non  destruimus,  inquit,  ut  potius 
eam  statuamus ,  id  est,  stabiliamus  et 
confirmemus.  Id quomodo  verum  sit,  nempe 
legem  per  fidem  statui,  trifariam  explica- 
tur.  Primum,  quia,  sicut  dicit  Augustinus 
libro  de  spiritu  et  litera  cap.  30.,  fides  im- 
petrat  gratiam,  qua  lex  impleatur.  Ean- 
dem  rationem  adferunt  Chrysostomus 
ejusque  sequaces.  Secundo ,  quia ,  quae 
lex  vetus  significabat  et  promittebat,  per 
legem  novam  exhibentur.  Impletur  enim 
promissio,  non  evacuatur,  quando  res  pro- 
missa  praestatur.  Qui  sensus  etiam  est 
apud  Chrysostomus :   et  probabilis   effici- 


tur  ex  illis  superioribus  Apostoli  verbis : 
Testificata  a  lege  et  prophetis.  Tertio, 
quia  per  hanc  justificationis  doctrinam  le- 
gitimum  officium  legis  osteuditur,  et  ab 
officio  fidei  discernitur,  dum  docetur,  per 
legem  haberi  cognitionem  peccati,  ut  su- 
pra  dictum  est,  et  latius  declaratur  infra 
cap.  7.,  per  fidem  vero  justitiam  acquiri. 
Verum  id  proprie  non  est,  legem  per 
fidem  statui.  Nam  etiam  sine  fide  per  le- 
gem  cognitio  peccati  habetur. 

Placent  igitur  duo  priores  sensus:  pri- 
mus  maxime.  Nam  legis  firmitas,  imple- 
tio,  consummatio  potissimum  intelligitur 
in  observatione  praeceptorum  ejus,  ut  pa- 
tet  supra  cap.  2.  Nec  obstat,  quod  dicunt 
fidem  non  esse  introductam,  ut  impleretur 
lex  Mosaica,  quam  per  Christum  abolitam 
esse  constat.  Loquitur  euim  Apostolus 
non  de  lege  caerimoniali,  sed  morali,  id 
est,  de  lege  decalogi :  nec  ea,  quatenus 
per  Mosen  lata ,  sed  ut  justitiae  prae- 
cepta  continet  omnibus  servanda,  Judaeis 
pariter  et  Graecis.  Porro  quod  Christus 
in  evangelio  dicit:  Non  veni  soJvere  le- 
gem,  sed  adimplere  Matth.  5.,  non  vi- 
detur  huc  pertinere.  Dictum  est  enim  aHo 
sensu,  quia  multa,  quae  minus  erant  in 
lege  expressa,  ipse  expressius  tradidit, 
et  facienda  praecepit.  Quanquam  et  aliis 
modis  legem  Christus  Dominus  adimple- 
vit:  tum  ea,  quae  lex  adumbravit,  exhi- 
bendo;  tum  ad  observanda  legis  praecepta 
gratiam  subministrando. 


CAPUT   QUARTUM. 

Quid  ergo  dicemus  invenisse  Abraham  patrem  nostrum  secundum 
carnem?  2.  Si  enim  Abraham  ex  operibus  justificatus  est,  habet  gloriam, 
sed  non  apud  Deum  ^).  3.  Quid  enira  dicit  Scriptura^)?  Credidit  Abra- 
ham  Deo:  et  reputatum  est  illi  ad  justitiam.  4.  Ei  autem,  qui  operatur, 
merces  non  imputatur  secundum  gratiam,  sed  secundum  debitum  ^).  5, 
Ei  vero,  qui  non  operatur,  credenti  autem  in  euni,  qui  justificat  impium, 
reputatur  fides  ejus  ad  justitiam  ^)  secundum  propositum  gratiae  Dei. 
6.   Sicut    et   David    dicit    beatitudinem    hominis,    cui  Deus    accepto    fert 


1}  Cap.  3,  20.  2)  1  Mos.  16,  6.  Gal.  3,  6.  Jac.  2,  23.  3)  Cap.  10,  5.  11,  6.  1}  Cap.  3,  24  seq. 

justitiam  sine  operibus:  7.  Beati,  quomm  remissae  sunt  iniquitates,  et 
quorum  tecta  sunt  peccata.  8.  Beatus  vir,  cui  non  imputavit  Dominus 
peccatum^).  9.  Beatitudo  ergo  haec  in  circumcisione  tantura  manet,  an 
etiam  in  praeputio?  Dicimus  enim ,  quia  reputata  est  Abrahae  fides  ad 
justitiam.  10.  Quomodo  ergo  reputata  est?  in  circumcisione,  an  in  prae- 
putio?  Non  in  circumcisione,  sed  in  praeputio^).  11.  Et  signum  accepit 
circumcisionis,  signaculum  justitiae  fidei^),  quae  est  in  praeputio:  ut  sit 
pater  omnium  credentium  per  praeputium,  ut  reputetur  et  illis  ad  justi- 
tiam:  12.  et  sit  pater  circumcisionis,  non  iis  tantum,  qui  sunt  ex  cir- 
cumcisione,  sed  et  iis,  qui  sectantur  vestigia  fidei  '*),  quae  est  in  praeputio 
patris  nostri  Abrahae.  13.  Non  6nim  per  legem  promissio  Abrahae,  aut 
semini  ejus,  ut  haeres  esset  mundi^):  sed  per  justitiam  fidei.  14.  Si 
enim,  qui  ex  lege,  haeredes  sunt,  exinanita  est  fides,  abolita  est  promis- 
sio*^).  15.  Lex  enim  iram  operatur^).  Ubi  enim  non  est  lex:  nec  prae- 
varicatio^).  16.  Ideo  ex  fide ,  ut  secundum  gratiam  firma  sit  promissio 
omni  semini,  non  ei,  qui  ex  lege  est  soluni ,  sed  et  ei,  qui  ex  fide  est 
Abrahae,  qui  pater  est  omnium  nostrum^),  17.  sicut  scriptum  est:  Quia 
patrem  multarum  gentium  posui  te "'),  anteDeum,  cui  credidit,  qui  vi- 
vificat  mortuos,  et  vocat  ea,  quae  non  sunt,  tanquam  ea  quae  sunt.  18. 
Qui  contra  spem  in  spem  credidit,  ut  fieret  pater  multarum  gentium, 
secundum  quod  dictum  est  ei :  Sic  erit  semen  tuum ").  19.  Et  non  infir- 
matus  est  fide,  nec  consideravit  corpus  suum  emortuum,  cum  jam  fere 
centum  esset  annorum,  et  emortuam  vulvam  Sarae  ^^).  20.  In  repromis- 
sione  etiam  Dei  non  haesitavit  diffidentia,  sed  confortatus  est  fide,  dans 
gloriam  Deo:  21.  plenissime  sciens,  quia,  quaecumque  promisit,  potens 
est  et  facere^^).  22.  Ideo  et  reputatum  est  illi  ad  justitiam.  23.  Non  est 
autem  scriptum  tantum  propter  ipsum,  quia  reputatum  est  illi  ad  justi- 
tiam:  24.  sed  et  propter  nos^^),  quibus  reputabitur  credentibus  in  eum, 
qui  suscitavit  Jesum  Christum,  Dominum  nostrum ,  a  mortuis:  25.  qui 
traditus  est  propter  delicta  nostra,  et  resurrexit  propter  justificationem 
nostram  ^^). 

SIMMARIUM  CAPITIS  QUAKTI. 

Exemplo  Abrahae  ostendit,   non  ex  operibus,  neque  ex  circumcisione,   neque  ox  lege,   sed  ex 
fide  exspectandam  esse  justitiam,  non  Judaeis  soiuni,  sed  omnibus  fideni  iilius  imitaniibus. 

1.  Quid  ergo  dicemus  invenisse  Abra- 
ham  patrem  nostrum  secundum  carnem? 
Invenisse,  id  est,  consecutum  esse,  phrasi 
Hebraea ,  qua    alibi  invenire   gratiam, 


misericordiam,  sapientiam,  vitam.  Duas 
quaestiones  initio  capitis  superioris  sibi 
fecerat  Apostolus :  quarum  posteriorem 
de  utilitate  circumcisionis ,   huc  usque  di- 


1)  Psaim.  31.  1.  seq.     «J  1  Mos.  12,  3.  .seq.  17,  24.  3)  i  mos.  17,  7.  seq.    ^)  Gal.   3,  7. 

5)  1  Mos.  17,  8.     6)  Gal.  3,  18.     ^)  Gal.  3,  10.    8j  Cap.  ,t,   13.    7,  7.   seq.     »)  Yers.    11.    12. 

10)  1  Mos.  17,  5.     '1)  1  Mos.  15,  5.     12)  1  Mos.  17,  17.  Heb.   11,   11.  seq.      133   Heb    11,   19. 
M)  Cap.  15.  4.  1  Cor.  10,  11.     i*)  Cap.  8,  11. 


78 


COMMENTARIUS  IN  CAP.  IV. 


latam,  nunc  repetit  aliis  verbis  ;  idque  su- 
jjradictorum  occasione,  maxime  ejus,  quod 
docuerat,  Deum  sine  discrimine  justificare 
tam  praeputium,  quam  circumcisionem  :  ex 
quo  sequebatur  ad  justitiam  nihil  interesse, 
sitne  quis  circumcisus  ,  an  non.  Ubi  jam 
locum  habet  quaestio :  Quae  igitur  utili- 
tas  circumcisionis  ?  Quoniam  vero  Abra- 
bam  primus  mandatum  circumcisionis  ac- 
cepit,  idemque  justus  ac  Dei  amicus  prae- 
dicatur  in  scripturis;  ideo  quaestionem 
resumit  in  persona  Abrahae,  quod  faten- 
dum  videatur,  eum  fuisse  justificatum  per 
circumcisionem.  Nam  dicere  poterat  Ju- 
daeus,  quid  ei  profuit  circumcisio,  si  non 
ad  justitiam?  Valde  enim  magni  faciebant 
circumcisionem  Judaei ;  ut  etiam  quidam 
ex  eis  dicerent  ad  gentiles :  Nisi  circum- 
cidamini,  non  potestis  salvari.  Act.  15. 

Porro  quaestioni  Paulus  ita  respondet, 
ut  doceat  non  ex  circumcisione ,  sed  ex 
fide  justificatum  fuisse  Abraham  :  nec  ta- 
men  inutile  fuisse  circumcisionis  signum. 
Quamquam  non  instituit  hic  agere  de  lege 
caerimoniali ,  quae  data  fuit  longe  post 
Abraham;  sed  solum  de  circumcisione, 
quae,  sicut  ait  Dominus  Joan.  7.  Non  ex 
Mose  erat,  sed  ex  patrihus:  licet  iusti- 
tutis  legalibus  sub  Mose  ceperit  annu- 
merari.  Nam  de  legalibus  in  universum, 
quod  nihil  ad  justitiam  conferant,  alibi 
docet  Apostolus  ex  professo :  ut  in  epis- 
tolis  ad  Galatas  et  ad  Hebraeos.  In  Gi-aeco 
hic  est  ordo  verborum :  Quid  ergo  dice- 
mus  Ahraham,  patrem  nostrum  inve- 
nisse  secundum  carnem  ?  ut  illud  secun- 
dum  carnem  referendum  videatur  ad 
verbum  invenisse.  Quod  quidem  voluit 
Syrus  interpres,  dum  ita  vertit :  Quid  igi- 
tur  dicimus  de  Ahraham,  principe  pa- 
trum,  quod  invenit  in  carne?  Quiu  et 
Latini  quidam,  ut  commentator  Ambros., 
Aquinas  et  Cajetanus  sic  interpretantur, 
ut  secundum  carnem  referant  ad  inve- 
nisse.  Juxta  quam  seu  lectionem,  seu  con- 
structionem,  sensus  erit:  Quid  dicemus 
Abraham,  patrem  nostrum,  cousecutum 
fuisse  per  circumcisionem  cai-nis? 

At  noster  iuterpres,  qui  verba  transpo- 
suit,  hunc  videtur  sensumfacerevoluisse: 


Quid  dicemus  Abraham,  qui  pater  noster 
est  secundum  carnem ,  id  est ,  secundum 
carnalem  propagationem  (loquitur  enim 
Apostolus  ex  persona  suae  gentis),  adep- 
tum  fuisse  per  hoc  ,  quod  fuit  circumcisus  ? 
Nam  de  circumcisione  moveri  quaestionem 
sequentia  docebunt.  Ita  quoque  Chryso- 
stomus,  ejusque  sequaces  ,  et  Photius  ex- 
ponunt,  agnoscentes  hyperbaton  in  textu 
Graeco.  Faventque  huic  constructioni  et 
sensui  alia  loca  apud  Paulum ,  ut  hujus 
epistolae  cap.  1. :  Ex  semine  David  secun- 
dum  carnem.  Et  infra  cap.  9.:  quisunt 
cognati  mei  secundum  carnem.  Ac  rur- 
sum:  Ex  quihus  est  Christus  secundum 
carnem.  Etl  Cor.  10.:  Videte  Israel  se- 
cundum  carnem. 

2.  Si  enim  Ahraham  ex  operihus  ju- 
stificatus  est,  hahet  gloriam,  sed  non 
apud  Deum.  Male  quidam  codices :  ex 
operihus  legis ,  addito  scilicet  vocabulo 
legis,  quod  nec  in  Graecis  est,  nec  in  Sy- 
riacis,  nec  in  melioribus  Latinis.  Sed  nec 
erat  ratio  ciar  adderetur,  quum  sermo  esset 
de  Abraham,  cujus  tempore^lex  nondum 
erat  data.  Legit  quidem  commentator 
Ambros.  et  exponit;  sed  usus  mendoso 
textu,  quemadmodum  et  Aquinas,  et  alii 
quidam.  Gloriam,  Graece  y.a(iyri\xa,  glo- 
riationem.  Proinde  clarius  alii  verterunt: 
hahet,  quod  glorietur.  Porro  vocula  enim 
non  causalis  est  hoc  loco,  sed  suppletiva, 
qua  responsionem  aggreditur.  Ac  primum 
docet,  quid  non  fuerit  consecutus  Abra- 
ham  per  circumcisionem,  deinde  quid 
cousecutus.  Negat  consecutum  fuisse  ju- 
stitiam,  quia  non  ex  operibus  justificatus 
est.  Id  vero  probat  hoc  modo :  Si  Abra- 
ham  ex  operibus  justificatus  est,  et  non 
ex  fide,  habet,  unde  glorietur,  unde  se 
jactet  apud  homines,  tanquam  justum,  sed 
non  apud  Deum  ;  quia  talis  justitia  (quod 
in  superioribus  demonstravi)  non  est  justi- 
tia  Dei.  Atqui  in  confesso  est.  Abraham 
habuisse  gloriam  apud  Deum  :  non  igitur 
ex  operibus  justificatus  est.  Hancenimar- 
gumenti  conversionem  ex  opposito  conse- 
quentis  Paulus  intendit.  Ubi  tamen  non  hoc 
sentit,  eum ,  qui  ex  operibus  justificatus  vi- 
detur,  merito  posse  gloriari  de  sua  justitia 

apud  homines;  sicut  hanc  partem  nonnialli 
accipiunt.  (Neque  enim  ea  vera  justitia  est.) 
Sed  per  concessionem  dicit  habet,  id  est 
habeat  gloriam  ;  ut  sensus  sit :  Etsi  forte, 
quod  nunc  non  discutio,  de  sua  operum  ju- 
stitiaapud  hominesgloriari  possit,  qui  tan- 
tum  vident  ea,  quae  foris  sunt;  haudqua- 
quam  tamen,  habet,  unde  glorietur  apud 
Deum,  qui  videt  abscondita  cordis :  Nam  ex 
operibus  legis  non  justificabitur  omnis 
caro  coram  illo  supra  cap.  3.  Estque  eadem 
ratio  de  caeteris  operibus  non  a  fide  pro- 
fectis ;  ac  de  ipsa  circumcisione ,  ut  erat 
signum  et  observatio  quaedam  externa, 
quamvis  a  Deo  instituta. 

Interpretamur  Apostolum  de  operibus, 
quae  non  sunt  ex  fide,  sed  fidem  praeve- 
niunt,  et  contraeam  distinguuntur.  De  ta- 
libus  enim  Apostolo  praesens  instituta  est 
disputatio.  Nec  alioqui  causae  ejus  ser- 
viret  exemplum  Abrahae;  ut  quem  ex 
operibus  a  fide  profectis  vere  et  coram 
Deo  justificatum  fuisse ,  testatur  ac  docet 
Apostolus  Jacobus  cap.  3.  Quod  ipsum  et 
Christus  significavit  diceus :  Si  filii  Abra- 
hae  estis ,  opera  Abrahae  facite,  Joan.  8. 
Consule,  si  lubet ,  Augustinum  in  praefat. 
suae  enarr.  in  Psalm.  31.,  ubi  pulchre  et 
diserte  explicat,  de  quibus  operibus  haec 
Pauli  doctrina  sit  accipienda ,  simulque 
eam  cum  doctrina  Jacobi ,  qua  justifica- 
tionem  ex  operibus  asserit,  docte  conciliat, 
adhibita  distinctione  operum ,  quam  dixi- 
mus. 

3.  Quid  enim  dicit  Scriptura  ?  Credi- 
dit  Abraham  Deo ,  et  reputatum  est  illi 
ad  justitiam.  Si  non  ex  operibus  Abra- 
ham  justificatus  est,  quaererepoterat  (Ju- 
daeus),  quomodo  igitur  justus  in  scrip- 
turis  praedicatur?  Respondet  et  docet 
Apostohis  ex  fide  jiistificatum  fuisse:  si- 
mul  ut  eo  exemplo  tanti  patriarchae  pro- 
bet  ac  suadeatprincipalem  propositlonem, 
qua  dixerat,  justificari  hominem  perfidem 
sine  operibus  legis.  Si  enim  Abraham  ex 
fide,  et  non  ex  operibus,  justificatus  est; 
quem  tamen  scriptura  tanquam  egregie 
justum  describit,  atque  in  exemplum  ju- 
stitiae  nobis  proponit :  igitur  nos  quoque 
non  ex  operibus,  sed  ex  fide  justitiam  ex- 


spectare  debemus.  Hanc  ratiocinationem 
Paulo  propositam  esse,  liquet  ex  contextu 
totiiTS  capitis,  et  maxime  ex  eo,  quod  sub 
finem  vehiti  concludendo  dicit:  Non  est 
autem  scriptum  tantum  propter  ipsum, 
sed  et  propter  nos  etc.  Porro  scriptura, 
quam  adducit  Paulus  in  testimonium, 
habetur  Gen.  15.  Quo  quidem  scripturae 
loco  quamvis  nondum  Abraham ,  sed 
Abram  vocatur:  Paulus  tamen  scripsit 
Abraham ,  quod  nomen  ilH  postea  Deus 
indidit,  quodque  tritum  erat  ore  Judae- 
orum  et  auribus  gratum. 

Circa  eandem  scripturam  notandum,  ne 
cui  scrupuhim  faciat,  quod  in  Hebraeo 
legitur :  Credidit  in  Dominum  seu  Deum, 
nihil  diversum  significari,  sed  sensum  esse 
eundem.  Nam  hebraeo  sermone  credere 
in  aliquem  vel  in  aliquo ,  idem  est ,  quod 
illi  ipsi  credere,  fidem  adhibere.  Sic  Exodi 
14.  Hebraice  :  Crediderunt  in  Dominum 
et  in  Mosen  servum  ejus.  Quod  Hiero- 
nymus  bene  vertit :  Crediderunt  Domino 
et  Mosi  servo  ejus.  Itera  1  Reg.  22.  He- 
braice:  Et  credidit  Achis  in  David.  Hie- 
ronymus :  Credidit  ergo  Achis  David. 
Nec  aliter  in  Genesi  et  Exodo  verterunt 
LXX.  Quare  et  Paulus  in  hoc  capite,  cre- 
dereDeo,  et  credere  in  Deum ,  usurpat 
pro  iisdem. 

Jam  quod  nos  passive  legimus ,  repu- 
tatum  est  ei  ad  justitiam  :  active  quidem 
in  Hebraeo  legitur:  reputavit  illud  ei 
justitiam ;  sed  nulla  sensus  diversitate, 
nisi  quod  ilhc  expressius  significatur  per- 
sona  reputans,  scilicet  Deus.  Visum  autem 
fuit  Pauh).  quemadmodum  et  Jacobo  cap. 
2.  sententiam  hanc  citare,  sicut  habetur 
apud  LXX. ,  quorum  erat  receptissima 
versio  :  maximequodita  etiam  in  Hebraeo 
legatur  Psalm.  105.  Unde  etiam  apparet, 
haud  recte  ex  Hebraeo  vertisse  Pagninum : 
Imputavit  illud  sibi  ad  justitiam,  id  est, 
Abraham  sibi  ipsi.  Quod  omnino  aHenum 
est  a  sensu  utriusqiie  Apostoli ,  atque  ip- 
sius  Mosis ,  qui  sanctum  patriarcham  non 
suo,  sed  Dei  judicio  justificatum  dicere 
voluit. 

Praeter  haec  observandum,  vulgato  in- 
terpreti  tria  haec  verba ,  reputare  ,  impu- 

tare,  et  accepto  ferre,  quae  hoc  capite  le- 
guntur,  prorsus  ejusdem  esse  significatio- 
nis;  ut  quibus  unum  idemque  verbum 
Graecum  Ao-(iC,SG^ai  tam  activa,  quam  pas- 
siva  siguificatione  respondeat.  Nec  vero, 
ut  Erasmus  in  parapbrasi  exponit,  et  alii 
quidam  existimant,  illud  ex  mente  Apos- 
toli  dicitur  reputari  pro  aliquo  vel  ad 
aliquid ,  quod  cum  vere  tale  non  sit ,  ex 
sola  reputantis  aut  imputantis  benignitate 
pro  tali  babetur;  ut  siquisbabeat  pro  so- 
luto,  quod  vere  non  est  solutum.  Hoc  enim 
adferunt  pro  exemplo.  Sed  ea  falsa  esset 
reputatio ,  quae  in  Deum  cadere  non  po- 
test.  Etenim  boc  pacto  non  esset  vere  ju- 
stus  ille,  cui  fides  ad  justitiam  imputatur. 
Quare  nec  Abrabam ,  cui  credidisse  Deo 
reputatum  est  ad  justitiam ,  ea  fide  vere 
justus  fuisset.  Quod  et  scripturis  et  ipsi 
Apostolo  repugnat. 

Ac  cei-te  non  parum  favere  videretur 
ea  expositio  novo  dogmati  baereticorum 
de  justitia  imputativa.  Dicunt  enim  bomi- 
nem  etsi  non  vere  justum,  tamen  coram 
Deo  justum  haberi ;  quia  fides ,  qua  cre- 
dit  sibi  propter  Cbristum  remissa  peccata, 
imputatur  ei  pro  justitia.  Quam  doctrinam 
meritodamnavitEcclesia  in  synodo  Trid. 
sess.  6.  et  7.  et  canon.  11.  Itaque  secun- 
dum  scripturas  dicimtis  illud  reputari  ad 
aliquid,  quod  vera  aestimatione,  veroque 
judicio  tale  habetur.  Sic  enim  dictum  est: 
Credidit  Abram  Deo,  et  reputatum 
est  ei  ad  justitiam :  quia  fides  illa ,  qua 
Deo  credidit  promittenti  sibi  semen  sicut 
stellas  coeli ,  erat  verum  et  insigne  opus 
justitiae,  Deo  gratissimum.  Sic  de  eodem 
patriarcha  scriptum  est  lib.  1.  Macchab.  2., 
quod  in  tentatione  inventus  est  fidelis,  et 
reputatum  est  ei  ad  justitiam.  Item  de 
Phinees  sacerdote  Psalm.  105.  Stetit  et 
placavit,  et  cessavit  quassatio:  et  repu- 
tatum  est  ei  in  justitiam.  Haec  quippe 
erant  opera  vere  justa.  Sic  et  ab  Augu- 
stino  dictum  est  in  tractatu  de  urbis  ex- 
cidio  cap.  3. ,  quod  beatus  Job  sustinuit 
tribulationem  :  et  deputatum  est  illi  ad 
magnam  justitiam:  quia  nimirum  illa 
sustinentia  Job  magnae  justitiae  opus  fuit. 
Quae  res  coufirmatur  etiam  ex  coutra- 


rio.  Nam  more  scripturae  etiam  mala 
opera  reputari  dicuntur  in  peccata ;  ut 
violatio  voti,  et  detentio  mercedis  debitae, 
Deuter.  23.  et  24.  Haec  autem  constat 
vere  peccata  esse ,  eaque  mortifera.  Ne- 
que  Deus,  qui  juste  et  secundum  verita- 
tem  judicat,  in  peccatum  reputaret,  et 
tanquam  peccatum  puniret  opus  aliquod, 
quod  vere  peccatum  non  esset.  Quare  et 
in  bonis  eadem  est  retinenda  istius  voca- 
buli  significatio,  etiam  hoc  loco,  ubi  doce- 
tur ,  fidem  reputari  ad  justitiam.  Et  ita 
Cjpr.  in  Epist.  ad  Caecil.  lib.  2.  EpistoL 
3.  hanc  reputationem  explicat.  Si  Abra- 
ham,  inquit,  Deo  credidit,  et  deputatum 
est  ei  ad  justitiam,  utique  quisquis  Deo 
credit,  et  fide  vivit,  justus  invenitur. 
Ubi  vides  eadem  esse  Cypriano,  deputari 
cuipiam  fidem  ad  justitiam  ;  et  eum  per 
fidem  justum  iuveniri.  Nec  vero  bunc 
scripturae  sermonem  ab  Apostolis  repeti- 
tum ,  quo  dicitur  fides  Abrahae  deputata 
ad  justitiam,  patres  orthodoxi  unquam 
aliter  quam  de  vera  justitia  acceperunt. 

Quod  autem  objiciunt,  in  rationibus 
imputari  tanquam  sohita,  non  solum  quae 
vere  soluta  sunt,  verum  etiam  quae  non 
soluta,  sed  remissa:  Resp.  id  improprie 
dici,  quo  siguificetur  debitorum  condona- 
tio  ;  quae  cum  facta  fuerit ,  jam  non  est, 
quod  solvi  debeat.  Alioqui  vere  et  pro- 
prie  nec  reputari ,  nec  haberi  potest  pro 
soluto,  quod  non  est  solutum :  nihilo  magis 
quam  habere  possis  pro  vir(i  bono,  quem 
scias  esse  nebulonem.  Caeterum  quomodo 
sit  hoc  ipsum  intelligendum ,  quod  hic  ex 
professo  docet  Apostolus ,  fidem  reputari 
ad  justitiam,  cum  fides  non  sit  ipsa  homi- 
nis  justltia,  paulo  post  explicabitur. 

At  circa  praesentem  locum  duplex  oc- 
currit  dubitatio.  Nam  videri  potest  exem- 
phim  Abrahae,  de  quo  scriptum  est:  Cre- 
didit  Deo,  et  reputatum  est  ei  ad  justi- 
tiam,  non  bene,  nec  apposite  introductum 
ab  Apostolo  ad  probandam  impii  justifica- 
tionem  ex  fide  Christi:  Primum,  quia 
Abraham  non  tunc  demum ,  quando  hoc 
credidit,  quod  de  eo  scriptura  commemo- 
rat,  justificatus  fuit:  sed  inde  ab  initio 
vocationis  suae ,  quaudo  dictum  est  ei : 

Egredere  de  terra  tua  etc.  Genes.  12,, 
describitur  ut  vir  justus,  utpote  fidelis  et 
obediens  Deo,  et  ut  talis  laudatur  Heb. 
11.  et  alibi.  Deinde ,  quia  scriptura  non 
loquitur  illic  de  fide  Christi  propitiatoris, 
sed  de  ea  solum  fide,  qua  promittenti  Deo 
credidit  Abraham ,  semen  suum  futurum 
sicut  stellas  coeli. 

Ad  priorem  dubitationem  responsio  quo- 
rundam  est,  verba  citati  a  Paulo  testimo- 
nii  de  prima  Abrahae  justificatione  esse 
intelligenda :  non  tamen  referenda  ad  so- 
lam  promissionem  Dei  proxime  praece- 
dentem,  sed  etiam  ad  alias  superiores, 
quibus  jam  ante  et  ab  initio  credidit.  Nam 
^de  Abraham  obedivit  in  locum  exire, 
quem  accepturus  erat  in  hacreditatem. 
Hebr.  11.  Haec  responsio  mihi  certe  vio- 
lenta  videtur  et  improbabilis.  Planus  enim 
scripturae  textus  postulat,  ut  verbum  cre- 
didit  praecise  referatur  ad  promissionem 
proxime  narratam ;  neque  patitur,  ut  ad 
ahas  longe  praemissas  post  multa  inter- 
media  retrahatur.  Tum  et  ratio  obsistit. 
Nam  si  de  prima  justlficatione  sermo  est, 
jam  omnino  non  poterit  referri  verbum 
credidit  ad  promissionempraesentem,  sed 
ad  illam  solam  referendum  erit,  quae  facta 
fuit  Abrahae  nondum  justificato.  Itaque 
non  stat  ,  ut  ad  hanc  simul  et  priores  re- 
feratur. 

Proiude  verior  ac  textui  Mosaico  magis 
conseutanea  responsio  est :  Abraham  tunc, 
quando  hoc  credidit,  quod  ibi  Moses  ei 
promissumnarrat,  justificatum  fuisse:  non 
quod  tunc  ex  impio  justus  factus  fuerit; 
sed  quia  ea  fide  tauquam  insigni  opere 
justitiae  declarata  fuit  et  aucta  ejus  justi- 
tia:  auctam  dico  ea  justificatione,  quae 
secunda  vocatur.  Nam  etiam  multo  post, 
quando  filium  suum  obtulit,  eandem  scrip- 
turam  impletam  fuisse ,  Jacobus  in  epi- 
stola  sua  testatur  cap.  2.  Jam  si  Abraham 
antea  justus  ,  adhuc  justificatur  ex  fide  et 
per  gratiam  fidei,  non  autem  ex  operibus : 
majori  igitur  ratione  (quod  in  fiue  capitis 
Apostohis  concludit)  ex  impio  justus  quis 
primum  efficitur  per  fidem  et  non  per 
opera.  Adde  quod  Apostoli  doctrina  de 
justificatione  generalis  est,  etiam  secun- 

dam  justificationem  comprehendens ,  uti 
cap.  1.  et  3.  satis  est  ostensum. 

Ad  posteriorem  dubitationem  respon- 
deri  potest,  Abraham  divinae  promissioni 
credentem,  non  solam  attendisse  carnalem 
posteritatem,  sed  praecipue  spectasse 
unum  illud  semen,  inquo,  sicut  ei  promit- 
titur  Gen.  12.,  benedicendae  erant  omnes 
familiae  terrae ;  id  est  Christum ,  ex  ip- 
sius  posteritate  nasciturum.  Nam  propter 
hoc  semen,  quod  est  Christus,  omnia  illa 
de  carnah  posteritate  promissa  dabantur. 

Verum  quia  in  promissione,  quae  habe- 
tur  Genes.  15.  (ex  quo  loco  praesens  te- 
stimonium  desumptum  est),  nulla  fit  mentio 
seminis,  in  quo  gentes  sint  benedicendae, 
sed  tantum  posteritatis  carnalis ;  velut 
etiam  toto  hoc  capite  non  aliam  fidem 
Abrahae ,  quae  ei  reputata  fuerit  ad  justi- 
tiam ,  urget  Apostolus,  quam  qua  contra 
spem  in  spem  Deo  promittenti  credidit 
(ut  infra  dicitur),  se  futurum  patrem  mul- 
tarum  geutium ;  idcirco  respondent  alii, 
fidem  illam  Abrahae ,  licet  non  fuerit  de 
Christo,  ut  objecto,  tamen  innixam  fuisse 
fidei  seu  fiduciae  de  Christo,  saltem  tacite 
atque  implicite ,  si  nondum  expressam  de 
eo  revelationem  acceperat. 

Sed  haec  responsio  principium  petere 
videtur.  Hoc  ipsum  enim  probandum  erat, 
Abrahae  fidem ,  qua  credidit  Deo  promit- 
tenti  sibi  semen  sicut  stellas  coeli,  inni- 
xam  fuisse  fidei,  quam  habebat  de  Christo ; 
et  ex  hoc  fundamento  valuisse  ei  ad  justi- 
tiam. 

Simplicior  mihi  responsio  videtur,  si 
dicamus  satis  esse  Paulo,  ab  exemplo 
Abrahae ,  qui  ex  fide ,  qua  Deo  credidit, 
justificatus  fuisse  scribitur  ,  qualecumque 
fuerit  illius  fidei  objectum,  ostendisse,  id- 
que  apud  Judaeos ,  quibus  omnia  facta 
Abrahae  erant  veneranda ,  quod  non  de- 
beat  absurda  videri  doctrina  Evangelica, 
sed  iis,  quae  de  Abraham,  sanctissimo  eo- 
rum  patriarcha  ,  lcguntur  ,  admodum  con- 
sona,  qua  docetur  impium  justificari  ex 
fide:  cum  illud  exemplum  clare  doceat, 
esse  rem  Deo  ad  justitiam  hominis  valde 
gratam  et  aeceptam,  si  verbis  illius  indu- 
bitata  fides  adhibeatur. 

Haec  responsio  coUigi  potest  ex  fine 
capitis,  iibi  Paulus  exemplum  Abrahae 
credentis  suo  applicans  instituto,  solum  hoc 
dicit:  Non  est  autem  scriptum  tantum 
propter  ipsum,  quia  reputatum  est  illi : 
sed  et  propter  nos ,  quibus  reputabitur, 
credentibus  in  eum,  qui  suscitavit  J esum 
Christum  etc.  Quibus  verbis  Abrahae  qui- 
dem  non  aliam  attribuit  fidem ,  quam  de 
qua  egerat  in  superioribus :  et  tamen  hoc 
scriptum  esse  dicit  propter  nos,  per  fidem^ 
qua  in  Christum  crederemus,  justificandos  : 
ue  videlicet  incredibile  Judaeis  videatur, 
hominem  justificari  ex  fide  Jesu  Christi, 
quum  et  Abraham  patrem  suum  legant  ex 
fide  justificatum.  Huc  facit,  quod  Heb.  11. 
dicitur  Noe  ejus  justitiae ,  quae  per  fidem 
est,  haeres  fuisse  institutus,  id  est,  per 
fidem  justificatus.  Hanc  enim  fidem  expo- 
nit  eo  loco  Paulus,  non  qua  credidit  in 
Christum ,  sed  qna  Deo  credidit  praedi- 
centi  futurum  mundi  dihxvium  •,  ita  ut  prop- 
ter  hanc  fidem  etiam  de  ipso  dici  potuerit: 
Credidit  Noe  Deo ,  et  reputatum  est  ei 
ad  justitiam. 

Sciendum  tamen,  tam  in  hac  fide  Noe, 
quam  in  illa  Abrahae,  contineri  fidem  Dei 
remuneratoris ,  de  qua  dicitur  in  eodem 
loco:  qaod  credere  oportet  Deum  esse,  et 
inquirentibus  se  esse  remuneratorem.  Ac 
rursus  in  fide  Dei  remuneratoris  recte  in- 
clusam  intelligi  fidem  mediatoris ;  quem- 
admudum  illic  ostendetur.  Unde  hac  ra- 
tione  dici  potest,  tacitam  esse  Apostoli 
mentem,  quod  Abraham  et  Noe  per  fidem 
mediatoris  justi  fuerunt  declarati,  justiti- 
aeque  profectum  et  incrementum  adepti. 
Ex  quo  consequenler  intelligendum  relin- 
quatur,  iisdem  primam  quoqiTC  justifica- 
tionem  ex  fide  mediatoris  Christi  conti- 
gisse.  Nam  si  progressus  justitiae  ex  fide 
est,  ubi  tamen  opera  inveniuntur;  quanto 
magis  initium  justificationis ,  quod  opera 
praevenit,  ex  fide  erit?  Pertinent  huc  et 
caeterorum  antiquorum  exempla,  quos  per 
fidem  Deo  placuisse,  ac  justitiae  testimo- 
ninm  consecutos  fuisse,  longo  ordine  Pau- 
lus  eodem  loco  recenset:  non  utique  lo- 
quens  de  fide  mediatoris  ;  sed  de  fide  dic- 
torum  et  promissorum  Dei  in  genei^e,   in 


qua  tamen  contineretur  fides  de  Deo , 
quod  inquirentibus  se  remunerator  sit: 
proinde  et  fides  mediatoris ,  ea  ratione  et 
sensu,  qui  suo  loco  declarabitur :  nti  dic- 
tum  est  de  fide  Noe  et  Abraham. 

4.  Ei  autem,   qui  operatur,   merces 
non  imputatur  secundum  gratiam,  sed 
secundum  debitum.   In  eo ,    quod  dixit, 
fidem  Abrahae  fuisse  ei  reputatam  ad  justi- 
tiam,  sonat  gratia :  quia  fides  promissorum 
Dei  gratiae  innititur.  Quo  argumento  nunc 
docet ,  Abraham  non  ex  operibus  justifi- 
catum  fuisse.  Pugnant  enim,  ex  operibus 
et  gi-atia,  secundum  ilhid  infra  cap.  11.  Si 
gratia,  jam  non  ex  operibus:  alioquin 
gratia  jam  non  est  gratia.  Porro  sump- 
tio  generaiis  est  de  qi;olibet  operario,  qui 
opere  suo  mercedem  acquirit,  ut  arando , 
texendo,  aedificando ;  quemadmodumrecte 
exponunt   Augustinus    in  propositionibus 
hujus  k)ci,  et  Graeci  tractatores :  ut  sen- 
sus  sit :  Operi  respondet  merces,  videlicet 
ex  conventione ;  merces  autem  non  aesti- 
matur  ut  gratuita ,    sed   ut  debita.    Nam 
merces  significat  id,  quod  pro  opere  de- 
betur.   Hiuc  colligendum  relinquit :  quod 
si  Abrahara    ex  operibus  justificatus  fuit, 
non  igitur  gratis  justificatum  fuisse.  Cujus 
quidem   consequentis  falsitatem  ex  scrip- 
tura  jam  allata  ostendit  per  ea,    quae  se- 
quuntur.   Quidam  extremam  partem  sen- 
tentiae  supplent  hoc  modo :  Sed  secun- 
dum  debitum  rependitur.    Negaut  enim 
convenienter  dici:  merces  imputatur  secun- 
dum  debitura,  eo  quod  imputatio  importet 
aliquid  gratuitum.  Verum   si  bene  consi- 
deretur  significatio  verbi  imputari,  Graece 
Xo^(iC,z3^ai ,  prout  superius  a  nobis  expo- 
sita  est,  facile  intelligetur,  non  incongruam 
neque  abusivam    esse   hanc   locutionem. 
Significatur  enim,  mercedem  vera  aesti- 
matione  judicarl  debitam  et  non  gratuitam. 
5.  Ei  vero ,  qui  non  operatur,  cre- 
denti  autem  in  eum ,  qui  Justificat  im- 
pium,  reputatur  fides  ejus  ad  justitiam. 
Credenti  autem  in  eum.  Erat  et  hocpar- 
ticipium  7i:'.aT£6ovTi_,  sicuti  praecedcns  .a^rj 
ipyaCo.asvo)^  non  operanti,  resolvendum 
in  verbum,  hoc  modo:  Ei  vero,  qui  non 
operatur,  sed  credit  in  eum  etc.    Hic 

manifeste  jam  Apostolus  opponit  operan- 
tem  credenti.  Unde  liqiiet  eum  etiam  in 
superioribns  intellexisse  operantem  ,  non 
illiim,  qui  credit,  aut  exfide  operatur;  sed 
qui  operatur  non  credens  in  eum,  qui  ju- 
stificat  hominem,  id  est,  justitiam  ab  eo 
non  exspectans.  Quare  fides  ad  id  genus 
operum  non  pertinet ,  sed  iis  opponitur. 
Nam  qui  credit  in  eum,  qui  justificat  im- 
pinm,  si  credit,  ut  oportet,  etiam  ipsam 
fidem,  quae  justificationis  initii;ra  est,  se 
credit  habere  ex  ipsius  justificantis  bene- 
ficio.  /wpmrn  vocat  peccatoi'em  in  genere. 
Sunt  enim  eadem  fere  in  scripturis,  maxi- 
me  in  disputatione  Paulina  de  justifica- 
tione,  quatuor  ista:  afiaptojAog^  aos^TjC^ 
aStxoc^  avojjicig^  id  est,  peccator,  impius, 
injustus,  iniquus. 

Porro  fides ,  qua  quis  credit  in  eum, 
qui  peccatorem  justificat ,  et  ab  eo  justi- 
tiam  per  Christum  exspectat,  reputari  di- 
citur  ad  justitiam;  non  quia  Dei  benigni- 
tate  pro  justitia  reputatur ,  cum  non  sit 
justitia,  quemadmodum  sectarii  volunt, 
suam  ex  hoc  loco  male  intellecto  justitiam 
construentes  ,  quam  vocant  impiitativam. 
Esset  enim  haec  falsa  reptitatio.  Nec  vero, 
quia  reputatur  pro  justitiae  perfectione, 
quam  erat  habiturus  homo,  si  non  peccas- 
set;  quod  sentit  Hugo  Victorinus  quaest. 
101. ,  siquidem  nec  ea  reputatio  veritati 
responderet:  sed  juxta  supradicta ,  quia 
fides  vera  justitia  est,  saltem  secundum 
inchoationem.  Nam  ejusmodi  fides  a  pec- 
catdre  concepta  initium  est  justitiae  et 
renovationls  ejus ,  et  quidem  tale,  quod 
ipsam  justitiam  apprehendat,  et  ex  quo, 
velut  semine,  tota  justitia  progerminet. 

In  homine  autem  justo  eadem  fides 
simpliciter  justitia  est,  sicut  et  caetera 
bona  justorum  opera;  quomodo  etiam  illa 
fides  Abrahae ,  qua  divinls  promissis  cre- 
debat,  simjiliciter  justitia  erat,  nimirum 
actualis,  ab  habituali  et  inhaerente  jnsti- 
tia  procedens.  Erat  enim  opns  justitlae 
Deo  gratissimum.  Nam  et  opera  justitiae 
passim  in  sacris  literis  justltla  vocantui . 
Sic  autem  Deus  ipsam  fidem  re]iutat  ad 
justitiam,  ut  nihil  sine  ea  ad  justltiani  re- 
putet,   sed    caetera    per  eam  et  propter 


eam.  Fidem  vero  intellige  sperantem,  di- 
ligentem,  invocantem,  obedientem,  utalibi 
declaratum.  Unde  Augustinus  tractat.  29. 
in  Joannem,  cum  adduceret  hanc  Apo- 
stoli  sententiam :  Credenti  in  eum,  qui 
justificat  imjnum  etc.  (^mid  est,  inquit, 
credere  in  eum?  Credendo  amare,  cre~ 
dendo  diligere,  credendo  m  eum  ire,  et 
ejus  membris  incorporari.  Denique  ad- 
dit,  eam  intelligi  fidem ,  quae  per  dilec- 
tionem  operatur, 

Dicitur  autemDeus  impium  justificare, 
nonsolaremissionepeccatorum,  quae  doc- 
trina  est  haereticorum ;  sed  donis  gratui- 
tis  et  gratificantibus  mentem  ejus  reno- 
vando,  quorura  primum  est  ipsa  fides. 
Unde  quamvis  absolute  nemo  justus  aut 
justificatus  dici  debeat,  priusquam  acce- 
perit  peccatorum  remissionem  et  spiritum 
adoptionis  filiorum  Dei ,  tamen  inchoa- 
tlone  quadam  talis  interdum  quis  dicitur, 
cum  primum  credit,  ea  videlicet  fide ,  de 
qua  nunc  agitur.  Ita  Augustinus  enarrans 
Ps.  110.  Justitiam ,  inquit,  homo  non 
operatur ,  nisi  justificatus.  Credens  au- 
tem  in  eum,  qui  justificat  impium,  a 
^de  inczpzi  (operari  justitiam),  ut  bona 
opera  non  praecedetitia ,  quod  meruit, 
sed  consequentia ,  quod  accepit,  osten- 
dant.  Haec  ille.  Namquod  de  confessione 
peccatorum ,  quae  fidei  comes  est,  sub- 
jungit :  Nondum  quidem  opus  est  justi- 
tiae ,  sed  delicti  improbatio ,  non  negat 
eam  opus  esse  justitiae  inchoatae,  sed  ju- 
stitiae  simpliclter,  quam  non  habet  is,  cui 
nondum  suut  dimissa  peccata.  Alioqui 
peccatorum  confessionem  inter  operabona 
et  sahitaria  numerandam  esse,  idera  Au- 
gustinus  testatur  tract.  12.  super  Joan- 
nera,  his  verbis :  Cum  ceperit  tibi  displi- 
cere ,  quod  fecisti ,  inde  incipiunt  bona 
opera  tua ,  quia  accusas  mala  opera 
tua.  Tnitium  operum  bonorum  confessio 
est  operum  malorum.  Haec  ibi. 

Stcundum  propositum  gratiae  Dei. 
Haec  chiusula  non  est  in  textu  Graeco, 
neque  SyrIaco>  sed  neque  in  omnibus 
reperitur  Latinls;  taraetsi  comnientator 
Amb  ,  PeL-iglus  et  Sedulius  legunt  et  ex- 
ponunt.  Ex  quo  constat,  vetustam  esse 
6* 

hanc  lectionem.  Verum  sive  Panlns ,  sive 
qiiis  alius  adscripserit,  addita  est,  ut  evi- 
dentior  esset  antithesis  istius  partis  :  Ei , 
qui  non  operatur ,  credenti  autem  etc, 
cum  praecedenti,  in  cjua  dictum  erat,  mer- 
cedem  operanti  non  imputari  secundum 
gratiam.  Nam  sensus  est :  fidem  reputari 
ad  jnstitiam  ,  et  ex  ea  justificari  hominem, 
non  quodhic  justificandi  modus  ad  primam 
naturae  pertiueat  institutionem ,  sed  quia 
Deus  gratioso  decreto  sic  ab  aeterno  or- 
dinavit ;  quo  et  ipsam  fidem  gratis  dare 
constituit.  Hac  enim  ratione  dictum  est 
capite  praecedenti,  gratis  et  per  fidem  uos 
justificari. 

6.  Sicut  et  David  dicit  heatitudinem 
hominis,  cui  Deus  accepto  fert  justitiam 
sine  operibus.  Aliud  adducit  ex  Psahnis 
testimonium,  non  quo  probet  ex  fide  justifi- 
cari  hominem ,  quod  superiori  testimonio 
fecit,  sed  quo  doceat  sine  operibus,  id  est, 
sine  ullo  operum  merito  justitiam  homini 
provenire,  et  proinde  gi-atis.  Simul  autem 
insinuat,  se  versari  in  quaestione  apud 
phih)Sophos  gravissima  et  celeberrima  de 
beatitudine  hominis.  Nam  omnis  sci-iptura 
justum  vocat  beatum,  videlicet  ea  beatitu- 
dine ,  quae  haberi  potest  in  hac  vita ,  et 
quae  gradus  est  ad  perfectam  beatitudi- 
nem,  ac  semen  illius.  Pro  beatitudine  tum 
hic,  quam  paulo  post,  in  Graecp  est  ,uaxa- 
piajjLog^  id  est,  beatificatio,  quo  vocabulo 
ipsa  justificatio  significatur.  Et  sensus  est: 
simili  modo  etiam  David  in  PsaL  31.  dicit 
et  pronuntiat  hominem  beatificari  seu  ju- 
stificari,  cui  Deus  imputat  justitiam,  id 
est,  quem  Deus  suo  judicio  justum  re- 
putat  absque  merito  operum  ejus,  dum 
scilicet  nullam  facit  operum  mentionem, 
sed  tantum  peccatorum  praecedentium 
et  gratuitae  eorum  remissionis.  Ait  enim: 

7.  Beati ,  quorum  remissae  sunt  ini- 
quitates,  et  quorum  tecta  sunt  peccata. 
Idem  utroque  membro  significatur  more 
scri])turae.  Sic  Psal.  84. :  Eemisisti  ini- 
quitatem  plebis  tuae,  operuisti  omnia 
peccata  eorum.  Et  Nehem.  4. :  Ne  ope- 
rias  iniquitatem  eorum ,  et  peccatum 
eorum  coram  facie  tua  non  deleatur. 
Tgitur  operta  seu  tecta  Deo  dicuntur  pec- 


cata,  non  quod  permaneant,  et  tamen  Deo 
dissimulante  non  imputentur  ad  poenam, 
uti  contendunt  Lutherani ;  id  enim  justi- 
tia  Dei  nuUo  modo  patitur.  Sed  quia  vere 
remissa  sunt  ac  deleta,  ut  jam  neque  sint 
actu,  neque  reatu.  Nam  actum  peccati 
ipse  Psalmistes  excludit ,  mox  adjiciens  : 
Nec  est  in  spiritu  ejus  dolus.  Hoc  enim 
dicitur  propter  veram  et  sinceram  hominis 
a  peccato  ad  Deum  conversionem.  Quo- 
circa  non  est  consequens  ex  hoc  loco,  bea- 
titudinem ,  id  est,  justitiam  hominis  consi- 
stere  in  sola  remissione  peccatorum ,  cum 
alibi  idem  Psalmista  beatos  vocet,  qui  am- 
bulant  in  lege  Domini,  quique  custodiunt 
judicium  et  faciunt  justitiam,  Psal.  1.  et 
118.  et  105.,  imo  et  Christus  dicat  suis 
discipulis:  Si  haec  scitis ,  beati  eritis ,  si 
feceritis  ea,  Joan.  13.  et  Apostolus  Jaco- 
bus  cap.  1.  de  factore  operis:  Hic  heatus 
in  facto  suo  erit.  Itaque  noraine  remis- 
sionis  peccatorum  tota  hominis  renovatio 
comprehensa  debet  intelligi. 

8.  Beatus  vir,  cui  non  imputavitdo- 
minus  peccatum.  Multi  codices  habent 
futurum,  imputahit.  Quae  lectio  cum  He- 
braeo  convenit.  In  Graeco  subjunctivus 
est  ko^iOTiXai,  id  est,  imputaverit;  tametsi 
ad  sensum  non  refert,  quid  horum  legatur. 
Generalis  euim  seutentia  est,  pertinens  ad 
omne  tempus.  Dicitur  autem  Deus  pecca- 
tum  non  iraputare,  quia,  cum  delet  ac  re- 
mittit  homini  peccatum,  non  jam  eum  am- 
plius  habet  pro  peccatore ;  quippe  qui 
peccato  remisso  jam  peccator  esse  desie- 
rit.  Quare  nec  hic  versus ,  cujus  sensus 
convenit  Q.iim  praecedenti,  quicquam  ad- 
juvat  illam  sectariorum  imputativam  ju- 
stitiam.  Nec  sane  in  eara  competit  nomen 
beatitudinis.  Nam  qnomodo  beatus,  qui 
adhuc  est  in  peccatis  suis  ?  Nihilo  magis, 
quam  si  sanum  dicas  ac  reputes  eum,  qui 
morbo  manet  implicitus. 

Ex  his  iisdem  Psalmi  versibus  impug- 
nanthaeretici  satisfactiones  poenitentium. 
Si  enim  ,  inquiimt,  tecta  sunt  Deo  jnstifi- 
cati  hominis  peccata ,  et  non  imputat  ei 
Dominus  peccatum,  nihil  igitur  ei  pro 
peccato  restat  in  Dei  judicio  solvendum. 
Sed   falluntur.    Neque   enim    ita   dicitur 

Deus  tegere  et  non  impiitare  peccatum, 
quod  remittit,  ac  si  nulla  restet  poena, 
quae  solvatur,  cum  ab  ipso  Davide ,  qui 
haec  scripsit,  non  leves  exactae  fuerint 
poenae  teraporales  ob  commissum  adulte- 
rium  et  homicidium,  etiam  postquam  au- 
divit  a  Propheta:  Transtulit  Dominus 
peccatum  tuum.  2  Reg.  2.  De  qua  re 
vide,  quae  scribit  Augustinus  lib.  22.  con- 
tra  Faustum  cap.  67.,  et  in  iuchoata  ex- 
positioue  hujus  epistolae  ad  illud :  gratia 
vobis  et  pax ;  itemque  in  enarratioue 
Psakai  50.,  ubi  de  Davide  inter  alia  dicit : 
Agnoscens  culpam  suam  amplexus  est 
poenam  suam. 

Verum  tegere  peccatum  et  nou  impu- 
tare  dicitur  Deus,  quia  non  aspicit,  nec 
imputat  illud  ad  eam  poenam,  quae  pec- 
catu  proprie  respondet ,  id  est ,  ad  suppli- 
cium  mortis  aeteruae,  de  qua  infra  cap.  6. : 
Stipendia  peccati  mors.  Nam  quod  ad 
temporales  attinet  poenas ,  de  Deo  scrip- 
tum  est :  Flagellat  omnem  filiurn ,  quem 
recipit.  Heb.  11. 

9.  Beatitudo  ergo  haec  in  circumci- 
sione  tantum  manet,  an  etiam  inprae- 
putio?  Eeflectit  sei-mouem  ad  priucipale 
institutum ,  id  est,  ut  doceat  Dei  justitiam 
ex  fide  tam  geutilibus,  quam  Judaeis,  esse 
prppositam.  Hae  duaevoces,  tantum  ma- 
net ,  nec  in  Graecis  habentur  cudicibus, 
nec  in  Syriacis,  sed  nec  in  omnibus  Lati- 
nis ,  quorum  tamen  plures  adverbio,  pau- 
cioresverbo  carent.  Addita  videntur  sive  ab 
interprete,  sive  ab  alio  quopiam  ad  explen- 
dam  seutentiam  alioquiiraperfectam.  Graeci 
commentatores  subaudiuut  verbum  venit 
aut  devenit,  atque  hoc  supplevit  Erasmus. 
Nam  in  Graeco  sunt  quarti  casus,  in  cir- 
cumcisionem,  in  praeputium,  ut  sit  sen- 
sus  :  haec  beatificatio  seu  justificatio  ,  de 
qua  David  loquitur,  tantumne  contingit  Ju- 
daeis  circumcisis ,  an  etiam  pervenit  ad 
gentiles  uon  circumcisos  ?  Ad  hanc  quae- 
stiouem  explicandam  rursus  considerat  lo- 
ciun  scriptm-ae  de  Abraham,  ita  subjungeus: 

Dicimus  enim,  quia  reputata  est  Abra- 
hae  fides  ad  justitiam.  Dicimus,  id  est, 
jam  paub)  ante  diximus  ipsisverbis  scrip- 
turae:  Credidit  Abraham  Deo ,  et  repu- 


tatum  est  illi  ad  justitiam.  Vel  dicimus, 
id  est,  hic  jam  repetimus  Abrahae  fidem 
reputatam  ei  fuisse  ad  justitiam.  Repetit 
autem,  ut  responsionem  paret  iuterroga- 
tioni,  quam  fecit. 

10.  Quoynodo  ergo  reputata  est?  in 
circumcisione ,  an  in  praeputio?  Illud 
quomodo  ad  qualitatem  seu  couditionem 
personae  referendum.  Sensus  enim  est: 
qualis  et  quo  in  statu  erat  Abraham,  quan- 
do  ei  fides  ad  justitiam  reputata  est?  Num 
circumcisus  jam  erat,  au  adhuc  praeputi- 
atus?  Quem  seusum  Graeca  mauifeste 
vokiut^  quae  sic  ad  verbum,  in  circumci- 
sione  existente,  sciUcet  Abraham ,  an  in 
praeputio  ?  Sequitur  respousio : 

Non  in  circumcisione,  sed  in  praepu- 
tio.  Hoc  est,  noudum  circumciso,  sed  ad- 
huc  habeuti  praeputium.  Id  ex  historia 
Genesis  perspicuum  est,  quae  circumcisio- 
uem  ejus  postea  factam  discribit,  cap.  17. 

11.  Et  signum  accepit  circumcisionis, 
signaculum  justitiae  fldei,  quae  est  in 
praeputio.  His  jam  verbis  continetur  res- 
ponsio  ad  illam  iuterrogatiouem  capitis 
praecedeutis :  Quae  utilitas  circumci- 
sionis?  Graeca  nonuuna  habent  TicpiTO/jLr^v, 
circumcisionem  accusaudi  casu ,  sed  id 
sensum  non  variat.  Quae  est  in  praepu- 
tio.  Verbum  in  Graeco  nou  exprimitur,  ac 
potius  supplendum :  quae  fuerat  in  prae- 
putio.  Postulat  enim  hoc  Pauli  seuteutia. 
Quaeritur  autem ,  quo  respiciat  relativum 
quae,  num  ad  justitiam  fidei,  an  ad  fidem. 
Est  enim  id  ambiguuin  tam  in  Graeco, 
quam  in  Latino.  Sane  videtur  potius  ad 
justitiam  fidei  refereudum.  Nam  dicere 
vult  Apostolus  circumcisionem  in  Abra- 
hamo  fuisse  siguaculum  ejus  justitiae, 
quam  prius  acceperat  ex  fide.  Quippe  seu- 
sus  hujusmodi  est:  AViraham  jam  ante  ju- 
stificatus  per  fidem,  postea  accepitsignum 
circumcisionis ,  id  est,  ipsara  circumcisio- 
nem,  quae  pro  signo  data  fuit  illi  et  ejus 
posteritati.  Accepit ,  inquam  ,  circumcisio- 
nem,  quae  esset  signacukim,  id  est,  sigil- 
kim  ejus  justitiae ,  quam  perceperat  ex 
fide  tunc,  quando  adhuc  erat  in  praeputio, 
id  est,  uoudum  circumeisus. 

Quaeres,   cujus   rei  signum  fuerit  cir- 

cumcisio.  Respondeo  signum  fuisse  prin- 
cipaliter  institutum  ad  significandum  foe- 
dus,  quod  pepigit  Deus  cum  Abraliam  et 
ejus  posteritate  ,  quemadmodum  patet  ex 
historia  Genes.  17.  Consequenter  autem 
et  secundario  signum  fuissej  quo  discer- 
nerentur  Abrahae  posteri  a  caeteris  gen- 
tibus,  tametsi,  ut  hic  dicitur,  in  ipsoAbra- 
ham  etiam  sigillum  justitiae  fuit,  ejus  sci- 
hcet,  quae  praecessit.  Nam  Graeca  dictio 
acppay-C  quam  interpres  vertit  signacu- 
lum ,  proprie  significat  sigilhim,  quo  ali- 
quid  obsignatur.  Quae  quidem  obsignatio 
fieri  sulet  ob  duas  causas,  vel  ut  clausum 
sit  et  secretum  id,  quod  obsignatur,  vel  ut 
ratum  sit  ac  firmum. 

Itaque  vel  significat  Apostolus  circum- 
cisione  vehit  sigillo  clausam  et  occultatam 
orim  fuisse  justitiam  fidei,  tempore  Evan- 
gelii  revelandam,  juxta  illud  cap.  1.:  Ju- 
stitia  Dei  in  eo  revelatur  ex  fide,  et  iUud 
cap.  3. :  Nunc  autem  sine  lege  justitia 
Dei  manifestata  est.  Quae  est  Origenis 
expositio. 

Vel  sentit  circumcisionem  Abrahae  da- 
tam  ut  sigillum  ,  quo  praecedens  ejus  ju- 
stitia  comprobaretur,  ratificaretur,  certaque 
ac  firma  redderetur.  Hoc  fere  modo  Cluy- 
sostomus,  aliique  Graeci,  consentientibus 
etiam  Latiuis ,  exponunt ,  idque  magis  ad 
sensum  Apostoli,  qui  loquitur  hic  non  de 
justitia  fidei  iu  genere ,  sed  de  justitia 
Abrahae ,  quae  per  circumcisionera  ejus 
non  fuit  occultata,  sed  potius  declarata 
simul  et  confirmata.  Nam  propterea  Deus 
pactum  inire  dignatus  fuit  cum  Abraham, 
dato  ei  signo  circumcisionis,  quoniam  Deo 
jam  ante  placuerat  per  justitiam.  Neque 
vero  hic  agitur  de  circumcisioue ,  ut  erat 
actus  quidam  moralis  obedieutiae  in  Abra- 
ham  circumcidente  se,  sed  ut  erat  signum 
et  observatio  quaedam  externa,  divinam 
habeus  instituti.inem,  qnomodo  Judaei  de 
circumcisione  bjquebantur,  utiHtatem  ejus 
ac  necessitatem  praedicantes. 

Igitur  ex  hoc  loco,  sicut  et  ex  Epistola 
ad  Galatas,  recte  docetur  circumcisionem , 
quatenus  ad  observationes  veteris  populi 
pertinebat,  perinde  ut  veteris  legis  sacra- 
menta,  gratiam  non  contulisse.    Vult  enim 


Apostolus,  justitiam  nec  Abrahae,  proinde 
nec  ejus  pusteritati,  id  est,  Judaeis  couti- 
gisse  ex  circumcisione,  sed  quibus  contigit 
eam  habuisse  ex  fide,  sicut  Abraham. 

Caeterum  an  circumcisio,  ut  ex  fide  su- 
scepta,  vim  habuerit  justificandi,  sicut  no- 
vae  legis  sacramenta,  disputatur  proble 
matice  iu  4.  Sent.  dist.  1.  Neque  pars  ne- 
gativa  ex  eo  statui  posse  videtur,  quod, 
ut  hic  dicitur,  Abraham  ni>n  fuerit  adeptus 
justitiam  ex  circumcisione.  lioc  euim  ideo, 
quia  jam  ante  justus  erat.  Quod  etiam  in 
baptismo  novae  legis  sacrameuto  potest 
accidere,  quemadmodum  de  Cornelio  cen- 
turioue  docet  Augustinus  lib.  4.  contra 
Dou.  cap.  24. :  Sicut,  inquit,  in  Abraham 
praecessit  fidei  justitia,  et  accessit  cir- 
cumcisio  signaculum  justitiae  fidei,  ita  in 
Cornelio  praecessit  sanctificatio  spiri- 
tualis  in  dono  Spiritus  sancti,  et  acces- 
sit  sacramentum  regenerationis  in  lava- 
cro  haptismi.  Sic  ille. 

VeruTutamen  objicere  posset  Judaeus 
et  dicere  :  etsi  Abraham  non  fuerit  justi- 
ficatus  ex  cncumcisioue,  nos  tamen  ex  cir- 
cumcisioue  justificamur.  Ac  rursum  ;  etsi 
prima  justificatio  non  coutigit  Abrahae  ex 
cireumcisione,  secunda  tauieu  contiugit, 
quemadmodum  Cornelio  et  cuicumque 
Cliristiauo,  aute  baptismum  justificato,  per 
baptismum  accedit  augmentum  justitiae. 
Jam  enim  ex  superioribus  patet  n>in  so- 
lum  de  prima  justificatione  Pauhun  agere, 
cum  docet  hominem  ex  fide  justificari,  non 
ex  operibus  legis,  sed  de  tota  homiuis  ju- 
stitia  disserere. 

Propter  hujusmodi  argiimenta  dissol- 
veuda,  nec  nou  propter  alia,  quae  ab  aliis 
adferantur,  admodumprobabile  fit,  siguum 
circumcisionis  ex  divina  iustitutione  uihil 
ad  justitiam  valuisse ,  sed  nudum  fuisse 
signum  foedei-is,  quod  Deus  iniit  cum  Abra- 
ham,  ejusque  posteritate.  Quae  siguifica- 
tio  sola  in  Genesi  est  expressa.  Si  enim 
ille ,  cui  prim.i  data  est  circumcisio,  nihil 
ex  ea  con^ecutus  est  justitiae;  consequens 
apparet  nec  caeteros  ex  ea  justificari  po- 
tuisse,  praesertim  cum  nec  usquam  alibi 
scriptura  tale  quid  inveuiatur  circumci- 
sioni  tribuere.  Estque  ea  sententia  Chrj- 

sostomi  et  Graecoium,  qui  post  eum  scrip- 
serunt;  imo  et  patrum  quorundam  anti- 
quiorum,  ut  Irenaei,  Justini,  Tertulliani, 
Cypriaui  atque  aliorum  ,  quorum  testimo- 
nia  citata  videre  est  ab  iis ,  qui  de  liac 
quaestione  ex  professo  disputant.  Nec 
facile  quemquam  reperias  Augustino  prio- 
rem ,  qui  in  siguaculo  circumcisionis  vir- 
tutem  agnoscat  animas  a  peccato  mun- 
dandi ,  tametsi  haec  opinio  post  Augusti- 
num,  eoque,  ut  apparet,  auture ,  multum 
apud  Latinos  fuerit  recepta. 

it  sit  pater  omnium  credentium  per 
praeputium.  Ut  sit,  ut  esset.  Per  prae- 
putium,  id  est,  manente  praeputio,  quam- 
vis  habeant  praeputium.  Sic  usus  est  prae- 
positione  5ta  cap.  2. :  qui  per  literam  et 
circumcisionem  praevaricator  legis  es. 

Ut  reputetur  et  illis  ad  justitiam. 
Graece,  ut  reputetur  et  iUis  justitia. 
Quod  convenit  cum  eo,  quod  diximus  inHe- 
braico  legi :  reputavit  illud  ei  justitiam. 
Itaque  subauditur  fides.  Et  sensus  est: 
idcirco  justificatum  fuisse  Abraham,  cum 
adhuc  esset  in  praeputio,  ut  exemplo  fidei 
suae,  quae  ei  reputata  fuit  ad  justitiam, 
pater  esset  omuiura  eorum,  qui  credituri 
erant ,  etsi  praeputium  habentes  et  in  eo 
manentes,  id  est,  gentilium ,  ut  nimirum 
etiam  illis  sua  fides  reputarctur  justitia, 
id  est,  ad  justitiam,  dum  scilicet  ex  fide 
justificantur. 

12.  Et  sit  pater  circumcisionis.  Et 
sit,  et  esset,  tametsi  verbum  in  Graeco 
non  reperitur. 

Noti  iis  tantum,  quisunt  ex  circumci- 
sione,  sedetiis,  qui  sectantur  vestigia 
fidei,  quae  est  in  praeputio  patris  no- 
stri  Ahrahae.  Graece:  iis ,  qui  non  ex 
circumcisione  solum,  sed  et  incedunt  ve- 
stigiis  fidei,  quae  (fuit)  in  praeputio 
patris ,  etc.  Ex  quo  satis  apparet,  hauc 
partem  ad  solos  Judaeos  carne  circum- 
cisos,  fideles  tamen,  pertinere;  sicut  pr;ie- 
cedens  tantum  pertinebat  ad  gentes  cre- 
dentes ,  etsi  carne  incircumcisos.  Vult 
enim  ostendere  P;iulus  Alraham  essc  pa- 
trem  omnium  credentiuiu,  gentilium  aeque 
ac  Judaeorum.  .Sensus  igitur  hujiis  poste- 
rioris  partis  est :  ideo  .A.braham  ,   cum  ju- 


stificatus  esset  in  praeputio ,  tamen  adhuc 
accepisse  ju^titiae  signacuhim  circumci- 
sionem,  ut  esset  pater  circumcisionis,  id  est, 
Judaeorum,  siveipsis  Judaeis:  iis,  inquam, 
qui  non  tantum  carne  circumcisi  sunt, 
tanquam  hoc  eis  sufiiciat,  ut  filii  sint  Abra  - 
liae;  verum  etiam  fidem  habent,  qua  sec- 
tentur  vestigia,  hoc  est,  exempla  fidei, 
quae  fuit  in  praeputio  patris  nostri  Abra- 
hae,  id  est ,  quae  fuit  in  Abraham  etiam 
ante  circumcisionem ,  quando  adhuc  erat 
praeputiatus.  Ut  hic  sensus  etiam  vulga- 
tac  lectioni  sit  accommodvis,  transponenda 
est  vocula  tantum,  necnou  cunjunctio  et, 
ut  ita  legas  :  Non  iis ,  qui  tantum  sunt 
ex  circumcisione,  sed  iis ,  qui  et,  id  est, 
etiam,  sectantur  vestigia  fidei  etc. 

13.  Non  enim  per  legem  promissio 
Abrahae  aut  semini  ejus ,  ut  haeres  esset 
mundi;  sed  per  justitiam  fidei.  Ut  hae- 
res  esset  mundi,  Graece,  xo  xXr^povo.uov 
abxbv  clvai  TO~j  y.6oixo\),  id  est,  haeredem 
eum  esse  mundi.  Est  enim  expressio 
promissionis  Abrahae  factae.  Alio  nunc 
ac  novo  utitur  argumento  Pauhis  ad  pro- 
bandumid,  quod  instituit,  ex  fide  justitiam 
omnibus  esse  propositam  gentilibus  aeque 
ac  Judaeis  Poterat  eulm  Judaeus  dicere  : 
Si  non  ex  circumcisione  justitia  est,  sal- 
tem  ex  lege.  Doc>>t  igitur  Apostohis  id , 
quod  praecedenti  capite  docuit ,  ex  lege 
non  esse  justitiam.  Sed ,  ut  dixi ,  novo  id 
agit  argumento ,  sumpto  nimirum  ex  pro- 
missione  benedictionis  omnium  gentium, 
Abrahae  facta  multo  aute  h^gem  latam. 
"Quo  etiam  utitur  in  Epistok  ad  Galatas 
cap.  3. 

Porro  supplendum  est  hoc  loco  verbum, 
facta  est,  aut  fiet,  contigit,  aut  continget. 
Nam  si  promissio  proprie  accipitur,  ea 
olim  facta  fuisse  significatur ;  si  vero  ira- 
projrie  pro  re  promissa ,  quomodo  fre- 
quenter  accipitur  iu  sacris  literis,  ut  Ga- 
lat.  3.  et  aliquotles  in  Epistola  ad  He- 
braeos,  tum  significatur  futura.  Qui  pro- 
missionem  hoc  posteriori  modo  accijnnut, 
ita  partem  hanc  exponunt:  res  Abrahae 
promissa,  scilicet  ipsum  et  semeu  ejus  fore 
uuindi  haeredem  ,  uon  est  exhibenda  per 
k^geni,  sed  per  jnsiitiam  fidei.  _ 


COMMENMRIUS  IN  CAP.  IV. 


Verum  melius  se  habet,  ut  proprie  pro- 
missio  sumatur ,  atque  hic  sit  sensus : 
non  enim  per  legem  obtiniiit  Abra- 
ham  de  semine  suo  illam  a  Deo  promis- 
sionem ,  qua  promisit  eum  fore  haeredem 
mundi.  Siquidem  illa  ei  facta  est,  iit  in 
Epistola  ad  Galatas  dicitur,  annis  qua- 
dringentis  et  Iriginta  ante  legem;  sed  eam 
accepit  per  justitiam  ex  fide  partam,  quae 
fuit  in  ejus  praeputio  ;  de  qua  justitia  dic- 
tum  :  Credidit  Ahraham  Deo,  et  repu- 
tatum  est  ei  ad  justitiam. 

Ut  hujus  argumenti  vis  appareat,  sup- 
ponendum  est  Abrahae  non  fuisse  factam 
promissionem  cum  aliqua  conditione ,  sed 
absolute ;  ut  constat  ex  scripturis ,  quae 
promissionem  ei  factam  commemorant. 
Propter  quod  et  lex  tanto  tempore  post 
data  fuit,  nec  ipsi,  sed  ejus  posteris.  Unde 
intelligitur  prorsus  gratuita  promissio. 
Quod  ergo  Deus  sine  conditione  promisit, 
sine  lege  donat  et  implet,  quemadmodum 
docet  Prosper  lib.  1.  de  vocat.  gent.  cap.  9. 
Hinc  et  filii  novi  Testamenti  filii  promis- 
sionis  vocantur ;  infra  cap.  9.  et  Gah  4. 

Quidam  Apostoli  verba  sic  ordinanda 
putant :  non  enim  promissio  Abrahae  aut 
semini  ejus,  ut  per  legem  haeres  esset 
mundi,  sed  per  justitiam  fidei.  Verum  hac 
metathesi  particulae  per  legem  non  opus 
esse,  satis  patet  ex  utroque  sensu  jam 
dato.  Caeterum  videtur  Apostohis,  cum 
dixit:  Ahrahae  aut  semini  ejus.  alhidere 
voluisse  ad  duas  promissiones ,  quarum 
prior  est  Gen.  12.:  In  te  benedieentur 
universae  cognationes  terrae ;  posterior 
Gen.  22. :  Benedicentur  in  semine  tuo 
omnes  gentes  terrae.  Quarum  tamen  ea- 
dem  est  sententia,  scilicet  Abraham  ratione 
seminis  sui,  id  est,  Christi  ex  eo  nascituri 
(sicut  ipse  Paulus  interpretatur  ad  Galat. 
3.),  futurum  tdtius  mundi  haeredem  seu 
possessorem ;  id  est ,  Christi  regnum  per 
omnes  gentes  propagandum  esse,  et  per 
hoc  eas  omnes  in  ipso  benedicendas.  Nam 
Christum  mundi  haeredem  etiam  Psahnista 
canit ,  in  persona  Dei  Patris  dicens  :  Po- 
stula  a  me ,  et  dabo  tihi  gentes  haeredi- 
tatem  tuam,  et  possessionem  tuam  ter~ 
minos  terrae,  Psah  2.  De  quo  rursus  Apo- 


stolus  Heb.  1. :  Quem  constituit  haeredem 
universorum. 

14.  Si  enim ,  qui  ex  lege,  haeredes 
sunt,  exinanita  est  fides,  aholita  est  pro- 
missio.  Exinanita  est.  Graece,  xsxsvtoxai, 
inanis  et  irrita  facta  est.  Idem  verbum  le- 
gitur  1  Cor.  1.,  ubi  nos  habemus ,  et  non 
evacuetur  crux  Christi.  Ratiocinatur 
Apostolus  ad  absurdum  deductione.  Quod 
argumentum  duobus  modis  explicari  po- 
test,  prout  illud,  qui  ex  lege,  bifariam  in- 
telligitur.  Prior  explicatio  est:  si  enim 
soli,  qui  ex  lege  sunt,  id  est,  Judaei,  qui- 
bus  lex  data  est,  haeredes  sunt,  id  est, 
pertinentes  ad  haereditatem  Abrahae  pro- 
missam,  ut  ipsi  vohint;  igitur  inanis  red- 
ditur  fides  ,  quae  praecessit  legem,  et  con- 
sequenter  irrita  fit  promissio  Abrahae  fac- 
ta,  quae  et  ipsa  legem  praecessit.  Juxta 
hunc  sensum  nota  relativam  oppositionem 
inter  haeredes  et  haeredem,  quem  prius 
dixerat.  Haeredem  enim  vocat  active  et 
proprie  eum,  qui  percipit  aut  percepturus 
est  haeieditatem  ;  haeredes  vero  passive, 
qui  sunt  ipsa  possessio  haereditaria,  id  est, 
populus  Christo  in  haereditatem  promissus. 

Altera  expositio,  secundum  quam  par- 
ticula,  qui  ex  lege,  sumitur,  ut  illa  Gal.  3., 
qui  ex  operihus  legis,  aut  certe  formali- 
ter,  quatenus  ex  lege,  est  hujusmodi:  si 
ilH  demum  haeredes  sunt  promissiouis 
Abrahae  factae,  et  pi-omissae  benedictio- 
nis  participes ,  qui  ex  lege  sunt ,  ut  jiisti- 
ficante,  id  est,  ex  lege  justitiam  sibi  pa- 
rant,  sequitur  absurdum ,  nempe  fidem, 
sive  ipsius  Abrahae  credentis  promissioni, 
sive  potius  nostram ,  qua  per  Christum 
justitiam  exspectamus ,  esse  rem  inanem, 
adeoque  pr<  missionem  Abrahae  factam 
abolitam  esse  et  irritam ;  non  sohim 
quod  hac  ratione  effectus,  id  est,  res  pro- 
missa  a  lege  pendeat,  non  a  promissione, 
verum  quod  omnino  frustretur  effectu,  ut 
quem  nemo  per  legem  consequi  possit , 
propterea  quod  lex  ad  justitiam  et  sui  ob- 
servationem  neminem  perducat. 

Hunc  sensum  esse  germaniorem  probat 
illa  sententia  similis  Gal.  3. :  Si  ex  lege 
haereditas ,  jam  non  ex  promissione. 
Deinde  et  ostendit  ratio  subjuncta  de  lege 

iram  operante.  Quod  autemnonnullifidem 
hic  interpretantiir  ipsius  Dei,  id  est,  vera- 
citatem  in  praestandis  promissis,  ut  eadem 
sint  exinaniri  fidem ,  et  aboleri  ejus  pro- 
missionem,  sitque  posterius  explicatio  prio- 
ris;  aliis  non  probatnr,  ac  merito.  Nam 
huic  parti,  exinanita  est  fides,  statim  post 
opponit  illam,  ideo  ex  fide  ;  ubi  fidem  ho- 
minis  in  Deum  intelligi,  non  est  dubium. 

15.  Lex  enim  iram  operatur.  Proba- 
tio  est  ab  effectu  et  eventu  legis  (ait  Tho- 
mas),  qui  est  iram  operari;  tanquam  dicat 
Apostolus:  Adeo  ex  lege  non  obtinetur 
haereditas  seu  benedictio ,  ut  lex  potius 
iram  operetur,  id  est,  poenam  augeat  et 
maledictionem  adferat.  Hoc  autem  lex  non 
per  se  facit  et  ex  sua  institutione,  sed  ex 
occasione;  sicut  docetur  infra  cap.  7., 
quomodo  et  Christus  dicitur  positus  in 
ruinam  multorum  Luc.  2.,  et  Apostoli  qui- 
busdam  erant  odor  mortis  in  mortem  2 
Corinth.,  2.,  videlicet  per  occasionem.  Sic 
igitur  et  lex  iram  operatur,  idque  triplici 
ratione. 

Priraum,  quia,  si  lex  non  esset,  nec  es- 
set  transgressio  legis.  Unde  docet  Augu- 
etinus  Epist.  88.  pejorem  esse,  qui  legem 
habetcummalavoluntatate,  quamsi  legem 
uon  haberet.  Nam  caeterk  paribus  gravius 
peccant  scientes  quam  ignorantes ,  Luc. 
12.  et  Jac.  4.  Secundo ,  quia  legls  occa- 
Bione  augetur  in  homine  concupiscentia, 
dum  ex  inclinatione  naturae  curruptae 
magis  semper  nititur  in  vetitum ,  fitque  ei 
dulcius,  qudd  prohibetur.  Pluribus  id  de- 
clarat  Apostolus  infra  cap.  7.  Ac  de  eo 
vide  Sanctum  Augustinum  de  spiritu  et 
litera  cap  4.  Tertio^  quia  lacile  sibi  pro- 
mittit  homo  legis  acceptae  impletionem, 
atque  ex  ea  justitiam ,  non  cogitans  de 
necessario  Dei  auxilio :  quemadmodum 
illi ,  qui  lege  audita  dicebant :  Omnia, 
quae  locutus  est  Dominus,  faciemus,  et 
erimus  ohedientes,  Exod.  24.  Deinde  in 
se  coufidit  ac  sibi  placet  tauquam  jnstus, 
dum  legem  aliquatenus  ac  vel  opere  vel 
specie  extema  ,  Pharisaeorum  more  ,  ob- 
servat;  itaque  per  hoc  redditur  supevbus 
et  hypocrita.  Rationis  hujus  meminit  Au- 
gustinus    lib.    3.    contra    duas     epistnlas 


Pelag.  cap.  7.  Et  hi  quidem  effectus  sunt 
legis  a  fide  et  gratia  separatae,  sicut  de  ea 
nunc  Apostolus  disputat. 

Quocirca  male  contendunt  sectarii  hic 
ostendere,  quod  nemo  etiam  justificatus 
legem  impleat.  Quae  eorum  doctrina  et 
scripturis  apertissime  adversatur ,  et  in 
Christum  ejusque  gratiam,  quae  data  est, 
ut  lex  impleatur,  vehementer  injuriosa  est. 
Caeterum  Apostolus  hoc  loco  primum  mo- 
dum  praecipue  consideravit ,  ut  patet  ex 
eo,  quod  sequitur : 

JJhi  enim  non  est  lex,  nec  praevari- 
catio.  Graece,  Tiapapaaig^  transgressio. 
Cajetanus  ita  supplet:  nec  praevaricatio 
imputatur  ad  poenam,  haud  recte.  Nam 
qui  fieri  potest ,  ut  praevaricatio  ad  poe- 
nam  non  imputetur?  Dicitur  quidem  se- 
quenti  capite:  Peccatum  non  imputaha- 
tur,  cum  lex  non  esset.  Sed  hoc  sensu :  non 
imputabatur  ad  praevaricationem.  Non 
enim  idem  est  peccatum  et  praevaricatio. 
Quare  non  aliud  hic  supplendum  ,  quam 
quod  in  priori  membro  expressum  est : 
Ubi  non  est  lex ,  nec  est  praevaricatio, 
sive  transgressio,  id  est,  ubi  lex  non  est, 
locum  non  habet  trausgressio ;  quemad- 
modum  et  contra  :  ubi  lex,  ibi  transgressio. 
Hoc  enim  Apostolus  intelligendum  relin- 
quit,  quo  probet,  quod  dixit :  Lex  iram 
operatur.  Transgressionem  a\item  vocat, 
quum  sciens  quis  peccat,  ut  contingit  ma- 
xime,  dum  peccatur  adversus  legem  verbo 
aut  scripto  diserte  positam ,  ut  ignorari 
non  possit.  Siquidem  lex  uaturalis  cbscu- 
rata  erat,  ideoque  nec  attendebatur. 

Unde  gentiles,  qui  eam  solam  Dei  legem 
habebant,  id  est,  naturalem,  sine  lege  esse, 
et  sine  lege  peccare,  atque  etiam  sine  lege 
puniri ,  Apostolo  dicuntur  Rom.  2.  et  1 
Cor.  9.  Quare  nec  praevaricatores  cense- 
bantur  ,  eodem  Apostolo  dicente  cap.  5. : 
ijuod  non  peccaverunt  in  similitudinem 
praevaricationis  Adae.  Nam  et  Adam 
legem  habuit  sibi  datam  a  Deo  praecipi- 
ente  :  De  ligno  scientiae  hom  et  mali  ne 
comedas ,  Gen.  2.  In  quo  praecepto  ra- 
tionem  legis  fuisse  qui  negant,  satis  ex 
hoc  loco   redarguuntur. 

16.  Ideo  ex  fide,   ut  secundum  gra- 

tiam  firma  sit  promissio  omni  semini. 
Quidam  codicus  ut  repetuut  boc  modo  :  ut 
secundum  gratiam,  ut  firma  sit  jyromis- 
sio  etc.  Quod  Graecis  consentaneum  est, 
quae  ita  sonant:  ut  secundum  gratiam, 
ad  hoc  ut  firma  sit  promissio.  Annuit  et 
Syrus  paraplirastes.  Procedit  argumeuta- 
tio  Pauli  a  divisione  hoc  modo :  Aut  per 
legem  implenda  est  promissio  Abrahae 
facta,  aut  per  fidem  ;  atqui  per  legem  non 
impleri  jam  ostensum  est,  restat  igitur,  ut 
ex  fide  et  per  fidem  impleatur  Quod  cou" 
sequens  hic  amplius  jam  coafirmat  ex 
duobus  omnino  statuendis  et  agnoscendis 
in  Uei  promissinne ,  quae  suut  gratia  et 
universalis  atque  omnimoda  firmitas.  Ideo, 
inquit ,  ex  fide  ,  ut  promissio  agnuscatur 
gratuita  et  indebita.  Et  rursum ,  ut  pro- 
missio  firmetur  ac  rata  sit  super  uuiver- 
sum  semen  Abrabae,  id  est ,  tam  ad  gen- 
tiles  quam  ad  Judaeos  extensa ,  ut  qui 
omnes  in  semine  Abrabae  computantiir. 
Nam  si  ex  lege  promissio  finnanda  erat, 
ea  pars  seminis  Abrabae ,  cui  lex  non  est 
data.a  promissa  benedictloue  excluderetur. 

Notandum  tamen  bas  duas  rationes  ita 
accipi  posse,  ut  pri  r  ad  postcri'.  em  refe- 
ratur;  id  quod  Graeca  lectio  videtur  exi- 
gere.  Tum  sensus  erit :  ideo  promissionem 
ex  fide  implendam,  ut  secuudum  gratiaui 
implonda  aguoscatur,  et  ideo  secimdum 
gratiam,  ut  firma  sit  super  universum  se- 
meu  Al.r.abae.  ConsiderarUDt  buuc  ordi- 
nem  Tbe  )pbyb.'ctus  et  Oecumeiiius. 

Non  ei,  <]ui  ex  lege  est,  solum ,  sed  et 
ei,  qui  ex  fide  est  Abrahae.  Qui  potius 
quod  utroque  b)Co.  Nam  reiertur  ad  se- 
men.  Quod  enim  dixit:  omni  semini ,  id 
est,  toti  seminij  explicat  per  distributio- 
nem.  Et  sensus  est :  firmam  et  ratam  effici 
promissionem  uon  tantum  ei  semini ,  quod 
ex  lege  est ,  id  est ,  Judaeis ,  quibus  lex 
data  fuit,  sed  et  ei,  quod  ex  fide  est  Abra- 
bae,  id  est_,  gentilibus,  qui  licet  secundura 
carnem  non  siut  progeniti  ex  Abrabam, 
neque  legem  acceperint,  sunt  tamen  Abra- 
hae  semeu  per  iraitationem  fidei.  Oecurae- 
nius  extremam  dictionem  Ahrahae  juugit 
cum  semine,  ubi  dictum  est  omni  semini, 
et  facit  hyperbatou.  Quod  non  est  impro- 


babile ;  ut  illud  ex  fide  sit  absolutum ,   si- 
cut  illud  ex  lege. 

Notandum  quoque  eam  partem,  qui  ex 
lege,  non  hic  eodem  modo  sumi,  quo  su- 
pra,  cum  dixit :  Si  enim ,  qui  ex  lege, 
haeredes  sutit,  secundum  probabili  )rem 
illius  loci  expositionem.  Nec  mirum.  Nam 
et  sub  lege  esse  non  uuo  modo  semper 
apud  Paulum  accipitur ,  ut  patet  expen- 
deuti  loca  1  Cor.  9.  GaL  4.  et  5.  et  hujus 
epistolae  cap.  6.  Hic  ergo  dicuntur,  qui  ex 
lege,  id  est,  qui  legem  acceperunt,  ut  an- 
titbesis  constet ;  quomodo  passim  ,  qui  ex 
circumcisione ,  id  est^  circumcisi.  Illud 
etiam,  qui  cx  fide,  expouendum  cum  ex- 
clusione  prioris  partis,  qui  ex  lege.  Quod 
liquet  ex  sensu  dato,  q.  d.  qui  quamvis 
nou  sint  ex  lege ,  sunt  tamen  ex  fide ,  si- 
cut  illi. 

Quipater  est  omnium  nostrum.  Pater 
per  fidem,  omnium  nostrum,  id  est,  non 
solum  Judaeorum,  sed  et  gentium.  I'nde 
sacerdos  ad  altare,  omniura  fideliura  no- 
mine  loquens ,  Abraham  patriarcbam  uos- 
trum  vocat.  Sequitur  probatio. 

17.  (Sicut  scriptum  est,  quia  patrem 
multarum  gentium  posui  te).  Id  est,  con- 
stitui  te,  videbcet  praeordinatione  ac  pro- 
positu  certissirao.  Hoc  quideni  ad  literam 
de  carnali  posteritate  dictum  est,  quem- 
admodum  satis  apparet  inspicienti  locum 
scripturae  Genes.  17.,  atque  etiam  de  ea 
irapletum  est.  Nam  et  carnalis  Abrabae 
posteritas  longe  sese  extr^  gentem  Israe- 
liticam  protulit,  ut  ad  Ismaelitas  siveAga- 
renos,  qui  se  Saracenos  appellant:  item 
ad  Madianitas  et  alios,  quos  enuraerat 
scriptura  Gen.  25.  Denique  et  ad  Idu- 
raaeos. 

Minime  tamen  dubium,  quin  mystico  et 
subliraiori  sensu  pertineat  ea  proraissio  ad 
seraen  spirituale,  quod  futurura  erat  raulto 
numerosius  semiae  carnali ,  id  est,  ad  po- 
pulos  fideles,  quorum  Abrabara  pater  erat 
exemplo  fidei. 

Verumtaraen  et  illud  sciendum,  promis- 
sionem  paternitatis  spiritualis  mubaruni 
gentiura,  Abrabae  factam  ,  ex  ordiuatione 
(livina  uon  fuisse  praestandam,  nisi  inter- 
veuieute  generatione  carnali,  qua  futumm 

erat,  ut  Cliristus  (iii  quo  benedicendae 
erant  omnes  gentes)  ex  eo  secxiudum  car- 
nem  nasceretur,  subservivitimplendae  pro- 
iiiissioni  paternitatis  ac  seminis  spiritualis. 

Ante  Deum,  cui  credidit.  Quidam  cu- 
dices,  credidisti.  8ed  tertiam  personam 
ex  Graecis  et  melioribus  Latinis  restituere 
correctores  Romani ,  suffragantibus  item 
Graecorum  commentariis ,  tametsi  com- 
mentator  Amb.  credidisti  legit  et  exponit. 
Neque  enim  haec  pars  annectenda  est  te- 
stimonio  proxime  citato  cx  Genesi.  Nam 
illic  tale  nilul  additur.  Sed  referenda  ad 
illud  :  Qui  pater  est  omnium  nostrum ; 
ut  citatio  media  parentbetica  sit. 

Est  autem  secundum  Latinos  hic  sen- 
sus:  Abraham  esse  patrem  omnium  no- 
strum,  UvU  paternitate  carnali,  quae  est 
coram  hominibus ,  sed  spirituali ,  quae  est 
coram  Deo,  cui  crediderat.  Dicitur  haec 
paternitas  esse  coram  Deo ,  quia  fundata 
est  in  fide,  quae  hominem  Deo  commendat. 
Graeci  vero  sic  expununt  :  Qui  pater  est 
omnium  nostrum  ad  exemplum  Dei ,  vel 
instar  Dei  (his  enim  modis  vertunt  Grae- 
curum  interpretes)j  cui  credidit;  ut,  sicut 
Deus  est  umuium  pater  creatione ,  sic 
Ahraham  fierct  omuium  pater  exemplo 
fidei.  Non  enim  in  Graeco  est  adverbium 
IjiTtp&aUsv  aut  Ivaj-iov^  id  est,  ante ,  co- 
ram,  in  conspectu ,  quibus  in  hac  signifi- 
catione  passim  utitur  scriptura  Graeca, 
sed  xaTevavti^  id  est,  ex  adverso,  e  re- 
ginue;  quod  legitur  Marci  11.  et  12.  et 
Luc.  19.,  quumodo,  quod  pingitur ,  e  re- 
gione  sui  exempiaris  statuitur.  Quamvis 
et  in  priori  significatione  reperitur  in- 
terdum. 

Qui  vivificat  mortuos,  et  vocat  ea , 
quae  non  sunt,  tanquam  ea,  quae  sunt. 
Priiis  menibrum  hujus  partis  plerique  re- 
ferunt  ad  mii-acuhim  rei  gestae ,  quando 
Deus  ad  generandum  vivificat  emortuura 
corpus  Abrahae  'it  conjugis  ejus.  Qua  de 
re  sermo  est  pauh)  iuferius.  Alii  utrum- 
que  membruni  referunt  ad  eosdem,  scilicet 
gentiles.  ]'utant  enim  Paulum  hac  parte 
velle  ostendfre,  quomodo  Aliraham  factus 
sit  pater  etiani  geutilium,  et  quomodo  geu- 
tiies  facti  ejus  filii. 


Itaque  secundum  eos  sensus  est:  qui 
Deus  homines  spirituahter  mortuos,  id  est, 
nihil  vitae  spiritualis  habentes,  vivificat 
per  fidem,  quique  non  filios  Abrahae  vocat 
et  facit  filios  Abrahae  per  eandem  fidem. 
Huic  expositioni  coaptant  scripturas 
Matth.  4.:  Potens  est  Deus  de  lapidihus 
istis  suscitare  filios  Abrahae.  Coloss.  2. : 
Et  vos,  cum  essetis  mortui  in  delictis,  et 
praeputio  carnis  vestrae,  convivificavit 
cum  illo.  Et  hujus  epistolae  cap.  9.  ex 
Osee  Propheta:  Vocabo  non  plebem 
meam ,  plebem  meam.  Hoc  enim  quid 
aliud  est  quam  vocare  ea,  quae  non  sunt, 
tanquam  ea,  quae  sunt ,  sive  ut  alii  ver- 
tunt ;  tanquam  siiit  ?  quod  ad  verbum 
est  in  Graeco  :  vocare  non  entia  tanquam 
entia. 

Gratus  quidem  hic  sensus  propter  alle- 
goriam ,  non  tamen  videtur  a  Paulo  spec- 
tatus.  Adjicit  enim  hanc  partem,  non  qua 
significet ,  quid  fecerit  aut  facturus  sit 
Deus ,  sed  ut  duobus  vekit  epithetis  (sunt 
enim  in  Graeco  participia  Deo  cohaeren- 
tia)  declaret  Deirai  omnia  posse,  simul  in- 
nuens  etiam  hoc  ipsum  de  Deo  Abraham 
credidisse.  Nam  mortu  s  ad  vitam  revo- 
care,  et  ex  nihilo  res  producere,  quod  est 
vocare  nou  entia  tanquam  entia,  nai  nisi 
infinitae  virtutis ,  id  est,  divinae  sunt 
opera. 

Nobiscum  sentit  in  hac  expositione  Fr. 
Toletus ,  qui  etiam  subtiliter  observat ,  in 
priori  membro  Paulum  respicere  ad  fidem 
Abrahae ,  quando  jussus  est  immolare 
filium  suum  Isaac ,  videlicet  arbitrans, 
quia  et  a  mortuis  suscitare  pote7is  est 
Deus,  ut  de  eo  dicitur  Heb.  11.;  in  se- 
cundo  autem  membro  ad  fidem  pi-ioris 
temporis  ,  quando  credidit  sibi  filium  ex 
Sara  nasciturum.  De  qua  nde  continuo 
subjungit :  Qui  contra  spem  in  spem  cre- 
didit.  Quod  ad  syntaxin  ;ittinet  hujus  loci, 
scias  ex  Graeco  textum  sic  ordinandum : 
Ante  Deum ,  cui  credidit,  vivificantem 
mortuos  et  vocantem ,  etc. ,  non  autem 
sic:  Ante  Deum,  cui  credidit  vivificanti 
mortuos  et  vocanti ,  etc. ;  licet  utraque 
structura  sensum  fere  eundem  pariat. 
Hanc  porro   sententiam    illustrant,    quae 

jam  deinceps  de  Abraham  et  iu  ejus  fidei 
commendationem  directe  dicuntur. 

18.  Qui  contra  spem  in  spem  credidit. 
Graece  qui  praeter  spem  in  spe,  vel  suh 
spe,  credidit.  Sed  et  apud  Latinos  Pelagi- 
uni,  Primasium  et  Hugonem  legitur  aufe- 
rendi  casu,  in  spe,  ut  verisimile  sit  itaver- 
tisse  nostrum  interpretem.  Qui  etiam  illud 
recte,  contra  spem.  Nam  eam  vim  habet 
Graecum  Tiapa^  tum  hic,  tum  passim  alibi, 
quemadmodum  et  Latinum  praeter.  Ita 
nimirum  illud  accipiendum  ad  Galatas  1. : 
praeterquam  quod  evangelizavimus  vo- 
bis  ;  et  iterum:  praeter  id,  quod  accepi- 
stis,  quemadmodtim  eo  loco  plenius  osten- 
demus.  Sensus  est:  qui  praeter  spem^  id 
est,  cum  prius  non  speraret ,  sed  magis 
desperaret  sibi  sobolem  ex  Sara ;  vel  po- 
tius,  praeter  spem  naturae,  id  est ,  contra 
quam  ex  uatura  sperari  potuit,  quia  res 
erat  naturaliter  impossibilis,  credidit  divi- 
nae  promissioni ,  spemque  certam  ex  ea 
concepit.  Credidit,  inquam,  quodsequitur  : 

Ut  fieret  pater  multarum  gentium.  Id 
est,  se  futurum  patrem  multarum  gentium. 
Quidam  ad  spem  referunt  hoc  sensu:  cre- 
didit,  sperans  se  fore  patrem  multarum 
gentium.  Sed  prior  constructio  texlui  ma- 
gis  cougruere  videtur,  eamque  vult  etiam 
Sjriaca  translatio. 

Secundum  quod  dictum  est  ei ,  sic  erit 
semen  tuum.  In  Graeco  non  additur  ei, 
sed  tamen  intelligitur.  Potest  et  sic  verti : 
secundum  quod  dictum  fuerat ,  scilicet 
multo  ante.  Nam  illud :  sic  erit  semen 
tuum,  non  legitur  dictum  Genes.  17.,  quo 
loco  describitur  pmmissio  Abrahae  facta  , 
quando  nonaginta  novem  erat  annorum ; 
sed  Genes.  15.  Veruuitamen  Abraham  in- 
telligebat,  \\i\  debuit,  primam  illam  pro- 
missionem  praecipue  in  Isaac,  sibi  postea 
ex  Sara  pr.imisso,  cumplendam  esse. 

Hic  sequitur  in  multis  libris :  sicut  stel- 
lae  coeli  et  arena  maris.  Sed  non  est  in 
Graeco,  nec  Syriaco ,  nec  legitur  apud 
veteres  interpretes.  Latini  quoque  me- 
liores  codices,  quos  merito  secuti  sunt 
epanorthotae  Eomani,  non  habent ;  ut  dxi- 
biumnuusit  additum  esse  a  quopiam,  qui 
orationem  incompletam  voluerit  absolvere. 


tametsi  nec  in  Genesi  a  Deo  promittente 
quicquam  adjungitur.  Tantum  praeces- 
serat  illud  Dei  ad  Abraham :  Suspice 
coelum  et  n,umera  stellas,  si  potes.  Tum 
sequitur :  sic  erit  semen  tuum,  scilicet  si- 
cut  stellae  innumerabiles. 

19.  Et  non  infirmatus  est  fide.  In 
Graeco  continua  est  oratio  cum  parte  se- 
quenti:  et  non  infirmatus  fide  non  con- 
sideravit  etc,  id  est,  nullam  passus  infir- 
mitatem  aut  vacillationem  fidei  circa  pro- 
missionem  divinam. 

Nec  consideravit  corpus  suum  emor- 
tuum.  Graece,  jam  emortuum ,  id  est, 
prae  senio  jam  efi^oetum  et  impotens  ad 
generandum. 

Cum  jam  fere  centum  esset  annorum. 
Dictio  jam  huc  translata  ex  parte  proxi- 
me  praecedenti.  Quod  et  volunt  codices 
meliores  mss. ,  et  signat  castigatio  Lova- 
niensis.  Dicit  autem  fere  centum  annorum, 
id  est,  uno  minus.  Habebat  enim  annos 
nonaginta  novem. 

Et  emortuam  vulvam  Sarae.  Graece, 
et  mortificationem  seu  mortalitatem  ma- 
tricis  Sarae.  Sensum  tamen  optime  red- 
didit  interpres,  approbante  Erasmo.  Ad 
hnjus  loci  pleuiorem  intellectum  tres  ex- 
plicandae  sunt  quaestiones,  quarum 

Prima  est,  quomodo  dicat  Apostolus 
Abrahae  corpus  emortuum  fuisse ,  cum  is 
adhuc  postea  ex  Cethura  conjuge,  quam, 
Sara  mortua,  duxit,  filios  procrearit.  Ad 
hanc  quaestionem  respondet  Augustinus 
lib.  16.  de  civit.  Dei  cap.  28.  et  quaest. 
35.  siiper  Genesim:  emortuum  fuisse  ejus 
corpus  respectu  Sarae  vetulae,  quod  ex 
ea  naturaliter  suscit.are  sobolem  non  potu- 
erit;  non  autem  respectu  ejus,  quae  esset 
aetate  adhuc  vigente,  qualis  erat  Cethura. 
Verum  haec  responsio  non  videtur  satis- 
facere.  Nam  eo  pacto  etiam  vir  juvenis 
dicetur  habere  corpus  emortuum,  quoniam 
vetulam  impraegnare  non  possit. 

Quare  potlus  cum  aliis  plerisque  dicen- 
dum,  Abraham  iUo  tempore  fuisse  pr;ie 
senio  simpliciter  impotentem  ad  generan- 
dnm.  Sed  divino  miraculo  redditam  ei 
virtutem  generandi,  qua  deinceps  nun  so- 
1  lum    ex    Sara  per   simile  miraculum  jam 

foecunda,  verum  ex  quacumque  muliere 
ad  concipiendum  apta,  posset  filios  sus- 
cipere.  Quae  responsio  scripturis  etiam 
valde  consentanea  est.  Nam  praeter  hunc 
locum,  ubi  expresse  tam  de  Abraliam 
quam  de  Sara  dicitur,  quod  corpus  ba- 
buerint  emortuum  (ut  eodem  sensu  necesse 
sit  de  utroque  intelligi),  etiam  scriptura 
Genesis  ita  loquitur,  ut  satis  declaret  in 
utroque  divinam  virtutem  aliquid  supra 
naturam  operatam  fuisse.  Refert  enimcap. 
17.  Abrabam  audita  Dei  promissione  di- 
xisse: Putasne  centenario  nascetur  filius, 
et  Sara  nonagenaria  pariet?  Deinde 
cap.  18.:  Erant,  inquit  scriptura,  ambo 
senes,  provectaeque  aetatis.  Quae  utique 
est  aperta  significatio  impedimenti  in  utro- 
que  conjuge:  ut  proinde  Chrysostomus 
homilia  40.  super  Genes.  de  eis  dicat :  quod 
7iihil  a  lapidibus  differebant,  quantum 
ad  generationem  attinet.  Sed  et  Aposto- 
lus  ad  Hebr.  11.  cum  dixisset:  Fide  et 
ipsa  Sara  sterilis  virtutem  in  concep- 
tione  seminis  accepit,  de  Abraham  ita 
subjungit:  Propter  quod  et  ab  uno  orti 
sunt,  et  hoc  emortuo,  tanquam  sidera 
coeli  etc. 

Satis  igitur  cx  his  liquet,  scripturam 
non  solum  in  Sara  ponere  miraculum,  ve- 
rum  etiam  in  Abraham.  Et  in  illa  quidem 
duplex,  quod  et  sterilis  et  vetula  conci- 
pere  potuerit;  in  illo  autem  simplex,  quod, 
senex  cum  esset,  ideoque  ob  frigiditatem 
seminis  ad  generandum  ineptus,  sobolem 
suscitare  potuerit,  non  solum  ex  Sara,  ve- 
rum  etiam,  ut  dictum  est,  ex  aliis  femi- 
nis,  videlicet  in  eo  perseverante  gignendi 
virtute  semel  reddita ;  quomodo  foecun- 
ditas  semel  data  permansit  in  Anna,  matre 
Samuelis,  ut  et  alios  post  illum  filios  gig- 
neret,  secundum  id,  quod  ipsa  cecinit: 
Donec  sterilis  peperit  plurimos.  1  Reg.  2. 

Secunda  quaestio.  Cum  scriptuva  tes- 
tetur  Abraham  post  annum  aetatis  cen- 
tesiraxim  adhuc  vixisse  septuaginta  quin- 
que  annos,  Genes.  25.,  qui  verisimile  est, 
eum  centenarium  adeo  fuisse  senem,  ut 
ad  generandum  esset,  quemadmodum  dic- 
tum  est,  simpliciter  ineptus  ?  Nam  hodie 
certe,  qui   vivere   possunt   annos   nona- 


ginta  (ut  sumamus  tempus  quasi  dimidium 
netatis  Abrahae),  nequaquam  ad  gignen- 
dum  prolem  inepti  censentur  anno  suae 
aetatis  quinquagesimo.  Et  tamen  in  his 
eadem  est  aetatis  proportio.  Haec  diffi- 
cultas  movit  Augustinum,  cur  minus  pro- 
baret  praecedentis  quaestionis  eam  solu- 
tionem,  quam  dedimus,  quamque  fatetur 
ab   aliis   ad  ferri  solitam. 

Quidam  respondent  :  quemadmodum 
nunc  alii  aliis  citius  senescunt  ac  decre- 
piti  fiunt,  ut  generare  non  possint,  ita 
tunc  Abrahae  contigisse  vel  ex  naturae 
defectu,  vel  quod  laboribus  essent  ei  vires 
exhaustae.  Non  placet  haec  responsio, 
quia  scriptura  tam  in  Genesi,  quam  hoc 
loco,gignendiimpotentiamsimpliciterreji- 
cit  in  aetatem,  eo  quod  centum  esset  anno- 
rum;  tanquamea  aetas  i]lotempore,saltem 
ut  plurimum,  inepta  fuerit  generationi. 

Proinde  aliter  respondendum  existimo, 
patres  illos  antiqui  temporis  post  mediam 
aetatem  longam  vixisse  senectutem,  ita 
ut  aetas  deficiens  longe  diuturnior  in  illis 
esset,  quam  accrescens.  Exemplo  sitlsaac, 
qui  vixit  annos  centum  octogintaGen.  35. 
Cui  tamen  aetatis  anno,  juxta  peritorum 
supputationem,  centesimo  vigesimo  aut 
circiter,  prae  senectute  caligaverunt  oculi, 
sic  ut  videre  non  posset:  quando  et  filiis 
suis,  tanquam  non  diu  victurus,  benedixit 
Genes.  27.  Et  tamen  annos  adhuc  super- 
vixit  sexaginta :  ut  appareat  totum  tem- 
pus  senectutis  ejus  fuisse  non  multo  mi- 
nus  centum  annorum;  ac  proinde  majus 
tota  reliqua  aetate.  Id  autem  et  in  aliis 
similiter  se  habuisse,  argumento  est,  quod 
Gen.  11.  quidam  leguntur  genuisse  filios 
anno  suae  aetatis  tricesimo,  quorum  alii 
ducentis,  alii  trecentis,  alii  quadringentis 
annis  vixerunt. 

Ex  quo  intelligas,  quam  breve  fuerit 
illis  tempus  aetatis  crescentis  compara- 
tione  reliqui  temporis  vitae :  Deo  nimi- 
rnm  sic  ordinante,  causasque  naturales 
dirigente  (neque  enim  arbitror  in  ea  re 
miraculum  pouendum),  ut  diu  superstites 
essent  divinorum  operum  testes  ad  rudem 
adhuc  et  raram  posteritatem;  simul  ut 
eam  artibus  et  legibus  ad  vitam  politicam 

Deique  cultum  spectantibus  sujBficienter 
instituerent,  donec,  humano  genere  satis 
multiplicato,  necessitas  ejusmodi  cessaret. 

Tertia  quaestio  est  de  eo,  quod  negat 
Apostolus  Abraham  considerasse  corpus 
suum  emortuum,  et  emortuam  vulvam 
Sarae ;  cum  scriptura  jam  ante  citata 
testetiir  ipsum  audita  promissione  filii  ex 
Sara,  risisse  atque  dixisse  in  corde  suo : 
Putasne  centenario  nascetur  filius,  et 
Sara  nonagenaria  pariet?  Quae  verba 
sunt  bene  considerantis  horum  utrumque, 
etiam  cum  quadam,  ut  apparet,  diffidentia 
seu  fidei  infirmitate. 

Eespondet  Cajetanus,  Abraham  ab  ini- 
tio  uon  percepisse,  revelationem  esse  as- 
sertivam,  ideoque  secum  in  animo  con- 
tulisse  imj^edimenta  naturae  tam  in  se, 
quam  in  Sara,  non  dubitando  de  promis- 
sione,  sed  percontando  sensum  divinorum 
verborum,  an  vere  ad  significandum  hoc, 
quod  sonabant,  dicta  essent. 

Sed  haec  responsio  non  videtur  bona. 
Nam  Pauli  doctrina  est  hoc  loco  et  Heb. 
11.,  Abraham  statim  et  incunctanter,  au- 
dita  Dei  j)romissione,  plenam  ei  fidem 
adhibuisse.  Idem  liquet  ex  aliis  promis- 
sionibus  Abrahae  factis  Genes.  12.  13. 15., 
quas  ille  .statim,  ut  audivit,  recepit.  Nec 
non  expraeceptis  ipsi  datis  a  Deo,  tamctsi 
duris  et  arduis  C4en.  12.  21.  et  22.,  qui- 
bus  ille  confestim  paruit;  ut  non  minus 
obedientia  ejus,  quam  fides,  in  scripturis 
commendetur.  Accedit,  quod  verba  pro- 
missionis,  de  qua  nunc  agitur,  nullam 
habebant  obscuritatem ,  ut  proinde  sen- 
sum  eorum  percontari  Abraham  minime 
debuerit,  sicut  nec  in  aliis  fecerat. 

Dicendum  igitur,  Abraham,  ex  senten- 
tia  Pauli,  non  considerasse  suam  et  uxo- 
ris  senectutem  et  gignendi  impotentiam, 
sic  ut  propterea  diffideret,  aut  assensum 
ac  fideni  differret  adhibere  divinae  pro- 
missioni:  sed,  —  quemadmodum  cap.  15. 
Genesis,  posteaquam  dictum  esset  de  eo, 
quod  credidit  Deo,  et  reputatum  est  ei 
ad  justitiam,  narratur  quaesivisse  mo- 
dum  adimplendae  promissionis  divinae, 
dicens :  Unde  scire  possum  etc,  sicut  et 
B.  Virgo  Maria,  audito  nuncio  partus  do- 


minici,  modum  quaesivit  dicens :  Quo- 
modo  fiet  istud?  —  ita  cap.  17.  post  au- 
ditam  et  fiima  fide  susceptam  Dei  pro- 
missionem,  non  utique  dubitando ,  nec 
(ut  vult  Cajetanus)  sensum  verborum, 
quae  planautique  et  perspicua  erant,  per- 
contando,  sed  potius  rei  promissae  mag- 
nitudinem  admirando ,  dixit:  Numquid 
centenario  nascetur  filius?  —  ac  si  di- 
ceret:  Numquid  rem  tantam  et  a  saecu- 
lis  inauditam  facturus  es  mea  causa? 

Respondent  ad  hunc  modum  Ambro- 
sius  libro  1.  de  Abraham  cap.  4.  et  libro 
2.  cap.  11.,  et  Augustinus  libro  16.  de 
civit.  Dei  cap.  26.  et  31.  Nam  et  illud, 
quod  objici  poterat,  Abraham ,  audita 
promissione,  velut  desperantem  de  filio, 
qui  ex  Sara  promittebatur,  dixisse  Deo  : 
Utinam  Ismael  vivat  coram  te,  existi- 
mandum  est  non  ulla  diffidentia  dictum, 
sed  ex  humilitate,  qua  se  indignum  re- 
putabat  tam  grandi  miraculo,  quod  pro- 
mittebatur,  quasi  diceret:  Multum  ac  sa- 
tis  raihi  praestiteris,  si  factam  olim  pro- 
missionem  adimpleas  in  Ismaele.  Constat 
enim,  Abraham  se  valde  humiliasse  co- 
ram  Deo,  ut  Genes.  18. 

Non  desunt,  fateor,  inter  Patres,  qui 
videantiTr  aliquid  incredulitatis  seu  du- 
bitationis  in  praedictis  verbis  sancto  Pa- 
triarchae  adscribere,  ut  Basilius  homil. 
de  patientia,  Chrysostomus  homil.  40.  in 
Genesin,  et  Hieronymus  lib.  1.  dial.  con- 
tra  Pelag.  cap.  10.  et  lib.  3.  cap.  5.  Sed 
illi  sententiae  resistunt  non  solum  Am- 
brosius  et  Augustinus,  quos  jam  citavi- 
mus,  verum  et  omnes  hxijus  loci  commen- 
tatores ,  ac  praecipuus  inter  eos  ipse 
Chrysostomus,  cuju.'^  verba  mox  referam. 
Denique  manifeste  contradicit  illi  suspi- 
cioni  hic  ipse  locus  Paulinus.  Unde  ad- 
huc  sequitur» 

20.  Jn  repromissione  etiam  Dei  non 
haesitavit  diffidentia.  Graece  :  ad  pro- 
missionem  autem  Dei  non  haesitavit  in- 
credulitate.  Sed  et  commentator  Ambro- 
sius  non  etiam,  sed  vero  legit,  ut  Graece 
particula  5s  sumatur  adversative.  Pro 
verbo  haesitavit ,  quod  in  Graeco  est 
SiExptO^rj^  quidam  malunt  disceptavit,  aut 

disquisivit.  Ac  posset  videri  hic  sensus : 
Quamvis  Abraham,  audita  promissione, 
quaesiverit  ac  quasi  disceptaverit,  dicens 
Deo :  Putasne  centenario  nascetur  filius, 
et  Sara  n07iagenaria  pariet?  non  tamen 
id  fecit  ex  incredulitate ,  sed  ex  admira- 
tione,  sicut  jam  dictumest.  Verum  optime 
redditum  a  nostro  interprete:  haesitacit, 
quamvis  liaesitatio  non  sine  disceptatione 
fieri  soleat.  Sic  enim  et  Erasmus  vertit 
et  alii.  Vide,  quae  de  Graeci  verbi  signi- 
ficatione  annotamus  infraad  illud  cap.  14. 
Qui  autem  discernit,  si  manducaverit, 
damnatus  est,  ac  rursus  adillud  Jacobi  1. 
Postulet  in  fide  nihil  haesitans.  Ergo 
quod  additum  est,  incredulitate,  non  est 
restringentis,  sed  declarautis.  Nam  bae- 
sitatio,  seu  dubiratio  de  Dei  promissis 
esse  non  potest  sine  incredulitate. 

Sensus  igitur  est :  Nulla  laboravit  in- 
credulitate,  ut  ad  promissionem  Dei  au- 
ditam  haesitaret.  Expendit  haec  Apostoli 
verba  Chrysostomus ,  ita  loquens :  Non 
dixit  illum  non  incredulum  fuisse,  sed 
non  haesitavisse,  hoc  est,  ne  animo  qui- 
dem  suspenso,  ancipiti  ac  duhio  fuisse. 
En  apertam  Chrysostomi  de  fide  Abrahae 
sententiam.  Quare  quod  in  expositione 
Genesis  aliter  sensisse  visus  est,  id  puta 
eum  hic  tacite  retractasse. 

Quosdam  oflfendunt  hae  voces  tanquam 
parum  T.atinae,  repromissio  et  repromit- 
tere,  quibus  noster  interpres  pro  simplici 
promissione  passim  utitur.  Sed  interpre- 
tem  satis  defendit  usus  vulgaris  horum 
vocabulorum  apud  veteres  ecclesiae  scrip- 
tores,  etiam  praeci})Uos,  ut  Hieronymum 
et  Augustinum ;  quandoquidem  et  Sueto- 
nius  invenitur  repromittendi  vocabuhim 
alicubi  sic  usurpasse. 

Sed  confortatus  est  fide.  Id  e«t  finna 
ac  robustafide  suscepit  Dei  promissionem. 
Pars  haec  adversativa  est  ejus,  quod  .su- 
pra  dixit:  Et  non  infirmatus  est  fide. 

Dans  gJoriam  Deo.  Gloriam  Deo  tri- 
buit  Abraham  credens  ac  profitens  eum 
omnipotentem ,  et  in  promissis  veracem 
Per  haec  enim  laudatur  et  ghirificatur 
Deus.  Hnc  adcersus  iUns  positum  est 
(ait  Augustinus  in  expositione  propositio- 


nis  25.),  qui  gloriam  suam  de  operibus 
legis  coram  hominibus  quaerehant. 

21.  Plenissime  sciens,  quia  ouaecum- 
que  promisit  Deus,  potens  est  et  facere. 
Plenissime  sciens,  Graece7iAirjpocp&prji>£i(;, 
id  est,  plenitudinem  consecutus ,  vide- 
licet  persuasionis  seu  fidei.  Tale  quid 
enim  intelligeiidnm  postulat  subjecta  ma- 
teria,  cum  alias  etiam  ad  alia  referatur 
Graecum  verbum  TtATjp&cpopsla&at^  quem- 
admodum  latius  ostendemus  infra  ad  illud 
cap.  14. :  Unusquisque  in  suo  sensu  ab- 
undet.  Erasmus  vertit :  certa  persuasione 
concepta. 

Quod  sequitur,  quaecumque  promisit, 
Graece  est,  &  iTtrjjBX-coi'.,  quod  promisit, 
ut  leg;unt  Ambrosius  commentator  et  Pri- 
masius,  quemadmodum  et  vertunt  neote- 
rici  quidam.  Quod  enim  Erasmi  versio 
habet,  qui  promiserat,  probari  non  po- 
test,  nisi  forte  in  ejus  codice  (quod  non 
pixto)  scriptum  fuerit,  &c  STCTgyYsXtat.  Ve- 
rum  scito,  Graecum  verbum  esse  praete- 
ritum  passivnm,  ut  proinde  vertendum  vi- 
deatur,  quod  promissum  est,  ut  etiam 
Erasmus  admonet  in  annotationibus.  Nam 
in  activa  significatione  apud  autores  haud 
teniere  reperias,  nec  quidem  in  sacris  li- 
teris.  Siquidem  activa  promissio  fere  sem- 
per  exprimltur  aoristo  verbi  medii,  Ititjy- 
yzO.aTO ,  promisit.  Legitur  autem  idem 
verbum,  qiiod  hoc  loco,  in  epistolis  ad 
Galat.  3.  et  ad  Heb.  12.  Sed  illis  quoque 
locis  expositioneln  passivam  convenire  do- 
cebimus,  cum  ilhic  usqi:e  pei'veutum  erit; 
tametsi  hic  ad  sensum  non  interest,  active 
exponas  an  passive. 

Sensus  enim  Apostoli  est :  Plena  ac 
certissima  fide  persuasum  habens,  Deum 
sua  promissa  seu,  quaecumque  promisit, 
praestare  posse.  Nominat  autem  poten- 
tiam  Dei,  non  veracitatem:  quia  suppo- 
sita  fide  potentiae  non  erat  diflicile  cre- 
dere ,  Deum  facturum ,  quod  promiserat. 
Longe  enim  facihus  creditur  veracem  esse 
Deum,  quam  omnij>.  tentem. 

Sed  quaeres,  quid  magnum,  si  credidit 
Deum  omnipotentem ;  cum  id  credant  om- 
nes  Christiani,  boni  et  mah?  Quaestio 
est  apud  Hugonem  numero  HL   ejusdem- 

que  haec  responsio  :  Tunc  illud  credere 
magnum  erat,  quando  paene  universus 
orbisin  cultura  daemonum  errahat,  nec 
adhuc  fldes  unius  Dei  praedicata  fuerat, 
aut  scripturis  manifeste  declarata,  sicut 
modo.  Sic  ille.  Cui  tamen  responsioni 
etiam  hoc  addimus,  laudari  in  Abrahamo 
fidem  omnipotentiae  Dei,  non  qualemcum- 
que,  sed  promptam,  devotam  et  obedien- 
tem,  qualis  in  paucis  reperitur. 

22.  Ideo  et  reputatum  est  illi  ad  jus- 
titiam ,  scilicet  eadem  ratione ,  qua  et 
prius  fides  promissionis  ei  reputata  fuerat 
ad  justitiam.  Genes.  15.  Hinc  manifestum 
est,  ea  locutione  non  significarj  primam 
justificationem.  Quoties  enim  credidit 
Abraham  Deo,  toties  ei  fides  ad  justitiam 
reputata  est.  Nam,  ut  supra  dictum  est, 
etiam  obedientia,  per  quam  multo  post  in 
tentatione  inventus  est  fidelis,  reputata 
est  ei  ad  justitiam,  attestante  scriptura 
1  Machab.  2.  et  Jac.  2. 

23.  Non  est  autem  scriptum  tantum 
propter  ipsum.  Graece:  Non  scriptum 
est  autem  propter  ipsum  solum.  Ut  dic- 
tio  solum,  Graece  ^jiovov^  tam  nomen  ad- 
haerens  pronomini  ipsum,  quam  adver- 
bium  esse  possit. 

Quia  reputatum  est  illi  ad  justitiam. 
In  Graeco  non  additur  ad  justitiam.  Sunt 
et  Latini  codices,  qui  non  habeant.  Sen- 
sus  tamen  postulat,  ut  intelligatur,  vide- 
licet  repetendum  ex  parte  praecedenti ; 
quemadmodum  et  in  eo,  quod  mox  sequitur. 

24.  Sed  et  propter  nos,  id  est,  nostrae 
doctrinae  causa.  Quaecumque  enim 
scripta  sunt,  ait  infra  cap.  15.,  ad  nos- 
tram  doctrinam  scripta  sunt.  Cujusmodi 
sunt  maxime  facta  sanctorum  Patriar- 
charum. 

Quibus  reputabitur  credentibus  in 
eum ,  qui  suscitavit  Jesum  Christum, 
Dominum  nostrum,  a  mortuis.  Repu- 
tabitur,  subaudi  ad  justitiam.  Christum 
non  est  additum  in  Graeco.  A  mortuis, 
sive  e  mortuis,  Hebraismus  est.  Syriace 
de  inter  mortuos,  id  est  e  statu  vel  e 
numero  mortuorum,  a  morte.  Sensus  pe- 
riodi :  Quod  scriptura  dicit  Abraham  Deo 
credidisse,  idque  ei  reputatum  fuisse  ad 


justitiam,  non  tantum  scriptum  est  prop- 
ter  ipsius  laudem,  ut  ejus  justitia  celebra- 
retur  apud  posteros,  verum  etiam  nostri 
causa,  id  est  ut  in  Abraham  haberemus 
formam  quandam  nostrae  justificationis, 
atque  sckemus,  etiam  nobis  credentibus 
ipsum  credere,  hoc  est  fidem  nostram  ad 
justitiam  reputatum  iri.  Jam  quae  sit  vis 
collectionis  Paulinae :  fides  reputata  fuit 
Abrahae  ad  justitiam,  ergo  et  nobis  ad 
justitiam  reputabitur,  cum  utriusque  fidei 
non  sit  idem  objectum,  satis  explicatum 
arbitror  sujierius  ad  scripturam  ex  Gen. 
citatam :  Credidit  Abraham  Deo,  et  re- 
putatum  est  illi  ad  justitiam. 

Illud  adhuc  quaeri  potest,  quomodo  ex 
eademPauli  collectionenonsitconsequens, 
fidem  peccatoris  credentis  in  eum ,  qui 
justificat  impium ,  esse  simpliciter  justi- 
tiam,  si  simpliciter  justitia  fuit  fides  Abra- 
hae  Deo  credentis,  in  qua,  sicuti  dictum 
est,  forma  quaedam  fuit  nostrae  justifi- 
cationis. 

Resp.  similitudinem  constare  salva  pro- 
prietate  utriusque  justificationis,  secundae 
videlicet  et  primae.  Nam  fides,  qua  jus- 
tificatur  is,  qui  jam  justus  erat,  ut  Abra- 
ham,  a  spiritu  sancto  procedit  inhabitante, 
ideoque  simpliciter  est  justitia.  Quod  non 
perinde  dici  potest  de  fide  peccatoris  in 
eum,  qui  justificat  impium,  credentis.  Non 
enim  proficiscitur  ea  fides  ab  inhabitante 
spiritu,  sed  tantum  moveute,  donec  ille 
sic  credens,  ipsa  fide  eum  promovente, 
gratiam  adopticniis  assecutus  fuerit.  Esse 
tamen  ejusmodi  fidem  inchoative  justitiam 
ejusque  partem,  secundum  ea,  quae  dicta 
sunt  capite  superiori,  non  est,  cur  am- 
bigatur. 

Postremo  quaeres,  cur  Apostolus  solam 
hic  exprimat  fidem  resurrectionis  Christi. 
Eesp.  vel  quia  in  hoc  articulo  tacite  con- 
tinetur  etiam  fides  incarnationis  et  mortis, 
nemo  enim  resuscitatur  ad  vitam ,  nisi 
mortuus,  et  nemo  moritur  nisi  natus;  vel 
quia  resurrectio  Christi  credita  spem  nos- 
tram,  quam  in  Christo  habemus,  maxime 
erigit  et  confirmat. 

25.  Qui  traditus  est  propter  delicta 
nostra.    Traditus  in   mortem,    idque  a 

patre,  de  quo  infra  cap.  8. :  Qui  etiam 
proprio  filio  non  pepercit,  sed  pro  no- 
his  omnibus  tradidit  illum.  Propter  de- 
licta  sive  peccata  nostra  abolenda. 

Et  resurrexit  propter  justificationem 
nostram.  Resurrexit,  Graece  rjyspQ^rj 
suscitatus  est.  Tum  in  eo  variant  Graeca, 
quod  alia  legunt  ^txatcuoiv^  justificatio- 
nem,  alia  SixaioauvrjV^  justitiam:  tametsi 
res  eodem  recidit,  ut  ex  sensu  patebit. 
Quem  ut  assequamur 

Illud  primo  sciendum  est,  omne  meri- 
tum  Christi  salvatoris  in  passione  ejus  et 
morte  completum  fuisse,  et  proinde  sua 
resurrectione  eum  nihil  meruisse,  uti  nec 
adscensione  in  coelum  ac  caeteris,  quae 
egit  post  passionem  et  mortem.  Quae 
doctrina  est  omnium  Theologorum.  Quo- 
circa  hac  parte  significare  non  potest, 
Christum  resurgendo  meruisse  nostram 
justificationem,  sicut  patiendo  meruit  de- 
lictorum  nostrorum  remissionem.  Viden- 
dum  ergo,  quo  sensu  dicatur  resurrexisse 
propter  justificationem  uostram ,  et  om- 
nino ,  quis  totius  pericopes  sensus  sit. 
Laboraut  enim  in  eo  reddendo  interpretes. 

Ac  primum  illud  recipi  nullo  modo  po- 
test,  quod  Pseudambrosius  in  hunc  locum 
commentatur.  Dicit  enim  eos,  qui  ante 
Domini  passionem  baptizati  fueruut,  so- 
lam  accepisse  remissionem  peccatorum, 
(quorum  zelo ,  inquit ,  satanas  occidit 
salvatorem) ;  post  resurrectionem  vero 
tam  eos,  qui  prius,  quam  qui  postea  bapti- 
zati  sunt,  omnes  justificatos  esse  per  da- 
tam  formam  fidei  Ti  initatis.  Et  id  Paulum 
existimat  hoc  loco  significare  voluisse. 
Sed  hoc  commentario,  velut  parum  sano, 
repudiato,   alios  audiamus. 

S.  Thomas  dicit,  mortem  et  resurrec- 
tionem  Christi  hic  considerari ,  non  ut 
meriti  rationem  habent,  id  enim  resur- 
rectioni  non  competere,  sed  ut  salutares 
nobis  fuerunt  per  modum  cujusdam  effi- 
cientiae,  sicuti  fuerunt  et  caeterae  omnes 
actiones  ejus  et  passiones,  utpote  ex  vir- 
tute  divinitatis  provenientes,  cujus  huma- 
nitas  ipsius  erat  instrumentnm.  Sed  quo- 
niam,  inquit,  effectus  aliquo  modo  si- 
rniUtudinem  habet  suae  causae,  mortem 

Gnil.  Eatll  Comm.  Tom.  I. 


Christi,  per  quam  in  eo  exstincta  est 
mortalis  vita,  dicit  Apostolus  esse  cau- 
sam  exstinctionis  peccatorum  nostro- 
rum ;  resurrectionem  autem  ejus,  qua 
rediit  ad  novam  vitam  gloriae ,  dicit 
esse  causam  justificationis  nostrae,  per 
quam  redimus  ad  novitatem  Justitiae. 
Sic  ille.  Verum  huic  expositioni  videtur 
obstare,  quod  a  Paulo  non  nominautur 
actiones  humanitatis  Christi,  sed  actiones 
Patris,  traditus  est,  suscitatus  est,  sci- 
licet  a  patre. 

Aliorum  expositio  est,  mortem  et  re- 
surrectionem  Christi  hic  considerari  tan- 
tum  ut  causam  exemplarem.  Sic  enim 
loquuntur ,  tanquam  Christus  moriens 
exemplum  nobis  dederit,  ut  nos  quoque 
moriamur  peccatis,  resurgens  vero  exem- 
plum  dederit,  ut  et  nos  a  morte  peccati 
resurgamus  ad  novitatem  vitae.  Equidem 
typum  seu  figuram  dicere  malim,  quam 
exemplar.  Nam  Christus  ipse  non  est 
mortuus  vitae  peccati,  neque  resurrexit 
in  vitam  justitiae :  sed  ejus  mors  et  re- 
surrectio  corporalis  fuit  typus  ac  figura 
nostraemortis  etresurrectionis  spiritualis, 
mortis  quidem ,  qua  peccatis  morimur, 
resurrectionis  autem,  qua  re.suscitamur 
ad  justitiam  :  quemadmodum  et  pluribus 
exhortando  declarat  Apostolus  infra  cap. 
6.  Recte  vero  dixeris  Christi  resurrectio- 
nem  esse  causam  exemplarem  nostrae 
resurrectionis,  qua  corporaliter  resurge- 
mus  ad  vitam  immortalem.  Quo  sensu 
accipiendum,  quod  de  eo  canit  ecclesia 
in  praefatione  paschali  :  qui  mortem 
nostram  moriendo  destruxit,  et  vitam 
resurgendo  reparavit.  Qua  etiam  ratione 
primitiae  dormientium  Christus  vocatur 
1  Cor.  15. 

Verumtamen  et  huic  jam  dictae  expo- 
sitioni  (quamvis  eam  suppeditent  Augu- 
stinus  serm.  141.  de  tempore,  et  Thomas 
3.  quaest.  56.  avt.  2.)  non  parum  obsistit, 
quod  Paulus  non  dixit,  mortuixs  est,  sed 
traditus  est,  nec  addidit,  ut  nos  moria- 
mur  peccato,  sed  simpliciter  dixit,  prop- 
ter  delicta  nostra. 

Porro  Cajetanus  sic  interpretatur:  Qui 
traditus  est  morti  propter  delicta  nostra 

delenda,  resurrexit  autem  propter  justi- 
ficationem  nostram,  id  est,  resurrexit, 
ut  crederemus,  et  credentes  justificaremur : 
quia  nisi  homo  ille  mortuus  resurrexisset 
a  morte  ad  vitam  immortalem,  mundus 
in  eum  non  crederet.  Sed  quia  resurrexit, 
credidit  mundus,  et  per  hoc  pervenit  ad 
mundum  justificatio.  Sensus  liic  etiam 
Sasboldo  et  Pererio  probatur,  potestque 
ad  ejus  confirmationem  adduci,  quod  scri- 
bit  Petrus  1.  epistolae  1.:  Qui  regene- 
ravit  nos  in  spem  vivam  per  resurrec- 
tionem  Jesu  Christi  ex  mortuis.  Et  infra : 
Qui  suscitavit  eum  a  mortuis  et  dedit 
ei  gloriam,  ut  fides  vestra  et  spes  esset 
in  Deo. 

Est  et  alia  expositio,  quam  huc  adfert 
F.  Toletus,  ac  legitimam  censet:  ideo 
videllcet  dictum,  resurrexisse  Christum 
propter  justificationem  nostrara ,  quia, 
quamvis  in  morte  Christi  pretium  esset 
persolutum  pro  redemptione  generis  hu- 
mani,  tamen  applicatio  pretii  ad  homi- 
num  justificationem  generahter  non  erat 
futura  (Deo  nimirum  sic  oi-dinante),  uisi 
post  resurrectionem  Christi,  missis  in 
mundum  Apostolis  annunciatoribus  salu- 
tis :  et  idcirco  Christum  tam  cito  resur- 
rexisse,  ne  remedii  salutaris  applicatio 
dilata   multorum    hominum    damnationis 


esset  occasio.  Probabilis  est  haec  exposi- 
tio,  quemadmodum  etproximepraecedens. 
Mihi  tamen  simplicius  ac  magis  ger- 
manum  videtur,  si  singula  membra  suum 
proprium  habeant  sensum,  accommoda- 
tum  consuetudini  sermonis  Apostolici: 
ut  traditus  in  mortem  Chi-istus  dicatur 
propter  peccata  nostra,  id  est,  ut  sua 
morte  poenam  peccatis  nostris  debitam 
aboleret :  resurrexisse  vero  propter  justi- 
tiam  nostram,  id  est,  ut  sua  resurrectione 
typum  quendam  nobis  praeferret  resur- 
gendi  ad  justitiam,  seu  vitae  novitatem, 
secundum  ea,  quae  dicuntur  infra  cap.  6., 
vel  certe,  ut  nobis  reconciliatis  ipse  jam 
redivivus  et  immortalis  justificationem 
nostram,  qua  scilicet  mens  nostra  reno- 
vetur  de  die  in  diem,  et  quae  inde  sequi- 
tur  salutem,  apud  Deum  promoveret,  se- 
cundum  id,  quod  dicitur  capite  sequenti: 
Si  enim,  cum  inimici  essemus,  recon- 
ciliati  sumus  Deo  per  mortem  filii  ejus, 
multo  magis  reconciliati  salvi  erimus 
in  vita  ipsius.  Ubi  postremo  et  illud  ob- 
serva  contra  sectarios  justitiam  nostram 
in  sola  remissione  peccatorum  constituen- 
tes  :  Apostolum  diserte  distinguere  haec 
duo,  deletionem  peccatorum  et  justitlam, 
id  est,  vitae  novitatem,  velut  justifica- 
tionis  nostrae  partem  praecipuam. 


CAPUT    aUINTUffl. 

Justificati  ergo  ex  fide  ^) ,  pacem  habeamus  ad  Deum  ^)  per  Domi- 
num  nostrum  Jesum  Christum,  2.  per  quem  et  habemus  accessum  per 
fidem  in  gratiam  istam^),  in  qua  stamus,  et  gloriamur  in  spe  gloriae 
filiorum  Dci  *).  3.  Non  solum  autem,  sed  et  gloriamur  in  tribulationi- 
bus^),  scientes,  quod  tribulatio  patientiam  operatur;  4.  patientia  autem 
probationem,  probatio  vero  spem;  5.  spes  autem  non  confundit,  quia 
charitas  Dei  diffusa  est  in  cordibus  nostris  ^)  per  Spiritura  sanctum  ^), 
qui  datus  est  nobis.  6.  Ut  quid  enim  Christus,  cum  adhuc  infirmi  esse- 
mus  ®),  secundum  tempus  proimpiis  mortuus  est?  7.  Vix  enim  pro  justo 
quis  moritur,  nam  pro  bono  forsitan  quis  audeat  mori.     8.    Commendat 


1)  Vers.  2.  9.  ^j  Yers.  10.  3)  Ephes.  2,  18.  *)  Cap.  S.  17.  ^)  Hebr.  12,  10.  11.  Rom.  8,  28. 
2  Cor.  4,  16.  seq.  H,  30.  Jac.  1,  2—4.    6)  i  joan.  4,  17.    ')  Cap.  8,  15.    »)  Vers.  8. 

autem  charitatem  suam  Deus  in  nobis  ^),  quoniam,  cura  adhuc  peccatores 
esseraus  secundura  temjDus,  9.  Christus  pro  nobis  raortuus  est;  raulto 
igitur  raagis  nunc,  justificati  in  sanguine  ipsius,  salvi  erimus  ab  ira  per 
ipsum  ^).  10.  Si  enira,  cura  iniraici  esseraus^),  reconciliati  suraus  Deo 
per  mortera  filii  ejus;  multo  raagis  reconciliati,  salvi  erimus  in  vita 
ipsius  ^).  11.  Non  solura  autera,  sed  et  gloriamur  in  Deo  ^)  per  Dorai- 
num  nostrum  Jesum  Christura,  per  quem  nunc  reconciliationem  accepi- 
raus.  12.  Propterea  sicut  per  unura  hominem  *")  peccatum  in  hunc  mun- 
dura  intravit^),  et  per  peccatura  mors,  et  ita  in  omnes  homines  mors 
pertransiit,  in  quo  omnes  peccaverunt:  13.  usque  ad  legem  enim  pec- 
catum  erat  in  mundo;  peccatura  autera  non  imputabatur,  cura  lex  non 
esset  ^).  14.  Sed  regnavit  raors  ab  Adam  usque  ad  Moysen  etiara  in 
eos,  qui  non  peccaverunt  in  siniilitudinera  praevaricationis  Adae.  qui 
est  forraa  futuri  ^).  15.  Sed  non  sicut  delictura,  ita  et  donum;  si  enim 
unius  delicto  multi  raortui  sunt ,  raulto  magis  gratia  Dei  et  donum  in 
gratia  unius  hominis  Jesu  Christi  in  plures  abundavit.  16.  Et  non  sicut 
per  unum  peccatum ,  ita  et  donura ;  nara  judiciura  quidem  ex  uno  in 
condemnationem ,  gratia  autem  ex  multis  delictis  in  justificationem.  17. 
Si  enim  unius  delicto  mors  regnavit  per  unum,  multo  magis  abundan- 
tiara  gratiae,  et  donationis  et  justitiae  accipientes,  in  vita  regnabunt 
per  unum  Jesura  Christum '^')-  18.  Igitur  sicut  per  unius  delictum  in 
oranes  homines  in  condemnationera,  sic  et  per  unius  justitiam  in  omnes 
homines  in  justificationem  vitae.  19.  Sicut  enim  per  inobedientiara 
unius  hominis,  peccatores  constituti  sunt  multi"),  ita  et  per  unius  ob- 
editionem  justi  constituentur  multi.  20.  Lex  autem  subintravit,  ut  ab- 
undaret  delictum  ^^).  Ubi  autem  abundavit  delictum ,  superabundavit 
gratia.  21.  Ut,  sicut  regnavit  peccatum  in  raortem^^),  ita  et  gratia 
regnet  per  justitiara  ^*)  in  vitam  aeternam,  per  Jesura  Christura  Domi- 
nura  nostrura. 


SUMMARIIM  C.\PITiS  QUINTI. 

Juslificatorum  ornamenta  commemoral.  Dei  eximiam  erga  nos  caritafem  praedicat.  ac  tlocet, 
.sicut  peccatum  et  mors  per  unum  hominem  in  omnes  transierunt.  ita  gratiara  et  vitam  ex 
uno  homine  in  multos  derivari. 


Justificati  ergo  ex  fide  pacem  hahea- 
mus  ad  Deum  per  Dominum  nostrum 
Jesum  Christum.  Ad  Deum,  id  est,  erga 
Deum,  cum  Deo.  Postquam  ostendit  Apo- 


stolus  ex  fide,  nou  ex  lege,  esse  justi- 
tiam,  transit  nuuc  ad  declaranda  bona 
quaedam,  seu  fructus,  ornamenta  et  de- 
cora,   quae  gratiam  justificationis  conse- 


1)  Cap.  8,32.  Joan.  3,  16.  10.  17.  2)  1  Tbess.  1,  10.  3)  Vers.  8.  *)  Joan.  14,  3.  19.  5) 
Psalm.  5,  12.  seq.  6)  Vers.  18.  •?)  Cap  8,  10.  1  Cor.  15,  21.  seq.  1  Mos.  3.  19.  «}  Cap.  4, 
15.  9)  Vers.  19.  1  Cor.  15.  45.  47.  'O)  2  Tim.  2,  12.  ")  Yers.  12.  14.  12)  Cap.  ?,,  20  7,  7.  seq. 
«)  Vers.  12.    «)  Vers.  1.  2. 

quuntur,  nonnulli  excellentias  appellant. 
Ea  bona  sunt  pax  homiuis  cum  Deo;  ad- 
optio  filiorumDei;  in  tribulationibus  non 
frangi  animo,  sed  exultare;  atque  de  his 
omnibus  gloriari,  uon  in  se  ipso,  nec  in 
alio,  sed  in  Deo.  Quae  bona  Cajetanus 
diligenter  enumeravit  ac  distinxit.  Pro 
verbo  habeamus  in  plerisque  Graecis  co- 
dicibus  est  sxojisv  habemus.  Et  ita  Ter- 
tullianumlegisse,  arguunthaec  ejus  verba 
lib.  5.  adversus  Mareionem  cap.  13. :  Mo- 
net  (Paulus),  justificatos  ex  fide  Christi, 
non  ex  lege,  pacem  hahere.  Quod  et  a 
viro  doctissimo  Jacobo  Pamelio  in  suis  ad 
eum  locum  scholiis  observatum  est.  Nec 
obscure  pro  ea  lectione  facit  commenta- 
rius  Ambrosio  adscriptus.  Addo,  me  quo- 
que  in  quodam  manuscripto  Latino  le- 
gisse  habemus. 

At  vero  commentarii  Graecorum  Ori- 
genis ,  Chrysostomi ,  ac  caeterorum  pro 
nostra  vulsrata  faciunt  lectione ,  tametsi 
perpauci  sunt  hodie  Graeci  codices,  qui- 
bus  legatur  E)ja)|x£v.  Nullus  certe  a  R. 
Stephano  adnotatus  est.  Utraque  lectio 
bonum  recipit  sensum ;  nostra  quidem 
hujusmodi:  Cum  jam  simus  ex  fide  justi- 
ficati,  ne  peccemus  amplius ;  sed  pacem 
conservemus  cum  Deo,  permanentes  in 
justitia  semel  accepta.  Vel  secundum 
alios :  pacem  habeamus,  id  est,  simus 
tranquillo  et  pacato  animo,  et  a  terroribus, 
quibus  concuti  solet  mala  conscientia,  li- 
bero,  utpote  jam  Deo  reconciliati. 

Juxta  alteram  lectionem  hic  sensus  est: 
Ex  fide  jam  justificati,  illud  beneficii  im- 
primis  consecuti  sumus,  quod  cum  Deo 
pacem  habemus,  id  est,  quod  Deo  sumus 
reconciliati,  quodque  eum  nunc  habemus 
placatum,  quem  propter  peccata  nostra 
habebamus  ofi"ensum.  Qui  seusus  cum  sit 
planus  et  apertus,  et  textui  maxune  con- 
sentaneus  (nondum  enim  exhortationi, 
sed  doctrinae  adhuc  intendit  Apostolus), 
apparet  Graecorum  codicum  lectionem 
esse  veriorem :  praesertim  cum  huic  sen- 
sui  aptissime  congniat  illa  clausula,  per 
Dominum  nostrum  Jesum  Christum,  vi- 
delicet  tanquam  mediatorem  et  pacifica- 
torem  nostrum ;  cumque  etiam  verba  sub- 


sequentia,  habemus,  stamus,  gloriamur, 
ejusdem  sint  modi  indicativi. 

Detorquent  hunc  locum  sectarii  ad  sta- 
biliendam  eam,  quam  ab  unoquoque  cre- 
dente  exigunt,  reconciliationis  ac  salutis 
suae  certitudinem  infallibilem.  Sed  id 
faciunt  imperite.  Nam  pax  reconciliatio- 
nem  significat,  non  autem  ejus  certam 
notitiam.  Itaque  pacem  habere  potest  cum 
Deo,  qui  tamen  propter  occultas  latebras 
sui  cordis  non  omnino  certus  sit,  quod 
eam  habeat.  Nec  aliud  affirmat  Paulus, 
quam  justificatos  hanc  pacem  habere. 

2.  Per  quem  et  habemus  accessum  per 
fldem  in  gratiam  istam.  Habemus  ac- 
cessum.  Graece,  TipocaYcoyTjv  laxTgxajjisv, 
id  est,  aditum  seu  admissionem  habere 
nohis  contigit.  Sensus  Apostoli:  Cujus 
opera  ac  merito  admissi  et  adducti  sumus 
per  fidem  ad  hanc  gratiam,  id  est,  bene- 
ficium  justificationis.  Utitur  eadem  voce 
Tcpocaywi"}]  scribens  ad  Eph.  3. 

Porro  notandum,  etsi  fides  sit  initium 
et  pars  quaedam  nostrae  justificationis, 
recte  tamen  et  convenienter  dici,  quod 
per  fidem  habemus  accessum  et  ingres- 
sum  ad  gratiam  justificationis :  quomodo 
per  ostium  ingredimur  domum,  quamvis 
ipsum  ostium  pars  domus  sit.  Sensus  enim 
est:  fide,  velut  initio  justificationis,  eo 
nos  ulterius  adduci,  ut  caeteris  donis  ac- 
cedentibus  simpliciter  justi  simus,  ac  Deo 
accepti  ad  vitam  aeternam ;  quemadmo- 
dum  intrando  per  ostium  eo  quis  promo- 
vetur,  ut  sit  intra  domum,  in  aula  aut  in 
conclavi. 

In  qua  stamus,  et  gloriamur  in  spe 
gloriae  filiorum  Dei.  Dubiuui  tam  in 
Graeco,  quam  in  Latino,  num  ad  fidem 
illud  in  qua  referendum  sit,  an  ad  gra- 
tiam.  Si  ad  fidem,  sensus  erit:  per  quam 
stamus,  quomodo  nonnulli  verterunt.  Ita 
dictum  2  Cor.  1.:  Nam  fide  statis.  Ve- 
rumtameu  contextus  magis  exigit,  ut  ad 
gratiam  referatur:  In  qua  gratia,  inquit, 
stamus,  id  est,  manemus,  persistimus:  in 
qua,  id  est,  de  qua,  etiain  gloriamur  sub 
spe  et  certa  exspectatione  futuraegloriae, 
quae  praeparata  est  et  per  hanc  gratiam 
praestanda  filiis  Dei  adoptivis. 

Quidam  hanc  partem,  et  gloriamur  in 
spe  etc,  retrahentes  a  praecedenti,  sic  ex- 
ponunt:  et  gloriamur  de  spe  futurae  glo- 
riae,  id  est,  de  ea  re  sperata ;  sicut  mox  se- 
quitur ,  gloriamur  in  trihulationihus,  id 
est,  de  tribulationibus.  At  minus  recte. 
Nam  quod  bene  animadverit  Toletus,  in 
Graeco  diversae  sunt  praepositiones  iv  et 
eTTt,  quarum  prior  servit  significando  glo- 
riationis  objecto  seu  materiae,  non  poste- 
rior.  Unde  et  in  parte  sequeuti ,  gloria- 
murin  trihulationibus,  non  est  871:1^  sed  sv. 
Sciendum  quoque  est  genitivum  filiorum 
non  esse  in  Graeco,  nec  in  Syriaco,  neque 
a  Graecis  tractatoribus  exponi.  Sed  et 
commentator  Ambrosius  etCyprianus  lib. 
de  exhort.  martyrii  cap.  9.  praetermittunt. 
Sic  enim  habet  Cypriauus  :  Gloriamur  in 
spe  claritatis  Dei.  Cujus  tamen  lectionis 
sensus  a  priori  non  variat.  Nam  gloria 
Dei  filiis  ejus  adoptivis  commuuicatur. 

3.  Non  solum  autem.  Ellipsis,  Paulo 
frequens ,  pro  eo ,  quod  diceret :  Nec  id 
solum.  Non  solum,  inquit,  gloriamur  de 
eo,  quod  dixi,  id  est,  de  gratia  ista. 

Sed  et  gloriamur  in  trihulationihus. 
Id  est,  de  afflictionibus,  pressuris  ac  per- 
secutionibus ,  quas  propter  hanc  gratiam, 
id  est,  quia  Christiani  sumus,  patimur. 
Gloriamur,  inquam,  de  iis  secundum  spiri- 
tum ,  tanquam  de  magno  bono :  licet  in- 
firma  caro  doleat.  Sic  Apostoli  Act.  5. 
ihant  gaudentes  a  conspectu  concilii, 
quod  digni  habiti  essent  pro  nomine  Jesu 
contumeliam  pati.  Hinc  et  Jacobus  ad- 
monetcap.  1.  dicens:  Omne  gaudium  exis- 
timate,  cumintentationes,  id  est  tribula- 
tiones,  varias  incideritis.  Nam  tribulatio- 
nes  summopere  confirmant  spem  electo- 
rnm,  quam  habent  de  gloria  futuri  saeculi. 
Probat  hoc  Paulus  subjuncta  gradatione. 

Scientes,  quod  tribulatio  patientiani 
operatur ; 

4.  Patientia  autem  prohationem,  pro- 
hatio  vero  spem.  In  hoc  h)co  eloquentiam 
Pauli,  sapientiae  comitem,  mininieque 
affectatam  ,  observavit  Augustinus  lib.  4. 
de  doct.  Christ.  cap.  7.  Partem  hancTer- 
tullianus  in  Scorpiaco  cap.  13.  ita  reddit: 
Certi,  quod  pressura  tolerantiam  per- 


ficit ,  tolerantia  vero  probationem  etc. 
Hilarius  quoque  locum  hunc  citans,  per- 
ficit ,  pro  operatur ,  legit  in  enarratione 
Psal.  138.  Siquidem  in  Graeco  composi- 
tum  est  verbum  xaTspyaCctai,^  quod  in- 
tendere  videtur  significatum  simplicis. 
Verum  constat  usurpari  saepe  pro  simplici, 
ut  observare  est  hujus  epistolae  cap.  7.  et 
alibi.  Quocirca  noster  interpres  bene  red- 
didit,  operatur.  Erasmus  et  alii,  parit, 
gignit.  Tribulatio  patientiam  operatur, 
quia  nobis  proficit  ad  patientiam.  Est 
enim  nobis  materies  et  occasio  patientiae 
exercendae ,  atque  etiam  augendae.  Pa- 
tientia  probationem  operatur,  quia  reddit 
eum,  qui  affligitur ,  probatum  et  explora- 
tum ,  ut  cognoscat  quanti  Deum  et  coele- 
stia  faciat,  simulque  eum  magis  ac  magis 
repurgat  ab  affectibus  vitiosis.  Unde  pas- 
sim  in  Psalmis  et  alibi  dicuntur  justi,  ve- 
lut  aurum,  a  Deo  probari  per  tolerantiam 
afflictionum.  Probatio  vero  spem  gignit, 
excitando  eam  et  augendo.  Qui  enim  jam 
expertus  est ,  se  nullis  adversis  a  justitia 
et  virtute  fidei  dimotum  esse,  etiamsi  va- 
rie  tentatus  sit,  mirum  in  modum  erigitur 
animo  in  spem  gloriae  coelestis. 

Ex  hoc  loco  disce  contra  sectarios, 
spem  uostram  et  fiduciam  non  ita  niti  solis 
divinis  promissionibus  ,  ut  non  etiam  fa- 
tendum  sit,  eam  inniti  testimonio  bonorum 
operum ,  quae  Deus  dederit.  Unde  idem 
Apostolus  2  Cor.  1.  Gloria  nostra ,  in- 
quit,  haec  est,  testimonium  conscientiae 
nostrae.  Movere  potest  lectorem,  quod 
secundum  membrum  hujus  gradationis 
Apostolus  Jacobus  cap.  1.  invertere  vi- 
detur.  Dicit  euim:  Scientes,  quod  proba- 
tio  fidei  vestrae  patientiam  operatur. 
Sed  quomodo  non  pugneat  haec  duo^  quia 
breviter  dici  non  potest,  in  ejus  loci  com- 
mentario  declarabitur. 

5.  Spes  autem  non  confundit,  Graece 
■/,azaioy/jvzi ,  id  est  pudefacit,  pudorc 
afficit:  quod  vulgatus  interpres  more  sin 
saeculi,  etsi  parum  Latine ,  passira  vocat 
confundtre.  Sensus :  Spes,  usque  ad  eum 
modum  excitata  et  aucta,  sperantem  non 
pudefaciet,  non  fallet;  nou  frustrabitur  ille 
spe  sua.  Nam  praeter  hoc,  quod  spes  ex 

parte  Dei  promittentis ,  cujus  verbo  niti- 
tur,  prorsus  est  infallibilis ;  etiam  pignora, 
c[uae  jam  praerogavit,  mirifice  fiduciam 
excitant  in  liumine  consequendae  heredi- 
tatis.  Quam  rem  urget  Apostolus  hoc  loco. 
In  scriptnris  frustratio  spei  vocatur  con- 
fusio ,  idest,  pudefactio;  quia,  qui  fru- 
strantur  exspectatiune,  solent  pudefieri  ac 
rubore  suffuudi. 

Porro  quamvis  sermonem  hic  esse  con- 
stet  de  spe  justificatorum ,  tamen  et  spes 
hominis  adhuc  peccatoris,  dum  evangelio 
credens  exspectatvitam  aeteruam  ex  ope- 
ribus  bonis,  quae  per  Dei  gratiam  se  fac- 
turum  sperat ,  non  eum  confuudet.  Sed 
confundet  et  frustrabit  se  ipsum,  si  bona 
opera  negligat  exercere;  cum  alioqui  te- 
neat  certissimam  Christi  promissionem : 
Hoc  fac,  et  vives.  Luc.  10.  Verum  poti- 
ori  ratione  spes  justorum ,  praesertim 
electorum,  in  quorum  maxime  persoua 
Pcaulus  loquitur,  non  confundit.  De  qua 
Ecclesiasticus  cap.  2. :  Nullus  speravit 
in  Domino  et  confusus  est.  Nam  sequi- 
tur :  Quis  enim  permansit  in  mandatis 
ejus,  et  derelictus  est?  Denique  spem  ca- 
ritate  formatam  intelligi,  docet  proliatio 
sequens. 

Quia  caritas  Dei  diffusa  est  in  cordi- 
bus  nostris  per  Spiritum  sanctum ,  qui 
datus  est  nohis.  Diffusa  est,  Graece  ex- 
xe/UTai^,  effusa  est.  Cyprianus  legit:  in- 
fusa,  sensu  non  diverso.  Potest  autem 
intelligi  vel  caritas  Dei  erga  nos,  vel  ea, 
qua  nos  Denm  diligimus;  id  est,  vel  Dei 
diligentis^  vel  Dei  dilecti.  Nam  utroque 
modo  charitas  Dei  in  scripturis  accipitur. 

Priori  quidem  modo  hujus  epistolae 
cap.  8.  juxta  meliorem  intellectnm  :  Quis 
nos  separahit  a  caritate  Christi?  Et  ite- 
rum :  KuJla  creatura  poterit  nos  sepa- 
rare  a  caritate  Dei.  Item  2.  Cor.  5.  Ca- 
ritas  Christi  urget  nos.  Et  manifestius  iu 
fine  ejnsdem  epistolae:  Caritas  Dei  sit 
cum  omnibus  vohis.  Item  Ephes.  3. : 
Scire  etiam  supereminentem  scientiae 
caritatem  Christi,  et  1.  Joan.  3.:  In  hoc 
cognovimus  caritatem  Dei,  ijuoniam  iUe 
animam  suampro  nohis  posuit,  et  iterum 
cap.   4.:  In  hoc  apparuit  caritas  Dei 


in  nohis ,  quoniam  filium  suum  unige- 
nitum  etc. 

Posterioris  exempla  sunt  Lucae  11.: 
Praeteritis  judicium  et  caritatein  Dei. 
Joan.  5. :  Dilectionem  Dei  non  hahetis 
in  vobis.  2  Thess.  3.:  Dominus  dirigat 
corda  vestra  in  caritate  Dei.  1  Joan.  3.: 
Qui  viderit  fratrem  suum  necesse  hahere, 
et  clauserit  viscera  sua  ah  eo,  quomodo 
caritas  Dei  manet  in  eo?  et  cap.  5.: 
Haec  est  caritas  Dei,  ut  mandata  ejus 
custodiamus.  Et  ineadem  ejjistolasaepius. 

Jam  priori  modo  si  caritas  Dei  hic  ac- 
cipiatnr,  sensus  et  connexio  erit  hujus- 
modi  :  quod  dixi  spem  nos  non  confun- 
dere,  patet  utique  ex  caritate,  quam  Deus 
nobis  copiose  exhibuit,  effundendo  in  nos 
Spiritum  sanctum,  tanquam  pignus  hae- 
reditatis  promissae ,  per  multiplicia  dona, 
quae  nobis  impertivit.  Nam  ex  acceptis 
confirmamur  et  certi  reddimur  de  futuris. 
Hunc  sensum  probabilem  faciunt ,  quae 
sequuntur  de  Dei  et  Christi  erga  nos  di- 
lectione ;  ubi  etiam  aperte  caritas  Dei, 
qua  nos  diligit ,  nominatur  illis  verbis  : 
Commendat  autem  caritatem  suam  Deus 
nohis. 

Si  posteriori  modo  accipiatur,  erit  hic 
sensns  :  Spes  nostra  non  fallit  nos  ,  quia 
caritas,  quae  praestat,  ut  Deum  diligamus, 
et  diligeudo  bona  promissa  assequamur, 
diffusa  est  in  cordibus  nostris  per  Spiri- 
tum  sanctnm,  qui  nobis  ad  sauctificatio- 
nem  datus  est ;  ac  si  dicat:  qui  jam  dedit 
nobis  caritatem,  per  quam  mereamur  bona 
promissa ,  certissime  etiam  daturus  est  in 
caritate  perseverantibus ,  id  est ,  electis 
suis,  ipsa  bona,  quae  promisit. 

Prior  expos^itio  est  apud  Chrysostomum 
et  Theophylactum,  quos  sequuntur  Caje- 
tanus  et  F.  Toletus. 

Posteriorem  tradil  imprimis  x^ugnsti- 
nus ,  cum  alibi ,  tum  apertissime  lib.  de 
spiritu  et  litera  cap.  32.  ita  scribens :  Ca- 
ritas  Dei  dicta  est  diffundi  in  cordihus 
nostris :  non  qua  nos  ipse  diligit ,  sed 
qua  nos  facit  dilectores  suos :  sicut  dici- 
tur  justitia  Dei,  qua  nos  justi  ejus  mu- 
nere  efficimur,  et  Domini  salus,  qua  nos 
salvos  facit.  Hanc  eandem  expositionem 

videre  est  apud  Primasium  et  Hervaeum, 
aliosque  Latinos,  a  quibus  nec  Thcodore- 
tus  dissentit,  dum  caritatem  hanc  inter- 
pretatur  Spiritus  sancti  gratiam,  quam 
per  baptismum  accepimus, 

Porro  alii  utramque  expositionem  in 
medium  adferunt :  primum  Origenes  (cu- 
jus  verba  Sedulius  quoque  in  sua  collec- 
tanea  compegit),  tametsi  is  priorem  expo- 
sitlonem  potius  probare  videtur.  Deinde 
glossa  ordinaria,  P.  Lombardus,  ac  B.  Pe- 
rerius:  qui  quidem  singulari  opinione 
censet  utrumque  sensum  esse  literalem 
hujus  loci.  Nonnulli  vero  ambigue  loqu- 
untur,  nec  mentem  satis  explicant,  ut 
commentator  Ambrosius,  Primasius  et  Oe- 
cumenins. 

At  demum  posteriori  intellectui  favere 
videtm-  id,  quod  in  synodo  Tridentina 
sess.  6.  cap.  7.  dicitur,  per  Spiritum  sanc- 
tum  diflFundi  caritatem  in  cordibus  eorum, 
qui  justificantur ,  atque  ipsis  inhaerere: 
quodque  Theologi  ex  hoc  loco  scripturae, 
tam  contra  magistrum  Sententiarum,  quam 
contra  nostri  temporis  haereticos  imputati- 
vae  justitiae  assertores ,  statuunt  habitum 
caritatis  creatae  et  inhaerentis :  quamvis 
et  juxta  alteram  expositionem  id  ipsum, 
saltem  ex  consequenti,  statui  potest ,  ut 
ostendit  Cajetanus,  et  ante  eum  Origenes. 
Nam  caritatis  Dei  in  cordibus  nostris 
effiisio ,  secundum  effectus  divinae  erga 
nos  caritatis  Intelligi  debet,  id  est,  se- 
cundum  dona  Spiritus  sancti  nobis  collata 
ac  nobis  inhaerentia;  quemadmodum  ipse 
Paulus  exponit,  quum  addit:  per  Spiri- 
tum  sanctum,  qui  datus  est  nobis. 

Unde  fit  consequens ,  in  nobis  esse ,  et 
cordibus  nostris  inhaerere  caritatem  reci- 
procam  erga  Deum.  Nam  praecipue  dari 
nobis  dicitur  Spiritus  sanctus  propter  do- 
num"  caritatis ,  quod  et  caeteris  Spiritus 
sancti  charismatis  excellentius  est,  ac  ma- 
xime  necessarium ,  1  Cor.  IB.  Huc  facit 
locus  similis  apud  Joannem  Apostolum  1 
epistolae  3.,  ubi  sic  ait:  Videte  quaJem 
caritatem  dedit  nohis  Pater,  ut  filii  Dei 
nominemur  et  si^nus.  Dedit,  id  est,  prae- 
stitit,  exhibuit;  ut  Dei  caritas  inteUigatur, 
qua  nobis  dedit  esse  filios  Dei,  quod  nou 


sumus  nisi  per  donum  caritatis  erga  Deum 
reciproce. 

Quae  cum  ita  sint ,  non  existimo  ,  pro 
sensu  posteriore  contentiosius  certandum 
esse.  Satis  sit ,  utrumque  probabilem  ha- 
beri.  Caeterum  adverte  non  esse  dictum 
accusativo  casu,  diffusa  vel  effusa  est  in 
corda  nostra,  sed  in  cordibus  nostris, 
ablativo  casu,  qui  Graecis  est  dativus ,  si- 
cut  in  Psal.  44.:  Diffusa  est  gratia  in 
labiis  tuis.  Plus  enim  hoc  casu  significa- 
tum  est,  quam  accusativo  diceretur.  Signi- 
ficatur  enim ,  ut  grammatice  loquar,  motus 
in  loco ,  quo  fiat ,  ut  caritas  sese  fundat 
atque  dilatet  in  cordibus  hominum.  Unde 
ait  2  Cor.  6. :  Cor  nostrum  dilatatum  est. 

6.  Ut  quid  enim  Christus ,  cum  ad- 
huc  infirmi  essemus ,  secundum  tempus 
pro  impiis  mortuus  est?  Graeca  sine  in- 
terrogatione  legunt  hoc  modo:  eii  yap 
Xpiaxbi,  ovTCOv  tJuwv  ao9^cVu>v.  Adhuc 
enim  Christus,  exsistentibus  nobis  infir- 
mis.  Sed  ordo  est :  Nam  Christus,  cum  adhuc 
nos  infirmi  essemus.  Suspicio  est,  inter- 
pretem  pro  Ixi  legisse  elc,  zi ,  id  est,  ad 
quid,  vel  potius  t^va  li,  quod  multis  locis 
tam  in  Psalmis,  quam  in  novo  testamento 
voculatim  reddit,  ut  quid.  Ac  nihilomi- 
nus  ETi  ab  eo  lectum  fuisse  saltem  poste- 
riore  loco,  arguit  ipsa  versio  :  cum  adhuc 
etc.  Caeterum  sive  cum  interrogatione 
pericopen  hanc  legas^  quomodo  veteres 
Latinos  legisse  constat,  sive  particula  in- 
terrogationis  remota ,  confirmatio  est  su- 
pradictorum  effectuum  et  ornamentorum 
ex  eo,  quod  pro  nobis  adhuc  impiis  mor- 
tuus  fuit  Christus ,  ac  si  dicat  :  quanto 
magis  jam  ad  se  conversis  et  reconciliatis 
et  amicis  sua  beneficia  cumulabit?  Hoc 
enim  argumentum  inculcat  in  sequentibus. 

Illa  pars,  secundum  tempus,  quamvis 
ad  id,  quod  praecedit,  referatur  a  nonnul- 
lis,  rectius  tamen  sequentibus  jungitur. 
Quod  facit  Hieronymus  in  epistola  ad  Al- 
gasiam  quaestione  7.,  ubi  locum  hunc  per- 
tractat.  Theophj-lactus  item,  et  Oecume- 
nius  in  commentariis.  Rectius,  inquam, 
quia  Graece  non  est  yp6\o^,  sed  xatpoCj 
quae  vox  significat  tempus  opportunum 
ad  aliquid  agendum.  Jam  vero  scripturae 

testantur  non  uno  loco,  Christum  definito, 
completo,  et  nt  Hieronymus  interpretatur, 
opportuno  tempore  venisse  in  carnem ,  et 
mortuum  esse. 

Sensus  igitur  est :  Christi  tantam  erga 
nos  fuisse  caritatem,  ut  pro  nobis,  quando 
adhuc  eramus  infirmi ,  hoc  est  variis  pec- 
catorum  languoribus  detenti,  et  proinde 
etiam  impii ,  id  est ,  injusti  et  peccatores, 
mori  non  dubitaverit  terapore  a  Patre 
constituto.  Est  autem  haec  probatio  con- 
sequentiae  praecedentis ,  quae  talis  erat : 
Tanta  est  Dei  caritas  erga  nos,  ut  dederit 
nobis  Spiritum  sanctum,  quo  ex  inimicis 
facti  sumus  amici;  igitur  non  frustrabit 
nos  spe  promissionis  aeternae  gloriae.  Se- 
quelam  probat,  quia  si,  cum  adhuc  pecca- 
tores  essemus,  adeo  nos  dilexit  Christus, 
ut  pro  nobis  mortem  oppeteret:  quanto 
magis  nobis  jam  justificatis  et  amicis  prae- 
stabit  caetera,  quae  promisit  ?  Haec  argu- 
mentatio  statim  ab  ipso  Paulo  pluribus 
verbis  explicatur. 

Quoniam  autem  infirmitatis  vocabulum, 
Graece  ao&lvsiaj  in  epistolis  Paulinis 
frequens  est,  et  variae  significationis , 
operae  pretium  putavi,  et  hoc  loco  oppor- 
tunum,  si  de  ea  re  paucis  lectorem  instru- 
xero.  Proprie  quidem  significat  ea  vox 
adversam  corporis  valetudinem,  ut  1  Cor. 
11. :  Sunt  inter  vos  multi  infirmi. 

Verumtamen  ad  alios  tum  corporis,  tum 
animi ,  tum  aliarura  quoque  rerum  defec- 
tus  raultipliciter  in  scripturis  transfertur. 
Corporis  quidem ,  ut  quoties  pro  mortali- 
tate  et  corruptibilitate  sumitur,  vehit  1 
Cor.  15.:  Seminatur  in  inftrmitate,  sur- 
get  in  virtute,  et  2  Cor.  ultirao :  Cruci- 
fixus  est  Christus  ex  infirmitate.  Item 
pro  vilitate  et  contemtu,  ut  2  Cor.  10.: 
Praesentia  corporis  infirma. 

Item  pro  afflictione  et  miseiia,  quibus 
homines  vulgo  contemptibiles  et  viles 
effici  solent.  Sic  Pauhis  afflictiones  suas 
et  persecntiones  in  eadem  epistola  cap.  11. 
et  12.  identidera  infirmitates  vocat.  Et  si- 
mili  quadam  ratione  plagae  Aegy])tiae 
dictae  sunt  infirmitates  Deut.  7.  Quo 
pertinet  et  ilhid  Ecclesiastae  5. :  Est  et 
alia  infirmitas  pessima,  id  est ,  miseria. 


Quum  vero  ad  animum  refertur,  saepe 
quidem  dolorem  Hebraeis  significat,  prop- 
terea  quod  animus  dolore  languescat , 
velut  raorbo ;  ut  Hosee  4. :  Lugebit  terra, 
et  infirmabitur  omnis,  qui  hahitat  in  ea. 
id  est  dolebit.  Et  Amos  cap.  6.  :  Nihil 
patiebantur  super  contritione  Joseph  • 
Hebraice,  non  infirmabantur,  id  est,  non 
dolebant.  Item  Micheae  4. :  Dole  et  sc- 
tage  filia  Sion  ;  Hebraice ,  infirmare,  et 
1  Machab.  1.:  Juvenes  et  virgines  in- 
firmati  sunt,  id  est,  doluerunt. 

Alias  autem  praecipuum  humanae  na- 
turae  defectum  seu  corruptionem  sigrifi- 
cat,  id  est,  peccatura,  ut  Psal.  6.  Mise^ere 
mei,  Domine,  quoniam  infirmus  ium, 
id  est,  peccator.  Haec  significatio  prae- 
sentis  est  loci.  Nara  quos  infirmos  vocet 
ea  parte ,  cum  adhuc  infirmi  essemus, 
mox  repetendo  declarat,  ubi  ait :  cum  ad- 
huc  peccatores  essemus.  Nec  alios  judi- 
care  voluit  Dominus  ea  sententia,  qua 
dixit :  No7i  est  opus  valentihus  medico, 
sed  male  hahentibus. 

Huic  affine  est,  cum  significat  peccandi 
pronitatem,  ut  Matth.  26. :  Spiritus prom- 
ptus  est,  caro  infirma ;  et  apud  Paulum 
in  his  seuteutiis  priori  ioco :  Factus  sum 
infirmis  infirmus,  1  Cor.  9.  Quis  infir- 
matur,  et  ego  non  infirmor?  2  Cor.  11. 
Sic  fere  infirmitas  Heb.  5.  et  7. ,  ubi  eam 
Levitico  sacerdoti  adscribit,  et  cap.  4.,  ubi 
Christus  describitur  pontifex,  qui  compati 
possit  infirmitatibus  nustris. 

Peculiariter  autem  infirmi  quibusdam 
locis  Apostolo  dicuntur  Christiani ,  qui  in 
fide  nondura  satis  erant  instructi  et  robo- 
rati,  ut  exempli  gratia.  qui  cibis  iramolati- 
tiis  aut  lege  vetitis  coinquinari  se  puta- 
bant.  Loca  sunt  hujus  epist.  14.  et  15.  et 
1  Cor.  8.  et  9. 

Dicitur  et  ille  infirmari,  qui  infirmis  sese 
accommodat,  ut  in  posteriori  membro  du- 
ai-um  sententiavum,  quas  paulo  ante  citavi. 
Denique  tiansfertur  ad  res  inauiraatas,  ut 
cum  legalia  vocat  apostolus  infirma  et 
egena  elementa ,  Gal.  4.  Alibi  haereditas 
et  vitis  infirmata  dicitur,  id  est,  afflicta  et 
attenuata,  Psal.  67.  et  Jesaiae  24. 

Sed  haec  sufficiant.  Nunc  ad  textum 
Apostoli  redeamus. 

7.  Vix  enim  pro  justo  quis  moritur. 
Collatione,  quod  dixit,  amplificat.  Mori- 
tur ,  Graece  aizo^avBliai ,  morietur ,  id 
est,  mori  paratus  sit  Hieronymus  in  epi- 
stola  ad  Algasiam,  justum  abstractive  ju- 
stitiam,  seu  rem  justam,  interpretatur.  Ve- 
rum  simplicior  et  germanior  Apostoli  sen- 
sus  est,  quem  alii  reddunt:  Vix  reperiri 
aliquem  inter  mortales ,  qui  pro  justo  ho- 
mine  liberando  velit  se  dare  in  mortem. 
Nam  inter  personas  collationem  facit,  ju- 
stum  scilicet  et  impios. 

Nam  pro  bono  forsitan  quis  audeat 
mori.  Graece  quis  etiam  audetmori.  Inter 
justum  et  bonum  distinguit  commentator 
Ambrosius,  quod  bonus  natura  quis  dica- 
tur,  justus  exercitio.  Melius  illi,  qui  justum 
intelligunt  reddentem  cuique ,  quod  suum 
est,  bonumvero,  qui  beneficus  sit,  ac  bene 
de  multis  meritus.  Nam  homines  beneficiis 
affecti  citius  vitam  exponant  periculo  pro 
benefactoribus  quam  pri>  aliis ,  quantum- 
libetjustis.  Itaque  seiisus  hic  probabilis 
est.  Ac  nisi  discrimen  aliquod  indicare 
vellet  Apostohis  inter  justum  et  bonum, 
quorsum  mutaret  vucabulum?  Plerique 
tamen,  fateor,  non  distinguunt,  et  sensum 
hunc  faciunt:  Dico  vix  reperiri ,  qui  pro 
justo  moriatur ;  non  simpliciter  nego  repe- 
riri,  quia  forsitan  reperiatur  aliquis,  qui  id 
faciat,  id  est,  pro  justo  et  bono  homine 
etiani  mori  audeat ,  sustineat ,  in  animxTm 
inducat.  Sic  cnim  verbum  audeat  expo- 
nendum.  Ostendit  hic  locus ,  salvo  ordine 
caritatis ,  alium  pro  alio  recte  vitam  im- 
])endere  temporalem. 

Obiter  admoueo,  locum  hunc  ab  anti- 
(juis  haereticis  Marcione  et  Ario  prave 
intellectum  fuisse,  quemadmodum  refert 
Hieronymus  in  epistohi  memorata.  Nam 
Marcion  justum  intelhgebat  Deum  legis 
et  Prophetarum,  bonum  vero  Deum  Evan- 
gehorum  et  Apostolorum :  et  pro  justo 
quidem  dicebat,  vel  nullos,  vel  paucos 
oppetivisse  mortera ;  pro  bono  autem  Deo 
ejusque  filio  Christo  innumerabiles  mar- 
tyres  exstitisse.  Arius  vero  justum  refe- 
rebat  ad  Christum ,  qui  constitutus  est  a 


Deo  judex  vivorum  et  mortuorum :  bonum 
autem  ad  Deum  patrem;  de  quo  filius  ipse 
confitetur :  Nemo  bonus,  nisi  unus  Deus. 
Quo  nimirum  commento  significare  vole- 
bat  fiHum  non  esse  bonum  aeque  ut  pa- 
trem,  sed  participatione  tantum  bonitatis 
patemae.  Verum  haec  ut  haeretica  sunt  et 
impia,  ita  ab  instituto  et  contextu  sermo- 
nis  Apostohci  prorsus  ahena,  ut  in  iis  re- 
fellendis  non  sit  haerendum. 

8.  Commendat  autem,  caritatem  suam 
Deus  in  nobis.  Graece ,  in  nos ,  id  est, 
erga  nos. 

Quoniam,  cum  adhuc  peccatores  esse- 
mus,  secundum  tempus  Christus  pro  no- 
bis  mortuus  est.  Male  quidam  codices  s^i 
interposito  legunt:  Quoniam  si ,  cum 
adhuc  etc,  tametsi  ita  legitur  apud  Cy- 
prianum  epistola  52. ,  sed  citantem  haec 
verba  revulsa  a  superioribus ,  ut  opus  illi 
fuei'it  addere  si ,  quemadmodum  et  Hila- 
rio  enarranti  Psalmum  55.  Illud  quoque, 
secundum  tempus,  huc  ingestum  videtur 
e  h)Co  superiore  simili.  Nam  Graeca,Syri- 
aca,  Latina  potiora,  veteres  concordantiae 
non  habent,  ut  nec  Cyprianus,  nec  Hila- 
rius.  Sed  et  Irenaeus  lib.  3.  adversus 
haereses  cap.  18.,  et  Augustinus  lib.  4. 
de  Trinit,  cap.  1.,  ac  rursum  lib.  13.  cap. 
10.  versum  hunc  absque  ea  particula 
citant. 

Est  autem  totius  periodi  sensus :  magna 
quidem  caritas  apud  homines  aestimatur, 
si  quod  rarissimum  est,  pro  justo  aut  bono 
quis  oppetat  mortem.  At  Deus  suam  erga 
nos  caritatem  commendat  ac  testatam  facit, 
attjue  humana  caritate  h)nge  majorem  os- 
tendit  in  eo  ,  quod  pro  nobis  injustis  et 
peccatoribus  Chrishnn  fihuui  suum  mori 
vohiit.  Utrum  hinc  sequatur,  majoris  esse 
meriti  dilectionem  inimicorum  quam  ami- 
corum,  videat  studiosus  apud  commentat. 
magistri  Sentent.  Hb.  3.  dist.  30. 

Porro  notandum  est  particuhun  adhuc 
tam  hoc  loco  quam  superius,  ubi  ait :  cum 
adhuc  infirnii  essemus ,  pertinere  potins 
ad  significandum  statum  cujusque  homi- 
nis,  quc  remediuni  mortis  Christi  sit  ei 
necessarium^  quam  ad  certum  aHquod 
tempus.  Ut  enira  homines  non  uno  tem- 

pore  existimt,  ita  nec  uno  tempore  sunt 
aut  fuerunt  infirmi  et  peccatores.  Similis 
ratio  de  adverbio  nunc  in  sequentibus. 

9.  Multo  igitur  magis  nunc,  justificati 
in  sanguine  ipsius,  salvi  erimus  ab  ira 
per  ipsum.  Salvi  erimus,  Graece  a(})\}r,- 
a6ixz\}a,  salvabimur.  Hilarius  legit  libe- 
rabimur  in  expositione  Psalmi  2.  Collec- 
tio  est  a  minori.  Si  enim  mortuus  est 
Cbristus,  ut  uos  peccatores  justificaret, 
ergo  multo  magis  pnstquam  per  ejiis  san- 
guinem,  idest,  passionem ,  qua  suum  san- 
guinem  profudit ,  jnstificati  sumus ,  per 
ipsius  ejusdem  merita  servabimur  in  ex- 
tremo  judicio  ab  ira  divina,  id  est,  vin 
dicta  et  punitione  in  impios  exercenda. 
De  hac  enira  ira  Dei  jam  supra  locutus 
est  cap.  1.  2.  3.  et  4.  Quare  sectarii,  dum 
ex  boc  loco  docere  conantur,  homini  per 
Christi  sanguinem  justificato  nullam  am- 
plius  restare  luendam  poenam  tempora- 
lem ,  nec  in  hoc  saec:ilo  ,  nec  in  futuro; 
plane  detorquent  Apostoli  verba  in  alie- 
num  et  pravum  sensuin.  Porro  sequelam 
hanc  confirmat  periodus  sequens  : 

10.  Si  enim,  cum  inimici  essemus , 
reconciliati  sumus  Deo  per  mortem  filii 
ejus ;  multo  magis  reconciliati ,  salvi 
erimus  in  vita  ipsius.  Salvi  erimus, 
Graece  aojOryao/jis&a^  ut  in  parte  praece- 
denti.  Si  enim,  inquit,  per  mortem  filii 
sui  nos  inimicos  suos  sibi  reconciliavit, 
quanto  magis  in  vita  ejusdem  filii  sui  nos 
jam  reconciliatos  et  amicos  salvaturus  est  ? 
P^xtensio  est  sx;perioris  argixmenti,  dupli- 
cata  antithesi,  videlicet  inter  inimicos  et 
reconciliatos,  id  est,  amicos,  et  inter  mor- 
tem  filii  Dei  et  vitam  ejus. 

Qiiaeres,  quomodo  dicat  Deo  reconci- 
liatos,  quos  semper  etal)  aetenio  dilexit? 
Responsio  :  quia ,  cum  prius  propter  pec- 
cata  essemus  obnoxii  irae  ejus,  id  est, 
digni ,  in  quos  jnstam  vindictam  damna- 
tionis  exerceret,  per  gratiam  justificationis 
ab  illo  i-eatu  liberavlt,  ac  dignos  fecit  sui 
regni  consortio.  llaec  enim  mutatio  tota 
in  nobis  est,  uon  in  illo,  qui  innnutabiliter 
ab  aeterno  suis  electis  praeparat  ea  gra- 
tiae  suae  beneficia,  quae  conferat  eis  in 
tempore. 


Porro  quod  dicit,  in  vita  ipsius,  alii 
aliter  exponunt.  Mihi  sensns  videtur :  filio 
ipsius  jam  vivente,  nec  amplius  morituro  , 
vel ,  quod  eodem  redit :  per  filium  ipsius 
jam  viventem  etc. ,  praesertim  cum  ad 
dexteram  ipsius  sedens  etiam  interpellet 
pro  nobis,  ut  dicitur  infra  cap.  8.  Quam- 
vis  enim  illud,  in  vita,  possit  etiam  verti 
2)er  vitam,  ut  fecit  Erasmus ,  diversis  ta- 
men  praepositionibus  usus  est  Apostolus 
dicendo,  per  mortem  et  in  vita ,  quia  in 
priori  pretium  significatur  et  meritum  redi- 
mentis,  in  posteriori  status  ejusdem  feli- 
citer  Tegnantis,  ad  quem  per  suam  passio- 
nem  et  mortem  evectus  est,  id  est,  vita 
immortalis  et  gloriosa,  tanquam  dicat 
Apostolus:  si  nos  inimicos  reconciliavit 
Patri  Christus  patiens  et  moriens,  quanto 
magis  reconciliatos  salvabit  vivens  et  re- 
gnans?  Porro  tota  haec  Apostoli  argu- 
mentatio  eo  potissimum  tendit ,  ut  doceat 
spem  electorum,  qui  jam  justificati  et  pro- 
bati  sint,  non  confnndere. 

11.  Non  solum  autem.  Quidam  sup- 
plent  ex  eo,  quod  longius  autecessit,  glo- 
riamur  in  tribulationibus ;  alii  de  pro- 
ximo  verbum  salvi  erimus ;  alii  partici- 
pium  reconciliati ;  quod  tertium  maxime 
congruit  sequentibus,  ut  patebit. 

Sed  et  gloriamur  in  Deo  per  Domi- 
num  nostrum  Jesum  Christum,  per 
(juem  nunc  reconciliationem.  accepimus. 
Gloriamur ,  Graece  y.aoyo)ixevoi ,  glori- 
antes ,  ut  participium  participio  respon- 
deat ,  non  solum  reconeiliati ,  sed  et  glo- 
riantes.  Sensus  enim  est :  quanto  magis 
salvi  erimus ,  qui  non  solum  (quod  jam 
dixi)  reconciliati  sixmus  Deo ,  ut  peccata 
nostra  non  puniat,  sed  etiam  gloriamur  in 
Deo  per  Jesum  Christum  Dominum  nosi 
trum ,  cujus  beneficio  ac  merito  nunc  re- 
conciliationem  accepimus  ;  gloriamiir,  in- 
quam,  in  Deo,  velut  patre,  cujus  filii  fact- 
sumus  adoptione  per  gratiam  reconcilia- 
tionis ,  velut  omnis  nostrae  justitiae,  i-e- 
conciliationis  et  renovationis  autore.  Sic- 
enim  ui  Deo  gloriaudum  esse  passim  do- 
cet  et  hortatur  Apostolus. 

12.  Propterea,  sicut  per  unum  homi- 
nempeccatum  in  hunc  mundum  intravit. 

Graece  et  Syriace,  in  mundum  intravit. 
Pergit  ostendere  magnitudinem  caritatis 
Christi  erga  homiues.  Id  nunc  facit  repe- 
tens  rem  ipsam  ab  altiori  principio,  nempe 
ex  eo,  quod  humauum  genus  in  peccatum 
et  mortem  transgressione  primi  parentis 
delapsum  fuit;  unde  factum,  ut  Christo  in- 
digeret  reparatore  ad  justitiam  et  vitam. 
IgiUir  hic  jam  nobis  aperit  et  exponit  ori- 
ginalem  causam  corruptionis  humani  ge- 
neris.  Illud  propterea,  Graece  5'.a  touto^ 
propter  lioc,  vim  habere  videtur  voculae 
causalis ,  ac  si  diceret:  nam  sicut  pcr 
unum  hominem ,  etc. ,  ut  sit  confirmatio 
ejus,  quod  proxime  dixit:  Per  quem 
Christuni  reconciUationem  accepimus. 
Id  enim  probat:  quia  sicut  per  Adam  su- 
mus  in  peccatum  lapsi ,  ita  per  Christum 
ad  justitiam  reducti. 

Porro  sententiam  hanc ,  adjunctis  vsr- 
bis  sequentibus ,  iu  se  ipsa  completam 
esse ,  quidam  volunt ,  reddentes  eam  ad 
hunc  modum :  sicut  per  unum  hominem 
peccatum  intravit  in  mundum,  sic  et  per 
peccatum  mors,  etc,  ut  sit  comparatio  in- 
gressus  peccati  per  unum  hominem  cum 
ingressu  mortis  per  peccatum.  Qualis  est 
locutio,  quum  dicimus  in  oratione  domi- 
nica :  Fiat  voluntas  tua ,  sicut  in  coelo, 
ef  in  terra,  id  est,  sic  et  in  terra.  Sug- 
gerit  hanc  complementi  rationem  Er,is- 
mus,  et  probat  Gaignaeus. 

Aliter  Stapulensis.  Vult  ennn  particu- 
lam  et  secundo  loco  superfluam  esse ,  di- 
citque  in  nounullis  Graecis  non  haberi. 
Proinde  sic  vertit :  Sicut  per  unum  ho- 
minem  peccatum  in  mundum  intravit, 
et  per  peccatum  mors,  ita  in  omnes  ho- 
mines  mors  pertransiit. 

Verum  ea  Graeci  cujuspiam  exem*plaris 
lectio  nec  a  R.  Stephano  est  annotata,  nec 
alium  legi,  qui  meminerit.  Deinde  nec 
raihi  probabiles  sunt  hae  constriictiones, 
quia  neutra  comparatio  facit  ad  praesens 
institutum.  Nam  ut  dictuni  est,  et  ex  se- 
queutibus  patet,  iutendit  Apostolus  com- 
parare  primum  hominem  cum  secundo, 
id  est ,  Adam  cum  Christo .  scilicet  ea 
comparatione,  quae  fit  per  antithesim ;  ut 


si  dicas :  sicut  Adam  nocuit  humano  ge- 
neri,  ita  Christus  profuit. 

Quapropter  alii  censent  orationem  esse 
inabsolutam,  ut  cui  desit  altera  pars  com- 
parationis,  hoc  aut  simili  modo  supplenda : 
sicut  per  unum  hominem  peccatum,  et  per 
peccatum  mors  intravit  in  mundum ,  sic 
per  unum  hominem ,  videlicet  Christum , 
justitia,  et  per  justitiam  vita  in  mundum 
intravit. 

At  vero  Cajetanus  negat  textum  esse 
mancum,  sed  sententiam  hanc  totam  dicit 
esse  suspensam,  ita  ut  alterum  membrum 
comparationis  ,  iutercedente  longo  hyper- 
bato ,  differatur  usque  ad  eum  locum  : 
Igitur  sicut  per  unius  delictum,  etc.  Illic 
enim ,  priori  membro  de  Adam  resumpto, 
redditur  alteium  de  Christo.  Quanquam 
id  ante  Cajetanum  etiam  Augustinus  ob- 
servavit  et  admonuit  in  expositione  pro- 
positionis  29. 

Quod  ad  intellectuna  praesentis  loci 
attinet ,  Pelagius  in  suo  commeutario ,  et 
sequaces  ejus ,  quo  originale  peccatum 
excluderent,  interpretati  sunt,  peccatum 
in  mundum  intrasse  per  unura  homiuem 
forma  et  exemplo,  quia  primum  hominem 
peccautem  posteri  ejus  peccando  secuti 
sunt ,  et  exemplum  ejus  velut  formam 
propositam  imitati.  Id  ipsum  satis  aperte 
docet  Thcodoretus  in  comm.  hujus  hjci, 
ita  demum  subjungens  :  Non  enim  prop- 
ter  primi  parentis  peccatum,  sed  propter 
suum  unusquisque  decretum  suscipit. 
Quod  et  repetit  in  dialogo  3.,  qui  dicitur 
impatibilis.  Ac  nimis  temere  etiam  Eras- 
mus  in  ejusmodi  sensum  propendet,  tam 
in  paraplirasi ,  quam  in  annotationibus, 
Origenem  ,  ut  apparet ,  autorem  seoutus. 
Quamvis  enim  Origeues  in  suo  commen- 
tario  varius  est  et  lubricus ,  potissimum 
tamen  immoratur  in  explicanda  et  exag- 
geranda  peccati  imitatioue,  et  de  ea  ac- 
cusat  ommes  antiqui  saeculi  justos ,  al) 
A1)el  usque  ad  Abraham. 

Verum  S.  Augustinus,  adversus  Pelagi- 
anos  disputans,  contendit  ac  multis  i-atio- 
nibus  ostendit,  hunc  locum  non  recipere 
aliam  iuterpretationcm,  quam  de  ingressu 
peccati  per  propagationem,  nec  uisi   ab- 

surde  de  imitatione  posse  accipi.  Primum, 
quia  Paulus  primum  hominem  opponit 
Christo :  sic  enim  per  primum  hominem 
peccatum,  sicut  per  Christum  justitia. 
Non  est  autem  per  Christum  justitia  prop- 
ter  solam  imitationem ;  uam  et  antiqui, 
qui  Christum  praecesserunt,  ideoque  eum 
imitari  non  potuerunt,  justificati  sunt  per 
Christum,  et  justitia  Christi  contingit 
etiam  parvulos,  qui  omnino  non  possunt 
imitari.  Quare  nec  per  primum  hominem 
peccatum  propter  imitationem.  Sed  sicut 
Christus  occulta  inspiratione  gratiae  uos 
justos  facit,  ita  et  Adamus  occulta  tabifi- 
catione  naturae  nos  constituit  peccatores. 

Quod  si  de  imitatione  senno  erat  Apo- 
stolo,  non  Christum,  sed  Abel,  vel  Enoch, 
vel  alium  quempiam  ex  antiquis  justis 
potius  Adamo  debuisset  opponere ;  quem 
scilicet  omnium  saeculorum  homines  juste 
vivendo  possunt  imitari.  Quamquam  imi- 
tari  non  dicitur,  quisquis  agit  aliquid, 
quale  alius  prior  fecit ;  nam  proprie  nul- 
lus  imitatur,  quod  non  cognovit,  etiamsi 
id  alius  prior  fecerit.  Sed  imitari  dicitur 
ille,  qui  factum  alterius  cognitum  sibi  pro 
exemplo  statuit  et  proponit,  ut  simile  fa- 
ciat.  Atqui  plurimi  sunt  et  fuerunt  gravis- 
simi  peccatoresj  qui  de  peccato  primi 
hominis  nihil  audierunt;  qui  proinde,  etsi 
peccando  similes  ei  fiant ,  non  tamen  ab 
eo  peccandi  formam  et  exemplum  aceipi- 
unt,  quomodo  Pelagius  loquitur.  Unde 
uec  eum  imitari  dicendi  sunt ,  nisi  forte 
qiTadam  iraperfecta  ratione;  quatenus  ille 
peccando  praecessit,  isti  secuti  sunt. 

Verum  si  de  hujusmodi  imitatione  hic 
sermo  esset ,  potius  dicendum  erat ,  per 
diabolum  peccatum  intrasse  in  mundum , 
quia  ille  omniuui  primus  peecavit.  Ab 
initio  enim  diabolus  peccat,  1  Joan.  .S., 
ac  de  eo  scriptum  est :  Imitantur  iUum, 
qui  sunt  ex  parte  ejus ,  Sap.  2.  Deinde 
sicut  per  unum  hominem  peccatum  intra- 
vit  in  munduni,  ita  et  mors;  atqui  ingres- 
sus  mortis  intelligi  non  potest  per  imi- 
tationem,  ergo  nec  ingressus  peccati. 
Postremo,  si  imitationem  Apostolus  intel- 
ligeret,  n^n  diceret  in  consequentibus: 
Judicium  €X  uno  in  condemnationem, 


sed  ex  multis ;  quomodo  dixit :  Gratia 
autem  ex  multis  delictis  in  justificatio- 
nem.  Has  fere  rationes  adversus  istum 
Pelagii  de  imitatione  commentarium  ad- 
ducit  Augustinus  variis  locis,  ut  lib.  1.  de 
baptis.  parvul.  cap.  8.  9.  10.,  lib.  4.  contra 
duas  epist.  Pelagian.  cap.  4.,  serm.  14. 
de  verbis  Apost.,  et  epistiJa  89.  ad  Hilar., 
nec  non  aliis  a  venerabili  Beda  diligenter 
collectis. 

Ex  quibus  simul  efficitur,  non  nisi  de 
propagatione  peccati  posse  locum  hunc 
intelligi,  quemadmodum  Augustinus  con- 
cludit.  Ac  ne  dubltemus  veram  hanc  esse 
interpretationem ,  jam  Augustini  tempore 
definitum  est  apatribusConciliiMilevitani 
can.  2.  non  aliter  intelligendum  esse,  quod 
dicit  Apostolus:  Per  unum  hominem, 
elc. ,  quam  de  peccati  originalis  traduc- 
tione,  quemadmodum,  inquiunt,  Ecclesia 
catholica  ubique  diffusa  semjjer  intelle- 
xit.  Quem  canonem  iisdem  verbis  repeti- 
vit  synodus  Tridentina  sess.  5.  can.  4. 

Nunc  igitur  ad  explicationem  verborum 
Apostoli  veniamus.  T^bi  primum  refellendi 
sunt,  qui  unum  hominem  in  his  verbis  non 
Adam  intellexerunt,  sed  Hevam ,  quod 
haec  prior  illo,  atque  omniumhomiuum  pri- 
ma  peccaverit.  Ita  namque  sentiunt  Pseud- 
ambrosius  et  Pelagius.  Sed  manifestis 
argumentis  redarguuntur.  Primum,  quia 
Paulus  in  sequeutibus  exponit,  quem  pri- 
mum  honiinem  dixerit;  Adamum  semel  et 
iteram  suo  nomine  exprimens.  Deinde, 
quia  Pauli  iutentio  est,  hunc  liominem,  de 
quo  loquitur,  per  autithesim  comparare 
cum  Christo,  id  est,  primum  hominem  cum 
secundo.  Id  euim  facit  tam  hoc  capite  in 
iis ,  quae  sequuntur,  quam  in  1  epist.  ad 
Cor.  15.  Hoc  autem  in  Hevam  minime 
quadrat.  Adde ,  quod ,  etsi  in  sententiis 
generalibus  saepe  masculiuum  genus  com- 
plectatur  foemininum ,  tameu  neque  lex 
grammatica  permittit ,  neque  mos  habet 
scripturae,  ut  foemiua,  si  de  ea  singulari- 
ter  sermo  sit,  significetur  genere  mas- 
culino. 

Sed  jam  quaeritur,  qiaomodo  dicat  Apo- 
stolus  per  unuin  hominem,  id  est,  Ada- 
mum ,  cum  etiam  per  Hevam ,  quae  prior 

peccavit,  peccatum  et  mors  ingressa  fue- 
rint  in  mundum.  Haec  euim  multorum  Pa- 
trum  sententia  est,  eademque  scripturis 
consona,  ut  Ecclesiastici  25. :  A  tiiuliere 
initium  factum  est  jjeccati ,  et  per  illam 
omnes  morimur.  Et  Psal.  50. :  In  pec- 
catis  concepit  me  mater  mea.  Unde  et 
propter  corruptionem  naturae  filii  Hevae 
vocaraur. 

Respondetur,  id  niliil  obstare,  quo  mi- 
nus  per  unum  hominem  vere  dictum  sit. 
Nam  vir  in  generatione  principalior  est, 
ct  quamvis  mulieris  ad  generandum  egeat 
consortio,  cum  ea  tamen  est  una  caro,  si- 
cut  scriptum  est:  Erunt  duo  in  carne 
una.  Gen.  2.  Sic  quippe  et  de  posteris 
Abrahae  dicit  Apostolus  Heb.  11. :  Prop- 
ter  quod  et  ab  uno ,  scilicet  Abraham, 
orti  sunt.  Quo  tamen  loco  constat  Saram, 
quae  virtutem  in  conceptione  seminis 
accepit,  nou  excludi.  Cum  ergo  dicitur, 
per  unum  hominem ,  etsi  Heva  nec  si- 
gnificatur  ,  nec  comprehenditur  ,  non  ta- 
men  excluditur.  Significatur  enim  unus 
homo,  utestprincipium  generationis,  quod 
esse  non  potuit  absque  muliere.  Qua  de 
re  S.  Augustinus  in  altero  opere  contra 
Julianum,  citante  Beda:  Ideo  per  unum 
hominem,  inquit,  peccatum  intravit  in 
mundum,  quia  per  semen  generationis 
intravit,  quod  a  viro  incipiens  concipit 
foemina.  Quo  more  nasci  noluit,  qui 
solus  siyie  peccato  est  natus  ex  foemina. 
Vide  eundem  August.  lib.  1.  de  baptis. 
parvnl.  cap.  16.  et  Hugonem  quaest.  132. 

Sed  nunc  sensum  Apostoli  dicamus. 
Sicut,  inquit,  per  unum  hominem,  scili- 
cet  Adamum ,  qui  erat  totius  humani  ge- 
neris  parens  ac  principium  a  Deo  consti- 
tutus,  peccatum  in  mundum ,  id  est,  in 
universum  genus  humanum,  intravit  pro- 
pagatione,  quia  nimirum  ille  unus  et  pri- 
mus  homo,  praevaricando  Dei  mandatum, 
totam  suam  posteritatem  peccato  reddidit 
ohnoxiam,  atque  in  se  tanquam  in  radice 
vitiavit. 

Mundum  exponimus  universum  genus 
humanum,  id  est,  omnes  homines  ex  Adam 
carnaliter  piopagatos.  Sic  enim  Apostolus 
se  ipsuni  exponit,  quum  statim  subjicit; 


Et  ita  in  omnes  homines  mors  pertrans- 
iit.  Eadem  est  interpretatio  B.  Augustini 
in  Enchiridio  cap.  26.  et  aliis  locis  innu- 
meris;  denique  omnium  Patrum  orthodo- 
xorum.  Quod  enim  Origenes  mundum  in- 
terpretatur  locum ,  in  quo  habitant  homi- 
nes,  vel  terrenam  hanc  et  corporalem  vi- 
tam,  minus  cpadrat  cum  sententia  Pauli. 

Peccatum  accipitur  geueraliter ,  sed 
proprie  tamen,  ut  significet  id  omne,  quod 
veram  culpae  rationem  habet,  sive  sit 
actuale,  sive  habituale  ,  sive  quid  aliud  ; 
sed  hic  verificatio  fit  de  peccato,  quodpro- 
pagatur,  id  est,  de  peccato  originali.  Hoc 
autem  non  est  ipsa  actualis  Adae  trans- 
gressio ,  quae  non  nisi  in  illo  esse  potuit, 
et  in  eo  deleta  fuit  per  poeuitentiam,  sed 
peccatum,  in  quo  et  cum  quo  singuli  ejus 
posteri  nascuntur.  Quod  etsi  Adae  pec- 
catum  sit ,  id  est ,  ejus  voluntate  factum, 
ideoque  et  origine  unum,  propagatione 
tamen  transfusum  omnibus  inest,  quem- 
admodum  loquitur  ac  definit  Tridentina 
synodus  can.  3.  Unde  et  Augustinus  lib. 
1.  retract.  cap.  13.:  Illud ,  inquit,  quod 
in  parvulis  dicitur  originale  peccatum, 
cum  adhuc  non  utantur  libero  arbitrio 
voluntatis ,  non  absurde  vocatur  etiam 
voluntarium ,  quia ,  ex  primi  hominis 
mala  voluntate  contractum ,  factum  est 
quodam  modo  haereditarium.  Haec  Au- 
gustinus. 

Utrum  autem  illad  peccatum  sit  concu- 
piscentia,  cum  quo  nascimur,  ut  sentit 
passim  Augustinus,  et  eum  secutus  Petrus 
Lombardus,  aUique  docti,  an  originaUs  ju- 
stitiae  privatio  ,  ut  vult  Anselmus  ,  quem 
multi  sequuntur  scholastici,  an  vero  quid 
aliud,  disputatur  a  Theologis ,  et  a  nobis 
disputatum  est  in  2.  lib.  sent.  dist.  30.  Certe 
Tridentina  Synodus,  etsi  quaestionem 
hanc  non  definiverit,  in  eo  tamen ,  quod 
docet  cau.  5.  concupiscentiam  in  renatis 
non  esse  peccatum,  facit  intelligi ,  eam  in 
non  renatis  esse  peccatum,  nec  aliud  quani 
originale. 

Jam  quod  hoc  h)Co  peccati  nomine,  ne- 
que  poena  peccati ,  neque  reatus  peccati, 
id  est,  obligatio  ad  poenam  ex  peccato 
orta,  ut  quidam  putarunt,  sed  verum  pec- 

catum  intelligatur ,  certo  liquet,  vel  ex 
ipsis  Apostoli  verbis ,  quibus  distinguit 
peccatum  et  mortem ,  quae  poena  peccati 
est,  ipsumque  peccatum  justitiae  Cbristi 
opponit;  deinde  ex  Arausicani  concilii 
can.  2.,  cujus  verba  repetit  sjmodus  Tri- 
dentina  sess.  5.  can.  2.,  quo  definitur 
Adam  sua  transgressione  non  tantum 
mortem  et  poenas  corporis  in  bumanum 
genus  transfudisse,  sed  et  peccatum,  quod 
mors  est  animae.  Ac  postremo  ex  ejus- 
dem  sess.  can.  5.,  quo  asseritur  ac  defini- 
tur,  baptismate  tolli  totum  id,  quod  ve- 
ram  et  propriam  peccati  rationem  habet. 
Hinc  enim  manifeste  sequitur  peccatum 
originale ,  quodcumque  demum  illud  sit, 
priusquam  baptismate  tollatur ,  veram  et 
propriam  peccati  rationem  babere.  Quam 
eandem  doctrinam  multis  locis  apud  S. 
Augustinum  explicatam  reperies. 

Et  per  peccatum  mors ,  scilicet  intra- 
vit  in  mundum.  Mortem  corporis  intelligit, 
non  quidem  primi  hominis ,  ut  nonnulli 
volunt ,  sed  mortem  corporis  in  genere, 
cujus  causa  fuit  in  primo  bomine,  quem- 
admodum  et  de  peccato  dictum  est.  Di- 
citur  enim  mors  in  mundum  intrasse  per 
peccatum,  quia  peccato  in  mundum  intro- 
ducto  simul  et  mors  introducta  est  in  mun- 
dum,  id  est,  in  genus  humanum,  infligente 
eam  justo  judice  Deo ,  qui  dixerat :  In 
quocumque  die  comederis  ex  eo ,  morte 
morieris  Geu.  2. 

Quidam  mortem  exponunt  mortalita- 
tem ,  id  est ,  moriendi  necessitatem.  Sed 
nulla  est  hajus  expositionis  necessitas,  cum 
simpliciter  ipsa  mors  possit  intelligi,  ut  et 
in  sequentibus  usque  ad  finem  hujus  ca- 
pitis.  Sub  ea  tamen  et  mortalitas  et  aliae 
communes  corporis  miseriae  comprehen- 
duntur.  Sicut  enim  Adam  per  peccatum 
non  solum  secundum  animam ,  sed  etiam 
secundum  corpus  in  deterius  mutatus  est, 
ita  in  omnes  posteros  eandem  utramque 
corruptionem  transmisit.  Quod  totum  con- 
tra  Pelagianos  jam  olim  definitum  exstat 
in  concilio  Arausicano  can.  1.  et  2. ,  et 
pridem  repetitum  in  concilio  Tridentino 
sess.  5.  can.  1.  et  2. 

De  Pelagii  sententia  docet  ipsius  com- 


mentarius,  ubi,  ne  mortem  corporis  ex 
peccato  ortam  fateri  cogatur,  locum  hunc 
de  morte  animae  vult  intelligi,  quam  quis- 
que ,  dum  peccat,  incurrit.  Sentit  enim, 
primum  hominem  ab  initio  mortalem  fac- 
tum  fuisse,  ita  ut,  sive  peccaret,  sive  non 
peccaret,  moreretur  in  corpore,  non  pec- 
cati  merito,  sed  necessitate  naturae ;  ut 
loquitur ,  errorem  illum  condemnans ,  Mi- 
levitanum  concilium  can.  1.  Etenim  mor- 
tem  corporis  hic  iutelligi  debere  contex- 
tus  Apostolicus  planissime  evincit.  Id 
ipsum  ostendit  locus  similis  1  Cor.  15. : 
Per  hominem  mors;  per  hominem  re~ 
surrectio  mortuorum.  Et  sicut  in  Adam 
omnes  moriuntur ,  ita  et  in  Christo  om- 
nes  vivificabuntur.  Denique  probat  illa 
comminatio  primo  parenti  facta  de  ligno: 
vetito,  Genes .  2.:  In  quocumque  die 
comederis  ex  eo,  morte  morieris,  videli- 
cet  ea  morte,  de  qua  ,  posteaquam  pec- 
caverat,  ei  dicitur  cap.  3. :  Pulvis  es,  et 
in  pulverem  reverteris. 

Et  ita  in  omnes  homines  mors  per- 
transiit.  Tanquam  dicat:  et  baec  est 
causa  (quia  nimirum  primus  pareus  pecca- 
tum  et  mortem  introduxit) ,  quod  in  omne 
genus  humanum  mors  pervaserit.  Notan- 
dum  est  apud  commentatorem  Amb.  et 
Sedulium  tantummodo  legi :  Sic  et  in 
omnes  homines  pertransiit,  ut  vel  mors, 
vel  peccatum  subaudiri  possit.  Eadem 
lectio  est  Augustini  passim,  quam  et  vidi- 
mus  in  ms.  codice  pervetusto  monasterii 
Laudensis.  Et  quamvis  Pelagius  legisse 
videatur,  mors  pertransiit ,  quemadmo- 
dum  et  Primasius ,  Pelagiani  sensus  hoc 
in  loco  corrector ,  alii  tamen  Pelagiani, 
quorum  in  codicibus  dictio  mors  non  ex- 
stabat,  subintelligi  volebant  non  peccatum, 
sed  mortem ;  ut  refert  Augustinus  lib.  4. 
contra  duas  epist.  Pelag.  cap.  4.,  simxil 
insinuans  utrumque  subiutelligi  posse. 
Quod  et  repetit  in  secundo  opere  scripto 
contra  Julianum ,  citante  Beda.  Quam- 
quam  necesse  non  est,  etiam  peccatum 
hic  intelligi,  cum  peccati  in  omnes  homi- 
nes  transitum  tam  praecedentia,  quam  se- 
quentia  Apostoli  verba  manifeste  decla- 
rent.  Sane  Graeci  codices  et  commentato- 

res  vulgatae  nostrae  lectioni  constanter 
volunt. 

An  autem  haec  pars  aliquam  admittat 
exceptionem,  in  iis  saltem ,  quos  extremi 
judicii  dies  occupabit  viventes ,  quaeri 
posset.  Sed  de  eo  vide  suis  locis ,  ut  1 
Cur.  15.,  2  Cor.  5.  et  1  Thessal.  4.  lllud 
constat,  mortalitatem  et  mortis  debitum  ad 
omues  omnino  pertinere,  quos  Adam  tra- 
xit  in  culpam. 

In  quo  omnes  peccaverunt.  In  quo , 
id  est,  in  Adam,  ut  communiter  intellexe- 
runt  Latini  et  Graeci  interpretes.  Sensus 
autem  est :  in  quo  Adamo  peccante  omnes 
constituti  sunt  peccatores.  Sic  enim  se  ip- 
sum  Paulus  exponere  videtur,  cum  infra  di- 
cii  ,i^odi per  inohedientiam  unius  homi- 
nis peccatores  constituti  sunt  multi.  Non 
potest  illnd  in  quo ,  scp'  w^  referri  ad 
peccatum,  ut  sensus  sit :  in  quo  primi  ho- 
minis  peccato  omnes  peccaverunt.  Qui 
sensus  aliquando  placuit  Augustino.  Re- 
pugnat  enim  genus  apud  Graecos ,  nam 
(t.\).OL^zia.  foemlnini  generis  est.  Quod  et 
Augustinus  postea  animadvertit ,  et  sen- 
tentiam  correxit  lib.  4.  contra  duas  epist. 
Pelag.  cap.  4. 

Dicuntur  autem  omnes  peccasse  in 
Adam,  tanquam  in  principio  et  radice  to- 
tius  generis ,  quoniam  in  lumbis  ejus 
erant,  quando  ille  peccabat.  Unde  S.  Au- 
gustinus :  In  quo,  inquit,  omnes  pecca- 
verunt,  quando  omnes  ille  unus  homo 
fuerunt.  Dicit  hoc  lib.  1.  de  baptis.  par- 
vul.  cap.  10. ,  et  repetit  lib.  3.  cap.  7. 
Item  lib.  2.  de  nupt.  et  concupisc.  cap.  5. 
et  in  epist.  106.  ad  Paul.  Id  vero  sic  in- 
tellige :  quia  tunc ,  quando  ille  propria 
voluntate  peccavit ,  in  quo  ,  tanquam  in 
principio  generis,  omnes  erant,  cauca  data 
est,  per  quam  deinceps  universum  genus 
inficeretur,  et  singuli  constituerentur  pec- 
catores ,  videlicet  a  suo  quisque  peccato, 
quod  ex  illa  origine  contraheret;  quomo- 
do,  si  pater  attaminatus  lepra  filios  gignat 
leprosos,  dicentur  filii  facti  leprosi  in 
patre,  licet  unusquisque  siiam  ex  illo  con- 
trahat  lepram ;  tametsi  comparationem 
hanc  non  per  omnia  respondere,  satis  ex 
antedictis  intelligi  potest. 


Porro  locum  hunc  Erasmus  ita  vertit : 
quatenus  omnes  peccaverunt,  quod  et 
interpres  Chrysostomi  secutus  est.  Quae 
versio  ita  demum  tolerari  potest,  si  id  non 
de  actualibus  peccatis,  per  quae  homines 
primum  hominem  peccatorem  imitari  di- 
cantur  (qui  commentarius  jam  ante  ex- 
clusus  est  et  reprobatus),  sed  de  originali 
peccato  singulorum  intelligatur ,  ut  sit 
sensus:  mortem  pervasisse  in  omnes ,  ob 
eam  rationem,  quia  et  peccatum  in  omnes 
transiit. 

Qui  sensus  Cajetano  placuit,  nec  a  Sas- 
bo  Ido  rejicitur.  Sciendum  tamen  ,  nuUos 
vetustos  interpretes ,  nec  Latinos ,  nec 
Graecos  ,  particulam  illam  ,  in  quo ,  per 
quatenus  exponere,  sohim  inter  Latinos 
si  demas  Pelagium ,  et  inter  Graecos 
Theodoretnm ,  a  sensu  Pelagii ,  sicut  ex 
supradictis  satis  apparet ,  haud  longe  re- 
cedentem.  Pelagii  haec  verba  sunt:  In 
quo  omnes  peccaverunt ,  hoc  est,  in  eo, 
quod  omnes peccaverunt,  exemplo  Adae 
peccant. 

Photius  quidem  Graecus  similiter  in- 
terpretatus  est,  Oecumenio  verba  ejus  re- 
ferente.  Ex  quo  Joannes  Gaignaeus  ea- 
dem  Graeca  depromsit,  et  in  haec  Latina 
convertit:  In  hoc,  inquit,  ipsi  Adam 
comrnorimur,  quod  ipsi  compeccamus ; 
et  ille  quidem  itiitium  dedit,  nos  vero , 
inde  sumpta  occasione ,  non  modo  ma- 
lum  non  sumus  aversati,  sed  adjutores 
etiam  illi  fuimus.  Ita  Photius,  a  Gaig- 
naeo  plus  satis  hac  in  parte  laudatus,  cum 
sit  autor  recentior,  idemque  gravi  schi- 
smate  fuerit  ab  ecclesia  Romana  divisus. 
Certe  Oecumenius  suis  verbis  ac  sensu 
Apostolum  ita  exponit:  In  quo  Adam, 
vel  per  quem  Adam,  omnes peccaverunt. 
Quod  convenit  cum  expositione  prius  al- 
lata.  Nec  minus  aperta  sunt  verba  Theo- 
phylacti :  hi  quo,  id  est,  in  Adam.  Qui 
duo  autores  etiam  Chrjsostomum,  quem 
Hbenter  sequuntur  (quamvis  alioqui  paulo 
obscurius  h)cutum),  in  eandem  sensnm  ac- 
cepisse  videntur. 

Nec  vero  pro  versione  Erasmiana  adeo 
muhum  facit  praepositio  Graeca,  quam  in 
hac  phrasi,  qua  dicitur  £9'  Oi ,   censent 

esse  causalem ,  ut  sit  idem ,  quod  quate- 
nus,  in  quantum,  qua  ratione.  Constat 
euim  Apostolum  Paulum  in  epistolis  et 
Lucam  in  actis  indifferenter  uti  interdum 
tribus  hisce  praepositionibus  kTz\,  Iv  et  eiQ, 
pro  una  Latina  praepositione  in.  Quod 
et  alias  annotavimus.  Quamquam  etiam 
hic  causa  significatur ,  cum  dicitur ,  in 
quo  Adam.  Certe  paulo  post,  ubi  nos  le- 
gimus,  in  similitudinem  praevaricatio- 
nis  Adae,  Graece  est,  em  x(p  OfiOKujjiaTi^, 
iti  similitudine ,  sicut  hic,  in  quo;  licet 
alias  dicere  soleat  ev  6fxoicG|JiaTt ,  ut  su- 
pra  cap.  1.  et  infra  cap.  8.  et  ad  Philip. 
2.  Sic  Act  2. :  Baptizetur  unusquisque 
vestrum  in  nomine  Jesu  Christi,  Graece 
£711  Tcu  ov6iJ.azi,  quod  passim  dicitur  £V 
ToJ  ov6|jiaTt^  et  interdum  bIq  t6  o^vojaa^ 
ut  Matth.  10.  et  28.  Sic  etiam  Heb.  9. : 
i7i  cibis  etpotibus,  ac  rursum:  Testamen- 
tum  iti  mortuis  confirmatum  est.  Utro- 
bique  Graece  STit.  Quae  loca  nec  Eras- 
mus  aliter  vertit. 

Jam  etiam  hic  quaeri  potest,  utrum  sine 
exceptione  verum  sit  Apostoli  dictum : 
In  quo  omnes  peccaverunt.  Ad  quod 
breviterrespoudeo:  si  scripturam  sacram, 
si  totam  ecclesiasticae  traditionis  antiqui- 
tatem  consulimus,  nihil  inveniri,  quo  mi- 
nus  universe  verum  sit,  omnes  omuino 
homines,  qui  communi  lege  generationis, 
id  est,  per  concubitum  maris  et  foeminae, 
et  proinde  secundum  concupiscentiam 
carnalem  ex  Adam  orti  sunt  aut  orituri, 
in  Adam  peccasse.  Solum  Christum  Deum 
et  hominem ,  qui  non  sic  natus  est ,  sed 
nova  ac  singulari  per  virginem  nativitate 
venit  in  mundum,  ut  quod  in  Adam  ceci- 
dit,  in  suis  electis  ipse  erigeret  ac  restau- 
raret,  immunem  ab  illius  contagio  fuisse. 
Sic  enim  ille  primus  homo ,  quemadmo- 
dum  ait  Augustinus  Enchirid.  cap.  26., 
stirpem  suam,  quam  peccando  in  se 
tanquam  in  radice  vitiaverat ,  poena 
mortis  et  damnatione  obstrinxit,  ut, 
quidquid  prolis  ex  illo  et  simul  dam- 
nata,  per  quam  peccaverat,  conjuge, 
per  carnalem  concupiscentiam  nascere- 
tur,  traheret  originale  peccatum.  Unde 
scribit  idem  Aug.  lib.  1.  de  nupt.  et  con- 


cup.  cap.  12.,  propterea  Christum,  qui 
sine  peccato  futurus  erat,  sine  carnis 
concupiscentia  concipi  voluisse,  ut  hinc 
etiam  doceret  omnem,  quae  de  concubitu 
nascitur,  carnem  esse  peccati,  quando- 
quidem  sola ,  quae  non  inde  nata  est, 
non  fuit  caro  peccati. 

Cum  autem  haec  et  plurima  alia  apud 
Augustinum  aliosque  sauctos  Patres  ex- 
stent  testimonia,  quibus  non  solum  ex- 
ceptionem  nullam  faciant  in  hac,  quam 
tractamus  ,  Apostoli  Pauli  sententia,  ve- 
rum  etiam  exceptionem  omnem  apertis 
verbis  excludant  atque  removeant,  mihi 
certe,  cui  propositum  est  sanctorum  in- 
haerere  sensibus  et  doctrinis,  exceptionem 
aliquam  in  ea  facere,  religio  est,  utcum- 
que  alii  quidam,  quos  non  judicamus, 
aliter  hac  de  re  sapiant. 

13.  Usque  ad  legem  enim  peccatum 
erat  in  mundo.  De  peccato  generaliter 
loquitur,  ut  etiam  actualia  comprehendat, 
quorum  omnium  fons  et  fomes  est  origi- 
nale  peccatum ,  sive  ea  sint  transgressio- 
nes,  sive  non.  Quocirca  non  est  hic  soUi- 
citus,  ut  hoc  peccatum  ab  actualibus 
secernat,  a  quibus  utique  in  adultis  se- 
paratum  esse  non  potest.  Igitur  nunc  os- 
tendit  Apostolus,  posteaquam  peccatum 
semel  ingressum  est  in  mundum,  semper 
in  mundo  fuisse  et  regnasse ,  etiam  ante 
legem ,  videlicet  eam ,  quae  data  est  per 
Moysen. 

Nam  qui  legem  hic  intelligunt  natura- 
lem,  ut  Origenes,  et  si  quis  alius,  aber- 
rant  a  mente  Pauli.  Plane  euim  liquet  ex 
sequentibus ,  eum  loqui  de  lege  scripta 
atque  Mosaica.  Nec  admittendum  Orige- 
nis  supplementum,  usque  ad  legem  pec- 
catum  fuisse  mortuum  in  mundo ,  id  est, 
usque  ad  aetatem  ratione  utentem ,  qua 
lex  uaturalis  incipit  inuotescere,  peccatum 
in  pueris  mortuum  esse ,  sic  ut  eis  impu- 
tari  non  possit.  Audax  enim  et  violenta 
est  haec  additio.  Quare  de  lege  Mosaica, 
quae  omnium  fere  expositio  est,  Aposto- 
huu  loqui  non  dubitemus. 

Augustinus  quidem  sic  exponit:  usque 
ad  legem,  id  est,  etiam  lege  lata ,  pecca- 
tum  permansit.  Neque  enim  lex  profligare 

potuit  peccatum  e  mundo ,  ut  propterea 
alio  remedio  fuerit  opus ,  quo  peccatum 
toUeretur.  Juxta  quem  sensum  tacite  hic 
indicatur  necessitas  petendae  et  exspec- 
tandae  justitiae  a  Christu. 

Alii  vero  sic:  non  solum  tempore  legis, 
quando  maifesta  est  transgressio,  verum 
etiam  ab  initio  usque  ad  tempus,  quo  lex 
data  est ,  peccatum  (erat  iu  mundo.  Hic 
sensus  simplicior  est,  et  ad  scopum  Apo- 
stoli  superius  indicatum  accommodatior. 
Denique  ei  probe  respondet,  quod  se- 
quitur : 

Peccatwn  autem  non  imputahatur , 
cum  lex  non  esset-  vel,  ut  habent  codi- 
ces  mss.  non  pauci,  iidemque  Graecis 
consentieutes :  Peccatum  autem  non  im- 
putatur,  cum  lex  non  est.  Connexio  talis 
est:  erat  quidem  etiam  ante  legem  pec- 
catum  in  mundo ,  sed  non  imputabatur, 
quia,  ubi  lex  non  est,  peccatum  non  im- 
putatur.  Negat  Apostolus  sine  lege  pec- 
catum  imputari,  non  simpliciter ;  sic  enim 
ante  legem  justi  fuissent  omnes ,  juxta 
illud:  Beatus  vir,  cui  non  imputabit 
Dominus  peccatum ;  sed  imputari  ad 
transgressionem ,  quia  sicut  dictum  est 
capite  superiori:  Uhi  non  est  lex ,  nec 
praevaricatio.  Quo  etiam  loco  expusitum 
est,  quid  transgressionis,  seu  praevarica- 
tionis  numine  signiticetur.  Negat,  inquam, 
peccatum,  ubi  lex  non  est,  imputari  ad 
trausgressionem.  Cujus  rei  arguraentum 
est ,  quod  filii  Israel ,  quamvis  et  in 
Aegypto,  et  in  deserto  ante  datam  le- 
gem  frequenter  et  graviter  peccaverint, 
partim  idola  colendo,  quod  scriptura 
testatur  Ezech.  23.  et  J(;6.  24.,  partini 
murniurando  contra  Deum  et  Moysen,  non 
tamen  puniti  leguntur  aliqua  puena,  seu 
plaga  manifesta.  At  vero  statim  jjost  le- 
gem  et  legis  comminationes  publicatas, 
cum  primiun  et  quoties  peccabant,  ut  in 
cultu  vituli,  aliis(]ue  modis,  mox  eos  ultio 
divina  consecuta  est;  secundum  ilhid  ca- 
pitis  superioris  :   Lex  iram  operatur. 

Sed  quaeris :  si  non  imputabatur  pec- 
catiim  ante  legem,  quomodo  tam  graviter 
a  Deu  punitum  legitur ,  ut  nuuc  mundum 
diluvio  deleret,  nunc  Pentapulim  incendio 

6Dil.  £>tli  Comiii.    Tom.  L 


subverteret,  Cain  vagus  et  profugus  es- 
set  super  terram ,  Chanaan  servituti  fra- 
trum  subjectus ,  Her  et  Onan  a  Domino 
percussi?  Responsio  patet  ex  dictis.  Nam 
puniti  fuerunt  hi  omnes ,  non  ob  trans- 
gressionem  legis  alicujus  a  Deo  positae 
(neque  enim  data  erat  lex) ,  sed  propter 
violata  jura  naturae  peccatis  tam  magnis 
tamque  manifcstis  ,  ut  ultiunem  provoca- 
rent  ejus,   qui  autor  est  uaturae. 

Porro  quidam  sic  interpretantur  hanc 
partem:  ubi  lex  non  est,  peccatum  non 
agnosci,  nec  reputari  peccatum  ,  scilicet 
a  peccante;  per  legem  enim  cognitio 
peccati,  supra  cap.  3.  Sed  non  videtur 
hic  esse  sensus  Pauli,  qui  imputationem 
semper  intelligit  eam,  quae  fit  ab  alio,  ut 
patet  imprimis  ex  capite  praecedenti,  de- 
inde  ex  aliis  locis^  ut  2  Tim.  4. :  Omnes 
me  dereliquerunt ,  non  illis  imputetur. 
Et  ad  Philem. :  Si  aliquid  nocuit  tibi,  aut 
debet,  hoc  mihi  imputa. 

Jam  quod  nonnulli  partem  hanc  ita 
supplent:  Peccatum  non  imputabatur  ad 
mortem,  quando  lex  non  erat,  primum 
mihi  recedere  videntur  a  consueta  signi- 
ficatione  verbi  imputare  in  scripturis ,  de 
qua  capite  superiore ;  quia  peccatum  vera 
aestimatione  non  est  mors ,  licet  mortem 
mereatur.  Deinde  constat,  non  omnem 
poenam  transgressorum  legis  Mosaicae 
esse  mortem,  quibus  tamen  omnibus  suum 
peccatum  ex  mentc  Pauli  imputari  dici- 
tur,  videlicet  ad  transgressionem,  propter 
quam  subjiciuntur  poenis  a  lege  consti- 
tutis. 

14.  Sed  regnacit  mors  ab  Adam  us- 
que  ad  Moysen.  Quamvis,  inquit,  ante 
legem  peccatum  nun  imputabatur,  erat 
tameu  in  mundo ,  et  propter  hoc  mors  ob 
peccatum  invecta  regnavit,  id  est,  grassata 
est,  tyrannidem  exercuit  in  genus  huma- 
num,  etiam  toto  eo  tempore,  qnod  leo-eni 
dataiu  antecessit.  Id  enim  est  ah  Adam 
usque  ad  Moysen.  Nam  per  peccatimi 
mors ,   sive  ilhid  imj^utetur,  sive  non. 

Etiam  in  eos,  qui  non  peccacerunt  in 
simiUtudinem  praecaricationis  Adae. 
Graece,  in  similitudine .  et  itn  scriptum 
habebatur  in  codice  Laudensi.  Sensus  ta- 

men  idem  est :  ad  similitudinem.  Admo- 
net  Augustinus  libro  1.  de  baptismo  par- 
vulorum  cap.  11.  et  in  epistola  89.  ad 
Hilarium ,  quosdam  Latinos  codices  abs- 
que  negatione  legere,  qui  peccaverunt. 
Atque  eam  lectiouem  interpretatur  Am- 
brosius  commentator,  ac  veram  esse  con- 
tendit,  asseverans  Graecos  codices  in  qui- 
bus  negatio  )egitur  apposita,  vitiatosesse. 

Sed  et  Origenes  afiinnantem  lectionem 
multis  verbis  exponit,  tametsi  ad  extre- 
mum  fatetur,  sive  ipse,  sive  Ruffinus  ejus 
interpres,  in  quibusdam  exemplaribus  ne- 
gationem  haberi.  Quae  negativa  lectio 
sine  dubio  verior  et  sincerior  est.  Nam 
affirmativae  reclamat  particula  copulans 
etiam.  Quis  enim  sensus :  etiam  in  eos , 
qui  peccaverunt?  quasi  potius  regnare 
mors  debuerit  in  eos,  qui  non  peccave- 
runt.  Et  tamen  particulam  etiam  legit 
Origenes ;  licet  et  hanc  supprimant  Latini 
codices  ,  de  quibus  Augustinus  ,  et  inter 
hos  Ambrosianus. 

Verum  non  ob  aliud  erasa  fuit  negatio, 
quam  quod  non  intelligeretur,  quomodo 
mors  regnaverit  in  eos,  qui  non  peccave- 
runt,  maxime  quia  dictum  erat  paulo 
ante,  in  Adam  omnes  peccasse.  Certe 
testatur  Augustinus,  codices  Graecos  aut 
onines,  aut  paene  omnes,  negationem  ha- 
bere.  Chrysostomum  quoque  et  caeteros 
expositores  Graecos  negationem  legisse, 
docent  eorum  commentarii.  Legit  et  Cy- 
rillus  lib.  1.  et  12.  super  Joan.,  et  his 
omnibus  antlquior  Irenaeus  lib.  3.  contra 
haereses  cap.  2. 

Quod  ad  Latinos  attinet ,  negationem 
constanter  legit  Hieronymus  ,  ut  libro  3. 
dialogi  contra  Pelagianos  sub  finem,  et  in 
epitaphio  Nepotiaui,  et  in  epistola  ad 
Paulam  super  obitu  Blesillae.  Denique 
Latini  commentatores,  excepto  Pseudam- 
brosio,  de  quo  diximus,  et  Sedulio,  qui  ta- 
men  etiam  negativae  lectionis  meminit, 
eandemque  exponit.  Hodie  quidem  in 
omnibns  tam  Latinis  (quod  Hieronymianae 
con-ectioni  acceptum  refero),  quam  Grae- 
cis  habetur  negatio ,  suffi-agante  etiam 
textu  Syriaco. 

Porro  ea  lectio  duobus  modis  exponi 


potest.  Aut  enim  sensus  est,  mortem  reg- 
nasse,  non  in  eos  tantum,  qui  propria  vo- 
luntate  peccaverunt,  primo  parenti,  qui 
praeceptum  Dei  sua  voluntate  transgres- 
sus  est,  ea  in  re  similes  facti;  verum 
etiam  in  infantes ,  qui  non  peccaverunt 
propriae  voluntatis  actu ,  sed  tantum  ex 
Adam  nascendo  peccatum  contraxerunt. 
Haec  Augustiui  expositio  est  locis  memo- 
ratis ;  item  Hieronymi  lib.  3.  dialogi  contra 
Pelagianos,  et  Latinorum  posteriorum. 

Aut  sensus  est,  mortem  regnasse  etiam 
ante  legem  datam,  et  proinde  in  eos  etiam, 
qui  non  erant  praevaricati  legem  aliquam 
sibi  a  Deo  positam ,  sicut  Adam  fecerat, 
praevaricando  praeceptum  sibi  datum  a 
Deo,  sed  solum  peccaverunt  in  legem  na- 
turae.  Hic  sensus,  quem  Graecorum  com- 
mentarii  suggerunt  (quem  etiam  adfert 
et  probare  videtur  Augustinus  proposi- 
tione  29.),  cum  praecedentibus  optime 
quadrat,  et  omnino  germanus  apparet. 

Ac  sane  videri  potest  Apostolus  allu- 
sisse  ad  locum  Hosee  6.,  qui  sic  habet: 
Ipsi  autem  sicut  Adam  transgressi  sunt 
pactum,  id  est ,  non  ex  ignorantia  pecca- 
verunt,  ut  legem  non  habentes ,  sed  sicut 
Adam  praevaricatus  est  expressum  pac- 
tum,  quod  cum  eo  statui  in  paradiso,  sic 
et  isti  legem,  quam  eis  per  Moysen  dedi, 
transgressi  sunt  colendo  falsos  Deos.  Igi- 
tur  ad  eum  modum  dicit  Apostolus  mor- 
tem  regnasse  in  eos,  qui  legem  non  habe- 
bant,  et  per  hoc  non  sunt  praevaricati 
instar  Adae  ;  quomodo  dixerat  capite  2.: 
Qui  sine  lege  peccaverunt,  sine  lege  peri- 
hunt,  ut  sint  eadem  peccare  sine  lege,  et 
peccare  non  in  similitudinem  praevarica- 
tionis  Adae ;  quemadmodum  et  e  diverso 
eadem  sunt  peccare  in  lege,  et  peccare  in 
similitudinem  praevaricationis  Adae  Non 
posse  autem  intelligi  eos,  qui  simpliciter 
non  peccaverunt  ullo  modo,  manifestum 
est,  quia  jam  dixerat:  In  quo  omnes  pec- 
caverunt.  Et  in  superitribus:  Causati 
sumus  omnes  sub  peccato  esse.  Item: 
Omnes  peccaverunt  et  egent  gloria  Dei. 

Unde  impi-obabilisfit  ea  constructio  hu- 
jus  loci,  quam  adfert  Chrysostomus,  ita 
inquiens:  Quomodo  regnavit?  Ad  simi- 

litudinem  transgressionis  Adam.  Cujus 
et  Augustinus  meminit  propositione  supra 
dicta,  etsi  non  probet.  Si  enim  haec  pars 
per  hyperbaton  (ut  ajunt,  quibus  haec 
sententia  probatur)  ad  verbum  regnaoit 
referatur,  absolute  ponitur  illud ,  in  eos , 
qui  non  peccaverunt.  Quod  pugnat  cum 
dictis,  ut  taceam  de  sermone  parum  com- 
modo.  Nou  enim  apte  dicitur ,  mortem 
regnare  ad  similitudinem  transgressionis 
Adam,  sicut  homines  ad  eam  similitudi- 
nem  peccare.  Nam  quod  urgent  Graecam 
praepositionem  £7:1^  qua  dicunt  causam 
denotari,  jam  alias  docuimus  has  praepo- 
sitiones  Iv  et  ItiI  promiscue  subinde  in 
scripturis  usurpari. 

Qui  est  forma  futuri.  Qui  Adam  est 
forma,  Graece  xuTiO!;^  futuri,  id  est,  figu- 
ram  gerit  ejus,  qui  venturus  erat,  scilicet 
Christi ,  quem  alibi  vocat  novissimum 
Adam,  1  Cor.  15.  Sentit  Apostolus,  Adam 
fuisse  typum  et  figuram  Christi  jjer  com- 
parationem  a  contrario ,  ut  Augustinus 
loquitur.  Sunt  enim  Adam  et  Christus  ve- 
lut  duo  principia  mutuo  opposita  respectu 
hominum.  Per  Adam  enim  peccatum  et 
mors  intravit  in  mundum;  per  Christum 
justitia  et  vita.  Quae  res  paulo  post  plu- 
ribus  declaratur.  Poterat  alioqui  ilhid 
TO'j  ^^cAAovtoq^  futuri,  neutro  genere  ac- 
cipi,  id  est,  ejus  quod  futurum  est,  sed 
sensu  nihil  ad  praesens  iustitutum  faciente. 

Porro  commentarius  Pelagrii  hoc  loco 
totus  Pelagianus  est ,  omnia  ad  imitatio- 
nem  referens.  Verba  ejus  sunt :  Forma 
Christi  Adam  factus  est.  Sicut  enim 
Adam,  primus  mandatum  Dei  praeva- 
ricans ,  exemplum  est  legem  Dei  prae- 
caricare  colentibus,  sic  et  Qhristus,  vo- 
luntatem  Patris  complens ,  exemplum 
est  imitari  eum  cupientibus.  Sed  hunc 
sensum,  quem  et  in  sequentibus  inculcat, 
satis  supra  expugnavimus.  Quoniam  au- 
tem  haec  forma  non  ex  omni  partt  con- 
formis  est,  ut  ait  Augustiuus  in  secundu 
opere  contra  Julianum,  ideo  sequitur: 

15.  Sed  non  sicut  delictum,  ita  et 
donum.  Subaudi  verbum  est,  vel,  se  ha- 
bet,  aut  quod  ejusmodi.  Ostendit  in  com- 
p£^ratione  jam  dicta  dissimilitudinem  osse, 


quod  non  omnino  similiter  procedant  haec 
duo,  peccatum  Adae,  et  donum  seu  gratia 
Christi,  de  quo  supra  dixerat:  Per  quem 
nunc  reconciliationem  accepimus.  Non 
similiter,  inquam,  e  contrario  comparata, 
id  est,  peccatum  Adae  in  mahim ,  et  gra- 
tia  Christi  in  bonurn,  quum  haec  illo  sit 
multo  potentior  et  efficacior. 

Delictum  hic  et  in  sequentibus  vocat 
quod  superius  peccatum.  Non  enim  di- 
stinguit  in  hac  praesenti  disputatione  in- 
ter  a;xccp-''av  peccatum,  et  TiapaTr-ojiia 
delictum.  Quod  vel  inde  patet.  Nam  infra 
cum  dixisset,  legem  subintrasse,  ut  abun- 
daret  t6  7i:apaTXT0j;i.a^  id  ipsum  ita  resu- 
mit :  Ubi  autem  abundavit  vj  aaaptia. 
Quod  manifestum  est  argumentum  pro- 
miscuae  usurpationis  harum  vocum.  Quare 
ex  hac  voce  7iapa'7;Ta),ua  nQn  bene  colli- 
git  quidam,  hic  non  significari  delictum 
sive  peccatum  Adae ,  sed  delictum  seu 
casum  totius  generis.  Nam  certe  pecca- 
tum  unius  Adae  slgnificari,  palam  osten- 
dit,  quod  sequitur : 

Si  enim  unius  delicto  multi  mortui 
sunt,  multo  magis  gratia  Dei  et  donum 
in  gratia  unius  hominis  Jesu  Christi  in 
plures  abundaoit.  Probatio  est  dictae 
dissimilitudinis  ,  quam  prosequitur  usque 
ad  illud  :  Igitur  sicut  per  unius  delictum 
etc.  Docet  autem  donationem  Christi,  cum 
noxa  Adami  comparatam ,  praecellere,  si- 
ve  considerentur  charismata,  quae  dantur, 
sive  peccata,  quae  condonantur.  Priorem 
modum  hic  attendit,  posteriorem  parte 
proxime  sequenti,  ac  postrerao  utramque 
differentiam  conjungit.  Quae  analjsis  est 
Augustini  in  expositione  propositionis  29. 
Quamquam  aliis  placet  tertio  loco  repeti 
tantum  et  explicarl  id,  quod  prlmu  dixit. 
In  gratia  unius  hominis,  Graece,  in 
gratia ,  quae  est,  slve  fuit,  unius  homi- 
nis.  Item,  in  plures,  Graece  in  multos ; 
quemadmodum  reHqua  parte  capitis  eau- 
dem  vocem  coustanter  verti*  interpres,  ut 
ne  quem  moveat  haec  mutatio  multorum 
in  phires ;  quasi  phires  per  Christum  sint 
salvati,  (^uam  in  Adam  inortul;  quum  res 
contrario  modo  potius  sese  habeat. 

Abutebantur  autem  hac  lectlone  Pela- 
8  * 

giani,  dicentes  ideo  de  gratia  ChristiPau- 
lumdixisse,  quod  in  plures  abundavit, 
quia  protenditnr  etiam  adparvulcis,  qui 
peccatum  Adae  imitari  non  potuerunt. 
Qua  de  re  Augustinus,  Imjus  nostrae  lec- 
tionis  ignarus,  ita  scribit  in  opere  se- 
cundo  contra  Julianuni  verbis  a  Beda  ci- 
tatis:  Quod  dixhti,  vigilanter  inculcasse 
Apostolum :  multo  magis  gratia  Dei  et 
donum  in  gratia  unius  hominis  Jesu 
Christi  in  plures  ahundavit ,  volens  in- 
teUigi  ideo  plures  dictos ,  quia  pervenit 
gratia  ejus  ad  parvuJos,  ad  quos  imita- 
tio  primi  hominis  nun  pertinet,  aut 
Viendosus  codex  tihi  mentitus  est ,  aut 
ipse  mentiris ,  aut  ab  aJiquo  falso  sive 
fallente,  aut  oblivione  deceptus  es.  Non 
enim  ait  Apostolus  plures,  sed  multos. 
Graecum  attende  codicem ,  et  invenies 
uoAAfjhr,  non  nXstatouc.  Dixit  ergo 
muUo  magis  abundasse  gratiam  in  mul- 
tos,  non  in  magis  muUos,  hoc  est ,  non 
inplures,  sicut  jam  ostendimus.  Haec 
Augustinus. 

Patet  igitur,  Apostolum  non  hic  multi- 
tudinem  eorum  ,  qui  gratiae  Christi  parti- 
cipes  fiunt,  urgere,  sed  copiam  beneficio- 
rum  Christi,  quae  significatur  in  eo,  quod 
dicit,  muUo  magis. 

Est  igitur  sensus:  Nam  per  unius  qui- 
dem  hominis  delictum  seu  transgressionem 
multi ,  id  est ,  omnes  ex  eo  propagati, 
mortem  incurrunt;  vevum  multo  magis 
per  gratiam  unius  hominis  Jesu  Christi,  id 
est,  propter  ejus  merita,  Deus  in  multos, 
scilicet  omnes  electos,  vel  omnes  ad  Chri- 
stum  pertinentes,  gratiae  suae  dona  lar- 
giter  eflPundit.  Siquidem  Adam  suo  delicto 
mortem  invexit ,  at  Christus  per  suam 
gratlam  multa  et  magna  Spiritus  sancti 
dona,  atfjue  ipsam  immortalitatem,  homi- 
nibus  conciliat;  adeoque  phis  gratiae  no- 
bis  restituit,  quam  in  Adam  perdidimus, 
videHcetj''st"tiaeperseverantiam,etvitam 
aeternam.  Haec  enim  Adam  in  paradiso 
non  liabult. 

Eursus  ex  hoc  loco  statuUur  peccatum 
proj  agatiouis  ccntra  Pelagianos.  Nani,  ut 
annotavit  Argustinus,  ]hrasis  scripturae 
sacrae  non  patitur,  ut  dicamus  Adam  esse 


mortuum  delicto  diaboli,  licet  illud  imita- 
tus  sit,  sicut  hic  unius  Adae  delicto  multi 
mortui  dicuntur.  Quare  non  de  imitatione 
id  intelligendum,  sed  de  propagatione. 

Sed  quaeres,  cur  multos  dixerit  in  pri- 
ori  parte,  cum  dicere  posset  omnes.  Res- 
pondeo ,  vel  ideo  quia  de  praeterito  lo- 
quebatur,  aiX£9avov,  mortui  fuerunt ;  ve\ 
potius  ut  conformitas  esset  prioris  mem- 
bri  cum  posteriore.  Sic  infra  utrosque 
nnnc  omnes  dicit,  nunc  multos.  Vide  ibi 
commentarium. 

16.  Et  non  sicut  per  unum  peccatum, 
ita  et  donum.  Graece:  Et  non  sicut  per 
unum,  qui  peccavit,  donum,  seu  dona- 
tio.  Consentlunt  Latina  quaedam  mss., 
nec  non  textus  Ambrosii  antiquioris  edi- 
tionis,  quae  non  peccatum  legunt,  sed 
peccantem,  ut  verisimile  sit,  interpretem 
Latinum  hoc  modo  vertisse.  Est  enim  in 
Graeco  participium  praeteriti  temporis, 
(:uo  Latini  carent.  Augnstinus  quoque 
llb.  1.  de  bapt.  parv.  cap.  12.  et  epist. 
89  et  propos.  29.  legU  peccantem.  Qui- 
bus  locis  etsi  varient  exemplaria,  tamen 
etiam  aj)ud  Bedam  in  collect.  ex  Augu- 
stini  llb.  de  bapt.  parv.  peccantem  legi- 
tur.  Ipse  vero  Beda  textum  Apostoli  refe- 
rens  nunc  peccatorem ,  nunc  peccantem 
legit. 

Porro  Syrus  quidem  hoc  modo  vertit: 
Et  non  sicut  delictum  unius,  ita  donum. 
Sed  id  fecit  ut  paraphrastes.  Est  igitur 
imperfectus  sermo,  maxime  ut  Graece  a 
Paulo  scriptus,  quem  hoc  modo  supplere 
et  exponereliceat:  Neque  enim,  sicut  per 
unum  hominem,  qui  peccavit,  mors  venit 
in  mundum,  ita  et  donum  Christi  sese  ha- 
bet;  ac  si  dicat:  Nou  sicut  ex  unius  ho- 
minis  una  transgressione  mors  intrnducta 
est,  ita  Christl  gratia  ab  uno  tantum  pec- 
cato,  ejusque  poena  liberat.  Hunc  sensum 
dechirant  verba  sequentia: 

Nam  judicium  quidem  ex  uno  in  con- 
demnationem ,  gratia  autem  ex  muUis 
deUctis  in  justificationem.  In  Graeco  vo- 
cum  allusio  est,  xptjuta,  y.axaxpifia,  quae 
Latine  reddi  non  potest.  Illud ,  ex  uno, 
vel  inteHge,  delicto,  ut  vult  Augustinus 
eo,  quod  sequatur,  ex  muUis  deUctis;  vel 

ex  uno  peccante.  Hoc  eiiim  praecesserat. 
Qnamqnam  seusus  eodem  recidit.  Nam  si 
intelligas,  ex  uno  peccante ,  formaliter  id 
accipiendum  erit,  id  est,  in  quantum  pec- 
cavit.  Condemnati07iem  yevo  mortis  dicit, 
quam  in  superioribus  expressit,  de  qua 
etiam  mox  se  ipsum  exponit. 

Igitur  sensus  est:  Nam  judicium  qui- 
dem  Dei  ex  uno  primi  hominis  peccato, 
vel  quia  unus  ille  homo  peccavit,  proces- 
sit  ad  condemnationem  mortis.  Gratia 
vero  Dei  non  ex  uno  delicto,  sed  ex  mul- 
tis  eductos  ac  liberatos  jastitia  donat,  qiiia 
non  tantum  remittit  unum  illud  Adae 
peccatura,  sive  ab  eo  contractum,  quod 
singulis  inest,  sed  iusuper  remittit  multa 
peccata  a  posteris  Adae  mala  ipsorum 
voluntate  superaddita.  Hanc  porro  dissi- 
militudinem  comparationis  inter  Adam  et 
Christnm  amplius  adhuc  illustrat  Aposto- 
lus  sequentibus  verbis : 

17.  Si  enim  unius  delicto  mors  reg- 
navit  per  unum.  Male  quidam  codices : 
Si  enim  in  unius  delicto,  scilicet  addita 
praepositione  in,  quae  nec  in  Graecis  est, 
nec  in  omnibus  Latinls,  et  sensum  impe- 
dit  magis  quam  adjuvat. 

Multo  magis  abundantiam  gratiae  et 
donationis  et  justitiae  accipientes ,  in 
vita  regnabunt  per  unum  Jesum  Chri- 
stum.  Et  donationis  et  justitiae.  Graece, 
et  doni  justitiae ,  sinemediacoujunctione, 
nisi  quod  in  paucis  legitur,  et  donum 
justitiae.  Caeterum  Augustinus  tantum 
legit  abundantiam  gratiae  et  justitiae , 
lib.  1.  de  bap(ismo  parvul  irum  cap.  13., 
et  sic  a  Beda  citatur  in  collectaneis  Ita 
quoque  legitur  apud  Irenaeum  lil».  3. 
cap.  18. 

Sensus  periodi:  Si  per  unum  hominem, 
quatenus  nimirum  unus  ille  deliqnit,  ct  eo 
contagio  posteros  infecit,  mors  pervaslt 
humanum  genus,  multo  magis,  qui  per 
Christum  acceperint  exuberantiam  dono- 
rum,  quibus  a  peecatis  justificati  atque  in 
justitia  priivecti  fueritit,  in  aeterna  vita 
regnabunt  per  enndem  unnra  horainem, 
prirao  homiui  op})iisituui ,  scilicet  .Tesura 
Christura.  Repeticivi  est  prioris  differen- 
tiae,  nisi  quod  hic  jam  expressius  morti 


vitam  opponit,  eam  scilicet,  qaae  justitiae 
per  Christura  acceptae  merces  sit  futura. 

Ubi  notandum  est,  cum  dixisset :  mors 
regnavit  per  unum,  non  tamen  eum  e 
diverso  dixisse,  vitam  regnaturam  per 
unum  Jesum  Christum ;  sed  dixit  ipsos 
justificatos  iii  vita  regnaturos ,  tura  quia 
jucundlus  sonat,  si  dicantur  ipsi  homines 
regnaturi,  quod  quidem  regnum  etiam 
scriptura  justis  promittit  Matth  25.  et 
alibi;  tum  quia  sic  loquendo  voluit  quau- 
dam  etiara  dissirailitudinem  innuere  inter 
mortem  et  vltam,  sicut  fecerat  inter  delic- 
tum  et  doaum.  Nam  raors  ita  regnat,  ut 
perdat  eos,  super  quibus  regnat;  vita  au- 
tem  sic  regnabit  in  nobis,  ut  reges  faciat, 
id  est,  coelestis  regni  cum  Christo  con- 
sortes. 

Observa ,  lector,  Apostolum  hoc  capite 
fere  indifferenter  et  promiscue  usurpare 
quatuor  vocabnla  Graeca,  /^p-C,  X^?'^^*> 
iiupia,  ^tup/jiia.  Quorum  priraura  nosrer 
iuterpres  vertit  gratiam;  seeundum  nunc 
donum,  nunc  gratiam;  tertlum  nunc  do- 
num ,  nnnc  donationem ;  quartum  vero 
donum.  Quibus  vocabulis  pro  rei ,  quae 
dicitur,  exgentia,  modo  siguificatur  bene- 
ficentia  Dei,  modo  actus  donandi ,  modo 
res  ipsa  donata.  Qaod  perspiciet,  qui  sin- 
gula  suis  locis  expendet. 

18.  Igitur,  sicut  per  unius  delictum 
in  omnes  homines  in  condemnationem. 
Redlt  ad  comparationem  Adae  et  Christi, 
indicatam  illa  parte:  qui  est  forma  fu- 
turi,  eamque  recolligit  ex  jara  dictis.  Ac 
simul  supplet,  quod  imperfectnra  relique- 
rat,  ubi  dixit:  Propterea,  sicut  perunum 
hominem  etc. ,   addeado,  quod  sequitur: 

Sic  et  per  unius  justitiam  in  omnes 
homines  in  justificationem  vitae.  Per 
unius  justitium ,  Graece ,  per  unius  ju- 
stificationem ;  et  ita  vertit  paulo  ante 
Graecam  vocem  Si/aiojtjLa.  Verum  tam 
hic,  quam  illic  recte  intelligitur  justitia. 
Sic  Apoc.  19.:  Byssinum  justificationes 
sunt  sanctorum,  id  est,  justitiae,  justa 
opera.  Divcrsum  verbale  est  in  eo ,  quod 
sequitur,  in  justificationem  vitae:  Grae- 
ce,  ^ixa^cuaiv. 

Seasus  bujus  loci  est:  Jam  ex  iis,  quae 

de  Adam  et  Chi*isto  diximns,  liquet,  qiiod, 
sicut  per  unius  Adae  inobedientiam  ma- 
lum  seu  peccatum  propagatum  est  in  om- 
nes  liomines  ex  illo  genitos ,  trahens  eos 
ad  condemnationem  mortis ,  ita  et  per 
unius  Christi  justitiam ,  id  est ,  justas  et 
sanctas  ejus  actiones ,  ac  nominatim  obe- 
dientiam ,  qua  patri  obedivit  usque  ad 
mortem ,  bonum  seu  gratia  pervenit ,  et 
quasi  propagatur  in  omnes  homines ,  qui 
sunt  ex  parte  Christi,  ad  efficiendam  in 
eis  justitiam ,  qua  perducantur  ad  vitam 
aeternam;  ac  si  dixisset,  ad  justificatio- 
nem  vitalem  seu  vivificam.  Dixi,  nomina- 
tim  obedientiam ,  quia  hanc  nominat  in 
parte  sequenti. 

Porro  signum  universale ,  omnes ,  in 
utroque  membro  positum ,  non  omnes  eo- 
dem  modo  exponunt.  Pelagius  quidem 
neutro  loco  vult  universaliteraccipi.  Num- 
quid ,  inquit,  iniquus  Deus,  qui  infert 
iram?  Absit.  Quomodo  potest  unius  de- 
licto  Adae  omnes  homines  condemnare, 
cum  nec  unius  Christi  justitia  omnes 
homines  justificati  sint?  Omnes  autem 
dicens,  non  generaliter  dicit,  sed  unius- 
cujusque  partis  significatmultitudinem. 
Haec  ille  haeretico  sensu,  quo  negat  pec- 
catum  originale. 

Quidam  neotericus  universalitatem  po- 
steriore  hjco  sic  restringit:  m  omnes  ho- 
mines,  si  veJint,  quasi  non  et  ipsnm  velle 
sit  opus  gratiae  Christi ,  Paulo  attestante 
Philipp.  2.:  Deus  est ,  qui  ojjeratur  in 
vobis  velle.  Proinde  restrictio  hujusmodi, 
quam  nec  ajjud  alium  quemquam  legi, 
prorsus  improbanda  est. 

Alius  quidam  vir  doctus  utrobique  ab- 
solutam  universalitatem  intelligit,  sed  ju- 
stificationem  vitae  interpretatur  resurrec- 
tionem  ad  vitam ,  quae  communis  erit 
etiam  malis ,  allegans  alterum  Pauli  lo- 
cum ,  vehit  ejusdem  cum  isto  sententiae, 
ex  1  Cor.  15.:  Sicut  in  Adam  omnes 
moriuntur ,  ita  et  in  Christo  omnes  vi- 
vificabuntur.  Sed  istorum  verborum  ve- 
ram  intelligentiam  suo  loco  trademus, 
huic  certe  loco  sensus  ille  non  nisi  vio- 
lente  coaptari  potest.  Etenim  justificatio 
nusquam  in  scripturis ,  imo  nec  extra ,  ad 


hunc  modura  accipitur,  ne  quidem,  si  ad- 
das,  vitae. 

Rursus  alii ,  ut  universalitatem  servent 
eandem  in  utroque  membro  ,  posterius  sic 
exponunt :  per  unius  justitiam  omnes  ho- 
mines  justificati,  quantum  ad  sufficientiam 
attinet.  Sed  et  lioc  praeter  mentem  Apo- 
stoli ,  qui  comparat  delictum  Adae  cum 
justitia  Christi  quantum  ad  effectus  utrius- 
que ,  non  quantum  ad  causarum  suffici- 
entiam. 

Quod  si  cui  minus  placet  expositio 
signi  universalis  ,  quam  dedimus ,  poterit 
dicere ,  per  omnes  homines  in  utroque 
membro  intelligi  genus  humanum,  non  ta- 
men  eadem  amplitudine  acceptum,  sed 
juxta  rem  subjectam.  In  priori  quidem 
membro  plane  generaliter,  quoniam  ibi 
sermo  est  de  parente  totius  generis ,  per 
quem  mors  in  omnes  invecta  sine  excep- 
tione.  In  posteriori  autem  secundum  mo- 
dum  loquendi,  quo  saepe  utitur  scriptura, 
dicens  omnes  homines,  quum  vult  intelligi 
passim  multos ,  ut  Luc.  6.:  Vae  vobis, 
cum  benedixerint  vobis  omnes  homines. 
Act.  22.:  Eris  testis  illius  ad  omnes  ho- 
mines.  Coloss.  1.:  Corripientes  omnem 
hominem,  et  docentes  omnem  hominem. 
Et  Tit.  2. :  Apparuit  gratia  Dei  saUa- 
toris  nostri  omnibus  hominibus ,  id  est, 
generi  humand.  Quod  alias ,  simili  locu- 
tione ,  significatur  nomine  mundi ,  vel  to- 
tius  mundi,  ut  Joan.  3. :  Sic  Deus  dilexit 
mundum,  et  hujus  epistolae  cap.  1.:  Fi- 
des  vestra  annuntiatur  in  universo 
mundo. 

Sit  igitur  hic  sensus  probabilis :  Sicut 
per  unius  delictum  in  genus  humanum 
condemnatio  mortis ,  sic  per  unius  justi- 
tiam  in  genus  humanum  justificatio  vitae. 
Sed  Immanum  genus  distingue ,  quemad- 
modum  dixi. 

19.  Sicut  enim  per  inobedientiam 
unius  hominis  j^eccatores  constituti  sunt 
multi.  Graeca  variant  in  persona ,  /ats- 
o-zd{)r^\xzv ,  constituti  sunnis ;  alia,  xaTS- 
(JTd^riOav,  constituti sunt ;  quod  magis  con- 
venit  cum  tota  serie  sermonis  Apostoli. 

Tta  et  per  unius  obeditionem  justi 
constituentur  multi.    Idem   aliis  verbis 

inculcat,  velut  doctrinam  maximi  momenti. 

Differentia  tamen  est  iuter  bauc  senten- 
tiam  et  superiurem,  quod  in  illa  praecipue 
considerantur  effectus ,  .mors  et  vita;  in 
hac  vero  peccatum  et  justitia,  peccatum 
ut  causa  mortis,  justitia  ut  causa  vitae. 
Deinde  quia  haec  interpretatio  quaedam 
est  superioris,  ut  admonet  Tbeophylactus. 
Nam  peccatum  Adae  interpretatur  Apo- 
stolus  inobedientiam  ,  et  justitiam  Christi 
obedientiam.  Unde  recte  ab  eo  sumitur 
haec  seutentia  tanquam  probatio  et  decla- 
ratio  qiraedam  ejus,  quod  praecessit. 

Nec  te  moveat,  quod  nunc  multos  vo- 
cat,  quos  prius  omnes  dixerat,  nec  fallat 
comraentarius  Theodiireti  dicentis  :  ideo 
Paulum  usum  vocabulo  multi  etiam  in 
priori  parte,  quod  et  in  Adae  posteris  in- 
veniantur  aliqui,  qui  a  majoribus  peccatis 
alieni  fuerint,  ut  Abel,  Enoch,  Noe,  Mel- 
chisedec  et  patriarchae ,  aliique  in  lege 
clari  et  insignes;  quasi  dicat,  hos  non 
comprehendi  sententia  ApostoH,  quia  nou 
fuerunt  primae  transgressiunis  iraitatores. 
Quae  erronea  est  expositio ,  et  refelliturj 
quia  non  solum  dicit  Apostolus ,  multos 
constitutos  esse  peccatores,  sed  et  supra 
dixit,  multos  esse  mortuos,  cum  constet 
mortem  ad  omnes  pertinere.  Multos  ergo 
dicit,  quos  aute  dixit  omnes ,  tum  quia 
omnes  homines  revera  multi  sunt,  tum 
quia  non  omnes  absolute  per  Christum  ju- 
stificantur,  sed  omnes  secundum  sensum 
modo  dictum. 

Nota  etiara  ,  Apostolura  id,  quod  prius 
peccatura  et  justitiara  dixerat,  nunc  in-.- 
bedientiam  et  obedientiani  vocare;  ex  quo 
intelligitur  de  actuali  peccato  Adae ,  de- 
que  actuali  justitia  Christi  Paulum  fuisse 
locutum.  Vocatur  autem  Adae  peccatum 
inobedieutia ,  non  quod  ex  contemptu 
praecepti  divini  processerit ,  sed  usurpato 
noraine  iuobedientiae  pro  transgressione, 
qua  nimirura  peccatur  contra  legera  posi- 
tivam  atque  expressam  ,  qualis  erat  illa  : 
De  ligiio  scientiae  boni  et  mali  ne  co- 
tnedas.  In  quocunique  enim  die  come- 
deris  ex  eo,  morte  morieris. 

Sensus  est:  Sicut  per  nnius  prirai  ho- 
miuis  inobedientiam,  id  est,    transgressin- 


nera ,  multi ,  id  est ,  omnes  ex  eo  geniti, 
constituti  sunt  peccatores ,  utpote  ex  illa 
transgressione  infecti  peccatn  ,  a  quo  vere 
peccatores  dicantur  et  sint;  ita  et  per 
unius  Christi  obedientiam,  qua  obedivit 
Patri  usque  ad  mortem  crucis ,  justifica- 
buntur  multi,  nimirum  qnotquot  per  fidem 
ex  eo  renascentur. 

Rursum  hic  locus  manifestus  est  pro 
peccato  origiuali. 

Tum  ex  eo  ostenditur  contra  sectarios, 
justitiam  nostram  esse  internam,  sicut  pec- 
catum  nostrura  internum  est  et  inhaerens. 
Si  enim  vere  et  proprie  peccatores  consti- 
tuuntur  per  praevaricati<.nera  Adae,  quod 
tatentur  adversarii,  non  autem  vere  et  pro- 
prie  justi  constituimur ,  per  obedientiara 
Christi,  sed  iraputative  tantum,  ut  iidem 
volunt,  neque  consistet  haec  comparatio, 
quam  facit  Apostolus ,  et  multo  minus 
Christi  justitia  nobis  contulerit,  quam  ab- 
Htulit  injustitia  Adae.  Nara  in  illo  verara 
et  inhaerenteni  amisimus  justitiam ,  in 
Christo  recupei'amus  imputativam ,  id  est, 
falsam.  Loquitur  enira  Apostolus  de  justi- 
tia,  quam  nunc  per  fidem  accipimus^  non 
de  ea  justitiae  perfectione ,  quam  spera- 
mus  in  vita  futura. 

20.  Lex  autem  suhintravit,  ut  abun- 
daret  delictum.  Ne  perlegem  existimetur 
aboleri  potuisse  peccatumintroductumper 
Adam,  ostendit  legem  adeo  non  vahiisse 
ad  tollendum  peccatum,  et  justificandos 
homines,  ut,  ea  superveniente ,  facti  fue- 
rint  etiam  deteriores.  Quod  ipsum  tamen 
profecerit  ad  majorem  gratiae  Cbristi 
commendationem.  Subititravit  Graece, 
T^cnpzirrj/ScV.  Quod  alii  vertunt,  obiter  in- 
travit,  subiit.  Alibi  in  malam  partera  hoc 
verbum  accipitur,  ut  Galat.  2.  {iui  subin- 
troierunt  explorare  libertatem  nostram. 

Verum  liic  non  aliud  significatur,  quam 
post  ingressum  peccati  in  mundum,  in- 
terira  dura  gratia,  peccati  sanatrix,  ex- 
spectatur,  legera  subingressara  fuisse.  Par- 
ticula  ut  a  plerisque  sic  exponitur,  ut  non 
finalem  causam  denotet ,  sed  eventum ; 
quomodo  frequenter  alibi  sumitur. 

Ita  sensus  est:  Lex,  prohibeus  pecca- 
tum,  medio  tempore  inter  Adam  et  Chri- 

stum  subingressa  est.  Unde  tamen  non 
aliud  consecutum,  quam  ut  peccatum  ma- 
gis  etiam  abundai-et;  tum  quia  lex  bomi- 
nem  constituit  praevaricatoi'em ,  nam  ubi 
non  est  lex,  nec  p7'aevaricatio,  ut  dictum 
est  superiori  capite;  tum  quia  virtus  pec- 
cati  lex  1  Cor.  15.  Nam  occasione  legis, 
ubi  non  adest  gratia,  magis  inardescit  con- 
cupiscentia.  Quam  utramque  rationem  ad- 
fert  Augustinus  propos.  30. 

Alii  tamen  causam  finalem  significari 
putant,  sed  boc  sensu :  quia  lex  subintra- 
vit,  atque  adeo  data  est  a  Deo,  ad  per- 
mittendam  abundantiam  peccatorum;  ut, 
dum  legis  oceasione,  sicuti  dictum  est, 
augetur  peccatum ,  praesertim  in  opere 
externo  et  manitesto ,  superbus  animus 
agnoscere  cogatur  se  peccatorem,  et  legem 
sibi  nequaquam  sufficere  ad  justitiam. 
Juxta  quem  sensum,  nobis  certe  probabi- 
liorem  (quem  etiam  S.  Tbomas  probat  et 
bene  declarat) ,  convenit  haec  sententia 
cum  illa  Galat.  3. :  Lex  propter  trans- 
gressiones  posita  est,  donec  veniret  se- 
men  etc. ,  secundum  ejus  intellectum  po- 
tiorem,  quem  videbis  eo  loco  pluribus  a 
nobis  explicatum. 

Ubi  autem  abundavit  delictum,  super- 
abundavit  gratia.  Delictum,  Graece 
peccatum.  Superabundavit  autem  gratia, 
non  in  omnibus,  sed  in  electis.  Non  enim 
dicit  ubicumque ,  sed  ubi  indefinite,  ut 
annotat  Hugo.  Nam  quod  ad  reprobos 
attinet,  in  iis  lex  alium  efi"ectum  sive  even- 
tum  non  habet ,  quam  abundautiam  pec- 
cati.  Quibusdam  placet  ubi  positura  esse 
pro  adverbio  temporis  ,  id  est  postquam. 
Quod  probarem,  si  liqueret  Graecum  ou 
aliquando  sumi  in  ea  significatione,  perin- 
de  ut  Latiuum  ubi. 

Sensus:  Ubi  peccata  occasione  iegis 
inundarunt,  et  homines  convicti  sunt  sua- 
rum  transgressionum,  ibi  redundavit  gratia, 
id  est,  beuignitas  et  misericordia  Dei  pec- 
cata  remittens,  et  dona  gratificantia  tribn- 
ens.  Nam  quanto  major  iniquitas  peccantis , 
tanto  major  gratia  remittentis,  et  quauto 
majorem  peccatorem  quis  fuisse  se  agno- 
scit,  tanto  majorem  gratiam  sibi  confitetur 
impensam  ;  quemadmodum  docemur  exem- 


plo  peccatricis  evangelicae  Luc.  7. ,  et 
ipsius  Apostoli  Pauli  1  Timoth.  1.  Dici- 
tur  autem  de  peccato,  abundavit,  de  gra- 
tia  vero  superabundavit,  quia  gratia  pec- 
catis  etiam  multum  abundantibus  praeva- 
luit  ac  potentior  fait. 

2L  LJt ,  sicut  regnavit  peccatum  in 
mortem,  ita  et  gratia  regnet  per  justi- 
tiam  in  vitam  aeternam ,  per  Jesum 
Christum  dominum  nostrum.  In  mor- 
tem,  Graece  et  Syriace  in  morte,  quod 
et  in  quibusdam  est  Latinis.  Ulud  quoque, 
Dominum  nostrum,  plerique  Graeci  co- 
dices  non  addunt ,  tametsi  Syrus  additum 
habet. 

Sensus  est:  Ut,  sicut  reguavit,  id  est, 
longe  lateque  domiuium  suum  exercuit 
peccatum  in  raorte  sive  per  mortem,  vide- 
licet  pcrtrahens  homines  ad  mortem ,  ita 
etiam  gratia  et  misericordia  Dei  late  do- 
minetur,  adducens  justitiam,  et  per  eam 
perduceus  homines  ad  vifam  aeternam, 
idque  per  meritum  redemptoris  ac  Domini 
nostri  Jesu  Christi. 

Mortem  intelligit  eandem,  quam  iu  su- 
perioribus,  uempe  mortem  corporis.  Unde 
non  dicit,  nos  per  Christum  eximi  a  morte, 
scilicet  ut  eam  non  patiamur,  sed  per  Chri- 
stum  nobis  vitam  conferri ,  qua  nimirum 
mors  illa  destruatur  per  resuri-ectiouem. 
Quod  non  est  futurum  in  reprobis,  ut  qui- 
bus  resurrectio  non  erit  ad  vitam ,  2  Mach. 
7.,  sed  mortis  in  aeternum  continuatio. 
Neque  enim  existimamus,  impiorum  resur- 
i'ectionem  ad  Christi  beueficia  })ertinere , 
sed  referendam  ad  consequentiam  justi 
judicii  Dei,  quod  exigit,  ut  non  solinu  aui- 
mac,  sed  ipsi  homines,  qui  peccaveruut,  iu 
suis  etiam  c«>rporibus  supplicium  recipiant 
damnatiuuis  aeteruae  ;  non  quod  naturalis 
erat  futura  resurrectio  (nam  nec  auimarum 
infusio  naturabs  est,  nee  tamen  per  Chri- 
stum),  sed  quia  hominis  peccautis  ad  Deum 
per  justam  poenam  ordinatio  fieri  non 
poterat ,  nisi  existeret  homo ,  qui  poenam 
subiret. 

Huic  autem  doctrinae  quomodo  contra- 
rium  non  sit,  quod  Apostolus  dicit  1  Cor. 
15. :  Per  hominem  mors,  et  per  hominem 

resurrectio  mortuorum   etc,  videbis   in 
ejus  loci  commentano. 

Postremo,  notanda  prosopopoeia  quae- 
dam  in  eo,  quod  peccatum  et  gratiam  reg- 
nare  dicit,  quemadmodum  et  in  superio- 
ribus   mortem;  mortem    quidem,  Graece 


{^avarov ,  ut  regem ;  peccatum  vero  et 
gratiam,  Graece  ajiapTtav  xai  ydpv^,  ut 
reginas.  Qua  figura  rursus  utitur  se- 
quenti  capite,  in  peccato  et  justitia.  Facit 
enim  ad  splendorem  et  vehementiam  ora- 
tionis. 


GAPUT   SEXTUM. 

Quid  ergo  dicemus?  permanebimus  in  peccato,  ut  gratia  abundet^)? 
2.  Absit.  Qui  enim  mortui  sumus  peccato^),  quomodo  adhuc  vivemus 
in  illo?  3.  An  ignoratis,  quia  quicumque  baptizati  sumus  in  Christo 
Jesu^),  in  morte  ipsius  baptizati  sumus*)?  4.  Consepulti  enim  sumus 
cum  illo  per  baptismum  in  mortem,  ut,  quomodo  Christus  surrexit  a 
mortuis  per  gloriam  patris ,  ita  et  nos  in  novitate  vitae  ambulemus  ^). 
5.  Si  enim  complantati  facti  sumus  similitudini  mortis  ejus,  simul  et 
resurrectionis  eriraus.  6.  Hoc  scientes,  quia  vetus  homo  ^)  noster  simul 
crucifixus  est^),  ut  destruatur  corpus  peccati^),  et  ultra  non  serviamus 
peccato.  7.  Qui  enim  mortuus  est,  justificatus  est  a  peccato.  8.  Si  au- 
tem  mortui  sumus  cum  Christo,  credimus,  quia  simul  etiam  vivemus 
cum  Christo;  9.  scientes,  quod  Christus  resurgens  ex  mortuis  jam  non 
moritur,  raors  illi  ultra  non  dominabitur^).  10.  Quod  enim  mortuus 
est  peccato,  mortuus  est  semeP^');  quod  auteni  vivit,  vivit  Deo.  11.  Ita 
et  vos  existiraate,  vos  mortuos  quidera  esse  peccato ,  viventes  auteni 
Deo  in  Christo  Jesu  Domino  nostro.  12.  Non  ergo  regnet  peccatum 
in  vestro  inortaJi  corpore,  ut  obediatis  concupiscentiis  ejus.  13.  Sed 
neque  exhibeatis  niembra  vestra  arma  iniquitatis  peccato'^):  sed  exhi- 
bete  vos  Deo,  tanquara  ex  mortuis  vlventes,  ct  meinbra  vestra  arraa 
justitiae  Deo  ^'^).  14.  Peccatum  enira  vobis  noii  doniinabitur.  non  enini 
sub  lege  estis,  sed  sub  gratia '^).  15.  Quid  ergo?  peccabiraus,  quoniara 
non  sumus  sub  lege,  sed  sub  gratia^^)?  Absit.  16.  Nescitis,  quoniara 
cui  exhibetis  vos  servos^'')  ad  obedienduni,  servi  estis  ejus,  cui  obeditis, 
sive  peccati  ad  raorteni.  sive  obeditionis  ad  justitiani?  17.  Gratias  au- 
tem  Deo,  quod  fuistis  servi  peccati,  obedistis  autem  ex  corde  in  eara 
formara  doctrinae,  in  quara  traditl  estls.  18.  Liberati  autera  a  peccato, 
servi  facti  estis  justitiae  ^*^).  19.  Humanura  dico,  proj^ter  infirniitatera 
carnis  vestrae,  sicut  enim  exhibuistis  nierabra  vestra  servire  iraraunditiae 
et  iniquitati  ad  iniquitateni  ''),   ita   nunc   exhibete   raembra  vestra  servire 


9  Cap.  3,  8.  2)  Vers.  6.  12.  3)  1  Cor.  1.  |:v  *)  Vers.  6.  Col.  2,  12.  '')  2  Cor.  .=).  I.i. 
6)  Eph.  4,  22.  7)  Gal.  5,  24.  8)  cap.  7.  18.  2:5.  ")  Apocal.  I.  18.  W)  Hebr.  9,  2n— 28.  '») 
Col.  3,  5.  12)  1  Cor.  (),  20.  ")  Ciip.  7,  4.  6.  8.  >.  s.-(|.  i')  Vors.  1.  i^)  Vers.  20.  Joaii. 
8,  34.    16)  1  cor.  7,  22.     ^^  Cap.  1.  29.  seq. 

justitiae  in  sanctificationem.  20.  Cum  enim  servi  essetis  peccati,  liberi 
fuistis  justitiae.  21.  Quem  ergo  fructum  habuistis  tunc  in  illis,  in  qui- 
bus  nunc  erubescitis  ^)?  Nam  finis  illorum  mors  est.  22.  Nunc  vero 
liberati  a  peccato,  servi  autem  facti  Deo,  habetis  fructum  vestrum  in 
sanctificationem,  finem  vero  vitam  aeternam.  23.  Stipendia  enim  pec- 
cati :  Mors  ^) ;  gratia  autem  Dei :  Vita  aeterna  in  Christo  Jesu  Do- 
mino  nostro. 


SUMMARIIM  CAPiTIS  SEXTI. 

Ostendit  non  ideo  peccandum  adhuc  esse,  ut  gratia  abundet,  sed  ad  siniilitudinem  mortis  et 
resurrectionis  Cbrisii  nos  peccato  mortuos  vivere  debere  justitiae,  ut  cujus  servi  jam  facti 
sumus,  a  peccati  ser\ilute  liberati;  docctque  quam  dispar  utriusque  servitutis  sit  exitus. 


Quid  ergo  dicemus?  Permanebimus 
in  peccato,  ut  gratia  ahundet? 

2.  Absit.  Quoniara  dixerat  gratiam  su- 
perabundare,  ubi  abundavit  peccatum,  ne 
quis  propterea  putaret  immorandum  esse 
peccatis  et  peccata  peccatis  cumulanda, 
quo  scilicet  amplius  abundaret  atque  com- 
mendaretur  Dei  gratia,  repellit  hujusmodi 
perversam  cogitationem  Apostolus,  dum 
de  ea  quaestionem  sibi  faciens,  respondet : 
Absit.  Nam  ut  perabsurdum  est  ideo  velle 
aegrotare,  ut  habeat  mediciua,  quod  sa- 
net,  ita  summae  dementiae  est,  velle  ad- 
huc  peccare,  ut  gratia  Dei  semper  habeat, 
quod  remittat.  Imo  sicut  durante  morbo 
nou  habetur  sanitas,  nec  apparet  ars  rae- 
dici,  ita  manente  peccato  non  habetur 
justitia,  nec  ostenditur  virtus  gratiae  Dei. 
Quare,  ut  gratia  commendetur,  a  peccatis 
recedendum  est,  non  in  illis  manendum. 

Qui  enim  mortui  sumus  peccato, 
quomodo  adhuc  vivemus  in  illo?  lu 
Graeco  non  est,  enim,  et  absque  eo  citat 
Tertullianuslib.de  pudicitiacap.  17.  Recte 
tamen  intelligitur.  Est  eiiim  haec  ^irobatio 
datae  rcsponsionis  argumento  a  contrariis, 
ac  si  dicat :  Nam  qui  peccato  beue  mor- 
tui  sumus,  ei  profecto  non  amplius  vivere 
debenius.  Peccato  dativus  est,  non  abla- 
tivus,  ut  ad  Galat.  2. :  Legi  mortuus  sum. 

Ut  enim  phrases  sunt  Apostolicae,  vi- 
vere  peccato,  legi,  justitiae,  Deo,  quibus 
significatur  servitus  et  obsequium,  quod 


his  impenditur ,  aut  coramercium ,  quod 
cum  iis  habetur,  ita  et  istae  e  contrario, 
mori  seu  mortuum  esse  peccato,  ac  cae- 
teris,  id  est,  ab  horum  servitute  et  obse- 
quio  penitus  esse  liberum,  et  a  commercio 
alienum.  Sic  et  Petrus  loquitur  1  epist.  2. : 
ut  peccatis  mortui  justitiae  vivamus.  Ac 
rursum  Paulus  Ephes.  2. :  Cum  essetis 
mortui  delictis  et  peccatis  vestris ,  et 
Coloss.  2.:  Cum  mortui  essetis  delictis 
et  praeputio  carnis  vestrae.  Quae  duo 
loca  huic  praesenti  similia  esse,  quamvis 
alii  secus  exponant,  ostendemus ,  quum 
illuc  usque  pervenerimus. 

Mortuos  igitur  peccato  vocat  eos,  qui 
respectu  peccati  mortui  sunt,  id  est,  qui 
a  peccati  servitute  liberi,  quibusque  cum 
peccato  non  plus  est  negotii  aut  commer- 
cii,  quam  mortuis  esse  solet  cum  viveu- 
tibus.  Aut  certe  (quod  eodem  recidit) 
mortui  peccato  dicimur,  dum  neque  nos 
in  peccato  viviraus,  ei  servieudo,  neque 
peccatum  vivit  in  nobis,  regnando.  Unde 
ait:  quomodo  adhuc  vivemus  in  illo? 
scilicet  desideriis  ejus  obsequeudo.  B.  Au- 
gustiuus  libro  de  spiritu  et  litera  cap.  6. 
partem  hanc  sic  exponit:  Cum  id  prae- 
stiterit  gratia ,  ut  moreremur  peccoto, 
quid  aliud  faciemus,  si  vivemus  in  eo, 
nisi  ut  gratiae  simus  ingrati  ?  Ideui 
epistola  47.  ad  Valentinura  hanc  Apostoli 
sententiam  ita  commendat,  ut  affirmet, 
nihil  potuisse  dici  brevius  et  melius. 


*)  Cap.  7,  5.     -}  Cap.  5,   12. 


EPISTOLAE  AD  ROMANOS.    VERS.  3.  4. 


123 


Porro  dicit  Apostolus  peccatum  singu- 
lari  numero,  quia  respicit  ad  fomitem  pec- 
cati,  quem  contraximus  ex  transgressione 
primi  parentis,  atque  hoc  peccatum  con- 
siderat  ut  dominum  ac  imperatorem  in 
liomine  tunc  regnantem,  quando  pravis 
ejus  motibus  ac  desideriis  obtemperat. 
Quae  consideratio  patebit  araplius  in  con- 
sequentibus. 

3.  Anignoratis,  quia  quicunque  hapti- 
zati  sumus  in  Christo  Jesu,  in  morte 
ipsius  baptizati  sm;«ms  ?  Argumentationem 
praecedentem  totam  confirmat  ex  baptismi 
caerimonia  atque  effectu.  In  Graeco  sunt 
accusativi,  in  Jesum  Christum,  in  mor- 
tem.  Atque  ita  legit  Tertull.  in  lib.  de 
resur.  carnis  cap.  47.  Sed  et  vetusti  qui- 
dam  Bibliorum  codices  babent,  in  mortem. 
Ul  autem  intelligatur,  quid  sit  baptizari 
in  Cbristum,  conferendus  est  hic  locus 
cum  illo  Galat.  3  :  Quicumque  in  Christo 
(Graece  in  Christum)  baptizati  estis, 
Christum  induistis.  Quae  utique  verba 
et  efiicaciam  baptismi  significant. 

Itaque  seusus  hujus  loci  est :  Scire  de- 
betis,  quod,  quicumque  per  baptismum 
Christo  nomen  dedimus,  et  mystico  ejus 
corpori  sumus  insiti,  baptizati  sumus  in 
similitudinem  seu  configurationem  mortis 
ejus ;  quatenus  scilicct  in  nobis,  quando 
baptizabamur,  impletum  est  et  significa- 
tione  et  eftectu,  quod  Christi  morte  figu- 
rabatur.  Nam  mors  et  passio  Cliristi  non 
solum  causa  fuit  nostrae  justificationis, 
verum  etiam  ejusdem  typus  ac  figuralis 
quaedam  repraeseutatio.  Significabat  enim 
mortem  et  interitum  veteris  hominis  in 
uobis,  quomodo  Christus  in  se  ipso  raor- 
tuus  fuit  vitae  mortali. 

Rursusexhochjcocolligit  August.Ench. 
cap.  52.  parvulos  in  peccato  nasci.  Nam 
si  Paulo  teste,  quicimique  baptizantur  iu 
Christo ,  in  ejus  morte  baptizantur,  et 
proinde  peccato  moriuntur  (id  enim  pro- 
bandum  suscepit),  necesse  est,  et  parvulos 
habere  peccatum,  cui  moriantur,  dum  in 
uiorte  Christi  baptizantur. 

Porro  uon  sokim  mors  Christi  et  cruci- 
fixio,  de  qua  paulo  post,  sed  et  sepultura 
et  resurrectio  et  ascensio  in  coelum  ad- 


umbrarunt  ea,  quae  in  nostra  aguntur  jus- 
tificatione.  Id  quod  Paulus  cum  alibi^  ut 
ad  Gah  2.  5.  et  6.,  et  ad  CoL  2.  et  3.,  tum 
maxime  in  hoc  capite  nos  docet.  Qua  de 
re  sic  Augustinus  ejnsdem  lib.  cap.  35. 
Quidquid  gestum  est ,  inquit,  in  cruce 
Christi,  in  sepultura,  in  resurrectione 
tertio  die,  in  ascensione  in  coelum,  et 
in  sedere  ad  dexteram  Patris,  ita  ges- 
tum  est,  ut  his  rebus,  non  mystice  tan- 
tum  dictis,  sed  etiam  gestis,  configura- 
retur  vita  Christiana,  quae  hic  geritur. 
Quod  et  inde  per  singula  declarat. 

Jam  vero  simile  mysterium  etiam  in 
baptismi  caerimonia  statuit  Apostolus. 
Nam  immersio  Christi  sepulturara  nobis 
repraesentat,  adeoqiie  et  mortem.  Sepul- 
crum  namque  mortis  s;yTnbolum  est,  nec 
enim  sepeliuntur,  nisi  mortui.  Quae  au- 
tem  immersionem  sequitur  emersio,  simi- 
litudinem  habet  resurrectionis.  Igitur  in 
baptismo  configuraraur  non  tantum  morti 
Christi,  quod  jam  dixit,  verum  etiam  se- 
pulturae  et  resurrectioni ;  quodutruraque 
consequenter  dicturus  est. 

4.  Consepulti  enim  sumus  cum  illo 
per  baptismum  in  mortem.  Enim,  Graece 
ouv,  ergo.  Sicque  legit  Tertull.  in  lib.  de 
pudicitia,  et  August.  de  spir.  et  Kt.  Sen- 
sus :  Per  baptismi  caerimoniam  sumus 
una  cum  Christo  sepulti;  quatenus  im- 
mersio ,  quae  fit  in  baptismo ,  significat 
et  exprimit,  ut  dictum  est,  Christi  sepul- 
turam ;  sepulti,  iuquam,  sumus  in  mor- 
tem  veteris  hominis  et  peccati,  sicut  Chri- 
stus  in  sepulcro  jacens  mortuus  erat  carne 
mortali. 

Vt ,  quomodo  Christus  surre.rit  a 
mortuis  per  gloriam  patris.  Surr^rit  a 
mortuis,  Graece  r^-^^ip^r^  ix  vsxpd)V,  sus- 
citatus  est  ex  mortuis,  id  est  a  morte. 
De  qua  phrasi  dictum  est  alias. 

Ita  et  nos  in  novitate  vitae  ambulc- 
mus.  Tta  et  nos,  intellige,  velutexaqui 
baptismatis  eraersi,  atque  ea  raundificat-., 
novique  homines  facti.  Significatur  causa 
finalis  mysticae,  quam  dixit,  sepultura 
nostrae,  et  sensus  est :  ideo  per  bajiti  - 
mum  nos  Christo  consepultos  esse  iu 
mortem  peccati,  id  est,  mortuos  esse  pec- 

cato,  iit  deinceps  a  peccati  consuetiidine 
prorsiis  alieni,  exerceaniTis  opera  novae 
vitae  (hoc  enim  est  in  novitate  vitae  am- 
bulare),  quernadmodum  Christns  resusci- 
tatus  est  a  morte  ad  novam  et  immorta- 
lem  vitam,  idque  per  gloriam,  id  est  glo- 
riosam  operationem  Patris  sui ;  quia  ni- 
mirnm  in  Christi  resurrectione  Deus,  qui 
eam  operatus  est,  glorificatur.  Sic  enim 
raiilti  banc  partem  interpretantur,  cum 
alioqui  possit  intelligi  causa  formalis, 
quam  indicat  versio  Syriaca :  in  gloriam 
patris,  ut  ipsa  nova  et  gloriosa  vita,  ad 
quam  a  patre  resuscitatus  est  Christus, 
ipso  orante,  pater  glorifica  filium  tuum, 
Joan.  17.,  vocetur  gloria  patris. 

Qui  sensus  haud  immerito  placuit  Ca- 
jetano.  Nam  hoc  pacto  plenior  et  aptior 
erit  collatio,  quam  inter  nos  et  Christum 
attendit  Apostolus. 

Commentator  Amb.  legit:  per  virtu- 
tem  Dei,  quod  sensum  habet  jjerspicuum, 
sed  ab  originali  dissonat. 

Porro  ambulare  passim  in  scripturis 
morale  vocabulum  est,  quo  metaphorice 
significatur  idem,  quod  conversari,  vivere, 
actiones  exercere  alias  post  alias,  sumi- 
turque  non  tantum  in  l)ouo,  sed  etiam  in 
malo,  ut  Joan.  8. :  Qui  seijuitur  me,  non 
amhulat  in  tenebris.  Nec  proprie  pro- 
fectum  indicat,  ne  quidem  dum  in  bono 
accipitur,  sed  continuationem  quandam 
actionum.  Nam  et  Christo  in  diebus  car- 
nis  suae  competebat  secundum  hunc  sen- 
sum  ambulare,  de  quo  Joan.  1  epist.  2. : 
Qui  dicit  se  in  ipso  manere,  debet,  sicut 
ille  amhulavit,  et  ipse  ambulare.  Quam- 
quam  nos  viatores  ita  debemus  in  lege 
Domini  et  in  novitate  vitae  ambulare,  ut 
proficiamus  de  die  in  diem. 

5.  Si  enim  complantati  facti  sumus 
similitudini  mortis  ejus,  simul  et  resur- 
rectionis  erimus.  Confirmatio  est  ejus, 
quod  proxime  praecessit.  Complantati, 
Graece  au/xcpuTO',^  non  participium  est, 
sed  nomen,  qnasi  dicas  consiticii  vel  in- 
siticii.  Porro  dativus  to)"  6;-iQtoj;iati  pos- 
set  etiam  reddi  per  ablativum  modi,  si~ 
militudine  ;  pro  quo  Syrus  vertit:  in  si- 
militudine.  Verum  Paulus,  modum  sig- 


nificare  volens  hoc  vocabulo,  sem))er  ad- 
dere  solet  praepositionem,  Iv  aut  z,Ti'.,  ut 
supra  cap.  1.  et  5.,  et  infra  cap.  8.  et 
Philip.  2.  Quod  cum  hic  factum  non  sit, 
optime  redditum  puto  a  nostro  interprete 
dativum,  similitudini ;  maxime  quodeum 
casum  exigat  dictio  3'J|Ji(puT0i.  Nam  quod 
Erasmus  supplet  hoc  modo :  Si  enim  in- 
siticii  facti  sumus  illi,  id  est  Christo,  per 
similitudinem  mortis  ejus,  coactum  mihi 
videtur.  Nec  solet  Paulus  hujusmodi  rela- 
tivum  reticere  ac  supplendum  relinquere. 

Posterius  membrum  in  Graeco  sic  ha- 
bet :  sed  et  resurrectionis  erimus,  atque 
ita  citat  Tertullianus.  Ubi  sed  per  utique, 
sane,  igltur,  exponendum  est.  Interpres 
vulgatus  pro  ocXXa  legit  diiOL,  vocem  si- 
milem.  Haec  eadem  pars  ex  priori  mem- 
bro  ita  suppleatur:  Sed  et  resurrectionis 
erimus  similitudini  complantati. 

Sensus  igitur  hujus  periodi  est :  Nam 
si  more  surculorum,  qui  arbori  inserun- 
tur,  ut  inde  succum  trahant,  insiti  sumus 
morti  Christi,  cujus  similitudinem  gessi- 
mus  in  baptismo,  et  per  hoc  ejusdem 
mortis  effecti  participes  in  eo,  quod  mor- 
tui  sumus  peccatls,  profecto  etiam  resur- 
rectlonis  Christl  pavticipes  efiici  debemus, 
tauquam  et  huic  insiti,  ciijus  aeque  in 
baptlsmo  similltudlnem  gessimus.  Nam 
sicut  immersione,  quae  fit  in  baptismo, 
Cijnfiguramui'  Christo  mortuo  et  sepulto, 
ita  vicissim  emersione  configuramur  Chri- 
sto  resurgenti.  Quod  si  autem  resurrec- 
tionis  Chrlsti  participes  esse  debemus, 
igitur  in  novitate  vitae,  quani  Chiisti  re- 
surrectio  significat,  ambulandum  nobis  est. 

6.  Hoc  scientes,  quia  vetus  homo 
noster  simul  crucifixus  est.  Significantius 
in  Graeco:  aDVcatauptoO^rj^  concrucifixus 
est,  tanquam  dicat  eidem  cx-uci  simul  afii- 
xum,  videlicet  cum  Christo.  Nunc  euim 
ex  ipsa  Christi  crucifixione  argumentatur. 
non  esse  manendum  in  peccatis.  Per  illam 
enim  figuraliter  repraesentata  est  cruci- 
fixioetmortificatio  veterishominisinnobis. 

Sensus:  Cum  et  hoc  sclamus,  veterem 
homlnem  nostrum  una  cum  Christo  (sci- 
licet  in  typo  seu  repraesentatlone)  cruci 
affixum   et  mortificatum    esse.    Veterem 

hominem  vocat  vetiistatera  et  corniptio- 
nem  peccad  in  homine,  qiiam  ex  veteri 
Adam  contraxit;  vel  potius  ipsum  homi- 
nem,  in  quantum  hujusmi)di  vetustate  af- 
fectus  est.  Opponitur  autem  homini  novo. 
Quem  utrumque  meminit  ac  notis  suis  de- 

I       scribit  Apostolus  Eph.  4. 

I  Putat  Augustinus  propos.  32.,  Pauhim 

hic  respicere  ad  illud  Deut.  21.:  Male- 
dictiis  a  Deo  est ,  qui  pendet  in  ligno. 
Nam  veteris  hominis,  id  est,  peccatnris  ac 
maledicti  similitudinem  gessit  Christus 
propter  nos  affixus  cruci.  Unde  et  factus 
pro  nohis  dinitviY  peccatum  2  Cor.  5.,  et 
maledictum  GaL  3.  Hic  igitur  vetus  no- 
ster  liomo  simul  cum  Christ.i  crucifixus  est 
et  mortificatus ,    non ,   ut  statim   vetustas 

Iomnis  tollatur,  quod  non  coutingit  in  hac 
vita  ;  sed,  quemadmodum  sequitur  : 
Ut  destruatur  corpus  peccati.  Destru- 
atur,   Graece  Y.a-a^'(r^^f^ ,  aholeatur  vel 
aboleretur.     Pro    quo  legunt  Tertul.   et 

tAugust. :  evacuaretur.  Corpus  peccati 
vocat  ipsum  veterem  hominem ,  cujus 
membra  alibi  enumerat,  dicens  :  3Iortifi- 
cate  membra  vestra,  quae  suyit  super 
terram,  fornicationem ,  immunditiam 
etc.  Col.  3.  Ubi  satis  sigiiificat,  eadem 
haec  esse  membra  veteris  honiinis  ac  ter- 
reni,  nempe  in  eo,  quod  dicit,  memhra  ve- 
stra ,  quae  sunt  super  terram ,  id  est 
membra  hominis  vestri  terreni. 

Destruitur  ergo  et  aboletur  in  nobis 
corpus  peccati,  quando  membra  ejus  mor- 
tificamus,  id  est,  quando  desideriis  peccati 
non  consentimus,  sed  resistimus,  eaque  in 
nobis  expugnamus  et  occidimus. 

Sunt,  qui  corpus  peccati  interpreten- 
tur  corpus  nostrum,  quateims  peccato  sub- 
ditum  est,  quam  carnem  peccati  voeat 
Apostoios  infra  cap.  8.  Atque  hanc  expo- 
sitionem  late  prosequitur  Origenes  ,  libe- 
rum  tamen  lectori  faciens ,  ut  vel  istam, 
vel  priorem  eligat.  Nobis  quidem  jirior 
huic  loco  raagis  accoramcdata  videtur. 

Qudd  vero  neoterici  qiiidam  corpus  pro 
robore  positum  existimant,  ac  destrui  cor- 
pus  peccati  dicunt,  quum  robur  et  virtus 
pcccati  enervatur,  id  a  consueto  Pauli 
sermoue    coustat    esse    alienum.     Porro, 


quamvis,  ut  dixi,  perfecta  destructio  cor- 
poris  peccati  non  hujus  sit  vitae,  sed  fu- 
turae,  nunc  taraen  interim  ita  destruendum 
est,  ut  saltem  fiat,  quod  sequitur : 

Et  ultra  non  serciamus  peccato.  Le- 
gendum:  ut  ultra  non  serviamus.  Tn 
hanc  enim  lectionem  omnes  fere  nostri 
codices,  et  commentatores  consprant,  ea- 
demque  est  apud  Augustinum.  Xec  Graeca 
diversam  admittunt.  Servit  peecato,  qui 
peccati  desideriis,  et,  ut  ita  dicam,  impe- 
riis  oVisequitur;  qui  sub  peccati  dominio 
est.  Nam  peccatura  fingit  ut  personam 
di  minantem,  quae  suljectis  servis  impe- 
ret.   Sed  id  expressius  in  sequeutibus. 

7.  Qui  enim  mortuus  est ,  justificatus 
est  a  peccato.  Inest  his  verbis  tacita  ar- 
gumentatio  ab  efFectu  seu  proprietate  mor- 
tis,  ad  hunc  modura  explicanda :  Mortuus 
horao  niliil  agit  vitale,  sed  absolutus  est 
ab  officiis  vitae ,  qua  prius  vivebat.  Nam 
mors  abolet  omnes  vitae  actiones.  Sic  igi- 
tur  et  nos,  quoniam  conformati  morti 
Christi  in  cruce,  mortui  sumus  peccato  seu 
vitae  veteri,  justificati  sumus ,  id  est,  ab- 
soluti  }'rorsus  a  peccato,  ut  ei  nuUam  de- 
inceps  servitutem  debeamus,  tanquam  xri- 
hil  amplius  habentes  cum  eo  negotii  sive 
commercii. 

Quod  ait,  justificatus  est,  sumpta  phra- 
sis  a  judiciis  forensibus,  ubi,  qui  absolve- 
batur,  justificari  dicebatur,  hocest  liberari, 
sive  a  crimine  sibi  iraposito^  sive  a  domino 
volente  eum  sibi  vindicare  servum  Jam 
ex  hac  quoque  Paulina  seutentia  colligit 
Augustin.  Ench.  42.  et.  43.,  parvulos  ante 
baptisraum  habere  peccatum  ,  quoniam  et 
ipsi  Christo  Cf.mmortui  sunt  in  baptismo. 

S.  Si  autem  mortui  sunius  cum  Chri- 
sto,  credimus,  quia  simul  etiam  vivemus 
cum  Christo.  Graece,  credimus ,  quia  et 
convivemus  ei.  Chrysost.  aliique  multi 
dictum  hoc  accipiunt  de  vita  gloriae,  quam 
exspectamus  per  resurrectionem  ;  ut  simile 
sit  illi,  quod  ait  2  Timoth.  2.:  Si  com- 
mortui  sumus ,  et  convivemus:  si  susti- 
nehimus,  et  conregnahimus. 

At  certe  contextus  hic  exigit,  ut  intel- 
ligatur  de  vita  per  novitatem  Christo  re- 
surgenti  conformata,  quae  est  vita  gratiae  •, 

ut  sit  sensus :  Si  mortui  sumus  peccato, 
quomodo  Chrlstus  mortuus  est  carne,  con- 
fidimus,  sicut  ille  resuscitatus  a  morte  vi- 
vit  novam  vitam,  ita  nos  quoque  novam, 
id  est,  a  vetustate  peccati  repurgatam 
vitam  deinceps  acturos.  Et  quia  confidi- 
mus,  ad  hoc  ipsum  anniti  debemus.  Sen- 
sum  huuc  praeter  alia ,  tam  superiora, 
quam  sequentia,  manifeste  vult  illa  con- 
clusio,  quam  paulo  post  infert :  Ita  et  vos 
existimate,  vos  mortuos  quidem  essepec- 
cato,  viventes  autem  Deo  in  Christo  etc. 

9.  Scientes ,  quod  Christus  resurgens 
ex  mortuis  jam  non  moritur.  Resurgens, 
Graece  suscitatus.  Jam  non  moritur, 
Graece,  non  amplius  moritur. 

Mors  iUi  ultra  non  dominahitur , 
Graece ,  mors  ei  non  amplius  domina- 
tur ,  verbo  scilicet  praesentis  temporis ; 
quemadmodum  et  citat  Tertullianus.  At- 
que  ita  scriptum  legimus  in  pervetusto 
codice  monasterii  Laudensis.  Docere  vult 
Apostolus  non  modo  recedendum  esse  a 
peccatis,  sed  in  novitate  vitae  continuo 
pei'severandum.  Scimus,  inquit,  Christum 
resurrexisse  ad  vitam  immortalem,  ita  ut 
Hon  sit  amplius  moriturus ,  neque  (quod 
idem  est)  mors  ei  praevalitura. 

Semel  quidem  mors  Christo  dominata 
fuit,  non  tamen  jure  suo,  quod  in  eum  ha- 
beret,  sed  ipsius  voluntate  ac  libera  po- 
testate,  de  qua  ait  Joan.  10. :  Ego  pono 
animam  meam  a  me  ipso,  et  potestatem 
habeo  ponendi  eam.  Origenes  mortem  in- 
terpretatur  diabolum,  quod  non  recipimus. 
Nam  diabolum  aliquando  fuisse  domiuatum 
Christo,  nescio,  an  ferant  aures  piae.  Et 
ut  ferant  aliquo  sensu,  tamen  huic  loco 
non  convenit,  ubi  de  morte,  non  de  priu- 
eipe  mortis  est  sermo.  Rectius  apud  Ori- 
genem  Rufiinus ,  dimi  ex  hoc  loco  Pauli 
redarguit  eos,  qui  Christum  in  futuris  sae- 
ciilis  iterum  atque  iterum  eadem  vel  simi- 
lia  passurura  asserebant,  id  est,  saepe 
moriturum.  Quod  propter  ipsum  Orige- 
nem,  eo  dogmate  infamem,  a  Ruffino  ad- 
ditum  fuisse  non  est  dubium. 

10.  Quod  enim  mortuus  est ,  peccato 
mortuus  est  semel.  Vocem  peccato  qui- 
dam  cum  verbo  praecedente  construunt, 


sed  alii  rectius  cum  sequente.  Quod  et 
indicant  emendatiores  codices,  commate 
posito  ante  peccato,  ut  missale  Romanum 
et  biblia  Lovauiensis  castigationis.  Hanc 
quippe  constructionem  postulat  alterum 
membrum  haic  antithetum :  Quod  autem 
vivit,  etc. 

Sensus:  Quod  enim  mortuus  fuit  Chri- 
stus,  id  semel  duntaxat  fieri  oportuit, 
factumque  est  videlicet  ad  destructionem 
peccati,  simul  ut  mors  nostra,  qua  peccato 
raorimur,  in  ejus  morte  repraesentaretur. 
Ad  quod  utrumque  una  ejus  mors  satis 
superque  valebat.  Sic  Hebr.  9. :  Christus 
semel  oblatus  est  ad  multorum  exhau- 
rienda  peccata.  Et  cap.  10. :  Utia  obla- 
tione  consummavit  in  sempiternum 
sanctificatos. 

Quod  autem  vivit ,  vivit  Deo.  Td  est: 
Quod  autera  vivit  jara  excitatus  a  raorte, 
vivit  vitam  gloriosam  et  imraortalem  Deo- 
que  dignam,  qui  immortalis  est.  Aut  juxta 
Chrysostomum,  vivit  Deo,  id  est,  ex  Dei 
virtute  praestante  vitam  immortalem.  Sed 
priori  sensui  melius  respondet,  quod  se- 
quitur. 

11.  Ita  et  vos  existimate,  vos  mortuos 
quidem  esse  peccato,  viventes  autem  Deo 
in  Christo  Jesu  Domino  nostro.  Vos 
secundo  loco  lauTOug^  vos  ipsos.  Pro 
verbo  existimate,  quod  Graece  est  Xoy'- 
Csat^c ,  Ruffinus  mavult  cogitate ,  id  est, 
animo  reputate.  Nam  exhortatoria  con- 
clusio  est,  qua  ad  institutiim  applicat  Apo- 
stohis  ea,  quae  dixit  de  morte  et  vita 
Christi.  Ita,  inquit,  et  vos  cogitate  de  vo- 
bis  ipsis ,  nempe  vos  semel  mortuos  esse 
peccato  in  baptismo,  de  caetero  autem 
viventes  esse  ac  vivere  oportere  Deo ,  id 
est,  vitam  vivere  Deo  congruam ,  quam 
nuUa  raors  peccati  ulterius  sequatur,  id- 
qne  per  Christum. 

Liquet  ex  jam  dictis  aliter  Christum, 
aliter  nos  mortuos  esse  peccato.  Nos  euim 
mortui  peccato  dicimur,  quia  non  amplius 
in  peccato  viviraus,  sed,  vita  peccati  de- 
rehcta,  per  justitiam  vivimus  Deo.  Chri- 
stus  autera  mortuus  peccato,  id  est,  cor- 
pore  mortuus  ad  tollendum  peccatum. 

Est  autem  in  Graeco  discrimen  serrao- 

nis  observandnin.  Nam  Christus  verbali- 
ter  et  in  praeterito  aTisflavsv,  id  est,  mor- 
tuus  fuit  peccato  ;  nos  autem  nominaliter 
VcXpO'.  ^  id  est,  mortui  peccato  dicimur, 
scilicet  morte  praesente  et  in  nobis  per- 
manente ;  cum  in  Christo  post  paullulum 
morti  vita  successerit. 

1 2.  Non  ergo  regnet  peccatum  in  ve- 
stro  mortali  corpore,  ut  obediatis  con- 
cupiscentiis  ejus.  Hoc  loco  tertius  incipit 
tomus  hujus  epistolae  secundum  Theodo- 
retum.  Est  enim  hic  quidam  transitus  a 
doctrina  ad  morum  inforraationem  ,  quae 
tamen  ipsa  multum  etiam  doctrinae  con- 
tinet. 

Ut  autem  haec,  et  quae  sequuntur  us- 
que  ad  finem  oapitis,  melius  intelligantur, 
observanda  est  (de  quo  et  superius  admo- 
nui)  personarum  fictio  quaedam  in  peccato 
et  justitia.  Fingit  enim  eas  ut  reginas  seu 
dominas  (nam  utrumque  in  Graeco  foemi- 
ninum  est) ,  singulas  suum  habentes  reg- 
num  ac  domiuium,  alterum  alteri  contrari- 
um;  humanum  vero  genus,  regno  peecati 
subditum,  pcr  Christi  gratiam  panlatim 
ex  ea  servitute  liherari  ac  transferri  in 
regnum  justitiae.  Sic  autem  liberatos  hor- 
tatur,  ne  sese  rursus  per  spoutaneam  obe- 
dientiam  in  priorem  peccati  servitutem 
redigi  sinant.  Quae  res  ex  sequentibus  fiet 
manifestior. 

Quod  nos  habemus,  ut  obediatis  con- 
cupiscentiis  ejus ,  ita  legitur  in  Graeco: 
sic:  to  tJTcazoustv  abr-Q  sv  xalc;  l7iti>u- 
ixiaii  ahxoo ,  id  est,  ad  obediendum  ei 
in  concupiscentiis  ejus,  ut  ei  ad  ajiap- 
T'.a'v,  peccatum,  et  ejus  ad  awjxa^  corpus, 
referatur.  Jam  enim  dixi,  peccatum  hic 
considerari  ut  dominam  ac  reginam ,  cui 
servitus  et  obedientia  praestetur.  Unde, 
quod  in  Graecis  nonnullis  pro  abrfj  le- 
gitur  al)~in ,  mendosum  existimo.  At  po- 
steriore  loco  recte  se  habet  auzoo.  Passim 
enim  in  epistolis  Apostolicis  audlmus  de- 
sideria  carnis,  quam  notare  vohiit  dicens: 
in  vestro  niortali  corpore.  Quamquam 
secundum  rem  concupiscentiae  corporis 
eaedem  sunt  concupiscentiae  peccati,  qua- 
tenus  peccatum  eas  in  corpore  excitat. 
Tertull.  k>cum  hunc  Pauli  adducens  libro 


de  resur.  carnis  cap.  47.  legit,  ut  Graeci, 
ad  obuudiendum  illi,  non  addens  tamen 
partem  sequentem ,  in  concupiscentiis 
ejus ;    forte  quia  non  totum  citare  voluit. 

Peccatam  intelligit  Apostolus  ipsam  ha- 
bitualem  concupiscentiam,  quae  est  fomes 
peccati,  de  qua,  quidnam  sit ,  et  in  qua 
animae  facultate  resideat,  disputari  soJet 
in  2.  lib.  Sent.  dist.  30.,  et  nos  aliquid  dic- 
turi  sumus  ad  illud  capitis  sequentis  :  con- 
cupiscentiam  nesciebam ,  et  rursus  ad  ea 
verba  Gah  5. :  Caro  cmcupiscit  adver- 
sus  spiritum. 

Vocatur  autem  a  Paulo  peccatum  hoc 
capite  et  duobus  sequentibus ,  non  quod 
vere  et  proprie  in  renatis  peccatum  sit, 
uti  contendunt  hujus  temporis  haeretici , 
sed  quia  ex  peccato  est,  et  ad  peccatum 
inclinat,  quemadmodum  ex  S.  Augustini 
doctrina  declarat  synidus  Tridentina  sess. 
5.  can.  5.  Loca  apud  August.  sunt  lib.  1. 
contra  duas  epist.  Pelag.  c.  13.,  serm.  43. 
de  verbis  Dom. ,  et  serm.  6.  de  verbis 
apost. ,  et  ahbi. 

Potior  tamen  hujus  appellationis  ratio, 
quamque  praecipue  et  interdum  solam 
urget  Augustinus,  ea  est,  concupiscentiam 
ideo  vocari  peccatum ,  quia  ad  peccatum 
inclinat  atque  sollicitat.  Nam  mors  ac 
caeterae  poenalitates,  licet  etiam  sint  ex 
peccato  priraae  transgressionis,  quia  ta- 
raen  ad  peccatum  non  inclinant,  non  so- 
lent  peccata  vocari  in  scripturis. 

Porro  non  dicit  Apostolus  :  Non  sit,  sed, 
non  regnet  peccatum  etc,  quia ,  quam- 
diu  sumus  in  hoc  mortali  corpore,  est  in 
nobis  peccatum,  neque  durante  hac  vita 
exstirpari  potest;  unde  et  habitare  in  no- 
bis  dicitur  capite  sequente.  Sed  hoc  agere 
possumus  et  debemus,  ut  non  regnet  in 
corpore  nostro,  id  est,  non  dominetur  no- 
bis,  juxta  id,  quod  orat  Psalmistes :  et 
non  dominetur  mei  omnis  injustitia, 
Psalm.  IIP.  Qund  fit,  quando  ei  ad  pec- 
catum  sollicitanti  non  consentimus,  et,  \\t 
Apostolus  biquitur,  non  obedimus  obse- 
quendo  concupisceutiis  seu  pravis  moti- 
bus,  quos  excitat  in  carne  nostra.  Ita  lo- 
cum   hunc   declarat   August.    in    exposit. 

Psal.  50. ,  et  serm.  12.  de  verbis  Apost., 
et  dias  saepe. 

Hincetiam  patet,  cur  addiderit  moriaZi^ 
scilicet  ad  significandum,  vitium  lioc, 
quod  peccatum  vocat ,  propriam  ac  fixam 
habere  sedem  in  corpore  uostro  mortali, 
nec  nisi  per  mortem  hujus  corporis  futu- 
rum ,  ut  ab  eo  malo  liberemur.  Propter 
quod  ait  in  fine  capitis  sequeiitis :  Quis 
me  liberabit  de  corpore  mortis  hujus? 

Quidam  peccati  uomine  non  concupis- 
centiam  hoc  loco,  sed  peccatum  in  genei"e 
mahint  intelligi ,  idemque  proprie  dictura. 
Nam  fieri  non  potest,  nt  dum  sumus  in 
mortali  corpore,  careamus  peccato ;  pos 
sumus  autem  facere  cum  Dei  gratia,  ut 
peccatum  in  nobis  non  regnet.  Verum  hi 
non  videntur  satis  advertisse  ad  verba 
Concilii  Tridentini  loco  jam  iudicato,  qui- 
bus  dicitur,  Apostohim  ipsam  concupis- 
centiam  aHquando  appellare  peccatum. 
XJbi  procul  dubio  respicitur  ad  caput  6.  7. 
et  8.  hujus  ad  Eomanos  epistolae,  quae 
etiam  ad  marginem  illic  annotari  solent. 

13.  Sed  neque  exhibeatis  membra  ve- 
stra  arma  iniquitatis  jjeccato.  Sed  re- 
dundare  videtur.  Nam  Graece  tantum  est, 
neque  exhibete  membra  etc.  Tertullia- 
nus  quoque  citans  hunc  locum  non  addit, 
et  ad  sensum  non  facit.  Tantum  enim  ex- 
plicat  Apostolus,  quod  proxime  dixerat. 
Neque,  inquit,  exhibete ,  sistite,  in  obse- 
quium  date  membra  corporis  vestri  pec- 
cato,  id  est,  fomiti ,  ut  sint  instrumenta  ac 
vehit  arma,  quibus  peccato  miUtetls,  inju- 
stitiae  opera,  ad  quae  suo  imperio  movet 
ac  impelht,  exercentes.  Perstat  enim  Apo- 
stolus  in  metaphora  dominli  et  obsequii. 
Cui  probe  servit  Graecum  verbum  Tiapio- 
xavsxc,  bene  et  significanter  ab  interprete 
nostro  redditum  exhibete,  tam  hic,  quam 
in  parte  sequenti ;  minus  autem  beue  ab 
Erasmo,  accommodate.  Est  enim  hoc 
verbum  ad  id  expinmendum ,  quod  vult 
Apostohis ,  parum  commodura.  Quod  et 
ipse  Erasmus  intelligens  postea  vers.  19. 
htijus  cap.,  ac  rursum  iuitio  cap.  10.,  pro 
eodem  Graeco  verbo  reponit  Latinum 
praebere,  id  est,  exhibere. 

Sed   exhibete    cos   Deo   tanquam    ex 


mortuis  viventes.  Vos,  Graece  lauToug^ 
vosmetipsos.  Sed,  inquit,  exhibete,  sistite, 
ac  date  vos  ipsos  totos ,  quanti  estis ,  in 
obsequium  Deo,  sicut  facere  couvenit  eos, 
qui  peccato  mortui  jam  vivuut  cum  Chri- 
sto ,  similitudini  resurrectionis  ejus  con- 
formati. 

Et  membra  cestra  arma  justitiae  Deo, 
scihcet  exhibete.  Sensus :  Et  ideo  mem- 
bra  vestra  exhibete  Deo,  velut  arma,  qui- 
bus  ei  mihtetis,  ad  exercenda  jastitiae 
opera ,  quae  vobis  imperat.  Nondum  hic 
justitiam  tit  dominam  oppunit  peccato,  sed 
Deum  ,  tit  ostendat ,  nou  aliud  esse  justi- 
tiaeregnum,  ahudDei;  nec  aliud  justi- 
tiae  miUtare,  aUud  Deo.  Caeterum  iu  se- 
quentibus  aperte  comparantur  peccatum 
et  justitia  tanquam  domiuae,  suos  utraque 
servos  suis  obsequiis  addictos  habentes. 

14.  Peccatum  enim  vobis  non  domi- 
nabitur.  Quidam  praeceptive  exponuut: 
non  dominabitur,  id  est,  non  dominetur, 
idiotismo  Hebraico ,  ut  sit  repetitio  prae- 
cepti,  quo  supra  dixit:  Non  ergo  regnet 
peccatum  in  vestro  mortaU  corpore.  AUi 
iutelligunt  enunciative  dictum,  idque  rec- 
tius.  Occurrit  enim  Pauhis  objectioui,  qua 
dicere  quis  posset,  peccatum  esse  domi- 
nam,  quae  sua  tyrannide  premat  ac  sibi 
servire  cogat  homines,  posteaquam  semel 
in  mundum  intravit;  ideoque  non  posse 
nos  facere,  quae  Paulus  praecipit.  Re- 
spondet  atitem ,  fideles  ab  ea  peccati  ty- 
rannide  liberatos  esse  per  Christi  gratiam, 
ut  jam  et  deinceps  peccatum  eis  uon  do- 
minetur ;  ac  proinde  merito  se  ab  eis  exi- 
gere  tanqtiam  rem  facilem,  ut  de  caetero 
membra  sua  exliibeant  arma,  non  peccato, 
sed  Deo.  Probat  huuc  sensum ,  qitod  se- 
quitur: 

Non  enim  sub  lege  estis,  sed  sub  gra- 
tia.  Legem  iuteUigit  Mosaicam,  ut  pas- 
sim  in  hac  epistola ,  praesertim  capite  se- 
queuti ;  sed  eam  sohim  et  pitram,  ut  lo- 
quuntur,  id  est  sine  gratia  et  fide.  Nam 
distinguitur  contra  gratiam.  Igittir  sub 
lege  csse  dicuntur,  qtii  legis  Mosaicae  ser- 
vitute  premuntur,  gratia  Dei,  quam  non 
agnoscunt,  ad  eam  implendamnou  adjuti. 
Sic  eiiim  et  aUbi  phrasim  hanc,  esse  sub 

lege,  Paulus  usurpat,  maxime  in  epist. 
ad  Gal.  c.  3.  4.  et  5.  Sub  gratia  autem 
esse  dicuntur ,  qui  ex  fide  per  gratiam 
Christi  justitiam  percipiunt  aiit  exspectant, 
sive  legis  Mosaicae  praeceptis  adstricti 
sint,  sive  non. 

Nam  justi  veteris  testamenti,  quamvis 
legis  servandae  debitores ,  quia  tamen 
non  ex  lege,  sed  ex  fide  venturi  Messiae, 
justitiam  sperabant,  non  sub  lege  (prout 
Apostolus  utitur  hac  phrasi),  sed  sub  gra- 
tia  dicendi  sunt  fuisse.  Unde  etiam  intel- 
ligitur,  post  legem  abrogatam  nullos  jam 
esse  sub  lege,  nisi  propria  et  errante  con- 
scieutia,  velut  Judaeos,  qui  lege  Mosaica, 
tanquam  adhuc  vigeat,  teneri  se  credunt. 
Sic  enim  et  Galatae,  quos  objurgat  Pau- 
lus,  esse  volebant  sub  lege,  Gal.  4.  Sen- 
sus  igitur  Apostoli  et  probatio  haec  est: 
Non  estis  sub  lege,  quippe  jam  abolita, 
sed  ab  ea  trauslati  ad  gratiam  Christi, 
cui  estis  incorporati  per  baptismum ;  igi- 
tur  estis  a  peccati  dominio  liberi.  Sequela 
valet  a  causa  _ad  effectum. 

15.  Quid  ergo?  peccabimus,  quoniam 
non  sumus  sub  lege,  sed  sub  gratia? 
Hanc  sibi  quaestionem  facit  ex  eo,  quod 
proxime  dixerat,  non  estis  sub  lege,  sed 
sub  gratia.  Nam  si  sub  lege  non  sumus, 
liberum  nobis  relictum  videtur,  ut  pec- 
cemus,  id  est,  ea  agamus,  quae  lex  pro- 
hibet,  utpote  legis  vinculo  non  adstrictis. 
Ac  rursum,  etsi  sub  gratia  simus,  adhuc 
tamen  peccandum  erit,  ut  gratia  et  mi- 
sericordia  Dei  in  remissione  peccatorum 
amplius  commendetur.  Qua  posteriori 
parte  coincidit  haec  occupatio  cum  ea, 
quae  erat  initio  hujus  capitis. 

Absit.  Res,  inquit,  plane  absurda  est, 
nec  ullo  modo  consequens  ex  dictis,  cum 
potius  ex  iis  bene  intellectis  diversum  se- 
quatur,  scilicet  non  esse  peccandum. 

16.  Nescitis,  quoniam,  cui  exhibetis 
vos  servos  ad  obediendum.  Graece :  vos 
ipsos  servos  ad  obedientiam,  quam  mox 
obeditionem  vocat  interpres. 

Servi  estis  ejus,  cui  obeditis,  sive  pec- 
cati  ad  moi'tem,  sive  obeditionis  ad  jus- 
titiam?  Objectionem  contrario  refellit 
argumento,  ex  quo  tamen  etiam  objectio- 

Gail.  Estii  Comm.    Tom.  I. 


nis  solutio  possit  accipi.  Vis  argumenti 
haec  est:  Cui  quis  se  exhibet  ac  tradit 
ad  obediendum,  servus  illius  efficitur; 
atqui  per  gratiam  vosmetipsos  tradidistis 
in  obedientiam  evangelii ,  igitur  hujus 
estis  servi ;  et  proinde  non  amplius  pec- 
care,  sed  operibus  justitiae,  quae  prae- 
scribit  evangelium,  incumbere  debetis. 

Propositionem  argumentationis  ista  pars 
tota  continet,  obscura  quidem,  sed  quam 
ita  clariorem  reddere  licebit ;  An  nescitis, 
quod,  cuicumque  vos  ipsos  addicitis,  ob- 
ediendo  voluntati  et  imperio  ejus,  servi 
illius  efficimini ;  sive  peccati,  quod  homi- 
nem  sibi  servientem  trahit  ad  mortem ; 
sive  evangelii,  aut  (secundum  alios)  fidei, 
cujus  obedientia  praestat  justitiam?  Nam 
in  evangelio  justitia  Dei  revelatur  ex 
fide  in  fidem,  sicut  scriptum  est:  Justus 
autem  ex  fide  vivit,  supra  cap.  1.  Ubi 
etiam  fides  evangelii  per  obedientiam  de- 
scribitui-,  quemadmodum  et  alibi.  Porro 
mortem  intelligit  aeternam,  de  qua  infra : 
Stipendia  peccati  mors.  Consonant  huic 
loco  scripturae,  Joan.  8.:  Omnis ,  qui 
facit  peccatum,  servus  est  peccati.  Et  2 
Petr.  2. :  A  quo  quis  superatus  est,  hu- 
jus  et  servus  est. 

17.  Gratias  autem  Deo,  quod  fuistis 
servi  peccati.  Gratias ,  Graece  X<^'p'^.> 
gratia ;  sed  sensum  facit  eundeni. 

Obedistis  autem  ex  corde  in  eam  for- 
mam  doctrinae,  in  quam  traditi  estis. 
His  vej-bis  assumptio  continetur  praece- 
dentis  argumentationis.  In  quam,  lego 
ex  correctioue  Romana ,  pro  eo ,  quod 
passim  legebatur,  in  qua.  CoiTectionem 
probant  non  mndo  Graeca  et  Sjra  exem- 
plaria,  verum  etiam  ex  Latinis  meliora 
post  Amb.,  Aquinatem  et  Lyranum ;  nec 
non  veteres  concordantiae.  Apud  Pela- 
gium  autem  sic  legitur :  in  ea  forma  doc- 
trinae ,  in  quam  traditi  estis.  Quod  a 
Graeca  h>-ctione  nnn  est  alienum.  Sic  enim 
habet  ad  verbuni:  obedistis  autem  ex 
corde,  in  quam  traditi  estis  formam 
doctrinae. 

Quod  ita  construitur  et  explicatur :  Ob- 
edistis  in  ea  forma,  vel  secuudum  eam 
formam  doctrinae,  in  quam  traditi  estis, 

id  est,  traducH  sive  translati  per  evan- 
gelii  praedicationem.  Quod  nonnulli  per 
hypallagen  exponunt:  in  quam  traditi 
estis,  id  est,  quae  tradita  est  vobis.  Ve- 
rum  superior  propositio  magis  exigit,  ut 
significetur ,  quod  ipsi  sua  voluntate  et 
spontanea  obedientia  se  tradiderint  evan- 
gelio,  cujus  proinde  servi  sint  facti. 

Porro  non  agit  gratias  Deo  pro  servi- 
tute  peccati,  quam  aliquando  passi  sint, 
tanquam  illud  esset  Dei  beneficium:  sed 
phrasis  est  Hebraica ,  sensam  hunc  ha- 
bens:  Gratia  Deo  habenda,  quod,  cum 
fueritis  servi  peccati,  nunc  e  converso 
obedieritis  ex  corde,  id  est,  toto  animo 
vosmetipsos  composueritis  ad  formam 
evaiigelicae  doctrinae,  cui  contraditi  estis. 
Similes  sunt  b.cutiones,  Isaiae  12. :  Con- 
fitebor  tihi,  Domine,  quoniam  iratus  es 
mihi,  conversus  est  furor  tuus,  et  con- 
solatus  esme,  etLuc.  15.:  Manducemus 
et  epulemur,  quia  hic  filius  meus  mor- 
tuus  erat,  et  revixit,  loerierat,  et  inven- 
tus  est.  Jam  si  gratiae  Deo  sunt  agendae 
pro  eo,  quod  ex  corde  obcdiunt  homines 
evangeliu,  igitur  obedientia  voluntatis  hu- 
manae  et  opus  et  donum  Dei  est,  ut  ne 
quis  glori^,tur,  Eph.  2. 

18.  Liberati  autem  a  peccato,  servi 
facti  estis  justitiae.  Datlvi  casus  eatjusti- 
tiae.  Sic  enim  habetur  in  Graeco  sSouAO)- 
{^TyTS  rfi  StxaicouviTy,  ac  si  dicat,  mancipati 
estis  justitiae.  Cohaeret  haec  pars  cum  prae- 
cedente,  tanquam  explicatio  ejus,  quod 
dixit,  fuistis  serci  peccati.  Nam  sensus 
est:  Gratias,  inquam,  Deo,  quod  liberati 
a  peccati  dominio,  servi  facti  estis  jus- 
titiae,  nenipe  per  hoc,  quod  evangelio 
obedivistis,  ac  si  dicat,  a  probrosa  servi- 
tute,  cujusm(  di  maxime  est  servitus  pec- 
cati,  translati  ad  honorabilem  servitutem, 
scilicet  justitiae,  qua  Deo  servitui-.  Id 
circo  cavendum  vubis  sunimopere  est,  ne 
iterum  peccando  in  priorem  servitutem 
recidatis. 

19.  Humanum  dico ,  propter  infir- 
mitatem  carnis  vestrae.  Suadet  ab  aequo 
et  facili.  Eem,  inquit,  non  difiicilem,  sed 
hutranis  viribus  accommodam  et  humano 
judicio  valde  aequani  et  rationabilem  vo- 


bis  propono  et  a  vobis  exigo,  idque  prop- 
ter  infirmitatem  carnis  vestrae ;  quasi  di- 
cat,  nolo  vos  onerare  graviore  praecepto. 
Quamvis  enim  spiritus  promptus  sit,  caro 
tamen  infirma  est. 

Nomine  carnis  intelligi  potest,  vel  ipse 
homo  quatenus  carnalis  est,  ad  malum 
pronus,  et  ad  bonum  infirmus,  quomodo 
dictum  est  Genesis  6. :  Non  permanebit 
spiritus  meus  in  homine  in  aeternum, 
quia  caro  est ;  vel  innata  homini  concu- 
piscentia,  reddens  eum  carnalem  et  infir- 
mum ;  tametsiprior  intellectusmagisplacet. 

Hieronymus  in  epistola  ad  Algasiam 
quaest.  10.  phrasim  hanc,  humanum  dico, 
refert  inter  eas,  quae  Paulo,  ut  homini 
Tarsensi,  et  lingua  Cilictim  utenti,  fuere 
peculiares;  quemadmodum  et  illam  1  Cor. 
4.:  ab  humano  die.  Simlli  ratione  ten- 
tationem  humanam  nominat  ejusdem  epis- 
tolae  cap.  10.  Porro  humanum  ilhxd,  quod 
dicit,  jam  sequitur. 

&icut  enim  exhibuistis  ynembra  vestra 
servire  immunditiae  et  iniquitati  adini- 
quitatem,  ita  nunc  exhibete  membra  | 
vestra  servire  justitiae  in  sanctificatio- 
nem.  Ita  nunc,  Graece,  ita  et  nunc. 
Notandum  quoque  pro  verbo  servire,  utro- 
biquein  Graeco  essenomen  neutrum  SoiJAa, 
id  est,  serva,  sive,  ut  Tertullianiis  duo- 
bus  b  cis  ante  citatis  legit,  famula,  vi- 
delicet  adjectivum  substantivi  toc  \i-t\r^, 
membra,  ut  servitus  haec  ipsis  membris 
tribuatur.  Deinde  eadem  utrobique  prae- 
positio  est  z\c,,  ad  iniquitatem,  ad  sanc- 
tificationem. 

Sensus :  Cum  merito  deberetis  multo 
majus  studium  impendere  servituti  justi- 
tiae,  quam  hactenus  impendistis  servituti 
peccati,  et  ad  id  possem  vos  exhortari, 
utendo  verbis  ejusmodi,  quibus  Baruch 
alloquitur  Judaeos  cap.  4.  dicens:  Sicut 
fuit  sensus  vester,  ut  erraretis  a  Deo, 
decies  tantum  iterum  conversi  requiretis 
eum ;  attamen  demittens  exhortationem 
meam  ad  vestram  infirmitatem,  hoc  sokmi 
a  vobis  requiro,  ut,  sicut  membra  vestra 
aliquando  praebuistis  immunditiae,  et  in 
universum  injustitiae  serva,  ad  opera  in- 
justitiae  patranda,  ita  nunc  pari  saltem 

studio  praebeatis  membra  vestra  serva 
justitiae  ad  sanctificationem  vestram,  id 
est,  ut  vitam  agatis  sanctam  et  puram, 
nominatim  ab  iis  peccatis,  quae  ad  genus 
immunditiae  spectant.  Huic  enim  pecca- 
torum  generi  sanctitatem  praecipue  op- 
ponunt  Apostolicae  literae,  ut  1  Thess. 
4.  et  alibi. 

20.  Cum  enim  servi  essetis  peccati, 
liberi  fuistis  justitiae.  Essetis ,  fuistis ; 
utrumque  Graece  ^xs^  e^atis.  'Etjustitiae 
rursus  dativicasus  est  t^  StxaioouVTj.  Sen- 
sus :  Quando  eratis  servi  peccati,  liberi 
eratis  a  praeclara  et  unice  exoptanda  ser- 
vitute  justitiae ;  liberi,  inquam,  in  quan- 
tum  non  serviebatis  justitiae. 

Quidam  sic :  Liberi  fuistis  justitiae, 
id  est,  credebatis  vos  uon  esse  obligatos 
justitiae ;  secundum  illud ,  quod  dicitur 
impiae  civitati  Jerem.  2. :  A  saeculo  con- 
fregisti  jugum  meum;  dixisti,  non  ser- 
viam,  id  est,  libera  sum.  Verum  prior 
expositio  menti  Paulinae  magis  cougruit. 
Sentit  enim  liberos  fuisse  justiliae,  non 
opinione,  sed  facto,   tametsi  non  jure. 

21.  (/wem  ergo  fructum  habuistis  tunc 
in  illis,  in  quibus  nunc  erubescitis?  In 
illis,  Graece  non  est,  sed  nec  in  omnibus 
Latinis.  Quamquam  Graeca  exigunt  hu- 
jnsmodi  supplementum,  in  iilis  aut  ex 
illis.  Exhortationem  confirmat  Apostolus 
ab  eflPectu  et  exitu  utriusque  servitutis. 
Ac  primum  ostendit,  nuUum  verum  fruc- 
tum  ex  peccatis  percipi,  quia  fructus  pro- 
prie  in  bono  intelligitur.  Cum  autem  dicit 
in  quibus,  id  est,  de  quibus  7iunc  eru- 
bescitis,  insinuat,  effectum  quendam,  qui 
improprie  fructus  dici  queat,  ex  peccatis 
consequi,  sed  malum  et  fugiendum,  ni- 
mirum  pudorem  et  erubescentiam ;  qua 
parte  simul  innuit,  se  loqui  potissimum 
de  peccatis  immunditiae.  De  his  enim 
maxime  solent  homines  erubescere. 

Nam  finis  iUorum  mors  est.  Est  ad- 
ditum  ab  interprete.  Sensus:  Adeo  nullus 
ex  peccatis  fructus  percipitur,  ut  etiam 
mors  inde  tandem  consequatur.  Mortem 
intelligit  eam,  quae  vitae  aeternae  oppo 
nitur:  hanc  enim  mcx  ex  adversa  parte 
collocat.    Mors  autem  illa,    quamA'is   sit 


totius  hominis,  tamen  initium  habet  a 
morte  corporali,  eamque  complectitur. 

22.  Nunc  vero  liberati  a  peccato.  Id 
est,  a  dominio  peccati,  cui  serviebatis. 

Servi  autem  facti  Deo.  Id  est,  manci- 
pati  Deo,  nempe  per  hoc,  quod  addixistis 
vos  operibus  justitiae,  quae  Deus  prae- 
cipit.  Quos  prius  dixit  servos  factos  jus- 
titiae,  nunc,  quo  servitutem  illam  impen- 
sius  commendet,  Deo  servos  esse  factos 
afiirmat. 

Habetis  fructum  vestrum  in  sancti- 
ficationem.  Hoc  est,  ipsam  sanctificatio- 
nem  sive  sauctimoniam,  vitaeque^mundi- 
tiam,  velut  fructum  ex  illa  servitute  ca- 
pitis.  Si  fructus  est  sanctitas,  utique  vera, 
licet  imperfecta;  non  igitur  imputative 
solum  et  sancti  et  justi  sumus.  Loquitur 
enim  de  fructu,  quem  in  hac  vita  perci- 
pimus;  nam  de  futura  sequitur: 

Finem  vero  vitam  aeternam.  Ad  hanc 
enim  perducit  tandem  justitiae  servitus, 
et  ad  eam  ut  causam  finalem  ordinatur. 

Circa  totum  hunc  locum,  in  quo  tam 
peccati,  quam  justitiae  servitus  identidem 
nominatur,  sciendum  ex  eo,  quod  pecca- 
tor  dicitur  servus  peccati,  sicut  et  Domi- 
nus  ait  Joan.  8. :  (jui  facit  peccatum, 
servus  est  peccati,  et  Petius  de  quibus- 
dam  2  epistolae  2. :  Cum  ipsi  sint  servi 
corruptionis,  id  est,  peccati,  uequaquam 
consequens  esse,  quod  haeretici  volunt, 
hominem  peccatorem  necessario  peccare 
et  non  libere ;  quemadmodum  nec  ex  eo, 
quod  justus  vocatur  servus  justitiae,  se- 
quitur  hominem  justum  necessario  bene 
operari,  quasi  nomen  servi  necessitatem 
importet  actionibus,  quas  aliquis  ut  ser- 
vus  facit.   Quod  falsum  esse  constat. 

Nam,  sive  in  bonam  partem,  sive  in 
malum,  servitutis  nomen  huc  translatum 
est,  non  ad  significandam  actionum  ne- 
cessitatem,  sed  ipsius  hominis  ad  actio- 
nes  hujus  aut  illius  generis  addictionem, 
et,  i;t  ila  dicam,  appropriatiouem,  uti 
superius  expositum  est.  Significatur  enim, 
alios  quidem  peccato  dominanti  addictos 
esse^  ejusque  velut  imperio  regi  et  desi- 
deriis  agi ;  alios  vero  justitiae  dominanti 
addictos  servire^  ejusque  jussis  obtem- 
9* 

perare.  Est  enim,  ut  ante  dixi,  fictio  per- 
sonarum  in  peccato  et  justitia,  dum  vel 
hujus  vel  illius  servi  dicuntur  homines, 
quod  eis,  perinde  ut  dominis,  servire  vi- 
deantur. 

Imo  vero,  quia  Apostolus  hanc  servi- 
tutem  in  obedientia  constituit,  ut  ex  ejus 
verbis  est  manifestum,  obedientia  autem 
proprie  non  est  nisi  liberae  voluntatis, 
plane  ex  hoc  loco  diversum  sequitur,  vi- 
delicet  tam  peccatores,  quam  justos  li- 
berum  habere  arbitrium  ad  eas  actiones, 
in  quibus  vel  peccato,  vel  justitiae  ser- 
viunt.  lllud  interim  discrimen  agnoscen- 
dum  inter  servos  peccati  et  servos  justi- 
tiae,  quod  hi  solis  arbitrii  viribus  deflec- 
tere  possint  ad  peccatum ,  illi  non  nisi 
gratia  Dei  adjuti  a  servitute  peccati  sese 
expedire  et  ad  justitiamtransferre  queant; 
quemadmodum  docet  August.  lib.  1.  cont. 
duas  epist.  Pelag.  cap.  2. 

23.  Stipendia  enim  peccati:  Mors. 
Declarat,  quod  dixit  de  fine  et  exitu  utri- 
usque  servitutis.  Sensus  hujus  partis : 
Merces .  quam  peccatum  servis  suis  re- 
pendit,  mors  est.  Adhuc  enim  durat  me- 
taphora  servitutis  et  militiae.  Nam  con- 
siderat  Apostolus  peccatum  ut  dominum 
ac  imperatorem,  qui  non  solum  servis  ac 
militibus  suis  imperet,  verum  etiam  sti- 
pendia  solvat,  eamque  ob  causam  usus 
est  stipendii  nomine.  Sic  Theophylactus 
et  alii.  Atque  huic  intellect.ui  probe 
respondet  alterum  sentsntiae  membrum, 
Gratia  Dei  etc.  Est  autem  Graece  pro 
stipendiis  (j^OiVid,  quae  vox  proprie  sig- 
nificat  cibarium  ac  vulgare  stipendium 
gregariis  militibus  pro  mercede  dari  soli- 
tum.  Itaque  vocabulo  ipso  Paulus  insi- 
nuat,  cujusmndi  stipendium  conveniat  iis 
persolvi,  qui  sub  peccati  signis  militant. 

Gratia  autem  Dei:  Vita  aeterna  in 
Chrinto  Jesu  Domino  nostro.  Gratia, 
Graece  y6.p<.z\xOL,  id  est  donum  gratuitum, 
et  sensus  est:  Donum,  quod  Deus  servis 
suis  largitur,  est  vita  aeterna  accipienda 
per  Jesu  Christi  Domini  nostri  merita. 

Quaeritur,  cur  non  dixerit,  stipendium 
aut  merces  justitiae  vita  aeterna,  sicut 
dixerat:    stipendium   peccati    tnors.    Id 


enim  postulare  videbatur  consequentia 
sermonis.  Eespondet  haereticus,  meritum 
orane  justificatis  detrahens,  hanc  e.sse  cau- 
sam,  quia  vita  aeterna  tantum  est  gratia 
Dei,  non  etiam  merces  bonorum  operum. 

Verum  B.  Augustinus  multis  locis  ali- 
ter  et  catholice  respondet,  vitam  aeternam, 
quamvis  pro  bonis  operibus  justo  Dei  ju- 
dicio  reddendam  (sicut  ait  ipse  Paulus, 
coronam  justitiae  eam  appellans,  quam 
reddet  mihi,  inquit,  i)i  illa  die  justus 
judex,  2  Timoth.  4.),  gratiam  tamen  esse, 
id  est  gratuitum  Dei  munus,  quoniam  ipsa 
bona  opera,  pro  quibus  vita  aeterna  red- 
ditur,  gratia  sunt,  id  est  gratis  data,  eo- 
dem  Apostolo  testificante,  quod  sumus 
creati  in  Christo  Jesu  in  operibus  honis, 
quae  praeparavit  Deus,  ut  in  illis  am- 
hulemus,  Eph.  2.  Ad  hanc  igitur  gratiam 
commendandam  makiisse  Paulum  loqui  ad 
huno  modum,  ut  vitam  aeternam  diceret 
gratiam  Dei,  quam  ut  stipendium  justitiae, 
quod  alioqui  vere  dicere  poterat. 

Ita  docet  August.  in  epist.  105.  ad.Six- 
tum ;  lib.  de  gratia  et  lib.  arb.  cap.  6.,  et  1 
tribus  seq.  de  corrept.  et  grat.  cap.  13.,  et  f 
Ench.  cap.  107.  Quo  postrerao  loco  sic 
ait:  Ipsam  vitam  aeternam,  quae  certe 
merces  est  bonorum  operum,  gratiam 
Dei  appellat  Apostolus.  Stipendium 
enim,  inquit,  peccati  mors:  Gratia  au- 
tem  Dei  vita  aeterna  in  Christo  Jesu 
Domino  nostro.  Stipendium  pro  opere 
militiae  debitum  redditur,  non  dona- 
tur;  ideo  dixit:  Stipendium  peccati 
mors,  ut  mortem  peccati  non  immerito 
illatam,  sed  debitam  demonstraret.  Gra- 
tia  vero  ?iisi  gratis  sit,  gratia  non  est. 
InteUigendum  est  igitur,  etiam  ipsa  ho- 
minis  hona  mei'ita  esse  Dei  munera ; 
quihus  cum  vita  aeterna  redditur,  quid 
nisi  gratia  piro  gratia  redditur? 

Haec  Augustini  responsio,  quam  pro- 
bant  omnes  orthodoxi,  plenior  erit  et  ab- 
solutior,  si  dicaraus,  idcnco  vitam  aeter- 
nam  vocari  gr;itiam,  qutd  praedestinatio, 
qua  ad  salutem  et  vitam  aeternam  prae- 
ordinati  sumus,  prorsus  gratuita  sit,  et  ab 
omni  praevisione  meritnrum  independens. 
Cum  enim  praedestinatio  Dei  respiciat  et 

vitam  aeternam,  et  opera  bona,  illam  ut 
finem,  liaec  ut  media  ad  fincm,  sitque 
finis  intentione  primus,  utique  consequens 
est,  praedestinationem  ad  vitam  ordine 
rationis  priorem  esse  praedestinatione  ad 
opera,  quibus  vitam  mereamur,  quemad- 
modum  pluribus  ostendimus  in  1.  sent. 
dist.  40. 

Sed  et  hanc  rationem  ad  Augustini  re- 
sponsionem  amplius  stabiliendam  adjun- 
gimus,  quia  Deus  gratuito  dignatus  est 
vitam  aeternam  constituere  mercedem  ac 
praemium  bonis  operibus.  Non  enim  iis 
haec  meriti  ratio  competit  ex  ipsorum  na- 
tura,  sed  ex  Dei  beneplacito,  quo  ita  sta- 
tuit  ac  promisit.  Quamquam  etiam  idcirco 
non  debuit  Apostolus  dicere:  stipendiiim 
justitiae  vita  aeterna;  quia  Graecum  vo- 
cabulum  otj;U)Via  non  quadrabat  in  excel- 
lentissimum  illud  praemium  justitiae,  quod 
est  vita  aetema. 


Quo  pleniusautemrespondeatur  adver- 
sariis,  sciendum  est,  /ap'.a,ua  Graecis  in- 
terdum  id  significare,  quod  Latini  dona- 
tivum  appellant,  id  est  munus,  quod  a 
principe  militibus  ob  rem  fortiter  ac  feli- 
citer  gestam  donatur.  Et  ita  accipi  hoc 
loco  valdtj  probabile  est.  Versatur  enim 
Apostolus,  ut  dictum  est,  in  metaphora 
militiae.  Certe  Tertull.  in  lib.  de  resurr. 
carnis  cap.  47.  donativum  transtulit,  ap- 
posite  nimirum  et  Romane.  Erat  enim  illa 
Romanorum  imperatorum  consuetudo  do- 
nativa  largiri  militibus.  Igitur  in  eodem 
Graeco  nomine,  quo  Paulus  usus  est,  ha- 
bemus  et  largitionem  gratuitam,  et  labo- 
rum  militarium  remunerationem.  Ex  quo 
praeterea  confirmari  posse  videtur,  quod 
Theologi  communi  consensu  teuent,  Deum 
omuibus  suis  electis  praemia  redditurum 
supra  condignum. 


CAPDT    SEPTIMUM. 

An  ignoratis,  fratres  (scientibus  enim  legem  loquor),  quia  lex  in 
homine  dominatar ,  quanto  tempore  vivit?  2.  Nam  quae  sub  viro  est 
mulier,  vivente  viro  ^),  alligata  est  legi ;  si  autem  mortuus  fuerit  vir  ejus, 
soluta  est  a  lege  viri.  3.  Igitur,  vivente  viro.  vocabitur  adultera .  si 
fuerit  cum  alio  viro ;  si  autem  mortuus  fuerit  vir  ejus.  liberata  est  a  lege 
viri,  ut  non  sit  adultera.  si  fuerit  cum  alio  viro.  4.  Itaque  ^) .  fratres 
mei,  et  vos  mortificati  ostis  legi  per  corpus  Christi,  ut  sitis  alterius,  qiii 
ex  mortuis  resurrexit,  ut  fructilicemus  Deo.  5.  Cum  enim  essemus  in 
carne.  passiones  peccatorum,  quae  per  legem  erant.  operabantur  in  mem- 
bris  nostris,  ut  fructificarent  morti^):  6.  nunc  autem ')  soluti  sumus  a 
lege  mortis,  in  qua  detinebamur  ^).  ita  ut  serviamus  in  novitate  spiritus. 
et  non  in  vetustate  litterae-).  7.  Quid  ergo  dicemus?  Lex  peccatum 
est^)?  Absit.  Sed  peccatum  non  cognovi,  nisi  per  legenK).  nam  concu- 
piscentiam  nesciebam,  nisi  lex  diceret :  Non  concupisces^).  8.  Occasione 
autem  accepta,  peccatum  per  mandatum  operatum  est  in  me  omneni 
concupiscentiam.  Sine  lege  enim  peccatum  mortuum  erat '").  9.  Ego 
autem  vivebam  sine  lege  aliquajido.  Sed  cum  venisset  mandatum.  pec- 
catum  revixit.    10.  Ego  autem  mortims   sum:   et  inventum   est  mihi  maii- 


1)  Vers.  4.     ^J  Cap.  6.  14.    Gal.  ;3,  i:^.    3)  Vers.  8—25.     »)  Cap.  8,   !-li.    *)  Ver^.  4. 
9)  Col.  3,  20.  seq.     '')  Vers.  5.     8j  Cap.  3,  20.     ^)  2  Mft.s.  20,  17.     «»}  Cap.  4,   15. 

datum,  quod  erat  ad  vitam,  hoc  esse  ad  mortem.  1 1 .  Nam  peccatum, 
occasione  accepta  per  mandatum,  seduxit  me,  et  per  ilhid  occidit.  12. 
Itaque  lex  quidem  sancta ,  et  mandatum  sanctum ,  et  justum  et  bonum. 
13.  Quod  ergo  bonum  est,  mihi  factum  est  mors?  Absit.  Sed  peccatum, 
ut  appareat  peccatum,  per  bonum  operatum  est  mihi  mortem,  ut  fiat 
supra  modum  peccans  peccatura  per  mandatum.  14.  Scimus  enim,  quia 
lex  spiritualis  est  ^) ;  ego  autem  carnalis  sura,  venumdatus  sub  peccato  ^). 
15.  Quod  enim  operor,  non  intelligo^),  non  enim,  quod  volo  bonura, 
hoc  ago,  sed,  quod  odi  malum,  illud  facio.  16.  Si  autem,  quod  nolo, 
illud  facio ,  consentio  legi,  quoniam  bona  est  *).  17.  Nunc  autem  jara 
non  ego  operor  illud,  sed,  quod  habitat  in  me,  peccatum  ^).  18.  Scio 
enira,  quia  non  habitat  in  rae,  hoc  est,  in  carne  mea,  bonum  ^).  Nam 
velle,  adjacet  mihi;  perficere  autera  bonura,  non  invenio.  19.  Non  enim, 
quod  volo  bonura,  hoc  facio;  sed,  quod  nolo  raalura,  hoc  ago  ^).  20.  Si 
autera,  quod  nolo,  illud  facio,  jara  non  ego  operor  illud,  sed,  quod  ha- 
bitat  in  rae,  peccatum.  21.  Invenio  igitur  legem,  volenti  mihi  facere 
bonum,  quoniam  mihi  malum  adjacet;  22.  condelector  enim  legi  Dei 
secundum  interiorera  horainem^);  23.  video  autem  aliam  legem  in  mera- 
bris  meis ,  repugnantem  legi  raentis  raeae ,  et  captivantera  me  in  lege 
peccati,  quae  est  in  membris  raeis.  24.  Infelix  ego  homo!  quis  rae 
liberabit  de  corpore  mortis  hujus?  25.  Gratia  Dei  per  Jesura  Christum 
Dorainura  nostrum  ^).  Igitur  ego  ipse  mente  servio  legi  Dei ;  carne 
autem,  legi  peccati. 


SlMMARllM  CAPITIS  SEPTIMI. 

Docet  fideles  per  Chris^um  legi  mortuos  esse,  ut  Deo  fructiflcent ;  qui,  quando  sub  lege  erant, 
morti  fructiflcabant,  non  vitio  legis,  quae  bona  est,  sed  peccati,  quod  per  legeni  eognitum 
ejusdem  occasione  magis  excrevit.  Nunc  quoque,  propter  maluni  in  se  reliquum,  se  non 
ea,  quae  vult,  agere;  sed  mente  quidem  servire  legi  Dei,  carne  autem  legi  peccati. 


1.  An  ignoratis,  fratres  (scientibus 
enim  legemjioquor),  quia  lex  in  homine 
dominatur,  quanto  tempore  vivit?  Su- 
periori  capite  docuit  Apostolus,  liberatos 
esse  fideles  a  servitute  peccati,  quoniam 
et  ipsi  peccato  mortui  erant  in  baptismo, 
et  peccatura  ipsis  mortuum.  Nunc  ostendit 
liberatos  esse  a  servitute  legis,  juxta,  quod 
dixerat :  Non  enim  sub  lege  estis ,  sed 
sub  gratia.  Ostendit  autem  consimili  ar- 
gumento  :  quia  lex  ipsis  mortua  est,  et 
ipsi  vicissim  legi  mortui.   Quoniam  vero 


soli  Judaei  sub  lege  fuerant,  idcirco  pe- 
culiariter  eos  hic  alloquitur,  quod  signi- 
ficant  interposita  verba:  Scientibus  enim 
legem  loquor.  Ubi  legem  nonnulli  vel 
evangelium,  vel  naturae  legeiu  interpre- 
tantur;  sed  praeter  mentem  Apostoli, 
quem  constat  de  lege  Judaeis  propria  lo- 
qui,  vel  ex  hoc  ipso  quia  dicit :  scienti- 
bus  legem  loquor,  id  est,  legis  ac  scrip- 
turarum  peritis.  Est  enim  valde  proba- 
bile  in  bac  parentbesi  legem  extendi  ad 
omnes   libros  veteris  instrumenti,  quem- 


»)  Vers.  12.    2)  Yers.  19.    3)  Vers.  5.    *)  Vers.  12.    *)  Vers.  20.    «)  Vers.  23.    ')  Vers. 
15.  17.    8)  cap.  2,  15.    »)  Ephes.  2,  4.  seq. 

admodum  et  supra  cap.  3.,  cum  ait :  Quae- 
cumque  lex  loquitur ,  iis ,  qui  in  lege 
sunt,  loquitur.  Cur  id  probabile  sit,  ex 
sequeiitibus  intelligetur. 

Porro  Graece  non  est:  in  homine  do- 
minatur,  sed:  dominatur  hominis,  sive 
homini,  quomodo  legunt  commentator 
Ambrosius  et  Hilarius  in  enarratione 
psalrai  131.  Et  secundum  hoc  textus  nos- 
ter  interpretandus  est.  Verbum  vivit  non 
ad  bomiuem,  sed  ad  legem  referendum 
videtur.  Ad  hoc  enim  invitat  subjuncta 
deckratiu,  in  qua  'ex  viro  comparatur, 
quo  vivente  mulier  eimanet  subjecta.  Quo 
argumento  Origenes  docet  ad  legem  referri 
oportere,  cum  quo  post  commentatorem 
Ambrusium  fere  sentiunt  recentiores.  Et 
ita  vertit  Erasmus :  Lex  tantisper  domi- 
nabitur  homini,  quoad  ea  vixerit. 

Alii  tamcn,  ut  Theophylactus,  Oecu- 
menius,  (de  Chrysostomo  non  liquet), 
Aquiuas,  Cajetanus,  atque  etiam  August. 
quaest.  6io.  libr.  83.  quaest.,  ad  hominem 
refeire  malunt  propter  ea,  quae  postea 
sequuntur ;  ubi  non  legem  mortuam  dicit 
Apostolus,  sed  homines,  qui  legi  prius 
erant  subjecti,  legi  mortificatos  dicit  per 
Christum.  Verum  ad  hoc  responderi  po- 
test,  Apostolum  ex  eo,  quod  homines  legi 
mortlficatos  dicit,  intelligendum  relinquere, 
legem  ipsam  illis  mortuam  esse,  quae 
prius  ipsis  vivebat,  quando  eos  tenebat 
subjectos.  Sic  enim  etiam  capite  praece- 
denti  modo  dicit  nos  mortuos  esse  peccato, 
modo  veterem  hominem  nostrum  cruci- 
fixum  esse,  ut  destruatur  corpus  peccati. 
Id  autem  quid  est  aliud,  quam  peccatum 
nobis  esse  mortuum  ?  Ita  ai  Galatas  cap. 
sextu  in  sua  sententia:  Mundus,  inquit, 
tnihi  crucifixus  est,  et  ego  mundo.  Hic 
accedit,  quod  et  in  conjugio,  ex  quo  su- 
mit  Apostolus  comparationem,  ita  se  res 
habet,  ut,  alterutro  mortuo,  solvaLur  lex 
conjugii. 

Recte  igitur  Cajetanus  admonet,  parum 
aut  nihil  referre  ad  sensum  et  scopum 
Apostoli,  sive  ad  legem,  sive  ad  hominem 
verbum  vivit  referatur.  Nobis  tamen  ad 
legem  referri  probabilius  est  ob  rationem 
supradictam,  ut  sit  sensus :  Lex  domina- 


tur  et  potestatem  .snam  exercet  in  homi- 
nem,  quamdiu  ipsa  vivit  ac  viget;  non 
autem  postquam  mortua  et  exstincta  fuerit. 
Sed  cur  dicit,  se  loqui  scientibus  legem, 
quum  nec  ii,  quibus  lex  data  non  fuit, 
ignorent  legem  homini  dominari,  dura  vel 
ipsa,  vel  homo  legi  subditus,  vivit?  Re- 
spondeo,  melius  id  nosse,  qui  legem  ac- 
ceperunt,  et  ejus  jugum  experti  sunt  Ne- 
que  tameu  ad  hoc  solum  respicit  Aposto- 
lus,  sed  simul  ad  id ,  quod  sequitur  de 
lege  conjugii.  Id  eniin  adfert  tanquam 
notum  Judaeis  ex  lege  sibi  tradita. 

2.  I\am  quae  sub  viro  est  mulier,  vi- 
vente  viro,  alligata  est  iegi.  Quod  dixit, 
exemplo  declarat  legis  conjugalis,  a  qua 
deinde  covnparationem  surait  ad  docen- 
dum,  quod  hic  principaliter  iustituit,  fide- 
les  esse  Itberos  a  servitute  legis.  Compa- 
rat  autem  legem  viro ;  et  homines  legi 
subjectos,  mulicri  virum  habenti;  idque 
satis  apposite.  Quamvis  enim  lex  Latiuis 
slt  foeminei  geueris ,  Graecis  tamen  est 
masculinum  v6|Jio^.  Sub  viro ,  Graece 
UT^avSpog,  quasi  dicat  subviralis.  Eras- 
mus,  viro  obnoxia ,  scilicet  per  conju- 
gium,  prout  dictum  est  ei  Gen.  3,  16. :  &ub 
viri  potestate  eris,  et  ipse  dominabitur 
tui.  Eadem  Graeca  voce  utuntur  inter- 
pretes  LXX.  Num.  5.,  et  Proverb.  6. 

Porro  sciendum,  iu  Graeco  non  haberi 
vivente  viro,  quod  per  geiiitivos  exprimi 
deberet;  sed  xw  Cwvxi  avdp\ ,  viventi 
viro,  eumque  dativum  regi  a  verbo  alli- 
gata  est.  Ita  quoque  TertuIIianus  lib.  de 
monogamia  cap.  13.:  viventi  viro  vincta 
est.  Unde  consequenter  pro  dativo  legi 
reddendum  esset  ablativo  lege,  id  est,  per 
legem,  quomodo  vertit  Erasmus ;  ut  seu- 
sus  sit,  mulierem  per  legem  conjugii  alli- 
gatam  esse  viro  viventi,  id  est,  quamdiu 
vivit;  tametsi  potest  etiam  utrobique  da- 
tivus  retineri  per  appositionem  hoc  ra  do  : 
Viventi  viro  alligata  est  legi,  id  est,  tan- 
quara  legi.  Nam  (ut  dixi)  comparat  Apos- 
tolus  legera  viro,  et  vir  est  quasi  lex  rau- 
lieris;  quia  secuudura  praecepta  Aposto- 
lica  muller  debet  esse  viro  subdita,  eique 
obedire.  Qua  ratione  dici  solet,  principem 
esse  legem  populi  auimatam.  Verum,  quia 

scriptura  nusquam  ipsum  hominem  vocat 
legem,  magis  placet  prinr  sensus,  cui 
beue  etiam  aptatur  illud  1  Cor.  7. :  Mu- 
lier  alUgata  est  lege,  ut  ex  Graeco  verti 
potest.  Adstipulatur  autem  utriusque  loci 
versio  Syriaca,  per  legem. 

Sed  jam  quaeritur,  ubinam  lex  doceat, 
quod  hic  apud  scientes  legem,  velut  ex 
lege,  Paulus  allegat,  mulierem  viro,  cui 
nupsit,  alligatam  esse,  quoad  ille  vixerit. 
Nam  certe  Moses  Deut.  24.  viro  potesta- 
tem  facit  dato  libello  repudii  dimittere 
uxorem,  si  propter  aliquam  foeditatem 
displicuerit.  Quod  huic  sententiae  Pauli- 
nae  videri  potest  contrarium.  Quidam  ad- 
ferunt  illud  Jeremiae  3. :  Si  dimiserit  vir 
uxorem  suam,  et  recedens  ab  eo  duxe- 
rit  virum  alterum,  numquid  revertetur 
ad  eam  ultra?  numquid  non  polluta 
et  contaminata  erit  mulier  illa '? 

Mihi  verisimilius  est,  Pauhim  respicere 
ad  legem  conjugii  institutam  in  Paradiso 
Gen.  2.,  qua  dictum  est:  Relinquet  homo 
patrem  suum  et  matrem,  et  adhaerebit 
uxori  suae :  et  erunt  duo  in  caryie  una. 
Similiter  enim  1  Cor.  14.,  dicens  de  mu- 
lieribus:  Non  enim  permittitur  eis  loqui, 
sed  subditas  esse,  sicut  et  lex  dicit,  re- 
spicit  ad  id,  quod  legi  conjugii  post  pec- 
catum  accessit,  Gen.  3.  Quod  autem  illis 
verbis,  relinquet  homo  etc,  significatum 
sit  conjugium  solvi  non  posse,  docet  Chri- 
stus  Matth.  19,  6.,  dum  ex  iis  infert:  Quod 
ergo  Deus  C07ijunxit,  homo  non  separet. 

Id  vero,  quod  de  lege  repudii  Moses 
statuit,  ostendit  jiermittentis  fuisse,  non 
approbantis ;  permittentis ,  inquam ,  ob 
duritiam  cordis  eorum,  quilius  illa  lex 
data  fuit,  salva  nihilominus  lege  primor- 
diali,  quam  Deus  seraper  A^alere  voluit. 
Quod  quidem  ipse  Moses  in  Deuteronomio, 
et  post  eum  Jeremias  satis  innuunt,  quum 
muHerem  diraissam  et  alteri  nuptam  di- 
cunt  polhitam  esse  et  abominabilem  fac- 
tam  coram  Domino.  Hoc  ipsum  igitur  et 
Pauhis  significat,  dum  praefatus,  se  loqui 
scientibus  legem,  affirmat,  mulierem  viro 
suo,   dum  vivit,   alhgatam  mauere. 

Cum  autem  lex  illa   conjugii   non  Mo- 
«aicasit,  sed  abiuitio  data,  atquea  Christo 


confirmata,  recte  ex  hoc  loco,  quo  Pau- 
lus  eam  exphcat,  docent  Theologi,  inso- 
lubile  esse  vinculum  matrimonii,  vita  utri- 
usque  cnnjugis  durante.  Quod  tamen  utrum 
aliquam  habeat  exceptionem,  disputatur 
ad  dist.  33.  hb.  4.  sent.  Neque  id  negat 
Apostolus,  sed  ab  eo,  quod  ordinarium 
est  in  lege  matrimonii,  comparationem  as- 
sumit.  Neque  hic  attinebat  exceptionis 
ahcujus  meminisse,  praesertim  cum  rari 
sint  et  privilegiarii  casus;  ut  dum  infidelis 
cum  conjuge  conversa  cohabitarennn  sus- 
tinet  absque  injuria  Christi;  et  dum  in- 
consummato  adhuc  matrimonio  alter  in- 
greditur  religionem.  Quarum  exceptionum 
priorem  ipse  Pauhis  ostendit  1  Cor.  7., 
posteriorem  liabemus  ex  Apostolica  tra- 
ditione. 

Quamquam  satis  apparet,  Apostohim 
hic  loqui,  quemadmodum  et  Mosen  in  Ge- 
nesi,  de  matrimonio  consummato,  in  quo 
duo  facti  sunt  una  caro;  tum  quia  mu- 
lierem  vocat  07iav(5pov,  in  qua  voce  sig- 
nificatio  quaedam  est  concubitus;  tum 
vero  quoniam  in  eo,  quod  sequitur,  si 
fuerit  cum  alio  viro ,  concubitus  sine 
dnbio  significatur,  unde  consequenter  in- 
telHgi  datur,  eam  antea,  pari  sensu,  cum 
priori  viro  fuisse. 

Si  autem  mortuus  fuerit  vir  ejus.  so-  j, 
luta  est  a  lege  viri.  Relativum  ejus,  quod  | 
nec  in  Graeco  est,  nec  apud  Hilarium, 
supplevit  interpres.  Soluta  est,  Graece 
xaxr^pyr^Tat^  pro  quo  Tertullianus  et  Hi- 
larius  evacuata  est.  Et  ita  noster  inter- 
pres  ahbi  saepe  vertit,  nominatim  in  lo- 
cutione  simili  Gah  5. :  Evacuati  estis  a 
Christo.  Quamquam  huc  loco  recte,  so- 
luta  est:  ut  ahi,  liberata  est.  Significatur 
autem  Graeca  voce  jus  abolitum  et  anti- 
quatum. 

Legem  viri  rursus  intelHge  legem  con- 
jugii,  qua  sub  viri  potestate  muTier  tene- 
batur,  et  a  qua  Hberatur  per  viri  mortem. 
Potest  etiam  verti,  a  lege  viro,  id  est,  a 
viro,  qni  lex  est  muiieris,  sicuti  dictum  est 
iu  parte  praecedenti.  Sed  is  sermo  durior 
est,  et,  ut  dicebam,  scripturis  insolitus. 

3.  Jgitur ,  vivente  viro ,  vocabitur 
adultera,  si  fuerit  cum  alio  viro.  Graece: 

si  fuerit  viro  alteri ,  id  est ,  si  copulata 
fuerit  alii  viro.  Est  enim  Hebraismus, 
quem  etiam  Augustin.  observavit  in  locu- 
tionibus  de  Levitico  cap.  22. :  Filia  m- 
cerdotissi  fuerit  viro  alienigenae.  Voca- 
hitur,  non  quomodocumque,  sed  accusata 
apud  judicem.  Tale  quid  enim  insinuat 
vox  Cirraeca  /pir;fjiaT''ast.  Recte  autem  hoc 
loco  vertit  interpres  vivente  viro ,  quod 
superius  non  potuit.  Sunt  enim  hic  geni- 
tivi,  qui  Graecis  absolute  ponuntur,  quo- 
modo  Latinis  ablativi. 

Si  autem  mortuus  fiierit  vir  ejus,  libe- 
rata  est  a  lege  viri.  Relativum  ejus  rursum 
ab  interprete  suppletum.  Nec  Graeca  ha- 
bent  liherata  estalege  viri,  nec  Hilarius 
addit  viri.  Sed  Graece  tantum,  libera  est  a 
lege,  scilicetea,  qua  viro  erat  alligata  atque 
subjecta,  quam  supra  vocavit  legem  viri. 

Ut  non  sit  adultera ,  si  fuerit  cum 
alio  viro.  Graece :  si  fuerit  viro  alteri, 
ut  supra.  Sensus :  ac  proinde  non  £rit 
adultera ,  nec  ut  talis  accusabitur  aut  ju- 
dicabitur,  etiamsi  conjuncta  fuerit  alii  viro. 

4.  Itaque,  fratres  mei,  et  vos  morti- 
ficati  estis  legi  per  corpus  Christi. 
Exemplum  ,  quod  de  muliere  et  viro  ad- 
duxerat,  applicat  institutu.  Sicut,  iuquit, 
viro  mortun  lex  conjugii,  vel  etiam  vir 
ipse  nihil  amplius  habet  juris  in  mulicrem, 
ita  lex  Mosi,  —  cui  vos  Judaei  (nam  Ju- 
daeos  alloquitur,  ut  dictum  est),  iidemque 
in  Christo  tratres  mei,  jam  mortui  estis, 
quaeque  proinde  vicissim  vobis  est  mortua. 
-  -  nihil  amplius  in  vos  juris  habet. 

Hdc,  quod  dicit  Apostolus  :  mortificati 
estis  legi ,  nonmalli  restringuut  ad  legem 
caeriraonialem ,  ut  sit  sensus ,  fideles  esse 
liberatos  ab  dbservatione  caerimoniaium, 
quas  lex  Mosaica  praescribit,  idque  per 
corpus  Christi,  id  est  per  mortem  ejus  se- 
cundum  corpus,  in  qua  et  per  quam  lex 
illa  vim  obligandi  perdidit. 

Sed  Apostolum  non  id  solum  velle,  per- 
spicuum  est,  quia  de  lege  non  aliter  hic 
loquitur,  quam  capite  supei-iori,  ubi  dixit : 
A^on  enim  suh  lege  estis,  sed  suh  gratia, 
quod  universe  dictum  est  de  lege  veteri 
])er  Mosen  data.  Deinde  et  ea,  quae  hic 
proxime  sequuntur,  palam  ostendunt,  non 


de  caerimoniis  legis  Apostolum  agere,  sed 
de  lege  simpliciter,  et  quidem  praecipue 
de  lege  decalogi.  Nam  ex  ea  depromit  il- 
lud:  N'>n  concupisces. 

Igltur  sensus  est,  fideles  legi  mortuos 
esse,  proindeque  legi  non  amplius  subjec- 
tos ;  ac  consequenter  in  iis  jam  locum  non 
habere  ea  legis  officia ,  quae  illi  propria 
sunt,  ut  a  gratia  distinguitur ,  id  est,  mi- 
nari,  accusare,  terrere,  damnare  et  punire. 
Mortuos,  inquam,  per  corpus  Christi,  sci- 
licet,  ut  quidam  exponunt,  oblatum  et 
mortuum  in  cruce;  ut  sensus  sit,  per  cru- 
cem  et  mortem  Christi ,  quam  in  corpore 
suo  sustinuit;  quomodo  dicit  Eph.  2., 
Christum  solvisse  inimicitias  in  carne 
sua,  id  est,  per  carnem  suam  cruci  affixam 
et  iii  cruce  mortuam.  Vel  potius  et  textui 
congruentius :  per  corpus  Christi,  id  est, 
per  hoc ,  quod  sunt  incorporati  Christo, 
tanquam  conjuncti  alteri  viro ,  et  cum  eo 
facti  una  caro.  Nam  sequitur  : 

Ut  sitis  alterius.  Graece ,  ut  sitis  al- 
teri,  sive,  quomodo  legit  Tertullianus ,  ut 
efficiamini  alteri.  Quae  phrasis  jam  aute 
exposita  est.  Nam  allusio  est  ad  conju- 
gium ,  a  quo  comparationem  desumsit  in 
superioribus.  Et  quidem  in  editione  Cum- 
plutensi  sic  expresse  legitur  hoc  loco, 
av^pl  itipcj ,  viro  alteri.  Et  in  codice 
Laudeusi,  ut  sitis  alterius  viri. 

Qui  ex  mortuis  resurrexit.  Graece : 
ei ,  qui  ex  mortuis  suscitatus  est.  Nam 
articulus  additus  emphasim  facit,  quam 
sic  expressit  Hilarii  citatio :  ut  et  ipsi  si- 
tis  alterius,  hujus,  >jui  a  mortuis  resur- 
rexit.  Sensus :  Quo  fit,  ut  loco  veteris  le- 
gis  jam  alium  virum  habeatis  ,  ei([ue  con- 
juncti  sitis,  cujus  deinceps  arbitrio  rega- 
mini :  scilicet  ejus,  qui  a  morte  resurrexit, 
ad  cujus  formam  etiam  vos  oporteat  in 
novitate  vitae  ambulare,  tawiuam  ex 
mortuis  viventes ,  ut  dictum  est  cap. 
praecedenti.  L^nde  et  hic  addit: 

rt  fructificemus  Deo.  Mutat  personam 
(qucid  Apostolicae  modestiae  est),  ut  etiam 
se  ipsum  in  hac  exhortatione  comprehen- 
dat;  maxime  quia  generalis  est  exh  irta- 
tio  pertinens  ad  omnes  ox  Judaeis  fideles. 
Est  autem  et  hic  ad  conjugium  allusio. 

Debent  enim  uxores  fractificare  viris  suis, 
non  alienis,  id  est,  filios  (qui  fructus  ven- 
tris  in  scriptura  vocantur)  ex  suis  viris 
conceptos  edere.  Dicit  ergo :  ut  fructifi- 
cemus  Deo ,  idest,  ut  Christo,  tauquara 
viro  nostro,  cui  coujuncti  sumus,  ex  semi- 
ne  gratiae  ejus  foecundati ,  bonorum  ope- 
rum  fructus  proferamus.  Alii  sic  expo- 
nunt:  ut  proferamus  opera  bona,  quibus 
Deo  servitur.  Sed  prior  sensus  plenius 
explicat  allegoriam  eonjugii. 

Quaerit  Hugo  Vict  .rinus  quaest.  167., 
quomodo  non  ex  bac  comparatione  a  lege 
conjugii  sumpta  sit  consequens,  Davidem 
ac  caeteros  justos  veteris  testamenti  reos 
adulterii  fuisse,  quod  lege  vivente,  id  est, 
statum  habente ,  junxerint  se  cum  alio 
viro,  videlicet  Christo ,  in  quem  crede- 
bant,  et  a  quo  justificari  quaerebant. 

Eesponsionis  haec  sententia  est,  eos, 
quamvis  Christo  venturo  sese  per  fidem 
conjunxerint,  non  tamen  a  statu  legis  ve- 
teris  ad  statum  legis  evangelicae  transi- 
visse.  Manebant  enha  subjecti  legi  Mo- 
saicae ,  eamque  servabant  multo  sincerius 
ac  melius,  quam  qui  proprie  filii  erant  te- 
stamenti.  Neque  vero  adhuc  advenerat 
novus  legislator,  cujus  instituta,  prioribus 
dimissis,  amplecterentur.  Sed  si,  inquit 
Hugo,  sdcramentis  legalibus  contemptis, 
jam  sacramenta  novi  testamenti  intro- 
ducere  praesum.erent ,  tunc  adulteri  vi- 
derentur. 

Addo  ad  hanc  responsionem,  justos  il- 
los  sensu  Pauli  non  fuisse  sub  lege.  Nou 
enim  fuerunt  sub  lege  minante  et  pre- 
mente,  id  est,  secundum  propria  legis  offi- 
cia,  quibus  a  gratia  distinguitur,  ut  dictum 
est;  quomodo  sub  lege  fueraut,  quos  hic 
alloquitur  Apostohis.  Vide,  quae  diximus 
ad  illud  cap.  praecedentis  :  Non  enim  sub 
lege  estis,  sed  sub  gratia.  Sane  quum  liic 
dicit  in  persona  eorum,  qui  mortificati 
sunt  legi  per  corpus  Christi :  ut  fructifi- 
cemus  Dto,  significat  a  diverso ,  eos,  qui 
sub  lege  erant,  non  fcuctificasse  Deo.  Kon 
igitur  justi  fuerunt  aliquando  sub  lege. 
Porro  non  dicit  eos ,  qui  sub  lege  erant, 
legi  fructificasse ,  quod  consequenter  di- 
cendum  videbatureo,  quod  legem  haberent 


pro   viro;    sed  cui   fractificarint ,    docet 
verbis   sequentibus : 

5.  Cum  enim  essemus  in  carne ,  pas- 
sionespeccotorum,  quaeperlegem  erant, 
operabantur  in  membris  nostris ,  ut 
fructificarent  morti.  Graece :  ad  fructi- 
ficandum  morti.  Quod  refertur  ad  mem- 
bra  nostra,  id  est  nos  ipsos ;  sicut  dixerat, 
ut  fructificemus  Deo.  Passiones  pecca- 
torum  vocat  motus  seu  commotiones  ad 
peccandum,  desideria  peccandi  Erasmus 
vertit  affectus  pecc-itorum.  Quamquam 
Graece  non  est  7zai}ri,  quemadmodum  pri- 
mo  capite,  sed  7iai>/^;j.aTa^  quod  tamen 
hic  eandem  fere  habet  significationem ; 
quemadmodum  et  Gal.  5. ,  ubi  nos  legl- 
mus:  carnem  suam  crucifixerunt  cum 
vitiis,  quod  Graece  est,  0'jv  xotg  TiaOi]- 
jiaai.  Jam  quod  addit,  quae  per  legem 
erant,  aut  sunt  (nam  Graece  tantum  est 
xa  6ia  Tou  vojxoO,  quae  per  legem),  non 
ad  peccata,  sed  ad  passiones  referendum 
esse  c<mstat  ex  Graeco  jam  citato. 

Verbum  operabantur ,  quod  interpres 
dedit,  passive  accipiendum ,  sicut  et  alibi 
interdum,  ut2  Thess.  2.:  mysterium  jam 
operatur  iniquitatis ;  et  Galat.  5. :  Fides, 
quae  per  caritatem  operatur.  Est  enim 
Graoce,  svtiPysTto,  a  praesenti  cVspyoLi- 
ixai,  quod  etsi  genere  medium  sit,  semper 
tamen  accipitur  passive.  Quod  latius  os- 
tendemus  ad  memoratam  sententiam  epi- 
stolae  ad  Gal.  Certe  etiam  Tertullianus 
passive  reddidit,  passiones  delictorum, 
quaeper  legem  efficiebantur  in  membris 
nostris.  Nec  male  vertit  Erasmus,  vige- 
bant,  quomodo  dicimus  vigere  justitiam 
et  disciplinam,  quum  bene  exercetur. 

Est  igitur  hic  sensus  periodi :  Dico,  ut 
fructificemus  Deo,  quia,  quando  eramus 
in  carne,  id  est,  in  statu  veteris  et  carna- 
lis  hominis ,  cujusmodi  sunt  omues ,  qui 
sublegesunt,  passiones  peccatorum,  id 
est  mutus ,  affectiones  ac  desideria  pec- 
candi,  quae  sunt  et  excitantur  per  legem, 
exercebantur,  et  ipso  opere  complebantur 
in  membris  nostris";  itaque  per  ea  fructi- 
ficabamns  uon  Deo ,  sed  morti;  id  est, 
fructus  edebamus  mortiferos,  qui  sunt  ipsa 
peccata,    quia  finis  et  stipendium  peccati 

mors.  Esse  in  carne ,  quid  sit  Apostolo, 
amplius  patebit  ex  capife  proximo  ubi 
dicit:  Qui  in  carne  sunt ,  Deo  placere 
non  possiint. 

Dicuntur  autem  passiones  peccatorum 
esse  et  excitari  per  legera,  quomodo  Ve- 
nus  dicitur  excitari  vino ,  scilicet  ut  ab 
occasione.  Nam,  ut  paulo  post  dicitur,  sine 
lege  peccatum  mortuum  erat.  Sed  cum 
venisset  mandatum ,  peccatum  revixit. 
Quocirca  mentem  Apostoli  non  satis  ex- 
plicaut,  qui  partera  istam  supplent  lioc 
modo :  quae  per  legem  ostenduntur, 
quemadmudum  habettextus  commentato- 
ris  Amb.  Plus  enim  quam  ostensionem 
significari ,  patet  etiam  ex  aliis ,  quae  se- 
quuntur  hoc  capite. 

Sed  cur  non  dixit,  ut  fructificarent  legi, 
sicut  dixerat,  ut  fructificemus  Deo,  cum 
versaretur  in  antithesi  legis  et  Christi? 
Respondeo,  peccata  non  debuisse  dici 
fructus  legis,  quia  legi  contrariantur,  et  a 
lege  puniuntur. 

Eecte  autem  fructus  mortis  dicuntur, 
quatenus  promovent  regnum  mortis,  et 
faciunt  homines  mortis  filios  juxta  phra- 
sim  Hebraicam  ,  id  est ,  morti  destinatos 
ac  morte  dignos.  Quamquam  hic  eftectus 
etiam  legi,  velut  causae  occasionali,  tri- 
buitur,  sicut  infra  dicitur:  Et  inventum 
est  mihi  mandatum ,  quod  erat  ad  vi- 
tam,  hoc  esse  ad  murtem.  Denique  mors 
ipsa  legis  comminautis  effectus  est. 

Quod  vero  ad  fructus  bonos  ac  vitales 
attinet,  legi  fructificare  eos  non  poterant, 
propter  ipsius  legis  iufoecunditatem,  quo- 
niam  ab  ea  non  suscipiebant  semen  gra- 
tiae,  ex  quo  solo  genus  hoc  fructuum  con- 
cipi  gigniqiie  potest.  Origenes  hoc  loco 
legem  interpretatur  peccati  fomitem  ,  id 
est,  concupiscentiam,  quae  et  infra  lex 
peccati  vocatur.  Verum  textus  manifeste 
repugnat.  Nam  statim  sibi  Paulus  obji- 
cit:  Quid  ergo  dicemus?  Lex  peccatum 
est?  Absit.  Sed  peccatum  non  cognovi, 
nisi  per  legem,  etc.  Quod  utique  constat 
de  lege  Mosaica  dici. 

6.  Kunc  autem  soluti  sumus  a  lege 
mortis,  in  qua  detinehamur.  Soluti  su- 
mus,  Graece,  evacuati  sumus ,  ut  legit 


Tertullianus.  Sed  de  Graeca  voce  jam 
snpra  diximus.  Pro  genitivo  mortis  in 
Graeco  participium  est  aTTO&avovxsCj,  mor- 
tui.  Eamque  lectionem  Origenes,  Chryso- 
stomus,  Theophylactus,  caeterique  Graeci 
interpretanti;r,  et  Syrus  quoque  expressit. 
Nam  quodGaignaeus  affirmat,  Cbrysosto- 
mum  legere  octigi  zoh  v6|jiou  aTio&avdvroc;, 
a  lege  mortua,  credo  fuisse  usum  men- 
doso  exemplari.  Eefragatur  enim  ipsius 
Chrysostomi  commentarius.  Unde  ejiis  in- 
terpres  bene  ex  Graeco  vertit :  mortui  ei 
(scilicet  legi),  in  qua  detinebamur. 
Quamquam  non  nego  eam  lectionem ,  a 
lege  mortua,  satis  etiam  congruere  cum 
praecedentilus.  Sicut  enim  legem  vivere 
superius  dixit,  ita  nunc  mortua  potest  in- 
telligi. 

Verum  quia  postmodum  ad  nos  mortem 
retulit  dicens :  Et  vos  mortificati  estis 
legi  per  corpus  Christi,  magis  apparet 
eum  in  hoc  sermone  persislere,  quadam 
repetitione  dicendo  nos  mortuos  legi,  qua 
prius  detinebamur.  Suspicatur  Cajetanus 
in  nostris  codicibus  literam  esse  corriip- 
tam,  putatque  interpretem  vertisse ,  mo- 
rientes,  non  mortis.  Quod  nobis  non  est 
probabile.  Nusquam  enim  vulgatus  inter- 
pres  aTtO^avovteQ  vertit  morientes,  sed 
ubique  mortnos.  Nec  enim  erat  causa,  cur 
aoristum  redderet  participio  praesentis 
temporis ,  cum  praeteriti  participium  non 
deesset.  ApudPrimasium  quidem  in  textu 
legitur,  morientes ,  sed  vitiose.  Nam  au- 
toris  expositio  palam  arguit,  eum  legisse 
a  lege  mortis,  quemadmodum  legit  etiam 
Amb.  commeutator. 

Hanc  porro  lectionem ,  sunt,  qui  existi- 
ment  a  Graecis  quibusdam  codicibuSjma- 
nasse,  propterea  quod  apud  Origenem 
ejus  fiat  mentiu.  Sic  enim  legitur:  Scio  et 
in  aliis  exemplaribus  scriptum :  A  lege 
mortis,  in  qua  detinebamur.  Sed  hoc, 
id  est,  mortui ,  et  verius  est,  et  rectius. 
Verum  haec  Ruffini  Latini  interpretis  esse 
verba  crediderim,  qui  pro  more  habuit  ad- 
jiccre  et  supplere,  quae  vellet,  in  Origene 
interpretando.  Saiie  inter  Graecas  voces 
aKoUavovtsc:  et  Uavatou  non^est  ea  affi- 
nitas,  quae  inter  Latinas  mortis  et  mor- 

tui,  ut  ab  oscitante  scriba  proclive  fuerit 
alteram  in  alteram  commutari.  Quare  cum 
lectio  apud  Graecos  communissima  sit 
aTCO&avovTcC^  mirum  si  pro  {^ava^TOu^  vel, 
si  mavis  roO  Uava^tou^  tanquara  sinceriore, 
subrepere  potuerit.  Graecis  suffragatur 
Latinorum  fere  antiqaissimus  Tertullianus 
jnxta  priores  editiones,  in  quibus  legeba- 
tur :  evacuati  sumus  a  lege  mortui ,  in 
qua  tenehamur. 

Verumtamen  ex  autoribus  memoratis, 
Ambrosio,  Euffino,  Primasio  patet  etiam 
Latinae  lectionis  autiquitas.  Occasio  mu- 
tatae  lectionis  esse  potuit,  tum  ex  cap.  se- 
quenti,  ubi  lex  mortis  nominatur,  tametsi 
alia  significatione,  ut  ibi  videbitur;  tum 
quia  obscurum  erat  et  non  intelligebatur  : 
soluti  sumus  a  lege  mortui.  Utraque 
lectio  bpnum  habet  sensum.  Juxta  Lati- 
nam  vetus  lex  appellatur  lex  mortis,  quia 
per  peccatum  operatur  mortem ,  scilicet 
aeternam,  de  qua  dixerat,  passiones  pec- 
catorum  fructificasse  morti.  Ita  congruit 
cum  eo ,  quod  dicit  2  Corinth.  3,  6. :  Li- 
tera  occidit.  Nam  quod  commentator 
Ambr.  legeni  mortis  interpretari  videtur 
ita  dictam,  quia  lex  illa  reos  temporaliter 
puniebat,  vel  etiam  mortificabat,  id  Pau- 
linae  intentioni  minus   est  consentaneum. 

Juxta  Graecam  lectionem  sensus  Apo- 
stoli  est :  Nunc  autem  per  gratiam  Christi 
liberati  sumus  a  jure  legis ,  utpote  mortui 
ipsi  legi,  in  cujus  servitute  detinebamur. 
Origenes ,  qui  etiani  in  hac  parte  legem 
intelligi  vult  carnis  et  vitiorum,  quam  in- 
fra  vocat  Apostolus  legem  membrorum, 
non  est  audiendus. 

Ita  ut  serviamus  in  novitate  spiritus,  et 
nonin  vetustate  literae.  Acsi  dicat:  libe- 
rati  sumus  alege,  ejusque  servitute,  non 
ut  licenter  peccemus,  sed  ut  malam  servitu- 
tem  commutenius  in  bonam.  Praestat  enim 
ea  liberatio ,  ut  servitus,  quam  uperibus 
exbibemus,  jam  sit  et  consistat  in  novitate 
vitae,  quam  facit  Spiritus  sanctus;  nou 
autem,  ut  prius,  in  vetiistate  vitae,  quam 
litera,  id  est,  lex  scripta,  adeo  nou  aufert, 
ut  etiam  per  occasionem  augeat. 

Novitas  vitae  vera  justitia  est,  quae 
declaratur  bonis  operibus ;  vetustas,  inju- 


stitia,  quam  ostendunt  opera  mala.  Qui- 
dam  vetustatem  literae  interpretantur  cir- 
cumcisionem ,  caeterasque  legis  antiquae 
caerimonias.  Sed  hi  Pauli  mentem  non 
assequuntur.  Non  enim  hic  agit  de  cessa- 
tione  legalium,  sed  distinguit  statum  legis 
et  statum  gratiae.  Quod  manifestum  est 
ex  tota  hujus  capitis  doctrina ,  adeoque 
ex  scopo  ipsius  epistolae. 

7.  Quid  ergo  dicemus?  Lex  peccatum 
est?  Quaedam  Graeca:  OTi  6  vo/jloc;  «ijjiap- 
Tca;  quod  lex  peccatum  sit?  Locum  hunc 
usque  ad  finem  capitis  tractat  Hieronj'- 
mus  in  epistola  ad  Algasiam  quaest.  8. 
Unde  nonnulla  etiam  huc  adducemus.  In- 
fert  Apostolus  hanc  suam  interrogationem 
ex  superioribus ,  maxime  ex  eo ,  quod  di- 
•K.(ira.t,  passiones  peccatorum  ,  quae  per 
legem  erant. 

Sensus  est :  Ergone  lex  praecipit  pec- 
catum ?  obligat ,  inlucit ,  impellit  ad  pec- 
catum?  Quidquid  enim  per  se  causa  pec- 
cati  est,  id  ipsum  quodammodo  peccatum 
est,  quia  reprehensione  dignum.  Qua  ra- 
tione  etiam  ipsa  concupiscentia,  quoniam 
suapte  natura  ad  peccatum  sollicitat,  pec- 
catum  ab  Apostolo  vocatur  hoc  capite  et 
superiori. 

Absit.  Ac  si  dicat:  Res  minime  con- 
cedenda.  Lex  enim  a  Deo  est,  ideoque  , 
per  se  bona,  ut  paulo  post  apertius  expo-  | 
netur.  Respondet  autem  illationi  Paulus, 
primum  declaraudo  falsitatem  ejus  ,  quod 
inferebatur  ,  idque  ex  oflicio  legis ,  quod 
est  munstrare  peccatum,  non  autem  prae- 
cipere  aut  promovere ;  deinde  cousequeu- 
tiam  argumenti  solvendo.  Legis  officium 
indicat,  quod  sequitur  : 

Sed  peccatum  non  cognovi ,  nisi  per 
legem.  Haec ,  et  quae  sequuntur ,  dicit 
Paulus  in  sua  et  aliorum  persona,  qui  sub 
lege  fuerant ,  docetque ,  quales  fuissent 
ante  perceptam  legis  cognitionem,  et  qua- 
les  facti,  postquam  ea  accessit.  Loquitur 
enim  in  praeterito  usque  ad  illud:  Sci- 
mus  enim ,  quod  lex  spirituaJis  est ,  ego 
autem  carnalis  sum  etc,  ubi  tempus  mu- 
tat;  an  vero  etiam  personam,  illic  videbi- 
mus.  Hic  igitur  ante  oculos  ponit  duos 
status  hominis ;  alterum  ante  legem,  quan- 

do  latuit  peccatura ;  alterum  sub  lege, 
quando  patefactum  fuit,  sed  adeo  non  sa- 
natum,  ut  magis  etiam  auctum  fuerit,  non 
quidem  vitio  legis,  sed  hominis  concupis- 
centiae  morbo  laborantis. 

Potest  autem  haec  Pauli  doctrina  ac- 
commodari  etiam  ad  eos ,  qui  sub  lege 
Mosaica  non  fuerunt,  sed  quocumque  mo- 
do  divinae  legis  notitiam  acceperunt;  ut 
sub  lege  generatim  esse  intelligantur, 
quicumque  noverunt  Dei  praecepta ,  nec 
poenas  ignorant  transgressoribus  paratas, 
sed  vires  non  habent,  quibus  impleaut, 
quae  praecepta  sunt.  Juxta  quem  sensum 
vix  est  quisquam  adultus  ad  gratiam  novi 
testamenti  pertinens ,  qui  non  aliquando 
sine  lege ,  ac  deinde  sub  lege  vixerit ,  ut 
sic  ad  gratiam  Ohristi  perveniret;  quem- 
admodum  docet  Augustinus  lib.  21.  de 
civit.  Dei  cap.  16. 

Sed  ad  textum  Apostoli  veniamus. 
Quod  ait :  peccatum  non  cognovi  (Grae- 
ce  oux  s Yvtuv_,  praeteriti  temporis)  nisi  per 
legem,  idem  est  cum  eo  ,  quod  supra  dixit 
cap.  3. :  per  legem  cognitio  peccati.  Nam 
sicut  peccatum  nullo  modo  cognoscitur,  nisi 
per  legem  in  genere  (peccatum  enim  de- 
finitur,  quod  fit  contra  legem),  itaperfecte 
non  cognoscitur  peccatum,  nisi  per  legem 
scriptam  seu  positivam,  qiiae  data  sit  a 
Deo ,  qua  nimirum  illud  imprimis  osten- 
ditxar,  peccatum  esse  offensam  Dei;  dein- 
de  poena  mortis  proposita,  aliisque  com- 
minationibus  additis ,  ipsius  peccati  gra- 
vitas  innotescit ;  denique  moustratur  multa 
esse  peccata,  quae  non  putabantur,  ac  no- 
minatim  ips^Jim  concupiscentiam ,  etiamsi 
non  erumpat  in  actum  exteriorem,  de  qua 
statim  exemplum  subjicit. 

Quidam  sed  per  imo  exponunt,  sicut 
aliquoties  accipitur  2  Corinth.  7.,  ut  sen- 
sus  sit :  ITsque  adeo  lex  peccatum  non  est, 
ut  me  a  peccato  avocet,  docens,  quid  sit 
peccatum,  et  proinde  fugiendum.  Verum 
sequentibus  magis  congruit,  ut  haec  sit 
nuda  legis  excusatio. 

Nam  concupiscentiam  nesciebam,  nisi 
lex  diceret:  Non  concupisces.  Graece: 
nam  etconcupiscentiam  nesciebam.  Quod 
etiam  sic  verti  potest:  Na7n  et  concupis- 


centiam  non  novissem,  nisi  lex  dixisset : 
Non  concupisces.  Adeo  verum  est,  inquit, 
legem  ostendere  peccatum ,  ut  etiam  me 
docuerit,  quod  plerique  aesciunt,  latentem 
in  corde  concupiscentiam  esse  peccatum. 
Quandoquidem  et  ex  Judaeis  multi,  sen- 
sum  legis  corrumpentes ,  non  reputabant 
se  peccare,  nisi  per  opera  externa.  Sup- 
plendum  igitur:  concupiscentiam  nescie- 
bam  esse  peccatum. 

Quidam  suspicantur,  Apostolum  hic 
respicere  non  ad  extremam  partem  deca- 
logi,  qua  prohibetur  concupiscentia  uxoris 
et  rei  alienae,  sed  ad  praeceptum  primo 
homini  datum  in  Paradiso,  Gen.  2.:  De 
ligno  scientiae  boni  et  mali  ne  comedas. 
Estque  ea  sententia  Methodii  martyris  in 
libro  de  resurrectione  adversus  Origeni- 
stas ,  Epiphanio  citante  iu  haeresi  Orige- 
nistarum  numero  64.  Sed  eam  rejiciunt 
Hieronymus ,  Chrysostomus  et  alii ;  uec 
immerito.  Nam  in  illo  praecepto  nulla 
eoncupiscentiae  mentio.  Nec  vero  per  il- 
lud  in  primis  hominibus  suscitari  potuit 
concupiscentia,  quae  nondum  inerat;  ideo- 
que  tranquillissime  et  obedientissime 
prohibitionem  illam  audierunt,  tametsi, 
posteaquam  per  superbiam  peccarunt, 
coeperunt  etiam  niti  in  vetitum ,  videlicet 
harmonia  primaevae  justitiae  jam  soluta. 

Porro  Origenes  contendit.  intelligeu- 
dam  hic  esse  legem  naturalem,  quae  iutra 
nos  loquitur,  et  dicit:  Non  concupisces, 
quam  dicit  a  nobis  ignorari,  quamdiu  per 
aetatem  non  novimus  inter  bonum  et  ma- 
lum  discernere;  quum  autem  advenerit 
ratio ,  tunc  et  illam  in  nobis  locum  inve- 
nire. 

Verum  de  lege  scripta  Paulum  agere, 
et  quidem  de  lege  decalogi,  quae  per  Mo- 
sen  data  fuit,  jam  supra  satis  ostendimus; 
idque  sane  evincit  series  totius  disputatio- 
nis,  tametsi  possunt,  quae  de  lege  scripta 
Paulus  hoc  loco  disserit,  aliquatenus  ad 
legem  naturalem  accommodari. 

Jam  quod  Apostolus  haud  aliuude 
quam  ex  decalogo  praeceptum  hoc  addu- 
cat,  ex  ipsis  verbis  manifestum  est,  quae 
non  alibi ,  quam  in  decalogo  ,  scribuntur. 
Nam  et  apud  LXX.  iuterpretes  tam  Exod. 

20.,  quam  Deut.  5. ,  idetn  ipsum  vocabu- 
lum  est,  quod  hoc  loco,  STCtO^ujn^osn;. 

Ex  quibus  denique  liquet,  Apostolum 
tota  sua  disputatione ,  qua  contendit ,  re- 
natos  non  esse  sub  lege,  potissimum  agere 
de  lege  morali,  ex  qua  videlicet  hoc  prae- 
ceptum  depromsit.  Ubi  tamen  notandum, 
sicut  generale  praeceptum  est  diligendi, 
ad  quod  caetera  omnia  praecepta  revo- 
cantur ,  ita  ex  Apostoli  sententia  genera- 
lem  esse  pruhibitionem  non  conctipiscendi, 
ad  quam  caeterae  omnes  prohibitiones 
reducendae  sint.  Quod  ergo  specialiter  in 
decalogo  dicitur  de  non  concupiscendis 
rebus  proximi,  id  Apostolus  generale  fa- 
cit,  abbreviate  et  absolute  dicendo:  Non 
concupisces ;  tanquam  haec  esset  vox  le- 
gis  (ait  Augustinus  lib.  despiritu  et  litera 
cap.  4.) ,  ab  omni  peccato  prohibentis. 
Neque  enim  uUum  peccatum  nisi  con- 
cupiscendo  committitur.  Atque  id  est, 
quod  Hugo  dicit  quaest.  174.,  in  speciali 
generale  intelligi. 

Quam  eandem  existimo  mentem  esse 
S.  Hieronymi,  s-cribentis  ad  Algasiani, 
dum  negat  quidem  eam  significari  concu- 
piscentiam ,  quae  prohibetur  illo  decalogi 
mandato :  Non  concupisces  rem  proxi- 
mi  tui,  sed  generalius  eam  vulf  patere, 
subjiciens  haec  verba :  Nos  autem.  per 
concupiscentiam  omnes  perturbationes 
animae  significatas  putamus,  quibus 
moeremus  et  gaudemus,  timemus  et  con- 
cupiscimus,  et  quae  sequuntur. 

Igitur  ea  signiHcata  est  hoc  loco  con- 
cupiscentia,  de  qua  dicit  idem  Apostolus 
ad  Gal.  5. :  Caro  concupiscit  adversus 
spiritum.  Quo  quidem  loco  concupiscen 
tiam  per  omne  genus  vitiorum  vagari, 
perspicuum  est  ex  enumeratione  operum 
carnis ,  ibidem  subjuncta.  Non  enim  sola 
earnalia,  quae  vocantur ,  peccata  catalo- 
gus  ille  complcctitur ;  verum  etiam  spiri- 
tualia,  ut  inimicitias,  contentiones,  aemu- 
lationes,  sectas,  id  est,  haereses. 

Hinc  igitur  apparet,  eos  Apostoli  men- 
tem  nou  esse  assecutos ,  qui  concupiscen- 
tiam  hanc  vel  intra  noni  ac  decimi  prae- 
ceptorum  decalogi  prohibitionem  conchi- 
dunt,  vel  ad  appetitum  seusitivum  restrin- 


gunt,  et  eandem  cum  sensualitate  faciunt ; 
quum  sit  deordinatio  quaedam ,  et  prava 
inclinatio  totius  appetitus  humani.  Quod 
et  Jacobus  Apostolus  aperto  significavit 
hac  generali  sententia,  qua  dixit  cap.  1. : 
Unusquisque  tentatur,  a  concupiscentia 
sua  abstractus  et  illectus.  Non  enim  illic 
ad  sola  respicit  carnalia  peccata ,  aut  ad 
ea  sola ,  quae  duobus  ultimis  decalogi 
praeceptis  prohibentur ;  sed  agit  de  tenta- 
tionibus  peccatorum  in  genere,  compre- 
hensis  utique  etiam  illis,  de  quibus  cap. 
4.  cum  gravi  increpatione  dicit :  Unde 
bella  et  lites  in  vobis?  nonne  ex  concu- 
piscentiis  vestris? 

Hanc  porro  generalem  concupiscentiae 
significationem  perspicue  declarant  etiam 
subjuncta  Apostoli  Pauli  verba,  quibus 
jam  solvit  argumenti  superioris  conse- 
quentiam,  interpretans  ea,  quae  durius  in 
legem  dicta  videbantur. 

8.  Occasione  autem  accepta,  pecca- 
tum  per  mandatum  operatum  est  in  me 
omnem  concupiscentiam.  Eam  partem, 
per  mandotum,  alii  construunt  cum  prae- 
cedentihus ,  hoc  modo  :  Peccatum  ,  occa- 
sione  per  mandatum  accepta,  operatum  est 
in  me  etc.  Alii  cum  verbo  sequente :  per 
mandatuni  operatum  est  in  me,  quae  cou- 
structio  probabilior  est.  Non  enim  negare 
vult  Apostolus  peccatum  agere  sxium  ne- 
gotium  per  mandatum,  videlicet  operando 
per  ilbid  omnem  in  homine  cuncupiscen- 
tiam,  eunique  seducendo  et  occidendo,  nam 
aperte  dicit  infra  :  etper  illud  occidit ;  sed, 
pro  mandati  seu  legis  excusatione,  docet, 
quomodo  peccatum  per  mandatum  ea  fa- 
ciat;  nempeut  praepositiojjernoncausam, 
sed  occasionem  denotet.  Ahoquin  et  jam 
ante  dixit,  passlones  peccatorum  esse  per 
legem;  et  infra  dicit,  peccatum  esse  supra 
modum  peccans  per  mandatum. 

Itaque  responsio  Pauli ,  qua  legem  ex- 
cusat ,  consistit  in  illis  duobus  vocabulis, 
occasione  accepta ,  quibus  exponit,  quo- 
modo  per  legem  existant  passiones  pec- 
catorum,  sive,  quod  niinc  aliis  verbis  re- 
petit,  quomodo  peccatum  per  mandatum 
operetur  in  nobis  omnem  concupiscentiam, 

denique,  quomodo  (quod  infra  dicet)  'per 
illud  nos  seducHt  et  occidat. 

Porro  nomiue  peccati  non  diabolus  si- 
gnificatur ,  ut  post  Methodium  vult  com- 
mentator  Ambr.  hic  et  in  sequentibus ,  a 
qua  sententia  nec  abhorreut  Origenes  et 
Theophylactus;  sed  illud  peccatum  intel- 
ligitur,  de  quo  dixit  iu  capite  superiore : 
I^^on  ergo  regnet  peccatum  in  vestro 
mortali  corpore,  et  de  quo  plura  hocca- 
pite ;  scilicet  habiiualis  concupiscentia, 
fons  et  fomes  peccatorum. 

Est  igitur  hic  sensus :  Concupisceutiae 
vitium,  in  me  lateus,  occasione  mandati  il- 
lius:  Non  concupisces ,  per  illud  ipsum 
excitavit  et  produxlt  in  me  omne  geuus 
pravorum  desideriorum  ;  ac  si  dicat :  Multo 
latius  grassari  coepit  quam  ante,  tanquam 
ipsa  prohibitione  lacessitum;  quemadmo- 
dum  de  filiis  Israel  legitur  Judicum  2. , 
qtiod  audientes  mandata  Dei ,  omnia 
fecere  contraria.  Nam,  ut  alibi  dicit  Apo- 
stolus:  virtus  peccati  lex,  1  Coriuth.  15. 
Vehementius  euim  inardescit  coucupis- 
ceutiae  flamma,  dum  lege  premitur.  Et 
notum  est  illud  poetae :  Nitimur  in  ve~ 
titum  semper.  Cujus  causa  est,  ut  censet 
Hugo,  naturalis  amor  libertatis,  quae  re- 
striugi  videtur  et  minui  per  legem ,  cui 
proinde  natura  corrupta  resistens,  in  con- 
trarium  nitltur. 

Quamquam ,  quod  nonnuUi  Hebrais- 
mum  hic  faciuut,  omnem  concupiscentiam 
interpietantes  concupiscentiam  auctam  et 
consummatam ,  non  put  >  necessarium. 
Nam  augmentum  ejus  et  maguitudo  satis 
intelligitur  ex  eo ,  quod  latius  sese  pro- 
ferat.  Deinde  augmentum  illud  ad  habitum 
pertinet,  de  quo  iufra,  ut  fiat  supra  tno- 
dum  peccans  peccatum  per  mandatum. 
Hic  autem  sermo  est  de  actibx;s  ab  illo 
peccato ,  velut  habituali  pvincipio,  pro- 
fectis. 

Qnidam  pro  verbo ,  operatum  est,  ma- 
lunt  substitui  perfecit,  quod  putaut  signi- 
ficari  Graeco  verbo  y.aTV.p~(doa-o.  Verum 
ox  sequentibus  constabit  non  plus  signifi- 
cari,  quani  quod  reddiditnoster  interpres; 
pro  quo  Erasmus,  genuit,  tametsi  hic  ser- 
mo  est  de  coucupiscentiae  motibus  non 


qualibuscumque ,  sed  perductis  usque  ad 
consensum  voluntatis. 

Sine  lege  enim  peccatum  mortuum 
erat.  Augustiuus  in  expositione  prop. 
hnjus  et  quaest.  1.  ad  8impl.  legit:  mor- 
tuum  est.  Neque  enim  in  Graeco  verbum 
exprimitur,  tametsi  rectius  suppletur  erat, 
ut  et  ab  Erasmo  factum.  Nam  sequitur 
eodem  tempore  :  Ego  autem  vivebam  etc. 
Pelagius  hunc  locum  exponens ,  ita  scri- 
bit:  Si,  cum  lex  non  esset,  peccatum 
mortuum  est,  insaniunt ,  qui  de  Adam 
per  traducem  asserunt  venire  peccatum. 
Sic  ille,  detorqueus  Apostoli  verba  ad  suam 
haeresim ,  qua  negat  originale  peccatum. 
Nec  euim  id  ex  iis  verbis  ullo  modo  con- 
sequeus  est,  praesertim  curu  non  infantium 
persouam  hic  assumat  Apostolus,  ut  vult 
Pelagius,  sed  adultorum. 

Dicit  ergo  peccatum  siue  lege  moi'tuum 
fuisse ,  non  simpliciter ,  quasi  non  esset, 
sed  vehit  mortuum,  idque  hac  duplici  la- 
tiuue :  quia  non  coguoscitur,  nisi  per  le- 
gem ,  ut  pauho  ante  dictum  est;  et  quia 
vires  suas  nou  exer cebat ,  quemadmodum 
^postea,  lege  superveuieute.  Cousopitum 
quippe  erat ,  donec  a  lege  excitaretur. 
Uude  nec  necesse  est ,  ut  antea  vixerit, 
quod  hoc  sensu  mortuum  dicitur. 

9.  Ego  autem  viuebam  sine  lege  ali- 
quando.  Vivebam,  id  est,  videbar  vivere 
vita  justitiae,  latente  videlicet  peccato, 
quia,  cum  sine  legis  essem  cognitione, 
peccatnm  etiam  ipsum  non  cognoscebam  ; 
ideoque  uec  legem  praevaricabar.  Memi- 
neris  ,  Apostolum  quodammodo  transferre 
ad  siugulos  statum  universum  geueris  hu- 
mani,  ut,  sicut  humauum  geuus  primo  ca- 
ruit  lege,  postea  legem  accepit,  saltem  in 
uno  popuio  Judaico,  ac  tandem  vocatum 
est  ad  gratiam ,  sic  iutelligatur  res  sese 
liabere  in  singulis,  quorum  hic  personam 
Paulus  assumit,  ut  aute  dictum  est.  Quod 
quidani  non  advertentes  coacte  satis  in- 
terpretautur ,  Paulum  loqui  secuudum  il- 
lud  tempus ,  quo  lex  Mosi  noudum  erat 
data. 

Sed  cum  venisset  mandatum ,  pecca- 
tum  revixit.  Sensus  est:  Postquam  vero 
mandatum  illud  legis:   Non  concupisces, 

in  notitiam  meam  venisset,  revixit  in  me 
peccatum.  Quod  intellige  factum  duobus 
modis,  quibus  e  contrario  diximus  pecca- 
tum  sine  lege  mortuum  esse :  scilicet  per 
cognitionem  ipsius,  quam  lex  praestat,  et 
consequenter  per  malorum  desideriorum 
exuberantiam  ,  quae  occasionem  habet  ex 
lege. 

Cajetanus  mandatum  intelligit  datum 
in  Paradiso.  Sed  quomodo  per  illud  man- 
datum  revixerit  peccatum,  cum  nec  latens 
peccati  fomes  tunc  esset  in  homine ,  non 
potest  ab  eo  commode  secundum  scriptu- 
ram  explicari. 

Quaeres ,  si  revixit  peccatum ,  quando 
vixerit  antea?  Respondet  Augustinus 
quaest.  1.  ad  Simpl. ,  et  lib.  contra  duas 
epist.  Pelag.  cap.  9.,  vixisse  in  primo  ho- 
mine  peccante.  Quamquam  simpliciter  in- 
telligi  potest,  revixit ,  id  est,  excitatum 
est,  et,  ut  idem  Augustinus  exponitprop. 
38.,  apparere  coepit. 

10.  Ego  autem  mortuus  sum.  Vel, 
mortuus  fui.  Verbaliter  enim  hoc  acci- 
piendum,  nam  Graece  est  a7t£t>avov.  Ex- 
ponitur  autem  dupliciter.  Uno  modo : 
Postquam  revixit  peccatum,  ego  mortuus 
sum  morte  animae  ,  cui  vita  justitiae  op- 
ponitur ;  non  tamen  quomodocumque  mor- 
tuus,  quia,  etiam  sine  lege  vivens,  revera 
mortuus  eram ,  sed  morte  manifestaria, 
propter  manifestam  legis  praevaricatio- 
nem  ,  ut  jam  nec  apparenter  viverem. 

Aliter,  et  melius :  Mortuus  fui,  id  est, 
manifeste  factus  obnoxius  morti  aeternae, 
propter  manifestam ,  ut  dictum  est,  legis 
transgressionem.  Nam  mortem  aeternam 
intelligi,  quae  transgressionis  est  poena, 
plane  suadent,  quae  sub  finem  capitis  su- 
perioris  dicta  sunt  huic  loco  consentanea : 
Finis  illorum  mors  est ,  et:  stipendia 
peccatimors,  et,  quod  hic  paulo  ante 
dictum  de  passionibus  peccatorum :  JJt 
fructificarent  morti.  Quae  quidem  mor- 
tis  acceptio  totum  hunc  Apostoli  contex- 
tum  reddit  intellectu  planiorem. 

Et  inventum  est  miki  mandatum, 
quod  erat  ad  vitam,  hoc  esse  ad  mortem. 
Quod  erot  ad  vitam ,  Graece ;  quod  ad 
vitam,  ut  possit  intelligi  erat,  aut  est, 


aut  institutum  est,  aut  quid  simile.  Ordo 
verbornm  et  sensus  est :  Et  sic  re  ipsa 
comperi,  legem,  seu  legis  mandatum  illud, 
de  quo  .supra,  quod  a  Deo  datum  fuit  et 
per  se  ordinatum,  ut  hominem  perduceret 
ad  vitam  et  salutem ,  juxta  illud  Levit. 
18. :  Quae  faciens  homo  vivet  in  eis,  hoc 
ipsum  mihi  cedere  ad  mortem,  quia  morti 
aeternae  me  palam  reddidit  obnoxium, 
Alii  de  vita  justitiae  et  morte  peccati  in- 
terpretantur ;  sed  minus  probabiliter ,  ut 
dixi.  Jam  quomodo  mandatum  fuerit  ad 
mortem,  ne  rursus  ipsum  mandatum  accu- 
sare  videatur,  repetita  superiore  excusa- 
tioiae  declarat,  ut  sequitur: 

11.  Nam  peccatum,  occasione  accepta 
per  mandatum,  seduxit  me,  et  per  illud 
occidit.  Seduxit,  Graece  isT^Tia^trjOS ,  de- 
cepit.  Et  sensus  est:  Peccatum ,  id  est, 
fumes  ille  peccati ,  per  mandatum ,  quo 
utebatur  tanquam  occasione  (magis  enim 
allubescunt  vetita),  decepit  me  et  aberrare 
fecit;  non  quod  antea  justus  essem ,  sed 
quia  longius  me  abduxit  a  via  justitiae; 
simul  et  per  ilhid  occidit,  vel  morte  spiri- 
tuah ,  videlicet  praevaricatorem  me  fa- 
ciens ,  qui  prius  vivere  videbar;  vel  po- 
tius  occidit,  id  est,  reatui  mortis  aeternae 
subjecit.  Ubi  rursus  intellige,  ut  per  occa- 
sionem ,  nam  illud ,  occasione  accepta, 
etiam  huc  referendum  est. 

Nec  mirum ,  si  peccatum  occidit  per 
mandatum ,  quando  et  ipsum  maudatum 
occidere  dicitur,  quia,  cum  sanare  non 
possit,  mortem  suis  transgressoribus  com- 
minatur  et  irrogat.  Ita  namque  dictum 
est  2  Cor.  3, :  Litera  occidit.  Qui  peccati 
nomine  diabolum  intelligunt,  et  haec  a 
Paulo  dicta  vohmt  in  persona  protoplasti, 
vel  ex  eo  redarguuntur,  quod  scriptura 
nou  Adam,  sed  Hevam  testatur  a  diabolo 
deceptam  fuisse ,  Gen.  3. ,  2  Cor.  11.  et 
1  Tim.  2. 

12.  Itaque  lex  quidem  sancta,  et  man- 
datum  sanctum,  et  justum  et  bonum. 
Merito  sive  lex,  sive  mandatum  haec  epi- 
theta  sibi  vindicat,  quia  non  pvaecipit,  nisi 
quod  sanctum ,  et  jastum  et  bonum  est; 
nec  prohibet,  nisi  his  coutraria.  Proinde 
non  accidit  vitio  legis  aut  mandati,  quod 

horno  lege  accepta  fiat  deterior,  sed  ipsius 
hominis  vitio  ,  qui  carnalis  est,  ut  paulo 
post  ab  ipso  Apostolo  plenius  explicabitur. 

Inter  legem  et  mandatum  hoc  videtur 
interesse,  quod  lex  sit  comprehensio  man- 
datorum  alicujus  legislatoris,  ut  lex  Mosi, 
lex  Christi;  mandatum  vero  unaquaeque 
pars  legis,  qua  quippiam  praecipitur  aut 
prohibetur;  ut  in  re  praesenti  decalogus 
est  lex  complectens  decem  mandata,  man- 
datum  vero  :  Non  concupisces ,  aut  certe 
quodlibet  in  lege  expressum.  Uude  sermo 
Apostoli  suppleri  potest  hoc  modo:  Lex 
quidem  sancta,  et  unumquodque  manda- 
tum  ejus  sanctum  etc.  Tertullianus  ad- 
versus  Marcionem  lib.  5.  cap.  13.  sic  al- 
legat:  Lex  sancta ,  et  praeceptum  ejus 
justum  et  bonum. 

Porro  tria  haec  epitheta  legis  ac  man- 
dati  sanctum,  justum,  bonum  ,  ita  distin- 
guit  S.  Thomas  tam  in  commentario,  quam 
l.  2.  quaest.  99.  art.  4.,  ut  sanctum  dica- 
tur  mandatum  quoad  caerimonialia,  justum 
quoad  judicialia,  bonum  quoad  moralia. 
Verum  Apostolus  proprie  respicit  ad  le- 
gem  moralem  ;  deinde  absolute  praemisit: 
lex  quidem  sancta. 

Quare  videtur  haec  tria  fere  pro  eodem 
habere,  licet  ita  distingui  possint,  ut  sanc- 
tum  dicatur  quodque  mandatum ,  id  est, 
punim  et  mundum;  justum,  quia  praeci- 
pit,  unicuique  reddi,  quod  suum  est;  bo- 
num,  quia,  si  servetur ,  vitam  praestat  ho- 
uiini.  Sic  1  Tim.  1.:  Bona  est  lex ,  si 
nuis  ea  legitime  utatur. 

1 3.  Quod  ergo  honum  est,  mihi  fac- 
tuin  est  mors?  Intellige  causaliter.  Grae- 
ce :  Ergo  bonum  mihi  factum  est  tnors'? 
ut  etiam  ita  reddi  possit:  Quod  ergo  bo- 
num  erat ,  7nihi  factum  est  mors?  Sen- 
sus :  Num  igitur  mandatum,  quod  est,  aut 
erat  per  se  bonum,  mihi  factum  est  morti- 
ferum,  id  est  causa  mortis?  scillcet  ejus, 
quae  est  poena  transgressionis,  ut  dictum 
est  supra. 

Absit.  Indicat  absurditatem  tam  conse- 
quentis,  quam  consequentiae.  Nam  et  per 
se  absurdum  est,  legem  Dei  proprie  cau- 
sam  esse  mortis,  et  pessime  coUigitur  hoc 
ex  eo,  quod  peccatum,  occosione  accepta 

per  mandatum,  seduxit  me,  et  per  iltud 
occidit.  Discernenda  est  enim  causa  ab 
occasione ,  quae  non  est  proprie  causa ; 
similiter  usus  rei  discernendus  ab  abusu. 
Veram  igitur  causam  nunc  subjicit. 

Sed  peccatum,  ut  appareat  peccaturn, 
per  bonum  operatum  est  mihi  mortem. 
Locum  hunc  aliter  Latini  distinguunt , 
aliter  Graeci.  Secundum  Latinos  sensus 
est :  Sed  peccatum,  ut,  quantum  sit  ma- 
lum,  evidenter  appareat ,  occasione  man- 
dati,  quod  in  se  bonum  est,  operatum  est 
in  me  mortem ;  id  est,  rem  bonam  vertit 
in  meam  perniciem;  quod  est  argumen- 
tum  insignis  malitiae.  Sic  praeter  alios 
exponit  Augustinus  serm.  11.  de  verbis 
Apostoli. 

Graeci  distinguunt  et  exponunt  hoc 
pacto  :  sed  peccatum,  supple  ex  interro- 
gatione  praecedenti ,  mihi  factum  est 
mors ,  quia  nimirum  per  se  tale  est ,  ut 
mortis  reum  me  faciat,  dum,  suis  motibus 
ad  peccandum  sollicitans,  etiam  occasione 
legis  in  apertam  transgressionem  me  im- 
pellit.  Deinde  sequitur:  ut  appareret 
peccatum  per  bonum  ^nihi  operans  mor- 
tem,  quod  duobus  modis  exponi  potest. 

Primum  quidem,  si  participium  xaxsp- 
yaCo/J.£vr^  operans ,  juxta  Graecam  con- 
suetudiuem  h»co  verbi  infinitivi  posituui 
intelligatur.  Quod  secuti  Erasmus  et  Hen- 
teuius  ita  verterunt :  ut  appareret  pec- 
catum  per  id ,  quod  erat  bonum,  mihi 
gignere  mortem.  Cujus  sensus  est:  At- 
que  ita  jam  manifeste  peccatum  per  id, 
quod  bonum  est,  parit  mihi  mortem ,  ut- 
pote  per  apertam,  ut  dictum  est ,  legis 
praevaricationem  me  reddens  aeternae 
morti  obuoxium. 

Aliter  hoc  modo :  Sed  peccatura  mihi 
factum  est  mors ;  nimirum  (ut  aj^pareat, 
quale  quantunique  sit  malum)  ].'e.rboimm 
operando  mihi  mortem,  id  est,  per  legem. 
Qui  sensus  clarior  est,  magisque  conso- 
nat  Graecorum  commentariis.  Caeteruia 
distiuctio  Latinorum  aegre  sonsistit  cum 
Graeca  lectione.  Quamlibet  ex  his  tribus 
ex])Ositionem  sequaris,  jiarticula  ut  acci- 
pieuda  ost.   ut  non  causam  fin;ileiii.    sed 

eventum  denotet,  quemadmodum  et  iu  eo, 
quod  sequitur: 

Ut  fiat  supra  modum  peccans  pecca- 
tum  per  mandatum.  Ut  fiat,  vel,  ut  fie- 
ret.  Supra  modum ,  Graece,  xa^  ump- 
^oXr^v,  secundum  excessum,  id  est,  ex- 
cellenter,  majorem  in  modum.  Pro  parti- 
cipio  peccans  in  Graeco  nomen  est  dfxap- 
TdjXoc:,  id  est,  peccator  seu  peccatrix. 
Nam  ejus  substantivum  djiapTca^  foemi- 
ninum  est,  velut  si  Latine  diceretur,  pec- 
catrix  peccantia,  sive,  ut  Tertullianus  lo- 
quitur,  delinquentia.  B.  Augustinus  pas- 
simlegit:  peccator  peccatum ,  ut  in  ex- 
positione  propositionis  40.,  quaest.  1.  ad 
Simplicianum ,  et  quaest.  66.  inter  83. 
Item  serm.  6.  de  verbis  Apostoli  cap.  4., 
et  lib.  13.  de  civitate  Dei  cap.  5.,  idque 
juxta  fidem  veterum  exemplarium ,  nisi 
qiiod  indoctus  scriba  alicubi  conjunctio- 
nem  putaverit  interponendam ,  peccator 
acpeccatum;  alias,  peccator  aut  pec- 
catum. 

Hieronymus  quidem  ad  Algasiam  scri- 
bens,  legit :  peccans  peccatum,  sed  partici- 
pium  nominaliter  exponit,  dum  ait :  Atque 
ita  factu))>  est,  ut  peccatum,  quod  prius- 
quam  haberem  intelligentiam ,  absque 
peccato  erat,  per  praevaricationem  man- 
dati  incipiot  mihi  esse  peccantius  pec- 
catum. 

Denique  Ruffinus  in  commentario  Ori- 
genis  ita  transtulit:  peccator  peccatum, 
haec  addens  de  suo :  Quod  autem  dixi- 
nms,  peccatum  peccator,  maluimus  vi- 
tium  sermonis  recipere ,  quam  sensum 
Apostoli  non  integre  exprimere,  quia  in 
Latino  sermone  angustavit  nos  nomen 
peccati,  quod  neutro  genere  declinatur, 
in  Graeco  vero  foemininum  est,  et  ideo 
peccatorem  ipsum  nos  appellavimus. 
Nam  ibi  peccatrix  appellari  potest.  Haec 
ille. 

Loquitur  autem  Apostolus  de  peccato, 
velut  de  persona  quapiam,  non  hic  modo, 
verum  etiam  in  superioribus ,  dum  ei  tri- 
buit  operari,  mortuum  esse,  reviviscere, 
seducere  et  occidere.  Quare  et  peccare, 
seu  peccatorem  esse,  simili  tropo,  et  qui- 
dem  valde  apposite  ei  tribuitur. 


Sensus  :  Adeoque  illud  ipsum  peccatum, 
in  me  latens ,  occasione  mandati  factum 
est  tanquam  ingens  peccator,  dum  in  me 
operatur  omnem  concupiscentiam ,  et  in 
apertam  praevaricationem  impellit,  insu- 
per  et  occidit.  Videtur  August.  serm.  6. 
de  verbis  Apost.  partem  hanc  causaliter 
exponere.  Sic  enim  ait :  Quid  est  supra 
modum?  Ut  addatur praevaricatio.  Da- 
ta  est  ergo  lex  illa,  ut  inveniretur  infir- 
mitas.  Parum  est  hoc,  non  solum  ut 
inveniretur,  sed  etiam  ut  augeretur ,  et 
vel  sic  medicus  quaereretur.  Verum  quod 
dicit :  ut  augeretur,  de  permissione  hu- 
jusraodi  augmenti  accipiendum  est.  Hanc 
enim  Deus  intendit  per  legem ,  ut  alibi 
diximus. 

14.  Scimus  enim,  quia  lex  spiritualis 
est.  Perspicuum  est,  inquit,  non  esse  cul- 
pam  legis,  dum ,  ea  accepta,  pejor  quis 
efficitur.  Scimus  enim ,  quicumque  recte 
sapimus,  legem  spiritualem  esse,  quia 
praecipit  ea,  quae  observata  spiritualem 
et  justum  reddunt  hominem.  Dicitur  au- 
tem  tam  lex,  quam  homo,  spiritualis,  vel 
a  spiritu  hominis ,  id  est,  mente,  cui  car- 
nem  opponit  inferius  ,  dicens :  Ego  ipse 
mente  servio  legi  Dei,  carne  autem  legi 
peccati.  Vel  potius  a  Spiritu  sancto ,  cui 
passim  carnem  opponit,  ut  Gal.  5. :  Caro 
concupiscit  adversus  spiritum ,  spiritus 
autem  adversus  carnem,  et  alibi,  sicut 
suis  locis  videbitur.  Quomodo  autem  cum 
hac  Apostoli  sententia  non  pugnet,  quod 
Heb.  7.  legem  Mosaicam  vocat  legem 
mandati  carnalis,  id  eo  loco  exponemus. 

Ego  autem  carnalis  sum.  Ab  hoc  loco 
usque  ad  finem  capitis  utrum  in  persona 
hominis  sub  lege  constituti ,  au  sub  gra- 
tia,  loqiiatur  Apostolus,  non  parva  quae- 
stio  est.  Augustinus  quidem  quaest.  66. 
lib,  83.  quaest. ,  et  in  proposit.  expositis 
hujus  epist. ,  nec  non  quaest.  1.  ad  Sim- 
plician. ,  interpretatur  de  homine  sub  lege 
constituto,  in  quo  adhuc  regnat  peccatum, 
quique  hictatur  quidem  cum  peccato,  sed 
carnis  infirmitate  victus  succumbit. 

Eadem  est  expositio  Graecorum,  Ori- 
geuis  et  Chrysostomi,  quos  secuti  sunt 
Theodoretus,  Theophylactus  et  Oecume- 

nius.  Item  Basilii  in  regulis  brevioribus 
interrogatione  decima  sexta ,  Latinorum 
autem  Pseudambrosii  et  Sedulii.  Item  Pe- 
lagii  tam  in  commentario,  in  quo  sensum 
hunc  diligenter  inculcat,  quam  libro  3.  de 
libero  arbitrio,  ubi,  referente  Augustino, 
libro  in  gratia  Christi  cap.  39.,  scribit 
omnes  ecclesiasticos  viros  asserere,  Pau- 
lum  haec  in  peccatoris  et  sub  lege  adhuc 
positi  persona  dixisse. 

Placuit  hic  sensus  Ljrano  et  Carthu- 
siano,  eundemque,  ut  probabiliorem ,  am- 
plectitur  ac  defendit  inter  neotericos  Fr. 
Toletus ,  tum  in  commentario,  tum  in  pe- 
culiari  tractatu.  Pro  his  autoribus  facere 
imprimis  videtur,  quod  dicit  Apostolus,  se 
carnalem  esse ,  et  sub  peccato  venunda- 
tum ;  deinde  quod  in  consequentibus  af- 
firmat ,  non  quod  bonum  est ,  sed  quod 
malum,  se  agere;  quod  denique  captivum 
se  teneri  dicit  in  lege  peccati.  Quae  certe 
in  hominem  sub  gratia  constitutum  non  vi- 
dentur  competere. 

Vei-um  idem  Augustinus  in  scriptis  suis 
posterioribus ,  priori  sententia  retractata, 
de  homine  justo  et  sub  gratia  constituto 
totum  hunc  locum  exponit  etexponendum 
docet;  posteaquam  videlicet,  Pelagiano- 
rum  disputationibus  excitatus,  contextum 
et  scupum  Apostoli  diligentius  considera- 
vit,  lectis  etiam,  ut  ait,  quihusdam  divi- 
norum  tractatoribus  eloquiorum.  Loca 
sunt  libro  1.  retractat.  cap.  23.  et  26. ,  et 
libro  2.  cap.  1.  Item  libro  3.  contra  Ju- 
lian.  cap.  ult.,  et  lib.  6.  cap.  23.  Quo  po- 
stremo  loco  ostendit,  etiam  alios  ecclesiae 
doctoi'es  hoc  modo  Pauhim  intellexisse, 
nominatim  Hilarium  ,  Gregorium  Nazian- 
zenum  et  Ambrosium,  quorum  verba  jam 
ante  recitaverat  libro  2.  cap.  3.  4.  et  5. 

Jam  in  hanc  sententiam  phira  qui  vo- 
let,  legat  eundem  August.  semi.  5.  et  12. 
de  verbis  Apost, ,  et  serm.  43.  de  temp. 
Item  libro  de  contin.  cap.  8. ,  libro  1.  de 
nupt.  et  concup.  cap.  27.  et  sequentibus, 
et  libro  de  praedestinatione  sanctorum 
cap,  4.,  et  quae  ex  Augustino  Beda  colle- 
git  ad  hunc  locum. 

Quomodo  autem  omnia,  quae  deinceps 
usque  ad  finem  capitis  dicuntur,  rectissi- 


me  Paulo  accommodentur,  praeter  loca 
nunc  citata,  prolixe  docet  idem  Augnsti- 
nus  libro  1.  contra  duas  epist.  Pelag.  cap. 
8.  10.  et  11. 

Sed  et  Hieron.,  quamvis  aliquando  pro- 
pensior  fuerit  in  priorem  sententiam,  ut  in 
epist.  ad  Algas.,  et  in  comment.  Danielis 
cap.  3.  ad  illa  verba  trium  puerorum : 
Peccavimus,  inique  egimus,  alias  tamen, 
ut  in  epistola  ad  Eustochium  de  custodia 
virginitatis,  diserte  affirmat,  Paulum  haec 
de  se  scribere,  quando  jam  corpus  suum 
castigaverat  et  in  servitutem  redegerat. 
Et  quidem  in  ea  sententia  Hieronymum 
permansisse  verisimile  est.  Nam  muUo 
post,  exorta  Pelagianorum  haeresi,  in  li- 
bro  2.  dialogi  adversus  eos  scripti  cap.  1., 
cum  Pelagio  disputaus,  ex  professo  docet, 
Apostolum  haec  dicere  in  sua  et  justorum 
persona. 

Id  ipsum  plane  cum  supradictis  et  ante 
eos  sensit  Methodius  martyr,  qui  apud 
Epiphanium  in  haeresi  64. ,  quae  est  Ori- 
genistarum ,  primum  verbis  Procli  cujus- 
dam  ,  quae  commemorat ,  deinde  et  suis, 
admodum  diserte  et  copiose  sensum  hunc 
Pauli  prosequitur. 

Ex  quibus  jam  facile  intelligas,  falsum 
esse,  quod  dicebat  Pelagius,  omues  ec- 
clesiasticos  scriptores  de  loci  hujus  intel- 
lectu  secum  sentire. 

Quod  autem  ad  posteriores  attinet  La- 
tinos,  Augustini  sententiae  sufiragantur 
Prosjier  libro  contra  Collat.  cap.  8.,  Greg. 
moral.  lib.  19.  cap.  5.,  et  lib.  29.  cap.  15., 
nec  non  exposit.  in  librura  1  Reg.  libro 
5.  cap.  1.,  Hugo  Victorinus  in  quaest.  hu- 
jus  loci,  Hervaeus  iu  comment. ,  Lombar- 
dus  item  et  Aquinas ,  quorum  quidem 
nterque  priorem  etiam  sensum  adferunt, 
sed  hunc  posteriorem  illi  praeferre  non 
dubitant,  addita  docta  ejus  explicatione. 
Ilis  addo  Cajetanum,  Joan.  Hasselanum, 
ejusque  discipulum  Sasboldum,  et  ex  po- 
stremis  inter  alios  Benedictura  Pererium, 
qui,  collectis  Augustini  variis  locis  et  ra- 
tionibus,  hunc  sensura  priori  longe  docet 
anteponendum.  Praetereo  scholasticos 
doctores,  qui  pleriquc  hic  Augustinum  se- 
quuntur,  et  alios  nonnullos ,  qui  miscent 
10* 

utrumque  commeutariuin ,  etsi  in  Augu- 
stini  partem  proniores ,  ut  Primasium  et 
Haimonem. 

Igitur  istorum,  quos  dixi,  sententia  est, 
Apostolum  bic  et  deinceps  loqui  in  sua 
ipsius  persona,  et  omnium  eorum,  qui, 
quantumvis  sentiant  in  se  legem  quandam 
repugnantem  legi  mentis  suae,  id  est,  con- 
cupiscentiae  fomitem,  cujus  motibus  inci- 
tantur  ad  ea ,  quae  divinae  legi  contraria 
sunt,  jam  renati  tamen  et  sub  gratia  con- 
stituti ,  mente  ac  voluntate  conquiescunt 
in  lege  Dei.  Qui  sane  commentarius  ad- 
modum  consentaneus  est  textui  et  scopo 
Pauli,  qui  docere  vult  hominem,  iii  Christo 
renatum,  non  amplius  obnoxlum  esse  dam- 
nationi,  quamvis  adhuc  carne  serviat  legi 
peccati,  dum  tamen  ipsa  mente  serviat 
legi  Dei,  et  ucn  secundum  carnem  ambu- 
let,  ut  dicitur  in  fine  hujus  capitis,  et  ini- 
tio  sequentis. 

Jam  pro  hoc  intellectu  primum  facit  in 
contextu  mutatio  temporis.  Cum  enim  in 
praecedentibus  ab  eo  loco :  Sed  peccatum 
non  cognovi,  de  se  in  praeterito  locutus 
fuisset  Apostolus,  ut  qui  aliquando  fuerat 
sub  lege,  nunc  de  se  eodem  secundum 
praesens  tempus  loquitur  dicens :  Ego 
autem  carnalis  mm,  et  quae  sequuntur 
«sque  ad  finem  capitis ;  alioqui  certe  dic- 
turus,  ego  autem  carnalis  fui  ,  et  caetera, 
si  ista  secundum  idem  tempus  eundemque 
statum,  quo  superiora,  de  se  dicta  vellet 
intelligi.  Quamvis  igitur  personam  non 
mutet,  tempore  tamen  mutato,  simul  etiam 
iudicat  mutationem  in  eodem  homine,  qui 
prius  sub  lege  et  per  legem  transgressor 
factus ,  postea  ad  statum  gratiae  transla- 
tus,  adhuc  tamen  experitur  in  se  pugnam 
quotidianam  carnis  adversus  spiritum  re- 
bellantis.  Hoc  argumentum  ,  a  mutatione 
temporis  sumptum  magis  adhuc  probabile 
fiet  ex  iis,  quae  dicuntur  infra  versu  17. 
et  20.,  ut  ibi  videbis. 

Confirmant  deinde  sensum  hunc  ipsa 
Apostoli  verba  ,  quibus  utitur  in  sequen- 
tibus:  Non  quod  volo ,  hoc  ago ,  sed 
(juod  odi,  illud  facio,  et :  Non  ego  ope- 
ror  iUud.  Item  :  Consentio  et  condelector 
Ugi  DtL  Deuique  illud,  quod  ex  praece- 


dentibus  concludit,  et  simili  cum  illis 
schemate  dictum  est:  Igitur  ego  ipse 
mente  servio  legi  Dei.  Nam  qua  fronte 
dicet  haec  Judaeus ,  aut  dieentem  quis 
ferat ,  si  praedicans  ,  nun  furandum  ,  nec 
moechandum,  furatur  tamen  et  moechatur, 
et  caetera  facit,  quae  lege  prohibentur? 
Quare  ad  personam  hominis  sub  lege  con- 
stituti ,  et  adhuc  in  regno  peccati  versan- 
tis,  haec  omnia  pertinere .  nullo  modo  ve- 
risimile  est. 

Accedit  ejusdem  Apostoli  locus  adGal. 
5. ,  ubi  de  carne  et  spiritu  loquens,  haud 
dubie  ad  renatos,  sic  ait :  Haec  enim  sibi 
invicem  adversantur ,  ut  non ,  quae- 
cumque  vultis,  illo  faciatis.  Quae  verba 
cum  persimilia  sint  iis,  quae  hic  leguntur : 
Video  aliam  legem  in  membris  meis,  re- 
pugnantem  legi  mentis  meae ,  et:  Non 
enim,  quod  volo,  hoc  ago,  et :  Velle  ad- 
jacet  mihi,  perflcere  autem  bonum  non 
invenio ,  satis  profecto  osfendunt,  etiam 
hunc  locum  ad  personam  hominis  renati 
ac  spiritualis  esse  referendum ,  cui  cum 
carne  bellum  est  intestinum  atque  conti- 
nuum. 

Quae  vero  pro  diversa  seutentia  facere 
videbantur,  quo  sensu  dicta  sint,  ex  con- 
sequentibus  elucescet,  maxime  ex  illa 
conclusione,  qua  clare  distinguendo,  dicit 
Apostolus,  se  mente  servire  legi  Dei,  came 
autem  legi  peccati.  Quae  distinctio  p.ro 
commentario  est  ad  caetera,  quae  hic  ob- 
scurius  dicta  videntur. 

Quod  ergo  dicit:  Ego  autem  carnalis 
sum ,  intellige  non  meute ,  sed  carne  ad- 
huc  concupiscente  contra  spiritum.  Quod 
non  est  absolute  carnalem  esse ,  sed  se- 
cundum  aliquid,  quatenus  scilicet  homo 
per  gratiam  renovatus  adhuc  fomitem 
peccati  circumfert,  assidue  commoventem 
in  ipso  peccandi  desideria.  Qui  autem 
hoc  tantum  modo  oarualis  est,  is  simpli- 
citer  est  spiritualis,  utpote  legi,  quae  spi- 
ritualis  est,  consentiens,  et  proinde  Deo, 
qui  legem  dedit. 

Porro  connectuntur  haec  cum  superio- 
ribus.  Nam  doce  e  vult  Apostolus,  etsi 
jam  in  Christo  renati  non  amplius  simus 
sub  lege,    cujus    occasione   peccatum  in 

nobis  operabiatur  omnem  concupiscentiam, 
peccatum  tamen  illud  non  ita  penitus  in 
nobis  exstinctum  esse,  quin  remaneat 
concupiscentiae  fomes,  occulta  peccandi 
desideria  identidem  in  nobis  excitans. 
Quae  tamen,  cum  ad  agonem  relicta  sit, 
nocere  non  consentientihus,  sed  virili- 
ter  per  Christi  Jesu  gratiam  repugnan- 
tibus,  non  valeat,  ut  loquuntur  patres 
concilii  Tridentini  sess.  5.  cap.  5.  Id  enim 
est,  quod  hic  ad  extremum  infert  Aposto- 
lus:  nihil  esse  nunc  damnationis  iis, 
qui  sunt  in  Christo  Jesu,  qui  non  se- 
cundum  carnem  ambulant. 

Venundatus  sub  peccato.  Graece,  sub 
peccatum,  id  est,  ut  quidam  exponunt, 
ad  peccatum  faciendum,  ut  alii  melius, 
in  servitutem  peccati,  tanquam  domini. 
Nam  bujusmodi  sensum  postulare  videtur 
praepositio  Graeca  cum  accusativo.  Cae- 
terum  Hebraica  phrasis  est,  venundatum 
esse  sub  peccatum,  qua  ninlirum  signifi- 
catur  quis  tutus  addictus  obsequio  et  ser- 
vitutipeccati.  Xam  simili  locutione  3  Reg. 
21.  legitur  Achab,  rex  Israel,  fuisse  ve- 
nundatus,  ut  faceret  malum  :  ut  si  di- 
cas,  in  servitutem  venditus  ad  faciendum 
malum,  tanquam  proprium  opus,  cui  a 
domino  suo  velut  servus  addictus  esset. 
Idem  quoque  de  quibusdam  apostatis  Ju- 
daeis  dicitur  1  Machab.  1. 

Verum  quod  simpliciter  de  ilUs  dixit 
scriptura,  hoc  Paulus  de  se  et  quolibet 
justo  non  simpliciter  dictum  vult  iiitelligi, 
sed,  ut  ante  dixi,  secundum  aliquid,  id 
est,  secundum  carnera;  ut  sensus  sit: 
Carne  adhuc  servus  sum  peccati;  quo- 
modo  dicit  in  fine  capitis,  se  carne  ser- 
vire  legi  peccati.  Quo  etiam  seusu  sancta 
ecclesia,  B.  Gregorio  autore,  in  persoua 
omnium  fidelium  orat  dicens :  JJt  nos 
unigeniti  tui  nova  per  carnem  nativi- 
tas  liberet,  quos  sub  peccati  jugo  vetusta 
servitus  tenet.  Quam  Ecclesiae  orationem 
opponimus  iis.  quibus  al)snrdum  videtur 
in  persona  justi  bnminis  «lici,  quod  car- 
nalis  sit  et  vcninidatus  snb  peccato. 

Multi  veuditum  sub  jeccato  hominem 
interpretantur  iu  primu  paieiite,  qui  se 
et  omne  genus  suum  vendiderit  diabolo 


in  servitutem  peccati,  idque  pretiu  exiguae 
voluptatis,  quam  ex  peccato  percepit.  Sed 
prior  sensus  magis  est  germanus. 

15.  Quod  enim  operor,  non  intelligo. 
Graece,  non  cognosco,  id  est,  non  ap- 
probu,  non  consentio;  quiu  potius  impro- 
bu,  dissentio,  repugno.  Ad  affectum  enim, 
non  ad  intellectum  hoc  referendum  est,  ut 
patet  ex  sequentibus,  ubi  sunt  haec  vo- 
cabula,  velle,  nolle,  udisse.  Nam  quod 
ad  intellectus  seu  ratiunis  judicium  attinet, 
etiam  mali  saepe  faciunt,  quae  non  appro- 
bant.  Unde  illud  cujusdam  apud  poetam : 
Video  meliora,  proboque:  deteriora  se- 
quor.  Est  autem  nota  phrasis  scripturae, 
cognoscere  pro  approbare.  Igitur  hic  in- 
cipit  Apostolus  aperire,  qua  in  persona 
loquatur,  scilicet  ejus,  qui  pravis  concu- 
piscentiae  motibus,  quos  in  se  seutit,  con- 
sensum  non  adhibet. 

Cohaeret  autem  haec  par.s  cuni  ea,  quae 
proxime  praecedit,  hoc  modo  :  Carnalem 
me  esse,  et  venditum  sub  peccatum,  quam- 
vis  jam  renatus  sim,  inde  constat,  quia 
multa  operor,  quae  nun  approbo  ;  perinde 
ut  servi  empticii,  qui  multa  operautur  in- 
viti  ac  noleutes.  Operor  autem  non  mente. 
sic  enim  ea  cognoscerem,  id  est,  appro 
barem,  sed  carne  excitante  in  me  motus 
ac  desideria  peccandi.  Nec  male  dicit 
Apostulus,  se  operari  istiusmodi  motus, 
quamvis  eos  invitus  patiatur,  quia  motus 
et  appetitiunes  partis  inferioris  revera 
sunt  operationes  hominis  tanquam  suppo- 
siti,  licet  non  subjeotae  imperio  mentis  ac 
rationis.  Hinc  Augustinus  serm.  43.  de 
verbis  Domini,  loquens  de  concupiscen- 
tiae  motibus  involuntariis:  Ipsum,  inquit, 
concupiscere  facere  est.  Igitur  homo,  re- 
novatns  meute,  talia  non  solum  invitus 
patitur,  sed  etiam  invitus  agit.  Unde  ad- 
huc  sequitur: 

Non  enim ,  quod  volo  bonum.  hoc 
ago,  sed,  quod  odi  maluin,  illud  facio. 
Ita  multi  codices  Latini.  Sed  eorum  ma- 
gis  sinceram  puto  lectionem,  qui  bonum 
et  malum  umittunt.  Non  enim ,  quod 
volo,  hoc  ago ,  sed ,  (luod  odi ,  illud 
facio.  Neque  enim  plus  est  in  Graecis 
aut  Syriacis,  ut  nec  in  Latinis  probatio- 

ribus,  quibus  Laudensem  codicem  annu- 
mero.  Suffragantur  et  veteres,  Ambro- 
siaster,  Hierouymus  in  epistola  ad  Cte- 
siphontem,  Augustinus  serm.  12.  de  ver- 
bis  Apostoli,  et  aliis  locis  ante  citatis,  et 
ex  eo  Beda  in  collectaneis. 

Huc  adscribendi  malum  et  bonum  oc- 
casio  fuit  ex  simili  sententia  paulo  post 
sequente.  Ago  et  facio,  Graece  7ipaoaa> 
et  7ioid)j  idem  prorsus  Apostolo  signifi- 
cant.  Quod  iude  patet,  quia  in  altera  sen- 
tentia,  quam  dixi,  quaeque  hujus  repe- 
titio  est,  ea  transponit. 

Est  autem  sensus :  Non  enim  perficio 
id,  quod  mente  volo,  scilicet  malum.  Nam 
volo  non  concupiscere,  ne  quidem  carne, 
id  est,  non  sentire  motus  concupiscentiae; 
sed  id  non  praesto,  non  assequor.  Fa- 
cere  ergo  se  dixit  id,  quod  oderat,  ait  ex 
Augustino  Primasius^  non  affectu  con- 
sentiendi  et  implendi ,  sed  ipso  motu 
concupiscendi.  Sensus  hic  ex  sequenti- 
bus  amplius  patefiet. 

16.  Si  autem,  quod  nolo,  illud  facio, 
consentio  legi,  quoniam  bona  est.  Sive, 
quod  bona  sit.  Si,  inquit,  quod  mente 
non  volo ,  sed  odi ,  illud  ago,  videlicet 
carne  concupiscendo,  jam  consentio  legi, 
verbi  gratia  dicenti :  Non  concupisces, 
tanquam  bonae,  quia  voluntas  mea,  qua 
nolo ,  quod  facio ,  legi  consentanea  est, 
quae  vult,  me  hoc  nolle.  Itaque  cunsen- 
tio  legi,  non  solum  intellectu  judicans, 
quod  bona  sit,  verum  etiam  voiuntate  me 
ei  conformans.  Quod  utique  est  hominis 
justi  ac  mente  renovati.  Idque  amplius 
o.stendit  sequens  pericope. 

17.  Nunc  autem  jam  non  ego  operor 
illud,  sed  quod  habitat  in  me  peccatum. 
Graece :  Nunc  autem  non  amplius  ego 
etc.  Hoc  certe  homo  sub  lege  constitutus 
et  adhuc  dominio  peccati  subjectus  dicere 
non  potest.  Talis  enim  non  solum  carne, 
sed  etiam  meiite  ac  voluntate,  et  pi*oinde 
simpliciter,  operatur  mahim,  ut  bene  ob 
servavit  August.  lib.  1.  de  nuptii.s  et  cou- 
cupiscent.  cap.  29.  Quo  praeterea  facit, 
quod,  ut  dixi,  secundum  Graecam  lectio- 
nem,  a  qua  Latina  ver.sio  .'^ensu  non  dis- 
crepat,  dicitur :  Nunc  non  amplius. 


Exponit  autem  Apostolus,  quod  dixe- 
rat :  illud  facio,  ne  forte  male  intelliga- 
tur.  Et  sensus  est:  Quoniam,  reuovatos 
per  gratiam,  legi  consentio,  nunc  non 
amplius  ego  oper.jr  mahim,  sicut  facie- 
bam  constitutus  sub  lege,  sed  peccatum 
in  me  habitans  illud  operatur,  id  est,  cou- 
cupiscentia  mihi  iusita,  et  sedem  in  me 
fixam  babens,  pravos  motus  in  me  excitat 
non  consentiente.  Ea  cur  peccatmn  voce- 
tur  in  renatis,  expositum  est  ad  illud  ca- 
pitis  praecedentis :  Non  ergo  regnet  pec- 
catum  etc.  Recte  vero  nunc  dicit,  se  non 
operari  motus  illos  concupiscentiae,  quia 
non  operatur  ut  homo,  id  est,  ex  imperio 
vel  consensu  rationis.  Unde  ipse  homo, 
quatenus  homo,  patitur  eos,  non  operatur. 

Notanda  metaphora  inhabitationis  fre- 
quens  in  sacris  literis,  qua  siguificatur 
quippiam  ita  jugiter  adesse  aut  iuesse 
alicui,  utfixum  in  eo  domicilium  collocasse 
videatur.  Quod  maxirae  competit  in  fomi- 
tem  hunc  peccati,  quem,  durante  hac  vita 
mortah,  penitus  exstirpari  impossibile  est. 

18.  Scio  enim,  quia  non  habitat  in 
me,  hoc  est,  in  carne  mea ,  bonum. 
Haec  quoque  sententia  superiorum  expo- 
sitio  e.-5t,  ubi  dixerat,  se  carnalem  esse 
et  venundatum  sub  peccato ,  et  malum 
facere,  quod  non  vult,  sed  odit.  Nani  di- 
cens :  in  me,  hoc  est,  in  carne  mea,  de- 
clarat  se  ea  omnia  dixisse  de  se  secuu- 
dum  caruem,   et  non  absolute. 

Sensus :  Novi  per  experientiam,  in  me, 
quatenus  caro  sum,  id  est  carnaHs,  non 
habitare  bonum,   sed  malum. 

Quod  ergo  Paulus  alibi  nos  et  membra 
nostra  vocat  templa  Spiritus  sancti,  ut  1 
Cor.  3.  et  6.,  et  2  Cor.  6.,  non  est  huic 
loco  coutrarium ,  quemadmodum  bene 
ostendit  Augustinuslib.  1.  de  nupt.  et  con- 
cup.  cap.  31.  Nam  in  carne  nostra,  id 
est,  in  nobis  ipsis  secundum  corruptiouem 
carnalem,  de  qua  Domiuus  Joan.  3. :  Quod 
natum  est  ex  carne,  caro  est,  uon  ha- 
bitat,  imo  nec  inveuitur  bouum  ;  invenitur 
autem  et  habitat  bonum  iu  curpore  nostro, 
quatcnus  membra  coi-poris  ad  bona  agenda 
moventur  a  mente  reunvata  per  inhabi- 
tantem  Spiritum  sanctum,  sicut  et  prae 

cepit  capite  superiori :  Exhibete  membra 
vestra  arma  justitiae  Deo. 

Interim  observa  carnis^  acceptionem 
Apostolis  usitatam ,  qua  sumitur  pro  toto 
homine,  quatenus  vetus  est  et  carnalis,  id 
est,  secundum  illud,  quod  traxit  ex  vetere 
et  carnali  Adam,  corruptus  ex  corrupto. 
Quae  corruptio  non  in  sola  carne  est ,  ut 
ab  anima  distinguitur  (licet  in  carne  ma- 
xime  appareat  propter  rebellionem  mem- 
brorum),  verum  etiam  ac  potissimum  in 
ipsa  anima.  Cujus  utique  sunt  ea  vitia, 
quae  carni  non  competunt,  et  quae  spiri- 
tualia  vocari  solent,  carnalibus  opposita  : 
veluti  .superbia,  invidia,  contentiones  et 
his  similia ,  quae  cuncta  inter  opera  car- 
nis  enumerare  non  dubitavit  Apostolus 
Gal.  5. 

Nam  velle  adjacet  mihi  ^  pcrficere 
autem  honum,  non  invenio.  Verbum  in- 
venio  non  eratadditum  in  codicibus  Grae- 
cis,  quos  vidit  Augustinus,  ut  ipse  testa- 
tur  lib.  3.  contra  Julianum  cap.  ultimo, 
ubi  locum  hunc  accurate  tractat.  Caete- 
rum  in  aUis  omnibus  legitur.  Ac  videtur 
etiam  Syrus  interpres  legisse,  quia  vertit : 
impotens  sum.  Si  scriptum  non  fuit ,  in- 
venio,  repetendum  erit  ex  priori  membro : 
adjacet  mihi,  quod  tantundem  valet. 

Sensus:  Nam  etsi  velle  bonum  etiam 
perfecte  mihi  adsit  jam  sanato  et  renovato 
per  gratiam  (quod  enim  ad  meutem  atti- 
uet,  volo  omnino  non  concupiscere ,  ne 
carne  quidem) ,  attamen  propter  raalum 
illud  habitans  in  carne  mea,  nou  invenio, 
non  assequor,  ut  totum  bonum,  quod  volo, 
faciam,  sive  perfieiam,  quia  permanet  in 
me  carne  coucupiscere ,  et  facere,  quod 
nolo.  Non  est  tamen  hic  urgendum  voca- 
bulum  perficere.  Nam  in  Graeco  est  zaT- 
spyaCsoDai  ^  idem  verbum  cum  eo,  quod 
ipse  interpres  et  jam  ante  aliquoties ,  et 
rursum  paulo  post  vertit  operari.  Quare 
et  hoc  loco  sic  verti  potuit.  Sensus  tamen 
est  ille,  quem  dedi. 

Si  quis  vero  ad  hunc  modum  exponat: 
Velle  bonum  adest  mihi  ex  me  ipso ;  per- 
licere  autem  bonum  ex  me  ipso  non  ha- 
beo ,  sed  ex  gratia  Dei ,  sensum  is  reddet 
Pelagianum  5   quod  fecit  Joannes  Cassia- 


nus  collat.  13.  cap.  9.,  refutatus  a  S.  Pro- 
spero  cap.  8.  ejus  libi-i,  quem  adversus 
eum  scripsit;  idque  ex  evidenti  testimo- 
nio  ejusdem  Apostoli,  dicentis  ad  Phil.  2.: 
Deus  est,  qui  operatur  in  vobis,  et  velle, 
et  perficere. 

Sed  quaeres,  si  Deus  operatur  in  nobis 
etiam  perficere ,  quomodo  Paulus  et  qui- 
libet  justus  perficere  bonum  non  invenit? 
Respondeo  verbum  perficere  sive  operari 
alio  referri  in  diversis  ApostoU  sententiis. 
Nam  hoc  quidem  loco  refertur  ad  totum 
bonum,  quod  justus  vult.  Non  enim  totum 
ilkxd  perficit,  quamdiu  in  eo  caro  concu- 
piscit  adversus  spiritum,  ut  jam  expositum 
est.  In  eo  autem ,  quod  ad  Philippenses 
dictum  est,  refertur  perficere  non  ad  to- 
tum  bonum ,  quod  volumus ,  sed  ad  bona 
opera,  quae  fiunt  a  nobis  in  hac  vita.  Nara 
non  solum  ut  ea  veliraus ,  sed  etiam  ut 
faciamus^  Deus  in  nobis  operatur. 

19.  Non  enim,  quod  volo  bonum,  hoc 
facio;  sed,  quod  nolo  malum,  hoc  ago.  Re- 
petit  iisdem  paene  verbis ,  quod  jam  ante 
dixerat,  sensu  prorsus  eodem ;  repetit  au- 
tem  ad  probandum ,  quod  dixit^  perficere 
bonum  non  invenio.  Obiter  admoneo, 
loco  verbi  nolo  semper  in  Graeco  esse 
ol)  \}i)M,  non  volo,  quomodo  sibi  verten- 
dura  putavit  Erasmus 

Atqui,  meo  judicii»,  rectius  vulgatus  in- 
terpres  reddidit,  nolo ,  quo  significaret 
voluntatem  aversantem  et  in  contrarium 
nitentem.  Id  enim  postulat  res ,  de  qua 
agitur.  Unde  et  prius  dixit  odi ,  pro  quo 
postea  nolo.  De  Graeca  autem  lectione 
non  mirum,  quia,  quodLatini  dicunt,  ii<do 
aut  nolle,  id  Graeci ,  quod  hujusmodi 
composita  dictione  careant ,  aUter  expri 
mere  non  pnssunt,  quam  duabus  dictioni- 
bus,  negatioue  et  verbo. 

20.  Si  autem,  '/uod  nolo,  iUud  facio, 
jam  non  ego  operor  iUud,  sed,  quod  ha- 
bitat  in  me ,  peccatum.  Hujus  quo^jue 
partis  inteUigentia  patet  ex  dictis.  Cae- 
terum  in  Graeco  sic  legitur:  Si  autem, 
,iuod  nolo  ego ,  hoc  facio ,  noti  ampUus 
ego  operor  iUud ,  etc.  Ubi  praeter  illud . 
non  ajnplius,  de  quo  supra.  notanda  est 
emphasis  in  pronomine  egn,    studiose  ex- 

presso  ,  etiam  in  prima  parte  sententiae. 
Per  hoc  enim  innuere  voluit  Apostolus, 
se  facere  secundum  carnem ,  quod  tamen 
ipse  homo  mentis  deliberationenolit;  ideo- 
que  se  hominem  rationali  ac  deliberata 
actione  ilkid  non  agere. 

21.  Invenio  igitur  legem ,  volenti 
mihi  facere  honum ,  quoniam  mihi  ma- 
lum  adjacet.  Quoniam ,  pro  quod.  Nec 
enim  causaliter  hic  accipitur  ov. ,  sed  si- 
Six&c^  ut  saepe  alibi.  Sententia  sic  ordi- 
nanda  et  exponenda  est:  Igitur  invenio 
ac  deprehendo  in  me  legem  ,  seu  inclina- 
tionem  quandam^  qua  scilicet  malum  mihi 
adjacet,  et  taciendum  tanquam  lege  qua- 
dam  ingeritur;  in  me,  inquam,  volente  fa- 
cere,  quod  bonum  est. 

Alii  aliter  ordinant  et  exponunt,  sed 
obsciire  et  violente,  dum  legem  intelligunt 
in  bonam  partem. 

Erasmus  iii  annotationibiis  quatuor  ad- 
fert  expositiones,  unam  Origenis,  duas 
Theophylacti,  quartam  suam  ipsius,  quam 
et  versione  exprimit  non  ferenda :  Repe- 
rio  igitur  per  legem  etc.  Nec  vero  ali- 
ter  expedire  se  potest,  nisi  Paulum  faciat 
balbutientem ;  prorsus  immerito. 

Nam  hoc,  qnod  dixi,  sensnm  habet  pla- 
nimi  et  perspicuum,  nec  modo  consequen- 
tem  ex  verbis  proxime  antegressis:  quod, 
hobitat  in  me peccatum,  et  caeteris,  quae 
praecedunt;  verum  etiam  quam  maxime 
cougruentem  cum  iis,  quae  mox  adjiciet 
hoc  capite ,  et  initio  sequentis  ,  de  lege 
peccati  et  membrorum.  Ea  enim  lex  est 
ipsum  in  nobis  habitans  peccatum,  id  est, 
concupiscentia. 

Deinde  hujus  sententiae  explicatio  est 
totum,  quod  sequitur,  usque  ad  illud :  In- 
felix  ego  homo ,  ut  statim  patebit.  Juste 
igitur  hunc  sensum  amplexus  est  Fr.  To- 
letus  post  octo  alias  aliorum  expositiones 
ordine  recensitas  et  improbatas  ;  licet  non 
in  persona  hominis  jnsti ,  sed  peccatoris 
sub  lege  constituti  (quod  non  probamus) 
boc  a  Paulo  dictum  velit.  ut  et  caetera 
hujus  loci. 

Vocabulum  legis  in  his  sententiis  ca- 
tacln'esi  quadam  extenditur  ad  id  omne, 
quod  est  motivum  et  incitamentum  operis 


sive  boni ,  sive  maU.  Quomodo  lex  ,  pro- 
prie  dicta ,  promissis  et  minis  incitat  et 
impellit  ad  ea  facienda,  quae  praecipiun- 
tur,  sic  igitur  concu^iiscentia ,  quae  fomes 
peccati  est,  eadem  etiam  lex  vocatur,  lex  , 
inquam,  peccati,  quatenus  nimirum  ad 
peccandum  solHcitat ,  incitatque.  Non  dissi- 
mili  ratione  mores  et  studia  atque  exem- 
pla  majorum  ,  seu  bona ,  seu  mala,  sunt 
quaedam  praecepta  minorum,  quod  mino- 
res  soleant  pro  lege  et  regula  sequi,  quae 
facta  noverint  et  frequentata  a  majoribus  : 
quomodo  dictum  est  Ezech.  20. :  In  prae- 
ceptis  patrum  vestrorum  nolite  incedere. 
Dicuntur  item  praecepta  philosophorum, 
grammaticovum  ,  medicorum  ,  id  est ,  re- 
gulae  quaedam  et  principia  scientifica 
agendi,  loquendi,  vivendi  etc. 

22.  Condelector  enim  legi  Dei  secun- 
dum  interiorem  hominem.  Deinceps  ex- 
plicat  partem  praecedentem.  Et  hic  qui- 
dem  illud  declarat,  quod  dixit:  volenti 
mihi  facere  honum.  Sensus  est :  Delectat 
melexDei,  utpote  lex  sancta,  justa  et 
bona;  delectatme,  inquam,  non  quavis 
parte  mei,  sed  secundum  hominem  interio- 
rem,  id  est,  secundum  mentera,  seupartem 
intellectivam,  qiiae  jam  per  Cbristi  gra- 
tiam  sanata  est 

Interiorem  bominem  interpretor  men- 
tem,  non  autem  hominem  novum  aut  re- 
novatum.  Nou  enim  Apostolo  idem  est 
homo  interior  et  novus,  ut  nec  idem  homo 
exterior  et  vetus.  Nam  et  in  peccatoribus 
est  interior  homo,  sed  nondum  renovatus. 
In  justis  autem  interior  homo  cum  novo 
homine  coincidit.  .Justus  igitur  condelec- 
tatur  legi  Dei  secundum  interiorem  homi- 
nem.  non  injustus.  De  horum  distinetione 
vide  etiam  Hugonem  Victorinum  quaest 
158.  et  159.  Et  nos  amplius  aliquid  dic- 
turi  sumus  ad  ilhid  2  Corinvh.  4. :  Licet 
is,  qui  foris  est,  noster  homo  corrumpi- 
tur,  tamen  is,  qui  intus  est,  renovatur 
de  die  in  diem.  Hominis  exterioris  hoc 
in  loco  non  fit  aperta  mentio  ;  sed  ex  parte 
quadam  significatur  per  illud,  quod  sequi- 
tur,  in  memhris  meis. 

23.   Video  autem  aliam  legem  in  mem- 
hris  meis.  Declarat  illud  :  Invenio  legem, 

quoniam  mihi  malum  adjacet.  Sensus : 
Sed  experior  aliam  legem  in  membris 
meis,  id  est,  in  corpore  meo,  et  in  toto  ho- 
mine  exteriore,  qiii,  durante  hac  vita,  non 
renovatur,  sed  corrumpitur^  2  Cor.  4. 
Ideo  autem  dicit,  in  membris ,  quia  in 
membris  quibusdam,  quae  pudor  nominari 
vetat,  maxime  percipitur  ef  apparet  re- 
bellio  ,  quara  excitat  lex  ista  peccati ,  de 
qua  sermo  est.  August.  serm.  43.  de  temp. 
cap.  8.  legem  hanc  raembrorum  suis  qui- 
busdara  nominibus  denotat,  vocans  eam : 
legem  foedam,  legem  miseram,  vulnus, 
tabem,  languorem. 

Repugnantem  legi  rnentis  meoe.  Re- 
pugnantem ,  Gracce  avTtaTpaTcUOpisvov^ 
rebellantem,  ac  si  dicat,  qiiae  lex  belbim 
raovet  adversus  legem  mentis  meae,  id 
est,  adversus  legem  Dei,  in  qua  secundum 
mentem  condelector.  Est  enim  eadem  lex 
Dei  et  lex  mentis ;  sicut  e  diverso  eadem 
est  lex  peccati  et  membrorum. 

Ex  his  verbis  recte  colligitur ,  concu- 
piscentiara,  etiara  quae  in  renatis  est,  re- 
pugnare  et  contrariam  esse  legi  Dei,  quia 
ad  instar  legis  ad  ea,  quae  legi  divinae 
contraria  sunt,  impellit.  Unde  et  alibi 
dicit  Apostolus :  Caro  concupiscit  ad- 
versus  spiritum ,  et  spiritus  adversus 
carnem.  Haec  enim  sibi  invicem  adver- 
santur,  ut  non  etc.  Gal.  5. 

Vernm  hinc  porro  consequens  uon  est, 
eandem  ipsani  concupiscentiam,  aut  raotui* 
ejus  invohintarios  lege  Dei  jirohiberi,  et 
proinde  vera  esse  peccata ,  quod  vohmt 
haeretici,  quamvis,  ut  ajunt,  a  Deo  prop- 
ter  Christum  non  imputentur  ad  peccata. 
Non  est ,  inquam ,  id  consequens.  Nam 
praecepta  et  prohibitiones  non  fiunt ,  nisi 
vohintati.  Quare,  quod  in  nobis  invohm- 
tarium  prorsus  est,  sub  prohibitionem  le- 
gis  cadere  non  potest.  Unde  nec  Paulus 
dicit  eos  peccare,  qui,  quod  nolunt,  quod- 
<|ue  oderunt,  faciunt,  etsi  peccatum  eis 
non  imputetur:  sed  simpliciter  eos ,  jara 
in  Christii  renato.s ,  a  peccato  siraul  et 
damnatione  liberat.  quum  docet  nihil  iis 
esse  damnationis ,  (^uia  nihil  sit  peccati, 
ut  qui  jam  non  secundum  carnem   ambu- 


lent,  quemadmodum  dicitur  initio  capitis 
sequentis. 

Et  captivantem  me  in  lege  peccati, 
quae  est  in  membris  meis.  In  lege  pec- 
cati ,  Graece  ,  legi  peccati ;  tametsi  qui- 
dam  Graeci  codices  habent,  ut  Latini,  in 
lege.  Verum  nec  Syriacus  textus  additam 
habet  praepositionera.  Est  autem  in  utra- 
que  lectione  Hebraismus,  qualis  ibi : 
Pluit  Dominus  a  Domino,  Gen.  19.,  et 
utriusque  idem  sensus :  Subjicientem  me 
sibi  in  servitutem ;  intelhge,  ut  supra,  se- 
cundum  camem ,  et ,  ut  Augustinus  ait, 
motione ,  non  consensione.  Idem  enim 
est  cum  eo ,  quod  in  principio  dixit,  ve- 
nundatus  sub  peccato.  Vocat  autem  le- 
gem  peccati  concupiscentiam,  ut  ante  dixi, 
quia  fomes  est  et  incitamentum  ad  pec- 
candum. 

24.  Infelix  ego  homo  !  quis  me  libe- 
rabit  de  corpore  mortis  hujus?  Excla- 
matio  est  gementis  sub  jugo  ac  servitute 
peccati  secundum  carnem  ,  et  ad  liberta- 
tem  anhelantis.  Infelix,  Graece,  TaXat- 
THM^rjr,  miser.  Liberabit,  p'jQZ~ai,  eripiet. 
Corpus  mortis  vocat  coi-pus  mortale ,  id 
est,  morti  destinatum  per  corruptionem, 
quam  ex  peccato  contraxit;  sicutvir  raor- 
tis  Hebraea  phrasi  quis  dicitur  propter 
admissuui  scehis,  quod  dignura  sit  morte, 
ut  3  Keg.  2. 

Potest  autem  ex  Graeco  verti ,  et  qui- 
dem  sensu  eommodiore:  De  corpore  mor- 
tis  isto,  id  est.  ex  hoo  eorpore  mortah,  ut 
demonstratio  sit  corporis,  non  mortis.  Cur 
autem  dicat,  de  hoc  corpore  mortis,  cura 
tamen  hactenus  non  de  morte ,  sed  de 
peccato  fuerit  locutus,  ea  ratio  est ,  quia. 
durante  hac  mortalitate,  raanet  in  corjiu- 
re  lex  et  servitns  peccati  jam  dicta.  0])- 
tat  autein  ita  liberari  et  eri])i  de  raortah 
hoc  corpore,  ut  idem  ahquando  recipiat 
immortale,  atque  ab  omni  corruptione  et 
servitute  peccati  liberum  ,  videlicet  ])er 
resurrectionem. 

Animadverte,  lector,  cum  omnis  seri]!- 
tura  evangclica  et  aj  ostohoa  Christianum 
hominem  beatum  i>ronuntiet  vel  ob  justi- 
tiam  praesentem,  qua  Deo  gratus  est  at- 
que  amicis,  vel  ob  spem  gloriae  futurae. 

Paulum  tamen  Apostolum  se  et  omnes 
justos  infelices  et  miseros  clamare;  uon 
tam  propter  corporis  mortalitatem  et  ae- 
rumnas  forinseciis  irruentes,  quam  propter 
legem  peccati  in  membris  saevientem.  Ita 
non  pugnat  in  hoc  statn  corruptionis,  eun- 
dem  hominem  et  beatum  esse,  et  miserum, 
diversa  ratione. 

25.  Gratia  Dei  per  Jesum  Christum 
Dominum  nostrum.  In  hac  parte  varietas 
est  lectionis.  Latini  quidem  veteres  omnes 
tam  in  commentariis,  quam  extra,  legunt : 
Gratia  Dei,  solum  Hieronymum  si  exci- 
pias,  de  quo  dicemus  intra.  Hujus  autem 
lectionis  sententia  clara  est,  qua  se  con- 
solatur  Apostolus ,  ac  sibi  ipsi  respondet 
dicens  :  Gratia  Dei ,  id  est ,  gratuita  Dei 
bonitas  per  Christum,  liberabit,  me  de  hac 
corruptione.  Eandem  lectionem  agnoscunt 
ex  Graecis  Irenaeus  libro  3.  cap.  22. ,  et 
Origenes  in  hujns  loci  comm.,  si  non  fal- 
lunt  eorum  interpretes.  Porro  Graeci  co- 
dices  plerique  sic  liabent:  su/apiOTO)  toT 
bzii  ,  gratias  ago  Deo  per  Jesum  etc. 
Atque  eam  lectionem  exponunt  Chrysost. 
ac  caeteri  Graeci  Chrysostomo  posterio- 
res.  Annuit  et  Syriaca  versio. 

Sensus  hujus  Graecae  lectionis  a  nobis 
ita  reddi  potest.  Gratias  ago  Deo  per 
Jesum  Christum;  vel  sic  potius:  Gratias 
ago  Deo,  qui  per  Jesum  Christum,  Domi- 
num  nostrum,  me  vocavit  in  spem  certam 
liberationis  e  corpore  hoc  mortali.  Quem 
sensum  resolvere  poteris  in  hanc  planam 
responsionem  redditam  iuterrogationi : 
fjuis  me  liberabit  etc  ?  Deus  per  Jesum 
Christum  Dominum  nostrum  liberabit  me 
ex  hoc  mortali  corpore ;  de  quo  beneficio 
promisso  et  praeparato  gratias  illi  ago.  A 
sensu  dictae  lectionis  non  est  diversuni, 
quod  quidam  Graeci  codices  legunt:  /a- 
ptC  8k  T0>  Usto.  Subauditur  enim  sit,  aut 
habenda  est. 

Atque  his  alludere  furta.sse  videantur 
exemplaria  Latina  non  ])auca,  quae  scri- 
bunt:  Gratia  autem  Dei,  nisi  quod  alia 
antiquitate  et  integritate  praestantiora 
tantum  gratia  Dei  legnnt,  quemadmodum 
et  hudie  passim  in'  omnibus  impressis  ha- 
betur.  Cui  lectioni  vicinior  est  illa  tertia 


Graecorum,  X^P^-  "'^?  ^^^\h  gratia  Deo, 
cujus  Valla  meminit.  Et  hoc  modo  no- 
struminterpretemtranstulisse,  id  est,  gra- 
tia  Deo,  scribarum  autem  inscitia  paula- 
tim  0  in  i  mutatum  fuisse,  quidam  non  abs 
re  suspicantur.  Nam  et  ita  legit  Hiero- 
nym.  quaest.  8.  ad  Algas.,  ac  pro  eo  po- 
stea  repetit ,  gratias  ago  Deo.  Quae  si 
vera  est  suspicio,  jam  sensu  prorsus  con- 
veniet  Latina  versio  cum  Graecis.  De  to- 
ta  hac  varietate  vide  notationes  Fr.  Lu- 
cae  Burgensis. 

Igitur  ego  ipsemente  servio  legiDei; 
carne  autem,  legi  peccati.  Colligit  in 
summam,  simulque  declarat  ea,  quae  di- 
xit  ab  illo  loco :  Ego  autem  carnalis 
sum.  Declarat  autem  distinctione  tum  sui, 
id  est,  mentis  et  carnis,  tum  legum  con- 
trariarum ,  quae  sunt  lex  Dei  et  lex  pec- 
cati:  quarum  alteri  mente,  alteri  carne 
servire  se  dicit.  Ego  ipse,  Graece  auTog 
lyw^  ipse  ego.  Quod  a  Paulo  emphatice 
dictum  est,  ad  designandum  semetipsum, 
ne  quis  eum  sub  aliena  persona  hactenus 
fuisse  locutum  suspicaretur  ;  quemadmo- 
dum  id  pluribus  ostendit  Joan.  Cassian. 
collat.  23.  cap.  16.,  et  ex  eo  B.  Pererius 
disput.  20.  et  21.  Adfert  Cassianus  simi- 
lia  loca,  in  quibus  se  ipsum  specialiter  et 
cum  emphasi  signat  idem  Apostolus  ,  ut 
2  Cor.  10. :  Ipse  ego  Paulus  obsecro  vos 
per  mansuetudinem  et  modestiam  Chri- 
sti,  et  cap.  12.:  Ipse  ego  non  gravavl 
vos,  et  hi  hac  adRomanusEpist.  cap.  19. : 
Optabam  ego  ipse  anathema  esse  a  Chri- 
sto  pro  fratribus  meis. 

Porro  quidam  hanc  emphasim  referunt 
ad  ip.sum  Pauluni  ut  hominem,  ex  judicio 
rationis  agentem,  ac  si  dicat:  Ego,  quate- 
nus  homo  sum ,  eligens  et  agens  ratione 
dehberata.  Verum  id  non  apparet.  Nam 
ad  hoc  significandum  addidit  mente.  De- 
inde,  quia  ilhid  ego  ipse  tam  pertiuet 
ad  posterius  membrum,  quam  ad  prius. 
Atqui  emphasim,  sic  expositam,  in  poste- 
riori  membro  veritatem  non  habere  per- 
spicuum  est. 

Caeterum  Erasraus  vertit :  idem  ego, 
quud  et  Hentenius  secutus  est ;  ac  si  dicat 
Apostohis  :  Ego  unus  idemque  mente  qui- 

dem  servio  legi  Dei,  carne  autemlegi  pec- 
cati.  Nam  et  alibi  sic  loquitur  interpres, 
ut  Jacobi  3. :  Ex  ipso  (icl  est,  eodem)  ore 
procedit  benedictio  et  maledictio,  et 
Heb.  13.:  Jesus  Christus,  heri  ethodie, 
Ipse  (id  est,  idem)  et  in  saecula.  Sed 
sciendnm  hic  in  Graeco  non  apponi  arti- 
culum,  6  auTOC,  ut  solet,  dum  significatur 
idem,  quemadmodum  in  locis  citatis  atque 
alibi  videre  est;  sed  nude  scribit,  auTog 
syWj  sicut  in  aliis  locis,  quae  Cassianus 
annotavit 

Itaque  maneut,    quod  prius  dictum  est, 
idcirco  Paulum  dixisse,  ipse  ego,  ut  osten- 


deret  ad  suam  ipsius  personam  haec, 
quae  scribit,  pertinere;  quasi  dicat :  In- 
terim  vero ,  dum  adhuc  detineor  in  hoc 
mortali  corpore ,  dumque  plena  liberatio 
mea,  ad  quam  suspiro,  differtur,  ipse  ego 
Paulus  mente  saltem  et  ratione  servio  legi 
Dei,  licet  carne  adhuc  serviam  legi  pec- 
cati.  Hac  igitur  conclusione ,  ait  Augu- 
stinus  serm.  6.  de  verbis  Apostoli,  demon- 
stravit  Apostolus  hoc  se  dixisse,  quae  su- 
pra  dixerat:  Jam  non  ego  operor  illud, 
sed ,  quod  habitat  in  me,  peccatum ; 
quia  non  mente  operabatur  consentien- 
do,  sed  carne  concupiscendo. 


CAPUT   OCTAVUM. 

Nihil  ergo  nunc  *)  damnationis  est  iis,  qui  sunt  in  Christo  Jesu, 
qui  non  secundum  carnem  ambulant.  2.  Lex  enim  splritus  vitae^)  in 
Christo  Jesu  liberavit  ^)  me  a  lege  peccati  *)  et  mortis.  3.  Nam  quod 
impossibile  erat  legi^),  in  quo  infirmabatur  per  carnem^),  Deus  filium 
suum  mittens  in  similitudinem  carnis  peccati^,  et  de  peccato  damnavit 
peccatum  in  carne,  4.  ut  justificatio  legis  impleretur  in  nobis,  qui  non 
secundum  carnem  ambulamus,  sed  secundura  spiritum.  5.  Qui  enim  se- 
cundum  carnem  sunt,  quae  carnis  sunt,  sapiunt;  qui  vero  secunduni 
spiritum  sunt,  quae  sunt  spiritus,  sentiunt.  6.  Nam  prudentia  carnis , 
mors  est;  prudentia  autem  spiritus,  vita  et  pax^),  7.  quoniam  sapientia 
carnis  inimica  est  Deo;  legi  enim  Dei  non  est  subjecta,  nec  enim  po- 
test^).  8.  Qui  autem  in  carne  sunt,  Deo  placere  non  possunt.  9.  Vos 
autem  in  carne  non  estis,  sed  in  spiritu,  si  tamen  spiritus  Dei  habitat 
in  vobis.  Si  quis  autem  Spiritum  Christi  non  habet,  hic  non  est  ejus. 
10.  Si  auteni  Christus  in  vobis  est,  corpus  quidera  raortuum  est  propter 
peccatum^");  spiritus  vero  vivit  propter  justificationem.  11.  Quod  si 
spiritus  ejus,  qui  suscitavit  Jesum  a  mortuis ,  habitat  in  vobis :  qui  su- 
scitavit  Jesum  Christum  a  raortuis ,  vivificabit  et  mortalia  corpora  vestra, 
propter  inhabitantem  Spiritum  ejus  in  vobis^')-  12.  Ergo,  fratres,  de- 
bitores  sumus  non  carni,  ut  secundum  carnera  vivaraus.  13.  Si  enim 
secundum  carneni  vixeritis,  moriemini ;  si  autem  spiritu  facta  carnis  mor- 
tificaveritis.  vivetis  ^^).  14.  Quicumque  enira  spiritu  Dei  aguntur,  ii  sunt 
filii  Dei '^).  15.  Non  enim  accepistis  spiritura  servitutis  iteruni  in  ti- 
raore^*),   sed  accepistis  spiritum  adoptionis  filiorura,  in  quo  claniamus:  Abba 

1)  Cap.  7,  (i.  2)  Vers.  9—11.  16.  3)  Cap.  7,  5.  10.  seq.  ♦)  Cap.  7,  2.5.  Joan.  8.  36. 
■')  Act.  13,  39.  fi)  Cap.  7,9—13.  ^)  phii.  2,  7.  2  Cor.  5.21.  8)  Ga!  6.8.  »)  1  Cor.  2.11. 
.lar.  4.  4.  «)  Cap.  5,  12.  ")  1  Cor.  6,  14.  2  Cor.  .5,  o.  Eph.  1.  13.  '»)  Vprs.  6.  «j  .inan. 
1,  12.  1  Joau.  3,  1.  seq.  ")  Gal.  4,  8.  seq. 

(Pater  ^).  16.  Ipse  enini  Spiritus  testimonium  reddit  spiritui  nostro,  quod 
sumus  filii  Dei.  17.  Si  autem  filii  et  haeredes,  haeredes  quidem  Dei,  co- 
haeredes  autem  Christi,  si  "*)  tamen  compatimur ,  ut  et  conglorificemur  ^). 
18.  Existimo  enim.  quod  non  sunt  condignae  passioues  hujus  temporis 
ad  futuram  gloriam.  quae  revelabitur  in  nobis*).  19.  Nam  exspectatio 
creaturae  revelationem  filiorum  Dei  exspectat.  20.  Vanitati  enim  crea- 
tura  subjecta  est  non  volens,  sed  propter  eum,  qui  subjecit  eam  in  spe, 
21.  quia  et  ipsa  creatura  liberabitur  a  servitute  corruptionis  in  libertatem 
gloriae  filiorum  Dei  ^).  22.  Scimus  enim ,  quod  omnis  creatura  inge- 
miscit,  et  parturit  usque  adhuc.  23.  Non  solum  autem  illa,  sed  et  nos 
ipsi  primitias  spiritus  ^)  habentes,  et  ipsi  intra  nos  gemimus  adoptionem 
filiorum  Dei  ^)  exspectantes ,  redemptionem  corporis  nostri  ^).  24.  Spe 
enim  salvi  facti  sumus.  Spes  autem ,  quae  videtur,  non  est  spes.  nam 
quod  videt  quis,  quid  sperat  **)?  25.  Si  autem,  quod  non  videmus,  spe- 
ramus.  per  patientiam  exspectamus.  26.  Similiter  autem  et  Spiritus 
adjuvat  infirmitatem  nostram.  nam  quid  oremus.  sicut  oportet,  nescimus; 
sed  ipse  Spiritus  postulat  pro  nobis  geraitibus  inenarrabilibus  ^°).  27. 
Qui  autem  scrutatur  corda,  scit.  quid  desideret  Spiritus ,  quia  secun- 
dum  Deum  postulat  pro  sanctis.  28.  Scimus  autem.  quoniam  diligen- 
tibus  Deum  omnia  cooperantur  in  bonum'^).  iis,  qui  secundum  propositum 
vocati  sunt  sancti  ^^).  29.  Nam  quos  praescivit,  et  praedestinavit  conformes 
fieri  imaginis  Filii  sui  ^^) ,  ut  sit  ipse  primogenitus  in  multis  fratribus  **). 
30.  Quos  autem  praedestinavit ,  hos  et  vocavit:  et  quos  vocavit,  hos  et 
justificavit :  quos  autem  justificavit,  illos  et  gh)rificavit  ^').  31.  Quid 
ergo  dicemus  ad  haec?  si  Deus  pro  nobis.  quis  contra  nos^^)?  32.  Qui 
etiam  proprio  Filio  suo  non  pepercit,  sed  pro  nobis  omnibus  tradidit 
illum'^):  quomodo  non  etiam  cum  illo  omnia  nobis  donavit?  33.  Quis 
accusabit  adversus  electos  Dei?  Deus.  qui  Justificat '**).  34.  Quis  est. 
qui  condemnet?  Christus  Jesus,  qui  mortuus  est,  immo  qui  et  resurre- 
xit^®),  qui   est   ad    dexteram    Dei^*^'),   qui   etiam   interpellat    pro    nobis-'). 

35.  Quis  ergo  nos  separabit  a  caritate  Cliristi^^)?  tribulatio  ?  an  angu- 
stia?   an  fames?   annuditas?   anpericulum?   an  persecutio?   an  gladius^^)? 

36.  (sicut  scriptum  est^*):  Quia  propter  te  mortificamur  tota  die :  aesti- 
mati  sumus  sicut  oves  occisionis''^).  3  7.  Sed  in  his  omnibus  superamus 
propter  eum ,  qui  dilexit  nos.  38.  Certus  sum  enim ,  quia  neque  mors. 
neque  vita.   neque   angeli '") .  neque  principatus,   neque  virtutes^^),   neque 


0  Cap.  5.  5.  Gal.  4,  5.  6.  ^)  Col.  3.  3.  seq.  2  Tliess.  l,  4—10.  Act.  14,  21.  ^)  Joan. 
17,  22.  24.  2  Tim.  2.  11.  seq.  *)  2  Cor.  4.  17.  ^)  2  Petr.  3.  10—13.  Apoc.  7,  16.  seq.  21. 
1.  seq.  6)  Yers.  11.  2  Cor.  5,5.  Eph.  1.  14.  ^  1  .Joan.  3,  2.  «)  2  Cor.  .^.  2.  »)  2  Cor.  5,  7. 
10)  Vors.  23.  ")  Cap.  5,  3  seq.  1«)  Eph.  1.  11.  «)  Vers.  17.  »*)  Hebr.  2.  10.  i^)  i  petr. 
1,  5.  16)  Joan.  10.  29.  '')  Joan.  3,  16.  "^)  Ver.s.  1.  '«)  Cap.  4.  25.  ^»)  1  Cor.  15.  24 
seq.  2i)  Hebr.  7.  25.  ^2)  Vers.  38.  2,s)  2  Cor.  6.4.  ^)  Psal.  43.  23,  24.  «^)  1  Cor. 
4,  11.   M)  Eph.  6,  12.    «')  Matth.  10,  28. 

instantia,  neque  futura,  neque  fortitudo.  39.  neque  altitudo,  neque  pro- 
fundum ,  neque  creatura  alia  poterit  nos  separare  a  carltate  Dei,  quae 
est   in  Christo  Jesu,   Domino   nostro  ^). 


SlMMAKiUM  CAPITIS  OCTAVI. 

Docel  ils,  qui  sunt  in  Christo,  nihii  daninationis  esse  reliquuni ;  ui  qui ,  damnato  per  Christum 
peccato.  spiritu  Dei  agantur,  sintque  fiiii  Dei,  spem  ceriam  habentes  gloriae  fuiurae,  etsi 
interim  adhuc  corpore  mortales*  Deinde  ma§:nitudinem  caritatis  Dei  erga  suos  electos 
describit,  negans,  eos  uUa  vi  posse  a  Dei  caritate  separari. 

mam  fidem  irritam  fecerunt.  Sed  de  il- 
lius  seripturae  sensu,  ubi  nou  xaTaxpi/Jia 
legitur,  sed  xpi^a^  id  est  judicium,  vi- 
debimus  suo  loco. 


Nihil  ergo  nunc  damnationis  est  iis, 
<jui  sunt  in  (Jhristo  Jesu.  Nihil  damna- 
tionis,  Graece,  nulla  damnatio.  Alteram 
hanc  conclusiouem  infert  Apostolus  ex 
iis,  quae  disseruit  capite  superiori  ab  illo 
loco :  Quod  enim  operor,  non  inteUigo, 
usque  ad  finem,  et  praecipue  ex  illis  sen- 
tentiis :  Non,  quod  volo,  ago,  sed  quod 
odi.  Non  ego  operor  illud,  sed,  quod 
hahitat  in  me,  peccatum.  Condelector 
legi  Dei  secundum  interiorem  hominem. 
Mente  servio  legi  Dei,  carne  autem  legi 
peccati.  Ex  iis  enim  sequitur,  involun- 
tarios  esse  concupiscentiae  motus  in  re- 
natis  justis,  quibus  proinde  ad  poenam 
imputari  non  possint.  Ipsum  vero  pecca- 
tum  originis  supponitur  esse  remissum  in 
baptismo,  ex  illi.s,  quae  dicta  suut  cap.  6. 
Quod  declarat  synodus  Tridentina  sess. 
5.  canone  5.,  ubi  definiens,  per  gratiam 
baptismi  toUi  totum  id,  quod  veram  et 
propriam  peccati  rationem  habet,  hanc 
subjicit  probationem:  quia  nihil  est  danv- 
nationis  iis,  qui  vere  consepuUi  sunt 
Christo  per  baptisma  in  mortem.  Idque 
etiam  hic  significatum  est  cum  dicitur: 
iis,  qui  sunt  in  Christo  Jesu,  id  est,  in- 
siti  Christo,  et  in  eo  renati  per  baptismum. 
Et  utique  ad  fideles  baptizatos  scribitur 
haec  epistola. 

Damnationis  nomine  vel  poena  pro  pec- 
cato  inflicta  aut  infligenda  intelligitur,  ut 
passim  in  scripturis;  vel  secnndum  (juos- 
dam,  metonymice  ipsum  peccatum  dam- 
natione,  id  est,  poenadignum;  quomodo 
putant  etiam  accipi  1  Tim.  5.,  cum  dici- 
tur :  Habentes  damnationem,  quia  pri- 


Hic  vero  utrumque  sensum  conjungere 
licebit,  huc  modo  :  Qui  sunt  Christo  insiti 
per  baptismum  et  in  eo  regenerati,  quam- 
vis  adhuc  carne  serviant  legi  peccati,  jam 
nulhim  amplius  habent  peccatum  quan- 
tulumcumque:  neque  propter  peccatum 
ulli  poenae  amplius  sunt  obuoxii,  cujus 
nimirum  poenae  debitum  eos  remoretur 
ab  ingressu  regni  coelestis,  ut  exponit 
synodus  Tridentina.  Quod  tutum  intellige, 
quantum  attinet  ad  malum  illud  in  carne 
habitans,  id  est,  concupiscentiam ,  ejus- 
que  motus,  de  quibus  dictum  est  supra. 
Siquidem  concupiscentiae  reatus  baptismo 
deletus  est,  motus  vero  sunt  involuntarii. 
Ideoque  deinceps  nihil  illis  damnationis 
est,  nisi  ex  propria  actione,  proprioque 
consensu.  Quod  significat  pars  subjuncta  : 

Qui  non  secundum  carnem  ambulant. 
Ambulare,  quid  metaphorice  significet  in 
scripturis,  dixi  snperius  ad  ilhul  cap.  6.: 
In  novitate  vitae  ambulemus.  Igitur  am- 
bulare  secundum  carnem  est  vivere  se- 
cunduni  carnem.  Hoc  autem  quid  sit,  do- 
cet  Augu.stinus  lib.  14.  de  civit.  Dei,  cap. 
2.,  ostendens  non  eos  solos  philosophos, 
qui  carnis  voluptates  sectati  sunt,  ut  Epi- 
curaeos,  secundum  carnem  vixisse,  verum 
etiam  Stoicos,  qui  summum  bonum  homi- 
nis  in  animo  posuerunt,  etiamsi  quara 
maxime  sibi  a  voluptatibus  corporeis  tem- 
perassent.  Non  enim  liberi  fuerunt  a  cae- 
teris  vitiis,  quae  inter  opera  carnis  enu- 

merat  Apostolus  ad  Gal.  5.,  cujiismodi 
sunt  idolonim  servitus,  inimicitiae,  con- 
tentiones,   aemulationes  etc. 

Carnem  igitur  Apo.stolus  intelligit  car- 
nalem  concupiscentiam  spiritui  adversan- 
tem,  quae  per  omne  genus  vitiorum  spar- 
gitur;  ac  negat  quidquam  damnationis 
reliquum  esse  baptizatis,  qui  secundum 
carnem  non  vivunt,  id  est,  concupiscen- 
tiae  motibus  seu  desideriis  non  obsequun- 
tur.  Alioqui  in  quantum  quis  iis  obsequi- 
tur  aut  consentit,  in  tantum  fit  reus  dam- 
nationis,  id  est,  poenae  vel  temporalis, 
vel  aeternae.  In  Graeco  additur :  sed  se- 
cundum  spiritum.  Quod  tamen  neque  in 
Syriaco  textu  legitur,  neque  apud  veteres 
Latinos,  nec  in  omnibus  est  Graecis.  Unde 
adjectitium  videri  potest  ex  eo,  quod  paulo 
post  dicitur :  Qui  non  secundum  carnem 
amhulamus ,  sed  secundum  spiritum. 
Pro  sensu  totius  loci  praeseutis  consule 
haec  Augustini  loca:  lib.  2.  de  peccator. 
meritis  cap.  27.  et  28.,  lib.  2.  contra  Ju- 
lian.  cap.  10.,  lib.  1.  contra  duas  Epistolas 
Pelagianor.  cap.  13.,  et  coucioue  3.  super 
Psalmum  118.  Ratio  sublatae  damna- 
tionis  sequitur. 

2.  Lex  enim  spiritus  vitae  in  Christo 
Jesu  liheravit  me  a  lege  peccati  et  mor- 
tis.  Legem  spiritus  vocat  gratiam  Clhristi, 
qua  lex  Dei  per  Spiritum  sanctum  scri- 
bitur  in  cordibus  nostris.  Qui  spiritus  vi- 
tae,  id  est,  vivificus  dicitur  (est  enim  ge- 
nitivus  epitheti  loco),  quia  vitam  tribuit, 
qua  Deo  vivimus,  et  in  aeternum  victuri 
.sumus.  Alii  utrumque  genitivum  ad  legem 
referunt,  ac  si  dictum  fuisset,  lex  spiritus 
et  vitae,  quomodo  mox  ex  adverso  nomi- 
natur  lex  peccati  et  mortis.  Et  in  hunc 
sensum  Theophylactus  exponit,  et  alii 
nonnulli.  Verum  si  hoc  vellet  Apostohis, 
certe  copulam  addidisset,  ut  fecit  in  al- 
tera  parte.  Circa  quam  tamen  notandum, 
quod  in  Graeco  est:  ocTio  too  voijiou  xfjc; 
dfjiapTiac;,  xal  xoo  {^avaVju,  tribus  mo- 
dis  verti  posse,  a  lege  peccati  et  mortis; 
vel:  a  lege,  peccato  et  morte;  vel:  a  lege 
peccati  et  morte. 

Verumtamen  harum  versionum  prima, 
quae  nostri  est  interpretis  et  omnium  fere 


aliorum,  maxime  probabiUs  est.  Hac  enira 
parte  duo  crimina,  superiori  capite  remota 
alege  decalogi,  transfert  in  fomitem,  quem 
paulo  ante  vocavit  legem  membrorum, 
atque  adeo  legem  peccati.  Nam  de  lege 
decalogi  sunt  illa  capitis  superioris:  Lex 
ergo  peccatum  est?  Absit.  Et:  Quod 
ergo  honum  est,  mihi  factum  est  mors  ? 
Ahsit.  Quod  utrumque  nunc  attribuit  fo 
miti,  id  est,  concupiscentiae,  legi  spiritus 
vitae  eam  opponens,  ac  legem  peccati  et 
mortis  appellans.  Est  enim  illa  lex  pec- 
cati,  quia  ad  peccatum  movet  incitatque, 
vehit  lex  quaedam ,  ut  ante  explicatum 
est;  et  lex  mortis,  quia  per  se  ducit  ad 
mortem.  Nam  stipendia  peccati  mors, 
supra  cap.  6.  Rursum  lex  est  peccati  et 
mortis,  quia  concupiscentia  parit  pec- 
catum ,  peccatum  vero ,  cum  consum- 
matum  fuerit,  generat  mortem,  Jac.  1. 
Illud,  in  Christo  Jesu,  quidam  referunt 
ad  vitam,  ut  significetur  vita  danda  per 
Christum.  Quo  sensu  dictum  erat  in  fine 
cap.  6. :  Gratia  Dei  vita  neterna  in 
Christo  Jesu.  Alii  ad  subsequens  verbum, 
liheravit,  sensu,  ut  apparet,  commodiore; 
quomodo  dictum  est  paulo  ante :  Gratia 
Dei  (liherahit  me)  per  Jesum  Christum. 

Quod  autem  dicit:  liheravit  me  a  lege 
peccati  et  mortis,  hunc  sensum  habet: 
Quamvis  adhuc  carne  sim  captivus  sub 
lege  peccati,  eique  serviam,  attamen  me 
ipsum,  scilicet  ut  liominem,  a  mente  ac 
ratione  aestimandum,  gratia  Christi  jam 
liberavit  a  lege  peccati,  sic  ut  ea  neque 
mihi  dominetur  amplius,  quia  pravis  ejtis 
motibus  non  consentio,  neque  mortis  reum 
me  teneat,  quia  reatus  ejus  baptismo  so- 
lutus  est.  M(irtis  nomine,  quo  mors  ae- 
terna  intelligitur,  rehquae  etiam  peccati 
poenae  comprehenduntur,  ut  sibi  respon- 
deant  mors  et  damnatio.  Hinc  enim  in- 
ferendum  est  juxta  sensum  praedictum, 
nihil  esse  damnationis  iis ,  qui  sunt  in 
Christo  Jesu.  Nam  in  eorum  persona  de 
se  loquitur  A]»ostolus  haec  verba,  quem- 
admodum  multa  capitis  praecedentis. 

3.  Nam  quod  impossihile  erat  legi,  in 
quo  infirmahatur  per  carnem.  Prior 
pars  sic  habet  in  Graeco :  t6  yap  adu- 

varov  Tou  vofiou,  id  est:  Nam  impossi- 
bile  legis.  Pro  quo  Tertull.  lib.  de  resur- 
rectione  carnis  cap.  46.:  Quod  enim  in- 
validum  erat  legis.  Sed  et  apud  com- 
mentatorem  Amb.  genitivus  est  legis. 
Erasmus  hunc  locum  paraphrastice  ita 
reddidit:  Etenimquod  lex  praestare  non 
poterat  ea  parte ,  qua  imbecillis  erat 
per  carnem. 

Mens  Apostoli  hoc  loco  est,  etsi  verbis 
obscurioribus  expressa,  id  nobis  praesti- 
tum  per  gratiam,  quod  lex  praestare  non 
potuit;  ubi  legem  intelligit  Mosaicam,  de 
qua  dixerat  cap.  7. :  Lex  quidem  sancta. 
Ac  ne  legem  incusare  videatur,  culpara 
rejicit,  ut  superiori  capite,  in  carnem,  id 
est,  concupiscentiam,  quae  fomes  est  pec- 
cati.  Nam  quia  peccando  carnalis  factus 
est  homo,  et  per  hoc  ad  bonum,  quod  lex 
praescribit,  infirmus,  ideo  gratia  Christi 
indiget,  ut  legem  impleat. 

Sensus:  Nam  quod  lex  praestare  non 
potuit,  non  quidem  suo  vitio,  sed  in  quo, 
id  est,  quatenus  seu  qua  ratione,  infir- 
mabatur ,  hoc  est,  imbecillis  et  impos 
erat,  per  carnem,  id  est,  quia  homines 
corrupti  sunt  et  carnales  ex  peccato  primi 
parentis;  ita  ut,  etsi  quaedambona,  quae 
lege  praecipiuntur,  per  naturae  vires  agere 
possint,  totam  tamen  legem  implere  ne- 
queant.  Pendet  seutentia,  verbis  sequen- 
tibus  complenda,  tametsi  putat  Toletus 
sensum  completum  hac  parte  contineri. 
Sic  enim  exponit:  Impossibile  legis,  id 
est,  impossibilitas  implendae  legis  ex  eo 
procedebat,  quoniam  lex  infinna  erat  per 
carnem  seu  propter  carnem. 

Verum  ad  hunc  sensum  aptare  verba, 
quae  sunt  in  Graeco,  non  ita  facile  est. 
Quare  priorem  expositionem,  quae  mul- 
torum  pst,  retinendam  censeo.  Particulam 
in  quo,  Graece  iv  m,  causaliter  exponi- 
mus ;  sic  enim  et  alibi  accipitur,  ut  Heb. 
2. :  Jn  quo  passus  est  ipse  tentatus,  po- 
tens  est  et  eis,  qui  tentantur,  auxiliari. 
Et  quidem  haec  significatio  praesenti  loco 
maxime  congriiit. 

Deus  filium  suum  mittens.  Graece : 
Deus  suo  ipsius  filio  mis.io,  qiiem  infra 
Vocat  proprium  filium. 


In  similitudinem  carnis  peccati.  Grae- 
ce  £v  6fJtoto'jfxaTi_,  in  similitudine,  quem- 
admodum  et  citat  Hilarius  lib.  10.  de  Tri- 
nitate.  Subaudiendum  verbura,  praestitit, 
aut  aliquid  simile,  praestitit  (inquam)  per 
suam  gratiam  ex  merito  Christi  filii  sui, 
quod  lex  per  carnera  infirma  non  potuit. 
Ita  plerique. 

Toletus  vero  non  vult  subaudiri  ver- 
bum,  sed  duplicem  hic  introducit  Hebra- 
ismum;  alterum  ut  suppleatur  ideo,  al- 
terum ,  quo  participium  sit  positum  pro 
verbo,  mittens  pro  misit.  Cujus  utrius- 
que  apud  Hebraeos  idiotismi  profert  exem- 
pla.  Vult  igitur  hunc  esse  contextum :  Im- 
possibile  legis  erat  ex  carne.  Ideo  misit 
Deus  filium  suum  in  similitudinem  car- 
nis  peccati,  et  de  peccato  damnavit  pec- 
catum.  Mihi,  quodante  dixi,  partem  prae- 
cedentem  ex  ista  pendere,  probabilius  est. 
Deinde  si  participium  hic  posuit  pro  verbo , 
cur  non  idem  fecit  in  verbo,  damnavit, 
partis  sequentis  et  conjunctae,  quum  con- 
junctio  copulet  similia? 

Satius  fortasse  fuerit  aguoscere  pleo- 
nasmum  in  vocula  et,  quod  ea  etiam  alibi 
interdum  redundet  apud  Paulum ;  ut  pla- 
nus  sermo  sit:  Deus,  misso  filio  suo  in 
similitudiue  camis  peccati ,  de  peccato 
damnavit  peccatum  in  carne ;  atque  ita 
contulit  nobis,  quod  lex  non  potuit,  legis 
scilicet  impletiouem. 

Notat  Augustinus  serm.  6.  et  31.  de 
verb.  Apost.,  Paulum  non  dicere,  filium 
Dei  missum  esse  in  similitudine  carnis  (hoc 
quippe  dograa  Manichaeorura  est,  Chri- 
stum  non  veram  carnera,  sed  speciem  ac 
similitudinem  carnis  tantum  assumsisse), 
sed  in  similitudine  carnis  peccati,  id  est, 
habentem  speciem  carnis  peccato  obno- 
xiae;  nempe  in  eo,  quia  mortalis  natus 
est,  ac  miserias  et  mortem  passus,  quae 
debentur  peccatoribus.  Unde  et  per  ae- 
neum  serpentem  a  Mose  erectum  Num.  21. 
piaefiguratus  est,  ut  qui  videretur  habere 
venenum  peccati,  revera  taraen  nnn  ha- 
beret.  Eadem  observatio  est  Graecorum 
interpretum.  Hinc  porro  colligit  idem 
August.  serm.  31.  supra  citato  cap.  8., 
omnem  reliquam  camem  essecarnem  pec- 

lati.  Non  enhn,  inquit,  pro  magno  com- 
mendaretur  in  Christo  similitudo  car- 
nis  peccati,  nisi  omnis  caetera  caro  esset 
coro  peccati.  Utitur  eaclem  collectione 
Fulgeut.  lib.  de  incarn.  et  gratia  Christi 
cap.  6. 

Et  de  peccato  damnavit  peccatum  in 
carne.  Haec  pars  difficultatem  habet,  et 
varie  exponitur.  Quidam  illud,  et  de  pec- 
cato,  praecedentibus  adjunguut.  Scien- 
dum  enim,  id,  quod  in  Graeco  est,  Tispl 
ajiaptiac;^  etiam  verti  posse  (quomodo 
Syrus  transtulit),  propter  peccatum,  sci- 
licet  abolendum.  Sic  enim  et  Petrus  lo- 
quitur  1.  Epist.  3.:  Christus  semel  pro 
peccatis  mortuus  est.  Graece,  UTilp  a/jtap- 
Ttd)V.  Sensura  igitur  hunc  faciunt :  Quod 
legi  erat  impossibile,  Deus,  misso  filio  suo 
in  similitudine  carnis  peccatricis,  idque 
propter  peccatum  expugnaudum  et  abo- 
lendum,  damnavit  peccatum  in  carne  ejus- 
dem  filii  sui.  Juxta  quem  sensum  in  tuta 
periodo  neque  supplendum  erit  verbum, 
ut  supra  fecimus,  neque  conjunctio  et  i'e- 
dundare  videbitur. 

Hujus  expositionis  meminerunt  Theo- 
phylactus  et  Oecumenius ,  non  admodum 
tamen  probantes,  quemadmodum  nec  mihi 
probatur.  Nam  causa  filii  a  patre  missi, 
quam  intendit  Apostolus,  ea  est,  quam 
clare  exprimit  verbis  sequentibus :  Utjus- 
tificatio  legis  impleretur  in  nobis,  quod 
nimirum  praestare,  legi  fuerat  impossibile  ; 
ut  proinde  pars  illa  Tispt  a;jiapT''a'::  ad  cau- 
sam  missionis  indicandam  nihil  conferat. 

Minus  adhuc  placet  illud  cujusdam  glos- 
sema,  carnem  peccati  et  de  peccato  iuter- 
pretantis  cai"nem  peccatricem,  quae  eadem 
ex  peccatoribus  orta  sit;  ac  si  dicat  Apo- 
stolus,  filium  Dei  similem  factum  homini- 
bus  peccatoribus,  qui  iidem  ex  peccatori- 
bus  nati  sunt.  Non  placet,  inquam,  quia 
praepositio  7:epl  non  admittit  hujusmodi 
interpretationem.  Et  omnino  probabilius 
est,  ad  sequentia  referendam  esse  partem 
illam,  et  de  peccato.  Ubi  tamen  etiam 
varietas  existit. 

Apud  Augustinum  tres  inveniuntur  ex- 
positiones,  quarum  prima  est,  peccati  no- 
min,e  similitudinem  carnis   peccati  signi- 


ficari,  quoaiara,  inquit,  rerum  similitu- 
dines  solent  earum  rerum  nominibus 
nuncupari ,  'luarum  similes  sunt.  Se- 
cuuda,  Christum  ipsum  intelligi,  qui  pec- 
catum  dicatur,  quia  sacrificium  fuit  pro 
peccatis  oblatura,  sicut  dicitur  2  Cor.  5. : 
Eum,  qui  non  nnverat  peccatum,  pro 
nobis  peccatum  fecit.  Nam  sacrificia  pro 
peccatis,  peccata  appellabantur  iu  lege. 
Tertia  peccatum  intelligi  Judaeorum.  De 
quo  damnavit  Deus  peccatum,  ait  Augu- 
stinus,  quia  de  peccato  eomm,  qui  eum 
crucifixerunt ,  factura  est,  ut  sanguinem 
suum  in  remissionem  funderet  peccatorum. 
Has  tres  expositiones  adfert  Augustinus 
lib.  3.  contra  2  epist.  Pelag.  cap.  6. ;  pri- 
mam  et  secundam  serm.  48.  de  verbis  Do- 
mini ;  primara  solam,  quaest.  66.  iuter  83.; 
mediam  solam  serm.  6.  de  verbis  Apost. 

Ad  tertiam  veroprope  accedunt  et  alio- 
rum  quaedam  expositiones,  ut  illa  Leonis 
serm.  18.  de  passione  Domini:  De  pec- 
cato  damnavit  peccatum,  id  est,  opus 
diaboli  de  opere  diaboli  solvit.  Sentit 
euim  (ut  in  sequentibus  explicat),  Chri- 
stum  dissolvisse  peccatura,  ex  eo,  quod 
diabolus  ipsura  invasit,  in  quu  nullura  fuit 
peccatura.  Itera  Hervaei  in  commentario, 
ubipeccatum  interpietatur  mortera  Christi 
per  metonyraiara,  quia  peccati,  id  est,  sce- 
leris  Judaeorura  eifectus  fuit.  Et  Pauli 
Burgensis,  peccatum  exponentis  passio- 
nem  Christi,  quae  magnura  fuit  peccatura 
ex  parte  .Judaeorura  eam  inferentium,  sed 
ex  parte  Christi  patientis,  condemnatin 
fuit  et  destructio  peccati. 

Verum  hujusmodi  expositionibus,  quae 
Latinorum  sunt,  rursus  haud  facile  potest 
accomraodari  Graecura  r^zpi.  Quo  fit,  ut 
nec  ullam  earum  tradant  Graeci  interpre- 
tes.  Jara  nec  opus  erat  addere,  in  carne, 
si  peccatura  priori  loco  suraatur  pro  simi- 
litudine  carnis  peccati,  id  est,  pro  came 
Christi,  uthabebat  dictarura  expositionum 
priraa. 

Porro  Graecorum  Chrysostomi,  Theo- 
doreti  et  aliurura  coramunis  expositio  est 
ista:  De  peccato  damnavit  peccatum. 
hoc  est,  peccati  condemnavit  peccatum, 
ipsumque  sceleris  reum  peregit,  quod  non 

solum  fuisset  supra  modum  peccans,  au- 
gendo  praevaricationes  in  humano  genero, 
ut  dictum  est  capite  superiori;  verum 
praeterea  manum  misisset  in  Christum  in- 
nocentem,  et  tanquam  peccatorem  egisset 
in  mortem  ;  ut  eam  ob  causam  meritissime 
condemnandum  fuerit  atque  e  medio  tol- 
lendum.  Nam  licet  Deus  solo  nutu  volun- 
tatis  abolere  potuisset  peccatum,  conveni- 
entius  tamen  ei  visum  fuit ,  si  hac  justitiae 
via  procederet  ad  destruendum  regnum 
peccati.  Haec  autem  de  peccato  perpros- 
opopoeiam  dicuntur,  velut  de  tyranno 
quopiam  et  injusto  dominatore ;  quo  sche- 
mate  etiam  in  superioribus,  de  peccato  lo- 
quens ,  usus  est  Apostolus.  Sic  igitur  di- 
cit,  Deum  damnasse  peccatum  de  peccato, 
sicut  Dominus  ait  Joan.  16.:  Cum  vene- 
rit  ille  (ParacletusJ,  arguet  mundum  de 
peccato,  Graece,  Tispt  «jiapTtag.  Nec  ab- 
horret  Latinus  sermo,  vekit  cum  dicimus 
aliquem  accusatum  aut  condemnatum  de 
sacrilegio  vel  homicidio. 

Haec  Graecorum  expositio  ita  placet, 
ut  eam  caeteris  anteponendam  cum  F. 
Toleto  censeam.  Condemnavit  autem  et 
destruxit  peccatum  Deus  in  carne,  id  est 
per  carnem  filii  sui  suspensam  et  mortili- 
catam  in  cruce ;  non  quod  omnino  jam 
extinxerit,  adhuc  enim  habitat  peccatum 
in  carne  renatorum,  excitans  prava  dosi- 
deria,  sed  quia  dominium  ejus  abstulit 
et  reatum  solvit,  tandem  ipsum  prorsus 
abollturus,  quando  eos  liberabit  de  cor- 
pore  mortis  hujus. 

4.  IJt  justificatio  legis  impleretur  in 
nobis.  Id  est,  ut  nos  legem  impleremus, 
idque  facieudo  justi  essemus  ,  quia  facto- 
res  legis  justificahuntur ,  supra  cap.  2. 
Hoc  uimirum  est,  quod  dixit  esse  impos- 
sibile  legi,  et  cujus  gratia  misit  Deus  fili- 
um  suum  in  similitudine  carnis  peccati. 
Justificatio ,  Graece  diy.a<.o)iia,  pro  justi- 
tia  pouitur ;  quemadmodum  et  Graece  su- 
pra  cap.  5.  v.  8.  in  illis  verbis,  per  umus 
justitiam.  Apud  Augustinum  quoque  ju- 
stitia  legitur,  in  expositionepropositionum 
hujus  loci.  Igitur  justificatio  legis  est  ju- 
stitia,  quam  praecipit  lex  Dei,  quamque 
exercendo  legem  Dei  implemus. 

tiall.  Eslii  Camm.    Toiti.  I. 


Ex  hoc  loco  manife.ste  refelluntur ,  qui 
putant  ex  soiis  uaturae  viribus  totam  le- 
gem  naturae  seu  decalogi  ab  homine  prae- 
stari  posse  in  hac  naturae  corruptione, 
quando  ne  quidem  scriptae  legis  admini- 
culo  id  potest  corrupta  natura,  quemadmo- 
dum  hic  docetur. 

Non  minus  hic  Apostoli  locus  facit  ad- 
versus  haereticos,  qui  negant,  ab  ho- 
mine  per  Christi  gratiam  justificato  legem 
impleri.  Nam  si  non  impletur,  frustra  mis- 
sus  est  e  coelo  in  terram  filius  Dei,  quem 
utique  ad  hoc  missum  testatur  Apostolus, 
ut  justificatio  legis  impleretur  in  nobis. 
Si  quaeras,  in  quibus  nobis ,  docet  te  id , 
quod  sequitur: 

Qui  non  secundum  carnem  ambula- 
mus ,  sed  secundum  spiritum.  Sensus: 
Quod  fit  (nempe  ut  legem  impleamus,  et 
per  hoc  damnationi  non  simus  obnoxii)^ 
dum  non  carnis  desideria  sequimur,  sed 
instinctum  Spii-itus  sancti. 

5.  Oui  enim  secundum  car.iem  sunt, 
quae  carnis  sunt,  sapiunt.  Probat  id , 
quod  in  praecedenti  parte  ex  superioribus 
intelligi  voluit;  nempe  eos ,  qui  non  se- 
cundum  carnem  ambulant ,  sed  secundum 
spiritum,  evasuros  damnationem,  alioquin 
non  evasuros ,  etiamsi  per  baptismum 
Christo  insiti  fuerint.  Vim  probationis  in- 
ferius  explicabo.  Sunt  autem  eadem  Apo- 
stolo,  secundum  carnem  cimbulare,  et  se- 
cundum  carnem  esse.  Item  secimdum  spi- 
ritum  ambulare,  et  secundum  spiritum 
esse.  Nam  illic  homines  carnales  signifi- 
cantur,  hic  spirituales ;  nisi  quod  esse  ha- 
bitum  importare  videatur,  ambulare  con- 
versatiouem,  quae  iu  actibus  consistit. 

Itaque  sensus  hujus  partis  est:  Homi- 
ues  carnales  sapiunt,  curant,  cogitant  ope- 
ra  carnis,  iisque  afiieiuntur  et  student,  ac 
toti  sunt  in  illis.  Tale  quid  enim  signifi- 
cat  verlmm  Graecui.i  cp pcivciuo'.^  quod  inter- 
pres  vertit,  sapiunt.  Eursus  ea,  qiiae 
carnis  sunt,  id  est,  opera  carnis,  intellige 
ad  quae  concupiscentia  carnalis  inclinat, 
id  est,  peccata  cnjuscumque  generis.  Nam 
omnia  sj)iritui  conti-aria  sunt,  de  quo  se- 
quitur: 

Qui  vero  setundum  spiritum  sunt, 
11 

quae  sunt  spiritus,  sentiunt.  Iiiterpres 
de  suo  addidit ,  sentiunt.  Nam  in  Graeco 
verbum  non  exprimitur,  sed  intelligitur 
ex  membro  superiori ,  sapiunt  vel  senti- 
unt.  Idem  enim  significatur,  ut  sit  sensus: 
Homines  spirituales  curant  et  intenti  sunt 
in  ea  opera,  quae  consentanea  sunt  Spiri- 
tui  sancto,  et  quae  fructus  spiritus  appel- 
lantur,  Gal.  5.  Ex  quo  etiam  loco  proba- 
bile  fit,  spiritum  iu  bac  antithesi  carnis  et 
spiritus  intelligi  (quemadmodum  exposui) 
Spiritum  sauctum ,  id  est ,  Spiritum  Dei, 
non  hominis,  sicut  et  B.  Thomas  interpre- 
tatur ;  idque  sequentia  nos  certius  doce- 
bunt. 

6.  Nam  prudentia  carnis ,  rnors  est. 
Prudentia,  Graece  9p6vr^|jia^  verbale  no- 
men  ab  eo  verbo,  quod  jam  vertit,  sapi- 
unt  et  sentiunt.  Erasmus  affectum  trans- 
tulit  hic  et  in  sequentibus.  Tertullianus 
sensum,  lib.  de  resurrectione  carnis  cap. 
46.  Nonnalli  cogitationem.  Mihi  signifi- 
cantius  videtur  prudentiae  vocabulum, 
quod  et  apud  veteres  legitur,  hunc  Apo- 
stoli  locum  citantes,  ut  Hieronym.  in  lib. 
cuntra  Jovin.  cap.  22. ,  et  August.  contra 
Fort.  disp.  2.  Nec  male  Tertullianus  in 
exhortat.  ad  castit.  cap.  10.  pro  verbali 
verbum  reposuit:  Nam  sapere  secundum 
carnem,  mors  e't.  Et  deinceps:  Secun- 
dum  spiritum  vero  sapere,  vita. 

Sensus  enim  est:  Sapere,  curare,  pro- 
videre  ea,  quae  carnis  sunt,  mortem  ad- 
fert,  mortem  meretur,  utique  aeternam,  de 
qua  dixit  cap.  6.  Nam  finis  illorum  ope- 
rum  mors  est ;  et  iterum:  Siipendia  pec- 
cati  mors.  Igitur  carnis  prudentia  mors 
vocatur  ab  effectu ,  quia  mortifera  est. 

Nota  sermonem  hic  non  esse  de  pru- 
dentia  carnis ,  ut  est  speciale  peccatnm, 
de  quo  Thomas  2,  2.  qu.  55.  art.  1.  et  2., 
sed  ut  per  omne  genus  vitiorum  difiundi- 
tur,  quemadmodum  ex  antedictis  est  ma- 
nifestnm.  Nam  et  prudentia  spiritus.  quam 
illi  statim  opponit,  generalis  est  virtus, 
omne  genus  bonorum  operum  procuratrix. 

Prudentia  autem  spiritus,  vita  et  pax. 
Id  est:  Sapere  et  curare  ea,  quae  sunt 
Spiritus  sancti  concupiscentis  adversus 
carnem,  parit  uobis  vitam  aeternam,  juxta 


illud  loci  jam  citati :  Finem  vero  vitam 
aeternam.  Item  parit  nobis  pacem,  id  est, 
omnium  bonorum  proventum  et  tranquil- 
lam  possessionem,  secuxidum  illud  cap.  2. : 
Gloria  et  honor  et  pax  omni  operanti 
bonum.  Pj^rit  autem,  quia  meretur,  sicut 
de  prudentia  carnis  dictum  est. 

Pulchre  vero  et  accommodate  Aposto- 
lus  prudentiae  carnis  mortem ,  et  pruden- 
tiae  spiritus  vitam  adscribit.  Nam  caro, 
etiam  proprie  sumpta ,  mortalitatis  argu- 
mentum  est ,  spiritus  autem ,  vitae  prmci- 
pium. 

Nunc  argumentationem ,  quae  in  prae- 
dictis  Apostoli  verbis  continetur,  explice- 
mus.  Instituit  autem  probare,  ut  ante  dixi, 
eos,  qui  secundum  spiritum  ambulant,  ni- 
hil  habere  damnationis,  et  proinde  victu- 
ros;  eos  vero,  qui  secundum  carnem  am- 
bulant,  obnoxios  esse  damnationi  mortis. 
Utrumque  probat  proprio  syllogismo ;  po- 
sterius  quidem  hoc  modo  :  Prudentia  car- 
nis  mors  est ;  at ,  qui  secundum  carnem 
ambulant,  sapiunt,  quae  carnis  sunt ;  ergo 
morientur.  Prius  autem  isto  modo  :  Pru- 
dentia  spiritus  vita  est  et  pax;  at,  qui 
secundum  spiritum  ambulant,  sapiunt  ea, 
quae  sunt  spiritus  ;  ergo  vitam  consequeu- 
tur  et  pacem.  Utiumque  syllogismum  forma 
dialectica  propositum  vide  apud  B.  Tho- 
mam  in  commentario.  Obscuritatem  in 
contextu  Paulino  facit  causalis  sermo  : 
Nam  prudentia  carnis  etc.  Non  enim 
apparet  quidnam  probet. 

Sed  facile  toUitur  obscuritas,  si  nam  per 
atqui  interpreteris ,  aut  certe  in  duabus 
sententiis  praecedeutibus  suppleas  illa- 
tionem  hoc  pacto :  Qui  secundum  carnem 
sunt,  quaecarnissunt,  sapiunt,  ideoque 
morientur.  Qui  vero  secundum  spiritum 
sunt,  quae  sunt  spiritus ,  sentiunt ,  et 
proinde  vivent.  Tum  enim  aptissime  se- 
quitur  utriusque  probatio  :  Nam  pruden- 
tia  carnis,  mors  est:  prudentia  autem 
spiritus,  vita.  Caeterum  prudentiam  car- 
nis  mortem  esse,  confirmat  per  id,  quod 
sequitur  : 

7.  Quoniam  sapientia  carnis  inimica 
est  Deo.  Graece:  Propterea  quod  pru- 
dentia  camis  inimicitia   est  in  Deum. 

Idem  enim  in  Graeco  vocabulum  9p6vrj|jia 
repetitur,  quod  interpres  supra  vertit  pru- 
dentiam,  nunc  sapientiam.  Et  quidem 
Hieronymus  adversus  Jovinianum ,  loco 
supra  citato,  legit  semel  et  iterum :  Pru- 
dentia  carnis  inimicitia  est  in  Deum, 
ut  est  in  Graeco.  Tertull.  etiam  lib.  de  re- 
surrect.  carnis  inimicitiam  legit.  Accedit 
his  textus  Sjriacus,  imo  et  veteres  nostrae 
concordantiae,  quae  sic  habent:  inimici- 
tia  est  in  Deum.  Similis  sententia  apud 
Jacobum  cap.  4. :  Nescitis,  quia  amicitia 
hujus  mundi  inimica  est  Dei?  Graece, 
inimicitia  Dei. 

Porro  sensus  hujus  loci  apertus  est , 
prudentiam  carnis  esse  inimicam  Deo,  vel 
inimicitiam  adversus  Deum,  quia  per  eam 
homo  constituitur  Deo  inimicus ,  utpote 
voluntati  ac  legi  ejus  contrarius,  ut  docet 
aetiologia  subjuncta. 

Legi  enim  Dei  non  est  subjecta.  Grae- 
ce:  oux  aTCOxuoaexai ,  non  subjicitur. 
Quomodo  etiam  apud  Hieronyinum  legi- 
tur,  et  in  Latinis  quibusdam  mss.  Figura 
sermonis  est  Hebraeis  familiaris,  qua  mi- 
nus  dicitur  et  plus  intelligitur.  Nam  non 
tantum  non  subjicitur  legi  Dei  prudentia 
carnis  ,  sed  etiam  repugnat ,  et  propterea 
est  inimicitia  in  ipsum  legislatorem  Deum. 

Nec  enim  potest.  Subaudi,  subjicilegi 
Dei;  veluti  si  dicas :  vitium  virtus  esse 
nou  potest,  nec  inclinare  ad  ea,  quae  sunt 
virtutis.  Id  enim  naturae  ejus  omnino 
contrarium  est.  HincApostolus  intelligen- 
dum  relinquit ,  homines  ,  quamdiu  sapiunt 
ea,  quae  carnis  sunt,  Deo  subjici  uonpos- 
se.  Quod  et  significat  verbis  sequentibus: 

8.  Quiautemin  carne  sunt,  Deo place- 
re  nonpossunt.  In  carne  esse  id  vocat,  quod 
supra  secundum  carnem  esse,  cum  alibi 
in  carne  esse,  vivere,  ambulare,  sit  vive- 
re  vita  hac  mortali,  ut  2  Cor.  10. ,  Gal.  2. 
et  Phil.  1.  Scnsus  :  Qui  carni  subditi  sunt, 
sapiendo  ea,  quae  sunt  carnis,  id  est,  ho- 
mines  carnales,  dum  tales  sunt,  Deo  pla- 
cere  non  possunt,  quia  per  illam  carnis 
prudentiam  Deo  constituuntur  inimici.  Sic 
e  diverso  Joannes  1.  epist.  3.  eum,  qui 
natus  est  ex  Deo ,  negat  posse  peccare, 
Particulam  dk ,  autem ,   quidam  per  ouv^ 


igitur,  interpretantur :  Igitur  quiin  came 
sunt  etc.  Potest  enim  haec  pars,  ut  dixi, 
velut  conclusio  ex  superioribus  inferri. 

9.  Vos  auteni  in  carne  non  estis,  sed 
in  spiritu.  Baptizatos  alloquitur,  et  sen- 
sus  est:  Vos,  jam  baptizati  et  per  Spiri- 
tum  sanctum  renati,  non  estis  subditi  car- 
ni,  ut  sapiatis  ea,  quae  carnis  sunt,  et  se- 
cundum  carnem  ambuletis  ;  sed  estis  sub- 
diti  spiritui,  ut  sapiatis  ea,  quae  spiritus 
sunt,  et  secundum  spiritum  ambuletis. 
Sicut  enim,  quod  natum  est  ex  cartie, 
caro  est,  ita,  quod  natum  est  ex  spiritu, 
spiritus  est,  Joan.  3.  Recte  dicimur  (ait 
Leo  serm.  1.  de  resurrect.  Dom.)  in  carne 
non  esse,  si  carnales  nobis  non  domi- 
nentur  affectus,  et  merito  ejus  rei  depo- 
nimus  nuncupationem,  cujus  non  sequi- 
mur  voluntatem. 

Si  tamen  Spiritus  Dei  habitat  in  vo- 
bis.  Habitat  Spiritus  sanctus  in  homine 
per  fidem  vivam  et  caritate  formatam,  et 
per  opera  inde  procedentia.  Nec  solum 
in  anima ,  verum  etiam  in  corpore  homi- 
nis  justi  habitare  dlcitur.  Nam  et  mem- 
bra  nostra  templum  sunt  Spiritus  sancti 
1  Cor.  6. ,  nempe  quatenus  animae  impe- 
rio,  quo  reguntur,  ad  piaopera  moventur. 
Quod  nos  habemus,  si  tamen ,  Graece  est, 
erTtsp.  Pro  quo  etiam  Hierouymus  ad- 
versus  Jovinian.  legit,  ut  nos,  si  tamen. 
Quamquam  alii  ex  Graeco  vertere  malunt: 
siquidem  vel  quandoquidem  spiritus  Dei 
habitat  in  vobis,  ut  sermo  sit,  non  dubi- 
tantis,  sed  ratiocinantis  cum  affirmatione, 
quasi  dicat:  Quandoquidem  jam  spiritus 
Dei  in  vobis  habitat,  propterea  in  spiritu 
estis.  Atque  sensum  hunc  tradit  Theo- 
phylactus. 

Sed  sciendum  est_,  etiam  infra,  cum  di- 
citur:  Si  tamen  compatimur ,  ut  et  con- 
glorificemur ,  haberi  eandem  dictionem 
zItlEP,  ubi  conditionalem  esse  sermonem, 
satis  res  ipsa  loquitur.  Et  hujusmodi 
sensus  etiam  huic  loco  optime  quadrat. 
Nam  etsi  de  Romanis,  id  est,  EcclesiaRo- 
manorum  non  dubitabat  Apostolus,  an 
Spiritus  Dei  in  illis  habitaret,  quos  initio 
salutavit  dilectos  Dei,  vocatos  sanctos,  et 
quibus  scribit  cap.  15.:  Certus  sum  de 
11  » 

vobis,  quia  pleni  estis  dilectione ;  merito 
tamen  de  quibusdam  illorum  dubitare  po- 
terat.  Unde  subjungit: 

Si  quis  autem  Spiritum  Christi  non 
hahet,  hic  non  est  ejus.  Id  est:  si  quis 
vestrum  non  habet  inbabitantem  spiritum 
Christi,  aut  non  agitur  spiritu  Christi,  vi- 
delicet  ambulando  secundum  spiritum,  et 
sapiendo  ea,  quae  spiritus  sunt,  hic  ad 
Christum  non  pertinet ;  intellige,  tanquam 
vivum  ejus  membrum,  et  palmes  fructuo- 
sus  in  vite ;  et  quia  non  sic  ad  Christum 
pertiuet,  ideo  tandem  abscindetur.  Tnsi- 
nuat  .Apostolus  Christi  divinitatem  in  eo, 
quod  eundem  spiritum  modo  Dei,  modo 
Christi  spiritum  uominat. 

10.  Si  autem  Christus  in  nobis  est. 
Scilicet  per  spiritum  suum.  Id  e.st  (ut  ma- 
nifestior  sit  antithesis  cum  parte  praece- 
dente),  si  quis  spiritum  Christi  habet. 

Corpus  quidem  mortuum  est  propter 
peccatum.  Est,  additum  fuit  ab  interpre- 
te.  Sensus:  Corpus  quidem  morti  obno- 
xium  est,  ac  mortis  necessitati  subditum, 
idque  merito  peccati.  Nam  per  peccatum 
mors  intravit  in  mundum,  supra  cap.  5. 
Mortuum  corpus  vocat ,  quod  paulo  post 
mortale;  sed  ideo  diclt  mortuum,  quianon 
tantum  tale  est,  ut  mori  possit,  sed  quod 
corruptionem  in  se  habeat ,  qua  perpetuo 
et  inevitabiliter  tendat  ad  mortem.  Unde 
et  corpus  mortis  ipsum  appellavit  superi- 
ori  cap.  Quo  pertinet  etiam  ilhid  vulga- 
tum :  Nascentes  morimur. 

Ex  eo,  quod  dixit,  propter  peccatum, 
recte  docent  Theologi  mortem  et  miserias 
hujus  vitae  etiam  in  hominibus  justis  esse 
poenas  peccati  originalis ;  ut  quod  per- 
fecte  quidem  remissum  est  in  baptismo 
quoad  culpam  et  poenam  futuri  saeculi, 
qua  scihcet  homo  retardetur  ab  ingressu 
regni  coelestis,  non  tamen  quantum  ad 
poenalitates  hujus  saeeuU.  De  qua  re  dis- 
putatur  in  4.  Sent.  dist.  4.  Sensus,  quem 
huc  secundo  loco  adfert  Hugo  Victorinus, 
corpus  mortuum,  idest,  mortale  esseprop- 
ter  peccatum  vitandura,  quia  prodest  no- 
bis  ad  humilitatem  conservandam  ista 
mortalitas  et  infirmitas  ,  etsi  verus,  non  ta- 
men  hujus  est  loci. 


Spiritus  vero  vivit  propter  justifica- 
tionem.  Graece  'StxaioauvTjv ,  jnstitiam, 
quemadmodum  et  Augustinus  legit  locis 
infra  notandis  ,  et  Tertull.  lib.  de  resur. 
carnis  cap.  46.,  nec  non  libro  5.  contra 
Marcionem  cap.  14.,  et  alii  statim  nomi- 
nandi.  Porro  Joan.  Hentenius  dum  vertit, 
secundum  justitiam,  ut  et  in  parte  prae- 
cedenti,  secundum  peccatum ,  Oecume- 
nio,  autori  suo,  quem  interpretatur,  sese 
accommodat.  Is  enim  ^ia  per  y.a~a  expo- 
nit,  Chrysostomum  et  Photium  secutus: 
ut  sensus  sit,  in  iis ,  quos  Christus  inhabi- 
tat,  corpus  mortuum  esse ,  quantum  ad 
peccatum  attinet,  quia  scilicet  ei  cum 
peccato  nihil  amplius  est  commercii;  spi- 
ritum  autem  vivereseuvitam  esse  ,  quoad 
operationem  justitiae.  Verum  illa  acceptio 
praepositionis  did  Attica  est,  Apostolis 
insolita. 

Juxta  nostram  versionem  sensus  est: 
Si  Christus  in  vobis  est,  tunc,  etsi  corpus 
vestvum  mortuum  est  propter  peccatum, 
spiritus  tamen  vester,  sive  mens  vestra, 
vivit  vita  gratiae  per  justitiam  ,  quam  in  M 
ea  eflficit  Christi  spiritus  in  vobis  habitans.  " 
Similis  est  sententia  2  Cor.  4. :  Licet  is , 
qui  foris  est,  noster  homo  corrumpitur, 
tamen  is,  qui  intus  est,  renovatur  de  die 
in  diem.  Quem  enim  ibi  vocat  hominem 
interiorem,  hic  vocat  spiritum. 

Caeterum  in  Graecis  codicibus  atque 
Syriacis  pro  vivit  legitur  vita.  Cui  lec- 
tioni  inter  Latinos  suffragantur  commen- 
tator  Ambr. ,  Tertulliamis  utroque  loco 
jam  citato ,  Hilarius  lib.  8.  de  Trinit. ,  et 
August.  passim,  ut  lib.  1.  de  peccat.  me- 
ritis  cap.  6.,  in  exposit.  quarumdam  pro- 
positionum  hujus  Epist.  contra  Faustum 
lib.  24.  cap.  2.,  in  expositione  P.salmi  75., 
et  lib.  4.  de  Trinit.  cap.  3.  Sic  et  in  Tre- 
naeo  legitur  lib.  5.  cap.  10. ,  nec  non  in 
antiquis  concordantiis.  Jam  qui  hoc  modo 
legunt ,  fere  spirltum  intelligunt  non  ho- 
minis,  sed  Dei,  hoc  sensu :  Si  Christus  in 
vobis  est,  igitur  spiritus  ejus  vita  vestra 
est,  id  est,  vitam  vobis  tribuit,  ac  vivere 
vos  facit  per  justitiam,  quam  in  vobis  efficit ; 
utcongraathiclocus  cum  illoGal.  2  :  Vivo 
jam  non  ego,  sed  vivit  in  me  Christus. 

Alii  tfimen,  inter  quos  Cajetanus,  imo 
et  Oecumenius  Graecus,  etiam  hac  lectione 
retenta,  malunt  intelligi  spiritum  hominis 
propter  antithesim  corporis  et  spiritus, 
quam  hic  facit  Apostolus :  etpropter  illud, 
quod  mox  sequHur :  Vivificabit  et  mor- 
talia  corpora  vestra.  Videtur  euim  hoc 
velle :  Quamvis  corpus  nostrum  adhuc 
eit  in  morte  et  corruptione,  spiritum  ta- 
men  nostrum  gratia  Christi  jam  renova- 
tum  vivere  per  justitiam;  adeoque  ejus- 
dem  Christi  beneficio  sperandam  nobis 
ipsorum  etiam  corporum  immortalitatem 
per  resurrectionem  a  mortuis. 

Dicitur  autem  spii'itup  hominis  esse  vita 
propter  justitiam,  quia  non  tantum  ipse 
per  justitiam  vivit,  sed  etiam  hominem, 
cujus  est  spiritus,  per  eandem  justitiam 
vivere  facit,  tanquam  ipsius  homiuis  vita 
quaedam  spiritualis.  Notandum  autem  in 
Graeco  facilem  esse  ci  mmutationem  inter 
haec  duo  vocabula,  C^  et  Ct">j,  vivit  et 
vita ;  ut  nonnulla  suspicio  sit,  jam  olim 
in  Graecos  codices  ex  hujusmodi  muta- 
tione  diversam  lectionem  irrepsisse.  Nihil 
tamen  affirmu,  praesertim  quia  tam  codi- 
ces,  quam  inter]ire*^es  Graeci  cunsentiunt, 
Latinis  etiam  multis  suffragantibus.  Nec 
mlreris  verbum  kzzX,  est,  omissum  esse, 
quando  nec  priori  membro  expressum  erat. 

11.  Quod  si  spiritus  ejus,  qui  susci- 
tavit  Jesum  a  mortuis,  hafntat  in  vo- 
bis.  Totum  illud:  spiritus  ejus,  qui  sus- 
citavit  Jesum  a  morfuis,  periphrasis  est 
spiritus  Dei.  Qua  cur  utatnr  Apostolus, 
sequentia  declarabunt.  Quod  sequitur : 
habitat  in  vobis,  intellige  per  justitiam, 
idque  perseveranter. 

Qui  suscitavit  Jesum  Christum  a  inor- 
tuis,  vivificabit  et  mortalia  corpora  ve- 
stra.  Jesum,  hoc  loco  Graeca  nou  legunt, 
sed  tantummodo  Christum,  ut  in  priori 
parte  Jesum.  Mortalia,  SjTiace  mortua : 
ut  intelligas  idem  esse  hoc  loco  mortale, 
quod  supra,  mortuum.  Haec  pars  ad 
Deum,  non  ad  spiritum  Dei  refertiir,  ut 
ex  Graeco  patet.  Vivificabit  autem  Deus 
mortalia  corpora  nostra,  resuscitando  ea 
ad  vitam  immortalem  et  beatam,  exemplo 
Christi  capitis  et  primogeniti  mortuorum. 


Dico  beatam,  nam  ad  vitam  immorta- 
lem  et  miseram  (quam  tamen  vitae  et  im- 
mortalitatis  nomine  vix  usquam  dignan- 
tur  scripturae)  resuscitabuntur  reprobo- 
rum  corpora.  Verum  illa  qualiscumque 
eorum  vivificatio  non  adscribitur  meritis 
Christi,  neque  resurrecticnis  illorum  exem- 
plar  est  resurrectio  Christi.  Quod  satis 
significat  clausula  subjuncta : 

Propter  inhabitantem  spiritum  ejus 
in  cobis.  Rectius  spiritum  suum,  vel,  ut 
in  Graeco,  suum  spiritum,  ut  ad  Deum 
Patrem  spiritus  referatur,  juxta  id,  quod 
praecessit:  Quod  si  spiritus  ejus ,  qui 
suscitavit  etc.  Hanc  rationem  vivifica- 
tionis  corporum  constat  in  reprobis  locum 
non  habere.  Innuit  Apostolus  hac  parte, 
quod  jam  ante  dixi,  Spiritum  sanctum  non 
solum  in  mentibus  hominum  justorum  ha- 
bitare,  verum  etiam  in  corporiuus,  utquae, 
propterea  quod  templa  fuerint  Spiritus 
sancti,  digna  habeantur  honore  beatae  et 
gloriosae  resurrectionis. 

In  Graeco  codice  Complutensi,  et  alio 
quodam  per  Robertum  Stephanum  anno- 
tato,  legitur:  «Sia  tou  hoizoZvzo':,  per  in- 
habitantem  suum  spiritum  in  vobis.  Est 
et  apud  Ambrosium  tractatus  quidam  bre- 
vis  de  Spiritu  sancto,  in  quo  legitur:  per 
inhabitaniem  spiritum  etc,  ac  ne  men- 
dum  suspiceris,  studiose  urgetur  praepo- 
sitio  per.  Eadem  lectio  est  Augustini  pro- 
positione  51.,  sane  non  abjicienda.  Nam 
verum  et  bvnum  sensum  efficit,  tametsi 
prioris  lectiouis  sensum  arbitror  esse  ma- 
gis  accommodum  huic  loco. 

12.  Ergo,  fratres,  debitores  sumus 
non  carni,  ut  secundum  carnein  viva- 
mus.  Debitores  sumus,  id  est,  servitutem 
debemus,  qui  Christo  jam  insiti  snmus,  et 
Christiani  facti  per  baptismum,  qua  pecu- 
liari  ratione  fratres  vos  appello.  Non carni. 
De  carne  loquitur,  ut  alibi  de  peccato, 
quadam  fictione  personae  dominium  et 
regnum  carni  affingens.  Exponit  autem 
illam  servitutem,  cum  addit:  ut  secun- 
dum  carnem  vivamus,  id  est,  ut  deside- 
riis  ac  voluntati  camis  obsequamur  Hoc 
euim  esset  carni  servire.  Relinquit  autem 
ex  adverso  subintelligendum :  sed  spiritui. 

scilicet  debitores  sumus,  ut  secundum  spi- 
ritum  vivamus.  Deinde  cohortationem 
suam  confirmat  antithetis,  hinc  poena,  inde 
praemio  proposito,  dtim  ait: 

13.  Si  enim  secundum  carnem  vixe- 
ritis,  moriemini.  Videlicet  morte  aeterna, 
nequaquam  futuri  participes  beatae  re- 
sun-ectionis ,  eo  quod  Spiritum  sanctum 
non  habueritis  in  vobis  habitantem.  Mo- 
riemini,  Graece,  /jieXXs-c  aTco{)vVjax£i,v^ 
futurum  est ,  ut  moriamini,  quomodo 
legit  Tertullianus  in  lib.  de  resurrectione 
carnis.  Minus  recte,  incipietis  mori,  quod 
ex  alia  versione  legit  Cyprianus  in  lib. 
de  zelo  et  livore. 

Si  autem  spiritu  facta  carnis  morti- 
ficaveritis,  vivetis.  Spiritu,  id  est,  per 
Spiritum  sanctum,  de  quo  statim  subjun- 
gifc :  Quicumque  spiritu  Dei  aguntur. 
Inde  enim  bene  probat  Augustinus  Spiri- 
tum  sanctum  hic  intelligi,  non  autcm,  spi- 
ritum  hominis,  serm.  43.  de  verb.  Dom. 
cap.  7.  Facta  carnis,  Graece,  Tag  Trpa- 
$cig  Tou  aoSjiaTOC,  actiones  corporis.  An- 
nuit  et  Syrus  interpres.  Sed  sensus  idem 
est.  Nam  actiones  corporis  hic  dicit,  non 
omnes  eas,  quae  per  corpus  exercentur, 
quum  supra  cap.  6.  praeceperit  dicens: 
ExMhete  memhra  vestra  servire  justi- 
tiae  in  sanctificationem,  sed  quas  alibi 
vocat  opera  carnis,  ut  Gal.  5.  Quibus  item 
respondent  desideria  seu  concupiscentiae 
corporis,  id  est,  carnis,  supra  cap.  6. 

Porro  carnis  opera  per  Spiritum  sanc- 
tum  mortificamus,  quando,  ipso  in  nobis 
et  nobiscum  operante,  pravis  desideriis 
ad  ejusmodi  opera  incitantibus  non  con- 
sentimus,  sed  resistimus.  Sic  enim  in  suis 
initiis  atque  in  primo  germine  carnis  opera 
velut  eliduntur  ac  necantur.  Vive:tis  vita 
aeterna,  non  soUim  animarum,  sed  etiam 
corporum,  ad  quam  vitam,  propter  inha- 
bitantem  spiritum  suum  in  vobis,  Deiis 
ad  exemplum  filii  sui  vos  resuscitabit. 

Admonet  Theophvl.  observandum,  non 
monere  Paulum,  ut  corpus  mortificemus, 
id  enim  homicidium  foret,  sed  opera  cor- 
poris,  eaque  prava.  Nam  quod  ad  sub- 
stanliam  corporis  attinet,  idem  Apostolus 
Eph.  5.  sic  ait :  Kemo  carnem  suam  odio 


hahuit,  sed  nutrit  et  fovet  eain.  Quod 
obiter  nota  propter  nonnullos,  qui  immo- 
deratas  suscipiunt  corporis  afflictiones, 
per  quas  deinde  redduntur  inutiles  ad 
officia  pietatis  exercenda. 

14.  Quicumque  enim  spiritu  Dei 
aguntur,  ii  sunt  filii  Dei.  Sensus:  Nam 
quicumque,  per  baptismum  renati,  dein- 
ceps  spiritu  Dei  aguntur,  mortificantes 
opera  carnis,  et  exercentes  opera  spiritus, 
ii  sunt  filii  Dei  per  adoptionem,  quibus  a 
Deo  promis.sa  atque  parata  est  hereditas 
vitae  aeternae.  Probat  enim,  quod  dixit, 
vivetis.  Aguutur  quidem  etiamboni  cate- 
chumeni  spiritiT  Dei,  nec  tamen  adhuc 
filii  Dei  sunt,  quia  nondum  renati.  Sup- 
ponit  autem  Apostolus  eos,  ad  quos  scri- 
bit,  esse  renatos  per  baptismum.  Sed  do- 
cet,  id  non  satis  esse,  ut  smt  filii  Dei, 
nisi  deinceps  etiam  agantur  spiritu  Dei. 

Porro  verbum  aguntur  neque  coactio- 
nem  voluntatis  significat,  neque,  nt  hae- 
retici  volunt,  necessitatem,  sed  inclina- 
tionem  passivam,  qua  nimirum  vtjluntas 
efficaciter  agitur  et  incliuatur ;  quae  ta- 
men  non  excludat  libertatem  voluntatis, 
qua  homo  etiam  ipse  agat,  et,  ut  ita  dicam, 
se  ipsum  agat,  et  qaidem  libere,  ad  ea 
opera,  ad  quae  agitur  et  inclinatur  a  spi- 
ritu  Dei,  videlicet  ipso  eodem  spiritu,  to- 
tum  hoc  \\t  agat,  agente.  Unde  Augnst. 
serra.  13.  de  verbis  Apostoli  cap.  11.,  fal- 
sum  hujus  loci  intellectum  removens:  Di- 
cit  mihi  aliquis,  inquit,  ergo  agimur  et 
non  agimus.  Respondeo:  Imo  et  agis 
et  ageris :  et  tunc  hene  agis,  si  a  hono 
agaris.  Spiritus  enim  Dei,  qui  te  agit, 
agentihus  adjutor  est.  Ipsum  nomen 
adjutoris  jyraescrihit  tihi,  quia  et  tu  ipse 
aliquid  agis.  Etmox:  Nemo  adjuvatur, 
si  ab  illo  nihil  agatur.  Idem  serm.  43. 
de  verbis  Domini,  cap.  7. :  Agis,  inquit, 
si  agaris  :  et  hene  agis,  si  a  hono  agaris. 
Haec  ille.  Caeterum  adjuvari  nos  spiritu 
Dei  docet  Ajiostolusinfrahoccap.  vers.  26. 

15.  Non  enim  accepistis  spiritum  ser- 
vitutis  iterum  in  timore.  Ostendit,  rena- 
tos  per  Christmn  esse  filios  Dei,  et  pro- 
inde  (quod  postea  colligit)  haeredes  vitae 
aeternae,  Id,  inquam,  osteudit  ex  eo,  quia 

per  spiritum,  quem  acceperunt,  Deum  in- 
vocant  ut  patrem.  In  timore,  Graece  slg 
(p6^o\,  ad  timorem.  Augustinus  lib.  de 
spiritu  et  litera  cap.  32.  in  timorem  legit. 
Igitur  spiritum  servitutis  in  timore,  vel 
ad  timorem,  idem  August.  in  expositione 
propos.  52.  eum  spiritum  intelligit,  qui 
habehat  mortis  imperium,  id  est,  diaho- 
lum,  ut  dicitur  Heb.  2.  Sub  quo  (sicut 
ibidem  sequitur)  timore  mortis  per  to- 
tam  vitam  ohnoxii  erant  servituti  vete- 
ris  testamenti  filii.  Probat  autem  hunc  in- 
tellectum,  quia  spiritui  servitutis  opponit 
Apostolus  spiritum  adoptionis,  dum  con- 
tinuo  subjungit:  sed  accepistis  spiritum 
adoptionis.  Qui  cum  intelligatur  Spiritus 
sanctus,  non  poterit  spiritus  servitutis  illi 
contrarius  intelligi,  nisi  spiritus  malus, 
id  est,  diabolus. 

Verum  sane  magis  consonum  est  histo- 

riae  sacrae,  ad  quam  respicit  Paulus,  ut 

intelligatur  spiritus   Dei ;  sic  tamen,   ut 

juxta   scripturae  consuetudinem  spiritus 

accipiatur  netonymice  pro   dono,   cujus 

autor  est  spiritus.  Nam  Exod.  20.   dicit 

Moses  ad  populam,  audita  lege  perterri- 

tum  ac  pavore  concussum :    Ut  proharet 

vos,   venit  Deus,  et  ut  terror  illius  esset 

in  vobis.  Et  Deus  ad  Mosen  Deut.  5.: 

Quis  det,  talem  eos  hahere  mentem,  ut 

timeant  me.^  Quis  autem  det,  nisiDeus? 

Rectius   igitur    idem   ipse   Augustinus 

serm.  13.  de  verbis  Apostoli,  et  alii  post 

eum,   per   spiritum   servitutis   in  timore, 

spiritum  timoris  accipiunt,  id  est,  timorem 

divinitus  incussum,   quo  Deus  ut  justus 

peccatorum  vindex  ita  timetur,  ut  eo  ti- 

more  correpti  homines  abstineant  ab  ex- 

terno  opere  peccati,  quod  lege  Dei  pro- 

hibitum  esse  sciunt.  Nani  et  hic   timor, 

etsi  filios  Dei  non  faciat,  mimerandus  ta- 

•  men  est  inter  dona  Dei,  imo  et  (si  ita  ap- 

pellare  voles)  Spiritus  sancti;  non  quidem 

sanctificantis  hominem  (est  enim  effectus 

legis  ac  testamenti  veteris,  non  novi),  sed 

tamen  cohibentis,  ne  in  apertam  prorum- 

pat  legis  transgressionem. 

Porro  servitutis  spiritus  timor  ille  vo- 
catur,  id  est,  timor  servilis,  vel  quia  a  ser- 
vitute  peccati  hominem  non  liberat,  sed 


in  ea  relinquit,  uti  nonnuUis  videtur ;  vel 
potius,  et  sequenti  parti  congruentius,  quia 
sic  facit  hominem  abstinere  ab  exteriori 
et  manifesta  legis  transgressione,  uttamen 
latentem  in  animo  peccandi  cupiditatem 
non  sanet.  Spiritus  ergo  servitutis,  id  est, 
servorum,  seu  qualis  convenit  servis.  Nam 
30  modo  jussis  parere,  et  a  vetitis  absti- 
nere,  servorum  est,  qui  tantum  ad  oculum 
dominis  parent,  et  imperata  faciunt.  At- 
que  hoc  vocamus  serviliter  et  non  libe- 
raliter  servire.  Non  tamen  hujus  illibe- 
ralis  servitutis  autor  est  Spiritus  sanctus, 
sed  timoris,  conjunctam  habentis  hujus- 
modi  servitutem.  Quod  significat  Aposto- 
lus  dicens :  ad  timorem,  scilicet  ut  effec- 
tum  et  donum  spiritus.  Unde  magis  pro- 
prie  spiritum  timoris,  quam  spiritum  ser- 
vitutis  hoc  Dei  donum  appellaveris,  tam- 
etsi  timorem  servilem  esse  Dei  donura, 
absolute  dici  potest;  quomodo  fidem  in- 
formem  esse  Dei  donum,  absolute  conce- 
dunt  et  docent  Theologi ;  nempe  quafides, 
non  autem  quatenus  informis  est. 

Ex  his  etiam  solvitur  argumentum,  quo 
movebatur  Augustinus,  ut  spiritum  servi- 
tutis  in  timore  diabolum  intelligeret.  Nam 
inter  dona  potest  esse  quaedam  antithesis, 
ut  inter  timorem  et  amorem,  quorum  ta- 
men  unus  idemaae  Spiritus  sit  autor  et 
dator,  ut  Hugo  Victorinus  annotavit,  et 
agnoscit  ipse  August.  in  serm.  supracitato. 
Quo  autem  sensu  servitutis  spiritus  dica- 
tur,  cum  non  sit  autor  servitutis,  jam 
ostendimus.  An  vero  spiritus  iste  servi- 
tutis  in  timore  sit  idem  cum  spiritu  timo- 
ris,  de  quo  loquitur  Apostolus  2  Tim.  1., 
eo  loco  expendemus. 

Jam,  quod  hic  addit ,  iterum,  respicit 
haud  dubie,  sicut  ante  dixi,  ad  legislatio- 
nem  factam  in  monte  Sinai,  quando  in 
gens  timor  et  terror  populo  immissus  est, 
Exod.  19.  et  20.,  cujus  rursum  meminit 
Heb.  12.  Sensus  igitur  est:  Non  enim  vos, 
renati  per  Christum  in  baptismo,  accepis- 
tis  donum  timoris  servilis,  quod  accepe- 
rant,  quibus  olim  lex  data  est  per  Mosen. 
Forte  etiam  dicens  iterum  attendit  patres 
eorum,  ad  quos  scribit,  id  est,  Judaeorum. 
Scribitur  enim  haec  epistola,  sicut  initio 

dictum  est,  ad  Romanos  fideles  promisciie, 
tam  Judaeos,   quam  gentiles. 

Sciendum  porro .  timorem  hujusmodi 
peccatoribns  utilem  esse  quidem,  imo  ne- 
cessarium,  ut  justificentur.  Lex  enim 
paedagogus  ad  Christum,  Gal.  3.  Et,  qui 
sine  timore  est,  non  poterit  Justificari. 
Eccl.  1.  Quocirca  .S.  Basilius  hunc  timo- 
rem  nunc  paedagogum,  nunc  ctga^coyixov, 
id  est,  introductorium  esse  dicit  ad  pieta- 
tem ;  illud  in  comm.  Jesaiae  1.,  hoc  in 
enarr.  Psahn.  32.  Sed  et  B.  August.  pae- 
dagogum  ac  castum  timorem  vocat,  con- 
cione  25.  super  Psalm.  118.,  et  saluber- 
rimum  appellat  in  lib.  de  catech.  rud.  cap. 
5.,  et  quomodo  ad  caritatem  iutroducen- 
dam  necessarius  sit,  similitudine  setae  li- 
num  introducentis  declarat,  tract.  9.  super 
1.  Epist.  Joan.  Verumtamen  quia  timor 
iste  per  se  nec  ad  justitiam  perducere  po- 
test,  nec  caritatem,  quae  fiJiorum  est,  in- 
troducere,  propterea  novo  spiritu  opus 
est,  de  quo  sequitur: 

Sed  accepistis  spiritum  adoptionis 
filiorum.  Adoptio  filiorum  Graecis  uno 
vocabulo  composito  dicitur  uto&sota,  quam 
alii  simpliciter  vertunt  adoptionem,  quod 
adoptio  fere  nou  sit,  nisi  filiorum.  Sensus 
est :  Sed  accepistis  Spiritum  S.  infunden- 
tem  cordibus  vestris  caritatem  ;  vel  (quia 
supra  dirimus  spiritum  sumi  pro  dono 
spiritus)  accepistis  per  Spiritum  S.  gratiam 
adoptionis,  id  est,  caritatem,  quae  vos 
eonstituit  adoptivos  Dei  filios. 

Notanda  antithesis  inter  vocabuJa,  ser- 
citutis  et  filiorum.  Et  quia  in  priori  parte 
expressum  fuit  donum  timoris,  quod  erat 
servorum,  idcirco  in  hac  parte  intelligen- 
dum  est  donum  caritatis,  quod  filiorum 
proprium  est. 

Jn  quo  clamamus :  Abba  (patcr).  In 
quo.  id  est,  ])er  quem  spiritum  in  nobis 
operantem.  Significatur  euim  causa  mo- 
vens  et  efiiciens.  Unde  Gal.  4.  dicitur  ipse 
spiritus  missus  in  corde  nostro  clamare: 
Abba,  pater.  Dum  igitur  modo  nos  cla- 
mare  dicimur,  m.odo  ipse  spiritus,  osteu- 
ditur  cooperatio  gratiae  et  liberi  arbitrii, 
sic  tamen  ut  a  gratia  liberum  arbitrium 
raoveatur,   nou    contra.    Nos  enim,  quod 


clamamus,  a  spiritu  accipimus,  non  ille  a 
nobis.  Claraor  orationem  significat  pro- 
fectam  ex  magno  cordis  affectu,  ut  in  psal- 
mis  et  alibi.  Ita  Dominus  ad  Mosen  oran- 
tem  Exod.  14.:  Quid  clamas  ad  me? 

Glamamus  autem  per  spiritum  :  Abba, 
pater,  quia  filiorum  Dei  est,  Deum  pa- 
trem  vocare;  idque  Christi,  filii  Dei  na- 
turali.';,  exemplo,  qui  toties  in  Evangelio, 
vel  orans,  vel  docens,  Deum  patrem  suum 
appellat;  deinde  et  Christi  praecepto, 
qui  nos  docuit  sic  orare :  Pater  noster, 
qui  es  in  coelis,  Matth.  6.  Quae  quidera 
orandi  fonnula  non  legitur  a  quoquara 
justorura  ante  Christi  adventum  usurpata, 
scilicet  ut  Deum  orans,  patrem  appellaret, 
dicendo :  Pater  raeus,  aut  Pater  noster ; 
sed  reservata  fuit  tempori  manifestandae 
gratiae.  Nec  enim  hoc  facere  quisquam 
ausus  fuit,  antequam  Christus,  naturalis 
Dei  filius ,  dignatus  nos  habere  fratres, 
id  juberet.  Inde  est,  quod  Sacerdos  ora- 
tionem  Dominicam  in  persona  totius  po- 
puli  recitaturus,  ita  praefatur :  Praeceptis 
salutaribus  moniti  audemus  dicere  :  Pater 
noster  etc.  Nam,  ut  ait  Leo  serm.  6.  de 
nativitate  i)omini:  Omnia  dona  excedit 
hoc  donum .  ut  Deus  hominem  vocet 
filium.  et  homo  Deum  nominet  patrem. 

Non  igitur  existimandum  est,  ut  ex  hoc 
loco  Pauli  perperam  suspicati  sunt  qui- 
dam,  ante  Christi  adventum  nuUos  fulsse 
Dei  filios  adoptlvos.  Fuerunt  enim  pr^icul 
dubio  filii  Dei  secundum  adoptionem,  quot- 
quot  vere  justi  fuerunt.  Sed,  ut  dixi,  fidu- 
cia  nondum  illis  erat  data  per  Christum, 
qua  Deum  orando  patrem  suum  vocarent. 
Unde  nec  scriptura  veteris  testamenti  vo- 
cat  eos  expresse  filios  Dei,  nisi  forte  se- 
cundum  aliam  quandam  significationem. 
Paulus  A^ero  non  negat  anterioris  saeculi 
justos  Dei  filios  fuisse :  sed  tempus  legis 
distinguit  a  tempore  gratiae,  quo  spiritus 
adoptionis  copiose  effusus  est  in  genus 
humanum. 

Ex  dictis  satis  intelligitur  noraen  Pa- 
tris,  ut  hic  accipitur,  non  esse  prtipriura 
jjrimae  personae  iu  Deo,  sed  toti  Trini- 
tati  comraune.  Nam  Deus  non  dicitur 
pater  filiorura,  quos  adoptavit,  a  relatione. 

qua  refertur  ad  filium  suum  naturalem 
(sic  er.im  solius  secundae  personae  pater 
est),  sed  ab  ea,  qua  nos  respicit  ut  adop- 
tator  noster ,  et  vitae  spiritualis ,  id  est , 
justitiae  per  regenerationem  nobis  auctor. 
Quaopaternitasutique  totiTrinitati  com- 
munis  est. 

Porro  conjunxit  Apostolus  duo  vocabu- 
la  rem  eandera  significautia,  Abba,  pater; 
quorum  illud  Hebraicum  est.  seu  ])otius  ex 
Hebraeo  Chaldaicum  et  Syriacum ,  ^3^  *, 
hoc  Graecum,  TiaTr^p.  Ideni  fecit  ad  Gal. 
scribens  cap.  4.  Marcus  quoque  Evangelii 
sui  cap.  14.  testatur,  Christum  orantem 
dixisse:  Abha ,  pater.  Id  vero  Origenes 
et  commentator  Ambr.,  quibus  sufeagan- 
tur  Laureutius  et  Stapulensis,  interpreta- 
tive  dictum  volunt,  Abba,  quod  est,  pater. 
Nam  in  Graeco,  pater,  non  vocativi  casus 
est,  sed  nominativi  cum  articulo,  6  TraxTjp. 

Verum  id  non  convincit.  Frequens 
enim  est  in  precatiouibus ,  et  maxime  in 
psalmis ,  nominativum  pro  vocativo  poni. 
Sic  et  ecclesia  Christum  orat :  Agnus  Dei, 
qui  tollis  peccata  mundi.  Certe  apud 
Matth.  cap.  11.,  et  apud  Lucam  cap.  10., 
ubi  Christus  patrem  alloquens  describitur, 
prius  vocandi  casu,  deinde  nominandi 
cum  articulo ,  nomen  patris  in  Graeco  le- 
gimus.  Tale  est,  quod  in  psalmis  6  \)s6<; 
passim  vocative  suraitur,  saepe  etiam  du- 
plicatum,  ut  Psalm.  21.  42.  62.  Quod  .^^i 
Graecum  Hebraeo  hic  adjecisset  loco  ex- 
positionis,  interposuisset  5  £0x1,  quod  est, 
vel  simile  quid,  ut  fit  alibi,  velut  Marci  7.: 
Ephpheta,  quod  est,  adaperire. 

Alii  proinde  dicunt  esse  conduplicatio- 
nem  Hebraicara ,  qua  significetur  vehe- 
mens  atfectus  orantiura  filiorum  Dei.  Sed 
cum  in  oratione ,  quara  nobis  Dorainus 
praescripsit,  non  habeatur  ista  condupli- 
catio,  soleatque  ea  ad  emphasira  fieri,  re 
petito  prorsus  eodem  vocabulo  ,  ut :  Do- 
mine,  Domine :  Jerusalem,  Jerusalem', 
quod  hic  non  fit,  non  enim  ait  Abba,  Ab- 
ba,  vel  pater,  pater,  sed  Abha,  pater. 

Idcirco  magis  verisiniile  nobis  est,  quod 
Augustinus  dicit,  Apostolum  conjunxisse 
vocera  Hebraeam  cura  Graeca,  j^ropter 
Judaeos  et  g^.ntiles ;  ad  significandam  vi- 


delicet  utriusque  populi  in  uno  angulari 
lapide  CLristo  conjunctionem ,  tanquam 
pariter  vocatorura  ad  filiorum  Dei  adop- 
tionem;  praesertim  cum  ad  Romanos  fide- 
les ,  quorum  alii  Judaei  erant ,  alii  genti- 
les ,  hanc  epistolara  scriberet.  Unde  est 
et  illud :  Judaeo  primum  et  Graeco, 
cap.  1.  et  2.  hujus  epistolae.  Ita  docet 
August.  lih.  de  spiritu  et  litera  cap.  32., 
et  serm.  13.  de  verbis  Apost.  Competitque 
eadem  ratio  in  locum  ad  Gal.  4.  Quin  et 
Marcum  tale  quid  ea  congeminatione  spec- 
tasse  crediderim ,  non  quod  Christus  He- 
braice  et  Graece  locutus  fuerit  oraus 
patrem,  ut  vult  autor  comraeutarii  Hiero- 
nyrao  adscripti  in  Marcum;  quamvis  et 
August.  ita  sentire  videtur  lib.  3.  de  con- 
sens.  Evangel.  cap.  4.  Sed  Evangelistam 
de  suo  addidisse,  6  Tiatrjp,  ad  intiman~ 
dum  lectori  sacramentum  ecclesiae  ex 
Judaeis  et  gentibus  colligendae ,  ut  ibi- 
dera  loquitur  August. 

16.  Tpse  enim  spiritus  testimonium 
reddit  spiritui  nostro,  quod  sumus  filii 
Dei.  Docet,  uon  temere  nec  arroganter  nos, 
qui  per  Christum  renati  sumus  ,  facere, 
Deum  appellando  patrem,  cum  id  faciamus 
freti  testimonio  Spiritus  S.  Quamquam  in 
Graeco  non  additur  particula  causalis 
enim ,  ut  nec  in  Syriaco ,  nec  in  textu 
coramentatoris  Arabr.  Quibus  et  mss.  co- 
dices  Latini  non  pauci  conseutiunt.  Porro 
Graeca  sic  habent:  auTO  t6  TiVcU^ua  atj|x- 
tjiapTopsI  etc.  Ubi  primura  admoneo,  non 
recte  Erasmum  et  alios  quosdam,  eum  se- 
cutos ,  vertere  maluisse :  idem  spiritus, 
pro  eo  ,  quod  noster  dixit ,  ipse  spiritus. 
Non  enim  Graece  est  t6  auTO ,  idem  ,  sed 
a^jTO.  Nam  sequens  t6  praepositivus  arti- 
culus  est  vocabuli  TCVSUfjia.  Sic  et  infra  ver- 
su  26. :  Sed  ipse  spiritus  postulat.  LTbi  et 
Erasmus  vertit,  ipse  spiritus,  quod  Grae- 
ce  est,  rdixo  t6  Tiveij/jia.  Vide,  quae  dicta 
ad  illud  cap.  supcrioris :  Igitur  ego  ipse 
mente  etc.  Fateor  tamen ,  in  sensu  uon 
esse  raagnum  discrimen. 

Quod  sequitur  3'J^ixapTUpcT  ,  proprie 
sonat  contestificatur ,  ut  ad  verbum  ita 
vertas:  Jpse  spiritus  contestificatur  spi- 
ritui  nostro ,  quod  sumus  filii  Dei.  Qui- 

bus  verbis  ambiguum  est,  utrum  significe- 
tur,  spiritum  reddere  testimouium  spiritui 
nostro,  id  est,  nobis ,  quod  expressit  vul- 
gata  versio:  an  vero,  juxta  aliorum  quo- 
rundam  versionem,  spiritum  testari  una 
cum  spiritu  nostro,  quod  et  Graeca  potius 
velle  videntur  ;  ut  sensus  sit ,  testimonium 
spiritus  nostri  confirmari  testimonio  spiri- 
tus  divini. 

Prior  quidem  sensus  magis  receptus  est, 
Latinis  praesertim ,  juxta  quae  verbum 
compositum  aujijiapTDpsT  positum  intelligi 
debet  pro  simplici  fjiapTUps\,  testatur.  Sic 
enim  accipi  videtur  idem  vocabulum  supra 
cap.  2. ,  ubi  nos  legimus  :  Testimonium 
reddente  illis  conscientia  ipsorum:  et 
rursus  initio  cap.  sequentis  :  Testimonium 
mihi  perhibente  conscientia  mea. 

Attamen  aliis  placet  accipiendum  Grae- 
cum  verbum  proprie,  ut  significetur  ad- 
junctio  testimonii  cumaltero.  Nam  et  cap. 
2.  et  9.  nihil  vetat  sic  accipi.  Nec  alibi 
facile  reperias  compositum  illud  Graecum 
usurpari  pro  simplici ,  ut  non  aliqua  con- 
junctio  testimonii  significetui-,  si  non  cum 
alio  testimonio,  saltem  cum  sententia  seu 
dicto  cujuscumque,  quod  more  scripturae 
testimonium  appellatur,  ut  Loc  pacto , 
quisquis  aliquid  afiirmat ,  testari  dicatur. 
Ita  verbum  hoc  acceperunt  Chrysostomus 
ac  caeteri  post  eum  Graeci;  Latini  quo- 
que  recentiores,  Erasmus,  Cajetanus,  To- 
letus.  Estque  eadem  ratio  de  verho  auv- 
cTct/xapTupeT,  quo  Paulus  utitur  Heb.  2. 

jam  pro  hoc  sensu  notanda  sunt  verba 
praecedentia,  quibus  dicitur:  In  quo  cla- 
mamus:  Abba,  pater.  Qui  enim  in  ora- 
tione  Deum  invocat  patrem,  consequenter 
se  vocat  et  affirmatDei  filium,  idque  facit 
corde  seu  spiritu.  Misit  enim  Deus  spiri- 
tum  filii  sui  in  corda  nostra  clamantem : 
Abba ,  pater.  Gal.  4.  Quoniam  igitur  et 
spiritus  noster  claniat  Abba  pater  ,  atque 
id  ipsum  in  corde  seu  spiritu  nostro  cla- 
matSpiritus  sanctus,  ideo  dicit Apostolus, 
Spiritum  S.  contestari  spiritui  nostro ,  id 
est,  una  cum  eo  testari,  illo  ipso  clamore, 
quem  in  spiritu  nostro  excitat,  quod  su- 
nrus  filii  Dei.  Hoc  ergo  Spiritus  sancti 
testimouium ,  eodem  Chrysostomo  expo- 


uente,  clamor  ille  est,  quo  renati  dicunt 
Deo :  Abbo,  pater.  Sicut  enim  nemo  po- 
test  dicere :  Dominus  Jesus,  nisi  in  Spi- 
ritu  sancto  2  Cor.  12.,  ita  nemo  potest 
dicere  Deo ,  Abba ,  pater ,  nisi  in  Spiritu 
sancto. 

Verum  sive  sensus  Pauli  sit,  Spiritum 
sanctum  testari  spiritui  nostro,  sive  una 
cum  spiritu  nostro ,  nos  esse  filios  Dei, 
quoniam  tamen  hoc  Spiritus  sancti  testi- 
nionium  non  potest  non  esse  verissimum 
atque  certissimum,  consequens  videri  po- 
test ,  certa  et  indubitata  fide  credere  nos 
debere,  quod  simus  filii  Dei,  et  proinde  a 
peccatis  justificati.  Hoc  enim  argumentum 
ex  isto  loco  sumptum,  vel  praecipuum  est, 
quo  ad  stabiUendam  fidem,  quam  vocant 
specialem,  nituntur  hujus  temporis  hae- 
retici. 

Cui  quidemeorum  objectioni  fere  a  ca- 
tholicis  respondetur,  Spiritum  sanctum 
duobus  modis  aliquid  hominibus  testari; 
uno  rnodo  expresse,  directe,  et  sine  ulla 
obscuritate ,  quomodo  testificatus  est  per 
Christum  dicentem  paralytico  et  pecca- 
trici:  Remiftuntur  tibi  peccata  tua,  Luc. 
5.  et  7.,  et  per  prophetam  Davidi :  Domi- 
nus  transtulit  peccatum  tuum ,  2  Reg. 
12. ;  atque  hoc  testimonium  homini  certum 
et  infallibile  esse.  Alio  modo  testificari 
obscure  et  oblique ,  scilicot  per  quaedam 
indicia,  quae  tantum  probabilem  faciant 
homini  conjecturam.  Cujusmodi  testimo- 
nium  adoptionis  est  in  baptizatis,  aut  per 
sacerdotem  absolutis ,  bonae  voluntatis 
conscientia,  ut  quac  eos  jam  non  repre- 
hendat  de  ullo  damnabili  peccato  aut 
aftectu  peccandi:  tum  fiducia  ad  Deum 
inde  nata ,  secundum  illud  Joan.  1.  epist. 
3.:  /Si  cor  nostrum  non  reprehenderit 
nos,  fiduciam  habemus  ad  Deum.  Item 
studium  honoris  Dei  tanquam  patris  ;  ani- 
mus  propensus  ad  juvandum  proximos,  in 
iis  maxime ,  quae  sunt  aeternae  salutis ; 
libenter  audire  et  cogitare  de  rebus  ad 
Deum  et  vitam ,  quae  in  Deo  est ,  perti- 
neutibns. 

Praeterea  tranquillitas  et  sereiiitas  ani- 
mi  cum  interna  consolatione,  quae  baptis- 
mum  et  reconciliationis  sacraraentum  sin- 

cero  corde  susceptum  consequi  solent ;  uti 
de  se  baptizato  confirmat  August.  lib.  9. 
confess.  cap.  4.  et  6.  Et  de  reconciliatis 
synodus  Trid.  sess.  14.  cap.  3.  Denique 
clamor ,  id  est ,  oratio  devota  ad  Deum , 
qua  patrem  eum  fiducialiter  appellant, 
filios  ejus  se  per  ea,  quae  jam  dicta  sunt, 
agnoscentes.  Igitur,  sicut  per  hujusmodi 
conjecturas  non  omnino  certa  fit  homini 
testificatio,  ita  nec  prorsus  certo,  sed  pro- 
babiliter,  ex  tali  testimonio  novit  ipse 
homo,  se  esse  filium  Dei,  eoque  sane  pro- 
babilius  certiusque,  quoplures,  probabili- 
ores  ac  certiores  fuerint  conjecturae,  qua- 
rum  tamen  nulla  sit  infallibilis.  Haec  ca- 
tholicorum  responsio  bona  est. 

Obstrepit  tamen  adversarius  et  replicat 
dicens ,  utrumque  nobis  certissimum  esse 
debere,  et  quod  Spiritiis  sancti  testimo- 
nium  quodcunque  et  qualecunque  verum 
sit,  utpote  divinum,  et  quod  Spiritus  sanc- 
tus  nobis  testificetur,  quod  sumus  filii  Dei. 
Nam  hoc  nobis,  eodem  spiritu  dictante, 
Paulus  Apostolus  affirmat. 

Respondeo,  Paulum  non  dicere,  quod 
Spiritus  S.  testimonium  hoc  reddat  spiri- 
tui  meo  vel  tuo,  sed  spiritui  nostro;  aut 
certe  nobis  una  cum  spiritu  nostro ,  juxta 
Graecorum  expositionem.  Loquitur  autem 
in  persona  justorum  ,  id  est,  eorum  ,  qui 
vere  sunt  filii  Dei,  quibus  Spiritus  S.  per- 
hibet  testimonium,  non  tamen  cuique  de 
se  plane  certum,  sed  tantum  probabile, 
quod  sint  filii  Dei.  Probabile,  inquam,  ex 
indiciis  et  conjecturis  supradictis.  Itaque 
testimonium  adoptionis  divinae,  quod  justi 
in  se  sentiunt ,  testimonium  est  Spiritus 
S. ,  et  proinde  verissimum.  Quod  autem 
alii,  qui  non  sunt  justi,  sed  esse  se  putant, 
in  se  percipiunt,  non  est  a  Spiritu  sancto, 
sed  a  fallaci  conjectura,  ideoque  et  ijisum 
falsum. 

Illud  tamen  ex  Apostoli  constat  affir- 
matione,  Spiritum  sanctum  perhibere  ju- 
stis  testimonium,  quod  sint  filii  Dei.  Nam 
sensus  Apostoli  est:  Spii'itum  sanctum 
testificari  nobis  ,  non  omnibus  ,  qui  bapti- 
zati  et  fideles  sumns,  sed  justis ,  quod 
filii  Dei  simus.  At,  ut  dixi ,  ipsis  justis 
singulis  testimonium  illud  Spiritus  S.  non 


est  pro  certo  cognitum,  quia  non  possunt 
illud  certo  discernere  a  conjecturis  falla- 
cibus.  Quo  fit,  ut  nec  quisque  eorum  de 
se  certus  sit,  se  esse  justum  et  Dei  filium. 
Quam  sit  autem  a  Pauli  sententia  alienum, 
quod  ex  hoc  loco  sectarii  colligunt,  vel 
unus  ille  locus  aperte  probat ,  ubi  dicit : 
Sed  nequc  me  ipsum  judico,  nihil  enim 
mihi  conscius  sum ;  sed  non  in  hoc  ju- 
stificatus  sum,  1  Cor.  4.  Nam  si  per  hoc 
testimonium  Spiritus  sancti  Paulus  ipse 
de  se  certus  non  erat,  ut  judicare  se  ip- 
sum  posset  et  dicere ,  se  justificatum  esse, 
quanto  minus  quilibet  alius  ? 

17.  Si  autem  filii ,  et  haeredes.  Certa 
collectio.  Nam  haereditas  filiis  debetur, 
non  servis ;  et  ad  hoc  adoptatur  quis  in 
filium,  ut  sit  haeres.  Dicitur  autemhaeres 
is,  cui  jus  competit  ad  haereditatem  perci- 
piendam.  Porro  haereditatem  hic  intellige, 
non  patrimonii  terreni,  sed  coelestis ;  nec 
eam,  qua  filii  succedaut  patri  mortuo ,  ut 
inter  mortales ,  sed  qua  accedant  et  so- 
cientur  pairi  semper  victuro ;  videlicet 
regni ,  bonorumque  ejus  omnium  absque 
ejus  detrimento  futuri  perpetuo  consortes. 
Nam  haereditas  ista  principaliter  Deus 
ipseest,  quidicitur:  Dominus  pars  hae- 
reditatis  meae,  Psal.  15. 

Ex  hoc  loco  nequaquam  consequens 
est,  ut  adversarii  ratiocinantur,  justos  bo- 
nis  suis  operibus  non  mereri  vitam  aeter- 
nam,  quod  nlmirum  eam  ut  filii  haeredita- 
rio  jure  sint  accepturi.  Nam  optime  con- 
sistunt  haec  duo ,  percipere  vitam  aeter- 
nam  jure  haereditario,  et  percipere  ex  me- 
ritis  ;  pi'aescrtim  si  jus  haereditarium  tan- 
tum  ex  adoptione  quis  habeat.  Quemad- 
modum  enim  filius,  etsi  patris  haeres,  ohe- 
diretamen  debetpraeceptis  patris,  alioqui 
jure  exhaereditandus,  atque  ea  obedientia 
nihilorainus  haereditatem  meretur  (unde 
de  filio  jussis  paternis  obscquente ,  maxime 
si  fuerit  adoptatus,  dici  solet :  Ille  dignum 
se  praestat  haereditate) ,  sic  et  nos  filii 
Dei  per  adoptionem  facti,  eoque  jure  Dei 
haeredes,  praecepta  tamen  ejus,utfilii, 
servare  debemus ,  et  ea  observatione  per 
ipsius  gratiam  nos  haereditate  dignos  red- 
dere,  alioqui  jus  illud  amissuri.  Igitur,  qui 

sumus  adoptionis  filii,  et  hoc  titulo  haeve- 
des ,  dum  pr^iecepta  patris  servamus ,  ve- 
luti  novo  titulo  ad  priorem  accedente,  sine 
quo  tameu  prior  retineri  non  possit,  hae- 
reditatem  paternam  nobis  debitam  facimiis. 

Etenim  ita  congruentissime  et  aequis- 
sime  divinitus  ordinatum  est,  nt  haeredi- 
tatem  illam  coelestem  adoptivi  filii  non 
consequautur,  nisi  in  eo,  quo  renati  sunt 
et  filii  Dei  facti,  studio  bonorum  operum, 
quibus  et  patri  obediaut,  et  haereditatem 
promereantur,  perseverent.  Quamvis  enim 
esse  possit  ea  filiatio  in  homine,  qui  opera 
nondum  habeat,  retineri  tamen  et  conser- 
vari  sine  illis  non  potest,  attestante  Jo- 
anne  Apostolo  1.  epist.  3.:  Qui  facit 
justitiam,  Justus  est.  Et  iterum:  {'ui  vi- 
derit  fratrem  suum  necesse  hahere,  et 
clauserit  viscera  sua  ab  eo,  quomodo 
charitas  Dei  manet  in  eo  ?  Quod  et  Pau- 
lus  significat  in  eo,  quod  hic  statim  sub- 
jicit :  Si  tamen  compatimur,  ut  et  con~ 
glorificemur,  uti  mox  videbimus. 

Illud  interim  observa  in  doctrina  Apo- 
stoli,  vitam  aeternam,  quam  aUbi  gratiam 
vocat,  jure  adoptionis  ac([uiri,  ut  intelli- 
gat  adversarius,  jure  debitum  cum  gratia 
non  pugnare,  quando  et  ipsum  jus,  quo 
quid  debetur,  ex  gratia  habetur.  Tta  uos 
dicimus,  merita  non  pugnare  cum  gratia, 
cum  et  ipsa  merita  ex  fonte  gi-atiae  pro- 
manent. 

Haeredes  quidem  Dei,  cohaeredes  au- 
tem  Christi.  Bei  quidem  haeredes  tan- 
quam  patris,  Christi  autem  cohaeredes 
tanquam  fratris  nostri.  Nam  Christus,  na- 
turalis  Dei  fihus,  secundum  naturam  hu- 
manam  ad  eandem  haereditatem  regni 
coelestis  pervenit;  imo  constitutus  est  a 
Deo  haeres  universorum,  Hebr.  1.  Interim 
vide.  quantis  titulis  amplificet  Apostolus 
dignitatem  baptizatorum,  quod  sint  filii 
Dei,  quod  haeredes  Dei,  quod  cohaeredes 
et  proinde  fratres  Christi. 

Si  tamen  compatimur,  ut  et  conqlo- 
rificemur.  Claiius :  Si  tauten  cum  eo 
patimur,  ut  et  cum  eo  glorificemur,  ac 
si  dicat:  Haereditatis  hujus  et  gloriae 
coelestis,  quam  Christus  jam  possidet,  ita 
demuro  cum  illo  consortes  et  participes 


erimus,  si  cum  illo  atqae  ejus  exemplo 
vitae  praesentis  adversitates  patienti  et 
forti  animo  feramus.  Nam,  ut  ait  S.  Leo 
serm.  9.  de  quadrag. :  Certa  atque  secura 
est  exspectatio  promissae  heatitudinis, 
uhi  est  participatio  Dominicae  passio- 
nis.  Hic  vero  etiam  meritum  significari, 
satis  liquet.  Sicut  enim  Christus,  quam- 
vis  et  filius  esset,  et  haeres,  merito  suae 
passionis  ad  gloriam  pervenit,  ita  sentit 
Apostolus,  etiam  nos ,  etsi  jam  fihos  et 
haeredes,  merito  patientiae,  qua  Christo 
compatimur,  gloriae  ejus  consortium  ad- 
ipisci.  Porro  ne  quem  terreat  praescripta 
conditio:  si  tamen  compatimur,  osten- 
dit  verbis  sequentibus,  quam  parum  exi- 
gatur  pro  re  maxima. 

l^.  Existimo  enim ,  quod  non  sunt 
condignae  passiones  hujus  temporis  ad 
futuram  gloriam,  quae  revelabitur  in 
nohis.  Enim  per  autem  quidam  exponunt, 
quod  non  est  necesse.  Nam  suasio  est  ad 
patiendum,  a  magnitudine  praemii.  Exi-  » 
stimo,  Graece  Ko'{iC,o\i(Xi,  id  est,  reputo,  | 
ratione  colligo ;  nimirum  ex  collatione 
passiouum  hujus  vitae  cum  gloria  futura. 
Non  sunt  condignae,  Graece,  non  sunt 
dignae ;  ne  quis  extra  textum  Pauli  pon- 
deret  vocabulum  condignae.  Erasmus  ver- 
tit,  non  sunt  pares.  Nec  offendat,  quod 
quidam  veteres  legunt,  indignae  sunt ; 
ut  Ambrosius  libr.  1.  de  interpellatione 
.Tob  cap.  1.,  et  Augustinus  quaest.  67.  in- 
ter  83.,  et  lib.  5.  de  civit.  Dei  cap.  18. 
Nam  idem  hoc  est,  quod  impares  sunt, 
minores  sunt,  ut  ipse  Ambrosius  exponit 
epi.stola  22. 

Jam  quod  sequitur:  ad  futuram  glo- 
riam,  (^uae  revelahitur  in  nohis,  ita  est 
in  Gracco:  od.  futuram  gloriam  revdari 
in  nos.  Sed  futuram  construendum  cum 
revelari,  ut  sensus  sit:  ad  ghiriam  suo 
tempore  revelandam  seu  manifestandam 
erga  vel  circa  nos,  videlicet  in  adventu 
Christi  ad  judicium.  Tertullian.  in  Scor- 
piaco  cap.  13.,  et  lib.  de  resurr.  carnis 
cap.  40. ,  periodum  hanc  ita  expressit : 
Reputo  enim,  passiones  hujus  temporis 
non  esse  dignas  ad  gloriam,  nuae  in 
nos  habeat  revelari. 

Porro  etiam  ex  hoc  loco  meritum  bo- 
norum  operum  oppugnant  haeretici.  Nam 
raeritum  cum  mercede  comparatum  aequa- 
litatem  seu  condigaitatem  quandam  pos- 
tulat.  Verum  quid  hic  velit  Apostohis, 
facile  est  intelligere  ex  alio  loco,  qui  est 
2  Cor.  4.,  ubi  sic  ait :  Id,  quud  in  prae- 
senti  est  momentaneum  et  leve  tribula- 
tionis  nostrae,  supra  modum  in  suhli- 
mitate  aeternum  gloriae  pondus  opera- 
tur  in  nobis.  Igitur  secundum  Apostolum 
non  sunt  condigiiae,  sive  pares,  sive  com- 
parabiles  hujus  saeculi  passiones  ad  glo- 
riam  futuri  saeculi;  quatenus  illae  leves 
sunt  et  raomertaneae,  cum  gloria,  quae 
supra  modum  magna  est  et  aeterna,  cum- 
paratae ;  quae  tamen  ea  ghjria  diguae 
sunt,  eamque  promerentur,  quatenus  illam 
velut  constitutam  et  promissam  a  Deo 
mercedem  nobis  operantur  et  pariunt; 
quomodo  modicum  aurum  valet  equum 
aut  bovem,  ex  inslitutione  et  pacto  hu- 
minum,  cum  sit  alioqui  et  quantitafe  et 
naturae  praestantia  multo  minus.  Certe 
negare  non  possunt  adversarii,  quin  pec- 
cata  mereantur  poenam  ignis  aeterni,  cum 
tamen  hujus  saeculi  voluptates ,  quibus 
peccatur,  nequaquam  pares  sint  illi  poe- 
nae  vel  magnitudine  vel  diuturnitate. 

Itaque  dicimus,  etsi  passiones  hujus 
saeculi,  si  magnitudo  earum  et  duratio 
spectetur,  non  respondeant  gloriae  futu- 
rae,  virtute  tamen  et  valore  (qui  in  Dei 
promissione  fundatur)  respondere ;  quo- 
modo ,  ex  institutione  et  pacto  quodam 
naturae,  semen  arbori  respondet,  eamque 
virtute  continet.  Illud  quoque  considera, 
non  dicere  Apostolum,  nostras  bonas  ac- 
tiones  non  esse  dignas  futura  gloria,  sed 
hujus  saeculi  passiones  non  esse  dignas 
seu  condignas  ad  futuram  gloriam.  Con- 
fert  enim,  uti  dictum  est,  intensionem  ac 
moram  acerbitatis  praesentium  afflictio- 
num  cum  intensione  ac  mora  gaudii  glo- 
riae  futurae,  inter  quae  certe  nulla  est 
coraparatio.  Tale  est  et  illud  de  justis 
Sapientiae  3.:  In  paucis  vexati,  in  mul- 
tis  bene  disponentur. 

Quidam  sic  exponunt  Apostolum  :  Non 
mnt  condignae,  si  in  se  spectentur,  et 


ex  operis  natura,  nimirum  seclusa  promis- 
sioue.  Nobis  prior  expositio  magis  pro- 
batur.  Absolute  enim  loquitur  Apostolus 
de  passionibus  sanctorum,  et  sensum  ejus 
declaravimus  ex  aliis  ipsius  verbis.  Unde 
nec  Hugo  Victorinus  mentem  Apostoli 
videtur  assecutus,  quum  sensum  esse  vult, 
opera  sanctorum  ad  tam  excellentem  glo- 
riam  j)romerendam  non  esse  condigna, 
quia  Deus  ex  sua  gratia  superaddet 
plus,  quam  meruerunt.  Nam  etsi  Deus 
non  plus  superadderet,  id  est,  non  supra 
condignum  opera  sanctorum  remuneraret, 
verum  tamen  maueret  ex  mente  Pauli, 
satis  explicata,  non  esse  condignas  seu 
pares  hujus  temporis  passiones  ad  glo- 
riam  futuram. 

19.  Nam  exspectatio  creaturae  reve- 
lationem  filiorum  Dei  exspectat.  Quo 
magis  commendet  gh^riae  futurae  magni- 
tudinem ,  prosopopoeia  quadam  utitur, 
fingens  creaturam,  id  est,  mundum,  velut 
personam  magno  desiderio  exspectantem, 
dum  ea  gloria  in  uobis,  Dei  filiis,  mani- 
festetur,  ut  et  ipsa  gloriae  particeps  fiat. 
Qua  re  simul  innuit,  quod  alibi  apertius 
docet,  omnia  esse  et  fieri  propter  electos ; 
ut  1  Cor.  3.  et  2  Tim.  2. 

Cajetanus  quidem  creaturam  hoc  loco 
solam  intelligithumauam,  id  est,  homines, 
et  (quod  postea  dicitur)  omnem  creaturam 
exponit,  onmes  nationes  hominum;  quo- 
modo  dictum  est :  Praedicate  Evange- 
lium  omni  creaturae.  Marc.  16.  Qui  sen- 
sus  etiam  apud  Augustinum  est,  tum  in 
expositione  praeseutis  loci,  tum  alibi ;  ut 
conc.  12.  super  Psalra.  118.,  libro  contra 
PrisciU.  et  Origenistas  adOrosium  scripto 
cap.  8.,  et  quaest.  67.  inter.  83.  Denique 
et  apud  Hugonem  quaest.  204. 

Verumhujusraodi  sensus  contextui  Pau- 
lino  parum  commode  potest  aptari.  Certe 
Paulus  in  hac  eadem  epist.  cap.  1.  crea- 
tnram  generaliter  nccepit  semel  et  iterum. 
Irao  et  hoc  ipso  capite  generaliter  eam  in- 
telligit,  cum  dicit:  Neque  creatura  alia 
poterit  nos  separare  a  charitate  Dei. 
Graeca  vox  a.TZO'Aapadrj-K'.a,  pro  qua  in 
nostra  versione  est,  exspectatio,  non  sim- 
pliciter  exspectatiouem  significat,  sed  ve- 

liementem,  anxiam,  et,  xit  Erasmns  vertit, 
sollicitam  exspectationem  (Hilarius  lib.  12. 
de  Trin.  longlnquam  exspectationem  le- 
git) ;  imo  potius  observationem  et  specu- 
lationem ;  dum,  velut  exserto  capite,  quis 
observat,  quod  speculatorum  est.  Non 
enim  respondet  verbo  hic  posito  avisxSc- 
)(£Tat^  exspectat,  sicut  in  Latino ;  sed  de- 
rivatum  est  a  verbo  aTicixapa^oxslv_,  quod 
non  a  corde,  ut  putant  nonnulli,  sed  a  ca- 
pite  dicitur,  ac  si  dicas,  ipso  capite  spec- 
tare,  quod  est  prospectare.  Consonat  et 
Syriacum  verbum,  quod  interpretantur, 
oculos  inteudere,  et  quasi  in  specula  ex- 
spectare. 

Sensus  igitur  est:  Tota  haec  creatura, 
quae  homiuum  usibus  subservit,  attentis- 
sima  observatione  tempus  illud  exspectat, 
quo  gloria  filiorum  Dei  manifestabitur, 
id  est,  quo  filii  Dei  gloriosi  apparebunt. 
Nunc  enim  nondum  apparuit,  quid  eri- 
mus,  1  Joan.  3.  Ratio  tam  sollicitae  ex- 
spectationis  sequitur: 

20.  Vanitati  enim  creatura  subjecta 
est.  Vanitatem  intelligit  non  eam  solum, 
quae  consistit  in  instabilitate  et  mutabi- 
litate  rerum  hujus  mundi,  de  qua  dixit 
Ecclesiastes :  Omnia  vanitas,  scilicet  ob 
vicissitudines  generationum  et  corruptio- 
num ,  quae  varias  consequuntur  altera- 
tiones ;  sed  eam  quoque  comprehendit,  qua 
mundus  in  deteriorem  statum  commutatus 
est,  quae  nimirum  invecta  est  mundo  per 
peccatum  hominis,  cui  dictum  est :  Teri'a 
maledicta  iti  opere  tuo,  Genesis  3. 

Ad  quam  vanitatem  hoc  quoque  per- 
tinet,  quod  creatura,  quae  in  usum  homi- 
num  venit,  magna  parte  permissa  est  po- 
testati  principis  hujus  mundi.  Propter 
quod  et  multae  creatui-ae  consuetudine 
fidelium  benedicuntur,  et  juxta  Aposto- 
lum  1  Tim.  4.  sanctificantur  per  verbum 
Dei  et  orationem,  ut  potestas  diaboli, 
per  eas  nocere  parati,  cohibeatur.  De  qua 
vanitate  etiam  Prudentius  hunc  locum  in- 
terpretatur  in  Hamartigenia,  dicens  om- 
nem  creaturam,  subjectam  vanis  non 
sponte  laboribns ,  perjuro  servire  la- 
troni,  id  est,  diabolo.  Id  expressius  alibi 
docet  Apostolus,  ut  ad  Ephes.  2.  et  6. 


Quam  ob  causam  diabolus  et  princeps 
mundi  hujus  vocatur  Joan.  14.  et  16.,  et 
Deus  hujus  saeculi  2  Cor.  4. 

Non  volens.  Graece  oux  ^^^^oa^  non 
ultronea,  non  lubens.  Tertull.  invite. 
Alii,  non  sponte. 

Sed  propter  eum,  qui  subjecit  eam  in 
spe.  Eam  non  est  in  Graeco,  sed  intel- 
ligitur.  In  spe,  Graece  £7i  lAnidi,  quod 
alii  vertunt :  sub  spe,  sensu  tamen  eodem. 
Persistit  Apostolus  in  prosopopoeia  crea- 
turae,  quara  dicit  vanitati  subjectam  esse, 
non  libenter,  nec  sponte  sua,  id  est,  non 
ex  inclinatione  suae  naturae,  cum  una- 
quaeque  res  naturaliter  suam  appetat  per- 
fectionem,  corruptionem  autem  et  defec- 
tum  fugiat;  sed  ex  ordinatione,  velutique 
praecepto  Dei,  qui  illam,  hominis  culpa 
sic  exigente,  subjecit  huic  vanitati,  non 
in  perpetuum  tamen,  sed  ad  tempus,  facta 
ei  spe  liberationis,  de  qua  sequitur: 

21.  Quia  et  ipsa  creatura  liberabitur 
a  servitute  corruptionis.  Haeret  cum  eo, 
quod  proxime  dixit,  in  spe,  et  quia  pro 
quod  positum,  Graece  ott^  ut  sit  sensus: 
Subjecit  eam  vanitati  cum  hac  spe,  quod 
ipsa  quoque  aliquando  vindicabitur  e  ser- 
vitute  corruptionis  et  mutabilitatis  jam 
dictae,  cuinuncinterim  subjacere  cogitui-. 
Hierouymus,  exponens  prophetam  Haba- 
cuc  cap  3.,  hanc  creaturae  servitutem  et 
liberationem  extendit  ad  corpora  coelestia, 
solem  et  lunam,  adducens  illudlsaiae  30. : 
Erit  lux  lunae  sicut  lux  solis,  et  lux 
solis  septempliciter.  Quae  eadem  Am- 
brosii  sententia  est  in  Epist.  21.  et  22.  et 
Chrysost.  in  ^omment.  Et  nota  est  Theo- 
logorum  doctrina,  in  resurrectione  homi- 
num  futuram  renovationem  totius  creatu- 
rae,  quam  significat  scriptura  2  Petri  3., 
Apoc.  21.,  et  Isaiae  65.,  novos  coelos  et 
novam  terram  promittens. 

Verum  id  hoc  loco  significari  non  arbi- 
tror;  non  enim  illa  corpora  vanitati  sub- 
jecta  dicimus.  Quod  vero  Ambrosius  ib- 
idem  etiam  ad  angelos,  hominum  custodes, 
hanc  servitutem  simul  et  liberationem 
extendere  videtur,  nisi  benigne  interpre- 
teiis,  recipi  non  potest.  Sed  de  hujusmodi 
commentario  paulo  post  plura. 


EPISTOLAE  AD  ROMANOS.  VERS.  20—22. 


175 


In  libertatem  gloriae  filiorum  Dei. 
Praepositio  in,  Graece  stc_,  varie  expo- 
nitur.  Chrysostomus  interpietatur  in  liher- 
tatem,  id  est,  propter  libertatem.  Mundus 
enim  propter  hominem  est;  sed  alius 
mundi  status  couvenit  peccatoribus,  alius 
Dei  filiis  jam  glorificatis.  Alii  sic  exponunt : 
in  imitationem  et  exemplum  iibertatis. 

Alii  vero  ad  tempus  referunt,  hoc  sen 
su :  Creatura  liberabitur  a  servitute  cor- 
ruptionis  tunc,  quando  filii  Dei  suam  as- 
sequentur  perfectam  et  gloriosam  liberta- 
tem.  Qui  sensus  optime  quadrat  contextui. 
Potest  etiam  haec  pars  construi  cum  illa 
particula  praecedente  in  spe,  ut  tamen 
etiam  tempus  significetur,  ac  si  dicat  Apo- 
stolus :  Deus  creaturam  vanitati  subjecit, 
facta  ei  spe  liberationis  in  illud  terapus, 
quando  filii  Dei,  quibus  subservit,  suam 
libertatem  consequentur.  Ac  nihilominiis 
verba  intermedia  declarant  objectum  hu- 
jus  spei,  id  est,  rem  ipsam  speratam,  sicut 
ea  exposuimus. 

22.  Scimus  enim,  quod  omnis  crea- 
tura  ingemiscit,  et  parturit  usque  ad- 
huc.  Amplificatio  est  desiderii  jam  dicti. 
Ingemiscit  et  parturit,  Graece:  ^uots- 
vaCsi  "X-oC'.  auvcodtve'.^  id  est,  congemiscit 
et  conparturit,  ut  legit  S.  Ambrosius  lib. 
1.  de  fide  cap.  6.  Quamquam  ojSivstv  non 
proprie  significat  parturire,  sed  dolere  in 
partu,  partus  doloribus  teneri.  Igitur  hic 
metaphora  est  a  muliere  parturiente.  Nam 
quod  quidam  suspicantur,  hic  olim  va- 
riasse  Graecos  codices,  eo  quod  in  Ori- 
genis  commentario  aliqua  varietatis  fiat 
mentio,  quodque  Latini  varie  legant  hoc 
verbum,  parturit ,  comparturit,  dolet, 
condolet,  arbitror  inanem  esse  conjectu- 
ram,  cum  haec  varietas  tantum  sit  iuter- 
pretum,  qui  Graeca  aliter  et  aliter  Latine 
reddiderunt.  Nam  auv(jui3''v£iv^  ut  dixi, 
siguificat  condolere  more  parturientis. 

Quod  autem  in  Origenis  commeutario 
de  variantibus  exemplaribus  legitur,  Ruf- 
fini  interpretis  additamentum  est,  de  La- 
tinis  exemplaribus  loquentis,  ut  et  alibi 
solet.  Certe  in  Graeco  non  alia  varietas 
reperitur,  nisi  quod  textus,  Oecumenii 
scholiis  insertus,  addit  illi  rerbo  geniti- 


vum  xdJv  Tsxvdjv^  ut  dicat  Apostolus,  om- 
nem  creaturam  congemiscere  una  cum 
filiis,  quemadmodum  Hentenius  interpre- 
tatur.  Sed  alienum  id  puto,  cum  nec  ipse 
Oecumenius  attingat  in  commentario. 

Porro  duobus  modis  haec  pars  exponi- 
tur.  Quidam  enim  subaudiunt  pronomen 
nohis  :  Omnis  creatura  nobis  congemiscit, 
vel  nobiscum  ingemiscit  et  parturit.  Sicut 
enim  nobiscum  subjecta  est  creatura  va- 
nitati  corruptionis,  et  nobiscum  liberatio- 
nem  exspectat,  ita  etiam  una  nobiscum 
ingemiscere  et  parturire  dicitur ,  id  est, 
in  modum  parturientis  dolere,  cum  exspec- 
tatione  illius  temporis,  quo  simul  nobis- 
cum  libertatis  et  gloriae  particeps  fiat. 

Aliis  magis  placet,  compositis  illis  ver- 
bis  significari  gemitum  et  dolorem  com- 
muuem  inter  se  partium  creaturae,  prop- 
terea  quod  de  nobis  statim  sequatur:  Sed 
et  nos  ipsi  intra  nos  gemimus.  Cum  enim 
creatura  hoc  loco  colJectivum  sit  nomen, 
sicut  mundus,  populus,  eique  etiam  adda- 
tur  signum  coUectivum,  omnis,  id  est,  tota, 
apposite  ei  tribuuntur,  sine  relatione  ad 
aliud,  verba  composita  ex  praepositione 
a'jv;  quomodo  Latine  dicitur,  convenit 
multitudo,  concurrit  turba.  Quod  addit 
Apostolus  usque  adhuc,  vel  usque  nunc, 
Graece  Oiyoi  tou  vuv  ,  sic  intellige:  ad 
hoc  usque  tempus  et  deiuceps,  donec  sci- 
licet  reveletur  gloria  filiorum  Dei. 

Refert  Augustinus  quaest.  67.  inter.  83., 
quosdam  haereticos  ex  his  Apostoli  verbis 
mxilta  impia  et  inepta  de  coelestibus  spi- 
ritibus  tradidisse;  ac  illud  inter  caetera, 
quod  omnes  angeli,  sublimesque  virtutes 
in  dolore  et  gemitibus  sint,  antequam  nos 
penitus  liberemur.  Eam  vero  Origenis 
doctrinam  fuisse,  non  dubium  est,  legenti 
commentarium  ejus  hoc  loco,  et  ea,  quae 
scribit  lib.  1.  de  principiis  cap.  7.  et  8. 
Tale  quid  etiam  Pelagius  innuit  in  suo 
commentario.  Caeterum  quid  Augustinus 
ad  hunc  Apostoli  locum  respondeat,  quia 
rem  fusius  tractat,  inde  repetat  studiosus. 

Plana  brevisque  responsio  est,  Aposto- 
lum  nou  de  omni  prorsus  creatura  loqui, 
sed  de  ea,  quae  in  ministerium  hominum 
facta  est,  id  est,  corporea;  ac  praecipue 

de  mundo  hoc  inferioi'i,  qui  sedes  est  cor- 
ruptionum  et  corruptivarum  mutationum. 
Si  enim  creatura  ab  Apostolo  dicitur  ad 
discrimen  hominum,  tanquam  res  quaedam 
vilior  et  imperfectior  (unde  et  mox  ait: 
]\^on  solum  autem  illa,  sed  et  nos),  quan- 
to  magis  ad  discrimen  angelorum,  quorum 
excellentior  est  quam  hominum  natura ! 
Nec  tamen  illa  ipsa  creatura  ingemiscere 
et  parturire  dicitur  ,  nisi  improprie ,  pro- 
pter  naturale  desiderium  suae  perfectio- 
nis,  vel  certe  per  prosopopoeiam,  nt  jam 
aute  expusitum  est.  Sane  quamvis  aliquod 
desiderium  nostrae  liberationis,  et  sui  per 
eam  majoris  gaudii  futuri,  possit  etiam 
angelis  tribui,  quod  facit  Erasmus  in  sua 
paraphrasi ,  quosdam  veteres  secutus  ,  re- 
vera  tamen  locus  hic  angelis  convenire 
non  potest,  maxime  propter  illud :  Vani- 
tati  creatura  subjecta  est,  quod  nec  puta- 
vimus  ad  coelestia  corpora  referendum. 

23.  I^on  solum  autem  illa,  sed  et  nos 
ipsi  primitias  spiritus  habentes ,  et  ipsi 
intra  nos  geminus.  Graece:  Non  solum 
autem,  sed  et  ipsi  prirnitias  spiritus  ha- 
bentes ,  et  nos  ipsi  in  nobis  ipsis  gemi- 
nus.  Phrasis  Apostolo  Paulo  peculiaris 
ellipticum  illud :  non  solum  autem,  ut 
supra  cap.  5.:  Kon  solum  autem ,  sed  et 
gloriamur  in  tribulationibus.  Et  infra 
capit.  9. :  Non  solum  autem,  sed  et  Re- 
becca  etc.  Quod  secundo  dicit,  et  ipsi  vel 
nos  ipsi ,  repetitio  est  ad  majorem  affec- 
tus  expressionem.  Quamvis  et  sic  verti 
potest :  Sed  et  ipsi,  qui  primitias  spiri- 
tus  habent,  id  est ,  nos  ipsi  in  nobis  ip- 
sis  gemimus,  ut  copula  sumatur  expositive. 

Quae  tamen  expositio  est  adhuc  obs- 
cura.  Neque  enim  liquet,  quos  intelligat, 
dicens  nos  ipsi.  Chrysostomus  ac  caeteri 
fere  Graeci  interpretantur  dictum  in  per- 
Bona  omnium  regeneratorum ,  quos  ajunt 
primitias  spiiitus  habere,  quia  principium 
aliquod  gustumque  Spiritus  sancti,  vehit 
pignus,  acceperunt  in  donis  sibi  collatis, 
interim  exspectantes  et  anhelantes  ad 
plenitudinem  illam  sibi  repositam  in  futu- 
rum.  De  iisdem  intellexerunt  commenta- 
tor  Ambros.  et  August.  lib.  2.  de  pecca- 
tor.  merilis  capit.  7.  et  8. 


Verum  quia  primitiarum  nomine  signi- 
ficari  solent  in  sacris  literis  ea,  quae  prae- 
stantiora  sunt  in  aliquo  genere  (qua  ra- 
tione  Christus  vocatur  primitiae  dor- 
mientium ,  1  Corinth.  15.:  et  electi 
primitiae  ex  hominibus ,  Apocal.  14.) , 
idcirco  videri  potest,  primitias  spiritus  in- 
telligi  debere  praestautiora  et  abundan- 
tiora  Spiritus  sancti  dona. 

Quamobrem  alii  sentiunt ,  Paulum  hic 
loqui  in  persona  Apostolorum  (quorum  ipse 
unus)  et  aliorum  primorum  fidelium ,  in 
quos  copiosius  ac  per  varia  charismata 
fuit  eflfusa  gratia  Spiritus  sancti ;  ut  hic 
sit  sensus :  Non  solum  autem  hoc  fit,  quod 
dixi,  vel:  Non  solum  creatura  gemit  et 
dolet  una  cum  regeneratis ,  sed  et  pecu- 
liariter  nos  Apostoli,  primique  fideles, 
etsi  magnara  spiritus  abundantiam  perce- 
perimus ,  ut  videri  possimus  jam  pleni  et 
beati,  quibusnon  restet,  quod  desideretur; 
attamen  etiam  nos  ipsi ,  gravati  corpore 
mortis  hujus,  intra  nos  ipsos  gemimus. 

Adfert  hunc  sensum  SeduHus,  eumque 
dihgenter  et  docte  prosaquitur  Aquinas, 
cujus  hoc  h)Co  commentarius  propter  alia 
quaedam  lectu  dignus  est.  Sequuntur  item 
Cajetanus  et  alii  quidam  recentiores. 
Utrumque  vero  sensum  explicant  Orige- 
nes  et  Hervaeus. 

Milii  sane  coutextum  verborum  Pauli 
propius  intuenti  non  fit  probabile  ,  quid- 
quam  hic  proprie  dici  in  persoua  Aposto- 
lorum,  ut  nec  usquam  in  tnta  hac  epistola. 
Nam  et  in  praecedentibus  hujus  loci ,  et 
in  his,  quae  proxime  sequuntur,  ac  dein- 
ceps  usque  ad  finem  capitis,  personam  re- 
generatorum,  saltem  electorum,  in  genere 
Paulus  in  se  suscipit.  Quare  et  hanc  pav- 
tem  de  iisdem  conveuit  intelligi ,  juxta 
sensum  priori  loco  datum. 

Nec  ei  obstat  proprietas  vocabuli  pri- 
mitiarum.  Dicuntur  enim  primitiae,  Grae- 
ce  b.~a^yr^,  primi  fructus  ex  aliqua  re, 
sive  sint  reliquis  praestantiores,  sive  non. 
Nam  ut  sint  praestantiores ,  ad  rationem 
primitiarum  nou  pertinet.  Qualescumque 
enim  essent,  eo  nomine  erant  optabiles, 
et  oflferendae  Deo  secundum  legem,  quod 
primi  fructus   essent,   quemadmodum  et 

primogenita  hominum  et  pecorum ,  non 
quia  meliora,  sed  quia  prima,  julebantur 
ufferri.  Comparantur  ergo  primitiae  seu 
primordia  spiritus  hoc  loco  ad  integnim 
plenumque  proventum,  id  est,  ad  eam  spi- 
ritus  abundantiam,  quam  aceepturi  sunius 
in  futuro  saeculo. 

Quocirca  non  male  Theodoretus  primi- 
tias  pignus  et  arrabonem  interpretatur ; 
quomodo  Paulus  ipse  loquitur  interdum, 
ubi  Spiritus  sancti  dona ,  quae  dantnr  in 
hoc  saeculu  ,  nunc  pignus  spiritus  ,  nunc 
pignus  haereditatis  appellat,  ut  2  Corinth. 
1  et  5.,  et  Ephes.  1.  Qui  postremus  lo- 
cus  cum  isto  sati3  convenit,  ut  illic  inve- 
nies  annotatum.  Quamquam  alia  ratione 
pignus ,  alia  primitias  haec  dona  vocari, 
cuivis  docto  facile  est  intelligere.  Porro 
quod  apud  Amb.  commentatorem  et  Pri- 
masium  pro  primitiis  legitur  receptacu- 
lum,  nescio,  quid  secutus  sit  interpres,  qui 
ita  vertit ;  nisi  forte  non  auap^Crjv^  sed 
u7:o(5oxrjV  legerit  in  Graeco. 

Adoptionem  filiorum  Dei  exspectan- 
tes.  Dei  nec  est  in  Graeco,  nec  in  Syriaco. 
Multi  quoque  Latini  codices  manuscripti 
non  habent.  Augustiuus  in  expositione 
prop.  tantum  legit:  adoptionem  exspec- 
tantes ,  tametsi  non  de  alia  adoptione, 
quam  ea ,  qua  in  Dei  filios  adoptamur, 
Apostolum  loqui  constat.  Caeterum  tex- 
tus  Amb.  com.  hoc  loco  defectuosu."  e.^-t. 
Nam  adoptione  praetermissa  tantiim  legit : 
ingemiscimus ,  exspectantes  redemptio- 
nem  corporis  nostri.  Nec  amplius  ipse 
commentator  exponit.  Eadem  videtur  lec- 
tio  fuisse  Pelagii  et  Sedulii,  quia  nec  ipsi 
in  commentariis  adoptionem  attingunt. 
Legunt  tamen  et  expnnunt  omnes  Graeci. 
Hanc  igitur  adoptionem  filioriim  adhnc 
exspcctare  dicuntur,  qui  tamen  jam  per 
baptismum  in  Dei  filios  adoptati  sunt; 
quia,  qui  jus  haereditatis  nunc  liabent, 
possessionem  ejus  exspectant;  ut  in  voca- 
bulo  adoptionis  m.etonymia  sit,  qua  causa 
pro  effectu  ponitur,  adoptin  jiro  haeiedi- 
tate,  aut  certe  Hebraismus,  qualis  cum  ac- 
cipitur  spes  pro  re  sperata,  aut  promis.sio 
pro  re  promissa  Sic  adoptin  jiro  re  ad 
quam  adoptio  facta  est.    Hinc  Theophyl. 

«ail.   Eilil  romm.   Tom.  1. 


duplicem  facit  adoptionem ,  nnara  hujus 
saecali  imperfectam,  alteram  futuri  saeculi 
perfectam  et  consummatam  ;  quomodo  se- 
candum  scripturas  duplex  est  regeneritio, 
una,  qua  renascimur  ad  gratiam  per  bap- 
tismum,  Joan.  3.  et  Tit.  3.,  altera,  qua 
renovamur  adgloriam  perresnrrectionem, 
de  qu3  Dominus  ait  Matthaei  19.:  In  re- 
generatione  cum  sederit  filius  hominis 
etc.   Lnde  sequitur  appositive  : 

Redemptionem  crporis  nostri.  Re- 
demptionem  corporis  dicit,  quia  beata  re- 
surrectio  corpora  nostra  nobis  restituet, 
non  qualia  nunc  habemus ,  sed  libera  ab 
omni  corruptionemoi'talitatis  et  concupis- 
centiae.  Quam  quidem  liberationem  vn- 
cat  redemptionem,  Graece  aTioAUTpojaiv, 
quia  libertas  illa  j^retio  sanguinis  Christi 
nobis  comparatur.  Solam  vero  nominat 
corporis  redemptionem,  quia  animae  elec- 
torum ,  quibus  nihil  restat  purgandum, 
etiam  ante  eorporum  resurrectionem  sua 
fruuntur,  eaque  perfecta,  beatitudine.  S. 
Ambrosius  in  epist.  22.  redemptionem 
corporis  intelligit  ecclesiae. 

Verum  scriptura  non  solet  ecclesiam 
appellare  corpus  nostrum ,  sed  corpus 
Christi,  ut  1  Cor.  12.,  Eph.  1.  4.  et  5.,  et 
Coloss.  1.  Videtur  autem  Apostolus  respi- 
cere  ad  id,  quod  dixit  superiori  cap. :  Quis 
me  Hberabit  de  corpore  mortis  hujus? 
ut  hic  sigiiificetur  redemptio  seu  liberatio 
illic  optata.  Itaque  nnnnulli  redemptionem 
corporis  interpretantur,  id  est ,  a  cnrnore, 
scilicet  hoc  mortali. 

Qui  quidem  sensus  eodem  redit.  Ex- 
spectatur  enim  liberatin  a  coi-pore  r.iortis, 
ut  reclpiatur  corpus  immnrtale.  Nescio 
tamen,  an  ea  phrasis  exemplinn  Iiabeat  in 
scriptura  sacra,  nisi  quod  Heb.  9.  legimus 
redemptionem  ])r.ievaricationum,  id  est,  a 
praevaricationibus  sive  pnenis ,  quae  pro 
illis  debentur.  Alioqui  sicut  hominis  et 
animae  redemptio  ea  semper  intelligitur, 
qua  liomn  vel  anima  redlmitur,  ita  et  cor- 
pornm  redeniptionem  intelligi  convenit, 
qua  (orpora  redimnntur,  ut  prius  exposi- 
tum  est. 

24:.  Spe  enim  salvi  facti  sumus.  Ma- 
nifestum  est,  hanc  aetiologiam  ac  caetera, 

quae  sequunfur ,  non  ad  solos  Apostolos 
pertinere,  sed  ad  oranes  regeneratos.  Sal- 
vi  facti  sumus,  Cilraece  Iooj&tj^sv,  salvati 
sumus,  ut  habet  vetus  versio.  Reponit 
Evasmus  :  servati  sumus:  Sed  id,  cur  uon 
placeat,  intelliges  ex  iis,  quae  dicturi  su- 
mus  ad  illud  Phil.  3. :  fMde  etiam  salva- 
torem  exspectamus  etc.  Sensus  est:  Non- 
dum  re  ipsa ,  sed  spe  sola  salvi  et  beati 
facti  sumus ;  et  ideo  adhuc  gemimus ,  ex- 
spectantas  corporum  nostrorum  redemptio- 
nem,  et  cum  ea  perfectum  beatitudinis 
Btatum.  Salutem  intelligit  consummatam. 
Nam  de  salute  inchoata^  quae  hujus  est 
saeculi,  dicit  Eph.  2.:  Gratia  estis  sal- 
vati.  Et  Tit.  3. :  Secundum  suam  mise- 
ricordiam  salvos  nos  fecit. 

^pes  autem ,  quae  videtur ,  non  est 
spes.  Sensus  :  NuUa  est  spes  rei  praesen- 
tis ,  quae  jam  habetur  et  possidetur ;  sed 
spes  tantum  est  rei  futurae,  id  est  nondum 
acceptae,  sicut  fides  rei  non  visae,  ut  si- 
mili  ratione  dici  queat ,  fides ,  quae  vide- 
tur,  non  est  fides.  Sequitur  piobatio. 

Nam  quod  videt  quis,  quid  sperat? 
Graece :  quid  etiam  sperat  ?  Ambrosius 
in  epistola  22. :  quid  et  sperat  ?  Id  est, 
cur  adhuc  sperat?  ac  si  dicat:  Re,  quae 
sperabatur,  obtenta,  nulla  jam  restat  cau- 
sa  sperandi. 

Hic  obiter  nota  contra  haereticos,  qui 
ex  testimonio  Spiritus  sancti,  de  quo  su- 
perius,  fidem  suam  specialem  adstruere 
conabantur,  eam  ex  hoc  loco  manifeste 
destvui.  Siquidem  homo  peccator  et  poe- 
nitens  imprimis  sperare  jubetur  remissio- 
nem  pcccatorum  et  adoptionem  Dei  per 
Christum.  Non  ergo  credere  debet,  se  eam 
habere ,  qnia ,  sicut  hic  docet  Apostohis, 
res  habita  non  speratur;  praesertim  si, 
quod  exigunt  sectarii ,  certo  tibi  persua- 
deas,  te  eam  habere.  Porro  sperare  non 
potest  sine  fide  ea ,  quae  ad  sakUem  .e- 
quiritur.  Ergo  fides  illa  non  est  de  venia 
peccatorum  et  adoptione  jam  accepta,  sed 
poenitentibus  parata,  et  accipienda  per 
sacramenta  a  Christo  Domino  ad  hoc  in- 
Rtituta. 

25.  Si   autem ,   quod   non   videmus, 
sperartms,  per  patientiam  exspectamus. 


Concludit  ex  dictis :  Si ,  inquit ,  speramus 
salutem,  spes  autem  eorum  est,  quae  non- 
dum  habentur,  ergo  cnm  patientia  servi- 
tulis  ac  miseriae  praesentis  exspectare 
debemus  adoptionem  ac  libertatem  gloriae 
filiorum  Dei.  Graeca  vox  'JTt0|Ji0V7]  patien- 
tiam  seu  sustinentiam  significat  cum  spe 
boni  futuri,  et  ita  passim  usurpatur  in 
scripturis  Apostolicis. 

26.  Similiter  autem  et  spiritus  adju- 
vat  inrfirmitatem  nostram.  Similiter , 
Graece  to;a'J7a)(;_,  itidem ,  consimiliter , 
ut  vertit  Erasmus.  Adjuvat,  Graece  o-jv- 
avT'.Aaij.^aveTai,  sublevat.  Quo  verbo 
Lucas  usus  est  Evangelii  cap.  10. :  Dic 
iUi,  ut  me  adjuvet,  suhh.vet.  Infirmita- 
tem  nostram  ,  Graece  infrmitates  nos- 
tras,  tametsi  in  nonnullis  etiam  Graecis 
exstat  numerus  singularis.  Atqui  sensus 
idem  est,  i^ifrmitatem  nostram,  sive  in- 
firmitates  jiostras,  id  est,  nos  vehementer 
infirmos,  ut  qui  non  solum  gravamur  pon- 
dere  mortalitatis  nostrae ,  sed  praeterea 
laboramus  vitio  ignarantiae  et  concupis- 
centiae  carnis,  quae  nos  reddunt  ad  bo- 
num  valde  tardos  et  imbecilles. 

Jam  cur  dicat  Apostolus  similiter,  aut 
consimiliter,  cum  nihil  praecedat  huic  si- 
mile,  quod  spiritus  facere  dicitur,  haud 
satis  liquet.  Quidam  referunt  ad  id,  quod 
proxime  praecessit,  hoc  modo :  Spes  in 
adversis  nos  adjuvat  et  patientes  reddit ; 
similiter  et  spiritus.  Origenes  existimat 
Apostolum  respicere  ad  gemitus,  quorum 
in  superioribus  mentio  facta  est.  Dixit 
enim,  omnem  creaturam  ingemiscere.  Di- 
xit ,  et  eus  gemere ,  qui  primitias  spiritus 
habent.  Nunc  addit,  ipsum  etiam  spiritum, 
qui  adjutor  noster  est,  non  sine  gemitibus, 
et  quidem  inenarrabilibus ,  nos  adjuvare, 
sensu  videlicet  inferius  declarando.  Con- 
grueret  quidem  haec  Origenis  speculatio 
parti  sequenti ,  ubi  spivitus  postulare  pro 
nobis  dicitur  cum  gemitibus,  si  illic  addi- 
tumfuisset,  similiter  ;  sed  huic  parti,  quae 
spiritui  tantum  attribuit  adjuvave  nostram 
infirmitatem ,  videtur  aliena. 

S.  Thomas  refert  ad  illud  superius: 
Vivificahit  et  mortalia  corpora  propter 
inhabitantem  spiritum  ejus  in  t  jbis.  Et 

comparationem  sic  explicat;  Dictum  est, 
quod  per  Spiritum  sanctum  vivifica- 
buntur  nostra  rnortalia  corpora,  quan- 
do  auferetur  a  nobis  nostra  infirmitas ; 
similiter  autem  et  in  statu  hujus  oitae, 
in  ijuo  adhuc  infirmitati  subjicimur,  spi- 
ritus  adjuvat  infirmitatem  nostram.  Sic 
ille. 

Aliigeneraliter  comparatioiiem  referunt 
ad  beneficia  spiritus  ante  dicta,  qiaae  sunt 
vivificare  mortalia  corpora  nostra ;  facere 
nos  Dei  filios ;  et  testimoniura  reddere 
spiritui  nostro,  quod  simus  filii  Dei;  qui- 
bus  nunc  addit,  spiritum  adjuvare  infirmi- 
tatem  nostram. 

Mihi  probabilius  est,  ad  solum  illud 
postremum  de  testimonio  Paulum  hic  re- 
epicere,  cum  allusione  verborum  aujipiap- 
Tups^,  et  ouvav-rtAa|Jipav£Ta!,;  tanquam  di- 
cat:  Sicut  spiritus  contestificatur  spiritui 
nostro,  quod  simus  filii  Dei ,  sic  etiam  nos 
infirmos  'dem  spiritus  coadjuvat,  ut  quae 
non  videmus,  per  patientiam  exspectemus. 
Sane  non  alium  hoc  loco  spiritum  signifi- 
cari,  quam  Spiritum  sanctum ,  id  est,  ter- 
tiam  in  Trinitate  personari ,  communis 
est  interprctum  tam  Graecorum,  quam 
Latinorum,  sententia.  Nam  quod  dicunt 
Lyranus  et  Carthusianus ,  intelligi  posse 
spiritum  angelicum ,  cujus  est  ex  munere 
sibi  divinitus  injuncto  nostram  adjuvare 
itifirmitatem ,  daemones  coerceudo,  et  ea, 
quae  salutaria  sunt,  suggerendo,  nostras- 
que  Deo  orationes  vehementissimis  aflfec- 
tibus  ofterre,  pius  quidem  hic  seusus  est, 
sed  loco  noii  congruens.  Porro  Spiritus 
sanctus  adjuvat,  non  partem  oneris  .susti- 
nendo ,  sed  eo  modo ,  qui  paulo  post  ex- 
ponetur. 

Nam  quid  oremus,  sicut  oportet,  nes- 
cimus.  Nam  i/uid  oremus ,  Graece  :  t6 
yap  Ti  Tipogsu^ousOa.  Quod  ita  commode 
vertas:  lloc  ipsum  enim ,  <^uid  oraturi 
simus.  Quod  addit,  sicut  oportet,  d  ver- 
bum  oremus  referendum  potius ,  quam 
quod  nonnUllis  placet  ad  verbnm  nesci- 
mus ;  ut  duo  significentur ,  quae  dicit  nos 
nescire,  quid  orando  petamus,  et  quo  mo- 
do  petamus.  Est  igitur  haec  declaratio 
magiiae  infirmitatis  nostrae,  quasi  diceret : 


Adeo  surrus  infirmi,  ut  non  solum  egea- 
mus  auxilio  spiritus  ad  ea,  quae  scimus, 
agenda  vel  tolerauda,  verum  plerumque 
ne  sciamus  quidem ,  quid  nobis  expediat, 
et  proinde,  quid  a  Deo  petere  debeamus ; 
deinde  nec  sciamus,  quomodo  petere  opor- 
teat  ea  ipsa,  quae  recte  alioqui  petuntur. 
Quaedam  enim  absolute  peteuda  sunt, 
quaedam  conditionaliter.  Interdum  quo- 
que  peccatur  in  eo,  quod  vehementius  pe- 
tantur  minora  bona,  quam  majora ,  magis- 
que  necessaria  ;  quod  accidit  ex  inordinato 
rerum,  quae  desiderantur,  amore. 

Tractans  hunc  locum  Augustinus  epist. 
121.  de  orando  Deo  cap.  14.  docet,  hanc 
Apostoli  sententiam  potissime  locum  ha- 
bere  in  afflictionibus  ac  tentationibus,  quae 
possunt  et  prodesse  et  nocere;  quo  fiat, 
ut  ignoremus,  utrum  nobis  expediat,  eas 
adimi,  an  relinqui.  Quomodo  Paulus  ipse 
nescivit,  quid  oraret,  sicut  oportet,  quando 
ter  Dominum  rogavit,  ut  auferretur  a  se 
stimulus  carnis.  Unde  tandem  audivit : 
Sufficit  tibi  gratia  mea ,  quia  virtus  in 
infirmitate  perficitur ,  2  Cor.  12.  Id  ip- 
sum  Theophylactus  docet  exemplo  Mosis 
et  Jeremiae,  quorum  petitiones  quasdam 
aDeo  repulsas  legimus,  Deut.  3.  et  Jerem. 
14.  Estque  generalis  sententia  S.  Thomae, 
in  expositione  orationis  Dominicae  opusc. 
7.  dicentis:  Scire ,  quid  sit  petendum, 
difficiUimum  est,  cum  sit  difficillim.um 
scire,  quid  sit  deside,  andum. 

Necmale  tamen  fideles  auferri  et  averti 
a  se  petunt,  etiam  pulilieis  supplicationi- 
bus,  adversa  quaecumque  temporalia^  li- 
cet  plerique  magis  Deum  quaeramus  et 
colamus  in  adversis ,  quam  in  prosperis. 
Nam,  ut  ait  Augustinus  loco  memorato, 
quia  dura,  nuia  molesta ,  quia  contra 
sensum  nostrae  infirmitatis  sunt,  uni- 
versali  humana  voluntate ,  ut  a  nobis 
haec  auferantur,  oramus.  Sed  hoc  de- 
votionis  debemus  Domino  Deo  nostro, 
ut ,  si  ea  non  abstulerit ,  non  ideo  nos 
ab  eo  negligi  eo'istimemus ,  sed  potius 
pia  patientia  malorum  bona  speremus 
ampiiora.  Sic  enim  vivtus  in  infirmitate 
perficitur.  Haec  ille. 

Sed  ipse  spiritus  postulat  pro  nobis 
12* 

gemitibus  inenarrabilibus.  Postulat, 
Graece  intercedit.  Annotat  autem  Oecn- 
menius  Graeca  voce  significari  vehemeu- 
tem  magnoque  studin  factam  supplicatio- 
nem.  Non  enim  simpliciter  est  evTuyxavct, 
intercedit,  quod  infra  semel  et  iterum  hoc 
capite  legitur,  sed  addita  praepositione 
significante  excessum,  urtcpsvTuyxavsi, 
quasi  dicat:  superintercedit,  nisi  malis 
ea  praepositione  tantum  significari  pro , 
quia  sequitur  UTiep  -^.uwv .  pro  nobis; 
quomodo  ,  repetita  praepositione ,  dicimus 
aliquem  egredi  e  domo,  descendere  de 
monte.  Quod  nobis  est  verisimilius.  Spi- 
ritum  hoc  locc  Chrysostomus  ejusque  se- 
quaces  interpretantur  vel  spiritum  homi- 
nis,  quatenus  gratiam  orationis  a  Spiritu 
S.  accepit,  vel  ipsum  orationis  donum  ho- 
minibus  a  Spiritu  S.  infusum,  quod  fre- 
quens  sit  in  scripturis ,  Spiritus  S.  dona 
Bpiritus  nomine  significari.  Nam  et  spiri- 
tum  precum  legimus  apud  Zachariam  cap. 
12.  Censent  igitur,  inter  alia  dona ,  quae 
Spiritus  S.  in  ecclesia  primitiva  fidelibus 
distribuit,  etiam  fuisse  peculiare  dom;m 
orationis  seu  precationis,  quo  quidam  in- 
structi  pro  universo  populo,  qui  alioqui 
saepe  per  ignorantiam  inutilia  postularet, 
precabantur ;  quorum  in  locum  postea  suc- 
cesserit  diacorus  pro  populo  supplicans. 
Quamquamhoc  inaliis  plerisque  ecclesiis 
episcopi  et  presbyteri  facere  consueverunt. 

Ab  horum  sententia  non  dissonat  S. 
Ambroslus ,  qui  lib.  3.  de  Spiritu  S.  cap. 
12.  spiritum  hic  interpretatur  gratiam  spi- 
ritualem.  Hos  autores,  ne  ipsum  Spiritum 
S.  intelligant ,  ea  ratio  movet ,  ne  conse- 
cuens  ex  hoc  loco  videatur  secundum 
haeresim  Macedonii,  Spiritum  sanctum  es- 
se  creaturam  ac  Deo  minorem ,  utpote 
orantem   et  supplicantem  Deo  pro  nobis. 

Sed  cum  in  superiori  sententia ,  qua 
dictum  est,  spiritumadjuvareinfirmitatem 
nostram ,  iidem  etiam  scriptores  Spivitum 
sanctum  intellexerint,  hic  vero  Paulus  ad- 
jntorium  illud  spirilus  exponat  et  decla- 
ret,  idque  non  sine  emphasi,  dicens ,  ipse 
spiritus,  certe  non  alius  qaam  idem  Spi- 
ritus  sanctus  intelligi  poterit.  Et  ita  qui- 
dem  intellexerunt  commentatores  Latini, 


et  inter  Graecos  Origenes ,  nec  non  Au- 
gust.  in  epist.  108.  et  121.,  et  lib.  1.  et2. 
contia  Maximinum,  phiresque  alii.  Secun- 
dum  hos  Spiritus  sanctus  postulare  seu 
intercedere  pro  nobis  dicitur  eo,  quod  ef- 
ficaci  sua  in  nobis  operatione  nos  orantes 
ac  postulautes  faciat.  Quod  dum  agit, 
quidammodo  pro  nobis  intercedit. 

Similis  locus  est  Gal.  4.:  Misit  Deus 
spiritum  filii  sui  in  corda  vestra,  cla- 
mantem:  Abba ,  pater!  Nec  dissimile  il- 
lud  Matth.  10.:  Non  vos  estis,  qui  loqui- 
mini,  sed  spiritus  patris  vestri ,  qui  lo- 
quitur  in  vobis.  Huc  etiam  illa  referri 
possunt,  1  Timoth.  2. :  Qui  vult  omnes 
homines  solvos  fleri,  id  est,  voluntatem 
hujusmodi  piis  hominibus  iuspirat.  Et  quod 
in  persona  Sapientiae  divinae  dicitur  Ec- 
clesiastici  24. :  In  hobitatione  sancta  co- 
ram  ipso  ministravi,  hoc  est,  in  taberna- 
culo  sancto  sacerdotes  coram  Deo  mini- 
strare  feci.  Loquitur  enim  ad  hunc  mo- 
dum  frequenter  scriptura ,  ne  dubitemus 
Deum  in  nobis  omnia  bona  operari. 

Hinc  etiam  intelligitur  illam  particu- 
lam  pro  nobis,  non  sic  accipi,  quemad- 
modum  infra  vers.  34.,  ubi  de  Christo  di- 
citur,  qui  etiam  interpellat  pro  nobis ; 
et  quomodo  eam  accipimus  in  litaniis 
sanctorum,  diceutes:  Orate  pro  nobis; 
sed  hoc  sensu  :  pro  nobis,  id  est,  defectum 
nostrum  supplens  et  adjuvans ,  dum  facit 
nos  postulare ;  ut  ita  dictum  sit  pro  no- 
bis,  quomodo  dicit  Dominus  ad  discipu- 
los:  Non  vos  estis,  qui  loquimini. 

Porro  locum  istum  ne  quidem  apparen- 
ter  favere  Macedonio,  si  totus  inspiciatur, 
ex  eo  liquet,  quia  spiritum  dicit  postula- 
re  gemitibus  inenarrabilibus.  Quod  si  pro- 
prie  sumatur,  consequens  erit  non  modo 
creaturam  esse  Spiritum  sanctum,  sed 
creaturam  passibilem  ac  miseriae  subjec- 
tam,  et  adhuc  beatitudme  carentem,  quod, 
inquit  Thomas,  nuUus  umquam  haere- 
ticus  dixit.  T ^nde  et  Eunomianis  Arianis 
sic  illudit  Ambrosius  loco  jam  citato : 
Nisi  forte  gemitus  vos  sancti  Spiritus 
audire  potuistis. 

Dicet  aliquis  :  si  postulat  Spiritus  sanc 
tus  pro  nobis,  quia  postulare  nos   facit, 

igitur  et  Pater  pro  nobis  postulat ;  siqui- 
dem  et  ille  postulare  nos  facit,  cum  ea 
operatio  sit  toti  Trinitati  communis.  At 
ut  dicatur  Pater  pro  nobis  postulare,  piae 
aures  non  sustinent. 

Respondeo :  Sicuti  Pater  non  dicitur 
mitti  (licet  ea  operatio,  ad  quam  persoua 
aliqua  divina  mittitur,  ut,  exempli  gratia, 
sanctificatio  bominis,  sit  toti  Trinitati  com- 
munis),  propterea  quod  necesse  sit,  perso- 
nam,  qiiae  mittitur,  a  mittente  proredere, 
ut  a  qua  cum  operatiore  simul  accipit  et 
naturam.  ita  de  bac  postulatione  dicen- 
dum:  quae  quamvis  significet  effectum  in 
bominibus,  quem  etiam  Pater,  imo  tota 
Trinitas  operatur,  non  tamen  tota  Trini- 
tas  postulare  recte  dicitur,  sed  ea  tantum 
persona,  quae  accipit  ab  alia,  quod  faciat 
homiues  postulantes.  Etenira  ut  mitti,  sic 
et  postulare,  respicit  alterum,  a  qu'»  vel 
accipitur  aliquid,  ^el  exspectatur  Quod 
in  Patrem  competere  non  potest. 

An  autem  simili  ratinne  Spiritns  sanc- 
tus  dici  possit  advccatus  noster,  quatenus 
scilicet  infundeudo  cordibus  nostris  sua 
dona,  Patri  tanquam  priori,  a  quo  esse 
accipit,  gratos  nos  efficit,  quaeri  potest. 
Ita  quidem  sentiunt  August.  tract.  74.  in 
Joan. ,  et  Gregorius  homilia  30.  super 
Evangel.  Veruin  re  bene  expensa  non 
apparet  Spirituni  sanctum  in  scripturis 
advocatum  appellari.  Nam  paracletus  a 
Christo  dictus  est  potius  a  dono  consola- 
tionis,  quam  propter  officiumpatrocinandi. 
Quod  facile  patebit  ea  b)ca,  in  quibus 
paracletus  dicitur,  ut  Joan.  14.  et  15., 
accurate  consideranti. 

Caeterum  Filius  Dei  secundum  natu- 
ram  assumptam  proprie  advocatus  noster 
est;  ideoque  proprie  pro  nobis  postulat 
et  interpellat,  uti  dictum  est.  Praeter  haec 
meminisse  oportet ,  ecripturam  de  Deo 
saepe  loqui  antbropopathice.  Qua  ratione 
Paulus  affectum  quodammodo  maternum 
hic  attribuit  Spiritui  sancto,  tanquam  nos 
intime  diligenti,  dicens,  eum  postulare  pro 
nobis  gemitibus  inenarrabilibus.  Nam  et 
spiritus  in  Hebraeo  foeminei  generis  est 
nn  ruahh.  Quae  tamen  sermonis  impro- 
prietas  explicanda  est,  ut  diximus;   quin 


nimirum  nos  inhabitans  Spiritus  sanctus 
gemitus  inenarrabiles  in  nubis  excitat.  Et 
quid  mirum,  si  nunc  Spiritui  sancto  gemi- 
tum  adscribit  Apostolus  vel  anthropopa- 
thice,  vel  metonymice,  cum  paulu  ante 
toti  creatnrae  gemitum  adscripserit  meta- 
ph'.rice? 

Dicuntur  autem  gemitus  inenarrabiles, 
sive  ineffabiles,  vel  quia  procedunt  a  de- 
siderio  rei  ineffabilis,  id  es<-,  coelestis  glo- 
riae,  vel  quoniam  ipsi  motus  cordis,  ut 
proficiscuntur  a  Spiritu  sancto,  satis  enar- 
rari  non  possunt  (quae  duae  rationes  sunt 
apud  Aquinatem) ,  vel  secundum  alios, 
quia  propter  cordis  nostri  tenebras  ipsis 
nobis  inscrutabile  e.st  (et  consequenter 
ineffabile),  quinam  sint  gemitus  et  oratio 
nes  nostrae  Deo  placitae  ad  exaudiendum, 
ac  proinde  a  Spiritu  sancto  procedenttss. 
Nos  enim,  quid  oremus,  sicut  oportet, 
nescimus,  ut  dictum  est  supra.  Quae  po- 
strema  ratio  congruit  etiam  sequentibus. 
Dicens  enim,  scrutatorem  cordium  scire, 
quia  secundum  Deum  postulat  spiritus 
pro  sanctis,  utique  significat  etnobis  corda 
nostra  esse  inscrutabilia,  et  ideo  nos  nes- 
cire,  num  et  quatenus  postulationes  nostrae 
sint  secundum  Deum   et  a  Spiritu  sancto. 

27.  Qui  autem  scrutatur  corda,  scit, 
quid  desideret  spiritus.  Graece:  oloz,  Tt 
to  cppovrj^a  zoo  z.vfjij.axo'^,  novit,  qui» 
sit  sensus  spiritus.  In  nonnullis  codici- 
bus  :  oi^s  -Jj  (pp6\riixoi. ,  novit  sensum 
spiritus.  9p&vT;|jLa  vocabulum  idem,  quod 
supra  vertit  iuterpres  prudentiam ,  sa- 
pientiani,  sensum.  Augustinus,  in  epistula 
de  orando  Deo,  legit:  Quid  spiritus  sa- 
piat.  Quamvis,  inquit  Apostolus,  Spiritus 
sancti  in  nobis  gemitus  sint  uobis  iueffa- 
biles ,  Deu9  tamen .  cordium  scrutator, 
optime  novit  sensam ,  affectum,  de  ide 
rium  Spiritus  sui  sancti  gementis  in  nobis, 
et  ita  novit,  ut  etiam  approbet  et  exau- 
diat.  Alludere  videtur  ad  scripturam  Je- 
remiae  17.,  ubi  utrumque  dicitur,  inscruta- 
bile  esse  cor  hominum,  scilicet  ipsis  liorai- 
nibus,  etDeum  esse  cordiura  scrutat  irem. 

Quia  serundum  Deum  postulat  pro 
sanctis.  Postulat ,  Graece,  IvTuy^^avet, 
intercedit,  quod  inferius.  ubi  Christo  tri- 

buitur,  vertit  interpellat.  Partem  illam, 
pro  sanctis,  nonnulli  de  rebus  exponunt 
hoc  modo :  pro  rebus  sanctis  et  salutari- 
bus  a  Deo  impetrandis.  Sed  potius  est, 
ut  ad  personas  referatur,  et  quidem  eo 
intellectu,  quo  sumus  interpretuti  parti- 
culam,  pro  nohis,  \n  versu  superiore. 
Porro  Tocula  OXK,  quia,  non  causaliter 
accipitur,  sed  declarative,  ut  sensus  sit, 
Deum  nosse  cojitationem  spiritus,  nempe 
quod  secundum  Deum  postulet  pro  sanc- 
tis,  id  est,  ipsos  sanctos,  Deique  filios,  ac 
Deum  diligentes  (sic  enim  mox  ipse  ex- 
ponit)  petere  faciat  ea,  quae  Deo  proban- 
tur  et  placita  sunt  ad  exaudiendum.  Id 
igitur  nunc  dicit,  secundum  Deum,  quod 
supra  dixerat,  sicut  oportet,  quodque  Jo- 
annes  dicit  in  epistola,  secundum  volun- 
tatem  ejus,  scilicet  Dei. 

Ex  quibus  etiam  illud  consequitur,  de 
quo  movet  Hugo  quaestionem,  Spiritum 
nihil  postulare  pro  sanctis,  quod  non  ob- 
tineat.  Nam  si  secundum  Deum  postulat, 
et  sicut  oportet,  utique  conseruitur  in 
sanctis,  quod  postulat  pro  sanctis,  juxta 
Domini  promissionem :  Petite,  et  dabitur 
vobis ,  et:  Omnis ,  qui  petit ,  accipit, 
Matth.  7.  Quam  et  Joannes  repetit  1.  epist. 
3.  his  verbis :  Quidquid  petierimus,  ac- 
cipiemus  ab  eo.  Et  cap.  5. :  Qaodcum- 
que  petierimus  secundum  voluntatem 
ejus,  audit  nos.  Ubi  loquitur  Joannes  de 
petitione,  quae  fit  pro  fratre  peccaute,  ne 
quis  promissionem  de  iis  tantuni  rebus 
interpretetur,  quae  ad  personam  petentis 
proprie  pertinent.  Et  alioqui  consequens 
videretur,  Spiritnm  sanctum  postulantem 
aliquando  non  exaudiri.  Quod  absiirde 
sonat.  Jam  nec  iste  locus  contra  divini- 
tatem  Spiritus  sancti  quidquam  facit,  tan- 
quam  spiritus  diversus  sit  a  Deo,  qui 
corda  scrutatur,  et  secundum  quem  po- 
stulat.  Nam  et  spiritus  omnia  scrutatur, 
etiam  profunda  Dei,  teste  eodem  Apo- 
stolo  1  Cor.  2.  Sed  quoniam  hoc  loco 
Spiritum  sanctum  postiilantem  inducit 
quasi  constitutum  ex  parte  nostra,  ideo  non 
ei  adscribit,  ut  alibi  saepe,  quae  Dei  sunt. 
28.  Scimus  autem,  quoniam  diligen- 
tibus  Deum  omnia  cooperantur  in  bo- 


num.  Scitnus,  ait  glossa,  nos  majores  et 
doctiores,  quorum  autoritati  credendum 
est.  Locum  hunc  Apostoli  usque  ad  finem 
cap.  adducit  August.  lib.  4.  de  doct  Christ. 
cap.  20.,  ut  eo  exemplo  doceat  non  de- 
fuisf-e  Paulo  eloquentiara,  qua  posset  non 
sohim  de  parvis  submisse,  et  de  modicis 
temperate,  verum  etiam  de  magnis  gran- 
diter  dicere.  Nam  tata  hac  oratione  rem 
magnam  agit,  scilicet,  ut  (quemadmodum 
ibidem  Augustinus  loquitur)  hujus  mundi 
persecutiones  caritate  cincantur ,  spe 
certa  in  adjutorio  Dei. 

Pro  verbo,  cooperantur ,  Graece  est 
ouvepYel^  singularis  numeri,  quod  tamen 
ctiam  phiraliter  verti  potest,  propter  sup- 
positum  Tuavxa  neutrius  generis,  ut  fecit 
noster  interpres.  Numero  singulari  legisse 
Augustinum  (licet  aUcubi  mutata  fuerit  a 
scribis  lectio  ad  vulgatam  versionem), 
aperte  constat  ex  duobus  locis,  ut  de  grat. 
et  lib.  arbit.  cap.  17.,  et  de  corrept.  et  gra- 
tia  cap.  9.,  quae  numerum  phiralem  non 
recipiunt.  Sic  et  Prosper  legit  sent.  158. 
Eamque  lectionem  amplectitur  Cajetanus. 
Apud  hos  suppositum  verbi  cooperatur 
est  Deus.  Idque,  posita  hac  lectione,  tam 
ex  praecedentibus  quam  ex  iis,  quae  se- 
quuntur,  bene  Cajetanus  probat,  quum 
aUoqui  videri  cuipiam  possit  de  spiritu 
dictum  esse,  cooperatur ;  tanquam  sen- 
sus  sit,  Spiritum  sanctum  facere,  ut  dili- 
o-entibus  Deum  omnia  cedant  in  bonum. 

o 

Verum,  sive  Deus,  sive  Spiritus  sauc- 
tus  cooperari  dicatur,  incommodum  habet 
ea  constructio.  Nam  (ut  taceam ,  quod 
eam  Graeca  vix  admittaut)  potius  dicen- 
dum  erat,  Deum  aul  Spiritum  sanctum 
dihgentibus  ipsum  omnia  operari  in  bo- 
num ,  quam  cooperari ;  cum  multa  sint 
hominihus  in  bonum  cedentia,  ad  quae  ipsi 
nihil  cooperentnr,  ea  maxime,  de  quibus 
liic  agitur. 

Maneat  ergo  vulgata  lectio  cooperan- 
tur,  cui  favent  imprimis  Graecorum  com 
mentarii ;  deinde  etiam  Latinorum  textus 
et  commentarii,  ut  Pelagii.  Primasii,  Se- 
duhi  et  omnium  sequentium,  et  ante  eos 
Ambrosiastri,  qui  legit:  omnia  procedunt 
in  bonum.  Erasmus  et  Chrysostomi  in- 

terpres  verterunt :  omnia  simul  adju- 
mento  sunt.  Verum  optime  se  liabet:  om- 
nia  cooperantur,  id  est,  simul  operantur ; 
simul,  inquam,  inter  se,  nou  simul  ciim 
diligentibus  Deum,  sed  ad  eorum  utilita- 
tem  et  salutem.  Est  enim  dativus  com- 
modi;,  qui  dicit :  Omnia  concurrunt  et 
couspirant,  pariterque  cedunt  in  bonum 
eorum,  qui  Deum  diligunt.  Hujusmodi 
relationem  reciprocam  etiara  supra  signi- 
ficatam  ostendimus,  ubi  dixit,  omnem  crea- 
turam  congemiscere  et  eomparturire. 

Porro  omnia  dicit,  quaecumque  eis  t'o 
rinsecus  accidupt,  tam  adversa,  quam  pi<! 
spera.  Omnia,  ait  Theophylactus,  qiian- 
tumuis  ardua  videantur  et  aspera.  Nam 
de  passionibus  hujus  temporis,  et  de  pa- 
tientia  in  iis  exhibenda,  locutus  fuerat 
Apostohis  in  superioribus.  Unde  hanc 
subjicit  sententiam,  ne  despoiideant  ani- 
mum,  si  minus  exauditae  videantur  pre- 
ces,  quas  in  afflictionibus  ad  Deum  fu:r 
dunt;  sed  existimeut,  si  Deum  diUgunt, 
omnia,  etiam  adversa  sibi  proveutura  ad 
salutem,  videlicet  Spiritu  sancto  causam 
eorum  agente,  et  secundum  Deum  postn- 
lante  pro  sanctis. 

Nou  inepte  tamen  etiam  ad  alia  quae- 
curaque,  et  ad  ipsa  peccata,  sententiam 
hanc  extendunt  glossograplms  et  aliimulti 
post  Augustinum.  Cujus  in  libro  de  cor 
rept.  et  gr.  cap.  0.  haec  sunt  verba:  Deus 
dHigentihus  eum  omnia  cooperatur  in 
bunum  (sic  enim  Augustinum  legere  jam 
diximus),  usque  adeo  prorsus  omnia,  ut, 
etiam  si  qui  eorum  deviant  et  exorbi- 
tant,  etiam  hoc  ipsum  eis  faciat  profi- 
cere  in  botxum,  quia  humiliores  redeunt 
atque  doctiores.  Haec  ille,  de  praedesti- 
natis  loquens.  Sic  et  Bernaidus  in  enar- 
ratione  Psalmi  90.  serm.  2. ,  ubi  citans 
hunc  locum  ita  subjungit:  Nonne  coope- 
ratur  nobis  ille  casus  in  honuvi,  unde 
et  humiliores  efficimur  rt  cautiores? 

Exemplo  sunt  Petrus  et  Paulus  Apo- 
stolorum  praecipui:  quovum  alter,  quum 
sesc  an*oganter  omnibiis  auteposuisset, 
dicens:  Etsi  omnes  scandalizati  fuerint 
in  te ,  ego  numquam  scandalizahor, 
Matth.  26.,  post  lapsum   conversus  ot  in- 


terrogatus  a  Domino:  Diligis  me  plus 
his  ?  nihil  ausus  praesumere,  tantum  re- 
spoudit:  Tu  scis  Domine,  quia  amo  te, 
Joan.  21.  Alter  vero  cum  supra  caeteros 
ecclesiae  persecutor  fiiisset  Gal.  1.  et 
1  Timoth.  1.,  postea  vocatus  aDomino,  et 
plus  omnibus  laliorans,  minimum  Apusto- 
lorum,  adeoque  omniura  sanctorum,  se  no- 
minat,  1  Cor.  15.  et  Eph.  3. 

Jam  quomodo  peccata  praeterita  co- 
operentur  iu  boaura  etiam  illi ,  qui  per 
poenitentiam  resurgit  ad  rainorera  gratiam, 
ostendit  S.  Thomas  3.  p.  quaest.  89.  art. 
2.  ad  1.  Quoniam,  inquit,  tanto  stabi- 
lius  in  gratia  permanet,  quanto  est  cau- 
tior  et  humilior.  Addo,  omnibus  electis 
orania  quaecumque  fecerint  peccata  ce- 
dere  in  bonum,  quia  de  oranibus  illis  Dei 
beneficio  tandem  liberati  aeternum  Deo 
gratias  agent. 

Similiter  autem  e  diverso  dici  potest, 
reprobis  omnia  cooperari  in  mahim,  non 
solum  adversa  et  prospera,  verura  etiam 
bona  opera,  quae  fecerunt;  dum  videli- 
cet  de  iis  superbiunt,  sicque  eorum  occa- 
sione  pejores  effecti,  gi-avius  etiam  pu- 
niuntur.  Deinde  omnia  sua  bona  cedunt 
eis  in  malum,  quia  de  iis,  sua  culpa  amis- 
sis,  aeternum  dolebunt,  et  quidem  eo  ma- 
gis,  quo  plura  fuerint  et  majora  bona, 
quibus  exciderint.  Porro,  diligentihus 
Deum,  intellige:  eo  modo,  quo  Deus  di- 
ligendus  est,  scilicet  ex  toto  corde.  Nec 
tamen  nbsoluta  sententia  est,  nisi  addatur 
hoc,  quod  sequitur: 

lis,  qui  secundwn  propositum  cocati 
sunt  sancti.  Tn  Graeco  et  Syriaco  non  est 
additum,  sancti,  ut  nec  legitixr  apud  com- 
mentatorera  Arab.,  neque  a  Pehigio,  Pri- 
masio,  Sedulio  exponitur,  licet  in  horura 
textum  irrepserit.  Sed  nec  Augustinus 
aguoscit,  tractans  hauc  scriptiiram  propos. 
55.  et  duobus  locis  infra  citandis.  Vocati 
in  Graeco  non  participium  est.  sed  nomen 
verbale,  xAr,coT«:,  de  quo  dixlmus  sub  ini- 
tium  epistolae.  Propositum  quidam  iu- 
tellexerunt  ipsorum  hominum,  qui  vocan- 
tur,  id  est,  bonani  rnrum  vnhmtatem  a 
Deo  pracvisam. 

It.i    U'>n    sdIuim    counufntator   Aml).    et 

Theodoretus  atq^ue  alii,  qui  praedestina- 
tionem  ex  meritis  praevisis  asseruerunt, 
verum  etiam  Chrys.,  quem  tamen  non  ideo 
suspiceris  idem  cum  illis  de  praedestiua- 
tione  sentire.  Nam  intelllgit  quidera  bo- 
num  propositum  hominis,  nun  tamen  ne- 
gans,  illud  ipsuni  esse  gratiae  praevenien- 
tis  effectum  (quod  alibi  satis  ab  eo  decla- 
ratur),  sed  liumanae  voluntatis  cum  gra- 
tia  vocante  cooperatio.iem  hic  significa- 
tam  existimat.  Alii  vero,  ut  Origenes, 
TheophjL,  Oecumenius,  et  inter  Latiuos 
iSedulius  miscent  propositum  Dei  cum 
proposito  hominis. 

Atqui  verus  et  certus  sensus  est,  c|uo 
propositum  Dei,  non  hominum,  intelligunt ; 
Dei,  inquani,  propositum,  id  est,  voluntas 
praevia,  praedestinatio,  ac  decretum  ae- 
ternum,  Syre  praeordinatio ;  ut  secundum 
propositum  vocati,  seu  vocaticii  dicantur, 
qui  non  ex  ullis  suis  meiitis,  sed  solo  Dei 
consilio  ac  beneplacito,  eligentis  ab  ae- 
terno,  quos  voluit,  ad  sahitem  vocantur. 
Quae  periphrasis  est  praedestiuatorum. 
De  hac  vocatione,  quac  fit  secundum  pru- 
positum  Dei,  sic  August.  lib.  1.  retr.  cap. 
23.  Non  enim  omnium,  inquit,  qui  vo- 
cantur ,  taiis  est  vocatio ,  sed  tantum 
electorum.  Comprobatur  hic  intellectus 
ex  aliis  locis,  ubi  de  vocatione  nustra  lo- 
quens  Apostohjs,  Dei  propositum  expres- 
slt ;  velut  infra  cap.  proximo:  ut  secun- 
dum  dectionem  propositum  Dei  mane- 
ret.  Item  Ephes.  1 . :  Praedestinati  se- 
cundum  propositum  ejus,  qui  operatur 
omnia  secundum  consilium  voluntatis 
suae.  Et  2  Tim.  1.:  {)ui  vocavit  nos, 
non  secundum,  opera  nostrn.  sed  secun- 
dum  propositum  suuni  et  gratiam,  vel, 
ut  Graece,  secmidum  proprium  propo- 
situm.  Qui  postremus  locus  non  solum 
confirmat  hanc  nostram  expositionem,  ve- 
rum  etiam  propositum  hominummanifeste 
excludit. 

Hunc  commentarium  tradit,  et  eo,  quo 
dixi  modo,  adversus  Pelagianos  adstruit 
August.  lib.  2.  contra  2.  epist.  Pehag.  cap. 
10.  et  de  cuiT.  et  gr.  cap.  7.  Augustino 
subscribunt  Primasius,  Hervaeus,  Aqui- 
nas,  Liranus,  Cajetanus,  ac  caeteri  recen- 


tiores.  Denique  constat  hic  Apostoh  sen- 
sus  ex  iis,  quae  sequuntnr,  germane  in- 
tellectis,  quibus  utique  exponit,  ut  ait 
Augustinus,  quid  sit,  secundum  propo- 
situm. 

29.  Nam  quos  praescivit,  et  praede- 
stinavit  conformes  fieri  imaginis  filii 
Hui.  Fieri  non  est  in  Graeco,  nec  Augu- 
stino  legitur.  Recte  tamen  additum  ab 
interpvete,  explendae  sententiae  causa. 
Qui  praedestinationem  Dei  statunnt  ex 
operibus  praevisis,  aut  onmino  ex  aliqua 
conditiune  vuluntatis  humanae  suspendunt, 
argumentum  petere  soleut  ex  hoc  loco, 
videlicet  urgentes  id,  quod  dicit  Aposto- 
lus,  quos  praescivit,  nempe,  ut  ajunt,  benc 
victuros,  aut  bonis  naturalibus  bene  usu- 
ros,  aut  oblatae  tali  vel  tali  gratiae  prae- 
bituros  assensum.  Et  huc  spectare  putant 
commentatorem  Ambr. ,  cum  ait:  Istos, 
quos  praescivit  futuros  sibi  devotos,  ip- 
sos  elegit  ad  promissa  praemia  capes- 
senda.  Sed  haec  verba,  et  si  qua  similia 
apud  alios  leguntur,  quamvis  Apostoli 
mentem  nou  exjdicent,  recte  tamen  sic 
accipi  possunt,  ut  significetur  ad  vitam 
aeternam ,  tanquam  mercedem  ac  prae- 
mium,  homines  eligi  a  Deo  pr  pter  merita 
praevisa ,  quae  tamen  eadcm  sint  illis 
gratuito  praeparata. 

8unt  alii,  qui  partem  illam,  quos  prae- 
scivit,  suppleant  ex  praL'cedentihus  hoc 
modu :  Quos  praescivit  vocatos,  seu  vo- 
catiuios,  secundum  propositum,  eos  prae- 
destinavit  etc.  8ic  Oecumenius  et  non- 
nulli  recentiores. 

Alli,  Inter  quos  Hervneus  et  Cajetanus, 
supplent  ex  sequentibus :  Quos  praesci- 
vit  conformes  futuros  iraagini  filii  sui,  eos 
et  praedestiaavit  conforines  huic  iraagini 
fierl.  Memoratl  commentatores  verbum 
praescivit  ad  nudum  referunt  Intellectum, 
ut  praescire  non  aliud  sit,  quam  nosse 
quldpiam,  priusquam  sit  aut  fiat. 

AIII  vero  phis  in  eo  verbu  considerant, 
ut  nimirum  ea  voce  [iraenotlo  significetur, 
non  soLt,  nec  qualiscunque,  sed  cura  vo- 
hmtate  bona  atque  benigna,  quam  so^o- 
xiav  Graeci  vocaut,  nostri  benepLTcitum, 
coujuncta.  Quod  sane  scripturis  Aposto- 

Hcis  multo  ruagis  est  cuuseutaaeum.  Nam 
queraadmodum  simplex  verbum,  scire, 
seu  nosse,  juxta  phrasim  Hebraicara  sae- 
penumero  in  scripturis  ad  effectum  seu 
voluntatem  refertur,  ut  sit  idem,  quod  ap- 
probare ,  diligere  ,  curare  ,  ant  cevte  sic 
agnoscere,  ut  approbes^  diligas,  et  cures, 
unde  et  scita  pro  decretis  apud  Latinos  ; 
rursus  quem.idmodum  nescire  sumitur  pro 
eo,  quod  est  improbare,  odisse,  noncurare, 
pro  suo  nou  agnoscere;  sic  et  compositum 
verbum  praescire  signilicat  praediligere, 
id  est,  ante  diligere,  iu  bouum  jnaeordi- 
nare,  et  praescientia  praedilectiouem  ac 
praeordinationem  in  bonum  :  maxime  ubi 
de  electls  agitur. 

Exempla  verbi  simplicis  affirmati  et 
nee^ati  passim  obvia  suut,  ut  Psal.  1.:  No- 
vit  Dominus  viam  justorutn ;  Joan.  10.: 
Ego  sum  pastor  bonus,  et  cognosco  oves 
meas,  et  cognoscunt  me  meae ;  2  Tim.  2.: 
Cognovit  Dominus,-qui  suntejus;  Matth. 
7.:  Numquam  novi  v  s^  et  25.:  Nescio 
vos.  Nec  desunt  exempla  verbi  praescire 
in  hac  significatioue.  Nam  et  infra  cap. 
11.  dicit  Apostulus:  Non  repulit  Deus 
plebem  suam,  quam  praescivit,  id  est,  ab 
aeterno  dilexit  ac  suam  esse  voluit ;  sicut 
et  Toletus  exponit,  licet  bic  aliter.  Eo- 
demque  sensu  Petrus  praescientiam  acce- 
pit  1.  epist.  1.:  Electis  advenis ,  inquit, 
secundum  praescientiam  Dei  patris ,  id 
est,  secundum  benignam  ejus  praeordina- 
tlnnem.  Quo  eodem  capite  etiam  Christum 
vocat  praecognitum  ante  mundi  cunstitu- 
tionem ,  id  est ,  benigna  Dei  voluntate  ab 
aeterno  praeordinatum.  Neque  enim  Chri- 
sti  praedestiuatio  potest  ullo  mudo  fingi 
ex  meritis  praevisis,  nisi  secunduiu  haere- 
sim  Nestorianam.  Simile  et  illud  Jeremiae 
] . :  Priusquam  te  formarem  in  utero, 
novi  te.  Porro  huic  intellectui  admodum 
convenit  absolutus  sermo.  Non  enim  dicit 
Apostolus:  quos  praescivit  bene  victuros, 
aut  aliquid  tale;  sed  absolute  :  quos  prae- 
scivit,  sicut  et  cap.  11. :  quam  praescivit. 
Qui  sermu  sensum  relinquit  imperfectum, 
nisi  praenotionem  exponas  praedilectio- 
nem. 

Omitto  dicere,  qu(jmodo  verbum  j>roe- 


scivit  interpretetur  Ambrosius  Catharinus. 
Nam  de  ejus  in  totum  hunc  Apostoli  lo- 
cum  commentario  opportunius  aliquid  in- 
fra  dicturi  sumus.  Illud  addo ,  sensum, 
quem  dedimus ,  facile  colligi  ex  parte 
praecedenti.  Quod  enim  ibi  dixit  propo- 
situm,  hic  repetit  verbo  praescivit ;  ac  si 
dicat:  Nam  quos  novit  in  proposito  ac  be- 
neplacito  suo  aeterno,  eos  praedestinavit, 
et  caetera.  Praedestinavit ,  Graece  Tipo- 
ojpioSj  quod  latine  dicas ,  praetermina- 
vit,  sen  praedeterminavit,  id  est,  prae- 
finivit,  seu  praedefinivit ,  ut  alii  verte- 
runt.  Derivatur  enim  hoc  verbum  aT^o 
-00  opouq^  quae  vox  proprie  terminum 
significat. 

Sensus  igitur  hujus  loci  est:  Praedesti- 
natorum  salutem  nullis  adversitatibus,  ne- 
que  tentationibus  impediri  posse;  id(|ue 
certo  nubis  constare  ex  caritate  Dei,  qua 
eos  ab  aeterno  dilexit,  qua  etiam  facturus 
sit,  ut  omuino  ea  bona ,  ad  quae  praedi- 
lecti  sunt  ac  praeordinati ,  consequantur. 
Nam ,  inquit,  quos  jiraescivit,  id  est  ab 
aeterno  praedilexit  et  amicos  habere  vo- 
luit,  eosdem  praedestipavit  conformes  ac 
similes  fieri  Christo  filiu  ipsius ,  id  est, 
certo  fixuque  decreto  jam  olim  et  ab  ae- 
terno  statuit  ad  hoc  tam  eximium  bonum 
eos  aliquando  perducere. 

Hoc  fere  modo  praescieutiam  istara  iii- 
terpretantur  Rickelius,  Snsboldus,  Pererins 
et  alii  ne<jterici;  imo  et  vetustissimus 
Origenes,  uiulta  dissereus  in  hanc  senten- 
tiam  ,  licet  alia  quaedara  subjungat  non 
probanda.  De  hujusmodi  praescientia  Dei 
legatvir  August.  lib.  de  dono  persev.  caji.lS. 

Juxta  hauc  igitur  acceptionem  verbi 
prnescivit ,  adeo  nihil  adjuvat  hic  locus 
praedestinationem  ex  meritis,  ut  etiam  de- 
struat  Reete  tamen  praescire  etiam  hoc 
modo  intellectum  ponitur.  vehiti  praece- 
dens  ipsum  praedestinare.  Nam  dilectio, 
quae  vocabulo  praescientiae  significatur. 
secundum  rationem  jtrior  est  praedestina- 
tione;  quemadmodum  bene  docet  S.  Tho- 
mas  1.  p.  q.  23.  art  4.  8ed  etsi  praescire 
sohnn  actum  intellectus  hic  sigi  ificaret, 
non  tamen  ex  eo  statui  jjosset  praedesti- 
uatio   ex   meritorum   praescientia.    Nam 

sensus  adhuc  esset  sanus  et  catholicus, 
quem  alii  reddunt  hujusraodi :  Quos  Deus 
praevidit  futuros  conformes  filio  suo  per 
novitatem  vitae,  eosdem  ad  illam  confor- 
mitatem  ab  aeterno  praedestinavit,  ut  sci- 
licet  non  ex  merito  suo ,  sed  ex  l)ei  pro- 
posito  tales  fierent,  quales  praevisi  sunt. 
Non  enim  dicit  Apostolus,  quia  praescivit, 
sed:  quos  praescivit.  Nec  dubium,  quin 
Deus  vel  maxime  praenoscat  ea,  cjuae 
ipse  facturus  est,  attestante  Jacobo  Apo- 
stolo,  cum  de  gentium  conversione  loque- 
retur  Act.  15. :  Notum  a  saeculo  est  Do- 
mino  opus  suum.  Ita  David  de  punitione 
peccatoris,  quam  utique  Deus  facit,  Psalm. 
36.:  Dominus  prospicit,  quod  veniet 
dies  ejus.  Verum  prior  sensus  haud  dubie 
melior  est  et  omnino  retinendus. 

Porro  conformitatem  imaginis  filii  Dei,  ad 
quam  praedestinatos  dicit,  similitudinem 
iatelligit  nostram  cum  Christo  Dei  filio  ;  non 
qualemcumque ,  qualis  etiam  in  hnc  vita 
per  mentis  renovationem  et  inchoatam 
adoptionem  habetur,  ut  quidam  intellexe- 
runt ;  sed  quam  in  fine  saeculi  exspectamus, 
id  est,  adoptionem  tiliorum  Dei  consumma- 
tam,  de  qua  supra  dixerat:  exspectantes 
adoptionem :  quae  nimirum  consistit  in 
glorificatione  totius  hominis,  ut,  sicut  di- 
cit  1  Cor.  15.  qualis  coelestis ,  id  est, 
Christus  jam  glorificatus ,  tales  sint  et 
coelestes,  videlicet  fmnes  ejus  electi.  Sic 
enim  eam  conformitatem  idem  Apostolus 
expouit  alibi,  ut  Philip.  3.:  Qui  refor- 
mabit,  ait  de  Christo,  corpus  liumilitatis 
no&trae  configtiratum  corpori  claritatis 
suae.  Et  Coloss.  3. :  Cum  Christus  ap- 
paruerit  vita  vestra ,  tunc  et  vos  appa- 
rebitis  cum  ipso  in  gloria.  Sic  et  Joan. 
i.  ep.  3.  dicens:  Cum  apparuerit,  simi- 
les  ei  erimus.  Et  ecclesia  in  oratione,  qua 
sic  Denm  jirecatur:  Vt  in  illius  inve- 
niamur  forma,  in  '^uo  tecum  est  nostra 
substantia. 

Confirmatui'  hic  sensus  ex  sequentibus, 
nbi  praedestinationis  ertectus  perducit 
Apostolus  us([ue  ad  hanc,  quam  dixi,  con- 
formita'eni,  id  est,  gloriticationera  nostram, 
dicendo  :  Quos  aiite/n  justificaiit ,  illos 
^t  gtorificavit. 


Caeterum  phrasis  illa,  qua  dicimur  fii- 
turi  conformes  imaginis  filii  Dei ,  non  si- 
gnificat,  filium  Dei  esse  imaginem,  cui  nos 
conf  irmandi  simus  ,  ut  appositive  dictum 
sit :  imaginis  filii,  q^uomodo  rnulti  intel- 
lexerunt.  Neque,  Spiritum  sanctum  esse 
imaginem  filii ;  qui  sensus  est  Graecorum 
quorundam,  ut  Athanasii  in  una  et  altera 
epistohi  ad  Serapionem,  et  Basilii  lib.  5. 
adversus  Eun. 

Sed  sen.sus  est ,  nos  ita  conformandos 
rilio  Dei,  ut  simus  ejus  quaedam  imago. 
Sic  enim  etiam  1.  Cor.  15.  portaturi  dici- 
mur  imaginem  coelestis,  id  e.3t,  Christum 
in  nobis  repraesentaturi ,  tanquam  ejus 
iinago.  Quod  futurum  est  in  beata  resur- 
rectione,  de  qua  Paulus  ibi  disserit.  Ex 
quo  loco  etiam  Thomas  hunc  sensum  pro- 
bat  in  comraentario. 

Ut  sit  ipse  primogenitus  in  multis 
fratribus.  Significat,  illam  conformitatem, 
de  qua  locutns  est.  redundare  in  gloriam 
Christi.  Nam  ex  ea  consequitur  quaedam 
dignitas  et  praerogativa  Christi,  ut  sit  pri- 
mogenitus  inter  multos  fratres ;  dum  vi- 
delicet,  qui  per  naturam  est  unigenitus 
Dei  filius ,  Deo  nos  in  filios  adoptante  ac 
naturali  ipsius  filio  per  gratiam  et  gloriam 
conformante,  multos  fratres  acquirit  glo- 
riae  suae  coelestis  cohaeredes,  inter  quns 
omnes  ipse  primatum  teneat  tanquam  pri- 
mogenitus.  Etenim  Christus  Dei  filius 
genitus  quidem  est  ut  Deus ,  sed  prirao- 
genitus  ut  horan  Deus :  scilicet  per  gra- 
tiam  unionis.  non  per  gratiam  adoptionis. 
quam  a  Cln-isti  peuitus  vemovemus,  dam- 
nantcs  eorum  sententiam,  utp^te  jam  olim 
a  Patribns  damnatam,  qui  ex  hoc  loco  et 
aliis  similibns  ostendere  nitebantnr,  Chri- 
stuni  secundnm  naturam  assumptani  esse 
Dei  filium  adoptivnni. 

Quidam  interpretantur:  ut  sit ,  id  est, 
ut  ostendatur  et  agnoscatur  primogeni- 
tus  in  multis  fratrihus.  Quem  sensum 
non  rejicunus.  Nam  adoptio  nostra  tota  re- 
fertur  in  gloriam  Christi ,  otiam  ut  homo 
est;  in  ({ua  natura  dictum  est,  eum  esse 
inter  niultos  fratres  primogenitum.  Verum 
ut  aibil  est ,    (luod  ad  hanc  intelligeutiam 

no3  cogat,  ita  prior  sensus  (quem  tradunt 
Aquinas  et  plerique  alii)  simplicior  est. 

30.  {Juos  cmtem  praedestinavit ,  hos 
et  vocavit.  Gradatione  quadam  prosequi- 
tureffectusdiviuae  praedestinationis  prae- 
cipuos,  qui  suntvocatio,  justificatio  et  glo- 
rificatio.  Dico  praecipuos ,  quia  sunt  et 
alii  praedestinatiqnis  effectus,  iique  varii, 
de  quibus  egimus  in  comment.  1.  Sent. 
dist.  40.  tSeusus  hujus  partis  est:  Quos- 
cumque  Deus  ab  aeterno  praedestinavit 
conformes  fieri  imaginis  filii  sui,  lios  et 
vocat  in  tempore ,  ea  scilicet  vocatione, 
de  qua  paulo  aute  dixit:  <jui  secundum 
propositum  vocati  sunt.  Qualis  et  illa, 
de  qua  angelus  Apoc.  19. :  Beati,  qui  ad 
coenam  nuptiarum  agni  vocati  sunt. 
Haec  enim  vocatio  semper  eflScax  est,  et 
electorum  propria.  Intelligitur  autem  lioc 
li)C0  vocatio  vel  ad  fidem ,  vel  geueratim 
ad  justitiam  et  sanctitatem  vitae,  et  om- 
nino  ad  salutem,  juxta  diversum  intellec- 
tum  ejus,  quod  sequitur: 

Et  quos  vocavit,  hos  et  Justificavit. 
Hoc  est :  Quoscumque  praedestinatos  vo- 
cat,  sive,  quod  idem  est,  quoscumque  se- 
cundum  propositum  vocat  ad  fidem  Chri- 
sti ,  faciens  eos  credentes ,  eosdem  etiam 
justificat  remissione  peccatorum  ac  mentis 
renovatione.  Vel  sic  potius :  Quoscumque 
praedestinatos  vocat  ad  fi3em,  et  justi- 
tiam,  et  sahitem,  quae  quidem  vocatio  fit 
per  ministerium  praedicationis  evaugeli- 
cae,  eos  nou  iuaniter  vocat,  quomodo 
multi  vocantur,  qui  non  veniunt;  sed  eos- 
dem  ipse  etiam  justificat,  donans  fidem, 
poenitentiaiu  ,  remissionera  peccaturum, 
sanctam  conversationem,  et  in  ea  perse- 
verantiam.  Haec  enim  omnia  justificatio- 
nis  noraine  recte  corapreheuduntur. 

Utrovis  autem  modo  exponas ,  non  ad- 
versatur  hic  locus  sententiae  Salvatoris: 
Multi  vocati,  pauci  electi.  Matth.  20.  et 
22.  Loquitur  eiiim  Paulus  de  vocatione 
secundum  propusitura  seu  praedestinatio- 
nera,  ut  dictum  est,  Christus  vero  de  vi.>- 
catione  promiscufi,  ([ua  uiuiti  etiaui  repro- 
hi  vocantur,  nuinquam  venturi. 

Quos  autem justificavit ,  illos  et  ylorifi~ 
cavit.  Tu  multis  coydicibus  mss.  pro  giorifi-- 


cavit  legitur,  magnificavit.  Ita  quoque 
legunt  Liranus,  Aquinas,  Hervaeus,  Lom- 
bardus,  et  autor  glossae  ordinariae,  et  Ru- 
pertus  in  Apoc.  21.,  et  his  omnibus  anti- 
quior  commeut.  Ambros.  Estque  verisi- 
raile,  veterem  interpretem  ita  vertisse, 
qui  pro  eodem  liabuerit  glurificare  et  ma- 
gnificare;  quemadmodum  et  Matth.  5.  ve- 
tus  translatio  habebat:  et  magnificent 
patrem  vestrum,  qui  in  coelis  est.  Sic 
enim  citat  eum  locum  Leo  Papa  serm.  8. 
de  Epiphania  Domiui.  Tale  est,  quod 
Cyprianus,  ubi  nos  habemus  hoc  cap. :  Si 
tamen  compatimur ,  ut  et  conglorifice- 
mur,  legit  conmagnificemur,  lib.  3.  tosti- 
raoniorum  cap.  16.  et  alibi.  Quiu  adhuc 
in  vulgata  versione  legitur  Matth.  15.: 
Et  magnificabant  Deum  Israel ,  item 
Luc.  4. :  Et  magnificabatur  ab  omnibus, 
et  alibi.  Haec,  ut  alia,  suspiccr  ab  Hie- 
ronynio  fuisse  correcta,  sed  correctionera 
non  in  omnibus  iodicibus  obtinuisse.  Sane 
Graecum  oo^aCstv  non  aliud  est,  quam 
gloriticare,  nec  diversa  est  verbi  Syri  si- 
guificatio. 

Sensus  Apostoli :  Quoscumque  autem 
praedestinatus,  sive  secundumpropositum 
vocatos,  justificat,  eosdem  etiam  suo  tem- 
pore  glorificabit,  facturus  eos  conformes 
filio  suo  gloriticato.  Clirysost.  et  Theo- 
phyl.  glorificationem  intelliguut  in  hoc 
saeeulo  per  filiorura  adoptionem  et  dono- 
rura  largitiones,  raoti  fortasse  verbo  prae- 
teriti  teraporis,  quasi  jaui  factiun  esset  aut 
fieri  uporteat,  quod  hic  dioitnr.  Verum  ea, 
quae  dicta  sunt  in  superioribus  de  uostra 
conglorificatione  cum  Christo ,  de  futura 
gloria  in  nobis  revelanda ,  de  libertate 
gluriae  fili' rum  Dei ,  et  alia  hujusmodi, 
satis  evincunt,  etiara  Imnc  k>cum  uon  ali- 
ter  accipi  oportere,  qua^u  de  gloria  futurl 
saeculi. 

Usus  ebt  autem  Apostolus  in  tota  bac 
deductione  verbis  praeteriti  temporis,  vel 
ob  certitudinem  iufallibilem  effectuum  a 
divina  [(raedestinatioriC  mauantium,  quae 
i^ertitudo  deuioustratur  iu  sequentibus; 
tametsi  jam  glurificati  recte  etiam  iutelligi 
possunt  iu  capite  Christo,  veluti  membv.i 
1  ad  ejus  conformitatem  certissime  prove- 

henda:  Spe  enim  salvi  facti  sumus ,  su- 
pra  vereu  24.  Vel  certe  secundum  alios, 
qnia  verbum  praedestinavit,  ex  quo  cae- 
tera  continuo  orationis  filo  contexuit,  prae- 
teriti  temporis  erat. 

Hic  jam  mihi  monendus  es,  lector,  ne 
te  fallat  Ambros.  Catharini  commeutarius, 
qno  superiora  ab  eo  loco :  Diligentibus 
Deum  omnia  cooperantur  in  bonum,  et 
quae  sequuntur  usque  ad  finem  capitis, 
multo  aliter  exponit,  quam  quisquam  ante 
eum  orthodoxus  interpres  tradidit,  adeo- 
que  praeter  doctrinam  a  sanctis  Patribus 
acceptam.  Facit  enim  duos  ordines  seu 
classes  eorum  qui  salvi  fiunt.  Quarum  in 
priore  seu  praestantiore  collocat  eos,  quos 
proprie  vocari  vult  in  scripturis  electos  ac 
praedestinatos ,  itemque  oves  ac  fratres 
Christi^  quod  Deus  eximia  quadam  amo- 
ris  praerogativa  eos  prae  caeteris  dilexerit 
atque  elegerit,  et  ad  salutem  aeterno  suo 
decreto  eodemqne  immcbili  destinarit; 
quos  etiam  solos  Christus  D^minus  ovium 
suarum  et  fratrum  loco  habeat,  velut  bea- 
tam  Mariam  Virginem  ,  Apustolos  ,  pro- 
phetas,  et  alios  sanctos  insigniores ,  quos 
dicit  tot  et  tantis  gratiae  numeribus  a  Deo 
cumulari ,  tantisque  ad  salutem  praesidiis 
instrui ,  ut  (salva  etiam  ai*bitrii  libertate) 
nullateuus  excidere  queant. 

In  altera  classe  reliquain  ponit  salvan- 
dorum  multitudinera,  quos  non  fixo  et  im- 
mobili  decreto,  sed  sub  conditione,  sigra-, 
tiae  Dei  cooperentur,  dicit  ordinatos  a 
Deo  ad  salutem ;  dato  videlicet  ad  eam 
consequendam  auxilio  sufficlente,  licet  non 
illo  superabundante.  Qui  proinde  exci- 
dere  possint  per  liberum  arbitrium,  per- 
mansuri  tamen  ejusdeni  liberi  arbitrii  cum 
Dei  gratia  cooperatione.  Et  hanc  classem 
reprobis  facit  communem,  ut  quibusaeque 
gratia  detur  ad  salutem  sufficiens,  tametsi 
non  ea  usui-is,  aut  certe  non  usnris  perse- 
veranter. 

Atque  genns  hoc  salvandorum  dicit  or- 
dinari  ad  vitani  aeternam  <'x  operum  prae- 
visione,  priores  auteni  illos  non  ex  ope- 
ribus,  sed  ex  sola  et  graiuita  Deibonitnte. 

De  iis  igitur  solis  interpretatur ,  quae- 
cumquehoc  loco  de  v.icatis  secundumpro- 


positum,  praescitis,  praedestinatis  et  elec- 
tis  a  Paulo  dicuntur.  Illos  enim  solos  vult 
essevocatos  secundum  propositum,  id  est, 
immobile  Dei  decretum ;  solos  a  Deo  prae- 
scitos,  id  est,  prae  aliis  scitos  ,  seu  cognitos, 
approbationis  notitia;  solos  quoque  prae- 
destinatos,  hoc  est,  prae  aliis  destinatos 
ad  conformitatem  imaginis  filii  Dei ;  sed 
et  solos  electos,  electione  videlicet  eximia, 
qua  non  solum  prae  reprobis,  sed  et  prae 
reliquis  salvandis  electi  sint  a  Deo.  His 
aptat  et  caetera,  quod  a  Deo  potentins  vo- 
cati,  copiosius  justificati,  splendidius  glori- 
ficati ;  quod  eos  accusare  et  condemnarene- 
mo  praesumat;  quod  aDei  charitate  sepa- 
rare  nemo  possit,  eo  quod  immobiliter 
praedestinati  sint  ad  gloriam.  Quibxis  de- 
nique  tanta  adsit  de  futura  gloria  et  prae- 
senti  gratia  certitudo,  ut  unusquisque  eo- 
rum  de  se  ipso  fidentissime  dicere  possit : 
Certus  sum ,  quia  neque  mors ,  neque 
vita,  neque  angeli,  neque  creatura  alia 
poterit  nos  separare  a  charitate  Dei, 
quae  est  in  Christo. 

Kaec  illius  autoris  doctrina  est,  partim 
iu  hujus  et  seq.  ca}i.  comment. ,  deinde 
etiam  in  Ephes.  5.  et  1  Timoth.  2.,  partim 
vero  in  opusculis  quibusdam  de  praede- 
stinationis  argumento  conscriptis  ab  eo 
tradita.  Quam  quidem  pluribus  refellere 
uon  hujus  est  loci;  nec  admodum  opus. 
Fecimusid,  quantum  res  tulit,  in  com- 
ment.  ad  1.  Sent.  dist.  40.  Fecit  ante  nos 
Dominicus  Sotus  in  comment.  hujus  epist. 
Sed  et  alii  doctissimi  Theologi,  inter  quos 
B.  Pererius  in  praesens  caput  disput.  25., 
commentum  illud  Catharini  vejiciunt,  ex- 
pbidunt  et  damuant  tauquam  novum,  ab- 
surdnm,  sacrisque  scripturis  evidenter  con- 
trarium,  et,  ut  quidam  ei>rum  liaud  imme- 
rito  censent,  haereticum. 

Nam  ut  scripturas  praetermittam,  cjuae 
phirimae  sunt  huic  absurdissimae  novitati 
reclamantes ,  quid  a  communi  sensu  fide- 
lium ,  doctorum  pariter  et  indoctorum, 
magis  alienum,  quidve  a  publieis  ecclesiae 
precibus  niagis  di.ssouum ,  quam  aut  mul- 
tos  aut  r.liquos  tieri  salvos ,  qui  non  fue- 
rint  a  Deo  ad  salutem  electi  et  praedesti- 
nati,  nec  scripti  iu  libro  vitae ,  nec  inter 

oves  et  fi-atres  Christi  aliquando  nume- 
rati?  rnius  huc  adscribam  beati  Fulgentii 
verba,  ex  ejus  libro  de  fide  ad  Petrum 
diaconum  cap.  35.,  quae  s''c  habent:  Fir~ 
missime  tene,  et  nnUotenus  dubites,  om- 
nes  fjuos  vasa  misericordiae  gratuita 
bonitate  Deus  fecit,  ante  constitutionem 
mundi  in  adoptionem  flliorum  Dei  prae- 
destinatos  a  Deo:  ne^ue  perire  posse 
aliiuem  eorum  .  quos  Deus  praedestina- 
vit  ad  regnum  coelomm,  nec  quemquam 
eorum,  quos  non  praedestinavit  ad  vi- 
tam,  ulla  posse  ratione  salvari.  Sic  ille. 

31.  Quid  ergo  dicemus  ad  haec"?  Post 
enumerata  breviter  electionis  nostrae  be- 
neficia,  deinceps  certitudinem  eorum  con- 
firmat,  ostendeus  ea  frustrari  et  irrita  fieri 
nullii  modo  posse.  Id  vero  agit  crebris 
erotematis,  quibus  oracionem  intenditmiro 
artificio ,  si  cui  perito  lubeat  animum  ad- 
vertere.  Nam  singulae  interrogationes  vim 
argumenti  secum  adferunt. 

Sensus  hujus  partis  est :  Cum  tanta  sit 
Dei  pro  suis  electis  cura,  tamque  certa 
providentia,  ut,  quoscumque  praedestina- 
vit  ad  gloriam,  eos,  vocando  et  jnstifican- 
do^  tandem  omnino  ad  illam  perducat, 
quid  dicturi  sumus  inter  passiones  et  ad- 
versitates  hujus  saeculi  constituti,  nisi  hoc, 
quod  sequitur:  &i  Deus  pro  nobis ,  et 
caetera?  Quidam  sic  exponunt:  Quid  di- 
cemus  ad  haec?  Id  est,  adversus  haec? 
quasi  dicat:  Nihil.  Quod  etsi  Graecus 
sermo  non  refugiat  (nam  praepositio  Tipor 
accusativo  juncta  servit  interdum  contra- 
rietati),  non  tamen  is  sensus  huic  loco  fa- 
cile  potest  aptari.  Nam  electis  ,  quoram 
persouam  hic  agit  Paulus ,  non  convenit 
dicere :  quid  dicemus  adversus  ista  ? 
^"^Si  Deus  pro  nobis,  quis  contra  nos? 
Id  est,  si  Deus  stat  pro  nobis,  volens  om- 
nino  implere  in  nobis  aeternum  .suum  pro- 
positum  justificationis  et  glorificationis 
nostrae,  cum  nemo  sit  Deo  potentior,  quis, 
vel  hominum ,  vel  daemonum  ,  ita  contra 
nos  insurgat,  ut  salntem  nostram  impe- 
diat?  Nullus  profecto.  Nam  si  electi  su- 
mus,  oves  Christi  sumus,  de  quibus  ipse 
Joan.  10. :  Non  peribunt  in  aeternum, 
tt  non  rapiet   eas  quisquam   de  manu 


mea.  Ac  iterum  :  Et  nemo  potest  rapere 
de  manu  Patris  mei.  Dicitur  ergo  hoc  in 
persona  electorum  seu  praedestinatorum, 
de  quibus  jaiii  locuflis  fuerat.  Quorum  in 
persona  etiam  sequentia  dicuntur.  Quate- 
nus  ergo  quisque  fidelium  confidere  ]to- 
test  ac  debet,  se  esse  e  numero  electorum, 
ea  ratione  sententiam  hanc  cum  iis,  quae 
sequuntur,  potest  ac  debet  sibimet  appli- 
care. 

32.  Qui  etiam  proprio  fllio  suo  non 
pepercit.  Graeca  non  addunt  etiam.  Porro 
empliasim  habet.  quod  ait  proprio  fllio, 
id  est,  ei  filio,  quera  non  habet  cum  aliis 
communem,  quos  vel  adoptione,  vel  tem- 
porali  quapiam  dignatione  filios  suos  ap- 
pellat  in  scripturis :  sed  quem  proprium 
habet  ac  naturalem,  et  vcrura,  ut  Joannes 
loquitur  1 .  ep.  5. :  Et  simus  in  vero  fllio 
ejus.  Qua  ratione  etiam  e  diverso  Deus 
Christi  Domini  proprius  pater  vocatur 
Joan.  5. :  Non  solum ,  inquit,  solvebat 
sabbatum ,  sed  et  patrem  proprium, 
Graece  r^>tov ,  dicebat  Deum.  Urget 
utrumque  locum  B.  Arabrosius,  ut  doceat, 
inter  Patrem  et  Filiura  in  divinis  esse 
connaturalitatem :  de  Filio  lib.  1.  de  fide 
cap.  7.,  de  Patre  lib.  2.  cap.  4.  Dicitur 
autem  Pater  Filio  non  pepercisse,  non 
quod  in  eo  puniendum  aliquid  esset-  -ab- 
sit!  —  sed  quatenus  eum,  licet  innocen- 
tissimum,  }iro  nobis  in  mortem  dedit.  Id 
enim  sequitur. 

Sed  pro  nobis  omnibus  tradidit  illum. 
Pro  nobis  omnibus ,  scilicet  electis.  Jam 
enim  constat  inelectorumpersona  Paulum 
haec  dicere.  Quo  autem  sensu  dici  pos- 
sit  etiam  pro  non  electis  traditus  in  mor- 
tem  Christus,  disputant  Theologi  in  3. 
Sent.  dist.  19.,  et  bene  definiunt  pro  om- 
nibus  traditum ,  quia  passio  ejus  et  mors 
sufficiens  erat  oranibus  omnino  redimen- 
dis :  pro  non  omnibus,  (juia  redemptionis 
])roprietas  penes  solos  est  electos.  Vide 
Prosperum  in  resp.  ad  primam  object.  Vin- 
centianam,  et   ad  nonnm  cap.  Gallorum. 

Illud  etiara  quaeri  solet,  quo  sensu  Pa- 
ter  Filium  tradidisse  dicatur  in  mortem  ; 
de  quo  Theologi  in  3.  Sent.  dist.  20.  Bre- 
viter  autem  dicimus  hoc  seusu  :  quia,  quem 

ali  aeterno  decrevit  ac  voluit  pro  nostrn 
salute  passunmi  et  moriturum  csse,  eun- 
dem  in  terapore  per  raanus  irapiorura  pati 
ac  mori  fecit. 

Quomodo  non  etiam  cum  illo  omnia 
nohis  donavit?  Graece  yapiotxai,  dona- 
hit,  in  futuvo',  quemadmodum  et  in  Am- 
brosii  commentario  legitur.  Annuit  et  Sy- 
riaca  versio,  dabit.  Ac  sane  si  praeteritum 
legimus,  id  per  futunira  exponendum  erit, 
autintelligenda  donatio  in  proposito  etvo- 
luntate.  Colligitautem  Apostfdus  argumen- 
to  a  majori,  Deum  certissirae  largiturura 
nobis,  id  est,  electis,  bona  jara  enumerata, 
gratiae  scilicet  et  gloriae.  Qui  enim  filio 
suo,  quo  nihil  habet  carius,  non  pepercit, 
sed  pro  salute  nostra  irapendit,  tradens 
eum  p7'o  nobis  omnibus  in  raortem,  certe 
nec  caetera  dona  ad  salutera  necessai-ia, 
nec  ipsam  denique  salutem  et  gloriam  est 
negaturus.  De  electis  interpretatur  Augu- 
stin.  lib.  22.  de  civit.  Dei,  cap.  24.,  et 
alibi.  Quaraquara  id  per  se  clarum  est, 
ex  eo  maxirae,  quod  sequitur: 

33.  Quis  acciisabit  adversus  electos 
Dei?  Deus,  qui  justificat. 

34.  Quis  est  qui  condemnet?  Christus 
Jesus,  qui  mortuus  est,  imo  qui  et  resur- 
rexit,  qui  est  ad  dexteram  Dei,  qui  etiam 
interpeUat  pro  nobis.  Graeca  et  Syra 
nomen  Jesu  non  addunt.  Et  in  duobus 
colis  sequentibus,  aeque  ut  in  tertio  copu- 
lantem  voculam  interponunt:  imo  qui  et 
restirrexit ,  qui  et  est  ad  dextcram  Dei. 
Quod  et  in  Latinis  quibusdam  codicibus 
visitur,  et  apud  comraentatovpm  Arabros. 

Poiro  hujus  loci  triplex  apud  interpre- 
tes  invenitur  expositio,  juxta  triplicem, 
quam  admittit,  pronunciationem.  TJna 
pronunciatio  est,  secundura  quam  illa  pe- 
ricope,  Deus,  qui  justificat ,  sine  interro- 
gatione  lecta ,  rationem  contineat  respon- 
sionis  negativae  ad  interrogationem  prae- 
cedentem,  et  illa:  Christus  Jesus,  qui 
mortuus  est  etc. ,  similiter  se  habeat  ad 
interrogiitionem,  qi.ae  proxime  praecessit ; 
in  hunc  videlicet  sensura  :  Quis  accusabit 
adversus  electos  Dei  ?  Nemo ;  cum  Deus 
sit,  qui  justificat.  Quis  vero  est,  qui  eos 
condemnet?  Nemo;  quandoquidem  Chri- 


stus  est ,  qui  pvo  eis  mortuus  sit  et  resur- 
rexer'it,  et  caetera. 

Secunda  pronunciatio  singulas  quatuor 
pericopas  legit  interrogative ,  hoc  sensu  : 
Quis  accusabit  adversus  electos  Dei? 
Nura  Deus  accusabit,  qui  justificat?  quasi 
diceret :  Non.  Et  quis  erit,  qui  eos  condem- 
net?  Num  Oliristus  condemnabit,  qui  pro 
eis  mortuus  est.  et  caetera?  quasi  diceret : 
Minime. 

Tertia  proininciatio ,  perinde  ut  prima, 
secundam  pericopen  et  quartam  legit  sine 
interrogatione,  sed  secundam  a  prima 
abstractam  tertiae  applicat ;  quartam  vero 
applicandam  relinquit  erotemati  sequenti : 
Quis  ergo  nos  separabit,  etcaetera,  quem- 
admodum  ibi  videbitur.  Hujus  pronuncia- 
tionis  sensus  est:  Quis  cccusabit  adver- 
sus  electos  Dei?  Cum  enim  Deus  sit,  qui 
justificat,  quis  ausit  conderanare? 

Juxta  primam  pronunciationem  locum 
hunc  exponunt  Origenes  et  Liranus,  sup- 
plentes  verbura  est  in  iis  partibus,  quas 
sine  interrogatifine  proferunt,  videlicet: 
Deus  est,  qui  justificat;  Christus  Jesus 
est,  qui  mortuus  est,  et  caetera:  quod  et 
observandum  in  tertia  pronunciatione. 

Secunda  placuit  Augustino  lib.  3.  de 
doctr.  Chr.  cap.  3.,  eandemque  volunt  in 
suis  coramentariis  Arabrosius  et  Primasius. 

Tertiam  reddunt  Ohrysof-toraus  cum 
suis  sequaeibus ,  idera  Theodoretus  et 
Aquinas.  Tum  neoterici,  Dorainicus,  Ada- 
mus  et  Erasmus  tam  in  annotationibus, 
quam  in  paraphrasi.  Quae  expositio  repe- 
ritur  etiam  apud  Gregorium  lib,  7.  regi- 
stri  epistoL  53.  Sed  et  editio  Romana 
pronunciationem  hanc  notis  suis  common- 
strat.  Atque  ea  nobis  quoque,  cum  expo- 
sitione  ei  respondente,  prae  duabus  aliis 
probatur ;  vel  idcirco,  quod  pror.sus  appa- 
ret,  Apostolum  alhisisse  ad  locum  Isa. 
50.,  ubi  in  Christi  persona,  qui  caput  elec- 
torum  est,  dicitur:  Juxta  est ,  qui  justi- 
ficat  me ;  quis  contradicet  mihi?  Et  ite- 
rnm:  Ecce  Dominus  Deus  auxiliator 
meus;  quisest,  qui  condejymet  me?  Quae 
sententiae  plane  exigunt  pronuneiationem 
similem  cura  ea,  quam  tertio  loco  diximus. 
Tale  est  etiam  illud  Psal.  26. :  Dominus 

illurninatio  mea  et  salusmea;  quemti- 
mebo?  Dominus  protretnr  vitae  meae : 
a  quo  trej^idaho'/ 

Qiiare  totus  hic  locns  sic  expHcetur :  C^uis 
accusationem  instituet  objectis  criminibus 
adversus  eos,  quos  Deus  elegit,  volens 
omnino  salvare?  quasi  diceret:  Nullus  id 
fecerit,  nisi  frustra;  nam  electio  Dei  fru- 
strari  non  potest.  Deus  est,  qui  Justificat, 
id  est,  a  peccatis  et  ah  intentata  adversa- 
rii  actione  electos  suos  absolvil ;  atque 
adeo  ex  impiis  justos  facit.  Deo  autem 
absolvente  et  justificante,  quis  est,  qui 
condemnet .  id  est,  daranationis  senten- 
tiam  in  eos  ferat?  quasi  diceret:  Nemo, 
nisi  frustra.  Christus  Jesus,  Dei  filius,  id 
est,  qui,  Patre  ipso  tradente,  mortuus  est 
propter  delicta  nostra,  nectamen  inmor- 
te  remansit.  Unde  sequitur,  i7no  qui  etiam 
resurr^xit  a  mortuis ,  propter  justiflca- 
tionem  nostram,  certa  spe  resurgendi  no- 
bis  quoque  relicta.  Qui  est  ad  dextram 
Dei,  id  est,  qui  etiam  causa  nostri  conse 
dit  ad  dexteram  Dei  Patris  in  coelis ;  tum 
ut  nobis  spem  certam  regnandi  secum 
ostenderet;  tum  propter  id,  quod  sequitur, 
qui  etiam  interpeUat  pro  nohis  apud  Pa- 
trem,  tanquam  perpetuus  advocatus  et 
patronus  noster.  Nam ,  ut  dicitur  Hebr. 
9.:  Jesus  introivit  m  coelum,  ut  appa- 
reat  nunc  vultui  Dei  pro  nobis. 

Monet  Cajetanus,  illud  extremum ,  pro 
nohis ,  referendum  esse  ad  slngula  mem- 
bra  praecedentia,  mortuus  est,  resurrexit 
etc.  Quod  et  fecimus  in  data  expositione. 
Quamquam  alii  ad  solam  referunt  iuter- 
pellationem. 

Caeterum  nonnulli  rursus  post  liauc 
sententiam:  Christus  Jesus,  et  caetera. 
putant  repetendum  illud:  quis  tst ,  ijui 
condemnet  ?  Quod  non  est  necesse.  Nam 
ejus  loco  aliud  continuo  subnectitur,  con- 
simili  sensu  ac  tenore  sermonis ,  uti  inox 
videbimus. 

Dicitur  autem  Christus  esse  vel  sedere 
ad  dexteram  Dei  Patris ,  non  situ  corpo- 
rali,  quem  nefas  est  adscrlbere  Deo,  qua 
Deus  est;  sed  hoc  sensu,  quia  Christus 
secundirm  naturam  humanam,  qua  ad- 
i^Cendit  in  coelum,  summam  inter  omnes 


creaturas  obtinet  et  quietus  possidet  po- 
testatem  et  gloriam  in  regno  Patiis,  velut 
secundus  a  Patre,  cui  alioqui  secundum 
naturam  divinam  est  per  omnia  aequalis. 
Sumpta  est  autem  meta]ihora  a  magnis 
principibus,  qui  primo  ac  medio  loco  sibi 
servato,  proximos  sibi  et  a  dextris  collo- 
cant  eos,  quibus  secundam  a  se  potesta- 
tem  aut  dignitatem  in  regno  concesserint. 
Unde  filii  Zebedaei,  secundum  et  tertium 
a  Christo  locum  potestatis  et  gloriae  in 
regno  ejus  ambientes ,  dicebant :  Da  no- 
bis,  ut  unus  ad  dexteram  tuam,  et  alter 
ad  sinistram  tuam  sedeamus  in  gloria 
tua ,  Marc.  10.  Sed  hac  de  re  sermo  no- 
bis  rediliit,  idemque  jilenior,  qnum  ven- 
tum  erit  ad  loca  similia  Apostoli,  Ephes. 
1.  3t  Hebr.  1.  Tantiim  illud  adjicio,  cum 
ait:  ad  dexteram  Dei ,  satis  eum  signifi- 
caie,  quod  haec  Christi  sessio  competat 
ipsi  ut  homini  ac  secundum  hominis  na- 
turavn. 

Jam  qnod  dicitur  Christus ,  ad  dexte- 
ram  Dei  coUocatus,  adhuc  interpellare 
sive  intercedere  pro  nobis,  non  ita  accipi- 
endum ,  ac  si  in  coelo  supplicem  se  Patri 
prosternat,  uti  fecit  in  diebus  mortalitatis 
et  humilitatis  suae :  quemadmodum  satis 
imperite  docet  Origenes  Hom.  7.  super 
Leviticum,  addens,  id  eum  facere  non  sine 
lacrymis  et  moerore,  quo  de  malis  nostris 
aificitur.  Quem  sensum  sana  fides  omnino 
respuit.  Neque  vero  sinit  Pater  Filium 
suum  jam  in  gloriam  assumptum  amplius 
humiliari  quoquo  modo  nostri  causa. 

Sed  interpellat  pro  nobis  Christus,  quo- 
modo  post  veteres  interjiretes  et  Gregor. 
lib.  22.  moral.  c.  13.  docte  et  breviter  id 
explicat  Thomas  in  commentario ,  quate- 
nus  humanitatem ,  pro  nobis  assumptam, 
et  mysteria,  in  ea  cclebrata,  conspectui 
paterno  repraesentat,  utique  cuni  deside- 
rio  nostrae  sahitis.  Neque  enim  uegandimi 
est,  quod  ol)  invidiam  intercessionis  sanc- 
torum  negant  haeretici  quidam  nostrae 
aetatis,  Christum  in  coelo  vere  et  proprie 
Patrem  suum  pro  nobis  orarc.  Nam  dicta 
repraesentatio ,  cum  salutis  nostrae  desi- 
derio  conjuncta,  non  consistit  absque  ora- 
tione   saltem  iuterinre.     Quamquam   nec 

vetat,  quin  et  voce  exprimat  illud  deside- 
num  ,  sed  verbis  convenientissimis.  Tan- 
tum  humilitas  illa  supplicandi,  Christo  jam 
glorificato  indigna ,  ab  ejus  oratione  re- 
movenda  est,  utiremovent  Oregorius  Na- 
zianz.  orat.  4.  de  Theol.,  et  Rupertus  lib. 
9.  de  divinis  officiis  cap.  3.  Verum  hac 
de  re  amplius  aliquid  dicturi  sumus  ,  ubi 
perventum  erit  ad  locum  similem  Heb.  7. 

35.  Quis  ergo  nos  separabit  a  chari- 
tate  Christi  ?  Ergo  non  habetur  in  Grae- 
co ,  Syriaco  ,  Ambrosiano  textu ,  ut  nec 
apud  Augustinum ;  nec  quidem  in  omni- 
bus  exemplaribus  Latinis,  Christi,  Graece 
Dei.  Sicque  legerunt  Origenes,  Theophy- 
lactus  et  Oecumenius,  tametsi  Chrysosto- 
mum  constat  legisse  Christi.  Nam  studio- 
se  id  observat,  Apostolum  dixisse  ChrisH, 
non  Dei.  Tertullian.  quoque  Christi  le- 
git  in  Scorpiaco  cap.  13.  Sic  et  caeteri 
Latini,  facitque  pro  ea  lectione,  quod 
proxime  praecessit:  Christus  Jesus,  qui 
mortuus  est  etc  Sensus:  cum  Christus 
haec  omnia  fecerit  et  faciat  pro  nobis, 
quis  jam  nos  separare  et  abstrahere  po- 
terit  ab  ejus  dilectione,  sive  qua  nos  eum 
diligimus ,  sive  qua  nos  ipse  diligit ,  qui 
tot  et  tanta  pro  nobis  fecit? 
-  Quod  si  cum  Graecis  legamus  a  cha- 
ritate  Dei,  sensus  erit:  Cum  tanta  sit 
Dei  caritas  erga  nos,  ut  haec  omnia  fece- 
rit,  ac  Filium  suum  pro  nobis  facere  vo- 
luerit,  quis  ab  ea  caritate  nos  separare 
poterit,  hoc  est,  efficere,  ut  Deus  nos.  quo- 
rum  gratia  tara  multa  fecit,  amare  desinat? 
Hic  sensuB,  quo  intelligitur  caritas  sen 
Dei,  seuChristi,  erganos,  a  Cajetano, 
Toleto ,  aliisque  doctis  interpretibus  tra- 
ditur ,  estque  valde  probabilis.  Expendit 
enim  Paulus  magnitudinem  diviui  erga 
nos  amoris  ex  beneficiis  nobis  impensis, 
quo  probet,  quod  instituerat ,  uihii  obsi- 
stere  posse,  quo  minus  certissime  perven- 
turisimus  ad  salutem;  sicut  et  paulo  post, 
ubi  ait :  propter  eum ,  qui  dilexit  nos. 

Alter  vero  sensus ,  quo  intelligitur  ca- 
ritas  nostra  erga  Deum,  eget  supplemento 
hujusmodi:  Quis  nos  separabit  finaliter  a 
caritate  Dei?  Nam  ad  tepipus  saepe  con- 
tingit,  electos  excidere  caritate,  qua  Deum 


diliffunt.  Adde,  quod  mlnus  commodns 
sermo  est,  quo  separari  quis  dicitur  a  ca- 
ritate  sive  amore,  quo  alium  diligit;  quum 
potius  dicendus  esset  iilum ,  aliquando  a 
se  dilectum ,  a  suo  amore  separare  ac  re- 
movere.  Denique  nec  omnes  electi  dili- 
gunt  Deum;  multi  enim  nondum  sunt; 
multi  adliuc  mali  sunt ;  omnes  tamen  dili- 
guntur  a  Deo.  Loquitur  autem  Apostolus, 
ut  ex  praecedenti  sententia  liquet,  in  per- 
sona  electorum ,  non  autem  solorum  aut 
omnium  justorum,  ut  necomniumfidelium. 

Unde  ex  hoc  loco  minime  consequens 
est  (quod  sectarii  volunt),  unumquemque 
fidelium  certum  ac  securum  esse  de  sua 
in  bono  perseverantia.  Porro  sub  mascu- 
lino  quis  etiam  neutrum ,  quid ,  id  est, 
quae  res  intelligi  debet.  Nam  rerum  est 
enumeratio  sequens,  tametsi  res  illae  ejus- 
modi  sunt,  quae  ab  hominibus  inferantur. 

Tribulatio '?  an  angustia  '?  an  fames  ? 
an  nuditas?  an  periculum?  an  perse- 
cutio?  an  gladius?  In  Graeco  et  Syriaco 
persecutio  ponitur  tertio  loco ,  quae  in 
Latinis  sexto,  non  omnibus  tamen.  Con- 
veniunt  enim  cum  Graecis  commentator 
Ambros.,  Lombardus,  Aquinas  et  Liranus, 
imo  et  Cyprianus  lib.  3.  testimon.  cap. 
18.  et  alibi.  Apud  Primasium  quarto  loco 
collocatur  p^.rsecutio.  Apud  Carthusianum 
quinto.  Tertullian.  eam  omnino  praeter- 
mittit.  Tribulafw  sive  afflictio  potissimum 
intelligitur  iu  corpore  et  rebus  externis, 
angustia  in  animo,  vel  certe  in  rebus  du- 
biis  et  perplexis,  ubi  consilium  Imma- 
nura  deficit.  Caetera  clara  sunt. 

36.  Sicut  scriptum  est.  Supple :  elec- 
tos  pati  et  passuros  esse.  Lncus  est  in 
Psal.  43.  Qui  quidem  Psalmus  vel  a  Da- 
vide .  vel ,  quod  ex  toto  ejus  argumento 
magis  apparet,  tempore  di.spersionis  po- 
puli  Judaici  ad  deos  falsos  non  declinan- 
tis,  a  quopiam  viro  Dei  conscrlptus,  et  piis 
Dei  cxiltoribus  ad  precandum  et  canendum 
traditus,  sensu  tamen  altiore  propheticus 
est ,  et  ad  persecutionem  ecclesiae  prirai- 
tivae  referendu.s. 

Quia  propter  te  mortificamur  tota 
dif.  Vox  electorum  ad  Deum.  Quia  ad 
sensum   redundat.    Propter   te,    Graece 

svexa  000,  causa  tui.  Sensus:  Propter 
confessionem  tui  nominis ,  et  quia  tui  su- 
mus  cultores,  assidae  tradimur  in  mortem, 
quotidianis  objicimur  periculis. 

Aestimati  sumus  sicut  oves  occisionis. 
Graece  o^a^^rjq,  mactationis ,  quod  et 
Hebraica  vox  in  Psalmo  posita  significat, 
et  Syriaca  hoc  loco.  Sensus :  Reputati 
sumus  et  tractamur  ab  infidelibus  et  per- 
secutoribus  nostris  haud  secus,  atque  oves 
mactationi  destinatae.  Ita  pro  libito  et 
absque  commiseratione  nos  ad  mortem  et 
supplicia  trahunt.  Haec,  ut  dixi,  maxime 
competunt  in  fideles  primitivae  Ecclesiae. 

37.  Sied  in  his  omnibus  superamus. 
Graece  uTC£pvix(Jii|jLev ,  supervincimus , 
quomodo  legunt  Tertullian.  in  Scorpiaco  ; 
Cyprian.  lib.  3.  testim.  et  epist.  26.  Idem 
Aug.  lib  22.  de  civit.  Dei  cap.  23.,  et  de 
doct.  Chr.  lib.  4.  c.  20,  et  alibi.  Nam  et 
Graeci  commentatores  annotant  ea  voce 
plus  aliquid,  quam  simpiicem  victoriam, 
significari.  Est  autem  singulare  genus  vic- 
toriae ,  electis  proprium  ,  non  resistendo, 
sed  patiendo  et  moriendo  vincere  perse- 
cutorem,  idque  Christi  Salvatoris  exem- 
plo.  Potest  etiam  eo  verbo  significata  in- 
telligi  victoriae  facilitas,  quasi  diceret : 
Adeo  nihil  istorum,  quae  dicta  sunt,  a  ca- 
ritate  Christi  nos  separat,  ut  e  contrario 
iis  omnibus  longe  ac  facile  superiores  si- 
mus,  quia  nimirum,  qui  in  nobis  puguat, 
longe  fortissimus  est ;  de  quo  sequitur : 

Propter  eum,  qui  dilexit  nos.  Graece : 
6id  xoD  dyaTrTjoavTOc;  T]\i-o.z,  per  eum, 
qui  dilexit  nos.  Quomodo  legit  Augusti- 
nus  locis  jam  citatis,  et  Prosper  lib.  2.  de 
vocat.  gentium  cap.  15.  Quod  et  Syrus 
interpres  Hebraismo  expressit :  per  ma- 
num  ejus,  qui  dilexit  nos.  At  vero  com- 
mentator  Ambrosii  legit  et  exponit,  pro- 
pter  eum,  id  est,  pro  ejus  amore.  Tertull. 
et  Cyprian.  pro  eo ,  quod  idem  est.  Sed 
et  reliqui  interpretes  Latini,  propter  eum, 
legunt.  At  vere  expositionem  duplicant: 
propter  amorem  ejus,  et  propter  auxilium, 
quod  posterius  magis  genuinum  est;  ut 
sensus  sit :  Excellentem  et  f acilem  illam 
victoriam  adipiscimur,  non  nostra  virtute, 
sed  per  auxilium,  sive  Dei,  sive  Christi, 

GDil.  Estll  Comm.   Tom.  I. 


qui  nos  dilexit.  Nam  in  duobus  exempla- 
ribus  Graecis ,  a  R.  Stephano  annotatis, 
additum  erat :  Xpioxo^j^  Christl. 

38.  Certus  sum  enim.  Certus  sum, 
Graece  TiSTisiajuiai^  id  est,  persuasum  ha- 
beo,  sicuti  reddit  TertuU.  Caeterum  com- 
mentator  Ambr.  et  Hieron.  in  epist.  ad 
Algas.  quaest.  9.  legunt:  confido.  Verum 
sciendum  est,  Paulum  hoc  verbo  uti  in 
suis  epistolis  ad  significaudam  fijxam  et 
certam  animi  persuasionem  de  re  quapiam ; 
certam  dico ,  sive  morali  duntaxat  certi- 
tudine,  cui  falsum  subesse  contingat,  sive 
ea  certitudine ,  quae  fallere  nequeat;  ut 
proinde  non  male  noster  interpres  eam 
vocem  passim  exponat :  certus  sum,  licet 
aliquando  vertat :   confido. 

Prioris  modi  certitudo  significatur  istis 
locis  :  Philip.  1.:  Confidens  hoc  ipsum, 
quia,  qui  coepit,  et  caetera,  2  Timoth.  1.: 
Certus  sum,  quod  et  in  te,  videlicet  fides 
habitet  non  ficta.  Hebr.  6. :  Confidimus 
de  vobis  meliora,  et  viciniora  saluti.  Et 
cap.  13. :  Confidimus,  quia  bonam  con- 
scientlam  habemus.  Neque  enun  de  his 
Apostolus  habebat  certitudinem  infallibi- 
lem.  Denique  hujus  epistolae  cap.  15.: 
Certus  sum  de  vobis,  quia  pleni  estis  di- 
lectione. 

Posterioris  modi  certitudo  significata 
est  2  Tim.  1.  in  illis  verbis  :  Certus  sum, 
quia  potens  est,  depositum  meum  serva- 
re  in  illum  diem.  Hoc  enim  fide  tenebat. 
Et  in  hac  epistola  cap.  14.:  Scio  et  con- 
fido ,  quia  nihil  commune  per  ipsum. 
Nam  et  hoc  fidei  certitudine  tenebat ,  ut 
ibi  videbitur.  Sio  et  Lucas  accepisse  vide- 
tur  Evangelii  sui  cap.  20. ,  ubi  nos  legi- 
mus :  Certi  sunt  enim ,  Joannem  Pro- 
phetam  esse.  Id  enim  plebs  Judaeorum 
certissime  persuasum  habebat.  Nec  mi- 
rum,  quando  etiam  activum  verbum  Tisi^u), 
suadeo,  sic  usurpatur  a  Paulo,  ut  certam 
et  indubitatam  exigat  fidem  ab  iis,  quibus 
se  suadere  dicit,  ut  Gal.  1.:  Modo  enim 
hominibus  suadeo,  an  Deo?  F,t  Act.  26., 
ubidicenti  Agrippae  regi :  In  modico  sua- 
des  me  Christianum  fieri,  respondet: 
Opto  apud  Deum,  et  in  modico  et  in 
magno.  Quin  et  aliis  verbis,  quae  vel 
13 

opinionem  vel  existimationem  qualem- 
cumque  Graecis  significant,  cujusmodi 
sunt  SoxsTv  et  Xo-^iCBGbai,  Paulus  utitur 
etiam  in  rebus  certissime  cognitis,  ut  1 
Cor.  4.  et  7. :  Puto,  quod  Deus  nos  Apo- 
stolos  novissimos  ostendit,  etc.  Puto, 
quod  et  ego  spiritum  Dei  habeam.  Item 
Philip.  3. :  Ego  me  non  arhiti'or  compre- 
hendisse.  Et  hujus  Epistolae  cap.  3. : 
Arbitramur ,  justificari  hominem  per 
fidem  sine  operibus  legis.  Et  hoc  capite : 
Existimo,  quod  non  sunt  condignae  pas- 
siones,  etc. 

PoiTO  de  certitudine  prioris  modi  locum 
hunc  accepiflse  videntur  Graeci  tractato- 
res,  dum  eum  de  vehemente  fiducia  inter- 
pretantur.  Atqui  S.  Augustinus  certitudi- 
nem  posterioris  modi  intellexit  in  exposi- 
tione  propositionis  58.  Verba  ejus  sunt: 
Quod  autem  ait:  Certus  sum  enim,  et 
non  dixit:  opinor ,  plena  fide  tenuit, 
quod  nec  mors  ulla,  nec  vitae  tempora- 
lis  promissa ,  nec  caetera  subsequentia 
possunt  credentem  a  caritate  Dei  detor- 
quere.  Quae  fere  est  et  aliorum  Latino- 
rum  expositio. 

Neque  tamen  propterea  quidquam  facit 
haec  Pauli  sententia  pro  fide  speciali  hae- 
reticorum.  Nam,  ut  planissime  liquet  ex 
superioribus,  loquitur  ille  in  persona,  non 
singulorum  fidelium ,  sed  electorum  in  ge- 
nere,  nempe  de  quibus  dixerat :  Quis  ac- 
cusabit  adversus  electos  Dei?  Verumta- 
men  unusquisque  fidelis  electorum  nume- 
ro  sese  adjungere  potest  ac  debet,  exem- 
plo  Pauli;  idque  tanto  majori  fiducia, 
quanto  plura  ac  majora  percipit  in  se 
signa  electionis.  Igitur  verus  sensus  est: 
Certus  sum,  id  est,  certa  fide  persuasum 
mihi  habeo.  Et  ut  Hieronymus  expressit 
in  commentario  Galat.  1.:  Scio,  quia  ne- 
que  mors,  etc. 

Quia  neque  mors,  neque  vita.  Hoc 
Graeci  interpretes  ad  aeternam  mortem 
et  vitam  referunt:  Etiamsi,  inquit  Chry- 
sostomus  ,  aeternam  mortem  minaretur 
quis,  aut  vitam  infinitam  promitteret, 
ut  a  Christo  separarer,  non  acquiesce- 
rem.  Quod  intelligendum  est  xax  a§u- 
vaxov  ;  tum  quia  vita  aeterna  non  est  sine 


Christo,  tum  quia  nullus  electorum  adver- 
sarius  aut  aetemam  vitam  promittere,  aut 
aeternam  mortem  comminari  potest  effica- 
citer,  etiamsi  vitam  aetemam  intelligas 
sine  Christo. 

Verum  Apostolus  non  loquitur  de  re 
impossibili,  sed  de  tentationibus,  quae  so- 
lent  electis  obvenire.  Quare  rectius  alii 
mortem  et  vitam  temporalem  intelligunt, 
hoc  sensu :  Neque  mors  a  persecutore  in- 
tentata,  neque  vita  promissa. 

Neque  angeli,  neque  principatus,  ne- 
que  virtutes.  Quidam  codices  pro  virtu- 
tibus  potestates  legunt ,  ex  alia  nimirum 
translatione  Graeci  vocabuH  dw^dixsKZ, 
quemadmodum  et  apud  Augustinum  legi- 
tur  lib.  de  Patientia  cap.  18.  Quamquara 
rectius  se  habet  virtutes.  Nam  quas  in 
angelis  potestates  Theologi  vocant,  Grae- 
cis  e^ouacai  dicuntur,  ut  Ephes.  1.  Quod 
autem  in  nonnullis  utrumque  legitur,  ne- 
que  potestates ,  neque  virtutes,  scribis 
imputandum,  qui,  quae  in  diversis  codici- 
bus  singula  legerant,  conjunxerunt.  Hac 
parte  spiritus  adversarii ,  id  est ,  daemo- 
nes  significantur,  quibus  omne  studium  est, 
Christi  fideles  abstrahere  a  salute. 

Tametsi  quidam  ad  bonos  etiam  ange- 
los  extendunt  per  hypothesim,  si  vellent 
abstrahere,  quomodo  Gal.  1.  dicit  anathe- 
ma  angelo  de  coelo ,  si  quid  annuntiet 
praeter  id,  quod  ipse  Paulus  evangeliza- 
verat.  Vemm  tentationes  impossibiles  ab 
hoc  loco  jam  ante  exclusimus. 

Porro  sub  his  tribus  Angelorum  ordini- 
bus  caeteros  omnes  (nam  ex  omnibus  or- 
dinibus  aliquos  cecidisse,  Theologorum 
sententia  perquam  probabilis  est,  apud 
magistrum  in  2.  sent.  dist.  6.)  comprehen- 
sos  intellige,  quasi  diceret  Apostolus,  nul- 
lam  prorsus  daemonum  vim  et  potentiam 
electis  praevalere  posse.  Quomodo  autem 
inter  se  differant  angeli,  principatus,  et 
virtutes,  petendum  ex  iis ,  quae  disputan- 
tur  eodem  secundo  lib.  sent.  dist.  9. 

Neque  instantia,  neque  futura.  In- 
stantia,  id  est,  praesentia,  quomodo  ver- 
tit  interpres  1  Corint.  3.  Sicque  legit  Au- 
gust.  loco  prius  citat.  Intelligit  autem  tam 
bona ,  quibus  allici  solent  homines ,  quam 

mala,  quibus  terreri.  Praeteritorum  non 
meminit,  quod  illa  non  impellant  animum, 
nisi  quatenus  adhuc  similia  vel  sperantur, 
vel  timentur. 

Neque  fortitudo.  Haec  pars  nec  in 
Graeco  est,  nec  in  Syriaco,  nec  apud  com- 
mentatorem  Ambr.  Sed  nec  habet  hoc 
membrum,  cui  respondeat,  uti  caetera  fere 
hujus  sententiae.  Quare  verisimile  est, 
adjecticium  esse,  videlicet  ex  eo,  quod  dic- 
tum  est :  neque  virtutes,  quod  in  quibus- 
dam  codicibus  legitur,  et  olim  legebatur 
singulariter :  neque  virtus,  iu  aliis :  neque 
fortitudo.  Quorum  illud  est  apud  Augu- 
stin.  loco  memorato,  ac  praeterea  lib.  de 
raorib.  eccles.  cap.  ll.,lib.  4.  de  doct. 
Christ.  cap.  20.,  et  in  expos.  propos.,  quam 
nunc  tractamus.  Istud  apud  Hieron.  quaest. 
9.  ad  Alg.,  et  in  com.  Gal.  1.  Nostri  ta- 
men  interpretautur  fortitudinem  principum 
hujus  saeculi.  De  tota  hac  varietate  lec- 
tionis  consule  notationes  Francisci  Lucae. 

39.  Neque  altitudo ,  neque  profun- 
dum.  Profundum,  PaOog,  id  est,  profun- 
ditas.  Quidam  exponunt:  Nihil  sublime, 
neque  abjectum,  in  hoc  saeculo.  Sic  enim 
Oecumenius :  Neque  admodum  gloriosa, 
neque  valde  humilia,  Alii  sic :  Nihil  eo- 
rum,  quae  in  coelo  sunt  sursum,  aut  in 
terra  deorsum.  Theodoretus  ad  ea,  quae 
futuri  sunt  saeculi,  refert  utrumque,  pro- 
fundum  intelligens  gehennam,  altitudinem 
regnum.  Sed  jam  diximus,  Apostolum  ea 
nominare,  quibus  solent  electi  in  hac  vita 
tentari ,  ut  a  Christo  separentur.  Magis 
placet  expositio  sancti  Thomae :  Neque 
altitudo  ,  ex  qua  quis  minaretur  praecipi- 
tium,   sicut  factum  est  Christo,  Luc.  4.; 


neque  profundum,  in  quo  aliquis  minare- 
tur  demersionem.  Tale  profundum  alibi 
legimus,  ut  Psal.  68.:  Infixus  sum  in 
limo  profundi,  et  non  est  substantia,  et 
2  Cor.  11.:  Nocte  et  die  in  profundo 
maris  fui.  Addit  tamen  Aquinas  etiam 
alias  expositiones. 

Neque  creatura  alia.  Graece  :  Nec  ulla 
creatura  alia.  Universali  clausula,  quid- 
quid  aliud  dici  posset,  includit. 

Poterit  nos  separare  a  caritate  Dei. 
Caritatem  Dei  intellige ,  vel  eam,  qua  nos 
Deum  diligimus,  et  tunc  supplendum  erit, 
finaliter,  aut  quid  simile;  vel  potius  eam, 
qua  nos  Deus  diligit,  idque  eo  sensu, 
quem  superius  dedimus,  exponentes  illud : 
Quis  ergo  nos  separabit  a  caritate  C/iri- 
sti?  Significatur  enim  vis  caritatis  illius, 
qua  Deus  electos  suos  complectitur ,  ad 
praestandum  eflScaciter  ea ,  quae  vult  eis 
donare,  et  ad  removenda  contraria. 

Summa  igitur  est,  tam  potentem  et  effi- 
cacem,  tamque  certam  et  immutabilem 
esse  Dei  dilectionem,  qua  nos  ad  salutem 
vult  provehere ,  ut  nulla  prorsus  creatura 
nos  ab  ea  divellere  possit  faciendo ,  ut 
ille  nos  desinat  amare ,  aut  certe  ut  illius 
amor  suo  frustretur  efi^ectu ,  id  est,  nostra 
salute.  Hinc  exsurgit  certissimum  dogma, 
nemiuem  electorum  posse  perire. 

Quae  est  in  Christo  Jesu  Dotnino  no~ 
stro.  Id  est,  per  Jesuni  Christum  tanquam 
mediatorem  et  propitiatorem  nostrum,  qui 
nobis  ^llam  Dei  caritatem  merito  suae 
passionis  et  mortis  conciliavit ,  eademque 
morte  nos  redemit.  Qua  ratione  Dominus 
noster  vocatur. 


CAPUT    NONUM. 

Veritatem  dico  in  Christo ,  non  mentior,  testimonium  mihi  perhi- 
bente  conscientia  mea  in  Spiritu  sancto  ,  2.  quoniam  tristitia  milii  magna 
est,  et  continuus  dolor  cordi  meo.  3.  Optabam  enim  ego  ipse,  anathema 
esse  a  Christo  ')  pro  fratribus  meis,  qui  sunt  cognati  mei  secundum  car- 
nem,    4.   qui  sunt  Israelitae^) ,    quorum  adoptio  est  filiorum  ^)   et  gloria, 


*3  2  Cor.  12,  15.     2)  2  Cor.  11,  22.     3)  2  Mos.  4,  22.  seq. 

et  testamentum  0  et  legislatio  ^) ,  et  obsequium  et  promissa^);  5.  quorum 
patres^),  et  ex  quibus  est  Christus  secundum  carnem^),  qui  est  super 
omnia  Deus  ^)  benedictus  in  saecula.  Amen.  6.  Non  autem  quod  exci- 
derit  verbum  Dei.  Non  enim  omnes,  qui  ex  Israel  sunt,  ii  sunt  Israe- 
litae^),  7.  neque,  qui  semen  sunt  Abraiiae,  omnes  filii  ^) ;  sed  in  Isaac 
vocabitur  tibi  semen^),  8.  id  est,  non  qui  filii  carnis,  hi  filii  Dei,  sed 
qui  filii  sunt  promissionis,  aestimantur  in  semine.  9.  Promissionis  enim 
verbura  hoc  est :  Secundum  hoc  tempus  veniam ;  et  erit  Sarae  filius  ^°). 
10.  Non  solum  autem  illa;  sed  et  Rebecca  ex  uno  concubitu  habens, 
Isaac  patris  nostri.  11.  Cum  enim  nondura  nati  fuissent,  aut  aliquid 
boni  egissent,  aut  raali,  (ut  secundum  electionera  propositum  Dei  raa- 
neret),  12.  non  ex  operibus,  sed  ex  vocante  dictum  est  ei"):  13.  Quia 
raajor  serviet  minori,  sicut  scriptum  est^^):  Jacob  dilexi,  Esau  autem 
odio  habui.  14.  Quid  ergo  dicemus?  numquid  iniquitas  apud  Deum? 
Absit.  15.  Mosi  enira  dicit^^).  Miserebor,  cujus  raisereor,  et  raisericor- 
diara  praestabo,  cujus  miserebor.  16.  Igitur  non  volentis,  neque  curren- 
tis,  sed  raiserentis  est  Dei.  17.  Dicit  enim  Scriptura  Pharaoni  ^^) :  Quia 
in  hoc  ipsura  excitavi  te,  ut  ostendara  in  te  virtutera  raeara,  et  ut  an- 
nuntietur  noraen  meura  in  universa  terra.  18.  Ergo,  cujus  vult,  mise- 
retur,  et  quem  vult,  indurat.  19.  Dicis  itaque  mihi:  Quid  adhuc  que- 
ritur?  voluntati  enim  ejus  quis  resistit?  20.  0  homo,  tu  quis  es ,  qui 
respondeas  Deo?  numquid  dicit  figmentura  ei ,  qui  se  finxit:  Quid  rae 
fecisti  sic^^)?  21.  An  non  habet  potestatem  figulus  luti ,  ex  eadem  raassa 
facere  aliud  quidem  vas  in  honorem,  aliud  vero  in  conturaeliara  ^^)  ? 
22.  Quod  si  Deus  volens  ostendere  irara,  et  notara  facer6  potentiam 
suara,  sustinuit  in  multa  patientia  vasa  irae,  apta  in  interitum^),  23. 
ut  ostenderet  divitias  gloriae  suae  in  vasa  misericordiae ,  quae  praepa- 
ravit  in  gloriam.  24.  Quos  et  vocavit  nos  non  solura  ex  Judaeis,  sed 
etiara  ex  gentibus^^),  25.  sicut  in  Osee  dicit^^):  Vocabo  Non-plebem 
meara  plebera  raeara:  et  Non-dilectara  dilectara,  et  Non-misericordiam 
consecutam  misericordiam  consecutam.  26.  Et  erit .  in  loco,  ubi  dictura 
est  eis:  Non-plebs  mea  vos ;  ibi  vocabuntur  filii  Dei^*^).  27.  Jesaias 
autem  clamat  pro  Israer^^:  Si  fuerit  nuraerus  filiorum  Israel  tanquam 
arena  maris,  reliquiae  salvae  fient.  28.Verbura  enira  consummans,  et 
abbrevians  in  aequitate,  quia  verbum  breviatum  faciet  Dominus  super 
terram,  29.  et  sicut  praedixit  Jesaias^^):  Nisi  Dominus  Sabaoth  reliquis- 
set  nobis  semen,  sicut  Sodoraa  facti  esseraus,   et  sicut  Goraorrha  sirailes 

1)  1  Mos.  17,  7.  2  Mos.  19,  5.  5  Mos.  29,  1.  2)  Psal.  47,  8.  3}  Cap.  3.2.  ^)  2  Mos. 
3,  15.  5)  cap.  1,  3.  6)  joan.  1,  1.  '')  Cap.  2,  28.  seq.  8)  Luc.  3,  7.  Joan.  8.  39.  9)  1  Mos^ 
21,  12.  10)  1  Mos.  18,  10.  ")  1  Mos.  25.  23.  *=*)  Mal.  1,  2.  seq.  ")  2  Mos.  33.  19.  «)  2 
Mos.  9,  16.  15)  Jes,  45,  9.  »6)  jer.  18,  6.  ")  Vers.  17.  Cap.  2,  4.  »»)  Joan.  10,  16.  '») 
Cap.  2,  1.  23.  1  Petr.  2,  10.     20)  Cap.  11,  25.  seq.     21)  10,  22.  seq.     22)  j^  9. 

fuissemus.  30.  Quid  ergo  dicemus?  Quod  gentes,  quae  non  sectaban- 
tur  justitiam  ^ ,  apprehenderunt  justitiam ;  justitiara  autera ,  quae  ex  fide 
est^).  31.  Israel  vero  sectando  legera  justitiae,  in  legem  justitiae  non 
pervenit^).  32.  Quare?  Quia  non  ex  fide,  sed  quasi  ex  operibus*); 
offenderunt  enim  in  lapidem  offensionis  ^) ,  33.  sicut  scriptum  est  ®) : 
Ecce  pono  in  Sion  lapidem  offensionis,  et  petram  scandali;  et  omnis, 
qui  credit  in  eum,  non  confundetur  ^).  • 


SUMMARIUM  CAPITIS  NO^I. 

Docet  promissiones,  Judaeorum  patribus  factas,  ob  illorum  ruinam  non  frustrari;  sed  impleri 
in  spirituaii  Israele.  Deum  pro  sua  voluntate,  et  non  ex  operibus.  alios  eligere  ad 
osiensionem  suae  bonit^s,  alios  reprobare  ad  manifestationem  justitiae.  Quo  proinde 
referendum,  quod  gentes  electae  sint  ad  fidem,  Judaeis  reprobatis. 


1.  Veritatem  dico  in  Christo,  non 
mentior.  Hactenus  de  electis,  eorumque 
dignitate,  quam  apud  Deum  habent,  dis- 
seruit  Apostolus;  nullo  adhuc  indicato 
discrimine  gentium  et  Judaeorum.  Nunc 
vero  propius  ad  detegendum  profundum 
Dei  consilium  accedens,  de  rejectione  Ju- 
daeorum  et  vocatione  gentium  agere  inci- 
pit ,  eaque  occasione  mox  altissimam  in- 
greditur  disputationem  de  causis  electio- 
nis  ac  reprobationis  divinae.  Quare  non 
incommode  novi,  i.  e.,  quarti  tomi  hujus 
epistolae  initium  hic  facit  Theodoretus. 
Porro ;  ne  quidquam  Apostolus  odio  suae 
gentis ,  quam  infensam  habebat,  dicere 
videatur,  ideoque  doctrina ,  quam  tradere 
instituit,  suspecta  cuipiam  habeatur,  prae- 
fatione  Judaeorum  animos  praemollit, 
utens  verbis  ad  testificandum  sui  erga 
illos  amoris  magnitudinem  vehementer  ac- 
commodatis ,  idque  non  sine  juramento ; 
mox  et  ea  ordine  commemoraturus,  quae 
ad  illius  gentis  praerogativam  spectarent. 
Veritatem ,  inquit,  dico  in  Christo,  non 
mentior,  id  est :  Ne  quis  mentiri  me  sus- 
picetur,  rem  veram  sincere  et  ex  animo 
loquor ,  idque  per  Christum ,  seu  Christo 
teste.  Juramentum  enim  hic  agnoscunt  in- 
terpretes,  ut  et  in  sequentibus  : 

Testimonium  mihi  perhibente  cons- 
cientia  mea.  Graece:  oujijxapTDpouoigcMO^ 


etc,  id  est ,  contestificante ,  simul  attes- 
tante  mihi  conscientia  mea.  Idem  com- 
positum  verbum  supra  cap.  2.  et  8.  Seu- 
sus :  Ad  id,  quod  dico,  testem  mihi  adduco 
et  allego  conscientiam  meam. 

In  Spiritu  sancto ;  id  est ,  per  Spiri- 
tum  sanctum ,  ut  ejusdem  conscientiae 
meae  testem ;  quomodo  hoc  intellexit  Hie- 
ron.  in  epist.  ad  Algas.  quaest.  9. ,  et  ad 
Hedibiam,  quaest.  10.  Porro  GraeciTheo- 
phylactus  et  Oecumenius  observant  Apo- 
stolum  tres  adducere  testes  eorum,  quae 
dicturus  est:  Christum,  suam  ipsius  con- 
scientiam,  et  Spiritum  sanctum,  ut  triplici 
testimonio,  ac  duplici  juramento  verba  sua 
confirraet ;  tametsi  potest  hoc ,  in  Spiritu 
sancto,  sic  accipi ,  ut  ea  parte  significet 
Apostolus,  conscientiam  suam,  quam  tes- 
tem  adhibet,  non  errare,  videlicet  iufor- 
matam  et  certificatam  a  Spiritu  sancto ; 
quemadmodum  id  S.  Thomas  interpreta- 
tur.  Hic  locus  ,  ut  alii  similes ,  ostendunt 
ob  justam  necessitatem  licite  et  sancte 
Christianum  hominem  jurare  posse. 

2.  Quoniam  tristitia  mihi  magna  est, 
et  continuus  dolor  cordi  meo.  Quoniam 
pro  quod.  Exponit  enim  eam  rera,  super 
qua  juramentura  praeniisit,  id  est,  tristi- 
tiam  ac  dolorem  suum  de  fratribus ,  ut 
consequenter  intelligas  amorem  erga  eos. 
Continuus,  Graece  incessahilis,  et  oSuvtj 


<}  Cap.  10,  20.     2)  Cap.  1,  17.    3)  Cap.  10,  3.    ^)  Cap.  3.  28.    ^)  Luc.  2.  34.     6)  Jes. 
8,  14.    28,  16.     t)  Cap.  10,  11. 

non  VTilgarem  significat  dolorem,  sed  qua- 
lis  est  parturientium.  Erasmus  cruciatum 
vertit.  Causam  doloris  hic  non  addit.  Hu- 
go  putat  eam  esse,  quod  prius  cum  er- 
rantibus  errans  persequebatur  ecclesiam. 
Quidam  alius  causam  ponit  in  eo ,  quod 
sequitur ;  Optabam  enim ,  etc. ,  quasi  di- 
ceret  Apostolus  :  Tanti  doloris  et  tristitiae 
meae  causa  est,  quod  aliquando  tam  gra 
viter  in  Christum  peccaverim ,  optans  ab 
eo  anathema  esse  pro  fratribus  meis  Ju- 
daeis.  Sed  haec  niliil  ad  contextum ;  pos- 
terius  et  ineptum  est.  Vera  doloris  causa 
licet  hic  non  exprimatur ,  satis  tamen  in- 
telligitur  ex  sequentibus ,  scilicet  rejectio 
et  coecitas  populi  Judaici.  Igitur  hic  do- 
lor  ex  ingenti  amore  fratrum,  id  est,  Ju- 
daeorum  ,  nascebatur.  Quod  declarant  ver- 
ba  sequentia. 

3.  Optabam  enim  ego  ipse,  anathema 
esse  a  Christo  pro  fratribus  meis.  No- 
tandum  in  Graeco  legi  ava{^£juia^  non 
ava'9-T^^a.  Quamvis  enim  haec  duo  deri- 
ventur  ab  eodem  verbo  Graeco  ava^^sTvai, 
significatione  tamen  diversa  sunt ,  pro  va- 
ria  significatione  verbi.  Interdum  enim 
significat  reponere ,  sive  separare ;  unde 
dicitur  ava'{>3;ia^  separatio,  et  id,  quod 
separatur.  Interdum  attollere,  suspendere. 
Hinc  avd^riiia,  suspensio,  et  id,  quod 
suspensum  est.  Qua  ratione  donaria,  quae 
templis  consecrabantur,  ava&r^ijia-a  Grae- 
cis  dicta  sunt,  utpote  suspensa  in  alto  ex 
parietibns  et  columnis  templorum.  Quam- 
quam  et  ad  alias  res  Deo  consecratas,  vel 
usui  ministrorum  ejus  deputatas ,  hoc  vo- 
cabulum  extenditur,  non  solum  apud  pro- 
fanos  autores,  veram  etiam  apud  Inter- 
pretes  LXX.,  ut  videre  est  Levit.  ult.,  ubi 
in  hac  significatione  tertio  repetitur. 

Haec  admonenda  duxi,  propter  non- 
nullos  etsi  magnos  autores,  qui  anathema 
hoc  loco  accipiunt  in  posteriori  significa- 
tione,  dicuntque  Paulum  hic  optare,  ut, 
sicut  anathemata  temjDlis  dicata  amplius 
in  usus  hominum  non  veniunt,  ita  ipse  a 
consortio  Christi  et  ecclesiae  fiat  alienus. 
Sed  hoc  est  voces  et  eorum  significata 
confundere.  Nam  ava'Osp,a,  quod  hic  le- 
gitur,  separationem,  ut  dixi  proprie  signi- 


ficat.  Usurpatur  autem  in  sacris  literis 
pro  re  separanda  ab  usu  hominum,  non 
tanquam  sacra ,  sed  tanquam  exsecrabili, 
quae  prorsus  exterminanda  sit.  Sed  de 
hoc  paulo  post  plenius. 

Nunc  illud  quaerendum,  quo  pacto 
sanctus  Apostolus  dicat ,  optasse  se ,  ut 
esset  anathema  a  Christo  pro  fratribus, 
cum  nemini  licitum  sit  ullo  casu  velle 
suam  separationem  a  Deo,  nec  ordo  cari- 
tatis  patiatur,  ut  quis  suam  salutem  post- 
ponat  saluti  aliorum.  Cajetanus  et  alii 
quidam  referunt  hanc  optationem  ad  tem- 
pus,  quo  Paulus  adhuc  erat  in  Judaismo. 
Neque  enim  dicit  opto ,  sed  optabam ,  ut 
sit  sensus :  Ego  aliquando  in  incredulitate 
et  coecitate  mea  volui  me  perdere  pro 
fratribus  meis ;  tunc  scilicet,  quaudo  Jesu 
Clmsti  nomen  omni  studio  persequebar, 
optans  potius  tanquam  anathema  ab  eo 
separari ,  quam  Judaismum ,  quem  cum 
fratribus  tenebam ,  rehnquere. 

Sed  improbabilis  est  hic  sensus ;  tum 
quia  Saulus,  Jesum  Nazarenum  perse- 
quens,  Christum  eum  esse  negabat,  ideo- 
que  vere  non  optabat  a  Christo  separatio- 
nem;  quo  modo  vere  et  proprie  non  dici- 
tur  optare  miseriam ,  qui  expetit  carnis 
voluptates ,  licet  hae  miseros  reddant  ho- 
mines.  Deinde  quia  praesentem  afi^ectum 
erga  Judaeos  non  bene  probaret  Paulus 
ex  aff"ectu,  quem  oHm  erga  eos  habuisset, 
ut  qui  dicere  possent,  eum  cum  religione 
etiam  aff^ectum  mutasse. 

Proinde  rectius  alii  haec  verba  referunt 
ad  tempus,  quo  jam  Christianus  erat,  Ju- 
daismo  derelicto.  Verum  hi  quoque  vari- 
ant.  Nonnulli  enim  sic  intelligunt.  Ali- 
quando  prae  vehementia  amoris,  inordi- 
nati  tamen,  utpote  minus  adhuc  institutus 
in  doctrina  Christiana ,  optabam  ipse  se- 
parari  et  alienus  esse  a  Christo  Jesu  et 
sahite,  quae  per  Christum  est,  dnmmodo 
fratres  mei  Judaei  salvi  fierent. 

At  certe  non  est  verisimile ,  Paulum , 
ex  quo  credidit  in  Christum ,  ita  male  in- 
stitutum  fuisse,  ut  putaret,  se  absolute 
posse  tale  quid  optare  pro  aliorum  salute, 
tametsi  optationem  hujusmodi  licitam  et 
laudabilem  ceuset  Hugo  Victorinus.  Quod 

nobis  non  videtur,  qnia  mea  separatio,  seu 
alienatio  a  Christo,  non  est,  nec  esse  po- 
test  ordinabile  medium  ad  salutem  alio- 
rum ,  ideoque  nec  ad  eum  finem  optabi- 
lis  est. 

Porro  S.  Hieronym.  in  epist.  ad  Alga- 
siam  quaest.  9.,  et  in  comment.  super 
Zachar.  14.  anathema  interpretatur  eum, 
nui  per  mortem  corporalem  separatur  ab 
hominum  consortio  ;  quomodo  et  Christus 
dicitur  factus  maledictum,  quia  ignomi- 
niosa  morte  corporis  affectus  est.  Itaque 
sentit,  Apostolum  dicere,  quod  optaverit 
sanguinem  suum  fundere  et  animam  po- 
nere  pro  salute  fratrum;  quod  quidem 
maximae  caritatis  indicium  est,  dicente 
Domino :  Majorem  hac  dilectionem  ne- 
mo  habet,  ut  animam  suam  ponat  quis 
pro  amicis  suis,  Joan.  15. 

Sed  huic  intellectui  resistit  addita  par- 
ticula,  a  Christo.  Qui  enim  martyrium 
subit  pro  fratribus ,  non  fit  anathema  a 
Christo ,  sed  magis  ei  conjungitur ,  juxta 
illud  ejusdem  Apostoli:  Cupio  dissolvi, 
et  esse  cum  Christo,  Phil.  1.  Deinde  non 
diceret  optaham ,  sed  opto;  praesertim 
quia  non  tam  praeteritum  affectum,  quam 
praesentem  declarare  volebat,  et  ardor 
subeundi  martyrii  pro  fratribus  non  in  eo 
refrixerat,  quando  haec  scribebat,  sed  cum 
caritate  magis  in  dies  auctus  fuerat.  De- 
nique  nihil  siugulare  juxta  hunc  sensum 
diceret  Paulus,  qui  pro  omnium  salute 
mortem  subire  erat  paratissimus.  Quo  ar- 
gumento  Chrysostomus  eam  expositionem 
oppugnat.  Alii  alios  sensus  huc  adferunt, 
quos  videre  est  apud  Toletum. 

Nobis  maxime  probatur  eorum  expo- 
sitio ,  qui  hunc  sensuro  faciunt :  Optarem 
ego  ipse,  si  liceret,  et  si  fieri  posset,  esse 
anathema  a  Christo ,  id  est  separatus  et 
alienus  a  Christo ,  pro  fratribus  meis  Ju- 
daeis.  Haec  ipsius  Chrysostomi  sententia 
est,  quam  Theophylactus,  et  Photii  verbis 
Oecumenius  satis  clare  explicant,  quae  et 
aliis  multis  probatur.  Secundum  quos  ver- 
bum  optabam,  quod  Graece  est  ^^X'^!^'')'-'' 
non  ad  praeteritum  tempus  refertur,  sed 
positum  est  pro  optarem,  ut  sit  potentia- 
le  verbum.  Sic  enim  apud  Graecos  inter- 


dum  sumitur  praeteritum  imperfectum, 
etiam  non  addita  consueta  vocula  av , 
quam  hic  subintelligunt  autores  memorati. 
Neque  enim  hic  commode  addi  potuit;  non 
quidem  ante  verbum  initio  sententiae, 
cum  sit  postpositiva  particula,  sicut  yap, 
enim,  neque  post  verbum  ob  concursum 
alterius  similis  particulae,  siquidem  dure 
sonat  ypyQ\i.yiv  av  yap;  idcirco  omitti  de- 
buit.  Non  dissimilis  est  usus  praeteriti 
imperfecti,  2  Cor.  11.:  ocpsAov  avzi/zz^z, 
utinam  sustinebatis,  pro  sustineretis.  Sic 
et  Latini  interdum ;  ut  Augustinus  tract. 
50  super  Joannem:  Quando  Lazaro  in- 
ferebatis  necem,  numquid  Domino  au- 
ferebatis  potestatem  ?  pro  inferretis,  au- 
ferretis. 

Jam  ut  clarius  fiat,  quid  apud  Paulum 
sit  anathema,  non  hoc  tantum  loco,  sed 
et  alibi  (nam  et  alias  usurpat,  ut  1  Cor. 
12.  et  16.,  et  Gal.  1.,  significatione  non 
mutata)  sciendum,  id  a  LXX.  interpreti- 
bus  et  consequenter  ab  Apostolis,  dictum 
esse  anathema,  quod  Hebraei  vocant 
j-^Q-|i-^  hhormah;  quod  et  Hieronymus  in 
sua  versione  semel  et  iterum  Graeca  voce 
exposuit,  dicens :  horma,  id  est,  anathe- 
ma,  ut  Num.  21.  et  Judicum  1.  Descen- 
dit  autem  a  radice  Q"in  hharam,  id  est, 
occidit,  delevit,  exterminavit.  Igitur 
Hebraeis  hhormah  dicebatur  vel  homo, 
vel  res  quaepiam,  quae  cum  exsecratione 
ita  funditus  delebatur,  ut  quoad  fieri  pos- 
set,  nihil  ejus  reliquum  maneret ;  quomo- 
do  jussu  Dei  destructa  et  deleta  fuit  civi- 
tas  Jericho ,  Josue  6. ,  et  aliae  quaedam 
urbes  Chananaeorum ,  a  filiis  Israel  cum 
voto  hujusmodi  exterminationis  expugna- 
tae,  Num.  21.  Id  igitur  LXX.  vocarunt 
anathema.  Unde  apud  eosdem  verbum 
ava&cjiaTiC£i.v^  anathematizare,  id  est,  rem 
aut  personam  anathema  facere ,  disper- 
dere,  penitus  abolere,  ut  eodem  loco  Num. 
et  4  Reg.  19.  Item  1  Macchab.  5.,  ubi  res 
explicatur  his  verbis :  Et  anathematiza- 
vit  eos,  et  incendit  turres  eorum  igni 
cum  omnibus,  qui  in  eis  erant. 

Dixi,  quid  sit  anathema ,  si  uihil  adda- 
tur;  nam  cum  additur  aliquid  hujusmodi, 
a  populo ,  ab  ecclesia ,  a  Christo ,  stricte 

exponendum  est  secundum  determinatio- 
nem  additam.  Unde,  sicut  a  populo  vel 
ab  ecclesia  quis  fit  anathema ,  quando  ab 
ea,  velut  membrum  emortuum,  separatur, 
ut  nihilo  magis  cum  ea  commune  quid  ha- 
beat,  quam  si  in  renim  natura  non  esset, 
ita  anathema  a  Christo  Paulus  eum  intel- 
ligit,  qui  a  Christi  consortio  et  adoptione 
et  gloria  ac  caeteris ,  de  quibus  egerat 
cap.  superiori,  rejectus  est,  tanquam  ad 
Christum  amplius  omnino  non  pertinens. 

Itaque  sensus  Apostoli  est:  Quamvis 
tanta  cum  Christo  et  in  Christo  bona  ex- 
spectemus,  quanta  dudum  commemoravi, 
tamen  ipse  equidem  optarem,  si  per  legem 
et  justitiam  Dei  liceret,  omnibus  illis  pri- 
vari,  ut  fratres  mei  Judaei  eadem  illa 
consequantur.  Quae  profecto  verba  sunt 
immensi  amoris  erga  fratres ,  eosque  sibi 
inimicos. 

Ab  hoc  sensu  minimum  recedunt,  qui 
dicunt ,  Apostolum  hjperbolico  sermone 
voluisse  significare  magnitudinemsuiamo- 
ris  erga  fratres  Judaeos.  Quam  sententiam 
prae  caeteris  probat  Carthusianus,  et  sa- 
tis  commolie  explicat. 

Qui  sunt  cognati  mei  secundum  car- 
nem.  In  Graeco  casus  non  mutatur:  co- 
gnatismeis,  etc.  Expositio  est  ejus,  quod 
dixit:  pro  fratribus  meis.  Nam  Graeco 
nomine  auyysveT^^  significantur ,  qui  sunt 
ejusdem  generis.  Unde  et  sequitur : 

4.  Qui  sunt  Israelitae.  Nomen  Israe- 
litarum  honorificum  erat,  videlicet  patro- 
nymicum  ab  Israel,  nomine  divinitus  im- 
posito  patriarchae  ipsorum  Jacob.  Pergit 
deinde  et  alia  commemorare  spectantia  ad 
illius  populi  dignitatem. 

Quorum  adoptio  est  filiorum.  Cum  in 
Graeco  sit  una  composita  dictio  Diobsoia,, 
id  est,  filiorum  adoptio,  rectius  verbum  est 
(quod  in  Graeco  non  legitur,  sed  iutelle- 
gitur)  praeponas  dicendo :  Quorum  est 
adoptio  filiorum,  vel  simpliciter,  quorum 
est  adoptio ;  siquidem  adoptio  fere  non 
est,  nisi  filiorum.  Cyprianus  nude  legit : 
quorum  adoptio ,  lib.  2.  testim.  cap.  6. 
Item  August.  lib.  3.  contra  Faustum  cap.  3. 

Et  sensus  est:  Quos  Deus  velut  in  fihos 
adoptavit.  Non  tamen  eam  intelligitadop- 


tionem,  de  qua  locutus  est  cap.  superiori, 
quaeque  novi  testamenti  filiis  propria  est ; 
dicuntur  enim  haec  de  Judaeis  reprobis, 
quorum  coecitatem  luget  Paulus;  sed 
adoptionem  significat,  qua  filios  Israel, 
praeteritis  aliis  gentibus,  sibi  in  peculium 
Deus  elegerat.  Unde  populum  illum  ut 
filium  habuit  ac  fovit,  multis  ac  praecla- 
ris  in  eum  collatis  beneficiis;  imo  filium 
suum  nominavit ,  ut  Exod,  4. :  Filiusmeus 
primogenitus  Israel,  et  iterum :  Dimitte 
filium  meum,  ut  serviat  mihi ,  et  Matth. 
15.:  Non  est  bonum  sumere panem  fili- 
orum. 

Verum  haec  adoptio  figura  tantum  erat 
et  umbra  quaedam  adoptionis  illius  ex- 
cellentis ,  in  nova  lege  praestandae  per 
Christum ,  naturalem  Dei  filium ,  ut  sit 
ipse  primogenitus  in  multis  fratribus. 
Quamvis  et  in  hac  adoptione  ,  secundum 
promissiones  patribus  factas  ,  prirao  loco 
populus  ille  a  Deo  honoratus  est;  nam 
utique  primitiae  fidelium  ex  illo  populo 
fuerunt.  Sed ,  ut  dixi,  ea  adoptio  non  est 
hujus  loci. 

Et  gloria.  Supple  ex  praecedenti  par- 
te  :  quorum  est  gloria,  scilicet  prae  caete- 
ris  gentibus.  Non  enim  fecit  taliter  omni 
nationi ,  Psal.  147.,  idque  sive  legem 
spectes  a  Deo  datam,  unde  sequitur  in 
eodem  Psalmi  versiculo :  et  judicia  sua 
non  manifestavit  eis,  sive  admiranda 
Dei  opei-a  per  Mosen  et  alios  in  illo  po- 
pulo  exhibita ,  sive  prophetias  ,  sive  pro- 
missiones,  sive  protectionem  singularem. 
Qua  de  re  Psal.  125.:  Tunc  dicent  inter 
gentes:  magnificavit  Dominus  facere 
cum  eis.  Haec  igitur  omnia  populum  il- 
lum  inter  omnes  gentes  reddiderunt  valde 
gloriosum  et  celebrem. 

Sunt  qui  gloriam  interpretentur  arcam 
testamenti ,  quae  gloria  Domini ,  et  abso- 
lute  gloria  dicobatur,  quod  Dei  personam 
in  populo  habitantem  repraesentaret.  Unde 
1  Reg.  4.,  quum  capta  esset  arca  Domini, 
dictum  est:  Translata  est  gloria  ah  Is- 
rael.  Sed  hic  sensus  contractior  est,  et 
vel  hac  ratione  minus  acceptabilis,  quod 
jam  inde  a  tempore  transmigratiouis  Ba- 
bylonicae,  desiisset  esse  in  illo  populo  ar- 

ca  Domini,  2  Machab.  2.  Neque  enim 
ulla  historia  prodit,  eam  restitutam  ali- 
quando  fuisse. 

Et  Testamentum.  Graece  et  Syriace 
testamenta  plurali  numero ;  quemadmo- 
dum  et  legunt  Hieron.  quaest.  9.  ad  Al- 
gas.  et  August.  lib.  12.  contra  Faustum 
cap.  3.  Item  commentatores  Ambrosiaster, 
SeduUus ,  Primasius ,  Hervaeus.  Meminit 
etiam  Haimo  et  exponit ,  eandemque  lec- 
tionem  exhibent  codices  quidam  perve- 
tusti.  Testamenta,  id  est,  pacta,  foedera. 
Quae  multi,  Hieronymum  et  Augustinum 
locis  citatis  secuti,  interpretantur  duo  te- 
stamenta,  vetus  et  novum ,  de  quibus  Je- 
rem.  31.;  maxime,  quod  ea  Paulus  ipse 
expresserit  Gal.  4. ,  et  repetat  Hebr.  8. 
Quae  eadem  significata  putant  in  Episto- 
la  ad  Eph.  cap.  2.,  quum  eos  vocat  hos- 
pites  testamentorum. 

Sed  quia  novum  Testamentum  non  per- 
tinet  ad  popuhtm  carnalem  Judaeorum, 
de  quo  hic  sermo  est,  sed  ad  spirituale  se- 
men  Abrahae,  propterea  verisimilius  est, 
intelligi  pacta  particularia  cum  patribus 
eorum  inita,  et  sub  generali  nomine  vete- 
ris  Testamenti  comprehensa ;  velut  de 
terra  promissionis ,  ac  terrena  prosperi- 
tate,  et  adversus  hostes  victoria,  de  sa- 
cerdotio ,  de  regno.  Quae  omnia  Graeco 
vocabulo,  ab  inferpretibus  LXX.  usurpa- 
to,  StaO^vjxat^  id  est,  testamenta  vocantur. 
De  cujus  tamen  significatione  et  usu, 
quem  habet  in  scripturis,  opportunior  erit 
dicendi  locus  in  expositione  Epist.  ad 
Hebr.  cap.  9. 

Sunt,  qui  testamenta  exponant  hoc  loco 
duas  tabulas  Testamenti,  in  quibus  deca- 
logi  praecepta  digito  Dei  scripta  fuerunt. 
Verum  scriptura  nusquam  tabulas  illas 
testamenta  seu  foedera  vocat,  sed  tantum 
tabulas  testamenti  seu  foederis,  seu  pacti ; 
eo  quod  lex  in  illis  scripta,  pacto  interve- 
niente,  data  esset  a  Deo.  Deinde  tabulae 
legis  satis  continentur  in  eo,  quod  sequitur : 

Et  legislatio.  Hoc  est,  quibus  lex  a 
Deo  lata  fuit.  Grandis  enim  et  singularis 
est  praerogativa ,  legem  habere  non  ab 
homine,  sed  a  Deo  latam,  et  per  hocDeum 
ipsum  habere  legislatorem.  Intelligit  au- 


tem  iiniversam  legem,  quae  per  Mosen 
data  est,  non  partem  ejus  aliquam,  uti  vi- 
sum  est  nonnullis ,  qui  de  sola  lege  judi- 
ciali  partem  hanc  interpretantur,  ea  ra- 
tione  moti,  quod  lex  decalogi  significata 
fuerit  per  testamenta  (quem  commentari- 
um  jam  improbavimus),  lex  autem  caere- 
monialis  significetur  parte  sequenti.  Quod 
nec  ipsum  verum  est.  Aliud  enim  est  lex 
aliqua^  aliud,  et  quidem  amplius,  res  ipsa 
lege  praecepta;  cujusmodi  est,  quod  se- 
quitur : 

Et  ohsequium.  Graece  Xaxpsia ;  id  est, 
cultus  sacer  ac  divinus  lege  caeremoniali 
praescriptus.  Nam  Deus  in  illo  populo 
cultum  suum  cum  sacrificiis  ac  caeteris 
caerimoniis  instituit  atque  constituit.  Quod 
non  fecit  in  ulla  alia  gente.  Hieronymus 
in  Epistola  ad  Algasiam  cultum  legit, 
Cyprianus  famulatum.  Noster  obsequium 
vertere  solet,  ut  infra  cap.  1 2. :  Rationa- 
bile  obseguium  vestrum.  Et  Joan.  16»: 
Arbitrabitur ,  nbsequium  se  praestare 
Deo.  Quamquam  et  alias  voces  Graecas 
alibi  vertit  in  obsequium ,  ut  Siax&viav^ 
id  est,  ministerium ,  infra  cap.  15.:  et 
UTiaxorjVj  obedientiam ,  2  Cor.  10. ,  et 
AstTOupycav  Phil.  2.  semel  et  iterum,  ubi 
nunc  oblationem,  nunc  ministerium  publi- 
cum  significat.  Ita  quatuor  Graecas  voces, 
easque  diversae  significationis ,  reddidit 
interpres  vulgatus  uno  vocabulo  obsequii. 

Et  promissa,  Graece  STiayysAtai^  pro- 
missiones.  Et  sensus  est:  quibus,  seu  cui 
populo ,  factae  sunt  a  Deo  promissiones. 
Magnum  enim  est  habere  Deum  promis- 
sorem.  Sed  quaeritur,  quaepromissiones? 
Quidam  eas  cum  testamentis  confundunt. 
Vernra  probabilius  est  ea  distingui,  ut  te- 
stamenta  seu  pacta  sint,  quae  solennibus 
verbis  et  stipulatione  fiunt,  qualia  leguu- 
tur  Genes.  15.  et  17.,  Exod.  24.,  4  Reg. 
11.  et  23.,  et  Jerem.  34.;  promissiones  ve- 
ro,  quae  nihil  tale  adjunctum  habent;  cu- 
jusmodi  multae  passim  occurrunt. 

5.  Quorum  patres.  Subaudi :  sunt ,  id 
est,  qui  primogenitores  habent  sanctos 
Patriarchas  Abraham,  Isaac  et  Jacob.  Hos 
enim  per  antonomasiam  patres  nuncupat 
scriptura. 

Et  ex  quibus  est  Christus  secundum 
carnem.  Et  particula  male  sublata  a  qui- 
busdam.  Legitur  euim  in  Graecis  et  in 
Latiuis  fere  omnibus,  nec  non  apud  vete- 
res  scriptores  et  interpretes,  L'enaeum  lib. 
3.  cap.  18.,  Hilarium  de  Trin.  lib.  8.,  Hie- 
ron.  scribentem  ad  Algasiam ,  Augustin. 
lib.  2.  de  Trinit.  cap.  13.,  commentatorem 
Ambr.  et  caeteros.  Proinde  non  est  sen- 
sus:  ex  quibus  patribus,  sed,  ex  quibus 
Israelitis  ortus  est  Christus  secundum 
carnem,  Graece :  t6  xa~a  oap/.a^  quan- 
tum  ad  carnem  attinet. 

Sentit  populum  Judaicnm  praeter  alia 
jam  commemorata,  sic  a  Deo  fuisse  hono- 
ratum,  ut  ex  eo  Messiam,  id  est,  Christum 
promissum  incarnari  et  nasci  voluerit.  Qua 
ratione  et  Simeon  ille  justus  Christum  vo- 
cat  gloriam  plebis  suae  Israel,  Luc.  2. 
Hujus  porro  beneficii  magnitudinem  au- 
get  in  immensum  personae  Christi  digni- 
tas,  de  qua  sequitur: 

Qui  est  super  omnia  Deus  henedictus 
in  saecula;  Amen.  Super  omnia,  Graece 
ItcI  Tia'vt(ov,  quod  verti  etiam  potest  m 
omnihus,  ut  fecit  Erasmus  ;  aut  per  om- 
nia ,  ut  citat  Tertullianus  adversus  Pra- 
xeam  cap.  15.  Quamquam  idem  cap.  13. 
ejusdem  libri  legit:  super  omnia,  quem- 
admodum  et  Novatianus  lib.  de  Trinit. 
cap.  13.  et  30.,  et  Ambrosius  libro  1.  de 
Spiritu  sancto  cap.  3.  Item  Hilarius  et 
Hieronymus  ante  citati,  suffragante  etiam 
Syriaca  versione.  Quod  procul  dubio  rec- 
tius  se  habet.  Atque  eo  modo  vertit  ipse 
Erasmus  Eph.  4.,  ubi  praepositionibus 
haec  ti-ia  distinguuntur,  super  omnia,  per 
omnia  et  in  omnihus.  Potuit  etiam  ver- 
ti,  super  omnes,  sicut  ibidem  a  vulgato 
interprete  redditum  est,  quemadmodum  et 
hic  locus  legitur  apud  Augustinum  prop. 
59.,  et  ab  Irenaeo  citatur  lib.  3.  cap.  8. 

Sed  ut  generalius,  ita  melius  est,  super 
omnia,  sive  referatur  ad  Deum,  sive  ad 
benedictum,  id  est,  sive  intelligatur  Deus 
super  omnia,  sicut  Hilarius  accepit,  sive 
benedictus  super  omnia.  Quod  utrumque 
in  eandem  sententiam  redit.  Nam  solus 
ille,  qui  est  super  omnia  Deus,  super  om- 
nia  benedictus  est;   et  contra.  Itaque  lo- 


cus  hic,  ut  observant  omnes  fere  orthodo- 
xi  commentatores ,  apertissime  destruit 
haeresim  Arianam,  quae  filium,  etsi  Deum 
negare  non  audeat ,  Patre  tamen  minorem 
facit  secundum  naturam  ab  eo  acceptam. 
Benedictus  in  saecula ,  idest,  laudibus 
celebrandus  in  omnem  aeternitatem ,  sive 
ut  Tertullianus ,  ifi  omne  aevum.  Addit, 
Amen,  pro  confirmatione  rei  tantae,  quam 
dixerat.  De  qua  voce  Hebraea  vide,  quae 
diximus  supra  cap.  1. 

6.  Non  autem  quod  exciderit  verbum 
Dei.  Graece :  ohx  o^ov  dh.  oxi ;  id  ita  sonat, 
non  quale  autem  quod  etc,  potestque  sic 
exponi :  Quod  dixi ,  me  vehementer  do- 
lere  conditionem  fratrum  meorum  Israe- 
litarum  velut  reprobatorum  a  Deo ,  non 
tale  est,  ut  existimem  aut  dicere  velim, 
propter  eorum  incredulitatem  et  repro- 
bationem  excidisse  verbum  Dei. 

Quidam  putant  hoc  modo  vertendum : 
Fieri  tamen  non  potest,  ut  exciderit  et 
caetera.  Quibus  non  assentior.  Non  enim 
hic  legitur  olov  ~s,,  quod  Graecis  usurpa- 
turpropossibili,  sed  simpliciter  0'.ov^  quod 
eum  usum  non  habet ,  nisi  perrarum ,  nec 
usquam,  ut  arbitror,  in  sacris  literis.  AUi 
rectius,  non  autem  velut  exciderit.  Quod 
probat  Erasmus  in  annotationibus. 

Noster  interpres  videtur  oiov  accepisse 
tanquam  expletivum,  et  ornatus  aut  eu- 
phoniae  tantum  gratia  additum,  cujus  pro- 
inde  in  transfereudo  rationem  non  habue- 
rit.  Quod  et  ab  aliis  quibusdam  factum 
video,  ut  planus  sensus  sit:  Non  haec  eo 
dicuntur  a  me,  quod  sentiam  excidisse 
verbum  Dei,  id  est,  irritas  factas  esse  Dei 
promissiones  et  pacta.  Non  tamen  hic  re- 
spicit  ad  promissiones  et  pacta,  de  quibus 
superius,  pertinentia  ad  carualem  Israel ; 
sedpromissiones  significat  novi  testamenti 
implendas  in  Israele  spirituali  et  in  spi- 
rituali  semine  Abrahae,  per  Isaac  promis- 
sionis  filium  praefigurato ,  sicuti  conse- 
quenter  declarat. 

Non  enim  omnes,  qui  ex  Israel  sunt, 
ii  sunt  Israelitae.  Graece:  Non  enim 
omnes,  qui  ex  Isracl,  hi  Israel.  Supplen- 
dum  autem  verbum  sunt,  tam  in  fine  quam 
in  medio.  Et  sensus  est :  Nod  enim  om- 

nes,  qui  ex  Israel  Patriarclia  secundum 
carnem  orti  sunt ,  ii  sunt  Israel  sive  Israe- 
litae ,  de  quibus  scriptura  loquitur  in  illis 
promissionibus ,  quae  pertinent  ad  novum 
testamentum.  Hoc  est :  promissiones  Israe- 
li  factae  non  spectant  ad  omnes  carnaliter 
ex  Israele  progenitos. 

7.  Neque ,  qui  semen  sunt  Abrahae, 
omnes  filii.  In  Graeco  et  Syriaco  non  qui, 
sed  quia  legitur,  adstipulantibus  etiam 
vetustis  commentatoribus  Latinis,  Amb., 
Primasio  et  Sedulio,  deinde  Hervaeo,  de- 
nique  mss.  codicibus  permultis ;  ut  facile 
mihi  persuadeam ,  ita  fuisse  scriptum  ab 
interprete. 

Sensus :  Nec  ideo,  quia  secundum  car- 
nem  uati  sunt  ex  Abrabam,  censendi  sunt 
omnes  ejus  filii  secundum  mentem  scrip- 
turae ,  loquentis  de  filiis  Abraham ,  ubi  de 
promissionibus  agitur.  Hac  enim  ratione 
etiam  Ismael  et  Esau  cum  universa  sua 
posteritate,  censerentur  inter  filios  Abra- 
hae  et  promissionum  deberent  esse  parti- 
cipes.  Quod  utique  tu ,  Judaee,  non  ad- 
miseris.  Quidam  ilhxd,  omnes  filii ,  sup- 
plent,  non  Abrahae,  sed  Dei,  eo  quod  mox 
sequatur:  non  qui  filii  carnis,  hi  filii 
Dei.  Verum  id  non  arguit  sensom ,  sed 
sensus  consequentiam.  Nam  Apostolo 
omnes  filii  Abrahae  etiam  filii  Dei  sunt. 

Sed  in  Isaac  vocabitur  tibi  semen. 
Subaudi :  dictum  est  ad  Abraham ,  scih- 
cet  Gen.  21.  Quidam  in  Isaac  exponunt, 
per  Isaac,  ut  significetur  semen  exlsaac 
propagandum.  Alii  ipsum  Isaac  intelli- 
gunt  vocari  seraen,  sermone  transitivo , 
sedres  eodem  redit.  Nam  sensus  est:  So- 
lum  genus  Isaac,  fiUi  tui  (a  quo  genere 
ipse  Isaac  non  excluditur),  erit  et  vocabi- 
tur  semen  tuum,  in  quo  complebo  promis- 
siones  tibi  pro  semine  tuo  factas.  Hoc  au- 
tem  exponit  secundum  allegoriam  verbis 
sequentibus : 

8.  Id  est,  non  qui  filii  carnis,  hi  filii 
Dei,  sed  qui  filii  sunt  promissionis,  ae- 
stimantur  in  semine.  Graece,  sig  Q%i^\ia, 
in  semen,  quemadmodum  et  Ambr.  legit. 
Sensus  est:  Illa  Dei  promissio  ad  Abra- 
ham  facta,  qua  sic  discrevit  inter  ejus 
filios,  ut,  Ismaele  posthabito  atque  rejecto, 


solam  posteritatem  Isaac  vellet  vocari  se- 
men  ejus ,  dicendo :  In  Isaac  vocabitur 
tibi  semen,  allegorice  nobis  significat,  non 
habendos  esse  filios  Dei ,  nec  reputandos 
pro  vero  semine  Abrahae  eos  omnes  aut 
solos,  qui  secundum  carnem  ex  Abraham 
orti  sunt,  sed  qui  filii  sunt  promissionis, 
id  est ,  qui  regenerati  sunt  secundum  spi- 
ritum  per  gratiam  fidei ,  idque  juxta  pro- 
missionem  divinam  Abrahae  factam,  qua 
dictum  est :  Benedicentur  in  semine  tuo 
omnes  gentes,  Gen.  22.,  sive  illi  carnali- 
ter  ex  Abraham  fuerint  progeniti ,  sive 
non.  Fundatur  haec  allegoria  in  eo,  quod 
idem  Apostolus  dicit  ad  Gal.  4. ,  Ismael 
secundum  carnem  natus  fuit ,  Isaac  se- 
cundum  spiritum,  id  est,  ille  sola  virtute 
naturali,  iste  vero  non  sine  praevio  mira- 
culo ,  naturae  facultatem  excedente  ,  ex 
matre  sterili  divinitus  foecundata,  videli- 
cet  juxta  promissionem,  de  qua  sequitur : 

9.  Promissionis  enim  verbum  hoc  est. 
Dictum  ac  secundo  repetitum  ad  Abra- 
ham,  Genes.  18. 

Secundum  hoc  tempus  veniam ;  et  erit 
Sarae  filius.  Verba  sunt  angeli  in  perso- 
na  Dei  loquentis  ad  Abraham ,  sumpta 
vero  ex  versione  LXX.  interpretum.  He- 
braea  paulo  obscuriora  sunt ,  eundem  ta- 
men  sensum  volunt,  istum  videlicet:  Hoc 
eodem  tempore,  post  annum  revolutum, 
quando  reversus  veniam  ad  te,  Sara  con- 
jux  tua,  quamquam  sterilis  et  vetula,  fili- 
um  habebit. 

10.  Nonsolum  autem  illa;  sed  et  Re- 
becca  ex  uno  concubitu  habens,  Isaac 
patris  nostri.  Graece  ad  verbum:  Non 
solum  autem ,  sed  et  Rebecca  ex  uno 
concubitum  habens  Isaac  patris  nostri, 
seu  potius,  Isaac  patre  nostro.  Ad  quem 
modum  vertisse  nostrum  interpretem  satis 
est  verisimile.  Nam  quod  ad  priorem  par- 
tem  attinet,  solet  eam  sicut  in  Graeeo  est 
reddere,  nullo  addito  :  Non  solum  autem, 
ut  supra  cap.  5.  semel  et  iterum,  ac  rur- 
sum  2  Cor.  8.  Sic  et  mss.  quaedam  ha- 
bent  hoc  loco ,  et  veteres  concordantiae. 
Quamquam  et  hic  potuit  addidisse  de  suo 
pronomeu  illa,  sicut  fecit  in  capite  pro- 
xime  praecedeuti:  Nonsolumautemilla, 

sed  et  nos  ipsi ,  etc.  Nec  praetermitten- 
dum,  quod  in  quibusdam  mss.  pro  illa  le- 
gitur  illi  f  dativo  casu ,  videlicet  Sarae. 
Hoc  enim  praecessit. 

Jam  quod  ad  reliqua  spectat,  non  pauci 
codices^  suffragantibus  iterum  concordan- 
tiis,  pro  genitivis  ablativos  habent,  patre 
nostro.  Caeterum  proclive  fuit  librariis , 
ut  concuhitum  mutarent  in  concubitu 
propter  casum  praecedentem  ex  uno.  Cer- 
te  ex  Graeco  propter  diversitatem  casus 
simul  et  generis  omnino  verti  non  potest, 
ex  uno  concubitu  habens.  Sic  enim  legi- 
tur:  H  ^vog  xottigv  Exouaa^  quod  pro- 
prievertas,  exuno  cubile  sive  torum  ha- 
bens.  Est  enim  eadem  dictio ,  quae  infra 
cap.  13.:  non  in  cubilihus,  et  Heb.  1.3.: 
torus  immaculatus.  Sed  hic  per  tropum 
accipitur  pro  concubitu,  vel  conceptu. 

Est  autem  tota  oratio  imperfecta,  quia 
verbo  caret,  ideoque  supplenda.  Quidam 
supplent  et  exponunt  hoc  modo  :  Non  so- 
lum  autem  in  duobus  filiis  Abrahae,  quo- 
rum  alter  ex  promissione  natus  est ,  alter 
secundum  carnem,  exhibita  nobis  est  figu- 
ra  eorum,  qui  futuri  essent  filii  Dei,  et  qui 
ab  ea  diguitate  extranei ;  verum  etiam  Re- 
becca,  ex  uno  Isaac  patre  nostro  concep- 
tis  duobus  filiis,  eju.sdem  rei  tjpum  ac  si- 
gnificationem  mysticam  nobis  exhibuit. 

Alii  suppleri  putant  textui  congruen- 
tius  ad  hunc  modum  :  Non  solum  Abra- 
hae  dictum  est,  quod  pertineat  ad  mjste- 
rium  electionis  ac  reprobationis  divinae, 
videlicet  illud:  In  Isaac  vocahitur  tibi 
semen,  id  est,  in  filio  promissionis ;  verum 
etiam  Rebecca  duos  filios  ex  Isaac,  patre 
nostro,  conceptos  adhuc  utero  gestans, 
accepit  divinum  responsum,  quoidemmy- 
sterium  significaretur;  nam,  ut  sequitur, 
dictum  est  ei:  Quia  major  servietmino- 
ri.  Indicant  hoc  modo  supplendam  Pauli 
sententiam  Irenaeus  lib.  4.  c.  38. ,  et  Au- 
gust.  in  epist.  105.  ad  Sixtum. 

Porro  non  meminit  hic  promissionis 
Apostolus,  sicut  in  exemplo  superiori ;  nam 
Rebeccae  filios  promissio  non  discernebat, 
utpote  ex  eodem  patre,  qui  filius  fuerat 
promissionis,  ac  matre  sterili  genitos  ,  eo- 
demque  partu  effusos;   ut,   si  promissio 


praecessisset  eorum  conceptum  (quae  nul- 
la  legitur  in  Genesi),  fuisset  utrique  com- 
munis.  Sed  urget  indiscretam  aequahta- 
tem  duorum  quoad  originem ,  quorum  ta- 
men  alter  dilectus  sit  a  Deo ,  alter  odio 
habitus  ,  ut  hac  ratione  commendet  gra- 
tiam  electionis  ac  praedestinationis  divi- 
nae.  Quod  enim  ad  prius  exemplum  atti- 
net,  excipere  potuissent  Judaei ,  merito 
rejectum  fuisse  Ismaelem ,  quod  ex  ancil- 
la  natus  esset.  Tale  quid  autem  de  Esau 
dicere  non  poteraut ,  ut  qui  totam  origi- 
nem,  i;t  dixi,  cum  fratre  suo  Jacob  habu- 
erit  communem ,  nisi  quod  ipse  prior  na- 
tus  fuerit ;  ut  hac  ratione  praeferendus  f  ra- 
tri  potius  videretur.  Historia  est.  Gen.  25. 
11.  Cum  enim  nondum  nati  fuissent, 
aut  aliquid  boni  egissent,  aut  mali. 
Quod  hujus  loco  legitur  apud  Augustinum 
in  expositione  propositionum :  Nondum 
enim  nascentium,  neque  agentium  ali- 
quid  honi  aut  mali ,  interpretis  inscitia 
est ,  quo  tunc  usus  fuit  Augustinus.  De- 
buit  enim  genitivos ,  qui  in  Graeco  sunt 
aoristi  absolute  positi,  reddere,  quomodo 
noster  vertit.  Nou  dissimilis  lapsus  cap. 
2. :  cogitationum  accusantium,  autetiam 
defendentium.  Quae  vero  ibidem  propo- 
sit.  60.  et  duabns  seq.  ab  Augustino  di- 
cuntur  de  electione  hominum  ,  non  quidem 
ex  operibus,  sed  tamen  ex  fide  praevisa, 
tanquam  fides  ipsa  sub  electionis  benefi- 
cio  non  comprehendatur,  —  quoniam  ab  au- 
tore  non  solum  in  retract.  Hb.  1.  cap.  23., 
verum  multis  etiam  aliis  in  locis  correc- 
tum  est ,  ostendente ,  ipsam  etiam  fidem 
esse  donum  Dei,  —  non  est,  quod  talia  nos 
hic  remorentur  ;  praesertim  cum  facile  sit, 
ea  ex  hoc  ipso  loco  refellere.  Dicens  enim 
Apostolus  de  pueris  :  Cum  enim  nondum 
nati  fuissent,  aut  aliquid  boni  egissent, 
et  caetera,  mauifeste  etiam  fidem  ab  eis 
excludit.  Non  magis  enim  credere  pote- 
rant  pueri  nondum  nati,  quam  aliud  quid- 
quam  boni  facere.  Et  rursum  cum  ait : 
Non  ex  operibus ,  sed  ex  vocante,  non 
opera  distinguit  a  fide ,  sed  ea  vocationi 
opponit,  ei  nimirum,  quae  est  secundum 
propositum.  Alioqui  dicendum  erat :  non 
ex  operibus,  sed  ex  fide. 

Porro  sensus  hujus  partis  est:  Cum 
nondum  essent  in  lucem  editi,  licet  jam 
in  utero  concepti,  nec  proinde  quidquam 
boni  malive  egissent,  adeoque  nec  per 
aetatem  agere  potuissent,  cujus  boni  vel 
mali  merito  alter  eligeretur,  ut  fieret  do- 
minus  fratris  sui,  alter  reprobaretur,  ut 
fratri  sei-viret.  Nam  quod  colluctati  fuisse 
leguntur  in  utero  materno,  quia  sine  ra- 
tionis  usu  erat  illa  seu  lucta  seu  pugna, 
nec  in  bonum  nec  in  malum  imputari 
poterat. 

Destruit  hic  locus  Origenis  dogma,  quo 
docuit,  animas  iu  coelo  quondam  peccasse; 
eaque  causa  pro  modo  meritorum,  partim 
globis  coelestibus  alligatas,  partim  in  haec 
terrena  corpora  velut  ergastula  relegatas 
esse. 

(Ut  secundum  electionem  propositum 
Dei  maneret.)  Ex  Graeco  clarius:  JJt, 
quod  est  secundum  electionem  Dei  pro- 
positum,  maneret.  Itaque  genitivus  Dei, 
inter,  electionem  et  propositum  colloca- 
tus,  ad  utrumlibet  referri  potest,  tametsi 
sensu  non  variato.  Noster  interpres  ad 
propositum  retulit,  quod  arbitror  conve- 
nientius. 

Exponitur  autem  haec  pars  bifariam. 
Uno  modo:  Ut  propositum,  quo  secun- 
dum  electionem  gratuitam,  et  non  ex  me- 
ritis,  Deus  constituerat  Jacob  honorare, 
subjiciendo  fratrem  ipsius  servituti,  ma- 
neret,  hoc  est,  firmum  ac  stabile  esset. 
Altero  modo:  Ut  mystice  significaretur, 
Dei  propositum,  quo  aliquos  praedestina- 
vit  ad  vitam  aeternam  ex  sola  et  gratuita 
ipsius  electione,  absque  ullo  meritorum 
respectu,  firmum  esse  atque  immobile. 

Hic  posterior  sensus  probabilior  est, 
propterea  quod  Apostolo  propositum  Dei 
passim  significet  voluntatem  Dei  prae- 
destinantis  homines  ad  vitam  aeternam. 
Et  juxta  hunc  sensum  ista  parenthesi 
figuram  applicat  Apostolus  ad  rem  figu- 
ratam.  Porro  mirum  est,  etiam  hoc  loco 
Theodoritum  (quod  capite  superiore  fecit) 
referre  propositum  ad  homines.  Sic  enim 
scribit:  Cum  adhuc  utero  gererentur, 
eorum  differentiam  praedixit.  Praedixit 
autem,  cum  eorum  propositum  praesci- 


visset.  Noti  est  enim  injusta  electio,  sed 
quaehominum proposito  convenit.  Haec 
ille;  plane  contra  mentem  et  institutum 
Apostoli. 

Sed  nec  illi  recte,  qui  propositum  ad 
Deum  referentes,  praescientiam  interpre- 
tantur,  ut  alii  ex  Graecis  intellexisse  vi- 
dentur.  Nusquam  enim  propositum  prae- 
scientiam  significat,  et,  hoc  si  vellet  Apo- 
stolus,  non  diceret  propositum  Dei  secun- 
dum  electlonem,  sed  electionem  secundum 
ejus  propositum ,  id  est ,  praescientiam. 
Orationem  huc  usque  suspensam  absol- 
vit,  quod  sequitur: 

12.  Non  ex  operibus,  sed  ex  vocante 
dictum  est  ei : 

13.  Quia  major  serviet  minori.  Ora- 
culum  integrum  sic  habet:  Duae  gentes 
sunt  in  utero  tuo ,  et  duo  populi  ex 
ventre  tuo  dividentur ;  populusque  po- 
pulum  superabit,  et  major  serviet  mi- 
nori.  Ubi  de  populis  apparet  dictum  esse, 
major  serviet  minori.  Quod  tamen  Apo- 
stolus  recte  de  fratribus  dictum  assumit, 
quatenus  iu  illis,  ut  oraculum  significat, 
erant  duo  populi. 

Sensus:  Non  propter  ulla  bona  opera 
Jacob,  aut  mala  opera  Esau,  quae  ut  jam 
dictum  est,  nuUa  adhuc  erant,  sed  ex  solo 
arbitrio  Dei  vocantis  et  eligentis  Jacob 
prae  Esau,  dictum  est  Rebeccae,  Domi- 
num  consulenti ,  quod  major  serviturus 
esset  minori,  et  consequenter  minor,  id 
est  Jacob,  dominium  habiturus  in  majo- 
rem  Esau.  Quod  quidem  completum  est 
non  in  ipsorum  personis,  sed,  ut  oraculi 
verba  declarant,  in  populis,  qui  ex  illis 
orti  sunt.  Completum,  inquam,  tempore 
Davidis,  qui  Idumaeos,  id  est,  populum 
ex  Esau  genitum,  sibi  ac  populo  Israeli- 
tico  fecit  tributarios,  2  Reg.  8.  Spiritua- 
liter  autem  impletur  in  electis  ac  reprobis, 
quia  quidquid  a  reprobis  aut  circa  repro- 
bos  agitur,  id  totum  servit  ac  proficit  sa- 
luti  et  felicitati  electorum.  Omnia  enim 
propter  electos,  2  Timoth.  2.  Qua  de  re 
locus  est  insiguis  apud  Augustinum  in 
epist.  157.  ad  Optatum  Episcopum  scripta. 

Sed  adversus  Apostoli  probationem  ob- 
jiciet  aliquis :  Recte  quidem  eum  osteu' 

dere,  quod  non  ex  operibus  seu  meritis 
praecedeatibus  dictum  sit:  Quia  major 
serviet  minori,  eo  quod,  nondum  nati, 
nihil  boni  aut  mali  agere  potuerint ;  non 
tamen  absolute,  quod  non  ex  operibus. 
Potuit  enim  id  dictum  esse  propter  opera 
futura,  et  a  Deo  praevisa.  Laborat  in  hac 
objectione  solvenda  Toletus,  difficultatem 
agnoscens,  nec  omnino  satisfacit.  Equi- 
dem  puto,  responderi  posse,  Paulum  non 
intendere  hanc  consequentiam :  Dictum 
est,  cum  nondum  nati  essent,  ergo  non 
ex  operihus,  sed  ex  vocante  dictum  est 
etc,  sed  tantum  illud  adferre  pro  signo 
istius,  ut  non  tam  sit  argumentatio,  quam 
divinae  mentis  interpretatio  ;  quasi  dice- 
ret:  Idcirco  Deus  hujusmodi  responsum 
dare  voluit  matri,  quum  pueri  nondum 
nati  essent,  ut  per  hoc  significaret,  elec- 
tionem  alterius  prae  altero  non  esse  ex 
operibus,  sed  ex  vocante. 

Quamquam  sciendum,  verba  Apostoli 
posse  etiam  aliter  distingui,  ut  illud :  non 
ex  operibus,  sed  ex  vocante,  pertineat 
ad  praecedentem  parenthesim,  velut  ex- 
plicatio  particulae  secundum  electionem, 
hoc  nimirum  sensu :  Ut  propositum  Dei, 
quod  est  secundum  ipsius  electionem,  id 
est,  non  ex  meritis,  sed  ex  vocante,  firmum 
maneret;  deinde  sequatur:  Dictum  est 
ei,  etc.  Quae  distinctio,  quod  et  objec- 
tionem  allatam  dissipet,  et  majorem  lu- 
cem  adferat  toti  sententiae,  mihi  non  im- 
probatur. 

Caeterum  mentio  fit  in  oraculo  majoris 
et  minoris  fratris,  ut,  dum  minor  majori 
praefertur,  amplius  per  hoc  commendetur 
gratia  divinae  electionis,  quum  alioqui 
majori  natu  potius  videretur  attribuendus 
fuisse  principatus  et  dominium  in  alterum. 

Atque  ita  sane  frequenter  sese  res  ha- 
bet  in  electione  ac  reprobatione  divina, 
ut  qui  donis  naturalibus  et  humano  studio 
caeteris  antecellunt,  velut  olim  Phllosophi 
gentiles,  a  Deo  reprobati  sint,  assumptis 
iis,  quibus  natura  et  humana  exercitatio 
minus  contulit.  Quod  et  Apostolus  docet 
1  Cor.  1.,  illis  praesertim  verbis:  Videte 
vocationem  vestram,  fratres,  quia  non 
mvlti  sapientes  secundum  carnem,  non 


multi  potentes,  non  multi  nohiles;  sed, 
quae  stulta  sunt  mundi,  elegit  Deus,  ut 
confundat  sapientes,  etc.  Sapienter  eam 
rem  in  commendando  gratiae  Dei  bene- 
ficio  attenderunt  Patres,  ut  Augustinus 
lib.  1.  de  peccat.  mer.  et  remiss.  cap.  22., 
et  in  fine  lib.  1.  ad  Simpl.,  et  Prosper  lib. 
1.  de  vocat.  gent.  cap.  17.  et  in  carmine 
de  ingratis  cap.  17.  et  18. 

Sicut  scriptum  est:  Jacob  dilexi, 
Esau  autem  odio  habui.  Sensus  est: 
Deum  eo  responso,  quo  dixit :  major  ser- 
viet  minori,  significasse  id,  quod  multo 
post  ex  ejus  persona  scriptum  est  a  Pro- 
pheta  Malachia  capite  primo:  Nonne, 
inquit,  frater  erat  Esau  Jacoh ;  et  di~ 
lexi  Jacoh ,  Esau  autem  odio  habui? 
quasi  dicat,  etsi  fratres  essent  germani 
ac  gemini,  eoque  nomine  pares,  nisi  quod 
Esau  ratioue  primogeniturae  praeponen- 
dus  videretur,  ego  tamen  Jacoh  dilexi, 
id  est,  volui  ei  in  sua  posterilate  benefa- 
cere ;  Esau  autem  odio  habui,  id  est,  post- 
habui  ac  rejeci,  nolens  singularia  in 
ejus  posteritatem  beneficia  conferre.  Hic 
sensus  est  literalis  verborum  Prophetae. 
Quod  liquet  ex  verbis  ibidem  sequentibus, 
quibus  prosequitur  de  Esau:  Et  posui 
montes  ejus  in  solitudinem,  et  haere- 
ditatem  ejus  in  dracones  deserti,  etc. 

Jam  hinc  colligendum  relinquit  Apos- 
tolus,  argumento  a  figura  ad  rem  in  figura 
ac  mysterio  significatam,  neque  electio- 
nem  hominum  ad  aeternam  salutem,  ne- 
qae  reprobationem  esse  ex  ullis  operum 
meritis;  sed  Deum,  ex  solo  suae  volun- 
tatis  arbitrio ,  alios  eligere  ad  salutem, 
alios  autem  reprobare ;  non  quod  Deus 
aliquos  damnare  velit  immerito,  sed  quia, 
sicut  totus  effectus  praedestinationis  non 
cadit  sub  merito,  ita  nec  totus  effectus 
reprobationis.  Quod  enim  Deus  aliquos 
permittit  cadere  in  peccatum,  cujus  me- 
rito  postea  damnationem  incurrant  (quae 
quidem  permissio  primus  est  reprobatio- 
nis  effectus),  non  potest  esse  ex  eorum 
merito  ;  quandoquidem  primi  peccati  per- 
missionem  nullum  antecedit  peccatum,  quo 
illam  mereri  possent. 

Ac  sane  de  electione  seu  praedestina- 

tione,  quod  non  sit  ex  meritis,  clarum  est 
ex  Apostoli  Pauli  doctrina,  variis  in  lo- 
cis;  praecipue  vero  ex  iis,  quae  disserit 
hoc  capite,  sicut  ex  sequentibus  amplius 
patebit. 

De  reprobatione  vero  non  perinde  om- 
nes  consentiunt.  Quidam  enim  dicunt, 
Apostolum  in  praesenti  doctrina  suppo- 
nere  massam  humani  generis  infectam 
peccato  originali,  quam  cum  totam  Deus 
ob  illius  peccati  meritum  reprobare  po- 
tuisset,  ad  solam  referunt  Dei  vohmta- 
tem,  quod  ex  ea  aUos  prae  aHis  gratuita 
sua  bonitate  separandos,  atque  ad  salu- 
tem  perducendos  elegerit,  ut  proinde  elec- 
tio  quidem  istorum  non  sit  ex  merito,  cae- 
terorum  autem  reprobatio  sit  ex  merito 
peccati,  quo  tota  massa  ponitur  infecta. 
Nec  alio  sensu  fatentur  aliquos  reprobari 
sine  meritis,  quam  quia  nulla  ratio  est  ex 
parte  hominum,  cur  alii  prae  aliis  repro- 
bentur,  atque  in  massa  [perditionis  relin- 
quantur,  eo  quod  peccatum  sit  omnibus 
commune.  Pro  qua  doctrina  adducunt 
autoritatem  B.  Augustini,  libro  1.  ad  Simpl. 
quaest.  2.,  enchiridii  98.  epist.  105.,  at- 
que  alibi  docentis,  reprobationem  Dei 
propterea  non  esse  injustam,  quia  nemi- 
nem  reprobat,  nisi  ex  merito  peccati. 

Verum  si  diligenter  expendantur  ea, 
quae  de  electione  et  reprobatione  ti'adit 
Apostolus  hoc  cap.,  prorsus  apparebit  ex 
ejus  sententia,  tam  reprobationem,  quam 
electionem  absolute  non  ex  ullis  esse 
praevisis  meritis.  Primum  enim  in  eo, 
quod  dicit:  cum  nihil  egissent  aut  boni, 
aut  mali,  tam  excludit  actionem  malam 
Esau  odio  habiti,  quam  actionem  bonam 
Jacob  dilecti;  et  consequenter  excluden- 
dum  relinquit  tam  malum  meritum  repro- 
bationis,  quam  bonum  meritum  electionis. 
Nam  alioqui  tantummodo  dicendum  erat: 
cum  nihil  egissent  honi,  si  nempe  solius 
vel  dilectionis  Jacob,  vel  electionis  no- 
strae  meritum  excludere  voluisset.  Unde 
etiam  liquet,  Apostolum  non  supponere 
in  hac  sua  disputatione  massam  corrup- 
tam  peccato.  Haec  enim  suppositio  pugnat 
cum  verbis  Apostoli  jara  dictis. 

Sed  nec  eam  admittunt,  aut  reproba- 


tionem  ex  meritis  intelligi  sinunt,  quae 
deinceps  sequuntur.  Nam  quaestioni,  quam 
statim  sibi  movet:  Numquid  iniquitas 
apud  Deum?  non  respondet,  ideo  non 
esse  iniquitatem,  quia  tota  massa  peccato 
vitiata  est,  et  omnes  digni  damnatione,  — 
ut  gratiae  sit,  inde  quosdam  eripere  sal- 
vaudos,  justitiae,  caeteros  omnes  in  ea  re- 
linquere  damnandos.  —  Sed  ita  respondet, 
ut  tam  horum  reprobationem,  quam  illo- 
rum  electiouem  referat  in  solam  Dei  vo- 
luntatem,  eo  tandem  dicto  curiosum  in- 
terrogatorem  compescens :  O  homo,  tu 
quis  es ,  qui  respondeas  Deo? 

Jam  illud  maxime,  quod  pro  compa- 
ratione  adfert  de  figulo,  ex  eadem  massa 
luti  faciente  aUud  quidem  vas  in  honorem, 
aliud  vero  in  contumeliam,  massae  cor- 
ruptae  hjpothesim  excludit.  Hic  enim 
profecto  nihil  in  massa  supponitur,  nisi 
quod  sit  indifi^"erens  etformabilis  ad  utrum- 
que,  qualem  utique  esse  oportet,  ut  vo- 
luntati  et  usui  serviat  hominis  figuli.  Ve- 
rum  haec  res  tota  plenius  in  sequentibus 
explicabitur. 

In  hanc  porro  sententiam  acceperunt 
et  interpretati  sunt  praesentem  ApostoU 
de  electione  et  reprobatione  doctrinam 
Petrus  Lombardus  Ub.  1.  sent.  dist.  41. 
§.  a.  et  d.,  nec  non  in  comm.  hujus  loci ; 
Hugo  Victorinus  iu  hanc  epist.  quaest. 
233.  et  335. ;  S.  Tliomas  in  comment.  lect. 
3.  et  4.,  atque  aUbi;  Cajetanus  tam  in 
comm.  hujus  loci,  quam  primae  partis  S. 
Thomae  quaest.  23. ;  Liranus  in  hunc 
locum;  F.  Titelmannus  in  argum.  hujus 
ad  Rom.  epist. ;  Pererius  quoque  in  disp. 
12.  hujus  cap.  Denique  scholastici  doc- 
tores,  in  Magistrum  scribentes,  adeo  multi, 
ut  fateatur  Thomas  Ai-geutinensis,  quam- 
vis  diversae  opinionis  assertor,  hanc  sen- 
tentiam  esse  communem,  sicut  eam,  quae 
praedestinationem  ex  meritis  negat. 

Sed  et  Dominicus  Sotus  in  retractatio- 
nibus,  qiias  subjunxit  operi  suo  in  4.  sent., 
in  hanc  sententiam  ut  probabiUorem  in- 
cUnatur,  retractans ,  quod  in  hujus  loci 
commentario  secus  scripserat.  Porro  Cor. 
Jansenius  tractaus  iUa  verba  Ecclesiastici 
41.:  Si  nati  fueritis,  in  maledictione 

nascemini ,  sententiam  hanc  habuit  ita 
certam,  ut  errorem  vocet  eorum ,  qui 
propter  praevisa  impiorum  mala  me- 
rita  asseruerunt  quosdam  U  Deo  repro- 
bari.  Caeteros  hujus  sententiae  suffraga- 
tores,  ne  sim  prolixior,  omitto  recensere, 
quorum  complures  citavimus  ad  dist.  41. 
lib.  1.  sent. ,  ubi  quaestionem  hanc  de 
merito  reprobationis  satis  operose,  Deo 
juvante,  tractavimus.  Inde  et  caetera  ad 
hujus  doctrinae  explicationem  pertinen- 
tia  petat,  qui  volet;  atque  illud  iuter  aha, 
quomodo  sententia  S.  Augustini  re  ipsa 
ab  hac  doctrina  non  discrepet,  ut  qui  re- 
probationem  non  accipiat  eodem  prorsus 
modo,  quo  S.  Thomas  et  alii  Theologi 
jam  allegati,  qui  tamen  alioqui  suam  doc- 
trinam  ex  Augustini  scriptis,  post  scriptu- 
ram  sacram,  potissimum  stabiliunt. 

Dicet  aliquis,  reprobationem  a  Paulo 
vocari  odium  Dei ;  injustum  autem  videri, 
si  Deus  aliquem  odio  habeat,  nullis  exsi- 
stentibus  aut  praevisis  ejus  meritis.  Ee- 
sponsio :  Paulus  ipsam  hominum  repro- 
bationem  non  vocat  odium  Dei,  sed  docet, 
eam  significatam  per  odium  Dei,  de  quo 
scriptum  est:  Esau  odio  hahui.  Ex  quo 
sequitur  quidem,  reprobationem  divinam 
non  male  vocari  odium  Dei,  sicut  eam 
Augustinus,  Thomas,  et  alii  interdum  vo- 
cant ;  sed  hoc  nomen,  ex  mente  Apostoli 
jam  declarata,  debet  expoui  sensu  negato, 
non  affirmato.  Nam  in  quantum  Deus 
quibusdam  non  vult  hoc  bonum,  quod 
est  vita  aeterna,  dicitur  eos  odio  habere, 
ait  Thomas  1.  parte  quaest.  23.  art.  3.  ad 
1.  Quod  tamen  non  ita  accipiendum,  ac 
si  odium  tantum  significet  negationem 
alicujus  actus  in  Deo ;  sed  sic  intelUge, 
Deum  positive  noUe  eis  dare  bonum  me- 
moratum,  hoc  est,  velle  non  dare,  ut  ne- 
gatio  sit  objecti,  non  actus. 

Alii  dicunt,  reprobationem  recte  vocari 
odium  Dei  etiam  affirmato  sensu;  non 
propter  primum  effectum,  sed  propter  po- 
steriores,  maxime  postremum,  qui  est 
aeterna  damnatio.  Sed  ea  significatio  odii 
non  convenit  huic  loco.  Sic  enim  odium 
esset  ex  operibus,  quod  de  odio,  quo  Deus 
odisse  dicitur  Esau  (in  quo  fuit  typus  re- 


proborum),  negat  hac  disputatione  Apo- 
stolus.  Maneat  igitur  ea  significatio  odii, 
quam  diximus.  Siquidem  et  aUbi  in  scrip- 
turis  odisse  accipitur  pro  eo ,  quod  est 
posthabere,  negUgere,  non  curare,  prae 
aUo  contemnere,  ut  Judic.  14.:  Odisti 
me ,  et  non  diligis.  Luc.  14.:  Si  quis 
venit  ad  me,  et  non  odit  patrem  suum 
et  matrem ,  adhuc  autem  et  animam 
suam,  non  potest  meus  esse  discipulus. 
Joan.  12.:  Qui  odit  animam  suam  in 
hoc  mundo,  in  vitam  aeternam  custo- 
dit  eam.  Et  apud  hunc  Apostolum  Ephes. 
5.:  Nemo  carnem  suam  odio  habuit, 
sed  nutrit  et  fovet  eam.  Eandem  odii 
acceptionem  esse  puto  in  iUis  verbis  Mat- 
thaei  6. :  Aut  enim  unum  odio  habebit, 
et  alterum  diliget. 

AUus  quidam  objicit,  meritum  odii  seu 
reprobationis  divinae  memoratis  Prophe- 
tae  vel  ApostoU  verbis  ab  Esau  nequa- 
quam  removeri,  cum  idem  Apostolus,  scri- 
bens  ad  Hebraeos  12.,  reprobationem 
Esau  diserte  in  mala  ejus  opera  referat: 
Ne  quis,  inquit,  profanus  ut  Esau,  qui 
propter  unam  escam  vendidit  primitiva. 
Scitote  enim,  quoniamet  postea,  cupiens 
haereditare  henedictionem ,  reprobatus 
est.  Sed  faciUs  est  responsio,  reprobatum 
dici  eo  loco,  id  est,  rejectum  et  neglectum 
a  parte  Isaac,  cum  ab  eo  benedictionem 
instantissime  flagitaret.  Hoc  enim  ei  ac- 
cidit  in  poenam  praecedentis  peccati,  quia 
sciUcet  tam  profanus  fuisset,  ut  pulmenti 
pretio  venderet  sua  primogenita.  Hic  vero 
negat  eum  Apostohis  ex  operibus  odio 
habitum,  id  est,  reprobatum  a  Deo,  quia, 
ut  permitteretur  iucidere  in  peccata,  qui- 
bus  tandem  mereretur  a  paterna  benedic- 
tione  excludi,  nuUum  erat  ejus  meritum, 
haud  magis,  quam  fratris  ejus  Jacob  me- 
ritum  fuit  uUum,  ut  simile  quid  pateretur. 
Et  ita  sane  in  eo,  quod  per  typum  signi- 
ficatur,  res  se  habet.  Damnationem  me- 
rentur  reprobi  peccatis  praecedentibus ; 
qui  tamen,  secundum  Apostohim,  repro- 
bati  sunt  non  ex  operibus,  quia,  quod  per- 
mittantur  cadere  in  peccata,  pro  quibus 
damnantur,  non  est  ex  merito. 

Notandum  obiter,  impertinens  esse  huic 

loco ,  an  Esau  sit  reprobatus  ea  reproba- 
tione  ,  de  qua  disserit  Apostolus  ;  atque 
adeo  non  videri  improbabile,  quod  post 
depositum  fraternum  odium,  de  quo  Gen, 
33.,  in  vera  religione  a  parentibus  accepta 
defunctus,  salutem  adeptus  sit.  Quod  enim 
hic  dicitur  Esau  odio  habitus  a  Deo,  id, 
ex  mente  Prophetae ,  de  odio  seu  rejec- 
tione  quoad  praerogativam  temporalis  ac 
terreuae  felicitatis  esse  iutelligendum  ,  et 
non  tam  in  ipsius  Esau  persona,  quam  in 
ejusposteritate  completum  fuisse,  jamsu- 
perius  ostendimus. 

Non  hic  omittam  paucis  adjicere,  quem- 
admodum  sententia  B.  Augustini ,  discre- 
tionem  electorum  et  reproborum  ad  solum 
Dei  beueplacitum  referentis ,  ut  primum 
per  Ecclesias  fuit  divulgata,  multos  etiam 
catholicos  offenderit  ac  turbarit,  et  a  qui- 
busdam  etiam  oppugnata  fuerit ;  non  so- 
lum  ut  dura  et  inhumana ,  verum  etiam 
ut  pietati  inimica,  quod  per  eam  cura  et 
studium ,  vel  a  peccatis  resurgendi ,  vel 
in  bono  proficiendi ,  videretur  fidelibus 
ademptum.  Qua  de  re  exstant  epistolae, 
quas  ad  ipsum  Augustinum  dederunt  e 
Gallia  duo  Episcopi ,  Prosper  Regiensis 
et  Hilarius  Arelatensis. 

Sed  et  nostro  saeculo  non  defuerunt, 
quimemoratamAugustinidoctriuamscrip- 
tis  carperent,  nonnulli  palam  etiam  insec- 
tarentur;  quorum  fere  princeps  Ambro- 
sius  Catharinus  in  hujus  loci  conim.  vi- 
ginti  quinque  adversus  eam  argumentis 
puguat.  Verum,  ut  bene  de  Catharino  res- 
pondetB.Pereriusinultimahujuscap.disp., 
ejus  adversus  Augustinum  objectiones  non 
sunt  novae,  nec  recenter  sive  ab  ipso,  sive 
ab  aliis  hujus  temporis  hominibus  iuventae, 
sed  eaedem  cum  illis,  quae,  vivente  etiam 
tum  Augustiuo,  a  Massiliensibus,  aliisque 
Gallis  adversus  ipsum  allatae  fuerunt. 

Quae  tamen  nihil  eum  moveruut,  quo 
minus  sententiam  suam  constanter  tuere- 
tur,  et  perseveranter  teneret  usque  ad 
mortem,  neque  scandala,  si  qua  inde  nas- 
ci  videbantur,  curanda  putaret,  optime 
persuasus,  scandabirum  metu  non  esse  di- 
mittendam  sanae  doctrinae  veritatem.  Sa- 
tis  id  docent  duo  ejus  libri,  de  praedest. 

Gnil.  Eatii  Comni.  Tom.  I. 


sanct.  et  de  dono  persever.  ad  Prosperum 
et  Hilarium  rescripti,  quibus  etiam  omnia 
Massiliensium  argumenta,  quae  in  illorum 
epistolis  continebantur,  refellit. 

Cujus  deinde  causam  post  ejus  obitum 
B.  Prosper  suscepit  ac  defendit,  atque  ad 
caetera,  si  qua  nova  ab  adversariis  argu- 
menta  proferebantur,  cum  applausu  et  ap- 
probatione  sanctorum  Ecclesiae  Pontifi- 
cum,  variis  opusculis  docte  respondit.  Bea- 
tus  quoque  Thomas,  ait  Pererius^  istius- 
modi  objectionibus  et  offensionibus  et 
scandalis  nihil  perturbatus  aut  motus 
est ,  nec  ab  Augustini  sentetitia  deduci 
potuit.  Quin  ipsemet  Apostolas,  qui  tant- 
opere  cavebat,  ne  cui  scandalum  daret, 
hanc  tamen  doctrinam  praedestinationis 
et  reprobationis  hominum,  licet  videret, 
offensioni  et  scandalo  fore  multis  veritatis 
et  divinae  scripturae  ignaris,  afiirmate  et 
aperte  tradere  voluit  iis  sententiis ,  quas 
deinceps  audiemus. 

14.  Quid  ergo  dicemus?  Numquid  ini- 
quitas  apud  Deum  ?  Absit.  Iniquitas, 
Graece  a.^w.a ,  injustitia.  Quaestiouem 
ex  dictis  sibi  facit  Apostolus.  Nam  si  Deus 
sine  praevisis  operum  meritis  alios  elegit, 
alios  reprobat,  injustus  esse  videtur ,  tum 
quia  de  aequalibus  uon  aequaliter  dispo- 
nit,  tum  quia  reprobat  aliqaos  immeritos. 
Atqui  injustitiam  adscribere  Deo,  impium 
est.  Totam  hanc  objectionem  repellit 
Apostolus  testimonio  scripturae  subjuncto, 
ac  directe  quidem  in  electioneDei  probat 
nihil  esse  injustitiae;  caeterum  ex  conse- 
quenti  idem  reliuquit  intelligendum  de  re- 
probatione,  ut  infra  videbimiis. 

15.  Mosi  enim  dicit.  Electionem,  in- 
quit,  plane  gratuitam  et  indebitam  osten- 
dunt  verba  Dei  ad  Mosen  Exod.  33.  Si 
autem  indebita  est  electio,  nulla  igitur  in- 
justitia  est  apud  Deum ,  quod  non  omnes 
eligat ,  quum  iu  gratuitis  atque  indebids 
locum  habere  non  possit  acceptio  perso- 
rari;m,  automnino  iniqua  distributio.  Ver- 
ba  haec  sunt: 

Miserebor,  cujus  misereor ,  et  miseri- 
cordiam  praestabo,  cujus  miserebor , 
Graecaplenius  habent :  Miserebor,  cujus- 
cumque  misereor ,   et  miserabor,  quem- 

cumque  miseror.  Leguntur  haec  totidem 
verbis  apud  LXX.,  a  quibus  ea  Paulus 
accepit.  Nam  in  Hebraeo  omnia  futuri 
temporis  sunt  verba.  Sententiam  vero  Hie- 
ronymus  interpres  ita reddidit :  Miserehor, 
cui  voluero,  et  clemens  ero ,  in  quem 
mihi  placuerit.  Quaeversio  nobis  est  lo- 
co  commentarii.  Significat  enim,  Deum 
misereri,  quibuscumque  voluerit,  eligendo 
eos  ad  salutem  ex  solo  beneplacito  suae 
voluntatis. 

Utroque  autem  membro  prorsus  idem 
significatur,  ne  quis  frustra  laboret  in 
quaerendo  discrimine  inter  verbum  priori 
et  posteriori  loco  positum  in  quacumque 
lingua,  quod  facit  Cajetanus,  priori  loco  in- 
telligens  misericordiam  conferentem  bona 
gratuita,  posteriori  auferentem  mala.  Sed 
hoc  frustra  et  sine  fundamento.  Nec  sibi 
constat,  qnum  in  Exodum  scribens ,  prius 
verbum  exponat  de  interiore  miserationis 
affectu ,  posterius  de  opere  exteriori.  No- 
bis  dicere  sufficiat,  esse  repetitionem  incul- 
cantis  rem  eandem,  pro  majore  ejus  con- 
firmatione.  Quod  in  scripturis  Propbeticis 
est  frequens. 

Notandum  est  autem,  Deum,  haec  ver- 
ba  dicentem  ad  Mosen,  exprimere  voluis- 
se  suam  quandam  insignem  proprietatem, 
quod  nimirum  gratuitus  sit  benefactor, 
qui  nulla  lege  ad  praestanda  beneficia  sit 
adstrictus,  sed  ea  pro  arbitrio  tribuat,  qui- 
bus  voluerit.  Proinde,  qui  in  hac  parte 
exponenda  miscent  praevisionem  operum, 
—  ut  commentator  Ambr.  et  Pelagius,  et  si 
qui  ahi,  facientes  hunc  sensum :  Miserebor 
ejus,  quem  dignum  fore  mea  misericordia 
praevidero ,  utpote  secuturum  meam  vo- 
cationem,  eique  assensurum,  —  ii  Paulum 
non  solum  praeter  ipsius  mentem  et  sco- 
pum,  sed  etiam  contra  sensum  verborum, 
quem  liquido  praeferunt,  interpretantur. 

16.  Igiturnon  volentis,  neque  curren- 
tis,  sed  miserentis  est  Dei.  Velle  signifi- 
cat  actum  internum.  In  vocabulo  cursus 
metaphora  est,  qua  significatur  exterior 
actio  seu  conversatio,  cum  studio  et  sedu- 
litate  conjuncta.  Unde  ait  1  Cor.  9.:  Sic 
curro ,  non  quasi  in  incertum.  Et  Gal. 
3.:  Bene  currebatis. 


Porro  hujus  loci  variae  sunt  expositio- 
nes  apud  veteres.  Una ,  qua  dictum  hoc 
accipitur  ex  persona  adversarii,  velut  rem 
absurdam  inferentis  ex  Apostoli  disputa- 
tione,  tanquam  inde  sequatur,  inanem 
esse  omnem  nostrum  conatum,  si  Deus, 
miseretur,  cujuscumque  voluerit.  Qua  ra- 
tione  etiam  sequentia  usque  ad  illud:  0 
homo,  tu  quis  es ,  qui  respondeas  Deo? 
existimant  aeque  dicta  esse  a  Paulo  ,  non 
in  sua,  sed  contradicentis  persona.  Ita 
Chrysostomus,  et  apud  Oecumenium  Pho- 
tius  in  hujus  loci  commentario ,  ac  rursum 
Chrysost.  hom.  12.  in  epist.  ad  Heb.  Item 
Hieron.  quaest.  10.  ad  Hedibiam.  Memi- 
nit  etiam  Augustin.  lib.  depraedest.  sanct. 
cap.  7.  Verum  post  exortam  haeresim  Pe- 
lagii ,  cui  patrocinari  videbatur  ejusmodi 
interpretatio  (nam  et  ipse  Pelagius  eam 
suis  commentariis  in&eruit),  merito  rejec- 
ta  est  et  improbata ;  praesertim  cum  ne- 
que  contextui  verborum  Apostoli,  nisi  ad- 
modum  violente,  possit  adaptari,  nec  sco- 
po  serviat  Apostolicae  disputationis,  sed 
magis  repugnet. 

Estigitur  alter  commentarius,  quo  acci- 
piuntur  quidem  haec  verba  dicta  ex  per- 
sona  Apostoli ,  sed  cum  exclusione  intel- 
lecta  in  duobus  prioribus  membris,  hoc 
modo  :  Quod  quis  bonum  velit  et  opere- 
tur ,  non  est  volentis  tantum ,  neque  cur- 
rentis  tantum,  scilicet  hominis,  sed  etiam 
Dei  miserentis.  Hunc  quoque  sensum  ad- 
ducit  Chrysost.  locis  memoratis,  ac  post 
eum  Oecum.  Indicat  etiam  Hieron.  lib.  1. 
dial.  adv.  Pelag.  cap.  2.,  et  clare  expres- 
sit  Greg.  Nazian.  oratione  81.  his  verbis: 
Non  volentis,  id  est,  non  solum  volen- 
tis,  nec  currentis  solum,  sed  etiam  mise- 
rentis  Dei.  Similiter  ante  hos  Origenes 
lib.  3.  de  principiis  cap.  1. 

Qui  sensus  etsi  verus  sit,  non  tamen- 
huic  loco  convenit.  Non  enimexphcat  ullo 
modoid,  quod  Apostolus  intendit.  Nam 
simili  supplemento  converti  posset  sermo : 
Non  est  miserentis  Dei ,  sed  volentis  et 
currentis  hominis  ;  quia  nimirum  opus  bo- 
num  non  solius  est  Dei,  sed  etiam  huma- 
nae  vokmtatis.  Quo  inter  alia  argumento 
juste  rejicit  hanc  expositionem  August. 

compluribus  locis ,  ut  libr.  1.  ad  Simpl. 
qu.  2.,  encjh.  32.,  lib.  de  grat.  et  lib.  arb. 
cap.  7. ,  et  in  epist.  107.  ad  Vit.  Eadem 
ratione  etiam  B.  Thomas  istum  commen- 
tarium  refellit,  quod  sermonem  conversum, 
non  est  miserentis  Dei,  sed  volentis  et 
currentis,  aures  piae  non  ferant. 

Adfert  autem  Augustinus  citatis  jam 
locis  hanc  tertiam  expositionem:  Non  est 
volentis,  ut  velit,  neque  currentis,  ut  cur- 
rat,  sed  miserentis  Dei,  qui  dat  homini 
ipsum  velle  et  currere,  quasi  dicat:  Nec 
velle ,  nec  operari  quisquam  habet  a  se 
ipso ,  sed  totum  accipit  a  Deo  misericor- 
diter  ipsum  per  gratiam  suam  praevenien- 
te.  Quem  sensum  licet  non  aperte  tradant 
Nazian.,  Chrysost.  et  Hieron.,  constat  ta- 
men  partim  ex  locis  eorum  citatis,  parthn 
ex  aliis,  ab  hujus  expositionis  doctrina 
nequaqaam  eos  recessisse.  Quod  quidem 
operosius  probare,  non  est  praesentis  in- 
stituti. 

Quamvis  autem  haec  Augustini  inter- 
pretatio  sententiam  et  doctrinam  contineat 
per  omnia  catholicam,  non  tamen  omni  ex 
parte  congruere  videtur  instituto  et  con- 
textui  Apostolico.  Disputat  enim  Aposto- 
lus  de  electione  divina,  quam  superiori 
testimonio  scripturae  rejecerat  in  solam 
Dei  miserentis  voluntatem,  atque  inde 
concludit  dicens  :  Igitur  neque  volentis, 
etc.  Quare  non  de  causa  boni  operis  intel- 
ligenda  est  haec  conclusio ,  sed  de  ipsa 
electione  hominiun  ad  salutem ,  quemad- 
modum  bene  inter  alios  interpretatur  Ca- 
jetanus ;  ut  sit  sensus:  Quod  quis  sit  elec- 
tus  a  Deo,  non  est  ex  merito  bonae  volun- 
tatis,  neque  ex  merito  boni  operis  seu 
conversationis  praecedentis  aut  praevisae, 
sed  ex  solo  ac  libero  beneplacito  Dei  mi- 
serentis. 

Ex  qua  etiam  interpretatione  liquet, 
quam  prave  detorqueaut  hanc  sententiam 
haeretici  contra  liberum  arbitrium.  Non 
enim  causam  boni  nostri  operis,  sed  meri- 
tum  divinae  electionis  negat  Apostolus 
constituendum  in  nostra  voluntate  ac  nos- 
tro  opere.  Et  alioqui ,  non  solum  libertas 
voluntatis ,  sed  et  ipsa  voluntas  destruere- 
tur  hoc  argumento,  quia  dicitur,  non  vo- 


lentis.  Quod  nec  ipsi  volunt  adversarii. 
Interim  vide,  lector,  quemadmodum  sanc- 
tus  Thomas  in  suo  comment.  doceat ,  per 
hancApostoli  sententiam  liberum  hominis 
arbitrium  non  excludi. 

17.  Dicit  enim  scriptura  Pharaoni. 
Quid  hic  jam  probare  velit  Apostolus, 
haud  facile  apparet.  Existimant  plerique, 
eum,  quod  de  electione  docuit,  idem  nunc 
ex  alio  scripturae  testimonio  docere  de 
reprobatione ;  scilicet  in  Deo  nullam  pos- 
se  notari  injustitiam,  dum  aliquos  odio 
habet  seu  reprobat,  absque  illorum  meri- 
tis.  Sed  quonam  id  docet  argumento? 
Non  enim  sequitur :  In  hoc  excitavit  Deus 
Pharaonem,  ut  ostendat  in  eo  virtutem 
suam  etc,  ergo  juste  eum  sine  meritis  re- 
probavit.  Nam  responderi  posset,  non  siae 
malo  suo  merito  Pharaonem  a  Deo  exci- 
tatum  fuisse ;  aut  certe ,  si  sine  omni  me- 
rito ,  non  tamen  juste  factum,  ostendi  ex 
eo  solo ,  quia  ad  bonum  finem  ordinatum 
est.  Nam  ad  bonos  fines  aliquando  me- 
dia  mala  et  injusta  assumuntur. 

Deinde,  si  hic  probare  vellet  Apostolus 
alteram  partem  doctrinae ,  non  'uteretur 
conjunctione  causali :  dicit  enim}  sed  co- 
pulativa:  dicit  etiam.  Id  enim  exigeret 
contextus  sermonis. 

Itaque  potius  dicendum,  quemadmodum 
superius  indicavi,  in  priori  testimonio : 
Miserehor,  cujus  misereor,  etc,  contineri 
probationem  utriusque,  scilicet  justae  elec-- 
tionis  simulet  justaereprobationis:  quam- 
vis  tam  haec,  quam  illa  ad  nulla  respiciat 
merita  ejus,  qui  vel  reprobatur,  vel  eligi- 
tur.  Etenim  si  nulla  est  Dei  injustitia 
misericorditer  ac  gratuito  eligentis  ali- 
quos  prae  aliis,  ubi  nulla  sunt  merita,  nul- 
la  quoque  ejusdem  erit  injustitia  alios  non 
eligentis,  sed  pcrmittere  volentis,  ut  in 
peccata  labantur,  quorum  merito  sint  ae- 
terna  morte  puuiendi,  quod  est  reprobare  ; 
quemadmodum  luculente  docet  S.  Tho- 
mas  1.  par.  quaest.  23.  art.  3.  Consequi- 
tur  ergo  per  necessariam  illationem  re- 
probatio  sine  meritis  justa  ex  electione 
gratuita.  Quare  liquet,  ad  utramque  vin- 
dicandam  ab  injustitia,  valere  et  sufficere 
scripturam  allegatam. 

14* 


212 


COMMENTARIUS  IN  CAP.  IX. 


Quorsum  ergo,  dices,  subnectit  Aposto- 
lus  alterum  hoc  testimonium  de  Pharaone  ? 
Respondeo :  ut  hoc  exemplo  doceat,  quod 
pro  arbitrio  ac  sine  cujusquam  injuria  fa- 
cere  Deus  potest,  non  tamen  id  eum  face- 
re,  nisi  sapientissime  et  cum  ratione ;  dum 
videlicet  illud  ordinat  ad  finem  manifes- 
tandae  suae  potentiae,  suique  nominis  ce- 
lebrandi.  Itaque ,  tanquam  quaereretur, 
quaenam  sit  ratio,  cur  ita  faciat  Deus,  ex 
scriptura  rationem  adfert.  Dicit  enim,  in- 
quit,  scriptura  Pharaoni,  id  est,  scriptu- 
ra  narrat  ,  dictum  esse  Pharaoni ,  scilicet 
a  Deo  perMosen,  quando  ille  pertinaciter 
negabat,  se  populum  Dei  dimissurum.  Hi- 
storia  est  Exodi  9. 

Quia  in  hoc  ipsum  excitavi  te.  In  He- 
braeo:  statui  te,  stare  te  feci,  vel,  ut 
Hieronymus  xevtit, posui  te,  pro  quo  LXX. 
transtulerunt :  C07is€rta<ws  esusquenunc. 
Chaldaeus  quoque  Paraphrastes  et  Mun- 
sterus  reddunt,  conservavi  te.  Sed  et  hoc 
loco  commentatorAmb.  legit:  servavite; 
tametsi  fatetur,  alios  codices  habere :  sus-^ 
citavi  te.  Et  quidem  phrasis  i\\a,posui 
te,  in  scripturis  idem  significare  videtur, 
quod ,  esse  te  feci ,  produxi  te  in  medium, 
promovi  te  ad  hoc  aut  illud.  Sonat  enim 
destinationem ,  quae  fit  adhibitis  mediis 
aptis  et  convenientibus  ad  finem  proposi- 
tum,  utPsal.  17.:  Constitues,  seu  pones^ 
me  in  caput  gentium.  Joan.  15. :  Elegi 
vos,  et  posui  vos,  ut  eatis  et  fructum 
afferatis.  Et  Paulus  1  Thess.  3.:  Scitis, 
quod  in  hoc  positi  sumus.  Et  cap.  5.: 
Non  posuit  nos  Deus  in  iram,  sed  in 
acquisitionem  salutis.  Item  Petrus  1. 
epistolae  2. :  Nec  credunt,  in  quod  et  po- 
siti  sunt.  Rursum  Deut.  28. :  Constituet 
te  Dominus  in  caput,  non  in  caudam, 
quamvis  illic  in  Hebraeo  est:  dahit  te, 
sed  idem  significatur ;  quemadmodum  et 
Jesaiae  49. :  Dedi  te  in  lucem  gentium, 
dedi  te  in  foedus  populi.  Eadem  porro 
est  ratio  de  verbo  excitandi  seu  suscitan- 
di  ut  Deut.  18. :  Prophetam  suscitaho  eis 
de  medio  fratrum  suorum,  et  28.:  Sus- 
citahit  te  Dominus  sibi inpopulum  sanc- 
tum.  Judic.  3. :  Suscitavit  eis  salvatorem. 
1  Regum  2. :  Suscitabo  mihi  sacerdotem 


fidelem.  Et  alibi  saepissime.  Haec  ad 
phrasim  illustrandam  adducta  sint.  Sen- 
sum  autem  Mosi  et  Pauli  sequentia  doce- 
bunt. 

Lt  ostendam  in  te  virtutem  meam,  et 
ut  annuntietur  nomenmeuminuniver- 
sa  terra.  Sensus  totius  sententiae  est:  In 
hoc  ipsum,  id  est,  ad  eum  finem  posui  et 
excitavi  te,  servavi  atque  promovi ,  vide- 
licet  non  solum  permittendo ,  sed  multa 
tam  intus  quam  foris  operando,  sensibus- 
que  objiciendo,  quae  tibi  futura  essent 
occasio  majoris  contumaciae  ac  duritiae 
cordis ;  ad  eum  finem  ,  inquam ,  ut  in  te, 
sive  circa  te ,  potentiam  meam  divinam , 
per  multa  stupenda  et  horrenda  signa, 
exercerem  ethominibus  manifestarem,  quo 
per  haec  nomen  meum  celebraretur  ubi- 
que  terrarum. 

Quod  utique  factum  esse  constat,  in  eo 
maxime,  quod,  filiis  Isragl  per  mare  ru- 
brum  traductis,  rex  Pharao  cum  toto  Ae- 
gyptiorum  exercitu  in  eodem  mari  sub- 
mersus  et  suffocatus  est ;  ut  in  eo  prae- 
clare  locum  habuerit  illud  sapientis  Pro- 
verb.  16.:  Omnia  propter  semetipsum 
operatus  est  Dominus ,  impium  quoque 
ad  diem  malum.  Excitationem  illam  hoc 
modo  interpretatur ,  et  luculente  exponit 
ex  sententia  B.  August.  lib.  de  grat.  et 
lib.  arbit.  cap.  20.  et  21.  S.  Thomas  in 
hujus  loci  comment. 

18.  Ergo,  cujus  vult,  miseretur ,  et 
quem  vult,  indurat.  Concludit  ex  prae- 
cedentibus,  ac  potissimum  ex  illa  senten- 
tia,  qua  dixit :  miserehor,  cujus  misereor, 
etc.  Nam  ex  ea  plene  intellecta,  sicut  ante 
docui,  sequitur  utrumque  conclusionis 
membrum ;  scilicet  Deum  pro  sola  ac  li- 
bera  sua  vokmtate  sine  respectu  operum, 
hos  quidem  eligere  ,  alios  autem  reproba- 
re,  sive  ut  hic  loquitur,  indurare. 

Notandum  enim,  indurationem  hoc  loco 
poni  pro  tota  hominis  derelictione,  com- 
prehensaetiam  prima  permissione  peccati, 
cujus  merito  postea  quis  induretur.  Siqui- 
dem  et  in  priori  parte  misericordiam  gene- 
raliter  accipit  pro  tota  congerie  effectuum 
praedestinationis,  in quaprimus  gratiae  ef- 
fectus  vel  maxime  continetur.  Sic  alibi  no- 

mine  salutis  totam  hominis  reparationem, 
cujus  iuitium  estafide,  complectitur,  ut  ad 
Tit.  3. :  Non  ex  operibus  justitiae,  quae 
fecimus  nos,  sed  secundum  suam  mise- 
ricordiam  salvos  nos  fecit.  Quod  si  so- 
lus  ac  seorsim  consideretur  indurationis 
effectus,  non  utique  sine  merito  est  pec- 
cati  praecedentis.  Unde  et  ipse  Pharao 
non  sine  merito  praecedentium  peccato- 
rum,  ac  nominatim  peccati  originalis,  fuit 
a  Deo  derelictus,  et  ita  derelictus,  ut  tan- 
dem  induresceret  in  malo.  Sed  ideo  dicit 
Apostolus,  quem  vult,  indurat,  quod  in- 
duratio  sive  Pharaonis,  sive  cujusquam 
alterius,  in  prima  sua  velut  origine,  quae 
est  prima  derelictio  seu  peccati  permissio, 
non  aliam  habeat  causam,  quam  Dei  vo- 
luntatem. 

Interpretatur  indurationem  hoc  modo 
B.  Augustinus  quaest.  2.  ad  Simplicia- 
num,  dicens  ac  subinde  repetens,  Deum 
obdurare ,  quia  non  miseretur,  et,  quod 
dicit  Paulus,  quem  vult,  indurat,  tale 
esse,  ac  si  diceretur:  cujus  non  vult, 
non  miseretur.  Quomodo  autem  Deus 
etiam  juxta  posteriorem  reprobationis 
effectum  induret  hominem,  nec  tamen  sit 
causa  duritiae  ejus,  ut  ex  hoc  loco  volunt 
haeretici,  satis  jam  liquet  ex  iis,  quae 
paulo  ante  dicta  sunt  de  Pharaone.  Qua 
de  re  vide,  quae  scribit  August.  quaest. 
18.  super  Exod.,  et  quae  Thomas  rursus 
in  comment.  Nos  quoque  de  eadem  re 
plenius  egimus  ad  distinct,  40.  libro  1. 
sentent.,  disserentes  de  eftectibus  repro- 
bationis. 

19.  Dicis  itaque  mihi.  Graece  et  Sy- 
riace :  Dices.  Adversarium  facit  objicien- 
tem  sibi  hoc,  quod  sequitur: 

Quid  adhuc  queritur?  Id  est,  conque- 
ritur,  querulatur.  Graece  /jiSfjKpsxat^  quod 
etiam  verti  potest ,  irascitur ,  succenset. 
Falluntur  autem,  qui  verbum  hoc  aut  im- 
personaliter  exponunt,  ut  Faber,  aut  pas- 
sive,  quemadmodum  accipi  posse  putat 
Laurentius;  quamvis  uterque  veriorem 
etiam  sententiam  non  rejicit.  Sensus  enim 
planus  est: 

At  dices  mihi :  Si  Deus,  quos  vult,  eli- 
git,  et  quos  vult,  reprobat,  cur  non  con- 


tentus  facere  pro  libito,  quae  vult,  etiam 
conqueritur  de  hominibus  apud  prophe- 
tas,  et  irascentis  more  gravia  commina- 
tur,  quod  ad  ipsum  non  convertantur,  ut 
salvi  fiant? 

Voluntati  enim  ejus,  quis  resistit?  Id 
est,  resistere  potest?  Male  quidam  ex 
Graeco  vertendum  putant,  quis  restitit. 
Nam  Graecum  praeteritum,  av^Eaxr^xe 
vim  praesentis  habet,  perinde  ut  simplex 
soTTjxs.  Sensusest:  Quis  potest  frustrare 
divinam  voluntatem,  ut  non  fiat,  quod 
voluit?  ac  si  dicat:  Nemo.  Scriptum  est 
enim :  Omnia,  quaecumque  voluit,  fecit, 
Psal.  113.,  et  ex  Dei  persona:  Omnis 
voluntas  mea  fiet,  Isa.  46.,  et:  Non  re~ 
sistet  mihi  homo,  ibidem  47. 

Est  autem  sermo  de  voluntate  Dei  ab- 
soluta,  quam  beneplaciti  voluntatem  ap- 
pellant  Theologi,  quae  et  proprie  volun- 
tas  est.  Hujusmodi  (inquam)  est  Dei  vo- 
luntas,  qua  alios  eligit,  alios  reprobat. 
Nam  voluntati  Dei,  quae  in  praeceptis  et 
prohibitionibus  consistit,  et  signi  voluntas 
dicitur,  resistunt  omnes,  qui  peccant.  Se- 
quitur  Apostoli  responsio : 

20.  0  homo,  tu  quis  es,  qui  respon- 
deas  Deo  ?  Graece,  fi£vouvye_,  d>  av^pcoTie. 
Atqui,  o  homo.  Nec  enim  otiosa  est  illa 
particula  ab  interprete  omissa,  sed  inten- 
dit  orationem  cum  reprehensione  adver- 
sarii.  Legitur  etiam  Lucae  11.,  ubi  noster 
vertit :  Quinimo  heati,  qui  audiunt  ver- 
bum  Dei,  etc. 

Rursum  pro  eo ,  qui  respondeas ,  in 
Graeco  est  participium  6  avTa7roxp'.v6/j.£- 
voz,  id  est,  contra,  sive  ex  adverso  res- 
pondens,  ac  si  dicat:  Tu  quis  es,  qui 
disputas  cum  Deo  ?  Hominem  te  cogita, 
illum  Deum;  ita  desines  cum  illo  velle 
in  disputationem  venire  et  ejus  judicia 
discutere. 

Non  deficit  in  solvenda  quaestione  Pau- 
lus,  tanquam  se  convertat  ad  objurgatio- 
nem,  ratione  destitutus,  —  quod  vel  stultos, 
vel  impios  quosdam  dixisse  refert  August. 
ench.  cap.  99.,  et  quaest.  68.  inter.  83.  — 
Poterat  enim  respondere,  Deum  juste 
queri  de  peccatoribus,  quia  propriae  vo- 

luntatis  electione  peccant,  cum  possint 
non  peccare,  liberum  habentes  arbitrium. 
Sed  studium  Apostoli  fuit  non  tam  ad 
objectionem  respondere,  quam  ad  causam 
objiciendi.  Concluserat  enim:  Ergo,  cu- 
jus  vult,  miseretur,  et  quem  vult,  indu- 
rat,  unde  nata  eratilla  adversarii  objectio : 
Quid  adhuc  queritur?  Voluntati  enim 
ejus  quis  resistit?  Eespondet  itaque  de 
voluntate  Dei  eligente  et  reprobante,  ne- 
gans,  ejus  rationem  ab  homine,  qui  crea- 
tura  et  figmentum  Dei  est,  scrutandam 
esse;  imo  ab  exemplo  figuli  ostendens, 
Deum  hoc  facere  pro  libertate  suae  vo- 
luntatis  absque  alia  ratione ;  quemadmo- 
dum  recte  locum  hunc  Thomas  exposuit. 

Bene  notanda  in  responsione  Pauli  an- 
tithesis  inter  hominem  et  Deum,  id  est, 
inter  creaturam  et  creatorem.  Nimis  enim 
absurdum  et  improbum  est,  creaturam 
velle  adversus  Deum  creatorem  suum  con- 
tendere,  ejusque  facta  arguere.  Quod 
utique  facere  vidotur,  qui  de  Deo  dicit : 
quid  adhuc  queritur  ?  Absurditatem  vero 
ostendit  ex  comparatione  figmenti  et  figuli. 

Numquid  dicit  figmentum  ei,  qui  se 
finxit.  Graece :  Num  dicet  figmentum, 
ei,  qui  finxit,  id  est,  figulo. 

Quid  me  fecisti  sic  ?  Sic  non  ad  mo- 
dura  fingendi,  sed  ad  qualitatem  figmenti 
pertinet,  ut  verti  possit:  cur  me  tale  fin- 
xisti  ?  Numquid,  ait  Apostolus,  vas  fic^ile 
jure  poterit  expostulare  cum  figulo,  cur 
ipsum  tale  aut  tale  fecerit?  ac  si  dicat : 
Minirae.  Hoc  proprie  ad  reprobos  accom- 
modatur.  Nam  electi  non  habent,  quod 
querantur  aut  expostulent,  sed  unde  gra- 
tias  agant;  reprobi  autem  videri  possunt 
habere  rationem  aliquam  querelae,  si  sine 
meritis  reprobantur,  non  autem  s:  ex  me- 
ritis.  Igitur  etiam  ex  hac  interrogatione 
colligitur,  reprobationem  non  esse  ex  me- 
ritis.  Porro  comparationem  hanc  adducit 
Apostohis  imitatus  prophetas,  Jesaiam 
cap.  45.  et  Jeremiam  cap.  18.,  licet  non 
aeque  ad  utrumque  respexerit,  ut  infra 
dicemus. 

21.   An  non  habet  potestatem  figulus 
luti,  ex  eadem  massa  facere  aliud  qui- 


dem  vas  in  honorem,  aliud  vero  in  con- 
tumeliam?  Contumeliam,  Graece  axi- 
fitav,  id  est,  ignominiam,  quae  honori 
opponitur.  Est  enim  allusio  vocum  in 
Graeco  tic,  Ti.fA7jv_,  stc;  anfjitav.  Quod  La- 
tine  reddas  licet,  ad  decus,  ad  dedecus. 
Est  et  metaphora,  qua  honor  et  ignomi- 
nia  rebus  tribuitur  inanimatis.  Porro  vas 
Hebraeo  more  capitur  pro  instramento, 
sive  sit  vas  proprie  dictum,  id  est  cavum, 
et  liquoris  receptaculum,  sive  aliud  quod- 
libet.  Unde  legimus  vasa  mortis  et  vasa 
interfectionis,  pro  telis  mortiferis  Psal.  7. 
et  Ezech.  9.,  et  vasa  Psalmi  pro  instru- 
mentis  psallendi  Psal.  70.  Ita  Paulus  vas 
electionis  vocatur  Act.  9.,  id  est,  orga- 
num  electum. 

Quamquam  et  Graecum  vocabulum 
axeuof;  latius  patet,  quam  ad  ea,  quae 
vulgo  vasa  vocamus.  Comprehendit  enim 
utensilia  fere  omnis  generis.  Hinc  com- 
positum  ejus  aTtoaxeuT]^  id  est  supellex, 
sarcinae  et  impedimenta  exercitus,  etiam 
moventia.  Sic  enim  accipitur  ea  vox  apud 
LXX.  iuterpretes  Exod.  12.,  quemadmo- 
dum  bene  declarat  August.  quaest.  47. 
super  Exod.  Quin  et  Latino  vasorum  no- 
mine  interdum  tota  supellex  apud  Livium 
significatur.  Caeterum  vasa  liquoris  ca- 
pacia  Graeci  proprie  ayxsTa  vocant ;  cu- 
jusmodi  sunt  ut  plurimum,  quae  fiunt  a 
figulis.  Haec  curiosius  fortasse,  nisi  con- 
ducerent  etiam  ad  alias  scripturas  intel- 
ligendas. 

Igitur  Apostoli  hic  sensus  est:  Cum 
figulus  ex  luto  sua  fingens  opera,  liberam 
habeat  potestatem  fingendi  ex  eadem 
massa  luti  aliud  quidem  vas  sive  opus  ad 
usura  honestum,  aliud  A^ero  ad  usum  vilem 
et  inhonestum,  cur  non  liberrima  sit  po- 
testas  Deo,  ut  ex  eadem  massa  humani 
generis  aiios  eligat  et  faciat  vasa  ad  ho- 
norem,  alios  reprobet,  faciatque  vasa  ad 
ignominiam  ?  Faciat,  inquam,  vasa  ad 
honorem  per  effectus  suae  electionis,  et 
vasa  ad  ignominiam  per  effectus  reproba- 
tionis.  Ostendit  haec  comparatio ,  quem- 
admodum  in  partibus  massae  luteae  non 
est  ratio,  cur  vel  ex  hac  parte  fiat  vas  in 
honorem,  vel  ex  illa  vas  in  contumeliam, 

ita  in  hominibus,  velut  partibus  nnius  mas- 
sae  humani  generis,  non  esse  rationem, 
cur  vel  hic  eligatur,  vel  ille  reprobetur. 

Non  igitur  in  hac  disputatione  suppo- 
nit  Apostolus  massam  corruptam  aut  dam- 
natam,  licet  etiam  de  ea,  secundum  Au- 
gustini  expositionem,  habeat  veritatem 
Apostoli  sententia ;  sed  intelligit  massam 
absolute,  qualis  erat  etiam  massa  ange- 
lorum,  ex  qua  alii  electi  sunt,  alii  repro- 
bati.  Nam  scriptura  passim  adhibens  com- 
parationem  luti,  quod  pro  suo  libito  for- 
mat  figulus,  de  luto  loquitur  absolute, 
nullum  ejus  vitium  supponens,  sed  solam 
ejus  naturam  considerans,  qua  formabile 
est  ad  omne  opus  figulinum. 

Unde  nec  ait  Apostolus,  figulum  ex  ea- 
dem  massa  aliud  facere  vas  in  honorem, 
aliud  in  ignominia  massae  relinquere,  sed 
ex  eadem  massa  facere  iu  ignominiam. 
Neque  dixit,  figmentum  ei,  qui  se  finxit, 
non  dicere:  Cur  me  reliquisti  in  massa 
corrupta?  Sed :  Cur  me  fecisti  sic?  id 
est,  vas  ignominiosum  et  reprobum.  Satis 
igitur  aperte  ex  hac  similitudine,  quam 
sumpsit  a  figulo  et  massa  lutea,  facit  in- 
telligi,  tam  electionem,  quam  reprobatio- 
nem  ex  meritis  non  esse. 

Sed  hoc  argumentum  eludere  quidam 
conantur.  Dicunt  enim  hanc  similitudiuem 
aPaulo  petitam  esse  ex  Jeremia  cap.  18., 
ubi,  commemorato  exemplo  figuli  vas  ex 
luto  facientis,  atque  id  ipsum  dissipantis, 
ac  rursus  ex  eo  fingentis  aliud,  quale  vo- 
luit,  Deum  introducit  ita  loquentem :  Ecce, 
sicut  lutum  in  manu  figuli,  sic  vos  in 
manu  mea,  domus  Israel.  Qua  in  re 
tamen  ad  merita  tam  bona,  quam  mala 
Deum  respicere,  docent  haec  ejus  verba 
subjuncta:  Repente  loquar  adversum 
gentem,  et  adversus  regnum,  ut  eradi- 
cem,  et  destruam,  'et  disperdam  illud. 
Si  pocnitentiam  egerit  gens  illa  a  malo 
suo,  quod  locutus  sum  adversus  eam ; 
agam  et  ego  poenitentiam  super  malo, 
quod  cogitavi,  ut  facerem  ei,  et  suhito 
loquar  de  gente  et  de  regno,  ut  aedifi- 
cem  et  plantem  illud,  et  quae  sequuntur. 
Unde  consequens  esse  volunt,  etiam  Pau- 
lum,  eadem  figuli  similitudine  utentem, 


haudquaquam  merita  hominum  excludere 
voluisse,  sed  potius  ea  ex  altero  scriptu- 
rae  loco  intelligenda  reliquisse. 

Quibus  responsum  sit,  ex  eadem  re  si- 
militudinem  accipi  posse  ad  diversa  sig- 
nificanda;  nam  et  Christus,  et  diabolus, 
leoni  comparantur  in  scripturis.  Nec  ve- 
rum  esse,  quod  ad  Jeremiae  locum  Pau- 
lus  proprie  respiciat;  quin  potius  mani- 
festa  est  verborum  ejus  allusio  ad  locum 
Jesaiae  cap.  45.,  ubi  sic  legitur:  Vae, 
qui  contradicit  fictori  suo,  testa  de  sa- 
miisterrae.  Numquid  dicit  lutum  figulo: 
Quid  facis?  et:  Opus  tuum  ahsque  ma- 
nihus  est?  Quae  sane  verba  significant, 
ita  Deum  pro  mero  suo  beneplacito  sta- 
tuere  de  rebus  humauis  in  utramlibet 
partem,  quomodo  figulus  ex  luto  facit 
opus,  quodcumque  voluevit.  Quo  pertinet 
etiam,  quod  sequitur:  Vae ,  qui  dicit 
patri,  quid  generas?  et  mulieri,  quid 
parturis?  Quod  enim  meritum  hominis, 
ut  parentes  eum  talem  aut  talem  gignant? 
Igitur  eo  adducuntur  hae  comparationes 
ab  Jesaia  propheta,  ut  per  eas  ostendat, 
Deum  filios  Israel  non  pro  ipsorum  arbi- 
trio ,  sed  pro  sua  voluntate  dispensare, 
quemadmodum  sanctus  Hieronymus  lo- 
quitur,  eum  locum  explanans. 

Jeremias  vero  ex  adducta  similitudine 
figuli  tantum  id  voluit,  Deo  tam  facile 
esse,  vel  adversa  vel  prospera  gentibus  et 
regnis  immittere,  quam  facile  est  figulo, 
opus  suum,  adhuc  molle,  quassare  et  re- 
foi-mare.  Hic  ergo  propheta  fingendi  ac 
refingendi  facilitatem  in  figulo  considera- 
vit,  ille  quidlibet  efiingendi  nullo  prae- 
ventammerito  voluntatis  Ubertatem.  Quam 
quidem  etiam  Ecclesiasticus  spectavit 
quando  dixit  cap.  33. :  Quasi  lutum  figuli 
in  manu  ipsius,  sic  homo  in  manu  il- 
lius,  qui  se  fecit,  quemadmodum  bene 
docet  Jansenius  in  ejus  loci  comment. 
Hoc  ipsum  autem  Paulum  Apostolum  velle 
in  adducta  figuli  similitudine,  tota  series 
disputationis  ejus  declarat. 

22.  Quod  si  Deus  volens  ostendere 
iram,  et  notam  facere  potentiam  suam. 
Postquara  docuit,  non  aliam  esse  ratio- 
nem,  cur  Deus  in  particulari  hos  eligat. 

illos  reprobet,  quam  liberrimam  ejus  vo- 
luntatem ,  nunc  rationem  adfert ,  cur  in 
generali  Deus  alios  eligere  voluerit,  alios 
reprobare ;  rationem,  inquam,  non  ex  eo- 
rum  praevisis  meritis,  sed  ex  causa  finali. 
Ac  reprobationis  quidem  causam  assignat 
manifestationem  tam  justitiae,  quam  po- 
tentiae  Dei,  qua  vindicat  peccata ;  elec- 
tionis  vero  causam  indicat  manifestatio- 
nem  bonitatis  ejus  ac  misericordiae,  qua 
quibusdam  etgratiam  largitur,  et  gloriam; 
ut  sic  tam  in  reprobis,  quam  in  electis, 
Deus  secundum  diversa  sua  opera,  quae 
circa  illos  exercet,  glorificetur;  utpote 
qui  omnia  finaliter  ordinat  ac  dirigit  ad 
suam  gloriam.  De  hac  generali  ratione 
electionis  et  reprobationis  vide,  quae  scri- 
bit  B.  Tbomas  doctissime  in  bujus  loci 
comm.  et  in  Summa  par.  1.  quaest.  23. 
art.  5.  ad  3. 

Verba  Apostoli  exponamus :  Quod  si, 
inquit,  Deus  volens  ostendere  iram,  id 
est,  declarare  justitiam  suam  vindicati- 
vam,  quae  utique  ostenditur  per  actus 
punitionis  et  vindictae  peccatorum  (hanc 
enim  iram  vocat,  anthropopatliice  de  Deo* 
loquens,  more  scripturae).  et  notam  fa- 
cere  potentiam  suam,  in  puniendis  im- 
piis,  quantnmcumque  illi  magni  et  poten- 
tes  fuerint,  cujusmodi  sunt  reges  inter 
homines,  ut  Pharao,  cujus  supra  meminit, 
quales  item  angeli  secundum  naturam,  et 
maxime  supremus  angelorum,  tametsi  hoc 
quidem  loco  de  solis  hominibus  Paulus 
loquitur. 

Adjungit  autem  hanc  causam,  id  est, 
ostensionem  potentiae  divinae,  velut  cau- 
sam  finalem  reprobationis  potius,  quam 
electionis  (licetet  circa  electos  suamDeus 
ostendat  potentiam) ,  eo  quod  potentia 
magis  declaretur  in  subactione  et  puni- 
tione  malorum,  quorum  permanet  repug- 
nans  voluntas,  quam  in  exaltatione  bono- 
rum,  quorum  tandem  omniuo  perfectus 
erit  cum  Dei  voluntate  consensus. 

Sustinuit  in  multa  patientia  vasa 
irae,  apta  in  interitum.  Hujus  perico- 
pes  singula  paene  verba  egent  explica- 
tione.  Sustinuit,  Graece  ^vByx.ev,  id  est, 
tulif.  Sed  ut  Latinum  tuUt  duobus  mo- 


dis  intelligi  potest,  attulit,  id  est,  ad- 
duxit,  aut  pertulit,  id  est,  sustinuit,  to- 
leravit,  ita  et  Graecum  '^vsyxe;  qaemad- 
modum  Graeci  interpretes  Theophylactus 
et  Oecumenius  annotarunt.  Augustinus 
in  expositione  hujus  loci  et  alibi  passim 
legit  attulit. 

Atque  hoc  significatum  verbi  Graeci 
attcndit  Syrus  paraphrastes,  dum  ita  red- 
dit  hunc  locum :  Induxit,  sive  intulit 
pro  magna  longanimitate  sua  iram  su- 
per  vasa  irae.  Ubi  videmus  paraphrasten 
aliquid  addere  de  sao,  videlicet  iram,  ut 
sensum  perficiat.  Idem  faciendum  signi- 
ficat  Oecumenius  his  verbis :  Quemad- 
modum  in  vasa  irae  tulit  iram,  multa 
primum  usus  longanimitate,  ita  et  in 
vasa  misericordiae  tulit  benignitatem. 
Quamquam,  etiamsi  legamus  attulit,  non 
opus  videtur  hujusmodi  supplemento.  Po- 
test  enim  illa  pars,  in  interitum,  ctsi  co- 
haereat  cum  participio  aptata,  simul  etiam 
referri  ad  verbum  attulit  sive  adduxit  • 
ut  sensus  sit,  Deum  ad  hoc  adduxisse 
vasa  irae,  ad  quod  aptata  sunt,  id  est,  ad 
perditionem.  Verumtamen  alter  sensus, 
secundum  quem  tulit  idem  .est,  quod  per- 
tulit,  sustinuit,  multo  receptior  est.  Sed 
et  August.  quaest.  68.  inter.  83.  legit  ex 
alia  quapiam  versione  pertulit.  Graeci 
quoque  diserte  in  hunc  sensum  exponunt, 
ut  dicatur  Deus  cum  multa  patientia  to- 
lerasse  vasa  irae,  tanto  gravius  ea  tan- 
dem  puniturus,  quanto  diutius  toleraverit. 

Qui  sensus  utcumque  respondet  parti 
praecedenti.  Sustinet  enim  Deus  eos,  quos 
scit  non  corrigendos,  ut  in  eis  postea  suam 
iram  ac  potentiam  ostendat.  Sed  scien- 
dum  est,  Graecum  aoristum  rjvzyxa  in  hac 
significatione  rarius  inveniri.  Certe  in 
sacris  literis  legisse  non  memini,  cum  hu- 
jus  signifieationis  alia  passim  legantur 
ave;(£a{>at^  oxeysiv,  oTzoniveiv.  Qimcirca 
prior  sensus  forte  plus  habet  probabilita- 
tis,  praesertim  cum  ct  actum  divinae  re- 
probationis  expressius  contineat,  qui  est, 
adducere  in  interitum,  videlicet  dimit- 
tendo,   excoecando,  obdurando. 

Addit  autem,  in  multa  patientia, 
Graece  /iaxpo^ujj.ta^  id  est,  lenitate,  quam 

longanimitatem  interpres  vertit  supra  cap. 
2. ,  ut  ostendat ,  etiam  reprobos  benigni- 
tate  ac  patientia  Dei  plerumque  invitari 
ad  poenitentiam,  etproindereprobationem 
non  obstare ,  quo  minus  converti  possint. 
Nam  reprobatio  nihil  subtrahit  de  poten- 
tia  reprobati,  ut  ait  S.  Thomas  1.  parte 
quaest.  23.  art.  3.  ad  3. 

Alludit  autem  Apostolus  ad  exemplum 
superius  allatum  de  Pharaone,  populi  Dei 
oppressore ,  quem  non  statim  Deus  occi- 
dit,  sed  prius  multis  suorum  plagis  admo- 
nitum,  tandem  in  interitum  demersit.  Ta- 
cite  quoque  videtur  innuere  hac  parte 
quandam  reprobationis  causam  finalem  a 
praecedentibus  diversam,  etsi  non  aeque 
principalem.  Non  solum  enim  Deus  in  re- 
probis  puniendis  ostendit  justitiam  suam 
atque  potentiam ,  verum  etiam  in  iis  ad 
poenitentiam  exspectandis,  licetpoeniten- 
tiam  non  acturis,  patientiam  seu  longani- 
mitatem. 

Porro  reprobos  vocat  Apostolus  vasa 
irae ,  et  mox  electos  vasa  misericordiae, 
respiciens  ad  superiorem  comparationem 
figuli  et  vasorum  ejus ;  quatenus  scilicet 
illos  reprobat  Deus,  ut  in  iis  ostendat  iram 
suam ,  hos  autem  eligit,  ut  in  eis  ostendat 
suam  misericordiam.  Quod  enim  Cajeta- 
nus  et  alii  nonnulli  hic  annotant,  vasa 
irae  et  misericordiae  dici,  quod  plena  sint 
irae  vel  misericordiae  divinae,  Deo  vide- 
licet  iram  vel  misericordiam  iu  ea  fun- 
dente,  tanquam  in  vasa  subjecta,  legitur 
quidem  aliquid  tale  etiam  apud  August. 
epist.  157.  ad  Opt.,  arbitror  tamen  esse 
praeter  mentem  Apostoli ,  cui  vas  in  ge- 
nere  significat  instrumentum,  ut  ante  dixi. 
Idque  confirmat  expositio  S.  Thomae,  qui 
vasa  irae  interpretatur  instrumenta  justi- 
tiae,  quibus  scilicetDeus  utitur  ad  osten- 
dendam  iram ,  id  est ,  justitiam  vindicati- 
vam ;  et  similiter  vasa  misericordiae ,  qui- 
bus,  tanquam  instrumentis ,  utitur  Deus 
ad  suam  misericordiam  manifestandam. 

Sequitur:  apta  in  interitum.  Apta, 
Graece,  aptata.  Quod  et  in  quibusdam 
legitur  Latinis  mss.,  pro  quo  commentator 
Amb.  praeparata.  Caeterum  Augustinus 
pas.sim  legit :  quae  perfecta  sunt  adperdi- 


tionem.  Et  quidem  Graeca  xaTT^pTtapisva 
significat  interdum  perfecta  ac  suis  parti- 
bus  absoluta,  sive  coagmentata,  ut  quidam 
vertit.  Verum  ea  significatio  non  convenit 
huic  lolo.  Sentit  enim  Apostolus  irae  vasa 
parata  esse  ad  exitium ,  sive  apparata ,  ut 
vertit  Erasmus. 

Sed  quo  sensu  vasa  irae  dicantur  apta- 
ta,  id  est,  praeparata  ad  interitum,  quae- 
ritur,  cum  reprobationis  divinae  causa 
finalis  non  sit  interitus  et  damnatio  bomi- 
num,  sed  declaratio  justitiae  Dei  in  eorum 
damnatione,  uti  dictum  est.  Graeci  trac- 
tatores  dicunt,  ea  praeparata  esse  ad  inte- 
ritum,  non  a  Deo,  sed  a  se  ipsis,  aeternam 
perditionem  sibi  praeparantibus  per  sua 
peccata,  quibus  illam  merentur.  Sic  etiam 
exponunt  Aquinas  et  Cajetanus. 

Verum  si  phrasim  hanc  Scripturae  ex- 
pendamus,  simulque  attendamus  ad  ea, 
quae  praecedunt  et  sequuntur,  magis  vi- 
debitur  haec  aptatio  seu  praeparatio  va- 
sorum  irae  in  interitum  Deo  attribui.  Nam 
vasa  non  a  se  ipsis  aptari  dicuntur,  sed  a 
figulo.  Et  jam  dixerat  Apostolus,  ipsum 
figulum  facere  non  solum  quaedam  vasa 
in  honorem,  sed  etiam  alia  contumeliam. 
Atque  idem  de  vasis  misericordiae  statim 
subjicit,  Deum  ea  praeparasse  in  gloriam. 

Dicitur  autem  Deus  vasa  irae  praepar- 
asse  ad  iuteritum,  non  quia  praeparavit 
eis  peccata,  quibus  interitum  mererentur, 
sicut  praeparavlt  electis  bona  opera,  qui- 
bus  gloriam  consequereutur,  eodem  Paulo 
teste  Eph.  2. :  Creati  in  operibus  bonis, 
quae  praeparavit  Deus,  ut  in  illis  am- 
bulemus.  Hunc  enira  sensum  haereticum 
prudenter  exclusit  Apostolus  addendo: 
in  multa  jjatientia.  Nam  si  Deus  ipsa 
peccata  hominibus  praepararet,  non  rec- 
te  diceretur  erga  homines  peccatores 
uti  multa  patientia.  Siquidem  patientia, 
taraetsi  metaphorice  Deo  attributa,  referri 
debet  ad  aliquid  Deo  involitum,  quod 
proiude  Deus  ipse  nec  faciat,  nec  facien- 
dum  procuret,  aut  praeparet. 

Sed  praeparasse  dicitur  irae  vasa  ad 
interitum,  quia  illis  ab  aetemo  praepara- 
vit,  id  est,  praeordinavit  atque  inferre 
constituit  interitum ;  sicut  vasa  misericor- 

diae  praeparavit  ad  gloriam,  uti  mox  di- 
cetur,  quia  iis  ab  aeterno  praeparavit,  lioc 
est,  praeordinavit  et  dare  constituit  glo- 
riam;  eo  tamen  discrimine,  quod  his  etiam 
merita  gloriae  praeparavit  ab  aeterno,  non 
item  illis  merita  damnationis. 

Hunc  sensum  confirmat  locus  Matth. 
25. ,  ubi  quemadmodum  electis  dicitur  a 
mundi  constitutione  ^  id  est,  ab  aeterno 
praeparatum  esse  regnum,  sic  et  reprobis 
praeparatus  esse  dicitur  ignis  aeternus, 
utrumque  scilicet  praeparatum  a  Deo. 
Itaque  praeparatio  haec  in  Scripturis  non 
effectum  aliquem  voluntatis  Dei ,  sed  ip- 
sam  aeternam  praeordinaticnem  significat. 
Commentator  Amb.  itidem  ad  Deum  re- 
fert  hanc  praeparationem ,  sed  eam  intel- 
ligit,  quae  fit  in  tempore.  Dicit  enim,  vo- 
luntate  et  longauimitate  Dei  praeparari 
inCdeles  ad  poenam.  ISam,  inquit,  pa- 
tientia  et  longanimitas  Dei  ipsa  est , 
quae  sicut  malospraeparatad  interitum, 
ita  et  bonos praeparat  ad  coronam.  Quod 
intellige,  peroccasionem.  Verum  contextui 
magis  quadrat,  quod  prius  dixi,  praepara- 
tionem  significari,    quae  est  ab  aeterno. 

Porro  quamvis  Deus  reprobos  ad  inte- 
ritum  praeparaverit  ex  ipsorum  meritis, 
illud  tamen  ex  meritis  non  est,  sed  ex  so- 
]a  Dei  vohintate,  quod  eos  permittat  ca- 
dere  in  peccata,  quibus  interitum  merean- 
tur;  quae  quidem  permissio  primus  est, 
ut  ante  dixi,  reprobationis  effectus,  a  quo 
caeteri  pendent.  Quem  effectum  si  com- 
prehendamus  in  eo,  quod  Apostolus  dicit, 
Deum ,  ut  iram  suam  et  potentiam  osten- 
deret,  attulisse  vasa  irae  aptata  in  inte- 
ritum,  erit  et  hoc  intelligendum  absque 
meritorum  respectu:  quod  volebat  compa- 
ratio  de  luto  et  figulo,  quae  proxime  sen- 
tentiam  hanc  antecedit. 

23.  Ut  ostenderet  divitias gloriae  suae 
in  vasa  misericordiae ,  quae  praepara- 
vit  in  gloriam.  Graece :  x«l  Xva  yvcjptOTj^ 
et  ut  notas  faceret.  Copulantem  voculam 
nonnulli  etiam  Latinorum  addunt,  ut  com- 
mentator  Amb.  et  August  lib.  2.  cont. 
duas  epist.  Pelag.  cap.  7. ,  et  alibi,  licet 
e  diverso  nonnuUa  quoque  Graeca  eam 
non  agnoscant. 


Partem  hanc  alii  aliter  ad  superiora 
referunt.  Quidam  enim  existimant,  quo- 
modo  parte  praecedenti  assignata  est  ra- 
tio  reprobationis  in  genere,  scilicet  osten- 
sio  justitiae  et  potentiae  divinae ,  ita  hic 
seorsim,  tanquam  altero  totius  sententiae 
membro,  adferri  rationem  electionis,  quae 
est  manifestatio  bonitatis  ac  misericor- 
diae  Dei  ex  eo,  quod  provehit  ad  gloriam 
eiectos. 

Ita  sentiunt  Oecumenius  ■,  Aquinas  et 
Cajetanus.  Secundum  quem  intellectum 
haec  pars  cum  supplemento  erit  explican- 
da,  vel  hoc  modo :  Item  si  Deus  sustinuit 
cum  multa  patientia  vasa  misericordiae, 
ut  in  eis  ostenderet  divitias  gloriae  suae; 
vel  isto  modo,  quem  tradit  Oecumenius: 
Et  si  Deus  tulit,  id  est  adduxit,  vasa  mi- 
sericordiae  ad  salutem,  ut  in  eis  ostende- 
ret,  etc. 

At  vero  plerique,  sensum  ex  Apo- 
stoli  verbis  obvium  sequentes,  intelligunt 
hac  parte  aliam  adhuc  annecti  rationem 
reprobationis  in  genere;  nempe  manifes- 
tationem  divinae  bonitatis  erga  vasa  mi- 
sericordiae.  Non  euim  satis  apparerethaec 
Dei  misericordia ,  neque  satis  ab  homini- 
bus  aestiraaretur ,  si  esset  omnibus  com- 
munis,  nec  ulli  permitterentur  iu  peccata 
cadere,  pro  meritis  puniendi.  Horum  quip- 
pe  comparatione  manifestatur,  amplius- 
que  commendatur  immensa  Dei  bonitas 
erga  electos ,  qnemadmodum  pulchre  do- 
cet  Augustinusinsupradicta  adOpt.  epist., 
hunc  ipsum  Apostoli  locum  tractans. 

Notandum  tamen,  etiam  secuudum  hunc 
sensum  indicari  hac  parte,  saltem  ex  con- 
sequenti,  rationem  electionis  jam  dictam. 
Si  enim  bonitas  Dei,  quam  electis  exhi- 
bet,  manifestatur  ex  derelictione  et  puni- 
tione  reproborum,  quanto  magis  innotescit 
ex  proprio  opere,  quod  est,  electis  gra- 
tiam  et  gloriam  conferre  ?  Quamquara  il- 
lud  verum,  ex  comparatione  reproborum, 
tanqixam  juxtapositione  contrarii,  benefi- 
cium  electionis  amplius  illustrari.  In  voca- 
bulo  gloriae  priori  loco  posito  metonymia 
est,  qua  nominatur  effectus  pro  causa. 
Maxime  enim  per  opera  bonitatis  et  mise- 
ricordiae  Deus  glorificatur. 

Itaque  sensus  est:  Ut  notam  celebrem- 
que  redderet  opulentam  ac  superabun- 
dantem  bonitatem  suam,  quam  exercetin 
vasa  misericordiae,  id  est,  in  electos,  qui- 
bus  gloriam  et  regnum  aeternum  praepa- 
ravit.  Quaedam  Graeca  legunt:  etg  66- 
$av  oLzoo,  ad  gloriam  suam,  id  est,  Dei. 
Sed  verisimile  est,  auxoD  adjectitium  esse. 
Nam  opponit  Apostolus  vasis  irae,  aptatis 
ad  interitum ,  vasa  misericordiae  praepa- 
rata  ad  gloriam,  utique  ipsorum,  sicut  illa 
aptata  ad  ipsomm  interitum ;  tametsi  ul- 
terius  ad  Dei  gloriam  cedat  horum  utrum- 
que. 

Porro  tota  sententia  adbuc  pendet, 
quam  quidam  absolvi  putant  illa  interro- 
gatione,  quae  post  multos  sequitiir :  Quid 
ergo  dicemus?  videlicet  omnia  media  pa- 
renthesi  claudentes.  Sed  mihi  non  videtur, 
tum  propter  hyperbaton  nimis  longum, 
tum  quod  illa  interrogatio  cum  iis ,  quae 
deinde  sequuntur ,  parum  apte  respondeat 
huic  initio :  Quod  si  Deus,  etc. 

Proinde  rectius  est,  quod  Oecumenius 
suggerit ,  quodque  Sedulius  affirmat  etiam 
aliis  placuisse,  ut  pendens  haec  oratio 
compleatur  repetitione  ejus ,  quod  supra 
dixerat :  0  homo,  tu  quis  es,  qui  respon- 
deas  De»  ?  quasi  dicat :  Si  Deus  ita  vo- 
luit,  nec  temere,  sed  summa  ratione,  tam 
ex  parte  reproborum,  quam  electorum, 
sicut  jam  explicatum  est,  tu  quis  es,  qui 
Deum  arguas,  aut  cum  eo  disputes?  Alii 
supplent  repetendo  ex  ea  seutentia,  quae 
proxime  praecessit ,  haec  verba :  An  non 
habet  potestatem.  Quod  mihi  certe  non 
minus  probabile  est. 

24.  Quos  et  vocavit  nos.  Docet  elec- 
tis  non  solum  contingere  gloriam  ex  elec- 
tione  divina ,  sed  et  media  procurari  ad 
gloriam ,  cujusmodi  est  vocatio  ad  fidem 
et  gratiam  Evangelii.  Intelligit  autem  vo- 
cationem  secundiim  propositum,  quo  epi- 
theto  eam  signavit  cap.  praecedenti ,  di- 
cens :  iis,  qui  secundum  propositum  vo- 
cati  sunt.  Addit  nos  (licet  in  Graecis 
quibusdam  desideratum),  utin  iis,  ad  quos 
scribit,  fiduciam  excitet  electionis,  id  est, 
ut  se  reputent  inter  vasa  misericordiae. 


Ne  autem  dicendo :   nos,  videretur  de  so- 
lis  loqui  Judaeis  ipse  Judaeus,  addit: 

Non  solum  ex  Judaeis ,  sed  etiam  ex 
gentibus.  Et  quidem  magis  ex  gentibus , 
quam  ex  Judaeis,  ut  probant  sequentia. 

25.  Sicut  in  Osee  dicit.  Graece  addita 
conjunctione :  sicut  et  in  Osee  dicit.  Sic 
etiam  mss.  quaedam  Latina ,  et  Augusti- 
nus  in  expositione  propositionum. 

Vocabo  Non-plebem  meam  plebem 
meam',  et Non-dilectam dilectam; etNon- 
misericordiam  consecutam  misericor- 
diam  consecutam.  Multi  codices  mss.  post. 
Hieronymum  scribentem  super  Osee  1. , 
ubi  totum  hunc  locum  recitat,  membrum 
medium,  et  Non-dilectam  dilectam,  omit- 
tunt ;  uti  nec  agnoscunt  in  suis  commen- 
tariis  Haimo  et  Hervaeus.  At  Graeca 
exemplaria  cum  ejusdem  linguae  com- 
mentatoribus  omnibus ,  legunt  illud  qui- 
dem,  sed  tollunt  postremum,  et  Non-mi- 
sericordiam  corisecutam ,  etc.  Atque  his 
etiam  accedunt  commentator  Amb.  et  Au- 
gust.  hunc  locum  citans  sub  finem  libri 
1.  ad  Simplic. ,  et  contra  Faust.  lib.  22. 
cap.  89. 

Sciendum  autem,  istam  allegati  testi- 
monii  partem  apud  Prophetam  legi  his 
verbis  in  fine  cap.  2.  juxta  B.  Hieronymi 
versionem :  Et  miserebor  ejus,  quae  fuit 
absque  misericordia,  et  dicam,  Non-po- 
pulo  meo ,  populus  meus  es  tu.  Cui  lec- 
tioni  etiam  LXX.  consonant  tam  in  ex- 
emplaribus,  quae  hodie  exstant,  quam  in 
iis,  quae  olim,  nisi  quod  nupera  Romana 
editio  lectionem  exhibet  alteram,  dimtaxat 
cap.  2. ,  sed  cum  annotatione,  quod  in  cae- 
teris  libris  legatur:  -/at  aAerpio  ttjv  oux 
iXeirjijievrjV^  id  est,  et  miserebor  ejus,  quae 
non  fuerat  misericordiam  consecuta. 

Quamvis  enim,  ut  testatur  Hieronymus 
in  Osee  comment. ,  quaedam  exemplaria 
LXX.  interpretum  legant:  non  dilecta, 
veriora  tamen  censet,  in  quibus  legitur: 
non  misericordiam  consecuta ,  maxime 
quod  ea  respondeant  Graeco  verbo  IassI v^ 
misereri,  per  quod  ex  eadem  translatione 
in  cap.  1.  nomen  illud :  absque  misericor- 
dia,  exponitur.  Illud  satis  constare  exi- 
stimo,   Paulum  non  utrumque  scripsisse, 

sed  alterum  tantum ,  ac  sane  probabilius 
ri'(a.'K7iiJ.i\riv,  dilectam,  propter  consensum 
Graecorum  codicum. 

Fortassis  enim  alludere  voluit  ad  illud 
superius :  Jacob  dilexi,  rf^dizrioa,  ta- 
metsi  Petrus  ad  eumdem  Osee  locum  res- 
piciens  1.  epist.  2.  scripsit:  ot  oux  riKrq- 
ixiyoi,  qui  non  consecuti  misericordiam, 
videlicet  secutus  versionem  LXX.  Quam- 
quam  non  admodum  refert,  utrum  ex  duo- 
bus  scripserit  Paulus,  cum  utroque  voca- 
bulo  res  eadem  significetur.  Nam  et  vox 
Hebraea  CDrT^  richam,  quae  est  apud 
prophetam,  et  quam  solam  Syriaca  bujus 
loci  habet  editio ,  significat  utrumque,  et 
diligere  et  misereri. 

Jam  quod  ad  sensum  attinet,  quia  di- 
xerat  Apostohis,  Deum  non  ex  Judaeis 
sohim,  sed  etiam  ex  gentibus  vocasse  elec- 
tos,  ut  hoc  posterius  probet,  adducit  me- 
moratum  Prophetae  testimonium.  Nam 
popuhis  decem  tribuum,  qui  peculiari  no- 
mine  dicebatur  Israel ,  de  quo  secundum 
literam  Propheta  loquitur,  quoniam  ad 
cultum  vitulorum  deflexerat,  tjpum  prae- 
tulit  gentilis  et  idololatrici  populi,  magis- 
que  eum  postea  repraesentavit  sua  per 
gentes  dispersione;  sicut  e  diverso  popu- 
lus  duarum  tribuum,  qui  vocabatur  Juda, 
quia  permansit  in  vero  cultu  Dei,  typum 
gessit  populi  Judaici,  ut  a  gentihtate  di- 
stinctus  fuit;  quam  mysticam  utriusque 
populi,  sciUcet  Isragl  et  Juda,  significa- 
tionem  attingit  etiam  Augustinus,  hunc 
Prophetae  locum  tractans  hb.  18.  de  civit. 
Dei  cap.  28. 

Porro  dicitur  Deus  vocare  quippiam 
non  inani  nomine,  sed  rei  praestatione, 
dum  id  facit  esse,  quod  nominat,  quomo- 
do  frequenter  in  Prophetis  vocare  et  no- 
minare  sumuntur.  Itaque  sensus  est:  Eos, 
qui  non  erant  populus  meus,  cultu  et  reli- 
gione  faciam  populum  meum ;  et  qui  uon 
erant  a  me  dilecti,  id  est,  gratiae  donis 
affecti,  faciam  dilectos,  ita  ut  vero  nomine 
populus  meus ,  meique  dilecti  vocari  pos- 
sint, 

Notandum  quippe  est,  illud :  Non-dilec- 
tam  dilectam ,  non  esse  adjectivum  sub- 
stantivi  plebem,  cum  in  Graeco  hoc  sit  mas- 


culinumXaov,  populum,  sed  foemininoge- 
nere  dixit  Apostolus :  non-dilectam  dilec- 
tam,  Prophetam  imitatus,  qui  nomen  ilhid : 
Ahsque  misericordia ,  seu  Non  dilectam, 
postea  commutandum  in  oppositam  affir- 
mationem,  jussus  fuerat  filiae  sibi  natae 
imponere ,  in  qua  populi  prius  non  dilecti, 
postea  vero  diligendi  figura  exsisteret. 

Errandi  occasionem  sustulisset  inter- 
pres,  si  vertisset :  Non-populum  meumpo- 
pulum  meum ;  praesertim  cum  vox  Grae- 
ca  kao<z,  quae  etiam  apud  LXX.  legitur, 
populum  significet  potius,  quam  plebem. 
Eursus  ex  sensu  dato  atque  ex  ipsis  tes- 
timonii  verbis  liquet ,  dilectam  dici  hoc 
loco,  non  a  benevolentia  Dei  aeterna, 
quae  immutabilis  est,  sed  a  beneficentia 
temporali,  quae  dilectionis  aeternae  ef- 
fectus  est.  Tunc  igitur  ex  non  dilecta 
coepit  dilecta  fieri  gentilitas,  quando  gra- 
tiae  suae  beneficiis  coepit  eam  Deus  prae- 
venire. 

26.  Et  erit:  in  loco,  ubi  dictum  est 
eis:  Non-plebs  mea  vos ;  ibi  vocabuntur 
filii  Dei  vivi.  Haec  testimonii  pars  sump- 
ta  est  ex  ejusdem  prophetae  cap.  1.,  et 
juxta  typicam  significationem ,  de  qua 
paulo  ante ,  sensum  hunc  habet :  Et  erit, 
id  est,  hoc ,  quod  dicam ,  aliquando  futu- 
rum  est.  In  ipso  loco,  ut  in  Graecia,  Ita- 
lia,  Gallia ,  et  ubicumque  morati  fuerunt 
dudum  a  vero  Dei  cultu  alieni,  sic  ut  vo- 
cari  possent:  Non-populus  meus ,  in  eo- 
dem,  inquam,  loco ,  et  absque  eo ,  quod 
locum  mutent,  verum  Dei  cultum  susci- 
pient,  ac  per  hoc  erunt  et  vocabuntur  filii 
Deivivi,  seu  viventis,  Graece  (.Givxor, 
id  est,  Dei  veri,  cujus  esse  vivere  est. 

Urget  Apostohis  hoc  testimonium  de 
loco,  ne  forte  dicat  Judaeus,  gentiles  qui- 
dem  ahquos  ad  verum  Dei  cultum  transi- 
turos  esse,  sed  proselytorum  more,  qui, 
Judaismo  suscepto ,  vel  in  Judaeam  mi- 
grabant,  vel  statis  temporibus,  secundum 
legem  e  suis  locis  adscendebant  ad  tem- 
plum,  quod  erat  Jerosolymis.  Hoc  igitur 
Apostohis  docet ,  quod  Christus  Joan  4. , 
dicens  ad  Samaritanam  muherem :  Veniet 
hora,  quando  neque  in  monte  hoc,  ne- 
que  in  Jerosolymis  adorabitis  patrem. 

27.  Jesaias  autem  clamat  pro  Israel. 
Graece,  uTiep  xoO  loparjA,  quod  significat, 
super  Israel.  Et  ita  vertit  Erasmus,  tan- 
quam  idem ,  quod:  de  Israel.  Constat 
tamen  Graecam  praepositionem  genitivo 
junctam  frequentissime  pro  significare,  ut 
capite  superiori:  Spiritus  postulat  pro 
nohis.  Si  Deus  pro  nohis,  etc,  et  hue 
capite:  pro  fratrihus  meis,  et  alibi  pas- 
sim.  Quod  secutus  interpres  noster  hoc 
loco  vertit  pro  Israel.  Quamquam  etiam 
interdum  sumitur,  ut  idem  significet,  quod 
Ttepi,  de,  velut  hujus  epistolae  cap.  1.: 
Gratias  ago  Deo  meo  super,  id  est,  de 
omnibus  vobis,  et  simihter  Eph.  1.  et 
Philip.  1.  Unde  ejus  loco,  in  simili  ser- 
mone,  alibi  ponit  ns.p'.,  ut  1  Cor.  1.,  Col. 
1.  et  in  utraque  ad  Thessal.  cap.  1.  Ve- 
rum  utra  significatio  conveniat  huic  loco, 
et  quis  clamor  hic  significetur,  doloris  an 
gratulationis,  statim  videbitur. 

Si  fuerit  numerus  filiorum  Israel  tan- 
quam  arena  maris,  reliquiae  salvae  fient. 
Testimonium  hoc  sumptum  exlesaiae  cap. 
10.,  tametsi  non  plane  ad  verbum,  ue  qui- 
demjuxtaversionemLXX.  Simul  enim  re- 
spexit  Apostolus  ad  locum  Osee  1.,  ubidici- 
tm:numerus  filiorum  Israel,  pro  eo,  quod 
apud  lesaiam  est:  populus  tuus  Israel. 
Est  enim  sermo  Prophetae  ad  regem  Eze- 
chiam,  aut,  juxta  alios,  ad  ipsum  Israel. 

Dubium  est  autem,  utrum  Apostolus, 
adducens  hoc  testimonium  cum  sequenti- 
bus,  intendat  probare  vocationem  Judaeo- 
rum,  sicut  superius  ex  Osee  probavit  vo- 
cationem  gentium,  an  vero  spectet  potius 
ad  Judaeorum  abjectionem.  Pro  priori 
sentenfia  facit,  quod  supra,  de  vocatis 
loquens,  dixerat  utrumque:  ex  Judaeis 
et  ex  gentibus.  Quare  et  de  utroque  sub- 
jicienda  videbatur  probatio.  Deinde,  quod 
juxta  nostram  versionem  dicit:  pro  Israel, 
quod  utique  non  ad  abjectionem  pertinet, 
sed  potius  ad  vocationem. 

At  vero  posteriorem  sententiam  proba- 
biliorem  ostendit  conclusio  Pauli,  quam 
subjicit  post  inducta  prophetica  testimo- 
nia.  Concluditenim,  gentes  apprehendisse 
justitiam,  Judaeos  autem  non  appreheu- 
disse,  sed  impegisse  in  lapidem  offensionis. 


Quae  conclusio  manifeste  pertinet  ad  ab- 
jectionem  Judaeorum. 

Quare,  etsi  Prophetae  locus  utruraque 
doceat,  et  reprobationem  multitudinis,  et 
vocationem  paucorum  ex  eodem  populo, 
praecipuus  tamen  Apostoli  scopus  est,  ex 
Prophetae  verbis  ostendere  multitudiuis, 
id  est,  ipsius  populi,  reprobationem ;  ut 
sic  etiam  ex  indirecto  confirmet,  quod  de 
vocatione  gentium  dixerat.  Si  enim  abji- 
ciendus  est  populus  Judaicus,  ita  ut  pauci 
tantum  ex  iis  salventur,  consequens  est, 
magnificas  illas  promissiones  benedictionis 
et  salutis,  patribus  illorum  factas,  in  aliis, 
hoc  est,  in  gentili  populo  implendas  esse. 

Unde  et  consequitur,  in  parte  praece- 
denti  potius  vertendum  fuisse :  de  Israel, 
quam :  pro  Israel.  3ic  enim  et  Graecos 
expositores,  Origenem,  Chrysostomum  ac 
caeteros  intellexisse  eam  partem ,  satis 
apparet  ex  eorum  commentariis,  licet  in- 
terpretes  eorum  nonnulli  inconsiderate 
verterint :  pro  Israel.  Consequitur,  etiam 
clamorem  intelligi  non  gratulantis ,  sed 
dolentis,  quomodo  frequenter  accipitur 
apud  Prophetas.  Igitur  clamat  lesaias, 
id  est,  magno  doloris  affectu  loquitur. 

Nec  vero  opus  erat  Paulo,  ut  id  quod 
dixerat:  ex  Judaeis,  confirmaret  alicujus 
Prophetae  testimonio,  quandoquidem  res 
erat  manifesta.  Nam  et  Apostoli  et  cae- 
teri  primi  fideles  ex  Judaeis  erant,  nee 
Judaeorum  vocationi  gentes  umquam  con- 
tradixerunt.  Sed  de  gentium  vocatione 
Judaei  quaestionemmovebant,  ut  in  Actis 
Apost.  videre  est;  quam  proinde  probari 
ex  Prophetis,  operae  pretium  erat.  Si- 
cut  et  Jacobus  Apostolus  fecisse  legitur 
Act.  15. 

Sensus  igitur  prophetiae  est :  Etsi  po- 
pulus,  secundum  carnem  ex  Israel  geni- 
tus,  juxta  promissionem  Abrahae  factam, 
usque  adeo  multiplicetur ,  ut  comparari 
posse  videatur  cum  arena,  quae  est  in 
littore  maris,  solae  tamen  ex  eo  reliquiae, 
id  est,  paucissimi  salvi  erunt.  Ex  quo  in- 
telligendum  relinquit  Apostolus ,  ipsam 
multitudiuem  populiperituram  esse ;  quem- 
admodum  dicit  infra  cap.  11.:  Caeteri 
vero  excaecati  sunt 

Si  cui  magis  placet  versio :  j>ro  Israel, 
poterit  hunc  sensum  facere:  lesaias  hoc 
solum  clamat  pro  Israel,  reliquias  ejus 
populi  salvas  fore ;  caeteroqui  denunciat, 
multitudinem  perituram.  Prosequitur  Apo- 
stulus : 

28.  Verhum  enim  consummans ,  et 
abbrevians  in  aequitate.  Verbum,  ac- 
cusativi  casus,  Graece,  Aoyov.  Vitabis  am- 
biguitatem  si  sermonem  \egas -^  nonnulli 
rationem  malunt.  Nam  et  lationem  Aoyog 
significat.  Sed  sane  huic  loco  non  conve- 
nit,  multo  minus  originali  scripturae,  ex 
qua  desumptum  est  hoc  testimonium.  Con- 
summans ,  Graece  0'jv~sA(Lv;  pro  quo 
Erasmus  perficiens.  Sed,  ut  ex  sensu  pa- 
tebit,  melius  noster  vertit :  consummans. 
Quod  sequitur :  et  ahhrevians  in  aequi- 
tate,  Graece  est :  et  concidens  in  justitia. 

Quia  verbum  breviatum  faciet  Do- 
minus  super  terram.  Breviatum,  Graece 
concisum.  Citantur  haec  a  Paulo  secun- 
dum  editionem  LXX.,  nisi  quod  apud  eos 
pro  £7:1  TfyQ  Y^g^  super  terram,  legitur 
ev  T^  otxoujisvTrj  okT^,  id  est,  in  toto  orbe 
terrarum.  Caeterum  exponenda  haec  sunt 
ex  Hebraeo,  ubi  sic  legimus,  Hieronymo 
interprete :  Consummatio  ahbreviata  in- 
undabit  justitiam.  Consummationem 
enim  et  abhreviationem  (Hebraice  ab- 
breviatam)  Dominus  Deus  exercituum 
faciet  in  medio  omnis  terrae. 

Cum  igitur  in  Hebraeo  nulla  fiat  verbi 
mentio,  non  est  hic  vocabulum  illud  pe- 
culiariter  expendendum,  ut  vel  de  verbo 
Dei  incarnato,  vel  de  verbo  legis  Mosai- 
cae,  vel  de  verbo  praedicationis  evange- 
licae  intelligatur,  quibus  diversis  modis 
diversi  verbum  hoc  loco  interpretati  sunt, 
de  quibus  consule  Toleti  commentarium ; 
sed  referendum  videtur  ad  verba  Prophe- 
tae  praecedentia,  quibus  dixerat,  ex  toto 
populo  reliquias  salvas  fore ,  ut  hic  sit 
sensus :  Deus  erit  consummans  et  abbre- 
vians  verbum  in  justitia,  vel  cum  justitia  ; 
id  est,  Deus,  quod  locutus  est,  faciet,  re- 
digens  Israelem,  quem  salvaturus  sit,  ad 
brevem,  accisum  et  exiguum  numerum, 
ita  ut  paene  consumatur.  Sed  tamen  pau- 
cos  illos  faciet  justitiae  donis  affluentes, 


secundum  illud  ejusdem  Prophetae  cap. 
4. :  Omnis,  qui  relictus  fuerit  in  Sion, 
et  residuus  in  Jerusalem,  sanctus  voca- 
bitur.  Quod  impletum  fuisse  constat  in 
Apostolis  ac  caeteris  primitivae  Ecclesiae 
fidelibus,  quos  Apostolica  scriptura  pas- 
sim  sauctos  appellat. 

Quidam  sic:  in  aequitate ,  id  est,  in 
negotio  consequendae  justitiae,  erunt 
paucissimi. 

Eursus  alii:  in  justitia,  id  est,  juste 
seu  justo  judicio  id  facturus  est  Deus. 
Nam,  ut  jam  ante  diximus,  non  hic  inten- 
dit  Apostolus  probare  vocationem  aliquo- 
rum  ad  justitiam  et  salutem,  sed  Judaici 
populi  reprobationem,  salvis  duntaxat  re- 
liquiis.  Quocirca  consummationem  quo- 
que  non  perfectionem,  sed  consumptio- 
nem,  cum  Vatablo,  Forerio  et  aliis,  ex- 
posui,  quippe  cum  agatur  de  populi  in- 
teritu.  Cum  enim  res  duobus  modis  con- 
summetur,  vel  dum  perficitur,  vel  dum 
finitur  atque  esse  desinit,  utriusque  ac- 
ceptionis  horum  vocabulorum  consum-  ■ 
mare  et  consummatio,  satis  obvia  sunt  % 
exempla  in  sacris  literis,  ut  ea  huc  addu- 
cere  non  sit  necesse. 

Porro ,  quod  nonnuUi  verbum  pro  re 
positum  interpretantur  hoc  sensu:  Deus 
consummabit  et  abbreviabit  verbum,  id 
est,  consummationem  et  abbreviationem 
faciet,  idcirco  minus  placet  quod  verbum 
pro  re  Graece  dici  soleat  p^li-oc,  non  Xoyof;. 
Quod  facile  in  libris  Graecis  utriusque 
testamenti  studiosus  lector  observabit. 

Jam  vero  posterioris  membri :  qui  ver- 
bum  breviatum,  etc.  eadem  cum  priore 
sententia  est,  nisi  quod  additur,  Deum  id 
facturum  super  terram,  vel  in  terra,  sci- 
licet  Israelitica,  in  qua  erat  populus  tara 
numerosus;  vel  juxta  LXX.  in  universa 
terra,  quia  per  totum  orbem  Judaei  erant 
dispersi.  Nec  aliud  vult,  quod  in  Hebraeo 
est:  m  medio  totius  terrae.  Nam  idem 
hoc  est,  ac  si  dicas,  in  tota  terra,  videli- 
cet  juxta  phrasim  sacrae  linguae  peculia- 
rem,  de  qua  vide  Hieron.  lib.  5.  in  le- 
saiam  cap.  13. 

29.  Et  sicut  praedixit  lesaias.  Eodem 
pertinet  hoc  testimonium,  quo  superiora. 

Praedixit,  Graece  irpostpTjxsv^  quod  Eras- 
mus  vertere  maluit,  prius  dixit,  ut  intelli- 
gatur,  eundem  prophetam  liaec  verba  di- 
xisse  ante  illa  superius  citata.  Habetur 
enim  liaec  scriptura  cap.  1.  Et  quidem  eo 
modo  Graecum  verbum  accipitur  Gal.  1.: 
Sicut  praediximus,  id  est,  ante  diximus, 
et  nunc  iterum  dico.  Sed  nihil  vetat, 
praedictionem  intelligi  consueto  more 
Scripturae,  nempe  propheticam,  qua  res 
dicitur,  antequam  fiat.  Neque  enim  vide- 
tur  Paulus  curasse,  priusne  an  posterius 
baec  quam  illa  scripserit  lesaias. 

Nisi  Dominus  Sabaoth  reliquisset  no- 
bis  semen,  sicut  Sodoma  facti  essemus, 
et  sicut  Gomorrha  simiLes  fuissemus.  He- 
braeam  vocem  sabaoth  retinuit  Apostolus 
ex  LXX.,  qui  eam  passim  non  translatam 
reliquerunt,  ubi  Deo  adscribitur  hoc  epi- 
thetum;  alias,  ut  in  Psalmis,  verterunt, 
Tuiv  dovdiizoiv,  id  est,  virtutum.  Sensus 
est:  Et  fiet,  sicut  idem  lesaias  propheta- 
vit,  dicens  :  Nisi  Dominus  exercituum  re- 
liquisset  nobis ,  id  est,  populo  Judaico, 
saltem  exiguum  semen,  in  quo,  velut  re- 
liquiis,  promissae  benedictioues  impleren- 
tur,  penitus  essemus  consumpti  et  perditi, 
sicut  Sodomaei  et  Gomorrhaei,  quorum 
nullae  prorsus  exstant  reliquiae ;  nec  uUa 
ex  parte  illarum  benedictionum  fuissemus 
participes.  Hinc  quoque  apparet,  per  cou- 
summationem  superius  intelligi  consum- 
tionem. 

Cur  autemDeus  voceturDominus  exer- 
cituum  (ut  de  ea  re  breviter  aliquid  di- 
camus),  haec  ratio  est,  quia  infinitam  ha- 
bet  angelorum  multitudinem  sub  imperio 
8U0  quasi  militantem,  et  ad  omnia,  quae 
jusserit,  expeditam.  Quo  pertinent  duode- 
cim  legiones  angelorum  Christo,  si  vellet, 
exhibendae  a  patre  contra  vim  Judaeo- 
rum.  Generali  nominc  horum  exercituum 
nonnulli  etiam  malos  angelos  comprehen- 
dunt.  Nam  et  illi  Deo  serviunt  ad  ipsius 
nutum,  nolentes  volentes.  Huc  autem  al- 
legant,  quod  Propheta  Michaeas  3  Eeg. 
22.  vidit  Dominum  sedentem  super  so- 
lium  suum,  et  omnem  exercitum  coeli 
assistentem  ei  a  dextris  et  a  sinistris. 
Namque  eam  partem  exercitus,  quae  as- 


sistebat  ei  a  sinistris,  putant  fuisse  malo- 
rum  spirituum ,  quorum  unus ,  Domino 
interrogante:  Quis  decipiet  Achab?  egres- 
sus  stetit  coram  Domino ,  et  ait:  Ego 
decipiam   illum. 

Mihi  sane  non  probatur  ad  eum  exer- 
citum,  sivc  exercitus  (nam  utroque  nu- 
mero  legitur),  quorum  Deus  se  Deum  ac 
Dominum  vocat,  accenseri  spiritus  nequam. 
Quae  enim  societas  luci  ad  tenebras? 
2  Gcr.  6.  Aut  quomodo  conflabitur  unus 
exercitus  Dei  ex  angelis  bonis  et  malis; 
quorum  contrarii  sunt  fines  et  studia  ? 
Quod  si  angeli  mali  constituunt  unum  Dei 
exercitum  cum  bonis,  qui  sunt  igitur  ho- 
stes,  ad  quos  debellandos  exercitus  ille 
producitur?  Serviuut  quidem  etiam  mali 
angeli  Deo,  cui  dictum  est:  Omnia  ser- 
viunt  tibi,  Psalm.  118.,  non  tamen  ut 
militiae  ejus  adscripti,  sed  ut  servi  mali, 
reprobi  ac  damnati,  quibus  etiam  invitis 
utitur  omnipotentia  Dei  ad  suam  gloriam 
et  electorum  salutem.  Nam  illa,  quae  vere 
dicitur  militia  coelestis  exercitus,  tota  sine 
fine  hymnum  gloriae  Deo  concinit  dicens : 
Sanctus,  Sanctus,  Sanctus!,  ut  testantur 
verba  sacerdotis  ad  altare  Dei. 

Dicitur  autem  exercitus  coelestis  as- 
sistere  Deo  a  dextris  et  a  sinistris,  tan- 
quam  hinc  inde  regi  propinquus,  et  ad 
imperia  promptus,  ut  solent  milites  suis 
ducibus  assistere.  Ab  his  enim  sumpta 
metaphora  est.  Neque  ex  illo  erat  exer- 
citu  spiritus  iUe  mendax,  qui  operam 
oflFerebat  ad  decipiendum  Achab;  sed 
egressus  de  loco  suo,  quicumque  is  fuerit, 
Domino  obtulit  sese  ad  opera  sibi  placita, 
mendacium  et  hominis  nocumentum;  quo- 
modo  Satan,  ille  sancti  Job  tentator,  filiis 
Dei  coram  Domino  assistentibus,  adfuisse 
inter  eos  dicitur,  et  stetisse  in  conspectu 
Dei,  nequaquam  tamen  velut  unus  illo- 
rum.  Job  1.  et  2.  Sed  de  eo  satis. 

Porro  non  obstat  expositioni  utriusque 
testimonii,  ex  Jesaia  allati,  quamexmeute 
Pauli  jam  dedimus,  quod  forte  secuudum 
literam  uterque  locus  pertineat  ad  reli- 
quias  Israelitici  populi  ex  captivitate  con- 
gregandas,  de  quo  non  contendimus.  Nam 
iUa  Utera  adhuc  aUum  sensum  continet, 


224 


COMMENTARIUS  IN  CAP.  IX. 


allegoricum  et  sublimiorem,  eundemque 
a  Spiritu  sancto  principalius  intentum. 

30.  Quid  ergo  dicemus  ?  Concludit  ex 
dictis.  Cum,  inquit,  talia  praedixerint 
Prophetae  de  gentium  vocatione  et  Ju- 
daeorum  abjectione;  quid  dicemus? 
Nempe  hoc,  quod  sequitur: 

Quod  gentes,  quae  non  sectabantur 
justitiam,  apprehenderunt  justitiam. 
Hoc  est:  quod  gentes,  quae  erant  sine 
cultu  et  lege  unius  Dei,  ideoque  nec  justi- 
tiae,  qua  quis  Deo  placeat,  assequendae 
studebant,  et  ut  Sjrus  loquitur,  non  cur- 
rebant  post  justitiam ,  assecutae  sunt 
justitiam,  pervenerunt  ad  justitiam,  justi- 
ficatae  sunt. 

Justitiam  autem,  quae  ex  fide  est. 
Id  est:  eam  (dico)  justitiam  apprehende- 
runt,  quae  ex  fide  est,  non  quae  ex  ope- 
ribus.  Simul  indicat,  eos  ipsa  fide  justi- 
tiam  apprehendisse.  Nam  quasi  quaere- 
retur:  Quomodo  justitiam  apprehenderunt, 
quam  non  sectabantur?  Respondet:  ex 
fide ;  non  sohim  quia  ex  fide  justitia  est, 
sed  etiam  quia  fide  apprehenditur,  eo  ui- 
mirum  seasu,  quem  exposuimus  ad  illud 
capitis  3. :  Arbitramur  justificari  hoini- 
nem  per  fidem.  Est  autem  haec  notatio 
verae  justitiae,  quae  ex  fide  est.  Nam  in 
superioribus  cap.  1.  3.  et  4.  satis  docuit, 
non  ex  operibus  sed  ex  fide  justitiam  ha- 
beri.  Ubi  etiam  patuit,  eam  praecipue 
fidem  intelligi,  qua  creditur  in  Christum 
propitiatorem,  cujus  ex  meritis  tota  justi- 
tia  a  Deo  exspectanda  sit. 

31.  Israel  vero  sectando  legem  justi- 
tiae,  in  legem  justitiae  non  pervenit. 
Sectando  Graece  et  Syriace  sectnns,  quod 
etiam  in  Latinis  mss.  non  paucis  legitur. 
Pervenit,  Graece  ccp&aas,  praevenit, 
quemadmodum  id  vertit  noster  interpres 
1  Thess.  2.  juxta  codices  emendatiores. 
Quamquam  et  pervenit  non  male  trans- 
feras,  ut  fecit  Erasmus.  Neque  enim  plus 
quam  perveniendi  significationem  urgere 
videntur  Graecorum  commentarii  in  ea 
voce,  hoc  quidem  loco  ;  tametsi  Cajetanus 
diligenter  ponderat  praeventionem. 

Sensus :  At  contra  Israel,  id  est,  po- 
pulus  Judaicus,  qui  accepta  Dei  notitia. 


legem  sibi  ab  eo  datam,  qua  vera  justitia 
praecipitur ,  sectabatur ,  eique  studebat 
implendae,  non  pei-venit  ad  eam  justitiae 
legem  iraplendam ,  vel ,  non  praevenit 
gentes  in  implenda  lege  justitiae.  Quod 
tamen  oportuit,  quia  legem  jam  olim  a 
Dep  acceperat. 

Observa  Paulum,  cum  de  gentibus  lo- 
quitur,  nominare  justitiam,  cum  de  Ju- 
daeis,  legem  justitiae,  quia  Judaeis  lex 
data  erat,  non  gentibus.  Poterat  alioqui 
simpliciter,  et  servata  ad  verbum  antithesi 
cum  membro  praecedenti,  dicere,  Judaeos, 
qui  sectabantur  justitiam,  non  apprehen- 
disse  justitiam.  Interim ,  vide  lector ,  an 
non  sit  hypallage,  in  legem  justitiae,  hoc 
est,  in  justitiam  legis,  non  pervenit,  ac 
si  diceret:  Israel,  dum  sectatur  legem, 
justitiae  magistram,  non  tamen  assecutus 
est  justitiam,  quam  lex  docet.  Hujus  au- 
tem  ratio  sequitur : 

32.  Quare?  quia  non  ex  fide,  sed 
quasi  ex  opeHbus.  In  Graecis  additur 
vojiou^  legis ;  etsi  non  in  omnibus.  Sen- 
sus  est :  ideo  non  pervenisse  Judaeos  in 
legem  justitiae,  quia  non  ex  fide  Christi 
legem  justitiae  sectabantur,  id  est,  legi 
implendae  studebant,  sed  ad  eam  niteban- 
tur  per  opera,  scilicet,  non  ex  fide  pro- 
fecta,  sed  ex  sola  legis  cognitione.  Eatio 
magis  erit  perspicua,  si  legem  justitiae 
interpreteris  justitiam  legis,  sensu  paulo 
ante  indicato. 

Dicit  autem  quasi,  vel  quoniam  ejus- 
modi  opera  videntur  ad  justitiam  valere, 
quum  revera  non  valeant;  vel  quia  justi- 
tia,  ex  ejusmodi  operibus  comparata,  vi- 
detur  esse  vera  justitia,  et  non  est.  Scito, 
non  hic  reddi  rationem,  cur  reprobati 
fuerint  Judaei,  sed  cur  non  justitiam  as- 
secuti. 

Offenderunt  enim  in  lapidem  offen- 
sionis.  Causam  subjicit  ejus ,  quod  dixit : 
non  ex  fide ;  quia  scilicet  Christum,  in 
quem  crederent,  ut  credendo  justificaren- 
tur,  propter  ejus  humilitatem  et  carnis  in- 
firmitatem  non  agnoverunt,  nec  recepe- 
runt ;  imo  graviter  in  eum ,  velut  lapidem 
humi  jacentem ,  oflfenderunt,  male  et  in- 
digne  eum  tractantes.  Metaphora  sumpta 

ab  iis,  qni  per  viam  incedentes ,  in  lapi- 
des,  quos  non  vident,  pedibus  impingunt. 
Lapis  offensionis  sive  offendiculi ,  pro  la- 
pide,  in  quem  offenditur,  Hebraismus  est. 
Huc  pertinet,  quod  praedictum  erat  a  Si- 
meone,  Cbristum  positum  esse  in  ruinam 
multorum  in  Israel,  Luc.  2.,  et  quod 
ipse  Christus  dixerat:  Beatus ,  qui  non 
fuerit  scandalizatus  in  me,  Matth.  11. 
Verum  Apostolus  more  suo  rem  confirmat 
testimonio  scripturae  propheticae. 

33.  Sicut  scriptum  est:  Ecee  pono  in 
Sion  lapidem  ojfensionis  etpetram  scan- 
dali.  Id  est ,  offendiculi.  Nam  o/avSaAov 
offendiculum  significat.  Testimonium  con- 
fiatum  ex  duobus  locis  lesaiae  Prophetae. 
Nam  prior  pars :  Ecce  pono  in  Sion  la- 
pidem,  habetur  in  cap.  28.,  istud  vero: 
lapidem  offensionis  et  petram  scandali, 
legitur  cap.  8. 

Quaeritur,  quid  differantlapis  offensionis 
et  petra  scandali.  Toletus  ita  distinguit,  ut 
lapis  offensionis  dicatur  parvus  quispiam 
lapis,  in  quem  offendunt  et  impingunt,  qui 
per  viam  ambulant;  petrascandali,  saxum 
magnum  super  hominem  cadens.  Nam  ut 
Graeca  vox  Tiexpa  non  quemvis  lapidem , 
sed  rupem  significat ;  sic  et  Hebraea  "^^^' 
tsurpassim  pro  rupe  vel  saxomajoreacci- 
pitur.  Itaquesentit,  Christum  dici  lapidem 
offensionis,  quia  in  humilitate  veniens  non 
fuit  a  Judaeis  agnitus,  sed  repulsus ;  pe- 
tram  vero  scandali,  quia  post  resurrectio- 
nem  et  adscensionem  in  coelum ,  petra 
factus,  cecidit  super  eos  et  oppressit  at- 
que  contrivit,  per  Romanos  adimens  illis 
locum  et  gentem ;  idque  significatum  vi- 
deri  illis  verbis  Salvatoris ,  Matt.  21.  et 
Luc.  20.:  Super  quem  ceciderit  lapis  iste, 
conteret  eum.  Igitur  petram  scandali  in- 
terpretatur  petram  casus  seu  ruinae ,  sed 
activa  significatione,  id  est,  petram  caden- 
tem  seu  ruentem. 

Hanc  distinctionem,  quam  alibi  non  le- 
gi,  Joan.  Lorinus  in  comment.  super  1 
Petr.  2.  non  probat,  uti  nec  ego  probare 
possum;  primum  quia  coacta  et  insolita 
est  iuterpretatio ,  petra  scandali  sive  of- 
f  ensionis  (ut  omnes  ex  Hebraeo  vertunt), 
id  est ,  petra  ruens  aut  cadens.  Nam  ubi 

6Dil.  Estii  Comm.   Tom.  I. 


petra  cadens  opprimit  hominem ,  ridicule 
dixeris  petram  in  hominem  offendisse.  Nc- 
que  Simeon  Luc.  2.  de  Christo  dicens : 
Ecce  positus  est  hic  in  ruinam ,  signifi- 
care  voluit  impactionem  aut  ruinam  Chri- 
sti  in  quosdam,  sed  ruinam  quorundam 
impingentium  in  Christum  ,  ut  lapidem. 

Quod  vero  dominus  in  Evangelio  dicit : 
Super  quem  vero  ceciderit,  etc.  non  ex- 
plicat,  cur  dicatur  petra  scandali,  sed  po- 
tius  docet,  quam  ille,  qui  fuerat  quibus- 
dam  petra  scandali ,  non  sit  eis  contem- 
nendus  ;  ut  qui  tandem  eos  ,  posteaquam 
in  praegrandem  petram  excreverit ,  op- 
pressurus  sit,  ac  penitus  contriturus. 
Quamquam  apud  Evangelistas,  ubi  idnar- 
ratur  Christum  dixisse,  non  TiSTpa^  sed 
tantum,  ki^oc,,  id  est,  lapis  legitur.  De- 
nique  Petrus  Apostolus,  cum  post  illa 
verba,  de  Christo  dicta,  lapis  offensionis 
et  petra  scandali,  subjungit ,  his  qui  of- 
fendunt  verho,  satis  aperte  significat,  una 
eademque  ratione  Christo  utrumque  tri- 
bui,  quia  videlicet  offendentes  in  verbum 
Evangelii,  offenderunt  in  Christum,  quem 
Evangelium  annuntiabat. 

Nec  his  obstat  significatio  vocis  He- 
braicae,  pro  qua  petram  legimus;  magis 
enim  connotat  duritiam  ac  firmitatem, 
quam  magnitudinem.  Unde  pro  ea  nunc 
saxum,  nunc  silicem  vertunt.  Nec  de  gran- 
di  lapide  intelligi  potest  illud  Exod.  4. : 
Tulit  illico  Sephora  acutissimam  pe- 
tram,  et  circumcidit  praeputiurn  filii 
sui.  Sed  et  hoc  constat,  vocabula  vicinae 
significationis ,  ubi  verborum  copia  quae- 
ritur ,  maxime  apud  Hebraeos ,  usurpari 
pro  eodem  significato.  Quare,  quae  omni- 
um  fere  sententia  est,  iu  verbis  Prophetae 
dicimus  esse  ejusdem  rei  inculcationem, 
prophetis  familiarem  ;  ut,  quemadmodum 
Graeca  7ip6oxo;ji,ua  et  axav^Ja/.ov^  et  quae 
ex  Hebraeo  vocabula  respondent,  accipi- 
uutur  velut  synonyma ,  sic  etiam  lapis  et 
petra. 

Sensum  igitur  dicamus  allegati  a  Paulo 
testimonii :  Ecce,  inquitDeus,  ego ponam 
in  Sion,  id  est,  in  Judaea,  vel  iu  ecclesia, 
cujus  initium  ex  Sion,  hoc  est,  ex  Jerusa- 
lem,  metropoli  Judaeae ;  ponam,  inquam, 

lapidem  probatum,  angularem;  pretio- 
sum,  et  eundem  lapidem  offendiculi,  hoc 
est,  Christum  ex  Judaeis  nasciturum ,  at- 
que  inter  eos  conversaturum ;  in  quem  ip- 
si,  qui  sibi  recte  et  inoffense  videbantur 
ambulare,  tanquam  ex  lege  justi,  graviter 
impacturi  sint  et  casuri ,  non  sine  vulne- 
re,  videlicet  percussi  ac  laesi  a  lapide,  in 
quem  impegerint.  Dico,  percussi  ac  laesi, 
ad  exprimendam  vim  Hebraicae  dictionis 
priori  loco  positae  r|3i  negepb,  quam  Pa- 
gninus  percussionem,  alii  allisionem  ver- 
tunt.  Sensum  quem  dedi,  confirmat  locus 
Petri  1.  epist.  2.,  ubi  verba  Propbetae 
plenius  recitat. 

Et  omnis,  qui  credit  in  eum,  non  con- 
fundetur.  In  eum,  Graece  kiC  ahxM,  in 
eo.  Et  confundetur  dixit  interpres  pro 
pudefiet.  Hoc  rursum  ex  eodem  28.  ca- 
pite  desumptum  est,  idque  juxta  versio- 
nem  LXX.,  qui,  quod  inHebraeo  est  non 
festi7iabit,  id  est,  tioti  festinet,  quomodo 
Hieronymus  vertit,  transtulerunt :  ob  |jltj 
xaTC(.ia'/_o\^fj,  nequaquampudefiet,  quem- 
admodum  citat  et  Petrus,  tametsi  Paulus 
hic  et  sequenti  capite  scribit  simplici  ne- 
gatione,  ou  xaTaioxuv^igasxat,  non  pu- 
defiet.  Addidit  autem  de  suo  signum  uni- 
versale,  omnis,  ne  quis  dubitaret,  tam  ad 
gentiles,  quam  ad  Judaeos  sententiam 
esse  extendendam ;  sicut  eam  ipse  studio- 
se  extendit  capite  sequenti. 

Igitur  hic  sensus  est:  Et  omnis ,  sive 
Judaeus,  sive  gentilis,  qai  crediderit  in  il- 
lum  lapidem ,  id  est ,  Christum ,  videlicet 
per  ipsum  a  Deo  justitiam  et  salutem  ex- 
spectans,  haudquaquam  pudefiet,  hoc 
est,  exspectatione  sua  non  frustrabitur ; 
quia,  sicut  credidit ,  omnino  futurum  est  ei. 


Vel  juxta  textum  Hebraicum:  Nonfe- 
stinet,  id  est,  non  sit  impatiens  morae, 
sicut  illi ,  qui  dicebant :  Ubi  est  verbum 
Domini?  veniat.  Jerem.  17.,  et:  Vbi  est 
promissio  et  adventus  ejus'?  2  Pet.  3. 
sed  patienter  exspectet,  certissimus,  ita 
futurum,  ut  credit,  etiamsi  res  in  tempus 
valde  longum  differatur.  Sic  Habacuc  2. : 
Si  moram  fecerit ,  exspecta  eum ,  quia 
veniens  veniet.  Itaque  per  metalepsin, 
quod  in  Hebraeo  est:  ne  festinet,  LXX. 
verterunt :  non  pudefiet.  Nam  ideo  festi- 
nant  homines  ad  rem  promissam,  quia 
metuunt,  ne  per  moram  ab  ea  excludan- 
tur  atque  frustrentur.  Frustratos  autem  pu- 
dor  consequi  solet.  Patet  igitur,  utramque 
lectionem    in  eundem  sensum  convenire. 

Sunt,  qui  putent,  LXX.  diversum  ver- 
bum  legisse  ab  eo ,  quod  nunc  habetur  in 
Hebraeo,  id  quod  Toletus  censet  non  esse 
improbabile,  cum  et  alias  interdum  id  eis 
acciderit. 

Porro  loquuntur  Apostolus  et  Propheta 
de  fide  conjuncta  cum  spe  et  fiducia.  Quod 
satis  insinuat  illud  £7i'  au-oJ,  in  eo ,  vel 
super  eo ,  quod  magis  ad  spem  solet  ac- 
commodari.  Deinde  intellige  credentem 
obedienter,  sicut  declaratum  est  cap.  1. 
et3.,  etadhucinsequentibus  declarabitur. 

Postremo  quaeres,  quid  haec  Prophetae 
sententia  ad  Judaeos  reprobatos,  qui  non 
erant  credituri  ?  De  his  enim  prius  loque- 
batur.  Respondeo,  subjici  testimonium  hoc 
ab  Apostolo  ad  piorum  consolationem  si- 
mul  et  exhortationem ,  ac  si  diceret:  Ve- 
rumtamen  omnis,  qui  credit  etc.  Certis- 
sLma  enim  consequentia  est,  si  pie  et  per- 
severanter  credis,  te  non  esse  de  numero 
reprobortim. 


CAPUT    DECIMUM. 

Fratres,  voluntas  quidem  cordis  raei,  et  obsecratio  ad  Deum,  fit 
pro  illis  in  salutera  ^).  2.  Testiraonium  enira  perhibeo  illis,  quod  aerau- 
lationera  Dei  habent,  sed  non  secundum  scientiam^).  3.  Ignorantes 
enini  justitiara  Dei,    et  suam    quaerentes   statuere^),    justitiae    Dei    non 


*)  Cap.  9,  2.  seq.    2)  Joan.  16,  2.  seq.    3)  Cup.  9,  31.  Phil.  3,  9. 

sunt  subjecti.  4.  Finis  enim  legis,  Christus,  ad  justitiam  omni  cre- 
denti  ^).  5.  Moses^)  enim  scripsit,  quoniam  justitiam,  quae  ex  lege  est, 
qui  fecerit  homo ,  vivet  in  ea^).  6.  Quae  autem  ex  fide  est  justitia , 
sic  dicit^):  Ne  dixeris  in  corde  tuo:  Quis  adscendet  in  coelum?  id  est, 
Christum  deducere.  7.  Aut  quis  descendet  in  abyssum?  hoc  est,  Chri- 
stum  a  mortuis  revocare.  8.  Sed  quid  dicit  Scriptura?  Prope  est  ver- 
bum  in  ore  tuo,  et  in  corde  tuo^),  hoc  est,  verbum  fidei,  quod  prae- 
dicamus.  9.  Quia  si  confitearis  in  ore  tuo  Dominum  Jesum  ^) ,  et  in 
corde  tuo  credideris ,  quod  Deus  Illum  suscitavit  a  mortuis ,  salvus  eris. 
10.  Corde  enim  creditur  ad  justitiam;  ore  autem  confessio  fit  ad  salu- 
tem'^).  11.  Dicit  enim  Scriptura^):  Omnis,  qui  credit  in  Illum,  non 
confundetur.  12.  Non  enim  est  distinctio  Judaei  et  Graeci^);  nam 
idem  Dominus  omnium^^),  dives  in  omnes,  qui  invocant  IUum.  13. 
Omnis  enim,  quicumque  invocaverit  nomen  Domini,  salvus  erit  ").  14. 
Quomodo  ergo  invocabunt,  in  quem  non  crediderunt?  Aut  quomodo 
credent  ei,  quem  non  audierunt?  Quomodo  autem  audient  sine  praedi- 
cante  ?  15.  Quomodo  vero  praedicabunt,  nisi  mittantur  ?  sicut  scriptum 
est  ^^) :  Quam  speciosi  pedes  evangelizantium  pacem ,  evangelizantium 
bona!  16.  Sed  non  omnes  obediunt  Evangelio;  Jesaias  enim  dicit^^): 
Domine,  quis  credidit  auditui  nostro?  17.  Ergo  fides  ex  auditu,  audi- 
tus  autem  per  verbum  Christi.  Sed  dico  :  Numquid  non  audierunt? 
Et  quidem  in  omnem  terram  exivit  sonus  eorum,  et  in  fines  orbis  terrae 
verba  eorum^*).  19.  Sed  dico:  Numquid  Israel  non  cognovit?  Primus 
Moses  dicit^''):  Ego  ad  aemulationem  vos  adducam  in  Non-gentem;  in 
gentem  insipientem,  in  iram  vos  mittam.  20.  Jesaias^^)  autem  audet, 
et  dicit:  Inventus  sum  a  Non-quaerentibus  me ;  palam  apparui  iis,  qui 
me  non  interrogabant  ^^).  21.  Ad  Israel  autem  dicit :  Tota  die  expandi 
raanus  meas  ad  populum  non  credentem  et  contradicentem  ^^). 


SIMMARIIIM  CAPlflS  DECIMI. 

Judaei  suam,  quae  ex  lege  est,  jnstitiam  statuere  volentes,  Dei  justitiam,  quae  ex  flde  est,  et 
omnibus,  tam  Judaeis  quam  gentibus,  proposita,  non  sunt  assecuti.  Fides  ex  auditu  est; 
cujus  in  omnem  terram  praedicatio  pervenit,  quam,  repelientibus  Judaeis,  gentes  rece- 
perunt. 


Fratres,  voluntas  quidem  cordis  mei, 
et  obsecratio  ad  Deum,  fit  pro  illis  in 
salutem.    Sicut  initio   capitis  superioris, 


ubi  de  reprobatione  Judaeorum  verba  fac- 
turus  erat  Apostolus,  praefatione  usus  est, 
qua   suspicionera   animi   male    aflfecti   in 


1)  Cap.  3.  21.  seq.  Gal.  3,  13.  Eph.  2,  15.  2)  3  Mos.  18,  5.  3)  vers.  10.  Cap.  4,  5. 
Gal.  3,  12.  4)  5  Mos.  30,  12— M.  ^j  5  mos.  30,  14.  6)  Joan.  17,  3.  ')  Cap.  4,  15.  5,  1. 
8)  Cap.  9,  33.  Jes.  28,  16.  9)  Cap.  3,  22.  seq.  Vers.  29.  Actu.  10,  34.  seq.  lO)  ^an.  17,  2. 
"}  Actu.    2,  16.  21.  Joei.    3,  5.     12)    Jes.   52,  7.    «)    53,  1.     '*)  Psalm.    18,  5.    Actu.    1,  8. 


5  Mos.  32,  21.     16)   65,  1.  2.     ")  Cap.  9,  30.     i^)  Act.  13,  45.  seq. 

gentem  suam,  a  se  removeret,  ita  ntinc 
quoi[ue,  postquam  de  eorum  reprobatione, 
quae  dicenda  fuerant,  exposuit  et  scrip- 
turae  sacrae  testimoniis  confirmavit,  sub- 
jicit  ac  renovat  suae  erga  eos  benevolen- 
tiae  declarationem,  affirmans,  se  illis  ex 
animo  bene  cupere,  ut  pro  quorum  salute 
Deum  instanter  oret. 

Voluntas,  Graece  £u5oxta_,  Augustino 
hona  voluntas,  quomodo  vocem  hanc 
etiam  vulgatus  interpres  transtulit  Lucae 
2.,  et  alibi  saepe.  Erasmus  hoc  loco  pro- 
pensam  voluntatem  vertit.  Nos  uno  vo 
cabulo  benevolentiam  dicere  possumus. 
Ohsecratio ,  Seirjatg^  id  est,  deprecatio. 
Ad  Deum  fit,  Graece:  r^  Tipoc  xov  Osov, 
quae  ad  Deum,  subaudi  est  aut  fit.  Quod 
sequitur,  pro  illis,  Graece  est:  uTisp  tou 
lopuriX,  pro  Israel  vel  super  Israel,  id 
est,  causa  Israelis ;  quamquam  in  nonuul- 
lis  codicibus  legitur,  uTisp  auzG))) ,  pro 
illis.  Tum  sequitur:  est  in  salutem. 

Itaque  particula  pro  Israel,  vel  pro 
illis,  tam  parti  praecedenti,  quam  sequenti 
connecti  potest;  tametsi  melius  praece- 
denti,  ut  sensus  sit:  Propensa  animi  mei 
voluntas  et  affectio ,  quam  in  me  sentio 
erga  gentem  meam,  et  deprecatio,  qua 
Deum  assidue  pro  illis  oro ,  spectant  ad 
eorum  salutem;  quod  certum  est  argu- 
mentum,  me  eis  quam  optime  velle. 

Quaeres,  quomodo  pro  illis  orare  se 
dicat,  quos  sciebat  a  Deo  reprobatos. 
Eespondeo :  orabat,  non  ut  omnes  salvi 
fierent,  sed  ut  aliqui  ex  illis ,  scilicet  ii, 
quos  Deus  praeordinaverat  per  orationes 
sanctorum  esse  salvandos.  Neque  enim 
omnes  Judaei  reprobi  erant.  Ita  capite 
sequente :  Si  quo  modo ,  inquit ,  ad  ae- 
mulationem  provocem  carnem  meam, 
et  salvos  faciam  aliquos  ex  illis. 

2.  Testimonium  enim  perhiheo  illis, 
quod  aemulationem  Deihahent,  sednoti 
secundum  scientiam.  Cum  dixit :  in  sa- 
lutem,  significavit  eos  a  salute  aberrare, 
quantumvis  zelum  Dei  babeant.  Id  hac 
parte  nunc  probat.  Aemulationem ,  Grae- 
ce  (^rj/.ov,  quo  significatur  studium  vehe- 
mens  ad  rem  aliquam. 


Sensus  est :  Testimonium  illis  perhibeo, 
plane  affirmo,  quod  magno  zelo  ac  studio 
ferantur  erga  Deum  et  legem  ejus,  volun- 
tatem  habentes  Deo  serviendi  juxta  legis 
ejus  praescriptum ,  et,  sicuti  paulo  ante 
dictum  est,  legem  justitiae  sectantes.  Quod 
eorum  studium  sic  in  genere  cousideratum, 
laudabile  est.  Sed  id  faciunt  non  secun- 
dum  scientiam,  Graece,  xax'  eTiiyvcoaiv^ 
secundum  cognitionem.  Hoc  est:  Zelus 
ille  seu  studium  non  est  regulatum ,  ut 
loquitur  Cajetanus,  necessaria  cognitione. 
Nesciunt  enim ,  quemadmodum  Deo  ser- 
viendum  sit;  id  est,  qua  via  ac  ratione 
quaerenda  justitia,  qua  Deo  placetur.  Quo 
fit,  ut  zelum  illum,  genere  suo  laudabilem, 
vitient,  dum  in  particulari  errantes ,  per- 
versa  via  procedunt  ad  justitiam  compa- 
randam ,  Deoque  placendum  ;  velut  si  quis 
furetur,  ut  faciat  eleemosynas,  existimans, 
id  Deo  gratum  esse.  De  hoc  zelo  Judae- 
orum  etiam  Christus  ad  discipulos  loqui- 
turdicens:  Venit  hora ,  ut  omnis ,  qui 
interficit  vos,  arhitretur  ohsequium  se 
praestare  Deo,  causamque  subjungens 
ignorantiam:  quia  non  noverunt  patrem, 
neque  me.  Joan.  16.  Unde  et  hic  Aposto- 
lus,  probans  illud,  quod  dixerat,  non  se- 
cundum  scientiam ,  subjungit: 

3.  Ignorantes  enim  justitiam  Dei,  et 
suam  quaerentes  statuere ,  justitiae  Dei 
non  sunt  suhjecti.  Suam,  Graece:  ttjv 
Idiciv  StxaioouvTjv ,  propriam  justitiam. 
Nam  et  Sjrus  justitiam  hic  repetit.  Dei 
justitiam  hoc  loco  vocat  Apostolus,  vel 
quam  Deus  in  nobis  efficit,  ut  passim  ex- 
ponit  Augustinus ,  vel  qua  quis  vere  co- 
ram  Deo  justus  est ;  quibus  modis  expo- 
situm  est  supra,  cap.   1.  et  3. 

Non  autem ,  ut  sectarii  quidam  volunt, 
qua  Deus  ipse  justus  est,  quasi  de  exter- 
na  et  imputativa  justitia  loquatur  Aposto- 
lus.  Quem  intellectum  diserte  excludit 
idem  August.  compluribus  locis,  ac  nomi- 
natim  in  lib.  3.  coutra  duas  epist.  Pela- 
gian.  cap.  7. ,  et  b*b.  de  grat.  et  lib.  arb. 
cap.  12.,  et  tract.  26.  super  Joan.  Quo 
loco  sic  ait,  haec  ipsa  Pauli  verba  refe- 
rens  et  expouens:  Justitia  Dei  hic  dici- 
tur,  non  qua  justus  eC  Deus,  sed  quam 

dat  homini  Deus,  ut  justus  sit  homo  per 
Deum. 

Sensus  igitur  est :  Ignorantes  justitiam 
illam,  quae  hominem  vere  et  coram  Deo 
justum  reddit ,  quae  profecto  non  alia  est, 
quam  cujus  Deus  in  nobis  autor  est,  et 
propriam  justitiam,  id  est,  eam  ,  quae  ha- 
betur  propriis  viribus,  sola  legis  notitia 
adjutis,  statuere  ac  tueri  conantes,  non 
fuere  subditi  justitiae  Dei,  nec  ejus  parti- 
cipes  facti,  quae  quidem  sola  vera  justi- 
tia  est.  Dicit  autem  suhditi ,  quia  hujus 
justitiae  nemo  fit  particeps ,  nisi  per  hu- 
militatem  fidei  se  Deo,  ut  autori  justitiae, 
subjiciat. 

Porro  nunc  aliis  verbis  id  repetit  Pau- 
lus,  quod  supra  dixerat,  Israelem ,  dum 
sectatur  legem  justitiae,  in  legem  justitiae 
non  perveidsse,  quia  non  exfide,  sed  quasi 
ex  operibus  ad  eam  contendebat.  Estque 
notanda  antithesis  hoc  loco  inter  justitiam 
Dei ,  quam  alibi  ju^titiam  fidei  vocat,  et 
justitiam  propriam,  quam  alibi  justitiam 
legis.  Sic  enim  de  se  ipso  Paulus  ad  Phil. 
3. :  Et  inveniar  in  illo  non  habens  meam 
justitiam,  quae  ex  lege  est,  sed  illam, 
quae  ex  fide  est  Christi,  quae  ex  Deo 
est  justitia  in  fide. 

Illud  etiam  observa;  non  dixisse  Pau- 
lum:  et  propriam  justitiam  statuentes,  sed 
statuere  quaerentes,  quemadmodum  et 
Buperius  dixerat :  quasi  ex  operibus,  quia 
scilicet  haec  propria  justitia  non  est  vera 
justitia,  quae  statui  possit. 

Locus  hic  bene  notandus  contra  Pela- 
gianos,  quorum  hac  in  parte  fuit  idem 
error  cum  Judaeis,  suam  justitiam  statu- 
ere  conantibus,  imo  deterior.  Constat 
enim,  eos  aliquando  tribuisse  soli  naturae, 
quod  Judaei  naturae  non  trilniebant,  nisi 
cum  auxilio  legis  a  Deo  datae. 

4.  Finis  enim  legis,  Christus,  ad  ju- 
stitiam  omni  credenti.  Finem  Latini  fere 
intelligunt  causam  finalem  ,  ut  Christus 
dicatur  finis  legis  Mosaicae,  quia  tam  lex 
caerimonialis  significando  et  praenuntian- 
do,  quam  lex  moralis  infirmltatem  homi- 
nis  arguendo,  Christum  salvatorem  nt 
finem  et  scopum  spectabant.  Sic  etiam 
Theodoritus    Graecus.    At   vero    caeteri 


Graeci,  et  inter  Latinos  Hngo  Victorinns 
atque  Hervaeus  finem  interpretantur  im- 
pletionem,  consummationem,  perfectionem 
utvertitErasmus,  et  quod  Apostolus  infra 
cap.  13.  vocat  plenitudinem,  cum  ait:  Ple- 
nitudo  legis  est  dilectio.  Quam  interpreta- 
tionemGraeca  vox  xeXoc:  magis  recipit, 
quam  Latina  finis,  quemadmodum  e  diver- 
so  finis  apud  Latinos  magis ,  quam  xaXoc 
apud  Graecos,  significationem  habet  ejus 
causae,  cujus  gratia  qiiidpiam  fit. 

Hoc  igitur  modo  sensus  est ,  Christum 
esse,  per  quem  lex  impletur,  et  vera  ju- 
stitia  acquiritur ,  quatenus  quisque  in  eum 
eredit  ut  propitiatorem,  per  quem  Deus  et 
peccata  remittat,  et  gratiam  bene  vivendi 
praestet.  Hunc  sensum  plane  exigunt  su- 
periora.  Reddit  enim  Apostolus  rationem 
ejus,  quod  dixerat:  ignorantes  justitiam 
Dei,  Docetque  hujus  ignorantiae  causam 
esse,  quia  Christum ,  per  quem  solum  lex 
impletur  ad  justitiam,  non  agnoverunt, 
sed  in  eum  ut  lapidem  off^ensionis  impe- 
gerunt.  Similis  sermo  est  Apostoli  1  Tim. 
1. :  Finis  praecepti  caritas  de  corde  pu- 
ro  etc,  quo  nimirum  significat  caritate 
legem  impleri.  Vide  ejus  loci  commenta- 
rium. 

Porro  nihil  hic  locus  facit  pro  sectariis 
docentibus,  solam  fidem  sufficere  ad  justi- 
tiam ,  eo  quod  dicatur:  ad  Justitiam 
omni  credenti.  Nam  Apostolus,  dumfidem 
nominat,  etiam  caetera  vult  intelligi ,  quae 
fides  monstrat  agenda,  vel ,  quod  eodem 
recidit,  fidem  intelligit  bona  vohxntate 
formatam. 

5.  Moses  enim  scripsit ,  quoniam  ju- 
stitiam,  quae  ex  lege  est,  qui  fecerit  ho- 
mo,  vivet  in  ea.  Scriptura  Mosi,  ad  quam 
respicit,  habetur  Levit.  18.  Graeca  et 
Sjriaca  hujus  loci ,  sic  habent :  Moses 
enim  scribit  justitiam,  quae  ex  lege, 
quia,  qui  fecerit  ea  homo ,  vivet  in  eis. 
Ita  legit  Chrysost.  ct  caeteri  post  eum 
Graeci  commentatores,  quibus  etiam  com- 
mentator  Ambr.  accedit.  Sed  et  Haimo 
Latinus  testatur  in  quibnsdam  codicibus 
haberi :  vivet  in  eis.  Qund  uti(|ue  favet 
Graecorum  lectioni.  Atque  hoc  modo  ver- 
ba  Mosi  rursum  Apostolus  citat  Gal.  3. 

Causa  mutatae  lectionis  hoe  loco  fuisse 
videtur,  quod  illa  pluralia  ea  et  eis  non 
haberent,  quo  referrentur,  cum  nomen 
plurale  non  praecesserit.  Verum  Aposto- 
lus,  ipsa  Mosi  verba  secundum  LXX.  re- 
citans,  ut  in  Levitico  babentur,  plurale 
nomen  Trpay/jiaTa^  mandata,  ex  eodem 
loco  subintelligendum  reliquit,  sicut  et  in 
epist.  ad  Gal.  Quamquam,  utrovis  modo 
legatur,  ad  sensum  non  adeo  multum  in- 
terest. 

Quidam  ex  Graeco  sententiam  ita  red- 
dunt:  Moses  enim  describit  justitiam, 
quae  est  ex  lege,  his  verbis :  quod,  qui 
fecerit  ea  homo,  vivet  per  illa.  Eras- 
mus  et  alii  sic  ordinant :  Moses  enim  scri- 
bit  de  justitia,  quae  ex  lege  est,  quod 
homo,  qui  fecerit  ea ,  scilicet  mandata 
legis,  vivet  in  eis,  vel  per  ea.  Quae  struc- 
tura  magis  placet;  sequitur  enim  consi- 
mili  sermone: 

6.  Quae  autem  ex  fide  est  justitia,  sic 
dicit.  Subaudi,  de  ea.  Quae  autem,  in- 
quit,  ex  fide  justitia  est,  de  ea  sic  loqui- 
tur  idem  Moses  Deut.  30. :  Ne  dixeris 
in  corde  tuo.  etc. 

Porro  de  sensu  totius  sententiae  ma- 
jor  est  difficultas.  Plerique  justitiam,  quae 
ex  lege  est,  intelligunt  eam,  quae  habe- 
tur  ex  sola  legis  cognitione,  non  ex  fide 
etgratia  Christi,  consistitautem  inexterna 
qualicumque  observatione  praeceptorum 
legis.  Eam  vero  justitiam  qui  fecerit  ho- 
mo,  vivet  in  ea,  ut  ajunt,  vita  temporali ; 
quia  lex  Mosi  non  minatur  ei  mortem,  sed 
magis  promittit  bona  temporalia,  etiamsi 
legem  servet  solo  timore  poenae,  sicut 
eam  servabant  carnales  Judaei. 

Quem  intellectum  confirmare  videtur 
antithesis,  quam  hic  facit  Apostolus  inter 
justitiam,  quae  ex  lege  est,  et  eam,  quae 
ex  fide.  Nam  et  eandem  antithesin  ob- 
servare  est  in  ejusdem  Apostoli  verbis, 
quae  supra  adduximus  ex  epist.  ad  Phil. 
.3.  Hoc  etiam  sensu  videutur  accipi  posse 
loca  scripturae  Levit  18.  et  Ezech.  20., 
in  qui1)us  dicitur,  et  subinde  repetitur  de 
legibus ,  praeceptis  atque  judiciis  Dei, 
quod  ea  faciens  homo  vivet  in  eis.  Rursus 
hunc    sensum    exposcere    videtur   alter 


Apostoli  locus,  qui  est  ad  Gal.  3.,  nbi 
similiter  ad  scripturam  Levitici  respicere 
videtur:  Lex ,  inquit,  non  est  ex  fide, 
sed  qui  fecerit  ea,  vivet  in  illis.  Legitur 
hic  sensus  apud  Augustinum  libro  4.  con- 
tra  duas   epistolas  Pelagianorum  cap.  5. 

Verumtamen  alii  de  vera  legis  obser- 
vatione,  et  consequenter  de  vita  aetema 
locum  hunc  accipiunt,  ut  sensus  sit:  Mo- 
ses  scripsit  de  justitia,  quae  est  ex  lege 
observata,  eum  victurum  vera  et  aeterna 
vita  apud  Deum,  qui  fecerit  ea,  quae  lex 
praecipit.  Sed  eam  justitiam,  qua  legem 
observet,  nemo  consequi  poterit,  nisi  per 
fidem  in  Christum.  Hic  sensus  optime 
respondet  ei,  quod  praecedit:  Finis  enim 
legis,  Christus,  ad  justitiam  omni  cre- 
denti.  Qua  sententia  significatum  est,  le- 
gem,  quae  justitiam  exigit,  non  nisi  per 
Christum,  si  in  eum  credas,  impleri  seu 
consummari. 

Sensum  hunc  tradunt  Chrysost.,  et  eum 
secuti  Theophyl.  et  Oecumen.  Quin  et 
August.  eodem  loco  citato,  post  priorem 
sensum,  etiam  hunc  adducit,  ita  scribens  : 
Aut  si  altius  intelligendum  est,  propter 
vitam  aeternam  scriptum  esse,  qui 
fecerit  ea,  vivet  in  {llis,  etc.  Et  infra: 
Verum  ergo  dicit  lex:  Qui  fecerit  ea, 
vivet  in  iUis.  Sed  ut  faciat  ea,  et  vivat 
in  eis,  non  lex,  quae  hoc  imperat,  sed 
fides  est  necessaria,  quae  hoc  impetrat. 
Idem  vero  Augustinus  in  libro  de  spiritu 
et  litera  cap.  29.  solum  hunc  posteriorem 
sensum  agnoscit  et  explicat,  his  post  alia 
verbis :  Opus  enim ,  quod  qui  fecerit, 
vivet  in  eo,  non  fit,  nisi  a  justificato. 
Justificatio  autem  ex  fide  impetratur, 
de  qua  scriptum  est:  Ne  dixeri»  in  corde 
tuo,  etc. 

Adde,  quod  hunc  intellectum  plane  vi- 
detur  exigere  locus  Deut.  30.,  ubi  post 
expressum  praeceptum  dilectionis  Dei  ex 
toto  corde  et  ex  tota  anima,  subditur: 
ut  possis  vivere,  ac  deinde  sequitur  illud, 
quod  hoc  loco  Paulus  commemorat  pro 
justitia  fidei:  Mandatum,  quod  ego  prae- 
cipio  tibi,  non  supra  te  est,  etc.  Post 
quae,  paucis  interpositis,  iterum  dicit :  Ut 
diligas  Dominum  Dexim  tuum,  et  am^ 

hules  in  viis  ejus,  et  custodias  mandata 
illius,  et  vivas. 

Cum  igitur  Deum  ex  toto  corde  dili- 
gere  vera  justitia  sit,  manifestum  est, 
de  vera  justitia  Mosen  loqui;  et  conse- 
quenter  de  vita,  sive  aeterna,  sive  tem- 
porali,  ut  praemio  verae  justitiae.  Siqui- 
dem  etiam  temporalis  vita  seu  longaevi- 
tas  (quum  ita  Deo  visum  fuerit)  illius 
praemii  portio  quaedam  est.  Unde  prae- 
ceptum  illud  legis :  Honora  patrem  tuum 
et  matrem  tuam,  ut  sis  longaevus  su- 
per  terram,  Exod.  20.,  repetit  cum  sua 
promissione  Paulus  in  novo  testameuto, 
Eph.  6.  Atque  in  universum  pietas,  eo- 
dem  Apostolo  teste,  ad  omnia  utilis  est, 
promissionem  habens  vitae,  quae  nunc 
est,  et  futurae,  1  Tim.  4. 

His  accedunt  et  aliae  scripturae :  Si 
vis  ad  vitam  ingredi,  serva  mandata. 
Matth.  19.  Hoc  fac  et  vives ,  Luc.  10. 
Beati  mites,  quoniatn  ipsi  possidebunt 
terram,  Matth.  5.  Qui  vult  vitam  dili- 
gere  et  dies  videre  bonos,  coerceat  lin- 
guam  suam  a  malo ,  et  labia  sua  ne 
loquantur  dolum ,  etc.  Peti'.  3.  Nec 
quidquam  sane  vetal^  etiam  in  Levitico 
et  apud  Ezechielem  hoc  modo  justitiam 
seu  legis  observationem  et  vitam  accipi. 
Imo  valde  probabile  nobis  est,  ita  accipi 
oportere.  An  vero  sensura  hunc  etiam 
admittat  id,  quod  adfertur  ex  epist.  ad 
Gal.,  discutiendum  erit  eo  loco. 

Denique  veroconfirmaturhaecexpositio 
quia  justitiam,  quae  ex  sola  legis  est  cog- 
nitione,  cum  sit  falsa  justitia,  nunquam 
sacri  scriptores  commendant,  sed  passim 
rejiciunt  et  vituperant,  ut  Jesaias  cap.  64., 
et  Paulus  tam  hoc  loco,  quam  ad  Phil. 
cap.  3.  Ubi  notandum  obiter,  non  eum 
absolnte  vituperare  justitiam  ex  lege,  sed 
suam  justitiam  ex  lege :  meam  justitiam, 
quae  ex  lege  est;  quemadmodum  et  hic 
dicit:  suam  quaerentes  statuere,  quae 
sunt  veluti  determinationes  alienantes. 
Contra  vero  Moses  et  Ezechiel  commen- 
dant  et  hortantur  ad  eam  justitiam,  quam 
Apostolus  hoc  loco  vocat  justitiam  ex 
lege ;  non  ergo  per  hanc  justitiam  intel- 
ligiteam,  quampraestat  sola  legis  cognitio. 


Diffemnt  tamen  justitia  ex  lege  et  ju- 
stitia  fidei,  non  ut  oppositae  justitiae,  si- 
cut  paulo  ante,  justitia  sua  et  justitia 
Dei,  sed  ut  una  justitia  diversimode  con- 
siderata.  Vocatur  enim  justitia  fidei,  ra- 
tione  causae  impetrantis,  quia  non  habe- 
tur,  nisi  per  fidem  Christi.  Vocatur  autem 
justitia  ex  lege,  ratione  objecti,  quia  fac- 
tores  legis  justificabuntur,  supra  cap.  2. 
Quod  discrimen  colligi  potest  ex  illis  ver- 
bis  capitis  superioris :  Israel  in  legem 
justitiae  non  pervenit,  guia  non  ex  fide. 
Nam  inde  sequitur,  ex  fide  perveniendum 
esse  in  legem  justitiae.  Aut  certe  difi^e- 
runt,  secundum  alios,  ut  justitia  inchoata 
et  continuata,  quia  justitia  vera  sumit 
initium  a  fide,  quam  nulla  praecedunt 
opera,  continuatur  autem  et  augetur  ex 
eadem  fide  per  opera  bona,  lege  praecepta. 

Ne  dixeris  in  corde  tuo :  Quis  ad- 
sccndet  in  coelum?  id  est,  Christum 
deducere. 

7.  Aut  quis  descendet  in  abyssum? 
hoc  est,  Christum  a  mortuis  revocare. 
Graece :  e  mortuis  reducere.  Annotant 
commentatores  Theophyl.,  Oecum.  et  alii, 
Pauhim  accommodatione  quadam  sapien- 
ter  transferre  ad  Christum,  et  ad  com- 
mendandam  fidei  justitiam  ea,  quae  Mo- 
ses  ad  literam  dixit  mandato  legis  non 
longe,  id  est,  exremotis  et  inaccessis  locis, 
ut  de  coelo  vel  ultra  mare,  petendo,  sed 
in  promptu  posito,  propterea  quod  ipse 
illud  planis  ac  disertis  verbis  coram  po- 
pulo  exposuisset.  Nec  enim  est  inconve- 
niens,  ait  B.  Thomas,  si,  quod  Moses 
dixit  de  mandato  legis,  hoc  Apostolus 
attribuat  Christo ;  quia  Christus  est  ver- 
bum  Dei,  in  quo  sunt  omnia  Dei  man- 
data.  Certe  etiam  alibi  nonnumquam  sen- 
sum  accommodatum  agnoscere  necesse  est 
in  Scripturis  ab  Apostolo  citatis,  quem- 
admodum  suis  locis  ostendemus.  Itaque 
non  est  necessarium  hoc  loco,  quod  qui- 
dam  operose  faciunt,  sensum  Apostoli 
quaerere  in  verbis  Mosi,  ut  ab  eo  secun- 
dum  literam  prolata  sunt. 

Est  autem  hic  Apostoli  sensus :  Moses 
de  justitia  fidei,  id  est,  de  justitia  per 
fidem  habenda,   sic  loquitur:    Ne   dicas 

apud  temet  ipsum:  Quis  adscendet  in 
coelum?  scilicet  ad  deducendum  inde 
Christum.  Hoc  enim  dicere,  est  impossi- 
bile  reputare,  quod  Christus  descenderit 
de  coelo,  ut  carnem  assumeret  pro  nostra 
salute;  quomodo  naturaliter  impossibile 
est  homini  adscendere  in  coelum,  atque 
inde  aliquid  hac  adducere.  Neque  dicas : 
Quis  descendet  in  profundum?  videlicet 
ad  reducendum  Christum  a  mortuis  atque 
ab  inferis  ad  vitam.  Nam  hoc  dicere,  est 
impossibile  reputare,  quod  Christus  re- 
versus  sil  ab  inferis,  atque  a  mortuis  re- 
surrexerit;  quomodo  naturaliter  irapossi- 
bile  est,  ut  quis  desccndat  ad  inferos,  et 
inde  aliquid  huc  reducat. 

Coeli  nomen  usu  Scripturae  sacrae  non 
solos  comprehendit  orbes  coelestes ,  ut 
apud  philosophos  naturales,  verum  etiam 
elementa  inter  nos  et  orbes  illos  media, 
quatenus  ita  sublimia  sunt  et  supra  nos 
posita,  ut  ad  ea  naturaliter  homines  ad- 
scendere  nequeant.  Unde  passim  legimus 
nubes  coeli,  volucres  coeli,  pluviam  coeli. 
Sic  accipitur  in  verbis  Mosi  hic  citatis ; 
nec  aliter  hoc  loco,  licet  verificatio  fiat 
pro  coelo  beatorum,  in  quo  peculiari  ra- 
tione  Deus  esse  et  habitare  dicitur. 

Sciendum  quoque,  in  Mosi  verbis,  ad 
quae  Paulus  rcspicit,  non  haberi  vocabu- 
lum  abyssi,  nequidem  apud  interpretes 
LXX.,  sed  hoc  modo  legi :  Qvis  e  nohis 
poterit  transfretare  mare  ?  Recte  tamen 
Apostolus  pro  eo  dixit:  Quis  descetidet 
in  ahyssum  ?  quia,  qui  ad  mare  transfre- 
tandum  naves  intrant,  Hebraea  phrasi 
descendere  in  mare  dicuntur.  Unde  Da- 
vid  Psalm.  106. :  Qui  descendunt  in 
mare  in  navihus.  Et  quia  maris  aquae 
profundissimae  sunt,  etiam  abjssus  in 
Scripturis  vocantur,  velut  fando  carentes, 
ut  Exod.  15.:  Ahyssi  operuerunt  eos, 
quod  paulo  post  repetit  dicens:  Operuit 
eos  mare.  Sed  quia  nomen  abyssi  com- 
mune  est  etiam  profunditati  terrae ,  ut 
Psalm.  70. :  De  ahyssis  terrae  iterum 
reduxisti  me,  idcirco  Paulus  de  reditu 
ab  inferis  loquens,  abyssum  nominavit. 
Nam  et  Jonae  prophetae  projectio  in  mare, 
non  solum  mortem  et  sepulturam  Christi, 


sed  et  ejus  ad  abyssum  terrae,  id  est,  ad 
inferos  descensum  praefiguravit. 

Porro  sensus,  quem  dedimus  secuti 
Chrysostomum,  cui  Theophylactus  et  Oe- 
cumeuius  accedunt,  praeterquam  quod 
expeditus  est,  etiam  ex  sequentibus  ac- 
cipit  probabilitatem,  ubi  dicitur:  Quia  si 
confitearis  in  ore  tuo,  etc,  uti  patebit 
ex  commentario. 

Hic  igitur  Pauli  locus,  unus  ex  iis  est, 
quibus  illa  pars  symboli  Apostolici:  des- 
cendit  ad  inferos,  a  quibusdam  haereticis 
rejecta,  ab  aliis  perperam  exposita,  stabi- 
litir  juxta  sensum  obvium  ac  germanum, 
et  in  ecclesia  seraper  agnitum  et  proba- 
tum;  quo  significatum  sit,  Christum  in 
cruce  mortuum,  et  corpore  positum  in 
sepulchro,  secundum  animam  ad  inferos, 
hoc  est,  ad  infera  terrae  loca,  quibus  ani- 
mae  mortuorum  inclusae  tenebantur,  de- 
scendisse,  quasdam  earum  inde  libera- 
turum. 

Sunt,  qui  Pauli  verba  sic  exponant: 
Ne  dicas  :  Quis  adscendet  in  coelum  ?  id 
est:  Nemo  adscendet.  Hoc  enim  esset 
Christum  ex  alto  deducere;  id  est,  negare 
adscensionem  ejus  in  coelum,  et  sessio- 
nem  ad  dexteram  Patris.  Neque  dicas : 
Qiiis  descendet  in  profundum?  id  est: 
Nemo  descendet.  Hoc  enim  esset  Chri- 
stum  a  mortuis  et  ab  inferis  reducere;  id 
est,  negare  ejus  mortem  et  ad  inferos  des- 
censum,  et  consequenter  resurrectionem 
ejus  a  mortuis. 

Verum  haec  expositio,  quamvis  nihilo 
minus  quam  superior,  Christi  ad  inferos 
descensum  adstruat,  nobis  tamen  coactior 
videtur.  Nam  particula  tout'  %ox\  ,  id 
est,  sive,  hoc  est,  non  redditioni  causae, 
sed  expositioni  servit,  ut  in  priori  sensu 
factum  vides.  Deinde  minus  quoque  re- 
spondent  huic  sensui,  quae  statim  sequun- 
tur.  Unde  et  merito  priorem  sensum,  se- 
cundo  loco  a  se  allatum,  Aquinas  praetulit. 

Observabis  autem  Apostolum  volentem 
commendare  justitiam  fidei,  primum  re- 
movere  infidelitatem  ei  contrariam,  qua 
scilicet  dubitaret  quispiam  de  Christi  in- 
carnatione  aut  resurrectione ;  sub  quibus 
caetera  de  Christo  mysteria  comprehensa 

intelHge.  Deinde  vero  fidem  ipsam  exigit 
dicens : 

8.  Sed  quid  dicit  Scriptura?  Graece 
et  Syriace  tantum  legitur :  Sed  quid  di- 
cit  ?  ut  suppleatur  Moses  ex  superioribus. 
Sic  etiam  Latina  quaedam  mss.  Et  ita 
citat  August.  lib.  de  spir.  et  lit.  cap.  29. 

Prope  est  verbum  in  ore  tuo,  et  in 
corde  tuo.  Graece  eyyug  oou^  quemad- 
modum  et  in  Deuteronomio  legitur.  Dixit 
hoc  Moses  de  mandato  legis,  qua  vera 
justitia  praecipitur;  nimirum  siguificans, 
legem,  seu  mandatum,  per  diligentem  ip- 
sius  expositionem  satis  inculcatam  esse 
populo,  ut  jam  illud  et  ore  recitare,  et 
memoria  retinere  facile  possint.  Tantum 
opus  esse  bona  et  prompta  voluntate  ad 
illud  opere  implendum.  Paulus  vero  trans- 
fert  hoc  ipsum  ad  fidem,  seu  verbum  fidei, 
qua  justificamur.   Sequitur  enim: 

Hoc  est  verhum  fidei,  quod  praedi- 
camus.  Hoc  est,  tale  est,  ejusmodi  est. 
Porro  verbum  fidei  dicit,  vel  Evangelium, 
quo  fides  in  Christum  annuntiatur^  vel 
fidem  ipsam,  ac  si  diceret :  Fides,  quam 
praedicamus  ut  necessariam  ad  justitiam 
consequendam,  revera  est  ejusmodi,  vi- 
delicet  prope  te,  in  ore  et  corde.  Quod 
jam  declarat  verbis  sequentibus  : 

9.  Quia  si  confitearis  in  ore  tuo  Do- 
minum  Jesum.  Confitearis  Graece  ojjio- 
ko^rjaiQ(^,  confessus  fueris,  sicut  in  parte 
sequenti  credideris.  Nam  inquit,  si  ore 
confessus  fueris,  Dominum  Jesum  descen- 
disse  de  coelis  et  hominem  factum.  Haec 
pars  opponitur  illi  dubitationi :  Quis  ad- 
scendet  in  coelum,  ut  Christum  deducat? 

Quamquam  absolute  potest  accipi  ista 
pars,  et  quidem  melius,  ni  fallor,  hoc  mo- 
do  :  Siconfitearis  ore  tuo,  Jesum  esse  Do- 
minum.  Quomodo  dicit  1  Cor.  12. :  Nemo 
potest  dicere  Dominum  Jesum,  nisi  in 
Spiritu  Sancto.  Hunc  enim  sensum  ex- 
pressit  ea  lectio,  quam  recitant  Hilarius 
lib.  10.  de  Trinitate,  et  Augustinus  in 
expositione  hujus  loci :  quia,  si  confessus 
fueris  in  ore  tuo,  quia  Dominus  est  Je- 
sus.  Et  utique,  si  Dominus  est,  qualem 
confiteri  oportet ;  igitur  de  coelo  descen- 
dit.  Ad  hoc  enim  descendit,  ut  hominem 


redimeret,  et  ipso  redemptionis  jure  Do- 
minus  ejus  esset. 

Et  in  corde  tuo  credideris,  quod  Deus 
Illum  suscitavit  a  mortuis.  Opponitur 
haec  pars  alteri  dubitationi :  Quis  descen- 
det  in  ahyssum,  ut  Christum  a  mortuis 
revocet  ? 

Salvus  eris.  Graece  oojO^t^oij,  salva- 
heris,  id  est,  sahitem  consequeris,  velut 
jam  ex  fide  et  confessione  fidei  justitiam 
adeptus,  quae  perducit  ad  salutem.  Ve- 
rum  uti  superius,  ita  et  hic  sab  articulis 
incarnationis  et  resurrectionis  Christi  re- 
liqua  fidei  mysteria  subintelligenda  sunt, 
et  illud  imprimis,  hominem  justificari  per 
redemptionem,  quae  est  in  Christo  Jesu. 

Deinde  debet  haec  Apostoli  sententia 
accipi  sicut  aliae  similes,  quibus  docet, 
hominem  justificari  per  fidem,  nempe  de 
fide  comitata  bona  vohmtate,  qua  paratus 
fit  homo  facere,  quae  per  fidem  facienda 
cognoverit ;  quale  est,  quod  hoc  ipso  loco 
requirit,  ea,  quae  corde  credimus,  etiam 
ore  confitenda  esse.  Unde  adhuc  sequitur : 

10.  Corde  enim  creditur  ad  justitiam ; 
ore  autem  confessio  fit  ad  salutem.  Ad 
justitiam,  id  est,  ut  quis  justus  sit,  ad 
salutem,  id  est,  ut  quis  salvus  sit.  Porro 
confessionem  dicit  ejus ,  quod  creditur, 
de  qua  dixerat:  quia  si  confitearis,  etc. 
Nam  confessio  peccatorum,  quao  et  ipsa 
proficit  ad  salutem,  non  est  hujus  loci. 

Posset  quidem  fortassis  in  hac  bimem- 
bri  sententia  repetitio  ejusdem  intelligi, 
diversis  verbis  facta  more  Hebraeo,  qui 
in  proverbiis  et  in  Psalmis  maxime  con- 
spicitur  ;  quandoquidem  et  oris  confessio 
actus  est  fidei,  et  justitiam  salus  conse- 
quitur,  acproinde  etiam  dici  posset:  corde 
creditur  ad  salutem,  sicut  infra  dicitur : 
Omnis,  qui  invocaverit  nomen  Domini, 
salvus  erit.  Nam  et  in  eo,  quod  proxime 
praecessit,  confessio  oris  cum  fide  cordis 
ita  conjungitur,  ut  utrique  salutis  effectus 
attribuatur. 

Recte  tamen  in  utroque  membro  pecu- 
liare  aliquid  ab  Apostolo  significatum  in- 
telligiraus,  dum  fidei  justitiam  adscribit, 
confessioni  salutem ;  istuc  nimirum,  quod 
fides  ad  justitiam  consequendam  prursus 

est  necessaria ;  sed  famen  homo  per  fidem 
justificatus,  ad  salutem  vitae  aeternae  non 
perveuiet,  imo  nec  ipsam  salutcm  incho- 
atam,  quae  in  justitia  consistit,  tueri  po- 
terit  ac  retinere,  nisi,  quum  res  postula- 
verit,  fidem,  quam  animo  tenet,  ore  con- 
fiteatur.  Quod  quidem  imprimis  in  bap- 
tismo  faciendum  erat,  quod  fidei  est  sa- 
cramentum. 

11.  Dicit  enim  Scriptura:  Omnis,  qui 
credit  in  Illum,  non  confundetur.  In 
Illum,  Graece,  in  Eo,  scilicet  Deo.  Per 
quod  significatur  fiducia  fidei  conjuncta, 
qua  animus  in  exspectatione  salutis  niti- 
tur  veritati  ejus,  qui  promisit.  Jam  et  hic 
salus  attribuitur  fidei.  Quod  enim  ait: 
non  confundetur ,  sive  non  pudefiet, 
tale  est,  ac  si  diceret:  speratam  salutem 
omnino  assequetur,  exspectatione  sua  non 
frustrabitur.  CreJentem  intelligit  obedien- 
ter,  id  est,  cum  voluntate  faciendi  ea,  quae 
fides  Christi  praescribit.  Sententia  de- 
prompta  ex  Jesaiae  cap.  28.,  et  pluribus 
exposita  in  fine  cap.  sup. 

12.  Non  enim  est  distinctio  Judaei 
et  Graeci.  Graece,  'looSaiou  xs  xal  'Kk- 
Xvjvog.  Quod  recte  vertas,  ut  Erasmus 
fecit,  vel  Judaei,  vel  Graeci,  ad  indif- 
ferentiam  significandam.  Urget  Apostolus 
non  tara  universale  signum  omnis,  quod 
apud  Jesaiam  non  habetur,  quam  ipsius 
sententiae  propheticae  indefinitam  gene- 
ralitatem,  qua  nemo  a  salute  excluditur, 
modo  credat,  sive  Judaeus  ille  sit,  sive 
Graecus,  id  est,  gentilis.  Species  enim 
nominatissima  pro  toto  genere  ponitur. 
Probat  autem  amplius  hanc  generalitatem 
verbis  subjunctis : 

Nam  idem  Dominus  omnium,  dives 
in  omnes,  qui  invocant  Illum.  Dives, 
Graece  participium  7:Aout(ov^  id  est,  di- 
ves  exsistens  aut  divitiis  abundans,  eas- 
que  efitmdens.  Active  enim  accipitur. 
Sensus :  Consentaneum  sane  est,  ut  ne- 
minem  credentem  et  confidentem  in  se 
Deus  a  salute  repellat,  cum  ipse  unus 
idemque  sit  omnium  Dominus  jure  crea- 
tionis,  ut  proinde  aequum  sit,  eum  omnes 
in  se  sperantes  salvare,  nec  desit  potestas, 
CBm  affluat  divitiis  bonitatis  ac  misericor- 


diae,  paratus  etiam  eas  efiundere  non  in 
Judaeos  solum,  sed  in  omnes,  quicumque 
ipsum  invocant  toto  orbe  terrarum.  Nam 
quod  etiam  velit,  et  ita  statuerit,  ex  ip- 
sius  promissione  per  Prophetam  facta 
Paulus  nunc  docet. 

13.  Omnis  enim,  quicumque  invoca- 
verit  nomen  Domini,  salvus  erit.  Graece 
salvabitur.  Testimonium  sumptum  ex 
Joele  cap.  2.,  in  quo  etiam  expressio  est 
universalis  signi.  Invocare  nomen  Domini, 
est  eum,  cui  Dominus  ac  Deus  nomen 
est,  orare  pro  salute  obtinenda.  Sed  in- 
vocationem  intellige  tam  hic ,  quam  in 
praecedenti,  procedentem  ex  fide  jam  to- 
ties  commendata;  ne  repugnet  illud  Pro- 
verb.  1.:  Tunc  invocabunt  me,  et  non 
exaudiam.  Ad  hanc  igitar  invocationem 
pertinent  omnes  orationes,  quibus  a  Deo 
per  Christum  petuntur  salutaria  bona,  ve- 
lut  remissio  peccatorum,  gratia,  justitia, 
tentationum  victoria,  perseverantia,  vita 
aeterna. 

14.  Quomodo  ergo  invocabunt,  in 
quem  non  crediderunt?  Ex  invocatione 
colligit  fidem,  ut  sic  probet  suum  institu- 
tum,  quo  docebat,  ex  fide  justitiam  essc 
et  salutem. 

Locum  hunc  catholicis  objectant  hae- 
retici,  quo  tollant  invocationem  Sancto- 
rum  cum  Christo  reguantium.  Nam  si  in 
Sanctos  non  credimus,  sed  in  solum  Deum, 
concludi  videtur  ex  hac  Apostolica  sen- 
tentia,  Sanctos  non  esse  invocandos.  Sed 
respondetur,  in  hac  repetendum  esse  ex 
praecedenti  Prophetico  testimonio:  no- 
men  Domini,  ut  plena  sententia  sit :  Quo- 
modo  invocabunt  nomen  Domini ,  in 
quem  non  crediderunt  ?  Etenim  Dei  no- 
men  invocare  nemo  potest,  ut  oportet, 
nisi  in  eum  credat.  Aut,  quod  eodem  re- 
cidit,  exponendus  est  Apostolus  secimdum 
materiam  subjectam,  hoc  modo:  Quomodo 
invocabunt  tanquam  autorem  salutis  eum, 
in  quem  non  credunt?  Quo  certe  modo 
solum  Deum  invocat  ecclesia  catholica, 
quod  vel  ex  ipsis  ecclcsiasticis  litaniis 
perspicue  constat. 

Porro  nec  vocabulum  invocandi  semper 
in  Scripturis  ad  Deum  referri,  sed  inter- 

dum  etiam  ad  homines,  nimirnm  generali 
ratione,  qua  significat  opem  et  auxilium 
alicujus  implorare,  patet  ex  aliis  Scrip- 
turae  locis,  ut  lesa.  34. :  Regem  potius 
invocabunt.  Osee  7. :  Aegyptum  invo- 
cahunt,  ad  Assyrios  abierunt.  Nec  du- 
bium,  quin  etiam  apud  autores  profanos 
ita  generaliter  usurpetur.  Hoc  igitur  mo- 
do  nos  Cliristiani  etiam  Sanctos  invoca- 
mus,  quos  et  credimus  nobis  per  suas  ad 
Deum  preces  opitulari  posse. 

Aut  quomodo  credent  ei,  quem  non 
audierunt?  Graece:  Quomodo  autem 
credent ,  quem  non  audierunt?  Forte 
vertit  interpres:  At  quomodo  credent. 
Occasione  eorum,  quae  proxime  dixerat 
de  salute  omnibus  credentibus  et  invo- 
cantibus  promissa,  subjicit  et  interserit 
quaedam  de  generali  praedicatione  Evan- 
gelii  per  omnes  gentes.  Si  enim  benefi- 
cium  Dei,  statuentis  hominem  justificare 
et  salvum  facere  per  fidem ,  propositum 
est  omnibus  tam  gentilibus,  quam  Judaeis, 
fidem  vero  accipere,  id  est,  credere  non 
possunt,  nisi  audiant,  nec  audire,  si  non 
sit,  qui  praedicet;  consequens  est,  etiam 
gentibus  praedicandum  esse  Evangelium, 
nec  oflfendi  debere  Judaeos,  si  Paulus  ac 
caeteri  Apostoli  per  suam  praedicationem 
generale  Dei  beneficium  etiam  ad  gentes 
propagent. 

Sensus  hujus  partis  est:  Quomodo  cre- 
dent  in  eum,  de  quo  non  audierunt?  ac 
si  dicat,  id  fieri  non  posse  ;  saltem  juxta 
modum  ordinarium  acquirendae  fidei. 
Nam  Deus  sic  constituit,  ut  fidei  mysteria 
discerent  homines  ab  hominibus  per  au- 
ditum  corporalem.  Unde  Saulum  a  Do- 
mino  ad  Ananiam,  et  Cornelium  ab  An- 
gelo  ad  Petrum  missos  legimus,  de  fidei 
mysteriis  insti-uendos,  Act.  9.  et  10.,  ne 
facile  suspicaremur ,  quempiam  absque 
hominum  ministerio  per  solam  divinam 
vel  angelicam  revelationem  edoceri  viam 
salutis. 

Caeterum  sub  auditu  lectio,  quae  visu 
fit,  comprehenditur.  Sicut  enim  per  au- 
ditum  plurimi,  ita  per  lectionem  multi 
crediderunt.  Nam  ad  hoc  scripta  sunt 
Evangelid,    ut   legentes    credant.    Haec 


scripta  sunt,  ait  Joannes  Evangelii  sui 
cap.  20.,  ut  credatis  et  credentes  vitam 
habeatis. 

Recte  nihilominus  ab  Augustino,  cum 
de  iis  loqueretur,  qui  surdi  nascuntur,  ut 
audire  nonpossint,  dictum  estlib.  3.  contra 
Julianum  cap.  4. :  Quod  vitium  ipsam 
impedit  fidem.  Nam  surdus  natus  literas, 
quibus  lectis  fidem  concipiat,  discere  non 
potest,  quia  per  auditum  debet  earum  sig- 
nificatio  dari  et  accipi.  Constat  autem, 
Apostolo  sermonem  esse  de  auditione  per 
sensum  exteriorem,  qua  vox  percipitur 
praedicantis.  Nam  sequitur: 

Quomodo  autem  audient  sine  prae- 
dicante?  Id  est:  Quomodo  audient  de 
eo,  in  quem  credituri  sint,  si  uemo  sit,  qui 
eis  annuntiet?  ac  si  dicat,  nec  id  fieri 
posse. 

Satis  ostendunt  hae  duae  interrogatio- 
nes  Apostoli,  sicut  et  iis  respondentes 
duae  propositiones  paulo  inferius  positae, 
fldes  ex  auditu,  et,  auditus  autem  per 
verbum  Dei,  non  omnibus  hominibns  a 
Deo  dari  sufficiens  auxilium  ad  salutem, 
ut  quidam  putant.  Constat  enim  plurimos 
esse,  atque  etiam  multo  plures  olim  fuisse, 
praesertim  ante  Christi  adventum,  quibus 
de  fide  ad  salutem  necessaria  nihil  esset 
praedicatum.  Quos  proinde  sufficiens  auxi- 
lium  habuisse,  quo  salvi  fierent,  dici  non 
potest,  quum,  teste  Apostolo,  credere  non 
possint  homines ,  nisi  praedicantem  ea, 
quae  credenda  sunt,   audiverint. 

Hinc  August.  lib.  de  correptione  et 
gratia  cap.  7.:  Quicumque ,  inquit ,  ah 
illa  originali  damnatione  divinae  gra- 
tiae  largitate  discreti  sunt,  non  est  du- 
bium,  quod  et  procuratur  eis  audien- 
dum  Evangelium.  Unde  et  Gregorius  in 
hom.  17.  super  Evangelia,  allegorice  ti-ac- 
tans  illud  Luc.  10. :  Misit  illos  in  omnem 
locum,  quo  erat  ipse  venturus:  Prae- 
dicatores  suos,  inquit,  Dominus  sequitur, 
quia  praedicatio  praevenit,  et  tunc  ad 
mentis  nostrae  habitaculum  Dominus 
venit,  quando  verba  exhortationis  prae- 
currunt,  atque  per  hoc  veritas  in  wente 
suscipitur.  Haec  ille,  significans  utique, 
Dominum,   quibus  decrevit  fidem   dare, 

praedicatores ,  quos  audiendo  credant, 
praemittere. 

Vide  etiam  August.  lib.  1.  de  pecc.  mer. 
et  remiss.  cap.  22.,  et  de  dono  persev. 
cap.  19.  Quo  loco  dicit  paucissimis  esse 
dojiatum,  ut  nullo  sihi  homine  praedi- 
cante,  per  ipsum  Dominum,  vel  per  an- 
gelos  coelorum,  doctrinam  salutis  acci- 
piant. 

15.  Quomodo  vero  praedicabunt,  nisi 
mittantur?  Graece:  nisi  missi  fuerint? 
scilicet  a  Deo,  vel  Christo.  Multi  quidem 
praedicant  non  missi,  de  quibus  apud  Je- 
remiam  Dominus,  cap.  29. :  Non  mitte- 
bam  eos,  et  ipsi  currebant,  et  tales  ha- 
bet  plurimos  saeculum  hoc  nostrum ;  sed 
licite  ac  legitime  nemo  praedicat,  nisi  le- 
gitime  missus. 

Est  autem  missio  legitima  duplex.  Al- 
tera  quidem  extraordinaria,  quae  fit  im- 
mediate  a  Deo  per  inspirationem  internam, 
quomodo  missus  fuit  Joannes  Baptista, 
et  alii  Prophetae  ;  cujusmodi  tamen  mis- 
sio  sine  certis  argumentis  non  est  agnos- 
cenda.  Altera  vero  ordinaria,  quae  fit 
autoritate  eorum,  qui  in  terris  gerunt  vi- 
cem  Dei.  De  qua  duplici  missione  con- 
sule  S.  Thomam  in  commentario  hujus  loci. 

Notandum  est,  in  Graeco  verbo  oltzoo- 
TaXdioi^  id  est,  missi  fuerint,  allusionem 
esse  ad  nomen  Apostoli,  quod  primis 
Evangelii  praedicatoribus,  a  Christo  mis- 
sis,  inditum  fuit  Lucae  6.  Significat  au- 
tem  verbum  Graecum  mitti  non  quocum- 
que  modo,  sed  quomodo  mitti  solent  prin- 
cipum  legati  cum  mandatis. 

Sicut  scriptum  est:  Quam  speciosi 
pedes  evangelizantium  pacem,'  evan- 
gelizantium  bona?  Sensus :  De  quibus 
ad  praedicandum  missis  scriptum  est  a 
Propheta:  Quam  gratus  et  jucundus  est 
adventus  eorum,  qui  hominibus  haec  tam 
laeta  annuntiant,  pacera  et  reconciliatio- 
nem  cum  Deo,  et  bona  praeclara  atque 
eximia,  scilicet  ad  aeternam  eorum  salu- 
tempertinentia.  Quod  significatpars  apud 
Prophetam  sequens,  et  a  Paulo  omissa : 
praedicantimn  salutem. 

Cohaeret  haec  citatio  testimonii  Pro- 
phetici  cum  erotemate  praeeedente,  quia, 


nisi  mittantur,  non  erunt  veri  Evangelistae, 
de  quibus  dici  queat:  Quam  speciosi  pe- 
des  evangelizantium,  etc.  Speciosos  seu 
pulchros  habere  pedes  Hebraeis  dicuntur, 
qui  veniunt  laeta  nuntiantes  eo  quod 
eorum  adventum  (qui  pedibus  fit)  homines 
libenter  videant. 

Sumpsit  hoc  testimonium  Apostolus  ex 
lesaiae  cap.  52.,  textum  Hebraicum  pro- 
pius,  quam  LXX.  interpretum  versionem, 
qualis  exstat,  secutus.  Quod  et  Hierony- 
mus ,  eum  Prophetae  locum  enarrans, 
testatur,  et  res  ipsa  loquitur.  Nam  Hebraea 
ad  verbum  Latinc  reddita  sic  habent : 
Quam  pulchri  super  montes  pedes  evan- 
gelizantis,  audire  facientis pacem,  evan- 
gelizantis  bonum!  Graeca  vero  haec 
sunt:  Oiq,  &pa.  zni  Tuiv  opscov/ij;  Tco^s; 
£uayy£AtCojJ.svou  axorjv  sipVjvTj;,  (o?  suay- 
Y£AiC6|ji£vo?  aya^a^  nisi  quod  in  nonnul- 
lis  priori  loco  legitur  £uayY£AtCop.£Viov 
pluraliter,  et  posteriori  loco,  suayY^AiCo- 
|ji£VOu  casu  genitivo. 

Sed  et  Latina  versio  apud  Hieronymum 
in  commentariis  lesaiae  sic  habet :  Sicut 
hora  super  montes,  sic  pedes  evangeli- 
zantis  auditum  pacis,  evangelizantis 
bona.  Caeterum  Leo  Castrensis,  in  ejus 
loci  commentario,  textum  versionis  LXX. 
virorum  truncum  et  lacerum  esse  conten- 
dit ;  putatque  restituendum  ex  Paulo  et 
Hebraica  lectione  ad  hunc  modum :  Sicut 
hora,  vel,  sicut  ver  super  montes ;  quam 
speciosi  super  montes  pedes  evangeli- 
zantium  auditum  pacis ,  evangelizan- 
tium  bona.  Verum  id  non  est  restituere 
textum,  sed  diversas  lectiones  jungere  et 
confundere.  Equidem  Leoni  in  hoc  assen- 
tior ,  vitium  irrepsisse  jam  olim  in  hunc 
locum  versionis  LXX.,  ut  in  multos  alios. 

Arbitror  autem  (ut  meam  adferam  con- 
jecturam),  ab  eis  scriptum  esse,  quomodo 
Paulus  citat,  cog  (opaTot;  quam  pulchri, 
speciosi ,  decori,  pro  eo ,  quod  nunc 
legitur,  et  veteres  etiam  aliqui  cura  Hiero- 
nymo  legerunt,  resectis  a  tergo  tribus 
vocalibus ,  (og  topa.  Quod  varie  expo- 
nunt:  sicut  hora  seu  tempus,  scilicet 
opportunum,  ut  est  maturitas  frugum  aut 
fructuum ;  aliter ,    sicut  pulchritudo ;   et 

si  leni  spiritu  pronunties,  sicut  cura  et 
soUicitudo ,  quibus  modis  Hieronymus. 
Item,  sicut  ver  seu  tempus  vernuyn,  quod 
aliis  placet.  Haec  enim  omnia  Graeca 
voce  significantur. 

Sed  quoniam  a  fonte  recedunt ,  super- 
fluum  existimat  Hieronjmus  in  iis  expli- 
candis  haerere,  qui  etiam  testatur,  omnes 
alios  interpretes  similiter  ex  Hebraeo 
transtulisse,  id  est :  quain  speciosi,  quem- 
admodum  et  Eusebius  legit  lib.  3.  demonst. 
evang.  cap.  1.,  nou  Paulum  sed  lesaiam 
testem  adducens. 

Tertull.  vero ,  testimonium  Prophetae 
citans  lib.  5.  adv.  Marc.  cap.  2.,  legit: 
quam  teynpestivi;  et  cap.  5.  referens 
Y%xha.VsiXi\\:  quammaturi  pedes,(]\\onmm 
et  haec  est  significatio  Graecae  vocis 
topalot.^  licet  Hebraeo  non  respondeat. 

Augustinus  quoc[ue  ex  Propheta  citat: 
quam  speciosi,  lib.  32.  contra  Faustum 
cap.  10.,  utique  non  alia  versione  tunc 
usus,  quam  LXX.  Denique  testatur 
scholiastes  Romanus  ad  textum  Latinum 
editionis  LXX.,  in  nonnullis  codicibus 
haberi  (yg  (upalo'.. 

His  addo,  particulam  (ug  secundo  et 
tertio  loco  positam  in  verbis  Prophetae, 
ut  leguntur  apud  LXX.,  non  posse,  quan- 
tum  mihi  videtur,  Latiae  reddi  per  sic, 
ut  habet  Latina  versio ,  quae  est  in  com- 
mentariis  Hieronymi ,  et  versiones  quae- 
dam  recentiorum. 

Non  enim  cog  avxaTioSoTOV  est  simili- 
tudinis,  nisi  poetis;  pro  quo  LXX.  et 
Apostoli  semper  dicunt  ouTtog.  Itaque 
rectius  apud  Origenem  in  hujus  loci  com- 
mentario  Ruffinus  ita  reddit:  Tanquam 
hora  in  montihus,  ut  pedes  evangeli- 
zantium  auditum  pacis,  ut  evangelizans 
hona. 

Sed  quia  nihil  liis  voculis  in  Hebraeo 
respondet,  et  in  quibusdam  codicibus  vel 
altera,  vel  utraque  nou  habetur^  adjecti- 
.  cias  suspicari  licet.  Quae  si  tollantur,  ha- 
bebis  LXX.  translationem  admodum  con- 
sentientem  cum  fonte  Hebraeo.  Porro 
simile  quid  etiam  apud  NahumProphetam 
cap.  1.  legitur:  Ecce  super  montes  pedes 
evangelizantis  et  annuntiantis  pacem. 


Verum  ipsa  Apostoli  verba  non  inde, 
quod  sentit  Ambrosiaster ,  sed  ex  lesaia 
deprompta  sunt.  Eorum  vero ,  si  quis 
requirat,  haec  moralis  significatio  est: 
Pedes,  id  est,  affectus  eorum,  qui  Evan- 
gelium  praedicant ,  pulchros  esse  debere, 
hoc  est,  purgatos  a  sordibus  terrenarum 
cupiditatum,  ut  eorum  mores  Evangelio 
respondeant,  etvita  verbo  non  contradicat. 

16.  Sed  non  omnes  ohediunt  Evan- 
gelio ,  Graece  et  Syriace  ohedierunt. 
Loquitur  enim  de  Judaeis,  ut  ex  sub- 
junctis  liquet,  id  est,  de  iis ,  quibus 
primum  praedicari  oportuit  Evangelium. 
Atqui  ilh's  jam  dudum  per  Christum  et 
Apostolos  praedicatum  fuerat. 

Itaque  sensus  est :  At  non  omnes ,  imo 
vero  pauci,  laeta  haec  nuntia ,  quae 
Evangelii  nomine  significantur,  quamvis 
audita,  fide  recipiunt.  Quo  minus  autem 
mireris ,  paucos  ex  illo  populo  recepisse 
Evangehum,  neve  ex  eo  suspiceris  Evan- 
gelii  veritatem  labefactari ,  docet  Paulus 
subjuuctis  verbis ,  lioc  ipsum  ,  quod  non 
essent  credituri,  ab  eorum  Prophetis  olim 
praedictum  esse. 

lesaias  enim  dicit.  Utique  de  Judaeis, 
cap.  53.  Nam  et  Joannes  Evangelii  sui 
cap.  12.  de  Judaeis  hoc  testimonium  ad- 
ducit. 

DoDiine,  quis  credidit  auditui  nostro  ? 
Vel  auditioni  nostrae  ?  Domine  non  est 
in  Hebraeo,  sed  additum  ex  LXX.,  quem- 
admodum  et  apud  Joannem^  ut  intelliga- 
tur,  esse  verba  Prophetae  ad  Deum. 

Sensus :  Domine,  quis  eorum  fidem 
adhibuit  sermonibus ,  quos  ex  nobis  au- 
dierunt ,  quos  eis,  ut  Prophetae  tui  prae- 
nuntiavimus?  ac  si  dicat :  Perpauci.  Potest 
etiam  intelligi  dictum  ex  persona  Aposto- 
lorum,  qui  Judaeis  annuntiarunt,  quae  ab 
lesaia  caeterisque  Prophetis  fuerant  prae- 
dicta.  Probat  hunc  sensum  Origenes 
quamvis  et  priorem  nou  respuat.  Auditus 
pro  sermone  audito,  Hebraismus  est,  velut 
Habac.  3.:  Domine ,  audivi  auditum 
tuum,  id  est,  sermonem  de  te,  famam 
tuam.  Et  Psal.  111.  de  justo  :  ah  audi- 
tione  mala  non  timehit ,  id  est,  malus 
rumor  eum  uon  perterrefaciet,  utpote  bene 

sibi  conscium.  Quocirca  minus  scite  com- 
mentator  Ambr.  auditui  nostro ,  id  est, 
sermonibus,  quos  ex  te  audivimus. 

17.  Ergo  fides  ex  auditu ,  auditus 
autem  per  verbum  Christi.  Graece  et 
Syriace:  per  verbum  Dei ,  nisi  quod  in 
nonnullis  Graecis  habetur ,  ut  in  Latinis  : 
per  verbum  Christi,  quae  lectio  etiam 
apud  Origenem  exstat ;  ut  verbum  Christi 
dicatur  verbum  sive  sermo  de  Christo,  id 
est,  quo  Christus  annuntiatur.  Concludit 
affirraando,  quod  paulo  ante  interrogando 
significarerat. 

Unde  patet ,  id ,  quod  hic  dicitur,  cum 
exclusione  intelligendum  esse  hoc  modo : 
Ergo  fides  non  est,  nisi  per  auditum, 
saltem  ordinarie ,  ut  supra  dictum  est. 
Audiri  autem,  quod  credatur,  non  potest, 
nisi  aliquo  verbum  Dei  credendum  annun- 
tiante.  Loquitur  Apostolus  de  fide  actuali, 
de  qua  dixerat;  Quomodo  credent  ei, 
quem  non  audierunt? 

Quamquam  et  fides  habitualis  ex  auditu 
est  in  adultis.  Nam  ut  eam  acquirant, 
debent  prius  actu  per  auditum  credere. 
Nullus  enim  adultus  recte  et  utiliter  bap- 
tizatur ,  nisi  credat ,  dicente  Domino : 
Qui  crediderit  et  baptizatus  fuerit,  sal- 
vus  erit ,  Marc.  ultimo;  et  Philippo  ad 
eunuchum  cupientem  baptizari :  Si  credis 
ex  toto  corde,  licet.  Actor  8.  In  parvulis 
autem  baptizatis  est  quidem  fides  habi- 
tualis  sine  auditu ,  non  tamen  sine  mi- 
nisterio  hominis  baptizantis.  Sed  et  ea 
ipsa  fides  nunquam  proficiet  in  illis  ad 
actum  fidei,  nisi  per  auditum.  Ut  enim 
postea  actu  credant,  instructione  aliorum 
et  catechismo  opus  habent.  Quod  si  par- 
vuli  baptizati,  jamque  habitu  fideles,  post- 
quam  adoleverint,  credere  non  possunt 
actu  sine  auditu,  quanto  magis  de  infide- 
libus  nihil  tale  suspicandum  est,  quod 
sine  externo  praedicatore  Deus  illis  my- 
steria  salutis  revelet? 

18.  Sed  dico:  Numquid  non  audie- 
runt?  Clarior  erit  sermo,  si  verbum  dico 
parenthesi  claudas :  Sed  (inquam)  an  non 
audierunt  ?  Auditionem  hanc  multi  La- 
tinorum  referunt  adhomines  inuniversum, 
videlicet  gentilibus  comprehensis.    Jam 


enim  late  propagato  Evangelio,  multi 
etiam  gentibus  non  poterant  excusationem 
praetendere,  quod  non  audivissent.  Hanc 
igitur  excusationem  dicunt  Ajjostolum  hac 
interrogatione  velle  excludere,  non  ab 
omnibus  omnino  hominibus,  sed  a  multis, 
etiam  gentibus.  Et  quod  ita  generaliter 
loquatur ,  ostendi  putant  ex  altera  inter- 
rogatione^  tanquam  hujus  adversativa, 
qua  paulo  postdicit :  Sed  numquid  Israel 
non  cognovit? 

At  sane  probabilior  est  Graecorum  com- 
mentarius ,  de  Judaeis  hoc  dici :    de  qui- 
bus   et  praecedens  lesaiae   testimonium        . 
allatum  fuit.     Nam  de  Judaeorum  repro-       ■ 
batione  Paulo  instituta  est  disputatio,  in 
qua  de  gentilium  incredulitate  nulla  mentio. 
Nec  diversum  probat  interrogatio ,    quae 
mox  sequitur :  Numquid  Israel  non  cog- 
novit?  Nam  aliud  Apostolo  est  audivisse,       ■ 
aliud  cognovisse;    quemadmodum  ibi  de-        " 
clarabitur. 

Et  quidem  in  omnem  terram  exivit 
sonus  eorum ,  et  in  fines  orbis  terrae 
verba  eorum.  Orbis  terrae  Graece  dici- 
tur  olxQoixivri,  id  est,  habitabilis,  sive 
ea,  quae  habitatur.  Sed  et  Hebraea  vox 
atque  Syriaca  orbem  habitabilem  proprie 
significat.  Versus  sumptus  ex  Psalm.  18. 
juxta  versionem  LXX.^  qui  secundum 
literam  scriptus  est  de  praedicatione  coeli 
et  coelestiura  corporum,  Dei  potentiam, 
sapientiam  et  gloriam  nobis  sua  pulchri- 
tudine,  motu,  ordine,  efi"ectis  annuntian- 
tium ;  sed  mjstice  refertur  ad  Apostolos 
in  universura  mundum  missos  Evangelii 
praedicandi  causa. 

Connexio  cum  superioribus  haec  est: 
Ut  sit  auditus  per  verbum  Dei  ad  fidem 
necessarius,  jam  missi  sunt  praedicatores 
in  totum  mundum  ab  eo,  qui  dixit :  Euntes 
docete  omnes  gentes,  Marc.  28.,  et :  Euntes 
in  mundum  universumpraedicate  Evan- 
gelium  omni  creaturae,  Marc.  16.  Et: 
Eritis  mihi  testes  in  Jerusalem,  et  in 
omni  Judaea  et  Samaria,  et  usque  ad 
ultimum  terrae.  Actor.  1.  Quod  si  ita 
est,  quomodo  Judaei  non  audierunt,  etiam 
qui  inter  gentes  coramorantur? 

Non  ergo  seutit  Apostolus ,  onmes  om- 

□ium  saeculorum  homines  audivisse,  quod 
constat  verum  non  esse;  sed  si^nificat, 
tempore  praeordinato  a  Deo  praedicatum 
esse  et  praedicari  Evangelium,  ut  per 
totum  mundum  audiatur. 

Neque  rursum  vult,  suo,  id  est  Aposto- 
lorum  tempore  permanasse  Evangelii  prae- 
dicationem  in  omnes  populos  orbis  terra- 
rum,  sed  id  jam  tum  magna  parte  coeptum 
fieri,  et  paulatim  impleri.  Nam  nec  liodie 
completum  id  omnino  videtur,  tametsi 
paucae  nunc  restant  nationes ,  ad  quas 
sonus  Evangelii  non  aliquando  pervenerit, 
brcvi  fortassis  etiam  ad  eas  penetraturus. 

At  neque  hunc  sensum  reddere  possu- 
mus,  quem  video  quibusdam  neotericis 
placere,  dicentibus,  ideo  omnes  audivisse, 
quia  in  omnem  terram  exivit  praedicatio 
coeli  et  astrorum  ac  totius  creaturae,  quae 
omnibus  annuntiat  creatorem  suum,  juxta 
literalem  intellectum  Psalmi,  ex  quo  verba 
haec  desumpta  sunt. 

Manifestum  est  enim,  non  de  illa  prae- 
dicatione  loqui  Paulum ,  sed  de  verbo  et 
Evangelio  Christi  redemptoris  ac  media- 
toris;  quod  fuit  mysterium  abscouditum 
a  saeculo ,  neque  ex  creaturarum  con- 
templatione  disci  potuit,  sed  verbo  prae- 
dicationis  evangelicae  debuit  annuntiari. 
De  quo  sane  eonstat  accipi  debere  locum 
alterum,  huic  similem,  qui  est  in  Epistola 
ad  Col.  1.:  Quod  praedicatum  est  in 
universa  terra,  quae  sub  coelo  est.  Hoc 
enim  de  Evangelio  dicit,  quod  jam  in 
plurimas  quaquaversum  nationes  Aposto- 
lorum  praedicatione  disseminatum  erat, 
ad  plures  autem  ac  remotiores  rumore 
perlatum.  Atque  hoc  sensu  fatemur,  va- 
ticinium  Psalmi  tempore  Pauli  impletum 
fuisse. 

Videntur  quidem  veterum  nonnulli  ita 
loqui ,  tanquam  Apostolorum  praedica- 
tioue  in  omnes  sine  exceptione  gentes 
Evaugelii  sermo  fuerit  perlatus  ;  ut  Chry- 
sost.,  Theophyl.  et  Euthymius,  exponen- 
tes  illud  Matth.  24.:  Praedicabitur  hoc 
Evangelium  regni  in  universo  orbe,  in 
testimonium  omnibus  gentibus;  et  tunc 
veniet  consummatio. 

Verum  Augustini  sententia  est,  ne  suo 


quidem  tempore  ad  omnes  gentes  Evan- 
gelii  notitiam  pervenisse ,  tantum  abesse, 
ut  Apostolorum  tempore  ad  omnes  per- 
venerit.  Ita  docet  in  epist.  80.  ad  Hesych., 
necuon  lib.  de  unit.  eccl.  cap.  15.,  et  lib. 
de  nat.  et  grat.  cap.  2.,  et  ante  Augustinum 
Origenes  tract.  28.  super  Matth.  Denioue 
in  hujus  loci  comm.  Hervaeus,  Cajetanus, 
Sotus ,  Pererius  et  alii ,  quibus  et  nos 
libenter  accedimus  historiarum  evidentia 
convicti.  Quomodo  autem  illi  sententiae 
non  adversetur  hic  Pauli  locus,  jam  dic- 
tum  est. 

19.  Sed  dico:  Numquid  Israel  non 
cognovit  ?  Distingue  ut  supra :  Sed  (in- 
quam)  num  Israel  non  cognovit?  Premit 
hac  interrogatione  Israelem,  ac  peccatum 
ejus  exaggerat  docens  ,  non  ideo  tantum 
inexcusabilem  esse ,  quia  audivit ,  verum 
multo  magis ,  quia  etiam  cognovit ;  ac  si 
dicat:  non  tantum  audivit,  quod  toti  orbi 
commune  est,  sed  et  cognovit,  id  est, 
vidit,  prope  inspexit,  contrectavit,  quod 
praedicamus  ,  ita  ut  nihil  excusationis 
obtendere  queat.  Viderunt  enim  Judaei 
Christum  in  came  docentem,  et  ea  omnia 
facientem  ac  patientem,  quae  de  eo  prae- 
dicta  fuerant  a  Prophetis;  nec  tamen  eum 
receperunt.  Hoc  eorum  peccatum  com- 
memorat  ipse  Dominus  Joan.  15. :  Si  non 
venissem  et  locutus  fuissem  eis ,  pecca- 
tum  non  haberent ;  nunc  autem  excusa- 
tionem  non  habent  de  peccato  suo ,  et 
quae  sequuntur ;  ubi  et  illud  addit :  Nunc 
autem  et  viderunt ,  et  oderunt.  Ecce 
quomodo  Israel  cognovit. 

Alii  alium  huc  adferunt  sensum.  Sed 
quod  dixi ,  convenit  tam  cum  praeceden- 
tibus,  quam  cum  testimoniis  subjunctis, 
maxime  cum  postremo,  quo  dicitur:  Tota 
die  expandi  manus  meas  ad  populum 
non  credentem ,  etc. 

Primus  Moses  dicit.  Primus,  id  est, 
prior.  Refertur  enim  ad  lesaiam,  ut  Mose 
posteriorem,  ex  quo  mox  alterum  testi- 
monium  allaturus  est.  Alii  sic:  primus 
inter  caeteros. 

Ego  ad  aemulationem  vos  adducam 
in  Non-gentem.  Graece :  aemulari  vos 
faciam  in  Non-gente,   sive  per  Non- 

gentem.  Est  autem  in  Graeco  unum  ver- 
bum  Tia.paC.r^kOiQia,  id  est,  aemulari  faciam, 
ad  aemulationem  provocabo.  De  quo  plura 
ad  illud  capitis  sequentis :  ut  iUos  aemu- 
lentur. 

In  gentem  insipientem ,  in  iram  vos 
mittam.  Graece :  in  gente  insipiente, 
sive,  per  gentem  insipientem  irritabo 
vos.  Augustinus  quoque  legit,  irritabo 
vos.  Locus  est  Deut.  32.  in  cantico  Mosi, 
ubi  versus  integer  sic  habet :  Ijjsi  me  pro- 
vocaverunt  in  eo ,  qui  non  erat  Deus, 
et  irritaverunt  in  vanitatibus  suis;  et 
ego  provocabo  eos  in  eo ,  qui  non  est 
populus,  et  in  gente  stulta  irritabo  illos. 
Ita  Hieron.  ex  Hebraeo.  Nec  dissonant 
LXX.,  nisi  quod  pro  vanitatibus  scripse- 
runt  idola.  Mos  enim  scripturae  est,  idola 
vanitates  appellare. 

Paulus  in  citando  testimonio  tertiam 
personam  mutavit  in  secundam ;  sed  ea 
mutatio  sensui  nihil  detrahit.  Non-gentem, 
infinito  nomine,  vocat  Moses  gentem  con- 
temptibilem  et  gentis  nomine  indignam ; 
utpote ,  sicut  in  altero  membro  exponit, 
gentem  insipientem ,  id  est ,  stultam  ac 
stolidam,  ut  quae  pro  Deo  lapides  et 
ligna  coleret.  Sic  enim  et  prior  pars 
versus  in  Hebraeo  legitur :  Ipsi  zelare 
fecerunt  me  in  Non-deo,  id  est,  colendo 
id,  quod  non  est  Deus.  Simili  phrasi  dixit 
Ecclesiasticus  cap.  50. :  Tertia  non  est 
gens,  scilicet,  stultus  populus,  qui  ha- 
bitat  in  Sichimis. 

Sensus  hujus  loci  est :  Ego  gentilem 
populum ,  hactenus  ob  ignorantiam  veri 
Dei  merito  coutemptibilem ,  et  a  vobis 
contemptum,  tantis  afficiam  beneficiis,  ut 
eorum  felicitas  ad  invidiam  et  indigna- 
tionem  vos  provocet.  Ex  quo  sequitur, 
quod  dixerat,  Israelem  cognovisse  bona 
per  Evangelium  annuntiata.  Nam  invidere 
ea  aliis  non  poterat,  nisi  cognosceret.  Unde 
et  invidere  Latinis  dicitur  tanquam  intus 
ac  prope  videre,  quod,  qui  invident,  ut 
ait  Cicero  lib.  3.  Tuscul.  quaest.,  nimis 
intueantur  fortunam  alterius.  Maxime 
autem  invidere  solent  illi,  qui  felicitatem 
sibi  praeparatam  et  oblatam,  atque  a  se 


neglectam,  transferri  vident  ad  alios.  Id 
quod  Judaeis  contigit. 

Caeterum  provocare  ad  iuvidiam  et 
iram  dicitur  Deus,  non  quod  horum  vitio- 
rum  ipse  sit  autor,  ut  haeretici  sentiunt, 
sed  quia  praestat  ea  beneficia,  ex  quibus 
alii  capiunt  invidendi  et  irascendi  occa- 
sionem.  Quod  si  invidia  et  ira  in  aemu- 
lationem  convertantur,  ut  Judaei,  genti- 
lium  exemplo  et  felicitate  provocati,  in 
Christum  credant  (quod  intendit  Aposto- 
lus  sequenti  capite),  is  afFectus  bonus  est 
et  a  Deo. 

20.  lesaias    autem    audet ,    et   dicit. 
Audet,  Graece  a::0T0Ajijia,  pro  quo  Er- 
asmus  reddit ,  post  hunc  audet,  nempe 
post  Mosen,  id  est,  sumpta  a  Mose  priore 
fiducia,  audet  dicere.  Nam  «7:6  post  sig-     ^ 
nificat.    Verum   rectius   interpres   noster     I 
et  alii  verbum  compositum  pro  simplici      I 
accipiunt,  ut  solet  Graecis  accipi,  saltem      " 
ut  «7:6  nihil  aliud  quam  vim  addat  verbo ; 
quasi  dicat  Apostolus:  lesaias  autem  ni- 
hil   veritus  ofiensionem  sui  populi,    tota 
fiducia  audet  dicere  hoc,  quod  sequitur,      fi 
et  apud  eum  habetur  cap.  65.  Dicit  au-      i 
tem  non  ex  sua,  sedDei  velChristipersona. 

Inventus  sum  a  Non-quaerentibus  me. 
A  voculam  addidit  interpres.  Praeteritum 
pro  futuro  positum  more  Prophetico,  ob 
rei  certitudinem.  Sensus :  Invenient  me, 
fide  ex  auditu  concepta,  qui  me  non  quae- 
rebant,  ac  de  me  nihil  cogitabant,  occu- 
pati  in  cultu  falsorum  deorum ;  scilicet 
populus  gentilis. 

Usu  Scripturae  quaerere  Deum  dicun- 
tur,  qui  Deum  colere  volunt  et  Deo  pla- 
cere,  atque  in  eo  bono  proficere,  quasi 
nondum  assecuti  totum ,  quod  cupiunt. 
Unde  beati  non  quaerunt  Deum,  sed  ha- 
bent  et  possident,  ita  ut  amplius  habere 
non  possint.  Nobis  autem  dum  in  hac  vita 
sumus,  dicitur:  Quaerite  Dominum,  et 
confirmamini,  quaerite  faciem  ejussem- 
per.  Psalm.  104. 

Palam  apparui  iis,  qui  me  non  in- 
terrogabant.  Graece :  manifestus  factus 
sum  me  non  interrogantibus.  Sensus: 
Conspicuum  me  dedi,  cognoscendum  me 
ingessi  iis,  quibus  nec  in  mentem  venit, 

ut  de  me  interrogarent,  velut  si  quis,  car- 
bones  fodiendo  quaerens,  in  thesaurum 
incidat.  Apostolus  sententiam  Prophetae 
reddidit  ordine  verborum  transposito, 
tametsi  propius  accessit  ad  id,  quod  est 
apud  LXX.  Nam  Hebraea  sic  habent: 
Quaesitus  sum  iis,  qui  non  interroga- 
verant  •  inventus  sum  iis,  qui  non  quae- 
sierant  me.  LXX.  vero  sic  interpretati 
sunt:  Manifestus  factus  sum  me  non 
quaerentihus,  inventus  sum  me  non  in- 
terrogantihus. 

Ubi  scrupulus  occurrit,  quomodo  dicat 
Deus  se  quaesitum  esse,  et  tamen  inven- 
tum  a  Non-quaerentibus.  Antilogiam  hanc 
apparentem  tollere  voluit  Hieroaymus, 
dum  ita  vertit :  Quaesierunt  me ,  qui 
ante  non  interrogahant ,  ac  si  sensus 
esset:  Cum  ante  nulla  ipsis  esset  cura 
me  quaerendi,  aut  de  me  interrogandi, 
postea,  audita  verbi  praedicatione,  tracti 
per  gratiam  meam,  quaerere  me  coeperunt. 

Huc  spectat  etiam  illa  quorundam  ver- 
sio :  Quaerere  me  feci.  Alii  loco  verbi 
quaesitus  sum,  transtulerunt  obvius  fac- 
tus  sum ,  ut  Pagniuus;  vel  expositus 
sum,  ut  Tremellius,  adducens  similem 
locum  Psalmi  111.:  Magna  opera  do- 
mini,  quaesita,  id  est,  exposita,  omnihus 
volentihus  ea,  sic  ut  ea  quaerere  jam  non 
sit  opus. 

Quamquam  simpliciter  intelligi  sic  po- 
test:  quaesitus  sum,  id  est,  inventus  sum, 
ut  ex  priori  posterius  significetur  per  me- 
talepsin.  Sic  enim  ipsePropheta  se  ipsum 
interpretari  videtur  membro  secundo.  At- 
que  hae  posteriores  expositiones  cum  eo, 
quod  LXX.  verterunt,  adeoque  cum  sensu 
Paulino  magis  conveniunt.  Ostendit  au- 
tem  hic  locus  Apostoli,  quam  verum  sit 
illud  a  Patribus  adversus  Pelagianos  defi- 
nitum :  Gratiam  non  dari  secundum  merita. 

21.  Ad  Israel  autem  dicit.  Ad  Jsrael, 
Graece  npbc,  xov  lopaifA,  quod  Erasmus 
vertendum  putavit:  adversus  Israel.  Non 
enim  ad  ipsum  Israel  diriguntur  verba 
sequentia,  sed  de  eo  dicuntur,  et  contra 
ipsum  faciunt.  Sed  verius  est  praeposi- 
tionem  Tipog  loco  Tiepl,  de,  positam  esse; 
quemadmodum  et  alibi,  ut  in  epistola  ad 

Oail.  Estli  Comm.   Tom.  L 


Heb.  1. :  Et  ad  angelos  quidem  dicit, 
cum  de  angelis  loquatur  versiculus  ibi 
citatus,  et  ejusdem  epistolae  cap.  4. :  Ad 
quem  nobis  sermo,  id  est,  de  quo. 

Sic  et  illud  accipiendum  existimo,  quod 
habetur  Marc.  12.  et  Luc.  20.:  Cogno- 
verunt,  quoniam  ad  eos  parabolam  honc 
dixerit,  id  est,  de  eis;  quamvis  et  illic 
Erasmus  verterit :  adversus  eos,  sive  in 
eos,  quod  non  est  necesse;  magisque  fre- 
quentata  est  in  hac  significatione  praepo- 
sitio  xaxa  cum  geuitivo,  quam  T^pbfz,  ut 
in  hac  ipsa  epistola  cap.  8. :  Quis  contra 
nos?  Et  iterum :  Quis  accusabit  adver- 
sus  electos  Dei?  Et  cap.  11.:  Interpel- 
lat  Deum  adversum  Israel,  ac  rursum : 
NoU  gloriari  adversus  ramos. 

Tota  die  expandi  manus  meas  ad 
populum  non  credentem  et  contradi- 
centem.  Multi  codices  addunt  mihi ;  sed 
bene  submotum  a  correctoribus  Romanis. 
Nam  nec  in  Graeco  legitur,  nec  in  Sy- 
riaco,  nec  apud  commentatores,  Ambr., 
Primasium,  Sedulium.  Multi  quoque  mss. 
codices  non  agnoscunt.  Denique  nec  LXX. 
scripserunt.  Addidit  quispiam,  quod  pu- 
taret  ad  sensum  deesse. 

Caeterum  in  Hebraeo  nec  illud  est :  et 
contradicentem.  Ex  quo  patet,  etiam 
hanc  partem  ab  Apostolo  citari  magis  ex 
interpretatione  LXX.,  quam  ex  Hebraeo, 
tametsi  in  sensu  nullum  est  dissidium. 

Sunt  autem  haec  verba  apud  eundem 
Prophetam  statim  post  superiora,  et  hunc 
habent  sensum:  Per  praedicationem 
Christi  et  Apostolorum  ejus,  et  per  cre- 
bra  miracula  ab  eis  facta,  continue  velut 
expansis  ad  amplectendum  manibus  prae- 
bui  me  cognoscendum  populo  Judaico, 
qui  tamen  persuaderi  non  potuit,  ut  cre- 
deret  (id  enim  significat  Graecum  voca- 
bulum  d7ic'.0ouvTa_,  quasi  dicas,  imper- 
suasum)',  sed  semper  contradixit  ac  re- 
stitit  evangelicae  praedicationi,  ut  juxta 
Simeonis  oraculum  factus  sit  illis  Chri- 
stus  iu  signuin,  cui  contradicatur,  Luc.  2. 

Eursus   ex  hoc  Prophetae   testimonio 

manifeste  sequitur,  quod  Apostolus  pro- 

bandum  sumpserat,  Israelem  cogno\'isse 

de  Christo,  quia  non  solum  audivit  de  eo, 

sed  etiam  vidit  praedicantem  et  mira 
operantem ;  ut  proinde  sit  inexcusabilis, 
quod  non  crediderit,  secundum  id,  quod 
Christus  ipse  de  eis  expostulat,  Joan.  15. 
dicens:  Si  non  venissem  et  locutus  fuis- 
sem  eis,  peccatum  non  haberent.  Nunc 


autem  excusationem  non  hahent  de 
peccato  suo ,  et  iterum:  Si  opera  non 
fecissem  in  eis,  quae  nemo  alius  fecit, 
peccatum  non  haberent.  Nunc  autem 
et  viderunt  et  oderunt,  et  me  et  Patrem 
meum. 


CAPUT   UNDECIMUM. 

Dico  ergo :  Numquid  Deus  repulit  populum  suum  ?  Absit.  Nam  et 
ego  Israelita  sum  ex  semine  Abraham ,  de  tribu  Benjamin^);  2.  Non 
repulit  Deus  plebem  suam,  quam  praescivit  ^).  An  nescitis,  in  Elia  quid 
dicit  Scriptura,  quemadmodum  interpellat  Deum  adversum  Israel^)?  3. 
Domine,  Prophetas  Tuos  occiderunt ,  altaria  Tua  suffoderunt;  et  ego 
relictus  sum  solus,  et  quaerimt  animam  meam.  4.  Sed  quid  dicit  illl 
divinum  responsum?  Reliqui  mihi  septem  millia  virorum ,  qui  non  cur- 
vaverunt  genua  ante  Baal.  5.  Sic  ergo  et  in  hoc  tempore,  reliquiae 
secundum  electionem  gratiae  salvae  factae  sunt.  6.  Si  autem  gratia, 
jam  non  ex  operibus;  alioquin  gratia  jam  non  est  gratia  ^).  7.  Quid 
ergo?  quod  quaerebat  Israel ,  hoc  non  est  consecutus");  electio  autem 
consecuta  est,  caeteri  vero  excaecati  sunt,  8.  sicut  scriptum  est  ^) :  De- 
dit  illis  Deus  spiritum  compunctionis,  oculos,  ut  non  videant,  et  aures, 
ut  non  audiant '^),  usque  in  hodiernum  diem.  9.  Et  David  dicit  ^) :  Fiat 
mensa  eorum  in  laqueum  et  in  captionem,  et  in  scandalum  et  in  retri- 
butionem  illis.  10.  Obscurentur  oculi  eorum,  ne  videant,  et  dorsum 
eorum  semper  incurva.  11.  Dico  ergo :  Numquid  sic  offenderunt,  ut 
caderent?  Absit.  Sed  illorum  delictum,  salus  est  gentibus^),  ut  illos 
aemulentur.  12.  Quod  si  delictum  illorum  divitiae  sunt  mundi,  et 
diminutio  eorum  divitiae  gentium ;  quanto  magis  plenitudo  eorum  ^^)  ? 
13.  Vobis  enim  dico  gentibus:  Quamdiu  quidem  ego  sum  gentium 
Apostolus  ^^) ,  ministerium  nieum  honorificabo,  14.  si  quo  modo  ad 
aemulandum  provocem  carneni  meam,  et  salvos  faciam  aliquos  ex 
illis^^).  15.  Si  enim  amissio  eorum ,  reconciliatio  est  mundi;  quae 
assumptio,  nisi  vita  ex  mortuis^^)?  16.  Quod  si  delibatio  sancta  est,  et 
massa;  et  si  radix  sancta,  et  ranii.  17.  Quod  si  aliqui  ex  ramis  fracti 
sunt,  tu  autem  cum  oleaster  esses  ^^) ,  insertus  es  in  illis ,  et  socius  ra- 
dicis  et  pinguedinis  olivae  factus  es  ^''),  18.  noli  gloriari  adversus  ramos. 
Quod  si  gloriaris,  non  tu  radicem  portas,  sed  radix  te.   19.  Dices  ergo : 


1)  2  Cor.  11,  22.  2}  Eph.  1,  11.  3)  3  Rec:.  19,  10.  18.  ^)  Cap.  4,  1.  seq.  5)  Cap. 
9,  31.  seq.  63  jes.  6,  9.  seq.  29,  10.  ')  Mattli.  13,  14.  ^)  Psalm.  68,  23.  seq.  »)  Act.  13, 
46.     10)  Vers.  15.     11)  Cap.  15.  16.    Act.  9,  15.    Gal.  2,  2.  8.   Epli.  3,  8.     1  Tim.  2,  7.    2  Tim. 

1,  11.    12)  Cap.  9,  3.    1  Cor.  9,  22.    i3)  Vers.  30,  31.     «)  Epli.  2,  12.    ^^)  Vers.  24.    Epli. 

2,  19. 

Fracti  sunt  rami ,  ut  ego  inserar^).  20.  Bene,  propter  incredulitatem 
fracti  sunt.  Tu  autem  fide  stas;  noli  altum  sapere,  sed  time.  21.  Si 
enim  Deus  naturalibus  ramis  non  pepercit^),  ne  forte  nec  tibi  parcat. 
22.  Vide  ergo  bonitatem,  et  severitatem  Dei;  in  eos  quidem,  qui  ceci- 
derunt ,  severitatem ,  in  te  autera  bonitatem  Dei ,  si  permanseris  in  bo- 
nitate ;  alioquin  et  tu  excideris.  23.  Sed  et  illi,  si  non  permanserint 
in  incredulitate ,  inserentur ;  potens  est  enim  Deus  iterum  inserere  illos. 
24.  Nam  si  tu  ex  naturali  excisus  es  oleastro  ^),  et  contra  naturam  in- 
sertus  es  in  bonam  olivam ;  quanto  magis  ii,  qui  secundum  naturam 
inserentur  suae  olivae?  25.  Nolo  enim  vos  ignorare ,  fratres,  mysterium 
hoc,  (ut  non  sitis  vobis  ipsis  sapientes),  quia  caecitas  ex  parte  contigit 
in  Israel,  donec  plenitudo  gentium  intraret*),  26.  et  sic  omnis  Israel 
salvus  fieret,  sicut  scriptum  est  ^) :  Veniet  ex  Sion,  qui  eripiat,  et  avertat 
impietatem  a  Jacob.  27.  Et  hoc  illis  a  Me  testamentum ,  cura  abstu- 
lero  peccata  eorura.  28.  Secundum  Evangeliura  quidem,  iniraici  propter 
vos;  secundura  electionera  autera,  carissimi  propter  patres^).  29.  Sine 
poenitentia  enim  sunt  dona  et  vocatio  Dei'^).  30.  Sicut  enim  aliquando 
et  vos  non  credidistis  Deo,  nunc  autem  misericordiara  consecuti  estis 
propter  incredulitatera  illorura^),  31.  ita  et  isti  nunc  non  crediderunt 
in  vestrara  raisericordiara ,  ut  et  ipsi  raisericordiara  consequantur.  32. 
Conclusit  enira  Deus  omnia^)  in  incredulitate ,  ut  omnium  misereatur. 
33.  0  altitudo  divitiarum  sapientiae  et  scientiae  Deil  quara  incompre- 
hensibilia  sunt  judicia  Ejus,  et  investigabiles  viae  Ejus!  34.  Quis  enira 
cognovit  sensura  Domini?  Aut  quis  consiliarius  Ejus  fuit^*^')?  35.  Aut 
quis  prior  dedit  Uli,  et  retribuetur  ei^^)?  36.  Quoniam  ex  Ipso,  et  per 
Ipsum,  et  in  Ipso  sunt  omnia ;  Ipsi  gloria  in  saecula.     Amen. 


SrMMARIlM  CAPITIS  UXDECIMI. 

Israelitici  populi  reliquias  gratuita  Dei  electione  salvatum  iri  docet.  caeteris  excaecatis,  ac  in 
eorum  locum  gentibus  assumptis,  quas  monet  adducta  similitudine  oleastri  et  olivae,  ne 
glorientur  adversus  Judaeos.  Fore  enini  aliquando,  ut  et  illi  misericordiam  consequantur. 
Sapientiae  divinae  profunditatem  exclamans  admiratur. 


Dico  ergo:  Numquid  Deus  repulit 
populum  suum?  Absit.  Quamvis  testi- 
monia  Prophetica  superius  allata  mani- 
feste  deuuutiarent  reprobationem  populi 
Judaici,  nou  tamen  id  suis  verbis  expri- 
mere  voluit  Apostolus,  ut  auribus  suae 
gentis  parceret.  Sed  quia  tam  aperta  de 


eorum  reprobatione  erant  Prophetarum 
verba,  simul  ut  ostendat,  promissiones  di- 
vinas  eidem  populo  factas  haudquaquam 
excidisse,  committere  noluit,  quin  ea  de 
re  quaestionem  moveret.  Quam  ita  ex- 
plicat,  ut  Judaeos  quam  minime  offendat, 
imo  vero  etiam  consoletur,  adductis  ratio- 


>J  Vers.  11.  2)  jer.  il,  16  seq.  3)  vers.  17.  *)  Luc.  21 
6)  5  Mos.  4,  31.  37.  7)  Cap.  3,  3.  4.  8)  vers.  11.  9)  Cap.  3,  9. 
41,  2. 


24.     s)  Jes.  59,  20.   seq. 
«)  Jes.  40,  13.     ")  Hiob. 

nibus,  quibus  doceat,  in  negotio  salutis 
priores  esse  partes  populi  Judaici.  Dico, 
inquit,  et  quaero  occassione  testimonio- 
i-um,  quae  ex  Mose  et  Jesaia  adduxi :  Num 
igitur  Deus  repulit  populum  suum  Israe- 
liticum,  ut  non  fiat  particeps  benedictio- 
nis  promissae  in  Christo  ?  Absit  boc ; 
non  repulit  Deus  populum  suum  omnino 
atque  in  totum.  Quod  probat  sequentibus 
verbis  ad  incommodum  deductione,  pri- 
mum  ex  sua  ipsius  persona. 

Nam  et  ego  Israelita  sum,  ex  semine 
Abraham,  de  tribu  Benjamin.  Ac  si  di- 
cat:  Si  Deus  populum  suum  penitus  ab- 
jecisset,  fateri  deberem,  me  quoque,  qui 
ex  illo  sum  populo,  non  ut  proselytus, 
sed  vere  progenitus  ex  semine  Abraham, 
atque  ex  illustri  tribu  Benjamin,  rejecti- 
tium  esse,  et  alienum  a  promissione  Abra- 
hae  facta ;  eademque  ratio  de  multis  aliis 
Judaeis  in  Christum  credentibus.  Unde 
subdit  generali  sententia: 

2.  Non  repulit  Deus  plebem  suam, 
quam  praescivit.  Plebem,  Graece  Xaov^ 
populum,  ut  supra.  Convenit  haec  res- 
ponsio  cum  illa  cap.  9. :  Non  quod  ex- 
ciderit  verbum  Dei.  Non  enim  omnes, 
qui  ex  Israel,  ii  sunt  Israelitae,  neque, 
qui  semen  sunt  Abrahae,  omnes  filii ; 
sed  in  Isaac  vocabitur  tibi  semen.  Nam 
illud,  quam  praescivit,  restrictiva  deter- 
minatio  est,  nt  sit  sensus:  Non  repulit 
Deus  populum  suum  Israeliticum ,  qua 
parte  eum  praescivit,  seu  praecognovit, 
id  est,  praedilexit,  elegit,  ac  proprie  suum 
esse  populum  voluit,  in  quo  beneplaci- 
tum  est  ei  ab  aeterno ,  secundum  illud 
Psalm.  149. :  Beneplacitum  est  Domino 
in  populo  suo,  ac  si  clare  dicat  Aposto- 
lus :  quem  praeordinavit  ab  aeterno  ad 
salutem.  Hoc  enim  Apostolo  est  praes- 
cire,  ut  ostendimus  supra  ad  illud  cap.  8. : 
Nam  quos  praescivit,  etc.  Sic  et  Augu- 
stinus  interpretatur  ac  pluribus  declarat, 
lib.  de  dono  persev.  cap.  18.  Nec  secus 
Aquinas,  Liranus,  Toletus,  et  alii. 

Quam  scripturae  phrasim  quidam  non 
attendentes,  minus  recte  referunt  vei-bum 
praescivit  ad  beneficia,  quondam  illi  po- 


pulo  cumulate  exhibita,  velut  amoris  ar- 
gumenta. 

Pejus  autem  illi,  qui  ex  hoc  vocabulo 
statuere  nituntur  electionem  ex  operum 
praevisione,  contra  illud,  quod  paulo  post 
sequitur:  Si  gratia,  jam  non  ex  operi- 
bus,  ut  ex  ejus  declaratione  patebit. 

Jam  etsi  major  pars  Judaici  populi 
repulsa  sit,  noluit  tamen  Apostolus  abso- 
lute  f ateri,  Deum  repulisse  populum  suum ; 
tum  ut  invidiam  duri  sermouis  declinaret, 
tum  quia  scriptura  absoluto  sermone  id 
uegat,  Psalm.  93.  dicens :  Quia  non  re- 
pellet  Dominus  plebem  suam,  et  haere-  -_ 
ditatem  suam  non  derelinquet.  Huc  | 
enim  Apostolum  respexisse,  verisimile  est, 
ac  secundum  literam  verba,  aliorsum  dicta, 
suo  accommodasse  instituto.  Leguntur 
etiam  haec  verba :  quoniam  non  repel- 
let  Dominus  plebem  suam  in  Psalm.  94., 
duntaxat  juxta  usum  Psalterii,  quod  Ro- 
manum  nuncupant.  Nam  eo  loco  nec  in 
Hebraeo  habentur,  nec  apud  LXX.,  nec 
in  Psalterio  Gallicano,  denique  nec  in 
Biblis  editionis  vulgatae. 

An  nescitis,  in  Elia  quid  dicit  Scrip- 
tura?  In  Elia,  id  est,  de  Elia,  vel  in 
gestis  Eliae,  quae  scribuntur  3  Reg.  19., 
vel  potius  in  Elia,  id  est,  in  persona 
Eliae  errantis,  non  autem  ex  persona 
Spiritus  sancti.  Nam  falsum  aliquid  iu 
verbis  Eliae  subjunctis  continetur. 

Quemadmodum  interpellat  Deum 
adversum  Israel?  Graeca  addunt,  ^.eycuv, 
dicens.  An  nescitis,  inquit,  quemadmodum 
Elias,  zelo  Dei  commotus  ac  cum  Deo 
colloquens,  queritur  de  populo  IsraSl  de- 
cem  tribuum,  atque  adversus  eum  postu- 
lat  vel  auxilium,  vel  ultionem,  tanquam 
totus  a  Dei  cultu  ad  impietatera  delapsus 
esset?  His  nimirum  verbis  iisque  se- 
cundo  repetitis : 

3.  Domine,  prophetas  Tuos  occide- 
runt,  altaria  Tua  suffoderunt.  Graece: 
et  altaria.  Verba  Prophetae  mutato  or- 
dine  refert  Apostolus.  Quod  ad  historiam 
attinet,  Domini  Prophetas  in  regno  decem 
tribuum,  quotquot  reperiri  poterant,  jussu 
Jezabel,  impilssimae  mulieris,  occisos 
fuisse,  constat  ex  lib.  3  Reg.  19.  De  suf- 

fossis  autem  altaribus  Domini,  niliil  ibi 
legitur  extra  verba  Eliae ,  quibus  sine 
dubio  fides  babenda  est. 

Sed  quomodo  altaria  Domini  suffossa, 
quum  fas  non  esset,  Domino  Deo  sacrifi- 
cium  offerre,  nisi  in  uno  loco,  quem  Deus 
ad  hoc  delegisset?  Qui  locus  utique  erat 
Jerosolymae.  Verisimile  est,  Eliam  lo- 
qui  de  altaribus,  quae  passim  in  excelsis 
studio  quodam  pietatis  Deo  vero  erecta 
fuerant;  maxime  postquam  decem  tribus 
regum  suorum  tyranuide  prohibitae  fue- 
runt,  ne  Jerosolymam  adscenderent  sa- 
erificii  causa.  Quamvis  enim  id  lege  veti- 
tum  esset,  ac  recte  fecerint  Ezechias  et 
Josias ,  reges  Juda ,  etiam  ejusmodi  aras 
evertendo  ,  tamen  impium  erat ,  eas  sub- 
vertere  odio  cultusDeilsrael,  uti  fecerunt 
Achab  et  Jezabel  cum  suo  populo.  Tale 
erat  altare,  quod  instauravit  Elias  in 
monte  Carmeli,  3  Reg.  18.,  tametsi  de 
his  altaribus  aliorum  aliae  sunt  opiniones, 
at  minus  probabiles ,  quas  videre  licet 
apud  interpretes  historiae  Regum. 

Et  ego  relictussumsolus.  Solus,  Graece 
IJLOVO-;^  quod  LXX.  per  superlativum  ex- 
pressere,  jJLOvoxaxoc;^  ac  si  dicas,  omnino 
solus.  Sic  enim  existimabat  Elias,  ignarus, 
quantae  laterent  in  illo  populo  cultorum 
Dei  reliquiae. 

Sed  quaeritur,  num  dicere  velit,  solus 
Prophetarum ,  an  solus  omnium  Dei  cul- 
torum.  Praecedit  quidem :  Prophetas  Tuos 
occiderunt,  et  ipse  cap.  18.  dicit:  ego 
remansi  Propheta  Domini  solus,  ut 
tantum  ad  Prophetas  etiam  haec  solitudo 
referenda  videatur.  Verum  quod  ei  respon- 
detur :  Reliqui  mihi  septem  millia  viro- 
rum ,  etc. ,  sensum  haud  dubie  exigit 
generaliorem.  Non  enim  illa  septem  millia 
Prophetae  erant.  Igitur  Eliae  querimouia 
videtur  esse  hujusmodi:  Prophetae  Tui 
interfecti  sunt,  quibus  subktis  caeteri 
Tui  cultores,  horum  magisterio  et  cohor- 
tatione  destituti,  regia  autoritate  ad  cul- 
tum  Baal  attracti  sunt ,  ut  proinde  ego 
relictus  sim  solus.  Ita  suspicari  potuit 
Elias ,  quod  nuHus  jam  appareret ,  qui 
se  veri  Dei  cultorem  palam  profiteretur. 
Ac  ne  excipias  de  centum  Prophetis, 


quos  in  speluncis  absconditos  pascebat 
Abdias,  dispensator  regius,  3  Reg.  18.; 
poterant  illi  jam  deprehensi  esse  et  occisi. 
Si  quis  tamen  cum  Lirano  solum  inter- 
pretetur  paene  sohim,  ita  ut  pauci  sint 
excepti ,  nihil  dicet  repugnans  historiae. 
Et  quaerunt  animam  meam.  Hebrais- 
mus,  pro  eo,  quod  est,  insidiantur  vitae 
meae ,  quaerunt  me  ad  perdendum.  Hoc 
dicit  de  Jezabel  et  ejus  consortibus. 

4.  Sed  quid  dicit  illi  divinum  respon- 
sum?  Pro  divino  responso  Graecis  una 
dictio  est,  quae  oracuhim  significat,  o 
■/pTjjJiaTiafxoc:.  Sensus :  Quid  Deus  oraculo 
respondit  ei? 

Reliqui  mihi  septem  millia  virorum, 
qui  non  curvaverunt  genua  ante  Baal. 
Slulti  codices  praepositionem  omittunt. 
Nec  enim  est  in  Graeco,  ac  videri  potest 
assumpta  ex  Latino  textu  historiae  Re- 
gum.  Sic  autem  habent  Graeca  hoc  loco, 
atque  etiam  (juxta  quosdam  codices)  in 
historia  memorata  apud  LXX.,  o'Jx  8*/ca}A- 
4^av  yovu  x:^  Ba'aA.  Non  flexerunt  genu 
Baal.  Ubi  notandum  est  articulum  foe- 
mineum  dativi  casus  non  referri  ad  Baal. 
Nam  Baal  mascuhis  erat  Tyriorum  ac 
Sidoniorum  Deus ,  et  articulum  mascu- 
linum  ei  passim  LXX.  praefigunt,  et 
plurale  masculinum  habet  in  Hebraeo 
Q>^TJ3  Bahalim.  Sed  refertur  ad  ali- 
quid  subintellectum ,  quod  Erasmus  esse 
putat  £r/.6vL  Vertitenim:  Non  fiexerunt 
genuimagini  Baal,  id  est,  coram  idolo 
Baal ,  ut  reddit  in  paraphrasi 

Verum  etsi  legamus  alicubi  imagines 
Baal,  ut  4.  Reg.  11.,  sicut  et  statuas  Baal, 
ejusdem  lib.  cap.  3.,  potius  tamen  statu- 
am,  quam  LXX.  axTjAT/;  vocant,  intelli- 
gendam  censeo,  quam  imaginem.  Nam 
sermo  est  de  una  quapiam  insigni  statua, 
nimirum  ea,  quae  in  templo  Baal  collo- 
cata  fuerat,  ut  omnes  eam  adorarent; 
cujus  eversio,  postea  facta  jussu  lehu, 
regis  Israel,  4  Reg.  10.  describitur  his 
verbis:  Et  ierunt  in  civitatem  tempU 
Baal,  et  protulerunt  statuam  de  fano 
Baal,  et  combusserunt  et  comminuerunt 
eam. 

Igitur  locus  praesens  sic  videretur  ac- 

cipiendus,  ac  si  scriptum  esset :  t^  '^'^^^^^ 
Tou  BdaX,  statuae  Baal.  Ex  quo  etiamap- 
paret,  Baal  in  Graeco  genitivum  esse,  non 
dativum ,  nisi  dicas  Baal  hic  positum  pro 
ipsa  statua,  idque  foemineo  articulo  signi- 
ficatum.  Quod  non  est  abstimile  vero, 
cum  et  in  Hebraeo  dativus  sit  casus,  '^^'2'^ 
labahal,  ipsi  Baal  ■  quo  tamen  nomine 
statuam,  sive  idolum,  significari  satis 
declarat  expressio  cultus  externiper  signa 
corporea,geuuflexionemet  osculum.  Porro 
codices,  qui  vocabulum  Baal  supprimunt 
(nam  ejusmodi  quidam  exstant  mss.)  de- 
ffccti  sunt. 

Sed  nunc  sensum  oraculi  dicamus :  Ex 
hoc  populo,  ait  Dominus  Deus,  adversus, 
quem  velut  totum  impium,  me  interpellas, 
servavi  mihi  ipsi  (Graece  e/iaurol)  sep- 
tem  millia  virorum  praeter  mulieres  et 
parvulos,  qui  non  adoraverunt  statuam 
BaaJ,  id  est,  cultu  Baal  non  sunt  con- 
tamiuati.  Nam  a  negatione  cultus  externi 
vult  intelligi  remotum  cultum  internum. 
Quidam ,  non  male ,  septem  millia  inter- 
pretantur  multa  millia.  Nam  septem  pro 
multis,  frequens  est  in  sacris  literis. 

Eecte  quoque  annotant  August.  in  lib. 
de  dono  persev.  cap.  18.  et  Chrysost.  in 
comment.,  non  dixisse  Dominum ,  relicta 
sunt,  sed  reliqui  mihi;  videlicet  ad  com- 
mendandum  gratiae  suae  beneficium ,  ac 
si  dicat :  Ego  per  gratiam  meam  mihi  ipsi 
eos  servavi,  et,  ne  cadereut,  aliis  tam 
multis  cadentibus,  eflfeci,  id  est,  perse- 
verantiam  dedi.  Verbis  Domini  sic  ex- 
plicatis ,  optime  quadrat  illatio  sequens : 
Sic  ergo  et  in  hoc  tempore,  etc. 

Scribit  Hieronymus  in  commentario 
Zach.  cap.  8.,  numerumseptem  millium  ad 
Christianorum  nomen  pertinere,  quia, 
si  supputes  Graecis  numeris  EIITAIill 
XEIAIOn  et  XPIITIANOn,  eundem 
mimerumsummamquereperies,idest.mille 
nongentos  quadragiuta  unum.  Sed  observa 
Hieronymum  scribere  XEIAIOTI  Aeolice, 
pro  XIAIOrZ;  alioqui  summa  non  respon- 
debit,  sed  quinque  minus  erunt  in  vocabnJo 
priore.  Caeterum  de  hac  arithmulogica 
speculatione  judicet  lector,  ut  volet. 
5.  8i  ergo  et  in  hoc  tempore  reliquiae, 


secundum  electionem  gratiae ,  salvae 
factae  sunt.  Salvae  neque  in  Graeco  est, 
neque  in  Syriaco,  nec  in  omnibus  Latinis. 
Graeci  quoque  commentatores  non  agnos- 
cunt,  nisi  quod  Origenis  commentario 
videtur  Ruffinus  eam  vocem  admiscuisse. 
Sed  nec  Augustinus  legit,  hanc  senten- 
tiam  citans  lib.  2.  contra  duas  epist.  Pelag. 
cap.  7.,  de  praedest.  sanct.  cap.  16.,  et 
de  dono  persev.  cap.  18.  Denique  nec 
in  tract.  86.  in  Joan.  juxta  fidem  antiqui 
codicis  mss.,  qui  in  operibus  Augustini 
castigandis  ante  annos  35.  nobis  ad  manum 
fuit  e  bibliotheca  monasterii  Gemblacensis. 

Aliis  quidem  in  locis,  tam  apud  Augu-  £ 
stinum ,  quam  apud  alios  patres  Latinos,  f 
repetitur  vocabulum  salvae;  sed,  ut 
verisimile  est,  ac  bene  conjicit  F.  Lucas 
in  suis  notationibus ,  adjectum  temere  a 
scribis,  existimantibus,  sententiam  aliter 
non  constare.  Quod  et  hoc  loco  factum 
est,  praesertim  accedente  recordatione 
alterius  loci,  supra  cap.  9.  citati  ex  Jesaia : 
Si  fuerit  numerus  filiorum  Israel  tan- 
quam  arena  maris,  reliquiae  salvae 
fient.  Atqui  Graeca  hujus  loci  non  reci- 
piunt  additionem  vocabuli  salvae ;  cum 
salvum  facere  aut  salvum  fieri  Graece 
apud  Apostolum  atque  alibi  semper  dica- 
tur  uno  verbo  aojCetv  salvare,  et  awCeaOai 
salvari ,  utroque  flexo  per  modos  et  tem- 
pora.  Quod  hic  non  legitur,  nec  legi  po- 
test,  nisi  auferas  verbum  ysyovsv.  Itaque 
merito  Guilliaudus,  Sasboldus  et  Toletus 
in  textu,  quem  suis  commentariis  ad- 
junxerunt ,  eam  partem  omiseruut. 

Sensui  tamen  non  adeo  repugnat  ista 
additio.  Nam  sensus  est :  Sicut  olim  Deus 
per  suam  gratiam  sibi  servavit  septem 
millia  virorum,  qui  non  flecterent  genua 
ante  Baal,  licet  id  Eliam ,  prophetam 
Domini,  lateret;  sic  et  in  hoc  praesenti 
tempore  (Graece  :V  tcp  vtJv  xaipoJ),  vide- 
licet  promulgati  Evangelii,  per  electionem 
Dei  gratuitam  expopulo  Judaico,  Christum 
recipere  nolente,  de  quo  Joan.  1.:  et  sui 
eum  nonreceperunt,  factae  suntreliquiae, 
id  est ,  reliqui  sunt ,  remanserunt,  ac  ser- 
vati  sunt  multi ,   qui  Christum  reciperent. 

6.  Si  autem  gratia,  jam  non  ex  operi- 

hus.  Gratia,  ablativus  est  respondens  dati- 
vo  Graeco  '^d^iii,  ac  subaudiendum  ex 
praecedente  sententia,  reliquiae  factae 
sunt.  Itaquesensusest:  Sipergratiam  seu 
gratuitam  Dei  electionem  servatae  sunt 
reliquiae,  quae  in  Christum  crederent, 
non  igitur  ex  operibus,  id  est,  ex  aliquo 
operura  merito ,  id  consecutae  sunt,  scili- 
cet  ut  tanquam  reliquiae  servarentur,  aliis 
pereuntibus.  Sie  interpretatur  Augustinus 
loco  memorato  libri  de  dono  persev.  Pro- 
bat  autem  Apostolus  eam  sequelam  ne- 
cessario  argumento  ,  cum  addit : 

Alioqui7i  gratia  jam  non  est  gratia. 
Alioquin,  Graeci  STist,  quandoquidem, 
ut  vertit  Erasmus.  Et  sensus  est :  Nam 
sequeretur,  gratiam  non  esse  gratiam,  et 
falso  gratiam  vocari.  Quamquam  clarius 
id  ipsum  expressit  noster  interpres  per 
alioquin.  Id,  inquam,  sequeretur,  quia 
repugnant  gratuitum  et  debitum.  Gratia 
namque  sonat  aliquid  indebitum;  meritum 
autem  omne,  ut  tale,  aliquo  modo  debi- 
tum  est. 

Caeterum  abutuntur  hoc  loco  sectarii, 
Calvinus  et  alii,  ad  evertenda  bonorum 
operum  merita  respectu  vitae  aeternae.  Si 
enim,  inquiunt,  vita  aeterna  datur  ex 
gratia ,  sicut  et  supra  dictum  est  cap.  6. : 
Gratia  Dei  vita  aeterna,  non  ergo  com- 
paratur  ex  operum  merito.  Sic  enim  gratia 
non  esset  gratia,  sed  debitum.  Quibus 
respondendum  est,  Apostolumloquinon  de 
quibuscumque  operibus,  sed  de  iis,  quae 
gratiam  omnem  praeveniant,  et  proinde 
ad  solas  naturae  vires  referenda  sint; 
quomodo  de  operibus  loquebantur  Judaei, 
suam  volentes  statuere  justitiam ,  et  quo- 
modo  postea  Pelagiani,  docentes  gratiam 
dari  secundum  merita. 

Quod  si  de  operibus  absolute  bjquamur, 
jam  certe  non  pugnat ,  dari  aliquid  ex 
gratia  simul  et  ex  operum  merito.  Possunt 
enim  ipsa  opera,  quibus  aliquid  meremur, 
esse  gi-atuito  donata.  Atque  ita  sanc  res 
se  Labet  in  promerenda  vita  aeterna.  Nam 
opera,  quibus  eam  meremur ,  a  gratia 
Dei  promanant,  nec  alia  sunt  uostra  bona 
merita,  quam  Dei  dona;  quemadmodum 
id  declarat  synodus^  Tridentina   sess.  6. 


cap.  16.,  verbis  desumptis  ex  epist.  Coe- 
lestiniPapae  ad  episcopos  Galliae  cap.  12. 
Quantum  autem  ad  totam  hominis  sal- 
vationem  attinet,  quam  electio  respicit, 
uibil  boni  meriti  eam  praecedit;  sed  ipsa 
electionis  gratia  omnium  bonorum  operum 
ac  totius  renovationis  nostrae  causa  est. 
Loquitur  autem  Apostolus  de  gratia  elec- 
tionis,  ut  ex  superioribus  constat.  Unde 
ex  hoc  loco  rectissime  statuitur  praedesti- 
natio  mere  gratuita. 

Jam  quomodo  non  sit  huic  doctrinae 
contrarium,  quod  Apostolus  in  superiori- 
bus  hujus  epistolae  docuit,  justitiam  et 
sakitem  nostram  esse  ex  fide,  quae  utique 
opus  quoddam  est,  ex  iis ,  quae  dicta 
sunt  ad  illud  cap.  3.:  Arbitramur  enim, 
justificarihominemper  fidem  sineoperi- 
bus  legis,  petendum  relinquo.  Sequuntur 
in  Graeco  textu  haec  verba:  Si  vero  ex 
operibus,  jam  non  est  gratia.  Alioquin 
opus  jam  non  est  opus.  Leguntur  haec 
eadem  in  commentariis  Graecorum  Theo- 
phylacti  et  Oecumenii ,  necnon  in  textu 
Syriaco. 

Anautemea  germana  sitApostolilectio, 
nihil  certum ;  ac  merito  dubitatur.  Neque 
enim  apud  ulhim  Latinorum  ea  verba  le- 
guntur,  neque  in  uUis  sunt  Latinis  mss. 
Imo  Graeci  vetustiores,  Origen.,  Chrysost. 
et  Theodor.  in  suis  comment.  non  attin- 
gunt,  ut  satis  probabile  sit,  additamen- 
tum  esse  Graeci  cujuspiam  ad  textum. 
Quod  et  suspicatur  Erasmus  baud  levi 
ratione  motus.  Nam  Paulus,  iuquit,  non 
hic  agit,  an  opus  sit  opus,  sed  gratiam 
adstruit,  quam  Judaei  conabantur  ex- 
pellere. 

Quocirca  Cajetano  non  assentior  affir- 
manti,  integram  lianc  sententiam  deesso 
in  Latino  textu,  quum  verius  existimem, 
sirapliciter  eam  redundaie.  Sensus  autem 
clarus  est  ex  repuguantia  gratiae  et  ope- 
rum,  id  est,  meritorum,  de  qua  jam 
dictum  est. 

7.  Quid  ergo?  supple  dicemus.  Vel, 
sequitur  ex  dictis? 

Quod  quaerehat  Isracl,  hoc  non  est 
consecutus.  Quaerebat,  Graece  £7itCr^~£  '■, 
quaerit;  nisi  quod  unus  codex  a  Roberto 

uotatus  legit :  Ivie^rixei,  quaerebat.  Sen- 
sus  est :  Judaei  justitiam ,  quam  quaere- 
bant  et  sectabantur,  et  adbuc  quaerunt, 
non  sunt  assecuti,  quia  non  eam  quaesie- 
runt,  nec  quaerunt,  quemadmodum  oportet. 
Quaerunt  enim  ex  operibus,  cum  illa  so- 
lum  babeatur  ex  gratia.  Simili  prorsus 
sententia  jam  supra  cap.  9.  dixerat,  quod 
Israel  sectando  legem  justitiae  in  legem 
justitiae  non  pervenit,  quia  non  ex 
fide,  sed  quasi  ex  operibus.  Et  cap.  10., 
quod  ignorantes  justitiam  Dei,  et  suam 
quaerentes  statuere ,  justitiae  Dei  non 
sunt  subjecti. 

Electio  autem  consecuta  est.  Hebrais- 
mus  electio  pro  electis.  Sensus:  Sed  re 
liquiae  illius  populi,  quas  per  gratiam 
suam  Deus  elegit,  consecutae  sunt  justi- 
tiam,  videlicet  ex  fide.  Reliquiarum  electio- 
nem  iutelligi  liquet  ex  praecedentibus. 
Maluit  autem  dicere  electionem  quam 
electos ,  ut  vim  gratuitae  electionis  Dei 
innueret,  a  qua  totum  babent  electi,  quod 
habent ,  id  est ,  quidquid  in  eis  esse  po- 
test  boni  meriti. 

Caeteri  vero  excaecati  sunt.  Graece 
iTrcopoj&Tjaav,  indurati  sunt.  Ita  vertit 
interpres  Joan  12.:  induravit  cor  eorum. 
De  hoc  plenius  infra  ad  illud:  Caecitas 
ex  parte  contigii  in  Israel.  Exceptis, 
inquit,  reliquiis,  caeteri  Judaei  non  so- 
lum  deserti  sunt,  verum  etiam  sua  mali- 
tia  excaecati ,  ut  clarum  lumen  veritatis 
Evangelii  non  videant,  imo  et  indurati, 
ut  videre  nolint.  Cui  sensui  bene  quadrat 
testimonium  sequens : 

8.  Sicut  scriptum  est:  Dedit  illis  Deus 
spiritum  compunctionis.  Hic  locus  est 
apud  Jesaiam  cap.  29.  juxta  versionem 
LXX.  interpretum.  Nam  ubi  nos  ex 
Hebraeo  legimus  :  miscuit  vobis  Domi- 
nus  spiritum  soporis ,  apud  LXX.  legi- 
tur:  Potavit  vos  Dominus  spiritu  com- 
punctionis.  Igitur  spiritum  compunctionis, 
nou  ut  quidam  exponunt,  spiritum  dolo- 
ris  et  invidiae  adversus  gentiles  in  Chri- 
stum  credentes ,  intelligit  Apostolus,  sed 
juxta  Graecorum  Chrysostomi,  Theophy- 
lacti  et  Oecumenii  interpretationem,  spiri- 
tum  stuporis  et  pertinaciae,  id  est,  ani- 


mum  in  malo  constantem  et  obstinatum, 
ut  inde  nequeat  dimoveri ;  quemadmodam 
quod  clavo  affixum  est,  aegre  potest 
avelli.  Tale  quid  enim  vox  Graeca 
xaravuCtc  significat,  pro  qua  Cyprianus 
epist.  55.,  quae  est  ad  Cornelium,  trans- 
punctionem  legit.  Sunt,  qui  vocem  istam 
graecam  idiomate  Alexandrino  tradant  | 
significare  altum  soporem  ac  veternum. 
Confer  indicem  ad  70.  Lat.  et  Baron.  An. 
34.  §.  107.  Convenit  autem  haec  inter- 
pretatio  cum  eo ,  quod  est  in  Hebraeo : 
spiritum  soporis.  Nam  et  sopor  res  tenax 
est,  maxime  qualem  vox  Hebraea  signi- 
ficat,  id  est,  somnum  arctum  et  vehe- 
mentem,  cujusmodi  legitur  a  Domino 
immissus  in  Adam  Gen.  2. ,  in  Abraham 
Gen.  15.,  in  comites  Saul  1.  Reg.  26. 
His  enim  locis  eadem  est  dictio  Hebraica 
n.tDTnn  thardemah,  quae  apud  Jesaiam, 
licet  ijXX.  non  eandem  vocem  Graecam 
ubique  reddiderint.  Nam  in  Genesi  tran- 
stulerunt  sxoTaotv ,  id  est ,  mentis  exces- 
sum ;  inRegum  lib.  {^«'/1^0^,  id  est,  stupo- 
rem;  in  Jesaia  y.aiaw^iv,  ut  dixi,  id  est, 
comi^unctionem,  quod  etiuPsalm.  59.1egi- 
tur,  ubi  nos  habemus:  Potasti  nos  vino 
compunctionis,  etsi  non  ex  eadem  dictione 
Hebraica. 

Significatur  ergo  tam  soporis  quam 
compunctionis  vocabulo  stupor  et  immo- 
bilitas  quaedam,  ut  est  hominis  altissimo 
somno  demersi  ac  nihil  sentientis ,  aut 
rei  certo  loco  penitus  affixae.  Dedit  autem 
Deus  hunc  spiritum  Judaeis ,  non  immit- 
tendo  animis  eorum  pertinaciam,  sed 
gratiam  non  apponendo ,  et  insuper  pro 
meritis  occasioncs  et  ofi^endicula  ponendo  ; 
quemadmodum  hujusmodi  scripturas  in- 
telligendas  esse,  ostendimus  ad  illud  hujus 
epistolae  cap.  1. :  Tradidit  illos  Deus  in 
desideria  cordis  eorum.  Porro  sensum, 
quem  dedimus ,  confirmant  ea ,  quae  se- 
quuntur : 

Oculos ,  ut  non  videant,  et  aures,  ut 
non  audiant,  usque  in  hodiernum  diem. 
Connectit  testimonium  ex  diversis  locis, 
et  quidem  ejusdem  prophetae,  juxta  sen- 
tentiam  omnium  fere  expositorum.  Hanc 
enim   partem    sumptam    esse   volunt  ex 

Jesaiae  cap.  6.,  quae  tamen  ansulam  ha- 
beat  a  priori,  ubi  proxime  sequebatur: 
claudet  oculos  vestros.  Quamquam  non 
ipsis  omnino  Prophetae  verbis  hic  citatur. 
Sic  enim  apud  Prophetam  et  ad  ipsum  de 
populo  Judaico  loquitur  Dominus:  Aures 
ejus  aggrava,  et  oculos  ejus  claude;  ne 
forte  videat  oculis  suis ,  et  auribus  suis 
audiat,  et  corde  suo  intelligat ,  etc. 
Allegatur  idem  locus  Act.  ult.  et  Matth. 
13.,  sed  juxta  versionem  LXX.,  verbis 
nonnihil  ab  Hebraeo  discrepantem.  Ad 
quam  etiam  Marcus  et  Lucas  accedunt, 
id  ipsum  Prophetae  testimonium  breviter 
attingentes,  ille  cap.  4.,  iste  cap.  8.  Cae- 
terum  illam  clausulam,  usque  in  hodierum 
diem,  quae  apud  Prophetam  non  legitur, 
de  suo  Paulum  adjecisse  putant,  ut  signi- 
ficaret  id,  quodpraedictum  est  a  Propheta, 
jam  impletum  esse,  et  quotidie  impleri, 
quasi  dicat:  Experientia  nunc  testatur, 
ita  se  rem  habere. 

Sed  ut  demus,  Apostolum  aliquo  modo 
respexisse  ad  memoratum  lesaiae  locum, 
veriorem  tamen  arbitror  Hervaei,  qui 
Ansehni  titulo  citari  solitus ,  sententiam 
a  Toleto  probatam,  Paulum  proprie  haec 
verba  desumpsisse  ex  M<»se  Deixt.  29.  lo- 
quente  ad  omnem  Israel :  Et  non  dedit 
vobis  Dominus  cor  intelligens  (Hebraice 
ad  intelligendum) ,  et  oculos  videntes 
(Hebraice  ad  videndum),  et  aures,  quae 
possunt  audire  (Hebraice  ad  audien- 
dum),  usque  in  praesentem  diem.  Hic 
enim  vides  adjectam  clausulam  quae  apud 
lesaiam  non  apparebat;  ut  nihil  opus  sit, 
eam  facere  Pauli  additamentura. 

Nec  refert,  quod  ad  ahos  Moses ,  ac 
de  aliis  Paulus  loquantur,  quodque  di- 
versum  diem  indicent  hodiernum.  Nam 
illi,  ad  quos  Moses,  erant  patres  istorum, 
de  quibus  Paulus ,  et  ad  quos  Dominus : 
Jmplete  mensuram  patrum  vestrorum, 
Matth.  23.,  ut  proinde,  quae  in  illos  a 
Mose  dicta  sunt ,  apposite  etiam  in  istos 
dicantur  a  PauL.;  maxime  quod  horum 
etiam  typum  quendam  praeferrent  illa  sua 
animi  duritia  et  obstinatione.  Ex  iisdem 
Mosi  verbis  intelligitur,  non  esse  sensum 
Pauli,  Deum  dedisse  Judaeis  oculos  et 


aures  ad  hunc  finem ,  ut  non  videant  et 
non  audiant ,  sed  non  dedisse ,  ut  oculis 
viderent,  et  auribus  audirent,  id  est,  ut 
attenderent  ad  ea ,  quae  viderant  et  au- 
dierant. 

Igitur,  quod  de  Judaeis  dicit  Apostolus, 
hujusmodi  est:  Ita  a  Deo  derelicti  sunt, 
ut,  quod  homini  soporato  contingit  in 
corpore,  patiantur  in  animo ;  scilicet  ut 
prae  stupore  nec  oculis  utantur  ad  viden- 
dum ,  nec  auribus  ad  audiendum ,  sic  ut 
attendant  animis  ad  mysteria  salutis  per 
Evangelium  revelatae,  idque  ex  quo  tem- 
pore  Christus  advenit,  usque  in  praesens. 
Manifeste  convincit  hic  locus ,  ut  et  alii 
similes,  ita  quosdam  a  Deo  deseri,  ut 
auxilium  iis  praesto  non  sit,  quo  se  con- 
vertant;  sed  ad  eam  rem  novo  divinae 
gratiae  auxilio  opus  esse,  de  quo  idem 
Apostolus  2  Tim.  2.:  Si  quando  Deus 
det  illis  poenitentiam  ad  cognoscendam 
veritatem. 

9.  Et  David  dicit:  (Psalmo  68.) 
Fiat  mensa  eorum  in  laqueum  et  in 
captionem,  et  in  scandalum  et  in  retri- 
butionem  illis.  Hic  versus  in  Hebraeo 
sic  legitur  :  Erit  mensa  eorum  coram  eis 
in  laqueum,  et  in  retributiones ,  in 
offendiculum.  Sic  autem  apud  LXX. : 
Fiat  mensa  eorum  coram  eis  in  laqueum, 
et  in  retributionem ,  et  in  scandalum, 
sive  offendiculum.  Ex  quo  liquet,  a 
Paulo  additum  esse,  quod  habet  secundo 
loco  xal  £•':  OVjpav^  et  in  captionem,  seu 
venationem ;  nisi  forte  pro  laqueo  Pau- 
lus  captionem  scripsit  (nam  idem  fere 
significant),  eam  vero  partem,  £ic  Tiar'-^^^ 
in  laqueum ,  ex  interpretibus  LXX.  in 
margine  scriptam,  textui  quispiam  iu- 
seruerit. 

Porro  non  est  diversum ,  quod  loco 
verbi  enuntiativi  erit ,  Paulus  LXX.  se- 
cutus  scripsit  imprecandi  modo  ysvr^^TJTto, 
f,at.  Nam  iutentio  Prophetae  est,  non 
nude  praedicere  hanc  poenam,  sed  eam 
tanquam  justam  optare  et  approbare;  ut- 
pote  cujus  sit,  suam  v(duntatem  divinae 
voluntati  sibi  certo  cognitae  conformare. 
Quod  ex  eo  patet,  quia  Propheta  mox 
ab    enuntiativo    modo   ad    imprecativum 

(ransit,  in  illa  parte  Psalmi  etiam  hic 
citata :  et  dorsum  eorum  semper  incurva. 
Mensam  iutellige  vel  scripturam  sacram, 
vel  praedicationem  Evangelii.  Nam  ver- 
bum  Dei  cibus  est  animae  quam  maxirae 
salutaris.  Quidam  referunt  ad  epulum 
agni  pascbalis,  eo  quod  Judaei,  quum 
tempore  pascbae  convenissent  Jerosoly- 
mam  ad  comedendum  pbase,  omnes  ab 
exercitu  Eomano  conclusi  ac  veluti  laqueo 
comprehensi,  misere  perierint,  ut  scribit 
Josephus  lib.  7.  de  bello  Jud,  cap.  17., 
tanquam  in  illis  tunc  impletum  sit,  quod 
hoc  versu  praedicitur. 

Verum  constat  Apostolum  hoc  loco  non 
de  ea  poena,  nec  de  eo  tempore  loqui; 
sed  de  spirituali  poena  caecitatis  et  sur- 
ditatis  Judaeorum,  ac  de  toto  tempore, 
quod  Cbristi  adventum  sequitur. 

Itaque  sensus  est:  Ob  praecedentia 
peccata,  in  Christum  commissa,  quae  in 
eodem  Psalmo  aute  hunc  versum  recen- 
sentur,  merito  hoc  patientur,  exigente 
Deijustitia,  ut  mensa  verbi  Dei,  quam 
illis  Deus  paravit,  vertatur  eis  in  laqueum, 
quo  capiautur  et  comprebendantur ,  et  in 
offendiculum,  in  quod  graviter  impiugaut, 
id  est,  vertatur  eis  in  perniciem,  et  rui- 
nam ;  et  hoc  totum  contingat  eis  in  retri- 
butionem ,  seu  justam  vindictam,  propter 
ipsorum  peccata. 

Fit  autem  scriptura  sacra  in  laqueum  et 
scandalum  omnibus  illis,  qui  coutempto 
ecclesiae  magisterio  privatum  suum  sen- 
sum  ad  eam  adferunt.  His  euim  omnibus 
certus  iustat  interitus.  Quales  non  sohim 
Judaei,  verum  etiam  omnes  haeretici. 
Sed  et  Evangelii  praedicatio  facta  fuit 
Judaeis  iu  scandalum ,  quia  in  hominem 
crucifixum  credere,  et  ab  eo  salutem  spe- 
rare ,  quae  summa  est  evaugelicae  prae- 
dicationis,  indignum  judicarunt.  Quod 
hoc  loco  Chrysost.  et  ejus  sequaces  men- 
sam  Judaeorum  iuterpretautur  delicias 
eorum,  mihi  videtur  instituto  Pauli  nihilo 
magis  conveuire,  quam  quod  de  mensa 
agui  paschalis  ab  aliis  adferebatur. 

10.  Ohscurentur  oculi  eo7'um,  ne  vi- 
deant.  Id  est,  mens  eorum  sublractione 
tui  luminis   ita  obtenebretur ,    ut,  recto 


judicio  privati,  claram  ac  praesentem  veri- 
tatem  non  agnoscaut. 

Et  dorsum  eorum  semper  incurva. 
Quamquam  hoc  ad  literam  a  propheta 
dictum  videri  possit  de  jugo  servitutis, 
quo  pressi  sunt  Judaei  a  tempore  excidii 
Jerosolymitani  (quibus  enim  magna  onera 
imponuntur,  ut  servi,  incurvato  dorso 
inceduut),  attameu  ex  mente  Pauli  spiri- 
tualis  poena  potius  intelligenda  est,  ut 
sit  sensus :  Nihil  coeleste  sapiant,  sed 
animo  ac  desiderio  semper  terram  spec- 
tent;  res  terrenas  quaeraut  ac  desiderent; 
contra  quam  veri  Christiani,  quorum  con- 
versatio  in  coelis  est,  dum  ea,  quae  sur- 
sum,  quaerunt  ac  sapiunt,  non  quae  super 
terram,  Phil.  3.  Col.  3.  Simili  tropo  ser- 
monis  dictum  est  a  poeta:  O  curvae  in 
terris  animae  et  coelestium  inanes.  Quam 
vere  autem  hoc  in  Judaeorum  gentem 
competat ,  avaritia  et  usuris  exercendis 
infamem ,  etiam  vulgo  notum  est. 

11.  Dico  erc/o:  Numquid  sic  offen- 
derunt ,  ut  caderent?  Absit.  Redit  ad 
id,  quod  initio  hujus  capitis  instituit,  mo- 
vetque  eorum,  quae  proxime  dicta  sunt, 
occasione  similem  quaestionem  cum  ea, 
quam  illic  sibi  fecerat:  Num  ita  Dei  ju- 
dicio  sint  excaecati  Judaei,  ut  prorsus 
actum  sit  de  tota  natioue ,  nec  speranda 
sit  ulla  restitutio.  Respondet  autem  uega- 
tive,  quemadmodum  supra,  diceus:  Absit. 
Particula  sic  in  Graeco  et  Syriaco  non 
habetur.  Et  illud,  ut  caderent,  bifariam 
intelhgi  potest,  vel  ut  causa  finalis  signi- 
ficetur,  vel  ut  eventus. 

Simul  observanda  metaphora  iu  verbis 
offendere  sive  impingere,  et  cadere;  quo- 
rum  illud  levius  est  isto.  Non  enim,  qui 
impiugit,  coutinuo  cadit.  lutelligit  autem 
Apostolus  offensiouem  et  casum  uon  in 
levioribus  et  gravioribus  peccatis,  sed 
offensionem  quidem  in  parte  populi,  casum 
autem  in  toto,  ac  siue  spe  reparationis. 
Censetur  enim  populus  offeudisse  tautum, 
si  uon  totus  cecidit;  maxime  si  casus  sit 
reparabilis. 

Igitur  priori  modo  sensus  est:  Judaeos 
non  idcirco  permissos  imj)ingere  per  hoc, 
quod  multi  ex  eis  Christum  aversati  sunt, 

ut  tandem  gens  tota  a  justitia  et  salute 
excideret,  quasi  Deus  illam  permissionem 
ordinaverit  ad  hunc  finem ;  id  enim  alie- 
num  est  a  Dei  bonitate.  Sed  ordinavit  ad 
eum  finem,  qui  verbis  statim  sequentibus 
explicatur. 

Posteriori  modo  sensus  est:  Judaeos 
non  sic  ofiendisse,  ut  penitus  caderent, 
id  est,  ut  casus  irreparabilis ,  et  omnium 
universalis  inde  sit  secuturus.  Neque  enim 
omnino  populum  Judaicum  Deus  abjecit, 
sed  reliquias  sibi  inde  servavit,  ac  caete- 
rorum  casu  ad  tempus  uti  voluit  tanquam 
occassione  conversionis  et  salutis  gentium, 
sicut  in  sequentibus  docetur. 

Hunc  posteriorem  sensum  attendit  La- 
tinus  interpres,  quando  de  suo  addidit 
sic.  Nec  repugnat  Graeca  conjunctio  iva, 
quod  Erasmus  putat.  Nam  ea  licet  ordi- 
narie  finalem  causam  denotare  soleat,  in- 
terdum  tamen  adbibetur  in  Scripturis  sacris 
ad  significandum  eventum ,  vel  modum 
cum  eventu,  velut  hujus  epistolae  cap.  7. : 
Vt  fiat  supra  modum  peccans  peccatum 
per  mandatum.  Et  Lucae  11.:  Ut  in- 
quiratur  sanguis  omnium  Prophetarum, 
etc.  Quod  Matthaeus  cap.  23.  expressit 
per  OTctug^  adeo  ut  veniat  super  vos  om- 
nis  sanguis  justus,  etc.  Ita  fere,  quoties 
apud  Evangelistas  dicitur :  Ut  impleretur, 
quod  dictum  est  per  Prophetam:  Ut 
impleantur  Scripturae,  etc.  Nec  solum 
expositores  Latini  locum  hunc  ita  sunt 
interpretati ,  sed  et  Graeci  Chrysostom. 
et  Theophylactus ;  quemadmodum  ct  il- 
lum  infra :  fracti  sunt  rami ,  ut  ego  in- 
serar. 

Atque  hic  sensus  sufficit  instituto  Pauli. 
Non  enim  quaerit,  an  Judaeorum  casus 
sit  cansa,  propter  quam  Deus  perraiserit 
eos  off^endere,  sed  an  omnino  ex  hac  off"en- 
sione  casus  ille  sit  secuturus.  Quamquam 
ad  utrumque  sensum  aptari  possunt,  quae 
sequuntur;  ut  in  iis  et  eventus ,  et  causa 
finalis  significetur. 

Porro  B.  Augustinus  in  expositione 
praesentis  k)ci  fatetur  quidem,  Judaeos 
cecidisse,  de  multitudine  id  intelligens 
(uam  et  Apostolus  id  agnoscit  infra,  cum 
dicit :    In  eos  quidem ,   qui  ceciderunt, 


severitatem) ;  sed  non  ita  deliquerunt, 
inquit,  ut  caderent,  idest,  uttantum- 
modo  caderent,  quasi  ad  poenam  suam 
solum,  sed  ut  hoc  ipsum ,  quod  ceci- 
derunt,  prodesset  gentibus  ad  salutem. 

Sed  illorum  delicto  salus  est  gentibus, 
ut  illos  aemulentur.  Eesponsionem  suam 
negativam  declarando  prosequitur,  osten- 
dens  aliquot  rationibus,  Judaeorum  salu- 
tem,  quamvis  ofi^enderint,  non  esse  despe- 
randam.  Quarum  haec  est  prima,  sumpta 
ab  ipsarum  gentium  salute  divinitus  ordi- 
nata  ad  bonum  Judaeorum. 

Quae  ratio  ut  intelligatur ,  sciendum 
est  verbum  aemulari  hic  positum  esse  ab 
interprete  in  significatione  activa,  pro  eo, 
quod  est  provocare  ad  aemulationem, 
quemadmodum  et  usurpavit  1  Corinth  10. : 
An  aemulamur  Dominum?  Nam  ea 
Graeci  verbi  ixapaCTjXujaai,  significatio  est, 
et  in  eum  sensum  interpres  noster  alibi 
illud  exponit,  ut  in  hoc  ipso  capite  post 
paucula:  Si  quo  modo  ad  aemulandum 
provocem  carnem  meam.  Et  capite  su- 
periori:  Ego  ad  aemulationem  vos  ad 
ducam.  Denique  et  ex  Syriaco  sic  habe- 
mus  interpretatum :  ad  provocandum  eos 
ad  aemulationem. 

Potest  autem  tam  Graeca  quam  Syriaca 
lectio  duobus  modis  exponi,  ut  vel  ad 
gentes  verbum  referatur,  vel  ad  Deum. 
Ad  gentes  quidem  hoc  modo ,  ut  gentes 
salutem  adeptae  provocent  ad  aemulatio- 
nem  Judaeos.  Quod  intellige,  non  studio, 
sed  exemplo.  Et  hoc  vohiisse  videtur 
noster  interpres ,  quando  Graecum  infini- 
tivum  plurali  numero  vertit :  aemulentur. 
Ad  Deum  autem  hoc  pacto ,  ut  Deus  ad 
aemulationem  gentium  provocet  Judaeos. 
Id  voluerunt  alii  translatores,  qui  singu- 
larem  numerum  reddiderunt:  provocet, 
ant  provocaret ,  secuti  Graecorum  com- 
mentarios,  qui  provocationem  hanc  Deo 
videntur  adscribere;  idque  rectius,  ut 
existimo.  Nam  Deo  Moses  adscripsit  in 
illo  versu,  quem  praecedenti  capite  Pau- 
lus  ex  ejus  cantico  citavit,  et  ex  quo 
praesentem  rationem  excerpsit. 

Praeterea  notaudum,  pro  delicto  Graece 
legi  7:apa7CTtG|JLaTi^    quod   etiam  lapsum 

significat,  ut  a  casu  distinguitur.  Est 
enim  levius  labi,  quam  eadere.  Atque 
hoc  reddiderunt  alii  interpretes,  idemque 
volunt  commentarii  Graecorum.  Sed  et 
Syriaca  dictio  lapsum  denotat.  Pertinet 
autem  hoc  ad  metaphoram  superiorem,  ut 
medium  quiddam  inter  offensionem  et  ca- 
sum,  quo  significatur ,  Judaeos  non  qui- 
dem  sic  offendisse,  ut  caderent,  sic  tamen, 
ut  laberentur ;  ne  quis  offensionem  eorum 
plus  satis  extenuet.  Quamquam  sunt,  qui 
7rapa7iTa)|jia  interpretentur  offensam,  id 
est,  impactionem ,  ut  idem  significatum 
sit  hoc  nomine,  quod  prius  verbo  STCxaioav^, 
offenderunt.  Estque  id  contextui  Paulino 
consentaneum. 

Igitur  scnsus  Apostoli  est :  Quin  potius 
deliclo  seu  lapsu  sive  offensa  Judaeorum 
usus  est  Deus  ad  magnum  quoddam  bo- 
num,  scilicet  ad  vocationem  et  sahitem 
gentium ;  vicissim  usurus  gentium  conver- 
sione  ad  salutem  Judaeorum.  Dum  enim 
gentes  ad  fidem  vocat,  Judaeos  (sicut  per 
Mosen  praedixit)  ad  aemulationem  provo- 
cat;  ut  qui  videant  promissa,  patribus 
suis  facta,  et  a  se  neglecta,  transferri 
ad  gentes.  Hac  igitur  aemulatione  perciti, 
velut  ex  contentione  et  ipsi  Christum  sal- 
vatorem  recepturi  sunt,  quem  praedican- 
tibus  ApostoHs  recipere  noluerant.  Ad 
hunc  sensum  collimant  Graeca,  ab  Eras- 
mo  paulo  clarius  si  reddita :  Sed  per 
lapsum  illorum  salus  contigit  gentibus  in 
hoc,  ut  eos  ad  aemulandum  provocaret. 

Jam  quomodo  Judaeorum  lapsus  et 
infidelitas  fuerit  occasio  sahitis  gentilium, 
docent  non  uuo  loco  Acta  Apost.,  ubi 
Judaeis  Evangelium  repellentibus  ad  gen- 
tes  transiisse  leguntur;  nominatim  cap. 
13.  et  ultimo.  Porro  quamvis  aemulatio 
jam  dicta  non  in  omnibus  efficiat  Judaeis, 
ut  Evangelio  credant  (multi  enim  zelo 
commoti  fuerunt  ob  fidem  gentium,  nec 
eam  sunt  imitati,  ut  Act.  13.  17.  et  alibi), 
non  tamen  existimandum  est,  solum  in 
fine  saeculi  Judaeos  hac  aemulatione  ad- 
ducendos  ad  fidem,  verum  etiam  alias, 
Deo  miserante,  id  contingere  et  contigisse, 
licet  non  tanto  numero.  Certe  legimus 
ante  ducentos  annos  unius  Vincentii  Fer- 


rerii,  viri  sancti,  concionibus  supra  viginti 
quinque  millia  Judaeorum  adducta  fuisse 
ad  Christum.  Et  scimus,  adhuc  Romae 
singulis  annis  aliquot  Judaeos  baptizari. 

Dicet  aliquis  :  Quid  ?  si  Judaei  Chri- 
stum  recepissent,  an  non  contigisset  salus 
gentibus?  Respondeo:  Contigissetutique, 
quia  pro  mundi  salute  passus  erat  Christus. 
Verum  nec  tam  cito  perlatum  ad  eas  Evan- 
gelium  fuisset ,  nec  eodem  ordine,  quo 
nunc,  salus  earum  fuisset  procurata. 

12.  Quod  si  delictum  illorum  divitiae 
sunt  mundi.  Secunda  ratio  sumpta  ab 
eo,  quod  gentibus  utile  est,  et  proinde 
optabile,  ac  merito  a  Dei  misericordia 
sperandum.  Si,  inquit,  delictum,  sive  lap- 
sus  Judaeorum  per  occasionem  cessit  ac 
redundavit  in  spirituales  muudi  divitias, 
hoc  est,  in  salutem  copiose  praestitam 
gentibus  toto  orbe  diffusis.   Sequitur: 

Etdiminutio  eorum  divitiae  gentium. 
Id  est,  si  cessit  ad  multitudinem  gentium 
convertendam  Judaeorum  abjectio,  qua 
factum  est,  ut  tam  pauci  ex  iUis  fidem 
susciperent,  caeteris  infidelitate  excaeca- 
tis.    Sequitur: 

Quanto  magis plenitudo  eorum?  Sup- 
ple,  divitiae  gentium  erunt  ?  id  est,  quanto 
magis  valebit  ad  confirmandam  et  dila- 
tandam  in  gentibiis  fidem  conversio  po- 
puli  ipsius  Judaici,  id  est,  maximae  mul* 
titudinis  eorum?  Quam  conversionem  fu- 
turam  in  fine  saeculi,  infra  docet.  Argu- 
mentum  est  a  minori.  Si  enim  Judaei 
credere  nolentes  occasionem  dederunt 
multitudinis  gentium  convertendae  ad 
fidem,  muho  magis  consentaneum  est,  ut 
iidem  credentes  causa  sint  amplificandae 
fidei  in  gentibus.  Hoc  enim  per  se  est, 
illud  accidens. 

Jam  ulterius  colhge:  Si  Deus  propter 
utilitatem  totius  mundi,  id  est ,  populi 
gentilis,  permisit  Judaeos  labi  ac  dimi- 
nui,  multo  magis  eos  restaurabit  et  ruinas 
eorum  implebit  pro  mundi  utilitate.  Non 
igitur  desperanda  nobis  est  eorum  con- 
versio.  Rationem  hanc  docte  et  dilucide 
explicatam  habes  apud  S.  Thumam.  Cae- 
terum  observa  pulcherrimam  metaphoram 
in  nomine  divitiarum,  quas  ad  fidei  trans- 

fert  incrementa.  Sic  Jac.  2. :  Deus  elegit 
pauperes  in  hoc  mundo,  divites  in  fide. 
13.  Vobis  enim  dico  gentihus:  Quam- 
diu  quidem  ego  mm  gentium  Apostolus, 
ministerium  meum  honoriflcabo.  Pro 
quamdiu  Graece  est  l<p'  oaov^  quod  in- 
terdum  quidem  temporis  significationem 
habet,  ut  Mattb.  9. :  Quamdiu  cum  illis 
est  sponsus.  Atque  ita  accepit  Origenes 
boc  loco.  Sic  enim  interpretatur :  quam- 
diu  sum  Apostolus,  id  est,  semper  ac  sine 
fine.  Quod  etiam  ad  futurum  saeculum 
extendit,  non  sine  erroris  suspicione. 

Verum  usitatius  ad  rationem  refcrtur, 
Latine  in  quantum,  quatenus,  qua  ra- 
tione.  Et  ita  accipiendum  boc  loco  arguit 
praesentis  temporis  verbum  ^olaCw  gio- 
riftco,  quomodo  et  Augustinus  legit  lib. 
9.  contra  Faustum  c.  2.,  pro  quo  noster 
interpres  futurum  reddidit  honorificabo, 
quoniam  boc  magis  quadrabat  cum  ad- 
verbio  quamdiu  ;  nisi  forte  legit  futurum 
6o$aoco ;  tametsi  ad  sensum  non  multum 
interest,  utrum  legas. 

Est  autem  baec  tertia  ratio  a  signis, 
boc  est,  ab  ipsius  Pauli  conatu  in  addu- 
cendis  ad  Cbristum  Judaeis.  Quod  qui- 
dem  non  faceret,  inquit  Tbomas  banc 
rationem  explicans,  si  casum  Judaeorum 
irreparabilem  putaret.  Unde  suum  ip- 
sius  studium,  quod  adhibebat  ad  con- 
versionem  Judaeorum,  inducit  pro 
signo,  quod  eorum  casus  sit  reparabilis. 
Sic  ille.  Gentes  autem  alloquitur  Paulus, 
earum  Apostolum  se  nominans,  ne,  dic- 
turus  de  suo  erga  Judaeos  convertendos 
studio,  videatur  oblitus  officii  peculiariter 
sibi  demandati  in  gentes. 

Vos,  inquit,  o  gentes,  appello.  Quan- 
doquidem  sum  vester  Apostolus,  ministe- 
rium  hoc  meum  non  desero,  sed  gnaviter 
obeo ,  atque  illustre  et  celebre  reddo ; 
quod  probat  multitiido  eorum,  qui  passira 
ex  gentibus  mea  praedicatione  ad  fidem 
convertuntur.  Vocat  se  gentium  Aposto- 
lura  bic  et  alibi,  quia  praecipuum  ejus 
officium ,  divinitus  injunctum,  erat  cu-ca 
salutem  gentium;  quemadraodum  ex  hi- 
storia  Actorum  apostolicorum  constat. 
Nec  tamen  negandura  est,  etiam  missum 


fuisse,  ut  Judaeis  praedicaret.  Sic  enira 
dicit  de  eo  Dominus  Actor.  9. :  Vas  elec- 
tionis  est  mihi  iste,  ut  portet  nomen 
meum  coram  gentibus ,  et  regibus,  et 
ftliis  Israel. 

Unde  patet,  verum  non  esse,  quod  qui- 
dam  hoc  loco  anuotant,  Paulum  praedi- 
cantem  Judaeis  fecisse  opus  supereroga- 
tionis :  quasi  per  hoc  suum  ministerium, 
quod  in  gentes  acceperat,  honorificare  se 
dicat.  Qui  commentarius  legitur  apud 
Hugonem,  Hervaeum  et  Aquinatem,  sum- 
ptusque  est  ex  Ambrosiastro.  Nec  enim 
Paulus  bis  verbis  significat,  sepraedicasse 
Evangelium  Judaeis  (quamquam  id  saepe 
fecerat);  sed  se,  praedicantem  gentibus, 
etiam  Judaeorum  saluti  consulere.  Hoc 
enim  est,  quod  sequitur: 

14.    Si   quo    modo   ad  aemulandum 

prooocem  carnem  meam.  Quod,  inquit, 

tam   diligenter   exerceo    munus  apostoli- 

cum  inter  gentes,  non  solum  id  facio  pro 

salute  gentium,  verum  etiam  Judaeorum ; 

ut  scilicet  hi,  zelotypia  quadam  incitati, 

dum  vident  gentes  per  fidem  adjungi  Deo 

patris  sui  Abraham,  et  promissiones  Abra- 

hae  seminique  ejus  factas  a  gentibus  oc- 

cupari,  accedant  etiam  ipsi  ad  fidem,  stu- 

deantque  cum  illis  saltem,  si  non  prae 

illis,  benedictionis  patribus  suis  promissae 

participes  fieri.  Camem  suam  vocat  Ju- 

daeos  propter  cognationem  carnis.   Quod 

expressius  dixit  cap.  9. :  Qui  sunt  cog- 

nati  mei  secundum  carnem.  Sic  autem 

loquitur,  ut  quodam  naturae  vinculo  ob- 

strictum   se   significet   ad  promovendam 

Judaeonun  salutem,  de  qua  subjungit: 

Et  salvos  faciam  aliquos  ex  iUis.  Di- 
cit:  aliquos,  sciens,  suo  tempore  non  fu- 
turum,  ut  admodum  multi  ex  eis  ad  salu- 
tem  adducantur,  plenitudine  videlicet  in 
aliud  tempus  reservata.  Illud  in  bis  ver- 
bis  observa,  quamvis  huraanam  sahitem 
totam  ab  iuitio  fidei  usque  ad  consum- 
raationem  gloriae  Deus  principaliter  ope- 
retur,  ministros  tamen  Evangelii  et  sacra- 
mentorum  etiam  suo  modo  salvos  facere 
homines;  nimirum  ut  viva  quaedam  in- 
strumenta,  quibus  ad  peragendara  eorum 
sahitera  Deus  utitur.  Sic  idem  Apostolus 

ad  Timoth.  1  epistolae ,  4. :  Hoc  enim 
faciens  et  te  ipsum  salvum  facies,  et 
eos,  qui  te  audiunt.  Et  Jacobus  in  fine 
suae  epistolae :  Qui  converti  fecerit  pec- 
catorem  ab  errore  viae  suae ,  salvahit 
animam  ejus  a  morte.  Et  Dominus  ipse 
Matth.  18.:  Si  te  audierit,  lucratus  eris 
fratrem  tuum. 

15.  Si  enirn  amissio  eorum  reconci- 
liatio  est  mundi ;  quae  assumptio,  nisi 
vita  ex  mortuis?  Studium  illud  suum 
rursus  comprobat  ex  eo,  quod  utile  futu- 
rum  sit  ipsis  gentibus.  Probat  autem  sen- 
tentia  simili  cum  illa  praecedente :  Quod 
si  delictum  illorum  divitiae  sunt  mundi 
etc.  Amissio,  Graece  aTzo^oXy},  abjectio, 
quam  opponit  assumptioni.  Rejectiouem 
legit  August.  loco  supra  cit.  Caeterum 
assumptionem  intellige  non  adjunctionem 
Judaeorum  ad  gentes,  ut  quidam  volunt ; 
sed  qua  assumendi  sunt  a  Deo,  qui  prius 
abjecti  erant.  Hunc  enim  intellectum  po- 
stulat  antithesis  inter  abjectionem  et  as- 
sumptionem.  Nec  secus  accipitur  infra 
cap.  14. :  Deus  enim  illum  assumpsit. 

Si,  inquit  Apostohis,  Judaeorum  ab- 
jectio  per  occasionem  valuit  ad  reconci- 
Hationem  gentium  cum  Deo,  quid  dicemus 
de  assumptione  Judaeorum,  qua  nimirum 
assumentur  a  Deo  ad  gratiam  Evangelii 
et  ad  salutem  iu  fine  saeculi,  nisi  quod 
ea  multo  magis  sit  profutura  gentibus  ac 
toti  mundo,  ad  novitatem  vitae  ex  morte 
peccati  ?  Vel  simpliciter  hoc  pacto  : 

Si  Judaeorum  abjectio  cessit  mundo 
ad  peccatorum  remissionem,  quid  mundo 
conferet  eorum  assumptio,  nisi  justifica- 
tionem,  quae  est  vita  ex  mortuis  ?  Solet 
enim  Apostolus  ratione  distinguere  haec 
duo,  mori  peccatis,  et  vivere  Deo  per  ju- 
stitiam,  atque  hoc  prae  illo  vehit  aliquid 
majus  commendare;  uti  videre  est  supra 
cap.  6.  per  aliquot  versus.  Quo  pertinet 
etiam  illud  cap.  4. :  Traditus  est  propter 
delicta  nostra ,  et  resurrexit  propter 
justificationem  nostram. 

Ahter  tamen  Graeci  Origenes,  Chry- 
sostom.  et  Theodor.,  quos  multi  sequun- 
tur.  Intelligunt  enim  vitam  ex  mortuis, 
universalem  mortuorum   resurrectionem, 


quae  Judaeorum  assumptionem  est  con- 
secutura.  Neque  enim  prius  mortui  re- 
surgent  ad  vitam,  quam  Judaicus  populus 
receperit  fidem  Christi. 

Rursus  ahi  vitam  ex  mortuis  figunate 
interpretantur  cumuhim  bonorum,  et,  ut 
Oecum.  loquitur,  perfectum  integrumque 
gaudium,  quale  erit  in  perfecta  com- 
munique  vita  ac  resurrectione  ex  mor- 
tuis.  Quae  omnes  expositiones  probabiles 
sunt.  Porro  quam  non  sit  desperanda  Ju- 
daeorum  salus,  hcet  ad  tempus  amissi  et 
abjecti  sint,  pergit  adhuc  docere  duabus 
metaphoris  subjunctis.  Et  hanc  pouimus 
quartam  rationem  Apostoli,  sumptam  ex 
quahtate  majorum,  ut  patebit. 

16.  Quod  si  delibatio  sancta  est,  et 
massa.  Graece:  Si  autem  primitiae 
sanctae,  et  conspersio.  Nam  massa  no- 
men  est  ad  multa  generale ;  cpupoc^a  vero 
Graecum,  ac  Latinum  conspersio,  proprie 
significant  farinam  aqua,  vino  aut  oleo 
temperatam  ad  pinsendum.  Conspersio- 
nem  legit  etiam  Hilarius  enarrans  Psalm. 
58.  Prior  itaque  haec  metaphora  desu- 
mitur  ab  eo,  quod  in  lege  fiebat;  ubi  Deo 
oblatis  et  per  hoc  sanctificatis  frumenti 
primitiis,  ut  praecipitur  Num.  15.,  quae- 
cumque  massa  postea  fieret  ex  eo  fru- 
mento,  reputabatur  sancta.  Sic  igitur  si 
patriarchae,  qui  sunt  velut  primitiae  po- 
puli  Judaici,  sancti  fuerunt,  etiam  popu- 
lus  ipse  ex  illis  progenitus,  reputabitur 
sanctus.  Ita  Chrysost.,  Oecum.,  Gaignaeus 
et  alii,  primitias,  aeque  ut  mox  radicem, 
interpretantes  Judaeorum  patriarchas. 

Noster  interpres  primitias  delibationem 
vocat,  quod  primitiae  pruno  delibentur, 
id  est,  ut  portio  quaedam  exigua  desu- 
mantur  ex  rehquo  corpore  seu  frumenti, 
seu  aharum  rerum,  Deo  offerendae.  Nisi 
forte  significare  voluit  fermentum,  quo- 
modo  Theophyl  oiTzapyriv  interpretatus 
est.  At  nescio,  quam  recte;  quum  usus 
loquendi,  praesertim  Scripturae  sacrae, 
non  habeat,  ut  fermento  nomen  ctTcapx^C 
attribuatur,  ac  vix  soleat  fermentum  in 
Scripturishaberebonaereisignificationem. 
Fortasse  Theophyl.,  ut  homo  Graecus 
posterioris  aetatis,  panem  femientatum, 

quo  Graeci  in  mysteriis  utuntur,  hac  sua 
expositione  commendare  voluil. 

Sunt,  qui  delibationem  interpretentur 
id,  quod  ex  massa  farinacea  sumitur  ad 
probandum,  et  per  eam  significari  putent 
vel  Apostolos,  vel  primos  fideles ;  quos 
ex  gente  Judaeorum  assumptos  a  Deo 
dicunt,  velut  delibationem  ex  massa.  Sed 
hoc  glossema ,  quod  Latinorum  tantum 
est,  nec  Graeco  textui,  nec  intentioni  Pau- 
linae  existimo  convenire. 

Et  si  radix  sancta,  et  ranii.  Id  est : 
Si  patriarchae,  ex  quibus  velut  radice 
processit  arbor  Judaici  populi,  sancti 
sunt,  ipsa  etiam  arbor  cum  ramis  suis,  id 
est,  populus  Judaicus  sanctus  erit.  Ori- 
genes  tam  primitias,  quam  radicem,  non 
alium,  quam  Christum  vult  intelligi;  quo- 
niam,  inquit,  huic  radici  omnis,  qui  scd- 
vatur,  inseritur,  et  ex  hac  delibatione 
sancta  omnis  massa  humani  generis 
sanctificatur. 

Sed  et  hic  commentarius  recedit  a  mente 
Apostoli,  qui  non  intendit  hoc  loco  do- 
cere,  quis  sit  autor  sanctificationis  tam 
Judaeis,  quam  gentibus,  sed  peculiari  de 
Judaeis  ratione  suadere,  quod  in  negotio 
sanctificationis  non  debeant  comtemni ;  vi- 
delicet  ex  eo ,  quod  sanctos  habuerunt 
progenitores.  Ad  quam  rem  mox  etiam 
adducit  similitudinem  olivae. 

Porro  ex  duabus  jam  dictis  Pauli  pro- 
bationibus  quidam  haereticorum  docere 
conati  sunt,  Christianorum  filiis,  ut  sanc- 
tificentur,  non  esse  necessarium  baptismi 
sacramentum,  quod  eo  ipso,  quo  Christia- 
nos  habent  parentes,  sancti  sint,  et,  ut 
ajunt ,  promissionis  ad  Abraham  factae 
participes.  Quod  argumentum,  si  valeret, 
multo  magis  ostenderet  omnes  Judaeos, 
utpote  ex  sanctissimis  patriarchis  prog- 
natos,  sine  exceptione  sanctos  esse,  nec 
uUo  sacramento  ad  sanctificatiouem  in- 
digere.  Quod  falsissimum  esse  constat. 

Quare  dicendum  est,  Apostolum  uti 
his  comparationibus ,  velut  argumento 
probabili,  ad  docendum,  Judaeos  potiori 
ratione  participes  fieri  posse  gratiae  Dei, 
quam  gentiles,  eo  quod  nati  sint  ex  pa- 
tribus,  quibus  factae  sunt  promissiones, 


quique  sancti  fuerunt  et  acceptiDeo.  Cum 
enim  per  institutionem  plerumque  fiat, 
ut  posteri  teneant  eandem  cum  suis  ma- 
joribus  religionem  et  pietatem,  quod  et 
futurum  in  posteritate  Abrahae  per  sanc- 
tam  filiorum  ejus  educationem  Dominus 
ipse  testatus  est  Gen.  18.,  consentaneum 
est,  Judaicum  populum,  e  sanctis  patri- 
bus  ortum,  sanctitatem  illam  velut  quo- 
dammodo  hereditariam  retinere. 

Sed  etsi  multi  e  populo  sua  malitia  a 
sanctitate  majorum  deflexerint,  futurum 
tamen,  ut  facilius  ad  id,  quod  eis  naturale 
quodammodo  est,  revocentur,  et  fiat,  quod 
dicitur  Malach.  ultimo :  Convertet  cor 
filiorum  ad  patres  eorum.  Non  ergo 
sanctum  vocat  Judaicum  populum  Fau- 
lus,  quod  sanctitatem  in  se  habeat;  sed 
quia  habet,  unde  sanctificetur,  tanquam 
massa  ex  primitiis,  et  rami  ex  radice,  ut 
proinde  sanctus  dici  possit  in  spe  et  causa 
probabili,  et  in  quadam  praeparatione, 
quam  Scriptura  non  raro  sanctificationem 
vocat.  Quae  praeparatio  et  causa  est,  ha- 
bere  sanctos  progenitores.  Nam  et  simili 
sensu  1  Corinth.  7.  idem  Apostolus  sanc- 
tos  vocat  filios,  propter  alterum  parentem 
sanctum,  id  est,  Christianum;  tametsi  is 
locus  etiam  aliter  intelligi  potest,  ut  ibi 
videbitur. 

17.  Quod  si  aliqui  ex  ramis  fracti 
sunt.  Graece,  defracti  sunt,  scilicet  ab 
arbore.  Eeprimit  gloriationem  et  fastum 
gentilium  adversus  Judaeos,  persistens  in 
metaphora  radicis,  arboris,  et  ramorum ; 
et  Judaicum  quidem  populum,  quatenus 
instar  arboris  surrexerat  ex  sancta  radice 
majorum,  eanique  generis  nobilitatem  re- 
tinebat,  olivam  vocat ;  gentilem  vero  po- 
puhim  oleastrum,  id  est,  oleam  silvestrem 
et  infructuosam ,  quod  ortus  ex  profana 
radice,  scilicet  eorum,  qui  verum  Deum 
ignorantes  idola  coluerant,  eorumque  in- 
stituta  sequens,  nulhim  ferret  fructum 
pietatis.  Qnod  si,  inquit,  aliqui  Judaeo- 
rum  recesserunt  a  sancta  societate  sui  po- 
puli,  tanquam  rami  fracti  ab  arbore  bona, 
cujusmodi  est  oliva. 

Tu  autem  cum  oleaster  esses,  inser- 
tus  es  in  ilUs.  Hic  rursus  sennonem  ad 

eos  convertit,  qui  ex  gentibus  crediderant ; 
hancque  suam  apostroplien  continuat 
paene  usque  ad  finem  capitis.  Insertus 
dixit  interpres  pro  insitus.  Tu  autem,  ait 
Apostolus,  o  popule  gentilis,  cum  prius 
esses  oleaster,  id  est,  populus  profanus 
et  infidelis,  exprofanis  etinfidelibus  oriun- 
dus,  nuper  insitus  es  olivae  in  illis,  id 
est,  inter  illos,  scilicet  olivae  ramos,  in 
arbore  manentes.  Hoc  est,  per  fidem,  spem 
et  caritatem  adjunctus  es  et  unitus  sanctae 
societati  eorum,  qui  descenderant  ex  pa- 
triarcbis.  Nam  oves,  quae  sunt  ex  genti- 
bus,  adducuntur  ad  ovile  electorum  ex 
Judaeis,  Joan.  10. 

Quidam  £V  auxolg  interpretantur  in 
truncum,  alii  in  locum  ramorum  defracto- 
rum.  Sed  utrumque  minus  recte.  Nam 
Graeca  praepositio  non  eum  usum  babet. 
Ostendit  autem  manifeste  bic  locus,  ea- 
dem  fide,  eodemque  spiritu  gratiae  dona- 
tos  esse  utriusque  temporis  justos,  et  qui 
Christi  adventum  praecesserunt,  et  qui 
sequuntur. 

Et  socius  radicis  et  pinguedinis  oli- 
vae  factus  es.  Socius,  Graece,  auyxoivu)- 
vog^  comparticeps,  consors.  Sensus:  Et 
una  cum  ramis  olivae  naturalibus  factus 
es  particeps  ejusdem  radicis,  ejusdemque 
pinguedinis,  quam  radix  toti  arbori  sub- 
ministrat.  Hoc  est,  tanquam  et  ipse  ex 
patriarchis  ortus  esses,  eandem  Dei  noti- 
tiam  ac  multiplicem  gratiam  simul  cum 
Judaeis  illorum  posteris,  velut  Judaeo- 
rum  coheres,  ex  communi  radice  suxisti. 
Hoc  nimirum  est,  quod  idem  Apostolus 
dicit  ad  Ephes.  3.,  gentes  esse  coheredes 
et  concorporales  et  comparticipes  pro- 
missionis;  scilicet  una  cum  Judaeis,  quo- 
rum  majoribus  promissio  de  Christo  facta 
fuerat. 

Admonet  Origenes,  olivae  et  oleastri 
similitudinem  ab  Apostolo  non  eo  ordine 
positam  esse,  qud  apud  agricolas  habetur. 
llli  enim,  inquit,  magis  olivam  oleastro 
inserere,  et  non  olivae  oleastrum  solent; 
Paulus  vero,  Apostolica  autoritate  or- 
dine  commutato,  res  magis  causis,  quam 
causas  rebus  aptavit.  Sic  ille.  Quod  et 
ab  aliis  annotatum  invenio.  Nam  in  uni- 


versum  insitiones  fierl  solent,  quum  ex 
arbore  foecunda  surculus  inseritur  inste- 
rili,  non  contra ;  sive  fisso  ramo  insitio 
fiat,  sive  terebrato,  quod  genus  inocula- 
tionem  vocant.  Sed  de  ea  re  viderint 
agricolae.  Nihil  absurdum,  si  similitudi- 
nem  quis  assumat  ab  eo,  quod  in  natura 
non  eo  fit  ordine,  quo  ad  institutum  ap- 
plicatur.  Tale  enim  est,  quod  gentili  po- 
pulo  Paulus  dicit :  Ita  tecum  actum  est, 
ut  si  ex  oleastro  surculum  quis  inserat 
olivae,  fructum  inde  vel  praeter  naturam 
consecuturus.  An  atitem  hoc  significetur 
ilHs  verbis  infra  positis :  et  contra  natu- 
ram  insertus  es  in  honam  olivam,  illic 
expendemus. 

18.  Noli  gloriari  adversus  ramos. 
Hic  absolvit  periodum  coeptam  ab  eo 
loco:  Quod  si  aliqui  etc.  Quamvis,  in- 
quit,  illa  ad  eum  modum  se  habeant,  non 
tamen  est,  quod  glorieris  adversus  ramos. 
Nam  iniquum  et  improbum  est,  ramos  in- 
siticios  jactitare  sese  contra  naturales, 
iisque  se  anteferri  velle.  Sed  quia  dicere 
poterant  gentiles,  se  esse  ramos  et  plures, 
et  fructuosiores  naturalibus,  ideo  subjun- 
git  Apostolus  aliam  rationem  fortiorem, 
qua  gloriationem  eorum  inhibeat. 

Quod  si  gloriaris,  non  tu  radicem 
portas ,  sed  radix  te.  Quod  si,  inquit, 
adhuc  existimes  tibi  gloriandum  esse  con- 
tra  ramos  alios,  ob  causam  modo  dictam 
illud  saltem  cogitare  debes,  quod  etiam 
radix  ipsa  (quae  te  sustinet,  non  tu  illam) 
in  populo  Judaico  est.  Nam  patriarchae 
et  prophetae,  qui  fuerunt  ex  illo  populo, 
sunt  loco  radicis  olivae.  Unde  idem  Apo- 
stolus  Eph.  2.  scribit,  superaedificatos 
esse  gentiles  super  fundamentum  non  so- 
lum  Apostolorum,  sed  etiam  Prophetarum. 
Proinde,  inquit,  sicut  ramus  habet  omnem 
suam  viriditatem  et  fructum  ex  radice,  ita 
omnis  salus  tua  referenda  est  ad  illum 
populum  propter  eorum  majores,  ipso 
etiam  salvatore  attestante  Joan.  4. :  quod 
salus  ex  Judaeis  est. 

19.  Dices  ergo.  Bene  restitutum  futu- 
rum  pro  praesenti,  dicis,  quod  erat  in 
mnltis  codicibus.  Nam  Graece  est :  ipsTc 
ouv.  Cui   consonat  textus  Syriacus,  nec 

non  Latina  vetustiora.  Conjunctionem 
ergo ,  cave,  hinc  abstrahas  et  adjungas 
Bequentibus :  ergo  fracti,  etc.  Nam  eam 
collocationem  ouv  Graecum  minime  recipit. 

Fracti  sunt  rami,  ut  ego  inserar. 
Fracti ,  Graece  defracti.  Sensus:  Tu, 
popule  gentilis ,  forte  ex  iis  ipsis ,  quae 
dixi,  arripies  tibi  argumcntum  gloriandi 
adversum  Judaeos ,  et  dices :  fracti  sunt 
ab  arbore  rami  naturales,  atque  ita  factum, 
ut  eorum  loco  ego  insererer.  Quapropter 
haud  immerito  gloriabor  ramus  insiticius, 
inhaerens  arbori,  contra  ramos  fractos. 
Potest  nihilominus  etiam  causaliter  accipi 
vocula  ut,  quae  Graecis  est  Tva,  quemad- 
modum  accepit  Thomas,  ita  partem  hanc 
exponens :  Fracti  sunt  rami,  ut  ego  in- 
serar ;  id  est,  ad  hoc  Deus  permisit 
Judaeos  a  fide  excidere,  ut  ego  ad  fidem 
intrarem.  Qui  sensus  etiam  auget  gloria- 
tionem  gentilis  adversus  Judaeum. 

20.  Bene.  Graece  xaAdig,  bene,  recte, 
pulchre ;  Erasmus  supplet:  bene  dicis. 
Quamquam  per  se  positum  approbantis  et 
laudantis  adverbium  est,  ita  Luc.  6.: 
oxav  xaXuic:  ujjiac;  crTtiuat^  cum  bene 
vobis  dixerint,  id  est,  cum  ad  quaeque 
verba  et  facta  vestra  dixerint,  bene,  quod 
solent  assentatores ;  videri  cuipiam  posset 
jungendum  cum  sequentibus  :  Bene,  id  est, 
merito  propterincredulitatemfractisunt. 
Verum  sic  loquens  videretur  insultare 
lapsui  Judaeorum,  quod  hic  unice  cavet. 
Itaque  sensus  est:  Probo ,  quod  dicis, 
illos  fractos,  et  te  insitum  esse ;  imo  frac- 
tos  illos  ad  hoc,  ut  tu  inseraris.  Sed,  ne 
vel  ob  id  tibi  adversus  eos  gloriandum 
existimes,  audi,  quae  sequuntur: 

Propter  incredulitatem  fracti  sunt. 
Propter  incredulitatem,  Graece  if^  aTcta- 
Tia,  increduHtate ,  quemadmodum  et  le- 
git  Amb.  commentator ;  boc  est,  interpre- 
tante  Ruffino,  per  incredulitatem,  ut  non 
tam  causa  meritorin,  quam  formalis  signi- 
ficetur.  Nam  eo  ipso,  quo  credere  in 
Christum  noluerunt ,  ab  arbore  fidelis  et 
sancti  populi  revulsi  sunt. 

Tu  autem  fide  stas.  Male  Erasmus  et 
eum  secutus  Cajetanus  putant  vertendum 
ftiisse  in  praeterito :  stetisti,   \e\  consti- 

enil.  Ettii  Comm.  Tom.  I. 


tisti.  Nam  Graecum  praeteritum  f  OTYjxaq 
significationem  habet  praeseatis.  Sicque 
vertit  ipse  Erasmus  superius  cap.  5. :  in 
qua  stamus ,  Graece  eaTvjxajJisv.  Hic 
quoque  formalis  ratio  significatur ;  et  sen- 
sus  est :  Tu  autem  non  tuo  opere,  sed  per 
fidem  insitus  in  sacram  olivam,  eadem  fide 
adhuc  in  illa  stas ,  id  est,  manes  et  con- 
sistis ,  sicut  illi,  contra  quos  gloriaris,  ali- 
quando  steterunt.  Fidem  intellige,  quam 
in  superioribus  hujus  epistolae  toties  com- 
mendavit. 

Noli  altum  sapere ,  sed  time.  Altum 
sapere ,  Graecis  unum  verbum  G^^tjAo- 
cppovsTv^  quod  Latini  dicunt,  tollere  spiri- 
tus,  hoc  est,  de  se  magnifice  sentire. 
Caveto,  inquit,  ne  superbias,  ne  animo 
efferaris  propter  hoc ,  quia  fide  stas  in 
oliva ;  sed  time ,  ne  aliquando  per  infide- 
litatem  ab  ea  excidas ,  sicut  illi  excide- 
runt.  Locus  apertissimus  adversus  haere- 
ticos  negantes,  fidem  semel  habitam  amitti 
posse.  Nam  quod  eorum  quidam  timorem 
hic  interpretantur  cultum  religiosum,  plane 
redarguunt  eos  verba  sequentia,  quae 
metum  excisionis  exigunt,  ab  exemplo 
Judaeorum,  qui  per  incredulitatem  fracti 
et  excisi  fuerant. 

21.  Si  enim  Deus  naturalibus  ramis 
non  pepercit,  ne  forte  nec  tibi  parcat. 
Argumentatur  a  majori.  Nam  si  Leus, 
inquit ,  etiam  naturales  ramos ,  id  est, 
Judaeos ,  quibus  videbatur  plus  aliquid 
deberi,  permisit  excidere  per  infidelitatem, 
fieri  potest,  adeoque,  ne  fiat,  metuendum, 
ut  nec  tibi  parcat,  sed  te  quoque  excidere 
permittat.  Metuendum  id  sane,  si  non 
toti  populo  gentili,  certe  siugulis  non  so- 
lum  hominibus  ,  verum  etiam  nationibus. 
Id  quod  jam  dudum  multis  contigisse  vi- 
demus ,  ac  deploramus.  Haec  ratio  soli- 
dissima  est ,  et  irretragabilis  ,  ad  compri- 
mendam  omnem  gloriationem  gentilium 
adversus  Judaeos ;  nec  minus  valebit 
etiam  si  uon  a  majori,  sed  a  pari  procedat, 
de  quocumque  homine  gloriante  adversus 
alterum.  Cum  enim  omne  bonum  a  Deo 
sit,  et  ipse  nemini  quidquam  debeat,  nisi 
quantum  vult  debere  per  spontaneas  pro- 
missiones  et  pacta,  tam  potest  libera  sua 
17 

voluntate  permittere  casum  ac  defectionem 
gentilium,  quam  permisit  Judaeorum; 
tam  casum  hujus  hominis,  quara  illius. 
Quod  enim  stat  quisque,  totum  ad  gra- 
tuitam  Dei  misericordiam  referre  debet. 
Igiturostendithiclocus,  ne  reprobationem 
quidem  esse  ex  meritis ,  sed  ex  sola  Dei 
voluntate. 

22.  Vide  ergo  honitatem,  et  severita- 
tem  Dei.  Bonitatem,  Graece  xP^OTOTrjxa, 
benignitatem.  Significatur  enim  ea  voce 
facilitas  ac  promptitudo  praestandi  bene- 
ficia.  Sensus  :  Ut  intelligas ,  te  uihil  ha- 
bere ,  unde  glorieris  adversum  Judaeos, 
considera  bonitatem  seu  benignitatem 
gratuitam  Dei  vocantis  atque  eligentis,  et 
severitatem  seu  rigorem  Dei  rejicientis  ac 
reprobantis  ,  et  misereri  nolentis.  Quae 
duo  membra  consequenter  explicat.  Rhe- 
tores  hoc  schema  sermonis  dialysin  vocant. 

In  eos  quidem ,  qui  ceciderunt,  seve- 
ritatem.  In  eos  pendet  a  dictione,  seve- 
ritatem.  Vide,  inquit,  Dei  severitatem, 
qua  utitur  in  Judaeos,  quos  cadere  per- 
misit.  Quae  permissio  ad  severitatem 
pertinet,  tanquam  divinae  reprobationis 
efifectus. 

In  te  autem  bonitatem  Dei.  In  te, 
uTio  ok,  erga  te ,  quarto  casu,  sicut  dixe- 
rat  in  eos;  et  dependet  a  vocabulo  boni- 
tatem  seu  benignitatem.  Nec  in  Graecis 
aut  Syriacis  exprimitur  genitivus  Dei. 
Satis  enim  intelligitur.  Vide,  inquit,  Dei 
erga  te  benignitatem ,  qua  scilicet  te  po- 
pulum  gentilem  sine  ullis  tuis  meritis  ad 
Evangelii  gratiam  efficaciter  vocavit. 

Si  permanseris  in  bonitate.  In  boni- 
tate,  non  tua,  ut  quidam  exponunt,  sed 
Dei ,  hoc  est,  in  eo,  ad  quod  Dei  bonitate 
seu  benignitate  vocatus  es  atque  adduc- 
tus;  quasi  dicat:  si  perseveraveris  in  fide 
et  justitia.  Non  hoc  addit,  tanquam  ex 
conditione  permansionis ,  id  est,  perseve- 
rantiae  dependeat  electio  divina,  cum  et 
ipsa  perseverantia  sit  electionis  effectus ; 
sed  quia  permansio  haec  certissimum  est 
ipsius  electionis  argumentum,  ac  si  dice- 
ret:  Si  non  permanseris  in  eo,  ad  quod 
Dei  bonitate  vocatus  es,  certissime  no- 


veris ,   te  non  esse  in  eorum  numero ,   ad 
quos  eligentis  Dei  bonitas  pertineat. 

Alioquin  et  tu  excideris.  Id  est:  Tu, 
qui  modo  ramus  es  olivae  per  Dei  vocan- 
tis  bonitatem,  si  in  ea  bonitate  non  per- 
manseris,  sed  per  infidelitatem  recesseris, 
eo  ipso  excideris,  amputaberis,  ac  decides 
ab  arbore  societatis  electae. 

23.  Sed  et  illi ,  si  non  permanserint 
in  increduUtate ,  inserentur.  Hoc  est: 
Atque  e  diverso  Judaei,  si,  relicta  infide- 
litate,fidem  susceperint,  eo  ipso  rursus 
inserentur  arbori  olivae.  Non  enim  signi- 
ficatur,  quod  recessus  ab  incredulitate 
praecedat  eam  insitionem,  quae  fit  a  Deo; 
sed  loquitur  ad  hunc  raodum  Apostolus, 
ut  ostendat,  ne  primam  quidem  gratiam 
Dei,  moventis  liominem,  esse  sine  coope- 
ratione  liberi  arbitrii ;  quemadraodum  et 
superiori  membro ;  quo  dixit:  Alioquin, 
id  est,  si  non  permanseris  in  bonitate, 
excideris,  significare  voluit,  nec  desertio- 
nem,  seu  gratiae  subtractionem,  esse  sine 
motu  voluntatis,  sponte  ac  Ubere  receden- 
tis  a  bono.  Rursus  ostendit  etiam  hic  lo- 
cus,  hominem  semel  justificatum  excidere 
posse  a  gratia  Dei  et  justitia;  nec  quem- 
quam  esse  certum,  quod  in  ea  sit  usque 
ad  finem  permansurus.  Quae  doctrina 
cum  sit  in  verbo  Dei  contcstatissima, 
mirum  est ,  qua  fronte  ab  adversariis  op- 
pugnetur. 

Potens  est  enim  Deus,  iterum  inserere 
illos.  Ne ,  quod  dictum  est :  si  non  per- 
manserint  in  incredulitate ,  inserentur, 
ita  tribuatur  hominis  voluntati ,  tanquam 
illius  sit  aliquid  proprium,  Apostolus  hac 
sententia  totum  revocat  ad  potentiam  et 
efficaciam  gratiae  Dei.  Simul  innuit,  hoc, 
quod  dicit  Deum  posse,  ab  eo  sperandum 
esse ;  sicut  et  alibi  Dei  potentiam  allegat 
ad  spem  excitandam,  ut  infra  cap.  16.: 
Qui  potens  est,  vos  confirmare,  et  2  Cor. 
9.:  Potens  est  Deus,  omnem  gratiam 
abundare  facere  in  vobis.  Quo  magis 
autem  id  a  Deo  speretur,  argumento  sub- 
juncto  probabile  id  ipsum  reddit,  ducto 
videlicet  a  minori,  id  est,  ab  gratia,  quam 
ipsi  gentiles  experti  jam  fuerant. 

24.  Nam  si  tu  ex  naturali  excisus  es 

oleastro,  et  contra  naturam  insertus  es 
in  honam  olivam.  Contra,  Graece  Tzapa, 
praeter  •  quamquam  non  aliud  est  Apostolo 
praeter  naturam,  quam  contra  natu- 
ram;  quemadmodum  et  scriptoribus  pro- 
fanis.  Porro  contra  naturam  Thomas 
interpretatur  contra  communem  cursum 
naturae ,  addita  hac  ratione :  non  enim 
consuevit  ramus  arboris  malae  inseri  in 
bonam  arborem,  sed  potius  e  converso. 
3imiliter  Haimo ,  Rickeliiis ,  aliique  non- 
nulli.  At  vero  plerique,  maxime  veteres, 
hoc,  quod  dicitur  contra  naturam,  de 
sola  interpretantur  originis  contrarietate 
seu  diversitate,  ut  sensus  sit:  Nam  si  tu 
homo  gentilis,  excisus  es  ex  oleastro,  cu- 
jus  erasramus  naturalis;  utpote  secundum 
carnem  ex  ejus  radice  propagatus ,  et  ta- 
men  contra  naturam  hujus  tuae  originis, 
per  Dei  potentiam  insitus  es  in  bonam, 
pulchram  et  veram  olivam  (id  enim  signi- 
ficat  Graecum  nomen  compositum  xaA- 
AieAaiov);  sequitur: 

Quanto  magis  ii,  qui  secundum  na- 
turam,  inserentur  suae  olivae  ?  Graece 
propriae  olivae.  Quanto  magis,  inquit, 
per  eandem  Dei  potentiam  Judaei,  qui 
secundum  naturam  sunt,  id  est,  qui 
sunt  rami  naturales  olivae ,  iterum  eidem 
suae  olivae  inserentur,  sic  ut  insiti  coa- 
lescant?  Hoc  enim  secundum  rationem 
magis  consentaneum  videtur;  tametsi  Deo 
omnia  sunt  aeque  facilia.  In  nonnullis 
codicibus  Graecis  abest  articulus  ul,  et 
tantum  legitur,  OUTO',  xaTa  cpuaiv^  etc. 
Quae  si  non  mendosa  lectio  est ,  verten- 
dum  esset :  Quanto  magis  hi,  scilicet 
Judaei ,  secundum  naturam  inserentur 
suae  olivae?  utperantithesinsibirespon- 
deant  haec  duo ,  contra  naturam  inseri, 
et  secundum  naturam  inseri.  Idque  secu- 
tus  videtur  Syrus  interpres. 

25.  Nolo  enim  vos  ignorare,  fratres, 
mysterium  hoc.  Quod  probabile  et  a  Deo 
sperandum  esse,  docuit  superiori  argu- 
mento ;  nunc  tandem ,  ut  vehementius 
retundat  fastum  gentilium  (nam  eos  adhuc 
alloquitur  rursum  mutato  numero) ,  docet, 
aliquando  vere  futurum  esse,  aperiens 
mysterium  (Latine  sacramentum  vertunt 


quidam),  id  est,  rem  eatenus  arcanam  et 
paucis  cognitam.  Aperit  autem  ob  eam 
causam,  quam  continuo  subjungit.  Quod 
ait,  nolo  vos  ignorare,  pro  eo,  quod 
diceret,  scire  vos  volo,  Paulini  moris  est. 
Ita  loquitur  cap.  1,  hujus  epist. ,  item 
1  Cor.  10.  et  12.,  2  Cor.  1.,  et  1  Thess.  4. 
Nolo,  Graece  quidem  semper  est  ou  biAOi, 
non  volo ;  sed  sensu  eodem.  Nam  Grae- 
cis  nolle  uno  verbo  non  dicitur,  ut  nec  in 
aliis  linguis  extra  Latinam.  Itaque  perinde 
est,  ac  si  diceret:  volo  vos  non  ignorare, 
id  est ,  volo  vos  scire.  Id  vero  semel  an- 
notasse  sufficiat. 

(Ut  non  sitis  vohis  ipsis  sapientes). 
Graece,  apud  vosmet  ipsos  prudentes, 
quemadmodum  interpres  ipse  vertit  ca- 
pite  sequenti.  Sensus :  Hoc  dico  ad  de- 
primendam  arrogantiam  vestram  ut  ne 
insolescatis ,  placentes  vobis  ipsis.  Ratio 
phraseos  est,  quia,  qui  sibi  placent,  pru- 
dentiam  sibi  tribuunt. 

Quia  caecitas  ex  parte  contigit  in 
Israel.  Graece :  quod  obduratio  ex  parte 
Israeli  facta  est.  Nam  Ttwpwoig  proprie 
callum  significat,  a  verbo  Tiojpoco  caUum 
obduco ,  cujus  passivum  TiwpoDfia'.  callum 
contraho.  Et  quia,  quod  callum  contrahit, 
indurescit,  transferuntur  haec  in  Scriptu- 
ris  ad  cordis  duritiem;  licet  interpretes 
fere  caecitatem  vertant,  eo  quod  caecitas 
et  duritia  cum  de  corde  dicuntur,  ita  con- 
juncta  sint,  ut  unum  idemque  videri  pos- 
sint.  Ita  supra  hoc  eodem  capite :  Caeteri 
vero  excaecati  sunt.  Et  Marc.  3. :  Con- 
tristatus  estsuper  caecitate  cordis  eorum. 
Et  Eph.  4. :  Propter  caecitatem  cordis 
ipsorum.  Verum  Joannes  aperte  distinguit 
Evangelii  sui  cap.  duodecimo,  et  cum  eo 
interpretes  omnes,  in  illis  verbis :  Excae- 
cavit  (xcTucpAcoxcv)  oculos  eorum  et  in- 
duravit  (TXSTrtupwxsv)  cor  eorum.  Sed 
quoniam,  ut  dixi,  caecitas  et  durities  ad 
cor  translata  prope  eadem  sunt,  quatenus 
et  cordis  vocabulum  ad  utrumque  trans- 
ferri  solet,  intellectum  et  voluntatem, 
idcirco  non  multum  refert,  an  caecitatem 
hic  et  in  similibus  vertas,  an  duritiem; 
maxime  cum  fides ,  cui  vitium  hic  sisrni- 
ficatum  opponitur ,  partim  sit  intellectus, 
17  * 

partim  volnntatis,  nt  nonint  theologi.  In- 
terpres,  quo  usus  est  Ambros.  commentator, 
vocabulum  utrique  commune  elegisse  vi- 
detur,  quod  et  de  hebetudine  mentis  et 
de  duritia  cordis  intelligi  possit,  dum  ita 
vertit :  Quia  obtusio  quaedam  ex  parte 
Israel  (id  est  Israeli)  facta  est.  Jam 
illud,  ex  parte,  quidam  referunt  ad  cae- 
citatem;  quasi  sentiat  Apostolus,  Judaeos 
non  simpliciter,  sed  quodammodo  excae- 
catos  esse.  Qui  sensus  falsus  est,  et  ad 
rem  non  facit. 

Quocirca  non  dubitamus ,  ad  Israelem 
referri  oportere ,  ut  planus  Apostoli  sen- 
sus  sit :  Israelem ,  id  est ,  populum  Israe- 
liticum  non  totum  excaecatum  et  obdura- 
tum  esse,  sed  partem  ejus  tantum.  Contigit 
autem  Israeli  caecitas  ex  parte  non  exigua, 
vel  mediocri ,  sed  multo  maxima.  Verum 
tacet  hoc  et  dissimulat  Apostolus ,  sui 
memor  instituti ;  ne  vel  Judaeos  ofiPendat, 
vel  gentilibus  ullam  praebeat  ansam  effe- 
rendi  sese  adversus  eos.  Porro  non  solum 
ex  parte ,  verum  nec  in  perpetuum ,  sed 
ad  tempus  Israeli  caecitatem  contigisse, 
docet  verbis  sequentibus ,  quibus  jam 
exponit  mysterium. 

Donec  plenitudo  gentium  intraret. 
Potius,  intret,  aut  intraverit.  Potest 
etiam  verti  advenerit.  Sensus:  Donec 
maltitudo  gentilis  populi  ex  omnibusmundi 
partibus,  secundum  praedictiones  prophe- 
ticas ,  collecta  fuerit  ad  fidem ,  vel  intra- 
verit  in  ecclesiam  fidelium.  Qui  donec 
per  ut  exponunt  hoc  sensu:  Propter  hoc 
permisit  Deus  excaecari  Judaeos,  ut  ple- 
nitudo  gentium  fidem  reciperet ,  vocabu- 
lum  detorquent  ad  alienum  significatum. 

26.  Et  sic  omnis  Israel  salvus  fieret. 
Graece  acoQ^Tjosxat  ^  salvahitur ,  vel  sal- 
vus  fiet,  uti  legit  August.  lib.  20.  de  civit. 
Dei  cap.  29.,  pro  quo  Syrus  interpres : 
vivet.  Sensus  est:  Postquam  plenitudo 
gentium  intraverit,  tunc  Israel  jam  non 
ex  parte  credet,  ex  parte  non  credet,  sicut 
nunc,  sed  omnis,  id  est,  totus  Israel  fidem 
Christi  suscipiendo  sahitem  adipiscetur; 
non  quod  nullus  tunc  ex  illo  populo  in 
infidehtate  sit  permansurus ,  quod  sentire 
videntur  Chrysostom.,  Aquinas,  Cajetanus, 


et  Sotus ;  sed  quia  tam  multi  convertentur, 
ut  merito  censeatur  totus  populus  con- 
verti ,  quae  pluriiim  sententia  est,  eadem- 
que  multo  probabilior.  Nam  omnem  Israe- 
lem  vocat,  quam  supra  plenitudinem  eorum. 
Atqui  sicut  plenitudo  gentium  hoc  loco 
non  significat  omnes  gentiles  i^ine  excep- 
tione,  ita  nec  plenitudo  Judaeorum  omnes 
sine  exceptione  Judaeos,  sed  ex  eis  quam 
pliirimos ,  sicut  expositum  est  suo  loco. 

Quocirca  Gregorius  Papa  homih  12. 
super  Ezech.  non  omnes ,  sed  multos  ex 
Judaeis ,  qui  tunc  in  infidelitate  reman- 
serint,  ad  cognitionem  veritatis  redituros 
affirmat.  Quanta  autem  juxta  proportio- 
nem  futura  sit  multitudo  credentium ,  et 
quanta  non  credeutium ,  id  aeque  de  Ju- 
daeis  ignotum  nobis  est,  atque  degentibus. 
Et  hoc  arbitror  Origenem  velle,  quando 
dicit,  Deum  solum  novisse,  et  unigenitum 
ejus ,  et  si  qui  forte  amici  ejus  sunt ,  se- 
cretorum  ejus  conscii,  quis  sit  iste  omnis 
Israel ,  qui  salvus  fiet ,  vel  quae  sit  ista 
plenitudo  gentium,  quae  dicitur  intratura. 

Porro  sententiam  hanc  Apostoli ,  qua 
dicit  omnem  Israel  salvatum  iri,  sunt,  qui 
interpretentur  de  toto  Israele  spirituali, 
qui  constat  ex  Judaeis  et  gentilibus  elec- 
tis,  quasi  sensus  sit:  Intrante  gentium 
plenitudine  complebitur  salus  totius  Israe- 
lis.  Prius  enim  credidit  Israel  carnalis  ex 
parte  aliqua ,  scihcet  in  Apostolis  et  aliis 
ecclesiae  primitivae  fidelibus.  Deinde  per 
illorum  praedicationem  credidit  gentium 
multitudo.  Et  ita  salus  totius  Israelis 
sphitualis  completa  est.  Pro  qua  inter- 
pretatione  facere  videtur,  quod  conchisive 
dicitur:  et  sic  omnis  Israel  salvus  fiet, 
ac  si  dicdt:  per  hoc,  quod  gentium  pleni- 
tudo  intrabit,  fiet,  ut  totus  Israel  salvetur. 
Et  quidem  sic  intellexisse  putatur  hunc 
locum  Hieron.  in  comm.  super  Jesaiae 
cap.  11.  Sic  enim  habet :  Ut  nequaquam, 
juxta  nostros  Judaizantes ,  in  fine  sae- 
culi,  cum  intraverit  plenitudo  gentium, 
tunc  omnis  Israel  saltus  fiat;  sed  haec 
omnia  in  primo  inteUigamus  adventu, 
Simihter  exponit  autor  libri  de  praedesti- 
natione  et  gratia  (qui  habetur  tomo  sep- 
timo    operum    sancti   Augustini)    capite 

ultimo ;  necnon  Pelagiiis  in  hujus  loci 
commentario.  Inter  Graecos  autem  Cae- 
sarius  dialogo  4.  apud  Gregorium  Nazian. 
Qui  omnes  ea,  quae  hic  dicuntur,  volunt 
jam  olim  esse  completa,  et  adhuc  impleri 
in  gentium  conversione. 

At  vero  pro  Israele  carnali  facit  totus 
hujus  loci  contextus;  primum  ibi:  quanto 
magis  plenitudo  eorum  ? ,  ubi  significat 
Apostolus,  futurum  aliquando ,  ut  pleni- 
tudo  Judaeorum  intret,  sicut  nunc  intrat 
plenitudo  gentium.  Quod  iterum  vult  in- 
telligi  iis  verbis :  Quae  assumptio ,  nisi 
vita  ex  mortuis?  Idem  postea,  quum, 
addita  conditione,  dixisset:  Sed  et  illi,  si 
non  permanserint  in  incredulitate ,  in- 
serentur,  hoc  ipsum  ut  absolute  fiat,  ali- 
quando  a  Dei  bonitate  exspectandum  esse 
docet,  cum  in  eo,  quod  subjungit:  Potens 
est  enim  Deus,  iterum  inserere  illos ; 
tum  verbis  sequentibus :  Nam  si  tu  con- 
tra  naturam  insertus  es  in  bonam  oli- 
vam ,  quanto  magis  ii ,  qui  secundum 
naturam  inserentur  suae  olivae?  Deni- 
que  rem  aperte  declarat ,  cum  ait:  Nolo 
enim  vos  ignorare ,  fratres,  mysterium 
hoc,  etc.  Quae  verba  non  aliter  accipi 
oportere,  quam  de  Israele  secundum  car- 
nem  ,  non  modo  probat  consequentia  ser- 
monis,  et  quia  toto  hoc  capite,  atque 
etiam  superiori,  de  Israele  secundum  car- 
nem ,  uon  de  alio  hjcutus  fuerat ;  vei'um 
etiam  plane  arguit  antithesis,  qnam  facit 
inter  haec  duo ,  nunc  caecitas  ex  parte 
contigit  in  Israel,  tunc  totus  Israel  sal- 
vus  fiet.  Neque  enim  constare  poterit  ea 
antithesis ,  si  Israelem  aliter  et  ahter  ac- 
cipias. 

Sed  nec  mysterium,  id  est,  rem  arca- 
nam  hoc,  quod  dicit,  vocaret,  si  de  Israele 
spirituali  loqueretur.  Quis  enim  fidelis 
umquam  dubitare  potuit,  num  totus  Israel 
spiritualis ,  id  est ,  omnium  electorum  nu- 
merus,  sit  salutem  adepturus?  Jam  et 
subjunctum  testimonium  prophetae ,  et 
caetera ,  quae  sequuntur ,  hunc  intellec- 
tum  de  carnali  Israele,  tandem  miseri- 
cordiam  consecuturo,  confirmant,  uti  mox 
patebit. 

Accedit  paene  concors   omnium ,  tam 


Graecorum,  quam  Latinorum,  expositio 
in  hunc  locum,  etiam  Primasii,  licet  multa 
superiora  aliter  interpretur ;  atque  insu- 
per  Augustini  compluribus  in  locis ,  ut 
lib.  20.  de  civit.  Dei  cap.  29.,  lib.  2. 
quaestion.  evang.  quaest.  33.,  ad  Dulcit. 
quaest.  ult.,  et  serm.  40.  de  verb.  Dom. 
cap.  5.  Item  Basilii  scribentis  in  Psalm. 
32.,  et  Hilarii  in  Psalm.  58.,  et,  ut  alios 
praetermittam ,  etiam  ipsius  Hieronymi, 
qui  diversum  sentire  videbatur.  Is  enim 
enarrans  illud  Hosee  3.:  Dies  tnultos 
exspectabis  me,  non  fornicaberis,  et  non 
eris  viro;  sed  et  ego  exspectabo  te,  sic 
post  multa  scribit:  Vir  quoque  sedet, 
imo  cxspectat  adulterae  poenitentiam ; 
ut,  postquam  plenitudo  gentium  subin- 
traverit,  et  novissimus  crediderit  Israel 
(ita  ut,  qui  fuerat  caput,  vertatur  in 
caudam ,  et  cauda  vertatur  in  caput), 
tunc  flat  unus  grex  et  unus  pastor. 

Deinde  sequentia  expouens,  quum  di- 
xisset,  post  passionem  Domini  salvatoris 
usque  in  diem  praesentcm  paene  quadrin- 
gentesimum  annum  expleri,  atque  lios  esse 
multos  dies,  quibus  Judaei  sunt  sine  rege 
et  principe,  et  sacrificio  et  altari ;  tandem, 
repetens  ApoKtoli  verba ,  ait :  Haec  est 
caecitas,  quae  ex  parte  accidit  Israeli, 
ut  subintraret  plenitudo  gentium,  et  sic 
omnis  Israel  salvus  fieret;  et  multo  post 
tempore  revertentur,  et  quaerent  Do- 
minum  Deum  suum ,  et  David  regem 
suum.  Et  ad  extremum,  cum  diceret  ali- 
quos  Judaeorum  vaticiniumHoseereferre 
ad  tempus  Babylonicae  captivitatis :  Alii 
tamen,  inquit,  ut  nos,  in  futurum  de- 
ferunt  tempus,  et  quae  sit  causa  tam 
grandis  offensae,  ut  tanto  tempore  re- 
licti  sint,  maxime  cum  idola  non  colant, 
praeter  interfectionem  Salvatoris  aliam 
non  valent  invenire.  Ex  his  S.  Hiero- 
nymi  verbis  liquido  ejus  sententia  cog- 
noscitur,  quemadmodum  et  ex  altero  loco, 
qui  est  in  expositione  Habacuc,  ad  iUud 
cap.  3. :  Ficus  enim  non  florebit.  Ubi 
citans  illa  Domini  verba,  quibue  male- 
dixit  ficui :  Non  afferes  fructum  usque 
in  saeculum ,  Matth.  21.:  Diligenter, 
inquit,   considera ,    quid   dixerit:   Non 

afferes  fructum  in  saeculum;  non  ait, 
usque  in  saecula  saeculorum,  sed  cum 
saeculum  istud  pertransierit,  et  intra- 
verit  plenitudo  gentium,  tunc  etiam 
haec  ficus  afferet  fructus  suos,  et  omnis 
Israel  salvabitur.  Haec  ibi. 

Quibus  similia  reperies  in  ejus  com- 
mentario  super  dictum  locum  Matthaei. 
Cum  igitur  de  Judaici  populi  conversione 
aliquando  futura  Paulum  loqui  perspi- 
cuum  sit,  adeo  ut  nec  sectarii  id  negare 
possint,  lii  tamen  in  eum  sensum  traliere 
conantur  Apostoli  verba,  quo  significatum 
sit,  non  in  fine  saeculi  Judaeos  Christum 
fide  recepturos,  sed  toto  saeculi  decursu 
ititurum,  ac  fieri  subinde,  ut  aliqui  ex  illis 
fidem  Christi  amplect.antur,  simulque  cum 
gentilibus,  aemulatione  provocati,  evan- 
gelicarum  promissionum  participes  fiant. 

Verum  bic  sensus  refellitur  bifariam. 
Primum,  quia  conversio  haec  adeo  pau- 
corum  est,  ut  vix  mereantur  nomen  reli- 
quiarum  comparatione  totius  populi  per- 
tinaciter  in  infidelitate  permanentis.  At 
Paulus  hic  jam  non  agit  de  reliquiarum 
conversione,  sed  plenitudinis ,  hoc  est, 
ipsius  populi.  Deinde  etiam  istis  obviat 
mysterii  vocabulum.  Nam  quomodo  my- 
sterium  vocat  Paulus,  quod  palam  inci- 
piebat  impleri,  etiam  ante  hanc  epistolam 
scriptam ,  et  in  ipsis  fidelibus,  ad  quos 
scribebat?  qui  utique  magna  parte  Ju- 
daei  erant.  Certe  non  magis  hodie  dici 
potest,  Judaicam  nationem  converti  ad 
Christum,  quam  id  dici  potuit  Apostolo- 
rum  tempore ;  imo  vero  minus.  Si  igitur 
tunc  populus  ipse,  licet  pancis  ex  eo  cre- 
dentibus,  erat  incredulus  et  excaecatus, 
quanto  magis  exinde  toto  decursu  tempo- 
ris  usque  ad  nos? 

Quare  necesse  est,  tempus  conversio- 
nis  illius  populi,  quod  sub  mysterio  Pau- 
lus  annuntiat  aliquando  venturum,  adhuc 
exspectari.  Quod  adeo  elarum  apparet 
e  serie  sermonis  Apostoli,  ut  etiam  secta- 
riorum  quidam  non  infimi  nominis  Theo- 
logus,  Benedictus  Aretius,  evidentia  hujus 
loci  convictus ,  apertissime  fateatur  ac 
doceat  in  suo  commentario ,  generalem 
futuram  Judacorum  in  fine  mundi  conyer- 


sioncm,  ita  ut  major  pars  eorum  tunc  vi- 
ventium  agnitura  sit  Christum  suum.  Quam 
rem  etiam  subjuncta  ad  Deum  precatione 
prosequitur. 

Sed  haec  satis  sint  ad  comprobandum 
veriorem  intellectum  loci  praesentis.  Nec 
vero  ad  alium  sensum  nos  invitat,  quod 
hic  dicitur:  Et  sic  omnis  Israel  salvus 
fiet.  Nam  rfensus  est,  quem  dedimus.  Sic, 
id  est,  tunc  demum,  cum  gentiura  intra- 
verit  plenitudo,  futurum,  ut  etiam  Israelis 
plenitudo,  gentium  fide  provocata,  salve- 
tur.  Porro  quid  sibi  velit  Hieron.  verbis 
in  contrarium  allegatis,  et  quo  loco  alio- 
rum,  qui  in  diversa  sunt  sententia,  auto- 
ritas  sit  habenda,  diximus  ad  dist.  47.  lib. 
4.  sent.,  ubi  de  Judaici  populi  futura  in 
fine  saeculi  conversione  ex  professo  age- 
bamus. 

Sicut  scriptum  est:  Veniet  ex  Sion, 
qui  eripiat ,  et  avertat  impietatem  a 
Jacoh.  Graece :  veniet  ex  Sion  liberans 
(id  est,  ille,  qui  liberat,  seu  libei-ator), 
et  avertet  impietates  a  Jacob.  Impie- 
tates  plurali  numero  legunt  etiam  Prosper 
lib.  1.  de  voc.  gent.  cap.  13.,  et  Prima- 
sius  in  comment. ;  Sedulius  iniquitates. 
Sumptum  est  hoc  testimonium  ex  Jesaiae 
cap.  59.  juxta  versionem  LXX.  interpre- 
tum ,  nisi  quod  apud  illos  non  ex  Sion 
legitur,  sed  svexa  oid)\,  id  est,  propter 
Sion,  quod  et  Hebraicae  veritati  conso- 
num  est,  quae  habet  ?V^^  lehsion ,  ipsi 
Sion.  Sic  enim  etiam  Hieronymus  trans- 
tulit ;  cum  venerit  Sion  (id  est  Sioni)  re- 
demptor.  Nam  quod  affirmat  Leo  Ca- 
strensis,  ex  Hebraeo  verti  posse  de  Sion, 
adducto  exemplo  ex  lib.  2  Regum  cap. 
15.:  Egressus  es  de  loco  tuo,  non  per- 
suadet;  quum  Hebraeorum  doctissimi,  ad 
quos  lectorem  remitto,  illic  interpreten- 
tur  motum  ad  locum:  migrans,  seu  mi- 
graturus  in  locum  tuum.  Malim  suspi- 
cari  pro  svexa  apud  Pauhim  abbreviate 
scripto  ad  hunc  forte  modum,  sxa^  ne- 
gligentem  librarium  transscripsisse  £x, 
omisso  a  velut  superfluo;  nisi  magis  pla- 
ceat,  Paulum,  qui  miscere  solet  ex  variis 
locis  testimonia,  scribentem  ex  Sion,  ad 
alias  Scripturas  respexisse,  quae   salva- 

torem  promittunt  oriturum  ex  Sion,  ut 
Psalm.  13.  et  52.  et  109. 

Quod  sequitur;  et  avertet  impietates 
a  Jacob,  Hieronjmus  ex  Hebraeo  sic 
reddidit:  et  eis,  qui  redeunt  ab  iniqui- 
tate  in  Jacob.  Verum  Fr.  Forerius  ita 
vertit:  et  captivitati  transgressionis  in 
Jacob,  eamque  versionem  in  commenta- 
rio  defendit,  quod,  abrasis  punctis,  quo- 
rum  interpreti  non  sit  habenda  ratio,  nihil 
commodius  ex  Hebraeo  reddi  possit.  At- 
qui  haec  versio  sensu  plane  convenit  cum 
eo,  quod  hic  legimus.  Nam  redemptor  ille 
captivitati  transgressionis ,  sive  captivis 
peccati,  qui  sunt  in  Jacob,  idcirco  ven- 
turus  est,  ut  eos  a  jugo  peccati  liberet. 
Id  autem  est  avertere  impietates  a  Jacob. 

Quamquam  et  id,  quod  Hieronymus 
transtulit,  ad  eandem  sententiam  aptari 
potest,  si  sic  exjjonas  :  redemptorem  ven- 
turum  Sioni,  et  eis,  qui  iu  Jacob  ab  ini- 
quitate  redeunt,  hoc  ipso  nimirum,  quo 
ab  iniquitate  redeunt;  ut  significetur, 
hanc  ab  iniquitate  reversionem  esse  for- 
malem  illius  redemptionis  eflPectum.  Igitur 
sensus  testimonii,  ut  a  Paulo  citatur,  iste 
est:  E  gente  Judaica,  atque  ex  ipsa  re- 
gia  stirpe  Davidis  (nam  Sion  erat  civitas 
David,  ac  sedes  regni)  nascetur  liberator 
ac  salvator,  scilicet  Christus,  qui  auferat 
et  aboleat  peccata  populi  progeniti  ex 
Patriarcha  Jacob,  qui  alio  nomine  dictus 
est  Israel.  Quae  peccatorum  illius  populi 
abolitio ,  cum  peracta  non  sit  in  primo 
Christi  adventu  per  ipsius  et  Apostolorum 
ejus  praedicationem  (tunc  enim  solae  re- 
liquiae  servatae  sunt,  caeteri  excaecati), 
relinquitur,  introducta  geutium  plenitu- 
dine,  exspectanda. 

27.  Et  hoc  illis  a  Me  testamentum , 
cum  abstulero  peccata  eorum.  Unde 
sumserit  haec  verba  Paulus,  non  conve- 
nit  inter  omnes.  Sunt,  qui  referant  ad  lo- 
cum  Jerem.  31.,  ubi  Dominus  praedicit 
se  facturum  cum  populo  suo  novum  foe- 
dus  seu  testamentum.  Cujus  promissa 
consequenter  enumerans,  illud  ponit  ex- 
tremum :  propitiabor  iniquitati  eorum, 
et  peccati  eorum  non  memorabor  am- 
plius.  Alii  sumpta  existimant  ex  ipsius 


Jesaiae  cap.  27.,  ubi  sic  legitur:  Et  iste 
omnis  fructus,  ut  auferatur  peccatum 
ejus.  Verum  eo  loco  nec  foedus ,  nec 
testamentum  legitur,  sed  in  Hebraeo  qui- 
dem  '13  pheri,  fructus,  in  Graeco  autem 
sli/ojia ,  benedictio ,  nominatur.  Atqui 
pars  ista :  et  hoc  iUis  a  Me  testametitum, 
totidem  verbis  juxta  versionem  septua- 
ginta  legitur  eodem  apad  Jesaiam  loco, 
quo  versus  praecedens,  ac  post  eum  pro- 
xime ,  ut  dubitari  non  possit  inde  cum 
prioribus  sumptam  esse;  quae  multorum 
est  sententia,  Graecorum  maxime. 

Caeteram  verba  sequentia :  cum  ab- 
stulero  peccata  eorum,  quoniam  nec  in 
Hebraeo,  nec  apud  LXX.  leguntur  in  Je- 
saia,  hoc  quidem  loco,  nihil  probabilius 
occurrit,  quam  ut  dicamus  Apostolum  ea 
vel  de  suo  addidisse,  vel  potius  ex  parte 
praecedenti:  avertet  impietates  a  Jacob, 
repetivisse  pro  clariori  intellectu  testa- 
menti,  de  quo  Dom.inus  loquitur,  ut  scn- 
sus  sit :  Et  hoc  illis  erit  a  Me  testamen- 
tum ,  hoc  foedus,  quod  cum  eis  feriam, 
haec  promissio,  quod  aboliturus  sim  pec- 
cata  eorum ;  quasi  dicat :  In  eo  testamen- 
tum  hoc  implebitur,  quod  auferam  peccata 
non  aliquorum  epopulo,  sed  ipsius  populi. 
Pro  eo,  quod  in  Hebraeo  est  n''"'^  berith, 
foedus  seu  pactum ,  interpretes  LXX. 
assidue  verterunt  oiaOY/crjv^  id  est,  testa- 
mentum.  De  qua  Graeca  voce,  ejusque 
in  Scripturis  usu  et  significatione  alibi 
dicemus  opportunius,  ut  Gal.  3.  et  Heb.  9. 

28.  Secundum  Evangelium  quidem, 
inimici  propter  vos.  Subaudi  sunt.  De 
Judaeis  velut  in  summam  colligit  ea,  quae 
dixit.  Sensus  hujus  partis:  Qui  Judaei, 
sive  Israelitae,  quantum  attinet  ad  cau- 
sam  Evangelii,  cui  pertinaciter  adversan- 
tur,  exosi  suntDeo;  idque  propter  vos, 
id  est,  occasione  ejusdem  Evangelii  vo- 
bis  gentilibus  praedicati;  quae  res  eos 
magis  a  fide  alienavit.  Vel,  propter  vos, 
id  est,  propter  vestram  salutem,  quam 
Deus  operari  voluit  ex  occasione  Evan- 
gelii  a  Judaeis  rejecti ;  ut  proinde  eis  in- 
sultare  non  debcatis,  quando  eorum  pec- 
catum  vobiscessit  in  tantum  bonum.  Prior 
sensus   est   Chrjrsostomi    et   sequacium 

ejiis.  Posteriorem  tradit  et  plnribus  ex- 
plicat  commentator  Ambros.,  quem  multi 
sequuntur. 

Ac  revera  magis  convenit  hic  sensus 
cum  praecedentibus,  ubi  dixit :  Sed  illo- 
rum  delicto  salus  est  gentihus;  item, 
fracti  sunt  rami,  ut  ego  inserar ;  et  alia 
hujusmodi.  Quamquam,  quod  idem  com- 
mentator  inimicos  interpretatur  active, 
id  est,  Evangelii  persecutores,  —  quem- 
admodum  et  Auguss.  in  epist.  59.  ad  Paul. 
quaest.  6.,  et  lib.  de  praedest.  sanct.  cap. 
16.,  inimicitiam  exponit,  qua  Christum 
occiderunt,  —  minus  probabile  est.  Op- 
ponit  enim  Apostolus  inimicos  dilectis, 
utique  a  Deo,  ut  mox  videbimus,  non  au- 
tem  diligentibus  Deum. 

Secundum  electionem  autem,  caris- 
simi  propter  patres.  Carissimi,  Graece 
ayaTZTj-zoi,  cari,  dilecti,  ut  legit  Aagusti- 
nus.  Sensus  est :  Quod  si  vero  conside- 
retur  electio  divina ,  qua  scilicet  illum 
populum,  et  non  solum  exiguam  populi 
partem,  Deus  elegit  ad  sahitem  (qnae 
utique  electio  aliquando  implebitur),  hac 
ratione  Deo  dilecti  sunt;  idque  propter 
patres  eorum,  id  est,  sanctos  Patriarchas, 
quos  supra  primitiarum  et  radicis  nomine 
significavi,  quorum  fides  et  pietas  ita  Deo 
placuit,  ut  promiserit,  se  Deum  fore  se- 
minis  eorum  post  eos.  Gen.  17.  et  Deut. 
4.  Ex  hoc  commentario  patet,  inimicos 
et  dilectos  non  eosdem  intelligi,  sed  in 
eodem  populo  diversos;  ut  bene  docent 
et  declarant  Augustinus  duobus  locis 
paulo  ante  citatis,  et  Prosper  lib.  1.  de 
vocat.  gent.  cap.  10. 

Posset  etiam,  quod  dicitur  ini?nici  et 
carissimi,  referri  non  ad  Deum,  sed  ad 
Paulum  haec  scribentem,  tanquam  sig- 
nificet,  se  Judaeos  quidem  pati  inimicos 
atque  infensos,  quod  ad  negotium  attinet 
Evangelicae  praedicationis,  quam  illi  re- 
cipere  nolentes  etiam  gentibus  invidebant, 
quarum  ipse  esset  Apostolus.  Caeterum 
se  eos  vehementer  diligere,  quatenus  erant 
populus  electus  a  Deo ;  seque  paratum, 
eis  impendere  dilectionis  officia  propter 
patres  eorum,  quos  Deus  dilexerat.  Quem 
sensumtradit  Theodoritus ;  meminit  etiam 


Primasius.  Verum  cum  priore  sensu  ma- 
giscohaeret,  quodproximesequitur:  Sine 
poenitentia,  etc. 

Hic  obiter  nota,  familiare  esse  inter- 
preti  vulgato ,  positivi  gradus  nomina 
reddere  superlative,  in  quibusdam  dum- 
taxat  vocabulis ;  passim  quidem  in  istis: 
carissimi,  dilectissimi,  deinde  et  in  aliis 
nonnullis,  ut  optimum,  quod  Graece  est 
honum,  Luc.  8.  et  10.,  Hebr.  13.,  Jac. 
1.,  pessimum,  nequissimum,  quod  Graece 
malum,  neguam,  Psalm.  33.,  Matth.  12., 
Act.  18.  et  19.,  Eph.  6.,  Apoc.  16.,  ma- 
ximum,  quod  Graece  magnum,  Psalm. 
18.,  Matth.  22.,  Joan.  6.,  Act.  8.,  Apoc. 
2.  Item  desideratissimi,  quod  Graece  de- 
siderati,  Phil.  4.  Hac  de  re  semel  ad- 
monendus  fuit  Iector_,  ne  in  ejusmodi  su- 
perlativis  gradum  ponderet  extra  scriptu- 
ram  originalem ;  tametsi  interpretem  non 
reprehendo,  qui  secutus  videtur  in  talibus 
consuetudinem  sui  temporis.  Unde  et 
Ecclesia  sic  orat :  Deus,  cujus  est  totum, 
quod  est  optimum,  id  est,  bonum.  Et 
ipse  Hieronymus  ita  vertit  interdum  ex 
Hebraeo,  ut  Prov.  10. :  Qui  moderatur 
luhia  sua,  prudentissimus  est,  Hebraice 
prudens,  inteUigens ,  quomodo  vertit 
ejusdem  lib.  cap.  14.  Item  Caut.  5. :  In- 
ehriamini  carissimi,  quod  in  eodem  libro 
toties  interpretatur  dilectum.  Idem  in 
epist.  101.,  quae  est  de  optimo  genere 
interpretandi ,  reprehensum  se  refert  a 
quodam,  quod  in  vertenda  Epiphanii  epi- 
stola  ayaTrrjTOv  transtulisset  dilectissi- 
mum ;  nec  tamen  adfert  rationem ,  cur 
ita  verterit. 

Quamquam  non  negaverim  in  vocabulo 
ayaTiTjTOV  quiddam  esse  peculiare,  cur 
merito  per  superlativum  reddi  possit,  Est 
enim  ejus  significatio  vehementior,  quam 
apud  Latinos  dilecti.  Quod  et  Erasmus 
testatur  in  annotatione  ad  illud  Matth.  3. : 
Hic  est  filius  meus  dilectus.  Nec  dubium, 
quin  sic  acceperint  interpretes  LXX.^ 
quando  Zach.  12.  pro  unigenito ,  quod  in 
Hebraeo  est,  ayauTjTOV  verterunt,  id  est, 
carissimum;  ut  exponit  Hieron.  in  ejus 
loci  comment.  Non  enim  vulgariter  aman- 
tur  unigeniti.    Verum  non  arbitror,  ubi- 

cumque  vocabulum  hoc  in  Scripturis  po- 
nitur,  ita  semper  accipi,  ut  magnitudo 
dilectionis  significetur,  nisi  quanta  debet 
esse  omnium  fidelinm  inter  se.  Mos  enim 
erat  Apostolorum  ac  veteris  ecclesiae, 
omnes  fideles  hoc  nomine  salutare. 

29.  Sine  poenitentia  enim  sunt  dona 
et  vocatio  Dei.  Sine  poenitentia  Graece 
ajiETajJieXyjTa^  quasi  dicas,  impoenitibilia, 
id  est,  talia,  quorum  nec  possit,  nec  de- 
beat  poenitere  eum ,  qui  dedit ,  aut  pro- 
misit.  In  quibusdam  Graecis,  teste  Pererio, 
legitur  ajji£Ta'pA'^xa^  id  est,  immutabilia. 
Quod  secundum  rem  idem  valet.  Ambro- 
sius  exponens  prooemium  Evangelii  se- 
cundum  Lucam,  citat  hoc  modo :  Sine 
conatu  sunt  donationes ,  etc.  Itaque  vi- 
deturlegisse  aiJisXrjTa  vel  a/jisASTr^Ta^  id  est, 
immeditata ,  sine  cura  et  conatu.  Quod 
Pauli  instituto  non  quadrat,  ut  duae  priores 
lectiones.  Sentit  enim  electionem  Judaeo- 
rumfirmamatqueimmobilempermanere,  et 
aliquando  complendam  esse,  quia  dona  Dei 
et  vocatio,  quae  ab  electione  procedunt, 
mutarinonpossuntpropterhominumpecca- 
ta,  ut  non  tandem  efi"ectum  suum  sortiantur. 

Quidam  dona  et  vocationem  per  hypal- 
lagen  exponunt  beneficium  vocationis. 
Melius  alii  distinguunt,  dona  intelligentes 
promissa,  id  est,  liberales  et  gratuitas 
beneficiorum  promissiones,  qiiibus  im- 
plendis  subservit  vocatio.  Non  loquitur 
autem  de  quibuslibet  donis  seu  promissio- 
nibus,  nec  de  qualibet  vocatione.  Nam 
quaedam  dona  non  fuere  sine  poenitentia, 
velut  ea  promissa,  quae  conditionem  ha- 
bebant  annexam,  cnjusmodi  erant  de  fer- 
tilitate  terrae,  de  hostium  oppressione,  de 
perpetua  possessione  terrae  Chanaan,  et 
similia  Hebraeis  facta,  si  in  Dei  cultu 
pennanerent.  Haec  enim  mutata  sunt  et 
revocata  propter  non  servatara  conditio- 
nem ;  ut  de  tahbuj  dicere  potuerit  Deus : 
Poenitet  me  horum  promissorum,  quomodo 
dixit:  Poenitet  me  ,  quod  constituerim 
Saul  regem ,  1  Reg.  15.  Similiter  autem 
et  vocatio  seu  justificatio  hominis  non  prae- 
destinati  non  sine  poenitentia  est,  quoties 
ita  subtrahitur  donum  justitiae  semel  col- 
latum,utnunquam  postea  reddatur.  Verum 


loquitur  Apostolus,  ut  dictum  est,  de 
promissis  et  vocatione,  quae  ex  electione 
procedunt ,  id  est ,  iis  ,  quae  facta  sunt 
absolute  et  sine  conditione.  Haec  quippe 
sunt  immutabilia;  nec  fieri  potest,  utDeus, 
hominum  peccatis  offensus,  id,  quod  semel 
absolute  promisit,  aliquando  retractet. 
Ejusmodi  fuere  promissiones  Abrahae  et 
Davidi  factae  de  Christo  nascituro,  et 
propheticae  praedictiones  de  certo  tem- 
pore,  quo  nasciturus  esset.  Unde  fallun- 
tur  Judaei ,  dicentes  ,  adventum  Messiae 
ultra,  quam  praedictum  est,  differri  prop- 
ter  ipsorum  peccata.  Numquid  enim  ini- 
quitas  illorum  fidem  Dei  evacuabit? 
supra  cap.  3.  Ita  docet  hac  sententia 
Paulus,  non  obstante  pertinaci  infidelitate 
et  aliis  peccatis  populi  Judaici,  certissime 
ac  suo  tempore  futurum,  ut  Deus  impleat 
promissa,  servetque  testamentum  seu  pac- 
tum ,  quo  pollicitus  est ,  se  ablaturum 
ejusdem  populi  peccata. 

30.  Sicut  enim  aliquando  et  vos  non 
credidistis  Deo.  Confirmat  a  simili ,  Ju- 
daeorum  salutem  exspectandam  a  Deo, 
quamvis  nunc  interim  credere  nolint. 
Non  credidistis,  Graece  7j7:£i&7^xaTS,  quod 
significantius  redditur,  increduli  fuistis. 
Nam  plus  est  incredulum  esse,  quam  non 
credere.  Est  autem  hoc  loco  idem  credere 
Deo  ,  quod  credere  Deum  ,  vel  in  Deum, 
id  est,  credere,  Deum  esse.  Nam  gentiles 
ante  Christi  adventum  erant  sine  Deo  in 
hoc  mundo ,  Eph.  2. 

Nunc  autem  misericordia^n  consecuti 
estis  propter  incredulitatem  illorum. 
Graece  incredulitate,  id  est,  perincreduli- 
tatem.  Tale  quid  etiam  supra  annotavimus 
ad  illud :  propter  incredulitatem  fracti 
sunt;  tametsi  hoc  loco  non  est  amozict., 
sed  aTizi^Bia,  quo  vocabulo  significatur 
pertinacia  non  credendi ,  etiam  visis  vel 
auditis  idoneis  documentis ,  ac  si  dicas 
impersuasibilitatem.  Quod  proprie  vitium 
erat  Judaeorum,  de  quibus  ait  Dominus : 
Nunc  autem  et  viderunt ,  et  oderunt, 
Joan.  15.  Tribuit  tamen  hoc  Apostolus 
etiam  gentibus ,  quia  saltem  de  eo ,  quod 
ex  creatura  mundi  Deum  non  cognoverunt, 
inexcusabiles  erant.    Sapient.  13.    Nota, 


266 


COMMENTARIUS  IN  CAP.  XI. 


Apostolum  non  dicere :  nunc  autem  cre- 
didistis,  sed:  misericordiam  consecuti 
estis,  ut  intelligant,  quod  crediderunt, 
esse  misericordiae  Dei,  fidem  largientis. 

31.  Ita  et  isti  nunc  non  crediderunt 
in  vestram  misericordiam.  Graece: 
rfjzei^-qoa.'^  tw  u/jiSTepw  eXiai,  id  est ,  in- 
creduli  fuerunt  vestrae  misericordiae. 
Credere  enim  noluerunt  Judaei ,  benefi- 
cium  Dei  per  Cbristum  ad  gentiles  perti- 
ncre.  Nam  vestrammisericordiamintelligit 
misericordiam  Dei  erga  vos.  Hanc  enim 
Judaei  gentibus  invidebant.  Minus  recte 
Erasmus  ita  reddidit:  Increduli  facti 
sunt  ex  €0 ,  quod  vos  misericordiam 
estis  adepti.  Non  enim  significatur  causa 
incredulitatis  Judaeorum,  sed  objectum  : 
sicut  supra  de  gentilibus :  Non  credidistis 
Deo.  Proinde  melius  noster  interpres : 
non  crediderunt  in  vestram  misericor- 
diam.  Qui  vero  partem  hanc  :  in  vestram 
misericordiam  ;  retrahunt  ad  sequentem, 
eique  subjungunt  hoc  pacto  :  ut  et  ipsi  mi- 
sericordiam  consequantur  per  vestram  mi- 
sericordiara,  id  est,  provocati  misericordia 
vobis  impensa  (quod  faciunt  Cajetanus  et 
Toletus) ,  ordinem  textus  perturbant  abs- 
que  necessitate ,    uti  mox  patebit. 

Ut  et  ipsi  misericordiam  consequan- 
tur.  Ut,  Graece  Iva,  non  solum  conse- 
cutionem,  sed  et  causam  finalem  hic  de- 
notat,  sicut  et  in  eo ,  quod  sequitur:  ut 
omnium  misereatur.  Hoc  quidera  loco 
eausara  finalem  non  incredulitatis  Judaeo- 
rum  ,  sed  prommissionis  divinae.  Seusus 
igitur  totius  periodi  est:  Sicut  vos  genti- 
les  aliquando  increduli  Deo ,  licet  nullae 
vobis  factae  essent  prommissiones,  tamen 
misericordiam  consecnti  estis  et  adducti 
ad  fidem  occasione  incredulitatis  Judaeo- 
rum,  ita  vicissim  de  Judaeis ,  quibus 
factae  sunt  a  Deo  promissiones^  existi- 
mandum  est;  nempe  quod  idcirco  permissi 
sunt  ad  tempus  in  hanc  incredulitatem  in- 
cidere,  qua  noluerunt  agnoscere  miseri- 
cordiam  Dei  vobis  irapendendam,  id  est, 
Evangelium  vobis  gentibns  esse  praedi- 
candum,  ut  et  ipsi  manifestam  et  insignem 
Dei  raisericordiam,  adducentis  eos  ad  fidem, 
aliquando  experiantur, 


Haec  eo  dicuntur ,  ut  neutri  alteris  ex- 
probrent,  sed  utrique,  parem  experti 
misericordiam  ,  unanimes  uno  ore  Deum 
salutis  autorem  collaudent.  Porro  cum 
Apostolus  sine  controversia  de  Judaeis 
secundum  carnem  haec  scribat,  conse- 
quens  est,  etiam  superius  de  Israele  se- 
cundura  carnem  eum  locutum  esse,  et 
proinde  ex  toto  hoc  loco  (quod  dudum 
ostendimus)  admodum  solide  statuit  tra- 
ditionem  ecclesiasticam  de  conversione 
Judaeorum  in  fine  saeculi.  Sequitur  jam 
ratio  similitudinis  adductae,  quia  scilicet 
Deus  voluit,  suara  misericordiam  in  omni- 
bus  habere  locum. 

32.  Conclusit  enim  Deus   omnia  in 
incredulitate ,   ut   omnium  misereatur. 
Omnia,    Graece  touc    Vidvxaq. ,    id    est, 
omnes,   quod  et  Syrus  transtulit.    Et  ita 
legunt  non  solum  Graeci  commentatores 
Chrysost.   ac  caeteri,  verum  etiam  scrip- 
tores  Latini  Hieron.  et  Augustin. ;  ille  in 
expositione  Michaeae  cap,  2.,  et  quaest.  8. 
ad  Algas. ;   iste  lib.  21.  de  civ.  Dei  cap. 
18.,  et  de  grat.  et  lib.  arbit.  cap.  22.     Vi- 
detur  et  Pelagius   omnes   legisse;    licet 
textus  adjunctus  ejus  commentario  neu- 
trum   genus   habeat.     Occasio   mutandae 
lectionis   esse  potuit  ex   simili    loco    ad 
Galat.  3.,  ubi  tam  Graece,  quam  Latine 
legitur:  conclusit  omnia.  Jamillud,  quod 
sequitur :  in  incredulitate,  casu  discrepat 
a  Graecis,  ubi  legitur:  zic,  ^tTietO^siav ,  in 
incredulitatem.  Quae  etiam  multorum  ac 
probatorum  codicum  Latinorum  lectio  est. 
Verum  istae  varietates  facile  ad  eun- 
dem  sensum  revocantur ,   qui  est  hujus- 
modi:  Miro  Dei  consilio  procuratam  esse 
utriusque  populi  salutem,    ut  prius  con- 
cluderet  et   comprehenderet    eos    omnes 
velut  captivos  ac  sibi    obnoxios  per  in- 
credulitatem ,  in  quam  permisit  oranes  in- 
cidere ,    et  ex  qua  nullo  modo  possent  se 
ipsos  suis  viribus  eximere;  ut  sic  locum 
haberet  excellens  ejus  misericordia,    qua 
utrumque  populum  vinculis  longae  infide- 
litatis   absolutum ,    ad  fidera  vocaret ,    et 
per  Iioc  insigne  opus  suae  misericordiae 
se  gloriosum  ostenderet. 

Ex  qua  declaratione  patet^  uuiversal^ 

signum  omnes  comprehendere  utrumque 
populum  ,  id  est ,  utriusque  populi  multi- 
tudinem;  non  autem  utriusque  singulos, 
tametsi  verum  est,  omnes  et  singulos  in 
incredulitatem  lapsuros  fuisse,  nisi  Deus 
aliquos  ex  utroque  populo  sua  misericor- 
dia  conservasset.  Quod  vero  dicit:  ut 
omnium  misereatur,  constat,  ad  singulos 
referri  non  posse. 

Hic  ad  extremum  ,  lector ,  observa ,  ut 
connexionem  apostolicae  disputationis  a 
principio  ad  fiuem  intelligas,  Paulum  hac 
sententia  redire  ad  id ,  quod  initio  susce- 
perat  demonstrandum ,  quodque  cap.  3. 
intulerat ,  omnes  et  Graecos ,  et  Judaeos 
peccatores  esse,  nec  habere,  quod  glorien- 
tur;  ideoque  gratuita  Dei  justificatione, 
quae  per  fidem  est,  omnes  indigere.  Sed 
quod  illic  ostendit  de  variis  morum  vitiis 
ac  peccatis ,  id ,  jam  fidei  necessitate  con- 
stituta,  concludit  de  peccato  infidelitatis. 

33.  O  altitudo  divitiarum  sapientiae 
et  scientiae  Dei!  Finem  impositurus  Apo- 
stolus  toti  superiori  disputationi,  qua  dis- 
seruit  de  electione  et  reprobatione  divina, 
deque  Judaeorum  derelictione  et  gentium 
vocatione^  exclamationem  insiguem  epi- 
logi  loco  subjungit.  Qua  nimirum  docet 
ac  profitetur,  sese,  etsi  in  genere  rationes 
quasdam  adduxerit  electionis ,  reproba- 
tionis,  vocationis  et  permissionis  divinae, 
non  tamen  absolutam  et  perfectam  de  his 
Dei  operibus  doctrinam  tradidisse ,  aiit, 
quam  tradat,  novisse ,  ut  quorum  ratio 
perfecte  a  nobis  comprehendi  nequeat. 

Quare  etiam  ex  hoc  loco  recte  statuitur, 
neque  praedestinationis  causam,  neque 
reprobationis ,  esse  quaerendam  ex  prae- 
visis  hominum  meritis ;  sed  in  sola  Dei 
voluntate  positam  esse,  in  qua  omnes 
operum  ejus  rationes  continentur. 

Altitudo  profunditatem  hic  significat. 
Nam  Graece  est  ^d%Qc,,  id  est ,  profun- 
ditas ,  sive  profundum  ,  ut  legunt  Hila- 
rius  in  enarratione  Psalm.  129.  et  Hiero- 
nym.  super  Habac.  3.  Deinde,  in  Graeco 
duae  suut  voculae  copulantes,  hoc  modo : 
divitiarum  et  sapientiae  et  scientiae  Dei. 
Quod  et  in  Syriaco  videre  est.  Et  ita 
legisse  Originem  ac  caeteros  interpretes 


Graecos ,  ex  ipsorum  commentariis  mani- 
festum  est.  Distinguunt  enim  et  separatim 
expendunt  illatria,  altitudinem  divitiarum, 
et  altitudinem  sapientiae ,  et  altitudinem 
scientiae;  et  ita  quidem,  ut  divitias  ad 
Deum  Patrem,  sapientiam  ad  Filium, 
scientiam  ad  Spiritum  Sanctum  Origenes 
referat. 

Graeco  textui  Tertullianus  eatenus  an- 
nuit,  quod  inter  divitias  et  sophiam  (sic 
enim  loquitur)  conjunctionem  interponit, 
sed  scientiam  omittit.  Sie  enim  habet: 
O  profundum  divitiarum  et  sophiae  Dei. 
Loca  sunt  lib.  2.  advers.  Marcion.  cap.  2., 
et  in  fine  libri  advers.  Hermog.  Verum 
Graeca  lectio,  ut  sincera  sit,  videri  tamen 
potest  juxta  Latinam  et  vulgatam  lectio- 
nem  exponenda;  scilicet  ut  divitiae  sa- 
pientiam  et  scicntiam  respiciant,  ac  duo 
posteriores  genitiviregantur  a  primo,  pror- 
sus  eo  modo ,  quo  apud  eundem  Aposto- 
lum  Col.  2.  sapientia  et  scientia  ad  the- 
sauros  referuntur ,  in  his  verbis :  In  quo 
sunt  omnes  thesauri  sapientiae  et  scien- 
tiae  absconditi. 

Certe  apud  Hilarium  loco  citato ,  nec- 
non  apud  Cypriau.  lib.  3.  test.  cap.  53. 
legitur,  ut  nos  habemus.  Et  solet  Aposto- 
lus,  divitias  Deo  adscribens,  explicare 
metaphoram  addito  genitivo,  velut  boni- 
tatis,  patientiae,  longanimitatis,  gloriae, 
gratiae,  ut  supra  cap.  2.  et  9.,  Ephes.  1. 
2.  et  3.,  et  Coloss.  1.  Sit  igitur  hic  sen- 
sus :  0  quam  profunda  et  humanis  sensi- 
bus  imperscrutabilis  est  copia  seu  magni- 
tudo  tam  sapientiae,  quam  scientiae  Dei ! 

Sapientiam  a  scientia  Cajetanus  distin- 
guit  tauquam  speciem  a  genere,  ixt  sa- 
pientiae  nomine  significetur  illa  species 
cognitionis,  qua  supremum  fit  de  rebus 
agendis  judicium,  et  ordo  earum  disponi- 
tur ,  quale  est  illud  de  tempore  et  ordine 
vocationis  gentium  et  conversionis  Judaeo- 
rum;  scientia  vero  in  genere  significet 
cognitionem. 

Alii  scientiam  specialiter  accipiunt  ut 
a  sapientia  distinctam ,  id  est ,  eam ,  quae 
versatur  circa  causas  medias  ,  et  omnino 
circa  varios  effectus  divinae  pi-ovideutiae  ; 
quum  sapientia  coutempletur  causam  jpri- 

mam  atque  supremam.  Estque  hoc  magis 
consentaneum  consuetudiniScripturae  sa- 
crae,  atque  ipsius  Pauli,  qui  de  sapientia 
et  scientia  loqui  solet,  tanquam  de  virtu- 
tibus  distinctis,  ut  1  Cor.  12.  et  Col.  2. 
Sic  etiam  Aquinas,  sapientiam  exponens 
de  divinis ,  et  scientiam  de  rebus  creatis ; 
tametsi  utraque  in  Deo  simplex  et  una 
notitia  est. 

Quam  incomprehensibilia  suntjudicia 
Ejus  I  Graece  avsispsuvTjxa^,  inscrutabilia, 
quomodo  legunt  Ambrosius  lib.  4.  de  fide 
cap.  6.,  et  passim  Augustinus.  Ininventi- 
bilia  vocat  Tertullianus.  Vocem  Graecam 
diligenter  urgent  Chrysost.  et  Theophy- 
lact.  Explicat  Apostolus  id ,  quod  dixit 
de  profunditate  sapientiae  divinae.  Nam 
judicia  Dei,  quibus  de  rebus  statuit  et 
ordinat ,  actus  sunt  sapientiae  ejus.  Ea 
inscrutabilia  sive  incomprehensibilia  sunt, 
et  ut  David  ait  Psalm.  35 :  abyssus  multa, 
quia  nullus  intellectus  creatus ,  nec  ange- 
licus  quidem ,  potest  ad  plenum  rationes 
eorum  scrutando  comprehendere. 

Et  investigabiles  viae  Ejus.  Investi- 
gabiles  negative,  id  est,  non  vestigabiles, 
impervestigabiles.  Similitcr  interpres  Eph. 
3.  dixit :  investigabiles  divitias  Christi. 
Utitur  et  Hieron.  Proverb.  5. :  Vagi  sunt 
gressus  ejus  et  investigabiles.  Tertullian. 
minvestigabiles  legit.  Hic  significatur 
profunditas  scientiae  Dei.  Nam  viae  in 
Scripturis  saepe  significant  opera,  sive 
actioncs  et  studia.  Porro  viae  Dei  circa 
homines  in  genere  sunt  misericordia  et 
veritas,  Psalm.  24.,  id  est,  gratia  et  justi- 
tia;  utraque  circa  electos,  altera  sola  circa 
reprobos.  Sensus  est,  rationes  operum 
Dei  non  posse  a  quoquam  penitus  cognosci. 
Partem  hanc  Hieronymus  in  commentariis 
Jesaiae  scribit  sumptam  videri  ex  ejus 
dem  Prophetae  cap.  40. ,  ubi  de  Deo  di- 
citur:  Nec  est  investigatio  sapientiae 
(Hebraice,  intelUgentiae)  Ejus ,  quod 
LXX.  transtulerunt,  ouSs  soxiv  li£psua!,c: 
T^g  9povT^aECijc:  ahioJj,  neque  est  indaga- 
tio  prudentiae  ejus,  etsi  in  aliis  codici- 
bus  legatur:  i^cupeatg^  inventio.  Non 
enim  sic  indagari  potest,   ut  inveniatur. 

34.  Quis  enim  cognovit  sensum  Do- 


mini?  Sensum,  Graece  vouv^  mentem. 
Haec  pars  cum  ea ,  quae  sequitur ,  ad 
verbum  desumpta  est  ex  eodem  cap.  40. 
Jesaiae  juxta  versionem  LXX. ,  quae  ab 
originali  non  discrepat,  nisi  quod  pro 
mente,  m~|  ruah,  spiritum,  habent  He- 
braea;  et  verbum  Qn  tichchen,  pro  quo 
LXX.  transtulerunt  syvw^  cagnovit,  alii 
varie  reddiderint ;  Theodotion  etneoterici 
quidam  paravit ,  Hieronymus  adjuvit, 
F eLgnmus  ponderavit ,  Forerius  metitus 
est,  Tremellius  expendit.  Quae  tria  pos- 
trema  non  solum  propius  accedunt  ad  id, 
quod  LXX.  transtulere  cognovit ,  velut 
metaphorica  ad  proprium,  verum  etiam 
Hebraea  voce  magis  significantur,  ut  quae 
eadem  sit  cum  illa,  quam  Hieronymus 
ipse,  versu  praecedenti,  verbo  ponderandi 
reddidit:  et  coelos  palmo  ponderavit? 
Qua  de  re  consule  Forerium. 

Nam  quod  Leo  Castrensis  opinatur, 
interpretes  LXX. ,  vertentes  ey vto ,  aliud 
verbum  Hebraeum  ante  oculos  habuisse, 
scilicet  una  litera  auctum ,  altera  diver- 
sum  ab  eo,  quod  legit  Hieron.,  quo  signi- 
ficetur  vidit ,  seu  cognovit,  quam  sit 
probabile,  examinent  alii.  Nos  illud  per- 
fugium  hoc  loco  nobis  necessarium  non 
putamus.  Sensus  autem  est ,  neminem 
perfecte  nosse  cogitationes  et  consilia 
mentis  divinae.  Postulant  enim  hujusmodi 
interrogationes  responsionem  negantem. 
Habetur  haec  eadem  sententia  1  Cor.  2., 
sed  sine  eo  ,  quod  sequitur: 

Aut  quis  consiliarius  Ejus  fuit  ?  Non 
solum  ad  suggerendum  Deo  consilium, 
quomodo  intelligitur  locus  Jesaiae,  verum 
etiam  ut  tantummodo  particeps  esset  et 
conscius  oninium  ejus  consiliorum ;  se- 
cundum  illud  Jerem.  23. :  Quis  enim  ad- 
fuit  in  consilio  Domini  ? 

35.  Aut  quis  prior  dedit  Illi,  et  re- 
tribuetur  ei?  Prior  dedit,  Graece  Tcpo- 
idoixev,  ante  dedit,  pro  quo  S.  Ambro- 
sius  lib.  4.  de  fide  cap.  6.  legisse  videtur 
in  Graecis  codicibus ,  TipoceStoxsv  vel 
TipoQi^rixev,  id  est,  addidit.  Interpreta- 
tur  enim,  Paulum  id  velle :  cui  nihil  addi 
potest.  Verum  lectio  vulgaris,  quae  om- 
nium  est  codicum,  cujus  ipse  etiam  Am- 

brosius  meminit,  haud  dubie  germanior 
est ;  eique  magis  apposite  respondet  ver- 
bum  avxaTio^o^TgasTa^  vicissim  reddetur. 

Quaeritur  autem,  ex  quo  loco  senten- 
tiam  hanc  desumpserit  Apostolus.  Nam 
legitur  quidem  apud  Jesaiam  paulo  post 
superiora  in  quibusdam  exemplaribus  in- 
terpretum  LXX.,  verum  in  aliis,  iisque 
probatis,  nominatim  Romanis,  non  legitur, 
ut  neque  exstat  apud  commentatores  Cy- 
rillum  et  Procopium,  neque  recitatur  a 
Justino,  allegante  locum  Jesaiae  in  dia- 
logo  cum  Tryphone ;  ut  vehemens  suspi- 
cio  sit,  illuc  ex  Paulo  adjectam  esse,  quo 
praecedentia  pertinebant. 

Verum  Paulus  more  suo  Scripturas  e 
diversis  locis  connectit.  Habetur  autem 
haec  interrogatio  apud  Job.  cap.  41.,  Deo 
loquente,  juxta  S.  Hieronymi  ex  Hebraeo 
translationem :  Quis  ante  dedit  mihi,  ut 
reddam  ei?  Nam  eo  loco  diversum  quid 
LXX.  transtulerunt.  Sensus  autem  Apo- 
stoli  est:  Neminem  ullo  suo  merito  be- 
neficentiam  Dei  praevenire  posse.  Siqui- 
dem  omne  bonum  hominis  meritum,  quan- 
tumvis  exiguum  et  imperfectum ,  a  prae- 
veniente  Dei  gratia  proficiscitur,  ejusque 
beneficium  est.  Ostendit  hac  sententia 
Paulus  id,  quod  in  superioribus  egit,  nul  - 
lum  esse  locum  justae  querelae,  si  Deus 
pro  arbitrio  suae  voluntatis  alios  eligat, 
alios  reprobet,  ut  qui  nulli  quidquam 
debeat. 

LTnde  sequitur,  ab  electione  seu  prae- 
destinatione  divina  omnem  meriti  opinio- 
nem  esse  excludendam ;  non  autem ,  ut 
haeretici  volunt,  absokxte  evanescere 
omne  meritum.  Nam  ipsa  bonorum  ope- 
rum  merita  data  nobis  sunt  a  Deo,  qui 
proinde,  dum  ea,  remunerat,  non  aliud, 
quam  sua  dona  coronat.  Nec  omnino  po- 
test  quisquam  Deo  dare,  quod  Deus  prior 
non  dederit.  Quid  enim  habes,  ait  idem 
Apostolus,  quod  non  accepisti?  1  Cor. 
4.  Et  David  in  sua  ad  Deum  eucharistica 
praecatione :  Tua  sunt  omnia,  et  quae 
de  manu  tua  accepimus,  dedimus  tihi, 
1  Paral.  ultim.  Et  Augustinus  serm.  16. 
de  verbis  Apostoli,  cap.  2. :  Quid  dedi- 
mus  Deo,  quando  totum,  quod  sumus, 


et  quod  hahemus  honi,  ab  illo  habemus? 
Probat  autem  hoc,  quod  dixit,  Apostolus 
universali  sententia  : 

36.  Quonium  ex  Ipso,  et  per  Ipsum, 
et  in  Ipso  sunt  omnia.  —  Quod  dicit  om- 
nia,  ait  Thomas  in  commentario,  est  ab- 
solute  accipiendum  pro  omnibus,  quae 
habent  verum  esse.  Peccata  autem  non 
habent  verum  esse,  et  ideo  non  est  in- 
telligendum  de  peccatis,  quia,  secundum 
Augustinum,  peccatum  nihil  est,  et  ni- 
hil  flunt  homines,  cum  peccant.  Quid- 
quid  tamen  entitatis  est  in  peccato,  to- 
tum  est  a  Deo.  Sic  ille.  Dieuntur  autem 
omnia  esse  ex  Ipso,  scilicet  Deo,  tanquam 
prima  effectrice  causa ;  et  per  Ipsum, 
quatenus  per  eundem  omnia  gubernantur 
et  conservantur;  et  in  Ipso,  vel  ut  Graece 
est,  in  Ipsum,  quia  sic  Deus  omnia  agit 
et  gubernat,  ut  ea  in  se  ipsum  tanquam 
finem  ordinet  atque  dirigat.  Universa 
enim  propter  semet  ipsum  operatus  est. 
Proverb.  16.  Atque  ita  Basilius  exponit 
ac  distinguit  haec  tria,  in  lib.  de  Spiritu 
sancto,  cap.  5. 

Quanivis  autem  tria  haec  aeque  con- 
veniant  tribus  in  Deitate  personis,  recte 
tamen  Patres  et  Scholastici  Doctores  ap- 
propriatione  quadam  ea  singula  singulis 
accommodant  personis ,  hoc  aut  simili 
modo:  Quod  ex  Patre  sint  omnia ,  qua 
ratione  Pater  est  principium  sine  princi- 
pio  ;  per  Lilium  omnia,  quatenus  ipse  est 
media  persona,  per  quam  quodammodo 
operatio  a  Patre  accepta  transmittitur  ad 
Spiritum  sanctum  ;  et  sic  in  Spiritu  sancto 
omnia  ut  in  fine,  quia  Spiritus  sanctus 
in  Trinitate  velut  finis  est,  a  quo  ad  aliam 
personam  non  fit  progressus.  Proinde, 
qua,  velut  propria,  ratione  Patri  adscri- 
bitur  potentia,  Filio  sapientia,  Spiritui 
sancto  bonitas,  dici  potest  ex  Patre  per 
Filium  in  Spiritu  sancto  esse  omnia.  Sed 
ea  de  re  plura  et  ex  professo  apud  Ma- 
gistrum  lib.  1.  sent.  dist.  36. 

Ipsi  gloria  in  saecula.  Nempe  sit  aut 
est.  Finis  enim  omnium  operum  Dei  est, 
ut  ipse  per  illa  glorificetur  in  omnem  ae- 
ternitatem.  Quod  quoniam  omnes  vclle 
debemus,  adjicit  approbationis  clausulam. 

Amen.  Id  est,  ita  fiat.  Dignum  enim 
et  justum  est,  ut  in  omnia  saecula  glori- 


ficetur  Deus.  De  significatione  vocabuli 
Amen  egimus  in  expositione  primi  capitis. 


CAPUT    DUODEGiaiUM. 

Obsecro  itaque  vos ,  fratres,  per  raisericordiara  Dei,  ut  exhibeatis 
corpora  vestra  hostlara  viventera,  sanctara,  Deo  placentem^),  rationabile 
obsequiura  vestruni.  2.  Et  nolite  conforraari  huic  saeculo^),  sed  refor- 
mamini  in  novitate  sensus  vestri  ^) ;  ut  probetis ,  quae  sit  voluntas  Dei 
bona,  et  bene  placens  et  perfecta^).  3.  Dico  enim  per  gratiam,  quae 
data  est  raiW),  oranibus,  qui  sunt  inter  vos :  Non  plus  sapere,  quam 
oportet  sapere,  sed  sapere  ad  sobrietatem;  et  unicuique,  sicut  Deus  di- 
visit  mensuram  fidei  ^).  4.  Sicut  enim  in  uno  corpore  multa  merabra 
haberaus,  orania  autem  merabra  non  eundem  actum  habent;  5.  ita  multi 
unum  corpus  sumus  in  Christo,  singuli  autem  alter  alterius  merabra'^); 
6.  habentes  autera  donationes  secundum  gratiam,  quae  data  est  nobis^), 
differentes:  sive  Prophetiara^)  secundum  rationem  fidei,  7.  sive  ministe- 
rium  ^'')  in  ministrando,  sive  qui  docet  in  doctrina  ^^),  8.  qui  exhortatur 
in  exhortando,  qui  tribuit  ^^)  m  siraplicitate,  qui  praeest  in  sollicitudine, 
qui  miseretur  in  hilaritate.  9.  Dilectio  sine  simulatione  ^^);  odientes 
malum,  adhaerentes  bono^*);  10.  caritate  fraternitatis  invicem  diligen- 
tes^^);  honore  invicem  praevenientes ;  11.  soUicitudine  non  pigri:  spiritu 
ferventes;  Doraino  servientes;  12.  spe  ^^)  gaudentes;  in  tribulatione  pa- 
tientes;  orationi  instantes  ^^) ;  13.  necessitatibus  sanctorura  communican- 
tes^');  hospitalitatem  sectantes  ^^) !  14.  Benedicite  persequentibus  vos; 
benedicite,  et  nolite  maledicere^'').  15.  Gaudere  cura  gaudentibus^^), 
flere  cura  flentibus^^);  16.  id  ipsura  invicem  sentientes;  non  alta  sapi- 
entes,  sed  hurailibus  consentientes^^).  Nolite  esse  prudentes  apud  vos- 
raet  ipsos;  17.  nulli  malura  pro  malo  reddentes^^);  providentes  bona 
non  tantum  coram  Deo ,  sed  etiam  coram  omnibus  horainibus.  18.  Si 
fieri  potest,  quod  ex  vobis  est,  cura  oranibus  hominibus  pacera  haben- 
tes^'');  19.  non  vosraet  ipsos  defendentes,  carissirai:  sed  date  locum 
irae;  scriptum  est  enim'^^):  Mihi  vindicta;  Ego  retribuam,  dicit  Domi- 
nus.  20.  Sed  si^^)  esurierit  inimicus  tuus,  ciba  illum;  si  sitit,  potum 
da  illi;  hoc  enim  faciens,  carbones  ignis  congeres  super  caput  ejus^*'). 
21.  Noli  vinci  a  malo,  sed  vince  in  bono  malura. 


1)  Cap  6,  13.  2)  Eph.  2,  2.  1  Petr.  1,  14.  3)  Eph.  4.  22.  seq.  •*)  Eph.  5.  10.  17. 
5J  Gal.  1,  1.  63  1  cor.  7,  17.  ^)  1  Cor.  12,  12.  seq.  8)  1  cor.  12,  4.  seq.  9)  1  Cor.  14,  3. 
seq.  10)  Act.  G,  1.  seq.  ")  1  Petr.  4,  10.  seq.  12)  Act.  5,  1.  2.  i3)  1  Tira.  1,  5.  i-*)  1 
Thess.  5,  15.  15)  1  Petr.  1,  22.  163  cap.  5,  2.  8,  24.  ")  Luc.  18,  1.  seq.  Pbil.  4,  6.  «) 
Cap.  15,  27.  19)  3  Joan.  5.  20)  Matth.  5.  44.  21)  1  Cor.  13,  6.  22)  Matth.  25,  35.  seq.  23) 
Sir.  3,  19.  24)  Matth.  5,  39.  seq.  25)  jjarc  9,  50.  26)  5  mqs  32^  35.  27)  prov.  25,  21.  seq. 
Matth.  5,  44.  seq.     2»)  1  Reg.  24,  17.  seq.  26,  21.  seq. 

SUMMARIIJM  CAPlTiS  DIODECIMI. 

Hortatur  ad  novitatem  vitae.  Docet,  omnes  fideles  esse  unura  corpus  e  multis  constans  mem- 
bris,  quorum  multae  et  variae  sint  operationes.  Monet,  ut  intra  limites  doni  a  Deo  dati 
quisque  se  contineat.  Excitat  ad  mutuara  dilectionem,  et  alias  pias  actiones.  Vindictam 
prohibet,  beneflcentiam  praecipit,  etiam  erga  inimicos. 


Obsecro  itaque  vos,  fratres,  per  mi- 
sericordiam  Dei.  Graece:  per  misera- 
tiones  Dei.  Hactenus  de  fide  et  gratia 
justificationis  ac  praedestinatione  Dei, 
aliisque  eodem  pertinentibus  disseruit 
Apostolus.  Nunc  a  doctrina  fidei  transit 
ad  praecepta  morum ,  idque  convenieu- 
tissimo  ordine.  Nam  prius  collocanda 
sunt  rectae  fidei  fundamenta,  quibus  de- 
inde  superstruendum  aedificium  sanctae 
conversationis  et  bonorum  operum.  Ab 
hoc  loco  Theodoritus  quintum  et  ulti- 
mum  facit  hujus  epistolae  tomum.  Incipit 
autem  Apostolus  ab  obsecratione ,  qua 
Eomanos  obtestatur  per  illam  Dei  erga 
ipsos  misericordiam,  quam  in  superioribus 
tanto  studio  commendavit ;  qua  scilicet 
electi  erant  a  Deo  ad  salutem.  Cujus 
misericordiae  quia  multiplices  sunt  effec- 
tus,  ideo  plurali  numero  dixit  miseratio- 
nes.  Obsecro ,  Graece  TiapaxaAdi^  quod 
etiam  verti  potest,  exhortor.  Sed  obse- 
crationem  potius  intelligi  satis  ostendit 
addita  obtestatio :  per  misericordiam 
Dei.  Et  in  eum  sensum  diserte  Chryso- 
stomus  exponit. 

Ut  exhibeatis  corpora  vestra  hostiam 
viventem,  sanctam,  Deo  placentem. 
Placentem,  Graece  £ua'p£OT0v,  benepla- 
citam,  quod  paulo  post  iuterpres  reddit 
beneplacens.  Deinde  vocabulumDeo  clau- 
dit  sententiam,  placentem  Deo.  Itaque 
vel  sic  accipi  putest,  ut  regatur  a  parti- 
cipio  placentem ,  quod  sensit  interpres 
noster,  quando  commutato  ordine  scripsit : 
Deo  placentem ;  vel,  ut  referatur  ad  ver- 
bum  exhibeatis ,  qui  sensus  plenior  est. 
Et  alioqui  solet  Apostolus  exprimere  id, 
cui  nos  exhibendos  aut  praecipit,  aut  pro- 
hibet;  velut  Deo,  justitiae,  peccato,  im- 
munditiae  et  iniquitati,  ut  supra  cap.  6. 
Monet  igitur  his  verbis  Romanos,  ut  cor- 
poribus  suis  sancte  et  ad  Dei  honorem 
utantur.  Nam  per  hoc  corpora  Deo  exhi- 
bentur,  sistuntur  et  offeruntur,  velut  hostia 


vivens  et  sancta  et  accepta  seu  benepla- 
cita.  Sicut  enim,  teste  B.  Augustino  lib. 
10.  de  civit.  Dei ,  cap.  6. :  omne  opus, 
quod  agitur,  ut  sancta  societate  inhae- 
reamus  Deo,  generali  ratione  sacrificium 
est,  ita  omnis  illa  res,  quae  ad  ejusmodi 
opus  a  nobis  impenditur,  sacrificium  seu 
hostia  generali  nomine  dici  potest. 

Tale  vero  praecipue  est  corpus  nostrum, 
quo  opera  pietatis  exercemus ;  quod  pro- 
inde  dum  tacimus,  exhibemus  illud  Deo 
hostiam  viventem  etc. ,  quemadmodum 
eodem  loco  declarat  August,  Viventem 
dicit  ad  differentiam  hostiarum  legalium, 
quae  occidebantur :  ut  ne  quis  putet,  in- 
quit  Chrysostomus,  quod  praecipiat  mac- 
tari  corpora,  id  est,  interfici,  quod  est 
plane  illicitum.  Etenim  martyres  quoque 
in  passione  mortis  exhibent  corpora  sua 
hostiam  viventem  Deo.  Non  enim  ipsi  se 
occidunt.  Sanctam  dicit,  hoc  est  ab  omni 
immunditia  et  inquinatione  peccati  immu- 
nem,  et  per  hoc  beneplacitam ,  id  est 
acceptam  et  gratissimam  Deo,  cui  exhi- 
betur.  Respicere  videtur  Apostolus  ad 
immunditiae  peccata,  quibus  corpora  sua 
dehonestabant  et  contumeliis  afficiebant 
illi,  contra  quos  egit  cap.  1.,  a  quibus 
Romanos  fideles  omnino  vult  esse  alienos. 
Ita  scribit  ad  Thess.  1  epist.  4. :  Haec 
est  voluntas  Dei,  sanctificatio  vestra, 
ut  abstineatis  vos  a  fornicatione ,  etc. 

Rationabile  obsequium  vestrum.  Ob- 
sequium  Graece  Xaxpstav^  qua  voce  pas- 
sim  in  Scripturis  significatur  cultus  religio- 
nis,  quoscilicetDeuscolitur.  Undeclarius 
ex  Graeco  vertunt  alii:  rationalem  cul- 
tum  vestrum.  Sunt  enim  accusalivi  in 
Graeco ,  et  per  appositionem  haeret  haec 
pars  cum  praecedentibus.  Vulgo  quidem 
sic  fere  sententiam  hanc  accipiunt,  quasi 
moneat  Apostolus  ,  pietatis  exercitia ,  cu- 
jusraodi  sunt  orationes  ,  jejunia,  vigiliae, 
fieri  cum  ratione  et  modo ,  ne ,  si  sint 
immoderata,  corpori  aut  sensibus  adferant 

nocumentum.  Quomodo  etiam  Aquinas, 
Lyranus ,  et  Cajetanus  liunc  locum  ex- 
posuerunt. 

Sed  hic  sensus,  etsi  bonam  continet 
doctrinam,  non  tamen  praesenti  loco  con- 
gruit.  Vocat  enim  Apostolus  obsequium 
seu  cultum  rationalem  (ttjv  Aoyixyjv  Xa- 
xpotav)  eum,  qui  in  ratione  ac  mente  situs 
est ,  id  est ,  cultum  spiritualem ,  ad  difFe- 
rentiam  cultus  externi  atque  corporei, 
qnalis  fuerat  Judaeorum,  consistens  in 
hostiarum  carnalium  mactatione.  Sic  apud 
Petrum  lac  rationahile.  lEpist.  2.Sensus 
est:  Exhibete  corpora  vestra  hostian^. 
Deo  per  bona  opera,  qui  est  rationalis 
cultus  vester.  Ipsa  igitur  hostia,  quam 
jubemur  oflferre,  corpora  nostra  sunt,  actus 
autem,  quo  Deo  hujusmodi  hostiam  offe- 
rimus ,  cultus  est  rationalis  ac  spiritualis. 

Qiiod  attinet  ad  vocabula  nostrae  ver- 
sionis,  rationahile ,  et  ohsequium ,  male 
quidam  interpretem  imperitiae  accusant, 
qui  non  solum  hoc  loco,  verum  etiam  alibi 
Graeca  nomina  ad  hunc  modum  transtu- 
lerit;  ut,  quod  modo  citavi,  lac  rationa- 
bile,  et  Joan.  16.:  arhitretur  ohsequium 
se  praestare  Deo,  et  hujus  Epist.  cap.  9. : 
legislatio  et  obsequium.  Usus  est  enim 
vocabulis,  ut  ita  dicam,  ecclesiasticis,  id 
est,  suo  tempore  per  ecclesiam  in  ejus- 
modi  significatione  usitatis.  Nam  et  in 
canone  missae  oblatio  sacrae  Eucharistiae 
rationabilis  vocatur ,  id  est  rationalis ;  ta- 
metsi  rationabile  pro  eo ,  quod  ratione 
praeditum  est ,  et  apud  QuintiHanum  le- 
gitur. 

Obsequium  autem  pro  cultu  usurparunt 
Tertull.  in  apoL,  August.  lib.  10.  de  civit. 
Dei  cap.  4.,  et  ecclesia  passim  in  officio 
Missae.  Sunt ,  qui  etiam  hoc  Ipco  per  ob- 
sequium  rationabile,  sacrificium  Eucha- 
ristiae  intelligant,  propterea  quod  in  ca- 
none  Missae,  atque  in  liturgiis  Graecorum 
Basilii  et  Chrysostomi  sic  vocetur ;  verum 
profecto  hujus  loci  contextus  alium  postu- 
lat  sensum,  nempe  eum,  quem  jam  de- 
dimus. 

2.  Et  nolite  conformari  huic  saeculo. 
Pro  conformari  alia  vetus  versio  meUus 
ha])et  configurari.  Nam  Graece  est  ouo- 


5(rj|jLaTiC£0&ai,  et  ita  citat  hunc  locum 
Chrysologus  serm.  120.,  et  ante  eum 
Cyprian.  lib.  de  exhort.  mart.  cap.  8.,  et 
in  Epistol.  77.  Sensus  est:  Cavete,  ne 
vita  et  conversatione  similes  efficiamini 
iis,  qui  sectantur  hujus  saeculi  seu  mundi 
voluptates  et  commoda,  suisque  serviunt 
cupiditatibus.  Saeculum  et  mundus  pro 
genere  humano ,  maxime  qua  parte  sibi 
relictum  est  et  terrena  sapit,  multum  usi- 
tata  sunt  in  Scriptura  novi  Testamenti ; 
praesertim  addito  pronomine  demonstra- 
tivo ,  hoc  saeculum. 

Sed  reformamini  in  novitate  sensus 
vestri.  GYaficaisich.a,hent:  Sedtransforma- 
mini  renovatione  mentis  vestrae.  Ita  et 
Cyprian. :  sed  transformamini  in  renova- 
tionesensus.  Hocest:  Studete  quotidianae 
renovationi  mentis  vestraepermortificatio- 
nem  malorum  affectuum  et  cupiditatum; 
sicque  perficietur  in  vobis  felix  illa  meta- 
morphosis,  qua  ex  hominibus  vetustate 
corruptis  transmutemini  magis  magisque 
in  novos  homines.  Semper  enim  nobis  in 
hac  vita ,  quantumcumque  etiam  profe- 
cerimus ,  hac  transformatione  ac  reforma- 
tione  opus  est. 

Scieudum,  hoc  loco  Graeca  nonnihil 
variare.  Nam  pro  verbis  ouoxTjjiaTiCso^s 
et  jj,cTa,aop90!JO&s ,  quaedam  exemplaria 
legunt  infinitivo  modo:  ouO/^ryfxaTtCso^at 
et  |iSTa}jLopcpo!JO&ai^  ut,  pariter  cum  infi- 
nitivo  praecedente  TiapaOT^oat ,  depen- 
deant  a  verbo  Trapa/aAO);  sitque  syntaxis 
hujusmodi :  Ohsecro  vos  exhibere  corpora 
vestra,  etc.  Item:  ohsecro  vos  non  con- 
figurari  saeculo  huic ,  sed  transformari 
renovatione,  etc.  Quamquam  haec  varie- 
tas  sensum  non  mutat. 

Ut  probetis,  quae  sit  voluntas  Dei 
hona,  et  heneplacens  et  perfecta.  Bene- 
placens ,  sua'psoTov,  heneplacita,  acce- 
pta.  Erasmus  et  alii  quidam  ex  Graeco 
vertunt  ad  hunc  fere  modum :  ut  pro- 
betis,  quae  sit  voluntas  Dei,  quod 
honum  et  beneplacitum  et  perfectum. 
Atque  in  partem  hanc  legunt  Ambros. 
commentator  et  Sedulius.  Item  Augut  10. 
de  civit.  Dei,  cap.  6.,  lib.  13.  confess.  cap. 
22.,  et  iu  Epist.  85.    Sic  etiam  legisse 

Pelagium  satis  arguit  ejus  commentarius. 
Imo  Ruffinus  in  comment.  Origenis  sim- 
pliciter  affirmat,  hanc  lectionem  esse  in 
consuetudine  Latinorum.  At  vero  Syria- 
cus  textus  solam  priorem  interpretationem 
admittit,  quae  etiam  repetitur  apud  Lati- 
nos  Cyprian.  Epist.  77.,  Hieronym.  lib.  1. 
contra  Jovinian.  cap.  22.,  et  Primas.  in 
commentario. 

Sed  et  Ruffinus  eam  potius  probat  loco 
jam  citato.  Nec  mirum;  nam  Graeca  nou 
aliter  commode  reddi  possunt.  Non  enim 
Graece  est  xt  xo  aya&ov^  quod  honum ; 
sicut  praecessit  xi  xb  ^iXrnia ,  quae  vo- 
luntas,  sed  solummodo  t6  aya&ov^  id  est, 
honum,  \q\  illud  honum ,  ut  recte  ver- 
teritquidam:  quae  sit  voluntas  Dei  hona 
illa,  accepta  et  perfecta.  Certe  Graeci 
tractatores  Chrysost.  et  alii  verba  Pauli 
in  eum  sensum  interpretati  sunt,  quem 
exigit  haec  versio.  Qui  seusus  hujusmodi 
est :  Ad  illam  reformationem  vitae  vestrae 
hoc  pertinet,  ut  probetis,  id  est,  exqui- 
ratis  ac  diligenter  scrutemini,  quae  sit 
Dei  voluntas  bona,  beneplacita  et  perfecta, 
id  est,  qua  non  praecipit,  nisi  bona,  ac 
sibi  placita  et  perfecta,  hoc  est,  irrepre- 
hensibilia;  probetis,  inquam,  eo  fine,  ut 
illam  Dei  voluntatem  cognitam  amplecta- 
mini  et  impleatis. 

Verumtamen  juxta  alteram  interpreta- 
tionem,  si  cui  ea  magis  placet,  sensus 
non  multum  dissimilis  est.  Subjunguntur 
enim  voluntati  Dei  haec  tria,  bonum  et 
beneplacitum  et  perfectum,  tanq  uam  decla- 
ratio  eorum,  quae  sub  Dei  voluntate  com- 
prehenduntur.  Nam  opera  bona,  Deo  pla- 
cita  et  perfecta,  ea  nimirum  sunt,  quae 
Deus  vult ,  id  est ,  praecipit.  Nam  de  vo- 
luntate  Dei  praeceptiva ,  quam  Theologi 
voluntatem  signi  appellant,  Apostolum 
loqui  manifestum  est ,  non  autem  de  vo- 
luntate  absoluta,  quam  beneplaciti  vocant, 
ut  existimavit  Petrus  Lombardus  lib.  1. 
sentent.  dist.  45.,  necnon  in  hujus  loci 
comment.  Non  enim  jubet  Apostolus,  ut 
probemus  aut  scrutemur,  quid  absolute 
velit  Deus,  id  est,  quid  facturus  sit:  cum 
id  alibi  Scriptura  diserte  prohibeat,  ut 
Ecclesiastici  3. :  Altiora  te  ne  quaesieris. 

Gall.  Estil  Comm.   Tom.  I. 


Verum  id  jubet ,  quod  eodem  loco  sequi- 
tur:  Sed  quae  praecepit  tihi  Deus,  illa 
cogita  semper ,  et  quod  de  beato  viro 
canit  Psalmistes :  In  lege  Domini  volun- 
tas  ejus,  et  in  lege  ejus  meditahitur  die 
ac  nocte.  Et  quod  rursum  ipse  Paulus 
Philip.  4. :  Quaecumque  sunt  vera,  quae- 
cumque  pudica,  quaecumque  justa,  etc, 
haec  cogitate.  Nec  pro  Lombardo  facit 
nomen  beneplaciti,  quod  hic  legitur,  et 
quo  voluntatem  Dei  absohitam  Theologi 
significare  solent.  Aliter  enim  illi,  quam 
hoc  loco  Paulus,  beneplacitum  accipiunt; 
nempe  pro  eo,  quod  apud  Deum  absoluto 
decreto  placitum  est,    ut  fiat. 

Jam  quod  Cajetanus  illud  heneplacens, 
non  ad  Deum  referri  vult,  sed  ad  homi- 
nes,  quihus  omnihus,  ut  ait,  Dei  volun- 
tas  quantum  est  ex  se,  grata  et  suavis 
est,  satis  id  refellitur  ex  alio  loco  simili 
ejusdem  Apostoli  Ephes.  5.,  ubi  exprimi- 
tur,  cui  beneplacitum :  prohantes,  inquit, 
quid  sit  heneplacitum  Deo. 

3.  Dico  enim  per  gratiam.,  quae  data 
est  mihi.  Gratiam  intelligit  muneris  Apo- 
stolici.  Nam  post  generalem  admonitionem 
specialia  daturus  praecepta,  ne  videatur 
arroganter  agere  ,  quod  Romanis  praeci- 
piat,  allegat  autoritatem  suam  Apostoli- 
cam.  Verum  et  id  facit  modeste,  vocans 
Apostolatum  suum  gratiam,  id  e.st,  munus 
gratuito  sibi  a  Deo  collatum  et  commis- 
sum,  simul  innuens,  se,  quod  facit,  facere 
ex  officii  necessitate.  Eodem  pertinet  ver- 
bum  dico,  id  est,  praecipio ;  sed  minus 
moleste  auditur,  quam  si  praecipio  dixis- 
set.  Li  nonnullis  codicibus  Graecis  addi- 
tur  xoo  Qcou,  per  gratiam  Dei.  Sed  sus- 
picor  huc  aliunde  adscriptum ,  ut  ex 
1  Corinth.  3.,  ubi  legitur :  secundum 
gratiam  Dei ,  quae  data  est  mihi.  Nam 
alias  solet  hanc  gratiam  absolute  nominare, 
hoc  aut  simili  modo :  gratiam,  quae  data 
est  mihi,  ut  Gal.  2.,  Ephes.  3.,  et  hujus 
Epist.  cap.  15. 

Omnihus,  qui sunt  inter  vos.  Id  est,  om- 
nibus  fidelibus,  qui  Romae  estis.  Vult  enim 
haec  praecepta  ad  omnes  eos  pervenire. 

Kon  plus  sapere,  quam  oportet  sa- 
pere,  sed  sapere  ad  sohrietatem.  Sapere 

dixit  iuterpres  pro  eo ,  quod  est  existi- 
mare ,  sentire  de  se.  Id  euim  significat 
verbum  Graecum  cp povsTv,  cujus  in  eadcm 
lingua  composita  sunt,  (J7rsp'f povslv,  p/ws 
sapere,  quasi  dicas  super  sapere,  et 
aorf povslv ,  id  est,  sohrie ,  modeste  et 
temperate  sapere.  His  enim  omnibus  uti- 
tur  hic  Apostolus  ,  non  sine  jucunda  vo- 
cum  allusione,  quae  in  Latino  retineri  non 
potuit.  Pro  sobrietate  temperautiam  legit 
August.  in  Epist.  47.  Sed  et  RufSnus 
Origenem  interpretans  (sua  eaim  verba 
interserit)  temperantiam  mavult,  tametsi 
fateatur,  majores  iu  Scripturis  divinis 
sobrietatem  interpretatos.  Sed  de  verbo 
non  est  certandum ,  cum  de  re  constet, 
maxime  cum  bic  in  Graeco  non  sit  nomen 
owcppoouvTj  ^  sed  verbum  aoj^povs^;^,  de 
quo  jam  diximus. 

Quod  vero  Hier.  advers.  Jovin.  scribens, 
lib.  1.  c.  22.  dicit,  male  in  Latinis  codici- 
bus  legi,  sapere  ad  sobrietatem,  et  corrigit, 
ad  pudicitiam ,  videtur  vir  sanctus  cau- 
sae,  quam  eo  loco  agebat,  hoc  tribuisse,  ut 
sic  exponeret.  Nam  hujus  quidem  loci 
sensus  est:  Dico  et  moueo  quemque 
vestrum,  ne  supra  modum  de  se  sentiat, 
neve  plus,  quam  par  est,  sibi  tribuat ;  sed 
de  se  sentiat  sobrie,  temperate,  et  cummo- 
destia.  Cujus  quidem  admonitionis  occa- 
sionem  Paulo  dederat  altercatio,  quae  Ro- 
mae  inter  fideles  Judaeos  et  Graecos  orta 
fuerat  de  justificatione.  Nam  in  ea  mo- 
destiae  fines  excesserant  non  sine  jactan- 
tiae  vitio ,  sicut  ostendimus  in  argumento 
Epistolae.  Non  igitur  id  vult  Apostolus 
hoc  praecepto ,  ne  curiosas  consectentur 
aut  scrutentur  quaestiones ,  iu  quem  sen- 
sum  Hervaeus  illud  iuterpretatus  est;  sed 
ne  quis  de  donis  Dei  plus,  quam  accepit, 
sibi  arroget,  nec  limites  talenti  sui  prae- 
tergrediatur ;  quomodo,  si  quis  merus 
Grammaticus  aut  liguarum  peritus  de  con- 
troversiis  Theologicis  censuram  usurpet. 
Unde  sequitur : 

Et  unicuique,  sicut  Deus  divisit  men- 
suram  fidei.  Copula  et  nec  in  Graeco  est, 
nec  in  Syriaco,  et  in  multis  abest  Tjatinis. 
Potesque  videri  sermo  sic  ordinaiidus : 
Sicut  uuicuique  Deus  divisit,  etc.    Nam 


alioqui  dativus  unicuique  nou  habebit, 
unde  regatm',  nisi  malis  altius  referre  ad 
verbum  dico ,  quod  non  est  improbabile, 
ut  respondeat  dativo  omnihus,  pro  quo 
in  Graeco  est  singulare  Tiavrl^  omni, 
quod  hic  jam  distvibuendo  repetit  iy,o.axo), 
unicuique ;  ae  tum  supplenda  erit  oratio 
resumptione  verbi  praecedentis  :  Dico  uui- 
cuique  vestrnm  sapere,  id  est,  ut  sapiat, 
sicut  Deus  divisit  seu  partitus  est  ei  men- 
suram  fidei ,  id  est ,  sentiat  de  se  juxta 
mensuram  ac  modum  doni  in  fide  sil»i 
collati. 

Nominat  fidem ,  quod  il!a  caeterorum 
donorum  directrix  sit  ac  moderatrix.  In- 
teliigit  enim  fidem,  qua  Cliristiani  sumus  ; 
licet  nonnulli  fidelitatem  expouant,  quod 
uon  probo.  Dicit  autem  mensuram,  quia,  i 
Christo  Domino  excepto,  cui  spu-itus  non  \ 
ad  mensuram  datus  est,  Joan.  3.,  nullus 
est,  in  quem  omuia  dona  Deus  couferat; 
sed  anicuique  solummodo  partem  ex  eis, 
vel  majorem ,  vel  minorem ,  prout  ipsi 
visum  fdcrit,  admetitur  et  tribuit.  Quam 
rem  deinceps  Apostolus  aptissima  simili- 
tudine  declarat,  sumpta  nimirum  a  cor- 
pore  naturali. 

4.  Sicut  enim  in  uno  corpore  multa 
membrahabemus,  omnia  autem  membra 
non  eundem  actum  hahent.  Id  est,  sicut 
in  humano  ac  naturali  corpore  diversa 
membra  diversis  deputata  sunt  operatio- 
nibus. 

5.  Jta  multi  unum  corpus  sumus  in  % 
Christo.  Hoc  est :  Ita  multi,  id  est,  quot- 
quot  sumus  fideies,    unum  sumus  corpus 
mysticum    sub    Christo     capite,     vel    in 
Christo ,  id  est,  in  fide  Chri.sti. 

Singuliautem  alter  aJterius  membra. 
Alter  alterius ,  Graece  a./J.y]uov ,  quod 
Erasmus  vertit,  cdii  aUoruni.  Alterius 
ergo  non  ut  corporis ,  sed  tauquam  com- 
membri,  ut  ita  loquar.  Nam  pars  non  so- 
lum  relationem  habet  ad  totura,  verum 
etiam  ad  alias  partes,  sub  nomine  com- 
partis.  Locus  igitur  sic  rcddi  posset: 
Bingxdi  autem,  alter  alteri,  commemhres. 
Qua  voce  utitur  Augustinus  libr.  coutra 
meudac.  eajj.  2.  Per  lioc  autem  signifi- 
care  vult  Apostolus,  uuumquodque  mem- 

brum  ecclesiae  non  sibi  soli,  sed  etiam 
aliis  operari  debere ;  quemadmodum  fit  in 
corpore  naturali. 

6.  Habentes  autetn  do7iationes  secun- 
dum  gratiam,  quae  data  est  nohis,  dif- 
ferentes.  Quidam  habentes  exponunt  ha- 
bemus,  tit  sit  Hebraismus ,  quo  partici- 
pium  pro  verbo  poni  solet.  Sed  id  nnlla 
necessitate,  cum  optime  cohaereat  hoc 
participium  cum  praecedente  verbo  su- 
mus.  Declarat  autem  his  verbis  Aposto- 
lus  comparationis  superioris  illam  partem : 
no7i  eundem  actum  habent,  commemo- 
rans  operationum  in  mystico  corpore  di- 
versitatem,  simul  addens,  illam  esse  a 
Deo,  sic  sua  dona  per  ecclesiam  dispen- 
sante.  Sensus  :  Habentes  dona  diversa  et 
varia,  prout  unicuique  nostrum  per  gra- 
tiam  suam  largitus  est  Deus.  Nam  dona- 
tiones  Graece  y^apizixa-a.  sunt,  id  est, 
dona  gratuita ;  cum  alioqui  donatio  sig- 
nificet  actum  donandi.  Hujusmodi  dona 
ad  aliorum  utilitatem  concessa  D^nninus 
in  Evaugelio  parabolice  vocat  talenta, 
Matth.  25.  De  his  rursum  Apostolus  1 
Cor.  12.,  cum  de  distributionibus  gratia- 
rum  ageret:  Unicuique ,  inquit,  datur 
manifestatio  spiritus  ad  utilitatem.  Et 
Petrus  1  Ep.  4.  Vnusquisque,  sicut  ac- 
cepit  gratiam,  in  alterutrum  illam  ad- 
ministrantes ,  sicut  boni  dispensatores 
muUiformis  gratiae  Dei.  Idem  praeci- 
pit  hoc  hjco  Paulus,  dum,  subjuncta  ali- 
quot  donorum  seu  talentorum  enumera- 
tione,  sigillatim,  quomodo  iis  utendum 
sit,  commonstrat. 

Sive  prophetiam  secundum  rationem 
fidei.  Rationem,  Graece  avaXoyiav^  quam 
vocant  proportionem ;  Ciceroni  conve- 
nientia  dicitur.  Prophetiam  quidam  pvo- 
prie  accipiunt,  qua  praedicuntur  futura. 
Alii  donum  interpretandi  et  exponendi 
Scripturas.  Verisimile  est,  generaliter  in- 
telligi  donum  revelationis  secretorum, 
patens  ad  ntrumque  genus  jam  dictum. 
Sic  enim  accipitur  1  Cor.  12.  et  14., 
queniadmodum  illis  locis  docebimus.  Sic 
et  in  illa  sententia  Proverb.  29. :  Cum 
prophetia  defecerit ,  dissipabitur  po- 
pulus. 


Est  autem  Apostoli  sermo  eclipticus  ac 
supplemento  egens,  quod  idem  in  sequen- 
tibus  sit  repetendum.  Nec  aliud  suppleas 
commodius,  quam  ex  praecedentibus  ver- 
bum  dico ,  ut  ad  hunc  modum  exponas : 
Sive  habentes  prophetiae  donum,  quod 
qui  habet ,  dico ,  ut  expendat  illud,  eoque 
utatur  secundum  rationem  seu  eongruen- 
tiam  fidei,  id  est,  sic  ut  sequatur  rectae 
fidei  dictanien,  et  diligenter  caveat,  ne 
quid  vel  praeuuntiet,  quantumvis  sibi  vi- 
deatur  praeditus  spiritu  prophetico ,  vel 
pro  Scripturae  interpretatione  adferat, 
quod  a  regula  fidei  discrepet,  aut  ad  fidei 
morumque  aedificationem  nihil  conferat. 
Hinc  idem  Apostolus  1.  Thess.  5.  vult 
etiam  prophetias  probari  et  explorari,  ut 
solum ,  quod  bo?ium  est  ac  sanae  doctri- 
nae  consentaneum ,  teneatur.  Non  est 
sensus,  distribui  cuique  donum  prophetiae 
pro  magnitudine  fidei,  quam  habet;  ut 
nonnulli  partem  hanc  exponunt.  Constat 
enim,  id  simpliciter  non  esse  verum.  Multi 
quippe  magnam  fidem  habent ,  dono  pro- 
phetiae  penitus  destituti.  Neque  nunc 
docere  vult  Apostolus ,  quomodo  haec 
charismata  acquirantur ,  sed  quomodo  sit 
iis  utendum.  Maxime  vero  locum  habere 
debet  haec  admonitio  in  Scripturis  alle- 
gorice  interpretandis ,  quod  eo  in  genere 
nimium  sibi  permittere  quidam  soleant, 
ut  olim  Abbas  Joachim  et  alii. 

7.  Sive  ministerium  in  ministrando. 
Graece  in  ministerio.  Est  enim  ejusdem 
vocabuli  repetitio.  Sensus  autem  est :  Sive 
habentes  gratiam  alicujus  ministerii  Ec- 
clesiastici  in  quocumque  gradu  et  ordine, 
ut  sunt  Episcopatus  ,  Presbyterium  ,  Dia- 
couatus,  etc.  Cujusmodi  gratiam  qui  ha- 
bet,  illi  dico ,  non  sibiplaceat,  sed  cum 
modestia  et  cura  ad  aliorum  utilitatem 
exsequatur  creditum  sibi  ministerium, 
sciens  se  vocatum  ad  opits ,  non  ad  ho- 
norem.  Quidani  ad  diaconos  restringunt 
propter  Graecam  vocem  ^taxoviav.  Sed 
haec  ratio  non  urget.  Passim  enim  gene- 
raliter  accipitur  ea  vox  pro  ministerio. 
Et  iu  ecclesia  divisiones  ministrationum 
seu  ministeriorum  agnoscit  ipse  Panlus 
1  Corinth.  12.,  de  quibus  eo  loco  plura. 
18* 

Sive  qui  docet  in  doctrina.  Hoc  est: 
Si  quis  habet  gratiam  docendi,  id  est,  ea, 
quae  novit,  aptis  et  convenientibus  ver- 
bis  explicandi,  aliisque  tradendi,  utatur 
ea  facultate  ad  docendum  alios.  Nonnulli 
donum  hoc  faciunt  speciem  prophetiae, 
tanquam  ea  tam  late  pateat,  ut  etiam 
gratiam  docendi  sub  se  comprehendat ; 
quod  non  est  Apostolicae  Scripturae  con- 
sentaneum.  Nam  non  solum  hoc  loco  re- 
censentur  tanquam  charismata  seu  dona- 
tiones  inter  se  diversae,  verum  etiam 
alibi  apud  Paulum ,  ut  1  Corinth.  12.: 
Posuit  Deus  in  ecclesia  primum  Aposto- 
los,  secundo  Prophetas,  tertio  Doctores. 
Et  iterum :  Numquid  omnes  Prophetae  ? 
numquid  omnes  Doctores?  et  cap.  14.: 
Aut  in  scientia ,  aut  in  prophetia ,  aut 
in  doctrina.  Sic  et  Eph.  4.  prophetas  a 
pastoribus  et  doctoribus  distinguit.  Et 
apud  Lucam  Act.  13. :  Erant  in  ecclesia, 
quae  erat  Antiochiae,  Prophetae  et  Doc- 
tores.  Quamquam  fatemur  Prophetas  ple- 
rumque  etiam  docendi  et  exhortandi  gratia 
praeditos  fuisse.  Quod  Paulus  significat 
1  Corinth.  14.  dicens :  Qui  prophetat, 
hominibus  loquitur  ad  aediflcationem,  et 
exhortationem  et  consolationem. 

8.  Qui  exhortatur  in  exhortando, 
Graece :  Sive,  qui  exhortatur,  in  exhor- 
tatione.  Sic  et  Chrysologus  legit.  Et  ita 
melius  respondet  ad  superiora  ,  in  mini- 
sterio ,  in  doctrina ;  et  ad  sequentia ,  m 
simplicitate ,  in  sollicitudine ,  in  hilari- 
tate.  Sensus :  Si  quis  vestrum  accepit  a 
Deo  gratiam  exhortandi ,  id  est ,  animum 
auditoris  oratione  sua  excitandi  et  com- 
movendi  ad  actiones  pietatis,  utatur  ea 
gratia,  ac  sedulo  exhortationibus  incumbat. 
Constat  autem,  diversa  esse  dona  docendi 
et  exhortandi,  eaque  non  raro  a  se  mutuo 
separata. 

Verti  etiam  ex  Graeco  potest:  Sive, 
qui  consolatur ,  in  consolatione.  Atque 
in  eum  sensum  Theophyl.  iuterpretatur. 
Sunt  enim  in  ecclesia,  qui  singulari  gratia 
polleant  consolandi  afflictos  et  infirmos. 
Verum  Chrysost.  deexhortationeintellexit, 
apposite  citans  hujus  doni  exemplum  ex 
Actor.  13.,  ubi  Barnabae  et  Paulo  dicitur : 


Si  quis  est  in  vobis  sermo  exhortationis 

ad  plebem,  dicite,  ubi  Graece  TrapaxXig- 
osw^j  idem  verbale  nomen,  quod  hcc  loco. 
Syrus  quoque  interpres  exhortationem 
reddidit.  Quamquam  nihil  vetat,  utrum- 
que  simul  intelligi.  Nam  ut  eodem  voca- 
bulo  significantur,  ita  fere  conjuncta  sunt 
haec  duo  dona. 

Qui  tribuit  in  simplicitate.  Videtur 
hoc  intelligendum  de  iis,  qui  praefecti 
erant  aerario  ecclesiae  ac  publicis  elee- 
mosynis  in  pauperes  distribuendis,  quales 
fuere  septem  diaconiAct.  6.,  quales  etiam 
Paulus  et  Barnabas  Act.  11.  Adhuc  enim 
sermo  est  de  peculiaribus  donis  et  officiis, 
et  ad  istum  modum  Chrysost.  et  alii  par- 
tem  hanc  interpretantur ,  ut  sensus  sit: 
Is ,  cui  incumbit  offieium  dispensandi  fa- 
cultates  ecclesiae  et  collectas  fidelium, 
distribuat  eas  cum  simplicitate ,  id  est, 
bona  fide,  sine  personarum  acceptione,  ac 
sine  respectu  proprii  commodi.  Id  enim 
esset  in  ejusmodi  opere  cor  duplicare, 
dum  aliud  praetenditur  ,  aliud  intenditur. 
Eam  in  dando  simplicitatem  Jacobus 
Apostolus  Deo  adscribit  cap.  1.  dicens: 
Postulet  a  Deo,  qui  dat  omnibus  aTiXdx:, 
simpliciter,  pro  quo  nos  habemus  affluen- 
ter.  Eandem  Paulus  commendat  2  Coriuth. 
8.  et  9.  Gaignaeus  in  simplicitate  expo- 
nit  ingenue,  libere ,  non  quasi  coacte. 
Verum  id  potius  est  in  hilaritate,  quod 
statim  sequitur. 

Qui  praeest  in  sollicitudine.  Graece 
Iv  OTiood-Q ,  in  studio,  seu  diligentia, 
quam  exstimulare  solet  sollicitudo.  Sensus : 
Cui  praefectura  aliorum  commissa  est ,  is 
non  sese  efferal,  sed  diligenter  ac  sollicite 
suo  muneri  incumbat ,  tanquam  Deo  ra- 
tiouem  redditurus ;  cogitetque  se  praepo- 
situra  aliis,  non  sui  sed  illorum  causa. 
Simile  praeceptum  Ecclesiastici  32. :  ReC' 
torem  te  posuerunt?  noli  extolU ;  esto 
in  illis,  quasi  unus  ex  ipsis.  Curam 
illorum  habe ,  etc. 

Qui miseretur in hilaritate.  Communis 
interpretum  sententia  est,  Apostolum  hic 
transire  a  praecepto  bene  utendi  donis 
spiritualibus  ad  praecepta  omnibus  com- 
munia.  Nam  ad  omnes  pertinet  misereri ; 


EPISTOLAE  AD  ROMANOS.   VERS.  9— 11. 


277 


non  solum  interiore  misericordiae  affectu, 
verum  etiam ,  si  facultas  adsit,  externo 
opere  et  effectu ;  cujusmodi  est  egenti 
dare  panem,  vestem,  pecuuiam.  Quod  qui 
facit,  jubetur  cum  hilaritate  facere,  quem- 
admodum  et  Sapiens  praecipit :  In  omni 
dato  hilarem  fac  vultum  tuum,  P^ccle- 
siast.  35.  Hilarem  enim  datorem  diligit 
Deus  2  Corinth.  9. 

Aliis  placet,  etiam  hac  parte  speciale 
quoddam  charisma  sive  officium  signifi- 
cari ,  ut  misereri  dicatur  is ,  qui  ab  eccle- 
sia  curandis  miseris,  potissimum  aegrotis, 
praefectus  est,  iisque  praebet  obsequia; 
velut  etiam  hodie  fit  in  nosocomiis.  Huic 
enim  operi  misericordiae  valde  convenit 
hilaritas ,  ut,  quos  morbus  afiligit  et  con- 
tristat,  ex  alacritate  et  promptitudine 
eorum,  a  quibus  juvantur,  capiant  conso- 
lationem.  Qui  sensus  haudquaquam  im- 
probabilis  est.  Habet  enim  hoc  praecep- 
tum  similem  forraam  cum  praecedentibus. 
Nam  quae  sequuntur,  ut  omnibus  com- 
raunia  sunt,  ita  forma  a  septem  superioribus 
differunt. 

9.  Dilectio  sine  simulatione.  Graece 
avuTioxptTO^,  id  est,  simulationis  expers, 
subaudi:  sit;  quasi  diceret:  Proximus 
diligatur  sincere  et  ex  animo :  non  simu- 
late.  Nam  dilectio  simulata  non  est  di- 
lectlo.  Sic  alibi  fidem  exigit  avuiioxptTOv, 
non  fictam,  ut  1  Tim.  1.  Nam  et  fides 
ficta  uon  est  fides.  Ne  autem  proximus 
diligatur  in  malo,  quae  est  mundana  et 
perniciosa  dilectio,  subjungit  duo  sequeu- 
tia  praecepta  : 

Odientes  malum,  adhaerentes  bono. 
Malum  et  bonum  neutrius  generis  sunt. 
Itaque  dilucidius  ita  vertes :  Odientes  id, 
quod  malum  est,  adhaerentes  ei,  quod 
bonum  est.  Malum  intellige  vitium  ,  pec- 
catum ;  bonum  honestatem ,  justitiam. 
Odientes,  Graece  non  est  jiiaouvTeg^  quod 
est  simpliciter,  odientes,  sed  aTCooTuyouv- 
TS^j  id  est,  aversantes ,  odio  habentes 
cum  horrore.  In  hac  parte  et  sequentibus 
supplendum  es!  verbum  praeceptivum, 
estote,  vel  sitis. 

10.  Caritate  fraternitatis  invicem  di- 
ligentes,  Sic  omnino  legendum  ex  casti- 


gatione  Romana ,  pro  eo ,  quod  multos 
codices  occupaverat,  caritatem  fraterni- 
tatis.  Nara  Graece  dativus  est,  nobis  red- 
dendus  per  ablativum  ttj  cp'.Aa5£//-pta ,  id 
est,  caritate  fraterna.  Nec  in  Graeco 
participium  est  ayaTidivTsg,  diligentes,  ut 
ab  eo  regi  possit  accusativus,  tt^v  cptAa^ScA- 
«ptav^  pro  quo  suspiceris  dativum  irrep- 
sisse;  sed  nomen  cpiAoaTopyo'.,  ut  si  La- 
tine  dicas :  affectuosi,  quod  accusativum 
regere  non  potest.  Accedit  praeter  Grae- 
corum  omniura  lectionem ,  quod  etiam 
apud  Latinos  scriptores  ablativus  legitur 
caritate,  vel  amore ,  et  pro  diligentes, 
nomen  affectuosi  vel  henigni.  Ita  Tertull. 
lib.  5.  contra  Marcionem,  cap.  14. :  Amore 
fraternitatis  invicem  affectuosi,  et  com- 
meut.  Ambros. :  fraternitatis  amore  in- 
vicem  henigni. 

Quo  fere  modo  et  caeteros  expositores 
Latinos  legisse,  ut  Pelagium,  Primasium, 
Sedulium  et  Haymonem  ,  probant  eorum 
commentarii.  Chrysologus  quoque  legit 
invicem  henigni,  licet  priora  verba  prae- 
termittat.  His  et  illud  accedit,  quod  pro 
invicem  Graec  est  stg  cuXifkrj^r ,  id  est, 
ad  vos  invicem,  quod  cura  participio  di' 
ligentes  non  cohaeret;  ut  taceara  confor- 
mitatem  hujus  sententiae  cum  tribus  sub- 
sequentibus,  quae  simili  casu  inchoantur, 
honore ,  sollicitudine ,  spiritu.  Nec  pro 
accusativo  facit  illud  1  Petr.  2. :  fraterni- 
tatem  diligite.  Nam  eo  loco  Graeca  pror- 
sus  sunt  diversa,  licet  sententia  sit  similis. 
Igitur  hujus  loci  sensus  percommode  di- 
lucideque,  ut  aliaexpositionenon  sit  opus, 
ex  Graeco  reddi  potest  hoc  raodo :  Amore 
fraterno  alius  ad  alium  amanter  affecti. 
Ratio ,  quia  estis  invicem  merabra ,  non 
tantum  ut  homines ,  sed  ut  fideles,  ac  pe- 
culiariter  hoc  nomiue  fratres. 

11.  Honore  invicem  praevenientes. 
Graece  TipoTjyoufxevo'.  _,  praecedentes. 
Quamquam  optime  transtulit  interpres : 
praevenientes,  ut  intelligatur,  Paulum  lo- 
qui  de  honore  activo,  non  passivo.  Nam 
alioqui  praecedit  honore ,  qui  prius  aut 
magis  hi^noratur;  praevenit  autem,  qui 
antevertit,  id  est,  qui  prius  honorat.  In- 
tellige :    quantum  in   te  est.    Non  enim 

nterque  altenim  praeveuire  potest,  nisi 
voluntate  et  studio.  Ratio  praecepti,  quia 
per  hoc  provocatur  et  fovetur  mutua  di- 
lectio  ,  quam  proxima  sententia  commen- 
daverat.  Erasmus  lionorem  hoc  loco  vult 
intelligi  subsidium,  sed  minus  recte.  Nam 
Apostolus  simili  sententia  alibi  sese  ex- 
plicat,  nempe  cum  dicit  Philip.  2.:-  In 
humilitate  superiores  sibi  invicem  arbi- 
trantes.  Quod  quidem  fit,  ait  Thomas 
hoc  loco,  dum  quis  suum  defectum  con- 
siderat  et  bonum  proximi.  Sed  nos  ea 
de  re  pkira ,  Deo  favente,  dicturi  sumus 
in  memorati  loci  commentario. 

SolUcitudine  non  pigri.  SoUicitudine, 
Graece  t^  OTzoodfj ,  studio ,  ut  supra 
versu  8.  Sensus :  Nou  gravatim  ,  sed  di- 
ligenter  et  prompte ,  atque  ex  animo  fa- 
cientes  cfficium,  praesertim  quo  juvandus 
est  proximus. 

Spiritu  ferventes.  Hoc  est,  impetu  qno- 
dam  animi  succensi  ad  exsequeudum  ea, 
quae  vestrae  .sunt  functionis  et  officii.  Sic 
enim  eritis  studio  nou  pigri.  Potest  etiam 
exponi  de  Spiritu  sancto,  quo  vehit  igue 
ferventes,  nulhim  caritatis  officium  erga 
proximos  refugiamus  ;  ut  referatur  ad  om- 
nia  praecepta  superiora.  Basilius  in  regu- 
lis  brevioribus  responsione  259. :  Spiritu 
fervens  est,  inquit,  qui  ardenti  studio, 
et  inexplebili  cupiditate ,  et  assidua  di- 
ligentia ,  voluntatem  Dei  facit  in  cari- 
tate  Christi. 

Domino  sercientes.  Graeci  codices 
plerique,  qui  nunc  exstant,  habent :  Tem- 
pori  servientes.  Et  hoc  modo  legit  inter 
Latinos  Ambros,  commentator,  eamque 
lectionem,  altera  rejecta  ,  vehit  huic  loco 
incongrua,  studiose  defendit.  Memiuit 
ejusdem  Hierouym.  in  Epist.  ad  Marcell. 
num.  102.,  sed  sic ,  ut  iniprobet.  xVgeus 
enim  adversus  quosdam  suos  repreheu- 
sores:  IIU  legant ,  inquit,  tempori  ser- 
vientes,  nos  Jegamus,  Domino  servien- 
tes.  Memiuit  et  Ruffiuus  in  Origenis  com- 
mentario,  suis  loquens  verbis  ;  quamquam 
nec  ipse  probat,  licet  affirmet,  ita  iu 
nonnulHs  Latinorum  exemplaribus  haberi. 
Porro  simpliciter  eara  lectionem  annotat 


glossa  interlinealis ;  ordinaria  vero  etiam 
exponit,  tacens  de  altera. 

Sed  et  antiquissima  mss.  (quemadmo- 
dum  refert  in  suis  uotationiVjus  F.  Lucas), 
quae  Hbris  argumeuta.capitum  praefiguut, 
hujus  epistolae  quadragesimum  octavum 
caput:  De  tempori  inserviendo ,  iiiscri- 
bunt ;  nimirum  quod  retinuerint  capitum 
argumeuta ,  ei  Latiuorum  editioni ,  quae 
aute  uostram  fuit,  accommodata.  Petrus 
Lombard.  in  suo  comm.  posuit  et  exposuit 
utramque  lectionem,  .sic  ut  ueutram  alteri 
praeferat. 

Caeterum  lectioni  nostrorum  codicum 
suffragatur  Syriacus  textus,  atque  in  ean- 
dem  conseutiunt  Graeci  tractatores  Chry- 
sostomus  ,  Theodoritus ,  Theophylactus 
et  Oecumenius  ,  et  Latini  omnes  ,  Ambro- 
sio,  quem  dixi,  excepto  ;  qui  tameu  agnos- 
cit  in  Graeco  haberi:  Domino  servientes. 
Nec  desunt  hodie  Graeci  codices,  mter 
quos  Regius  ex  Comphitensi ,  qui  hanc 
lectiouem  exhibeant.  Nam  Robertus  Ste- 
phanus  quatuor  praeterea  codices  hujus 
lectionis  annotavit. 

Diversitas  nata  videtur  ex  affiuitate 
Graecorum  vocabulorum  xupuj)  et  xaipoT^ 
maxime  si  furte ,  qui  scribr.rum  mos  est, 
abbreviate  seriptum  fuerit,  y.pox  Nec  pLane 
constat,  utra  lectio  sit  potior  ac  germanior. 

Nostra  quidem  sensum  habet  apertum, 
ut  in  omni  actioue  et  officio ,  quod  proxi- 
mis  impendimus,  non  quae  nostra  sunt, 
quaeramus,  sed  Domino  serviamus,  ejus- 
que  honori  studeamus.  T^ude  non  iucon- 
gruenter  (quo  in  diversum  argumeuto 
moventur  alii)  praeceptum  hoc  subjuugi- 
tur  jiraecedeutibus. 

Ahera  quoque  lectio  senteutiam  liabet 
nec  putidam,  ut  quibusdam  videtur,  uec 
Apostolo  indignam  ;  modo  christiane  ,  si- 
cut  oportet ,  exponatur.  Ad  quod  profe- 
ruutur  cjusdem  Apostoli  tanquam  simiha 
praecepta  ahis  in  locis ,  ut  Epli.  5.  ct 
Coloss.  4.,  ubi  monet,  ul  tempus  redima- 
mus.  Uude  dicunt,  ex  meute  Pauli  eos 
tcmpori  servire ,  qui  temporis  occasione 
utuntur  ad  id,  quod  melius  est,  ac  sedulo 
cavent,  ue,  negotiis  minus  utilibus   sese 

occupautes,  tempoiis  acl  Deo  serviendum 
concessi  jacturam  faciant. 

Quamquam  id  aliter  exponit  dictus 
Ambros.  Sic  enim  scribit :  Quoniamdixe- 
rat:  spiritu  fercentes,  ne  hoc  sic  acci- 
perent,  ut  passim  et  importune  verba 
religionis  ingererent  tempore  inimico, 
per  quod  forte  scandalum  excitarent, 
statim  suhjecit,  tempori  servientes,  ut 
modeste  et  cwn  honestate,  aptis  locis  et 
personis ,  et  apto  tempore,  religionis 
fidem  loquerentur.  Ita  scriptor  ille  (cui 
et  glossa  concinit,  et  Lombardus)  haud 
absurde.  Nam  et  Salomon  dicit,  tempus 
essQ  tacendi,  et  tempxis  loquendi^  Eccles- 
siastae  3.  Et  Amos  Propheta  cap.  5. : 
Prudens,  inquit,  in  tempore  illo  tacebit, 
quia    tempus  malum  est. 

Porro  Desiderius  in  paraphrasi  id  ipsum 
paulo  aliter  cxpouit,  ita  scribens:  Xe 
rehictemini  maJis  •  sed  tempori  servite, 
rebus  praesentibus  vosmet  ijjsos  accom- 
inodantes ;  et  si  quid  inciderit  incommo- 
dorum ,  vel  declinantes,  si  liceat  com- 
mode,  vel  tolerantes.  Sic  ille,  sensu 
nequaquam  alieno,  si  cui  placeat  haec 
lectio.  Nam  et  ea,  quae  sequuntur,  spe 
gaudentes ;  in  tribulatione  patientes,  ad 
eum  sensum  satis  probe  respondent. 

Verum  quia  tempori  servire  non  est 
phrasis  apostolica ,  nec  omuino  in  Scrip- 
turis  usitata,  nec  idem  sonare  videntur 
redimere  tempus  (de  quo  suis  locis  age- 
mus)  et  servire  tempori ;  idcirco  mihi  haec 
lectio,  quamvis  alioqui  bonas  recipiat  ex- 
pnsitiones,  non  admodum  arridet;  prae- 
sertim  quum  altera  (quam  habere  nos 
crediderim  ex  emendatione  S.  Hieronymi) 
loquatur  id,  quod  passim  iuculcant  Scrip- 
turae,  ut  Domino  Deo  serviamus.  Quod 
et  ipse  Paulus  ahbi  praecipit,  dicens : 
Christo  Domino  servite,  Col.  3.  Unde  et 
hujus  epistolae  cap.  14.  servitutem  hanc 
commeudaus ait:  Qui  in hoc servit  Christo, 
placet  Deo ;  sicut  et  contra  de  quibusdam 
dicit  capite  decimr,  sexto  :  Hujuscemodi 
Christo,  Domino  nostrn,  non  serviunt, 
sed  suo  ventri. 

Ex  quibus  locis  Paulinis  etiam  id  col- 
ligo ,  Dominum  hic  intelligi  Christum,  de 


quo  Eph.  4. :  Unus  Dominus.  Est  enim 
moris  apostolici,  Christum,  ut  redempto- 
rem  nostrum,  vocabnlo  Domini  peculiari- 
ter  honorare.  Cum  igitur  Apostolu.s  de 
multis  officiis  et  actionibus  Christiauis 
praecepta  dedisset ,  hic  jam  praecipit ,  ut 
in  omiiibus  illis  serviamus  gloriae  Christi, 
Domini  nostri ,  cum  spe  certissima  coe- 
lestis  remtinerationis  ab  eo  percipiendae. 
Hinc  apte  subjungitur: 

12.  Spe  gaudentes.  Spem  intelligit 
futurae  retributionis.  Ea  namque  animum 
Christianum  fovet,  et  alacritatem  suggerit, 
et  gaudio  quodamperfuudit  in  omni  opere 
pietatis.  Tum  vero  mirificc  consolatur,  et 
fortem  reddit  in  afflictionibus  hnjus  vitae, 
uude  sequitur : 

In  tribidatione patientes.  Spenimirum 
auimati.  Nam  nisi  animus  spe  praemio- 
rum  fulciretur,  in  afflictionibus,  quas  pro 
Christo  patitur  (de  his  enim  sermo  est), 
durare  non  posset.  Quo  sensu  autem  c 
diverso  patientia,  media  probatione,  spem 
operetur,  secundum  eundem  Apostolum 
cap.  5.  hujus  epist.  eo  loco  explicatum 
invenies. 

Orationi  instantes.  Alii  vertunt,  in 
oratione  perdurantes.  Nam  Graecum 
verbum  TtporxapTSpoijVTS^  significat  assi- 
duitatem  cum  perseverautia.  Sic  Act.  1. : 
Omnes  erant  perseverantes  unanimiter 
in  oratione.  Non  solum  ergo  hortatur,  ut 
in  precibus  ad  Deum  fundendis  assidui 
sint,  verum  ut  id  etiam  perseverauter 
faciant.  Hoc  ipsum  est ,  quod  Domiuus 
praecipit  Luc.  18.:  Quoniam  oportet 
semper  orare,  et  non  deficere.  Compre- 
henduntur  igitur  hoc  praecepto  duae  tresvc 
conditiones  ad  orationem  requisitae,  ut 
sit  frecj  uens,  utstudiosa,  etutperseveraus. 

13.  Necessitatihus  sanctorum  comnrti- 
nicantes.  Id  est,  fratrum  seu  Christiano- 
rum  indigentiae  de  vestris  facultatibus 
subvenite,  res  vestras  fratribus  iuopia 
hiborantibus  communes  facite.  Necessitas 
enim,  Gracce  '/^'^'■O.,  pro  egestate  ac  rei 
familiaris  augustia  poni  consuevit.  Ita 
1  Joan.  3.:  /SJ  quis  viderit  fratrem  suum 
necesse  habere ,  Graece  '/^zio.\  zywici.. 
Nec  sensu  discrcpat  ea  rersio ,   quae  est 

in  Latino  commentario  Origenis :  Usibus 
sanctorum  communicantes.  Nam  usibns 
intellige  necessariis.  Qua  ratione  Chri- 
stiani  vocentur  sancti,  dictum  est  sub  ini- 
tium  hujus  epistolae. 

Porro  sciendum  hoc  loco  pro  necessi- 
tatibus  in  Ambros.  commeutario  legi  me- 
moriis,  quemadmodum  et  citant  hunc 
locum  Optatus  lib.  2.  contra  Donat.  et 
Chrysol.  serm.  120.  Et  his  raulto  posterior 
Gregorius  tertius  in  epist.  ad  optimates 
et  popul.  Germ.  scripta.  Alludit  etiam 
Augnst.  serm.  49.  de  verbis  Domini  cap. 
ult.,  sic  alloquens  plebem  catholicam : 
Communicatis  membris  Apostolorum, 
commumcatis  memoriis  sanctorum  mar- 
tyrum  diffusorum  per  orbem  terrarum. 
Quin  ea  lectio  usque  hodie  visitur  in 
missali  Mediolanensis  ecclesiae,  quod  Am- 
brosianum  vocant,  tjpis  excuso  anno 
1548.  pag.  113. 

Sic  et  Hilarium  legisse  constat  ex  libro, 
quem  scripit  in  Constantium  Augustum. 
His  enim  verbis  inter  alia  eum  alloqui- 
tur:  Apostolus  communicare  nos  sanc- 
torum  mem oriis  docuit.  Tu  eas  damnare 
coegisti.  Imo  Euffinus  in  Origenis  com- 
mentario  testatur ,  hanc  lectionem  magis, 
quam  alteram ,  haberi  in  Latinis  exem- 
plaribus  ,  et  tam  ipse  eodem  loco ,  quam 
Pelagius  atque  Sedulius  in  suis  commen- 
tariolis  utramque  exponuut ;  tametsi  Ruf- 
finus  eam  ceuset  veriorem ,  quae  Graeco- 
rum  erat  codicum. 

Quod  et  nos  arbitramus  ;  quandoquidem 
eam  (unum  Ambrosiastrum  cum  Sedulio 
si  demas)  concorditer  in  textu  habeant  et 
exponant,  quotquot  tam  Latiue,  quam 
Graece  in  hanc  epistolam  commentatos 
novimus ,  adstipulante  etiam  Syriaca  ver- 
sione;  nec  in  ullo  vel  Latino,  vel  Graeco 
exemplari  epistolarum  Pauli ,  quod  hodie 
exstet,  diversa  lectio  reperiatur.  Existimo 
sane,  et  istud  quoque  lectionis  dissidium 
olim  accidisse  ex  vicinitate  Graecarum 
vocum  xp=ta'-C  et  ,uv£tatc: ;  cumque  Lati- 
nos  codices  amplius  quam  Graecos  per- 
vasisset ,  opera  S.  Hieronymi ,  vulgatam 
editionem  emendantis ,  sublatum  fuisse, 
ut  deinceps  non  memoriis,  sed  necessi- 


tatibus  legeretur.  Nam  et  consentanea 
valde  est  haec  lectio  praeceptis  ejusdem 
Apostoli,  quae  in  aliis  epistolis  habentur, 
quibus  passim ,  sub  nomine  communionis 
seii  communicationis,  rerum  temporalium 
in  pauperes  elargitionem  commendat,  ut 
Gal.  6. :  Communicet  is,  qui  catechizatur 
verbo,  ei,  qui  se  catechizat,  in  omnibus 
bonis.  Phil.  4. :  Bene  fecistis  communi- 
cantes  tribulationi  meae.  1  Tim.  6.: 
Divitibus  hujus  saeculi  praecipe,  facile 
tribuere ,  communicare.  Hebr.  13.:  Be- 
neficentiae  et  communionis  nolite  obli- 
visci.  Item  2  Cor.  8.  et  9. ,  ubi  similiter 
hujuscemodi  communicationis  fit  mentio, 
et  ejus  quidem,  quae  fit  in  sanctos  neces- 
sitatem  patientes ;  ut  vel  ex  eo  loeo  clare 
discamus  ,  quid  sit  necessitatibus  sancto- 
rum  communicare,  quemadmodum  et  ex 
1  Cor.  ult.  Denique  ex  hac  ipsa  ad  Ro- 
manos  epist.  cap.  15.,  ubi  illa  verba: 
collationem  facere  in  pauperes  sancto- 
rum,  perspicue  commonstrant  praesentis 
loci  intellectum. 

Jam  quod  ad  diversam  lectionem  atti- 
net,  eam  duobus  modis  exponunt.  Prior 
sensus  est:  Sanctorum,  qui  vel  defuncti 
sunt,  vel  adhuc  supersunt,  jugiter  haben- 
dam  esse  memoriam,  ut  tam  doctrinam, 
quam  mores  eorum  imitando ,  cum  eis 
communicemus.  Ita  non  solum  commen- 
tatores  ante  nominati ,  Ruffinus ,  Ambros. 
ac  caeteri,  verum  etiam  Hilarius  et  Opta- 
tus  ;  qui  sententiam  ad  sanctos  Patres  vita 
functos  ,  eorumque  doctrinam  et  decreta, 
expresse  referunt. 

Alter  sensLis :  Memoriam  habendam 
esse  sanctorum  pauperum ,  seu  privata 
commuuicatione  bonorum  teniporalium, 
sive  in  collectis  solemnibus ,  quae  in 
pauperes  fieri  solent.  Adjungunt  hauc  ex- 
positionem  superioi-i  Ruffinus  et  Ambros., 
sed  quae  ad  prioi-em  lectionem  multo  ap- 
tius  accommodetiar,  eamque  proinde  magis 
confirmet. 

Caeterum  Turrianuslib.  4.  defens.  epist. 
pontific.  cap.  14.,  etsi  propensiorin  poste- 
riorem  lectionem,  pro  qua  etiam  adfert 
testimonia  veterum  scriptorum,  anibas 
tamen  ad   hunc    modum   componi  posse 

putat,  ut  sensus  sit,  ita  nos  memorgs  esse 
debere  eorum,  qui  sancte  mortui  sunt, 
sed  cum  levibus  quibusdam  maculis ,  ut 
eorum  necessitates ,  id  est,  poenas,  qui- 
bus  detiuentur,  oratiouibus  nostris  et  elee- 
mosynis  sublevemus.  Sensus  quidem  ca- 
tholicus  et  pius,  sed  qui  non  videtur  esse 
hujus  loci.  Porro  lectioni  priori,  et  sensui, 
quem  ante  dedimus,  bene  respondet,  tan- 
quam  affine ,  praeceptum  sequens  : 

Hospitalitatem  sectatites.  Graece  6ia)- 
xovTsg^  persequentes,  idem  verbum,  quod 
in  praecepto  proxime  sequenti ;  sed  hic 
acceptum  in  bonam  partem,  ideoque  bene 
redditum,  sectantes ,  quemadmodum  et 
1  Cor.  14. :  Sectamini  caritatem.  Seusus 
enim  est :  Hospitalitati  cum  primis  stu- 
dete ,  sedulo  eam  exercentes  erga  Christia- 
nos  hospitio  egentes ,  ne  videlicet  aut  ex- 
ponantur  injuriis  coeli ,  aut  malorum 
hominum,  aut  divertere  cogantur  apud 
infideles.  Quam  posteriorem  rationem  in- 
dicat  Joannes  Apostolus  in  epistola  ad 
Cajum.  Neque  enim  ad  eam  hospitalitatem 
proprie  hortatui-,  quae  magnificentiaepars 
est,  et  non  nisi  a  locupletibus  exerceri 
potest ;  sed  ad  eam ,  quae  est  inter  opera 
misericordiae,  de  qua  Christus  in  fine 
saeculi  dicturus  est:  Hospes  eram ,  et 
collegistis  me ,  Matth.  25.  De  eadem 
Apostolus  Hebr.  13. :  Hospitalitatem  no- 
lite  oblivisci. 

14.  Benedicite  persequentibus  vos. 
Benedicite,  Graece  suXoysiXc.  Quod  ver- 
bum ,  perinde  ut  Latinum  benedicere, 
paene  proprium  est  sacris  et  ecclesiasticis 
scriptoribus.  Significat  autem  interdum 
quidem  laudare  cum  gratiarum  actione, 
interdum  vero  bene  optare,  bene  precari ; 
interdum  etiam  benefacere ,  ut  quoties 
Deus  legitur  benedicei-e  creaturis  suis. 
Sicut  enim  ejus  dicere  facere  est,  ita  ejus 
benedicere  benefacere  est ,  ut  qui  alium 
non  habeat,  a  quo  precando  aut  optando 
quidquara  exspectet.  Hoc  sane  loco  bene- 
dicere  non  aliud  est,  quam  bene  precari, 
bene  velle  et  optare. 

Dixi,  vocabulum  hoc  tam  Graecum, 
quam  Latinum,  scriptoribus  ecclesiasticis 
paene  proprium  esse.    Nam  suXoyetv  pro 


laudare  etiam  apud  Aristophanem  legitur 
inEquitibus,  quemadmodum  et  benedi- 
cere  in  eodem  significato  apud  Ovidium 
lib.  5.  Tristium  elegia  3.  hoc  versu :  Nec 
tibi  cessaret  doctus  benedicere  lector,  et 
apud  Tullium  in  oratione  pro  Sextio :  Cui 
benedixit  umquam  bono?  Hinc  bene- 
dicta  pro  verbis  ad  laudem  et  gratiam 
compositis,  quibus  opponuntur  maledicta, 
hoc  est,  contumeliae  et  probra.  Terentius 
in  Phormione :  Benedictis  si  certasset, 
audisset  bene.  Caeterum  benedicere  pro 
eo ,  quod  est  bene  precari,  quomodo  in 
hoc  Scripturae  loco  et  multis  aliis  sumi- 
tur ,  ita  proprium  est  autoribus  sacris,  ut 
apud  profanos  arbitrer  nusquam  reperiri. 

Sensus  igitur  Apostoli  est :  Beoe  pre- 
camini,  et  orate  Deum  pro  iis,  qui  vobis 
mortem  aut  damna  moliuntur  inferre,  vel 
etiam  inferunt;  quales  potissimum  erant 
persecutores  Christianae  religionis.  Est 
autem  hoc  non  consilii  tantum ,  sed  prae- 
cepti ;  quod  inter  alia  praecepta  Christus, 
legislator  noster,  statuit  Matth.  5.  dicens : 
Ego  dico  vobis :  Diligite  inimicos  vestros, 
benefacite  his,  qui  oderunt  vos ,  et  orate 
pro  persequentibus  et  calumniantibus 
vos,  ut  sitis  filii  Patris  vestri ,  qui  in 
coelis  est.  De  cujus  praecepti  intellectu 
consulantur  commentarii  in  Magistrum 
lib.  3.  dist.  30.  Miror  autem,  Erasmum 
hoc  loco  ita  dormitasse,  ut  verteret:  Bene 
loquamini  de  iis ,  qui  vos  insectantur  ; 
cum  bene  loqui  de  aliquo  sit  eum  laudare, 
ipse  vero  fateatur  in  anilotationibus,  bene- 
dicere  pro  laudare  hoc  loco  accipi  non 
posse.  Certe  pars  sequens  ex  antithesi 
clare  ostendit,  quid  hic  Apostolo  sit  be- 
nedicere. 

Benedicite,  etnolitemaledicere.  Graece 
fiTj  xocTapaa&e^  ne  exsecramini.  Sensus : 
Bene  ,  inquam ,  precamini  eis ,  non  male. 
Quod  intellige,  vindicandi  studio  vel  af 
fectu ,  sicut  paulo  post  declarat ,  dicens  : 
Nulli  malum  pro  malo  reddentes.  Est- 
que  ratio  manifesta,  quia  vindicare  et 
punire  scelera ,  solius  Dei  est ,  et  po- 
testatis  ab  eo  constitutae. 

Quamquam  nec  absolute  malis  bomi- 
nibus    mala   precari   licet,    quia    contra 

caritatienx  est,  nisi  sint  ejusmodi  mala,  quae 
illis  in  bonumcessura  sint,  ut  flagellatem- 
poralia,  cjuibus  ad  Deum  revocentur;  aut 
uisizelo  etapprobationejustitiaedivinae  id 
liat  adversus  eos,  quos  certo  aut  probabili- 
ter  coiistet  in  malitia  perseveraturos.  Quo- 
modo  legimus  aliquaiido  sanctos  Prophe- 
tas  etApostolos,  ac  nominatim  Paulum 
ipsum,  ut  Actor.  23.  et  2  Tim.  4.,  mala 
quaedam  impiis  imprecatos  fuisse.  Neque 
enim  id  fecerunt,  quo  suas  injurias  ulcis- 
cerentur,  sed  quod  ultionem  divinae  justi- 
tiae,  quam  malis  ac  deploratis  liominibus 
impendere  videbant,  aj)probando  optarent 
in  ijos  exerceri.  Qua  de  re  vide  S.  Tho- 
mam  2.,  2.  quaest.  25.  art.  6.  ad  3.  et 
quaest.  83.  art.  8.  ad  1. 
xri  15.  Gaudere  cum  gaudentihus ,  flere 
bum  fletitibus.  tSic  lcgcndum,  manuscriptis 
omuibus  editioni  l\..nianae  sufPragantil)us, 
non  autem  imperandi  modo,  gaudete,  jlete, 
ut  in  quibusdam  impressis  codicibus  ha- 
betur.  Nam  in  Graeco  infinitivi  sunt 
Xcciptiv,  xXaizw ,  exponendi  tamen  per 
imperativos;  nisi  supplendum  putes  ver- 
bum :  oportet,  vel  dico  et  admoueo,  vel 
simile  quid.  Thumas  iir  utraque  parte  sup- 
plet :  debetis.  Interponuut  autem  Graeca 
conjunctionem:  etfiere^  Monet  Apostolus, 
ut,  quod  exigit  membrorum  ejusdem  cor- 
poris  socialis  communio ,  bona  ac  mala 
aliorum,  id  est,  prospera  et  adversa,  velut 
nostra  reputemus,  atque  iis  ut  propriis 
afficiamur,  laetantes  de  bonis,  dnlentes  de 
malis.  Si  enim  patitur  unum  memhrum, 
campatiuntur  omnia  membra;  et  siglo- 
riatur  unum  memhrum ,  congaudent 
omnia  membra,   1  Cor.  12. 

Td  ipsum  invicem  sentientes.  Quidam 
interpretantur,  his  verbis  ab  Apostolo  prae- 
cipi  concordiam  et  consensum  animorum; 
sicut  1  Cor.  1.,  cum  ait:  iit  id  ipsmn  di~ 
eatis  omnes.  Sed  hunc  sensum  Graeca 
vix  admittiint.  Sic  enim  habent:  TO  auTO 
sIq  a/.Ay.oug  (ppovoOvTcC,  idem  erga.vos 
mutuo  sentientes.  Magis  placet  sensus, 
quem  tradunt  Chrysostomus ,  Theo])hyl. 
et  Oecumenius  ,  qui  est  hujusmodi :  Sitis 
eodem  animo  alius  erga  alium  aflfecti,  nec, 
quia  quisquam  opibus,  honoribus,  genere 


aut  potentia  praestat  aliis,  ideo  raeliorem 
se  vel  alium  arbitretur  iis,  quibus  illa  non 
ad.sunt.  Sed  hoc  solum  in  unoquoque  con- 
sideret,  quod  Christianus  est,  quod  mcm- 
brum  ejusdem  corporis,  quod  vocatus  ad 
eandem  spem  gloriae  futurae.  Ita  fiet,  ut 
non  facile,  quis  auimo  efferatur  supra 
alium,  sed  erga  omnes  humiliter  et  aequ.a- 
biliter  se  gerat.  Cui  sensui  congruit,  quod 
sequitur : 

16.  Non  alta  sapientes,  sed  humili- 
hus  consentientes.  Sapientes ,  rursum 
Graece  'f  povoDvTSC  ,  quod  modo  vertcrat : 
sentientes.  Nec  aliud  est  hoc  b>co ,  alta 
sapere,  quam  quod  etiam  superiori  capite 
prohibuit:  Noli  altum  sapere.  Tantum 
separat  hic  voces ,  quas  illic  uno  verbo 
composuit ,  U!|/T(AO'f  povctv.  Caeterum  pro 
participio  consentientes,  Graece  e.st  auva- 
Kayojxsvoi,  id  est,  obsecundantes,  ^ccom- 
modantes  vos,  et,  quod  minus  Latine 
dici  solet,  condescendentes  ;  licet  in.qui- 
busdam  codicibus  sit  auvaTiaydiJisvoi,  simul 
ducentes  vel  ducti ,  id  est  una  converr 
santes.   Quod  paene  idem  est  cum  priore. 

Proindc  sensus  e.st:  Non  vobis  ipsis 
placentes,  tanquam  caeteris  majores,  non 
arroganter  de  vobis  sentientes ,  sed  humi- 
libus,  id  est,  abjectae  sortis  hominibus. 
quales  sunt  pauperes,  ignobiles,  atque 
alii  mundo  despecti ,  vos  benigne  accom- 
modantcs:  nec  dedignantes  cum  tahbus, 
et  omnino  cuni  minoribus  convei'sari.  Sic 
fere  Graeci  interpretes. 

Latini  vero  plerique  illud  humilibus 
accipiunt  in  neutro  genere,  quo  magis 
constet  ei  antithesis  cum  nomine  alia, 
sitque  idem  humillhus  consentientes,  quod 
humilia  sapientes,  id  est,  hurailiter  a,c 
demissc  de  se  sentientes,  juxta  illud  Ua- 
vidicum:  Si  non  humiliter  sentiebam 
Psahn  130.  Qui  seiisus  praeferendus  vi- 
deretur,  si  non  obstaret  verbum  auva^xa- 
ysaOaij  quod  magis  ad  personam  refertur. 

Nolite  esse  pruilentes  apud  ajsmet 
ipsos.  Praece];)tuni  idem  cum  eo ,  quod 
geutilibus  ad  fidera  conversis  edixit  eai)itc 
])raeceden(i,  ubl  nos  legebanius :  ut  non 
sitis  vobis  ipsis  sapientes.  Igitur  apud 
vosmet   ipsos ,    id   est,    vestra   ips/jrum 

(ipinione,  et,  quod  Hebraeaphrasi  dicitnr, 
in  oculis  vestris.  Videtur  enim  Apostolus, 
lioc  praeceptum  inculcans,  respicere  ad 
Scripturas,  quibus  illud  coutinetur,  ut  Jes. 
5.:  Vae,  qui  srqnetites  estis  in  oculis 
vestris,  et  coram  vobismet  ipsis  prudtn- 
tes,  et  Prov.  3. :  Ne  innitains  prudentiae 
tuae.  Et  iterum:  Ne  sis  sapiens.apud 
temet  ipsum.  Hebraice:  in  ocxdis  tuis. 
Itaque  sensus  Apostoli  est:  In  rebus 
agendis  ne  vobismet  ipsis  placeatis  velut 
prudentes,  tpii  alieno  consilio,  monitis, 
instructione  non  egeatis.  Hoc  vitium  e 
superbia  nascitur,  a  qua  debortatus  est 
parte  praeccdenti. 

17.  NidJi  malum  pro  malo  reddentes. 
Vindictam  probibet,  cujus  proprium  est 
malum  pro  malo  reddere,  malum  scilicet 
poenae  pro  malo  culjiae.  Datur  huc  prae- 
ceptum  cuique  homini  privato.  Nam  qui 
publica  fungitur  potestate,  Dei  minister 
est,  vindex  in  iram  ei,  qui  malum  agit, 
ut  dicitur  sequeiiti  capite.  Est  autem 
praeceptum  plane  evaugelicum^  quod  phi- 
ribus  verbis  exposuit  Dominus  Mattb.  5. 
et  alibi. 

Providentes  hona  non  tantum  coram 
Deo,  sed  etiam  coram  omnihus  Jiomini- 
bus.  SicleguntomnesLatini.  AtinGraeeo 
tantum  est:  proyidentes  bona  coram  om- 
nibus  hominihus,  ut  Cajetanus  audeat 
dicere,  sex  dictiones  esse  superfluas.  Certe 
necplus  legitiTr  apudcommeutatores  Grae 
cos  Origenem,  Cbrysostomum,  Tbeodori- 
tum  et  caeteros.  Quae  si  vera  est  lectio, 
fatendum  erit  (quod  mihi  satis  est  verisi- 
mile),  reliquum  a  quopiam  additum  fuisse 
ex  simili,  sed  pleniori  sententia,  quae 
habctur  2  Cor.  8. :  Providemus  enim  hona 
non  solum  coram  Deo,  sed  etiam  coram 
hominibus.  X^^bi  Pauhis  sine  dubio  re- 
spexit  ad  sententiam  Salomonis  Prov.  3. 
secuudum  LXX. :  Provide  bona  coram 
Domino  et  hominihus. 

Adfertnr  quidem  liuc  pro  Latinis  codi- 
cibus  ex  Basilio  locus,  qui  est  in  regulis 
Inevioribusresponsioue  28.,  ubi  citat  liaec 
A  erba  :  Providentes  bona  non  sohim  co- 
ram  Deo,  sed  etiam  coram  hominibus. 
Verum  unde  ea  desumpserit,  non  indicat. 


Imo  quia  uon  dicit:  coram  omnibus  ho- 
minihus,  sicut  hic  legitur,  videri  potest 
altenim  locum  potius  attendisse,  qui  habet: 
coram  hominihus ;  aut  certe,  ut  fit,  alterum 
miscuisse  cmn  altero.  Providentes  Graece 
7:povoo'jfXcVO!. ,  quod  ahi  vertunt  procu- 
rantes,  Erasmus  provide  parantes. 

Sensus  nostrae  lectionis  est:  Quae  bona 
et  honesta  sunt,  agite  et  procurate  cum 
ea  providentia  et  circumspectione,  ut  non 
tantum  Deo  probentur  in  conscieiitiis 
vestris,  sed  etiam  hominibus  accepta  sint; 
ita  sane,  ut  nulli  scaudahim  pariant.  Nam 
alioqui  nec  simpHciter  bona  eruut,  nec 
Deo  probata.  Sic  intellecta  sententia  con- 
venit  cum  illis:  Luceat  lux  vestra  co- 
ram  hominibus,  Matth.  5.,  et:  Ab  omni 
specie  mala  abstinete  vos,  1  Thess.  5. 

Porro  Graeci  suae  lectionis  hunc  fa- 
ciunt  commentarium:  Non  sufficiat  vobis, 
niahim  pro  mak)  non  reddere ;  sed  etiam 
bona  providete,  id  est,  studete  bonefa- 
cere,  ac  bene  consulere  omnibus  homiui- 
bus,  quamvis  etiam  inimicis  ac  de  vobis 
male  meritis.   Sic  ilH. 

Verum  equidem  existimo,  Graecae  lec- 
tionis  sensura  non  esse  diversum  ab  eo, 
quem  prius  dedimus ;  scilicet  opera  boua 
provide  agenda  esse ,  ut  iis  couspectis 
aedificentur  proximi,  nulhis  offendatur. 
Cum  enira  hic  locus  simiHs  sit  iUi,  quem 
citavimus  ex  epist.  2.  ad  Cor.,  consenta- 
neum  est,  ut  eodem  sensu  acci])iatur.  At- 
qui  illius  loci  sensus  non  est  ambiguus, 
ut  ibi  videbis. 

18,  Si  fieri  potest,  quod  ex  vobis  est, 
cum  omnihus  hominibus  pacem  haben- 
tes.  Graece  £ipT(Vc'jovTcg^  pacem  coJentes, 
in  pace  viventes.  Particuham :  si  fieri 
potest,  Erasmus  et  Cajetanus  adjungen- 
dam  putant  superiori  senteutiae.  ^lovet 
Erasmum,  quod  pars  sequens  suura  ha- 
beat  t6  ev  ufxTv^  quod  sexi  quantum  in 
vobis  est:  Cajetauum  vero,  quoniam  et 
id,  quod  praecedit,  ]irf<videre  Jtona  coram 
omnibus  hominiJjus,  observatu  difllicile 
est. 

AHi  plerique  omnes  sequentibus  ad- 
struunt,  eamque  lectionem  videre  est apud 
Hilariura   in  enarratione  Psalm.  132.,  et 

apud  Gregorium  lib.  8.  epist.  45.  Atque 
id  melius  arbitror.  Nam  prior  pars  abso- 
lute  legitur  2  Cor.  8.  Neque  enim  prae- 
cipit,  quod  ab  aliis  hominibus  dependeat, 
sed  quod  a  nobis.  At  vero  pacem  habere 
cum  omnibus  hominibus,  non  est  in  nobis 
situm.  Quid  si  enim  alii  nolint?  Idcirco 
non  solum  difficile  est,  verum  etiam,  ut 
sunt  multorum  homiaum  improbi  mores, 
impossibile ;  adeo  ut  nec  ipse  Paulus,  qui 
haec  praecipit,  potuerit  cum  omnibus  ho- 
minibus  pacem  habere.  Merito  igitur  Apo- 
stolus  duas  addidit  clausulas,  generalita- 
tem  hujus  praecepti  limitantes :  Si  fieri 
potest,  nempe  salva  justitia,  pietatc  ac 
veritate ;  et,  quod  in  vobis  est,  ne  vide 
licet  a  vobis  atque  ex  vestra  parte  prae- 
beatur  ulla  dissensionis  occasio,  sed  con- 
tra  studiose  curetis  ea,  quae  pacem 
conservent  ac  promoveant,  cujusmodi  im- 
primis  est,  quod  sequitur. 

19.  Non  vosmet  ipsos  clefendentes, 
carissimi.  Non  defensionem  hic  prohibet, 
qua  quis  verbo  factove  sibi  cavet  ab  in- 
juria.  Neque  enim  damnare  potest,  quod 
ipse  toties  fecisse  legitur  in  Actis  Aposto- 
h)rum.  Unde  et  ait  2  Tim.  4.:  Jn  prima 
mea  defensione  nemo  mihi  adfuit.  Tho- 
mas  quidem  et  Liranus  defeusionem  in- 
telligunt,  sed  exponunt  hoc  praeceptum 
de  praeparatione  animi.  Verum  id  prae- 
ter  raentem  Apostoli.  Nam  vindictam  pro- 
hibet,  sicut  paulo  ante  dicens :  7iuUi  ma- 
lum  pro  malo  reddentes.  Quamquam 
Cajetanus  distinguit,  dicens,  illicprohiberi 
retaliationem  sub  ratione  odii,  hic  sub 
ratione  vindictae. 

Sed,  hac  omissa  subtilitate  magis  placet, 
juxta  omnes  interpretes  et  ipsum  Aquina- 
tem,  etiam  illic  esse  prohibitionem  vin- 
dictae.  Id  vero  nunc  repetit,  ut  alia  dein- 
ceps  addat  eodem  pertinentia,  ad  rem 
difficilem  efficaciuspersuadendam.  Propter 
quod  etiam  adjecit  illud :  carissimi,  Graece 
aYaTCTjTol^  dilecti;  scilicet,  ut  hac  blanda 
appellatione  magis  moveat. 

Caeterum  interpres  defendentes  dixit 
pro  vindicantes,  ulciscentes.  Est  enim 
in  Graeco  ex5r/oOvxcg  participium  ejusdem 
verbi,  a  quo  deductum  nomen  ly.diy.riOir, 


quod  statim  post  vertit  vindictam.  Sic 
et  alibi  defendere  sumitur  in  vulgata  ver- 
sione,  ut  Judith.  1. :  Juravit  Nabucho- 
donosor,  quod  defenderet  se,  et  cap.  9. : 
in  defensionem  alienigenarum.  Sicolim 
in  Psalm.  8.  legebatur,  ut  destruas  ini- 
micurn  et  defensorem,  videlicet  ex  psal- 
terio  Eomano,  ubi  nunc  ex  Gallicano  melius 
ultorem  legit  ecclesia. 

Sed  et  hodie  in  officio  ecclesiastico 
canitur  ex  Apoc.  6. :  Usque  quo  Domine 
non  defendis  sanguinem  nostrum,  hoc 
est,  vindicas,  ut  nunc  versio  nostra  habet 
ex  emendatione ,  quantum  existimo,  S. 
Hieronymi,  quem  verisimile  est  etiam  hoc 
loco  pro  defendentes  reposuisse  vindi- 
cantes,  quod  apud  Sedulium  et  Chryso- 
logum  legitur,  aut  ulciscentes,  quod  apud 
ipsum  Hieronymum  lib.  3.  apologiae  ad- 
versus  Ruffinum;  sed  per  inolitam  prioris 
lectionis  consuetudinem  (ut  in  aliis  con- 
tigit),  quodbene  repositum  erat,  excidisse. 

Caeterum  apparet,  circa  tempora  nostri 
interpretis  defendere  pro  vindicare  usur- 
patum  fuisse  etiam  a  doctis.  Nam  et  Cy- 
prianum  invenimus  ita  locutum  in  fine  lib. 
de  patientia:  Nec  defendi,  inquit,  ante 
Dominum  servi  irreligiosa  festinatione 
■properemus,  hoc  cst,  vindicari.  Imo  et 
Tertull.,  qui  verba  Dei  statim  a  Paulo 
citata  sic  effert  Lathie,  lib.  2.  contra  Mar- 
cionem  cap.  18.:  Mihi  defensam,  et  ego 
defendam.  Dicit  Apostolus  vosmet  ipsos, 
Graece  zaoxobfz,  id  est,  quisque  se  ipsum, 
ut  ostendat,  se  loqui  deprivata  injuriarura 
ultione,  non  de  ea,  quae  publica  fit  auto- 
ritate  et  ob  bonum  publicum. 

Sed  date  locum  irae.  Tram  Dei  intel- 
ligit;  ut  sensus  sit :  Ultionem  permittite 
divino  judicio  ;  patienter  exspectate,  dura 
Deus  juslus  ulciscatur  injurias  vobis  illa- 
tas.  Quod  opus,  Deo  proprium ,  vos  ei 
praeripere  et  quasi  praeoccupare  non  de- 
betis.  Hoc  est,  quod  dicit:  daie  locum, 
id  est,  sinite,  ut  locum  habeat.  Hunc  sen- 
sum  tradunt  Lombardus  et  Aquinas,  secuti 
commentatorem  Ambros.  et  Graecos.  Le- 
gitur  et  fipud  Augustinum  in  expositione 
Psalm.  78. 

Sunt  alii,  qui  iram  hominis    significari 

putent,  ejus  scilicet,  qui  facit  injuriam; 
aut  verius  iram  pro  homine  irato  per  tro- 
pum  accipiant,  hoc  sensu:  Cedite  iis,  qui 
vobis  irascuntur  et  vos  oderunt,  patienter 
ferendo  eorum  injurias,  aut  etiam  subdu- 
cendo  vos  ex  eorum  oculis  loci  mutatione. 
Quo  utroque  modo  praeceptum  hoc  exponit 
Basilius  in  regulis  brevior.  respons.  244. 
At  solo  posteriori  Ambrosius  lib.  1.  offic. 
cap.  21.,  ubi  cedendumirae  docet  exemplo 
patriarchae  Jacob,  quifratriindignantipie 
(jessit,  atque  in  longinquara  regionem  dis- 
cessit,  non  ante  reversus,  quam  fratrem 
mitigatum  putaret. 

Quamquam  idem  Ambrosius  libr.  de 
Joseph.  cap.  13.  de  ira  hominis  injuria 
affecti  interpretatur,  hoc  modo :  Date  lo- 
cum  irae,  hoc  est,  declinemus  eam,  ne 
nos  illa  corripiat.  Verum  quod  primo 
dixi,  magis  convenit  cum  phrasi  Scripturae. 
SIc  enim  et  Petrus  de  Christo  scribit  1 
epistolae  2. :  Tradebat  judicanti  juste, 
secundum  Graecam  lectionem,  scilicct 
Deo.  Denique  liuic  intellectui  consonat 
omnino,  quod  sequitur: 

Scriptum  est  enim:  Mihi  vindicta ; 
Ego  retrihuam,  dicit  Dominus.  Multi 
codices  vindictam  legunt  accusandi  casu, 
minus  bene.  Nam  Graece  tam  hoc  loco, 
quam  ad  Hebr.  10.,  ubi  eadem  sententia 
citatur,  vindicta  legitur  casu  nominandi; 
quemadmodum  et  textus  habet  Ambros. 
commentatoris ,  et  Hieronymus  allegat 
loco  supra  citato.  Scriptura  est  in  cant. 
Mosi  Deut.  32.,  ubi  nos  ex  Hieronymi 
interpretatione  legimus :  Mea  est  ultio, 
et  Ego  retribuam.  Caeterum  adducit  eam 
scripturam  Paulus  secundum  Hebraicam 
veritatem ,  in  qua  ad  verbum  habetur : 
Mihi  vindicta  et  retributio.  Nam  LXX. 
paulo  secus  habent :  In  die  vindictae 
retribuam.  Addit  Apostolus  de  suo:  dicit 
Domiiius,  ut  intelHgatur  ex  cujus  persona 
proferantur  ea  verba.  Sensus  cst:  Ad  me 
spectat  officium  ulsciscendi  injurias ,  qui 
sum  judex  omnium  hominum  ;  Ego  Deus 
ultionum,  Psalm.  93.  Atque  hoc  meum 
officium  exsequar,  cjuando  mihi  videbitur. 
Exsequitur  autem  Deus  non  solum  per  se, 
sed  etiam  per  eos,  quos  administros  suae 


justitiae  in  terra  coustituit ;  quemadmodum 
htculente  docetur  cap.  sequenti.  Perfecta 
tamen  exsecutio  solius  est  omnipotentis 
et  omnia  scientis  Dei. 

20.  Sed  si  esurierit  inimicustuus,  ciba 
illum;  si  sitit,  potum  da  illi.  Graece: 
Si  igitur  esurit  etc,  tametsi  iu  nonnullis 
est  (OX  lav,  sed  si.  Locus  hic  desumptus 
est  ex  Salomone  Prov.  25.,  scriptusque 
totidem  verbis ,  quibus  eiim  LXX.  reddi- 
deiunt.  Quamquam  et  in  Hebraeo  sen- 
tentiam  habet  prorsus  eandem.  Sensus 
hujus  partis :  Quin  tu  contra  potius  con- 
fer  in  eum,  qui  te  laeserit,  beneficia,  quibus 
videris  eum  indigere.  Nam  nomine  cibi 
et  potus  (Hebraice  panis  et  aquae)  etiam 
caetera  necessaria  subintelligenda  veniunt. 
Neque  vero  praeceptum  hoc  obligat  in 
sola  necessitate  extrema,  quomodo  non- 
nulli  illud  exponunt;  sed  quoties  et  quan- 
documque  recta  ratio  dictat  proximo  ne- 
cessitatem  patienti  subveniendum  esse. 
Annotant  quidam,  Graeco  verbo  <\)OiiiiC,e, 
pro  quo  ciba  vertit  interpres,  insinuari 
cibationem  seu  pastionem  non  quamlibet, 
sed  indulgentem  ac  benevolam.  Est  enim 
'|ojfji''C='.v^  cum  panis  aut  quidvis  esculen- 
tum  in  frustula  divisum  porrigitur,  aut 
etiamin  os  cuipiam  inseritur,  ut  infantibus 
fieri  solet.  Mihiverisimilius  est,  interpretes 
LXX.  speciem  pro  genere  posuisse  in 
transferenda  voce  Hebraea ,  quae  simpli- 
citer  cibare  significat.  Id  tamen  animo 
beuevolo  faciendum,  uti  caetera  miseri- 
cordiae  opera,  nulli  dubium  est. 

Hoc  enim  faciens,  carbonesignis  con- 
geres  super  caput  ejus.  Carbones  ignis 
Hebraea  phrasi  pro  carbonibus  ignitis, 
vivis,  ardentibus.  Cyprianus  lib.  3.  test. 
ad  Quirinum  cap.  1.  citat  hoc  modo:  Car- 
bones  vivos  superfundes  in  caput  ejus ; 
tametsi  in  Hebraeo  pro  duobus  unum  est 
vocabulum.  Sic  enim  legitur :  quia  pru- 
nas  tu  accipis,  vel,  ut  alii  interpretantur, 
incendis  super  caput  ejus.  Est  autem 
sei-mo  figuratus,  potestquebifariam  exponi, 
vel  in  malum,  vel  in  bonum.  In  malum 
sensus  satis  obvius  est,  hujusmodi:  Ita 
fiet.  ut  cumuletur  et  crescat  ei  poena  apud 
Deum ;  ac  si  dicat  Apostolus :  Id  si  feceris, 

reddes  eum  graviori  vindictae  obnoxium 
in  judicio  Dei ,  velut  si  coacerves  arden- 
tes  carbones  super  caput  ejus.  Quod  iu- 
tellige,  nisi  resipiscat.  Ita  Chrysostomus, 
Theodoritns  et  Theophylactus ,  et  apud 
Oecumenium  Photius  scripturam  hanc  ex- 
ponunt;  et  inter  neotericos  Jacobus  Sta- 
pulensis,  ac  alii  nonnuUi.  >Sed  et  Hieron. 
]ib.  1.  dial.  contra  Pelag.  cap.  9.  fatetur, 
plerosque  sic  existimare ,  uti  mox  vide- 
bimus. 

At  vero  in  bonum  exponitur  hoc  pacto : 
8i  id  feceris ,  tandem  ac  paulatim  accu- 
mulatis  in  eum  beneficiis,  velut  congestis 
carbonibus ,  excitabis  in  eo  poenitentiae 
dolorem ,  simulque  eum  succendes  ad  te 
redamandum  ,  ut  jam  pro  inimico  habeas 
amicum.  Solet  enim  per  ignem  amor  signi- 
ficari. 

Sensum  hujusmodi ,  quod  magis  aedifi- 
cet,  magisque  Christianam  sapiat  doctri- 
nam ,  qua  jubemur  inimicorum  salutem 
quaererc ,  multi  amplectuntur  ,  et  priori 
praeferunt;  inprimis  Hieronymus ,  cujus 
haec  verba  sunt  in  loco  jam  citato:  Car- 
bones  ignis ,  inquit,  congregabis  super 
caput  ejus ,  non  in  muledictum  et  con- 
demnationem ,  ut  plerique  existimant ; 
ied  in  correctionem  et  poenitudinem,  ut, 
superatus  beneficiis ,  excoctus  fervore 
caritatis ,  inimicus  esse  desistat.  Quem 
sensum  ideni  Hieron.  in  epist.  ad  Hebid. 
quaest.  1.  phiriljus  ctiam  verbis  prose- 
quitur. 

Augustinus  quoque  passim  in  bonum 
interpretatur ,  maxime  attendens  in  cai'- 
bonibus  ardentibus  significationem  doloris 
poenitentiae  quo  uritur  et  sanatur  animus 
inimici,  dum  reddi  sibi  videt  bouum  pro 
malo.  Loca  sunt  in  expositione  praesentis 
propositionis  et  in  enarr.  Psalm.  78. ,  et 
in  fine  serm.  de  quatuor  quaest.,  qui  est 
26.  de  diversis,  ac  denique  lib.  3.  de 
doctr.  Christ.  cap.  16.,  ubi  sic  habet: 
Hoc  tum  possit  dupUciter  intelligi,  uno 
modo  ad  nocendum,  altero  ad  praestan- 
dwm,  ad  beneficentiam  te  potius  caritas 
revocet;  ut  inteiUgas ,  carbones  ignis 
esse  urentes  poenitentiae  gemitus,  qui- 
bus  superbia  sanatur  ejus,  qui  dolet,  se 


inimicum  fuisse  hominis,  a  'quo  ejus 
miseriae  subvenitur.  Nam  ut  idem  doc- 
tor  scribit  in  lib.  de  catechizandis  rudibus 
cap.  4. :  Nuila  est  major  ad  amorem 
invitatio ,  quam  praevenire  amando. 
Et  nimis  durus  est  animus ,  qui  diiec- 
tionem,  si  noiebat  impendere ,  noiit  re- 
pendere.  Similiter  in  bonum  exponunt, 
priori  sensu  rejecto  vel  posthabito ,  Pri- 
masius  aliique  Latini  in  hujus  loci  com- 
ment.,  nec  non  autor  expos.  iu  Psalm.  93., 
quae  est  inter  opera  Hieronymi,  atque 
ipsius  nomine  citatur  ab  Augustino  epist. 
111.,  ac  rursus  iu  Psahn.  119.  exposit  2. 
Item  Caesarius  in  homilia  4.,  quae  habe- 
tur  inter  sermones  Augustini  de  temp. 
num.  168.  Beda  quoque,  et  post  eum 
Jansenius  in  commeut.  super  Proverbia 
Salomonis. 

Suut  vero  et  alii,  qui  nude  et  sine  de- 
lectu  proponant  utrumque  sensum,  et  qui 
in  malum  sonat,  et  qui  in  bonum,  ut  Ori- 
genes  ,  commentator  Ambros. ,  Pelagius, 
Sedulius  et  Gaignaeus.  Quibus  adde 
Eucheriiim  in  quaestionibus  novi  testa- 
menti.  Ac  sane  non  desunt  argumenta, 
quae  priorem  illum  sensum  probabilem 
reddant. 

Primum ,  quia  congruit  cum  eo ,  quod 
praecedit,  de  vindicta  injuriarum  Deo  re- 
linquenda :  Mihi  cindicta,  Ego  retribuam. 
Deinde  suadet  ipsa  phrasis,  qua  utitur 
Apostolus.  Nam  et  alibi,  velut  Psalm.  17. 
et  134.,  carbones  ignis  poenas  et  suppli- 
cia  peccatoribus  a  Deo  irroganda  signifi- 
cant,  cum  e  diverso  carbones  pro  caritate 
aut  poenitentiae  dohjre  nusquam  legamas. 
Quin  totam  hanc  locutionem ,  qua  carbo- 
nes  ignis  congeri  et  comburi  dicuntur  su- 
per  caput  peccatoris ,  in  significatiouem 
vindictae  posuit  lib.  4.  Esdrae,  cap.  ulti- 
mo.  Qui  licet  apocryphus  sit,  tamen  ad 
intelligendam  phrasim  aliquam  Scripturae 
utilis  esse  potest. 

Denique  nequaquam  a  Scripturis  alie- 
uum  est,  justos  adversus  impios,  a  quibus 
persecutiouem  passi  fuerint,  expetere  et 
exspectare  vindictam  a  Deo,  tanquam  justo 
omnium  judice;  et  de  ea,  ubi  contigerit, 
tanquam  de  opere  justitiae  divinae  gau- 

dere,  Laetabitur  enim  justus^,  cum  viderit 
vindictdm,  Psalm  57.  Quo  pertinent  alia 
multa,  quae  in  Psalmis  et  alibi  leguntur 
de  imploratione  divini  judicii  contra  malos. 
Certe  i^jse  Dominus  in  Evangelio :  An, 
inquit,  Deus  non  faciet  vindictam  elec- 
torum  suorum  clamantium  ad  se  die  ac 
nocte?  Luc.  18.  Clamorem  autem  hujus- 
modi  legimu.s  in  Apoc.  G.:  Usque  quo 
Domine  non  judicas ,  et  non  vindicas 
sanguinem  nostrum  de  iis,  qui  Jiabitant 
in  terra  ? 

8ed  et  ipsius  Pauli ,  juxta  verarn  lec- 
tionem,  imprecatio  est  in  quendam  2  Tim, 
4. :  Reddat  illi  Dominus  secundum  opera 
ejus.  l^nde  et  lioc  loco  uon  dicit :  iram 
Dei  precibus  avertite  ab  inimico  vestro, 
.sed:  date  locum  irae ,  scriptum  est 
enim  etc, 

Neque  baec  adversantur  caritati  et 
Cbristi  praecepto,  quo  jubemur  orare  pro 
persequeutibus  uos.  Sancti  enim,  quorum 
ordinata  est  caritas,  iitrumque  faciunt, 
dum  et  orant  Deum  pro  conversione  im- 
piorum ,  et  nibilominus  vindicari  eorum 
peccata  desiderant  ,  uisi  poenitentiam 
agant.  Siquidem  justum  est  apud  Deum, 
ait  Apostolus  ad  Tbess.  2  epistolae,  1., 
retribuere  tribulationem  iis ,  qui  vos 
trihulant.  Quam  Dei  justitiam  amant  et 
exerceri  desiderant  illi,  quorum  voluntas 
voluntati  divinae  conformis  est. 

Nun  ergo,  qui  priorem  traJunt  exposi- 
tionem ,  sentiunt,  eo  fine  benefaciendum 
inimico.  ut  cumuletur  ei  vindicta  apud 
Deum ;  quod  non  esset  bene  facere,  sed 
male  (hunc  euim  seusum  in  suis  commen- 
tariis  diserte  excludunt);  verum  simplici- 
ter  esse  benefaciendum  illi,  quamvis  ini- 
mico;  nec  tamen  eum  nostro  beneficio 
evasurum  justam  itltiouem ,  si  perseveret 
in  malitia ;  sed  futurum ,  ut  sic  etiam 
graviores  in  judicio  Dei  poenas  lurt,  quod 
nee  affectus  beneficiis  ab  odio  et  nocendi 
voluntate  destiterit.  Haec  enim  dicuntur 
ad  consolandum  et  auimandum  fideles  in 
affiictionibus  et  persecutionibus,  quas  in- 
juste  patiuntur.  I'nde  Cyprianus  in  epist. 
ad  Demet.  dc  iisdem  loquens :  Patientes 
iucjuit,  facit  de  secutura  ultione  securitas. 


Hujus  autent  ratio  est,  quia  animus 
bene  ordinatus  Vtilt|fieri  vindictam  injuria- 
rum  tam  suariim ,  quam  alienarum ,  ubi 
non  est  poenitentia.  Est  enim  hoc  legis 
aeternae ,  ut  omne  malum  culpae  per  ina- 
lum  poenae  redigatur  ad  ordinem  justitiae. 
Sciendum  est,  apud  Salomonem  haec  addi 
verba  prioribus:  Et  Dominus  reddet  tibi, 
pro  quo  LXX, :  Doniijius  autem  retribuet 
tibi  bona.  Quod  ipsum  adjuvat  seusum 
priorem  ;  ac  si  dicat  Sapiens  :  Illum  justa 
sequetur  vindicta,  quia  tibi  nocuit ;  tu, 
quia  beneficus  in  eum  fuisti,  mercedem  a 
Deo  recipies, 

21.  NoH  vinci  a  malo ,  sed  vince  in 
bono  malum.  Elegans  antimetabole,  qua 
velut  epilogo  claudit  exhortationem  supe- 
riorem  de  non  ulciscendis  injuriis.  Ma- 
lum,  Graece  t6  xax&v_,  neutrius  generis, 
id  est,  malitiam  seu  maleficium ;  quem- 
admodum  et  bonum  pro  bonitate,  id  est, 
l)enefic!o  accipit.  Facere  videtur  haec 
sententia  pro  iis ,  qui  superiora  verba  iu 
bonam  partem  interpretantur,  quasi  dicat. 
Apostolus  :  Ne  tantum  valeat  inimici  tui 
malignitas,  ut  yindictam  de  eo  expetas,  et 
per  hoc  fias  illi  similis,  id  est,  malus; 
sic  enim  ab  ejus  malitia  vincereris.  Nam 
(ut  docet  Thomas  2.  2.  quaest,  108.  art.  1.) 
vincitur  a  malo,  qui  vult  peceare  in  aliiuu, 
quia  ille  peccavit  in  ipsum.  Sedtu  contra, 
vince  ejus  malitiam  ofliciis  caritatis,  ut  ex 
malo  bonus  fiat,  et  ex  inimico  amicus, 

Verumtamen  nec  secundum  alteram 
expositionemincommodus  est  hujus  partis 
nexus  cum  praecedentibus ,  si  dicamus, 
Apostolum  hic  non  explicare,  quid  sit 
carbones  ignis  congerere  super  capiit  ini- 
mici,  nec  omnino  ad  eam  posteriorem  sen- 
tentiae  partem  respicere ,  sed  ad  prinrem, 
qua  dixerat :  Si  esurierit  inimicus  tuus 
etc,  et  ad  illud, :  Non  vosmet  ipsos  de- 
fendentes.  Est  euim  haec,  ut  dixi,  con- 
clusio  quaedam  doctrinae  superioris  de 
non  ulciscendis  inimicis.  Et  seusus  est : 
Noliviuci  a  malitia  inimici  tui,  utteiiisum 
ulcisci  velis,  non  exspectata  Dei  vindicta; 
sed  vince  ejus  malitiam  tua  beneficentia. 
Quod  non  tantum  fit,  dum  inimicus  a  ma 

litia  convertitur,  sed  quotiescumque  be- 
neficium  illi  praestatur ;  in  quantum  scili- 
cet,    non    obstante    ejus    malitia,  virtus 


beneficentiae  sua  conrtanter  exercet  opera, 
imo  et  occasioue  malitiae  alienae  fit  auc- 
tior  atqne  illustrior. 


CAPUT  DECIMUM  TERTIUM. 

Omnis  anima  potestatibus  sublimioribus  subdita  sit  ^),  non  est  enim 
potestas  nisi  a  Deo ;  quae  autem  sunt,  a  Deo  ordinatae  sunt  ^).  2.  Itaque 
qui  resistit  potestati,  Dei  ordinationi  resistit.  Qui  autem  resistunt,  ipsi 
sibi  damnationem  acquirunt;  3.  nam  principes  non  sunt  timori  boni  operis, 
sed  mali.  Vis  autem  non  timere  potestatem?  Bonum  fac ,  et  habebis 
laudem  ex  illa :  4.  Dei  enim  minister  est  tibi  in  bonum.  Si  autem 
nialum  feceris,  time ;  non  enim  sine  causa  gladium  portat.  Dei  enim 
minister  est,  vindex  in  iram  ei,  qui  malum  agit.  5.  Ideo  necessitate 
subditi  estote  non  solum  propter  iram,  sed  etiam  propter  conscientiam. 
6.  Ideo  enim  et  tributa  praestatis;  ministri  enim  Dei  sunt,  in  hoc  ipsum 
servientes.  7.  Reddite  ergo  omnibus  debita:  cui  tributum,  tributum ; 
cui  vectigal ,  vectigal ;  cui  timorem ,  timorem  ;  cui  honorem ,  honorem  ^). 
8.  Nemini  quidquam  debeatis,  nisi  ut  invicem  diligatis :  qui  enim  diligit 
proximum,  legem  implevit  *).  9.  Nam :  Non  adulterabis,  non  occides, 
non  furaberis,  non  falsura  testimonium  dices,  non  concupisces,  et  si 
quod  est  aliud  mandatum,  in  hoc  verbo  instauratur:  Diliges  proximum 
tuum  sicut  te  ipsuni'').  10.  Dilectio  proximi  malum  non  operatur.  Ple- 
nitudo  ergo  legis  est  dilectio.  11.  Et  hoc  scientes  tempus®),  quia  hora 
est  jam  nos  de  somno  surgere  ^).  Nunc  enim  propior  est  nostra  salus, 
quam  cum  credidimus  ^).  12.  Nox  praecessit,  dies  autem  appropinquavit, 
Abjiciamus  ergo  opera  tenebrarum  ^),  et  induamur  arma  lucis  ^*').  13.  Sicut 
in  die  ^^)  honeste  ambulemus,  non  in  comessationibus  et  ebrietatibus, 
non  in  cubilibus  et  impudicitiis  ^^),  non  in  contentione  et  aemulatione, 
14.  sed  induimini  Dominum  Jesum  Christum ,  et  carnis  curam  ne  fece- 
ritis  in  desideriis  ^^). 


SIJ\1MARII].W  CAPiTIS  DECIMUM  TERTIIVI. 

Magisiratibus  parenduni,  ut  Dei  ministris.  Reddenda  omnibus  debita.  Proximus  diligendus.  Quod 
qui  facit,  legeni  iniplet.  Abjectis  operibus  tenebrarum  induenda  sunt  arma  lucis,  adeoque 
ipse  Christus. 


1.  Omnis  anima  potestatibus  subli^ 
mioribus  subdita  sit.    Ne  apud  principes 


hujus  saeculi  et  magistratus  locorum  male 
audiret   Christiana  religio,   si  qui   forte 


*)  Act.  23,  .=>.     Tit.  3,  1.    1   Pet.  2,  13.    ^}  Joan.  19,  11.  3)  Mattb.  22,  21.     *)  Vers.   10. 

1  Cor.  13.     Gal.  5,  14.     Col.  3,  14.     1  Tim.  1,  5.     Jac.  2,  8.  5)  Matth.  22,  39.  seq.     «)  Luc. 

12,  54.  seq.    ')  Eph.  5,  14.     1  Thess.  5,  6.     8)  piiji    3^  ig.     9)  Eph.  5,  11.     «>)  1  Thess.  5,  8. 
11)  Phil.  4,  8.     12)  I  Pet.  4,  3.     Luc.  21,  34.     »3)  Gal.  5,  16. 

Christiani  legibus  illorum  et  edictis  minus 
obteinperarent ,  ac  rursum  ne  ipsi  fideles 
religionis  privilegio  sese  exemptos  ab 
obedientla  potestatis  saecularis  existima- 
rent  (quae  opinio  non  solum  falsa  est  et 
erronea ,  verum  etiam  rempublicam  vehe- 
menter  perturbat),  diligenter  eis  Apostoli 
commendabant  et  inculcabanthoc  obedien- 
tiae  praeceptum.  Quam  ob  causam  et 
Petrus  1.  epist.  2.  sollicitus  fuit  idipsum 
fideles  admonere. 

Verisimile  est  autem ,  id  Apostolos  fe- 
cisse  potissimum  propter  eos ,  qui  credi- 
derant  ex  Judaeis.  Nam  de  populo  Ju- 
daico  constat  ex  historia  evaugelica  et 
Actuum  Apostolorum,  nec  non  ex  Josepho 
et  Suetonio,  quod  ad  rebellandum  Roma- 
nis  semper  fuerit  proclivis,  et  tributa  pen- 
dere  detrectarit,  eo  praetextu,  quod  esset 
populus  Dei,  quem  liberum  ab  hujusmodi 
servitute  hominum ,  praesertim  infidelium, 
esse  oporteret.  Inde  nata  apud  eos  Hero- 
dis  magni  tempore  secta  Galilaeorum, 
auctore  Juda  quodam  Galilaeo ,  de  quo 
Gamaliel  Act.  5.  meminit,  cujus  professio 
erat ,  non  debere  Judaeos  tributum  pen- 
dere  alienigenis ,  nec  quemquam ,  praeter 
unum  Deum,  Dominum  appellare.  De  qua 
secta  vide,  quae  scribit  Josephus  lib.  20. 
antiq.  Jud.  cap.  2.,  et  de  bello  Jud.  lib.  7. 
cap.  29. 

Quoniam  igitur,  ut  ait  Hieronymus  in 
commentario  epistolae  ad  Titum ,  Judae 
Galilaei  per  illud  tempus  dogma  adhuc 
vigebat,  et  habebat  plurimos  sectatores, 
idcirco  docet  Apostolus,  principatibus  et 
potestatibus  credentes  debere  esse  sub- 
jectos.  Accedere  potuit  et  haec  ratio  prae- 
cepti  istius  inculcandi ,  quam  adfert  Car- 
dinalis  Baronius  in  suis  Annalibus  sub 
finem  anni  a  Christo  nato  primi:  quod 
Christus  et  Apostoli  ejus  plerique  Galilaei 
fuerint;  ut  proinde  necesse  fuerit  Aposto- 
lis,  suspicionem  illius  sectae,  quae  Gali- 
laeorum  vocabatur ,  contrariis  praeceptis 
verbo  et  scripto  divulgatis  a  se  depellere. 

Quod  autem  ad  Judaeos  potissimum 
respiciant  in  huju.smodi  praeceptis  Apo- 
stoli,  non  levis  est  conjectura,  tum  ex  eo, 
quod  Paulus  idem  praeceptum  repetat  in 

Gnil.  Estli  Comm.   Tom.  I. 


epistola  ad  Tit.  cap.  3.,  ubi  jam  superius 
cap.  1.  eorum,  qui  de  circumcisione  erant, 
inobedientiam  graviter  notaverat;  tum 
quia  Petrus  suam  epistolam,  in  qua  id 
ipsum  praecipit,  aeque  ut  Jacobus,  scrip- 
sit    ad   Judaeos    in  dispersione   positos. 

Quod  interpres  vertit  sublimioribus, 
graece  est  UTrepej^ouoatg^  supereminen- 
tibus,  praecellentibus :  et  ita  reddidit 
loco  Petri  memorato :  Sive  regi,  quasi 
praecellenti.  Anima  pro  homine,  synec- 
doche  est  Hebraeis  usitatissima.  Pote- 
states  concretive  dixit  pro  iis,  qui  pote- 
state  praediti  sunt.  Ita  namque  manifeste 
sumitur  in  epistola  ad  Titum:  Admone 
illos,  principibus  et  potestatibus  sub- 
ditos  esse.  Sic  ad  Ephes.  6. :  adversus 
principes  et  potestates.  Et  ne  parum  la- 
tine  id  dici  putes,  ita  Suetonius  de  Clau- 
dio  Caesare :  Jurisdictionem  de  fidei- 
commissis  in  perpetuum ,  atque  etiam 
per  provincias ,  potestatibus  demanda- 
vit.  Igitur  hoc  loco  potestates  sublimiores 
sunt  homines  auctoritate  publica  praediti ; 
sive  reges ,  sive  provinciarum  praesides, 
sive  quarumcumque  urbium  ac  locorum 
magistratus. 

Non  vult  autem  hoc  praecepto  Paulus, 
omnem  prorsus  hominem,  nemine  excepto, 
debere  subjectum  esse  potestati  saeculari ; 
in  quem  sensum ,  contra  pontificum  et 
cleri  ecclesiastici  exemptionem,  perverse 
locus  hic  a  quibusdam  accipitur.  Sic  enim 
ipsos  etiam  reges  et  principes  hoc  prae- 
ceptum  comprehenderet.  Sed  praecipit, 
ut  omnes  fideles  principibus  ac  magistra- 
tibns ,  sub  quibus  constituti  sunt,  pareant 
in  iis ,  quae  ad  illorum  potestatem  perti- 
nent.  Est  enim  accommoda  distributio. 

Quocirca  non  est  consequeus,  si  Petrus 
ac  caeteri  Apostoli  tunc  parere  debebant 
saecularipotestati,  nunc  quoquepontifices 
et  clerum  uuivevsum  ad  idem  teneri.  Nam 
posteaqnam  principes  hujus  saeculi  facti 
sunt  Christiani,  et  per  hoc  ecclesiae  filii, 
justa  ratioue  placuit ,  ut  ipsa  ecclesia  in 
iis ,  qui  praesunt ,  ab  illorum,  ut  filiorum 
suorum,  potestate  eximeretur.  Quo  fit,  ut 
ecclesiarum  praefecti  jam  sub  illis  non 
sint  constituti,  nec  proinde  ad  eos  Aposto- 
19 

licumhoc  praeceptumpertineat.  Quamvis 
autem  tantum  de  potestate  saeculari  Pau- 
lus  agat  hoc  loco,  sicut  eum  intellexerunt 
omnes  veteres  commentatores  tam  Graeci, 
quam  Latini,  nec  non  Augustinus  in  epist. 
54. ,  quae  est  ad  Maced.,  quod  et  contex- 
tus  sermonis  et  gladii  ac  tributorum  men- 
tio  satis  indicat;  verumtamen  idem  plane 
de  potestate  ecclesiastica  sentiendum  est, 
de  qua  non  minus ,  imo  vero  magis  atque 
perfectius  habet  veritatem  ratio  suhjuncta : 

Non  est  enim  potestas  nisi  a  Deo. 
Potestatis  nomine  superioritas  ipsa,  qua 
quis  alii  vel  aliis  regendis  praefectus  est, 
hoc  loco  intelligitur ;  ut  est  regum ,  prin- 
cipum,  magistratuum;  item  episcoporum, 
parentum ,  dominorum.  Potestas  autem 
usurpata ,  cujusmodi  est  tyrannorum  et 
latronum,  non  est  absolute  potestas,  nec 
superioritas ,  sicut  et  leges  inutiles  ac 
malae  non  sunt  leges ,  tametsi  et  hoc  ge- 
nus  potestatis  suo  modo  a  Deo  sit,  et  illi 
praesentem  sententiam  interdum  accom- 
modet  Augustinus ,  docens ,  eam  potesta- 
tem ,  qua  daemones  et  mali  homines  affli- 
gunt  et  vexant  bonos ,  datam  illis  esse  a 
Deo.  Neque  enim ,  inquit ,  hahet  in  eos 
quisquam  ullam  potestatem ,  nisi  cui 
data  fuerit  desuper.  Non  est  enim  po~ 
testas  nisi  a  Deo  sive  jubente,  sive 
sinente.  Sic  ille  lib.  22.  contra  Faustum 
cap.  75.  Similiter  accommodat  Ub.  de 
natura  boni  cap.  32.,  et  in  enarrat.  Psalm. 
32.  conc.  2.,  ac  alibi.  Cujus  quidem  doc- 
trinae  explicatio  pertinet  ad  ultimam  dist. 
lib.  2.  sent. 

Est  autem  omnis  potestas,  id  est,  su- 
perioritas ,  a  Deo  instituta  tanquam  ne- 
cessaria  ad  ordinem  et  pacem  humanae 
conversationis.  Quae  potestas  cum  sit 
duplex,  saecularis  et  ecclesiastica,  saecu- 
laris  quidem  potestas  mediate  est  a  Deo, 
per  homines ,  qui  instinctu  legis  naturae 
sibi  praeficiunt  eos,  a  quibus  in  commune 
regantur.  Hic  enira  instinctus  a  Deo  est; 
ut  propterea  vere  et  proprie  dicatur,  hanc 
potestatem  non  esse  nisi  a  Deo ,  sicut  et 
ab  Ecclesiastico  dictum  est  cap.  17.,  quod 
Deus  in  unamquamque  gentem  praepo- 
suitrcctorem.  Ecclesiastica  vero  potestas 


aDeoinstitutaestimmediate;quiaChristu3 
ipse  suos  Apostolos ,  et  imprimis  Petrum 
ejusque  successores  ecclesiae  suae  recto- 
res  constituit.  Ex  quo  discrimine  liquet, 
ecclesiasticae  potestati  non  minus ,  sed 
magis  ac  potius  quam  saeculari,  obedien- 
tiam  a  fidelibus  deberi;  quemadmodum 
pulchre  ratiocinatur  et  coUigit  S.  Basilius 
in  lib.  de  constit.  monach.  cap.  23. 

Quod  vero  Graeci  commentatores  an- 
notant,  non  dixisse  Apostolum,  omnes 
principes  institutos  esse  a  Deo,  sed  ipsam 
potestatem,  eo  quod,  etsi  potestas  a  Deo 
sit,  non  tamen  sit  autor,  ut  exempli  causa 
Nero,  Domitianus  aut  Diocletianus  prin- 
cipatum  gerat;  ne  contrarium  videatur 
apertis  Scripturis,  quae  docent,  etiam 
malos  principes  non  ahunde  quam  a  Deo 
principandi  potestatem  habere,  exponen- 
dum  reor,  vel  de  mala  adeptione  potesta- 
tis,  vel  de  malo  ejus  usu.  De  quo  debet 
intelligi,  quod  apud  Osee  Prophetam  cap. 
8.  dicit  Dominus:  Ipsi  regnaverunt  et 
non  ex  me:  principes  extiterunt,  et  non 
cognovi.  Eectius  autem  S.  Thomas  in 
commentario  haec  omnia  docte  et  accurate 
distinguit,  pote.statem  ipsam,  modum  adi- 
piscendi  potestatem ,  et  usum  potestatis : 
docens  quid  horum  et  quatenus  a  Deo  sit, 
quid  et  quatenus  a  Deo  non  sit.  Ad  quem 
te,  lector  studiose,  remitto.  Certe  de  ipsis 
principibus  potestate  praeditis  agit  sen- 
tentia  sequens. 

Quae  autem  sunt,  a  Deo  ordinatae 
sunt.  Quod  in  multis  codicibus  legebatur, 
ordinata  sunt ,  neutro  genere,  merito 
correctum  a  Romanis,  reposito  foeminino 
ordinatae  sunt.  Sic  enim  habent  meliores 
codices  mss.  Nec  aliter  verti  potuit  ex 
Graeco,  ubi  plenius  sic  legitur:  al  dk 
oboai  l^oQoiai,  uiio  tou  ^bou  TSTayjuevai 
■£tO''v.  Id  est:  quae  autem  sunt,  sive 
existunt  potestates,  a  Deo  ordinatae 
sunt.  Nec  secus  habet  Syriaca  translatio. 
Sensus  igitur  est :  Quaecumque  sunt  po-' 
testates ,  id  est ,  quicumque  sunt  homines 
potestate  praediti,  ut  principes  ac  ma- 
gistratus ,  ii  sunt  ordinati  atque  mstituti, 
et,  ut  Petrus  loquitur  1.  epist.  2.,  missi  a 
Deo ,  dante  potestatem  et  volente ,  ut  eis 

tanquam  suis  in  ea  potestate  vicariis  obe- 
diatur :  quomodo  si  rex  quispiam  det  pro- 
vinciae  aut  civitati  vicarium  gubernatorem 
suis  mandatis  instructum. 

Falluntur  autem,  qui  illud  a  Deo  con- 
struunt  cum  parte  praecedenti :  quasi  sen- 
sus  sit,  potestates,  quaecumque  a  Deo 
sunt ,  ordinatas  esse.  Quod  etsi  verum, 
non  tamen  hic  significatnm  est.  Tantum 
dicit  Apostolus ,  omnes  potestates  esse 
ordinatas  a  Deo.  Igitur  haec  sententia  a 
superiore,  qua  dixit:  Non  est  potestas 
nisi  a  Deo ,  fere  non  alio  differt,  quam 
quod  illic  abstracte  de  potestate  loquatur 
Apostolus;  hic  sensu  concretivo.  Cujus 
argumentum  est,  quod  utatur  plurali  nu- 
mero,  quemadmodum  et  ibi :  Omnis  ani- 
ma  potestatibus  etc.  Sed  propterea  de 
potestatibus ,  id  est,  princibus  repetere 
voluit,  quod  abstractive  de  potestate 
dixerat,  ne  quis  excusaret  et  diceret,  se 
potestatem  quidem  ipsam  venerari,  sed  ea 
fungentes  malos  esse,  proindeque  indignos 
quibus  obediatur.  Quam  excusationem 
Apostolus  hac  parte  exchisit,  affirmans 
ipsos  principes  a  Deo  cum  potestate  in- 
stitutos  esse. 

2.  Itaque  qui  resistit  potestati ,  Dei 
ordinationi  resistit.  Pro  verbo  resistit 
secundo  loco  legendum  putat  Cajetanus 
restitit,  et  mox  pro  resistunt,  restiterunt, 
sed  imperite,  secutus  malum  interpretem ; 
ubi  et  Erasmus  lapsus  est.  Nam  quod 
G-raece  est  dvf^eoTrjxsv  et  dvO^saTrjxoTSC, 
significationem  habet  praesentis  temporis, 
perinde  ut  simplex  soTrjxsv.  De  quo  vide, 
quae  dicta  sunt  ad  illud  cap.  11.  Tu 
autem  fide  stas.  Concludit  Apostolus  ex 
praecedentibus ,  eum  qui  potestati  atque 
ipsis  potestatibus ,  id  est,  principibus 
potestate  fungentibus  resistit,  ordinationi 
divinae,  adeoque  ipsi  Deo  resistere,  a 
quo  ordinatae  sunt  potestates.  Collectio 
formam  habet  syllogismi :  Potestates  or- 
dinatae  sunt  a  Deo  :  iste  potestati  resistit, 
igitur  Dei  ordinationi  resistit. 

Porro  resistunt  potestati,  quicumque 
resistunt,  id  est,  obedire  nolnnt  legi  sive 
edicto ,  quod  a  potestate  proeedit.  Nam 
sicut  ipsa  potestas ,   sic  et  proprius  ejus 


effectus,  id  est,  lex  et  praeceptum  a  Deo 
est.  Qua  etiam  ratione  Dei  praeceptum 
vocari  potest :  licet  distinctionis  ac  doc- 
trinae  gratia  dicantur  Dei  praecepta,  quae 
Deum  ipsum  habent  legislatorem  ,  id  est, 
a  Deo  profecta  sunt  immediate. 

Docet  ergo  hic  locus,  in  Deum  peccare, 
quicumque  legem  transgreditur  humanam, 
a  quacunque  potestate,  modo  legitima, 
positam ;  ut  etiam  in  potestate  civili  lo- 
cum  habeat,  quod  de  ecclesiastica  dictum 
est:  Qui  vos  audit ,  me  audit:  et  qui 
vos  spernit,  me  spernit,  Luc.  10.  Sed 
ea  res  amplius  patebit  ex  sequentibus. 
Caeterum  injustis  legibus,  quoniam  a  le- 
gitima  potestate  seu  potestatis  usu  non 
procedunt,  aut  non  obedire,  aut  etiam 
adversus  earum  vim  sese  tueri,  non  est 
potestati  resistere.  Quanquam  Id  vel  ob 
metum  majoris  mali,  vel  ne  scandalum 
detur  infirmis ,  saepe  non  expedit. 

Qui  autem  resistunt,  ipsi  sibi  damna- 
tionem  acquirunt.  Tpsi  sibi ,  graece 
eauToTg  xpTjjia  ATJtj^ovTai  _,  sibi  ipsis  judi- 
cium  accipient,  utique  judicium  damna- 
tionis  ac  supplicii:  quomodo  frequenter 
in  sacris  literis  judicium  sumitur.  Itaque 
sensus  est,  eos,  qui  potestati  resistunt, 
sibi  ipsis  damnationem  seu  poenam  juste 
inferendam  accersere,  eamque  pro  merito 
suae  inobedientiae  recepturos  esse.  Sic 
ad  Galat.  5. :  Qui  conturbat  vos,  portabit 
judicium. 

Damnationem  vero  intelhgit  xVpostolus 
vel  aeternam  a  Deo  inferendam  in  futuro 
saeculo ,  quia  dixerat :  Dei  ordinationi 
resistit.  Quem  sensum  tradunt  commen- 
tator  Ambrosius  ,  Hervaeus  et  Cajetanus, 
atque  etiam  Augustinus  in  epist.  54. 
Ex  quo  commentario  sequitur,  eos  mor- 
taliter  peccare,  qui  resistunt  potestati.  Id 
quod  verum  est  de  iis ,  qui  praecepto  per 
inobedientiam  sese  opponunt.  Alioqui 
contra  leges  humanas ,  sicut  et  contra  di- 
vinas,  contingit  peccari  tantum  venialiter. 
Quo  si  extendatur  hic  locus,  nomine  dam- 
nationis  comprehendetur  etiam  poena  tem- 
poralis  infligenda  a  Deo.  Qua  generali 
significatione  capiebatur  supra  cap.  8.  in 
19  * 

illis  verbis :  Nihil  ergo  nunc  damnationis 
est  iis,  qui  sunt  in  Christo. 

Vel  damnationem  intelligit,  poenam  a 
potestate,  cui  resistitur,  inferendam.  Quae 
poena  non  nisi  temporalis  est;  de  qua 
dicebat  ille:  neque  tu  times  Deum,  quod 
in  eadem.  damnatione  es,  Luc.  23.  Ita 
sensus  est:  Qui  resistunt  potestati,  pro- 
vocant  eam  adversum  se ,  ut  ab  ea  se- 
cundum  leges  puniantur.  Quae  tacita  est 
fideJium  admonitio,  ne  dent  occasionem 
principibus  adversum  se  durius  agendi. 
Sensum  hunc  excluso  priori  tradit  Hai- 
mo  in  comment.,  S.  Thomas  utrumque 
sensum  refert  ut  bonum.  Conjungunt  au- 
tem  ambos  simul  Chrysostomus  ejusque 
sequaces,  duplex  intelligentes  judicium : 
quod,  qui  potestati  resistunt,  a  Deo  pu- 
niendi  sint  et  ab  hominibus.  Pro  posteriori 
sensa  multum  faciunt  verba  Apostoli  sub- 
sequentia : 

3.  Na7n  principes  non  sunt  timori 
boni  operis,  sed  mali.  Graece:  non  sunt 
timor  bonorum  operum,  sed  malorum. 
Interpres  sensum  conatus  est  exprimere, 
quem  clarius  et  plenius  ita  reddas :  Nam 
principes  (ut  quidem  tales  sunt)  non  sunt 
timendi  bene  agentibus,  sed  male:  non 
intentant  poenas  et  supplicia  bonis,  eed 
malis.  Dico,  ut  tales,  id  est,  in  quantum 
principes  sunt  et  ab  ordine  suae  potestatis 
a  Deo  acceptae  non  recedunt.  Nam  pro- 
fecto,  quo  tempore  haec  scripsit  Apostolus, 
quidam  principes  usum  potestatis  suae 
pervertentes,  terrori  erant  bonis  Christi 
fidelibus,  in  quibus  bonum  opus,  id  est, 
Christi  cultum  edictis  et  suppliciis  perse- 
quebantur. 

Vis  autem  non  timere  potestatem  ? 
Suggerit  consilium,  quo  fiat,  ut  non  timeant 
potestatem,  id  est  eos,  qui  potestate  fun- 
guntur.  Timorem  intellige  supplicii:  nam 
timorem  illum,  qui  alio  nomine  reverentia 
vocatur,  omnis  subditus  suo  debet  supe- 
riori.  Unde  de  eo  paulo  post  dicit:  Cui 
timorem,  timorem.  Nominat  Apostolus 
potestatem;  quia  quod  ad  ipsam  potesta- 
tem  attinet  ejusque  legitimum  usum,  boni 
non  habent  causam  timendi.  Secus  de  iis,  qui 
potestate  male  utuntur,  ut  ante  dictum  est. 


Bonum  fac,  et  habebis  laudem  ex  illa. 
Id  est:  justitiam  cole,  et  legibus  obtem- 
pera.  Sic  fiet,  ut  laudem  referas  ex  pote- 
state :  vel  quia  ad  potestatem  pertinet 
non  solum  suppliciis  afficere  malos,  verum 
etiam  praemiis  honorare  bonos ;  vel  saltem, 
ut  Cajetanus  exponit,  malorum  compara- 
tione.  Dum  enim  mala  opera  puuiuntur, 
laudantur  bona.  Nam  ipsa  punitio  malo- 
rum,  laus  est  bonorum.  Priori  intellectui 
convenit,  quod  dicit  Petrus  1.  epistolae 
2. ,  principes  esse  datos  ad  vindictam 
malefactorum,  laudem  vero  bonorum. 
Notat  Augustinus  serm.  94.  de  tempore 
cap.  5.  Paulum  non  dixisse  ab  illa,  sed 
ex  illa.  Aut  enim  juste  agis,  inquit,  et 
justa  potestas  laudabit  te ;  aut  juste 
agentem,  etiamsi  potestns  injusta  dam- 
net,  Deus  justus  coronabit.  Ac  per  hoc, 
sive  damnet,  sive  absolvat,  habebis  lau- 
dem  ex  illa.  Tale  quid  annotat  etiam 
serm.  111.  de  diversis  cap.  13.  et  in  ex- 
positione  praesentis  loci :  ac  post  eum 
Beda,  transcriptis  illius  verbis  partim  in 
hujus  loci  collectanea,  partim  in  comment. 
prioris  epist.  Petri  ad  locum  jam  citatum 
capitis  secundi.  ';,^ 

Verum  Graeci  interpretes  nihil  ejus- 
modi  observant:  et  qui  ex  Graeco  ver- 
tunt,  pro  eodem  habent,  ex  illa  et  ab  illa 
laudem  habere.  Considerat  enim  Aposto- 
lus  non  tam  eos,  qui  potestatem  tenent, 
ut  dixi,  quam  in  his  potestatem  ipsam, 
ut  a  Deo  est  instituta,  qua  continet  ac 
disponit  ordine  congruenti  res  humanas 
per  homines  etiam  malos:  quamvis  et  per 
eosdem  interdum  affligi  sinat  bonos,  utique 
ad  eorum  salutem.  Quod  utrumque  Petrus 
complexus  est  his  verbis  1.  epist,  3.  Et 
quis  est  qui  vobis  noceat,  si  boni  aemu- 
latores  fueritis?  Sed  et  si  quid  patimini 
propter  justitiam,  beati. 

4.  Dei  enim  minister  est  tibi  in  bo- 
num.  Refen-i  potest  hoc  vel  ad  principem 
vel  ad  potestatem.  Utrumque  enim  prae- 
cessit.  Si  ad  potestatem,  quod  magis  ap- 
paret,  vertendum  esset :  Deienim  ministra 
etc.  Atque  ita  legit  Tertullianus  in  Scor- 
piaco  cap.  14.  Etenim  ad  utruraque  genus 
commune  vocabulum  est  Siaxovoc;,  et  in 

foeminino  legitur  ultimo  capite  hujus  epi- 
stolae.  Sensus  tamen  unus  et  idem  est. 
Potestas,  id  est,  qui  potestate  fungitur  a 
Deo  instituta,  princeps  scilicet  aut  magi- 
stratus,  eo  ipso  Dei  minister  est  ac  Deo 
subservit,  in  bonum  tuum;  scilicet  ut  et 
juste  ac  tranquille  vivas ,  imo  laudem 
etiam  ac  praemia  consequaris,  si  non  ab 
hominibus,  certe  a  Deo,  cujus  ille  minister 
est.  Observa  probationem  a  rei  definitione, 
quam  paulo  post  complet  dicens:  Dei 
enim  minister  est,  vindex  etc.  Recte  enim 
definias  magistratum,  publicum  esse  mini- 
strum  Dei  in  bonum  ei,  qui  bonum  agit, 
vindicem  autem  in  iram  ei,  qui  malum 
facit. 

Si  autem  malum  feceris,  time.  Dicens 
time,  non  praecipit,  sed  denunciat.  Cum 
enim  dixisset:  Vis  non  timere  potesta- 
tem  ?  bonum  fac :  nunc  declarat  quid  ex- 
pectandum  sit  ei,  qui  consilium  illud 
contempserit,  ac  .si  dicat:  Si  vero  quid 
mali  commiseris,  ut  furtum,  adulterium, 
homicidium,  est  quod  timeas.  Unde  se- 
quitur : 

Non  enim  sine  causa  gladium  portat. 
Sine  causa,  graece  s,Ixt],  frustra.  Dici- 
tur  autem  id  frustra,  quod  non  habet 
usum.  Itaque  sensus  est:  Princeps  sive 
potestas  non  frustra  gladium  gestat ;  sed 
ut  eo  utatur,  ut  eum  stringat  in  malefac- 
tores.  Nomine  gladii  comprehende  etiam 
caetera  publicae  potestatis  instrumenta 
ad  puniendos  legum  violatores,  uti  sunt 
carceres,  ignes,  patibula  etc.  Quorum 
usum  ostendunt  verba  sequentia. 

Dei  enim  minister  est.  Vel  ministra 
est,  ut  ad  potestatem  referatur,  quemad- 
modum  supra. 

Vindex  in  iram  ei,  gui  malum  agif. 
Gladium,  inquit,  gestat,  sive  potestas  sive 
principes,  tanquam  Dei  minister,  a  quo 
gladium  accepit,  ut  sit  vindex  in  iram, 
id  est,  ut  ejus  vice  ac  nomine  justitiam 
exerceat  vindicativara  in  puniendis  iis, 
qui  malum  agunt,  vel  pacem  publicam 
turbantes,  vel  honestatem  vitae  commu- 
nis  laedentes.  Ad  hoc  enim  instituta  est 
potestas  saecularis,  ut  et  pacem  publicam 


conservet,  et  vitae  communis  honestatem 
tueatur. 

5.  Ideo  necessitate  subditi  estote.  Qui- 
damcodiceshfihent  necessitati,  sed  plures 
ac  meliores  necessitate,  quod  editio  Ro- 
mana  probavit.  Ita  namque  etiam  legunt 
Augustinus,  Pelagius ,  Primasius,  Her- 
vaeus,  Rickelius ;  tametsi  neutrum  legitur 
apud  Ambrosiastrum ,  sed  hoc  solum : 
ideoque  subditi  estote.  Quae  iectio  sine 
dubio  defectuosa  est.  Porro  Graeca  sic 
habent:  dib  avayxTj  OTKjxdGjso^ai,  ideo 
necessitas,  subdi.  Cujus  paraphrasim  Sy- 
rus  interpres  hanc  dedit:  Et  propter  hoc 
necessitas  nobis,  ut  subdamur. 

NonnulH  tamen  Graeci  codices  permo- 
dico  ab  aliis  discrimine  Latinae  lectioni 
respondent,  et  quidem  utrilibet,  ita  legen- 
tes  :  8i6  avd^y.-q  u7iOTa'aa£a&£.  Caeterum 
tam  Latinae  quam  Graecae  lectionis  idem 
sensus  est:  Propter  hoc,  inquit,  quia 
princeps  seu  magistratus  Dei  minister  est 
in  ulciscendis  malefactis,  oportet  vos  ei 
subditos  esse,  id  est  legibus  et  edictis 
ejus  obtemperare:  oportet,  inquam,  ue- 
cessitate  praecepti.  Atque  hujus  necessi- 
tatis  rationem  rursus  explicat,  haec  ad- 
dens: 

Non  solum  propter  iram,  sed  etiam 
propter  conscientiam.  Graeci  conscien- 
tiam  hic  intelligunt  beneficiorum,  quae 
populo  a  principibus  publicam  pacem  et 
quietem  tuentibus  proveniunt.  Et  huc 
referunt  id  quod  subjungitur :  ideo  enim 
et  tributa  praestatis ;  scilicet  iu  testimo- 
nium  beneficiorum,  quae  ab  illis  accipitis. 
Verum  si  respiciamus  ad  id,  qucd  proxime 
praecessit,  et  ex  quo  pericopeu  hanc  to- 
tam  infert  Apostohis,  illud  inquam :  Dei 
enim  minister  est  etc,  nec  non  ad  con- 
suetara  significationera  vocabuli  conscien- 
tiae  (neque  enim  usquam  in  scripturis  sic 
accipitur,  quoraodo  Graeci  interpretautur) 
multo  certe  probabihor,  imo  vera  omnino 
deprehendetur  aliorum  expositio,  scilicet 
oportere  nos  principibus  subditos  esse, 
non  solum  propter  iram,  id  est,  poenam 
evadendara,  quam  leges  minantur,  de  qua 
jam  dixerat :  vindex  in  iram  ei  qui  ma- 
lum  agit-  sed  etiam  et  maxime  propter 

conscientiam,  id  est,  quia  animus  noster 
lege  naturali  ac  divina  informatus  hoc 
nobis  dictat  et  loquitur,  principibus  obe- 
diendum  esse  tanquam  Dei  ministris  et 
vicariis ;  ac  proinde  nos  in  Deum  peccare, 
si  minus  illorum  dictis  et  imperatis  au- 
dientes  fuerimus. 

Ex  hoc  loco  sic  intellecto  (qui  sensus 
est  omnium  fere  Latinorum,  idemque  pla- 
nus  et  obvius)  manifeste  sequitur,  omnem 
legem  et  omne  praeceptum,  quod  proficis- 
citur  ab  humana  legitima  potestate,  sive 
politica,  de  qua  uunc  agitur,  sive  ecclesia- 
stica,  subditos  obligare  in  conscientia,  id 
est,  coram  Deo,  et  non  tantum  in  foro,  ut 
loquuntur,  exteriori.  Id  enim  esset  pro- 
pter  iram,  et  non  propter  conscientiam 
subditum  esse.  Sane  contraria  huic  doc- 
trina,  scilicet  esse  aliqua  praecepta  legi- 
timae  potestatis,  quae  conscientiam  sub- 
ditorum  non  teneant  obstrictam,  non  modo 
falsa  est  et  a  sensu  scripturarum  aliena, 
verum  etiam  noxia  et  pietati  inimica; 
quippe  quae  homines  reddat  hypocritas, 
et  quod  alibi  vituperat  Apostolus,  ad  ocu- 
lum  et  non  ex  animo  servientes.  Eph.  6. 
Col.  3. 

6.  Ideo  enim  et  trihuta  praestatis. 
Graece  TeXeTxs^  penditis,  solvitis.  Hanc 
partem,  quo  referant  Graeci  tractatores, 
et  quomodo  interpretentur,  jam  dictum 
est.  At  vero  secundum  Latinos,  quod  est 
longe  probabilius,  novumhic  argumentum 
adfert  Apostolus,  quo  doceat  principibus 
parendum  esse.  Nam  solutio  tributorum 
subjectionis  est  professio.  Novae  proba- 
tionis  indicium  est  copulativa  conjunctio 
causali  postposita. 

Ministri  enim  Dei  sunt,  in  hoc  ipsum 
servientes.  Servientes,  graece  Trpcigxap- 
TepoDvT£g_,  instantes,  incumbentes  cum 
assiduitate.  Hoc  enim  significat  vox 
Graeca,  qua  eadem  usus  est  superiori  ca- 
pite:  orationi  instantes.  Eadem  vis  est 
Syriacae  dictionis  hoc  loco.  Caeterum 
Augustinus  lib.  4.  de  doctrina  Christiana 
cap.  20.  legit :  In  hoc  ipso  perseverantes. 
Sensus  est:  Jure  penditis  tributa  princi- 
pibus.  Sunt  enim  ministri  Dei  in  conser- 
vanda  vobis  pace   et  honestate  pubhca ; 


et  in  hoc  ipsum  ministerium,  in  hanc  cu- 
ram  assidue  et  toti  incumbunt,  toti  vobis 
et  vestris  commodis  serviunt.  Loquitur  de 
principibus  ut  tales  sunt,  quod  jam  ante 
admonui. 

7.  Reddite  ergo  omnibus  dehita.  Om- 
nihus,  id  est,  tam  principibus,  quam  aUis 
quibuscumque.  Transit  enim  ad  doctri- 
nam  generalem,  qua  praecipit,  non  solum 
principibus  ac  magistratibus  hujus  saeculi, 
sed  omnibus  omnino  tam  ecclesiasticis 
quamsaecularibus,  tam  privatis  hominibus 
quam  publica  potestate  fungentibus,  de- 
bita  cujuscumque  generis  esse  reddenda. 
Quod  est  justitiae  praeceptum. 

Cui  trihutum,  trihutum :  cui  vectigal, 
vectigal.  Id  est :  Cui  debetis  tributum,  ei 
reddite  tributum.  Cui  vectigal  debetis,  ei 
vectigal  reddite,  solvite.  Haec  autem  de- 
bita  sunt  principibus,  ut  dictum  est.  Inter 
tributum  et  vectigal,  graece  ^opov  xal 
T£/o<^^  ita  grammatici  distinguunt,  quod 
illud  pro  regione  seu  praediis,  hoc  pro 
mercibus  exportandis  importandisve  pen- 
datur. 

Cui  timorem,  timorem.  lis  nempe, 
qui  praesunt.  Timorem  intelligit  reveren- 
tiam.  Haec  enim  est  debitum  quoddam, 
quod  omnis  subditus  debet  suo  rectori. 
Ita  praecipit  Ephes.  5.  Uxor  timeat  vi- 
rum  suum.  Et  cap.  6.  Servi  ohedite  do- 
minis  carnalihus  cumtimore  et  tremore. 
Timorem  vero  supplicii  proprie  subditus 
superiori  suo  non  debet,  sed  magis  sibi 
ipsi;  ut  per  hujusmodi  timorem  refraene- 
tur  a  peccando.  Ex  quibus  patet  hanc 
partem  non  esse  contrariam  illi  quod 
dixerat:  Vis  non  timere  potestatem? 
honumfac;  quoddetimore  supplicii  dixi- 
mus  accipiendum.  Cajetanus  haec  aliter 
conciliare  conatur,  de  eodem  timore  intel- 
ligens  utrumque.  Sed  ejus  solutio  coactior 
est,  nec  satis  accommodata  menti  Pauli- 
nae.  Quapropter  et  aliam  adhibet  ab  hac 
nostra  non  multum  diversam :  scilicet  ut 
hic  locus  accipiatur  de  timore  offensae. 

Cui  honorem,  honorem.  Videlicet  om- 
nibus  quidem,  secundum  id  quod  dictum 
est  capite  praecedenti:  Honore  invicem 
praevenientes;  sed  maxime  principibus 

ac  praefectis :  in  quibus  agnoscere  et  ve- 
nerari  debemus  excellentiam  potestatis, 
quam  Deus  eis  contulit,  et  qua  funguntur 
ut  Dei  vicarii ,  licet  ipsi  forte  moribus 
sint  improbi.  Qaum  enim  propter  hanc 
potestatem  honorantur,  Deus  in  eis  hono- 
ratur :  sicut  e  contrario,  dum  illi  contem- 
nuntur,  Deus  contemnitur.  Hinc  Moses 
ad  filios  Israel :  Non  contra  nos  est  mur- 
mur  vestrum,  sed  contra  Dominum. 
Exod,  16.  Et  Dominus  ad  Samuelem : 
Non  te  ahjecerunt,  sed  me,  ne  regnem 
super  eos.  1  Reg.  8.  Porro  cum  Apostoli 
in  boc  loco  doctrina,  sicut  dixi,  sit  gene- 
ralis,  nihil  vetat,  hic  etiam  contineri  prae- 
ceptum  de  honorariis  episcoporum  et  pres- 
byterorum,  quos,  si  bene  praesint,  duplici 
honore  dignos  haberi  vult.  1  Tim.  5. 

8.  Nemini  quidquam  debeatis,  nisi  ut 
invicem  diligatis.  Graece :  ci  jjitj  t6 
ayaTiav  aAATgAou';^  nisi  hoc,  quod  est  di- 
ligere  invicem ;  id  est,  nisi  dilectionem 
mutuam.  Et  debeatis  graece  6<petA£Tc 
debete,  quod  et  debetis  verti  potest,  etsi 
incongruenter  hoc  loco.  Sub  nomine  de- 
biti  percommode  transitum  facit  Apostolus 
ad  commendandum  generale  praeceptum 
dilectionis,  tanquam  debiti  cujusdam  per- 
petui.  Sensus  est:  Eeddite  cuique  quod 
debetis,  sic  ut  non  amplius  debeatis,  uno 
debito  caritatis  excepto.  Quod  debitum 
reddere  quidem  vos  jubeo :  sed  ita  ut 
sciatis,  vos  semper  hujus  debiti  (quod  est 
invicem  diligere)  manere  debitores.  Nam 
caetera  debita,  tributum,  vectigal ,  com- 
modatum,  mutuum,  depositum,  ita  reddun- 
tur,  ut  cum  dederis,  jam  liber  sis  a  debito, 
quod  proprie  est  solvere  debitum :  at  mu- 
tuae  dilectionis  officium,  quantumcunque 
fuerit  impensum,  semper  adhuc  debctur: 
ac  proinde  redditur  quidem  hoc  debitum, 
sed  nunquam  solvitur;  qnippe  mauente 
semper  obligatione,  quae  nos  ejus  per- 
petuos  facit  debitores,  ut  loquitur.  August. 
epist.  135.,  illudadjiciens,  quod  eaiii  tanto 
magis  debemus,  quanto  amplius  impen- 
derimus. 

Testatur  idipsum  Fulgentius  in  ser- 
mone,  cui  titulus  de  caritate,  in  quo  haec 
Apostoli    verba  late    pertractat.    Exstat 


ejusdem  Augustini  brevis,  sed  insignis  ad 
Coelestinum  diaconum  epistola  num  62., 
qua  sententiam  banc  apostolicam  versat, 
docta  et  quae  tota  caritatem  spiret,  ex- 
plicatione. 

Dicet  aliquisnon  solum  amorem,  veriim 
etiam  honorem  omnibus,  et  timorem  supe- 
rioribus  semper  deberi.  Respondet  Dio- 
nysius  Carth.,  nomine  dilectionis  compre- 
hendi  etiam  aliarum  virtutum  officia  erga 
proximos;  quae  omnia  a  caritate  dirigun- 
tur,  ac  revera  non  debentur,  nisi  quantum 
dictat  caritas  semper  omnibus  debita. 

Qui  enim  diligit  proximum ,  legem 
implevit.  Proximum,  gra.ece:  tov  STcpov^ 
alterum.  Et  ita  citat  Aug.  lib.  de  grat. 
et  lib.  arb.  cap.  17.  et  Tract.  5.  in  1.  S. 
Joann.  epist.  Ex  quo  intelligitur,  quam 
generalis  sit  proximi  significatio  in  prae- 
cepto  dilectionis  proximi ;  ita  nimiium,  ut 
significetur  omnis  alter  homo,  sive  amicus 
sit  sive  inimicus,  sive  propinquus  sive  ex- 
traneus,  sive  fidelis  sive  infidelis.  Quod 
etiam  ex  specialibus  praeceptis  ad  proximi 
dilectionem  spectantibus,  quorum  hic  ali- 
quasubjicit  Apostolus,  evidenti  argumento 
colligitur.  Nam  si  vel  unus  quispiam  homo 
proximi  appellatione  non  comprehendere- 
tur;  non  peccaret  contra  praeceptum  dili- 
gendi  proximi,  qui  rem  ei  furaretnr,  aut 
eum  occideret,  aut  falsum  testimonium 
adversus  eum  diceret :  quod  repugnat 
doctrinae  hujus  loci.  Denique  ut  intelli- 
gas,  Paulo  eundem  esse  proxinnim  et  al- 
terum  :  quem  hoc  loco  vocat  £Tcpov_,  alte- 
rum,  paulo  inferius  semel  et  iterum  vocat 
TOV  TiArjocov  proximum.  Nam  quod  Faber 
annotat,  alterum  latius  patere  (\u?im  proxi- 
mum,  quia  Deus  alter  a  nobis  sit,  non 
tamen  proximus  noster:  alienum  id  esse 
constat  a  mente  Pauli,  qui  verbis  conse- 
quentibus  referens  sola  praecepta  dilectio- 
nis  proximi,  satis  declarat,  quem  hic  alte- 
rum  intelligat.  Ita  Jacobus  Apostolus 
epistolae  suae  cap.  4.  Tu  quis  es,  qui 
judicos  proximum ?  Graece :  tov  STepov. 

Igitur  hortatur  Apostolus  tam  Judaeos 
quam  Graecos  ad  mutuam  dilectionem, 
proposito  ingenti  fructu  hujus  operis, 
quem  siue  eo  consequi  non  possent,  qui 

est  legis  impletio;  de  qua  tam  gravis  inter 
illos  extiterat  altercatio.  Qui  enim,  in- 
quit,  diligit  proximum,  supple  ex  Evan- 
gelio  et  ex  ipso  mox  Apostolo,  sicut  seip- 
sum,  —  legem  implevit ,  postquam  id 
fecerit.  Vel  implevit ,  pro  implet ,  id  est, 
perficit.  Cum  qua  sententia  Paulina  pulcre 
consonat  illud ,  quod  Joannem  Aposto- 
lum  dixisse  memorat  Hieronymus  in  com- 
mentario  epistolae  ad  Galat.  cap.  6.  Cum 
enim  aetate  jam  decrepitus  non  posset 
longiorem  ad  discipulos  facere  sermonem, 
lioc  tantum  per  singulas  collectas  dicebat : 
Filioli,  diligite  alterutrum.  Qua  de  re 
monitus  a  discipulis  taedio  affectis ,  quod 
somper  eadem  audirent,  et  rogautibus, 
quare  semper  hoc  loqueretur,  respondit 
sententiam  se  dignam :  Quia  praeceptum 
Domini  est;  et ,  si  solum  fiat ,  sufficit. 
Nempe  hoc  idem  est,  quod  Paulus  dicit: 
legem  implevit. 

Porro  legem  implere  et  perficere  is  di- 
citur,  qui  totam  legem  opere  praestat: 
adeo  ut  ne  unum  quidem  legis  praeceptum 
transgrediatur.  Qui  enim  bffendit  in  uno, 
factus  est  omnium  reus.  Jac.  2. 

Quaeritur  ergo,  quomodo,  qui  diligit 
proximum,  legem  impleat,  id  est,  totam 
observet,  cum  non  sola  debiti  erga  proxi- 
mum  oflicii  praecepta  lex  contineat,  sed 
etiam,  et  imprimis,  erga  Deum?  Unde  et 
diligendi  Dei  maximum  et  primum  man- 
datum  a  Christo  vocatur.  Matth.  22.  Se- 
cundnm  autem  diligendi  proximi,  simile 
illi.  In  quibus  duobus  mandatis,  inquit, 
universa  lex  pendet  et  prophetae.  Caje- 
tanus  respondet,  Apostohim  loqui  de  lege 
relata  ad  homines.  Quoniam,  inquit,  trac- 
tat  de  debitis  homini.  Cujus  signum  esse 
vult ,  ([uod  non  adferat  nisi  praecepta 
debitorum  hominibus,  cum  de  dilectione 
et  cultu  Dei  jam  superius,  hoc  est  praece- 
denti  capite,  docuisset.  Quae  Cajetani 
responsio  etiam  aliis  quibusdam  non  im- 
merito  probatur. 

Subjungit  tamen  ipse  et  aliam  solutio- 
nem:  idcirco  recte  dictum  quod,  qui  proxi- 
mum  diligit,  legem  implevit,  quia  dilectio 
Dei  in  dilectione  proximi  includitur,  vehit 
causa  in  effectu.  Quae  eadem  est  respon- 


sio  S.  Thomae  in  commentario ,  consen- 
tanea  verbis  S.  Augustini  dicentis  in 
epistola  95.  scripta  ad  lunocentium  pa- 
pam :  quoniam  nisi  diligat  Deum,  nemo 
diligit  seipsum.  Neque  enim  vera  dilec- 
tione  quisquam  diligit  proximum,  nisi 
quera  in  Deo  et  propter  Deum  diligit. 
Unde  necesse  est ,  ut  ipsum  Deum  prin- 
cipaliter  et  summe  dihgat.  Quod  item 
declaratur  hac  ratione :  quia  nemo  diligit 
proximum  sicut  seipsum,  nisi  seipsum  di- 
ligat.  Seipsum  autem  nemo  diligit  ut 
oportet,  nisi  siimmum  suum  bonum,  quod 
est  Deus,  diligat  eo  modo ,  quo  dihgi  de- 
bet,   id  est,  ut  summum  ac  super  omnia. 

9.  Nam:  non  adulterabis,  non  occi~ 
des,  non  furaberis,  non  falsum  testimo- 
nium  dices.  Graece  t6  yap^  ou  |i,ot/£6a£tg^ 
etc.  Nam  hoc,  non  adulterabis.  Erasmus : 
Siquidem  illa ,  non  moechaberis  etc, 
Futura  modi  indicativi  pro  imperativis 
Hebraeo  more  posuit  Apostolus,  sicut  ha- 
bentur  in  ipsa  lege.  Probat  enim  id,  quod 
dixerat,  enumeratione  praeceptorum  de- 
calogi,  quibus  ordinatur  homo  ad  proxi- 
mum.  Et  haec  quidem,  quae  recenset, 
negativa  sunt,  prohibentia  ab  injuriis 
proximo  inferendis :  sed  quae  omnia  tamen 
impleri  nequeant ,  nisi  per  veram  dilec- 
tionem. 

Breviter  haec  praecepta  explicemus. 
Adulter  est,  non  solura  qui  alienura  torum 
violat,  sive  conjugatus,  sive  sohitus,  seu 
vir  seu  mulier :  verum  etiam  qui  conju- 
gatus  cum  sit,  cum  muliere  soluta  com- 
miscetur,  quamvis  hoc  adulterii  genus 
legibus  apud  ethnicos  puniri  non  soleat. 
Homicida  est,  quisquis  absque  justa  au- 
toritate  hominem ,  sive  nocentem  sive  in- 
noxium  interficit.  Furatur,  quisquis  alie- 
num  invito  domino  aut  accipit  aut  detinet; 
sive  clam,  sive  palam  ac  per  vim  id  faciat. 
Falsustestis  est,  quicumquesciens  falsurb 
dicit  testimonium  ,  praesertim  in  judicio, 
et  in  nocumentum  proximi.  Quod  postre- 
mum  lex  expressit  addens  :  contra  proxi- 
mum  tuum.  Cur  Apostohis  ordinem  mu- 
taverit ,  qui  est  in  decalogo  Exod.  20.  et 
Deut.  5.,  ubi  praeceptum :  Non  occides, 
anteponitur  praecepto :  Non  moechaberis, 

ratio  non  occurrit,  nisi  forte  propterea 
adulterium  posuit  in  capite,  quod  de  eo 
fngiendo  vel  imprimis  Romanos  putaverit 
admonendos.  Nam  peccata  carnalia,  quae 
omnia  ad  hanc  prohibitionem  revocantur, 
Romae  et  alibi  inter  gentiles  quam  maxime 
regnabant. 

Non  eoncupisces.  Neque  uxorem,  ne- 
que  rem  proximi  tui.  Nam  uno  verbo 
complexus  est  duo  postrema  decalogi  prae- 
cepta;  quorum  alterum  inhibet  concu- 
piscentiam  uxoris  alienae  ad  concubitum, 
alterum  concupiscentiam  rei  alienae  ad 
possidendum. 

Et  si  quod  est  aliud  mandatum.  Ut 
primum  secundae  tabulae :  Honorapatrem 
et  matrem ;  quod  solum  in  secunda  ta- 
bula  affirmativum  est.  Hoc  autem  ideo 
fortasse  non  expressit,  quia  satis  contine- 
tur  in  eo ,  quod  jam  ante  dixerat :  Cui 
honorem,  honorem.  Dicit  autem:  si 
quod  est  aliud  etc. ,  non  quasi  de  eo  du- 
bitet  vii"  legis  peritissimus ,  sed  ut  suppo- 
nens  rem  notam,  ac  si  dicat:  et  quod- 
cumque  est  aliud  mandatum.  Ita  Dominus 
Malach.  1.  Si  pater  ego  sum,  uhi  est 
honor  meus?  Et  ipse  Paulus  alibi:  Et 
si  quid  aliud  sanae  doctrinae  adversa- 
tur.  1  Tim.  1. 

In  hoc  verbo  instauratur:  Diliges 
proximum  tuum  sicut  teipsum.  Cum  hoc 
loco  prorsus  idem  est,  etsi  brevius  ex- 
pressum ,  quod  scribit  ad  Gal.  5.  Omnis 
lex  in  uno  sermone  impletur :  Diliges 
proximum  tuum  sicut  teipsum.  Instau- 
ratur,  graece  avaxecpaAatoijTa^  recapi- 
tulatur;  ut  legit  August.  epist.  29. ,  id 
est,  summatim  comprehenditur,  huc  velut 
ad  caput ,  summam ,  compendium  redigi- 
tnr  ac  revocatur:  ad  hunc,  inquam ,  ser- 
monem:  Diliges  proximum  tuutn  sicut 
teipsum.  Nam  in  Graeco  repetitur,  Iv 
T(tT  ayaTTigastg ,  quod  Erasmus  vertit: 
nempe ,  diliges. 

Habetur  hoc  praeceptam  Levit.  19.  et 
a  Christo  cum  insigni  commendatione  re- 
petitur  in  Evangelio  M?tth.  22.  et  Marci 
12.  Nam  quod  Hieronymus  in  Levitico 
vertit:  Diliges  amicum  tuum  sicut  teip- 


sum;  nihil  diversum  significare  voluit. 
Sunt  quidem  in  Hebraeo  vocabula  diversa 
n^!3\J  ®^  n>"l)  q^orum  alterum  Hiero- 
nymus  verf  it  proximum,  alterum  amicum ; 
sed  in  eodem  capite  Levitici  et  alibi  pas- 
sim  usurpantur  ut  synonyma,  quod  etiam 
ex  ipsa  Hieronymi  versione  facile  est 
ostendere,  pro  eadem  voce  rn>"1  nunc 
amicum ,  nunc  proximum  reddentis.  Si- 
quidem  et  LXX.  interpretes  utrumque 
vocabulum  non  aliter  transtulerunt  quam 
Tov  TzXrpiov ,  id  est,  proximum.  Quem 
tamen  etiam  amicum  vocare  liceat,  non 
qui  amet ,  sed  qui  ametur  aut  amari  de- 
beat.  Quo  sensu  dictum  est  a  Christo 
Joan.  15.  Majorem  hac  dilectionem  ne- 
mo  habet,  ut  animam  suam  ponat  quis 
pro  amicis  suis. 

Quamquam  alii  pro  amico  socium  ma- 
lunt,  apto  sane  ad  rem  praesentem  voca- 
bulo.  Nam,  ut  ait  Augustinus  epistola  52. 
de  hoc  ipso  dilectionis  praecepto  disse- 
rens :  proximus  hoc  loco  non  sanguinis 
propinquitate ,  sed  rationis  societate 
pensandus  est ;  in  qua  socii  sunt  omnes 
homines.  Nam  si  pecuniae  ratio  socios 
facit;  quanto  magis  ratio  naturae,  non 
negotiandi ,  sed  nascendi  lege  commu- 
nis?  Sic  ille. 

Porro  quid  sit  proximum  sicut  se  ipsum 
diligere,  satis  ostendunt  duo  generalia 
legis  naturae  praecepta ,  itidem  in  Scrip- 
turis  expressa ;  alterum  affirmativum  Matth. 
7. :  Quaecunque  vuJtis,  ut  faciant  vobis 
homines,  et  vos  facite  illis ;  alterum  ne- 
gativum  Tob.  4. :  Quod  ab  alio  oderis 
tibi  fieri ,  vide  ne  tu  alteri  facias.  Ex 
quibus  intelligitur,  ea  parte  sicut  te  ipsum 
non  exigi  dilectionis  aequalitatem ;  non 
enim  dicit  quantum  te  ipsum,  sed  simili- 
tudinem  et  formam,  secundura  quam  proxi- 
mus  a  nobis  diligendus  sit  et  officia  dilec- 
tionis  ei  impendenda ,  sic  nimii-ura ,  ut 
dilectio  nostri  proposita  nobis  sit  tanquam 
typus ,  exemplnra  et  regula  dilectionis 
proximi.  Sensus  hujus  praecepti  ad  lite- 
ram  est,  ait  Cajetanus,  ut  diligas  proxi- 
mum  eo  modo,  quo  diligis  te  ipsum,  hoc 
est  amore  amicitiae ,  quod  est  velle  illi 
bonum,    honestum,    utile,    delectahile, 


298 


COMMENTARIUS  IN  CAP.  Xni. 


propter  illum,  non  propter  te:  sicut 
vis  tihi  ipsi  haec  bona  propter  te  ipsum. 

10.  Dilectio  proximimalum  non  ope- 
ratur.  Declaratio  est  ejus ,  quod  dixerat, 
omnia  praedicta  mandata  concludi  in  uno 
praecepto  dilectionis  proximi.  Nam  di- 
lectio  proximi  malum  non  operatur ,  id 
est,  incitat  ad  malum  aliquod  inferendum 
proximo  ;  imo  nec  patitur  ei  malum  inferri, 
sed  ubi  potest,  procurat  ei  bona  sicut 
sibi  ipsi.  Notandum  est  enim,  Apostolum 
minus  dicendo  plus  significare  voluisse. 
Nonnulli  codices  latini  cum  graecis  ferme 
omnibus  eorumque  interpretibus  (nam  sola 
nobiscum  facit  editio  Complutensis)  legunt 
proximo,  casu  dandi;  quibus  et  Byriaca 
versio  favet,  ut  regatur  dativus  ille  a 
verbo  operatur.  Caeterum  utraque  lectio 
proba  est ,  et  in  eundem  recurrit  sensum. 

Plenitudo  ergo  legis  est  dilectio.  Ple- 
nitudo  Graece  iiXigpiofjia^  id  est,  impletio, 
complementum ,  consummatio ,  et  ut  ita 
dicam,  totalis  observatio.  Potest  autem 
istud  vel  secundum  superiora  limitari  ad 
dilectionem  proximi  lioc  sensu  :  Legis  im- 
pletio,  qua  parte  nos  ordinat  adproximum, 
habetur  per  dilectionem  proximi ,  et  sic 
conclusio  erit  ex  illa  propositione  interim 
probata:  Qui  diligit  proximum ,  legem 
implevit.  Vel  generaliter  accipi  potest  de 
totius  legis  impletione,  deque  dilectione 
tam  Dei  quam  proximi,  ut  sensus  sit :  Si, 
ut  ostensum  est,  dilectio  proximi  implet 
legem ,  quoad  oificia  debita  proximo ;  igi- 
tur  dilectio  simpliciter  implet  legem  sim- 
pliciter  et  quoad  omnia.  Quod  est  argu- 
mentum  a  proportione.  Voco  dilectionem 
simpliciter,  qua  unumquodque  diligitur, 
id  est ,  tam  Deus  quam  proximiis,  quomo- 
do  diligi  debet. 

Est  autem  sententia  praecise  et  cum 
exclusione  accipienda.  Sentit  enim  Apo- 
stolus,  sic  per  dilectionem  impleri  legem, 
ut  sine  ea  impleri  non  possit ;  secundum 
id,  quod  dicit  Joannes  1.  epist.  3.:  Qui 
non  diligit,  manet  in  morte.  Estque  ea 
B.  Augustini  doctrina  multis  locis ,  adeo 
ut  in  enarratione  Psalm.  89.  tractans 
illud  extremum :  et  opus  manuum  nostra- 
rum  dirige,  pronuntiet,  quod  omnia  bona 


opera  nostra  unum  opus  est  caritatis. 
Nam,  ut  ait  Gregorius  in  homilia  27.  su- 
per  Evangelia :  Omne  mandatum  de  sola 
dilectione  est ,  et  omnia  unum  praecep- 
tum  sunt:  quia  quidquid  praecipitur, 
in  sola  caritate  solidatur.  Porro  disci- 
mus  ex  hoc  loco ,  legem  Dei  in  bac  vita 
a  nobis  impleri  posse  ,  quod  negant  hae- 
retici;  cum  utique  negare  non  possint, 
multos  esse,  qui  proximum  diligant;  ex 
quo  secundum  Apostolum  evidens  et  certa 
consequentia  est,  eos  legem  implere. 

11.  Et  hoc  scientes  tempus,  quia  hora 
est  jam  nos  de  somno  surgere.  Verbum 
est  de  suo  supplet  interpres.  Surgere  J 
Graece  lyepbrjvai,  id  est,  excitari,  ex-  * 
pergisci.  Pronomen  hoc  non  potest  referri 
ad  tempus,  quia  genus  non  conveuit,  sed 
referendum  ad  superiorem  admonitionem 
de  implendo  praecepto  mutuae  dilectionis. 
Estque  etiam  hic  supplendum  verbum,  ut 
sit  sensus :  Et  hoc ,  quod  dixi  de  mutua 
dilectione  exercenda,  vel  ob  id  agere  de- 
bemus ,  quod  sciamus  jam  tempus  esse  et 
horam,  qua  evigilemus  e  somno  peccati. 
Hunc  enim  somnum  intelligi,  ostendit, 
quod  sequitur  de  abjiciendis  operibus  te- 
nebrarum.  Et  locus  alter  1  Cor.  15.: 
Evigilate  justi,  et  nolite  peccare.  No- 
tandum  autem,  Apostolo  non  fuisse  satis, 
ut  diceret,  tempus  csse,  graece  xatp6v_,  id 
est ,  tempus  opportunum :  sed  addidisse, 
quod  jam  hora  sit,  id  est,  tempus  quam 
maxime  opportunum  ,  idemque  breve  ,  ut 
proinde,  quod  agendum  est,  jam  non  ultra 
differri  debeat. 

Nunc  enim  projnor  est  nostra  salus, 
quam  cum  credidimus.  Propior  Graece 
eyyuTspov  propius,  adverbium.  Potestque 
sic  verti:  nunc  enim  propius  nobis  adest 
salus,  ut  genitivus  Tjfxoiv  ab  adverbio  re- 
gatur  juxta  Graecam  syntaxin ,  non  a  no- 
mine  i]  ocoTT^pia,  tametsi  potest  ab  utro- 
hbet.  Salus,  inquit,  fiiturae  gloriae,  quam 
exspectamus,  nuuc  vicinior  nobis  est,  post- 
quam  in  fide  Christi  magna  pars  vitae 
nobis  peracta  est,  quam  tunc  erat,  quando 
priraum  credere  cepimus,  quando  bapti- 
zati  sumus,  et  per  baptismum  numero  fide- 
liura   aggregati.    Quocirca   tanto   majori 

nunc  opus  est  vigiJantia,  quanto  magis 
tempus,  quo  salutem  exspectamus,  appro- 
pinquare  novimus.  Hoc  dicit,  quod  in 
fidei  primordiis ,  uti  post  Chrysostomum 
annotant  Theophylactus  et  Oecumenius, 
ferventiores  et  ad  opera  bona  alacriores 
fuissent  fideles,  temporis  autem  progressu 
refriguissent,  quos  monet,  ut  spiritum 
illum  priorem  alacritatis  et  fervoris  in  se 
resuscitent,  adeoque  vehementius  incen- 
dant. 

12.  Nox  praecessit.  Graece  Tiposxotpsv, 
idest,  processity  progressa  est.  Et  in 
eum  sensum  euarrant  hunc  locum  Graeci 
commentatores  Chysostomus  et  Theophy- 
lactus.  Item  processit  apud  Augustinum 
legitur  epist.  80.  Ruffinus  etiam  in  inter- 
pretando  Origene  vertit,  nox  promovit, 
id  est ,  processit.  Apud  Hieronymum  lib. 
1.  advers.  Jovin.  cap.  22.  et  in  epistola 
ad  Nepotianum  ambigua  lectio  est  varian- 
tibus  exemplaribus.  Sed  nec  omnino  con- 
stat,  quomodo  noster  interpres  vertcrit, 
cum  proclive  sit  oscitanti  librario  literam 
pro  litera  scribere. 

Pro  nostra  tamen  lectione  facit  codi- 
cum  MSS.  consensus,  quodque  etiam  apud 
veteres  Latinos  idem  verbum  aut  aliud 
fere  synonymum  habeatur.  Nam  Cypria- 
nus  sermone  de  zelo  et  livore  legit,  nox 
transivit.  Hieronymus  in  cap.  26.  Mat- 
thaei ,  nox  praeteriit.  Commentator  Am- 
brosii  titulo ,  nox  jjraecessit.  Non  aliter 
ipse  Ambrosius  lib.  5.  de  sacrament.  cap. 
4.  et  serm.  52.  Quo  posteriore  loco  verba 
ejus  sunt :  Praecessit  nox,  non  sequitur. 
IJbi  subjungens,  nonsequitur,  satisdecla- 
rat  se  legisse  praecessit ,  non  processit. 
Denique  Syriaca  versio  sic  habet:  Nox 
nunc  praeteriit.  Quanquam  ista  verba 
praeteriit,  transivit,  etiam  ad  alteram 
lectiouem  accommodari  facile  possunt. 
Quod  enim  longe  processit ,  ut  pene  re- 
cesserit,  id  jam  praeteriisse  etiam  vulgo 
dicimus.  Hoc  igitur  est,  quod  dicit  Apo- 
stolus:  Nox  hujus  saeculi  plena  tenebris 
errorum  et  peccatorum  longe  jam  progres- 
sa  est ,  ad  finem  properat ,  ac  ferme  jam 
praeteriit. 

Dies  autem  appropinquavit.    Id  est, 


tempus  exspectatae  salutis  et  gloriae,  quod 
est  perpetua  dies  sine  nocte,  expers  erro- 
rum  et  peccatorum,  jam  prope  accessit, 
propinquum  est,  instat,  non  longe  abest. 
Id  enim  significat  verbum  praeteriti  tem- 
poris  '^yytXcVj  appropinquavit :  quem- 
admodum  et  in  Evangelio,  quoties  auditur 
illud :  Appropinquavit  regnum  coelo- 
rum,  ut  Matth.  3.  et  4.  Non  enim  signi- 
ficatur,  jam  adesse,  sed  vicinam  esse, 
paulo  post  adfuturum.  Ita  quoque  de 
mundi  consummatione  et  adventu  Domini 
loquuntur  Petrus  1.  epist.  4.  et  Jacobus 
cap.  5. :  Omnium  finis  appropinquavit. 
Adventus  Domini  appropinquavit.  Jam 
et  hic  sensus  arguit,  in  membro  praece- 
denti  potius  vertendum  fuisse  processit, 
quam  praecessit. 

Hujus  loci  Paulini  peculiarem  commen- 
tarium  adfert  Erasmus  tam  in  paraphrasi, 
quam  in  adnotationibus.  Noctem  enim  in- 
terpretatur  tempus  legis  Mosaicae ,  quo 
veritas  erat  velata;  diem  vero,  tempus 
gratiae  per  Christum  revelatae.  Eodem 
pertinere  vult  ea,  quae  praecedunt :  Nunc 
enim  propior  est  nostra  salus,  ut  sen- 
sus  sit :  Posteaquam  Christus  jam  adve- 
nit,  propinquiores  sumus  saluti,  quam 
eramus  olim  sub  Mose.  Nunc  enim  omni- 
bus  illucescit  Evangelium,  quod  olim  sub 
umbris  tectum,  et  figuris  cognitum,  crede- 
bamus  aliquando  exhibendum.  Sic  enim 
intelligit  illud ,  quam  cum  credidimus, 
scilicet  olim  sub  Mose  nos  Judaei.  Com- 
mentarium  hunc  refert  Adamus ,  et  non 
improbat.  Toletus  etiam  rationes  adfert, 
quibus  probet.  Mihi  certe  nimis  coactum 
videtur ,  fidem  adscribere  statui  legis  Mo- 
saicae,  quod  Paulus  nusquam  facit.  Nec 
dicendum  fuisset:  dies  appropinquavit, 
id  est,  vicinus  est,  sed  jam  dudum  illuxit. 
Quocirca  magis  placet  prior  expositio, 
quae  eodem  Adamo  teste  fere  omnium  est 
interpretum. 

Abjiciamus  ergo  opera  tenebrarufn  et 
induamur  arma  lucis.  Quoniam ,  inquit, 
nox  finem  accipit  et  dies  illucescit,  abji- 
cienda  sunt  nobis  opera  noctis  et  tenebra- 
rum,  id  est  peccata,  quae  lucem  fugiunt, 
quia  qui  male  agit,  odit  lucem,  Joan.  3., 

et  assumenda  sunt  arma  lucis,  id  est,  bona 
opera,  quae  clara  die  sine  pudore  possunt 
ostendi.  Ea  vocat  arma,  quia  non  solum 
tegunt  ut  vestimenta ,  verum  etiam  tan- 
quam  arma  defendunt  ac  tutum  reddunt 
hominem  adversus  impugnationes  diaboli ; 
simul  ut  submoneat  vitam  christianam  esse 
militiam  quandam  spiritualem. 

13.  Sicut  in  die  honeste  ambulemus. 
Sicut,  graece  oiQ  ut ,  tanquam,  proinde 
ne  dividas,  quemadmodum  nonnulli,  sic 
ut.  Sensus :  Quoniam  dies  jam  affulget, 
quae  luce  sua  omnia  detegit ,  honeste, 
composite,  et,  ut  legit  Cyprianus  loco 
paulo  ante  citato,  decenter  ambulandum, 
conversandum  nobis  est,  more  eorum,  qui 
illucescente  die  vestes  sumunt  honestio- 
res,  i.  e.  ea  opera  exercenda,  quae  lucem 
non  reformident. 

Non  in  comessationibus  et  ebrietati- 
bus.  Eepete  verbum,  ambulemus.  Enu- 
merat  aliquot  opera  tenebrarum,  quae 
dixerat  abjicienda;  scilicet  ea,  de  quibus 
amplius  necessarium  putavit  admonendos 
esse  Romanos.  Abest  in  Graeco  tribus 
hisce  membris  praepositio  in,  tametsi  non 
incommode  addita  ab  interprete.  Comes- 
sationes  dicuntur  convivia  seu  potius  sym- 
posia,  repctia,  epulae,  quae  fiunt  nulla 
necessitatis  aut  honestatis  ratione  postu- 
lante,  sed  tantum  voluptatis  etgulae  causa. 
Ambrosius  in  commentario  et  post  eum 
Beda  scribens  in  illud  Luc.  14. :  Cum 
facis  prandium  aut  coenam ,  comessa- 
tiones  definiunt  luxuriosa  convivia,  quae 
sic  aguntur,  ut  neminem  pudeat,  inho- 
neste  aliquid  dicere  aut  facere:  dum 
scilicet  ad  hoc  convenitur,  ut  foeda  illic 
gerantur  et  copia  vini  incitetur  libidinis 
diversa  voluptas. 

Sed  ea  definitio  plus  exigit,  quam  velit 
Paulus.  Involvit  enim  impudicitias,  quas 
ille  a  comessationibus  distinguit  et  collo- 
cat  in  sequenti  membro :  quemadmodum 
et  videre  est  Galat.  5.  ebrietates  et  comes- 
sationes  in  catalogo  operum  carnis  seor- 
sum  a  peccatis  impudicitiae  commemorari, 
nec  non  a  Petro  1.  epist.  4. ;  tametsi  ve- 
rissimum  est,  hoc  gulae  vitio  quam  maxime 
homines  ad  libidines  inflammari,    prae- 


sertim  ubi  ad  ebrietatem  progreditur,  hoc 
est ,  ad  superfiuitatem  potus  extra  men- 
suram  rationis  hominem  ponentis,  ut 
loquitur  Thomas  in  commentario,  docens, 
ebrietatem  propterea  suo  genere  pecca- 
tum  mortale  esse,  quod,  qui  sciens  ine- 
briatur,  videatur  praeferre  delectionem 
vini  integritati  rationis.  Sed  et  ea  defi- 
nitio  fortasse  contractior  est  quam  pro 
significatione,  quam  habet  ebrietatis  vitium 
in  Scriptura  sacra:  secundum  quam  po- 
tius ,  ni  fallor ,  ebrietates  interpretabimur 
vinolentias  ,  etsi  non  usque  ad  deliquium 
rationis  procedant.  Qua  de  re  plenius 
acturi  sumus  ad  illud  1  Cor.  5. :  aut 
ebriosus. 

Non  in  cubilibus  et  impudicitiis.  Se- 
cundum  expositio  est  prioris.  Unde  Syrus 
vertit:  non  in  cubili  immundo.  Nam 
quod  Aquiuas  cubilia  interpretatur ,  vel 
superfluam  dormitionem  vel  apparatum 
luxuriae,  rem  profecto  non  attigit.  Ete- 
nim  Paulus  honesto  vocabulo  rem  inho 
nestam  significare  voluit.  Impudicitiis, 
graece  aasXystaiQ^  Tertulliano  libidini- 
bus ,  in  fine  libri  de  jejuniis.  Similiter 
Hentenio.  Nomen  est  comprehendens  om- 
ne  genus  turpium  voluptatum. 

Non  in  contentione  et  aemulatione. 
Contentio  est  concertatio  pro  gloria  et 
honoribus  adipiscendis ,  cui  semper  con- 
juncta  est  aemulatio,  id  est,  invidentia 
boni  alieni.  De  triplici  isto  vitiorum  ge- 
nere  eorumquecurationevide,  quaescribit 
Augustinus  docte  et  graviter  in  epist.  64., 
quae  est  ad  Aurelium  episc.  Carthag. 

14.  Sed  indidmini  Dominum  Jesum 
Christum.  Qnidam  codices  induite,  quod 
idem  valet.  Metaphora  frequens  apud 
Apostolum  et  ab  Hebraeis  accepta ,  qua 
Christum ,  novum  hominem,  et  virtutes 
Christianas,  misericordiam,  benignitatera, 
hiiniilitatem,  modestiam,  patientiam  in- 
duere  dicimur,  ut  Galat.  3.,  Ephes.  4.  et 
6.,  Col.  3.  et  1  Thess.  5.  Nec  dissimile 
illud  1  Cor.  15.  induere  incorruptionem  et 
immortalitatem.  Qua  locutione  sunt,  qui 
copiam  tanquam  rei  undique  circumfusae 
siguificari  putent,  velut  illo  versiculo 
Psalm.  64.:  Induti  sunt  arietes  ovium, 

et  valles  abundabunt  frumento ,  ubi  in 
Hebraeo  est:  Induerunt  se  campi  pecore, 
et  valles  operuerunt  se  frumento.  Qui- 
bus  verbis  abundantiam  significari  testa- 
tur  verbum  abundabunt,  quod  LXX. 
reddiderunt ,  metapboram  explicantes. 

Quo  referri  possunt,  quae  in  Judam 
proditorem  scripta  sunt  Psalm.  108. :  7n- 
duit  maledictionem  sicut  vestimentum. 
Et :  Fiat  ei  vestimentum,  quo  operitur, 
et  sicut  zona,  qua  semper  praecingitur. 
Et  infra  de  Judaeis:  Induantur ,  qui 
detrahunt  mihi ,  pudore ,  et  operiantur 
sicut  diploide  confusione  sua.  Adfertur 
et  illud  Apoc.  19.,  quod  de  sponsa  agni 
dicitur:  Datum  est  illi ,  ut  cooperiat  se 
byssino  splendenti  et  candido ,  quae 
justificationes  sunt  sanctorum.  Igitur 
existimant  ex  sententia  Pauli  eos  induere 
Christum ,  qui  virtutibus  Christianis  ac- 
quirendis  ita  student,  ut  iis  quasi  totos 
sese  cooperiant:  quemadmodum  et  usu 
linguae  latinae  hominem  flagitiis  cooper- 
tum  dicimus  eum,  qui  totus  flagitiosus  est. 

Alii  tamen  ea  phrasi  non  plus  signifi- 
catum  putant,  quam  assumptionem,  qua 
fiat,  ut  quid  arcte  sit  homini  conjunctum  ; 
quomodo  vestis,  qua  quis  sese  induit, 
arcte  ei  conjuncta  est,  et  per  totum  diem 
adhaeret:  ut  Christum  induere  dicantur, 
qui  Christum  sibi  assumunt  et  applicant, 
seque  ei  conformant ,  adeoque  Christum 
in  se  quodammodo  repraesentant,  imita- 
tione  virtutum  ejus  ac  bonarum  actionum, 


quae  in  illo  velut  capite  perfectissime  re- 
fulserunt.  Hunc  enim  sensum  caetera 
loca  ex  Apostolo  citata ,  praesertim  ex 
ejus  Epist.  ad  Coloss.,  ubi  virtutes  aliquot 
nobis  induendas,  abjectis  vitiis  contrariis, 
ordine  recenset,  exigere  videntur.  At 
sive  priore  modo,  sive  posteriore  expo- 
nas,  liquet,  quam  nihil  faciat  hic  locus  pro 
justitia,  quam  commenti  sunt  novi  haere- 
tici,  imputativa  et  externa. 

Notandum  est  autem,  respicere  Paulura 
ad  id,  quod  dixit,  dies  autem  appropin- 
quavit.  Qua  scilicet  appropiuquante  so- 
lent  homines  honeste  se  induere.  Ex  quo 
monet,  ot  assumamus  indumentum  hone- 
statis  ipsum  Christum,  id  est,  virtutes 
Christi.  Et  quoniam  loquitur  de  die  sa- 
lutis,  quae  eadem  erit  dies  aeternitatis, 
cui  nox  nulla  succedet;  consequenter  in- 
telligi  vult,  ita  Christum  nobis  induendum 
esse,  ut  nunquam  deinceps  exuatur. 

Et  carnis  curam  ne  feceritis  in  desi- 
deriis.  Curam,  graece  Ttpovoiav^  provi- 
dentiam.  In  desideriis  graece  ad  desi- 
deria,  seu  concupiscentias.  Non  simpli- 
citer  prohibet  curam  seu  providentiam 
carnis,  id  est,  corporis,  cum  ipse  alibi  di- 
cat:  Nemo  carnem  suam  unquam  odio 
habuit,  sed  nutrit  et  fovet  eam,  Ephes. 
5.  Verum  prohibet,  ne  carnis  curam  aga- 
mus  in  desideriis,  id  est,  ad  satisfacien- 
dumconcupiscentiis  et  voluptatibus  carnis. 
Quod  faciunt,  qui  praetextu  ciu'andi  cor- 
poris  delicias  et  voluptates  sibi  indulgent. 


CAPUT   DECIMUM   QUARTUM. 

Infirmum  autem  in  fide  assumite,  non  in  disceptationibus  cogitatio- 
num  ^).  2.  Alius  enim  credit  se  manducare  orania;  qui  autem  infirmus 
est,  olus  manducet.  3.  Is,  qui  manducat,  non  manducantem  non  sper- 
nat,  et  qui  non  manducat,  manducantem  non  judicet^):  Deus  enim  illum 
assumpsit.  4.  Tu  quis  es,  qui  judicas  alienum  servum  ?  Domino  suo  stat 
aut  cadit^):  stabit  autem;  potens  est  enim  Deus  statuere  illum.  5.  Nam 
alius  judicat  diem  inter  diem*);  alius  autemjudicat  omnem  diem;  unus- 
quisque  in  suo   sensu  abundet^).      6.   Qui  sapit  diem,  Domino  sapit.     Et 


»)  Cap.  15,  1.     1  Cor.  8,  9.    »)  Col.  2,  16.     3)  Vers.  10.    Mattb.  7,  1.     *)  Col.  2,  16. 
sj  Vers  23. 

qui  manducat ,  Domino  manducat :  gratias  enim  agit  Deo.  Et  qui  noii 
manducat,  Domino  non  manducat,  et  gratias  agitDeo^).  7.  Nemo  enira 
nostrum  sibi  vivit,  et  nemo  sibi  moritur.  8.  Sive  enira  viviraus,  Doraino 
viviraus;  sive  raoriraur,  Doraino  raoriraur.  Sive  ergo  viviraus,  sive  mori- 
mur,  Domini  suraus.  9.  In  hoc  enim  Cliristus  mortuus  est  et  resurrexit, 
ut  et  mortuorum  et  vivorum  dorainetur  ■^).  10.  Tu  autera  quid  judicas 
fratrem  tuum?  aut  tu  quare  spernis  fratrera  tuura?  Omnes  enira  stabi- 
mus  ante  tribunal  Christi^).  11.  Scriptura  est  enira*):  Vivo  ego,  dicit 
Dominus,  quoniam  mihi  flectetur  omne  genu,  et  omnis  lingua  confitebitur 
Deo.  12.  Itaque  unusquisque  nostrum  pro  se  rationem  reddet  Deo. 
13.  Non  ergo  amplius  invicem  judicemus;  sed  hoc  judicate  magis,  ne 
ponatis  offendiculura  fratri  vel  scandalura  "*).  14.  Scio  et  confido  in  Do- 
raino  Jesu,  quia  nihil  coraraune  per  ipsum,  nisi  ei  qui  existimat  quid 
comraune  esse,  illi  comraune  est^).  15.  Si  enira  propter  cibura  frater 
tuus  contristatur  ^) ,  jara  non  secundura  caritatem  arabulas.  Noli  cibo 
tuo  illura  perdere ,  pro  quo  Christus  mortuus  est  ^).  16.  Non  ergo 
blasphemetur  bonum  nostrum^).  17.  Non  est  enim  regnum  Dei  esca  et 
potus"'),  sed  justitia,  et  pax,  et  gaudium  in  Spiritu  sancto  ^^).  18. 
Qui  enira  in  hoc  servit  Christo ,  placet  Deo,  et  probatus  est  horaini- 
bus.  19.  Itaque  quae  pacis  sunt,  secteraur,  et  quae  aedificationis  sunt, 
in  invicem  custodiaraus  ^^).  20.  Noli  propter  escam  destruere  opus  Dei. 
Omnia  quidera  sunt  raunda  ^^) ,  sed  raalum  est  homini ,  qui  per  ofifendi- 
culura  raanducat.  21.  Bonura  est,  non  raanducare  carnera ,  non  bibere 
vinum,  neque  in  quo  frater  tuus  offenditur,  aut  scandalizatur,  aut  infir-, 
matur^*).  22.  Tu  fidera  habes?  penes  temetipsum  habe  corara  Deo. 
Beatus ,  qui  non  judicat  seraetipsura  in  eo,  quod  probat.  23.  Qui  au- 
tem  discernit,  si  raanducaverit,  daranatus  est,  quia  non  ex  fide.  Orane 
autem,  quod  non  est  ex  fide ,  peccatum  est.  9«  >.«?»  fimln 


SUMMARIUM  CAPITIS  DECIMI  QUARTL 

Qui  in  fide  probe  instructi,  sciunt,  nullum  cibum  immundum  esse,  inflrmos  in  flde  suscipiant: 
nec  alii  alios  judicent,  Christum  judicem  omnes  habituri.  Firmi  infirmos  ne  scandali- 
zent,  sed  flde  sua  apud  Deum  contenti  sint.    Quod  non  est  ex  flde,  peccatum  est. 


1.  Infirmum  autem  in  fide  assumite. 
Hujus  capitis  doctrina  proprie  ad  Judaeos 
pertinet,  ut  diximus  in  argum.  Epist.  Nam 
qui  ex  Judaeis  erant  fideles,  aegre  ad- 
duci  poterant,  ut  pro  christiana  libertate, 


qua  per  Christum  inter  alia  liberati  erant 
ab  onere  legis  Mosaicae,  vescerentur  cibis 
lege  vetitis,  a  quibus  semper  abstinuis- 
sent,  utque  dierum  discrimina  lege  prae- 
scripta  et  a  majoribus  accepta  negHgereiit. 


»)  t  Tim.  4,3.     2)  2  Cor.  5,  10.  15.     3)  cap.  2,  16.     Matth.  25,  32.     *)  Jes.  45,  23. 

Phil.  2,  10.     5)Mattli.  18,  6.  seq.     1  Cor.  8,  9.  seq.     6)  jyjauh.  15,  11.     1  Cor.  10,  25.  seq.  ') 

Vers.  13.    8)  1  cor.  8.  11.  seq.    »)  Eph.  4,  27.    w)  1  Cor.  8,  8.    »)  Cap.  5,  2.    i^)  Cap.  15, 
2.    13)  Vers.  14.    Act.  10,  15.    ")  Vers.  15. 

Aegre,  dico,  propterea  quod  vel  in  fide 
parum  firmi  essent  ac  provecti,  vel  ab 
antiqua  et  inolita  consuedutine  sese  re- 
vocari  moleste  ferrent.  Quod  nihilominus 
etiam  ad  infirmitatem  fidei  pertinebat. 
Imo  probabile  est,  infirmos,  de  quibus 
Apostolus,  in  eaplerosqueopinionefuisse, 
ut  existimarent,  cibos,  a  quibus  lex  prohi- 
bebat,  per  se  suaque  natura  immundos 
esse,  et  ob  eam  causam  lege  prohibitos, 
maxime  quum  eos  immundos  identidem  lex 
appellet.  Indicat  hoc  Paulus  infra,  quum 
econtra  dicit  se  scire  et  persuasum  esse, 
quia  nihil  commune  per  se  ipsum.  Quae 
res  illic  pluribus  a  nobis  explicabitur. 

Nec  ideo  tamen  illi  mortaliter  pecca- 
bant,  tanquam  mediante  creatura  cul- 
pam  in  Deum  refunderent,  quod  adver- 
sus  hanc  rationem  objicit  Hugo  Victori- 
nus.  Cum  enim  infirmi  essent  fide,  nec 
subtiles  ingenio,  non  videbaut  eam  con- 
secutionem,  quam  Hugo  facit ;  ut  in  multis 
aliis  contingit  affirmari  aliquid,  ex  quo 
sequantur  absurda,  quae  assertor  antece- 
dentis  nunquam  concesserit.  At  vero  qui 
in  fide  erant  firmiores,  indifierenter  et 
promiscue  quibuslibet  cibis  utebantur, 
scientes  legem  mortuam  esse,  et  nihil 
rejiciendum,  quod  cum  gratiarum  ac- 
tione  percipitur,  1  Tim.  4. 

Porro  utraque  pars  in  alteram  pecca- 
bat.  Nam  qui  abstinebant,  edentes  judica- 
bant  velut  legis  ac  paternae  consuetudinis 
violatores.  Hi  contra  despiciebant  illos 
ut  infirmiores ;  nec  habebant  rationem  sa- 
lutis  eorura.  Imo  scandalum  praebebant, 
exemplo  suo  provocantes  eos  ad  come- 
dendum  contra  conscientiam  ea,  quae  lege 
erant  vetita. 

Huic  dissidio  cum  periculo  fratrum  con- 
juncto  Paulus  curationem  adhibens  cor- 
ripit  utrosque  ac  docet,  sublatum  quidem 
esse  discrimen  ciborum  ac  dierura  lege 
praescriptum,  nec  quicquam  esse  per  se 
immundura,  sed  ea  libertate  et  scientia 
prudenter  ac  sine  scandalo  fratrum  uten- 
dum  esse.  Quo  in  arguraento  immoratur 
usque  ad  finem  capitis. 

Dixi,  doctrinam  hanc  peculiariter  ad 
Judaeos  dirigi.  Nam  ad  gentiles  exteudi 


non  potest,  ut  quibus  simpliciter  non  lice- 
bat  observare  legalia,  ne  quidem  propter 
infirmos  Judaeos.  Quod  puto  satis  esse 
manifesturaexEpistola  adGalatas.  Quare 
nec  ad  id  faciendum  ullo  modo  exhortandi 
erant.  Adde,  quod  Apostolus  vult,  ut  non 
manducans  manducantem  non  judicet, 
scilicet  tanquam  legis  aut  moris  patrii 
violatorem.  Quod  profecto  nihil  ad  gen- 
tilem,  cui  lex  data  non  fuerat.  Quare  nec 
propterea  firraior  dicendus  erat.  Itaque 
placere  non  potest,  quod  expositores  qui- 
dara  manducantes  hic  intelligunt  gentiles, 
quamvis  et  Hieronymus  inveniatur  ita 
sensisse  lib.  2.  contra  Jovinian.  cap.  11. 

Ex  quibus  apparet,  etiam  illos  sensum 
Apostoli  minus  assecutos  esse,  qui  prae- 
sentem  ejus  doctrinam  cura  ea,  quam  de 
idolothytis  tradit  1  Cor.  8.  et  10.,  ita  con- 
fundunt,  ut  etiam  hunc  locum  ad  imraola- 
titios  cibos  aut  referaut  aut  extendant. 
Nam  esum  idolothytorum  non  Judaeis, 
apud  quos  id  fuisset  intolerabile,  sed  solis 
gentilibus,  extra  scandali  periculum,  per- 
mittit.  Cur  autem  secum  ipse  non  pugnet 
Apostolus,  qui  hic  tolerari  vult  Judaeos 
ciborura  adhuc  discrimiua  servantes,  alibi 
vero  in  hoc  genus  Judaeorum  tanquam 
in  haereticos  acriter  invehitur,  ut  ad  Tit. 
1.  dicemus  post  pauca  ad  illud:  Unus-. 
quisque  in  suo  sensu  abundet. 

Nunc  ad  Pauli  verba  veniamus,  quae 
in  Graeco  sic  habent:  Eum,  qui  infirma- 
tur  fide,  assumite.  Ex  quo  satis  intelli- 
gitur  illud :  fide  referendum  esse  ad  in- 
firmum,  quod  Graece  participium  est 
praesentis  temporis,  non  ad  verbum  assu- 
mite.  Nam  et  infra  sic  absolute  loquitur; 
Deus  enim  illum  assumpsit.  Item  se- 
quenti  capite:  Propter  quod  suscipite 
invicem.  Et  utique,  de  qua  loquatur  in- 
iirmitate,  additiuncula  quapiam  erat  signi- 
ficaudum. 

Igitur  sensus  est:  Vos,  qui  firmiores 
estis  in  fide,  eum,  qui  fide  infirmus  est, 
id  est,  de  beneficio  Christi  ac  libertate 
per  eum  adepta  nondum  satis  instructus 
ac  persuasus,  ut  ea  uti  audeat;  denique 
nec  scientiam  habens,  quod  nihil  per  se 
sit  immundTim,  —  aasumite,  id    est,   ad 

conversationem  vobis  adjungite,  et  habete 
ut  fratrem  ;  nec  repellite  tanquam  alienum 
a  Christo,  quin  potius  ut  infirmum  et  cura 
egentem  fovete. 

Non  in  disceptationibus  cogitationum. 
Graece:  fiTj  e?g  Siaxptasig  SiaAoy.ajjLcuv. 
Quod  Erasmus  vertit:  non  ad  dijudica- 
tiones  disceptationum.  Eectius  ita  ver- 
tas  :  non  ad  certamina  disputationum. 
Nam  verbum  fiiaxptvsaOai  inter  alia  sig- 
nificat  certare  verbis,  altercari,  ut  inEpist. 
Judae,  ubi  duo  verba,  quorum  hic  deri- 
vata  nomina  habentur,  itidem  conjuncta 
legimus:  Cum  Michael  archangelus  cum 
diabolo  i3iaxpiv6|jisvo'::  dieXijexo,  certans 
disputaret. 

Non  est  autem  hic  repetendum  verbum 
assumite:  nisi  forte  demutata  paululum 
ejus  significatione.  Alioquin  huic  parti 
non  convenit.  Nam  in  bonam  partem 
accipitur  assumere,  prout  jam  explicatum 
est;  quemadmodum  et  infra,  locis  jam 
citatis,  ubi  in  Graeco  semper  idem  est 
verbum  7:pocXa|JiPa'v£a{^c.  Proiude  vel  sup- 
plenda  vel  exponenda  erit  oratio  in  hunc 
modum :  Infirmum  assumite,  non  autem 
provocate  ad  certamen  disputandi.  Nolo, 
inquit,  cum  eo  sub  praetextu  doctrinae 
Evangelicae  contendatis.  Quamvis  enim 
iguoret  et  erret  opiaione,  tamen  adhuc 
tolerandus  est,  nec  importunis  discepta- 
tionibus  inquietandus,  ne  forte  oflFensus 
resiliat  ab  incepto. 

2.  Alius  enim  credit  se  manducare 
omnia.  Eem  velut  exemplo  ob  oculos 
ponit,  hinc  firmum  statuens,  inde  infir- 
mum :  ut  utrumque  sui  moneat  officii. 
Graece :  Hic  quidem  credit  edere  omnia, 
id  est,  credit  ac  persuasum  habet,  seposse, 
sibi  licitum  esse,  quibuslibet  uti  cibis.  Et 
recte  ita  credit.  Similis  locutio  est  Gen. 
3. :  De  fructu  lignorum,  quae  sunt  in 
paradiso,  vescimur,  id  est,  vesci  nobis 
licet.  Et  Luc.  1.:  Virum  non  cognosco, 
id  est,  cognoscere  mihi  non  licet.  Porro 
manducare  proprie  quidem  est  cibum 
dentibus  conficere.  Sed  interpres  sui  sae- 
culi  consuetudinem  secutus  id  passim 
usurpat  pro  comedere,  vesci. 

Qui  autem  infirmus  est,  olus  mandu- 


cet.  Graece  Xdxoc^cn.  Ig^Ui,  olera  man- 
ducat,  comedit:  quemadmodum  et  citat 
Clemens  Alexand.  initio  lib.  6.  Stroma- 
tum.  Ita  veteres  Latini,  ut  Tertull.  lib. 
de  jejuniis,  cap.  15.  olera  vescitur,  Grae- 
co  nimirum  casu  retento.  Hieronjmus 
scribens  in  Ecclesiastae  2.:  oleribus  ves- 
citur.  Idem  lib.  2.  adversus  Jovinianum 
et  in  commentariis  Jesaiae  1. :  olera  man- 
ducat.  Qnae  eadem  lectio  est  commenta- 
toris  Ambros.  nec  non  ipsius  Ambrosii  in 
expositionePsalm.  36.  Sjriace,  olusman- 
ducat;  quod  etiam  in  nonnulUs  est  MSS. 
Latinis.  Sensus :  Qui  autem  infirmus  est 
fide,  comedit  olus,  vel  quid  simile,  quod 
lege  Mosaica  constat  non  esse  prohibitum, 
abstinens  a  prohibitis.  Speciatim  olus  no- 
minat,  quo  significatur  omnis  herba  sativa, 
quac  in  usu  cibario  est:  eo,  quod  nihil 
herbarum  lege  vetitum  fuerit. 

Qaidam  sic :  Olus  manducat  a  carne 
penitus  abstinens,  ne  forte  incidat  in  car- 
nem  immolatitiam.  Sed  jam  ostendimus, 
hic  de  immolatitiis  non  agi.  Caeterum 
Hieronjmus  alicubi  praeceptive  legit,  ac- 
commodans  sententiam  suo  instituto,  ut 
epist.  10.  ad  Furiam  cap.  4. :  Nihil,  in- 
quit,  ita  scias  conducere  Christianis  ado- 
lescentibus  ut  esum  olerum.  Unde  Apo- 
stolus :  Qui  infirmus  est,  olera  manducet; 
ardorque  corporum  frigidioribus  epulis 
temperandus  est.  At  sane  modus  prae- 
ceptivus  haud  convenit  huic  loco.  Non- 
dum  enim  docet  aut  praecipit  Apostolus, 
sed  factum  ponit.  Jam  autem  sequuntur 
praecipientis  verba. 

3.  Is,  qui  manducat,  non  manducan- 
tem  non  spernat.  Hoc  est :  Qui  firmus 
in  fide  vescitur  quibusHbet,  eum,  qui  ob 
fidei  infirmitatem  abstinet  a  quibusdam, 
non  spernat,  id  est,  non  prae  se  contem- 
nat  tauquam  fortis  imbecillem.  Sic  non- 
nuUi.  Sed  rectius  alii :  7ion  spernat,  id 
est,  nou  habeat  vilem  ejus  salutem,  scan- 
dalum  ei  ponendo,  dum  exemplo  suo  facit 
eum  comedei*e  contra  couscientiam.  Sic 
et  Satyricus  loquitur :  Nec  tu  pueri  con- 
tempseris  annos.  Et  huic  sensui  conve- 
niunt,  quae  infra  dicuntur  de  scandalo, 
nominatun  illud:    NoU  cibo  tuo  illum 

perdere,  pro  quo  Christus  mortuus  est. 
Et  iterum :  Noli  propter  escam  destruere 
opus  Dei.  Quod  enim  hic  dixit  spernere, 
illic  dicit  perdere,  destruere.  Est  lioc 
loco  verbum  Graecum  eCoui^svsitco ,  id 
est,  pro  nihilo  reputet,  Tertullianus,  nul- 
lificet.  Idemque  verbum  infra  repetitur. 
Vere  enim  fratrem  nullificat^  qui  exemplo 
perdit. 

Et  qui  non  manducat,  manducantem 
non  Judicet.  Id  est,  non  condemnet  tan- 
quam  legis  transgressorem,  aut  immundo 
cibo  se  contaminantem. 

Deus  enim  illum  assumpsit.  Illum,  sci- 
licet  manducantem,  assumpsit  in  servum  et 
cultorem  suum :  et  proinde  non  est  ab  alio 
judicandus.  Qui  sensus  patet  ex  sequen- 
tibus.  Non  dicit,  non  esse  judicandum,  eo 
quod  non  peccaret.  Hoc  enim  nondum 
erat  infirmo  persuasum,  ut  qui  putaret,  il- 
licitum  esse  quibuslibet,  vesci.  Quapropter 
argumento  utitur  generaliori,  quod  expli- 
catur  verbis  sequentibus :  Tu  quis  es,  etc. 

Quidam  hoc  quod  dicit,  Deus  enim 
illum  assumpsit,  referunt  ad  non  mandu- 
cantem,  quem  dixerat  non  esse  spernen- 
dum.  Cujus  optima  ratio  est,  quia  Deus 
illum  assumpsit,  id  est,  non  sprevit,  non  ab- 
jecit,  sed  in  curam  suam  suscepit.  Quare 
nec  tibi  spernendus  est,  sed  assumendus; 
sicut  initio  monuit :  Infirmuni  in  fide, 
assumite,  ut  haec  aetiologia  similis  sit 
illi,  quae  est  capite  sequenti :  Suscipite 
invicein,  sicut  et  Christus  suscepit  vos. 
Quod  si  placet,  dicendum  esset,  singulas 
rationes  singulis  essereddendas,  sententiis 
transpositis  ad  hunc  modum :  (^ui  man- 
ducat,  non  manducantem  non  spernat. 
Deus  enim  illum  assumpsit.  Et  qui  non 
manducat,  manducantem  non  judicet. 
Tu  enim  quis  es,  qui  judicas  alienuni 
servum?  Expositio  non  improbanda. 

4.  Tu  quis  es,  qui  judicas  alienum 
servum?  Graece  oixexryV^  id  est,  famu- 
lum  domesticum.  Est  enim  alhisicj  ad 
hominem  alienae  famiUae  curiosum,  et 
quae  in  ea  aguntur  judicantem,  acsidicat: 
etiamsi  peccaiet  edendo  (quod  tibi  non 
liquet),  non  tamen  a  te  judicandus  et  con- 
demnandus  esset,  sed  domino  suo  relin- 

Guil.  Estii  Comm.  Tum.  1. 


quendus ,  ut  ille  de  facto  famuli  sui 
inquii-eret  et  judicaret.  Augustinus  in 
expositione  hujus  propositionis  colligit  ex 
ea  doctrinam  generalem :  ut  in  his  rebus, 
quaepossunt  et  bono  animo  fieri  et  malo, 
judiciuni  Deo  dimittamus,  nec  audea- 
mus  de  alterius  corde,  quod  non  vide- 
mus,  ferre  sententiam.  Porro  Chryso- 
stomus  et  Theophylactus  hac  parte  putant 
objurgari  mauducantem,  id  est,  firmiorem 
in  fide,  quod  infirmum  judicet  tanquam 
male  agentem.  Nam  ad  infirmum  pertinere 
videtur  quod  sequitur:  Domino  suo  stat 
aut  cadit.  Verum  longe  probabilius  est, 
Apostolum  hic  alloqui  non  manducantem, 
de  quo  jam  exposui.  Is  enim  peccabat 
judicando,  sicut  manducans  spernendo, 
ut  patet  ex  superioribus.  Unde  et  postea 
compellans  utrumque  dicit:  Tu  autem 
quid  judicas  fratrem  tuum  ?  aut  tu 
quare  spernis  fratrem  tuum?  videlicet 
singula  referens  ad  singulos :  judicare  ad 
non  manducantem,  spernere  ad  mandu- 
cantem.   Quod  ergo  nunc  sequitur : 

Domino  suo  stat  aut  cadit,  graece 
proprio  domino,  hoc  de  manducante  di- 
citur,  et  hunc  habet  sensum :  Non  tuum 
est,  eumjudicare  quasi  peccantem  edendo, 
quae  tu  putas  immunda.  Habet  dominum 
ac  judicem  suum  Deum,  sive  Christum; 
a  quo  absolvetur,  si  bene  agat,  vel  con- 
demnabitur,  si  male.  Hoc  enim  est  domino 
suo  stare  aut  cadere,  a  domino  suo  ab- 
solvendum  esse  aut  condemnandum.  Alii 
stat  aut  cadit  domino  suo,  sic  interpre- 
tantur :  Bene  agit  aut  male,  commodo  aut 
detrimento  domini  sui.  Sed  prior  sensus 
germanior  est.  Sunt  enim  haec  vocabula 
stare,  cadere,  fori  judicialis.  Et  alioqui 
nec  ratio  valeret.  Non  enim  si  absque 
meo  detrimento  quis  male  agit,  ideo  mihi 
non  est  judicandns.  Jam  et  id,  quod  sequi- 
lur,  sensum  exigit  quem  dixi. 

Stabit  autem.  Stabit graece  oxaOT^asTai 
statuetur,  stabilietur,  tametsi  bene  vertit 
interpres,  stabit.  Est  autem  verbum  fidu- 
ciae,  quo  veluti  corrigit  praecedens  dis- 
junctum  stat  aut  cadit,  ac  si  dicat :  Imo 
tibi  afiirmo,  quod  nou  cadet,  non  condem- 
nabitur  judice  domino  suo,  sed  stabit,  id 
20 

est,  absolvetur.  De  hoc  loco  vide  August. 
lib.  de  corrept.  et  gratia  cap.  12. 

Potens  est  enim  Deus  statuere  ilium. 
Statuere,  id  est,  efficere  ut  stet,  sensu 
jam  dicto.  Quamvis,  inquit,  bomines  in 
fide  non  satis  instructi  eum  judicent,  id 
est,  condemnent,  tamen  Deus  potens  est, 
eum  absolvere  et  suo  judicio  justificcre: 
quod  et  faciet.  Hac  parte  satis  significat 
Apostolus,  quo  sensu  dixerit,  servum  do- 
mino  suo  stare  aut  cadere.  Manducans 
enim  ex  fide,  et  per  hoc  bene  faciens, 
quantum  quidem  ad  hoc  attinet,  non  erat 
erigendus  a  domino  suo,  ut  staret;  sea 
absolvendus  a  falso  crimine  violatae  legis 
aut  immunditiae  ex  cibo  contractae,  quod 
ei  infirmus  imponebat. 

5.  Nam  alius  judicat  diem  inter  diem. 
Quemadmodum  de  cibis,  ita  et  de  diebus 
disceptatio  erat  inter  fideles  ex  Judaismo 
conversos.  Sicut  enim  discretio  ciborum 
erat  legeMosaica  constituta,  ut  alii  mundi 
essent,  alii  immundi ;  sic  et  dierum,  quo- 
rum  alii  serviles  erant,  alii  non  serviles, 
ut  maxime  sabbatum.  De  diebus  igitur 
agit  nunc  Apostolus.  Graece  legitur  haec 
pars  absque  caasali  vocula:  6g  }i£v  xpivsi. 
7}ixipav  Tcap'  rjnipav.  Hic  quidem  judicat 
diem  ad,  vel  juxta  diem.  Pro  quo  Hie- 
ronymus  in  Jovinianum  scribcns,  legit, 
ylus  quam  diem,  Syi-us  vertit  prae  die. 
Quae  omnia  praepositione  Tiapa  possunt 
significari.  Nam  quod  habet  versio,  qua 
utitur  Augustinus,  judicat  alternos  dies, 
minus  huic  loco  potest  accommodari.  Cu- 
jus  sensus  est  hujusmodi:  qui  fide  adhuc 
infirmus  est,  diem  cum  die  comparat,  et 
inter  eos  discernit;  dierum  facit  discri- 
men,  alium  prae  alio  eligens,  dum  sab- 
bata,  neomenias  et  alia  festa  secundum 
legem  observat,  intellige,  quantum  extra 
sacrificii  locum  observari  poterant. 

Alius  autem  judicat  omnem  diem. 
Id  est:  Qui  firmior  in  fide  est,  et  novit 
sublatum  esse  per  Christum  Mosaicum 
ilhid  discrimen  dierum,  peraeque  aesti- 
mat  omnem  diem ;  inter  dies  nec  judicio 
nec  opere  discernit.  Non  solum  autem 
ciborum,  sed  et  dierum  discrimina  fuisse 


Judaizantibus  in  observatione,  constat  ex 
Epistohs  ad  Galat.  4.  et  Coloss.  2. 

Caeterum  ex  data  jam  interpretatione 
totius  hujus  loci,  quae,  quod  ad  summam 
rei  pertinet,  omnium  commentatorum  est, 
atque  ex  ipsius  Apostoli  scopo  liquet, 
quam  prave  ea,  quae  hic  dicuntur,  detor- 
queant  haeretici  contra  certoium  dierum 
jejunia,  quorundam  ciborum  abstinentias, 
ac  festorum  dierum  observationem,  lege 
vel  consuetudine  in  Ecclesia  praescrip- 
tam :  cum  utique  constet,  Apostolum  loqui 
de  discrimine  ciborum  ac  dierum  obser- 
vato  ab  iis,  qui  ex  Judaeis  Christiani 
facti,  legi  Mosaicae  ac  pristinis  observan- 
tiis  adhuc  tenacius  inhaererent.  Nam  quod 
ad  Ecclesiae  leges  attinet,  dubium  esse 
nou  debet,  quin  illae  ut  justam  habent 
obligandi  rationem  pro  tempore  novae 
legis,  ita  vere  et  in  conscientia  filios  Ec- 
clesiae  obligatos  teneant. 

Unusquisque  in  suo  senm  abundet. 
In  suo  sensu,  graece  iv  toT  iSito  voi,  id 
est,  iu  propria  mente.  Et  pro  verbo  ab- 
undet  legitur  TiXrjpocpopstoOcu.  De  cujus 
significatione  plura  dicemus  infra.  Porro 
sententiam  plerique  non  solum  Latini,  ve- 
rum  etiam  Chrysostoraus  et  ejus  sequaces 
ita  exponunt:  Quisque  suo  sensui  permit- 
tatur,  etjuxta  hoc  quod  judicat  sinatur 
agere.  Liceat  unicuique  suae  mentis  ju- 
dicio  frui :  et,  ut  habet  textus  Ambrosii 
commentatoris,  suo  quisque  consilio  re- 
mittatur.  Quo  sensu  etiam  ab  Hieronymo 
citatur  in  epist.  ad  August.  num.  94. 

Ad  hunc  vero  modum  intellecta  senten- 
tia  multi  abusi  sunt  ad  statuendam  reli- 
giouis  in  republica  libertatem,  qua  scilicet 
unusquisque  libere  et  impune  permittatur 
credere  quod  voluerit.  Nam  id  vocant 
abundare  in  suo  sensu. 

Quidam,  ut  his  respondeant,  dictum 
Apostoli  restringunt  ad  actiones  adiapho- 
ras,  cujusmodi  erat  illo  tempore  apud 
Judaeos  tideles  delectus  ciborum  legis. 
Nam  qui  discernebant  inter  cibos  atque 
inter  dies,  id  facerc  poterant;  non  ex  er- 
rore,  sed  recta  opinione  de  talibus  imbuti, 
suamque  hanc  observationem  ad  bonum 
I  aliquem  finem  referentes,  velut  ad  hoc, 

ut  carnem  suam  castigarent,  Deum  placa- 
rent,  rebus  divinis  vacarent.  Haec  re- 
sponsio  non  placet.  Nam  manifestum  est, 
Apostolum  adscribere  erroremei,  qui  dis- 
cernit :  quia  vocat  eum  iufirmum  in  fide, 
et  dicit,  eum  scandalizari  et  contristari  alio 
non  discernente. 

Proinde  respondendimi,  imprimis  Apo- 
stolum  loqui  non  de  quacunque  materia 
religionis,  sed  de  re  praesenti,  id  est,  de 
dierum  et  cibornm  discrimine  secundum 
legem  Mosaicam  et  morem  paternum  ob- 
servando  vel  non  observando.  Nec  enim 
de  quaestione  justificationis,  utrum  ex  lege 
sit  an  ex  fide,  dixisset :  Unusquisque  in 
suo  sensu  abundet,  ac  de  aliis  ejusmodi. 
De  quibus  graviter  Theophylactus  Chry- 
sostomum  secutus:  Quando  sermo  est, 
inquit,  de  dogmatibus  vel  doctrina,  non 
oportet  nos  proprio  sensu  abundare, 
sed  quae  accepitnus  firmiter  tueri;  etiam- 
si  vel  angelus  e  coelis  aliud  praedicaret. 
Praeterea  dicimus  cum  Chrysostomo, 
non  id  velle  Paulum,  infirmos  illos  sim- 
pliciter  animi  sui  judicio  permittendos 
esse,  tanquam  in  re  vel  indiflferenti  vel 
levicula;  sed  temporis  maturitatem  ex- 
spectandam.  Non  enim  statim  ac  simal 
avocandos  esse  (quod  fieri  noa  potest)  a 
suis  consuetis  observationibus,  ne  forte 
turbati  retrocedant  ac  deserant  fidem  sus- 
ceptam ;  sed  ad  tempus  tolerandos,  atque 
paulatim  instruendos  plenius.  Quod  et 
factum  est  opera  Apostolorum,  non  Eo- 
mae  tantum  et  per  loca  gentilium,  verum 
etiam  Jerosoljmis ;  ubi,  sicut  Actor.  21. 
legitur,  ex  Judaeis  plurimi  in  Christum 
crediderant;  qui  tamen  omnes  erant  aemu- 
latores  legis.  Tolerabantur  autem  ad  tem- 
pus,  cum  ob  rationem  memoratam,  tum 
ob  reverentiam  Mosaicae  legis,  utque  sy- 
nagoga  cum  honore  sepeliretur.  Qnae 
etiam  causa  fuit,  ut  et  ipsi  Apostoli,  et 
inter  hos  Paulus,  infirmis  fratribus  sese 
accommodantes,  ubi  h^cus  et  tempus  po- 
stulabant,  legalia  adhuc  observarent,  etsi 
certissimi,  se  ad  ea  non  teneri. 

Quod  autem  ad  eos  attinet,  qui  perti- 
naciter  retinere  volebant  ciborum  mun- 
dorum    atque    immundorum    discrimina, 


quique  suumhoc  dogmapassim  inter  fide- 
les  disseminabant ;  non  de  eis  diceret 
Apostolus :  Unusquisque  in  suo  sensu 
abundet:  quippe  quos  alibi  tanquam  se- 
ductores  et  eiTorum  magistros  acriter  in- 
sectatur;  ut  in  Epist.  ad  Tit.  1.,  cui  et 
praecipit  dicens:  Increpa  illos  dure,  ut 
sani  sint  in  fide.  Cur  autem  et  Galatas 
ad  instituta  Judaica  delapsos  idem  Apo- 
stolus  tanta  verborem  asperitate  castiget, 
ut  dicat  eos  translatos  in  aliud  Evange- 
lium,  ut  vocet  insensatos  et  fascinatos, 
utque  propter  illam  legalem  dierum  ob- 
servationem  dicat  eis :  Timeo,  ne  forte 
sine  causa  laboraverim  in  vobis,  Galat. 
1.  3.  4.,  ea  ratio  est,  quia  Galatae  genti- 
les  erant,  quibus  ut  jugum  Mosaicae  legis, 
quam  nunquam  acceperant,  imponeretur, 
nullo  modo  ferendum  erat ;  ne  lex  conni- 
ventibus  Apostolis  etiam  ad  gentes  pro- 
pagata,  putaretur  ad  salutem  esse  neces- 
saria;  quod  pseudoapostoli  Galatis  per- 
suadere  nitebantur.  At  infirmi,  qui  hoc 
loco  tolerari  jubentur  inter  Romanos, 
Judaei  erant,  in  observatione  legis  patrum 
suorum  a  cunabulis  educati. 

Jam  vero  pro  meliori  intelligentia  Pau- 
linae  sententiae  paulo  pressius  expen- 
denda  nobis  est  significatia  verbi  Graeci, 
pro  quo  nos  legimus  abundet.  Budaeus 
quidem  in  commentario  linguae  Graecae 
verbum  uArjpocpopoijpiat  vult  idem  esse, 
quod  compertum  habeo,  certissime  novi. 
Et  Erasmus  in  annotatione  super  prae- 
fatione  Evaugelii  secundum  Lucam, 
7:XTrjpo9&psTv_,  exponit  plenam  facere  fi- 
dem.  Et  hujus  verbalia  T:kT^r)0'^ooi.av , 
certam  fidem,  quae  fit  argumentis  aut 
re  exhibita,  et  7tXrypocp6p7;iia_,  quod  nos 
vulgo  dicimus  certificationem.  Huc  pri- 
mum  allegatur  ilhid  hujus  Epistolae,  cap. 
4.,  plenissime  sciens.  Graece,  iiATjpocpo- 
p7^&£tg.  Item  quod  in  memorata  praefa- 
tiuncula  legitur,  quae  iji  nobis  completae 
suntrerum,  Graece,  tcov  TiSTiArjpocpopTjijil- 
vcov  ev  TJijilv  TipaYjiaTcov.  Quod  ita  vertit 
Origenis  interpres  (Eufl5num  arbitror) : 
quac  in  nobis  manifestissime  sunt  cog- 
nitae,  compertae,  ostensae:  quodtamen, 
inquit,  uno  verbo  latinus  sermo  non 
20* 

explicat.  Erasmus  autem  ita  reddidit: 
quae  inter  nos  certissimae  fidei  sunt.  Ad- 
teruntur  et  alia  loca,  quae  mox  citabimus. 

Hanc  porro  Graecaevocis  significatio- 
nem  nonnulli  persuasi  veram  ac  genuinam 
esse,  censent  eam  scribendam  in  tertia 
syllaba  per  U)_,  iiArjpo^cope^.v^  TcATjpocpu)- 
psTo^at^  et  caetera:  videlicet,  auo  xou 
^topav^  quod  est  comperire,  deprehendere. 
Sed  hos  falli  perspicuum  est.  Nusquam 
enim  verbum  illud  (de  derivatis  eadem 
ratio),  nisi  cum  o  parvo  tertiae  syllabae 
legitur  apud  autores.  Deinde,  si  a  verbo 
cptopav  deduceretur,  scribendum  esset 
TiAr^pocptopa  v^  eadem  terminatione :  quod 
aeque  alienum  est  a  scriptoribus.  Adde, 
quod  non  ubique  congrait  illa  significatio 
plenae  ac  certae  cognitionis,  ut  2  Timoth. 
4.  Ministerium  tuum  imple.  Et  iterum: 
ut  per  me  praedicatio  impleretur. 

Quocirca  magis  hic  assentior  Joanni 
Hasselano  et  Francisco  Riberae,  quorum 
ille  in  commentario  hujus  loci,  quem  ma- 
nuscriptis  apud  me  habeo ,  iste  vero  ex- 
ponens  illud  Hebr.  6.,  ad  expletionem 
spei  usque  in  finem ,  docent  non  plus 
significare  verbum  TiXr^pocpopETv ,  quam 
plenitudinem  ferre  sive  adferre,  id  est, 
uno  vocabulo,  implere:  quemadmodum 
et  itATjpo^opsTa^ai^  plenitudinem  habere, 
id  est,  impleri ,  abundare,  et  nAripQffXj- 
ptav,  plenitudinem,  abundantiam.  Com- 
ponuntur  haec  a  verbo  ^lpsiv  ferre,  sicut 
multa  alia  similis  formae,  ut  ScupocpopcTv, 
dona  ferre,  xuo^opslv,  uterum  ferre,  OTt- 
AocpopsTv,  arma  ferre,paP<5o90psTv,virgam 
ferre.  Sic  ergo  uATjpo^opsTv^  plenitudinem 
adferre. 

Cujus  autem  plenitudinem ,  id  ex  re 
sitbjecta,  de  qua  sermo  habetur,  intelli- 
gendum.  Nam  interdum  quidem  cognitiu 
nis  ac  fidei ;  interdum  spei ;  nonnunquam 
officii ,  vel  cujuspiam  ejusmodi  plenitudo 
siguificatur.  Cognitionis,  ut  hujus  Episto- 
lae,  cap.  4.,  plenissime  sciens,  et  Coloss. 
2.,  in  omnes  divitias  plenitudinis  in- 
tellectus.  Fidei,  ut  Hebr.  10.  Accedamus 
cum  vero  corde  in  plenitudine  fidei. 
Spei,  Hebr.  6.  Ad  expletionem  spei  us- 
que  in  finem.    Officii,  ut  1  Thessal.  1. 


In  plenitudine  multa  sicut  scitis  quales 
fuerimus  in  vobis.  Item  in  duobus  locis 
2  Timoth.  4.,  paulo  ante  citatis.  Denique 
rerum  actarum,  ut  Luc.  1.  Quae  in  nobis 
completae  sunt  rerum  (sic  enim  et  Hie- 
ronymus  legit  in  prooemio  commentarii 
super  Matthaeum),  id  est ,  quae  apud  nos 
in  Judaea  actae  sunt,  et  usque  ad  finem 
perductae.  Nam  res  Christi  salvatoris  in 
terra  gestae  complentur  et  finiuntur  ejus 
ascensione  in  coelum ,  in  qua  et  Lucas 
Evangelium  suum  concludit. 

Sensum  vero ,  quem  Ruffinus  et  Eras- 
mus  illuc  intulerunt,  minus  congruere 
sentiet,  qui  mentem  Evangelistae  eo  loco 
propius  introspexerit :  ut  non  hoc  etiam 
dicam  ,  nullius  Graeci  scriptoris  testimo- 
nio  doceri,  quod  7iS7tAT|pocpopr;fjieva  dican- 
tur  ea,  quorum  plena  facta  fides.  Usi  sunt 
et  LXX.  interpretes  verbo  passivo  Ec- 
clesiastae  8.  Qui  locus  apud  Hierony- 
mum  latine  sic  legitur:  (Juia  non  est 
contradictio  facientibus  malum  cito: 
ideo  repletum  est  (luATrjpocpopTjilig)  cor 
filiorum  hominum  in  eis,  ut  faciant 
malum.  Ubi  eerte  non  aliud  in  verbo 
graeco ,  quam  quod  latine  redditum  est, 
intelligi  oportere ,  patet  ex  Hebraeo.  Sic 
enim  ad  verbum  habet :  Idcirco  plenum 
est  cor  filiorum  hominisin  eisad  facien- 
dum  malum,  id  est,  pleno  et  toto  corde 
dedunt  se  malis  agendis.  Quod  sua  ver- 
sione  sic  expressit  Hieronymus :  Absque 
timore  ullo  filii  hominum  perpetrant 
mala.  Declaratur  autem  ex  loco  simili 
Gen.  6.,  ubi  scribit  Moses,  vidisse  Deum, 
quod  cuncta  cogitatio  cordis  hominum 
intenta  esset  ad  malum. 

Ut  igitur  ad  nostrum  institutum  redea- 
mus,  —  quod  Paulus  Grsecus  hoc  loco 
dicit,  ita  sonat :  Unusquisque  in  propria 
mente  plenitudinem  habeat.  Sed  quaeri- 
tur,  quam  aut  cujus  rei  plenitudinem  ? 
Multi ,  de  quibus  ante ,  referunt  ad  liber- 
tatem  opiuandi  .seu  judicandi,  quasi  dicat 
Apostohis :  Cuique  plene  ac  plane  hberum 
sitmentis  suaejudicium.  Cujus  commenta- 
rii  sanum  intellectum  itidem  supra  dedimu  s. 
AUi  vero  plenitudinem  intelliguut  per- 
suasionis,    hoc    sensu:    Unusquisque  in 

mente  sua  plene  persuasus  sit,  licere  sibi 
id  quod  facit ;  nibil  faciat  repugnante  aut 
dubitante  conscientia,  ne  peccet.  Quem 
sensum  volunt  aliorum  quorundam  ver- 
siones ,  ut  Erasmi :  Unicuique  sua  mens 
satisfaciat.  Fabri :  Unusquisque  in  sua 
mente  satisfaciat.  Hentenii :  Unusquisque 
propriae  menti  satisfaciat.  Huc  spectat 
etiam  Sjriaca  translatio  latine  reddita  ad 
hunc  modum :  Unusquisque  in  scientia 
seu  cognitione  animae  suae  confirmetur. 
Huic  expositioni  probabilitatem  conciliant, 
quae  infra  dicuntur,  ubi  persuasionem 
ejusmodi  vocat  fidem,  docetque  peccatmn 
esse,  quicquid  ex  fide  non  fit. 

Cum  qua  utique  sententia  valde  con- 
gruit,  quod  juxta  expositionem  jam  datam 
hic  praecipitur^  ut  unusquisque  in  sensu 
suo  abundet,  plenitudinem  habeat,  id 
est,  in  animo  suo  plene  persuasus  sit, 
sibi  licere  quod  agit,  alioqui  peccaturus, 
eo  quod  agat  contra  conscientiam.  Est 
igitur  haec  instructio  tam  discernentis, 
quam  non  discernentis ,  quae  ad  hoc  sal- 
tem  valeat,  ut  neuter  peccet  sciens.  Ne- 
que  enim  discernentem  omnino  a  peccato 
liberat.  Porro,  quae  sequuntur,  doctrinam 
continent  eo  pertinentem,  ut  uterque  ab 
altero  vel  spernendo  vel  judicando  dein- 
ceps  abstineat. 

6.  Qui  sapit  diem,  Domino  sapit. 
Domino ,  intellige  Christo :  similiter  in 
sequentibus,  Domino  manducat,  Domi- 
no  non  manducat,  Domini  sumus.  Hunc 
enim  intellectum  postulat  id,  quod  pro 
ratione  subjungit :  In  hoc  enim  Christus 
mortuus  est  et  resurrexit,  ut  et  mortuo- 
rum  et  vivorum  dominetur.  Et  quidem 
passim  in  epistolis  Apostolicis  Domini  vo- 
cabulo  Christus  significatur ,  ut  qui  sit 
omnium  nostrum  Dominus,  nosque  servos 
suos  fecerit  jure  redemptionis.  Addunt 
Graeci  Syrique  codices  :  Et  'jui  non  sapit 
diem ,  Domino  non  sapit.  Quod  et 
Graeci  interpretes  Chrysostomus  et  poste- 
riores  exponunt.  Verum  apud  Origenem 
nou  legitur ,  nec  apud  quemcumque  La- 
tinorum. 

Nec  temere  suspicatur  Erasmus,  a  quo- 
piam  additam  hanc  partem  ,  ut  esset  ne- 


gatio,  quae  praecedenti  affirmationi  re- 
sponderet.  Sapere  diem,  quod  Erasmus 
vertit  curare  diem,  Graece  ^povclv  ttjv 
"^ijispav ,  est ,  diei  habere  rationem ,  diem 
observando  discernere :  tametsi  putat  Ca- 
jetanus,  nullum  exstare  verbum  latinum, 
quod  huic  graeco  proprie  respondeat. 
Certe  ejusmodi  est ,  quod  in  bonam  par- 
tem  accipi  soleat;  ut  ad  extenuationem 
infirmitatis  fratrum  videatur  hic  a  Paulo 
usurpatum.  Sensus :  Qui  ita  sapit,  ut  dis- 
cemat  diem  a  die ,  dum  alium  diem  prae 
alio  secundum  legem  observat ;  id  facit 
ad  honorem  Christi  Domini,  utpote  Chri- 
stianus,  qui  didicerit  et  noverit  omnia, 
quae  facit,  in  nomineDomini  Jesu  Christi 
facienda  esse  Col.  3.  Vel  certe  ad  hono- 
rem  Christi  Domini  id  facit ,  quem  ut 
Deum,  etiam  Mosaicae  legis  agnoscit  ac 
veneratur  auctorem.  Et  qui  ita  sapit,  ut 
non  discernat  dies,  sed  indifferenter  ha- 
beat  omnem  diem:  id  quoque  facit  ad 
honorem  Christi ,  utens  libertate  Evauge- 
lica  sibi  per  Christum  concessa.  Sentit 
x\postolus,  ita  utrumque  de  altero  existi- 
mare  debere,  quod  nimirum  ad  Christi 
Domini  faciant  honorem  idipsum,  quod 
faciunt:  etiamsi  in  altero,  id  est,  sapiente 
diem ,  zelus  sit  non  secundum  scientiam, 
ideoque  factum  ejus  peccato  non  careat. 

Et  qui  manducat,  Domino  mandu- 
cat.  Id  est,  qui  sine  delectu  vescitur 
quibuslibet ,  existimandus  tibi  est  id  fa- 
cere  ad  Domini  gloriam.  Tacite  significat, 
id  quod  paulo  post  apertius  docet,  quic- 
quid  agimus,  agere  nos  debere  non  nobis, 
sed  Domino.  Unde  Zach.  7.  reprehendun- 
tur  Judaei,  quod  sibi,  non  Domino,  jeju- 
nassent,  comedissent  atque  bibissent. 

Gratias  enim  agit  Deo.  Scilicet  man- 
ducaturus;  juxta  illud  ejusdem  apostoli 
1  Timoth.  4.  Kihil  rejiciendum ,  quod 
cum  gratiarum  actione  percipitur.  Sanc- 
tificatur  enim  per  verbum  Dei  et  ora- 
tionem.  Adeoque  ex  Evangelio  maui- 
festum  est,  Christum  solere  cum  gratiarum 
actione  cibum  ac  potum  benedicere,  prius- 
quam  sumeret  aut  sumendum  daret,  Matth. 
15.  et  26.  Marc.  8,  et  14.  Luc.  22.  et 
Joan.  6.  Quod  et  habet  perpetua  fidelium 

consuetudo.  Gratias ,  inquam ,  agit  Deo 
pro  largitate  ejus  et  beneficentia,  qua 
cibos  creavit  et  dedit  in  usum  hominum. 
Quae  gratiarum  actio  manducantis  argu- 
mentum  esse  debet  non  manducanti,  illum 
Domino  manducare,  id  est,  ad  honorem 
Christi  Domini,  (;ui  gratias  agit. 

Et  qui  non  manducat,  Domino  non 
manducat.  Qui  abstinet,  inquit,  a  cibis 
lege  vetitis,  licet  id  ex  infirmitate  fidei 
faciat,  tu  tamen  existima,  id  eum,  quia 
Christo  nomen  dedit,  propter  honorem 
Christi  Domini  sui  facere.  Praecipit,  ut 
proximorum  facta  in  meliorem  partem  in- 
terpretemur,  et  id  in  eis'  consideremus, 
quod  bonum  est.  Sic  enim  solemus  alio- 
rum  errata  excusare,  dicentes,  fecit  bona 
intentione.  Pulchre  S.  Bernardus  sermone 
40.  super  Cantica:  Etiamsi,  inquit,  per- 
peram  actum  quid  deprehendas,  nec  sic 
judices  proximum,  magis  autem  excusa. 
Excusa  intentionem,  si  opus  non  potes : 
puta  ignorantiam ,  puta  suhreptionem, 
puta  casum  ,  et  quae  sequuntur. 

Neque  hoc  diceret  Apostolus,  si  ab- 
stinentia  ejusmodi ,  licet  ex  iml)ecillitate 
fidei  profecta ,  non  posset  ad  Domini  glo- 
riam  referri.  Qua  ratione  multa ,  quae  in 
ecclesia  a  simplicioribus  utriusque  sexus 
aguntur  in  cultu  Dei  et  veneratione  sanc- 
torum  ejus ,  etsi  censuram  alicujus  super- 
stitionis  apud  severos  Theologos  omnino 
effugere  nequeant ,  excusari  tamen  pote- 
runt,  atque  a  fide  et  intentione,  qua  ad 
Dei  gloriam  i-eferuntur,  etiam  commen- 
dari.  Denique  ex  his  probabilis  fit  eorum 
sententia,  qui  dicunt,  hominem  posse  eo- 
dem  actu  peccare  et  benefacere,  si  ad 
diversa  respiciatur.  Quod  manifestius  ap- 
paret  in  iis  qui,  quia  parce  seminant, 
parce  et  metent  2  Cor.  9. 

Et  gratias  agit  Deo.  Nimirum  pro 
cibis  lege  concessis ,  quibus  utitur.  Non 
dixit  Apostolus  sicul  de  manducaute : 
Gratias  enim  agit  Deo.  Nam  illic  gra- 
tiarum  actio ,  veluti  dictum  est ,  argu- 
mento  erat,  n^anducantem  Domino  man- 
ducare.  Qui  vero  non  manducat,  in  eo 
quod  non  manducat,  non  agit  Deo  gratias 
de  cibis  concessis ,   sed  in  eo ,   quod  qui- 


busdam  utitur,  licet  ab  aliis  abstineat. 
Nec  necesse  est,  hanc  gratiarum  actionem, 
quod  nonnulh  faciunt,  ad  donum  absti- 
nentiae  referri :  praesertim  quod  haec  ab- 
stinentia  non  virtutis  erat  sed  infirmitatis. 
Locum  hunc  de  manducante  et  non 
manducante  Oecumenius  refert  ad  jejunia 
spontanea ;  ut  manducans  dicatur  non 
jejunans ;  non  manducans  vero  jejunans. 
Sed  hoc  praeter  mentem  Apostoli ;  qui 
non  manducare  tribuit  ei,  qui  fide  infirmus 
est,  putans  aliquem  cibum  esse  comrau- 
nem ,  id  est ,  immundum  ,  ut  infra  dicitur. 
Porro  si  quis  indicta  ecclesiae  jejunia 
nuUa  necessitate  solvit,  non  in  ejus  ex- 
cusationem  dici  poterit:  Qui  manducat, 
Domino  manducat ;  sed  is  tanquam  ma- 
nifestus  ecclesiasticae  legis  transgi-essor 
increpandus  est  et  puniendus. 

7.  Nemo  enim  nostrum  sibi  vivit,  et 
nemo  sibi  moritur.  Loquitur  ex  persona 
cujusque  boni  fidelis,  qualem  quisque 
alium  existiraare  debet,  nisi  diversum  con- 
stet.  Quomodo  etiam  accipiendum  quod 
sequitur : 

8.  Siive  enim  vivimus,  Domino  vivi- 
mus ,  sive  morimur ,  Domino  morimur. 
Sensus  hujus  loci  est:  Nemo  nostrum 
vivit  propter  se ,  id  est ,  ad  suam  ipsius 
gloriam  aut  commodum ,  tanquam  finem 
suae  vitae;  sed  ad  gloriam  Domini,  cujus 
est  servus :  et  nemo  nostrura  eligit  mori 
propter  se,  sed  propter  Dominum,  juxta 
quod  de  seipso  dicit  idem  Apostolus  Phi- 
lip.  1.  3Iagnificabitur  Christus  in  cor- 
pore  meo,  sive  per  vitam,  sive  per  mor- 
tem.  Probat  superiora  argumenta  a  toto 
ad  partem.  Nam  si  boni  fideles  ad  Dei 
gloriam  referant  totam  suam  vitam,  adeo- 
que  et  mortem :  igitur  et  in  eo  quod  man- 
ducant ,  et  quod  non  manducant ,  Dei  ac 
Domini  gloriam  spectare  censendi  snnt. 

Sioe  ergo  vivimus ,  sive  morimv/r, 
Domini  sumus.  Domini  casu  gignendi. 
Id  est,  Christo  Domino  addicti  sumus, 
tanquam  servi ,  utpote  qui  vitam  et  mor- 
tem  et  omnia  nostra  ad  illius  (ut  ita  di- 
cam)  commodum,  id  est,  honorem  refera- 
mus.  Quod  est  eorum,  qui  bene  serviuut. 
Infert  autem  hoc  Paulus   ex  eo,    quod 


EPISTOLAE  AD  ROMANOS.    VERS.  9. 


311 


proxime  praecedit.  Nam  ideo  Domino  vi- 
vimus  et  Domino  morimur ,  quia  Domini 
sumus.  Nec  tantum  vult  dicere,  nos  Domini 
esse,  dum  vivimus  hac  vita  mortali,  et 
Domini  esse  in  ipsa  morte,  qua  vitam 
hanc  amittimus :  verum  etiam  et  raaxime 
post  mortem  in  saeculo  futuro,  quemad- 
modum  patet  ex  subjuncta  confirmatione, 
qua  non  morientes   sed  moi-tuos  nominat. 

9.  In  hoc  enim  Christus  mortuus  est 
et  resurrexit,  ut  et  mortuorum  et  vivo- 
rum  dominetur.  In  bac  parte  varietas 
est  lectionis.  Primum  multa  Latina  MSS. 
cunjunctionem,  quae  in  posteriori  membro 
geminata  est,  etiam  congeminant  in  priori : 
et  mortuus  est  et  resurrexit.  Quod  et 
decorum  addit  dictioni,  et  Graecis  codi- 
cibus  consonat.  Qui  quidem  sichabent :  In 
hoc  enim  Christus  etmortuus  fuit  et  re- 
surrexit  et  revixit,  ut  et  mortuorum  et 
viventium  dominetur.  Nisi  quod  in  non- 
nullis  pro  a.\i'C,rpzv  revixit,  legitur  sCTjaev 
vixit,  quemadmodum  et  habent  graeca 
Chrysostomi ,  Theophylacti  et  Oecumenii 
commentaria.  VerbumvmfetiamapudAm- 
brosium  habetur :  sed  primo  loco  positum. 
Et  vixit,  et  mortuus  est  et  resurrexit. 
Quae  eadem  ferme  lectio  est  Irenaei  lib. 
3.  cap.  20.  et  Augustini  de  morib.  Manich. 
cap.  14.  Syrus  idipsum  in  medio  colloca- 
vit;  Mortuus  est  et  vixit  et  surrexit. 
Origenes ,  ut  ex  ejus  commentario  plane 
constat,  tantum  legit :  Mortuus  est  et  vixit. 

Jam  et  veterum  codicum  Latinorum 
quidam  non  contemnendi  pro  resurrexit 
habent  revixit.  Quod  et  legitur  in  Epist. 
1.  Anacleti  Papae:  ut  merito  suspectum 
haberi  possit  verbum  resurrexit  occupati 
loci  alieni ;  quum  ad  alterum  explicandum 
forte  in  margiue  adscriptum  fuisset.  Nam 
et  Chrysostomi  Graeca  quaedam  exem- 
plaria  verbum  avsoTYj,  non  agnoscunt. 
Itaque  sic  arbitror ,  alteram  harum  esse 
lectionem  germanam:  Et  mortuus  est  et 
revixit ,  vel :  ei  mortuus  est  et  vixit. 
Nam  harum  utrique,  praesertim  posteriori 
aptius  respondet  quod  sequitur,  ut  et 
mortuorum  et  vivorum  (Graece :  Cwvxwv^ 
viventium)  dominetur ,  ac  si  dicat  Apo- 
stolus :  Quomodo  mortuus  est  Christus,  ut 


mortuorum  dominetur,  ita  rursum  vixit, 
ut  dominetur  viventium. 

Prioii  qnidem  lectioni  simile  est  illud 
Luc.  15.  Frater  tuus  hic  mortuus  erat 
et  revixit.  Posterior  autem,  cui  dixi  par- 
tem  subjunctam  aptius  respondere,  He- 
braismum  redolet,  vixit ,  id  est,  vitam 
accepit  sive  recepit:  sicuti  passim,  pos- 
sedit,  id  est,  acquisivit,  possessionem 
accepit ;  quemadmodum  et  capite  superiori, 
credidimus,  id  est,  fidem  suscepimus. 
Ita  dictum  est  Apoc.  20.  de  animabus 
martyrum :  Et  vixerunt,  et  regnaverunt 
cum  Christo,  id  est,  vitam  beatam  acce- 
perunt.  Et  mox  de  aliis:  Caeteri  mor- 
tuorum  non  vixerunt,  donec,  etc.  id 
est,  vitam  non  receperunt.  Quo  secundo 
loco ,  perinde  ut  in  priore,  noster  inter- 
pres  haud  dubie  legit  in  Graeco  eCYjoav, 
quod  et  Aretae  textus  habet  et  Complu- 
tensis  editio;  licet  in  aliis  plerisq^ue  codi- 
cibus,  hae  parte  mihi  suspectis,  aveCi^oav 
legatur.  Hanc  certe  lectiouem  praesentis 
loci  maxime  probat  exacti  judicii  vir  1". 
Lucas,  ad  cujus  notationem  te  remitto. 

Porro  confirmat  Apostolus  illationem 
superiorem,  docens,  quamobrem  nos  et 
viventes  et  morientes,  sive  mortuos  ,  Do- 
mini  esse  dixerit,  et  proinde  omnia  facere 
Domino,  id  est,  Christo.  Id  docet  ex  jure 
redemptionis.  Nam  Christus  morte  sua 
nos  redimens,  servos  sibi  fecit,  factusque 
est  omnium  nostrum  Dominus.  lusinuatur 
hac  sententia,  Christum,  quamvis  sit  Do- 
minus  omnium  hominum,  peculiari  tamen 
ratione  esse  Dominum  bouorum  et  fide- 
lium.  Hos  enim  non  solum  sibi  subjecit 
(quod  et  malis  ac  reprobis  ipsisque  dae- 
monibus  commuue  est),  verum  etiam  re- 
dimendo  sibi  servos,  id  est,  servieutes  et 
obedientes  fecit;  nec  solum  pro  tempore 
vitae  praesentis,  cujus  fines  excedere  non 
possunt  servitutes  humanae;  sed  etiam, 
multoque  perfectius ,  pro  saeculo  futuro 
et  nunquam  terminaudo,  de  quo  scriptum 
est  Apoc.  22.  Et  servi  ejus  servient  illi^ 
utique  beata  servitute.  Nam  sequitur  :  et 
regnabunt  in  saecula  saeculorum. 

Addit  Apostolus,  et  resurrexit,  seu 
potius,    et  vixit,    scilicet  post  mortem; 

non  quod  resurgens  ad  vitam  Christus 
nos  redemerit,  sed  quod  illius  resurrectio 
fuerit  idea  quaedam  et  exemplar  nostrae 
resurrectionis^  qua  resuscitandi  sumus  ad 
vitam  aeternam  et  beatam :  ex  quo  futu- 
rum  sit,  ut  ipse  perfecte  mortxlorum  et 
vivorum  dominetur.  Vel  secundum  alios : 
quia  nisi  revixisset,  dominari  non  poterat. 
Non  enim  dominaretur  Christus  bomo, 
nisi  esset  homo.  Ponit  autem  vivos  post 
mortuos ,  ut  ostendat ,  sententiam  suam 
maxime  veritatem  habere  de  iis ,  qui  vi- 
vunt  post  mortem. 

Quaeret  aliquis,  cur  Apostolus  dicens, 
Christum  dominaturum  etiam  mortuis,  non 
contradicat  ipsi  Christo  dicenti:  Non  est 
Deus  mortiwrum  sed  inventium ,  Matth. 
22.  Responsio :  Aliud  est  vocari  Deum  mor- 
tuorum ,  aliud  esse  Dominum  mortuorum, 
Nam  multa  sunt,  quorum  Dominus  est 
Deus ,  quorum  tamen  Deum  se  vocari 
nolit.  Deinde  mortui  in  verbis  Christi  in- 
telliguntur  omnino  mortui  et  non  resur- 
recturi,  quomodo  de  mortuis  hominibus 
sentiebant  Sadducaei :  Paulus  vero  de 
mortuis  loquitTir  spe  certissima  victuris, 
quales  Abraham ,  Isaac  et  Jacob. 

10.  Tu  autem  quid  judicas  fratrem 
tuum?  Compellat  hac  parte  non  mandu- 
cantem ,  id  est,  eum  qui  fide  infirmus  est, 
nt  patet  ex  supradictis.  Sequenti  autem 
parte  manducantem  alloquitur. 

Aut  tu  quare  spernis  fratem  tuum? 
Graece,  aut  etiam  tu ,  quasi  dicat:  sed 
nec  tu ,  quamvis  fide  firmior ,  reprehen- 
sione  cares,  quod  infirmi  fratris  tui  ratio- 
nem  non  habeas ,  ac  salutem  ejus  curare 
non  videaris,  ut  qui  manducando  scanda- 
lum  ei  praebeas.  Spernis,  graece:  iiou- 
^•sveT^;^  pro  nihilo  habes.  Nam  qui  tiatri 
scandalum  ponit,  ita  agit,  ac  si  salutem 
ejus  nihili  jienderet.  Quoniam  autem  in 
confesso  erat,  fratrem  non  esse  spernen- 
dum ,  id  est,  scandalizandum:  idcirco 
omissa  ejus  probatione  solum  id,  quod 
priori  loco  dixit,  probandum  snscipit; 
nempe  fratrem  non  esse  a  nobis  judican- 
dum,  elianisi  forte  delinquat.  Postea  qui- 
dem  etiam  de  scandalo  repetit  sermouem, 
verum  id  agit  non  tam  docens  quam  ob- 


jurgans.  Porro  non  judicandura  esse  docet 
ex  eo,  quod  Christus  est  omnium  nostrum 
judex. 

Omnes  enim  stabimus  ante  trihunal 
Christi.  Stabimus,  graece7iapaoT7]o6/i,s{^a^ 
statuemur ,  sistemur.  Omnes,  inquit,  si- 
stendi  sumus  ad  tribunal  Christi,  nimirum 
ab  eo  tanquam  omnium  Domino  judicandi. 
Tribunal  enim  judiciariam  potestatem 
significat.  Omnes  intellige  sine  exceptione  : 
tum  quia  ratio  generalis  est ,  nullam  ad- 
mittens  exceptionem,  videlicet  universale 
Christi  dominium  in  omnes  homines  ;  tum 
quia  testimonium  Propheticum,  quo  sen- 
tentiam  suam  mox  confirmat  Apostolus, 
omnes  sine  exceptione  homines  compre- 
hendit.  Stabunt  igitur  a  Christo  judicandi 
etiam  illi,  quibus  dixit  Matth.  19.:  Cum 
sederit  filius  hominis  in  sede  majestatis 
suae,  sedebitis  et  vos  super  sedes  duo- 
decim,  judicantes  duodecim  tribus  Israel. 
Nam  sessuri  et  judicaturi  dicuntur ,  non 
quod  judicandi  non  sint ,  sed  quia  tantae 
perfectionis  omnibus  apparebunt ,  ut  si  hu- 
mano  more  de  judiciis  loquamur ,  merita 
eorum  non  videantur  examini  subjicienda 
ad  hoc,  ut  praemium  eis  decernatur,  sicut 
illorum,  qui  tantum  erunt  mediocres  me- 
ritis:  sed  ipsi  potius  ob  insignem  sancti- 
tatem  digni  habeantur ,  qui  judici  appro- 
pinquent ,  eique  assideant ,  ac  de  aliis 
etiam  sententiam  ferant.  Hoc  est ,  quod 
dici  solet,  omnes  judicandos  esse  judicio 
retributionis ,  sed  non  omnes  judicio  dis- 
cussionis.  De  qua  re  vide,  quae  disputari 
solent  lib.  4.  sent.  ad  dist.  47. 

11.  Scriptum  est  enim.  Confirmat 
testimonio  Scripturae ,  qiiae  est  apud  Je- 
saiam  cap.  45. 

Vivo  ego ,  dicit  Dominus.  Vivo  ego, 
Hebraice :  In  me  vel  per  me  juravi. 
LXX.  per  me  ipsum  juro.  Quod  sequi- 
tur ,  dicit  Dominus ,  aut  de  suo  Pyuhis 
addidit  ad  significandum ,  cujus  ex  per- 
sona  baec  dicantur,  ^it  repetivit  ex  su- 
perioi-ibus  ejusdem  capitis  apud  Prophe- 
t.im,  versu  18.  Porro  sensus  convenit 
estque  hujusmndi :  Memet  ipsum,  ait  Do- 
niinus ,  ac  vitani  meam  testor,  verum  esse 
hoc,    quod   affirmo.    Sicut   enim  jurandi 

f ormula  erat  in  p  opulo  D  ei :  vivit  Dominus; 
quod  erat  jurare  per  Deum  viventem,  sive 
per  vitam  Dei :  ita  Deus  iu  Scripturis  in- 
troducitur  jurans  his  verbis  :  vivo  ego,  ut 
Num.  14.,  Jes.  49.,  Ezech.  14.  et  alibi. 
Hoc  autem  est  Deo  jurare  per  semet  ip- 
sum  viventem.  Caeterum  an  proprie  Deo 
competat  jurare,  expendemus  in  comment. 
Epist.  ad  Hebraeos  cap.  6. 

Quoniam  mihi  flectetur  omne  genu, 
et  omnis  lingua  confitebitur  Deo.  Flec- 
tetur ,  graece  '/.dix^tf.  flectet,  quod  etiam 
legitur  quibusdam.  Sed  sensus  est:  Flec- 
tet  se,  id  est,  flectetur:  hebraice  curva- 
bitur.  Quod  in  quibusdam  codicibus  Grae- 
cis  post  omne  genu  sequitur :  coelestium, 
terrestrium  et  infernorum,  ascititium 
est  ex  Epist.  ad  Philip.  2.,  ubi  caetera 
similia  verba  leguntur.  Neque  vero  apud 
Jesaiam ,  cujus  hic  citatur  testimonium, 
tale  quid  legitur.  Apud  eundem  non  est 
confitebitur,  sed  jurabit,  non  addita  voce 
Deo :  nam  repetendum  est  mihi  ex  priori 
membro ;  LXX.  vero  addiderunt.  Sic  enim 
habent:  Kal  o^jiclTat  7:aaa  pMoaa.  tov 
O^cOv ,  et  jurabit  omnis  lingua  Deum,  ut 
appareat,  Paulum  (quod  adnotant  non- 
nulli)  dixisse  Deo  pro  Deum. 

Adducit  autem  hoc  ex  Propheta  testi- 
monium,  ut  ostendat  Christi  dominium  in 
omnes  humines ,  bonos  ac  malos.  Quod 
inchoatur  quidem  a  primo  ejus  adventu, 
sed  perficitur  in  extremo  judicio ,  ubi  si- 
stentur  oranes  ad  ejus  tribunal ,  et  imple- 
bitur  ilhid :  Ponam  inimicos  tuos  scabel- 
Jum  pedum  tuorum ,  Psalm.  109.  Est 
igitur  sensus :  Mihi  tanquam  domiuo  ac 
judici  suo  omnes  cujuscunque  gentis  et 
linguae  homines  subjicientur  ac  subster- 
nent  sese :  Dominum  ac  Deum  suum ,  per 
quem  solum  jurandum  sit,  me  confitentes  : 
boni  quidera  voluntarie,  raali  vero  vel 
inviti. 

In  persona  Christi  Domini  haec  dici, 
manifeste  declarat  locus  similis  Phil.  2. : 
Ut  in  nomine  Jesu  omne  genu  flectatur, 
coelestium ,  terrestrium  et  infernorum  : 
et  omnis  lingua  confiteatur ,  quia  Do- 
minus  Jesus  Christus.  I^nde  etiam  intel- 
ligitur,  nonbonorum  tantum,  sed  et  ma- 


lorum  hominum,  imo  et  daemonum  genua 
Christo  Domino  curvanda  esse.  Nam  et 
daemonum  judex  Christus  a  patre  consti- 
tutus  est,  ipsis  etiam  confitentibus  in 
Evangelio  ac  dicentibus  ad  eum:  Venisti 
huc  ante  tempus  torquere  nos?  Matth.  8. 
Observa  contra  Arianos  Christum  hic  ex- 
presse  ab  Apostolo  vocari  Deum.  Jam 
enim  constat  ex  praecedentibus,  de  Christo 
sermonem  esse.  Sic  in  eo,  quod  sequitur : 

12.  Itaque  unusquisque  nostrum  pro 
se  rationem  reddet  Deo.  Sequitur  hoc 
ex  praecedentibus.  Nam  idcirco  omnes 
sistendi  sumus  ad  tribunal  Christi ,  ut 
quisque  pro  se  respondeat  ac  rationem 
reddat.  Pro  se ,  Graece  Tispi  ia^zoo ,  de 
se  ipso,  id  est,  de  factis  propriis,  non  de 
alienis.  Quod  intellige,  nisi  quatenus  alio- 
rum  vita  ad  nostram  curam  pertinet,  et 
aliorum  peccata  ex  officii  nostri  negligen- 
tia  proveniunt.  Hac  enim  ratione  dicitur 
Heb.  13.  de  praepositis:  Ipsi  enim  per- 
vigilant,  quasi  rationem  pro  animabus 
vestris  reddituri. 

Porro  rationem  Deo  reddere,  est  Dei 
judicium  subire  de  iis,  quae  bene  aut 
male  quis  egit.  Sumta  metaphora  ab  iis, 
qui  de  bonis  alienis  a  se  dispensatis  ra- 
tiouem  dominis  eorum  reddunt.  Sic  autem 
et  alibi  loquitur  Scriptura,  ut  Matth.  12. 
et  1  Pet.  4.  Quod  autem  hic  dicit,  idem 
aliis  verbis  ac  diversa  metaphora  dicit 
Galat.  6. :  Unusquisque  onus  suum 
portabit. 

13.  Kon  ergo  amplius  invicem  judi- 
cemus.  Graece :  Non  amplius  igitur  alius 
alium  judicemus.  Nam  pro  invicem,  le- 
gitur  aXAr;Aouc;  qua  voce  non  solum 
significantur ,  qui  mutuo  sive  reciproce 
quidpiam  agunt,  sed  quorum  alius  erga 
aliura,  etsi  non  vices  referentem ;  quomodo 
manifeste  sumitur  Ephes.  5.  Subjecti  in- 
vicem.  Non  igitur  ex  vocula  invicem  con- 
sequeus  est,  tam  firmura  quam  infirraura 
argui  ab  Apostolo  temerarii  judicii.  Ve- 
ruratamen  quia  generalis  est  conchisio,  ue 
quisquam  alium  judicet,  quam  infertex  eo, 
quod  omnes  unum  judicem  habemus  Chri- 
stura:  recte  intelligitur,  etiara  firmiorem 
fratrem  hac  sententia  perstringi,  tanquam 

iniquum  judicem  adversus  fratrem  infir- 
mum.  Namquomodo  noneum  aliquomodo 
judicabat,  quem  spernebat,  et  de  quo  non  il- 
lud  potius  suspicabatur :  Qui  non  mandu- 
cat,  Domino  nonmanducat?  Sane  etiam 
ex  parte  subsequenti :  8ed  hocjudicate  ma- 
gis  etc,  satis  apparet  ab  hac  generali  ad- 
monitione  iirmiores  excludi  non  debere. 

Notabis  obiter,  judicium  proprie  esse 
earum  rerum ,  quae  per  se  non  satis  pa- 
tent.  Unde  est ,  quod  absolute  Dominus 
nobis  proliibet :  Nolite  judicare,  Matth.  7. 
Nam  in  re  manifesta  non  opus  est  judicio, 
quo  nimirum  discernatur  ac  dijudicetur, 
qualis  sit.  Hinc  in  extremo  judicio  qui- 
dam  dicuntur  non  judicandi,  quod  mani- 
festam  adferant  causam  suae  condemna- 
tionis,  ut  infideles,  testante  Domino  Joan. 
3. :  Qui  non  credit ,  jam  judicatus  est, 
id  est ,  portat  secum  judicium  suum,  quia 
non  credidit. 

Bed  hocjudicate  magis.  Quoniam  prae- 
cedens  conclusio  generaliter  omnes  fideles 
a  judicandis  fratribus  repellebat,  etiam 
firmiores  ac  doctiores ,  quibus  potiori  ra- 
tione  judicandi  potestas  alioqui  conce- 
denda  videbatur,  ac  si  dixisset:  Nulli 
deinceps  judicent  alios ,  ac  ne  firmi  qui- 
dem  infirmos:  idcirco  nunc  ad  firmiores 
sermone  converso  docet,  quod  judicium 
eis  pei-mittat,  atque  adeo  commeudet. 
Repetit  enim  idem  judicandi  verbum,  sed 
alio  sensu ,  quasi  dicat :  Si  omnino  libet 
judicare,  exercete  vos  in  hoc  genere  ju- 
dicii,  id  est,  hoc  statuite  apud  vos  firmo 
animi  judicio  ac  proposito  ;  hanc  adhibete 
cautelam. 

Ne  ponatis  offendiculum  fratri  vel 
scandalum.  Hoc  est ,  ne  libertate  vestra 
abutentes,  dum  passim  quibuslibet  cibis 
utimini,  praebeatis  offendiculum  fratri  in- 
firmo.  Nam  duplex  erat  illi  pericuhim : 
vel  ne  fratrem  edentem  judicaret;  vel 
certe  ne  exemplo  provocatus  contra  con- 
scientiam  ederet  ea,  quae  lex  prohibebat. 
Addunt  et  tertium,  idque  caeteris  gravius : 
ne  frater  offensus  ea  Christianorum  licen- 
tia  susceptam  semel  religionem  desereret, 
et  ad  Judaismum  totus  relaberetur.  Sed 
de  hoc  tacet  Apostolus, 


Potest  hic  locus  ita  verti :  Ne  ponatur 
offendiculum  etc,  quomodo  vertit  Eras- 
mus.  Nam  Graece  est  to  /itj  v.^i^ai,  non 
ponere.  Sed  in  eundem  sensum  redit 
utrumque.  Porro  scandalum  graecum  vo- 
cabulum  est,  quo  significatur  omne  id, 
quod  prolapsionis  et  ruinae  causam  ad- 
fert ;  latine  uno  verbo  offendiculum.  Igi- 
tur  inter  offendiculum,  graece  7ip6;xofJifia, 
et  scandalum,  non  opus  est  hoc  loco 
distinguere,  quod  a  quibusdam  factum 
video  ;  sed  varie  et  parum  solide :  quem- 
admodum  nec  distinguendum  inter  lapi- 
dem  offensionis  et  petram  scandali  supra 
cap.  9.  et  1  Pet.  2.  Nam  hujusmodi  repe- 
titio,  quae  fit  ad  inculcationem  ejusdem 
rei ,  Scripturis  familiaris  est ,  maxime 
Propheticis,  ad  quas  libenter  alludunt 
Apostoli. 

14.  Scio,  et  confido  in  Domino  Jesu. 
Confido,  graece  r:k'KZiz\i.a<.,  idem  verbum, 
quod  supra  cap.  8.  vertit  interpres ,  cer- 
tu^s  sum:  de  cujus  verbi  significatione 
sufficiant ,  quae  ibi  diximus.  Sane  et  hoc 
loco  magis  ad  mentem  Pauli  vertisset: 
certus  sum  vel  persuasum  habeo ,  quae 
propria  est  Graeci  verbi  significatio,  qui- 
bus  modis  verterunt  Faber,  Erasmus,  Hen- 
tenius  et  alii.  Quippe  rem  certam  ac  fidc 
tenendam  hic  affirmat  Apostohis.  Quare 
Chrysostomus  hoc  verbum  exposuit  alio 
verbo  Graeco  TiXrjpo^opoiijJiai^  id  est, 
plenitudinem  habeo,  scilicet  persuasio- 
nis,  plenissime  persuasus  sum.  De  quo 
satis  dictum  in  superioribus. 

Dicit  autem ,  scio ,  quia  de  eo  loquitur, 
quod  etiam  naturali  himine  rationis  cog- 
nosci  potest.  Docet  enim  ratio  naturahs, 
omnem  creaturam  Dei  bonam  esse ;  nec 
ejus  usu  spiritualiter  hominem  coinqui- 
nari  posse,  nisi  vohmtatis  iniquitas  male 
utentis  accesserit.  Eadem  ratione  scien- 
tiam  nominat,  ubi  de  immolatitiis  disserit, 
1  Cor.  8.:  De  iis ,  inquit,  quae  idolis 
sacrificantur,  scimus,  quia  omnes  scien- 
tiam  hahemus.  Et  iterum :  Sed  non  in 
otnnibus  est  scientia.  Sensus  igitur  est : 
ludnbitate  c,cio ,  natura  docente ,  et  pro 
certo  teneo,   sic  institutus  et  edoctus  a 

Domino  Jesu ;    vel ,    sic  institntus  in  re- 
ligione  Christi. 

Quia  nihil  communeper  ipsum.  Graece 
di  eauTou.  Sic  enim  habent  omnes  codices 
annotati  a.  R.  Stephano :  nisi  quod  regii 
libri  ex  editione  Complutensi  legunt  con- 
tracte  di  aGTOij  cum  notula  densi  spiritus, 
quod  tantundem  valet;  id  est,  per  se  ip- 
sum,  pronomine  reciproco.  Quod  proinde 
non  potest  ad  Christum  referri,  quo  ipsum 
referunt  commentator  Arabrosius  et  eum 
secuti  Pelagius  et  Sedulius ,  aliique  La- 
tini  posteriores. 

At  verisimile  est  intorpretes,  qui  ver- 
terunt  per  ipsum,  legisse  dC  «utoD  ,  vel 
tenui  vel  certe  nuUo  spiritu  annotato. 
Nam  et  Graeci  Theodoretus  et  Oecume- 
nius  ita  legeruut.  Quorum  posterior  tres 
adfert  hujus  loci  expositiones.  Per  ipsum, 
id  est,  juxta  legem  evangelicam.  Nam 
vd/jioc  (id  est  lex)  Graecis  masculinum. 
Sic  autem  et  Theodoretus  exponit.  Vel : 
per  ipsum,  hoc  est  per  se,  ex  natura, 
vel:  per  ipsum,  nempe  Deum.  Atqui 
media  expositio  magis  postulat,  ut  lega- 
tur  dC  lauTOu,  vel  di  auTOU^  quemadmo- 
dum  legerunt  Chrysostomus  et  Theophy- 
lactus  nec  non  Origenes ,  ut  ex  ejus 
comment.  colligitur.  Eidem  lectioni  vult 
textus  Sjriacus,  qui  habet  ex  se  ipso. 
Inter  Latinos  quoque  per  se  ipsum 
Hieronymus  lib.  2.  contra  Jovin.  cap.  11. 
et  Augustinus  lih.  de  morib.  Manich.  cap. 
14.   semel   et  iterum. 

Commune  vocat  Apostolus  immun- 
dum:  non  tam  idiotismo  linguae  He- 
braeae  (nam  in  libris  sacris  Hebraice 
scriptis  non  exstat  ea  phrasis),  quam 
posteriorum  Judaeorum  consuetudine ;  qui- 
bus  id,  quod  vel  lege  vel  majorum  tradi- 
tione  immundum  erat,  commune  dice- 
batur ,  quia  in  usu  commuui  esset  cae- 
terarum  gentium,  sibi  vero  solis,  ut 
populoDei,  declaratum  immundum,  ideo- 
que  sub  pollutionis  reatu  vitandum :  ut 
commune  Judaeis  pene  idera  fuerit,  quod 
Latinis  profanum.  Quara  istius  vocabuli 
rationera  tradit  Hieronyraus  exponens 
Matth.  cap.  15.,  hcet  ahi  metaphorara  pu- 
tent  acceptam  a  rebus ,  quae  quod  com- 


munes  sint  et  a  multis  tractentur,  facile 
sordes  contrahunt. 

Tale  igitur  est ,  quod  Apostolus  dicit : 
Quod  ad  me  attiuet,  certa  scientia  et  fide 
teneo ,  nihil  esse  immundura  (cujus  scili- 
cet  usus  immundum  ac  deteriorem  reddat 
hominem)  per  se  ipsum ,  id  est,  ex  sua 
natura :  nihil ,  inquam ,  non  solum  in 
cibis,  sed  nec  in  tota  Dei  creatura,  se- 
cundum  illud  1  Tim.  4. :  Omnis  creatura 
Dei  hona  est.  Sic  particulam  per  se  ip- 
sum  interpretantur  Origenes ,  Chrysosto- 
mus  et  Theophylactus  et  ex  parte  Oecum., 
ut  vidimus  :  atque  inter  Latinos  Hervaeus, 
non  obstante  lectione  per  ipsum,  et  alii 
ex  recentioribus. 

Neque  vero  id  inconvenienter huic  loco. 
Quaravis  enim  agat  Apostolus  de  iis,  qui 
cibos  quosdam  refugiebant  velut  secun- 
dum  legem  iramundos,  ac  propterea  videri 
possit,  ad  rem  non  pertinere ,  si  illis  di- 
catur,  nihil  per  se  et  natura  immundum 
esse  (id  enim  adversus  hunc  commenta- 
rium  objicitur) :  sciendum  tamen  est,  Ju- 
daeos  plerosque ,  qui  legis  et  caerimonia'^ 
rium  verum  usum  ignorabant,  et  signa 
pro  rebus  amplectebantur ,  prohibitionem 
certorum  ciborum  non  ad  significationem 
retulisse ,  sed  magis  (quod  consequens 
videbatur)  ad  illorum  naturam ,  quasi 
prohibiti  fuerint,  quiaimmundi:  non  im 
immundi ,  quia  prohibiti :  cum  res  con- 
trario  modo  sese  habeat.  Nam  idcirco 
solum  quaedam  legaliter  iramunda  sunt, 
quia  prohibita,  ad  significandum  nobis 
ea,  quae  in  vita  ac  moribus  sunt  fugienda ; 
quemadraodum  docet  Augustinus  lib.  6. 
contra  Faustum  Manichaeura  cap.  7.  et 
alibi. 

Hanc  vero,  quam  dixi  Jndaeorura  per- 
suasionera  fuisse,  manifeste  probat  locus 
ad  Tit.  cap.  1.,  ubi  eos,  qui  de  circumci- 
sione  erant,  vult  redargui,  quod  in  crea- 
turis  Dei  aliquid  immundum  dicerent, 
eamque  docti-inam  refert  ad  mandata  ho- 
minura;  utique  loquens  de  eo  ,  quod  im- 
mundum  est  per  se,  sicut  et  loquitur  1 
Tira.  4.:  Abstinentes  a  cihis ,  quos  Deus 
creavit ,  etc. 

Hinc  igitur  apparet  ratio ,    cur  multi, 

qui  ex  Judaeis  in  Christum  crediderant, 
adeo  tenaciter  inhaeserint  observantiis 
ciborum.  Eas  enim  non  tam  ad  legem 
caerimonialem,  quam  ad  moralem  ac  na- 
turalem  referebant,  aeque  ut  ipsum  de- 
calogum.  Cui  rei  insuper  argumento  est, 
quod  Judaei  gentiles  reputabant  immun- 
dos  ex  usu  ciborum  lege  Mosaica  vetito- 
rum :  non  tamen  existimabant,  eos  in  le- 
gem  peccare,  quam  sciebant  illis  non  esse 
datam.  Quare  consequens  est,  ut  immun- 
dos  eos  judicaverint  ex  ipsorum ,  quibus 
utebantur  ciborum  natura,  tanquam  per 
se  immundi  essent.  Denique  postulathunc 
intellectum  antithesis,  quam  facit  Apo- 
stolus  inter  id,  quod  est  commune  per  se 
et  quod  commune  est  utentium  opinione. 
Hanc  enim  antithesim  complet  hoc,  quod 
sequitur : 

Nisi  ei,  qui  existimat,  quid  commune 
esse ,  illi  commune  est.  Verbum  est  non 
exprimitur  in  Graeco,  sed  intelligitur. 
Nihil,  inquit,  est  immundum  per  se,  sed 
tantum  illi  immundum  est  aliquid,  qui 
existimat,  id  immundum  esse :  non  quod 
hominis  existimatio  proprie  rem  faciat 
ipsi  immundam ;  sed  quia  taliter  existi- 
mantis  conscientia  eum  obligat  ad  absti- 
nendum,  perinde  ac  si  res  per  se  immunda 
atque  illicita  esset.  Quam  rem  docte  de- 
clarat  S.  Thomas  in  commentario.  Simile 
illud  Tit.  1.:  Omnia  munda  mundis; 
coinquinatis  autem  et  infidelibus  nihil 
est  mundum ;  quia  nimirum  eorum  errans 
conscientia  non  sinebat  quidquam  eorum, 
de  quibus  ibi  loquitur  Apostolus ,  ipsis 
esse  mundum.  Porro  nisi  pro  sed  tantum, 
Hebraismus  est ,  isque  frequens  in  Scrip- 
turis.  Exceptive  sumi  non  potest  hoc  loco, 
quia  sententia  praecedens ,  nihil  cofn- 
mune  per  se  ipsumj  uuiverse  et  absolute 
vera  est ,  exceptionem  non  admittens. 

15.  Si  enim  propter  cibum  frater 
tuus  contristatur ,  jam  non  secundum 
caritatem  ambulas.  Graeci  codices  pau- 
cis  exceptis  legunt  £i  dk,  si  vero  propter 
cibum  etc,  annuente  etiam  Syriaca  ver- 
sione.  Non  enim  hic  redditur  ratio  supe- 
rioris  sententiae ;  sed  tacita  removetur 
objectio,  qua  dicere  quis  posset:  Si  nihil 


est  immundum  per  se ,  cur  igitur ,  lege 
per  Christum  nunc  abrogata,  non  permit- 
tor  semper  uti  quolibet  cibo  ?  Respondet 
Apostolus  ex  lege  caritatis ,  quae  dictat, 
etiam  a  licitis  abstinendum,  ne  proximus 
infirmior  contristetur  aut  scandalizetur. 
Si,  inquit,  vides  fratrem  tuum ,  id  est, 
proximum  tuum  Christianum  propter  ci- 
bum,  quovesceris,  conturbatum  iri,  et 
vel  peccaturum  temerario  adversum  te  ju- 
dicio ,  vel  tuo  exemplo  provocandum  ad 
edendum  contra  conscientiam,  nec  tamen 
abstines :  jam  non  conversaris  cum  fratre 
secundum  caritat^^m,  id  est,  secundum 
caritatis  regulam  et  dictamen ;  quia  salu- 
tem  ejus  negligis,  imo  ipsum  perdis.  Nam 
sequitur : 

Noli  cibo  tuo  illum  perdere ,  pro  quo 
Christus  mortuus  est.  Exaggeratio  est 
peccati  ejus ,  qui  comedit  cum  scandalo 
fratris ;  addito  argumento  efficacissimo  ab 
exemplo  Christi.  Perdere  intelligunt  qui- 
dam  propter  apostasiae  periculum.  Ve- 
rum  Apostolus  toto  hoc  capite  non  urget 
nisi  illa  duo ,  quae  modo  dixi :  judicium 
et  exemplum.  Sensus  est:  Non  habeas 
fratrem  tuum  tam  vilem ,  ut  eum  edulio 
tuo  perdas,  quem  tanti  fecit  Christus,  ut 
pro  eo  mortem  oppetere  non  dubitarit. 
Perdas  ,  inquam  ,  daturus  occasionem  vel 
temere  judicandi  te,  vel  infeliciter  imi- 
tandi.  Sic  et  1  Cor.  8. :  Et  peribit  in  tua 
scientia  frater ,  propter  quem  Christus 
mortuus  est. 

Ex  utroque  loco  probant,  Christum 
etiam  pro  reprobis  mortuum  esse ,  videli- 
cet  quoad  sufficientiam  pretii,  quod  Patri 
moriens  obtulit.  Alii  locum  utrumque  ex- 
ponunt  de  fratre  electo ,  quem  quantum 
in  se  est  perdit,  qui  ei  peccandi  occasio- 
nes  ingerit.  Mihi  verisimilius  est,  Aposto- 
lum  absolute  quidem  loqui  de  perditione 
fratris ,  pro  quo  tamen  mortuus  sit  Chri- 
stus ,  non  ob  solam  generalitatem  pretii 
sufficientis,  sed  quod  fructum  mortis  ac 
redemptionis  Christi  vere  perceperit ,  ut- 
pote  baptizatus  ac  justificatus;  licet  hunc 
fructuin  perimat,  qni  eum  scandalizat. 

16.  Non  ergo  blasphemetur  bonum 
nostrum.  Graece  vestrum  bonum ,  quod 

in  nonnnllis  etiam  Latinis  legitur :  quan- 
quam  ad  sensum  non  refert,  nostrum  an 
vestrum  legas.  Hoe  honum  non  uno  modo 
exponunt  interpretes.  Chrysost.  intelligit 
fidem ,  aut  futuram  praemiorum  speni,  aut 
perfectam  pietatem.  De  quibus  male  lo- 
quitur  frater,  qui  scandalizatur.  Non  dis- 
similiter  Origeues ,  qui  religionem  Chri- 
stianam  significari  vult ,  a  qua  alienatur 
infirmus,  nec  a  maledictis  abstinens,  dum 
per  eam  provocari  se  videt  ad  cibos  pro- 
miscuos.  Hoc  tamen  alii  ad  infideles  re- 
ferunt  ac  si  sensus  sit:  Ne  committe,  ut 
male  audiat  Evangelium  seu  religio  Chri- 
stiana  apud  eos,  qui  foris  sunt,  propter 
acerbas  contentiones,  quas  habetis  iuter 
vos  de  cibis  edendis  aut  non  edendis. 

Sed  quia  neque  hoc  loco  neque  iu  su- 
perioribus  ulla  infidelium  mentio  est,  ut 
ad  eos  commode  referri  possit  haec  blas- 
phemia  boni  nostri :  magis  placet ,  quae 
complurium  sententia  est,  ut  referatur  ad 
fratrem  infirmum,  quod  volunt  priores  ex- 
positiones;  ita  tamen,  ut  cum  Hervaeo 
et  Aquinate  et  aliis  recentioribus  sentiam, 
per  bonum  nostrum  rectius  intelligi  be- 
neficium  libertatis  per  Christum  nobis 
concessae ,  qua  a  servitute  legalium  ob- 
servationum  exempti  sumus  (nam  in  per- 
sona  Judaeorum  fidelium  loquitur),  ut 
sensus  ait:  Haec  libertas  nostra,  vescendi 
quibuslibet  cibis,  non  sit  obnoxia  male- 
dictis  infirmorum  fratrum ,  sugillantium 
eam  tanquam  licentiam  carnis  et,  ut  Tho- 
mas  loquitur,  indulgentiam  gulae.  Sensum 
hunc  bene  probat  Toletus  ex  altero  loco 
simili  1  Cor.  10. :  Vt  quid  libertas  mea 
judicatur  ab  aliena  conscientia  ?  Si  ego 
cum  gratia  participo ,  quid  blasphemor 
pro  eo,  quod  gratias  ago  ?  Ubi  de  fratre 
infirmo  judicante  eum,  qui  vescebatur 
idolothyto,  sermonem  esse,  contextus  ipse 
docet. 

17.  Non  est  enim  regnum  Dei  esca  et 
potus.  Occupatio  est.  Nam  quia  dicere 
poterant  fratres  firmiores,  se  uti  debere 
sua  libertate,  propterea  quod  participes 
facti  essent  regni  Dei  et  Christi,  quo  sub- 
lata  sit  servitus  legis :  docet  Apostolus, 
in  quibus  rebus  principaliter  regnimi  Dei 


consistat,  ac  non  solum  refellit  hujusmodi 
objectionem  ex  parte  regni  Dei  sumptam, 
verum  etiam  in  ipsos  objicientes  eam  re- 
torquet ,  uti  mox  patebit. 

Eegnum  Dei  non  solum  hic  intelligitur, 
quo  Deus  regnat  aut  regnaturus  est  in 
beatis  patriae  coelestis,  sed  generaliter 
illud,  quo  regnare  dicitur  Deus  in  homi- 
nibus ,  tanquam  in  populo  sibi  benepla- 
cito.  Quod  fit  per  ea  bona  nobis  collata, 
quae  statim  recensebit.  Fit  autem  imper- 
fecte  quidem  in  hoc  saeculo ;  perfecte 
vero  in  futuro.  Quod  Dei  regnum  etiam 
in  oratione  Dominica  significatum  est, 
qua  dicimus :  Adveniat  regnum  tuum. 
Hoc  igitur  Dei  regnum  non  est  cibus  et 
potus ,  id  est ,  non  consistit  in  cibo  et 
potu ,  neque  in  libertate  his  indifferenter 
ac  promiscue  vescendi;  licet  hujusmodi 
libertatem  secundario  annexam  habeat: 
qua  tamen  utendum  sit  salva  lege  carita- 
tis,  quae  ad  substantiam  regni  Deipertinet. 

Eandem  sententiam  aliis  verbis  expres- 
sit  Apostolus  1  Cor.  •'"'.  dicens:  Esca  nos 
non  commendat  Deo.  Neque  enim  si 
manducaverimus,  abundabimus:  neque 
si  non  manducaverimus ,  deficiemus. 
Porro  non  caret  allusionis  gratia  graecus 
sermo  ppoooig  xal  Tiooig:  cum  alioqui 
vocabulo  ^pojjiaTOg  utatur  tam  supra  quam 
infra.  Quod  vero  interpres  nunc  escam 
nunc  cibum  vertit,  in  Graeco  nihil  est 
diversum. 

Sed  justitia  et  pax  et  gaudium  in 
Spiritu  sancto.  Sed,  inquit,  regnum  Dei, 
quo  scilicet  Deus  in  nobis  regnat,  prin- 
cipaliter  consistit  in  justitia ,  qua  lex  Dei 
obsei-vatur ;  et  in  pace,  id  est,  pacifica  et 
tranquilla  conversatione  cum  proximis ; 
et  in  gaudio  non  carnali,  sed  spirituali, 
quod  ex  justitia  et  pace  nascitur.  Hoc  est 
enim  gaudium  in  Spiritu  sancto.  Sub  his 
tribus  caeteras  Christianas  virtutes  intel- 
ligit ,  quas  plenius  enumerat  et  fructum 
spiritus  vocat  Gal.  5.,  ubi  caritatem  in 
capite  posuit,  ac  deinde  gaudium  et  pa- 
cem  ac  caetera  attexuit. 

Jam  si  regnum  Dei  in  justitia  et  pace 
et  gaudio  spirituali  consistit,  non  debet 
quisquam   Christianus  uti    sua   libertate 

vescendi  quibuslibet,  cum  scandalo  et 
contristatioae  fratris  infirmi,  cumque  Dei 
injuria,  cujus  servus  contemnitur  et  opus 
destruitur;  sed  magis  abstinere,  caritate 
suadente,  quae  principatum  obtinet  in 
regno  Dei. 

Hanc  Pauli  sententiam ,  qua  regnum 
Dei  negat  esse  escam  et  potum,  torquet 
haereticus  adversus  abstinentiam  ciborum 
ab  ecclesia  praescriptam :  quasi  senserit 
Apostolus,  vesci  aut  non  vesci  quolibet 
cibo ,  rem  esse  prorsus  adiaphoram ,  ac 
nihil  conferre  ad  justitiam  et  salutem. 

Cui  primum  respondeo ,  sententiam 
Apostoli  non  dirigi  ad  abstinentem,  sed 
solum  ad  edentem.  Unde  nec  dixitregnum 
Dei  non  esse  abstinentiam  cibi  et  potus, 
sed  cibum  et  potum:  quemadmodum  et 
ad  Cor.  scribens  ac  simileversansargumen- 
tum  dicit:  Esca  nos  non  commendat  Deo. 
Quin  potius  utrobique  vult,  ut  abstineatur 
a  cibis  ob  sahitem  fratris ;  hic,  ab  immun- 
dislegaliter:  illic,  ab  immolatitiis.  Deinde 
plenior  responsio  est,  certorum  ciborum 
abstinentiam,  etsi  per  se  non  conducat  ad 
veram  pietatem,  conducere  tamen  ut  prae- 
cipitur  ab  ecclesia,  et  ut  assumi  debet  a 
filiis  ecclesiae,  quibus  praecipitur.  Et 
quidem  in  hujusmodi  abstinentia,  si  bene 
consideremus,  invenimus  haec  tria,  justi- 
tiam,  pacem  et  gaudium  Spiritus  sancti : 
Justitiam,  quia  per  ejusmodi  abstinen- 
tiam  Deo  pro  peccatis  in  eum  commissis 
satisfacimus ,  quod  est  opus  justitiae; 
pacem,  quia  per  eam  subjugamus  carnem 
spiritui,  quod  pertinet  ad  veram  pacem 
interiorem,  quae  in  hoc  sita  est,  ut  spiri- 
tus  Deo,  spiritui  autem  pars  animae  in- 
ferior  subjecta  sit;  gaudium  Spiritus 
sancti,  quia  per  abstinentiam  cibi  et  potus 
mens  redditur  alacrior  ad  contemplandum 
divina.  Quae  contemplatio  verum  et  so- 
lidum  et  summum  praestat  gaudium  ratio- 
nali  creaturae. 

18.  Qui  enim  in  hoc  servit  Christo, 
placet  Deo,  et  probatus  est  hominibus. 
In  hoc,  graece  in  his,  ut  ad  tria  superiora 
referatur,  justitiam,  pacem  et  gaudium 
Spiritus  sancti.  Nec  desunt  tamen  codi- 
ces,  qui  legant  sv  xouTaj  in  hoc,  quemad- 


modum  et  Origenem  legisse  constat,  qui 
interpretatnr  in  hoc,  id  est,  in  Spiritu 
sancto.  Nam  hoc  proxime  praecesserat. 
Placet,  Graece,  suapsOTOc;  beneplacitus, 
acceptus,  nec  additur,  sed  intelligitur 
verbum  est.  Sensus:  Qui  non  contendit 
de  cibis,  sed  in  eo  quod  dixi,  id  est,  in 
virtutibus,  quas  recensui,  studet  Christo 
servire,  acceptus  est  Deo  et  hominibus : 
Deo,  quia  per  illas  virtutes  promovet  in 
se  regnum  Dei ;  hominibus,  quia  pacem 
conservat. 

19.  Itaque  quae  pacis  sunt,  sectemur, 
etquae  aedificationis  suntininvicem,  cu- 
stodiamus.  Verbum  custodiamus  Graeca 
non  addunt,  ut  nec  Syriaca.  Sed  nec  Au- 
gustiuus  agnoscit,  qui  totum  hunc  locum 
citat  lib.  de  morib.  Manich.  cap.  14. 
Multa  quoque  Latina  MSS.  non  habent. 
Nec  opus,  ut  addalur,  cum  utrique  mem- 
bro  commune  sit  verbum  sectemur.  IDud 
in  invicem  (seu  potius  invicem  absque  in 
praeposito,  ut  habebat  codex  Laudensis 
et  veteres  concordantiae)  cohaeret  cura 
aedificatione,  ut  ex  Graeco  liquet,  ac  verti 
poterat,  aedificationis  mutuae. 

Sensus  est:  Itaque  sectemur  ea,  quae 
pertinent  ad  pacem  inter  nos  conservan- 
dam,  et  quae  ad  mutuam  aedificationem; 
videlicet  praebentes  invicem  bona  exem- 
pla,  quibus  aedificentur  et  confirmentur 
proximi  in  fide  et  pietate.  Confer,  quae 
diximus  ad  1  Cor.  8.  v.  1.  Pacem  opponit 
disceptationibus  seu  concertationibus,  quas 
inter  se  habebant;  aedificationem  scan- 
dalo,  de  quo  superius  egerat.  Nam  scan- 
dalum  destructio  proximi  est.  Unde  se- 
quitur : 

20.  i\oli  propter  escam  destruere  opus 
Dei.  Destruere,  graece,  xaxaXosiv,  dis- 
solvere,  Tertulliano,  solvere.  Opus  Dei 
quidam  interpretantur  ea  bona,  quae  su- 
perius  commemoravit,  justitiam,  pacem  et 
gaudium  Spiritus  saneti.  Alii  fidem  et 
pietatem  in  fratribus  infirmis  inchoatam. 
Verum  rectius  opus  Dei  intelligas  ipsum 
fratrem  in  quantum  frater,  id  est,  Chri- 
stianus  cst,  fide  et  pietate  jam  imbutus, 
rectius,  inquam,  et  ad  Pauli  mentem  ac- 
commodatius:  tum  quia  simili  senteutia 

supra  dixerat:  Noli  ciho  tuo  illum  per- 
dercj  pro  quo  Christus  mortuus  est ,  id 
est,  fratrem  infirmum :  tnm  quia  aedificare 
et  destruere  sive  dissolvere,  ad  idem  re- 
ferri  debent.  Quare  cum  aedificatio  re- 
spiciat  ad  proximum,  referenda  est  ad 
etindem  destructio.  Proinde  sensus  est: 
Summopere  tibi  cavendum,  ne  propter 
cibum,  rem  indifferentem,  dissolvas,  de- 
struas  et  perdas  opus  et  aedificium  Dei, 
id  est,  fratrem,  quem  Deus  fecit  fidelem. 

Hinc  disce,  quemque  Christianum,  in 
quantum  bonus  est  et  bene  vivit,  opus  et 
creaturam  esse  Dei,  juxta  illud  Ephes.  2. 
Ipsius  enim  sumus  factura,  creati  in 
Christo  Jesu  in  operihus  honis.  Qui  lo- 
cus  servit  ad  praesentis  loci  intelligentiam. 
Idem  enim  est  opus  Dei  et  factura  Dei. 
Minus  convenit  per  opus  Dei  intelligi 
templum  spirituale,  quae  Chrysostomi  est 
expositio :  nisi  templum  cogites,  non  qua- 
tenus  habitaculum  est  Dei,  sed  quatenus 
aedificatum  est  a  Deo. 

Omnia  quidem  sunt  munda.  Et  hoc 
idem  est  cum  eo  quod  supra  dixit:  Kihil 
esse  commune  per  seipsum.  Est  autem 
occupatio  seu  concessio :  quod  autem  se- 
quitur,  exceptionis  est. 

Sed  malum  est  homini,  quiper  offen- 
diculum  manducat.  Malum,  id  est,  pec- 
catum  est  homini,  id  quod  per  se  mundum 
est,  edere  per  offendiculum,  id  est,  cum 
ofi"endiculo  et  destructione  proximi.  Qui 
enim  sic  manducat,  is  re  bona  male  atitur, 
et  male  utendo  seipsum  redditimmundum. 
Similiter  autem,  quamvis  omnia  munda 
sint,  malum  est  homini,  qui  per  inobedien- 
tiam  manducat.  Quod  faciuut  qui  come- 
dunt  contra  prohibitionem  ecclesiae. 

Posset  malum  referri  etiam  ad  cibos, 
hoc  modo :  Omnia  quidem  munda  sunt, 
sed  quod  per  se  mundum  est,  malum  est  ho- 
mini  per  oftendiculum  manducanti,  quem- 
admodum  supra  dixit :  Nihil  commune 
per  se:  sed  commune  est  ei,  qui  existimat, 
quid  commune  esse.  Verum  ut  mahim 
potius  interpretemur  peccatum,  antithesis 
urget  inter  malum  et  bonum.  Nam  de 
bono  opposito  sequitur: 


21.  Bonum  est,  non  manducare  car- 
tiein  et  non  hihere  vinum,  neque  in 
quo  frater  tuus  offenditur,  aut  scanda- 
lizatur,  aut  infirmatur.  Carnem,  Grae- 
ce  carnes.  Docet,  ad  vitandum  scandalum 
et  off"ensionem  fratris  non  solum  ab  iis, 
quae  lege  prohibita  fuerant,  abstinendum 
esse,  verum  etiam  a  non  prohibitis :  ut 
omnino  a  carnibus  et  vino.  Id  quod  1 
Cor.  8.  hujusmodi  sententia  expressit : 
Si  esca  scandalizat  fratrem  meum,  non 
manducaho  carnem  in  aeternum,  ne 
fratrem  meum  scandalizem.  Neque  so- 
lum  sentit,  gratum  fore  Deo,  si  quis  id  fa- 
ciat;  sed  necessarium,  si  quo  casu  fratris 
infirmi  salus  hoc  postularet,  prout  alibi 
dicit,  quoniam  sic  lahorantes  oportet 
suscipere  infirmos,  Act.  20.  De  qua  re 
vide  docte  disputantem  S.  Thomam  2.  2. 
quaest.  43.  art.  6.  7.  8. 

Pro  verbo  offenditur,  meliores  codices, 
inter  quos  Laudensis,  habent  offendit: 
quod  et  in  textu  legitur  commentatoris 
Ambr.  Graecum  quoque  verbum  'Jipoo- 
y.OTiTS'.  significat  impingit:  quod  latinius 
dicitur  offendit,  quam  offenditur.  Sic 
enim  latine  loquimur,  ofi"endit  in  lapidem, 
in mutum.  IUud  neque  inquo frater  tuus, 
etc.  duobus  modis  suppleri  potest:  neque 
quidquam  aliud  edere  aut  bibere ;  vel 
(nuod  magis  placet) :  neque  quidquam 
aliud  facere.  In  quo  frater  tuus  offendit, 
id  est,  per  quod  frater  tuus  scandalizatur. 
Posterius  enim  expositio  prioris  est. 
Quomodo  autem  scandalizetur,  patet  ex 
ante  dictis.  Caeterum  infirmari  dicitur  in 
facto  nostro  frater  jam  infirmus,  dum  in- 
firmitas  fidei  ejus  latens  in  animo,  occa- 
sione  facti  nostri  foris  ostenditur,  vel 
etiam  augetur:  adeo  ut  periculum  sit,  ne 
fidem  prorsus  amittat,  atque  ex  infirmo 
fide  mortuus  fiat. 

22.  Tu  fidem  habes  ?  Rursus  occupatio : 
quam  alii  interrogative  legunt,  alii  sine 
interrogatione.  Utrique  tamen  in  eundum 
sensum.  Dices  mihi,  inquit,  te  fidem  ha- 
bere,  qua  credas  ac  certo  persuasum  ha- 
beas,  omnia  esse  munda,  ac  legem  cessare 
pev  Christum ,  proindeque  licitum  tibi 
esse  vesci  quibuslibot;  atque  eam  fidem 

te  velle  profiteri  libero  ciborum  usu.    Se- 
quitur  responsio : 

Penes  temetipsum  habe  coram  Deo. 
Id  est :  Sufficiat  tibi,  quod  fidem  rectam 
de  cibis  babeas  apud  teipsum  in  auimo 
et  coram  Deo,  qui  videt  in  occulto ;  ut 
non  eam  prodas  cum  off^endiculo  fratris. 
Non  enim  sentit  Apostolus,  licitum  esse 
cuique,  fidem  corde  premere,  ore  autem  et 
factis  contrarium  ostendere,  vel  etiam 
dissimulare  ac  tacere,  ubi  confessio  fidei 
exigitur:  sed  vult,  ut  non  imprudenter, 
intempestive  ac  temere  fidem  nostram  aut 
verbo  profiteamur  aut  facto  prodamus,  ut 
apud  eos,  quibus  illa  fidei  manifestatio, 
sive  propter  eorum  infirmitatem,  sive 
etiam  propter  malitiam,  offensioni  sit  fu- 
tura,  sine  compensatione  boni  cujuspiam 
melioris.  Sicut  enim  in  aliis  plerisque  re- 
bus  veritas  non  semper  propalanda  est, 
sed  interdum  prudenter  reticenda,  nun- 
quam  autem  neganda :  sic  et  in  mysteriis 
fidei.  Hinc  et  illi  merito  reprehenduntur, 
qui  ad  fidem  prgfitendam  ultro  sese  per- 
secutoribus  ingerunt.  Quod  ne  fiat,  ple- 
bem  suam  admonet  Cyprianus  in  ea  Epi- 
stola,  quam  postremam  scripsit  martyrio 
vicinus :  Apprehensus,  inquit,  et  traditus 
loqui  debet:  siquidem  in  nohis  Dominus 
positis  in  illa  hora  loquatur ;  qui  nos 
confiteri  magis  voluit  quam  proflteri. 
Profitetur  enim,  qui  ultro  et  palam  enun- 
tiat ;  confitetur,  qui  loquitur  interrogatus. 
Discrimen  etiam  Ciceroni  agnitum  in  orat. 
pro  Caecin.  Porro  mentem  Pauli  minus 
assecuti  sunt,  quiparticxalam  penes  temet- 
ipsum,  sejunctam  a  verbo  sequenti  hahe, 
conjungunt  praecedenti  habes. 

Beatus  qui  non  judicat  semeiipsum 
in  eo  quod  probat.  Transit  ad  instructio- 
nem  fratris  infirmi,  qui  exemplo,  forte 
etiam  gula  provocatus  edebat  suillam  aut 
quid  aliud  lege  prohibitum  contra  con- 
scientiam:  sicque  edendo  peccabat.  Bea- 
tus  est,  inquit,  id  est,  benecum  illo  agitur, 
quia  non  peccat,  qui  seipsum  non  judicat, 
id  est,  quem  propria  conscientia  non  con- 
demnat  in  eo  quod  agendum  eligit.  Nam 
verbo  probandi  hic  significari  videtur  ele- 
ctio,  seu  mavis  ultimum  judicium  practi- 


eum,  quale  circa  suam  actionem  habet 
etiam  ille,  qui  contra  conscientiam  agit. 
Ita  sequenti  capite:  Probaverunt  Mace- 
donia  et  Achaia,  collationem  aliquam 
facere,  id  est,  jam  statuerunt,  concluse- 
runt,  id  agendum. 

Sententia  Pauli,  quemadmodum  bene 
admonet  S.  Thomas,  veritatem  habet  in 
rebus  simpliciter  licitis,  quale  est  tempore 
gratiae,  suillam  aut  leporinam  edere :  non 
in  rebus  divina  aut  humana  lege  vetitis. 
In  his  enim  non  excusatur  a  peccato,  si 
quis  seipsum  non  judicet.  Aut  certe  for- 
maliter  accipiendum,  quod  beatus  dicitur, 
qui  semetipsum  non  judicat,  id  est,  in 
quantum  seipsum  non  judicat. 

Scio  hanc  partem  multos  interpretari 
velut  dlrectam  ad  fratrem  firmiorem,  cui 
dixerat:  Tu  fidem  habes,  etc.  quorum 
expositiones  (valde  enim  variant)  apud 
Toletum  videre  est.  Mihi  certe  coactiores 
videntur.  Atqui  nostra  expositio,  quam 
eandem  tradunt  Aquinas ,  Eickelius  et 
Sasboldus,  plena  est  et  ad  instruendum 
infirmum  (qui  Pauli  scopus  est)  accom 
modatissima.  Et  huic  intellectui  bene 
tanquam  alteram  sententiae  membrum  re- 
spondet,  quod  sequitur : 

23.  Qui  autem  discernit,  si  mandu- 
caverit,  damnatus  est.  Qui  discernit, 
Graece,  6  ^iaxpivo/icvog.  Erasmus  et  Hen- 
tenius,  qui  dijudicat,  ut  sensus  Apostoli 
sit :  Qui  adhuc  dijudicat  inter  cibos,  ut 
vel  lege  vel  natura  alios  reputet  mundos, 
alios  immundos,  si  cibum  suo  judicio  ira- 
mundum  ederit,  peccat,  et  poenae  obnoxius 
fit.  Ita  fere  Latini  interpretes.  Alii  ver- 
tunt,  qui  haesitat,  ambigit,  secum  discep- 
tat.  Quae  versio  nobis  probatur.  Nam 
verbuni  medium  oiay.ptVcO^ai  passim  in 
scripturis  Apostolici.'»  haesitare  ac  discep- 
tare  significat,  ut  Matth.  21.  et  Marc.  11. 
Si  habueritis  fidem,  et  non  haesitaveri- 
tis.  Act.  10  et  11.  Nihil  dubitans,  hae- 
sitans.  Jac.  1.  Postuletin  fide,  nihil  hae- 
sitans.  Qui  enim  haesitat,  etc.  Et  hujus 
epistolae  cap.  4.  Non  haesitavit  diffi- 
dentia.  Quo  accedit  et  illud  Apostoli 
Judae:  Cum  Micliael  Archangelus  cum 
diabulo  disputans,  sive  disceptans,  alter- 

caretur.  Nuuquam  vero  sumitur  pro  dis- 
cernere  aut  dijudicare :  sed  ubi  haec  sig- 
nificatio  occurrit,  in  Graeco  verbum  acti- 
vum  est  Staxptvsiv,  ut  Mattli.  16.  Faciem 
coeli  dijudicare  nostis.  Act.  15.  Nihil 
discrevit  inter  nos  et  illos.  1  Cor.  4. 
Quis  te  discernit?  et  cap.  11.  Non  di- 
judicans  corpus  Domini,  etiterum:  Quod 
si  nos?netipsos  dijudicaremus,  etc.  et 
cap.  14.  Caeteri  dijudicent. 

Est  igitur  sensus  secundum  Graecos 
interpretes :  Eum,  qui  adhuc  ita  infirmus 
est,  ut  non  statuat  sibi  licitum  esse  cibum 
propositum,  sed  haesitet  utrum  edere  sibi 
liceat  an  non,  si  comedat,  damnatum  esse. 
Favet  item  Syriaca  versio :  qui  divisus 
est,  id  est,  dubius,  anceps.  Ostendit  au- 
tem  bic  locus,  id  quod  tradunt  Theologi, 
eum  qui  facit  de  quo  dubitat  an  sit  pec- 
catum,  peccare.  Quod  nec  Tullius  igno- 
ravit,  qui  libro  1.  Ofiic.  dicit  nihil  agen- 
dum,  quod  dubites  aequum  sit  an  iniquum. 
Porro  nomen  damuationis  in  scripturis 
generale  est,  ac  saepe  extenditur  ad  poe- 
nam  temporalem,  interdum  etiam  ad  poe- 
nam  venialis  peccati,  ut  Matth.  12.  Ex 
verbis  tuis  condemnaberis,  ubi  de  verbis 
otiosis  sermo  erat.  Unde  ex  hoc  loco  non 
sequitur,  omnem  eum  peccare  mortaliter, 
et  obnoxium  fieri  gehennae,  qui  mandu- 
cat,  aut  quid  aliud  agit  contra  conscien- 
tiam.  Si  enim  conscientiam  habet  peccati 
mortalis,  peccat  mortaliter;  si  venialis, 
venialiter.  Hic  generalis  intellectus  patet 
etiam  ex  probatione  statim  sequente, 
omne  quod  non  est  ex  fide,  peccaium 
est.  Itaque  damnationem  intelligit,  quae 
peccato  respondet  in  genere :  tametsi  ma- 
gis  respicere  videtur  ad  mortale.  Nam 
supra  dixit:  Noli  cibo  tuo  iUum  perdere, 
pro  quo  Christus  mortuus  est,  et  1  Cor. 
8.  Peribit  in  tua  scientia  frater,  propter 
quem  Christus  mortuus  est.  Sequitur  ratio 
sententiae : 

Quia  non  ex  fide.  Subaudi  manducat. 
Et  sensue  est :  quia  non  edit  cum  ea  ani- 
mi  persuasione,  qua  credat  sibi  licitum 
hoc  esse.  Nondum  enim  eo  profecerat, 
ut  vel  legem  ad  se  jam  nihil  pertinere 
crederet,   vel   omnes   cibos    pro    mundis 

Guil.  £stii  Comm.    Tom.  I. 


haberet:  ex  quo  illa  animi  fluctuatio  pro- 
cedebat  de  edendo  aut  non  edendo  cibos 
per  legem  immundos.  Ita  fidem  hic  accipi, 
facile  colligitur  ex  superioribus,  ut  ex  eo, 
quod  paulo  aute  dixit :  Tu  fidem  habes, 
et  quod  multo  superius:  Alius  enim  cre- 
dit  se  manducare  omnia.  Quibus  locis 
planum  est,  fidei  noniine  significari  per- 
suasionem  et  assensum  animi  determina- 
tum  in  alteram  partem,  sive  assensus  ille 
sit  certitudinis  divinae,  sive  tantum  hu- 
manae,  sive  utriusque  simul.  Unde  et  hanc 
fidem  supra  miscuit  cum  scientia,  cum  ait : 
Scio  et  confido  quia  nihil  commune,  etc. 

Omne  autem,  quod  non  est  ex  fide, 
peccatum  est.  Hanc  sententiam  quidam 
generaliter  interpretati  sunt  de  fide,  qua 
Christiani  sumus,  et  a  qua  fideles  voca- 
mur:  tanquam  sensus  sit,  omneillud  opus 
esse  peccatum,  quod  non  procedit  ab  ejus- 
modi  fide.  Ex  quo  deiude  tanquam  con- 
sequensessevolunt,  omuiainfideliumopera 
esse  peccata.  Sic  Origenes  in  comment. 
diserte  ex  his  Apostoli  verbis  omnia  in- 
fidelium  opera  peccati  condemnans :  licet 
ambigat  nonnihil,  au  idem  de  haeretico- 
rum  operibus  dicendum  sit. 

Pro  eadem  expositione  et  doctrina  al- 
legatur  August.  lib.  4.  coutra  Juliau.  cap. 
3.,  ubi  ex  professo  de  operibus  infidelium 
agens,  ex  hoc  Apostoli  loco  concludit,  om- 
nia,  iu  quantum  ex  fide  non  sunt,  csse 
peccata.  Ad  euudem  sensum  alias  quoque 
locum  hunc  adducit,  ut  lib.  de  gTatia 
Christi  cap.  26.,  lib.  1.  de  adulterinis  con- 
jugiis  cap.  18.,  epist.  105.  ad  Sixtum.  et 
143.  ad  Juliauam.  Sic  et  Prosper  lib.  3. 
de  vita  contempl.  cap.  1.  contra  collat. 
cap.  22.  et  28.  et  in  epist.  ad  RuflSn., 
itemque  Fulgentius  lib.  2.  de  remiss. 
peccat.  cap.  1.  Nos,  quod  ad  opera  infi- 
delium  attinet,  utrum  omnia  peccata  sint, 
nec  ne,  et  quo  sensu  pos.sit  iutelligi  id 
dictum  a  patribus  Augustiuo,  Prospero  et 
Fulgeutio,  discutieudum  remittimus  ad  lib. 
2.  sent.  dist.  41.  etad  comment.  B.  Pererii 
iu  hunc  locum,  ubi  per  quinque  disputa- 
tiones  eam  controversiam  tractat  et  ab- 
solvit. 

Certe   praesenti    loco   sensus  illorum, 

quos  dixi,  congniere  non  videtur.  Neque 
enim  agit  Apostolus  adversus  infideles, 
qui  fide  Christiana  carebant,  sed  de  infir- 
mis  in  fide  loquitur;  id  est,  de  iis,  qui 
nondum  in  fide  satis  instructi  erant,  ut 
crederent,  discrimina  ciborum  lege  Mo- 
saica  praescripta  non  jam  esse  observatu 
necessaria,  nihilque  in  cibis  per  se  esse 
immundum. 

Itaque  fides  hic  accipitur,  quomodo 
proxime  et  in  superioribus  ostendimus 
eam  accipi ;  videlicet  secundum  materiam 
subjectam,  ut  sit  persuasio,  qua  quis  cre- 
dit  aut  existimat  aliquid  sibi  licitum.  Hanc 
fidem  de  cibis  legaliter  immundis  habe- 
bant  firmi,  non  infirmi.  Nam  soli  firmo 
dicitur:  Tu  fidem  habes;  quemadmodum 
et  de  fidelibus  loquens  idem  Apostolus 
ait  1  Cor.  8.  Noninomnibusestscientia. 
Sensus  igitur  est :  Omne  quod  quis  agit 
non  persuasus  id  sibi  licere,  sed  vel  illici- 
tum  putans,  vel  dubitans  utrum  liceat; 
peccatum  est.  Ita  fidem  acceperunt  in 
hac  sententia  Chrysostomus  ac  caeteri 
post  eum  omnes  Graeci  interpretes.  Inter 
Latinos  vero  commentator  Ambrosius  et 
Hugo  Victorinus,  et,  ut  de  aliis  taceam, 
etiam  patres  concilii  Lateranensi^  sub  In- 
nocentio  III.  can.  41.  qui  sichabet:  Quo- 
niam  omne,  quod  non  est  exfide,  pecca- 
tum  est ;  synodali  judicio  definimus,  ut 
nulla  valeat  absque  bona  fide  prae- 
scriptio,  tam  canonica  quam  civilis,  etc. 
Eecte  autem  ejusmodi  persuasio  Graeco 
nomine  TzhxKZ,  id  est,  fides  vocatur.  Nam 
Tiioxic,  dicitur  aTto  xou  T^stt^saO^at  persua- 
sum  esse.  Et  hanc  fidem  nihil  prohibet 
esse  in  hominibus  a  fide  Christi  alienis. 
Unde  liquet,  ex  hac  sententia  rite  intel- 
lecta  non  esse  consequens,  omne  quod 
agit  infidelis,  esse  peccatum.  Est  autem 
Aposloli  probatio  syllogistica,  continens 
argumentum  a  genere  ad  speciem:  Qui- 
cumque  agit  non  ex  fide,  peccat  et  dam- 
natus  est:  qui  manducat  discernens  seu 
dubitans,  agit  ncn  ex  fide :  peccat  igitur 
et  damnatus  est. 

Nonnulli  volentes  fidem  Christianis 
propriam  intelligi,  interpretantur,  non  ex 
fide,  id  est,  contra  fidem,  et  probationem 


instituunt  hoc  pacto :  Quidquid  fit  contra 
fidem  seu  fidei  regulam,  peccatum  est: 
atqui  sumptio  cibi,  quem  putes  immun- 
dum,  fit  contra  fidei  regulam  dictantem, 
nihil  agendum  esse  contra  conscientiam ; 
igitur  ea  peccatum  est.  Verum  contorta 
est  haec  probatio.  Deinde  nec  agebatur 
in  praecedentibus  de  fide,  qua  creditur, 
nihil  agendum  contra  conscientiam ;  sed 
de  ea,  qua  creditur,  in  cibis  nihil  esse  im- 
mundum  et  per  hoc  illicitum. 

Eursus  alii,  fidem  Christianam  subjec- 
tae  materiae  applicantes,  hoc  modo  Pau- 
lum  exponunt:  Qui  discernit,  et  tamen 
manducat,  peccat:  quia  non  id  agit  ex 
fide  Christiana,  qua  edocti  sumus  inter 
alia,  nullum  cibum  esse  immundum.  Quid- 
quid  autem  non  est  ex  fide,  id  est,  quid- 
quid  fit  in  cibo  sumendo  sine  tali  fide, 
peccatum  est;  quia  semper  tunc  cibus 
sumitur  contra  conscientiam.  Sed  haec 
expositio  generalem  Apostoli  sententiam 
nimium  restringit:  ac  praeterea  verum 
non  est,  omnem  cibi  sumptionem,  quae 
fit  absque  tali  fide  proprie  dicta  seu  Chri- 
stiana,  peccatum  esse.  Suflicit  enim  mo- 
ralis  aestimatio  liciti  tam  fidelibus  quam 
infidelibus,  ut  in  cibo  sumendo  sicut  et 
in  aliis  actionibus  contra  conscientiam 
non  peccent.  Nec  aliam  persuasionem 
Apostolus  hoc  capite  in  eo,  qui  infirmus 
est,  ut  ad  non  peccandum  (si  manducet) 
necessariam,  exigit. 

Alias  expositiones  hujus  Apostolicae 
sententiae  a  diversis  allatas  praetereo : 
quas  nosse  qui  volet,  legat  ultimam  Pe- 
rerii  in  hunc  iocum  disputationem,  ubi  sep- 
tem  enumerat;  quarum  postremam,  quae 
eadem  est  cum  nostra,  solam  ut  germa- 
nam  verborum  Apostoli  interpretationem 
suo  calculo  probat.  Haec  satis  de  extrema 
pericope  hujus  capitis.  Post  quam  in 
Graeco  apud  Chrysostomum  caeterosque 
Graecos  posteriores  sequuntur  et  ab  iis- 
dem  expouuntur  haec  verba:  Ei  autem 
qui  potens  est  vos  confirmare  juxta 
Evangelium  meum,  et  caetera  (Cap.  16. 
v.  25 — 27.),  quae  in  nostra  vulgata  edi- 
tione  et  apud  omnes  Latinos  interpretes, 
irao  et  apud  Origenem,  atque  iu  Graecis 

codicibus,  qui  apud  nos  in  manibus  ver- 
santur,  nec  non  in  textu  Syriaco,  haben- 
tur  adjecta  pro  coronide  ad  finem  epistolae, 
prout  ibi  videbimus.  Idque  rectius  sane 
et  opportunius,  ut  arbitror,  quam  ut  bic 
collocentur.  Nam  initium  sequentis  capitis 
quaedam  continuatio  est  argumenti  supe- 
rioris  de  suscipiendis  infirmis. 

Unde  verisimile  non  est,  Apostolum  bic 
in  medio  sermone  verba  illa  doxologiae 
interposuisse,  quae  magis  totam  aliquam 


soleant.  Quare  et  Erasmus  censet,  ea 
verba  huc  non  pertinere.  Scio  R.  Stepba- 
num  affirmare,  quod  ea  repererit  hoc  loco 
in  omnibus  autigraphis  Graecis,  videlicet 
suis.  Sed  illa  ab  aliis  aliarum  regionum 
exemplaribus  hac  in  parte  dissidere,  nou 
est  dubium.  Certe  etiam  regia  nostra, 
quae  sunt  de  Complutensibus  expressa, 
nobiscum  faciunt.  Denique  nec  ipse  Ro- 
bertus  probat,  ut  illis  verbis  hic  locus 
detur.     Quaenam  vero   ea  transponendi 


disputationem  vel  exhortationem  claudere  I  fuerit  occasio,  dicemus  suo  loco. 


CAPUT  DECIMUM  QUINTUM. 

Debemus  autem  nos  firmiores  imbecillitates  infirmorum  sustinere^), 
et  non  nobis  placere.  2.  Unusquisque  vestrum  proximo  suo  placeat  in 
bonum,  ad  aedificationem '^).  3.  Etenim  Christus  non  sibi  placuit^),  sed 
sicut  scriptum  est*);  Improperia  improperantium  tibi  ceciderunt  super 
me^).  4.  Quaecumque  enim  scripta  sunt,  ad  nostram  doctrinam  scripta 
sunt^):  ut  per  patientiam  et  consolationem  Scripturarum  spem  habea- 
mus.  5.  Deus  autem  patientiae  et  solatii  det  vobis  idipsum  sapere  in 
alterutrum  secundum  Jesum  Christum :  6.  ut  unanimes,  uno  ore  honori- 
ficetis  Deum  et  patrem  Domini  nostri  Jesu  Christi.  7.  Propter  quod 
suscipite  invicem,  sicut  et  Christus  suscepit  vos  in  honorem  Dei  ^).  8. 
Dico  enim  Christum  Jesum  ministrum  fuisse  circumcisionis  propter  veri- 
tatem  Dei,  ad  confirmandas  promissiones  patrum®):  9.  Gentes  autem 
super  misericordia  honorare  Deum,  sicut  scriptum  est^):  Propterea  con- 
fitebor  tibi  in  Gentibus  Domine,  et  nomini  tuo  cantabo.  10.  Et  iterum 
dicit^^):  Laetamini  Gentes  cum  plebe  ejus.  11.  Et  iterum^^):  Laudate 
omnes  Gentes  Dominum :  et  magnificate  euni  omnes  populi.  12.  Et 
rursus  Jesaias  ait  ^^) .-  Erit  radix  Jesse ,  et  qui  exurget  regere  Gentes, 
in  eum  Gentes  sperabunt.  13.Deus  autem  spei  repleat  vos  omni  gaudio 
et  pace  in  credendo  ^^) :  ut  abundetis  in  spe,  et  virtute  Spiritus  sancti  ^^). 
14.  Certus  sum  autem  fratres  mei  et  ego  ipse  de  vobis,  quoniam  et 
ipsi  pleni  estis  dilectione,  repleti  orani  scientia,  ita  ut  possitis  alterutrum 
monere.  15.  Audacius  autem  scripsi  vobis  fratres  ex  parte ,  tanquam 
in  memoriam  vos  reducens :  propter  gratiam,  quae  data  est  mihi  aDeo^^): 
16.  ut  sim   niinister  Christi  Jesu  in  Gentibus  ^'') :  sanctificans  Evangelium 


iJCap.  14,  1.  15.  2)cap.  14,  19.  1  Cor.  10,  33.  3)  Joan.  6,37.  seq.  Phil.  2,  5.  seq. 
*)  Psalm.  68,  10.  5)  Joan.  15,  24.  6)  cap.  4,  23.  seq.  ")  Eph.  4,  2.  seq.  8)  Art.  3,  25.  ») 
Psalm.  17,  50.  io)Psalm.  66,  3—5.  ")Psalm.  116,  1.  i2)  11,  10.  i3)  cap.  5,  2.  «0  8,  15. 
seq.     15)  cap.  12,  3.    Gal.  1,  1.    le)  Cap.  1,  14. 

Dei,  ut  fiat  oblatio  Gentium   accepta  et  sanctificata  in  Spiritu  sancto  ^). 
17.  Habeo    igitur    gloriam    in  Christo  Jesu    ad    Deum.      18.    Non    enim 
audeo  aliquid  loqui  eorum,   quae  per  me  non  efficit  Christus  in  obedien- 
tiara  Gentium,  verbo   et  factis  ^) :   19.  in  virtute  signorum  et  prodigiorum, 
in  virtute  Spiritus    sancti^):    ita   ut    ab  Jerusalem    per    circuitum    usque 
ad  Illyricum  repleverim  Evangelium  Christi.      20.   Sic    autem   praedicavi 
Evangelium  hoc,  non  ubi  nominatus  est  Christus,  ne  super  alienum  fun- 
damentum    aedificarem,    sed    sicut    scriptum    est*):    21.   Quibus    non  est 
annuntiatum    de    eo,    videbunt,    et    qui  non  audierunt,    intelligent.      22. 
Propter  quod  et  impediebar  plurimum  venire   ad  vos,   et  prohibitus  sum 
usque   adhuc.      23.  Nunc    vero  ulterius    locum  non  habens  in  his  regio- 
nibus^),   cupiditatem  autem  habens  veniendi  ad  vos   ex  raultis  jam  prae- 
cedentibus  annis  *^) :   24.  cum  in  Hispaniam  proficisci  coepero,  spero,   quod 
praeteriens  videara  vos,    et  a  vobis  deducar  illuc ,    si  vobis    primum  ex 
parte  fruitus  fuero.      25.  Nunc  igitur  proficiscar  in  Jerusalem  rainistrare 
sanctis  ^).      26.  Probaverunt    enim    Macedonia    et    Achaia  ®),    collationem 
aliquam  facere  in  pauperes  sanctorura,  qui  sunt  in  Jerusalem.      27.  Pla- 
cuit    enira    eis:    et    debitores    sunt    eorura.      Nara    si  spiritualium    eorum 
participes  facti  sunt  Gentiles:    debent  et  in  carnalibus  ministrare  illis^). 
28.  Hoc    igitur    cum  consuraraavero ,    et    assignavero    eis    fructum    hunc: 
per  vos  proficiscar  in  Hispaniara.      29.  Scio   autera  quoniara  veniens  ad 
vos,  in  abundantia   benedictionis  Evangelii  Christi   veniara  ^^).      30.  Ob- 
secro   ergo    vos  fratres   per  Dorainura    nostrura  Jesum  Christum,    et   per 
caritatera  sancti  Spiritus ,  ut  adjuvetis  me  in  orationibus  vestris  pro  me 
ad  Deum^^),   31.  ut  liberer  ab  infidelibus,   qui  sunt  in  Judaea^^),   et  ob- 
sequii  raei  oblatio  accepta  fiat  in  Jerusalem    sanctis,    32.  ut  veniam  ad 
vos  in  gaudio  per    voluntatem  Dei,    et    refrigerer  vobiscura.      33.  Deus 
autem  pacis  sit  cum  oranibus  vobis^^).     Amen. 


SUMMRIUM  CAPITIS  DECIMI  QOm 

Monet  ut  flrmi  ferant  infirmos.    Hortatur  ad  roncordiam.    Christum  ostendit  Judaeis  promissum 
et  redditum:   gentibus   ex  niisericordia    annuntiatum..    Fructum   exponit  Evangelii  sui  in 
gentibus.    Venturuni  ad  ipsos  se  poliicetur,  simul  atque  collectam  pauperibus  sanctorum 
destinatam  pertulerit  Hierosolymam. 
1.  Debenms  autem  nos  firmiores  im-  I  mos,  et  quomodo  cum  eis  conversari  de 


becillitates  infirmorum  sustinere.  Post 
instructionem  infirmorura  redit  Apostolus 
ad  monendos  sui  officii  firmiores,  docens 
breviter,  quem  affectum  gerere  erga  infir- 


beant.  Est  autem  doctrina  generalis,  ad 
quam  a  speciali  transitum  facit,  exhortans 
omnes  tam  Judaeos  quam  gentiles  ad  mu- 
tuam  supportationem,  pacem  et  concor- 


n  Cap.  11,  13.  Eph.  3,  8.  2)  2  Cor.  3,  5.  seq.  3)  •>  Cor.  12,  12.  Act.  14,  3.  *)  Jes. 
5''  15.  5)  vers  20.  6)  Cap.  1,  10.  seq.  ')  Act.  19,  21.  24,  17.  seq.  8)  Act.  11,  29.  1  Cor. 
16  1.  2.  2  Cor.  8,  1.  2.  9)  1  Cor.  9,  11.  «>)  Cap.  1,  11  seq.  ")  2  Cor.  1,  11.  ^^)  Act. 
20^  23.  21,  27.  seq.     i3)  Cap.  16,  20. 

diam,  ut  patebit  ex  sequentibus.  Idque 
sensit  ille ,  qui  hic  initium  fecit  novi  ca- 
pitis.  Graeca  sic  habent :  Debemus  autem 
nos  pote7ites  infirmitates  impotentium 
portare.  Potentes  seu  valiJos  vocat  fir- 
miores  in  fide:  impotentes  autem  sive  in- 
validos,  quos  superiori  capite  dixit  infir- 
mos  in  fide,  Horum  supportatur  infirmitas 
a  firmis,  quando  ab  iis  infirmi  tolerantur, 
nec  eisimprudenter  contradicitur,  quando 
vitatur  eorum  scandalum,  denique  quum, 
ubi  opportunum  est,  instruuntur,  ut  et 
ipsi  confirmentur  in  fide  caeterisque  vir- 
tutibus.  Annotat  Cajetanus,  Apostolum 
non  dixisse :  bene  facimus  imbeciliitates 
infirmorum  sustinendo ,  sed:  d eb emus  id 
facere,  videlicet  ad  significandura ,  hoc 
quod  dicit  omnino  pertinere  ad  debitum 
fraternae  caritatis. 

Et  non  nobis  placere.  Kobis  Graece 
sauToTt;^  nobis  ipsis.  Non  debemus,  in- 
quit,  placere  nobis  ipsis  in  fide  et  scientia 
nostra,  aut  in  alio  quocumque  bono,  quod 
prae  aliis  habere  videmur:  ita  nimirum  ut 
consideratione  nostri  boni  proximum  illo 
bono  carentem  despiciamus,  et  salutis 
ejus  curam  negligamus,  ut  solent  homines 
sibi  placentes.  Est  enim  metalepsis ,  qua 
ex  priori  posterius  inteHigendum  datur. 
Quaedam  versio  sic  habet:  et  non  nobis 
ipsis  indulgere.  Quod  sensu  pene  idem  est. 

2.  Unusquisque  vestrum  proximo  suo 
placeat  in  bonum,  ad  aedificationem. 
Variant  Graeci  codices.  Nam  alii  legunt 
exaoTog  yap^,  unusquisque  enim,  alii 
exaoTO^;  tk,  unusquisque  autem.  Plurimi 
vero  Latinis  consentientes  neutram  ad- 
dunt  conjunctionem.  Rursus  alii  legunt 
Tl\i.iiiV  nostrum;  alii,  sed  pauciores,  6|Jtd)v 
vestrum.  Nam  et  Latina  quaedam  exem- 
plaria  MSS.  nostrum  exhibent,  quibus  et 
Syriacus  textus  et  Augustinus  hunc  lo- 
cum  recitaus  in  lib.  de  morib.  Manichaeor. 
cap.  14.  consentiunt:  eaque  lectio  respon- 
det  parti  praecedenti,  in  qua  prima  per- 
sona  expressa  fuerat. 

Sensus  autem  est:  Unusquisque  studeat 
placere  proximo;  id  est,  obsecundet  ac 
morem  gerat  proximo  ,  proximi  commoda 
procuret.    Quod    ne    carnaliter    et  male 


intelligatur ,  quasi  moneat  Apostolus  ob- 
sequendumessecupiditatibusproximorum, 
addit:  in  bonum ,  ad  aedificationem ,  id 
est ,  ad  promovendum  verum  ejus  bonum, 
quod  est  fides,  justitia,  salus  aeterna.  Quod 
dum  fit,  proximus  ipse  aedificari  dicitur. 

3.  Etenim  Christus  non  sibi  placuit. 
&ibi,  graece  sauTW  sibi  ipsi.  Exemplo 
Christi  Domini  hortatur  ad  id,  quod  dixit, 
ne  nobis  ipsis  placeamus. 

At  dices,  quomodo  non  sibi  placuit 
Christus  ,  in  quo  nihil  erat ,  quod  posset 
displicere ,  et  in  quo  per  omnia  benepla- 
citum  erat  Patri  ?  Sed,  ut  modo  diximus, 
Apostolo  dicuntur  sibi  placere,  qui  ac- 
quiescunt  in  bono  suo,  non  soliciti  ut  et 
aliis  bene  sit:  quemadmodum  faciebaut, 
quos  reprehendit  capite  superiori,  qui  in 
sua,  quam  de  ciborum  indiflferentia  et  le- 
galium  cessatione  habebant,  scientia  ac 
fide  ita  conquiescebant,  sicque  ea  ute- 
bantur ,  ut  aliorum  scandala  non  vitarent, 
nec  omnino  infirmitates  eorum  sustinerent. 
Hoc  modo  Christus  non  sibi  placuit.  Non 
enim  sibi  ipsi  indulsit ;  non  ita  bono  suo 
contentus  fuit,  quamvis  ipse  esset  opti- 
mus  et  beatus ,  ut  non  etiam  curaret  alio- 
rum  salutem.  Nam  propter  nos  homines 
et  propter  nostram  salutem  descendit  de 
coelis ;  passus ,  crucifixus  et  mortuus  est. 
Hoc  est,  quod  in  Evangelio  dicit:  Non 
quaero  voluntatem  meam,  sed  volunta~ 
tem  ejus,  qui  misit  me.  Et  iterum:  Des- 
cendi  de  coelo,  non  ut  faciam  volunta- 
tem  meam,  sed  voluntatem  ejus,  qui 
misit  me.    Joan.  5.  et  6. 

Sed  sicut  scriptum  est.  Sermo  imper- 
fectus ,  quem  ita  suppleas  ex  eo ,  quod 
praecessit,  Sed  nobis  placuit  in  bonum, 
vel  ex  initio  capitis :  Infirmitates  nostras 
sustinuit.  Sic  enim  scriptum  est  Jesaiae 
53.:  Languores  ncstros  ipse  tulit,  et 
dolores  nostros  ipse  portavit.  Atque  hoc 
apertissimum  testimonium  adferre  potuit 
Apostolus.  Verum  ad  docendum  aliquid, 
quod  latebat,  voluit  Spiritus  sanctus  ad- 
duci  Scripturam  minus  apertam,  quie 
habetur  in  Psalm.  68. 

Improperia  improperantium  tibiceci- 
derunt  super  me.  Graece  inciderunt  in 

me.  Verba  sunt  Christi  ad  Patrem ;  quorum 
sensus  est  secundum  aliquos :  Opprobria 
seu  convitia  eorum ,  qui  tibi  exprobrave- 
runt  aut  convitiati  sunt,  dictis  aut  factis 
gloriae  tuae  derogantes ,  ita  accepi ,  ut  si 
in  me  jactata  fuissent,  per  quod  ostendi, 
me  totum  servire  tuae  gloriae.  Secundum 
alios ;  Sic  ob  ea  indolui ,  ut  pro  illis  tan- 
quam  meis  ipsius  peccatis,  ad  placandam 
iram  tuam  in  eos ,  qui  haec  admittebant, 
me  humiliaverim  usque  ad  mortem  cru- 
cis :  exsolvens,  quae  non  rapui  (sicut  in 
eodem  Psalmo  dicitur),  qua  in  re  decla- 
ravi,  quantamihicurafuerit  salutis  eorum. 
Posterior  haec  explicatio  videtur  esse  ex 
mente  Apostoli :  quia  propius  facit  ad  in- 
stitutum  ejus  declarandum.  Sunt  et  aliae 
expositiones ,  quas  huc  adferunt  Liranus 
et  Biirgensis ;  sed  parum  commodae,  se- 
cundum  quas  dicendum  potius  erat:  Im- 
properia  improperantium  mihi  ceciderunt 
super  te.  Quas  proinde  praetermitto ,  pe- 
tendas  a  suis  autoribus  ,    si  quis  requirat. 

4.  Quaecunque  enim  scripta  sunt,  ad 
nostram  doctrinam  scripta  sunt.  Osten- 
dit,  se  versiculum  Psalmi ,  etsi  in  persona 
Christi  pronuntiatum ,  non  male  ad  in- 
structionem  eorum,  quibus  scribit,  ad- 
duxisse.  Scripta  sunt,  graece  utroque 
loco  Tzposypacpr^^  praescripta  sunt,  vel: 
antescripta  sunt,  ut  legit  Augustinus  lib. 
3.  contra  Fanstum  cap.  ult.  et  epist.  137. 

Loquitur  Apostolus  de  iis ,  quae  olim 
scripta  fuerant  ex  divina  inspiratione,  id 
est ,  de  tota  Scriptura  veteris  testamenti. 
Doctrinam  quoque  intellige,  qua  instrui- 
mur  ad  pietatem  et  salutem  aeternam. 
Quae  doctrina  divinis  Scripturis  propria 
est.  Igitur  hac  sententia  declaratur  pro- 
prius  usus  Scripturae  sacrae,  qiiem  et 
alibi  pluribus  verbis  explicat  idem  Apo- 
stolus,  ut  2  Tim.  4.:  Omnis  Scrip^tura 
divinitus  inspirata  utilis  est  ad  docen- 
dum,  ad  arguendum,  etc.  Redarguuntur 
autem  hujusmodi  sententiis  ,  primmn  ve- 
teres  haeretici,  qui  vetus  testamentum 
rejecerunt ;  deinde  quicumqixe  in  Scriptu- 
ris  sacris  aliquid  contineri  putant  inutile, 
aut  supervacaneum ,  aut  omnino  nihil  ad 
pietatem  conducens. 


Vt  per  patientiam ,  et  consolationem 
Scripturarum,  spemhabeamus.  Declarat 
illud,  ad  nostram  doctrinam,  non  omnes 
quidem  partes  utilitatis ,  quae  ex  Scrip- 
tura  sacra  colligi  queat,  recensens,  sed 
finem  adnotans  praecipuum.  Pro  conso- 
latione,  commentator  Ambrosius  legit  ex- 
hortationem.  Vox  enim  Graeca  Tzapd- 
Y.ATiaiz  utrumque  significat.  Sed  huic  loco 
magis  convenit  consolatio,  quia  patientiae 
adjungitur.  Sensus  est:  Ut  exhibentes  in 
adversis  patientiam ,  ad  quam  Scripturae 
passim  hortantur ,  et  ex  iisdem  consola- 
tionem  accipientes ,  nimirum  futura  et 
aeterna  bona  promittentibus ,  spem  ha- 
beamus  eorum  bonorum ,  atque  in  ea  spe 
roboremur. 

Hortantur  autem  ad  patientiam,  et  con- 
solationem  suggerunt  Scripturae,  non  so- 
lum  monitis ,  sed  etiam  propositis  ob  ocu- 
los  exemplis  eorum ,  qui  Deo  placuerunt, 
maxime  Christi  Domini.  Hunc  Scriptura- 
rum  usum  non  ignoravit  Jonathas  summus 
sacerdos  ,  quando ,  ut  legitur  1  Machab. 
12.,  scripsit  in  epistola  ad  Spartiatas,  sibi 
et  suis  inter  tot  adversa  sanctos  libros, 
quos  in  manibus  habeant,  esse  solatio. 

Jam  illud  observa,  quomodo  tria,  quae 
hic  nominat  Apostolus ,  patientiam ,  con- 
solationem  et  spem ,  mox  ad  Deum  auto- 
rem  ita  referat ,  ut  his  velut  epithetis  in 
obliquo  casu  adscriptis ,  Dei  nomen  exor- 
net;  appellans  Deum  patientiae  et  conso- 
lationis,  etpost  aliquot  versus,Deum  spei. 

5.  Deus  autem  patientiae  et  solatii 
det  vobis  idipsum  sapere  in  alterutrum 
secundum  Jesum  Christum.  Compreca- 
tio  est  exhortatoria  ad  mutuam  pacem  et 
concordiam.  Solatii,  graecenapaxAryOscoc, 
quod  modo  verterat  consolationem.  In 
alterutrum,  £V  akkT]koic,,  quod  latinius 
YQxidi.s^invicem,mutuo.  Sensusest:  Deus, 
patientiae  et  sanctae  consolationis  autor, 
det  vobis ,  ut  sublatis  dissidiis  et  alter- 
cationibus,  quas  habetis  inter  vos,  sive 
de  justificatione,  sive  de  ciborum  ac  die- 
rum  observatione ,  idem  inter  vos  mutuo 
sentiatis  ,  idque  secundum  Jesum  Chri- 
stum,  hoc  est  secundum  doctrinam,  quam 
Christus  docuit,  vel  quam  tradit  religio 


EPISTOLAE  AD  ROMANOS.    VERS.  7.  8. 


327 


Christiana.  Quod  addidit  ad  excludendam 
consensionem  in  doctrina  falsa;  qualis 
erat,  justificari  hominem  ex  operibus  le- 
gis,  cibos  aliquos  esse  immundos. 

6.  Ut  unanimes  uno  ore  honorificetis 
Deum  et  patrem  Domini  nostri  Jesu 
Christi.  Unanimes  Graece  6p,o&u,ua(36v, 
unanimiter.  Honorificetis ,  graece  So- 
^a.^riXz, ,  glorificetis.  Significat  acceptio- 
rem  fore  Deo  laudem  ipsorum,  si  sint 
animis  inter  se  concordes.  Sic  enim  fu- 
turum ,  ut  velut  ab  uno  omnitim  ore  laus 
et  glorificatio  Dei  procedat.  Hoc  admo- 
net  tum  propter  firmos  et  infirmos ,  de 
quibus  supra:  tum  vero  propter  Judaeos 
et  gentiles ,  de  quibus  consequ«nter  agit. 
Quos  omnes  vult,  positis  dissensionibus, 
uno  animo  et  uno  ore  Deum  glorificare. 
Illud,  Domini  nostri  Jesu  Christi ,  qui- 
dam  ad  utrumque  referunt,  Deum  et 
Patrem ,  Deum  hominis ,  Patrem  Verbi 
inteUigentes.  Quo  sensu  Christus  Joan. 
20.  dicit  se  ascendere  ad  Patrem  suum  et 
ad  Deum  suum.  Aliis  magis  placet  Deum 
hic  poni  absolute,  et  ad  sohim  Patrem  re- 
ferendos  esse  genitivos  subsequentes.  Nam 
Jesu  Christi  Deum  dicere  non  est  moris 
Apostolici. 

7.  Propter  quod  suscipite  invicem. 
Graece:  Ideo  assumite  vos  invicem.  Est 
enim  idem  in  Graeco  verbum  TipoaAafJi- 
pa'vsa{)at^  quod  semel  et  iterum  habuimus 
capite  superiori.  Sensus  :  Alius  alium  sibi 
adjungat ,  firmus  infirmum  ,  doctus  rudem, 
gentilis  Judaeum  et  contra :  foveatque 
eum  et  supportet  ac  instruat,  et  ut  semel 
dicam,  salutem  ejus  fraterna  sollicitudine 
curet.  Repetitio  est  et  inculcatio  ejus, 
quod  jam  ante  monuerat,  idque  rursus 
exemplo  Christi. 

Sicut  et  Christus  suscepit  vos  in  ho- 
norem  Dei.  Graece,  assumsit  nos  in 
gloriam  Dei,  licet  in  quibusdam  legatur 
UfJiag,  vos:  ut  facilis  est  iu  his  vocibus 
permutatio.  Scnsus :  Quemadmodum  et 
Christus  nos  sibi  adjuuxit,  salntis  nostrae 
curam  habuit ;  adeo  ut  suo  sanguine  re- 
demptos ,  fratres  suos  ac  Dei  filios  effe- 
cerit.  Quod  sequitur,  in  honorem  seu 
gloriam   Dei,    commentator   Ambrosius 


construit  cum  priori  membro ,  suscipite 
invicem ;  alii  cum  proximo ;  alii  cum 
utroque,  ut  sensus  sit:  Sicut  Christus 
nos  assumsit,  ut  per  hoc  Dei  gloriam  et 
honorem  promoveret:  ita  vos  quoque  in- 
vicem  assumite ,  ut  in  unitate  et  concor- 
dia  vestra  Deus  glorificetur.  Potest  et  hic 
esse  sensus  :  Assumite  invicem  in  curara 
salutis,  sicut  Christus  nos  assumpsit  in 
haereditatem  gloriae  coelestis ,  ad  quam 
ipse  secundum  humanam  naturam  a  Deo 
assumptus  est. 

Quibusdam  videtur,huncsermonem  spec- 
tare  peculiariter  ad  Judaeos,  ac  si  Paulus 
Judaeus  illis  dicat:  Non  debemus  aver- 
sari  gentiles ,  nec  eis  invidere  participa- 
tionem  Evangelii  Christi ;  sed,  ut  gratiae 
ejus  consortes,  assumendi  a  nobis  sunt, 
quemadmodum  et  Christus  nos  Judaeos, 
ad  quos  missus  fuit ,  assumsit  in  spem 
participandae  suae  gloriae.  Et  ad  hunc 
sensum  aptant  ea,  quae  sequuutur.  Mhi 
probabilius  est,  exhortationem  esse  com- 
munem  utrisque,  et  ita  quidem,  ut  inten- 
tio  Pauli  magis  dirigatur  ad  gentiles :  ut 
patebit  ex  sequentibus. 

8.  Dico  enim  Christum  Jesum  mini- 
strum  fuisse  circumcisionis  propter  ve- 
ritatem  Dei.  Graece :  Dico  autem  Jesum 
Christum  ministrum  (Siaxovov)  factum 
fuisse  circumcisionis  super  veritate  Dei, 
quemadmodum  infra,  super  misericordia. 
QuanqiTam  pro  5s  nonnulli  codices  habeut 
yap ,  enim.  Tacite  significat,  Judaeorum 
infirmitatem  (ut  quorum  plerique  legali- 
bus  adhuc  nimium  addicti  essent)  toleran- 
dam  esse  et  supportandam  a  gentilibus, 
qui  ea  parte  erant  iu  fide  instructiores  et 
firmiores,  utpote  coutraria  opinione  non 
praeoccupati :  atque  omnino  docere  vult, 
quemadmodum  Augustinus  adnotat,  geu- 
tes  humUiter  gerere  se  debere  in  negotio 
Evangelii,  nec  insultare  Judaeis,  quod 
Chi-istum  minus  promptereceperint;  quod 
et  docuit  supra  cap.  11. 

Id  vero  nunc  suadet,  ostendendo,  quae 
fuerit  Judaici  populi  praerogativa ;  ut  ad 
quem  proprie  spectareut  promissiones  pa- 
tribus  factae  de  Christo,  cujusmodi  nullae 
promissiones  factae  essent  populo  gentili. 

Illud  est ,  inquit ,  quod  dico ,  Jesum 
Christum  ministrasse  Evangelium  Judaeis 
(quos  nomine  circumcisionis  designat), 
per  semetipsum  illis  Evangelium  praedi- 
cando,  idque  pro  veritate  seu  fide  Dei 
praestanda,  id  est,  ut  Dei  fidem  servaret. 

Aut  quod  dicit  Christum  ministrum 
fuisse  circumcisionis ,  sic  intellige:  mini- 
strum  fuisse  Dei  Patris  ad  circumcisionem, 
id  est,  Judaeos.  Sic  cnim  et  Dei  fuit 
Apostolus  ,  ad  Judaeos ,  non  ad  gentes : 
Non  sum ,  inquit,  missus  nisi  ad  oves, 
quae  perierunt  domus  Israel.  Matth.  15. 
Sic  et  Petro  adscribitur  apostolatus  cir- 
cumcisionis  Gal.  2.,  nimirum  Christi  fuit 
Apostoius  ad  circumcisionem.  Explicare 
videtur  hujusmodi  phrasin  ipse  Pauhis  in- 
fra ,  ubi  vocat  se  ministrum  Jesu  Christi 
ad  gentes.  Porro  veritatem  seu  fidem 
Dei,  quara  dixerat,  exponit  per  hoc,  quod 
sequitur. 

Ad  confirmandas  promissiones  pa- 
trum.  Id  est,  ad  implendas  promissiones 
a  Deo  patribus  eorum  factas,  Abrahae, 
Davidi  ac  caeteris.  Confirmatur  enim  pro- 
missio,  dum  exhibetur  res  promissa. 

9.  Gentes  autem  super  misericordia 
honorare  Deum.  Graece  do^daai,  glori- 
ficare,  quemadmodum  et  legit  Augusti- 
nus.  Eepetendum  est  hic  verbum  ,  dico, 
et  supplendus  infinitivus,  debere,  ut  sen- 
sus  sit :  Gentes  vero  ,  quibus  nulla  facta 
promissio  est,  dico  debere  Deum  glorifi- 
care  et  laudibus  celebrare ,  pro  miseri- 
cordia  sibi  praestita,  Misericordiam  oppo- 
nit  promissioni,  quae  parit  aliquod  debi- 
tum.  Nam  qui  promisit,  tenetur  ad  prae- 
standum.  Alioqui,  sicutbene  dicit  Aquinas, 
etiam  ipsa  promissio  misericordia  est. 
Igitur  utrobique  misericordia,  sed  Judaeis 
promissa,  gentibus  non  promissa,  sed 
tautum  a  Prophetis  praedicta.  Non  ergo 
minores  Deo  gratias  (ut  Hervaeus  existi- 
mare  videtur)  debent  Judaei,  quam  gen- 
tiles,  quod  ex  promisso  fuerit  illis  debitum 
hoc  beneficium :  imo  vero  majores  hac 
parte  gratias  debent,  quod  Deus  illis 
Christum  salvatorem  gratuito  promittere 
dignatus  est.  Porro  praedictam  a  Prophe- 
tis  fuisse  missericordiam  praestandam  gen- 


tibus,  probat  Apostolus  sequentibus  testi- 
moniis :  maxime  propter  Judaeos,  quibus 
difficile  erat  persuadere  ,  gentes  vocandas 
esse  ad  participationem  beneficiorumMes- 
siae ,  sibi ,  non  gentibus  promissi.  Plura 
ad  hanc  rem  testimonia  qui  volet ,  legat 
Prosperum  lib.  2.  de  vocat.  gent.  cap.  18. 

Sicut  scriptum  est.  Psalm  17.,  qui 
idem  totus  legitur  2  Eeg.  22.  et  continet 
manifestum  vaticinium  inexspectatae  vo- 
cationis  gentium. 

Propterea  confitebor  tibi  in  gentibus 
Domine.  In  Graecis  codicibus  non  addi- 
tur  Domine ,  nisi  in  paucis.  Additum 
suspicor  ex  Psalmo.  Propterea ,  Graece 
diOL  Z0010,  propter  hoc,  nempe  quod  in  j 
Psalmo  praecedit ,  ubi  Christus  Patrem  J 
alloquens  inter  alia  dixerat:  Constitues 
me  in  caput  gentium.  Populus,  quem 
non  cognovi,  servivit  mihi:  in  auditu 
auris  obedivit  mihi.  Item :  Qui  subdis 
populos  sub  me.  Ergo,  propter  hoc  con- 
fitebor  tibi ,  id  est,  laudabo  te  Laude  di- 
vina.  Significatur  enim  confessio  laudis. 
Addo  ,  laude  divina  ,  quia  confessio ,  ut 
laudem  significat ,  non  legitur  in  Scriptu- 
ris  facta  homini ,  sed  soli  Deo. 

Cujus  eam  arbitror  rationem,  quia 
confessio  sive  laudis,  sive  fidei,  sive  pec- 
catorum,  sive  quaecunque  alia,  confessio 
veritatis  est,  id  significante  ipso  nomine 
confessionis.  ITnde  Joannes  de  Joanne: 
Confessus  est,  et  non  negavit.  Atqui  in 
praedicaudis  Dei  virtutibus,  ut  bonitate, 
sapientia,  veritate ,  potentia,  non  potcst 
laudator  modum  veritatis  excedere ,  quo- 
niam  immensae  sunt,  et  omnem  laudem 
superant.  In  aliorum  virtutibus  potest;  ac 
nimium  saepe  contingit,  ut  excedat.  Quare 
merito  sola  Laus  Dei  nomen  confessionis 
ut  proprium  in  Scripturis  sibi  vendicat: 
ut  confiteri  Deo  noa  ahud  sit,  quam 
infinitam  Dei  excellentiam  cum  laude 
aguoscere. 

.^ddit  Propheta,  in  gentibus,  id  est, 
secundum  quisdam,  pro  gentibus ,  pro 
gentium  conversione,  quam  per  me  factu- 
rus  es.  Secundum  alios,  in  gentibus ,  id 
est,  inter  gentes,  et  per  ecclessiam  gen- 
tium :  videlicet  ore  omnium  te  laudautium 

ob  gentmm  conversionem.  Thomas  sic 
exponit :  Confitebor  tibi  in  gentibus,  id 
est ,  faciam  ut  tibi  gentes  confiteantur. 
Sic  enim  et  Augustinus  in  Psalmi  enar- 
ratione :  Tibi  per  me  confitebuntur  gen- 
tes.  Quod  alii  breviter  in  gentibus ,  id 
est,  gentium  voce.  Haec  enim  fere  eodem 
redeunt. 

Et  nomini  tuo  cantabo.  Graece  ^aXui, 
psallam.  Quo  verbo  proprie  significatur 
cantus ,  qui  fit  sonitu  fidium  et  in  Scrip- 
turis  ad  solum  Deum  refertur.  Psallam 
nornini  tuo ,  id  e.st ,  cantu  non  vocis 
tantum ,  sed  et  instrumentis  arte  factis, 
celebrabo  divinum  nomen  tuum ,  ut  tu 
Deus  glorificeris.  Hoc  quoque  Christus  se 
facturum  dicit  in  gentibus ;  quia  per  to- 
tam  gentium  ecclesiam  id  nunc  facit  in 
suis  membris. 

10.  Et  iterum  dicit.  Subaudi:  Scrip- 
tura.  Laetamini  gentes  cum  plebe  ejus. 
Graece  cum  populo  ejus.  Testimonium 
hoc  alii  alio  referunt.  S.  Thomas  refert  ad 
locum  Jesaiae  66.,  ubi  legitur :  Laeta- 
mini  cum  Jerusalem ,  et  exultate  in  ea 
omnes,  qui  diligitis  eam.  Gaudete  cum 
ea,  etc.  Liranus  ad  illud  ejusdem  Pro- 
phetae  capite  35. :  Laetabitur  deserta  et 
invia ,  et  exultabit  solitudo.  Sunt,  qui 
Paulum  respicere  putent  ad  versum  Psalm. 
66.:  Laetentur  et  exultent  gentes:  quo- 
niam  judicas  populos  in  aequitate ,  et 
gentes  in  terra  dirigis.  Cajetanns  sim- 
phciter  ignorare  se  fatetur,  uude  desump- 
tum  sit.  Atqui  reperitur  totidem  verbis 
in  cantico  Mosis ,  Deuter.  22.  juxta  ver- 
sionem  LXX.,  ubi  nos  ex  Hebraeo  legi- 
mus  :  Laudate  gentes  populum  ejus.  Et 
eum  locum  indicant  Sedulius ,  Haimo, 
Hervaeus,  Carthusianus  et  Burgensis  a 
replicatore  male  reprehensus,  et  ante  hos 
oranes  Origenes.  Sensus  autem ,  quem 
vult  Pauhxs  ,  est  huju.smodi:  Vos  gentes 
cum  ex  aequo  factae  sitis  participes  be- 
neficiorum  Christi  cum  populo  Dei ,  id 
est,  cum  Judaeis,  etsi  communes  cum  eis 
promissiones  non  acceperitis :  agite  cum 
eis  commune  gaudium ,  et  una  collaudate 
Deum.  Quod  si  forte  non  ad  literam  hoc 
significatum   est   illis    verbis   cantici  (de 


quo  non  convenit  inter  interpretes),  mystico 
tamen  ac  subliraiori  sensu  in  iis  contineri 
non  est  negandum.  Certe  ad  bujusmodi 
laudem  et  laetitiam  gentes  non  invitaren- 
tur,  nisi  futurae  ejusdem  boni  participes. 

11.  Et  iterum:  Laudate  omnes  gen- 
tes  Dominum,  et  magnificate  eum  omnes 
populi.  Versus  est  Psalmi  116.  notissi- 
mus ,  qui  tam  Hebraice  quam  Graece  le- 
gitnr  hoc  ordine  verborum:  Laudate 
Dominum  omnes  gentes,  laudate  eum 
omnes  populi.  Nam  inter  atvETxe  et 
STiaiveaaTS  vix  est  discriraen,  ut  nec  inter 
voces  Hebraeas  iis  respondentes ;  nisi 
quod  posterius  addere  aliquid  videtur  ad 
significatum  prioris. 

Inter  gentes  et  populos  quidam  hic 
distinguunt,  sicut  in  superiori  testimonio, 
quod  populi  sint  Judaei  in  duodecim  tri- 
bus  divisi ;  gentium  nomine  caeteri  populi 
comprehendantur.  Sed  obstat  sequens  ver- 
sus :  Quoniam  confirmata  est  super  nos 
(id  est  populum  Judaicum)  misericordia 
ejus:  es  veritas  Domini  manet  in  aeter- 
num.  Tnvitantur  ergo  omnes  gentes  et 
populi  ad  laudandum  Deum  pro  miseri- 
cordia  confirmata,  et  veritate  exhibita 
populo  Israelitico.  Non  invitarentur  au- 
tem  (sicut  de  superiori  testimonio  dictum 
est) ,  nisi  participes  eorundem  beneficio- 
rum  futurae.  Nec  participes  esse  possent, 
promissicnis  spem  non  habentes ,  nisi  mi- 
sericorditer  vocatae.  Est  igitur  et  hoc 
apertum  vaticinium  vocationis  omnium 
gentium  ,  ejusque  prorsus  indebitae ,  ut 
maneat  illud :  gentes  super  misericordia 
honarare  Deum. 

12.  Et  rursus  Jesaias  ait.  Quod  ait 
rursus,  non  significat  Jesaiam  aliquid 
etiam  eorum,  quae  hactenus  citata  sunt, 
dixisse ,  quomodo  nonnulli  hoc  intellexe- 
runt ,  sed  indicat  aliud  post  superiora 
testimonium  hic  allegari,  sive  testis  idem 
sit  sive  diversus.  Habetur  autem  apud 
Jesaiam  cap.  11. 

Erit  radix  Jesse ,  et  qui  exsurget  re- 
gere  gentes,  in  eum.  gentes  sperabunt. 
In  eum ,  Graece  Iti'  auxcr  in  eo,  consen- 
tientibus  Latinis  quibusdam  MSS.  Hoc 
quoque    testimoniura     ab     interpretibus 

LXX.  acceptum  est,  apud  quos  ad  ver- 
bum  sic  legitur:  Et  erit  in  die  illa:  Ra- 
dix  Jesse,  et  qui  exsurgit  principari 
gentihus,  in  eum  gentes  sperabunt.  Igi- 
tur  verbum  erit  per  se  accipiendum; 
quemadmodum  apud  Joelem  cap.  2. :  Et 
erit:  Omnis,  qui  invocaverit  nomen 
Domini,  salvus  erit. 

Porro  quidam  in  eo,  quod  dicitur,  ra- 
dix  Jesse,  Scripturae  originalis  ignoran- 
tia,  Jesse  casu  recto  accipiunt:  radix,  qui 
est  Jesse ;  alii  dativum  faciunt ,  cobae- 
rentem  verbo  erit ,  ut  sit  sensus:  Erit 
radix  Jesse ,  id  est ,  Jesse  habebit  radi- 
cem,  nempe  prolem  David.  Verum  con- 
statgenitivumesse,  TOU^Isooe:  diciturque 
Christus  radix  Jesse,  vel  metonymice 
tauquam  aliquid  pullulans  ex  ea  radice ; 
vel  secundum  Forerium  in  commentariis 
Jesaiae,  quod  Hebraea  vox  tJ^lti^^  quae 
alias  radicem  notat,  hic  abusive  capiatur 
pro  surculo,  qui  surgit  exradice;  nempe 
ut  idem  sit  radix  Jesse,  quod  paulo  su- 
perius  apud  Prophetam  flos  sive  surculus 
de  radice  ejus.  Quanquam  magis  apparet 
radicem  sic  usurpari  apud  Hebraeos,  sicut 
Ysvog  apud  Graecos,  et  genus  apud  La- 
tinos :  ut  et  25i'incipem  generis  significet, 
et  eos,  qui  ab  illo  sunt  orti.  Radix  enim 
alibi  per  geuus  exponitur.  Nam  Christus, 
qui  Apocal.  5.  simili  locutione  radix  Da- 
vid  appellatur,  ejusdem  lib.  cap.  22.  cum 
epexegesi  radicem  et  genus  David  se 
ipsum  nominat. 

Jam  in  eo,  quod  sequitur,  xai  d  avta- 
Ta|jL£Vog  et  qui  exurgit ,  praesens  loco 
futuri  prophetico  more  positum  est,  et 
qui  exurget ,  ut  nostri  codices  habent. 
Id  multi  de  resurrectione  Christi  ex  mor- 
tuis  interpretati  sunt,  ut  post  alios  Caje- 
tanus.  Nam  et  Graecum  verbum  aviaxavat 
pro  varia  acceptione  praepositae  vocis 
ava,  nunc  sursum  se  erigere,  quod  est 
surgere ,  nunc  resurgere  significat.  Hinc 
avaoTaaig  vsxpwVj  resurrectio  mortuo- 
rum,  passim  in  Scripturis  Apostolicis. 
Verum  ut  prior  verbi  significatio  frequen- 
tior  est,  etiam  in  Scripturis;  ita  melius 
quoque  respondet  ei,  quod  est  in  Hebraeo 
textu,  a  quo  nec  caetera  Graecae  lectio- 


nis  sensu  dissonant.  Sic  enim  habet :  Et 
erit  in  die  illa:  Radix  Jesse,  quae  stat 
in  signum  populorum,  eam  gentes  quae- 
rent,  seu  requirent,  pro  quo  Hierony- 
mus  vertit,  deprecabuntur. 

Sensus    autem    est    hujusmodi :    Hoc, 
quod  dico,  aliquando  futurum  est.  Eadix 
Jesse ,  id  est ,  Christus  oriundus  ex  stirpe 
Jesse,    patris  David    secundum    carnem, 
idem  ipse ,  qui  exsurget  et  stabit ,  futurus 
instar  signi  in  altum  erecti ,  ad  quod  un 
dique  populi  confluant :  exsurget,  inquam, 
ut  gentibus  imperet,  sitque  earum  prin- 
ceps:  ille  est,  quem  gentes  suae  vocatio- 
nis  gratiam  agnoscentes  requirent,  inquem 
sperabunt,   adeoque  deprecaturae  sunt:       - 
tantum  abest ,  ut  ejus  imperium  et  princi-      I 
patum  sint  recusaturae. 

1.3.  Deus  autem  spei  repleat  vos  omni 
gaudio  et  pace  in  credendo.  Totam  ex- 
hortationem  superiorem  iterum  precatione 
concludit.  Deum  spei  dicit,  quomodo 
supra  Deum  patientiae  et  solatii,  scilicet 
autorem.  Hic  autem  spem  nominat,  vel 
quia  superius  patientiae  et  consolationi 
spem  adjunxerat ,  dicens  :  ut  per  patien- 
tiam  et  consolationem  Scripturarum 
spem  habeamus.  Vel  propter  hoc ,  quod 
proxime  dixit:  in  eum  gentes  sperabunt ; 
utostendat,  et  ipsum  sperare  muneris  esse 
divini.  Gaudium  et  pacem  intelligit,  quem- 
admodum  capite  praecedenti,  ubi  dixerat, 
regnum  Dei  esse  justitiam  et  pacem  et 
gaudium  in  Spiritu  sancto. 

Omne  gaudium,  Hebraea  phrasi,  est 
perfectura  ac  plenum  gaudium,  velut 
Jac.  1.:  Omne  gaudium  existimate  fra- 
tres,  etc.  Addit  autem,  in  credendo; 
qua  ratione  supra  precatus  fuerat,  ut 
idipsum  saperent  secundum  Jesum  Chri- 
stum.  Nam  vera  pax  et  concordia  non 
est  in  errore,  sed  in  vera  fide  atque 
doctrina.  Alii  Hebraismum  esse  volunt, 
in  credendo ,  id  est,  per  fidem,  quasi 
dicat:  quae  bona  acquiruntur  fide  bene 
excitata  et  exercitata.  Cui  sensui  favet 
Chrysostomi  comraentarius. 

Ut  abundetis  in  spe  et  virtute  Spiri- 
tus  sancti.  Graece  in  spe,  in  virtute: 
queraadmodum  et  in  Latinis  quibusdam 

tam  aere  quam  manu  scriptis  legitur. 
Quibus  et  Syra  consentit  editio.  Sensus 
autem  est:  Ut  spes  in  vobis  augeatur 
magis  ac  magis ,  augescente  nimirum 
causa  sperandi,  quae  estgaudium,  pax 
et  mutua  caritas:  spes,  inquam,  augeatur 
per  virtutem,  id  est,  efficacera  operatio- 
nem  Spiritus  sancti. 

14.  Certus  sum  autem  fratres  mei  et 
ego  ipse  de  vohis,  quoniam  et  ipsi  pleni 
estis  dilectione.  Hactenus  in  doctrina  et 
exhortatione  versatus  est  Paulus.  Quae 
sequuntur  usque  ad  finem  capitis,  partim 
excusationem  continent,  partim  suae  per- 
sonae  suique  ministerii  commendationem. 
Primum  igitur,  ne  correptionem  et  in- 
structionem  sibi  adhibitam  moleste  ferant 
Romani,  quod  inter  eos  essent  alii  docti, 
alii  doctrinae  opinione  sibi  placentes ;  ex- 
cusatione  utitur  cum  laude  eorum  con- 
juncta,  quum  dicit,  nec  apud  illos  deesse, 
qui  simile  officium  praestare  possint.  Ne- 
que  enim ,  quod  hic  eis  attribuit ,  ad  om- 
nes  eos  et  singulos  referendum  est. 

Certus  sum ,  graece  TrsTTStojiaij  per- 
suasum  habeo.  De  qua  Graeca  voce, 
deque  certitudineper  eam  significata,  vide 
quae  diximus  supra  cap.  8.  ad  illud:  Cer- 
tus  sum ,  quia  neque  mors  etc.  Hoc  qui- 
dem  loco  significatur  ea  certitudo,  quae 
constanti  rumore  et  sermone  hominum 
fide  dignorum  habetur.  Atque  id  est,  quod 
dicit:  et  ego  ipse ,  nempe  libenter  cre- 
dens  ea,  quae  de  vobis  ex  aliis  audio. 
Illud  et  ipsi  copulat  cum  eo  qui  loquitur, 
non  in  eo,  quod  est  plenum  esse  dilec- 
tione ,  sed  in  eo  quod  sequitur ,  posse 
monere  alterutrum,  ac  si  dicat :  Sicut  ego 
vos  admonui,  sic  et  vos  ipsi  alius  alium 
admonere  potestis,  utpote  pleni  dilectione ; 
quae  imprimis  in  admonente  est  necessaria, 

Pro  dilectione,  graece  est,  ayaUtoouvrjg 
bonitate,  pro  qua  videtur  interpres  le- 
gisse  aya^TTTjc^  aut  ut  Erasmus  suspicatur, 
OLyaTzoauvTiQ  :  quod  tamen  vix  est  in  usu. 
Quanquam  res  eodem  redit.  Bonitas  enim 
intelligenda  est,  qua  utendum  sit  in  ad- 
monendis  fratribus.  Dicit  autem  plenos 
dilectione  seu  bonitate;  non  quod  in  ea 
jara  perfecti  essent,  ut  plus  capere  non 


possent,  quae  non  est  hujus  sed  futuri 
saeculi  perfectio;  sed  propter  raultitudi- 
nera  bonorum  operum  erga  fratres  ;  quo- 
modo  Dorcas  illa  plena  bonis  operibus 
fuisse  perhibetur ,  Act.  9.  Eespicit  enim 
Apostolus  ad  opera  dilectionis,  non  ad 
caritatis  habitualis  incrementum  :  tametsi 
hoc  ex  illis  fere  consequens  est. 

Repleti  omni  scientia.  Loquitur  de 
scientia  seu  cognitione  necessaria  ad  rau- 
tuam  instructionem  in  fide.  Sic  autem 
dicit  oranem  scientiam ,  quoraodo  paulo 
ante  omne  gaudium.  Estque  duplexauxe- 
sis ,  et  in  verbo  repleti ,  et  in  dictione 
omni:  quasi  dicat,  multum  repleti  estis 
scientia. 

Ita  ut  possitis  alterutrum  monere. 
Graece:  Potentes  etiam  alterutrum  ad- 
monere.  Sed  participium  bene  resolvit 
interpres.  Quidara  Graeci  codices  pro 
aAAT^Aouc  alterutrum,  id  est,  alius  alium, 
habent  aAAoug  alios:  uti  legit  et  exponit 
Theophylactus  ;  legisse  etiam  Theodore- 
tum ,  constat  ex  ejus  interpretatione.  Ve- 
rum  nostrae  lectioni  suffragatur  interpres 
Arab.,  pro  alterutrum  legens  invicem, 
et  inter  Graecos  Oecuraenius,  imo  et 
Chrysostomus  juxta  quosdam  codices. 
Erasraus  quoque  nostrara  magis  probat 
lectionem  ,  haud  immerito.  Nam  consen- 
tanea  est  Apostolicae  phrasi  pluribus  locis. 

15.  Audacius  autem  scripsi  vobisfra- 
tres  ex  parte.  Civilis  adraodum  est  haec 
excusatio.  Quamvis,  inquit,  non  nescirem, 
esse  inter  vos,  qui  haec  praestare  possint, 
ipse  tamen  audaciam  sumsi  ad  vos  scri- 
bendi.  Rationes ,  cur  id  fecerit,  statim 
subjungit.  Audacius  ex  parte ,  id  est, 
aliquantulo  audacius,  paulo  liberius.  Mi- 
nuit  enim  hic  comparativus  suum  posi- 
tivum. 

Tanquam  in  memoriam  vos  redu- 
cens.  Haec  una  ratio  est  excusans  auda- 
ciam.  Graece  sic  legitur :  cfjc  i7i:avajxi|j-v>j- 
oxcov  ufjidg.  Quod  plerique  recte  vertunt 
verbum  verbo  reddentes :  tanquam  com- 
monefaciens  vos ;  licet  alii  submonefa- 
ciens  raalint.  Scripsi ,  inquit ,  non  tam  ut 
docerem  vos ,  quae  nescitis ,  quam  ut 
commonefacerem  aut  submonerem ,  et  in 

memoriam  vobis  revocarem,  tanquam 
scientibus.  Potest  et  huc  referri  illud  ex 
parte;  hoc  sensu:  Non  orania,  quae  in 
hac  epistola  vos  docui ,  ignorabatis :  sed 
bonam  eorum  partem  vobis  tanquam  scien- 
tibus  ad  memoriam  reducere  volui.  Quod 
adnotat  Cajetanus  Apostolum  dixisse  tan- 
quam,  quod  ad  similitudinem  commemo- 
rantis  scripserit,  non  autem  vere  com- 
memorando,  sed  docendo,  parum  probabile 
est:  nec  convenit  cum  eo,  quod  praefatus 
est  de  eorum  scientia. 

Propter  gratiam  quae  data  est  mihi 
a  Deo.  Haec  praecipua  ratio  est,  cur  ad 
Romanos  scribere  non  fuerit  veritus.  Re- 
f  ertur  enim  non  ad  proxima,  sed  ad  illud  : 
audacius  scripsi.  Porro  gratiam  dicit 
Apostolici  muneris.  Non  temere ,  inquit, 
feci ,  sed  ut  satisfacerem  officio  divinitus 
mihi  delegato.  Gratiam  hanc  expressius 
declarat  verbis  sequentibus : 

16.  Ut  sim  minister  Jesu  Christi  in 
gentibus.  Graece ,  tlr  za  sOvtj  in  gentes, 
vel  ad  gentes,  scilicet  docendas.  Unde 
et  magistrum  gentium  se  vocat  2  Tim.  1. 
Non  significat,  ministerium  suum  limita- 
tum  fuisse,  ut  solis  gentibus  Evangelium 
Christi  praedicaret :  alioqui,  Judaeos  hac 
ipsa  epistola  multifariam  docens ,  etiam 
nominatim  eos  compellando,  sui  mandati 
limites  fuisset  praetergressus  ;  sed  mini- 
strum  Christi  se  dicit  ad  gentes ,  quem- 
admodum  et  ad  Gal.  2.  scribit  creditum 
sibi  fuisse  Evangelium  praeputii ,  quod 
voluntas  Christi  mittentis  esset ,  ut  prae- 
cipue  gentibus  evaugclizaret,  fructuraque 
in  iis  faceret. 

Minister ,  Graece  non  didy.(jw<z,  sed 
XsiTOupyo':;.  Quod  uomeu  proprie  publi- 
cumministrum,  praesertim  sacrorum  signi- 
ficat,  id  est,  sacerdotem.  Nam  de  se  velut 
sacerdote  metaphorice,  quod  ad  opus 
attinet  Evangelii  praedicandi,  loquitur 
Apostolus  :  simul  innuens,  Christum  esse 
Deum,  ut  cujus  sacerdotem  se  profiteatur. 
Ad  eandem  metaphoram  pertinet  quod 
sequitur : 

Sanctificans  Evangelium  Dei.  Id  est, 
administrans  Evangelium  a  Deo  missura 
hominibus,    eoque  ministerio  velut  sacer 


dotio  fungens.  Id  enim  significat  vox 
Graeca  tspoupywv  sacris  operans ,  rem 
sacram  faciens.  Augustinus  legit  conse- 
crans ,  in  hujus  loci  propositione.  Cum 
autem  senno  Pauli  sit,  ut  dixi,  metapho- 
ricus :  iuepte  Calvinus  hinc  arripit  ansara 
sugillandi  sacerdotium  proprie  dictum  no- 
vae  legis ,  quud  oblationibus  quotidianis 
per  totam  ecclesiam  exercetur;  quasi  non 
aliud  in  ecclesia  sacerdotium  agnoscat 
Apostolus,  quam  quod  in  praedicatione 
verbi  Dei  consistat,  quod  nequaquam 
consequens  est:  nisi  et  veteris  legis  sa- 
cerdotium  hac  ratione  tollatur ,  quod  in 
Prophetis  et  Psalmis  passim  legamus  sa- 
crificia  metaphorica,  velut  justitiae,  mi- 
sericordiae,  laudis,  contriti  cordis,  ut  Deo 
accepta,  commeudari. 

Ut  flat  oblatio  gentium  accepta.  Graece 
zoTipo^ds.y.ioz ,  bene  accepta.  Persistit  in 
allegoria  ministerii  sacerdotalis,  et  gentes 
facit  ipsam  hostiam  Deo  offerendam  in 
hoc  ministerio.  Nam  oblatiouem  gentium 
transitive  dixit ,  pro  oblatione  et  hostia, 
quae  sunt  ipsae  gentes.  Fit  autem  accep- 
tabilis  et  grata  Deo  perfidem,  q\ia  cre- 
dunt  Evangelio. 

Et  sanctificata  in  Spiritu  sancto.  Et 
superfluura  est.  Multi  quippe  Latiui  codi- 
ces  ,  Augustino  quoque  suffragante  ,  non 
habent;  nulli  Graeci ,  ac  sensui  oflicit. 
Est  enim  sensus :  ita  demum  acceptam 
fore  oblationem  gentium  Deo ,  si  fuerit 
sanctificata  per  Spiritum  sanctum,  tan- 
quam  autorem  oranis  sanctitatis.  Allusio 
est  ad  ritum  veteris  sacerdotii :  quo  hostiae 
Deo  offerendae  sanctificationibus  quibus- 
dam  extemis  praeparabantur  ac  munda- 
bantur,  ut  acceptabile  esset  sacrificium. 
Ita  significat  Apostolus,  gentes  prius  im- 
mundas,  per  fidera  operante  Spiritu  sancto 
mundatas  et  sanctificatas ,  a  se  velut  sa- 
cerdote  gratam  et  acceptabilem  offerri 
hostiam  Deo.  Sanctificans  et  sanctificata 
diversorura  verbormn  participia  suut  in 
Graeco,  ac  diversae  significationis  :  prout 
jam  utrumque  nobis  explicatum  est. 

17.  Habeo  igitur  gloriam  in  Christo 
Jesu  ad  Deum.  Nmic  quaedam  subjicit 
ad  Apostolatus  sui  commendationem  per- 

tineutia,  quibus  confirmet,  jure  sepotuisse 
liberius  ad  Romanos  scribere.  Gloriam, 
Graece  xa6xT^<3tv_,  gloriationem.  Ad 
Deum,  xa  Tipog  ^zov,  subaudi  xaxa,  more 
Graeco;  id  est,  secundum  ea,  vel  in  iis, 
quae  ad  Deum  sunt.  Sensus  euim  est : 
Cum  munus  tam  praeclarum  mihi  creditum 
sit,  atque  id  a  me  exerceatur  non  sine 
fructu  conversionis  gentium  (quod  insinua- 
bant  verba  praecedentia),  habeo  certe  quod 
glorier,  et  quidem  in  his  quae  ad  Deum 
pertinent,  id  est,  in  rebus  divinis,  non  hu- 
mauis ;  sacris,  non  profanis ;  idque  non  in 
me,  qui  ex  me  ipso  nihil  possum,  sed  in 
Christo  Jesu,  id  est,  per  Christum  Jesum. 
Significat  bonum  successum  Evangelii, 
atque  eum  totum  accepto  fert  meritis 
Christi. 

l^S.  Non  enim  audeo  aliquid  loqui 
eorum,  quae  per  me  non  efficit  Christus 
in  obedientiam  gentium.  Audeo,  Graece 
ToXiirjOUi,  audeho  vel  ausim,  quod  vulgo 
dicimus  praesumam.  Efficit,  graece  et 
syriace  effecit,  quod  et  in  vetustis  quibus- 
dam  Latinis  legitur.  Removet  a  se  suspi- 
cionem  inanis  et  falsae  gloriationis ;  si- 
mulque  ex  obliquo  taxat  vanitatem  pseu- 
doapostolorum,  qui  in  alienis  laboribus 
gloriabantur.  Adversus  quos  apertius  et 
ex  instituto  agit  in  2  Corinth.  epist.  cap. 
10.  Non  sum,  inquit,  tam  vanus  et  gloriae 
cupidus,  ut  ausim  atque  iu  animum  indu- 
cam  commemorare  aliquid  a  me  factum, 
quod  vere  Christus  per  me  non  eflTecerit ; 
vel  expressius  e  Graeco,  operatus  fuerit; 
id  est,  quod  revera  non  sit  factum :  sed 
ea  tantum  loquor,  quae  per  me  Christus 
effecit  in  vel  ad  obedientiam  gentium, 
id  est,  ut  gentes  obediant  Evangelio. 
Qua  parte  non  finem  solummodo,  sed 
efi"ectum  indicat  sui  ministerii,  scilicet 
gentium  conversionem.  Dicit  autem  per 
me  Christus,  modestiae  causa,  totum  quod 
fecit  et  profecit  attribuens  Deo  per  Chri- 
Btum  ;  uti  bene  post  Chrysostomum  Oecu- 
menius  adnotavit. 

Verbo  et  factis.  Graece,  sermone  et 
opere ;  quomodo  transtulit  interpres  Lu- 
cae  ultimo,  potens  in  opere  et  sermone. 
Igitur  verbum    intelligitur   Evangelicae 


praedicationis,  opus  autem  in  patrandis 
miraculis:  quemadmodum  explicatur  parte 
sequenti. 

19.  In  virtute  signoru?n  et  prodigio- 
rum.  Id  est,  per  potentiam  declaratam 
signis  et  prodigiis.  Dependet  haec  pars, 
ut  praecedens,  ab  eo  quod  dixit,  j^^^  nie 
Christus  effecit.  Inter  signa  et  prodigia 
distinguit  Theophylactus,  quod  signa  di- 
cantur  miracula,  quae  possint  etiam  fieri 
per  naturam,  licet  non  ita  repente,  nec 
eo  modo  ;  ut  febres  curari,  quod  miracu- 
lum  est,  si  verbo  vel  tactu  solo  fiat. 
Prodigia  vero,  quae  nullo  modo  fieri  pos- 
suut  per  naturam ;  ut  caecum  illuminari, 
mortuum  suscitari.  Eodem  ferme  redit, 
quod  alii  signa  dicunt  esse  minora  mii'a 
cula,  prodigia  majora.  Verum  hujusmodi 
discrimen  Scripturae  nusquam  indicant, 
sed  signa  et  prodigia  promiscue  vocant, 
quaecumque  supra  naturam  fiuut  aut  fieri 
videntur.  Itaque  verisimilius  est,  haec  duo 
non  distingui,  nisi  ratione;  quod  signa 
dicantur,  quia  per  ea,  ut  res  novas  et  in- 
solitas,  semper  divinitus  aliquid  hominibus 
significatur.  Fiunt  enim  ad  docendum 
homines  aliquam  divinam  veritatem;  pro- 
digia  vero,  Graece  TEpaxa^  quod  admira- 
tionem  et  stuporem  excitent. 

In  virtute  Spiritus  sancti.  Graece  et 
Syriace  spiritus  Dei.  Haec  pars  trifariam 
exponi  potest.  Graeci  conjungunt  cum 
membro  praecedenti,  ut  subaudiatur,  fac- 
torum ;  id  est,  quae  signa  et  prodigia 
facta  sunt,  non  daemonum  praestigiis,  sed 
virtute  Spiritus  sancti  per  me  operantis. 
Alii  distinguunt  a  parte  proxima,  et  re- 
feruut  ad  obedientiam  gentium,  quae  est 
opus  Spiritus  sancti.  Quae  tamen  expo- 
sitio  coactior  videtur.  Tertio  potest  in- 
telligi  de  charismalis  Spiritus  sancti,  ut 
sunt  dona  linguarum,  prophetiae,  discre- 
tionis  spirituum,  interpretationis  sermo- 
num,  et  caetera  quae  enumerantur  1  Cor. 
12.  Haec  enim  peculiariter  adscribi  solent 
Spiritui  sancto.  Et  hoc  genus  etiam  alibi 
commemorat  Apostolus  iuter  ea  argu- 
menta,  quibus  veritas  Evangelii  confirma- 
tur.    Loca   aduotavimus   supra  ad  illud 

cap.  1.  secundum  Spiritum  sanctifica- 
tionis. 

Ita  ut  ab  Jerusalem  per  circuitum 
usque  ad  Illyricum  repleverim  Evan- 
gelium  Christi.  Per  circuitum,  Graece 
xuxXco^  et  in  circuitu.  Significat  se  louge 
lateque  Evangelium  propagasse,  videlicet 
ab  Hierosolyma  usque  ad  Illyricum,  quae 
est  extrema  pars  Macedoniae  versus  Sep- 
tentrionem,  hodie  Sclavonia  uuncupata : 
neque  id  recta  solum  via  inter  ea  duo 
loca,  sed  quaquaversum  per  adjacentes 
hinc  inde  regiones.  Nec  intelligas,  eum 
suae  praedicationis  initium  fecisse  ab 
Hierosolyma  (constat  enim  ex  bistoria 
Actorum  9.  prius  ac  statim  a  sua  conver- 
sione  eum  praedicasse  Damasci ;  et  ex 
epistola  ad  Galatas  primo,  demum  post 
tres  inde  annos  Hierosolymam  venisse), 
sed  Hierosolymam  et  Hlyricum  velut  ter- 
minos  nominare,  intra  quos  Evangelium 
ipso  praedicante  cucurrit.  Quam  multa 
vero  et  quae  loca  Paulus  a  tempore  suae 
conversionis  usque  ad  tempus  scriptae 
hujus  epistolaeperagraverit,  evangelizans 
Christum,  ex  actis  ejus  a  Luca  descriptis 
discere  licet. 

Illud  explicandum,  quo  sensu  Paulus 
dicat,  se  replevisse  Evangelium  Christi 
per  ea  loca;  cum  res  magis  postularet,  ut 
diceret  se  ipsa  loca  Evangelio  replevisse, 
et  in  hunc  sensum  multi  exponunt,  ut  per 
antiptosin  dxs.er\tEvangelium  t^yo  Evan- 
gelio.  Sed  si  id  vellet,  addidisset,  omnia 
loca,  aut  quid  simile, 

Quidam  hoc  modo  supplent:  ita  ut  re- 
pleverim  Evangelium  hominibus  creden- 
tibus,  quasi  fingat  Apostohis  Evangelium 
utretequoddam,  quo  homines  velut  pisces 
captos  concluserit.  Alii  Paulum  interpre- 
tantur  implevisse,  id  est,  plene  annuntiasse 
Evangehum.  Rursus  alii  implevisse  Evan- 
gelium,  hoc  est  munus  Evangelii  praedi- 
candi  sibi  demandatum.  Porro  Theophy- 
lactus  repletum  a  Paulo  Evangelium 
intelligit,  quod  verbum  praedicationis  non 
fuerit  ei  inane  et  otiosum,  id  est,  inefficax, 
sed  multo  cum  fructu  conjunctum,  Est, 
qui  Paulum  exponat  Evangelium  imple- 
visse  per  ea  loca,  quia  supplendo  diffudit : 


Coeperant  enim,  inquit,  alii  priores :  sed 
ipse  longius  sparsit.  Quod  mihi  non  vi- 
detur  iis,  quae  proxime  sequuntur,  7ion 
uhi  nominatus  est  Christus,  etc,  satis 
conseutaneum.  Alii  denique  Paulum  im- 
plevisse  dicunt,  id  est,  dilatasse  Evange- 
lium  Christi,  famamque  ejus  ac  notitiam 
extendisse.  Quae  enim  implentur,  ea  di- 
latantur  et  extenduntur.  Quae  quidem 
expositio  nobis  maxime  probatur.  Est 
enim  peculiaris  Scripturaephrasis,  replere 
pro  difFundere,  extendere,  propagare: 
quamvis  a  paucis  animadversa.  Quausus 
est  nepos  Jesu  fihi  Sirach,  haud  dubie 
secutus  Hebraeum  fontem,  Ecclesiastici 
cap.  24.  ita  scribens :  Qui  implet  quasi  1 
Phison,  sapientiam.  Et  iterum :  Qui  ^ 
adiinplet  quasi  Euphrates,  sensum ; 
Graece  ouvsotv  intelligentiam.  Ubi  ver- 
bum  implendi  in  eam  significationem, 
quam  dixi,  docte  exponit  Jansenius.  Et 
Graeca  quidem  nonnuUa  priori  loco  sic 
habent:  Qui  implet  quasi  Phison  omnia 
sapientia  sua.  Sed  ad  hunc  modum  mu- 
tavit  quispiam,  cui  sermo  mancus  et  in- 
concinnus  videbatur.  Nam  Romani  codices 
et  alii,  quos  vidi,  non  aliter  habent  quam 
quod  reddidit  noster  interpres.  Simile  est 
in  illa  ad  Salomonem  apostropha  ejusdem 
libri  cap.  47.  Replesti  in  comparationi- 
bus  aenigmata  (quamvis  et  ibi  Graeci 
codices  dissideant).  Nam  sequitur:  Ad 
insulas  divulgatum  est  longe  nomen 
tuum.  Ad  eandem  phrasin  pertinere  vi- 
detur  etiam  ilhid  2  ad  Tim.  4.  Ut  per 
me  praedicatio  impleatur,  et  audiant 
omnes  gerdes.  De  quo  dicemus  suo  loco. 

20.  Sic  autempraedicavi  Evangelium 
hoc.  Graece:  Sic  autem  studens  sive 
annitens  evangelizare.  Est  enim  in 
Graeco  participium  <ptAon|Jio6|Ji£vov,  quod 
proprie  significat  eum,  qui  per  ambitio- 
nem  agit  quippiam  aut  assequi  contendit, 
Verum  eo  Paulus  abutitur  in  bonam  par- 
tem,  significans  quanto  studio  conatus 
fuerit  exsequi  munus  suum  Apostolicum 
evangelizandi.  Syriace :  sollicite  curans 
evangelizare,  nempe  prout  sequitur: 

Non  ubi  nominatus  est  Christus.  Id 
est :  non  iis  in  locis,  quibus  Christus  jam 

erat   annuntiatus ,    ad    quae   praedicatio 
Evangelii  jam  pervenerat. 

Ne  super  alienumfundamentum  aedi- 
ficarem.  Fundamentum  intelligit  fidei 
Christianae.  Alienum  vocat,  quatenus  ab 
alio  Apostolo  vel  praedicatore  jactum  est. 
Nam  ipsum  in  se  diversum  esse  non  po- 
test.  Fundamentum  enim  aliud  nemo 
potest  ponere,  praeter  id  quod  positum 
est,  quod  est  Christus  Jesus,  1  Cor.  3. 
Aedificasset  ergo  Paulus  super  alienum 
fundamentum,  sicut  liic  loquitur,  si  Evan- 
gelium  praedicasset  apud  eos,  quibus  jam 
ab  aliis  fuerat  praedicatum. 

Non  est  autem  sensus,  Paulum  studiose 
cavisse,  ne  usquam  praedicaret,  ubi  Chri- 
stus  fuerat  annuntiatus.  Nam  Damasci 
praedicavit,  ubi  jam  ante  Christiani  erant, 
quos  volebat  vinctos  perducere  Hieroso- 
lymani,  Actor.  9.  Eomanis  quoque  Petri 
praedicatione  conversis  nunc  scripto,  po- 
stea  verbo  Christum  evangelizat.  Verum 
haec  egit,  non  tam  ut  Apostolus,  cujus 
est  fundare  et  plantare ;  quam  ut  rigator, 
confirmator  et  consolator ;  quemadmodum 
ipse  protestatus  est  sub  initium  hujus 
epistolae,  magisque  in  transitu  et  per 
occasionem,  quam  ex  proposito ;  sicut  di- 
cit  in  sequentibus,  se  Romam  pertransi- 
turum,  ut  in  Hispaniam  proficiscatur,  ubi 
nullum  adhuc  fidei  fundamentura  positum 
erat.  Ergo  dicendo  ne,  vel  ut  in  Graeco 
tva  fiTj^  ut  7ie  super  alienum  fundamen- 
tum  aedificarem,  explicat,  ut  dixi,  munus 
Apostolicum,  quod  erat  Evangelium  an- 
nuntiare  infidelibus,  et  novas  subinde  ec- 
clesias  fuudare :  quibus  deinde  praefice- 
rentur  episcopi.  Unde  dicit  1  Corinth.  3. 
Ego plantavi,  Apollo  rigavit.  Etiterum: 
Futidamentum  posui :  alius  autem  su- 
jyeraedificat.  Itaque  sensus  est  expositi- 
vus,  non  causalis.  Sic  Evangelium  prae- 
dicavi  per  ea  loca,  ut  nou  superaedifica- 
verim  super  alieno  f  undamento.  Huc  enim 
Apostolorum  est.  Forsan  autem  etiam  hic 
Pseudoapostolos  aemulos  suos  perstrin- 
gere  voluit,  qui  super  aUenum  fundamen- 
tum  male  aedificantes,  tamen  Apostoli 
videri  volebant. 


Sed  sicut  scriptum  est.  Subaudi :  sic 
praedicavi,  vel  praedicare  conatus  sum. 

21.  Quibus  non  est  annuntiatum  de 
eo,  videbunt:  et  qui  non  audierunt, 
intelligent.  Locus  est  apud  Jesaiam  cap. 
52.,  in  quo  gentium  vocatio  multis  ac  di- 
sertis  verbis  describitur.  Citat  autem  et 
hoc  testimonium  Apostolus  secundum  ver- 
sionem  LXX.  interpretum,  qui  verba  prae- 
terita  viderunt  et  intellexerunt,  pro  quo 
Hieronymus  contemplati  sunt,  mutave- 
runt  in  futui'a;  nimirum  intelligentes  hanc 
esse  Prophetiam  futuri,  non  narrationem 
rei  praeteritae.  Quod  autem  in  quibusdam 
exemplaribus  editionis  LXX.  loco  Trspl 
«UTOu  de  eo,  legitur  7:epl  auxuiv  de  eis, 
non  solum  dissonat  ab  hac  Paulina  cita- 
tione,  verum  etiam  contextui  prophetico 
minus  bene  congruit.  Nam  de  uno  ho- 
miue_,  id  est,  Christo,  erat  sermo  proxime 
praecedens.  Quanquam  in  Hebraeo  neu- 
trum  legitur.  Sic  enim  habet :  Quod  non 
narratum  est  eis  viderunt,  et  quod  non 
audierunt  intellexerunt.  Additum  tamen 
de  eo  sensum  adjuvat,  qui  est  hujusmodi : 
Gentes,  quibus  antea  nihil  de  Christo 
fuerat  annuntiatum,  videbunt  eum  per 
fidem,  Apostolis  praedicantibus,  et  qui  de 
eo  nihil  audierant,  intelllgent,  id  est,  men- 
tis  assensu  recipient  eum,  et  ut  Syiois 
vertit,  acquiescent,  utique  per  obedien- 
tiam  fidei.  Hoc  propheticum  testimonium, 
quod  generatim  de  gentibus  loquitur, 
quibus  de  Christo  salvatore  venturo  nihil 
fuerat  a  Prophetis  annuntiatum,  Paulus 
specialiter  accommodat  suo  instituto,  re- 
fereus  illud  ad  eas  gentes,  ad  quas  alio- 
rum  Apostolorum  praedicatio  nondum 
pervenerat. 

22.  Propter  quod  et  impediebar  plu- 
rimum  venire  ad  vos.  Plurimum  graece 
xa  TioXXa^  quod  potest  etiam  verti  saepe- 
numero :  et  in  euni  sensum  exponunt 
Graeca  scholia.  Dum,  inquit,  assidue  oc- 
cupor  in  praedicando  Christi  Evaugelio 
apud  eos,  quibus  hactenus  non  est  anuun- 
tiatum :  praepeditus  sum  ab  eo,  quod  saepe 
desideravi  et  in  aaimo  habui,  ut  ad  vos 
venirem. 

Ft  prohibitus  sum  usque  adhuc.    Ista 

pars  in  multis  et  melioribus  Latinis  codi- 
cibus  non  legitur,  ut  nec  in  Graecis  est, 
nec  in  Syriacu.  At  neque  veterum  com- 
mentarii  aguoscunt.  Pelagius  etiam  ex- 
presse  removet,  quum  dicit  Apostolum 
illis  verbis :  propter  quod  et  impediehar 
plurimum,  etc.  exponere  id,  quod  in  ca- 
pite  epistolae  dixerat:  Sed  prohibitus 
sum  usque  adhuc.  Estque  similis  anno- 
tatio  apud  Theophylactum.  Ex  quibus 
satis  apparet,  ex  eo  loco  huc  adcriptum 
esse  a  quopiam,  tanquam  pertinens  ad 
ejusdem  impedimenti  excusationem,  sicut 
illic  annotavimus. 

23.  Nunc  vero  ulterius  locum  non 
habens  in  his  regionibus.  Graece,  non 
amplius  locum  habens.  Regiones  intelli- 
git  Achaiam  et  Macedoniam.  Eas  enim 
paulo  post  nominat;  et  in  Achaia  erat 
Corinthus,  ubi  hanc  scribit  epistolam. 

Cupiditatem  autem  habens  veniendi 
ad  vos  ex  multis  jam  praecedentibus 
annis.  In  Graeco  et  Syriaco  tantum  est, 
a  multis  annis.  Sensus :  Nunc  vero  cum 
per  has  regiones  ita  propagaverim  Evan- 
gelium,  ut  in  iis  amplius  locum  non  ha- 
beam  ab  Evangelio  vacuum ;  ideoque 
necessitas  mihi  non  sit  hic  remaneudi; 
cumque  praeter  haec  magno  teuear  desi- 
derio  jam  a  multis  aunis  ad  vos  proficis- 
cendi,  vosque  invisendi.  Pendentem  seu- 
tentiam  absolvunt  quae  sequuntur: 

24.  Cum  in  Hispaniam  proficisci  coe- 
pero,  spero  quod  praeteriens  videam 
vos.  Plus  est  in  Graeco.  Sic  enim  habet: 
Quandocunque  iero,  id  est,  cum  primum 
iter  instituero  in  Hispaniam,  veniam  ad 
vos.  Spero  enim  transiens  videre  vos. 
Quod  in  Graeco  est  cog  edv_,  alii  vertunt 
si  quando ;  tanquam  haesitanter  Aposto- 
lus  loquatur  de  consilio  suo  adeundi  His- 
paniam,  et  consequenter  de  sahitandis  in 
transitu  Romanis.  Qui  sermo  uec  Roma- 
nos  excitare  poterat  in  spem  videndi 
PauU ;  nec  congruit  sequentibus,  ubi  affir- 
mat,  se  per  eos  in  Hispaniam  profecturum. 
Quare  melius  est,  quandocumque  seu 
cum  primum.  Quod  et  noster  interpres 
vohiit.  Quae  tamen  interpretatio  melius 
quadrabit  si  legamus,  uti  legit  Faber,  (og 


av_,  idque  usurpatum  pro  oxav  sive  oxs 
av,  id  est,  quando,  quandocumque. 

Et  a  vobis  deducar  illuc.  Pendet  con- 
structio  a  parte  praecedenti,  ut  patet  ex 
Graeco.  Spero,  inquit,  fore  ut  istac  iter 
faciens  videam  vos,  et  illuc,  id  est,  in 
Hispaniam,  a  vobis  deducar.  Deducere 
Graece  TipoTcaijiTtsiv^  est  honoris  causa  du- 
cere  et  prosequi  abeuntem,  subministratis 
etiam,  si  sit  opus,  rebus  ad  iter  agendum 
necessariis.  Quam  hujus  verbi  significa- 
tionem  manifeste  declarat,  quod  scribit 
Joaunes  Apostolus  in  epist.  ad  Cajum  de 
fratribus  itinerantibus.  Quos,  inquit,  be- 
nefacies,  deducens  digne  Deo.  Pro  no- 
mine  enim  ejus  profecti  sunt,  nihil  acci- 
pientes  agentibus.  Nos  ergo  debemus 
suscipere  hujusmodi.  Sic  deducere  fre- 
quenter  accipitur  in  Actis  Apostolor.  Quod 
apud  Ambros.  commentatorem  pro  dedu- 
car  legitur  praemittar,  imperitia  fuit  in- 
terpretis.  Cui  simile  iUud  in  nostra  versio- 
ne  Tit.  3.  Zenamlegisperitum  et  Apollo 
sollicite  praemitte ,  Graece  7rp67is|jn|;ov_, 
deducito,  ut  nihil  illis  disit. 

Si  vobis  primum  ex  parte  fruitus 
fuero.  Graece  lijntXrja^d),  impletus  sive 
expletus  fuero.  Sensus  est:  Ubi  prius 
aliquot  dies  apud  vos  commoratus,  con- 
suetudine  vestri  desiderium  meum  aliqua- 
tenus  explevero.  Significat  se  ex  illorum 
colloquio  magnum  gaudium  et  voluptatem 
accepturum.  Dicens  autem  ex  parte,  os- 
tendit  desiderii  sui  maguitudinem,  quod 
paucorum  dierum  aspectu  et  sermone  ne- 
queat  pleue  satiari.  Quoniam  autem  in 
Graeco  non  est  verbum,  quod  frui  proprie 
significet,  nihil  opus  hoc  loco  quaerere 
aut  disputare ,  quomodo  recte  dicatur 
homo  homine  frui.  Locns  erit  opportunior 
ad  illud  epistolae  ad  Philemonem :  Ego 
te  fruar  in  Domino. 

25.  Nunc  igitur  proficiscar  in  Jeru- 
salem  ministrare  sanctis.  Graece :  Nunc 
autem  proficiscor  in  Jerusalem  mini- 
strans  sanctis.  Syra  quoque  legunt  au- 
tem,  non  igitur.  Sensus  est :  Nunc  Hie- 
rosolymam  iter  instituo,  occupatus  in 
negotio  mihi  injuncto,  ut  sanctis,  id  est, 
fratribus  (^ui  sunt  Hierosolymis  et  inopia 

laborant,  eleemosynam  procurem,  adfe- 
ramque.  Non  enim  vult  dicere  Paulus,  se 
Hierosolymam  proficisci,  ministraturum 
sanctis,  quod  nostra  versio  sonat:  sed 
jam  occupatum  esse  in  hoc  ministerio. 

Nec  enim  ministerium  vocat  solam  pe- 
cuniae  collectae  in  pauperes  erogationem : 
sed  eo  nomine  comprehendit,  ut  dixi,  to- 
tum  pecuniae  colligendae,  perferendae  et 
tradendae  negotium.  Quod  etiam  alibi 
ministerium  vocat,  1  Cor.  16.  et  2  Cor. 
8.  et  9.  Pertinet  eodem  quod  Act.  6.  vi- 
duae  Graecorum,  sive,  ut  ita  dicam,  Grae- 
cistarum  (eAXTjvtoxuiv)  leguntur  despectae 
fuisse  in  ministerio  quotidiano ;  id  est, 
neglectae  et  postbabitae  in  dispensatione 
quotidianarerumnecessariarum.Porroqua 
ratione  fideles  ab  Apostolo  sancti  vocen- 
tur,  etsi  nou  omnes  sancti  sint,  diximus 
sub  initium  bujus  epistolae. 

26.  Probaverunt  enim  Macedonia  et 
Achaia,  collationem  aliquam  facere  in 
pauperes  sanctorum,  qui  sunt  in  Jeru- 
salem.  Collationem,  graece  xotvojvtav 
communionem  sive  communicationem.  ^ 
quomodo  vocem  banc  alibi  vertit  inter- 
pres ,  ut  1  Cor.  10.  2  Cor.  8.  etc.  Digre- 
ditur  Apostolus  nonnihil  occasione  ejus 
quod  dixit,  ministrare  sanctis.  Non  enim 
voluit  sine  laude  praetermittere  eos,  qui 
ad  subsidium  illud  sanctorum  contulerant. 
Quos  tamen  non  ita  laudat ,  ut  non  etiam 
debitores  collati  muneris  esse  doceat.  Hoc 
autem  exemplo  tacite  Eomanos  exstimu- 
lat  ad  similem  beneficentiam  erga  fratres 
egenos,  praesertim  Evangelii  ministros, 
exercendam.  Sensus:  Nam  placuit  ac  vi- 
sum  est  ecclesiis  Macedoniae  et  Achaiae 
eleemosynam  aliquam  facere  seu  conferre 
(quod  fit  communicatione  facultatum)  in 
pauperes ,  qui  sunt  inter  fideles  Hierusa- 
lem  habitantes ;  vel ,  in  pauperes  sanctos ; 
ut  sit  locutio  transitiva  pro  iutransitiva. 
Quanquam  quod  prius  dixi,  melius  est. 
Quod  autemnominatMacedoniam  et  Acha- 
iam  (quae  magnarum  regionum  nomina 
sunt)  pro  ecclesiis  Macedoniae  et  Achaiae, 
facitadrei,  de  qua  loquitur,  amplifica- 
tionem.  Indicat  enim,  fidelium  et  ecclesia 
rum  per  eas  regiones  tantam  esse  multi- 

eoil.  Estii  Conun.   Tom.  I. 


tudinem ,  ut  quod  illi  probaverint ,  ipsae 
provinciae  probasse  videantur, 

Ex  hoc  loco  satis  liquet,  epistolam  hanc 
scriptam  esse  post  utramque  ad  Corintbios. 
Nam  secunda  ad  Corintbios  scripta  Pau- 
lus  adhuc  sollicitat  apud  eos  tanquam 
Achaiae  primarios,  ut  exemplo  eccle^a- 
rum  Macedoniae  collectam  instituant.  Non 
enim  hic  agitur ,  ut  a  quibusdam  hic  an- 
notatum  est ,  de  collatione,  cujus  meminit 
Lucas  Actor.  11.  et  12.  quae  fuit  longe 
anterior :  sed  de  alia  posteriore ,  de  qua 
Actor.  24.  Paulus  ipse  sic  loquitur:  Post 
annos  autem  plures  eleemosynas  factu- 
rus  in  gentem  meam  veni.  Ad  quam 
etiam  pertinet  illa  commendatio,  de  qua 
dicit  ad  Gal.  2.  Tantum  ut  pauperum 
memores  essemus.  Si  qiiidem  prior  illa 
coUecta  sub  Claudio  Caesare  facta  fuit, 
idque  a  fratribus  Judaeis  per  Syriam  ha- 
bitantibus,  et  missa  (quod  Lucas  testatur) 
ad  seniores  per  manus  Barnabae  et 
Pauli.  Haec  autem  imperante  Nerone, 
conferendbus  ad  eam  praecipue  geutilibus 
a  Paulo  conversis  per  Macedoniam  et 
Achaiam  atque  etiam  Galatiam  (haec 
enim  ab  ipso  nominatur  1  Corinth.  16.), 
procurantibus  autem  seu  ministrantibus 
Paulo  et  Sila :  quemadmodum  ostendemus 
ad  eum  locum  2  Corinth.  8.  Sed  et  ordi- 
natus  est  ab  ecclesiis  comes  peregrina- 
tionis  nostrae.  Porro  de  causa  pauper- 
tatis  sanctorum  apud  Judaeos  fratrum, 
quaenam  ea  fuerit,  exponemus  ad  locum 
.supra  citatum  epistolae  ad  Galatas. 

27.  Placuit  enim  eis.  Idem  in  Graeco 
verbum,  quod  modo  verterat  probave- 
runt.  Id  autem  r6petit ,  ut  aliud  addat, 
ac  si  dicat,  placuit,  inquam,  eis. 

Et  debitores  sunt  eorum.  Bene,  ait, 
ac  juste  placuit  eis  ita  facere ;  quia  debi- 
tores  sunt  illorum,  nempe  sauctorum 
agentium  Hierosolymis.  Debitores  autem 
non  solo  debito  caritatis  ac  misericordiae, 
verum  etiam  quodam  debito  justitiae.  Se- 
quitur  enim : 

Nam  si  spiritualium  eorum  participes 

facti  sunt  getitiles.  Graece :  Nam  si  spi- 

ritualibus  eorum  communicaverunt ,  id 

est  participes  factae  sunt,  gentes.  Res- 

pondet  enim  hoc  verbum  IxotvcovTrjoav  illi 
nominr  xcivtoviav,  communionem  in  versu 
superiori. 

Dehent  et  in  carnalibus  ministrare 
illis.  Pro  ministrare ,  rursus  in  Graeco 
verbum  est  sacris  ministeriis  peculiare, 
A£iT&tjp7T]oai.  Per  quod  innuit  hanc  car- 
nalium  subministrationem ,  quae  redditur 
administrantibus  spiritualia,  sacram  quan- 
dam  esse  oblationem,  ut  quae  Deo  fiat  in 
suis  ministris,  quemadmodum  olim  offere- 
bantur  Deo  primitiae  ac  decimae  ui  ali- 
menta  Levitarum.  Nam  si,  inquit,  genti- 
les  perceperunt  a  fidelibus  Judaeis ,  qui 
sunt  Hierosolymis,  bona  spiritualia,  hoc 
est  ad  vitam  spiritualem  pertinentia,  qua- 
lis  est  tota  evangelica  doctrina ,  debent 
utique  vicissim  illis  subministrare  et  ofi^erre 
carnalia  seu  corporalia ;  quibus  nimirum 
vita  corporalis  sustentatur.  Hoc  enim 
justitia  postulat,  quemadmodum  idem 
Apostolus  docet  acvalidis  argumentis  de- 
monstrat  1  Cor.  9. 

Sed  quaeres ,  quomodo  dicat,  gentiles 
participasse  de  bonis  spiritualibus  eorum, 
qui  Hierosolymis  et  in  Judaea  habita- 
bant;  cum  non  illi,  sed  alii  ipsis  annun- 
tiassent  Evangelium?  Respondeo,  cum 
optima  ratione  Paulum  id  dicere,  pro- 
pterea  quod  gentiles  a  Judaeis,  ex  illa 
sancta  societate  paaperum  qui  Hieroso- 
lymis  et  in  Judaea  erant,  missis  ac  pro- 
fectis,  Evangelium  accipissent.  Unde  non 
solum  debitores  erant  iis,  qui  missi  fue- 
rant,  ut  Paulo ,  Silae,  Barnabae;  sed  et 
illis,  a  quibus  missi,  tanquam  societati, 
cujus  erant  membra.  Qua  ratione  etiam 
hodie  sustentatio  debetur  a  populo ,  non 
uni  aut  alteri  Evangelistae :  sed  et  fratri- 
bus  ejusdem  monasterii  seu  congregatio- 
nis,  ex  qua  illi  mittuntur.  Lege,  quae 
scribit  S.  Thomas  in  comment.  et  in  2.  2. 
quaest.  187.  art.  4.  Huc  usque  digressio. 

28.  Hoc  igitur  cum  consummavero, 
et  assignavero  eis  fructum  hunc.  Cum 
assignavero ,  graece  ocppaytoafisvoc ,  id 
est,  cum  obsignavero,  consignavero. 
Quanquam  recte  se  habet  assignavero, 
si  assignare  interpreteris  signatum  ad- 
ferre  et  tradere :  quomodo  solet  reddi  pe- 


cunia.  Sic  loquitur  Paulus  significans ,  se 
collectam  a  gentilibus  pecuniam  perferre 
nolle  nisi  obsignatam :  ne  quis  suspicare- 
tur,  eum  in  rem  suam  aliquid  inde  nsur- 
passe.  Studiose  enim  semper  cavit,  ne 
quam  sinistri  rumoris  occasionem  cuiquam 
vel  Judaeo  vel  gentili  praeberet. 

Fructum  vero  appellat  eleemosynam, 
quia  res  erat  bona  et  utilis ,  quae  prove- 
nerat  ex  ipsius  plantatione  et  cultura, 
sicut  ait:  Ego  plantavi ,  lCor. ;  ac  si 
nunc  diceret:  Ecce  apporto  sanctis  pau- 
peribus  fructum  ex  mea  arbore  quam  co- 
lui.  Neque  vero  solum  utilis  erat  acci- 
pientibus,  sed  et  ipsis  a  quibus  provenerat, 
id  est,  largientibus,  illis  quidem  ad  tem- 
poralem  vitae  sustentationem ,  his  autem 
ad  incrementum  justitiae,  meritumque 
vitae  aeternae:  quemadmodum  pluribus 
explicat  ipse  Paulus  2  Cor.  9.  Nam  fruc- 
tum  referri  potissimum  ad  largientes ,  ex 
alio  simili  loco  docetur.  Sic  enim  ait  ad 
Phil.  4. :  Non  quia  quaero  datum ,  sed 
requiro  fructum  abundantem  in  ratione 
vestra.  Atque  ita  fructum  exponunt  Chry- 
sostomus,  Theophylactus  et  Oecumenius. 

Per  vos  proficiscar  in  Hispaniam. 
Graece :  discedam  per  vos  in  Hispaniam. 
Sensus  totius  periodi:  Hoc  igitur,  quod 
dixi  me  facturum ,  simul  atque  perfecero, 
et  fratribus  ,  qui  Hierosolymis  sunt ,  ob- 
signatam  tradidero  pecuniam,  inde  ad 
vos  ibo ,  per  vos  abiturus  in  Hispaniam ; 
id  est,  id  facere  propono  ac  spero.  Sic 
enim  supra  dixerat :  Spero ,  quod  prae- 
teriens  videam  vos. 

Verum  igitur  dixit,  licet  eventus,  Deo 
aliter  disponente,  proposito  non  respon- 
derit.  Nec  audiendus  Hugo  Victorinus 
dicens :  quamvis  mentitus  non  fuerit  Apo- 
stolus,  verba  tamen,  quae  dicebat,  fal- 
sum  significasse.  Neque  enim  verba  signi- 
ncant  falsuin,  quae  verum  habent  sensum  : 
ut  de  verbis  Pauli  jam  declaratum  est, 
vero  sensu  fuisse  ab  eo  dicta;  quemad- 
modum  et  Thomas  bene  explicat  in  com- 
raentario.  Porro  non  id  factum  esse,  quod 
Paulus  animo  conceperat,  ex  historia  acto- 
rum  ejus  a  Luca  descripta  cap.  21.  et 
sequentibus,   perspicuum    est.     Nam   ut 

Hierosolymam  venit,  concitato  adversum 
se  Jndaeorum  tumultu  comprehensus  est 
et  captivus  Eomam  missus,  inibique  bien- 
nio  detentus.  Quae  prima  fuit  ejus  capti- 
vitas  Romana.  An  autem  ex  ea  liberatus 
(nam  post  illud  biennium  vixit  adhuc  no- 
vem  cireiter  annos)  aliquando  Hispaniam 
adierit,  dubitari  potest.  Affirmat  enim  id 
Epiphanius ,  adversus  Cai-pocratitarum 
haeresin  disserens.  Sed  ex  qua  veteri 
historia  comprobari  id  possit,  nondum 
reperi;  nec  admodum  verosimile  est,  ita 
esse.  Non  enim  legitur  Paulus  in  Hispa- 
nia  ullam  fundasse  ecclesiam.  Quod  certe 
^fecisset  more  suo  ac  caeterorum  Aposto- 
lorum,  qui  nullas  regiones  adiisse  legun- 
tiir,  in  quibus  ecclesias  non  constituerent : 
ita  videlicet  eos  dirigente  Spiritu  sancto, 
qui  et  Paulo  prohibuit,  ne  in  Asia  et 
Bithynia  verbum  loqueretur  Act.  16., 
quando  nondum  volebat  iis  in  regionibus 
ecclesias  congregari.  Ac  sane  quid  magnum 
fuerit,  in  Hispania  Paulum  fuisse,  si  nulla 
in  ea  Christianae  fidei  vestigia  reliquit? 
Verum  quoniam  et  aliis  diversum  sentien- 
tibus  sua  non  desunt  argumenta  (nam  in 
utramque  parlem  testes  et  rationes  adfe- 
rMTit  Baronius  tomo  1.  Annal.  ecclesiastic. 
ad  an.  Dom.  61.  et  Pererius  in  disput. 
hujus  loci),  nos  de  ea  re  tota  liberum 
lectori  judicium  relinquimus. 

29.  Scio  autem,  quoniam  venie?is  ad 
vos,  in  abundantia  benedictionis  Evan- 
gelii  Christi  veniam.  In  plerisque  codi- 
cibus  aberat  vox  Evangelii ;  ut  nec  legi- 
tur  apud  coramentatores  Latinos.  Sed  eam 
restituerunt  Romani  correctores  ex  ve- 
tustis  exemplaribus.  Siquidem  in  Graecis 
atque  etiam  Syriacis  ita  legitur:  in  ple- 
nitudine  benedictionis  Evangelii  Christi 
veniam.  Plenitudo  benedictionis,  Hebrais- 
mus  est,  isque  duplex.  Significat  enim 
plenam  et  abundantem  benedictionem,  id 
est,  fructum  atque  proventum,  tanquam 
eflTcctum  benedictionis,  hoc  est,  benefi- 
centiae  divinae.  Sensum  vero  hunc  red- 
dunt :  Scio  me,  quum  ad  vos  venero,  cum 
amplo  et  copioso  fructu  fidei  vestrae,  pro- 
venturo  ex  Evangelio  Christi,  venturum. 
Scio,   meum   adventum    vobis  allaturum 


magna  incrementa  fidei  vestrae  et  dono- 
rum  Spiritus  sancti.  Scire  se  dicit,  non 
certitudine  fidei  vel  evidentiae ,  sed  fidu- 
ciae,  quam  valde  bonam  de  illis  conce- 
perat ,  ex  praecedente  eorum  fide  et  obe- 
dientia.  Porro  Chrysostomus  exponit  hoc 
modo :  Scio  me,  quum  venero,  vos  inven- 
turum  repletos  omnibus  donis  spirituali- 
bus.  Qui  sensus  plus  habet  modestiae,  et 
cougruit  cum  eo,  quod  supra  dixit,  se 
certum  esse  de  Romanis ,  quod  pleni  sint 
dilectione  seu  bonitate  et  omni  scientia. 
Sunt  et  aliorum  aliae  expositiones ,  sed 
eas  ut  parum  probabiles  omitto. 

30.  Obsecro  ergo  vos  fratres  per  Do- 
minum  nostrum  Jesum  Christum.  Rogat 
cum  obtestatione ,  ut  pro  se  et  successu 
Bvangelii  ac  ministerii  sui  Deum  orent. 

Et  per  caritatem  sancti  Spiritus.  In 
Graeco  et  Syriaco  et  Latinis  quibusdam 
abest  sancti.  Caritatem  Spiritus  vocat, 
quae  autorem  habet  Spiritum  sanctum. 
Nam  caritatem  intelligere  videtur  eorum, 
ad  quos  scribit ,  qua  videlicet  Paulum  ac 
caetera  Christi  membra  diligebant :  tametsi 
nonnulli  de  caritate,  quae  est  ipse  Spiri- 
tus  sanctus ,  interpretentur. 

Ut  adjuvetis  me  in  orationibus  vestris 
pro  me  ad  Deum.  Vestris  multi  Latini 
codices  non  addunt:  ut  nec  in  Graeco 
legitur.  Porro  Graecum  verbum  auva- 
Ytovtaao^at  non  significat  quomodocum- 
que  adjuvare,  sed  concertare,  id  est, 
pugnantem  et  laborantem  adjuvare.  Unde 
sequitur  de  adversariis: 

31.  Ut  liberer  ab  infidelibus,  qui  sunt 
in  Judaea.  Qui  sunt  in  Graeco  non  est, 
et  pro  infidelibus ,  participium  est  aTisi- 
&o6vTOJV  ;  quo  significantur,  qui  suasionem 
non  admittunt.  Uno  verbo  increduli  aut 
impersuasi  dici  possunt.  Syrus  contu- 
maces  vocat.  Tales  erant  infideles  Judaei, 
pertinaciter  resistentes  Evangelio.  Sen- 
sus :  Ut  postquam  in  Judaeam  venero, 
liberer  ab  incredulis,  qui  in  ea  sunt,  ut 
in  manus  eorum  non  incidam.  Sciebat 
enim  Apostolus,  se  in  Judaea  pericHtatu- 
rum ,  ut  qui  Judaeis  propter  Evangelium 
ad  gentes  translatum  vehementer  esset 
exosus.  Quid  autem  ei  acciderit  proficis- 
22* 

centi  in  Judaeam,  ac  deinceps  in  ipsa 
Judaea ,  Lucas  itineris  ejus  socius  lucu- 
lenter  exponit  Act.  20.  cap.  et  in  aliis  se- 
quentibus.  In  quo  cap.  20.  legitur,  factas 
ei  fuisse  insidias  a  Judaeis  navigaturo  in 
Syriam  :  videlicet,  arbitror ,  non  solum,  ut 
ipsum  interciperent  et  occiderent ,  verum 
etiam,  ut  pecuniam,  quam  a  gentilibus 
collectam  deferebat  Hierosolymam ,  au- 
ferrent.  Neque  enim  res  latere  poterat, 
quae  publice  per  ecclesias  gerebatur. 

Et  obsequii  mei  obhitio  accepta  fiat 
in  Jerusalem  sanctis.  Multi  MSS.  codi- 
ces  boc  modo  et  ordine  legunt:  Et  obse- 
quii  mei  oblatio  in  Hierosolymam  ac- 
cepta  fiat  sanctis.  Graeca  sichabent,  xac 
Tva  7]  Siaxovfa  fjiou  -^  sig  'ispouoaXTjfJi,  etc. 
Et  ut  ministerium  meum,  quod  est  in 
Hierosolymam ,  acceptum  fiat  sanctis. 
Syriace:  Et  ministerium ,  quod  defero 
sanctis  in  Jerusalem ,  bene  suscipiatur. 
Quanquam  apud  Chrysostomum  et  Tbeo- 
phylactum  illud  in  Jerusalem  non  appa- 
ret.  Et  alioqui  satis  ex  superioribus  in- 
telligitur.  Eeliqua  pertinentia  ad  variam 
lectionem  hujus  loci  videbis  in  notatione 
F.  Lucae.  Nam  de  sensu  satis  convenit, 
qui  hujusmodi  est : 

Orate  etiam,  ut  hoc  meum  ministerium, 
quo  fungor  in  perferenda  Hierosolymam 
eleemosyna,  sanctis  pauperibus,  qui  in 
ea  sunt ,  acceptum  ac  gratum  sit,  eosque 
laetificet.  Quod  futurum  erat,  si  larga 
esset  eleemosyna,  si  salva  perferretur, 
nec  propter  personam  Pauli  deferentis 
displiceret.  Erat  enim  Paulus  etiam  fide- 
libus  Judaeis  suspectus,  tanquam  Mosai- 
cae  legis  adversarius ,  ut  liquet  ex  Actor. 
cap.  21. 


Caeterum  libet  hoc  loco  annotare  et 
quaerere:  Si  Paulus  implorat  orationes 
Eomanorum  fidelium  pro  se  ad  Deum  ;  cur 
non  vicissim  ac  similiter  Romani  implo- 
rent  orationes  Pauli?  Et  si  Pauli  viventis 
in  hac  carne  mortali ,  cur  non  etiam  hac 
mortalitate  exuti,  et  regnantis  cum  Christo  ? 
Quod  si  in  primo  nulla  est  Christi  media- 
toris  injuria ;  certe  nec  in  ultimo.  Argu- 
mentum  validissimum  adversus  sectarios 
ecclesiam  catholicam  calumniantes ,  quod 
invocando  sanctos,  ut  Deum  pro  nobis 
orent,  uni  mediatori  Christo  injuriam  fa- 
ciat.  Et  quidem  Paulus  frequens  est  in 
hujusmodi  petitione,  ut  Ephes.  6.,  Col.  4., 
1  Thess.  5.,  2  Thess.  3.,  Heb.  13.  et  ad  . 
Philemonem.  f 

32.  Ut  veniam  ad  vos  in  gaudio.  Ut 
eventum  significat.  Sensus  enim  est:  Ita 
fiet,  ut  cum  gandio  veniam  ad  vos. 

Per  voluntatem  Dei.  Hoc  addit,  quia 
piorum  fidelium  est,  omnia  bona  a  Dei 
volunlate  exspectare,  et  in  omnibus  a 
nutu  providentiae  Dei  pendere :  quemad- 
modum  docet  Jacobus  suae  epist.  cap.  4. 

Et  refrigerer  vobiscum.  Corrigendi 
codices  in  quibus  ut  pro  et  legebatur 
Graece  xal  ouvavaTtauowfxai^  et  conre- 
quiescam  vobis ,  id  est,  una  vobiscum 
refociller ,  quietem  aliquam  et  recreatio- 
nem  apud  vos  capiam  post  labores  et 
pericula. 

33.  Deus  autem  pacis  sit  cum  omni- 
bus  vobis.  Amen.  Optat  eis  pacem  a  Deo 
pacis  autore ,  videlicet  respiciens  ad  con- 
tentiones,  quae  inter  eos  fuerant ,  tam  de 
justificatione  inter  Judaeos  et  gentiles, 
quam  de  legalium  observatione  Judaeis 
ipsis  inter  se. 


CAPUT  DECIMUM   SEXTUM. 

Commendo  autem  vobis  Phoeben  sororem  nostrara,  quae  est  in 
ministerio  Ecclesiae,  quae  est  in  Cenchris:  2.  ut  eam  suscipiatis  in 
Doramo  digne  sanctis,  et  assistatis  ei  in  quocunique  negotio  vestri  in- 
diguerit:   etenim  ipsa  quoque  astitit  multis,   et  mihi  ipsi  *).     3.  Salutate 


*)  Cap.  15,  26.  seq. 

Priscam  et  Aquilam  ^  adjutores  meos  in  Christo  Jesu;  (4.  qui  pro 
anima  mea  suas  cervices  supposuerunt^),  quibus  non  solus  ego  gratias 
ago,  sed  et  cuncta6  Ecclesiae  Gentium),  5.  et  domesticam  Ecclesiara 
eorum^).  Salutate  Epaenetum  dilectum  mihi,  qui  est  primitivus  Asiae 
in  Christo.  6.  Salutate  Mariam,  quae  multum  laboravit  in  vobis.  7.  Sa- 
lutate  Andronioum  et  Juniam ,  cognatos  et  concaptivos  meos  *),  qui  sunt 
nobiles  in  Apostolis,  qui  et  ante  me  fuerunt  in  Christo.  8.  Salutate 
Ampliatum  dilectissimura  mihi  in  Domino.  9.  Salutate  Urbanum  adju- 
torem  nostrura  in  Christo  Jesu,  et  Stachyn  dilectura  raeura.  10.  Salu- 
tate  Apellen  probura  in  Christo.  11.  Salutate  eos,  qui  sunt  ex  Aristo- 
buli  dorao.  Salutate  Herodionera  cognatum  meum.  Salutate  eos,  qui 
sunt  ex  Narcissi  domo,  qui  sunt  in  Doraino.  12.  Salutate  Tryphaenam 
et  Tryphosam,  quae  laborant  in  Doraino.  Salutate  Persidem  carissimam, 
quae  multum  laboravit  in  Domino.  13.  Salutate  Rufum  electum  in 
Domino^),  et  raatrem  ejus,  et  meara.  14.  Salutate  Asyncritum,  Phlegon- 
tem,  Herraam,  Patrobara,  Herraen,  et  qui  cura  eis  sunt  fratres.  15. 
Salutate  Philologura  et  Juliara,  Nereura  et  sororera  ejus,  et  Olyrapiadem, 
et  omnes  qui  cum  eis  sunt  sanctos.  16.  Salutate  invicera  in  osculo 
sancto^).  Salutant  vos  omnes  Ecclesiae  Christi.  17.  Rogo  autem  vos 
fratres,  ut  observetis  eos,  qui  dissensiones  et  oflfendicula,  praeter  doctri- 
nam  quam  vos  didicistis  faciunt^),  et  declinate  ab  illis^).  18.  Hujus- 
cemodi  enim  Christo  Domino  nostro  non  serviunt,  sed  suo  ventri:  et 
per  dulces  sermones  et  benedictiones,  seducunt  corda  innocentium  ^). 
19.  Vestra  enim  obedientia  in  oranera  locura  divulgata  est.  Gaudeo 
igitur  in  vobis.  Sed  volo  vos  sapientes  esse  in  bono,  et  simplices  in 
malo.  20.  Deus  autem  pacis  conterat  Satanara  sub  pedibus  vestris  velo- 
citer^'^).  Gratia  Domini  nostri  Jesu  Christi  vobiscum^^).  21.  Salutat 
vos  Timotheus  adjutor  meus^^),  et  Lucius,  et  Jason^^),  et  Sosipater  ^^), 
cognati  mei.  22.  Saluto  vos  ego  Tertius ,  qui  scripsi  Epistolam,  in 
Doraino.  23.  Salutat  vos  Cajus  ^^)  hospes  raeus ,  et  universa  Ecclesia. 
Salutat  vos  Erastus^^)  arcarius  civitatis,  et  Quartus,  frater.  24.  Gratia 
Domini  nostri  Jesu  Christi  cura  oranibus  vobis  ^^),  Araen.  25.  Ei  autem, 
qui  potens  est  vos  confirmare  juxta  Evangeliura  raeum,  et  praedicatio- 
nem  Jesu  Christi,  secundum  revelationem  mysterii  temporibus  aeternis 
taciti^*'),  26.  quod  nunc  patefactum  est  per  Scripturas  Prophetarum  ^^) 
secundum    praeceptum    aeterni    Dei,    ad    obeditionem     fidei,     in    cunctis 


0  Act.  18,  2.  2)  Act.  18,  12.  seq.  19,  23.  seq.  3)  i  Cor.  16,  19.  *)  2  Cor.  II,  2-3. 
5)  Marc.  15,  21.  6)  i  cor.  16,  20.  2  Cor.  1.3,  12.  1  The.s.  5,  26.  1  Petr.  5.  14.  "0  Act.  28, 
2.5.  8)  2  Thess.  3,  6.  14.  2  Joann.  10.  9)  Phil.  3.  18.  19.  lo)  2  Cor.  11,  14.  15.  Joann.  12. 
31.  ")  Vers.  24.  i^)  i^ct.  16.  1.  seq.  1  Tliess.  3,  2.  ^3)  Act.  17,  7.  ")  Act.  20.  4.  i^)  Act. 
20,  4.  3  Joann.  1.  i«J  Act.  19,  22.  '')  Vers.  20.  I  Cor.  16.  23.  Phil.  4,  23.  I  Thess.  5.  28. 
Apoc.  22,  21.    1')  Ephes.  3,  5.     «)  Cap.  I,  2. 

Gentibus    cogniti^,    27.   soli    sapienti    Deo,    per    Jesura    Christum,    cui 
honor  et  gloria  in  saecula  saeculorum  ^).     Araen. 


SIMMARIUM  CAPITIS  DECIMI  SEXTI. 


Cominendat  Romanis  Phoeben  ecclesiae  ministram.  Varias  deiade  subjicit  salutationes.  Monet 
cavendum  ab  iis,  qui  serunt  dissensiones  praeter  doctrinam  traditam.  Denique  gratiam 
Dei  illis  precatur,  cum  subjuncta  doxologia. 

1.  Commendo  autem  vobis  Phoeben 
sororem   nostram.    Hoc  ultimum   caput 


pene  totum  salutationibus  occupatur.  In- 
cipit  autem  a  commendatione  Phoebes,  cui 
perferendam  Paulus  hanc  tradit  episto- 
lam.  Sororem  vocat,  non  quo  significet, 
uxorem  suam  aliquando  fuisse ,  quam 
nunc  habeat  sororis  loco ,  qui  commenta- 
rius  explodendus  est  (non  enim  dicit  so- 
rorem  meam ,  sed  nostram ,  et  si  meam 
diceret,  haud  uUa  ratio  esset,  uxorium 
aliquid  hic  suspicandi) :  sed  sororem  re- 
ligione ,  id  est ,  Ohristianam  ,  quomodo 
fideles  omnes  sese  mutuo  fratres  et  soro- 
res  appellabant. 

Quae  est  in  ministerio  ecclesiae,  quae 
est  in  Cenchris.  Eoctius  Cenchreis.  Est 
enim  trisyllabum,  graece  KcY^^psaTg. 
Porro  Cenchreae  (quarum  etiam  mentio  fit 
Act.  18.)  portus  erat  et  statio  navalis 
Corinthiorum ,  instar  oppidi,  ad  sinum 
Saronicum,  de  quo  Plinius  lib.  4.  natur. 
hist.  cap.  4.  Quae  est  in  ministerio, 
Graece  ouaav  5ta'xovov_,  quae  est  tninistra 
ecclesiae  etc,  non  quod  in  ecclesia  sacro 
diaconatus  officio  functae  fuerint  aliquan- 
do  mulieres,  quibus  nec  loqui  in  ecclesiis 
permissum  est,  1  Cor.  14.  Sed  ministra 
ecclesiae  Cenchreensis  vocatur,  vel  quia 
Cenchreis  habitans  solita  esset  suscipere 
et  fovere  ministros  vei"bi  Dei ;  vel  potius, 
ut  censet  Chrysostomus ,  quia  deputata 
erat  alicui  ministerio  spectanti  ad  eccle- 
siam ,  quod  tamen  per  foeminam  obiri 
po^et  aut  oporteret.  Erant  enim  olim, 
quae  appellabantur  diaconissae ;  non  al- 
tari  servientes,  sed  aliis  quibusdam  eccle- 
siae  ministeriis  addictae.  Ea  ministeria, 
quae  fuerint,   discere  licet   ex  iis,   quae 


scribunt  Ignatius  in  epist.  ad  Antioch.  et 
Epiphanius  in  haeresi  Collyrid.,  ac  rursus 
in  extremo  cap.  totius  operis  adversus 
haereses ,  denique  ex  iis,  quae  habentur 
lib.  2.  Constit.  apost.  cap.  26.  et  lib.  3. 
cap.  15.  et  19. 

2.  Ut  eam  suscipiatis  in  Domino 
digne  sanctis.  In  Domino ,  id  est,  prop- 
ter  Dominum ,  cui  illa  servit  in  suo  mi- 
nisterio ,  ut  et  in  illa  locum  habeat,  quod 
Dominus  dicit  ad  suos  discipulos  Matth. 
10.  Qui  recipit  vos ,  me  recipit.  Conve- 
nit  huic  sensui,  quod  additur,  digne 
sanctis;  id  est,  ita  ut  decet  suscipi  sanc- 
tos,  hoc  est  fideles  fratres  ac  sorores, 
praesertim  laborantes  in  Domino.  Simili 
sermone  Joannes  Apostolus  Cajum  monet, 
ut  peregrinos  fratres  deducat  digne  Deo, 
id  est,  quomodo  decet  deduci  cultores  et 
ministros  Dei. 

Et  assistatis  ei  in  quocunque  negotio 
vestri  indiguerit.  Assistere  sive  adesse 
alicui ,  est  operam  ei  suam  accoramodare, 
eum  adjuvare. 

Etenim  ipsa  quoque  astitit  multis,  et 
mihi  ipsi.  Graece :  Nam  et  ipsa  astitrix 
multorum  fuit,  et  mei  ipsius.  Habet 
enim  emphasim,  simul  et  commendatio- 
nem  auget  nomen  TTpooxa^Ttg  astitrix,  ad- 
jutrix.  Sic  namque  non  ab  uno  aut  altero 
actu  dicitur,  sed  a  fiequentia  et  assidui- 
tate.  Ostendit  igitur,  aequum  esse ,  ut  ei 
in  negotiis  subveniatur ,  quae  ipsa  multo- 
rum  et  ipsius  Pauli  adjutrix  et  procuratrix 
fuerit.  Quidam  de  hospitio  praebito  in- 
terpretantur :  verum  significatio  vocabuli 
generalis  est.  Sequuutur  salutationes,  in 
quibus  observare  est  insignem  humani- 


1)  Tit.  1,  3.    Mattb.  28,  19.    2)  Eph.  3,  20.  seq.    Jud.  24.  seq.    1  'fini.  1.  17. 

tatem  Pauli ,  qui  tam  multus  et  oflSciosus 
fuerit  in  salutando. 

3.  Salutate  Priscam  et  Aquilam.  De 
his  agit  Lucas  Act.  18.,  ubi  Prisca  dimi- 
nutivo  ceu  blandiore  vocabulo  Priscilla 
nominatur ;  quemadmodum  et  hic  legitur 
in  plerisque  Graecis  codicibus  et  apud 
Chrysostomum.  Erant  autem,  ut  ex  eo 
loco  constat,  Prisca  et  Aquila  conjuges, 
ambo  Judaei  (licet  Aquila  Ponticus  ge- 
nere),  scenofactoriam  artem  exercentes, 
et  in  religione  Christiana  non  vulgariter 
instituti ;  ut  qui Paulo  usi  fuissent  magistro 
domestico.  Unde,  sicut  eod.  cap.  Act.  le- 
gitur,  Apollo  Alexandrino,  viro  in  Scrip- 
turis  potenti,  sed  minus  plene  viam  Do- 
mini  edocto,  diligentius  atque  exactius 
eam  exposuerunt.  Et  tunc  quidem  edicto 
Claudii  Caesaris  Roma  cum  caeteris  Ju- 
daeis  ejecti  Corinthum  venerant:  verum 
Claudio  mortuo,  tum  ipsis  tum  aliis  Ju- 
daeis  in  urbem  redeundi  facta  est  potestas. 
Nam  de  eorum  reditu  vel  haec  ipsa  epi- 
stola  satis  testatur,  secundo  post  extinctum 
Claudium  a.nno  Romam  missa  ad  fideles 
magna  parte  Judaeos.  Qua  de  re  consule 
Baronium  in  annalibus  eccles. 

Cur  autem  hoc  loco  et  Act,  18.  semel 
et  iterum,  ac  rursum  2  ad  Tim.  4.  Prisca 
prior  viro  nominetur,  hane  rationem  ad- 
fert  Liranus,  quia  prius  credidit,  et  ordo 
gratiae  praeponendus  est  ordini  natU" 
rae.  Et  ante  Liranum  glossa  interlinealis 
Act.  18.:  Fides  mutavit  ordinem:  unde 
non  est  masculus  vel  foemina.  Alii  alias 
adferunt  rationes.  Certe,  ut  hoc  ordine 
nominentur,  non  est  perpetuum.  Nam  1 
Cor.  16.  viri  nomen  priori  loco  scribitur : 
ut  verisimile  sit,  idcirco  mulieris  nomen 
interdum  praeponi,  quod  notior  ac  nomi- 
natior  esset  apud  fideles,  sive  propter 
egregium  studium  Evangelii  promovendi, 
quod  indicat  Chrysostomus  homilia  10. 
super  epist.  2.  ad  Tim.,  sive  propter  aliam 
causam,  quae  nos  lateat. 

Adjutores  meos  in  Christo  Jesu.  Ad- 
jutores,  Graece  auvcpyoug,  id  est,  coope- 
ratores.  Quanquam  et Erasmus  adjutores 
vertendum  putavit.  Quidam,  teste  Oecu- 
menio,  retulerunt  istud  ad  commune  opi- 


ficium  texendi  tabernacula ;  de  quo  narrat 
Lucas  in  Actis.  Sed  non  propter  hoc  vo- 
caret  eos  cooperarios  snos  in  Christo.  Sic 
igitur  Priscam  et  Aquilam  adjutores  suos 
in  Christo  nuncupat,  sicut  in  sequentibus 
Urbanum  et  Timotheum,  3t  in  epistolis 
ad  Phil.  4.  et  ad  Col.  4.  alios  quosdam 
suos  vocat  adjutores,  utique  in  Christo 
Jesu,  id  est,  in  iis,  quae  ad  fidem  Jesu 
Christi  provehendam pertineut.  Cujus item 
rei  testificatio  in  praedicto  Actorum  loco. 

4.  (Qui  pro  anima  mea  suas  cervices 
supposuerunt.  Graece  numero  singulari 
x^dyr^Xm,  cervicem.  Sensus:  quipro  mea 
vita  tuenda  semetipsos  objecerunt  peri- 
culo.  Metaphora  sumpta  ab  iis,  qui  cer- 
vice  vel  humero  sustinent  onus  alioqui 
ruiturum,  nisi  potius  ab  iis,  qui  suam  cer- 
vicem  aut  jugulum  resecandum  praebent 
pro  alio.  Videtur  Apostolus  respicere  ad 
illud  suum  periculum,  quod  in  eodem  cap. 
18.  describitur,  quando  in  ipsum  Corinthi 
agentem  uno  animo  insurrexerunt  Judaei, 
pertrahentes  eum  ad  tribunal  Gallionis 
proconsulis,  et  ut  rerum  novarum  autorem 
accusantes.  Potest  etiam  referri  ad  histo- 
riam  cap.  19,,  quando  periclitatus  fuit 
Ephesi  ab  argentariis.  Nam  Priscam  et 
Aquilam  per  id  tempus  etiam  Ephesum 
devenisse  constat  ex  capite  praecedenti. 

Quibus  non  solus  ego  gratias  ago, 
sed  et  cunctae  ecclesiae  gentium.)  Hoc 
addit,  vel  quia  beneficium  conservatae 
vitae  ipsius,  tanquam  communis  magistri 
gentium,  pertinebat  ad  omnes  gentium 
ecclesias ;  vel  propter  hospitalitatem  pas- 
sim  omnibus  exhibitam ;  vel  in  genere, 
propter  Evangelii  in  gentes  propagandi 
sedulam  cooperationem.  Quae  postrema 
ratio  prae  caeteris  placet. 

5.  Et  domesticam  ecclesiam  eorum. 
Pendet  a  verbo  salutate.  Graece,  et  eam 
quae  in  domo  eorum  est  ecclesiam,  id 
est,  familiam  Christianam.  Privatam  fa- 
miliam  ecclesiam  vocat,  quod  ex  fidelibus 
constaret.  Nam  ecclesiae  nomen  usu  Apo- 
stolorum  generaHter  significabat  omnem 
fidelium,  quamvis  exiguam  et  privatam 
vel  unius  tantum  domus  congregationem ; 
juxta  quod  Dominus  ait  Matth.  18. :    Vhi 

sunt  duo  vel  tres  congregati  in  nomine 
meo,  ibi  sum  in  medio  eorum.  Porro 
domesticae  ecclesiae  horum  conjugum 
Aquilae  et  Priscillae  jam  ante  meminerat 
Paulus  in  1.  ad  Cor.  16.,  ut  appareat,  fa- 
miliam  fuisse  admodum  Christo  devotam. 
Sic  et  alibi  loquitur,  ut  ad  Philemonem : 
Et  ecclesiae,  quae  in  domo  tua  est.  Et 
Col.  4.  Salutate  Nympham,  et  quae  in 
domo  ejus  est  ecclesiam.  Ad  quae  loca 
amplius  aliquid  de  hac  appellatione  dic- 
turi  sumus. 

Hic  vero  priusquam  ad  caeteras  salu- 
tationes  progrediamur ,  necessario  mihi 
monendus  es,  lector,  eos  fere  omnes,  qui 
in  hoc  capite  a  Paulo  nominantur  aut  sa- 
lutantes  aut  salutandi  (de  viris  loquor), 
a  Dorotheo  in  sua  synopsi  recenseri  inter 
septuaginta  discipulos  Christi,  ut  Aquilam, 
de  quo  jam  dictum  est,  et  Epaenetum,  de 
quo  mox  sequitur.  Item  Andronicum, 
Ampliatum,  Urbanum  etcaeteros.  Verum 
autor  illius  synopseos,  quisquis  fuit  (nam 
Dorotheum  Tyrium  presbyterum  et  mar- 
tyrem,  cui  inscribitur,  autorem  non  esse, 
cum  Baronio  Cardinale  aliisque  viris 
doctissimis  plane  sentio),  rem  egit  insul- 
sam  prorsus  ac  ridiculam,  dum  numerum 
LXX.  discipulorum  conficit  temere  col- 
lectis  undequaque  nominibus  Christi  fide- 
lium,  iis  praecipue,  quae  vel  in  Actis,  vel 
in  epistolis  Apostolicis  leguntur  expressa : 
ctiam  eorum,  de  quibus  aut  constet,  aut 
plusquam  probabile  sit,  quod  Christum  in 
carne  non  viderint :  ut  sunt  Titus,  Timo- 
theus,  Lucae,  Philemon,  Clemens  atque 
alii.  Quorum  certe  Titus  gentilis  erat  et 
incircumcisas,  Timotheus  adolescens,  cir- 
cumcisus  a  Paulo  senescente,  ut  Christo 
versante  in  terris  vix  puer  esse  potuerit : 
Lucas,  attestante  Hieronymo  in  catalogo, 
Evangelium,  sicut  audierat,  scripsit,  non 
sicut  viderat.  Philemon  a  Paulo  Christi 
notitiam  accepit,  Clemens  a  Petro.  Quule 
igitur  figmentum  est,  istos  inter  LXX. 
Christi  discipulos  recensere  ?  Idem  autor 
ut  numerum  compleat,  septem  diaconos 
huc  aggrcgat,  in  his  Nicolaum  advenam 
Antiochenum,  impurae  sectae  principem. 
Adjicit  Demam,  Phygellum,  Hermogenem 


Pauli  desertores.  Denique  Cepham,  quem 
Paulus  reprehendit  Gal.  2. ;  et  Caesarem, 
de  quo  scribit  ad  Philippenses  in  fine 
epistolae  dicens :  Salutant  vos,  qui  de 
Caesaris  domo  sunt,  in  hoc  numero  re- 
ponit,  cum  utique  Cephas  ille  non  alius 
sit  quam  Petrus,  nec  Caesar  iste  alius, 
quam  Romanus  imperator.  Taceo,  quod 
etiam  Jocobum,  fratremDomini,  his  annu- 
merat,  quod  tres  Marcos  facit,  quod  Silam 
et  Silvanum  pro  duobus  recenset.  Illud 
ferendum  non  est,  quod  uimia  abaurditate 
Priscam  et  Evodiam  foeminas,  quarum 
Paulus  meminit,  in  viros  transformat  et 
episcopatum  utrique  attribuit.  Nam  ne 
de  aliis  autorem  hunc  loqui  putes  (sunt 
enim  Priscus  et  Evodius  in  ecclesiastica 
historia;  ille  Christi,  sicut  fertur,  discipu- 
lus,  hic  Petri  in  Antiochena  sede  succes- 
sor),  aperte  declarat  de  iis  se  loqui,  quo- 
rum  apud  Pauhim  mentio  est ;  qui  profecto 
non  alii  sunt,  quam  mulieres,  quas  dixi. 
Sed  haec  satis  ad  commonendum  lectorem, 
ne,  quod  quibusdam  accidit,  autoritate 
memorati  libelli  deceptus,  de  iis,  quorum 
in  hoc  capite  nomina  leguntur,  aliquid 
opinetur  a  veritate  alienum.  Multo  nam- 
que  satius  est  simpliciter  ignorare,  qui 
fuerint,  quam  istiusmodi  de  eis  commenta 
commentariis  infercire. 

Salutate  Epaenetum  dilectum  mihi. 
Graece  dilectum  meum,  quomodo  inter- 
pres  inferius  vertit,  Stachyn  dilectum 
meum.  Magnum  est,  ait  Theophylactus, 
quempiam  esse  Pauli  dilectum,  qui  cxim 
judicio,  non  ad  gratiam  neque  ex  af- 
fectu,  amare  novit. 

Qui  est  primitivus  Asiae  in  Christo. 
Primitivus,  Graece  aTcap^^T]  primitiae. 
Nec  inGraeco  legitm  Asiae,  sed  Achaiae, 
consentientibus  Graecorum  Chrysostomi 
ac  posteriorum  commentariis,  nec  non 
versione  Syriaca.  Verum  Latini  codices 
et  expositores  constanter  leguut  Asiae. 
Et  ita  se  legisse  declarat  Hieron.  scribens 
in  caput  Ezech.  43.  Ita  quoque  Origenes 
non  solum  in  commentario,  sed  etiam 
homil.  11.  super  Num.  Suspicio  est,  in 
Graecis  codicibus  accidisse  mutationem 
ex  altero  loco,  qui  est  1   Cor.  16.,  ubi 

quidam  Achaiae  primitiae  vocantur.  Cae- 
terum,  sive  Asiae  sive  Achaiae  primitiap, 
id  est,  primitivos  fructus  in  Christo  (vel 
in  Christum,  ut  habent  complures  Graeci 
codices)  Epaenetum  vocat  Apostolus,  vel 
quod  inter  fideles  ejus  regionis  praecipuus 
esset  maximeque  insignis,  ut  nonnulli  ex- 
ponuut;  vel  potius  quod  tempore  primus 
aut  ex  primis  esset  illius  regionis,  qui  in 
Christum  crediderant.  Sic  enim  et  alter 
locus,  qui  est  ad  Corinthios,  multo  melius 
accipitur.  Vide,  quae  de  vocabulo  primi- 
tiarum  et  ejus  in  Scripturis  usu  diximus 
superius  ad  illud  cap.  8, :  primitias  Spi~ 
ritus  habentes.  Si  legendum  Asiae,  con- 
stat,  intelligi  debere  Asiam  minorem,  in 
qua  erat  Ephesus. 

6.  Salutate  Mariam,  quae  multum  la- 
horavit  in  vohis.  Mariam,  Graece  ;jiaptaji_, 
ex  Hebraeo  indeclinabile,  quemadmodum 
et  scribitur  interdum  hoc  nomen  apud 
Evangelistas ,  ut  Matth.  1.  et  13.,  Luc.  1. 
et  2.  Quare  sicut  Abraham  Latina  termi- 
natione  fit  Abrahamus :  ita  ex  Mariam 
Mariama  fieri  posset,  nisi  aliter  usus  esset 
autoribus,  etiam  Evangelistis  omnibus, 
quibuspassimscribituretdeclinatur|Jiapia, 
jxaptat;  etc,  ideo  forle,  ut  Romanum  ali- 
quid  sonaret  hoc  nomen,  uti  factum  in 
nonnulhs  aliis.  In  vohis ;  alii  codices  in 
nobis.  Graece,  stg  rjndz  in  nos,  vel  erga 
nos,  id  est,  me  meosque  comites,  tametsi 
nec  desunt  etiam  Graeca,  quibus  legatur 
in  vos. 

Porro  quis  hic  labor  vel  quod  opus 
fuerit,  non  exprimit  Apostolus ;  quanquam 
credendum  est,  tale  fuisse,  quod  ad  Evan- 
gelii  negotium  promovendum  pertineret. 
Quaenam  item  fuerit  haec  Maria,  non 
constat;  etsi  recentiores  quidam  suspi- 
cantur  eandem  esse  cum  Maria  Cassobo- 
lita ;  ad  quam  exstat  epistola  beati  mar- 
tyris  Ignatii.  Quam  enim  Paulus  ita 
commendat,  ut  testetur  eam  erga  sanctum 
Apostolum,  ejusque  cooperarios  multum 
laborasse,  putant  merito  credi  eam  esse, 
quam  Ignatius  ad  ipsam  scribens  vocat 
Deo  dignam  et  foeminarum  sapientissi- 
mam:  ac  rursus  in  epistola  ad  Heronem 
diaconum,  eruditissimam  ac  specimen  pia- 


rum  foeminarum.  Non  solum  enim  nomen, 
sed  et  locus  convenit,  nec  tempus  repug- 
nat.  Scribit  enim  Ignatius,  eam  Romae 
apud  Anacletum  (alias  Cletum)  papam 
fuisse,  eum  scilicet,  qui  Clementem,  ut 
ait,  successorem  habuit.  Cui  tempori  satis 
congruit,  ut  eadem  fuerit,  eamque  opi- 
nionem  etiam  Toletus  probabilem  censet. 
Rem  tamen  expendant  studiosi. 

7.  Salutate  Andronicum  et  Juniam. 
Ita  meliores  codices,  non  Juliam,  quod 
nomen  infra  legitur.  Nam  et  Graeca  et 
Syra  Juniam  habent  hoc  loco.  Dubium 
autem,  sitne  viri  nomen  Jiinias,  an  foe- 
minae  Junia.  Theophylactus  foeminam 
intelligit.  At  multo  sane  verisimilius  est 
(quod  plerique  sentiunt)  viri  nomen  esse; 
propter  illud  quod  sequitur,  qui  sunt 
nobiles  in  Apostolis. 

Cognatos  et  concaptivos  meos.  Utrique 
nomini  fJiou  meos,  additur  in  Graeco. 
Cognatos  suos,  id  est,  ejusdem  secum 
generis  eos  vocat  (ut  multi  exponunt), 
quia  Judaei  erant,  quemadmodum  supra 
cap.  9.  de  Judaeis  in  universum  dixit: 
qui  sunt  cognati  mei  secundum  carnem. 
Et  sic  eum  loqui,  ut  Judaeorum,  qui  Ro- 
mae  erant,  gratiam  sibi  conciliet.  Verum 
quia  multi  Romae  erant  Judaei  Christiani, 
et  proinde  hac  generali  ratione  Paulo 
cognati,  idcirco  putant  alii,  cognatos  hic 
dici  magis  proprie,  ut  qui  fuerint  Paulo 
contribules,  id  est,  de  tribu  Benjamin; 
aut  forte  etiam  propiore  sanguinis  vin- 
culo  conjuncti.  Porro  concaptivos  intel- 
lige,  quod  aliquando  communia  cum  Paulo 
vincula  pro  Christo  passi  fuissent.  Ubi 
tamen,   aut  quando  factum  sit,  ignoratur. 

Qui  sunt  nohiles  in  Apostolis.  Nobi- 
les,  Graece  STrtOTjfiOt  insignes.  In  Apo- 
stolis,  id  est,  inter  Apostolos,  non  autem, 
at  quidam  exponunt,  judicio  Apostolorum. 
Large  sumit  Apostoli  nomen  :  ut  compre- 
hendit  omnes  eos,  qui  Evangelium  Christi 
infidelibus  annuntiant.  Quo  in  genere  ap- 
paret  hos  duos  non  segniter  laborasse, 
etiam  eum  Paulo,  cui  fuere  captivitatis 
socii.  De  vocabulo  Apostoli,  ad  quos 
extendatur,  vide  quae  diximus  ad  illud 
primi  capitis:  vocatus  Apostolus. 

Qui  et  ante  me  fuerunt  in  Christo. 
Hoc  est :  qui  priores  me  in  Christum  cre- 
diderunt,  Christiani  fuerunt.  Nam  esse  in 
Christo,  est  esse  Christianum.  Notanda 
Pauli  modestia,  qui  sic  laudat  alios,  ut 
semetipsum  deprimere  videatur.  Origenes 
ex  eo,  quod  hi  viri  dicuntur  nobiles  in 
Apostolis,  et  ante  Paulum  in  Christo 
fuisse ;  conjecturam  sumit,  eos  ex  numero 
fuisse  LXXTI.  Christi  discipulorum.  At- 
que  id  multi  sequuntur.  Verum  hoc  si 
esset,  non  de  illis  hoc  tantum  diceret 
Paulus :  qui  ante  me  fuerunt  in  Christo ; 
sed  aliquid  honorabilius,  qui  Dominum 
viderunt  in  carne,  qui  ab  eo  vocati  ad 
discipulatum  et  cum  eo  conversati.  Vel 
illud,  quod  de  aliis  quibusdam  Phil.  4., 
quorum  nomina  scripta  sunt  in  lihro 
vitae.  Nam  Christus  hoc  illis  LXXII. 
dixit:  Gaudete,  quod  nomina  vestra 
scripta  sunt  in  coelis,  Luc.  10. 

8.  Salutate  Ampliatum  dilectissimum 
mihi  in  Domino.  Graece:  Ampliam  di- 
lectum  meum;  licet  Ruffinus,  Origenis 
interpres,  Ampliatum  scripsit,  latinos, 
uti  reor,  codices  secutus :  quanquam  et 
textus  Ambros.  Ampliam  legit.  Addit 
Paulus  in  Domino,  nempe  Christo,  ut 
Christianam  declaret  dilectionem. 

9.  Salutate  Urhanum  adjutorem  no- 
strum  in  Christo  Jesu.  Jesu,  Graeci 
codices  non  addunt :  nec  omnes  latini. 
Adjutorem,  rursus  Graece  cooperarium. 
Vocat  autem  adjutorem  seu  cooperarium 
in  Christo,  sicut  expositum  est  superius, 
hoc  est  in  iis,  quae  ad  fidem  Christi  pro- 
pagandam  pertinent. 

Et  Stachyn  dilectum  meum.  Hic  Sta- 
chys  a  beato  Andrea  Apostolo  primus 
Byzantinae  civitatis  episcopus  ordinatus 
est:  ut  legitur  in  martyrol.  Eom.  prid. 
Calend.  Novemb.  Qno  etiam  loco  scril)i- 
tur,  Ampliatum  et  Urbanum,  et  (qui  paulo 
post  sequitur)  Narcissum  ob  Evangelium 
Christi  a  Judaeis  et  gentilibus  caesos 
fuisse. 

10.  Salutate  Apellen  prohum  in  Chri- 
sto.  Prohum  in  Christo,  id  est,  probatum 
Christi  discipulum.  Nam  Graeca  vox  don- 
yiOZ  probatura  et  sinceium  siguificat.  Pro- 


batum  intelligit  Origenes  per  tribulationes. 
Nam  trihulatio  patientiam  operatur, 
patientia  autem  prohationem,  supra  cap. 
5.  Idem  Origenes  addubitat,  num  hic  sit 
ApoUo  Alexandrinus ,  cujus  in  Actis 
apostol.  et  in  priore  ad  Corinth.  epist. 
mentio  fit.  Sed  non  est  revera,  cur  dubi- 
tetur.  Nam  Apollo  non  versabatur  Romae; 
et  si  eum  salutare  vellet  Paulus,  majoribus 
ornaret  titulis,  ut  virum,  qualem  noverat, 
et  qualis  Act.  18.  describitur. 

11.  Salutate  eos  qui  sunt  ex  Aristo- 
huli  domo.  Domo,  id  est,  familia.  Plu- 
rimi  codices,  etiam  MSS.  omittunt  domo 
ad  exemplum  Graeci  textus,  ubi  sic  legi- 
tur:  aaTiaaaa^s  Tohc,  ex  tojv  "Apioxo^oo- 
Aou.  Quod  ita  verti  potest:  Salutate  eos, 
qui  sunt  ex  Aristobuli  domesticis  seu 
familiarihus  ;  atqueipsum  imprimis  (quod 
intelligitur)  Aristobnlum.  Sicut  et  moi, 
ipsum  Narcissum.  Nam  quod  ex  hac  forma 
salutandi  colligunt  Latini  quidam,  ipsos 
Aristobulum  et  Narcissum  eo  tempore 
domo  absentes  fuisse,  ideoque  non  ipsos, 
sed  eorum  domesticos  ab  Apostolo  salu- 
tari,  mihi  non  videtur  consequens,  Graeci 
sermonis  idiotismum  consideranti.  Nec 
propter  aliquanti  temporis  absentiam  in 
salutatione  praetermittendi  erant  illi,  quo- 
rum  domestici  salutabantur.  Hunc  Ari- 
stobulum  solitum  congregare  fideles  in 
suam  domum,  id  est,  fidelium  conventus 
facere,  significat  Ambros.  commentator, 
dum  eum  vocat  congregatorem  fratrum  in 
Christo.  Ejusdem  tanquam  Apostolorum 
discipuli  et  martyris  dies  natalis  in  Rom. 
martyrol.  notatur  ad  idus  Martii.  Quo 
etiam  loco  Baronius  annotat  ex  Graeco- 
rum  menologio,  missum  fuisse  Aristobulum 
ad  Britannos  Evangelii  praedicandi  causa. 
Multosque  alios  ad  eandem  rem  testes 
adducit  Guilielmus  Cambdenus  Britan- 
niae  suae  pag.  40. 

Salutate  Herodionem  cognatum 
meum.  Cognatum  intellige  ut  supra,  vel 
geutilem  Pauli,  id  est,  Judaeum,  vel  po- 
tius  sanguine  conjunctiorem. 

Salutate  eos ,  qui  sunt  ex  Karcissi 
domo.  Id  est,  Narcissum  cum  suis  dome- 
sticis.  Hic  omnes  codices  latini  exprimunt 

domo,  cum  Graece  legatur  ut  in  versu 
praecedenti.  Narcissum  hunc  quidam  eun- 
dem  faciunt  cum  Narcisso  potentissimo 
liberto  Claudii  imperatoris,  penes  quem 
illo  regnante,  quod  Suetonius,  Tacitus  ac 
Dio  testantur,  summa  rerum  erat.  Sed 
hanc  opinionem  ex  ratione  temporum  Ba- 
ronius  refellit  ad  annum  Domini  58.  Quod 
autem  refert  Ambrosiaster,  Narcissum,  de 
quo  Paulus,  presbyterum  fuisse,  qui  pere- 
grinando  suis  exhortationibus  firmabat 
credentes ;  ex  eo  natum  videri  potest,  quia 
putatur  domo  abfuisse  Narcissus,  quando 
Paulus  haec  scribebat. 

Qui  sunt  in  Domino.  Id  est,  eos  qui 
iu  Christum  Dominum  credunt.  Hoc  ad- 
dit,  quod  fortasse  uondum  omnes  Narcissi 
domestici  fidem  Christi  recepissent.  Nec 
erat,  cur  infideles  per  epistolam,  ad  solos 
fideles  scriptam,  salutaret. 

12.  Salutate  Tryphaenam  et  Trypho- 
sam,  quae  laborant  in  Domino.  Id  est, 
quae  collaborant  Evaugelio  Christi  Do- 
mini,  nimirum  eo  labore,  qui  sexui  illi 
conveniat.  Tryphaena  et  Tryphosa  mu- 
lieres  fuere  nobiles  Iconienses,  quas  Pau- 
lus  Iconii  ad  Christum  convertit;  ut  me- 
moratur  in  actis  Theclae  virginis  fide- 
lioribus. 

Salutate  Persidem  carissimam.  Grae- 
ce:  TT^v  ayaiiTjTrjv,  dilectam. 

Quae  multum  laboravit  in  Domino. 
Videlicet  eodem  laboris  ac  ministerii 
genere  cum  foeminis  superioribus.  Hanc 
tamen  impensius  laudat,  quia  dilectam 
vocat,  et  multum  laborasse  dicit.  Utens 
autem  verbo  praeteriti  temporis  laboravit, 
respicere  videtur  ad  labores  quosdam  pe- 
culiares  et  graves,  quos  ecclesiae  causa 
Persis  subiverat.  Quod  aeque  dixerim  de 
Maria,  de  qua  similiter  est  locutus  supra, 
V.  6. 

13.  Salutate  Rufum  electum  in  Do- 
mino.  Electum  in  Domino  vocat,  vel 
quod  pietate  esset  insignis  inter  Christi 
Domini  fideles ;  vel  generali  ratioue,  qua 
cunctos  fideles  Apostolus  sanctos  et  elec- 
tos  vocare  consuevit.  Qnanquam  prior 
ratio  pluribus  placet.  Hujus  Rufi  natalis 
annotatur  in  Rom.  martyrol.   ad  11.  Ca- 


lend.  Decemb.  An  autem  idem  sit  cum 
Rufo,  cujus  patrem  Marcus  refert  fuisse 
Simonem  Cyrenaeum,  crucis  Christi  ba- 
julum,  quaeritur  a  nonnullis.  Certe  si 
Rufus  ille  apud  Marcum  et  frater  ejus 
Alexander  fuere  discipuli  Christi  de  LXX., 
quod  plerique  sentiunt;  non  est  verisimile 
hunc  Rufum,  quem  Paulus  tantum  ap- 
pellat  electum  in  Domino,  cum  illo  eun- 
dem  esse.  Nam  LXX.  discipuli  passim 
Apostoli  salutabantur.  Et  hoc  nomine 
Paulus  eos  comprehendit  1  Cor.  15.  di- 
cens  :  deinde  Apostolis  omnibus;  quem- 
admodum  illic  ostendemus.  Adde,  quod 
iste  Rufus,  haec  Paulo  scribente,  matrem 
adhuc  habet  superstitem,  eamque  RomaL.e 
agentem,  ut  patet  ex  verbis  sequentibus. 
Unde  et  ipsum  Romanum  fuisse  verisimile 
est,  cum  Rufus  ille  evangelicus  patre  natus 
fuerit  Cyrenaeo. 

Et  matrem  ejus  et  meam.  Causa  ho- 
noris  eam,  quae  Rufi  secundum  carnem 
mater  erat,  etiam  suam  matrem  nuncupat. 
Ex  quo  coUigitur,  fuisse  venerabilem  foe- 
minam,  ac  de  re  Christiana  bene  meritam. 

14.  Salutate  Asyncritum,  Phlegontem. 
Hi  duo,  simul  cum  Herodione  supradicto, 
tanquam  Apostolorum  discipuli  recitantur 
in  martyrologio  Romano,  ad  diem  6.  Idus 
Aprilis. 

Hermam,  Patrobam,  Hermen.  Her- 
mas  iste,  sicut  de  eo  loquitur  Rom.  mar- 
tyrologium,  digne  semetipsum  sacrifi- 
cans,  acceptabilisque  Deo  hostia  factus, 
virtutibus  clarus  coelestia  regna  petivit. 
Hunc  esse  autorem  libri,  qui  Pastor  in- 
scribitur,  putat  Origenes  in  hujus  loci 
commentario.  Quam  opinionem  referunt, 
ipsi  nihil  aflirmantes,  Eusebius  lib.  3. 
hist.  eccl.  cap.  3.  et  Hieron.  in  catal. 
Ruffinus  sub  nomine  Hermatis  eundum 
librum  citat  in  exposit.  symb. 

Sunt  qui  Hermen  sive  Hermetem,  qui 
post  Patrobam  nominatur,  autorem  illius 
libri  faciant.  Sed  plures  Hermam  appel- 
lant,  id  est,  eum  qui  priori  loco  scribitur, 
idque  etiam  Pamelius  probat  in  annotat. 
super  Ruffini  dictam  exposit,  Siquidem 
et  ipse  autor  libri  non  semel  Hermam  se 
nominat.    Sed  tamen  his  in  universum 

obstare  videtnr,  quod  in  libro  Pontificali, 
ubi  de  Pio  primo  agitur ,  qui  fuit  a  Petro 
undecimus,  scriptum  babetur,  sub  ipsius 
Episcopatu  fratrem  ejus  Hermetem  scrip- 
sisse  librum,  in  quo  mandatum  continetur 
allatum  ab  Angelo  Domini,  cum  veniret  ad 
eum  inhabituPastoris,  ut  sanctum  Pascba 
die  Dominica  celebraretur.  Cujus  rei  ipse 
etiam  Pius  in  sua  prima  Epist.  decretali 
mentionem  facit.  Et  ne  haec  dubiae  fidei 
forte  cuiquam  videantur,  etiam  Tertull. 
in  fine  lib.  3.  Carminum  in  Marcionem 
idipsum  confirmat  hoc  versu :  Post  hunc 
deinde  Pius,  Hermas  cui  germine  frater, 
Angelicus  pastor ,  etc.  Ex  quibus  appa- 
ret,  non  ab  istorum  alterutro,  qui  hic  sa- 
lutantur,  sed  multis  annis  post  ab  alio 
quodam  sive  Herma ,  sive  Hermete ,  qui 
fiater  Pii  Pontificis  fuerit,  librum  Pasto- 
ris  conscriptum  esse :  nisi  quis  dicat  (quod 
suggerit  Baronius  in  annal.  ad  annum 
Domini  159.),  diversos  esse  libros  a  di- 
versis  auctoribus  editos ,  quorum  poste- 
rior  exciderit.  Nam  certe  qui  nunc  exstat, 
8ub  Clemente  scriptus  videtur:  huic  cnim 
jubetur  autor  librum ,  seu  libri  partem 
mittere.  Tum  nec  usquam  in  eo  fit  men- 
tio  Paschatis  celebrandi  die  Dominica. 

Caeterum ,  quod  ad  librum  attinet, 
etsi  doctrinam  revera  non  inutilem  con- 
tineat,  et  ex  eo  testimonia  veteres  inter- 
dum  proferant,  adeoque  publice  legi  quon- 
dam  solitus  sit  apud  quasdam  Graecorum 
ecclesias,  ut  testantur  Origenes,  Eusebius 
et  Hieronymus :  inter  sacras  tamen  et 
canonicas  Scripturas  non  habendum  con- 
stat,  sed  potius  inter  apocryphas;  quem- 
admodum  de  eo  jam  olim  censuit  Gelasius 
Rom.  Pontifex  in  decreto  de  Scriptm'is 
canonicis  et  apocryphis. 

Sequuntur  Patrobas,  et  Hermes ,  pro 
quo  Mercurinm  vertit  Erasmus.  Hoc  enim 
Graeco  nomine  Mercurius  appellatur.  Sed 
cum  Hermes  sit  etiam  apud  Latinos  nomen 
proprium,  non  erat  cur  in  Mercurium  (quo 
nomine  mercatorum  et  furum  Deus  Latinis 
proprie  vocatus  est)  mutaretur. 

Et  qui  cum  eis  sunt  fratres.  Id  est, 
Christianos  eorum  domesticos. 

15.  Salutate  Philologum  et  Juliam. 


Incertum ,  Juliam  virum  dicat  an  foemi- 
nam.  Origenes  foeminam  intelligit,  ac 
suspicatur  Philologi  conjugem  fuisse;  et 
eos  qui  sequuntur ,  horum  familiares. 
Hunc  Philologum  cum  Patroba,  ut  sancti 
Pauli  discipulos,  conjungit  martyrologium 
Rom.  pridie  nonas  Novembris. 

Nereum  et  sororem  ejus.  De  his  nihil 
exstat :  uisi  forte  sit  ille  Nereus,  qui  cum 
fratre  Achilleo  a  sancto  Petro  baptizatus, 
cum  eodem  martyrium  subiit.  Quorum 
diem  natalem  agit  ecclesia  Romana  quarto 
idus  Maji. 

Et  Olympiadem.  In  Graeco  et  Syriaco 
legitur:  Olympam ,  ultima  apud  Graecos 
circumflexa.  Quod  argumento  est,  viri  no- 
men  esse ,  quod  recto  casu  dicitur  Olym- 
pas.  Atque  hunc  una  cum  Herodione 
martyrium  pertulisse  sub  Nerone,  testa- 
tur  ex  j\Ietaphraste  Baronius  in  annal.  ad 
annum  Domini  69. 

Et  omnes,  qui  cum  eis  sunt  sanctos. 
Graece  hoc  ordine:  et  qui  cum  eis  sunt, 
omnes  sanctos.  Sanctos  vocat,  quos  paulo 
ante  fratres;  idque  a  vera  sanctitate ; 
quoniam  etsi  forte  non  omnes,  quos  sa- 
lutari  vult,  tales  sint ,  id  est,  vere  sancti : 
conimunitas  tamen  ipsa  sanctoi*um  est. 
Qua  de  re  vide  quae  diximus  ad  cap.  1. 
hujus  epist.  Adnotat  ex  Chrysostomo 
Theophylactus ,  Pauhim  in  hac  epistola 
tam  multos  salutasse,  quam  in  nulla  alia; 
causamque  addunt,  quia  nondum  viderat 
ipse  Romanos. 

16.  Salutate  invicem  in  osculo  sancto. 
Consuetudo  erat  antiquis,  quam  Augu- 
stinus  quaest.  87.  in  Genesin  etiam  suo 
tempore  quibusdam  locis  fuisse  testa- 
tur ,  ut  propinquos  et  amicos  advenientes 
sahitaturi  osculo  exciperent.  Qui  mos 
etiam  hodie  apud  multos  servatur.  Est 
enim  oscuhim  amoris  symbolum ,  a  quo 
et  nomen  habet  Graecis  ^<.ki]\).Oi.  Sed  quia 
amnr  quidam  camalis  est ,  et  rursum  alius 
simulatus ,  hinc  dicit  Apostolus  in  osculo 
sancto,  id  est,  cum  osculo,  quale  decet 
sanctiis,  quodque  symbolum  sit  amoris 
casti ,  sinceri ,  spiritualis  ac  diviui,  quam 
caritatem  vocamus. 

Sanctum   igitur   osculum    dicitur    non 

solum  ad  discrimen  osculi  dolosi,  quale 
fuit  quod  Joab  porrexit  Amasae  2  Reg. 
20.  et  Judas  proditor  Christo,  Matth.  26.; 
vel  osculi  impudici,  quale  est  turpiter 
amantium;  sed  cujuscumque  carnalis  os- 
culi ,  quale  est ,  quodcumque  non  a  Chri- 
stiana  caritate  procedit.  Ex  hoc  sermone, 
inquit  Origenes,  mos  ecclesiis  traditus 
est ,  ut  post  orationes  osculo  se  invicem 
suscipiant  fratres.  Imo  nonnulli  proba- 
bile  existimant,  Paulum  utentem  hac 
forma  sermonis  (utitur  enim  et  alias ,  ut 
in  utraque  epist.  ad  Corinth.  cap.  ult.  et 
1  Thess.  5. ,  utitur  et  Petrus  1  Epist.  5.) 
loqui  de  osculo  pacis ,  quod  tempore  sa- 
crificii  exhibetur  ante  mysteriorum  per- 
ceptionem.  Vide  quae  Baronius  hac  de  re 
scribit  in  annalibus,  ad  annum  Domini 
45.  Porio  quibus  omnino  ex  causis  ho- 
neste  sibi  mutuo  fideles  impendant  oscu- 
lum  corporale,  docet  aliquot  causarum 
enumeratione  scriptor  libri  de  amicitia 
cap.  6.,  qui  habetur  inter  opera  B.  Augu- 
stini  tomo  4. 

Quaeri  potest  hoc  loco ,  cur  Paulus  in 
salutandis  fratribus ,  qui  Eomae  erant 
tam  officiosus,  non  etiam  Petrum  collegam 
et  coapostolum  suum  salutet,  utique  vel 
primo  loco  salutandum,  si  Petrus  jam 
tum  Eomae  cathedram  posuerat ,  uti  tra- 
dunt  catholici  scriptores.  Hoc  enim,  inter 
alia,  argumentum  est  eorum,  qui  Petrum 
negant  Episcopum  Romanum  fuisse. 

Quibus  respondeo ,  Petri  salutationem 
a  Paulo  omissam  esse,  non  quia  Petrus 
non  erat  Romanus  Episcopus ,  sed  quia 
tunc  Romae  non  crat,  quando  scribebatur 
haec  Epistola.  Pulsus  enim  Roma  Petrus 
edicto  Claudii  Caesaris  una  cum  caeteris 
Judaeis,  necdum  illuc  redierat,  occupa- 
tus  videlicet  in  propagando  longius  ac 
latius  Evangelio.  Nec  vero  Paulus  igno- 
rabat,  Petrum  versari  in  officio  suo  Apo- 
stolico,  sicut  et  ipse  versabatur;  ideoque 
non  uno  loco  consistere :  sed  partim  ad 
eos ,  quibus  nondum  annuntiatus  erat 
Christus,  Evangelii  sonum  praedicando 
transmittere ,  partim  eos,  qui  crediderant, 
revisendo  in  fide  confirmare.  Sane  si 
Petrus  eo  tempore  Romae  fuisset,    non 


utique  praetermisisset,  pro  sua  autoritate 
et  munere  Apostolico  dissidium  compo- 
nere ,  quod  inter  fideles  Judaeos  et  gen- 
tiles  ortum  fuerat,  et  errorem  de  justitia 
legis  et  operum  mentibus  eorum  penitus 
eximere.  Sed  nec  Paulus  sibi  sumsisset 
operam  scribendi  ad  Romanos,  qui  prae- 
sentem  haberent  suum  Apostolum  et  docto- 
rem ,  praesertim  tanti  nominis  virum. 

Quaeres ,  cur  saltem  Petrus  ipse ,  si 
absens  erat ,  ad  suos  Romanos  inter  se 
dissidentes  non  scripserit?  Propterea, 
credo ,  quod  res  ad  eum  procul  agentem 
non  esset  perlata.  Nisi  dicere  velimus, 
ait  Baronius ,  hanc  epistolam  pro  sua 
defensione  Paulum  scripsisse ,  quod  de 
ahrogatis  legalibus  sibi  negotium  factum 
esset.  Plenius  hac  de  re  idem  autor  in 
annalibus  ad  annum  Domini  58, 

Salutant  vos  omnes  ecclesiae  Christi. 
Omnes  Graeca  non  addunt;  exceptis 
paucis  ,  in  quibus  postponitur ,  ecclesiae 
omnes  Christi.  Intelligit  autem  ecclesias, 
apud  quas  versabatur.  Hoc  exemploPauli 
recte  et  sine  mendacio  in  epistolis  ad 
amicos  adscribimus  salutatores  eos,  quos 
non  convenerimus,  dicentes:  Salutat  te 
ille  vel  ille ,  modo  tales  sint,  qui  vere  iis, 
ad  quos  scribitur,  optent  et  perferri  cu- 
piant  salutem :  quales  haud  dubie  erant 
ecclesiae  Christi,  quae  Paulo  non  dede- 
rant  peculiare  mandatum  salutandi  Ro- 
manos ;  sed  quarum  tamen  ille  caritatem 
et  affectum  noverat,  quo  Romanis  bene 
et  feliciter  esse  volebant.  Sic  ad  Corinth. 
scribit  primae  epist.  ult.  Salutant  vos 
ecclesiae  Asiae. 

17.  Eogo  autem  vos  fratres.  Rogo 
Graece  TiapaxaXdJ,  quod  etiam  hortari 
et  consolari  significat.  Consolari  non  con- 
venit  huic  loco.  Chrysostomus  uapaivsaiv, 
id  est,  admonitionem  sive  exhortationem 
esse  dicit,  tametsi  recte  noster  interpres 
et  alii  quidam  verterunt  rogo ,  obsecro. 

Ut  observetis  eos,  qui  dissensiones  et 
offendicula  praeter  doctrinam,  quam 
vos  didicistis,  faciunt.  Ut  observetis, 
Graece  axo7isTv_,  quod  alii  vertunt,  ut 
consideretis ,  alii  ut  speculemini ,  Augu- 
stinus  legit,   ut  intendatis  in  eos.    Sed 

sensus  omnium  idem  est.  Obsecro  vos, 
inquit ,  et  adhortor ,  ut  vigilanter  obser- 
vetis,  etiam  cum  inquisitioue,  si  qui  dis- 
sensiones  seu  dissidla  opinionum  inter 
vos  suscitant ,  contra  doctrinam ,  quam 
initio  accepistis  ac  didicistis  a  Petro 
Apostolo  et  aliis,  quos  habuistis  Evan- 
gelii  ministros ,  et  per  hac  pariunt  offen- 
dicula,  Graece  oxav<3aAa^  videlicet  mul- 
tos  perversae  suae  doctrinae  blanditiis 
attrahentes  in  ruinam,  Illud  praeter 
doctrinam,  etc.  proprie  referimus  ad  dis- 
sensiones:  ex  quibus  deinde  nata  sunt 
sequi  scandala,  quemadmodum  et  Chry- 
sostom.  ejusquesequaces  exponunt.  Prae- 
ter ,  id  est,  contra,  quomodo  vertit  alibi 
Graecam  praepositionem  Tiapa^  ut  hujus 
epistolae  cap.  1.  et  11.  contra  naturam, 
et  cap.  4.  contra  spem.  Nec  secus  inter- 
pretandum  illud  Gal.  1.  Paeter  id  quod 
accepistis.  De  quo  latius  suo  loco. 

Notabis  Apostolum  non  dicere  praeter 
scripturam  sacram.  Nam  ea  cum  sit  mul- 
tis  locis  obscura,  facile  detorquetur  in 
alienam  et  falsam  sententiam.  Sed  ait, 
praeter  doctrinam ,  quam  didicistis,  id 
est ,  ut  dixi,  contra  doctrinam  vobis  initio 
traditam.  Facit  igitixr  hic  locus  imprimis 
pro  traditionibus  non  scriptis;  facit  etiam 
pro  observandis,  et  ut  Theophylactus 
loquitur,  inquirendis  diligenter  haereticis, 
tanquam  hominibus  noxiis  et  Christianae 
reipublicae  perniciosis.  Innuit  praeterea 
his  verbis  Apostolus,  plebem  Christianam 
aliquo  modo ,  id  est ,  ex  generalibus  qui- 
busdam  principiis  discemere  posse  doctri- 
nam  veram  a  falsa ;  ut  si  ab  Apostolis  et 
eorum  successoribus  tradita  sit  et  accep- 
ta ;  pecundum  illud  1  Joan.  4.  Qui  novit 
Deum,  audit  nos:  qui  non  est  ex  Deo, 
non  audit  nos.  In  hoc  cognoscimus 
spiritum  veritatis  et  spiritum  erroris. 
In  hoc,  id  est,  in  eo,  quod  est  audire 
vel  non  audire  pastores  ecclesiae,  eorum- 
que  doctrinam  recipere  vel  non  recipere. 
Porro  rationem,  cur  dissensionum  doctri- 
nae  autores  Apostolus  observari  velit, 
ipse  subjungit. 

Et  declinate  ab  illis.  Ac  si  dicat :  ideo 
observate,   nt  ab  iis  declinetis,   id  est, 


eorum  consortium  fugiatis.  Non  dicit, 
disputate  cum  eis,  ut  convertantur :  sed 
vult  eos  vitari.  Quod  et  Joannes  praeci- 
pit  in  2  epist.  Si  quis ,  inquiens ,  venit 
ad  vos,  et  hanc  doctrinam  non  adfert; 
nolite  recipere  eum  in  domum.  Ratio 
manifesta,  quia  noxia  valde  et  perniciosa 
fidelibus  est  eorum  consuetudo.  Nam,  ut 
alibi  dicit  Apostolus ,  sermo  eorum  ut 
cancer  serpit  2  Tim.  2.,  et  ut  hoc  loco 
statim  subjungit,  per  dulces  sermones  et 
benedictiones  seducunt  corda  innocen- 
tium. 

18.  Hujuscemodi  enim  Christo  Do- 
mino  nostro  non  serviunt.  Christo  Do- 
mino  nostro ,  Graece,  Domino  Jesu 
(Jhristo.  Qui  tales  sunt,  inquit,  ii  sua 
doctrina  nou  serviunt  gloriae  Christi, 
quamvis  ita  videri  velint, 

Sed  suo  ventri.  Id  est,  quaerunt,  unde 
laute  vivant,  et  gulam  expleant.  Ventris 
mancipia  sunt.  Judaizantes  denotantur, 
praesertim  illi,  quos  2  Cor.  11.  Pseudo- 
apostolos  appellat ,  de  quibus  ibidem  :  Si 
quis  devorat.  Et  Philipp.  3.  Quorum 
Deus  venter  est.  Et  qui  ventres  pigri 
vocantur  ad  Tit.  1.  Haec  enim  ad  eosdem 
pertinere,  de  quibus  hic  agitur,  censet 
Augustinus.  Ac  de  iisdem  Theophylactus 
et  Oecumenius  exponunt.  Quamvis  enim 
omnibus  haereticis  sit  communis  superbia, 
praeter  hoc  tamen  aliorum  haereticorum 
alia  vitia  sunt.  Jadaizantes  autem  pecu- 
liariter  ut  gulae  deditos  notare  soletPaulus. 

Et  per  dulces  sermones  et  benedictio- 
nes  seducunt  corda  innocentium.  Graece 
numero  singulari.  Kai  6ia  T^t;  XP^OToXo- 
ytag_,  xal  suAoycag^  etc.  et  per  blandilo- 
quentiam  et  betiedictionem,  tametsi  Sy- 
rus  quoque  pluralem  numerum  reddidit. 
EuXoytav  alii  vertunt  assentationem,  mi- 
nus  recte.  Nam  zbXojia,  benedictio,  vo- 
cabulum  medium  est,  comprehendens  non 
solum  laudes,  verum  etiam  faustas  im- 
precationes ;  licet  hic  in  malam  partem 
accipiatur.  Vide  quae  de  ea  voce  diximus 
supra  ad  illud  cap.  12.  Benedicite  per- 
sequentibus  vos.  Innocentes ,  Graece 
axa'xouc  vocat  simplices  et  incautos ,  qui 
facile  decipiuntur. 

Haec  quoque  pars  apprime  quadrat  in 
Pseudoapostolos  illos  Judaeos,  propter 
quos  ait  2  Cor.  11.  Timeo,  ne  sicut  ser- 
pens  Hevam  seduxit  astutia  sua ,  ita 
corrumpantur  sensus  vestri,  etc.  Atqui 
in  nuUos  magis  haec  eadem  competunt, 
quam  in  haereticos  nostri  saeculi ,  qui 
per  blandiloquentiam,  assentationes,  ma- 
gnifica  promissa,  perque  speciosa  nomina 
verhi  Dei ,  purae  doctrinae  et  securitatis 
conscientiae ,  decipiunt  simplices  et  im- 
peritos. 

19.  Vestra  enim  obedientia  in  omnem 
locum  divulgata  est.  Quod  hic  legitur, 
in  omnem  locum  divulgata  est,  Graece 
tantum  est,  ad  omnes  pervenit.  Sed  in- 
terpres  exponere  voluit,  ad  omnes,  id 
est,  in  omnem  locum.  Sensus  enim  est: 
Nam  vestra  quidem  obedientia,  qua 
promptissimerecepistis  Evangeliura  Chri- 
sti  vobis  annuntiatum,  latissime  quaqua- 
versum  divulgata  est,  etiam  ad  remotiora 
loca.  Hac  laudatione  praemollit  admoni- 
tionem  sequentem,  qua  cautos  vult  red- 
dere  Romanos,  ne  seducantur  ab  iis,  quos 
superioribus  verbis  descripsit.  Obedien- 
tiam  modo  jam  explicato  passim  usurpat 
Apostokis ;  ut  hujus  epist.  cap.  1 ,  10.  et 
15.  et  2  Cor.  9. 

Gaudeo  igitur  in  vobis.  In  vobis, 
graece  t6  scp  ujmTv.  Latine  dici  potest: 
quod  vos  attinet.  Propter  quod,  inquit, 
et  gaudeo  sane  de  vobis,  ac  vestri  causa. 
Nam  illa  vestra  fidei  promptitudo  tam 
pervulgata  merito  magni  gaudii  materiam 
mihi  praebet.  Jam  sequitur  admonitio : 

Sed  volo  vos  sapientes  esse  in  bono, 
et  simplices  in  malo.  Graece :  Volo  au- 
tem  vos  sapientes  quidem  esse  ad  bo- 
num ,  simplices  autem  ad  malum.  Sen- 
sus  est :  Sed  volo,  et  ad  hoc  vos  adhortor, 
ut  sitis  sapientes  quidem  et  intelligentes 
rerum  bonarum ,  scilicet  ut  eas  quemad- 
modum  oportet  faciatis  (significatur  enim 
notitia  practica ,  quae  prudentiam  requi- 
rit).  Ad  mala  vero  simplices  et  innoxii, 
id  est,  rerum  malarum  agendarum  impe- 
riti:  quomodo  Christus  dicitur  nescivisse 
peccatum  2  Cor.  5.  Simplices  Erasmus 
vertit  sinceros.    Nam  id  etiam  significat 


Graeca  vox  a.yiS.pa.iooQ ,  id  est,  integros, 
incorruptos,  ac  si  dicat  Apostolus :  Ser- 
vate  vos  puros  et  integros  ab  admittendo, 
quod  malum  est,  ac  nominatim  ab  omni 
corruptela  doctrinae,  quam  suggerunt 
falsi  magistri :  quos  monui  vobis  obser- 
vandos  esse. 

Verum  magis  placet  simplices.  Non 
enim  dicit  Apostolus ,  a  malo ,  quod  di- 
cendum  erat,  si  significaret  sinceros ,  in- 
corruptos;  sed,  ad  malum.  Sic  et  Do- 
minus  admonet  Matth.  10.  dicens :  Estote 
prudentes  sicut  serpentes ,  et  simplice» 
(axspatcii)  sicut  columbae.  Nam  et  Eras- 
mus  eo  loco  vertit  simplices,  quod  est 
innoxii,  scilicet  more  placidorum  auima- 
lium  non  habentinm  cornua,  quibus  offen- 
dant  aut  noceant.  Inde  enim  sumpta 
translatio  Graeci  vocabuli  axspatot,  quasi 
dicas,  sine  cornibus.  In  quem  sensum 
etiam  Graeci  commentatores  hunc  Apo- 
stoli  locum  exponunt.  Estque  simile  prae- 
ceptum  apud  eundem  1  Cor.  14.  Nolite 
pueri  effici  sensibus,  sed  malitia  par- 
vuli  estote ,  ut  sint  iidem  simplices  ad 
malum ,  et  malitia  parvuli. 

20.  Deus  autem  pacis  conterat  Sata- 
nam  subpedibusvestrisvelociter.  Graece : 
conteret  Satanam  sub  pedes  vestros  in 
brevi.  Latina  quoque  nonnulla  MSS.  et 
in  his  Laudense  exemplar,  suffragante 
etiam  Primasio,  et  juxta  codices  antiquio- 
res  Ambros.  commentatore ,  legunt  enun- 
tiative  conteret.  Quibus  et  Syriaca  versio 
consentit.  Igitur  verba  sunt  vel  bene  pre- 
cantis,  sicut  et  Theodoi-etus  intellexit,  vel 
bene  sperantis.  Deus,  inquit,  pacis  auctor, 
satanam  per  ministros  suos,  errorum  magi- 
stros,  calcaneo  vestro  insidiantem,  hoc  est 
adlapsum  et  defectionem  a  rectafide  solli- 
citantem ,  brevi  conterat  sub  pedibus  ve- 
stris,  id  est  cito  victoriam  de  eo  vobis  tri- 
buat,  exstinctis  penitus  inter  vos  opinionum 
dissidiis.  Quod  ipsum  etiam  brevi  factu- 
rum  confido.  Alludit  Apostolus  ad  illud 
Gen.  3.  dictum  serpenti:  Ipsa  conteret 
caput  tuum,  vel  secundum  Graecos  co- 
dices ,  ipse  conteret ,  hebraice ,  ipsum 
conteret:  nempe  semen  mulieris.  Quem 
Scripturae  locum,   etsi  proprie  pertinen- 

tem  ad  Chrlstum ,  generaKter  de  fidelibus 
acceperunt  Hieronymus  in  libro  quaest. 
Hebr.  super  Genesin,  et  Chrysostom.  in 
eundem  librum  hom.  18. 

Quidam  satanam  interpretantur  omnem 
spiritum  adversantem  credentibus ,  sive 
daemonem ,  sive  hominem.  Nam  satan 
adversarium  in  genere  significat.  Ita  post 
Origenem  Sedulius.  Sed  ipsum  diabolum 
intelligi,  id  est ,  serpentem  antiquum,  per 
se  suosque  ministros  semen  mulieris  per- 
sequentem,  et  calcaneo  ejus  insidiantem, 
satis  apparet  ex  dictis. 

Gratia  Domini  nostri  Jesu  Christi 
vobiscum.  Gratiam  a  Deo  per  Christum 
precatur  Romanis :  ut  et  satanae  insidiis 
evadant  superiores ,  et  in  omni  bono  pro- 
ficiant.  Nam  gratiae  nomine  favorem  et 
beneficentiam  intelligit  ad  omnia,  quae 
sunt  pietatis  et  salutis.  Est  autem  haec 
velut  hypographe  epistolae,  qua  valedi- 
cit:  quam  et  infra  repetit,  interim  alia 
quaedam  additurus. 

21.  Salutat  vos  Timotheus  adjutor 
meus.  Humauitatis  Paulinae  est,  non  solum 
multos  salutare,  verum  etiam  alios  salu- 
tatores  sibi  in  epistola  nominatim  ad- 
jungere.  Nam  supra  tantum  generatim 
dixerat:  Salutant  vos  omnes  Ecclesiae 
Christi.  Nominat  autem  primo  loco  Ti- 
motheum  adjutorem,  Graece  cooperarium 
suum,  utique  in  negotio  propagandi  Evan- 
gelii,  nempe  illum,  ad  quem  duae  exstant 
ipsius  Epistolae,  cujus  et  alibi  saepe  cum 
laude  meminit.  Porro  saLutat ,  graece 
est,  aouaCovxaij  salutant.  Comprehen- 
duntur  enim  etiam  sequentes. 

Et  Lucius.  Hunc  eundem  esse  cum 
Luca  evangelista,  sentit  Origenes,  non  abs 
ratione,  ut  etiam  plerique  docti  sententiae 
ejus  subscribant.  Nam  Lucam  cum  aliis, 
qui  hic  nominantur,  adfuisse  Paulo  per 
id  fere  tempus,  quo  haec  epistola  scripta 
fuit,  Acta  Apostol.  declarant  cap.  20., 
ubi  loquitur  aliquoties  in  prima  persona. 
Lucam  autem  Lucium  vocat,  nomine  ad 
usum  Romanum  inflexo  ;  maxime  quod  ad 
Romanos  scriberet,  qua  ratione  Silam 
quoque  Silvanum  alibi  vocat.  Est  quidem 
Act.  13.  mentio  cujusdam  Lucii  Cyrenen- 


sis ,  qui  erat  inter  Prophetas  et  doctores 
ecclesiae  Antiochenae ;  sed  ab  hoc  diver- 
sus.  Non  enim  ille  legitur  usquam  Pau- 
lum  comitatus  fuisse,  aut  egisse  Corinthi ; 
unde  scribitur  haec  epistola. 

Et  Jason  et  Sosipater  cognati  mei. 
Jasonis  meminit  Lucas  Act.  17.  Quem 
apparet  Thessalonicensem  fuisse.  Nam 
illic  domum  habebat,  in  qua  quum  hospi- 
tio  Paulum  et  Silam  excepisset,  Judaeo- 
rum  violeutum  impetum  et  accusationem 
sustinuit.  De  quo  Jasone  Paulum  hic 
loqui  plerique  sentiunt.  Nec  vero  est,  cur 
dubitetur.  Diversus  est  autem  ab  illo  sive 
Jasone,  sive  potius  Mnasone  Cyprio  an- 
tiquo  discipulo ,  apud  quem  Paulus  cum  . 
Luca  caeterisque  comitibus  hospitaturus  I 
erat  Hierosolymae  ,  quemadmodum  idem 
Lncas  refert  Act.  21.  Nam  illi  nomen 
fuisse  Mnasoni,  non  Jasoni,  Graecus 
textus  et  Syriacus,  nec  non  latini  codices 
emendatiores,  et  Romana  castigatio,  fidem 
nobis  faciunt. 

Est  autem  verisimile,  Jasonem  hunc 
proprio  et  Hebraeo  nomine  (Hebraeus 
enim  erat,  Pauli  cognatus)  vocatum  fi;isse 
Jesum.  Nam  praeterquam  quod  Judaei, 
quibus  cum  Graecis  et  Romanis  erat  con- 
versandum,  nomina  sua  flexu  quodam  (ut 
paulo  ante  dixi)  ad  illorum  usum  accom- 
modabant :  erat  Jiidaeis  Christianis  ratio 
peculiaris  ,  cur  nomen  Jesu ,  si  quis  illud 
haberet  a  parentibus  impositum,  minime 
sibi  retinendum  putarent,  videlicet  ob 
reverentiam  Christi  Salvatoris  ,  cujus  no- 
men  merito  Christianis  omnibus  etiam 
usque  in  hodiernum  diem,  religione  qua 
dam  ,  est  incommunicabile,  Mutabaut  igi- 
tur  illud  nomen  in  aliquod  vicinum,  quale 
est  Jason ,  maxime  secundum  sonum 
Graecis  vocabulis  genuinum. 

Nec  quidem  id  sine  exemplo  antiquiore. 
Nam  et  ante  Salvatoris  adventum  idipsum 
Graecorum  gratia  factnm  fuisse ,  constat 
ex  Josepho  ,  qui  lib.  12.  Jud.  antiq.  cap. 
6.  loquens  de  Jasone,  qui  2  Machab.  4. 
legitur  per  ambitionem  adeptus  Pontifica- 
tum:  Jesus,  inquit,  Jasonem  se  vocari 
maluit.  Vide  etiam,  quae  dicturi  sumus 
ad  illud  Col.  4.:    Et  Jesus,   qui  dicitur 

Justus.  Porro  Sosipater  idem  est  cum  eo, 
qui  a  Luca  Act.  20.  Sopater  contracto 
nomiae  vocatur,  patria  Berrhoeensis.  Nam 
eundem  esse,  post  Origenem  omnes  fere 
consentiunt ,  ac  res  ipsa  loquitur.  Nam 
praeter  nomen  etiam  tempus  et  locus 
scriptae  epistolae  conveniunt. 

Qui  vero  eundem  faciunt  cum  Sopatro, 
ad  quem  exstat  Dionysii  epistola ,  nibil 
adferunt  rationis,  et  bene  eos  refellit  Lo- 
rinus  in  comm.  Actor.  20.  Cognatos  au- 
tem  suos  vocat  Apostolus  Jasonem  et 
Sosipatrum  una  cum  Lucio :  non  quod  eos 
in  Evangelio  genuisset,  ut  vult  Origenes 
in  hujus  loci  comm.,  sed  carne  cognatos, 
id  est,  quod  ejusdem  secum  gentis  vel 
etiam  tribus  essent  aut  familiae;  quem- 
admodum  de  aliis  antea  dictum  est.  Ti- 
motheum  his  ut  cognatum  non  opus  est 
adjungi,  quamvis  ex  matre  Judaea  na- 
tum.  Nam  illi  peculiare  dedit  epitheton, 
adjutor  meus. 

22.  Saluto  vos  ego  Tertius,  qui  scripsi 
epistolam,  in  Domino.  Hoc,  quod  ad- 
dit,  in  Domino ,  referendum  ad  verbum 
saluto ,  licet  et  sic  possit  exponi,  qui 
scripsi  epistolam  ad  gloriam  Christi.  Ca- 
jetanus  additum  putat  in  Domino,  ad 
excludendum  pretium  scriptionis.  Pro 
Tertio  Terentius  legitur  in  Commentario 
Theoduli  CoelesjTiae  Pre.sbyteri.  Sed  ut 
arbitror  vitiose.  Nam  constans  est  Grae- 
corum  etLatinorum  codicum  lectioTspTiog, 
Tertius. 

Jacobus  Faber  accipit  haec  verba  in 
persona  Pauli ,  dicitque  eum  se  appellare 
Tertium ,  id  est ,  tertio  loco  salutantem. 
Nam,  inquit,  primum  locum  declit  Ti- 
motheo ,  secundum  consanguineis  suis 
Lucio,  Jasoni  et  Sosipatro ;  tertium 
sibi.  Verum  hac  ratione  non  tertium  se 
diceret,  sed  quintum.  Nam  quatuor  prae- 
cedunt.  Et  si  omnino  tertius  esset  salu- 
tator,  juxta  supputationem  Fabri  non 
xeptiov  se  scriberet,  sed  xpiTov ,  id  est, 
tertium.  Tspnoc  igitur haud  dubie  proprium 
est  nomen:  quemadmodum  et  Kouap-roc;^ 
Quartus,  quem  paulo  post  uominat; 
quamvis  et  ibi  de  numero  Faber  aliquid 
comminiscitur ,    ut    sibi    constet.     Recte 


GDil.  Eslii  Comm.   Tom.  I. 


commentator  Ambros :     Tertius,  nomine 
non  numero.    Cujus  nimirum  velut  ama- 
nuensis  opera  Paulus  fuerat  usus  in  hac 
epistola  scribeuda.    Is  ergo  dicit:   Saluto 
vos  ego  Tertius ,  qui  scripsi  epistolam, 
scilicet  Paulo  dictante;   qui  et  hoc  scribi 
voluit,   ut  proinde  haec  verba  non  minus 
divina  sint  quam  caetera.    Nam  quod  ex 
Diodoro  Tarsensi  Episcopo  refert  Sixtus 
Senensis  lib.  2.  Bibliothecae  sanctae,  hunc 
Tertium ,  cum  esset  parum  sermone  pe- 
ritus,  nec  satis  in  scribendo  exercitatus, 
epistolam,  quae  propter  multitudinem 
ac   sublimitatem    quaestionum    caeteris 
Pauli  epistolis  obscurior  est,  longe  red- 
didisse  obscurissimam ,   dum   sensus   et 
cogitationes  Pauli  elocutionibus  inter- 
durti  confusis,   et  inahsolutis  sententiis, 
ac  transposita  nonnunqam  ordinis  serie 
CGnatus    est    explicare :    hoc ,    inquam, 
nulli  docto  theologo  potest  verisimile  vi- 
deri.   Quis  enim  credat  Paulum  tam  subli- 
mis    ac    divinae    materiae    dispositionem 
permisisse  notario,  nec  loquendi  nec  scri- 
bendi  satis  perito  ?  Certe  Lucam  habebat 
ad  manum,  comitem  fidissimum,  ac  Graeci 
sermonis   haudquaquam    ignarum ,    cujus 
opera  poterat  uti ,  si  alieno  magis  quam 
suo  charactere  scribere  vellet.     Nulla  sit 
igitur   dubitatio,    quin   Paulus    epistolae 
dictator  fuerit,  ac  Tertius  non  aliud  quam 
scriba,     qui    verba    dictantis    exceperit: 
quamvis  eum   et  Pauli  fuisse  discipulum 
proclive  est  existimare,  et  postea  factum 
Episcopum  Iconiensem  tradant  nonnulli. 
23.  Salutat  vos  Cajus   hospes  meus. 
Hospitem  suum  dicit,  apud  quem  hospi- 
tabatur.    Hic  Corinthius  erat,  quem  a  se 
baptizatum  fuisse  testatur  1  Cor.  1.,   ut 
ex  hoc  etiam  loco  non  levis  sit  conjectura, 
Corinthi   scriptam    esse   hanc   epistolam. 
An  autem  hic  Cajus  idem  cum  eo  sit,  ad 
quem  Joannes    Apostolus   tertiam  suam 
epistolam  scribit ,    haud  omnino   constat. 
Certe  etiam  illi   egregiam  laudem  hospi- 
talitatis  Joannes  tribuit,   ut  eundem  esse 
satis  probabile  sit.     Et  ita  sentit  Beda  in 
suo  martjrcjl.   ad   quartum  nonas  Octob. 
Meminit  et  Lucas  Caji  duobus  locis  Acto- 
rura  Apostol.  scilicet  cap.  19.,  ubi  Mace- 
23 

donem  vocat  et  cum  Aristarcho  conjungit; 
et  cap.  20. ,  ubi  Derbaeum  appellat ,  ei 
ab  Aristarcho  Thessalonicensi  sejungit. 
Ex  quo  apparet,  esse  diversos  tam  inter 
se,  quam  ab  isto  Corinthio:  nisi  de  poste- 
riore  dicamus  patria  Derbaeum  fuisse, 
habitatione  Corinthium.  Namalioqui  sane, 
si  locum  et  tempus  attendas  scriptae  hu- 
jus  epistolae,  videbitur  idem  esse.  Fertur, 
inquit  Origenes,  traditione  majorum, 
quod  hic  Cajus  fuerit  Episcopus  Thes- 
salonicensis  Ecclesiae.  Sed  id  potius  in 
Cajum  Macedonem  competere  existimem. 

Quod  ad  orthographiam  attinet  hujus 
nominis ,  scribendum  est  Cajus ,  non  Ga- 
jus,  quamvis  Graece  sit  yaioc;  ut  bene 
docet  Anton.  Nebrissensis  in  sua  quin- 
quagena  cap.  21.  Est  enim  origineLa- 
tinum,  cujus  primam  literam  Graeci  causa 
mollioris  soni  in  gamma  mutarunt.  Plura 
de  eo  vocabulo  Lorinus  in  Acta  cap.  19. 

Et  universa  Ecclesia.  Mehores  codi- 
ces  tam  scripti  quam  excusi  habent  et 
universae  ecclesiae.  Et  ita  legitur  apud 
Ambrosium  et  Primasium,  nimirum  geni- 
tivo  singulari.  Nam  Graece  est,  xal  T^g 
exxArjotag  oXtjq^  et  ecclesiae  totius.  Ad 
eundem  modum  Syriace.  Nec  opus  erat 
nunc  adscribere  salutationem  ab  una 
ecclesia,  quando  jam  ante  scripserat:  Sa- 
lutant  vos  omnes  ecclesiae.  Magna  com- 
mendatio  Caji,  quod  non  solum  Paulo 
praeberet  hospitium,  sed  totam  ecclesiam, 
id  est,  Christianos  passim  adventantes 
domo  et  mensa  exciperet. 

Salutat  vos  Erastus  arcarius  civitatis. 
Arcarius  Graece  oixovofxog.  Erasmus 
quaestorem  aerarium  vertit,  alii  curato- 
rem  vel  procuralorem  :  rursus  alii,  retenta 
Graeca  voce ,  oeconomum.  Ac  fere  inter- 
pretantur  eum ,  cujus  esset  publicam  ad- 
ministrare  pecuniam,  sive  solus  in  civi- 
tate  id  muneris  obiret,  sive  cum  aliis. 
Civitatem  vero  intelligunt  Corinthum 
propter  id,  quod  scribit  Apostolus  2  Tim. 
4. :  Erastus  remansit  Corinthi.  Ex  quo 
rursus  argumentum  sumunt,  Corinthi 
scriptam  esse  hanc  epistolam.  Atqui  Pe- 
lagius  arcarium  vocari  censet  ex  arcario 
(sic  enim  loquitur),  id  est,  quod  aliquando 


arcarius  fuisset,  quomodo  David  accepisse  1 
dicitur  Abigail,  uxorem  Nabal  2  Reg.  2., 
hoc  est,  quae  fuerat  ejus  uxor.  Cui  com- 
mentario  favet,  quod  Act.  19.  dicitur 
Paulus ,  cum  esset  in  Asia ,  misisse  in 
Macedoniam  duos  ex  ministrantibus 
sibi  Timotheum  et  Erastum.  Neque 
enim  Erastus,  si  quaestor  adhuc  erat 
Corinthi ,  quae  est  Achaiae  civitas  ,  ver- 
sari  poterat  in  Asia  et  vacare  Pauli  ne- 
gotiis,  et  ab  eo  mitti,  quo  ille  vellet. 
Hic  postea  Philippensium  fuit  episcopus 
et  martyrio  vitam  finivit ,  ut  ferunt  mar- 
tyrologia  ad  7.  Cal.  Aug. 

Et  Quartus  frater.  Ex  nomine  non- 
nulla  conjectura  est,  hunc  Tertii,  qui 
scripsit  epistolam,  fratrem  dici  secundum 
carnem :  quidam  fratrem  Erasti  volunt. 
Sed  non  addidit  ejus,  quod  additum  opor- 
tebat.  Neque  vero  probabile  est,  Pauli 
fratrem  fuisse;  neque  fratrem,  id  est, 
Christianum,  peculiariter  hunc  Apostolus 
scriberet,  cum  id  esset  omnibus  commune, 
quos  hic  nominavit.  Habemus  et  Secun' 
dum  Pauli  comitem  per  idem  tempus, 
eumque  Thessalonicensem  Act.  19.  An 
forte  tres  fratres  fuere  Paulo  adhaeren- 
tes,  Secundus,  Tertius  et  Quartus? 
Quarti  natalis,  tanquam  Apostolorum  dis- 
cipuli,  notatur  in  martyrologiis  tertio 
nonas  Novemb. 

24.  Gratia  Domini  nostri  Jesu  Christi 
cum  omnihus  vobis.  Amen.  Semel  hoc 
dixit,  sed  interpositis  quibusdam  nunc 
repetit,  quomodo  scribere  solemus:  Ite- 
rum  vale.  Caeterum  perpetuus  Apostoli  | 
Pauli  mos  est ,  hujusmodi  formula  preca-  ■ 
toria  divinae  gratiae  in  epistolis  uti  loco 
valedictionis ,  id  quod  per  singulas  vi- 
dere  est,  etiam  in  ea,  quae  scripta  est  ad 
Hebraeos.  Et  hujus  sui  moris  meminit 
in  fine  2.  epist.  ad  Thess.  his  verbis : 
Salutatio  mea  manu  Pauli,  quod  est 
signum  in  omni  epistola:  ita  scribo: 
Gratia  Domini  nostri ,  etc.  De  quo  la- 
tius  illic  acturi  sumus. 

Sciendum  est  autem,  hanc  clausulam 
imprecationis  gratiae  in  omnibus  aliis 
epistolis  extremam  esse,  ut  etiam  est 
hujus   epistolae   versus  ultimus  iu  textu 

Sjriaco;  nec  non  in  Graecornm  coramen- 
tariis^  apud  quos  verba,  quae  hic  proxime 
sequuntur:  Ei  autem ,  qui  potens  est,  et 
caetera  usque  ad  finem  epistolae,  leguu- 
tur  in  fine  cap.  14.  ibidemque  ab  illis 
exponuntur;  quemadmodum  illic  a  nobis 
adnotatum  est.  Ubi  et  Origenem  excepi- 
mus ,  qui  ea  verba  legit  quidem  et  expo- 
nit  hoc  loco :  fatetur  tamen,  in  nonnuUis 
codicibus  haberi  proximesubjunctaverbis 
extremis  cap.  14.  Sane  quod  huc  non 
pertineant,  videri  cuipiam  potest  ex  eo, 
quod,  ut  in  caeteris  omuibus  epistolis 
videmus,  ita  et  in  hac  post  clausulam 
memoratam  nihil  prorsus  sequi  debeat. 
Verum  quia  tam  Graeci  codices,  qui  apud 
nos  sunt,  quam  Latini  omnes  in  fine  epi- 
stolae  legunt  haec  verba,  magis  verisi- 
mile  est,  Apostolo  ad  Romanos  scribenti 
singulare  aliquid divino  instinctu  accidisse, 
ut  postquam  epistolam  aliena  manu  scrip- 
tam  de  more  conclusisset,  ipse  sui  erga 
ipsos  affectus  testificandi  causa  quaedam 
adhuc  velut  pro  appendice  voluerit  ad- 
scribere  sua  manu.  Quod  Romanis  gratum 
fore  sciebat. 

25.  Ei  autem,  qui  potens  est  vos  con- 
firmare.  Refert  Origenes,  Marcionem  hae- 
reticum  haec  Apostoli  verba  cum  sequen- 
tibus  de  hac  epistola  penitus  abstulisse, 
neque  sohim  haec ,  sed  et  ab  eo  loco,  ubi 
scriptum  est:  Omne ,  quod  non  est  ex 
fide,  peccatum  est,  usque  ad  finem  cuncta 
desecuisse.  Quae  foi-tasse  causa  fuit,  cur 
in  hujus  et  praecedentis  partis  colloca- 
tione  quondam  ita,  ut  dictum  est,  varia- 
verint  exemplaria  Graeca.  Porro  continet 
haec  seutentia  laudationem  Dei  insignem, 
cum  gratiarum  actione  pro  beneficio  vo- 
cationis  geritium  ad  sahitem;  digna  pro- 
inde,  qua  totam  epistolam,  in  qua  de  eo 
beneficio  praecipne  disputatum  est,  ter- 
minaret. 

Ei,  inquit,  qui  potens  est  vos  confir- 
mare,  sive  stabilire,  scilicet  in  fide  sus- 
cepta.  Quod  dicit  propter  multos  adhuc 
in  fide  debiles  ,  de  quibus  in  superioribus. 
Dicens  autem ,  qui  potens  est,  significare 
vult,  id  omnino  a  Deo  sperandum  et  ex- 


spectandum  esse.  Quod  et  alibi  hac  locu- 
tione  significat ;  ex  potentia  suadens  effec- 
tum  sperandum ,  dumtaxat  in  his  ,  quae 
sperare  jubemur;  ut  hujus  ejusdem  epi- 
stolae  cap.  11.:  Potens  est  enim  Deus 
iterum  inserere  illos,  et  cap.  14.:  Po- 
tens  est  enim  Deus  statuere  illum,  et 
2  Cor.  9. :  Potens  est  autem  Deus  omnem 
gratiam  abundare  facere  in  vobis,  et 
Hebr.  2.:  Potens  est  et  eis,  qui  tentan- 
tur  auxiliari. 

Juxta  Evangelium  meum  et  praedi- 
cationem  Jesu  Christi.  Et  expositive 
dixit,  ut  sit  sensus :  Qui  potest  vos  con- 
firmare  in  fide ,  qua  nimirum  adhaereatis 
doctrinae  Evangelii  mei,  quo  vobis  prae- 
dicavi  Jesum  Christum.  Suum  ergo  vocat 
Evangelium ,  id  est ,  a  se  praedicatum. 

Secundum  revelationem  mysterii  tem- 
poribus  aeternis  taciti.  Sensus:  Qua 
Evangelii  praedicatione  revelatur  et  ma- 
nifestatur  mysterium  omnibus  retro  sae- 
culis  mundo  occultatum  et  paucis  cogni- 
tum.  Nam  tempora  aetema ,  Graece 
)jp6vouc  aicoviooc;^  dicituniversum  tempus, 
quod  praecessit,  quae  interpres  alibi  vo- 
cat  tempora  saecularia ,  ut  2  Tim.  1.  et 
Tit.  1.  Atque  ea  versio  magis  congruit. 
Mysterium  autem  intelligit  salutis  huma- 
nae  per  Christum.  Sensum  hunc  expli- 
cant,  quae  sequuntur. 

26.  (^uod  nuncpatefactum  est.  Graece, 
manifestati  autem  nunc ,  scilicet  per 
Apostolorum  praedicationem.  Per  Scrip- 
turas  Prophetarum.  Graece,  perque 
Scripturas  Propheticas ,  ut  referatur  ad 
seqaentia.  Nam  cum  participio  cogniti 
construi  debet ,  ut  infra  videbimus.  Quod 
autem  dicit  per  Scripturas  Propheticas, 
supple ,  expositas  et  intellectas. 

Secundum  praeceptum  aeterni  Dei. 
Id  est,  ex  mandatoseu  delegatione  aeterni 
Dei,  facta  videlicet  Apostolis.  Tacite 
commendat  officii  sui  dignitatem  a  magni- 
tudine  delegantis ,  quem  proprio  vocat 
epitheto ,  aetemum  Deum. 

Ad  obeditionem  fidei.  Id  est ,  ut  fides 
prompta  voluntate  suscipiatnr.   Jn  cunctis 
gentibus  cngniti.  Graece  :  in  omnes  gen- 
23* 

tes  notificati  seu  patefacti.  Ex  quo  li- 
quet  illud ,  in  cunctis  gentihus,  non  esse 
construendum  cum  parte  proxima ,  ad 
obeditionem  fidei ,  quasi  sensus  sit,  ut 
omnes  gentes  obediant  fidei ,  aut,  ut  obe- 
diatur  fidei  per  omnes  gentes,  quomodo 
multi  Latinorum  construunt  et  exponunt ; 
sed  connecti  debere  cum  participio  cogniti. 
Refertur  autem  cogniti,  ut  dictum  est,  ad 
genitivum  mysterii ,  qui  praecessit.  Ne- 
que  vero  in  Graeco,  ubi  retinentur  geni- 
tivi ,  uUum  est  hjperbaton ,  sicut  apparet 
in  Latino ,  propter  casum  in  media  sen- 
tentia  mutatum,  addito  relativo  quod: 
cum  extrema  dicantur  casu  genitivo. 

Quidam  obscuritati  mederi  voluerunt 
includendo  notulis  parentheticis  verba 
media,  quod  nunc,  usque  ad  fidei,  sed 
id  praeter  sententiam  autoris.  Quare  ex 
Graeco  simplicius  et  clarius  verteris  ad 
verbum ,  hoc  modo :  Secundum  revela- 
tionem  mysterii  temporibus  aeternis  ta- 
citi,  manifestati  vero  nunc ;  perque 
Scripturas  Propheticas  secundum  prae- 
ceptum  aeterni  Dei  ad  obedientiam  fidei, 
in  omnes  gentes  patefacti.  Significat 
Apostolus ,  mysterium  salutis  humanae 
per  Christum  adipiscendae,  quondam  oc- 
cultum  et  mundo  incognitum,  tandem 
Evangelii  praedicatione  per  Apostolos 
Dei  nuntios ,  ex  Scripturis  Prophetarum, 
qui  omnes  Christo  et  Evangelio  ejus  te- 
stimonium  perhibent ,  ut  fide  suscipiatur, 
late  per  gentes  esse  manifestatum. 

27.  Soli  sapienti  Deo.  Referendum  ad 
initium  totius  sententiae ,  ei  autem ,  qui 
potens  est.  Deus  dicitur  solus  sapiens, 
quomodo  Christus  dixit:  Nemo  bonus 
nisi  solus  Deus,  Luc.  18.,  nimirum  ex  se, 
et  per  essentiam.  Nam  creatura  non  nisi 
participative  bona  et  sapiens  esse  potest. 
Loquitur  quidem  Apostolus  dePatre,  quia 
addit,  per  Jesum  Christum.  Sed  vocat 
eum  solum  sapientem,  ut  Deus  est;  non 
ut  una  persona  ex  tribus. 

Per  Jesum  Christum.  Non  est  sensus, 
Deum  esse  sapientem  per  Jesum  Chri- 
stum ,  aut  Patrem  per  Filium ,  qui  sermo 
non  est  admittendus,   sed  haec  pars  hy- 


postigmate  sejungenda  est  a  praecedente. 
Et  quidem  nonnulli  subaudiunt,  gratias 
agamus ,  sicque  superiorem  sententiam 
alioqui  pendentem  absolvunt,  ut  id,  quod 
sequitur ,  cui  honor  etc,  ad  Jesum  Chri- 
stum  referatur.  Verum  melius  et  exmente 
Pauli  absolvitur  parte  sequenti. 

Cui  honor  et  gloria  in  saecula  sae- 
culorum.  Amen.  Quidam  codices  non 
addunt  cui ;  juxta  quos  nihil  erat  supplen- 
dum.  Sic  enim  probe  cohaeret  haec  pars 
cum  tota  praecedenti  sententia.  Verum 
plerique  omnes  codices  tam  Graeci  quam 
Latini  habent  additum;  et  qui  non  ha- 
bent,  de  eo  causa  perspicuitatis  ablato 
suspecti  sunt.  Itaque  Graeci  expositores 
annotant  iliud  cui  superfluum  esse  ad 
sensum,  ac  repetitionis  causa  dumtaxat  ■ 
assumptum.  Nam  et  similem  locam  ob-  * 
servare  est  in  epist.  ad  Eph.  3.  Istis 
Augustinus  accedit  ita  scribens  lib.  3. 
contra  Maxim.  c.  13.  Quod  vero  addi- 
tum  estcui,  ut  diceretur ,  cui  gloria ; 
cum  sufficeret,  si  dictum  esset,  ei  autem 
gloria ,  inusitatam  nostrae  linguae  in- 
dicat  locutionem ,  non  sensum,  quem 
requiramus,  vel  de  quo  ambigamus, 
insinuat. 

Tale  quid  etiam  glossator  annotavit. 
Si ,  inquit,  auferas  cui,  absoluta  est 
lectio.  Et  hi  omnes  illud  per  Jesum 
Christum  huic  extremae  parti  conjungunt, 
atque  eo  pacto  sensum  reddunt  planio- 
rem ;  quo  nimirum  significetur,  Deo  per 
Christum  gloriam  attribuendam  esse.  De- 
nique  notandum ,  in  Graecis  codicibus  et 
multis  latinis  MSS.,  nec  non  apud  Augu- 
stinum  loco  jam  citato  tantum  legi :  Cui 
gloria  in  saecula ,  etc.  Dictio  honor 
addita  fortassis  ex  1  Timoth.  1.  Regi 
saeculorum  immortali,  etc.  qui  locus 
notior ,  eo  quod  frequentetur  in  precibus 
canonicis.  Saecula  saeculorum  vocat  Apo- 
stolus  saecula  proprio  nomine  aetema,  et, 
ut  Augustinus  exponit,  continuata  saecula, 
id  est,  nunquam  terminanda;  tametsi  in 
Graeco  non  additur  saeculorum. 

Porro  in  Graecis  codicibus  subscribun- 
tur  epistolae  haec  verba :  Ad  Romanos 

scripia  fuit  (epistola)  e  Corintho  (delata) 
per  Phoeben  ministram  Cenchreensis 
ecclesiae.  Sed  non  est  putandum,  ea  verba 
partem  esse  Scripturae  sacrae,  sed  a 
quopiam  Graeco  autore  postea  addita, 
velut  subnotationem  loci,  unde,  et  per- 


sonae,  per  quam  missa  sit  epistola.  Quod 
et  in  caeteris  omnibixs  Pauli  epistolis  fac- 
tum ;  exceptis  iis  quas  dedit  ad  Galatas, 
ad  Ttiessalonicenses ,  ad  Timothoum  et 
ad  Titum,  quae  solum  loci  nomen  ad- 
scriptum  habent. 


I 

liuas  ad  Corintliios  epistolas ,  easque 
prolixas  et  multiplici  doctrina  refertas 
scripsit  Apostolus  Paulus,  quod  eis  ipse 
primus  Christum  annuntiasset ,  et,  ut 
loquitur  in  priori  epistola  cap.  4. ,  in 
Christo  Jesu  per  Evangelium  eos  genuis- 
set.  Qua  ratione  filios  suos  carissimos, 
seque  eonim  patrem  eodem  loco  vocat. 
Nonnulli,  inter  quos  autor  commentarii 
Ambrosio  attributi,  pntant  hanc  non  esse 
primam  epistolam,  quam  ad  Corinthios 
Paulus  scripserit,  eo  quod  in  hac  memi- 
nerit  prioris  cujusdam  epistolae  ad  eos 
datae.  Sic  enim  ait  cap.  5. :  Scripsi  vobis 
in  epistola.  Sed  hoc  rectene  opinentur 
an  secus,  videbimus,  quum  ad  eum  loeum 
perventum  erit. 

Prior  haec  epistola  non  unum ,  sed 
multa  ac  varia  continet  argumenta,  prout 
multa  erant,  de  quibus  vel  admonendi 
Corinthii  Apostolo  videbantur,  vel  ipsi 
ab  eo  instrui  cupiebant.  Nam  ipsos  per 
literas  super  quibusdam  dubiis  inter  ipsos 
exortis  Paulum  Apostohim  suum  consu- 
luisse,  liquet  ex  illo  septimi  capitis  initio  : 
De  quibus  autem  scripsistis  mihi. 

Sunt  autem  ista  summarie,  quae  tractan- 
tur  in  hac  epistola,  et  hoc  ordine.  Pri- 
mum,  ac  pene  ab  exordio,  Corinthios 
increpat,  quod  factiones  inter  se  haberent 
ei  studiis  erga  magistros,   Cujus  rei  mox  | 


causam  aperit,  quod  saecularem  sapien- 
tiam  immodice  sectarentur ;  quibus  ipse 
e  diverso  commendat  humilitatem  crucis 
Christi,  docens  ejiis  mysteria  saeculo  esse 
incognita,  ac  revocat  a  comparandis  et 
judicandis  Evangelii  ministris.  Deinde 
eos  repreheiidit,  quod  hominem  incestuo- 
sum  et  excommunicatione  dignum  in  suo 
consortio  et  in  ecclesia  tolerareut,  quem 
et  Satanae  tradendum  judicat.  Tertio 
culpat,  quod  judiciis  inter  se  contende- 
rent,  idque  apnd  judices  infideles.  Quarto 
taxat  quorundam  impudicitiam ,  matri- 
monium  commendat,  ejusque  leges  prae- 
scribit;  cui  tamen  virginitatis  ac  perpe- 
tuae  coutinentiae  studium  anteponit. 
Quinto  de  carnium  idolis  immolatarum 
esu  eos  instruit.  Sexto  digreditur  ad  uti- 
lem  ac  necessariam  sui  commendationem, 
commemorans ,  qiiemadmodum  gratis  ac 
nullo  stipendio  Corinthiis  Evangelium 
praedicaverit ,  cum  juxta  Domini  consti- 
tutionem  ex  Evangelio  vivere  potuisset. 
Septimo  generatim  eos  ad  perseverantiam 
vitae  Christianae  hortatur,  admonens,  quae 
vitia  fugere  debeant;  inde  stylum  re- 
flectit  ad  argumentum  de  immolatitiis. 
Octavo  docet  honestatem  servandam  in 
conventibus  ecclesiae,  ne  mulieres  aperto 
capite  orent.  Nono ,  quod  ab  eis  pecca- 
tum  erat  in  celebratione  Coenae  Domini- 

cae ,  corrigit,  rememorata  mysteriorum 
S.  Eucharistiae  institutione.  Decimo  dis- 
serit  de  donis  spiritualibus ,  exhortans 
exemplo  membrorum  corporis  humani,  x\t 
suum  quisque  donum  conferat  in  usum 
communem,  praecipue  vero  omnes  studeant 
caritati  tanquam  dono  omnium  excellen- 
tissimo.  Undecimo  praecipit,  ut  donis 
prophetiae  ac  linguarum  utantur  ordinate. 
Duodecimo  resurrectionem  corporum  a 
quibusdam  negatam  multis  argumentis 
adstruit,  et  qualitatem  ejus  ac  modum 
describit.  Postremo  de  colligeudis  in 
fratres  pauperes  eleemosynis  eos  admonet. 

Atque  haec  de  materia  totius  epistolae 
satis.  Eam  scriptam  esse  Philippis  Mace- 
doniae  quidam  opinantur,  et  ita  habet 
hypographe  in  Graecis  codicibus  episto- 
lae  subjuncta.  Sed  multo  verisimilius  est, 
quod  Oecumenius  sentit,  Ephesi  scriptam 
essc ;  quemadmodum  et  habet  argumen- 
tum,  quod  passim  in  latinis  epistolae 
praemittitur.  Dicit  enim  Apostolus  ultimo 
capite,  se  permansurum  Ephesi.  Meminit 
etiara  Aquilae  et  Priscillae ,  velut  secum 
eodem  loco  morantium ,  dum  ab  illis  sa- 
lutem  Corinthiis  adscribit.  Illos  autem 
Ephesi  habitasse,  testatur  Lucas  Act.  18., 
et  satis  intelligitur  ex  historiae  continua- 
tione  cap.  19.,  circa  quod  tempus  scripta 
est  haec  epistola.  Certe  Philippis  ali- 
quando  versatos  esse  nusquam  legitur. 
Sed  et  ex  eo,  quod  dicit:  Salutant  vos 
Ecclesiae  Asiae,  plane  intelligitur,  in  Asia, 
ubi  Ephesus  erat,  hanc  epistolam  ab  eo 
scriptam  esse.  Nam  quod  in  Macedonia 
non  sit  scripta,  satis  arguunt  haec  ultimi 
capitis  verba:  Venia^n  autem  ad  vos, 
cum  Macedoniam  pertransiero.  Nam. 
Macedoniam  pertransibo. 

Constat  etiam,  scriptam  esse  ante  epi- 
stolam  ad  Romanos.  Nam  hujus  epistolae 
capite  ultimo  dubie  loquitur,  velut  adhuc 
deliberans  de  sua  profectione  in  Jerusa- 
lem.  Dicit  enim  :  Quod  si  dignum  fuerit, 
ut  et  ego  eam,  mecum  ibunt.  In  ea 
vero,  quam  scribit  ad  Romanos,  de  pro- 
fectione  jam  constitutum  habet,  uti  decla- 


rant  illa  verba  cap.  15. :  Nunc  igitur 
proficiscor  in  Jerusalem ,  ministrare, 
seu  ministrans ,  sanctis. 

Quod  vero  attinet  ad  eos ,  quibus  scri- 
bitur  haec  epistola :  utrum  ad  Corinthios, 
qui  exgentilibus  erant,tantummodo  scripta 
sit;  an  etiam  ad  Judaeos  Corinthi  mo- 
rantes  et  Christo  initiatos,  dubitaverit 
aliquis,  propter  illud,  quod  dicit  cap.  12. : 
Scitis ,  quoniam  cum  gentes  essetis,  ad 
simulacra  muta  prout  ducebamini  eun- 
tes.  Verum  procul  dubio  sua  inscriptione 
complectitur  etiam  Judaeos ,  tanquam 
ejusdem  Corinthiorum  ecclesiae  fideles, 
quemadmodum  et  epistola  ad  Eomanos, 
et  caeterae  omnes  ad  ecclesias  gentilium 
missae,  fideles  utriusque  populi  suis  in- 
scriptionibus  comprehendunt.  Nam  nt 
unus  erat  in  singulis  civitatibus  episco- 
pus,  sic  et  una  ecclesia  ex  omnibus  ejus- 
dem  loci  fidelibus  collecta,  licet  esse  po- 
tuerint  in  eadem  civitate  distinctae,  ut  ita 
dicam,  parochiae.  Habebant  enim  Judaei 
Christiani  suas  synagogas ,  in  quibus  et 
Moses  legeretur,  et  Christi  mysteria  per- 
agerentur,  ut  indicant  Apostoli  Jacobi 
verba  Act.  15. 

Quamvis  fatendum,  Judaeos  gentibus 
tam  Corinthi  quam  in  aliis,  quae  per 
gentes  erant  ecclesiis,  fuisse  multo  pau- 
ciores.  Unde  frequenter  ita  fideles ,  ad 
quos  scribit,  alloquitur  Paulus ,  ac  si 
soli  gentes  essent.  Quod  utique  eum  fe- 
cisse  credendum  est  in  loco  memorato. 
Nam  alioqui  in  eo,  quod  scribit  cap.  1., 
quosdam  Corinthiorum  dicere :  Ego  Ce- 
phae,  Judaeos  potissimum  notat,  quorum 
Cephas,  id  est,  Petrus  erat  quodammodo 
peculiaris  Apostolus.  Alicubi  quoque  in 
persona  loquitur  Judaeorum,  videlicet 
tanquam  Judaeus  Judaeos  alloquens,  ut 
cap.  10.,  cum  dicit:  Nolo  vos  ignorare 
fratres ,  quoniam  patres  nostri  omnes 
sub  nube  fuerunt,  etc.  Non  enim  sic  lo- 
queretur,  nisi  inter  eos ,  ad  quos  scribit, 
aliqui  Judaei  fuissent.  Sed  ad  expositio- 
nem  epistolae  veniamus. 

CAPUT  PRIMUffl. 

1  auliis    vocatus  Apostolus    Jesu  Christi    per   voluntatem  Dei'^),    et 
Sosthenes  frater^),    2.  Ecclesiae  Dei,   quae  est  Corinthi,  sanctificatis  in 
Christo  Jesu''),  vocatis  sanctis^),   cum   omnibus,  qui  invocant  nomen  Do- 
mini    nostri  Jesu  Christi,    in  omni  loco  ipsorum,    et   nostro.      3.   Gratia 
vobis  et  pax  a  Deo  Patre  nostro,   et  Dommo  Jesu  Christo  ^).     4.   Gratias 
ago  Deo  meo  semper  pro  vobis  in  gratia  Dei,    quae  data   est   vobis  in 
Christo  Jesu^):    5.   quod  in  omnibus  divites  facti  estis  in  illo ,    in  omni 
verbo   et   in    omni    scientia*):    6.   sicut    testimonium  Christi    confirmatum 
est  in  vobis,   7.  ita  ut  nihil  vobis  desit  in  ulla  gratia^),   exspectantibus 
revelationem  Domini    nostri   Jesu  Christi^^'),    8.   qui    et    confirmabit   vos 
usque  in  finem  sine  crimine,  in  die  adventus  Domini  nostri  Jesu  Christi  ^O- 
9.    Fidelis  Deus,    per    quem    vocati    estis    in    societatem    filii    ejus    Jesu 
Christi")  Domini  nostri.      10.  Obecro  autem  vos  fratres,  per  nomen  Do- 
mini  nostri  Jesu  Christi,  ut  idipsum   dicatis  omnes,   et  non  sint  in  vobis 
schismata:  sitis  autem  perfecti  in  eodem  sensu  et  in  eadem  sententia  ^^). 
11.  Significatum   est    enim    mihi    de  vobis  fratres  mei,    ab  iis,    qui  sunt 
Chloes,    quia    contentiones    sunt  inter  vos.      12.  Hoc  autem  dico ,    quod 
unusquisque  vestrum  dicit:  Ego  quidem  sum  Pauli,  ego  autem  Apollo  ^*), 
ego   vero   Cephae  ^^^,    ego    autem  Christi ").      13.  Divisus    est  Christusf 
Numquid  Paulus   crucifixus  est  pro  vobis?  aut  in  nomine  Pauli  baptizati 
estis?   14.  GratiasDeo,   quod  neminem  vestrum  baptizavi,  nisi  Crispum  ^^) 
et  Cajum^^):    15.    ne    quis    dicat,    quod  in  nomine    meo    baptizati  estis. 
16.  Baptizavi  autem  et  Stephanae   domum  ^^) :  caeterum  nescio,  si  quem 

0  Act,  18,  1.  19,  1.  1  Cor.  16,  8.  2)  Gal.  1,  1.  3)  Act.  18,  17.  *)  Cap.  6,  11.  .Joan. 
^^"  •^;n^  }  ^  "^^^^^-  '^'  *^-  ^^  ^O"'-  ''  7-  ')  Ro"i-  !•  8.  seq.  83  cap.  12,  8.  9)  Cap.  12,  8. 
f^l:     *")  ™-  1'  6.    Tit.  2.  13.     i')Cap.  4,5      1  Thess.  3,  13.     12)  Joan.  12,  26.     2  Thess.  ' 

4,  17.     13)  Rom.   15,  5.     «)  Act.  18,  24.  seq.     19,  1.     1  Cor.   16,  12.     •*)  Cap.  3,  4.     le)  2  Cor. 

5,  16.  10,  7.     1')  Act.  18,  8.     18)  Act.  19,  20.    Rom.  16,  23.     «)  Cap.  16,   17. 

alium  baptizaverim.  17.  Non  enim  misit  me  Christus  baptizare^),  sed 
evangelizare :  non  in  sapientia  verbi  ^) ,  ut  non  evacuetur  crux  Christi. 
18.  Verbum  enim  crucis  pereuntibus  quidem  stultitia  est^):  iis  autem, 
qui  salvi  fiunt,  id  est  nobis,  Dei  virtus  est  ^).  19.  Scriptum  est  enim"): 
Perdam  sapientiam  sapientium,  et  prudentiam  prudentium  reprobabo.  20. 
Ubi  sapiens?  ubi  scriba?  ubi  conquisitor  hujus  saeculi?  Nonne  stultam 
fecit  Deus  sapientiam  hujus  mundi^)?  21.  Nam  quia  in  Dei  sapientia 
non  cognovit  mundus  per  sapientiam  Deum ,  placuit  Deo  per  stultitiam 
praedicationis  salvos  facere  credentes  ^).  22.  Quoniam  et  Judaei  signa 
petunt^),  et  Graeci  sapientiam  quaerunt^);  23.  nos  autem  praedicamus 
Christum  crucifixum :  Judaeis  quidem  scandalum  *^) ,  Gentibus  autem  stul- 
titiam^*);  24.  ipsis  autem  vocatis  Judaeis  atque  Graecis  Christum  Dei 
virtutem  et  Dei  sapientiam  ^^) :  25.  quia  quod  stultum  est  Dei,  sapientius 
est  hominibus :  et  quod  infirmum  est  Dei,  fortius  est  hominibus.  26. 
Videte  enim  vocationem  vestram  fratres,  quia  non  multi  sapientes  secun- 
dum  carnem,  non  multi  potentes,  non  multi  nobiles'^),  27.  sed  quae 
stulta  sunt  mundi,  elegit  Deus,  ut  confundat  sapientes :  et  infirma  mundi 
elegitDeus,  ut  confundat  fortia^*):  28.  et  ignobilia  mundi,  et  contemp- 
tibilia  elegit  Deus,  et  ea,  quae  non  sunt,  ut  ea,  quae  sunt,  destrueret: 
29.  ut  non  glorietur  omnis  caro  in  conspectu  ejus.  30.  Ex  ipso  autera 
vos  estis  in  Christo  Jesu,  qui  factus  est  nobis  sapientia  a  Deo,  et  ju- 
stitia,  et  sanctificatio,  et  redemptio :  31.  ut  quemadmodum  scriptum  est: 
Qui  gloriatur ,  in  Domino  glorietur  ^^). 


SUMMARIUM  CAPITIS  PRIMI. 

Deo  gratias  agit  de  variis  donis  in  Corinthios  collatis:  hortatur,  ut  idem  sapiant  ac  schismata 
vitenl.  Exponit  consilium  Dei,  volentis  per  humilitatem  crucis,  quae  Judaeis  est  scanda- 
lum,  gentihus  stultitia,  non  autem  per  sapientiam  verbi,  salvos  facere  credentes. 


1.  Paulus  vocatus  Apostolus  Jesu 
Christi.  Ne  videatur  ad  munus  apostoli- 
cum  semetipsum  iugessisse,  ut  qui  ex 
numero  duodecim  Apostorum,  quos  Cliri- 
stus  elegerat,  non  esset;  vocatum  seu 
vocatitium  (xatjtov)  se  dicit  Apostolum, 
id  est,  vocatioue  Apostolum ;  quod  ad 
apostolatum  vocatus  fuerit  non  minus 
quam  caeteri,  licet  modo  dissimili.  Hunc 
autem  titulum,  quo  se  vocat  Apostolum 
Jesu  Christi,  cum  ad  alios,  tum  maxime 


ad  Corintbios  scribens,  jure  praetendere 
potuit ;  quod  apostolatu  functus  apud  eos 
fundamenta  fidei  Cliristianae  collocasset, 
ut  proprie  Corinthiorum  Apostolum  dicere 
se  posset.  Vide,  quae  de  his  vocibus, 
vocatus  Apostolus,  diximus  in  comment. 
epist.  ad  Rom.  Porro  vocatum  Apostolum 
se  coniirmat  per  hoc,  quod  sequitur : 

Per  voluntatem  Dei.  Hoc  est,  jussu, 
decreto  ac  beneplacito  Dei.  Similiter  in 
plerisque   exordiis    aliarum   epistolanim 


1)  Gal.  1,  1.  2)  Cap.  2,  1.  3)  vers.  23.  24.  2  Cor.  4,  3.  *)  Rom.  1,  16.  ^l  Jes.  29, 
14.  6)  Rom.  1,  22.  seq.  ')  Matlh.  11,  25.  8)  Matlh.  12,  38.  »)  Act.  17,  18.  lo)  Luc.  2,  34. 
Joan.  12,  34.  Act.  4,  2.  ")  Art.  17.  32.  26,  23.  seq.  >2)  Vers  18.  ")  joan.  7,  48.  Jac.  2, 
5.     i^)  Matth.  11,  25.  seq.    ^)  Jerem.  9,  23.  24. 

scribit,  ne  putes,  quod  hic  annotant  qui- 
dam,  speciatim  propter  pseudoapostolos, 
qui  ipsius  autoritatem  apud  Corinthios 
deprimebant,  addidisse  eum  hoc  loco,  per 
voluntatem  Dei.  Quomodo  autem  Dei 
voluutate  vocatus  fuerit  ad  Apostolatum, 
docet  liber  Act.  cap.  9.  et  13. 

Et  Sosthenes  frater.  Hic  princeps  sy- 
nagogaefuerat  apud  Corinthios,  qui  deinde 
Patili  praedicatione  conversus  ad  Chri- 
stum^  et  ante  Gallionem  proconsulem 
acriter  verberatus ,  praeclaro  initio 
fidei  suae  primordia  consecravit ;  ut  de 
eo  loquitur  martyrologium  Romanum  ad 
4.  Cal.  Decemb.,  historia  ex  Actor.  cap. 
18.  desumpta.  Videtur  autem  factus  ex 
archisjnagogo  Pauli  comes,  ut  quem  Co- 
rintho  Ephesum,  ubi  haec  epistola  scribi- 
tur,  secutus  fuerit.  Eum  igitur,  tanquam 
virum  insignem,  sibi  collegam  inducit  in 
inscriptione  epistolae,  et  fratrem  vocat^ 
sive  quia  Christianum,  sive  quod  eum 
sibi  adhiberet  in  epistola  scribenda.  For- 
tassis  enim  Paulo  dictante  a  Sosthene 
tanquam  viro  scribendi  perito  exarata  est 
haec  epistola. 

2.  Ecclesiae  Dei,  quae  est  Corinthi. 
Supplendum,  scribunt,  aut  quid  simile. 
Sanctificatis  in  Christo  Jesu.  Quam  dixit 
ecclesiam  Dei,  quadem  sua  proprietate 
designat  dicens :  sanctificatis  in  Christo 
Jesu,  id  est,  per  Jesum  Christum  ab  om- 
ni  peccato  emundatis,  videlicet  in  bap- 
tismo. 

Vocatis  sanctis.  Id  est,  ad  sanctitatem 
vocatis  a  Deo,  nimirum  efficaci  vocatione. 
Nam  quod  dixit,  in  Christo  Jesu,  meri- 
tum  sanctificationis  significavit :  quod  au- 
tem  dicit,  vocatis ,  efficientiam  denotat 
vocantis  gratiae  Dei.  Quomodo  vero  Co- 
rinthios  sanctificatos  dicat,  et  sanctos  ap- 
pellet,  inter  quos  erant  non  pauci  magnis 
peccatis  contaminati,  quemadmodum  haec 
ipsa  epistola  testatur :  exiis,  quaediximus 
in  comment.  epist.  ad  Rom.  cap.  1.,  ubi 
sunt  haec  eadem  verba,  satis  intelligi 
potest. 

Cum  omnibus,  qui  invocant  nomen 
Domini  nostri  Jesu  Christi.  Invocant 
nomen  Domini  Jesu  Christi,  qui  eum,  cui 


nomen  est  Dorainus  Jesus  Christus,  orant 
pro  obtinenda  salute.  Vide,  quae  dicta 
sunt  ad  illud  Roman.  10.  ex  Joele  sump- 
tum:  Omnis  quicunque  invocaverit  no- 
men  Domini  salvus  erit.  Quod  cum  ad 
Christi  personam  hoc  loco  referat  Apo- 
stolus,  consequens  est,  Cbristum  esse  Do- 
minum,  de  quo  id  a  JoelePropheta  dictum 
fuit,  ac  proinde  Deum  esse.  Nam  Domi- 
nus  apud  Joelem  est  nin^-  Porro  mani- 
feste  apparet,  Apostolum  velle  hanc  epi- 
stolam  ad  omnes  perferri  Christianos, 
utpote  valituram  ad  instructionem  totius 
ecclesiae.  Unde  adhuc  sequitur : 

In  omni  loco  ipsorum  et  nostro.  Grae-  I 
ce  auTuiv  xe  xal  y]is.GiV,  id  est,  tam  ipso- 
rum  quam  nostro.  Quanquam  uon  uno 
modo  haec  pars  exponitur.  Chrysostomus 
quidem  sentit,  Paulum  hoc  exordio  epi- 
stolae  salutare  non  solos  Corinthios,  sed 
quotquot  ubique  sunt  fideles.  Quorum 
omnium  locum  etiam  suum  esse  dieit; 
quod  omnium  una  sit  ecclesia;  videlicet 
haud  dissimili  sermonis  schemate,  quo 
dixitUom.  16.:  Salutate  Rufum,  et  ma- 
trem  ejus  et  meam.  Quem  commentarium 
ex  Chrysostomo  repetunt  Theophylactus 
et  Oecumenius.  At  vero  commentator  Am- 
brosius  videtur  ipsorum  referre  ad  loca 
gentium:  nostro,  ad  Judaeorum.  Sic  enim 
annotat:  Cum  Judaeis  veris  jungit  et 
gentes,  quia  salus  ex  Judaeis  est ,  etc. 
Thomas  Cajetanus  illud  ipsorum  reducit 
altius,  scilicet  ad  Corinthios,  dicitqae  ea 
parte ,  cum  omnibus  etc. ,  salutationem 
extendere  ad  omnes  Christianos ,  non 
absolute,  sed  morantes,  ut  ait,  in 
districtu  Corinthiorum ,  quam  nunc 
dioecesim  dicimus;  idque  significari  per 
illud:  in  omni  loco  ipsorum,  seu  potius 
eorum.  Addidisse  autem  et  nostro,  quod 
omnis  fidelium  Corinthiorum  locus  etiam 
suus  esset^  non  solum  propter  unitatem 
caritatis,  sed  etiam  propter  extensionem 
jurisdictionis  apostolicae.  Est  et  quartus 
commentarius  Photii  apud  Oecumenium, 
cujus  et  Theophylactus  meminit;  ut  illud 
ipsorum  et  nostro,  non  construatur  cum 
loco,  sed  cum  praecedente  genitivo  Do- 
mini,  Latinis  mutato  nostro  in  nostri,  ut 

casus  respondecit.  Nam  sic  q[uoque  verti 
potest  ex  Graeco,  ut  ordo  verborum  et 
sensus  sit,  cum  omnibus  in  quocumque 
loco  invocantibus  nomen  Domini  nostri 
Jesu  Cliristi ;  Domini,  inquam,  ipsorum 
et  nostri. 

Verum  haec  expositio,  sicut  et  illa  Ca- 
jetani,  non  parum  coacta  videtur.  Magis 
probabiles  duae  priores,  maxime  Cbryso- 
stomi.  Conferatur  autem  hic  locus  cum 
eo,  quod  dicit  1  Tim.  2. :  Volo  viros 
orare  in  omni  loco ;  et  ex  collatione  in- 
telligetur,  non  quemlibet  locum  significari, 
sed  eum,  qui  deputatus  sit  conventibus  et 
orationibus  publicis,  quales  ecclesiae  gen- 
tium  et  synagogae  Judaeorum,  ut  hinc 
etiam  aliqua  probabilitas  accedat  com- 
mentario  Ambrosiano. 

3.  Gratia  vobis  et  pax  a  Deo  Patre 
nostro,  et  Domino  Jesu  Christo.  Subaudi, 
multiplicetur.  Haec  verba  accurate  expo- 
sita  sunt  a  nobis  in  epistola  ad  Rom.  1,, 
ubi  prorsus  eadem  leguntur. 

4.  Gratias  ago  Deo  meo  semper  pro 
vobis.  Dicta  salutatione,  incipit  a  gratia- 
rum  actione  in  Deum.  Nam  is  demum 
meretur  accipere  nova,  quae  petit,  qui  de 
acceptis  largitori  Deo  gratias  agit.  Porro 
semper,  quod  alibi  dicit  sine  intermis- 
sione,  significat  magnam  frequentiam  et 
assiduitatem.  Pro  vobis,  Graece  Tispl 
u^wv,  de  vobis,  quod  Rom.  1.  dixit  'jTiep 
u|jid)V.  Sensus  est:  propter  bona  vobis 
collata.  Quod  explicat  verbis  sequentibus. 

In  gratia  Dei.  Alii  vertunt  de  vel 
super  gratia  Dei,  id  est,  propter  gratiam 
Dei.  Significatur  euim  materia  gratiarum 
actionis.  Est  autem  Hebraismus ,  quo 
antecedens  repetitur  loco  relativi,  Dei,  id 
est,  ipsius,  velut  Gen.  19.:  Dominus 
pluit  a  Domino.  Nomen  gratiae  complcc- 
titur  omne  donum  gratuitum  ordinatum 
ad  salutem,  vel  propriam  habentis ,  vel 
communem  fidelium.  Quae  data  est  vobis 
in  Christo  Jesu.  Id  est,  per  Qhj-istum 
Jesum.  Nullum  enim  bonum  salutare  da- 
tur  a  Deo  hominibus,  nisi  per  meritum 
Jesu  Christi. 

5.  Quod  in  omnibus  divites  facti  estis 
in  illo.  Qrapce  ad  verbum,  quod  in  omti,i 


ditati  estis  in  ipso,  id  est,  per  ipsum. 
Quod  rursus  ad  Christum  refertur.  Caje- 
tanus  in  omni  exponit,  in,  universo,  quo 
significetur  non  singulos  ditatos,  sed  uni- 
versum  corpus  Corinthiorum  ditatum  esse 
abundantia  gratiarum.  Sensus  ingeniosus 
magis,  quam  germanus.  Alii  vertunt  et 
exponunt,  in  omni  re,  scilicet  ad  salutem 
spectante.  Et  hunc  sensum  voluisse  vide- 
tur  noster  interpres,  dum  mutato  numero 
vertit  in  omnibus,  quod  Graece  est  sv 
Tiavtl.  Quae  versio  etiam  Erasmo  placuit. 

Sunt  alii,  qui  malunt  vertendum  om- 
nino,  plane,  quomodo  sumitur  2  Cor.  7.. : 
In  omnibus  exhibuistis  vos  incontami- 
natos  esse  negotio.  Alii  exponunt  varie, 
multifariam.  Sic  enim  accipitur  ejusdem 
epistolae  cap.  4. :  In  omnibus  tribula- 
tionem  patimur.  Quanquam  idem  fere 
significatur,  sive  dicas  omfiino,  sive  mul- 
tipliciter,  sive  in  omnibus.et  per  omnia. 
Nam  distributive  interdum  aPaulo  accjpi 
certum  est,  ut  2  Cor.  6. :  In  omnibus  e.Xy 
hibeamus  nosmetipsos,  sicut  Dei  mini- . 
stros.  Sequitur  enim :  in  multa  patientia, 
in  tribulationibus,  in  necessitatibus  etc. 
Quo  sensu  etiam  latine  aliquando  usur; 
patum  est  illud  in  omni.  Nam  Marcelli- 
num  comitem  in  prima  collatione  Cathp- 
licorum  cum  Donatistis  habita  reperip,, 
dixisse :  In  omni,  petitioni  vestraesatis- 
factum  est ;  id  est,  per  omnia  et  omniex 
parte.  Et  hic  sensus  optime  quadrat  locp 
praesenti.  Nam  qiiod  dixit  in  omni,  vel 
in  omnibus ,  jam  distribuit,  cum  sub- 
jungit : 

In  omni  verbo  et  in  omni  scientia. 
Pro   verbo   sermonem  malunt  alii.     Sic 
enim  ipse  noster  interpres  reddit  2  Cor.  ' 
8.:  abundatis  fide,  et  sermone,  et  scien- 
tia.  Significat  Apostolus,  Corinthios  dita-. 
tos  utroque  dono,   et  cognoscendi  divinay/ 
et  eadem  apte  eloquendi.  In  quibus  con- 
junctis   consistit  sermo  scientiae,   de  quo  , 
infra  cap.  12.   Quod  enin^  sermonera.  qui- 
dam  contrahunt  ad  donum  lingu^rum,  noiii,., 
probo.    Nusquam  enim  Aoyog  pro  dono 
linguarum    accipitur    in   Scriptura,    Nec 
verp  donujp  linguarum  ita  magni  |acieb^t 
Pau^us,  u,t,  ilbid  h^  priipo  Ipcw.cpnjpje- 

moraret,  qnod  infra  cap.  12.  in  ultimis 
ponit,  et  cap.  14.  multum  deprimit.  Fal- 
luntur  et  illi,  qui  Hebraismum  adnotant 
in  verho,  quasi  idem  sit,  quod  re  seu 
opere.  Nam  verbum  pro  re  Graecis  non 
dicitur  "ko^^oi,  quod  hic  legitur,  sed  ^ri\i.a, 
ut  Matth.  4. :  In  omni  verbo,  quod  pro- 
cedit  de  ore  Dei.  Luc.  2. :  Videamus 
hoc  verbum,  quod  factum  est.  Actor.  10. : 
Scitis,  quod  factum  est  verbum. 

Caeterum  intellige,  Corinthios  omni  ver- 
bo  et  omni  scientia  ditatos  ab  Apostolo 
dici,  vere  quidem,  sed  juxta  modum  et 
conditionem  hujus  vitae  et  praesentis  sta- 
tus  ipsorum,  qui  adhuc  erant  recentes  in 
fide.  Porro  divites  factos  seu  ditatos  Co- 
rinthios  dixit,  non  sine  allusione  ad  divi- 
tias  eorum  temporales,  ut  per  hoc  ad  spi- 
rituales  ac  veras  divitias  consectandas 
eorum  animos  magis  accenderet. 

6.  Sicut  testimonium  Christi  cotifir- 
matum  est  in  vobis.  Sicut  xadux;,  quod 
clarius  vertas,  quemadmodum,  id  est, 
quibus  modis  aut  rebus,  nempe  sermone 
et  scientia,  quibus  ditati  estis.  Et  sensus 
est:  Hujusmodi  donis,  velut  certo  firmo- 
que  testimonio,  cognoscitur,  vos  esse  fide- 
les  ac  servos  Christi,  ejusque  spiritum 
accepisse.  Sic  fere  expositores  Graeci. 
Nam  et  Galatas  simili  modo  probat  Apo- 
stolus  Spiritum  sanctum  accepisse,  quod 
Deus  in  illis  virtutes  operaretur,  Gal.  3. 
Estque  argumentum  ab  effectu.  Quod  in 
nonnullis  codicibus  Graecis  loco  dictionis 
jjtapxupiov  testimonium,  legitur  xT^puyjxa 
praeconium  sen  praedicatio,  snppositum 
arbitramur  a  quopiam,  qui  jmapxupiov  sic 
putaverit  interpretandum. 

7.  Ita  ut  nihil  vobis  desit  in  ulla 
gratia.  Vel  magis  expresse  e  Graeco, 
ita  ut  vos  non  destituamini  in  ullo  dono. 
Nam  in  Graeco  xapi^^ijia  est,  non  X'^?^'^} 
ut  supra  semel  et  iterum.  De  quibus  au- 
tem  donis  seu  charismatis  loquatur,  ex 
cap.  12.  13.  et  14.  discendum  est.  Inde 
enim  liquet  utrumque  genus  cemprehendi, 
et  eorum,  quae  gratis  data,  et  quae  gra- 
tum  facientia  vocantur.  Referenda  est 
autem  haec  pars  ad  illud  superius :  Quod 
in  omnibu8  dioites  facti  estis  etc.    Quo- 


circa  quidam  verba  media,  sicut  testimo- 
nium  etc,  signis  parentheticis  includunt. 

Quaeres,  quomodo  in  omnibus  ditatos 
affirmet  Corinthios  Apostolus,  sic  ut  nihil 
illis  gratiae  deesset,  quos  hac  epistola  et 
sequenti  de  tam  multis  adhuc  instruit, 
deque  tam  multis  et  gravibus  reprehendit, 
quibus  etiam,  aut  certe  eorum  magistris 
hujus  epistolae  cap.  4.  ironice  dixit :  Jatn 
saturati  estis,  jam  divites  facti  estis  etc, 
utique  negans  eos  saturatos  esse  et  divi- 
tes  factos.  Quippe  et  alibi  inopiam  bono- 
rum  spiritualium  eis  adscribit  ut  in  2. 
epistola  cap.  4.  dicens:  Ut  et  illorum 
abundantia  vestrae  inopiae  sit  supple- 
mentum.  Respondeo,  Corinthios  in  om- 
nibus  ditatos  fuisse  ex  mente  Pauli,  non 
quod  omnes  omnia  haberent,  sed  quia 
juxta  quemdam  modum  hujus  vitae ,  ut 
supra  dixi,  in  ipso  corpore  omnia  erant, 
sicut  ipse  explicat  cap.  12.,  docens  in  ec- 
clesia  perinde  ut  in  corpore  humano  di- 
versas  ac  divisas  esse  gratias,  operationes, 
officia,  pro  membrorum  varietate.  Cum 
quo  bene  consistit,  ut  fuerint  inter  Corin- 
thios  multi  inopes  bonorum  spiritualium ; 
haud  secus  atque  in  emporio  quopiam,  ut 
erat  Corinthus,  multae  quidem  sunt  divi- 
tiae,  non  tamen  apud  omnes,  sed  apud 
pauciores,  per  quos  illae  possint  ac  de- 
beant  in  alios  distribui.  Quo  fit,  ut  pau- 
peres  petant  loca  divitum ,  et  cupiant 
eorum  esse  vicini. 

Jam  licet  schismata  et  dissensiones 
etiam  essent  inter  Corinthios,  de  quo  pri-  t 
mo  vitio  tanquam  primam  curam  postu-  f 
lante,  statim  a  principio  eos  admonet,  non 
tamen  illis  deerat  gratia  unitatis  et  con- 
cordiae.  Erat  enim  haec  in  eorum  cordi- 
bus,  qui  dicebant :  Ego  sum  Christi.  Non 
dissimiliter  Augustinus  respondet  epist. 
59.  ad  Paulinum  quaest.  6.  Scripturae 
mos  est,  inquit,  ita  loqui  de  parte,  tan- 
quam  de  toto :  sicut  Corinthios  in  pri- 
mis  epistolae  suae  partibus  ita  laudat, 
tanquam  omnes  tales  sint,  cum  essent 
laudabiles  quidam  eorum.  Notandum 
praeterea,  Paulum  non  dicere,  eos  in  om- 
nibus  esse  perfectos,  et  nullam  eis  deesse 
perfectionem  gratiae,  sed  in  omnibus  di- 

vites  esse ,  et  nullam  eis  gratiam  deesse. 
Nam  etsi  numero  donorum  divites  erant 
et  abundabant,  tamen  in  eis  nondum  erant 
perfecti ;  ne  quidem  ea  perfectione,  quam 
multi  assequuntur  in  hac  vita.  Sed  ut  ad 
eam  paulatim  proficerent ,  exhortandi 
erant. 

Exspectantibus  revelationem  Domini 
nostri  Jesu  Christi.  Hanc  revelationem 
seu  manifestationem  Christi  alias  adven- 
tum  ejus  vocat ;  quo  nimirum  fiet ,  ut 
Christus  in  sua  gloria  palam  ab  omnibus 
conspiciatur,  ad  ejusdem  gloriae  consor- 
tium  assumpturus  omnes  electos.  Itaque 
non  nuda  significatur  exspectatio,  sed  ea, 
quae  ad  spem  pertinet  Christianam. 

8.  Qui  et  confirmabit  vos  usque  in 
finem  sine  crimine.  Qui  quamvis  recte 
referatur  ad  id,  quod  proxime  praecedit, 
id  est,  ad  Christum:  potius  tamen,  si  tota 
series  orationis  expendatur,  referendum 
videbitur  ad  Deum  Patrem,  significatum 
versu  4. :  Gratias  ago  Deo  me<>  etc.  Cae- 
terum  haec  pars  duo  promittit :  firmitatem 
in  acceptis  Dei  donjs,  et  perseverantiam, 
qua  in  illis  conserventur  usque  ad  finem 
vitae,  vel  potius  (quod  vult  pars  sequens) 
usque  ad  adventum  Christi  futurum  in 
fine  saeculi,  quamvis  hoc  exillo  sequatur. 

Non  dicit  autem  sine  peccato.  Nam 
sine  peccato  nec  justi  vivunt,  quantumvis 
in  justitia  provecti:  sed  sine  crimine, 
Graece  uno  vocabulo,  avsyxATgroug,  id  est, 
inculpatos,  vel,  si  ita  dicere  liceat,  incri- 
minabiles.  Crimen  autem  de  gravioribus 
peccatis  intelligitur.  Unde  et  Syrus  vertit 
sine  accusationibus ,  quod  accusationes 
de  gravioribus  institui  soleant.  Ejus  au- 
tem  loco  Paulus  1  Thess.  5.  scripsit: 
aninTiTiuQ ,  sine  querela. 

Porro  locus  iste  bifariam  intelligi  pot- 
est.  Uno  modo,  ut  sint  verba  bonae 
fiduciae,  quam  de  Corinthiis  auimo  conce- 
perat,  quod  Deus  illos  confirmaturus  sit 
usque  in  finem,  quemadmodum  et  ad  Phi- 
lippenses  scribit  cap.  1.  Confidens  hoc 
ipsum,  quia  qui  coepit  in  vobis  opus 
bonum,  perficiet  usque  in  diem  Christi 
Jesu,  sicut  est  mihi  justum,  hoc  sentire 
pro  omnibus  vobis.    Juxta  hunc  sensum 


rursus  hic  meminerimus ,  loqui  Paulum 
non  de  singulis,  qui  erant  in  ecclesia  Co- 
rinthiorum,  sed  de  corpore,  in  quo  erant, 
alii  aliis  meliores  ac  firmiores,  quanquam 
et  de  unoquoque  sperandum  erat,  prout 
materiam  bonae  spei  quisque  in  se  osten- 
debat.  Altero  modo,  ut  sint  verba  sim- 
pliciter  asseverantis,  non  de  omnibus  Co- 
rinthiis  fidelibus,  sed  de  electis,  qui  inter 
eos  erant,  et  propter  quos  hunc  scribendi 
et  docendi  laborem  suscipiebat,  sicut  ait 
2  Tim.  2.  Omnia  sustineo propter  electos. 

Hunc  commentarium  valde  probabilem 
facit,  quod  statim  sequitur:  fidelis  Deus, 
per  quem  vocati  estis  etc.  Sic  enim  et 
alibi  promissionem  salutis  ac  perseveran- 
tiae,  quae  proprie  electos  respicit,  confir- 
mat  ellegata  fide  et  veritate  Dei;  velut  1 
Thess.  5.  Fidelis  est,  qui  vocavit  vos, 
qui  etiam  faciet;  et  2  Thess.  3.  Fidelis 
Dominus  est,  qui  confirmabit  vos  et 
custodiet  a  malo ;  et  Heb.  10.  Fidelis 
est,  qui  repromisit.  Quibus  Scripturis  et 
illa  accedat  hujus  epistolae  cap.  10.  Fi- 
delis  Deus  est,  qui  non  patietur  vos 
tentari  supra  id  quodpotestis:  sed  faciet 
etiam  cum  tentatione  proventum.  De 
qua  Scriptura  suo  loco  plenius.  An  autem 
priori  sensui  faveat  id,  quod  adferebatur 
ex  Epist.  ad  Philipp. ,  intelligetur  ex  ip- 
sius  loci  commentario. 

Movet  quaestionem  Cajetanus ,  quo- 
modo  dicat  Apostolus  sine  crimine,  quum 
multi  sint  electi,  quibus  justificatis  donum 
firmitatis,  ut  non  aliquando  et  ad  tempus 
exeidant  a  gratia  Dei,  non  detur ;  uti  con- 
stat  de  Davide,  Petro  et  ahis.  Respondet, 
illnd  sine  crimine  reterendum  esse  ad 
tempus  adventus  Christi ,  significatum 
verbis  sequentibus ,  ut  sensus  sit:  confir- 
mabit  vos  usque  in  finem,  sic  ut  reddat 
et  constituat  crimiuis  expertes  in  die  ad- 
ventus  Christi.  Quae  responsio  probari 
videtur  ex  simili  loco,  qui  est  Coloss.  1. 
Exhibete  vos  sanctos  et  immaculatos  et 
irreprehensibiles  (Graece  avsyxAT^xoug^ 
quod  hic  vertit  sine  crimine)  coram  ipso, 
id  est,  in  adventu  ejus. 

Sed  cum  secundum  Scripturas  esse  sine 
crimine  passim  tribuatur  justis  in  hac  vita, 

et  non  sohim  in  vita  fatura;  ubi  non  modo 
sine  crimine,  sed  prorsus  sine  peccato 
omnes  erunt  (loca  sunt  Luc.  1.  1  Tim.  3. 
et  5.  Tit.  1.  etc.) :  nihil  sane  prohibet 
quominus  hunc  locum  sic  intelligamus, 
Apostolum  sentire,  quod  Deus  Corinthios 
confirmaturus  sit  usque  in  finem  sine  cri 
mine,  sic  ut  vel  non  labantur  in  crimen 
ahquod,  vel  lapsi  resurgant.  Quamvis 
enim  electorum  muUi  labantur  interdum, 
est  tamen  omnibus  eis  commune  et  pro- 
priumperseverantiae  donum;  quo  nimirum 
fit,  ut  finahter  non  excidant.  Atque  eo 
sensu  omnes  sine  crimine  conservantur 
usque  in  finem.  Et  huic  intellectui  favet 
similis  sermo  1  Tim.  6.  Ut  serves  man- 
datum  sine  macula ,  irreprehensibile, 
usque  in  adventum  Christi.  IJbi  mani- 
festum  est,  irreprehensihile  referri  ad 
tempus  hujus  vitae  protensum  usque  ad 
Christi  adventum. 

In  die  adventus  Domini  nostri  Jesu 
Christi.  Adventus  non  est  in  Graeco. 
Tantum  enim  legitur,  in  die  Domini,  etc. 
VidetUr  autem  in  die  positum  pro  in  diem, 
vel  ad  diem.  Sic  enim  tota  sententia 
clarior  efficitur.  Nam  confirmatio  fidelium 
usque  in  finem  sine  crimine ,  praeparatio 
eorum  est  ad  diem,  quo  venturus  est  Do- 
minus  ad  judicium.  Hunc  enim  extremi 
judicii  diem  saepe  Scriptura  diem  Domini 
vocat.  Habes  et  alibi  in  die  pro  in  diem, 
ut  Eom.  2. :  In  die  irae,  et  Jac.  5.  In 
die  occisionis;  item,  in  adventu  Domini, 
pro :  in  adventum  Domini,  1  Thess.  3. 
et  5. 

9.  FideUs  Deus:  per  quem  vocati  estis 
in  societatem  filii  ejus  Jesu  Christi  Do- 
mini  nostri.  Probatio  est  ejus,  quod 
dixit:  Qui  et  confirmabit  vos  usque  in 
finem,  etc.  Estque  argumentum  a  fide  et 
veritate  Dei.  Quod  quidem,  juxta  priorem 
seusum  partis  praecedentis  ,  sic  exphcari 
potest :  Verax  est  Deus  in  suis  promissis, 
a  quo  proinde  salutem  et  gloriam  in  die 
Domini  certissime  exspectare  debetis,  si, 
quod  de  vobis  confido,  perseveraveritis 
usque  in  finem  sine  crimine  in  eo ,  ad 
quod  vocati  estis.  Sic  enim  Deus  promisit 
per  filium  suum :  Qui  perseveraverit  us- 


que  in  finem,  hic  salvus  erit.  Matth.  10. 
et  24. 

Verum  quia  non  dixit,  qui  glorificabit 
vos,  sed :  qui  et  confirmabit  vos  usque 
in  finem,  ubi  ipsa  perseverantia  contine- 
tur,  et  a  Deo  danda  significatur:  idcirco 
recurrendum  est  ad  posteriorem  sensum, 
qui  erat  de  electis,  et  in  eo  quod  ait,  vo- 
cati  estis,  intelh'genda  vocatio  non  quae- 
cumque,  sed  ea,  quae  est  secundum  pro- 
positum,  id  est,  electionem  Dei,  de  qua  J 
dicitRoman.  8.  Quos  praedestinavit,hos  i 
et  vocavit,  et  quos  vocavit,  hos  et  justi- 
ficavit,  quos  autem  justificavit ,  hos  et 
glorificavit. 

Igitur  ad  hunc  modum  argumentatur 
Apostolus:  Deus  fidelis  est  et  verax:  pro- 
misit  autem  vobis  electis  suis  firmitatem 
et  perseverantiam  usque  infinem;  ergo 
confirmabit  vos,  etc.  Assumptionem  pro- 
bat  illa  pars,  per  quem  vocati  estis,  scihcet 
vocatione  secundum  propositum,  in  socie- 
tatem  filii  ejus.  Nam  propositum  ilhid  in 
se  perseverantiae  promissionem  inchidit. 
Societatem,  Graece,  xoivcovtav^  commu- 
nionem.  Interp.es  nunc  communicatio- 
nem,  nunc  societatem  vertere  solet.  Nam 
et  Erasmus,  etsi  hoc  loco  mavult  consor- 
tium,  ahbi  tamen,  ut  GaL  2.  et  1  Joan. 
1.  societatem  transtulit. 

Sed  cum  latinum  vocabuhim  anceps 
sit  ad  coetum  sociorum,  id  est,  homines  in 
unam  societatem  collectos,  et  ad  socialem 
eorum  inter  se  conjunctionem  :  potius  huic 
loco  convenit  posterior  significatio,  quam 
et  Graeca  dictio  magis  exposeit.  Non  enim 
Graeci  coetum  aut  collegium  hominum 
xotvtoviccv  vocare  solent,  sed  eorum  inter 
se  communionem:  id  quod  proprie  ea  vox 
sonat.  Atque  isto  modo  accipitur,  ubi- 
cumque  in  Scripturis  hoc  nomen  legimus, 
ac  nominatim  1  Joan.  1.,  ubi  de  eadem 
hac  nostra  cum  Deo  Patre  et  FiHo  ejus 
societate  sermo  est.  Quanquam  ex  hujus- 
modi  societate  vehit  causa  consurgit  ille 
hominum  coetus,  qui  etiam  societas  vo- 
catur. 

Quod  ergo  dicit  Apostohis,  per  quem 
vocati  estis  etc,  tale  est:  Cujus  Dei  Patris 
beneplacito  vocati  estis  in  communionem, 

societatem  et  aniicitiain  Jesu  Christi  filii 
ejus:  nimiruin  effecti  participes  meritorum 
ejus,  et  facti  membra  corporis,  cujus  ipse 
est  capiit,  id  est,  ecclesiae.  Denique  facti 
fratres  ejus ,  habentes  eundem  Patrem 
Deum.  TJnde  Deus  nunc  Christi ,  nunc 
noster  Pater  passim  in  epistolis  Pauli 
vocatur. 

10.  Obsecro  autem  vos  fratres.  Hac- 
tenus  laudavit  Corinthios,  quo  nunc  mol- 
liori  gradu  transeat  ad  eoimm  reprehen- 
sionem.  Quam  tamen  rursum,  ne  offendat, 
auspicaturab  obsecratione.  Potestquidem 
etiam  ex  Graeco  verti,  exhortor  vos,  ut 
nonnulli  interpretati  sunt,  sed  magis  huic 
loco  couvenit ,  ohsecro ;  quemadmodum 
et  Erasmus  vertit.  Nam  obsecratioiii  ser- 
vit  quod  sequitur: 

Per  nomen  Domini  nostri  Jesu  Chri- 
sti.  Obsecrat,  imo  obtestatur  per  nomen 
Salvatoris,  tanquam  sacrosanctum ,  et 
super  omnia  venerabile.  Nam  quod  qui- 
dam  putant,  non  aliud  hic  significari, 
quam  si  dixisset,  per  Dominum  nostrum 
Jesum  Christum,  videlicetabsquerespectu 
nominis ;  non  adeo  verisimile  est.  Nam 
in  obtestationibus  etiam  nomina  ponde- 
rantur :  velut  si  Judaeus  quempiam  obte- 
stetur  per  nomen  Dei   xsxpaypajjijxaTOv. 

Ut  idipsum  dicatis  omnes.  Idipsum, 
Graece,  t6  auxo  idem.  Quod  interpres 
passim  vertit,  idipsum.  Sensus:  ut  sitis 
inter  vos  concordes,  ut  idem  sentiatis.  A 
posteriori  prius  vult  intelligi.  Nam  ani- 
morum  consensum  sequitur  concordia  ser- 
mouis. 

Et  non  sint  in  vobis  schismata. 
SxtojxaTa  sunt  scissiones,  dissensiones, 
dissidia  factionum  instar.  Graecum  voca- 
bulum  retinuit  interpres,  ut  receptum  apud 
Latinos.  Nec  tamen  intelligit  Apostolus 
ea  schismata,  quibus  receditur  ab  unitate 
ecclesiae  catholicae;  quod  qui  faciunt, 
schismatici  proprie  vocavi  solent:  sed 
quasdam  velut  sectas  intra  ecclesiam;  ut 
dum  alii  aliis  student  magistris,  aut  pa- 
tronis ,  eorumque  nominibus  gloriautur, 
quemadmodum  paulo  post  ipse  declarat. 

Sitis  autem  perfecti.  Perfectionem 
intellige,   qualis   est  corporis   integri  et 


constantis  ex  omnibus  membris  inter  se 
bene  compositis.  Id  enim  significat  Grae- 
cum  participium  xaTYjpTto/xevot,  quod  alii 
vertunt  compacti.  Cypriauus  legit  com- 
positi,  lib.  de  unitate  ecclesiae,  et  lib.  .3. 
testimoniorum  cap.  8  6 .  Erasmus  tr anstulit 
integrum  corpus.  Repetit  Apostolus  idem 
vocabulum  2  Cor.  ult.,  ubi  rursum  noster 
interpres,  perfecti  estote. 

In  eodem  sensu  et  in  eadem  senten- 
tia.  Sensu,  Graece  vot^  mente.  Caeterum 
in  multis  quidem  Latinis  pro  sententia 
legitur  scientia:  sed  sententia  est  iu 
emendatioribus,  suffragante  editione  Ro- 
mana.  Nam  et  apud  Cyprianum,  utroque 
loco  jam  dicto  sic  legitur,  et  in  epistola 
quadam  Caroli  Magni  scripta  ad  epis- 
copos  Hispaniae ,  quam  reperies  apud 
Baroniam  in  annal.  ad  an.  Dom.  794. 
Nec  enim  Graece  est,  ut  superius  versu 
5.  yvwoe^  nisi  in  paucis  exemplaribus, 
quibus  haud  magna  fides,  sed  yvcufjnrj. 
Denique  sunt  latini  codices,  quibus  legi- 
tur,  eadem  mente  et  eadem  sententia. 

Sensus  Apostoli:  Sed  ut  sitis  perfecti, 
tanquam  corpus  integrum  et  bene  com- 
positum,  eadem  mente,  eademque  volun- 
tate  praediti,  Nam  inter  mentem  et  sen- 
tentiam  (licet  haec  quidam  confundant) 
ita  distinguendum  videtur,  quod  mens  in 
cognitione  versetur,  sententia  quid  agen- 
dum  sit  statuat.  Unde  et  yvcotjiTj  pro  con- 
silio  ponitur  infra  c.  7.  Consilium  autem 
do.  Atque  in  eo  perficitur  amicitia,  quod 
est  idem  velle  et  nolle. 

11.  Significatum  est  enim  mihi  de 
vobis,  fratres  mei,  ab  iis  qui  suntChloes. 
Causam  aperit  generalis  exhortationis, 
quam  praemisit.  Chloen  nonnulli  nomen 
loci  esse  volunt,  ut  oppidi  aut  vici.  Rec- 
tius  alii  foeminae  nomen  interpretantur,  ut 
est  apud  Horatium  in  Odis.  Nam  locum 
aliquem  hoc  nomine  appellatum  fuisse 
nusquamlegitnr.  Adde,  quod  sermo  Grae- 
cus  OTCO  Twv  ■/\6y]r,  non  admittit  exposi- 
tionem  de  loco.  Nam  dicendum  esset,  otco 
TU>v  Iv  y}^or^,  quod  bene  observavit  Eras- 
mus.  Est  autem  haec  locutio  pene  similis 
illi  Rom.  ultimo,  qui  sunt  ex  Aristobuli, 
ex  Narcissi,    scilicet   domo  vel   familia. 


368 


COMMENTARIUS  IN  CAP.  I. 


Sic  enim  et  hoc  loco  domesticos  seu  fa- 
miliares  Chloes,  Christianae  mulieris 
apud  Corinthios  notae,  vult  intelligi.  Ex- 
primit  autem  nomen ,  ut  declaret,  se  non 
incerto  rumore,  sed  a  certis  hominibus 
ac  fide  dignis,  haec  quae  scribit,  accepisse, 
Simul  innuit,  tale  esse,  de  quo  potius  ab 
ipsis  Corinthiorum  presbyteris  admoneri 
vel  consuli  debuisset;  sicut  ab  eis  con- 
sultus  fuerat  de  ncgotiis  conjugii,  infra 
c.  7.  Erat  enim  res  non  minoris  momenti ; 
nimirum  spectans  ad  schismata. 

Quia  contentiones  sunt  inter  vos. 
Contentiones  sunt  verborum  concertatio- 
nes,  ubi  quisque  vult  superare.  Quae 
contentiones ,  et  de  quibus  rebus  inter 
illos  fuerint,  sequentia  declarant. 

12.  Hoc  autem  dico,  quod  unusquis- 
que  vestrum  dicit.  Graece:  Dico  autem 
istud  quod  etc.  Quod  determinative  ca- 
pitur ,  pro  quo  particulam  causalem  quia 
reddere  solet  interpres ;  non  autem  rela- 
tive  tanquam  sensus  sit:  Hoc,  quod  vos 
dicitis,  dico  et  repeto  per  mimesim.  Nam 
Graece  non  est  Z ,  sed  oxi,  quod  pro  le- 
lativo  Paulus  non  solet  susui-pare.  Pendet 
autem  a  verbo ,  signiflcatum  est  mihi ; 
quemadmodum  et  oxi  praecedens;  quia 
contentiones ,  etc.  Dilucidus  erit  sermo, 
si  sic  efferas :  Significatum  est  mihi,  con- 
tentiones  esse  inter  vos :  id  est,  ut  aperte 
dicam,  unumquemque  vestrum  dicere  etc. 
Quod  dicit  unusquisque  vestrum;  intel- 
lige,  non  omnes  eadem ,  sed  alius  alind; 
eorum  nempe  quae  sequuntur. 

Ego  quidem  sum  Pauli:  ego  autem 
Apollo :  ego  vero  Cephae.  Sei-mo  supplen- 
dus  hoc  aut  simili  modo :  Ego  sum  Pauli 
discipulus,  sectator,  tanquam  melioris 
magistri;  et  sic  de  aliis.  Cepham  non 
dubium  est  Petrum  intelligi ,  cui  dicitur 
Joan.  1.  Tu  vocaheris  Cephas ,  id  est, 
Petrus ,  ut  evangelista  interpretatur.  Ac 
verisimile  est  Judaeos  fuisse,  qui  dice- 
bant:  Ego  Cephae:  videlicet  Petro  stu- 
dentes  tanquam  Apostolo  circumcisionis. 
Ob  hanc  enim  causam  non  dicit  Petri, 
sed  Cephae,  vocabulo  utens  Hebraeo- 
Syro.  Apollo,  Graece:  'AtzoXXG),  geni- 
tivi  casus  est,  tertiae  declinationis  Attico 


more,  a  nominativo  'ATroAXw'^^  ut  scribi- 
tur  infra  c.  3.  et  Act.  18.  Id  admonen- 
dum  fuit  propter  quosdam,  qui  nomen 
hoc  inflectunt,  ut  profanum  illud  Dei 
gentilis  nomen,  Apollo,  Apollinis;  quum 
apud  Graecos  tam  nomen  quam  declinatio 
diversa  sit. 

Porro  contentionis ,  de  qua  hic  agitur, 
occasionem  q-uidam  hanc  adferunt,  quod 
cum  Apollo  esset  vir  eloquens ,  ut  memo- 
rato  Act.  loco  dicitur,  Paulus  autem  ser- 
mone  imperitus ,  ut  ipse  de  se  fatetur  2 
Cor.  11.,  uterque  vero  Corinthiis  praedi- 
dicasset  Christum,  Paulus  prior,  Apollo 
posterior,  alii  quidem  illorum  Pauli  disci- 
pulos  se  dicerent,  eoque  magistro  tau- 
quam  revera  doctiore  et  primo  Apostolo 
suo  gloriarentur ,  imperitia  sermonis  ejus  i 
nihil  offensi,  praesertim  qui  per  ejus  prae-  | 
dicationem  crediderant;  alii  vero  magi- 
strum  suum  Apollo  jactarent,  eloquentiam 
hominis  extollentes ,  ideoque  ejus  com- 
paratione  Paulum  deprimentes.  Atque 
hinc  factum,  ut  acrius  utrique  inter  se 
contt.nderent ,  dum  quique  studiose  suum 
magistrum  praeferunt. 

At  vero  Graeci  expositores ,  cum  qui- 
bus  sentiunt  commentator  Ambrosius  et 
alii  Latinorum  non  pauci ,  existimant, 
Apostolum  fingere  personas ,  et  sub  ho- 
nestis  nominibus  eorum ,  qui  recte  et  sin- 
cere  Christum  praedicabant,  quales  utique 
erant  Paulus ,  Apollo,  Cephas,  tacite 
Corinthios  taxare,  quod  inter  se  sectas 
haberent  quorundam  capitum ,  quae,  par- 
cens  pudori  Corinthiorum ,  nominare  no- 
luerit,  sive  philosophorum ,  contra  quos 
agit  hoc  et  sequenti  capite ;  sive  pseudo- 
apostolorum ,  in  quos  latius  invehitur  in 
2.  epist.  cap.  10.  11.  et  12.  Tanquam 
hoc  velit  Apostolus :  Si  reprehensibile 
est,  per  contentionem  dicere  se  esse  Pauli, 
vel  Apollo,  vel  Ccphae,  multo  magis  esse 
dignum  reprehensione ,  quod  nominibus 
philosophorum  aut  falsorum  Apostolorum 
quidam  sese  jactitant.  Hunc  intellectum 
probant  ex  eo ,  quod  Apostolus  infra  cap. 
4.  dicit:  Haec  autem  transfiguravi  in 
me  et  Apollo,  propter  vos;  ut  in  nohis 
discatis,  etc.   Nec  idcirco  mendacium  erit 


EPISTOLAE  I.  AD  CORINTHIOS.     VERS.  12. 


369 


in  verbis  Pauli,  qui  aliud  pro  alio  dixerit. 
Nam  uti  respondet  Hugo  Victorinus,  sen- 
sus  esse  poterit :  Hoc  quod  dico ,  simile 
est  illi,  quod  unusquisque  vestrum  dicit. 
Quod  apud  vos  fit ,  tale  est,  ac  si  alius 
diceret:  ego  sum  Pauli ,  alius,  ego 
Apollo.  etc. 

Verum  fortassis  utraquc  expositio  con- 
jungenda  est,  ut  plene  percipiamus  Apo- 
stoli  mentem.  Nam  ex  iis,  quae  scribit 
cap.  3.  plane  liquet,  etiam  Pauli  et  Apollo 
et  Cephae  nominibus  alios  et  alios  Co- 
rinthiorum  contentiose  gloriatos  fuisse. 
Quin  idipsum  satis  etiam  apparet  ex  iis, 
quae  subjicit  hoc  loco,  dum  negat  se 
quemquam  baptizasse ,  ne  quis  diceret  se 
in  nomine  Pauli  baptizatum  esse.  In  quo 
argumento  solvendo  frustra  laborare  mihi 
videtur  Cajetanus. 

Sed  cur  etiam  Cephae,  id  est,  Petri 
meminerit  Paulus,  cum  ille  Corintbi  non 
legatur  EvangeHum  praedicasse,  quaeri 
potest.  Existimat  Cardinalis  Baronius  in 
annal.  ad  an.  Domini  57.  eos,  qui  se  di- 
cebant  esse  Cephae,  perinde  ut  qui  Chri- 
sti,  non  id  contentionis  studio  dixisse, 
sed  potius  ad  hoc ,  ut  contentionem  illam 
et  scissuram  ecclesiae  declinarent,  rem 
ad  suumprincipiumreduxisse;  dicendo  se 
esse  discipulos  Petri,  velut  totius  ecclesiae 
supremi  post  Christum  paetoris  et  capitis: 
quomodo  qui  dicebant  se  esse  Christi, 
partes  revocabant  ad  caput  et  pastorem 
ecclesiae  primarium. 

Sed  haec  opinio  refellitur  ex  Apostoli 
verbis,  quibus  satis  declarat,  tam  eos,  qui 
dicebant  se  esse  Cephae,  reprehensibiles 
essc,  quam  qui  Pauli  vel  Apollo  nomini- 
bus  gloriabantur.  Primum  quia  distinguit 
dicentes :  Ego  Cephae,  ego  autem  Chri- 
sti,  velut  inter  se  divisos.  Nam  secundum 
dictam  opinionem  non  erant  distinguendi 
(utpote  animo  et  sententia  concordes),  qui 
se  dicerent  esseCephae,  et  qui  Christi. 
Deinde  quia  subjicit:  Numquid  Paulus 
crucifixus  est  pro  vohis ,  aut  in  nomine 
Pauli  baptizati  estis?  Hoc  enim  aeque 
dici  poterat  de  Petro.  Postremo  quia  sub 
finem  3.  cap.,  ubi  suam  adhortationem, 
qua  praedictae  contentioni  mederi  voluit, 

«uil.  Eatil  Comm.  Tom.  I. 


concludit,  rursus  aperte  Cepham  annu- 
merat  illis  hominibus,  in  quibus  non  sit 
gloriandum.  Nemo ,  inquit,  glorietur  in 
hominibus.  Omnia  enim  vestra  sunt, 
sive  Paulus,  sive  Apollo ,  sive  Cephas. 

Sane  tertium  hoc  membrum ,  ego  vero 
Cephae,  similiter  ut  primum  et  secundum 
cum  vituperatione  refen-i  ab  Apostolo, 
sententia  est  omnium  commentatorum,  ac 
praeter  hos  Augustini;  cujus  in  lib.  de 
unico  baptismo  cap.  5.  haec.  sunt  verba : 
Temporibus  apostolorum,  qui  dicehant : 
Ego  quidem  sum  Pauli,  ego  autem 
Apollo,  ego  autem  Cephae ;  quamvis 
non  per  impiorum,  sed  sanctorum  no- 
mina ,  ipsi  tamen  impia  schismata  fa- 
ciebant.  Idem  sermone  13.  de  verbis 
Domini:  Volenteshomines,  inquit,  aedi- 
ficari  super  homines,  dicebant:  Ego 
quidem  sum  Pauli ,  ego  autem  Apollo, 
ego  vero  Cephae:  ipse  est  Petrus.  Et 
alii ,  qui  nolebant  aedificari  super 
Petrum ,  sed  super  petram :  ego  autem 
sum  Christi,  etc. 

Dicendum  igitur,  quosdam  e  Corinthiis 
Petri  nomine  se  jactitasse,  vel  quod  ab 
eo  baptizati  essent,  vel  potius  quod  eo 
praedicante  non  quidem  Corinthi,  sed 
alibi  fidem  Christi  suscepissent :  praeser- 
tim  qui  erant  ex  circumcisione ,  eo  quod 
Petrum  colerent  ut  peculiarem  suum  Apo- 
stolum ,  sicut  ante  dixi ;  tametsi  credibile 
est,  sive  Judaeos,  sive  alios  eo  propen- 
sius  Petri  nomine  gloriatos  fuisse,  quod 
scirent,  quanta  esset  illius  dignitas  et 
eminentia  supra  caeteros  Apostolos. 

Nec  vero  quia  Cepham,  id  est,  Petrum 
non  primo ,  sed  tertio  loco  Paulus  nomi- 
navit,  idcirco  putandus  est  primatus  ejus 
praerogativam  non  agnovisse,  quomodo 
nec  Christi  dignitatem  diminuit,  quem 
ultiraumposuit.  Siquidem  gradatim  ascen- 
dit  ad  majores ;  se  ipsura,  ut  in  re  odiosa, 
primum  nominans  ,  id  est ,  revera  infimo 
ponens  loco,  Christum  supi'emo,  et  huic 
proximum  Petrum,  id  quod  a  Graecis  ex- 
positoribus  diligenter  est  adnotatum.  Ita- 
que  hic  enuraerationis  urdo  magis  pro- 
fecto  valet  ad  stabiliendum  Petri  princi- 
patum,  quam  ad  labefactandum.  Nam 
24 

quod  etiam  Apollo  juxta  hunc  ordinem 
sibi  anteposuit,  modestiae  ejus  fuit. 

Sed  jam  ulterius  circa  hunc  Apostoli 
locum,  ubi  Corintbios  occasione  magistro- 
rum  divisos  reprehendit ,  quaerat  aliquis : 
an  perinde  reprehendendi  sint,  qui  hodie 
dicunt :  Ego  sum  Thomae  Aquinatis,  ego 
Joannis  Scoti,  ego  N.  aut  N.  Rursum  qui 
dicunt:  Ego  sum  Francisci,  ego  Dominici, 
ego  Benedicti.  Nam  hujusmodi  voces 
omnino  similes  esse  istis :  Ego  sum  Pauli, 
Apollo,  Cephae;  et  pari  censura  cum  iis 
damnandas ,  contendunt  non  sohim  adver- 
sarii  nostri  haeretici ,  verum  etiam  Eras- 
mus  et  Jacobus  Stapulensis. 

Quibus  itarespondeo :  priores  reprehen- 
dendos  non  esse,  si  tantum  hoc  sentiunt,  se 
hunc  aut  illum  insignem  doctorem  scho- 
lasticum  sequi,  tanquam  praeceptorem, 
ducem  ac  monstratorem  doctrinae  sacrae, 
quantum  pertinet  ad  methodum ,  senten- 
tias  et  principia  quaedam ,  quae  probabi- 
liter  disputari  possunt :  non  sic  autem,  ut 
ejus  sententiis  per  omnia  sibi  statuant  ac 
mordicus  inhaerendum,  atque  eum  nus- 
quam  aberrasse  credant,  neque  pugna- 
citer  pro  placitis  ejus  certent,  tanquam 
jurati  in  verba  magistri :  sed  agnitae  li- 
benter  cedant  veritati,  imo  etiam  majori 
probabilitati,  secluso  omni  studio  partium 
et  specie  factionum.  Nam  alioqui  certe 
talesjustamreprehensionemhaudquaquam 
effugerent,  similiter  ut  hoc  loco  Corinthii. 

Posteriores  quoque  reprehendi  non 
debere,  dum  ejusmodi  verbis  non  aliud 
significetur ,  quam  sese  sui  quemque  pa- 
triarchae  pium  vivendi  institutum  sectari, 
et  regulam  profiteri ;  dumque  in  hac  in- 
stitutorum  et  quasi  familiarum  diversitate 
Christianam  caritatem  colant,  et  omnes 
in  unam  Christi  religionem  et  familiam 
convenire ,  et  ad  eundem  scopmn  tendere 
debere,  cogitent.  Neque  etiam  puerili 
contentione  patronum  patrono  aut  insti- 
tutum  instituto  praeferre  studeant,  aut 
ex  patroni  praecellentia ,  vel  instituti 
perfcctione,  ph;s  aliquid  sibi  prae  caeteris 
arrogent.  In  his  enim  non  professiones, 
sed  offensioues  et  vitia  damnanda  sunt, 
et  ab  omni  specie  mala  abstinendum. 


Ego  autem  Christi.  Putat  Cajetanus, 
etiam  hoc  dicentes  a  Paulo  reprehendi, 
propterea  quod  Christum  caput  unius 
factionis  statuerent.  Sed  constaus  est 
aliorum  interpretum  tam  Graecorum  quam 
Latinorum  sententia,  Paulum  hoc  addi- 
disse  velut  bene  et  christiane  dictum,  ac 
doluisse,  quod  non  omnes  hoc  idem  di- 
cerent.  Erat  enim  haec  vox  unitatis,  non 
schismatis.  Nam  Christus  erat  omnium 
caput.  Et  hunc  sensum  confirmant  ea, 
quae  scribuntur  cap.  3. ,  praesertim  illud 
extremum  :  Vos  autem  Christi,  Christus 
autem  Dei.  Verum  est  tamen ,  quod  ad- 
monent  Graeci,  Christum  videri  in  parte 
collocatum  a  dicentibus  :  Ego  sum  Chri- 
sti ,  sed  vitio  aliorum,  dum  ab  illis  dici- 
tur:  Ego  sum  Pauli,  Apollo ,  Cephae. 
Jam  deinceps  tribus  rationibus  interro- 
gando  propositis,  schismata  Corinthiorum 
destruit. 

13.  Divisus  est  Christus?  Non  enun- 
tiative  hoc  legendum,  ut  quosdam  fecisse 
meminit  Theodoret.,  quemadmodum  et 
exponit  Oecumenius,  sed  interrogative. 
Et  quidem  interrogandi  notam  fxrj  num- 
quid  praepositam  habent  codices  quidam 
Graeci.  Sensus  est :  Num  Christi  corpus 
dissectum  est  in  partes?  ac  si  dicat,  ut 
solet,  absit.  Nam  ne  quidem  corpus  ejus 
mortale  et  passibile,  quum  pateretur, 
uUius  membri  vel  abscissionem  vel  con- 
fractionem  subiit;  ut  impleretur  quod 
scriptum  est:  Os  non  comminuetis  ex 
eo.  Exod.  12.  Joan.  19.  Quare  nec  in  cor- 
pore  ejus  mystico,  quod  est  ecclesia, 
scissiones  et  sectas  facere  debetis.  Nam 
et  hoc  esset  Christum  dividere. 

Numquid  Paulus  crucifixus  est  pro 
vohis?  Quasi  dicat:  Numquid  Paulus 
sna  passione  vos  redemit?  Minime,  solius 
enim  hoc  Christi  est ,  qui  sohis  noster  est 
redemptor.  Quare  nec  Petrus ,  quamvis 
postea  crucis  supplicium  passus ,  pro  no- 
bis  crucifixus  dici  potest;  eo  nimirum 
sensu ,  quem  hic  intendit  Apostohis  :  ta- 
metsi  ilhus  passio  sicut  et  Pauli  et  alio- 
rum  martyrum  nobis  valeat,  non  solum 
ad  exemphmi ,  verum  etiam  ad  aliquam 
poeuae  temporalis  prr   peccatis   debitae 

relaxationem ;  sive  per  solam  caritatis 
communionem  id  fiat,  sive  per  potestatem 
ecclesiae  datam  a  Christo.  Sed  ejusmodi 
poenarum  relaxatio ,  quamvis  tota  nitatur 
merito  Christi  crucifixi ,  non  tamen  abso- 
Inta  est  hominum  redemtio.  De  qua  vi- 
delicet  August.  tract.  84.  in  Joan. :  Etsi, 
inquit ,  fratres  pro  fratribus  moriantur, 
tamen  in  fraternorum  peccatorum  re- 
missionem  nullius  sanguis  martyris  fun- 
ditur ,  quod  fecit  Christus  pro  nobis. 
Quod  ipsum  et  Leo  pontifex  testatur 
non  uno  loco,  ut  in  epist.  83.  et  97.  ac 
rursum  serm.  12.  de  pass.  Dom.  Sed  de 
ea  re  plenior  tractatio  est  in  4.  sent. 
dist.  20. 

Sensus  argumenti  Paulini  sic  explicate 
reddi  potest :  Quum  constet,  nec  Paulum, 
nec  Apollo,  nec  Cepham  pro  vobis  cru- 
cifixum  esse ,  sed  Christum  solum ,  tamen 
illae  voces  vestrae :  Ego  sum  Pauli,  ego 
Apollo,  ego  Cephae ,  aliis  dicentibus, 
ego  Christi,  ita  sonant,  ac  si  non  solus 
Christus  pro  vobis  mortuus  esset,  sed  pro 
aliis  Paulus  ,  pro  aliis  Apollo ,  pro  aliis 
Cephas,  denique  pro  aliis  Christus.  Porro 
seipsum  nominat  Paulus ,  ait  Theophyl., 
ut  ne  videatur  ex  invidia  aliorum  no- 
minum  mentionem  fecisse. 

Aut  in  nomine  Pauli  baptizati  estis? 
In  nomine,  graece,  stg  ro  ovofia  in  no- 
men,  quemadmodum  et  legitur  Matth. 
cap.  ult.,  ubi  forma  baptismi  significata 
est.  Quod  tamen  iuterpretes  fere  vertunt, 
in  nomine,  tam  hoc  loco  et  apud  Mat- 
thaeum ,  quam  alibi.  Nam  et  interdnm 
sic  legitur,  kni  tw  ovoixa-i  in  nomine, 
etiam  ubi  de  baptismo  agitur,  ut  Act.  2. 
Sensum  vero  hujus  partis  ita  reddunt 
quidam :  Aut  numquid  virtute  ac  merito 
Pauli  baptizati  estis  ?  id  est,  remissionem 
peccatorum  in  baptismo  consecuti  ?  quasi 
dicat,  minime.  Nam  et  hoc  Christo  pro- 
prium  est.  Unde  toties  in  Actis  Apost. 
legimus,  aliquos  in  nomine  Christi  bapti- 
zatos  fuisse,  ut  cap.  2.  8.  10.  19.  Qua 
utique  locutione  non  forma  verborum 
inter  baptizandum  adhibita  significata 
est,  ut  quibusdam  visum  fuit:  sed 
potius  auctoritas,  virtus  ac  meritum  ejus. 


cujus  in  nomine  baptizati  dicuntur.  Alii 
sic  exponunt:  Num  per  baptismum  in 
nomen  meum  adscripti  estis ,  ut  Pauliani 
diceremini,  tanquam  accepto  Pauli  bap- 
tismo?  Nam  quid  aliud  sibi  volunt  qui 
dicunt :  Ego  sum  Pauli  ?  Hic  sensus  est 
in  Graecorum  commentariis ,  et  Graeco 
textui  atque  iis,  quae  sequuntur,  accom- 
modatior. 

Quod  vero  Latini  quidam,  inter  quos 
Cajetanus,  exponunt  in  nomine  Pauli, 
id  est ,  expresso  et  invocato  iuter  bapti- 
zandum  Pauli  nomine,  quasi  dictum  esset 
a  baptizantibus,  ego  tc  baptizo  in  nomine 
Pauli ,  facile  refellitur  ex  illa  parte  se- 
quenti :  Ne  quis  dicat ,  quod  in  nomine 
meo  baptizati  estis,  ubi  illud  in  nomine 
meo  non  potest  ad  istum  modum  exponi. 
Id  quod  ipse  etiam  Cajetanus  animad- 
vertit:  unde  coactiis  est  aliter  illic,  quam 
hoc  loco,  eandem  phrasin  interpretari ; 
quum  alioqui  nihil  esset  necesse. 

14.  Gratias  ago  Deo.  Quidam  codices 
addunt  meo,  quibus  annuit  editio  Syriaca. 
Sed  in  Graecis  non  legitur,  ut  nec  in 
Latinis  prcbatioribus. 

Quod  neminem  vestrum  baptizavi. 
Gratias  de  hoc  agit,  non  quia  malum  erat 
baptizasse ;  sed  qaoniam  esse  poterat,  ac 
verisimiliter  futurum  erat  occasio  mali. 
Et  quidem  Deo  gratias  agit,  cujus  pro- 
videntia  factum  sit,  ut  hoc,  quod  est 
Paulum  non  baptizasse  Corinthios,  cesse- 
rit  ad  eorum  bonum,  id  est,  ad  evitatio- 
nem  peceati ,  quo  jactarent,  se  in  Pauli 
nomen  baptizatos  esse  ,  aut  tanquam  per 
baptismum  in  ejus  nomen  adscripti  di- 
cerent:  Ego  suni  Pauli. 

Nisi  Crispum  et  Cajum.  Crispus  apud 
Corinthios  Judaeorum  archisynagogus 
fuerat,  quem  Paulo  praedicante  credi- 
disse  Domino  cum  omni  domo  sua  scribit 
Lucas  Act.  18.  Sunt  qui  Crispum  cum 
Sosthene,  quem  initio  epistolae  nomina- 
vit,  eiindem  faciant,  quoniam  et  ille 
Corintlii  princeps  synagogae  fuisse  refer- 
tur  a  Luca  Act.  18.,  tanquam  unas  sit  et 
idem.  Sed  verius  est,  diversos  fuisse. 
Quod  et  Lorinus  sentit  et  alii  complures, 
qui  scripserunt  in  Acta  Apost.  Nec  enim 
24* 

ratio  erat,  cur  in  brevi  intervallo  Scrip- 
turae  tam  Lucas  loco  memorato,  quam 
Paulus  hoc  cap.  eundem  hominem  diver- 
sis  appellarent  nominibus.  Martyrologia 
quoque  diversos  eis  assignant  dies.  Sed 
quomodo  ,  inquies ,  uterque  arcbisynago- 
gus  in  eadem  civitate?  Respondeo  cum 
Lorino:  Aut  Sostbenes  Crispo  succes- 
sit,  aut  in  eadem  civitate  plures  erant 
synagogae  (nam  Hierosolymae  multas 
fuisse  constat  ex  Act.  6.  et  ex  iis ,  quae 
refert  Carolus  Sigonius  lib.  2.  de  rep. 
Hebr.  cap.  8.),  aut  alibi  synagogae  prae- 
fecturam  Crispus  aliquando  gesserat,  ta- 
metsi  istorum  modorum  primus  maxime 
placet,  utCrispo,  quia  Cbristianus  erat 
factus,  exauctorato  Sostbenes  successor 
datus  sit,  qui  et  ipse  non  multo  post 
exemplum   Crispi  fuerit  secutus. 

Porro  Cajus  bospes  erat  Pauli ,  ut  ipse 
testatur  Rom.  ult.  De  quo  plura  vide  in 
ejus  loci  commentario.  Quare  non  sine 
ratione  est,  quod  bos  duos  ipse  Paulus 
suis  manibus  baptizaverit.  Sequitur  ratio 
gratiarum  actionis. 

15.  Ne  quis  dicat,  quod  in  nomine 
meo  baptizati  estis.  Graece ,  quod  in 
nomen  meum  baptizavi.  Legit  etid;m 
Augustinus  baptizavi,  lib.  3.  contra 
Crescon.  cap.  11. ;  Terlull.  quoque  lib.  de 
pudic.  cap.  14.  eic  legit:  Ne  quis  dicat, 
quod  in  nomine  meo  tinxerim,  tametsi 
in  nonnullis  etiam  Graecis  reperiatur 
iPaTiTio&rjTE,  baptizati  estis,  et  in  aliis 
ipaTiTio&rj,  baptizatus  est.  Sed  baec 
sensum  non  variant.  Est  autem  duplex 
hujus  loci  sensus.  Multi  quidem  sic  ex- 
ponunt:  Ne  quis  vestram  in  baptismo 
sanctificationem  adscribat  virtuti  ac  me- 
rito  meo,  quasi  pro  merito  baptizantis  se 
babeat  eflfectus  baptismi.  Ita  fere  Latini, 
secuti  Augustinum  disputantem  adversus 
Donatistas,  qui  docebant  effectum  bap- 
tismi  dependere  a  sanctitate  baptizantis. 
Aliter,  et  Graecae  lectioni  congruentius 
exponitur,  hoc  modo :  Ne  quis  me  cahim- 
nietur  ut  dicat,  quod  vos  baptlzando 
transscripserira  in  nomen  meum,  ac  de  me 
Paulianos  vocari  voluerim,  tanquam  meo 
baptismo  sanctificatos. 


16.  Baptizavi  autem  et  -Stephanae 
domum.  Stephanae  masculinum  a  nomi- 
nativo  Stephanas,  ut  manifestum  est  ex 
Graeca  declinatione.  Domum,  id  est, 
familiam.  Cum  autem  familiae  nomine 
etiam  pueri  et  infantes  comprehendantur, 
argumento  valde  probabili  coUigunt  ex 
hoc  loco  Scriptores  catholici,  simul  et  ex 
Actor.  16.,  ubi  custos  carceris  cum  omni 
domo  sua  baptizatus  legitur,  etiam  infan- 
tes  baptizatos  fuisse ;  et  proinde  recte  eos 
Ecclesiae  catholicae  more  baptizari,  ut 
Christo  incorporentur ,  cum  profecto  ne- 
gari  nequeat,  eos  salutis,  quae  in  Christo 
est,  esse  capaces.  Porro  Stephanas  quis 
fuerit,  non  constat,  nisi  quod  Theopby- 
lactusscribit,  fuisse  virum  apud  Corinthios 
magnum  et  celebrem,  idque  satis  apparet 
ex  ultimo  cap.  hujus  epist,,  ubi  de  eodem 
Stephana  mentio  fit  honorifica,  semel  et 
iterum,  deque  domo  ejus  dicitur,  quod 
sint  primitiae  Achaiae. 

Caeterum  nescio,  si  quem  alium  bap- 
tizaverim.  Si ,  pro  an ,  num.  Latinius 
ergo :  Praeterea  haud  scio ,  num  quem 
alium  baptizaverim.  Id  intellige  vel  in 
universum,  vel  ex  vobis,  id  est,  Corinthiis. 
De  his  enim,  ad  quos  scribit,  proprie 
loqui  videtur.  Nec  verisimile  est,  a  Paulo 
ueminem  toto  orbe  praeter  paucissimos 
Corinthios,  quos  hic  excipit,  baptizatum 
fuisse.  Crediderim  sane,  etiam  custodera 
illum  carceris,  de  quo  modo  dicebam, 
fuisse  baptizatum  a  Paulo,  ubi  praeter 
ipsum  et  Silam ,  qui  domum  ejus  totam 
baptizaret,  nullus  aderat. 

Quaeret  aliquis  :  si  Paulus  prope  nemi- 
nem  Corinthiorum  baptizavit,  atque  inde 
consecutum  est,  ut  nemo  diceret  se  in 
nomine  Pauli  baptizatum,  quomodo  igitur 
jam  ante  dixit,  quosdam  dicere :  ego  sum 
Pauli?  Verum  id  dicebant,  non  quod 
a  Paulo  baptizati,  sed  quod  ab  eo 
fidem  et  Evangelium  edocti  essent.  Qua 
etiam  ratione  dicebant  alii :  Ego  Apollo, 
ego  Cephae.  Nam  nec  Petrus  per  se 
baptizabat,  ut  mox  ostendemus.  Itaque 
gloriabantur  in  magistris  fidei ,  sed  magis 
adbuc  gloriaturi,  si  ab  eis  etiam  baptizati 
fuissent. 

17.  Non  enim  misit  me  Christus 
baptizare,  sed  evangelizare.  Occupatio 
est ,  tanquam  diceret  quis  Paulo :  Quo- 
modo  gaudes  te  non  baptizasse,  cum  id 
sit  tui  muneris?  Respondet,  se  non  esse 
missum  ad  baptizandum.  At  quaeres :  Si 
Christus  Apostolum  Paulum  non  misit,  ut 
baptizaret ,  qua  igitur  auctoritate  baptiza- 
vit?  Ipse  enim  hic  fatetur  se  nonnullos 
baptizasse,  quod  sane  nemini,  licet,  nisi 
qui  ad  hoc  missus  fuerit.  Respondeo, 
Christum  quando  Pauhim  per  revelatio- 
nem  Apostolum  fecit,  nun  ei  injunxisse 
ministerium  baptizandi ,  sed  praedicandi 
Evangelium;  id  est,  apostolatum  ei  com- 
misisse :  cui  tamen  officio  consequenter 
etiam  baptizandi  potestas  erat  adjuncta, 
tanquam  officium  secundarinm.  Unde 
quod  dicit,  non  misit  me  Christus  bapti- 
zare ,  sic  intellige:  Non  principaliter  ad 
hoc  me  misit ;  ea  non  est  primaria  pars 
legationis  meae.  Genus  locutionis  est 
quale  illud:  Misericordiam  volo  et  non 
sacrificium ,  id  est,  misericordiam  potius 
ac  principalius  requiro,  quam  sacrificium. 

Porro  docet  nos  hic  locus,  cum  duo 
sint  episcopi  seu  pastoris  officia,  praedi- 
care  verbum  Dei,  et  sacramenta  admi- 
nistrare ;  majus  ac  principahus ,  idemque 
magis  arduum  ac  necessarium  esse  verbi 
divini  praedicanJi  officium,  in  quo  proinde 
studiosius  oporteat  eum  versari.  Hinc 
etiam  ostenditur  in  eo,  quod  dictum  est 
ApostoHs :  Euntes,  docete  ornnes  gentes, 
baptizantes  eos,  Matth.  28.,  duo  quidem 
significari  officia  pastorum  Ecclesiae,  doc- 
trinam  et  sacramentorum  administratio- 
nem,  sed  illud  isto  tum  principalius,  tum 
etiam  laboriosius.  Nam,  ut  ait  Augusti- 
nus  lib.  3.  contra  literas  Petiliani  cap. 
56.:  Perfecte  baptizare  etiam  minus 
eruditi  possunt,  perfecte  autem  evan- 
gelizare ,  multo  difficilioris  et  rarioris 
est  operis. 

Jam  quod  Apostolis  a  Christo  mauda- 
tum  fuit,  etiam  Paulo,  tacite  saltem,  man- 
datum  oportet  intelligi,  ut  qui  nihil  mhius 
habuerit  a  caeteris  Apostolis  2  Cor.  12. 
Fecit  ergo  utrumque ,  sed  alterum  per 
alios,  a  quibus  id  facile  fieri  poterat,  ipse 


in  eo,  quod  majus  ac  difficilius  erat,  totus 
occupatus.  Unde  et  Act.  19.  Ephesios 
illos,  qui  tantum  noverant  baptisma  Joan- 
nis,  plenius  a  se  institutos  non  tamen  per 
se  baptizavit.  Imposuit  autem  ipse  eis 
manus,  quia  id  ab  aliis  fieri  non  poterat. 
Sic  et  Petrus  Act.  10.  Cornelium  et  fa- 
miliam  ejus  fidem  Christi  a  se  edoctos 
baptizari  jussit ,  non  ipse  baptizavit.  Id- 
que  adeo  Christi  Domini  exemplo ,  qui 
per  se  docuit,  non  autem  per  se  baptiza- 
vit ,  sed  per  discipulos  suos ,  Joann.  4. 
Quo  suo  exemplo  docei-e  voluit ,  eos,  qui 
ad  verbi  ministerium  apti  sunt,  in  eo 
munere  praecipue  versari  debere,  et  sa- 
cramentorum  administrationem ,  ubi  res 
postulat,  aliis,  per  quos  fieri  potest,  com- 
mittere ,  ne  ipsi  a  potiore  officii  sui  parte 
impediantur,  praesertim  episcopos,  ut 
minora  discant  aliis  demaudare ,  quo  ipsi 
ad  majora  per  se  exsequenda  sint  magis 
expediti.  Quanquam  etiam  ob  id  non  per 
se  baptizabant  Apostoli,  ne  schismatum 
occasiones  praeberent ,  aliis  dicentibus, 
ego  sum  Petri ,  aliis ,  ego  Pauli  etc, 
quandoquidem  etiam  nou  ab  illis  bapti- 
zati  talia  dixerint. 

Quod  vero  de  baptizandi  ministerio 
dicit  Paulus ,  et  cum  eo  dicere  potest 
quivis  episcopus,  id  et  de  aliis  similibus 
dicere  eum  posse  arbitror,  exempli  gra- 
tia :  Non  misit  me  Dominus  exorcizare, 
sed  evaugelizare.  Nescio  enim,  cur  qui- 
dam  magni  sese  tanto  opere  occupent  ac 
fatigent  in  oxorcizandis  daemoniacis,  cum 
id  cuilibet  simplici  presbytero  committi 
possit,  quando  nec  quidem  presbyterorum 
iUud  proprium  officium  est,  sicut  est 
baptizandi,  sed  eorum ,  qui  presbyteris 
ordine  minores  sunt  et  suo  nomine  Exoi- 
cistae  vocantur,  multoque  melius  sit,  unam 
animam  praedicatione  verbi  divini  e  dia- 
boli  potestate  eripere ,  quam  multorum 
obsessa  corpora  ab  illius  vexatione  liberare. 

Non  in  sapientia  verbi.  Transit  la- 
teuter  ad  aliud  caput  reprehensionis, 
eorum  scilicet ,  qui  vel  iu  praedicando 
Evangelio  affectabant  eloquentiam  et  sa- 
pientiam  saecularem,  vel  eam  a  suis  prae- 
dicatoribus  acmagistrisrequirebant.  Verbi 

graece  Aoyou.  Qua  voce  et  verbum  et 
ratio  significatur.  Putatque  S.  Thomas 
hoc  loco  convenientius  intelligi  posse  sa- 
pientiam  verbi,  id  est,  humanae  rationis: 
quoniam ,  inquit,  ea,  qiiae  sunt  fidei, 
humanam  rationem  excedunt.  Alii  tam 
Graeci  quam  Latini  verbura ,  id  est ,  ser- 
monem ,  Lntelligunt ,  idque  rectius.  Sic 
enim  a  Paulo  assidue  sumitur,  cum  alibi 
passim ,  tum  praecipue  in  hac  praesenti 
disputatione.  Jam  enim  dixerat  eos  di- 
vites  factos  in  omni  verbo  et  in  omni 
scientia.  Et  hic  de  sennone  mox  subjicit: 
Verbum  enim  crucis  pereuntibus  qui- 
dem  stultitia  est.  Nec  aliter  capite  se- 
quenti.  Nam  etsi  his  in  locis  nunc  ser- 
monem,  nuuc  verbum  audiamus,  iu  Graeco 
tamen  non  aliud  est  quam  Xoyoc;.  Dicit 
ergo  Paulus,  se  missum  a  Christo  non  ad 
baptizandum ,  sed  ad  praedicaudum  Evan- 
gelium ,  nec  id  tamen  in  sapientia  verbi, 
id  est,  exquisito  et  doctrinis  saecularibus 
instructo  sennone.  Hoc  est,  quod  repetit 
initio  proximi  capitis ,  se  venisse  non  in 
sublimitate  sermonis  aut  sapientiae. 
Utrumque  enim  a  se  removet,  et  sermo- 
uis  apparatum,  et  sapientiae  saecularis 
osteusionem.  Hunc  sensum  exprimere  vo- 
lens  Erasmus,  ita  vertit:  non  erudito 
sermone. 

Ut  non  evacuetur  crux  Christi.  Eva- 
cuetur,  Graece  X£voj{>:q,  inanis  reddatur, 
Cyprianus  inanis  fiat^  lib.  3.  testim.  cap. 
69.  Sensus :  Ne  laude  suae  virtutis  ac 
potentiae  defraudetur  crux  Christi.  Nam 
si  cura  sapientia  verbi  missi  fuissent  ad 
praedicandum  Apostoli ,  jam  non  virtuti 
crucis,  id  est,  divinae  potentiae,  quae 
p6r  crucifixi  meritum  operatur,  adscrip- 
sissent  homines  conversionem  gentium  ad 
fidem ,  sed  eloquentiae  et  sapientiae  hu- 
manae;  Corinthii  maxime ,  qui  saeculari 
sapientiae  cum  eloquentiaconjunctae  plu- 
rimum  tribuebant. 

18.  Verbum  enim  crucis  pereuntibus 
quidem  stultitia  est.  Objicere  quis  po- 
terat,  Evangelium  ,  id  est ,  verbum  crucis 
contemtui  futurum  apud  auditores,  ideo- 
que  sine  fructu,  si  ita  nude  et  absque 
ornamentis  humani  sermonis  ac  sapientiae 


praedicetur,  Concedit  hoc  Paulus  quan 
tum  ad  reprobos  attinet,  sed  non  quantum 
ad  electos ,  penes  quos  redemptio  nispro- 
prietas  est.  Ut  proinde  nulla  ex  parte 
frustretur  Dei  propositum ,  quantumvis 
humiliter  praedicetur  crux  Christi ,  sed 
magis  appareat  et  illustrior  reddatur  ejus 
virtus  in  fide  omnium  electorum. 

Sensus  hujus  partis :  Verbum  crucis, 
id  est,  sermo  de  cruce,  praedicatio  Chri- 
sti  crucifixi ,  ab  iis ,  qui  pereunt  et  non 
sunt  a  Deo  electi  ad  salutem ,  reputatur 
velut  res  stulta  et  ridicuia,  videlicet  ra- 
tioue  rei  praedicatae ,  id  est ,  crucis  et 
crucifixi;  quem  infra  dicit  gentibus  esse 
stultitiam.  Quid  enim  stultius  secundum 
sensum  carnalem,  quam  salutem  expectare 
ab  hornine  crucifixo  ?  Et  ita  sapiebant, 
qui  insultabant  ei  dicentes:  AHos  salvos 
fecit,  seipsum  tion  potest  salvum  facere, 
Matth.  17. 

lis  autem ,  qui  .lalvi  fiunt,  id  est 
nobis,  Dei  virtus  est.  In  Graeco  non 
interponitur ,  id  est.  Sed  addidit  vel  iu- 
terpres  vel  alius  quispiam  explicandae 
sententiae  causa.  At  nobis ,  inquit,  qui 
salvamur  (sic  euim  in  Graeco  est),  eadem 
praedicatio  crucis ,  utique  ratione  rei 
praedicatae ,  instrumentum  est  virtutis  ac 
potentiae  Dei;  dum  per  crucem,  quamvis 
liumiliter  praedicatam ,  Deus  potenter 
operatur  nostram  conversionem  et  salutem. 
Loquitur  in  persona  electorum.  Nec  enim 
alii  sunt,  qui  salvi  fiunt,  quam  electi,  ut 
ncc  alii,  qui  pereunt,  quam  reprobi. 
Consimili  modo  dixit,  Evangelium  esse 
virtutem  Dei,  in  salutem  omni  credenti 
Rom.  1. 

19.  Scriptum  est  enim.  Testimouio 
prophetico  ducet  excludendam  sapieutiam 
saecularem  a  praedicatione  Evangelii. 

Perdam  sapientiam  sapientium ,  et 
prudentiam  prudentium  reprobabo. 
Graece,  et  intelligentiam  intelligentium 
reprobabo ,  sive  rejiciam.  Hieronymus 
legit:  et  inteUectum  prudentium  repro- 
babo ,  in  commentariis  Jes.  33.  Habetur 
autem  hoc  testimonium  apud  Jesaiam 
cap.  29.  juxta  versionem  LXX.,  nisi  quod 
apud  eos  non  est  reprobabo,  sed  abscon- 

dam ,  quemadmodum  et  in  Hebraeo  ,  ubi 
Hieronymo  interprete  sic  legitur :  Peribit 
sapientia  a  sapientibus  ejus,  scilicet  po- 
puli  Judaici ;  et  intellectus  prudentium 
ejus  abscondetur.  Caeterum  mutatio, 
quam  vel  Paulus  vel  LXX.  fecerunt,  nihil 
adimit  de  sensus  integritate,  sed  magis 
eum  explicat.  Nam  utique  Deus  id  fac- 
turus  erat,  quod  futurum  Proplieta  prae- 
dicit.  Interim  nota,  Paulum  referre  ad 
universum  genus  sapientiae  saecularis  id, 
quod  Propheta  proprie  de  sapientia  Ju- 
daeorum,  id  est,  Scribarum  et  Pharisaeo- 
rum,  dixit. 

Sensus  est:  Perdam,  inquitDeus,  id 
est,  abjiciam  ut  contemtibilem  (nam  per- 
dam  exponit  Apostolus  per  reprobabo) 
sapientiam  et  intolligentiam  sive  pruden- 
tiam  eorum ,  qui  secundum  saeculum  sa- 
pientes  et  prudentes  sunt ,  ita  ut  ea  ad 
negotium  Evangelii  et  promovendae  salu- 
tis  hominura  uti  nolim,  ne,  ut  supra  dictum 
est,  evacuetur  crux  Christi. 

20.  Ubi  sapiens?  ubi  scriba?  ubi  con- 
quisitor  hujus  saeculi?  Scriba  Graece 
YpafJifJiaTSoc.  Tertulliano  literator ,  lib. 
de  idololatria  cap.  10.  Conquisitor 
ouCvjTr;T7;(;^  Laurentio  et  Erasmo  dispu- 
tator.  Nam  auCrjTelv  etiam  interpreti 
nostro  dispulare  est,  ut  Act.  6.  et  alibi. 
Haec  Pauli  potius  verba  sunt  quam  Pro- 
phetae,  quibus  tamen  ille  ad  similem  ejus- 
dem  Prophetae  locum  respicit,  qui  est 
cap.  33.,  quo  loco  vulgata  versio  sic  ha- 
bct:  Vbi  est  literatus?  ubi  legis  verba 
ponderans?  ubi  doctor  parvulorum? 
At  in  Hebraeo  sic  ad  verbum  legitur: 
Ubi  scriba?  ubi  ponderator,  sive  libra- 
tor?  ubi  numeransturres?  Quod  LXX. 
sic  reddiderunt:  Ubi  sunt  grammatici? 
ubi  sunt  consiliantes  ?  ubi  est  numerans 
eos,  qui  nutriunt?  Paulus  vero  praeter 
alia  mutavit  ordinem,  et  scribam  sapienti 
postposuit.  De  hac  varietate  consule  Fo- 
rerium  et  alios ,  qui  commentati  sunt  in 
Jesaiara. 

Theophylactus  et  Oecumenius  sapien- 
tem  interprctanturphilosophum  gentihum, 
scribam  doctorem  Judaeorum.  His  enim 
nominibus  apud  utrumque  populum  ap- 


pellabantur.  Conquisitorem  autem  seu 
disputatorcm  saeculi  hujus  vocat  Aposto- 
lus,  non  eum,  qui  disputat  de  hoc  saeculo, 
rerumque  humanarum  studiosus  indaga- 
tor  est,  ut  quidam  exponunt,  sed  disputa- 
torem  saecularem  seu  mundanum,  qui 
videlicet  humana  tantum  ratione  et  jiatu- 
rali  ingenio  de  rebus  quibuslibet  inquirit 
et  disputat.  Cujusraodi  fuere,  qui  dicti 
sunt  philosophi.  Non  raale  quidam  geni- 
tivum  hujus  saeculi  putant  etiara  ad  duo 
priora  nomina  referri  debere ,  id  est ,  ad 
sapientem  et  scribam.  Nam  de  sapientia 
quidem  id  exprimit,  dum  statim  nominat 
sapientiam  hujus  mundi ,  et  capite  se- 
quenti,  sapientiam.  hujus  saeculi. 

Sentit  igitur  Apostolus ,  ad  praedican- 
dum  Evangelium  et  muudum  fide  Christi 
imbuendum  non  fuisse  missos  aut  adhi- 
bitos  sapientes  hujus  saeculi ,  quin  potius 
eos  cum  sua  sapientia  abjectos  et  repu- 
diatos  esse  a  Deo.  Nam  id  significat  illa 
per  interrogationes  insultatio,  ubi  sapiens 
etc.  Merito  autem  abjecta  est  sapientia 
mundi ;  non  solum  ne  extenuaretur  virtus 
crucis,  verum  etiam,  quia  multis  erat 
erroribus  et  vanitatibus  permixta,  et  quoad 
personas  superbiae  plena ,  ideoque  prae- 
dicationi  crucis  contraria. 

Nonne  stultamfecit  Deus  sapientiam 
hujus  mundi  ?  Rursus  hoc  erotemate  sa- 
pientiam  saecularem  traducit,  ut  inutilem 
et  stultam,  ac  si  dicat:  Palam  est  sapieia- 
tiam  mundi  hujus  esse  reprobatam  a  Deo. 
Stultam  fecit,  graece  uuo  verbo  s;j.0Jpav3v 
infatuavit,  ut  legit  TertuU.  contra  Mar- 
ciouem,  id  est,  inanem  ostendit  et  cou- 
temptibilem  reddidit,  non  dignatus  uti 
ejus  adminiculo  ad  persuadendam  homi- 
nibus  veritatem  Evangelii.  Neque  enim 
uUus  sapientum  hujus  saeculi  vocatus  fuit 
a  Christo  ad  Evangolium  praedicandum. 
Theophylactus  exponit  infatuatara  muudi 
sapientiam,  id  est,  stultitiae  convictam ;  eo 
quod  non  potuerit  invenire  verura.  Ltri- 
que  sensui  congruit  ratio  subjuncta. 

2L  Nam  quia  in  Dei  sapientia  non 
cognorit  mundus  per  sapientiam  Deum. 
Nam  quia,  Graece  STCct^Tj  yap.  Postquam 
enim.  Quanquam  etiam  rccte  habet,  quod 

noster  interpres  vertit.  Dei  sapientiam 
nonnulli  Christum  interpretantur ,  quo 
praedicante  carnales  homines  Deum  pa- 
trem  noluerunt  agnoscere.  Movet  eos, 
quod  paulo  post  Christus  vocatur  Dei 
sapientia.  Sed  hic  sensus  praesenti  insti- 
tuto  non  videtur  convenire.  Quocirca 
rectius  alii  Dei  sapientiam  intelligunt 
relucentem  in  opificio  mundi,  metonymice 
tamen  acceptam  pro  ipso  mundi  opificio, 
omnibus  ad  contemplandum  exposito. 

Placuit  Deo  per  stultitiam  praedica- 
tionis  salvos  facce  credentes.  Placuit 
Deo,  Graece  c6<56xr^a£v  o  Osog.  Pro  (juo 
TertuUianus  honi  duxit  Deus ,  lib.  5. 
ccmtra  Marcionem  cap.  5.  Sic  enim  ille 
etiam  alibi  loquitur,  ut  observavit  ad  dic- 
tum  locum  Pamelius.  Scd  recte  noster 
interpres  plucuit  Deo ,  quod  alias  com- 
placuit,  alias  heneplacitum  est  dicere 
solet.  Stultitiam  praedicationis  alii  He- 
braismum  exponentes  vertunt,  stultam 
praedicationem. 

Sensus  totius  periodi :  Quandoquidem 
vel  postquam  mundus,  id  est,  humanum 
genus,  per  sapientiam  mundi,  id  est,  suam, 
qua  contemplatus  est  creaturas,  earumque 
rationes  perscrutatus,  non  cognovit  Deum 
in  opere  illo  suo  sapientissime  condito 
(quod  vocat  Dei  sapientiam) ,  et  per  hoc 
mundi  sapientia  nihil  contulit  hominibus 
ad  salutem;  benigno  consilio  visum  est 
Deo,  per  crucis  praedicationem ,  sive  per 
crucemipsam,  rem  ui  specie  stultam  et 
contemptibilem ,  hominibus  praedicatam, 
operari  salutem  eorum,  qui  hujusmodi 
praedicationi  crederent.  Rationem  cur  ita 
Deo  placuerit,  assignat  Leo  pontifex 
serm.  19.  de  pass.  Domini:  ut  mirahi- 
lior  fieret  constantia  fidei  ex  difficultate 
credendi. 

Sed  haec  ratio  suburdinanda  est  rationi 
principaliori,  quam  ipse  Paulus  adfert 
inferius:  ut  tio7i  glorietur  omnis  caro 
in  conspectu  Dei.  Caeterum  bene  post 
Hugonem  Cajetanus  observat,  Apostolum 
non  dixisse,  non  cognovit  aliquis,  sed 
non  cognovit  mundus.  Nam  ipse  fatetur 
ac  docet,  philosophos  ex  creaturis  Deum 
agnovisse,  Rom.  1.    Verum  illi,  sicut  ibi- 


dem  dicitur,  nec  Deum  glorificaverunt, 
nec  v^ritatem  cognitam  mundo  propala- 
runt;  sed  eam  in  injustitia  detinuerunt. 
Unde  et  illa  qualiscumque  Dei  notitia  tam 
ipsis  cognoscentibus ,  quam  mundo  ad 
salutem  inanis  efi^ecta  est. 

22.  Quoniam  et  Judaei  signa  petunt. 
Graece,  quandoquidem  et  Judaei  sig- 
num  petunt,  seu  postulant.  Legitur  au- 
tem  signum,  numero  singulari,  dumtaxat 
in  codicibus  qui  hodie  exstant.  Nam  apud 
Chrysostomum,  Theophylactum  et  Oecu- 
menium  plurale  est  sigrna^  quemadmodum 
et  apud  Tertulliauum.  Commendat  Apo- 
stolus  virtutem  evangelicae  praedicationis 
tam  Judaeis  quam  gentibus  despectae. 
Siquidem ,  inquit ,  et  Judaei  signis  olim 
assueti  signa,  id  est,  miracula  exigunt; 
quibus  velut  divinis  testimoniis  (inde  enim 
signa  dicta)  adducantur  ad  credendum ; 
talia  maxime ,  qualia  Moses  in  Aegypto 
et  in  deserto  exhibuit.  Unde  Luc.  12. 
leguntur  signum  aliquod  caelitus  a  Chri- 
sto  postulasse.  Quibus  et  Christus  alibi 
dicit :  Nisi  signa  et  prodigia  videritis, 
non  creditis ,  Joan.  4.  Jam  ante  enim 
dixerant  ei:  Quod  signum  ostendis  nohis, 
quia  haec  facis?  Joan.  2.  Non  tamen 
reprehendit  Apostolus,  si  quis  ex  justa 
causa  signum  petat,  quo  vel  sua  vel  alio- 
rum  fides,  alioqui  infirmior,  roboretur. 
Siquidem  Abraham  signum  petiit  et  ac- 
cepit,  Genes.  15.  et  Gedeon  Judic.  6.  et 
Ezechias  4  Reg.  20.  Verum  post  Mosen 
et  Prophetas  adhuc  nolle  credere,  nisi 
signo  viso,  Judaicum  est. 

Et  Graeci  sapientiam  quaerunt.  Grae- 
cos,  tanquam  gentilium  praecipuos,  nomi- 
nat.  Et  Graeci,  inquit,  solam  sectantes 
rationem  naturalem  ,  requirunt  humanam 
sapientiam  ;  id  est,  philosophicis  rationi- 
bus  docte  et  diserte  propositis  persuaderi 
volunt,  et,  si  quid  ratione  assequi  neque- 
ant ,  quale  est  mysterium  crucis ,  non  re- 
cipiunt,  sed  explodunt  atque  irrident, 
quemadmodum  Paulo  contigit  Christum 
praedicanti  apud  Athenienses  philosophos 
Act.  17.  Unde  et  a  Festo  praeside  audi- 
vit:  Insanis  Paule.  Act.  26. 

23.  Nos  autem  praedicamm  Christum 

crucifixum.  Intellige  ex  superioribus,  non 
in  sapientia  verhi,  et  ex  sequenti  capite, 
non  in  persuasibilibushumanae  sapien- 
tiae  verhis ,  et  ex  epistolae  2.  cap.  10. 
in  captivitatem  redigentes  omnem  in- 
teUectum  in  obsequium  Christi.  Opponit 
enim  Apostolus  praedicationem  Christi 
crucifixi  sapientiae  saecnlari.  Quamvis 
autem  multi  signis  ac  miraculis  adducti 
fuerint  ad  fidem  crucifixi ,  multo  tamen 
plures  sine  miraculis  crediderunt.  Quod 
sane  melius  et  perfectius  est.  Atque  in 
ea  re  evidentius  declarata  est  virtus  cru- 
cis.  Dicit  autem  multitudinis  numero,  nos 
praedicamus,  ut  secum  aliosverosEvan- 
gelii  ministros  comprehendat. 

Judaeis  quidem  scandalum.  Christus 
crucifixus  Judaeis  scandahim,  id  est,  oflFen- 
diculum  fuit,  et  ut  Propheta  loquitur, 
lapis  offensionis  et  petra  scandali,  in 
quem  graviter  impingerent:  quia  crucis 
opprohrium  eos  turbavit  et  impedivit ,  ne 
hominem  illum  pro  Messia  reciperent, 
quemadmodum  adducto  Jesaiae  testimo- 
nio  docet  Apostolus  Rom.  9. 

Gentihus  autem  stultitiam.  Gentibus 
eXXrjoi  Graecis.  Sed  eo  nomine  gentiles 
generatim  comprehendit,  saltem  cultiores, 
minu.sque  barbaros,  potissimum  Romanos, 
quibus  omnibus  aestimatione  humanae 
sapientiae ,  quam  sectabantur,  mera  stul- 
titia  erat,  hominem  crucifixum  aut  prae- 
dicaie  aut  credere  mundi  salvatorem. 
Graecorum  nomine  caeteros  etiam  genti- 
les  a  Paulo  comprehendi,  docent  aha  loca, 
ut  Rom.  10.  Non  enim  est  distinctio 
Judaei  et  Graeci,  et  Gal.  3.  Non  est 
Judaeus  neque  Graecus. 

Quacres :  non  etiam  Judaeis  stultitla 
fuerit  Christus  crucifixus  ?  Fuit  sane. 
Siquidem  geueraliter  dictum  est  supra, 
verbum  crucis  pereuntibus  stultitiam 
esse.  8ed  praetcr  hoc  Judaeis  peculiariter 
scandalum  fuit,  quibus  Christus  promissus 
fuerat  et  exspectatus,  nec  tamen  receptus 
ob  causam ,  quam  modo  diximus. 

24.  Ipsis  autem  vocatis  Judaeis  atque 
Graecis.  Ipsis  Erasmus  minus  recte  iis- 
dem.  Non  enim  Graece  est  rolc;  abxolQ, 
quemadmodum  supra,  ut  idem  (xo  auxo) 


dicatis  omnes.  Sed  sine  articulo  auxoTc;, 
quod  non  aliud  est  quam  ipsis.  Vide  quae 
diximus  ad  illud  Rom.  7.  Igitur  ego  ipse 
mente  servio,  etc.  Vocatis  Graece ,  ToTg 
xATjToTg^  vocatitiis.  Et  sensus  est,  iis 
vero,  qui  divina  praedestinatione  vocati 
sunt  ad  fidem,  sive  Judaei  illi  sint  sive 
Graeci,  id  est,  gentiles,  ut  dictum  est. 

Christum  Dei  virtutem  et  Dei  sapien- 
tiam.  Dei  virtutem  sive  potentiam  dicit 
Christum  propter  Judaeos ,  qui  signa  po- 
stulabant,  in  quibus  osteuditur  potentia: 
Dei  sapientiam  propter  gentiles  ,  qui  sa- 
pientiam  quaerebant,  tametsi  utrisque 
utrumque  factus  est  Christus,  et  virtus  et 
sapientia  Dei ;  quia  per  Christum  cruci- 
fixum  virtus  et  sapientia  Dei  in  electorum 
salute  procuranda  declaratur  et  agnosci- 
tur.  Virtus  quidem,  id  est,  putentia,  qua 
eripuit  eos  e  potestate  diaboli,  qui  in 
Evangelio  vocatur  fortis  armatus  Luc. 
11.  Sapientia  vero ,  quam  ostendit  in  eo, 
quod  per  humihtatem  et  crucem  et  mor- 
tem  Christi  Filii  sui  electos  redemit. 

Fuit  enim  ille  redemptionis  modus  sa- 
nandae  nostrae  miseriae  convenientissi- 
mus,  quemadmodum  testatur  August.  lib. 
13.  de  Trin.  cap.  10.,  convenientissimus, 
inquam ,  ob  multas  rationes ,  quas  ex 
eodem  Augustini  loco  et  ex  aliis  tradunt 
Doctores  ad  distinct.  20.  lib.  3.  Sent. 
Juxta  hunc  sensum ,  quem  etiam  verba 
proxime  sequentia,  et  alia  quac  in  fine 
capitls  habentur,  confirmant,  Christus  Dei 
virtus  et  sapientia  vocatur  secundum  na- 
turam  assumptam,  in  qua  passus  et  mor- 
tuus  est. 

25.  Quia  quod  stultum  est  Dei,  sa- 
pientius  est  hominibus.  Graece:  Quia 
stultum  Dei  etc. ,  id  est ,  stultitia  Dei  sa- 
pientior  est  hominibus.  Videtur  enim 
Graeco  more  concretum  neutrum  nsurpare 
pro  abstracto ,  quemadmodum  et  in  parte 
sequenti.  Sic  enim  et  alibi  loquitui',  ut 
Roman.  2.  t6  /pTjaTOV  tou  OsoO,  henig- 
nitas  Dei. 

Et  quod  infirmum  est  Dei,  fortius 
est  hominibus.  Rursum  graece:  Et  infir- 
mum  Dei  etc. ,  id  est ,  infirmitas  Dei  for- 
tior  est  hominibus.  Aug.  lib.  2.  de  doct. 

Christ.  cap.  13.  dicit,  ad  vitandum  am- 
biguum  melius  verti :  Sapientius  est  quam 
homines,  et  fortius  est  quam  homines. 
Quod  secutus  est  Erasmus.  Sic  enim 
vertit :  Quoniam  stultitia  Dei  sapientior 
est  quam  homines ,  et  imbecillitas  Dei 
rohustior  est  quam  homines. 

Sensus  autem  est :  Stultitia  Dei ,  sive 
id  quod  in  Dci  consiliis  et  operibus  stul- 
tum  ac  praeter  rationem  esse  videtur, 
quale  est,  per  crucem  salvos  facere  cre- 
dentes;  id ,  inquam,  sapientius  est  omni 
consilio  humano  et  omni  opere ,  quod  ho- 
mines  per  suam  sapientiam  efficere  pos- 
sint.  Et  infirmitas  Dei,  sive  quod  in  Dei 
operibus  infirmum  et  imbecille  esse  vide- 
tur,  quale  est,  Christum  pati,  crucifigi  et 
mori ,  id  fortius  est  ac  robustius ,  quam 
quidquid  ab  hominibus  fieri  potest.  De- 
bellat  enim  principem  hujus  muudi ,  qui 
habebatmortis  imperium,  Hebr.  2.  et  valet 
ad  aeternam  hominum  salutem.  Quidam 
in  utroque  membro  subintelligi  volunt 
sapientiam ,  hoc  pacto :  T^g  t(5v  avOpoj- 
TiCDV  oocj>ia.c,,  ut  complete  sic  vertas ,  sa- 
pientius  est  hominum  sapientia,  et  for- 
tius  est  hominum  sapientia.  Sed  id  mihi 
coactum  videtur. 

26.  Videte  enim  vocationem  vestram 
fratres.  Videte,  graece,  pASTisxs^  quod 
verti  etiam  potest  videtis.  Idque  placet 
Vallae ,  et  ita  Faber ,  Erasraus  et  Hente- 
nius  verterunt.  Atqui  veteres  Latini  le- 
gunt  videte ,  ut  Irenaeus  lib.  2.  cap.  34. 
Item  Pelagius,  Frimasius,  Sedulius  et 
caeteri.  Unus  Arabrosiaster ,  reteuta 
Graeci  verbi  ambiguitate,  \egii intuemini. 
Porro  docet  Apostolus ,  id  quod  dixit  de 
operibus  Dei  collatis  ad  opera  horainura, 
non  solura  habere  locum  in  cruce  Christi, 
sed  etiam  in  ipsis,  qui  credunt. 

Est  autera  hujus  loci  duplex  comraen- 
tarius.  Nam  quae  hic  et  deinceps  dicun- 
tur,  alii  referunt  ad  fideles  illius  temporis 
in  genere,  comprehensis  etiam  Apostolis, 
per  quos  fides  crucis  Christi  persuasa  est 
mundo ,  qui  plerique  fuerunt  horaines  se- 
cundum  saeculura  humiles  et  abjecti.  Alii 
proprie  haec  dicta  volunt  ad  Corinthios, 
quia  dicit  Apostolus  vocationem  vestram, 


id  est ,  Corinthiorum ,  quamvis  et  sic  in- 
telligi  possit,  vestram,  id  est,  fidelium: 
praesertim  cum  inscriptionem  epistolae 
fecerit  valde  generalem.  Nam  postea  versu 
penultimo ,  ad  Corinthios  revertens  ait: 
Ex  ipso  autem  vos  estis,  etc.  Nos  igitur 
priorem  sensum  prosequemur,  sub  quo 
tamen  etiam  secundum  facile  est  accipere. 
Porro  vocationem  dicit  vocatos;  sicut 
alibi  circumcisionem ,  circumcisos.  Vi- 
dete ,  inquit,  et  considerate  vocatos  ad 
fidem,  id  est,  fideles ,  qui  et  quales  sint, 
etiam  ilH,  qui  inter  eos  praecipui  sunt,  ut 
Apostoli  Christi. 

Quia  non  multi  sapientes  secundum 
carnem.  Id  est,  quod  non  multi  humana 
sapientia  praediti :  supplendum  vel  ox  eo 
quod  praecedit,  vocati  sunt,  vel  ex  sequen- 
tibns ,  electi  sunt ,  utique  ad  fidem ,  vel 
etiam  ad  Evangelii  praedicationem.  No- 
tandum ,  Paulo  eadem  esse  hoc  cap.  et 
duobus  seq.  sapientiam  hujus  raundi,  sa- 
pientiam  hujus  saeculi,  sapientiam  secun- 
dum  carnem,  et  sapientiam  liominum  sive 
humanara  ,  quara  et  carnalem  sapientiam 
vocat  2  Corinth.  1.  Quibus  nominibus 
eam  significari  vult  sapientiam,  quae  stu- 
dio  humano  absque  doctrina  Spiritus 
Sancti  potest  acquiri,  propter  quod  et  sa- 
pientia  secundum  carnem  vocatur ;  qualis 
fuit  sapientia  philosophorum. 

Non  multi  potentes.  Potentes  secun- 
dum  saecuhira  intellige.  Non  multi  no- 
biles.  Id  est,  claro  genere  nati.  Non  dicit 
Apostohis  :  nemo  sapiens  secundum  car- 
nem ,  nemo  potens ,  nemo  nobilis.  Nam 
hujusmodi  etiam  nonnulli  primis  illis  tem- 
poribus  ad  fidem  accesserunt,  ut  Nicode- 
mus  princeps  Judaeorum,  Joseph  ab  Ari- 
mathaea  nobilis  decurio;  duo  centuriones, 
altcr  a  Domino  laudatus,  alter  ab  Angelo, 
Pauhis  proconsul;  Apollo  vir  eloquens, 
Dionysius  Areopagita,  de  quibus  omnibus 
partim  in  Evangelio,  partim  in  Actis 
Apost.  Denique  et  ipse  Paulus  Apostohis 
ad  pedes  Gamalielis  in  lege  institutus,  at- 
que  etiam  in  ethnicon;ra  hbris  versatus; 
quemadraodura  versus  poetarura  subinde 
ab  00  citati  satis  produnt.  Verum  hi  com- 
paratione  multitudinis  credentium  paucis- 

simi  erant,  ita  ut  etiam  Christo  praedi- 
cante  diceretur:  Numquid  ex principibus 
aliquis  credidit  in  eum ,  aut  ex  Phari- 
saeis?  Sed  turba  haec  quae  non  novit 
legem.  Joan.  7. 

Caeterum  inter  duodecim  Christi  Apo- 
stolos ,  a  quibus  primum  omnium  crux 
Christi  praedicata  fuit  mundo,  nullus  om- 
nino  secundum  saecultun  sapiens,  potens, 
nobilis.  Hinc  Ambros.  lib.  5.  in  Lucam 
ad  ilkid  cap.  6.  Elegit  ex  ipsis;  adverte, 
inquit,  coeleste  consilium :  non  sapientes 
aliquos ,  non  divites ,  non  nobiles ,  sed 
piscatores  et  publicanos,  quos  dirigeret, 
elegit:  ne  traduxisse  prudentia ,  ne  re- 
demisse  divitiis ,  ne  potentiae  nobilita- 
tisque  auctoritate  traxisse  aliquos  ad 
suQm  gratiam  videretur.  Sic  ille. 

Vauum  igitur  est,  quod  de  regia  nobi- 
litate  S.  Bartholomaoi  fabulantur  quidam; 
cum  praesertim  ad  derogandam  illi  fa- 
bulae  fidem  memorata  B.  Ambrosii  verba 
pro  sacra  lectione  in  ejusdem  Apostoli 
festo  recitet  ecclesia  Romana.  Quanto 
minus  recipiendum,  quod  de  eodem  Apo- 
stolo  apud  f\izudo)Vuix(jv  Abdiam  legitur, 
perpetuo  purpuratum  ac  gemmatum  in- 
cessisse,  et  angelorum  praesidio  sic  mu- 
nitum ,  ut  uec  vestes  ejus  sordidarentur, 
nec  sandalia  vetera.scerent,  nec  ipse  fati 
garetur  aut  esuriret ;  cum  non  sit  Apo- 
stolus  major  eo  qui  misit  illum,  Joan. 
13.,  id  est,  Christo  Doniino,  qui  et  fatiga- 
tus  fuisse  et  esuriisse  legitur^  dicatque  in 
omnium  apostolorum  persona  Paulus  in- 
fra  cap.  4.  Usque  in  hanc  horam  et 
esurimus  et  sitirnus  et  nudi  sumus. 

Dices,  saltem  ypajjiiJiaTcUC  fuit  Bartho- 
lomaeus  et  legis  Judaicae  peritus,  si, 
quod  quorundam  habet  opinio  valde  pro- 
babilis,  idem  is  fuit  cum  Nathauaele,  qui 
Joan.  1.  tanquam  gnarus  legis  respoudisse 
legitur  Pliilippo,  a  Nazareth  potest  ali- 
quid  boni  esse  ?  Quo  fit ,  ut  Augustinus, 
qui  Nathanaelem  ab  Apostolis  diversum 
facit,  in  ejus  loci  tractatione  dicat,  ob 
hanc  ipsam  causam,  quia  doctus  erat  in 
lege,  non  fuisse  a  Christo  inter  duodecim 
annumeratum.  Sed  respondetur,  illud  a 
Nathanaele  dictum  fuisse  cum  interroga- 


tione.  Nam  sermo  erat  de  oppido  parvo 
et  obscuro,  a  quo  non  videbatur  maguum 
aliquod  bonum  sperari  posse.  Unde  et 
tanquam  interroganti  respondit  Philippus  : 
Veni  et  vide,  scilicet  ut  experientia  discas 
id,  de  quo  dubitas  et  interrogas.  Augusti- 
uus  autem  tanquam  assertionem  hominis 
in  lege  et  Scripturis  versati  verba  ejus 
accepit. 

27.  Sed ,  quae  stulta  sunt  mundi, 
elegit  Deus.  Tota  haec  adversativa  ad 
amussim  respondet  verbispraecedentibus: 
non  multi  sapientes  secundum  carnem, 
non  multi  potentes ,  non  multi  nobiles. 
Nam  primum,  quia  dixerat:  non  multi 
sapientes  secundum  carnem,  nunc  dicit: 
sed,  quae  stulta  sunt  mundi ,  graece 
stulta  mundi ,  id  est,  quae  stulta  erant 
secundum  mundum,  elegit  Deus.  Et  sen- 
sus  est :  Eos  ,  qui  mundana  sapientia  de- 
stituti  erant ,  ideoque  stulti  et  insipientes 
atque  ad  docendum  alios  inepti  humano 
judicio  videbantur,  quales  fuere  piscato- 
res ,  hos  inquam ,  elegit  Deus  ad  fidem, 
non  sohun  suscipiendam ,  sed  etiam  aliis 
praedicaudam. 

Vt  confundat  sapientes.  Id  est ,  ut 
pudore  afficiat  sapientes,  non  qui  essent, 
sed  qui  esse  viderentur ,  ait  Augustinus 
serm.  63.  de  diversis  cap.  3.,  vel  sapien- 
tes  non  simpliciter,  sed  secundum  car- 
netn,  ut  paulo  ante  dixi.  Pudefiunt  enira 
hujusmodi  sapientes ,  dum  per  suam  sa- 
pientipm  praestare  non  possunt ,  id  est, 
homines  ad  aeternam  salutem  adducere 
et  beatos  facere ,  quod  sine  ea  praestant 
indocti. 

Et  infirma  mundi  elegit  Deus.  Haec 
pars  respondet  ei,  qua  dixerat,  non  multi 
potentes.  Infirnia  mundi,  id  est,  infirma 
secuudum  mundum  ,  dicit  homines  nulla 
saeculi  potentia  praeditos,  sed  plebejos 
et  inopes.  Vt  confundat  fortia.  Id  est, 
ut  illorum  comparatione  veluti  pudefaciat 
omnem  hujus  mundi  potentiam,  dum  per 
illos  facit ,  quod  potentes  saeculi  non 
possunt. 

28.  Et  ignobilia  mundi  et  contempti- 
bilia  elegit  Deus.  Hoc  opponit  ei ,  quod 
dixerat,  non  multi  nobiles.    CojUempti- 

bilia,  Graece  xa  l^ouOevTjjjisva  ^  id  est, 
quae  nihili  habita.  Sensus:  Et  eos,  qui 
secundum  saeculum  ignobiles  erant  et 
obscuri ,  ideoque  despecti ,  velutique  pro 
nihilo  habiti,  elegit  Deus. 

Et  ea ,  qiiae  non  sunt.  Graece  xal  xa 

/jiTj  ovTa,  et  non  entia,  id  est  ea,  quae 
non  erant.  Quod  dixit  nihili  habita,  auget 
Hebraismo  non  entia ,  licet  res  eadem 
significetur.  Nam  quae  contemptui  sunt, 
Hebraeis  dicuntur  non  esse ,  quatenus 
nihili  aestimantur,  quasi  dicas  homines 
nullius  nominis  aut  numeri.  Tales  fuere 
plerique,  quos  Christus  initio  ad  fidem  et 
Evangelii  praedicationem  elegit. 

Ut  ea  quae  sunt  destrueret.  Destrue- 
ret,  Graece  mxap-{-qo-Q ,  aboleret,  oblite- 
raret,  ut  vertit  Erasmus.  Eandem  vocem 
interpres  Rom.  3.  vers.  2.  vertit  evacuare. 
Sensus  est:  ut  eos,  qui  magni  sunt  homi- 
num  aestimatione ,  contemptibiles  et  ob- 
scuros  redderet,  ac  velut  ad  nihilum  redi- 
geret,  quod  est  destruere  juxta  versionem 
nostram.  Hoc  autem  factum  est,  quando 
apparuit,  quam  nihil  conferat  ad  negotium 
aeternae  salutis  hominum  nobilitas  gcneris, 
et  omnino  quidquid  mundus  ut  magnum 
admiratur. 

29.  Ut  non  glorietur  omnis  caro  in 
conspectu  ejus.  Graece  evoiTiiov  auxou^ 
coram  eo.  Non  omne  pro  nullo,  et  caro 
pro  homine,  idiotismi  sunt  Hebraici.  Li- 
bentius  tamen  hominem  Scriptura  carnem 
appellat,  ubi  infirmitatem  ejus  uotat,  aut 
fastum  reprimit,  ut  Jes.  40. :  Omnis  caro 
foenum.  Et  Jerera.  17.:  Maledictus  ho- 
mo,  qui  ponit  carnem  brachium  suum. 
Haec  aetiologia  referenda  est  ad  tria 
membra  praecedentia ,  quibus  dictum  est 
Deum  elegisse  stulta  et  infirma  et  igno- 
bilia  mundi,  ut  confundat  sapientes  et 
potentes  et  nobiles.  Hoc  enim  totum  fecit, 
ut  appareret,  nuUi  homini  gloriandum  esse 
de  quibuscumque  bonis ,  quae  pcr  natu- 
ram  habentur,  ut  sunt  sapientia  saeculi, 
potentia,  nobilitas;  gloriandum  ,  inquam, 
coram  Deo ,  id  est,  in  iis,  quae  hominem 
Deo  commendent ,  ut  sunt  fides  et  opera 
pietatis,  sed  harum  rerum  gloriam  omnem 


soli  Deo  tribuendam  per  Christam.  Unde 
sequitur : 

30.  Ex  ipso  autem  vos  estis  in  Christo 
Jesu.  Ex  ipso,  Erasraus  ex  eodem,  sed 
non  raagis  potuit,  quam  in  eo,  quod 
proxime  praecedit  coram  ipso.  Pars  haec 
varie  exponitur.  Primus  sensus  est:  Ex 
ipso,  scilicet  Deo,  et  non  ex  vobis,  etiam 
vos  estis,  quidquid  estis  coram  Deo ,  et 
ab  eo  habetis  quidquid  boni,  quod  ad 
pietatem  pertineat,  habetis;  idque  per 
Christum  Jesum.  Alter:  Vos  estis  ex  Deo, 
id  est,  filii  Dei,  homines  Dei  estis,  velut 
ex  Deo  nati;  iJque  per  Christum  Jesum. 
Tertius  sensus:  Ex  Deo  vos  estis  in  Chri- 
sto,  id  est,  per  Dei  gratiam  estis  Chri- 
stiani,  Christo  incorporati,  et  beneficiorum 
ejus  participes.  Sic  esse  in  Domino,  pro 
eo,  quod  est  esse  Christianum,  dixit  Rom. 
16.  vers.  12.  Tam  huic  sensui  quam 
duobus  prioribus  bene  congruit,  quod 
sequitur : 

Qui  factus  est  yiobis  sapientia  a  Deo. 
Id  est,  cujus  merito  veram  sapientiam  ha- 
bemus  a  Deo  autore.  Hanc  opponit  sa- 
pientiae  saeculari,  de  qua  supra  ac  rursus 
infra  cap.  seq. 

Et  justitia,  et  sanctificatio,  et  redemp- 
tio.  Eodem  sensu  omnia  haec  dicuntur, 
nempe  causali,  quod  Christi  merito  justi- 
tiam,  sanctificationem  et  redemptionem  a 
Deo  acceperimus.  lllud  enim  a  Deo,  per 
singula  repetendum  est.  Qui  hunc  locum 
adducunt  pro  justitia  imputativa  a  Luthe- 
ranis  invecta ,  ii  sacris  literis  aut  studio 
aut  imperitia  abutuntur ,  ut  quod  figurato 
sensu  dictum  constat,  proprie  velint  in- 
telligi.  Sicut  enim  Christus  ideo  nobis 
sanctificatio  et  redemptio  factus  est,  quia 
per  crucem  ejus  sanctificati  sumus  ac 
redenipti ,  sic  utique  factus  est  nobis  ju 
stitia ,  quia  per  crucem  ejus  justificati 
sumus,  non  quia  justitia  ejus  vel  diviua 
vel  humana  nobis  imputatur.  Sic  alibi 
pax  nostra  vocatur,  quia  pacem  nobis  suo 
merito  conciliavit  I^phes.  2.  vers.  14. 

31.  Ut  quemadmodum  scriptum  est. 
Scriptum  est  apud  Jeremiara  cap.  9.  non 
verbis  tamen  iisdem,  sed  sensu. 

Qui  gloriatur ,   in  Domino  glorietur. 

Apud  Prophetam  sic  legitur :  Non  glo- 
rietur  sapiens  in  sapientia  sua ,  et  non 
glorietur  fortis  in  fortitudine  sua,  non 
glorietur  dives  in  divitiis  suis.  Sed  in 
hoc  glorietur ,  qui  gloriatur ,  scire  et 
nosse  me.  Hoc  autem  erat  in  Domino 
gloriari.  Nam  si  per  humanam  sapientiam 
quis  posset  Deum  cognoscere  et  colere, 
quomodo  cognoscendus  et  colendus  est; 
jam  potuisset  sapiens  gloriari  in  sapientia 
sua,  quod  vetat  Dominus  per  Prophetam. 
Sensus  igitur  Apostoli  ex  Propheta  est 
hujusmodi:  Qui  gaudet  et  gloriatur,  se 
habere  aliquid,  unde  placeat  Deo,  non  id 
suae  sapientiae  aut  potentiae  aut  alteri 
cuicunque  bono  naturae  adscribat,  sed 
soli  gratiae  Dei  acceptum  ferat. 

Quanquam  illud  in  Domino,  potest 
de  Christo  accipi ,  de  quo  proxime  sermo 
fuerat,  ut  sensus  sit,  in  nulla  alia  re  glo- 
riandum   esse,   quam   in   ea,   quam  per 


Christum  habemus,  qui  nobis  omnia  factus 
est.  Qui  sensus  etiam  convenit  alteri  loco 
2  ad  Cor.  10. ,  ubi  haec  sententia  repeti- 
tur,  ut  ibi  videbis.  Unde  et  ad  illud,  quod 
apud  Prophetam  sequitur  :  quia  ego  sum 
Dominus,  faciens  misericordiam,  et  ju- 
dicium,  et  justitiam  in  terra,  videtur 
Apostolus  allusisse  prioribus  verbis,  tan- 
quam  illic  recondito  quodam  sensu  signi- 
ficata  sit  Christi  Domini  incarnatio  et  re- 
demptio,  per  quam  Deus  in  ipso  nobis  illa 
operatus  est.  Denique  potest,  quod  Apo- 
stolus  ait,  quemadmodum  scriptum  est, 
ad  totius  Scripturae  sacrae  sensum  et 
ingenium  referri.  Nam  ut  scribit  Augu- 
stinus  Enchiridii  98. :  Altissimo  saluber- 
rimoque  sacramento  universa  facies, 
atque  (ut  ita  dixerim)  vultus  sanctarum 
Scripturarum  bene  intuentes  id  admo- 
nere  invenitur,  ut  qui  gloriatur ,  in 
Domino  glorietur. 


CAPUT  SECUNDUM. 

Et  ego,  cum  venissem  ad  vos,  fratres,  veni  non  in  sublimitate 
sermonis,  aut  sapientiae  ^,  annuntians  vobis  testimonium  Christi.  2.  Non 
enim  judicavi  me  scire  aliquid  inter  vos,  nisi  Jesura  Cliristum ,  et  hunc 
crucifixum''^).  3.  Et  ego  in  infirmitate  ^),  et  timore,  et  tremore  multo^) 
fui  apud  vos;  4.  et  sermo  meus,  et  praedicatio  mea,  non  in  persuasi- 
bilibus  humanae  sapientiae  verbis,  sed  in  ostensione  spiritus  et  virtutis  % 

5.  ut  fides  vestra  non  sit  in    sapientia   hominum,    sed    in  virtute  Dei^). 

6.  Sapientiam  autem  loquimur  inter  prefectos:  sapientiam  vero  non  hujus 
saeculi,  neque  principum  hujus  saeculi,  qui  destruuntur  ^) :  7.  sed  loqui- 
mur  Dei  sapientiam  in  mysterio,  quae  abscondita  est,  quam  praedesti- 
navit  ^)  Deus  ante  saecula  in  gloriam  nostram,  8.  quam  nemo  principum 
hujus  saeculi  cognovit^):  si  enim  congnovissent,  nunquam  Dominum  glo- 
riae  crucifixissent  ^^).  9.  Sed  sicut  scriptum  est^^):  Quod  oculus  non 
vidit,  nec  auris  audivit,  nec  in  cor  hominis  ascendit,  quae  praeparavit 
Deus  iis,  qui  diligunt  illuni ;  10.  nobis  autem  revelavit  Deus  per  Spiri- 
tum  suum :    Spiritus  enim  omnia  scrutatur ,   etiam  profunda  Dei  ^^).      1 1 . 


ij  Vers.  4.  13.     Cap.  1,  17.     2)  Gal.  6,  14.     3)  2  Cor.  1,  4.  10.  Gal.  4,  13.    *)  .\ct. 

18    9     5^  Vers.  10.   13.     2  Cor    12,   11.  12.     6)  2  Cor,  4,  7.     Eph.  1,  19.  1  Thess.  1,  .').    J) 

Cap.  1,  18.    8)  Eph    3,  5.     ^)  Joann.  7,  48.  15,  21.     «>)  Art.  3,  15—17.  «)  Jes.  64,  4.     »«J 
Matth.  16,  17.    Joann.  16,  13. 

Quis  enim  hominum  scit,  quae  sunt  hominis,  nisi  spiritus  hominis,  qui 
in  ipso  est?  ita  et  quae  Dei  sunt,  nemo  cognovit^),  nisi  Spiritus  Dei. 
12.  Nos  autem  non  spiritura  hujus  mundi  accepimus,  sed  Spiritum,  qui 
ex  Deo  est,  ut  sciamus,  quae  a  Deo  donata  sunt  nobis:  13.  quae  et 
loquimur ,  non  in  doctis  humanae  sapientiae  verbis,  sed  in  doctrina  Spi- 
ritus,  spiritualibus  spiritualia  comparantes.  14.  Animalis  autem  homo 
non  percipit  ea,  quae  sunt  Spiritus  Dei:  stultitia  enim  est  illi,  et  non 
potest  intelligere  ^) :  quia  spiritualiter  examinatur  ^).  15.  Spiritualis  au- 
tem  judicat  omnia,  et  ipse  a  nemine  judicatur.  16.  Quis  enim  cognovit 
sensum  Domini  ^),  qui  instruat  eura?  Nos  autem  sensum  Christi  haberaus. 


SUMMARIUM  CAPITIS  SECUNDI. 

Christum  et  hunc  cruciflxuni  Corinthiis  se  praedicasse  dicit,  cura  humilitate  sermonis  et  virtute 
Dei.  Sapientiam  mundo  absconditam,  quae  solo  Dei  spiritu  cognosci  potest,  se  loqui  inter 
perfectos:  quod  animalis  homo  non  sit  aptus  ad  eam  percipiendam. 


1.  Et  ego,  cum  venissem  ad  vos,  fra- 
tres.  Supra  dixerat  se  missum  ad  evan- 
gelizandum ,  non  in  sapientia  verbi,  ne 
crux  Christi  evacuetur.  Id  nunc  docet 
apud  Corinthios  se  praestitisse,  simulque 
a  seipso  quodammodo  probat,  quod  dixe- 
rat,  Deum  quae  stulta  sunt  mundi  et  quae 
infirma  elegisse ,  etiam  quoad  officium 
praedicationis  evangelicae,  per  haec  tacite 
perstringens  quosdam  Corinthiorum  Doc- 
tores,  qui  in  Evangelio  praedicando  suam 
ostentabant  eloquentiam  una  cum  sapien- 
tia  saeculari.  Caeterum  et  per  itaque  recte 
exponunt  quidam. 

Veni  non  in  sublimitate  sermonis 
aut  sapientiae.  In  sublimitate  graece 
xa&'  UTispojcrjv^  id  est,  secundum  vel  per 
suhlimitatem,  quod  et  in  nonnullis  inve- 
nitur  Latinis  vetustioribus.  Commentator 
Ambros.  legit  cum  eminentia ,  quod  se- 
cutus  est  Erasmus. 

Annuntians  vobis  testijnonium  Chri- 
sti.  Graece,  testimonium  Dei,  at  in  non- 
nullis  mysterium  Dei.  Quod  quidem 
etiam  legit  et  interpretantur  commentator 
Ambros.  Unde  apparet,  olim  quoque  in 
Graecis  quibusdam  scriptum  fuisse  jixuo- 
TT^ptov ,  tametsi  ixapxupiov  puto  siucerius. 


ut  sensus  sit:  Igitur  quando  veni  ad  vo9 
testis  Cbristi,  videlicet  annuntiaturus  vo- 
bis  Evangelium,  quod  est  testimonium 
Christi,  id  est,  de  Christo ,  idque  juxta 
legationem  mihi  injunctam,  nullam  ostendi 
in  praedicatione  mea  vel  eloquentiae  vel 
sapientiae  saecularis  eminentiam ,  sed 
simpbci  sermone  usus ,  ac  nulla  adjutus 
adminiculo  philosophiae  humanae,  Chri- 
stum  vobis  praedicavi. 

Quaeritur  an  potuisset  Paulus ,  si  vo- 
luisset,  praedicare  cura  sublimitate  ser- 
monis  et  sapientiae  saecularis?  Negant 
Chrysost.  et  eum  secuti  Theophylact.  et 
Oecumen.,  quod  revera,  ut  ajunt,  sermone 
esset  imperitus  et  externae  sapientiae 
penitus  expers.  At  sane  quamvis  aliquo 
sensu  sermone  imperitum  fuisse  Paulum 
ipsius  constet  testimonio,  2  Cor.  11.,  ubi 
id  de  se  fatetur  (quod  quidem  quo  sensu 
dixerit ,  ilHc  a  nobis  expHcatur) ,  attamen 
ut  Graecos  legit  Poetas ,  sic  et  Oratores 
et  Philosophos  eum  legisse ,  et  proinde 
sapientiae  saecularis  haud  prorsus  exper- 
tem  fuisse,  satis  est  verosimile.  Verum 
ejusmodi  sapientiam  apud  Corinthios  non 
ostendit,  nec  omnino,  quod  tale  quidquam 
sciret,  prae  se  tuHt,   videlicet  contentus 


»)  Matth.  11,  27.     2)  2  Cor.  4,  3.  seq.     Rom.  8,  7.     3)  t  cor.  12.  3.     Joann.  14,  17. 
<)  Jes.  40,  13. 

Evangelicae  praedicationis  negotium  sim- 
pliciter  agere,  more  aliorum  Ohristi  Apo- 
stolorum,  quod  id  magis  tunc  expediret 
ad  promovendam  Dei  gloriam.  Responsio- 
nem  iianc  confirmat,  quod  proxime  sequi- 
tur,  ubi  non  dicit:  Non  enim  scivi  aliquid, 
sed: 

2.  Non  enim  judicavi ,  me  scire  ali- 
quid  inter  vos.  Me  in  Graeco  non  addi- 
tiir,  sed  intelligitur.  Sine  eo  citat  Tertull. 
lib.  de  pudicit.  cap.  14.,  et  Hilarius  lib. 
10.  de  Trinitate.  Quidam  sic  vertit :  Non 
enim  quidquam  ad  cognoscendum  delegi 
inter  vos.  Hic  interpres  rationem  habuit 
articuli  Tou  praepositi  verbo  infinito  eidevat, 
licet  Graeci  cxpositores  ejus  articuli  vim 
dissimulasse  videantur.  Nam  et  codices 
quidam  articulum  non  agnoscunt.  Nec 
additus  aut  demptus  sensum  variat.  Qui 
hujnsmodi  est:  Etenim  statueram  ita  me 
gerere  apud  vos ,  ut  nihil  aliud  scire  vi- 
derer.  Aut  secundum  alios,  non  judicavi, 
id  est,  dissimulavi  apud  vos,  me  quid- 
quam  scire,  non  declaravi  me  aliud  scire. 
Sequitur : 

Nisi  Jesum  Christum,  et  hunc  cruci- 
fixum.  Non  significat,  se  nihil  aliud  apud 
Corinthios  docuisse,  quam  Christum  cru- 
cifixum ,  id  est,  articulum  crucilixionis 
Christi.  Nam  et  alios  fidei  articulos  do- 
cuit,  et  doctrinam  ad  mores  vitae  Chri- 
stianae  pertinentem  diligenter  inculcavit; 
quemadmodum  id  bene  ostendit  Augusti- 
nus  lib.  de  fide  et  operibus  cap.  10.  Sed 
a  sua  praedicatione ,  qua  apud  illos  usus 
est,  primum  removet  sermonis  ornatum 
cum  admixta  sapientia  saeculari ,  deinde 
etiam  sublimiorem  et  secretiorem  Chri- 
stianae  religionis  doctrinam,  quam  infra 
nuncupat  sapientiam ,  quod  ejus  nondum 
essent  capaces  Corinthii:  quibus  proinde 
rudimenta  fidei  tantum  erant  initio  tra- 
denda.  Quae  rudimenta  vocat  Jesum 
Christum  et  hunc  crucifixum.  Pulchre 
sensum  hunc  insinuavit  Franco  Abbas 
tom.  12.  de  gratia  Dei.  Paulus ,  inquit, 
parvulos  in  Christo  lacte  potat,  adultos 
in  fide  solido  cibo  roborat.  Inter  illos 
nihil  nisi  Christum,  et  hunc  crucifixum 
se  scire  judicat,    inter  istos  de  secretis 


coelestibus  et  mysteriis  a  saeculo  abscon- 
ditis  disputat.  Similiter  intellexit  Ber- 
nardus  serm.  ad  milites  templi  cap.  6., 
et  Hugo  Victorinus  in  quaest.  hujus  loci. 

Sensus  igitur  est:  Nude,  simpliciter 
ac  sine  pompa  sermonis  et  ostentatione 
sapientiae  saecularis ,  quasi  nihil  aliud 
scirem,  tradidi  vobis  rudem  de  Christo 
doctrinam  ,  diligenter  inculcans  hoc  fun- 
damentum,  Jesum  Christum  pro  nobis 
crucifixum  et  mortuum  esse ,  et  hac  fide, 
nec  aliter  sahitem  haberi  posse,  secretio- 
rum  et  profundiorum  fidei  mysteriorum 
expositione  in  aliud  tempus  reservata. 
Congruunt  huic  sensui  sequentia  ab  eo 
loco,  sapientiam  autem  loquimur  inter 
perfectos ,  maxime  quae  dicuntur  sub 
finem  hujus  capitis  et  initium  sequentis. 
Jam  ex  his  etiam  patet,  non  illum  prae- 
dicare  Christum  crucifixum ,  qui  tantum 
proponit  ac  docet  crucem  esse  imitandam, 
sed  qui  docet  non  in  alio,  quam  in  cruce 
Christi  gloriandum,  ipsius  nimirum  Pauli 
exemplo  dicentis  Gal.  6. :  Mihi  absit 
gloriari ,  nisi  in  cruce  Domini  nostri 
Jesu  Christi.. 

3.  Et  ego  in  infirmitate,  et  timore, 
et  tremore  multo  fui  apud  vos.  Praepo- 
sitio  in  ev  secundo  et  tertio  loco  repetitur 
in  Graeco.  Timor  et  tremor  difFerunt, 
quod  timor  .sit  animi,  tremor  corporis, 
atque  hic  illius  eflPectus.  Verum  quoties 
conjunguntur  in  Scripturis ,  fere  signifi- 
cant  soUcitudinem  operis  cum  metu  offen- 
dendi ,  ut  Psalm.  2. :  Servite  Domino  in 
timore,  et  exsultate  ei  cum  tremore,  et 
PhiL  2.:  Cum  metu  et  tremore  vestram 
salutem  operamini.  De  varia  acceptione 
infirmitatis  in  Scripturis ,  egimus  iu  com- 
ment.  Epist.  ad  Rom.  5.  v.  6.  Hoc  qui- 
dem  loco  sunt,  qui  corporis  infirmitatem 
sanitati  oppositam  intelligant.  Sed  rectius 
alii  infirmitatem  interpretantur,  quae  po- 
tentiae  opponitur,  licet  et  hi  varient. 
Nam  Chrysost.  aliique  Graeci  putant, 
Apostohim  loqui  de  persecutionibus  et 
periculis,  quae  Corinthi  passus  fuerat. 
Haec  enim  infirmitatum  nomine  signifi- 
cari  patet  ex  iis,  quae  scribuntur  2  Cor. 
11.  et  12.  Aliis  placet  (quod  et  ego  magis 

probo),  infirmitatem  hic  accipi  pro  humi- 
litate  conversationis ,  de  qua  dicit  2  Cor. 
10. ;  Qui  in  facie  quidem  humilis  sum 
inter  vos;  et  propter  quam  de  eo  diceba- 
tur,  ut  ipse  refert  eodem  loco :  praesen- 
tia  corporis  infirma.  De  qua  rursus  ait 
ejusdemEpist.  cap.  13. :  Gaudemus  enim, 
quoniam.  nos  infirmi  sumus.  Nam  et  ea 
infirmitatis  acceptio  respondet  superiori- 
bus,  ubi  dictum  est:  Infirma  mundi 
elegit  Deus,  ut  confundat  fortia.  Deni- 
que  eandem  significasse  videtur  Galat.  4. 
dicens :  quia  per  infirmitatem  carnis 
evangelizavi  vobis  jam  pridem. 

Itaque  sensus  est:  Quando  praedicavi 
vobis  Evangelium,  non  solum  usus  sum 
humili  sermone,  nihil  admiscens  sapien- 
tiae  saecularis :  verum  etiam  humiliter 
admodum  ipse  me  gessi,  manibus  labo- 
rans ,  nec  utens  potestate,  quam  Dominus 
mihi  dedit,  et  inter  haec  solicitus,  ne 
quid  committerem  verbo  aut  facto,  quo 
vos  offensi  resiliretis  a  fide  suscepta. 
Summa  est,  ut  doceat,  se  versatum  fuisse 
apud  Corinthios,  non  ut  sermone  tantum, 
sed  et  persona  humilem. 

4.  Et  sermo  meus  et  praedicatio  mea. 
Id  est,  oratio  mea,  qua  usus  sum  in 
Evangelio  praedicando.  Nam  et  sumitur 
expositive. 

lion  in  persuasibilibus  humanae  sa- 
pientiae  verbis.  Persuasibilibus,  Graece 
Tiei^^olc;,  id  est,  suasoriis,  siv e  persua- 
soriis ,  aptis  et  comparatis  ad  persuaden- 
dum,  cum  persuasibile  proprie  dicatur 
id,  quod  persuaderi  potest.  Quamvis 
autem  in  Graeco  sit  idem  vocabulum  ser- 
mo ,  Aoyog^  et  verbis  Aoyotg;  consulto 
tamen  Latiuus  iuterpres  mutavit,  videns 
non  posse  utrumque  prorsus  similiter 
accipi.  Quod  et  Erasmus  imitatus  est, 
frustra  reclamante  Valla.  Nam  sensus 
est:  Sermo  meus ,  quo  Christum  apud 
vos  praedicavi,  non  fuit  compositus  ex 
verbis  et  sententiis  ad  persuadendum  ac- 
commodatis  ob  admixtam  humanae  sa- 
pientiae  doctrinam. 

Quidam  sic  exponunt:  Praedicans  vo- 
bis  Christum  non  adhibui  verborum  orna- 
menta,    quibus   humana    sapientia   sese 


venditat.  Sed  prior  sensus  melior.  Vult 
enim  non  solum  sermonis  ornatum  rheto- 
ricum ,  verum  etiam  ipsam  sapientiam 
saecularem  a  suapraedicatione  removere. 
Hoc  autem  de  neglectu  sapientiae  saecu- 
laris  repetit,  ut  addat  quod  sequitur: 

Sed  in  osten&ione  Spiritus  et  virtutis. 
Tropus  est,  quam  hendiadem  vocant, 
spiritus  et  virtutis,  id  est,  virtutis  Spiri- 
tus  sancti,  quam  videlicet  Spiritus  sauctus 
suppeditat.  Sensus :  Praedicatio  mea 
quamvis  humana  arte  persuadendi  desti- 
tuta,  tamen  efficax  fuit,  quod  eam  comi- 
taretur  virtus  Spiritus  sancti,  declarata 
per  miracula,  velut  certa  testimonia  veri- 
tatis  eorum ,  quae  praedico. 

Quaeres:  si  recte  neglexit  Apostolus 
verba  suasoria ,  cur  non  illum  in  eo  imi- 
tantur  omnes  verbi  Dei  praedicatores, 
quibus  studium  esse  videmus  imitandi 
potius  Esther  reginam ,  quae  Deum  pre- 
cabatur ,  ut  tribueret  sermonem  composi- 
tum  in  ore  suo ,  ad  flectendum  regis 
animum,  Esther  14.  Eespondetur,  ordi- 
nariam  hanc  esse  viam  ad  suadendum  et 
movendos  auditorum  animos ,  uti  verbis 
ad  eum  finem  studio  compositis;  quae 
proinde  negligi  non  debeat,  nisi  constet, 
alia  ratione  Deum  velle  moveri  homines 
ad  id,  quod  eis  est  salutare,  quemadmo- 
dum  ei  placuit  principio,  per  Apostolos 
simplici  et  incomposito  sermoue  Evange- 
lium  praedicari  et  gentes  converti ;  idque 
ob  causam  superiori  capite  expressam,  et 
verbis  hic  sequentibus  repetitam. 

5.  Ut  fides  vestra  non  sit  in  sapien- 
tia  hominum,  sed  in  virtute  Dei.  Id 
est,  ut  fides  vestra  uou  adscribatur  hu- 
manae  sapientiae  (eadem  ratio  de  elo- 
quentia),  sed  omnes  agnoscant,  solius  di- 
vinae  virtutis  esse  illud  opus.  At  vero 
fide  semel  fundata,  redeundum  fuit  ad 
ordinariam  et  consuetam  p  ersuadendi  viam ; 
ac  nihilominus  credendum ,  quod,  ut  se- 
quenti  capite  dicitur ,  neque  qui  plantat 
esi  aliquid ,  neque  qui  rigat,  sed  qui 
incrementum  dat  Deus. 

6.  Sapientiam  autem  loquimur  inter 
perfectos.    Hactenus  dixit,  se    nude  et 

simpliciter  praedicasse  Corinthiis  Chri- 
stum ,  et  eum  crucifixum ,  sine  cultu  ser- 
monis  aut  sapientiae  humanae.  Nec  ad- 
didit,  se  protulisse  apud  suos  auditores 
recondita  sapientiae  divinae ,  quod  tamen 
oportuit,  post  humanam  sapientiam  repu- 
diatam.  Hanc  igitur  rem  nunc  explicat, 
ac  duo  docet  usque  ad  finem  capitis ; 
quorum  prius  est,  reconditorum  sapien- 
tiae  divinae  notitiam  sibi  non  deesse ; 
alterum,  se  eam  sapientiam  non  promiscue 
proferre  apud  quoslibet,  sed  solum  apud 
perfectos  et  spirituales.  Utrumque  com- 
plexus  est  hac  sententia :  Sapientiam  lo- 
quimur  inter  perfectos,  ac  si  dicat: 
Quamvis  nos  Apostoli,  qui  Christum  prae- 
dicamus,  humanae  sapientiae  praesidia 
non  requiramus,  non  tamen  expers  est 
sapientiae  praedicatio  no&tra.  Loquimur 
enim  et  docemus  veram  et  (ut  infra)  Dei 
sapientiam,  inter  perfectos. 

Graeci  quidem  commentatores  sapien- 
tiam  hoc  loco  generaliter  intelligunt  prae- 
dicationem  Christi  crucifixi ,  et  perfectos 
in  genere  fideles.  Sed  rectius  alii  per- 
fectos  eosdem  accipiunt,  quos  infra  vocat 
spirituales,  quosque  carnalibus  et  anima- 
libus  opponit,  et  quos  rursus  perfectos 
appellat  Hcbr.  5.  dicens:  Perfectorum 
est  solidus  cibus ,  eorum  qui  pro  con- 
suetudine  exercitatos  habent  sensus  ad 
discretionem  boni  ac  mali.  Quae  verba 
sunt  pro  commentario  loci  praeseutis. 
Inde  enim  etiam  discimus,  sapientiam, 
quam  inter  perfectos  loquitur  Apostolus, 
intelligi  non  quamcunque  doctinam  de 
Deo  et  Christo,  sed  eam,  quae  continet 
secretiora  et  altiora  nostrae  religionis 
mysteria,  cujusmodi  sunt,  quae  Paulus 
tradit  in  Epistolis  ad  Romanos,  Ephesios 
et  Colossenses ,  de  electione  et  reproba- 
tione  divina,  deque  vocatione  gentium  et 
abjectione  Judaeorum ;  quae  ad  Thessa- 
lonicenses  de  Antichristo ;  quae  ad  He- 
braeos  de  sacerdotio  Christi,  et  quae  in 
hac  ipsa  Epistola  de  statu  ac  modo  re- 
surrectionis  mortuorum.  Haec  enim  vel 
non  statim  tradebantur  rudibus ,  vel  sum- 
marie  tautum;  reservabantur  autem  tra- 
denda,  vel  plenius  ac  profundius  expli- 

anil.  Estii  Comm.    Tom.  I. 


canda    iis,    qui  jam    essent   in    Christo 
provectiores. 

Huc  etiam  referri  possunt  quorundam 
articulorum  fidei  tropologicae  significa- 
tiones,  ut  passionis,  crucifixionis ,  mortis, 
sepulturae,  resurrectionis  et  ascensionis 
Dominicae,  quas  Petrus  et  Paulus  in 
suis  Epistolis ,  ad  exhortationem  vitae 
Christianae,  opportunis  locis  admiscent. 
Huc  igitur  etiam  pertinet  arcannm  Dei 
consilium,  quo  voluit  per  opprobrium 
crucis  et  humilitatem  pradicationis  con- 
fuudere  sapientiam  humanam,  etdestruere 
tyrannidem  diaboli.  Quam  Dei  sapien- 
tiam  hic  potissimum  a  Paulo  considerari, 
indicant  ea  quae  sequuntur.  Et  haec  est 
sapientia,  quam  necdum  habebat  Petrus, 
quando  Christo  passionem  suam  praedi- 
centi  dixit:  Absit  a  te  Domine ,  non 
erit  tibi  hoc.  Quare  et  ab  eo  audivit: 
Non  sapis  ea,  quae  Dei  sunt ,  sed  ea 
quae  hominum ,  Matth.  16.  Peculiariter 
autem  hanc  Apostolus  sapientiam  vocat, 
quod  sapientia  proprie  sit  de  rebus  altio- 
ribus  et  a  communi  notitiahominum  alienis. 

Haec  expositio  Latinorum  est ,  ac  no- 
minatun  S.  Thomae  tam  in  comment., 
quam  in  2.  2.  quaest.  45.  art.  1.  ad  1., 
ubi  et  probat  eam  ex  sequentibus  Apo- 
stoli  verbis :  Loquimur  Dei  sapientiam 
in  mysterio,  quae  abscondita  est.  Porro 
simile  est  huic  loco ,  quod  Dominus  suis 
discipulis  dixit  Joan.  16.  Adhuc  multa 
habeo  vobis  dicere ,  sed  non  potestis 
portare  modo.  Quam  sententiam  edisse- 
rens  Augustinus  tract.  96.  97.  et  98., 
proponit  ac  versat  et  aliarum  Scriptura- 
rum  collatione  explicat  hujusmodi  quae- 
stionem:  Utrum  spirituales  homines  ha- 
beant  aliquid  in  doctrina ,  quod  carna- 
libus  taceant ,  et  spiritualibus  dicant. 

Est  autem  responsionis  ejus  haec  sum- 
ma:  Quamvis  Apostoli  non  omnia  ad 
doctrinam  religionis  Cbristianae  perti- 
neutia  statim  iuitio  tradiderint  iis,  quibus 
Evangelium  pruedicabant :  non  tamen  vel 
ipsos,  vel  aHos  spirituales  homines  ab 
Apostohs  institutos ,  habuisse  aliquid  in 
doctriua ,  quod  non  opportuno  tempore 
depromerent,  ac  palam  apud  multitudi- 
25 

nem  profen-ent:  sic  ut  eadem  traderent 
majoribus  et  parvulis,  id  est ,  perfectis  et 
imperfectis,  sed  ea  cura  adhibita,  ut  pro 
sua  quibusque  capacitate  ea  proponerent, 
parvulis  quidem  ut  potum  lactis,  quem 
libenter  et  facile  sugant;  majoribus  autem 
ut  solidum  cibum,  explicando  rationes, 
ordinem ,  modum,  aliasque  circumstantias 
eorum,  quae  credenda  sunt,  quod  est 
sapientiam  loqui  inter  perfectos. 

Sic  et  Hugo  Victorinus  hanc  rem  ex- 
plicat,  quaest.  16.  Quanquam  et  hoc  ip- 
sum  quodammodo  est  alia  quaedam  tra- 
dere  perfectis,  videlicet  eorum,  quae  a 
parvulis  simpliciter  creduntur,  rationes 
et  circumstantias  quasdam  secretas  et 
profundas,  quarum  parvuli  nonduvn  sint 
capaces.  Exempli  gratia:  Credendum 
omnibus  proponitur,  Christum  mortuum 
esse ,  ut  nos  e  potestate  diaboli  eriperet. 
Perfectis  autem  dicitur,  quo  jure  totum 
genus  humanum  in  diaboli  potestatem 
fuerit  redactum ,  ac  rursus,  quo  jure  et 
aequitate  per  Christi  mortem  fuerit  inde 
ereptum.  Quod  a  S.  Leone  et  aliis  Patri- 
bus  subtiliter  ac  distincte  exponitur ,  nec 
tamen  a  parvulis  capitur,  sed  perfectis. 
Quanto  autem  quisque  sapientior  est, 
tanto  plura  novit  horum  mysteriorum ,  et 
quanto  quisque  perfectior ,  tanto  magis 
hoi-um  intelligendorum  est  capax.  Eorum 
autem  explicatio  ad  sermonem  sapientiae 
pertinet,  quod  primum  inter  charismata, 
quae  ad  aliorum  dantur  utihtatem,  poni- 
tnr  infra ,  cap.  12. 

Sapientiam  vero  non  fiujus  saeculi. 
Explicat,  quam  sapientiam  dixerit.  Non, 
inquit,  Mijus  saeculi ,  quam  supra  voca- 
vit  humanam.  Neque  principum  hujus 
saeculi,  qui  destruuntur.  Male  quidam 
codices,  quae  destruitur ,  quamvis  ita 
legat  Hugo  et  interpretetur.  Dubium  est, 
quos  hic  appellet  Apostolus  principes  hu- 
jus  saeculi ,  maxime  quia  paulo  post 
iterum  principes  hujus  saeculi  nominans, 
dicit,  eos  Dominum  gloriae  crucifixisse. 
Sunt  autem  tres  sententiae,  quas  de  prin- 
cipibus  hujus  saeculi  refert  Aquinas  in 
suo  comm.  juxta  triplicem,  ut  ait,  sapien- 
tiara  hujus  saeculi.  Nam  primMm  intelligi 


posse  dicit  reges  ac  principes  terrae,  a 
quibus  procedit  sapientia  legum  bumana- 
rum.  Secundo  daemones ,  quorum  in  hoc 
mundo  magna  potestas,  a  quibus  est  sa- 
pientia  superstitiosarum  artium.  Tertio 
Philosophos,  qui  quasi  principes  se  ex- 
hibuerunt  hominibus  in  docendo,  a  quibus 
processit  tota  humana  philosophia.  Huic 
autem  generi  adjungit  Pharisaeos  et  scri- 
bas  in  lege  peritos,  quoniam  et  illi  studium 
sapientiae  dabant. 

Porro  Theophylactus  et  Oecumenius 
Chrysostomum  secuti,  hoc  quidem  loco 
principes  hujus  saeculi  intelligunt  Philo- 
sophos  et  Oratores.  At  infra  eodem  uo- 
mine  designari  putant  vel  Herodem  et 
Pilatum,  vel  Pontifices  Judaeorum  et 
Pharisaeos,  autores  crucifixlonis  Christi. 
De  quibus  omnibus  Ecclesia  fidelium 
Actor.  4.  exponit  illum  Psalmi  versicu- 
lum :  Astiterup.t  reges  terrae ,  et  princi- 
pes  convenerunt  in  unum ,  adversus 
Dominum  et  adversus  Christum  ejus. 
Sed  hic  Graecorum  commentarius  incom- 
modum  habet ,  quod  non  uno  modo  inter- 
pretetur  principes  hujus  saeculi,  cum 
certe  appareat,  Apostolum  uon  alios  atque 
alios,  sed  eosdem  utroque  loco  siguificare 
voluisse.  Qua  in  re  deficit  etiam  exposi- 
tio  Cajetani,  qui  priori  loco  Philosophos, 
posteriori  daemones  significari  putat. 

Vera  ac  germana  nobis  interpretatio 
videtur  eorum ,  qui  principes  hujus  sae- 
culi  utrobique  daemones  intelligunt :  ut 
commentatoris  Ambrosii,  Sedulii,  Lom- 
bardi ,  Carthusiani ,  Titelmanni ,  et  ut 
alios  praeteream ,  utriusque  glossae  tam 
interlinealis  quam  ordinariae;  licethorum 
plerique  intexant  etiam  alias  expositiones. 
Meminerunt  item  Chrysostomus  et  Theo- 
phylactus,  quamvis  eam  non  sequantur. 
Cur  autem  ea  nobis  expositio  magis  pro- 
betur,  haec  ratio  est,  quia  maxime  cou- 
venit  posteriori  loco  ,  quemadmodum  illic 
ostendemus ,  etiam  allatis  patrum  senten- 
tiis ,  uec  est  quod  cogat,  acceptionem  va- 
riari  in  eodem  contextu  sermonis. 

Proiude  sensus  hujus  loci  est:  Sapien- 
tiam  loquimur  non  hujus  saeculi,  id  est, 
sapientiam  philosophiae  saecularis,   quae 

naturali  rationis  lumine  comparari  potuit ; 
neque  sapientiam  principum  hujus  saeculi, 
id  est ,  introductam  a  daemonibus ,  qualis 
genethliacorum  et  superstitiosae  philo- 
sophiae,  qua  referta  erat  doctrina  Simo- 
nis ;  quahs  item  maxime  deorum  cultus 
cum  caerimoniis:  qui  principes  saeculi, 
id  est,  daemones,  destruuntur  sive  abo- 
lentur  (nam  rursus  Graece  est  vocabulum 
xaTapyslaOat,  quod  aboleri  et  obliterare 
significat) :  destruuntur,  inquam,  per 
Christum ,  qui  in  hoc  apparuit ,  ut  dis- 
solvat  ac  destruat  opera  diaholi,  1  Joan. 
3.  et  ut  princeps  hujus  mundi  ejiciatur 
foras,  Joan.  12.  Destruuntur  ergc,  quia 
potestas  eorum  destruitur. 

7.  Sed  loquimur  Dei  sapientiam  in 
mysterio ,  quae  ahscondita  est.  Stapu- 
lensis  vertere  maluit,  sapientiam  in  my- 
sterio  ahsconditam ,  nec  ei  placel ,  quod 
vulgatus  interpres  scripsit,  quae  ahscon- 
dita  est.  Vult  enim  intelligi  sapientiam 
absconditam  in  mjsterio.  Sed  falli  eum 
satis  ostendit  articulus  participio  praepo- 
situs,  TYjv  a7C0xsxpufji/ji£V-/)v.  Unde  et  Eras- 
mus  transtulit,  quae  est  recondita.  Igitur 
ilhid  in  mysterio,  referendum  est  ad  ver- 
bum  loquimur.  Est  enim  ordo  et  sensus: 
Sapientiam  Dei,  quae  abscondita  est,  id 
est,  consiUa  divinae  sapientiae,  quae 
Deus  esse  voluit  abscondita ,  et  ante  filii 
sui  passionem  paucissimis  revelata  (quae 
idem  Apostolus  Ephes.  3.  vocat  sacra- 
mentum  ahsconditum  a  saeculis  in  Deo), 
loquimur  et  docemus  non  propalam  et  pas- 
sim  apud  omnes,  quia  non  omnes  ea  ca- 
piunt ;  sed  in  mysterio ,  id  est,  secreto  et 
apud  pauciores,  sciHcet  eos,  qui  spirituales 
et  perfecti  sunt.  Quidam  ita  supplent  et 
exponunt:  Loquimur Dei  sapientiamla- 
tentem  in  mysterio,  id  est,  ahsconditam 
illam,  quam  praedestinavit  Deus,  etc. 

Quam  praedestinavit  Deus  ante  sae- 
cula  in  gloriam  nostram.  Sensus  :  Quam 
sapientiam ,  id  est ,  quae  consilia  sapien- 
tiae  suae  Deus  ab  aeterno  praefinivit  ac 
decrevit  exsequenda  in  tempore:  qui- 
bus  nos  adduceret  ad  gloriam  adoptionis 
filiorum. 

8.  Quam  nemo  principum  hujus  sae- 


culi  cognovit.  Quam  vel  gloriam ,  vel 
sapientiam.  Utroque  enim  referri  potest, 
tam  in  Graeco  quam  in  Latino.  Tertullia- 
nus  ad  gloriam  retulit  libr.  5.  contra 
Marc.  cap.  6.  Quod  et  aliis  nonnullis 
placet  propter  id ,  quod  statim  sequitur, 
nunquam  Dominmn  gloriae  crucifixis- 
sent.  Verum  magis  ex  mente  Apostoli 
est,  ut  ad  sapientiam  Dei  referatur.  Vult 
enim  docere,  sapientiam  Dei,  qua  destru- 
untur  principes  hujus  saeculi ,  fui.^^se  illis 
ignotam,  ut  hic  sit  sensus:  Quam  Dei 
sapientiam,  id  est,  quae  divinae  sa- 
pientiae  consilia  ab  aeterno  decreta  nullus 
principum  hujus  saeculi ,  idest,  daemo- 
num,  cognovit,  antequam  ea  Deus  exe- 
queretur,  tunc  enim  per  experientiam 
illa  nosse  coeperunt.  Alioqui  consiliura 
illud  sapientiae  Dei,  quo  per  mortem  filii 
sui  et  contumeham  crucis  salutem  procu- 
ravit  humani  generis,  et  diaboli  regnum 
evertit ,  res  fuit  daemonibus  antea  prorsus 
tum  incognita,  tum  inopinata. 

PoiTO  daemones  hujus  saeculiprincipes 
appellantur  in  scripturis,  propter  potesta- 
tem,  quam  in  genus  humanum  peccato 
corruptum,  atque  in  haec  inferiora,  quae 
humanis  usibus  subserviunt,  justo  Dei 
judicio  diabolus  cum  angelis  sibi  subjectis 
accepit.  Unde  et  ipse  specialiter  princeps 
hujus  mundi  vocatur  Joan.  12.  14.  et  16. 
et  Deus  hujus  saeculi  2  Cor.  4.  et  daemo- 
nes  mundi  rectores  Ephes.  6.  Quo  loco 
rationem  hujus  nominis  daemonibus  attri- 
buti  plenius  explicaturi  sumus.  Jam  quod 
sumpsit  Apostolus,  principes  hujus  sae- 
cuU,  id  est,  daemones,  non  cognovisse 
illam  Dei  sapientiam ,  probat  hoc  certis- 
simo  argnmento : 

Si  enim  cognovissent.  Intellige  sa- 
pientiam  Dei ,  de  qua  jam  fuit  locutus. 
Non  enim  dicit:  Si  cognovissent  Deum 
aut  Christum.  Siquidem  hoc  non  esset 
certum  argumentum  ejus  qu(^d  sequitur. 
Nunquam  Dominum  gloriae  cruci- 
fixissetit.  Nunquam  Graece  oux  av^  non 
utique.  Sensus:  Nequaquam  Christum, 
qui  est  Dominus  gloriae,  curassent  cru- 
cifigeadum,  nunquam  Judaeos  ad  ejus 
necem  instigassent.  Ratio  manifesta,  quia 
25* 

nunquam  id  agere  voluissent ,  per  quod 
scirent  humani  generis  salutem  provehen- 
dam  esse,  suumque  regnum  destruendum. 
Sensum  hunc  aperte  nobis  insinuat  Leo 
Pontifex  in  sermonibus ,  praesertim  iis, 
quos  babuit  de  passione  Domini.  Quam- 
vis  enim  serm.  9.  et  15.  etiam  ad  scribas 
et  Pharisaeos  et  Pontifices  hanc  partem 
referat:  tamen  magis  et  impensiiis  inhae- 
ret  sensui  jam  dicto  de  daemonibus,  ut 
videre  est  in  eodem  serm.  9.  et  iterum 
serm.  11.  et  18.  De  iisdem  hunc  locum 
intellexerunt,  etsi  priorem  aliter  inter- 
pretati,  Hauno ,  Hervaeus  et  alii.  Quibus 
accedunt  Innocentius  IH.  serm.  feriae  5. 
post  Domin.  1.  Quad.  et  S.  Thomas  1.  p. 
q.  64.  art.  1.  ad  4. 

Caeterum  memoratus  Leo  Papa  saepe 
et  diligenter  explicat  mysterium ,  id  est, 
arcanum  consilium  sapientiae  Dei  in  re- 
dimendo  homine  e  potestate  diaboli.  Vi- 
detur  enim  diabolo  data  seu  permissa  ab 
initio  potestas  in  genus  humanum,  propter 
primam  transgressionem  Deo  obnoxium, 
tantisper  dum  non  ultra  praesumeret  et 
ab  innocente  manus  abstineret.  Verum 
quia  manus  misit  in  Christum  innocentem, 
in  quo  nihil  omnino  juris  habebat,  jus 
amisit  permissae  potestatis  in  peccatores. 
Dum  enim,  ut  ait  Leo  serm.  2.  de  nativit. 
Domini ,  vitiatae  originis  praejudicium 
generale  persequitur,  chirographum  quo 
nitehatur  excedit,  ab  illo  iniquitatis 
exigens  poenam,  in  quo  nullam  reperit 
culpam.  Solvitur  itaque  letiferae pactio- 
nis  malesuada  conscriptio ;  et  per  inju- 
stitiam  plus  petendi,  totius  debiti  summa 
vacuatur.  Vide  ejusdem  de  passione 
Domini  serm.  8.  9.  10.  et  seq. 

Jam  quod  daemones  eo  sensu,  quo 
dixi,  Christum  crucifixeiint ,  id  est,  cru- 
cifixionis  ac  mortis  ejus  autores  fuerint,  e 
scriptura  perspicuum  est.  Dicit  enim  Do- 
minus  ad  Judaeos  ipsum  volentes  inter- 
ficere,  Joan.  8.  Vos  ex  patre  diabolo 
estis,  et  desideria  patris  vestri  vultis 
facere.  Et  ad  discipulos  cap.  14.  Vemt 
enim  princeps  mundi  hujus,  scilicet  ut 
mihi  mortem  inferat;  et  in  me  non  habet 
quicquam,   nempe  suum,    quia   peccati 


expers  sum.  Et  rursum  ad  Judaeos  com- 
prehensores  suos,  Luc.  22.  Haec  est 
hora  vestra  et  potestas  tenebrarum ,  id 
est,  daemonum.  Sed  et  de  Juda  clare 
testatur  Joannes  cap.  13.,  diabolum  mi- 
sisse  ei  in  cor,  ut  Jesum  Judaeis  traderet. 
Nec  insolita  locutio  videatur,  daemones 
crucifixisse  Chi-istum,  eo  quod  hominibus 
suggesserint ,  ut  eum  crucifigerent.  Nam 
simili  sermone  dicitur  Apoc.  2.  Ecce  mis- 
surus  est  diabolus  aliquos  ex  vobis  in 
carcerem,  nimirum  instinctu  et  sugges- 
tione.  Quin  et  Judaei  quoque  non  aliter 
Christum  crucifixerunt,  quam  suggerendo, 
tradenJo ,  incitando.  Et  tamen  partim  in 
sacris  literis,  partim  in  Scriptis  patrum 
et  sermone  fidelium  usitatissimum  est  di- 
cere,  Judaeos  Dominum  crucifixisse  et 
occidisse.  Nunc  ex  his  etiam  liquet,  som- 
nium  illud  oblatum  uxori  Pilati,  quo  per- 
territa  virum  monuit,  ne  quid  committeret 
in  illumjustum,  uti  narrat  Matth.  cap.  27., 
non  a  diabolo  immissum  fuisse  ,  tanquam 
volente  impedire  mortem  Christi ,  per 
quam  ipse  conterendus  esset  ac  potestate 
privandus,  ut  sentiunt  nonnulli,  sed  a 
bono  angelo  revocante  Pilatum  per  uxo- 
rem  ipsius  ab  injusta  condemnatione  justi 
hominis.  Quae  sententia  est  Hieronymi 
scribentis  in  Matthaeum,  et  Ambrosii  in 
Lucam.  Graecorum  quoque  Origenis, 
Chrysostomi,  Theophylacti,  Titi  et  Eu- 
thymii  in  comment.  Non  tamen  eo  fine  id 
factum  ab  angelo  bono,  ut  Christi  mortem 
impediret,  absit  enim  hoc:  sed  ut  ejus 
innocentia  pluribus  undique  testimoniis 
adstrueretur. 

Bestat  exponendum,  quo  seusu  Chri- 
stum  Apostolus  Dominum  gloriae  vocet, 
et  ad  utram  ejus  naturam  id  pertineat. 
August.  lib.  1.  de  Trin.  cap.  12.  ad  for- 
mam  Dei  refert,  ut  Dominus  gloriae  dica- 
tur,  eo  quod  virtute  divinitatis  suae  po- 
tens  sit,  glorificare  sanctos  suos,  secundum 
illud  Rom.  8.  Quos  justificavit,  iUos  et 
glorificavit.  Alii  ad  eandem  naturam 
respicientes,  Dominura  gloriae  simpliciter 
intelligunt  Dominum,  id  est,  Deum  glo- 
riosum ;  quomodo  in  Psalmis  rex  gloriae, 
et  Dominus  majestatis  appellatur. 

At  Graeci  interpretes  Dominum  gloriae 
Christum  dici  voluut,  quod  per  crucem 
esset  ad  gloriam  evehendus :  ut  sit  tacita 
antithesis  inter  verbum  crucifixerunt ,  et 
nomen  gloriae ,  in  eandem  vicissim  inci- 
dens  naturam,  scilicet  humanam,  quae 
prius  crucem  passa,  postea  glorificata 
est. 

Hic  sensus  etsi  probabilis  sit,  est  tamen 
alius,  meo  judicio ,  probabilior:  secun- 
dum  quem  respicit  Apostolus  ad  id,  quod 
paulo  ante  dixit,  in  gloriam  nostram; 
ut  nimiium  Christus  dicatur  Dominus 
gloriae  nostrae ,  id  est,  princeps,  autor 
et  consummator  glorificationis  suorum 
electorum ,  idque  per  crucem  et  mortem 
suam.  Etenim  cum  saluti  nostrae  daemo- 
nes  quam  maxime  invideant,  nunquam 
profecto  Christum  crucifigendum  procu- 
rassent,  si  per  illud  ejus  supplicium  viam 
nobis  parari  ad  redemptionem,  salutem  et 
gloriam  (quod  erat  mysterium  abscondi- 
tum)  vel  suspicati  fuissent.  Sed  et  hoc 
modo  Christus,  Dominus  gloriae  secun- 
dum  eam  naturam,  in  qua  passus  est, 
recte  intelligitur.  Christus  enim  ut  homo 
nos  redemit,  pro  nobis  satisfecit,  et  glo- 
riam  nobis  aeternam  promeruit,  atque 
ipse  ad  eam  primus  pervenit ,  ut  quo  ca- 
put  praecessit,  membra  sequantur. 

Porro  cum  ex  supradictis  satis  jam 
constet,  quo  pertineat  illud:  Si  enim 
cognovissent,  huic  loco  alienum  est  quae- 
rere,  num  Judaei  aut  eorum  principes 
cognoverint,  Jesum  esse  Christum,  atque 
etiam  Dei  filium,  secundum  illud,  quod 
sub  parabola  dixisse  eos  refert  Dominus, 
Matth.  21.  Hic  est  haeres ;  venite  occi- 
damus  eum :  an  vero  idipsum  ignoraverint, 
60  quod  Petrus  dicat  ad  Judaeos  Christi 
interfectores,  Act  3.  Scio  quia  per  igno- 
rantiam  fecistis,  sicut  et  principes  vestri. 
De  qua  quaestione  disputant  in  commen- 
tariis  Aquinas  et  Liranus,  et  ab  utroque 
dissentiens  in  sua  additione  Paulus  Bur- 
gensis.  Alienum  quoque,  num  vel  ipsi 
daemones  illud  cognoverint.  Tantum  enim 
negat  Apostolus,  eos  cognovisse  sapien- 
tiam  Dei,  id  est,  arcanum  ejus  consilium 
de  destruendo  daemonum  principatu ,   et 


electis  suis  ad  gloriam  provehendis  per 
mortem  filii  sui. 

Sane  Cajetanus  existimat,  daemones, 
etiam  si  cognovissent  Jesum  esse  verum 
Deum ,  nihilominus  ex  odio ,  quo  Deura 
et  divina  prosequuntur,  persecuturos  eum 
fuisse  usque  ad  mortem  et  crucis  ignomi- 
niam.  Quae  Cajetani  sententia,  ne  cui 
parum  probanda  videatur ,  confirmat  eam 
autoritas  S.  Gregorii  Papae,  quitestatur, 
diabolum  et  cognovisse,  Jesum  esse  Filium 
Dei,  et  tamen  autorem  mortis  ejus  fuisse. 
Sic  enim  de  eo  sub  nomine  Behemoth  lo- 
quitur  lib.  33.  Moralium  cap.  7.  Et  qui- 
dem  Behemoth  iste  Filium  Dei  incar- 
natum  noverat,  sed  redemptionis  nostrae 
ordinem  nesciebat.  Sciebaf  enim ,  quod 
pro  redemptione  nostra  incarnatus  Dei 
Filius  fuerat,  sed  omnino  quod  idem 
redemptor  noster  illum  moriendo  trans- 
figeret,  nesciebat.  Haec  ille,  et  alia  quae 
sequuntur  in  eandem  sententiam.  Quae 
profecto  ad  hujus  loci  intelligentiam  cum 
primis  adjuvant.  Quanquam  idipsum  etiam 
probari  potest  testimoniis  omnium  eorum, 
qui  fatentur  ac  docent,  daemones  vere 
cognovisse,  Christum  esse  Dei  Filium, 
quando  ab  eo  jussi  obsessorum  corpora 
relinquere,  clamabant :  Quid  nobis  et 
tibi  Fili  Dei?  Item:  Scimus  qui  sis, 
Filius  Dei.  Neque  enim  illi,  qu5  hoc 
docent,  negant,  Christum  a  Judaeis  im- 
pulsu  malorum  daemonum  ad  crucem  et 
mortem  expetitum  fuisse. 

Utrum  autem  daemones  revera  tunc 
quando  sic  exclamarunt,  Christum  esse 
Dei  Filium  cognoverint,  an  vero  tantum 
id  dixerint  assentando,  ne  expellerentur, 
ut  quidam  volunt;  id  quaerendum  apud 
interpretes  Evangeliorum  ad  ea  loca, 
quibus  daemones  sic  exclamasse  leguntui-. 
De  quo  argumento  nos  etiam  tractavimus 
super  sent.  lib.  2.  dist.  7. 

9.  Sed  sicut  scriptum  est.  Supplendum 
ex  superioribus,  sed  loquimur.  Eepetit 
enim  hoc ,  ut ,  quod  dixit ,  amplius  expli. 
cet.  Scriptum  est  autem  apud  Jesaiam 
Prophetam  cap.  64.  Nam  quod  ex  Apo- 
cryphis  quibusdam  vel  Eliae  vel  Jesaiae 
testimonium   hoc    depromptum    nonnulli 

putarunt,  satis  ab  Hieronymo  in  Jesaiae 
commentariis  refellitixr. 

Quod  oculus  non  vidit,  nec  auris 
audivit,  nec  in  cor  hominis  ascendit. 
Ascendere  in  cor,  Hebraismus  est  in 
Scripturis  fvequens,  pro  eo  quod  Latini 
dicunt,  venii'e  iu  meutem,  in  cogitatio- 
nem.  Porro  Graece  plurali  uumero  baec 
dicuntur:  Quae  oculus  non  vidit,  et 
auris  non  audivit;  et  in  cor  hominis 
non  ascenderunt ,  et  ita  locum  hunc  re- 
ferunt  Tertull.  lib.  de  resurr.  carnis,  cap. 
26.  et  Hieron.  iu  epist.  quam  praefixit 
Pentateuelio  a  se  converso,  nec  non  in 
epistol.  148.  adMarcellam:  licet  ibidem 
postea  totum  repetat  singulari  numero. 
Quamvis  enim  Graecum  avlpvj  sit  uu- 
meri  singularis ,  hic  tamen  pluraliter 
transferendum  fuit  juxta  proprietatem  syn- 
taxeos  Graecanicae.  Mibi  versimile  est, 
interpretem  vertisse :  Quae  oculus  non 
vidit ,  nam  eodem  numero  sequitur: 

Quae  praeparavit  Deus  iis  qui  dili- 
gunt  illum.  Rectius  ipsum ,  nam  reci- 
proce  sumitur  auxov.  Et  Hieronymus  le- 
git  diligentibusse.  Prophetae  locum  sensu 
magis  qnam  verbis  retulit  Apostulus. 
Nam  ex  Hebraeo  quidem  Hieronymus  ita 
vertit :  A  saeculo.  non  audierunt,  neque 
aurihus  perceperunt ;  oculus  7ion  vidit 
Deus  absque  te,  quae  praeparasti  ex- 
spectantibus  te.  LXX.  vero  sic  reddide- 
runt:  A  saeculo  non  audivimus,  neque 
oculi  nostri  viderunt  Deum  praeter  te, 
et  opera  tua  quae  facies  sustinentibus 
misericordiam.  Ilbi  videmus  Apostoli  ci- 
tationem  propius  ad  Hebraeum  fontera, 
quam  ad  LXX.  versionem  accedere  :  tam- 
etsi  potest  etiam  exHebraeo  verti  Z)eM?n 
quarto  casu,  quod  fecerunt  Pagninus  et 
Vatabhxs ,  indignante  licet  Leone  Ca- 
strensi.  Certe  non  id  adeo  multum  refert 
ad  locum  praesentem,  cum  Apo.stolus  eam 
partem  Deus  (seu  Deum)  absque  te  prae- 
termiserit;  et  Hieronymo  teste,  sicut 
dictura  est,  sensum  magis  quam  verba 
reddere  curaverit. 

Sensus  autem  hujusmodi  est:  Sed  lo- 
quimur  ea ,  quae  juxta  Prophetam  nec 
oculis  hominum  visa,  nec  auribus  audita, 


nec  animo  cogitata  fuerunt ,  id  est ,  nulli 
prorsus  hominum  cognita;  nimirum  ea, 
quae  praeparavit  ac  praedestinavit  Deus 
diligentibus  et  exspectantibus  se.  Ea  sunt 
sahis  et  gloria  adoptionis  atque  aeternae 
felicitatis,  tam  mirabih  ordine  sapientiae 
divinae  procuranda.  Nam  de  Christi  be- 
neficiis,  quorum  haec  praecipua  sunt,  agit 
eo  loco  Propheta.  Suspicatur  Erasmus 
Apostolum  in  Hebraeo  pro  ^  legisse  3> 
ut  pro  exspectantibus  scriberet  diligenti- 
hus.  Quod  an  ita  sit,  studiosis  expenden- 
dum  reliuquo.  Nobis  satis  sit,  alterum 
per  alterum  hoc  loco  bene  explicari. 

Quaeritur  autem,  an  ab  hac  cognitione 
mystei'iorum  etiam  angeh  boni  excludan- 
tur,  ita  ut  praeteritis  temporibus  ea  nesci- 
verint.  Apostolus  quidem  tantum  dicit, 
nec  in  cor  hominis  ascenderunt.  Sed 
Propheta  dicens :  Deus  absque  te,  id  est, 
te  solo  excepto ,  videtur  eam  notitiam  ab 
omnibus  ahis  removere.  Quod  et  Aposto- 
him  apparet  sentire.  Nam  aUoqui  hoc 
Prophetico  testimonio  non  ostenderet,  dae- 
mones  ilhid  mysterium  ignorasse.  iacile 
autera  homine  nominato  etiam  angelus 
intelh*gitur,  cum  uterque  sit  intellectualis 
creatura,  quam  ad  ea ,  quae  supra  natu- 
ram  sunt,  cognoscenda  pertingere  naturae 
viribus,  impossibile  est.  Huc  taciunt  ejus- 
dem  Pauli  verba  Eph.  3.  Ut  innotescat 
principatibus  et  potestatibus ,  etc.  et 
1  Tim.  3.  Apparuit  angelis.  Haec  enim 
significant,  prius  angelos  latuisse  hujus- 
modi  mysteria. 

Sed  quomodo  latuerunt  angelos,  cum 
non  latuerint  Prophetas ,  quibus  ea  mi- 
uisteriis  angelorum  fuerunt  a  Deo  reve- 
lata  ?  Respondeo ,  sensum  Prophetae  et 
Apostoli  esse,  mysteria  illa  nec  hominum  jL 
cuiquam  nec  angelorum  in  cogitationem  " 
venire  potuisse,  nisi  Deo ,  in  quo  erant  a 
saeculo  abscondita,  revelante.  Eevelavit 
autem  ante  adveutum  Filii  sui  in  carnem, 
tura  angelis,  tum  paucis  hominibus  amicis 
suis,  quantum  pro  tempore  judicabat  con- 
venire,  plus  rainusve;  ita  tamen,  ut  per- 
fectior  ac  plenior  revelatio  serv^aretur 
tempori  manifestandae  gratiae  Salvatoris. 

Sed  hac  de  re  plura ,   quum  ad  alia  loca 
Apostoli,  quae  modo  citavi,  ventum  fuerit. 

Porro  quaeret  aliquis,  quomodo  verba 
haec  Apostoli:  quae  praeparavit  Deus 
diUgentibus  se,  non  pugnent  cum  gra- 
tuita  Dei  praedestinatione.  Nam  si  bene- 
ficia  redemptionis  praeparata  sunt  diligen- 
tibus  Deum  et  exspectantibus ,  id  est, 
sperautibus  in  eum,  igitur  meritum  ali- 
quod  illorum  attendit  Deus  in  ea  benefi- 
ciorumpraeparationeseupraedestinatione. 
Spes  enim  et  dilectio  provocant  benefi- 
centiam  Dei.  Breviter  respondeo,  partem 
illam,  diligentibus  se ,  non  esse  referen- 
dam  ad  omnia  redemptionis  nostrae  seu 
mysteria  seu  beneficia,  sed  ad  illud  be- 
neficium ,  quod  est  omuium  mysteriorum 
coraplementum ,  id  est,  ad  vitam  aeter- 
nam,  quae  in  Dei  visione  consistit,  ut 
sententia  sit  ad  hunc  modum  explicanda  : 
Quae  praeparavit  Deus  ordinanda  ad  sa- 
lutem  et  vitam  aeternam ,  quam  dare 
constituit  iis,  qui  diligunt  ipsum. 

Innuit  hanc  solutionem  Thomas  in 
comment.,  docens  hoc  eensu  Deum  id, 
quod  in  cor  hominis  non  ascendit,  prae- 
parasse,  id  est,  praedestinasse  diligenti- 
bus  se,  quia  essentiale  praemium  aeter- 
nae  gloriae  charitati  debetur,  secundum 
illud  Joan.  14.  Si  quis  diligit  me ,  di- 
ligetur  a  patre  meo ,  et  ego  diligam 
eum,  et  manifestaho  ei  meipsum.  Quam- 
vis  enim  praedestinatio  ad  gloriam  gra- 
tuita  sit,  quatenus  gloria  consideratur 
ut  fiais ,  qui  primus  est  intentione :  faten- 
dvim  tamen  est,  eandem  gloriam  homini- 
bus  a  Deo  praeparari,  tanquam  mercedem 
diligentibus  promissam. 

10.  Nobis  autem  revelavit  Deus  per 
spiritum  suum.  Ne  quis  objiciat,  quo 
igitur  pacto  vos  illa  loqui  potestis,  si  nec 
in  mentem  cuiquam  venire  potuerunt? 
Deus,  inquit,  nobis  per  spiritum  suum 
revelavit.  Nobis  igitur  intellige,  non 
omnibus  fidelibus ,  sed  ApostoUs ,  qui  ea- 
dem  mysteria  tradamus  aliis,  et,  ut  supra 
dixit,  sapientiam  loquamur  inter  perfectos. 
Hic  est  Spiritus  sanctus ,  '^uem ,  ait  Do- 
minus  ad  Apostolos  Joan.  14.,  mittet 
Pater  in  nomine  meo ,   ille  vos  docebit 


omnia,   et  cap.  16.  docebit  vos  omnem 
veritatem. 

Spiritus  enim  omnia  scrutatur,  etiam 
profunda  Dei.  Profunda,  Graece,  xa 
^a&Yj  profunditates ,  sive  ut  interpres 
Irenaei  lib.  2.  cap.  4.  reddidit,  altitu- 
dines.  Scrutatur  autem  spiritus  Dei  (si- 
cut  quidam  exponunt)  in  nobis,  id  est, 
scrutari  nos  facit,  quomodo  clamat,  gemit, 
postulat  in  nobis  Rom.  8.  et  Gal.  4.  Ita 
sensus  est:  Spiritus  enim  Dei  facit  nos 
intellectu  penetrare  etiam  ad  occulta  et 
a  saeculis  abscondita  Dei  consilia.  Nam 
quod  dicit  omnia ,  accommodate  capiunt 
de  omnibus  mysteriis ,  quae  voluit  Deus 
sciri  ab  hominibus. 

Alii  simpliciter  intelligunt,  spiritum 
Dei  omnia  scrutari  seu  penetrare,  id  est, 
omnia  cognita  et  perspecta  habere,  ac 
proinde  sufficientem  esse  ad  revelanda 
nobis  quaecumque  voluerit.  Proprie  qui- 
dem  scrutari  est  indagare  et  quaerere 
notitiam  rerum  abditarum,  sed  hie  accipi- 
tur  pro  ipsa  tahum  rerum  notitia ,  scilicet 
eo  sermonis  tropo,  quo  consequens  ex  eo, 
quod  antecedit ,  intelligitva-.  Qua  ratione 
passim  Deo  tribuitur  scrutari  renes  et 
corda,  id  est,  intima  hominum  nosse,  ut 
Psalm.  7.,  1  Paral.  28.,  Jerem.  17.  Quod 
cum  Scripturae  Deo  proprium  esse  veliut, 
recte  etiam  ex  hoc  loco  statuitur,  Spiritum 
sanctum  esse  Deum.  Huic  autem  exposi- 
tioni  congruunt,  quae  sequuntur: 

11.  Quis  enim  hominum  scit,  quae 
sunt  hominis,  nisi  spiritus  hominis,  qui 
in  ipso  est?  Probat,  spiritum  Dei  non 
tantum  nosse ,  sed  etiam  solum  nosse  Dei 
arcana,  ne  quis  existimet,  aliunde  quam 
a  Dei  spiritu  comparari  posse  notitiam 
mysteriorum,  de  quibus  hic  agitur.  Sicut, 
inquit,  arcana  cogitata  hominis  nullus 
hominum  novit ,  nisi  spuitus  ipsius  homi- 
nis,  id  est,  mens  ejus  sive  anima ,  qua 
intelligit ,  ita  etc. 

Dicet  aliquis:  Ergo  caelicolae  preces 
nostras  non  cognoscunt,  si  sola  mente 
fiant.  Respondeo,  sicut  hac  sententia  non 
excluditur  Deus  (ait  enim,  quis  hominum 
scit  etc),  ita  nec  amicos  ejus  excludi, 
quibus  ille  secreta,   quae  vult,  pro  suo 


392 


COMMENTARIUS  IN  CAP.  II. 


beneplacito  revelat  et  aperit.  Hoc  enim 
jam  dixit :  Nobis  revelavit  Deus  per 
spiritum  suum.  Quamvis  et  sic  potest 
hic  locus  intelligi :  Nullum  hominem  scire 
quaecumque  sunt  hominis ,  id  est,  omnia 
ejus  cogitata  et  consilia,  nisi  ipsum  ho- 
minem ,  qui  ea  versat  in  corde  suo. 

Ita  et  quae  Dei  sunt ,  nemo  cognovit 
nisi  Spiritus  Dei.  Quae  Dei  sunt,  id 
est,  cogitationes  et  consilia  Dei,  in  qui- 
bus  sunt,  quae  prius  dixit,  profunda 
Dei.  Quod  ait,  nisi  spiritus  Dei,  sub- 
intellige,  et  cui  spiritus  Dei  revelare  vo- 
luerit,  quomodo  dictum  est  a  Christo 
Matth.  11.:  Nemo  novit  Patrem  nisi 
Filius ,  et  cui  voluerit  Filius  revelare. 
Nam  hujusmodi  exceptionem  ipse  Paulus 
statim  sequentibus  verbis  indicat.  Quod 
si  tamen  universe  de  omnibus  ,  quae  Dei 
sunt,  sententiam  accipias,  vera  erit 
sine  exceptione,  quemadmodum  et  sen- 
tentia  praecedens  de  iis ,  quae  sunt  ho- 
miuis. 

Illud  sciendum,  per  hoc,  quod  dicitur 
solus  Dei  spiritus  nosse ,  quae  Dei  sunt, 
non  excludi  Filium,  sed  includi  potius, 
quum  ipse  dicat:  Omnia  quaecumque 
habet  Pater ,  mea  sunt ,  et  de  Spiritu 
sancto :  Quia  de  meo  accipiet ,  et  an- 
nuntiabit  vobis ,  Joan.  16.  Etenim,  ut 
tradunt  Theologi  in  1.  sent.  dist.  21., 
dictiones  tam  exclusivae  quam  exceptivae 
nominibus  personalibus  respectu  praedi- 
catorum  essentialium  adjunctae,  solum 
excludunt  ea,  quae  natura  sunt  diversa, 
quemadmodum  et  in  eo,  quod  paulo  ante 
ex  Evangelio  citatum  est,  observare  licet. 
Non  enim  ibi  Spiritus  sanctus  excbiditur. 

Unde  etiam  hic  locus  aperte  Mace- 
donianos  redarguit,  negantes  Spiritum 
sanctum  esse  natura  Deum.  Tertull.  lib. 
adv.  Hermogenem  cap.  1 8,  et  adv.  Praxeam 
cap.  8.  et  19.  hujus  sententiae  partem  ex- 
tremam  citat  hoc  modo  :  nisi  spiritus,  qui 
in  ipso  est,  videlicet  similiter  priori 
membro.  Atque  inde  etiam  colligit,  Spiri- 
tum  sanctum  esse  Deum ,  quod  nou  sit 
aliquid  extra  Deum  ,  sedinipso,  quem- 
admodum  spiritus  hominis  substantialiter 
in  homine  est,   tametsi  idem  lib.  2.  adv. 


Marcionem  cap.  2.  legit ,  ut  nos  legimus, 
nisi  Spiritus  Dei. 

12.  Nos  autem  non  spiritum  hujus 
mundi  accepimus ,  sed  spiritum,  qui  ex 
Deo  est.  In  Graeco  et  Syriaco  non  addi- 
tur  pronomen  hujus.  Et  sine  eo  eitat  No-  1 
vatianus  lib  de  Trinit.  cap.  29.  Quidam  " 
etiam  vetusti  codices  latini  non  habent, 
ut  nec  veteres  concordantiae.  Quanquam 
addit  interdum,  ut  superiori  cap.  vers.  20. 
et  cap.  seq.  vers  19.,  sic  etiam  hoc  capite 
bis  terve,  hujus  saeculi.  Quod  adnota- 
mus,  ut  intelligatur,  sensum  non  variari, 
sive  additum  fuerit  sive  non. 

Est  autem  rursus  occupatio.  Nam  ne 
quis  dicat  Apostolo  :  Si  solus  Dei  Spiritus 
novit,  quae  Dei  sunt,  quomodo  vos  ea 
novistis?  respondet,  et  quod  jam  ante 
dixerat:  Nobis  autem  revelavit  Deus 
per  Spiritum  suum ,  repetit  aliis  verbis. 
Nos ,  inquit ,  non  spiritum  mundi  accepi- 
mus,  id  est,  non  sumus  instituti  sapientia 
mundana  et  saeculari  (sic  enim  spiritum 
mundi  Graeci  interpretantur),  ut  sciamus, 
quae  sunt  hujus  saeculi,  sed  accepimus 
spiritum,  qui  ex  Deo  est,  id  est,  Spiritum 
Dei.  Loquitur,  ut  supra,  in  persona 
Apostolorum ,  qui  non  tueruut  imbuti  sa- 
pieutia  hujus  mundi ,  sed  repleti  Spiritu 
sancto. 

Ut  sciamus ,  quae  a  Deo  donata  sunt 
nobis.  Hoc  est,  iit  eo  spiritu  revelante 
sciamus  mysteria  divina  pertinentia  ad 
redemptionem  ,  justitiam  ,  salutem  et  glo- 
riam  electorum,  quae  omnia  gratis  donata 
sunt  electis ,  ab  aeterno  per  praedestina- 
tionem.  Videtur  enim  Apostolus  eadem 
nunc  dicere  donata  nobis  a  Deo  ,  quae 
paulo  ante  dixerat  a  Deo  praeparata  iis, 
qui  diligunt  ipsum,  coraprehensa  tamen 
etiam  ipsa  dilectione.  Quanquam  et  do- 
nata  intelligi  possunt,  jam  exhibita  per 
Christum.  Nam  illorum  mysteriorum  effec- 
tus  jam  late  per  Ecclesiam  agebatur. 

Ex  hac  interpretatione  verborum  Apo-  ■ 
stoli,  quae  contextui  quam  maxime  con- 
gruit,  intelligi  facile  potest,  quam  impe- 
rite  et  inepte  ex  iis  sectarii  colligant, 
unumquemque  fidelium  scire  et  infallibi- 
liter  certum  esse,  se  babere  dona  Dei, 

justitiara,  caritatem,  remissionem  pecca- 
torum.  Nam  primum  non  de  omnibus 
fidelibus  loquitur  Paulus,  sed  de  Aposto- 
lis ,  deinde  nec  de  omnibus  ac  singulis 
Dei  donis,  quae  unicuique  insunt,  sed  de 
mysteriis,  arcano  divinae  sapientiae  con- 
silio  praeparatis  et  exhibitis,  atque  ex- 
hibendis  societati  electorum  in  genere. 

Bene  locum  hunc  intorquet  August. 
hom.  14.  inter.  50.  adversus  Pelagianos, 
ignorantes  ea ,  quae  a  Deo  donata  sunt 
nobis ,  ut  fidem ,  spem,  caritatem,  justi- 
tiam ,  bona  opera ,  dum  ea  non  gratiae 
Dei ,  sed  sui  arbitrii  viribus  adscribunt. 
At  non  minus  juste  dirigatur  adversus 
ipsos  nostrae  aetatis  haereticos,  nescien- 
tes,  quae  a  Deo  donata  sunt  nobis.  Nam 
si  scirent,  non  pro  vera  justitia,  quam 
Deus  per  Filium  suum  nobis  donavit, 
imputativam  supponerent,  nec  pro  rebus 
pretiosissimis ,  quas  sub  velamine  sacra- 
mentorum  Deus  suae  donavit  Ecclesiae, 
nuda  rerum  symbola  nobis  obtrudere  co- 
narentur.  Porro  sensum,  quem  initio  dixi, 
magis  etiam  confirmant  sequentia. 

13.  Q^uae  et  loquimur.  Id  est,  quae 
eadem  tradimus  aliis.  Sed  non  passim 
omnibus ,  ut  ante  dixit ,  et  paulo  post  ite- 
rum  declarat.  Non  in  doctis  humanae 
sapientiae  verbis.  Doctis,  Graece  didax- 
To\q ,  alias  dida.xxixol.r ^  pro  quo  supra 
dixit  TCSiQ^oTc  persuasivis.  Sensus  :  Elo- 
quimur  mysteria  nobis  per  Spiritum  Dei 
revelata,  non  utentes  verbis  arte  compo- 
sitis,  nec  ratione  per  humanam  sapieutiam 
instructa. 

Sed  in  doctrina  spiritus.  Graece,  sed 
in  doctis  Spiritus  sancti.  Supple  ex 
membro  priori  verhis ,  licet  in  nonnullis 
legatur  sv  bidayq  ,  in  doctrina.  Augu- 
stinus  lib.  14.  de  civit.  Dei  cap.  4.  et 
epist.  150.  legit,  sed  docti  spiritu ,  nisi 
forte  mendum  est,  ut  legendum  sit  doctis 
spiritus,  aut  doctis  spiritu,  nempe  Grae- 
co  conformius.  Sensus:  sed  utentes  ora- 
tione,  qualem  docet  ac  suggerit  Spiritus 
sanctus.  Sic  Joann.  6. :  Et  erunt  omnes 
docti  seu  docibiles  Dei.  Graece  didaxxol 
Tou  9-sou,  id  est,  docti  a  Deo. 

Spiritualibus  spiritualia  comparan- 


tes.  Comparantes ,  Graece  ouyxpivovTSi^, 
id  est,  adhibito  judicio  conferentes  sive 
coaptantes.  Spiritualibus  accipi  potest 
vel  ut  neutrum,  vel  ut  masculinum.  Priori 
modo  sensus  est :  quemadmodum,  qui  do- 
cent  humanam  sapientiam,  utuntur  ser- 
mone  secundum  artem  humanam  compo- 
sito ,  ita  nos ,  qui  tradimus  mysteria 
sapientiae  divinae,  sermonem  nostrum 
materiae  accommodamus ;  rebus  spiritua- 
libus  docendis  adhibentes  eloquentiam 
item  spiritualem,  similitudines  quoque  et 
exempla  proferentes  a  rebus  divinis.  Haec 
Chrysostomi  et  sequacium  ejus  expositio 
est.  Verumtamen  magis  placet,  ut  spiri- 
tualibus  masctilinum  sit,  ac  sensus  sit 
hujusmodi :  spiritualibus  viris  spiritualia 
adaptantes,  id  est,  tanquam  illis  apta 
tradentes.  Nam  spiritualibus  utique  spi- 
ritualia  conveniunt.  Unde  supra  dixit: 
Sapientiam  loquimur  inter  perfectos. 
Hinc  etiam  sequitur:  Animalis  autem 
homo  non  percipit  ea,  quae  sunt  Spiri- 
tus  Dei,  et  post :  spiritualis  autem  judi- 
cat  omnia.  Sensum  hunc  reddit  et  docte 
prosequitur  S.  Thomas.  Estque  is  sane 
Paulino  textui  congruentissimus. 

14.  Animalis  autem  homo  non  per- 
cipit  ea,  quae  sunt  Spiritus  Dei.  Non 
percipit,  Graece  ou  ^ijZTaK,  non  accipit, 
recipit.  Animalis  autem  Graece  t|>uxtx6(;^ 
videlicet  onib  rrjf^  <j^ox^Cj,  ab  anima.  Ani- 
malem  hominem  Graeci  interpretantur 
eum,  qui  non  secundum  Deum  vivit,  sed 
secundum  carnem,  quique  non  plus  cre- 
dit,  quam  naturali  ratione  assequatur,  ut 
sunt  infideles.  Pro  quo  intellectu  facere 
videtur,  quod  sequitur:  Stultitia  enim 
est  illi.  Nam  capite  sup.  dixerat  Aposto- 
lus,  verbum  crucis  pereuntibus  esse  stul- 
titiam.  Verum  si  alia,  tam  praecedentia, 
quam  quae  subsequuntur  hoc  et  sequenti 
capite,  bene  considerentur,  facile  consta- 
bit,  aliter  accipiendum  esse  animalem  ho- 
minem. 

Sciendum  autem,  trifariam  in  Scripturis 
aliquem  vocari  animalem.  Primum  prop- 
ter  animam  viventem,  qualis  erat  a  sua 
creatione  primus  homo,  videlicet  alimentis 
indigeus  ad  vitae  sustentationem,  de  quo 

Paulus  in  hac  epistola  cap.  15. :  Sed  non 
prius,  quod  spirituale  est ,  sed  quod 
animale.  Altero  modo ,  quia  sectatur 
desideria  carnis,  quae  sunt  secundum 
animam  sensitivam.  Ita  Judas  Apostolus 
iu  sua  Catholica  epistola  quosdam  vocat 
animales  spiritum  non  habentes.  Quo 
etiam  pertinet,  quod  Jacobus  suae  epi- 
stolae  cap.  3.  sapientiam,  quae  non  est 
desursum,  vocat  animalem.  Eodem  sensu 
TertuUianus  in  Montanistam  male  con- 
versus,  catholicos  appellabat  Graeco  vo- 
cabulo  psychicos ,  id  est ,  animales ,  tan- 
quam  sensibus  et  carni  deditos.  Tertio 
quis  dicitur  animalis  ,  qui  etsi  jam  credat 
in  Christum  et  justificatus  sit,  tamen  prae 
mentis  imbecillitate  nou  recipit  altiora 
fidei  mysteria,  quod  aegre  supra  ea,  quae 
sensibus  percipiuntur,  assurgat. 

Et  hoc  modo  loquitur  nunc  Apostolus 
de  animali  homine,  quod  liquet  ex  hujus 
loci  collatione  cum  aliis.  Siquidem  Paulo 
sunt  iidem  animales,  carnales ,  parvuH  in 
Christo,  lacte  nutriendi,  imbecilles  ad 
audiendum;  quemadmodum  ex  adverso 
iidem  sunt  spirituales,  perfecti,  magistri, 
solidi  cibi  capaces ,  sensum  exercitatum 
habentes  ad  discretionem  boni  et  mali. 
Et  illos  quidem  animales  vocat  hoc  loco, 
carnales  et  parvulos  in  Christo  capite  se- 
quenti  et  Heb.  5. ,  imbecilles  ad  audien- 
dum  rursus  ibidem  ad  Heb.  et  hoc  loco, 
dum  dicit  animalem  hominem  non  perci- 
pere  ea,  quae  sunt  Spiritus  Dei,  et  non 
posse  intelligere,  itemque  sequenti  capite 
cum  dicit:  Nondum  enim  poteratis,  sed 
nec  nunc  quidem  potestis. 

Hos  vero  primum  spirituales  vocat  hoc 
capite,  et  rursus  cap.  14.  dicens:  Si  quis 
videtur  Propheta  esse  aut  spiritualis, 
cognoscat,  quae  dico;  et  Gal.  6.:  Yos, 
qui  spirituales  estis,  instruite  hujusmodi 
etc.  Deinde  perfectos,  graece  xeAstouc:, 
ut  supra,  sapientiam,  inquit,  loquimur 
inter  perfectos,  et  Heb.  5. :  Perfectorum 
est  solidus  cibus.  Item  Phil.  3.:  Quicum- 
que  ergo  perfecti  sumus,  hoc  sapiamus. 
Nam  quod  sequitur :  Et  si  quid  aliter 
sapitis,  et  hoc  vobis  Deus  revelabit,  ad 
eosdem  dicitur  Philippenses,  qua  parte 


adhuc  animales  erant  et  parvuH.  Magi- 
stros  et  sensum  exercitatum  habentes  ad 
boni  maHque  discretionem  vocat  Heb.  5. 
SoHdi  cibi  capaces  ibidem,  et  hic  initio 
capitis  sequentis.  In  horum  animaHum 
numero  adhuc  erat  Petrus,  quando  dictum 
est  ei  a  Domiuo:  Non  sapis  ea,  quae  Dei 
sunt,  sed  ea,  quae  hominum,  Matth.  16. 
Tales  erant  et  caeteri  discipuH  Chi-isti 
ante  acceptum  Spiritum  sanctum.  Tales 
denique  inter  Corinthios  multi,  ut  ex  initio 
capitis  sequentis  perspicuum  est. 

Constat  igitur,  secundum  Apostolum  non 
omnes  animales  impios  esse  aut  injustos, 
ut  nec  omnes  justos  spirituales.  Unde  et 
Origenes  homil  2.  super  Levit.  homiuem 
animalem  inteHigi  dicit,  qui  etiamsi  pec- 
catis  non  urgeatur,  nec  sit  praeceps  ad 
vitia ,  non  tamen  habet  aliquid  in  se 
spirituale.  Et  Augustinus  Hb.  1.  de  bap- 
tismo  contra  Donatistas  cap.  15.,  quos- 
dam  animales  dicit  ad  novum  testamentum 
pertinere,  eosdemque,  si  prius,  quam  spi- 
rituales  fiant ,  ex  hac  vita  rapiantur ,  in 
terra  viventium  computari,  idque  signifi- 
cari  putat  illo  versu  Psalm.  138. :  Imper- 
fectum  meum  viderunt  oculi  tui,  et  in 
libro  tuo  omnes  scribentur.  Idem  in 
eandem  prorsus  sententiam  de  animaHbus 
sub  nomine  carnaHum  scribit  concione  3. 
enarrat.  in  Psalm.  103.  SimiHa  reperies 
apud  eundem  epist.  57.  ad  Dardanum 
quaest.  2.  et  epist.  150.  ad  Elpidium. 
Item  Hb.  de  vera  reHg.  cap.  28.  tract.  98. 
super  Joann.  Hb.  de  blasph.  Spiritus 
sancti,  qui  est  sermo  1 1.  de  verbis  Domini 
cap.  18.,  Hb.  6.  contra  JuHan.  cap.  16.  et 
17.,  ac  denique  Hb.  2.  retract.  cap.  27., 
videHcet  corrigens,  quod  aHcubi  diversum 
dixisse  visus  fuerat. 

Nec  secus  fere  loquitur  de  animaH 
homine  Beruardus  in  tractatu  de  vita  so- 
Htaria  ad  fratres  de  moute  Dei.  Dicit 
enim,  tales  etiamSpiritum  sanctum  habere, 
quia  bonam  habent  vohintatera.  Quae 
omnia  consentanea  sunt  iis,  quae  tum  hoc 
loco,  tam  in  epist.  ad  Hebracos  de  homine 
animaH  et  ad  audiendura  imbeciHi,  dicun- 
tur.  IHic  enim  Hebraeis ,  hic  Corinthiis, 
utrisque  fideHbus  et  regeneratis,   anima 

litas  et  infirmitas  hujusmodi  tribuitur. 
Quanquam  liaec  animalitas  non  in  solo 
est  intellectu ,  sed  inde  etiam  in  affectum 
redundat,  quemadmodum  in  Petro  et  aliis 
Apostolis  ante  acceptum  Spiritum  sauctum 
patuit.  Negat  igitur  Paulus,  animalem 
hominem  percipere  ea,  quae  sunt  Spiritus 
Dei,  non  quia  Jesum  Christum  et  hunc 
crucifixum,  ac  caetera,  quae  credenda  ab 
ecclesia  proponuntur,  non  recipiat  (sic 
enim  infidelis  aut  haereticus  esset),  sed 
quod  nondum  sit  aptus  ad  capieudum 
sublimiora  divini  Spiritus  mysteria ,  quae 
proinde  cum  ei  traduutur,  non  accipit, 
non  admittit.  Ratio  sequitur. 

Stultitia  enim  est  illi.  Melius  ex  Grae- 
co,  stultitia  enim  ei  sunt.  Non  enim 
sensus  est,  quem  nonnulli  tradiderunt, 
ideo  homiuem  animalem  non  percipere, 
quae  sunt  Spiritus  Uei,  quia  iuest  ei  stul- 
titia,  sed  quia,  quae  sunt  Spiritus  Dei, 
stultitia  suut  illi  homini,  quomodo  praeced. 
cap.  dixit,  verbum  crucis  pereuntibus  esse 
stultitiam,  et  iterum :  Christum  crucifixum 
gentibus  esse  stultitiam.  Nec  taraen  de 
iisdem  nun  loquitur,  ut  vult  Graecorum 
commentarius.  Non  enim  dicit  verbum 
crucis ,  aut  Christum  crucifixum  animali 
homini  esse  stultitiam ,  sed  ea,  quae  sunt 
Spiritus  Dei,  quae  jam  iuterpretati  sumus 
sublimiora  divini  Spiritus  mysteria,  nimi- 
rum  ea,  quae  Paulus  inter  perfectos  lo- 
quitur.  Haec  auimali  homiui,  quamvis 
jam  in  Christum  crucifixum  credeuti,  stul- 
titia  dicuntur  esse,  quia  non  potest  in 
illis  conspicere  ordinem  sapientiae  divi- 
nae,  sed  magis  eaapprehendit  ut  sensibus 
et  rationi  contraria.  Velut  si  cui  matheseos 
imperito  dicas  solem  esse  tota  terra  plus 
centuplo  majorem,  aut  lunam  sole  mino- 
rem  bis  millies,  ac  eo  amphus ;  ridebit  te 
talia  dicentem  et  explodet,  tantum  aberit, 
ut  fidem  dictis  accomraodet.  Igitur  apud 
hominem  aniraalem  dura  talis  est,  et  donec 
in  spiritualem  proficiat ,  tacenda  suut  illa 
secretiora  mysteria,  quemadmodum  fa- 
ciendum  esse,  Cbristi  et  Apostolorura  ejus 
exeraplis,  graviter  admonet  ac  docet  Am- 
brosius,  sub  finem  lib.  6.  coraraent.  in 
Lucam.  Idque  adeo  a  magnis  et  spiritua- 


libus  viris  provideri  solere :  ne  quid  po- 
pulariter  agant,  quod  nondum  esse 
temporis,  ut  cum  populo  agatur,  intel- 
ligunt,  Augustinus  testatur  lib.  de  vera 
religione  cap.  28.  Sapientiam  enim,  in- 
quit,  loquuntur  inter  perfectos :  carna- 
lihus  vero  et  animalihus,  quamvis  novis 
hominibus,  adhuc  tamen  parvulis,  non- 
nulla  ohtegunt,  sed  nulla  mentiuntur. 
Sequitur  explicatio  dictae  rationis. 

Et  non  potest  intelligere.  Graece 
yvuivat^  cognoscere,  scilicet  ea,  quae  sunt 
Spiritus  Dei.  Nondum  est,  inquit,  capax 
eorum  cognoscendorum ,  nondum  aptus 
ad  ea  percipienda. 

Quia  spiritualiter  examinatur.  Verti 
etiam  ex  Graeco  potest  examinantur 
numero  plurali,  ut  referatur  ad  ea,  quae 
sunt  Spiritus  Dei.  Sicque  legitur  in  ve- 
tustis  quibusdam  codicibus.  Est  autem 
Graece  avaxpiVixai,  verbum  idem  cum 
eo ,  quod  mox  semel  et  iterum  interpres 
vertit  judicare,  tametsi  proprie  significat 
dijudicare,  discernere,  quod  est  exami- 
nare.  Prioris  lectionis  sensus  est:  anima- 
lem  hominem  ea,  quae  sunt  Spiritus  Dei, 
intelligere  non  posse,  eo  quod,  dum  in 
talibus  iustruitur,  spiritualiter  examinatur 
seu  dijudicatur,  id  est,  revocatur  ad  in- 
tellectura  spiritualem  et  sublimem,  cum 
ipse  sit  animalis,  et  tanquam  parvulus  in 
Christo  lacte  nutriendus,  non  solido  cibo, 
sicut  infra  dicitur. 

Posterior  lectio  sensum  hunc  habet : 
Animalis  homo  nonpotest  percipere,  quae 
sunt  Spiritus  Dei,  quoniara  illa  spiritua- 
liter  examinantur,  id  est,  spirituali  intel- 
lectu  examinanda,  discutienda  ac  dijudi- 
canda  sunt.  Ad  quam  rem  auimalis  horao 
ob  irabecillitatem  mentis  ad  sensibilia 
de])ressae,  non  est  idoneus.  Porro  in  aliis 
quibusdam  Latinis  MSS.  sic  legitur :  Ea, 
quae  spiritualiier  examinantur.  Quae 
lectio  sensura  non  facit  a  secundo  diver- 
sum.  Quem  quidem  arbitramur  esse  ma- 
xime  comraodum. 

15.  Spiritualis  autem  judicat  omnia. 
Graece,  dijudicat  quidem  omnia ,  pro 
quo  interpres  Irenaei  lib.  1,  cap.  1. :  exa- 
minat  omnia,  Hieron.  ia  comment.  epist. 


396 


COMMENTARIUS  IN  CAP.  U. 


ad  Gal.  4. :  dijudicat  omnia.  Sed  et 
Hugo  legit ,  omnia  discarnit.  Sensus : 
Homo  spiritualis  (quem  supra  dixit  per- 
fectum),  qui  pro  consuetudine  mentem 
habet  exercitatam  in  divinis  ,  utpote  jam 
adultus  et  provectus  in  vita  spirituali ; 
idoneus  est  ad  bene  judicandum,  non  so- 
lum  de  rebus  sensibilibus  atque  terrenis, 
quod  solum  potest  animalis,  verum  etiam 
de  spiritualibus,  id  est,  altioribus  ac  diffi- 
cilioribus  religionis  nostrae  mysteriis,  quae 
a  Christo  coelestia  vocantur  Joann.  3. : 
Si,  inquit,  terrena  dixi  vobis,  et  non 
creditis;  quomodo  si  dixero  vohis  coe- 
lestia,  credetis?  Ad  hunc  sensum  revo- 
cari  potest,  quod  August.  lib.  13.  confess. 
cap.  22.  spiritualem  hominem  interpre- 
tatur  omnia  judicare,  scilicet  ea,  quae 
judicanda  sunt,  et  quaenam  ea  sint,  ex- 
ponit  capite  sequenti,  quodque  lib.  de 
vera  religione  cap.  31.  de  spirituali  dicit: 
Omnia  judicat,  quia  super  omnia  est, 
quando  cum  Deo  est.  Cum  illo  autem 
est,  quando  purissime  intelligit,  et  tota 
caritate,  quod  intelligit,  diligit. 

Ex  hac  Apostoli  sententia  colligunt 
haeretici,  penes  unumquemque  fidelem 
esse  potestatem  judicandi  de  controversiis 
religionis.  Sed  perperam  id  colligunt. 
Primum ,  quia  Paulus  de  solo  spirituali 
homine  loquitur,  cum  sint  inter  fideles, 
etiam  bonos ,  ut  ante  dictum  est ,  multi 
animales ,  ac  proinde  ad  judicandum  de 
spiritualibus  inepti.  Deinde ,  quia  non 
est  hic  sermo  de  judicio  potestatis ,  sed 
discretionis.  Quae  duo  nostrae  aetatis 
sectarii  fere  confundunt.  Nam  et  Grae- 
cum  ava/ptvsiVj  uti  superius  admonui, 
discretionem  potius  quam  judicium  signi- 
ficat.  Postremo,  quia  non  sentit  Apostolus, 
spiritualem  judicare  omnia  absolute,  sed 
omnia  sensu  jam  explicato:  quoniam  non 
solum  de  rebus  terrenis  bene  judicare 
potest,  sed  etiam  de  coelestibus  ac  subli- 
mibus.  Prout  autem  quisque  magis  est 
spiritualis,  eo  certius  ac  melius  de  pluri- 
bus  poterit  judicare.  Et  hoc  sensiz  acci- 
pienda  sunt  Augustini  verba  paulo  ante 
citata.  Nam  et  in  moralibus  ita  rem  habere, 
Philosophus   testatur  lib.    3.   Ethicorum 


cap.  4.:  Vir  bonus,  inquit,  recte  de  om- 
nibus  judicat ;  et  facile  quid  in  re  qua- 
que  veri  sit ,  perspicit;  cum  sit  quasi 
regula  et  mensura  rerum.  Sic  ille.  _ 
Sensum  hunc  erudite  explicat  Thomas  ia  1 
comment.  et  illustrat  exemplis  hominis 
vigilantis  et  dormientis ,  sani  et  infirmi, 
fortis  ac  debilis ,  denique  in  moralibus 
virtuosi  et  vitiosi.  An  autem  spiritualis 
omnia  judicans,  sit  omnis  homo  caritatem 
habens  (quod  sentire  videtur  idem  doctor 
tam  in  commentario  quam  in  summa  2. 
2.  quaest.  60.  art.  1.  ad  2.),  an  potius 
inter  bonos  fideles  existimandum  sit  mul- 
tos  esse  animales ,  id  puto  superius  satis 
a  nobis  esse  discussum. 

Jam  vero  quanquam  spiritualis  homo 
possit,  ut  dictum  est,  de  multis  ad  religio- 
nem  pertinentibus  bene  judicare ,  ac  suo 
judicio  alios  instituere,  non  tamen  statim 
habet  autoritatem  judicandi  publicam  5 
sicut  et  legum  peritus  non  statim  judex 
forensis  est.  Etenim  non  solum  inter  eos, 
qui  praesunt,  verum  etiam  inter  eos,  qui 
subduntur  eis,  qui  praesunt,  inveniri 
spirituales  homiues  affirraat  August.  lib. 
13.  conf.  cap.  23.  Caeterum  in  ipsam 
Christi  Ecclesiam  perfecte  quadrat,  quod 
Apostolus  dicit,  spiritualem  omnia  judi- 
care,  ut  propterea  merito  ad  eam  spectet 
non  modo  discrelivum  judicium,  quo  pos- 
sit  inter  verum  et  falsum  discernere,  verum 
etiam  judicium  publicae  potestatis,  quod 
definitivum  vocatur,  cui  omnes  fideles  tam 
spirituales  quam  animales  suum  debeant 
judicium  submittere. 

Et  ipse  a  nemine  judicatur.  Graece: 
Ipse  autem  a  nullo  dijudicatur.  Sic  et 
Hieronymus  loco  prius  citato.  A  nemine, 
id  est,  a  nullo  alio ,  qui  videlicet  non  sit 
spiritualis.  Ita  post  Chrysost.  Theophy- 
lactus  adducta  similitudine  de  vidente  et 
non  vidente.  Nam  qui  videt,  et  sua  videt, 
et  ea ,  quae  sunt  non  videntis :  hic  vero 
nec  sua,  nec  quae  illius  sunt,  videt.  Alio- 
qui  spiritualem  a  spirituali  judicari,  quo- 
modo  Petrus  a  Paulo  judicatus  fuit  Gal. 
2.,  nihil  prohibet.  Unde  nec  sequitur,  ho- 
minem  spiritualem  non  judicari  a  lege. 
Nam  et  lex  ipsa  spiritualis  est  Rom.  7. 

Sed  dices:  Igitur  a  suo  principe  vel 
praelato,  si  sit  animalis,  judicandus  non 
erit  is,  qui  spiritualis  est.  Verum  jam  dixi- 
mus,  hic  non  agi  de  judicio  publicae  po- 
testatis,  quod  est  principum  et  praelatorum. 
Quanquam  sane  rectus  ordo  postulat,  ut 
spirituales  potius  praesint  animalibus, 
eosque  cum  potestate  judicent ,  quam  ut 
ab  illis  judicentur,  praesertim  in  iis,  quae 
religionis  sunt.  At  vero  cum  ecclesia  sit 
maxime  spiritualis,  hinc  jam  rursum 
aestima,  nihil  esse  convenientius  et  ordi- 
natius,  quam  ut  apud  eam  sit  suprema 
potestas  judicandi  de  iis,  quae  ad  fidem 
et  religionem  pertinent. 

16.  Quis  enim  cognovit  sensum  Do- 
mini ,  qui  instruat  eum  ?  Male  quidam 
codices  duas  faciunt  interrogationes  hoc 
modo  :  Quis  enim  cognovit  sensum  Do- 
mini  ?  aut  quis  instruxit  eum  ?  Graeca 
et  MSS.  Latina  nobiscum  faciunt.  Tertull. 
quoque  in  Scorpiaco  cap.  7.  legit,  qui 
eum  instruat ,  tametsi  in  Graeco  est 
ou/iPtpaos'. ,  instruet.  Porro  relativum 
qui  nec  ad  Dominum,  nec  ad  sensum  Do- 
mini  referendum  est ,  ut  quidam  volunt, 
sed  ad  eum,  de  quo  dicitur :  Quis  cogno- 
vit.  Eespicit  enim  Apostolus  ad  locum 
Jes.  40.,  quo  item  respexerat  Rom.  11, 
34.  utrobique  secutus  versionem  LXX., 
apud  quos  totus  locus  sic  habet:  Quis 
cognovit  mentem  Dotnini ,  et  quis  ejus 
consiliarius   fuit,    qui   instruet    eum? 


Igitur  Paulus  hac  inteiTCgatione  probare 
iutendit,  non  animales,  sed  spirituales, 
cujusmodi  imprimis  erant  Apostoli,  nosse 
ea,  quae  sunt  Spiritus  Dei,  ac  de  iis  posse 
judicare,  eademque  aliis  tradere.  Id  enim 
est,  quod  sequitur: 

Nos  autem  sensum  Christi  habemus. 
Sensum,  graece  vcitjv  mentem,  quemad- 
modum  et  in  parte  praecedenti.  Potest 
autem  tota  sententia  sic  explicari.  Quam- 
vis  secundum  Prophetam  nemo  perfecte 
noverit  mentem  ,  consilia  et  cogitationes 
Dei ,  multoque  minus  quisquam  sit ,  qui 
possit  eum  instruere  consiliis:  nos  tamen 
Apostoli,  qui  spirituales  sumus,  mentem 
Christi  Domini  ex  revelatione  Spiritus 
sancti  percepimus,  ut  de  spiritualibus,  id 
est,  arcanis  religionis  mysteriis,  judicare 
possimus,  atque  illis  eatradere,  qui  eorum 
discendorum  fuerint  capaces. 

Hoc  quoque  propriissime  in  ecclesiam 
competit.  Ipsa  namqueest,  quae  qualibet 
exorta  controversia  religionis,  exempli 
gratia,  qui  libri  pro  sacris  habendi,  secure 
dicere  potest  (utcumque  reclament  He- 
braei) :  Nos  sensum  Christi  habemus,  et 
ejus  spiritu  docti  discernere  novimus  inter 
libros  sacros  etnonsacros.  Obiter  observa, 
Paulum  hic  rursus ,  sicut  in  capite  prae- 
cedenti,  Christum  Deum  dicere ,  dum  pro 
eo ,  quod  ex  Propheta  dixerat ,  setisum 
Domini,  repetit  sensum  Christi.  Nam 
apud  Prophetam  nomen  illud  est  ineffa- 
bile,  Deo  maxime  proprium. 


CAPUT  TERTIUM. 

Et  ego,  fratres,  non  potui  vobis  loqui  quasi  spiritualibus ,  sed 
quasi  carnalibus.  Tanquam  parvulis  in  Christo,  2.  lac  vobis  potura 
dedi ,  non  cscam  ^) ,  nondum  enim  poteratis :  sed  nec  nunc  quidem  po- 
testis:  adhuc  enim  carnales  estis.  3.  Cum  enim  sit  inter  vos  zelus  et 
contentio  ^) :  nonne  carnales  estis  et  secundum  hominem  ambulatis  ?  4. 
Cum  enim  quis  dicat :  Ego  quidem  sumPauli,  alius  autem:  Ego  Apollo, 
nonne  homines  estis?  Quid  igitur  est  Apollo?  quid  vero  Paulus^)?  5. 
Ministri  ejus,  cui  credidistis,   et  unicuique   sicut  Dominus  dedit.      6.  Ego 


1)  Heb.  5,  12.  seq.    »)  Cap.  1,  11.  seq.  11,  18.     3)  Cap.  1,  12. 

plantavi*),  Apollo  rigavit^),  sed  Deus  incrementura  dedit^).  7.  Itaque 
neque  qui  plantat,  est  aliquid,  neque  qui  rigat,  sed  qui  incrementum 
dat,  Deus.  8.  Qui  autem  plantat,  et  qui  rigat,  unum  sunt.  Unus- 
quisque  autem  propriam  mercedem  accipiet  secundum  suum  laborem. 
9.  Dei  enim  sumus  adjutores;  Dei  agricultura  estis,  Dei  aedificatio 
estis.  10.  Secundum  gratiam  Dei,  quae  data  est  mihi*),  ut  sapiens 
architectus  fundamentum  posui:  alius  autem  superaedificat.  Unusquis- 
que  autem  videat,  quomodo  superaedificet.  11.  Fundamentum  enim 
aliud  nerao  potest  ponere,  praeter  id,  qiiod  positum  est,  quod  est  Chri- 
stus  Jesus^).  12.  Si  quis  autem  superaedificat  super  fundamentura  hoc, 
aurum,  argentum,  lapides  pretiosos,  ligna,  foenum,  stipulam ,  13.unius- 
cujusque  opus  manifestum  erit;  dies  enim  Domini  declarabit,  quia  in 
igne    revelabitur  ^) :    et    uniuscujusque    opus    quale    sit,    ignis    probabit^). 

14.  Si  cujus  opus  manserit,    quod    superaedificavit ,    mercedera    accipiet. 

15.  Si  cujus  opus  arserit,  detriraentura  patietur:  ipse  autem  salvus  erit, 
sic  tamen  quasi  per  ignera.  16.  Nescitis,  quia  teraplum  Dei  estis^)  et 
Spiritus  Dei  habitat  in  vobis^)?  17.  Si  quis  autera  templura  Dei  vio- 
laverit,  disperdet  illura  Deus.  Templura  enira  Dei  sanctura  est,  quod 
estis  vos.  18.  Nerao  se  seducat:  si  quis  videtur  inter  vos  sapiens  esse 
in  hoc  saeculo,  stultus  fiat"'),  ut  sit  sapiens.  19.  Sapientia  enira  hujus 
mundi  stultitia  est  apud  Deuni.  Scriptum  est  enira"):  Comprehendara 
sapientes  in  astutia  eorura.  20.  Et  iterura  *^) :  Dominus  novit  cogita- 
tiones  sapientium,  quoniam  vanae  sunt.  21.  Nemo  itaque  glorietur  in 
hominibus.  22.  Orania  enira  vestra  sunt,  sivePaulus,  sive  Apollo,  sive 
Cephas,  sive  raundus,  sive  vita,  sive  raors,  sive  praesentia,  sive  fu- 
tura:  orania  enim  vestra  sunt^^);  23.  Vos  autera  Christi,  Christus  au- 
tem  Dei^*). 


Sl:\l.\IAKIlM  CAPITIS  TEKTIl. 

Corinthios  notat  tanquam  adhuc  carnales,  ut  qui  contenliones  inter  se  haberenl  ob  sludia  ma- 
gistrorum.  Quos  docet  ministros  tantum  esse,  solo  Deo  dante  incremenlum:  nec  aliud 
esse  fundamentum  praeter  Christum,  cui  quae  superaedificantur,  per  ignem  probanda. 
Non  esse  violandumDei  templum,  quod  nos  sumus.  Sapienliam  niundi  destrueudam,  nec 
in  hominibus  gloriandum. 


1.  Et  ego ,  fratres,  non  potui  vobis 
loqui  quasi  spiritualibus.  Eedit  Aposto- 
lus  ad  id,  quod  agere  coepevat  capite 
primo,  atque  ex  dissidiis,  quae  causa  ma- 
gistrorum  inter  Gorinthios  eraut  oborta, 


carnales,  hoc  est,  animales  eos  arguit. 
Nam  idem  est  hoe  loco  carnalis,  qui  supra 
auimalis.  Sicut  enim  illic  animali,  ita  hic 
caruali  spiritualem  opponit,  ut  carnalis 
intelligatur,  qui  sensu  carnis  impeditur  a 


»)  Act.  18,  1.  seq.     2)  Act.  18,  27.     3)  Phil.  2,   13.      4)  Ephes.  3,  2.     5)  Eph.  2,  20.  6) 

et.  4,  12.     'O  Cap.  7,  26.  29.  seq.    8)  2  Cor.  6,  16.    Eph.  2,  21.  seq.     »)  Cap.  6,  19.  i») 

.1,18.     «)  Cap.  1,  20.     Hiob.  5,  13.     «^  Psalm.  13,  11.     «)  Rom.  8,  28.  38.  seq.  »^) 

sinritualibus  contemplandis.  Loqui  quasi, 
seu  potius  tanquam  spiritualihus ,  est 
tradere  doctrinam  spiritualibus  ac  per- 
fectis  accommodam ;  et ,  ut  dictum  est  ca- 
pite  superiori,  spiritualibus  spiritualia 
comparare.  Id  se  potuisse  negat  apud 
Corinthios ,  quando  eis  Evangelium  prae- 
dicavit;  propterea  quod  illi  non  spiritua- 
les  sed  carnales  essent,  ideoque  doctrina 
pascendi,  quae  carnalibus  esset  apta,  non 
quae  spiritualibus ,  unde  quidam  interpre- 
tes  supplent,  sed  loquendum  fuit  tanquam 
carnalibus.  Porro  doctrina  carnalibus 
apta  non  ipsa  quidem  carnalis  est ,  sed 
minus  tamen  spiritualis,  quam  ea,  quae 
spiritualibus  convenit,  adeo  ut  Christus 
de  tali  doctrina  loquens  Joan.  "3.  affirmet, 
se  ten-ena  dixisse,  et  Apostolus  Rom.  6. 
dicat:  Hunianum  dico ,  propter  infir- 
mitatem  carnis  vestrae. 

Tanquam  parvulis  in  Christo.  Quasi, 
tanquam ,  in  Graeco  vox  eadem  ax^. 
Parvulis  graece  Mfjmoiz,  infantibus. 
Haeret  haec  pars  cum  praecedentibus,  non 
cum  parte  sequenti,  quemadmodum  liquet 
ex  Graeco;  ubi  casus  in  eo,  quod  sequi- 
tur,  diversus  est,  ut  si  latine  dicas:  lacte 
vos  potavi.  Atque  hanc  distinctionem 
reperire  est  in  vetustis  quibusdam  exem- 
plaribus.  Mitigat  autem  Apostolus  addita 
hac  parte  improperium  vocabuli  carnali- 
bus,  simulque  exponit,  quos  carnales 
dixerit. 

Nam  carnales  multis  modis  in  scriptura 
dicuntur.  Primum  in  quibus  caro  pugnat 
adversus  spiritum  ,  etiamsi  desideriis  car- 
nis  fortiter  et  multum  resistant,  multum- 
que  jam  profecerint  in  justitia;  quomodo 
de  se  dicit  Apostolus  Rom.  7.  Ego  autem 
carnalis  sum ,  venundatus  sub  peccato. 
Secundo ,  qui  carnis  desideria  sequuntur, 
et  secundum  carnem  vivunt,  non  secun- 
dum  spiritum,  quos  passim  notant  apo- 
stolicae  literae,  ut  Rom.  8.  vers.  1.  4.  et 
5.,  2  Petr.  2.  vers.  10.,  et  in  epist.  Judae 
vers.  23.  Tertio  ac  medio  modo :  qui  etsi 
secundum  camem  non  vivant,  tamen  iu 
multis  adhuc  carnaliter  sapiunt ,  haud 
percipientes  ea,  quae  sunt  spiritus  Dei. 
Denique    dominos   carnales   (Graece   se- 


cundum  carnern)  alibi  vocat  Apostolus, 
qui  servos  habent  secundum  carnis  seu 
corporis  ministeria  subjectos,  ut  Ephes.  6. 
et  Col.  3.  Tertius  modus  praesentis  est 
loci.  Nam  carnales  exponit  Apostolus 
parvulos  sive  infantes  in  Christo.  Hos 
autem  dicit,  qui  tanquam  infantes  adhuc 
imperfecti  sunt,  ac  si  dicat  incipientes 
atque  novitios  in  his ,  quae  Christianae 
sunt  religionis. 

2.  Lac  vobis  potum  dedi.  Vel  potan- 
dum  dedi.  Graece  STiOTtoa.  Persistit  in 
metaphora  sumpta  ab  infantibus.  Et  sen- 
sus  est :  Humiiiorem  ac  simpliciorem 
doctrinam,  quam  velut  infantes  in  Christo 
facilius  caperetis ,  vobis  tradidi.  Eam 
doctriiiam  vocat  Apostolus  Hebr.  5.  ele- 
menta  exordii  sermonum  Dei,  et  cap.  6. 
sermonem  inchoationis  Christi.  Cujus 
etiam  eodem  loco  aliquot  exempla  com- 
memorat,  ut  doctrinam  poenitentiae  ab 
operibus  mortuis,  fidei  in  Deum,  baptis- 
matis  ,  impositionis  manuum ,  resurrectio- 
nis  mortuorum ,  et  judicii  aeterni.  Locus 
sirailis  1  Thess.  2.,  ubi  se  fuisse  dicit  in 
medio  eorum ,  tanquam  si  nutrix  foveat 
filios  suos.  Propter  hanc  charitatem,  qua 
parvulos  in  Christo  lacte  nutrivit  Paulus, 
ex  ejus  cervice ,  quando  occisus  est ,  pro 
sanguine  lac  manasse  testatur  Ambros. 
serra.  68.  Cujus  rei  meminit  etiam  Chry- 
sost.  sermone  in  Principes  Apostolorum. 

Non  escam.  Graece  xa'.  ou  Ppw^a,  et 
non  cibum ,  nempe  solidum.  Ad  hunc 
enim  restringitur  ex  antithesi  lactis.  Ex- 
primitur  autem  Hebr.  5.  perfectorum  est 
solidus  cibus.  Quo  nomine  significat  doctri- 
nam  sublimiorem,  quae  adultis  in  Christo 
convenit.  Supplendum  ,  dedi  vel  obtuli ; 
quemadmodum  supplet  Theophyl.  Nam 
solido  cibo  nemo  potatur. 

Nondum  enim  poteratis.  Hebraismus 
est  qualis  Jesaiac  1.  Festivitates  non 
possum.  Subauditur  enim  ferre.  Quod 
interpretes  supplent.  Hieronymus  autem 
vertit,  non  feram.  Dat  igitur  rationem 
Apostolus,  cur  solidum  cibum  Corinthiis 
non  praebuerit,  quia  ferre  non  poterant. 
Observanda  circa  hunc  locura  Pauli  pru- 
dentia,  eademque  omnibus  Evangelicae 

doctrinae  ministris  imitanda ;  xit  ne  pro- 
ferant  omnia  apud  omnes,  sed  auditorum, 
quos  nacti  fuerint,  ingenio  ac  modo  sese 
utiliter  accommodent.  Quo  pertinent  ea, 
quae  tradunt  Ambros.  et  August.  locis 
superiori  capite  citatis  ad  illud :  Stultitia 
enim  est  illi. 

Sed  nec  nunc  quidem  potesiis.  Graece, 
sed  nec  adhuc  nunc  potestis.  Pro  quo 
bene  Erasmus:  Imo  ne  nunc  quidem 
adhuc  potestis.  Supple  ex  ante  dictis, 
ferre  solidum  cibum.  Hoc  dicendo,  tran- 
situm  facit  ad  increpationem  subsequen- 
tem.  Adhuc  enim  carnales  estis.  Carna 
les  vocat,  ut  ante  dictum  est,  eosdem, 
quos  superiori  cap.  animales ,  quauquam 
non  eadem  prorsus  ratione.  Quum  enim 
dicit  animales ,  imbecillitatem  mentis  ac 
judicii  significat;  quum  carnales  ,  vitium 
notat  aflfectus  seu  voluntatis  ad  ea ,  quae 
carnis  sunt,  inclinatae.  Sicut  autem  ani- 
malitas ,  quae  in  mente  est ,  in  aflFectum 
redundat,  uti  diximus:  ita  vicissim  car- 
nalitas  affectum  occupans,  menti  coalescit, 
ineptam  reddens  ad  spiritualia  percipien- 
da.  Quo  argumento  nunc  utitur  Aposto- 
lus ,  quum  probat,  Corinthios  ferre  non 
posse  solidum  doctrinae  cibum,  eo  quod 
sint  adhuc  carnales.  Estque  haec  tacita 
quaedam  exprobratio,  quod  cum  tanto 
tempore  Christiani  fuissent ,  adhuc  tamen 
affectibus  in  carne  haererent. 

3.  Cum  enim  sit  inter  vos  zelus  et 
contentio:  nonne  carnales  estis?  Zelus, 
Graecum  vocabulum  C^^ot;^  id  est  aemu- 
latio.  Sed  hic  in  vitio  ponitur,  ut  fre- 
quenter  alibi.  Significat  enim  dolorem 
animi  inde  natum ,  quod  alius  potiatur 
bono  a  te  desiderato.  Vide  commentarium 
Galat.  5.  ad  illud  contentiones,  aemula- 
tiones.  Ut  enim  haec  fere  conjuncta  sunt 
vitia,  ita  plerumque  scriptura  ea  con- 
junctim  numerat.  Post  contentionem  se- 
quitur  in  Graeco,  xal  diyooxaoiai ,  et 
dissensiones ,  quod  et  Irenaeus  legit  lib. 
4.  cap.  75.,  et  Cyprianus  libr.  de  zelo  et 
livore  et  lib.  3.  testimoniorum  cap.  3. 
Erasmus  vertit :  et  factiones. 

Cum  enim ,  inquit  Apostolus,  sint  inter 
vos  aemulationes ,  conteutiones  et  etudia 


partium ;  an  non  merito  vos  dixi  carnales  ? 
Sunt  enim  haec  carnis  opera,  Galat.  5. 
vers.  20.  Sed  quia  Corinthiis  accidebant 
haec  vitia ,  magis,  ut  fit,  ex  infirma  et 
puerili  quadam  animorum  affectione,  qua 
praeter  modum  et  rationem  pro  suis  qui- 
que  magistris  certabant,  quam  ex  volun- 
tate  nocendi  cuiquam :  idcirco  carnales 
quidem  eos  ista  coarguebant,  non  ita  per- 
fecte  tameu  carnales,  ut  eos  a  regno  Dei 
excluderent.  Nam  et  Apostolorum  Christi 
similis  infirmitas  fuit  ante  acceptum  Spi- 
ritum  sanctum :  quorum  inter  se  conten- 
tiones  cum  ambitione  conjunctas  aliquot 
locis  produnt  Evangelia. 

Et  secundum  hominem  ambulatis. 
Hominem  intellige  qua  parte  nondum 
renovatus  est,  quem  Apostolus  passim 
opponit  Deo :  quemadmodum  et  Christus, 
quando  Petro  dixit:  Non  sapis  ea  quae 
Dei  sunt,  sed  ea  quae  hominum,  Matth. 
16.  Igitur  ambulare  secundum  hominem, 
est  affectus  humanos  et  carnales  in  vita 
et  actionibus  suis  ostendere. 

4.  Cum  enim  quis  dicat :  Ego  quidem 
sumPauli;  alius  autem,  ego  Apollo ; 
nonne  homines  estis?  Alius,  Graece 
erspoc  alter.  Nec  in  Graeco  est  homines, 
sed  carnales,  sicut  et  in  Syriaco.  Quod 
et  in  vetustis  quibasdam  Latinis  legitur. 
Caeterum  res  eadem  est.  Nam  iidem  pror- 
sus  intelliguntur  homines ,  et  carnales, 
id  est  affectibus  humanis  et  carnalibus 
obnoxii.  Quid  autem  velint  illa :  Ego  sum  J 
Pauli,  ego  Apollo ,  satis  expositum  est  | 
capite  primo. 

Quid  igitur  est  Apollo?  quid  vero 
Paulus?  Graece  commutato  ordine:  Quis 
igitur  est  Paulus?  quis  autem  Apollo? 
tametsi  suspicatur  Erasmus  li  legendum 
in  Graeco ,  propter  illud  quod  infra  dici- 
tur :  Neque  qui  plantat  est  aliquid  fxij, 
neque  qui  rigat.  Hic  jam  Apostolus ,  ut  J 
medeatur  contentioni,  quam  habebant  ■ 
inter  se  Corinthii  propter  magistros,  ex- 
plicat  ipsorum  magistrorum  conditionem, 
et  quo  loco  habendi  sint,  docet;  ne  forte 
plaris  eos  faciant,  ac  plus  eis  tribuant, 
quam  oporteat. 

5.  Ministri  ejus  cui  credidistis.  Grae- 
ce :  nisi  ministri ,  per  quos  credidistis  ? 
Pro  quo  Syrus  Hebraismo  utens:  per 
quorum  manus  credidistis?  Tametsi  La- 
tinorum  codicum  et  commentatorum  con- 
stans  lectio  est,  ejus  cui  credidistis,  quae 
etiam  est  apud  August.  libr.  ,3.  contra 
literas  Petil.  cap.  54.  Sensus  autem  utrius- 
que  lectionis  fere  idem  est.  Paulus  ,  in- 
quit,  et  Apolio,  magistri  vestri,  propter 
quos  contenditis ,  quid  aliud  sunt  quam 
ministri  Dei,  quorum  extema  dumtaxat 
opera  et  ministerio  praedicatum  est  vobis 
Evangelium  Christi,  in  quem  credidistis. 
Igitur  in  eo,  quod  dicit  eos  solum  esse 
ministros,  removet  ab  eis  virtutem  sancti- 
ficandi  interius,  quae  soli  Deo  ac  Domino 
convenit ;  removet  et  meritum,  quale  con- 
venit  Christo  homini. 

Et  unicuique  sicut  Dominus  dedit. 
Ordo  rectus  :  Et  sicut  unicuique  Dominus 
dedit.  Similis  sermo  Eom.  12.  Unicui- 
que  sicut  Deus  divisit  mensuram  fidei. 
Ministri,  inquit,  Dei  sunt,  iique  diversa 
habentes  ministeria ,  prout  communis  eo- 
rum  Dominus  cuique  dedit.  Non  enim  sibi 
ipsis  adscribere  quicquam  possunt,  sed 
totum  a  Deo  acceperunt.  Extenuat  glo- 
riam  ministrorum,  ut  Deo  vendicet  suam ; 
ac  per  hoc  a  contentione  pro  magistris 
suscepta  Corinthios  revocet.  Ministerio- 
rum  diversitatem  daclarant  sequentia 
verba. 

6.  Ego  plantavi.  Metaphoricus  sermo, 
quo  rainistros  Evangelii  similes  ostendit 
agricolis  plantantibus  et  rigantibus.  Plan- 
tare,  est  doctriuam  de  Christo  tradere  iis, 
qui  Christum  aute  non  noverant.  Quod 
proprie  muneris  est  Apostolici.  Id  Paulus 
fecerat  Corinthi.  Unde  dicit  infra  sub  alia 
metaphora :  Vt  sapiens  architectus  fun~ 
damentum  posui.  Tale  est,  quod  ad 
Rom.  15.  scribit  de  praedicatione  sua, 
qua  ab  Jerusalem  per  circuitum  usque  ad 
Illjricum  repleverat  Evangelium  Christi. 
Sic,  inquit,  praedicavi  Evangelium  hoc, 
non  ubi  nominatus  est  Christus,  ne  su- 
per  alienum  fundamentum  aedificarem. 

Apollo  rigavit.  Quod  hic  dicit  rigare, 
idem  est  cum  eo,  quod  inferius  altera  me- 

fioll.  Eitll  Comm.   Tom.  I. 


taphora  vocat  superaedificare.  Id  autem 
est,  doctrinae  Christianae  jam  plantatae 
et  fundatae  superaddere  praecepta,  qui- 
bus  illa  consei-vetur  et  augeatur.  Quod 
est  episcopox*um  et  eorum  omnium ,  qui 
in  partem  aliquam  functionis  episcopalis 
vocati  sunt.  Idque  apud  Corinthios  Apollo 
fecerat ,  quemadmodum  et  Luc.  satis  in- 
dicat  Act.  18.  et  19. 

Sed  Deus  incrementum  dedit.  Graece 
uuo  verbo  ryu^avsv^  auxit.  Verum  id  bene 
et  significanter  duobus  vocabulis  redduut 
iuterpretes,  incrementum  dedit.  Refertur 
autem  hoc  tam  ad  plantationem ,  quam 
ad  rigationem.  Nam  neque  plautare  neque 
rigare  prodest  quicquam,  nisi  Deus  det 
incrementum;  id  est,  diviua  sua  virtute 
opcretur  in  animis  homiuum,  efiiciatque, 
ut  id,  quod  plantatum  est  et  rigatum,  ger- 
minet,  crescat  et  fructum  faciat. 

7.  Itaque  neque  qui  plantat  est  ali- 
quid ,  neque  qui  rigat.  Illatio  est  ad 
hunc  modum  explicanda.  Igitur  sicut  in 
naturalibus  (unde  metaphora  sumpta  est) 
qui  plantat  et  qui  rigat,  non  sunt  aliquid : 
ita  nec  in  divinis.  Dicuntur  autem  plan- 
tans  et  rigans ,  tam  in  his  quam  in  illis, 
nihil  esse,  hoc  sensu :  quia  licet  foris  ex- 
hibeant  suum  ministerium ,  non  tamen 
actione  sua  interiorem  attingunt  efi"ectum 
vel  vegetationis  in  naturalibus^  vel  sancti- 
ficationis  in  diviuis.  Sed  illam  quidem 
efficit  natui."a  Deo  autore,  istam  vero  sibi 
soli  Deus  reservat. 

Interim  observa,  Paulum,  qui  modo 
dixerat,  se  et  Apollo  non  aliud  esse  quam 
ministros  ,  quorum  opera  crediderant  Co- 
rinthii,  nunc  adhuc  amplius  sese  demittere, 
dum  sub  uomine  plautantis  et  rigantis 
uihil  se  ipsos  esse  significat:  ut  vel  hac 
ratione  persuasi,  desinant  contendere  pro 
suis  doctoribus.  Quod  si  de  praedicatori- 
bus  Evangelii  dicit,  quanto  verius  dicat: 
neque  qui  baptizat,  est  aliquid?  Nam 
multo  minor  est  opera  et  industria  bapti- 
zantis ,  quam  praedicantis  et  doceutis. 
Uude  si  propter  Evangelium  sibi  a  Paulo 
vel  Apollo  praedicatum ,  nemo  dicere  de- 
buit:  ego  sum  Pauli ,  ego  Apollo :  quanto 
minus  propter  baptismum  ministratum  ? 
26 

Sed,  quiincrementum  dat,  Deus.  Sub- 
audi,  est  aliquid :  quia  dare  incrementum 
ut    causam    proprie     productivam    illius 
effectus,  permultum  est.    Siquaeras,  an 
solus  Deus  det  incrementum:  respondeo, 
solus  quidem  in  naturalibus,   cum  exclu- 
sione  hominis  cultoris ,  non  tamen  ipsius 
naturae.     Solus  autem  in  spiritualibns  et 
gratuitis,    dc  quibus   Apostolus  intendit 
loqui,  cum  exclusione  cujuscunque  causae 
creatae.    Quod  volunt  Aquinas  et  Cajeta- 
nus   et  alii,    dum    bic    annotant,    solum 
Deum  in   corde  hominis    operari  posse. 
Et  ante  eos  Augustinus ,   cujus  adversus 
Petilianum    scribentis   loco   supra  citato, 
de  eo  qui  plantat  et  rigat  haec  verba  sunt: 
Ad  ministrandum  et  dispensnndum  ver- 
bum  ad  sacramentum  est  aliquid:    ad 
mundandum   autem   et    justificandum 
non  est  aliquid :  quia  hoc  non  operatur 
in    interiore    homine ,    nisi   per    quem 
creatus  est  totus  homo,  et  qui  Deus  ma- 
nens  factus   est  homo ,   ille  scilicet  de 
quo  dictum  est :  Fide  mundans  corda 
eorum,  et :  Credenti  in  eum,  qui  justifi- 
cat  impium.    Item  tractatu  80.  in  Joan. 
post  commemorata  hujus  loci  prlora  verba : 
Quod  sequitur,  inquit,  sed  Deus  incre- 
mentum  dedit:  non  per  illos  (ministros), 
sed  per  ipsum  facit.  Excedit  hoc  huma- 
nam   humilitatem ,    excedit    angelicam 
sublimitatem :  nec  omnino  pertinet,  nisi 
ad  agricolam  Trinitatem.    Haec  Augu- 
stinus. 

8.  Qui  autem  plantat,  et  qui  rigat, 
unum  sunt,  id  est,  ambo  non  aliud  quam 
ministri,  et  quidem  unius  Domini  ministri 
et  eodem  spectantes,  nempe  ad  incremen- 
tum  exspectandum  a  Deo ;  quemadmodum 
et  in  naturalibus  sese  res  habet.  Cum 
ergo  sint  unum ,  non  vos  debetis  propter 
eos  dividi  in  factiones.  Servit  hic  locus 
exhortandis  ad  concordiam  ipsis  etiam 
ministris,  ut  qui  cogitare  debeant,  sese 
inter  se  unum  esse ,  sensu  jam  explicato. 
Unusquisque  autem  propriam  mer- 
cedem  accipiet  secundum  suum  laborem. 
Graecavenustiussonant:  xov  fSiov  |iio06v 
Ar^(];STat  7,axa  xov  f^iov  xoTtov^  propriam 
mercedem  accipiet,  secundum  proprium 


laborem.    Quod  ei,  inquit,  aliqua  mini- 
strorum  inter  ipsos  disparitas  est,   quae 
reddat  alium  alio  praestantiorem  ac  dignio- 
rem  (nec  enim  ita  sunt  unum,  ut  labore 
et  merito  sint  pares),  ea  res  non  a  vobis 
dijudicanda,   sed  Dei  judicio  reliquenda 
est ;  a  quo  quisque  eorum  pro  ratione  ac 
merito  sui  laboris  suam  et  propriam  re- 
cipiet  mercedem,    nimirum  juxta   illud, 
quod  toties  inculcat  scriptura :  Deum  red- 
diturum  unicuique  secundum  opera   sua. 
Notabis  Apostolum  non  dicere ,  unum- 
quemque  ministrum  accepturummercedem 
secundum  effectum  seu  fructum  sui  labo- 
ris ,    sed  secundum  suum  laborem.    Nam 
fructus  laboris  non  est  in  potestate  mi- 
nistri,  sed  solius  Dei  dantis  incrementum. 
Quare  etiam  si  forte  nullus  ex  ministerio 
fructus  sequatur,  plenam  mercedem  siii 
laboris   accipiet  minister,   Domino   atte- 
stante  Matth.  10.    Si  domus  non  fuerit      ^" 
digna ,   pax  vestra  revertetur  ad  vos. 
Unde  Chrysostomus  concione  1.   de  La- 
zaro:  Si  semen,    inqait,  per  te  jactum 
auditor  non  receperit ,  nec  obedientiae 
fructum  retulerit,   tu  tamen  communi- 
cati  consilii  mercedem  feres  a  Deo :  nec 
minus   accipies  praemii   non   auditus, 
quam  accepturus  eras,  si  ille  obtempe- 
rasset.    Sic  ille.    Sed  haec   intellige   de 
praemio,  quod  essentiale  vocant  theologi. 
Nam  accidentale  ncn  aequale  esse ,  recte 
ab  iisdem  traditur. 

Porro  laboris  nomine  opus  significatur, 
quod  plerumque  non  fit  sine  labore.  Et 
quidem  laborem  hic  uominare  maluit 
quam  opus,  quod  versaretur  in  metaphora 
ab  agricolis  sumpta,  quorum  laboriosa 
sunt  opera.  Alioquin  opera  nostra  non 
ex  laboris  aut  molestiae  magnitudine 
aestimationem  habent  apud  Deum,  ut 
neque  ex  diuturnitate  temporis,  aut  ex  i 
numero  actionum ;  sed  ex  pondere  chari-  ^ 
tatis,  a  qua  procedunt,  quemadmodum 
bene  post  Aquinatem  Carthusianus  anno- 
tat  ac  docte  declarat. 

Jam  vero  mercedem  hic  intelligi  vitae 
aeternae,  in  confesso  est.  Cum  autem 
merces  cogitari  nequeat  absque  merito: 
manifeste  sequitur  ex  hac  sententia  et 

aliis  similibus ,  id  qnod  haereticus  negat, 
bona  justorum  opera  (quae  nos  profitemur 
esse  Dei  dona),  mereri  vitam  aeternam. 
Ostendit  etiam  hic  locus,  non  omnium  mer- 
cedem  esse  parem ,  ut  voluit  Jovinianus  : 
siqaidem  non  omnium  aequalis  est  labor, 
juxta  supradictam  aestimationem. 

9.  Dei  enim  sumus  adjutores.  Adju- 
tores  Graece  ouyspyot^  id  est  cooperato- 
res  sive  cooperarii ,  quemadmodum  legit 
Aug.  tract.  de  cultura  agri  Dominici  c.  1. 
et  alibi.  Textus  Amb.  habet,  operis  ad- 
jutores,  vel  secundum  alios  codices,  ope- 
ris  participes.  Quo  suspicor  Haimonem 
respicere  dicentem:  in  Graeco  melius 
habetur:  Dei  operis  participes  sumus. 
Alius  quidam  vertit,  Dei  sumus  admi- 
nistri.  Etenim  Dei  adjutores ,  si  proprie 
loquamur,  nulli  sunt,  nec  esse  possunt. 
Neque  enim  proprie  dicitur  adjuvari, 
nisi  infirmus,  ac  per  se  minus  suffi- 
ciens  ad  aliquid  agendum.  Nec  vero 
legitur  usquam  in  scriptura,  Deura  ad- 
juvari  ab  homine:  sed  negatur,  Jesaia 
dicente  c.  40.  Quis  adjuvit  spiritum 
Domini  ?  Sed  quia  in  humanis  iidem 
fere  sunt  cooperatores  et  adjutores,  id- 
circo  hic  alterum  pro  altero  posuit  inter- 
pres ,  idque  more  suo ,  qui  ouvlpyouc: 
ubique  vertit  adjutores ,  praeterquam 
Philip.  2.  V.  25.  et  3  Joan.  epist.  vers.  8., 
quibus  locis  transtulit  cooperatores.  Sic 
et  1  Mach.  12.  Vidit  Jonathas  quia 
tempus  eum  juvat,  Graece  ouvepysT  coo- 
peratur.  In  bis  igitur  cooperatio  est  ad- 
juvantis ,  ac  multo  magis  ea ,  qua  Deus 
hominibus  cooperari  dicitur.  Unde  Marc. 
16.  ubi  de  Apostolis  dicitur:  Profecti 
praedicaverunt  ubique,  Domino  coope- 
rante,  bene  quadrabat  verbum  adjuvandi. 
Vernm  non  sic  nostra  cooperatio  respectu 
Dei :  quia  tota  nostra  cooperatio  etiam 
ipsius  Dei  operatio  est,  facientis  ut  fa- 
ciaraus.  Quocirca  non  est  extendenda  lo- 
cutio ,  qua  dicitur  homo  Deum  adjuvare, 
praesertim  cum  hic  sit  interpretis  sermo, 
non  Pauli ,  Dei  adjutores  sumus :  quem- 
admodum  et  2  Cor.  6.  Adjuvantes  (Deum) 
exhortamur.  Nam  et  ibi  Pauhis  scripsit 
ouvspyouvTsg,  cooperantes. 


Sed  ut  ad  contextum  explicandum  ve- 
niamus  :  probat  Apostolus  hac  parte  non 
id,  quod  proxime  praecessit,  unusquis- 
que  autem  etc.  (quae  sententia  recte  a 
quibusdam  parenthesi  includitur),  sed 
quod  dixerat,  eum,  qui  plantat  et  qui 
rigat,  unum  esse :  quandoquidem,  inquit, 
cooperatores  Dei  sunt  ad  unum  eundem- 
que  scopum,  id  est  ad  fructum  Evangelii. 
Qua  in  re  tanquam  ministri  Doo ,  velut 
agri  colendi  domino,  qui  solus  incremen- 
tum  dare  potest,  subserviunt.  Nam  hoc 
sequitur:  Dei  agricultura  estis.  Ita 
Graeci  commentatores  exponunt ,  a  qui- 
bus ,  nec  Latini  dissentiunt.  Sed  et  Gre- 
gorius  pontifex  in  hunc  sensum  nostram 
Latinam  versionem  enucleat  lib.  17.  Moral. 
cap.  11.  ad  illud  Job.  26.  Cujus  adjutor 
es  '?  numquid  imbecillis  ?  Nam  Dei  ad- 
jutores  interpretatur ,  qui  adhibent  ex- 
ternum  vocis  ministerium ,  Deo  per  Spi- 
ritum  sanctum  intrinsecus  operante.  Exi- 
stimant  ?utem  expositores,  etiam  illud 
hoc  loco  significari,  ministros  Evangelii, 
quamvis  salutis  non  sint  auctores ,  sed 
tantum  administri ,  non  esse  contemnen- 
dos ,  quod  non  parvae  sit  dignitatis ,  Deo 
cooperari  ad  hominum  sahitem.  Unde 
Dionysius  ait  citante  Carthusiano ,  quod 
omnium  divinorum  divinissimum  est, 
Dei  cooperatorem  existere  in  reductione 
rationalis  naturae  ad  suum  principium. 
Locus  apud  Dionysium  est,  de  coelesti 
hierarchia  cap.  3. 

Recte  etiam  ex  hoc  loco  Theodoretus 
refellit  Arianos  et  Eunomianos,  qui  ap- 
pellatiouem  ouvspyou  cooperarii,  ne  fiho 
quidem  tribuendam  volebant,  sed  eum 
UTioupyov ,  id  est  suboperarium  nomina- 
bant :  cum  apostolus  etiam  homines,  veri- 
tatis  praedicatores,  Dei  cooperarios  vocet. 
An  autem  dici  possit,  in  his  verbis  Dei 
cooperarii  (ouvspyol)  sumus ,  genitivum 
Dei  non  regi  vi  praepositionis,  sed  alte- 
rius  partis  componentis,  quasi  dicere  velit 
Apostolus  :  sumus  operatores  a  Deo  missi, 
iidemque  alter  alteri  cooperatores ,  plau- 
tator  rigatori  et  contra:  quomodo  dicit 
Phil.  3.  secundum  Graecam  lectionem: 
Coimitatores  mei  estote ,  id  est,  confor- 
26* 

mate  vos  aliis   mei  imitatoribus ,    lector 
studiosus  expendat. 

Dei  agricultura  estis,  Dei  aedificatio 
estis.  Estis  posteriori  tantum  loco  legitur 
in  Graecis  codicibus ,  nec  non  in  Latino 
textu  Ambr.    Agricultura  Graece  yswp- 
■(iOM,  agricolatio.  Nam  agricultura  magis 
artem  significat.  Nec  tamen  actus  agrico- 
landi  significatur  hoc  loco,   sed    ea  res, 
circa   quam   actus   ille  versatur,    id   est 
ager,   qui  colitur  (unde  quidam   arvum 
vertit),  quemadmodum  et  aedificatio  pro 
aedificio  posita  est.     Quos  enim  hic  dicit 
aedificationem  Dei,   inferius  lioc  eodem 
capite  vocat  templum  Dei.  Unde  et  canit 
ecclesia:    Templum   Dei    sanctum    est, 
Dei  structura   est,   Dei  aedificatio   est. 
Gemina  autem  metaphora  utitnr  hic  Apo- 
stolus ,   altera  congruente  cum  superiori- 
bus ,  ubi  plantationis  et  rigationis  men- 
tionem  fecerat;   altera  cum  sequentibus, 
ubi  se  facit  architectum  ponentem  funda- 
mentum,    alios   autem  superaedificantes. 
Sensus  igitur  est :  Nos  quidem  plantando  et 
rigando  Dei  cooperarii  sumus:  vos  autem 
ager  Dei  estis,  ad  quem  excolendum  Deus 
sibi  nos  adhibuit  operarios.  Sed  et  aedifi- 
cium  Dei  estis,  ad  quod  aedificandum  Deus 
nos  operarios  oonstituit,  prout  sequitur. 
10.  Secundum    gratiam    Dei,     quae 
data  est  mihi ,    ut  sapiens  architectus 
fundamentum  posui.  Quia  dicturus  erat 
aliquid  pertinens   ad   suam  laudem,    ne 
sibi  aliquid  arrogare  videretur ,  praeoccu- 
pat  lectorem  dicens ,  secundum  gratiam 
Dei,  quae  data  est  mihi.    Gratiam  intel- 
ligit  muneris  apostolici,  sicut  et  Rom.  15. 
Propter  gratiam ,  inquit,  quae  data  est 
mihi,  ut  sim  minister  Jesu  Christi  in 
gentibus.  Et  quia  apostolici  muneris  erat, 
novas  fundare  ecclesias,  ubi  Christus  non 
fuerat  praedicatus :   ideo   secundum  eam 
gratiam  dicit    se ,   ut   sapientem,    id    esl 
doctum  et  peritum  architectum ,  posuisse 
fundamentum    aedificii    spiritualis    apud 
Corinthios.      Hoc     fundamentum     Hugo 
Victorinus  esse  dicit  fidem  Christi,  quae 
per   dilectionem   operatur.     At  Paulus 
statim  post   afiirmat,   fundamentum  a  se 
positum    esse   Christum   Jesum.     Quan- 


quam  haec  non    pugnant,  ut  ibi  decla- 
rabitur. 

Alius  autem  superaedificat.  Superae- 
dificantem  hic  et  in  sequentibus  interpre- 
tes  Graeci  intelligunt  eum,  qui  fundamento 
acceptae  fidei  in  Christum  proprias  su- 
perexstruit  actiones  bonas  vel  malas. 
Sentiunt  enim  Apostolum,  postquam  de 
unitate  disseruit,  nunc  transire  ad  ex- 
hortationem  de  vita  et  moribus.  Eadem 
de  superaedificante  sententia  est  Hier. 
lib.  2.  adv.  Jovin.  c.  2.  et  Aug.  ench.  68. 
atque  alibi.  At  vero  Latini  commentato- 
res  hujus  loci ,  tam  veteres  quam  recen- 
tiores,  superaedificantem  fere  interpre- 
tantur  eum,  qui  fundamento  fidei  per 
Apostolum  collocato,  superaddit  praecep- 
ta  tam  fidei  quam  morum,  quibus  in 
Christiana  vita  fideles  confirmentur  atque 
proficiant :  quod  Apollon  apud  Corinthios 
fecisse  diximus.  Utramque  expositionem 
adferunt  Aquinas  et  Hervaeus,  et  ante 
eos  Primasius. 

Verum  posterior  intellectus  longe  pro- 
fecto  probabilior  est ,  et ,  ut  Liranus  lo- 
quitur,  magis  literalis.  Sicut  enim  idem 
Apostolo  est  is ,  qui  plantat  et  qui  funda- 
mentum  ponit ,  ita  quoque  idem  est ,  qui 
rigat  et  qui  superaedificat.  Idque  etiam 
liquet  ex  eo ,  quod  simili  prorsus  tropo 
sermonis  dicit  Rom.  15.,  se  praedicasse 
Evangelium,  non  ubi  nominatus  est  Chri- 
stus,  ne  super  alienum  fundamentum  ae- 
dificaret.  Quod  sine  dubio  de  doctrina 
praedicationis  ab  eo  dictum  est.  Jam  et 
alia ,  quae  hoc  loco  sequuntur,  ostendunt 
eum  de  doctoribus  loqui.  Siquis,  inquit, 
videtur  inter  vos  sapiens  esse,  stultus 
fiat,  ut  sit  sapiens,  etc.  post  quae  de- 
mum  concludit:  Nemo  itaque  glorietur 
in  hominihus.  Omnia  enim  vestra  sunt, 
sive  Paulus,  sive  Apollo ,  sive  Cephas. 
Qiiae  cuncta  ad  magistros  pertinere  non 
est  dubium.  Quod  vero  interponit:  Ne- 
scitis  quia  templum  Dei  estis?  etc.  ne 
quem  moveat,  ad  eundem  intellectum  de 
magistris  esse  referendum ,  commentarius 
docebit.  Igitur  constitutum  sit ,  quod  hic 
dicitur,  alius  autem  superaedificat,  cum 
iis    quae    sequuntur,     non    de    fidelibus 

universe,  sed  de  solis  magistris  seu  prae- 
dicatoribus  accipiendum  esse ;  quorum 
scilicet  est  docere  fideles  ea,  quae  sunt 
Christianae  veritatis  ac  pietatis. 

Quaeri  tamen  potest,  quomodo  dicat, 
alius  superaedificat:  cum  sit  architecti 
non  tantum  ponere  fundamentum ,  sed 
totius  aedificii  formam  ac  modum  prae- 
scribere.  Respondeo ,  Paulum  etiam  id 
fecisse :  atque  id  totum  contineri  in  eo, 
quod  dicit  se  posuisse  fundamentum.  Non 
enim  ponitur  fundamentum ,  nisi  totius 
aedificii  forma  prius  in  animo  concepta. 
Sed  quia  ecclesia  semper  aedificatur,  ideo- 
que  primis  aedificantibus  oportet  alios 
succedere ;  propterea  se ,  qui  primus  fue- 
rat,  architectum  vocat,  alios  superaedi- 
ficantes :  maxime  quia  de  fundamento 
fidei  bene  collocando  praecipue  fuerat 
ipsi  laborandum.  Dicunt  alii,  ipsos  etiam 
superaedificantes  esse  architectos ;  sed 
Paulum  se  vocare  architectum  velut  ex 
parte,  quia  fundamentum  posuit.  Verum 
id  detrahit  de  ratione  architecti,  cujus 
est,  uti  dicebam,  de  toto  aedificio  dispo- 
nere.  Quod  et  Paulum  fecissc  constat, 
qui  solicitudinem  aedificii  perficiendi,  col- 
locato  fuudamento ,  etiam  absens  non  de- 
posuit;  imo  ut  perficiatur,  agit  tot  prae- 
ceptis  ac  monitis  hac  ipsa  epistola,  volens 
eos,  quos  per  Evangelium  in  Christo 
genuit,  et  quorum  patrem  se  vocat  capite 
sequenti,  ad  aetatis  in  Christo  plenitudi- 
nem ,  tanquam  ad  aedi^cii  culmen ,  per- 
ducere, 

Unusquisque  autem  videat  quomodo 
superaedificet.  Quoniam  multierantdocto- 
res  Corinthiorum :  generatira  eos  mouet, 
ut  quisque  dihgenter  attendat ,  quomodo 
superaedificet ,  id  est,  qualem  doctrinam 
fidei  in  fundamento  positae  superaddat; 
ne  forte  ex  saeculari  philosophia,  qua 
videbantur  instructi ,  vel  ex  opinione  pri- 
vata,  admisceant  ahqua  dissentauea  ve- 
ritati  et  simplicitati  Christianae. 

11.  Fundamentum  enim  aliud  nemo 
potest  ponere ,  praeter  id  (/uod  positum 
est.  Nam,  inquit,  quod  ad  fundamentum 
attinet,  illud,  salvo  hoc  aedificio  ac  templo 
Dei,    mutari  non  potest.    Varia  quidem 


est  superaedificatio ;  sed  nemo  potest  di- 
versum  collocare  fundamentum  ab  eo, 
quod  a  me  positum  est. 

Quod  est  Christus  Jesus.  Verti  posset 
ex  Graeco :  gui  est  Christus  Jesus ; 
quemadmodum  et  in  vetustis  quibusdam 
Latinis  legitur.  Sed  cum  {^^sjj.eXiog,  fun- 
damentum ,  Graecis  masculinum  sit,  La- 
tinis  neutrum ,  recte  se  habet,  quod  est, 
etc.  etiam  Erasmo  suflFragatore.  Sensus : 
Quod  fundamentum  est  Christus  Jesus, 
scilicet  a  nobis  Apostolis  annuntiatus,  et 
a  vobis  fide  receptus.  Itaque  res  eodem 
redit:  sive  Christus  ipse  fundamentum 
dicatur ,  sive  doctrina  de  Christo ,  sive 
fides  in  Christum.  Non  pugnat  autem 
cum  hoc  loco ,  quod  etiam  Apostoli  et 
Prophetae  fundamenta  mystici  templi  vo- 
cantur  Ephes.  2.  et  Apocal  21.  Nam  so- 
lus  Christus  fundamentum  est ;  in  quantum 
fides  in  Christum  ante  omnia  requiritur 
ac  pro  fundamento  collocari  debet  in  hoc 
spirituali  aedificio.  Caeterum  et  Apostoli 
et  Prophetae  fundameuta  dicixntur,  non 
in  unoquoque  fideli ,  sed  respectu  totius 
ecclesiae  tanquam  unius  templi :  quatenus 
nimirum  sua  doctrina,  quam  Deo  reve- 
lanteacceperunt,  hominibus  tradita,  quasi 
sustinent  totum  ecclesiae  aedificium.  Quae 
quidem  est  doctrina  de  Christo  salvatore. 
Quare  quod  Apostoli  et  Prophetae  fun- 
damenta  ecclesiae  dicantur,  id  eis  non 
competit,  nisi  ratione  unius  fundamenti, 
praedicando  seu  docendo  ab  ipsis  positi : 
quod  est  Christus  Jesus.  Qui  proinde 
fundamentum  hujus  aedificii  primarium 
est  ac  principale ,  cum  Apostoli  et  Pro- 
phetae  secundaria  tantum  ratione  ejusdem 
aediticii  fundamenta  appellari  possiut. 
Quade  re  phira  ad  dictumlocumEphes.  2. 

12.  Si  quis  autem  superaedificat  su- 
per  fundamentum  hoc  aurum,  argen- 
tum ,  lapides  pretiosos ,  ligna ,  foenum, 
stipulam.  Svrus  interpres  apte  contextum 
implet,  addiia  per  singula  distinguendi 
particula:  aurum ,  aut  argentum ,  aut 
lapides  pretiosos ,  aut  ligna  etc.  Locum 
huncApostoli  obscurum  essc  et  plane  dif- 
ficilem  ad  intelhgendum,  testatur  August. 
lib.  de  fide  et  operibus  c.  15.  et  16.  et 

quaest  1.  ad  Dulcitium,  et  in  enarr.  Psalm. 
80.  Hinc  natae  multae  ac  variae  exposi- 
tiones  tam  loci  totius,  quam  partium  ejus: 
velut,  qui  dicautur  superaedificantes,  quid 
per  aurum,  argentum  ac  caetera,  quae 
hic  recensentur,  intelligendum  sit.  Et  in 
consequentibus,  quis  dies  Domini,  quis 
ignis,  quid  salvum  fieri  quasi  per  ignem. 
Et  quidem  superaedificantes  quos  dicat 
Apostolus,  superiusexplicatum  est;  nempe 
doctores  et  praedicatores  populi  fidelis, 
qui  fundamento  fidei  superstruunt  doctri- 
nam  ad  vitam  moresque  pertinentem ,  et 
ipsa  quoque  fidei  mysteria  plenius  ex- 
ponuut. 

Porro  aurum ,  argentum  et  lapides  pre- 
tiosos,  bona  opera  interpretantur  Chry- 
sostomus,  Theodoretus,  ac  caeteri  Graeci, 
etiam  posteriores :  quorum  exstat  de  hac 
re  sententia  in  concilio  Florentino.  Ligna 
vero,  foenum  et  stipulam  intelligunt  iidem 
mala  opera  aeterno  igne  puuienda. 

Sed  obstat  huic  intellectui,  quod  postea 
sequitur ,  ipsum  superaedificantem  Hgna, 
foenum  et  stipulam,  salvum  fore  quasi 
per  ignem.  Deinde  peccata  majora,  quac 
mortem  merentur  aeternam ,  aptius  com- 
paraveris  cum  ferro ,  aere  et  plumbo, 
quam  cum  liguis,  foeno  et  stipula;  quem- 
admodum  docet  Gregorius  libr.  4.  dialog. 
cap.  39.  Adde  quod,  qui  mortifera  pec- 
cata  committunt,  quamvis  fidem  retineaut, 
non  tamen  aedificant  super  fuudameutum, 
quod  est  Christus,  id  est  super  petram, 
sed  super  arenam,  Matth.  7.,  quia  terrc- 
num  aliquid  Christo  praeponunt,  ideo- 
que  tota  domus  eorum  corruet.  Jam  multo 
minus  dici  potest,  id  quod  Ambrosiaster 
significat ,  per  aurum ,  argentum  ,  lapides 
pretioscs,  intelligi  doctrinam  catholicam; 
per  Tigna,  foenum  et  stipulara,  prava  et 
haeretica  dogmata.  Nam  in  his  ne  fides 
quidem  ipsa ,  quamvis  mortua ,  manet  in 
fuudamento. 

Rectius  Augustinus  aurum,  argentum 
et  lapides  pretiosos  interpretatur  opera 
bona:  ligna,  foenum  et  stipulam,  inordi- 
natos  affectus  ad  res  terrenas,  et  in  uni- 
versum  venialia  peccata,  et  ut  ipse  lo- 
quitur,  amorem  rerum  temporalium,  quae 


Christo  tamen  non  praeponantur.  Ita  do- 
cet  Au|^'ustinus  compluribus  locis;  ut  lib. 
de  fide  et  operibus  cap.  16.  enchir.  68. 
in  enarr.  Psalm.  37.  et  80.  Ita  quoque 
Gregorius  loco  supra  citato ;  quos  alii 
multi  sequuntur.  Nec  bene  ,  meo  judicio, 
quidam  Augustini  sententiam  a  Gregorii 
diversam  esse  volunt,  ita  distingueutes, 
quod  Gregorius  per  aurum,  argeutum  et 
lapides  pretiosos  intellexerit  bona  opera, 
et  per  ligna,  foenum,  stipulam,  peccata 
venialia :  Augustinus  autem  illa  quidem 
interpretetur  opera  supererogationis,  haec 
vero  omissionem  consiliorum,  et  affectum 
quendam  carnalem  ad  bona  hujus  mundi, 
licitum  ut  ajunt,  sed  qui  dolorem  adfert, 
cum  illa  bona  amittuntur.  Neque  enim 
Augustinus  vel  operum  supererogationis, 
vel  omissionis  consiUorum  expresse  me- 
minit:  sed  in  priori  serie  ponit  eos,  qui 
cogitant  quae  Dei  sunt,  animum  haben- 
tes  liberum  a  cupiditate  rerum  terrenarum  : 
quae  etsi  concessae  sint  et  non  illicitae, 
cupiditas  tamen  ipsa,  qua  sic  amantur, 
ut  sine  dolore  non  amittantur ,  vitiosa  est 
et  illicita :  in  aliis  quidam  mortahs ,  in 
aliis  venialis :  quemadmodum  id  explicat 
ipse  Augustinus. 

Certe  carualem  illum  affectum  ad  bona 
hujus  mundi  venialem  esse,  et  proinde 
illicitum ,  affirmat  Thomas  in  commen- 
tario  :  nec  video ,  qui  negari  possit ,  cum 
sit  inordinatus.  Nec  diceret  Augustinus, 
arsurum  ejusmodi  affectum  sive  amorem, 
si  nullum  esset  peccatum.  Igitur  Augu- 
stini  et  Gregorii  uua  sententia  est,  quam 
diximus  :  licet  ab  Augustino  sapieutissimo 
doctore  penitius,  velut  a  radicibus,  ex- 
prompta  et  exposita. 

Verumtamen  quia  superaedificantes 
ostendimus  ex  Apostoli  mente  non  omnes 
fideles  intelligi  debere,  sed  solos  doctores, 
idcirco  etiam  expositio  jam  dicta  coutra- 
henda  est  ad  doctrinam,  quae  fundamento 
rectae  ac  sanae  fidei  superstruitur ,  ut  vi- 
delicet  per  aurum,  argentum,  et  lapides 
pretiosos  iutelligatur  doctrina  pura,  sin- 
cera  ,  solida ,  conducens  ad  pietatem  ,  et 
pertinens  ad  ornamentum  ecclesiae ;  per 
ligna  vero  et  foenum  et  stipulam,  doctrina 

non  quidem  haeretica  aut  perniciosa  (talis 
enim  fundamentum  destrueret) :  sed  mi- 
nus  sincera,  minusque  solida:  veluti  si  sit 
humanis  ac  philosophicis ,  aut  etiam  Ju- 
daicis  opinionibus  admixta  plus  satis ,  si 
curiosa  magis  quam  utilis,  si  vana  qua- 
dam  oblectatione  mentes  occupans  Chri- 
stianas,  ut  contingit  illis ,  qui  plus  aequo 
student  ornatui  sermonis.  Quo  in  genere 
etiam  ab  illis  peccatur,  qui  specie  pietatis 
invehunt  aut  propagant  novas  ac  vulgo 
plausibiles  opiniones,  quae  interdum  exi- 
stunt  semina  contentionum :  et  in  univer  ■ 
sum  ab  iis,  qui  dubia  aut  incerta  pro 
certis ,  vel  temeritate ,  vel  imperitia ,  vel 
imprudentia ,  vel  animi  levitate ,  vel  pla- 
cendi  studio,  proferunt  ad  auditores.  Sed 
et  si  quis  veram  et  utilem  auditoribus 
doctrinam  tradat,  non  tamen  id  faciat  ea 
prorsus  intentione,  qua  debet,  sed  ocu- 
lum  oblique  reflectat  aliorsum:  cum  iis 
merito  deputabitur,  qui  ligna,  foenum, 
stipulam  fundamento  superstruunt.  Quod 
indicare  videtur  Apostohis  cap.  sequenti, 
dicens  de  judice  Christo,  quod  manife- 
stabit  consilia  cordium. 

Igitur  qui  prioris  doctrinae  genus  su- 
peraedificant,  magnum  sibi  meritum  apud 
Deum  comparant:  quod  utique  per  mate- 
riam  pretiosam ,  et  quae  vim  ignis  susti- 
neat,  significatur.  Qui  vero  posterioris, 
non  solum  a  magno  merito  suut  remoti ; 
verum  etiam  taliter  docendo  multa  sibi 
peccata  accumulant,  per  materiam  vilem 
et  cremabilem  significata,  et  igne  cousu- 
menda,  quemadmodum  infra  dicetur. 

Hanc  expositionem  istius  loci  reperies 
apud  Sedulium,  Hervaeum,  Aquinatem, 
Liranum ,  Carthusianum ,  Cajetanum ,  et 
alios  recentiores.  A  quibus  et  illud  anno- 
tatur,  gradus  quosdam  utriusque  doctrinae 
significatos  esse;  hinc  per  aurum,  argen- 
tum ,  lapides  pretiosos ;  inde  per  ligna, 
foenum,  stipu)am.  Sicut  enim  melius  est 
superaedificare  aurum  quam  argentum : 
ita  deterius  superaedificare  foenum  et 
stipulam  quam  ligna.  Caeterum  pulcre 
et  docte  totam  hanc  dc  superaedificanti- 
bus  sententiam  edisserit  Aquinas,  ad  quem 
lectorem  reraitto. 


13.  Uniuscujusque  opus  manifestum 
erit.  Erit,  Graece  yevTgosxai  fiet.  Non 
male,  ut  objicit  quidam,  doctrina  quam- 
vis  divina  vocatur  opus  hominis.  Vere 
enim  opus  est  hominis,  in  quantum  tradi- 
tur  hominis  ministerio :  licet  in  se  consi- 
derata  sit  verbum  Dei.  Nam  et  supra  lo- 
quens  Paulus  de  doctrina  plantantis  et 
rigantis  dixit,  unumquemque  recepturum 
mercedem  secundum  proprium  laborem. 
Quando  autem  manifestandum  sit  opus 
cujusque  doctoris,  ostendit  pars  sequens. 

Dies  enim  Domini  declarabit ,  quia 
in  igne  revelabitur.  InGraeco  etSyriaco 
abest  genitivus  Domini ,  nec  non  in  La- 
tinis  quibusdam  Mss.  Veteres  etiam  La- 
tini  commentator  Amb.  et  Primasius  non 
agnoscunt.  Deinde  nec  Graece  est  reve- 
labitur,  sed  a7icixaA'jTCX£xa'.  revelatur. 

Hic  quaerendum ,  quem  diem  Domini, 
vel  diem  absolute,  dicat  Apostolus,  et  de 
quo  igne  laquatur.  Quidam  diem  hunc 
intelligunt  tempus  adversitatis  seu  tribu- 
lationis  in  hoc  saeculo ,  cum  auferuntur 
homini  illa,  quae  diligit.  Nam  ea  res 
probare  solet  ac  discernere  bonos  a  ma- 
lis,  Ecclesiastico  teste  capite  27.  Vasa 
figuli  probat  fornax;  et  homines  justos 
tentatio  tribulationis.  Sed  et  apud  Pro- 
phetas  hujusmodi  tempus  dies  Domini 
vocatur  aliquoties,  ut  Jesaiae  13.  Jerem. 
46.  Ezech.  30.  Amos  5-  Ad  hunc  modum 
exponunt  Augustinus  et  Gregorius  locis 
supra  citatis.  Verum  sane  ea  expositio 
non  est  apta  ad  hunc  locum.  Quamvis 
enim  tribulatio  praeseutis  vitae  justos 
probat  coram  Deo,  nou  tamen  palam  de- 
clarat,  qui  boni  sint,  qui  mali:  sed  omnia 
in  futurum  servantur  incerta ;  eo  quod 
universa  aeque  eveniant  justo  et  impio, 
bono  et  malo,  etc.  Ecclesiastae  9.  Unde 
nec  Paulus  dicit  manifestatur ,  tanquam 
in  praesenti  tempore,  sed  in  futuro,  ma- 
nifestum  erit,  aut  fiet,  uniuscujusque 
opus.  Jam  et  ea,  quae  sequuntur  apud 
Apostolum,  isti  intellectui  non  congruunt: 
quemadmodum  statim  patebit. 

Igitur  omnino  tenenda  est  communis 
interpretum  tam  veterum  quam  recentio- 
rum  eententia,  quam  etiam  Augustinus  et 

Gregorms  iisdem  locis  agnoscunt  et  ap- 
probant,  nempe,  diem  Domini  esse  diem 
seu  tempus  judicii  divini  post  hanc  vi- 
tam:  sive  judicii  particularis,  ut  intelli- 
gunt  Liranus,  Cajetanus,  et  alii  recentio- 
res :  sive  generalis  atque  ultimi  judicii, 
quomodo  fere  diem  liunc  acceperunt  ve- 
teres ,  Chrysostomus ,  Theodoretus  ac 
caeteri  Graeci,  et  inter  Latinos  Sedulius, 
Haimo,  Hervaeus  ,  Carthusianus,  et  neo- 
tericorum  nonnulli :  et  ante  hos  autor 
epistolae  ad  Marcellam  de  tolerandis 
adversis ,  quae  fertur  inter  opera  Hiero- 
nymi. 

Pro  particulari  judicio  facere  videtur, 
quod  purgatio,  de  qua  consequenter  agit 
Apostolus,  non  fiet  in  ultimo  judicio,  sed 
nunc  jam  agitur  circa  animas  mortnorum. 
Et  alioqni  sequeretur,  nullos  fideles,  sal- 
tem  doctores,  posse  recipi  in  consortium 
beatorum  ante  extremi  judicii  diem ,  qui 
error  est  ab  ecclesia  damnatus.  Id,  in- 
quam,  sequeretur:  quia  probatio  doctri- 
nae  sive  operis  cujusquepraecedere  debet 
remunerationem.  Quare  si  probatio  per 
ignem  reservatur  universali  judicio  :  nul- 
lus  eorum,  quorum  hic  probanda  dicuntur 
opera,  posset  ante  ilhid  judicium  coronari. 
Movet  etiam  Cajetanum  verbum  praesen- 
tis  temporis,  revelatur ,  quo  Apostohis 
usiis  est.  Nam  dies  uhimi  judicii  nondum 
revelatur,  particularis  autem  judicii  dies 
quotidie  revelatur ,  ahis  atque  ahis  mo- 
rientib"as. 

At  pro  judicio  generah  majora  sunt 
argumenta.  Primum,  quia  per  diem  Do- 
mini  vel  diem  ihum,  ubicumque  in  sacris 
literis  tempus  futuri  saecuh  significatur, 
semper  intelhgitur  dies  extremi  et  uni- 
versahs  judicii.  Loca  p?ssim  obvia  sunt, 
cum  ahbi,  tum  apud  ipsum  Apostohim,  ut 
hujusce  epistolae  capite  primo :  Confir- 
mabit  vos  sine  crimine  in  die  Domini, 
et  capite  quinto :  Ut  sjnritus  saltms  sit 
in  die  Domini.  Qui  locus  ilhistrat  istum, 
quo  dicitur,  salvus  erit  quasi  per  ignem,. 
Item  Phihpp.  1.  Perficiet  usque  in  diem 
Christi  Jesu.  2  Tim.  4.  Quam  reddet 
mihi  Dominus  in  ilJa  die  justus  judex. 
Simihter  Dominus  apud  Luc.  10.    Sodo- 


mis  in  illa  die  remissius  erit,  et  Petrus 
2.  epistolae  3.  Veniet  dies  Domini  si- 
cut  fur.  Sed  et  ipse  Paulus  infra  capite 
proximo  loquens  adhuc  de  probatione 
doctrinae  ministrorum  Christi,  plane  de- 
clarat  illam  futuram,  in  die  adventus  Do- 
mini :  quando  illuminabit  abscondita 
tenebrarum ,  et  manifestabit  consilia 
cordium.  Qui  dies  non  ahus  est  quam 
generahs  judicii.  Quo  accedit,  quod  scrip- 
tura  modo  diem  Domini,  modo  diem  ad- 
ventus  Domini ,  modo  emphatice  diem 
ihum  nominans,  eundem  semper  diem  de- 
signet.  Atqui  diem  adventus  Domini,  ut 
nominari  solet  in  scriptura,  non  ahum 
exspectamus ,  quam  quo  venturus  est  ad 
exercendum  judicium  universale.  Et  qui- 
dem  ita  de  die  Domini  semper  scriptura 
loquitur,  ut  unum  ahquem  certum  ac  sin- 
gularem  diem  nobis  significet:  cujusmodi 
non  est  dies  particularis  judicii. 

Sed  neque  de  die  judicii  particularis 
verum  est,  quod  hic  dicit  Apostolus,  quia 
in  igne  revelabitur  vel  reveJatur.  Per 
hoc  quippe  significat  diem  ilhim  futurum 
omnibus  notissimum  propter  ignem.  Quod 
utique  non  in  diem  particularis ,  sed  uni- 
versahs  judicii  competit,  quem  vere  scrip- 
tura  per  ignem  describit,  ut  Psalm.  96. 
Joel.  2.  2  Thess.  1.  2  Petr.  3.  Uude  et 
in  antiquissimis  ecclesiae  caerimoniis  us- 
que  hodie  legitur:  Qui  venturus  est  ju- 
dicare  vivos  et  mortuos,  et  saeculum 
per  ignem.  Nec  sane  convincunt ,  quae 
pro  particulari  ,  judicio  adferebantur : 
quemadmodum  satis  ex  ea  quam  subjun- 
gemus  expositione  hujus  loci  patebit. 

Porro  non  minor  est  difiicuhas,  ac  ma- 
jor  etiam  expositionum  varietas,  de  igne, 
quem  tertio  nominat  Apostolus  in  hoc 
contextu.  Quidam  ^  ut  Augustinus  et 
Gregorius  supra  citati,  tribulationes  in- 
telligunt  hujus  vitae,  sicut  in  Psalmo  65. 
Transivimus  per  ignem  et  aquam.  Sed 
id  dici  non  posse,  jam  ostendimus,  cum 
de  die  Domini  ageremus  Ahi  ignem  in- 
telhgunt  gehennae.  Verum  et  hoc  facile 
refelhtur.  Nam  ignis  ille  non  probat  opus 
uniuscujusque ,  nec  per  eum  salvus  quis- 
quan  evadit:  quod  utrumque  de  hoc  igne 

Paulus  affirmat.  Imo  ncc  omnino  probat 
ignis  ille  cujusqiiam  opus ,  sed  tantum 
punit  mala  opera  reproborum.  Plerique 
exponunt  de  purgatorio ,  quo  post  hanc 
vitam ,  et  ante  supremi  judicii  diem  ,  ani- 
mae  justorum  a  levioribus  peccatis  ex- 
purgantur.  Pro  qua  sententia  adducuntur 
etiam  patres  Latini,  qui  in  concilio  Flo- 
rentino  cum  Graecis  de  Purgatorio  dispu- 
tarunt.  At  vero  nec  id  dici  posse  videtur; 
tum  propter  ea ,  quae  demonstrant  diem 
non  particularis  judicii ,  sed  universalis 
intelligi ;  cum  haec  animarum  purgatio 
pertineat  ad  judicium  particulare:  tum 
quia  nec  purgatorius  ignis  probat  unius- 
cujusque  opus ,  sed  tantum  punit  mala 
opera  bonorum. 

Alii  ignem  l-aptus  seu  conflagrationis 
intellexerunt :  quo  nimirum  vel  praece- 
dente  vel  comitante  Dominus  venturus 
est  ad  judicium.  Quem  sensum  rejiciunt 
quidam  eo  argumento,  quod  ignis  ille  non 
sit  futurus  communis  bonis  et  malis  ,  sed 
tantum  usturus  sive  inflammaturus  iuimi- 
cos  Dei,  ut  dicitur  Psalm.  96.  Ignis  au- 
tem,  de  quoloquitur  Apostolus,  excepturus 
sit  omnes,  etiam  eos,  qui  aurum  et  argen- 
tum   superaedificant  fundamento  Christo. 

Rursum  alii  existimant  Apostolum  non 
una  significatione  ignem  accipei^e.  Nam 
primo  quidem  loco  conflagrationis  ignem 
intelligunt :  secundo  ignem  interpretantur 
severum  et  justum  Dei  judicium ,  quo 
probantur  et  examinantur  omnia  homi- 
num  opera:  tertio  denique  loco  cum  di- 
citur ,  ipsum  hominem  salvum  fore ,  sic 
tamen  quasi  per  ignem  intelligi  volunt 
ignem  purgatoriura  animarum  post  hauc 
vitam.  Verum  aliis  absurdum  haud  ira- 
merito  videtur,  Apostolum  inuno  contextu 
paucorum  verborum  tam  varie  loqui  de 
igne.  Nec  facile  quisquam  sibi  persuase- 
rit,  tertio  loco  purgatorium  ignem  anima- 
rum  significari,  si  })rimo  et  secundo  loco 
diversus  ignis  significatus  fuerit. 

Quare,  ut  in  liac  obscuritate  Pauli 
mentem  attingamus ,  iraprimis  apparet, 
ignem  uno  modo  in  hoc  contextu  accipi 
debere.  Non  videtur  autem  uno  niodo 
accipi  posse,  nisi  accipiaturvel  prosevero 


Dei  judicio,  quomodo  Cajetanus  exponit; 
vel  pro  igne  conflagrationis  ,  velut  illius 
judicii  instrumeuto.  Judicium  autem  Dei 
intellige,  quatenus  ei  competit  non  solum 
examinare  et  probare  hominum  opera, 
verum  etiam,  quae  mala  invenerit  punire. 
Etenim  primo  loco  per  ignem  intelligi 
potest  judicium  in  genere :  secundo  loco 
convenit  judicium  probans  et  examinans : 
tertio  loco  judicium  puniens  et  purgans. 
Haec  Cajetani  expositio,  qnae  et  aliorum 
quorundam  est,  probabilitatem  aliquam 
habet,  ac  favere  videntur  Scripturae,  quae 
Deum  ut  judicem  igni  comparant,  et  ignsm 
appellant,  ut  Deut.  4.  et  Hebr.  12.  Deus 
ignis  consumens  est,  et  Jesaiae  33.  Quis 
poterit  habitare  cum  igne  devorante? 

Verum  multo  probabilior  est  eorum  ex- 
positio,  qui  ignem  intcrpretantur  instru- 
mentum  illius  judicii ,  quem  Theologi 
vocamus  ignem  conflagrationis.  Ad  hunc 
enim  intellectum  urgent  omnia,  quae  diem 
Domiui  suadent  intelligendum  diem  ex- 
trerai  judicii.  Nam  diem  ilhim  passim  in 
Scripturis  per  ignem,  tanquam  instru- 
mentum  justitiae  divinae  nobis  describi, 
supra  docuimus.  Quocirca  arbitramur,  hic 
Apostolum  non  de  alio  igne  loqui,  quam 
de  quo  aliae  Scripturae  diera  Domini  de- 
scribentes  loquuntur. 

Nec  obstat,  quod  ignis,  de  quo  Paulus 
agit,  talis  intelligi  debeat,  ut  ambo  per 
eum  transeaut,  et  qui  pretiosa  super  fun- 
damentum  aedificaverit,  et  qui  vilia,  vide- 
licet  probaturus  opus  uniuscujusque. 
Quod  etiam  diserte  testatur  Augustinus 
Ench.  68.  Nam  unus  et  idem  iguis,  quo 
ut  instrumento  suae  justitiae  Christus  ju- 
dex  utetur,  probabit  omnes :  sed  eos  tan- 
tum  purgabit,  quos  bonos  quidem ,  sed 
adhuc  impuros  inveniet.  Quos  autem 
omnino  puros  et  ante  purgatos  iuvenerit, 
eos  illae.sos  ac  doloris  immunes,  nihilque 
destrimenti  passuros  rransmittet  ad  reg- 
num :  impios  autem  et  inimicos  Dei  corri- 
piet,  inflammabit  ct  cruciabit  in  aeternum, 
sicut  post  Psalraistam  expressius  de  eo 
scril)it  Apostolus  2  Thess.  1. 

Erit  igitur  ignis  ille  et  probatoriu.?  et 
purgatorius,  et  in  aeternum  vindicatorius ; 

sed  diversorum  respectu.  Quemadmodum 
et  ignis ,  qui  apud  nos  est ,  purum  aurum 
tantum  probat ,  impurum  purgat,  stipulas 
comburit.  Atque  ita  sane  de  igne  novis- 
simi  diei  senserunt  veteres ;  ut  Basilius 
lib.  de  Spiritu  sancto  cap.  5.  et  in  exposit. 
Jesaiae  cap.  4.  et  9. ,  nec  non  Hilarius 
canone  2.  in  Matth.  ad  illud  capitis  3. 
Ipse  vos  baptizabit  in  Spiritu  sancto  et 
igne,  atque  hos  secutus  Ambrosius,  qui 
eadem  Scripturae  verba  tractans  in  enar- 
ratione  Psalm.  118.  serm.  3.  ita  scribit: 
Post  consummationem  saeculi  missis 
angelis,  qui  segregent  bonos  et  malos, 
hoc  futurum  est  baptisma,  quando  per 
caminum  ignis  iniquitas  exuretur ,  ut 
in  regno  Dei  fulgeant  justi  sicut  sol,  in 
regno  Patris  sui.  Et  si  aliquis  ut  Pe- 
trus  sit,  ut  Joannes,  baptizatur  hoc 
igni,  et  quae  sequuntur.  Quae  eadem 
aliis  verbis  repetit  serm.  20.  ejusdem 
operis,  etiam  hunc  quem  tractamus  Apo- 
stoli  locum  obiter  allegans ,  ubi  et  hoc 
satis  innuit,  justis  perfecte  mundatis  ignem 
illum  nihil  allaturum  molestiae.  Verum 
id  apertius  testatur  Eucherius  Lugdu- 
nensis  homil.  3.  de  epiphania  Domini  his 
verbis:  Illic  justi  velut  per  amoenos 
gurgites,  incendiis  naturam  suam  mu- 
tantibus,  trnnsmeabunt,  intacta  ignibus 
corpora  ipsis  honorificanda  poenis,  quia 
non  sunt  onerata  peccatis.  In  illos 
enim  saevis  aestibus  nil  licebit,  quos 
ante  libidinum  flamma  non  attigit,  et 
quibus  puritas  contulit  reverentiam, 
inferre  nesciet  rationabilis  ardor  inju- 
riam.  Sic  trium  puerorum  fides  atque 
justitia  tenebrosos  non  sensit  ignes,  sed 
stupenda  refrigeria  in  medio  camini 
aestuantis  invenit.  Haec  ille.  Eadem 
Alcuini  sententia  est,  qui  lib.  3.  de  Trin. 
cap.  21.,  ubi  locum  hunc  Apostoli  exponit 
de  igne  quidem  purgatorio  ,  sed  eo  ,  quo 
peragetur  extremi  judicii  examen:  Quem 
ignem,  inquit,  aliter  impii  sentient,  ali- 
ter  sancti,  aliter  justi.  Idque  declarans 
dicit,  sanctis,  id  est,  iis,  qui  purgatione 
non  egebunt ,  ignem  illum  futurum ,  sicut 
fuit  tribus  pueris  fornax  Babylonis;  ju- 
stos  autem   minutis  q^uibusdam  peccatis 


obnoxios ,  ejusdem  ignis  ardore  purgan- 
dos.  Utitur  eadem  comparatione  trium 
puerorum  August.  lib.  20.  de  civit.  Dei 
cap.  18.  et  in  enarrat.  Psalm.  101.  ubi 
dicit:  Quod  fuit  caminus  regis  tribus 
pueris,  hoc  erit  ardens  mundus  justis 
in  Trinitate  signatis.  Utuntur  et  ahi,  ut 
hoc  loco  commentator  Amftros.  etHaimo, 
et  ex  Augustino  Lombardus  in  4.  sent. 
dist.  47. 

Esse  autem  hanc  sententiam  in  ecclesia 
perantiquam,  ex  Lactantio  omnibus, 
quos  adduxi  vetustiore,  comprobatur,  qui 
lib.  7.  divin.  Institut.  cap.  21.  de  Christo 
per  ignem  judicaturo  ita  scribit:  Sed  et 
justos  cum  judicaverit,  etiam  igni  eos 
examinabit.  Tum  quorum  peccata  vcl 
pondere  vel  numero  praevaluerunt, 
perstringentur  igni  atque  amburentur. 
Quos  autem  plena  justitia,  atque  matu- 
ritas  virtutis  incoxerit,  ignem  illum 
non  sentient.  Habent  enim  in  se  aliquid 
Dei ,  quod  vim  fiammae  repellat  ac  re- 
spuat,  etc. 

Jam  praeter  hos  autores  favent  prae- 
dictae  expositioni  nostrae  plerique  com- 
mentatorum,  quos  diem  Domini  tempus 
extremi  judicii  diximus  interpretatos. 
Praeterea  non  parum  adjuvat  hunc  intel- 
lectum  locus  epist.  2.  Pet.  3.,  ubi  de  igue 
conflagrationis  mundi  agit,  maxune  illis 
verbis:  Terra  autem ,  et  quae  in  ipsa 
sunt  opera  exurentur.  Quod  non  de 
operibus ,  vel  natura  vel  arte  factis ,  sed 
de  terrenis  hominum  actionibus,  id  est, 
peccatis  exponit  Oecumenius,  ut  ea  signi- 
ficata  sint  opera,  quae  sunt  opposita  ju- 
stitiae  ,  de  qua  Petrus  ibidem  subjungit : 
Novos  vero  caelos,  et  novam  terram 
exspectamus,  in  quibus  justitia  habitat. 
Qui  sensus  admodum  sane  convenit  cum 
hoc  Pauli  loco  ,  ubi  opera  mala  dicuntur 
arsura  sive  exurenda.  Est  enim  uti-obique 
idem  nomen  et  idem  verbura  in  Graeco. 
Inde  vero  colligit  Petrus  fideles  satagere 
debere ,  ut  sancti  et  immaculati  invenian- 
tur  in  illo  die :  ne  videlicet  in  iis  inveniat 
ignis  ille  ,  propter  quod  vel  in  aeternura 
vel  ad  tempus  ardeant.  Ac  tale  quid 
etiam  Malachias  Propheta  cap.   3.   signi- 

ficasse  videtur,  loquens  de  igne,  qui  pur- 
gabit  filios  Levi ,  id  est,  ministros  eccle- 
siae,  per  quos  fidelibus  administratur 
doctrina  salutis.  De  quibus  proprie  hic 
Apostolum  loqui  superius  ostensum  est. 
Nam  de  pnrgationc,  quae  per  ignem  fu- 
tura  est  in  die  magni  judicii ,  patres  eum 
Malachiae  locum  intellexerunt,  Hierony- 
mus  in  comment. ,  Ambrosius  in  exposit. 
Psalm.  36.  August.  lib.  20.  de  civit.  Dei 
cap.  25.  itemque  Origenes  homil.  6.  super 
Exodum.  Quod  si  et  illam  Domini  sen- 
tentiam  Marc.  9.  Omnis  igne  salietur, 
de  eodem  igne  quis  acceperit ,  non  vide- 
bitur  aberrare.  Cum  enim  dixisset  Domi- 
nus ,  qiiosdam  raittendos  in  gehennam 
ignis  inextinguibilis,  ne  mirum  cuiquam 
videretur,  subjecit  generalem  propositio- 
nem  de  bonis  etmalis:  Omnis  enim  igne 
salietur ,  id  est ,  non  solum  mali ,  verum 
etiam  boni  igne  velut  sale  perfricandi 
sunt,  mali  tantum  ut  doleant,  boni  ut  pur- 
gentur  ac  probentur,  et  purgati  atque 
probati  ab  igne  ad  regnum  transeant. 
Quod  significatum  est  in  lege  Levit.  2., 
quando  victima,  quae  ofierebatur  ut  Deo 
grata,  tamen  sale  conspergi  debuerit. 
Unde  subjungit  Dominus  eodem  loco : 
Et  omnis  victima  sale  salietur.  Nec 
vero  huic  interpretationi  de  igne  ac  die 
Domini,  quam  dedimus,  quamque  etiam 
Thomas  in  comment.  prosequitur,  adver- 
satur  sententia  patrum  Latinoium  concilii 
Florentini.  Non  enim  negant,  sub  gene- 
rali  nomine  ignis  purgatorii  etiam  com- 
prehendi  purgatorium  ignem  conflagratio- 
nis ,  de  quo  proprie  verum  est :  Vnius- 
cujusque  opus  guale  sit,  ignis  probabit. 
Nara  purgatorius  ignis  animarum  non 
probat  aurum,  argentum,  lapides  pretio- 
sos:  quod  faciet  conflagratorius  ignis. 

Jam  his  praemissis  ad  explauationem 
verborum  Apostrdi  veniamus,  quibus  pro- 
bat,  uniuscujusque  doctoris  opus  aliquando 
manifestum  fore.  Dies  enim  Domini, 
Inquit,  declarabit ,  id  est,  dies  ille,  quo 
Dominus  ad  judicandum  vivos  et  mortuos 
venturus  est,  manifestum  faciet  opus 
uniuscujusque:  nec  id  quomodocumque, 
sed  adhibito  severo  et  exacto  operum  exa- 


mine:  quia  in  igne  revelabitur ,  scilicet 
ille  dies,  ut  multi  exponunt,  id  est,  per 
ignem  quendam  maximura  et  supra  mo- 
dum  admirabilem  atque  terribilem,  notis- 
simum  omnibus  fiet,  diem  illum  esse ,  quo 
Dominus  mundum  judicare  statuerit. 

Nec  diversus  erit  sensus ,  si  legas  in 

praesenti,  revelatur ,  ut  in  Graeco  est. 

Saepe  enim  praesentis  temporis  verbum 

ponitur  non  ad   significandam   actionem 

praesentem,  sed  professionera,  doctrinara, 

opinionem ,   habitum ,   proprietatem ,   aut 

quid  tale;    quomodo  dixit  beata  Virgo : 

Virum  non  cognosco  Luc.  1.  et  quomodo 

Sadducaei  docuerunt  non  esse  resurrec- 

tionem  Matth.  22. ,   et  quidam  Corinthio- 

rum   dicebant:   Resurrectio   mortuorum 

non  est,  et:  Mortui  non  resurgunt ,  hu- 

jus  epistolae  caj).  15.    Sic  enim  et  istud 

intelligi    potest:   Dies  Domini  in  igne 

revelafur ,  id  est,  hoc  aliquando  futurum 

esse,   habet   doctrina   et   professio   Chri- 

stiana.   Quidam,  inter  quos  Ambros.  com- 

mentator  et  Oecumenius,  verbum  revela- 

bitur  non  ad  diem  referunt,  sed  ad  opus 

uniuscujusque ,  ut  sitsensus:  doctrinam 

vel  opus  cujusque  quale  sit,  revelandum 

ac  manifestandum  per  ignem,  quo  in  illo 

judicio   exarainabitur.     Cui   sensui  bene 

convenit,  quod  statim  sequitur:  Et  unius- 

cujusque  opus  quale  sit ,  ignis  probabit. 

Posset  etiam  percomraodo  referri  ad  Domi- 

num,   nisi  quis    obstare   putet   Graecum 

textum,  in  quo,  sicut  dictura  est,  genitivus 

Domini  non  expriraitur.     Nara  2  Thess. 

1.  ipse  Dorainus  Jesus  revelandus  dicitur 

in  fiararaa  ignis :   et   1  Petr.  1.   bis  norai- 

natur  revelatio  Jesu  Christi.    Nominatur 

etiara    1.   cap.   hujus    epistolae.    Sed   et 

Christus  de  seipso,  filius  ho7Jiinis,  inquit, 

revelabitur.  Luc.  17.  Qua  locutione  etiam 

Antichristus  suo  tempore  revelandus  di- 

citur,  2  Thess.  2.    Diera  autem   revelari, 

non  ita  facile  reperias  in  Scriptura,    sed 

magis  ei ,   sicut  et  luci,   tribuitur  manife- 

stare  res  alias,  Joan.  3.  Ephes.  5.    Et  ad 

Graecum  textum  responderi  posset,  vul- 

gatam   nostram    lectionem    fortasse    sin- 

ceriorem  esse  hac  in  parte.    Quod  tamen 

ego  temere  aolim  affirmare,   cum,  ut  di- 

ctum  est,  etiam  veteres  Latini  scriptores 
et  codices  faveant  Graecae  lectioni,  ac  de 
flie  revelando  sensus  tam  Latinis  quam 
Graecis  probatus,  nihil  habeat  incommodi. 
Sicut  enim  dies  noster  quotidianus  illu- 
cescere  dicitur  ob  solis  exortum :  ita  con- 
venienter  intelligi  potest  a  Paulo  signi- 
ficatum,  quod  ille  dies  omnibus  illucescet 
ignis  exortu.  Nam  et  sunt ,  qui  sic  ver- 
tant:  quia  cum  igne  illucescet. 

Et  uniuscujusque  opus  quale  sit,  ignis 
prohabit.    Hoc   quidem   peculiariter    de 
doctrina   ministrorum   superaedificantium 
fundamento  fidei  dicit  Apostolus ,  quem- 
admodum    etiam     exponit     commentator 
Ambros.    Sed  tamen  de  caeteris  omnibus 
omnium  hominum  operibus  idem  relinquit 
intelligendum,  juxta  alias  Scripturas,  quae 
omnium  operum  humanorum   examen  re- 
ferunt  ad  diem  extremi  judicii.    Sensus 
e.st;  Eo  ipso  igne,  quo  revelabitur   vel 
dies  Domini ,  vel  ipse  Dominus ,  vel  opus 
cujusque,  tanquam   instrumento  justitiae 
divinae,  quicquid  doctrinae  superaedifi- 
catum  fuerit  fundamento  a  ministris  verbi 
Dei,  severe  examinabitur :   sive  illud  sit 
ut  aurum,  argentum,  lapides  pretiosi,  sive 
ut  hgna,  foenum,  stipula.  Unde  sequitur : 
14.    8i   cujus   opus    manserit,    quod 
superaedificavit ,     mercedem     accipiet. 
Manserit,  graece  |i8V£t  manet.  Ordo  ver- 
borum  et  sensus  est:  Si  cujus  opus,  quod 
superaedificavit,  permanserit  illaesum  ab 
igne,  utpote  purum,   sanctum   et  irrepre- 
hensibile,  quomodo  purum  aurum  ab  igne 
non  laeditur,  pro  eo  opere  ipse  aedifica- 
tor  mercedem  recipiet  a  judice  Christo. 
Itaque  tali   structori  ignis  ille ,  quanlum 
ad  ejusmodi  opus  attiuet,  nulhim  inferet 
crnciatum  aut  dolorem;   quia  nihil  in  eo 
inveniet  purgandum.    Hic  rursus  observa 
raercedem  operum  bonorum  apud  Deum, 
contra  sectarios:   et  disce  contra  eosdem, 
quaedam   esse  fidelium  opera  adeo  pura, 
ut    ignem    severi  judicii    Dei    sustinere 
queant. 

15.  /Si  cujus  opus  arserit,  detrimen- 
tum  patietur.  Graece:  si  cujus  opus 
comburetur,  damnificahitur.  Et  sensus 
est:  Si  cujus  opus,  quod  superaedificavit 


(id  enim  repetendum  ex  priori  membro), 
ab  igne  correptum  et  combustum  fuerit, 
quomodo  hgna  ,  foenum,  stipula  comburi 
solent  ab  igae  (ad  haec  enim  respicit), 
hoc  est,  si  malum  ac  reprehensibile  in- 
ventum  fuerit,  ideoque  poena  dignum ; 
ipse  aedificator  detrimentum  hujusmodi 
operis  patietur,  nihil  pro  eo  mercedis 
accepturus,  sed  magis  propter  illud  ab 
igne  cruciandus.  Nonnulli,  inter  quos 
Cajetanus,  illud  damnificahitur ,  seu  de- 
trimentum  patietur ,  dictum  putant  de 
opere,  non  de  operante.  Sed  id  minus 
recte.  Non  enim  upus  ipsum,  quod  com- 
paratur  lignis,  foeno,  stipulae,  detrimen- 
tum  ab  igne  patietur ,  sed  prorsus  consu- 
metur.  Ipse  vero  operans  damnum  passu- 
rus  est,  et  dispendium  facturus  sui  operis  i 
ac  laboris:  quomodo  mercator  damnum  f 
patitur  suarum  mercium,  dum  eas  in  mare- 
projicit,  ut  ipse  evadat. 

Ipse  autem  salvus  erit;  sic  tamen 
quasi  per  ignem.  Salvus  erit,  graece 
ooi^T^aetai  salvabitur,  salvus  fiet.  Item 
sic  tamen  outcoq  dh,  sic  autem.  Eras- 
mus:  sed  sic  tanquam  per  ignem.  Chry- 
sostomus  et  ejus  sequaces,  qui  ligna,  foe- 
num,  stipulam  interpretati  sunt  opera 
digna  incendio  gehennae,  censent  eum, 
qui  hnjusmodi  opera  .superaedificaverit 
fundamento  fidei  Christianae,  salvum  fore 
per  ignem ;  quia  quamvis  in  ignem  gehen- 
nae  mittendus  sit,  nunquam  tamen  con- 
sumetur,  sed  semper  in  igne  servabitur, 
vel  ut  ajunt,  asservabitur  ac  superstes 
erit,  recens  semper  ad  poenam.  Sed  haec 
profecto  coacta  est  iuterpretatio.  Nec 
enim  usus  loquendi  id  habet,  nec  usquam 
Scriptura  sic  loquitur ,  ut  salvus  dicatur, 
qui  supcrstes  est  in  malis ;  quin  potius 
tales  et  vulgo  et  more  Scripturae  periisse 
dicuntur.  Quo  genere  argumenti  com- 
mentarium  hunc  Graecorum  patres  Latini 
in  concilio  Florentino  refutarunt. 

Adde,  quod  si  bona  est  Graecorum  ex- 
positio:  fatendum  erit,  omnes  reprobos 
sine  exceptione ,  tam  angelos ,  quam  ho- 
mines ,  salvos  fore  per  ignem :  nec  quic- 
quam  hic  peculiariter  ab  Apostohi  dictum 
esse  de  malis  aedificantibus  super  funda- 

mento,  qnod  est  Christus.  Accedit,  quod 
Graecum  verbum  aco&Tjva'.  non  significat 
(usu  praesertim  Scripturae  sacrae)  servari 
aut  conservari,  sed  salutem  adipisci: 
quod  ecclesiastico  more  dicimus  salvari. 
Jam  vero  perabsurde  dixeris,  hominem 
per  hoc,  quod  semper  in  igne  positus 
semper  ardet,  etiamsi  nunquam  consu- 
matur,  salutem  consequi.  Denique  si  id, 
quod  Graeci  volunt,  sensisset  Apostolus, 
non  dixisset  ejusmodi  hominem  salvum 
fore  per  ignem,  sed,  in  igne.  Dicens  enim 
per  ignem ,  transitum  significavit,  non 
mansionem ;  sicuti  Psalm.  65.  Transivi- 
mus  per  ignem  et  aquam:  et  eduxisti 
nos  in  refrigerium.  Sane  ita  dictum  est 
hoc  loco ,  salvus  erit ,  sicut  infra  cap.  5. 
dicitur,  ut  spiritus  salvus  sit  in  die  Do- 
mini,  et  quomodo  Petrus  dixit  1.  epist. 
4.  Justus  vix  salvabitur. 

Sunt  et  aliae  hujus  loci  expositiones 
apud  Graecos,  quas  recitat  Oecumenius; 
quarum  una  est,  ut  illud,  ipse  salvus  erit, 
significet  quidem  salutem  vitae  aeternae, 
sed  referatur ,  uon  ad  eum ,  cujus  opus 
arserit,  sed  cujus  opus  manserit;  atque  is 
salvus  fore  dicatur  per  ignem ,  vel  quia 
bonus  doctor  nihil  detrimenti  passurus 
sit  ab  igne,  quo  doctrina  ejus  bona  et 
pura  explorabitur ,  etiamsi  illam  auditor 
contemserit :  quae  expositio  est  Theodo- 
reti ;  vel  quia  justus  quisque  salvus  erit 
non  sine  igne  purgationis ;  propterea  quod 
etsi  superstruxerit  fundamento  aurum, 
argentum ,  lapides  pretiosos  ,  tamen  sine 
peccatis  non  vixerit.  Verum  et  haec  in- 
terpretatio  coactior  est,  propter  hyperba- 
ton  non  necessarium.  Nec  enim  erat,  cur 
de  eo,  cujus  opus  manserit,  diceretur  eum 
salvum  futurum  ;  cum  de  ipso  jam  dictum 
esset,  mercedem  accipiet.  Sed  quia  de 
eo,  cujus  opu.s  arsurum  sit,  dicebat,  de- 
trimentum  jjatietur:  ne  propter  hoc  pu- 
tarctur  periturus ,  addidit ,  ut  rem  expli- 
caret,  eum  salvum  fore  per  ignem. 

Erit  forte,  qui  putabit  hanc  partem : 
Ipse  salvus  erit  quasi  per  ignem,  referri 
posse  ad  fundamentum  ({}s|ji£/aciv ,  mas- 
culini  generis),  ut  sit  sensus :  Fundamen- 
tum  illud  servabitur,  etinconcussum  mane- 


bit;  servabitur,  inquam,  velut  per  ignem  ; 
id  est,  in  ipsa  operum  seu  doctrinae  cu- 
jusque  examinatione  tandem  apparebit 
ejus  fundamenti  firmitas ;  quando  opera 
seu  dogmata  ei  consentanea  per  ignem 
probata  refulgebunt,  dissentanea  vero  in 
fumum  et  cinerem  abibunt.  Sed  non  pla- 
cet  hic  sensus :  tum  quia  (fundamentum) 
longius  praecessit,  quam  ut  illuc  commode 
pars  ista  referatur;  tum  quia  fundamento 
non  convenit  otoOrjvai  salvari,  juxta  sig- 
nificationem  hujus  verbi  paulo  ante  de- 
claratam.  Postulat  quoque  sermonis 
series,  ut  ad  eundem  referantur  detri- 
mentum  pati,  et  salvum  fieri,  id  est,  ad 
superaedificantem. 

Venio  ad  Latinos  Augustinum  et  Gre- 
gorium,  qui  locis  antea  citatis  hunc  ignem 
iuterpretantur  afflictionis  in  hoc  saeculo : 
ut  sensus  sit,  eum,  qui  venialia  peccata 
fundamento ,  quod  Christus  est ,  super- 
struxerit,  salvum  fore  salute  aeterna,  non 
tamen  sine  igne  temporalium  affliictionum, 
quibus  necesse  sit  eum  a  terrenis  afi"ecti- 
bus  ac  levi(tribus  peccatis  illo  igne  consu- 
mendis,  quae  per  ligna,  foenum,  stipulam 
significantur,  expurgari.  Qui  quidem  sen- 
sus  perspicuitatem  habet:  sed  cur  huic 
loco  minus  qnadret,  superius  expositum 
est. 

Ut  igitur ,  quod  maxime  probabile  est, 
adferamus,  secuudum  ea,  quae  dudum  de 
igne  praefati  sumus ,  hic  erit  sensus ; 
Doctor  ille,  qui  ligna,  foenum,  stipulam 
superaedificaverit  fundamento  Christo, 
detrimentum  operis  si  patietur  ab  igne ; 
ipse  tamen  non  peribit  cum  opere  suo, 
quia  fundameutum  in  doctrina  sua  reti- 
nuit,  sed  salutem  consequetur:  sic  tamen, 
ut  non  nisi  per  ignem,  quo  urendus  atque 
purgandus  sit,  ad  sakitem  perveniat, 
quemadmodum  mercator ,  ut  ante  dixi, 
non  nisi  cum  jactux-a  rerum  suarum,  quas 
amat,  nec  sine  dolore  amittit,  e  tempes- 
tate  maris  evadit.  Est  enim  hoc  quadam- 
tenus  simile.  Ex  hac  declaratione  etiam 
liquet,  illud  quasi  vel  tanquam  nou  ob- 
stare ,  quominus  verus  ignis  intelligatur, 
atque  idem  omnino,  de  quo  prius  locutus 
fueratApostolus.  Nam  dicendo  sic^  quasi, 

modum  salvationis  significare  voluit,  non 
comparationem  adhibere. 

Constat  enim,  illa  adverbia  gwast,,  ta7i- 
quam,  frequenter  accipi  specificative,  ut 
loquuntur,  non  comparative:  idque  etiam 
in  iScripturis,  quemadmodum  et  Gregorius 
observavit  lib.  25.  Moral.  cap.  10. ,  adfe- 
rens  hoc  exemplum  Joan.  1.  Vidimus 
gloriam  e)us ,  quasi  unigeniti  a  Patre, 
tametsi  non  longe  petenda  nobis  sunt 
exempla,  cum  hoc  ipso  capite  dicat  Apo- 
stolus  Corinthiis  :  Non  potui  vobis  loqui 
quasi  spiritualibus ,  sed  quasi  carnali- 
bus,  quos  tamen  vere  carnales  fuisse  de- 
clarant  illa,  que  sequuntur :  Adhuc  enim 
carnales  estis  etc.  Item  initio  capitis 
sequentis:  Sic  nos  existimet  homo  ut 
ministros  Christi,  et  dispensatores  my- 
steriorum  Dei,  cum  utique  vere  tales 
essent,  quorum  in  persona  hoc  dicit  Apo- 
stolus.  Est  autera  illic  in  Graeco  idem 
utrumque  adverbium,  quod  hoc  loco, 
ouTCOt;,  ojq,  sic,  tanquam.  Ex  quo  patet, 
etiam  hic  verti  potuisse:  Sic  tamen  ut 
per  ignem,  quod  planius  est.  Rursus  si- 
mile  illud  cap.  7.  ConsiUum  do,  tanquam 
misericordiam  consecutus. 

Quod  si  cui  comparative  dictum  videa- 
tur  quasi  per  ignem,  non  ideo  tamen 
veritas  ignis  tolletur:  sed  comparatio  erit 
salvationis  hominis  per  ignem,  de  quo 
prius  fuerat  locutus ,  cum  salvatione  re- 
rum  inanimatarum ,  quae  apud  nos  per 
ignem  purgantur  ;  ut  sensus  sit  huiusmodi: 
Salvus  evadet  detrimentum  ab  igne  pas- 
sus  ,  sicut  apud  nos  aurum  impurum  ,  vel 
quid  aliud,  sordibus  igue  excoctis  et  con- 
sumptis  evadit  incolume.  Sed  prior  sensus 
magis  respondet  iis,  quae  praecedunt,  ut 
de  eodem  igne  sermo  sit  per  totum  con- 
textum. 

Hactenus  locum  difficillimum,  Deo  ad- 
juvante,  conati  sumus  pro  viribus  expli- 
care;  idque  potissimum  ex  aliis  Scripturis, 
quae  aliquid  simile  cum  hoc  loco  habere 
videbantur.  Tractarunt  etiam  huuc  locum 
accurate  viri  doctissimi ,  Cardinalis  Bel- 
larminus  lib.  1.  de  purgatorio,  cap.  4., 
Joannes  Lensaeus  item  de  purgatorio, 
cap.  15.  16.  et  17.  etHenricus  Vicus  lib. 


de  descensu  Christi  ad  inferos  sect.  30. 
Tractat  etiam  S.  Bonaveutura  scribens 
in  4.  sent.  dist.  21.  ad  textum  Magistri. 
Quos  autores  si  non  per  omnia  secuti  su- 
mus,  nemo  miretur:  quia  nec  ipsi  inter  se 
per  omnia  consentiuiit ,  et  licuit  nobis  ut 
in  obscuro  loco ,  ex  variis  quae  legimus, 
consectari,  quod  visum  est  probabilius. 
Nunc  pro  majori  intellectu  totius  com- 
mentarii  breviter  expediendae  nobis  sunt 
aliquot  quaestiones,  quae  circa  illum  mo- 
veri  possunt. 

Prima  quaestio  est:  Quando  futurura 
sit  illud,  quod  dicit  Apostolus :  Ipse 
autem  salvus  erit,  sic  tamen  quasi  per 
ignem.  Respondeo  secundum  superiora, 
id  futurum  in  die  Domini,  id  est,  extremi 
judicii:  de  quo  et  illud  dictum  infra  cap. 
5.,  ut  spiritus  salvus  sit  in  die  Domini. 
Secunda  quaestio.  Quomodo  ignis  ille 
judicii  extremi  probaturus  sit  uuiuscujus- 
que  opus,  cum  opera  sint  transitoria; 
quae  utique,  postquam  transierint,  ab 
igne  materiali  probari  non  possunt.  Quo 
argumento  nonnulli  moventur,  ut  existi- 
ment  eo  saltem  loco :  Uniuscujusque  opus 
ignis  probabit,  non  posse  intelligi  ignem 
materialem,  sed  intelligi  debere  ipsura 
severum  Dei  judicium,  quo  singulorum 
opera  expendantur  et  examinentur.  Re- 
spondeo,  hoc  ipsum  examen  operum  fu- 
turum  per  ignem,  velut  instrumentum 
judicii  Dei. 

Quare  sicut  quae  dudum  praeterierunt, 
subire  possunt  severum  Dei  examen,  in 
quantum  homo,  qui  ea  operatus  est,  pro- 
pter  illa  examinatur,  punitur,  purgatur, 
illustratur ,  vel  etiam  damnatur  (unde  se- 
cundum  Scripturas  opera  dicuntur  sequi 
hominem  in  retributione  vitae  futurae,  ut 
Apoc.  14.)  :  sic  et  per  ignem  eadem  opera 
probantur,  in  quantum  totius  examinis 
instrumentum  est  ignis ,  non  afflicturus 
nisi  eos ,  qui  digni  sunt.  Nam  internum 
et  invisibile  Dei  circa  unumquemque  homi- 
nemjudiciumatque  ceusura  suis  effectibus 
in  illo  igne  manifestabitur.  Ubi  praeterea 
notanda  est  Scripturae  plu-asis ,  qua  non 
sohim  homines,  qui  pecaverunt ,  purgari 
dicuntur,   quando   poena  alicujua  inter- 

ventu  peccata  eis  remittuntur ;  verum 
etiam  ipsa  opera,  id  est  peccata,  dicuntur 
purgari,  quando  remittuntur ;  ut  Hebr.  1. 
purgationem  peccatorum  (apiapTiouv)  fa- 
ciens.  Jes.  1.  Peccata  vestra  sicut  nix 
dealhahuntur.  Convenienter  ergo,  secun- 
dum  Scripturas,  non  solum  puniri,  sed  et 
probari  dicuntur  opera  hominum  per  ignem 
materialem. 

Tertia  guaestio.  An  et  quomodo  pro- 
betur  ex  hoc  loco  purgatorium  animarum 
post  hanc  vitam  ?  Si  enim  opus  unius- 
ciijusque  probabit  ignis,  atque  ea  proba- 
tio  demum  futura  est  in  die  Domini,  et 
ad  eundem  diem  referendum  est  illud: 
Salvus  erit  quasi  per  ignem  ;  non  modo 
nou  videtur  ex  hoc  Apostoli  loco  construi 
purgatoriiim  animarum  statim  a  morte 
corporum  ,  verum  etiam  destrui;  cuni  tota 
purgatio  reservetur  extremo  judicio.  At- 
qui  purgatoriura  ex  hac  Scriptura  Latini 
patres  in  concilio  Florentino,  licet  Grae- 
cis  dissentientibus,  statuendumputaverunt. 
Bespondetur ,  imprimis  ex  hac  Scriptura 
secundum  datam  a  nobis  interpretationem 
manifeste  haberi  contra  sectarios,  quod 
in  futuro  saeculo  quaedam  peccata  re- 
mittenda  sint,  scilicet  eoriim,  qui  purga- 
buntur  et  salvi  fient  per  ignem.  Neque 
sequitur  ex  igne  purgatorio  novissimi  diei, 
nullum  relinqui  pnrgatorium  animarum 
ante  illum  diera;  quomodo  nec  sequitur 
ex  purgatorio  animarum ,  nullam  in  hac 
vita  fieri  purgationem.  Nam  ignis  ille, 
sicut  Apostohis  dicit,  probabit  quidera 
uniuscujusque  opus  quale  sit;  non  tamen 
purgabit,  nisi  quod  invenerit  nondum  ex- 
purgatum.  Nam  quaecumque  peccata  vel 
in  hac  vita  per  satisfactionem ,  vel  post 
hanc  vitam  in  poenis  animarum  expiata 
ac  plene  remissa  fuerint,  non  illo  igne 
novissimo  absumentur;  sed  tamen  quid 
antea  factum  fuerit,  etiam  eodem  proba- 
torio  igne  manifestabitur. 

Praeterea  sciendum ,  quod  sicut  Sci-ip- 
tura  saepe  ex  generali  judicio  vult  in- 
teUigi  particulare;  et  ex  die  novissimo, 
quo  omnes  judicabuntur,  vult  intelligi 
diem  mortis  cujusque ,  quo  singuli  judi- 
cantur:    ita  ex  igne,  qui  faciem  Christi 


judicis  antecessurus  est  ad  universale  ju- 
dicium,  et  purgatiirus  quicquid  illo  tem- 
pore  purgandum  restabit;  intelligendum 
relinquit  ignem  aliquem ,  quo  statim  post 
hanc  vitam  ad  purgandas  aniraas  particu- 
lare  judiciura  exerceatur.  Itaque  hac  ra- 
tione  poeua  purgatoria  animarum  ex  hoc 
Pauli  loco  bene  et  solide  colligitur. 

Sed  cur  Apostcdoius  omissa  raentione 
purgationis  animarum,  quae  fit  medio  tem- 
pore,  loquitur  tantum  de  igne  extrerai 
judicii?  Primum ,  quia  non  de  animabus 
solis,  sed  de  hominibus  anima  et  corpore 
cunstantibus  sermo  erat.  Unde  et  univer- 
salis  judicii  multo  saepius  mentionem  ha- 
bemus  in  Scripturis ,  quam  particularis ; 
quod  nimirum  de  judicio ,  quo  judicabun- 
tur  homines ,  agant  Scripturae.  Deinde 
quia  solet  Apostolus  de  se  et  aliis  viven- 
tibus  sic  loqui,  tanquam  adventus  Domini 
ad  judicium  ipsos  viventes  esset  occupa- 
turus.  Undc  dicit  cap.  15.  hujus  Episto- 
lae:  Mortui  resurgent  incorrupti:  et 
nos,  id  est,  qui  viventes  reperiemur,  im- 
mutahimur ,  et  1  Thess.  4.  semel  et  ite- 
rum :  Nos  qui  vivimus ,  qui  residui  su- 
mus ,  etc.  Sic  igitur  et  hoc  loco  de  docto- 
ribus  Corinthiorum  loquitur,  quasi  viventes 
eos  deprehensurus  esset  dies  Domini. 
Quare  consequenter  non  de  purgatorio 
animarum,  sed  de  igne  illius  diei  oranium 
opera  probatin-o  loquendum  illi  fuit. 

Quarta  quaestio.  Si  de  solis  doctori- 
bus,  uti  dictum  est,  loquitur  Apostolus, 
quomodo  generaliter  hinc  statuitur  pur- 
gatorium  omnium ,  qui  peccatis  obnoxii 
in  gratia  decesserint  ?  Sed  facilis  est  re- 
sponsio ,  de  caeteris  hominibus  eandem 
esse  rationem,  quam  de  doctoribus.  Sicut 
enim  doctores  fundamento  superaedificant 
doctrinam ,  ita  caeteri  fideles  in  seipsis 
quodammodo  superaedificaut  bonas  aut 
malas  actiones,  igne  similiter  explorandas. 

Quinta  quaestio.  Quoraodo  recte  distin- 
guat  Apostolus  inter  aedificantes  super 
fundamentum  Christam;  quod  alii  super- 
aedificent  aurum  ,  argentum,  lapides  pre- 
tiosos  :  alii  ligna ,  foenura ,  stipulam ;  cum 
sit  omnibus  bonis  doctoribus  commuue, 
bonam  doctrinam  superaddere  fundameuto 

fidei,  acnihilominus  interdum  per  ignoran- 
tiamvelliumanumaffectum  docendo  delin- 
quere :  dicente  Jacobo  cum  ageret  de  magi- 
stris  cap.  3.  In  multis  offendimus  omnes. 
Propter  quod  et  generaliter  dictum  est  a 
Petro  1  Epist.  4.  Justus  vix  salvabitur. 
Unde  ut  exacta  sit  distiuctio ,  redeundum 
videbitur  ad  commentarium  Graecorum, 
qui  putant  Apostolum  distinguere  inter 
bonos  et  malos  Christiauos. 

Dicendum,  Apostoli  inteutionem  esse, 
non  tam  personas  distinguere,  quam  opera. 
Dicit  enim  uniuscujusque  opus  manife- 
stum  fore,  et  uniuscujusque  opus  quale 
sit,  igne  probandum.  Ex  consequenti  ta- 
men  etiam  personas,  id  est,  operantes 
distinguit ,  loquendo  de  operantibus  for- 
maliter,  id  est,  quoad  talia  opera,  seu 
talem  doctrinam,  quae  vel  auro ,  vel  ar- 
gento,  vel  foeno  possit  comparari.  Quare 
per  accidens  in  uno  eodemque  operante 
futurum  est ,  ut  aliud  opus  ejus  maneat, 
et  aliud  ardeat ;  sicque  idem  ipse  pro  uno 
mercedem  accipiat,  alterius  vero  detri- 
mentum  patiatur,  salvandus  per  ignem, 
si  non  antea  plene  fuerit  purgatus.  Quod 
idem  de  caeteris  bonis  fidelibus  eorum- 
que  operibus  intelligendum. 

Quod  si  tamen  personas  absolute  distin- 
gui  quis  contendat  (quod  non  est  impro- 
babile):  poterunt  per  eos  ,  qui  superaedi- 
ficant  aurum,  argentum,  lapides  pretiosos, 
intelligi  doctores  ac  praedicatores  verbi 
divini,  quibus  omne  studium  est  pura 
solidaque  doctrina,  et  bonis  vitae  exem- 
plis  aedificare  populum  Dei ;  per  eos  vero, 
qui  superaedificant  ligna,  foenum ,  stipu- 
lam,  ii  qui  suae  doctrinae  multa  admiscent 
incerta,  curiosa,  vana,  frivola,  jucunda 
magis  quam  utilia,  in  multis  placere  magis 
quam  prodesse  volentes,  nec  admodum 
intenti  in  hoc ,  ut  sanctae  conversationis 
exemplo  bonam  doctrinam  confirment. 

Jam  si  ad  caeteros  quoque  bonos  fide- 
les  cum  Augustino  Pauli  doctrinam  ex- 
tendamus,  tum  ex  ejusdem^  Augustini 
sententia  per  eos,  qui  res  pretiosas  super- 
aedificant ,  intelligi  poterunt  homines  se- 
cundum  modum  hnjus  vitae  perfectam 
justitiam   assecuti,   quorum  animus  non 


ita  rebus  terrenis  atque  temporalibus 
afficitur,  quiu  siue  dolore  possint  eas 
amittere ;  qui  sunt  habentes  tanquam  non 
habentes.  Per  eos  vero ,  qui  vilem  mate- 
riam  superaedificant,  homines  juxta  prae- 
sentis  vitae  modum  imperfecte  justi, 
quorum  animus  adhuc  affixus  est  rebus 
hujus  mundi ,  ut  non  eas  sine  dolore  re- 
linquant  aut  amittant,  quo  fit,  ut  in  plu- 
rimis  delinquant.  IJnde  quamvis  nec  illi 
priores  propter  minuta  peccata,  sine  qui- 
bus  nec  perfectorum  vita  ducitur,  omnino 
liberi  sint  a  purgatione  ignis ;  hos  tamen 
posteriores  ignis  ille  multo  acrius  ac  diu- 
tius  aduret;  quia  quasi  multo  tenacius 
haeret ,  quod  habeut  expurgaudura.  Hoc 
fere  modo  personarum  superaedificantium 
differentiam  explicat  S.  Thomas ,  tam  de 
doctoribus  proprie ,  quam  de  fidolibus  in 
universum. 

Postremo  quaeri  potest ,   quomodo  se- 
cundum    praedicta    purgatio     futura    sit 
ipsorum  hominum  in  die  generalis  judicii ; 
cum  post  resurrectionem  omnium  electo- 
rum  curpora  futura  sint  impassibilia.  Qui- 
dam  respondent,   electorum  corpora  im- 
mortalitate  donata  fore  ad  tempus  passi- 
bilia,     scilicet    eorum,     quibus    aliquid 
restabit  purgandum.     Sed  id  mihi  videtur 
haud  consentire  cum  iis,  quae  Paulus  de 
corporibus  electorum  resurgentium  tradit 
hujus   epist.   capit.    15.    Melius   proinde 
respondetur,    totam    illam    purgationem, 
quae  per   ignem    fiet   in   consnmmatione 
saeculi ,   perficieudam  esse  ante  commu- 
uem  resurrectionem.   Quod  tamen  tempus, 
secundum  Scripturas  ,   comprehensum  in- 
telligi  debet  sub   generali   nomine   illius 
diei,  quo  creditur  ad  judicium  venturus 
Christus  Dominus.  Et  quidem  persevera- 
bit  ignis   ille  etiam  facta  mortuorum  re- 
surrectioue,  et  ipso  judicio  durante:  quia 
judicabitur  saeculum  per  ignem :    sed  ita, 
ut  electos  a  resurrectione  jam  impassibi- 
les  ignis  haudquaquam  ulla  molestia  sit 
affecturus ,   sed  solos  reprobos ,  quos  eos- 
dem  peracto  judicio  in  deusitatem  se  col- 
ligens  involvet  ac  secum  rapiet  ad  intima 
terrae  aeternum  cruciandos.  Haec  consen- 
tanea  sunt,  ut  arbitor,  testimoniis  Scriptu- 

rae  et  patrum  superius  adductis  de  hoc 
igne.  Quare  nec  purgatio  fiet  uUa  per 
ignem  post  resurrectionem ,  sed  omnis 
ante  illud  judicium  perficietur:  quemad- 
modum  et  Augustinus  diserte  testatur  lib. 
21.  de  civ.  Dei  cap.  13.  et  16.  Verum  de 
tota  hac  re  nos  plura  et  ex  professo  super 
4.  sent.  dist.  47.,  ubi  de  igne  conflagra- 
tionis  ejusque  effectibus  disputatur  a  Theo- 
logis.  Ad  quem  locum  remittenda  sunt  et  alia 
quaedam  dubia ,  quae  hic  possent  moveri. 

16.  Nescitis  quia  templum  Dei  estis, 
et  Spiritus  Dei  habitat  in  vobis?  Post- 
quam  egit  Apostolus  de  aedificantibus 
super  fundamentum ,  quod  est  Christus ; 
nunc  insurgit  adversum  malos  doctores, 
qui  fundamentum  evertunt  et  aedificium 
destruunt.  Facit  autem  id  oblique,  ipsos 
fideles,  qui  templum  Dei  sunt,  alloquendo. 
Nescitis,  inquit,  vos  esse  templum  Dei, 
et  spiritum  Dei  habitare  in  vobis  ?  Quos 
supra  vocavit  aedificium  Dei,  nunc  vocat 
templum  Dei,  ratione  addita,  quia  spiri- 
tus  Dei  in  eis  habitaret.  Nam  copulans 
conjunctio  pro  causali  ponitur,  ut  alibi 
saepe.  Dicitur  autem  in  nobis  habitare 
Spiritus  sanctus,  quando  gratam  sibi  in 
nobis  facit  mansionem:  quod  fit  per  ejus 
dona  gratificantia ,  fidem ,  spem  ,  carita- 
tem ,  opera  bona. 

Clare  monstrat  hic  locus  contra  Mace- 
donianos,  Spiritum  sanctum  esse  Deum: 
tum  quia  posterior  pars  expositio  prioris 
est;  tum  quia  solius  Dei  inhabitatio 
templum  Dci  facit.  Quo  argumento  ad  id 
probandum  utitur  Augustinus  libr.  3.  con- 
tra  Maximinum  cap.  21.  lllud  etiam  ob- 
serva,  Paulum  hic  non  alloqui  singulos 
fideles:  tanquam  unusquisque  scire  de- 
beat,  se  esse  templum  Dei.  Sic  enim  po- 
tius  dicendum  erat,  nescitis  quia  templa 
Dei  estis  ?  Sed  compellat  Ecclesiam  fide- 
lium,  quam  omnes  scimus  ac  scire  debe- 
mus  esse  templum  Dei :  licet  non  omnia 
ejus  membra  sic  vivant ,  ut  templa  Dei 
vocari  possint. 

17.  Si  quis  autem  templum  Dei  vio- 
laverit,  disperdet  illum  Deus.  Particu- 
lam  autem  interpres  addidisoe  videtur  de 
suo.    Nam  in   Graeco   et   Syriaco   nihil 

respondet.  Caeterum  in  Graeco  verbum 
idem  repetitur,  non  sine  gratia  allusionis, 
<p{}£tps^  cpt^spsl.  Si  quistemplum  Dei  cor~ 
rumpit,  corrumpet  illum  Deus.  Quod 
verbum  (ait  Augustinus  scribens  contra 
epistolam  fundamenti  cap.  39.)  metuentes 
multiLatiniinterpretes,nolueruntdicere 
corrumpet,  sed:  disperdet  illum  Deus: 
et  non  deviantes  a  re  ipsa,  offensionem 
vocabuli  devitarunt.  Attamen  et  alibi 
legit  Augustinus  corrumpet,  ut  lib.  3. 
de  lib.  arbit.  cap,  14.  et  lib.  de  decem 
chordis  cap.  10.  Sic  et  Hieronymus  hunc 
locum  citat  in  comment.  epistolae  ad 
Ephes.  4.  et  in  epist.  83.,  quae  est  ad 
Oceanum.  Tertullianus  quoque ,  eodem 
verbo  retento ,  sic  reddit :  Sic  quis  tem- 
plum  Dei  vitiaverit,  vitiabit  illum  Deus 
libr.  de  pud.  cap.  16.  et  18.  et  libr.  5. 
contra  Marc.  cap.  6.  Quidam  vertunt: 
Si  quis  templum  Dei  profanat.  Sed  hoc 
verbo  non  plene  exprimitur  mens  Apo- 
stoli.  Nam  sensus  est :  Si  quij  per  falsam 
doctrinam  subvertit  fundamentum  spiri- 
tualis  aedificii,  atque  ita  destruit  ipsum 
aedificium  seu  templum  Dei :  is  non  exi- 
stimet  se  salvum  forc  per  ignem,  sed 
plane  periturum.  Disperdet  enim  illum 
Deus:  quia  nimirum  aeterno  ignis  suppli- 
cio  destructorem  illum  sui  templi  puniet. 
Graeci  locum  hunc  exponunt  de  eo ,  qui 
templum  Dei,  id  est,  corpus  suum  cor- 
ruptelis  libidinum  prostituendo  profanat. 
Juxta  quem  sensum  infra  cap.  6.  contra 
fornicatores  in  corpus  suum  peccantes, 
dicit:  An  nescitis ,  quoniam  membra 
vestra  templum  sunt  Spiritus  sancti, 
qui  in  vobis  est?  Sic  et  Augustinus  in- 
tellexit  ob  alterius  loci  similitiidinem.  Sed 
hujusmodi  intellectus  praesenti  loco  non 
est  accommodus. 

Templum  enim  Dei  sanctum  est,  quod 
estis  vos.  Ratio  sententiae  superioris ,  ac 
si  dicat:  Sacrilegium  committit  ille  templi 
Dei  violator,  utpote  rem  sanetam ,  id  est, 
Deo  consecratain  corrumpens :  ideoque 
dignus,  quem  Deus  ultor  injuriae  templi 
sui  disperdat.  Graece  quidem  habetur, 
qui  estis  vos.  Sed  idiotismus  est,  sensum 
non  mutans.  Unde  et  alii  vertunt ,  quod 
27 

estis  vos.  Hoc  autem  addit  Apostolus ,  ut 
explicet  metaphoram  templi:  simul  iu- 
nuens  argumentum  a  minori,  videlicet 
sumptum  a  sanctitate  templi  materialis, 
cujus  violatio  capitalis  est. 

18.  Nemo  se  seducat.  Graece:  Ne  quis 
seipsum  decipiat.  Quidam  codices,  etiam 
antiquiores ,  habent:  Nemo  vos  seducat. 
Sic  enim  et  Thomas  legit  et  exponit. 
Verum  docte  Liranus  aunotat  ex  Graeco 
et  Latinis  emendatioribus  legendum  esse : 
Nemo  se  seducat.  Mutandae  lectionis 
occasio  fuit  ex  aliis  aliquot  locis,  ut  Ephes. 
5.  Coloss.  2.  1  Joan.  3.  Loquitur  autem 
Apostolus  de  iis ,  qui  cum  essent  imbuti 
sapientia  saeculari,  magistros  fidelium 
sese  venditabant  •,  quorum  quidam ,  ut 
dictum  esfe,  boni  erant,  sed  imperfecte, 
quia  super  fundamentum  apostolicum  ae- 
dificabant  ligna ,  foenum ,  stipulam  :  alii 
vero  simpliciter  mali ,  quos  ut  templi  Dei 
corruptores  proxime  notaverat.  Igitur  de 
utrisque  dioit :  nemo  seipsum  fallat,  con- 
fidens  ac  sibi  placens  in  sua  sapientia ; 
quasi  non  sit  passurus  ea,  quae  dixi ,  si 
vel  inutilia  doceat  vel  perniciosa.  Sen- 
sum  hunc  verba  sequentia  confirmant. 

Si  quis  videtur  inter  vos  sapiens  esse 
in  hoc  saeculo.  Interpres  ordiuem  ver- 
borum  mutavit ,  ut  sensum  redderet  cla- 
riorem.  Nam  Graece  est :  8i  quis  videtur 
sapiens  esse  inter  vos  in  hoc  saeculo. 
Quanqam  illud  £t  xiQ  aoxel  aocpog  Elvat, 
potest  etiam  sic  verti :  Si  quis  sibi  vide- 
tur  sapiens  esse ,  quomodo  Erasmus  et 
alii  verterunt ,  vel :  si  quis  se  putat  sa- 
pientem  esse ,  quomodo  noster  interpres 
Graecum  verbum  alibi  reddit,  ut  Luc.  8. 
Quod  putat  se  habere,  auferetur  ab  illo, 
et  Jac.  1.  Si  quis  putat  se  religiosum 
esse,  et  hujus  epistolae  cap.  8.  Si  quis 
se  existimat  scire  aliquid.  Tale  et  illud 
cap.  7.  Puto  quod  et  ego  spiritum  Dei 
habeam. 

Stultus  fiat  ut  sit  sapiens.  In  Graeco 
idem  verbum  repetitur,  jsveaOto,  yevrjTai. 
Proinde  conformiter  ita  vertas:  Stultus 
sit,  ut  sit  sapiens ,  velpotius:  Stultus 
fiat,  ut  fiat  sapiens.  Sensus  enim  periodi 
est:  Si  quis  inter  vos   reputatur   ut  sa- 


piens  hujus  saeculi,  aut  seipsum  reputat 
talem ,  id  est ,  sapientia  saeculari  instruc- 
tum ,  qua  videatur  idoneus  ad  docendura 
alios,  stultus  fiat;  id  est,  doctrinae  Chri- 
stianae,  quae  stultitia  est  incredulis  ,  ut 
primo  capite  dictum  est,  penitus  se  sub- 
jiciat,  et  intellectum  suum  in  obsequium 
fidei  captivet;  ita  futurum,  ut  vere  et  se- 
cundum  Deum  sapiens  fiat.  Beatus  quidem 
Cyprianus  lib.  de  bono  patientiae ,  et  lib. 
3.  testimoniorum  cap.  69.  illud  in  hoc 
saeculo  refert  ad  sequentia.  Sic  enim  le- 
git:  Si  quis  putat  sapientem  se  esse  in 
vobis,  mundo  huic  stultus  fiat,  ut  fiat 
sapiens.  Sed  melius  ad  praecedentia  re- 
fertur.  Vult  enim  Apostolus  intelligi  sa- 
pientiam  hujus  saeculi ,  quam  contempsit 
1.  et  2.  cap.  et  hic  rursus  contemnit  verbis 
sequentibus. 

19.  Sapientia  enim  hujus mundi  stul- 
titia  est  apud  Deum.  Causa,  cur  sibi  non 
debeat  quisquam  placere  in  sapientia  sae- 
culari,  quia  nimirum  haec  sapientia  apud 
Deum  stultitia  est,  id  est,  res  contempti- 
bilis  ac  reproba;  tum  quia  Deus  admini- 
culo  sapientiae  saecularis  uti  non  est 
dignatus  in  propagando  Evangelio;  tum 
quia  tota  sapientia  humana  per  se  nihil 
confert  ad  negotium  salutis.  Simili  sensu 
dictum  est  cap.  1.  Nonne  stultam  fecit 
Deus  sapientiam  hujus  mundi? 

Scriptum  est  enim.  Quod  dixit,  sapien- 
tiam  mundi  hujus  esse  stultitiam  apud 
Deum ,  duobus  testimoniis  confirmat,  quo- 
rum  prius  sumptum  est  ex  libro  Job.  cap.  5. 

Comprehendam  sapientes  in  astutia 
eorum.  Comprehendam ,  graece  6  3paa- 
a6|i£v&c  comprehendens ,  sive  qui  com- 
prehendit,  Hieronymus  ex  Hebraeo,  qui 
apprehendit ,  pro  quo  LXX.  6  xaxaXa/i- 
Pa'vtuv,  qui  comprehendit.  Apud  Cypria- 
num  locis  citatis  legitur,  reprehendam 
(ahter,  reprehendens),  item  apud  Ambro- 
sium  commentatorem  et  Sedulium:  nec 
male,  si  verbum  hoc  proprie  sumas.  Nam 
Spaaaeo&ai  (quod  annotat  Erasmus)  est 
fugientem  e  cursu  reprehendere,  manu- 
que  injecta  capere:  tametsi  id  Hebraea 
voce  rion  significatur.  Sensus  Apostoli: 
Deus  deprehendit,  detegit,  eludit  omnem 

astutiam  ac  versutiam  sapientum  hujus 
saeculi.  Sapientiam  eorum  stultitiae  con- 
vincit:  dum  scilicet  ostendit  ejusmodi  sa- 
pientiam  non  posse  praestare  id,  quod 
promittit,  hoc  est,  nihil  prodesse  ad  bene 
beateque  vivendum. 

Quidam  sic:  Capiet  eos  suis  ipsorura 
vafris  consiliis  tanquam  laqueis :  quomodo 
capti  fuerunt  fratres  Joseph,  pontifices 
Judaeorum ,  et  ipse  diabohis :  qui  suis 
consiliis  promoverunt  id ,  quod  volebant 
impedire.  Sed  prior  sensus  magis  servit 
intentioui  Paulinae.  Porro  sunt  quidem 
haec  verba,  quae  Paulus  citat,  non  ipsius 
Job  ,  sed  Eliphaz  amici  ejus  ,  et  proiude 
non  habentia  Scripturae  divinae  autorita- 
tem.  Recte  tamen  ab  Apostolo  pro  testi- 
monio  adducuntur,  utpote  verba  cujusdam 
sapientis,  cui  merito  credendum  sit,  dis- 
serenti  contra  sapientiam  hujus  saeculi. 

20.  Et  iterum.  Subaudi,  scriptum  est. 
Sumptum  hoc  ex  Psalm.  93. :  Dominus 
novit  cogitationes  sapientium,  quoniam 
vanae  sunt.  Quoniam,  pro  quod.  Et 
sensus  est:  Dominus  novit  cogitationes 
et  consilia  hominum,  qui  sibi  sapientes 
esse  videntur,  vana  esse,  et  inntilia  ad 
finem,  quem  spectant,  id  est,  ad  vitam 
beatam.  Omnes  enim  sapientes  beatitu- 
dinem  promittunt.  In  Psalmo  non  est 
sapientium,  sed  hominum.  Verum  Apo- 
stolus  versiculum  Psalmi  suo  accommo- 
dans  instituto ,  generale  vocabulum  homi- 
num  restrinxit  ad  sapientes.  Quanquam 
in  Psalrao  non  omnes  homines  significantur, 
sed  ii  tantum,  qui  humana  sapiunt. 

21.  Nemo  itaque  glorietur  in  homi- 
nibus.  Epilogus  est,  quo  redit  ad  primam 
propositionem ,  non  esse  in  magistris  glo- 
riandum.  Generaliter  autem  dicit,  in  ho~ 
minihus,  quia  si  in  magistris  gloriandura 
non  est,  utique  nec  in  caeteris  homiuibus, 
argumento  a  raajori.  Tacite  vero  signifi- 
cat,  Corinthiorura  quosdam  in  magistris 
gloriatos  fuisse,  propter  eorura  sapien- 
tiam  saecularem,  qua  fuerant  inaniter  de- 
lectati.  Nam  de  hac  sapicntia  proxirae 
egerat.  Simul  insiuuat,  inter  illos  magi- 
stros  fuisse  non  solum ,  qui  salvo  Evan- 


gelii  fundamento  docerent  inutilia,  verum 
etiam  nonnullos,  qui  fundamentura  ipsum 
per  humanae  sapientiae  doctrinam  ever- 
terent ;  ac  si  dicat :  Cum  tanta  sit  vanitas 
huraanae  mundanaeque  sapientiae,  in- 
dignum  est,  ut  in  hominibus  istam  sa- 
pientiam  tradentibus  ,  tanquam  magistris 
vestris,  glorieraini,  vosque  jactetis  eorum 
discipulos,  quando  nec  in  ullo  homine 
gloriandum  est,  quicumque  ille  sit  aut 
qualiscumque,  sive  Paulus,  sive  Apollo, 
sive  Petrus,  ut  statim  subjicit.  Hujus 
autem  rei  generalem  subjungit  rationem, 
qua  nirairum  doceat,  nec  in  illis  glorian- 
dum  esse.  Quae  ratio  sumpta  est,  ait 
Thoraas,  ex  dignitate  fideUura  Christi. 
22.  Omnia  enim  vestra  sunt.  Hoc 
est,  orania  propter  vos  sunt,  et  ad  vestram 
ordinantur  utilitatem.  Nullus  autem  recte 
gloriatur  de  iis,  quae  sunt  propter  ipsura, 
quoniam  hac  ratione  inferiora  sunt  ipso. 
Propter  vos  autera ,  intellige  electos.  Ho- 
rum  enim  gratia  sunt  omnia.  Quae  vero 
dixerit  omnia,  deinceps  enumerando 
declarat. 

Sive  Paulus,  sive  Apollo,  sive  Cephas. 
Primum  nominat  ministros  Evangelii,  at- 
que  eo  ordine ,  quo  nominaverat  eos  ca- 
pite  primo.  Cujus  ordinis  rationem  illic 
exposuiraus.  Sive  Paulus,  inquit,  qui 
T^lantayit,  sive  Apollo,  qui  rigavit,  sive 
Cephas,  id  est,  Petrus,  quamvis  Aposto- 
lorum  princeps ,  et ,  ut  ait  Thomas ,  uni- 
versalis  pastor  ovium  Christi.  Nam  hi 
non  aliud  sunt  quam  ministri,  per  quos 
credidistis ,  uti  supra  dixit,  et  paulo  post 
repetit,  dicens:  Sic  nos  existimet  homo 
ut  ministros  Christi.  Nec  solum  Christi 
sunt  rainistri,  sed  et  ipsorura  fidelium, 
quatenus  ipsorura  rainisterium  subservit 
fidelium  utiHtati.  Sic  enira  ait  2.  Cor.  4. 
Non  enim  nosmetipsos  praedicamus,  sed 
Jesum  Christum  Dominum  nostrum, 
nos  autem  servos  vestros  per  Jesum. 

Sive  mundus.  Id  est,  universa  cor- 
porea  creatura,  quae  sine  dubio  propter 
electos  est.  Tale  quid  etiam  legitur  in 
apocrypho  libro ,  qui  inscribitur  quartus 
Esdrae  cap.  9.  Verba  sunt :  Inquire  quo- 
modo  justi  salvabuntur,  quorum  saecu- 
27* 

lum  et  propter  quos  saeeulum,    id  est, 
mundus. 

Sive  vita,  sive  mors.  Chrysostomus 
et  Tlieopliylactus  subaudiunt,  nostia,  lioc 
est :  eorum,  qui  vobis  ministravimus  Evan- 
gelium,  nempe  secundum  id  ,  quod  alibi 
Paulus  dicit:  Omnia  sustineo  propter 
electos,  ut  et  ipsi  salutem  consequantur , 
2  Tim.  2.  Quam  rem  latius  etiam  exse- 
quitur  capite  sequenti.  Quanquam  et  ve- 
rum  est  juxta  aliorum  expositionem,  uni- 
cuique  electo  suam  vitam  etmortemutilem 
esse  ad  salutem.  Quod  boc  loco  bene 
declarat  Aquinas.  Hinc  et  de  se  Paulus 
ait:  Mihi  vivere  Christus  est,  et  mori 
lucrum,  Phil.  1. 

Sive  praesentia ,  sive  futura.  Prae- 
sentia,  graece  IvsaTWTa,  quod  Eom.  8. 
vertit  instantia.  Possunt  hic  intelligi 
praesentia  et  futura  mala  ministrorum 
Evangelii ,  id  est,  afflictiones,  persecutio- 
nes  et  pericula ,  quae  vel  sustinent ,  vel 
in  horas  exspectant ,  tametsi  et  hoc  ge- 
neraliter  intellectum  de  prosperis  et  ad- 
versis  tam  propriis  quam  alienis ,  verita- 
tem  habet ;  sicut  et  illud  Eora.  8.  Dili- 
gentihus  Deum  omnia  cooperantur  in 
honum,  iis,  qui  secundum  propositum 
vocati  sunt  sancti. 

Omnia  enim  vestra  sunt.   Enim ,  hoc 


loco  non  additur  in  Graeco ,  nec  in  textu 
Ambros.  et  officit  sensu.  Nam  repetitio 
est  et  confirmatio  generalis  sententiae, 
quasi  dicat:  Omnia,  inquam,  vestra  sunt, 
uti  jam  per  partes  ostendi. 

23.  Vos  autem  Christi.  Nimirum  ut 
capitis  ac  Domini  vestri ,  non  solum  qua 
Deus  est ,  sed  etiam  quatenus  homo ,  se- 
cundum  quam  naturam  vos  morte  sua 
redemit.  Nam  servus  id,  quod  est,  do- 
mini  est.  Quod  posterius  proprie  Paulum 
hoc  loco  putamus  atteudisse,  quemadmo- 
dum  in  eo ,  quod  ait  Eom.  14.  Sive  vivi- 
mus,  sive  morimur,  Domini  sumus.  Et 
ad  eandem  naturam  referendnm,  quod 
sequitur. 

Christus  autem  Dei.  Nam  Christus  ut 
homo  subjectus  est  Deo ,  imo  servus  Dei. 
Similis  locus  infra  cap.  11.  Omnis  viri 
caput  Christus  est,  caput  vero  Christi 
Deus;  et  cap.  15.  Tunc  et  ipse  Filius 
suhjectus  erit  ei,  qui  subjecit  sihi  omnia, 
ut  sit  Deus  omnia  in  omnihus.  Atque 
hoc  est,  quod  coucludendum  hic  rehnquit 
Apostolus  ;  iu  solo  Deo,  ad  quem  ut  finem 
omnia  alia  reducuntur ,  etiam  Christus 
ipse  quatenus  homo,  gloviandiim  esse. 
Graeci  ila  supplent:  Christus  autem  Dei 
fih*us,  Qui  serrao  etsi  verissimus  sit,  non  ta- 
men  explicat,  quod  hic  intendit  Apostolus. 


CAPUT   QUARTUM. 

Sic  nos  existimet  homo ,  ut  ministros  ChristiO,  et  dispensatores 
mysteriorum  Dei.  2.  Hic  jam  quaeritur  inter  dispensatores,  ut  fidelis 
quis  inveniatur  2).  3.  Mihi  autem  pro  minimo  est,  ut  a  vobis  judicer, 
aut  ab  humano  die :  sed  neque  me  ipsum  judico.  4.  Nihil  enim  mihi 
conscius  sum:  sed  non  in  hoc  justificatus  sum^):  qui  autem  judicat  me, 
Dominus  est.  5.  Itaque  nolite  ante  tempus  judicare,  quoadusque  veniat 
Dominus^):  qui  et  illuminabit  abscondita  tenebrarum  ^),  et  manifestabit 
consilia  cordium:  et  tunc  laus  erit  unicuique  a  Deo*^).  6.  Haec  autem, 
fratres,  transfiguravi  in  me  et  Apollo,  propter  vos:  ut  in  nobis  disca- 
tis,  ne  supra  quam  scriptum  est^),  unus  adversus  alterum  mfletur  pro 
alio^).      7.   Quis  enira  te  discernit?  Quid  autem  habes,  quod  non  acce- 


n  Cap    3.  5.     2)  Luc.  12,  42.  seq.    3)  Psalm.  18,  13.    ^)  Maltb.  25,  31.    ^)  Rom.  2,  10. 
6)  Cap.  3,  8.     ')  Cap.  3,  4.     8)  i  Cor.  1,  31.  3,  9.  Jrrcm.  9,  23. 

pistiO?  Si  autern  accepisti,  quid  gloriaris  quasi  non  acceperis?  8.  Jam 
saturati  estis,  jam  divites  facti  estis:  sine  nobis  regnatis:  et  utinam 
regnetis,  ut  et  nos  vobiscum  regneraus.  9.  Puto  enira,  quod  Deus  nos 
Apostolos  novissiraos  ostendit,  tanquara  raorti  destinatos  :  quia  spectacu- 
lum  facti  sumus  mundo  et  Angelis,  et  hominibus^),  10.  Nos  stulti 
propter  Christum^),  vos  autem  prudentes  in  Christo:  nos  infirmi,  vos 
autem  fortes:  vos  nobiles,  nos  autem  ignobiles.  11.  Usque  in  hanc 
horam^)  et  esurimus,  et  sitimus,  et  nudi  suraus,  et  colaphis  caediraur, 
et  instabiles  suraus  ^) ,  12.  et  laboraraus  operantes  manibus  nostris*^): 
maledicimur,  et  benediciraus'^);  persecutionera  patimur,  et  sustinemus : 
13.  blasphemaraur ,  et  obsecraraus:  tanquara  purgaraenta  hujus  mundi 
facti  sumus,  omniura  peripseraa  usque  adhuc.  14.  Non  ut  confundara 
vos,  haec  scribo,  sed  ut  filios  raeos  charissiraos  moneo.  15.  Nam  si 
decem  millia  paedagogorum  habeatis  in  Christo:  sed  non  multos  patres. 
Nam  in  Christo  Jesu  per  Evangeliuni  ego  vos  genui  ^).  16.  Rogo  ergo 
vos,  iraitatores  mei  estote,  sicut  et  ego  Christi.  17.  Ideo  raisi  ad  vos 
Tiraotheura,  qui  est  filius  meus  charissimus  ^),  ct  fidelis  in  Doraino :  qui 
vos  commonefaciet  vias  meas,  quae  sunt  in  Christo  Jesu,  sicut  ubique 
in  omni  Ecclesia^")  docco.  18.  Tanquam  non  venturus  sim  ad  vos,  sic 
infiati  sunt  quidam.  19.  Veniara  autera  ad  vos  cito ,  si  Dominus  vo- 
luerit:  et  cognoscara  non  sermonem  eorum,  qui  inflati  sunt,  sed  virtu- 
tera.  20.  Non  enim  in  sermone  est  regnum  Dei,  sed  in  virtute^^.  21. 
Quid  vultis?  in  virga  veniara  ad  vos,  an  in  charitate  et  spiritu  raan- 
suetudinis  ^^). 


SUMMARIUM  CAPITIS  QUARTL 

Docet,  quo  loco  habendi  sint  praedicatores  Evangeiii:  nec  esse  judicandos  ante  tempus,  sed 
Domini  judicium  exspectandum.  Reprehendit  eos ,  qui  de  acceptis  donis  gloriabantur. 
ac  s!  illa  a  se  ipsis  hahereni.  Apostolorum  sortem  humilem  et  laboriosam  cum  aliorum 
magistrorum  conditione  comparat.  Patf-rnum  erga  Corinthios  amorem  declarat:  qu'bus 
et  suum  adventum  promiitit. 


1.  Sic  nos  existimet  homo  ut  mini~ 
stros  Christi.  Prosequitur  Apostolus  id, 
quod  egit  in  superioribus,  praesertim  cap. 
1.  et  3.,  non  esse  gloriandum  in  magistris, 
nec  alios  prae  aliis  efferendos.  Huc  enim 
spectat,  quod  statim  initiu  docet,  quo 
loco  sint  a  fidelibus  habeudi  magistri 
seu  doctores  ipsorum,  tam  Apostoli  quam 
alii,    ne  videlicet  aut  pluris,    aut  etiam 


minoris  eos  faciant  quam  oporteat :  quin 
potius  ab  iis  judicandis  abstineant,  eorum 
fideli  ministerio  contenti.  Id  vero  agit 
usque  ad  eum  locum :  Quis  enim  te  dis- 
cernit?  Jam  ante  quidem  attigit  hanc 
rem ,  ubi  dixit :  Quid  igitur  est  Apollo, 
quid  vero  Paulus?  Ministri  ejus  cui 
credidistis.  Sed  nunc  repetit,  ut  amplius 
declaret.    Dicit  ergo  :  Quisque  nos  Apo- 


*)  Rom.  12,  (i.  2j  Hebr.  10,  33.  3j  Act.  26,  23.  seq.  «)  Act.  20,  33.  seq.  »)  9  Cor. 
II,  27.  6)  I  Cor.  !).  6.  seq.  Act.  18,  3.  ')  Matth.  5,  44.  seq.  8)  Gal.  4,  19.  Philem.  10. 
Act.  18,  1— U.   93  1  Tiiu.  1,  2.    10)  2  Cor.  1,  12.  seq.    ")  Cap.  2,  4.  9,  2.  seq.    «)  2  Cor.  13,  10. 

stolos  caeterosque  Evangelii  praedicatores 
existimet  ac  reputet,  quales  revera  sumus, 
nimirum  ut  Christi  ministros ,  ut  dum  mi- 
nistros  nos  cogitant,  non  nimium  extol- 
lant ,  dum  Christi ,  non  contemnant. 

Et   dispensatores   mysteriorum   Dei. 
Male    quidam    codices    ministeriorum. 
Nam    Graece   est   fxuaTrjptcov.    Mysteria 
quidam  interpretantur  sacramenta  novae 
legis ,  id  est ,  sensibilia  signa  ad  sanctifi- 
cationem  nostram  a  Christo  Domino  in- 
stituta,   quorum  primum  est  baptismus. 
Sed  cum  ipse  Paulus   dixerit  1.  capite: 
Non  misit  me  Christus  baptizare,   sed 
evangelizare ,    rectius  est,    ut  mysteria 
Dei  intelligantur  fidei  nostrae  dogmata  a 
Deo  revelata.  Quae  quidem  mysteria  di- 
cuntur,  quia  secreta  sunt,  ut  absque  Dei 
revelatione  cognosci  nequeant.    Ea  my- 
steria    sunt    incarnationis ,    passionis    et 
resurrectionis  Christi,   redemptionis  no- 
strae,  vocationis  gentium  et  caetera,  quae 
complectitur  Evangelica  doctrina.  Nec  ta- 
men  ab  his  mysteriis  Sacramenta  novae 
legis  separamus,   sed  pariter  sub  iis,   ut 
signa  corporalia  gratiae  spiritualis  effica- 
cia    comprehendimus.     Quorum    proinde 
dispensatio  ad  eosdem  Christi  ministros 
pertinet. 

Rursus  autem  in  eo,  quod  dicit :  dispen- 
satores  mysteriorum  Dei,  duo  cogitanda 
significat,  quod  dispensatores,  ne  nimium 
extollantur  (nam  dispensator  alienae  rei 
minister  est),  et  quod  raysteriorum  Dei, 
ne  contemnantur.  Est  autem  dispensato- 
ris,  ut  quibus  et  quomodo  et  quantum 
opus  est,  eroget  ac  distribuat.  Hinc  Pau- 
lus  sapientiam  loquebatur  inter  perfectos, 
non  apud  animales ,  qui  non  percipiebant 
ea,  quae  sunt  spiritus  Dei,  supra  cap.  2. 

2.  Hic  jam  quaeritur  inter  dispensa- 
tores.  Graece :  o  <5s  Xoitiov  QrizBnai  sv 
ToTg  oixovofxoic  Quod  autem  reliquum, 
quaeritur  in  dispensatorihus ,  licet  nou- 
nulli  eodices,  Oecumenio  teste,  habeaut 
Ctjt£Tt£  quaerite,  quod  minus  probum 
cxistimo.  Vulgatus  interpres  legisse  vide- 
txxr  S)d&hic.  Caeterum,  inquit,  id  quod 
in  dispensatoribufl  potissimum  requiritur, 


quaeque  praecipua  virtus    oeconomi  est, 
id  nimirum  est,  quod  sequitur. 

Vt  fidelis  quis  inveniatur.  Ordo  ,  ut 
quis  ifiveniatur  fidelis ,  id  est ,  ut  aliquis 
inveniatur,  qui  sit  fidelis,  nimirum  utiliter 
agens  Domini  sui  negotium ,  rem  Domini 
tractans  non  ut  suam,  sed  suae  fidei  com- 
missam,  nec  suam,  sed  Domini  sui  gloriam 
ex  sua  administratione  quaerens.  Specta- 
tur  quidem  etiam  industria  in  dispensa- 
tore,  sed  primum  quod  quaeritur,  est 
fides.  Unde  Dominus  Luc.  12.  Quis  pu- 
tas  est  fidelis  dispensator  et  prudens? 

3.  Mihi  autem  pro  minimo  est ,  ut  a 
vobis  judicer.  Pro  minimo ,  Graece  d<z 
iXaxtaTOV,  ad  minimum.  Pro  quo  passim 
Augustinus  ,  omissa  praepositione ,  legit 
minimum ,  quemadmodum  et  Ambrosia- 
strum  legisse  indicat  ejus  commentarius. 
Judicer,  Graece  avaxpt^ui^  dijudicer  j 
siguificatur  enim  comparatio  cum  aliis. 
Cum,  inquit,  talis  esse  debeat  dispensator, 
jamque  dixerim,  nos  doctores  vestros  esse 
mysteriorum  Dei  dispensatores,  nolo  ta- 
men  vos  esse  judices  nostros  ,  ut  dicatis, 
quis  nostrum  melius  aut  pejus ,  quisve 
sincere  aut  minus  sincere  ea  mysteria 
vobis  dispenset.  Nam  ad  me  quidem  quod 
attinet,  qui  nullius  malae  fidei  mihi  con- 
scius  sum  :  parvi  facio  tamen,  si  a  vobis 
judicer  aut  melior  aliis  aut  deterior,  in 
hoc  Evangelicae  dispensationis  officio. 

Particulam  illam  pro  minimo  est, 
graece  £i(;  sXaxtaTOv  eoziM,  ad  minimum  ♦ 
est,  Hcntenius  Oecumenii  interpres  ad 
mentem  sui  nutoris  ita  reddit,  indignis- 
simum  videtur.  In  quem  sensum  etiam 
Chrysostoraus  accipit.  Sic  enim  Paulum 
refert  loquentem  :  Indignum  judico  me- 
ipsum  a  vobis  judicari.  Deinde  subjungit: 
Nemo  autem  arrogantiae  arguat  Pau- 
lum,  si  nullum  hominem  dicat  esse 
dignum ,  qui  de  eo  ferat  sententiam  etc. 
Verura  prior  sensus ,  quem  omnes  fere 
tradunt,  germanior  videtur,  estque  minus 
obuoxius  offensioni. 

Aut  ab  humano  die.  Humanum  diem 
B.  Hieron.  in  epist.  ad  Algas.  quaest.  10. 
interpretatur  humanum  judicium ,  quo- 
modo   dies  Domiui  pro  judicio  Dei  fre- 

quenter  accipitur,  ut  sit  sensus:  Atque 
omnino  non  moror  hominum  de  me  judi- 
cia.  Nam  (ut  paulo  post  dicit) ;  Qui  ju- 
dicat  me,  Dominus  est.  Sermo  plane 
similis  apud  Jeremiam  cap.  17.  sic  lo- 
quentem  Deo:  Laus  mea  tu  es ,  et  diem 
hominis  non  desideravi ,  id  est,  in  judi- 
cio  tuo  inveniar  laudabilis ,  hominum  ju- 
dicia,  quibus  me  laudent,  non  ambio. 
Ex  quibus  etiam  apparet,  phrasim  hanc, 
qua  dies  pro  judicio  sumitur,  non  esse 
Paulo  Tarsensi  homini  ratione  patriae 
peculiarem,  ut  suspicatur  Hieronymus, 
sed  Hebraeis  olim  usitatam.  Ratio  phra- 
seos  esse  videtur ,  quia  reis  dies  dici  so- 
leat  ad  sistendum  se  judicio. 

Rem  vero  clare  explicant  Chrysosto- 
mus  et  Oecumenius  ,  dum  sic  interpretan- 
tur :  Nec  a  quovis  alio ,  scilicet  homine, 
et  Syrus  alio  Hebraismo,  aut  ab  ullo 
filio  hominis.  Erasmus  autem  non  dubi- 
tavit  transferre :  aut  ab  humano  judicio. 
Alii  quidem  aliter  humamim  diem  inter- 
pretati  sunt,  ut  Ambrosiaster,  leges  mundo 
creditas;  Theodoretus,  humanae  vitae 
brevitatem ;  Theophylactus ,  hominem 
quempiam  celebrem  et  praeclarum.  Sed 
quod  ex  Hieronymo  dictum  est,  maxime 
placet. 

Illud  adjicio  propter  sectarios,  qui 
suam  doctrinam  subtrahunt  omni  judicio 
humanae  potestatis,  idque  se  facere  di- 
cunt  exemplo  Pauli,  qui  pro  minimo  ducit 
humanum  judicium ,  hoc  loco  non  agi  de 
judicio  publicae  potestatis,  nec  id  quaeri, 
num  Paulus  habuerit  in  terris  aliquem 
superiorem ,  a  quo  judicari  posset  de  his, 
quae  docebat,  sed  tantum  agi  de  judicio 
cujusque  privato;  sive  in  bonum,  de  quo 
Propheta  Jeremias,  sive  in  malum,  de 
quo  Dominus  Matth.  7.  Nolite  judicare, 
ut  non  judicemini. 

Sed  neque  meipsum  judico.  Rursns 
Graece  avaxpivto,  dijudico.  Sensus :  Imo 
nec  ipse  quidem  de  me  certum  fero  judi- 
cium  ,  quam  recte  ,  sincere  et  integre  co- 
ram  Deo  verser  in  dispensatione  mihi 
credita,  ut  cum  aliis  me  conferre  possim, 
qui  tamen  ipse  mihi  notior  sum  quam 
vobis,  aut  cuiquam  alteri  mortalium.  Cum 


hoc  Apostoli  dicto  cur  non  pugnet,  quod 
infra  cap.  11.  praecipit,  ut  nos  dijudice- 
mus,  ex  ejus  loci  interpretatione  patebit. 
At  vero  nec  illud  pugnat,  quod  alibi  suam 
coram  Deo  sinceritatem  in  ministrando 
Evangelio  commendat  et  praedicat,  ut  in 
2.  ad  Cor.  epist.  per  aliquot  capita.  Scri- 
bit  enim  illis  locis,  quod  animo  sentiebat, 
non  quod  planissime  certum  habebat,  id 
est,  ea  certitudine,  cui  falsum  subesse 
nequeat.  Unde  et  hic,  objectionem  ejus- 
modi  praeoccupans,  subjungit: 

4.  Nihil  enim  mihi  conscius  sum,  sed 
non  in  hoc  justificatus  sum.  Mihi  Graece 
IpiauToT^  mihi  ipsi.  Dicere  quis  poterat, 
quid  causae  est,  cur  teipsum  non  judices, 
quum  optime  tibi  sis  conscius ,  quod  ex 
fide  rem  Domini  dispenses?  Respondet 
Apostolus :  Nullius  quidem  infidelitatis 
in  mea  dispensatione  mihi  conscius  sum, 
sed  non  in  hoc  justificatus  sum.  Id  est, 
conscientia  me  non  accusans  non  certo 
me  justum  arguit  ac  immunem  a  culpa 
malefidae  dispeusationis,  quippe  qui  mihi 
ipsi  non  penitus  ac  perfecte  cognitus  sim. 
Nam  delicta,  quis  intelligit?  Psalm.  18. 
et  ideo  meipsum  non  judico. 

Recte  hoc  Pauli  testimonio  catholici 
Scriptores  utuntur  ad  destruendam  novi- 
tiam  fidem  haereticorum,  quam  specialem 
vocant,  id  est,  eam  persuasionem ,  qua 
quisque  fidehs  certo  statuat,  se  justifica- 
tum  esse.  Recte,  inquam,  quando  nec  ipse 
Pauhis  id  certo  de  se  potuerit  afiirmare. 
Neque  enim  ille  tantum  negat  hanc  se- 
quelam:  Nihil  mihi  conscius  sum,  ergo 
scio  me  justum ,  sed  dicit  se,  quantumvis 
nihil  sibi  male  conscium ,  non  tamen  ju- 
dicare  nec  pronuntiare  se  justum ;  eo, 
quod  occultae  sint  cordium  nostrorum 
latebrae,  etiam  nobis  ipsis;  quemadmo- 
dum  sequentia  declarant.  Certe  si  sciebat 
Paulus  ea  certitadine,  cui  falsum  subesse 
non  potest,  se  justum  esse ;  poterat  ergo 
judicare  seipsum,  dicendo :  Justus  sum. 
Atqui  id  ipse  diserte  negat,  dicens:  Ne- 
que  me  ipsum  judico.  Quare  quod  pro 
solutione  Calvinus  adfert,  eam  certitudi- 
nem  non  ex  operibus  haberi,  ideoque  Pau- 
him  dixisse:  nihil  mihi  conscius  sum. 


424 


COMMFNTARIUS  FN  CAP.  IV. 


sed  ex  promissione  gratuita  misericordiae 
Dei,  quae  nobis  offertur  in  Ghristo,  futile 
est,  et  ad  labefactandum  catholicorum 
argumentum  prorsus  nihil  facit.  Nam  sive 
ex  operibus  sive  ex  promissione  certus 
fuerit  Paulus  se  esse  justum,  dicere  po- 
tuit:  Me  ipsum  judico.  Atqui  dicere  hoc 
non  potuit,  igitur  ne  quidem  ex  promis- 
sione  de  sua  justitia  certus  erat.  Nec  vero 
aliter  hunc  Apostoli  locum  intellexerunt 
orthodoxi  commentatores  tam  Graeci 
quam  Latini.  Nec  aliter  Augustinus ,  ut 
ea  probant,  quae  ex  illo  Beda  descripsit 
in  collectaneis.  Hinc  et  Bernardus  in 
serm.  de  convers.  ad  clericos ,  cap.  16. 
testatur  Apostolum  etsi  nihil  sibi  con- 
scium,  tamen  propter  humani  cordis  abys- 
sum,  judicantis  sese  Domini  sententiam 
magnopere  formidasse,  de  qua  sequitur: 
Qui  autem  judicat  me,  Dominus  est. 
Et  hic  Graece  avaxptvst  ^  dijudicat. 
Christi,  inquit,  jndicio,  qui  Dominus  est 
omnium  nostrum ,  reservandus  sum ,  non 
a  vobis  conservis  judicandus.  Illius  judi- 
cium  certissimum  est,  vestrum  incertum 
et  fallax. 

5.  Itaque  nolite  ante  tempus  judicare. 
Graece :  Itaque  ne  ante  tempus  quid- 
quam  judicate.  Et  ita  legit  August.  tract. 
90.  super  Joann.,  quo  loco  pulchre  dissc- 
rit  de  proximis  non  judicandis.  Concludit 
Apostolus  generali  praecepto ,  quae  de 
doctoribus  non  judicandis  praemisit.  Et 
sensus  est:  Ne  judicetis  quidquam  occul- 
torum  et  omnino  eorum,  quae  vobis  non 
satis  cognita  sunt,  velut  quis  nostrum  sit 
aut  non  sit  fidus  Christi  minister  et  Evan- 
gelii  dispensator,  quis  magis  minusve 
talis.  Addit  autem  ante  tempus ,  quia 
quamdiu  non  habetur  certa  rei  judican- 
dae  notitia,  nondum  est  tempus  judicandi. 
Unde  declarando  subjungit : 

Quoadusque  veniat  Dominus.  Id  est, 
donec  Christus  Dominus  venerit  ad  judi- 
cium.  Non  significat,  nos  tunc  judicaturos, 
sed  sensus  est :  Ne  judicetis  ante  illud 
tempus,  quo  veniet  omnium  judex  Chri- 
stus,  qui  omnia  occulta  revelabit  et  judi- 
cabit,  ut  non  sit  opus  vos  judicare.  Post- 
quam  enim  omnia  per  judicem  Christum 


manifestata  fuerint,  non  opus  erit,  ut  vos 
judicia  vestra  privala  interponatis,    quia 
judiciam  est  earum  rerum,  quae  pcr  se 
non  satis  patent.    Unde  Rom.   14.  ex  ju- 
dicio   generali  per  Christum    exercendo, 
concludit  absolute:   Non   ergo   amplius 
invicem  judicemus.    Igitur   quoadusque 
seu  donec  accipitur,  ut  alibi  in  Scripturis 
saepissime.     Denotat    enim   tempus ,    ad 
quod  usque  futurum  sit  quippiam,    aut 
non  sit;  faciendum  sit,  aut  non  sit;   sive 
deinceps  idipsum  continuandum   sit  sive 
non.   Qua  de  re  Hieronymus  et  alii  expo- 
nentes  illud  Matth.  1.:  Et  non  cognosce- 
bat   eam,    donec   peperit   filium   suum 
primogenitum.  Confirmatur  hic  commen- 
tarius  ex  eo,  quod  subjicit:  Et  tunc  laus 
erit  unicuique  a  Deo.    Non  enim  dicit : 
Et   tunc   poteritis   magistros   vestros  ju- 
dicare. 

Qui  et  illuminabit  abscondita  tene- 
brarum.  Illuminabit ,  Graece  ^coxiasi^ 
illustrabit,  id  est,  in  lucem  proferet  oc- 
cultas  et  quasi  in  tenebris  gestas  aut  re- 
positas  hominum  actiones,  seu  bonas  seu 
malas.  Quidam  de  solis  malis  actionihus 
interpretantur,  propter  uomen  tenebra- 
rum ,  quod  in  malam  partem  frequenter 
accipitur  in  Scripluris,  potissimum  apud 
Joaunem  in  Evangelio  et  prima  epist. 
Veriam  idem  nomen  alibi  nudam  habet 
significationem  occulti ,  ut  etiam  ad  bona 
dicta  aut  acta  referatur,  velut  Matth.  10. 
Quod  dico  vobis  in  tenebris ,  dicite  in 
lumine.  Et  Luc.  12.  Quae  in  tenebris 
dixistis ,  in  lumine  dicentur.  Atque  eo 
modo  tenebras  hic  accipi,  multo  probabi- 
lius  est.  Opponuntur  enim  lumini,  id  est, 
manifestationi,  tam  bonorum  operum 
quam  malorum,  de  quibus  non  ante  tom- 
pus  judifandis  ,  scd  divino  judicio  reser- 
vandis  Apostokis  loquitur.  Nam  et  id, 
quod  sequitur ,  utrique  generi  commune 
est. 

Et  manifestabit  consilia  cordium.  Id 
est,  manifestum  omnibus  faciet,  qun  con- 
silio,  quo  fine  et  intentione,  quisquc  fece- 
rit  opera  sua,  etiam  in  spcciem  bona.  Vel 
consilia  cordiura  generaliter  intelligit  la- 
tentes  cogitationes  animorum. 

Et  tunc  laus  erit  unicuique  a  Deo. 
Apnd  Oecumenium  neque  in  textu  neque 
in  commentario  legitur  exaoKo^  unicui- 
que ,  sublatnm  ut  opinor  ab  aliquo ,  cui 
falsus  alioqui  videbatur  Apostoli  sermo, 
unumquemque  hominem  in  illo  judicio 
laudem  a  Deo  reportaturum.  Atqui  quod 
Apostolus  dicit,  taie  est:  Unicuique  bono 
et  laudem  merenti  tunc  erit  laus,  non  tan- 
tum  apud  homines,  quomodo  multi  in  hoc 
saeculo  laudantur  minime  laudahiles,  sed 
apud  Deum  atqne  ab  ipso  Deo  ,  dicente  : 
Euge  serve  bone  et  fidelis,  Matth.  25., 
quae  sunt  utique  verha  laudantis.  Est 
igitur  hic  disti'ibutio,  quam  vocant  accom- 
modam,  in  dictione  unicuique.  Vel  certe 
nominata  laude  relinquitur  intelligendum 
vituperium,  nempe  contrarium  ex  contra- 
rio ,  sicut  illud  a  quihusdam  exponitur 
Gal.  6.  Et  sic  in  semetipso  tantum  glo- 
riam  habebit  et  non  in  alio.  Quanquara 
prior  sensus  aptior  videtur.  Institutum 
enim  Apostoli  est,  eos  reprimere ,  qui  per 
contentionem  suos  magis<^ros  laudibus  ex- 
tollebant,  ac  si  dicat:  Tunc  apparebit, 
quis  magistrorum  fuerit  honore  dignus, 
aut  aliis  dignior,  de  quo  nunc  contenditis. 
Nam  illud  erit  temjius  distrihuendi  aDeo 
honoris  unicuique.  Id  Apostolum  velle, 
monstrant  etiam  sequentia. 

6.  Haec  autem  fratres  transfiguravi 
in  me  et  Apollo.  Quarti  casus  sunt  me 
et  Apollo.  Cessaret  ambiguitas,  si  scrip- 
sisset  interpres  meipsum.  Nam  Graece 
est:  £|iauTOv.  Haec,  ait,  quae  dixi  de 
magistris,  in  qnibus  gloriamini,  alius  in 
alio ,  schemate  quodam  transtuli  in  meip- 
sum  et  Apollo  ;  hoc  est,  me  et  Apollo  ma- 
gistros  nominavi,  quorum  gratia  in  factio- 
nes  divisi  fneritis  (intellige  etiamCepham, 
qnem  ,  puto  ,  honoris  causa  reticet)  :  sed 
sub  his  alios  volo  intelligi  humanae  sa- 
pientiae  sectatnrcs,  in  quibus  stulte  et 
factiose  gloriati  estis;  quos,  pudori  vestro 
consulens ,  nominare  nolui.  Non  negat 
Pauhis,  Corinthios  in  se  et  Petro  et 
Apollo  fuisse  gloriatos ,  quod  ita  esse 
ostendimus  in  expositione  1.  capitis,  sed 
transfiguratione  usnm  se  dicit,  quia  his 
nominatis  alios  magis  voluit  intelligi.    Si 


enim  malum  erat  gloriari  in  veris  Apo- 
stolis  Christi ,  multo  minus  ferendum  ,  ut 
gloriarentur  in  quibusdam  hujus  saeculi 
sapientibus ;  miuime  vero  ,  ut  in  Pseudo- 
apostolis. 

Propter  vos.  Id  est,  instructionis  ve- 
strae  causa  id  feci.  Pronomen  vos  hoc 
loco  positum  comprehendit  generatim 
fideles ,  qui  erant  Corinthi ,  id  est ,  tara 
magistros  quam  discipulos ,  ut  patebit  ex 
vero  intellectu  partis  sequentis. 

Ut  in  nobis  discatis,  ne  supra  quam 
scriptum  est,  unus  adversus  alterum 
infletur  pro  alio.  Graeca  sic  habent: 
Ut  in  nobis  discatis ,  non  supra  quam 
scriptum  est  sapere ,  ut  ne  unus  pro 
uno  infletur  adversus  alterum.  Secun- 
dum  hanc  Graecam  lectionem  prior  sen- 
tentiae  pars  ad  magistros  pertinet,  poste- 
rior  ad  discipulos.  Et  ad  eum  modum 
Theophjlact.  exponit,  ut  sensus  totius 
sententiae  sit  hujusmodi :  Idcirco  perso- 
nam  aliorum  in  nos  transtuli,  ut  vos  ma- 
gistri  in  nobis  Apostolis,  qui  profitemur, 
nos  non  aliud  esse  quam  ministros  Chri- 
sti  et  dispensatores  mysteriorum  Dei, 
velut  in  exemplari  vobis  proposito  disce- 
retis,  non  sentire  de  vobis  supra  id,  qiiod 
de  vobis  scripsi ;  scilicet  non  aliud  nos 
esse  quam  Dei  ministros,  utilitati  fidelium 
subservientes. 

Et  quod  ad  discipulos  attinet:  ne  alius 
pro  alio ,  scilicet  discipulus  pro  magistro 
qualicunque,  adversus  alterum ,  id  est, 
alterius  magistri  discipuh;m,  insolentius 
glorietur ,  quando  nec  nos  Apostoli  pati- 
mur  discipulos  nostros  pro  nobis  adversus 
alios  gloriari-  Est  autem  posterior  pars 
conseqnens  ex  priori.  Nam  superbia  ma- 
gistrorum  plerumque  excitat  factiones 
discipuloi-um.  Ad  huuc  sensum,  sane  pro- 
babilem  et  perspicnum ,  facile  est  aptare 
versionem  vulgatam :  modo  snppleas  ver- 
bum  sapere,  quod  in  eanescio  quaratione 
vel  casu  praetermissum  est,  et  negationem 
repetas  in  secundo  membro. 

Illud  supra  quam  scriptum  est,  qui- 
dam  referunt  ad  Scripturam  Jeremiae  9. 
Kon  glorietur  sapiens  i?i  sapientia  sua 
etc.  Alii  ad  illud  ab  ipso  Paulo  scriptum 

superius  cap.  1.  Qui  gloriatur ,  in  Do- 
mino  glorietur.  Rursns  alii  ad  illud 
Christi  praeceptum  Matth.  23.  Ne  voce- 
mini  magistri,  quia  magister  vester 
unus  est  Christus.  At  vero  Cajetanus 
refert  ad  Scripturam  sacram  in  genere. 
Vult  enim  hunc  esse  sensum,  ne  magistri 
sapiant  supra  id,  quod  traditum  est  in 
sacris  libris,  id  est,  ne  admisceant  Evan- 
gelio  sapientiam,  sed  contenti  sint  doctrina 
sacrae  Scripturae,  quemadmodum  Paulus 
et  alii  Apostoli  docebant.  Nobis  id  maxi- 
me  probatur,  quod  primum  dixi,  quae 
etiam  S.  Thomae  expositio  est. 

7.  Quis  enim  te  discernit?  Hic  jam 
magistrum  alloquitur,  sibi  placentem, 
seque  supra  alios  efferentem  vel  doctri- 
nae,  vel  eloquentiae,  vel  sapientiae  no- 
mine.  Alloquitur  autem  ut  unum,  cum 
multi  essent:  quo  magis  premat  his  ero- 
tematis.  Quis,  inquit,  te  discernit  ab 
aliis,  quibus  te  anteponis?  Quis  te  prae- 
stantiorem  aliis  facit  ?  Id  enim,  inter  alia, 
Graecum  verbum  (5iaxpiV£iv  significat, 
pro  quo  minus  recte  verterunt  alii,  diju- 
dicat;  cum  sit  diversum  ab  eo  verbo, 
quod  supra  bis  terve  posuit  in  significa- 
tione  dijudicandi.  Quis,  inquam,  te  dis- 
cernit,  nisi  Deus?  Hoc  enim  utique  re- 
spondendum  Apostolus  relinquit,  ut  se- 
qiientia  declarant. 

Nec  vero  alia  ratione  magis  humana 
jactantia  comprimitur,  quam  si  cogitet 
homo,  se  nihil  habere  a  seipso :  sed  omne 
bonum,  quo  alios  antecellere  videtur,  sibi 
datum  a  Deo.  Quod  quidem  ex  hac  Apo- 
stoli  sententia  consequens  est.  Nam  quod 
de  uno  genere  bonorum  dicitur  homini : 
Quis  enim  te  discernit?  idem  do  omni- 
bus  aliis  similiter  dici  vere  potest:  cum 
Deus  omnium  aeque  sit  autor  et  dator. 
Recte  proinde  S.  Augustiuus  hanc  Pauli 
sententiam  usurpat  et  inculcat  adversus 
Pelagianos,  ut  doceat  omne  bonum,  qiio 
quis  ab  alio  discernitur  atque  alium  prae- 
cellit,  a  Deo  dari:  ideoque  nec  gratiam 
dari  seeundum  merita ,  ueque  ex  meritis 
praevisis  quemquam  a  Deo  ad  vitam 
praedestinari,  sed  tam  praedostinationem 
quam    gratiam,    quae    praedestinationis 


effectus  est,  prorsus  ac  mere  gratuitam 
esse.  Vide,  quae  scribit  August.  lib.  2. 
contra  duas  epist.  Pelag.  cap.  7.  et  libro 
de  correp.  et  grat.  cap.  7.,  et  epist.  46. 
ad  Valent.  Jam  ex  his  etiam  illi  redargu- 
untur,  qui  dicunt,  aequali  dato  vel  oblato 
gratiae  auxilio  persaepe  contingere  ut  hic 
agat ,  ille  non  agat ;  aut  ut  alius  alio  plus 
minusve,  ut  discretio  sit  ex  libero  hominis 
arbitrio,  non  ex  gratia  Dei.  Quod  apo- 
stolicae  doctrinae  contrarium  esse  non 
dubitamus. 

Quid  autem  habes,  quod  non  accepi- 
sti  ?  Ne  forte  superbus  doctor  interroga- 
tus,  quis  te  discernit  ?  ex  adverso  respon- 
deat:  Ego  me  discerno  studio,  labore, 
industria  mea  ab  aliis ,  quibus  praesto : 
secunda  hac  interrogatione  pressius  eum 
urget  Apostolus  dicens :  Quid  autem  ha- 
bes,  quod  non  accepisti?  scilicet  ab 
alio  ?  nec  aliunde  quam  a  Deo :  videlicet 
attestante  Domini  praecursore  Joann.  3. 
Non  potest  homo  accipere  quicquam, 
nisi  fuerit  ei  datum  de  coelo,  et  Jacobo 
Apostolo  capite  primo:  Omne  donum 
perfectum  desursum  est  descendens  a 
patre  luminum.  Est  autem  vera  Pauli 
sententia,  tam  de  bonis  naturalibus,  quam 
de  iis ,  quae  naturae  terminos  excedunt. 
Nam  de  naturalibus  potissimum  gloria- 
bantur  Corinthiorum  magistri,  hoc  loco 
taxati,  velut  de  eloquentia  et  sapientia 
sr.eculari.  Quanquam  illud  est  discrimen 
inter  naturalia  et  supernaturalia ,  quod 
illa  quomodocumque  sint  a  Deo ,  haec  a 
Deo  per  Christum. 

Eursus  autem  ex  hac  sententia  docent 
Patres,  idque  certissimo  et  efiicacissimo 
contra  Pelagianos  argumento ,  hominem 
nihil  boni  a  se  ipso  habere:  sed  quicquid 
habet  boni,  ut  virtutes,  bona  opera,  stu- 
dium,  conatum,  cooperationem ,  consen- 
sum,  motum  ac  nutum  voluntatis,  id  totum 
in  Deum  autorem  et  largitorem  esse  refe- 
rendum:  adeo  ut  affirmare  non  dubitent, 
hominem  de  suo  non  habere  nisi  meyida- 
cium  et  peccatum,  uti  definitum  est  in 
Concilio  Arausicano  can.  22.  verhis  de- 
suraptis  ex  Augustino  tract.  5.  m  Joann. 
Inspice  et  caeteros  ejusdem  concilii  ca- 

nones,  nominatim  sextum  et  ultimum:  in 
quibus  sua  decreta  patres  illi  comprobant 
hujus  Scripturae  testimonio.  Frequens  est 
Augustinus  in  hac  Scriptura  citanda  pro 
confirmatione  catholicae  doctrinae ,  quam 
dixi.  Vide,  quae  dicit  libro  2.  de  pecc. 
meritis  et  remiss.  cap.  18.,  et  quae  lib.  de 
praedest.  sanct.  cap.  3.  4.  et  5.,  ubi  inter 
alia  refert  ac  repetit,  beatum  Cyprianum 
dixisse  ac  pro  titulo  posuisse:  In  nullo 
gloriandum,  quando  nostrum  nihil  sit; 
atque  ut  hoc  ostenderet ,  adhibuisse  Pau- 
lum  dicentem:  Quid  autem  hahes ,  quod 
non  accepisti?  etc.  Refert  id  et  alibi,  ut 
lib.  4.  cont.  duas  epist.  Pelag.  cap.  9., 
additque,  testimonium  hoc  Apostolicum 
ejusmodi  esse,  quo  vel  maxime  Pelagia- 
norum  ora  claudenda  sint.  Locus  atitem 
apud  Cyprianum  est  lib.  3.  test.  ad  Quir. 
cap.  4.  Vide  et  Prosperum  ad  excerpta 
Genuensium  dubio  4.  et  contra  Collat. 
cap.  29.,  ac  praecipue  lib.  1.  de  vocat. 
gent.  cap.  ult.  Verum  his  et  Chrjsosto- 
mus  accedat,  cujus  in  commentario  haec 
sunt  verba :  Nihil  hahes  domo  allatum, 
sed  a  Deo  acceptum.  Et  iterum:  Accep- 
tum  hahes  non  hoc  aut  illud,  sed  omnia, 
quae  hahes.  Non  enim  tua  sunt  haec 
recte  facta,  sed  Dei  gratiae,  et  quae  se- 
quuntur. 

Si  autem  accepisti,  quid  gloriaris, 
quasi  non  acceperis  ?  Graece :  Si  autem 
et  accepisti,  quomodo  passim  legit  Augu- 
stinus:  tametsi  et  redundare  videtur,  ut 
alias  interdum  apud  Paulum ,  nisi  sic  in- 
telligas :  Quod  si  etiam  tu  accepisti,  sicut 
et  alii  quicquid  habent,  aDeo  acceperunt: 
quid  tu  gloriaris  ac  si  non  accepisses? 
Nam  primum  falsa  gloriatio  est,  de  eo, 
quod  acceperis,  gloriari,  quasi  non  acce- 
peris.  Quod  si  a  Deo  accepisti ,  a  quo 
est  omne  bonum ,  nihilominus  erit  falsa 
gloriatio ,  ac  minus  etiam  ferenda ,  si  de 
eo  glorieris ,  tanquam  a  Deo  non  accepe- 
ris.  Porro  qui  in  Deo  gloriatur,  hoc  ipso 
sese  humiliat,  Deum  agnoscens  boni  sui 
datorem.  Itaque  talis  non  se  insolenter 
efferet  supra  alios ,  ut  faciebant  isti ,  con- 
tra  quos  agit  Apostolus. 

8.    Jam  saturati  estis.    Haec   verba 


cum  sequentibus  plerique  generatim  ad 
Corinthios  dicta  interpretantur:  alii  vero 
speciatim  dicta  ad  eosdem  ipsorum  ma- 
gistros,  ad  quos  praecedentia ,  numero 
rursus  in  pluralem  mutato.  Quorum  sen- 
tentia  nobis  probatur ,  cum  ob  alia ,  tum 
propter  illud,  quod  infra  dicit:  Nam  si 
decem  millia  paedagogorum  habeatis 
in  Christo,  sed  non  multos  patres.  Et 
hunc  sensum  Cajetanus  prosequitur.  Est 
autem  ironicus  sermo ,  quo  doctores  illos 
irridet,  non  solum  gloriantes  in  seipsis  et 
non  in  Deo ,  de  bonis,  quae  habebant; 
verum  etiam  adscribentes  sibi  bonorum 
copiam  ac  praecellentiam ,  quam  non  ha- 
bebant.  Jam ,  inquit,  saturati  estis,  id 
est,  ad  satietatem  usque  repleti  sapientia 
ac  caeteris  donis.  Sic  enim  de  se  sentie- 
bant. 

Jam  divites  facti  estis.  Seu  ditati 
estis,  STcAouTVjoaTS ;  id  est,  abundantes 
usque  adeo,  ut  etiam  in  alios  dona  vestra 
possitis  effundere.  Contra  hujusmodi  sua 
opinione  divites  loquitur  spiritus  in  Apoc. 
cap.  3.  Dicis,  quod  dives  sum  et  locu- 
pletatus,  et  nullius  egeo :  et  nescis,  quia 
tu  es  miser  et  miserahilis  et  pauper  et 
caecus  et  nudus. 

Sine  nohis  regnatis.  Graece  ipaoiXeu- 
oaxs  regnastis,  pro  quo  bene  Erasmus 
et  alii :  regnum  adepti  estis.  Nam  et  B. 
Pacianus  epistola  3.  ita  legit :  Sitie  nobis 
regnare  coepistis.  Est  autem  Hebraismus, 
in  Scriptura  frequens ,  ut  Psalm.  92.  96. 
98.  Dominus  regnavit ,  id  est,  regnum 
sibi  paravit,  idque  jam  possidet,  et  Apoc. 
11.  Accepisti  virtutem  tuam  magnam 
et  regnasti,  ut  proinde  non  aberrarit  a 
sensu  Pauli  vulgatus  interpres,  dum  vtrtit 
in  praesenti,  regnatis.  Quod  etiam  apud 
Tertull.  legitur  lib.  de  pudic.  cap.  14. 
Sensus  enim  est :  Jam  inter  Corinthios, 
tanquam  magistri  inter  discipulos  ,  velut 
regnum  consecuti ,  summam  dignitatem 
vobis  vendicatis:  nobis  etiam  Christi  Apo- 
stolis  (quod  indignum  est)  a  societate 
regni  vestri  exclusis:  me  praesertim ,  qui 
Corinthios  in  Cbristo  Jesu  per  Evange- 
hum  genui ,  eoque  jure  eorum  pater  sum, 
quod  infra  dicit, 

Et  utinam  regnetis.  Vel,  utmulti  codi- 
ces,  regnaretis.  Graece :  Et  utinam  sane 
regnassetis ,  sive  regnum  adepti  essetis. 
Regnum,  inquit,  vobis  non  invidemus, 
sed  optamus :  modo  vere  regnetis ,  id  est, 
Corinthios  ad  eorum  salutemregatis  ac  diri- 
gatis.  Nam  rex  gratia  populi  est,  non  contra. 
Vt  et  nos  vobiscum  regnemus.  Alii 
codices,  regnaremus.  Hoc  dicit,  non 
appetens  regimen  super  fideles,  sed  quia 
concors  societas  Apostoli  cum  illis  in 
regendo  populo,  futura  erat  populo  maxime 
salutaris.  Perstringit  autem  magistros, 
quod  soli  regere  velint,  cum  e  diverso 
Paulus  eos  non  recuset  socios ,  modo  re- 
gant  ut  oportet,  id  est,  saluti  fldelium 
studeant,  non  suae  gloriae. 

Potest  autem  totus  hic  locus  etiam  ali- 
ter  expoiii:  ut  in  vocabulo  regnandi  se- 
curitas  etprosperitas  exercentis  potentiam 
intelligatur,  qualis  est  regnum  hostibus 
devictis  et  subactis  ,  quomodo  post  victo- 
riam  Michaelis  et  angelorura  ejus  pugnan- 
tium  cum  dracone  et  angelis  ejus,  coe- 
lesti  voce  dictum  legitur  Apoc.  12.  Nunc 
facta  est  salus  et  virtus ,  et  regnum  Dei 
nostri ,  et  potestas  Christi  ejus ,  et  alia 
voce  Apoc.  19.  Quoniam  regnavit  Do- 
minus  Deus  noster  omnipotens.  Sicenim 
et  illud  accipiendum,  quod  supra  citabam 
ex  ejusdem  libri  cap.  11.  Quia  accepisti 
virtutem  tuam  magnam,  et  regnasti,  et 
quod  ibidem  praecedit:  Factum  est  re- 
gnum  hujus  mundi  Domini  nostri  et 
Christi  ejus.  Ita  breviter  hic  erit  seusus : 
Vos  secure  et  feliciter  agitis  in  ista  apud 
Coriathios  eminentia,  tanquam  in  regno 
pacato ,  quieti  a  laboribus,  et  longe  positi 
extra  pericula:  cum  nos  interim  in  ex- 
tremo  contemptu,  laboribus  et  periculis 
assidue  versemur.  Ac  utinam  bene  et  se- 
cundum  Deum  illo  regno  vestro  utamiui, 
ut  et  nos  tandem  his  malis  liberati,  ejus- 
dem  pacifici  regni  vobiscum  simus  parti- 
cipes.  Huic  sensui  bene  quadrat  antithe- 
sis  sequens. 

9.  Puto  enim ,  quod  Deus  nos  Apo- 
stolos  novissimos  ostendit  tanquam  morti 
destinatos.  Ostendit  praeteriti  temporis 
est,  aTCs6£'.$sv.    Haec  quoque  verba  tan- 


quam  ironiee  dicta  ab  Apostolo  multi  in- 
terpretantur ,  ac  si  dicat:  Tales  a  vobis 
habemur  ac  reputamur ,  quales  nos  hic 
describo  \  id  est ,  homines  abjectissimae 
sortis.  Sed  quia  rem  ad  Deum  refert,  qui 
tales  eos  exhibeat  inter  homines :  melius 
est  ut  affirmative  rectaque  sententia, 
quemadmodam  Oecumenius  loquitur,  ver- 
ba  haec  accipiantur ,  ut  sensus  sit:  Ar- 
bitror  et  ita  se  res  habet ,  Deum ,  qui 
(sicut  dictum  est  cap.  1.)  stulta  et  infirma 
et  ignobilia  mundi  elegit,  ut  confundat 
sapientes  et  fortes  et  nobiles ,  ad  propa- 
gaudum  suum  Evangelium,  nos,  id  est, 
Apostolos,  ut  omniura  hominum  extremos 
et  secundura  saeculum  vilissimos  (tantum 
abest ,  ut  regnemus)  mundo  exhibuisse 
tanquam  morti  distinatos  :  ut  exhiberi  so- 
lent  homines  sontes  ad  publica  supplicia 
damnati. 

In  Graeco  nomen  est  iTii&avaTiouc: ,  id 
est,  addictos,  adjudicatos  morti,  pro  qao 
Tertull.  lib.  de  pud.  legit  bestiarios,  spe- 
ciem  ponens  pro  genere.  Nam  bestiarii 
Romanis  dicebantur,  qui  cum  bestiis  de- 
pugnare  damnati  erant.  Huc  pertinet  illud 
Psalm.  43.  ab  eodem  Apostolo  citatum 
Rom.  8.  Propter  te  mortificamur  tota 
die ,  aestimati  sumus  sicut  oves  occisio- 
nis.  Hoc  enim  maxime  in  Apostolos  com- 
petebat,  et  quidem  specialiter  in  Paulum 
quotidianis  periculis  expositum  propter 
Evangelii  praedicationem;  sicut  ipse  de 
se  pluribus  commcraorat  in  2.  epist.  cap.  11. 
Quidam  Apostolos  7iovissimos,  Graece 
ZT/dzou^  ultimos ,  interpretantur  postre- 
mos  tempore,  id  est,  qui  post  ascensio- 
nera  Christi  in  coelum,  accesserunt  ad 
numerura  Apostolorum.  Hi  namque  non 
tanti  habebantur.  Et  id  vult  Erasmi  ver- 
sio :  Nos  qui  sumus  ApostoU  postremi. 
Sed  obstat  hulc  intellectui,  quod  etiam 
de  prirais  Apostolis  vera  sunt,  quae  hic 
dicuntur.  Igitur  oranes  Apostoli  novissirai 
erant  sensu  prius  exposito.  Nam  com- 
parationem  hoc  loco  Paulus  instituit  inter 
sinceros  Christi  Apostolos,  et  istos  Co- 
riuthiurum  raagistros,  suara  ipsorum  glo- 
riam  et  commoda  sectantes;  quod  ex  se- 
quentibus  amplius  patebit. 

Quia  spectaculum  facti  sumus  mundo. 
Spectaculum,  Graece  v}£aTpov.  Hierony- 
mus  in  epitaphio  Paulae  Graecam  vocem 
retinuit,  theatrum  facti  sumus ,  etc. 
Usurpatur  autem  liic  ab  Apostolo  pro  ea 
re,  quae  spectanda  proponitur.  Nam  alibi 
locum  ipsum  publicis  spectaculis  deputa- 
tura  significat.  Sensus  est :  Velut  in  amplis- 
sirao  theatro  spectandi  proponimur  toti 
mundo ;  non  secus  atque  damnati  ad  bestias, 
aut  ad  ludum  arenarium,  publicis  specta- 
culis  exhibentur. 

Et  angelis  et  hominihus.  Non  hoc  ad- 
dit  tanquara  angeli  et  homines  sint  a 
mundo  diversi,  quod  volebat  Marciou 
haereticuR ,  mundum  interpretans  Deum 
mundi,  id  est,  Deum  malum;  quemad- 
modum  refert  Tertiill.  adversus  eum  scri- 
bens  lib.  5.  cap.  7.  Sed  ut  bene  respondet 
illi  Tertull.  exponit  Apostolus  dividendo, 
quod  dixerat  mundo.  Nam  mundus ,  qui 
spectari  potest,  solis  constat  angelis  et 
hominlbus.  Simul  etiam  insinuatur,  ange- 
los  esse  partem  unlversi,  quem  mundum 
dicimus.  Divisionem  esse  satis  intelligitur, 
ex  eo ,  quod  iu  Graeco  neque  angelis  ne- 
que  hominibus  articulus  praefigitur,  sed 
solum  mundo.  Porro  tam  angelos  quam 
homines  plerique  malos  et  bonos  intelli- 
gunt.  Omnes  enim  spectatores  sunt,  licet 
dispari  studio  favoris  aut  odii;  quemad- 
modum  et  in  humanis  spectaculis  contingit. 
Non  tamen  improbabile  est,  ad  malos  tan- 
tum  referri  et  homines  et  angelos.  Loqui- 
tur  enim  Paulus,  ut  dictum  est,  de  specta- 
cuio,  quo  Apostoli  velut  homines  damnati, 
ludibriis  spectantium  expositi  videbantur. 
Quod  patet  ex  praecedentibus  aeque  et 
consequentibus. 

10.  Nos  stulti  propter  Christum:  vos 
autem  prudentes  in  Christo.  In  hac 
pericope  et  duabus  sequentibus  ironlam 
subesse  putat  Cajetanus  post  Oecume- 
nium :  eo  quod  res  secundum  veritatem 
contrario  modo  sese  habeat.  Verum  si 
respiciamus  ad  locum  cap.  1.,  ubi  similia 
sunt  autitheta ,  nulla  tamen  irrisionis 
epecie ,  potius  videbitur  his  verbls  adhi- 
benda ,  secundum  mentem  Apostoli ,  com- 
moda  interpretatio ,  quam  ut  ad  ironiam 


recurratur :  quum  praesertim  ea,  quae  de 
se  dicit,  ipse  exponat  ut  vere  et  sine  an- 
tlphrasi  dicta,  versu  seq.  Hic  autem  tam 
bona  quam  mala  contrariis  appellat  no- 
minibus,  tum  opinione  vulgi ,  tum  ob 
similltudlnem  vel  afiinltatem  quandam,  ut 
contingit  in  vitiis  et  virtutibus.  Nam  sen- 
sus  est:  Nos  Apostoli  stultl  sumus  secuu' 
dum  saeculnm  ac  vestro  judicio :  idque 
propter  Chrlstum  ,  cujus  Evaugelli  prae- 
dicaudl  causa  vldeamur  Imprudenter  ac 
temere  nosmetlpsos  objicere  tot  perlculis 
et  iucommodis :  vos  autem  secundum  sae- 
culum  ac  vestro  judicio  prudentes  in 
Christo,  quia  sic  praedicatis  Christum,  ut 
tamen  caute  prospiciatis ,  ne  quas  adver- 
sitates  ejus  causa  patlamini. 

Nos  infirmi,  vos  autem  fortes.  Nos, 
inqult,  imbecilles  secundum  saeculum 
sumus ,  quia  multa  mala  patimur  nec 
resistlmus :  quod  est  infirmitatis.  Vos  au- 
tem  fortes  ac  validi,  quia  freti  eloquen- 
tla  et  saplentia  et  amicitia  hujus  saecull, 
mala  si  qua  occurrunt,  facile  repellitis. 

Vos  nohiles ,  nos  autem  ignohiles. 
Graece,  vos  gloriosi  seu  clari,  nos  au- 
tem  inhonorati.  Neque  enim  hic  eadem 
vocabula  sunt  in  Graeco,  quae  cap.  1. 
versu  26.  Non  multi  nohiles ,  et  yersu 
28.  Ignohilia  mundi  elegit  Deus.  Sen- 
sus  est:  Vos  maguo  estis  in  pretio  apud 
Corlnthios  propter  eloquentiam  et  phllo- 
sophiam,  qnibus  anlmos  eorum  vobls  con- 
ciliatls :  nos  autem  contempti ,  qui  tallbus 
ornamentis  careamus. 

11.  Usque  iji  hanc  horam  et  esurimus 
et  sitimus.  Enumeratioue  eorum ,  quae 
Apostoli  patiebantur,  declarat  illa  duo 
quae  dixerat,  scillcet  eos  ignobiles  seu 
contemptibiles  esse,  et  infirmos.  Ex  qui- 
bus  etiam  tertium  sequltur,  eos  stultos 
esse  propter  Christum.  Simili  malorum 
congerle  suaui  et  aliorum  fidellum  Evan- 
gelii  mlnistrorum  conditlonem  explicat  in 
epist.  2.  cap.  6.  Suam  vero  speciatim, 
ejusdem  epistolae  cap.  11.  Quae  duo  loca 
cum  isto  conferenda  sunt,  ut  ejusdem  ar- 
gumenti.  Sensus  hujus  partis :  Quamvis 
nos  ut  Apostoli  Christi  merito  deberemus 
ab  omnibus  honorari ,   et  btlpendia  perci- 

pere  ab  eis ,  quibus  Evangelium  praedi- 
cavimus:  tamen  ad  hoc  usque  tempus 
inediam  patimur,  ac  tenuissimo  cibo  con- 
tenti  vivimus ,  ne  discipulis  nostris  simus 
onerosi.  Hic  ex  antithesi  intellige  de 
magistris,  adversum  quos  agit,  omnia 
contraria :  sicut  expressius  id  ostendit  in 
2.  epistola  eap.  11.  illis  verbis :  Sustine- 
tis  enim,  si  quis  in  servitutem  vos  redi- 
git,  si  quis  devorat,   si  quis  accipit  etc. 

Et  nudi  sumus.  Id  est ,  laceri  ac  pene 
nudi  incedimus,  vestibus  ad  arcenda  fri- 
gora  necessariis  destituti.  Sic  enim  in  2. 
epist.  11.  In  frigore  etnuditate.  Et  co- 
laphis  caedimur.  Graece  uno  verbo  xo- 
XacptCojAS^a.  Signi6care  vult  contumelio- 
sam  tractationem,  maxime  quae  fit  iuflictis 
verberibus.  Et  instabiles  sumus.  Id  est, 
incertis  vagamur  sedibus ,  ut  Erasmus 
vertit;  non  haberaus  certum  habitandi  lo- 
cum.  Id  enim  significat  verbum  Graecum 
aataxouiiev. 

12.  Et  laboramus  operantes  manibus 
nostris.  Graece,  propriis  manibus,  quod 
magis  emphaticum  est.  Id  Paulum  fecisse, 
testatur  de  eo  Lucas  Actor.  18.  et  ipse 
Paulus  de  se  Actor.  20.  1  Thess.  2.  et 
2  Thess.  3.  Atque  interim  hic  oblique 
taxat  Corinthios ,  qui  cum  divitis  essent, 
et  alios  magistros  haud  sincere  Christum 
praedicantes  laute  alerent ,  suum  Aposto- 
lum  patereutur  egere  et  opere  manuum 
quaerere  victum. 

Maledicimur  et  benedicimus.  In  hoc 
membro  et  duobus  sequentibus,  loco 
prioris  verbi  Graece  participium  est  pas- 
sivum  praesentis  temporis:  quod  tamen 
interpres  recte  et  concinne  (quamvis  im- 
probet  Valla)  reddidit  per  verbum  addita 
conjunctione  et;  praesertim  quod  Latini 
fere  careant  ejusmodi  participio,  quanquam 
Erasmus  et  alii  participia  participiis  red- 
diderunt;  at  sensu  prorsus  eodem.  Ulis, 
inquit,  qui  maledictis  et  probris  nos  im- 
petunt  (id  enim  significat  vox  Graeca 
Xoi5opo6jJievoi,)  nos  vicissim ,  juxta  Christi 
praeceptum  Luc.  6.  benedicimus ,  id  est, 
bene  precamur :  tantum  abest  utmaledicta 
regeramus.  Quid  in  sacris  literis  signifi- 
cet  benedicere ,  vide  plenius  explicatum 


a  nobis  ad    illud  Rom.  12.     Benedicite 
persequentibus  vos,  etc. 

Persecutionem  patimur  et  sustinemus. 
Sustinemus  a^zx^iie^a.,  id  est,  patienter 
et  aequo  animo  ferimus.  Non  resistimus, 
nec  cogitamus  vindictam. 

13.  Blasphemamur ,  et  obsecramus. 
Id  est,  conviciis  affecti  benignum  ac  molle 
responsum  damus ;  humiliter  loquimur 
obsecrantium  more  :  quo  sic  vincamus  ma- 
litiam  adversariorum ,  secundum  illud 
ipsius  Apostoli  Rom.  12.  Vince  in  bono 
malum.  Cajetanus  obsecrationem  inter- 
pretatur  sacras  orationes  fusas  ad  Deum. 
Sed  prior  expositio  Graecorum  est,  eaque 
melior.  I^am  verbum  Graecum  Tiapaxa- 
Xs  IV  significat  obsecrare  cum  adhortatione, 
quomodo  saepe  Paulus  in  suis  Epistolis 
obsecrat  eos  ad  quos  scribit.  Quae  res 
studiose  annotata  est  a  Theophylacto.  Sic 
et  paulo  post  Corinthios  obsecrat  eadem 
Graeca  voce:  Rogo  ergo  vos.  Porro 
blasphemia  generaliter  significat  convi- 
cium  aliquod  grande ,  non  id  solum  quod 
fit  in  Deum,  sed  etiam  quod  in  homines. 
Tanquam  purgamenta  hujus  mundi 
facti  sumus.  Hujus  non  additur  in  Graeco. 
Purgamenta,  Graece  Tispixa{>a'pfiaTa,  di- 
cuntur  sordes ,  quae  absterguntur  ab  ea 
re ,  quam  circumcirca  mundamus ,  ut  ex- 
ponit  Theophylactus.  Sensus :  Reputamur 
velut  sordes,  faeces,  colluvies,  excrementa 
humani  generis:  contemptissimi  et  ab- 
jectissimi  sumus  omnium  mortalium ,  ac 
digni  habiti ,  qui  ex  hominum  consortio 
procul  ejiciamur.  Rursus  idem  significat 
per  id  quod  sequitur. 

Omnium  peripsema  usque  adhuc. 
Supple  ex  priori  membro :  tanquam  om- 
nium  peripsema  facti  sumus,  etc.  Peripse- 
ma  Graecum  vocabulum,  quod  et  Ter- 
tullianus  retinuit ,  hunc  locum  citans  lib. 
de  pudicitia,  souat  abstersionem.  De  cujns 
significato  multa  ex  variis  autoribus  con- 
gerit  Erasmus  in  annotat. ,  muita  etiam 
ab  aliis  dicuntur.  Theophylact.  putat  hoc 
et  superiori  vocabulo  rem  eandem  signifi- 
cari;  nempe  quicquid  abradendo  vel  ab- 
stergendo  tanquam  impurum  et  inutile 
relinquitur  pedibus  conculcandum :    quod 

alii  ramentum,  alii  rejectamentum  ver- 
tunt.  Oecumenius  interpretatur  pannum, 
quo  laborantibus  sudores  abstergi  solent, 
ac  se  dicat  Paulus:  Omnium  sumus  pe- 
nicillus  ac  spongia ,  qua  suas  sordes  ex- 
tergant.  In  summa,  significatur  hac  et 
priori  parte  extrema  vilitas  et  contemptus. 
Quod  autem  tam  apud  verum  Ambrosium 
serm.  8.  super  Psalm.  118.,  quam  apud 
putativum  in  hujus  loci  commentario,  le- 
gitur  lustramenta,  neutrius  Graeci  vo- 
cabuli  significatum  exprimit.  Sunt  enim 
lustramenta  purgationes  factae  per  sacri- 
ficia.  Porro  quod  addit  Apostolus,  usque 
adhuc ,  repetitio  est  ejus  quod  aute  dixe- 
rat,  usque  in  hanc  horam. 

14.  Non  ut  confundam  vos  haec 
scribo.  Hic  jam  non  Corintbiorum  magi- 
stros,  .sed  Corinthios  ipsos  alloquitur,  qui 
in  talibus  magistris  gloriabantur ,  quales 
supra  depinxit.  Graece  est:  Non  pude- 
faciens  vos  haee  seriho.  Quod  tamen 
recte  vertitur ,  non  ut  pudefaciam ,  seu 
rubore  suffundam  vos,  haec  scribo.  Nam 
confundere  quod  dixit  interpres,  in  hac 
significatione  minus  est  Latinum.  Sensus : 
Quae  scribo  de  nostra  vilitate  et  con- 
temptu,  deque  magistrorum  vestrorum 
honore  et  gloria :  non  scribo  ,  ut  vos  pu- 
dore  afficiam.  Subindicat  revera  Corin- 
thiis  pudendum  fuisse,  quod  posthabitis 
et  neglectis  Apostolis,  qui  tanta  patie- 
bantur  ipsorum  causa,  sectarentur  glorio- 
sulos  quosdam  magistros  ;  ac  pulcrum  sibi 
ducerent,    si  eorum  discipuli  vocarentur. 

Sed  ut  filios  meos  carissimos  moneo. 
Quaedam  Graeca  vouO^sxtov  monens,  ad- 
monens,  ut  respondeat  parti  praecedenti: 
Non  pudefaciens  vos  haec  scribo,  sed 
ut  filios  meos  dilectos  admonens,  tametsi 
id  sensum  non  variat.  Sed ,  inquit ,  haec 
scribo,  quo  vos  commoneam  (quos  ut  filios 
meos  patemo  affectu  diligo),  ut  sciatis, 
quo  loco  nos  Apostolos,  et  quo  vestros 
illos  magistros  habere  debeatig. 

15.  Nam  si  decem  millia  paedagogo- 
rum  habeatis  in  Christo,  sed  non  multos 
patres.  Decem  millia ,  Graece  fJiuptoug : 
quod  quidem  proprie  decies  mille  signifi- 
cat,  sed  pro  numero  magno  et  indefinito 


passim  usurpatur,  quomodo  sexcenti  apud 
Latinos.  Alii  vertunt  innumeros.  Viden- 
tur  autem  Corinthii  gloriati  fuisse  etiam 
in  multitudine  magistrorum.  Igitur  quod 
Apostolus  dicit,  tale  est :  Illi,  quos  ut 
magistros  suspicitis ,  ut  maximum  paeda- 
gogi  vestri  sunt  in  Christo ,  non  patres. 
Non  enim  vos  in  Christo  genuerunt:  sed 
ab  alio  genitos  susceperunt  instituendos, 
quod  est  paedagogi ,  qui  ad  eam  rem 
plerumque  mercede  conducitur.  Unde  et 
patris  multo  vehementior  est  in  filium 
amor  quam  paedagogi.  Quare  etiamsi 
innumeros  paedagogos  in  Christo,  id  est, 
in  doctrina  Christi,  habeatis,  scire  tamen 
debetis  vos  non  multos  habere  patres. 

Nam  in  Christo  Jesu  per  Evangelium 
ego  vos  genui.  Probat ,  quod  dixit ,  sed 
non  multos  patres.  Nam,  inquit,  ego 
pciter  vester  sum  in  Christo ,  quippe  qui 
vos  in  Christo  genui,  hoc  est,  Christianos 
feci  per  Evangelium  a  me  primo  vobis 
annuntiatum.  Id  superiori  capite  sub  aliis 
metaphoris  dixit:  Ego  plantavi,  funda- 
mentum  posui.  Colligendum  autem  re- 
linquit,  se  solum  esse  eorum  patrem.  Nam 
pronomen  ego  cum  emphasi  legendum, 
ac  si  dicat:  non  illi,  non  alii,  sed  ego 
solus.  Id  vero  non  exprimit ,  ne  videatur 
arrogantius  loqui. 

16.  Rogo  ergo  vos.  Rogo,  Graece 
TiapaxaAd),  quod  alii  vertunt  adhortor. 
Utrumque  recte.  Nam  qui  adhortantur, 
etiam  rogare  solent.  Quod  in  quibusdam 
codicibus  additur  fratres,  quamvis  etiam 
Thomas  legat  et  exponat,  adjectitium 
est.  Nec  admodum  congruit  huic  loco, 
ubi  se  patrem  vocavit,  et  illos  filios. 

Imitatores  mei  estote.  Estote,  Graece 
Y''vsa{)s^  efficiamini.  Sjra  versio  sic  ha- 
bet:  mei  similes  fiatis.  Quia  dixerat  se 
patrem,  merito  monet,  ut  sui  sint  imita- 
tores ,  scilicet  ut  patris.  Decet  enim  filios 
imitari  patrera.  Hoc  autem  dicit,  conscius 
sibi  suae  integritatis :  cum  e  diverso  magi- 
stri  illi  seu  paedagogi  multa  haberent 
non  imitanda.  Quos  proinde  ne  imitentur, 
indirecte  suos  filios  hac  cohortatione  re- 
vocat. 

Sicut  et  ego  Christi.    Haec  pars  non 

est  in  Graeco  nee  in  Syriaco,  nec  in 
emendatioribus  Latinis.  Veteres  quoque 
non  agnoscunt.  Videtur  huc  temere  ad- 
scripta  ex  loco  simili,  id  est,  ex  initio 
capitis  11.  hujus  epist. 

17.  Ideo  misi  ad  vos  Timotheum. 
Graece;  Propter  hoc  misi  vobis  Timo- 
theum;  nempe  ut  ex  eo  discatis  vitae 
meae  institutum  et  conversatioaem,  quam 
imitemini.  Id  enim  mox  explicat.  Hinc 
colligunt  quidam  per  Timotheum  missam 
esse  hanc  epistolam :  idque  habet  anno- 
tatio  Graeca  ad  calcem  epistolae.  Sed 
falso  id  colligi,  docebimus  ad  illud  capi- 
tis  ultimi :  Si  autem  venerit  Timotheus. 
Qui  est  filius  meus  carissimus.  Timo- 
theum  filium  suum  vocat,  non  quod  eum 
aut  mundo  genuerit,  aut  Christo  (nam 
Timotlieus  Christianus  erat,  priusquam 
in  eum  Paulus  incidisset  Act.  16.),  sed  ut 
senex  juvenem,  peregrinationis  comitem 
ac  socium  laborum ;  quem  merito  ob  vitae 
morumque  ejus  sinceritateni  paterno  amore 
complectebatur.  Cur  autem  in  epist.  1. 
ad  ipsum  Timotheam  scripta  cap.  1.  vo- 
cet  eum  dilectum  filium  in  fide,  in  ejus 
loci  comment.  dicemus. 

Et  fidelis  in  Domino.  Id  est ,  fidelem 
mihi  operam  praestans  in  iis,  quae  ad 
Christum  et  ejus  Evangehum  propagan- 
dum  pertinent.  Quo  nomine  egregie  eum 
commendat  in  epist.  ad  Philip.  cap.  2.,  et 
jam  ante  commendaverat  Thessalonicen- 
sibus  1.  epist.  3. 

Qui  vos  commonefaciet  vias  meas, 
quae  sunt  in  Christo  Jesu.  In  Graecis 
plerisque  non  additur  Jesu.  Sensus  est : 
Qui  in  memoriam  vobis  reducet  (id  enim 
significat  Graecum  verbum  avafxvT^osi) 
meam  conversationem ,  praedicationem, 
pericula ,  labores ,  et  horum  tolerantiam ; 
denique  totum  vitae  meae  institutum, 
quod  sequor  in  religione  Christi:  quibiis 
cognitis  habeatis  ,  quod  in  me ,  ut  filii  in 
patre,  imitemini.  Vias  pro  conversatione 
vitae  dixit  phrasi  Hebraea :  tametsi  qui- 
dam  hic  etiam  ad  doctrinam  extendunt, 
ne  per  novos  magistros  ab  Apostoli  sui 
doctrina  se  patiantur  abduci. 

Sicut  ubique  in  omni  ecclesia  doceo. 


Nihil ,    inquit ,   peculiare  vobis   injungo  : 
sed  illud  exigo ,  quod  passim  ab  aliis ,  ut 
scilicet   exempla  Apostolorum  imitentur. 
Quod  si  vias  ad    doctrinam  piaceat  ex- 
tendere  ,    sensus  commodior  erit :   ut  hinc 
quoque  discamus,  veritatem   Christianae 
religioois  apud  omnes  et  semper  eandem 
esse :  nec  loco  nec  tempore  variare.  Utrum- 
que  sensum  videre   est  apud  Aquinatem. 
18.   Tanquam  non  venturus  sim  ad 
vos,   sic  inflati  sunt  quidam.    Sic  addi- 
tum   est  ab  interprete,    ut  plenior  esset 
seutentia.    Venturus  Graece  quidem  par- 
ticipium  estpraesentis  temporis  lpyoiiB'^OQ, 
sed  significationem  habet  futuri.   Unde  in 
Evangeliis  6  Ipxofjtsvo^ ,  ille ,  qui  ventu- 
rus  est.  De  quo  vocabulo  alibi  plura.   Ne 
Corinthii  suspicarentur,  Paulum  non  ven- 
turum  ad  ipsos ,  eo  quod  Timotheum  mi- 
sisset,    ideoque   securiores   ac   segniores 
minus  praestareut  officium  vitae  Christia- 
nae .    praemonet    eos    de    suo    adventu ; 
maxime  propter  quosdam  ,    qui,   quemad- 
modum  mali  discipuli  absente  praeceptore, 
et  mali  domestici  absente  domino,  fero- 
cius  atque  insolentius   se  gerebant,   non 
sine  contemtu   ecclesiasticae  disciplinae. 
Hoc  est  enim ,  quod  ait,  inflati  sunt  qui- 
dam ,  tnmetsi  praecipue  hoc  in  illos  sa- 
pientiae  professores  dicitur.     Inflat  enim 
sapientia  saecularis.    Parcit  autem  nomi- 
nibus  ,    ne  quasi  injuria  affecti  imtentur, 
et  insanabiles   se  cum  veuerit  exhibeant. 
19.    Veniam  autem  ad  vos  cito.  Cito, 
Graece  quidem  taxswc^  id  est,  cito ,  ce- 
leriter ;   quod  tamen   non  ad  celeritatem 
profectionis ,  sed  ad  brevitatem  temporis, 
quo  venturus  sit,   reterendum  est.     Hinc 
alii  vertunt,    brevi ,    actutum.    Non  ita 
tamen  brevi  id  se  facturum  sentit,  ut  non 
pertransita  prius  Macedouia:  quod  decla- 
rat  infra  cap.  ult.     Deinde   non   est  hic 
sermo  praedicentis,  quod  futurum  sit,  sed 
simpliciter  significantis  animi  sui  propo- 
sitnm,  vel  etiam  promitteutis  :  quod  tamen 
promittentis  propositum  multipliciter  im- 
pediri  poterat,  sicut  et  revera  impeditum 
fuit,   saltem   ne  brevi  veniret:   quemad- 
modum  ex  secunda  epistola  cap.  1.  pate- 
bit.  Unde  et  prudenter  addit: 

Si  Dominus  voluerit.  Praeceptum  est 
Jacobi  Apostoli  cap.  4.,  ut  quoties  dici- 
mus  nos  aliquid  esse  facturos  ,  addamus  : 
Si  Dominus  voluerit ,  addamus,  inquam, 
si  non  semper  voce,  semper  tamen  animo 
ac  cogitatione.  Et  merito.  Nam  ut  dicitur 
Proverb.  16.  Cor  hominis  disponit  viam 
suam:  sed  Domini  est  dirigere  gressus 
ejus. 

Et  cognoscam  non  sermonem  eorum, 
qui  inflati  sunt,  sed  viriutem.  Graece 
(3uvaiitv_,  potentiam.  Multi  sic  exponunt: 
Cum  venero ,  experiar  et  probabo ,  non 
quam  pulchre  loquantur  illi  inflati  et  arro- 
gantes  magistri ,  sed  quam  bene  operen- 
tur:  id  est,  quam  christiane  vivant.  Nam 
virtus  opere  conspicitur.  Atqui  verisimi- 
lius  est,  virtutem  intelligi  in  effectu  doctri 
nae,  quam  tradebant,  ut  sensus  sit:  Vi- 
debo,  non  quam  scite  loquantur ,  sed 
quantum  apud  vos  sua  scientia  etdoctrina, 
quam  jactant,  profecerint:  id  est,  quam 
per  eos  sitis  bene  reformati,  quam  omnia 
recte  se  habeant  apud  vos  per  illos  magi- 
stros  eloquentes  et  sapientes,  quos  admi- 
ramini.  Transitum  enim  parat  occulto 
quodam  artificio  ad  sequentem  objurga- 
tionem.  Satis  etiam  hinc  apparet  per  eos, 
quos  jam  secundo  inflatos  vocat,  illos 
praecipue  notari,  sicut  dixi,  qui  se  pro 
magistris  venditabant  apud  Corinthios. 

20.  Non  enim  in  sermone  est  rcgnum 
Dei,  sed  in  virtute.  Est ,  additum  ab 
interprete.  Partem  hanc  ita  exponunt : 
Eegnum  Dei  nobis  exhibitum  per  Chri- 
stum,  quo  nimirum  Deus  in  nobis  regnat, 
non  consistit  in  ornatu  sermonis  instructi 
sapientia  saeculari,  sed  in  virtute,  scilicet 
ea,  quae  bonis  operibus  demonstratur. 
Sic  Oecumenius  et  alii  plerique:  ut  hoc 
dictum  sit  nou  dissimili  ratioue  cum  eo, 
quod  dicit  Rom.  14.,  reguum  Dei  non 
esse  cibum  et  potum ,  sed  justitiam  et 
pacem  etc. 

Verum  probabilius  est,  ut  ante  expo- 
sui,  virtutem  intelligi  in  effectu  sermonis. 
Per  hoc  enim  regnum  Dei  promuvetar,  si 
sermo  praedicatoris  sit  efficax  in  animis 
auditorum,  ut  justitiam  et  pacem  et  cae- 
tera,    quae   regni  Dei   9unt,    operentur. 

GaiL  Estli  Comm.    Tom.  I. 


Sensus  hic  acceptior  erit,  si  secundo  loco, 
tam  in  hac  parte  quam  in  praecedenti, 
suppleas  id,  quod  ex  priori  loco  videtur 
Apostolus  intelligendum  relinquere ,  ni- 
mirum  hoc  pacto :  sed  virtutem  sermonis, 
sed  in  virtute  sermonis.  Virtus  enim  ser- 
monis  apparet  in  opere  auditoris.  Hlud 
haud  placet,  quod  Theophylactus  et  Ca- 
jetanus  utrobique  virtutem  intcrpretantur 
potestatem  miraculorum.  Non  enim  pro- 
bandus  est  bonus  doctor  per  miracula,  ut 
ita  demum  approbetur,  si  miracula  faciat : 
quando  nec  Joannes  Baptista  signum 
ullum  fecit,  Joann.  10.  Neque  regnum 
Dei  consistit  in  miraculis,  nisi  secundario, 
sed  maxime  probatur  sermo  doctoris  ex 
vero  ac  spirituali  profectu  discipulorum. 

21.  Quid  vultis?  Hic  scholia  Graeca 
novum  caput  inchoaut.  Pertinent  enim 
ista  hujus  capitis  extrema  ad  argumentum 
sequentis,  et  sic  ea  tractat  Augustinus 
lib.  3.  contra  epist.  Parmeniani  cap.  1. 
Sensus :  Optionem  vobis  do  eligendi  alte- 
rum  ex  duobus.  Liberum  vobis  est,  utrum 
velitis ,  eligere.  Locus  manifestus  pro  li- 
bero  arbitrio. 

In  virga  veniam  ad  vos?  Veniam 
subjuuctivi  modi  est,  graece  -A{>co.  Sub- 
auditur  enim,  ut.  In  virga,  Hebraismus, 
id  est,  cum  virga.  Significat  autem  virga 
metonymice  severitatem  discipliuae.  cum 
autoritate  eam  exercendi.  Erat  enim 
A])ostolis  data  a  Christo  potestas,  poenis 
quibusdam  animadvertendi  in  eos ,  qui 
gravius  deliuquerent:  quae  et  procul  du- 
bio  transivit  ad  eorum  successores.  Hanc 
potestatem  Paulus  exercet  cap.  seq.  Me- 
minit  autem  ejus  et  in  2.  epist.  cap.  10. 
et  13.,  dicens  eam  sibi  datam  a  Domino 
in  aedificationein  et  non  in  destructio- 
nem.  Porro  virgam  nominat,  non  gladium, 
tametsi  gladium  abscissionis ,  id  est ,  ex- 
communicationis  jam  cogitans,  quia  pa- 
trem  se  dixerat.  Patris  enira  est,  virga 
castigare  fiHum. 

An  in  caritate  et  spiritu  mansuetu- 

dinis?    Id    est,    an    vultis,    ut    veniens 

ostendam  erga  vos  amorem  et  mansuetu- 

dinis  seu  lenitatis  affectum.   Quamvis  enim 

I  Apostoli  semper  animo  gererent  caritatem 

et  mansuetudinem  erga  fideles,  non  tamen 
eam  semper  ostendebant.  Nam  percutere 
et  punire  non  videtur  esse  amoris,  sed 
odii;  licet  dam  a  patre  fit,  ex  amore  la- 
tente  proficiscatur.  Caeterum  in  potestate 
Corinthiorum  erat ,  utrum  ex  his  duobus 
faceret  Apostolus,  quia  si  permanerent 
in  peccatis,  in  virga  venturus  erat  ad  eos ; 
si  poenitentiam  agerent,  venturus  erat  in 
caritate  et  spiritu  mansuetudinis. 

Hunc  locum  paulo  aliter  intellexit  Au- 
gustinus  supra  citatus.  Sic  enim  scribit: 
Numquid  et  virga  sine  carifate  est,  quia 
ita  contexuit:  In  virga  veniam  ad  vos 
an  in  caritate?  Sed  quod  sequitur,  spi- 
ritu  mansuetudinis ,  admonet  intelligi, 
quia  et  virga  caritatem  habet:  sed  aliud 


e§t  caritas  severitatis ,  aliud  earitas 
mansuetudinis.  Una  quidem  caritas  est, 
sed  diversa  in  diversis  operatur.  Haec 
Augustinus  :  secundum  quem  non  hic  facit 
antithesim  Paulus  inter  virgam  et  carita- 
tem,  sed  inter  virgam  et  caritatem  cum 
spiritu  mansuetudinis.  Atque  id  est,  quod 
dicit  Hugo  Victorinus  :  Nomen  caritatis 
hic  ex  adjuncto  restringi  circa  suaoia 
et  delectabilia,  quae  ex  caritate  ^unt. 
Verum  haec  interpretatio  coactior  esse 
videtur:  nec  usquam  legimas  caritatem 
mansuetudinis,  aut  severitatis.  Certe 
priorem  sensum,  qui  obvius  est,  plerique 
omnes  tradunt ,  tam  Graeci  quam  Latini. 
Porro  quod  non  sine  causa  virgam  com- 
minatus  fuerit  Apostolus,  sequentia  verba 
declarant. 


CAPUT    aUINTUM. 

Omnino  auditur  inter  vos  fornicatio ,  et  talis  fornicatio,  qualis  nec 
inter  Gentes,  ita  ut  uxorem  patris  sui  aliquis  habeat.  2.  Et  vos  mflati 
estis:  et  non  magis  luctum  habuistis,  ut  tollatur  de  medio  vestrum,  qui 
hoc  opus  fecit.  3.  Ego  quidem  absens  corpore,  praesens  autem  spiritu, 
jam  judicavi  ut  praesens  eum ,  qui  sic  operatus  est,  4.  in  nomine  Do- 
mini  nostri  Jesu  Christi  %  congregatis  vobis  et  meo  spiritu,  cum  virtute 
Domini  nostri  Jesu,  5.  tradere  hujusmodi  satanac  in  interitum  carnis  ), 
ut  spiritus  salvus  sit  in  die  Domini  nostri  Jesu  Christi.  6.  Non  est 
bona  gloriatio  vestra.  Nescitis  quia  modicum  fermentum  totam  massam 
corrumpit^)?  7.  Expurgate  vetus  fermentum,  ut  sitis  nova  conspersio, 
sicut  estis  azymi.  Etenim  Pascha  nostrum  immolatus  est  Christus.  8. 
Itaque  epulemur,  non  in  fermento  veteri,  neque  in  fermento  malitiae 
et  nequitiae:  sed  in  azymis  sinceritatis,  et  veritatis.  9.  Scripsi  vobis 
in  epistola:  Ne  commisceamini  fornicariis.  10.  Non  utique  formcariis 
hujus  mundi,  aut  avaris  aut  rapacibus  aut  idolis  servientibus:  alioqum 
debueratis  de  hoc  mundo  exiisse.  11.  Nunc  autem  scripsi  vobis  non 
comraisceri:  si  is,  qui  frater  nominatur,  est  fornicator,  aut  avarus,  aut 
idolis  serviens  aut  maledicus,  aut  ebriosus,  aut  rapax:  cum  ejusmodi 
nec  cibum  sumere.  12.  Quid  enim  mihi  de  iis,  qui  foris  sunt,  judicare . 
Nonne  de  iis,  qui  intus  sunt,  vos  judicatis?  13.  Nam  eos,  qui  foris 
sunt,  Deus  judicabit.     Auferte  malum  ex  vobis  ipsis. 

1)  Marc.  16,  17.     Matth.  18,  17.     ^)  2  Cor.  12,  7.     Luc.  13,  16.  11.     Eph.  2.  2.  6,   12. 
3)  Gal.  5,  9. 

SUM.\IAUIIM  CAPITIS  QUIXTI. 

Graviter  eos  increpat,  quod  incesiuin  hominem  in  suo  coetu  tolerarent.  Euiidem  satanae  tra- 
denduni  judicat  in  interitum  carnis.  Monet  ut  expurgato  veteri  fermento  epulentur  in 
azymis  purae  conversationis.    AliOo  quoque  palam  criminosos  fratres  vitari  praecipit. 


1.  Omnino  auditur  inter  vos  fomi- 
catio.  Incipit  a  narrations,  sed  quae  cum 
exaggeratione  facinoris  severam  liabeat 
objurgationem  ,  non  ejus  tantum,  qui  fa- 
cinus  admiserat,  quod  hic  narratur;  sed 
totius  ecclesiae  Corinthiorum ,  quae  sine- 
bat  impunitum ,  non  sine  gravi  culpa 
negligentiae.  Omnino ,  inquit,  auditur 
inter  vos  fornicatio;  id  est,  non  levis 
rumor,  sed  constans  fama  est,  ac  res  no- 
tior  quam  ut  negari  possit ,  fornicationem 
apud  vos  committi.  Nam  illud  inter  vos 
ad  fornicationem ,  non  ad  auditum  refer- 
tur.  Fornicatio,  Graece  7:opVcta  {stuprum 
alii  vertunt),  more  Scripturae  generaliter 
accipitur  pro  quovis  concubitu  non  con- 
jugali :  ut  etiam  adulteriura ,  incestum ,  et 
ejus  generis  alia  comprebendat. 

Et  talis  fornicatio  qualis  nec  inter 
gentes.  Graece :  Quae  nec  in  gentibus, 
sive  inter  gentes  nominatur.  Quanquam 
illud  nominatur ,  non  a  Paulo  scriptum, 
sed  a  Graeco  quopiam  adscriptum  suspi- 
cari  licet,  sive  explendae  sententiae  causa, 
sive  ex  occasione  similis  loci  Eph.  5.  nec 
nominetur  in  vobis.  Nam  in  Latinis 
certe  nullis  scriptum  reperitur,  ac  sermo- 
nem  reddit  nimis  hyperbolicum:  ut  non 
immerito  censeat  Erasmus,  Latinorum  co- 
dicum  lectionem  esse  sinceriorem,  secun- 
dum  quam  repetendum  est  ex  parte  priori 
verbmn  auditur  ;  ut  sensus  sit :  Et  qui- 
dem  ejus  generis  fornicatio ,  quae  nec 
inter  gentiles  a  Dei  notitia  alienos  audiri 
solet.  Caeterum  fornicarius  iste  Judaeusne 
fuerit  an  gentilis,  haud  liquet.  Illud  satis 
constat,  inter  Corinthios  fideles  etiam  Ju- 
daeos  aliquos  fuisse;  qua  de  re  diximus 
in  argumento  epistolae.  Si  Judaeus  fuit : 
dictum  est  ad  majorem  ejus  pudorem, 
qualis  nec  inter  gentes.  Nam  turpissi- 
mum  erat  in  Judaeo ,  qui  legem  a  Deo 
acceperat,  inveniri  flagitium ,  quale  nec 
iuter  gentes.  Sed  A^erisimilius  est,  genti- 
lem  fuisse.  Nam  tantum  in  Judaeo  facinus 
ecclesia  gentilium  non  perindc  tolerasset. 


Ita  ut  uxorem  patris  aliquis  habeat. 
Numen  non  exprimit,  parcens  auribus 
legentium.  Nam  nec  erat  necesse ,  quum 
satis  esset  uotum  ob  publicum  rumorem. 
Uxorem  patris  intelligit  novercam,  non 
matrem ,  ut  accepisse  videtur  Liranus. 
Loquitur  autem  Apostolus  non  de  relicta 
patris  demortui,  sed  de  uxore  patris  vi- 
ventis,  id  est,  de  ea,  quae  jam  adhuc 
erat  uxor  patris ;  ut  in  eodem  facinore 
duo  non  ferenda  crimina  notari  iutelligas, 
incestum  et  adulterium.  Id  satis  apparet 
tum  ex  gravissima  exaggeratione  facti, 
tum  quia  2  Cor.  7.  dicit  tanquam  de  vi- 
vente:  nec  propter  eum ,  qui  passus  est 
injuriam.  Primasii  commentarius ,  qui 
concnbinam  patris  interpretatur ,  admitti 
non  potest;  nisi  quo  sensu  secundum 
Scripturas  eadem  esse  potest  uxor  et  con- 
cubina:  tametsi  nec  sic  appareat,  cur  pu- 
temus  fuisse  concubinam. 

Jam  iu  eo,  quod  dicit  Apostolus  habeat, 
non  sentit,  quod  eam  duxerit  uxorem,  aut 
uxoris  loco  habeat ,  quemadmodum  ex- 
ponit  Erasmus  in  sua  paraphrasi:  quam- 
vis  et  Sjnrus  interpres  ita  videtur  intel- 
lexisse,  dum  vertit:  adeo  ut  acceperit 
filius  uxorem  patris  sui.  Et  quomodo 
ducere  potuit  eam  uxorem ,  qiiando  ne 
gentilium  quidem  leges  aut  mores  ejus- 
modi  conjugium  sustinebant?  Atqui  nec 
illud  modo  significat,  quod  cum  ea  semel 
aut  saepius  concubiierit ,  jam  cessans  a 
faciuore :  non  enim  dicit ,  habuerit ,  sed 
habeat :  verum  sentit,  quod  cum  eausque 
adhuc  commisceatur ,  et  consuetudinem 
habeat  carnalem.  Nam  habere  pro  eo, 
quod  est  uti,  in  usu  habere,  frequens  est 
in  sacris  literis.  Unde  Matth.  13.  Qui 
habet ,  dabitur  ei;  qui  autem  non  habet, 
et  (juod  habei,  auferetur  ab  eo.  Et  quod 
ad  praesentem  materiam  attinet,  Ezech. 
23.,  ubi  de  duabus  mulieribus  sermo  est, 
dicitur:  Et  habui  eas ,  et  pepererunt 
filios  et  filias.  Sic  infra  cap.  7.  hujus 
epist.  Propter  fornicationem  utiusquis- 
28* 

que  8uam  uxorem  habeat,  etunaquae- 
que  suum  virum ;  id  est  utatur.  De  quo 
sensu  plura  dicturi  sumus  eo  loco.  ^ 

Quaeret  aliquis,  quomodo  dixerit  Apo- 
stolus  hujusmodi  fornicationem  non  esse, 
vel  non  audiri  inter  gentes,  cum  Dominus 
in  Levitico  cap.  18.,  postquam  inter  alia 
vetuisset  dicens:  Turpitudinem  uxoris 
patris  tui  non  discooperies.  Turpitudo 
enim  patris  tui  est,  subjunxerit  in  fine  : 
Nec  polluamini  in  omnibus  his,  quibus 
contaminatae  sunt  universae  gentes, 
quas  ego  ejiciam  ante  conspectum  ve- 
strum.  Nam  et  in  aliis  gentibus  similia, 
vel  etiam  turpiora  quaedam  facta  produnt 
historiae.  Quin  et  in  familia  Patriarchae 
Jacob  consimile  flagitium  perpetratum 
legitur  Genes.  35.  Tale  etiam  David  pas- 
sus  a  filio  suo  Absalomo  2  Eeg.  16.  ^ 

Primum  respondeo ,  Mosen  loqui  de 
uxore  patris  defuncti,  aut  saltem  ea  quae 
repudiata  esset,  ut  jam  pro  uxore  non 
haberetur.  Nam  alioqui  generalis  erat  et 
capitalis  in  lege  prohibitio :  Non  moecha- 
beris.  Hic  autem  sermo  est,  ut  dixi,  de 
uxore  patris  viventis.  Deinde  si  quid 
simile  huic  aliquando  factum  esset  inter 
gentes,  vel  etiam  in  populoDei;  id  et 
rarum  fuit ,  et  non  sine  horrore  audieba- 
tur.  Quanquam  non  arbitror,  Apostolum 
loqui  de  gentibus  in  universum :  sed  de 
gentibus  illo  tempore  notis ;  quae  ut  plu- 
rimum  regebantur  legibus  Romanis ,  ad 
publicam  honestatera  accommodatis :  ut 
non  facile  apud  eas  audiretur,  quempiam 
babere  consuetudinem  cum  uxore  patris 
viventis. 

2.  Et  vos  inflati  estis?  Haec  legenda 
videntur  interrogative.  Sic  enim  vehe- 
mentior  erit  objurgatio.  Cum  sitis,  inquit, 
conscii  tantae  turpitudinis  apud  vos  ad- 
missae,  cumque  ejus  rei  fama  passim  per- 
vagetur ;  vosne  adhuc  inflati  estis,  et  con- 
tentionibus  vacatis,  et  vobis  placetis? 
Non  hoc  ad  omnes  pertinet  Corinthios 
fideles,  sed  partim  ad  magistros,  de  qui- 
bus  dixerat:  Inflati  sunt  quidam,  et  ite- 
rum  :  Cognoscam  non  sermonem  eorum 
qui  inflati  sunt,  sed  virtutem,  partim  ad 
factiusos  discipulos ,  de  quibus ,  ne  unus 


adversus  alterum  infietur  pro  alio. 
Graeci  int^rprete.s  suspicantur  hos  inflatos 
fuisse  propter  doctricam,  qup.m  ab  illo 
fornicario  percipiebant:  ut  qui  unus  esset 
illorum,  quos  sapientiae  nomine  Corinthii 
venerabantur.  Euc  etiam  referunt  id,  quod 
infra  dicit  Apostolus :  Non  est  bona  glo- 
riatio  vestra.  Quo  loco  dicemus,  quid  de 
hoc  commentario  nobis  videatur. 

Et  non  magis  luctum  habuistis.  Luc- 
tum  habuistis,  iTicvftTgoaTS  luxistis.  Ita 
Tertullianus :  Et  non  luxistis  potius. 
Interpres  amphibolum  vitare  voluit.  Nam 
luxistis  etiam  dicitur  a  luceo.  Luctum 
exigit  Apostolus,  velut  de  publico  dede- 
core  et  scandalo.  Quippe  ea  res  luctum 
etiam  publicum  merebatur. 

Vt  toUatur  de  medio  vestrum ,  qui 
hoc  opus  fecit?  Ac  si  dicat:  Lugere  de- 
buistis  et  dolere,  non  quocumque  modo; 
sed  cum  studio  tollendi  tantum  malum  e 
vobis.  Eum,  qui  tantum  flagitium  perpe- 
travit,  ejicere  debuistis  aut  ejiciendum 
curare  e  vestro  consortio ,  per  excommu- 
nicationis  censuram.  Hoc  enim  genus 
ejectionis  significari,  patebit  ex  sequenti- 
bus,  atque  ex  eo  maxime,  quod  ad  extre- 
mum  praecipit,  dicens:  Auferte  malum 
ex  vobis  ipsis. 

3.  Ego  quidem  absens  corpore,  prae- 
sens  autem  spiritu.  Post  objurgationem 
remedium  nunc  praescribit,  male  ab  illis 
dilatum :  remedium,  inquam,  excommuni- 
cationis,  utrique  valiturum ,  ecclesiae ,  ne 
corrumpatur,  et  ei,  qui  peccavit,  ut  corri- 
o-atur.  Graece :  Nam  ego  quidem  ut  ab- 
sens  corpore,  etc.  tametsi  vocula  (uz  ut, 
tanquam ,  superflua  videtur  hoc  loco. 
Quare  nec  Syi'us  interpres  eam  reddidit. 
Addita  forte,  quo  responderet  ei,  quod 
sequitur,  judicavi  ut  praesens.  Porro 
spiritu  praesentem  se  dicit,  hoc  est  ani- 
mo ,  affectu  ,  solicitudine.  Nonnulli  prae- 
sentem  spiritu  interpretantur ,  quod  per 
spiritum  nosset  ea,  quae  apud  Corinthios 
agebantur ,  atque  si  praesens  esset :  quo- 
modo  dictum  est  ab  Elisaeo  4  Reg.  5. 
Nonne  cor  meum  in  praesenti  erat, 
quando  reversus  est  homo  de  curru 
suo?   Meminit  etiara   hujus   expositionis 

AquinaB.  Sed  priorem  priori  loco  posuit, 
quam  et  confirmat  ex  loco  simili  ejusdera 
Apostoli ,  Col.  2.  Et  si  corpore  absens 
8um,  sed  spiritu  vohiscum  sum,  gaudens 
et  videns  ordinem  vestrum. 

Jam  judicavi  ut  praesens.  Hoc  est, 
tanquam  praesens,  ac  si  praesens  essem 
etiam  corpore,  jam  judicavi ,  id  est  de- 
crevi,  apud  me  statui.  Cajetanus  sic  ex- 
ponit :  Jam  jus  dixi  decernendo  senten- 
tiam.  Non  enim  Apostolus  sententiam 
excommunicationis  jam  tulerat ,  quaravis 
id  affirmare  videatur  Theophylactus:  sed 
authoritate  jurisdictionis  decreverat  sen- 
tentiam  ferendam.  Unde  adhuc  postea 
dicit:  Auferte  malum  ex  vobis  ipsis. 
Inde  enim  manifeste  appavet,  hunc  in- 
cestum  nec  prius  fuisse  ab  Apostolo  ex- 
communicatiim,  quamhaec  scriberet;  nec, 
ut  alii  quidam  putant,  his  ipsis  verbis  ab 
Apostolo  excommunicari :  sed  hoc  tantum 
significari ,  quod  jam  decreverit  seu  judi- 
caverit  excommunicandum ;  quemadmo- 
dum  id  ab  eodem  Cajetano  studiose  est 
annotatum.  Quanquam  sive  excommuni- 
caverit,  sive  excommunicandum  decre- 
verit : 

Occurrit  quaestio:  Cur  non  injustum 
sit  hoc  Pauli  judicium  sive  decretum : 
quandoquidem  jus  etiam  naturale  vetat, 
quenquam  absentem  et  inauditura  con- 
demnari.  Nam  et  Festus  proconsul  Act. 
25.  negat  Romanis  esse  consuetudinem, 
utaliquem  tradantpiiniendura,  priusquam 
praesentes  habeat  accusatores ,  locum- 
que  defendendi  accipiat  ad  abluenda 
crimina.  Nec  satis  est,  quod  Paulus  spi- 
ritu  se  praesentem  dicit.  Nam  ea  prae- 
sentia  non  sufficit  ad  audiendum  reum, 
causamque  ejus  cognoscendam  et  exami- 
nandam.  Verum  facilis  est  responsio,  jus 
illud  cessare,  ubi  crimen  est  nolorium, 
quale  istud  fuisse  constat  ex  initio  hujus 
capitis.  Quo  loco  notandum ,  quandam 
esse  famam,  quae  tantum  gignit  prae- 
sumptionem  ,  ut  jurisperiti  loquuntur ,  et 
haec  inquisitionem  requirit,  ut  ad  puni- 
tionem  criminis  procedatur :  aliam  vero, 
quae  certitudinem  faciat,  ut  de  re  notoria ; 
praeter  quam  non  sit  opus  inquisitione, 


ut  crimen  puniatur.  Hujusmodi  famam 
significavit  Apostolus,  quando  dixit:  Om- 
nino  auditur. 

At  rursum  quaeres,  quomodo  justa  sit 
excommunicatio,  qnam  nuUa  monitio  prae- 
cessit,  quum  ita  demum  excommunicari 
quis  possit,  si  contumax  fuerit  in  delicto, 
id  est,  si  ecclesiam  monentem  et  corri- 
pientem  non  audierit,  Matth.  18.  Nec  dici 
potest,  eum  jam  ante  ab  ecclesia  Corin- 
thiorum  monitura  fuisse.  Nam  si  id  factum 
fuisset,  non  ita  dure  Corinthios  Apostolus 
propter  hoc  factum  increparet.  Accedit, 
quod  Apostolo  videtur  sufficiens  esse 
causa  excoraraunicandi  hominem  illum, 
quia  hoc  opus  fecerat:  non  habita  ratione 
monitionis  alicujus  subsecutae.  Dicit 
enim :  qui  sic  operatus  est,  et  supra,  qui 
hoc  opus  fecit. 

Primum  respondeo ,  manifeste  signifi- 
cari  perseverantiam  in  delicto,  tum  supe- 
rioribus  illis  verbis :  Jta  ut  uxorem  pa- 
tris  aliquis  habeat:  tura  istis  sequentibus, 
ut  spiritus  salvus  sit  in  die  Domini. 
Nara  si  jara  poenitens  recesserat  a  pec- 
cato,  salvus  erat  in  spe.  Cum  enim  con- 
versus  ingemueris ,  salvus  eris ,  Jesaiae 
30.  secundum  LXX.  Praeterea  nec  du- 
bium,  quin  a  quibusdam  piis  fidelibus  ad- 
monitus  et  correptus  jam  ante  fuerit; 
licet  ecclesia  in  eo  corripiendo  negligen- 
tior  esset.  Ac  nihilominus ,  ut  jam  dixi, 
non  eum  Apostolus  hic  excommunicat, 
sed  excomraunicandum  decemit ;  cura  eo 
tamen  intellectu,  ut  debitam  monitionem 
praemitti  velit :  ut  si  eam  contempserit, 
ad  excomraunicationera  procedatur.  Ne- 
que  enim  Apostolo  propositum  fuit,  totum 
rei  gerendae  ordinem,  qui  per  manus  tra- 
debatur,  hic  praescribere. 

Denique  si  minushaec  satisfaciunt,  dici 
potest ,  praecessisse  monitionem  canonis 
ab  ipso  Apostolo  lati.  Id  enim  significari 
per  hoc,  quod  inferius  ait :  Scripsi  vobis 
in  epistola,  ne  commisceamini  forni- 
cariis.  Et  iterum :  Scripsi  vbis  non 
commisceri,  si  is,  qui  frater  nominatur, 
est  fornicator ,  aut  avarus,  aut  idolis 
serviens ,  etc.  cum  ejusmodi  nec  cibum 
sumere.    Ecce   canonio  Apostolici  prae- 

monitio ,  qua  excommunicationem  talibus 
denuntiat.  Et  quamvis  in  his  verbis  minor 
quaedam  excommunicatio  significata  sit, 
ut  infra  docebimus :  tamen  de  majori  ex- 
communicatione ,  respectu  graviorum  cri- 
minum,  par  ratio  est. 

Eum  qui  sic  operatus  est.  Graece  et 
Syriace  ,  eum  qui  sic  hoc  operatus  est, 
id  est,  qui  tale  ac  tantum  facinus  perpe- 
travit,  intellige,  et  in  eo  adhuc  perseverat. 
Eegitur  accusandi  casus  a  verbo  tradere, 
inferius  posito. 

4.  In  nomine  Domini  nostri  Jesu 
Christi.  Dubium ,  quonam  haec  pars  re- 
ferenda  sit ,  utrum  ad  verbum  judicavi, 
quod  praecessit,  an  ad  illud:  congregatis 
vohis  et  meo  spiritu,  quod  proxime  se- 
quitur;  an  denique  ad  illud  remotius, 
tradere  hujusmodi  satanae.  Potest  sane 
ad  quodlibet  horum  non  inepte  referri. 
Ad  primum  quidem,  quia  judicandi  po- 
testatem  habebat  Apostolus  ut  Christi  vi- 
carius  et  minister.  Atque  eo  refert  Tho- 
mas  in  commentario.  Ad  secundum,  quia 
scriptum  est:  Ubi  sunt  duo  vel  tres 
congregati  in  nomine  meo ,  Matth.  18. 
Quo  respexisse  Pauhun  nonnulli  putant, 
ut  sensus  sit ,  congi-egandos  esse  propter 
Christum,  seu  causam  ad  eum  pertinen- 
tem;  qualis  est  omnis  causa  ecclesiae, 
nimirum  ut  gloria  Christi  et  salus  eccle- 
siae  promoveatur.  Ad  tertium  ,  quia  et 
ipsa  potestatis  executio  fit  nomine  Christi, 
id  est  ejus  vice  et  autoritate ,  sive  ad  li- 
gandum  sive  ad  solvendum.  Sic  enim  et 
in  2.  epist.  cap.  2.  dicit  se  donare,  quod 
reliquum  erat  poenae,  in  persona  Christi. 
Et  hoc  postremum  magis  videtnr  Paulus 
vohiisse ,  qui  et  tradere  et  donare  se  sig- 
nificat  in  Christi  nomine  et  persona ,  ne 
privatae  ac  praesumptae  potestatis  arbi- 
trio  rem  tantam  agere  quoquo  pacto  vi- 
dcretur. 

Congregatis  vobis.  Vult  rem  agi  in 
convento  publico ,  ut  omnes  iutellecta 
gravitate  criminis  justam  aguoscaut  esse 
poenam  :  nec  sit  postea,  qui  personam  aut 
factum  veHt  defendere.  Proinde  non  est 
ex  hoc  loco  consequens,  excommunicandi 
potestatem  ad  multitudinem  fidelium  per- 


tinere,  tametsi  multitudo  quodam  etiam 
sensu  excommunicat :  nempe  quatenus  ad 
excommunicationem ,  tam  approbando  et 
suffragando  ut  fiat,  quam  ipsum  jam  ex- 
communicatum  vitando,  cooperatur. 

Quaeres,  quisnam  igitur  hunc  incestum 
excommunicaverit ;  si  neque  Paulus  id 
fecerit,  neque  Corinthii  fideles  ?  Respon- 
deo,  sententiam  excommunicationis  latam 
fuisse  a  Corinthiis,  non  omnibus ,  sed  iis 
qui  praeerant  ecclesiae,  vel  certe  ab  ali- 
quo  eorum ;  ex  judicio  tamen  ac  jussu 
Pauli  praevio. 

Et  meo  spiritu.  Scilicet  vobiscum  con- 
gregato:  id  est,  me  quoque,  licet  absens 
sim  corpore ,  spiritu  tamen  et  affectu ,  at- 
que  etiam  per  hoc  decretum  vobis  adfu- 
turo ,  et  una  vobiscum  facturo  id ,  quod 
vobis  injungo. 

Cum  virtute  Domini  nostri  Jesu. 
Multi  codices  adstipulantibus  Graecis  et 
Syriacis  addunt  Christi.  Partem  hanc  qui- 
dam  construunt  cum  eo  quod  sequitur, 
tradere  hujusmodi  satanae.  Hoc  enim 
facturi  erant  per  virtutem ,  id  est  pote- 
statem  Christi;  vel,  ut  Cajetanus  exponit, 
assisteute  sibi  potestate  Christi ;  eo  quod 
ad  istiusmodi  traditionem  opus  esset  pe- 
culiari  potestate,  solis  Apostolis ,  ut  ait, 
communicata.  Sed  si  id  vellet  Paulus, 
suo  ac  scripturae  more  diceret,  m  virtute, 
non  autem  cum  virtute.  Rectius  igitur 
qui  praecedentibus  adjungunt:  ut  signi- 
ficet  Apostolus,  non  modo  se  spiritu  prae- 
sentem  fore  Corinthiis  in  unimi  congregatis, 
verum  etiam  Christum  iis  adfuturum  cum 
virtute  sua,  qua  res  perficlatur :  id  quod 
expressit  Erasmi  versio :  una  cum  pote- 
state  Domini  nostri,  etc.  Atque  ita  parj 
tem  hanc  exponunt  Primasius,  Hervaeus, 
Aquinas  et  autor  glossae  ordinariae. 
Chrysost.  et  post  eura  TheophyL  utrius- 
que  constructionis  sensum  indicarnnt. 

5.  Tradere  humsmodi  satanae.  Hu- 
jusmodi,  scilicet  hominem,  id  cst,  eum 
qui  sic  operatus  est.  Hoc  enim  illius  re- 
petitio  est.  Jam,  inquit,  judicavi  traden- 
dum  hujusmodi  hominem  satanae,  id  est, 
in  diaboli  adversarii  nostri  potestatem  : 
idque  per  sententiam  excommunicationis 

in  eum  ferendam.  Similis  locus  1  Tim. 
1.,  ubi  se  dicit  Hymenaeum  et  Alexau- 
drum  tradidisse  satanae.  Sed  quis  fuerit 
hujus  traditionis  eflFectus,  non  uno  modo 
ab  omnibus  explicatur. 

Chrysostomi  ac  reliquorum  Graecorum 
sententia  est,  hominem,  qui  id  raereretur, 
ita  tradi  solere  satanae  in  potestatem,  ut 
corporaliter  ab  eo  vexaretur,  vel  per 
morbum ,  vel  aliter ,  citra  mortem  tamen ; 
quomodo  S.  Job  legitur  potestati  satanae 
traditus  a  Deo ,  vita  salva.  Nam  ejus 
exemplum  a  plerisque  buc  adducitur. 
Probant  autem  ex  eo,  quod  Paulus  addi- 
dit:  In  interitum  carnis ;  id  est  (ut  illi 
exponunt)  ad  afflictionem,  seu  vexationem 
corporis.  Atque  huc  referunt,  quod  Chri- 
stus  in  evangelio  Marc.  6.  dedisse  legitur 
apostolis  potestatem  spirituum  immun- 
dorum :  utpote  non  ad  hoc  tantum ,  ut 
illos  ejicerent  ex  obsessis  hominum  cor- 
poribus,  verum  etiam  ut  homines,  quos 
hac  poena  dignos  judicarent,  corporaliter 
ab  illis  obsidendos  atque  vexandos  tra- 
derent.  Unde  et  de  S.  Ambrosio  refert  in 
ejus  vita  Paulinus ,  quod  cum  aliquando 
quendam  hominem  satanae  tradidisset, 
eodem  momento  spiritus  immundus 
arreptum  discerpere  coepit.  Et  quidem 
hunc  Apostoli  locum  idem  Ambrosius  lib. 
1.  de  poenit.  cap.  12.  et  sequentibus  in- 
terpretatur  ut  Graeci,  de  corporis  affli- 
ctione ,  eaque  citra  mortem ;  ut  esset  ca- 
stigatio  carnis,  nou  absumptio.  Necdiversa 
fnisse  videtur  sententia  Paciani  in  epist. 
3.  ad  Sempronian.  Dicit  enira,  hunc  ho- 
minem  traditum  satanae  ad  colaphizan- 
dum:  deinde  nominat  carnis  angustias 
et  detrimenta  memhrorum.  Accedit  his 
Primasius  in  comment.  et  inter  alios  Hai- 
mo,  locum  hunc  exponens  de  gravi  aegri- 
tudine,  quae  tamen  amentem  aut  phre- 
neticum  non  redderet:  atque  id  recte 
quidem.  Nam  amentis  hominis  nec  poe- 
nitentia  posset  exspectari ,  nec  salus 
sperari  in  die  Domini.  Subscribit  exposi- 
tioni  Graecorum  etiam  Cajetanus ;  nisi 
quod  hanc  istius  Corinthii  satanicam 
vexationem  durasse  dicat  usque  ad  mor- 
tem,    etsi    non    repentinam;   ut   contigit 


Ananiae  et  Sapphirae,  quos  itidem  dicit 
a  Petro  satanae  traditos  fuisse.  De  morte 
confirmat ,  quia  dicit  Apostolus :  In  inte- 
ritum  carnis. 

Verum  id  haud  conscntaneum  est  iis, 
quae  de  fornicario  in  gratiam  recepto, 
facta  ei  poenae  condonatione,  scribuntur 
in  2.  epistola  capite  2.  etiam  juxta  ejus- 
dem  Cajetani  commentarium.  Mortis  qui- 
dem  meminit  etiam  August.  lib.  1.  de 
serm.  Dom.  in  monte  cap.  20.  et  libr.  3. 
contra  epist.  Parmen.  cap.  1.,  non  tamen 
'xffirmans  eam  sententiam,  sed  ut  incertam 
referens. 

Sane  quod  ad  Graecorum  opinionem 
in  universum  attinet,  eam  alii  non  pro- 
bant,  hujusmodi  rationibus  adducti.  Pri- 
mum,  quia  nulla  vetus  historia  prodit  eos, 
quos  Apostoli  satanae  tradidisse  leguntur, 
corporaliter  ab  eo  vexatos  fuisse.  Nam 
de  Anania  quidem  et  Sapphira,  qui  ad 
horribilem  Petri  iucrepationem  statim 
mortui  conciderunt,  nec  scriptura  nec 
veterum  quisquam  dixit  id,  quod  Cajeta- 
nus,  eos  satanae  traditos  fuisse  a  Petro. 
Judas  vero  proditor,  quem  satanae  tradi- 
tum  a  Christo  testantur  August.  tract.  62. 
in  Joan.  et  Chrysost.  homil.  5.  super  1 
Tim.  1.,  non  tamen  corporaliter  a  satana 
possessus  legitur,  sed  tantum  spiritualiter. 
His  accedit,  quod  in  2.  epist.  cap.  2.  et 
7.,  quibus  locis  resumitur  sermo  de  forni- 
cario  jam  converso  et  poenitente ,  nuUa 
si*.  mentio  vexationis  aut  infirmitatis  cor- 
poralis ,  quam  passus  esset  a  daemone, 
sed  tantum  abundantis  tristitiae,  qua  ui- 
mirum  affectus  fuerit  propter  ejectionem 
suam  e  consortio  fideliiam.  Quamobrem 
monet  Corinthios  Paulus  ,  ut  illum  conso- 
lentur  et  confirment  in   eum  chiritatem. 

Quod  si  daemoni  traditus  fuisset  cor- 
poraliter  exagitandus,  debuisset  postea 
conversus ,  eodem  Apostolo  jubente ,  a 
daemonis  vexatione  liberari.  Atqui  nihil 
tale  circa  eum  factum  fuisse  legimus,  nec 
in  secunda  epistola,  nec  apud  ipsos  Grae- 
cos  commentatores.  Deinde  si  traditus 
fuit  satanae  ad  vexationem  corporalem, 
sive  per  morbum,  sive  per  aliquid  simile, 
non  ergo  tam  vitandus  erat  fratribus,  quod 

Paulus  praecipit,  quam  officiis  liumanitatis 
ab  eis  adjuvandus ,  et  aegrotorum  aut 
energumenorum  more  curandus.  Adde, 
qvLod  vexatio  corporis  parum  commode 
vocatur  interitus  carnis ,  illis  praesertim, 
qui  vexationem  hanc  nolunt  esse  ad  mor- 
tem,  quoniam  nec  ita  loqui  solet  scriptura. 
Denique  si  Apostoli  morbos  immittebant 
hominibus ,  vel  arreptitios  reddebant; 
conveniri  potuissent  apud  judices  infide- 
les  tanquam  malefici ,  non  sine  ipsornm 
periculo  et  Chi'istianae  religionis  infama- 
tione.  Nam  quod  de  S.  Ambrosio  narra- 
tur,  hominem  ab  eo  satanae  traditura, 
repente  factum  arreptitium:  sub  Chri 
stiauo  principe  gestum  fuit,  et  specialem 
habuit  rationem.  Fuerat  enim  ille  homo 
non  multo  ante  daemoniacus,  et  Dei  be- 
ueficio  liberatus.  Itaque  justum  et  con- 
gruum  erat ,  ut  ob  novum  facinus  perpe- 
tratum  in  priorem  poenam  recideret. 

Nec  pro  Graecis  illud  facit,  quodMarcus 
refert,  Apostob"s  datam  a  D omixio  pote- 
statem  spirituum  immundorum.  Nam 
ut  plenius  apud  Matthaeum  legitur,  cap. 
10.  dedit  illis  potestatem  spirituum  im- 
mundorum,  ut  ejicerent  eos,  ac  sequitur, 
et  curarent  omnem  languorem  et  om- 
nem  infirmitatem,  non  autem  ut  languo- 
res  et  iufirmitates  immitterent.  Leguntur 
quidem  Petrus  et  Paulus  sententiam  pro- 
nunciasse  formidabilem,  alter  mortis  in 
Ananiam  et  Sapphiram,  alter  caecitatis  in 
Elymam  magum,  Act.  5.  et  13.,  sed  haec 
prorsus  extraordinaria  fuerunt.  Hic  autem 
de  ordinaria  potestate,  qua  adversus  con- 
tumaces  ecclesiae  filios  utebantur  Apo- 
stoli,  sermo  est. 

Cum  igitur  ex  his  appareat,  quam  non 
multum  probabilitatis  habeat  Graecorum 
cummentarius,  aliorum  sententiae  potius 
accedendum  videtnr,  qui  traditionem  ho- 
minis  in  potestatem  satanae,  de  qua  Pau- 
lus  agit,  interpretantur  ejectionem  ejus 
ac  separationem  a  societate  fidelium ,  id 
est,  excommunicntionem  majorem,  maxi- 
me  eam ,  quae  nominatim  ac  publice,  so- 
lennibus  adhibitis ,  adversus  aliquem 
fulminatur;  sive  per  Apostolum  fiat,  sive 
per   quemlibet  Apostoli   in   ea  potestate 


successorem:  non habita  ratione  corporalis 
alicujus  vexationis  per  satanam  infe- 
rendae. 

Dicuntur  enim,  qui  ad  hunc  modum 
excommunicantur ,  tradi  satanae :  quia 
projccti  extra  societatem  fidelium ,  quae 
est  ecclesia  Christi,  et  per  hoc  privati 
bonis  omnibus  illi  societati  propriis  ac 
peculiaribus ,  veluti  sunt  orationes  ac 
suffragia  communia,  sacramentorum  par- 
ticipatio  ,  specialis  divina  protectio ,  cura 
pastoralis  eorum,  qui  praesunt,  et  caetera 
talia,  tyrannidi  et  incursibus  diaboli,  cujus 
regnum  est  extra  ecclesiam,  ita  relinquun- 
tur  expositi,  ut  jam  multo  quam  ante, 
cum  adhuc  essent  in  ecclesia,  facilius  ac 
propejsius  in  omne  genus  vitiorum,  ab 
illo  impulsi,  praecipites  ruant.  Non  igitur 
directe  tradit  hominem  satanae ,  qui  eum 
excommunicat,  sed  ex  consequenti.  Nam 
eo  ipso,  quo  quis  ejicitur  extra  ecclesiam, 
quae  regnum  est  Christi,  consequens  est, 
illum  eo  constitui  loci,  ubi  libere  tanquam 
in  suo  regno  grassatur  diabolus.  Hic 
commentarius  est  apud  Latinos ;  ut  nun- 
cupatnm  Ambrosium  ,  Pelagium ,  Prima- 
sium,  Hugonem,  Lombardum,  Ilervaeum, 
Aquinatem,  et  autorem  glossae  ordinariae. 
Quoriim  etsi  plerique  etiam  priorem  sen- 
Eum  referant,  hunc  tamen  posteriorem  ex 
propria  sententia  potius  adferre  videntur ; 
ut  eis  hoc  sit  tradi  satanae ,  quod  est  ex- 
communicari ;  quMmvis  nulla  corporalis 
infestatio,  quae  fiat  a  daemone,  conjuncta 
fuerit.  Qui  sensus  etiam  est  apud  Theo- 
dorum  quendam  Graecum  Pauli  interpre- 
tem  (Heracleoten  suspicor)  ,  cujus  verba 
recitat  Gaignaeus.  Sed  et  Augustinus 
lib.  3.  contra  epist.  Parmen.,  quum  prius 
dubie  de  hac  re  locutus  fuisset;  postea 
capite  2.  satis  aperte  traditionem  hujus- 
modi  simpliciter  iiiterpretatur  anathema. 
Quo  nomine  non  aliud  quam  excommuni- 
cat'onem,  quae  in  usu  est  Ecclesiae,  eum 
significare  vuluisse,  liquet  ex  ejus  hbro 
de  tide  et  operibus  capite  vigesimo  sexto, 
ubi  rursus  traditionem  illam  exponens, 
excomnmnicationem  nominat ;  qua  ninii- 
rum  peccataquaedamgraviora  ab  ecclesia 
plecti  solent.    Imo  diserte  poenam  hanc 

anathematis  non  corporalem  esse  sed 
spiritualem,  animas  obligantem,  affirmat 
in  epistola  septuagesima  quinta,  quae  est 
ad  Auxilium  episcopura. 

Quod  autem  ob  rationem  snpradictam 
excommunicati  dicantar  satanae  traditi, 
declaraut  Innocentii  primi  pontificis  ad 
concilium  Carthaginiense  scribentis  illa 
verba ,  quibus  monet  episcopos ,  ut  eos, 
qui  per  haeresin  erant  ab  ecclesia  separati, 
revocent  ad  ovile  Domini :  ne  foris  po- 
siti ,  inquit,  et  tanto  praesidio  a  fide 
munitionis  exclusi,  periculis  omnibus 
exponantur,  devorandi  luporum  denti- 
bus  atque  vexandi.  Nec  aliud  arbitror 
Hieronymum  sentire,  cum  dicit,  ejectos 
de  ecclesia  rabido  daemonum  ore  dis- 
cerpi ,  in  epistola  prima ,  quae  est  ad 
Heliodorum  cap.  7. 

Quid,  quod  et  ipse  Chrysostomus  hanc 
eandem  rationem  adfert  et  explicat,  trac- 
tans  illud  1  Tim.  1.,  quos  tradidi  sata- 
nae,  et  cum  isto  loco  conferens.  Sic  enim 
loquitur:  Ejiciebatur  incestus  ille  a 
communi  fidelium  coetu,  abscindebatur 
a  grege,  fiebat  nudus:  atque  ita  desti- 
tutus  lupis  patebat,  et  prodebatur  in- 
cursibus.  Kam  sicut  olim  nubes  Hebrae- 
orum  castra  tegebat ,  ita  et  ecclesiam 
protegit  Spiritus  sancti  gratia.  Si  quis 
igitur  extra  ecclesiam  fieret ,  combure- 
batur:  fiebat  autem  extra  ecclesiam 
Apostolorum  judicio.  Ita  et  Dominus 
Judamtradiditsatanae.  Continuo  enim 
post  bucceUam  introivit  in  illum  sata- 
nas.  Haec  Clnysostomus,  quae  jure  suffi- 
ciant:  ut  profecto  nihil  ei  necesse  fuerit, 
ullam  afflictationem  corporalem  in  hac 
traditione  requirere ,  quemadmodum  uec 
in  Juda  proditore  quaerimus. 

Ac  sane  posteriorem  hunc  commenta- 
rium  ipse  contextus  verborum  Apustoli 
non  obscure  suggerit.  Cum  enim  dixisset : 
Et  non  magis  luctum  habuistis,  ut  tol- 
latur  de  medio  vestrum,  qui  hoc  opus 
fecit:  mox  praecijiiens  ut  id  fiat,  quod 
dixerat  fieri  debuisse,  dicit  se  jam  judi- 
casse  tradeudum  hujusmodi  hominem  sa- 
tanae.  Quod  rursus  expunens  in  fine  ca- 
pitis,  ita  praecipit:   Auferte  malum  ex 


vobis  ipsis:  ut  satis  ex  his  appareat, 
eadem  esse  Paulo,  auferre  seu  tollere  ma- 
lum  hominem  de  medio  fratrum,  scilicet 
per  excommunicationem;  et  eum  tradere 
satanae. 

In  interitum  r.arnis.  Graece  sIq  oXc- 
Opov  x^g  O0Lp'/.b(;,  ad  interitum  seu  per- 
niciem  carnis.  Id  quo  pacto  exponant, 
qui  traditum  hominem  satanae  secundum 
corpus  intelligunt,  supra  diximus :  nempe 
de  vexatione  per  morbum ,  aut  ejusmodi 
quandam  affectionem,  qualis  est  energu- 
menorum.  Unde  dicunt,  his  verbis  praefigi 
terminum  satanae,  ut  corpus  duntaxat 
tangeret,  animae  parceret :  sicut  et  in  Job 
factum  est.  At  juxta  alios  sensus  est:  ad 
interitum  et  destructionem  camalis  cupi- 
ditatis,  quae  in  illo  homine  dominabatur : 
ut  nimirum  caro ,  sicut  alias  frequenter, 
accipiatur  pro  concupiscentia  carnali ; 
vel,  quod  eodem  recidit,  pro  homine, 
quatenus  carnali  concupiscentiae  subjectus 
est.  Hoc  modo  carnem  interpretatur  Au- 
gustinus,  scribens  adversus  Parmenian., 
ubi  dicit,  hunc  hominem  satanae  traditum, 
ut  interimeret  in  se  sceleratam  carnis 
concupii  ^entiam :  scilicet  eam,  qua  ad 
tantum  facinus  perpetrandum  fuerat  in- 
citatus.  Sic  et  alii,  qui  pro  posteriori 
sensu  partis  praecedentis  supra  citati  sunt. 

Ut  spiritus  salvus  sit  in  die  Domini 
nostri  Jesu  CJiristi.  Salvus  sit,  Graece 
oco&Tj  salvetur,  sive  salvus  fiat,  id  est 
sakitem  cunsequatur.  Et  loco  sequentium 
in  Graeco  tantura  legitur,  in  die  Domini 
Jesu.  Quae  lectio  in  quibusdam  etiam 
est  Latinis  MSS.  et  apud  Augustinura  lib. 
22.  contra  Faustum  cap.  79.  et  alibi. 
Commentator  Amb.  spiritum  hoc  loco 
Spiritura  sanctum  intelligit,  quemadmo- 
dum  et  in  illis  verbis  1  Thess.  5.  Ut  in- 
teger  spiritus  vester  et  anima  et  corpus 
sine  querela  in  adventu  Domini  nostri 
Jesu  Christi  servetur.  Quam  expositio- 
nem  videre  etiam  est  apud  Oecumeuium. 
Volunt  autem  hi  Spiritum  sanctum  salvari 
non  in  seipso ,  sed  iu  humiue  per  donum 
spirituale:  dum  videlicet  habetur  ab  ho- 
miue  Spiritus  sanctus,  atque  in  eo  mauet 
per  suam  gratiam. 

Et  quamvis  durus  liic  sermo  videatur, 
ut  Spiritus  sanctus  dicatur  salvari ;  pro- 
babilitatem  tamen  aliquam  accipit,  tum 
ex  eo,  quod  locutione  non  dissimili  dici- 
tur  alibi  Spiritus  sanctus  contrist.ari  et 
exstingui ,  ut  Ephes.  4.  1  Thessal.  5., 
tum  quia  spiritum  carni  oppositura ,  ut 
opponitur  hoc  loco,  Pauhis  Gal.  5.  Spiri- 
tiim  sauctum  intellexisse  videtur.  Verum 
hic  istius  intelligentiae  nulla  necessitas, 
cum  per  spiritum  possit  ipsum  spirituale 
donum  intelligi.  Cujus  expositionis  Chry- 
sost.  etTheophyl.meminerunt:  quanquam 
iidem  cum  aliis  plerisque,  praesertim  iis 
qui  carnem  corpus  interpretati  sunt,  pcr 
spiritum  intelligunt  animam.  Imo  sic  ha- 
bet  versio  quaedam  vetus,  qua  usus  est 
Augustinus  libro  primo  de  sermone  Do- 
mini  in  monte,  capite  vigesimo,  ut  anima 
salva  sit.  Animam  intellige  quatenus  est 
rationalis.  Qui  quidem  sensus  promptus 
ac  facilis  est. 

Nec  obstat,  quod  in  die  Domini,  id  est 
in  extremo  judicio,  non  sola  anima,  sed 
etiam  corpus  salvum  fiat.  Nam  in  salute 
animae  potissimum  salus  hominis  consi- 
stit:  et  ex  ea  salus  corporis  cor  sequitur 
ac  dependetj  quemadmodum  annotant 
Graeci  commentatores.  Atvero  secundum 
eos,  qui  nomine  carnis  intellexerunt  car- 
nalem  cupiditatem,  vel  hominem  quatenus 
carnalis  est:  spiritum  consimiliter  inter- 
pretari  possumus  spiritualem  hominis  vi- 
tam,  vel  ipsum  hominem,  quatenus  spiritu 
renovatus  est,  ut  totius  periodi  sit  hic 
sensus :  Hominem  istum  satanae  traden- 
dum ,  ut  mortificentur  in  eo  vitia  carnis : 
atque  ita  ipse  homo  spiritu  renovatus 
salutem  adipiscatur  in  die,  quo  Christus 
Dominus  venturus  est  ad  judicium :  vide- 
licet  auditurus  illam  judicis  vocem  cum 
caeteris  electis :  Venite  benedicti  Patrls 
mei,  possidete  paratum  vobis  regnum, 
etc.  Matth.  25. 

Nam  quod  quidam  diem  Domini  inter- 
pretantur  de  judicio  particulari,  quod  fit 
in  morte,  non  est  consonum  scripturis : 
in  quibus  dies  Domini ,  relatus  ad  saecu- 
lum  futurum,  seraper  indicat  tempus  uni- 
versalis  judicii:  licet  huic  etiam  particu- 


lare  judicium  sao  modo  respondeat.  No- 
tandum  est  igitur,  Apostolum  his  verbis : 
in  interitum  carnis,  ut  spiritus  salvus 
sit,  etc.  declarare  causam  finalem  excom- 
municationis  ex  parte  ejus,  qui  excommu- 
nicatur.  Ea  namque  est  emendatio  illius 
et  salus.  Quam  causam  excommunicatio- 
nis  etiam  significavit  1  Timoth.  1.  dicens: 
ut  discant  non  blasphemare,  et  2  Thes. 
3.  ut  confundatur. 

Sed  quaeres:  qui  fieri  possit,  ut  ad  in-  i 
teritum  caruis  et  salutem  spiritus  homini  ]| 
cedat  excommunicatio ,  qua  satanae  tra- 
ditur;  quum  illi ,  qui  siib  diaboli  sunt  po- 
testate,  sicut  dictum  est  supra,  multo  jam 
liberius  ac  propensius  serviant  carni,  ma- 
gisque  reddantur  a  salute  spiritus  alieni. 
Respondemus ,  excoramunicationem  ad 
effectum  emendationis  et  salutis  horaini 
excommunicato  proficere,  non  sua  natura, 
sed  ex  occasione:  dum  ea  poena  adraoni- 
tus  incipit  cogitare,  propter  quid  patiatur, 
atque  illud  odisse  propter  quod  patitm*, 
id  est,  peccatum  suum,  quo  poenam  illam 
commeruit,  nimirum  vexatione  dante  in- 
tellectum.  Agitur  autem  hoc  totum  per 
Dei  misericordiam  et  piara  excommuni- 
cantis  intentionem ,  quae  est ,  ut  peccator 
hujusmodi  per  corporalera  ejectionem  ac 
separationem  pudefactus  et  contristatus, 
ad  mentem  redeat ,  et  culpam  agnoscat; 
denique  humiliter  petat  illuc  recipi,  unde 
fuit  ejectus.  Hinc  porro  consequens  est, 
orandum  esse  pro  excomraunicato.  Nara 
salus  ejus  a  Dei  misericordia  non  recte, 
nisi  precibus  ad  Deum  fusi.s,  exspectatur. 
Ad  quod  faciendum  ipsa  etiara  admonet 
excommunicationis  poena.  Dum  enim  vi- 
dent  fideles,  fratrem  a  corpore  suae  socie- 
tatis  separatum  periclitari,  ne  prorsus 
pereat,  excitatur  eorum  pietas  ad  oran- 
dum  Deum ,  ut  membrum  illud  corpori 
rursus  uniat,  vitaeque  ac  sanitati  reddat. 
Hac  de  re  plura  a  nobis  et  ab  aliis,  atque 
ex  professo,  dicta  sunt  in  4.  seut.  dist.  18. 

6.  Non  est  bona  gloriatio  vestra.  Est, 
additum  fuit  ab  interprete.  Quidam  La- 
tini  codices  Augustini  tempore,  sicut  ipse 
testatur  lib.  3.  contra  Parmen.  cap.  2. 
sine  negatione  legebant :  Bona  gloriatio 

vestra.  Nec  eam  lectionera  improhat,  cum 
intelligi  possit  ironica  exprohratio.  Verum 
bodie  codices  omnes  constanter  addunt 
negationem.  Porro  gloriationem  hanc 
Corinthiorum  Graeci  interpretantur  de  in- 
fami  isto  homine ,  tanquam  uno  ex  magi- 
stris  ipsorum  et  sapientibus  :  quemadmo- 
dum  et  illud  superius :  et  vos  infiati 
estis  ?  At  nescio  quam  probabiliter.  Nam 
nec  in  posteriore  epistola,  ubi  rursus  istius 
fornicarii  mentio  fit ,  ulla  significatio  est, 
eum  doctum  et  sapientem  fuisse. 

Nec  admodum  verisimile  est,  fideles 
Corinthios  de  homine  palam  adultero  et 
incesto ,  propter  ejus  doctrinam  saecula- 
rem,  si  qua  praeditus  erat,  putasse  sibi 
gloriandum.  Et  alioqui  sapientes  hujus 
saeculi,  cum  gloriae  sint  percupidi,  ab  iis 
maxime  vitiis  in  publico  temperare  so- 
lent,  quae  gignunt  infamiam.  Unde  et  in 
pseudoapostolis ,  qui  sese  Corinthiis  ven- 
ditabant ,  nullum  infame  crimen  notat 
Paulus:  sed  vocat  operarios  subdolos, 
transfigurantes  se  in  Apostolos  Christi  et 
ministros  justitiae  2  epist.  cap.  11.  Quo- 
circa  Latinorum  magis  placet  commenta- 
rius ,  qui  generaliter  eam  intelligunt  glo- 
riationem,  quam  praeced.  cap.  Pauhis  in 
Corinthiis  reprehendit:  qua  nimirum  par- 
tim  magistri  nomine  sapientiae  et  elo- 
quentiae  sibi  placebant ,  partim  discipuli 
gloriabantur  in  magistris,  ut  haec  sit  re- 
petitio  ejus,  quod  paulo  ante  dixit:  et 
vos  inflati  estis ,  juxta  sensum  ibi  reddi- 
tum.  Dicit  ergo :  non  hona,  Sjre  7ion 
pulcra,  id  est,  valde  mala  ac  turpis  est 
ista  gloriatio  vestra,  flagrante  inter  vos 
tam  foedo  crimine ,  quod  luctum  magis 
exposcebat.  Non  bonum  pro  valde  malo, 
litotes  est  scriptm-is  familiaris. 

Nescitis  quia  modicum  fermentum 
totam  massam  corrumpit?  Ostendit,  eos 
non  habere  quod  glorientur,  sed  magis 
quod  timeaut  et  caveant.  Corrumpit, 
graece,  Cu,aoT  fermentat.  Quod  vocabu- 
lum  medium  est,  ut  possit  et  in  bonum 
et  in  malum  accijti  sententia ,  quum  sit 
veluti  yvctjjiTj  generalis :  taraetsi  Pauhxs 
tam  hoc  loco ,  qiiam  ad  Gal.  5.,  ubi  eam 
repetit,  in  malam  partem  usurpet,  atque 


in  lege  veteri  fermentum  fere  significatio- 
nem  habeat  corruptionis  :  imo  et  in  Evan- 
gelio  ,  ubi  praecipit  Dominus  cavendum  a 
fermento  Pharisaeorum  et  Sadducaeorum, 
Matth.  16.  Quanquam  et  nonnunquam  su- 
mitur  in  bonam  partem ,  ut  in  parabola, 
Domino  dicente :  Simile  est  regnum  coe- 
lorum  fermento,  quod  acceptum  mulier 
abscondit  in  farinae  satis  tribus,  donec 
fermentatum  esttotum,  Matth.  13.  Sed 
et  hanc  ipsam  Apostoli  sententiam  Cyril- 
lus  Alexandrinus  lib.  4.  in  Joan.  cap.  17. 
in  comparationem  rei  sanctae  assumit,  ita 
scribens :  Sicut  parum  (uti  Paulus  ait) 
fermenti  totam  massam  fermentat ,  sic 
paroula  benedictio  totum  hominem  in 
seipsam  attrahit ,  et  sua  gratia  replet. 
Ita  Cyrillus.  Ac  sane  fermentum  ipsum 
non  coiTumpit  massam,  dum  eam  fermen- 
tat ,  sed  magis  aptam  reddit  usui  humano. 
Proiude  Hieron.  in  comm.  epist.  ad  GaL 
utriusque  loci  versionera  emendat ,  pro 
corrumpit  volens  fermentat  legendum 
esse. 

Ex  quo  colligitur  (ut  id  obiter  admo- 
neamus  lectorem)  hanc  novi  testamenti 
versionem ,  quam  in  manibus  habemus, 
non  eandem  prorsus  esse,  quam  emenda- 
tam  ecclesiae  dedit  Hieronymus.  Pro 
massa  Graece  est  (pupajjia.  Hieronymus 
conspersionem  vertit ,  quemadmodum  et 
noster  interpres  in  versu  proxime  sequenti. 
Significat  autem  ^'jpafia  farinam  vel  aham 
similem  materiam ,  aqua ,  vel  oleo ,  vel 
alio  liquore  conspersam  ac  temperatam, 
atque  redactam  in  massam.  Dico  vel  si- 
milem  materiam :  siquidem  in  epistola  ad 
Romanos  9.  dicitur  de  massa  figuli ,  id 
est ,  luto.  Quem  locum  citans  August.  in 
tract.  de  quarta  feria  cap.  4.  pro  massa 
conspersionem  legit.  Nam  et  Graecum 
verbum  cpupa  v  generaliter  significat  sub- 
igere,  miscere,  temperare.  Porro  Latinum 
vocabulum  massamulto  latius  patet,  quam 
9'jpa;jia  Graecis ,  aut  conspersio  Latinis. 
Legimus  enim  massam  caricarum ,  fico- 
rum ,  ferri ,  phimbi ,  quae  ©'jpajia  aut 
conspersio  dici  non  potest.  Itaque  con- 
sporsio  melius  hic  convenit ,  quam  massa. 

Est  autem  in  his  Apostoli  verbis  occu- 

patio.  Nam  dicere  poterant  Corinthii: 
Unxi-S  est  qui  peccavit:  quid  boc  ad  cae- 
teros  ?  Respondet  Apostolus :  An  nescitis, 
modicum  fermenti  satis  esse  ad  totam  fa- 
rinae  conspersionem  sapore  sui  imbuen- 
dam?  id  est,  unum  paucosve  bomines 
facile  suis  moribus  totam  afficere  multitu- 
dinem?  ac  certe  facilius  male  afficere 
quambene,  vitiare  quam  sanare.  Signi- 
ficatur  hac  parte  finis  ac  scopus  excom- 
municationis  ex  parte  ecclesiae:  qui  qui- 
dem  excommunicationis  proprius  ac  pri- 
marius  est  finis.  Nam  excommunicatione 
potissimum  id  agitur  in  ecclesia,  ut  unius 
morbidi  membri  separatione  totum  corpus 
a  morbi  contagione  servetur. 

7.  Expurgate  vetus  fermentum.  Qui- 
dam  vetusti  codices,  Graecis  plerisque 
sufi"ragantibus  legunt:  Expurgate  igitur 
vetus  fermentum.  Illationis  omitteudae 
fuit  occasio ,  quod  sine  ea  legeretur  haec 
Scriptura  in  sacro  paschali  officio.  Caete- 
rum  optime  quadrat  hic  illativa  particula. 
Ratiocinatur  enim  Apostolus  ad  hunc 
modum :  Si  modicum  fermenti  totam  con- 
spersionem  fermentat:  igitur  expurgare, 
hoc  est  purgando  ejicere  debetis  fermen- 
tum  vetus :  id  est ,  separare  a  vobis  homi- 
nem  malum ,  cujus  exemplo  caeteri  pos- 
sent  infici,  sicut  fermento  tota  afficitur 
massa. 

Dicit  autem  vetus  fermentum ,  proprio 
fermenti  epitheto ;  ut  denotet  vetustatem 
hominis  secundum  carnem  viventis.  Allu- 
dit  Apostolus  ad  ritum  legis  Mosaicae, 
qua  populus  jubebatur,  instante  solenni- 
tate  paschali,  e  suis  domibus  eliminare 
omne  fermentum  ac  fermentatum ,  atque 
ita  sine  fermento  novam  facere  consper- 
eionem ,  et  panes  azymos ,  et  cum  his 
pascha  celebrare.  Quae  omnia  quouiam 
in  figura  contingebant  iUis ,  infra  cap. 
10.  merito  Paulus  ea  ad  correctionem  et 
instructionem  vitae  Christianae  figuraliter 
accommodat.  Quod  ergo  dicit,  expurgate 
vetus  fermentum,  idem  est  cum  eo,  quod 
absque  metaphora  dicit  in  fine:  Auferte 
malum  ex  vohis  ipsis. 

Nonnulli  fermentum  vetus  generaliter 
interpretantur  peccati  vetustatem,  seu  prio- 


ris  vitae  corruptionem ,  ut  haec  sit  gene- 
ralis  exhortatio  ad  vitae  puritatem;  sicut 
paulo  post:  Non  in  fermento  veteri,  etc. 
Utrumque  sensum  indicat  Ambrosius  lib. 
1.  de  poenit.  cap.  14.  Sed  priorem  con- 
textus  sermonis  magis  exigere  videtur. 
Et  nihil  vetat,  fermenti  metaphora  nunc 
hominem  vitiosum,  nunc  ipsum  vitium 
aut  vitla  significari. 

Ut  sitis  nova  conspersio.  Nunc  con- 
spersionem  dicit  interpres,  quam  superius 
massam.  Atqui  clarior  esset  analogia 
Pauli ,  si  eadem  utrobique  latina  vox  au- 
diretur,  vel  massa  vel  conspersio.  Sen- 
sus:  ut  remoto  fermento  veteri,  quae 
coetum  vestrum  inficit  sui  coutagio ,  sitis 
popuhis  sanctus,  ambulans  in  novitate 
vitae.  Nam  si  vel  modicum  fermenti  re- 
manserit  in  massa;  adeo  non  manebit 
nova  conspersio ,  ut  etiam  tota  contrahat 
saporem  ac  naturam  veteris  fermenti. 

Sicut  estis  azymi.  ''ACo/xoi ,  id  est,  in- 
fermentati.  Sic  eos  vocat,  quod  ad  eo- 
rura  statnm  et  professionem  attinet.  Vult 
enim,  ut  vita  professioni  respondeat,  ac 
si  dicat:  ut  par  est  eos  facere,  qui  sunt 
professione  azymi,  id  est,  sinceri  et  puri 
a  fermento  peccati.  Nam  Christiani  per 
baptismum  constituuntur  in  statu  novitatis 
ac  puritatis ,  enndemque  statum  post 
baptismum  profitentur.  Eam  puritatem 
significabant  panes  azymi,  quibus  tem- 
pore  paschali  Judaei  vescebantur.  Unde 
persistens  in  allusione  figurae  veteris,  ad- 
huc  subjungit: 

Etenim  pascha  nostrum  immolatus 
est  Christus.  Graece  et  Syriace:  Nam 
et  pascha  nostrum  pro  nobis  immola- 
ttim,  sive  immolatus  est  Christus.  Valla 
credit  interpretem  omisisse  particiilam  pro 
nobis,  halhicinatum  similitudine  dictio- 
num:  quia  cum  bis  iu  Graeco  legatur 
y]li-(»v ,  semel  tantum  legerit,  mediam 
transiliens  praepositionem.  Alius  suspica- 
bitur  omittendae  illius  particulae  datam 
occasionem  ex  officio  paschali,  in  quo 
tantum  canitur:  Pascha  nostrum  immo- 
latus  est  Christus.  Verum  hinc  argumen- 
tum  accipi  potest  pro  Latina  lectione. 
Non  enim  ecclesia  praetermittere  voluis- 

set  illud  pro  nohis ,  in  tam  brevi  versu 
cantando,  si  in  Paulo  legisset.  Itaque 
non  abs  re  suspicatur  Erasmus ,  eam  par- 
tem  iu  Graecis  codicibus  adjectitiam  esse. 

Pascba  sumitur  bic,  ut  alias  saepe,  pro 
agno  paschali ,  sed  bic  mystice  intellecto. 
Aliae  ejus  acceptiones  aliis  locis  occur- 
runt,  ut  pro  solennitate  pascbae,  pro 
coena  pascbali,  sive  pro  ipsius  agni  im- 
molatione  et  esu  secundum  legem.  Qua 
de  re ,  simul  et  de  vocis  etymo ,  plura  di- 
cemus  ad  illud  de  Mose  dictum  Heb.  ll. 
Fide  celehravit  pascha. 

Sensus  Apostoli :  Merito  vitam  azymam 
a  vobis  exigo ;  quandoquidem  agnus  noster 
pascbalis  immolatus  est:  nempe  Cbristus, 
pro  nobis  in  ara  crucis  oblatus.  Ipse  enim 
verus  est  agnus ,  qui  ahstulit  peccata 
mundi.  Quare  sicut  Judaei  fermento  ab- 
stinebant,  quamdiu  pascba  celebrabant: 
ita  et  vos  cbi-istianum  ac  perpetuum 
pascba  agentes ,  semper  oportet  abstinere 
a  fermento  veteris  ac  pravae  conversatio- 
nis.  Ad  boc  enim  Cbristus  pro  nobis  im- 
molatus  est.  Rem  explicat  sequenti  co- 
bortatione : 

8.  Itaque  epulemur.  Epulemur,  Grae- 
ce  dopTaCo>|i£V  j  quod  verbum  proprie 
significat  diem  festum  agere.  Et  quidem 
sic  legit  Cyprianus  libro  de  babitu  virgi- 
num  ,  festa  celehremus.  Et  Origenis  in- 
terpres  bom.  5.  super  Leviticum  ita  vertit, 
diem  festum  celehremus.  Quae  eadem 
Augustini  lectio  est  lib.  3.  contra  Parm. 
Haimo  quoque  testatur,  aliam  editionem 
habere:  Itaque  festivitatem  celehremus. 
Verum  quia  festis  diebus  solennes  epulae 
ex  carnibus  immolatis  exbiberi  solebant; 
binc  etiam  usurpatur  boc  verbum  pi-o  eo 
quod  est,  festum  et  solenne  epulum  ce- 
lebrare.  Et  ita  sumitur  hoc  loco :  ut  sit 
allusio  ad  epulum  agni  pascbalis  typici. 
Porro  quibus  epulis  pascha  nostrum  ce- 
lebrandum  sit,  docet  consequenter. 

Non  in  fermento  veteri.  Id  est ,  non 
cum  fermento  veteris  vitae,  quoniam  et 
Israelitis  cum  fermento  suum  paschale 
epulum  celebrare  nefas  erat.  Sequitur 
expositio  fermenti  veteris. 

Neque  in  fermento  malitiae  et  nequi~ 


tiae.  Pro  nequitia  alii  versutiam,  alii 
pravitafcem  vertunt.  Aug.  malignitatem 
legit.  Haec  enim  significatur  Graeca  voce 
TcovTjpta.  Nam  quod  Cajetauus  omissionis 
peccata  putat  iutelligi,  nullam  ex  Graeco 
rationem  babet.  Rectius  illud,  quod 
Tbeopbyl.  admonet,  Tiovrjptav  nequitiam, 
aliquid  pejus  esse  quam  sit  xaxca  malitia. 
Malus  enim  est ,  inquit,  quisquis  male 
agit;  nequam  autem,  qui  meditate  et 
cum  dolo  male  agit.  Unde  diabolus  ad 
male  agendum  versutissimus  Graeco  no- 
mine  TCOVTjpog  passim  appellatur  in  Scriptu- 
ris:  quod  interpres  vulgatus  varie  vertit, 
ut  malum ,  malignum ,  nequam ,  nequissi- 
mum.  Praecipit  igitur  Apostolus,  pascba 
nobis  celebrandum  esse,  non  cum  fer- 
mento  malorum,  vel,  quod  deterius  est, 
pravorum  operum ;  id  est ,  quae  fraudem 
et  pravam  macbinationem  babeant  ad- 
junctam :  alioqui  futurum  ut  exterminamur 
e  populo  Dei,  quomodo  lex  minatur  Israe- 
liti'^,  qui  fermentatum  ederent  diebus 
pascbalibus,  exterminationis  poenam  e 
populo,  Exodi  12. 

Sed  in  azymis  sinceritatis  et  veritatis. 
Per  azymos  paues ,  id  est ,  fermento  ca- 
rentes,  quibus  Israelitae  in  epulo  paschali 
et  per  omnes  dies  paschae  vescebantur, 
significari  vult  Apostolus  sinceritatcm  ac 
veritatem  conversationis :  ut ,  quemadmo- 
dum  annotavit  Tbeopbyl. ,  vita  sincera 
et  pura  opponatur  malitiae :  vita  autem 
vera,  id  est,  bypocrisi  ac  dolo  vacans 
opponatur  nequitiae.  Nam  alii  sensus, 
quos  idem  adfert  Theopbylactus ,  minus 
huic  loco  congruunt. 

9.  Scripsi  vohis  in  epistola:  ne  com- 
misceamini  fornicariis.  Post  decretum, 
quo  mandavit  incestum  illum  excommuni- 
cari,  statuit  nunc,  seu  potius  repetit  antea 
statutam  a  se  regulam  generalem  de  vi- 
tandis  fomicariis,  ac  caeteris  palam  cri- 
minosis  fratribus.  Hinc  autem  apparet, 
aliam  ante  banc  a  Paulo  scriptam  fuisse 
epistolam  ad  Corintbios ,  quae  post  inter- 
ciderit.  Nec  enim  dubium ,  quin  et  aliae 
exciderint  epistolae  ab  Apostolis  scriptae. 
Et  ita  de  ea,  cujus  hic  mentio  fit,  multi 
sentiunt  expositores,  tam  veteres  quam 


446 


COMMENTARmS  IN  CAP.  V. 


recentiores ,  praesertim  Latini.  Pro  argu- 
mento  potest  etiam  illud  adduci,  quod 
ante  secundam  epistolam  scriptam  dice- 
batur  ab  aemulis  Pauli,  epistolas  ejus, 
quas  ad  Corinthios  scriberet,  graves  esse 
et  fortes ;  ut  ipse  refert  2  Cor.  10.  Jam 
igitur  ad  eos  scripserat  plures  epistolas. 

Atqui  Chrysostomus  ac  caeteri  Graeci 
non  de  alia  epistola ,  quam  de  hac  ipsa 
Paulum  loqui  censent.  In  hac  enim  paulo 
ante  jusserat  fornicarium  tolli  e  medio 
congregationis.  Quod  deinde  iterum  prae- 
cepit  sub  metaphora  expurgandi  veteris 
fermenti.  Ne  igitur  errarent  Corinthii, 
eiistimantes  omnes  omnino  fomicarios 
sibi  vitandos  esse  et  a  se  repellendos,  ex- 
ponit  Apostolus ,  de  quibus  hoc  intelligi 
velit.  Ad  id  vero ,  quod  adfertur  ex  2. 
epist.  responderi  posset,  esse  enallagen 
numeri.  Nam  de  epistola,  quae  apud  nos 
prima  est  ad  Corinthios ,  id  intelligi  vo- 
lebant  illi  adversarii,  propter  quaedam 
dura  et  autoritatis  plena,  quae  hoc  capite 
et  superiori  continentur. 

Utra  harum  opinionum  vera  sit,  non 
omnino  constat :  fateor  tamen  in  priorem 
mepropensiorem.  Etenim  qui  dicit,  scripsi 
vobis  in  epistola,  ex  ipso  loquendi  modo 
magis  significat  priorem  quampiam  epi- 
stolam ,  quam  eam  ipsam ,  iu  qua  scribit. 
Ita  quum  ait  in  2.  epist.  cap.  7.  Etsi 
contristavi  vos  in  epistola,  de  epistola 
prius  scripta  loquitur.  Et  ejusdem  epist. 
cap.  2.  bis  terve  dicens:  scripsi  vobis, 
ad  priorem  utique  epistolam  respicit: 
sicut  eo  loco  ostendemus.  Quod  si  vo- 
hiisset  Apostolus  illud  significare ,  quod 
proxime  scripserat  de  fornicario  e  medio 
fratrum  auferendo ,  non  diceret,  scripsi 
vobis  in  epistola,  sed  :  nunc  modo  scripsi 
vobis,  vel,  jam  nunc  audistis.  Adde,  quod 
nec  illuc  quidem  referri  potest,  quod  hic 
dicitur,  si  res  bene  consideretur.  Non 
enim  sunt  eadem,  de  medio  congregatio- 
nis  fidelium  aliquem  tolli,  et  convictum 
ejus  vitari.  Neque  mens  Apostoli  est, 
eandem  poenam  excommunicationis,  quam 
hic  statuit  in  hominem  adulterum  et  in- 
cestum ,  extendi  ad  omnes ,  de  quibus 
nunc  loquitur :  sed  leviori  quodam  excom- 


municationis  genere  vult  eos  puniri,  quem- 
admodum  infra  a  nobis  declarabitur.  Ex 
his  ergo  valde  probabilis  fit  eorum  sen- 
tentia,  qui  putant  Apostolum  de  diversa 
quadam  epistola  loqui :  quae  Corinthiorum 
negh'gentia  postea  perierit.  Porro  com- 
misceri  fornicariis  hoc  loco ,  non  est  tur- 
pitudinem  cum  fornicariis  exercere ,  sed 
vitae  commercium  et  consuetudinem  cum 
eis  habere. 

10.  Non  utique  fornicariis  hujus 
mundi.  Graece :  et  non  omnino  forni- 
cariis  mundi  hujus.  Sensus  est :  Id  quod 
scripsi,  nolo  intelligatis  universe  dictum 
de  fornicariis ,  ac  si  comprehensos  velim 
etiam  infideles.  Per  mundum  hunc  intel- 
ligit  universitatem  eorum,  qui  per  baptis- 
mum  non  sunt  separati  a  mundana  con- 
versatione ,  id  est ,  qui  nondum  facti  sunt 
Christiani.  Non  igitur  omnes  fornicarii 
secundum  Apostolum  sunt  fornicarii  hujus 
mundi ;  non  enim  illi,  qui  sunt  in  ecclesia : 
quos  et  fratres  paulo  post  vocat ,  et  intus 
esse  affirmat,  et  a  quorum  consuetudine 
abstinendum  docet.  Ex  quibus  manifeste 
contra  sectarios  ostenditur,  etiam  malos 
et  scelerosos  homines  esse  in  ecclesia. 

Negat  autem  Apostolus,  se  locutum  de 
fornicariis  hujus  mundi ;  non  quod  illorum 
non  sit  etiam  vitanda  conversatio,  quate- 
nus  nostris  moribus  contagium  adferre 
possit ;  hoc  enim  ipsa  naturae  lex  prae- 
cipit:  sed  peculiariter  ac  majori  studio 
pluresquG  ob  causas  ab  illorum  abstinen- 
dum  est  consortio ,  qui  fratres  cum  sint, 
et  Christi  fidelium  nomine  censeantur,  | 
professionem  suam  male  vivendo  deho- 
nestant,  fratribus  exemplo  nocent,  ipsum- 
que  nomen  Christiauum  probris  ac  male- 
dictis  infidelium  exponunt,  si  praesertim 
ut  tales  notati  ac  uominati  sint  ab  ecclesia. 
Quod  erat  genus  quoddam  excommuni- 
cationis ,  etsi  minus  eo ,  quo  satanae  qui- 
dan:  tradebantur. 

At  dices:  Christi  lege  non  amplius 
praecipi,  quam  ut  frater  ecclesiam  non 
audiens  ,  sit  nobis  sicut  ethnicus  et  publi- 
canus,  Matth.  18.  Non  magis  igitur  ab- 
stinendum  nobis  erit  a  consuetudine  cum 
fratribus  fornicariis  (quod   vult  Paulus), 

quam  cum  fomicariis  hujus  mundi.  Motus 
hoc  argumento  Cajetanus  dicit:  Domini 
sententiam  mitiorem  esse  quam  Pauli, 
4ui  censeat ,  fornicarium  fratrem  plus  vi- 
tandum  quam  ethnicum. 

Sed  vera  responsio  est,  verborum  Do- 
mini :  sit  tibi  sicut  ethnicus  et  puhlica- 
nus,  hunc  esse  sensum :  Habeto  illum  eo 
loco ,  quod  ad  exteriorem  conversationem 
pertinet,  quo  Judaei  habent  ethuicos  et 
publicanos.  Nam  ad  Judaeos  ea  verba 
Christus  loquebatur,  qui  consuetudinem 
ethnicorum  et  publicanorum  adeo  decli- 
nabant ,  ut  nec  salutandos  putai'ent.  Qua 
iu  re  nobis  Christianis  non  sunt  imitandi. 
Quocirca  nihil  prohibet,  quosdam  fratres, 
etsi  nondum  satanae  traditos,  ut  de  qui- 
bus  hic  Paulus ,  magis  a  nobis  vitandos 
esse  quam  ethnicos. 

Aut  avaris,  aut  rapacibus.  Ad  sin- 
gula  repetendum,  hujus  mundi.  Avaros 
intelligit  eos,  qui  quomodocunque  res 
alienas  injuste  vel  auferunt  vel  detinent ; 
praesertim  si  furto  aut  fraude  id  faciant. 
Nam  qui  aperte  et  per  vim  tollunt  rem 
alienam,  rapaces  sunt.  Dicuntur  illi  quo- 
que  avari,  qui  sua  tenacius  retinent  absque 
aliorum  injuria.  Sed  de  iis  non  diceret 
Apostolus,  ne  commisceamini.  Nec  hi 
tam  proprie  dicuntur  Graece  TiXsovlxTat. 
Deducitur  enim  hoc  nomeu  a  plus  haben- 
do,  et  eos  significat,  qui  plus  semper 
appetentes,  per  fas  etnefas,  per  foenus 
et  fraudes  student  augendae  rei.  In  hunc 
avarum  dicitEcclesiasticus  cap.  10.  Avaro 
nihil  est  scelestius.  Hic  enim  et  animam 
suam  venalem  habet. 

Aut  idolis  servientibus ,  graece  £?(3co- 
AoAaxpatg^  id  est,  simulacrorum  cultori- 
bus.  Cultum  intellige  Deo  debitura,  quem 
Xaxpsta  fere  in  Scripturis  significat.  Unde 
idololatrae  dicuntur ,  ait  Augustinus 
lib.  1.  de  Trinitate  cap.  6.,  qui  simula- 
cris  eam  servitutem  exhibent,  quae  de- 
betur  Deo.  Observa  Paulum  ea  peccata 
nominasse,  sub  quibus  omnia  caetera 
possint  intelligi.  Nam  fornicarius  peccat 
in  seipsum ;  avarus  et  rapax  in  proximum ; 
idolorum  cultor  in  Deum.     Omae  autom 


peccatum  ad  aliquod  genug  istorum  trium 
pertinet. 

Alioquin   debueratis   de  hoc  mundo 

exiisse.     Graece,    quandoquidem ,    sive 

alioqui  debetis  sane  de  mundo   exire, 

tametsi    pormodica    difi"erentia    est    inter 

6cpet'AeTS^  debetis,  et  cocpecAexe^  debeba- 

tis ,    id  est,  deberetis.    Sensus:    Si  vobis 

abstinendum  esset  a  consuetudine   forni- 

cariorum  ac  caeterorum  hujus  mundi  cri- 

minosorum  hominum;   deberetis  mundum 

relinquere,  et  ut  ita  dicam,  in  aUum  muu- 

dum  commigrare.  Quo  in  sermone  hyper- 

bole  quaedam  est,  qua  significatur  infide- 

les,  apud  quos  memorata  vitia  regnant, 

per  totum  mundum  sparsos  esse,  et  ubi- 

que  obvios:   ut  proinde   difficillimum  sit 

ac  pene   impossibile,    eorum   commercia 

vitare.  Quod  nec  oportebat;   quandoqui- 

dem  tunc  infideles  sancta  Christianorum 

inter  ipsos  conversatione  erant  alliciendi 

ad  fidem.    Ita  Augustinus  contra  Parme- 

nianum   scribens ,    haec  Apostoli   verba, 

alioquin  debueratis  de  hoc  mundo  exi- 

isse ,  suis  verbis  prosequitur:  Opus  enim 

vestrum   in  hoc    mundo    illud   est,    ut 

peccatores  Christo  ad  salutem  lucremini. 

Quod  fieri  tion  poterit,  si  eorum  collo- 

quia,  convictumque  fugiatis.  Quam  ean- 

dem  ratiouem  adfert  homilia  50.  cap.  4. 

Hinc  et  Apostolus  infra  cap.  7.  praecipit, 

nc  fidelis  dimittat  conjugem  infidelem  co- 

habitare    consentientem :     et    capite    10. 

permittit  ei   cibum  sumere  cum   infideli- 

bus:  Si  quis,   inquit,   vocat  vos  infide- 

lium,  et  vultis  ire  etc. 

Alii  alios  hujus  loci  commentarios  ad- 
ferunt,  sed  obscuros  ac  parum  certe  pro- 
babiles:  nec  illud  placet,  quod  quidam 
mundum  vel  hunc  mundum ,  Graeciam 
interpretantur.  Non  enim  sola  Graecia 
vitiorum  hujusmodi,  quae  hic  recitantur, 
ferax  erat,  sed  totus  mundus  infidelium. 
Taceo  de  Cajetano,  qui  Graeca  non  bene 
intelligens,  ab  illo  loco,  Scripsi  vobis  in 
epistola  etc.  non  parum  a  mente  Pauli 
peregrinatur  in  suo  commentario ;  quem 
videat  apud  ipsum  qui  volet.  Caeterum 
ex  Apostoli  sententia,  quam  hic  tradit, 
colligere  licet,  in  iis  regionibus,  ubi  pleri- 

que  sunt  haereticis  erroribus  imbuti,  non 
esse  fidelibus  illicitum  cum  illis  versari; 
quantum  quidem  ad  ecclesiae  legem  atti- 
net.  Non  enim  vult  ecclesia  praecepto 
suo  fideles  obstringere ,  ut  civitates  suas 
ac  regioues  relinquant.  Dico,  quantum 
attinet  ad  legem  ecclesiae.  Nam  ut  ante 
dixi ,  lege  naturae  tenetur  quisque  quoad 
potest,  suum  periculum  vitare. 

11.  Nunc  autem  scripsi  vobis  non 
commisceri.  Plenius  exponit,  de  quibus  et 
quomodo  velit  intelligi ,  quod  scripserat, 
non  conversandum  cum  fornicariis.  Nunc 
particula  est  attentionem  postulantis  ad 
id  quod  dicit ,  non  autem  significantis  se 
diversum  aliquid  jam  scribere  ab  eo,  quod 
olim  scripserat;  ut  imaginantur  Cajetanus 
et  alii  quidam.  Sensus  enim  est:  At  vero 
quod  scripsi  vobis ,  tale  est :  ut  ne  com- 
misceamini,  etc.  Sermo  continuandus  cum 
eo  quod  sequitur. 

Si  is,  qui  frater  nominatur ,  est  for- 
nicator   aut   avarus.     Graece:    Si    quis 
frater   nominatus   aut   fomicator  aut 
avarus:   nisi   quod  quidam   codices   pro 
ri    TTOpvoc,    aut   fornicator,    habent    15 
ii6pvo<;,  sit  fornicator  aut  avarus ,  etc 
Utriusque    lectionis    meminit    Tbeophy- 
lactus:    juxta    priorem    sententia    caret 
verbo,  quod  tamen  Graeci  subintelligunt. 
Et  alioqui  familiare  est  Hebraeis  verbum 
substantivum  supplendum  relinquere.  Ver- 
sio,    qua  Pacianus   usus   est,    utrumque 
conjungit :  Si  quis  frater  nominatur,  et 
sit  aut  fornicator ,  aut  simulacris  ser- 
viens,  aut  avarus ,  etc.    Nec  fere  secus 
contra  Parmenianum  scribens  Augustinus. 
Nam   legit   et   subinde   repetit:    Si   quis 
frater  nominatur ,  et  est  aut  fornicator 
etc,  idque  secundum  omnes  codices  MSS. 
in  castigatione  Plantinianae  editionis  ad- 
hibitos ,  licet  in  aliis  locis  apud  Augusti- 
num  illud  et  est,  non  legatur  additum,  ut 
libro  de  fide  ct  operibus  cap.  2.  et  ho- 
milia  50.  _ 

Graeca  lectio,  sicut  ab  Oecumenio  di- 
ligenter  est  annotatum,  duobus  modis 
intelligi  potest:  Vel  sic  ut  participium 
nominatus  (quod  in  Graeco  est  praesen- 
tis  temporis  ovofJiaC6jJ.£voO  fratrem  deter- 


minet;  ac  sensus  sit:  Si  quis,  cum  frater 
appelletur,  id  est,  Christiani  nomen  gerat, 
sit  fornicator  aut  avarus ,  etc   Quem  sen- 
sum  spectat  textus  nostrae  versionis.  Vel 
ut  idem  participium  referatur  ad  sequen- 
tia :  Si  quis  frater  fuerit  nominatus  forni- 
cator,    autavarus,    etc.  hoc  est:    si  quis 
Christianus  adeo  manifeste  fornicator  sit 
aut  avarus  aut  quicquam  tale,   ut  etiam 
hujusmodi  nomine  passim  ab  hominibus 
designetur ,  et  commune  nomen  sibi  quo- 
dammodo  fecerit  proprium ,  id  est ,   si  eo 
nominesitdiffamatus.  Hunc  sensum  priori 
praefert  Oecumenius,haud  immerito.  Nam 
famosi  more  Scripturae  nominati  dicuntur ; 
o-raece  ovojjiaCofiSvoi  vel  ovofiaaxo'.,  ut  1 
Slach.  3.  de  Juda :   Et  nominatus  usque 
ad  novissimum  terrae.    Ecclesiast.  39. 
Narrationem    virorum     nominatorum 
conservabit.  Baruch  3.     Ibi  fuerunt  gi- 
gantes  nominati. 

Caeterum  nominatus,  quando  idem  va- 
let    quod    appellatus ,    graece    dici   solet 
xaAoufJLSvoc;,    XsyoijLSvoc     Kectius    igitur 
dvojJiaCojJisvo-  sequentibus  adjungitur  seu- 
su  jam  dicto;  quem  et  Augustinus  tradit 
adversus    Parmenianum     disputans:     hi 
verbo  nominatur ,  inquit,  hoc  intelligi 
voluit    Apostolus,    parum    esse,    ut   sit 
quisque  talis ,   nisi  etiam  nominetur,  id 
est,  famosus  appareat;  et  in  libro   de 
fide  et  oper.    Nominantur ,  id  est ,  }ioti 
famosique  sunt.    Eidem  sensui  patroci- 
nantur  et  alii  veteres ,  qui  partem  hanc 
ita  legunt ,  ut  verbum  nominatur  ad  se- 
quentia  refen-i  oporteat ,  velut  Ambrosius 
lib.  1.  de  poenit.  cap.  ult.  et  in  epist.  82., 
quae    est   ad   eccles.    Vercell.    Interpres 
Irenaei  lib.  4.  cap.  46.  et  interpres  Ori- 
genis  homilia  5.  super  Levit.    Sic  enim 
apud  eos  legitur :  Si  quis  frater  nomi- 
natur  fornicator,  aut  avarus,  aut  ido- 
lolatra,  etc.    Sed  et  codex  Paulinus  ve- 
tustissimus,   cujus  Erasmus  meminit,   ita 
legit:    Si  quis  frater  nominatur  inter 
vos  fornicator  aut  avarus.  Expressius 
autem  id  voluit  Cyprianus ,    seu  quisquis 
autor  libri  de  aleatoribus,   dum  verbum 
rejecit  in  finem.    Si  quis  frater ,   inquit, 
fornicarius,  aut  idolorum  cultor,  aut 

avarus ,  aut  raptor  sive  injustus  nomi- 
natus  fuerit. 

Porro  sciendum  est,  Augustino  in  ho- 

milia  citata  nominationem  eam,  quae  dicta 

est,   non   sufficere.     Cum  enim  dixisset: 

Nos  vero  a  communione  prohibere  quen- 

quam  non  possumus,    nisi  aut  sponte 

confessum,   aut  in  aliquo ,   sive  saecu- 

lari ,   sive  ecclesiastico  judicio  nomina- 

tum   atque   convictum,   postea  probans 

ex  Apostolo,  quod  dixerat,  ita  subjungit : 

Alioquin,  illud  cur  dixit:  Si  quis  frater 

nominatur  aut  fomicator ,   aut  idolis 

serviens ,  et  caetera ,  nisi  quia  eam  no- 

minationem  intelligi  voluit,  quae  fit  in 

quenquam,  cum  sententia  ordine  judi- 

ciario  atque  integritate  profertur?  Nam 

si  nominatio  sola  sufficit:   multi  dam- 

nandi  sunt  innocentes;  quia  saepe  falso 

in  quoquam  crimina  nominantur.  Haec 

eo  loco  Augustinus,    quem  allegat  et  se- 

quitur  Thomas  Aquinas  in  commentario. 

Verum  non  apparet  in  vocabulo  nomi- 

nationis,  ut  hic  usurpatur  a  Paulo ,  totum 

ilhidincludi,   quod  Augustinus  requirit: 

quanquam    procul    dubio    mens   Apostoli 

est,   id  quod  hic  praecipit,  agendum  or- 

dine  judiciario,  quem  alibi  praescribit,  ut 

2  Thess.  3.  vers.  14.  Quodsi  tamen  adeo 

notorium  sit  crimen,  ut  nulla  tergiversa- 

tione  celari  possit,    quale   erat  illius  Co- 

rinthii,    qui  uxorem  patris  habebat:    non 

videtur  ex  Apostoli  mente  sententia  ju- 

dicis   exspectanda  ad  hoc,    ut  ejusmodi 

frater  criminosus  vitetur.     Fornicator  est, 

quisquis  mulieri   copulatur  extra   conju- 

gium.     Avarus,  qui  rem   alienam  vel  au- 

fert   vel   detinet  injuste:    ut   dictum  est 

supra.     Unde    pro   avaro    apud    Tertull. 

libro  de  pudic.  cap.  18.  \Q^\tm  fraudator. 

Aut  idolis  serviens.     Graece  ci(5aj/.o- 

AatpTjc,  simulacrorum  cultor.  Quaerunt 

commentatores ,     quomodo     idem    sit    et 

frater  et  idolorum  cultor.     Responsio  est, 

id  fieri,  quoties  is ,    qui  baptismo  et  pro- 

fessione  Christianus   est,    sive   ex  animo, 

seu  metu,    seu   placendi  voluntate,    seu 

quavis   aha  ratioue  inductus ,   inlidelium 

sacris  sese  admiscet ,  ut  vel  idolum  colat, 

opere  saltem  externo ,  vel  de  idolothytis 

Cnll.  Estii  Comin.   Tom.  I. 


edat ;  contra  illud :  Nolo  vos  socios  fieri 
daemoniorum,  infra  cap.  10.  Ubi  et  illa 
sunt  praecepta :  Neque  idololatrae  effi- 
ciamini,  et:  Fugite  ab  idolorum  cul- 
tura.  Sic  et  Joannes  praecipit  in  fine 
primae  epistolae :  Filioli ,  custodite  vos 
asimulacris. 

Aut  maledicus.  Graece  AOtdopog^  id 
est,  conviciator,  contumehosus,  item  ma- 
ledicentiae  morbo  laborans.  Qui  enim 
facilis  est  ad  convitia ,  facile  etiam  ma- 
ledicit,  id  est,  malum  imprecatur.  Et 
hujus  crimmis  gravitatera  ex  eo  disce, 
quod  communem  poenam  mereatur  cum 
caeteris  hic  enumeratis.  Vide  accuratius 
ad  cap.  6.  vers.  10. 

Aut  ebriosus.  iEbrietas  suo  genere  pec- 
catum  mortale  est,  quemadmodum  et  alia 
hujus  loci.  Quod  enim  quis  propter  de- 
lectationem  vini  (inquit  Thomas  in  com- 
mentario)  velit  perdere  usum  rationis, 
exponens  se  periculo  multa  alia  peccata 
perpetrandi,  videtur  esse  contrarium 
caritati.  Contingit  tamen  per  accidens, 
ebrietatem  non  esse  peccatum  mortale, 
propter  ignorantiam  fortitudinis  vini, 
vel  debilitatis  proprii  capitis.  Quae  ta- 
men  excusatio  tollitur  per  frequentem 
experientiam.  Etideo  Apostolus  signan- 
ter  non  dicit  ebrius,  sed  ebriosus. '  Haec 
ille.  Quae  eadem  fere  scripsit  ad  illud 
Rom.  1,3.  Non  in  comessationibus  et 
ebrietatibus.  Ex  quotamen  Apostoli  loco, 
simul  et  ex  altero  qui  est  Gal.  5 ,  ubi  si- 
militer  comessationes  ebrietatibus  adjun- 
git,  haud  temere  videri  potest,  sicut  co- 
messatio  damnatur  propter  immoderatum 
studium  gulae,  etiamsi  non  privet  homi- 
nem  usii  rationis .  sic  etiam  sentiendum 
esse  de  ingurgitatione  vini ;  praesertim 
cum  et  alibi  Scriptura  in  ebrietate  spectet 
non  tnm  rationis  defectum  ,  quam  exces- 
sum  potus  inebriativi:  sive  potantem  ine- 
briet  usque  ad  deliquium  rationis,  sive  non. 

Quapropter  in  hoc  genere  etiam  illi 
daninautur  et  graviter  increpantur  in 
Scriptura,  qui  quod  vini  potu  non  facile 
dejiciantiir.  copiosius  illud  bauriunt.  Hinc 
illae  comminationes:  Vae ,  qui  potentes 
estis  ad  bibendum  vinum ,  et  viri  fortes 
29 

ad  miscendam  ebrietatem,   Jes.  5.  et: 
Vae  his ,  qui  commorantur  in  vino ,  et 
student  calicibus  epotandis.    Prov.  23. 
Huc   accedit,    quod   nec    apud   Graecos 
aibooor,  nec  apud  Latinos  ebrius,  tunc 
solum  quis  dicitur,  quum   ex  potu  ratio 
prorsus  consopita  fuerit;  verum  etiam  si 
sic  obnubilata,  ut  plenum  et  perfectuin 
eius  usum  non  habeat.    Jam   nec  iUud 
constat ,   Graeco  nomine ,  quod  interpres 
ebriosum  vertit,   frequentiam   ebrietatis 
boc  loco  significari,  cum  et  de  ebrio  di- 
catur,  qui  forte  non  alias  sese  inebriavent. 
Quare  sicut  alia  vitia  seu  peccata,  quae 
Paulus  hoc  et  seq.  cap.  recenset,   ut  for- 
nicarium,    adulterum,   rapacem,    furem, 
maledicum  esse,  et  quae  rursus  enumerat 
Gal   5.,  nec  frequentiam  includunt  m  sua 
ratione,    nec    de    frequentia    exponenda 
sunt,  ut  verum  sit  quod  dicit  Apostolus: 
quoniam  qui  talia  agunt ,   regnum  Dei 
non  possidebunt:  ita  et  de  ebnetate  at- 
que  eo ,  quem  fJ.E^oaov  Apostolus  vocat, 
dicendum  videtur.  Neque  tamen  Apostoh 
mens  est,  cum  fratre,  qui  semel  fornica- 
tus  fuerit,  aut  furatus,  aut  convitiatus,  aut 
sese  iuebriaverit,    si  postea  cesset,    non 
esse  cibum  sumendum :  sed  ita  demum,  si 
haereat  in  hujusmodi  vitio,  etiam  post- 
quam  admonitus   fuerit.     Nam  unus  aut 
alter  actus  in  talibus  non  reddit  hommem 
nominatum,  id  est,  famosum.     Quae  res 
etiam  argumento  est,  vocabuhim  ovo}j.aCo- 
fjisvoc  nominatus,   ad  sequentia  potius, 
sicut  ostendimus,  quam  ad  id,  quod  prae- 
cedit,  attinere. 

Aut  rapax.  Qui  dicantur  rapaces,  supra 

dictum  est.     Cum  ejusmodi  nec  cibum 

mmere.  Subjungit  hoc  Apostolus  per  epi- 

tasin:  cum  alioqui  sine  eo  absohita  esset 

oratio.     Itaque    exaggeraticme    exphcat, 

quomodo  sit  accipiendum    quod   dixerat, 

non  commisceri,   quasi  dicat:  Hoc  sen- 

seram,    quando   scripsi   vobis,    ne   com- 

misceamini  cum  fratre  nominato  fornicano 

etc,  consortlum  ejus  ita  vobis  fugiendura 

esse,   ut  nec  mensam   cum  eo   habeatis 

communem.    Eursum   his   verbis  excom- 

municationis    poena    significatur,    minor 

tamen  ea ,  qua  superius  plecti  voluit  in-  . 


cestum  iHum.  Plus  enira  est  tradere 
quempiara  satanae,  quam  sola  fidehum 
consuetudine  et  convictu  eum  privare. 
Nam  qui  traditur  satanae,  prorsus  ab- 
scinditur  ab  ecclesia ,  adeo  ut  frater  esse 
desinat,  uec  jam  ilU  suffragia  ecclesiae 
communia  quicquam  prosint.  Is  autem, 
de  quo  nuDC  agitur,  frater  permanet:  a 
quo  taraen  propter  improbam  ejus  vitam 
sese  subtrahunt  aUi  fratres,  ut  eo  pudore 
revocetur  ad  meUora. 

Nec  vero  satanae  quisquam  tradebatur, 
nisi  propter  crimen  aliciuod  gravissimum 
ac  prorsus  intolerandum,  quale  est  haere- 
sis     propter  quam  satanae  traditi  Hyme- 
naeus  et  Alexander  1  Tim.  l.>   et  quale 
incestus ,   de  quo  actura  est  supra.    Vita- 
bantur  autem  a  fidelibus  etiam  quorum 
minora  erant  crimina.   Scio  quosdam  com- 
mentatores  hoc  genus  excomraunicatorum 
a  priori  uon  distinguere.   Quin  et  August. 
hbro  3.  contra  Parmen.   id,  quod  Paulus 
dicit,  cum  ejusmodi  nec  cibum  sumere, 
de  poena  anathematis  intellexit,  tanquam 
eadem  cum  poena  ilUus  incesti :  tametsi 
postea  refert  etiam  ad  minores  excommu- 
nicationes  ,  juxta  germaniorem  hujus  loci 
sensum.     Quera  praeter   ea ,    quae  supra 
dictasunt,  adraodum  confirmat  locus  si- 
miUs  in  episf.  2.  ad  Thess.  3.,  ubi  denun- 
tiat  eis  Apostohis,  ut  sese  sabtrahant  ab 
omnifratre  ambulante  inordinate,   et 
non  secundum  traditionem  ab  ipso  ac- 
ceptam.  Ac  postea  declarans  mordinatam 
eorum  conversationem,  dicit :  Audivimus 
enim  inter  vos  quosdam  ambulantes  m- 
quiete,    nihil    operantes;    sed    curiose 
agentes,  etc.  Deinde  poenam  statuit  us, 
qui  tales  sunt ,  et  admoniti  non  se  corri- 
gunt:  Quodsiquis,   inquit,   non  obedit 
verbo  nostro  per  epistoJam ,  hunc  no- 
tate:  et  ne  commisceamini  cum  illo,  ut 
confundatur. 

Sane  Uquet,  haec  crimina,  arabuhire  m- 
quiete,  nihil  operari ,  sed  curiose  agere, 
non  esse  ejus  generis,  ob  quae  quis  traden- 
dus  sit  satanae;  et  proinderainorem  quan- 
dam  excommunicationem  eo  loco  signi- 
ficari ,  per  quam  non  desinat  esse  frater, 
qui  sic  punitur.  Unde  etiam  continuo  sub- 

jicit:  Et  nolite  quasi  inimicum  existi- 
mare ,  sed  corripite  ut  fratrem.  Patet 
etiam,  ita  demum  fideles  subtrahere  se 
debuisse  ab  istinsmodi  fratris  consorlio, 
si  ab  ecclesia  notatus  fuisset,  utique  per 
sententiam ;  sine  qua  non  poterat  ab  om- 
nibus  cognosci,  quod  vitandus  esset :  ac 
proinde  non  satis  fuisse  ad  obligationem 
vitandi,  quod  lex  generalis  ab  Apostolo 
data  esset,  ut  nonnulli  putaut :  nisi  forte 
tunc,  quando  palam  constaret,  quempiam 
sub  lege  comprehendi,  sicut  ante  dictum 
est.  Quaravis  autem  ista  excommunicatio 
minor  esset  illa  priore,  major  tamen  erat 
ea,  quam  hodie  minorem  excommnnica- 
tionem  vocamus.  Qua  de  re  plura  ad  lo- 
cum  memoratum  2  Thess.  3.  Quot  autem 
et  qui  sint  aut  antiquitus  fuerint,  seu 
gradus  seu  species  excommunicationis, 
petendum  ex  commeut.  in  4.  sent.  dist.  18. 

12.  Quid  enim  mihi  de  iis ,  qui  foris 
sunt',  judicare?  Graece:  Q)uid  enim 
mihi  etiam  eos,  qui  foris  sunt,judicare? 
Tertull.  quoque  lib.  de  pudic.  cap.  19. 
legit ,  eos ,  qui  foris  sunt.  Quanquam  et 
Erasmus  vertendum  putavit,  de  his ,  qui 
foris  sunt.  Eatiouem  reddit  Apostolus, 
cur  de  solis  locutus  sit  Christianis.  Quid 
mihi,  Hebralsmus.  Latinedicas:  Quid 
mea?  Scnsus  Apostoli:  Quid  ad  me  atti- 
net,  ut  praeter  fratres  nostrae  curae  et 
potestati  subjectos,  etiam  eos  judicare 
velim  ac  punire  meo  decreto,  qui  sunt 
extra  ecclesiam,  ideoque  et  extra  meam 
jurisdictionem  ?  Haec  enim  jurisdictio  cum 
spiritualis  et  ecclesiastica  sit,  extra  limi- 
tes  ecclesiae  non  extenditur. 

Dicet  aliquis:  ergo  nec  prohibendum 
fidelibus,  ne  couversentur  cum  excom- 
municatis;  quandoquidem  et  illi  foris  sunt. 
Respondeo ,  excommunicatos,  etiam  eos, 
qui  satanae  traditi  sunt,  non  omnino  foris 
esse:  sed  secundum  aliquid  iutus  atque 
in  ecclesia  remanere,  quatenus  uimirum 
mauent  ecclesiae  subditi.  Nam  ea,  dum 
aliquosexcommunicat,  haudquaquam  illos 
abdicat  a  sua  potestate  seu  jurisdictione 
(quod  nec  facere  potest),  sed  tanquam 
noxia  membra  a  se  resecat :  manente  po- 
testate,  quam  in  eos  habeat. 


Igitur  Apostolo  foris  dicuntur,  qui  ita 
sunt  extra  domum  ,  quae  est  ecclesia ,  ut 
ad  ejus  regimen  nullo  modo  pertineant : 
cujusmodi  sunt  qui  in  ecclesia  nunquam 
fuerunt.  Utitur  hac  locutione  Paulus  etiam 
alibi,  ut  Col.  4.  vers.  5.,  1  Thess.  4.  vers. 
12. ,  1  Tim.  3.  vers.  7.  Est  autem  con- 
sequens  ex  hoc  loco,  ecclesiam  excom- 
municando  judicium  exercere  in  eum  ip- 
sum,  quem  excommunicat.  Itaque  non 
hac  solum  ratione  censetur  excommuni- 
care  querapiam,  quia  fidelibus  prohibet, 
ne  cum  illo  conversentur  (sic  enim  etiam 
ethnicos  exeommunicare  posset),  sed  ip- 
sum  proprie  abjungit  et  ejicit,  utendo 
potestate,  quam  super  eum  habet  ac  re- 
tinet.  Unde  et  inobediens  judicabitur  ex- 
communicatus ,  si  se  nolit  abstinere  a 
conventibus  Sdelium ,  sed  adhuc  iis  sese 
ingerat :  quemadmodum  et  si  nolit  obser- 
vare  leges  ecclesiae  de  jejuniis,  diebus 
festis,  ac  caeteris  hujusmodi,  quibus  uti- 
que  adhuc  tenetur. 

Sed  quare  non  judicat  ecclesia  de  iis, 
qui  foris  sunt,  quando  judicat,  aliquem 
admittendum  ad  baptismum  vel  non  ad- 
mittendura  ?  Responsio :  Non  judicat  tan- 
quam  potestatem  jurisdictionis  super  eum 
habens  ;  nec  enim  punire  eum  potest,  du;ra 
nondum  est  baptizatus:  sed  tantum  ad- 
mittit  vel  rejicit  judicio  discretionis  ac 
prudentiae;  quomodo  respublica  quem- 
piam  exterum  supplicantem  recipi  in  ci- 
vitatera,  recipit  aut  non  recipit,  nondum 
habens  super  eura  jurisdictionis  potesta- 
tem.  Hic  autera  sermo  est  de  judicio, 
quod  est  actus  jurisdictionis ,  quae  non 
potest  exerceri  nisi  in  subditum. 

Nonne  de  iis,  qui  intus  sunt ,  vos  ju~ 
dicatis?  Graece  rursus  accusandi  casu: 
Nonne  eos,  qui  intus  sunt  etc.  Rem 
probat  efciam  ex  raore  eorura,  ad  quos 
scribit.  Nam,  inquit,  et  qni  praesuut  inter 
vos,  id  est,  in  ecclesia  Corinthiorum,  tan- 
tumeos,  qui  iu  ecclesia  sunt,  judicant 
ac  puuiunt ;  nerape  Christiani  Christianos  : 
videlicet  agnoscentes,  ad  eos,  qui  foris 
sunt,  potestatem  euam  non  extendi. 

13.  Nam  eos ,   qui  foris  sunt,    Deus 
judicabit.  Graece:    Eos  vero ,  qui  foris 

sunt,  Deus  judicat ,  vel  judicabit.  Utro- 
que  enim  modo  verti  potest  Graecum 
verbum  /ptvs!,,  codicibus  accentum  non 
aut  babentibus  aut  variantibus :  tametsi 
magis  convenit  buic  loco  futurum  xptvsT 
judicalit.  Sensus  est:  Nec  ideo  putetis 
eos  ,  qui  foris  sunt ,  impunes  futuros  ,  ac 
proinde  melioris  esse  conditionis  quam 
Cbristianos ,  quod  a  nobis  non  judicentur. 
Habent  enim  Deum  judicem,  qui  non  re- 
linquet  impunitos,  sed  etiam  severius  in 
eos  animadvertet.  Horrendum  est  enim 
incidere  in  manus  Dei  viventis  Heb.  10. 

Auferte  malum  ex  vobis  ipsis.  Graece 
et  Syriace:  Et  auferte ,  particula  copu- 
lante  posita  loco  Interentis :  Auferte  igi- 
tur  malum.  In  verbo  auferte  Graeca 
variant  quatuor  modis,  ut  anuotat  R. 
Stepbanus :  l^apslxs,  liatpslTS,  sSatpEXc, 
Eia'paTS.  Sed  eadem  omnium  significatio 
est.  Malum  non  neutrum  est,  sed  mascu- 
linum;  Graece  tov  TiovTjpov:  ut  ad  homi- 
nem  referatur.  Tolles  ambiguitatem  ,  si- 
mulque  vim  exprimes  articuli  Graeci ,  si 
sic  vertas  :  Auferte  istum  malum.  Augu- 
stinus  quidem  lib.  3.  contra  Parmen  cap. 
2.  accepit  ut  neutrum ,  tanquam  velit 
Apostolus,  ut  ex  seipso  quisque  auferat 
malum,  id  est,  peccatum.  Sic  et  Pacianus 
intellexit  epist.  3.  et  ante  eum  Tertull.  in 
lib.  adv.  Herm.  cap.  11. 

Vernm  August.  id  corrigit  et  retractat, 
tum  quaest.  39.  super  Deut.,  tum  lib.  2. 


retract.  cap.  17.,  docens  ex  Graeco  textu 
sic  potius  iatelligendum,  ut  homo  malus 
auferatur  ex  hominibus  bonis ,  quod  fit 
per  ecclesiasticam   disciplinam.     Quan- 
quam    non    generatim   de    malo    bomine 
Paulusloquitur,  sed  specialiter  illum  in- 
cestum    desigaat,    addito ,    sicut   dictum 
est,  articulo,  tov  TiovYjpov.   Praecipit  igi- 
tur  boc  velut  epiphonemate  iis ,  qui  prae- 
erant  in  ecclesia  Corinthiorum,  illud,  quod 
initio  dixit,  fieri  oportuisse,   nempe,  ut 
tollatur    de    medio    fratrum ,    qui   hoc 
opus  fecit.  Utitur  autem  ad  hoc  verbis  a 
Mose    dictis    et    inculcatis    ad    populum 
Deut.  13.  17.  et  19.,    quodque   ab    illo 
dictum  fuit  de  separatione,   quae  fiebat 
morte    corporis ,    refert   ad  abscissionem, 
quae  animam  attingit,  id  est,  ad  excom- 
raunicationem.     Hoc  enim  7iunc  agit  in 
ecclesia  excommunicatio ,    quod  agebat 
tunc    interfectio :    sicut   ait    August.   in 
praedicta  quaest.  super  Deuter. 

Jam  vero  patet  ex  supradictis  hanc 
sententiam:  Auferte  malum  ex  vobis 
ipsis,  diversam  esse  ab  ea,  qua  paulo 
ante  dixerat :  Si  is ,  qui  frater  nomina- 
tur,  est  fornicator  aut  avarus  etc,  cum 
ejusmodi  nec  cibum  sumere.  Ut  enim 
crimen  boc ,  de  quo  agitur,  enormius  est 
illis  ibi  recensitis  :  ita  plus  est  in  ecclesiae 
disciplina,  hominem  auferri  sive  ejici  e 
coetu  fidelium,  quam  vitari ,  ut  cibum 
cum  eo  non  sumas ,  quemadmodum  in  su- 
perioribus  satis  est  declaratum. 


CAPUT   SEXTUM. 

Audet  aliquis  vestrum  habcns  negotium  adversus  alterum,  judicari 
apud  iniquos,  et  non  apud  sanctos?  2.  An  nescitis,  quoniam  sancti  de 
hoc  mundo  judicabuntO?  Et  si  in  vobis  judicabitur  mundus,  indigni 
estis,  qui  de  minimis  judicetis?  3.  Nescitis  quoniam  angelos  judicabi- 
mus?  quanto  magis  saecularia?  4.  Saecularia  igitur  judicia,  si  habueri- 
tis :  contemptibiles,  qui  sunt  in  Ecclesia,  Ulos  constituite  ad  judicandum. 
5.  Ad  verecundiam  vestram  dico.  Sic  non  est  inter  vos  sapicns  quis- 
quam,   qui  possit  judicare  inter  fratrem   suum?   6.  Sed  frater  cum  fratre 


1)  Mattli.  19,  28. 

judicio  contendit:  et  hoc  apud  infideles?  7.  Jam  quidera  omnino  delictum 
est  in  vobis,  quod  judicia  habetis  inter  vos.  Quare  non  magis  injuriara 
accipitis^)?  quare  non  raagis  fraudem  patimini?  8.  Sed  vos  injuriara 
facitis,  et  fraudatis:  et  hoc  fratribus.  9.  An  nescitis,  quia  iniqui  regnura 
Dei  non  possidebunt?  Nolite  errare :  neque  fornicarii ,  neque  idolis  ser- 
vientes,  neque  adulteri,  10.  neque  raolles,  neque  raasculorura  concubi- 
tores^),  neque  fures,  neque  avari,  neque  ebriosi,  neque  maledici,  neque 
rapaces,  regnura  Dei  possidebunt.  11.  Et  haec  quidara  fuistis;  sed  abluti 
estis,  sed  sanctificati  estis,  sed  justificati  estis,  in  noraine  Doraini  nostri  Jesu 
Christi,  et  in  Spiritu  Dei  nostri.  12.  Omnia  raihi  licent,  sed  non  omnia 
expediunt:  orania  raihi  licent,  sed  ego  sub  nullius  redigar  potestate.  13. 
Esca  ventri,  et  venter  escis :  Deus  autera  ct  hunc ,  et  has  destruet: 
corpus  autem  non  fornicationi ,  sed  Domino :  et  Dorainus  corpori.  14. 
Deus  vero  et  Dominura  suscitavit ^) :  et  nos  suscitabit  per  virtutera  suara. 
15.  Nescitis  quoniara  corpora  vestra  raerabra  sunt  Christi?  ToIIens  ergo 
raembra  Christi ,  faciara  merabra  meretricis,  Absit.  16.  An  nescitis, 
quoniam  qui  adhaeret  meretrici,  unura  corpus  efl^icitur?  Erunt  enira, 
inquit,  duo  in  carne  una*).  17.  Qui  autem  adhaeret  Domino,  unus 
Spiritus  est,  18.  Fugite  fornicationem.  Orane  peccatura ,  quodcumque 
fecerit  homo.  extra  corpus  est:  qui  autem  fornicatur,  in  corpus  suum 
peccat.  19.  An  nescitis,  quoniam  membra  vestra  templum  sunt  Spiri- 
tus  sancti,  qui  in  vobis  est,  quem  habetis  a  Deo  ^),  et  non  estis  vestri? 
20.  Empti  enira  estis  pretio  magno.  Glorificate  et  portate  Deum  in 
corpore  vestro  ^). 


Sl].\IMARIU.\I  C.\P1TIS  SEXTI. 

Reprehendit ,  quod  judiciis  contendant  apud  infldeles,  et  omnino  quod  judicia  habeant  inter  se. 
Docet,  quae  peccata  excludant  a  regno  Dei.  Corpora  nostra  cum  sint  membra  Chrisii, 
et  templum  Spiritus  sancti,  non  esse  polluenda  fornicatione. 


1.  Audet  aliquis  vestrum,  habens  ne- 
gotium  adversus  alterum,  judicari  apud 
iniquos?  Alia  Corinthiorum  reprehensio, 
quod  judicia  seu  lites  agitarent  apud  ju- 
dices  non  Christianos.  Audet  dictum  pro 
sustinet;  quo  significat  rem  Christianis 
indignam  JMciicaWj  id  est,  judicio  expe- 
riri.  Pro  quo  Cyprianus  disceptare ,  lib. 
8.  testimon.  cap.  44.  Syra  vux  litigare 
significat.  Apud  iniquos.  Graece  utio 
Toiv  aSixcoVj  apud  injustos,  vel  sub  in- 
justis ,   quomodo  Latine  Horatlus,  adhuc 


sub  judice  lis  est.  Dirigitur  hic  Apostoli 
sermo  contra  actorem,  cujus  in  potestate 
erat  apud  ethnicum  judicem  agere  vel 
non  agere;  non  contra  reum,  qui  com- 
pellebatur:  cui  nec  integrum  erat  judicem 
ethnicum  declinare,  modo  competentem. 
Peccatum  ergo  Corinthiorum  in  eo  erat, 
quod  cum  ^ossent  causam  agere  apud 
fideles,  saltem  ut  delectos  arbitros;  mal- 
lent  apud  infideles  judices  experiri,  non 
sine  ethnicurum  scandalo  et  Christianae 
religionis    injuria.     Nam    eo    pacto    vitia 


0  .Matth.  5,  39.     2)  Rom.  1.  26.  seq.    3)  o  Cor.  4.   14.    1  Thess.  4.  14.    *)  1  Mos.  2    24. 
5)  Cap.  3,  16.    Rom.  S.,  11.    6)  Act.  20,  28.     1  Pet.  1,  18.  seq. 


454 


COMMENTARIUS  IN  CAP.  VI. 


Christianorum  detegebantur  apud  infide- 
les,  primum  dissidia,  deiude  avaritia,  tum 
injuriae  mutuae. 

Sensus  est :  Potestne  quisquam  vestrum 
in  animum  inducere,  ut  si  super  aliquo 
negotio  controversiam  habeat  cum  altero, 
eam  agitet  in  judicio  apud  injustos  ?  Quae 
notatio  est  infidelium.  Unde  hujus  loco 
postea  vers.  6.  dicit  apud  infideles.  Hos 
euim,  quia  fide  carent,  exqua  justus  vivit, 
generaliter  injustos  appellat  Apostolus : 
simul  insinuans  ah  injustis  judicandi  justi- 
tiam  non  perinde  exspectandam  esse.  Me- 
•  rito  autem  injustos  vocat,  etiamsi  de  spe- 
ciali  justitia  sermo  sit :  hujus  enim  pars 
quaedam  estreligio;  quam  virtutem  apud 
infidelesreperiri  impossibile  est.  Loquitur 
autem  de  negotiis  saeciilaribus,  uti  statim 
declarat.  Nam  ecclcsiastica  negotia  nullo 
modo  tractari  debebant  apud  infideles, 
utpote  judices  incompetentes:  qnando  nec 
fidelibus  laicis  competit  de  iis  judicare. 

Notandum  qiioque,  non  hic  agi  nisi  de 
litibus  Christianorum  adversum  se  mutno. 
Sic  enim  intelligendum  ilhid,  adversus 
alterum,  scilicet  fratiem.  Nam  si  frater  non 
erat  is,  contra  quem  agebatur,  non  poterat 
ea  lis  terminari  apud  fideles:  quod  conse- 
queuter  vult  Apostolus.  Unde  snb  ejus  re- 
preheusionem  minime  cadit  factum  S.  Ju- 
littae  martyris,  quae  referente  Basilio 
homilia  5.  res  suas  injuste  occupatas  a 
quodamhomine  potente,  eoqueinfideli,  re- 
petivit  apud  judices  infideles ;  ea  tamen 
animi  christiani  integritate  servata,  ut  cum 
jus  ei  ab  impiis  judicibus  negaretur,  nisi 
prius  Christum  abjuraret;  magis  elegerit 
una  cum  terrenis  facultatibus  vitam  amit- 
tere ,  quam  Christum  verbo  negare. 

Et  non  apud  sanctos.  Graece  stA  tcov 
ayttoVj  sub  sanctis,  id  est,  fidehbus  seu 
Christianis.  Quos  sanctos  appellat  eo, 
quod  ecclesia  fidelium  sancta  sit;  etsi  non 
siuguli  quique  sancti.  Utitur  autem  hoc 
vocabulo  Pauhis,  ut  insinuet,  eos  merito 
judices  adhibendos  esse,  qui  et  profes- 
sione  et  re  sancti  sunt.  Ab  his  enim  re- 
ctum  et  aequum  judicium  exspectandum. 
Et  quamvis  Christiani  non  essent  judices 
a  principe  constituti  cum  potestate;  pote- 


rant  tamen,  ut  dictum  est,  eligi  et  assumi 
tanquam  arbitri ,  quorum  sententiis  ex 
compromisso  starent,  qui  controversias 
habebant. 

Unde  ex  hac  Apostoli  doctrina  Chri- 
stianis  olim  in  more  fuit,  etiam  tempore 
Christianorum  principum,  ut  ad  episcopos 
causas  suas  deferrent  dijudicandas :  non 
quod  proprie  episcoporum  sit  saecularia 
negotia  tractare,  cognoscere,  judicare: 
sed  ita  fieri  placebat,  ut  fideles,  qui  non 
absque  Christlanae  caritatis  ac  pacis  de- 
trimento  de  rebus  terrenis  adversum  se 
mutuo  disceptabaut;  autoritate  episcopi, 
causas  eorum  judicantis,  redigerentur  ad 
concordiam :  simul  et  cohortatione  ejus 
paterna  discereht,  quantum  prae  bonis 
temporalibus,  pro  quibus  ant  consequen- 
dis  aiit  retinendis  ardentius  aequo  certa- 
bant,  amanda  essent  aeterna.  Quod  qui- 
dem  proprium  episcopi  munus  est. 

Idque  fecisse  beatum  Augustinum  testis 
est  Possidius  in  ejus  vita  cap.  19.  refe- 
rens ,  eum  interpellatum  non  sohim  a 
Christianis,  verum  etiam  a  cujuscumque 
sectae  h;imiuibus,  causas  eorum  audivisse 
diligenter  ac  pie,  et  ut  eas  dirimeret,  ali- 
quando  tota  die  jejunantem  perdurasse, 
ubi  etiam  hoc  addit,  quam  sancta  inten- 
tione  genus  illud  occupationis,  alioqui 
molestissimae,  fuerit  ab  illo  susceptum. 
Qua  de  re  et  ijose  Augustinus  lib.  de 
opere  monach.  cap.  29.  verbis  etiam  huc 
a  Beda  relatis,  ita  scribit :  Dominum  Je- 
sunitestem  invoco  super  animam  meam, 
quoniam  quantum  attinet  ad  meum 
commodum,  multo  mallem  per  singulos 
dies  certis  horis ,  quantum  in  bene  mo- 
deratis  rnonasteriis  constitutum  est,  cdi- 
cjuid  manibus  operari,  et  caeteras  horas 
habere  ad  legendum  et  orandum ,  aut 
cdiquid  de  divinis  literis  agendum,  li- 
beras;  quam  tumultuosissimas perplexi- 
tates  causarum  aJienarum  pati,  de  ne- 
gotiis  saecularibus  vel  judicando  diri- 
mendis,  veJ  iyitervenioido  praecidendis : 
nuibus  nos  molestiis  affixit  Apostolus, 
non  utique  suo ,  sed  ejus,  qui  in  eo  lo- 
quebatur ,  arbitrio.  Et  infra :  Quem 
tamen  laborem  non  sine  consolatione 

Domini  suscipimus  pro  spe  vitae  aeter- 
nae ,  ut  fructum  feramus  cum  toleran- 
tia.  Servi  enim  sumus  ejus  ecclesiae,  et 
maxime  infirmioribus  membris,  qualia- 
libet  in  eodem  corpore  membra  simus. 
Haec  Aiigustinus.  Quibus  similia  refert 
concione  24.  super  Psalm.  118. 

Exstat  apud  Gratianum,  11.  quaest.  1. 
lex  imperatoris  Tbeodosii  cap.  Quicum- 
que,  et  altera  Caroli  magni  cap.  Volumus, 
qua  Theodosianam  in  usum  revocat :  qui- 
bus  legibus  sancitum  fuit,  ut  liceret  cuiq  ue 
tam  actori  quam  reo ,  quamvis  etiam  lite 
jam  apud  judicem  saecularem  coutestata, 
judicium  ecclesiasticum  adire.  Ex  quo 
patet,  episcopos  non  solum  arbitros  hujus- 
modi  causariim  fuisse,  sed  per  dictas  im- 
peratorum  constitutiones,  dum  illae  vige- 
bant  (nam  postea  sunt  abrogatae) ,  judi- 
candi  potestatem  habuisse.  Consule 
notatioues  Gregorianas  iis  capitulis  addi- 
tas.  Vide  etiam ,  quae  de  hac  re  scribit 
Frauciscus  Turi-ianus  lib.  3.  pro  epistolis 
pontificum. 

2.  An  nescitis  quoniam  sancti  de  hoc 
mundo  judicabunt?  MSS.  de  mundo 
sine  pronomine.  Porro  Graeca  et  Syriaca 
sichabent:  Nescitis,  quod  sancti  mun- 
dum  judicabunt  ?  quemadmodum  et  Cy- 
prianus  loco  prius  citato  legit:  nec  non 
Hilarius  in  enarrat.  Psalmi  2.  ei  Possidius 
in  vita  Augustini.  Sanctos  assumendos 
esse  judices  suadet  Apostolus ,  ex  eorum 
dignitate:  quae  tanta  est ,  ut  etiam  muu- 
dum,  scilicet  reliquum,  hoc  est,  totum 
genus  infidelium  et  reproborum  sint  judi- 
caturi.  Quod  fiet  in  extremo  judicio,  ubi 
boni  malos  jndicabunt,  non  sola  compara- 
tione ,  verum  etiam  approbatione  senten- 
tiae  divinae,  Imo  et  qui  Apostolicae  vitae 
vestigia  secuti  fuerint,  judicabunt  ut  asses- 
sores  Christi,  secundum  ipsius  promissio- 
nem  Matth.  19.  Vos,  qui  secuti  estis  me, 
sedebitis  super  sedes  duodecim,  judi- 
cantes  duodecim  tribus  Israel.  Quae 
assessoria  judicandi  potestas  quomodo  sit 
accipienda,  declarat  Thomas  in  comment., 
licet  eam  rem  alii  aliter  explicent ;  ut  vi- 
dere  est  in  iis,  quae  disputantur  a  Theo- 
logis  in  4.  sent.  dist.  47.    Quanquam  vi- 


detur  Apostolus  hoc  loco  non  dealiquibus, 
sed  de  omnibus  sanctis  loqui.  Sequitur 
enim: 

Et  si  in  vobis  judicabitur  mundus. 
In  vobis  Hebraismus,  id  est,  a  vobis,  per 
vos  Judicabitur,  graece  "/pivsTat^  judi- 
catur :  quemadmodum  et  legitur  in  com- 
mentario  Ambros.  et  apud  Possidium. 
Explicatio  est  superioris  argumeuti.  Si 
igitur,  inquit,  per  vos  mundus  judicatur, 
seu  judicabitur,  id  est,  si  vos  estis  mnndi 
judices,  utpote  mundum  aliquando  judi- 
caturi :  absolvitur  enim  a  tempore  verbum, 
judicntur.  Sequitur : 

Indigni  estis,  qui  de  minimis  judice- 
tis?  Graece,  indigni  estis  judiciis  mini- 
mis  ?  Possidius  Graeco  casu  retento  legit, 
indigni  estis  judiciorum  minimorum? 
Quod  tamen  recte,  et  Valla  teste  perele- 
ganter,  vulgatus  interpres:  qui  de  mini- 
mis  judicetis?  Sensus  enim  est:  Cum  sitis 
judices  universales,  de  maximis  rebus 
judicaturi,  ut  per  quos  omnium  impiorum 
vita  condemnanda  sit ;  an  vos  indignos 
censetis  ,  qui  praeficiamini  minimis  judi- 
ciis?  veluti  cum  disceptatur  de  negotiis 
hujus  saecuU,  plerumque  frivolis  atque 
exigui  momenti,  certe  extremo  loco  ha- 
bendis  a  Christiano.  Graeca  vox  xptxTjptov 
etiam  forum  significat,  id  est,  locum  judicii, 
ubi  causae  aguntur.  Et  ita  Faber  accepit, 
dum  sic  interpretatus  est:  Indigni  estis 
praetoriorum  tninimorum.  Sed  eam  sig- 
nificationem  huic  loco  non  convenire, 
satis  declarat  illud,  quod  statim  sequitur, 
saecularia  judicia  si  habueritis.  Est 
enim  idem  in  Graeco  vocabulum.  Quan- 
quam  et  ibi  Faber  praetoria  transtulit, 
ut  sibi  constaret. 

3.  Nescitis  quoniam  angelos  judica- 
bimus?  Amplificatio  est  ejusdem  argu- 
menti  sumpti  ex  dignitate  Christianorum, 
qui  non  solum  judicaturi  sint  mundum,  id 
est,  homines;  verum  etiamangelog,  utique 
malos,  id  est,  daeraones.  Unde  TertuII. 
lib.  de  poenit.  cap.  7.  Dolet  diabolus, 
inquit,  quod  ipsum  et  angelos  ejus 
Christi  servus  iUe  peccator  judicaturus 
est.  Apparet  sane  tum  ex  Apostolo ,  tum 
ex  Tertulliano ,  judicium  hoc ,  de  quo  di- 

citnr,  quod  angelos  judicabimus,  ad  om- 
nes  omnino  Christianos  electos  pertinere, 
et  non  tantum  ad  certum  genus  Christia- 
norum,  id  est,  ad  perfectos.  Paulus  enim 
in  sequentibus  etiam  contemptibiles  com- 
prehendit,  Tertullianus  poenitentes.  Ju- 
dicabunt  autem  omnes  electi  Christiaui 
angelos,  non  sola,  ut  supra  dictum  est, 
comparatione ,  quomodo  viri  Ninivitae  et 
regina  Austri  condemnabunt  Judaeos  in- 
credulos,  Matth.  12.  et  Luc.  11.,  sed  quia 
cum  diaboli  et  angelorum  ejus  victores 
fuerint,  malitiam  ejus  et  superbiam,  atque 
etiam  imbecillitatem ,  coram  toto  mundo 
traducent:  eique  tanquam  victo,  et  vili  et 
contemptibili ,  et  a  Deo  projecto ,  et  in 
aeternum  damnato,  iusultabunt.  Quae  res 
erit  superbissimis  illis  spiritibus  maxima 
et  molestissima  poena.  Facient  autem 
hoc  electi  homines  imitatione  quadam 
Christi  capitis  sui;  de  quo  dicit  Apostohis 
Colos.  2. ,  quod  per  crucem  suam  exspo- 
lians  principatus  et  potestates,  traduxit 
confidenter  palam ,  triumphans  illos  in 
semetipso. 

Quanto  magis  saecularia?  Graece, 
jiT^xtys  ^uoiVKa,  nedum  mundana,  tem- 
poraria.  Possidius,  nedum  saecularia: 
tametsi  graecum  vocabulum  haud  com- 
mode  potest  una  Latina  dictione  exprimi. 
Significat  enim  ea ,  quae  pertinent  ad 
usum  hujus  vitae .  ut  est  victus ,  vestitus, 
agri,  domus,  pecunia,  supellex;  circa  quae 
versantur  quotidianae  lites.  Quidam  ver- 
tunt  vitalia :  sed  vitale  Latinis  aliud  sig- 
nificat.  Alii  victualia,  sed  id  contractius 
est.  Syra  versio  sic  sonat:  Quanto  magis 
ea,  quae  sunt  mundi,  seu  saeculi  hujus  ? 
Leguntur  et  apud  Lucam  cap.  21 .  fji£pt.fivat 
PtcoTtxal^  id  est,  curae  hujus  vitae.  Cae- 
terum  vox  primitiva  ptog  legitur  2  Tim. 
2.  Nemo  militans  implicat  se  negotiis 
saecularihus,  graece  xaTc  toO  ^tou  Tipay- 
ijtarstatc^  id  est,  negotiis  ad  hauc  vitam 
victumque  pertinentibus.  Et  ita  locum 
hunc  exponunt  Laurentius  et  Erasmus. 
Si,  inquit  Apostohis ,  judicaturi  sumus 
angelos,  id  est,  creafuram  omnium  prae- 
stantissimam;  quanto  magis  digni  habendi, 
qui  inter  nos  de  rebus  infimis,  ut  sunt  ea, 


quae  spectant  ad  usum  vitae  praesentis, 
judicemus  ?  Dicit  enim  hoc  sub  persona 
fidelium  in  genere. 

4.  Saecularia  igitur  judicia  si  habue- 
ritis.  Graece:  PtciVttxa  fjisv  ouv  xpiTTjpta 
etc.  Erasmus :  Proinde  judicia  siquidem 
habueritis  de  iis ,  quae  ad  vitae  usum 
attinent.  Sequitur : 

Contemptibiles ,  qui  sunt  in  ecclesia, 
illos  constituite  ad  judicandum,  In 
Graeco  tantum  legitur:  contemptos  in 
ecclesia  eos  constituite ,  seu  collocate. 
Sed  et  Augustinus  it.a  legit:  Eos ,  qui 
contemptibiles  sunt  in  ecclesia,  hos  col- 
locate ,  lib.  5  contra  Faustum  cap.  9.  et 
de  opere  monachorum.  Pro  constituite 
verti  quidem  etiam  potest  constituitis : 
idquc  malunt  Laurentius  et  Faber;  at 
nescio,  quam  ob  causam,  quum  certe  mo- 
dum  imperativum  huic  loco  magis  con- 
gruere  satis  appareat ,  totam  sermonis 
seriem  consideranti.  Est  autem  in  Graeco 
verbum  xa^tCsTS^  id  est,  sedere  facite. 
Nam  sedere  judicantium  est.  Et  id  voluit 
noster  interpres,  quando  explicandi  gratia 
de  suo  addidit,  ad  judicandum.  Quod  et 
Syrus  fecit  ita  vertens:  eos  collocate 
vobis  in  judicio.  Possidius  quoque  legit 
ad  hunc  modum :  Hos  collocate  ad  judi- 
candum.  Eecte  etiamnoster,  quodGraece 
est  TouQ  l6ou{^svy]/isvouC;,  id  est,  con- 
temptos ,  nihili  habitos ,  vertit  contem- 
ptibiles,  eadem  ratione,  qua  Gal.  2.  repre- 
hensibilem  scripsit  pro  reprehenso ,  et 
Heb.  1  2.  accensibilem  pro  accenso.  Quod 
scite  ab  eo  factum  ostendemus ,  quum  ad 
ea  loca  pervenerimus. 

Porro  contemptos  seu  contemptibiles 
in  ecclesia  vocat  non  laicos  in  universum, 
ut  quibusdam  videtur ;  neque  enim  arbi- 
tror  Apostolum  epitheto  tam  odioso  totum 
genus  laicorum  notare  vohiisse,  praeser- 
tim  quum  inter  eos  quidam  digni  sint,  qui 
ad  ecclesiasticam  functionera  vocentur, 
eoqne  nomine  honorabiles;  nec  nisi  ex 
laicis  clerici  fiant.  Sed  eos  intelligit,  qui 
iu  ecclesia ,  id  est ,  inter  Christianos  sive 
laicos  sive  clericos ,  minirai  fiunt ;  aut 
certe  inepti  habentur  ad  majora  magis- 
que  propria  ecclesiae  ministeria.     Tales, 

inquit,  potius  vobis  negotiornm  saecula- 
rium  judices  arbitrarios  deligite,  quam  ut 
conferatis  vos  ad  infidelium  tribunalia : 
ut  ipsi  videlicet  dispensationibus  terre- 
nis  inserviant,  quos  dona  spiritualia 
non  exornant ,  ait  Gregorius  parte  2. 
curae  pastor.  cap.  7.  Quod  tamen  non 
ita  accipiendum,  tanquam  praecipiat  Apo- 
stolus  eos,  qui  contemptibiles  in  ecclesia 
sunt,  adhibendos  judiciis  saecularium  ne- 
gotiorum;  nam  alioqui  male  quondam 
episcopi  judicia  hujusmodi  exercuissent, 
accedente  etiam  voluntate  principnm,  si- 
cut  ostendimus  supra:  sed  comparative 
loquitur,  doccns  hoc  agendum  potius,  etsi 
parum  deceat ,  quam  ferendum ,  ut  Chri- 
stiani  litigent  apud  infideles.  Unde  se- 
quitur : 

5.  Ad  verecundiam  vestram  dico.  Ad 
verecundiam,  Graece  Tzpbc,  hxpoTzrjV,  ad 
eruhescentiam ,  seu  pudorem.  Hoc,  in- 
quit,  quod  dixi  de  contemptibilibus  con- 
stituendis  ad  judicandum  inter  vos  ,  non 
dixi,  quod  ita  fieri  debeat;  sed  ut  ab  eo, 
quod  agitis,  pudor  vos  avocet.  Sic  enim 
confugitis  ad  profana  tribunalia,  quasi 
desint  apud  vos  viri  sapientes  et  honorati, 
qui  causas  ve^tras  dijudicent.  Quod  vobis 
profecto  pudorem  incutere  debet.  Atque 
hoc  est,  quod  sequitur. 

Sic  non  est  inter  vos  sapiens  quis- 
quam,  qui  possit  judicare  inter  fratrem 
suum?  Quisquam  graece  &u»5£  stc,  id 
est,  ne  unus  quidem.  Qui  sermo  expressior 
est,  et  rei  indignitatem  auget.  Judicare, 
Graece  ^ici.xp\vai ,  dijudicare  ;  quomodo 
legit  Possidius.  Et  illud,  inter  fratrem 
suum,  sive,  ut  ad  verbum,  in  Graeco : 
inter  medium  fratris  sui ,  dictum  est 
Hebraea  phrasi,  pro  eo,  quod  Latine  ple- 
nius  dicitur,  inter  fratrem  et  fratrem ,  vel 
plurali  numero,  inter  fratres.  Priori  modo 
locum  hunc  citat  Augnst.  ench.  cap.  78. 
Sensus  est:  Adeone  non  est  vel  unns  sa- 
piens  apud  vos,  qui  fratrnm  inter  se  dis- 
ceptantium  causas  possit,  judicando  sive 
arbitrando,  secundum  jus  et  aequitatem 
dirimere  ? 

Sapientem  inteJligere  videtur,  quoad 
materiam  praesentem,  id  est,  doctum  et 


peritum  judicandi  de  negotils  saeculari- 
bus,  ut  sunt  legum  periti.  Sic  enim  Tho- 
mas  exponit:  tametsi  nec  raale  sapientem 
intelligas  absohite,  id  est  eum,  qui  verae 
ac  Christianae  sapientiae  causa  in  ecclesia 
sit  honoratus,  qui  proinde  cum  autoritate 
judicare  possit :  ut  maxime  sunt  episcopi. 
Nam  sapientem  Paulus  opponere  videtur 
ei,  qui  contemptibilis  est  in  ecclesia.  Et 
sic  Apostolum  intellexit  Augustinus  in 
libro  de  opere  monach.  verbis  supra  reci- 
tatis  in  eo,  quod  dicit:  quibus  nos  (utique 
episcopos)  molestiis  affixit  Apostolus. 
Nec  non  concione  24.  super  Psalm.  118. 
ita  scribens :  Constituit  enim  talibus  cau- 
sis  ecclesiasticos  Apostolus  cognitores, 
in  foro  prohibens  jurgare  Christianos. 
Ubi  forum  intellige,  in  quo  judices  erant 
non  Christiani. 

6.  Sed  frater  cum  fratre  Judicio  con- 
tendit,  et  hoc  apud  infideles?  Quod  in 
quibusdam  Graecis  legitur  Itv.  aStxcov^ 
apud  injustos :  oscitanti  librario  impu- 
tandum  reor ,  qui  hic  rescripsit,  quod  su- 
perius  scriptum  meminerat,  quum  et  iu 
Syriaco  textu  apud  infideles ,  et  in  om- 
nibus  Latinis.  Porro  quod  nos  habemus 
judicio  contendit,  Graece  una  dictio  est 
y.pivzTai  judicatur ,  nt  legit  Augustinus, 
vel  ut  alii  vertere  malunt,  litigat.  Id  au- 
tem  est  judicio  contendere.  Atque  idem 
Graecum  verbum  eodem  modo  ab  inter- 
prete  redditum  habemus  Matth.  5.  vers. 
40.  Duplex  makim,  inquiunt  Theophy- 
lactus  et  Oecumenius  post  Chrysosto- 
mum :  et  quod  frater  adversus  fratrem 
judicio  agat,  et  quod  apud  judices  infide- 
les.  Non  refert  autem  magnopere ,  sive 
cum  interrogatione,  sive  quod  magis  pla- 
cet ,  enuntiativo  sermone  legatur  haec 
sententia:  quemadmodum  et  ilha  hnic  si- 
milis ,  paulum  infra :  Sed  vos  injuriam 
facitis,  etc. 

7.  Jam  quidem  omnino  delictum  est 
in  vobis,  quod  judicia  habetis  inter  vos. 
Proseqnitur  prius  membrum  versus  prae- 
cedentis,  quo  dixit  fratiem  cum  fratre 
judicio  contendere.  Nam  de  posteriore 
jam  ante  satis  egerat.  Graeca  sic  habent 
ad  verbum  :  Jam  quidem  igitur  omnino 

minoratio  in  vobis  est,  quod  judicia 
habetis  cum  vobis  ipsis ,  aut  vobiscum, 
utpassimlegit  Augnstinus:  tametsirectius 
noster  interpres,  inter  vos,  etiam  Erasmo 
teste,  qui  explicatius  vertit  intervosinvi- 
cem.  Judicia  Graece  xpi/iaTa^  pro  quo  su- 
perius  dixit  xp'.TryP'.a.  Lites  vertit  Erasmus, 
id  est,  disceptationes  forenses.  Porro 
delictum  Graece  non  est  -apaTttcoiaa^ 
quod  proprie  delictum  significat,  estque 
in  Scriptura  Graeca  frequentissimum : 
sed  TJXTfiiia,  quod  significat  minoratio- 
nem,  vel  ut  Rom.  11.  verterunt  pleriqne, 
diminutionem.  Interpres  Oecumenii  hoc 
loco  dejectionem ;  'i'heophylacti,  defectum 
interpretatur.  Est  autem  ■^'TXTjiJLa,  cum 
quis  ab  alio  vincitur ,  et  per  hoc  deterius 
habet,  utpote  viribus  aut  numero  dimi- 
nutus ;  ut  exponunt  Graeca  scholia.  Sic 
usurparunt  alicubi  LXX.  eoovTat  sic; 
•^TTTjfJia^  erunt  in  diminutionem ,  id  est, 
vincentur.  Quidam  igitur  hic  non  iutelli- 
gunt  peccatum,  sed  imperfectionem,  ac  si 
diceret  Apostolus :  Hoc  ad  vestram  imper- 
fectionem  pertinet,  quod  vestra  judicio 
repetitis;  cum  sit  evangelicaeperfectionis, 
no7i  resistere  malo ,  Matth.  5.,  Domino 
ibidem  dicente:  Et  ei,  qui  vult  tecum  in 
judicio  contendere ,  et  tunicam  tuam 
tollere,  dimitte  ei  et  pallium,  ct  Luc.  6. 
Qui  aufert,  quae  tua  sunt,  ne  repetas. 
Huc  allegatur  Theodoretus ,  qui  dicit  ea, 
quae  Paulus  hic  tradit,  esse  perfectionis. 
At  vero  sciendum  est,  ea  ipsa  jam  re- 
citata  Domini  verba  praeceptum  conti- 
nere ,  sic  ut  saltem  ad  venialem  culpam 
obligent,  si  non  praestentur  secundum 
animi  praeparationem.  Qui  verus  est  ejus- 
modi  praeceptorum  intellectus.  Quare  et 
hic  Pauli  locus  sic  accipiendus  est,  ut  vere 
proprieque  delictum  sit,  Christianos  ha- 
bere  judicia  inter  se:  quatenus  scilicet 
hoc  contrarium  sit  memoratis  Christi  prae- 
ceptis.  Et  ita  locum  hunc  acceperuut  ve- 
teres:  ut  commentator  Ambros.,  Sedulius, 
Primasins ,  qui  delictum  interpretantur 
peccatum.  Item  Chrysost.,  qui  crimen  vo- 
cat,  id  est  peccatum  jnsta  Pauli  accusa- 
tione  dignum.  Nec  aliter  Theophyl.  et 
Oecnmen.  A  quibus  nec  admodum  dissentit 


Theodoretus  ,  qui  haec  monita  Pauli  le- 
gem  perfectiorem  vocat:  ut  intelligas, 
oppositam  ei  imperfectionem  per  f^Tzrina, 
significatam  esse  avo^''av  quandam,  ideo- 
que  vitiosam  et  culpabilem.  Quam  proinde 
merito  noster  interpres  atque  etiam  Eras- 
mus  vertenint  delictum.  Hujusmodi  nam- 
que  minorationem ,  quac  ex  delicto  nas- 
citur,  aut  ipsa  delictum  est,  haud  dubie 
Paulus  intellexit. 

Porro  sunt  nonnulli,  inter  quos  Caje- 
tanus,  qui  peccatum  significari  quidem 
non  abnuant,  sed  sic  Apo.stolum  expo- 
nunt:  Delictum  in  vobis  est,  quod  judicia 
seu  lites  inter  vos  habeatis :  propter  quod 
judicia  non  exerceantur  sine  peccato  sal- 
tem  alterius  collitigantium.  Nam  ubi  duo 
disceptant  in  judicio,  necesse  est,  alterum 
eorum  injustam  habere  causam ,  ideoque 
peccato  teneri :  nisi  forte  per  ignorantiam 
excusetur.  Verum  non  id  Paulum  velle, 
satis  ex  antecedentibus  liquet.  Nam,  ut 
initio  monui ,  non  adversus  eos  agit ,  qui 
in  jus  vocantur,  quos  certe  necesse  est 
comparere  apud  legitimum  judicem,  quam- 
vis  ethuicum:  sed  tota  ejus  reprehensio 
circa  actores  versatur ;  quos  primum  in- 
crepat,  quod  apud  judices  infideles  actio- 
nem  instituerent,  deinde  culpat,  quod  om- 
niuo  judiciahaberent,  id  esthtesfacerent; 
nec  admittit  excusationem,  qua  dicant  se 
injuria  affectos  a  fratribus.  Quare  enim, 
inquit  verbis  consequentibus,  n07i  magis 
injuriam  accipitis?  etc.  i 

Sic  Apostolum  intellexit  August,  ench.  \ 
cap.  78.  et  alibi,  Sic  et  commentatores 
quos  dixi.  Verba  Augustini  in  enchiridio 
tractantis  hunc  Pauli  locum ,  ista  sunt : 
Hic  posset  putari,  judicium  habere  ad- 
versus  alterum,  non  esse  peccatum,  sed 
tantummodo  extra  Ecclesiam  velle  ju- 
dicari:  nisi  secutus  adjungeret:  Jam 
quidem  omnino  delictum  est  inter  vos, 
quia  judicia  habetis  vobiscum.  Et  ne 
quisquam  hoc  ita  excusaret,  ut  diceret 
justum  se  habere  negotium,  sed  iniqui- 
tatem  se  pati,  quam  velit  judicum  sen- 
tentio  removeri ;  continuo  talibus  excu- 
sationibus  occurrit:  Quare  non  magis 
iniquitatem patimini?  quare  non  potius 

fraudamini  ?  Deinde  Pauli  doctrinam  ad 
Christi  magisterium  referens,  subjuugit: 
TJt  ad  illud  redeatur ,  quod  Dominus  ait: 
Si  quis  voluerit  tunicam  tuam  tollere, 
dimitte  illi  et  pallium,  etc.  Prohibuit 
itaque  Dominus  suos,  de  saecularibus 
rebus  cum  aliis  hominibus  habere  judi- 
cium.  Ex  qua  doctrina  dicit  Apostolus, 
esse  delictum.  Haec  et  plura  Augustinus 
eo  loco.  Vide  eundem  his  consentanea 
scribentem  in  enarr.  Psalm.  80.,  ubi  Chri- 
stianum  sua  lepetentem,  et  pro  iis  haben- 
tem  ciim  fratre  judiciura ,  numerat  inter 
eos,  qui  siiper  fundamentum,  quod  est 
Christns,  aedificant  lignum,  foenum  ,  sti- 
pulam :  allegato  Pauli  testimonio ,  qui 
ejusmodi  judicia  delicta  esse  dicit.  Et 
coucione  24.  in  P.3alm.  118.,  ubi  sic  liti- 
gantium  vocat  vitiosas  et  negotiosas  cu- 
2)iditates. 

Igitur  ex  Apostoli  Pauli  sententia,  sicut 
eum  interpretati  sunt  Augustinus   et  alii 
scriptores  memorati,  delictum,  id  est  pec- 
catum  est,  in  judicio  ,sua  rcpetere:   non 
quod  id  per  se  makim  sit,  sed  quia  ma- 
lum  non  unum,    sed  multa  fere  conjuncta 
habet.    Nam  suscipiuntur  hujusmodi  lites 
ut  plurimum  ex  inordinato  rerum  tempo- 
ralium  amore.   Contendit  enim  Christia- 
nus  (inquit  Augustinus  in  dicta  Psalra. 
80.  enarratione)  pro  rebus  terrenis  am- 
pUus ,  quam  decet  eum ,  cui  promissum 
est  regnum  coelorum.    Nec  totum  cor 
sursum  levat,  sed  aliquam  parfem  ejus 
trahit  ad   terram.    Deinde    nec   carent 
certo  periculo  multarum  offensionum,  quae 
ex  illis  nascuntur:   ut  sunt  sinistrae  de 
fratre  su.spiciones  et  judicia,   obtrectatio- 
nes,  odia,  acerbitates,  malevoleutiae.  Nec 
lcve  malum  e,st  jactura  temporis,   quam 
patiuntur  omnes ,   qui  litigant;  non  sine 
detrimento  pacis   ac  tranquillitatis    inter- 
I        nae,     quam    omnes    quaerere    debemus. 
Propter  quod  malum  vitandum  praecipit 
Apostolus.  ut  tempus  redimamus,  Ephes. 
5.  Coloss.  4.     Quocirca,  nisi  bono  aliquo 
majore   dispendium    hoc    spirituale   com- 
pensetur,   cum   stadio    cavendi  pericula, 
qiiaedixi,  non  sine  peccato  lites  hujus- 
modi  forenses  suscipiuntnr,  ac  minus  sine 


peccato  aguntur :  quantumvis  quidam  ni- 
mis  cupidi  rerum  suarum  possessores  re- 
clament. 

Compensationem  excipio.  Nam  certis 
casibus  delicto  caret,  imo  laudabile  et 
pium  et  necessarium  est,  injuriam  judicio 
repellere :  velut  ubi  quis  non  suum  ac 
privattim ,  sed  publicum  alicujus  commu- 
nitatis  agit  negotium,  ut  Ecclesiae,  mona- 
sterii ,  collegii ,  maxime  si  ex  obedientia 
aut  ex  officio  id  faciat;  ubi  quis  bona 
pauperum,  pupillovum,  viduarum  vel  ab- 
lata,  seu  male  alienata  reposcit,  vel  ne 
toliantur  obsistit;  ubi  quis  sua  repetit, 
quae  conjugi  et  liberis  alendis  sint  ne- 
cessaria ;  ubi  quis  in  judicio  vitam  suam 
defendit,  praesertim  multis  profuturam; 
quemadmodum  ipse  Paulus  fecit  Caesa- 
rem  appellans.  Act.  25 ;  denique  cum  ad- 
versarius  videtur  futurus  ad  nocendum 
audacior,  ac  plures  alios  injuinis  affectu- 
rus,  si  non  autoritate  judicis  reprimatur. 
Quare  non  magis  injuriam  accipitis? 
Grraece  a^^r/csla&s^  injuriamini ,  passive, 
id  est  injtiriam  patimini.  Quare  non 
magis  fraudempatimini?  Graece,  0:7:00- 
Tspslai^s^  fraudamini,  ut  legunt  Cypria- 
nus  et  Augustinus,  id  est  damnum  acci- 
pitis.  Id  enim  proprie  vox  Graeca  signi- 
ficat.  Particula  magis  seu  potius ,  in 
utroque  membro  sensum  suspendit,  ex- 
plendum  hoc  modo :  Cur  non  potius 
injurias  et  damna  patienter  accipitis, 
quam  ut  judicio  agatis  adversus  eum,  qui 
injuriam  aut  damnuni  fecit?  Hinc  liijuet 
Apostolum  in  eo,  quod  praecessit,  egisse 
proprie  contra  actores.  Nec  sane  hujus- 
modi  erotematis  urgeret  eos,  qui  ad  ju- 
dicia  provocant,  nisi  propter  delictum 
dignos  increpatione  putaret,  quamvis  ju- 
stum  habentes  negotium.  Nam  ad  eos, 
Gui  injustis  litibus  fratres  vexant,  aut 
quomodolibetinjuste  eoslaedunt,  ideoque 
multo  giavius  delinquunt,  pertinet  ob- 
jurgatio  sequens. 

8.  Sed  vos  injuriam  facitis  et  frau- 
datis.  Repetit  eadem  verba  active,  quae 
passive  posuerat;  quo  manifestior  sit 
antithesis.  Difi"ernut  autem  i^ixslv  et 
aKoa-sps  r;,  quod  illud  significet  actionem 

injtistani,  istud  vero  magis  importet  effsc- 
tum  actionis ,  id  est  damnum  illatam. 
Tantum,  inquit,  abest  a  vobis  hoc  quod 
exigo ,  quodque  non  praestando  delictum 
habetis :  ut  ipsi  sitis   injiTriarum  autores. 

Et  hoc  fratribus.  Graece  xal  xa^Jta 
aSsAcpoug,  et  haec  fratres.  Erasmus ,  id- 
que  fratres,  accusandi  casu ,  quem  regit 
utrumque  verbum  Graecum  praecedens, 
nec  non  Latinum  fraudatis.  Interpres 
vertens  fratrihus ,  ad  prius  verbura  a  se 
redditum,  id  est  injuriam  facitis,  re- 
spexit;  aut  certe  ad  rem  utroque  verbo 
significatam ,  id  est  injuriam  et  damnum, 
subandito  verbo  facitis.  Est  autem  em- 
phasis  insignis  in  hac  parte.  Nam  si  om- 
nis  injuria  in  crimine  est;  maxime  ea, 
quae  fratri  infertur. 

9.  An  nescitis ,  quia  iniqui  regnum 
Dei  non  possidebunt?  Tniqui,  Graece 
injusti,  quomodo  Cyprianus  legit.  Nam 
sermo  est  non  de  omnibus  iniquis,  id  est 
peccatoribus ,  ac  legis  divinae  transgres- 
soribus,  quos  scriptura  Graeca  passim 
avo/jiouc  appellat:  sed  de  injustis  sive 
injuriosis,  qui  dicuntur  a^txot^  quod  Hen- 
tenius  vertit  injuriam  inferentes.  Possi- 
debunt,  Graece  xATjpovcfiTjcouoi^  haere- 
ditabunt,  id  est  haereditate  consequentur, 
in  possessionem  haereditariam  accipient. 
Observa  Apostolum  non  dicere  de  iis,  qui 
non  potius  injuriam  patiuntur,  quam  ju- 
dicio  contendant,  quod  regnum  Dei  non 
possidebunt:  quamvis  et  illos  delicti  ac- 
cuset;  sed  id  dicere  solum  de  injustis. 
Qua  in  re  manifeste  nobis  innuit  discri- 
men  venialium  et  mortalium  peccatorum, 
quod  negant  novatores.  Regnum  Dei  in- 
tellige,  quo  Deus  in  futuro  saeculo  regua- 
turus  est.  Cujus  regni  haereditatem  injusti 
non  consequeutur ;  quia  non  snnt  filii. 
Solis  namque  filiis  debetar  haereditas. 

Nolite  errare.  Vetus  eiTor  est,  salutem 
sibi  promittere  ex  sola  fide  sine  operibus. 
Cujus  autorem  ferunt  Simonem  magum. 
Neque  fornicarii.  Simplicem  fornicatio- 
nem  intelligit ,  quia  ab  his  adulteros  et 
molles  et  masculorum  concubitores ,  di- 
stinguit.  Nequeidolis  servientes.  Graece 
idololatrae.    De  his  actum  est  semel  et 


iterum  capite  superiori.  Nunc  illud  addo, 
ex  specie  genus  intelligendum :  ut  com- 
prehendantur  quicumque  pro  Deo  colunt, 
quod  Deus  non  est.  Neque  adulteri.  Ad- 
ulter  est,  quisquis  torum  violat  conjugalem. 

10.  Neque  molles.  Theophylactu  s  mol- 
les  interpretatur  turpia  patientes.  Tho- 
mas  muliebria  patientes.  Sic  enim  le- 
gendum,  non  facientes ,  ut  mendose 
scriptum  in  quibusdam  codicihus.  Turpi- 
tudinem  hanc  acerrima  oratione  flagellat 
Salvianus  libro  7.  de  providentia  Dei. 
Neque  masculorum  concubitores.  Graece 
aposvoxolxai  uno  composito  vocabulo.  Hi 
sunt  turpia  agentes ,  quae  nec  nominari 
debent.  De  quibus  etiam  Rom.  1. 

Neque  fures,  neque  avari.  Cyprianus 
pro  avaris  fraudatores  legit  super  ora- 
tionem  dominicam,  et  testim.  lib.  3.  cap. 
65.  De  hoc  vitio  vide  quae  dicta  cap. 
praeced.  Igitur  differunt  hoc  loco  fares 
et  avari :  quod  illi  clam  aliena  surripiunt 
nullo  colore  juris,  hi  fraude  circumveniunt 
proximum ,  ut  contingit  in  contractibus : 
aut  certe  justum  aliquid  praetendunt ,  ut 
foeneratores. 

Neque  ebriosi,  neque  maledici,  neque 
rapaces.  Maledici,  hic  rursum  Xoidopoi, 
id  est  conviciatores,  qui  iidem  maledici: 
tametsi  non  omnis  maledicus  conviciator. 
Nam  convicium,  \oibopia.,  dicitur  homini 
in  faciem :  maledictum  etiam  obtrectatio 
est  de  absente.  Quanquam  hic  ex  specie 
genus  intelligi  facile  potest.  Alias  male- 
dicere  in  scripturis  est  exsecrari ,  male 
precari,  Graece  xaxapao&ai.  Ebriosi  et 
rapaces  qui  dicantur,  vide  capite  superiori. 

Regnum  Dei  possidebunt.  Graece 
haereditabunt,  ut  supra.  Libenter  memi- 
nit  Apostolus  haereditatis  regni,  cura  de 
futuro  praemio  loquitur  vel  reddendo 
quibusdam  vel  non  reddendo.  Sic  ad 
Galat.  5.  Qui  talia  agunt,  regnum  Dei 
non  consequentur,  gra.ecehaereditabunt. 
Eph.  5.  Omnis  fornicator,  etc.  non  ha- 
bet  hnereditatem  in  regno  Christi  et 
Dei.  Significatur  autem  electorum  magna 
dignitas ,  ut  qui  non  solum  futuri  sint  in 
regno  Dei :  sed  etiam  regni  consortium 
habituri  cum  Deo  et  Christo,   videlicet  ut 

haeredes  Dei  et  cohaeredes  Christi,  Rom. 
8.  Nam  idcirco  et  reges  vocantur  Apoc. 
1.  et  5.  et  regnaturi  cum  Christo  dicun- 
tur ,  ibid.  cap.  20. 

Quod  vero  ad  rem  ipsam  attinet ,  non 
est  aliud  regnura  Dei,  quam  vita  aeterna 
nobis  in  scriptiuis  promissa.  Proinde  male 
quidam  olim  sibi  blandientes  in  suis  pec- 
catis ,  existimaverunt  sese ,  quamvis  ad 
regnum  non  admittendos  propter  hanc 
scriptm-am  et  similes ,  vitam  tamen  aeter- 
nam  merito  fidei  consecuturos.  Male,  in- 
quam,  et  perverse;  cum  apertissime  dicat 
Dominus  in  evangelio :  Si  vis  ad  vitam 
ingredi,  serva  mandata ,  Matth.  19. 
Contra  quos  Augustinus  cum  alibi ,  tum 
ex  professo  multa  disseiit  in  libro  de  fide 
et  operibus.  Quae  eadem  aeque  valent 
adversus  hujus  saeculi  Solifidianos  hae- 
reticos. 

11.  Et  haec  quidam  fuistis.  Pro  qui- 
dam  in  multis  codicibus  quidem  legeba- 
tur  vitiose.  Graeca  sic  habent:  xal  zo.u-o. 
TiVcc;  ri~z,  et  haec  quidam  eratis.  Aunuit 
textus  Syriacus ,  et  Latinus  Ambros.  at- 
que  Irenaei  interpres  lib.  4.  cap.  46., 
suffragantibus  item  vetustis  quibusdaia 
exemplaribus :  ut  merito  lectionem  hanc 
nobis  restituerint  castigatores  Eomani. 
Sunt  autem,  qui  voculam  "zi^tz  quidam, 
putent  superfluam  esse ,  tantumque  orna- 
tus  causa  additam,  non  restrictionis.  At- 
qui  id  inusitatum  est.  Verisimilius,  addi- 
tum  ab  Apostolo  moderandi  sermonis 
gratia  (ne  videretur  omnia  memorata  vitia 
singulis  impingere) ,  tanquam  si  diceret: 
quidam  hoc,  quidam  aliud  fuistis  eorum, 
quae  enumeravi.  Neque  enim  omues 
fuerant  adulteri ,  molles ,  fures ,  etc. ,  ta- 
metsi  idololatriae  peccatum  omnibus  fuit 
commune.  Non  ergo  propterea  addit  Apo- 
stolus  quidam ,  quod  inter  Corinthios 
existimaret  aliquos  ab  his  ornnibus,  quae 
percensuit,  esseliberos:  sedutsignificaret, 
non  omnes  omnia,  sed  alios  alia  commi- 
sisse;  non  negans  interim,  fuisse  quaedam 
omnibus  communia. 

Sed  abluti  estis.  Dixit  quales  suo  vitio 
fuerint:  nunc  addit,  quales  facti  benefi- 
cio  Dei  per  Christum,  utens  gradatione 


quadam,  qua  a  minori  progreditur  ad 
majora.  Per  ablutionem  intelligi  potest 
vel  ipse  baptismus,  qui  est  ablutio  cor- 
poralis  et  exterior ,  vel  baptismi  effectus, 
qui  est  ablutio  spirituaiis  et  interior,  quam 
exterior  illa  significat.  Priori  modo  sensus 
est:  Abluti  estis  aqua,  baptizati  estis, 
abluti  corpus  aqua  munda  Hebr.  10. 
Magis  tamen  arbitror  spiritunlem  ablutio- 
nem  significari,  tanquam  effectum  ablu- 
tionis  corporalis ,  ut  sensus  sit :  Ab  his' 
omnibus  vitiorum  sordibus  abluti  atque 
mundati  estis  lavacro  aquae,  per  quod 
omnia  vobis  peccata  remissa  sunt.  At  ne 
in  sola  ablutione,  id  est  peccatorum  remis- 
sione ,  consistere  putaretur  justitia  Chri- 
stiana  ,  addit  alterum  gradum. 

Sed  sanctificati  estis.  Id  est,  puritatem 
consecuti,  ita  ut  jam  vere  et  coram  Deo 
sancti  sitis.  Nam  sanctitas  non  solum 
significat  absentiam  sordium ,  ut  sentire 
videtur  Cajetanus,  verum  munditiem  sonat 
positivam  et  inhaerentem,  qua  quis  appli- 
catur  ad  Deum :  quemadmodum  justitia 
significat  rectitudinem  ,  de  qua  sequitur: 

Sed  justificati  estis.  Id  est ,  veram 
justitiam  adepti,  quae  non  aliud  est  quam 
interioris  hominis  rectitudo,  principaliter 
sita  in  conformitate  mentis  ad  legem  Dei. 
Plaue  monstrat  hic  locus  contra  sectarios, 
justitiam  hominis  Christiani  non  esse  im- 
putativam :  qua  nimirum  is ,  qui  revera 
justus  non  est,  justus  per  imputationem 
dicatur ;  vel  quod  ei  peccata  nen  impu- 
tentur,  vel  quod  imputetur  ei  justitia 
Christi ;  sed  talem  prorsus  esse,  qua  quis 
a  peccatis  ad  Deum  vere  conversus,  accepta 
eorum  remissione,  novum  induerit  homi- 
nem ;  atque  ita  mente  renovatus  ambulet 
in  novitate  vitae,  et  in  observatione  man- 
datorum  Dei. 

In  nomine  Domini  tiostri  Jesu  Chri- 
sti.  Graece  tautum  legitur:  In  nomine 
Domini  Jesu.  Sensus:  per  meritum  Do- 
mini  ac  redemptoris  nostri  Jesu  Christi. 
Tota  namque  justificatio  et  renovatio 
nostra,  a  principio  usque  ad  finem  et 
consummationem ,  adscribenda  est  merito 
passionis  Christi. 

Et  in  spiritu  Dei  nostri.    Id  est ,  vir 


m 


COMMENTARIUS  IN  CAP.  VI. 


tute  Spiritus  sancti  a  Deo  nostro  proce- 
dentis.  Huic  enim  autori  ea,  quae  ad 
sanctificationem  nostram  pertinent,  pecu- 
liariter  in  sacris  litei-is  adscribi  solent. 

12.  Omnia  mihi  licent ,  sed  non  om- 
nia  expediunt.  Expediunt,  sive  condu- 
cunt,  Graece  ou|jicpepsi.  Tertull.  libro  de 
exbort.  cast.  cap.  8.  legit  et  inculcat,  sed 
non  omnia  pro  salute.  Hanc  eandem 
sententiam  Paulus  infra  rcpetit  cap.  10., 
ubi  ab  idolothytis  edendis  Corinthios  re- 
vocat.  Verum  diversa  occasione  eam  pro- 
fert  hoc  loco.  Nec  tamen  inter  expositores 
convenit,  quorsum  huc  adferatur.  Quidam 
referunt  ad  judicia ,  de  quibus  egit  supe- 
rius,  quasi  dicat  Apostolus:  Repetere  sua 
judicio  licet  quidem,  quatenus  simpliciter 
non  est  prohibitum ,  nec  per  se  malum : 
non  tamen  expedit  ob  causas  siipra  dictas. 
Sed  quia  mox  escarum  et  ventris,  et 
deinde  fornicationis  mentio  subsequitur; 
ideo  putant  alii,  Paulum  hic  respicere 
ad  fornicationem  ,  contra  quam  superiori 
capite  pluribus  egit,  et  docere,  unde  ea 
nata  sit,  aut  nasci  soleat,  scilicet  ex  in- 
gluvie  ventris,  ut  sensus  sit :  Cibo  et  potu 
saturari,  quamvis  per  se  non  sit  illicitum, 
saepe  tamen  non  expedit:  ne  saturitas 
libidinem  provocet. 

Rursum  alii  sunt,  qui  existiment  Apo- 
stolum  his  verbis  praeludere  arguraentc, 
quod  ex  instituto  tractaturus  est  cap.  9., 
ac  velut  iu  transitu  significare  Corinthiis, 
uti  se  potuisse  apud  eos  potestate  omni- 
bus  evangelii  ministris  a  Christo  concessa, 
nempe  vivendi  ex  evangelio  ;  seJ  uti  no- 
luisse,  quud  non  expediret.  Faciunt  autem 
hanc  conuexionem:  Idcirco  liberius  taxo 
vitia  vestra,  et  dicere  vobis  audeo,  quod 
tales  et  tales  regnum  Dei  non  consequen 
tur,  quales  tamen  inter  vos  sunt  non  pauci, 
quia  stipendia  praedicationis  meae  a  vo- 
bis  non  accipio;  et  per  hoc  minus  sum 
vobis  obnoxius,  quam  alii,  qui  vos  devo- 
rantevangeliipraetextu,  sed  ulcera  vestra 
tangere  non  audent.  Quamvis  enim  ab- 
solute  licitum  mihi  sit,  accipere  a  vobis 
honoraria  mei  laboris ,  non  tamen  id  ex- 
pedit  me  facere,  ne  quod  offendiculum 


ponam  evangelio  Christi,  quemadmodum 
infra  dicit  cap.  9. 

Tres  expositiones  jam  datas  videre 
est  apud  Lombardum,  Hervaeum  et  Aqui- 
natem.  Specialiter  autem  primam  tradunt 
post  utramque  glossam  Liranus  et  Bur- 
gensis ,  item  Carthusianus ,  additis  hoc 
loco  quatuor  rationibus,  propter  quas  non 
semper  expedit  sua  repetere  judicio: 
deinde  Cajetanus,  Titelmanniis  et  alii  re- 
centiores.  Secunda  expositio  Graecortun 
est,  atque  etiam  Latinorum  quorundam 
veterum,  Pelagii,  Primasii  et  Sedulii. 
Tertia  extat  apud  commentatorem  Amb., 
quem  sequuntur  Haimo  et  Erasmus  iu 
Paraphrasi.  Ac  pro  ea  facere  videtur, 
quod  Paulus  haec  loquatur  in  prima  per- 
sona,  tanquam  de  seipso.  Quanquam  in- 
firmum  est  hoc  argumentum.  Nam  et  cap. 
10.  rursus  eandem  sententiam  in  prima 
persona  pronuncians ,  alics  instruit.  Ita 
cap.  13.  dicit:  Si  linguis  hominum  lo- 
quar,  et  plura  quae  sequuntur,  utique  ad 
exhortationem  fidelium.  Saue  ut  de  cibis, 
ita  de  stipendiis  in  textu  nihil  praecessit, 
quo  posset  haec  pars  referri  juxta  secun- 
dam  vel  tertiam  expositiouem.  Praecessit 
autem  sermo  de  judiciis,  et  quidem  ejus- 
modi,  qui  scrupulum  relinqueret  a  Paulo 
eximendum. 

Quamobrem  prima  expositio  maxime 
nobis  videtur  accommoda  loco  praesenti. 
Nam  Paulus  occasione  eorum,  quibus 
dixerat:  Sed  vos  injuriam  facitis  et 
fraudatis,  paululum  digressas  ad  locum 
communem  dejudicio  etmisericordiaDei: 
hic  jam  declarat,  quod  in  priori  doctrina 
de  judiciis  obscurum  ac  minus  explicatum 
videri  po^^erat.  Nam  diceret  aliquis  :  An 
non  licet  cuique  jure  agere  pro  re  sua? 
Respondet  Paulus :  Omnia  mihi  licent, 
sed  7ion  omnia  expediunt.  Quam  puto 
sententiam  ore  sapientum  tritam  fuisse. 
Argnmento  est,  quod  invariatam  infra  re- 
petat.  Caeterum  prorsus  universaliter  eam 
accipi  uon  posse,  manifestum  est. 

Etenim  quam  multa  sunt,  quae  nullo 
modo  licent?  Proinde  sic  exponatur: 
Multa  mihi  licent,  quae  non  expediunt, 
vel  hoc  modo :  Non  quaecumque  mihi  li- 


EPISTOLAE  I.  AD  CORnVTHIOS.     VERS.  12. 


463 


cent,  etiam  expediunt:  ut  significetur 
quaedara  universalitas  eorum,  quae  liceut, 
quae  tamen  non  omnia  expediant. 

Ea  licere  dicuntur  Apostolo ,  quae 
adiaphora  vocantur ,  id  est ,  quae  abso- 
lute  non  sunt  proliibita ;  ut  edere  carnem, 
bibere  vinum ,  matrimonio  copulari.  Ex- 
pediunt  autem ,  quae  secundum  particu- 
lares  circumstantias  considerata,  bona  sunt 
et  eligenda.  Patet  igitur  multa  licere, 
quae  non  expediunt.  Atque  tale  est  rem 
suam  ab  injusto  occupatore  apud  judicem 
repetere.  Tale  etiam  ad  satietatem  edere 
et  bibere,  juxta  alterum  sensum.  Denique 
tale  erat  Apostolo  Paulo  stipendia  prae- 
dicationis  a  Corinthiis  accipere,  de  quo 
tertius  erat  sensus. 

Omnia  mihi  licent,  sed  ego  sub  nul- 
lius  redigar  potestate.  Graece ,  sed  non 
ego  redigar  in  potestatem  a  quoquam, 
vel  sub  quoquam.  Est  autem  inter  duo 
verba  l^saT'.  et  iiouataaO^TjaofJia'.^  id  est, 
licet ,  et  m  potestatem  redigar ,  quorum 
alterum  ab  altero  deducitur ,  jucunda 
quaedam  aHusio  :  quam  Faber  et  Erasmus 
suis  versionibus  exprimere  conati  fuerunt ; 
sed  felicius  Erasmus :  Omnium  mihi  po- 
testas  est,  at  ego  non  redigar  sub  ullius 
potestatem :  tametsi  jam  ante  verterat, 
omnia  mihi  licent.  Sensus  autem  est: 
Multa  mihi  licent,  quae  tamen  facere  no- 
lim,  ne  redigar  sub  alieuam  potestatem. 
Sed  hoc  ad  diversas  expositiones  supra- 
dictas  aliter  et  aliter  applicatur. 

Ubi  primo  notandum  ilhid  Gtio  xtvog, 
sub  quoquam ,  nou  necessario  referri  ad 
persouam,  id  est  hominem,  sed  esse  com- 
mune  personis  et  rebus ;  ut  ita  verti  pos- 
sit :  Non  redigar  sub  ullius  rei  potesta- 
tem.  Nam  et  qui  nimis  rem  aliquam 
amat,  inquit  Thomas,  quodam  modo 
servus  illius  efficitur. 

Igitur  qui  putant  Apostolum  respicere 
ad  fornicationem  tanquam  guhie  filiam, 
sic  exponunt  hanc  partem:  Cum  sim  do- 
minus  cibi  potusque,  committere  non  de- 
beo  ut,  immoderate  illis  utens ,  servus 
eorum  pro  domino  inveniar.  Unde  de  ta- 
libus  dicit  idem  Apostolus  Eom.  16.  Chri- 
sto  Domino  nostro   non  serviunt,  sed 


suo  ventri,  et  Phihpp.  2.  Quorum  Deus 
venter  est.  Ita  Graeci. 

Qui  vero  Paulum  agere  existimant  de 
potestate  vivendi  ex  Evangelio ,  partem 
hanc  plano  et  obvio  sensu  sic  edisserunt: 
Potui  vos  gravare  sumptu  tanquam  vester 
Apostolus :  verum  ea  potestate  uti  nolui, 
ne  cuiquam  vestrum  devinctus  viderer, 
sed  integram  mihi  libertatem  servarem 
vos  admonendi,  et  vitia  vestra  castigandi, 
ut  facio  in  hac  tota  pene  epistola.  Nec 
enim  (ait  quidam)/"act7e  offendit  libertas 
admonentis ,  qui  nullo  nominc  sit  ob- 
strictus  ei,  quem  corripit.  Commeutarius 
hic  plausibilis  forte  :  sed  ,  si  bene  consi- 
deres ;  nou  convenit.  Nani  Paulo  non  ea 
potissima  ratio  fuit  abstinendi  a  stipendiis 
apud  Corinthios ,  quod  retinere  sibi  vellet 
eos  corripiendi  libertatem;  sic  enim  nec 
a  Macedonibus,  uec  ab  ullis  aliis,  quibus 
praedicavit,  accipere  debuisset:  sed  pro- 
pter  Pseudoapostolos  id  fecit,  ut  haberet, 
de  quo  adversus  eos  gloriaretur:  uti  pa- 
tebit  infra  cap.  9. 

Porro  quibus  prima  placet  cxpositio 
de  tribus  ante  dictis ,  hanc  partem  sic  ex- 
plicant :  Sub  nullius  redigar  potestate, 
id  est :  Non  patiar  me  propter  res  pecu- 
niarias  ac  temporales ,  velut  essem  sub 
earum  potestate,  vel  abstrahi,  vel  distrahi, 
quo  minus  libere  et  absque  impedimento 
serviam  Deo.  Quod  non  potero ,  si  tem- 
pus  et  cogitationes  impendam  litibus. 

Pro  quo  sensu  notandum  est,  Aposto- 
lum  fideles  passim  avocare  ab  implica- 
mentis  curarum  hujus  saeculi,  quo  sint 
expeditiores  ad  serviendum  Deo.  Hinc 
inter  alia  dicit  capite  sequenti :  Volo  vos 
sine  solicitudine  esse.  Qui  sine  uxore 
est ,  solicitus  est,  quae  Domini  sunt, 
quomodo  placeat  Deo.  Qui  autem  cum 
uxore  est,  soUcitus  est  quae  sunt  mundi, 
quomodo  placeat  uxori ,  et  divisus  est, 
utique  tanquam  duorum  domiuorum  ser- 
vus,  Dei  et  conjugis.  Quo  etiam  loco 
virginitatem  commendans  hortari  se  di- 
cit  ad  id,  quod  facultatem  praebeat 
sine  impedimento  Dominum  observandi. 
Quod  non  possunt,  qui  conjugio  sunt  alli- 
gati,  utpote  sibi  invicem  liouctaaiiivrsCj 

id  est,  sub  mutuam  potestatem  redacti. 
Nam  liac  Graeca  voce  etiam  illic  utitur, 
cum  dicit:  Mulier  sui  corporis  potesta- 
tem  non  habet,  sed  vir :  similiter  autem 
et  vir ,  etc.  Huc  etiam  ac  proprie  perti- 
net,  quod  alibi  praecipit  fidelibus,  ut 
tempus  redimant  Eph.  5.  et  Col.  4.,  scili- 
cet  ut  sibi  vindicent  libertatem  serviendi 
Deo ,  quam  retinere  non  poterunt ,  curis 
saecularibus  detenti,  tanquam  rerum  tem- 
poralium  servi. 

Denique  ad  haec  suum  ipsius  proponit 
exemplum.  Volo ,  inquit,  omnes  esse 
sicut  meipsum,  infra  cap.  7.,  ut  non  sit 
mirum,  si  et  hic  de  se  loquens  alios  ex- 
hortetur ,  in  eo  quod  dicit :  ego  sub  nul- 
lius  redigar  potestate.  Igitur  juxta  hunc 
sensum ,  quem  bene  declarat  Carthusia- 
nus,  indicat  Apostolus  rationem  insignem 
ac  praecipuam ,  cur  hoc ,  quod  licet ,  id 
est ,  sua  judicio  repetere ,  non  expediat. 
Redigit  enim  hominem  in  quandam  ser- 
vitutem,  qua  adimitur  ei  libertas  cogitandi, 
quae  Dei  sunt. 

13.  Esca  ventri  et  venter  escis.  Esca, 
Graece  ^pcu^axa  pluraliter  escae ,  cibi. 
Ita  Tertullianus  lib.  de  pudicitia  cap.  16. 
Cibi  ventri  et  venter  cibis.  Subauditur 
autem  verbum  in  utroque  membro,  de- 
bentur ,  destinantur ,  aut  quid  simile :  ut 
sit  sensus ,  cibos  ventri  destinatos  esse, 
scilicet  ut  in  ventre  concocti  cedant  in 
nutrimentum  corporis :  ac  vicissim  ventrem 
cibis  recipiendis  et  decoquendis  servire. 
Quomodo  haec  pars  a  diversis  aptetur  ad 
diversas  expositiones  ante  dictas ,  mox 
indicabimus. 

Deus  autem  et  hunc  et  has  destruet. 
Destruet,  Graece  Y.azap^cqozi ,  abolebit, 
pro  quo  Tertull.  conficit ,  August.  eva- 
cuabit ,  quomodo  vulgatus  ahbi  vertit 
eam  vocem.  Et  sensus  est :  Deus  tam 
ventrem  quam  escas  abolebit ,  aliquando 
cessare  faciet,  nempe  quoad  usum  prae- 
dictum.  Id  autem  futurum  post  hanc  vi- 
tam.  Filii  namque  resurrectionis,  qua 
venter  cum  caeteris  membris  restituetur, 
sicuti  neque  nubent  negue  nubentur,  ita 
nec  comedent  nec  bibent ;  sed  erunt,  sicut 
Angeli  Dei  in  coelo,  Matth.  22. 


Sed  quomodo  haec  de  escis  et  ventre 
cohaerent  superioribus  ?  Qui  secundam 
expositionem  tradunt,  ita  connectunt:  Si 
igitur  haec  aboleuda  sunt,  quia  usum  non 
habent  nisi  temporarium,  non  debeo  me 
eorum  servum  reddere ,  etiam  cum  peri- 
culo  ,  ne  me  propellant  in  fornicationem. 
Nam,  ut  sequitur:  Corpus  non  fornica- 
tioni,  sed  Domino.  Juxta  tertiam  expo- 
sitionem  haec  connexio  est:  Utique  non 
debeo  propter  rem  lemporariam  et  abolen- 
dam,  ut  sunt  cibus  etventer,  subjicere 
me  alienae  potestati :  non  debeo  propter 
haec  pati  detrimentum  meae  libertatis, 
idque  cum  dispendio  vestrae  salutis  ae- 
ternae. 

At  vero  juxta  primam  expositionem, 
quae  nobis  visa  probabilior ,  hic  rursus 
occupatio  est.  Nam  replicare  quispiam 
poterat  ex  tenuioribus  :  Res  meae  sunt  mihi 
ad  alendam  familiam  necessariae :  cogit 
me  domestica  necessitas ,  ut  eas  repetam 
judicio.  Hinc  ipse  Paulus  supra  vocat 
ejusmodi  judicia  piiojtr/.a' ,  id  est ,  victua- 
lia.  Respondet  autem  cum  quadam  con- 
cessione,  dicens :  Esca  ventri,  etc.  quasi 
dicat :  Ista  tantum  habent  usum  tempo- 
rarium,  ideoque  nobis,  qui  sectamur  ae- 
terna,  non  est  propter  illa  laborandum, 
nisi  quantura  postulat  hujus  mortalis  vitae 
necessitas  ;  ne  propter  res  perituras  detri- 
mentum  patiamur  in  iis ,  quae  semper 
mansurae  sunt. 

Corpus  autem  non  fornicationi ,  sed 
Domino.  Eedit  ad  exhortationem  fugien- 
dae  fornicationis,  de  qua  capite  superiori. 
Connexio  autem  hujusmodi  est:  Docui 
vitandam  foi-nicationem  ;  deinde  dehorta- 
tus  sum  a  judiciis  foi'ensibus  ;  quae  tamen 
ostendi  licere ,  sed  ut  plurimum  nou  ex- 
pedire.  Non  sic  autem  sentire  debetis  de 
fornicatione ,  nec  de  ea  usurpare  illud: 
Omnia  mihi  licent,  quantumvis  vulgo 
permissa  sit  apud  gentiles ,  nec  ullis  legi- 
bus  coercita.  Non  enim  sicut  escae  ventri, 
et  venter  escis ,  ut  propter  ventris  neces- 
sitatem  temporariam  liceat  res  suas  judi- 
cio  repetere,  nec  omuino  peccet  qui  id 
facit:  ita  corpus  attributum  est  fornica- 
tioni,  ne  quidem  in  hac  vita  et  ad  tempus, 

ut    proinde    liceat    aliquando    fornicari, 
quum  sit>es  per  se  illicita. 

Igitur  hic  rursus  supplendum  verbum, 
quale  in  parte  praecedenti,  debetur,  de- 
stinatur,  attributum  est.  Significat  enim, 
usum  corporis  a  Deo  institutum  non  esse, 
ut  fornicetur  ac  libidini  obsequatur,  sed 
ut  serviat  Christo  Domino,  qui  pretio 
sui  sanguinis  totum  hominem  sibi  servum 
mancipavit.  Non  servit  autem  corpus  Do 
mino ,  nisi  sanctum  sit  et  purum  ab  orani 
immunditia.  Quia  vero  totum  hominem 
Christus  redemit,  idcirco  et  totum  corpus 
hic  iutellige ,  constans  omnibus  membris, 
etiam  illis,  quibus  ad  libidines  abutuntur 
fornicarii:  quae  etsi  deputata  sint  ad 
usum  gignendae  prolis,  non  tamen  ad 
fornicationem,  nec  ad  ullum  actum  tur- 
pem  et  inordinatum. 

Ostendit  hic  locus,  etiam  in  ipsa  eopu- 
latione  carnali  posse  conjuges  Domino 
servire ;  si  non  ad  turpitudinem  ,  sed  ob 
finem  a  Deo  institutum ,  opus  illud  exer- 
ceant.  Dices:  Si  totum  corpus  Domino, 
igitur  et  venter  Domino.  Respondeo,  Pau- 
lum  id  non  negare:  sed  quendam  usum 
ventris  significare  voluisse  licitum  ac  ne- 
cessarium ,  quando  dixit  venter  escis,  qui 
tamen  usus  abolendus  sit:  fornicandi  vero 
potestatem  omnino  denegare  corpori,  quia 
totum  servire  debet  Christo. 

Et  Dominus  corpori.  Partem  hanc 
Aquinas  sic  exponit :  Christus  Dominus 
ad  hoc  datus  est  hominibus,  ut  eorum 
corpora  per  resurrectionem  suae  gloriae 
conformet:  secundum  illud  Philipp.  3. 
Qui  reformabit  corpus  humilitatis  ?io- 
strae  configuratum  corpori  claritatis 
suae.  Alii  totum  hoc ,  corpus  Domino, 
et  Dominus  corpori ,  referunt  ad  analo- 
giam  membroi-um  et  capitis.  Nos  enim 
non  solum  secundum  animam ,  sed  etiam 
secundum  corpus  membra  sumus  Christi 
capitis ,  et  per  hoc  ei  subjecti  atque  con- 
juncti:  vicissim  autem  Christus  nobis 
conjunctus  et  agglutinatus  est  ut  cr.put 
corpori.  Quae  analogia  statim  explicatur 
in  eo,  quod  corpora  nostra  vocat  membra 
Christi.  Ita  sensus  hujus  partis  est,  Chri- 
stum  attributum  esse  corpori  caput,  a  quo 

Cail.  Eatii  Comm.  Tom.  I. 


regatur  et  motus  accipiat.  Jam  ne  dicat 
quis ,  sicut  ventrem  ita  et  corpus  destru- 
endum  esse,  sequitur: 

14.  Deus  vero  etDominum  suscitavit, 
et  tios  suscitabit.  Quemadmodum,  inquit, 
Deus  Christum  Dominum  resnscitavit  a 
morte  ad  vitam  immortalem,  ita  et  nostra 
corpora   donabit   immortalitate :    ut   ipsa 
quidem  semper  vivant,  cesset  autem  usus 
membrorum  ad  ea,  quae  sunt  hujus  cor- 
ruptibilis  vitae.    Sic  Rom.  8.     Qui  susci- 
tavit  Jesum  Christum  a  mortuis,   vivi- 
ficabit  et  mortalia  corpora  vestra.    Id 
autem  facturus  est  ut  sequitur : 
■^Per  virtutem  suam.    Id  est,    eadem 
potestate,  qua  Christum  Dominum  a  morte 
suscitavit.    Et   quoniam    Christus   etiam 
Deus  est,  ipse  quoque  seipsum  suscitavit; 
uti  se  facturum  Judaeis  praedixerat  Joan. 
2.    Solvite  templum  hoc,   et  in  tribus 
diebus  excitabu  illud.    Porro  notandum 
est,    Apostolum  non   similiter   loqui   de 
ventre  et  corpore :  quia  ventris  usus  no- 
bis  notissimus,  qui  est  cibos  recipere  con- 
vertendos  in  nutrimentum  totius  corporis, 
abolebitur ,  animali  vita  cessante :  corpo- 
ris  autem  usus  in  genere  est ,  ut  animae 
sit  instrumentum,    eique   subserviat;    id 
quod  etiam  in  vita  spirituali,  qualis  post 
resurrectionem  exspectatur,  locum  habebit. 
15.  Nescitis  quoniam  corpora  vestra 
membra  sunt  Christi?  Hic  jam  expres- 
sius  urget  analogiam  membrorum  et  ca- 
pitis  inter  corpora  nostra  et  Christum;  ut 
ea   ratione    doceat,  quam   sit   indignum, 
corpora  nostra  fornicatione  comraaculari. 
Scire  debetis,  inquit,  corpora  vestra  esse 
Christi  membra :   quatenus  scilicet  Chri- 
stus   caput  mysticum  est ,    non  modo  to- 
tius  ecclesiae,  sed  etiam  singulorum  fide- 
lium ;  nec  solura  secundum  animas,  verum 
etiam  secundum  corpora :  quouiam  et  cor- 
pus  et  animam  de  nr>stro  genere  suscipere 
dignatus  est. 

Observa,  Paulum  hac  sententia  com- 
preheudere  etiam  eos,  qui  fornicatione 
corpora  sua  foedabant,  ut  patet  ex  se- 
quentibus.  Itaque  recte  ex  hoc  loco  col- 
ligitm-,  non  solum  bonos,  sed  etiam  malos 
Christiauos  esse  membra  Chi-isti,  quate- 
30 

^us  adhuc  sunt  in  corpore  ejus ,  quod  est 
ecclesia;  non  tantum  ut  partes,  sicuti 
quide'11  distinguunt ,  sed  vere  ut  membra, 
certis  in  corpore  ministeriis  aut  actionibus 
deputata.  Vide  commentarium  nostrum  ad 
illud  Eph.  1.  Quae  est  corpus  ipsius. 

Tollens  ergo  membra  Christi,  faciam 
membra  meretricis?  Absit.  Ostendit  gra- 
vitatem  peccati  ejus  qui  foruicatur,  ut  qui 
Christum  caput  suum  contumelia  afficiat, 
dum  membra  ejus  ad  fornicationem  pro- 
stituit,  faciendo  ea  membra  meretricis 
seu  fornicariae  mulieris.  Quod  quidem 
summopere  debet  refugere  Christianus. 
Hinc  rurbus  disce  fornicationem  ctiam 
simplicem  e^se  peccatum  mortale.  Neque 
tamen  ex  eo ,  quod  dicit,  toUens  membra 
Christi,  consequitur  fornicatorem ,  dum 
se  facit  membrum  meretricis,  desinere 
esse  membrum  Christi.  Nam  ut  omittani 
(quia  minus  placet),  quod  quidam  Graeci 
codices  pro  apag  tollens ,  habent  apa 
nunquid;  ad  quem  modum  verterunt 
Erasmus  et  Theophylacti  interpres ;  non 
ita  dictum  est  ab  Apostolo,  tollens  membra 
Christi,  quasi  dicatur  avellens  et  sepa- 
rans  ea  a  corpore ,  quod  est  Christus ,  sic 
ut  membra  ejus  esse  desinant:  sed  tol- 
lens,  id  est,  accipiens,  Carthusianus 
assumens,  et  ut  Thomas  exponit,  injuste 
subtrahens  servitio  Christi,  cui  destinata 
Bunt. 

Dicit  quidem  August.  lib.  21.  de  civit. 
Dei  cap.  25.  Non  possunt  simul  esse  et 
membra  Christi  et  membra  meretricis. 
Et  iterum:  Non  sunt  autem  membra 
Christi,  qui  se  faciunt  membra  mere- 
tricis,  nisi  malum  illud  poenitendo  esse 
destiierint,  et  ad  hoc  bonum  reconcilia- 
tione  redierint.  Sed  intelligit  membrc 
Christi  viva,  id  est,  per  caritatem  iu 
Christo  manentia,  ac  proinde  membrorum 
Christi  nomine  digna.  Nam  fides ,  ut  ha- 
bet  Synodus  Tridentina  Sess.  cap.  7., 
nisi  ad  eam  spes  accedat  et  caritas,  ne- 
que  unit  perfecte  cum  Christo ,  neque 
corporis  ejus  vivum  membrum  efficit. 
Alioqui  plana  est  Augustini  sententia  in 
enarratione  Psalm.  56.  Tota  ecdesia  con- 
stans  ex  omnibus  fidelibus;  quia  fideles 


omnes  membra  sunt  Christi:  etc.  Qui 
etiam  lib.  1.  de  nuptiis  et  concup.  cap.  lO. 
de  quibusque  fidelibus  conjugatis  loquens 
ait:  qui  sine  dubio  membra  sunt  Christi. 
Ac  sane  coustat  Christum  pasci  in  mem- 
bris  suis,  quando  propter  ipsum  pascun- 
tur  pauperes  Christiaui  seu  bcni  seu 
mali.  Jam  quomodo  furnicator  raembra 
Chrlsti  facidt  membra  meretricis,  cum  eam 
non  coustituat  caput  suura ;  declarat  Apo- 
stolus  verbis  sequentibus. 

16.  An  nescitis,  quoniam  qui  adhae- 
ret  meretrici,  unum  corpus  efficitur? 
Graece,  unum  corpus  est.  Sic  enim  paulo 
post  dicitur ,  unus  spiritus  est.  Intellige 
vero ,  unum  cum  ea  corpus ;  sicut  infra, 
unus  cum  eo  spiritus.  Qui  adhaeret, 
Graece  6  xoAAtujievoc; ,  qui  agglutinatur, 
quemaJmodum  et  Tertulliauus  legit  lib. 
de  pudic.  cap.  16.  et  Cyprianus  lib.  3. 
testim.  cap.  62.  Usi  sunt  eadem  voce 
Graeca  LXX.  interpretes,  qui  aggluti- 
natur  Genes.  2.,  ubi  uos  habemus :  et 
adhaerebit  uxori  suae.  Quod  quidem 
agglutluandi  verbum  pulcre  quadrat  cum 
eo  ,  quod  sequitur ,  unum  corpus  effici- 
tur.  Glutinum  enira  unum  ex  duobus  fa- 
cere  solet.  Res ,  inquit,  manifesta  est, 
eum,  qui  commiscetur  raeretrici,  ipsa 
coramixtioue  fieri  cum  ea  velut  unum  cor- 
pus.  Itaque  ipse  et  meretrix  sunt  unius 
corporis  quasi  duo  raembra. 

Hoc  igitur  sensu  dixit  Apostolus ,  eum, 
qui  fornicatur,  membrum  Christi ,  id  est, 
corpus  suura,  facere  membrum  meretricis, 
scilicet  non  ut  corporis  aut  capitis,  sed  ut 
comraerabri,  ad  unum  corpus  constituen- 
dura.  Dicitiir  enim  hoc  secundum  eam 
locutionem,  qua  dixit  Eom.  12.  Singuli 
alter  alterius  membra ,  et  Eph.  4.  Quo- 
niam  sumus  invirem  membra.  Quod  non 
videntur  considerasse,  qui  fornicarium  in- 
terpretantur  effici  membrum  meretricis 
tanquam  corporis ;  eo  quod  corpus  suum 
faciat  unum  cum  illius  corpore.  Quem 
sensum  non  arbitror  intentioni  Paulinae 
convenire,  maxime  spectato  Scripturae 
testimonio,  quo  consequenter  probat  id 
quod  dixit,  unum  corpus  efficitur. 
Erunt  enim,  inquit,   duo  in  carne 

una.  Inquit  supple  Domintis  per  Mosen, 

vel  per  Adam,  cujus  verba  Moses  com- 

memorat.   Nam  et  Christus  Matth.  19.  ci- 

tat  Dominum   hoc  dicentem:    In   carne 

una,    Graeca  in  carnem  unam.    Atque 

ita  legunt  Tertullianus  lib.  de  pudic.  et 

Hieron.  in  epist.  ad  Ageruchiam  de  mo- 

no2:amia  ;  cujus  verba  sunt :    Erunt  duo 

in  carnem  unam:  non  in  duas ,  nec  in 

tres.    Sic  enim  et  LXX.  locum  Gen.  2. 

reddiderunt,  retento  videlicet  Hebraismo ; 

pro   eo   quod   diceretur,    erunt  duo  una 

caro;    quomodo    dixit   Jacob   Patriarcha 

Gen.  28.    Erit  mihi  Dominus  in  Deum, 

id  est,  Dominus  erit  mihi  Deus.    Et  Do- 

minus  de  Salomone  2  Reg.  7.    Ego  ero 

ei  in  patrem,  et  ipse  erit  mihi  in  filium. 

Hoc  modo  phrasim  explicat  ipse  Christus 

M  tth.  19.,    dum  eodem  testimonio  pro- 

lato,   subjungit:  Itaque  Jam   non  sunt 

duo,  sed  una  caro.    In  Hebiaeo  quidem 

tantum    legitur:    Et    erunt   in    carnem 

unam,    non  addita  numerali   voce  duo. 

Sensus  tamen  eam  adjectionem  postulat 

intelligi,  quia  dictum  erat:   Et  adhaere- 

bit  uxori  suae ,  non  uxoribus. 

Porro  sensum  reddere  conatus  est  Eras- 
mus,  dum  vertit:  Redigentur  enim  duo 
incarnem  unam,  imitatus,  ut  opinor, 
Hieronymum,  qui  in  commentario  episto- 
lae  ad  Ephes.  5.  de  costa  protoplasti  ita 
scribit :  TolUtur  de  Adam  et  aedificatur 
in  conjugem  ;  et  ipsa  rursum  conjux  in 
unam  viri  carnem  redigitur.  Alter  He- 
braismus  est  in  vocabulo  carnis ,  posito 
pro  corpore.  Una  caro ,  id  est,  unum 
corpus.  Id  enim  praecesserat ,  fornicantes 
unum  corpus  effici.  Jam  etsi  illa  \erba 
Gen.  2.  dicta  sint  de  conjugibus,  bene 
tamen  ea  refert  Apostolus  ad  fomicantes  : 
quia,  utaitThomas,  actus  externi  con- 
jugum  et  fornicantium,  secundum  speciem 
naturae  non  differunt. 

17.  Qui  autem  adhaeret  Domino, 
unus  spiritus  est.  Qui  adhaeret,  iterum 
Graece  6  xrjKkw^zvrjr ,  qui  agglutinatur. 
Eaque  rursus  Tertulliani  lectio  est.  Sen- 
sus :  Qui  fide  et  caritate  Christo  Domino 
sese  agglutinavit,  is  quodammodo  fit  unus 
cnm   eo   spiritus:    nirairum   conjunctione 


spiritus  sui  cum  spiritu  Christi.  Non  dis- 
simili  sermone  dictum  est  Act.  4. ,  quod 
multitudinis  credentium  erat  cor  unum 
et  anima  una ;  nempe  propter  animorura 
coucordiam.  Caeterum  hoc  spirituali  glu- 
tino  non  adhaeret  Domino  fornicator,  ut- 
cumque  per  fidem  mortuam  aut  functio- 
nem  aliquam  membrum  ejus  sit.  Non 
enim  mortui  membri  agglutinatio  est  cum 
corpore ,  id  est ,  tenax  adhaesio ,  sed  fa- 
cile  separabilis. 

18.  Fugite  fornicationem.    Peculiare 
est    vitio    fornicationis ,    fugiendo    magis 
quam  repugnando  superari.    Nam  in  cae- 
teris  quidera,  ut  annotant  Thomas  et  alii, 
quanto  magis  quis  particularia  considerat, 
eo  minus  invenit  unde  delectetur,  ac  vero 
magis  quod  abhorreat.     In  hoc  autem  vi- 
tio  particularium  consideratio  et  cogitatio 
vehementiusafficitatque  incendit;  propte- 
rea  quod  ex  iraaginatione  facillime  caro 
commoveatur  ad  opiis ,  quod  maxime  se- 
cundum  carnem  est.    Hunc  igitur  hostem 
vincere  qui  volet,   fngiat:   id   est,   ipsas 
etiam  primas  et  solas  hujus  generis  cogi- 
tationes   atque   phantasmata   penitns    ex 
animo  repellat,  et  horum  quoque  occasio- 
nes  sedulo  vitet.  Quidam  simpliciter  prae- 
cipi    putant    diligens    studium    caveudae 
fornicationis.    Nam  et  de  spirituali  vitio 
sic  loquitur  infra  cap.  10.  Fugite  ab  ido- 
lorurn  cultura.    Potest  autem  haec  pars 
accipi,   vel  ut  conclusio  praecedentium : 
fugite  ergo  fornicationem :   vel  ut  pro- 
positio,    quam  nova  .subsequenti  ratione 
confirmet  Apostolus,  quemadmodum  Aqui- 
nas  eam  accepit. 

Omne  peccatum ,  quodcumque  fecerit 
homo,  extra  corpus  est.  Ratio  praece- 
dens  sumpta  fuit  a  contumelia ,  quae  fit 
Christo,  cujus  membra  sumus.  Haec  vero 
sumitur  a  contumelia ,  quam  fornicator 
infert  proprio  corpori ,  ac  si  dicat  Apo- 
stolus:  Si  injuria  Christi  non  te  movet, 
tua  saltem  ipsius  te  revocet  ab  hoc  vitio. 
Nam  omne  peccatum,  quodcumque  ad- 
miserit  homo,  extra  corpus  est,  id  est, 
tale,  quo  noa  peccet  in  corpus  suum. 
Pendet  tam  sententia ,  quam  sensus  ejus, 
ex  60  quod  sequittir: 

Qui  autem  fornicatur ,  in  corpus 
suum  peccat.  In  corpus  suum ,  graece 
ek  to  Xbm  ou)|jia,  in  proprium  corpus. 
Quod  i|x<paTi/a)X£pov  est.  Et  ita  legit 
Angustinus  apud  Bedam.  Valla  quidem 
mavult  ablativum,  in  corpore  suo ;  sicut 
paulo  ante  dixit  interpres,  in  carneuna; 
licet  in  Graeco  sint  quarti  casus.  Nam 
ita  congruet,  inquit,  cum  illo  sequenti : 
Portate  Deum  in  corpore  vestro.  Atqui 
nibil  opus  ut  congruat  in  casu :  quin  po- 
tins  diversum  casum  res  postulat,  quem 
dedit  Apostolus ,  et  reddunt  omnes  inter- 
pretes.  Caeterum  haec  pars  exceptio  est 
ab  universali  praecedente ,  tanquam  dicat 
Apostolus  :  Omne  peccatum,  quodcumque 
quis  fecerit ,  excepta  fornicatione  ,  extra 
corpus  peipetratur.  Nam  solus  is,  qui 
fornicatur,  in  proprium  corpus  peccat. 
Sic  autem  Hebraei  exceptionem  signifi- 
care  solent ,  ut  Matth.  12.  Omne  pecca- 
tum  et  blasphemia  remittetur  homini- 
hus;  Spiritus  autem  blasphemia  non 
remittetur ;  pro  eo  quod  diceretur,  ex- 
cepta  blasphemia  Spiritus  Observavit 
hunc  modum  locutionis  August.  quaest.  8. 
super  Levit.  Notandum  quoque ,  sub  no- 
mine  fornicationis  omne  genus  impudici- 
tiae  in  hac  sententia  compreheudi.  Non 
enim  dubium,  quin  peccet  in  suum  cor- 
pus  ,  qui  quicquam  ejnsmodi  commiserit : 
sive  ilhid  sit  secundum  naturam,  sive 
coutra  naturam. 

Quod  ad  intellectum  attinet  hujus  loci, 
qui  ex  eo  difficultatem  habet,  quod  dicat 
solum  eum,  qui  fornicatur,  in  corpus 
suum  peccare,  tanta  varietas  est  apud 
commentatores ,  ut  ex  solis  Graecis  auto- 
ribus  sensus  supra  decem  collegerit  Oecu- 
menius. 

Una  igitur  expositio  est  ab  Oecumenio 
prae  caeteris  probata,  qua  nomine  cor- 
poris  uxor  intelligitur.  Sic  enim  Aposto- 
lus  Eph.  5.  Viri,  inquit,  dehent  diligere 
uxores  suas,  ut  corpora  sua.  Sed  facile 
refellitur  hic  sensus,  quia  multi  fornican- 
tur  non  uxorati :  qui  proinde  furnicnndo 
non  peccant  in  uxores  suas.  Sane  jiixta 
hanc  expositionem  totum  genus  simplicis 
fornicatiouis  huc  non  pertineret;   sed  so- 


him  pene  adulterium.   Quod  quidem  fa- 
cile  concesserint  Tertullianus  et  Cypria- 
nus,  qui  loco  verbi  fornicatur ,  legerunt 
adulteratur,  aut  moechatur.  Inio  diseite 
affirmat  Cyprianus  libro  de  bono  pudicitiae, 
solum  adulterum  in  corpus  suum  pec- 
care.  Verum  ut  haec  illorum  lectio  prae- 
ter  textum  est,  ita  sensus  praeter  mentem 
Apostoli,  qui  supra,  hoc  eodem  cap.,  seor- 
sum    a    fornicariis    adulteros    nominavit. 
Nec   vero    solet  foi-nicationis  vocabulum 
ad  adulterium  restringi.     Deinde  manifo- 
stum  est  ex  toto  contextu  hujus  loci,  Pau- 
kim  loqui  de  proprio   corpore  fornicantis, 
eo  uimirum,  quo  fornicationis  actum  exer- 
cet.    Corpus,  inquit,  non  fornicationi, 
sed  Domino ;  et  Dominus  corpori.  Item  : 
Nescitis,  quoniam  corpora  vestra  mem- 
bra  sunt  Christi?  ToUens  ergo  membra 
Christi,  etc.  Et  infra:  An  nescitis ,  quo- 
niam    membra    vestra     templum    sunt 
Spiritus  sancti?  Et  ad  extremum  :  Glori- 
ficate  et  portate  Deum  in  corpore  vestro. 
Quibus  in  sententiis  nullo  modo  convenit 
per  corpus  uxorem  intelUgi.   Sed  nec  ibi : 
Qui   adhaeret  meretrici ,  unum  corpus 
efficitur,  per  corpus  intelligitur  meretrix ; 
multo  miuus  uxor.  Sensus  autem  est,  quem 
dedimus. 

Valent  haec  eadem  ad  refellendum 
comraentarium  quorundam  ,  qui  proprium 
corpus  interpretantur  nos  Christo  con- 
junctos  tanquam  cum  eo  unum  mysticum 
corpus  constituentes.  Nusquam  enim  his 
locis  corpus  eo  modo  sumitur.  At  neque 
verum  sensum  facit  hujusmodi  commen- 
tarius.  Nam  ut  aha  peccata  taceam,  qui- 
bus  illa  nostra  cum  Christo  conjunctio 
laeditur  ac  violatur :  an  non  per  idolola- 
triam  in  illius  corporis  dignitatem  gra- 
vissime  peccatur  ? 

Suntalii,  qui  interpretentur ,  fornica- 
rium  in  corpus  suum  peccare ,  quia  for- 
nicando  debilitat  corpus,  et  vires  ejus 
exhaurlt.  At  hoc  modo  nec  soli  nec  om- 
nes,  qui  fornicantnr,  in  corpus  suum  pec- 
cant.  Nam  ut  de  invidis  et  iracundis  uihil 
dicamus ,  quas  aflfectiones  in  corporis  no- 
cumentumredundare  satis  compertum  est; 
certe  multo   magis  plerumque  gulosi   et 

ebriosi  per  intemperantiam  corpns  snum 
laedunt,  et  aetatfcm  minuunt,  juxta  illud 
decantatum :  Plures  occidit  crapula  quam 
gladius.  Saepe  etiam  qui  fornicatur,  non 
magis  debilitat  corpus  suum,  quam  qui 
miscetur  cum  propria  conjuge.  Quin  ,  si 
medicis  creditur,  actus  hujusmodi  inter- 
dum  conducit  sanitati  corporis. 

Alii,  quorum  sententiam  Tbomas  refert 
magis  quam  approbat,  censentpeculiariter 
eum,  quifornicatur,  in  corpus  suumpecca- 
re:  quia  cum  caetera  peccata  in  spirituali 
inordinata  delectatione  consistant,   unde 
et  spiritualia  peccata  dicuntur ;  solum  for- 
nicationis  peccatum  in  carne  sonsumma- 
tur.     Quod  si  objicias,  id  commune  esse 
peccato  gulae,  duo  sunt  enim  carnalium 
peccatorum  genera  gula  et  luxuria :  respon- 
dent,  peccatum  gulae  sub  lnxuria  com- 
piehendi,   tanquam   sub   principaliori   in 
hoc  genere.     Nam   et  Philosopho  gustus 
est  qnidam  tactus.  Verum  non  dicit  Apo- 
stolus  eum,  qui  fornicatur,  in  corpore  suo 
peccare,   quod  commune   est  gulae  cum 
fornicatione,  sed  in  corpus  suum.     Adde, 
quod  nec  solet  Apostolus  gulae  peccata 
nomine  fornicationis  comprehendere,  sed 
passim  utrumque  propriis  vocabulis   ex- 
primit :  ut  in  hoc  ipso  cap.  vers.  9.  et  10. 
et  cap.  praeced.  vers.  11. 

Proinde  alii  sic  Apostolum  exponunt : 
Omne  peccatum,  id  est,  pene  omne,  quod 
homo  fecerit,  excepta  fornicatione ,  extra 
corpus  est:  quod  nimirum  instantia  non 
sit,  nisi  in  peccato  gulae.  Verum  haec 
instantia  non  exigua  est ;  nam  potus  ac 
cibi  iatemperantia  inter  homines  latissime 
regnat. 

Porro  Cajetanus  cum  in  comment.,  tum 
plenius  in  jentaculo  8.  quaest.  2.  inter- 
pretatur  fornicantem  in  corpus  suum  pec- 
care,  quia  corpori  suo  facit  injuriam,  po- 
nendo  illud,  ut  loquiti;r,  pro  indiviso 
cum  corpore  meretricis.  Per  hoc  enim, 
inquit,  dehcnoratur  corpus ,  velut  si 
quis  poneret  pro  indiviso  rem  nohilem. 
cum  re  vili ,  is  injuriam  faceret  rei  no- 
bili.  At  juxta  hunc  intellectum  non  pecca- 
rent  in  corpus  suum ,  qui  privatis  immun- 
ditiis  sese  polluunt,   nou  miscentes  suum 


corpus  cum  alieno  corpore.  Quin  nec  ipsa 
meretrix  admittendo  scortatores  peccai-et 
in  corpus  suum,  sed  magis  illud  honoraret : 
quia  sicut  res  nobilis  dehonoratur,  ut  cum 
Cajetano  loquar,  si  misceatur  cum  re  vili : 
ita  vicissim  res  vilis  honoratur,  quando 
miscetur  cum  re  nobili. 

Igitur  his  expositionibus  dimissis,   ut 
alias,  quas  Oecumenius  refert  nihilo  certp 
magis  probabiles ,  omittamus,  sensum  hu- 
jus  loci  germanum  arbitramur  hunc  esse : 
Eum,  qui  fornicatur,  aut  quocumque  mo- 
do    peccat    per    immnnditiam    carnalem, 
peccare  in  corpus  suum ,  quia  dehonestat 
illud  et  ignominia  afficit ,  excitans  in  eo 
brutalem  ac  foedam  libidinem ;   qua  nimi- 
rum  ita  prorsus  absorbetur  animus,   ut  hi 
eo  actu  nihil  aliud  cogitare  possit.    Quod 
in  aliis  peccatis  non  contingit,  ne  quidem 
in  gula  et  ebrietate.   Quo  fit,  ut  voluptas 
etiam  immoderata  aliorum  sensuum  tur- 
pitudinem  hujusmodi  non  habeat,   sicut 
voluptas    venerea.      Quae   propter    hanc 
causam  etiam  in  coitu  conjugali  non  po- 
test  non  esse  pudenda;   tametsi  in  conju- 
gibus    per  bona  matrimonii,    quae   sunt 
fides ,  proles,  sacramentum,  excusetur  hoc 
malum  a  peccato  saltem  mortali.   Qua  de 
re  tota  late  disserit  August.   in  utroque 
libro  de  nupt.,  et  concupisccnt.  et  in  libris 
pene  omnib.  adversus  Julianum  scriptis. 

Sensum  vero  hujus  loci,  quem  dedimus, 
tradit  in  sermone  quodam ,  qui  incipit : 
Propter  hoc  ipsum.  Cujus  magna  pars 
extat  apud  Eugyppium  tomo  2.  cap.  331. 
Et  apud  Bedam  in  collectaneis.  Quo  in 
sermone  sic  iuter  aliadicit:  Liberum  est 
animo  humano  in  aliis  quibuscumque 
sceleribus,  et  unuyn  aliquid  eorum  ope- 
rari,  et  eo  ipso  tempore  alibi  cogitatione 
distendi:  quod  in  fornicationis  ipso  opere 
atque  tempore  non  licet,  animo  ad  aliud 
alvjuid  cogitandum  liberum  esse.  Sic 
enim  totus  homo  absorbetur  ab  ipso  et 
in  ipso  corpore ,  ut  jam  dici  non  possit 
ipse  animus  suus  esse,  sed  simul  totus 
homo  dici  possit ,  quod  caro  sit.  Haec 
ille;  ex  quo  sumptum  illud  glossae  ordi- 
nariae :  In  aliis  licef  animo  aliud  ope- 
rari,    et   alio    intendere:    sed   non   in 

fornicatione ,  uhi  totus  homo  caro  est. 
Similia  Thomas  habet  in  comment.,  citans 
glossam  Augustini. 

Confirmat  liunc  intellectum  cousuetudo 
sermonis  Apostolici ,   quo   solum  foruica- 
tionis  peccatum,  ita  generaliter  acceptum, 
ut  supra  diximus  hic  accipi  oportere,  pas- 
sim  immuuditia  vocatur.   Confirmat  etiam, 
quod  per  solum  actum  carnalem  pollui  et 
inquinaricorpora  dicuntur,  quodque  mem- 
bra,   quibus  actus  ille  exercetur,  etiam 
vulgo  obscoena  et  pudenda  nuncupantur, 
et  a  Paulo  inbonesta   cap.  12.  hujus  epi- 
stol.,  non  ob  aliud ,  quam  propter  legem 
in    membris     repugnantem    legi    mentis, 
quemadmodum  illic  ex  Augustino  docebi- 
mus.  Hinc  et  turpitudinis  nomine  siguifi- 
cantur  Exod.  20.  et  28.  et  identidem  Le- 
vit.  18.  et   20.,   et  semen  ipsum  genitale 
vocatur   immundum    Job.   14.    et   foedus 
humor,  Levit.  15.     Propter  eandem  caa- 
sam  arcebantur  a  sacris,  etiam  qui  uxori- 
bus   paulo    ante    commixti  fuissent,    ut  1 
Reg.  21.    Signum  hujus  immunditiae  ad- 
ferunt  Graeci  commentatores  Chrysosto- 
raus  ac  caeteri ,  quod  post  coitum ,  prae- 
sertim  fornicarium ,    .soleant  homines  ad 
bahiea  currere  et  se  lavare :    quod   non 
faciunt  post  alia  peccata.  Pkiribus  hac  de 
re  egimus   ad   dist.  31.   lib.  4.    Sentent., 
tractantes  quaestionera:  quid  in  matrirao- 
nio  malum  sit  et  excusatione  egeat. 

19.  An  nescitis,  quoniam  niembra 
vestra  templum  sunt  Spiritus  sancti, 
qui  in  vobis  est?  Graece:  An  nescitis, 
quod  corpus  vestrum  templum  ejus,  qui 
in  vobis,  Spiritus  sancti  est  ?  Nec  diversa 
est  lectio  Syriaca.  Veteres  Latini  fere 
legunt  phiiali  numero  corpora,  quemad- 
modum  supra  vers.  15.,  ut  Hieron.  lib.  2. 
contra  Jovinian.  capit.  12.  et  18.,  Augu- 
stin.  lib.  2.  de  Trinit.  cap.  13.  lib.  de 
bono  conjug.  cap.  11.  et  epist.  66.  et  com- 
mentatorArabros.  Quaelectio  etiam(ii-ae- 
corum  quorundam  codicum  est  apud  Ro- 
bertura  Stephanum.  Atque  ita  vertit  Faber, 
corpora  vestra.  Quanquam  quod  in  plu- 
ribus  est  Graecis  t6  a(i>jia  corpus,  con- 
gruit  cum  eo,  quod  proxime  praecessit, 
eum  qui   fornicatur,   peccare   iri  corpus 


suum:  tanquam  subjungendo  dicat  Apo- 
stolus:  Atqui  corpus  uniuscujusque  ve- 
strum  templum  est  Spiritus  sancti ,  ideo- 
que  non  polluendum ,  sed  sanctificandum. 
Et  ad  hunc  modum  legisse  videtur  Sedu- 
lius.  Legit  et  Augustinus  alicubi,  ut  libro 
de  bono  viduitatis  capit  6.,  quemadmodum 
ex  contextu  patet. 

Igitur  Apostolus   aho  nunc  argumento 
ex  dignitate  corporum  nostrorum  desum- 
pto ,    ostendit  fugiendam  esse  fornicatio- 
nem :  vel  potius  ,  ut  hoc  doceat ,  ostendit 
quantum  sit  raalum,  per  immunditiam  for- 
nicationis  peccare  in  corpus  nostrum.     Id 
enim  estcontaminare  et  profanare  teraplum 
Spiritus  sancti.     Merabra  seu  corpora  no- 
stra  Spiritus  sancti  templa  vocat,  non  ob 
id   solura ,    quia   per  baptismum  Spiritui 
sancto  ad   inhabitandum  cousecrata  fue- 
runt :  verura  quia  Spiritus  sanctus  eorum 
inhabitator  est.  Addit  enim ,  qui  in  vobis 
est.  Unde  sic  vertit  Erasmus :  An  nesci- 
tis ,  quod  corpus  vestrum  templum  est 
hahitantis  in  vobis  spiritus  sancti?  Nec 
tamen  inde  consequens  est,    unum(iuem- 
que  fidelem  certo   scire ,    quod  Spiritura 
sanctum  in  se  inhabitantem  habeat.  Nam 
illud,  an  nescitis ,  non  ad  omnes  et  sin- 
gulos  omnino  fideles  dicitur ,  qui  Corinthi 
erant ;  non  enim  ad  fratres  fornicarios  et 
caeteros,   cum  quibus  superori  capite  ve- 
tat  cibum  sumere:  sed  ad  fideles  iu  ge- 
nere,  qui  sciebant,  fidelium  sancte  viven- 
tium  et  professioni  suae  respondentium 
corpora  esse  templa  Spiritus  sancti.  Quod 
et  de  seipso  quisque  cognoscebat ,  quan- 
tum  sibi  notus  erat,  se  tak^.m  essc.  Notan- 
dum,  hic  corpora  singulorum  dici  templum 
vel  templa  Spiritus  sancti:    qtium   supra 
cap.  3.  coetum  fidelium,  id  est,  ecclesiara, 
vocaverit   temjdum   Dei.     Uocet  ex   hoc 
loco  B.  August.  ei  istola  66.    Spiritum  S. 
esse  Deum:  quoniam  soli  Deo  templa  con- 
stituuntur.    Argumentum  contra  pneuma- 
tomachos  efiicaclssimum. 

Queni,  habetis  a  Deo.  Proinde  futuri 
in  Deum ,  tanti  muneris  autorem ,  iugrati 
et  injuriosi,  si  Spiritum  sanctum  per  for- 
nicationem  a  vobis  expuleritis. 

£t  non  estis  vestri.     Vestri,  Graece 

lauTwv ,  quasi  dicat ,  vestri  ipsorum ,  id 
est,  non  estis  vestri  juris,  ut  vertit  Eras- 
mus.  Diversum  argumentum  a  superiori, 
quo  docet,  fideles  debere  sua  corpora  ser- 
vare  pura  et  illibata  ab  omni  corruptela 
immunditiae,  propterea  quod  toti  secun- 
dum  corpus  et  animam  non  sui  sint  juris, 
sedDomini,  qui  eos  redemit.  Unde  se- 
quitur : 

20.  Emti  enim  estis  pretio   magno. 
Epitheton  magno  non  additur  iu  Graeco, 
nec  in  Sjriaco,  nec  apud  Tertull.  Pauli 
verba  referentem  lib.  de  pndic.  cap.  16. 
et  ad  uxorem  lib.  2.  cap.  3.   Quin  et  com- 
mentatores  Ai:  brosius,  Pelagius,  Prima- 
sius   et   Sedulius   non  exponunt,    ut  ne 
legisse  videantur.    Et  hoc  modo  absolute 
repetitur  sententia  proximo  capite :  Pretio 
empti  estis.  Nec  vero  contextus  Apostoli 
plus  requirit.   Tantum  enim  probare  vult, 
qaod  dixit:  Non   estis   oestri,   ad  quod 
sufBcit:    Emti   enim  estis  pretio.     Nam 
emptitius  non  estsuus.  Caeterum  alibi  Ter- 
tullianus  tantum  legisse  videtur,  magno, 
ut  lib.  5.  contra   Marcionem   cap.   7.  de 
carne  Christi  cap.  4.,  de  fuga  in  persecut. 
cap.  12.  atque  etiam  de  pudicitia  cap.  6., 
ut  idem  sit  Tertulliano  ,  emti  pretio ,  et 
emti  magno.    Nam  cum  emphasi  legen- 
dum    Ti/i^r^   pretio,     apud    Apostolura. 
Et  alioqui  satis  fuisset  dicere  emti  estis. 
Non  enim  fit  emtio  proprie  sumpta  sine 
pretio.    Sed   et   Cyprianus   alicubi   legit 
magno,  sine  pretio ;  ut  lib.  de  disciplina 
et  habitu  virginum  juxta  codicem  Angli- 
canum,  Pamelio  teste :  licet  in  aliis  a  tergo 
adscriptum  sit  pretio:   emti  enim   estis 
magno  pretio. 

Verum  haec  lectionis  varietas  sensum 
non  immutat,  qui  talis  est:  Non  estis  juris 
vestri.  Nam  servi  emtitii  estis,  utpote 
pretio  redempti,  sane  permagno  et  inae- 
stimabili;  nempesanguinefiliiDei.  Quam- 
obrem  vos  ipsos  et  corpora  vestra  tau- 
quam  rem  pretiosam  debetis  intemerata 
servare  Domino  vestro.  Pretii  magnitudi- 
nem  explicat  Petrus  Apostolus  1.  epist.  1. 
Non  corruptihilibus ,  inquit,  auro  vel 
argento  redempti  estis,  sed  pretioso  san- 
guine,  quasi  agni  immaculati,  Christi. 


Glorificate  et  portate  Deum  in  cor- 
pore  vestro.    Conclusio  est  totius  exhor- 
tationis  de  fugienda  fornicatione.    Deura 
hic  intelligi  Spiritum  sanctum,    observat 
Augustinus   locis   supra    citatis,    scilicet 
eum,  de  quo  jam  dixerat,  corpora  nostra 
esse  templum  Spiritus  sancti.     Quare  et 
hic   locus   divinitatem    Spiritus   S.  plan3 
declarat.    Porro,    glorificate  dicit,   quia 
Deum  ignominia  et  conturaelia  afficit,  qui 
templum  ejus  polluit.    Contra,  glorifica- 
mus    Deum   in    corpore   nostro   tanquam 
templo  ejus,   quando  servamus  illuil  pu- 
rum  ab  omni  immunditia  et  ornamusbonis 
operibus.  Per  haec  enim  Deus  glorifica- 
tur  apud  homines ;  secundum  illud  Matth. 
5.   Sic  luceat  lux  vestra  coram  homini- 
bus,  ut  videant  opera  vestra  hona,    et 
glorificent  patrem  vestrum ,  qui  in  coe- 
lis  est.  Portamus  autem  Deum  in  corpcire 
nostro,  quando  corpus  totum  obsequioDei 
mancipamus.  Metaphora  sumpta  a  jumen- 
tis,  quae  portant  sessorem,  et  ad  ejus  volun- 
tatem  moventur.  Simile  illud  Rom.  6.    Ex- 
hihete  membra  vestra  arma  justitiae  Deo. 
Notandum ,    Graeca  a  Latinis  hoc  loco 
non  parum   discrepare.     Nam   ex   parte 
minus  habent ,    ex  parte  redundant.    Sic 
enim  legunt:  Glorificate  igitur  Deum  in 
corpore  vestro  et  in  spiriiu  vestro,  quae 
sunt  Dei.  Graecis  Syra  consentiunt.  Sed 
et  Augustinus  lib.  2.  de  Trinitate  cap.  13. 
portate  non  legit,    sed  citat  hoc  tantum- 
modo:   Clarificate   ergo   Deum  in   cor- 
pore  vestro ,  tametsi  in  epistola  66.  ad- 
ditum  habetur  portate,  sed  non  suo  loco. 
Sic  enim  ibi  legitur,    Glorificate  Deum 
et  portate  in   corpore   vestro.     Sensus 
Graecae  lectionis  clarus  est.    Non  enim, 
ut  Cajetanus  exponit,  admoneraur  iis  ver- 
bis,  glorificare  Deura  in  corpore,  et  gloii- 
ficare  ea,  quae  Dei  sunt,  in  spiritu ;  sed 
glorificare  Deura  in  utroque ,  et  corpore 
et  spiritu,  quia  utrumque  Dei  est;  et  pro- 
inde  utrumqne  suo  faraulari  debet  autori 
ac  Domino.  Respicit  enim  ad  illud,  quod 
dixit:   et  non  estis  vestri.    Estque  tncita 
probatio   a   partibus    ad   totum :    Corpus 
vestrura  et  spiritus  vester  Dei  sunt ,  ergo 
non  cstis  vestri. 

Verumtamen  r.ostrae  latinae  lectioni, 
quam  omnes  latini  codices  exlaibent,  etiam 
vetustissimi  scriptores  suffragantar:  Cy- 
prianus  in  exposit.  orat.  Dom.  et  lib.  de 
discip.  et  hab.  virginum,  nec  non  libro  de 
exhort.  raart.  cap.  6.  et  lib.  3.  testim.  cap. 
11.  et  63.,  et  ante  eum  Tertull.  lib.  de 
resurr.  camis  cap.  10.  et  16.  et  de  pud. 
cap.  16.  et  adv.  Marc.  lib.  5.  cap.  7,,  nisi 
qnod  loco  verbi  portate  logit  toUite ,  sed 
eadem  significatione :    quemadmodum  iis- 


dem  autoribus  hanc  Apostoli  sententiam 
referentibus,  eadem  sunt  glorificare,  clarifi- 
care,  magnificare,  et  honorare.  Nec  illud 
omitto,  partem  extremam  Graecae  lectio- 
nis ,  axiva  laxt  xou  OsoD  quae  sunt  Dei, 
in  nonnullis  Graecis  exemplaribus  non 
haberi:  sed  quorum  fides  mihi  incomperta. 
Finitur  hoc  loco  juxta  distributionem 
Theodoreti  primus  hujus  epistolae  to- 
mus,  et  inchoatur  secundus  a  capite  se- 
quenti. 


CAPUT   SEPTIMDffl. 

De  quibus  autem  scripsistis  mihi :  Bonum  est  homini  mulierem  non 
tangere :  2.  propter  fornicationem  autem  unusquisque  suam  uxorem  ha- 
beat,  et  unaquaeque  suum  virum  habeat.  3.  Uxori  vir  debitura  reddat: 
similiter  autem  et  uxor  viro.  4.  Mulier  sui  corporis  potestatem  non 
habet,  sed  vir.  Similiter  autem  et  vir  sui  corporis  potestatem  non  ha- 
bet,  sed  mulier.  5.  Nolite  fraudare  invicem.  nisi  forte  ex  consensu  ad 
tempus ,  ut  vacetis  orationi :  et  iterum  revertimini  in  idipsum,  ne  tentet 
vos  Satanas  propter  incontinentiam  vestram.  6.  Hoc  autem  dico  secun- 
dum  indulgentiara ,  non  secundum  imperium.  7.  Volo  enim  omnes  vos 
esse  sicut  meipsum:  sed  unusquisque  propriura  donum  habet  ex  Deo: 
alius  quidera  sic,  alius  vero  sic.  8.  Dico  autem  non  nuptis  et  viduis : 
bonura  est  illis,  si  sic  permaneant,  sicut  et  ego.  9.  Quod  si  non  se 
continent,  nubant.  Melius  est  enim  nubere,  quam  uri  ^.  10.  lis  autem, 
qui  matrimonio  juncti  sunt,  praecipio  non  ego,  sed  Dominus,  uxorem  a 
viro  non  discedere^):  11.  quod  si  discesserit,  manere  innuptam,  aut 
viro  suo  reconciliari.  Et  vir  uxorem  non  dimittat.  12.  Nam  caeteris 
ego  dico,  non  Dorainus:  Si  quis  frater  uxorem  habet  infidelem,  et  haec 
consentit  habitare  cum  illo,  non  dimittat  illam.  13.  Et  si  qua  mulier 
fidelis  habet  virum  infidelem,  et  hic  consentit  habitare  cum  illa,  non 
diraittat  virura :  14.  sanctificatus  est  enim  vir  infidelis  per  mulierem 
fidelera ,  et  sanctificata  est  raulier  infidelis  per  virum  fidelem :  alioquin 
filii  vestri  immundi  essent,  nunc  autem  sancti  sunt.  15.  Quod  si  infi- 
delis  discedit,  discedat:  non  enim  servituti  subjectus  est  frater  aut  soror 
in  hujusmodi:  in  pace  autcm  vocavit  nos  Deus.  16.  Unde  enim  scis 
mulier,  si  virum  salvum  facies?  aut  unde  scis  vir,  si  mulierem  salvam 
facies?  17.  nisi  unicuique  sicut  divisit  Dorainus.  unumqueraque  sicut 
vocavit  Deus,  ita  ambulet,  et  sicut  in  omnibus  ecclesiis  doceo.    18.  Cir- 


1)  Vers.  17.    2)  Matth.  5,  32.  19.  3—9. 

cumcisus    aliquis    vocatus    est?    non    adducat    praeputium.     In   praeputio 
aliquis    vocatus  est?  non    circumcidatur.      19.   Circumcisio    nihil    est,    et 
praeputium  nihil  est :   sed  observatio   mandatorum  Dei^).      20.  Unusquis- 
que  in   qua  vocatione  vocatus  est,   in  ea  perraaneat.     21.   Servus   voca- 
tus  es?    non    sit  tibi  curae:    sed    et    si   potes   fieri    liber,    magis  utere. 
22.  Qui  enim  in  Domino  vocatus  est  servus,  libertus  est  Domini :  similiter 
qui    liber    vocatus    est,    servus     est    Christi  ^).      23.  Pretio    empti    estis, 
nolite  fieri  servi  hominum.      24.  Unusquisque  in  quo  vocatus  est,  fratres, 
in  hoc   permaneat    apud    Deum.      25.  De    virginibus    autem    praeceptum 
Domini  non  habeo :    concilium  autem  do ,  tanquam  misericordiam  conse- 
cutus  a  Domino,    ut    sim    fidelis.      26.  Existimo    ergo    hoc    bonum    esse 
propter    instantem    necessitatem ,    quoniam    bonura    est    horaini    sic   esse. 
27.    Alligatus    es    uxori?     noli    quaerere    solutionera ^).     Solutus    es    ab 
uxore?    noli    quaerere    uxorem.      28.  Si    autem    acceperis   uxorem :    non 
peccasti.    Et  si  nupserit  virgo,  non  peccavit:  tribulationera  taraen  carnis 
habebunt    hujusmodi.     Ego    autera    vobis    parco.      29.  Hoc    itaque    dico, 
fratres:   Tempus  breve   est:  reliquum  est,  ut  et  qui  habent  uxores,  tan- 
quam  non  habentes  sint:   30.   et   qui  flent,   tanquara  non  flentes:    et  qui 
gaudent,    tanquara    non  gaudentes:    et    qui    emunt,    tanquam    non  possi- 
dentes:   31.   et  qui  utuntur  hoc  mundo ,   tanquam  non  utantur:  praeterit 
enim    figura   hujus    nmndi.      32.  Volo  autem    vos    sine  solicitudine   esse. 
Qui  sine  uxore   est,    solicitus  est,    quae    Domini  sunt,    quomodo  placeat 
Deo.      33.   Qui    autera    cura  uxore    est,    solicitus    est,    quae  sunt  mundi, 
quomodo  placeat  uxori,   et  divisus  est.    34.  Et  mulier  innupta,   et  virgo 
cogitat,    quae    Domini    sunt,    ut  sit    sancta    corpore .    et  spiritu.      Quae 
autem  nupta  est,   cogitat,   quae   sunt  mundi,   quoraodo  placeat  viro.     35. 
Porro  hoc   ad    utilitatem  vestrara   dico:    non    ut    laqueura    vobis  injiciara, 
sed  ad  id,    quod    honestum   est,    et  quod    facultatera    praebeat    sine  ira- 
pediraento    Dorainura    obsecrandi.      36.  Si  quis    autem    turpem    se   videri 
existimat  super  virgine   sua,    quod    sit  superadulta.    et  ita  oportet  fieri: 
quod  vult  faciat:    non  peccat,   si  nubat.      37.  Nara   qui  statuit  in  corde 
suo    firmus,    non    habens    necessitatera ,    potestatera    autem    habens    suae 
voluntatis,   et  hoc  judicavit  in  corde   suo,    servare  virginem   suam.   bene 
facit.      38.   Igitur   et    qui    raatrimonio  jungit  virginem   suam.    bene   facit: 
et    qui    non   jungit ,    melius    facit.      39.   Mulier    alligata    est    legi    quanto 
tempore  vir  ejus  vivit:   quod  si   dormierit  vir  ejus,  liberata   est:   cui  vult 
nubat:    tantura  in  Domino.      40.  Beatior  autera  erit.   si  sic  permanserit, 
secundum    meum    consilium:    puto    autem,    quod    et    ego    Spiritum  Dei 
habeara  ^). 


1)  Roni.  2,  28.  seq.     2)  Rom    6.  18.    3)  Malth.  19,  B.     *)  Gal.  2,   8. 

COMMENTARRIS  IN  CAP.  VD. 


SlllMAUilM  CAPITIS  SEPTIMI. 

Hortatur  ad  continentiam  a  concubitu,  debitum  conjugale  reddendum  praecipit.  Usum  conjngis 
causa  vitandae  fornicationis  indulget.  Conjux  conjugera  ne  dimittat.  Christiano  conjugi 
quatenus  ab  inlideii  liceat  discedere,    docet:    et   ut  quisque  in  sua  vocatione  maneat. 


Virginitatem  commendat  ac 
beatiorem  affirmat. 


matrimonio  praefert.    Viduam  quoque  si  sic  maneat,    fore 


1.  De  quibus  autem  scripsistis  mihi. 
Sermo  supplendus  in  hunc  sensum :  Jam 
quod  attiuet  ad  ea,  de  quibus  me  per 
epistolam  consuluistis ,  ita  vobis  respon- 
deo.  Nam  scripto  transmiserant  ad  Pau- 
lum  Corinthii  sua  quaedam  dubia  de  ma- 
trimonio ,  deque  ejus  usu  et  abstinentia. 
Apparet  enim  fuisse  quosdam  apud  eos, 
qui  dicerent,  debere  Christianum  hominem 
omnino  a  complexu  mulieris  abstiuere. 
Qua  occasione  tradit  Apostolus  toto  hoc 
capite  saluberrimam  et  valde  necessariam 
doctrinam  de  matrimonio ,  virginitate  et 
continentia. 

Bonum  est  homini  mulierem  non  tan- 
gere.  Bonum ,  graece  xaAov ,  quod  non- 
nulli  vertunt  pulchrum,  id  est ,  res  prae- 
clara  et  eximia,  quemadmodum  exponit 
Theophylactus.  Mulierem.  alii  uxorem 
vertunt.  Nam  C^raeca  vox  ad  utramque 
significationemambigna  est.  Etcumsaepe 
repetatur  in  hoc  capite,  ipse  noster  inter- 
pres  pro  suo  arbitratu  nunc  mulierera,  nunc 
uxorem  transtulit.  Quanquam  hoc  quidem 
loco  uterque  sensus  in  altero  continetur. 
Nam  si  bonum  est  omnino  mulierem  non 
tangere;  bonum  quoque  est  uxorem  non 
attingere.  Et  si  bouum  est  uxorem  uon 
taugere ;  bonuiu  etiam  est,  imo  necessa- 
rium,  quamcumque  aliam  mulierem  uon 
attingere.  Neque  enim  uUam  mulierem 
praeter  suam  tangere  cuiquam  fas  est. 
Porro  non  taugere  mulierem  non  est,  ut 
exponunt  Erasmus  et  Cajetanus,  non  du- 
cere  uxorem ;  sed  cum  uxore  sive  muliere 
non  commisceri ,  a  mulieris  amplexu  sese 
continere.  Erat  enim  a  Corinthiis  Apo- 
stolo  proposita  quaestio  generalis :  num 
ad  vacandum  orationi  et  pietati  ab  opere 
carnali  prorsus  esset  abstinendum  ,  etiam 
iis ,  qui  uxores  habereut?  Atque  ille  sen- 
sus  patebit  amplius  ex  iis ,  quae  statim 
sequuntur. 

Quaeres    quomodo    non   pugnet   haec 


Apostoli  sententia  cum  eo,  quod  scriptum 
est  Genes.  2.  Non  est  bonum  hominem 
esse  solum.  Hanc  enim  Scripturam  ad- 
versus  continentiae  consilium ,  quod  hic 
ab  Apostolo  datur,  objicere  nobis  solent 
haeretici. 

Respondeo  nullam  esse  repugnantiam. 
Nam  illic  Scriptura  loquitur  de  bono 
speciei,  Paulus  hic  de  bono  individui. 
lilud  dictum  pi-o  eo  tempore,  quo  mundus 
erat  hominum  vacuus  :  istud  pro  tempore, 
quo  mundus  erat  plenus.  Item  Moses  lo- 
quitur  de  bono  vitae  temporalis ;  Paulus 
de  bono  conducibili  ad  vitam  aeternam, 
Sane  quod  attinet  ad  bonum  individui, 
non  minus  bene  fuisse  Adamo ,  si  solus 
mansisset,  quara  fuit  Antonio,  Paulo  et 
aliis ,  qui  solitariam  duxerunt  vitam  cum 
magna  tranquillitate  corporis  et  animi; 
eo  praesertim,  quod  Adam  in  illo  statu 
integritatis  nullo  movebatur  incentivo  ad 
coitum ;  cui  proinde  non  minus  facile 
fuerit  abstinere  se  a  muliere,  quam  ea  uti. 

Bonum  autem  hic  intelligi  morale  et 
spirituale  bonum,  et  per  se  conducens  ad 
pietatem  et  salutem  (quod  sectarii  negant, 
et  cum  his  Erasmus,  qui  tam  in  annotat., 
quam  in  paraphrasi  bonum  interpretatur 
commodura,  videlicetmolesto  contrarium), 
liquet  ex  sequentibus:  nominatim  ex  eo, 
quod  dicit,  innuptos  solicitos  esse  et  co- 
gitare ,  quae  Domini  sunt,  quomodo  pla- 
ceant  Deo ;  conjugatos  autem,  tam  virum 
quam  mulierem,  cogitare,  quae  mundi 
sunt,  quomodo  alter  alteri  placeat.  Ab 
hac  enim  sive  inordinata  affectione ,  sive 
indigna  servitute,  quam  adfert  homini 
carnalis  concupiscentia  conjugio  per  pec- 
catum  adhaerens,  liberat  abstinentia  con- 
jugii  propter  Deum.  Amplius  autem  id- 
ipsum  constat  ex  eo,  quod  adjicit,  mulie- 
rem  innnptam  et  virginem  cogitare,  quae 
Domini  sunt,  ut  sit  sancta  et  corpore 
et  spiritu.    Quibus  verbis  quale  et  quam 

excellens  sit  bonum,  de  quo  hic  praefatur 
Apostolus,  evidenter  exprimitur.  Qua  de 
re  videat ,  qui  volet ,  Augustinum  multa 
praeclare  disserentem  libro  pene  toto  de 
sancta  virgiuitate.  Taceo  caetera  hujus 
capitis ,  velut  ubi  hortari  se  dicit  ad  id, 
quod  honestum  est  etc.  Ubi  bene  facere 
affinnat  eum,  qui  matrimonio  jungit  vir- 
ginem  suam ;  sed  melius,  qui  non  jungit; 
iibi  beatiorem  pi'onuntiat  viduam ,  si  sic 
permanserit.  Quae  omnia  de  commoditate 
vitae  praesentis  iuterpretari,  nimis  vio- 
lentum  est ,  et  a  Pauli  mentc  alienum : 
praesertim  cum  ille  diserte  nomiuet  bo- 
num  honestum ,  quod  ipso  genere  a  bono 
commodo  diversum  est. 

Ex  dictis  intelligi  potest,  non  absurde 
B.  Hieronymum  scribentem  adversus  Jo- 
vinianum  libro  1.  cap.  4.  ad  hunc  modum 
ratiocinari:  Si  bonum  est  homini  mulie- 
rem  non  tangere ,  malum  est  ergo  tan- 
gere.  Non  enim  infert  peccatum  esse,  sed 
malum ;  quia  tangere  mulierem  in  statu 
hujus  corruptionis  non  contingit  sine  malo 
turpis  et  inordinatae  delectationis.  Quod 
tamen  malum  excusatur  per  bonum  con- 

Venim,  nteumque  se  habeat  argunien- 
tatio  Hieronymi,  quam  accepit  ex  Ter- 
tulliani  lib.  de  monog.  cap.  3. ,  non  im- 
probabile  est,  quod  quidam  honum 
exponunt  comparative,  id  est  melius, 
quemadmodum  exponitur  infra :  Bonum 
est  iUis,  si  sic  permaneant,  id  est  melius. 
Subauditur  euim  comparationis  alterum 
membrum :  quam  si  nubant.  Tta  et  hic : 
Bonum  est  homini  mulierem  non  tan- 
gere,  id  est  melius,  quam  tangere.  Estque 
Hebraismus ,  nisi  quod  exprimi  soleat  al- 
terum  membrum ,  ut  Psalmo  117.  Bo- 
num  est  confidere  in  Domino ,  quam 
confidere  in  humine.  Bonum  est  sperare 
in  Domino ,  quam  sperare  in  principi- 
bus.  Obiter  hic  observa,  in  uno  sexu 
etiam  alterum  intelligi.  Sicut  enim  viro 
bimum  est,  mulierem  nou  tangere;  sic  et 
irudieri  bonum,  virum  non  tangere.  Sexum 
utrumque  exponit  scntentia  sequens. 

2.  Propter  fornicationem  autem 
unusquisque  mam  uxorern  habeat,   et 


unaquaeque  suum  virum  habeat.  Suum 
graece  X5'.o\,  proprium,  duntaxat  poste- 
riori  loco.     Sed  et  illud:  propter  forni- 
cationem,  subaudi,  vitandam,  gracce  plu- 
rali   numero    legitur    dioi.    TOtg    uopvsiat;, 
propter   fornicationes :    quemadmodum 
et  legit  Hieron.   lib.    1.   contra  Jovinian. 
cap.  4.  et  Augustin.  lib.  de  adulter.  con- 
jugiis  cap.  2.     Ita  scripsit  fortassis  Apo- 
stohis,   ut  innueret  diversas  libidinis  spe- 
cies.  Non  praecipit  autem,  ut  unusquisque 
vir   Christianus   uxorem   ducat,    et   una- 
qunequemulier  virum  capiat;  uti  perverse 
quidam  haereticorum  hauc  Apostoli  sen- 
tentiam  acceperunt,  ex  ea  docentes,  con- 
jugium  omnibus  Christianis  esse  in  prae- 
cepto.   Quae  doctrina  non  modo  refellitur 
ex  consensu  totius  ecclesiae,  et  tot  sancto- 
rum  exemplis;  venim  etiam  palam  repug- 
nat  iis,  quae  Paulus  ipse  docet  hoc  capite. 
Mox  enim  prcfitetur ,  se  haec  dicere  se- 
cundum  indulgentiam ,  non  secundum 
imperium.     Vult  autem  omnes  homines 
esse  sicut  seipsum.    Non  nuptis  etiam  et 
viduis  bonum  esse  dicit,  sisic  permaueant. 
Denique   eum ,   qui   virginem  suam  non 
jungit  matrimonio,  melius  facere  dicit  eo, 
qui  jungit.     Sensus  igitur   est :   Quamvis 
dixi  bonum  esse  homiui,  mulierem ,  etiam 
uxorem,  non  tangere :  tamen  propter  for- 
nicationem  et   omne   genus  immunditiae 
vitandum,  permittitur   atque   indulgetur, 
ut  unusquisque  maritus  sua  utatur  uxore, 
eique  commisceatur,  et  unaquaeque  uxor 
suo  marito.    Habere  pro  eo,  quod  est  uti, 
phrashn    esse    Scripturae    saci-ae,    supra 
ostendimus  ad  illud  cap.  5.   hujus  epist. : 
ita  ut  uxorem  patris  sui  alujuis  habeat. 
Et  hunc  locum  ita   exponunt  Hieron.  lib. 
1.   contra  Joviu.  cap.   4.  et  Chrjsost.  in 
commeut.  ac  caeteri  interpretes.     Quan- 
quam,   sicut  uti  conjuge,  ita  et  accipere 
conjagem    fomicationis    vitandae   gratia, 
ponendum   est  inter  ea,   quae  secundum 
indulgentiam  conceduntur.    Sunt,  qui  ex- 
ponant:  habeat ,  id  est,  retineat.    Verum 
Paulus    nondum   hic   agit,    an    dimittere 
conjugem  liceat,   quod  reservat  suo  loco, 
infra  versu  10.  et  sequentibus.  Et  quidem 
de  usu  conjugii,  non  de  ducenda  aut  .e- 

tinenda  conjuge  enm  loqui  declarat  etiam, 
quod  seqnitur. 

3.  Uxori  vir  debitum  reddat;  simili- 
ter  autem  et  uxor  viro.  Vir  pro  marito 
accipitur  toto  hoc  contextu.  Pro  voce 
debitum,  duae  dictiones  sunt  in  Graeco, 
debitnm  benevolentiam.  Quo  honestiori 
nomine  rem  alioqui  pudibundam ,  id  est, 
carnalis  operis  debitum,  texit  Apostolus : 
simul  insinuans ,  cum  benevolentia  et  ex 
amore  conjugali  reddendum  esse  hoc  de- 
bitum.  Quod  annotamus ,  si  tamen  Apo- 
stolus  scripsit  benevolentiam.  Nam  veri- 
simile  nobis  est,  quod  et  Erasmus  censet, 
a  Paulo  scriptum  id  solum ,  quod  est  in 
nostra  versione,  nimirum  hac  Graeca  voce, 
TTjV  ocpstXTjv,  id  est,  debitum;  non  autem 
quod  in  Graecis  codicibus  nunc  legitur, 
T7JV  ocp£'.Xoji2vrjv  suvotav,  debitam  bene- 
volentiam.  Nam  ocpstXTj  pro  debito ,  et 
non  solum  6cp£tX7jjuia_,  legitur  in  sacris  li- 
teris,  ut  Matth.  18.  Omne  debitum  di- 
misi  tibi,  et  Eom.  13.  Reddite  omnibus 
debita.  Conjecturae  nobis  ratio  est,  quod 
in  hanc  lectionem  omnes  Latini  tractato- 
res  consentiant,  etiam  antiquissimus  Ter- 
tullian.  lib.  de  pudic.  cap.  16.  et  post  eum 
Cyprianus  lib.  3.  testimon  cap.  32.,  et 
Hieronymus  passim:  Graeci  autem  codi- 
ces  varient  nonnihil.  Sunt  enim,  in  quibus 
non  Euvotav  legatur,  sed  xtfirjv^  id  est, 
honorem.  Quae  et  ipsius  Chrysostomi 
lectiofuit,  ut  liquido  probat  ejus  com- 
mentarius.  Atque  eo  respexisse  vidctur 
Hieronjm.,  quando  in  epist.  ad  Celant. 
cap.  9.  scripsit:  Debitam  honorificen- 
tiam  viro  exhibe.  Quod  ergo  simpliciter 
a  Paulo  scriptum  erat  ttjv  ocpctXf^v  dehi- 
tum,  id  declarandi  gratia  (quod  suspicari 
licet)  alii  mutarnnt  in  debitam  benevo- 
lentiam ,  alii  in  debitum  honorem ,  no- 
mine  videlicet  in  participium  converso, 
et  additis  vocabulis,  quibus  res  parum 
verecunda  verecunde  notaretur.  Nec  vero 
apparet,  cur  alteram  dictionem  Latinus 
interpres  omittere  voluisset. 

Sensus  Apostoli  est:  Item  propter  for- 
nicationem  jam  non  in  se  vitandam  ,  sed 
a  conjuge  avertendam ,  vir  debitum  con- 
jugale  reddat  uxori,  similiter  et  uxor  viro  ; 


intellige,  dura  exigitur;  et  omnino  quoties 
infirmitas  conjugisob  incontinentiam  peri- 
clitantis  id  admonet ;  excepto  tamen ,  uti 
Thomas  annotat ,  impedimento  legitimo. 
Recte  autem  debitum  vocatur,  quia  ex 
justitia  quadam  debetur.  Cujus  ratio  se- 
quitur : 

4.  Mulier  sui  corporis  potestatem  non 
habet,  sed  vir.  Similiter  autem  et  vir 
sui  corporis  potestatem  non  habet,  sed 
mulier.  Rursum  pro  sui  in  utroque  hoc 
membro ,  graece  t3tou ,  proprii.  Et  con- 
veniebat  huic  loco  potins  uxor  quam 
mulier:  sicut  et  in  duobus  versibus  prae- 
cedentibus  transtulit.  Atque  ita  legunt 
Cyprianus  et  Hieronymus  locis  ante  ci 
tatis.  Corpus  intelligitur  secundum  ea 
membrr.,  quae  sexum  distinguunt,  et  qua- 
tenus  ea  serviunt  usui  conjugali:  quera- 
admodum  explicat  Augustinus  lib.  5. 
contra  Jul.  cap.  5.  Sensus  est:  Uxor  non 
habet  potestatem ,  sive  jus  sui  corporis 
(nam  Graece  est  i$ouota'C£t) ,  ita  scilicet, 
ut  liberum  ei  sit  pro  sua  voluntate,  vel 
continere ,  vel  alteri  cuipiam  se  conjun- 
gere ;  sed  maritus  jus  habet  corporis  uxoris 
suae:  et  contra,  maritus  non  habet  jus 
sui  corporis,  sed  uxor:  ut  proinde  neutri 
liceat,  alteri  conjugale  debitum  poscenti 
denegare.  Hac  enim  in  parte  pares  sunt 
ambo,  et  sibi  mutuo  quadam  servitute 
subjecti;  licet  in  aliis  impares,  secundum 
id,  quod  ad  mulierem  dictum  est  Gen.  3. 
Suh  viri  potestate  eris. 

5.  Nolite  fraudare  invicem.  Id  est : 
Ne  fraudetis  alter  alterum.  Fraudationem 
vocat  denegationera  debiti  conjugalis, 
etiamsi  fiat  studio  continentiae.  Adver- 
satur  enim  justitiae ,  cujus  praeceptum 
est :  Reddite  omnibus  debita,  Rom.  13. 

Nisi  forte  ex  consensu  ad  tempus. 
Graecc:  Nisi  quod  utique  ex  consensu 
ad  tempus.  Hoc  est :  nisi  aliquantuhxm, 
modo  ex  consensu  mutuo  fiat,  idque  ad 
tempus;  graece  Tzphc,  xatpov,  Quod  etiam 
verti  potest,  secundum  tejnpus,  et  ut 
Erasraus  interpretatur ,  pro  tempore ,  id 
est,  pro  teraporis  opportunitate  et  exi- 
gentia:  quando  videlicet  hujusmodi  ab- 
stinentiam  res  postulare  videtur.  Ut  enim 

est  tempus  amplexandi,  ita  est  et  tem- 
pus  longe  fieri  ab  amplexihus,  Ecclesia- 
stae  3. ,  quale  maxime  est  tempus  oratio- 
nis,  ut  liic  sequitur.  Ita  Sophocles  in 
Ajace  dixit,  Tipog  xaipov  TXOveTv^  oppor- 
tune  laborare.  Quanquam  melins,  opinor, 
sese  habet  ad  tetnpus:  ut  significetur  ab- 
stinentia  a  concubitu  temporaria,  ad  dis- 
crimen  perpetuae.  Sic  enim  et  alibi  su- 
mitur  npbq  xatpoVj  ut  Luc.  8.  Qui  ad 
tempus  credunt,  et  1  Thess.  2.  Desolati 
a  vobis  ad  tempus  horae.  Qaadrat  huic 
intellectui,  quod  statim  subjungit :  Et  ite- 
rum  revertimini  in  idipsum.  Atquehanc 
nostri  interpretis  versionem  ut  planissi- 
mam,  alii  fere  omnes  secuti  sunt. 

Porro  quod  tanquam  exceptive  dicit 
Apostolus,  nisi  forte  ex  consensu  etc, 
non  significat  fraudem  esse  in  hac  mutua 
abstinentia.  Nam  fraus  semper  peccaturn 
est,  si  proprie  dicatur.  Sed  vel  fraudare 
dixit  pro  eo,  quod  est  privare,  ut  exponit 
Cajetanus:  vel  quod  verisimilius,  Hebraea 
phrasi  usus  est,  qua  nisi  pro  sed  tantum 
accipitur  non  infiequenter  in  Scripturis : 
velut  4  Reg.  5.  loquente  ad  Elizaeum 
Naaman  Syro :  Non  faciet  ultra  servus 
tuus  holocaustum  aut  victimam  diis 
alienis,  nisi  Domino,  id  est,  sed  tantum 
Domino,  et  Apoc.  21.  Noti  intrabit  in 
eam  aliquid  coinquinatum ,  nisi  qui 
scripti  sunt  in  libro  vitae  agni,  et  apud 
ipsum  PauJum  ad  Gal.  2.  Non  justifica- 
tur  homo  ex  operibus  legis ,  nisi  per 
fidem  Jesu  Christi. 

Itaqae  sensus  hujus  loci  est:  Ne  frau- 
detis  invicem,  sed  tantum  ex  consensu 
mutuo  abstinete  vos  interdum.  Nam  hujus- 
modi  verbo  supplenda  est  oratio  alioqui 
imperfecta.  Dixi  verisimilius.  Nam  frau- 
dare  proprie  accipiendum  est.  Sentit  enim 
Paulus  eos,  qui  debitum  conjugale  negant, 
vere  et  proprie  conjugem  fraudare.  Jam 
ex  hnc  Apostoli  iiraecopto  non  recte  col- 
legeris,  illicitani  esse  conjugibus  ex  con- 
sensu  perpetuam  abstinentiam  eo,  quod 
dicat,  ad  tempus.  Nam  illud  quidem  ex 
consensu,  pro  quo  Cyprian.  legit  ex  con- 
ventione,  juris  est  conjugalis.  Neque 
enim  aliter  licet.   Quod  autem  id  non  ab- 


solute  dicit,  sed  cum  addito  ad  tempus, 
indulgentiae  est,  uti  mox  ipse  explicat: 
quum  profecto  sit  per  se  multo  melius, 
perpetuo  abstinere. 

Ut  vacetis  orationi.  Graece,  ut  vacetis 
jejunio  et  orationi.  Syra  quoque  jejunii 
meminerunt.  Quamquam  Chrjsostomus 
et  Theophylactus  non  plus  legisse  viden- 
tur,  quam  quod  in  Latinis  est:  quibus  et 
Graeca  qiiaedam  exemplaria  adstipulan- 
tur.  Cjprianus  item  et  Hieronymus  tan- 
tum  legunt  ora^tom.  Adde,quod  t^acanc^i 
verbum,  ut  bene  monet  Erasmus,  non 
perinde  congruit  jejunio.  Declarat  Apo- 
stolus  id,  quod  dixerat  ad  tempus,  osten- 
dens  quodnam  tempus  abstinentiam  operis 
conjugalis  deposcat:  id  est,  tempus  ora- 
tionis,  quod  idem  a  Petro  Apostolo  ex- 
pressum  est  1.  epist.  3.  dicente,  ut  non 
impediantur  orationes  vestrae.  Quippe 
conjugalis  actus ,  quo  animus  quodam- 
modo  carni  totus  immergitur,  ineptum 
reddit  hominem  ad  orationem ,  qua  mens 
in  Deum  elevanda  est. 

Sed  objiciet  aliquis:  Christianis  quoti- 
die  orandum  esse,  Domino  dicente:  Quo- 
niam  oportet  semper  orare  Luc.  18.  et 
ipso  Paulo  praecipiente :  Sine  intermis- 
sione  orate  1  Thess.  5.  Quod  igitur  tem- 
pus  eritreliquum  conjugibus  ad  amplexum 
mutuum?  Responsio  est,  Petrum  et  Pau- 
lum  monentes  abstinendum  ab  usu  con- 
jugii  ad  vacandum  orationi,  non  de  qua- 
cumque  oratione  loqui  (quamvis  et  id 
verum  est,  ex  concubitu  semper  ineptiorem 
reddi  animum  ad  orandum) ,  sed  de  ora- 
tione,  aJ  quam  fideles  publice  convenie- 
bant,  veiut  Domiuicis  ac  solennibus  diebus. 
Nam  id  erat  orationi  vacare.  Non  enim 
dicit  Apostolus,  ut  oretis,  sed,  ut  vacetis 
orationi;  ut  observat  et  urget  Theophy- 
lactus. 

Et  quidem  nomine  orationis  arbitror 
utrumque  Apostolum  comprehendere  vo- 
luisse  etiam  sacrificium  eucharistiae,  cujus 
participes  fiebant  fideles  illis  diebus,  qui- 
bus  solenniter  ad  orationem  convenieba- 
tur;  quemadmodum  et  Act.  6.  compre- 
hendunt  Apostoli  dicentes :  Nos  orationi 
et   ministerio    verbi   instantes    erimus. 

Imo  quod  dicit  Petrus,  ut  non  impedian- 
tur  orationes,  sic  quibusdamaccipiendum 
videtur:  ut  a  communione  corporis  Domi- 
nici  (quae  sub  orationis  generali  nomine 
continetur)  non  impediamini :  tametsi 
magisplacet  sensus  jamdictus  de  oratione 
publica,  sub  qua  tamen  oucharistiae  per- 
ceptio  comprehendatur.  Sic  enim  verba 
Pauli  commodius  accipiuntur.  Igitur  ex 
consequenti  monet  uterque  Apostolus 
fideles,  ne  sic  vacent  operi  conjugali,  ut 
per  hoc  impediantur  ab  eucharistia  statis 
diebus  percipienda :  praesertim  cum  majus 
sit  accipere  corpus  Christi,  quam  simpli- 
citer  orare,  teste  Hieron.  iu  apol.  ad  Pam- 
machium  cap.  6.,  ubi  defendit,  quod  dixe- 
rat  hunc  Pauli  locum  tractans ,  lib.  1. 
contra  Jovin.  cap.  4.  Oro  te,  quale  illud 
honum  est ,  quod  orare  prohibet?  quod 
corpus  Christi  accipi  non  permittit? 

Porro  orationis  nomine,  sicut  et  adora- 
tionis  comprehendi  sacrificium  et  reliquum 
cultum,  etiam  aliae  Scripturae  nos  docent, 
ut  illud  Jes.  56.  memoratum  a  Domino 
apud  tres  Evangelistas :  Domus  mea  do- 
mus  orationis  vocabitur.  Item  Joann.  4. 
Jerosolymis  est  locus ,  ubi  oportet  ado- 
rare.  Act.  16.  Die  sabbatorum  egressi 
sumus,  uhi  videbatur  oratio  esse.  1  Tim. 
2.  Obsecro  primum  omnium  fieri  obse- 
crationes ,  orationes ,  etc.  Quem  locum 
Augustinus  epist.  59.  ad  Paulinum ,  et 
commentatores  diserte  exponunt  de  sacri- 
ficio  missae  et  orationibus,  quae  sacrificii 
tempore  a  sacerdote  et  populo  ad  Deum 
fiunt :  quemadraodum  in  nostro  ejusdem 
loci  commentario  ostendemus.  Apparet 
autem  non  solum  a  perceptione  euchari- 
stiae,  verum  etiam  ab  ipso  conventu 
publico ,  in  quo  sacrificium  offerebatur, 
abstinendum  fuisse  illis,  qui  operi  conju- 
gali  vacassent.  Nam  qincumque  sacrificio 
intererant,  communicare  solebant.  Quam 
rem  postea  suo  decreto  firmavit  Anacle- 
tus  Papa.  Quare  si  qui  quacumque  ratione 
inepti  erant  adcommunionem,  iidemetiam 
a  conventu  et  publica  oratione  sese  ab- 
stinere  debebant.  Unde  et  Romanorum 
vetus  fuit  consuetudo,  ut  post  coitum 
nocturnum  eodem  die  sacra  loca  non  ac- 


cederent.  Sic  enim  de  illis  Hieronymus 
loquitur  in  dicta  apologia :  Quare  ad 
martyres  ire  non  audent?  quare  non 
ingrediuntur  ecclesias?  Cujus  rei  memi- 
nit  etiam  Gregorius  Pontifex  ad  interro- 
gationes  Augustini  Anglorum  episcopi 
resp.  10. 

Verumtamen ,  quod  hic  notandum  est, 
nec  orationis  causa  permiftit  Apostolus 
usum  tori  conjugalis  alterutro  petente 
intermitti,  sed  tantum  ex  consensu.  Quod 
sitantum  debitireddendigratia  quis  uxori 
commixtus  fuerit ,  non  prohibetur  eouem 
die  cum  caeteris  fidelibus  eiacharistiam 
percipere.  Id  quod  Gregorius  etiam  illi 
concedit,  qui  solo  procreandae  sobolis 
desiderio  conjugi  miscetur:  quoniam,  in- 
quit,  a  nobis  prohiberi  non  debet  acci- 
pere ,  qui  in  igne  positus  nescit  ardere. 
Sed  quis  est  hic?  et  laudabimus  eum. 
Caeterum  ex  hoc  loco  Pauli  recte  probant 
orthodoxi  scriptores ,  iis ,  qui  ex  ufficio 
sacratioribus  ministeriis  perpetuo  sunt 
addicti ,  id  est  sacerdotibus ,  uxores  nec 
ducendas  esse,  nec  habendas.  Nam  ut 
Hieronymi  verbis  utar:  Si  Jaicus  et  qui- 
cumque  fidelis  orare  non  potest,  nisi 
careat  officio  conjugali:  sacerdoti,  cui 
semper  pro  popido  offerenda  sunt  sa- 
crificia,  semper  orandum  est:  si  semper 
orandum  est,  ergo  semper  carendum 
matrimotiio.  Sic  ille  lib.  1.  adversus 
Jovin.  cap.  19. 

Et  iterum  revertimini  in  idipsum. 
Graece :  Et  iterum  ad  idem  conveniatis,  . 
ut  sensus  sit:  orationis  tempore  fiuiito  1 
conjugibus  redeundum  ad  opus  consue- 
tum;  quod,  inquit  Hieronymus,  eruhescit 
suo  vocare  noynine  lib.  1.  contra  Jovin. 
cap.  4.  Potest  etiam  verti  £7tl  t6  auto 
in  unum,  quomodo  vertit  Erasmus  hoc 
loco ,  et  noster  interpres  infra  cap.  11. 
convenientihus  vobis  in  unum.  Est  enim 
particula  frequentata  a  LXX.  maxime  in 
Psalmis:  pro  qua  Hebraeis  est  dictio 
Tin^  id  est,  in  simul.  Atqui  res  eodem 
redit :  et  alterum  ex  altero  intelligitur. 

Ne  tentet  vos  Satanas.  Id  est ,  ne  in 
adulterium  aliasve  damnabiles  corruptelas 
vos  tentaudo  pertrahat  diabohis,   si  diu- 

tins  maneatis  toro  separati.  Significatur 
enim  tentatio  cum  effectu.  Ostendit  hic 
locus,  etiara  ea  peccata,  ad  quae  sola 
sufficeret  carnis  tentatio,  comn\itti  insti- 
g-aute  diabolo.  Quod  tamen  utrumne 
semper  fiat,  et  an  omnia  peccata  daemo- 
num  instinctu  committautar,  alia  quaestio 
est,  et  alibi  tractanda.  Nos  ex  professo 
de  ea  egimus  in  2.  sent.  dist.  21. 

Propter     incontmentiam     vestram. 
Graeca  dictio   axpaaca  magis   intempe- 
rantiam  significat :  quomodo   legit  Am- 
bros.  commentator,    et  August.   lib.  1.  de 
nupt.  et  concup.  cap.  14. ,   tametsi  inter 
voces  Latinas   incontinentiam   et   intem- 
perantiam    non   multum    est   discriminis. 
Plerique  partem  hanc  construunt  cum  ea, 
quae  proxime  praecessit,  hunc  reddentes 
sensum:  Ne  Satanas  videns  incontinen- 
tiam  vestram  et  carnis  infirmitatem,   qua 
fit,  ut  minus  apti  sitis  ad  perpetuo  conti- 
nendum,  per  eam  vos  tentet,  et  tentando 
impellat  in  graviora  peccata.  Hi  propter 
incontinentiam ,   exponunt  per  inconti- 
nentiam ,    tanquam    Paulus    scripsisset 
<3'.a  xriz  ky.par:ict.r;.    At  vero  melius  haec 
pars   sic  accipitur,  ut  construenda  cum 
illa,  revertimini  in  idipsum,  sitque  sen- 
sus :  Post  orationem   redite  ad  opus  con- 
jugale  :   quod  ut  faciatis  ,   moneo  propter 
iucontinentiam  vestram,  ne  alioqui  Sata- 
nas  vos   solicitet  et  inducat  ad  deteriora. 
Confirmat  hanc  constructioneni,  quod  jam 
ante  similiter  dixerat:  Propter  fornica- 
tionem  unusquisque  suam  uxorem  ha- 
beat,  etc. 

6.  Hoc  autem  dico  secundum  indul- 
gentlam ,  non  secundum  imperiurn. 
Graece  secundum  veniam ,  non  secun- 
dum  praeceptum.  Et  August.  passim 
hunc  locum  citans  veniam  legit :  quem- 
admodum  et  Cyprianus  testim.  lib.  3. 
cap.  32.  Quod  autem  in  nonnullis  Grae- 
cis  Erasmo  teste  legitur  xaTOt  yvoj^uTjV 
juxta  sententiam  vel  consilium,  pi-o  xa-a 
ouYyvcojjir/^  secundum  veniam  :  lcgitur  id 
quidem  in  fine  hujus  capitis,  sed  prae- 
senti  loco  non  convenit,  cum  hic  non 
consilium,  sed  permissio  sit.  Exponit  enim 
Apostolus  hac  parte,   quemadmodum  in- 


telligi  velit,  quod  dixerat  revertimini  in 
iiipsum :  eademque  prorsus  est  ratio  de 
prioribus  illis  verbis:  Unusquisque  suam 
uxorem  habeat:  et  unaquaeque  suum 
virum.  Poterat  enim  videri  haec  praeci- 
piendo  dixisse,  quod  ita  fieri  oporteret. 
Declarans  igitur  seipsum,  affirmat  se  ea 
dixisse  non  ex  praecepto ,  sed  ex  permis- 
sione  et  indulgentia  quadam  :  qua  nimirum 
solent  minora  quaedam  mala  concedi  ad 
avertendum  majora. 

Quocirca  recte  B.  Augnstinus  et  alii 
patres  ex  hoc  loco   colligunt   ac  docere 
non    dubitant,     concubitum    conjugalem, 
quando    fit   per   incontinentiam ,    semper 
esse  peccatum:  etiamsi  vitandae  fornica- 
tionis  causa  fiat.   Tunc  autem  solum  culpa 
carere,  quando  non  expetitur,  nisi  sobolis 
procreandae  gratia:  ad   exeraplum   ejus, 
qui  dicebat  in  oratione  sua  ad  Deum  :  Tu 
scis  Domine,  quia  non  luxuriae  causa 
accipio  sororem  meam  conjugem :   sed 
sola  posteritatis  dilectione,  in  qua  bene- 
dicatur  nomen  tuum.  Tob.  8.  Augustini 
de  hac  re  sententiae  sunt  apertissimae,  ut 
homil.  50.  cap.  7.  Sola  generandi  causa 
est  inculpabilis  utriusque   sexus   com- 
mixtio,   et  in  epist.  121.  de  orando  Deo 
cap.  ultimo :  Sola  excusat  nuptias  pro- 
creandorum     causa    filiorum.     Eadem 
doctrina  ejus  est  lib.  de  bono  conjug.  cap. 
6.   et  sequentib. ,   serm.   63.   de   diversis 
cap.  13.  et  serm.  41.  de  sanctis ,  et  aliis 
locis,  quae  longura  est  hic  annotare  et 
non  necessarium,  quandoquidem  per  se 
clarum  est,  quod  ait  Apostolus :  Hoc  dico 
secundum  veniam.  Evidenter  enim,  dum 
tribuit  veniam,  denotat  culpam,  inquit 
Augustinus  lib.  de  peccato   originali  cap. 
38.     Narn    quis    ambigat    absurdissime 
dici ,   non   eos  peccasse,    qxiibus    venia 
datur?  ait  idem  libro  de  bono  conjugali 
cap.  10.     Ei  quis  esse  peccatum  neget, 
cum  dari  veniam  facientibus  apostolica 
autoritas  fateatur:   enchiridii   cap.    78. 
Neque  tamen  sufficit  generandi  causa ,   si 
non   et    ea   referatur   ad   sanctam   prolis 
educationem,  in  qua ,    sicut  ait  Tobias, 
benedicatur  nomen  Dei.    Nam,  ut  idem 
.^ugust.  praeclare  scribit  lib.  1.  de  nuptiis 

et  concup.  cap.  4, ,  qui  non  hae  inten- 
tione,  hnc  voluntate ,  hoc  fine  generant 
filios,  ut  eos  ex  membris  hominis  primi 
in  membra  transferant  Christi,  etiamsi 
tanta  sit  observantia,  ut  secundum  ma- 
trimoniales  tabulas  non  nisi  liberorum 
procreandorum  causa  concumbant,  non 
est  in  eis  vera  pudicitia  conjugalis. 
Haec  ille.  Dixi  concubiturD  conjugalem 
tunc  solum  culpa  carere,  quando  non  ex- 
petitur  nisi  prolis  generandae  causa.  ISlam 
si  non  expetitur,  nec  debitum  exigitur, 
sed  tantum  redditur ,  non  peccatum  est, 
sed  actus  justitiae,  quem  jam  ante  prae- 
cepit  Apostolus  illis  verbis:  Uxori  vir 
debitum  reddat,  et  uxor  viro.  Verum 
hac  de  re  tota  late  egimus  ad  dist.  31. 
lib.  4.  sent. 

7.  Volo  enim  omnes  vos  esse  sicut 
meipsum.  Haec  pars  varie  legitur  iu  La- 
tinis  codicibus,  etiam  pervetustis.  In  mul- 
tis  autem  pro  enim  scriptum  est.  Rarsum 
in  plerisque  non  vos  sed  homines,  quem- 
admodum  et  legit  Ambros.  commentator. 
In  nonnuUis  nec  vos ,  nec  homines.  At 
alii  quidam,  suffragante  textu  Aquinatis 
et  Lirani,  baec  tria  conjungunt,  oinnes 
vos  homines.  Porro  Graeca  constanter 
sic  habent:  Volo  enim  omnes  homines 
esse  sicut  et  meipsum.  Quam  facile  exi- 
stimem  veram  esse  lectionem.  Sunt  autem 
haec  verba  non  absolutae  voluntatis,  sed 
optativae.  Nam  Hebraismus  est  volo  pro 
vellem,  ut  legit  Augustin.  libro  de  grat. 
et  lib.  arb.  cap.  4.  et  alibi.  Nec  diverso 
sensu  commentator  Ambros.  legit  oole- 
bam,  nempe  praeterito  imperfecto  opta- 
tivi  loco  posito :  quomodo  Paulus  dixit, 
optabam  pro  optarim  Rom.  9.  vers.  3. 

Itaque  quod  hic  dicit  tale  est:  Adeo 
non  praeclpio  conjugium  aut  coujugii 
usum ,  ut  potius  velim  atque  optem,  om- 
nes  sic  esse,  ut  ego  sum:  id  est,  liberos 
et  expeditos  a  curis  et  actibus  hujus  sae- 
culi,  impedientibus  libertatem  vacandi 
Deo,  rebusque  diviuis ;  cujusmodi  inpri- 
mis  est  status  et  actus  conjugalis.  Id  quod 
ex  sequenti  doctrina  hujus  capitis  amplius 
constabit.  Pro  quo  sensu  vide,  quae  dixi- 


mus  ad  illud  capitis  praecedentis :    Sed 
ego  sub  nullius  redigar  potestate. 

Ex  hac  parte  sic  generaliter  intellecta, 
jam  consequens  est,  quod  patres  ex  ea 
colligunt  et  docent,  Paulum  ab  omni  con- 
cubitu  sese  continuisse,  et  in  perpetua 
castitate  vixisse,  ut  Epiphanius  haeresi 
58.,  quae  est  Valesiorum,  Hieron.  in  libro 
de  custodia  virgin.  ad  Eustochium  cap.  8. 
et  in  epist  ad  Celantiam  cap.  8. ,  quam- 
vis  hanc  epistolam  alii  Paulino  tribuant. 
Item  Augustinus  lib.  de  gratia  et  libero 
arb.  cap.  4.  Ac  praeterea  commentatores, 
tam  hunc  locum  explicantes ,  quara  illud, 
quod  paulo  post  sequitur :  Sicut  et  ego. 
Latiui  quidem  Ambros. ,  Sedulius  et  om- 
nes  posteriores.  Graeci  vero  Chrysosto 
mus,  ac  magis  expresse  Theodoretus, 
Theophylactus  et  Oecumenius.  Quibus 
omnibus  adde  vetustissimum  TertuUia- 
num ,  disserte  nuptias  a  Paulo  removen- 
tem  lib.  scripto  ad  uxorem  cap.  3.  De 
exhort.  cast.  cap.  4.  et  de  monogamina 
cap.  3.  et  8. 

Valeat  proinde  Erasmus,  qui  in  suis 
annotationibus  ex  hoc  ipso  loco  con- 
jicit,  Paulo  haec  scribenti  coujugem 
fuisse:  posteaquam ,  inquit,  de  conju- 
gatis  agens,  sui  facit  mentionem.  Quae 
conjectura  prorsus  infirma  est.  Primum, 
quia  non  de  solis  conjugatis  Aposto- 
lum  loqui  manifestum  est.  Dicit  enim 
omnes  homines,  ut  habet  ipsius  Erasmi 
versio.  Deinde ,  si  conjugatus  erat  Pau- 
lus ,  quando  haec  scribebat ,  quia  de  con- 
jugatis  agens  sui  facit  mentionem,  eosque 
ad  suum  hortatur  exemplum :  igitur  etiam 
innuptus  et  viduus  erat  haec  scribens, 
auia  statim  post  non  nuptis  et  viduis  lo- 
quens  ,  similiter  sui  facit  mentionem  ad- 
dendo  ,  sicut  et  ego.  Qui  locus  profecto 
suspicionem  Erasmi  prorsus  dissipat,  et 
Patrum,  quos  memoravi,  sententiam  am- 
plius  etiam  confirmat,  ut  illic  ostendemus. 
Certe  non  ita  confidenter  Pauhis,  de  con- 
tinentia  disserens ,  semetipsum  propone- 
ret  omnibus  exemplum;  si  non  in  ipso 
esset,  quod  uon  solum  conjugati  imitaren- 
tur,  verum  etiam  quod  virgines  et  omnes 
caelibes,    id    est,    cnntinentia    perpetua. 

Quo  fere  modo  ratiocinatur  ad  hunc  locum 
Tlieodoi-etus. 

Caeterum  haec  Pauli  optatio ,  quo  vult 

omnes  homines  esse   sicut   seipsum,   de 

unoquoque  est  homine ,   non  de   omnibus 

simul.  Aut  certe ,  quod  niavult  Aquinas, 

antecedente  voluntate  id  voluit ,  non  con- 

sequente,  sciens  id  non  futurum.  Unde  va- 

num  est,  quod  objiciebat  Jovinianus  apud 

Hieronymum  lib.  1.  cap.   21.  dicens:  Si 

omnes  virgines  futrunt,  quomodo  stabit 

genus  humanum  ?   Cui  post  alia  bene  re- 

spondet  Hieronymus :    Noli  metutre  ne 

omnes  virgines  fiant.  Difficilis  res  est  vir- 

ginitas:  etideorara,  quia  di ff icilis,  etc. 

Ad  eandem  objectionem  dicentium :  Quid 

si  omnes  velint  ab  omni  concubitu  con- 

tinere;  unde  subsiUet  genushumanum? 

Augustinus  lib.  de  bono  conjugali  cap.  10. 

hoc  modo  respondet:  Utinam  omnes  hoc 

vellent,  dumtaxat  in  caritate  de  corde 

puro ,   et  conscientia  bona ,  et  fide  non 

ficta ;   multo  citius  Dei  civitas  comple- 

retur,  et  acceleraretur  terminus  saeculi. 

Quod  et  aliis  verbis  repetit  lib.  de  bono 

viduitatis    cap.   ult.    Jam    quomodo    non 

pugnet  haec  optativa  Pauli  voluntas  cum 

eo ,  quod  dicit  1  Tim.  5.     Volo  juniores 

nubere,   reperies  explicatum  in  ejus  loci 

commentario. 

Sed  unusquisque  proprium  donum 
habet  ex  Deo :  alius  quidem  sic ,  alius 
vero  sic;  id  est ,  alius  tale,  alius  autem 
tale.  Non  significat,  omnes  homines  aliqua 
habere  dona  a  Deo.  Nam  multi  sunt, 
inquit  Hugo  Victorinus  in  quaestione 
hujus  loci,  quibus  nihil  collatum  est, 
unde  salvari  possint  (quod  notent,  qui 
gratiam  omnibus  sufficientem  iutroducunt), 
sed  de  fidelibus  agit  Apostolus,  ac  dicere 
vult ,  non  unum  omnia  habere ,  sed  alios 
alia.  Quidam  enim  (ut  a  re  proposita  su- 
matur  exemplum)  donum  habent  castitatis 
conjugalis,  alii  vidualis,  alii  virginalis. 
Indicat  autem  Apostolus ,  iis  qui  donum 
contiuentiae ,  qua  omnino  a  concubitu  ab- 
fitineant,  sentiunt  se  non  habere,  nec  ad 
illud  serio  niti  volunt;  paratum  esse  re- 
medium  ex  conjugio. 

Verum  de  iis  loquitur,  quibus  non  ob- 

Gnil.   EsUl  Comm.  Tom.  I. 


stat  aut  votum  continentiae  sponte  emis- 
sum,  aut  lex  ecclesiastica  sponte  suscepta, 
quo  minus  illud  remedium  apprehendant. 
Nam  astricti  voto,  si  nubere  volunt,  aut 
uti  conjugio,  damnationem  habent,  quia 
primam  fidem  irritam  fecerunt,  ipso 
Paulo  teste  1  Tim.  5.  Par  ratio  de  iis, 
qui  legi  se  submiserunt.  Tales  igitur  ne- 
cesse  est  ad  alia  sanctiora  suae  inconti- 
nentiae  remedia  coi  fugere;  cujusmodi 
sunt  jejunium,  oratio,  vigilia,  lectio  sacra, 
piae  meditationes,  otiifuga,  labores  et 
occupationes  honestae,  et  quicquid  his 
simile.  Nam  commune  et  obvium  illud 
remedium ,  quod  hic  ostenditur  ab  Apo- 
stolo,  jam  eis  fjictuim  est  illicitum;  et  per 
hoc,  moraliter  et  in  genere  agendorum, 
impossibile. 

Porro  sicut  ex  hoc  loco  non  est  conse- 
quens,  hominem  conjugatum,  si  non  habeat 
donum  contiuentiae  conjugalis,  ad  eam 
servandam  non  teneri :  ita  nec  sequitur, 
eos ,  qui  non  habent  donum  continentiae 
simpliciter,  ad  hanc  praestandam  non 
teneri,  si  ad  eamlegeautvoto  sint  astricti. 
Etenim  ad  multa  tenentur  homines  par- 
tim  lege  Dei,  partim  lege  superiorum, 
partim  etiam  lege  privata,  quam  quis 
sibi  vovendo  imponit:  quorum  habitum, 
facultatem ,  gratiam  seu  donum  non  ha- 
bent,  habere  tamen  possunt  Deo  do- 
nante,  et  habebunt  si  petant,  secundum 
id,  quod  Dominus  promisit  dicens:  Pe- 
tite  et  accipietis.  Ideo  non  dicit  Apo- 
stolus,  nnusquisque  propriam  virtutem 
habet ;  sed  :  proprium  donum,  et  addit, 
ex  Deo:  ut  et  donum  agnoscatur,  et 
autor  doni,  et  ab  eo  petatur,  si  nondum 
habetiir. 

Cavendus  hoc  luco  commentarius  Pe- 
lagii,  qui  proprium  donum,  quod  unus- 
quisque  accepit  a  Deo ,  interpretatur 
propriae  vuluntalis  donativnm,  videlicet 
more  suo  douum  seu  gratiam  Dei  consti- 
tuens  in  facultate  naturali  et  omnibus 
insita  a  Deo ,  qua  quisque  eligere  potest, 
quod  vult.  Quae  interpretatio  legitur 
etiam  in  libro  quodam  de  castitate,  quem 
cum  duobus  ahis  ante  annos  quadraginta 
in  lucem  protulit  Solanius  quidam,  in- 
31 

scriptum  Sixto  tertio  pontifici  Komano: 
cum  ne  catholici  quidem  scriptoris  sint 
libri,  sed,  ut  ex  multis  colligitur,  Pela- 
giani  cujuspiam.  Tantum  abest,  ut  a 
memorato  pontifice  conscripti  sint ,  quem 
constat  haeresis  Pelagianae  fuisse  acer- 
rimum  expugnatorem.  Ita  de  iis  libris 
post  Wilhelmura  Lindanum  doctissimum 
episcopum  censuit  Cardinalis  Baronius  in 
fine  tomi  5.  suorum  annalium. 

8.  Dico  autem  non  nuptis  et  viduis. 
Non  nuptis,  Graece  toTc  a-{di).o<.Q  in- 
nuptis,  ut  legit  Hieronymus:  seu  potius, 
quemadmodum  alii  vertunt,  inconjugatis, 
quos  caelibes  vocant  Latini :  ut  intelliga- 
tur  etiam  ad  viros  pertinere,  cum  m 
Graeco  masculinus  sit  articulus.  Viduis, 
graece  xaT':  yji<^aic,,  feminei  sexus.  Sed 
quaestio  est,'utrum  aYafioo^  Paulus  in- 
telligat  eos ,  qui  nuptias  non  sunt  experti, 
quos  Graeci  proprie  ai:a>oug  appellant: 
an  generalius  eos,  qui  sine  conjuge  sunt, 
sive    conjugati    fuerint   aliquando,    sive 

non. 

Priorem  intellectum  exigere  videtur 
discrimen  inter  aYaV&ug  et  viduas.  Nam 
nisi  stricte  ac  proprie  aYafioug  accipias, 
comprehendentur  eo  nomine  etiam  viduae: 
quas  tamen  adjungit  Apostolus  ut  diver- 
sas.  Nec  quo  minus  comprehendantur, 
obstabit  genus  femineum.  Nam  mens 
Apostoli  est,  sub  utroque  nomine  utrum- 
que  sexum  instruere ,  et  de  abstinentia  a 
conjugio,  et  de  continentia  in  viduitate 
post  obitum  conjugis :  quemadmodum  hic 
annotant  Theodoretus  et  Oecumenius. 
Viduas  autem  nominat  Apostolus ,  non 
viduos ;  tum  quod  usitatius  sit  femininum 
nomen,  ut  Latinis  vidua,  sic  et  Graecis 
yr;pa :  tum  quod  hoc  genus  exhortationis 
ad  feminas  magis  dirigi  soleat. 

Verumtamen  posteriori  intellectui  fa- 
vere  videtur  ipse  Paulus,  qui  non  multo 
post  aYajjiov  vocat  mulierem  etiam  con- 
jugatam ,  sed  a  viro  digressam.  Quod  si 
discesserit,mqint,maneata^aixOQ:  qMRnto 
magis  eo  vocabnlo  comprehensurus  eos, 
qui  nuptias  experti,  coujuges  amiserunt? 
Quod  quidem  facere  videtur  infra  versu 
32.  dicens:  Qui  sine  uxore  est,  graece, 


6  a^OL\ioc,,  solicitus  est  quae  Domini 
sunt.  Nam  subjungit :  Qui  autem  cum 
uxore  est,  solicitus  est,  quae  sunt  mundi, 
insinuans  utique  per  «Yajiov  se  intellexisse 
eum,  qui  conjugatus  jam  non  est,  etiamsi 
fuerit.  Similiter  et  in  eo ,  quod  ibidem 
sequitur  juxta  Graecam  lectionem :  Di- 
visa  est  mulier  et  virgo.  Innupta  curat 
quae  Domini  sunt.  Nam  cum  virginem 
dixisset  ,  non  repetit,  ut  diceret:^  Virgo 
curat,  quae  Domini  sunt,  sed  t]  a-^aixoc:, 
innupta  curat  etc,  nimirum  volens  ex- 
tendere  doctrinam  ad  caeteras  continen- 
tes ,  etsi  non  virgines. 

Idque  magis  etiam  apparet  ex  Latina 
lectione    ejusdem    loci,    quae   manifeste, 
etiam  Hierou.  test.  lib.   1.  contra  Jovin. 
cap.  7.,  indicat  discrimen  innuptae  et  vir- 
ginis ,    saltem  ut  generis  et  speciei.    Sic 
enim  habct :  Mulier   innupta   et   virgo 
cogitat,  quae  Domini  sunt,  ac  si  dicat: 
Innupta  mulier,  praesertim  si  virgo  sit, 
cogitat  etc.    Ad  quem  modum  etiam  hoc 
loco    cum    dixisset:    Dico    non    nuptis, 
quamvis  ibi  viduae  comprehensae  possint 
intelligi,  tamen  ad  majorem  expressionem 
addere  voluit ,  etviduis;   ut  non  propte- 
rea  consequens  sit  avafAOUc  hic  dici  de 
solis  iis,  qui  vel  quae  nunquam  nupserunt. 
Quod  et  Augustinus  aperte  tradit  lib.  de 
bono  vid.  cap.  3.,  quamvis  utrumque,  in- 
nuptis   et  viduis ,   ad   solum  muliebrem 
sexum  referens,  Graeco   textu  non  con- 
sulto ,  innuptarum  nomine,  inquit,  illa^ 
significat,    quae  non  sunt  nuptiis  alli- 
gatae,   sive  fuerint ,   sive  non  ficerint. 
Cumque  id  etiam  ex  ipsius  Pauli  verbis 
infra  positis  probasset,   demum  concludit 
ita  dixisse  Paulum  :  Dico  innuptis  et  vi- 
duis:  tanquam  diceret,  quod  dico  in- 
nuptis,  non  eis  solis  dico,  quae  virgi- 
nes  sunt,   sed   etiam  eis,    quae  viduae 
sunt.  Ita  Augustinus.   Sed  nunc  quid  in- 
nuptis  et  viduis  dicat  Apostolus,  audiamus. 
Bonum  est  illis,    si  sic  permaneant. 
Graece:    Bonum    eis   est,    si   maneant. 
Multi  quoque  Latini  codices  MSS.  mane- 
ant  habent,  non  permaneant:    tametsi 
sensus  idem  est.  Bonum  est,  inquit,  illis, 
i  id   est,  melius  ac   magis   eligendum,   ut 

maneant  sicuti  sunt,  innupti  et  viduae, 
quam  ut  nubant.  Bonum  ergo  posuit  pro 
meliore,  ait  August.  lib.  de  bono  vid.  cap. 
5.  Est  enim  hoc  bonum  suo  genere  prae- 
stantius  eo ,  quod  est  nubere.  Dico  ,  suo 
genere ,  non  prorsus  absolute ,  sed  in  boc 
statu  corruptionis.  Nam  in  statu  primae- 
vae  integritatis  non  erat  melius :  imo  sim- 
pliciter  uec  eligeudum. 

Sicut  et  ego.  Supple ,  maneo  aya;jiog, 
innuptus ,  inconjugatus.  Si  in  parte  prae- 
cedente  ayafjiot  intelligantur ,  qui  nec  ba- 
bent  conjugem  nec  habuerunt:  erit  hic 
locus ,  ut  arbitror,  evidens  pro  perpetuo 
Pauli  caelibatu,  quem  multi  hinc  colli- 
gunt.  Nam  ad  posterius  membrum  et  vi~ 
duis ,  quod  femininum  erat,  non  nisi  in- 
commodissime  referri  potest  haec  adjectio, 
sicut  et  ego.  Sin  autem  ayafioi  Paulo 
dicantur  (quod  ex  supra  dictis  magis  ap- 
paret),  qui  sine  conjugio  sunt,  quales- 
cumque  prius  fuerint:  tum  saltem  ex  hoc 
loco  planissirae  consequens  erit,  Paulum 
aut  nuuquam  uxorem  duxisse,  aut  certe 
caelibem  ac  sine  uxore  fuisse,  quando 
baec  scribebat :  ut  hinc  optime  refellatur 
eorum  opinio,  qui  existimarunt  Paulo 
fuisse  uxorem,  vel  quando  hanc  epistolam 
scripsit,  eo  quod  dicat  cap.  9.  Numquid 
non  habemus  potestatem  mulierem  so~ 
rorem  circumducendi?  vel  etiam  multo 
post,  ut  qui  in  epistola  ad  Philip.  4.  uxo- 
rem  suam  compellans  dicat:  Etiam  rogo 
et  te  germana  compar ,  ut  illi  legendum 
contendunt.  Quae  duo  loca  quam  nihil 
illorum  opinioni  patrocinentur ,  ostende- 
mus,  quum  usque  ad  ea  ventum  erit. 
Quanquam  et  juxta  generaliorem  hanc 
acceptionem  vocabuli  aya/Jiotj  non  ineptum 
ex  isto  loco  ducitur  argumentum  pro  per- 
petua  Pauli  continentia.  Nam  qui  uxorem 
habuit  et  ea  usus  est,  etiam.si  nunc  ea 
careat  et  in  continentia  vivat,  is  profecto 
parum  idoneus  consebitur,  qui  suum  ad 
continentiam  exemplum  communiter  om- 
nibus  obtendat  innuptis,  etiam  virginibas, 
atque  iis  dicat:  ita  pennanete,  sicut  et  ego. 

9.  Quod  si  non  se  continent,  nubant. 
Nubant,  Graece  Ya,urjoa'Tcooav  matrimo~ 
nium  contrahant.  Nam  de  utroque  sexu 


Paulum  loqui,  jam  patet  ex  praecedenti- 
bus.  Sensus  est :  Quod  si  per  infirmitatem 
carnis  continere  se  non  possunt,  am- 
plectantur  remedium  nuptiarum.  Verum 
hoc  quoque  secundum  indulgentiam  con- 
sulit  Apostolus.  Dicuntur  autem  se  con- 
tiuere  non  posse,  non  quibus  impossibile 
hoc  sit;  sedquibus  arduumatque  difficile: 
tametsi  difficultas  haec  potissimum  nasca- 
tur  ex  defectu  bonae  ac  firmae  voluntatis 
continendi.  Ideoque  non  dixit  Apostolus  : 
si  non  possunt  se  continere ,  sed ,  si  non 
se  continent.  Gregorius  part.  3.  curae 
past.  admonit.  28.  mentem  Apostoli  sic 
extulit:  Admonendi  sunt,  inquit,  caeli- 
bes ,  ut  si  tentationum  procellas  cum 
difficultate  solutis  tolerant,  conjugiipor- 
tum  petant. 

Caeterum  etiam  hic  loquitur  Apostolus 
de  iis ,  quibus  conjugii  contrahendi  potes- 
tas  est:  id  est,  qui  a  lege  ac  voto  con- 
tiuentiae  sunt  liberi.  Unde  consequenter 
idem  Gregorius:  Sine  culpa  quippe  ad 
conjugium  veniunt ,  si  tamen  necdum 
meliora  voverunt.  Nam  quisquis  bonum 
majus  subire  proposuit  (id  est,  vovit), 
bonum  minus,  quod  licuit,  sibi  illici- 
tum  fecit.  Haec  ille,  et  quidem  ex  ipsius 
Pauli  sententia;  qui  alio  loco  viduas 
quasdam  non  se  continentes,  ideoque  nu- 
bere  volentes,  damnationi  pronuntiat  ob- 
noxias,  eo  quod  primam  fidem  irritam 
fecerint,  1  Timoth.  5.  Nam  fidem  illam, 
de  qua  loquitur,  non  aliam  esse,  quam 
qua  sese  Deo  ad  perpetuam  contineutiam 
obstrinxerant ,  ostendemus  in  ejus  loci 
commentario.  Nec  vero  praesentem  Apo- 
stoli  hicum  aliter ,  quam  dixi ,  intellexe- 
runt  patres  Gregorio  priores ,  ut  Epipha- 
nius  haeres.  61.  quae  est  Apostolicorum, 
Chrysostom.  lib.  de  virgin.  cap.  39.  (ad 
quem  librum  suum  in  hnjus  capitis  com- 
mentario  lectorem  remittit),  Hieronym. 
lib.  1.  contra  Jovin.  cap.  6.  7.  et  8.  Au- 
gust.  de  bono  viduit.  cap.  8.  9.  et  10.  et 
de  conjug.  adulter.  lib.  1.  cap.  15.  Item 
Fulgentius  de  fide  ad  Petrum  cap.  3.  Se- 
dulius  in  comment.  et  denique  Ambrosius, 
seu  quisquis  autor  in  libi-o  ad  virginem 
lapsam  cap.  5.  Sane  liquet  ex  his,  quam 
31* 

perverse  locum  istum  Apostoli  proferant 
apostatae  sacerdotes  et  monachi ,  quo  sa- 
crilega  sua  connubia  post  contineatiae 
votum  attentata  excusent.  Vide  et  ea, 
quae  commentabimur  ad  illa  verba,  quae 
sunt  infra  versu  28.  Si  nupsent  virgo, 
non  peccavit. 

Melius  est  enim  nubere   quam  uri. 
Nuhere,  Graece  yaix^oai,  id  est,  jungi 
matrimonio.    Ratio  consilii  non  se  conti- 
nentibus  dati:    quoniam,  inquit,  melius 
est,   conjugem  accipere  et  nuptiarum  uti 
remedio,  quam  uri,   id  est,  ab  igne  con- 
cupiscentiae  laedi  per  actum  vel  consen- 
sum  peccati;  ita  pati  libidinis  aestum,^  ut 
aduraris,    aut  etiam  comburaris.    Uritur 
ergo,  non  qui  tentatur  incentivo  libidims, 
sed  qui  a  tentatione  superatur:  non  qui 
sentit,  sed  qui  consentit ;  quomodo  dicitur 
uri  igne ,  non  qui  calorem  ejus  qualiter- 
cumque  molestum  sibi  sentit,  sed  qui  ad- 
moto  igne  laeditur  ac  sauciatur.     Quod 
eatis  declarat  Graecum  verbum  ab  igne 
deductum  Tiupouo^at,  igniri,  incendi,  com- 
buri.  Hinc  Augustinus  lib.  de  saucta  vir- 
ginitate  cap.  34.    Vri ,  inquit,  est  occulta 
flamma  concupiscentiae  vastari.  In  eun- 
dem  sensum  ustionem  banc  interpretan- 
tur  veterum  commentarii  tam  Graecorum 
quam  Latinorum.  Nec  secus  Hieronymus, 
qui  in  apologia  ad  Pammachium  cap.  7. 
uri  exponit  fornicari:   nomine  fornica- 
tionis  omne  genus  impudicitiae  compre- 
hendens ,   iu  quodcumque  incidere  solent 
incontinentes  extra  conjugium.     Quod  si 
uri  non  plus  esset  quam  pati  motus  libi- 
dinis,    et   inquietari   stimulis  carnis ,    ut 
volunt   sectarii,    jam   ipse   Paulus,     qui 
supra  dixit:    Volo  omnes  homines  esse 
sicut  me  ipsum,  juxta  suum  hoc  consi- 
lium  uxorem  ducere  debuisset.    Nam  de 
stimulo  carnis   alibi  queritur:  Datus  est, 
inquit,   mihi  stimulus  carnis  meae,  etc. 
2  Cor.  12.  Quem  locum  de  sensu  ac  motu 
libidinis  graves  autores  interpretati  sunt, 
\\t  ibi  docebimus. 

Jam  nec  ista  Apostoli  ratio  quicquam 
facit  pro  conjugiis  eorum,  qui  continentiae 
voto  sunt  alligati.  Talibus  enim  non  est 
melius  nubere,  quam  uri:   cum  vel  ipso 


Paulo  teste,   etiam  velle  nubere  sit  iis  , 

damnabile  malum  1  Tim.  -5.,  adeoque  illis 
ipsum  nubere  sit  uri,  idque  multo  gravius, 
quam  si  quis  extra  hujusmodi  nuptias 
uratur.  Nam  qui  post  votum  nuptias  con- 
trahit,  peccatum  libidinis  peccato  voti 
violati  cumulat.  Igitur  secundum  exposi- 
tionem  sanctorum  Patrum ,  quos  ante  ci- 
tavimus,  illis  nubere  quam  uri  melius  est, 
qui  adhuc  nubere  possunt.  Unde  et  in 
oratione  quadam  adscripta  B.  Ambrosio 
sic  legitur:  Moechanti  in  corde  suo, 
necdum  castitatem  professo,  juxtaApo-  | 
stolum  melius  est  nubere  quam  uri.  Sed  1 
obsecro  Domine,  ut  cui  non  licet  nu- 
bere,  non  contingat  aduri.  Ecceorationis  , 
remedium  ,  ubi  nubere  non  licet.  | 

Quaeritur    autem,    quo    sensu    nubere 

sit    melius    quam     uri:     num    impropria 

comparatione ,    scilicet    boni    cum   malo, 

qualis    illa    Ecclesiastae    7.     Melior   est 

patiens  arrogante ;    an   vero   impropria 

acceptione    melioris ,    ut  melius   dicatur, 

quod  minus  malum  est,   quomodo  melius 

olim  erat  in  excelsis  Deo  vero  sacrificare 

quam  idolis :   et  quomodo  melius  est  non 

cognoscere  viam  justitiae ,   quam  post 

agnitionem  retrorsum  reverti ,  2  Pet.  2. 

Prior  sensus  veritatem  habebit ,  si  nubere 

per  se  consideretur  ac  sine  circumstantiis ; 

quemadmodum  nuptias  considerat  August. 

lib.  de  bono  conjugali  cap.  10.,   docens 

nec   ipsis    non    se   continentibus   nuptias 

esse  peccatum ,  cum  aperte  dicat  Aposto- 

lus  in  consequeutibus  :  Si  acceperis  uxo- 

rem,  non  peccasti:  et  si  nupserit  virgo, 

non  peccavit.  Et  post  multa:  Quod  vult 

faciat ;  non  peccat,  si  nubat.  Ratio  ma- 

nifesta  est,  quia  uuptiae  per  se  sunt  res 

honesta  a  Deo  instituta:  praesertim  si  non 

de  solo  contractu  nuptiarum  agatur,   sed 

de  statu  ipso  conjugali. 

Verum  fortasse  posterior  sensus,  si 
bene  explicetur,  accommodatior  est  tex- 
tui ,  ut  nubere  dicatur  melius  quam  uri, 
quia  nubere  minus  malum  est,  et  secun- 
dum  veniam  concessum;  uri  vero  deterius, 
ac  minime  concedcndum.  Nam  ut  reverti 
in  idipsum  propter  incontinentiam ,  ab 
Apostolo  secundum   veniam   conceditur; 

ita  et  nubere  per  incontinentiam.  Cum 
hac  enim  circumstantia  nubere  accipitur 
hoc  loco.  Quod  si,  inquit,  non  se  conti- 
nent,  nuhant.  Melius  est  enim,  intellige 
non  se  continentibus ,  nubere  quam  uri. 
Sic  autem  nubere  est  per  incontinentiam 
nubere.  Quod  profecto  tam  est  culpabile, 
quam  per  incontinentiam  misceri  cum 
conjuge.  Nam  utrobique  culpam  inducit 
eadem  circumstantia  finis. 

Huc  respexit  Hieronjmus  de  nuptiis 
incontiuentium  disserens  lib.  1.  contra 
Jovin.  cap.  4.  et  8.  et  iu  apologia  ad 
Pammach.  cap.  6.  et  7.  Quibus  locis  inter 
alia  dicit  ac  repetit,  dictumque  defendit, 
ideo  melius  est  nuhere ,  quia  pejus  est 
uri,  quasi  dicat,  nubere  per  incontinen- 
tiam,  de  quo  loquitur  Apostolus,  non  in 
se  bonum  est,  sed  in  comparatione  pejoris. 
Cujusmodi  verbis  etiam  Sedulius  utitur 
in  commentario.  Sed  et  Thomas  melius 
interpretatur  magis  tolerandum.  Tale 
quoque  est,  quod  S.  Martinum  dicere  so- 
litum  refert  Sulpitius  in  ejus  vita,  dialogo 
2.  Conjugium  pertinet  ad  veniam,  vir- 
ginitas  spectat  ad  gloriam ;  fornicatio 
deputatur  ad  poenam.  Considerabat 
euim  ille  sanctus  conjugium,  quale  a  ple- 
risque,  tametsi  Christianis  ac  Deum  ti- 
mentibus  suscipitur.  Vide  etiam,  quae 
infra  dicemus  ad  ea  verba  Apostoli:  Si 
acceperis  uxorem ,  non  peccasti. 

Illud  adjicio,  nounullos  ustionem  hanc, 
de  qua  Paulus ,  interpretari  de  igne 
gehennae,  tanquam  sensus  sit:  Melius 
est  nubere,  quam  ob  vitam  in  fornicatione 
actam  ardere  in  gehenna.  Sic  Faber  in 
commentariis,  ac  rursum  in  examinatione 
literae.  Meminit  et  Sedulius,  eodemque 
alludunt  Pelagius  et  Primasius.  Sed  me- 
rito  rejicit  hunc  sensnm  Erasmus,  ut  huic 
loco  minus  aptum:  quum  satis  liqueat  de 
libidinis  incendio  sermonem  esse. 

10.  lis  autem,  qui  matrimonio  juncti 
sunt,  praecipio  non  ego ,  sed  Dominus. 
Redit  ad  institutionem  conjugatorum, 
acturus  de  matrimonii  insolubilitate.  Grae- 
ca  breviter :  conjugatis  autem  praecipio 
non  ego,  sed  Dominus:  pio  eo  quod  di- 
ceret,  non  ego  praecipio,  sed  Dominus, 


id  est  Christus,  praecipit.  In  Graeco  est 
verbum  TCapayylXAw  denuncio ,  ut  qui- 
dam  vertunt:  quemadmodum  et  legerunt 
Tertull.  in  exhortat.  castitatis  cap.  3.  et 
Ambrosius  super  Lucam  cap.  16.  et  Am- 
brosii  titulo  commentator.  Hoc  enim  pro- 
prium  est  illius  verbi  significatum.  Sed 
saepe  capitur  pro  eo,  quod  est  praecipio, 
ut  hujus  epistolae  cap.  11.  Hoc  autem 
praecipio:  non  laudans,  etc.  Item  Act. 
4.  Et  vocantes  eos  denunciaverunt ,  id 
est,  praeceperunt,  ne  omnino  loqueren- 
tur ,  etc.  et  cap.  5.  Caesis  denunciave- 
runt  ne  loquerentur,  etc.  Est  enim  idem 
Graece,  quod  superius  in  eodem  capite, 
ubi  melius  transtulit  interpres ,  praeci- 
piendo  praecepimus  vobis.  Nec  dubium, 
quin  et  hoc  loco  vertendum  fuerit  prae- 
cipio :  quemadmodum  et  alii  plerique 
vertunt.  Satis  autem  insinuat  hic  sermo  : 
praecipio  non  ego,  sed  Dominus ,  Apo- 
stolos  et  eorum  successores  posse  quae- 
dam  praecipere,  quae  Christus  ipse  per 
se  non  praecepit. 

Uxorem  a  viro  non  discedere.  Graece, 
jxTj  ^(copiaO^vai,  non  separari;  quomodo 
legit  Cyprianus  cap.  90.  lib.  3.  testim. 
Qnanquam  illud  separari  est  discedere. 
Nam  iuvitam  separari  non  cadit  sub  pro- 
hibitione ;  tametsi  possunt  hic  etiam  in- 
telligi  prohibitae  occasiones  separatiouis: 
hoc  e&t,  ne  ea  faciat  aut  committat,  propter 
quae  vir  eara  oderit  et  a  se  dimittat,  quale 
maxime  est  adnlterinm.  Nam  et  hujus- 
modi  separationem  facile  comprehendit 
pars  sequens:  Quod  si  discesserit ,  etc. 
quemadmodum  ibi  declarabitur.  Sensus: 
Uxor  non  separet  se,  non  discedat  a  viro, 
virum  suum  ne  relinquat,  nec  omnino 
causam  det  separationis. 

Respicit  Apostolus  ad  praeceptum  Do- 
minicum,  quod  referunt  tres  evangelistae, 
Matth.  cap.  5.  et  19.  Marc.  cap.  10.  et 
Lucas  cap.  16.  Ex  quibus  locis  inter  se 
collatis  haec  colligitur  Dominici  praecepti 
plena  seutentia :  non  licere  viro  dimittere 
uxorcra ,  nec  uxori  virura ,  excepta  causa 
fornicationis.  Et  tam  virum  raoechari,  si 
uxore  dimissa  aliam  duxerit ;  quam  mu- 
lierem,  si  viro  dimisso  alii  nupserit.    Cu- 

jus  praecepti  seu  legis  priorem  partem 
Paulus  sic  extulit:  Uxorem  a  viro  non 
discedere :  et  vir  uxorem  non  dimittat, 
itatamen,  ut  exceptionem,  quamMatthaeo 
referente  Dominus  expressit  excepta 
causa  fornicationis ,  hic  subintelligas, 
tam  ubi  de  muliere,  quam  ubi  de  viro 
Paulus  loquitur.  Posteriorem  vero  partem 
significavit  his  verbis :  Quod  si  discesserit, 
manere  innuptam,  aut  viro  suo  recon- 
ciliari.  Cur  enim  manere  innuptam  aut 
viro  reconciliari ,  nisi  quia  nubens  alii 
viro  fieret  adultera? 

Porro  discessum  sive  separationem  hic 
intellige,  qua  mulier  virum  nolit  amplius 
habere  pro  marito,  aut  qua  fiat,  ut  ipsam 
vir  habere  nolit  pro  uxore,  facto  nimirum 
quoad  torum  divortio  :  quod  quidem  fieri 
legitime  non  potest,  nisi  propter  fornica- 
tionem.  Nam  de  separatione,  quae  tantum 
fit  jure  ac  via  defensionis,  ut  si  conjugem 
habeat  haereticum ,  ad  scelera  cogentem, 
aut  saevum  et  intolerabilem ,  alia  ratio 
est.  De  separatione  autem,  qua  vinculum 
solvitur  conjugale,  paulo  post  agitur. 

11.  Quod  si  discesserit,  manere  in- 
nuptam.  Graece:  Si  vero  et  separata 
fuerit,  maneat  innupta.  Illud  si  disces- 
serit,  intelligitAugustinuslib.  1.  deadult. 
conjugiis  cap.  3.  et  sequentibus,  ex  causa, 
qua  discedere  licet.  Nam  aliter  non  dictu- 
rum  Apostohim,  maneat  innupta:  sed 
omnino  jussurum,  ut  revertatur  ad  virum 
suum.  Igitur  his  illam  innui  vult  excep- 
tionem ,  quam  Dominus  in  suo  praecepto 
expressit  dicens,  nisi  ob  fornicationem : 
quae  hoc  loco  propterea  tacita  est,  ait 
Augustinus,  quia  notissima  est.  Verum 
hac  tanta  restrictione  verborum  tam  ge- 
neralium,  nihil  arbitror  opus  esse. 

Nec  video,  quid  obstet,  quominus  ge- 
neraliter,  ut  verba  sonant,  hunc  discessum 
sive  separationem  interpretemur ,  ut  sen- 
sus  sit:  Quod  si  separata  fuerit  a  viro, 
idque  vel  sponte  digressa ,  sive  propter 
ejus  fornicationem ,  sive  propter  ahud ; 
vel  ab  illo  dimissa  ob  quamcumque  cau- 
sam  (ut  solent  tam  gentiles  quam  Judaei 
suas  uxores  qualibet  ex  causa  dimittere), 
non  licebit  ei  cum  alio   viro    conjungi; 


cum  Dominus  expresse  dicat,  si  uxor  di- 
miserit  virum  suum  et  alii  nupserit, 
moechatur.  Marc.  10.  Sed  maneatinnupta, 
aut  etc.  Nam  quod  objicitur  de  optione 
mulieri  data,  quae  locum  non  habeat,  nisi 
discesserit  ex  justa  causa;  quomodo  dilui 
possit,  infra  dicemus. 

Seususautemgeneralis,  quem  dedimus, 
invenitur  in  Graecorum  commentariis, 
eundemque  brevissime  complexus  est 
Primasius  dicens  :  Si  ob  aliquam  causam  ^ 
discesserit,  alii  non  nubat.  Innuptam 
manere,  hoc  loco  non  est  manere  sine 
conjuge  (nam  si  per  discessum  nexus 
prioris  conjugii  solutus  erat,  non  prohi- 
beretur  ipsa  alii  viro  nubere ,  maxime  si 
incontinentia  laboraret) ,  sed  est  manere 
separatam  a  viro ,  ac  sine  usu  conjugii : 
ita  nimirum,  ut  nec  priore  conjugio  utatur, 
nec  aliud  contrahat.  Et  haec  est  illa  ser- 
vitus,  quam  infra  vers.  15.  removet  a 
Christianis  respectu  conjugum  infidelium 
nolentium  cohabitare.  Qui  locus  proinde 
exceptio  quaedam  est,  ut  illic  dicetur,  ab 
hac  sententia  generali,  qua  jubetur  mulier 
a  viro  separata,  aut  innupta  manere ,  aut 
(quod  sequitur)  reconciliari  viro. 

Aut  viro  suo  reconciliari.  Graece, 
aut  viro  reconcilietur,  id  est,  revertatur 
ad  virum  suum :  cum  eo  redeat  in  gratiam, 
correcto  tamen,  si  illius  adulterium  cau- 
sam  dedit  separationis.  Nam  ad  virum 
adulterii  causa  dimissum  aut  derelictum 
et  in  eo  crimine  adhuc  perseverantem,  J 
non  licet  mulieri  redire,  sed  eo  casu  in-  \ 
nupta  manere  debet.  Ex  vocabulo  recon- 
ciliandi  sumunt  argumentum  Erasmus  et 
ahi  nonnulli ,  quo  doceant,  Apostohim  hic 
tantum  agere  de  muliere  sine  jurta  causa 
ac  temere  a  marito  digressa,  non  de  ea, 
quae  discessit  ob  viri  fornicationem :  ne 
videlicet  fateri  cogantur  hanc,  quae  vinun 
fornicantem  dimisit,  debere  secundum 
Apostohim  innuptam  manere,  aut  viro 
reconciliari.  Volunt  enim  per  hujusmodi 
dimissionem  snlvi  vincuhim  conjugii,  ut 
liberum  sit  mulieri  alium  virum  accipere. 
Argumentum  est:  quoniam,  inquiunt, 
reconciliari  dicitur  is,  qui  offendit,  non 
qui  offensus  fuit.    Quibus  respondendum 

est,  tam  verbum  Graecum  xaxaXXay^va^ 
quo  Paulus  utitur,  quam  Latinum  recon- 
ciliari ,  non  de  eo  tantum  dici,  qui  laesit 
et  in  gratiam  recipitur ;  sed  et  de  eo ,  qui 
laesus  est  et  in  gratiam  recipit.  Est  enim 
partium  prius  dissidentium  reconciliatio 
mutua,  sicut  et  reditus  in  gratiam.  Quod 
manifeste  patet,  dum  nuraero  plurali  di- 
cuntur  aliqui  inter  se  reconciliari  et  in 
gratiam  rediisse.  Quin  et  Deus  reconci- 
liari  hominibus  dicitur  2  Macbab.  1.  v.  5. 
et  7.  V.  33.  et  8.  v.  29.  Et  quod  ad  rem 
praesentem  propius  spectat,  Judicum  19. 
de  Levita,  cujus  uxor  juxta  veritatem 
Hebraicam  fornicata  fuerat,  legitur,  quod 
secutus  est  eam,  volens  ei  reconciliari. 

Cum  autem  Apostolus  eam  mulierem, 
quae  discessit  a  viro  ,  disjunctive  jubeat 
aut  manere  innuptam,  aut  viro  suo  re- 
conciliari:  restat  breviter  dicendum, 
quando  innupta  manere  possit  aut  debeat, 
et  quando  reconciliari  viro.  Primum  igi- 
tur  innupta  nianere  potest  absque  reditu 
ad  virum ,  si  propter  ejus  fornicationem 
ab  eo  digressa  fuerit.  Sic  enim  agens 
utitur  suo  jure,  quo  potest  adulterum  ob 
iidem  conjugii  violatam  simpliciter  a  car- 
nibus  suis  abscindere.  Poterit  nihilomi- 
nus,  imo  caritate  suadente  debebit,  operam 
dare,  ut  viro  resipiscenti  reconcilictur ;  si 
vel  sua,  quod  sentiat  se  non  posse  conti- 
nere,  vel  viri  salus  alioqui  in  discrimen 
vocanda,  postulet  ita  fieri.  Inuupta  vero 
manere  debebit,  si  vir  in  adulterio,  propter 
quod  dimissus  ab  ea  fuit,  perseveret.  Co- 
getur  etiam  innupta  manere,  propter 
quamlibet  causam  dimissa  aut  digressa, 
si  vir  eam  recipere  nolit,  nec  compelli 
possit  ut  recipiat.  Hisque  casibus  ad  alia 
suae  incontinentiae  remedia  necessario 
confugiendum  ei  erit,  cujusmodi  supra 
commonstravimus  ad  illud:  Unusquisque 
proprium  donum  habet  ex  Deo. 

Caeterum  extra  casum  adulterii,  si  vir 
paratus  sit  aut  compelli  possit,  ut  uxorem 
recipiat,  debebit  ipsa  satagere,  nisi  pe- 
riculum  obstet,  ut  recipiatur,  ac  viro  suo 
reconcilietur ,  sive  ipsa  causam  dederit 
separationis,  sivevirejus.  Excipio  casum, 
quo  conjuges  ex  consensu  mutuo  sepa- 


rantur  ad  vacandum  Deo ,  servaturi  con- 
tinentiam  perpetuam.  Ex  bis  intelligitur, 
Apostolum  non  dare  mulieri,  quae  dis- 
cessit,  optionem  liberam,  ut  quomodo- 
Gumque  discesserit,  aut  innupta  manere 
possit,  aut  ad  virum  redire:  sed  disjuncti- 
vum  sermonem  Apostoli  diversos  casus 
spectare ;  quorum  alii  cogant  mulierem 
manere  innuptam,  alii  compellant  ad  re- 
ditum:  quamvis  et  contingat  existere  ca- 
sum,  in  quo  libera  mulieri  sit  optio  utrum- 
libet  eligendi. 

Et  vir  uxorem  non  dimittat.  Graece, 
et  virum  uxorem  non  dimittere,  quo- 
modo  legit  Cjprianus.  Pendet  enim  baec 
pars  ab  eo ,  quod  dixit:  Praecipio  non 
ego ,  sed  Dominus:  et  respondet  illi 
membro  priori :  Uxorem  a  viro  non  dis- 
cedere.  Supplenda  rursus  exceptio  Do- 
miuica,  nisi  ob  fornicationem.  Sed  quare 
non  bic  addidit  Apostolus ,  quod  de  mu- 
liere:  quod  si  dimiserit,  maneat  innuptus 
aut  uxori  reconcilietur?  Autor  commen- 
tarii,  qui  fertur  Ambrosii  titulo,  rationem 
banc  reddit,  quod  viro  liceat  aliara  ducere 
uxorem,  si  priorem  adulterii  causa  dimi- 
serit:  quia  non  ita,  inquit,  lege  constrin- 
gitur  vir ,  sicut  mulier.  Caput  enim 
mulieris  vir  est.  In  eandem  sententiam 
propendent  Ambrosii  nominedecepti  (nam 
commentarium  illum  non  esse  sancti  Am- 
brosii  episcopi  Mediolanensis,  satis  mani- 
festum  est)  Cajetanus  in  expos.  Matth. 
cap.  19.  et  Catharinus  in  hujus  loci  com- 
mentario ,  et  lib.  5.  annotat.  in  comment. 
Cajetaui.  Sed  ut  in  autore  suo ,  ita  et  in 
sententia  multum  a  vero  aberrant:  licet 
eam  ecclesiae  judicio  ac  definitioni  sub- 
mittant. 

Verus  Ambrosius  ea  de  re  quid  senserit, 
perspicuum  est  ex  iis ,  quae  scribit  in 
comment.  super  Lucam  cap.  16.  et  lib.  1. 
de  Abraham  cap.  4.  Quo  utroque  loco 
aperte  derogat  legi  humanae,  quae  contra 
legem  divinara  plus  juris  conjugalis  attri- 
buebat  viro  quam  mulieri;  quasi  viro  di- 
mittere  conjugem  et  aliam  ducere  ali- 
quando  liceret,  mulieri  non  item:  quum 
lex  divina  in  hoc  negotio  pares  eos  fe- 
cerit.    Nec  vero  solius  Ambrosii,  sed  to- 

tius  eccleslae  haec  doctrina  est  perpetua, 
ejusque  praxi  confirmata:  ut  hic  agnoscat 
Cajetanus  torrentem  doctorum  et  judi- 
ciorum  ecclesiasticorum  (sic  enim  loqui- 
tur),  cui  se  opponere  non  audeat,  suam 
interim  opinionem  uon  dissimulans;  sed 
quae  cessare  jani  omnino  debeat,  postea- 
quam  Synodus  Tridentina  clare  ac  diserte 
■  eam  rem  totam  definivit  can.  7.  sess.  24. 
Sane  si  viro  post  dimissam  adulterii  causa 
conjugem  liceret  aliam  ducere ,  res  vehe- 
menter  absurda  sequeretur :  melioris  con- 
ditionis  esse,  quantum  ad  potestatem  nu- 
bendi.  attinet,  adulteraxn  a  viro  dimissam, 
quam  innocentem,  quae  virum  adulterum 
dimisit.  Nam  illa  posset  alteri  nubere, 
soluto  per  adulteriura  priori  matrimonio, 
postquam  vir  aliam  duxisset,  baec  autem 
non  posset. 

Igitur  vera  ratio  est,  Apostolum  illud, 
quod  de  mnliere  dixerat ,  bic  non  addi- 
disse,  quia  reliquit  intelligendum  ac  sup- 
plendum  ex  superiori  membro :  praesertim 
cum  id  de  viro  satis  fuisset  a  Cbristo 
Domino  expressum.  Et  ita  docet  August. 
lib.  1.  de  sermone  Domini  in  monte  cap. 
14.  et  16. 

Sed  forte  quempiam  adbuc  moveat, 
qnod  supra  non  dixit  Apostolus  ,  uxorem 
non  dimittere  virum,  quomodo  nunc  dicit: 
Vir  uxorem  non  dimittat:  sed  dixit, 
uxorem  a  viro  nun  separari:  tanquam 
bac  differentia  sermonis  insiuuetur  quae- 
dam  juris  imparitas  inler  virum  et  uxo- 
rem:  ut  viro  quidem  jus  competat,  ubi 
causa  subest,  uxorem  a  se  dimittendi, 
mulier  aiitem  dimittere  virum  non  possit: 
si  tamen  a  viro  eam  dimittente  separetur, 
ut  maneat,  quod  Apostolus  praecipit, 
innupta,  aut  viro  reconcilietur.  Ex  quo 
deinde  consequens  sit,  banc  praecepti 
partem  ad  virum  non  pertinere :  quod 
volebat  Ambrosius  ille  '}su^ovufx&q. 

Verum  facile  tollitur  bic  scrupuUis. 
Nam  dunittere  et  separari,  pro  quo  noster 
interpres  vertit  discedere,  eadem  sunt  in 
re  praesenti:  nisi  quod  vir  dimittere  so- 
leat  jubendo  ac  dicendo,  uxor  vadeforas, 
ut  est  in  epigrammate:  mulier  autem, 
quae  jubere  non  potest ,  dimittat  disce- 


dendo  ac  virum  relinquendo.  Patet  id  ex 
verbis  Domini  apud  Marcum  cap.  10.,  ubi 
prorsus  similiter  de  utroque  conjuge  lo- 
quitur:  Quicumque  dimiserit  uxorem 
suam.  Et  si  uxor  dimiserit  virum  suum. 
Q.uo  certe  loco  facere  velle  exceptionem 
in  priori  membro,  et  non  in  posteriori, 
periniquum  est.  Quin  etiam  ex  Paulo 
boc  ipsum  liquet ;  qui  verbis  sequentibus 
id,  quod  statuit  de  viro  uxorem  babente 
infidelem  et  consentientem  cohabitare, 
dicens,  non  dimittat  illam ,  statim  simi- 
liter  dicit  de  muliere,  non  dimittat  virum. 
Sed  et  separari,  sive  discedere,  aeque  viro 
tribuit  ac  mulieri ,  in  eo ,  quod  subjicit: 
Quod  si  infidelis  discedit,  discedat.  Nam 
virilis  generis  est  infidelis ,  6  aTZiaxrj(^, 
etsi  miiliebre  comprehendat. 

12.  Nam  caeteris  ego  dico ,  non  Do- 
minus.  Graece,  Caeteris  autem,  etc. 
Quaeritur,  quibus  caeteris?  Multi  caete- 
ros  intelligunt  Christianos  habentes  con- 
juges  infideles,  quibus  scilicet  ante  fidem 
Cliristi  susceptam  fuerant  conjuncti.  Hos 
enim  consequenter  instruit  Apostolus, 
quautum  ad  conjuges  dimittendos ,  vel 
non  dimittendos :  cum  in  praecedentibus 
tantum  egerit,  ut  volunt,  de  conjugibus, 
quorum  uterque  Christianus  esset.  Sen- 
sum  autem  huuc  faciunt:  Caeteris  ego 
suadeo  ,  caeteros  hortor  et  moneo.  Non 
enim  habeo  praeceptum  Domini,  quod  iis 
annuntiem.  Haec  Augustini  expositio  est 
lib.  1.  de  serm.  Domini  iu  monte  cap.  16. 
et  lib.  1.  de  adult.  conjug.  cap.  13.  17. 
et  sequentibus.  Augustini  sententiam  ip- 
sius  verbis  reddidit  SeduHus  in  commen- 
tario.  Juxta  quos  non  praecepti,  sed  con- 
silii  est  id,  quod  sequitur,  ne  fidelis  con- 
jugem  infidelem  dimittat,  si  consentiat 
recum  habitare.  Qua  in  re  Augustinum 
sequuntur  autor  g^ossae  interlineabs,  Pe- 
trus  Lombardus  lib.  4.  Senten.  dist.  39. 
etGratianus  28.  quaest.  1.  cap.  Sic  enim, 
approbante  glossa.  Item  Hervaeus,  Aqui- 
nas,  Liranus  et  Carthusianus  in  commen- 
tariis :  nec  non  seutentiarii  plerique ,  qui- 
bus  et  Dominicus  Sotus  accedit. 

Verum  aliis  baec  sententia  non  proba- 
tur,   nec  vero  probanda  cst.     Nunquam 

enim  in  ecclesia  permissum  fuit,  ut  fidelis 
conjugem  infidelem,  cui  in  paganismo 
conjunctus  fuerat,  absque  religionis  in- 
juria  commanere  volentem,  a  se  dimitte- 
ret.  Quod  si  licuisset,  uti  prudenter 
Theophylactus  et  Oecumenius  annotant, 
in  magnam  reprehensionem  venisset  reli- 
gio  Christiana,  per  quam  conjugia  legi- 
time  contracta  tam  facile  dirimerentur, 
non  sine  gravi  perturbatione  societatis 
humanae.  Quapropter  et  ipse  Augustinus 
diligenter  inculcat,  hoc,  quod  licitum  dici 
posse  putat,  non  tamen  expedire.  Sed  et 
lib.  2.  retract.  cap.  57.  fatetur ,  se  in  eo 
opere,  quod  deadulterinis  conjugiis  scrip- 
sit,  non  pervenisse  ad  perfectam  enoda- 
tionem  quaestionis,  quam  ibi  tractavit. 

Igitur  alii  caeteros  quidem  similiter 
ut  priores  exponunt ,  sed  hoc  sensu  ver- 
borum  Apostoli :  Caeteris  egb  praecipio, 
videlicet  autoritate  apostolica ,  licet  Do- 
minus  non  praeceperit.  Non  enim  de  ea 
re  exstare  videtur  expressum  Christi 
praeceptum.  Ita  fere  Graeci  commenta- 
tores,  et  inter  Latinos  scriptores  Hieron. 
lib.  1.  adversus  Jovin.  cap.  5.  et  6.  item 
Haimo,  Cajetanus  et  Gaignaeus  in  com- 
ment.  Sed  et  hanc  expositionem  improba- 
bilem  arguit,  quod  superioribus  verbis 
nulla  significatio  est,  Apostolum  de  iis 
tantumloqui,  qui  ambo  sint  Chi-istiani : 
ut  nec  ratio  est,  cur  ad  eos  solos  Apostoli 
sermo  contrahatur. 

Est  itaque  tertia  ac  verior  expositio, 
caeteros  ad  superiora  referri,  atque  intel- 
ligi  non  conjugatos.  Nam  de  conjugatis 
proxime  egerat  dicens :  lis^  qui  matri- 
monio  juncti  sunt,  praecipio  non  ego, 
sed  Dominus.  Quod  ergo  hic  dicit :  Cae~ 
teris  ego  dico ,  non  Dominus ,  de  non 
conjugatis  accipi  debet,  ut  constet  adver- 
sativus  sermo.  Eespicit  autcm  ad  id,  quod 
dixerat:  Dico  non  nuptis  et  viduis,  bo- 
num  est  illis,  si  sic  permaneant.  Unde 
sicut  illic  dicere  non  est  praecipere,  sed 
magis  habet  significationem  suggestionis 
et  consilii,  ita  et  hoc  loco ;  ut  sit  sensus : 
Caeteris  ego  dico,  non  dominus  praecipit. 
Quem  sensura  planius  o.stendit  eadem 
sententia  aliis  verbis  inferius  repetita,  ubi 


dicitur :  De  virginibus  praeceptum  Do- 
mini  non  habeo ,  consilium  autem  do. 
Atque  ideo  non  ait:  Caeteris  ego  dixi, 
quamvis  superiora  respiciens,  scd  dico: 
quia  nimirum  adhuc  de  iisdem  dicturus  est. 

Hunc  sensum  atque  constructionem 
indicat  Tertull.  lib.  de  exhort.  castit.  cap. 
3.  et  lib.  de  monog.  cap.  3.  Tradit  autem 
et  solide  probat  inter  neotericos  Ambro- 
sius  Catharinus,  suffragante  etiam  Joanne 
Hesselio  praeceptore  meo,  et  aliis  non- 
nullis.  Hoc  ergo,  quod  sequitur  de  fratre 
uxorem  habente  infidelem,  novum  et  a 
superiori  diversum  argumentum  est :  eate- 
nus  tamen  cohaerens  illis,  quae  dixit  de 
conjuge  non  dimittendo ,  quia  continet 
peculiarem  casum ,  quo  possit  conjux  di- 
mitti,  non  obstante  Domini  praecepto. 

Notandum,  quod  Apostolus  ait,  ego 
dico,  non  eum  dicere  a  seipso,  sed  doctum 
et  motum  a  spiritu  diviuo.  Quamvis  enim 
praeceptum  Domini  non  esset  id ,  quod 
dicit,  consilium  tamen  Domini  erat,  et  ad 
illud  proponendum  a  Spiritu  Dei  move- 
batur.  Unde  postea  de  virginibus  agens 
ita  scribit :  Consilium  do,  tanquam  mi- 
sericordiam  consecutus,  ut  sim  fidelis. 
Et  de  vidua  cum  dixissef:  Beatior  erit, 
si  sic  permanserit ,  secundum  meum 
consilium,  adjunxit :  Puto  autem  ,  quod 
et  ego  Spiritum  Dei  habeam.  Ad  hunc 
fere  modum  August.  lib.  1.  de  adulterinis 
conjugiis  cap.  18. 

Si  quis  frater  uxorem  habet  infide- 
lem,  ethaec  consentit  habitare  cum  illo, 
non  dimittat  illam.  Rescribit  de  impari- 
bus  conjugiis.  Nam  et  de  iis  verisimile 
est  eum  a  Corinthiis  consultum  fuisse. 
Frater,  id  est  fidelis,  Christianus,  bapti- 
zatus.  Infidelem,  id  est,  noii  Christianam  : 
cui  scilicet  ipse  in  infidelitate  fuerat  con- 
junctus.  Coni-ensum  autem  cohabitationis 
intellige ,  salvo  religionis  honore ,  et  ut 
dici  solet,  citra  ccntumeliam  creatoris: 
extensa  tamen  hac  locutione  ad  quamvis 
notabilera  ac  permanentem  iujiiriam  Chri- 
stianae  religionis ;  ubi  et  studium  pertra- 
hendi  conjugem  ad  damnabilia  peccata 
comprehenditur.  Sic  enim  post  Augusti- 
num  epist.  89.,  quae  est  ad  Hilar.  quaest. 

4.  et  lib.  de  fide  et  oper.  cap.  16.  mentem 
Pauli  interpretatur  ac  declarat  Innocen- 
tius  tertius  extrav.  De  divortiis  cap. 
quanto ,  et  cap.  gaudemus. 

Quod  sequitur  non  dimittat  ilJam, 
praecepti  est,  non  consilii,  tam  ex  eorum 
sententia,  qui  secundam  expositionem 
partis  praecedentis  tradunt,  quam  qui 
tertiam :  praecepti,  inquam ,  quo  prohibet 
viro  fideli,  ne  uxorem  infidelem  dimittat, 
modo  consentiat  cum  ipso  habitare,  eo 
sensu,  qui  jam  expositus  est.  Ita  quoque 
Tertull.  intellexit  hunc  locum  lib.  2.  ad 
uxorem  cap.  2.  et  7.  Pertinet  autem  hoc 
praeceptum  ad  legem  naturae  divinitus 
propalatam  iis  verbis:  Et  adhaerebit 
uxori  suae,  Gen.  2.  Nec  adversatur  huic 
doctrinae  factum  Esdrae  sacordotis,  quo 
jubente  Judaei,  utique  fideles,  dimiserunt 
uxores  alienigenas,  id  est  infideles,  ut  re- 
fertur  Esdrae  10.  Nam  facti  species  est 
diversa.  Non  enim  in  infidelitate  sibi 
conjunxerant  illas  mulieres.  Et  illud  ac- 
cedebat,  quod  Judaeis  uxorum  infideUum 
diraissio  necessaria  erat,  ne  per  eas  a 
vera  religione  abducerentur ,  homines  ad 
peregrinum  cultum  propensi.  Ubi  interim 
dubium  manet  non  hoc  loco  discutiendum, 
an  per  illam  dimissionem  soluta  fuerint 
qucad  vinculnm  conjugia;  an  vero  nec 
ante  dimissionem  vere  cohaeserint,  ob- 
stante  ahqua  lege  divina. 

13.  Et  si  qua  mulier  fidelis  habet  vi- 
rum  infidelem,  et  hic  consentit  habitare 
cum  illa,  non  dimittat  virum.  Graece : 
Et  mulier,  quae  habet  virum  infidelem, 
et  is  consentit  hobitare  cum  ea,  non  di- 
mittat  eum.  Dictio  fidelis  addita  videtur 
a  quopiam  ad  sensum  explendum.  Nam 
et  multi  Latini  codices  non  habent,  ut 
nec  editio  Syriaca.  Constat  tamen  mulie- 
rem  intelligi  sororera,  id  est,  fidelem, 
Christianam.  Et  quidem  sororis  vocabu- 
kim  paulo  post  exprimit  Apostokis.  Ap- 
paret  autem,  iuterpretem  in  Graeco  pro 
f^Tig  quae,  legisse  sT  xic  si  qua.  Quan- 
quam  in  re  non  est  diversitas.  Porro  con- 
sensum  expone  velut  supra,  sine  religio- 
nis  injuria  etc.    Non  dimittat  virum,  id 


est,  non  se  ab  eo  separet,  sive  dimittendo 
illum  a  se,  sive  ab  eo  recedendo. 

14.  Sanctificatus  est  enim  vir  infide- 
Hs  per  mulierem  fidelem,  Graece  et  Syre 
in  muliere,  id  est,  per  mulierem,  Hebraea 
phrasi.  Nec  in  Graeco  additur  fideli,  sed 
intelligitur.  Quod  quidem  Syrus ,  quem- 
admodum  Latinus ,  expressit. 

Et  sanctificata  est  mulier  infidelis  per 
virum  fidelem.  Hic  quoque  Graece  et 
Syre  in  viro,  id  est  per  virum;  nec  in 
Graeco  additur  fideli ,  sed  intelligendum 
reknquitur  :  quod  rursus  supplent  Latinus 
et  Syrus.  Caeterum  Tertulkanus  Hebrais- 
mum  in  utroque  membro  aka  praeposi- 
tione  exponit:  a  fideli  uxore,  a  fideli 
marito ,  kb.  2.  ad  uxorem  cap.  1.  Citat 
hunc  locum  Augustinus,  ut  est  in  Graeco, 
kb.  2.  de  baptis.  parv.  cap.  26.  et  kb.  3. 
cap.  12.,  nisi  quod  pro  viro  fratrem  legit, 
in  uxore ,  in  fratre. 

Rationem  reddit  Apostolus ,  cur  infide- 
ks  conjux  a  fidek  non  debeat  dimitti ,  si 
cohabitare  consentiat,  sed  retineri  potius.  m 
Sic  enira  per  fidelem  conjugem  sanctifica-  " 
tur.  Non  quod  jam  absokite  sanctus  aut 
sancta  sit  conjugem  habens  fidelem,  cui 
commanere  consentit :  nam  quomodo  san- 
ctus,  qui  adhuc  infideks  ?  Sed  sanctificari 
dicitur  sanctitate  quadam  analogica  sive 
imperfecta. 

Quaeritur  autem ,  quaenam  sit  ea  san- 
ctitas?  Apostolus  sauctitatem  exponit 
raunditiem,  quum  ikam  immunditiae  mox 
oppouit  dicens :  Alioqui  filii  vestri  im- 
mundi  essent;  nunc  autem  sancti  sunt. 
Constat  quoque  sanctitatem  in  Scripturis 
habere  significationem  munditiae  seu  pu- 
ritatis  a  sordibus  et  iuquinamentis.  Sed 
ut  haec  immunditia  varia  est,  ita  et  raun- 
ditia  sive  sanctitas  iUi  opposita.  Com- 
mentator  Ambros.  et  post  eum  Lombardus, 
Hervaeus,  akique  nonnuki  iramunditiam 
interpretantur  adulterium.  Nam  aduUeri 
essent  conjuges,  si  raanente  vinculo  prioris 
conjugii  cum  akis  jungerentur:  ac  fiki 
inde  nati  reputarentur  et  essent  spurii 
atque  adiiUerini.  Verura  hoc  pacto  non 
tam  conjux  infideks  sanctificaretur  per 
conjugem  fidelem ,   quam  uterque  per  al- 

terum ;    dum    pari    consensu    manent    in 
priori  conjugio. 

Cajetrnus  legalem  qu&ndam  munditiem 
hic  significari  nomine  sanctitatis  imagi- 
natur,  atque  huic  opponit  immunditiam 
legalem,  quam  adscribit  tam  parentibus  in 
dispari  conjugio  constitutis,  quam  illorum 
filiis ;  quos  dicit  esse  minus  legitimos,  ex 
eo,  quod  variam  trahant  a  parentibias  in- 
stitutionem,  ad  quam  ordinatur  conjugium. 
Tolli  vero  hanc  illegalitatem  tam  paren- 
tum  quam  filiorum  ex  consensu  conjugis 
infidelis  ad  commanendum  cum  fideli. 
Intelligit  autem  legale  et  illegale,  non 
jure  Mosaico,  sed  spectando  ordinem  ra- 
tionis.  Subtiliter  haec  a  Cajetano  dicun- 
tur,  ac  modo  loquendi  inusitato :  et  haud 
scio  an  ad  mentem  Pauli. 

Magis  placet  sensus  et  sermo  eorum, 
qui  sanctificationem  hanc  interpretantur 
praeparationem  quandam  ad  veram  et 
Deo  probatam  sanctitatem.  Nam  sancti- 
ficare  pro  eo,  quod  est  praeparare  vel  de- 
putare  ad  aliquid  sacrum  more  Scripturae 
dicitur,  ut  Jes.  13.  Mandavi  sanctifica- 
tis  meis.  Zach.  7.  Numquid  sanctificare 
me  deheo?  et  frequenter  in  Levitico. 
Sanctificatur  ergo  conjux  infidelis,  acquies- 
cens  atque  consentiens  habitare  cum  con- 
juge  fideli:  quia  candidatus  est  timoris, 
ut  loquitur  Tertull.  lib.  2.  ad  uxorem 
cap.  7.  Timoris  inquam  sancti,  id  est 
verae  pietatis:  et  quia  candidatus  fidei: 
quemadmodum  imitatione  Tertulliani 
Hieronym.  loquitur  lib.  1.  coutra  Jovin. 
cap.  5.  Dum  enim  Christo  non  maledicit, 
dum  pia  conjugis  exercitia  non  impedit, 
dum  signum  crucis  domui  vel  thalamo 
praefixum  aequis  aspicit  oculis,  dum  pa- 
titur  etiam  filios  imbui  fide  Christi;  per 
haec,  velut  purificationes  quasdam,  quasi 
praeparatur  ad  Christum ;  spem  bonam 
ostendens,  fururum,  ut  Christianam  reli- 
gionem  ipse  quoque  suscipiat,  praesertim 
accedente  sancta  et  pacificaconversatione 
conjugis  fidelis,  secundum  illud  1  Pet.  3. 
Mulieres  subditae  sint  viris  suis:  ut  et 
si  qui  non  credunt  verho ,  per  mulie- 
rum  conversationem  sine  verho  lucri- 


fiant;  considerantes  in  timore  castam 
conversationem  vestram. 

Tradunt  hunc  sensum  Theodoretus,  et 
apud  Oecumenium  Photius,  et  Latinorum 
complures.  Imo  Paulus  ipse  videri  potest 
hoc  modo  sanctificationem  istam  interpre- 
tari,  quum  non  multo  post  ait:  Lnde 
enim  scis  mulier ,  si  virum  salvum  fa- 
cies?  aut  unde  scis  vir ,  si  mulierem 
salvam  facies?  Cum  hoc  sensu  satis  con- 
venit  Pelagii  commentarius,  quem  allegat 
et  suis  verbis  expUcat  Augustinus  lib.  3. 
de  baptismo  parvulorum  cap.  12.  Paulum 
dicentem  in  praeterito,  Sanctificatus  est, 
etc.  significasse ,  quod  exempla  jam 
praecesserant  et  virorum ,  quos  uxores, 
et  feminarum,  quas  mariti  lucrifecerant 
Christo,  etparvulorum,  ad  quos  facien- 
dos  Christianos  voluntas  Christiana 
etiam  unius  parentis  evicerat.  Quem 
sensum  etiam  alibi  tradit  Augustinus,  ut 
lib.  1.  de  serm.  Domini  in  monte  cap.  16. 
et  lib.  1.  de  adult.  conjug.  cap.  13.  alque 
ex  his  repetunt  in  suis  commentariis  Pri- 
masius  et  Hervaeus. 

Hic  si  quaeras,  cur  potius  infidelis 
sanctificetur  per  conjugem  fidelem,  quam 
e  contrario  fidelis  profanetur  et  immun- 
dus  reddatur  per  conjugem  infidelem,  ratio 
jam  patet:  quin  suum  errorem  non  sic 
amat  infidelis,  quin  consentiat  fideli  coha- 
bitare.  Ex  quo  sperandum,  ut  illius  im- 
munditiam  et  infidelitatem  hujus  sanctitas 
ac  raunditia  tandem  vincat  atque  expugnet, 
quod  annotant  Chrysostomus  et  Theo- 
phylactus. 

Porro  sunt  alii,  qui  non  minus  proba- 
biliter  Apostolum  exponunt  de  ea  sancti- 
ficatione ,  qua  quis  sanctificatur  ab  im- 
munditiis ,  quibus  gentiles  turpiter  et 
coutra  naturam  inquinari  solent.  Id  quod 
etiam  congruit  loco  Petri  jara  citato.  Vi- 
dens  enim  conjux  infidelis  sanctam  et 
castam  conversationem  conjugis  fidelis, 
abhorrentis  non  adulterium  modo,  verum 
etiam  foedas  ciim  conjuge  commixtiones, 
quae  vel  usum  naturalem  immutant,  vel 
in  menstruo  cruore  fiunt,  vel  aliter  torura 
conjugalem  deturpant;  ipse  quoque  eo 
exemplo  discit  et  assuescit  a  talibus  ab- 

stinere,  sicque  quodammodo  sanctificatur. 
Nam  sanctificationera  immunditiis  carna- 
libus  etiam  alibi  Paulus  opponit,  ut  1 
Thess.  4.  Haec  est,  inquit,  voluntas  Dei 
sanctificatio  vestra :  ut  abstineatis  vos  a 
fornicatione:  ut  sciat  unusquisque  ve- 
strum  vas  suum  possidere  in  sanctifi- 
catione  et  honore,  non  in  passione  de- 
siderii ,  sicut  et  gentes ,  quae  ignorant 
Deum.  Et  paucis  interpositis :  Non  enim 
vocavit  nos  Deus  in  immunditiam ,  sed 
in  sanctificationem.  Hnjusmodi  sensum 
in  Pauli  verbis  contineri  sentit  Augusti- 
nus  loco  memorato  de  baptismo  parvulo 
rum.  Denique  favet  admodum  huic  sen- 
sui,  quod  sequitur: 

Alioquin  filii  vestri  immundi  essent. 
De  filiis  adultis  loquitur,  qui  sanctius  et 
castius  instituuntur  a  parentibus  simul 
habitantibus ,  si  alter  eorum  fidelis  sit, 
quam  si  digresso  fideli  maneant  apud  pa- 
rentem  infidelem ;  idque  etiamsi  ipsi  filii 
nondum  fidem  Christi  receperint.  Hinc 
est,  quod  idem  Apostohis  vult  episcopi 
filios  (qui  forte  parente  adhuc  infideli  nati 
et  educati  fiierant)  suhditos  esse  cuJii 
omni  castitate  et  alienos  a  crimine,  sive 
accusafione  luxuriae.  Quo  vitio  potissi- 
mura  laborare  solent  infidelium  filii.  Vi- 
detur  autem  supplenda  conjuuctio  et  di- 
cendo :  Et  alioquin  filii  vestri  immundi 
essent.  Nam  duo  sunt  argumenta,  tametsi 
similia  et  conjuncta,  quibus  suadeat,  con- 
jugem  infidelem ,  si  commorari  non  de- 
trectet,  dimittenduni  non  esse :  alterum  a 
sanctificatione  conjugis,  alterum  a  sancti- 
ficatione  filiorum.  Exponitur  aulem  ilkid 
alioquin  hoc  modo  :  uisi  tu  fidclis  niaueas 
cum  conjuge  infideli,  fi'ii  vestri  crunt  im- 
mnndi.  Potest  etiam  sic  exponi  alioquin, 
id  est,  si  non  sanctificaretnr  conjux  infide- 
lis  per  conjugem  fidelem,  filii  ex  illis  nati 
immundi  essent.  Hoc  jam  avertitur,  dum 
sanctitas  etiara  infideli  parenti  communi- 
catur. 

Nunc  autem  sancti  sunt.  Nimirura  ea 
sanctitate,  quae  praedictis  iraraunditiis 
opponitur.  Unde  Syrus  interpres  vertit : 
Nunc  autem  mundi  sunt.  Quocirca  male 
ex  hoc  loco  quondam  Pelagiani,  et  hodie 


Calviniani  docuerunt,  filios  parentum  fide- 
Hum  non  opus  habere  baptismo,  quo  san- 
ctificentur,  utpote  sanctos  hoc  ipso ,  quod 
ex  sanctis  parentibus  nati  sunt.  Cui  ar- 
gumento  respondet  August.  lib.  2.  de 
baptis.  parvul.  cap.  25.  et  26.  et  lib.  3. 
cap.  12.  nec  non  serm.  14.  de  verbis 
Apost.  cap.  19.  ostendens,  secundum 
Scripturas  muhiplicem  esse  sanctificatio- 
nem ,  non  rerum  modo ,  sed  etiam  homi- 
num,  quae  non  semper  cum  remissione 
peccatorum  sit  conjuncta.  Nam  et  cate- 
chumeni  priusquam  baptizentur ,  secun- 
dum  quendam  modum  suum ,  ut  ait, 
sanctificantur  per  signum  Christi,  et 
orationem  manus  impositionis.  Et  aperte 
testatur  hoc  eodem  loco  Paulus ,  sanctifi- 
cari  conjugem  infidelem  per  fidelem,  tan- 
tum  quia  consentit  cum  fideli  cohabitare. 
Quod  de  justificatione  seu  peccatorum 
remissione  non  potest  accipi.  Super  eadem 
quaestione  consultus  a  Paulino  B.  Hiero- 
nymus,  quomodo  sancti  sunt,  qui  de 
fidelibus,  id  est,  baptizatis  nascuntur: 
epist.  153.  pro  responso  Tertullianum 
adducit  asserentem,  sanctos  dici  fidelium 
filios,  quod  quasi  candidati  sint  fidei,  j 
et  nullis  idololatriae  sordibus  polluan-  | 
tur,  tametsi  locum  apud  Tertull.  non 
reperio :  nisi  quod  in  libro  de  anima  cap. 
39.  sanctos  ab  Apostolo  vocari  dicat  fide- 
lium  filios,  quasi  designatos  sanctitatis, 
ac  per  hoc  etiam  salutis. 

15.  Quod  si  infidelis  discedit,  disce- 
dat.  Graece,  separatur ,  separetur.  Sy- 
riace,  separat  se,  separet  se.  Haec  altera 
pars  est  rescripti  Paulini  de  conjugiis  im- 
paribns,  per  antithesin  respondens  illi 
priori,  et  haec  consentit  habitare  cum 
illo ,  etc.  Est  autera  haec  quaedara  ex- 
ceptio  ab  eo ,  quod  supra  dixit:  Vxorem 
a  viro  non  discedere:  quod  si  discesse- 
rit,  manere  innuptam ,  aut  viro  suo 
reconciliari.  Et  vir  uxorem  non  dimit- 
tat.  Sensus  est:  Si  infidelis  di.scedit,  non 
consentiens  habitare  cum  fideli ,  ut  fideli, 
id  est,  si  religione  ejus  offensus  eum  re- 
liuqiiat;  non  est,  quod  conjux  fidelis  exi- 
stimet  se  debere  illum  sequi;  sed  sinat 
eum  discedere ,  tanquam  per  ejus  disces- 

sum  libertati  suae  relictus.  Sub  quo  casu 
secundum  canones  etiam  alter  continetur, 
nempe,  si  commaneat  quidem  iufidelis 
conjux,  sed  non  sme  religionis  injuria, 
aut  generaliter  sine  studio  pertrahendi 
conjugem  fidelem  ad  damnabilia  peccata. 
Sic  enim  posse  eum  dimitti  aut  relinqui. 
Id  quod  etiam  ex  praecedenti  membro 
perspicue  datur  intelligi.  Nam  si  de  con- 
sentiente  cohabitare ,  dicitur  fideli ,  non 
dimittat  illum;  igitur  de  eo ,  qui  non 
consentit  cohabitare,  scilicet  eo  modo, 
qiio  superius  expositum  est,  intelligitur 
fideli  dictum ,  ut  vel  debeat  vel  possit 
talem  a  se  dimittere.  Dixi ,  tanquam  li- 
bertati  suae  relictus.  Id  enim  significant 
verba  sequentia,  quae  servitutem  exclu- 
dunt. 

Non  enim  servituti  subjectus  est  fra- 
ter  aut  soror  in  hujusmodi.  In  Graeco 
et  Syriaco  non  additur  enim.  Et  illud  in 
hujusmodi ,  Graece  ev  toI*;  xqiquxqic,,  in 
talibus,  vel  ad  res  vel  ad  personas  re- 
ferri  potest.  Ad  personas  apertius  refert 
ea  lectio ,  quae  praepositionem  omittit : 
cujusmodi  codicem  unum  observavit  Ro- 
bertus  Stephanus.  Nec  obstat  illi  lectioni 
prior  dativus  servituti.  Nam  totum  hoc 
servituti  subjectus  est,  unum  est  verbum, 
in  Graeco  oeSouXtoxai,  ut,  si  praeposi- 
tionem  non  legas ,  sic  verti  possit :  Non 
est  serciliter  subjectus  frater  aut  soror 
talibus ,  hoc  est,  infidelibus,  qui  disce- 
dunt,  aut  cohabitare  non  consentiunt.  Ita 
Paulus  alibi,  £<3ouX{^a)yjTS  t^  diy,cx.iooi>VQ, 
servi  facti  estis  justitiae,  et  SouXcD&evTsg 
TW  ^soT^  servi  facti  Deo ,  Rom.  6.  Item 
Petrus  2.  epist.  2.  xouxia  dzdouXwzai, 
huic  servus  addictus  est. 

Caeterum  addita  praepositione  melius 
ad  res  accommodatur ,  quemadraodum  id 
plerique  intellexerunt :  ut  sensus  sit,  Chri- 
stianum  et  Christianam  cum  iufidelibus 
matrimonio  copulatos,  in  hujusmodi  rebus 
seu  casibus ,  cujusmodi  videlicet  sermo 
proxime  praecedens  comprehendit,  non 
esse  subjectos  servituti;  ut  vel  innupti 
manere,  vel  cum  conjugibus  remanere, 
eisve  digressis  reconciliari  debeant.  Ad 
hanc  enim  servitutem  superius  expressam 


in  muliere ,  et  intellectam  in  viro  ,  qua 
nimirum  debeant  separatione  facta  vel 
innupti  mauere ,  vel  conjugibus  reconci- 
liari,  et  non  ad  eam  solam ,  qua  conjux 
sequi  deberet  conjugem  discedentem,  om- 
nino  respicit  Aposlolus:  ut  cujus  intentio 
sit,  quemadmodum  dictum  est,  his  verbis : 
Quod  si  infidehs  discedit ,  discedat,  ex- 
ceptionem  adferre  ab  eo,  quod  ante  dixe- 
rat,  uxorem  a  viro  non  discedere ,  etc. 
Quo  praecepto  dicta  servitus  exprime- 
batur. 

Cum  igitur  eam,  quam  dixi  servitutem, 
a  conjuge  fideli  respectu  conjugis  infide- 
lis,  idque  specialiter  in  casu  praesenti, 
removeat  hoc  loco  Paulus ,  recte  ex  eo 
tradunt  canones  Pontificii  28.  quaest.  2, 
cap.  si  infidelis ,  et  extra  de  divortiis, 
ca^pit  quanto ,  et  cap.  gaudemus ,  quae 
sunt  Innocentii  III.,  conjugem  fidelem, 
si  infidelis  ob  causam  aliquam  memora- 
tam  discesserit  aut  dimissus  fuerit,  aliud 
matrimonium  priore  ,  soluto  contrahere 
posse.  Nam  alioqui  praedictae  servituti 
subjectus  remaneret.  Et  ad  hunc  modum 
Apostoli  mentem  exposuerunt  Ambrosius 
scribens  in  Luc.  16.  et  ejusdem  titulo 
Pauli  commentator  in  hunc  locum.  Itera 
Graeci  interpretes  Chrysost. ,  Theophy- 
lact.,  Oecum.  et  apud  hunc  Photius.  Qui- 
bus  adde  Latinos ,  glossographum ,  Lom- 
bardum  ,  Aquinatem,  Liranum  ,  Carthu- 
sianum  ac  caeteros  posteriores  :  quorum 
seutentiam  vel  ipsa  praxis  fidelium  ab 
ecclesia  probata  satis  superque  confirmat. 

Itaque  parum  considerate  scriptum  est 
a  Cajetauo,  ex  Apostoli  verbis  non  haberi, 
quod  solvatur  hoc  casu  vinculum  conjo- 
gale ,  cum  ipse  e  diverso  contra  sensum 
Ecclesiae  putet,  xxt  in  superioribus  dictum 
est ,  dissolvi  per  uxoris  adulterium,  Jam 
quomodo  Pauli  dotrina,  sic  uti  diximus 
intellecta,  non  sit  contraria  verbis  Christi 
Domini:  Quod  Deus  conjunxit ,  homo 
non  separet,  Matth.  19.  et  aliis  quibus- 
dam  Scripturis,  nullam  vinculi  solutionem 
inter  conjuges  quoad  vivuntadmittentibus ; 
petatur  ex  iis ,  quae  disputantur  ad  dist. 
39.  lib.  4.  seut.  Qua  de  re  etiam  nonnihil 
egimus  in  comm.  Rom.  7.  vers.  2. 

In  pace  autem  vocavit  nos  Deus.  In 
pace,  id  est,  ad  pacem.  Quod  autem 
dicit,  tale  est:  Eeligio  Christiana,  ad 
quam  a  Deo  vocati  sumus,  non  cogit  nos 
ad  hanc  servitutem,  qua  pax  Christiana 
turbetur ,  hoc  est ,  pacificus  et  tranquillus 
Christi  cultus  in  familia  impediatur.  Quare 
sicut  pater  filium  et  filius  patrem  potest 
plena  libertate  relinquere  ex  ejusmodi 
causa;  sic  et  conjux  fidelis  infidelem. 
Quidam  sic  exponunt :  Quamvis  permitti 
possit ,  ut  discedat ,  nec  discedentem  pro- 
sequi  teneatis,  tamen  providendum,  quan-  i 
tum  in  te  est ,  ne  discedat.  Nam  Deus 
pacem  nostram  amat,  et  aversatur  dissi- 
dia.  Non  placet  hic  commentarius;  quia 
manente  hujusmodi  conjuge  pax  Chri- 
stiana  turbatur ,  discedente  serenatur  at- 
que  servatur:  juxta  verbum  Sapientis: 
Ejice  derisorem ,  et  exibit  cum  eo  jur- 
gium:  cessabuntque  causae  et  contume- 
liae,  Proverb,  22. 

16.  Unde  enim  scis  mulier ,  si  yirum 
salvum  facies?  TJnde,  Graece  x'' gmd, 
et  vocula  si  pro  an  posita  est  Hebraeo 
more;  quemadmodum  et  in  eo ,  quod  se- 
quitur. 

Aut  unde  scis  vir ,  si  mulierem  sal- 

vam  facies?  Potest  haec  gemina  inter- 

rogatio  referri  ad  id,  quod  proxime  dictum 

erat    de    dimittendo    seu    non   retinendo 

conjuge  infideli ,  si  nolit  absque  Christi 

injuria  cohabitare ;  simul  ad  id,  quod  sub- 

junxerat:  In  pace  vocavit  nos  Deus;  ut 

sit  sensus  :   Non  est  quod  illum ,  spe  ejus 

convertendi ,  retinere  studeas  cum  tanto 

pacis  dispendio.    Ees  enim  admodum  in- 

certa  est.    Itaque   potius  utere  libertate 

tua ,   ae  sine  eum  discedere :  ne  dum  tu 

niteris  eum  attrahere,    ille   te  retrahat. 

Hic    sensus    apud    Liranum    est,    quem 

Gaignaeus  et  alii  nonnulli  sequuntur.    At 

vero  plerique  tam  Graeci  quam  Latini  re 

ferunt  ad  superiora ,  ubi  docuit  infidelem 

conjugem  non  esse  dimittendum,  si  con- 

sentiat  cohabitare;    et  hunc  faciunt  sen- 

sum:  Si  infidelis  vult  tecum  permanere, 

nec  pacem  Christi  turbat ,  forte  eum  tan- 

dem  ad  Christi  fidem  pertrahes;   sicque 

eum  salutis ,   quae  est  in  Christo  ,   parti- 


cipem  facies;  quandoquidem  perseverans 
illa  et  pacifica  cohabitatio  bene  sperandi 
de  eo  materiam  praebet :  ideoque  non 
debes  eum  dimittere.  Sic  et  Augustinus 
intellexit  hunc  locum  lib.  1.  de  adult. 
conjug.  cap.  13.  Quae  sane  expositio  po- 
tior  videri  potest. 

Hanc  enim  vim  habet  apud  Hebraeos 
illa  phrasis,    qui  scis   vel   quis   scit ,   ut 
probabilem,  et  ut  ita  dicam,  sperabilem 
faciat  afiirmantem  interrogationis  partem, 
ut  Joel.  2.    Quis  scit ,  si  convertatur  et 
ignoscat  Deus ,  et  relinquat  post  se  be- 
nedictionem  ?  id  est :  si  conversi  fueritis 
in  toto  corde  vestro  (id  enim  praecesse- 
rat),  omnino  sperandum  erit,  Deum  quo- 
que  conversum  iri  ad  vos ,  et  remissurum 
poenas  comminatas  ,  et  benedictionem,  id 
est,    bonorum    abundantiam    largiturum. 
Item  Jonae  3.  Quis  scit ,  ait  rex  Ninivae, 
si  convertatur  et  ignoscat  Deus;   et  re- 
vertatur  a  furore  irae  suae,    et  non 
peribimus?  et  2  Reg.  12.  Dicebam  enim, 
inquitDavid,    quis  scit ,    si  forte  donet 
eum  mihi  Dominus ,    et  vivat  infans? 
Quanquam  non  est  hoc  perpetuum.  Nam 
interdum  difficultatem  significat  ea  phra- 
sis,    ut  Ecclesiastae  3.     Quis  novit,   si 
spiritus   filiorum  Adam   ascendat  sur- 
sum :  et  si  spiritus  jumentorum  descen- 
dat?  id  est,    difficile    est,  hoc  scire,    et 
paucis  notum  est.    Deiude  nec  eadem  est 
hoc  loco  forma  locutionis,  sed  talis,  quae 
rem  dubiam  indicare  soleat,  ut  Genes.  15. 
Unde  scire  possum?  Lucae  1.  Unde  hoc 
sciam?  Matth.  15.    Unde  nobis  in  de- 
serto  pones? 

Equidem  censeo  Lirani  expositionem 
nou  esse  rejiciendam,  maxime  quod  et 
textui  probe  congruat,  adeoque  per  se 
obvia  sit,  faveatque,  quod  sequitur:  Aisi 
unicuique ,  etc.  Interim  notandus  sermo, 
salvum  facies,  id  est,  fidelem  facies: 
quia  per  fidem  justificamur ,  et  in  via  sa- 
lutis  constituimur,  secundum  illud  Ephes. 
2.  Gratia  estis  salvati  per  fidem.  Rursus 
observa,  quod  uxor  virum,  et  vir  uxorem 
salvam  facere  dicitur ;  non  utique  dando 
salutem ,  quod  solius  Dei  est ,  sed  ad  ea, 
quae  salutis  sunt,  monitis  acvitae  exem- 

plis  adducendo.  Qua  in  re,  teste  Chry- 
sostomo ,  nullus  doctor  tantum  potuerit 
valere ,  quantum  mulier.  Sic  et  alibi  lo- 
quitur  Scriptura.  Vide,  quae  diximus  ad 
illud  Rom.  capite  11.  Et  salvos  faciam 
aliquos  ex  illis. 

17.  Nisi  unicuique  sicut  divisit  Do- 
minus.  Subaudi,  dona  sua.  Respicit  enim 
ad  id ,  quod  ante  dixit :  Unusquisque 
proprium  donum  habet  ex  Deo.  Domi- 
nus ,  Graece  Deus.  Sciendum  est,  Oecu- 
menium  pro  £i  fXTj  nisi,  quod  bodie  in 
omnibus  pene  Graecis  est,  legere  r]  jxtj 
an  non ,  ut  haereat  cum  praecedenti  in- 
terrogatione.  Unde  scis  vir,  si  mulierem 
salvam  facies ,  an  non  ?  Deinde  sequa- 
tur:  Unicuique  sicut  divisit  Deus.  At- 
que  hujus  distinctionis  autorem  citat  Se- 
verianum.  Meminit  quoque  Theophylactus 
utriusque  distinctionis  :  sed  ita,  ut  prae- 
ferat  eam ,  quae  in  nostris  est  codicibus. 
Cui  et  Erasmus  adstipulatur ,  ac  merito. 
Nam  cur  particula  an  non ,  posteriori 
interrogationi  potius  annectatur  quam 
priori  ?  Ut  et  hoc  addam ,  quod  in  aliis 
locis,  ubi  latine  legimus  an  non,  graece 
non  est  tj  iirj,  sed  r)  ou,  quod  certe  magis 
est  usitatum.  Erasmus  hanc  partem  ita 
vertit:  Utcumque  fuerit,  unusquisque 
ut  ipsi  partitus  est  Deus.  Cujus  suae 
versionis  rationem  reddit  in  annotat.,  do- 
cens  adverbium  si  jjir^  interdum  usurpari, 
quum  omisso,  quod  dubium  est,  ad  id, 
quod  certum  est,  redimus. 

Alius  dixerit  ita  vertendum  esse :  Quod 
si  non,  aut,  sin  minus,  unicuique  sicut, 
etc.  ut  sensus  sit  hujusmodi :  Quod  si  uon 
succedat  de  conversione  coujugis  ;  id  ta- 
men  servetur,  quod  dico:  quisque  ambu- 
let,  agat  et  conversetur  secundum  talen- 
tum  sibi  creditum  a  Deo  donornm  distri- 
butore ,  atque  in  statu  suae  vocationis 
permaneat :  nec  conjugem  deserat,  quam- 
vis  infidelem ,  dum  spes  est  salutis  ejus. 
Nam  verbum  ambulet,  quod  est  in  parte 
sequenti,  huc  revocant,  ut  serviat  utrique 
membro.  In  hanc  fere  sententiam  inter- 
pretantur  hunc  locum,  qui  praecedentia 
crotemata  referebant  ad  infideles  consen- 


tientes  cum  Christianis  conjugibus  coha- 
bitare. 

Verum  si  referas  ad  discedentes,  juxta 
alteram  expositionem  illic  datam;  nihil 
opus  erit  huc  adferre  insolitam  significa- 
tionem  exceptivae  dictionis  £?  jarj ,  et  sup- 
plementum  hujus  partis  petere  ex  se- 
quenti.  Nam  sensus  erit:  Unde  scis  etc, 
nisi  forte  Deus,  prout  varie  sua  partitur 
dona,  quempiam  seu  virnm,  seu  mulierem 
ea  gratia  dignetur,  ut  conjugem  infidelem 
et?i  religionis  nomine  sibi  molestum  et 
gravem,  ac  divortium  facere  volentem, 
retineat ,  retentumque  patieutia ,  monitis 
et  obsequiis  evincat,  Christoque  lucrifa- 
ciat  et  ad  salutem  adducat.  Hac  parte 
sic  intellecta  significatur,  fidelem  prae- 
cepto  non  teneri  ad  dimittendum  conju- 
gem  infidelem  discedeutem,  ut  supra;  sed 
discedere  volentem  retinere  posse  cum 
spe  luci'ifaciendi  eum  Christo.  Porro  no- 
tanda  metathesis  dictionum ,  nonnullam 
faciens  obscuritatem ,  cum  ait ,  unicuique 
sicut  divisit:  pro  eo  quod  diceret,  sicut 
unicuique  divisit.  Similiter  in  eo  quod 
seqiutur. 

Unumquemque  sicut  vocavit  Deus, 
ita  ajnbulet.  Deus,  Graece  Dominus. 
Transitum  facit  ad  doctrinam  servandae 
constantiae  in  statu  seu  genere  et  conditione 
vitae,  in  qua  reperit  unumquemque  fides 
Christiana:  ne  mutatio  status,  occasione 
religionis  facta,  pariat  oflfensionem,  ipsam- 
que  religionem  reddat  odiosam.  Dixi,  in- 
quit ,  fidelem  infideli  conjuge  discedente 
non  esse  subjectum  servituti ,  ut  eum  se- 
quatur  aut  retineat,  ne  quidem  salutis 
ejus  procurandae  causa :  non  prohibeo 
tamen  quo  minus  id  faciat,  si  praesertim 
occulto  Dei  dono  et  instinctu  ad  id  mo- 
veatur.  Imo  sententia  mea  haec  est ,  ut 
quisque,  quoad  fieri  potest,  ita  ambulet, 
sicut  vocavit  eum  Deus:  hoc  est,  conver- 
setur,  Deoque  serviat,  manens  in  eo 
genere  vitae ,  in  quo  ad  fidem  a  Deo  vo- 
catus  est;  sive  in  conjugio ,  sive  extra 
conjugium ;  sive  in  servitute,  sive  in  li- 
bertate ;  sive  in  alio  quocumque:  nec  vi- 
tae  statum  mutet  ex  iraprudenti  studio 
suae  sahitis.  Sentit,  ob  susceptam  Christi 

religionem  non  esse  necessarium ,  ut  quis 
statum  mutet,  nec  vero  id  faciendum 
temere. 

Si  quis  objiciat  de  statu  quopiam  aut 
artificio  turpi,  vel  injusto ,  vel  alias  in- 
honesto ,  quale  meretrlcum  et  foeneratu- 
rum;  quale  etiam  histrionum,  quos  ad 
communionem  admitti  vetuit  B.  Cypria- 
nus  epist.  61.,  breviter  respondeo,  Pau- 
lum  agere  de  statu  ac  modo  vitae  licito 
et  iuculpato ,  quales  plurimi  etiam  apud 
infideles.  Caeterum  lector  observet,  bic 
et  in  sequentibus  sermonem  esse  non  de 
statu,  ad  quem  quis  vocatus  est,  sed  in 
quo  vocatus,  scilicet  ad  fidem  Christi. 
Quae  duo  video  a  nonnullis  hoc  loco  cou- 
fundi,  praeter  mentem  Apostoli.  Signifi- 
cari  vero  vocationem  efiicacem ,  vix  opus 
ut  admoneam. 

Et  sicut  in  omnibus  ecclesiis  doceo. 
Graece :  Et  sic  in  ecclesiis  omnibus  or- 
dino,  sive  dispono ,  ^iaxaaaojaat;  Sy- 
riace ,  praecipio.  Sensus  :  Nec  vobis  so- 
lum,  sed  omnibus  ecclesiis  hanc  meam 
sententiam  propono  et  praescribo :  Chri- 
stianismum  non  cogere  ad  mutandum  vitae 
statum ;  nec  nisi  magna  ratio  cogat ,  mu- 
tandum  esse.  Merito  doctrinam  hanc  ec- 
clesiis  inculcabat,  ne  Christiana  religio 
res  humanas  turbare  videretur.  Atque  vel 
hinc  satis  intclligitur  illud  quod  ante 
dixit:  Si  quis  frater  uxorem  habet ,  etc. 
non  dimittat  illam;  praecepti  esse,  non 
consilii.  Nam  profecto ,  si  consilii  tantum 
esset ,  licuisset  dimittere.  Quae  res  haud 
leviter  perturbasset  atque  ofi^endisset  sta- 
tum  publicum.  Deinceps  suam  doctrinam 
declarat  aliquot  exemplis ,  iisque  ad  in- 
structionem  fidelium  valde  commodis. 

18.  Circumcisus  aliquis  vocatus  est? 
Idest:  quispiam  prius  circumcisus,  utpote 
Judaeus  aut  proselytus,  vocatus  est  ad 
fidem.  Nec  refert  sive  legas  interrogative, 
quemadmodum  plerique ,  sive  non.  Sen- 
sus  enim  idem  efficitur.  Quod  etiam  ob- 
serva  in  sequentibus.  Quomodo  locum 
hunc  totum  usque  ad  illud:  Nolite  fieri 
servi  hominum,  exponat  S.  Hieronymus, 
infra  dicemus. 

Ko7i  adducat   praeputium.    Sensum 


reddidit  iuterpres.    Nam  Graece  tantum 
est  nri  iTziOTzdo^iu ,  ne  attrahat,  vel  po- 
tius,  ne  attrahatur ,  id  est ,  ne  se  attrahi 
faciat.  Et  sensus  est:  ne  sibi  curet  attrahi 
praeputium.     Quid  sit  attrahere ,  sive  ad- 
ducere,    sive   ut  alii  vertunt,   adsciscere, 
accersere  praeputium,  quaeri  solet:  quan- 
doquidem  coustet,  praeputium  semel  ampu- 
tatum  reponi  non  posse.     Certe  quod  hic 
dicitur,  si  proprie  et  sine  tropo  intelligas, 
impossibile  esse,  ceusent  Origenes  lib.  4.  de 
priucipiis,  Hieron.  lib.  1.  contra  Jovin.  cap. 
e.etincomraent.  Jesaiae  52.,  August.  libr. 
de  mcudacio  cap.  5.  et  Cajetanus  hoc  loco. 
Verum  alii  rectius  fieri  posse  fateutur. 
Agit  ea  de  re  Epiphanius  rerum  Judai- 
carura  peritus,  lib.  de  pond.  et  meus.,  ubi 
cum  retulisset ,  Symmachum  veteris  Scri- 
pturae  interpretem  secundo  circumcisum 
fuisse,    docet    quemadmodum    id    facere      i 
soleant  illi ,  qui  ex  Judaeis  transibant  ad       f 
Samaritas ,  aut  contra ;  nimirum  arte  me- 
dica  et  quibusdam  instrumentis  residuam 
praeputii  pelliculam  attrahentes,  eandem- 
que  rursus  amputantes.    Quod  et  Corne- 
lius  Celsus  posse  fieri  docet  lib.  7.  cap. 
25.    Meminit  etiam  hujus   modi  Photius 
ex    Epiphanio:    merainit    et    Theophyl. 
Quanquam  quod  Epiphanius  et  Photlus      | 
scribunt,  originem  facti  quosdam  referre       » 
ad  Esau,  qui  ad  abnegationem  Dei ,  et 
ad  deletionem  caracteris  patrum  ipsius, 
illud  primus  invenerit,  cuiproptereaDeus 
dixerit:    Esau    odio    habui ,    fabulosum 
esse  vix  dubito.  Nam  apud  Idumaeos  cir- 
cumcisio  a  patribus  accepta,  quemadmo- 
dum  et  apud  alias  quasdam  gentes,  mansit 
in  usu,  teste  Hieronymo  super  Jeremiae 
cap.  9.  Porro  Judaeos,  qui  ad  ritum  gen- 
tilem  se  transferebant,  aliquid  tale  facere 
solere,  satis  apparet  ex  1  Machab.  1.,  ubi 
de  eis  dicitur :  Et  fecerunt  sibi  praepu- 
tia  ,  et  recesserunt  a  testamento ,  id  est, 
a  foedere  circumcisionis,  quod  Dcus  san- 
civit  ac  pepigit  cum  Abraham  et  posteris 
ejus.  Hoc  quidem  Hieron.  in  Jesaiae  com- 
meut.  de  nascentibus  filiis  et  non  de  pa- 
tribus  dictum  esse  vult.    Id  enim  habeat 
lex  Autiochi  Judaeis  data ,  de  qua  eodem 
capit.,  relinquere  filios  suos  incircum- 

cisos.  Unde  et  Cajetanus  existimat,  Pau- 
lum  non  aliud  velle,  quam  ut,  qui  cir- 
cumcisus  est,  perseveret  circumcidendo 
fiiios.  Sed  profecto  diversa  sunt ,  facere 
sibi  praeputia,  et  relinquere  filios  incir- 
cumcisos.  Nam  ut  testatur  Josephus  an- 
tiquitatum  Judaicarum  libro  12.  capit.  6., 
propter  hoc  adduxerunt  sihi  praeputia, 
ut  nudi  quoque  Graecis  non  essent  dis- 
similes:  videlicet  in  gjmnasio,  quod  Hie- 
rosolymis  aedificandum  a  rege  impetra- 
verant,  exercendi. 

Quamvis  autem  haec  ita  se  habeant, 
tamen  non  id  solum  vult  Paulus,  ne  qui 
circumcisus  ad  fidem  vocatus  est,  arte 
praeputium  sibi  reparet,  quo  circumcisio- 
nem  suam  aboleat :  sed  ne  poeniteat  eum 
aut  pudeat  circumcisionis ,  nec  affectet 
esse  praeputiatus ;  imo  nec  propter  hoc, 
quia  Clmstianus  est,  desinat  instituta 
Mosaica  servare ;  modo  sciat  legem  mor- 
tuam  esse,  quae  cum  honore  sepelienda 
sit:  quod  ipse  Paulus  et  alii  Apostoli, 
plurimique  ex  circumcisione  fideles,  fe- 
cerunt. 

In  praeputio  aliquis  vocatus  est?  non 
circumcidatur.  Hoc  est:  praeputiatus 
quispiam  vocatus  est  ad  fidem?  nempe 
quomodo  vocati  gentiles :  non  circumci- 
datur.  Hoc  enim  esset  judaizare  et  Chri- 
stum  abjicere,  Paulo  gentibus  denunciante 
Galat.  5.  Quoniam  si  circumcidamini, 
Christus  vohis  nihil  proderit.  Itaque 
praeputiatum,  id  est,  gentilem  circumcidi, 
non  solum  non  cogit  lex  Christiana ,  sed 
nec  permittit.  Quod  si  quis  genere  Ju- 
daeus  in  praeputio  vocatus  esset  tempore 
PauU,  non  prohibebatur  circumcidi.  Nam 
ipse  Paulus  Timotheum  matre  Judaea 
natum  circumcidit  propter  Judaeos ,  cum 
quibus  erat  illi  conversandum  Act.  16., 
non  tamen  alioqui  facturus.  Quod  de  cir- 
cumcisione  dicitur,  de  caeteris  legis  cae- 
rimoniis  similiter  intellige.  Nominat  au- 
tem  circumcisionem,  tanquam  praecipuam 
caerimoniara,  in  qua  totius  legis  esset 
professio. 

19.  Circumcisio  nihilest,  et  praepu- 
tium  nihil  est.  Sensus :  Nihil  haec  va- 
leut,   uihil  conferunt  ad  justitiam  et  sa- 

Gnll.  Es  tii  Comm.    Tom.  I. 


lutem ;  ideo  non  sunt  affectanda.  Quaeres, 
quomodo  dicat  circumcisionem  nihil  esse 
et  nihil  valere:  cum,  ut  est  multorum 
opinio,  valuerit  ad  tollendum  peccatum 
originale  ?  Primum  respondeo,  loqui  Pau- 
lum  pro  eo  tempore,  quo  circumcisio  jam 
erat  sacramentum  mortuum.  Deinde  cir- 
cumcisionem  etiam  tempore  legisantiquae 
nihil  valuisse  ad  salutem  et  justitiam, 
quatenus  erat  illius  legis  sacramentum. 
Nihil  enim  ad  perfectum  adduxit  lex, 
Hebr.  7.  et:  Si  per  legem  justitia ,  ergo 
gratis  Christus  mortuus  est,  Galat.  2, 

An  autem  et  quid  valuerit,  per  fidem 
ad  legem  gratiae  relatum  circumcisionis 
sacramentum ;  in  quaestione  versatur  apud 
Theologos.  De  qua  aliquid  diximus  ad 
illud  Rom.  4.  JEt  signum  accepit  circum- 
cisionis  signaculum  justitiae  fidei,  etc. 
Illud  extra  controversiam  est,  circumci- 
sionem  tempore  Mosaicae  legis,  et  ex  quo 
praecepta  fuit  Abrahae  et  posteris  ejus, 
quatenus  erat  observatio  divini  praecepti, 
non  fuisse  nihil ,  sed  aliquid ;  ut  hic  con- 
sequenter  dicitur,  et  a  nobis  exponitur. 
Cur  autem  non  pugnet  haec  sententia 
cum  illa  ejusdem  Apostoli  Rom.  2.  Cir- 
cumcisio  quidem  prodest,  si  legem  ob- 
serves;  eo  loco  a  nobis  explicatum  re- 
peries. 

Sed  observatio  mandatorum  Dei.  Sup- 
ple,  est  aliquid,  confert  ad  justitiam  et 
salutem:  quia  scriptum  est:  Factores 
legis  justificabuntur ,  Rom.  2.  et:  Si  vis 
ad  vitam  ingredi ,  serva  mandata, 
Matth.  19.  Repetit  hanc  sententiam  Apo- 
stolus  ad  Gal.  5.  et  6.  verbis  nonnihil 
diversis:  In  Christo  Jesu,  inquit,  neque 
circumcisio  aliquid  valet,  neque  prae- 
putium;  sed  fides ,  quae  per  caritatem 
operatur.  Et  cap.  6.  Sed  nova  creatura. 
Ex  quo  intelligitur  eadem  esse,  saltem 
concomitanter,  haec  tria,  observationem 
mandatorum  Dei,  fidem,  quae  per  cari- 
tatem  operatur ,  et  novam  creaturam. 

20.  Unusquisque  in  qua  vocatione 
vocatus  est,  in  ea  permaneat.  Graece  : 
Unusquisque  in  vocatione  qua  vocatus 
est  maneat.  Repetit  generalem  senten- 
tiam,  ut  aliud  subjungat  exemplum  de 
32 

statu  servitutis.   Vocationem  intelligit  vi- 
tae  statum  seu  conditionem ;  quod  et  ea, 
qualiscumque  sit,  vocationis  sit  divinae. 
Nam  hoc  ad  eas  consuetudines  vel  con- 
ditiones  vitae  retulit,  quae  nihil  obsunt 
fidei  bonisque  moribus ,  ait  Augustinus 
in  exposit.  epist.  ad  Galat.  2.,   quod  et 
snpra  diximus   aliis   verbis.      Et  alioqui 
non  erit  vocatio ,  quae  utique  relationem 
habet  ad  Deum  vocantem:  sed  humanae 
cupiditatis  praesumptio.  Sensus  est:  Ne- 
mo  factus  Christianus  prohibetur  manere 
in  statu ,  in  quo  erat,  quando  vocatus  est 
ad  fidem  Christi.  Nec  vero  mutare  eum 
debet,   nisi  justa  ratione:   et  ita  quidem, 
nt  non  turbetur  respublica,    nec  caritas 
proximorum  laedatur.    Igitur  hac  senten- 
tia  non  tam  praecipit  Apostolus,    quam 
significat,  quid  cuique  Christiano  liceat. 
Ad   quod   ipsum   tamen    etiam  hortatur, 
nisi  quid  aliter  expediat. 

21.  Servus  vocatus  es?  Non  sit  tibi 
curae.  Servus  eras,  inquit,  quando  vo- 
catus  es  ad  fidem?  non  te  res  illa  angat, 
ne  doleas,  te,  qui  jam  religione  Christia- 
nus  es ,  adhuc  conditione  servum  esse. 
Nolo  te  solicitum  esse,  ut  onere  servitutis 
libereris. 

Sed  et  si  potes  fieri  liber ,  magis  utere. 
Graece:  Sed  si  etiam  potes ,  etc.  Sensus 
est:  Etiamsi  possis    assequi    libertatem, 
magis  tamen ,  id  est ,  potius  utere  servi- 
tute,  et  in  ea  permane  majoris  boni  causa, 
scilicet  ad  tuam  exercitationem ,    et  do- 
mini  tui  salutem.    Nam  ex  tua  servitute, 
si  liberaliter  et  christiane  servias,  major 
spes    erit    dominum    tuum   lucrifaciendi 
Christo,   quam   ex  adepta  libertate.    In 
hunc   sensum  fere  coramentatores   expo- 
nunt.    Nonnulli  sic :   Si  tamen  potes  fieri 
liber,  potius  utere  libertate,  tanquam  bono 
per  se  desiderabili.    Et  in  hunc  sensiim 
Syriaca  supplevit  Tremellius.    Sic  enim 
vertit:    Sed   etiam   si  potes   liber   fleri, 
elige  tibi  potius,  quam  ut  servias.    Ve- 
rum  bic  sensus ,  ut  bene  declarat  Chry- 
sostomns,   repugnat  ipsius  Pauli  scopo. 
Versatur  enim  in  eo ,  ut  suadeat  condi- 
tionem  vitae  non  esse  mutandam.    Unde 
et  sequitur: 


22.  Qui  enim  in  Bomino  vocatus  est 
servus,  libertus  est  Domini.   Kationem 
reddit   ejus  quod  dixerat,    non  sit  tibi 
curae,  ac  docet,   servi  liberique  parem 
esse  conditionem  in  Christo :  quandoqui- 
dem  et  servi  sunt  liberti  Christi ,  et  liberi 
servi  sunt  Christi.    Qui  enim ,  inquit ,  ser- 
vus    cum    esset,    vocatus    est   ad    fidem 
Christi  Domini,  libertus  ejus  est :  hoc  est, 
e  servitute   peccati  in  libertatem  ab  eo 
viadicatus,  eique  tanquam  liberatori  suo 
obnoxius.     Tales    enim   liberti   dicuntur. 
Similiter  qui  Uber  vocatus  est,  servus 
est  Christi.  Graece,  Similiter  et  qui,  etc. 
Qui,  inquit,  conditione  liber  cum  esset, 
vocatus  est  ad  fidem  Christi  Domini;  scr- 
vus  est  Christi,  quia    redemptus  ab  eo. 
Nam  hoc  sequitur. 

23.  Pretio  empti  estis.  Emphasis  est 
iu  eo  quod  addit,  pretio:  cum  alioqui 
quicquid  emitur,  pretio  ematur.  Significat 
ergo  magnum  et  inaestimabile  pretium, 
videlicet  sanguinis  ejus ,  qui  emit.  Pluri- 
bus  hoc  explicatum  est  cap.  super.  vers. 
ult.  Dicitur  autem  tam  ad  servos  qnam 
ad  liberos,  adeoque  communiter  ad  om- 
nes  fideles;  quemadmodum  et  id  quod 
sequitur. 

Nolite  fieri  servi  hominum.  Infert  ge- 

neralem  et  salutarem  admonitionem.  Pre- 

tio   sanguinis  sui  Christus   vos  emit,   et 

servos  suos  fecit:  igitur  nolite  fieri  servi 

hominum.  Id  est:  ne  vos  ita  subjicite  ho- 

minibus,  ut  Christo  Domino  debitum  sub- 

trahatis,  aut  quoquo  modo  minuatis  obse- 

quium  atque  servitium.  Velut  qui  sunt  iu 

obsequio  regis  hominis  ,  si  aliis  se  dedant, 

quo  fiat,  ut  minus  queant  regi  debita  prae- 

stare  ministeria,   peccant  in  regem;  ut 

milites,  a  quibus  idem  Apostolus  Timo- 

theum  exhortans  exemplum  sumit  2.  epist. 

2.   cum    ait:    Nemo    militans    implicat 

se  negotiis  saecularibus :  ut  ei  placeat 

qui  se  probavit ,   ac  in  militem  delegit. 

Fiunt  ergo  servi  hominum ,   qui  sic  homi- 

nibus   serviunt ,  ut  Christo  non  serviant, 

aut  minus  serviant :  et  oranino  quicumque 

impensa  hominibus  obsequia  non  referunt 

ad  gloriam  Christi ,  sed  ad  solam  respi- 

ciunl  hominura  voluntatem ,  quos  vel  ti- 

ment  vel  amant  inordinate.  Non  dissimili 
sensu  Paulus  alibi  in  vitio  ponit  homini- 
bus  placere,  ut  Gal.  1.  vers.  10.  Ool.  3. 
vers.  22.  et  1  Thessal.  2.  v.  4. 

Qui  partem  hanc  ad  solos  liberos  re- 
ferunt,  ita  expotfunt:  Ne  libertatem  ve- 
stram  commutetis  in  servitutem,  quantum 
per  vos  fieri  potest :  sed  manete  in  bono 
libertatis,  quod  habetis.  Vernm  magis 
apparet,  ad  omnes  fideles  referendam  esse, 
sicut  ad  omnes  perlinet  illud :  Pretio 
empti  estis.  Atque  ea  est  expressa  Chry- 
sostomi  et  sequacium  ejus  senteutia.  Nec 
vero  opus  erat  liberos  hortari  ad  retinen- 
dam  libertatem,  ut  nec  servos  ad  eam 
adipiscendam :  quum  libertas  in  iis  sit 
bonis ,  quae  naturaliter  ab  omnibus  appe- 
tuntur. 

Scito ,  lector,  totum  hunc  Apostoli  con- 
textum  ab  eo  loco :  Circumcisus  nliquis 
vocatus  est,  a  B.  Hieronymo  longe  aliter 
exponi.  Vult  enim  parabolicum  esse  ser- 
monem,  quo  sub  parabolis  circumcisi  et 
praeputiati,  liberi  et  servi,  disserat  Apo- 
stolus  de  coelibatu  et  conjugio ,  doceat- 
que  quomodo  tam  coelibes ,  quos  per 
circumcisum  et  liberum  putat  Hieron. 
significari,  quam  conjugatos,  quos  per 
praeputiatum  et  servum,  permanere  de- 
beant ,  illi  in  coelibatu ,  hi  in  matrimonio, 
sicut  eos  deprehendissetChristibaptisma; 
secundum  illud,  quod  proxime  praemise- 
rat  dicens  :  Unumquemque  sicut  vocavit 
Deus,  ita  ambulet.  Haec  docet  lib.  1. 
adversus  Jovin.  cap.  6.  ac  repetit  in  Apo- 
logia  ad  Pammach.  cap.  2.  Eursus  ita 
docet  in  epistola  12.  ad  Gaud.  scripta,  ubi 
inter  alia,  adducere  praeputium  inter- 
pretatur  quaerere  pelliceas  tunicas  nu- 
ptiarmn.  Denique  in  ea  sententia  persi- 
stit,  exponens  Jesaiae  cap.  52.  Quem  et 
Sedulius  sequitur  in  hujus  loci  comm.  Sed 
et  ante  istos  eodem  modo  locum  hunc  in- 
tellexit  Origenes  lib.  4.  de  principiis. 

Certat  autem  Hieronymus  adversus 
Jovin.  scribens  pro  hoc  intellectu  sex 
rationibus :  quas  apud  eum  legat ,  qui 
volet.  Puto,  comperiet  omnes  ex  contextu 
Paulino  bene  considerato  juxta  vulgatum 
et  obvium  commentarium,  quem  dedimus, 


haud  aegre  dissolvi  posse.  Fatetur  etiam 
ipse  Hieronymus  in  apologia,  quosdam 
prudentissimos  iuterpretes  scripturarum 
aliter,  hoc  est  simpHciter  ac  sine  me- 
taphora  hunc  locum  exposuisse.  Quod 
autem  idem  Hieronymus  etiam  illa  verba : 
Circumcisio  nihil  est,  et  praeputium 
nihil  est,  ad  virginitatem  et  conjugium 
applicat:  ne  quem  ofi^endat,  tanquam  vir- 
ginitati  meritum  detraliat,  aut  eam  aequet 
conjugio ,  contra  suum  in  illo  opere  sco- 
pum  et  institutum :  audiat  quemadmodum 
ipse  se  declaret.  Additis  enim  Apostoli 
verbis :  sed  obseroatio  mandatorum  Dei  • 
ita  subjungit:  Nihil  enim  prodest  absque 
operibus,  caelibatus  et  nuptiae :  cum 
etiam  fides,  quae  proprie  Christianorum 
est,  si  opera  non  habuerit ,  mortua  esse 
dicatur.  Haec  ille. 

24.    Unusquisque  in  quo  vocatus  est, 
fratres,  in  hoc  permaneat  apud  Deum. 
In  multis  codicibus  erat  frater,  non  fra~ 
tres.  Sed  veram  lectionem,  id  est  fratres 
vocandi  casu,  restitutam  habemus  ex  edi- 
tione  Romana ,  suff"ragante  textu  Graeco 
et  Syriaco,  nec  non  Latinis  expositoribus 
Ambr.  et  Primasio,  quibus  omnibus  etiam 
legitur  maneat,  non  permaneat:  tametsi 
familiare  est  interpreti  nostro  compositum 
permanere  loco  simplicis  usurpare.    Re- 
petit  Apostolus  jam  tertio  sur.m  proposi- 
tionem,   concludens,  unicuique  in  ordine, 
statu,  conditione,  qua  ad  fidem  Christi 
vocatus  est,   manendum   esse;  verum  id 
salva  fide  et  obsequio,  quod  Deo  debetur. 
Hoc  enim  est,  quod  addit,  apud  Deum, 
exponente  Theophylacto.     Nonnulli  pu- 
tant  verti  posse  a  Deo ,  et  sententiam  sic 
ordinant:   Quisque  in  quo  vocatus  est  a 
Deo ,   in  eodem  permaneat.     Nam  Ttapa 
Tol  dsco,    id  est  a  Deo ,   legitur  alicubi. 
Quanquam  id  rarissime,  nec  usquam,  ut 
arbitror,  in  sacris  literis.    Simul  ab  hoc 
intellectu  revocat  hyperbatou  minime  ne- 
cessarium.     Nam  prior  sensus  ,   maneat 
apudDeum,    id  est  Deo  serviens ,   et  a 
Deo  non  recedens ,  optime  constat, 

25.  De  virginibus  autem  praeceptum 
Domini  non  habeo.    Redit  ad  sermouem 
de  virginibus  ct  innuptis ,  intermissum  ac 
32* 

suspensum  ab  eo  loco :  Caeteris  ego  dico, 
non  Dominus:    atque  de  iis  nunc   agit 
plenius  et  explicatius.    Dicit  itaque,   de 
virginibus ,  quae  tamen  nondum  vovermt 
Deo  continentiam  (et  eadem  ratio  de  om- 
nibus  a  vinculo  conjugali  liberis),  nullum 
se  habere  praeceptum  a  Christo  traditum  : 
scilicet  ut  vel  maneant,  vel  non  maneant 
sine  conjugio.     Quod  enim  superius  dixit 
et  inculcavit ,  unicuique  in  eo  manendum, 
in  quo  vocatus  est,  tantum  adraonitio  fuit, 
ne  quis  factus  Christianus  temere  mutet 
conditionem  vitae  priorem ;  quum  id  re- 
religio  Christi  non  exigat. 

Consilium  autem  do.  Consilium  Grae- 
ce  YVOJfiTjv  sententiam.  Dico,  inquit,  quod 
sentio,   quodque  melius  judico.    Hoc  au- 
tem  est  consilium  dare.   Nam  utique  sen- 
tentia  de  rebus    agendis,    consihum   est. 
Sic  in  fine  capitis  secundum  meum  con- 
silium,  Graece  v^M'.  Ostendit  hic  locus 
et  alii  similes,  non  omnia  bona,  quae  ta- 
cimus,  esse  praecepti,  quod  vohmt  hujus 
aevi  sectarii :  sed  quaedam  esse  consihi ; 
ad  quae  nimirum  absolate  fideles  non  te- 
neantur  ex  ahquo  Dei  praecepto.    Nam 
nraeceptum  quidem  est ,  ait  Aug.  hb.  de 
sancta  virginitate  cap.  15.,  cui  non  obe- 
direpeccatum  est:  consilium  vero,  quo 
si  uti  nolueris,  minus  boni  adipiscens, 
non  mali  aliquid  perpetrabis. 

Objicit  Calvinus  generale  praeceptum : 
Biliges  Dominum  Deum  tuum  ex  toto 
corde  tuo.    Verum  eo  praecepto  non  ju- 
bentur  omnes    omnia  bona  facere  quae- 
cumque  possunt;  sed  praecipitur,  ut  quis- 
que  in  sua  vocatione  Deum  diligat,  eique 
serviat  ex  toto  corde.    Nam  etsi  dilectio 
Dei  non  cadat  sub  praecepto  secundum 
aliquam  mensuram,  ita  ut  id ,  quod  est 
ultra,  subconsilio  remaneat,  ut  patet 
ex  ipsa  forma  praecepti,  cum  dicitur, 
diliges  ex  toto  corde :  quemadmodum  do- 
cet^S.  Thomas  2.  2.  quaest.  185.  art.  ^., 
non  tamen  ad  dihgcndum  ex  toto  corde 
Deum ,  omnia  media  ex  praecepto  omni- 
bus  proposita  sunt,  ut  nec  omnia  omnibus 
conveniunt:  tametsi  culpa  non  caret  in- 
consuUae  electionis,  qui  posthabito  bono, 
quod  sibi  melius  est,  ehgitminus  bonum. 


Jamut  ostendat  Apostolus ,  suum  etiam 
consilium  esse  a  Domino  ,  subjungit : 

Tanquam  misericordiam   consecutus 
a  Domino,  ut  sim  fidelis.    Ut  sim  fidelis, 
Graece  roaxoc  slvai^  fidelis  esse ,  id  est, 
in  hoc  ut  sim  fidelis.  Et  sensus  est :  Con- 
sihum  do  tanquam  apostolatu  dignatus  a 
Christo  Domino  per  ejus  gratiam  et  mise- 
ricordiam;  ut  bona  fide,  sicut  Apostolum 
et  internuncium  facere  oportet ,  proferam 
super  re  proposita   sententiam   et  consi- 
liummeum,  dicamque   quid  melius  esse 
censeam.   Sic  et  in  fine  cap. ,   cum  rursus 
consiUum  suum  allegasset  dicens :    Bea- 
tior  autem  erit ,  sic  sic  permanserit,  se- 
cundum  meum  consilium ,  mox  addidit: 
Puto  autem,   quod  et  ego  spiritum  Dei 
habeam:  scilicetut  consilium  suum  osten- 
deret  a  Spiritu  sancto  proficisci,   et  con- 
sentaneum  esse  vohintatiDomini  sui.  Nam 
revera  consihum  hoc  ipse  Christus  pro- 
posuit  in  evangeho ,   quando  dixit :   Sunt 
eunuchi,  qui  se  ipsos  castraverunt  pro- 
pter  regnum  coelorum.    Qui  potest  ca- 
pere   capiat ,   Matth    19.     Partem  hanc 
sic  exponit  Augustinus  hb.  de  sancta  vir- 
ginit.  cap.  14. ,  ut  effectus  misericordiae 
Domini  sit,  esse  fidelem ;  ac  si  dicat  Apo- 
stolus:  Neque  enim  inmdere  debeo  fidele 
consilium,   qui  non  meis  meritis ,   sed 
Dei    misericordia   sum   fidelis.     Sensus 
hic  verissimus  quidem   est :  sed  priorem, 
quem    inter    ahos    apertis   verbis    tradit 
Aquinas  ,  germaniorem  esse  probat  locus 
simihs  1  Tim.  1.  quia  fidelem  me  existi- 
mavit  ponens  in  ministerio. 

26.  Existimo  ergo  hoc  bonum  esse 
propter  instantemnecessitatem.  Hic  jam 
profert  suum  consilium.  Dicit  autem  exi- 
stimo,  sive  arbitror ,  Graece  vojaiCw, 
modestiae  causa,  cum  de  re  certa  loqna- 
tur ,  sicut  et  infra  viduis  consulens  dicit : 
Puto  quod  et  ego  etc.  Hoc,  id  est  virgi- 
nt  s  manere ,  uti  statim  exponit.  Bonum 
intelhge  non  qualecumque  ,  sed  eximium 
et  praeclarum ;  quod  nonnulli  vertunt  pul- 
crum,  quemadmodura  et  initio  capitis. 
Aut  bonura  pro  meliore  posuit ,  ut  supra 
versu  8.  Praecellentiam  hujus  loci  brevi- 
ter    explicat    Thomas    per   tria   genera. 

Bonum,  inquit,  honestum  propter  puri- 
tatem,  delectabile  propter  libertatem, 
utile  propter  mercedem:  quia  debetur 
ei  fructus  centesimus. 

Instantem  seu  praesentem  necessitatem 
nonnulli  interpretantur  necessitatem  mo- 
riendi.  Quod  non  placet.    Alii  ingruentes 
persecutiones,  quas  facilius  ferunt,  atque 
expeditius  fugiunt,  qui  conjugem  et  libe- 
ros  non  habent,  secundum  illud  Salvato- 
ris :    Vae  praegnantibus  et  nutrientibus 
in  illis  diebus,  Matth.  24.     Verum  quia 
generalis  est  Apostoli  doctrina ,  pertinens 
etiam  ad  tempora  ecclesiae  pacata :  raagis 
probo   generalem    commentarium ,    quem 
huc  adferunt  plerique  tam  Grraeci  quam 
Latini,  per  instantem  uecessitatem  intel- 
ligentes  hujus  saeculi  molestias  et  incom- 
moda,   quae  plurima  secum  trahit  status 
conjugalis :  quas  paulo  post  alio  nomine 
tribulationes    carnis   Apostolus    appellat. 
Unde   conjugati  comparantur  molentibus 
in    mola,   Matth.  24.    Quum   ergo   dicit: 
propter  instantem  necessitatem,  subaudi 
cvitandam    seu    declinandam:     quomodo 
supra   versu   2.  propter   fornicationem 
vitandam.  Atqui  considerat  Apostolus  hu- 
jusmodi  necessitatem   ut   impedimentum, 
quo  minus  quis  libere  et  expedite  possit 
Deo  servire.     Talia  namque  fere  sunt  in- 
commoda  status  conjugalis.  Et  hoc  modo 
necessitatem   istam   a   Paulo   considerari 
docet  ac  probat  Augustinus  lib.  de  saucta 
virginit.  cap.  13.  et  14.  Probat  autem  hac 
firmissima  ratione :  quia  Paulus  haec  scri- 
bit,  procidens  et  consulens  in  futurum : 
cum  omnis  ejus  dispensatio  non  nisi  ad 
vitam  aeternam  vocet.  Eaudem  rem  pul- 
cre  explicat  Hieron.  in  lib.  de  custodia 
virgin.  ad  Eustoch.  cap.  9.  et  adversus 
Helvid.  cap.  10. 

Patetigitur,  quam  nihil  hic  locus  fa- 
veat  Joviniano  et  novis  hujus  saeculi 
Jovinianistis,  qui  mirabili  insipieutia  ac 
sententiae  vanitate  (sic  enim  de  talibus 
loco  memorato  loquitur  Augustinus)  vir- 
ginitatem  ob  id  solum  colcndara  et  con- 
jugio  anteponendam  censent,  quod  ho- 
minem  liberet  a  multis  liujus  vitae  mo- 
lestiis :  non  quod  hominem  Deo  commendet, 


aut  ad  regnum  coelorum  promoveat.  Quin 
etsi  de  necessitate  nihil  impediente  spiri- 
tuale  bonum  ageretur  in  his  verbis  :  tamen 
non  haec  sola  causa  fuisset  Apostolo  vir- 
ginitatis  conjugio  praeferendae.  Nam 
paulo  post  diserte  illam  ex  eo  praefert, 
quod  aptiorem  reddat  hominem  ad  ser- 
viendum  Deo. 

Quoniam  bonum  est  homini  sic  esse. 
Quoniam  exegeticum  est.  Declarat  enim 
quod  dixerat,  hoc  bonum  esse  •  et  dicens 
homini,  consilium  suum  facit  commune 
utrique  sexui:  ne  quis  ad  solas  foemiiias 
virgines  referat.  Itaque  sensus  est:  Hoc 
quod  dico  bonum  esse  homini  tam  mari 
quam  foeminae,  est  sic  esse ,  sive,  ut 
supra  dixit,  sic  permanere,  scilicet  ut 
suut,  sine  conjugio,  in  virginitate.  Nam 
de  virginibus  sermonem  suscepit,  in  qui- 
bus  tamen  etiam  alios  coelibes ,  etsi  non 
virgines ,  comprehendit. 

27.  Alligatus  es  uxori?  Noli  quaerere 
solutionem.  Ac  si  dicat:  non  ita  com- 
mendo  virginitatem  et  abstinentiam  con- 
jugii,  ut  eos,  qui  vinculis  coujugalibus 
astricti  sunt,  adhorter  ac  solicitem  ad  di- 
vortium  et  separationem.  Nam  pridem 
hortabar  unumquemque  ad  manendum  in 
quo  vocatus  est.  Loquitur  Apostolus  haud 
dubie  de  vinculo  matrimonii  consummati. 
Sed  etsi  sermonem  ejus  ad  inconsumma- 
tum  matrimonium  extendas ;  non  hinc  coa- 
sequens  erit,  eos  adversari  praecepto  Pau- 
lino,  qui  docent  inconsummatl  matrimonii 
vinculum  per  ingressum  religionis  solvi 
posse :  recteque  eos  facere,  qui  ab  hujus- 
modi  matrimonio  ad  religionem  transeunt. 
Non  enim  his  verbis  prohibet  Apostolus, 
ne  quis  solutionem  quaerat,  sive  quoad 
vinculum ,  sive  quoad  torum ,  quando  id 
legitima  ratione  fieri  posset:  sed  genera- 
lem  adhortationem  solutionis,  etiam  licito 
modo  faciendae,  a  se  removet,  sciens  quia 
non  omnes  capiunt  verbum  hoc. 

Solutus  es  ab  uxore?  Noli  quaerere 
uxorem.  Solutum  ab  uxore  intelligit  li- 
berum  a  conjugio,  sive  uxorem  aliquando 
habuerit,  sive  non.  Nam  et  qui  nunquam 
habuerunt,  vulgo  soluti  dicuntur.  Nec  ob- 
stat  verbum  praeteriti  temporis  Aikoaai, 

quod  Latinis  in  participium  resolvi  debet. 
Nam  ut  Oecumenius  docet,  solutus  per 
oppositi  negationem  exponi  potest,  id  est, 
nunquam  ligatus.  Tertullianus  quidem  de 
secundo  matrimonio  accepit  in  exhort. 
castit.  cap.  4.  Verum  antitlaesis  Apostoli 
inter  alligatum  esse  et  solutum  ,^  genera- 
liorem  sensum  postulat.  Quod  si ,  iuquit, 
a  conjugio  liber  es ,  ne  quaereas  uxorem ; 
idest,  non  te  hortor  ad  conjugium,  sed 
magis  bortor  et  cousulo,  ut  sic  permaneas. 
Hoc  enim  bonum  est.  Sed  quia  non  om- 
nes  capiunt  verbum  boc ,  iis ,  qui  non  ca- 
piunt,  consulendo  dicitur :  Si  non  se  con- 
tinent,  nuhant,  et  1  Tim.  5.  de  quibus- 
dam  viduis :    Yolo  juniores  nubere. 

28.  Si  autem  acceperis  uxorem,  non 
peccasti.  Graece  lav  5s  xal  XTgjaT[iC.  Quod 
ita  vertas  licet:  Sed  et  si  uxorem  acce- 
peris,  etc.    Ubi  nota  verbum  rVjiairjg,  pro 
quo   dixit    interpres   acceperis   uxorem, 
utrique  sexui  esse  commune :    quomodo 
nubere  ab  eodem  nostro  interprete  saepe 
sumitur  ob  inopiam  aptioris  verbi.   Quan- 
quam  boc  loco  videtur  proprie  ad  virum 
dici ,  tum  quia  praecessit :  Solutus  es  ah 
uxore,  tum  quia  peculiariter  ad  foeminas 
pertinet  qnod  sequitur :    Et  si  nupserit 
virgo.  Sensus  Apostoli :  Non  ita  dico,  ne 
quaeras  uxorem,  quasi  peccatum   sit  uxo- 
rem  ducere,  et  id  a  me  prohibeatur.  Nam 
nuptiae  non  sunt  peccatum ,  sed  res  bona 
a  Deo  instituta:  proinde  nequaquam  con- 
sequens  est,   si  quis  uxorem  duxit,  eum 
peccasse.    Quod  etsi  ita  sit,  contingit  ta- 
men  actum  seu  contractum ,  quo   ducitur 
uxor,  vitiari  fine,  vel  aliqua  alia  circum- 
stantia  mala ;  sicut  et  alios  actus  genere 
suo  bonos.  Unde  l^homas  ita  locum  hunc 
exponit:  Si   acceperis  uxorem,  scilicet 
hono  fine,  non  ad  expletionem  lihidi- 
nis,  non  peccasti.    Vide  quae  superms 
dicta  ad  illud :  Melius  est  nuhere  quam.  uri. 
Et  si  nupserit  virgo ,  non  peccavit. 
Diligenter  admonent  commentatores  Pho- 
tius,  Theophyl.,   Oecumenius  et  alii  post 
Chrysostomum  tam  in  comment.,  quam  ui 
sermone    de    libello    repudii,    non    h)qui 
Paulum  de  ea  virgine,    quae  Christo  di- 
cata  sit.  Hanc  enim  si  nupserit,  adulterum 


Christo  sponso  suo  superinducere,  et  pro- 
inde  graviter  admodum  peccare.  Hieron. 
quoque  libro  1.  contra  Jovin.  cap.  7.  haec 
Apostoli  verba:   Si  nupserit  virgo  .  non 
peccavit,    suis    verbis    ita    prosequitur: 
Non  illa  virgo ,  quae  semet  Dei  cultui 
dedicavit:  harum  enim  si  qua  nupserit, 
hahehit    damnationem ,     quia   primam 
fidem  irritam  fecit.    Et  addit :    Virgines 
enim,  quae  post  consecrationem  nupse- 
rint,  non  tam  adulterae  quam  incestae 
sunt.     Incestas   vocat,    propter   id   quod 
dixit  eas  primam  fidem  irritam  fecisse,  ex 
Apostolo  1   Tim.  5.,  id  est  votum  conti- 
nentiae   Deo   factum   violasse.     Quas    et 
propterea    damnationem    habere    ibidem 
Apostokis  pronunciat. 

Ex  quibus  liquet,  quam  impie  agant 
autore  ae  duce  Martino  Luthero  nostrae 
tempestatis  haeretici,  dum  hoc  Apostoli 
testiminio  abutentes,  quo  dicit,  virginem 
si  nupserit  non  peccasse,  virgines  voto 
obuoxlas ,  et  per  iUud  Christo  consecra- 
tas ,  provocant  ad  nuptias.  Vide  ,  quae 
diximus  ad  illud  hujus  capitis :  Quod  si 
non  se  continent,  nuhant.  Neque  tamen 
exceptione  seu  limitatione  opus  habet 
dictum  Apostoli :  Si  nupserit  virgo,  non 
peccavit:  sed  negationem  contiuet  hujus 
consequcntiae  :  Si  nupserit  virgo  ,  pecca- 
vit;  quasi  videlicet  nubere  peccatum  sit, 
in  quem  sensum  etiam  priorem  partem  | 
exposuimus.  Igitur  istiusmodi  sententiae  " 
recte  usurpantur,  et  a  Patribus  usurpatae 
sunt,  adversus  veteres  quosdam  haereti- 
cos,  qui  nuptias  damnarunt,  tauquam 
diaboli  inventum ,  aut  alioqui  rem  per  se 
nialam.  Quos  venturos  Apostohis  praevi- 
dit  et  praedixit  illis  verbis,  prohibentes 
nuhere ,  1  Tim.  4. 

Trihulationem  tamen  carnis  habe- 
hunt  hujusmodi.  Graec^:  AffUctionem 
autem  carni ,  seu  carne  (ttq  aapx'.)  ha- 
hehunt  tales.  Pro  carne  Erasmus  et  Hen- 
tenius  in  carne  verterunt.  Syrus  exponit 
in  corpore.  Et  sensus  est :  Attamen  hu- 
jusmodi ,  id  est  virgines ,  et  in  universum 
coelibes,  si  conjugio  se  copulayerint, 
multas  secundum  carnem  molestias  et 
afflictiones  experieatur,    a  quibus   liberi 

sunt  coelibes.  Est  enim  vita  conjugalis 
plena  molestiis,  curis,  et  angoribns :  quod 
genus  incommodorum  enumerat  Chrysost. 
in  serm.  de  libello  repudii;  ac  multo  la- 
tius  lib.  de  virgin.  cap.  57.  Nec  minus 
copiose  ea  percenset  Basilius  libr.  de 
virgin.,  vocans  inter  alia  conjugium  do- 
lorum  officinam. 

Igitur  hic  oblique  deterret  Apostolus 
a  conjugio ,  et  ad  excellentius  bonum  in- 
vitat ,  propositis  incommodis  conjugii : 
maxime  quod  ea  talia  sint,  quae  mentcm 
hominis  plurimum  impediant  a  Dei  ser- 
vitio,  vitaeque  spiritualis  profectu.  Unde 
recte  B.  Augustinus  in  lib.  de  sancta  vir- 
ginitate  cap.  16.  Istam,  inquit,  iribula- 
tionem  carnis,  quam  nupturis  praedicit 
Apostolus  suscipere  tolerandam ,  per- 
stultum  esset ,  nisi  metueretur  inconti- 
nentibuSj  ne  tentante  Satana  in  peccata 
damnabilia  laberentur. 

Ego  autem  vobis  parco.  Hoc  quidam 
sic  interpretati  suut:  Quum  dico,  non 
peccare  eos,  qui  matrimonium  contrahunt, 
id  dico  parcens  vestrae  infirmitati.  Sed 
rejiciendus  est  hic  sensus,  utpote  sigiiifi- 
cans,  Apostolum  contra  quam  sentiret,  imo 
contra  veritatem  aliquid  dixisse.  Sunt 
igitur  alii  duo  sensus  probabiles.  Prior 
hujusmodi :  Nolo  pluribus  commemorare 
conjugii  incommoda,  ne  etiam  incontinen- 
tes  cum  periculo  suae  salutis  absterrean- 
tur  a  conjugio.  Cousulo  vestrae  infirmi- 
tati,  dum  de  his  taceo,  ac  potius  remedium 
uuptiarum  ostendo.  Sic  Augustinus  loco 
proxime  citato,  et  post  eum  Primasius, 
caeterique  fere  Latini.  Qui  tamen  et 
alterum  sensum  a  Graecis  traditum  attin- 
gunt,  nominatim  commentator  Ambro?., 
istum  videlicet :  Ego  autem  vobis  tanquam 
filiis  parco ,  cupiens  afflictionum  et  mo- 
lestiarura,  quae  nuptias  consequuntur,  ex- 
pertes  esse,  ideoque  continentiam  suadeo. 
Quem  comraentarium  probabiliorem  arbi- 
tror:  tum  propter  verbum  parco ,  quod 
ad  poenas  et  afflictiones  referre  solet 
Paulus,  ut  Rom.  8.  Proprio  filio  non 
pepercit.  2  Cor.  13.  Si  venero  iterum, 
non  parcam :  tura  propter  ea ,  quae  con- 
tinuo    subjungit,    utique    pertinentia   ad 


suadendam  continentiam  et  animos  a  cu- 
piditalibus  et  curis  temporalibus  avocan- 
dos  :  ut  idem  sit :  Ego  vobis  parco ,  cum 
eo ,  quod  infra  dicit :  Volo  vos  sine  soli- 
citudine  esse. 

29.  B.OC  itaque  dico  fratres.  Graece 
TOUTO  dk ,  hoc  autem  etc,  Tempus  breve 
est.  Graece :  6  xatpoc:  auvsaTaAfilvog,  id 
est,  tempus  contractum:  pro  quo  Hiero- 
nymus  super  Ecclesiastae  3.  legit:  Tem- 
pus  nunc  in  angusto  est,  et  lib.  1.  adv. 
Jovin.  cap.  13.  Tempus  in  coUecto  est, 
secutus  in  hoc  Tertullianum  ita  legentem 
lib.  5.  advers.  Marcion.  cap.  7.  et  alibi. 
Cyprianus  autem  magis  ad  verbum ,  tem- 
pus  collectum,  lib.  3.  testim.  cap.  11. 
Quanquam  Hieron.  eodem  lib.  contra 
Jovin.  cap.  7.  semel  et  iterum,  nec  non 
alibi ,  cum  nostro  interprete  legit :  Tem- 
pus  breve  est. 

Potest  autem  hoc  duobus  modis  ex- 
plicari,  juxta  duplicem  sensum  partis 
praecedentis.  Uno  modo  :  Quamvis  ,  in- 
quit,  vobis  indulgeam  propter  infirmita- 
tem  carnis  vestrae :  ue  tamen  immodera- 
tius  obsequamini  voluptati,  quae  est  in 
usu  conjugii,  illud  non  taceo,  cogitandum 
vobis  esse,  quam  tempus  istius  vitae  con- 
tractum,  accisum  et  breve  sit,  ac  plerum- 
que  spe  nostra  multo  brevius  :  ut  proinde 
ex  eo  quam  minimum  decerpendum  sit 
ad  voluptates ,  aut  etiam  ad  curas  hujus 
saeculi,  cum  totum  debeatur  studio  sahi- 
tis  aeternae.  Alter  sensus  est ,  idemque 
simplicior:  Dico ,  et  volo  cogitetis,  quam 
breve  sit  tempus  hujus  vitae,  et  quam 
cito  transeat  hoc  saeculum :  ita  fiet,  ut  de 
uxore  ducenda  deque  rebus  hujus  saeculi 
curaadis ,  quibus  animus  a  Deo  avocetur, 
cogitare  minus  libeat. 

Reliquum  est.  Haec  pars  in  quibus- 
dam  Graecis  codicibus  annectitur  prae- 
cedenti :  6  xatpoc  auvsaTaAjxevo^;  t6  Xomov 
iaxtv_,  tempus  contractum  de  caetero  est. 
Idque  voluit  Syrus  interpres  vertente 
Tremelio:  Tempus  deinceps  abbrevia- 
tum  est.  Sic  et  Theophylact.  in  comm.  et 
ante  eum  Basilius  in  lib.  de  vera  virgini- 
tate,  et  Chrysost.  in  ejusdem  argumeuti 
libro  cap.  73.  videntur  hujus  loci  textum 

distinxlsse,  et  inter  Latinos  Ambros.  com- 
mentator ,  qui  sic  legit :  Tempus  abbre- 
viaium  et  reliquum  est:  ut  utrumque 
adjectivum  cum  tempore  construatur: 
quod  de  posteriori  Graeca  lectio  non  per- 
mittit.  Caeteri  Latini  tam  veteres ,  quam 
recentiores ,  particulam  reliquum  est  ad 
sequentia  referunt:  quorum  Tertull.  lib. 
1.  ad  uxorem  cap.  5.  atque  alibi,  et  Hie- 
ron.  in  epist.  ad.  Ageruchiam  legunt  su- 
perest,  quod  idem  valet.  Habet  autem 
^dm  signi  illativi,  quasi  dicat :  Ergo  agen- 
dum,  quod  sequitur. 

Ut   et  qui  habent  uxores ,   tanquam 
non  habentes  sint.  Bifariam  hoc  intelligi 
potest:  uno  modo ,   ut   qui   in   conjugio 
sunt  non  nimium  rei  uxoriae  sint  addicti ; 
parcius  uxoribus  utantur :  idque  temporis 
ad  Deo   serviendum  lucrifaciendi  causa: 
quemadmodum   supra   dixit,    ut   vacetis 
orationi.     Altero,  ut  qui  uxoribus   suis 
commiscentur  (id  enim  interdum  signifi- 
cat  habere  uxorem ,   ut   supra  vers.    2.), 
non  id  faciant ,  ut  obsequantur  suae  libi- 
dini,   sed  quasi  inviti,   tantum  ob  gene- 
rationis  aut  reddendi  debiti  necessitatem. 
Porro  quod  de  viris  dicit  habentibus  uxo- 
res,   id  similiter  intellige   de  mulieribns 
habentibus  viros.  Et  observa  Paulum  non 
dicere :   ut  qui  uxores  non  habent ,    acci- 
piant  et  moderate  utantur:   sed,  ut  qui 
jam  habent,  ac  solutionem  quaerere  non 
debent ,  tanquam  non  habentes  sint.  Ex 
quo  colligendum  relinquit  hoc,  quod  in- 
tendit,  quodque    ei  propositum  erat :   ut 
qui  non  habent,   maneant  non  habentes. 
Cum  autem  Apostolus  velit  habentes  esse 
tanquam  non  habentes;  bene  et  acriter  e 
contrario  S.  Basilius  in  lib.   de  vera  vir- 
ginitate  notat  eos,  qui  non  habentes  sunt, 
tanquam  habentes.    Qui,  inquit,  cum  ex 
virginitatis  voto  uxoribus  careant,   ac 
si  eas  hahtiant  se   agentes,    virginitati 
contumeliam  faciunt. 

30.  Et  qui  flent,  tanquam  non  ften- 
tes.  Hoc  est:  Quibus  tristia  accidunt  quae 
sunt  flendi  materia,  cujusmodi  plnrima 
occurrunt  in  matrimonio ,  non  iis  admo- 
dum  commoveantur :  sed  patienter  et 
aequanimiter    ferant,     utpote    non    diu 


duratura,    seque    consolentur    spe    vitae 
futurae. 

Et  qui  gaudent,  tanquam  non  gau- 
dentes.  Id  est:  Quibus  laeta  obveniunt, 
quae  sunt  gaudendi  materia,  non  sint 
effusi  in  gaudium :  sed  reprimant  sese, 
consideratione  brevifatis  ac  vanitatis  gau- 
diorum  hujus  mundi. 

Et  qui  emunt ,  tanquam  non  possi- 
dentes.  Hoc  est :  Qui  res  aliquas  hujus 
mundi  emunt,  vel  licite  quomodolibet 
acquirunt  (nam  in  specie  genus  intelligi- 
tur),  non  iis  cor  snum  apponant :  sed  tan- 
tum  habeant  eas  ad  usus  necessarios  suos 
et  proximorum.  Annotat  Gaignaeus  ver- 
bum  Graecum  xaTexovxec  non  significare 
quomodocumque  possidentes,  sed  eos,  qui 
magno  studio  aliquid  tenent  seu  possident, 
et  ad  retinendum  tota  cura  iucumbunt. 
Atqui  Graeci  interpretes  nihil  urgent  hu- 
jusmodi.  Et  constat,  Graecam  vocem  saepe 
generaliter  ursurpari  pro  eo,  quod  est 
occupare,  possidere ;  quemadmodum  et 
Paulus  accepit  in  2  ad  Cor.  epist.  cap.  6., 
cum  ait:  Tanquam  nihil  habentes ,  et 
omnia  possidentes.  Sicut  ergo  media  vo- 
cabula  sunt  in  tribus  membris  superiori- 
bus,  hahentes,  fientes,  gaudentes,  sic  et 
in  isto  possidentes:  sed  vis  sermonis  est 
in  adverbio  tanquam. 

31.  Et  qui  utuntur  hoc  mundo,  tan- 
quam  7ion  utantur.  Graece,  toc  jxtj  xa- 
Ta/pojjisvoi^  tanquam  non  abutentes. 
Et  ita  legit  TertulUanus  lib.  de  cultu 
feminarum  cap.  9.  Hoc  autem  verbo  tam 
Graecis  quam  Latinis  usus  vitiosus  signi- 
ficari  solet,  ut  appareat  hunc  esse  sen- 
sum :  Et  omnino ,  qui  rebus  hujus  mundi 
utuntur,  non  immoderate  nec  perverse 
utantur;  quod  esset  abuti.  Sic  enim  ex- 
ponunt  Theodoretus,  Theophylactus  et 
Oecumenius.  In  quem  sensum  etiam  Sji-us 
interpretatus  est:  Et  illi,  qui  utuntur 
mundo  hoc,  non  praeter  justitiam  usus, 
scilicet  utantur  ;  quae  est  periphrasis  abu- 
sionis. 

Sciendum  tamen,  compositum  aoc  ver- 
bum  in  utraque  lingua  sumi  interdum  pro 
simplici;  quomodo  et  hic  recte  sumitur, 
etiam  Erasmo  suffragante,    qui  nostrum 

interpretem  secutus  vertit,  tanquam  non 
utantur:  quemadmodum  et  legit  Cjpria- 
nus  in  libro  de  habitu  virg.  Ita  quoque 
respondebit  praecedentibus  quatuor  vo- 
cabulis  mediis,  nec  redandabit  particula 
tanquam.  Etenim  si  vitium  sonat  xaxa- 
Xpiu|Ji£VOt,  simpliciter  dicendum  erat:  Qui 
utuntur  hoc  mundo ,  non  abutantur.  Pro- 
inde  sensus  Apostoli  esse  videtur:  ut  qui 
rebus  hujus  mundi  utuntur,  utantur  obi- 
ter ,  ac  velut  in  transcursu ,  quantum  fert 
necessitas,  eoque  modo  sint  quasi  non 
utentes. 

Praeterit  enim  figura  hujus  mundi. 
Katio  supradictorum ,  eadem  fere  cum  eo, 
quod  prius  dixit:  Tempus  breve  est. 
Figura  Graece  ox^fta ,  quod  interpres 
alias  habitum  vertit,  ut  Philipp.  2.  Ha- 
bitu  inventus  ut  homo.  Sicque  legit  hanc 
partem  Tertull.  lib.  de  pudicitia  cap.  16. 
et  de  cultu  femin.  cap.  9.  nec  non  Ire- 
naeus  Latinus  lib.  5.  cap.  35.  Sensus 
autem  est:  Tota  hujus  mundi  facies  et 
dispositio ,  secundum  quod  venit  in  usus 
nostros,  transitoria  est,  aliquando  cessa- 
bit ,  succedente  ejus  statu  longe  alio, 
semperque  duraturo.  Non  ergo  debemus 
praesentibus  immorari  et  adhaerescere : 
ne  et  ipsi  cum  mundo  transeunte  trans- 
eamus.  Metaphora  est  a  scenis  comicis 
aut  tragicis  sumpta,  quae  subito  cum  per- 
sonis  mutantur. 

Graecum  verbum  iiapays!,  significat 
etiam  seducit ,  decipit ,  atque  ita  vertit 
hoc  loco  et  exponit  Stapulensis:  quem  et 
Cajetanus  secutus  est,  nec  improbat 
Gaignaeus.  Sed  bene  refellit  hoc  in  suis 
annotationibus  Erasmus.  Nam  passim  ac- 
cipitur  in  sacris  literis  pro  pi-aeterire, 
abire,  ut  Psahu.  128.  Et  non  dixerunt, 
qui  praeteribant,  et  143,  Dies  ejus  sicut 
umbra  praetereunt.  Matth.  20.  Audie- 
runt ,  quia  Jesus  transiret.  Joann,  9. 
Et  praeteriens  Jesus,  etc.  Ubi  seducere 
significet  in  Scriptura,  legisse  non  me- 
mini.  Quod  si  vertas  decipit,  bonum  qui- 
dem  sensura  efficies,  quo  significetur  ho- 
mines  falli  blanda  specie  rerum  hujus 
mundi :  verum  sensus  lectionis  vulgatae 
multo  melius  quadrat  contextui.    Ex  quo 


praeterea  intelligitur,  eas  Scripturas,  quae 
coelum  et  terram  peritura  significant,  ut 
Psahn.  101.,  Matth.  24.,  2  Petr.  3.  non 
de  interitu  substantiae  illorum  accipienda 
esse,  sed  de  qualitatum  immutatione,  qua 
fiat ,  ut  mundus  quasi  novam  formam  in- 
duat.  Quod  verbo  significavit  Hieron. 
super  Jesaiae  65.  dicens:  figura  prae- 
terit ,  non  substantia. 

32.  Volo  autem  vos  sine  solicitudine 
esse.  Rursus  exhortatio  est  a  commodo. 
Volo ,  id  est,  velim  ,  ut  supra :  Volo  om- 
nes  vos  esse  sicut  meipsum.  Sine  solici- 
tudine,  Graece  a/Jisptfxvouq;,  quasi  dicas 
incurios,  id  est,  solicitudinis  expertes. 
Ideo  vos ,  inquit,  dehortor  a  conjugio ,  ut 
eximam  solicitudinemrerum  temporalium, 
quo  liberius  vacare  possitis  rebus  divinis. 
Hanc  enira  solicitudinem  intelligi ,  non 
autem  quamcumque,  sequentia  declarant, 
in  quibus  duplicem  solicitudinem  distin- 
guit,  alteram  volens  a  Corinthiis  remo- 
vere,  alteram  cis  commendans. 

Qui  sine  uxore  est,  solicitus  est,  quae 
Domini  sunt.  Confert  coelibem  et  con- 
jugatum  inter  se,  quantum  ad  curas  et 
studia  cuique  propria.  Qui  sine  uxore 
est,  Graece  6  ayaimog,  id  est,  coelebs ,  ut 
referri  possit  ad  utrumque  sexum :  tametsi 
Paulus  de  viro  solum  hic  intendit  loqui, 
statim  acturus  etiam  de  sexu  muliebri. 
Coelebs  legitur  apud  Cyprianum  tract.  de 
hab.  virg.  et  lib.  3.  testim.  cap.  32.  Soli- 
citus  est,  Graece  fJL£ptjj,va  curat.  Et  est 
sensus;  Qui  caret  uxore,  cum  sit  vacuus 
a  curis,  quibus  impHcantur  uxoi-ati,  mag- 
nam  habet  opportunitatem  occupandi  se 
totum  cogitatione  earum  rerum ,  quae 
Domini  Christi  sunt,  id  est,  quae  spectant 
ad  aeternam  salutem. 

Quomodo  placeat  Deo.  Graece :  Quo- 
modo  placebit  Domino,  scilicet  Christo ; 
ut  sit  explicatio  ejus,  quod  dixit,  quae 
Domini  sunt.  Placetur  autera  Christo 
per  opera  pietatis.  Considerat  Apostolus 
Christum  Dominum  nostrum,  et  nos  servos 
ejus  emtitios;  quorum  est,  ea  solicite  cu- 
rare  et  agei'e ,  per  quae  Domino  suo  pla- 
cituros  se  sperent. 

33,  Qui  autem  cum  uxore  est,  solici- 

tus  est,  quae  suntmundi.  Qui  cum  uxore 
est,  6  yapiVjaac,  conjugatus,  uxoratus. 
SoUcitus  est,  ixBpiixva  curat.  Qui,  inquit, 
uxorem  duxit,  proptev  matrimonium  im- 
plicatur,  vellt,  nolit,  curis  hujus  mundi, 
qnas  secum  trahit  matrimonii  status:  ut 
proinde  non  possit  libere  vacare  Deo. 

Quomodo  placeat  uxori.  Placeat 
Graece  placeUt.  Ut  enim  pax  conserve- 
tur  inter  conjuges ,  necesse  est,  ut  alter 
alteri  placere  studeat ,  et  mutuis  oflaciis 
invicera  obsequantur. 

Et  divisus  est.  In  multas  scilicet  so- 
Ucitudinum  partes  miseriarumque  dis- 
tractus,  ut  ait  Hieron.  lib.  1.  contra 
Jovin.  cap.  7.  Alii  sic:  Divisus  est,  id 
est,  distractus  curis  quasi  contrariis  ;  dum 
hinc  nititur  curare,  quae  Domini  sunt, 
quatenus  Christianus  est:  inde  cogitur 
curare,  quae  mundi  sunt,  quatenus  est 
conjugatus.  Ergo  divisus,  quia  duorum 
quasi  dominorum  servus,  Christi  et  uxoris 
ad  diversa  vocantiura.  Nam  quod  vir 
servus  sit  uxoris,  ut  eum  appellat  Hieron. 
adversus  Jovin.  lib.  1.  cap.  6.  constat  ex 
superioribus.  Non  enim  ipse  sui  corporis 
habet  potestatem,  sed  uxor.  Unde  et 
mundo  servire  cogitur  propter  uxorem. 
Et  haec  quidem  juxta  lectionem  codicum 
Latinorum  pene  oranium.  Sicque  legunt 
et  exponunt  Pelagius,  Primasius,  Haimo, 
caeterique  post  eos  Latini  commentatores. 
Juxta  quos  etiam  sequitur: 

34.  Et  muUer  innupta  et  virgo  cogi- 
tat,  quae  Domini  sunt.  Quae  dixit  de 
viro,  repetit  in  sexu  rauliebri.  Cogitat, 
Graece  jJi8pi|ava  cwraf,  quod  jara  semel 
et  iterura  verterat  soUcitus  est.  Sensus 
est:  Mulierera  innuptara,  quod  a  curis 
conjugalibus  libera  sit ,  specialiter  autera 
virginem,  quae  carnis  voluptatera  non  est 
experta,  totam  sine  impediraento  vacare 
posse  ad  ea ,  quae  sunt  Christi  Doraini. 
Hieron.  lib.  1.  contra  Jovin.  cap.  7.  putat 
eandera  intelligi  posse  mulierem  innuptani 
et  virginem.  Alii  mulierem  innuptam  in- 
terpretantur  viduam.  Atqui  plenior  est 
sensus,  quem  dedimus ,  quemque  dicto 
loco  simpliciter  probat  Hieron. ,  ut  mu- 


lier  innupta  ad   viduas   etiara,   et  quas- 
curaque  continentes  extendatur. 

Haec,    ut   ante    dixi,    lectio    Latino- 
rura  est  codicum  atque  interpretum.     Ci- 
tantque  ad  hunc  modum  Ambrosius  initio 
lib.  de  viduis,  et  Fulgentius  epist.  2.  cap. 
5.  et  epist.   3.  cap.  7.     Cyprianus  autem 
utroque  loco  superius  indicato  non  legit 
illud,  divisus  est,  aut  divisa  est:  sed  tan- 
tum,  uno  quidem  loco:  Sic  et  virgo  et 
muUer  innupta  cogitat  quae,  etc,  Al- 
tero:  Sic  et  muUer  et  virgo :   innupta 
cogitat  quac ,  etc.     Quod  ad  Graecorum 
lectionem  nonnihil  accedit.  Etenim  Graeci 
locum  hunc  aliter   omnino   quam  Latini 
legunt  ac  distinguunt.    Nam  post  illud : 
quomodo  placeat  uxori:  sic  habent:  Di- 
visa  est  muUer  et  virgo.  Innupta  curat, 
quae  Domini  sunt.  Quibus  consonat  tex- 
tus  Syriacus ,  in  quo  sic  legitur :  Diffe- 
rentia  est  inter  uxorem   et   virginem. 
Ea,  quae  virgo  est,  cogitat,  quae  Domini 
sunt.  Graecis  codicibus  suffragantur  Grae- 
corum  omnium  commentarii  (dempto  Theo- 
doreto,  qui  partem  hanc  non  attingit) ,  ac 
praeterea  Basilius  in  libro  de  vera  virg. 
et  inter  Latinos  Tertull.   lib.  de  velandis 
virg.  cap.  4.  Hieron.  de  custodia  virgin. 
ad  Eustoch.  cap.   9.   et  advers.  Helvid. 
cap.  10.  et  commentatores  Ambrosiaster 
et  Sedulius.     Caeterum  August.  de  bono 
viduit.  cap.   2.  et  de  bono  conjug.  cap. 
10.  sic  legit:  Divisa  est  muUer  innupta 
et  virgo.    Quae  innupta  est,  soUcita  est 
ea  quae  sunt  Domini,  etc.    Quae  lectio 
Graecorum  est :  nisi  quod  priori  parte  ad- 
ditura  habet  innupta.  Et  taraen  sic  Augu- 
stinura  scripsisse,  non  autem  nupta,  quod 
legitur  in  impressis  exemplaribus  Ubri  de 
btmo  conjug.,  constat  exprioriloco,  ubinou 
legit  tantura  innupta,  sed  etiara  exponit. 
Verurataraen  notandum ,  quod  Hierou. 
alibi,  id  est,   lib.  1.  contra  Jovin.  cap.  7. 
scribit ,  hanc  qaidem  suo  tempore  fuisse 
Latinorum  codicum  lectionem ,  qaam  et 
ipse  tractaverit  alicubi:   verum  alteram, 
quae  nunc  in  nostris  est  Latinis,  affirmat 
esse  veritatis  Apostolicae.  Ex  quo  liquet, 
in  Latinis  codicibus  id  olim  fuisse,  quod 
nuuc  est  iu  Graecis ;  id  autem,  quod  nunc 

in  Latinis  est ,  ex  Hieronymi  castigatione 
nos  habere :  ac  proinde  et  ipsa  Graeca 
illius  temporis  variasse.  Non  enim  tran- 
stulit,  quod  in  Graeco  non  legit.  AfErmat 
autem  se  transtulisse. 

Sed  nec  hodie  desunt  exemplaria  Graeca 
Latinis  conformia.  Annotat  ejusmodi  duo 
MSS.  Robertus  Stepbanus.  Tertium  ex 
typograpbia  Simonis  Colinaei  profectum 
an.  1534.  observavit  Franciscus  Lucas. 
Quin  et  sequitur  atque  exponit  hanc 
nostrorum  codicum  lectionem  catena  Ge- 
nevensis,  Graeca  lectione  dissimulata. 
Quae  quidem  lectio,  si  quis  propius  atten- 
dat ,  inepta  merito  videatur  ad  sensum, 
quem  reddunt  interpretes.  Quis  enim  vel 
Graece  vel  Latine  sic  loquitur:  Dissidet 
Aristoteles  et  Plato :  pro  eo  quod  dice- 
retur,  dissidet  Aristoteles  a  Platone ;  aut 
verbo  plurali ,  dissident  Aristoteles  et 
Plato?  Ita  dicendum  bic  fuisset:  Divisa 
est  muUer  a  virgine :  juxta  quam  for- 
mam  vertit  Hentenius  id  quod  legit  in 
Oecumenio :  Divisa  est  conjugata  a  vir- 
gine :  vel  potius  in  pkirali ,  fxspicpia/jisvai 
Bloi,  divisae  sunt  mulier  et  virgo.  Nam 
cur  Erasmus  verterit :  Divisa  sunt  haec 
duo ,  mulier  et  virgo ;  quum  Graece  sit 
\it\i.igiQxai ,  divisa  est,  nec  adsit  suppo- 
situm  plurale  ncutrum,  quod  verbo  nume- 
rum  suum  communicet,  ipse  viderit.  Tllud 
addo ,  Paulum  esse  locutum  more  Scri- 
pturae,  quo  divisum  aliquid  dicitur,  quia 
partes  habet  aut  membra  inter  se  dissi- 
dentia,  ut  Matth.  12.  regnum  divisutn, 
civitas,  domus  divisa.  Similiter  Marc.  3. 
et  Luc.  11.  Item  Act.  14.  Divisa  est 
multitudo ,  et  hujus  epistolae  cap.  1. 
Divisus  est  Christus?  licet  interdum  ad- 
datur  in  se,  adversum  se.  Sic  Paulo  vir 
uxoratus  divisus  est  in  seipso ,  nimirum 
studiis  actibusque  contrariis.  Porro  sen- 
sus  Graecae  lectionis ,  ut  eam  acceperunt 
Graeci  commentatores  ,  et  Basilius  supra 
citatus,  ejusmodi  est,  quem  expressit  ver- 
sio  Syriaca :  Divisae  sunt  ac  differunt 
inter  se  studiis  ct  curis  quodammodo  con- 
trariis  nupta  mulicr  et  virgo ,  seu  mulier 
innupta.  Haec  enim  curat  ea ,  quae  Do- 
mini  sunt,  juxta  seusum  superius  datum. 


Vt  sit  sancta  corpore  et  spiritu.  In 
Graeco  geminatur  conjunctio  et  corpore 
et  spiritu:  quemadmodum  et  in  multis 
Latinis  etiam  vetustis.  Exponit  Apostolus 
quod  dixit ,  cogitat  quae  Domini  sunt. 
Hoc  enim  studium  est,  haec  cura  et  cogi- 
tatio  mulieris  innuptae  et  virginis,  ut  sit 
sancta  corpore  et  spiritu.  Sancta  cor- 
pore,  id  est,  ut  corpus  habeat  atque  con- 
servet  muudum  a  foeditate  libidinis,  sine 
qua  non  est  actus  conjugalis.  Sancta 
spiritu,  ut  ad  munditiem  corporalem  etiam 
animi  puritas  accedat ,  qua  mulier  hujus- 
modiDeo  propinquior,  et  ad  ea  cogitanda, 
quae  Domini  sunt,  aptior  reddatur. 

Quamvio  igitur  etiam  mulier  nupta  suo 
modo  possit  ac  debeat  esse  sancta  cor- 
pore  et  spiritu ,  dum  se  continent  intra 
fines  honcsti  ac  Christiani  matrimonii 
(nam  quomodo  non  sancta,  per  quam 
sanctificatus  est  vir  infidelis?  supra 
versu  14.),  multo  tamen  eminentior  in 
muliere  innupta,  praesertim  in  virgiue, 
sanctitas  commendatur ,  ut  ({uae  prorsus 
aliena  sit  ab  opere  et  voluptate  carnaii. 
Qua  consideratione  negat  Primasius  nu- 
ptam  e.^^se  sanctam  corpore  et  spiritu. 
Suo  tamen  modo  sanctam  esse  et  corpore 
et  spiritu ,  docet  atque  ex  scripturis  pro- 
bat  August.  lib.  de  bono  viduitatis  cap.  5. 
et  6.  et  de  bono  conjugah  cap.  11.  Scri- 
pturae  sunt :  Templum  Dei  sanctum  est, 
quod  estis  vos ,  supra  cap.  3.  Memhra, 
seu  corpora  vestra  templum  sunt  Spi- 
ritus  sancti,  qui  in  vobis  est,  cap.  6. 
Sic  aliquando  et  sanctae  mulieres  spe- 
rantes  in  Deo ,  ornabant  se  subjectae 
propriis  viris.  1  Pet.  3.  Nam  et  ecclesia 
non  in  solis  virginibus  atque  innuptis 
sancta  est,  sed  in  iis  etiam,  qui  casto  con- 
jugio  copulati  sunt.  Notandus  hic  locus 
contra  haereticos,  qui  docent  virgiuitatis 
studium  ab  Apostolo  commendari  solum 
eo  noraine,  quod  hominem  expeditum  red- 
dat  a  curis  hujus  muudi,  non  autem  quod 
per  se  Deo  placeat. 

Quae  autem  nupta  est,  cogitat  quae 
sunt  mundi:  quomodo  placeat  viro. 
Graece  placebit.  Haec  altera  pars  est 
discriminis,  cujus  sensus  patet  ex  supe- 

rioribus.  Caeterum  non  ideo  quis  suspi- 
cetur  nuptias  esse  malas,  quod  secundum 
Apostolum  conjugati  curare  seu  cogitare 
coganturea,  quae  mundi  sunt,  et  quo- 
modo  suis  conjugibus  placeant.  Nam  co- 
gitare  quae  sunt  mundi ,  id  est,  rerum 
temporalium  babere  solicitudinem,  non 
est  malum;  uti  nec  studium  placendi  con- 
jugi ,  dum  tamen  utrumque  refertur  ad 
bonum  finem,  illud  quidem,  ut  liberi  ho- 
neste  secundum  Deum  educentur,  hoc 
autem,  ut  servetur  pax  et  amor  iuter  con- 
juges,  et  avertantur  occasiones  violandi 
tori  conjugalis;  denique  tam  hoc  quam 
illud ,  ad  Dei  servitutem ,  amorem  et  glo- 
riam.  Quanquam  suo  genere  multo  me- 
lius  est,  simpliciter  et  sine  avocamentis 
saeculi  cogitare  ea  quae  Domini  sunt,  et 
quomodo  placeatur  Deo :  maxime  cum 
perdifficile  sit  inter  solicitudines  domesti- 
cas  et  amores  conjugales,  animum  purum, 
et  ad  ea  quae  Domini  sunt  intentum  sic 
conservare ,  ut  non  saepe  sordes  ex  sae- 
culo  et  carne  contrahat.  Vide  S.  Augu- 
stinum  de  bono  conjugali  cap.  12. 

35.  Porro  hoc  ad  utilitatem  vestram 
dico.  Quoniam  superiora  verba  coutinent 
exhortationem  ad  caelibatum,  nunc  eam 
moderatur  et  exponit,  ne  videatur  esse 
praeceptiva.  Graece  ad  verbum:  Hoc 
autem  ad  vestrum  ipsorum  conducihile 
dico ,  id  est ,  ad  vestram.  utilitatem ,  ut 
noster  vertit.  Est  enim  Paulo  frequens, 
concretum  ponere  pro  abstracto.  Sensus 
autem  est :  Quod  tam  studiose  vobis  com- 
mendo  tt^v  dyajjitav,  id  nonaliorsumfacio, 
quam  ut  vestram  curem  ac  promoveam 
utilitatem,  nempe  spiritualem.  Hanc  enim 
superius  declaravit  et  statim  rursus  ex- 
plicat. 

Non  ut  laqueum  vobis  injiciam.  Quod 
facerem,  si  praecepti  necessitate  vos  con- 
stringerem  ad  abstinentiam  matrimonii. 
Esset  enim  ejusmodi  praeceptum  laqueus 
iis,  qui  continere  non  possunt;  quia  neces- 
sitate  quadam  impelleret  eos  in  peccatum 
fornicationis  ;  utpote  prohibitos  a  remedio 
suae  incontinentiae ,  id  est,  a  conjugio. 
Metaphora  laquei  desumptaab  aucupibus. 

Sed  ad  id  quod  honestum  est.    Sup- 


plenda  sententia  repetitioue  verbi  snpe- 
rioris :  Sed  hoc  dico  vos  adhortans  ad  id 
quod  honestum  est,  Graece  Tipog  xo 
su ay Tjixov ,  ad  id  quod  decorum,  sive 
pulcrum  est.  Quo  nomine  pulchritudinem 
virginitatis  oppositam  turpitudini,  quae 
in  concubitu  est,  indicare  voluit  Aposto- 
lus;  ut  proinde  non  sit  necesse ,  quod 
quidam  hic  faciunt ,  pobitivum  per  com- 
parativum  exponere,  honestum,  id  est, 
honestius.  Nam  et  membra  quaedam  cor- 
poris  propter  eandem  causam  dayjfjfxova 
inhonesta,  indecora  Paulus  appellat  infra 
cap.  12.  CaeterumErasmusHieronymum 
imitatus  utrumque  conjunxit,  quod  hone- 
stum  ac  decorum  est.  Unde  refellitur 
ejusdem  Erasmi  sententia,  quam  cum 
sectariis  habet  communem,  in  verbis  Apo- 
stoli  bonum  virginitatis  et  continentiae 
praedicantis,  bonum  accipi  pro  commodo. 
Nam  genere  differunt  bonum  honestum 
et  commodum. 

Et    quod   facultatem  praebeat    sine 
impedimento  Dominum  obsecrandi.  Duo 
postrema  verba  varie  leguntur  in  exem- 
plaribus  Latinis  tam  MSS.  quam  impres- 
sis.  Pleraque  recentiora  habent  Dominum 
obsecrandi:   quod   sensum  habet  prom- 
ptum  et  facilem,  et  convenientem  cum  eo, 
quod  supra  dixit  Paulus ,  ut  vacetis  ora~ 
tioni,  et  quod  Petrus  1.  epist.  3.  ut  non 
impediantur  oraiiones  vestrae.     Quae- 
dam  vero  habent,  Domino  obsecrandi. 
Quod  Liranus  sic  interpretatur ,  Domino 
obsecrandi,  id  est,  sacre  serviendi.  Car- 
thusianus   autem:   Domino   obsecrandi, 
id  est,  Deum  per  sacra  invocandi.    Ve- 
tustiora  non  pauca ,  et  in  his  codex  Do- 
natianus,  et  duo  Constantienses,  citante 
Erasmo    legunt,     Domino     observandi. 
Atque  eo  modo  legisse  se  declarat  autor 
glossae   interlinealis ,   dum   supplet  reci- 
procum  se:  Domino  se  observandi:  licet 
textus  illic  habeat  obsecrandi.  Nam  Do- 
mi7io   se   obsecrandi  non   facit   sensum. 
Similiter  exponit  Lombardus,  observandi 
se  Domino.     Nec  secus  Hugo  Carrensis: 
itemque  Thomas  Aquinas,  cujus  commen- 
tarius  sic  habet :  Ad  illud ,  quod  facul- 
tatem  praebeat  alicui  observandi  se  in 

Domino,  id  est,  ad  servitium  Domini. 
Ubi  tamen  suspicor  in  adjectitium  esse, 
cum  sine  eo  legant  et  exponant  alii  quos 
dixi:  mcliusque  dativo  Domino  respon- 
deat  expositio  S.  TLiomae,  id  est,  ad  ser- 
vitium  Domini.  Pro  eodem  casu  faciunt 
Graeca  roT  xupt'w. 

Qnauquam  sunt  alii  codices,  quos  in 
bibliis  castigandis  secuti  fuere  Lovanien- 
ses ,  qui  pro  casu  dante  legant  accusan- 
tem.  Dominum  observandi.  Quo  videtur 
allusissc  Tertull.  lib.  2.  ad  uxorem  capit. 
3.  dicens :  Quaevis  fidelis  mulier  Domi- 
num  observet  necesse  est.  Conjicit  Eras- 
mus  eo,  quod  in  multis  codicibus  legitur 
Domino  observandi,  primam  scripturam 
fuisse,  Domino  observiendi.  Ac  ita  sane 
legitur  apud  Gregorium  parte  3.  curae 
pastoralis  admonitione  28.  in  editione 
Basiliensi  et  aliis  posterioribus.  Sed  ea 
lectio  an  sit  incorrupta,  multum  dubito. 
Nam  in  codice  Gregorii  manuscripto 
Aquicinctensis  coenobii,  qui  nobis  ad  ma- 
num  erat  scribenti ,  legitur  Domino  ob- 
secrandi :  et  in  vetusto  quodam  impresso, 
qui  nec  locum  nec  annum  habebat  ad- 
scriptum,  Domino  observandi :  quod  fa- 
cile  postea  per  Erasmi  conjecturam  mu- 
tari  potuit  in  observiendi :  lectionem  alio- 
qui  nullis  hujus  epistolae,  quod  sciam, 
autographis  probatam. 

Certe  vel  ideo  magis  placere  debet 
observandi  quam  observiendi  vocabu- 
lum :  quod  observire  sit  inusitatum,  quo 
nec  usquam  alibi  Scripturae  interpres 
utitur,  nec  quisquam  alius  scriptor,  et  ob- 
servare  magis,  opinor,  ad  Graecam  vocem 
accedat.  Si  qui  codices  haberent  Domino 
deserviendi ,  probari  posset  ea  lectio  ex 
capite  9.  Qui  altari  deserviunt.  Nam 
jllic  Graece  est  upoos5ps6ovT£g_,  qui  assi- 
dent ,  Erasmus,  qui  assistunt,  verbum 
respondens  composito  nomini  quod  hic 
legitur,  y.oC'.  suTrpoasSpov  toT  xupuo  «Tispi- 
ouaoTCog.  Nam  quod  in  nonnullis  codici- 
bus  a  Roberto  Stephano  signatis  legitur 
euuapsSpov^  nihil  diversum  significat. 
Quod  autem  in  aliis  suTrpooSsxTOV,  id  est, 
acceptum,  minus  quadrat. 

Caeterum  plurimi  codices    habent  su- 


TcpoosSpov,  quemadmodum  etGraecos  ex- 
positores  legisse  probant  eorum  commen- 
tarii.  Sic  autem  et  Hieron.  legit  lib.  1. 
adversus  Jovin.  cap.  7.,  ubi  testatur  haec 
verba  in  Latinis  codicibus  ob  transla- 
tionis  difficultatem  penitus  non  inve- 
niri:  quoniam,  inquit,  proprietatem 
Graecam  Latinus  sermo  non  explicat. 
Ut  haec  sit  causa,  cur  apud  antiquiores 
commentatores  Ambros. ,  Pelagium  ,  Pri- 
masium,  Sedulium,  Haimonem,  haec  pars 
non  legatur  exposita;  nisi  quod  Sedulius, 
nescio  quo  usus  interprete,  tantum  habet, 
ut  sit  frequens  oratio. 

Nec  putabit  Augustinum  legisse,  qui 
consideret  ea  quae  disserit  de  bono  vi- 
duitatis  cap.  5.  Graeca  quidem  verbo- 
tenus  ita  sonant:  Et  bene  assidens  Do- 
mino  indistente ,  seu  indivulse  et  indi- 
stracte.  Quae  Hieronymus,  adjuncta  parte 
superiori ,  ita  transfert  eodem  loco  :  Sed 
ut  ad  id  quod  honestum  est  (infra,  et 
decorumj ,  et  intente  facit  servire  Do- 
mino  absque  ulla  distractione  (pro  qua 
paulo  post  distentione)  vos  adhorter. 
Erasmus  hoc  modo :  Sed  ut  quod  hone- 
stum  ac  deeorum  est  sequamini :  et  ad- 
haereatis  Domino  absque  ulla  distra- 
etione.  Stapulensis  concretis  in  abstracta 
mutatis  sic  interpretatur :  Sed  ad  hone- 
statem  et  bonam  perseverantiam ,  sive 
assistentiam  immobiliter  Domino  prae- 
standam.  Gaignaeus  Graeco  propius 
assidentiam  vocat.  Arbitror  autem  cla- 
riorem  fore  sententiam,  si  Graeca  suppleas 
verbo  substantivo,  sicque  legas:  xal  t6 
suTipoosSpov  slvai^  etc.  Tum  vertere  lice- 
bit  ad  hunc  modum:  Sed  ad  id  quod  ho- 
nestum  est,  et  (ad  id  quod  est)  assiduum 
esse  Domino  sine  distractione. 

Quod  igitur  in  nostris  est  sine  impe- 
dimento,  hocest,  sine  distractione,  quam 
multiplicem  adferunt  affectus  et  curae 
conjugales.  Summa  est,  Apostolum  hor- 
tari  Corinthios  ad  id ,  quo  facile  et  expe- 
dite  queant  Domino  adhaerere  et  assidue 
adesse,  quomodo,  non  sine  mysterio  hujus 
rei  significandae,  Domino  assidebat  Maria 
Marthae  soror:  de  qua  refert  Lucas  cap. 
10. ,   quod  sedens  secus  pedes   Domini 

audiebat  verhum  ejus.  Similis  quaedam 
significatio  est  in  observandi  vocabulo  ex 
interpretatione  Hieron.  1  Keg.  2.  Cum 
mulierihus,  quae  observahant  ad  ostium 
tabernaculi.  Quo  fit,  ut  prae  caeteris 
magis  placeat  lectio  observandi  seu  Do- 
mino  seu  Dominum.  Nam  qui  dominum 
aut  magistriim  observat,  assiduus  ei  est 
et  adhaerens,  et  perpetuo  pendens  ab 
ore  vel  praecipientis  vel  docentis. 

36.  Si  quis  autem  turpem  se  videri 
existimat  super  virgine  sua ,  quod  sit 
superadulta.  Quia  dixerat  se  hortari  ad 
id,  quod  honestum  et  decorum  est;  ne 
quis  objiciat,  inhonestum  atque  indecorum 
haberi ,  quod  virgo  jam  adulta  non  detur 
nuptui :  ad  id  respondet,  de  patre  seu  de 
custode  virginis  loquens ,  hoc  versu  et 
duobus  sequentibus.  Hanc  partem  ex 
Graeco  clarius  et  magis  ad  verbum  ita 
reddas :  Si  quis  autem  indecenter  agere 
super  virginem  suam  se  existimat.  Verto 
cum  nostro  interprete  se  existimat.  Nam 
in  talibus  usu  Graeci  sermonis  subauditur 
pronomen.  Quod  miror  Erasmum  et  alios 
quosdam  interpretes  non  animadvertisse. 
Sic  cap.  seq.  Si  quis  se  existimat  scire 
aliquid  et  cap.  10.  Qui  se  existimat 
siare,  videat  ne  cadat ,  et  Jacob.  1.  Si 
quis  putat  se  religiosum  esse ,  et  in  fine 
hujus  capitis :  Puto  et  ego  Spiritum  Dei 
me  hahere.  Sensus  igitur  est:  Si  quis 
turpe  et  probrosura  sibi  putat  de  filia  sua 
virgine,  quae  aetatem  nubilem  dudum 
impleverit;  subaudi,  quod  eam  non  elocet 
viro.  Solet  enim  vulgus  obloqui,  ai  quis 
illocatam  servet  domi  filiam.  Et  Graeca 
'  scholia  de  patre  carnaliter  adhuc  sapiente 
sententiam  hanc  intevpretantur. 

Et  ita  oportet  fieri.  Oportet,  Graece 
o^ciXsi  debet.  Sensus:  et  si  ita  potius 
fieri  debere  putat,  ut  eam  elocet.  Quidam 
istud  oportet  exponunt  ob  periculum  in- 
continentiae  virginis.  Sed  si  id  vellet 
Apostolus,  potius  diceret:  si  se  non  con- 
tinet,  nubat:  non  autsm  hoc  quod  se- 
quitur. 

Quod  vuH  faciat.  Id  est ,  liberum  sit 
ei,  elocare  filiam  aut  non  elocare.  Neu- 
trum    facere   prohibetur.     Quidam    hoc 


modo :  Quod  vult  virgo ,  faciat  custos. 
Sed  praeter  meutem  Apostoli,  qui  in  con- 
sequentibus  manifeste  de  voluntate  patris 
ostendit  se  loqui.  Cur  autem  voluntatem 
patris  seu  custodis  nominet,  non  virginis; 
infra  dicemus. 

Non  peccat,  si  nuhat.  Id  est,  non  pec- 
cat  pater,  si  eo  autore  nubat  filia.  Verun- 
tamen  hoc  negativo  sermone  quo  dicit, 
non  peccat,  satis  signiacatur  non  esse 
magLium  bonum  nubere ;  a  quo  tantum 
Apostolus  peccatum  removeat.  Notandum 
in  Graecis  et  Syris  codicibus,  ac  nonnullis 
etiam  Latinis ,  abesse  conjunctionem  si ; 
et  pro  nuhat  in  Graeco  legi  verbum  plu- 
ralis  numeri  ya|jL£tTcooav ,  quod  Erasmus 
vertit,  jungantur  matrimoiiio ;  Theo- 
phylacti  interpres,  contrahant  matrimo- 
nium;  Hentenius  Oecumenii  interpres, 
elocent.  Et  hoc  rectius.  Nam  Graecum 
verbum  activum  vel  de  eo  dicitur,  qui 
matrimonio  jungit,  vel  de  eo ,  qui  ducit 
uxorem :  nou  autem  nisi  rarissime  de  mu- 
Kere  quae  nubit.  Igitur  juxta  hanc  lectio- 
nem,  qua  repente  mutatio  fit  numeri  sin- 
gularis  in  pluralera,  sensus  est:  Parentes, 
si  volunt,  elocent  filiam  suam  in  matrimo- 
nium.  Atque  hunc  observare  est  in  com- 
mentario  Theophylacti  et  Oecumenii.  Se- 
quitur  nunc  de  patre  seu  custode  virginem 
servaute. 

37.  Nam  qui  statuit  in  corde  suo  fir- 
mus.  Graece :  Qui  autem  stat  firmus  in 
corde.  Nam  statuit,  id  est,  decrevit,  ex 
Graeco  verti  posse  non  arbitror.  Graeci 
quoque  expositores  stat ,  non  statuit  in- 
tellexerunt.  Quanquam  utrovis  modo  ver- 
tatur ,  sensus  eodem  redit.  Qui  vero ,  in- 
quit ,  stabile  ac  firmum  habet  animi  pro- 
positum ,  nec  movetur  vulgi  sermonibus, 
ut  secus  faciat  quam  constituit  apud  se. 
Non  habens  necessitatem.  Scilicet, 
praecepti.  Nam  supra  dixit,  de  virginibus 
se  praeceptum  Domini  non  habere,  sed 
consilium  dare.  Quocirca  minus  recte 
Cajetanus  et  alii  quidam  necessitatem 
interpretantur  eam,  qua  quis  ob  inopiam 
dotis,  aut  deformitatem ,  aut  aliam  simi- 
lem  ob  c^aisam,  filiam  cogitur  illocatam 
servare.  Eodem  loco  habendus  est  et  ille 

cujusdam  commentarius :  Non  habens 
necessitatem ,  id  est,  qui  servus  uon  sit, 
ut  pendeat  ex  alterius  voluntate ,  sed 
liber,  ut  possit  elocare  filiam  cui  voluerit. 
Obstat  etiam  hujusmodi  glossis  id ,  quod 
protinus  subjungitur,  servare  virginem 
suam:  quod  emphatice  dici  non  est  du- 
bixim. 

Fotestatem  autem  habens  suae  volun- 
tatis.  Graece:  Potestatem  autem  habet 
circa  propriam  voluntatem :  hoc  est, 
voluntatem  habet  a  necessitate  seu  coa- 
ctione  praecepti  liberam :  ut  possit  sine 
peccato  utruravis  eligere.  Etsi  vero  his 
verbis,  quemadmodum  et  illis  superiori- 
bus,  quod  vult  faciat,  expresse  tantum 
significetur  libertas  a  praecepto :  conse- 
quenter  tamen  ex  iis  colligitur  etiam  li- 
bertas  arbitrii,  quae  in  eligendo  consistit. 
Vult  enim  Apostolus  sic  liberam  esse  vo- 
luntatem  cujuspiam  a  praecepto ;  ut  ei 
liceat  utrumlibet  eligere ,  prout  placuerit. 
Proinde  recte  his  scripturis  utuntur  or- 
thodoxi  adversus  haereticos,  qui  liberum 
arbitrium  hominibus  adimunt.  Siraul  no- 
tandum,  utrobique  in  vohmtate  patris 
etiam  intelligi  voluntatem  filiae,  sine  qua 
constare  non  posset  ejus  matrimonium. 
Solum  autem  patrem  nominavit ,  quia  so- 
lent  honestae  puellae  negotium  sui  matri- 
monii  parentibus  relinquere,  seque  quod 
ad  hanc  rem  pertinet,  eorum  voluntati 
consentiendo  permittere.  Qua  tamen  in 
re  prudentes  illos  esse  oportet:  ut  de  filia 
nihil  statnant ,  nisi  prius  bene  perspecta 
ejus  voluntate  ac  propensione.  Nam  re- 
vera  parentura  ista  libertas,  sive  potestas, 
de  qua  hic  loquitur  Apostohis ,  a  volun- 
tate  filiae  dependet. 

Et  hoc  judicavit  in  corde  suo.  Id  est, 
maturo  judicio  apud  se  decrevit  ac  sta- 
tuit  hoc  quod  sequitur.  Servare  virgi- 
nem  suam.  Servare,  Graece  xryj  trypsTv^ 
ut  servet.  Subauditur  enim  e  vsxa  causale. 
Itaque  non  tantum  objectum  decreti,  sed 
et  finis  consilii  paterni  significixtur.  Is 
est,  ut  servet  suam  virginem  cogitantem 
quae  Domini  sunt,  ut  sit  sancta  corpore 
et  spiritu :  sicut  dictum  est  supra. 

Bene  facit.  Hoc  ad  distinctionem  patris 


elocantis  filiam,  de  quo  tantum  dixerat, 
non  peccat.  Sed  quoniam  in  humanis 
actionibus  omne,  quod  non  est  peccatum, 
bene  fit,  ut  annotant  Theophylactus  et 
Oecumenius ;  ac  proinde  et  qui  elocat 
filiam  suam,  si  non  peccat,  bene  facit: 
idcirco  Paulus  sequentibvis  verbis  aper- 
tum  profert  discrimen  inter  elocantem  et 
non  elocantem. 

38.  Igitur  et  qui  matrimonio  jungit 
virginem  suam,  bene  facit.  Graece  tan- 
tum  est :  Itaque  qui  elocat  nuptui,  bene 
facit.  Interpres ,  ut  plena  esset  oratio 
virginem  suam  adjecit,  non  de  suo  ,  sed 
ex  parte  praecedenti.  Sensus  est :  eum, 
qui  filiam  suam  elocat  in  matrimonium, 
rem  bonam  facere.  Bonam  intellige,  non 
soUim  ratione  finis,  quem  ex  eo  opei-e  in- 
tendit  et  consequitur  pater,  dum  id  agens 
consulit  pudicitiae  et  saluti  filiae  suae,  ac 
suae  famae :  qua  ratione  dictum  est  ab 
Ecclesiastico  cap.  7.  Trade  filiam ,  et 
grande  opus  feceris,  verum  bonam  ex 
natura  operis ;  quia  matrim.onium  res  se- 
cundum  se  bona  est,  institutionem  habens 
a  Deo. 

Et  qui  non  jungit,  melius  facit. 
Graece:  Qui  vero  non  elocat  nuptui, 
melius  facit ,  id  est ,  rem  facit  meliorem 
et  praestantiorem,  scilicet  genere  suo. 
Ratio  patet  ex  superioribus.  Et  vim  habet 
consilii,  quod  dicit,  melius  facit-  ut  an- 
notant  commentatores.  Dixi  bene  et  me- 
lius  intelligenda  quantum  ad  naturam  et 
gemxs  operis :  alioqui,  contingit  interdum 
ex  aliis  causis  et  adjacentibus  hanc  com- 
paratiouem  non  esse  perpetuam.  Imo  po- 
terit  utrumlibet  opus  ex  fine  vel  alia  cir- 
cumstantia  vitiari,  tam  a  parte  filiae  quam 
patris.  Quod  enim  dicit  Apostohis  de 
patre  elocante  filiam,  bene  facit,  et  non 
elocaute,  melius  facit;  id  totum  pari  ra- 
tione  intelhge  de  ipsa  filia  nubente,  vel 
non  nubente;  ac  generatim  de  viris  et 
feminis  contrahentibus  matrimonium ,  vel 
ab  eo  abstinentibus ;  cum  exceptione  ta- 
men  eorum,  qui  semel  ad  continentiam 
sponte  sese  voto ,  aut  lege  suscepta  ad- 
striuxerunt:  qui  profecto ,  si  nuptias  ap- 
petant,  non  bene  faciunt,  sed  praevaricar 

tionis  rei  sunt,  aut  etiam  perfidiae  in 
Deum  ac  sacrilegii  crimen  incurrunt: 
quemadmodum  adnotavimus  ad  illud: 
Quod  si  non  se  continent,  nubant. 

Ex  hoc  loco,  simul  ex  tcto  superlori 
contextu  palam  destruitur  error  haereti- 
corum  nostri  temporis,  qui  vetus  Joviniani 
dogma  renovantes,  conjugium  aequaut 
virginitati.  Refellitur  item  commentarius, 
quo  bonum  in  hoc  capite  interpretantur 
commodum,  quod  molesto  opponitur.  Hoc 
enim  pacto  conjugium  erit  malum,  utpote 
res  molestiarum  plena.  Atqui  dicit  Apo- 
stolus ,  eum  bene  facere ,  qui  matrimonio 
jungit  filiam  suam :  sed  melius ,  qui  non 
jungit.  Non  ergo  bonum  intelligit  com- 
modum.  Sic  enim  non  bene,  sed  male 
faceret,  qui  filiam  matrimonio  jungeret, 
ut  qui  raultis  eam  incommodis ,  quae  in 
matrimonio  sunt,  objiceret,  Qaare  conse- 
quens  est  intelligi  bonum  morale,  et  in 
eo  quod  dicit  bene ,  et  in  eo  quod  dicit 
melius.  Sequitur  doctrina  de  secundis 
nuptiis. 

39.  Mulier  alligata  est  legi.    Graece, 
Hdexai  vofjicp^  ligata  est  legi ,  vel  potius 
lege,  scilicet  matrimonii,  ut  discedere  a 
suo  viro  et  alii  nubere  non  possit.    Quae 
interpretatio  magis  placet  propter  locum 
similem  Rom.  7.,  qui  sicut  in  Graeco  le- 
gitur,  hujusmodi  interpretationem  plane 
videtur  exigere,  quemadmodum  illic  osten- 
dimus :  ubi  et  illud  expositum  est ,  quam 
legem  Paulus  intelligat:   eam   nimirum, 
quae    continetur   his   verbis :    Relinquet 
homo  patrem  suum  et  matrem,  et  ad- 
haerebit  uxori  suae:   et  erunt  duo   in 
carne  una.    Sciendnm  tamen,  illud  legi  a 
multis  veteribus ,  praesertim  Latinis,  non 
legi.    Tertull.  lib.  de  monog.  cap.  11.  et 
Cyprianus  lib.  3.  testim.  cap.  62.  citant 
hoc  modo:  Mulier  vincta  est ,  quamdiu 
vel  quantum   temporis   vivit  vir   ejus. 
Aeque  non  agnoscunt  Hieron.  lib.  1.  con- 
tra  Jovinian.  cap.  8.  et  in  apolog.  cap.  2. 
Augustin.    de  bono   viduitat.   cap.    4.   et 
12.  et  lib.  2.  de  adult.  conjug.  cap.  3.  et 
4.    Nec  legisse  videntur  commentatores 
Amb.,  Pelagius,   Primasius,  Sedulius  et 
Carthusianus ,  quia  non  exponunt:  licet 


textui  apud  illos,  excepto  Primasio  et 
Carthusiano,  insertum  sit.  His  accedit  ex 
Graecis  Basilius  lib.  de  vera  virgin.  et 
codex  Apostoli  Graecus  Vaticanus  mirae 
antiquitatis,  teste  Mariano  in  scholiis  su- 
per  Hierou.  Huc  denique  facit  antithesis 
Apostoli,  ligata  est,  Uberata  est.  Quam 
et  Hieronymus  attendit  in  epistola  ad 
Ageruchiam  cap.  2.  dicens:  Vivente  viro 
mulier  alligata  est,  et  mortuo  soluta. 
Sane  fieri  potuit,  ut  ea  dictio  legi,  tam  in 
Graecis  quam  in  Latinis  codicibus  huc 
transscriberetur  ex  loco  simili  quem  dixi,  | 
Rom.  7.  Sensus  autem  clarus  est:  mulie-  ^ 
rem  Jigatam  esse  vinculo  conjugii. 

Quanto  tempore  vir  ejus  vivit.  Pro 
quo  Rom.  7.  vivente  viro ,  sive,  ut  est 
Graece :  viventi  viro.  Ex  utroque  autem 
loco  recte  docent  Theologi,  insohibile 
esse  matrimonium  utroque  conjuge  vi- 
vente.  Idque  ex  professo  tradit,  hac  po- 
tissimum  utens  scriptura,  Chrysost.  in 
serm.  de  libello  repudii.  Intellige  vero 
dictum  ApostoU,  extra  casum  quem  ipse 
dudum  excepit  illis  verbis:  Quod  si  in- 
fidelis  discedit,  discedat.  Non  enim  ser- 
vituti  subjectus  est,  etc.  Et  quia  de  ma- 
trimoniis  consummatis  Apostolo  sermo 
est;  nihil  quoque  ejus  doctrinae  obstat 
dissolutio  matrimonii  inconsummati,  quae 
fit  in  ecclesia  per  religionis  ingressum  al- 
terius  conjugum:  uti  declaravimus  ad 
dictum  locum  Rom.  7. 

Quod  si  dormierit  vir  ejus:    Graece : 
Si  autem  et  dormierit,  etc.     Verum  et 
redundare  videtur.  Qui  pleonasmus  Paulo 
non  infrequens.    Dormierit ,  id  est,  mor- 
tuus  fuerit,  ut  exponitur  Rom.  7.    Obser- 
vandum    est  de  solis  hominibus  mortuis 
dicere  Scripturam  taiu  veteris  quam  novi 
testamenti,  quod  dormiaut;  propter  spem     i 
resurrectionis.     Nam  de  brutis  animauti-     1 
bus  nihil  usquam  tale  legitur.     Nec  vero 
in  hac  locutione  nudus  charientismus  est, 
velut  cum  puerum  pro  servo  dicant  Scri- 
pturae:  sed  mysterii  significatio.     Cujus     A 
indicium,  quod  haec  phrasis  sit  propria    |! 
fidelium,  id  est  eorum,  qui  credunt  mor- 
tuorum  resurrectionem. 

Liberata  est;  cui  vultnubat.  Graece: 

Libera  est  cui  vult  nubere,  id  est,  ad 
nubendum  cui  voluerit ;  et ,  ut  legit  Cy- 
prianus,  ut  cui  vult  nubat.  Atque  eam 
lectionem  Graecam  urget  Clirysostomus 
sermone  jam  citato,  dicens  Apostolum  non 
dixisse,  nubat ;  sed:  libera  est  cui  vo- 
luerit  ut  nubat.  Porro  libera  est  legunt 
etiam  Latini,  Tertull,  lib.  2.  ad  uxorem 
cap.  2.  Hieron.  lib.  1.  contra  Jovin.  cap. 
8.  et  commentator  Ambros.  Quibus  et 
Augustinus  accedit,  quatenus  pro  libe- 
rata  est,  legit,  in  potestate  habet,  lib.  1. 
de  adulterinis  conjugiis  cap.  25.  Quod 
autem  in  multis  codicibus  cum  addito  le- 
gitur,  libera  est  a  lege:  quamvis  id  Lom- 
bardus,  Hervaeus  et  alii  posteriores  etiam 
exponant:  meliora  tamen  exemplaria 
Graecis  et  Syris  consentanea,  quibus 
etiam  vult  Carthusianus,  probant  adjecti- 
tium  esse:  videlicet  buc  adscriptum,  ut 
opinor,  imitatione  ejus,  quod  Rom.  7. 
dicitur,  soluta  est  a  lege  viri. 

Locus  bic  manifestus  pro  secundis  et 
ulterioribus  nuptiis,  adversus  veteres  hae- 
reticos  Cataphrygas  ac  Novatianos,  et 
eorum  astipulatorem  Tertullianum ;  qui 
nuptias  omnes  post  primas  damnarunt. 
Recte  etiam  ex  Apostoli  verbis :  Quod  si 
dormierit  vir  ejus,  liberata  est :  inferunt 
Aquinas  et  Carthusianus,  non  teneri  mu- 
lierem  ad  recipiendum  virum  a  morte  re- 
suscitatum. 

Tantum  in  Domino.  Hoc  vaiie  patres 
expouunt.  Graeci  isto  fere  modo :  Tan- 
tum  in  Domino,  id  est,  secundum  legem 
Dei,  quae  praecipit,  ut  cum  temperantia 
et  suscipiendae  prolis  studio  matrimonium 
contrahatur;  non  ex  impetu  libidinis.  Au- 
gust.  loco  proxime  citato  duas  alias  ad- 
fert  expositiones,  ut  tantum  in  Domino, 
scilicet  Christo,  sic  intelligatur ;  aut 
Christiana  permanens,  aut  Christiano 
nubens.  Christiana  permanens,  id  est, 
Christi  religionem  occasione  novi  conjugii 
non  deserens.  Christiano  nixbens,  non  in- 
fideli :  ne  sit  impar  conjugium.  Quarum 
tamen  expositionum  priorem  sibi  magis 
placere  significat  ibidem  Augustinus,  dum 
ita  subjungit :  Non  enim  tempore  reve- 
lati  testamenti  novi,  in  Evangelio ,  vel 

ullis  Apostolicis  literis  sine  ambiguitate 
declaratum  esse  recolo,  utrum  Dominus 
prohibuerit  fideles  infidelibus  jungi. 
Qaibus  similia  scribit  libro  de  fide  et 
oper.  cap.  19. 

Verura  posteriorem  expositionem  plurimi 
probant :  ut  dictum  sit,  nubat  in  Domino, 
id  est,  viro  Christiano :  quomodo  dixit 
idem  Apostolus  2  Cor.  12.  Scio  hominem 
in  Christo,  id  est,  hominem  Christianum. 
Ita  locum  hunc  intellexeruut  TertuII.  Jib. 
2.  ad  uxorem  cap.  1.  et  2.,  de  monog. 
cap.  7.  et  11.  et  advers.  Marc.  lib.  5.  cap. 
7.  Cyprian.  lib.  3.  testim.  ad  Quirinum 
cap.  62.  Hieron.  lib.  1.  conti-a  Jovin.  cap. 
5.  et  in  epist.  ad  Ageruchiam  cap.  2.  ac 
praeterea  commentatores  Ambrosiaster, 
Pelagius,  Sedulius,  Haimo  ,  Lombai-dus, 
Hervaeus  ac  caeteri  Latini :  et  inter  Grae- 
cos  Theodoretus.  Quin  et  Augustinus 
loco  memorato  pro  hoc  sensu  tanquam 
probabili  Cyprianum  allegat  affirmantem, 
quod  jungere  cum  infidelibus  vinculum 
matrimonii,  sit  prostituere  gentilibus 
membra  Christi.  Quod  apud  illum  legi- 
tur  in  serm.  de  lapsis :  et  ab  Hieronymo 
similibus  verbis  repetitur ,  advers.  Jovin. 
scribente. 

Proinde  Scripturam  hanc  merito  pro- 
ferunt  Theologi,  qua  doceant  illicitas  esse, 
ac  lege  sive  divina,  sive  Apostolica  pro- 
hibitas  nuptias  fidelium  cum  infidelibus : 
adjuncto  praesertim  et  altero  loco  ejus- 
dem  Apostoli  in  2.  epist.  cap.  6.  ita  prae- 
cipientis:  Nolite  jugum  ducere  cum  in- 
fidelibus.  Nam  quod  de  secundis  nuptiis 
hic  dicitur,  id  pari  ratione  de  prirais  fide- 
lium  nuptiis  intelligi  debere,  nulli  dubium 
esse  pqtest.  Qui  enim,  ait  Hieronyraus, 
secundas,  tertiasque  nuptias  concedit, 
durataxat  m  Domino,  utique  primas 
cum  ethnico  prohibet.  Si  quis  objiciat 
exempla  sanctarum  ferainarum,  Monicae 
niatris  S.  Augustiui ,  Clothildis  reginae 
Francorura  ,  et  aliarura  ,  quae  Christianae 
cum  essent ,  viris  nupserunt  ethnicis  :  re- 
spondeo  factum  id  partim  ignorantia  le- 
gis ,  eaque  probabili ;  quando  et  ipse 
Augustinus  de  ea  dnbitavit;  praesertim 
cum  negotium  sui  conjugii  parentibus  ex 
33 

more  et  honestate  committerent  filiae: 
partim  ipsius  legis  interpretatione ,  certis 
casibus  non  obligantis ;  quod  exemplis 
sanctorum  virorum  et  mulierum  veteris 
testamenti ,  qui  conjuges  acceperunt  in- 
fideles ,  ostendere  promptum  est. 

40.  Beatior   autem  erit ,   si  sic  per- 
manserit.  Graece :  Beatior  autem  est,  si 
sic  maneat.    Sic ,   id  est,    sine  viro.    Sic 
mauentem  beatiorem  vocat ,  non  ob  prae- 
sentis  vitae  commoditatem ,  quia  molestiis 
conjugii  careat,  ut  vult  Erasmus  in  an- 
notat.,  quod  tamen  in  parapbrasi  quadau- 
tenus  corrigit ,  Apostolum  ita  faciens  lo- 
quentem:    Feliciorem    arbitror,    quae 
studio  vacandi  Christo  tuetur  redditam 
libertatem:  sed  ea  beatitudine  bujus  vi- 
tae,  quam  Scriptura  passim  commendat, 
et  quae  proprie  ad  Cbristi  beneficia  per- 
tinet:  quomodo  beati  dicuntnv  pauperes 
spiritu,  et  mundo  corde,  etc.  Mattb.  5., 
nimirum  beatitudine   spirituali   incboata, 
et  promovente  ad  illam ,   quae   in  futuro 
saeculo  perficienda  speratur.  Beatior  ei-go 
vidua  si  sic  maneat;  quia  non  jam  cogitat, 
quae  mundi  sunt ,  quomodo  placeat  viro  j 
sed  per  continentiam  vidualem  e  carnali 
voluptate  remota,  Deo  se  propius  applicat, 
servitqueliberius  et  expeditius.  Hinc  igitur 
constat  vidualem  castitatem  conjugali  po- 
tiorem  esse,  et  majoris  apud  Deum  meriti. 
Secundum  meum  consilium.    Graece 


yvu){Ji7jv  sententiam.  Hoc  non  est  referen- 
dum  ad  illud  beatior  erit :  sed  ad  verba 
proxima,  si  sic  permanserit.  Nam  et 
supra  dixit  se  consilium  dare  virginibus, 
ut  sic  permaneant:  atque  eodem  nunc 
respicit.  Itaque  sensus  est :  si  maneat  sine 
viro ,  quomodo  manendum  ego  censeo  et 
consulo  ;  et  jam  ante  consului,  quando  de 
virginibus  agebam. 

Puto  autem,    quod   et   ego  spiritum 
Dei  habeam.  Puto,  Graece  ^o/a>  opinor ; 
mihi  videor  et  ego  spiritum  Dei  habere. 
Minus  dicit  plus  volens  intelligi;  velut  si 
pater   filio   parum  morigero    dicat:   Puto 
me  patrem  tuum  esse,  cui  debeas  obedire. 
Saepe  loquitur  ad   bunc   modum   Paulus 
modestiae  causa,  et  ut  arrogantiae  speciem 
vitet.    Ita  supra  vers.  26.    Existimo  hoc 
bonum   esse,    et   cap.  4.    Puto    {^0'/.Si), 
quod    Deus   nos   Apostolos   novissimos 
ostendit,  etc.  Sensus  est:  Existimo  sane 
me  quoque,  perinde  ut  alios  Christi  Apo- 
stolos  ,  Spiritum  Dei  habere  ,  quo  possim 
bona  et  sancta  fidelibus  suggerere.   Quod 
dico ,  ne  quis  hoc  meum  cousilium  parvi 
pendat.   Sunt,  qui  illud  et  ego  dictum  pu- 
tent   propter    Pseudapostolos,    qui   sibi, 
Paulo  contempto ,   Spiritum  Dei  vendica- 
bant.   Sed  priorem  sensum  arbitror  verio- 
rem.    Nam   cum  veris  Cbristi  Apostolis 
sese  confert  etiam  infra,  atque  ex  professo 
cap.  9. 


CAPUT    OCTAVUM. 

De  iis  autem,  quae  idolis  sacrificantur,  scimus,  quia  oranes  scien- 
tiam  haberaus.  Scientia  inflat,  charitas  vero  aedificat.  2.  Si  quis  autem 
se  existiraat  scire  aliquid,  nondum  cognovit,  quemadmodura  oporteat 
eum  scire.  3.  Si  quis  autera  diligit  Deum,  hic  cognitus  est  ab  eo. 
4.  De  escis  autera,  quae  idolis  iramolantur,  scimus,  quia  nihil  est  ido- 
lum  in  raundo,  et  quod  nullus  est  Deus,  nisi  unus.  5.  Nara  etsi  sunt, 
qui  dicantur  dii,  sive  in  coelo ,  sive  in  terra  (siquidera  sunt  du  raulti, 
et  doraini  raulti):  6.  nobis  taraen  unus  est  Deus,  Pater,  ex  quo  omnia  ), 
et  nos  in  illum :  et  unus  Dominus  Jesus  Christus,  per  quera  oninia,  et 
nos  per  ipsura.      7.   Sed    non    in    omnibus    est    scientia.     Quidam  autem 


1)  Joann.  1,  3.    Col.  1,  16.  seq. 

cura  conscientia  usque  nunc  idoli,  quasi  idolothytum  manducant:  et 
conscientia  ipsorura  cura  sit  infirma,  polluitur  ^.  8.  Esca  autem  nos 
non  commendat  Deo.  Neque  enim,  si  manducaverimus ,  abundabimus: 
neque  si  non  manducaverimus ,  deficiemus.  9.  Videte  autem,  ne  forte 
liaec  licentia  vestra  ofi"endiculum  fiat  infirmis^).  10.  Si  enim  quis  viderit 
eum,  qui  habet  scientiara,  in  idolo  recurabentem:  nonne  conscientia 
ejus,  cura  sit  infirma,  aedificabitur  ad  manducandum  idolothyta?  11.  Et 
peribit  infirmus  in  tua  scientia  frater  ^),  propter  quem  Christus  mortuus 
est?  12.  Sic  autera  peccantes  in  fratres,  et  percutientes  conscientiam 
eorum  infirmani,  in  Christum  peccatis.  13.  Quapropter  si  esca  scanda- 
lizat  fratrem  meura^);  non  nianducabo  carnera  in  aeternum,  ne  fratrera 
raeura  scandalizera. 


SUMMARIUM  CAPITIS  OCTAVI. 

Reprehendit  eos,  qui  quod  scirent  idoluni  nihil  esse,  promiscue  etiam  cum  offendiculo  fratrum 
inflrmorum,  cibos  edebant  immolatitios :  admouens  eos,  ne  sua  scientia  ad  fratrum  per- 
niciem  abutantur. 


1.  De  iis  autem,  quae  iclolis  sacrifi- 
cantur.  Transit  ad  reprehensionem  et 
instructionem  quorundam,  qui  freti  scien- 
tia,  quam  de  idolis  atque  idolothytis 
habebant,  passim  etiam  coram  infirmis 
fratribus  utebantur  licentia  vescendi  im- 
molatis.  Nam  et  de  his  vorisimile  est 
Apostolum  a  Corintbiis  fuisse  consultum. 
Graece  T:spl  dh  ruiv  siScoXoOutojv  ^  de 
idolothytis  autem.  Qua  composita  voce 
significantur  ea,  quae  idolis  immolata 
snnt,  id  est,  carnes  immolatitiae,  tanquam 
si  dicat:  Quod  autem  attinet  ad  immola- 
titia.  Vel,  cobaerenter  cum  sequentibus : 
De  immolatitiis  autem. 

Scimus,  quia  omnes  scientiam  habe- 
mus.  Quam  scientiam?  Postea  proposi- 
tionem  absolvit,  quadam  parentbesi  ne- 
cessariae  admonitiouis  interim  suspensam, 
quando  repetit  et  dicit :  De  escis  autem, 
quae  idolis  immolantur,  scimus ,  quia 
nihil  est  idolum  in  mundo,  etc.  Sed  quo- 
modo  omnes,  cum  ipse  Paulus  post  pauca 
affirmet,  non  in  omnihus  esse  scientiam  ? 
Quod  et  confirmant  sequentia  de  infirrais, 
quoruni  ob  scientiae  defectum  conscientia 
polluebatur  edendis  idolothytis.  Dicendum 


est,  Apostolum  loqui  in  persona  eorum, 
qui  iuter  Christianos  doctiores  atque  in- 
telHgentiores  erant ;  quos  ahbi  vocat  spi- 
rituales,  perfectos,  magistros,  etc.  De 
quibus  phira  diximus  supra  cap.  3.  Hos 
enim  toto  capite  alloquitur,  et  ad  eo9 
siguificandos  usus  est  verbo  primae  per- 
sonae,  habemus ;  quomodo  et  Rom.  15. 
dicit :  Debemus  nos  firmiores  imbecilli- 
tates  infirmorum  sustinere. 

Sensus  igitur  est:  Scimus,  qui  per- 
fectiores  sumus,  ac  plenius  in  rehgione 
Cbristiana  instituti ,  nos  omnes  scientiam 
habere;  nec  aggredior  docere  tanquam 
scientiae  expertes  :  sed  tamen  admonendi 
estis ,  ut  scientia  bene  et  prudenter  uta- 
mini.  Porro  scientiam  vocat,  etsi  de  iis 
esset ,  quae  fides  Cbristiana  tradit  tenen- 
da,  ut,  omnem  creaturam  Dei  bonam  esse, 
nibil  in  ea  esse  per  se  immundum,  idolum 
uibil  esse:  quia  taha  sunt,  quae  etiam 
naturahs  ratio  dictat  esse  verissima.  Sic 
Rom.  14.  Scio  et  confido ,  quia  nihil 
commune ,  etc.  Quare  ex  hoc  loco  et  ex 
sequentibus  satis  intelhgitur,  ejusdem  esse 
posse  in  eodem  homine  scientiam  et  fidem, 
ut  fuit  in  Paulo  et  ahis  perfectis.    Id  jam 


14,  21. 


»)  Cap.  10,  25.  seq.  Rom.  14,   14.    2)  Cap.  9,  22.   10,  32.  seq.    3)  Rom    14,  15.    ^  Rom. 

admonuimus  ad   dictum  locum  epist.  ad 

Rom. 

Scientia    injlat.     Generali     sententia 
doctos  admonet,  quam  nitil  ipsis  prosit 
scieutiam  babere ,  imo  quam  sit  eis  dam- 
nosa  scientia,  si  non  utantur,  ut  oportet. 
Scientia  inflat,  id  est,  facile  extollit  bo- 
minem  in  superbiam :  non  quidem  natura 
sua,  cum  omnis  scientia  sit  a  Deo,    quo 
autore  nemo  potest  superbire:  sed  acci- 
pienda  est  baec  Scriptura,  quomodo  mul- 
taealiae:  Litera  occidit,  2Cor.  3.  Luxu- 
riosa  res  vinum ,  Proverb.  20.   Fallacia 
divitiarum,  Mattb.   13.    Dicuntur   enim 
hujusmodi  res  tales  aut  talium  naalornm 
causae ,   non  proprie ,   nec  suo  vitio  :   sed 
per  modum  occasionis  ,  propter  ejus ,  qui 
habet  aut  utitur,  ad  mala  propensam  vo- 
luntatem ;  quemadmoduin  et  dici  a  qui- 
busdam  solet ,  astra  homines  inclinare  ad 
haec  aut  illa  vitia ;  nempe  propter  con- 
cupiscentiae    corruptionem ,    quae   facile 
occasione  qualitatum  et  affectionum  cor- 
pori   forinsecus    impressarum,    excitatur 
ad  actus  respondentes.    Vide ,  quae  com- 
mentamur  ad  illud  Epb.  5.  Nolite  inebriari 
vino,  in  quo  est  luxuria. 

Quidam  de  sola  humana  scientia,  qua- 
lis  est ,  grammatica ,  physica  ,  mathema- 
tica,  dictum  Apostoli  exponunt ;  sed  male : 
nam  scientia ,  quam  perfectiores  habebant 
de  idolothytis ,  non  omnino  humana  erat, 
sed  pars  quaedam  doctrinae  Christianae. 
Sed  et  de  scientia  pure  revelata  alibi  si- 
mihter  Apostolus  loquitur,  ut  2  Cor.  12. 
Ne  magnitudo  revelationum  extollat  me. 
Generaliter  ergo  loquitur  de  scientia :  sed 
eam  considerat  solam  et  sine  caritate. 
Sic  enim  inflat;  quomodo  et  litera  sine 
spiritu  occidit,  2  Cor.  3.  Et  lex  auget 
praevaricationem  sine  gratia,  Rom.  5.  et 
caro  sine  spiritu  nihil  prodest,  Joann.  6. 
Ad  hunc  modum  Apostoli  sententiam 
passim  exponit  Augustinus,  ut  tract.  27. 
iu  Joann.,  lib.  de  grat.  ct  lib.  arbit.  cap. 
19.etpleniuscontraduasepistol.Pelagiau. 
lib.  4.  cap.  5.  et  aliis  locis  a  Beda  col- 
lectis.  Item  Leo  papa  serm.  in  natali 
septem  Machabaeor.  et  ante  euni  Coele- 
stinus  in   epistola   ad   episcopos  Galliae 


cap.  10.,  verbis  ex  concilio  Milevitano 
citatis ,  quod  ab  eo  Carthaginense  voca- 
tur.  Quiu  ipse  Paulus  ita  semetipsum  in- 
terpretatur  infra  cap.  13.,  quum  docet  nec 
linguas  nec  prophetiam,  nec  omnium  my- 
steriorum  notitiam,  nec  omnem  scientiam, 
nec  iidera  monteg  transferentem  prodesse 
quicquam  ei,  qui  caritatem  non  habeat. 
Quem  seusum  ut  significet ,  etiam  hic  ad- 
jungit. 

Caritas  vero  aedificat.    Hoc  est:  cari- 
tas  facit,  ut  homo  non  contentus  suo  bono, 
studeat  bouo  communi ,  id  est,  proximo- 
rum  etiam  saluti.    Id  enim  est  aedificare, 
proximos   ad  salutem  promovero ;   cui  e 
coutrario    opponitur    scandali    peccatum, 
quo  proximus  destruitur ,  hoc  est  damno 
salutis  afficitur.  Hiuc  collige  eos ,  qui  ita 
quaerunt  salutem  propriam ,  ut  de  proxi- 
mis  nou  curent,  non  habere  caritatem,  sed 
fallere    seipsos.     Quod   ad   metaphoram 
aedificandi  jam   declaratam   attinet,    ea 
Paulo   familiaris   est,    ac  peue   propria: 
quam  videri  potest  accepisse  ex  Scriptura 
veteris    testamenti,    in    qua    simili   tropo 
aedificare  dicuntur,  qui  rem  publicam  aut 
domesticam  augent,  promovent,  illustrem 
reddunt:  ut  Deuter.  25.  Sic  fiet  homini, 
qui  non  aedificat  domum   fratris  sui. 
Euth.  4.  de  Rachel  et  Lia:  Quae  aedifi- 
caverunt  domum  Israel.  Prov.  14.  Sa- 
piens    mulier   aedificat   domum  suam. 
Cnjusmodi  phrasis  et  Deo   tribuitur,  ut 
Exod.    1.     Quia    timuerunt    ohstetrices 
Deum,  aedificavit  eis  domos.    1  Reg.  2. 
de    Sadoc    sacerdote:    Et    aedificaho  ei 
domum    fidelem.     Psalm.  27.  Destrues 
illos,    et  non  aedificabis  eos. 

Porro  non  est  hic  vicissim  intelligenda 
caritas  sine  scientia ;  sicut  in  membro 
priori ,  scientia  sine  caritate :  sed  caritas 
siinpliciter,  sive  scientiam  conjunctam 
habeat,  sive  non.  Nam  scientia  caritatem 
secum  uoi.  trahit:  caritas  autem,  quia 
vult  consulere  proximo ,  trahit  secum 
scientiam,  vel  certe  studium  scientiae, 
saltem  ubi  res  postulat.  Ita  sacrificium 
offerri  potest  sine  obedientia,  quemad- 
modum  fecit  Saul  1  Reg.  13.  et  15.  At 
obedientia  non  est  sine  sacrificio,  quando 

illud  Deus  sibi  offerri  praecipit.  Eodem 
modo  lex  esse  potest  sine  gratia;  verum 
gratia  non  est  sine  lege;  quin  potius  ad 
hoc  gratia  datur,  ut  lex  impleatur.  Simi- 
liter  existimandum  de  litera  et  spiritu. 
Nam  in  litera  lex  intelligitur ,  in  spiritu 
gratia.  Patet  ex  his ,  quam  stulte  errent, 
qui,  quasi  studio  humilitatis,  scientias 
fugiunt,  ne  in  superbiam  extollantur.  De 
quibus  Augustinus  in  enarr.  Psalm.  130. 
Suntj  inquit,  quidam  homines,  qui  cum 
audierint,  quia  humiles  esse  dehent,  di- 
mittunt  se,  nihil  volunt  discere,  putan- 
tes ,  quia  si  aliquid  didicerint ,  superbi 
erunt;  et  remanent  in  solo  lacte.  Quos 
reprehendit  Scriptura  dicens:  Et  facti 
estis  opus  habentes  lacte,  non  solido 
cibo  etc,  et  concludit:  Ergo  non  debet 
homo  extollere  cor  suum  in  superbiam: 
sed  debet  elevare  in  doctrinam  verbi 
Dei.  Sic  ille. 

2.  Si  quis  autem  se  existimat  scire 
aliquid.  Inutilem  ostendit  scientiam  in- 
flantem.  In  Graeco  non  additur  se ,  et 
verti  poterat  hoc  modo :  Si  quis  autem 
videtur  (^oxeT)  scire  aliquid.  Verum 
rectius,  ac  pro  exigentia  textus,  supplent 
interpretes  sententiam  reciproco  prono- 
mine,  quod  ex  consuetudine  linguae 
Graecae  subintelligitur :  Si  quis  se  exi- 
stimat,  sibi  videtur  etc,  quemadmodum 
et  Gal.  6.  Si  quis  existimat  se  aliquid 
esse.  Vide,  quae  annotavimus  ad  illud 
capitis  superioris:  Si  quis  turpem  se 
videri  existimat. 

Dicit  ergo  Paulus :  Si  quis  se  putat 
aliquid  scire,  vel  quod  ad  idolothyta  per- 
tineat,  vel  in  genere  de  iis,  quae  sunt 
religionis  Christianae;  id  est:  Si  quis 
sibi  placet  in  hac  sua  scientia ,  et  in  ea 
tanquam  bono  suo  acquiescit,  non  refe- 
rens  eam  ad  aliorum  utilitatem ,  sed  quo- 
modocuraque  cupiens  eam  ostentare.  Se- 
quitur : 

Nondum  cognovit  quemadmodum 
oporteat  eum  scire.  Graece :  Nondum 
quicquam  novit  sicut  oportet  nosse. 
Nam  illud  eum  nec  commentator  Ambros. 
legit.  Additum  videri  potest,  quod  puta- 
retur  sensui  deesse.  Porro  geminatur  qui- 


dem  in  Graeco  negatio,  nondum  nihil 
novit:  sed  ea  fortius  negat,  ut  sensus  sit: 
Haudquaquam  adhuc  is  pervenit  ad  illam 
scientiae  perfectionem  earum  rerum,  quas 
novit ,  quam  oportet  habere  :  nondum  scit 
eo  modo ,  quo  scire  oportet.  Modus  ille 
et  perfectio  est,  ut  scientiam  habeat  cum 
caritate ,  id  est ,  ut  utatur  scientia  ad 
proximorum  aedificationem.  Sic  enim  fiet, 
ut  per  scientiam  caritas  aedificet. 

Vide ,  quae  de  modo  sciendi  scribit  S. 
Bernardus  hunc  Apostoli  locum  tractans, 
sermone  36.  super  Cantica.  Cujus  verba, 
quia  multum  aedificant ,  haud  piguit  S. 
Thomara  contracta  nqnnihil ,  inserere  suo 
commentario.  Nec  certe  nos  pigebit  eadem 
huc  adscribere.  Non  approbat  Aposto- 
lus,  inquit,  multa  scientem,  si  modum 
sciendi  nescierit.  Dicit  autem  modum 
sciendi,  ut  scias  quo  ordine,  quo  studio, 
quo  fine  scire  quaeque  oporteat.  Quo 
ordine;  ut  id  prius,  quod  maturius  ad 
salutem.  Quo  studio;  ut  id  ardentius, 
quod  vehementius  est  ad  amorem.  Quo 
fine;  ut  non  ad  inanem  gloriam,  aut 
curiositatem ,  aut  aliquid  simile:  sed 
tatitum  ad  aedificationem  tuam  vel 
proximi.  Sunt  namque ,  qui  scire  vo- 
lunt  eo  fine  tantum,  ut  sciant :  et  turpis 
curiositas  est.  Et  sunt,  qui  scire  volunt, 
ut  sciantur  ipsi:  et  turpis  vanitas  est. 
Et  sunt,  qui  scire  volunt ,  ut  scientiam 
suam  vendant:  et  turpis  quaestus  est. 
Sed  sunt  quoque,  qui  scire  volunt ,  ut 
aedificent:  et  charitas  est.  Et  item  qui 
scire  volunt,  ut  aedificentur:  et  prur- 
dentia  est.  Horum  omnium  soli  ultimi 
duo  non  inveniuntur  in  abusione  scien- 
tiae ,  quippe  qui  ad  hoc  volunt  intelli- 
gere ,  ut  bene  faciant.  Haec  Bernardus. 
Igitur  de  caritate  aedificante ,  quae  prae- 
stat,  ut  aedificet  et  ipsa  scientia,  nunc 
sequitur : 

3.  Si  quis  autem  diligit  Deum,  hic 
cognitus  est  ab  eo.  Hoc  est :  Si  quis  habet 
caritatem,  qua  diligat  Deum,  et  conse- 
quenter  proximum,  studens  scientiam 
suam  caeterasque  dotes  divinitus  acceptas 
conferre  ad  Dei  gloriam  et  fratrum  utili- 
tatem ,  hic  demum  aut  dumtaxat  cognitus 

est  a  Deo ,  id  est,  a  Deo  dilectus,  ac  Deo 
placens;   cum  prior  ille  iu  sua   scientia 
sibi ,  non  Deo  placeat.    Significatur  enim 
notitia  approbationis ,  ut  et  infra  cap.  13. 
Tunc  cognoscam  sicut  et  cognitus  sum, 
et  Gal.  4.  Cum  cognoveritis  Deum,  imo 
cogniti  sitis  a  Deo.  Sic  enim  et  hoc  loco 
sentit,  eum  qui  scientiae  suae  caritatem 
conjungit ,  non  solum  cognoscere  Deum, 
sed  etiam  cognitum  esse  a  Deo ;   cum  is, 
qui  scientiam  habet  sine  caritate ,  Deum 
quidem    et  res   divinas   cognoscat,    non 
tamen  vicissim   a  Deo   coguoscatur^  aut 
cognitus  sit:  sed  cum  malis  Propbetis  et 
miraculariis  auditurus  sit  a  Domiuo :  iVwn- 
quam  novi  vos,  Mattb.  7.  Notandum  est 
enim,  Paulum  non  dicere,  cognoscitur  ab 
eo,  quomodo  dixerat  diligit  Deum,  prae- 
seutis  temporis  verbo  :  sed  cognitus  est ; 
utique   ad   commendandam   gratiam  Dei 
piaevenientem,  ipsamque  adeo  praedesti- 
nationem  aeternam ,   quae  causa  est ,   ut 
homo  Deum  in  tempore  diligat,  ac  si  dicat : 
Si  quis  Deum   diligit ,    ideo   diligit,    quia 
coguitus  est  a  Deo ;  id  est,  ad  hoc  prae- 
cognitus  ,  praedilectus  ac  praedestinatus. 
Quidam  ilhid  cognitus  est  ab  eo ,    sic  in- 
terpretatur ,  cognitione  donatus :  at  minus 
recte.  Nam  et  qui  scire  se  existimat,  isto 
sensu  cognitus  est  a  Deo,  id  est,  scientia 
ab  eo  donatus. 

4.  De  escis  autem,  quae  idolis  immo- 
lantur.  Eedit  ad  declarandam  scientiam, 
quam  habeant  doctiores  de  idolothytis. 
Graece  sic  est :  De  esu  igitur  idolothy- 
torum,  id  est,  quod  attinet  ad  esum 
eorum,  quae  idolis  et  omnino  falsis  diis 
immolata  sunt : 

Sciinus  quia  nihil  est  idolum  in  mun- 
do.  Posset  etiam  verti:  Scimus  quod 
nullum  est  idolum  in  mundo.  Sed  rectius 
nihil,  ut  opponatur  ei ,  quod  est  aliquid, 
juxta  id  qnod  infra  cap.  10.  negatur  ido- 
lum  et  idolis  irnmolatum  esse  aliquid. 
Atque  ita  legit  etiam  Tertull.  hb.  5.  con- 
tra  Marc.  cap.  7.  vertitque  Irenaei  inter- 
pres  lib.  3.  cap.  6.  Quo  sensu  idohim  in 
mundo  nihil  esse  dicatur,  variae  sunt 
opiniones,  quas  commemoratHugo  Victo- 
rinus  quaest.  72.  Nobis  maxime  probatur 


hic  sensus :  idolum  nihil  esse  in  mundo, 
quia  quamvis  idolum,  si  spectes  materiam, 
figuram,  colores  et  lineamenta ,  sit  ali- 
quid,  non  tamen  formahter  et  quatenus 
idolum;  quia  nihil  est  in  genere  signi 
relati  ad  rem  significatam;  quippe  cum 
res ,  quae  per  idolum  significatur ,  nulla 
sit.  Nam  etsi  existant  in  rerum  natura 
sol,  luna,  stellae,  vitulus,  hircus,  talpa, 
canis  ,  et  hujusmodi  plurima ,  quae  stulta 
gentilitas  coluit  pro  diis :  etsi  quoque 
fuerint  olim  homines  ,  Saturnus  ,  Jupiter, 
Juno  ,  Venus ,  atque  alii  quos  ethuici  in 
Deos  retulerunt:  non  tamen  illi  revera 
dii  sunt  aut  fuerunt  unquam. 

Quocirea  verissime   dicitur   idolum  in 
mundo  nihil  esse,  veluti  nomen  sine  re: 
quia  res,  quae  per  illud  significaturutDeus, 
nusquam  est  aut  fuit  in  rerum  natura  ;  sed 
merum  est  humani  cordis  figmentum.  Non 
igitur  repugnat  huic  sententiae ,   quod  ait 
Psalmographus :  Omnes  dii  gentium  dae- 
monia,  Psalm.  95.  Nam  geutes  daemonia 
non  colebaut  ut  daemonia,  id  est,  ut  malos 
spiritus ,   quales  vere  sunt ;   sed  ut  Deos 
ac    divina   virtute    praeditos ,    cujusmodi 
revera  non  sunt.     Quanquam  idem  illud 
Psalmi  hemistichium ,  ut  in  Hebraeo  le- 
gitur,   plane  facit  ad  illustrandam   hanc 
Apostoli    sententiam.     Sic    enim    habet: 
Omnes  dii  populorum  vana ,  Hebraice 
□■•V^^N-   Q"'J  nomine  in  ea  lingua  signi- 
ficari  solent  idola  gentium ,  ut  Levit.  19. 
et  26.  et  Habac.  2.,  eo  quod  vaua  siut  et 
mendacia,  videlicet  hoc  significantia,  quod 
non  est.    Unde  et  idolum  mendacium  vo- 
catur  Jes.  44.  Feque  dicet,  inquit,  forte 
mendacium  est  in  dextera  mea.     Quin 
et    ipsos     idolorum    fabricatores    ibidem 
Propheta   nihil   esse    pronunciat   dicens: 
PJastae  idoli  omnes  nihil  sunt,  Hebraice 
inf^ ,  id  est,  inanitas ,  nempe  secundum 
iUud  Psalm  113.  Similes  iUis  fiant  qui 
faciunt  ea. 

Porro  idolum,  cf^toAOV,  vox  est  a  LXX. 
iiiterpretibus  usurpata;  non  pro  quocum- 
que  simulacro  vel  imagine ,  sed  pro  eo 
peculiariter ,  quo  falsum  numen  reprae- 
seutatur,  sive  res,  cui  divinitas  affingitur 
exsistat,  sive  non  ;  tametsi  vulgatus  inter- 

pres ,  quod  proprluin  desit  vocabulum 
Latinum,  plerumque  generali  nomine  ver- 
tat  simulacrum,  Jam  ex  eo ,  quod  scitur 
idolum  nihil  esse  in  mundo,  relinquit  in- 
telligendum  Apostolus  illud  etiam  sciri, 
quod  affirmat  infra  cap.  10.,  idolotbytnm 
nibil  esse;  quatenus  scilicet  idolo  conse- 
ci'atum  aut  immolatum  est;  ut  ab  eo  pos- 
sit  immutationem  aliquam  suscipere  vel 
in  melius  vel  in  deterius.  Quare  ut  sancti- 
ficare  edentem  non  poterat,  ita  nec  con- 
taminare.  Atque  baec  ei-at  scientia,  qua 
inflati  quidam  apud  Corintbios  idolotbyta 
libere  edebant,  etiam  coram  infirmis. 
Porro  sicut  idolum  nibil  est ,  ita  et  omue 
illud,  quod  pro  Deo  colitur,  et  non  est 
Deus,  pari  ratione  nibil  est. 

Et  quod  nullus  est  Deus  nisi  unus. 
In  Graeco  post  Deus  additur  ziepoc,  alter, 
sive  alius.  Et  illud  scimus,  inquit,  uullum 
alium  esse  Deum,  praeter  unum  verum 
Deum.  Haec  pars  rationem  continet  su- 
perioris,  et  quoad  rem  et  quoad  scientiam. 
Nam  si  unus  tantum  est  Deus,  igitur  nihil 
est  idolum ;  ut  puta  ad  boc  effictum ,  ut 
alium  Deum  repraesentet.  Et  si  scimus 
unum  tantum  esse  Deum,  proclive  etiam 
nobis  est  scire,  idolum  nibil  esse,  sensu 
prius  allato.  Similis  ratio  de  omni  falso  Deo. 

5.  Nam  etsi  sunt  qui  dicantur  dii. 
Quaedam  occupatio  est  in  bis  verbis.  Nam 
unitati  Dei,  quam  asseruit,  obstare  vide- 
batur  multitudo  Deorum  ubique  recepta, 
quibus  saltem  aliquid  numiuis  tribuendum 
esset:  ut  proiude  non  omnino  niliil  in 
mundo  dici  debeat  idohim:  ex  quo  deinde 
consequens  sit,  etiam  idolotbytum  nun 
ita  prorsus  virtute  vacuum  esse,  ut  eden- 
tem  nullatenus  afficiat.  Qui  dicantur  dii, 
Graece  AeYOjxcVoi  %zq\,  qui  dicuntur, 
vocantur  dii,  scilicet  ab  bominibus  a  veri 
Dei  notitia  ahenis:  id  est,  dii  nomine  et 
appellatione ,  nou  veritate. 

Sive  in  coelo  sive  in  terra.  Vel  super 
terram.  Graece  Itz\  ztiq  y^g.  Eeferenda 
haec  partitio  ad  verbum  sunt ,  non  ad 
dicantur.  Erant  enim  gentihbus  dii  coe- 
lestes  et  terrestres ;  sub  quibus  etiam  dii 
marini  et  inferni  comprebenduntur.  Tot 
enim  deorum  genera  ab  ilHs  colebantur. 


Siquidem  sunt  dii  multi  et  domini 
multi.  Siquidem,  Graece  &OTZzp  sicut. 
Ob  quam  similitudinis  notam  nonnulH  par- 
tem  banc  exponunt  de  iis,  quos  Scriptura 
aliquando  Deos  nuncupat,  propter  emi- 
nentiam  potestatis  inter  homines :  velut 
principes  ac  judices,  ut  P.sa]m.  81.  Ego 
dixi ,  dii  estis ,  et  Exod.  22.  Ad  deos 
utriusque  causa  perveniet.  Secundum 
hos  sensus  est ,  quosdam  esse  deos  opi- 
nione  hominum :  sicut  ahi  quidam  dii  sunt 
participatione  quadam  potestatis. 

Verum  magis  apparet,  non  de  aliis  diis 
et  dominis  Apostolum  hic  loqui,  quam  de 
quibus  aute  loquebatur;  praesertim  cum 
mox  addat:  Nobis  tanien  unus  Deus,  etc. 
Igitur  adverbium  sicut  seu  qucmodo  de- 
clarantis  est ,  ut  non  incommode  per  si- 
quidem  redditum  sit  ab  interprete:  et 
pars  baec  parenthetice  legatur.  Erasmus 
suspicatur  interpretem  in  Graeco  legisse 
cTTtcp  pro  ojausp.  Est  autem  urgendum 
in  verbis  Apostoli ,  quod  ait  multi,  quasi 
dicat :  passim  omnia  in  mundo  plena  sunt 
diis  et  dominis.  Erat  enim  innumera  deo- 
rum  turba  apud  gentiles.  Sed  ex  parte 
piaecedenti  supplendum  qui  dicuntur, 
id  est,  ab  hominibus  babentur  et  coluntur 
pro  diis,  utique  falsa  opinione.  Nam  ut 
ait  Tertull.  ad  hunc  Apostoli  locum  respi- 
ciens ,  lib.  1.  contra  Marcion.  cap.  11. 
Deus  commune  vocabulum  factum  est 
vitio  erroris  humani:  quatenus  plures  Dii 
dicuntur  atque  creduntur  in  saeculo.  Quo 
modo  intellecta  sententia  nullam  habet 
off^ensiouem,  cujus  removendae  causa  for- 
tasse  sublata  fuit  olirn  a  quibusdam  e 
textu :  quod  adstruere  videretur  deorum 
multitudinem.  Nam  commentator  Ambros. 
bujus  partis  prorsus  uon  meminit.  Tan- 
tum  vocabulum  Domini  transfert  ad  par- 
tem  praecedentem,  licet  sint  qui  dicantur 
dii  et  Domini ,  etc.  Porro  dominos  in- 
telligit  Apostohis  eo  sensu ,  quem  statim 
exponit. 

6.  Nobis  tamen  unus  Deus  pater ,  ex 
quo  omnia.  Graece :  Sed  nobis  unus  Deus, 
etc.  quod  optime  reddunt  interpretes : 
nobis  tamen.  Et  sensus  est:  Attamen 
nobis,   id  est,   fidelibus  qui  de  Deo  per 

fidem  recte  instituti  sumus,   ideoque  et 
secundum    veritatem,    unus    tantum    est 
Deus,  scilicet  pater,  ex  quo  vel  a  quo 
tanquam  primo  autore  seu  principio  sunt 
omnia,  id  est,  res  omnes  a  Deo  diver- 
sae ;  nimirum  per  creationem.     Non  enim 
Filium  intendit  Apostolus  hac  voce  omnia 
comprelaendere,  nitilo  magis  quam  in  eo, 
quod  statim  post  dicit,  per  quem  omnia: 
quemadmodum  nec  Joannes  comprehen- 
dere  vohiit  aut  potuit  dicens:  Omnia  per 
ipsum    facta   sunt.     Neque    enim    per 
seipsum  fieri  quicquam  potest.  Ita  locum 
hunc  expeudit  Ambros.  lib.  1.  de  Spiritu 
sancto  cap.  2.  Caeterum  et  illud  observa, 
Paulum  sic  asseverare  Dei  unitatem ,   ut 
tamen  etiam  innuat  numerum  persouarum. 
Nam  Patrem  nominando  consequenter  et 
Filium  in  divinis  esse  significat.     Itaque 
perverse    ex    hoc    loco   colligebant    olim 
Ariani,  Filium  non  esso  Deum:  cum  opor- 
teat  utique  Filium  ejusdem  esse  naturae 
cum  Patre. 

Et  nos  in  illum.  Nonnulli  codices  in 
illo ,  sufifragantibus  etiam  Ambrosiano 
commentario  et  textu  Syriaco.  Verum 
Graece  est  sk  auxov  in  eum ,  vel  ad 
eum.  Sed  et  verus  Ambrosius  loco  jam 
citato  legit  in  illum,  Itaque  sensus  est, 
juxta  quorundam  eXpositionem :  Nos  in 
iUum,  scilicet  unum  Deum  esse;  quatenus 
ad  Deum  ut  finem  ultimum  conditi  sumus, 
non  solum  generali  ratione,  qua  caeterae 
creaturae ;  sed  ut  eum  cognoscentes ,  per 
amorem  ipsi  inhaereamus.  Unde  B.  Au- 
gust.  libro  1.  confession.  cap.  1.  Deum 
sic  alloquitur:  Fecisti  nos  ad  te,  et  in- 
quietum  est  cor  nostrum,  donec  requie- 
scat  in  te. 

Sed  sciendum  est,  illud  rnielQ  nos ,  a 
Paulo  dici  non  in  persona  omnium  homi- 
num,  sed  fidelium  tantummodo,  de  quibus 
dixerat:  Nobis  tamen  unus  Deus,  etc, 
quemadmodum  et  in  sequenti  seutentia, 
quae  huic  respondet,  eadem  vocula  nos 
ad  solos  fideles  refertur.  Itaque  potior 
seusus  hujus  partis  est:  Et  nos  ad  ilhim, 
tanquam  salvificum  nostrum  priucipium, 
ex  quo  pendemus ,  adducti  sumus  per 
fidem  ac  verum  ejus  cultum.    Hic  sensus 


est  in  Graecorum  commentariis :  quem  et 
inter  Latinos  tradit  Ambros.  commenta- 
tor,  et  post  eum  alii  nonnulli. 

Quod  ad  structuram  verborum  Apostoli 
pertinet,  ea  duplex  esse  potest:  Prior: 
ex  quo  omnia ,  et  ex  quo  nos  iu  illum.  , 
Altera:  ex  quo  omnia,  et  in  quem  nos: 
non  quo  significetur  nos  non  esse  ex  illo ; 
sed  praeter  hoc ,  quod  nos  ex  illo  sumus, 
insuper  ac  propria  quadam  ratione,  nos 
esse  ad  eum.  Et  hanc  esse  germaniorem 
constructionem  probat  sententia  sequens; 
quae  cum  similis  sit  formae ,  non  aliam 
constructionem  admittit. 

Et  unus  Dominus  Jesus  Christus,  per 
quem  omnia ,  et  nos  per  ipsum.  Quod 
supra  dixit  nohis ,  huc  quoque  refcren- 
dum  est:  ut  pars  haec  respondeat  ad 
illud,  quod  dixerat,  et  domini  multi. 
Sicut  ergo  dixit  unum  Deum,  ita  nunc 
unum  Dominum.  Quodsi ,  ut  Ariani  vo- 
lunt ,  ex  priori  sententia  consequens  est 
Filium  non  esse  Deum:  quoniam  unus 
Deus  ab  Apostolo  Pater  dicatur:  pari 
ratione  ex  his  verbis ,  quibus  unum  Do- 
minum  vocat  Jesum  Christum,  inferre 
licebit  Patrem  non  esse  Dominum  ,  quod 
adeo  non  concedunt  Ariaui,  ut  Patrem 
potius  ac  magis  Dominum  dicant,  quam 
Filium. 

Nos  ergo  dicimus,  Apostolum  illic  so- 
lum  Patrem  nominasse,  quia  Pater  est 
fons  Deitatis,  utpote  divinum  esse  etiam 
aliis  personis  communicaus :  tum  quia  sic 
ex  eo  omnia,  quae  sunt  ab  eo  diversa,  ut 
tamen  etiam  Filius  et  Spiritus  sanctus  ex 
eo  procedant ;  hic  vero  solum  Filium  no- 
minasse,  quia  is  jureredemptionis  incruce 
factae,  Dominus  noster  sit.  Unde  non 
dixit  Fihus ,  sed  Jesus  Christus ,  scilicet 
humanam  ejus  naturam  volens  intelligi, 
secundum  quam  uds  redemit.  Eadem  ra- 
tione  etiam  ad  Eph.  4.  distincte  dixit: 
Unus  Dominus,  scilicet  Christus,  et: 
Unus  Deus  etpater  omnium.  Vide,  quae 
ad  eum  locum  commentatur  Hieronymus, 
iis  quae  jam  diximus  consentanea.  Certe 
ad  horum  sacrae  Scripturae  testimouiorum 
imitationem,  patres  tam  Nicaeni  concilii 
quam    Constantinopolitani ,    in    symbolis 

fidei,  qtiae  tradiderunt  ecclesiae,  professi 
sunt  se  credere  in  unum  Deum  Patrem 
omnipotentem ,  deinde:  Et  in  unum 
Dominum  Jesum  Christum  Filium  Dei, 
etc.  Qua  loquendi  forma  adeo  nihil  de- 
tractum  voluerunt  divinitati  Filii,  ut  eam 
sequentibus  verbis  apertissime  astruant 
dicentes  :  Deum  de  Deo ,  Deum  verum 
de  Deo  vero :  genitum  non  factum,  con- 
substantialem  Patri,  etc. 

Sensus  igitur  hujus  partis  est :  Item 
nobis  fidelibus  vera  religione  imbutis, 
unus  estDominus,  nempe  JesusChristus; 
per  quem  quidem  ut  Verbum  Patris  om- 
nia  sunt;  quoniam,  ut  de  eo  loquitur 
Joannes ,  omnia  per  ipsum  facta  sunt : 
orania,  sicuti  dictum  est,  a  Deo  diversa 
(quanquam  et  toti  Trinitati  commune  est, 
ex  ipso ,  et  per  ipsum,  et  in  ipso  omnia 
esse.  Rom.  11.).  Sed  per  quem  ut  homi- 
nem  factum  peculiari  ratione  nos  sumus, 
quia  per  ejus  meritum  redempti  sumus  et 
salutem  exspectamus.  Bis  ergo  sumus  per 
ipsum :  et  quod  creati,  et  quod  redempti. 

7.  Sed  non  in  omnibus  est  scientia. 
De  infirmis  et  imperfectis  nunc  agit,  qui- 
bus  ad  destructionem  cedebat  aliorum 
scientia.  Non  omnes,  inquit,  Christiani 
scientiam  habent  eorum ,  quae  dixi  nos 
scire ;  videlicet  idolum  in  mundo  uihil 
esse :  et  nulhim  esse  Deum  nisi  unum. 
Quamvis  enim  fide  teneant,  nec  idola, 
nec  res  per  ea  repraesentatas  esse  deos, 
nec  ullum  esse  Deum  praeterquam  unum  : 
non  tamen  hanc  fidem  applicant  ad  con- 
clusiones  particulares  ;  scilicet  idohim  ut 
tale  nihil  habere  virtutis ,  ut  sanctificare 
vel  inquinare  possit  cibos  ipsi  immolatos : 
ac  propterea  nuUum  prorsus  esse  diseri- 
men  inter  esum  tahum  ciborum  et  alio- 
rum,  si  in  sc  spectentur,  cum  idolum  nihil 
sit,  atque  id ,  quod  nihil  est,  hand  queat 
ullam  differentiam  rebus  adducere.  Ad 
hujusmodi  conchisiones  applicare  princi- 
pia,  quae  simpliciter  credimus,  cujusdam 
scientiae  est;  quam  negat  Apostohis  om- 
nibus  inesse  Christianis. 

Quidam  autem  cum  conscientia  usque 
nunc  idoli,  quasi  idolothytum  mandu- 
cant.    Explicandi  gratia  praepositionem 


addidit  quispiara,  cum  non  sit  in  Graecis 
exemplaribus :  ut  nec  in  omnibus  Latinis, 
nominatira  in  textu  commentatoris  Am- 
bros.  Et  quidem  in  Graecis  esse  non  pot- 
est:  quia  jistoc  non  jungitur  dativo  casui. 
Tertull.  lib.  de  pud.  cap.  14.  legit,  in 
conscientia :  quemadmodum  et  Pelagium, 
Primasium  atque  Sedulium  legisse  ,  pro- 
dunt  eorum  commentarii :  ut  suspicio  sit 
olim  Graeca  quaedara  exemplaria  additam 
habuisse  praepositionem  sv.  Alioqui  quae 
nunc  exstant  omnia,  et  quibus  usi  Graeci 
interpretes,  sic  legunt:  Quidam  vero 
conscientia  idoli  usque  nunc  tanquam 
idolothytum  edunt. 

Ubi  ambiguum  est,  utrum  illud  usque 
nunc ,  praecedentibus  adhaereat ,  quod 
voluit  noster  interpres,  qui  eam  particu- 
lam  loco  motam  posuit  inter  duas  dictio- 
nes  praecedentes  conscientia  et  idoli:  an 
vero  sequentibus,  quod  placet  Cajetano. 
Utrumque  probabile  est:  ac  plenior  erit 
sensus,  si,  quod  Graeci  tractatores  facere 
videntur,  ad  totam  sententiam  referatur, 
hoc  modo  :  Quidara  fideles,  quamvis  idolis 
ex  anirao  renunciaverint ,  et  credant  illa 
non  esse  deos ;  tamen  adhuc  ea  laborant 
infirmitate  ac  scientiae  defectu,  ut  haben- 
tes  conscientiam  idoli,  quasi  idolothytum 
manducent.  Conscientiam idoli  vocat  Apo- 
stolus ,  non  scientiam ,  qua  quis  recte  de 
simulacris  sentiat,  ut  male  interpretatur 
et  male  probat  Cajetanus,  ea  in  re  singu- 
laris  ;  sed  judicium  ,  quo  quis  existimet 
idolum  esse  aUquid,  id  est,  alicujus  vir- 
tutis :  ac  proinde  cibos  immolatitios  ab 
idolo  pati  mutationem  aliquam ,  sicque 
afficere  et  coinquinare  posse  edentes. 
Quod  quidera  judicium  erroneum  est: 
atque  ex  eo  sequitur,  ut  talem  habens 
conscientiam  ,  si  edat  idolothytum  ,  edat 
illud  quasi  idoh)thytum :  id  est,  quasi  im- 
mutatiun  aliquo  modo  per  hoc,  quod  ido 
hs  sacrificatum  sit:  ut  ejus  opinione  tam 
idolum  quam  idolothytum  sit  aliquid. 

Et  conscientia  ipsorum ,  cum  sit  in- 
firma,  polluitur.  Illative  pars  haec  ex- 
ponenda  est,  ut  sensus  sit:  Atque  ita  ani- 
mus  eorum  erronea  hujusmodi  conscientia 
imbutus,  cum  sit  infirmus,  eo  quod  scientia 

careat,  qua  fidem  unius  Dei,  quam  liabet, 
applicet  ad  particulares  conclusiones ,  ut 
supra  dictum  est,  polluitur  peccato ;  dum 
videlicet  contra  conscientiam ,  quam  de 
idolothyto  habent,  existimantes  edentes 
contaminari,  de  illo  edunt.  Obligat  enim 
erronea  conscientia,  et  peccatorem  con- 
stituit  eum,  qui  contra  illam  facit;  juxta 
doctrinam  ejusdem  Apostoli  scribentis  ad 
Rom.  14.,  ubi  de  Judaica  ciborum  discre- 
tione  disserens  ait  inter  caetera:  Qui  dis- 
cernit,  si  manducaverit,  damnatus  est; 
quia  non  ex  fide.  Porro  ne  dicant  fir- 
miores  se  vesci  quibuslibet,  etiam  immo- 
latitiis,  ut  per  hoc  Dco  placeant,  qui 
omnia  creavit,  subjicit : 

8.  Esca  autem  nos  non  commendat 
Deo.  Sic  eodem  ad  Rom.  loco :  Non  est 
enim  regnum  Dei  esca  et  potus.  Sensus 
est:  Usus  ciborum  per  se  nihil  facit  ad 
pietatem,  qua  Deo  placetur ;  ideoque  non 
debemus  nos  firmiores  quasi  pietatis  ob- 
tentu  passim  et  indiscrete  velle  quibus- 
libet  cibis  uti.   Sequitur  probatio: 

Neque  enim  si  manducaverimus  ab- 
undahimus.  Graece  verba  sunt  praesen- 
tis  temporis,  hic  et  in  parte  sequenti: 
manducemus,  ahundamus,  Tispioasijoficv. 
Sensus :  Non  euim  si  quidvis  indifferenter 
comedwmus,  idcirco  meliores  erimus 
coram  Deo.  Significantius  ex  Graeco 
vertit  Oecumenii  interpres  :  Neque  si  com- 
edamus,  aliquid  nohis  magni  accedit. 

Neque  si  non  manducauerimus  defi- 
ciemus.  Graece  manducemus,  deficimus. 
Sensus:  Neque  si  non  comederimus  in- 
differenter  quidlibet,  sed  a  quibusdam 
cibis  abstinuerimus ,  idcirco  minus  quic- 
quam  habenimus  (hoc  enim  Graeca  vox 
uaTcpo'j;jis&a  significat) ,  id  est,  deteriores 
erimus,  minusque  Deo  grati. 

Nonnulli  totxxm  huncversum:  Esca  au- 
tem  nos  non  commendat  Deo,  et  caetera 
huc  usque,  accipiunt  ut  verba  pseudoapo- 
stolorum  obloquentium,  quod  edere  et  non 
edere  res  sit  indiflPerens  :  ideoque  libere  et 
inoflfenseutrumque  agi  posse:  quae  verba 
Paulus  sibi  deinceps  refutauda  sumat,  di- 
cendo :  Videte  autem  ete.  Sedmelius  est,  ut 
ex  persona  Pauli,  prout  ea  jam  exposuimus, 


continuo  sermone  dicta  accipiantur ,  con- 
gruenter  cum  loco  ad  Rom.  citato:  No7i 
est  regnum  Dei  esca  et  potus  etc. 

Atqui  perverse  locum  hunc  contra  ci- 
borum  abstinentiam  ecclesiasticam  addu- 
cunt  haeretici,  tanquam  ea  secundum 
Apostolum  nihil  faciat  ad  pietatem.  Non 
enim  dicit  Apostolus,  abstinentiam  cibi 
nos  non  commendare  Deo ,  sed  cibum; 
neque  negat  uos,  si  non  manducaverimus, 
abundaturos;  sed  si  manducaverimus. 
Nam  nec  carnes  edeie,  proprie  actus  vir- 
tutis  est,  ut  nec  vinum  bibcre :  sed  a  car- 
nibus  aut  vino  abstinere  ea  ratione ,  qua 
id  ecclesia  praecipit  ac  laudat.  Siquidem 
abstinere  ab  eo,  quod  vel  male  concupis- 
citur,  vel  male  concupiscendi  fomitem 
praebet,  ad  temperantiae  virtutem  spectat. 
Fit  autem  actus  religionis ,  quoties  hujus- 
modi  abstinentia  assumitur ,  ut  per  eam 
carne  edomita  spiritus  promptior  redda- 
tur  ad  Deo  serviendum. 

9.  Videte  autetn  tie  forte  haec  licen- 
tia  vestra  offendiculum  fiat  infirmis. 
Graece:  Videte  autem ,  ne  quo  modo 
potestas  vestra  haec  offendiculum  fiat 
iis,  qui  infirmantur,  id  est,  infirmi  sunt. 
Caeterum  potestatem,  l^ODOiav ,  iutellige 
jus  seu  facultatem  agendi  quippiam,  quam 
vulgo  liceutiam  vocant.  Interpres  ipse  tam 
praeced.  cap.  quam  seq.  et  passim  alibi 
vertit  potestatem :  tametsi  Graeci  in  ma- 
lam  partem  accipiant,  potestatem  bauc  in- 
terpretantes  immodestiam  et  arrogantiam  ; 
sed  concomitanter,  ut  arbitror.  Removet 
autem  Apostolus  tacitam  objectionem, 
qua  dicere  poterant  firmiores ,  se  uti  suo 
jure  ac  libertate ,  quod  scirent  idolum 
nihil  esse,  proiudeque  nihil  difi"erre  idolo- 
thyta  a  caeteris  cibis.  Sed  videte,  inquit, 
id  est ,  providete  et  cavete ,  ne  potestate 
hac  vesti-a  cum  oflPendiculo  fratrum  iufir- 
morum  utamini.  Oflfendiculum  hoc  decla- 
rat  sequentibus  verbis. 

10.  Si  enim  quis  viderit  eum,  qui  ha- 
het  scientiam,  in  idolio  recumbentem. 
Eum  qui  hahet  scientiam,  Graece  os  tov 
£-/ovTa  Yvcijaiv,  te  qui  hahes  scientiam. 
Interpres  legisse  videtur  absque  as.  Ve- 
rumtamen  et  in  versu  proxime  sequenti. 


EPISTOLAE  I.  AD  CORINTHIOS.  VERS,  10.  11. 


523 


quo  sermonem  suum  Paulus  continuat, 
pronomen  est  secundae  personae,  in  tua 
scientia.  Idolium  alibi  significat  templum 
idolorum,  ut  1  Mach.  10.  Et  intraverunt 
in  Bethdagon  idolium  suum  (sic  enim 
legendum ,  non  idolum  suumj ,  ut  ibi  se 
liberarent.  Item  3  Esdrae  2.  Et  reclusit 
ea  in  suo  idolio ,  ubi  nos  legimus,  et 
consecravit  ea  idolo  suo.  Nam  et  1  Esdr. 
1.  idipsum  sic  explicate  dicitur:  Et  po- 
suerat  ea  in  templo  Dei  sui.  Similiter 
usurpasse  videtur  Aug.  epist.  154.  ad 
Publ.  agens  de  viatore  cibum  in  idolio 
positum  inveniente.  Nam  idolium  ibi  quid 
vocet  non  video,  nisi  sacellum  idolo  dica- 
tum;  cujusmodi  in  viis  publicis  erant  con- 
structa.  Putat  Arias  Montanus,  etiam  hoc 
loco  significari  templum,  aut  certe  atrium 
templi  idolorum.  Nec  aliter  Theophy- 
lacti  iuterpres,  qui  vertit  idolorum  locum 
vel  delubrum. 

Sed  quia  non  est  verisimile  eos ,  cum 
quibus  nunc  agit  Paulus,  in  templis  accu- 
buisse,  ubi  idolis  oiferebantur  sacrificia; 
nec  si  fecissent^  id  Paulum  fuisse  praeter- 
missurum  absque  graviore  et  aperta  re- 
prehensione:  idcirco  alii  idolium  iuter- 
pretari  malunt  epulum  simulacrorum  sive 
idolorum,  ut  Erasmus  et  Hentenius.  Alii 
mensam ,  in  qua  carnes  idolo  consecratae 
proponebantur :  quam  Paulus  infra  cap. 
10.  vocat  mensam  daemoniorum.  Alii  in 
genere  locum  destinatum  hujusmodi  epulo, 
quod  instruebatur  ex  carnibus  immolati- 
tiis.  Atque  haec  vocabuli  illius  acceptio 
miuus  recedit  a  primasignificatione  quam 
caetera ,  et  quidem  optime  convenit  huic 
loco :  ut  sensus  sit:  Si  enim  quispiam 
frater  infirmus  viderit  te,  qui  de  idolis 
veram  habes  scientiam ,  ideoque  ab  ido- 
lothytis  non  abhorres,  accumbere  in  loco, 
ubi  apposita  sunt  idolotliyta,  iisque  vesci. 

Nonne  conscientia  ejus,  cum  sit  in- 
firma,  aedificabitur  ad  manducandum 
idolothyta?  Ejus cum  sit  infirma,  Graece 
Tou  at3i)£vo^i(:  ovTog,  ejus  qui  infirmus 
est ,  aiit  potius  (quoniam  hoc  cum  epitasi 
dicitur)  ejus  cum  sit  infirmus:  quemad- 
inodum  et  nostrum  interpretem  vertissc 
credibile  est :  ut  postea  femininum  genus 


pro  masculino  irrepserit,  ex  eo  quod  su- 
perius  habetur:  Et  conscientia  ipsorum, 
cum  sit  infirma ,  polluitur.  Quanquam 
et  ex  Syriaco  translatum  habemus  hoc 
loco:  Nonne  conscientia  ejus  cum  sit 
infirma  etc.  In  verbo  aedificabitur, 
praeter  metaphoram  etiam  antiphrasin 
agnoscit  Theophyl.  eo  quod  proprie  tan- 
tum  ad  profectum,  qui  in  bono  est,  trans- 
feratur ,  velut  supra,  caritas  aedificat,  et 
infra  cap.  10.  Non  omnia  aedificant,  et 
cap.  14.  Omniaad  aedificationem.  Certe 
nusquam  alibi  quam  hoc  loco ,  reperitur 
acceptum  in  malam  partem.  Verum  id 
non  tam  per  antiphrasin ,  quam  ex  ad- 
junctione  ejus  quod  sequitur,  ad  m,andu- 
candum  idolothyta,  per  quod  abstrahitur 
aedificandi  verbum  anietaphora  consueta: 
quemadmodum  et  dicere  solent  Theologi, 
mala  exempla  aedificare  ad  gehennam. 
Sic  profieere  per  se  in  bono  accipitur;  ex 
adjuncto  in  malum:  ut  2  Timoth.  3. 
Mali  homines  et  seductores  proficient  in 
pejus,  errantes  et  in  errorem  mittentes. 

Sensus  verborum  Pauli :  Nonne  frater 
ille  hoc  videns,  tuo  exemplo  provocabitur 
et  inducetur  ad  comedendum  immolatitia, 
non  cum  ea  scientia,  qua  tu  id  facis ;  sed, 
ut  supra  dictum  est,  cum  conscientia  idoli, 
videlicet  existimans  pro  sua  infirmitate, 
idolum  et  idolis  immolrttum  esse  aliquid  ? 

11.  Et  peribit  infirmus  in  tua  scientia 
frater ,  propter  quem  Christus  mortuus 
est.  Non  conscientia ,  ut  vitiose  quidam 
codices  habent,  reclamantibus  omnibus 
vetustioribus,  Graecoque  ac  Syriaco  textu, 
quibus  legitur  scientia.  Graeca  sic  ha- 
bent:  Et  peribit  is  qui  infirmus  est  (6 
aa&svd)vj  frater  in  tua  scientia.  Sensus: 
Et  peccabit  frater  infirmus  comedendo 
idolothytum,  quo  putat  edentem  coinqui- 
nari ,  proindeque  rem  illicitam  facere:  et 
peccando  peribit,  id  est,  a  salute  excidet 
in  aeternum  periturus,  quantum  est  ex 
parte  peccati.  Peribit  autem  in  tua  scien- 
tia ,  id  est ,  per  tuam  scientiam ;  qua  dum 
tu  male  uteris,  praestas  illi  peccandi  occa- 
siuncm ,  eumque  perdis ,  quem  Christus 
in  tantnm  dilexit,  ut  pro  ejus  salute  mor- 
tem  oppetere  non  dubitarit.  Ad  hunc  mo- 

dum  loquens  Apostolus ,  plane  significat 
fratrem  iufiiTQum  ac  scientia,  de  qua  hic 
agitur ,  destitutum ,  peccare  mortaliter, 
dum  exemplo  fratris  scientiam  habentis 
idolothyto  vescitur.  Sic  Rom.  14.  Noli 
cibo  tuo  illum  perdere,  pro  quo  Chri- 
stus  mortuus  est.  Vide  commentarium 
ejus  loci. 

Notandum  est,  Apostolum  in  iis ,  qni 
scieutiam  habentes  ex  idolothjto  come- 
dunt,  hoc  quidem  loco  non  aliud  culpare, 
quam  quod  fratres  infirmos  scandalizent: 
verum  idera  infra  cap.  10.  culpat  et  aliud 
non  minus  grave ,  quod  mensae  daemo- 
niorum  participando ,  socii  fierent  eorum, 
cum  Dei  injuria ;  nec  id  sine  scandalo  in- 
firmorum  tam  fidelium  quam  infidelium : 
quemadmodum  late  et  pulcre  docet  Au- 
gustin.  sermon.  6.  de  verbis  Domini  cap. 
4.  et  sequentibus. 

12.  jStc  autem  peccantes  in  fratres, 
et  percutientes  conscientiam  eorum  in- 
firmam ,  in  Christum  peccatis.  Gravita- 
tem  hujus  peccati,  id  est,  scandali  fraterni, 
nunc  exaggerat  a  persona  ejus,  in  quem 
peccatum  hujusmodi  redundat.  Nam  in- 
juria  membrorum  redundat  in  caput ,  et 
servi  in  dominuni,  et  redempti  in  eum  qui 
redemit ;  quemadmodum  bene  locum  hunc 
explicat  Theophylactus.  Si  vos,  inquit 
Apostolus ,  non  muveat  interitus  f ratrum ; 
saltem  moveat  injuria  Christi ,  quae  ex 
fratrum  interitu  consequitur.  Dum  enim 
tali  modo  peccatis  in  fratres,  ut  percutia- 
tis,  laedatis,  vulneretis  eorum  conscientiam, 
eamque  infirmam  atque  languentem  (est 
enim  participium  ao&cvouoav  in  Graeco), 
provocantes  eos  exemplo  vestro  ad  id 
faciendum ,  quod  sibi  minime  licitum  cre- 
dunt:  peccatis  in  Christum,  cujus  illi 
membra  sunt,  et  cujus  servi  sunt:  utpote 
sanguine  et  morte  ejus  redempti:  qua  ra- 
tione  Dominus  eorum  est.  Ad  hoc  poste- 
rius  magis  videtur  respexisse  Paulus  in 
eo  quod  dicit:  In  Christum  peccatis. 
Dixerat  enim:  Propter  quem  Christus 
mortuus  est. 

13.  Quapropter  si  esca  scandalizat 
fratrem  meum,  non  manducaho  carnem 
in  aeternum,  ne  fratrem  meum  scanda- 


lizem.  Generali  sententia  superiorem  do- 
ctrinam  coricludit.  Hic  rursus  iu  Graeco 
duplex  est  negatio ,  vehementiam  addens 
orationi,  quasi  dicat:  Nequaquam  edam 
carnem ,  vel  ut  in  Graeco  est,  xpsa  car- 
nes.  Quo  nomine  etiam  caro  piscium 
comprehenditur ;  ut  patet  cx  hac  eadem 
epistola  cap.  15.  AUa  caro  piscium. 
Verbum  scandalizare,  pro  eo  quod  est 
offendiculo  esse ,  et  peccandi  occasionem 
praebere,  ex  Graeco  nobis  Latinis  usu 
receptissimum  est.  Dlcit  ergo  Paulus : 
Quapropter,  id  est,  cum  tam  graviter 
peccet,  qui  fratrem  scandalizat,  ut  etiam 
in  Christum  fratris  injuria  recidat:  si  fu- 
tarum  est,  ut  me  comedente  carnes  frater 
meus  scandalizetur;  potius  per  omnem 
vitam  carnibus  abstinebo ,  non  solum  im- 
molatitiis ,  sed  et  aliis  quibuscumque  pe- 
cudum ,  avium,  piscium ;  quam  ut  fratrem 
meum  edendo  scandalizem  Illud  simile 
Rom.  14.  Bonum  est  non  manducare 
carnem  et  non  bibere  vinum ,  neque  in 
quo  frater  tuus  offenditur ,  aut  scanda- 
lizatur,  aut  infirmatur.  Quae  quidem 
sententia,  periude  ut  ista  hujus  loci,  signi- 
ficat,  quid  Christianus  ad  evitandum  fra- 
tris  scandalum  ex  caritate  facere  vel  omit- 
tere  teneatur:  quemadmodum  illic  auno 
tavimus. 

Quare  si  quis  nunquam  posset  sine 
scaadalo  fratris  comedere  carnes ,  aut 
alium  quemlibet  cibum:  deberet  ille  tota 
vita  ab  eo  cibo  abstinere.  Quanquam 
casus  hujusmodi  non  facile  everiat.  Cum 
enim  intelligatur  haec  doctrina  de  scan- 
dalo  hominis  infirmi,  non  autem  malitiosi ; 
id  est,  ut  Theologi  loquuntur,  de  scan- 
dalo  dato  ,  non  accepto ;  potest  is ,  qui 
infirmus  est ,  sufficienter  instrui  et  doceri, 
fratrem  bene  agere ;  quodque  ejus  facto 
offendi  non  debeat.  Post  quam  sufficien- 
tem  ac  plenam  instructionera ,  si  adhuc  in 
scandalo  perseveret,  non  erit  illud  scan- 
dalum  datum ,  sed  acceptum ;  quia  non 
jam  ex  infirmitate  procedet,  sed  ex  mali- 
tia :  quale  erat  scandalum  Pharisaeoruni, 
quod  Dominus  in  Evangelio  docnit  non 
esse  curandum,  Matth.  15.  Hinc  igitur 
responsio  patet  ad  istam  quaestionem  et 

similes:  An  Catholicus  debeat  potius 
emori  fame,  quam  in  sacra  quadragesima 
carnes  comedere,  constitutus  inter  infide- 
les ,  aut  ab  iis  detentus,  si  nihil  aliud  in 
promptu  sit  aut  haberi  possit,  quod  edat: 
aut  si  ad  esum  carnium  ursjeat  valetudinis 
necessitas.  Nam  si  qui  sive  fideles,  sive 
infideles  per  infirmitatem  scandalum  ex 
ejus  facto  sint  passuri,  durante  scandalo 
abstinendum  est,  etiam  cum  vitae  seu 
valetudinis  pericialo.  Par  ratio,  si  cederet 
ejusmodi  comestio  in  detrimentum  hono- 
ris  divini:  ut  si  carnes  offerantur  in  con- 
temptum  religionis,  aut  legis  divinae  vel 
ecclesiasticae :  quemadmodum  olim  Elea- 
zaro  seni,  et  septem  fratribus  Machabaeis, 
quorum  martyria  describuntur  2  Machab. 
6.  et  7. 


Porro  locus  hic  Apostoli,  totaque  ejus 
disputatio  satis  ostendit ,  quam  grave  sit 
peccatum  scandali  fraterni :  id  quod  etiam 
manifestius  declarant  verba  Christi ,  qui- 
bus  affirmat,  satius  esse ,  ut  suspensa  ad 
coHam  mola  asinaria  demergatur  quis  in 
profundum  maris ,  quam  ut  scandalizet 
unum  ex  pusillis,  Matth.  18. 

Quaeri  hic  posset  de  idolothytis,  utrum 
extra  casus  supra  dictos,  vel  Apostolorum 
tempore,  quorum  exstabat  decretum  de 
non  edendis  immolatis  simulacrorum 
Actor.  15.,  licitus  fuerit  eorum  esus,  vel 
nunc  licitus  sit.  Sed  quoniam  infra  cap. 
10.  resumit  Apostohis  argumentum  de 
idolothytis;  idcirco  nos  opportunius  ad 
eum  usque  locum  hujus  quaestionis  ex- 
plicationem  differemus. 


CAPUT   NONUM. 


Non  sum  liber?  Non  sum  Apostolus?  Nonne  Christum  Jesum  Do- 
minum  nostrum  vidi?  Nonne  opus  meum  vos  estis  in  Domino?  2.  Et  si 
aliis  non  sum  Apostolus,  sed  tamen  vobis  sum:  nam  signaculum  Apo- 
stolatus  mei  vos  estis  In  Domino:  3.  mea  defensio  apud  eos^),  qui  me 
interrogant,  haec  est.  4.  Numquid  non  habemus  potestatem  manducandi 
et  bibendi?  5.  Numquid  non  habemus  potestatem  mulierem  sororem  cir- 
cumducendi ,    sicut  et    caeteri  Apostoli ,    et    fratres  Domini ,    et  Cephas  ? 

6.  Aut  ego  solus ,   etBarnabas,  non  habemus  potestatem  hoc  operandi? 

7.  Qiiis  railitat  suis  stipendiis  umquara?  Quis  plantat  vineara ,  et  de 
fructu  ejus  non  edit^)?  Quis  pascit  gregem,  et  de  lacte  gregis  non 
manducat?  8.  Numquid  secundura  hominem  haec  dico?  An  et  lex  haec 
non  dicit?  9.  Scriptum  est  enim  in  lege  Moysi^):  Non  alligabis  os  bovi 
trituranti.  Numquid  de  bobus  cura  est  Deo?  10.  An  non  propter  nos 
utique  hoc  dicit?  Nam  propter  nos  scripta  sunt,  quoniam  debet  in  spe, 
qui  arat,  arare :  et  qui  triturat,  in  spe  fructus  percipiendi.  11.  Si  nos 
vobis  spiritualia  seminaviraus,  magnum  est,  si  nos  carnalia  vestra  meta- 
mus^)?  12.  Si  alii  potestatis  vestrae  participes  sunt,  quare  non  potius 
nos^)?  sed  non  usi  sumus  hac  potestate  ^) :  sed  omnia  sustineraus,  ne 
quod  offendicuhira  demus  Evangelio  Christi'^).  13,  Nescitis  quoniam,  qui 
in  sacrario  operantur,  quae  de  sacrario  sunt,  edunt:  et  qui  altari  de- 
serviunt,   cura  altari  participant?   14.  Ita  et  Dominus  ordinavit  iis  ^),   qui 

Evangelium  annuntiant,  de  Evangelio  vivere.  15.  Ego  autem  nullo  lio- 
rum  usus  sum.  Non  autem  scripsi  haec ,  ut  ita  fiant  in  me :  bonum  est 
enim  mihi  magis  mori,  quam  ut  gloriam  meam  quis  evacuet.  16.  Nam 
si  evangelizavero ,  non  est  mihi  gloria:  necessitas  enim  mihi  incumbit: 
vae  enim  mihi  est,  si  non  evangelizavero.  17.  Si  enim  volens  hoc  ago, 
mercedem  habeo :  si  autem  invitus,  dispensatio  mihi  credita  est.  18. 
Quae  cst  ergo  merces  mea?  Ut  Evangelium  praedicans,  sine  sumptu 
ponam  Evangelium,  ut  non  abutar  potestate  mea  in  Evangelio.  19.Nam 
cum  liber  essem  ex  omnibus,  omnium  me  servum  feci,  ut  plures  lucri- 
facerem.  20.  Et  factus  sum  Judaeis  tanquam  Judaeus^),  ut  Judaeos 
lucrarer.  21.  lis,  qui  sub  lege  sunt,  quasi  sub  lege  essem  ^)  (cum  ipse 
non  essem  sub  lege),  ut  eos,  qui  sub  lege  erant,  lucrifacerem ;  iis,  qui 
sine  lege  erant,  tanquam  sine  lege  essem  (cura  sine  lege  Dei  non  essem: 
sed  in  lege  essem  Christi),  ut  lucrifacerem  eos,  qui  sine  lege  erant. 
22.  Factus  sum  infirmis  infirmus^),  ut  infirmos  lucrifacerem.  Omnibus 
omnia  factus  sum,  ut  omnes  facerem  salvos.  23.  Omnia  autem  facio 
propter  Evangelium:  ut  particeps  ejus  efficiar.  24.  Nescitis,  quod  ii, 
qui  in  stadio  currunt,  omnes  quidem  currunt,  sed  unus  accipit  bravium? 
Sic  currite,  ut  comprehendatis.  25.  Omnis  autem,  qui  in  agone  con- 
tendit ,  ab  omnibus  se  abstinet :  et  illi  quidem,  ut  corruptibilem  coronam 
accipiant,  nos  autem  incorruptam.  26.  Ego  igitur  sic  curro,  non  quasi 
in  incertum :  sic  pugno,  non  quasi  aerem  verberans:  27.  sed  castigo 
corpus  meum ,  et  in  servitutem  redigo :  ne  forte  cum  aliis  praedicaverim, 
ipse  reprobus  efficiar. 


SUMMAUIUM  CAPITIS  NONI. 

Docet  multis  argumentis,  se  potestatem  habere  sumptus  exigendi  pro  ministerio  evangelico,  sed 
abstinuisse  (amen,  ne  quod  otTendicuium  daret  Evangelio:  cujus  causa  omnibus  omnia  se 
factum  dicit.  Ad  perseverantiam  certaminis  et  cursus  Christiani,  quo  coronam  assequan- 
tur  incorruptibilem,  suo  hortatur  exemplo. 


1.  Non  sum  liher?  non  sum  Aposto- 
lus  ?  Ingreditur  hoc  capite  Paulus  aliud 
argumentum,  simile  tamen  superiori ;  quo 
declarat  se  a  multis  licitis  abstinuisse 
causa  promovendae  sahitis  aliorum:  ac 
nominatim  ab  accipiendis  vitae  necessa- 
riis,  quae  sibi  tanquam  Apostolo  ab  iis, 
quibus  Evangelium  annuntiabat,  exChri- 
sti  institutione  debebantur.  Qua  in  re  ex- 
plicanda  pkisculam  immoratur,  ut  suo 
etiam  exemplo  doceat,  non  modo  quam 


studiose  cavenda  sintinfirmorum  scandala, 
praesertim  in  re  non  necessaria,  et  a  qua 
facile  sit  abstinere,  quale  erat  esus  idolo- 
thytorum ;  verum  in  genere,  quautum  cui- 
que  cv;rae  esse  debeat  proximorum  salus 
atque  profectus.  In  hoc  enim  tandem  con- 
cludittotum  hunc  sermonera,  ita  inquiens  : 
Omnibus  oninia  factus  sum ,  ut  omnes 
facerem  salvos.  Igitur  seipsum  quidem 
Apostolus  hoc  capite  commeudat,  sed  justa 
ratione :  sciUcet  ut  doctrinam  utilissimam, 


13  Act.  16,  3.  21,  26,    2)  Act.  17,  22.  seq.     3)  Rom.  11,  14. 

quam  de  scandalo  fratrum  evitando  tra- 
diderat,  ab  exemplo  siio  confirmet:  quem- 
admodum  illud  idem  facit  in  secunda  epi- 
stola,  aliam  ob  causam:  nempe  propter 
Pseudapostolos ,  qui  ipsius  ministerium 
deprimebant.  Atque  interim  libenter  oc- 
casionem  arriptiit  pressius  exponendi  et 
inculcandi  Corinthiis,  qui  ditiores  erant 
quam  largiores ,  quid  jure  deberetur  iis, 
qui  praedicarent  Evangelium. 

Dicit  ergo :  Non  sum  liber  ?  non  sum 
Apostolus?  vel,  ut  in  Graecis  codicibus 
ordine  converso :  Non  sum  Apostolus  ? 
non  sum  libcr  ?  tametsi  in  editione  Syriaca 
idem  est  ordo,  qui  in  Latinis.  Sicque  le- 
gunt  veteres ,  Tertull.  lib.  de  pudic.  cap. 
14.  August.  de  opere  monacb.  cap.  4.  et 
alii.  Et  ipsa  connexio  sermonis  cum  su- 
perioribus  hunc  ordinem  postulat :  quem- 
admodum  et  cum  sequentibus,  ut  facile 
est  animadvertere.  Sunt  autem  erotemata, 
quae  vim  habeant  indubitatae  affirmatio- 
nis :  ac  si  dicat,  omnino  ac  citra  contro- 
versiam  se  liberum  et  Apostolum  esse. 
Jacobus  Faber  haec  duo  membra  cum 
tertio  sequente:  Nonne  Christum  Jesum 
etc,  legi  mavult  sine  interrogatione,  tan- 
quam  verba  detractorum  Pauli,  ob  ipso 
resumpta,  ut  ea  refellat :  quod  alioqui 
tumens  et  arrogans  videatur  oratio,  quae 
Paulinae  modestiae  non  congruat.  Verum 
non  est,  quod  metuamus ,  ut  beue  Eras- 
mus  annotat,  ne  haec  videantur  arro- 
gantius  dicta  a  Paulo.  Nihil  enim  ma- 
gis  in  illum  convenit ,  quam  hujusmodi 
sancta  quaedam  ostentatio,  et  pia  inso- 
ientia:  qua  aliis  quoque  locis  utitur. 
Adde,  quod  in  tertio  membro  non  est  ou, 
sed  ob'/\,  interrogandi  adverbium ;  nec 
aliter  fere  in  sacris  literis  usurpatum. 

Porro  liberum  se  dicit  Apostolus,  non 
ab  alieno  sumptu,  ut  plane  contra  mentem 
Apostoli  Cajetanus  iuterpretatur.  Nam 
nec  ea  libertas  esset ,  sed  servitus  quae- 
dam,  etsi  voluntaria,  Evangelistam  ab 
alieno  sumptu  abstinere ,  ac  de  proprio 
vivere,  Sed  liberum,  ut  plerique  inter- 
pretantur,  a  praecepto  vetante,  ne  ex 
Evangelio    vivat,    et   sumptnm   accipiat 


Apostolorum  more.  Non  enim  hoc  Paulo 
minus  licebat  quam  caeteris  Apostolis. 

Sunt ,  qui  libertatem  hic  iutelligant 
vescendi  quibuslibet;  nam  proxime  dixe- 
rat:  non  manducabo  carnem  in  aeter- 
num ,  ne  fratrem  meum  scandalizem. 
Id,  inquit,  non  dixi,  quasi  non  sit  mihi 
liberum  quidvis  edere ;  sed  caritas  fratris 
admonet,  hac  libertate  mihi  non  esse 
utendum  cum  ejus  scaudalo :  quemadmo- 
dum  urget  eadem  caritas,  ne  sumptum  a 
vobis  accipiam  tanquam  vester  Apostolus, 
quamvis  accipiendi  jus  habeam. 

Forte  rectius  liberum  intelligas  generali 
significatione,  quae  sensum  utrumque  jam 
dictum  comprehendat.  Sic  enim  generali- 
ter  lilterum  se  vocat  infra  dicens :  Cum 
liber  essem  ex  omnibus ,  omnium  me 
servum  feci.  Itaque  liber,  id  est,  nemini 
lege  aut  praecepto  specialiter  obnoxius: 
veluti  qui  conditione  aut  pacto  sunt  aliis 
obligati.  Apostolum  vero  se  dicit,  ut  qui 
tanquam  Apostolus  uti  possit  Apostolo- 
rum  jure,  quod  est  ex  Evangelio  vivere. 
Sic  enim  ait  1  Thess.  2.  Cum  possemus 
vobis  oneri  esse ,  ut  Christi  Apostoli. 
Quanquam  non  solis  Apostolis,  sed  omni- 
bus  Evangelii  praedicatoribus  illud  jus 
ex  ordinationeChristiDomini  competit,  ut 
infra  docet. 

Nonne  Christum  Jesum  Dominum 
nostrum  vidi  ?  In  Graecis  ordo ,  Jesum 
Christum.  Ne  quis  objiciat  alios  Aposto- 
los  ipso  majores  esse,  quibus  nec  com- 
parandus  sit ;  eo  quod  Christum  ,  quocum 
illi  fuerant  familiariter  conversati,  nun- 
quam  vidisset,  ideoque  plus  juris  Apo- 
stolici  illis  merito  tribuendum :  dicit  et 
affirmat,  se  quoqne  Christum  in  carne 
vidisse ,  nimirum  oculis  corporeis.  Neque 
enim  sufficit  huic  loco,  ubi  se  confert  cum 
aliis  Apostolis  ,  commentarius  de  visione 
ecstatica.  Sic  infra  cap.  15.  Novissime 
omnium  tanquam  abortivo  visus  est  et 
mihi.  Caeterum  quando  viderit,  num  in 
ipsa  suae  conversionis  hora,  an  intra  tri- 
duum  a  conversione  proximum,  an  autem 
alio  quopiam  tempore  (sunt  enim  diver- 
sae  ea  de  re  opiniones),  inferius  ad  locum 
memoratum  exponemus. 

Nonne  opus  meum  vos  estis  in  Do- 
mino?  Nonne,  graece  ou  non,  quemad- 
modum  in  primo  et  secundo  membro.  Sed, 
ut  dictum  est,  interrogative  eo  utitur 
Apostolus ;  ita  tamen  ut  interrogando 
affirmet.  Certe,  inquit,  vos  Corintbii  ne- 
gare  non  potestis,  me  esse  Apostolum, 
neque  meam  Apostolici  muneris  dignita- 
tem  imminuere  debetis  :  ut  qui  Apostolatu 
maxime  functus  fuerim  apud  vos.  Nam 
ego  primus  omnium  vobis  Christum  prae- 
dicavi ,  vosque  fideles  feci ,  et  in  Jesu 
Christo  vos  genui;  ideoque  opus  meum 
vos  estis  in  Domino ,  id  est,  in  fide  ac 
religione  Christi.  Sic  enim  suum  opus  eos 
vocat  in  Domino,  quemadmodum  supra 
cap.  4.  filios  a  se  genitos  in  Christo. 

2.  Et  si  aliis  non  sum  Apostolus,  sed 
tamen  vobis  sum.  Et  si  duae  dictiones 
Bunt,  tametsi  in  Graeco  et  in  vetustis 
quibusdam  Latinis,  nec  non  in  textu  et 
commentario  Ambros.  priorum  editionum, 
si  tantum  legitur.  Non  negat  Paulus  se 
aliis  Apostolum  fuisse,  qui  ab  Jerusalem 
per  circuitum  usque  ad  Illyricum  reple- 
verat  Evangelium  Christi,  Rom.  15.  et 
plus  omnibus  laboraverat,  infra  cap.  15. 
Sed  per  concessionem  quandam  loquitur, 
ac  si  dicat :  Esto  non  sim  aliis  Apostolus : 
at  sane  negari  non  potest  vestrum  Apo- 
stolum  me  esse. 

Nam  signaculum  Apostolatus  m,ei  vos 
estis  in  Domino.  Signaculum,  graece 
ocppaytg^  id  est,  sigillum,  quod  haberi 
solet  apud  homines  cerium  signum  veri- 
tatis.  Nam  vos,  inquit,  mei  filii,  meumque 
opus  in  Domino ,  certum  estis  argumen- 
tum  Apostolatus  mei.  Si  quis  scire  vo- 
hierit,  an  sim  Apostolus,  vos  ostendam, 
apud  quos  mauifesta  et  indubitata  mei 
Apostolatus  exstant  indicia  ac  documenta : 
primum  fides  Christi,  qnam  me  praedi- 
cante  recepistis ;  deinde  multa  et  varia 
Spiritus  sancti  charismata,  quae  per  fidem 
apud  vos  vigent,  de  quibus  infra  cap.  12. 
et  14.  Huc  referendum  et  illud ,  quod 
scribit  2  Cor.  13.  Signa  tamcn  Aposto- 
latus  mei  facta  sunt  sunt  super  vos,  in 
signis,  prodigiis  et  virtutibus. 

3.  Mea  defensio  apud   eos,   qui  me 


interrogant,  haec  est.  Demonstratio  spe- 
ctat  superiora,  non  sequentia,  quod  putant 
nonnulli.  Defensio,  graece  «710X071«  _,  id 
est ,  responsio,  quae  fit  defendendi  causa. 
Aimd  eos,  Graecc  dativus  est  sine  prae- 
positione,  toTc  efjis  aTcoxptvouoi.  Quod 
beue  vertit  interpres  noster,  Erasmo  sufira- 
gante,  apud  eos ,  qui  me  interrogant: 
nec  male  Faber,  adversus  eos.  Nam  quod 
Augustinus  legit  ad  eos ,  de  opere  mo- 
nachorum  cap.  4.  minus  convenit.  Porro 
verbum  a7ioxp''v£'.v  proprie  quidem  signi- 
ficat  dijudicare ;  sed  fere  capitur  pro  eo, 
quod  est  interrogare  modo  et  via  exami- 
nis.  Sic  enim  et  infra  cap.  10.  semel  et 
iterum :  nihil  interrogd7ites  (a7:oxp''vciv- 
izz)  propter  conscientiam.  Habetque  ver- 
bum  hoc  interdum  significationem  foren- 
sem,  ut  Latinis ,  quaerere;  quod  dicunt 
informationem  facere.  Sensus :  Si  qui 
meum  Apostolatum  in  dubium  vocant,  me- 
que  discutiunt,  examinant  et  inquirunt, 
quo  argumento  doceam  Apostolum  me 
esse:  respondeo  in  vobis  existere  certa 
et  evidentia  mei  Apostolatus  argumenta; 
atque  haec  mea  apud  illos ,  sive  adversus 
illos  defensio  est. 

4.  Numquid  non  habemus  potestatem 
manducandi  et  bibendi?  Docuit  se  Apo- 
stokim  esse ;  nunc  probat  se  liberum.  Qui 
probationis  ordo  nonnihil  favet  lectioni 
Graecorum,  juxta  quam  initio  capitis  prius 
Apostolum ,  deinde  liberum  se  nominavit, 
Loquitur  autem  plurali  uumero,  quia  mox 
sibi  socium  adjuncturus  est  alterum  Apo- 
stolum,  Barnabam.  Supra  quidem  singu- 
lari  numero  usus;  quia  superiora  non 
perinde  erant  Barnabae  commuuia ,  ut 
Dominum  vidisse,  et  Corinthios  esse  opus 
ejus  ,  adeoque  Apostolum  esse  conferen- 
dum  cum  })rimis.  Porro  potestatem  ex 
Evaugelio  vivendi  vocat  potestatem  eden- 
di  et  bibendi:  quoniam  et  Christus,  qui 
potestatem  illam  dedit,  sic  eam  expressit, 
Luc.  10.  dicens :  In  eadem  domo  ma- 
nete ,  edentes  et  bibentes ,  quae  apud 
illos  sunt.  Sub  his  enim  caetera  vitae 
necessaria  comprehenduntur. 

5.  Numquid  non  habemus  potestatem 
mulierem  sororem  circumducendi?  Mu- 

lierem  sororem ,  Graece  et  Syriace ,  so- 
rorem  mulierem.  Quo  ordino  leg-itur 
etiam  iu  vetustis  quibusdam  Latinis.  At- 
que  ita  citant  Augustinus  loco  superius 
indicato,  et  Hieronymus  ad  cap.  27. 
Matth. ,  sed  hic  quidem  plurali  numero 
sorores  muUeres.  Quanquam  idem  Hie- 
ronymus  lib.  1.  contra  Jovinian.  cap.  14. 
et  ad  Eustoch.  de  custod.  virginit.  cap.  8. 
itemque  commentator  Ambrosiaster ,  Pe- 
lagius  ac  Sedulius  tantum  mulieres  le- 
gunt:  ut  et  Tertullian.  lib.  de  pudic.  cap. 
14.,  de  exhortat.  castit.  cap.  8.  et  de  mo- 
nog.  cap.  8.  Imo  videtur  Hieron.  loco 
jam  dicto  contra  Jovin.  eam  lectionem, 
quae  sororis  aut  sororum  meminit,  ita 
Graecis  codicibus  propriam  facere,  ut  a 
Latinis  excludat.  Qua  tamen  in  re  cum 
Latinis  convenit  tract.  de  singular.  cleric, 
qui  Cypriano  perperam  adscriptus ,  Ori- 
genis  esse  putatur,  interprete  Ruffino. 
Nam  semel  et  iterum  citans  hunc  Apostoli 
locum,  pluraliter  dicit  mulieres ,  nec  ad- 
dit  sorores.  Occasio  mutandi  numeri  fuisse 
potuit,  quia  plurali  uumero  dicit  Aposto- 
lus :  Numquid  non  hahemus  potestatem 
etc.  Cur  autem  sororis  vocabulum  omis- 
sum  fuerit,  ratio  non  occurrit.  Nunc  certe 
tara  Latini  quam  Graeci  codices  constan- 
ter  legunt  sororem.  Quo  uomine  Christia- 
nam  intelligi ,  non  est  dubium  apud  inter- 
pretes.  Is  enim  mos  erat  ecclesiae  primi- 
tivae,  Christianos,  fratres ;  et  Christianas, 
sox-ores  appellare. 

Baronius  in  Annal.  ad  annum  Domini 
57.  putat  hunc  locum  accipi  posse  de 
sorore  Pauli  secundum  carnem ,  cujus 
mentio  fit  Actor.  23.  Verum  textus  re- 
pugnat,  quia  loquitur  phirali  numero : 
Numquid  non  habemus  potestatem  etc, 
et  addit,  sicut  caeteri  Apostoli.  Jam 
quod  dicit  mulierem  sororem ,  vel  soro- 
rem  mulierem,  simile  est  cum  eo,  quod 
Petrus  et  Jacobus  et  Paulus  ipse  in  Actis 
apostolicis  Judaeos  alloquentes  dixisse 
leguntur:  Viri  fratres ,  utique  Judaeo- 
rum  more.  Constat  autem  Graecam  vocem 
yuvaTxa  communem  esse  ad  significandum 
mulierem  et  uxorem. 

Unde  nonnulli   ex   hoc   loco  suspicati 

8nll.  Estli  Comm.   Tom.  I. 


sunt,  Paulum  habuisse  uxorem;  idque  eo 
adhuc  tempore ,  quo  haec  scripsit.  Hu- 
jus  opinionis  inter  veteres  fuit  Clemens 
Alexand.,  ut  patet  ex  ejus  lib.  3.  strom., 
ubi  referens  hujus  ioci  verba,  simul  et 
alterius ,  qui  est  ad  Phil.  4.,  confirmat, 
Apostolo  Paulo  uxorem  fuisse :  quam  ta- 
men  sororis,  non  uxoris  loco  haberet.  Sic 
enim  intelligit  illud  aSsAcpyjv  yuvalxa, 
sororem  uxorem.  Neque  enim  de  uxore 
retenta  ad  usum  conjugalem  quisquam 
probus  interpres  hunc  locum  intellexit. 
Unde  male  hinc  sibi  novi  blandiuntur 
evangelici  ministri,  qui  uxoribus  se  posse 
carere  negant.  Eadem  porro  sententia, 
quam  tradit  Clemens,  inter  neotericos 
Laurentio  Vallae  placuit  in  suis  ad  hunc 
locum  annot.  et  Catharino  in  commenta- 
riis :  item  Jacobo  Fabro ,  qui  vertit  uxo- 
rem,  et  eam  versionem  in  examinatione 
literae  defendit,  plura  promittens  ad  lo- 
cum  Phil.  4. 

Horum  argumentum  est,   quia  Paulus 
cum  dixisset  sororem,  addidit  mulierem: 
quae  additio  nugatoria  sit-,   nisi  uxorem 
voluisset   intelligi:   cum  alioquin   omnis 
soror  mulier  sit.  In  quo  primum  falluntur, 
non  animadvertentes  tam  yuvaTxa  Graece 
quam  mulierem  Latine  non  dici ,  nisi  de 
ea ,  quae  sit  aetatis  adultae,  ut  uxor  fieri 
possit.   Quocirca  non  eis  concedimus  om- 
nem  sororem  mulierem  esse.     Sed  ut  hoc 
dissimuletur ;  facilis  adhuc  respousio  est, 
frequens  esse ,  ut  verborum  ordine  prae- 
cedat,  quod  constructione  et  sensu  sequi- 
tur :  idque  iuterdum   etiam  fieri  in  appo- 
sitiva  locutione.     Cujus  rei  duplex  exem- 
plum   est  Dan.    8.  in   his   verbis:    Cum 
essem    in    Susan    castro,    quod    est   in 
Aelam  regione:  quum  recto  ordine  diceu- 
dum  fuisset:  In  castro  Susan,  quod  est  in 
regione  Aelam.  Ita  1  Machab.  3.  Trans- 
fretavit  Euphratem  fluvium.    Et  ut  de 
novo  testamento  pruferam  exempla:  Marc 
1.  dicitur:  Et  haptizahantur  ah  illo  in 
Jordane  flumine.  Sic  enim  habent  Grae- 
ca :  non  in  Jordanis  fLumine.    Et  Hebr. 
12.    Sed   accessistis   ad   Sion   montem. 
Quo  loco  quum  Erasmus  et  alii  verterint 
ad  montem  Sion;  quid  est,  cur  hic  displi- 
34 

ceat,  vulgatum  interpretem  simili  meta- 
thesi  vertisse  (si  tamen  ita  vertit)  mulie- 
rem  sororem ;  nisi  quia  suspicio  cie  uxore 
Pauli  quibusdamnimium  arrisit?  Alioqui 
non  magis  de  uxore  cogitationem  ingerere 
debet,  quod  dicit  sororem  mulierem ; 
quam  si  Christianam  mulierem  dixisset. 
Nec  vero  sororem  mulierem  aliter  dicere 
potuit  Graece,  quam  aasA^TjV  juvalv.a: 
etsi  minime  vellet  uxorem  intelligi. 

Certe  Paulum  coelibem  fuisse,  quo 
tempore  scripsit  hanc  epistolara,  satis 
arbitror  constare  ex  ipsius  verbis,  quae 
scripsit  supia  cap.  7.  vers.  7.  et  8.  et  ex 
patrum  testimoniis  ibidem  a  nobis  allega- 
tis.  Quorumautoritati  Clementis  opinionem 
de  uxore  Pauli  inter  veteres  singularem, 
jure  merito  postponimus.  Et  quod  ad 
hunc  locum  attinet,  coramentarium  de 
uxore  ex  professo  rejicit  Hieron.  lib.  1. 
coutru  Jovin.  cap.  14.  ac  docet  Aposto- 
lum  loqui  de  sanctis  quibusdam  mulieri- 
bus ,  quae  juxta  morem  Judaicum  ma- 
gistris  de  sua  substantia  ministrabant : 
sicut  legimus ,  inquit,  ipsi  quoque  Do- 
mino  factitatum.  Eadem  tradit  August. 
lib.  de  opere  monach.  cap.  4.  et  5.  Uter- 
que  vero  ex  ipsius  Apostoli  verbis  et  ver- 
borum  contextu  convincit,  falsos  eos  fuisse, 
qui  Graecam  vocem  ambiguam  interpre- 
tati  sunt  uxorem. 

Cum  his  plane  sentiunt  commentator 
Ambros.  et  Sedulius :  nec  non  Primasius 
ad  Augustiui  verba  alludens.  Sed  et  an- 
tiquissimus  Tertull.  libro  de  monog.  cap. 
8.  diserte  negat,  de  uxore  Paulum  hic 
agere:  probatque  iisdem  argumentis,  qui- 
bus  usi  postea  fuerunt  Hieronymus  et 
Augustinus.  Quem  locum  opponimus  iis, 
qui  pro  diversa  sententia  Tertullianum 
adducunt,  utpote  libro  de  exhort.  cast. 
cap.  8.  ita  loquentem :  Licebat  et  Apo- 
stolis  nuhere,  et  uxores  circumducere. 
Nec  enim  ea  verba  Tertullianus  ex  sua 
dicit  persona,  sed  eorura,  qui  secundas 
nuptias ,  quas  ipse  oppugnat,  ex  hoc  loco 
Paulino  probare  nitebantur,  hujusmodi 
argumento:  Si  licuit  Apostolis  uxores 
circumducere ,  licuit  et  accipere,  etiam 
priore  mortua :  cum  sermo  Pauli  sit  gene- 


ralis.  Ubi  Tertullianus ,  quod  de  circum- 
ducendis  uxoribus  dicitur ,  pro  loco  dissi- 
mulans  ,  tantum  respondet  Paulum  ,  ut  ad 
exemphim  nos  suum  provocaret,  his  usum 
non  fuisse ,  quae  sibi  licere  dixerat.  Vide 
scholion  Jacobi  PameUi  ad  ea  verba  Ter- 
tulliani. 

Jam  vero  Latinis  accedunt  et  Graeci 
commentatores ;  qui  omnes  non  de  uxore, 
sed  de  muliere  rerum  victualium  curatrice, 
locumhuncinterpretati  .sunt:  Eam  quippe 
fuisse  Apostolorum  consuetudinem ,  ut 
divites  foeminas  comites  haberent,  quibus 
necessaria  vitae  subministrantibus ,  ipsi 
securius  atque  expeditius  Evangelio  vaca- 
rent.  Ac  sane  ad  hunc  intellectum  cogit 
exemplum  Christi,  cujus  et  autores  supra 
dicti,  praesertim  Latiui ,  meminerunt. 
Nam  de  eo  refert  Lucas  cap.  8.,  quod 
eum  secutae  muUeres  aliquae  ministra- 
hant  ei  de  facultatibus  suis.  Hoc  autem 
erat  mulieres  circumducere.  Quo  potissi- 
mum  exemplo  idipsum  fecerunt  Apostoli, 
Quod  si  nefas  est  eo  loco  uxorem,  vel 
quod  longe  est  absurdius ,  uxores  suspi- 
cari :  neque  igitur  hic  de  uxore  Paulum 
loqui  putandum  est. 

Et  quidem  quod  ad  Apostolos  attinet, 
qui  cum  Christo  fuere  conversati,  primum, 
de  nullo  eorum  constare ,  excepto  Petro, 
quod  uxorera  habuerit,  autores  sunt  Ter- 
tull.  libro  de  monog.  cap.  8.  et  Hieron. 
libro  1.  adv.  Jovin.  cap.  14.  Deinde  ut 
habuerint :  quod  de  omnibus  praeter  Joan- 
nem  sontire  videtur  Ignatlus  in  epist.  ad 
Philadelphios,  et  nos  de  quibusdam  non 
uegamus :  de  nullo  tamen  omnium  doceri 
potest,  quod  evangelizans  uxorem  circum- 
duxerit.  Nec  ratio  patitur  id  opinari  de 
illis ,  qui  Christum  secuti  omnia  relique- 
rant,  etiam  uxores,  Matth.  19.  Non  enim 
facile  creditur  esse  continens  ab  uxore, 
qui  eam  apud  se  retinet,  perque  regiones 
et  domos  comitem  trnhit. 

Ut  igitur  ad  verba  Pauli  redeamus,  ea 
sensum  hunc  habent  planum  et  perspi- 
cuum  :  An  non  ego  et  Barnabas  habemus 
potestatem  adducendi  nobiscum,  quuties 
Evangelii  causa  terras  obimus ,  aliquam 
mulierem  Christianam,  quae  suis  sumptibus 

(aut   etiam    alienis ,    ut   vult    Cajetanus) 
ministret  nobis  ea,  quae  suut  humanae 
necessitatis  ?    Nominat    autem    mulierem 
potius  quam  virum:   quia  sic  erat  apud 
Judaeos  consuetudo  :   propterea  qr.od  ad 
hujusmodi   ministeria    vel    aptiores,   vel 
promptiores    ac  magis    officiosae   soleant 
esse  mulieres.    Si  quaeras,  quomodo  mu- 
lierem,  quae  uxor  non  esset,  circumdu- 
cere,   non  fuerit  apud  homines,   saltem 
infirmiores ,     scandalosum :    respondetur, 
apud  Judaeos  non  fuisse :  quia  fiebat  con- 
suetudine  in  tantum  recepta ,  ut  et  Chri- 
stus  Dominus  eandem  circa  se  admittere 
non  fuerit  dedignatus.  Neque  enim  assu- 
mebantur  ad  hujusmodi  ministerium  mu- 
lieres ,  nisi  quarum  castitas  cum  pietate 
conjuncta  adeo  nota  esset  ac  probata ,   ut 
oranem   excluderet   incontiuentiae  suspi- 
cionem,    Adde ,  quod  et  Apostolorum  ea 
fuit  vitae  perfectio ,  et  perfectionis  apud 
omnes   existimatio;   ut  nemo  facile  sini- 
strum  quid  propter  foeminas  comites  de 
eis  suspicari  potuerit,  quemadmodum  nec 
Judaei,  quantumvis  malevoli,   tale  quid 
de  Christo  suspicati  fuisse ,  ac  ne  quidem 
per  calumniam  objecisse,  leguntur.     Ve- 
rum  quia  factum  hujusmodi  poterat  oflfen- 
dere  gentiles,  apud  quos  inopinabile  erat, 
mulierera    passim    circuraducere    et    non 
tangere  :   propterea  Paulus  gentium  Apo- 
stolus,  ne  quod  obstaculum  poneret  Evan- 
gelio,  prudenter  admodum  existimavit  ab 
eo  sibi  abstineudum.    Qua  de  re  tota  sic 
Hieron.  in  commentario  super  Matthaeum 
ad  illud  cap.  27.  Erant  autem  ibi  mu- 
lieres,   quae  secutae  fuerant  Jesum  a 
Galilaea,  ministrantes  ei:  Consuetudi- 
nis,  inquit,  Judaicae  fuit,  nec  duceba- 
tur  in  culpam ,  more  gentis  antiquo,  ut 
■  mulieres  de  substantia  sua  victum  atque 
vestitum   praeceptoribus    ministrarent. 
Hoc  quia  scandalum  facere  poterat  in 
nationibus,  Paulus   abjecisse  se  memo- 
rat.  Sic  ille.    De  loco  Philipp.  4. ,  quem 
perinde   ut   istum   novriore.s   ad  uxoi-em 
Pauli    referunt,    agemus    illic    accurate : 
siraol  ad  Ignatiura  Martyrem ,  quera  suae 
sententiae  volunt  esse ,  responsuri. 

Sicut  et  caeteri  ApostoU  et  fratres 


Domini  et  Cephas?  Haec  pars  non  ad 
id  solura  refertur,  quod  proxirae  praeces- 
sit,  de  sorore  rauliere  circumducenda:  sed 
simul  ad  illud  superius :  Numquid  non 
habemus  potestatem  munducandi  et 
bibendi  ?  Quare  quod  de  rauliere  circura- 
ducenda  dixit,  non  est  necesse  intelligi 
factum  ab  omnibus  Apostolis  caeteris ,  et 
a  fratribus  Domini ,  et  ab  ipso  Cepha ,  id 
est,  Petro;  sed  ab  aliquibus  istorum. 
Quod  addit,  etfratresDomini,  et  Cephas, 
cum  auxesi  dicitur.  Intendit  enira  oratio- 
nem  velut  gradibus  quibusdam,  ac  si 
dicat:  An  non  haberaus  potestatem  prae- 
dictorum,  quam  habeut,  quaque  utuntur 
caeteri  Apostoli,  etiam  qui  inter  eos  prae- 
cipui,  id  est,  fratres  Domini,  adeoque 
ipse  Petrus  princeps  et  capuf  Apostolo- 
rum?  Nara  Petrum  ultimo  loco  nomina- 
tum  tanquam  caeteris  majorem  attestantur 
Graecorura  comraentarii.  Sic  enira  et  1. 
cap.  hujus  epist.  gradatira  ad  majores 
ascendit,  quando  post  senominavit  Apollo, 
Petrum,  Christum.  Sic  et  Angelus  ad 
raulieres  Marci  ultirao :  Ite,  inquit,  dicite 
discipulis  ejus  et  Petro. 

Fratres  Doraini,  qui  dicantur  tam  hoc 
loco,  quam  apud  Evangelistas  (ut  qui 
omnes  fratrum  Domini  raerainerunt),  vetus 
quaestio  est.  Ubi  priraura  cavendus  ex- 
secrabilis  evror  infidclium  Judaeorura,  qui 
fratres  germanos  Domino  Jesu  assignant, 
tanquam  nato  ex  Joseph  et  Maria  con- 
jugibus,  ex  quibus  et  illos  genitos  volunt. 
Cavendus  item  error  Helvidii,  qui  Do- 
mino  fratres  adscribebat  uterinos.  Nam 
etsi  fateretur,  Dominura  ex  Maria  virgine 
natum,  eos  taraen,  qui  fratres  Doraini  in 
Scriptura  vocantur,  ejusdera  Mariae  matris 
Domini  filios  ex  Joseph  postea  susceptos 
dicebat,  detrahens  perpetuae  ejus  virgi- 
nitati.  Quera  errorera  docte  et  solide  re- 
futavit  ex  Scripturis  S.  Hieron.  libro  ad- 
versus  Helvid.  scripto.  Ecclesia  vero 
semper  ut  baeresim  detestata  est:  ipsius 
potissiraura  virgiuis  instructa  certissirao 
fideque  dignissirao  testimonio,  sic  loquen- 
tis  ad  Angelum  divini  partus  nuntium: 
Quomodo  f.et  istud .  quoniam  virum 
non  cognosco?  Luc.  1. 

Caeterum  multorum  opinio  fuit,  fratres 
Domini  vocari  filios  Joseph  ex  alia  cou- 
juge  priore ,  qua  mortua  duxerit  beatam 
Mariam :  ut  quomodo  Joseph  pater  Do- 
mini  fuit  putativus,  sic  et  illi  fratres  ejus 
putativi  fuerint;  fratres,  inquam,  ex  eodem 
patre,  licet  matre  diversa  geniti.  Ita  sen- 
serunt  Origenes  super  Mattli.  cap.  13., 
Eusebias  hist.  eccles.  lib.  2.  cap.  1.,  Hila- 
rius  canone  1.  in  Matth. ,  Epiphanius  in 
haeresi  28.  et  78.,  item  commentator 
Ambros.  in  epistolam  ad  Galatas  1.,  et 
his  omnibus  antiquior  Hippolytus  Portu- 
ensis,  citante  Nicephoro  libro  2.  suae 
hist.  cap.  3.  Sic  quoque  Theophylact. 
passim;  ut  scribens  in  Matth.  13.  et  27. 
et  Joann.  19.  ct  epist.  ad  Gal.  1.,  item 
Euthymius  in  Matth.  12.  et  27.,  Oecumen. 
in  hunc  locum,  et  Cajetanus  in  epistolam 
ad  Galat. 

Verum  hanc  cpinionem  Hieron.  in  com- 
ment.  Matth.  12.  ad  apocryphorum  deli- 
ramenta  rejicit:  et  adv.  Helvid.  disserens 
cap.  9.  refellit;  vocans  non  ,tam  piam 
quam  audacem  temeritatem  eorum ,  qui 
hujnsce  figmenti  sunt  autores.  Certe  Scri- 
ptura  nusquam  aliquid  tale  significat:  nec 
vero  congruit  dignitati  beatissimae  Virgi- 
nis,  attribuere  ei  virum  non  virginem,  sed 
prius  uxoratum,  et  e  priore  conjugio  libe- 
ris  onustum,  atque  eorum  cura  distentum; 
cui  custodia  mandanda  erat  pueri  salva- 
toris,  simul  et  matris,  inter  pericula  per- 
Bequentiura.  Ut  et  hoc  addam,  parum 
decere  matrem  Domini,  novercam  esse 
filiorum  Joseph.  Praeterea  si  fratres  Do- 
mini  putative  tantum  dicerentur,  non  ho- 
noris  causa  Jacobum  fratrem  Domini 
Pauhis  appellaret  Gal.  1.,  ut  nec  fratres 
Domini  hoc  loco.  Non  enim  verus  est 
honor  ab  excellentia  putativa.  Qua  ra- 
tione  etiam  illorum  infirmatur  opiuio,  qui 
fratres  Domini  interpretantur  propinquos 
ejus  ex  parte  Joseph:  extenso  videlicet 
fratrum  noniine  ad  cognatos  in  genere. 
Nam  et  sic  a  putativa  fratevnitate  non 
receditur,  ut  quae  nitatnr  patre  putativo. 
Dicamus  igitur,  quod  habet  seutentia 
verior,  eademque  apud  Latinos  commu- 
nior:    fratres  Domini  veros  intelligi,   id 


est,  ex  parte  B.  Mariae  virginis ,  quae 
vere  et  proprie  mater  Domini  fuit :  ex- 
tenso  tamen ,  ut  dictum  est ,  nomine  fra- 
trum  ad  quoslibet  cognatos  seu  carne 
propinquos:  idque  juxta  morem  Hebraici 
ac  Syriaci  sermonis ,  qui  frequens  est  in 
sacris  literis :  quod  bene  declarat  Hieron. 
adversus  Helvid.  cap.  8.  Confirmatur  haec 
sen+,entia  primum  ex  eo,  quod  fratres  Do- 
mini  nusquam  nominantur  cum  Josepb, 
sed  cum  matre  Jesu ,  tanquam  ex  ejus 
parte  fratres,  id  est,  propinqui  ipsius. 
Loca  sunt  Matth.  12.  et  13.,  Marc.  3.  et 
6.,  Luc.  8.,  Joann.  2.  et  Act.  1.  Deinde 
ex  narratione  Joannis ,  qui  cap.  19.  Ma- 
riam  Cleophae  sororem  matris  Domini  di- 
serte  nuncupat.  Erat  autem  Maria  Cleo- 
phae  eadem  cum  Maria  matre  Jacobi  et 
Joseph,  sive  ut  in  Graeco  Josae  (Hiero- 
nymus  Josetem  vocat),  fratrum  Domini : 
quemadmodura  ex  collatione  Matth.  27. 
et  Marc.  15.  cum  dicto  loco  Joannis  per- 
spicue  deducit  idem  Hieron.  contraHelvid. 
cap.  7.  et  alil  post  eum. 

Nec  tamen  hinc  colligas  Mariam  ma- 
trem  Domini  non  fuisse  unigenitam  suis 
paventibus.  Nam  ut  secundum  et  tertium 
Annae  matris  ejns  maritum  prorsus  repu- 
diamus,  ita  duas  aut  tres  illi  fiiias  ejus- 
dem  nominis  fuisse,  quod  vulgo  putatur, 
non  est  verisimile:  cum  nomina  filiis  et 
filiabus  imponantur  ad  distinctionem.  Sed 
sororem  matris  Domini  dixit  Joannes  eo 
sensu ,  quo  fratres  Domini  dixerat ,  ejus- 
dem  sui  Evan^jelii  cap.  2.  et  7.,  et  quo- 
modo  sorores  Domini  dictae  sunt  apud 
Matthaeum  13.  et  Marcum  6.  Fuit  igitur 
Maria  Cleophae  soror  matris  Domini,  id 
est  cognata,  forte  consobrina,  certe  ita 
propinqua,  ut  ejus  filii  fratres  Domini 
possent  appellari.  Qui  quidem  fuerunt 
juxta  Matthaei  et  Marci  locis  proxime 
cifatis  enumerationem,  Jacobus  et  Jo- 
seph,  Giaece  Joses,  et  Simon  et  Judas, 
licet  opinentur  nonnulli,  duos  posteriores 
non  fuisse  germanos  priorum,  sed  ex  alia 
qnapiam  matre  propinquitatem  habuisse 
cum  Christo  :  propterea  quod  Maria  tan- 
tum  legatur  Jacobi  et  Joseph  mater, 
Matth.  27.  et  Marc.  15.    Quod  si  ita  est. 

•  fatendum  erit  Judam,  qui  se  fratrem  Ja- 
cobi  nominat  in  sua  Epistola,  nec  ger- 
manum  nec  uterinum  Jacobi  fratrem  fuisse, 
sed  tantum  ea  generali  ratione ,  qua  fra- 
tres,  ut  ante  dictum  est,  vocantur  pro- 
pinqui. 

Porro  multi  hoc  loco  etiam  Joannem, 
et  consequeuter  fratrem  eijus  Jacobum, 
in  fratres  Domini  numerant,  ut  Haimo, 
Aquinas,  Cartbusianus ,  glossam  inter- 
linealem  secuti:  et  his  recentiores  Eras- 
mus,  Gaignaeus,  Hofmeisterus,  Tittel- 
maunus  ,  Guilliaudus :  addo  etiam  Calvi- 
num.  Ac  simile  quidhabet  Theophylactus 
in  Prologo  super  Evangelium  Jnannis. 
Sed  et  vulgo  putatur,  hos  duos  fratres 
cognationis  iiducia  ausos  petere  a  Christo 
primas  sedes  in  ejus  regno,  Matth.  20. 

Verum  haec  opinio  nata  videtur  ex 
apocryphis  ncc  fide  dignis  historiis,  par- 
tira  ea,  quam  refert  de  Joseph  viro  B. 
Mariae  Theopbylactus  loco  jam  dicto : 
partim  altera  passim  recepta,  quae  B. 
Annae  tres  filias  adscribit,  quarum  unam 
dicunt  illam,  quae  ex  Zehedaeo  Jacobum 
et  Joanuem  suscepit.  Certe  patres  anti- 
quiures  bujus  cognationis  non  meminernnt. 
Et  quidem  Epipbanius  utroque  loeo  supra 
citato,  diserte  negat,  Joanuem  Christo 
fiiisse  carne  propinquum.  Quam  senten- 
tiam  merito  probant  hac  aetate  vu-i  doctis- 
simi  Corn.  Jansenius  et  Joann.  Hesselius 
in  suis  ad  locum  Matth.  20.  comment.  et 
Joan.  Molanus  lib.  3.  historiae  SS.  imatfi- 
num  cap.  28.  Etenim  cum  frequenter 
horum  fratrum  mentio  fiat  in  Scriptura; 
nusquam  tamen  quod  fratres  Domini  fue- 
rint  indicatur:  imo  potius  negatur.  Cum 
enim  inter  Apostolos  Christi  duo  fuerint 
Jacobi,  non  uterque,  sed  alter  ad  discrimen 
alterius,  frater  Domini  legitur  appellatus. 
6.  Aut  ego  solus  et  Barnabas  non 
habemus  potestatem  hoc  operandi?  Grae- 
ce  -.  Aut  solus  ego  et  Barnabas.  Ita  dictio 
solus  commodius  etiam  Barnabam  com- 
prehendit.  Caeterum  Barnabae  meminit, 
quod  eum  in  praedicandu  gentibus  Evan- 
gelio,  et  per  hoc  in  abstinentia  sumptuum 
alienorum,  habuisset  socium.  Pariter  enim 
ad  gentium  conversionem  Paulus  et  Bar- 


nabas  missi  fuerunt  a  Spiritu  sancto,  Act. 
13.  Hic  obberva  Pauli  candorem,  qui 
laudem  hanc  abstinentiae  non  sibi  soli 
vendicat ,  sed  Barnabam  ejus  participem 
libenter  ac  sponte  declarat.  Hoc  operandi, 
id  est,  faciendi,  quod  caeteri  faciunt, 
vivendi  ex  Evangelio  et  mulierem  cir- 
cumducendi.  Sic  fere  Latini  exponunt, 
ac  nominatim  commentator  Ambros. 

At    sciendum,    iu    Graeco  et  Syriaco 
legi  non  operandi.    Atque   ita  vertisse 
nostrum    interpretem  verisimile  est.     Sic 
enim    etiam    Augustinus    lib.    de    opere 
monach.  cap.  7.  et  legit  et  exponit.    Cu- 
jus  verba  Beda  quoque  in  sua  collecta- 
nea  rctulit.     Ac  meminit  hujus  lectionis 
glossator  interlinealis ,  inquiens  :  vel  po- 
testatem  non  operandi,  id  est,  cessandi 
a  labore  manuum.     Quae  eadem  verba 
inter  liaeas  scripta  vidimus  in  pervetusto 
cudice  Laudensi.     Utramque  vero  lectio- 
nem   adfert   et  interpretatur  Lombardus. 
Estque  sensus  Graecae  lectionis  perspi- 
cuus.  Alii,  inquit  Apostolus,  non  operantur 
manibus,  sed  vivunt  ex  Evangelio,  uten- 
tes  potestate  sibi  data  a  Christo.   Aa  solus 
ego  et  Barnabas  potestatem  non  operandi 
manibus  non  habemus,  ut  et  nobis  liceat 
ex  Evangelio  vivere  ?    Constat  autem  ex 
aliis  locis,  Paulum  operatum  fuisse  mani- 
bus,  praecipue  Corinthi :  ne  qua  remora 
fieret    Evangelio    currenti,     si    sumptum 
acciperet  ab  iis ,  qnibus  Evangelium  mi- 
nistrabat.  Idque  de  sejam  supra  testatus 
est  cap.  i.  dicens :  Laboramus  operajites 
manibus  nostris.  Vide  quae  illic  a  nobis 
annotata.     Sensum  hunc  confirmat  Grae- 
cum  verbum  IpyaCsaOai  ^   operari;  quo 
significari  solet  opus  manuum :  atque  eo 
passim   utitur  ApostoUis,    cum    de    upere 
manuum  loquitur.    Haec  omnium  Graeco- 
rum  expositio   est.    Itaque  miror  Erasmi 
fluctuationem  in  anuotationibus:  ubi  cum 
praesentem  locum    bene   ex  Chrysostomo 
et   Theophylacto  exposuisset,  pustea  ad 
diversum  sensum  delabitur,  tanquam  dua- 
bus   negationibus  (j'j   ,u/)  unius  vice  sit 
abusus  Apostolus :    quod  Graeca  minime 
permittunt,  obstante  articulo  ToO,  verbum 
infiuitum  determinante,  xoufATj  IpyaCso&ai, 

id  est  (ut  crasse  explicem),  ejus  quod  est 
non  operari. 

7.  Quis  militat  suis  stipendiis  un- 
quam?  Deinceps  argumentis  quibusdam 
ostendit,  tam  se  quam  alios  Evangelii 
ministros  habere  potestatem  viveudi  ex 
Evangelio.  Est  enim  tota  probatio  com- 
munis  omnibus  Evangelii  praedicatori- 
bus ,  et  in  universum  ecclesiae  ministris, 
quatenus  indigeant  sumptu  ad  vitam  in 
obeundis  miuisteriis  sustentandam.  Pri- 
mum  autem  argumentatur  ab  exemplis  hu- 
manis,  scilicet  militum,  agricolarum  et  pa- 
storum.  Neque  enim  miles  tenetur  suo 
sumptu  militare ;  sed  a  provincialibus ,  ut 
Augustinus  loquitur ,  accipit  decreta  sibi 
stipendia. 

Quis  plantat  vineam ,  et  de  fructu 
ejus  non  edit?  Id  est:  Quis  prohibetur 
edere  de  fructu  vineae,  vel  cujuslibet 
arboris  a  se  plantatae?  quasi  dicat,  nemo. 
Quis  pascit  gregem,  et  de  lacte  gregis 
non  manducat  ?  Graece :  Aut  quis  ?  Et 
edit  potius  quam  manducat,  ut  in  parte 
praecedenti  vertit  idem  verbum  --O^Ui. 
Porro  sensns  est  similis.  Significant  enim 
hae  percontatioues ,  non  tam  quid  fiat, 
quam  quid  jure  fiat ,  cic  fieri  possit. 

Vult  autem  Apostolus  ex  his  similibus 
intelligi,  quod  ei,  qui  Christo  militat  in 
Evangelii  praedicatione,  debeatur  stipen- 
dium ,  ex  quo  vivat :  et  quod  plantanti 
vineam  Christi,  sicut  apud  Corinthios  ipse 
se  fecisse  commemorat  supra  cap.  3.  di- 
cens:  Ego  plantavi,  debeatur  fructus 
ex  vinea  plantata ;  quodque  pascenti  gre- 
gem  ovium  Christi  debeatur  lac  et  lana 
ex  ipso  grege.  Bene  Chrysostomus  ad- 
monet,  Paulum  non  dixisse:  Quis  militat, 
et  non  est  dives?  Quis  plantat  vineam, 
et  aurum  non  colUgit?  Quis  pascit  gre- 
gem,  et  de  agnis  non  exercet  mercatu- 
ram?  Sed  militi  stipendium,  quodGraece 
est  0(|/d>viov  _,  plantatori  de  fructu ,  pastori 
de  lacte  cibum  assignat:  ostendens  quod 
oportet  doctorem  parvo  salario  esse 
contentum,  solo^ue  necestario. 

8.  Numquid  secundum  hominem  haec 
dico?  Graece  AaXto  loquor.  Plerique 
tam  Graeci  quam  Latini  subaudiunt  ex- 


clusivam  particulam ;  et  secundum  homi- 
nem  exponunt  secundum  humanam  ra- 
tionem,  ut  sensus  sit :  An  solum  ex  rebus 
humanis  mihi  suppetunt  argumenta  ad 
probandum  quod  dico,  scilicet  me  et  Bar- 
nabam  habere  potestatem  ex  Evangelio 
vivendi?  Alii  sic:  Numquid  haec  dico  ex 
humano  et  carnali  affectu;  tanquam  mihi, 
meisque  commodis  consulere  volens?  Fa- 
vere  videtur  haic  sensui  phrasis  ipsa, 
secundum  hominem ,  prout  ea  Paulus 
alias  utitur,  ut  Roman.  3.  Secundum  ho- 
minem  dico ,  et  hujus  epistolae  cap.  3. 
Secundum  hominem  ambulatis ,  et  infra 
cap.  15.  Si  (secundum  hominem)  ad 
bestias  pugnavi.  Verum  in  priori  sensu 
phrasim  hanc  usurpavit  Gal.  3.,  ubi  simi- 
liter ,  ut  hic  fecit ,  a  rebus  humanis  alla- 
turus  exemplum,  id  est,  a  vahditate  testa- 
mentihumani,  sicait:  Fratres,  secundum 
hominem  dico,  etc.  Denique  eidem  sen- 
sui  melius  respondet,  quod  sequitur : 

An  et  lex  haec  non  dicit?  Graece: 
Aut  nonne  et  lex  haec  dicit?  videlicet 
sub  allegoria  hoc  ipsum  docens,  Evangelii 
ministros  habere  potestatem  exEvangelio 
vivendi.  Legem  veterem  intelligit ,  quae 
certe  divina  est,  non  humana. 

9.  Scriptum  est  enim  in  lege  Moysi. 
Non  Mosis  legislatoris,  si  proprie  loquen- 
dum  sit,  sed  ministri:  qui  legem  a  Deo 
acceptam  Israelitis  attulit.  Neque  enim 
Scriptura  Mosen  usquam  legislatorem  vo- 
cat.  Et  utique  plus  est  esse  Dei  miui- 
strum  in  lege  ejus  ferenda,  quam  suam 
ferre  legem. 

Non  alligabis  os  bovi  trituranti.  Al- 
ligabis,  Graece  cpifJLtoostc: ,  significantius 
obligabis,  ut  alii  verterunt.  Locus  est 
Deut.  25.  Ubi  quamvis  os  non  cxprimi- 
tur,  includitur  tamen  in  verbo  tam  Hebraeo 
ciuam  Graeco:  ut  obturare ,  sive  obligare 
bovem,  sit  ligare  os  ejus.  Noster  inter- 
pres  eandem  vocem  1  Tim.  5.  transtulit 
infraenabis.  Liranus  super  Deuterouo- 
mium  scribens  inrostrare  vocat.  Nos  ibi- 
dem  ex  versione  S.  Hieronymi  sic  legi- 
mus :  Non  ligabis  os  bovis  terentis  in 
area  fruges  tuas.  Mos  enim  erat  apud 
Orientales,   ut    et   hodie  in   quibusdam 

Galliae  locis,  boum  opera  uti  ad  fruges 
pedibus  triturandas.  Qui  vero  tenaciores 
erant,  bobus  ora  obligabant,  ne  de  frugi- 
bus,  quas  terebant,  edere  pcssent.  Quod 
erat  inclementiae  cujusdam  et  injustitiae, 
quam  lex  inhibet.  Hebraismum  nota, 
ligabis  pro  ligato. 

Numquid  de  bobus  cura  est  Deo? 
Omnium  quidem  et  singularum  rerum 
curam  et  providentiam  habet  Deus,  etiam 
in  particulari,  testante  Scriptura,  quod 
Dei  sapientia  attingit  a  fine  usque  ad 
finem  fortiter ,  et  disponit  omnia  sua- 
viter,  Sap.  8.  Hinc  scriptum  est:  Homi- 
nes  et  jumenta  salvabis  Domine,  Psalm. 
35.  et  iterum:  Qui  dat  jumentis  escam 
ipsorum,  Psalm.  146.  Quare  et  de  peco- 
ribus  ita  praecipit  Ecclesiasticus  cap.  7. 
Pecora  tibi  sunt?  attende  illis.  Ipsum- 
que  adeo  praeceptum  seu  Dei  seu  Sa- 
pientis,  datum  homini  de  jumentis  et  pe- 
coribus,  arguit,  i]la  Doo  curae  esse. 

Non  igitnr  absolute  curam  boum  a  Deo 
removet  Aposlolus ;  sed  quod  dicit,  hunc 
sensum  habet:  Num  Deo  cura  e?t  de  bo- 
bus,  ut  propter  illos  det  hominibus  prae- 
cepta,  ac  non  potius  propter  ipsos  homi- 
nes  ?  Nam  praeceptum  istud  de  ore  bovi 
trituranti  non  obligando ,  non  boum  sed 
hominum  causa  datum  est;  tum  ut  cle- 
mentlae  et  humanitati  assuescerent,  unde 
Salomon:  Kovit  justus  jumentorum  suo- 
rum  animas:  viscera  autem  impiorum 
crudelia  VvowQxh.  12.,  tum  proprie,  ut 
quod  de  bobus  praecipitur,  intelligerent 
sibi  multo  magis  observandum  erga  ho- 
mines:  id  est,  ne  eos ,  quorum  utuntur 
opera,  fraudarent  alimonia  debita.  Maxi- 
me  vero  ad  significandum ,  quid  ministris 
verbi  divini  tanquam  bobus  in  area  domi- 
nica  triturantibus  debeatur  ab  illis,  quibus 
ministrant.  Id  enim  est  quod  sequitur: 

10.  An  non  propter  nos  utique  hoc 
dicit?  Graece:  An  propter  nos  omnino 
dicit?  absque  non  et  hoc:  quae  voculae 
etiam  iu  multis  Latinis  ac  probatis  codi- 
cibus  non  habentur.  Posterior  adscripta 
videtur  a  nonnullis  ad  supplendum  sen- 
sum :  tametsi  et  in  Graecis  quibusdam 
atque  in  Syris  legatur.    Sensus    autem 


est :  An  potius  existimandum  est,  omnino 
seu  principaliter  hoc  Deum  praecepisse 
propter  nos  Evangelii  ministros?  ut  jam 
explicatum  est. 

Nam  propter  nos  scripta  sunt.  Grae- 
cum  verbum  iypacpyj,  cum  sit  numeri  sin- 
gularis ,  rectius  vertas  scriptum  est : 
quemadmodum  paulo  ante  yeypaTtxat. 
Nihil  enim  est,  quod  cogat  aut  suadeat 
pluraliter  vertendum.  Nam  de  eodem  ad- 
huc  testimonio  Scripturae  loquitur,  affir- 
mans  id  quod  interrogatione  quaerebat, 
an  propter  nos  hoc  dictum  esset. 

Quoniam  debet  in  spe  qui  arat  arare. 
In  spe,  id  est,  cum  spe,  Hebraismus. 
Haec  nova  sententia  est,  qiia  ad  thesim 
probandam,  Scriptarae  rationera  subjungit. 
Ubi  verbum  debet  sic  expone,  ei  debetur; 
quomodo  si  quis  dicat:  Ego  debeo  patri 
succedere  in  haereditate,  tale  est  ac  ^i 
diceret:  haereditas  patris  mihi  debetur. 
Igitur  sensus  est:  Si([uidem  et  homo,  qui 
arat,  merito  sperat  fructum,  Nam  debe- 
tur  ei  pro  suo  labore:  proinde  fraudan- 
dus  non  est  spe  fructus  inde  percipiendi. 
Hanc  enim  spem  explicat  id,  quod  se- 
quitur. 

Et  qui  triturat,  in  spe  fructus  perci- 
piendi.  Graeca  sunt  obscuriora,  sic  enira 
habent:  Et  qui  triturat,  spei  suae  par- 
ticeps  esse  in  spe.  Supple  debet.  Hoc 
enim  repetendum  ex  membro  praecedente. 
Sensum  vero  bene  reddidit  interpres.  Est 
autem  hujusmodi :  Et  homo  ,  qui  triturat 
fruges  suas ,  id  jure  faeit  cum  rpe  perci- 
piendi  fructum  speratum,  hoc  est,  utendi 
frumento  a  palea  separato:  neque  ab  ea 
spe  pruhibendus  est.  Itaque  nota,  in 
Graeco  spem  priori  loco  poni  pro  re  spe- 
rata :  quemadmodum  et  alibi  iuterdum,  ut 
Gal.  5.  Ex  fide  spem  justitiae  e.rspecta- 
mus,  et  Tit.  2.  Exspectantes  beatam 
spem..  Erasmus  ita  vertit :  Et  qui  tritu- 
rat  sub  spe,  spei  suae  particeps  esse  de- 
bet,  videlicet  extrema  particula  in  spe, 
vel  sub  spe ,  reducta  ad  verbum  triturat 
initio  positum. 

Sequuntur  hoc  Cajetanus  et  alii  qui- 
dam  recentiores.  Sed  revera  coactior  est 
ea  versio  :  nec  respondet  priori  membro, 

nec  sensum  facit  perinde  coiiimodum. 
Quod  vero  quidam  codices  hoc  loco  non 
addunt  in  ope,  inde  factum  arbitror,  qtiia 
putabatur  esse  superfluum.  Jam  hinc 
colligi  rursum  vult  Apostolus ,  Evangelii 
ministrum,  utpote  spiritualiter  arantem  et 
triturantem  in  agro  et  familia  Dei,  jus 
habere  percipiendi  fructum  sustentationis 
ex  opere  suo  spirituali.  De  quo  iam  se- 
quitur : 

11.  Si  nos  vobis  spiritualia  semina- 
vimus,  magnum  est  si  nos  carnalia  ve- 
stra  metamus?   Graece  {>spioo,uev  mete- 
mus.    Ratiocinatur  ab  inaequalitate  dati 
et  accepti,   idque  sub  metaphora   semi- 
nantis  et  metentis:   qui   multo  plus  ex- 
spectat  e  terra,   quam  in  eam   projecit. 
Hic  vero  contrarium  accidit.    Nam  spiri- 
tualia,  quae  seminantur,  incomparabiliter 
meliora  sunt  carnalibus,    quae  metuntur. 
Unde  nihil  magnum,   inquit,  nobis  prae- 
statur,  nec  vobis  onerosum  videri  debet, 
si  nos  spiritualia  vobis   subrainistrantes, 
vicissim  eamalia  recipiamus.     Quanquam 
autem  propter  dictam  inaequalitatem  non 
potest  alterum  pro  altero  velut  pretium 
dari  vel  accipi :   tamen  ita  dantur  spiri- 
tualia,  ut  inde  nascatur  in  dante  jus  et 
potestas  carnalia  percipiendi,    ei  iu  acci- 
piente  debitum  reddendi.    Spiritualia  vo- 
cat  doctrinam  Evangelicam  et  sacramenta 
per   Spiritum   sanctum    efficacia ,    quibus 
aniraa  pascitur.     Carnalia  vero    dicit  ali- 
menta,  ac  caetera  subsidia ,  quibus  caro, 
id    est,    corpus    nutritiu-    atque    fovetur. 
Eandem  i^^ententiam  Apostolus  Rom.  15. 
sic  extulit:  Nam  si  spirituaUum  eorum 
participes  facti  sunt  gentiles ,  debent  et 
in  carnalibus  ministrare  illis.  Vide,  quae 
nos  eo  loco  diximus. 

12.  Si  alii  potestatis  vestrae  partici- 
pes  sunt,  quare  non  potius  nos?  Quare, 
de  suo  addidit  interpres ,  ut  expressior 
esset  interrogatio.  Nam  absque  eo  legunt 
etiaraLatinl,  Tertullianus,  etcommentator 
Ambros. ,  quorum  ille  partem  hanc  sic 
recitat  lib.  de  pudicitia  cap.  14.  Si  alii 
de  potestatelvestra  consequuntur ,  non 
magis  nos?  ilste  vero  legit  ad  hunc  mo- 
dum:  Si  alii  potestate  vestra  utuntur, 


nonne  magis  nos?  Argumentatur  Apo- 
stolos  ab  exemplo  aliorum,  qui  cum  minus 
laborassent  apud  Corinthios  in  negotio 
Evangelii,  tamen  ab  illis  alimenta  sume- 
bant.  Videtur  autem  notare  Pseudoapo- 
stolus ,  qui  sub  occasione  qualiscunque 
sui  ministerii  Corinthiis  impensi,  permul- 
tum  potestatis  sibi  apud  eos  vendicabant: 
de  quibus  in  2.  epist.  cap.  11.  ita  scribit: 
Sustinetis  enim ,  si  quis  vos  in  servitu- 
tem  redigit,  si  quis  devorat ,  si  quis  ac- 
cipit.  Pro  vestrae  clarius  ad  sensum,  at- 
que  etiam  ex  Graeco  ad  verbum  reddi 
potuit  vestri,  id  est,  in  vos. 

Nam  sensus  est:  Si  alii  potestatis  erga 
vos  participes  sunt,  hoc  est,  utentes  apud 
vos  potestate  ministrorumEvangelii:  dum 
pro  suo  qualicumque  ministerio  recipiunt 
a  vobis  temporalia  subsidia;  an  non  po- 
tiori  jure  ego  et  Barnabas  a  Spiritu  sancto 
missi  ad  opus  Evangelii,  ac  primi  gentium 
Apostoli ,  fieri  potuimus  hujusraodi  pote- 
statis  participes  ?  Ego  quidera  apud  vos, 
quos  per  Evangelium  in  Christo  genui ; 
Barnabas  autem  apudalias  gentes,  quibus 
Evangeliura  praedicavit.  Nam  Barnabam 
Corinthiispraedicasse  non  apparet,  neque 
ex  actis  Apost.  neque  ex  epistolis  Pauli. 
Sed  non  usi  sumus  hac  potestate. 
Negat  se  et  Barnabam  passim  usos  fuisse 
ea  potestate.  Nara  Paulum  apud  Mace- 
doues  usura  fuisse,  constat  ex  iis,  quae 
scribit  in  2.  epist.  cap.  11.  et  ad  Philipp. 
cap.  4.  Cur  autera  usus  non  fuerit,  statim 
dicet. 

Sed  omnia  sustinemus.  Omnia ,  raala 
ex  non  usu  potestatis  antedictae  prove- 
nientia:  nerape  faraera,  sitim,  frigus.  nu- 
ditatera,  vigilias,  manuum  laborom,  cujus- 
raodi  in  2.  epist.  cap.  6.  et  11.  reccnset. 
Ne  quod  offendiculum  demus  Evan- 
gelio  Christi.  En  causam ,  cur  ipse  et 
Barnabas  non  fuerint  usi  potestate  ex 
Evangelio  vivendi :  ne  scilicet  ullum  da- 
rent  oflFendiculum  Evangelio  Christi. 
Offendiculum ,  Graece  lyxoTiTjv,  id  est, 
intercisionem,  interruptionem :  et  sumi- 
tur  pro  obstaculo  ac  remora,  ut  sensus 
sit:  Ne  utentes  potestate  et  jure  nostro, 
moram  injiciamus  Evangelio ,   quo  minus 


EPISTOLAE  I.  AD  CORINTHIOS.  VERS-  12.  13. 


537 


celeriter  ae  feliciter  currat  atque  fructi- 
ficet.  Quod  contingit  apud  eos,  qui  vel 
sumptu  gravati,  vel  suspicantes  Aposto- 
lum  evangelizare  sui  quaestas  et  commodi 
causa,  reddantur  ab  Evangelio,  quod 
praedicat,  alieniores.  Addit  et  alia  non- 
nulla  offendicula  Cajetanus.  Quanquam 
ipsi  Paulo  praecipua  ratio,  cur  apud  Co- 
rinthios  abstinuerit  a  sumptu  capiendo, 
fuisse  videtur,  quam  in  consequentibus 
aperit;  ut  adversus  pseudoapostolos,  au- 
toritatem  ipsius  ac  ministerium  cum  ma- 
nifesto  Evangelii  dispendio  deprimentes, 
integram  sibi  servaretmateriam  gloriandi. 
Caeterum  apud  quoscumque  offendiculi 
periculum  erat ,  tenebantur  Apostoli  ab- 
stinere  ab  usu  suae  potestatis ;  secundum 
ea,  quae  de  scandalo  infirmorum  vitando 
dicta  suntcap.  superiori. 

13.  Nescitis  quoniam  qui  in  sacrario 
operantur,  quae  de  sacrario  sunt  edunt? 
Redit  ad  confirmandam  amplius  suam 
propositionem,  adferens  argumentum  ab 
exemplo  ejusdem  generis ,  eoque  fundato 
in  lege  divina:  scilicet  eorum ,  qui  quod 
sacrorum  ministri  sunt,  ex  oblationibus 
et  sacrificiis  vivunt.  Haec  pars  iu  Graeco 
sic  legitur:  Nescitis  quod  qui  sacra  ope- 
rantur  e  templo  edunt.  Atque  ita  trans- 
tulit  Hentenius.  Erasmus  quidem  aliter: 
ex  sacrificio  vivunt.  Nam  Graeca  vox 
lepov  et  sacrificium  et  templum  significat: 
sed  templum  multo  usitatius ,  maxime  in 
sacris  literis  Graece  editis,  in  quibns  pas- 
sim  hoc  nomen  attribuitur  templo  Hiero- 
solymitano,  non  sine  allusione  ad  noraen 
urbis.  Namque  de  certo  templo  Paukim 
loqui,  significat  articulus  sx  zoo  tspou. 

Sed  et  Graeci  tractatores  de  templo 
Judaico  exponunt:  tametsi  interpretes 
Chrysostom.  et  Theophyl.  rem  minus 
fuerint  assecuti,  vertentes  ex  sacro :  cum 
Apostolus  ita  conjungat  haec  duo,  e  tem- 
plo  edere,  et  (quod  sequitur)  cum  altari 
participare,  quomodo  conjunxit  Christus 
Matth.  23.  jurare  in  templo  ,  et  jurare  in 
altari.  Quod  ergo  noster  interpres  sacra- 
rium  dixit,  templum  intelligere  debemus, 
quemadmodum  diserte  Sedulius  exponit: 
idque    juxta    aliam    quandam    veterem 


translationem,  quae  citante  Augustin.  lib. 
2.  de  serm.  Dom.  in  monte  cap.  16.  et  de 
opere  monachor.  cap.  9.  sic  habet :  NeS' 
citis  quoniam  qui  in  templo  operantur, 
quae  de  templo  sunt  edunt?  Cui  conso- 
nat  translatio  Syriaca :  Nescitis  quod  qui 
in  domo  sancta  ministrant ,  ex  domo 
sancta  alantur?  Ex  quibus  etiam  per- 
spicitur,  Apostolum  hac  parte  non  vo- 
hiisse  significare  legem  gentilium ,  ut  in 
altari  legem  Judaeorum;  quod  putat  Am- 
bros.  commentator,  et  post  eum  alii:  sed 
potius  utroque  membro  ad  eandem  legem 
Judaeis  datam  respexisse,  ut  procedat 
argumentatio  a  ministris  veteris  legis  ad 
ministros  novae. 

Porro  sacrificium,  quod  Erasmus  red- 
dere  maluit,  in  Scripturis  non  Ispov ,  sed 
^iioia  solet  appellari.  Sacra  operantes, 
sive  in  templo  operantes  vocat  Apostolus 
eos ,  qui  sacra  obeunt  ministeria :  quae 
quidem  varia  erant,  sed  praecipuum  illud, 
quod  in  offerendis  sacrificiis  versabatur. 
Edere  e  templo,  est  vivere  ex  oblationibus 
templi,  qualescunqueeae  sint:  erant  enim 
et  oblationes  variae,  partim  lege  prae- 
scriptae,  pertim  spontaneae :  et  inter  has 
etiam  pecuniariae,  quae  mittebantur  in 
gazophylacium. 

Et  qui  altari  deserviunt ,  cum  altari 
participant  ?  Voculam  et  Graeca  ac  multa 
Latina  non  addunt.  Altari,  Graece  {^uoia- 
OTYjpta).  Qua  voce  cum  passim  altare 
significetiir ,  et  Erasmus  quoque  sic  ver- 
tat  alibi,  mirum  sane,  cur  hoc  loco  sacra- 
rium,  et  cap.  seq.  vers.  18.  sacrificium 
pro  altari  scripserit:  qua  in  re  nescio, 
num  quis  alius  interpres  ei  suffragetur. 
Qui  deserviunt ,  graece  Tcpoos^pc-JovTSc^ 
qui  assident.  Cujus  vocis  emphasim 
Chrysostomus  et  Theophylactus  annota- 
runt,  ut  quae  sonet  coutinuam  et  perse- 
verantem  servitutem ,  quam  et  latine  vo- 
camus  assidiiam.  Atque  eandem  vim 
habere  potest  latinura  verbum  interpretis 
deserviunt.  Nam  praepositio  de  interdum 
auget  in  compositioue,  ut  demiror,  deamo. 
Porro  similis  erat  consideratio  in  voca- 
bulo  huic  cognato  su7rp6os<5pov  ^  supra 
cap.  7.  vers.  35. 

Sensus  Apostoli  est:  eos,  qni  assistunt 
altari,  sive  ipsi  sacrificia  offerentes,  sive 
offerentibus  ministrantes ,  suas  accipere 
partes  ex  oblatis.  Nonnulli  membrum  lioc 
a  priori  ita  destinguunt,  ut  illud  ad  sacer- 
dotes  pertineat,  istud  ad  Levitas.  Magis 
verisimile  est  utrumque  utrisque  esse 
commune.  Nam  et  sacerdotes  et  Levitae 
sacra  templi  atque  altaris  ministeria 
exercebant,  etsi  non  eadem  omnia.  Utri- 
que  etiam  ex  oblatis  templi  atque  altaris 
participabaut.  Exstant  de  his  in  lege 
praecepta,  Num.  18.  Deuter.  10.  et  18. 
et  passim  in  Levitico. 

14.  Ita  et  Dominus  ordinavit  iis,  qui 
Evangelium  annuntiant,  de  Evangelio 
vivere.  Sic  igitur,  inquit,  etiam  Christus 
Dominus  in  sua,  id  est,  nova  lege  ordina- 
vit  atque  constituit ,  ut  qui  Evangelium 
annuntiant,  ex  Evangelio  vivant.  Igitur 
haec  pericope  partim  infertur  ex  praece- 
dentibus ,  argumento,  ut  dictum  est,  a 
veteri  lege  ad  novam  (si  enim  ministris 
antiquae  legis  attributum  fuit  a  Deo  jus 
ex  suo  ministerio  vivendi ;  quantc  magis 
aequum  erat,  idem  jus  a  Domino  constitni 
pro  ministris  novae  legis  ?) ,  partim  nova 
probatio  est  thematis  Paulini ,  eademque 
praecipua,  qua  ad  extremum  allegat  super 
hac  re  constitutionem  expressam  Domini 
Jesu :  scilicet  eam,  quam  fecit  tunc,  quando 
mlttens  Apostolos  suos  ad  praedicandum 
regnum  coelorum,  dixit  eis:  Nolite  possi- 
dere  aurum ,  neque  argentum ,  neque 
pecuniam  in  zonis  vestris ,  et  quae  se- 
quuntur,  hac  denique  subjecta  ratione : 
JDignus  enim  est  operarius  cibo  suo.  Et 
iterum  quando  mittens  ad  idem  opus  dis- 
cipulos  suos  septuaginta  duos,  eis  dixit: 
In  quamcumque  domum  intraveritis, 
in  eadem  domo  manete,  edentes  et  bi- 
bentes  quae  apud  illos  sunt.  Dignus  est 
enim  operarius  mercede  sua. 

His  enim  et  hujusmodi  verbis  pote- 
statem  dedit  Dominus  suis  discipulis  et 
omnibus  Evangelii ministris,  smnendi  vitae 
necessaria  ab  iis,  quibus  Evangelium 
praedicant.  Ordinavit  ergo  Dominus,  non 
praecipiendo  ut  accipiant ,  sed  dando  po- 
testatem  accipiendi.   Quae  tamen  ordina- 


tio  continet  praeceptum,  quo  teneantur 
illi,  quibus  Evangelium  annuntiatur,  alere 
Evangelii  ministros.  Unde  et  horum  de- 
bitores  illos  vocat  Apostolus  Rom.  15. 
vers.  27.  Nam  ipsis  Evangelizantibus 
non  esse  praeceptum  ut  accipiant,  liquet 
exemplo  Pauli  et  Barnabae,  qui,  ne  quod 
offendiculum  Evangelio  Christi  darent, 
ea  potestate  non  sunt  usi;  quod  utique 
erat  magnae  et  perfectae  caritatis:  tan- 
tum  abest,  ut  praecepto  Dominico  contra- 
venirent.  Hanc  illorum  perfectionem  imi- 
tantur  hodie  religiosi,  qui  cum  annuntient 
populo  verbum  Dei,  quaedam  etiam  sa- 
cramenta  ministrent,  nihil  tamen  pro  jure 
exigunt,  sed  mendicato  victum  quaerunt. 

15.  Ego  autem  nullo  horum  usus 
sum.  Cum,  inquit,  tot  sint  argumenta 
potestatis  nostrae,  hactenus  a  me  pro- 
ducta,  ab  autoritate,  ratione,  exemplis, 
nullo  tamen  eorum  usus  fui ;  ne  quidem 
ordinatione  Christi,  ut  a  vobis  alerer,  ac 
si  dicat:  pro  potestate  mea  non  certavi 
argumeutis,  quum  apud  vos  essem:  sed 
magis  eam  dissimulavi,  sustinens  inediam 
meque  meo  labore  transigens:  quemad- 
modum  scribit  in  2.  epist.  cap.  11.  Cum 
essem  apud  vos,  et  egerem,  nulli  onero- 
8us  fui.  Hic  jam  se  solum  nominat  Pau- 
lus  Barnaba  praetermisso :  quia  causa 
cura  Corinthiis  et  pseudoapostolis ,  quam 
deinceps  tractat,  erat  Paulo  propria. 

Non  autem  scripsi  haec,  ut  ita  fiant 
in  me.  Fiant,  Graece  ysvyjrat.  Quod  hoc 
loco  numeri  est  ambigui,  ut  etiam  verti 
possit:  flat.  Idque  h)C0  magis  quadrat. 
Nam  sensus  est:  Ac  ne  nunc  quidem  ideo 
haec  scripsi ,  ut  similiter  erga  me  fiat; 
sed  ad  hoc,  ut  ostendam,  quod  initio  pro- 
posui ,  me  tanquam  Apostolum  Christi  et 
ministrum  Evangelii  jus  ct  potestatem 
habere  vivendi  ex  Evangelio. 

Bonum  est  enim  mihi  magis  mori, 
quam  ut  gloriam  meam  quis  evacuet. 
Specialem  nunc  rationem  indicat  instituti 
sul,  cur  a  sumptu  apud  Corinthios  absti- 
nendum  sibi  statuerit.  Dictio  magis  de- 
termiuat  bonum:  ac  si  dicat:  Melius  est 
enim  mihi  mori;  quomodo  transtulerunt 
Theophylacti  et  Oecumenii  interpretes. 


EPISTOLAE  I.  AD  CORINTHIOS.    VERS.  15.  16. 


539 


Nam  quod  ipsum  comparativum  Aposto- 
lus  non  expressit ,  idiomatis  est  Hebraei, 
quo  positivus  accipit  vim  comparativi  se- 
queute  vocula  quam,  etiam  non  addito 
magis,  quod  addere  non  solent :  licet  lioc 
loco  Paulus  suppleat  ex  usu  sermonis 
Graeci.  Porro  gloriam  seu  gloriationem 
(est  enim  Graece  xa(i'/r\\ia,  tam  hic  quam 
in  versu  proximo)  eam  intelligit,  qua  glo- 
riabatur  adversus  pseudoapostolos,  qui 
Corinthiis  graves  erant  et  sumptuosi, 
quemadmodum  expresse  dicit  in  2.  epist. 
cap.  11.  verbis  superius  allatis.  Adversus 
hos  enim  gloriam  sibi  pepererat  gratis 
evangelizando ,  quam  et  omni  studio  cou- 
servare  yolebat;  adeo  ut  potius  eligat 
mori,  id  est,  fame  et  egestate  confici,  quam 
ut  patiatur  a  quoquam  Corinthiorum  vo- 
lente  sibi  victum  suppeditare ,  gloriam 
illam  evacuari:  id  est,  inanem  et  cassam 
reddi:  quod  contingeret  hac  erepta  sibi 
gloriandi  materia. 

Sensum  hunc  tradit  August.  lib.  2.  de 
serm.  Dom.  inmonte  cap.  16.  desumptum 
videlicet  ex  iis,  quae  in  posteriore  Epist. 
cap.  11.  scribit  idem  Apostolus:  ubi  cum 
de  hac  eadem  gloriatione  mentionem  fe- 
cisset,  ista  subjecit:  Quod  autem  facio, 
et  faciam :  ut  amputem  occasionem 
eorum,  qui  volunt  occasionem,  ut  in 
quo  gloriantur,  inveniantur  sicut  et 
nos.  Sed  de  sensu  horum  verborum  suo 
loco  pleuius.  Qui  vero  de  gloria  regni 
coelestis  locum  praesentem  interpretati 
suut,  non  satis  attendisse  videntur  ad  sig- 
nificationem  vocabuli  Graeci,  et  ad  scopum 
Apostoli.  Quanquam  ex  consequeuti, 
recte  contra  haereticos,  ex  his  et  sequen- 
tibus  verbis  statuatur  gloria  singularis, 
quamapudDeumcousequuntur,  qui  opera 
faciunt  supererogationis  atque  consilii,  id 
est,  ea  quae  sic  commendantur,  ut  tamen 
de  iis  absolute  non  sint  tradita  praecepta. 

16.  Nam  si  evangelizavero ,  non  est 
mihi  gloria.  Quidam  Latini  codices  le- 
gunt:  Nam  et  si  evangelizavero.  Verum 
particula  et  nec  in  Graecis  est,  nec  in  me- 
lioribus  Latinis:  adeoque  quoad  sensum 
reduudat.  Nam ,  inquit ,  si  evangelizem, 
Graece  suayysAiCcojjiai,  id  est,  si  Evange- 


lium  praedicem,  non  est  unde  gloriari 
possem  adversus  pseudoapostolos ,  tan- 
quam  aliquid  faciens  supra  id,  quod  ex 
Christi  praecepto  me  facere  oporteat. 
Unde  sequitur: 

Necessitas  enim  mihi  incumbit.  Scili- 
cet  evangelizandi.  Necessitatem  intellige 
ex  praecepto  Christi.  Nam  ut  alii  Apo- 
stoli  expresso  Christi  praecepto  jussi 
fuerant  praedicare  Evangelium ,  Matth. 
28.  Marc.  16.  et  Act.  1.,  sic  et  Paulus  non 
semel  sed  saepius :  primum ,  quando  ei 
caelitus  vocato  a  Domiuo  dicta  sunt  illa, 
quae  ipse  plenius  coram  Agrippa  rege 
narrat  Act,  26.  Deinde  quando  ei  reverso 
Hierosolymam  et  in  templo  oranti ,  per 
revelationem  a  Christo  dictum  est:  Vade, 
quoniam  ego  in  nationes  longe  mittam 
te:  queraadmodum  de  se  refert  Act.  22. 
Rursus,  quando  dixit  Spiritus  sanctus  ad 
ecclesiam  Antiochenam :  Segregate  mihi 
Saulum  et  Barnabam  in  opus,  ad  quod 
assumpsi  eos.  Act.  13.  His  adde  jussio- 
nem  ei  factam,  quando  suum  Evangelium 
accepit  per  revelationem  Jesu  Christi,  ut 
ipse  scribit  ad  Gal.  1.  Quae  tamen  an 
diversa  sit  a  superioribus,  et  quando  facta 
fuerit,  haud  satis  constat.  Nos  ad  dictum 
locum  epist.  ad  Gal.  ea  de  re,  quid  nobis 
videatur,  annotabimus. 

Vae  enim  mihi  est,  si  non  evangeli- 
zavero.  Graeci  codices  paucis  exceptis 
habent  o6ai  ^k,  vae  autem.  Quod  tamen 
illative  videtur  exponendum,  hoc  seusu: 
Ideoque  aeternam  maledictionem  mihi 
accersam ,  tanquam  Dominici  praecepti 
transgressor ,  si  non  evangelizem ,  id  est, 
si  munus  Evangelii  praedicandi  deseram. 
Hoc  vae  Domiuus  exponit,  ubi  servum, 
qui  talentum  sibi  commissum  non  dederat 
ad  usuram,  sed  abscouderat  in  terra,  dam- 
nat  hac  sententia:  Servum  inutilem  eji- 
cite  in  tenebras  exteriores.  Illic  erit 
fietus  et  stridor  dentium,  Matth.  25. 
Commentarius  iste  Graecorum  est,  et 
interLatinosHieronym.  iuenarrat.  Jerem. 
cap.  21. 

Minus  probabile,  quod  Augustin.  lib. 
2.  de  serm.  Dom.  in  monte  cap.  16.  et  de 
oper.  monach.  lib.  10.  putat  hic  intelligi 

necessitatem  accipiendi  vitae  necessaria, 
premente  scilicet  egestate  :  et  vae  inter- 
pretatur  eandem  egestatem,  quod  nempe 
sine  Evangelio  Paulus  non  posset  vitam 
transigere:  non  quod  ita  res  haberet,  sed 
quod  sic  bomines  opinarentur,  videntes 
eum  accipere  victum  ex  Evaugelio.  Mi- 
nus  ,  inquam  ,  probabile.  Nam  absolute 
dixit  Apostolus:  si  evangelizavero ,  non 
addendo,  victum  accipiens  ex  Evangelio, 
vel  aliquid  tale.  Deinde  priorem  sensum 
confirmant,  quae  sequuutur. 

17.  Si  enim  volens  hoc  ago ,  merce- 
dem  habeo.  Volens,  Graece  Ixwv^,  ultro- 
neus,  voluntarius.  Et  sensus  est:  Quod 
tamen  si  volens,  id  est,  libenter  et  ex 
animo  faciam,  hoc  est,  evangelizem ;  nimi- 
rum  studens  promovere  gloriam  Christi, 
et  quaereus  Evangelii  fructum,  id  agens, 
ut  quam  plurimos  Christo  lucrifaciam; 
mercedem  habeo  repositam  apud  Deum. 
Mercedem  enim  intelligitbonis  doctoribus 
promissam ,  de  qua  dixerat  cap.  3.  Si 
cujus  opus  manserit,  quod  superaedifi- 
cavit,  mercedem  accipiet,  et  de  qua  Da- 
niel  cap.  12.  Qui  docti  fuerint ,  fulge- 
bunt  quasi  splenior  firmamenti:  et  qui 
ad  justitiam  erudiunt  multos,  quasi 
stellae  in  perpetuas  aeternitates.  Merces 
igitur  haec  diversa  est  a  gloria,  seu  glo- 
riatione,  de  qua  paulo  ante. 

Si  autem  invitus,  dispensatio  mihi 
credita  est.  Id  est,  si  non  ex  animo  et 
prompta  voluntate  serviendi  gloriae  Chri- 
sti  id  faciam :  sed  vel  coactus  timore  poe- 
nae,  quoniam  alioqui  vae  mihi  esset;  vel 
in  eo  munere  privata  spectans  commoda, 
quemadmodum  multi,  qui  in  Evangelio 
Christi  praedicando  quae  sua  sunt,  quae- 
runt,  non  quae  Jesu  Christ:  nihilominus 
tamen  Evangelii  dispensatio  mihi  com- 
missa  est,  saltem  ut  servo  ;  quasi  dicat, 
etiam  sic  per  me  dispensatur  Evangelium 
Christi,  licet  non  ad  meam ,  sed  aliornm 
tantum  utilitatem.  Nam  invitus  evange- 
lizat ,  non  solum ,  qui  timore  compulsus 
evangelizat,  ne  puniatur;  quomodo  Ba- 
laam  benedixit  fihis  Israel,  Numer.  22., 
verum  etiam ,  qui  id  facit ,  non  ipsum 
amans  Evangelium,   sed   suas   utilitates 


ex  Evangelio ,  cujus  alioqui  praedicandi 
molestiam  nollet  sustinere. 

Isto  fere  modo  locum  hunc  tractant 
expositores  Latini ,  plerique  secuti  glos- 
sam  ordinariam  exAugustino  desumptam. 
Meminit  autem  Apostolus  dispensationis 
concreditae,  ne  quis  contemnendum  putet 
Evaugelium,  quod  praedicatur  per  ser- 
vum  malum  et  sua  quaerentem.  Non  enim 
quod  suum  est ,  annuntiat ,  sed  quod  Do- 
mini,  dispensat. 

Aliter  interpretantur  hunc  locum  Grae- 
ci,  iisque  consentientes  Gaignaeus  et  Ca- 
jetanus.  Nam  volentem  intelligunt  eum, 
qui  facit  nullum  habens  praeceptum ,  sed 
sponte  ac  motu  proprio ;  quem  dicunt 
habere  mercedem,  non  qualemlibet  Evan- 
gelistis  debitam ,  sed  magnam  et  multam, 
scilicet  prae  aliis ,  qui  sumptum  accipie- 
bant.  Invitum  autem  interpretantur  eum, 
qui  facit  ex  praecepta  et  injuncta  sibi 
dispensatione :  etiamsi  libenter  ex  animo 
faciat.  Sed  hic  commentarius  nimium 
profecto  violentus  est.  Nam  ut  de  mer- 
cede  taceam,  quae  nusqaam  eo  modo  su- 
mitur  ;  ista  ratione  fatendum  esset,  omnes 
Apostolos  invitos  Evangelium  praedi- 
casse ;  et  tam  angelos  quam  homines  in- 
vitos  facere,  quaecumque  faciunt  ex  Dei 
praecepto ;  denique  Christum  hominem 
invitum  praedicasse  Evangelium,  et  cae- 
tera,  quae  pro  nostra  salute  in  carne 
gessit,  invitum  egisse;  quae  ut  ageret, 
mandatum  habebat  a  Patre.  Quod  qui- 
dem  dicere  quam  sit  absurdum,  quis  non 
videt? 

18.  Quae  est  ergo  merces  mea?  Mea, 
Graece  \i.fji,  mihi.  Interpres  legisse  vide- 
tur  ,uoD  mea.  Verum  sensus  unus  est: 
Quid  faciendo  mercedem  accipiam,  prae- 
mium  consequar  a  Deo  ?  Huic  interroga- 
tioni  respondet ,  subjungens ,  quod  se- 
quitur. 

Ut  Evangelium  praedicans,  sine 
sumptu  ponam  Evangelium.  Sine  sum- 
ptu ,  Graece  ii.ddiza.vov ,  ac  si  dicas,  in- 
sumptuosum,  hoc  est  gratuitum,  ut  ver- 
tit  Erasmus.  Sic  enim  loquitur  ipse  Paulus 
in  Epist.  2.  cap.  11.  Gratis  Evangelium 
Dei  evangelizavi  vobis.    Neque  hic  in 

Graeco  simpHciter  est  EvangeUum ,  sed 
Evangelium  Christi.  Sensus :  Ita  demum 
mercedem  ac  praemium  boni  doctoris  a 
Deo  exspectabo,  si  praedicans  Evange- 
lium  Christi  sumptum  ab  iis,  quibus  prae- 
dico,  non  accipiam.  Hoc  est  enim  Evan- 
gelium  ponere  seu  facere  insumptuosum 
atque  gratuitum.  Nam  ponere  pro  facere 
frequens  est  in  sacris  literis.  Porro  se- 
quentibus  verbis  explicat,  quatenus  tenea- 
tur  Evangelium  sine  sumptu  ponere ,  sic 
ut  aliter  mercedem  non  sit  habiturus : 
quum  jam  supra  satis  ostenderit,  acci- 
piendi  jus  ac  potestatem  sibi  nequaquam 
deesse. 

Ut  non  abutar  potestate  mea  in  Evan- 
gelio.  Graece  sig  t6  |jfyj  xaiaxpvjcraoOat, 
ad  non  abutendum.  Erasmus:  In  hoc 
ne  abutar ,  etc.  Significat  ergo,  se  eate- 
nus  teneri  ad  ponendum  sine  sumptu 
Evangelium,  ne  in  Evangelio  praedicando 
potestate  sua,  qua  sumptus  accipere  po- 
terat,  abuteretur.  Hoc  autem  faceret,  si 
passim  et  indifferenter  apud  quoscumque 
praedicaret ,  sumptus  acciperet.  Unde 
dicit  alibi:  Omnia  mihi  licent,  sed  non 
omnia  expediunt,  et  iterum :  sed  non 
omnia  aedificant ,  supra  cap.  6.  et  infra 
cap.  10.  Multa  namque  licita  sunt  in 
genere,  quae  nullo  praecepto  leguntur 
prohibita  ;  quae  tamen  in  particulari  saepe 
redduntur  illicita,  seu  propter  scandali 
periculum,  seu  propter  aliud. 

Huic  sensui  plane  respondent  ea,  quae 
sequuntur.  Ex  quo  illud  etiam  liquet, 
quornodo  negaverit  Apostolus,  se  habitu- 
rum  mercedem ,  s"  sumptum  ex  Evange- 
lio  accipiat.  Nam  si  non  habita  ratione 
profectus  Evangelii  quis  sumptu  gravet 
auditores,  nec  infirmorum  scandala  curet; 
is  utique  non  volens  evangelizat ,  sed 
invitus,  juxta  superiorem  expositionem. 
Ostendit  enim,  se  non  id  facere  studio 
propagandi  Evangelii ,  et  promovendae 
gloriae  Christi ,  sed  sui  commodi ;  ideo- 
que  mercede  frustrabitur. 

Rursus  hunc  locum  aliter  exponunt 
Graeci,  mercedera  intelligentes  ut  ante, 
majorem  et  excellentiorem :  abusum  vero 
per   usum  interpretantes.    Sed   et  haec 


mihi  coactiora  videntur.  Nec  vero  con- 
venit  Paulinae  modestiae,  majorem  sibi 
mercedem  et  gloriam  apud  Deum  promit- 
tere ,  quam  essent  accepturi  alii  sincere 
Evangelium  praedicantes ,  etsi  sumptum 
acciperent;  quum  praesfcrtim  etiam  in 
illos  competeret,  quod  supra  dixit,  uul- 
lum  dare  offendiculam  Evangelio  Christi  : 
et  quod  hic  deinceps  de  se  praedicat, 
omnibus  omnia  factum  esse:  maxime  vero 
in  Petrum,  qui  plus  caeteris  Dominum 
diligebat,  Joann.  21.  Atqui  non  omnibus 
eadem  occurrebant  causae,  cur  id  face- 
rent  apud  suos,  quod  apud  Corinthios 
Paulus  se  fecisse  memorat.  Nec  dubium, 
quin  et  illi  usu  potestatis  hujus  abstinue- 
rint ,  ubicumque  spiritus  ac  ratio  dicta- 
bant  abstinendum  esse ,  quemadmodum 
Paulo.  Qui  et  ipse  causis  abstinendi  ces- 
santibus  aliorum  Apostolorum  more  sum- 
ptus  non  renuebat ;  velut  apud  Macedones 
et  alibi. 

At  quaeres,  quomodo  Paulus  uon  acci- 
piendo  sumptum  ex  Evangelio ,  fecerit 
opus  supererogationis,  si  ad  non  accipien- 
dum  vinculo  saltem  caritatis  obstrictus 
erat ;  ne  vel  scandalum  daret  infirmis,  vel 
occasionem  relinqueret  adversum  se  glo- 
riandi  pseudapostolis  ?  Respondeo ,  su- 
pererogationis  opus  dici,  non  quod,  dum 
fit,  nuUam  vel  minimam  ex  lege  caritatis 
obligationem  habet:  sed  quod  simpliciter 
ac  nude  consideratum  non  est  praecepti, 
sed  consilii:  licet  ex  circumstantiis  ali- 
quam,  nunc  majorem,  nunc  minorem 
accipiat  obligationem ,  quemadmodum  et 
per  circumstantias  vitiatur  interdum.  Tale 
erat  sine  sumptu  ponere  Evangelium.  De 
quo  Paulus  Act.  20.  ad  Episcopos  Asiae 
sic  ait:  Omnia  ostendi  vobis ,  quoniam 
sic  laborantes  oportet  suscipere  infirmos. 
Vide,  quae  de  hujusmodi  operibus  scribit 
Augnstin.  lib.  1.  de  adult.  conjug.  cap. 
14.  et  seq. 

19.  Nam  cum  liber  essem  ex  omnibus, 
omnium  me  servum  feci.  Graece,  IXsu- 
Ospoc  yap  Si\,  Uber  enim  existens.  Quod 
potest  etiam  ita  verti,  nam  cum  Uber 
sim.  Superius  enim  dixerat,  n07i  sum 
Uber?    Sicque    legit    August.    de    opere 

monach.  cap.  11.  Quod  sequitur,  ex  om- 
nibus,  alii  vertunt,  ab  omnibus,  ut  libe- 
rum  ab  omnibus  se  dicat,  quod  non  sit 
alienae  potestatis,  quod  nulli  servus. 
Rursus  illud ,  omnium  me  servum  feci, 
graece  est,  Tiaoiv  lp,auT6v  hdooXoioa,  om- 
nibus  meipsum  servum  dedi,  feci,  sub- 
jeci.  Dicere  vult  Apostolus ,  non  solum 
se  non  usum  fuisse  apud  Corinthios  po- 
testate  vivendi  ex  Evangelio:  verum 
etiam  studiose  semetipsum  omnibus,  qui- 
buscumque  Evangelium  ministrabat,  ac- 
commodasse:  nec  id,  ut  gloriam  apud 
homines  captaret,  quod  videri  cuiquam 
posset,  quia  gloriationis  mentionem  supra 
fecerat;  sed  ex  amore  salutis  proximorum, 
et  ut  ipse  etiam  praemii  in  Evangelio 
promissi,  quod  paulo  ante  mercedem  vo- 
caverat,  particeps  fieret.  Cum,  inquit, 
liber  sim  vel  essem  ab  omnibus,  id  est, 
nemini  mortalium  subjectus  ,  nec  Judaeo, 
nec  gentili ,  sed  meae  potestatis,  meique 
juris ;  tamen  omnibus  me  ut  servum  sub- 
jeci,  omnium  utilitatibus  usque  hodie  sub- 
servio. 

Vt  plures  lucrifacerem.  Vel  lucrifa- 
ciam,  id  est,  ut  quam  plurimos  acquiram 
Christo,  salvosque  faciam.  Sic  enim  in- 
fra :  Omnibus  omnia  factus  sum,  ut  om- 
nes  facerem  salvos. 

20.  Et  factus  sum  Judaeis  tanquam 
Judaeus,  ut  Judaeos  lucrarer.  Erat 
quidem  Paulus  gente  Judaeus,  ex  tribu 
Benjamin :  sed  hic  religione  et  secta  Ju- 
daeos  intelligit ,  hoc  est,  eos,  qui  lega- 
lium  observationem  sibi  necessarium  ad 
salutem  arbitrabantur ;  Judaizantes  vo- 
cari  solent.  Judaeis,  inquit,  cum  quibus 
mihi  conversandum  fuit,  factus  sum  tan- 
quam  Judaeus ,  id  est ,  similis  illis ;  in- 
tellige  quoad  actiones  quasdam  et  obser- 
vationes  exteriores :  non  tamen  quoad 
fidem  internam,  qua  certissime  tenebat, 
legis  Mosaicae  caerimonias  esse  per  Chri- 
stum  abolitas,  proindeque  non  amplius 
cuiquam  ad  salutem  observatu  necessa- 
rias.  Quas  tamen  ipse,  quum  apud  Ju- 
daeos  ageret,  observabat,  velut  circum- 
cidens  Timotheum,  tondens  sibi  caput 
cum  voto  secundum  legem ,   ac  rursus  ex 


voto  sese  purificans,  diesque  purificatio- 
nis  in  templo  cum  oblationibus  annuntians 
(quae  leguntur  Act.  16.  18.  21.  et  24.), 
item  abstinens  a  cibis  secundum  legem 
immundis  ac  vetitis:  ut  per  haec  ethujus 
generis  alia  sese  Judaeis  assimilans ,  fa- 
cilius  eos  ad  Christum  attraheret.  Neque 
vero ,  sicut  opinati  sunt  quidam,  simulata 
erat  illa  legis  observatio.  Vere  enim  Pau- 
lus  in  talibus  legem  servabat ,  dicente  ad 
eum  Jacobo :  Ambulas  et  ipse  custodiens 
legem ,  Act.  21.;  non  tamen  ut  legi  ob- 
noxius ,  quam  sciebat  esse  jam  mortuam, 
ideoque  vim  obligandi  penitus  amisisse, 
sed  propter  aliorum  sahitem.  Nam  et 
Christus  Dominus  legem  servavit ,  legi 
non  obnoxius.  Sensum  hunc  probat  id, 
quod  explicando  sequitur. 

21.  lis ,  qui  sub  lege  sunt,  quasi  sub 
lege  essem.  Graece  iis,  qui  sub  legem, 
tanquam  sub  legem ,  tametsi  recte  vertit 
et  supplet  interpres ,  Erasmo  suffragante. 
Sensus  enim  est:  Judaeis ,  qui  legem 
Mosis  tanquam  adhuc  necessariam  ser- 
vant,  aut  servare  se  profitentur,  ideoque 
legis  servitute  premuntur,  a  Christi  gratia 
adhuc  alieni :  similis  factus  sum ,  obser- 
vans  ea,  quae  legis  sunt,  Erant  ergo 
Judaei  sub  lege,  quanquam  abolita,  et 
adhuc  hodie  sub  lege  sunt ,  non  per  legis 
vigorem ,  sed  per  conscientiam  errantem : 
dum  falso  credunt  legem  adhuc  vigere, 
sibique  necessario  observandam  esse. 
Vide ,  quae  de  hac  phrasi  Paulina ,  sub 
lege  esse,  diximus  ad  illud  epist.  ad  Rom. 
6.  Non  enim  sub  lege  estis,  sed  sub 
gratia. 

Chrysost.  et  Theophylact.  eos,  qui  sub 
lege  sunt ,  interpretantur  proselytos ,  aut 
certe  eos,  qui  ex  Judaeis  Christi  religioni 
jam  accesserant,  et  adhuc  tamen  lege  de- 
tinebantur.  Quod  posterius  Theodoreto 
placet.  Ambrosiaster  et  alii  post  eum  La- 
tini  de  Samaritanis  exponunt ,  qui  rece- 
perant  quinque  libros  legis.  Adjungunt 
his  Liranus  et  Carthusianus  Sadducaeos. 
At  vero  nihil  prohibet  generaliter  hanc 
partem  accipi,  volut  explicationem ,  ut 
dixi,  superioris.  Nam  et  id  suggerit  Chry- 
sostomus :  et  ita  sentit  Cajetanus. 

fCum  ipse  non  essem  sub  lege).  Id 
est:  cum  probe  scirem,  me  lege  Mosaica 
non  teneri.  Hanc  parenthesim  Graeci  et 
Syri  codices  non  habent.  Augustinus  ta- 
men  legit,  cum  non  sim  ipse  sub  lege. 
Habetur  etiam  in  textu  commentarii  Am- 
brosiani ,  sed  non  exponitur. 

Ut  eos ,  qui  sub  lege  erant ,  lucrifa- 
cerem.  Nempe  Christo :  ad  ejus  fidem 
illos  adducendo.  Hunc  enim  finem  Apo- 
stolus  in  observandis  legalibus  habebat 
propositum.  Erant  interpretis  supplemen- 
tum  est,  quemadmodum  supra  sunt  •  quod 
et  hic  scribi  potuit,   et  in  parte  sequenti. 

lis,  qui  sine  lege  erant,  tanquam  sine 
lege  essem.  In  Graeco  tres  tantum  dictio- 
nes  sunt,  xoTg  avofjioic:  loc  avofxog,  id  est 
ad  verbum:  exlegibus  tatiquam  exlex. 
Quod  tamen  interpres  bene  et  explicate 
pluribus  verbis  reddidit,  nisi  quod  hoc 
loco  sunt  malim  quam  erant.  Est  enim 
gentium  epitheton  perpetuum ,  esse  sine 
lege,  id  est  scriptam  legem  non  accepisse : 
quomodo  de  iis  etiam  ad  Christum  cou- 
versis  loquitur  Apostolus  Rom.  2.  Gentes, 
inquit,  quae  legem  non  habent,  natura- 
liter  ea ,  quae  legis  sunt ,  faciunt. 

jSensus :  lis ,  quibus  lex  scripta  non  est 
data  a  Deo,  id  est,  gentilibus,  factus 
sum  similis  in  eo ,  quod  lcgem  scriptam 
apud  eos  non  servavi :  idque ,  ne  meo 
exeraplo  viderer  inducere  eos  ad  subeun- 
dum  jugum  legis  Mosaicae :  tum  ne  legis 
observatione  eos  alienarem  a  Christo. 
Hoc  quemadmodum  fecerit  Apostolus  li- 
quet  ex  iis,  quae  scribit  in  epist.  ad  Gal. 
cap.  2.  Graeca  vox  avofJtog^  etiam  iniquum 
et  impium  significat:  sed  ea  significatio 
praesenti  loco  non  quadrat.  Jam  ne  male 
quis  infelligat,  quod  dicit,  tanquam  sine 
lege  essem,  quasi  sine  lege  fuerit,  quo- 
modo  gentiles  Dei  legem  omnino  non  ser- 
vantes,  subnectit  parenthesin. 

fCum  sine  lege  Dei  non  essem ,  sed 
in  lege  essem  Christi).  Graeca,  si  ver- 
bum  verbo  reddas,  ita  sonant:  non  exi- 
stens  exlex  Deo,  sed  inlex  Christo.  Sunt 
enim  in  Graeco  compositae  dictiones 
avojuioCj  svvofjioi^^  jucundam  inter  se  par- 
onomasiam  habentes.    Sensus  est :  Quum 


tamen  revera  non  sim  nec  vivam  sine  lege 
Dei,  sed  observem  legem  Christi,  cui  sum 
obnoxius.  Quod  apud  Chrysostomum  et 
Theophylactum  pro  tertio  casu  ■&S(0  legi- 
tur  secundus  dsou^  sensum  non  variat: 
tametsi  et  Syriaca  versio  habet  Deo. 

Hic  diio  sunt  observanda :  contra  vete- 
res  quidem  haereticos ,  Christum  vocari 
Deum.  Probat  enim  Apostolus  se  non  esse 
sine  lege  Dei,  ideo  quod  sit  in  lege  Christi. 
Quae  probatio  firma  non  esset,  nisi  Chri- 
stus  sit  Deus.  Contra  novos  autem,  Chri- 
stum  nobis  datum  esse ,  non  solum  ut 
redemptorem ,  cui  fidamus ;  verum  etiam 
ut  legislatorem ,  cui  obediamus  ,  ut  defi- 
niendo  loquitur  Synodus  Tridentina  sess. 
6.  can.  21. 

Ut  lucrifacerem  eos,  qui  sine  lege 
erant.  Graece ,  ut  lucrifaciam  exleges, 
hoc  est,  gentiles.  Proinde  vel  erant,  vel 
potius  sunt  exprimendum  in  Latino. 

22.  Factus  sum  infirmis  infirmus,  ut 
infirmos  lucrifacerem.  Graeca  constanter 
habent:  Factus  sum  infirmis,  tanquam 
infirmus,  textu  Syriaco  suflfragante.  Quod 
etsi  ab  Apostolo  scriptum  non  esset,  ex 
superioribus  t^men  intelligi  poterat,  atque 
etiam  oportebat,  si  infirmum  accipit  eodem 
modo.  Neque  enim  Paulus  infirmis  vere 
infirmus  factus  erat,  qui  dicit  Rom.  15. 
Debemus  nos  fi,rmiores  iynbecillitates  in- 
firmorum  sustinere  •  non  autem  :  debe- 
mus  propter  infirmos  infirmari.  Verumta- 
men  nostra  lectio  omnium  est  codicum 
Latinorum,  et  ab  omnibus  Latinis  tracta- 
toribus  exponitur.  Nec  aliter  referunt 
Cyprianus  in  epist.  52.  ad  Anton.  et  Au- 
gust.  epist.  9.  ad  Hieron. ,  Ambros.  quo- 
que  in  enarrat.  Psalm.  104.  ita  se  legisse 
ostendit,  cum  dicit  de  Paulo :  Et  infirtyiis 
volens  fiebat  infirmus ,  ut  eos  confirma- 
ret.  Facile  vero  adducor,  ut  credam  hanc 
esse  lectionem  germaniorem.  Nam  pro- 
clivius  erat  in  Graecis  adscribere  adver- 
bium  a>c  tanquam ,  quod  legebatur  in 
tribus  membris  praecedentibus ;  quam  in 
Latinis  expungere  aut  omittere  nulla 
occasione.  Prohabilitatem  auget  alter  lo- 
cus  similis  2  Cor.  11.  Quis  infirmatur, 
et  ego  non  infirmor? 

Quanquam  fatendum ,  quod  ad  sensum 
attinet ,  nibil  interesse.  Factum  enim  se 
dicit  infirmis  infirmum ,  sive  quasi  infir- 
mum,  id  est,  infirmis  similem;  animo 
quidem  per  afi^ectum  commiserationis ; 
opere  vero  per  hoc,  quod  infirmis  accom- 
modaverit  sese,  similia  quaedam  faciens : 
yeluti  legales  observationes  exercens,  ab 
idolothytis  abstinens ,  et  omnino  ofi"ensio- 
nes  illorum  et  scandala  diligentissime 
cavens;  quemadmodum  dicere  solemus 
nutricem  puerascere  cum  infantulo  qua- 
dam  actionum  similitudine :  et  medicam 
aegrotare  quodammodo  cum  aegroto,  dum 
se  ejus  infirmitati,  quoadpotest,  attemperat. 
Hoc  autem  quomodo  Paulus  fecerit,  oston- 
dit  ejus  doctrina  ad  Rom.  14.  et  liujus  epist. 
cap.  super.  et  rursum  cap.  proxime  se- 
quenti :  quibus  locis  de  infirmis  agit,  partim 
Judaeis,  partim  gentilibus ,  ex  caritate  fo- 
vendis  et  supportandis.  Denique  ne  lon- 
gius  discurrat  per  singula ;  quod  generatim 
dixerat,  se  factum  omnium  servum ,  nunc 
repetit  et  concludit  aliis  verbis ,  dicens : 

Omnibus  omnia  factus  sum.  Id  esl, 
omniura  moribus  et  aff"ectibus  quantum 
licet,  me  accommodo.  Qui  sensus  jam 
patet  ex  praecedentibus.  Hac  Paulina 
sententia  ac  toto  boc  loco  abutuntur,  qui, 
ut  in  proverbio  est,  cum  Cretensibus  cre- 
tizandum  dicunt:  id  est,  exemplo  Pauli 
Christianum  debere  apud  homines  omnia 
simulare  ac  dissimulare,  ne  quos  oS^endat, 
aut  etiam  ut  quam  plurimos  Christo  lu- 
crifaciat ;  non  attendentes ,  quod  idem 
Apostolus  ad  Galat.  2.  scribit,  se  nec  ad 
horam  cessisse  falsis  fratribus ,  in  hoc  ut 
Titum,  qui  gentilis  erat ,  circumcideret ; 
ipsique  Petro  cum  reprehensione  iu  faciem 
restitisse,  quod  simulatione  quadam  usus 
non  recte  ambularet  ad  veritatem  Evan- 
gelii.  At  neque  cum  ebriosis  inebriatns 
est  Paulus,  neque  cum  idclolatris  idola 
coluit,  aut  aliud  tale  fecit :  sed  omnibus 
omnia  factum  se  dicit,  ut  ante  dictum  est, 
partim  commiserando,  partim  similia  quae- 
dam  cum  illis  agendo,  quae  tamen  cum 
lege  Dei  minime  pugnarent.  Omnibus 
omnia  factus  est,  inquit  Augustinus, 
compassione  misericordiae ,  non  sitnu- 


latione  fallaciae;  et  iterum:  non  men- 
tientis  astu ,  sed  compatientis  affectu, 
Epist.  9.  et  19.  utraque  ad  Hieronymum 
scripta.  Vide  eundem  lib.  quaest.  83. 
quaest.  71.  et  lib.  contra  mendacium 
cap.  12s 

Ut  omnes  facerem  salvos.  Quod  ali- 
quoties  dixit  lucrifacere ,  id  nunc  expres- 
sius  dicit  salvos  facere.  Graeca  sic  ha- 
bent :  ut  omnino  aliquos  salvos  faciam. 
Per  quod,  ut  Graeci  commentatores  anno- 
tant,  declaratur  magna  caritas  Apostoli 
Pauli,  quod  omnium  servum  se  fecerit, 
ut  ex  omnibus  saltem  aliquos,  etsi  paucos 
ad  salutem  perduceret:  quando  sciret,  se 
non  omnes  salvos  facere  posse. 

Secundum  nostram  lectionem,  quae 
eadem  est  in  Syriaco,  non  minor  Pauli 
caritas  significatur;  qui  omnibus  omnia 
f actus  sit ,  oranium  studens  saluti :  id  est, 
circa  singulos  quosque,  excluso  nemine, 
hoc  agens  ut  salvi  fiant.  Non  enim  stu- 
dium  ejus  erat,  ut  nulli  perirent,  quod 
sciebat  non  futurum :  sed  ut  quoscunque 
posset,  ad  salutem  adduceret.  Propter 
hoc  Pauli  et  aliorura  piorum  desiderium, 
conatum  et  studium ,  quod  Deus  in  illis 
operatur ,  recte  intelligitur  dictum  ab  eo- 
dem  Apostolo  1  Tim.  2.  Deum  velle  om- 
nes  homines  salvos  fieri  et  ad  agnitio- 
nem  veritatis  venire:  quamvis  absoluta 
voluntate  id  non  velit. 

Porro  notandum ,  quod  ad  textum  atti- 
net,  ut  jam  ante  indicavi,  verba  modi 
subjunctivi  ab  illo  loco:  nam  cum  liber 
essem  etc,  quae  iuterpres  noster  ita  ver- 
tit,  ut  praeteritum  tempus  respicere  vide- 
antur,  essem,  lucrifacerem,  salvos  face- 
rem,  convenientius  ex  Graeco  verti  verbis 
partim  praesens,  partim  futurum  indican- 
tibus ,  sim ,  lucrifaciam ,  salvos  faciam. 
Non  enim  sentit  Apostolus  se  haec  olim 
egisse,  nunc  autem  desiisse:  sed  etiam- 
uum  agere  et  acturum  esse.  ■ 

23.  Omnia  autem  facio propter  Evan-  I 
gelium,  ut  particeps  ejus  efficiar.  Graece 
et  Syriace :  Hoc  autem  facio  etc,  tametsi 
commentarii  Graecorum  sonant  ac  si  le- 
gissent,  omnia.  Hactenus  ostendit  Apo- 
stolus,  tanto  studio  se  laborasse  in  Evan- 

gelio  propter  aliorum  salutem:  nunc 
declarat,  se  id  faciendo  etiam  suam  ipsius 
salutem  spectasse.  Haec,  inquit,  omnia, 
quae  commemoravi ,  feci  et  facio  propter 
Evangelium,  id  est,  ut  ex  Evangelio 
fructus  quam  uberrimus  sequatur ;  cujus 
ego  quoque  cum  caetei-is  particeps  efficiar, 
hoc  est,  ut  una  cum  illis  assequar  ea 
bona,  quae  promittit  Evangelium.  Nam 
Graeca  vox  auyxotvcovoc  comparticipem 
significat.  Et  eum  sensum  explicat,  quod 
in  fine  capitis  ait:  Ne  forte  cum  aliis 
praedicaverim ,  ipse  reprobus  efficiar. 
Qua  in  re  Chrysostomus ,  ejusque  sequa- 
ces  admonent,  considerandam  insignem 
Pauli  modestiam;  qui  cum  excellentiori 
praemio  dignus  esset,  simpliciter  se  fide- 
libus  ut  aequalem  et  socium  adjungat  in 
fructus  Evangelii  participatione. 

Hinc  recte  statuitur,  non  esse  servilis 
animi ,  minusve  quam  oporteat  Deum  di- 
ligentis ,  si  cum  hoc ,  ut  in  primis  glori- 
ficetur  Deus  (quomodo  loquitur  synodus 
Tridentina  sess.  6.  cap.  11.)  in  bonis 
operibus  mercedem  quis  intueatur  aeter' 
nam:  quandoquidem  ipse  Paulus  id  se 
facere  testatur ,  non  hic  solum ,  sed  et 
alibi.  Sic  enim  ait  Phil.  3.  Si  quomodo 
occurram  ad  resurrectionem ,  quae  est 
ex  mortuis.  Et  iterum :  Ad  destinatum 
persequor ,  ad  hravium  supernae  voca- 
tionis.  Eodem  pertinent,  quae  hic  dein- 
ceps  sequuntur. 

24.  Nescitis  quod  ii ,  qui  in  stadio 
currunt,  omnes  quidem  currunt,  sed 
unus  accipit  hravium?  Ex  similitudine 
eorum ,  qui  cursu  certant  praemio  propo- 
sito,  ostendit,  tam  sibi  quam  aliis  in  do- 
ctrina  et  vita  evangelica  sic  currendum 
esse,  ut  praemium,  quod  Evangelium 
promittit,  de  quo  dixerat,  ut  particeps 
ejus  efficiar ,  as.sequantur.  Stadium  lo- 
cus  erat,  in  quo  cursu  certabatur  pedibus 
aut  equis.  Bravium,  sed  potius  brabium, 
proprie  significat  praemium,  quod  datur 
iis,  qui  ex  certamine  victores  sunt.  Utrum- 
que  vocabulum  Graecum  est,  oxaSiov, 
PpaPsTov^  sed  hoc  illo  minus  usurpatum 
Latinis.  Et  pro  eo  pahnam  legunt  com- 
meutator  Ambrosiaster  et  Cyprianus  lib. 

6b1I.  Eitii  Comm.  Tom.  I. 


3.  testim.  cap.  26.  et  de  exhort.  martyrii 
cap.  8.  Caeterum  similitudo ,  quam  Apo- 
stolus  adducit,  non  est  in  eo,  quod  sicut 
in  illo  currendi  certamine  unus  solus 
praemium  aufert ,  ita  et  hic  \  sed  sicut  ibi 
non  omnes ,  qui  currunt ,  praemium  acci 
piunt ,  sed  unus  tantum :  ita  et  hic  non 
omnes,  qui  curmnt,  comprehendunt ;  sed 
ii  soli,  qui  bene,  legitime  et  perseveran- 
ter  currunt.  Hoc  enim  declarat  exhortatio 
subjuncta. 

Sic  currite,  ut  comprehendatis.  Sic 
igitur ,  inquit ,  et  vos  currite  stadium  vi- 
tae  Christianae,  ut  praemium  accipiatis 
vitae  aeternae.  Modus,  quem  significat 
dicens,  sic  currite,  is  est,  ut  bene  et  per- 
severanter  curratur.  Quidam  enim  cur- 
runtbene,  sed  in  bono  cursu  non  perse- 
verant :  quales  Galatae,  quibus  ait  cap.  5. 
Currehatis  hene  ;  quos  tamen  in  illo  cursu 
queritur  impeditos.  Unde  et  hic  paulo 
post  de  seipso  loquens,  affirmat  se  cur- 
rere ,  haud  dubinm  bene :  et  tamen  adhuc 
se  castigare  corpus  suum  dicit,  ne  forte, 
cum  aliis  praedicaverit ,  ipse  reprobus 
fiat.  Constat  igitur  ex  hoc  Scripturae 
loco,  quemadmodum  ex  multis  aliis,  veram 
justitiam  amitti  posse :  quod  negant  hae- 
reses  novae. 

25.  Omnis  autem,  qui  in  agone  con- 
tendit,   ah  omnihus  se  ahstinet.    Docet, 
quid  observandum  ei,  qui  velit  sic  cur- 
rere ,    ut  comprehendat :   idque  rursus  ab 
exemplo  eorum,  qui  corporali  certamine 
contendunt  ad  praemium.    Graeca  verba- 
tim  sic  habent :  Omnis  autem  agonizans 
omnia   temperat,    id    est,    per    omnia. 
Subauditur  enim  xata.    Cyprianus  legit: 
Omnis  autem,   qui  agonizatur ,  in  om- 
nihus  continens  est.    Loca  sunt  in  epist. 
ad  mart.  et  confes.  de  Mappalico,   et  de 
exhort.  martyrii  cap.  8.  Sic  etiam  reddidit 
huuc  locum  Irenaei  interpres  lib.  4.  cap. 
72.  Sed  hic,  qui  agonizatur,  active  dici- 
tur,  respondens  participio  apud  Graecos 
medio  aycuviCo/Jisvo';.  Valla  monet  in  vul- 
gata  versione  supervacuam  esse  praepo- 
sitionem  in.    Est  enim  agon  certamen, 
non  locus.    Rectius  in  loco  ab  reponas, 
35 

in  omnihus  abstinens  est:  sicut  in  illa 
vetusta  versione. 

Sensus  enim  Apostoli  est:  Omnis ,  qui 
certat  publico  aliquo  certamine,  sive  cursu, 
sive  pugillatu  (tale  enim  genus  certaminis 
proprie  Graecis  signiticat  aytov),  per  om- 
nia  temperans  est  et  abstinens.  Solent 
enim  athletae  temperatissima  victus  ra- 
tione  scrvata  ad  certamina  se  praeparaie. 
Quo  exemplo  tam  seipsum  quam  alios 
fideles  excitat  Apostolus,  ut  similiter  fa- 
ciant  in  suscepto  certamine  cursus  bujus 
ac  pugillatus  Evangelici ;  tantoque  magis, 
quanto  gloriosior  ex  boc  certamine  corona 
speratur.   Unde  sequitur : 

Et  illi  quidem  ut  corruptihilem  coro- 
nam  accipiant.  Graece:  ItU  quidem  igi- 
tur,  subaudi,  id  faciunt,  ut  corruptihi- 
lem  coronam,  id  est,  praemium  aliquod 
temporale  ac  periturum  accipiant. 

Nos  autem  incorruptam.  Vel ,  inccr- 
ruptihilem:  ut  sit  expressior  antitbesis, 
sicut  in  Graeco  (f^apxbv,  acp&apxov.  Et 
sensus  est:  Nos  autem  similiter  facimus 
aut  faciamus,  moderatissime  utendo  rebus 
hujus  saeculi,  et  ab  omnibus,  quae  cursum 
nostrum  remorari,  pugnamve  impedire 
poFsent,  abstinendo  :  idque  ut  incorrupti- 
bilem,  id  est,  aeternam  coronam,  in  coelo 
repositam  iis,  qui  bene  certaverint  et  cur- 
sum  consummaverint,  assequamur. 

26.  Ego  igitur  sic  curro ,  non  quasi 
inincertum.  Graece,  log  oux  adri)M<z, 
tanquam  non  incerte.  Singulariter  de  se 
loquitur  Apostolus,  sed  sic,  ut  suo  exem- 
plo  Corinthios  excitet,  ac  doceat  quem- 
adraodum  certandum  sit  pro  corona  iucor- 
ruptibili.  Persistit  autem  in  adsumpta 
similitudine  cuisorum  et  pugilum.  Itaque 
ego,  inquit,  more  bonorum  athletarum, 
sic  curro  in  hoc  Evangelico  ministerio, 
tanquam  non  in  incertum ,  id  est,  non 
temere,  et  quamlibet  in  partem  :  quoraodo 
61  quis  currat,  nihil  assequetur  praeraii; 
sed  recto  cursu,  totoque  nisu  tendens  ad 
metam  destinatam:  uti  facinnt,  qui  in 
stadio  currunt-,  et  vincere  volunt.  Hoc 
est,  quod  ait  Phil.  3.  Ad  destinatum 
persequor. 

Sic  pugno.  Graece  oStoj  iiuxTeuw,  pro 


quo  textus  commentarii  Ambros.  Sic  eni- 
tor.  Quod  et  apud  verum  Ambrosium 
lego  lib.  de  Elia  et  jejunio  cap.  21.  et  lib. 
4.  in  Lucam  cap.  4.  Sed  enim  coustat 
Graeco  verbo  proprie  eam  pugnam  signi- 
ficari,  quae  pugilum  propria  est.  Unde 
Augustinus  in  enarratione  Psalm.  57.  le- 
git:  pugiilor ,  idque  interpretatiir  j)an- 
cratium  facere.  Rursum  Ambrosius  lib. 
de  paradiso  cap.  12.  pugnis  percutio, 
quod  probat  Valla.  Alii  verterunt ,  pugi- 
lem  ago.  Sensus  est:  More  bonorum 
pugilum  sic  certo  in  pugna  Christiana. 

iYon  quasi  aerem  verherans.  Etiam  hic 
interpres  negationem  Iransposuit ,  absque 
sensus  tamen  dispendio.  Nam  Graece  est : 
tanquam  non  aerem  verherans.  Aerem 
verberat  in  pugna,  qui  irrito  conatu  ver- 
bera  intentat  adversario ;  cujus  verbera 
adversarius  eludit.  Dicit  ergo ,  sic  se 
pugnare ,  tanquam  qui  non  aerem  verbe- 
rot,  sed  suum,  quod  est  boni  pugillatoris, 
autagonistam.  Hinc  sequitur : 

27.  Sed  castigo  corpus  meum.    Signi- 

ficat  adversarium  in  hac  pugna  se  habere 

corpus   suum,  utique    ratioue  carnis,   id 

est,  carnalis  concupiscentiae,  de  q\ia  dicit 

Galat  5.  Caro  concupiscit  adversus  spi- 

ritum:  spiritus  autem  adversus  carnem. 

Haec   enim   sibi  itivicem    adversantur. 

Ideoque  nobis  perpetua  pugna  debet  esse 

contra  carnem,  atque  adeo  contra  corpus 

nostrum,  quatenus  per  carnem  adversatur 

spiritui.    Pro  castigo  alii  vertunt  subigo, 

subjicio,  quidam  o66'w/co.Irenaeiinterpres 

lib.  4.  cap.  72.  vertit,  lividum  facio  corpus 

meum  :  quemadmodum  et  legit  Paulinus 

in  Epist.,   quae  est  apud  Augustinum  58. 

Quae    versio   proprietatem   Graeci   verbi 

tJ7ia)TCia'Cw ,  quo  Paulus  usus  est,  expres- 

sit.   Nam  6iiio7ita'C£'-V  (quod  annotat  Eras- 

mus)  est  livore  seu  sanguinis  nota  sugil- 

lare,  proprie  oculos ,  quos  Graeci  coitag 

vocant,   et  uTicoTcta  notas  ejusmodi.    Id 

vero  contingit ,  ubi  pugnis  certatur.    Ad- 

huc  enim  perstat  Apostolus  in  metaphora 

pugilum,   ac  dicit  se  more  boni  pugilis 

adversarium,  id  est,  corpus  suum  non  le- 

viter  ferire ,  sed  usque  ad  deformationem 

et  vulnera. 

Denique  in  hunc  sensum  Graecam  vo- 
cem  diligenter  expendit  Theopbylactus. 
Observavit  quidem  E.  Stephanus  exem- 
plarunum,  quod  habebat  'JTiioTrilCa)^  id 
est ,  siccum  et  squalidum  reddo ,  ut  intel- 
ligas,  Paulum  fame  et  inedia  corpus  suum 
attenuare  et  affligere.  Verum  Theophy- 
lactus  eam  lectionem  negat:  ac  revera 
non  perinde  congruit  metaphorae,  in  qua 
versatur  Apostolus. 

Et  in  servitutem  redigo.     Quod  ele- 
ganter  uno  verbo  Graeco  dixit,    5ouAa- 
ycuyui^  id  est,  ut  servum  ago,  ac  subjectum 
mihi  teneo:  sic  tracto ,  ut  cogatur  et  as- 
suescat   servire.    Id  autem  fit,   dum   ita 
nutritur  et  fovetur  corpus,  ut  tamen  in 
officio  contineatur:    dum  ea  subtrahuntur, 
quae  provocant  ad  rebellionem ,   et  sola 
suppeditantur  necessaria,  veluti  servo  aut 
jumento.  De  quo  utroque  sic  Ecclesiasti- 
cus  cap.  33.    Cibaria  et  virga  et  onus 
asino;  panis  et  disciplina  et  opus  servo. 
Alludit  autem  Apostolus  ad  id,  quod  de 
pugile  dixerat:  ab  omnibus  se  abstinet. 
Jam  quomodo  corpus  suum  castigaverit 
et  in  servitutem  redegerit,  alibi  significat, 
ut  iliis  verbis  2  Epist.  cap.  6.  in  labori- 
bus,   invigiliis,   in  jejuniis.    Porro  no- 
tandum  est,  Apostolum  solius  corporis  sui 
hic   meminisse,    non   autem   reliquorum 
duorum  hostium,  cum  quibus  nobis  pugna 
est,    diaboli  et  mundi:    quia  corpus  seu 
caro  domesticus  hostis  est ,  quo  superato 
facilius  sit,  externos  hostes  diabolum  et 
mundum  debellare :  ut  et  hoc  addam,  quod 
circa  diabolum  et  mundum  non  id  agen- 
dum,  quod  circa  corpus,  ut  castigentur 
et  in  servitutem  redigantur;  sed  tantum 
ut  vclut  hostes  arceantur  ac  profligentur, 
ne  noceant. 

Ne  forte  cum  aliis  praedicaverim, 
ipse  reprobus  efficiar.  Neforte,  Graece 
est,  ne  quo  modo.  Sensus :  Ne  quo  pacto 
contingat,  ut  cum  aliis  praedicaverim, 
et  ad  salutem  mea  praedicatione  per- 
duxerim,  ipse  reprobus  efficiar ,  id  est, 
abjiciar  tanquam  salute  indignus,  eo, 
quod  secundum  camem  vixerim,  contra 
quam  aliis  pradicavi.  Non  significat  Apo- 


stolus,  fieri  posse,  ut  quis  ex  electo  repro- 
bus  efficiatur ,  id  est ,  ex  praedestinato  ad 
salutem  praedestinatus  ad  interitum:  quod 
est  impossibile   (non  enim  mutari  potest 
aeternum  Dei  decretum) ;  sed  ut  quis  po- 
steaquam   aliis   Evangelium  praedicavit, 
ipse  tanquam  reprobus  abjiciatur  ac  dam- 
netur:    vel    quia    non    vixit,     secundum 
Evaugelium  a  se  praedicatum ,  vel  quia 
in  tali  vita  non  perseveravit.    Quae  dam- 
natio    effectus  est  divinae  reprobationis. 
Atque   id  de  seipso  Panlum  metuisse, 
locus  hic  aperte  declarat.  Nec  aliter  eum 
sancti  Patres  interpretati  sunt.    Si  Pau- 
lus    haec    timuit,     ait    Chrjsost.    (illud 
nempe ,  ne  reprobus  efficeretur) ,  qui  tam 
multos  docuit,  et  timuit  postquam  prae- 
dicavit;  quid  nos  dixerimus?  Augusti- 
nus  serm.  10.  de  verbis   Apost.   citante 
etiam    Beda:    Suo    timore    nos    terruit. 
Quid  enim  faciet  agnus ,   ubi  aries  tre- 
muit  ?  Addo  Gregorium  Papam ,  qui  lib. 
6.  regist.  Epist.  22.  ad  Gregoriam  scripta, 
affirmat,  Apostolum  Paulum  haec  scriben- 
tem ,   quamvis  jam  ad  tertium  coelum  ad- 
scendisset,  et  in  paradisum  ductus  arcana 
verba  audiisset,  quae  homini  loqui  non 
liceret,  tamen  adhuc  trepidasse  et  timu- 
isse,  ne  a  salute  excideret.  Notanda  sunt 
haec    adversus    haereticos    Specialistas. 
Hieronymus  quidem  in  epit,  Paulae ,   et 
Augustin.  passim  legunt ,  reprobus  inve- 
niar,     tanquam    id   sit  reprobum   effici, 
quod  reprobum  inveniri.   Quod  aeque  ser- 
vit  iisdem  haereticis  refellendis,  qua  parte 
docent,  certissime   persuasum  nobis  esse 
debere ,   quod  sumus  justi  et  electi.     Ve- 
rum  prior  sensus  germanior  est. 

Ex  his  postremo  etiam  illud  satis  appa- 
ret ,   Apostolos  hac  vita  durante  non  ita 
fuisse  confirmatos  in  justitia,   quin  exci- 
dere  ab  ea  potuerint ;   contra  quam  non- 
nulli  opinantur  absque  solido  fundamento. 
Lege  Prosperum   lib.  2.  de  vocat.  gent. 
cap.  28.,   ubi  docet,  excepto  Christo,   in 
caeteris  hominibus ,  donec  caro  concu- 
piscit  adversus  spiritum,  et-spiritus  ad- 
versus  carnem,  incommutabilem  animi 
fortitudinem  non  posse  reperiri:  idque 
post  alia  probat  evidenti  argumento  ex 
35* 

oratione  Dominica ,  qua  non  solum  ab 
incipientihus,  verum  etiam  a  provectis- 
simis  sanctis  (inter  quos  Petrum  nominat) 


uniformiter  Domino  supplicatur  et  di- 
citur :  Ne  nos  inducas  in  tentationem, 
sed  libera  nos  a  malo. 


CAPUT    DECIMUM. 

Nolo  enim  vos  ignorare  fratres ,    quoniam   patres    nostri  omnes  sub 
nube  fuerunt,   et  omnes  mare  transierunt,  2.   et  omnes  in  Moyse  bapti- 
zati  sunt,  in   nube ,    et  in  mari :    3.   et  omnes  eandem    escam  spiritalem 
manducaverunt,    4.   et  omnes  eundem  potum    spiritalem    biberunt  (bibe- 
bant  autem  de  spiritali,  consequente  eos,petra:  petra  autem  erat  Christus): 
5    sed    non    in    pluribus    eorura    beneplacitum    est   Deo :     nam    prostrati 
sunt  in  deserto  ').   6.  Haec  autem  in  figura  facta  sunt  nostri,  ut  non  simus 
concupiscentes  malorum,  sicut  et  illi  concupierunt ;   7.  neque  idololatrae 
efficiamini,  sicut  quidam  ex  ipsis:   quemadmodum  scriptum  est  ):    bedit 
populus  manducare  et  bibere,    et  surrexerunt   ludere.      8.  Neque    forni- 
cemur,  sicut  quidam  ex  ipsis  fornicati  sunt,  et  ceciderunt  una  die  vigmti 
tria  millia^).      9.  Neque    tentemus  Ciiristum:  sicut  quidam  eorum  tenta- 
verunt,    et  a    serpentibus    perierunt.      10,    Neque    murmuraveritis,    sicut 
quidam  eorum  murmuraverunt,  et  perierunt  ab  exterminatore  *).   11.  Haec 
autem    omnia    in   figura    contingebant    illis:    scripta    sunt  autem  ad  cor- 
reptionem    nostram,    in    quos    fines    saeculorum    devenerunt.      12.  Itaque 
qui  se   existimat  stare,    videat  ne  cadat.      13.   Tentatio  vos  non  appre- 
hendat  nisi  humana:  fidelis  autem  Deus  est,  qui  non  patietur  vos  tentari 
supra  id,   quod  potestis,  sed  faciet  etiam  cum  tentatione  proventum,  ut 
possitis  sustinere.      14.  Propter  quod,  charissimi  mihi,    fugite    ab  idolo- 
rum  cultura.     15.  Ut  prudentibus  loquor ,    vos  ipsi  jadicate,   quod  dico. 
16.  Calix  benedictionis ,  cui  benedicimus,  nonne  communicatio  sanguinis 
Christi  est?  et  panis,   quem  frangimus,    nonne  participatio  corporis  Do- 
mini  est?    17.  Quoniam  unus  panis,    unum  corpus  multi    sumus,    omnes 
qui  de  uno  pane' participamus^).      18.  Videte  Israel    secundum  carnem : 
nonne  qui  edunt  hostias,  participes  sunt  altaris?      19.   Quid  ergo?    dico 
quod  idolis  immolatum  sit  aliquid?  aut  quod  idolum  sit  aliquid?   20.  Sed 
quae   immolant   gentes,  daemoniis  immolant,    et  non  Deo.     Nolo  autem 
vos  socios  fieri    daemoniorum :    non   potestis    calicem  Domini  bibere,    et 
calicem  daemoniorum:    21.  non  potestis    mensae  Domini  participes  esse, 
et  mensae  daemoniorum.     22.  An    aemulamur  Dominum?    Numquid  for- 
tiores  illo  sumus?    Omnia   mihi  licent,    sed   non    omnia  expediunt.     23. 
Omnia   mihi   licent,    sed    non    omnia    aedificant.      24.  Nemo    quod  suum 


1)  4  Mos.  14,  20-33.  26,  64.  65.     2)  2  Mos.  32,  6.    3)  4  Mos.  25,  1.  9.    ^)  4  Mos.  14, 
2.  36.    5)  cap.  12, '12. 

est,  quaerat,  sed  quod  alterius.  25.  Omne,  quod  in  raacello  venit 
manducate^),  nihil  interrogantes  propter  conscientiam.  26.  Domini  est 
terra,  et  plenitudo  ejus  ^).  27.  Si  quis  vocat  vos  infidelium,  et  vultis 
ire:  omne,  quod  vobis  apponitur,  manducate,  nihil  interrogantes  propter 
conscientiam.  28.  Si  quis  autem  dixerit:  Hoc  immolatum  est  idolis : 
nolite  manducare  propter  illum,  qui  indicavit,  et  propter  conscientiam : 
29.  conscientiam  autem  dico  non  tuam,  sed  alterius.  Ut  quid  enim 
libertas  mca  judicatur  ab  aliena  conscientia?  30.  Si  ego  cum  gratia 
participo,  quid  blasphemor  pro  eo,  quod  gratias  ago?  31.  Sive  ergo 
manducatis,  sive  bibitis,  sive  aliud  quid  facitis :  omnia  in  gloriam  Dei 
facite^).  32.  Sine  offensione  estote  Judaeis,  et  Gentibus,  et  Ecclesiae 
Dei:  33.  Sicut  et  ego  per  omnia  omnibus  placeo ,  non  quaerens  quod 
raihi  utile  est,  sed  quod  raultis,  ut  salvi  fiant. 


SIMMAIULM  CAPITIS  DECIHl. 

Ab  idololatria ,  fornicatione  et  aliis  deterret  exeinplo  veteris  et  ingrati  populi,  propter  eadem 
a  Deo  varie  puniti:  cui  in  flgura  contigerunt  omnia.  Admonet  ut  a  mensis  idolorum 
absiineant :  omnia  ad  Dei  gloriara  faciant:  et  proximis  offendicula  ne  praebeant. 


1.  Nolo  enim  vos  ignorare  fratres. 
A  sua  persona  sermonem  transfert  Apo- 
stolus  ad  exhortationem  eorum,  quibus 
scribit ,  generatim  docens ,  quae  vitia  fu- 
gbre  debeant ;  ut  ne  excidant  a  statu 
justitiae,  in  quo  per  Christi  fidem  et 
baptismi  sacramentura  erant  constituti. 
Id  autem  facit  adducto  exemplo  populi 
Israelitici:  qui  etsi  permagna  beneficia  a 
Deo  accepisset,  eorum  quae  per  Chri- 
stum  acceperant  Corinthii  praefigurativa  : 
propter  peccata  tamen  et  ingratitudinom 
magna  parte  rejectus  fuit  et  gravissime 
punitus.  Graeca  non  enim,  sed  autem 
legunt.  Caeterum,  inqnit,  fratres,  nolo 
vos  ignorare,  id  est,  commemoro  vobis 
ne  ignoretis. 

Quoniam  patres  nostri  omnes  sub 
nube  fuerunt.  Graece  ^oav  erard.  Com- 
munes  patres  appellat  Hebraeos,  ait 
Cajetanus ,  guia  patres  sunt  fidei.  Cau- 
sam  alii  reddunt,  quia  typum  gesserunt 
earum  rerum ,  quae  accidunt  in  ecclesia. 
Neutri  recte,  quantum  existimo.  Nam 
patres  populi  fidelis  uovi  testamenti  vo- 


cari  populum  illum  veterem  et  carnalem, 
insolens  videtur ,  ac  praetor  morem  Scri- 
pturae :  quae  Judaeorum  ex  eis  genito- 
rum,  praesertim  carnalium ,  patres  illos 
appellare  solet,  ut  Matth.  23.  Implete 
mensuram  patrum  vestrorum.  Joann.  6. 
Patres  vestri  manducaverunt  manna  in 
deserto ,  et  mortui  sunt.  Actor.  7.  Sicut 
patres  vestri,  ita  et  vos.  Rectius  igitiir 
illi ,  qui  censent  pronomen  nostri,  noii 
complecti  in  universum  Corinthios,  ad 
quos  scribit;  sed  Judaeos,  ex  quibus 
Paulus,  et  quorum  aliqui  etiam  Corinthii, 
non  gente,  sed  patria  ct  habitatione: 
quasi  dicat,  patres  gentis  uostrae.  Om- 
nes  autem  dicit,  qui  tunc  erant,  quando 
haec,  quae  memorat,  acciderunt;  omnes 
inquam ,  tam  bonos  quam  malos ;  fuerunt 
enim  haec  beneficia  utrisque  communia. 
Nam  ut  paulo  post  dicitur:  non  in  plu- 
ribus  eorum  beneplacitum  fuit  Deo. 

Quaeri  potest,  quomodo  dicat  omnes 
sub  nube  fuisse :  quum  nubis  illius  exhi- 
bitae  populo  Israelitico  oflScium  fuerit, 
non    stare    supra   populum,     sed    ipsum 


»)  Cap.  8,  8.  seq.    «)  Psalm.  23,  1.    3)  Cap,  8,  9.    Rom.  14.  6.  14.  15. 

praecedere,  et  ducatum  praebere  per  de- 
sertum:  ut  refertur  Exod.  13.  et  14.  et 
alibi.  Verum  constat  ex  aliis  Scripturae 
locis,  usum  ejusdcm  nubis  fuisse  etiam  in 
operiendo  tabernaculo  per  omne  tempus, 
quo  populus  quiescebat,  ut  babetur  Num. 
9.,  adeoque  in  protegendo  et  obumbrando 
populo  per  diem  adversus  aestum  solis. 
Hunc  enim  usum  cum  priori  conjungit 
Moses  Num.  14.  Dominum  sic  alloquens: 
Audierunt,  quod  nubes  tua  protegat 
illos  (Hebraice,  stet  supra  eosj ,  et  in 
columna  nubis  praecedas  eos  per  diem, 
et  in  columna  ignis  per  noctem.  De  hoc 
usn  posteriore  loquuntur  et  aliae  Scriptu- 
rae,  Psalm.  104.  Expandit  nubem  in 
protectionem  eorum.  Sic  enim  esse  le- 
gendum,  non  autem  profectionem ,  ut 
quidam  codices  habent,  ex  Graecis  et 
Hebraeis  liquet.  Item  Sap.  10.  Fuit  illis 
in  velamentum  die ,  sive,  per  diem;  et 
in  lucem  stellarum  nocte ,  et  cap.  19. 
Nubes  castra  eorum  obumhrabat.  Fuit 
autem  hoc  beneficium  nubis  praecedentis 
ac  protegentis  perpetuum  Israelitis  ab 
egressu  ex  Aegypto,  usque  ad  ingressum 
in  terram  promissionis ;  ut  et  beneficium 
ignis  lucentis  per  noctem.  Sic  enim  legi- 
tur  Exod  13.  Nunquam  defuit  columna 
nubis  per  diem,  nec  columna  ignis  per 
noctem  coram  populo. 

Et  omnes  mare  transierunt.  lidem 
omnes ,  inquit ,  per  mare  rubrum  traducti 
sunt,  ingenti  miraculo  ac  beneficio  divino, 
persequentibus  eos  Aegyptiis ,  Exod.  14. 
Traductos  intellige,  non  in  adversam 
oram  maris ,  sed  ad  eandem ,  sinu  maris 
medio,  quod  constat  ex  ipsius  maris  et 
mansionum,  ad  quas  prdxime  post  egres- 
sum  appellebant,  geographica  descriptione. 
Idque  etiam  Aquinas  hic  annotat.  Cur 
autem  illud  mare  rubrum  fuerit  appella- 
tum  (quoniam  non  hoc  loco  sic  appellatur), 
exponemus  ad  illud  Hebr.  11.  fide  tran- 
sierunt  mare  rubrum. 

2.  Et  omnes  in  Moyse  baptizati  sunt 
in  nube  et  in  mari.  In  Moyse ,  Graece 
elz  xov  fxoua^v^  in  Mosen,  quemadmo- 
dum  legit  Hilarius  enarrans  Psalm.  134. 
Id  Graeci  sic  exponunt :  freti  Mose  ductore. 


Alii  vertunt,  sub  Mose ,  id  est,  tempore 
Mosis,  quomodo  dici  solet  aliquid  gestum 
sub  hoc  aut  illo  pontifice,  rege,  consule 
aut  proconsule,  ut  Luc.  3.  Sub  principi- 
bus  sacerdotum  Anna  et  Caipha.    Act. 
11.  Sub  Claudio  Caesare.   1  Tim.  6.  at- 
que  in  symbolo  fidei ,  sub  Pontio  Pilato. 
Verum  Graeca  praepositio  non  respondet; 
nec    oranino    eum  usum  habet    £ic   apud 
Graecos.  Augustinus  in  euarratione  Psalm, 
77.  et  tract.   11.  et  26.  super  Joannem 
legit,  per  Mosen,  quasi  sensus  sit:  autore 
et  velut  administro  Mose.    Denique  sunt, 
qui   sic   exponant:    in   Mosen  baptizati 
sunt,  hoc  est,  cultui  ac  legi  per  Mosen 
sibi  tradendae  specie  quadam  baptisraatis 
initiati;  quomodo  nos  in  Christum  bapti- 
zari  dicimur ,   id  est ,   Christo  ac  religioni 
Christianae  per  baptismum  initiari.  Qui 
quidem  sensus  non  modo  percommode  ex 
significato  Graecae   praepositionis  habe- 
tur,  verum  etiam  contextui  quam  optime 
quadrat;    ideraque    confirmatur    ex   ipsa 
historia  Exod.  14.,  ubi  post  descriptum 
maris  rubri  trausitum,  de  Israelitis  dici- 
tur:  Crediderunt  Domino  et  Moysi  servo 
ejus,  id  est,  Dominum  quidem  ut  Deum, 
Mosen  vero  ut  principem  ac  divinae  vo- 
luntatis  interpretem,  agnoverunt.     Bapti- 
zatos  in  nube  et  in  mari  S.  Thomas  inter- 
pretatur,  visis  tantis  miraculis  purgatos 
ab  ignorantia  et  peccatis  per  fidem.     Ca- 
jetanus  ablutos  a  diffidentia  divinae  pro- 
tectionis. 

Verum  quia  Paulus  commemorat  bene- 
ficia  tam  malis  quam  bonis  communia; 
tantumque  significare  vult,  quid  visibili- 
ter  ab  illis  aut  circa  illos  tunc  actum 
fuerit :  ideo  melius  ahi  baptizatos  in  nube 
et  in  mari  intelligunt ,  quatenus  in  figura 
sacri  baptismatis  per  mare  et  sub  aquosa 
nube  ambularunt;  ita  ut  credibile  sit,  eos 
etiam  guttis,  tum  ex  aquis  maris  hinc  inde 
qua  transibant  in  altum  erectis ,  tum  ex 
nube  supra  ipsos  expansa  fuisse  nonnihil 
aspersos ;  quo  baptismi  sacramentum  evi- 
dentius  significaretur.  Hanc  enim  mysti- 
cam  significationem  Apostohis  innuere 
volens  baptizatos  dixit.  Atque  hunc  sen- 
sum  secundo  loco  adfert  etiam  Aquinas. 

Apposite  vero  nubes  illa  etmarebaptis- 
mum  novae  legis  praefiguraruut.  Nam 
quomodo  nubes  populum  Hebraeura  pro- 
tegebat  ab  aestu  per  diem,  eademque 
noctem  illumiuabat,  ut  habetur  Exod.  14.; 
ita  Chi-isti  baptismus  animas  sauctificans, 
aestum  concupiscentiae  refrigerat,  et  in- 
fuso  lumine  fidei  tenebras  ignorantiae 
nostrae  dispellit.  Unde  qui  baptizati  sunt, 
illuminati  vocantur ,  Hebr.  6.  et  10.  Et 
quomodo  mare  rubium  transitum  prae- 
bens  Hebraeis,  Aegyptiorum  manibus  eos 
eripuit,  ipsos  autem  Aegyptios  submersit 
ac  perdidit:  ita  nos  salvos  facit  baptis- 
ma,  demersis  et  extinctis  hostibus,  id  est, 
peccatis  nostris.  Rursus  quomodo  popu- 
lus  ille  per  mare  rubrum  traductus  per- 
venit  ad  manna  typicum  :  sic  ablutibaptis- 
mo  Christi  sanguine  consecrato ,  perdu- 
cuntur  ad  verum  illud  manna,  quod  soli 
norunt  fideles.  Ad  hunc  modum  super 
figura  transitus  Hebraeorum  per  mare 
rubrum  philosophatur  August.  tract.  11. 
in  Joann.  Nam  et  de  manna  nunc  se- 
quitur. 

3.  Et  omnes  eandem  escam  spiritua- 
lem  manducaoerunt. 

4.  Et  omnes  eundem  potum  spiritua- 
lem  biberunt.  Quaeritur ,  utrum  quod 
dicit  eandem  escam  omnes  comedisse,  sit 
intelligendum,  eandem  omnes  inter  se,  an 
eandem  nobiscum ;  et  de  potu  similiter. 
Augustinus  tract.  26.  super  Joannem  in- 
tellexit  tam  escam  quam  potura  eundem 
nobiscum;  videlicet  spiritualem,  ut  ait 
Apostolus  ;  etsi  corporalem  escam  potum- 
que  diversum.  Nam  illi  manna  et  aquam 
de  petra,  non  aliud.  Spiritualem  vero 
escara  et  potum  illorum  nobiscum  iuter- 
pretatur  eundum,  id  est,  Christum ,  quem 
olim  et  manna  significavit  de  coelo  des- 
cendens,  et  petra  fundens  aquas  :  et  quem 
apud  nos  significat  ac  repraesentat  altai'e 
Dei.  Nam ,  inquit,  sacramenta  illa  fue- 
runt,  in  signis  diversa,  sed  in  re,  quae 
significatur ,  paria.  Hunc  intellectum 
videri  potest  exigere  series  verborum 
Apostoli.  Monet  enim  in  consequentibus 
Corinthios,  ne  sibi  promittant  Impunita- 
tem ,  si  concupiscentes  sint  malorum ,  si 


idolorum  cultu  polluantur,  si  fornicentur, 
et  caetera,  etiamsi  Christi  participes  facti 
sint,  utpote  in  Christura  baptizati,  et  my- 
stico  cibo  potuque  refecti:  quia  nec  Israe- 
litae  impune  tulerunt,  similia  peccantes, 
quamvis  et  illo  suo  quodam  baptismo 
essent  abluti,  et  cibum  potumque  divini- 
tus  sabministratum  percepissent;  ac  per 
ista  Christi  quoque  participes  effecti  fuis- 
sent,  tanquam  unius  ejusdemque  nobis- 
cum  alimoniae  spiritualis,  sub  siguis  di- 
versis.  Huc  Augustinus  allegat  et  illud, 
quod  Apostolus  subjungit,  bibisse  illos  de 
spirituali  petra;  quoJque  hanc  petram 
interpretatur  Christum.  Sensum  hunc 
etiam  Graeci  in  suis  commeutariis  insi- 
nuant  magis  quam  tradunt. 

At  vero  Latini  plerique  intelligunt,  pa- 
tres  illos  eandem  inter  seipsos  escam 
edisse ,  eundemque  potum  bibisse,  ut  to- 
tius  loci  sensus  sit:  Etsi  patribus  nostris 
omnibus  communia  fuerint  haec  beneficia, 
nubis  protectio,  et  baptismus  sub  nube  et 
mari;  item  manna,  et  aqua  de  petra, 
quemadraodum  et  alia  multa;  non  omnes 
tamen  in  tfrram  promissionis  introducti 
fuerunt;  quia,  sicut  infra  dicitur:  non  in 
pluribus  eorum  beneplacitum  est  Deo. 
Sic  igitur,  inquit,  et  nos,  quamvis  omnes 
eundcm  cibum  ac  potum  mysticum  de 
mensa  Domini  sumamus,  queraadmodum 
et  omnes  uno  Christi  baptismo  sumus  ab- 
luti;  nou  tamen  impunitatera  .sperare  de- 
bemus,  si  peccaverimus.  Hic  sensus  pla- 
nus  acperspicuus  est,  idemque  germanior. 
Nondum  enira  escae  potusque  nostri  men- 
tionem  ullam  fecerat  Apostolus ,  ut  illuc 
referri  possent  hae  voces  eandetn  et 
eundem.  Neque  saltem  dixit  eandem 
nobisoum;  quod  dictum  aut  indicatum 
oportuit,  si  relationem  ad  nos  intelligi 
voluisset:  sed  absolute  xo  autb  ppcu/jia, 
t6  a.[)~b  TioixOL,  eundem  cibum ,  eundem 
potum.  Ut  si  dicam :  omnes  Hispani 
eundem  habent  regem,  nec  addam  cum 
quibus  eundem,  utique  significo ,  quod 
eundem  inter  se.  Prior  autera  sensus  vel 
ex  eo  refelli  potest,  quod  verum  non  sit, 
omnes  illos  patres ,  de  quibus  Apostolus 
loquitur,  Christi  participes  factos  fuisse 

per  fidem ,  ut  Augustinus  intelligit.  Nam 
saepissime  eorum  incredulitatem  et  rebel- 
lionem  increpasse  leguntur  Dominus  et 
Moses.  Et  Paulus  ipse  statim  subjicit,  in 
multis  eorum  non  fuisse  beneplacitum  Deo. 
Porro  spiritualem  vocat  Apostolus  es- 
cam  illam  et  potum,  id  est  manna  et 
aquam  de  petra;  vel  quia  non  humana 
opera,  sed  praeter  naturam  divino  mira- 
culo  suppeditabatur  utrumque,  quemad- 
modum  multi  exponunt;  vel  potins ,  uti 
docet  Liranns ,  propter  signiiicationem 
spiritualem  seu  mysticam.  Erant  enim 
illa  spiritualia ,  non  in  se ,  sed  in  rebus 
significatis,  quarum  erant  figurae:  sicut 
et  alia  multa,  quae  in  illo  populo  vel  ex- 
hibebantur  vel  gerebantur  in  typum  fu- 
turoruir. 

Quid  autem  manna  mystice  significa- 
verit,  hoc  loco  non  dicit  Apostolus ,  sed 
infra  declarat,  ubi  meminit  unius  panis, 
de  quo  omues  participamus ,  id  est ,  cor- 
poris  Dominici.  Item  aqua  populo  data 
quid  mystice  significaverit,  non  explicat, 
sed  intelligendum  relinquit,  videlicet  san- 
guinem  Dominicum ,  cujus  sub  nomine 
calicis  eodem  loco  mentionem  facit.  Est 
autem  aqua  de  petra  sanguis  de  latere 
Christi.  Quas  quidem  mysticas  signifi- 
cationes  luculenter  expositas  videre  est 
in  commentariis  Graecorum.  Quomodo 
enim,  ait  Chrysostomus,  tu  comedis  cor- 
pus  Domini,  sic  illi  manna:  et  quomodo 
tu  bibis  sanguinem ,  sic  ilU  aquam  de 
petra.  Et  infra:  lllis  manna  et  aquam ; 
tibi  corpus  praebuit  et  sanguinem.  Jam 
quod  ipsa  petra  Christi  figuram  gesserit, 
confestim  audiemus. 

Bibebant  autem  de  spiritali  conse- 
quente  eos  petra.  Graece:  Biberunt 
enim  de  spiritali  sequente  petra :  ut  sit 
probatio  partis  praecedentis ,  qua  dictum 
est,  omnes  eundem  potum  bibisse.  Simi- 
liter  habet  textus  Ambros.  omisso  etiam 
pronomine  eos,  licet  quidam  codices  ad- 
dant.  Sed  haec  lectio  ,  Graecis  consona, 
antiquiorum  est  Ambros.  codicum,  et  fa- 
cile  colligitur  ex  verbis  commentarii.  Nam 
et  in  eodem  commentario  ad  illud  cap. 
14.     Spiritus   Prophetarum   Prophetis 


subjectus  est,  citantur  eadem  haec  verba 
absque  pronomine.  Eursus  exstat  haec 
Graecorum  lectio  apud  Irenaeum  lib.  4. 
cap.  28.  et  45.  et  apud  .'^ugustiuum  pas- 
sim,  ut  homil.  27.  inter.  50.,  tract.  26.  et 
45.  in  Joan.,  lib.  12.  contra  Faustum  cap. 
29.  et  alibi:  item  apud  Hieron.  (seu  quis- 
quis  autor)  in  enarr.  Psalm.  41. ,  tametsi 
pronomeu  eos  ad  seusum  commode  sup- 
pletum  est,  non  solum  a  nostro  interprete, 
verum  etiam  ab  aliis  nonnullis. 

Porro  cnm  legamus,  bis  Mosen  e  petra 
baculo  percussa  populo  sitienti  aquas 
eduxisse,  primum  Exod.  17.,  deinde  Num. 
20.,  quaeritur  ad  utram  scripturam  hic 
respiciat  Apostolus.  Quod  enim  Hierony- 
mus  ab  Oleastro  scribens  in  Numeros 
sentit,  unum  idemque  esse  aqua  fluentis 
e  petra  miraculum,  quod  utroque  loco 
describitur,  in  Exodo  brevius,  in  Numeris 
prolixius  ac  plenius ,  eam  opinionem  Ca- 
jetanus  illo  antiquior,  in  utrumque  locum 
scribens  bene  refellit,  tum  ex  temporum 
difi"erentia,  tum  ex  ordine  rerum  gesta- 
rum.  Nara  alterum  contigit  in  undecima 
mansione  apud  Raphidim,  priusquam  ven- 
tum  esset  ad  montem  Sinai,  id  est,  anno 
prirao  post  egressionem  populi ,  taberna- 
culo  nondum  exstructo  :  alterum  comme- 
moratur  in  mansione  trigesima  tertia,  quae 
erat  in  deserto  Sin  apud  Cades ,  id  est, 
sub  initium  anni  quadragesirai :  ac  proinde 
longe  post  tabernaculi  structuram.  Quod 
vel  ex  eo  liquet :  nam  ibi  narratur  Moses 
tulisse  virgam ,  quae  erat  in  conspectu 
Domini,  id  est,  in  tabernaculo  foederis, 
ubi  scilicet  Domino  jubente  fuerat  antea 
reposita,  Nura.  17.  Quibus  adde,  quod 
Num.  20.  murmurantes  dicunt:  Vtinam 
periissemus  inter  fratres  nostros  coram 
Domino:  quod  Exod.  17.  dicere  non  po- 
terant  quando  populus  nuUa  adhuc  plaga 
percussus  fuerat  a  Domino. 

Movetur  Oleastrius  eo  argamento,  quo- 
niam  qui  in  libro  Numerorum  ob  aquae 
penuriam  murraurarunt ,  erant  ex  iis ,  qui 
egressi  fuerant  ex  Aegypto.  Dicunt  enim : 
Quare  nosfecistis  ascendere  de  Aegypto  ? 
Atqui  quadragesimo  post  egressionem 
anno  nulli  eorum,  qui  de  Aegypto  ascen- 

derant,  superstites  erant,  praeter  Mosen, 
Aaron,  Josue  etCaleb.  Sed  facile  respon- 
detur,  et  quidem  dupliciter:  vel  ut  ascen- 
disse  dicantur  non  in  se,  sed  in  parenti- 
bns ;  nam  parentes  eorum  ascenderant. 
Vel  quia  revera  etiam  ipsi  cum  parenti- 
bus  ascenderant  de  Aegypto ,  nondum 
tamen  nati  viginti  annos.  Quod  enim 
dicitur ,  omnes ,  qui  educti  fuerant  ex 
Aegypto,  periisse  in  deserto,  de  iis  intel- 
ligendum  constat,  qui  Num.  1.  leguntur 
numerati  fuisse  a  viginti  annis  et  supra, 
sicut  expresse  Dominus  suis  verbis  id 
declarat  Num.  14. 

Cum  igitur  manifestum  sit ,  diversas 
esse  aquae  fluxiones  e  petra,  quae  in 
Exod.  et  Numeris  describuntur ,  Cajeta- 
nus  in  hnjus  loci  commentario  censet, 
Apostolum  ad  utramque  respicere.  Nam 
et  uterque  Scripturae  locus  hic  ad  mar- 
ginem  annotari  solet.  Aquiras  tantum 
refert  ad  historiam  Numerorum.  Liranus 
vero  tantum  ad  locum  Exodi.  Quod  po- 
stremum  etiani  nobis  maxime  probatur. 
Etenim  licet  utraque  petra  baculo  per- 
cussa  Christi  figura  fuerit  in  ligno  passi, 
lanceaque  perforati ;  de  sola  tamen  priori 
petra  Paulum  loqui  docent  verba  sequen- 
tia,  cum  dicit:  in  pluribus  eorum  non 
fuisse  beneplacitum  Deo  ;  prostratos  enim 
esse  in  deserto.  Nam  haec  poena,  quam 
infra  suo  loco  exponemus,  antecessit  eam 
populi  de  aquae  defectu  murmurationem, 
quae  Numerorum  20.  describitur,  ut  patet 
ex  ejnsdem  lib.  cap.  14.  Quare  ad  eam 
referri  non  potest,  sed  solum  ad  illam,  de 
qua  in  Exodo;  quam  sine  dubio  poena 
illa  secuta  est,  etsi  non  continuo. 

Nunc  videndum,  quam  Apostohis  intel- 
ligat  petram  spiritualem.  Chrysostom. 
aliique  Graeci  Christum  ipsum  interpre- 
tantur,  propter  id  quod  sequitur,  petra 
autem  erat  Christus ;  atque  etiam  propter 
hoc  quod  dicit,  petram  consecutam  seu 
comitatam  illos  fuisse;  quod  de  petra 
materiali ,  quae  suo  loco  mansit  immota, 
non  videtur  accipi  posse.  Sic  igitur  Apo- 
stohim  exponunt:  Bibebantdeaqua,  qnam 
eis  praebebat  petra  spiritualis ,  id  est, 
Christus ,  qui  per  divinitatem  tunc  erat, 


et  nusquam  aberat:  quique  toto  itinere 
varia  beneficia  praestando  eos  comitaba- 
tur,  repraeseulatus  per  angelum  populi 
ductorem :  de  quo  dicemus  infra.  Verum 
si  Christus  significaretur ,  non  diceret 
Apostolus,  sequente,  sed  praecedente  pe- 
trei.  Angelus  enim  velut  ductor  populum 
praecedebat,  ut  loquitur  Scriptura  Exod. 
23.  et  32. 

Quocirca  magis  placet  petram  materia- 
lem  intelligi ,  illam  ipsam ,  ex  qua  aquae 
eruperant  in  deserto ,  quae  fere  Latino- 
rum  interpretatio  est ;  ut  sit  sensus :  Bi- 
bebant  ex  petra  (Graece  £X  Trstpai^)  fun- 
dente  aquas;  quomodo  bibere  quis  dicitur 
e  dolio,  ex  quo  vinum  depromitur.  Haec 
autem  petra  comitata  dicitur  Israelitas, 
eo  quod  aquae ,  quas  petra  copiosissime 
fundebat,  prc  commoditate  populi  in  rivos 
divisae ,  longo  spatio  profluerent ,  donec 
veniretur  ad  locum ,  ubi  esset  aquarum 
copia.  Unde  Psalm.  77.  de  illis  aquis  di- 
citur:  Et  deduxit  tanquam  flumina 
aquas,  et  torrentes  inundaverunt ,  et 
Psalm.  104.  Dirupit  petram ,  et  fiuxe- 
runt  aquae:  abierunt  in  sicco  fumina. 
Hanc  exposilioiaem  comitantis  petrae  vi- 
dere  est  in  glossa  ordinaria,  et  apud  B. 
Ariam ,  aliosque  recentiores.  Et  huc  re- 
vocari  potest  ille  multorum  commentarius, 
qui  petram  comitantem  interpretatur  ob- 
sequentem  populi  desiderio. 

Quod  vero  quidam  referunt,  filios  Is- 
rael  hanc  petram  secum  retulisse  per 
viam,  addita  etiam  fabula  de  ejus  parvi- 
tate,  ut  a  Maria  sorore  Mosis  in  sinu 
gestaretur ,  deque  ejus  spontaneo  per 
castra  motu  :  totum  id  merito  velut  Judai- 
cum  somnium  rejicit  atque  explodit  Hai- 
mo.  Spiritualis  autem  vocatur  eadem 
petra,  quomodo  manna  et  aquas  e  petra 
fluentes  dictum  est  vocari  escam  et  potum 
spiritualem,  propter  spiritualem  videlicet 
significationem. 

Nec  vero  contextus  Apostoli  diversum 
intellectum  ab  eo,  qnem  dedimus,  facile 
recipit.  Si  enim  nubes  et  mare,  omuium 
interpretum  consensu,  intelliguntui-  illa 
materialia,  mystice  tamen  aliud  signifi- 
cantia;  igitur  et  esca,  potus,  petra,  mate- 


554 


COMMENTARIUS  IN  CAP.  X. 


rialia  debent  intelligi,  quamvis  spiritnalia  | 
dicta  propter  significationem;  secundum 
id  quod  in  sequentibus  testatur,  haec 
omnia  in  figura  nostri  facta  esse.  Et  qui- 
dem  petra,  quomodo  spiritualis  fuerit  sig- 
nificatione,  continuo  declarat. 

Petra  autem  erat  Christus.  Hujus 
enuntiati  subjectura  an  petra  sit,  an  Chri- 
stus,  haud  liquet,  ne  quidem  ex  Graeco. 
Nam  utrique  praepuuitur  articulus:  rj 
dh.  Tiizpa.  f^v  6  ^^piaiog.  Certe  non  impro- 
babile  est,  vocem  Christus  subjecti  locum 
tenere,  ut  ordo  et  sensus  sit:  Christus 
erat  illa  petra ,  id  est ,  Christus  erat  res 
per  illam  petram  spiritualiter  ac  mystice 
significata.  Neque  enim  insolitum  est  in 
sermone,  subjecti  et  praedicati,  etiam  sub- 
stantivorum,  ordinem  inverti.  Exempla 
sunt  Joan.  1.  Deus  erat  verbum,  et  cap. 
4.  Spiritus  est  Deus,  et  Psalm.  94.  Deus 
magnus  Dominus.  Quae^-ecto  ordine  sic 
efi^eras:  Verbum  erat  Deus.  Deus  est  8pi- 
ritus.  Dorainus  est  Deus  magnus.  Coufir- 
matur  autem  haec  syntaxis  ex  eo ,  quod 
Petrus  Act.  4.  simili  sensu  de  Christo 
dixit:  Hic  est  lapis ,  qui  reprobatus  est 
etc.  Plerique  taraen  ordinem  verborum 
sequentes,  vocem  petra  subjecti  loco  sta- 
tuuut.  Pro  quibus  facere  fortasse  videa- 
tur  verbum  praeteriti  teraporis  erat:  cum 
alioqui  dicendura  videretur  in  praesenti, 
Christus  est  petra ,  id  est,  res  per  illam 
petram  significata;  quomodo  Petrus  dixit, 
Christum  esse  lapidem  angularem ,  non 
fuisse.  Quanquam  nec  huc  convincit. 
Nam  propter  significationem  olim  factam 
utrumque  dici  potuit,  et  petiara  fuisse 
Christum,  quia  Christura  significabat :  et 
Christum  fuisse  petram,  quia  per  petram 
significabatur.  Nam  et  Joannes  non  dixit, 
Verbum  esse  Deum ,  sed  fuisse :  ut  ejus 
significaret  aeternitatem.  Itaque  parum 
refert,  utrum  ordinem  hic  sequamur :  utra- 
que  enim  constructio  redit  in  eundem 
sensum. 

Utrovis  autem  modo  ordinentur  Apo- 
stoli  verba,  non  est  existimandum ,  erat 
pro  significabat  positum  esse ,  quod  vo- 
lunt  Sacramentarii ;  ut  hoc  exemplo  sua- 
deant  etiam  in  illis  Christi  verbis :  Hoc 


est  corpus  meum,  verbum  est  idem  va- 
lere,  quod  significat.  Quam  verbi  est  sig- 
nificationem  nec  in  Scriptura  reperies 
usquam ,  nec  grammatici  tradunt.  Sed 
sicubi  repugnantia  est  inter  subjectum  et 
praedicatum  proprie  sumpta,  necesse  est 
in  altero  eorum  improprietatem  agnos- 
cere;  ut  si  hominem  stupidum  voces  asi- 
num  aut  stipitem.  Itaque  si  (petra)  con- 
struatur  ex  parte  subjecti,  sensus  enun- 
tiationis  apostolicae  erit:  illius  petrae 
significatum  erat  Christus,  sive,  quod  per 
petram  significabatur ,  est  Christus:  ut 
nimirum  (petra)  pro  re  per  ipsam  signifi- 
cataponatur,  retenta  propria  significatione 
verbi  copulantis:  quomodo  exponendum 
est  illud  Apoc.  17.  Aquae  multae  sunt 
populi  multi,  et  alia  hujusmodi.  Cum 
autem  inter  extrema  hujus  propositionis : 
Hoc  est  corpus  meum,  nulla  sit  repug- 
nantia  (nam  operatorius  est  Christi  ser- 
mo):  nequaquam  consequens  est,  ad  con- 
similem  modum  ea  verba  recte  exponi. 
Sed  hac  de  re  latius  egimus,  et  ex  pro- 
fesso,  ad  distinctionem  8.  lib.  4.  sentent., 
rursus  aliquid  dicturi  ad  vers.  24.  cap. 
proxime  seq. 

Caeterum  qua  ratione  petra  a  Mose 
percussa  Christum  significaverit ,  non  cst 
difficile  declarare.  Christus  enim  ut  petra 
firmissima  totam  sustinet  ecclesiam;  idem- 
que  percussus  et  occisus  a  Judaeis,  quo- 
rum  figuram  Moses  gerebat,  exundavit 
aquas  uberrimas  gratiarum,  quibus  salu- 
briter  reficimur  in  hujus  vitae  deserto, 
quicumque  tendimus  ad  terram  promis- 
sionis  spiritualem  seu  mysticam ,  id  est, 
patriam  coelestem.  Jam  vero  sicut  petram 
Apostolus  Christura  dixit,  ita  dicere  po- 
tuit,  nubem  et  mare  esse  baptismum ,  et 
mauna  esse  corpus  Domini ,  et  aquam  de 
petra  sanguinera  ;  scilicet  per  significatio- 
nera.  Verum  haec  insinuare  quam  expri- 
mere  maluit,  interpretibus  enucleanda  re- 
linquens.  J 

5.  Sed  non  in  pluribus  eorum  bene-     i 
placitum   est   Deo.     Negatio   secundum 
sensum  sequitur :  sed  in  pluribus  eorum 
non  fuit  beneplacitum  Deo  :   Hebraismus, 
id  est,  plurimi  eorum  Deo  non  placuerunt, 

imo  vehementer  displicuerunt :  utique 
propter  incredulitatem,  murmurationes,  et 
alia  peccata,  quibus  iram  Dei  adversum 
se  provocaverunt,  uti  mox  speciatim  ipse 
Paulus  explicat.  Bene  autem  dicit  in 
pluribus,  id  est,  quam  plurimis :  quoniam 
e  sexcentis  millibus  altero  egressionis 
anno  in  numerum  relatis,  duo  tantum  Ca- 
leb  et  Josue,  post  annum  quadragesimum, 
terra  promissa  potiti  sunt :  caeteri  omnes 
in  solitudine  per  annos  quadraginta  vai-iis 
plagis  ac  mortibus  exstincti.  Lege  Numer. 
cap.  14.  et  26.  Hinc  sequitur: 

Nam  prostrati  sunt  in  deserto.  Syn- 
ecdochicus  sermo.  Nam  de  cadaveribus 
eorum  loquitur.  Respicit  enim  ad  id,  quod 
dicitur  ac  repetitur  Num.  14.  In  solitu- 
dine  jacebunt  cadavera  vestra.  Sic  Heb, 
3.  de  iisdem:  quorum  cadavera  pro- 
strata  sunt  in  deserto.  Ex  his  intelligi 
vult  Apostolus,  etiam  nobis  nihil  profutu- 
rum,  quodper  Christum  e  daemonum 
servitute  liberati  et  baptismo  mundati, 
caeterisque  Christi  sacramentis  refecti 
sumus,  si  Israelitas  peccando  fuerimus 
imitati.  Ideo  sequitur: 

6.  Haec  autem  in  figura  facta  sunt 
nostri.  Graece  ad  verbum:  Haec  autem 
figurae  nostrae,  vel  nostri  fuerunt,  vel 
facta  sunt.  Et  hoc  fere  modo  citant  istam 
sententiam  Cyprianus  epist.  77.  ad  Ma- 
gnum ,  et  Augustinus  libr.  4.  contra  Fau- 
stum  cap.  2.  ubi  legit  nostri ,  et  lib.  16. 
cap.  28.  aliisque  locis,  in  quibus  legitur 
nostrae:  ut  et  apud  Bedam  in  collectaneis 
ex  Augustino.  Legit  ad  hunc  modum 
etiam  Tertull.  lib.  de  corona  militis  cap. 
9.  Alibi  vero  aliter,  ut  libr.  5.  contra 
Marcionem  cap.  7.  Haec  autem  exempla 
nobis  sunt  facta.  Sensus  tamen  idem  est. 
Haec,  inquit,  quae  comraemoravi  conti- 
gisse  patribus  nostris ,  fuerunt  typi  qui- 
dam  ac  figurae,  et  exempla  eorum,  quae 
fiunt,  aut  futura  sunt  circa  nos,  qui  sumus 
adscripti  in  populum  Dei:  et  ita  quidem, 
ut  ad  nostram  doctrinam ,  instructionem 
et  cautelam  referenda  sint;  ut  infra  dicit 
vers.  11.  Scripta  sunt  autem  ad  cor- 
reptionem  nostram.    Quod  et  hic  conse- 


quenter  ac  per   species   peccatorum   de- 
clarat. 

TJt  non  simus  concupiscentes  malo- 
rum.  In  Graeco  expressius  significatur 
causa  finalis:  ad  hoc  ut  nos  non  simus 
concupitores  malorum.  Qua  parte  notat 
in  Corinthiis  concupiscentiam  gulae:  qua 
titillante  miscebant  se  epulis  sacrorum 
gentilium.  Dicitur  autem  mala  concupis- 
cere,  quicumque  vel  rem  illicitam  seu 
prohibitam  concupiscit,  ut  primi  paren- 
tes;  vel  rem  licitam  male  atque  illicite, 
ut  Israelitae  in  deserto :  de  quibus  se- 
quitur : 

Sicut  et  illi  cncupierunt.  Non  res 
aut  natura  malas  aut  prohibitas ,  sed  bo- 
nas  licitaLque  male  et  inordinate;  velut 
carnes ,  pisces ,  pepones ,  cucumeres,  por- 
ros,  allia,  caepe :  non  contenti  cibo,  quem 
ilUs  Deus  tanto  miraciilo  caelitus  mitte- 
bat.  Respicit  enim  Apostolus  ad  historiam 
Num.  11.,  ubi  hujnsmodi  concupiscentia 
et  plaga  subsecuta  describitur,  eaque  tam 
gravis,  ut  loco  nomen  remanserit  sepul- 
cra  concupiscentiae.  Significat  autem, 
futurum,  ut  et  nos  similia  patiamur,  si 
simiiiter  ut  illi  malorum  concupiscentes 
fuerimus.  Similia  dico,  juxta  proportionem 
poenarum  hujus  saeculi,  cum  poenis  sae- 
culi  futuri.  Nam  et  plagae  Israelitarum 
figurae  fuerunt  poenarum ,  quas  infliget 
Deus  iis ,  qui  post  baptismum  ac  mensae 
Dominicaeparticipationem,  ad  priora  vitia 
relapsi  fuerint. 

7.  Neque  idololatrae  efficiamini.  Mu- 
tat  personam  more  Hebraeis  familiari. 
Nam  prius  dixerat :  Ut  non  simus  con- 
cupiscentes  malorum.  Hanc  mutationem 
rursus  observare  est  in  sequentibus.  Sen- 
sus:  Ad  idolorum,  et  omnino  falsorum 
deorum  cuUum  ne  redeatis;  sive  ex  ani- 
mo  per  apostasiam,  sive  opere  qualicum- 
que  externo  per  communiouem  cum  in- 
fidelibus  idola  falsosque  deos  ex  animo 
colentibus,  propter  quod  infra  dicit :  Nolo 
vos  socios  fieri daemoniorum.  Hunc  enim 
posteriorem  modum  idohilatriae  in  conse- 
quentibus  ab  eo  loco :  Fugite  ab  idolorum 
cultura,  apertius  exponit  ac  prohibet. 
Addidi  generatim  de  falsis  diis :  nam  spC' 


556 


COMMENTARIUS  IN  CAP.  X. 


ciem  posuit  pro  genere,  cum  hic,  tum 
alibi,  quoties  ab  idololatria  fideles  revo- 
cat,  eo  nomine  comprehendens  omnem 
cultum,  quo  pro  Deo  colitur  quod  non 
est  Deus. 

Sicut  quidam  ex  ipsis.  Graece,  sicut 
quidam  eorum.,  quomodo  vertit  infra 
vers.  9.  Supplendum ,  facti  sunt  idolola- 
trae,  videlicet  aureum  vitulum,  quem  sibi 
erexerant,  pro  Deo  suo  colentes  ac  di- 
centes:  Hisuntdiitui,  quemadmodum 
legitur  Exod.  32. ,  pro  quo  Nehemiae  9. 
Iste  est  Deus  tuus.  Quod  in  Hebraeo 
unum  idemque  est.  Dicit  autem  quidam 
ex  ipsis.  Nam  illi,  per  quos  Mose  jubente 
trucidati  fuerunt  idololatrae,  non  sunt 
idololatris  annumerandi. 

Quemadmodum  scriptum  est.  Exodi 
loco  jam  citato.  Sedit  populus  mandu- 
care  et  hibere,  et  surrexerunt  ludere. 
Latinius  hoc  modo  :  Consedit  populus  ad 
edendum  tt  bibendum:  et  mrrexerunt 
ad  ludendum.  In  his  verbis  significatio 
est  idololatriae.  Nam  ederunt  et  biberunt 
epulo  constructo  ex  hostiis  pacificis,  quas 
aureo  vituli  simulacro  obtulerant.  Proxi 
me  enim  illud  praecedit:  Surgentesque 
mane  obtulerunt  holocausta  et  hostias 
pacificas.  Simul  hac  parte  Corinthios, 
qui  in  mensa  talibus  instructa  dapibus 
accumbebant,  perstringit  Apostolus,  tan- 
quam  idololatriae  participes.  Quae  res 
infra  plenius  ab  eo  docetur.  Porro  saturi 
ac  temulenti  coeperunt  hadere,  choros  du- 
cendo  ,  cantando,  tympana  pulsando  ,  et 
his  similia  faciendo  pro  solemnitate  erecti 
idoli,  uti  liquet  ex  historia.  B.  Augustinus 
quaest.  61.  inter  83.  et  ex  eo  glossa  or- 
dinaria,  hisum  hunc  interpretantur  idoli 
cultum.  Quidenim,  inquit  Augustinus, 
lusui  puerili  tam  simile  est  quam  idola 
colere?  Verum  Scriptura  Exod.  32.  vers. 
6.  18.  et  19.  non  aliter  illos  lusisse  sigui- 
ticat,  quam  eo  modo  quo  dixi ,  licet  id  fe- 
cerintob  idoli  solemnitatem,  eaque  ratione 
cultus  idoli  recte  vocetur :  ut  ab  Aquinate, 
Lirano  et  aliis  annotatum  est. 

8.  Neque  fomicemur.  Kecte  post  epu- 
las  fornicationis  meminit:  quia  ciborum 
vinique  satietas  libidinem  provocare  solet. 


Fomicari  in  Scriptura  generale  vocabu- 
lum  est,  comprehendens  omnem  concubi- 
tum  viri  cum  muliere  non  conjugalem:  ut 
annotavimus  ad  initium  cap.  5. ,  tametsi 
interdum  strictius  sumatur.  Erat  hoc  vi- 
tiura  apud  gentiles  adeo  commune,  ut  de 
eo,  qui  ex  geutibus  crediderant,  speciali- 
ter  admonendi  essent  Apostolico  decreto. 
Act.  1-5.  Nominatim  vero  Corinthios  scor- 
tationi  deditos  fuisse,  colligi  potest  ex 
iis,  quae  scripsit  cap.  5.  et  6.  Passim 
quoque  scriptores  ethnici  Corinthia  scorta 
commemorant:  videlicet  ad  publicam  pro- 
stitutionem  Veneri  consecrata,  cujus  in 
ea  civitate  templum  erat  celebre. 

Sicut  quidam  ex  ipsis  fornicati  sunt. 
Respicit  ad  historiam  Num.  25.,  ubi  le- 
guntur  Israelitae  fornicati  fuisse  cum  mu- 
lieribus  Madianitarum ,  consilio  Balaam, 
de  quo  Num.  31.,  in  castra  submissis:  a 
quibus  et  ad  sacrificia  vocati,  de  iis  com- 
ederunt,  et  deos  ipsarum  adoraverunt. 
Solam  tamen  fornicationem  hic  nominat 
Apostolus,  quia  fornicatio  principalior 
erat.  Non  enim  studio  peregrini  cultus, 
quomodo  patres  eorum  peccaverant  in 
adoratione  vituli ;  sed  ut  mulieribus,  qua- 
rum  amore  capti  erant,  obsequerentur, 
deos  earum  venerati  sunt. 

Et  ceciderunt  una  die  viginti  tria 
millia.  Ceciderunt  interfecti  a  judicibus 
Israel,  quibus  praeceperat  Moses  dicens : 
Occidat  unusquisque  proximos  suos,  qui 
initiati  sunt  Beelphegor :  quod  erat  ido- 
lum  Madianitarum :  cum  prius  jussu  Do- 
mini  principes  populi  suspensi  fuissent 
contra  solem  in  patibulis.  Verum  nume- 
rus  occisorum  convenire  non  videtur. 
Nam  in  lib.  Numerorum  occisi  leguntur 
viginti  quatuor  millia  hominum.  Caje- 
tanus  putat  errore  scribarum  factum ,  ut 
alterum  numerum  pro  altero  positum  vel 
hic,  vel  in  Numeris  habeamus.  Quam  so- 
lutionem  etiam  Aquinas  suggerit.  Oecu- 
menius  referens  ipsa  veteris  Scripturae 
verba,  numerum  exprimit  eundem  quem 
Paulus;  ac  subjungit:  Quidam  autem 
veterum  seriptorum  posuerunt  viginti 
quatuor  millia.  Ex  quo  apparet,  exem- 
plaria  Graeca  memorati  loci  Scripturae 

quondam  variasse :  licet  nunc  constanter 
habeant  viginti  quatuor ,  ut  est  in  He- 
braeo.  Certe  in  verbis  Pauli  falsitas  esse 
non  potest,  cum  minor  numerus  continea- 
tur  in  majore.  Qua  responsione  multi 
sunt  contenti.  Quanquam  et  illud  dici 
potest ,  Mosi  non  fuisse  propositum ,  ut 
numerum  occisorum  exacte  redderet :  nec 
enim  id  solent  historici.  Quura  ergo  nu- 
merus  occisorum  esset  inter  tria  et  qua- 
tuor  millia  supra  viginti ;  Moses  ulterio- 
rem  numerum  scripsit ,  Paulus  citeriorem. 
Est  et  alia  conciliatio ,  quam  adfert  Ca- 
tharinus.  Urget  enim  illud ,  quod  Paulus, 
non  Moses ,  scripsit  una  die.  Ut  pridie 
quidem  principes ,  id  est ,  illustres  ex  po- 
pulo  viri  circiter  mille  fuerint  interfecti : 
altera  vero  die  e  reliquo  populo  viginti 
tria  millia.  Hoc  solum  a  Paulo  dictura, 
Mosen  utrumque  numerum  fuisse  com- 
plexum.  Mihi  prima  responsio ,  quae  est 
utriusque  Thomae,  suffragante  Oecume- 
nio,  plus  caeteris  probatur. 

9.  Neque  tentemus  Christum.  Chri- 
stum  tentare,  et  signa  requirere  Judaicum 
erat.  Judaei ,  inquit,  signa  petunt; 
supra  cap.  1.  Qui  et  in  Evangelio  Chri- 
stum  ita  compellant :  Quod  ergo  tu  facis 
signum,  ut  videamus  et  credamus  tibi? 
Joan.  6.  Sed  et  scribae  et  pharisaei  Chri- 
stum  tentasse  leguntur,  signum  de  coelo 
quaerentes  ab  eo ,  Matth.  12.  et  Luc.  11. 
Quidam  igitur  hunc  locum  sic  exponunt: 
Ne  tentemus  Christum,  diffidentes  ejus 
promissis,  et  ex  hujusmodi  diffidentia 
signa  petentes :  quales  Apostolus  Petrus 
2.  epist.  3.  praemonet  venturos,  nempe 
qui  dicerent :  Ubi  est  promissio  adventus 
ejus  ?  Nam  et  verisimile  est,  iuter  Corinthios 
fuisse,  qui  de  Christi  promissis  haesitare 
inciperent:  vehit  eos,  qui  fidem  resur- 
rectionis  mortuorum  vertebant  in  dubium, 
ut  infra  cap.  15.  Primasius  hue  refert 
illam  tentationem,  de  qua  Paulus  in  2. 
ad  eosdem  Corinthios  epist.  cap.  13.  di- 
cens:  An  experimentum  quaeritis  ejus, 
qui  in  me  loquitur  Christus?  Mihi  magis 
videtur  illud  ad  rem  praesentem  pertinere, 
quod  dicit  infra  vers.  22.  An  aemulamur, 
seu  provocamus  Dominum?  Numquid 


fortiores  illo  sumus?  Hoc  enim  erat 
Christum  tentare ,  potentiae  ejus  pericu- 
lum  facere. 

Sicut  quidam  eorum  tentaverunt. 
Graece  hoc  et  sequenti  versu :  Sicut  et 
quidam  etc.  Cajetanus  in  hac  parte  ex 
Graeco  legendum  annotatmmpro  eorum, 
Stapulensem  secutus  autorem :  qui  id 
prior  annotavit,  adeoque  sua  versione  ex- 
pressit:  quemadmodum  et  aliqui  ipsum 
tentaverunt,  sed  haud  dubie  vitioso  usus 
exemplari,  in  quo  scriptum  esset  autov 
pro  auTU)V.  Nam  in  textu  Paulino  tam 
supra  quara  infra  legitur  auxtiiv  eorum. 
Sed  quem  tentaverunt?  Deum  vel  Chri- 
stum ,  ait  Thom.  in  comment.  Si  repetas 
Christum,  ut  fere  Latini  interpretes  (nam 
et  planus  textus  id  omnino  videtur  exi- 
gere,  nimisque  coactum  est,  aliud ,  quam 
quod  praecessit ,  velle  subaudire),  valebit 
hic  locus  ad  destruendam  haeresin  Photi- 
nianam,  quae  negat  Christum  fuisse  ante 
Mariam:  imo  generaliter  adversus  eos, 
qui  Christum  Deum  negant.  Nam  tenta- 
tionis  peccatum  proprie  committitur  in 
Deum.  Sic  et  Augustinus  accepit  hunc 
locum  lib.  3.  contra  Maxim.  cap.  26.  ver- 
bis  etiam  a  Beda  citatis. 

Favet  hic  locus  opinioni  a  veteribus 
Theologis  tam  Latinis  quam  Graecis  tra- 
ditae  de  angelo,  qui  duxit  filios  Israel 
per  desertura  in  terram  promissionis : 
nempe  Christi  in  carne  venturi  personam 
in  eo  fuisse  praefiguratara ,  ac  quodam- 
modo  repraesentatam  :  ut  propterea,  quae 
ab  illo  vel  adversus  illum  gesta  aut  facta 
fuerunt ,  ad  Christum  rtjferant ,  tanquam 
ab  eo  vel  adversus  eum  gesta  aut  facta. 
Estque  eadem  traditio  de  angelo,  (jui 
patribus  antiquis  apparuisse  legitur,  ut 
Ahrahae  in  convalle,  sive  juxta  LXX. 
ad  quercura  Mambre ,  Gen.  18.,  Jacob  in 
Bethel,  Genes.  28.,  Mosi  in  rubo  et  in 
monte,  Exod.  3.  et  24.  et  Act.  7.,  Josue 
in  campestribus  Jericho,  Jos.  5.  Denique 
et  regi  Nabuchodonosor  in  fornace  ignis, 
Dan.  3. 

Nara  unum  et  eundem  angelum  fuisse, 
qui  in  typum  Christi  venturi ,  inque  ejus 
specie  omuibus  illis  apparuerit,   censent 

dicti  Theologi.  Etenim  quia  Deus  Pater 
invisibilis  est ,  et  Spiritus  sanctus  invisi- 
bilis:  solus  autem  Filius  Dei  futurus  erat 
naturaliter  visibilis ,  quia  carnera  assum- 
pturus,  idcirco  eum  solum  angelus  ille 
visibiliter  referebat,  apparens  videlicet  in 
ea  specie ,  in  qua  Dei  Filius  aliquando 
erat  assumpta  carne  conspiciendus.  Hinc 
rex  ille  dicebat,  se  videre  speciem  angeli 
similem  Filio  Dei.  Et  Christiis  ipse  ad 
Judaeos:  Abraham ,  inquit,  pater  vester 
exultavit ,  ut  videret  diem  meum:  et 
vidit  et  gavisus  est ,  Joan.  8.  Quin  et 
illud  Jesaiae  6.  Yidi  Dominum  seden- 
tem  super  solium  excelsum  etc.  de  Chri- 
sto  Domino  a  Propheta  viso  dictum  esse, 
idem  Joannes  affirmat  cap.  12.,  quum  post 
alia  recitata  ejusdem  Prophetae  verba 
subjungit:  Haec  dixit  Jesaias ,  quando 
vidit  gloriam  ejus,  et  locutus  est  de  eo. 
Nam  relativum  ejus,  eo,  procul  dubio 
refertur  ad  Jesum :  inquit  Jansenlus  cap. 
111.  commentarii  sui  Evangelici. 

Dicuntur  autem  hi  Dominum,  et  Chri- 
stum  ,  et  Dei  Filium  vidisse ,  quia  pro- 
priam  ac  manifestam  carnis  ejus  speciem, 
angelico  ministerio  suis  oculis  oblatam 
viderunt:  quomodo  qui  in  speculo  videt 
expressara  alicujus  hominis  imaginem, 
ipsum  hominem  videre  dicitur.  Jam  istuc 
et  aliae  Scripturae  alludunt.  Jesus,  in- 
quit  Apostolus  Judas,  populum  de  terra 
Aegypti  salvans,  secundo  eos,  qui  non 
crediderunt ,  perdidit,  et  Paulus  HeLr. 
12.  de  Christo  loquens:  Cujus  vox  tnovit 
terram  tunc:  nunc  autem  repromittit 
etc.  Stephanus  quoque  Act.  7.  eum,  qui 
Mosi  locutus  est,  et  ductor  populi  fuit, 
nunc  angelum,  nunc  Dominum  vocat. 
Eodem  referri  potest  illud  Sap.  18.  Om~ 
nipotens  sermo  tuus  de  coelo  durus  de- 
bellator  in  mediam  exterminii  terram 
prosilivit.  Huc  igitur  et  Paulum  respicere, 
cum  dicit,  Christum  ab  Israelitis  olim 
fuisse  tentatum,  verisimile  est.  Ita  com- 
mentator  Ambros.  Christum  tentasse  di- 
cuntur ,  inquit,  quia  Christus  erat ,  qui 
ad  Mosen  loquebatur. 

Tradunt  hanc ,  quam  retuli  sententiam, 
primum   Graeci  scriptores,   Justinus   in 


dial.  adversus  Tryph.  Irenaeus  lib.  3. 
advers.  haereses  cap.  6.  et  lib.  4.  cap.  23. 
Eusebius  lib.  5.  demonst.  Evang.  cap.  9, 
et  sequentibus,  nec  non  in  prooemio  hist. 
eccl.  et  Athanasius  in  apol.  suae  fugae. 
Quibus  accedunt  Latini,  Tertull.  com- 
pluribus  locis  a  Pamelio  annotatis  Para- 
doxo  19.  Cyprianus  lib.  2.  testim.  cap.  5. 
et  6.  Hilarius  lib.  5.  de  Trin.  et  in  ex- 
posit.  Psalm.  68.  Ambrosius  praefat.  in 
Lucam,  et  lib.  1.  de  fide  ad  Grat.  cap.  5. 
Prudentius  in  apotheosi  adversus  Patri- 
pass.  et  Judaeos.  August.  in  conc.  ad 
catechumenos  cap.  15.  et  autor  quaest. 
vet.  et  novi  testamenti  quaest.  117.  et 
rursum  parte  2.  quaest.  veteris  testamenti 
quaest.  18. 

Postremo  valde  confirmat  hanc  patrum 
traditionem  vox  ecclesiae  in  adventum 
Dominicam  canentis  illam  antiphonam: 
O  Adonai ,  et  dux  domus  Israel ,  qui 
Mosi  in  igne  flammae  rubi  apparuisti, 
et  ei  in  Sina  legem  dedisti,  veni  ad  /'c- 
dimendum  nos  in  brachio  extento.  Quam 
orationem ,  ut  et  caeteras  ejusdem  ordinis 
antiphonas ,  ad  Christum  Dei  Filium  pro- 
prie  dirigi ,  non  est  dubium.  Talis  est  et 
illa  paschalis  antiphona:  Surrexit  Chri- 
stus  de  sepulcro,  qui  liberavit  tres  pue- 
ros  de  camino  ignis  ardentis.  Secundum 
haec  igitur  tentaverunt  Israelitae  Chri- 
stum  in  illo  angelo  ductore  suo ,  Christi 
personam  eo  quo  dictum  est  modo  reprae- 
sentante.  Ac  saepe  quidem  populus  ille 
Dominum  tentavit  in  deserto :  ut  Exod. 
17.  quando  deficiente  aqua  dixit:  Estne 
Dominus  in  nobis,  an  non?  Et  voca- 
tum  est  nomen  loci  illius  tentatio.  Item 
Exod.  16.,  quando  panem  petiverunt ;  et 
Num.  11.  quando  carnes.  Haec  enim  eos 
fecisse  tentando  Deum ,  ac  de  ejus  poten- 
tia  dubitando,  testatur  David  Psalm.  77. 
dicens:  Et  tentaverunt  Deum  in  cordi- 
bus  suis ,  ut  peterent  escas  animabus 
suis.  Et  male  locuti  sunt  de  Deo;  dixe- 
runt:  Numquid  poterit  Deus  parare 
mensam  in  deserto?  Et  iterum:  Num- 
quid  et  panem  poterit  dare,  aut  parare 
mensam  populo  suo?  et  quae  sequuntur. 
Denique  Dominus  ipse  Num.  14.  testatur 

dicens :   tentaverunt  me  jam  per  decem 

vices,  nec  obedierunt  voci  meae.  Verum 
hoc  loco  respicit  Apostolus  ad  bistoriam 
Num.  21. ,  ubi  populus  pertaesus  itineris 
ac  laboris ,  locutus  est  contra  Dominum, 
dicens:  Deest  panis,  non  sunt  aquae 
etc.  Tunc  enim  illos  secuta  est  ultio  di- 
vina  ,  de  qua  subjungit: 

Et  a  serpentibus  perierunt.  Scilicet 
morsibus  eorum  interfecti.  Scriptura  ser- 
pentes  ignitos,  id  est,  urentes  vocat. 
Putantur  fuisse ,  quas  Graeci  dipsades 
appellant,  nomine  deducto  a  siti.  Id  enim 
consonat  historiae.  Nam  in  Arabia  prae- 
cipue  nascuutur,  et  morsu  sitim  ardentis- 
simam  inducunt ;  quae  nec  potu  restingui 
queat,  sed  omni  humore  consumpto,  mox 
hominem  exstinguat.  Meminit  Apostolus 
hujus  peccati  atque  vindictae,  dans  occa- 
sionem  mysterii  cogitandi.  Nam  qui  hoc 
modo  peccaverunt ,  a  serpentibus  perie- 
runt,  donec  serpens  aeneus  erectus  est : 
quem  qui  intuebantur ,  a  morsibus  ser- 
pentium  sanabantur ,  ut  annotat  Lom- 
bardus.  Qua  quidem  in  re  fuit  expressa 
Christi  salvatoris  in  cruce  exaltati  figura, 
ab  ipso  Christo  exposita ,  Joann.  3. 

10.  Neque  murmuraveritis.  Vel  con- 
tra  Deum,  vel  potius  contra  homines  vo- 
bis  praefectos :  quae  tamen  murmuratio 
in  Deum  redundat,  protestante  Mose: 
Non  contra  tios  est  murmur  vestrum, 
sed  contra  Dominum,  Exod.  16.  Est 
autem  murmuratio,  quando  sine  justa 
ratione  px*aecepto  seu  voluntati  superioris 
contradicitur ,  aut  de  ejus  administratione 
querimonia  suscitatur.  Tale  quid  apud 
Corinthios  fideles  accidisse,  mirum  non 
videbitur  reputanti  factiones  et  schisraata, 
quae  inter  eos  erant:  de  quibus  cap.  1. 
3.  et  11.  Nam  et  PhiUppenses ,  utique 
laudatiores ,  admonet  dicens  cap.  2.  Om- 
nia  facite  sine  murmurationibus. 

Sicut  quidam  eorum  murmuraverunt. 
Saepissime  legitur  populus  ille  in  deserto 
murmurasse  contra  Deum  et  Mosen.  Ita- 
que  videri  potest  incertum,  de  quo  eorum 
murmure  Paulus  loquatur.  Verum  ex 
poena  subjuncta  colligitur,  eum  loqui 
proprie  de  murmure,  quo  contra  Mosen 


et  Aaron  murmuravit  omnis  multitudo 
filiorum  Israel,  dicens:  Vos  interfecistis 
populum  Domini  (his  enim  verbis  de- 
scribitur  Num.  16.  sub  finem),  non  autem 
de  alio  quopiam  murmure.  Nam  murmu- 
rationem  unam  et  alteram ,  quae  narran- 
tur  Exod.  16.  et  17.,  nulla  punitio  legitur 
subsecuta.  Nondum  enim  populus  legem 
acceperat. 

Sed  neque  sermo  est  de  murmuratione, 
quae  Num.  11.  describitur;  nec  rursum 
de  ea,  quae  cap.  14.  ejiisdem  libri.  Quae 
duo  loca  fere  solent  hic  in  margine  notari. 
Nam  cap.  11.  puniuntur,  qui  carnes  con- 
cupierant;  de  quibus  jam  ante  locutus 
est  Apostolus.  Et  cap.  14.  murmuratio 
quidem  populi  describitur,  non  tamen  pu- 
nitio,  sed  generalis  quaedam  comminatio, 
scilicet  morituros  esse  in  deserto ,  nec 
visuros  terram  promissam.  Rursus  initio 
cap.  11.  fit  mentio  cujusdam  plagae  per 
ignem  devorantem  extremara  partem  ca- 
strorum :  quae  et  ipsa  propter  murmur 
populi  divinitus  immissa  fuit.  Non  eo  ta- 
men  Apostolum  hic  respicore,  sed  ad 
historiam  Num  16.,  patebit  ex  eo ,  quod 
sequitur: 

Et  perierunt  ab  exterminatore.  Exter- 
minatorem  nonnulli  interpretantur  ignem 
egressum  a  Domino :  proptei'ea  fortasse, 
quod  in  Numeris  legatur  multitudinem 
fuisse  vastatam  incendio,  juxta  versionem 
quidem  vulgatam.  Verum  in  Hebraeo 
nulla  fit  ignis  aut  incendii  mentio :  quera- 
admodum  nec  in  Graeco ,  sed  tautum 
plagae  seu  percussionis.  Latini  interpre- 
tes  fere  intelligunt  angehim  percussorem; 
Graeci  potentiam  quandam  ultricera,  quod 
eodem  recidit.  Quae  est  enim  ultrix  illa 
potentia,  nisi  angelus  Dei  minister?  quo 
et  alias  saepenumero  legitur  usus  ad  pu- 
nienda  homiuura  peccata  :  vehit  Gen.  19., 
3  Eeg.  ult.,  4  Reg.  19.,  Act.  12. 

Quod  vero  Latinorura  quidam  exter- 
minatorem  exponunt  eum  ,  qui  percussit 
extra  terminos  terrae  promissae ,  parum 
scienter  ab  illis  dicitur.  Nam  Graeca  vox 
oXo&psuTrjC  nullara  habet  terraini  signifi- 
cationem,  sed  eum  significat,  quipenitus 
vastat  ac  perdit ;  quem  et  Cicero  latine 

dixit  exterminatorem ,  in  oratione  pro 
domo  sua.  Porro  hujus  exterminatoris  fit 
etiam  mentio  Judith.  8.  illis  verbis :  Ex- 
terminati  sunt  ab  exterminatore ,  et  a 
serpentibus  perierunt:  ut  videri  possit 
Apostolus  haec  scribens  illum  locum  in 
mente  habuisse.  Ejusdem  exterminatoris 
mentio  fit  Sap.  18.  in  fine,  cum  dicitur: 
His  autem  cessit,  qui  exterminabat ,  et 
haec  extimuit.  Ex  quo  etiam  loco  doce- 
mur,  ad  quam  plagam  his  suis  verbis 
respiciat  Apostolus;  nimirum  ad  eam, 
quam  populo  immissam  ac  saevientem 
compescuit  Aaron  sacerdos  ;  quando  stans 
inter  mortuos  ac  viventes ,  atque  incen- 
sum  offerens,  pro  populo  deprecatus  est. 
Hanc  enim  rem  gestam  Sapiens  illo  loco 
diserta  oratione  commemorat.  Rationem 
vero ,  cur  haec  plaga  prae  aliis  adscriba 
tur  exterminatori,  id  est,  perdenti  angelo, 
hanc  esse  existimo  :  quia  modus  plagae, 
fueritne  ea  per  ignem ,  an  per  serpentes, 
an  ahter  facta,  non  fuit  a  Mose  expres- 
sus;  aut  certe,  quia  genus  plagae  in- 
solitum  fuit,  et  extraordiuaria  quadam 
operatione  virtutis  angclicae  inflictum. 
Quod  et  dici  potest  de  percussione 
exercitus  Assyriorum  sub  Ezechia  rege, 
4  Reg  19. 

Quaeritur ,  qualis  fuerit  hic  extenuina- 
tor  angelus ,  bonus  an  malus ,  et  omnino 
quis  fuerit?  Librum  Sapientiae  legenti 
videbitur  de  numero  malorum  fuisse :  eo 
quod  sacerdoti  pontificalibus  ornamentis 
induto  cessisse  dicatur  atque  extimuisse, 
imo  et  victus  ab  illo  fuisse.  Nam  pro  eo, 
quod  nos  ibi  legimus:  Yicit  autem  tur- 
bas,  in  raultis  Graecis  habetur  Ivtxr^as 
dk  Tov  oXo&pcUOVxa ,  vicit  autem  exter- 
minantem  sive  vastantem:  et  mox  se- 
quitur,  quod  verbo  illum,  qui  vexabat, 
Graece  xov  xoXaCovxa  ultorem,  subjecit 
Verum  haec,  ut  figmato  sermone  dicta, 
non  incommode  etiam  de  bono  angelo 
possunt  accipi.  Nam  et  angehis,  qui  lucta- 
tus  fuit  cum  Jacob,  superatus  ab  eo  legi- 
tur  Gen.  32.  et  flevisse  ac  rogasse  eum 
Hoseae  12.,  qui  utique  bonus  erat,  ipius- 
que  adeo  Dei  personam  repraesentabat : 
ut  propter  eum  in  lucta  superatum,  Jacob 


dictus  sit  Israel ,  id  est ,  praevalens  Deo. 
Genes.  ibidem. 

Quare  et  hunc  bonum  angelum  fuisse, 
mihi  valde  probabile  est;  nec  vero  qua- 
lemcunque ,  sed  illum  ipsum ,  qui  ductor 
fuit  Israelitici  populi  per  desertum ,  et 
Christi  in  carne  venturi  personam  prae- 
tulit;  ideoque  Deus  et  Christus  et  Jesus 
nominatus  legitur.  Nam  de  angelo  ductore, 
quod  idem  ultor  scelerum  futurus  esset, 
ita  testatur  Dominus  Exod.  23.  Ecce,  ego 
mittam  angelum ,  qui  praecedat  te ,  et 
custodiat  m  via;  etintroducatin  locum, 
quem  praeparavi.  Observa  eum,  et  audi 
vocem  ejus;  nec  contemnendum  putes  : 
quia  non  dimittet,  cum  peccaveris.  Quod 
autem  gesserit  personam  et  nomen  Dei, 
docet  id,  quod  proxime  sequitur:  Et  est 
nomen  meum  in  illo ,  videlicet  rexpa- 
Ypa}ijjiaTOV.  Hoc  enim  nomine  saepe  vo- 
caJur,  et  vocat  seipsum,  ut  Exod.  3.  13. 
14.  20.,  Deut.  ult.  et  alibi.  Quod  Christus 
appellatus  sit,  jam  supra  habuimus  ex 
illis  Apostoli  verbis:  Neque  tentemus 
Christum ,  sicut  quidam  eorum  tenta- 
verunt.  Quod  Jesus  dictus,  ostendunt 
verba  Judae  Apostoli  dicentis  in  epistola, 
quod  Jesus  populum  de  terra  Aegypti 
salvans,  secundo  eos ,  qui  non  credide- 
runt,  perdidit.  Quibus  etiam  ex  verbis 
patet,  ipsum  incredulorum  exterminatorem 
fuisse.  Dicitur  autem  haec  fecisse  Domi- 
nus  Jesus  per  angelum,  de  quo  loquimur, 
personam  ipsius  gerentem. 

Jam  nec  ab  hoc  angelo  diversum  fuisse 
putamus  eum ,  qui  percussit  Aegypti  pri- 
raogenita  (neque  enim  illis  assentior ,  qui 
malum  eura  fuisse  putant)  et  cujus  mini- 
sterio  lex  data  fuit  in  monte  Sina  ;  quique 
cum  Mo.se  locutus  fuit  in  deserto:  et  cum 
Josue  iu  agro  urbis  Jericho :  et  qui  po- 
pulura  legis  oblitum  objurgavit,  dicens : 
Eduxi  vos  de  Aegypto ,  et  introduxi  in 
terram,  pro  qua  juravi  patribus  vestris 
etc.  Judicum  2.  Denique  ipsum  fuisse 
Michaelem  archangeluraprincipem  populi 
Dei,  qui  corpus  Mosi  sepeUvit:  de  quo  in 
epist.  Judae.  Sed  haec  singula  suis  argu- 
mentis    ostendere,    nou    est   hujus    loci. 

Vide ,  quae  commentabimur  ia  epist.  Ju- 
dae  vers.  5.  et  9. 

11.  Haec  autem  omnia  in  figura  con- 
tingebant  illis.  Hic  rursum  Graece  est 
Tuuoi  figurae,  plurali  numero ,  Haec  au- 
tem  omnia  figurae,  id  est,  tanquam  figu- 
rae,  contingehant  illis,  ac  si  dicat :  Haec 
omnia,  quae  illis  antiquis  contigisse  memo- 
ravi,  fuerunttypi,  figurae,  seu  tabellae 
quaedam  praenuntiae  eorum ,  quae  in 
ecclesia  Christi  contingerent.  Qua  de  re 
B.  August.  lib.  22.  contra  Faust.  cap.  24. 
Dico,  inquit,  illorum  hominum  non 
tantum  linguam ,  verum  etiam  vitam 
fuisse  propheticam  ;  totumque  iilud  re- 
gnum  gentis  Hebraeorum,  magnum 
quendam,  quia  et  magni  cujusdam, 
fuisse  Prophetam.  Sic  ille.  Porro  codex 
unus  et  alter  observatus  est,  in  quo  scri- 
ptum  esset:  xuTitxuic  ouvepocivsv  auToTg, 
id  est,  typice  seu  figurative  continge- 
bant  illis.  Sed  qui  ita  scripsit,  explicare 
voluit,  quod  ab  Apostolo  obscurius  dictum 
videbatur.  Erat  enim  prior  ille  populus 
totus  figurativus  ac  propbeticus  respectu 
populi  Christiani.  Obiter  admoneo,  S.  Tho- 
mam  passim  in  Summa  Theologica  legere 
quarto  causu  in  figuram,  ut  1.  2.  quaest. 
102.  art.  2.  et  6.  et  quaest.  103.  art.  1. 
et  quaest.  104.  art.  2.  item  2.  2.  quaest. 
87.  art.  1.  Quae  lectic  ad  sensum  clarior 
est.  Idem  tamen  in  commentario  legit  in 
figura. 

Scripta  sunt  autem  ad  correptionem 
nostram.  Graece  Tipoc  vou&eaiav  ■^p.wVj 
ad  seu  propter  admonitionem  nostri, 
pro  quo  TertuUianus  ad  commonendos 
nos,  lib.  5.  adversus  Marc.  cap.  7.  Sen- 
sus :  ut  iis  lectis  vel  auditis  admoniti  sa- 
piamus ,  ne  similiter  peccantes  similia 
patiamur. 

In  quos  fines  saeculorum  devenerunt. 
Graece,  xaTTjvTTjasv  occurrerunt,  id  est, 
inciderunt ,  ut  Erasmus  vertit.  Irenaeus 
lib.  4.  advers.  haeres.  cap.  28.  et  45.  et 
Augustinus  lib.  32.  contra  Faust.  cap.  9. 
et  alibi,  legunt  numero  singulari.  In 
quos  finis  saeculorum  devenit,  aut  ob- 
venit.  Graeci  tamen  codices  constanter 
habent  pluralem  uumerum ,  quem  et  legit 

Gail.   Estii  Conun.  Tom.  1. 


Tertullianus :  in  quos ,  inquit,  fines  ae- 
vorum  decurrerunt ;  adversus  Marcio- 
nem  loco  prius  citato,  et  adversus  Praxeam 
cap.  16.  Est  autem  in  his  verbis  hypal- 
lage.  Nam  recto  ordine  diceretur :  qui  in 
fines  saeculorum ,  id  est ,  in  ultima  tem- 
pora  mundi ,  incidimus.  Ultimam  quippe 
mundi  aetatem  significat ,  quae  ab  ad- 
ventu  Christi  protenditur  usque  ad  sae- 
culi  consummationem.  Eandem  Joannes 
vocat  novissimam  horam,  1.  epist.  2.  et 
rursum  Paulus,  consummationem  saecu- 
lorum,  Heb.  9.  Hoc  autem  tempus  est 
decurrentis  ecclesiae,  quo  implendae  sunt 
figurae  priorum  temporum.  Loquitur  enim 
Apostolus  non  tantum  in  persona  fidelium 
sui  temporis,  sed  et  eorum,  qui  post 
futuri  erant  usque  ad  finem  saeculi.  De 
hac  phrasi  Scripturae  plura  reperies  a 
nobis  annotata  ad  dictum  cap.  9.  epist.  ad 
Hebraecs. 

12.  Itaque  qui  se  existimat  stare,  vi- 
deat,  ne  cadat.  Scilicet  alieno  cautus 
exemplo.  Significat  enim,  quorsum  su- 
periora  de  Israelitis  adduxerit.  Et  quam- 
vis  sententia  generalis  est,  tamen  prae- 
cipue  notat  eos ,  qui  scientiae  nomine 
sibi  placentes,  cum  destructione  proxi- 
morum  et  idololatriae  periculo,  cibos  ido- 
lis  immolatos  comedebant:  de  quibus 
dixerat  cap.  8.  Si  quis  se  existimat  scire 
aliquid ,  nondum  cognovit  quemadmo- 
dum  oporteat  eum  scire.  Ad  hoc  enim 
nunc  a  digressione  revertitur.  Et  observa, 
Paulum  non  dicere ,  qui  stat ,  sed  qui  se 
existimat  stare,  Graece,  6  Soxtov  eGTavat^ 
quod  Erasmus  et  alii  vertunt  sensu  pror- 
sus  eodem ,  qui  sibi  videtur  stare.  Multi 
namque  sibi  stare  videntur,  qui  non  stant. 
Fallunt  enim  semetipsos ,  aut  certe  fal- 
luntur.  Quales  utique  erant,  quos  inflabat 
scientia  ,  caritate  destitutos  aedificante. 

Igitur  ex  hac  Apostoli  sententia ,  ad- 
versus  duo  speciah's  ac  novitiae  fidei  ca- 
pita,  duo  statuuntur  fidei  catholicae  dog- 
mata :  alterum ,  non  esse  nos  certos 
iufallibiliter,  quod  stemus,  id  est,  justi 
simus  ;  alterum,  nec  eum  ,  qui  justus  est, 
ceitum  esse ,  quod  sit  perseveraturus,  sed 
timendum  illi  esse  et  caveudum,  ne  a 
36 

justitia  cadat  in  peccatum,  et  peccati 
merito  pereat  in  aetemum.  Unde  patres 
banc  sententiam  interdum  absolute  citant 
de  homine  stante ,  absque  vocabulo  vide- 
tur ,  ut  S.  Leo  serm.  5.  de  quadrag.  Di- 
cente  namque  Apostolo,  inquit,  qui  stat, 
videat,  ne  cadat:  nemo  est  tanta  firmi- 
tate  suffultus,  ut  de  stabilitate  sua  de- 
beat  esse  securus.  Imo  Chrysostomus  ad 
ipsum  Paulum  extendit ,  in  comment.  ita 
loquens:  Cave  casum.  Nam  si  timuit 
Paulus,  qui  erat  omnium  fortissimus ; 
multo  magis  nos  timere  oportet.  Porro 
August.  lib.  de  dono  persever.  cap.  8. 
locum  hunc  ita  legit :  Qui  videtur  stare 
etc.  non  addito  pronomine  sibi,  quod  nec 
in  Graeco  est.  Ged  id  recte  noster  inter- 
pres  et  alii  suppleverunt.  Intelligitur 
enim  ex  consuetudine  Graeci  sermonis; 
sicut  et  supra  cap.  7.  Si  quis  turpem  se 
videri  existimat.  Vide,  quae  illic  an- 
notata. 

13.  Tentatio  vos  non  apprehendat 
nisi  humana.  In  libris  Complutensibus 
ac  regiis,  aliisque  nonnullis  tam  vetustis 
c[uam  recentioribus ,  atque  in  Missali  Eo- 
mano,  legitur  apprehendit,  cum  tertia 
vocali.  Quae  lectio  sincerior  est.  Nam 
Graeci  codices  habent  sfAr/f  £  cepit,  verbo 
praeteriti  temporis.  Consentiunt  et  Graeci 
tractatores,  et  versio  Syriaca.  Sed  et 
apud  Cyprianum  lib.  3.  testim.  cap.  91. 
pro  verbo  apprehendit ,  legitur  occupa- 
vit.  Legunt  quidem  exhortandi  sive 
optandi  modo ,  apprehendat,  Ambrosia- 
ster  et  Primasius  in  commentariis ,  item 
August.  lib.  2.  de  serm.  Dom.  in  nionte 
cap.  9.  et  autor  quaest.  vet.  et  novi  testam. 
quaest.  99.  Verum  reprehendit  et  corrigit 
eam  lectionem  Sedulius,  ita  scribens: 
Quod  Apostoli  testimonium  non  intelli- 
gentes  quidam ,  posuerunt  pro  indica- 
tivo  optativum  modum.  Aliuqui  Pela- 
gium  quoque  indicativum  legisse ,  satis 
arguit  ejus  expositio. 

Nomine  tentationis  id  intelligitur  hoc 
loco ,  quod  in  oratione  Dominica ,  ne  nos 
inducas  in  tentationem:  ea  nimirumten- 
tatio ,  qua  quis  tentatur ,  hoc  est ,  solici- 
tatur  ad  peccatum ;  sive  diabolo  incitante, 


seu  mundo ,  seu  carne :  licet  hic  potissi- 
mum  respicere  plerisque  videatur  Apo- 
stolus  ad  eas  tentationes,  quae  sunt  a 
mundo,  id  est,  a  malis  hominibus  bonos 
persequeutibus.  Cujusmodi  tentationes 
non  admodum  graves  adbuc  passi  fuerant 
Corinthii.  Nondum  enim ,  ut  anuotat  Ca- 
jetanus,  a  praefectis  provinciarum  erant 
vexati  propter  fidem  Christi.  Ita  tenta- 
tionem  hic  accipi ,  suadet  illud ,  quod  se- 
quitur,  qui  non  patietur  vos  tentari  etc, 
ut  sensus  sit:  Moneo  vos ,  ut  qui  stare 
vobis  videmini,  lapsum  metuatis ;  nec 
vobis  placeatis,  quasi  valde  graves  ten- 
tationes  superaveritis.  Nam  hactenus  qui- 
dem  non  nisi  humana,  id  est,  modica, 
mediocris  ac  superatu  facilis  tentatio  vos 
occupavit ,  vobis  incubuit.  Nondum  gra- 
via  passi  estis.  Quod  aliis  verbis  ad  Heb. 
12.  dixit:  Nondum  usque  ad  sanguinem 
restitistis.  Igitur  tacite  Corinthios  admo- 
net,  \\t  sese  praeparent  ac  muniant  adver- 
sus  graviores  tentationes  superventuras : 
ne  qui  sibi  placent  de  levioribus  supera- 
tis ,  gravioribus  succumbant. 

Humanum  autem  esse  Paulo,  quod 
moderatum  ac  facile  est,  tanquam  huma- 
nis  accommodatum  viribus,  probat  locus 
Rom.  6.  Humanum  dico  propter  infir- 
mitatem  carnis  vestrae.  Et  huic  opponi- 
tur  tentatio  supra  hominem;  qualis  illa 
Pauli,  de  qua  2  Cor.  1.  Quoniam,  inquit, 
supra  modum  gravati  sumus,  supra 
virtutem.  Et  hic  quidem  commentarius 
de  tentatione ,  quae  fit  a  mundo ,  proba- 
bilis  est. 

Quanquam  sunt,  qui  Paulum  loqui  pu- 
tent  de  tentatione,  quae  a  carne  est ,  id 
est,  a  gula  tentante  ad  idolothyta  come- 
denda.  Quem  sensum ,  ut  scopo  praesen- 
tis  doctrinae  viciniorem ,  minime  rejicien- 
dum  arbitror.  Nam  et  tentatio ,  quam 
excitat  gula ,  levis  est  comparatioue  ten- 
tationum,  quas  commovet  mundus ,  per- 
sequendo  fideles  usque  ad  bonorum 
direptionem  et  mortem  ipsam.  Et  has 
tamen  etiam  superare  se  posse  ne  di£B- 
dant,  ostendit  a  quo  victoriam  sperare 
debeant,  dum  subjungit:  Fidelis  Deus 
etc. 

Quod  vero  commentator  Ambrosius  et 
autor  quaestionum  supra  dictus  distinguunt 
tentationem  humanam  a  divina:  docentes 
humanam  esse  tentationem,  propter  spem 
Dei  diiiidere  de  homine ,  divinam  vero, 
desperare  de  Deo ,  humanum  auxilium 
requirendo :  prorsus  alienum  est  ab  hoc 
loco ,  et  sensum  Apostoli  magis  obscurat, 
quam  explicat.  Quis  euim  dixerit,  opus 
bonum  et  sanctum ,  quale  est ,  propter 
spem  Dei  diffidere  de  homine,  esse  ten- 
tationem;  praesertim  ejus  generis,  de 
quo  hic  agitur? 

Fidelis  autem  Deus  est ,  qui  non  pa- 
tietur  vos  tentari  supra  id,  quod  po- 
testis.  Patietur ,  Graece  iaoet,  sinet. 
Post  terrorem  subjicit  cousolationem. 
Nonnulli  locum  hunc  in  eum  sensum  ex- 
ponunt,  quasi  Deus  nullum  hominem 
supra  vires  tentari  permittat ;  idque  per- 
tineat  ad  fidem  promissorum  Dei.  Qui 
commentarius  hactenus  admitti  potest, 
quia  Deus  nihil  homini  praecepit  impossi- 
bile ;  et  quia  ad  implenda  praecepta  suum 
auxilium  promisit.  Est  autem  ejus  prae- 
ceptum,  ut  tentationibus  resistamus,  eas- 
demque  resistendo  superemiis.  Et  sic  in- 
telligendum  illud  Cypriani  capitulum  91. 
lib.  3.  testimoniorum :  Tantum  unum- 
quemque  tentari,  quantuin  potest  susti- 
nere.  Quod  confirmat  Pauliuo  hujus  loci 
testimonio.  Sic  etiam  intelligendus  Au- 
gustin.  in  Tract.  de  pastoribus,  ubi  semel 
et  iterum  haec  Apostoli  verba  sic  accipere 
videtur,  tanquam  universe  de  omnibus 
hominibus  dicta  sint.  Neque  enim  impe- 
raret  quicquara  ut  faceremus,  si  impos- 
sibile  judicaret,  ut  ab  homine  fieret ; 
ait  idem  Augustin.  in  exposit  Psalm.  56. 

Verum  constat  quam  plurimis  homini- 
hus,  praesertim  infidelibus,  et  in  profun- 
dum  peccatorum  demersis,  non  esse  pos- 
sibile,  tentationes  omnes  superare,  nisi 
potentia  raultum  reraota  :  nempe  quatenus 
adhuc  in  via  hujus  vitae  constituti ,  dum 
utiliter  pro  eis  orari  potest,  Deo  miserente 
possunt  ad  bonum  converti,  et  tentationi- 
bus  evadei-e  superiores. 

Sed  neque  promissio  divina  de  non 
permittenda  supra  vires  tentatioue,  per- 


tinens  ad  omnes  homines,  invenitur  in 
Scripturis  alia,  quam  qua  Deus  adjutorem 
se  pomittit  afflictis  et  tentatis.  Atqui  non 
iis  simpliciter  omnibus  promittit,  sed  pe- 
tentibus.  Ait  enim:  Petite  et  dabitur 
vobis,  et:  Omnis ,  qui  petit ,  accipit, 
Matth.  7.  Quam  multi  vero  tentati  non 
petunt?  imo  quam  multi  nec  petere  pos- 
sunt  ?  ii  maxime,  qui  Deum  non  noverunt  ? 
Nara  quomodo  invocabunt,  in  quem  non 
crediderunt?  Rora.  10.  Sane  quod  ad 
hunc  locum  attinet,  non  dicit  Apostolus  : 
Fidelis  Deus ,  qui  neminem  sinit;  sed 
qui  vos  non  sinet  tentari  supra  id,  quod 
potestis.  Ex  quo  satis  apparet,  quod 
sententiara  suam  restrictara  esse  velit  ad 
certura  genus  hominura :  utpote  vel  ad 
fideles,  vel  ad  justos  ,  vel  ad  electos. 

Est  autem  optimus  commentarius  eo- 
rum,  qui  de  electis  exponunt.  Solet  enim 
Paulus  ad  electos  respicere ,  sicubi  fidem 
Dei  allegat:  ut  hujus  epistolae  cap.  1., 
ubi  cum  dixisset :  Qui  et  confirmabit  vos 
usque  in  finem  sine  crimine ,  mox  addi- 
dit :  fidelis  Deus.  Et  manifestius  1  Thess. 
5.  Fidelis  est ,  inquit,  qui  vocavit  vos, 
qui  etiam  faciet,  et  2  Thess.  3.  Fidelis 
Dominus  est,  qui  confirmabit  vos  et 
custodiet  a  malo.  Loquitur  enim  ad  hunc 
modum  Apostolus,  propterea  quod  pro- 
missiones  novi  testamenti  principaliter  ad 
electos  pertineant;  quibus  Deus  absolute 
promisit  ac  praeordinavit  vitam  aeternam, 
et  omnia  bona  ad  eam  consequendara  ne- 
cessaria;  quale  est  vincere  tentationes, 
et  hoc  ipsum  a  Deo  petere.  Nam  hujus- 
modi  prcmissio  nec  omnibus  fidelibus,  nec 
omnibus  justis  facta  est ,  sed  solis  et  om- 
nibus  electis:  eo  nirairum  sensu,  quia 
quamvis  interdum  Deus  sinat  eos  supra 
vires  tentari ,  ac  tentatioue  dejici;  quem- 
admodura  accidit  Petro,  qui  ante  tenta- 
tioncm  putabat  se  posse ,  quod  se  velle 
sentiebat,  quando  dicebat  Domino:  Ani- 
mam  meam  pro  te  ponam,  inquit  Au- 
gustinus  lib.  de  grat.  et  lib.  arb.  cap.  17., 
sed  non  fallebatur,  qui  dixerat  ei:  Non 
potes  me  modo  sequi,  Joann  13.,  verura- 
tamen  fiualiter  nulla  tentatione  a  Deo 
separantur;  secundum  illud,  quod  in 

eorum  persona  dicit  Apostolus  Eom.  8. 
Si  Deus  pro  nobis,  quis  eontra  nos  ?  Et 
iterum :  Quis  nos  separabit  a  caritate 
Christi?  et  quae  sequuntur. 

Exstant  autem  promissiones  illae  par- 
tim  apud  Prophetas,  partim  in  Evaugeliis, 
potissimum  apud  Joannem,  Domino  de 
suis  ovibus,  id  est,  electis,  inter  alia  sic 
loquente  cap.  10.  Oves  meae  vocem 
meam  audiunt:  et  ego  cognosco  eas,  et 
sequuntur  me.  Et  ego  vitam  aeternam 
do  eis :  et  non  peribunt  in  aeternum ;  et 
7ion  rapiet  eas  quisquam  de  manu  mea. 
Nec  obstat  huic  expositioni ,  quod  aliqui 
Corinthiorum  ,  ad  quos  scribebat  Paulus, 
non  erant  electi,  ut  nec  omnes  erant  justi. 
Nam  in  hujusmodi  sermone  sive  primam 
personam  exprimat  Apostolus,  ut  ad  Ro- 
manos  scribens ;  sive  secundam,  ut  hic  et 
alibi ,  respicit  electos ,  qui  in  illis  erant, 
ad  quos  scribit,  ut  sensus  hujus  loci  sit: 
1  idelis  Deus ,  qui  suos  electos ,  quorum 
in  numero  multos  vestrum  esse  confido, 
non  sinet  tentari  supra  vires. 

In  hanc  sententiam,  id  est,  de  clectis, 
praesentem  locum  acceperunt  Romani 
ponti6ces  Hormisdas  et  Gregorius  primus. 
Hormisdae  verba  sunt  in  epistola  ad  Pos- 
sessorem  episcopum  :  Deus,  qui  per  bea- 
tum  Apostolum  dixit :  Qui  vos  non  di- 
misit  tentari  super  quod  potestis ;  ipse 
pro  sua  pietate,  quos  suos  elegit  esse,  de 
laqueis  adversariorum ,  sicut  semper, 
eripiet.  Eosdem  intellexit  Gregorius  sub 
nomine  filiorum  Dei,  lib.  14.  Mor.  cap. 
17.  Citatis  enim  Apostoli  verbis  ,  infert 
eos  non  esse  filios ,  sed  hostes ,  quorum 
vires  flagella  superant.  Electos  autem  se 
intelligere  declarat  lib.  28.  cap.  7.,  ubi 
Scripturam  hanc  repetit.  Nec  ab  his  di- 
versum  sensit  Leo  pontifex  utroque  ante- 
rior.  Nam  in  serm.  7.  de  jejunio  decimi 
mensis ,  haec  Apostoli  verba  sic  allegat, 
ut  satis  ostendat,  ea  se  intelligere  dicta 
proprie  de  redemptis  et  sacro  baptismate 
renatis,  iisque  militantibus  atque  pugnan- 
tibus :  quod  fit  potissimum  (juxta  Domini 
praeceptum)  vigilando  et  orando ,  ne  in- 
tremus  in  tentationem.  Quare  etiam,  ex 
hujus  pontificis  senteutia,  pertinet  hic  lo- 


cus  ad  electos ,  ut  qui  soli  perseveranter, 
orant. 

Consimili    intellectu    tractat    euudem 
hunc  locum  Augustinus  lib.  de  dono  persev. 
cap.    9.    et  in  enarr.  Psalm.    61.    77.  et 
120.     Quo  postremo  loco  rationem  hanc 
adfert,  quia  novit  Dominus,   qui  su7it 
ejus,  quae  est  electorum  notio.     Quos  et 
illa  specialiter  indicat  memorati  Leonis 
sententia,  qua  dicit  in  epist.   27.  scripta 
ad  Flavianum   episcopum:   Providentia 
Dei  semper  suis  necessarium  praestat 
auxilium.     Sed  et  Haimo  de  perventuris 
ad  regnum  coeleste ,  et  Hugo  de  iis ,   qui 
cnm  Deo  sunt,  utique  perseveranter,  Apo- 
stoli  mentem  exponunt,  id  est,  de  electis. 
Apertissime  vero  de  iisdem  glossator  in- 
terlineaUs ,  ac  totidem  verbis  Lombardus, 
ita   scribens:    Deus   est  fidelis ,    id   est, 
verus   in  promissionibus ,   qui  se  pro- 
tectorem  suorum  electorum  fore  promi- 
sit.    Unde  et  statim  addunt,  quod  electis 
est  proprium:  Qui  non  patietur  vos  ten- 
tari  supra  id,  quod  potestis  ferre ;  quia 
vel  cadere  non  sinit ,  vel  a   casu  erigit. 
Quanquam  non  minus  aperte  sensum  hunc 
tradidit  istis  omnibus   antiquior  interpres 
Pauli,  vulgo  dictus  Ambrosius ,  diserte  et 
graviter  inculcans  vim  promissionis  divi- 
nae,  videlicet  ejus,  quae  spectat  electos : 
eoque  allegans    illud   Evangelicum,    de 
magnis  tribulationum  tentationibus  a  Do- 
mino  dictum:  Nisi  breviati  fuissent  dies 
illi,  non  fieret  salva  omnis  caro:  sed 
propter  ehctos  breviabuntur  dies  illi. 

Nec  vero  dissonant  a  supradictis  Graeci 
commentatores  Chrysostomus ,  Theophy- 
lactus  et  Oecumenius,  licet  expresse  ele- 
ctorum  non  meminerint.  Dicunt  enim, 
omnem  tentationem  vires  nostras  superare, 
nisi  Christus  auxilietur ,  et  felicem  even- 
tum  praebeat.  Quod  quidem  finaliter  solis 
praestatur  electis.  Nec  de  aliis  intellexit 
Theodoretus.  Exponit  enim  de  iis,  qui 
divinum  petunt  auxilium ,  nempe  sicut 
oportet,  ac  imprimis  perseveranter.  Quod 
soli  faciunt  electi. 

Jam  nec  aliud  existimandum  est  sen- 
sisse  patres  concilii  Tridentini,  quando 
sess.  24.  can.  9.  loquentes  de  iis,  qui  con- 

tinentiam  vovemnt,  dicunt,  Deum  recte 
petentibus  non  denegare  donum  casti- 
tatis :  cum  non  patiatur  nos  supra  id, 
quod  possumus ,  tentari:  nos,  inquam, 
recte  petentes.  Id  enim  relinquitur  iutel- 
ligendum  ex  eo,  quod  proxime  praecessit. 
At  recte  petentes,  finaliter,  ut  dictum  est, 
soli  sunt  electi.  Nam  alioqui,  in  eo,  quod 
dicunt,  donum  illud  recte  petentibus  non 
denegari,  satis  profecto  significaut,  dene- 
gari,  sive  non  dari,  non  recte  petentibus, 
aut  non  petentibus  omnino  :  qui  proinde 
supra  id,  quod  in  praesenti  possunt,  ten- 
tantur.  Quodipsum  apertius  docent  iidem 
patres  sess.  6.  cap.  11.,  ubi  cum  dixis- 
sent:  Deus  impossibilia  non  juhet ;  ad- 
dunt  ex  Augustino  de  natura  et  gratia 
cap.  43.  Sed  jubendo  monet  et  facere, 
quod  possis,  et  petere,  quod  non  possis, 
deque  suo :  et  adjuvat,  ut  possis:  adjuvat, 
inquam,  petentem.  Hinc  et  Catechismus 
Romanus  iu  expositione  precationis  Do- 
minicae  docet,  petendum  a  Deo,  ne  nos 
tentari  sinat  supra  id ,  quod  possumus, 
sed  faciat  etiam  cum  tentatione  pro- 
ventum. 

Idque  etiam  admonet  Augustinus  libro 
de  catecbiz.  rudibus  cap.  25.  his  verbis: 
Humilis  esto  Deo,  ut  non  te  permittat 
tentari  ultra  vires  tuas ;  et  capit.  ultimo : 
Opera  misericordiae  cum  pia  humilitate 
impetrant  a  Domino,  ut  non  permittat 
servos  suos  tentari,  plusquam  possint 
sustinere.  Idem  in  fine  tractatus  de  urbis 
excidio:  Oremus  et  gemiscamus  ad  Do- 
minum ,  ut  servetur  erga  nos,  quod 
Apostolus  dicit:  Fidelis ,  qui  non  vos 
sinet  tentari  supra  id ,  quod  potestis, 
sed  faciet  cum  tentatione  etiam  exitum. 
Rursus  idem  Augustinus  lib.  2.  de  serm. 
Domini  in  monte  cap.  9.  exponens  illam 
partem  orationis  Dominicae:  A'e  nos  in- 
ducas  in  tentationem:  Deus,  inquit,  in- 
duci  patitur  eum,  quem  suo  auxilio  dt- 
seruerit,  ordine  occultissimo.  Et  quibus- 
dam  interjectis  adferens  haec  Apostoli 
verba :  Fidelis  Deus  etc,  ita  prosequitur : 
Tn  qua  sententia  satis  ostendit,  non  id 
nobis  orandum  esse,  ut  non  tentemur, 
sed  ne  in  tentationem  inducamur.    In- 


ducimur  autem,  si  tales  acciderint,  qua- 
les  ferre  non  possumus.  Quem  locum 
Augustini  cum  aliis  huc  adducit  Beda  in 
collectaneis. 

De  ea  re  B.  Hieronymus  exponens  illa 
Domini  verba  Matth.  26.  Vigilate  et 
orate ,  ut  non  intretis  in  tentationem, 
sic  ait:  Unde  et  in  oratione  Dominica 
dicimus :  Ne  nos  inducas  in  tentationem, 
quam  ferre  non  possimus :  non  tenta- 
tionem  penitus  refutantes ,  sed  vires 
sustinendi  in  tentationibus  deprccantes. 
Sic  ille  rectissime.  Necesse  est  enim,  ut 
quo  auxiliante  vincimus,  eo  iterum  non 
adjuvante  vincamur :  uti  praeclare  scri- 
pserunt  Innocentius  I.  in  epistola  ad  con- 
ciiium  Carthaginense ,  et  Coelestinus  I. 
sui  praecessoris  verba  repetens,  in  epi- 
stola  ad  episcopos  Galliae  cap.  6.  Pos- 
sent  huc  et  alia  multa  ex  Scripturis  et 
Patribus  adferri,  quibus  ostendatur,  non 
omnibus  hominibus,  nec  semper,  adesse 
vires,  quibus  tentationi  resistant.  Sed 
hoc  argumentum  alterius  est  loci.  Deni- 
que  non  ad  omnes  homines,  sed  ad  solos 
electos  Apostoli  verba  referenda  esse, 
manifeste  probat,  quod  sequitur  : 

Sed  faciet  etiam  cum  tentatione  pro- 
ventum.  Graece :  Sed  faciet  cum  tenta- 
tione  etiam  exitum,  eventum,  evasionem. 
His  enim  modis  Ixplaoiv  recte  vertas. 
Exitum  legunt  Hieronymus  in  commen- 
tario  Jonae  Prophetae  cap.  2.  et  Augusti- 
nus  in  verbis  paulo  ante  recitatis  ex 
tractatu  de  urbis  excidio,  itemque  iu  ex- 
positione  Psalm.  61.  et  in  epistola  89.  ad 
Hilarium  quaestione  2. ,  nec  non  lib.  2. 
de  sermono  Domini  in  monte  cap.  9.  juxta 
citationem  Bedae.  Sic  et  Cassianus  col- 
latione  7.  cap.  20.  Porro  Cyprianus  in 
testimoniis  ad  Quii-inum  ita  refert  hunc 
locum :  Sed  faciet  cum  tentatione  etiam 
evadendi  facuHatem.  Quae  versio  pro- 
bari  non  potest,  nisi  fac.ultatem  intelli- 
gas  in  actu  positam,  id  est,  evasionem 
ipsam.  Exitus  autem  iste ,  sive  evasio, 
sine  dubio  proventus  est  tentati,  quia 
victoria.  Sensus  enim  est:  Is,  qui  vos 
permittit  tentari,  faciet,  ut  bonum  exitum 
habeat  tentatio :  hoc  est,  ut  eam  superetis, 

ac  victoriam  iude  reportetis.  Quod  qui- 
dem  perspicuum  est  non  omnibus  prae- 
stari,  sed  solis  electis,  eo  sane  modo,  quo 
dictum  est  supra,  id  est,  finaliter. 

Ut  possitis  sustinere.  Pro  verbo  susti- 
nere,  Graece  est  in  Eegiis  et  omnibus 
Robertinis ,  OTtcVSYxsTv ,  id  est ,  sufferre, 
sustinere.  In  aliis  vero  quibusdam  legi- 
tur  (jTcspsvsyxslv ,  id  est ,  ferendo  prae- 
valere,  quasi  dicas  superferre.  Sic  legit 
Erasmus,  et  exponit,  ita  ferre,  ut  oneri 
supersis  ac  superes:  quomodo  dictum  est 
Eoman.  8.  U7ispvixa>fJicV ,  supervincimus. 
Scito  tamen  hoc  posterius  in  sacris  literis 
vix  esse  usitatum.  Quod  ad  sensum  bujus 
partis  attinet,  Origenes  libro  3.  Tcspi  apydv 
cap.  2.  scribit,  ideo  dixisse  Paulum ,  ut 
possitis  sustinere ,  non  autem,  ut  susti- 
neatis ;  quia  Deus  dat  posse  sustinere  et 
vincere,  non  autem  ipsum  sustinere  et 
vincere.  Qui  locus,  ut  et  alii  multi  simi- 
les  apud  illum  autorem,  caute  legendi 
sunt;  ut  qui  ad  baeresim  Pelagianam 
apertis  tibiis  praeludant.  Verissime  nam- 
qu3  dictum  est  ab  Hieronymo  in  epistola 
ad  Ctesipbontem ,  adversus  Pelagium 
scripta,  Pelagii  doctrinam  Origenis  esse 
ramusculum. 

Sensus  igitur  Apostoli  catbolicus  ac 
germanus  est:  Deum  subministraturum 
vires,  quibuf  reipsa  et  actu  sustineant  ac 
superent  tentationem ;  ita  nimirum,  ut  ad 
Dei  beneficium  non  tantum  referenda  sit 
vincendi  possibilitas,  quod  vult  Origenes, 
quodque  postea  docuit  Pelagius  ;  sed  ipsa 
victoria  tentationis,  id  est,  ipsum  pugnare 
et  vincere:  id  quod  perspicue  testatur 
idem  Apostolus  infra  cap.  15.  dicens: 
Deo  gratias ,  qui  dedit  nohis  victoriam 
per  Dominum  nostrum  Jesum  Chri- 
stum.  Atque  hunc  sensum  plane  exigit 
particula  praecedens :  faciet  cum  tenta- 
tione  proventum.  Non  enim  facit  pro- 
ventum,  sed  proventus  tantummodo  possi- 
bilitatem,  qui  non  dat  sustinere,  sed  tan- 
tum  posse  sustinere. 

Jam  quo  manifestius  etiam  haec  pars 
ad  electos  pertineat,  Lombardus  glossam 
secutus  interlinealem ,  ita  supplet :  ut 
possitis perseveranter  sustinere.  Thomas 


quoque  perseverantiam  hic  notari  dicit. 
Unde  patet  ex  bujus  etiam  doctoris  sen- 
tentia,  praesentem  locum  de  electis  acci- 
piendum  esse.  Ex  dictis  intelligitur ,  hac 
parte  ut  possitis  sustinere,  non  significari 
causam  finalem ,  sed  expositioaem  conti- 
neri  praecedentis  vocabuli  proventum, 
quasi  dicat:  faciet  proventum  per  hoc, 
quod  vires  dabit  efficaces  ad  sustinendum 
usque  in  finem.  Sic  enim  usurpatur  inter- 
dum  infinitivus  Graecus  praefixo  vel  sub- 
intellecto  articulo  tou  ,  quod  observare 
est  in  canticis  beatae  Mariae  Virginis  et 
Zachariae  Luc.  1. 

14.  Propter  quod ,  carissimi  mihi, 
fugite  ah  idolorum  cultura.  Carissimi 
mihi,  graece,  dilecti  mei:  pro  quo  Theo- 
phylactus  legit  fratres,  et  expendit,  Vi- 
detur  et  Chrysostomus  legisse.  Dicit 
enim :  Miiigat  eos  nomine  consanguini- 
tatis.  Regia  biblia  conjungunt  utrumque: 
Fratres  mei  dilecti.  Nunc  apertius  ex- 
ponit,  quo  tendat  proxime  praecedens  ad- 
monitio ,  nimirum  ad  revocandum  eos  a 
contagione  cultus  idolorum,  proptcr  quam 
superius  dixerat :  Neque  idololatrae  effi- 
ciawini.  Cujus  criminis  participatione 
coinquinari  docet  fideles  idolotbytis  ves- 
centes :  etiam  illos,  qui  sibi  inter  eos  primi 
videbantur ,  id  est ,  prae  aliis  scientia 
praeditos.  Nam  supra  quidem  cap.  8.  de 
iis  ageus ,  qui  scientia  sua  freti ,  sine  re- 
spectu  fratrum  infirmorum ,  idolothyta 
comedebant,  ostendit,  quam  graviter  illi 
in  fratres  peccarent. 

Hic  vero,  quo  magis  ab  ejusmodi  men- 
sis  eosdem  retrahat,  praeter  scandalum 
fiatrum,  de  quo  postea  sermonem  repetit, 
etiam  idololatriam  quandam  subesse  com- 
monstrat :  utique  ratione  participationis. 
Unde  non  dicit :  Ne  colatis  idola,  sed : 
fugite  ah  idololatria,  ut  in  Graeco ,  id 
est,  ah  idolorum  cultu.  Christianus  enim 
idolothytum  una  cum  idololatris  come- 
dens,  etsi  non  proprie  colebat  idohim, 
tamen  ab  idoli  cultu  non  satis  recedebat. 
Nam  esus  ille  idolothyti  participatio  quae- 
dam  erat  cultus  idololatrici :  quemadmo- 
dum  in  sequentibus  ipse  Paulus  explicat. 
Simili  sensu  Joannes  Apostolus  praecipit 

fidelibus  in  fine  primae  suae  epistolae  di- 
cens :  Filioli,  custodite  vos  a  simulacris. 

15.  Ut  prudentibus  loquor.  Graece, 
Xsya)  dico :  scilicet  id ,  quod  sequitur ,  ac 
si  dicat:  Cum  prudentibus  et  intelligen- 
tibus  mihi  sermo  est.  Nam  ab  hujusmodi 
charismatis  eos  laudavit  initio  epistolae, 
tametsi  proprie  eos  appellat,  quos  supra 
cap.  8.  comprehendit  illis  verbis :  Scimus 
quoniam  omnes  scientiam  habemus. 

Vos  ipsi  judicate  quod  dico.  Graece, 
judicate  vos  quod  dico :  ubi  in  Graeco 
non  jam  Xlyu),  sed  ©T^fJtlj  quod  idera  ta- 
men  valeat.  Sensus :  Id  quod  volo  dicere 
tale  est,  ut  vos  ipsi,  tanquam  prudentes, 
facile  de  eo  judicare  possitis.  Ad  pruden- 
tiam  quippe  pertinet  judicium  de  agendis. 
Hac  delatione  judicii  cum  laude  conjuncta, 
mire  benevolentiam  conciliat.  Est  autem 
sermo  de  judicio  non  potestatis  ,  Sed  dis- 
cretionis:  quod  ad  unumquemque  pru- 
dentem  spectat.  Ideo  praemisit ,  ut  pru- 
dentihus  loquor.  Sic  et  supra  cap.  2., 
ubi  dixit,  spiritualem  omnia  judicare, 
quemadmodum  illic  annotavimns  propter 
eos,  qui  Scripturas  ejusmodi  detorquent 
ad  potestatem  judicandi  de  rebus  fidei 
controversis ,  quam  vel  omnibus  Chi-istia- 
nis ,  vel  omnibus  saltem  doctis  ac  pru- 
dentibus,  volunt  esse  communem. 

16.  Calix  benedictionis,  cui  benedici- 
mus ,  nonne  communicatio  sanguinis 
Christi  est  ?  Cui  benedicimus,  sive  quem 
benedicimus ,  ut  legitur  apud  Irenaeum 
lib.  3.  cap.  20.  et  commentatorem  Ambros. 
Nam  Graece  est,  xo  TiOTT^piov  x^g  suXoyiac^ 
6  £uXoy&u/ji£v  ^  poculum  benedictionis, 
quod  benedicimus  etc.  Duobus  argumen- 
tis ,  altero  sumpto  ex  spirituali  sacrificio 
Christianorum,  altero  ex  carnali  sacrificio 
Judaeorum,  revocat  Corinthios  ab  idolo- 
thytis,  quibus  indiscrete  vescebantur,  ex- 
cusationem  hanc  praetexentes ,  quod  ho- 
miniChristiano  nullus  cibus  sitimmundus, 
quodque  idolum  nihil  sit;  ut  vidimus  cap. 
8.  Cum  autem  Christianorum  sacrificium 
duarum  rerum  constet  oblatione,  corporis 
videlicet  sanguiuisque  Dominici :  prius 
sanguinis  meminit,  ut  postea  de  corpore 
loquens  sub  nomine  panis,  aliud  quiddam 


adjiciat  eodem  pertinens,  nempe  de  signi- 
ficatione  ejus  mystica. 

Porro  bencdictionem  ,  quam  hic  nomi- 
nat  Apostolus  ,  alii  consecrationem ,  alii 
gratiarum  actionem  interpretantur.  Quo- 
rum  neutrum  dici  posse  nobis  videtur. 
Etenim  haud  dubie  Paulus  de  ea  bene- 
dictione  loquitur,  de  qua  Evangelistae 
Matthaeus  et  Marcus  in  descriptione  coe- 
nae  Domiui  novissimae.  Atqui  illa  bene- 
dictio  neque  consecratio  fuit,  neque  gra- 
tiarum  actio.  Consecrationem  non  fuisse, 
quamvis  ita  multi  sentiant  Latini  poste- 
riores,  ex  eo  patet,  quia  prolationem  ver- 
borum,  quibus  fit  consecratio,  praecessit ; 
ut  ex  Graeco  textu  apud  utrumque  Evan- 
gelistam ,  ubi  de  pane  loquuntur,  perspi- 
cuum  est.  Utuntur  enim  participio  aoristo 
suAoy/pac;^  habente  significationem  prae- 
teriti  temporis;  ut  locus  ex  Graeco  com- 
modissime  reddatur  hoc  modo :  Cum  be- 
nedixisset ,  fregit,  et  dedit  discipulis,  et 
dixit:  Accipife  comedite,  hoc  est  corpus 
meum.  Nam  quod  quidam  respondent, 
aoristum  positum  esse  loco  participii  prae- 
sentis  temporis  ,  ut  interdum  fit ;  ejus  rei 
haud  facile  exempla  dederint  in  aoristis 
hujus  flexionis  et  formae.  Et  omnino  ra- 
rissima  sunt  aorista ,  in  quibus  usus  obti- 
nuit ,  ut  praesens  tempus  indicent ,  velut 
arcoxpidstg  respondens ,  siTiwv  dicens :  et 
si  quod  aliud  tale.  Certe  cum  Evangeli- 
stae  tam  in  descriptione  coenae,  quam  in 
narratione  utriusque  miraculi  panum  mul- 
tiplicatorum  (de  quo  legantur  etiamLucas 
et  Joannes) ,  nunc  utantur  participio 
suXoyTjaag^  nunc  vr/jxpio-rpo.z ,  utroque 
aoristo  simillimae  formae :  qui  convenit, 
ut  hoc  potius  quam  iUud  resolvas  in  ver- 
bum  praeteriti  temporis  ?  quomodo  noster 
interpres  resolvit  zhya^iQxipoir ,  Joan.  6. 
cum  gratics  egisset. 

His  accedunt  pro  confirmatione  verba 
concilii  Tridentini  sess.  13.  cap.  1. ,  qui- 
bus,  ut  equidem  arbitror,  exponere  vo- 
luerunt  illius  concilii  patres  id,  quod  a 
duobus  Evangelistis  Matthaen  et  Marco 
scriptum  est.  Verba  concilii  de  euchari- 
stiae  sacramento  loquentis  haec  sunt: 
Hoc  tam  admirabile  sacramentum  in 

ultima  (cum  dlscipuHs)  coena  redempto- 
rem  nostrum  instituisse :  cum  post  panis 
vinique  henedictionem,  se  suum  ipsius 
corpus  illis  praebere ,  ac  suum  sangui- 
nem,  disertis  ac  perspicuis  verbis  testa- 
tus  est.  Quod  si  post  benedictionem  panis 
et  vini  Christus  testatus  est,  se  suis  disci- 
pulis  praebere  corpus  suum  et  sanguinem, 
testatus,  inquam,  iis  verbis,  quibus  fit 
consecratio;  quaeque  atribusEvangelistis 
et  Paulo  capite  sequenti  referuntur  (con- 
stat  enim  non  de  aliis  verbis  synodum 
loqui) :  palam  certe  consequens  est ,  con- 
secrationem  fuisse  benedictione  posterio- 
rem ;  et  proinde  benedictionem  per  con- 
secrationem ,  tanquam  eadem  sit ,  non 
recte  exponi.  Nec  video  post  tam  aperta 
concilii  verba,  quis  locus  esse  possit  tergi- 
versationi. 

Jam  nec  dici  potest,  illam  benedictio- 
nem  fnisse  eandem  cum  gratiarum  actione. 
Nam  benedictio  ad  sjmbola  proposita  re- 
fertur,  gratiarum  actio  non  nisi  ad  Deum. 
Quod  utrumque  docere  non  est  difficile. 
Et  quidem  benedictionem  ad  symbola  re- 
ferri,  quamvis  ex  descriptione  coenae 
apud  Matthaeum  et  Marcum  non  liquido 
pateat  (non  enim  exprimunt  ad  quid  re- 
feratur,  et  loquuntur  do  gratiarum  actione 
similiter) :  tamen  ex  hoc  loco  Pauli 
manifestum  est.  Dicit  enim  non  sine  in- 
culcatione:  Calix  benedictionis ,  cui  seu 
quem  benedicimus.  Estque  eadem  ratio 
de  pane:  ut  dicere  potuerit:  Panis  bene- 
dictionis,  quem  benedicimus.  Nec  minus 
manifestum  ex  verbis  concilii :  post  panis 
vinique  benedictionem. 

Idem  ostenditur  ex  benedictionibus, 
quas  adhibuit  Dominus  in  aliis  seu  mira- 
culis  seu  factis  suis ;  nominatim  in  mira- 
culo  multiplicationis  quinque  panum  et 
duorum  piscium :  in  quo  desciibendo  iis- 
dem  fere  verbis,  quibus  in  institutione 
eucharistiae  narranda,  utuntur  Evange- 
listae,  quorum  Lucas  cap.  9.  benedictio- 
nem  definite  retuHt  ad  panes  et  pisces, 
dicens :  euXoYTjoe  auxoug,  benedixit  illos, 
seu  illis,  ut  habet  nostra  versio.  Nec 
aliter  accipienda  benedictio,  cujus  mentio 
est  in  miraculo  septem  panum  apud  Mat- 


thaeum  et  Marcum :  ct  cujus  In  coena  Do- 
mini  cum  duobus  discipulis  in  Emmaus 
apud  Lucam  cap.  24.,  licet  iis  locis  casus 
rei  patientis  non  fuerit  expressus.  Rursum 
autem  expressit  Lucas  in  fine  ejusdem 
capitis,  diceus  ac  repetens,  Christum 
ascensurum  in  coelum  benedixisse  suis 
discipulis:  et  Marcus  cap.  10.  referens, 
quemadmodum  Christus  manibus  super 
parvulos  impositis  benedixerit  eos. 

Porro  gratiarum  actionem,  cujus  in 
hoc  mysterio  describendo  tres  Evange- 
listae  et  Paulus  meminerunt,  ad  Deum 
referendam  esse,  quamvis  nec  id  quis- 
quam  eorum  expresserit ,  dubitari  tamen 
non  potest ,  posteaquam  in  sacro  canone 
missae ,  tam  ante  panis  consecrationem 
quam  vini ,  idipsum  clare  expressum  ha- 
bemus:  ut  taceam  de  ea  re  consensum 
interpretum  Pauli  et  Evangelistarum ; 
quorum  nulli  venit  in  mentem  haec  vio- 
lenta  sytaxis,  euxaptaxT^oag  xov  apTov, 
quae  nec  Latine  posset  efferri.  Sane 
distinguenda  esse  haec  duo,  gratias  agere 
et  benedicere,  vel  inde  coUigas,  quod  in 
eodem  canone ,  ante  utriusque  symboli 
consecrationem ,  simul  ambo  junguntur, 
gratias  agens  benedixit ,  tanquam  signi- 
ficatu  differentia:  et  ita  quidem,  ut  gra- 
tiarum  actio  benedictionem  praecedat. 

Cum  ergo  satis  jam  ostensum  sit ,  be- 
nedictionem,  de  qua  nunc  agimus,  neque 
consecrationem  esse,  neque  gratiarum 
actionem ,  unum  id  reliquum  est ,  ut  eam 
accipiamus  in  significatione ,  dum  ad  res 
aut  personao  creatas  refertur ,  in  Scriptu- 
ris  usitatissima ,  qua  benedicere  est  bene 
precari ,  et  benedictio  bona  precatio,  qua 
scilicet  alicui  rei  vel  personae  bene  pre- 
camur.  Quae  quidem  benedictio ,  quate- 
nus  precatio,  Deum  respicit :  ipsum  tamen 
benedicendi  verbum  transit  in  rem  vel 
personam ,  quae  seu  cui  benedicitur.  Sic 
igitur,  et  nou  aliter,  in  Evangelica  nar- 
ratione  capitur  hoc  verbum,  ubi  Christus 
acceptum  panem  benedixisse  legitur.  Sen- 
sus  enim  est,  eum  pani  bene  precatum 
fuisse,  nimirum  oratione  super  eum  fusa 
ad  Deum  Patrem ,  oculis  in  coelum  ele- 
vatis  (ut  in  canone  missae  dicitur),   qua 

ipse  ut  homo  et  sacerdos  peteret  illms 
creaturae,  quam  manibus  tenebat,  sancti- 
ficationem,  utique  mox  futuram  per  mira- 
bilem  ejus  in  suum  corpus  transmutatio- 
nem :  quam  idem  ipseutDeusomnipotenti 
sua  virtute  simul  cum  Patre  et  Spiritu 
sancto  esset  effecturus.  Quo  Christi  sa- 
cerdotis  exemplo ,  miuister  ac  vicarius 
ejus  sacerdos  ad  altare  prius  Deum  pre- 
catur,  ut  proposita  dona  fiant  Christi 
corpus  et  sanguis :  ac  deinde  procedit  ad 
eorum  consecrationem.  Nam  quod  de  pa- 
nis  benedictione  diximus ,  id  de  calicis 
benedictione  sirailiter  intellige.  Quamvis 
enim  de  calice  loquentes  Evangelistae, 
benedictionem  non  nominent;  canon  ta- 
men  liturgicus  nominat ,  ut  et  hoc  loco 
Paulus. 

Itaque  mihi  videtur  optime  reverendis- 
simus  Jansenius ,  praeceptor  meus,  bene- 
dictionem  panis  et  calicis  definivisse 
precationem  super  illa  effusam,  et  in- 
vocationem  divinae  beneficentiae  super 
illa ,  Commentariorum  in  Concordiam 
Evangelic.  cap.  131.  Quam  ejus  senten- 
tiam  etiam  cardinalis  Bellarminus  merito 
collaudat  Hb.  1.  de  Eucharistia  cap.  10., 
licet  eam  non  satis  explicet. 

Quod  igitur  Evangelistae  in  descriptione 
coenae  mysticae .  nunc  benedictionem, 
nunc  gratiarum  actionem  nominant,  non 
eo  factum ,  quod  harum  vocum  significa- 
tionem  confundant ,  ut  quidam  opinantur: 
sed  quia  Christus  in  sua  ad  Patrem  ora- 
tione,  quam  consecrationi  praemisit,  utrum- 
que  fecit ,  et  gratias  illi  pro  beneficiis 
acceptis  ageus,  et  precationem  adjungens 
super  pane  in  melius  commutando  ,  quod 
est  panem  benedicere:  quorum  alterum 
alteri ,  in  eadem  oratione,  conjanctum 
erat ;  quemadmodum  hanc  rem  idem  Jan- 
senius  docte  explicat.  Siquidem  et  alias 
illa  duo,  gratiarum  actionem  et  benedictio- 
nem,  Christus  Dominus  velut  ex  more 
conjunxisse  legitur:  ut  quando  resuscita- 
turus  eratLazarum,  Joan.  11.,  et  quando 
panes  piscesque  multiplicaturus  semel  et 
iterum.  In  quo  gemino  miraculo  descri- 
bendo,  similitev  ut  in  coena  mystica, 
videre  est,  Evangelistas  modo   gratiarum 


actionem  nominasse,  modo  benedictionem : 
non  quod  haec  eadem  sint ,  sed  quod ,  ut 
dixi,  conjuncta ,  tanquam  ejusdem  oratio 
nis  partes  seu  membra  quaedam,  ex  quo- 
rum  utrolibet  synecdochice  totum  possit 
intelligi ;  nec  non  alterum  ex  altero. 

Hinc  illa  fidelium  consuetudo,  ut  cibos 
sumpturi  Deum  agnoscant  donatorem, 
quod  est  gratias  agere;  rogentque,  ut 
sumentibus  faciat  salutares ,  quod  est  be- 
nedicere.  Id  enim  a  Christo  acceptum 
Apostoli  fidelibus  tradiderunt:  ac  meminit 
Paulus  1  Tim.  4.,  quura  de  cibis ,  quos 
Deus  creavit  ad  percipiendum,  loquens, 
et  gratiarum  actionem  nominat  et  oratio- 
nem,  id  est,  benedictionem.  Qui  et  in 
omnibus  pene  Epistolis  suis  eum  morem 
servat,  ut  prius  Deo  gratias  agat  de  bene- 
ficiis  in  eos  collatis ,  ad  quos  scribit; 
deinde  perseverantiam  iisdem  imprecetur, 
et  giatiam  uberiorem. 

Denique  ut  intelligas ,  haectria,  gra- 
tiarum  actionem,  benedictionem  et  conse- 
crationem  esse  inter  se  diversa;  respice 
ad  id,  quod  ab  ecclesia  Christura  imitante 
agitur  in  sacrificio  missae.  Nam  ut  ille 
gratias  egit,  benedixit,  consecravit:  sie 
et  illa  per  sacerdotem  haec  eadem  agit 
eodem  ordine.  Primum  namque  tota  ca- 
nonis  praefatione  gratias  agit  Deo  cum 
laude :  deinde  dona  proposita  benedicit 
tum  initio  canonis,  tum  rursus  ac  potissi- 
mum  illis  verbis :  Quam  oblationem  tu 
Deus  etc.  Post  haec  consecrat  eadem 
dona  verbis  Christi.  Et  quoniam  ille  sub- 
junxit  praeceptum :  Hoc  facite  in  meam 
commemorationem ,  idcirco  etipsa,  re- 
petitis  praecepti  verbis ,  subjungit :  Unde 
et  memores  Domine  nos  servi  tui  etc. 
Quarum  quidem  actionum  duas  medi.is, 
eodem  ordine  suisque  nominibus ,  scilicet 
benedictionis  et  sanctificationis ,  etiam 
Augustinus  distinxit  epist.  59.  ad  Paulin. 
quaest.  5.,  ubi  tractans  L^cum  Pauli  1  Ti- 
moth.  2.  Obsecro  primum  omnium  fieri 
obsecrationes ,  orationes  etc.  orationes 
interpretatur  eas ,  quae  fiunt,  cum  bene- 
dicitur  et  sanctificatur  et  ad  distribuen- 
dum  comminuitur  illud ,  quod  est  in 
Domini  mensa.    Quae  sane  verba  bene- 

dictionem  a  sauctificatione ,  id  est,  con- 
secratione,  non  minus  secernunt,  quam  a 
comminutione ,  id  ost,  fractione. 

Ex  dictis  intelligitur ,  Christi  benedi- 
cere,  juxta  definitionem  a  Jansenio  datam 
et  a  nobis  probatam,  non  idem  esse  quod 
benefacere,  sicut  ajunt  quidam ;  nisi  sensu 
consecutivo ,  propterea  quod  omnis  ejus 
precatio  sit  efficax  seu  potius  efficaciter 
impetratoria  ejus ,  quod  petit;  ipso  vide- 
licet  una  cum  Patre  et  Spiritu  sancto  boc 
ipsum,  quod  petit,  praestante;  non  qui- 
dem  semper  statim  cum  ipsa  petitione, 
sed  quum  voluerit:  velut  in  re  praesenti, 
ad  illa  verba  prolata,  tanquam  instrumen- 
taliter  operatoria :  Hoc  est  corpus  meum. 
Hic  est  sanguis  meus.  Et  in  Lazari  re- 
suscitatione  ad  illa:  Lazare  veni  foras. 
In  panum  autem  pisciumque  miraculo 
tunc,  quando  fiebat  illorum  in  turbas 
distributio. 

Jam  quod  Theophylactus  in  commen- 
tario  calicem  benedictionis  interpretatur 
gratiarum  actionis  ;  nec  id  quidem  supra 
dictis  adversatur,  ubi  beuedictionem  ab 
actione  gratiarum  distinximus.  Non  enim 
illis  verbis  exponit,  quid  benedictio  signi- 
ficet:  sed  declarat,  quem  Apostolus  ca- 
licem  benedictionis  vocet;  eum  vide- 
licet,  quem  fideles  calicem  eucharistiae 
seu  gratiarum  actionis  appellare  so- 
lent.  Alioqui  Theophylacto  non  eadem 
esse  haec  duo,  probant  verba  ejus  se- 
quentia,  quibus  utriusque  vocabuli  ratio- 
nem  distinguens  ait :  Manibus  enim  eum 
tenentes ,  benedicimus  ei  (nempe  calici, 
de  quo  Apostolus ,  cui  henedicimus)  et 
gratias  agimus  ei,  quisanguinem  suum 
pro  nohis  effudit.  Sic  ot  Oecumenius, 
calicem  benedictionis ,  inquit,  calicem 
vocat  sanguinis  Christi:  non  quod  beue 
dictio  sanguis  sit  Christi,  sed  quod  calix 
ille  fidelibus  hoc  nomine  sit  notissimus. 
Haec  de  vocabulo  benedictionis ,  ut  ab 
Evangehstis,  et  hoc  loco  a  Paulo  usm- 
patum  est ,  dicta  sufficiant. 

Non  enim  hic  discutimus,  quid  suAoysi.v 
interdum  significetusupatrum  Graecorum, 
quidve  benedicere  usu  Latinorum:  et  an 
usurpent  ea  alicubi  pro  consecrare,  sicut 


multis  videtur.  Quod  si  ita  est,  non  adeo 
mirum,  quandoquidem  et  verbum  elx^P^^- 
TsTv  in  ea  significatione  Graeci  quidam 
veteres  usurpasse  videntur:  nominatim 
Justinus  martyr  in  apolog.  2.,  ubi  panem 
vinumquemysticumvocat  apTOV  xat  oivov 
suxapiOTrjOevTa,  et  Tpo^rjv  suxcf-piOTri^tl- 
Qav ,  ac  si  dicat,  panem,  vinum,  cibum 
eucharistizatum.  Et  Irenaeus  lib.  1.  ad- 
versus  haereses  cap.  9.,  ubi  habes  (Epi- 
phanio  Graeca  citante,  haeresi  34.)  tiott^- 
pia  ofvo)  xsxpajxsva  suxaptOTsIv ,  pocula 
vino  mista  eucharistizare.  Verum  id 
propter  nomen  eucharistiae  inditum  pani 
et  vino  in  corpus  et  sanguinem  Domini 
consecrato  ;  ut  iis  locis,  quibus  sic  loquun- 
tur  ,  su^apiOTsTv  sit  eucharistiam  facere. 
Sed  non  ideo  consequens ,  eam  vocem  in 
Scripturis  sic  accipi. 

Constat  enim  multa  vocabula,  partim 
a  scriptoribus  ecclesiasticis  docendi  causa 
(quod  in  disciplinis  tradendis  fieri  necesse 
est),  partim  communi  consensu  fidelium, 
ad  aliqua  significanda,  quae  Christianae 
sunt  religionis  aut  observantiae ,  fuisse 
introducta,  quae  uon  eandem  in  Scripturis 
inveniantur  habere  significationem  :  cujus- 
modi  sunt  sacramentum,  character,  ordo, 
clerus,  lector,  ostiarius,  confirmatio,  chris- 
ma,  poeniteutia,  absolutio:  ut  haec  sunt 
nomiua ,  quibus  sacramenta  vel  eorum 
partes  aut  adjacentia  quaedam  significan- 
tur  :  item  praescitus  ,  id  est ,  reprobatus, 
iudulgentia ,  aureola.  Quibus  et  verbum 
zux<^piOTB\v,  ut  consecrare  significat,  liceat 
aunumerare :  siquidem  et  su/aptaTSia  pro 
sacramento  corporis  et  sanguinis  Domini 
sumpta,  non  Scripturae,  sed  ecclesiae 
vocabulum  est:  quemadmodum  et  ejusdem 
significationis  ebXrj-^ia,  licet  minus  usita- 
tum.  Atqui  nobis  propositum  fuit  expli- 
care ,  quae  propria  sit  horum  verborum 
suAoysIv  et  su)^apiaTsTv  apud  Paulum 
et  Evangelistas  significatio, 

Verumtamen  dispiciat  Theologus,  anne 
Patres  tam  Latini,  quam  Graeci,  iis  ipsis 
locis,ubibenedictionem  pro  consecratioue, 
et  su^apiaTsTv  pro  consecrare  videntur 
accepisse;  respiciant  ad  illam  significa- 
tionem,  quam  ostendimus  eas  voces  habere 

in  Scriptura:  ut  apud  Latinos  panis  et 
vinum  dicantur  consecrari  benedictione, 
id  est,  invocatione  praevia  sacerdotis 
super  panem  et  vinum  efiFusa,  qua  petit, 
ut  fiant  corpus  et  sanguis  Christi;  quem- 
admodum  de  Christo  benedicente  dictum 
est  supra:  ac  similiter  apud  Graecos 
apxoc  xal  oXvor  zlya^i^xyp^ivztr  sint  pa- 
nis  et  vinum  oratione  (quam  sjnecdochice 
gratiarum  actio  significat)  per  sacerdotem 
sanctificata;autsuperquibussanctificandis 
Deus  cum  gratiarum  actione  fuit  invocatus. 
Nam  et  apud  Paulum  2  Cor.  1.  passive 
legitur  ydpi^iia  suxapioxr^Osv^  id  est,  do- 
num ,  pro  quo  actae  sunt  gratiae.  Sane 
quantum  ad  benedictionem  attinet ,  quae 
in  precibus  super  aliqua  re  fusis  consistit, 
quod  ea  seu  per  eam  res  sanctificari  et 
consecrari  dicatur,  ut  altare,  teraplum, 
aqua,  oleum,  vasa,  vestes,  usitatissimum 
est.  Quo  loquendi  more  etiam  dicimus 
sanctos  homines  suis  precibus  mortuos 
suscitasse,  caecos  illuminasse,  morbos 
fugasse,  aliaque  miracula  fecisse;  sive 
verba  hujusmodi,  surge,  respice,  sanus 
esto  ,  subjunxerint ,  sive  non. 

Convenit  autem  cum  hoc  sensu  ,  quem 
suggessimus,  etiam  iUud,  quod  Patres 
interdum,  dicunt  sacerdotum  precibus  Chri- 
sti  corpus  et  sanguinem  consecrari :  ita 
tamen  ut  intelligamus,  complementum 
precibus  addi  per  verba  Dominica,  quae 
consecratoria  vocantur.  Haec  enim  sunt, 
quae  praestant  sacrificio  firmitatem  :  nt  lo- 
quitur  Chrj^sost.  in  serm.  de  prodit.  Judae. 

Sed  ad  Apostoli  verba  redeamus,  quae 
vel  hoc  modo  possunt  exponi:  Calix, 
qui  vocatur  calix  henedictionis ,  quia  in 
mysteriis  preces  super  eo  fundimus  (hoc 
est  enim,  quod  addit,  cui  vel  quem  bene- 
dicimus),  est  calix  sanguinis  Christi,  quem 
unum  et  eundem  omnes  sumimus.  Vel 
isto  modo:  Id,  quod  est  in  calice  bene- 
dictionis ,  sanguis  Christi  est,  quem  unum 
etc.  Nam  calicem  metonymice  poni  pro 
liquore  contento,  frequeus  est  in  Scriptu- 
ris.  Potest  sermonis  improprietas  etiam 
sic  explicari ,  quomodo  Aquinas  et  Caje- 
tanus  explicant:  Usus  calicis  mystici, 
dum  a  nobis  potatur,   est  communrcatio 


sanguinis  Christi,  omnibus  nobis  de  calice 
potantibus.  Ubi  notanda  duplex  relatio 
in  vocabulo  communicationis  ;  altera  com- 
municantium  ad  rem  communicatam ,  ut 
hoc  loco  ,  sanguinem  Christi :  altera  com- 
muuicantium  inter  se.  Quam  utramque 
relationem  Paulum  prae  oculis  habere, 
sed  magis  ac  principalius  priorem,  anim- 
advertet  qui  totum  sermonis  ejus  con- 
textum  usque  ad  versum  22.  attente  per- 
legerit. 

Porro  quod  dicit,  benedicimus,  plurali 
numero,  vel  in  persona  presbyterorum  dicit, 
qui  soli  mysteriorum  sunt  administri :  vel 
generaliter  in  persona  fidelium ,  qui  my- 
steriis  intersunt.  Qui  quidem  omnes  calici 
benedicunt  eo  modo  et  sensu,  quo  omnes 
ibidem  praesentes  dicuntur  una  cum  sa- 
cerdote  ofFerre ,  videlicet  animi  consensu 
ac  devdtione,  cum  desiderio  fructus  ex 
sacrificio  percipiendi,  tametsi  fateor  prio- 
rem  sensum ,  quem  et  glossa  tradit  ordi- 
naria ,  mihi  magis  probari. 

Et  panis,  quem  frangimus ,  nonne 
participatio  corporis  Domini  est?  Et 
abest  in  Graecis  ac  nonnullis  etiam  Lati- 
nis  MSS.  Participatio ,  Graece  'xoivu)V''a 
communicatio ,  ut  in  priori  membro. 
Sicque  in  utroque  legit  Augustinus  apud 
Bedam.  Unde  et  Theophyl.  post  Chry- 
sostom.  notanter  observat,  Apostolum  non 
dixisse  jJiSToyr/; ,  id  est ,  participationem, 
sed  xoivtov.av^  id  est,  communionem  seu 
communicationem;  nimirum  ad  significan- 
dam ,  ut  volunt ,  excellentem  quandam 
uniouem.  Quae  illorum  observatio ,  licet 
in  priori  parte  posita ,  pertiuet  aeque  ad 
hanc  partem. 

Utrum  tamen  Apostolus  eo  consilio  sic 
fueritlocutus,  dubito.  Nam  ixi~(j'/7,v  paulo 
post  uominat:  ut  potius  videatur  his  duo- 
bus  vocabulis  tanquam  synonymis  usus 
fuisse,  quemadmodum  utitur  2  Cor.  6. 
vers.  14.  Sensus  autem  est:  Panis,  quem 
in  mysteriis  frangiraus ,  est  corpus  Do- 
raini ;  quod  unum  et  idem  omues  fideles 
accipimns.  Nara ,  utmoxait,  om.nes  de 
uno  pane  participamus.  Aquinas  et  Ca- 
jetanus  coufonniter  cum  parte  superiori 
sic  exponunt :    Usus  panis  mystici ,   dum 

a  nobis  editur,  communicatio  corporis 
Domini  est,  omnibus  nobis  illum  panem 
edentibus. 

Corpus  Domini  panem  Apostolus  vocat, 
tum  quia  ex  pane  factum  est :  qua  ratione 
homo  pulvis  seu  terra  vocatur  Gen.  3., 
tum  potissime,  quia  speciem  panis  totam- 
que  ejus  operationem  retiuet :  non  autem, 
ut  haeretici  volunt ,   quod  in  hoc  sacra- 
mento    vera    maneat    panis    substantia. 
Fractionem   quoque  intelligit  eam ,    qua 
panis  ille,  id  est,  corpus  Domini,  secun- 
dum  externum  atque  visibilem   speciem 
frangitur,  ut  in  multos  distribuatur.   Cujus 
fractionis  etiam  Lucas   meminit   in  Act. 
Apost.  cap.  2.  et  20.    Fiebat  autem  hujus 
panis  fractio  tempore  primitivae  ecclesiae, 
primum  quidem  a  presbyteris  et  diaconis; 
deinde  vero  magisque  particulatim  a  cae- 
teris  fidelibus,  quibus  Eucharistia  dabatur 
in  manus ,  ut  eam  ipsi  porro  vel  in  ipso 
coetu  inter  se,  vel  domi  inter  suos,  distri- 
buerent.     Nara  et  hoc   indicat  Lucas  in 
Actis ,  quum  fractionem  panis  in  genere 
fidelibus  attribuit  dicens    cap.   2.,    quod 
erant  perseverantes  in  communicatione 
et  frartione  panis,  ut  habet  Graecalectio. 
Et  iterura :  Frangentes  circa  domos  pa- 
nem,   Graece  -mx    olxov,  per  singulas 
domos:   quomodo  Tit.  1.  xaxa  TioAiv  per 
singulas  civitates.  Non  enim  presbyteros 
habsbant,  qui  domesticatim  consecrarent. 
Quod  autem  et  in  conventu  idipsumfieret, 
indicant  haec   ejus  verba  ca]).  20.    Una 
sabbati,  cum  convenissemus  ad  frangen- 
dum  panem,    vel   ut   in   Graeco:    cum 
convenissent  discipuli  ad  frangendum 
panem.    Sic  autem  et  Christi  discipulos 
in  ultima  coena  fecisse,  non  est  improba- 
bile :  ut  quibus  dixerit  Christus :  Accipite, 
et  dividite  inter  vos,  Luc.  22.   Quod  etsi 
de  calice  dictum  sit ,  nihil  tamen  vetat  de 
pane  simihter  intelligi.    Prima  tamen  et 
principalis  fractio ,    sicut   illic   a  Christo 
facta  est,  ita  deinceps  ex  illius  institutione 
per  ministros  altaris  fieri  debet.     Quare 
et  hoc  verbum    frangimus    in    persona 
ministrorum   ecclesiae  dictum    arbitror  a 
Paulo ,  sicut  verbum  benedicimus. 

Jam   ex   boc  loco   manifesta  probatio 


est  adversus  Sacramentarios  ,  in  Euchari- 
stiae  sacramento  sumi  a  fidelibus  ipsum 
corpus  et  sanguinem  Domini :  non  autem, 
ut  illi  volunt,   nudum  corporis  et  sangui- 
nis  Dominici  signum.    Nam  et  ipsa  per- 
contandi   forma   qua   dicit:    Nonne   etc, 
vim  habet  affirmationis  vehementioris  tan- 
quam  de  re  apud  fideles  nota  et  confessa, 
cui  nullus  audeat  contradicere.  Sic  paulo 
post :  Nonne  qui  edunt  hostias,  partici- 
pes  sunt  altaris  ?  et  Christus  apud  Joan- 
nem  cap.  1 1.  Nonne  duodecim  sunt  horae 
diei?  Denique  in  hunc  istius  loci  sensum 
omnes  interpretes  Orthodoxi  tam  Graeci 
quam  Latini   conspirant.     Sed  et  iis  om- 
nibus   antiquior  Irenaeus ,   Episcopus   et 
Martyr,  haudquaquam  aliter  haec  Pauli 
verba  se  iutellexisse  declarat  verbis  ad- 
modum  perspicuis,  lib.  5.  advers.  haeres. 
cap.  2.,  quae  nos  hic  omittimus ,   ne  justo 
prolixiores  simus.  Locum  Irenaei  diligen- 
ter  expendit  et  ab  Oecolampadii  corruptio- 
nibus  vindicat  Joannes  Fisherus  itidem 
Episcopus  et  Martyr.  lib.  4.  de  Euch.  cap. 
23.  24.  et  25, 

17.  Quoniam  unus  panis,  unum  cor- 

pus  multi  sumus.    Explicat  mysterium 

.sio-nificatum  in  Eucharistiae  communione, 

quod  et  ejusdem  sacramenti  eflfectus  est. 

Nam  quia  multi  sumimus  unum  eundem- 

que  panemmysticum,  ideo  multi  per  signi- 

ficatlonem  et  effectum  sacramenti  sumus 

unus  pauis :   et  quia  idem  ille  panis  oor- 

pus  Christi  est ,   ideo  multi  sumus  unum 

corpus.  Multos  intellige  coetum  fidelium  ; 

id  est,  ecclesiam,  tam  particularem  quam- 

libet,    quam    universalem.     Porro    unus 

panis  et  unum  corpus  EccUsia  Christi 

dicitur ,  ait  glossator  ex  Augustini  seu- 

tentia,  tract.  26.  super  Joannem  et  alibi, 

quia  sicut  unus  panis  ex  multis  granis 

conficitur,  et  unum  corpus  ex  multis 

memhris  componitur ;  sic  Ecclesia  Chri- 

sti  ex  multis  fidelibus ,  caritate   copu- 

lante ,   connectitur.     Quae  res  etiam  a 

Graecis  expositoribus  hoc  loco  est  anno- 

tata.    Propter  quod  et  a  Patribus  Eucha- 

ristia  symbolum  unitatis  appellatur.    De 

quo  sic  exclamat  in  tract.  jam  dicto  S. 

Augustinus :  O  sacramentum  pietatis ,  o 

signum  unitatis ,  o  vinculum  caritatis ! 
Aquinas  vero  subtiliter  ac  sublimiter  in 
his  Apostoli  verbis  duplicem  observat 
unitatem :  primam  incorporationis,  qua 
in  Christum  transformamur,  cum  dicit, 
unus  panis:  alteram  vitae  et  sensus, 
quam  a  Christo  capite  accipimus:  cwn 
addit,  unum  corpus. 

Nec  abs  re  est,  quod  Apostolus  juxta 
fidem  Graecae  lectionis  et  optimorum  co- 
dicum  Latinorum,  Augustino  etiam  suflFra- 
gante,  sine  media  conjunctione  dixit, 
unus  panis,  unum  corpus.  Voluit  enim 
significare  in  signo  hujus  unitatis  non 
aliud  esse  panem,  aliud  corpus  Christi, 
sed  unum  et  idem:  quia  panis  ipse  est 
corpus  Christi  (quomodo  diserte  Chry- 
sostom. ,  Theophylact.  et  Oecumeu.  in 
suis  commentar.  loquuntur) ,  sicuti  res 
significata  una  est  et  eadem,  scilicet  my- 
sticum  Christi  corpus,  quod  est  Ecclesia. 

Omnes  qui  de  uno  pane  participa- 
mus.  In  quibusdam  codicibus  cum  addito 
legitur:  Omnes ,  qui  de  uno  pane  et  de 
uno  calice  participamus.  Idque  totum  a 
Latinis  plerisque  mediae  aetatis  tractato- 
ribus  exponitur.  Verum  codices  Latini 
meliores  eam  partem ,  et  de  uno  calice, 
non  agnoscuntj  ut  nec  Graecus  textus, 
nec  Syriacus.  Et  in  Graeco  quidem  at- 
que  Syriaco  sic  habetur :  Nam  omnes 
ex  seu  de  uno  pane  participamus.  Quae 
lectio  etiam  in  compluribus  exstat  Latinis 
MSS.  Similiter  August.  lib.  1.  contra  ad- 
versar.  legis  cap.  19.  Omnes  enim  de 
uno  pane  participamus.  Textus  Am- 
bros. :  Omnes  enim  qui.  Lombardus  ita 
legit:  Quoniam  omnes,  et  Hervaeus: 
Quia  omnes  de  uno  pane  participamus: 
ut  hic  autor  nec  illud ,  et  de  uno  calice, 
legisse  videatur.  Utrovis  autem  modo 
legas,  continet  haec  pars  probationem 
superioris:  valetqueratio  a  siguo  et  causa, 
quemadmodum  illic  expb'catum  est.  Unum 
panem  rursus  juxta  sensura  et  expositio- 
nem  omnium  orthodoxorum ,  intelligit 
ipsum  corpus  Domini.  Nec  vero  aliter 
absque  manifesta  falsitate  expoui  potest. 
Nam  de  pane  materiali  falsissimum  esse 


constat,  omnes  fideles  de  uno  pane  parti- 
cipare. 

Quare  et  ex  hoc  loco  Sacramentario- 
rum  haeresis  aperte  redarguitur.  Quod 
si  dicant  adversarii,  sensum  esse:  Omnes 
fideles  ejusdem  ecclesiae  et  ejusdem  sy- 
naxeos  de  eodem  pane  participare :  eo 
quod  unus  panis  in  omnes,  qui  ad  eandem 
coenam  Dominicam  convenissent,  divide- 
retur ;  idque  ad  significandam  eorum  om- 
nium  in  Christo ,  tanquam  membrorum 
ejusdem  corporis  unitatem :  facile  et  hoc 
refellitur.  Sic  enim  dicendum  fuerat  in 
secunda  persona:  Vos  Corintbii  estis 
unum  corpus ,  quia  de  uno  pane  partici- 
patis.  Nam  Paulus ,  qui  procul  aberat, 
secundum  hunc  sensum  non  participasset 
cum  illis  de  eodem  pane.  Nunc  autem 
dicit :  unum  corpus  sumus ,  et :  de  uno 
pane  participamus ,  in  prima  persona. 
Ubi  sicut  in  priori  parte  non  potest  intel- 
ligi  ipse,  qui  loquitur,  exclusus ;  ita  nec 
in  posteriori.  Ut  et  hoc  addam,  non  esse 
verisimile,  omnes  Corinthios  in  Coena 
Dominica  congregatos  participasse  de 
uno  pane  materiali :  siquidem  pro  tanta 
multitudine  hominum  plures  panes  apponi 
debebant.  Dixei-at  enira  Paulo  Dominus : 
Quoniam  populus  est  mihi  multus  in 
hac  civitate.  Actor.  18.  Certe  pro  totius 
ecclesiae  instructione  haec  scribebat  Pau- 
lus :  atqui  f uturum  non  ignorabat ,  ut  ali- 
quando  tam  numerosus  esset  unius  eccle- 
siac  vel  parochiae  populus,  cui  panis 
unus  sufficere  non  posset:  quando  nec  de 
eo  soliciti  fuerunt  Apostoli,  ut  in  quanto- 
cunque  fidelium  conveutu ,  tantum  unus 
panis  apponeretur.  Num  igitur  apud  eos, 
quibus  unus  panis  non  sufficeret ,  locum 
non  haberet  hoc  tam  salutare  documen- 
tum :  Vnum  corpus  multisumus,  om- 
nes ,  qui  de  uno  pane  participamus  ? 
Quis  hoc  dixerit?  quum  profecto  dubium 
esse  non  debeat ,  quin  etiam  et  maxime 
de  corpore  Christi ,  quod  est  uuiversalis 
ecclesia,  loqui  Paulus  iutendat.  Itaque 
prorsus  evanescit  effugium  haereticorum. 

Obluctantur  tamen  et  ajunt,  Euchari- 
sticum  paneni  propositum  per  omnes 
ecclesir.s    unum    dici,     quemadmodum 

unus  agnus  Exod,  12.  vers.  3.  dicitur, 
qui  ab  universa  flUorum  Israel  multi- 
iudine  per  cunctas  familias  immolaba- 
tur :  quum  numero  quidem  plures  essent, 
significatione  tamen  et  mysterio  unus. 
Haec  enim  adversarii  cujiasdam  verba 
sunt.  Atqui  primum  falsa  est  allegatio. 
Nam  nec  eo  loco  Exodi,  nec  alibi  scri- 
ptum  legitur,  omues  unum  agnum  acce- 
pisse  et  edisse ,  aut  de  uno  agno  parti- 
cipasse :  sicut  hic  omnes  de  uuo  pane 
participare  dicimur.  Imo  locus  citatus 
aperte  contrarium  significat.  Sic  enim 
habet  ad  verbum  exHebraeo :  Loquimini 
ad  omnem  coetum  Israel,  dicendo:  In 
decima  mensis  hujus  accipient  sibi  vir 
(id  est  unusquisquej  agnum  per  domum 
patrum,  agnum  per  domum ,  hoc  est, 
singuli  per  familias  agnos  singulos,  ut  tot 
sint  agni ,  quot  familiae. 

Sed  et  hoc ,  quod  addunt ,  unum  esse 
panem  significatione  et  mysterio,  nihil 
eos  adjuvat.  Non  enim  quaecumque  multa 
aliquid  uaum  mystice  significant,  conti- 
nuo  dici  possunt  res  una ,  velut  unus 
agnns,  unus  hoedus,  unus  vitulus,  si  multi 
sunt;  sed  dumtaxat  unum  dicentur  secun- 
dum  quid,  nempe  secundum  illud,  quod 
mystice  significant.  Nam  quis  alioqui  sic 
loquatur :  Omnes  antiquae  legis  sacerdo- 
tes  unum  agnum ,  aut  hoedum ,  aut  vitu- 
lum  toto  legis  tempore  mactarunt?  omnes 
cum  universo  populo  de  uno  agno  com- 
ederunt?  nisi  qui  velit  intelligi ,  unam 
ejusmodi  animal  omnium  mactationi  et 
esui  potuisse  sufiicere;  quomodo  recte 
dicas,  omnes  homines  ejusdem  familiae 
unum  agnum,  aut  de  uno  agno  comedisse. 
Jam  adversus  Sectarios  et  illud  obiter 
observa,  Paulum  dicentera ,  de  uno  pane 
participamus ,  alludere  sive  respicere  ad 
morem  sacrlficii ,  in  quo  de  una  re  per 
sacerdotem  oblatamulti  participant.  Unde 
et  hic  quaedam  insinuatio  est  externi  sa- 
crificii  Christianorum.  Sed  de  eo  clarius 
infra  loquetur  vers.  21. 

Quaeret  aliquis,  cur  Apostolus  myste- 
rium  unitatis  Ecclesiae  non  declaraverit 
ex  pirte  vini  et  sanguinis  Domini:  quem- 
admodum  fecit  ex  parte  panis  et  corporis. 


Haec  ratio  videri  potest,  quia  satis  ei  fuit 
mysterium  ilhid  declarasse  ex  principa- 
liori  parte  Sacramenti,  et  ea  quidem,  quae 
semper  futuris  saeculis  ab  omnibus  fide- 
libus  esset  participanda.  Aut  sane  quia 
in  superiori  sententia  vinum  non  nomina- 
verat,  sed  calicem,  ideo  nec  de  unitate 
per  vinum  significata  quicquam  adjicien- 
dum  putavit.  Quanquam  August.  etiam 
hujus  partis  mysterium  nou  reliquit  inex- 
plicatum:  quum  loco  supra  citato  docet, 
ita  ex  multis  fidelibus  ecclesiam  congre- 
gari,  sicut  ex  multis  acinis  vinum  confluit. 
Caeterum  ostendit  uti-aque  explicatio, 
quam  convenienter  in  pane  et  vino  ad 
unitatem  ecclesiae  significandam  eflicien- 
damque,  corporis  et  sanguinis  sui  my- 
steria  Christus  instituerit. 

Sed  jam  restat,  ut  argumentum  ,  quod 
in  praedictis  verbis  urget  Apostolus ,  ap- 
plicetur  ad  id,  quod  instituerat  de  fugien- 
dis    idoh)thytis.     Sic    ergo    ratiociuatur : 
Nos  Christiani,  quicunque  de  uno  pane,         i 
id  est,  corpore  Domini,  et  de  uno  calice,       J 
id  est,  sanguine  Domini   communicamus,        I 
hoc  ipso  cum  Christo  Domino  et  inter  nos        * 
societatem    sanctae    religionis    habemus 
atque  fovemus ;  adeoque  unum  inter  nos 
et   cum   illo    tanquam    capite,   mysticum 
corpus    efficimur:    ergo    fideles   una  cum 
infidelibus  ex  immolatitiis  idolorum  eden 
tes,  societatem  impiae  religionis   cum  eis 
ineunt,  atque  idololatriae  participes  effi- 
ciuntur;  imo,  sicut  infra  dicit,   ipsorum 
daemoniorum  socii  fiunt.     Quod  quidem 
peccatum  vobis  Christo  sociatis  et  incor- 
poratis  summopere  fugiendum  est. 

18.  Videte  Israel  secundum  carnem. 
Alterum  hoc  argumentum  est  eodem  spe-  g 
ctans.  Israel  quarti  casus  e.st  tov  'lopayjk.  f 
Quod  admoneo  propter  glossam  (quae 
etiam  Lombardum  et  Aquinatem  fefellit), 
exponentem  vocativo  casu,  o  Israel:  ta- 
metsi  et  veriorem  sensum  adferunt,  qui 
talis  est:  Vos,  quibus  tanquam  pradenti- 
bus  loquor,  videte  Israelem,  id  est,  popu- 
lum  secundum  carnem  ex  Israele  proge- 
nitum  et  attendite,  quae  apud  eos  fiunt. 
Ideo  dicit,  Israel  secundum  carnem, 
quoniam  est  et  Israelita  secundum  spiri- 

tum,  de  quo  Rom.  9.  Non  enim  omnes, 
qui  ex  Israel ,  ii  sunt  Israelitae ,  qui 
etiam  Gal.  6.  vocatur  Israel  Dei.  Qui- 
dam,  inter  quos  Cajetanus ,  particulam 
secundum  carnem,  referunt  ad  totum 
illud,  videte  Israel;  et  exponunt,  secun- 
dum  carnales  hostias  illius  populi.  Pro 
quo  sensu  nonuibil  facere  videtur,  quod 
in  Graeco  non  est  additus  articulus  tov_, 
qui  illud  secundum  carnem  annectat 
Israeli.  Quod  etiam  ab  Erasmo  observa- 
tum  est.  Verum,  eo  non  obstante,  priorem 
sensum  etiam  Graeci  interpretes  uno  con- 
sensu  tradunt.  Nec  euim  in  ejusmodi  ser- 
mone  perpetuum  est,  ut  articulus  expri- 
matur:  nec  Paulus  repetendum  putavit 
proximae  dictioni  jam  praepositum. 

Nonne  qui  edunt  hostias,  participes 
sunt  qltaris  ?  Participes,  Graece  xotvcovolj 
socii,  ut  legit  August.  lib.  1.  cont.  advers. 
legis,  id  est,  societatem  et  communionem 
cum  aliquo  babentes.  Socios  noster  vertit 
infra  versu  20.  Altaris ,  O^uoiaoTTjptou^ 
pro  quo  minus  recte  Erasmus  sacrificii: 
quum  constet,  Graeca  voce  passim  in  sa- 
cris  literis  altare  significari,  non  sacrifi- 
cium.  Id  jam  superiori  cap.  vers  13.,  ubi 
similiter  impegit  Erasmus,  annotavimus. 
Quanquam  boc  loco  Paulus  ex  conse- 
quenti  sacrificium  vult  intelligi.  Nam 
sensus  est:  Nonne,  qui  edunt  de  hostiis 
immolatis  secundum  legem,  participes  ac 
socii  sunt  altaris,  ipsiusque  saci-ificii,  quod 
in  altari  Deo  oblatum  est?  ac  si  dicat, 
omnino.  Nam  utique  in  veteri  lege,  qui- 
cumque  admittebantur  ad  edendum  de 
hostiis  oblatis ,  censebantur  ipsius  sacri- 
ficii ,  tanquam  etiam  pro  ipsis  oblati,  fieri 
participes,  et  per  illud  sanctificari.  Ex 
quo  rursus  colligendum  relinquit,  eos,  qui 
cum  infidelibus  idolothyta  comedunt.  una 
cum  illis  eflici  participes  altaris  et  sacri- 
ficii  oblati ,  ac  per  illud  coinquinari. 

Discimus  ex  hac  Apostoli  sententia, 
similiter  omnes  eos,  quibus  communicatur 
corpus  Domini,  etiam  extra  locum  et  tem- 
pus  sacrificii ,  prout  in  ecclesia  fieri  con- 
suevit,  ipsius  sacrificii,  quo  illud  oblatum 
est ,  fructum  participare :  quandoquidem 
et  in  veteri  lege  extra  tempus  et  locum 


sacrificii  de  immolatis  edebatur ,  idque 
cum  effectu  sanctificationis  legalis,  ut 
dictum  est. 

19.  Quid  ergo?  dico,  quod  idolis  im- 
molatum  sit  aliquid?  aut  quod  idolum 
sit  aliquid?  In  Graecis  alia  distlnctio 
est,  et  diversus  ordo.  Sic  enim  habent: 
Quid  ergo  dico?  quod  idolum  aliquid 
est?  aut  quod  idolothytum  aliquid  est? 
Nec  secus  habet  textus  Syriacus.  Quan- 
quam  ad  sensum  non  multum  interest. 
Hoc  euim  est,  quod  sentit  Apostolus. 
Dum  ab  esu  idolothytorum  vos  revoco, 
tanquam  in  eo  sit  periculum  contamina- 
tionis ,  non  dico ,  quod  idolum  aut  idolo- 
thytum  aliquid  sit,  ut  possit  idolum  per 
idolothytum,  id  est,  per  cibum  sibi  immo- 
latum,  edentes  occulta  vi  quapiam  affi- 
cere :  quomodo  verus  Deus  per  oblata  sibi 
sacrificia  sanctificat  eos ,  qui  de  oblatis 
participant.  Movet  itaque  Paulus  his  ver- 
bis  objectionem,  qua  dicere  poterant,  qui 
scientiara  habebant :  Idolum  et  idolothy- 
tum  nihil  est ,  sicut  tu  ipse  jam  ante  do- 
cuisti,  dicens:  Scimus,  quia  nihil  est 
idolum  in  mundo ,  supra  cap.  8.  Non 
igitur  ex  idolothyto,  si  eo  vescamur,  me- 
tuere  debemus  aliquam  coinquinationem 
peccati.  Quo  autem  sensu  idolum  et  ido- 
lothytum  Apostolo  nihil  sit,  dicto  loco 
satis  expositum  est.  Sequitur  objectionis 
solutio. 

20.  Sed  quae  immolant  gentes ,  dae- 
moniis  immolant  et  non  Deo.  Graece 
plenius:  Sed  quod,  quae  immolant  gen- 
tes  etc,  et  est  sensus :  Sed  dico,  quod  ea, 
quae  gentes  infideles  in  suis  sacrificiis 
immolant,  daemoniis  immolantetnon  vero 
Deo.  Immolant  euim  diis  suis,  de  quibus 
in  Psalm.  95.  secuudum  LXX.  scriptum 
est,  et  per  totam  Ecclesiam  canitur :  Om- 
nes  dii  gentium  daemonia.  Quamvis 
enim  plerique  idololatrae  non  haberent 
intentionem  colendi  daemonia ,  sed  deos, 
quos  sibi  finxerant  aut  fecerant;  revera 
tamen  omnis  potentia,  quae  se  exserebat 
in  illo  cultu  tanquam  a  diis  profecta,  sive 
in  reddendis  oraculis,  sive  in  praestandis 
interdum  beneficiis,  opera  daemonum  illic 
assistentium  exercebatur.     Nam  omnibus 

simulacris  immundos  spiritus  assidere, 
testatur  Hieron.  exponens  illud  Habac. 
2.  et  omnis  spiritus  non  est  in  visceri- 
bus  ejus.  Igitur  quando  gentiles  colebant 
talium  operationum  effectores,  iisque  victi- 
mas  immolabant;  reipsa  totum  eum  cul- 
tum  impendebantdaemonibus,  id  est,  apo- 
statis  angelis,  quorum  princeps  est  diabo- 
lus.  Eos  Scriptura  daemones  seu  daemonia 
vocat,  Graeco  nomine:  quo  fere  significa- 
bantur  apud  Ethnicos  dii  minores;  quos 
Latini  genios  seu  lares  appellant.  Hinc 
ipso  nomine  declarat  Apostolus ,  deorum 
cultum  revera  non  aliud  esse,  quam  cul- 
tum  malignorum  spirituum. 

Nolo  autem  vos  socios  fleri  daemo- 
niorum.  Socios  xotvcovoug^  id  est,  com- 
municatores ,     communiouem    habentcs, 
quod  paulo  ante  vertit,  participes.    Socii 
daemoniorum  in  universum  sunt,  quicun- 
que  agunt  aliquid,  per  quod  societate  cum 
daemonibus  jungantur,    Quales  imprimis 
sunt,  qui  eos  expresse  vel  per  se,  vel  per 
alios  invocant,  aut  consulunt,  ut  vel  bene- 
faciant  vel  male.  Deiude  quicumque  cum 
eis  paciscuntur,  ut  certis  quibusdam  signis 
vel  positis   vel  ablatis  aut  noceant   aut 
nocere    desinant.     Nec    non    quicumque 
ejusmodi    signis    in    alterutram    partem 
utuntur.     Huc  denique  pertinet  innumera 
multitudo  vanarum  observationum,  id  est, 
quarum   nulla   ratio   reddi    possit:    quas 
sive  pro  sanitate  sua  aut  suorum,   sive 
pro  aliis  effectibus  usurpat  hominum  cu- 
riosa  cupiditas.    Ad  primum  geuus  refe- 
runtur,  qui  invocantibus  sese  consociant, 
sive  in  sacrificiis  offerendis,  sive  in  eden- 
dis  idolothytis;   etiam  si  fideles  sint,  et 
daemonum    cultum    ex    animo    detestari 
videantur. 

Igitur  ostendit  Apostolus  eos,  qui  mis- 
cebant  se  infidelibus  ad  edendum  idolo- 
thyta  ,  non  leviter  peccare ,  quamvis  ido- 
lum  et  idolothytum  nihil  esse  scirent;  ut 
qui  cum  ipsis  daemonibus  quadam  socie- 
tate  jungerentur.  Quod  tale  est,  ac  si 
quis  regi  subditus  atque  juratus  socie- 
tatem  ineat  et  consilia  communicet  cum 
ejus  boste  jurato :  imo  tanto  pejus  ac  de 
testabilius,  quanto  Dei  quam  regis  homi- 


nis  dominium  universalius  est  atque  per- 
fectius.  Eodem  pertinent,  quae  sequuntur. 
Non  potestis  calicem  Doinini  bibere 
et  calicem  daemoniorum.    Ex  antithesi 
seu   repugnantia    monstrat    indignitatem 
facti.   Nulla  enim  major  inimicitia ,  quam 
inter  Christum  et  daemonia.  Nam  ad  hoc 
Christus   venit ,    ut  regnum   diaboli   de- 
strueret.  Itaque  rem  agit  vehementer  ab- 
surdam  et  perversam,   ac  moraliter,  ut 
loquuntur,     impossibilem    (id    enim    est, 
quod  ait,  non  potestis) ,  qui  modo  com- 
municat  cum  Domino ,  bibendo  de  calice 
Domini  inter  fideles;  modo  communicat 
cum  daemoniis,  bibendo  de  calice  daemo- 
niorum  inter  infideles.  Calix  Domini,  qui 
dicatur,  notum  est  ex  supradictis.    Cali- 
cem  autem  daemoniorum  dicit,  in  quo  vi- 
num  aut  quicumque  alius  potus  contine- 
batur,  idolo,  et  per  hoc  daemoniis,  conse- 
cratus :  quia  quicquid  gentes,  quae  Deum 
non  noverunt,  consecrant,  daemoniis  con- 
secrant. 

21.  Non  potestis  mensae  Domini  par- 
ticipes  esse  et  mensae  daemoniorum. 
Eadem  absurditas  et  perversitas  hic  sigui- 
ficatur,  quae  in  parte  praecedenti.  Mensa 
Domini  est ,  ex  qua  fidelibus  ministratur 
cibus  et  potus  mysticus,  id  est,  corpus  et 
sanguis  Domini.  Quae  mensa  eadem  est 
et  altare  Domini:  sicut  mensa  daemonio- 
rum  erat,  quae  cibos  praebebat  daemoniis 
immolatos.  Vocat  enim  mensam  daemo- 
niorum  eam,  quae  sternebatur  in  idolio, 
de  quo  supra  cap.  8. ,  destinata  videlicet 
epulis  idolothyticis :  ut  proinde  mensa 
significetur  hoc  loco ,  quae  vel  altare  sit, 
vel  altare  faciat  intelligi ;  qualis  est  mensa 
ciborum  immolatorum:  quomodo  per  me- 
talepsin  eorum,  quae  conjuncta  sunt,  alte- 
rum  ex  altero  intelligitur;  ut  ex  fumo, 
iguis.  Qua  ratione  etiam  nomen  altaris 
ad  sacrificium  cogitandum  nos  ducit : 
maxime  cum  sacrificium  in  altaris  defini- 
tione  claudatur. 

Recte  igitur  hoc  Apostoli  testimonium. 
inter  alia,  patres  concilii  Tridentini  ad- 
ducunt  sess.  22.  cap.  1.,  quo  doceant 
Eucharistiam  a  Christo  Domino  institutam] 
esse  non  solum  ut  sacramentum,  verui 

etiam  ut  sacrificium.  Id  enim,  inquiunt, 
non  obscure  innuit  Apostolus  Paulus 
Corinthiis  scribens,  cum  dicit  non  posse 
eos ,  qui  participatione  mensae  daemo- 
niorum  polluti  sint ,  mensae  Domini 
participes  fieri;  per  mensam  altare 
utrobique  intelligens,  modo  videlicet  jam 
explicato ;  ut  mensa  vel  proprie  sit  altare, 
vel  ipsum  praesupponat.  Id  vero  Paulum 
velle,  etiam  ex  eo  facile  colligitur,  uti 
docte  Cajetanus  observat,  quia  de  immo- 
latis  agit  hoc  loco ,  sive  cum  loquitur  de 
60,  quod  apud  Judaeos  fiebat,  sive  cum 
de  eo,  quod  apud  geutiles.  Quare  et  cum 
pro  argumento  adducit  participationem 
mensae  Domini ,  credendus  est  intelligere, 
ea,  quae  de  mensa  Domini  percipiuntur, 
oblata  sive  immolata  esse. 

Porro  mensam  pro  altari  legimus  et 
alibi  in  Scripturis,  ut  Jes.  65.  Qui  poni- 
tis  Fortunae  mensam,  et  libatis  super 
eam,  et  Malach.  1.  Mensa  Domini  de- 
specta  est.  Id  enim  mensam  vocat,  quod 
prius  altare,  dicens:  Offertis  super  altare 
meum  paneni  pollutum.  Similiter  infra  : 
Mensa Domini  contaminata  est:  etquod 
superponitur ,  contemptibile  est,  cum 
igne,  qui  illud  devorat.  Ubi  perspicuum 
est,  per  mensam  altare  significari.  Exstat 
apud  Augustinum  locus  serm.  113.  de 
diversis,  de  mensa  Cypriani,  sicappellata 
a  reliquiis  ejus  sub  ea  conditis ,  ubi  et 
martyrio  fuerat  affectus.  Iti  eodem,  in- 
quit,  loco  mensa  Deo  constructa  est: 
tamen  mensa  dicitur  Cypriani ,  non 
quia  ibi  est  unquam  Cyprianus  epula- 
tus,  sed  quia  ibi  est  immolatus :  et  quia 
ipsa  immolatione  sua  paravit  hanc 
mensam ,  non  in  qua  pascat  sive  pas- 
catur:  sed  in  qua  sacrificium  Deo ,  cui 
et  ipse  oblatus  est ,  offeratur.  Sed  ut 
mensa  illa,  quae  Dei  est,  etiam  Cypriani 
vocetur,  haec  cav^a  est:  quia  ut  illa 
modo  cingatur  ab  obsequentibus ,  ibi 
Cyprianus  cingebatur  a  persequenti- 
bus ,  etc. 

22.  AnaemulamurDominum?  Aetnu- 
lamur,  Graece  uapaCifjAoDixsv :  quod  ver- 
bum  significat  irritare,  lacessere,  sive,  quo- 
modo  vertit  idem  interpres  Rom.   10.  et 

6ail.  Estii  Camm.   Tom.  1. 


11.,  ad  aemulationem  adducere,  ad  aemu- 
lationem  provocare.  De  quo  verbi  istius 
significato  Vallam  consule.  Num,  inquit 
Apostolus,  audemus  Christum  Dominum 
ad  iram  et  zelotypiam  concitare,  quasi 
contemnentes  ejus  potentiam,  et  probare 
volentes,  an  punire  nos  possit,  ad  rivalem 
et  hostem  ipsius  diabolum  transeuutes? 
Id  enim  facit,  qui  particeps  effectus  men- 
sae  Domini,  postea  sese  mensae  daemo- 
niorum  associat:  sumpta  metaphora  a 
mulieribus,  quae,  viris  suis  contemptis, 
non  verentur  adulteros  admittere.  Simi- 
les  autem  hi  sunt  Judae  proditori,  qui  e 
mensa  Dominica  pastus,  statim  se  contulit 
ad  diabolicum  pertractandum  cum  Ju- 
daeis,  hostibus  Domini  sui ,  commercium. 

Observa  Paulum  ea,  quae  passim  in 
Scripturis  de  Deo  dicuntur,  Christo  tri- 
buere.  Est  enim  Deus  zelotes,  qui  glo- 
riam  suam  non  patitur  ad  alios  transferri : 
de  quo  Moses  in  cantico  Deut.  32.  dicit: 
Provocaverunt  Deum  in  diis  alienis,  et 
in  abominationibus  ad  iracundiam  con- 
citaverunt,  etalia,  quae  sequuntur.  Signi- 
ficat  igitur  Apostoius  hujusmodi  sermone, 
Christum  Deum  esse,  videlicet  illum,  de 
quo  scriptum  est:  Dominus  zelotes  no- 
men  ejus:  Deus  est  aemulator.  Exod. 
34.  Porro  de  peccantibus  in  prima  per- 
sona  loquitur,  quasi  seipsum  illis  annu 
merans:  ut  ostendat,  factum  illorum  cedere 
ia  injuriam  totius  Ecclesiae ,  cujus  mem-  • 
bra  .sunt:  ut  in  illis  ipsa  quadantenus 
Ecclesia  Christum  spousum  suum  ad  ze- 
lotypiam  cominovere,  et  iram  ejus  adver- 
sum  se  provocare  videatur. 

Numquid  fortiores  illo  sumus '?  Scili- 
cet  ut  eum  lacessamus  ac  provocemus 
velut  ad  pugnam  adversum  nos  ?  ac  si 
dicat:  Minime.  Ille  euim  fortissimus  cst 
ac  potentissimus :  et  proinde  uon  impune 
nobis  cedet  istiusmodi  provocatio. 

Omnia  mihi  licent,  sed  non  omnia 
expediunt.  Occupatio  est  ejus,  quod  ob- 
jici  poterat,  et  a  sciolis  dicebatur :  Omnia 
nobis  licent,  intelligentibus  adiaphora, 
quae  nulla  peculiari  lege  prohibita  sunt: 
quale  erat  idolothyto  vesci.  Eespondet 
Apostolus,  multa  licere,  quae  tamen  ob 
37 

rerum  circumstantiam  non  expediant ,  ac 
per  hoc  illicita  reddantur.  Habetur  eadem 
senteutia  supra  cap.  6.,  ubi  plenius  a 
nobis  exposita  est.  Hoc  autem  loco  eam 
repetit  propter  illos,  de  quibus  nunc  agit, 
imprudenter  ac  temere  comedentes  ido- 
lothyta :  tanquam  dicat  esum  idolothyto- 
rum  erise  quidem  de  genere  eorum,  quae 
per  se  non  snnt  illicita;  plerumque  tamen 
non  expedire,  propter  occurrentes  circum- 
stantias. 

Quae  duae  potissimum  erant,  ut  si  fieret 
in  idolio ,  vel  coram  infirmo  :  quarum  illa 
laedebat  honorem  Dei  et  Christi  ejus,  ista 
salutem  proximi.  De  priori  circumstantia 
egit  hactenus;  nunc  illa  dimissa  tractat 
alteram,  admonens  et  instruens  eos,  qui 
scientiara  de  idolothytis  habebant ,  quem- 
admodum  ea  deberent  uti  sine  aliorum 
oflFensione.  Quod  argumentum  jam  ex 
parte  tractaverat  supra  cap.  8.  Verum  hic 
generalius  loquitur,  offensionem  prohi- 
bens  non  tantum  fratrum  infirmorum,  sed 
etiam  infidelium ,  ut  patebit  ex  iis ,  quae 
sequuntur.  De  licitis,  quatenus  expediant 
aut  non  expediant,  prudenter  aestimandis, 
vide,  quae  disserit  August.  lib.  1.  de 
adult.  conjug.  14.  '^t  aliquot  sequentibus. 
23.  Omnia  mihi  licent,  sed  non  om- 
nia  aedificant.  Hoc  est:  Non  omnia, 
quae  mihi  licent,  etiam  faciunt  ad  pro- 
mcvendum  publicum  ecclesiae  bonum, 
'  quod  consistit  in  salute  hominum;  sed 
quaedam  magis  destruunt.  Vult  enim  ex 
boni  negatione  mahira  oppositum  intelligi; 
sicut  et  in  parte  priori ,  cujus  haec  repe- 
titio  est:  nisi  quod  aedificare  phis  aliquid 
sonat  quam  expedire.  Nam  expressius 
re?picit  commune  bonum  ecclesiae,  prout 
a  Paulo  passim  usurpatur  hoc  vocabulum. 
De  quo  latius  supra  ad  ilUid  cap.  8. 
Caritas  aedificat.  Explicatur  ea  signifi- 
catio  praecepto  subsequente. 

24.  Nemo ,  quod  suum  est,  quaerat, 
sed  quod  aUerius.  Plenius  in  Graeco: 
ocAAa  TO  Tou  iTspou  exaaTOC^  sed  quisque, 
quod  alterius  est.  Aher  et  proximus,  ea- 
dem  sunt  Apostolo.  Sic  ait  Rom.  13.  Qui 
diligit  proximum,  Graece  tov  STspov^ 
legem  implevit.  Itaque  et  hic  verti  po- 


terat ,  sed  quod  proximi,  ad  commendan- 
dam  expressius  proximi  dilectionem.  Quae- 
rere,  quod  suum  est,  phrasi  Scripturae 
dicitur ,  qui  privatis  commodis  et  utilitati 
studet,  neglecto  et  posthabito  communi 
multitudinisbono.  Ad  quod  significandum 
plerumque  aliquid  additur;  ut  hoc  loco, 
sed  quod  alterius,  id  est,  bonum  cujus- 
que  proximi ,  quem  debes  diligere  sicut 
teipsum,  et  iu  fine  hujus  capitis:  Non 
quaerens ,  quod  mihi  utiie  est,  sed  quod 
multis.  Item  PhiL  2.  Non  quae  sua  s^mt 
singuli  considerantes,  sed  ea,  quae  alio- 
rum.  Ibidemque  rursus:  Omnes,  quae 
sua  sunt,  quaerunt,  non  quae  Jesu 
Christi.  Caeterum  in  hujus  Epist.  cap  13. 
absolute  dicitur,  et  sine  addito  :  Caritas 
non  quaerit,  quae  sua  sunt.  Quo  loco 
de  hac  phrasi  pluribus  agemus.  Unde  et 
intelligetur ,  non  opus  esse  supplemento 
particulae  exclusivae  in  dicta  phrasi  in- 
terpretanda,  scilicet  ad  hunc  modum: 
Nemo  tantum,  quod  suum  est,  quaorat, 
sed  etiam  quod  alterius:  quomodo  qui- 
dam  interpretantur.  Absolute  enim  dictum 
estab  Apostolo,  caritatem  non  quaerere, 
quae  sua  sunt :  sicut  absolute,  non  aemu- 
latur,  non  agit  perperam,  non  inflatur, 
non  est  ambitiosa ,  etc. 

25.  Omne,  quod  in  macello  venit, 
manducate,  nihil  interrogantes  propter 
conscientiam.  Graece  Tcdv  t6  ev  fiaxe)J^u> 
TrwXoujjisvov ,  etc. ,  omne,  quod  in  ma- 
cello  venditur.  Et  pro  verbo  interrogan- 
tes  in  Graeco  est  auoxpt^vovTSC,  id  est, 
disquirentes ,  ut  legit  infra  vers.  27. 
commentator  Ambros. ,  seu  discutientes, 
ut  vertit  Oecumenii  interpres,  melius 
quam  Theophylacti  haesitantes.  Accipi- 
tur  enim  ut  supra  cap.  9.  Mea  defensio 
apud  eos,  qui  me  interrogant.  Et  sic 
exponunt  commentarii  Graecorum.  Appli- 
cat  Apostohis  hac  parte  sententiam  gene- 
ralem,  qna  dixerat  multa  licere,  quae 
non  expediant,  nec  aedificent,  ad  prae- 
sentem  doctrinam  de  esu  idolothytorum ; 
quae  non  solum  in  idoliis  edenda  solebaut 
apponi,  verum  etiam  publice  cum  aliis 
carnibus  in  macello  proponi  venalia,  deinde 
et  in  mensis  privatis   infidelium  apponi. 

Quae  duo  nunc  ordine  tractat,  instruens 
quid  in  his  agendum.  Quaslibet,  inquit, 
carnes  in  macello  seu  foro  venales,  emere 
potestis  et  comedere:  ita  ut  nolim  vos 
interrogare  et  disquirere,  num  carnes  im- 
molatitiae  sint,  quantum  quidem  ad  ra- 
tionem  couscientiae  vestrae  pertinet,  ne 
ea  maculetur;  ut  qui  sciatis  nullum  cibum 
esse  immundum,  et  idolum  atque  idolo- 
thytum  nihil  esse,  proindeque  comedentis 
animum  maculare  non  posse.  Haec  enim 
scientia  debet  omnem  istiusmodi  inquisi- 
tionem  excludere.  Qui  cum  sit  planus 
hujus  loci  sensus,  liquet  profecto ,  quam 
insulse  vulgus  haereticorum  detorqueat 
Apostoli  sententiam  adversus  Ecclesiasti- 
cam  carnium  abstinentiam  certis  diebus 
praescriptam;  quasi  lege  ecclesiae  non 
obstante  licitum  Christiano  sit  quovis  tem- 
pore  quidvis  comedere.  Quod  ab  Apostoli 
mente  prorsus  alienum  esse,  qui  Heb.  13. 
praecipit  dicens :  Obedite  praepositis  ve~ 
stris;  quique  sequentis  capitis  initio  lau- 
dat  Corinthios,  quod  praecepta  sibi  ab 
ipso  tradita  tenerent,  nemo  sanae  mentis 
dubitaverit.  Supponit  autem  Apostolus 
in  hac  generali  senteatia,  tam  id  quod 
legis  est  divinae  et  Ecclesiasticae,  quam 
quod  legis  naturae.  Quare  sicut  carnes 
insalubres  et  nocituras  in  macello  venum 
expositas,  eder^i  tibi  non  licet,  quoniam 
id  lex  naturae  prohibet:  ita  certis  tempo- 
ribus  simpliciter  a  caruibus  abstinendum 
est  tibi  Christiano,  qnoniam  id  ecclesia 
praecipit,  quam  Christus  jubet  audiri, 
Matth.  18. 

Nec  vero  aliud  vult  Apostolus  hac  sen- 
tcntiae  generalitate ,  quam  quod  alibi 
docet:  Omnia  munda  mundis,  Tit.  1. 
et:  Omnis  creatura  Dei  bona  est:  et 
nihil  rejiciendum,  quod  ct;m  gratiarum 
actione  percipitur,  1  Tim.  4.  Unde  et 
bic  subjuugit:  Domini  est  terra,  etc. 
Sunt,  qui  conscientiam  hic  intelligant 
alienam,  eo  quod  Apostolus  infra  vers.  29. 
sic  interpretetur :  conscientiam  dico  non 
tuam ,  sed  alterius.  Itaque  sensum  hic 
esse  volunt :  ne  tua  iuterrogatiu  dnbita- 
tionem  aut  scrupulum  pariat  astanti  cui- 
piam ,  dum  emis  ,  aut  assidenti ,  dum  edis 


aut  edere  paras.  Sed  puto  falluntur.  Nam 
illa  Pauli  interpretatio  tantum  est  de  eo, 
quod  proxime  praecedit.  Alioqui  discri- 
men  est;  quia  praecipiens  non  interro- 
gandum ,  pacare  vult  conscientiam  emen- 
tis  aut  edentis :  dicens  autem :  Nolite 
manducare ,  jam  providet  alterius  con- 
scientiae. 

26.  Domini  est  terra  et  plenitudo 
ejus.  In  Graecis  et  Syriacis  exemplaribus, 
nec  non  apud  interpretem  Ambros.  addi- 
tur  causalis  particula :  Domini  enini 
terra  etc,  quae  in  nostris  oraissa  videtur, 
eo  quod  in  Psalterio  non  legatur.  Est 
enim  versiculus  initialis  Psahn.  23.,  quem 
sic  intellige :  Terra  et  quicquid  terra  co- 
piose  gignit  ac  profert,  aut  nutrit,  Deum 
habet  autorem  ac  Dominum.  Ex  quo  col- 
ligi  vult  Apostolus ,  ea  omnia  bona  esse 
et  munda:  nam  quicquid  Dei  est,  ut  au- 
toris  ac  Domini ,  bonum  ac  mundum  est. 
Rursus:  Si  Domini  Dei  sunt  omnia,  quae 
terra  profert  ac  nutrit ,  sive  in  cibos  ho- 
minum  cessura,  sive  in  alios  usus :  uihil 
ergo  daemonum  est ,  ut  ab  illis ,  tanquam 

'  dominis,  immutari  possit,  nosque  propter- 
ea  de  cibis ,  an  de  sacrificio  veniant ,  in- 
terrogare  debeamus. 

27.  Si  quis  vocat  vos  infidelium. 
Nunc  docet,  qua  libertate  et  cautela  fide- 
libus  utendum  sit  in  mensis  privatis  infi- 
delium.  Graece :  Si  quis  autem  vocat  etc. 
Sicque  legerunt  Lombardus  et  Aquinas. 
Quod  vero  quidam  Latini  codices  addunt 
ad  coenam,  in  Graecis  et  Sjriacis  non 
habetur,  ut  nec  in  Latinis  castigatioribus. 
Quanquam  subaudiendum  est  aliquid  tale, 
ad  mensam ,  ad  convivium. 

Et  vultis  ire.  Significat  hoc  non  esse 
illicitum.  Neque  enim  prohibebantur  fide- 
les  cibum  sumere  cum  infidelibus ,  inter 
quos  habitabant;  nec  eorum  conviviis 
interesse :  uti  nec  commercia  cura  iis 
exercere,  quemadmodum  idem  Apostolus 
supra  docuit  cap.  5.,  ubi  et  idolis  servien- 
tes  numerat  inter  homines  hujns  mundi, 
quorum  consortium  negat  se  fidelibus  in- 
hibere.  Nam  alioquin,  inquit,  debueratis 
de  hoc  mundo  exiisse.  Erat  igitur  et  hoc 
inter  ea,  de  quibus  dixit:  Omnia  mihi 
37* 

licent.  Veinim  an  et  quatenus  expediret 
et  aedificaret ,  ex  circumstantiis  erat  diju- 
dicandum.  Ideo  tanqaam  de  re  media  et 
rationis  arbitrio  relinquenda  loquitur,  et 
vuUis  ire. 

Omne,  quod  vohis  apponitur,  man- 
ducate,  nihil  interrogantes  jiropter  con- 
scicntiam.  Hoc  totum  intellige  jiixta 
sensum  prius  datum.  Nam  et  liic  con- 
scientiam  intelligit  eorum ,  quos  alloqui- 
tur ;  non  alienam ,  ut  volunt  ii,  de  quibus 
ante  dictum  est. 

28.  Si  quis  autem  dixerit.  Subjungit 
exceptionem  a  generallconcessione  prae- 
cedente.  In  Graecis  et  Syriacis  additur, 
vobis.  Hoc  immolatum  est  idolis.  Multi 
codices  MSS.  non  immolatum ,  sed  im- 
molatitium  legunt.  Quo  modo  si  vertit 
interpres,  verisimile  est  non  fuisse  ab  eo 
additum  idolis.  Certe  commentator  Am- 
bros.  absque  eo  legit:  Hoc  immolatitium 
est.  At  in  Graeco  semper  eadem  est  dictio, 
idolothytum  ;  quam  noster  interpres  varie 
transfert. 

Nolite  manducare,  propter  illum, 
qui  indicavit.  Cum  dixisset:  nolite  man- 
ducare,  ne  quid  videatur  idolo  tribuere, 
continuo  causam  adjecit :  propter  illum, 
qui  indicavit;  ne  videlicet  ei  scandalum 
praebeatis  manducando ,  sive  fidelis  ille 
sit ,  sive  infidelis.  Uterque  enim  ex  facto 
tuo  scandalizari  poteiit:  fidelis  quidem 
infirmus,  exemplo  tuo  contra  suam  con- 
scientiam  de  idolothyto  comesturus;  aut 
certe  judicaturus  te  velut  male  agentem : 
infidelis  autcm,  quia  putabit  te  prae  metu 
aut  pudore  non  audere  religionem  tuam, 
quae  omnem  idololatriam  exsecratur,  li- 
bere  confiteri;  aut  certe  per  intemperan- 
tiam  gulae  prodere  sinceritatem  tuae  re- 
ligionis;  et  per  haec  minus  bene  de 
Christianis  sentiet ,  atque  iis  etiam  insul- 
tabit,  non  sine  Christi  injuria:  tantum 
aberit,  ut  eum  Christo  sis  lucrifacturus ; 
cujus  rei  potissimum  causa  ad  mensam 
hominis  infidelis  accedere  debueras.  Jllum, 
qui  indicavit ,  exponimus  tam  infidelem 
quam  fidelem,  quia  sermo  est  de  convivio, 
ad  quod  promiscue  fidcles  et  infideles  in- 
vitabantur:  poteratque  indicium  ab  utro- 


libet  fieri.    Solicitus  est  autem  Apostolus, 
ne  vel  his  vel  illis    ofi^endiculum  detur. 
Unde  concludens  infra  sic  ait :  Sine  ojfen- 
sione  estote  Judaeis  et  gentibus  et  eccle- 
siae  Dei.  Caeterum  quod  sequitur,  ad  so- 
lum  fidelem  infirmum  arbitramur  pertinere. 
Et  propter  conscientiam.  Ac  si  dicat: 
Specialiter   autem  propter  conscientiam, 
nempe  fratris:  uti  statim  ipse  Paulus  ex- 
ponit.  In  Graecis  codicibus  pene  omnibus 
post  haec  verba   repetitur  illud  Psalmi: 
Domini  enim  est  terra  et  plenitudo  ejus, 
repetuntque  ejus  hoc  loco  mentionem  om- 
nes  enarratores  Graeci.   Videri  potest  re- 
petitum  errore  scribae  propter  homoeote- 
leuton    clausulae    praecedentis.     Alioqui 
nec    Syrus   interpres    repetivit,    et  huic 
loco  parum  apte  quadrat :  nisi  forte  Pau- 
Ins  hic  adjecit  ad  aliud  docendum ,  quam 
supra  ,   tanquam  diceret:    Cum  terra  co- 
piose  praebeat  cibos  a  Domino  creatos, 
quos  citra  cujusquam  off^ensionem  edere 
potestis;  non  est,  quod  hiinc  cibum  idolo 
consecratum  edas  cum  alterius  offendiculo. 
29.    Conscientiam    autem    dico   non 
tuam ,  sed  alterius.  Dicendo  non  tuam, 
mutat  numerum ,   velut  unum  compellans 
e  pluribus  scientiam  habentibus,  ad  quos 
superiorem   direxerat  sermonem:    idque 
facit ,  quo  doctrina  sit  in  singulorum  ani- 
mis  efficacior.   Qua  ratione  et  ad  Galat.  6. 
repente  numerum  mutat ,  cum  post  allo- 
cutionem  multorum  subjungit :    Conside- 
rans  teipsum ,  ne  et  tu  tenteris.    Caete- 
rum  Attice  dixit,    ut    notat   Valla,    tyjv 
eauToD    pro   ttjv    osauxou    tuam  ipsius. 
Conscientiam  ,  inquit,  propter  quam  pro- 
hibeo  ne  manduces,  non  tuam  dixi,   de 
qua  prius  loquebar  (nam  ea  cum  bene  sit 
instructa ,    manducatione    uon    laeditur), 
sed  alterius,   scilicet  fratris  infirmam  ha- 
bentis  conscientiam ,  uti  dictum  est  cap. 
8.    Qui  si  similiter,  ut  tu,    conscientiam 
haberet  informatam,  non  oporteret  te  pro- 
pter  illius  conscientiam  abstiuere.  Theo- 
phylact.  et  Oecumen.   atque  etiam  Theo- 
doretus  conscientiam  alterius  interpretan- 
tur  Graeci  sive  gentilis  nondum  ad  fidem 
conversi.  Quibus  et  Ambros.  commentator 
accedit.  Verum  id  sensu  minus  commodo. 

Nam  et  Chrysost.  hac  quidem  parte  nobis- 
cum  facit. 

Ut  quid  enim  libertas  mea  Judicatur 
ab  aliena  conscientia  ?  Aliena ,  Graece 
et  Syriace  alia,  quod  et  in  MSS.  quibus- 
dam  Latinis  legitur,  adstipulantibus  Am- 
bros.  commentatore  et  Primasio  ;  tamelsi 
probe  redditum  aliena ,  id  est ,  alterius 
hominis  conscientia.  Nam  quod  veteres 
quidam  legunt  ab  infideli  conscientia,  ut 
Hieronym.  in  epist.  ad  Ageruchiam,  et 
autor  sive  interpres  libri  de  sin^ul.  clerie. 
apud  Cyprianum,  nec  uon  Sedulius  in 
commentario ;  tanquam  aliena  conscien- 
tia  restringenda  sit  ad  conscientiam  ho- 
minis  infidelis :  primum  a  Graeca  voce  ea 
lectio  recedit;  deinde  uec  congruere  mihi 
videtur  cum  mente  Pauli ,  qui  non  de  in- 
fideli  nunc  agit,  ssed  de  fratre  infirmo. 
Probat  enim,  non  esse  vescendum  idolo- 
thyto  coram  fratre  intirmo ,  qui  tibi  iudi- 
cavit,  hoc  immolatitium  esse;  quia  si 
vescaris ,  ausam  ei  dabis  graviter  in  te 
peccandi,  sicque  vulnerabitur  ejus  con- 
scientia.  Mutat  autera  nunc  personam  se- 
cundam  in  primam ,  ut  ex  sua  persona 
alios  doceat. 

Interrogandi  modus  tva  ■:<. ,  ut  quid, 
ad  quid ,  quorsum ,  apud  Hebraeos  ple- 
rumque  significationem  habet  improbantis 
et  aversantis  aliquid,  tanquam  ingratum, 
inutile,  illicitum,  aut  quovis  modo  absur- 
dum,  velut  Jerem.  6.  Vt  quil  mihi  thus 
de  Saba  adfertis?  Marc.  14.  JJt  quid 
perditio  ista  unguenti  facta  est?  Ita 
Paulus  hoc  loco ;  quasi  dicat :  Nulla  ra- 
tione  committere  debeo ,  nec  occasionem 
dare,  ut  alius  erroneam  et  infirmam  ha- 
bens  conscientiam ,  judicet,  id  est,  dam- 
net  libertatem  meam  ,  qua  possum  indif- 
ferenter  quidvis  edere.  Atqui  id  futurum 
est,  si  comedam,  postquam  mihi  ille  dixe- 
rit  hoc  immolatitium  esse. 

Nonnulli  putant  haec  cum  sequeutibus 
esse  verba  Ubertate  Christiana  abutentium, 
quae  per  mimesin  huc  inserat  Pauhis ,  ac 
si  dicat  quispiam  illorum:  Cur  ego  mea 
libertate  spolior  alio  male  de  ea  judi- 
cante?  et  caetera.  Quibus  respondeat 
Apostolus:  Sive  ergo  manducatis,  etc. 


Sed  rcfellunt  huuc  commentarium  cou- 
junctiones  enim  et  e7'go :  quarum  illa 
probantis  est,  non  objicientis;  ista  con- 
cludentis,  non  ad  objecta  respondentis. 

30.  Si  ego  cum  gratia  participo.  Cum 
gratia,  graece  /apiTi.  Si  autem  ego 
gratia  participo.  Quod  potest  exponi 
tribus  modis :  Si  comedo  per  gratiam  et 
beneficentiam  Dei,  cujus  est  terra  et 
plenitudo  ejus,  ut  supra  dixit,  et  qui 
praestat  nobis  omnia  abunde  ad  fruen- 
dum,  1  Tim.  6.  Vel:  si  comedo  per  gra- 
tiam  mihi  a  Deo  concessam ,  qua  scio  et 
credo  idolum  nihil  esse,  et  proinde  nihil 
mihi  metuendum  ab  idolothyto ;  quae 
Graecorum  expositio  est.  Vel  aliter:  si 
comedo  cum  gratiarum  actione,  sciens 
nihil  rejiciendum,  quod  cum  gratiarum 
actione  percipitur,  1  'i  im.  4.  Nam  xapt*; 
pro  gTatiarum  actione  uon  infrequens  est, 
etiam  in  sacris  literis,  ut  Luc.  6.  semel 
et  iteram :  Quae  vobis  estgratia,  et  cap. 
17.  Numquid  gratiam  habet  servo  illi? 
et  2  Cor.  8.  Gratia  Deo ,  qui  dedit  etc. 
Denique  sensum  hiiuc  exigere  plane  vi- 
detur,  quod  sequitur,  pro  eo  quod  gra- 
tias  ago.  Nam  quud  legitur  apud  Ambros. 
commentatorem  atque  Sedulium ,  et  in 
libro  de  singul.  cleric.  Si  ego  gratiae 
participo ,  sive  particeps  sum;  eam  ver- 
sionem  Graeca  syntaxis  non  admittit: 
Hcet  etiam  Theophylacti  interpres ,  sed 
praeter  sensum  sui  autoris,  itatranstulerit. 

Quid  blasphemor  prc  eo ,  quod  gra- 
tias  ago?  Pro  eo  quod  etc.  graece,  pro 
quo  ego  gratias  ago  ?  Clarius  hanc  par- 
tem  alii  verteruut :  Cur  ob  id  mihi  male- 
dicitur,  pro  quo  ego  gratias  ago?  Sen- 
sus  enira  est :  Committere  non  debeo ,  ut 
alius  mihi  maledicat,  aut  male  de  me  lo- 
quatur,  propter  id,  pro  quo  ego  Deo 
gratias  ago  ;  id  est,  propter  cibum.  Sed 
potius  abstinebo  ,  quamvis  alioqui  (juxta 
triplicem  intellectum  superius  datura)  cum 
gratia  participaturus.  Quod  ait,  blasphe- 
mor ,  facere  cuipiam  vldebitur  pro  seusu 
Graecorum ,  qui  haec  referunt  ad  infide- 
lem.  Nam  infideliummos  estblasphemare 
Christianos.  Verum  si  locus  hic  couferatur 
cum  eo ,  qui  est  Rom.  14.,  ubi  dicit  Apo- 

stolus:  Non  ergo  blasphemetur  honum 
nostrum:  facile  verns  sensus  apparebit. 
Nam  utrobique  significatur,  fratrem  infir- 
mum  oiFensum  libertate  fratris ,  qui  vel 
cibis  utitur  lege  vetitis ,  vel  sacrificatis, 
male  de  eo  loqui,  tanquam  de  homine  gu- 
loso,  qui  per  intemperantiam  aut  immun- 
dum  se  faciataut  idololatriae  participem. 
Nunc  ad  pleniorem  intelligentiam  doctri- 
nae,  quam  de  esu  idolotbjtorum  vitando, 
tam  boc  loco,  quam  superiori  cap.  8.  tra- 
dit  Apostolus,  quaerendum:  An  extra 
periculum  scandab'  sit  ant  abqnando  fue- 
rit  licitum ,  vesci  idolotbyto ,  quod  scias 
idolotbytum  esse.  Nam  id  simpbciter  ac 
per  se ,  et  non  sobim  causa  scandali  illici- 
tum  esse ,  putaverit  aliquis  ex  eo ,  quod 
Apostolns  snpra  v.  20.  in  bujusmodi  esu 
constituit  societatem  cum  daemonibus; 
rem  utique  per  se  illicitam.  Atque  ita 
sensisse  videtur  Aiigust.  in  epist.  154.  ad 
Public,  ubi  proposita  sibi  quaestione  de 
viatore  Christiano ,  qui  fame  pressus 
nihil  inveniat  nisi  cihum  in  idolio  posi- 
tum ,  uhi  nullus  alius  est  hominum : 
utrum  ei  satius  sit  fame  emori ,  quam 
illud  in  alimentum  sumere:  hreviter, 
inquit ,  respondeo :  Aut  certum  est  esse 
idolothytum ,  aut  certum  est  non  esse, 
aut  ignoratur.  Si  ergo  certum  est  esse, 
melius  Christiana  virtute  respuitur :  si 
autem  vel  non  esse  scitur,  vel  igp.ora- 
tur ,  sine  ullo  conscientiae  scrupulo  ne- 
cessitatis  assumltur.  Sic  ille.  Cujus  et 
haec  est  absoluta  seutentia  lib.  de  bono 
conjugali  cap.  16.  Satius  est  mori  fame, 
quam  idolothytis  vesci. 

Sed  et  Hieron.  nuc  adfertur,  qui  in 
comment.  snper  Matth.  cap.  15.  ita  sibi 
opponit:  Si  quod  intrat  in  os,  non  coin- 
quinat  hominem;  quare  idolothytis  non 
vescimur?  Deinde  respondet:  sciendmn, 
quod  ipsi  quidem  cihi  et  Dei  creatura 
per  se  omnis  munda  sit:  sed  idolorum 
ac  daemonum  invocatio  ea  faciat  im- 
munda.  Quod  rursus  siguificare  videtin-, 
exponens  ilhul  epist.  ad  Titnm  cap.  1. 
Omnia  munda  mundis.  Excipit  enim 
idolothyta,  tanquam  simpliciter  ad  esum 
illicita ,    propter  Apostolicam  hujus  loci 


doctrinam.  Similis  est  locus  apud  Cyril- 
lum  HierosoL  catecbesi.  3.  Quae ,  inquit, 
in  aris  idolorum  offeruntur,  cum  natura 
sint  pura ,  invocatione  daemonum  im- 
pura  efficiuntur.  Hinc  et  eos,  qui  im- 
molatitiis  cibis  erant  polluti,  poenitentiae 
satisfactione  purgandos  esse,  rescripsit 
Leo  pontifex  ad  Nicetam  Episcopum  epist. 
79.  cap.  5.  Sive,  inquit,  hoc  terror  ex- 
torserit,  sive  fames  suaserit.  Accedit 
argumentum  ex  Apostolorum  decreto, 
quod  describitur  Actor.  15.,  quo  gentibus 
ad  Deum  conversis  praecipitur ,  ut  absti- 
neant  ab  immolatis  simulacrorum  ;  nulla 
addita  Hmitatione  scandali,  sed  absolute, 
quomodo  prohibentur  caetera  in  eodem 
decreto  comprehensa. 

Verum  profecto  nihil  horum  obstat, 
quo  minus  atque  indubie  tenendum  sit, 
esum  idolothytorum ,  extra  certos  casus, 
licitum  Christianis  esse  et  fuisse.  Id  enim 
planissime  liquet  ex  ipsius  Pauli  doctrina, 
qui  cap.  8.  hujus  epist.  rem  istam  facit 
adiaphoram ,  nec  aliter  probibet ,  quara  si 
frater  infirmus  eo  facto  sit  passurus  scan- 
dalum.  Similiter  et  hoc  capite  esum  ido- 
lotbyti  palam  inter  ea  censet,  de  quibus 
dicit:  Omnia  mihi  licent,  sed  non  om- 
nia  expediunt.  Ac  rursnm  libertatem 
hominis  Christiani  extendit  ad  esum  hu- 
jusmodi.  Quapropter  et  prohibet  de  eo 
disquiri  propter  ipsius  edentis  conscien- 
tiam.  Deuique  nota  sunt  ejusdem  Apo- 
stoli  de  cibis  axiomata:  Omriia  munda, 
nihil  immundum ,  nihilque  commune 
per  seipsum.  Tit.  1.  et  Rom.  14.  et,  quod 
in  hae  epist.  docet ,  idolum  et  idolothy- 
tum  nihil  esse.  Nec  non  illa  snperins 
a  nobis  citata,  Denm  praestare  nohis 
omnia  ahunde  ad  fruendum,  et  nihil 
rejiciendum,  quod  cxim  gratiarum  actio- 
ne  percipitur ;  quia  Domini  terra  est, 
et  plenitudo  ejus.  Et  quid  multa  ?  quum 
universaliter  ipse  Christus  pronuntiet 
Marci  7.  dicens:  Nihil  est  extra  hominem 
introiens  in  eum,  quod  possit  eum  coin- 
(juinare,  subjuucta  hac  certissima  ratioue : 
{Juia  non  intrat  in  cor  ejus,  id  est,  ani- 
mum  ac  voluntatem  ejus  afficere  non  po- 
test.    Astipulantur  hnic  sententiae  omnes 

hujus  loci  commentatores ,  veteres  ac  re- 
centiores,  tam  Graeci  quam  Latini.  Nec 
mirum,  ubi  textus  per  se  tam  apertus  est. 

Ut  igitur  ad  priora  respondeamus,  illud 
primum  non  advei'satur,  quod  de  socie- 
tate  daemonum  objicitur.  Nam  ea  secun- 
dum  Apostolum  non  contrahitur  ex  esu 
idolothyti ,  nisi  quando  quis  idolothytum 
edendo  sacris  idololatricis  communicat; 
ut  si  cum  infidelibus  in  idolio  mensae 
accumbat;  quam  vocat  Apostolus  men- 
sam  daemoniorum ;  vel  alias  religiouis 
causa,  jussus  aut  rogatus  de  idolotbyto 
comedat.  Neque  enim  sacris  illis  commu- 
nicabit,  si  vel  solus  nemine  conscio,  vel 
etiam  una  cum  aliis  extra  locum  hujus- 
modi  convivio  deputatum,  quamvis  sciens, 
idolothyto  vescatur.  Vide  Cajetanum 
hanc  rem  in  commentario  diligenter  ex- 
plicantem. 

Ad  Augustinum  porro  quod  attiuet, 
etsi  verba  ejus  ad  Publicolam  scripta 
difficultatem  habeant,  ut  verisimile  sit  ea 
retractaturum  fuisse ,  si  illuc  usque  retra- 
ctationum  suarum  opus  perduxisset,  aut 
monitus  rem  propius  expendisset ,  ut 
Erasmus  loquitur  in  annot.  cap.  8.,  constat 
tamen,  eum  non  loqui  prorsus  generaliter, 
sed  solum  de  cibo  in  idolio  reperto;  quem 
si  comederet  Cbristianus ,  videri  posset 
iis,  quibus  forte  ejus  factum  innotesceret, 
cum  diis,  id  est,  daemouibus ,  qiiibus  ob- 
latus  putaretur  ille  cibus,  communicasse. 
Quauquam  non  dicit,  male  facturum  si  com- 
edat ;  sed  melius,  inquit,  Chrlstiana  vir- 
tute  respuitur.  Alioqui  idem  August. 
lib.  32.  cont.  Faust.  Manich.  cap.  13. 
mentem  suam  satis  aperit ,  cum  solam 
hanc  adfert  rationem,  cur ,  ut  ait,  non 
expediat  immolatitio  vesci  Christiano : 
ne  daemonihus  communicasse  videatur: 
addueto  Pauli  testimonio  ex  hoc  loco, 
nolo  vos  sociosfieridaemoniorum.  Certe 
in  eo  quod  dicit,  non  expediat:  sicut  et 
ad  Publicolam  ,  melius  respuitur  •  plane 
significat,  hoc  esse  de  iis,  quae  licent,  etsi 
non  expediant.  Quae  autem  licent,  utique 
licite  fiunt  aliquo  casu.  Convenit  eadem 
responsio  ad  locum  de  bono  conjugali. 
Nam  et  ibi  comparative  dicit  satius  esse ; 


non  absolute  damnans ,  si  quis  edat  ur- 
gente  fame,  modo  cum  debita  cautione, 
ne  daernonibus  communicasse  videatur, 
ut  ante  dictum  est  ex  eodem  Augustino. 

Quod  vero  ex  Hieronymo  et  Cyrillo 
adferebatur,  hunc  sensum  habet:  invoca- 
tionem  daemonum  facere  cibos  immun- 
dos,  non  simpliciter;  ced  invocantibus  et 
consentientihus,  seu  quovis  modo  com- 
municantibus.  Ut  enim  omnia  munda 
mundis;  ita  imraundis  efc  male  utentibus 
omnia  immunda.  Id  enim  sequitur:  Coin- 
quinatis  et  infidelibus  nihil  est  mundum. 
Nam  et  ei,  qui  existimat  quid  commune 
esse ,  illi  commune  est ,  Rom.  14.  Dicit 
autem  Hieron.  idolothytis  non  vescimur : 
quia  vix  est  occasio  Chrl.itianis  idolothyto 
vescendi,  scientibus  esse  tale,  nisi  cum 
periculo  peccandi.  Nam  sive  sit  infidelis, 
qui  indicaverit  idolothytum  esse,  sive 
fidelis ;  utrimque  periculum  est,  si  com- 
edas:  inde  sacrilegae  communionis,  hinc 
scandali  fraterni :  ut  ita  demum ,  et  vix 
aliter  evadas ,  qnam  si  secreto  comedas, 
adhibita  cautione,  ne  factum  tuum  pro- 
datur. 

Ad  rescriptum  Leonis  responsio  facilis 
est.  Agit  enim  de  Christianis  quibusdam, 
qui  quum  apud  infideles  essent  captivi, 
vel  terrore  vel  fame  compulsi  fuerant, 
edere  cibos  immolatitios :  per  quod  utique 
daemonibus  communicaverant ,  aut  com- 
municasse  videbantur.  Unde  e  diverso 
laudatur  fortitudo  quadraginta  rusticorum, 
qui  carues  immolatitias,  compellentlbus 
Longobardis,  edere  quum  nollent,  simul 
omnes  occisi  sunt,  ut  refert  S.  Gregorius 
lib.  3.  dial.  cap.  27.  Quae  quidem  forti- 
tudo  non  tantum  in  veris  immolatitiis  re- 
spuendis  necessaria  est :  sed  tunc  etiam, 
si  non  imraolatitiae  pro  talibus  edenuae 
exhibeantur ;  exemplo  nimirum  Eleazari 
senis ,  qui  nec  simulato  esu  carnis  lege 
vetitae,  vitam  redimere  sustinuit,  2  Mach. 
6.  Nam  ad  exeraplum  nihil  interest, 
utrum  facias  an  facere  te  simules.  Ita 
legimus  iu  vita  S.  Sabae  martyris  con- 
scripta  ab  ecclesia  Gotthiae ;  cum  illius 
gentis  principes  ac  magistratus  coepissent 
cogere  Chi-istianos ,  ut  ederent  ea ,  quae 

essent  idolis  immolata,  et  gentiles  quidam 
Christianis  propinquis  suis  pro  immola- 
tis,  quae  immolata  non  essent,  propone- 
rent ,  quo  eos  servarent :  re  cognita  B. 
Sabam  non  solum  ipsum  eos  cibos  edere 
recusasse,  sed  palam  omnibus  protesta- 
tum  fuisse  dicentem :  Si  quis  ex  carnibus 
illis  comederit,  Christianus  esse  n,on 
potest.  Atque  ita  cavit,  inquit  Ecclesia, 
ne  omnes  in  diaboli  laqueuminciderent. 
Habetur  historia  apud  Surium  12.  Aprilis. 
Restat  argumentum,  quod  ex  Apostolo- 
rum  decreto  petebatur ,  solvendum :  ad 
quod  in  primis  respondeo,  decretum  illud 
pro  tempore ,  sicut  Augustln.  scribens 
contra  Faustum  loquitur,  ab  Apostolis 
conditum  fuisse,  in  cujus  observatione 
cum  Israelitis  etiam  gentes  convenirent, 
quo  facilius  uterque  populus  coalesceret 
in  unam  religionem:  paulatim  vero  legem 
illam,  utpote  Lumanam,  causa  cessante, 
vim  legis  amisisse,  atque  in  desuetudinem 
abivisse.  Verumtamen  quia  lex  illa  vige- 
bat  adhuc  eo  tempore,  quo  Paulus  hanc 
epistolam  scripsit;  adeoque  scrupulus  re- 
manet,  quomodo  Paulus  extra  pericukim 
sacrilegae  communionis  et  scandali  fra- 
terni  liberum  faciat  Corinthiis  idolothyto 
vesci :  propterea  plenius  argumento  satis- 
faciendnm  est. 

Dicunt  igitur  aliqui,  praeceptum  apo- 
stolicum  non  obligassc  quenquam,  nisi 
existeute  casu  seu  periculo  jam  dicto,  cu- 
jus  avertendi  causa  positum  erat  decre- 
tum.  Sed  infirma  est  ea  responsio.  Nam 
etsi  finis  Apostolici  praecepti  fuerit  evi- 
tatio  scandali,  vel  aliquid  simile :  tamen 
ipsum  praeceptum  non  erat  de  fine ,  sed 
de  medio  ad  finem  ordinato ;  id  est,  de  re 
praecepto  expressa ,  non  addita  nec  in- 
nexa  conditione  finis.  Unde  in  toto  illo 
decreto  nulla  fit  mentio  vitandi  scandali : 
sed  absolute  praecipitur  fidelibus,  ut  ab- 
stineant  ab  immolatis,  etc. 

Distinguendum  est  etenim  inter  haec 
duo :  rationem  constituendae  legis  non 
esse  nisi  vitationem  scandali;  et  legem 
non  obligare  nisi  in  casu  scandali.  Nam 
lex  ob  aliquam  rationem  constituta,  non 
tantum   obligat ,   ubi  ea   ratio  reperitur : 


sed  simpliciter  ac  generaliter,  uti  sonat. 
Exempli  gratia:  lex  jejunii,  lata  ad  edo- 
mandam  carnem ,  obhgat  etiam  hominem 
egregie  mortificatura,  qui  forte  edomatione 
carnis  opus  non  habeat.  Idque  verum, 
quamdiu  nondum  universaliter  cessat  ratio 
legis :  salva  tamen  legitima  legis  circa 
quosdam  dispensatione. 

Sunt  qui  objectioni  respondeant,  apo- 
stolicam  legem  aboleri  coepisse  jam  eo 
tempore,  quo  Paulus  haec  scribebat.  Sed 
quis  credat,  legem  tam  necessariam,  tanta 
cum  deliberatione  nuper  ab  Apostolis 
communi  decreto  sancitam ,  ut  patet  ex 
Act.  15.,  tam  cito  evanescere  potuisse ;  et 
quidem  ratione  legis ,  quae  superius  ex  ■ 
Augustino  adducta  est,  adhuc  durante?  m 
quum ,  etiam  cessante  ea  ratione ,  multis 
post  saeculis,  apud  multos  in  observatione 
remanserit,  uti  dicemus  infia. 

Respondent  igitur  alii ,  decretum  Apo- 
stolorum  nondum  pervenisse  ad  Corinthios 
eo  tempore,  quo  scripta  est  haec  epistola. 
Sed  et  hoc  refellitur.  Nam  ut  praetermit- 
tam  illud  tempus ,  quod  a  Concilio  Apo- 
stc^orum  fluxit  usque  ad  primum  Pauli 
ad  Corinthios  adventum ,  qui  describitur 
Actor.  18.,  certe  per  ipsum  Paulum,  qui 
Concilio  interfuerat,  quemque  scribit  ibi- 
dem  Lucas  annum  et  sex  menses  atque 
eo  diutius  apud  Corinthios  moratum  fuisse, 
facile  potuit  illis  apostolicum  decretum 
anuuntiari;  praesertim  cum  de  Paulo  et 
Sila  dicatur  ejusdem  lib.  cap.  16.,  quod 
cum  pertransirent  civitates ,  tradebant 
eis  custodire  dogmata ,  quae  erant  de- 
creta  ab  Aposiolis  et  senioribus ,  qui 
erant  Hierosolymis.  Quod  si  Paulus  pri- 
mo  ad  Corinthios  adventu  non  putaverit 
id  faciendum ,  metuens  forte ,  ne  novitios 
adhuc  et  infirmos  hoc  velut  onere  propo- 
sito  absterreret  a  lege  Christi :  saltem  hac 
epistola,  qua  eos  accurate  de  singulis, 
quae  apud  ipsos  dubitabantur ,  instruit, 
legem  apostolicam  eis  insinuare  debuisset. 

Nobis  igitur  vera  solutio  totius  diflBcul- 
tatis  petenda  videtur  ex  ipsius  dtcreti  in- 
scriptione  seu  titulo,  qui  sic  habet:  Apo- 
stoli  et  Seniores  fratres,  his  qui  sunt 

Antiochiae  et  Syriae  et  Ciliciae  fratri- 
bus  ex  gentibus,  salutem.  E  quibus  ver- 
bis  liquet,  epistolam  ad  Apostolis  scriptam, 
qua  decretum  continebatur,  non  fuisse 
directam  ad  omnes  ubique  fideles  ex  gen- 
tibus :  sed  ad  eos  solum,  qui  in  Palaestina 
aut  ejus  vicinia  agebant :  cujusmodi  erant 
provinciae  in  titulo  nominatae:  quod  iis 
in  locis  quam  plurimi  essent  Judaei;  non 
item  in  locis  a  Palaestina  remotioribus, 
uti  maxime  erat  Achaia,  in  qua  Corinthus. 
Proinde  nequaqnam  apparet,  Corintbios 
hac  apostolica  lege  fuisse  comprehensos. 
Paulus  quoque  et  8ilas  non  ubicumque 
Evangelium  praedicabant,  sed  solum  per 
Syriam  et  Giliciam ,  ut  in  fine  cap.  15. 
Act.  dicitur,  Apostolica  decreta  servanda 
praecipiebant.  Circa  quae  et  illud  notan- 
dum  est,  fideles,  qui  apostolica  lege  tene- 
bantur ,  non  fuisse  jussos  interrogare, 
num  quod  erat  venale  expositum ,  aut 
mensae  appositum,  esset  immolatitium : 
sed  tantum  prohibitos  edere,  si  scirent 
esse  tale,  etiam  ubi  nullum  esset,  ut  ante 
dixi,  scandali  periculum. 

Nunc  si  quis  objiciat,  apostolicam  le- 
gem  multis  post  annis ,  imo  saeculis, 
quando  ratio  legis  supradicta  jam  dudum 
cessaverat,  observatam  fuisse  etiam  in 
ecclesiis  a  Judaea  remotissimis :  quae  res 
ex  variis  autoribus ,  atque  ex  synodis, 
quae  diversis  saeculis  habitae  fuerunt, 
ostendi  potest:  ut  videre  est  apud  Car- 
dinalem  Baronium  in  Annal.  ad  annum 
Domini  51.,  respondeo,  non  quidem  fuisse 
mentem  apostolorum,  ut  hac  lege  eccle- 
siam  universalem,  eamque  perpetuis  tem- 
poribus  asfcringcrent  (nam  hodie  nusquam 
in  catholica  observatur,  maxime  quod  de 
suffocato  et  sanguine  constitutum  fuit: 
et  qui  forte  pauci,  inqnit,  Augustin.  con- 
tra  Faustum ,  adhuc  tangere  ista  formi- 
dant,  a  caeteris  irridentur):  sed  tamen 
alias  ecclesias  eam  legem  postea  recepisse, 
et  multo  tem})ore  retinuisse,  propter  ho- 
norem  ac  reverentiam  Apostolorum ,  a 
quibus  profecta  fuernt:  ratione  non  pror- 
sus  absimili,  qua  lex  vetus,  quae  divina 
erat,    aliquamdiu   ])Ost   Christum    a   Jn- 


modo  loquuntur  patres,  ad  sepulcrum  cum 
honore  deduceretur. 

31.  Sive  ergo  manducatis,  sive  bibitis, 
sive  aliud  quid  facitis ;  omnia  in  glo- 
riam  Dei  facite.  Aliud  interpretis  sup- 
plementum  est.  Nam  in  CTraeco  efc  Sy- 
riaco  non  exprimitur,  suffraganfcibus  La- 
tinis  quibusdam  MSS.  et  textu  cominentarii 
Ambros.  Generali  sententia  concludit 
Apostolus  superiorem  doctrinam  de  non 
edendis  idolothytis :  admonens  actiones 
nostras  omnes  referendas  esse  ad  Dei 
gloriam.  Quod  utique  non  faciunt,  qui 
cum  Dei  injuria  aut  fratrum  scandalo 
quippiam  agunt:  sed  magis  ejusmodi  facto 
gloriara  Dei  minuunt.  Convenit  cum  hac 
sententia,  quod  ait  Col.  3.  Omne  quod- 
cunque  facitis  in  verbo  aut  in  opere, 
omnia  in  nomine  Domini  nostri  Jesu 
Christi:  et  quod  Petrus  1  epist.  4.  Ut 
in  omnibus  honoriftcetur  Deus  per  Je- 
sum  Christum. 

Quaeritur,  an  itageneraliter  hocdictum 
et  praeceptura  sit,  ut  peccent  homines  in 
omni  opere,  quod  non  referunt  in  gloriam 
Dei.  Si  ita :  consequens  ex  eo  fiet,  infide- 
les,  qui  Dei  notitiam  non  habent,  in  omni 
opere  peccare.  Nihil  enim  facere  possunt 
in  gloriam  Dei,  quem  non  noverunt.  Opi- 
nantur  quidam  ,  Apostolum  loqui  non  de 
omnibus  in  universura  operibus  bumanis: 
sed  de  iis  tantum,  quae  coram  aliis  fiunt, 
ac  talia  sunt ,  ut  ex  illis  prox'mus  vel 
aedificari  vel  scaiidalizari  possit,  Deique 
nomen  apud  homiues  vel  honorificari  vel 
blasphemari.  Cujusmodi  actiones  sunt 
edere,  bibere,  sermonem  miscere  cum 
aliis.  Atque  hi  gioriam  Dei  intelligunt, 
qua  glorificatm-  apud  homines  in  hoc  sae- 
culo:  ut  consentaneus  sit  hic  locus  cura 
praeceptn  Christi ,  Matth  5.  Sic  luceat 
lux  vestra  coram  hominibus  :  ut  videant 
opera  vestra  bona,  et  glorificent  Patrem 
vestrum ,  qui  in  coelis  est.  Hic  sensus 
satis  quidera  congruit  Apostoli  scopo,  qui 
de  scandalis  sediilo  fugiendis  toto  hoc 
loco  disserit:  unde  et  proxirae  sequitur: 
Sine  offensione  estote. 

Verura ,   praeterquara    quod    per   eum 


daeis  Christianis  observata  fuit ;  ut,  quo-  |  sensura  adhuc  non  evitatur,  quo  minus 

infideles  peccent  in  omni  saltem  opere, 
quod  coram  hominibus  faciunt:  profecto 
non  videtur  illa  satis  plena  tam  insignis 
Apostolicae  sententiae  doctrinaeque  de- 
claratio ;  siquidem  et  ea ,  quae  soli  faci- 
mus  ac  sine  arbitris ,  ad  Dei  gloriam  re- 
ferre  debemus.  Idque  docet  August.  in 
epist.  81.  ad  Eudoxium  Abbatem :  ubi 
post  multas  actiones  enumeratas,  etiam 
quae  a  solis  ac  secreto  fieri  solent,  tan- 
dem  generaliter  infert:  Omnia  in  glo- 
riam  Dei  facite:  addita  ratione,  qui  ope- 
ratur  omnia  in  omnibus^  ac  rursus  in 
enarrat.  Psalmi  146.  promiscue  recensens 
ationes  homiDum  diurnas  atque  noctur- 
nas.  Cujus  loci  verba  transcripsit  Beda 
in  collect.  Hieron.  quoque  scribens  ad 
Ctesiphontem  adv.  Pelag.  cap.  3.  Pauli 
sententiam  extendit  ad  quaslibet  actio- 
nes,  etiam  secretas  et  secundum  natnram 
viles  ac  sordidas:  quales  illic  nominat 
sputa  jacere ,  nares  purgare ,  vesicam  et 
alvum  relevare,  quae  S.  Thomas  opera 
necessitatis  vocat ,  comprchensa  sub  illis 
verbis,  sive  manducatis,  sive  bibitis, 
quatenus  tameu  humanae  sunt  actiones. 

Igitur  alii  fatentur  quidem ,  Apostoli 
seasum  esse  generalem:  sed  dicunt,  eum 
liujnsmodi  verbis  non  praecipere,  verum 
hortari  tantum  et  suadere,  ut  omnes  actio- 
nes  nostras  ad  Dei  gloriam  referamus: 
ideoque  non  continuo  peccare  homincm 
sive  fidelem,  sive  infidelem,  si  quas  suas 
actiones,  alioqui  bonas ,  in  Deum  non  re- 
ferat.  ■  Sed  hic  commentarius  aberrat  a 
scopo  Pauli ;  qui  ex  eo ,  quod  omnia  in 
gloriam  Dei  facienda  sunt,  consequenter 
intelligi  vult  eos  peccare ,  qui  comednnt 
idolothyta,  non  habita  ratione  divini  ho- 
noris  aut  conscientiae  fraternae :  quod 
non  escet  consequens,  si  ilhid  prius  tan- 
tum  esset  consilii.  Itaque  merito  sensum 
eorum,  qui  praeceptum  esse  negant,  reji- 
cit  S.  Thomas,  exponens  similem  huic 
sententiam  Coloss.  3.  Ejusdem  doctoris 
expressa  verba  sunt ,  2.  2.  quaest.  69. 
art.  1.  Ex  praecepto  tenemur  omnia  in 
gloriam  Dei  facere.  Quod  et  repetit  ver- 
bis  idem  valentibus  quaest.  83.  art.  14. 
et  quaest.  89.  artic.  4.    Probat  autem  1. 


2.  quaest.  100.  art.  10.  ex  praecepto,  quo 
Deum  diligere  jubemur  ex  toto  corde :  ad 
quod  pertinet,  inquit,  ut  omnia  referan- 
tur  in  Deum :  et  ideo  praeceptum  cari- 
tatis  implere  homo  non  potest ,  nisi 
etiam  omnia  referat  in  Deum.  Pulcre 
vero  Liranus  hauc  obligationem  praocepti 
declarat  a  simili.  Tota  enim,  inquit,  crea- 
tura  ordinatur  ad  Deum ,  sicut  exerci- 
tus  ad  ducem.  Exercitus  autem  hene 
ordinatus  primo  et  principaliter  quae- 
rit  gloriam  ducis ,  quae  est  victoria. 
Eodem  modo  omnis  creatura,  et  potis- 
sime  rationalis,  in  omnibus  operibus 
suis  primo  et  principaliter  debet  quae- 
rere  gloriam  conditoris.  Haec  ille. 

Jam  quod  ad  sensum  attinet  hujus  ge- 
neralis  praecepti,  S.  Thomas  in  comment. 
relationem  istam  operum  ad  gloriam  Dei, 
dicit  intelligendam ,  vel  in  actu  vel  in 
aptitudine  referendi.  Et  hanc  aptitudi- 
nem  Cajetanus  extendit  ad  opera  infide- 
lium,  quae  moraliter  bona  vocantur.  Haec 
enim ,  qua  ratione  bona  sunt ,  apta  sunt 
referri  ad  gloriam  Dei :  ut  proinde  ex  , 
apostolico  praecepto  non  sit  consequens, 
infideles  ea  faciendo  peccare. 

Verum  ipse  sanctus  doctor  alibi  clarius 
de  sensu  hujus  praecepti  suam  mentem 
apcrit.  Nam  1.  2.  quaest,  88.  artic.  1.  ad 

2.  ita  scribit :  Non  facit  contra  hoc  prae- 
ceptum,  quicumque  non  actu  refert  in 
gloriam  Dei  omne  quod  facit.  Sufficit 
enim  ut  habitualiter  referat  se  et  omnia 
sua  in  Deum,  et  in  commentario  Coloss. 

3.  Non  est  necessarium,  ut  omnia  re- 
ferantur  in  Deum  actu ,  sed  habitu. 
Similiter  Carthusianus  in  hunc  locum,  , 
pharibus  rem  declarans.  Omnia ,  inquit, 
in  gloriam  Dei  facite,  id  est,  ad  Dei 
honorem  finaliter  ordinate ;  ejusque 
laudem  et  glorificationem  semper  inten- 
dite  vel  actu  vel  habitu.  Et  rationem 
addit:  Omnia  quippe  propter  semet- 
ipsum  operatus  est  Dominus.  Unde  si- 
cut  omnia  bona  fontaliter  ab  eo  pro- 
fluxerunt;  ita  ad  ejushonorem,  laudem, 
et  gloriam  sunt  referenda.    Sic  ille. 

Videntur  autem  hi  doctores ,  quum  di- 
cunt  omnia,  quae  facimus,  in  Deum  actu 

vel  habitu  referenda  esse,  vocem  habitu 
usurpare  pro  virtute:  quomodo  idem  S. 
Thomas  3.  p.  quaest.  64.  artic.  8.  ad  3. 
dicit,  ad  perfectionem  Sacramenti  in 
ministro  sufficere  intentionem  habitua- 
lem,  intelligens  virtualem.  Sic  enim  ex- 
plicat:  Puta  cum  sacerdos  accedens  ad 
baptizandum,  intendit  facere  circa  bap- 
tizandum  quod  facit  Ecclesia.  Vnde  si 
postea  in  ipso  exercitio  actus  cogitatio 
ejus  ad  alia  rapiatur,  ex  virtute  primae 
intentionis  perficitur  sacramentum. 

Et  quidem  hanc  esse  mentem  sancti 
Thomae,  quod  ad  sensum  attinet  loci 
praesentis ,  ipse  disertis  verbis  alibi  de- 
clarat:  ut  in  disputatis  de  caritate,  arti- 
culo  11.  ad  2.,  ubi  dicit  hoc  pertinere  ad 
perfectionem  coritatis ,  ad  quam  omnes 
tenentur ,  quod  omnia  virtute  referan- 
tur  in  Deum.  Et  hoc  modo ,  inquit, 
Apostolus  praecipit,  quod  omnia  in  glo- 
riam  Dei  referantur.  Et  ad  3.  Virtua- 
liter  omnia  referre  in  Deum,  cadit  sub 
praecepto  caritatis.  In  eundum  sensum 
etiam  Carthusianus  se  ipsum  exponere 
videtur;  quum  dicit,  eum,  qui  implet  hoc 
praeceptum ,  in  omni  actu ,  imo  et  dor- 
miendo  mereri,  saltem  propter  praece- 
dentem  intentionem ;  scilicet  virtute  ma- 
nentem.  Quo  magis  autem  hujusmodi  in- 
tentio  virtute  maneat  in  actionibus  nostris 
quotidianis ,  frequenter  actu  reuovanda 
est.  Quod  quidemfacimus,  dumorationem 
Dominicam  frequentamus  :  in  qua  primo 
loco  petimus,  quod  intentione  primum  ac 
perpetuum  esse  debet,  ut  sanctificetur,  id 
est,  glorificetur  nomen  Dei.  Quod  etiam 
in  publicis  precibus  et  canticis  facit  eccle- 
sia ;  dum,  ut  ostendat  gloriae  Dei  studen- 
dum  in  omnibus,  identidem  repetit  ver- 
sura  doxologieum:  Gloria  Patri,  et  Filio, 
et  Spiritui  sancto. 

Quare  et  illi  cum  his,  quos  jani  dixi, 
fere  idem  volunt,  qui  praeceptum  Apostoli 
sic  exponunt:  Studete  gloriae  Dei  per 
omnia  promovendao,  soliciti,  ne  quid  com- 
mittatis,  quod  ejiis  honorem  quoquo  pacto 
laedat  aut  imminuat.  Ttem  qui  hoc  modo  : 
Conari  debetis  ad  eam  perfectionem ,  ut 
omnia  ad  Dei  gloriam  faciatis.  Nam  ideo 


studere  et  conari  ad  haec  debemus,  quia 
de  omnibus  ad  Dei  gloriam  agendis  prae- 
ceptum  habemus. 

Porro  videtur  hoc  praeceptum  perti- 
nere  non  ad  omnes  homines ,  sed  solum 
ad  fideles,  et  eos,  quibus  fides  Christi  fuit 
annuntiata:  qui  proindehabentauthabere 
debent  notitiam  finis  supernaturalis ,  ad 
quem  ordinat  religio  Christiana.  Nam  et 
in  illum  finem  omnia  Christi  et  Apostolo- 
rum  ejus  praecepta  nos  dirigunt :  ideoque 
nobis  ille  finis  semper  actu  aut  habitu 
seu  virtute  prae  oculis  est  habendus ,  no- 
bis ,  inquam ,  fide  Christi  imbutis :  quo- 
modo  loquitur  S.  Thomas  1.  2.  quaest. 
102.  art.  6.  ad  7.  dicens,  quod  intentio 
coelestis  omnibus  operibus  nostris  debet 
adjungi.  Nostris,  utique  fidelium,  qui- 
bus  coelestia  revelata  sunt.  Ex  quo  jam 
fundamento  solvitur  objectio  de  infideli- 
bus :  qui  quamvis  suas  actiones  alioqui 
bonas  in  hunc  finem  gloriae  Dei  non  re- 
ferunt,  adeoque  uec  referre  possunt,  ii 
saltem,  qui  de  Christo  nihil  audierunt: 
dum  tamen  in  illis  specteut  finem ,  ad 
quem  dictante  ratione  naturali  referendae 
sunt;  non  reprehensionem  merentur ,  sed 
laudem,  tametsi  vix  inveniri  infidelium 
hominum  facta,  quae  justitiae  debitam 
laudem  defensionemve  mereantur ,  si 
discutiatur ,  quo  fi?ie  fiant,  testis  est 
Augustin.  in  lib.  de  spiritu  et  litera  cap. 
27.  Quod  vero  dicunt  aliqui,  infideles 
opera  sua  moraliter  bona  facere  in  glo- 
riam  Dei  implicite,  quatenus  ea  faciunt 
propter  bonum  aliquem  finem :  eo  quod, 
ut  ajunt,  semper  ex  bonis  .operibus  se- 
quatur,  ut  qui  eavident,  Deum  glorifi- 
cent,  aut  certe  glorificare  possint;  id  re- 
vera  non  satis  est ,  ut  ipsi ,  qui  faciunt, 
facere  ea  ad  Dei  gloriam  dicantur.  Hic 
enim  sermo  praecepti:  Jn  gloriam  Dei 
facite,  intentionem  gloriae  Dei  in  faciente 
requirit:  quam  quidem  infideles  in  suis 
operibus  nullam  habent,  si  praesertim 
veri  Dei  notitia  sint  penitus  destituti. 

32.  Sine  offensione  estote  Judaeis  et 
gentibus  et  ecclesiae  Dei.  Sine  offen- 
sione,  Graece  aTtpo-xoTiot.  Quae  vox  etsi 
interdum  passive  capiatur  pro  iis,  qui  non 

offenduntur,  hic  tamen  activam  habet  signi- 
ficationem,  Latine  inoffensivi ,  qui  non 
offendunt.  Judaeis  et  gentibus,  Graece, 
et  Judaeis  et  Graecis.  Sicque  legitur 
apud  commentatorem  Ambros.  et  in  libro 
de  singularitate  clericorum.  Sed  CTraecos 
synecdochice  gentiles  dlcit,  ut  alibi,  qnale 
illud  Rom.  1.  et  2.  Judaeo  primum  et 
Graeco.  Tales.  inquit,  vos  gerite,  ut  nul- 
lum  praebeatis  offendiculum  neque  Ju- 
daeis,  neque  gentilibus,  neque  ecclesiae 
Dei.  Judaeos  et  gentiles  recte  plerique 
restringunt  ad  eos,  qui  foris  sunt,  id  est, 
infideles ,  et  ecclesiam  nondum  ingressos. 
Nam  de  fidelibus  est  tertium  membrum, 
et  ecclesiae  Dei.  Hancvero  intellige  tam 
in  genere  quam  in  membris  ejus  singulis, 
nam  et  multitudinis  et  singulorum  caven- 
dae  sunt  offensiones. 

Praecipit  autem  hoc  de  cavendis  alio- 
rum  offendiculis ,  non  ut  plane  diversum 
a  priori;  tanquam  illic  agatur,  ne  in  Deum 
ejusque  honorem  peccefcur,  hic,  ne  in  fra- 
trem ,  ut  quidam  volunt :  sed  ut  aliquid 
ad  impletionem  prioris  ordinandum.  Nam 
qui  fratrem  scandalizat,  in  Deum  peccat, 
cujus  opus  destruit,  Rom.  14.  NoU  pro- 
pter  escam  destruere  opus  Dei.  Peccat 
et  in  Christum ,  perdens  illum ,  propter 
quem  Christus  mortuus  est.  Sic,  inquit, 
peccantes  in  fratres ,  in  Christum  pec- 
catis,  supra  cap.  8.  Adde ,  quod  hic  non 
soli  fratres  scandalizandi  prohibentur,  sed 
etiam ,  qui  foris  sunt;  uti  dictum  est. 

33.  Sicut  et  ego  per  omnia  omnihus 
placeo.  Ad  ea ,  quae  praecepit ,  tanquam 
bonus  magister  suo  cohortatur  exemplo. 
Nam,  inquit,  et  ego  non  solum  caveo,  ne 
cuiquara  praebeam  offendiculum ;  verum 
etiam  me  per  omnia  omnibus  accommodo, 
omnibus  placere  studeo.  Omnia  vero  in- 
tellige,  qualia,  de  quibus  supra  disseruit, 
ac  de  quibus  dixit:  Omnia  mihi  licent, 
hoc  est  adiaphora,  quae  et  bene  et  male 
fieri  possunt;  ne  quis  ad  ea  trahat,  quae 
legibus  adversantur,  maxime  divinls. 
Eadem  sententia  cum  illa  ca))itis  supe- 
rioris:  Omnibus  omnia  factus  sum.  Tale 
etiam  est,  qund  praecipit  Rom.  15.  Unus- 


quisque  vestrum  proximo  suo  placeat. 
Nec  cum  his  pugnat,  quod  scribit  Gal.  1. 
An  quaero  hominibus  placere  ?  Si  adhuc 
hominibus  placerem,  Christi  servus  non 
essem.  Negat  enim  illic  se  hominibus 
placere,  id  est,  neglecta  veritate  id  agere, 
ut  hominibus  ea,  quae  carnis  sunt,  sapien- 
tibus,  placeat,  eisque  suam  doctrinam 
commendet.  Quem  sensum  eo  loco  ple- 
nius  explicatum  invenies.  Hic  vero  et 
aliis  duobus  locis  allegatis ,  placere  vult 
omnibus  ad  salutem.  Dicens  enim  se  om- 
nibus  omnia  factum,  addit :  ut  omnes  fa- 
cerem  salvos:  et  praecipiens ,  ut  quisque 
proximo  suo  placeat,  adjungit:  in  honum, 
ad  aedificationem.  Similiter  hoc  loco, 
ne  male  intelligatur ,  quod  dixit,  se  per 
omnia  omnibus  placere,  subjungit: 

Non  quaerens,  quod  mihi  utile  est, 
sed  quod  multis,  ut  salvi  fiant.  Graece, 
non  quaerens  meum  ipsius  commodum, 
id  est,  utilitatem,  sed  multorum,  etc.  Sic 
Hilarius  euarrans  Psalmum  52.  Non 
quaerens  quod  meum  utile  est,  sed  quod 
multorum.  Et  sensus  est:  Non  antepo- 
nens  commoda  mea  privata  publicae  mul- 
torum  utilitati,  sed  contra  faciens.  Ecce, 
inquit  S.  Thom. ,  optimus  modus  pla- 
cendi  omnibus,  si  omnium  utilitas,  non 
privatum  commodum,  procuretur.  Id 
enim  argumentum  est  caritatis,  quae  non 
quaerit,  quae  sua  sunt ,  infra  cap.  13. 
Quid  autem  magis  efficit  hominem  omni- 
bus  carum,  quam  ipsa  caritas? 

Porro  quis  secuudum  Scripturam  dica- 
tur  ouaerere  quod  suum  est,  quodque  sibi 
utile ,  pluribus  explicatum  habes  hoc  eo- 
dem  capite  ad  illud :  Nemo ,  quod  suum 
est  quaerat,  sed  quod  alterius ,  ac  rur- 
sum  infra,  ad  dictum  locum  cap.  13.  De- 
nique  quam  multorum  utilitatem  quaerere 
se  dicat  apostolus,  exponit  dum  addit,  ut 
salvi  fiant,  id  est,  ad  salutem  adducau- 
tur  aeternam :  quae  res  maxime  cedit  in 
gloriam  Dei.  Potest  etiam  haec  particula, 
ut  salvi  fiant,  referri  ad  illud,  omnibus 
placeo.  Quod  enim  sequitur ,  non  quae- 
rens,  etc.  modum  et  viam  ostendit  omni- 
bus  placendi. 

Imitatores  mei  etitote,  sicut  et  ego  Christi.  2.  Laudo  autem  vos 
fratres,  quod  per  omnia  mei  memores  estis,  et  sicut  tradidi  vobis  prae- 
cepta  mea  tenetis.  3.  Volo  autem  vos  scire,  quod  omnis  viri  caput 
Christus  est:  caput  autem  mulieris,  vir:  caput  vero  Christi,  Deus.  4. 
Omnis  vir  orans  aut  prophetans  velato  capite.  deturpat  caput  suum. 
5.  Omnis  autem  mulier  orans  aut  prophetans  non  velato  capite,  deturpat 
caput  suum :  unum  enim  est  ac  si  decalvetur.  6.  Nam  si  non  velatur 
mulier,  tondeatur.  Si  vero  turpe  est  mulieri  tonderi,  aut  decalvari, 
velet  caput  suum.  7.  Vir  quidem  non  debet  velare  caput  suum :  quo- 
niam  imago  et  gloria  Dei  est,  mulier  autem  gloria  viri  est  ^).  8.  Non 
enim  vir  ex  muliere  est,  sed  mulier  ex  viro.  9.  Etenim  non  est  creatus 
vir  propter  mulierem,  sed  mulier  propter  virum^).  10.  Ideo  debet 
mulier  potestatem  habere  supra  caput  propter  angelos.  11.  Verum- 
tamen  neque  vir  sine  muliere,  neque  mulier  sine  viro,  in  Domino.  12. 
Nam  sicut  mulier  de  viro,  ita  et  vir  per  mulierem :  omnia  autem  ex 
Deo.  13.  Vos  ipsi  judicate :  decet  mulierem  non  velatam  orare  Deum? 
14.  Nec  ipsa  natura  docet  vos,  quod  vir  quidem,  si  comam  nutriat, 
ignominia  est  illi:  15.  mulier  vero  si  comam  nutriat,  gloria  est  illi: 
quoniam  capilli  pro  velamine  ei  dati  sunt.  16.  Si  quis  autera  vidctur 
contentiosus  esse  :  nos  talem  consuetudinem  non  habemus,  neque  Eccle- 
sia  Dei  ^).  17.  Hoc  autem  praecipio :  non  laudans,  quod  non  in  melius, 
sed  in  deterius  convenitis.  18.  Primum  quidera  convenientibus  vobis  in 
ecclesiam,  audio  scissuras  esse  inter  vos*),  et  ex  parte  credo.  19.  Nam 
oportet  et  haereses  esse,  ut  et  qui  probati  sunt,  raanifesti  fiant  in  vobis. 
20.  Convenientibus  ergo  vobis  in  unum,  jara  non  est  Doniinicam  coenam 
manducare.  21.  Unusquisque  enim  suam  coenam  praesumit  ad  mandu- 
candum.  Et  alius  quidem  esurit,  alius  autem  ebrius  est.  22.  Numquid 
domos  non  habetis  ad  raanducandum  et  bibendura?  aut  ecclesiara  Dei 
contemnitis,  et  confunditis  eos,  qui  non  habeut?  Quid  dicam  vobis? 
Laudo  vos?  in  hoc  non  laudo.  23.  Ego  enira  accepi  a  Doniino.  quod 
et  tradidi  vobis"),  quoniara  Dorainus  Jesus,  in  qua  noctc  tradebatur, 
accepit  panem,  24.  et  gratias  agens,  fregit,  et  dixit:  Accipite .  et 
nianducate:  hoc  est  corpus  nieum.  quod  pro  vobis  tradetur:  hoc  facite 
in  raeam  commemorationem.  25.  Similiter  et  calicem,  postquam  coena- 
vit,  dicens :  Hic  calix  novum  testamentuni  est  in  meo  sanguine^),  hoc 
facite  quotiescumque  bibetis.  in  meam  comraeraorationem.  26.  Quoties- 
cumque  enim  raanducabitis  panem  hunc.   et  calicem  bibetis,  mortem   Do- 


>)   1  Mos.  2.  21.  .seq.     ^)  1   Mos.  2,   18.     3)   |  Tini.  6.   4.     ^)  Vers.  21.  seq.      \>rs.  33. 
Cap.   1,   II.  se(|.     ■')  Cap    1').  3.     Malth.  26.  26—29.     «)  Act.  7.  8.     2  Mos.  2-f.  8. 

miiii  annuutiabitis ,  donec  veniat  0-  27.  Itaque  quicumquc  manducaverit 
panem  hunc'^),  vel  biberit  calicem  Domini  indigne:  reus  erit  corporis  et 
sanguinis  Domini.  28.  Probet  autem  seipsum  homo^):  et  sic  de  pane 
illo  edat,  et  de  calice  bibat.  29.  Qui  enim  manducat  et  bibit  indigne, 
judicium  sibi  manducat  et  bibit,  non  dijudicans  corpus  Domini.  30.  Ideo 
inter  vos  multi  infirmi  et  imbecilles,  et  dormiunt  multi.  31.  Quod  si 
nosmetipsos  dijudicaremus,  non  utique  judicaremur.  32.  Dum  judicamur 
autem,  a  Domino  corripimur,  ut  non  cum  hoc  mundo  damnemur.  33. 
Itaque  fratres  mei,  cum  convenitis  ad  manducandum,  invicem  exspectate. 
34.  Si  quis  esurit,  domi  raanducet*),  ut  non  in  judicium  conveniatis. 
Caetera  autem ,  cum  venero,  disponam. 


SUMMAmiI.W  CAPITIS  INDECIMI. 


Ut  viros  aperto  capite,  sic  mulieres  velato  orare,  praecipit  ac  docet.  Reprehendit,  quod  loe- 
nam  Dominicara  irreverenter  ac  tumultuose  celebrarent.  Commemorat  traditam  sibi  a 
Domino  eucliaristiae  institutioiiem.  Indigne  sumentes  quam  graviter  peccent,  et  qua 
punitione  digni  sint,  exponit. 


1.  Imitatores  mei  estote,  sicut,  et  ego 
Christi.  Haec  clausula  spectat  superiora : 
quo  eam  mauifeste  refert  Chrysostomus. 
Unde  et  Oecumenius ,  Erasmus,  Cajeta- 
nus  aliique  nonnulli  eam  annectunt  capiti 
praecedenti.  Nam  quia  Paulus  suum  Co- 
rinthiis  allegaverat  exemplum ,  dicens : 
Sicut  et  ego  per  omnia  omnihus  placeo : 
nunc  generaliter  ad  sui  imitationem  eos 
invitat.  Nec  id  immerito :  quoniam  et 
optimam  gerebat  conscientiam  ,  et  Corin- 
thiorum  doctor  et  pareus  erat  in  Christo. 
Decet  autem  discipulos  imitari  magistrum, 
et  fihos  patrem.  Ne  tamen  arrogantius 
hoc  dicere  videatur,  addit:  sicut  et  ego 
Christi,  scilicet  imitator  sum ;  nominatim 
in  eo,  quod  dixi,  me  per  omnia  omnibus 
placere.  Nam  et  Christus  non  sibi  pla- 
cuit ,  Rom.  15.,  sed  dedit  redemptionem 
semetipsum  pro  omnibus ,  1  Tim.  2. 

2.  Laudo  autem  vos  fratres.  Hacte- 
nus  ea  Corinthiorum  peccata  correxit 
Apostolus,  quae  passim  extra  coetus  pul)- 
licos  alii  in  alios  committebant.  Nunc 
ad  ea  transit  corrigenda ,  quae  praeter 
honestatem  ac  dignitatem  in  pubHcis  sa- 
crisque  conventibus  ab  iis  gerebantur. 
Id  vero  agit  usque  ad  finem  capitis  14., 


quod  his  tandem  verbis  concludit:  Om- 
nia  honeste  et  secundum  ordinem  fiant 
in  vobis. 

Et  hoc  quidem  capite  duo  reprehendit 
et  corrigit :  alterum ,  quod  mulieres  sine- 
rent  orare  non  velatas  ,  cum  indigna  tia- 
ctatione  mysteriorum.  Incipit  autem  a 
laude,  qua  superiorem  eorum  obedientlam 
commendat ,  dicens  :  Laudo  vos  fratres 
etc.  Sic  enim  paratiores  reddit  ad  doctri- 
nam  et  admonitiouem  sequentem  obedien- 
ter  ac  prompte  suscipiendam :  maxime  ea 
parte,  qua  agit  de  coena  Dominica;  circa 
quam  contigerant  apud  illos  quaedam 
minime  laudanda.  Verum  ista  laudatio, 
quomodo  sit  accipienda,  dicemus  infra. 

Quod  per  omnia  mei  memores  estis. 
Graece  oxi  Tiavxa  [100  ;ji£fjivT^a{^£.  Verba- 
tim  Latine,  quod  omnia  mea  meministis. 
Id  Erasmus  vertit:  Quod  cmnia  mea 
memoria  tenetis.  Hentenius,  quod  om- 
nium ,  quae  mea  sunt ,  memores  sitis. 
Atqui  rectius,  mea  sententia,  noster  inter- 
pres  vertit,  per  omnia;  pari  ratione,  qua 
paulu  ante  tam  ipse  quam  alii  verterunt : 
sicut  et  ego  per  omnia  omnihus  placeo : 
nimirum  praepositione  '/.aia.  Graecis  utro- 
bique  subintellecta.      Quod  et  Erasmus 


1)  1  Thess.  4,  15.  17.    2)  Joann.  6.  48.    3)  o  cor-  1-3.  ."S.    *)  Vers.  21.  seq. 

demum  a  se  ammadversum  annotationi- 
bus  suis  adjecit.  Ila  Syrus  quoque:  Quod 
in  omni  re  memores  estis  mei.  Quan- 
quam  sensus  eodem  redit.  Omnia  vero, 
intellige  doctrinam ,  praecepta,  traditio- 
nes.  De  his  enim  subjungit: 

Et  sicut  tradidi  vobis,  praecepta  mea 
tenetis.    Graece,   zaq  napadoazi^z  'mxi- 
/STS^  traditiones  tenetis.  &yriB.ce,  prae- 
cepta  tenetis:  scilicet  absque  pronomine, 
quod  ex  priori  parte,  sicut  tradidi  vobis, 
satis  intelligitur.  Textus  Ambros.  sic  ha- 
bet :  et  quomodo  ubique  trado,  traditio- 
nes  meas  tenetis ,   quod  partim  a  Graeco 
dissidet,  partim  convenit.    Posset  autem 
pro  tenetis  verti  tenete ;  quod  in  vetustis- 
simo  codice  fuisse  scriptum  affirmat  Eras- 
mus.    Est    enim    Graecum    verbum    am- 
biguum :    sed  enim  modum  enuntiativum 
omnino  postulat  conjunctio  partis  hujus 
cum  praecedenti,  ut  sensus  sit:  Non  sola 
tenetis    memoria,    quae    vobis    servanda 
tradidi  et  praecepi,   id  est,   traditiones, 
instituta ,  praecepta :  verum  ipso  opere  ea 
praestatis.    Ex  hoc  loco  perspicuum  fit, 
ait   Theoph jlactus ,    quod   non   pauca, 
quae  literis  non  mandaverint,  tradide- 
runt  et  ipse  et  reJiqui  Apostoli.     Quo- 
circa  locus  hic  palam  facit  pro  traditioni- 
bus  non  scriptis,  iisque  necessario  tenendis. 
Pon-o  notandum  est,  Apostolum,   cum 
laudat  Corinthios,  quod  per  omnia  memo- 
res  ipsius  sint,    et  instituta  servent,   ad 
bonos  respicere,  non  ad  malos ;  quos  infra 
de  praeceptis ,    quae  dederat,  male  ser- 
vatis,  reprehendit.     Quanquam  id,  quod 
dicit,   per  onmia,    potest  intelligi  cum 
exceptione  eorum,  quae  ipse  statim  exci- 
pit,    et  de  quibus  eos  corripit  ac  plenius 
instruit  in  sequentibus.    Sunt,  qui  totum 
hoc:  Laudo  vos  fratres,   quod  per  om- 
nia  etc,  putent  ironice  dictum  ab  Apo- 
stolo ;  ne  falsa  videatur  laudatio  proprie 
intellecta.      Sic     commentator     Ambros., 
Pelagius,  Theodoretus,  Haimo,  Lombar- 
dus,  S.  Thomas.   In  quam  sententiam  Li- 
ranus  quoque  propensior  est.   Verum  nihil 
opus  esthacfigura.   Siquidem  et  1.  capite 
magnifice  Corinthios  laudavit  Apostolus 
citra  speciem  ironiae :  quando  verbis  utens 


aeque  generalibns,  dixit  eos  in  omnibus 
dicites  factos,  ita  ut  nihil  iis  deesset 
i7i  ulla  gratia.  Sane  veram  in  hoc  loco 
laudationem  arguit  illa  exceptio ,  quam 
facit,  infra  vers.  22.  Laudo  vos?  in  hoe 
non  laudo. 

3.  Volo  autem  vos  scire.  Quamvis, 
inquit,  traditiones  et  instituta  mea  utcum- 
que  tenetis  ,  ut  propter  hoc  jure  vos  lau- 
dare  possim :  de  quibusdam  tamen  admo- 
nendi  estis,  simul  et  instruendi;  ac  pri- 
mum  volo  sciatis  hoc,  quod  sequitur: 

Quod  omnis  viri  caput  Christus  est. 
Multi  interpretes  ita  tractant  hunc  locum, 
ac  si  Pauli  institutum  esset,  utrumque 
sexum  reformare :  quod  ab  utroque  per 
luxum  et  immodestiam  peccatum  fuisset, 
viris  orantibus  velato  capite,  mulieribus 
non  velato.  Verum  si  quis  bene  perpen- 
dat  ea,  quae  a  Paulo  dicuntur,  intelliget 
ejus  intentionem  proprie  dirigi  adversus 
mulieres :  quas  ad  id  ,  quod  honestum  et 
decorum  est,  revocat;  rationibus  tameu 
inter  alias  acceptis  ab  eo ,  quod  viros  de- 
cet,  tanquam  a  contrario.  Sumit  autem 
principium  ab  ordine,  quem  inter  virum 
et  mulierem  Deus  instituit;  scilicet  ut  vir 
caput  esset  mulieris ,  et  mulier  viro  sub- 
jecta :  sic  tamen,  ut  et  ipsum  virum  Chri- 
sto  capiti  subjectum  esse  voluerit.  Hoc 
enim  est,  quod  primo  loco  statuit,  omnis 
viri  caput  Christum  esse:  caput  intelli- 
gens ,  tam  hic  quam  in  duobus  membris 
sequentibus,  metaphoricura  sive  analogi- 
cum :  cui  potestas  competat  alium  aut 
alios  sibi  subjectos  regendi. 

Quomodo  autem  ab  hujusmodi  capite 
ratio  velandi  capitis  naturalis  aut  non 
velaudi ,  convenienter  accipiatur ;  in  se- 
quentibus  explicabitur.  Illud,  omnis  viri, 
limitant  Graeci  interpretes  ad  solum  fide- 
lem.  Neque  enim  recte  Christum  dici 
posse  caput  hominum  infidelium,  qui  non 
sunt  ejus  membra.  Sed  hoc  non  videtnr 
obstare:  nam  et  Angelorum  caput  est 
Christus ,  Col.  2.  vers.  10. ,  quos  tamen 
membra  Christi  non  vocamus.  Et  caput 
Christi  Deus:  ubi  membri  reciprocatio 
minirae  quadrat. 

Igitur  alii  generalem  Apostoli  senten- 

tiam  generaliter  et  illimitate  capiuut ,  ut 
omnis  viri  caput  Christus  dicatur,  etiam 
ut   homo  (nam   secundum   eam   naturam 
consideratur  hoc  loco) ,  ratioue  potestatis 
ac  dominii,  quod  in  omnes  homines  acce- 
pit  a  Patre,  qui  omnia  subjecit  sub  pe- 
dibus  ejus,  infra  cap.  15.  In  hoc  etiim 
Christus  mortuus  est  et  resurrexit ,   ut 
et  mortuorum  et    vivorum  dominetur, 
Kom.    14.     Qui   etiam   apud  Prophetam 
dicit,  Paulo  ibidem  referente  :  Mihi  flecte- 
tur   omne  genu,    Jes.  45.    Hic  sensus 
facilior  est,  imo  necessarius  huic  loco ;  si 
caput  metaphoricum  uuo  modo  sit  acci- 
piendum:  maxime  piopterillud:  Caput 
vero  Christi  Deus.  Favet  etiam,  quod  in 
membro  sequenti  mulieris  nomen  uon  ad 
feminas  Christianas  est  restringendum,  sed 
totum  sexum  muliebrem  compreheudit :  ut 
ibi  declarabitur. 

Quod  ergo  nonnulli  quatuor  modos  huc 
adducunt ,  quibus  doceant  Christum  om- 
nis  viri  caput  esse,  nimirum  ratione  per- 
fectionis,  et  sublimitatis ,  et  influentiae, 
et  connaturalitatis;  quae  omnia  sunt  in 
capite  naturali  respectu  membrorum,  a 
quo  metaphora  sumpta  est;  eosdemque 
modos  repetunt  in  eo ,  quod  vir  caput 
mulieris  appellatur:  docte  quidem  haec 
ab  illis  dicuntur ,  sed  ad  locum  praesen- 
tem  minus  accommodate. 

Caput  autem  mulieris  vir.  Christus  qui- 

dem  etiam  caput  mulieris  :  ut  patet  ex  ils, 

quae  proxime  dicta  sunt ;  sed  caput  ejus  est 

viro  mediante,   veluti  capite  subordinato. 

Nam  ad  virum  tanquam  eum,  qui  sexas  ra- 

tioue  perfectior  atque  praestantior  sit,  adeo- 

que  superior,  spectat  mulieris  gubernatio, 

tam  in  spiritualibus ,  quam  in  temporali- 

bus.  Theophylacti  recentior  interpres  hanc 

pericopen  ita  vertit :  Caput  autem  uxoris 

maritus.  At  vero  Tertull.  in  lib.  de  virg. 

velandis  cap.   7.  vult  etiam  ad  virgines 

hoc  pertinere:    et   ejusdem    libri   bonam 

partem  in  eo  consumit,  ut  ostendat,  mu- 

lieris  nomeu  in  hac  tota  Pauli  doctrina 

ad  virgines  extendi :   rationibus  ex  ipso 

contextu  Paulino  decerptis.    Nam  et  ge- 

neralis   ApostoH    sermo    est  de   utroque 

BBXu :  Omnis  vir.  Omnis  muUer ,   et  ad 


ecclesiam  non  solae  nuptae  mulieres  acce- 
debant,   nec   solae   ut   velarentur  admo- 
nendae  erant :  sed  etiam  virgines  et  viduae. 
Certe  ad  prophetandum  virgines  nuptis 
erant  aptiores ,  utpote  sanctae  corpore  et 
spiritu,  supra  cap.  7.,  velut  illae  quatuor 
filiae   Philippi  diaconi,   Actor.  21.    Sed 
nec    Graecorum    cummentarii    generalem 
hunc   sensum   refugiunt.     Notandum    est 
enim ,   Apostolum  universe  loqui  de  sexu 
muliebri ,  qui  ita  conditus  est  a  Deo ,  ut 
regi  debeat  a  viro  :  sive  nubat  viro ,  sive 
sint,  quae  non  nubant.   Unde  et  virginum 
monasteria  necesse  est  a  viris  gubernari. 
Quanquam  magis   apparet  illa    subjectio 
mulieris   ad  virum   iu   illo   genere  vitae, 
quo  sibi  invicem  insolubiliter  alligati  .«unt 
vir  et  mulier:    ut  haec  illius  supra  se  po- 
testatem  excutere  jam  non  possit;  ideo- 
que   speciahter  de   conjugatis  alibi  dicit 
idem  Apostolus :  Quoniam  vir  caput  est 
mulieris ,  Ephes.  5. 

Caput  vero  Christi  Deus.  Intellige 
Christi  hominis ;  ut  ante  dictum  est.  Nam 
Christus ,  ut  Verbum ,  aequalis  est  Deo 
Patri ,  et  unum  cum  eo  caput  atque  prin- 
cipium  rerum  omnium.  Sic  ergo  caput 
Christi  Deus,  sicut  Pater  major  ipso 
est.  Joann.  14.  Quo  seusu  rursum  dicit 
infra  cap.  15.  Filium  fore  subjectum  ei, 
qUi  subjecit  ipsi  omnia.  Adjecit  autem 
lioc  tertium  membrum  Apostolus ,  ut  or- 
dinem  capitum  referret  usque  in  supre- 
mum  caput ,  quod  est  Deus.  Igitur  haec 
quatuor,  Deum  ,  Christum  ,  virum  ,  mulie- 
rem  eo  ordine  disponit,  ut  Deus  tantum 
sit  caput,  mulier  tantum  subjecta;  duo 
I  medii  participes  sint  utriusque  qualitatis, 
diverso  respectu. 

Porro  Graeci  caput  Christi  Deum  inter- 
pretantur,  quod  ex  Deo  Christus  genitus 
sit,  ideoque  Deum  habeat  autorem  ac 
principium,  et,  ut  ipsi  loquuntur,  causam. 
Quem  sensum  tradit  etiam  comraentator 
Ambros.  et  ex  eo  alii  quidam  Latinorum. 
Submonent  tamen  iidem  fere  omues,  com- 
mode  posse  locum  hunc  intelligi  de  Chri- 
sto  ut  homine  ,  nempe  juxta  sensum  prius 
a  nobis  allatum.  Nam  revera  dure  sonat 
in  divinis  Patrem  dici  caput  Filii :  quum 

caput  ad  eum,  qui  subjectus  est,  refera- 
tur.  Quomodo  nec  dixerit  quisqtiam  Pa- 
trem  et  Filium  esse  caput  Spiritus  sancti : 
nisi  qui  voluerit  Spiritum  S.  Patri  et 
Filio  subjicere,  secundum  haeresin  Eu- 
nomianam.  Vide  S.  Ambrosium  subtiliter 
et  catholice  tractantem  hanc  Scripturam 
adversus  Arianos,  lib.  4.  de  fide  ad  Gra- 
tianum  cap.  2. 

4.  Omnis  vir  orans  aut  prophetans 
velato  capite ,  deturpat  caput  suum. 
Ordine  constituto  inter  virum  et  mulierem, 
docet  quid  utrumque  dedeceat,  tanquam 
illi  ordini  contrarium.  Velato  capite  non 
est  Graece  xaxaxaAuTrTa)  tt^  y.etpaX-Q,  cu- 
jus  negatio  ponitur  in  parte  sequenti  de 
muliere,  axaTaxaXuTiTO)  etc.  invelato  ca- 
pite.  Sed  hic  legitur,  xaTa  y.B(pakT]'Z  Byjav, 
quod  verti  potest,  in  capite ,  vel  super, 
vel  circum  caput  habens.  Supplent  au- 
tem  Erasmus  et  alii ,  quicquam  habens 
in  capite.  Et  hoc  dictum  putat  Cajetanus, 
ad  excludendum  omne ,  quod  posset  ha- 
beri  in  capite,  cujuscumque  figurae  ac 
materiae  fuerit.  Theophylactus  et  Oecu- 
menius  etiam  comam  excludunt :  Quoniam 
et  ipsa  caput  tegit.  Verum  hac  lege  nec 
omnino  capillos  viro  oranti  liceret  habere 
in  capite.  Proinde  rectius,  secundum  an- 
tiquos  interpretes  Latinos,  idem  est  Apo- 
stolo  in  capite  habere ,  ut  esse  velato 
capite :  quod  et  declarat  antithesis  hujus 
partis  cum  sequenti.  Nam  de  coma,  quod 
viro  sit  indecora,  mulieri  decora,  peculiare 
sumit  argumentum  ad  rem  propositam, 
infra  vers.  14.  et  15.  Quocirca  supplen- 
dum  potius ,  velum  habens  in  capite. 
Deturpat ,  Graece  xaTata}(6v£!,^  confun- 
dit,  ut  legit  August.  de  opere  monach. 
cap.  31.  Latinius,  pudefacit  (quod  et 
vox  Syriaca  significat),  id  est,  dedecorat, 
dehonestat ,  probro  afficit  caput  suum. 

Pro  hujus  loci  intellectu  notandum  est, 
illo  tempore,  quo  Paulus  haec  scripsit, 
nondum  in  ecclesias  introductum  fuisse 
eum  orandi  et  psallendi  morera,  qui  nunc 
conspicitur;  ut  scilicet  alternatim  id  fiat, 
idque  per  multos  invicem  e  regione  spe- 
ctantes :  sed  unus  pro  omnibus  orationem 
aut  psalmum  recitabat  publica  voce ,  cae- 

teris  tacentibus  et  auscultantibus.  Quod 
et  fieri  praecipit  Apostolus  infra  cap.  14. 
vers.  30.  et  31.  Ttaque  de  viro  taliter 
orante,  non  autem  de  caeteris,  Apostolum 
loqui  putant  aliqui:  quanquam  aliis  magis 
placet  generalis  intellectus ,  tam  in  hac 
sententia,  quam  in  sequenti ;  quoniam  et 
rationes  Apostoli  generales  sunt. 

Porro  quem  dicat  prophetantem  non 
ita  certum  est.  S.  Thomas  de  eo  inter- 
pretatur ,  qui  Prophetias  olim  revelatas, 
vel  alias  Scripturas  in  conventu  pronun- 
tiat.  Alii  de  eo ,  qui  Scripturas  exponit 
ac  reserat,  ut  glossa  loquitur.  Rursus  alii 
de  eo,  qui  psalmis  aut  hymnis  Deum  lau- 
dat.  Sed  horum  nihil  revera  sufficere 
videtur  ad  hoc,  ut  juxta  mentem  Apostoli 
prophetare  quis  dicatur:  utpote  qui  infra 
cap.  12.  13.  et  14.  prophetiam  censeat 
inter  pecularia  Spiritus  S.  charismata. 
Sunt,  qui  prophetantem  accipiant  proprie, 
pro  eo,  qui  futura  annuntiat  ex  Dei  reve- 
latione.  Verum  isti  nimium  arctant  usum 
hujv;s  vocabuli,  quem  habet  in  Scriptis 
apostolicis :  quemadmodum  ostendemus 
ad  illud  cap.  14.  magis  autem  ut  prophe- 
tetis.  Unde  et  intelligetur ,  generaliter 
eum  Apostolo  prophetantem  dici ,  qui  di- 
vino  Spiritu  afflatus  occulta  quaedam  pro- 
fert  auditoribus,  sive  sint  res  futurae,  sive 
reconditi  sensus  Scripturarum,  praesertim 
Propheticarum ,  sive  latens  quodcumque 
mysterium.  Conferatur  etiam  locus  Eom. 
12.  Sive  Prophetiam ,  secundum  ratio- 
nem  fidei:  et  alter  1  Thess.  5.  Prophe- 
tias  nolite  spernere. 

Jam  quod  ait  Apostolus,  deturpat  ca- 
put  suum,  non  uno  modo  omnes  accipiunt, 
Quibusdam  placet  intellectus  de  mystico 
seu  metaphorico  capite,  de  qno  dixerat: 
Omnis  viri  caput  Christus  est,  ut  sensus 
sit,  tale  viri  factum  vergere  ad  ignomi- 
niam  Christi,  qui  caput  ejus  est.  Tradit 
hunc  seusum  et  phiribus  explicat  Cajet, 
Meminerunt  etiam  Theopliylact.  et  Oecu- 
men.  At  vero  plerique  ideni  caput  in 
utraque  parte  sententiae  intellignnt ,  na- 
turale  videlicet:  ut  orans  velato  capite 
dicatur  deturpare  caput  suum  hoc  ipsum, 
quod  velat.  Qui  sensus  et  simplicior  est, 
38 

et  congruentior  iis ,  quae  de  muliere  se- 
quuntur:  eundemque  Theopliylact.  et 
Oecumen.  adferunt  priore  loco. 

Verum  hujus  dicti  jam  ratio  qnaeritur. 
Non  enim  Paulus  eam  exposuit ,  sed  ex- 
positoribus  suis    investigandam  reliquit; 
ex    qua    intelligatur    adversus    ordinem 
divinitus   institutum  fieri,    si   vir    caput 
suum  velet,  mulier  revelet.  Dicimus  igi- 
tur  cum  Oecumenio  et  aliis ,  virum  capite 
velato  orantem  aut  prophetantem  ex  Apo- 
stoli  sententia  dehonestare  caput  suum; 
quia  velando  caput  quodammodo  signifi- 
cat  et  profitetur,    se   in  terris    aliquem 
supra  se  principem  ac  reetorem  habere. 
Quod  signum  est  ei  inhonestum  ac  dede- 
corosum.    Nam   eo  dignitatem  ac  liberta- 
tem  sui  sexus  imminuit:    ut   cui    divina 
ordinatione  solus  Christus  caput  sit.    Est 
autem    hujus    significationis    ratio ,    quia 
velamen  capiti  impositum  facit  respicere 
deorsum ,   tanquam  ad  principem  in  terra 
constitutum.  Atqui  princeps  et  caput  viri 
in  coelo  est:   ideoque  debet  vir  sursum 
aspicere ;   cui  proinde  velamen  capitis  in- 
competens  est.    Mulier  autem ,  quia  prin- 
cipem  habet  in  terra  positum  et  de  terra 
formatum,  deorsum  respicere  debet:  quod 
facit  velamen  caput  ejus  contegens.  Huc 
facit,  quod  annotat  Theophylact.,  ad  signi- 
ficandam  viri  eminentiam  ac  mulieris  sub- 
jectionem  symbola  quaedam  utrique  esse 
tradita  aDeo :  ut  sunt  in  viro  ratio  vigens, 
corpus   robustum,    vox    gravis,    mentum 
hirsutum :  quibus  omnia  contraria  sunt  in 
muliere :  tale  vero  et  istud  esse ,  ut  vir 
aperto  sit  capite,  mulier  velato.  Quare  et 
naturaliter  indecens   ac  turpe  judicatur, 
si  vir  caput  obtegat  muliebri  more.    Ne- 
que    enim   vir  utitur  tegumento   capitis, 
quasi  naturalem  ad  hoc  instinctum  habens, 
sicuti  mulier:   sed  vel  necessitatis  causa, 
ut  aeris  injurias  depellat ,   aut  ut  calvi- 
tiem  tegat:  vel  ad  ornatum,  qui  perso- 
nam    deceat;    quomodo    mitra    pontifices 
utuntur,   diademate  reges.    Alioqui  nec 
historia  nec  pictura  prodit  Christum  aut 
ejus   Apostolos  tecto    capite  vel    orasse, 
vel    docuisse,    vel   omnino   in   publicum 
prodiisse :   excepta  corona  spinea ,   quam 


capiti  Dominico  derisores  ejus  imposue- 
runt. 

Quamvis  igitur  Paulus  adjiciat  hoc 
loco  determinationes ,  orans  aut  prophe- 
tans;  non  ideo  tamen,  ut  Graeci  putant, 
extra  orationem  et  prophetiam  viro  per- 
mittit  velamen  in  capite.  Nam  eo  pacto 
(quod  iidem  Graeci  non  admittunt)  etiam 
mulier  extra  orationem  et  prophetiam 
capite  non  velato  posset  apparere :  quo- 
niam  et  de  ea  consequenter  agens  Apo- 
stolus  adjicit  determinationes ,  orans  aut 
prophetans.  Quod  si  dicas,  Apostolum 
postea  absolute  praecipere  mulieri,  ut 
velet  caput  suum:  idem  respondeo  de 
viro;  vir  quidem ,  ait,  non  dehet  velare 
caput  etc.  Quorsum  igitur ,  inquies ,  hic 
adjecit,  orans  aut  prophetans?  Quia 
sermo  institutus  erat  ei  de  honestate  ser- 
vanda  in  publicis  ecclesiae  conventibus : 
ubi  turpitudo  ,  quam  condemnat,  appare- 
bat  in  iis  maxime ,  qui  orabant  vel  pro- 
phetabant,  tum  viris  tum  femiuis.  Nam  de 
his  sequitur: 

5.  Omnis  autem  mulier  orans  aut 
prophetans  non  velato  capite,  deturpat 
caput  suum.  Erant  in  ecclesia  primitiva 
nan  solum  viri ,  sed  et  mulieres  quaedam 
prophetantes ,  ut  Philippi  filiae,  virgines, 
de  quibus  supra,  aliaeque  permultae; 
juxta  vaticinium  Joelis  a  Petro  memora- 
tum  Actor.  2.  Prophetahunt  filiae  vestrae. 
Ostendit  autem  hic  locus,  eas  prophetasse 
etiam  in  conventu  publico.  Quod  quomo- 
do  non  pugnet  cum  ipsius  Apostoli  lege, 
qua  alibi  vetat  mulierem  loqui  in  ecclesia, 
ut  infra  cap.  14.  et  1  Tim.  2.  merito 
quaeritur.  Nam  etsi  tacite  possit  orare, 
certe  prophetare  in  ecclesia  non  poterat 
nisi  palam  loqueretur  ;  qualecumque  pro- 
phetiae  donum  hic  ab  Apostolo  significa- 
tum  intelligas.  Quod  enim  respondet  qui- 
dam,  mulierem  prophetantem  intelligi, 
quae  sibi  talis  sit,  et  apud  se  prophetico 
spiritui  intenta :  non  recte  dicitur;  cum 
proprius  actus  istius  doni  transeat  in  aUos. 
Nam  qui  prophetat,  hominibus  loquitur, 
infra  cap.  14. 

Sed  nec  illa  quorundam  responsio  pla- 
cet,   qua  dicunt,    ordinariam  quidem  lo- 

quendi  functionem  mulieribus  in  ecclesia 
nou  fuisse  permissam :  si  tamen  interdum 
a  Spiritu  Domini  moverentur ,  nou  eis  in- 
terdictum,  quo  minus  aliquid  loqueren- 
tur;  exemplo  Annae  prophetissae  ,  quae 
de  Christo  salvatore  loquebatur  in  templo 
omnibus  exspectaatibus  redemptionem  etc. 
Luc.  2.  Non  placet,  inquam,  quia  Spiri- 
tus  propheticus  nec  invitos  impellit  ad 
loquendum,  nec  movet  ad  aliquid  inor- 
dinatum :  ut  infra  patebit  cap.  14.  Annam 
vero  non  in  ecclesia  locutam  legimus,  sed 
in  templo.  Non  enim  hoc  expresse  dici- 
tur :  ac  sensus  esse  videtur ,  eam  passim 
omnibus  redemptionem  exspectantibus  de 
Christo  redemptore  jam  nato  locutam 
fuisse.  Et  tamen  non  quisquis  in  templo 
loquitur,  in  ecclesia,  id  est,  in  publico 
conventu  fidelium.  Nec  quoties  oflferen- 
dum  erat  in  templo  sacrificium,  fiebat 
convocatio  populi.  Nec  arbitror,  apud 
Judaeos  aliquando  fuisse  permissum  ,  ut 
mulieres  in  ecclesiis  eorum  loquerentur: 
quando  nec  hodie  loqui  pei-mittuntur  in 
synagogis.  Alii  Paulum  respicere  putant 
ad  privatos  coetus  virginum  aut  matro- 
narum.  Sed  non  est  verisimile.  Nam  in- 
stitutum  ejus  est  reformare  ea,  quae  in 
piiblicis  ecclesiae  conventibus  perperam 
agebantur. 

Igitur  dicendum  videtur,  Apostolum 
duo,  quae  in  ecclesia  Corinthiorum  fiebant, 
hoc  loeo  reprehendere ;  alterum,  quod 
mulier  oraret  non  velato  capite ,  alteium, 
quod  prophetaret  non  velato  capire.  Et 
illud  quidem  ab  eo  reprehendi ,  non  quia 
mulier  orabat  in  ecclesia :  poterat  enim 
silentio  orare,  sicut  in  silertio  jubetur 
discere,  1  Tim.  2.,  sed  quod  id  faceret 
non  velato  capite.  Istud  vero  reprehen- 
sionem  mereri  ex  duplici  causa:  et  quia 
prophetabat  in  ecclesia,  et  praeterea  quod 
id  faceret  capite  non  velato. 

Verum  hoc  quidem  loco  ex  professo 
reprehendit  Apostolus,  quod  non  velata 
mulier  vel  oraret  vel  prophetaret  in  eccle- 
sia.  Nam  de  velando  capite  praeseutem 
sermonem  instituit:  uon  absolute  de  eo, 
quod  est  prophetare  aut  loqui  in  ecclesia. 
Qua   de  re   agit  inferius   cap.    14.,    ubi 


simpliciter  statuit,  mulieri  non  esse  lo- 
quendum  in  ecclesia ,  ne  quidem  si  prom- 
ptum  sit  ei  prophetare.  Nam  etsi  prophe- 
ticam  habeat  revelationem ,  tacere  potest, 
donec  locum  et  tempus  nacta  fuerit,  ubi 
et  qando  secretum  proferat.  Quin  et  in 
praesenti  idipsum  Apostolus  insinuare 
videtur,  dum  post  pauca  solam  nominat 
orationem.  An ,  inquit,  decet  mulierem 
non  velatam  orare  Deum  ?  Vide  Caje- 
tanum  huic  responsioni  quam  dedimus 
consentauea  scribentem  ad  illud  cap.  14. 
Mulieres  in  ecclesiis  taceant. 

Quod  ad  vocabulum  mulieris  attinet, 
id  esse  generale ,  jam  supra  docuimus  ex 
Tertulliano.  Qui  etiam  signum  universale 
hic  additum  ab  Apostolo  vehementer  ur- 
get,  ejusdem  libri  de  velandis  virginibus 
cap.  8.  Quid  est  omnis ,  inquit,  nisi  om- 
nis  generis ,  omnis  ordinis,  omnis  con- 
ditionis ,  omnis  dignitatis,  omnis  aeta- 
tis?  Quod  tamen  postremum  ita  restrin- 
gitcap.  11.,  ea^  quo  se  inteUigere  coeperit, 
et  sensum  naturae  suae  intrare.  Nam 
ante  eam  aetatem  instinctu  naturali  ve- 
landi  capitis  moveri  non  solet.  Ut  autem 
instinctus  hic  generalis  est,  ita  varia  fuit 
olim  per  orbem  consuetudo  tam  velaminis 
gestandi,  quam  reliqui  cultus  atque  vesti- 
tus  muHebris  :  uti  videre  est  apud  Card. 
Baron.  ad  annum  Domini  LVII.  et  in  no- 
tationibus  ad  martyrol.  Kom,  Maji  7. 
Porro  cur  mulier  orans  aut  prophetans, 
aut  qualibet  ex  causa  prodiens  in  publi- 
cum  capite  non  velato ,  deturpet  caput 
suum  ;  jam  patet  ex  supradictis.  Facit  enim 
contra  divinam  ordinationem  simul  et 
modestiam  naturalem ,  dum  abjicit  velum 
capitis ,  ad  hoc  sibi  attributum ,  ut  eo 
signo  profiteatur  subjectam  se  viro,  tan- 
quam  sud  in  terris  principi  ac  rectori. 
Cajetanus  in  hac  parte  rursus  caput  me- 
taphoricum  iutelligit,  id  est,  virum,  de 
quo  dixerat  Apostolus:  Caput  autem 
muUeris  vir,  ac  si  sensus  sit,  eam  hujus- 
modi  facto  virum  suum ,  qui  caput  ipsius 
est,  ignominia  aflicere.  Veium,  ut  existi- 
mo,  praeter  mentem  Apustoli.  Quod  sa- 
tis  apparet  ex  eo,  quod  sequitur: 

U7ium    enim    est   ac   si   decalvetur. 
38* 

Graeca  sic  habent:  Unum  enim  est  et 
idem  rasae,  pro  quo  legitur  in  textu 
comment.  Ambros.  Unum  est  enim  atque 
idipsum,  ut  decalvata.  Sed  decalvari  pro 
radi  positum  ab  utroque  interprete.  Est 
autera  argumentatio  a  pari.  Nam ,  iuquit, 
mulierem  habere  caput  non  velatum,  per- 
inde  prorsus  est,  atque  si  rasa  esset. 
Quod  profecto  dedecorosum  esse  mulieri 
nemo  dubitat.  Nam  capilli  dati  sunt  ei 
pro  velamine,  ut  infra  dicitur,  utique 
naturali.  Propterea  vero  naturali  vela- 
mini  quodam  impulsu  naturae  etiam  aliud 
superaddit,  ut  ostendat  se  voluntate  facere, 
quod  natura  docet  iaciendum :  id  est ,  ut 
viri  gubernationi  se  submittat.  Itaque 
dum  capiti  non  adhibet  velamen,  quan- 
tum  in  se  est,  ait  Oecumenius,  etiam  na- 
turale  tegumentum  excutit ,  puta  capillos. 
ITnde  sequitur : 

6.  Nam  si  non  velatur  mulier,  ton- 
deatur.  Multa  MSS.  addita  conjunctione 
legunt,  et  tondeatur  •  astipulante  tam 
Graeco  quam  Syriaco  textu.  Sensus:  Si 
non  admittit  mulier  assumptitium  vela- 
men,  abjiciat  eadem  opera  etiam  illud, 
quod  dedit  natura.  Nam  si  decet  eam  non 
velari ,  decebit  et  tonderi. 

Si  vero  turpe  est  mulieri  tonderi  aut 
decalvari,  velet  caput  suum.  Decalvari, 
rursus  Graece  ^upao^a^  radi;  quod  et 
legit  Tertullianus.  Nec  in  Graeco  est, 
velet  caput  suum:  sed  tantummodo  ,  ve- 
letur.  At  sensum  interpres  expressit.  Est 
enim  sermo  de  velando  capite.  Quanquam 
Chrysost.  admonet,  Apostoham  non  dixisse 
xaXwKTBO^isi ,  veletur ,  operiatur ;  sed 
xaTaxaXu7:T£a{^(o  ^  cooperiatur;  ut  sit, 
inquit,  perfecte  undique  composita.  Non 
enim  satis  est  honestati ,  si  qualitercum- 
que  caput  suum  tegat  mulier;  sed  obte- 
gat  oportet :  ita  ut  velo  vultum  adumbret, 
quomodo  praeceptum  Apostoli  interpre- 
tatus  est  Clemens  Alexandrinus  lib.  2. 
paedagogi  cap.  10.  et  lib.  3.  cap.  11. 
Quam  arctiorem  velandi  consuetudinem 
etiam  hodie  servari  videmus  in  multis 
Galliae  Belgicae  partibus,  nominatim 
per  Flandriam  et  Hollandiam.  Porro 
concludit  Apostolus   ab   opposito   conse- 


quentis :  Si  non  velatur  mulier ,  tondea- 
tur,  aut  etiam  radatur.  Atqui  tonderi  non 
debet ,  multo  minus  radi :  id  enim  turpe 
est  ac  muliebri  honestati  contravium.  Velet 
igitur  capiit  suum.  Quam  turpe  semper 
habitum  fuerit,  mulierem  tonderi,  vel  illud 
exemplo  sit ,  quod  olim  apud  Germanos, 
ut  de  eorum  moribus  refert  Tacitus,  uxo- 
rem  adnlteram  accisis  crinibus  coram 
propinquis  expellebat  domo  maritus,  sup- 
phcii  loco. 

Ex  his  Apostoli  verbis  oppugnant  secta- 
rii  morem  ecclesiae  catholicae,  in  qua 
virgines  religionem  monasticam  profiten- 
tes  raduntur  capite.  Contendunt  enim, 
morem  hajusmodi  tam  ApostoHco  prae- 
cepto  ,  quam  ipsi  naturae  contrariura  esse. 
Nam  a  natura  surait  Apostolus  argumen- 
tum ,  tam  hoc  loco  ,  quam  infra  ,  quum 
dicit  ipsam  naturam  nos  docere ,  quod  si 
mulier  comam  nutriat ,  sit  ei  gloria :  pro- 
pterea  quod  capilli  pro  velamine  ei  dati 
sint.  Proferunt  et  canonem  17.  Gangren- 
sis  concilii ,  id  ipsum ,  ut  ajunt ,  sub  ana- 
themate  prohibentem.  Sic  enim  habet  ex 
Gentiana  versione :  Si  qua  mulier  pro- 
pter  eam  quae  existimatur  pietatem, 
tondeat  comam,  quam  Deus  ei  dedit  ad 
recordationem  subjectionis,  ut  quae  sub- 
jectionis  praeceptum  dissolvat ,  sit  ana- 
thema.  Respondemus,  raorem  illum  eccle- 
siae  et  laudabilem  esse,  et  cura  Apostoli 
doctrina  minime  pugnare.  Loquitur  enim 
Apostolus  de  sexu  muliebri  in  genere ; 
non  praejudicans  personis  particularibus, 
quibus  ob  aliquara  causam  vel  necessita- 
tis,  vel  religionis,  aliamve  sirailera ,  con- 
veniat  capillorura  amputatio.  Nam  ob 
valetudinem  id  hcere  certura  est. 

Merito  quoque  laudatur  factum  cujus- 
dam  Christianae  virginis :  quae,  sicuti 
refert  Isidorus  Pelusiota  lib.  2.  epist.  53., 
cura  sciret,  adolescentem  quendam  suam 
deperireforraam  ;  ut  illura  ea  cupidine  hbe- 
raret,  caput  suum  cnte  tenus  abrasit ,  ac 
talem  se  ei  spectandam  obtulit.  Quo  defor- 
mi  aspectu  mox  in  illo  concupiscentiae 
flamma  exstincta  est.  Curnon  igitur  etiam 
religionis  causa,  citra  Apostolici  prae- 
cepti  injuriam,    sacrae  virgines   comam 

suam  deponant,  ut  omnem  hujus  saeculi 
ornatum  abjicere,  et  contemnere  se,  ea 
velut  caerimonia  profiteantur  ?  accedente 
praesertim  et  alia  ratione  mystica.  Cum 
enim  iu  signum  subjectiouis  dati  sint  eis 
capilli ,  quemadmodum  hic  docet  Aposto- 
lus  :  Christo  jam  desponsatae,  et  in  liber- 
tatem  quodammodo  vindicatae,  quod  ad 
subjectionem  attiuet  conjugalem,  nihil 
amplius  viris  debent  aut  debere  possunt. 
Ad  hunc  enim  modum  et  servos  manumit- 
tere  solebant  Romani ,  rasis  eorum  capiti- 
bus.  Quod  ad  rem  propositam  attinet,  de 
ea  B.  Hieron.  in  epist.  ad  Sabinianum 
diaconum  num.  48.  ita  scribit:  Moris  est 
in  Aegypti  et  Syriae  monasteriis,  ut  tam 
virgo  quam  vidua,  quae  se  Deo  voverint, 
et  saeculo  renunciantes  omnes  delicias 
saeculi  conculcarint ,  crinem  monaste- 
riorum  matribus  offerant  desecandum: 
non  intecto  postea  contra  Apostoli  vo- 
luntatem  incessurae  capite ,  sed  ligato 
pariter  ac  velato.  Nec  hoc  quispiam 
praeter  tondentes  novit  et  tonsas:  nisi 
quod  quia  ab  omnibus  fit,  pene  scitur 
ab  omnibus.  Haec  ille ,  subjungens  ejus- 
dem  rei  causas  etiam  quasdam  naturalis 
necessitatis.  Non  esse  autem  id  honestati 
naturali  contrarium  ,  quando  non  incedit 
nudo  capite  mulier,  sed  velato ;  ex  reci- 
tatis  Hieronymi  verbis  intelligitur.  Sane, 
ut  etiam  ex  lege  veteri  proferam  aliquid, 
si  tonsura  capitis  muliebris  ita  esset  in- 
honesta,  ut  nullam  ob  causam  admitti 
fierive  posset;  non  sanxisset  Dominus 
Num.  6.  legem  Nazaraeorum  ejusmodi, 
quam  non  solum  viri,  sed  etiam  mulieres, 
ut  illic  expresse  dicitur,  subire  possent. 
C^ua  quidem  lege  inter  alia  praecipitur, 
ut  completis  diebus  consecrationis  coma 
Nazaraei  amputetur ,  et  igni  altaris  impo- 
natur.  Nec  verro  Gangrensis  canon  nobis 
adversatur.  Nam  ut  ex  iis ,  quae  Sozo- 
menus  scribit  lib.  3.  histor.  eccles.  cap. 
13.  facile  colligitur :  Synodus  illa  non  in 
virgines  Deo  consecratas  ,  sed  in  haereti- 
cas  quasdam  mulieres,  quae  viris  suis 
relictis  simulatione  pietatis  caput  tonde- 
bant,  et  virilem  habitum  sumebant,  sen- 
teutiam  anathematis  tulit.    De  hoc  argu- 


mento  plura  apud  Baronium  reperies  in 
annalibus  loco  supra  citato,  et  in  notat.  ad 
martyrol.  Rom.  Septemb.  20. 

7.  Vir  quidem  non  debet  velare  ca- 
put  suum.  Quod  intellige  juxta  sensum 
superius  explicatum.  Pronomen  suum 
non  est  in  Graeco ,  nec  apud  commenta- 
torem  Ambros.  Multa  etiam  Latina  MSS. 
non  agnoscunt :  tametsi  sensus  postulat 
ut  intelligatur. 

Quoniam  imago  et  gloria  Dei  est : 
tnulier  autem  gloria  viri  est.  Aliaratione 
propositum  confirmat  Apostolus:  nimirum 
ex  eo  sumpta,  quod  vir  sit  imago  et 
gloria  Dei;  mulier  aulem  gloria  viri.  No- 
tandum  Graeca  sine  causali  vocula,  sensu 
tamen  causali,  siclegere  :  imago  et  gloria 
Dei  existens ,  67iap;(u>v,  id  est,  ut  qui 
imago  et  gloria  Dei  existat.  Ubi  videtur 
Apostolus  alludere  ad  etymon  Graecae 
vocis  GTiapxcDV :  ac  si  dicas ,  supprinci- 
pans ;  tanquam  insinuare  velit  hac  voce, 
ita  virum  esse  sub  principe  Deo,  ut  tamen 
ipse  etiam  principatum  habeat  in  homi- 
nes,  id  est,  in  sexum  muliebrem.  Alioqui 
causa  non  apparet,  cur  non  usus  fuerit 
usitatissimo  participio  verbi  substantivi 
wv.  Conjecturam  auget,  quod  in  sequenti 
parte,  mulier  autem  gloria  viri  est :  non 
repetivit  idem  verbum  uTiapXci;  quia  mu- 
lier  non  est  supprincipans ,  sed  posuit 
consuetum  verbum  10x1. 

Porro  virum  dicit  imaginem  Dei  propter 
uaturam  intellectualem ,  ac  libero  prae- 
ditam  arbitrio,  qua  Deum  velut  exemplar 
suum ,  secundum  quod  factus  sit ,  reprae- 
seutat.  Ex  qua  natura  ei  competlt  pote- 
stas  et  dominium  in  reliquam  omuem  cor- 
poream  creaturam.  Respicit  autem  procul 
dubio  Paulus  ad  locum  Gen.  1.,  ubi 
describitur  homo  factus  ad  Dei  imaginem. 
Unde  intelligitur  idem  significari ,  quum 
dicitur  bomo  sic  factus  ut  sit  Dei  imago, 
et  esse  factus  ad  Dei  imaginem.  Qua  de 
re  disputatur  ad  dist.  16.  lib.  2.  sent. 
Porro  gloriam  Dei  virum  vocat,  vel  quia 
sub  solius  Dei  principatu  constitutus  est : 
eaque  ratione  peculiarem  habens  causam 
gloriandi  in  Deo ,  ut  cujus  potestati  sit 
immediate  subjectus;  quomodo  qui  regi 

aut  summo  pontifici  parent  immediate, 
solent  hoc  sibi  gloriosum  ducere ;  quae 
est  Graecorum  expositio.  Vel  secundum 
Latinos,  Haimonem ,  Cajetanum  et  alios  : 
quia  Deus  in  homine  tanquam  pulcherri- 
mo  quodam  opificio  ,  quod  et  ipse  fecerit 
immediate,  et  in  quo  perfectius  reluceat 
opificis  similitudo ,  potest  jure  gloriari. 
Priori  modo  gloria  Dei  intelligitur ,  qua 
gloriatur  homo  in  Deo ;  posteriori,  qua 
Deus  in  homine. 

Atque  hic  posterior  sensus ,  quem  et 
August.  insinuat  lib.  de  catech.  rudibus 
cap.  18.  mihi  magis  probatur:  primum 
quia  textui  congruit,  ut  quomodo  vir  dici- 
tur  imago  Dei,  quia  Deus  in  illo  reprae- 
sentatur,  ita  dicatur  gloria  Dei,  quia 
Deus  in  illo  gloriatur ,  aut ,  quod  eodem 
recidit,  glorificatur.  Deinde  quia  Paulus 
alibi  sic  loquitur ,  ut  gloriam  alicujus  id 
vocet ,  in  quo  quis  gloviatur ,  velut  2  Co- 
rinth.  1.  Gloria  nostra  haec  est ,  testi- 
monium  conscientiae  nostrae.  Et  iterum : 
Gloria  lestra  sumus,  sicut  et  vos  nostra 
in  die  Domini,  et  cap.  8.  Apostoli  eccle- 
siarum  gloria  Christi.  Et  1  Thess.  2. 
Vos  estis  gloria  nostra  et  gaudium.  Sic 
Proverb.  17.  Gloria  filiorum  patres  eo- 
rum.  Sic  et  David  Deura  gloriam  suam 
vocat,  quod  in  eo  sibi  gloriandum  sit, 
Psalm.  3.  et  56.  Jam  quod  sequitur: 
Mulier  autem  gloria  viri  est,  simlliter 
utroque  sensu  potest  accipi ;  ut  gloria 
viri  mulier  esse  dicatur,  vel  quod  imme- 
diate  aubjecta  sit  potestati  viri,  ut  per 
hoc  in  viro  tanquam  capite  suo  debeat 
gloriari:  veljuxta  sensum  probabiliorem, 
quia  mulier  ojtificium  est  ex  viro  factura : 
ut  proinde  in  ea,  tanquam  ex  ipso  facta, 
vir  non  immerito  gloriari  potuerit,  imo 
gloriatus  fuerit  dicens :  Hoc  nunc  os  ex 
ossibus  meis,  et  caro  de  carne  mea. 
Haec  vocabitur  virago ,  quoniam  de 
viro  sumpta  est ,  Gen.  2. 

Dubitari  potest  hoc  loco,  utrum  et  mu- 
lier  sit  imago  Dei.  Id  enim  negare  vide- 
tur  Apostolus,  dum  hac  ratione  docet, 
virum  non  debere  velari ,  quoniam  imago 
Dei  est ;  quae  ratio  nihilo  magis  de  viro 
concluderet,  quam  de  muliere,  si  etiam 


mulier  esset  imago  Dei.  Itaque  commen- 
tator  Ambros.  absolute  negat,  mulierem  ad 
imaginem  Dei  factam  esse.  Negat  id  quo- 
que  Autor  quaestion.  veteris  et  novi 
testam.  quaest.  21.  24.  et  45.  Sed  fallun- 
tur  hi  autores,  si  tamen  diversi  sunt,  et 
non,  ut  docti  suspicantur,  unus  ijdemque. 
Nam  mulierem  factam  esse  ad  Dei  imagi- 
nem ,  et  quod  inde  consequens,  esse  Dei 
imaginem,  manifeste  tradit  Moses  Gen.  1. 
Cum  enim  de  homine  dixibset:  Ad  ima- 
ginem  Dei  creavit  illum,  ut  intelligere- 
tur,  hoc  ad  utrumque  sexum  pertinere, 
mox  addidit:  Masculum  et  feminam 
creavit  eos.  Itidem  capite  5.  cum  dixis- 
set:  Ad  similitudinem  Dei  fecit  illum, 
rnrsus  adjunxit :  Masculum  et  feminam 
creavit  eos.  Constat  id  ipsum  ex  propria 
ratione  imaginis  Dei ,  quae  sive  .onsti- 
tuatur  in  intellectu,  sive  in  libero  arbitrio, 
sive  in  potestate  domiuandi ,  sive  in  his 
omnibus  siraul,  juxta  varias  orthodoxo- 
rum  sententias;  utique  mulier  ab  ea  ex- 
cludi  non  poterit.  Undo  simpliciter  et 
aperte  fatentur  patres,  mulierem  ad  ima- 
ginem  Dei  factara  esse ,  ut  Basilius  orat. 
in  S.  Julittara,  et  homilia  10.  hexaera., 
nec  non  Ambros.  lib.  6.  ejusdem  argu- 
meuti  cap.  8.  Item  Augustin.  lib.  12.  de 
Trin.  cap.  7. 

Neque  vero  diversum  quid  hoc  loco 
sentit  Apostolus.  Dicens  enira,  vinnn  esse 
Dei  imaginem ,  non  id  omnino  negat  de 
muliere;  sed  siguificare  voluit  jierfectius 
et  principalius  id  viro  competere,  cum 
proptcr  rationem  naturaliter  in  eo  raagis 
vigentem,  ut  ait  in  coraraent.  Petrus  Lora- 
bardus:  tura  propter  dominium ,  quf>d 
viro  competit  araplius  atque  universalius 
quara  mulieri.  Siquidcm  vir  etiam  iu 
ipsam  raulierera  potestatem  ae  dominiura 
a  Deo  accepit  Gen.  3.  Alii  censent,  virum 
peculiariter  ab  Apostolo  dici  imaginem 
Dei,  quod  ex  Deo  sit  immediate,  ac  nullo 
aho,  cujus  imaginera  gerat,  intervenieute ; 
raulierem  vero,  quod  immediate  formata 
sit  ex  viro  iu  adjutorium  ipsi  simile,  viri 
iraaginem  couvenienter  appellari.  Quod 
etsi  Paulus  non  expresserit,  videri  taraen 
potest   ex  priori  membro   intelligendum 

reliquisse:  sicut  intellexerunt  Theodore- 
tus  et  Oecumenius,  dicentes  ex  mente 
Apostoli,  mulierem  esse  imaginem  viri, 
tanquam  imaginem  imaginis  Dei.  Neque 
enim  alienus  est  hic  sermo  a  Scriptura 
sacra.  Nam  Gen.  5.  dicitur  Adam  genu- 
isse  filium  ad  imaginem  et  similitudinem 
suam:  ex  quo  consequens  est,  filium  ejus 
fuisse  imaginem  patris.  Cur  non  igitur  et 
mulier  ex  Adam  formata  dicatur  ejus 
imago?  Sane  apud  Hugonera  Victorinum 
quaestion.  109.  super  hanc  epist.  textus 
Apostoli  citatur  hoc  modo :  Mulier  vero 
imago  et  gloria  est  viri.  Videtur  autem 
et  Pseudoambrosius  hunc  sensum  spe- 
ctasse.  Cum  enim  negasset,  mulierem  esse 
factam  ad  imaginem  Dei,  mox  sermonem 
temperat ,  de  ea  dicens :  Haec  autem  est 
imago  Dei  in  viro ,  videlicet ,  ut  imagine 
media.  Denique  valde  probabilis  efficitur 
hic  Apostoli  sensus  ex  eo,  quod  supra 
dixit  similiter:  Omnis  viri  caput  Chri- 
stus  est:  caput  autem  mulieris  vir.  Ubi 
Christum  caput  mulieris  non  negavit-,  sed 
cujus  immedi.vte  caput  esset  Christus,  in- 
dicare  voluit. 

Sed  nunc  quaeritur ,    quomodo  ex  ver- 
bis   Apostoli   jam    explicatis  ostendatur, 
virum    non   debere  velare    caput    suum. 
Bene  respondet  S.  Thomas,  majorum  com- 
mentarios  secutus,   id  colligi  dupliciter; 
primo ,  quia  velamen    impositum    capiti 
significat   potestatem    supra    se    alterius 
hominis,  ordine  naturae  superioris;  etideo 
vir,  qui  Deo  subjicitur  immediate,  ejus 
rei    significandae    ac    profitendae    causa 
non  debet  habere  velamen  super  caput: 
mulier   autem,   viro  naturaliter    subjecta, 
debet  velari.  Secundo,  quia  gloria  Dei  non 
est  occultanda,   sed  revelanda:    hominis 
autem  gloria  occultanda ,  juxta  celebrem 
Psalm.  113.  versiculum:  Non  nobis  Do- 
mini  non  nohis,    sed  nomini  tuo  da 
gloriam.    Velanda  est  ergo  mulier,  quae 
gloria  viri  est,  non  vir,  qui  gloria  Dei. 
8.  N'>n  enim  vir  ex  muliere  est,  sed 
mulier  ex  viro.  De  prima  rerum  condi- 
tione  loquitur,  quando  non  vir  ex  muliere 
factus  est,  sed  mulier  ex  viro.  Quod  facit 
ad  praerogativam  viri ;  ut  merito  propter 


hoc  mulier  sub  viri  debeat  csse  potestate. 
Cujus  rei  signum  est  velamen  capiti  ejus 
superpositum.  Sic  fere  Graeci  commen- 
tatores.  Quanquam  referri  potest  hoc  ad 
id,  quod  proxime  praecessit,  quo  refert 
Aquinas  :  ut  probatio  sit  hujusmodi :  Mu- 
lier  ex  viro  formata  est,  non  contra;  et 
proinde  mulier  est  gloria  viri ,  id  est ,  ea 
res,  in  qua  tanquam  in  pulcro  opere  ex 
se  formato,  vir  merito  glorietur. 

9.  Etenim  non  est  creatus  vir  propter 
mulierem,    sed  mulier  propter  virum. 
Aliaratio  principatus  viri  supra  mulierem, 
sumpta  ex  cansafinali.  Nam  id,  cujus  gratia 
aliquid  est  aut  fit,praecellit  ea,  quae  pro- 
pter  ipsum  sunt  aut  fiunt,  et  omnino  finis  est 
regula   mediorum.     Atqui   palam  est  ex 
historia  Gen.  2.  non  virum  creatum  esse 
propter  mulierem ,  sed  mulierem  propter 
virum;  scilicet  in  adjutorium  generatio- 
nis;  quomodo  patiens  est  propter  agens, 
et  materia  propter  formam,  ait  S.  Tho- 
mas  in  comment.  Debet  ergo  vir  mulierem 
regere ,  non  mulier  virum.  Potest  et  haec 
esse  connexio  :  Mulier  est  propter  virum, 
non  contra;  et  idcirco  vir  in  muliere,  tan- 
quam  propter  se  formata,  gloriari  potest. 
10.  Ideo  debet  mulier  potestatem  ha- 
bere  supra  caput.  Graece  lul  xtjq  xs^aX^g 
super  caput,  vel  in  capite,  Ut  Erasmus 
vertit.    Porro  quidam  codices  loco  voca- 
buli    potestatem,   habent  velamen.     At 
siucerior  lectio  est  potestatem.    Sic  enim 
habent  non  Graeca  modo  et  Syriaca ,  sed 
et  omnia  pene  MSS.  Latina.    Nec  aliter 
veteres  commentatores  legerunt:  et  om- 
nibus  antiquior  Tertull.  ut  lib,  5.  contra 
Marc.  cap.  8.  et  de  vel.  virg.  cap.  7.  et 
ultim. ,   nbi  etiam  potestatem  exponit  di- 
cens:  Velamen  jugum  iUarum  est.  Legi- 
tixr  quidem  apud  Irenaeum  etiam  Grae- 
cum,  lib.    1.   adversus  haereses   cap.  1. 
Oportet  mulierem  xaXuiijia,  velamen,  ha- 
bere  in  capite:  sed  ex  persona  Valenti- 
nianorum ,  qui  Pauli  sententiam  ita  cita- 
bant.    Nec   tamen   id   corrigit  Irenaeus, 
quia  seusus  nihilominus   constabat,   qui 
quidem  ejusmodi  est:    Propter  ea ,  quae 
dicta  sunt,  nempe  quia  mulier  gloria  viri 
est,   etc,  per  quae  declaratur  eminentia 

viri  supra  mulierem ,  debet  mulier  pote- 
statem ,  id  est,  signum  potestatis  viri 
supra  se,  quod  est  velamen,  habere  super 
caput  suum,  Est  enim  metonyTnia ,  qua 
signo  tribuitur  nomen  rei  signatae.  Nisi 
quis  malit  accipere  potestatem  pro  viro 
potestatem  habente  :  quem  mulier  habere 
debet  supra  caput ,  id  est ,  agnoscere  et 
pati  superiorem.  Quo  locutionis  modo 
dicitur  in  Psalmo  65.  Imposuisti  homines 
super  capita  nostra.  Verum  prior  sensus 
receptior  est ,  atque  etiam  probabilior ,  et 
congruens  cum  eo  quod  sequitur. 

Propter  angelos.  En  aliam  adhuc  ra- 
tionem,  a  superioribus  diversam ,  propter 
quam  mulier  in  ecclesiae  conventu  non 
nisi  velata  conspici  debeat.  Quidam  La- 
tini  codices  addita  vocula  copulante  le- 
gunt:  et  propter  angelos.  Atqui  in  plu- 
i'ibus  et  raelioribus  non  additnr,  ut  nec 
in  textu  Graeco  et  Syriaco  :  tametsi  tex- 
tus  Ambros.  sic  habet:  efiam  propter 
angelos.  Verumtamen  interpretes  pieri- 
que  seorsum  tractant  hanc  partem  :  et  ut 
dixi ,  novam  hic  rationem  faciunt.  Unus 
Cajetanus  continuat  cum  verbis  praece- 
dentibus:  verum  sensu  subobscuro,  satis- 
que  coacto,  quem  ab  ipso  petat  lector. 

Angelos  alii  aliter  interpretantur.  Plu- 
rium  sententia  est,  usitato  more  vocabu- 
lum  hoc  accipi  pro  coelestibus  illis  ac 
beatis  spiritibus  ,  ac  si  dicat  Apostolus  : 
Si  non  homines,  saltem  angelos  reverita 
mulier ,  gestet  in  capite  velamen,  pudoris 
ac  subjectionis  signum.  Sunt  enim  angeli 
nobis  ubique  praesentes ;  maxime  ubi 
conventus  fidelium  habentur ,  et  sacra 
mysteria  celebrantur.  Quocirca  vel  ad 
eonam  reverentiam  oportet  tam  mulieres 
quam  viros  toto  corporis  habitu  decenter 
et  honeste  compositos  esse ,  ut  dicere 
possint  Deo  cum  Davide :  In  conspectu 
angelorum  psallam  tibi ,  Psalm.  137. 
Simile  praeceptum  est  Eccles.  5.  Ne  di- 
cas  coram  angelo :  non  est  providentia. 
Non  dissimili  ratione  Christus  pusillorum 
contemptum  cohibet,  a  praecellenti  digni- 
tate  eorum,  quos  habent  custodes:  quia, 
inquit,  angeli  eorum  incoelis  semper 
vident  faciem  Patris  mei,  Matth.  18.  In 


quem  locum  scribens  Hieron.  de  iisdem 
angelis  hominum  custodibus  hoc  Pauli 
dictum  accepit.  De  iisdem  et  Aug.  lib. 
12.  de  Trin.  cap.  7.  hanc  adferens  ratio- 
nem:  Grata  est  enim,  inquit,  sanctis 
angelis  sacrata  et  pia  significatio. 

Sunt  alii ,  qui  augelorum  nomine  sa- 
cerdotes  seu  ecclesiae  praefectos  signifi- 
cari  putant ,  quales  nimirum  Joannes  in 
Apoc.  1.  2.  et  3.  commemorat  angelos 
ecclesiarum,  id  est,  episcopos.  Qui  qui- 
dem  angeli  dicuntur ,  ait  S.  Thomas, 
quia  divina  hominibus  annuntiant,  se- 
cundum  illud  Malach.  2.  Labia  sacer- 
dotis  custodiunt  scientiam ;  et  legem 
requirent  ex  ore  ejus:  quia  angelus 
Domini  exercituum  est.  Propter  hos 
autem  mulier  esse  debet  velato  capite 
in  ecclesia ;  vel  pro  eorum  revereutia, 
ut  de  coelestibus  angelis  dicebamus; 
vel  propter  eorum  cautelam,  ne  sci- 
licet  illi  feminis  administrantes  divina 
sacramenta,  earum  liberiore  conspectu 
scandalum  aliquod  patiantur.  Hic  sensus 
est  apud  commentatorem  Ambros. ,  nec 
non  apud  Nicolaum  I.  respondentem  ad 
consulta  Bulgarorum  cap.  58.  Tradunt 
eundem  sensum  Primasius  et  Sedulius, 
atcjue  extenilunt  ad  omnes  altaris  mini- 
stros  et  universum  clerum  ecclesiae. 

Est  et  tertia  expositio  Clementis  Ale- 
xand.  lib.  3.  hypot.,  quara  referunt  Theo- 
phyl.  et  Oecumen.,  ut  per  angelos  intel- 
ligantur  justi  et  snncti  viri ,  propter  quos 
jubeatur  mulier  habcre  velamen  snper 
caput,   ne    eos    aperta  facie  scandalizet. 

Harum  expositionum  prima  maxime 
probabilis  est:  continetque  generalem  et 
salutarem  doctrinam ,  ut  quisque  in  omni 
loco ,  quamvis  etiam  solum  se  putet,  ho- 
neste  et  pudice  se  gerat  propter  angelo- 
loim  praesentiam.  Eeliquae  duae  exposi- 
tiones  suamquoque  probabilitatcm  habent, 
praesertim  secunda. 

Caeterum  illa  prorsus  improbauda,  pro- 
pter  angelos  coelestes  idcirco  velatas  esse 
debere  mulieres ,  ne  illi  provocentur  ad 
earum  concupiscentiam:  ut  habet  opinio 
quorundam ,  qui  Scripturara  Genes.  6., 
ubi  dicuntur  filii  Dei  filias  hominum  visas 

adamasse,  de  coelestibus  angelis  intel- 
lexerunt,  decepti  versione  LXX.  inter- 
pretum ,  prout  olim  ferebatur  in  quibus- 
dam  exemplaribus ,  quibus  angeli  pro 
filiis  Dei  scriptum  erat:  ut  testatur  Augu- 
stinus  lib.  5.  de  civ.  Dei  cap.  23.  Verum 
hujusmodi  sensus  et  opinio  vehementer 
erronea  est:  quum  ex  fide  catholica  cer- 
tum  teneamus,  sanctos  illos  spiritus  amore 
caruali  mulierum  affici  non  posse,  non 
ideo  solum,  quia  sunt  incorporei,  sed 
quia  Dei  faciem  semper  videntes  omnino 
peccare  non  possunt.  Adde  quod,  cum 
angeli  non  solum  in  conventibus  ecclesiae, 
sed  et  domi  et  foris  circa  nos  assidue 
versentur  :  oporteret  hac  ratione  mulieres 
nou  in  ecclesia  tantum  et  in  publico,  sed 
ubique  et  semper  habere  caput  obvela- 
tum.  Minus  quidem  absurda  Tertulliani 
sententia,  qui  locum  hunc  Apostoli  in- 
tellexit  de  angelis  malis  et  apostatis ,  id 
est,  daemonibus:  de  quibus  dictum  supra 
capit.  6.  Nescitis  quoniam  angelos  judi- 
cahimus?  quasi  sensus  sit:  mulierem  ve- 
latam  esse  debere,  ne  visam  ejus  pulchri- 
tudinem  angeli  mali  coucupiscant :  iidem 
scilicet ,  qui  quondam  filias  hominum  a 
se  visas  ,  quod  essent  pulcrae ,  carnaliter 
concupierunt.  Loca  Tertulliani  sunt  lib. 
5.  contra  Marc.  cap.  8.,  de  vel.  virg.  cap. 
7.  et  8. ,  de  corona  mil.  cap.  14.,  de  cultu 
femin.  cap.  .3.  et  de  hab.  mul.  cap.  2. 
Verum  et  haec  opinio  procul  est  abjicien- 
da;  quouiam  etsi  (quod  jam  dudum  ex- 
plosum  est)  daemones  essent  corporei, 
constat  tamen  inter  orthodoxos,  neque 
sexuum  in  eis  distiuctionem  esse ,  neque 
gignendi  facultate  praeditos  esse ,  qua 
naturaliter  incitentur  ad  commercium  cura 
feminis :  licet,  ut  sunt  immundi  spiritus, 
homiuum  immunditiis ,  et  mulierum  vela- 
men  aspernantium  impudentia  summopere 
delectentur. 

11.  Verumtnmen  neque  cir  sine  mu- 
liere,  neque  mulier  sine  viro,  in  Domino. 
Qixoniam  dixerat,  mulierem  esse  ex  viro 
et  propter  virum  ,  non  contra  ;  et  per  hoc 
viri  potestatem  ac  dignitatem  supra  mu- 
lierem  extulerat :  ne  propterea  mulier 
animo  dejiciatur ,   ac   ne  vir  insolentius 


erga  mulierem  se  gerat ;  nunc  sermonem 
moderatur,  ostendens,  virum  et  mulierem 
mutuis  egere  officiis :  ut  nec  vir  sine  mu- 
liere,  nec  mulier  sine  viro  possit  ea,  quae 
familiae  procurandae  necessaria  sunt, 
exercere :  maxime  quod  ad  liberorum 
procreationem  et  educationem  attinet. 
Addit  autem,  in  Domino,  scilicet  Chri- 
sto ,  ut  submoneat  tam  virum  quam  mu- 
lierem,  quomodo  domum  regere,  natos 
educare  et  instituere ,  caeteraque  mutuae 
obligationis  officia  praestare  debeant :  sci- 
licet  ad  normam  legis  Christianae.  Pro 
particula,  in  Christo ,  quidam  Graeci 
codices  habent  iv  xo)  xoa/jito  in  mundo, 
quod  sensum  habet  perspicuum ,  favetque 
Graecorum  interpretum  expositioni,  qui 
pericopen.  hanc  referunt  ad  nativitates 
hominum,  ut  sensus  sit:  Quamvis  initio 
non  vir  ex  muliere ,  sed  mulier  ex  viro 
facta  sit,  postea  tamen  nihilo  magis  vir 
nasci  potest  sine  muliere,  quam  mulier 
sine  viro.  Cui  sensui  convenit  quod  se- 
quitur. 

12.  Nam  sicut  mulier  de  viro,  ita  et 
vir  per  mulierem.  De  viro  --X  tou 
av<3p6'::,  ex  viro.  Quemadmodum,  inquit, 
in  principio  mulier  ex  viro  facta  est;  ita 
nunc  vir  ex  muliere  nascitur.  Vir,  id  est, 
mas  aut  masculus.  Nam  hic  quidem  vir 
sexus  tantummodo ,  non  etiam  aetatis  no- 
men  est.  Mutat  autem  Apostolus  praepo- 
sitionem  ex  viro ,  per  mulierem ;  quia 
mulier  media  est  inter  virum.  Nara  pri- 
mum  omnium  mulier  ex  viro  :  postea  vero 
etiam  vir  ex  muliere. 

Omnia  autem  ex  Deo.  Revocat  par- 
ticularia  principia  ad  unum  priucipium 
universale  omnium  rerum,  quod  est  Deus : 
ut  sub  illo  tanquam  communi  capite  et 
principio,  tam  vir  qui  est  principium  mu- 
lieris ,  quam  mulier ,  quae  etiam  viri  quo- 
dara  modo  principium  est,  pariter  humi- 
lientur.  Hoc  autem  quod  dicit:  Omnia 
ex  Deo ,  latissime  patet;  ut  intelligamus 
omne  quod  est,  et  Deus  non  est,  in  Deum 
ut  originalera  primamque  causam  referen- 
dum  esse.  Sic  ad  Rom.  11.  Ex  ipso ,  et 
per  ipsum ,  et  in  ipso  sunt  omnia. 

13.  Vosipsijudicate.   Vos  ipsi,  Graece 

BV  ujxTv  auToTc,  in  vobis  ipsis ,  quod  qui- 
dam  vertunt,  inter  vos  ipsos.  At  rectius, 
intra  vos  ipsos:  sive  ut  alii  vertunt, 
apud  vos  ipsos  judicate:  id  est,  in  sno 
quisque  animo  aestimate  quod  dico.  Per- 
liiissio  rhetorica  est,  qua  rem  velut  natu- 
rae  ac  rationi  consentaneam  defert  ipso- 
rum  ad  quos  scribit  judicio.  Quae  res 
mire  facit  ad  suadendum.  .  Ita  capite  su- 
periori  dixit:  Ut  prudentibus  loquor ; 
vos  ipsi  judicate  quod  dico.  Qui  locus 
occasionem  dedisse  potuit,  ut  quod  hic 
scriptum  erat  in  vobis  ipsis,  mataretur 
in  vos  ipsi. 

Decet  mulierem  non  velatam  orare 
Deum  ?  Interrogatio  est.  Textus  Ambro- 
sii :  Decetne  mulierem,  etc.  Non  velatam 
rursus  Graece  axataxaAuTrTOv,  a  verbo 
xaTaxaXuTttsa&ai.  De  quo  superius  ex 
Chrysostomo.  Num,  inquit  ApostoJus,  de- 
corum  est  (ita  Graece,  Tcpsuov  saxi),  mu- 
lierem  capite  non  cooperto  Deum  orare? 
quasi  dicat,  minime.  Siquidem  etiam  vulgo 
reputatur  id  iHdecorum.  Non  addit  nunc 
Apostolus  prophetare ;  sed  solam  oratio- 
nem  nominat:  quia  nec  si  velata  sit  mu- 
lier,  prophetare  ei  licet  in  ecclesia;  quem- 
admodum  docetur  infra  capite  14.  Anno- 
tat  hoc  loco  Cajetanus,  quod  initio 
admonuimus ,  istum  de  capitis  velamine 
tractatum  non  adversus  viros  institutum 
a  Paulo,  sed  adversus  muliores,  more  vi- 
rorum  invelato  capite  exhibentes  sese  in 
ecclesia.  Porro  quia  de  eo,  quod  in  hu- 
manis  actionibus  decorum  aut  indecorum 
est,  uaturaliter  homines  judicare  solent, 
ideo  subjungit. 

14.  Necipsanaturadocetvos.  Graece 
cum  notula  iuten-ogationis :  An  nec  ipsa, 
etc.  Naturam  vocat  naturalem  inclinatio- 
uem:  quae  docere  dicitur,  quateuus  per 
eam  accipitur  notitia  sive  judicium  de  re 
quapiam. 

Quod  vir  si  comam  nutriat,  ignomi- 
nia  est  illi.  Graece,  quod  vir  quidem,  si 
comatus  sit,  dedecus  ei  est:  id  est,  quod 
viro  quidera  comatum  esse,  dedecori  sit. 
Comatus  dicitur,  qui  promissam  gestat 
comam  more  muliebri.  Tales  euim  notari 
solent  ut  molles  et  effeminati,  et  agentes 


contra  decus  virile.  Non  enim  damnat 
Apostolus,  si  vir  capillos  aliquantum  alat 
valetudinis  causa,  ne  frigus  noceat  capiti : 
quemadmodum  est  consuetudinis  in  frigi- 
dis  regionibus :  verum  si  comam  alat  in- 
tonsam,  quod  feminarum  est.  Ac  eadem 
pene  ratio ,  si  caesariem  gestet  prolixio- 
rem ,  ornatui  studens :  velut  olim  apud 
Hebraeos  Absalon,  cui  sua  caesaries  exi- 
tio  fuit ,  2  Reg.  18.  Quanquam  illum  et 
hodie  multi  non  sine  levitatis  ae  mollitiei 
nota  juvenes  imitantur.  Quin  etiam  ex 
hoc  loco  B.  August.  in  lib.  de  opere  mo- 
nach.  trib.  extremis  capitibus,  improbare 
non  dubitat  morem  quorundam  monacho- 
rum ,  sive  Anachoretarum  ,  quos  crinitos 
fratres  vocat :  quod  crines  intonsos  et  in 
humerum  demissos  gestarent,  quadam,  ut 
videri  volebant,  imitatione  veterum  Na- 
zaraeorjim,  Samsonis,  Samuelis  et  alio- 
rum ;  rcvera  autem  ex  eo  facto  sanctitatis 
speciem  aucupantes.  Attamen  ubi  more 
receptum  est,  Anachoretas  incedere  co- 
matos,  ut  hodie  passim ,  modo  bona  adsit 
intentio,  non  arbitror  esse  damnandum. 

15.  Mulier  vero  si  comam  nutriat, 
gloria  est  illi?  Giaece:  Si  comata  sit, 
gloria  ejus  est  ?  Sensus :  coma  promissa 
decet  mulierem,  et  formam  ejus  commen- 
dat:  quemadmodum  e  diverso  deturpat 
eam  capillorum  detousio.  Hinc  illud  ad 
spousam  mysticam,  Cant.  7.  Comae  ca- 
pitis  tfA  sicut  purpura  regis.  Sed  haec 
uon  suffragantur  immoderato  cultui  femi- 
narum  circa  capillos.  Quod  studium  repri- 
munt  Paulus  1  Tim.  2.  et  Petrus  1.  epist. 
3.  Caeterum  ex  hac  sententia,  mulier 
vero  etc.  reliuquit  Apostolus  inferendum, 
ergo  mulier  debet  velare  caput.  Hanc 
enim  illationem  probat  id  quod  sequitur. 

Quoniam  capilli  pro  velamine  ei  dati 
sunt.  Graece :  Quia  coma  pro  velamine 
data  est.  Et  est  sensus:  Ipsa  natura,  seu 
Deus  naturae  autor  praebet  sexui  mulie- 
bri  comam  pro  velamine :  videlicet  ea  re 
mulierem  admonens,  quod  debeat  esse 
velato  capite.  Quaeres,  quare  non  suffi- 
ciat  ei  velamen,  quod  natura  suppeditat, 
id  est,  capilli:  quidve  sit  opus ,  aliud  su- 
peraddere?    Respondet  post  Chrysosto- 

mum  Theophyl.  ut  non  ex  sola  natura, 
verum  etiam  ex  consilio  et  voluntatis 
electione  suhjectionem  mulier  fateatur. 
Et  breviter  Ambros.  commentator,  ut  na~ 
turae  voluntas  addatur.  Vult  autem 
Apostohis  eandem  esse  rationem  velami- 
nis  naturalis  et  assumptitii.  Nara  quae 
natura  tegit,  eadem  etiam  studio  et  arte 
tegenda  esse  monemur.  Viro  quidem  etiam 
capilli  dati  sunt  a  natura;  non  tamen  pro 
velamine,  sicut  mulieri,  sed  tantnm  pro 
capitis  conservatione.  Uude  et  natura 
brevius  est  capillitium  viri  quam  mulie- 
ris;  scilicet  ad  significandum ,  viro  non 
aliud  assumendum  esse  velamen ,  nisi 
quatenus  id  postularet  capitis  conser- 
vandi  necessitas. 

Porro  notandiam  est,  hanc  rationem  a 
natura  sumptam,  quemadmodum  et  illam, 
quae,  a  capite  mystico  (de  aliis  idem  ferme 
judicium) ,  generalem  esse ;  qua  velamen 
viro  detrahatur,  ac  mulieri  imponatur, 
non  solum  in  conventibus  ecclesiae,  verum 
etiam  alibi;  perinde  ut  res  sese  habet  de 
velamine  naturali.  Neque  enira  tantum 
vult  Apostolus  hoc,  quod  vocat  decorum 
naturale,  servari  in  ecclesia,  sed  in  omni 
conversatione  ,  quantum  naturae  necessi- 
tas  id  permittit.  Jam  de  barba  si  quaeras, 
ea  viro  non  est  data  pro  tegumento ,  sed 
ad  dignitatera  ct  majestatem.  Est  enim 
et  ipsa  symboliim  non  ignobile  potestatis 
viri  supra  mulierem. 

16.  Si  quis  autem  videtur  contcntio- 
sus  esse.  Hoc  est :  Si  quis  rationibus  a 
me  allatis  non  acquiescit,  sed  pro  sua 
contraria  opinione,  qua  negat,  oportere 
velari  foeminas  in  eeclesia,  certare  per- 
git ;  et  per  hoc  contentiosum  se  ostendit. 
Nam  contentiosus  is  dicitur,  qui  verbis 
certat,  id  agens  xit  vincat,  non  ut  veritas 
appareat.  Unde  Graece  etiam  hoc  loco 
cpi^ovsixoc  dicitur,  id  est,  amans  victo- 
riae;  ut  cui  victoria  potior  est  veritate. 
Hieron.  in  dialog.  contra  Lucifer.  cap.  9. 
partem  hanc  ita  legit :  Si  quis  autem  pu- 
taverit  se  contentiosum  esse.  Sed  quam- 
vis  Graeca  nou  respuant  hujusmodi  ver- 
sionem ,  ea  tamen  non  quadrat  huic  loco. 

Nos  talem  consuetudinem  non  habe- 


mus,  neque  ecclesia  Dei.  Hoc  quod  de 
consuetudine  dicit,  dupliciter  intelligi 
potest.  Uno  modo:  Nos  consuetudinem 
non  habemus  contendendi ;  sed  magistro- 
rum  praeceptis  absque  contradictione  ob- 
temperandi.  Sic  Chrysostom.  in  comment. 
et  Ambros.  lib.  5.  de  fide  in  prooemio. 
Ahter :  Nos  eam  consuetudinem  non  ha- 
bemus ,  ut  mulieres  orent  in  ecclesia  ca- 
pite  non  velato,  quasi  dicat :  Si  quis  con- 
tentiose  mecum  agere  velit ,  et  diversam 
opinionem  pertinacius  defendere;  illi  ego 
oppono  nostram  et  ecclesiae  consuetudi- 
nem,  quae  habet,  ut  mulieres  orent  volato 
capite,  viri  non  velato.  Huuc  sensum  si- 
mul  cum  priore  adferunt  Theophyh  et 
Oecum.  Sed  posterior  sensus,  quem  pro- 
bat  major  pars  interpretum,  sine  dubio 
germanior  est. 

Ubi  notandum  Apostoli  Pauli  in  do- 
cendo  etpersuadendoartificium;  qui  velut 
bonus  orator  optimum  argumentum  ultimo 
loco  reservaverit:  nempe  quod  petitur  ab 
autoritate,  consuetudine  et  traditione  po- 
puli  Dei.  Quod  quidem  ad  reprimendos 
homines  praefractos  et  contentiosos ,  nec 
non  eos,  qui  rationum  minus  capaces  sunt, 
adhibendura  est:  et  tuac  necessario  ad- 
hibetur,  quando  de  eo  agitur,  quod  in 
Scripturis  non  est  expressum.  Unde  B. 
August.  in  epist.  86. ,  quae  est  ad  Casu- 
lanum  presby  terum  :  In  his ,  inquit ,  re- 
bus,  de  quibus  nihil  certi  statuit  Scri- 
ptura  divina ,  mos  populi  Dei,  vel 
instituta  majorum ,  pro  lege  tenenda 
mnt.  Sed  et  Hugo  Victoriuus  ad  hunc 
locura  ita  generaliter  annotat :  Hic  hahe- 
mus  autoritatem,  quod  consuetudines 
sanctae  ecclesiae  tencndae  sunt:  etsi 
rationem  ignoremus ,  quare  ab  illa  sic 
constitutae  sint.  Deus  enim  suam  eccle- 
siam  in  his,  quae  ad  ipsam  pertinent, 
non  permittit  errare.  Sic  ille.  Igitur 
exemplo  Pauli  licebit  etiam  nobis  catho- 
licis  hoc  pacto  respondere  nostris  adver- 
sariis :  ut  quoties  bonis  rationibus  et  ar- 
gumentis  ,  quibus  ecclesiae  doctrinam  as- 
serimus ,  non  acquiescnnt,  absolute  eis 
dicatur :  Nos  hujusmodi  consuetudinem, 
quam  vos  impugnatis,  ut  orandi  pro  de- 

functis,  invocandi  sanctos,  venevandi  sa- 
cras  imagines  etc. ,  habemus  ex  antiqua, 
ecclesiastica,  apostolica  traditione  ac- 
ceptam. 

Dicit  autem  Paulus:  Nos,  id  est,  Apo- 
stoli,  quorum  tanquam  magistrorum  ve- 
strorum  instituta  debetis  sequi.  Vel,  se- 
cundum  S.  Thomam ,  nos,  id  est,  Judaei, 
a  quibus  Evangelium  ad  vos  gentiles 
pervenit ;  quorum  perinde  bonas  consue- 
tudines  imitari  vos  convenit.  Nam  Ju- 
daeorum  mulieres  solere  velatas  incedere, 
meminit  Tertull.  de  veteribus  traditioni- 
bus  agens ,  in  lib.  de  corona  militis  cap. 
4.  Apud  Judaeos,  inquit,  tam  solenne 
est  foeminis  eorum  velamen  capitis,  ut 
inde  noscantur. 

Pro  ecclesia,  Graece  pluraliter  eccle- 
siae.  Sic  et  Latina  quaedam  MSS.  et  ve- 
teres  concordantiae  :  tametsi  sensus  idem 
est.  Nam  ecclesia  universalis  ex  multis 
particularibus  ecclesiis  consistit.  S.  Tho- 
mas,  ut  merabra  distinguat,  interpretatur 
ecclesiam  per  gentes  toto  orbe  diffusam. 
Erant  enim  et  ecclesiae  Judaeorum  cre- 
dentium  Hierosolymis  et  alibi ;  quas  vult 
comprehendi  priore  membro.  Quanquam 
in  priore  possunt  intelligi  Judaei  in  genere, 
ut  significetur  mos  populi ,  velut  in  tem- 
plo,  et  synagoga,  et  omnino  in  publico, 
sicut  ex  Tertulliano  audivimus:  in  poste- 
riore,  ecclesiae  Christi  undecunque  colle- 
ctae.  Quem  sensum  vult  Cajetanus ,  cum 
dicit  hic  adferri  rationem  ab  autoritate 
consuetudinis  tum  in  veteri  testamento, 
tum  in  ecclesiis  Dei  in  novo  testamento. 
Sciendum  autem,  ex  hac  prima  ecclesia- 
rum  per  Apostolos  introducta  cousuetu- 
dine  profectum  esse,  ut  omnes  Christianae 
mulieres,  tam  nuptae  quam  virgines ,  in- 
cederent  velatae;  non  quidem  sacro,  quod 
sacratis  virginibus  proprium  est,  sed  com- 
muni  tectae  velamine.  Nam  etiamsi  tunc 
contendebant  Corinthii,  ait  Chrysost., 
nunc  universus  orbis  terrae  hanc  legem 
admisit  et  custodiit.  Tanta  est  potentia 
criicifixi.  Ita  sanctus  ille. 

17.  Hoc  autem  praecipio  non  lau- 
dans.  Graeci  codices  pene  omnes  sic 
habent:    Hoc    autem  praecipiens   non 


laudo.  Quidam  praeceptum  hoc  referunt 
ad  superiora,  ac  si  dicat  Apostolus :  Hoc 
quod  dixi,  mulieres  debere  velatas  orare, 
quodque  tam  argumentis  a  ratione  ductis, 
quam  a  consuetudineprobavi:  nunc  etiam 
praecepto  meo  confirmo ,  et  volo ,  ut  ita 
fiat.  Ex  quo  statim  transeat  ad  aliud,  di- 
cendo  non  laudans,  etc.  Sic  August.  de 
opere  monach.  cap.  31.,  quem  sequuntur 
uterque  glossator ,  Lombardus  et  alii  ex 
Latinis.  Graeci  vero,  quibus  accedit  Li- 
ranus,  ad  sequentia  referunt,  et  hunc  fere 
sensum  reddunt :  Illud ,  de  quo  nunc  vo- 
biscum  agere  institui  et  praecepta  dare, 
tale  est,  quod  laudare  non  possum,  imo 
vehementer  improbo.  Incipit  autem  a 
praecepto,  non  praemissis  ad  suadendum 
rationibus,  ut  in  tractatu  superiori:  quod 
de  re  maximi  momenti  locuturus ,  ad  ea 
vitia  reprehendenda  accedat-,  quae  nuUum 
excusationis  praetextum  admitterent. 

Quod  non  in  melius,  sed  in  deterius 
convenitis.  Id  est:  quod  non  ad  utilita- 
tem  et  profectum  spiritualem ,  sicut  opor- 
tebat,  convenitis  in  ecclesiam ;  sed  magis  i 
ad  spirituale  detrimeutum.  Ita  conventum  | 
agitis  ecclesiasticum,  ut  ex  eo  non  fructum 
pietatis,  sed  dispendium  referatis.  Siqui- 
dem ,  ut  ad  hunc  locum  erudite  S.  Tho- 
mas  aunotat,  omne  animal  gregale,  puta 
columbae,  grues ,  oves ,  instinctu  naturali 
conveniunt  in  unum,  ut  sit  eis  corpora- 
liter  melius,  Quare  et  homo,  qui  est  ani- 
mal  sociale ,  conventus  instituere  debet 
propter  aliquod  melius;  idque  vel  tem- 
porale,  propter  quod  fiunt  conventus  cl- 
vium;  vel  spirituale,  cujus  gratia  fiunt 
conveutus  fidelium.  Atqui  finem  hunc 
pervertebant  in  suis  conventilus  Coriuthii : 
quemadmodum  ex  iis,  quae  sequuntur, 
patebit.  Loquitur  autem  Apostolus  nou 
de  quocumque  fidelium  apud  Coiiuthios 
conventu ;  sed  de  eo  ,  qui  fiebat  ad  cele- 
brandam  coenam  Dominicam.  Hanc  enim 
paulo  post  nominat,  et  quomodo  ad  eam 
in  deterius  convenerint,  refert.  Caeterum 
duo  potissimum  reprehendit,  quorum  hoc, 
quod  sequitur,  unum  est. 

18.  Primum  quidem  convenientibus 
vobis  in  ecclesiam.    Graece,  in  ecclesia; 

quemadmodum  et  Latina  quaedam  MSS. 
legunt,  et  Aquinas  in  commentario.  Eccle- 
siam  vocat  vel  locum  deputatum  conven- 
tibus  fidelium,  vel  ipsum  fidelium  conven- 
tum.  Utraque  enim  acceptio  hujus  nomi- 
nis  apud  fideles  usitata  est;  sed  prior 
dependet  a  posteriori.  Nec  fere  aliter 
quam  hoc  posteriori  modo ,  nomen  hoc  in 
Scripturis  accipitur.  Ita  paulo  post:  aut 
ecclesiam  Dei  contemnitis  ?  Dicuntur 
autem  in  ecclesiam  vel  in  ecclesia  con- 
venire,  quia  conventus  ipse  ecclesiam 
constituit :  quomodo  senatorum  conventus 
senatum.  Nonnulli  illud  Graecae  lectio- 
nis  in  ecclesia,  jungunt  cum  eo,  quod  se- 
quitur. 

Audio  scissuras  esse  inter  vos.  Scissu- 
ras  oxia|xaTa.  Quam  Graecam  vocem 
interpres  alibi  retinet,  ut  supra  cap.  1. 
Non  sint  in  vobis  schismata.  Significan- 
tur  autem  dissidia ,  dissensiones.  Quae- 
nam  eae  fuerint,  non  expressit  Apostolus ; 
sed  ex  sequentibus  intelligi  potest,  vel  de 
loco  recurabendi,  vel  de  tempore  coenae 
inchoandae,  vel  de  cibis  ipsis  ac  potibus, 
aliisve  ejusmodi,  disceptatum  illic  fuisse : 
maxime  inter  divitcs  et  pauperes ,  quo- 
rum  isti  ab  illis  contemnebantur.  Qui 
particulam  praecedentem  in  ecclesia  huc 
annectunt,  ita  sermonem  ordinant:  Con- 
venientibus  vobis,  audio  dissensiones  esse 
inter  vos  in  ecclesia,  id  est,  in  ipso  con- 
ventu. 

Et  ex  parte  credo.  Exparte;  Graece, 
filpog  XI,  partem  aliquam.  Erasmus, 
aliqua  ex  parte.  Id  intelligi  potest ,  vel 
de  parte  rerum,  vel  de  parte  pergonarum. 
Utroque  enim  modo  exponunt  interpretes  ; 
vel  Apostolum  credere  partem  aliquam 
malorum,  quae  sibi  narrata  essent;  vel 
ea,  quae  narrata  erant,  credere  de  aliqui- 
bus  illorum,  non  de  omnibus.  Neque  vero 
prudentis  est  statim  omnia  credere,  quae 
referuntur ,  etiam  a  fide  dignis.  Nam  et 
hos  falli  contingit.  Simul  hoc  verbo  miti- 
gat  Apostolus  asperitatem  objurgationis. 

19.  Nam  oportet  et  haereses  esse. 
Graeci  codices  addunt,  Iv  Gfi~iv^  in  vobis, 
plerique  hoc  ordine:  Oportet  eiiim  et 
haereses  in  vobis  esse;  nonnuUi  vero  sic: 


Oportet  enim  in  vobis  haereses  esse; 
quasi  dicat:  Vestra  ecclesia  non  magis 
exempta  est  ab  hoc  malo ,  quam  aliae. 
Quanquam  non  videntur  eam  particulam 
Graeci  interpretes  legisse.  Caeterum  os- 
tendit  Apostolus  hac  sententia ,  non  esse 
mirandum,  neque  rem  accidere  sibi  pror- 
sus  inexspectatam,  quod  dissensiones  sint 
inter  Corinthios.  Nam,  inquit,  oportet  et 
haereses  sive  sectas  exsistere :  sive  abso- 
lute,  sive  inter  vos;  juxta  varietatem 
lectionis. 

Chrysost.  caeterique  Graeci,  quibus 
assentitur  Cajet.,  haereses  intelligunt  hoc 
loco ,  non  adversus  sanam  et  catholicam 
doctrinam  erroneas  opiniones :  sed  dissi- 
dia  circa  mensas,  et  locum  et  tempus  ac- 
cumbendi ,  de  quibus  superius ;  ut  non 
aliud  hic  dicat  Apostolus  haereses,  quam 
quod  jam  dixerat  scissuras  seu  schismata : 
quae  exoriri  et  esse  oporteat ,  propter  vi- 
tiosas  et  in  mahim  pronas  hominum  afiie- 
ctiones :  quales  multi  erant  inter  Corin- 
thios,  ut  patet  ex  cap.  1.  et  3.  hujus  epist. 
Ita  dicitur  a  Domino  Matthaei  18.  Ne- 
cesse  est,  ut  veniant  scandala.  Latini 
vero  simpliciter  haereses  intelligunt  in 
doctrina:  ut  sit  argumentum  secundum 
dialecticos  a  minori :  Oportet  etiam  hae- 
reses  suboriri ;  non  igitur  incredibile  est, 
dissensioues ,  quae  ad  mores  et  ambitio- 
nem  pertineant ,  excitatas  esse  inter  vos. 
Atque  hic  intellectus  nobis  probabilior 
apparet;  tum  propter  interpositam  vocu- 
lam  et,  id  est  etiam,  quae  solet  diversum 
aliquid  adjungere:  tum  quia  non  sine 
causa  vocabuhim  mutavit  Apostolus :  ut 
qui  prius  dixerat  schismata ,  nunc  diceret 
haereses;  utique  volens  non  diversum 
modo,  sed  et  gravius  aliquid  significare: 
quando  nec  vocabulum  haeresis  in  sacris 
literis  usquam  ad  morum  discrepantiam 
refertur ;  sed  semper  ad  diversitatem  re- 
ligionis  ac  doctrinae.  Neque  pro  Graecis 
facit,  quod  secundum  eorum  lectionem 
addit  Apostolus,  in  vobis:  cum  haereses 
non  sint  in  ecclesia,  sed  extra.  Nam  sicut 
haeretici  latentes  ac  nondum  separati 
sunt  adhuc  in  ecclesia,  donec  inde  vel 
ejiciantur,  vel  proprio  se  judicio  condem- 

nantes,  sponte  exeant,  secundum  illud  1 
Joann.  3.  Ex  nobis  exierunt:  sic  et  ipsas 
haereses  aliquo  modo  in  ecclesia  esse, 
non  est  absurdum.  Quemadmodum  vero 
propter  multorum  fidelium  imperfectionem 
oportet  esse  dissidia  de  rebus  minoribus; 
ita  propter  quorumdam  malitiam  et  ani- 
mosam  pertinaciam  ,  oportet  esse  dissen- 
fiiones  in  doctrina  fidei. 

Jam  quod  ex  hoc  loco  quidam  faciunt 
argumentum:  Oportet  haereses  esse;  ergo 
haeretici  non  sunt  e  medio  tollendi:  ni- 
mium  futile  est,  quasi  mala,  quae  impe- 
diri  non  possunt  ne  eveniant ,  tollere  non 
liceat,  postquam  evenerint.  Qua  ratione 
nec  morbi  cura  medicorum  depellendi 
erunt ;  quoniam  et  ipsos  propter  hominum 
intemperantiam ,  et  inaequales  corporum 
affectiones,  esse  necesse  est.  Cur  autem 
non  potius  sic  argumentantur,  ut  coUectio- 
nis  appareat  absurditas :  Oportet  haereses 
esse,  ei'go  haereses  non  sunt  tollendae? 
Hoc  enim  magis  directe  consequens  vide- 
batur,  si  id,  quod  necesse  est  evenire, 
non  sit  tollendum. 

JJt  et  qui  probati  sunt ,  manifesti 
fiant  in  vobis.  Et  abest  in  Graeco  et 
Syriaco ,  multisque  Latinis.  Quibus  vo- 
lunt  veteres ,  Tertull.  lib.  de  praescript. 
cap.  4.,  Cyprianus  lib.  de  unit.  eccles.  et 
lib.  3.  ad  Quir.  testim.  93.  et  Ambrosius 
de  42.  mans.  mansione  30.  Volunt  autem 
expositores  Graeci,  particulam  ut  non 
causam  denotare  ejus,  quod  praecessit, 
sed  eventum  consequentem.  Malis  enim 
dissidia  iacientibus,  manifestabantur  boni ; 
sive  pauperes ,  qui  patienter  ferebant  se 
contemni ,  sive  alii,  qui  morem  coeuae  ab 
Apostolo  institutum  adhuc  servabant. 

Verum  rectius  S.  Thomas  et  Cajet. 
caeterique  Latiui,  causaliter  hanc  partem 
exponunt:  non  quod  significetur ,  quis  sit 
finis  ipsarum  haeresecn;  sed  in  quem 
finem  Deus  illas  ordinet :  non  excitando, 
sed  permittendo ,  ut  magnum  aliquid  bo- 
num  ex  eis  eliciat.  Etenim,  ut  ait  August. 
enchiridii  27.  melius  judicavit  Deus  de 
malis  benefacere,  quam  mala  nulla  esse 
permittere.  Nam  dicere  quis  poterat; 
non  ita  saltem  oportet  haereses  esse,  quin 


Deus  hominum  malitiam  reprimendo  vel 
corrigendo,  posset  illas  impedire.  Cur 
igitur  id  non  facit?  Ad  hoc  respondet  hac 
parte  ,  et  sensus  est :  haereses  non  impe- 
diri,  sed  permitti  a  Deo  hanc  ob  causam, 
ut  qui  probati  sunt,  id  est ,  probi ,  integri 
ac  sinceri  (id  enim  significat  nomen  Grae- 
cum  (Soxifioi^  pro  quo  TertuU.  legit  pro- 
babiles,  loco  proxime  citato  et  alihi)  ma- 
nifesti  fiant  in  ecclesia ;  dum  sectis  non 
se  jungunt,  uec  ab  unitate  recedunt,  quam- 
vis  tentatl  multorum  exemplis ;  sed  fidei 
sinceritatem  cum  caritate  retinent.  Quae 
quidem  manifestatio  non  solum  eis  hono- 
rifica  est;  verum  etiam  plurimum  valet 
ad  confirmandos  in  fide  infirmos. 

Alludit  autem  Apostolus  ad  probatio- 
nem  auri  et  argenti  per  igaem.  Unde  B. 
Ambrosius  post  allegata  Apostoli  verba 
subjungit :  Sincerior  bonitas  e  tentatio- 
nibus  prodit :  sicui  purius  argentum  e 
camino  ignis.  Nec  male  Tertull.  proba- 
tos  seu  probabiles  interpretatur  electos, 
de  praescript.  cap.  39.  dicens :  Ut  electi 
manifestentur ,  ut  reprobi  detegantur. 
Nam  absolute  et  usque  in  finem  probati, 
soli  sunt  electi.  Sciendum  est,  interpretem 
Syrum  particulam  in  vobis,  sive  inter 
vos,  ad  medium  reducere :  ut  qui  probati 
sunt  inter  vos  innotescant,  volentem,  ut 
arbitror ,  eam  construere  cum  dictione 
probati.  Quod  etsi  faciat  sensum  non 
improbandum,  esse  tamen  videtur  praeter 
mentem  Apostoli^  a  quo  in  fine  collocata 
particula  non  nisi  coacte  ad  priorem  di- 
ctionem  referri  potest. 

20.  Convenientibus  ergo  vobis  in 
unum,  jam  non  est  Dominicam  coenam 
manducare.  Tn  U7ium,  Graece,  st:'.  x6 
cdizb ,  in  idem ,  quod  alias  vertere  solet, 
in  idipsum.  Et  sensus  est :  in  eundem 
locum,  quomodo  transtulit  Erasmus.  Vo- 
cula  jam  in  Graeco  et  Syriaco  non  habe- 
tur  :  concinne  tamen  addita  ab  interprete. 
No7i  est,  oux  £0X1^  Erasmus  vertit,  non 
licet:  atque  ita  glossator  interlinealis, 
Lombardus ,  S.  Thomas  et  Liranus  expo- 
nunt,  ut  sit  sensus :  Ita  agitis ,  ut  non  li- 
ceat  Dominicam  coenam  celebrare,  quem- 
admodum   oporteat.    Simili  sensu  vertit 

Hentenius,  non  contingit.  Quanquam 
id,  quod  noster  interpres  ex  Graeco  sim- 
pliciter  expressit,  percommodum  habet 
sensum :  Quum  convenitis  in  unum  ad 
celebrandam  coenam  Domini&am;  id  ta- 
men,  quod  agitis ,  non  est  edere  Domini- 
cam  coenam,  sed  longe  aliud.  Ita  Graeci, 
et  inter  Latinos  Hervaeus  et  Cajetanus. 
Quod  autem  quidam  supplent  hoc  modo : 
non  est,  aut  non  licet  edere  ea  concordia, 
qua  Apostoli  comederunt :  pai-um  apte 
supplent.  Nam  Apostoli  non  magna  con- 
cordia  comederunt :  quando  unus  eorum 
levavit  contra  Dominum  calcaneum  suum, 
Joann.  decimo  tertio :  et  inter  alios  orta 
est  contentio,  quis  eorum  videretur  esse 
major,  Luc.  22. 

Porro  quod  Apostolus  hac  parte  com- 
memorat,  id  alterum  est  eorum,  quae  in 
Corinthiis  coenam  agentibus  Dominicam 
reprehendit ;  priori  tamen  conjunctum. 
Utriusque  vero  causae  erant  divitiae, 
luxus,  fastus,  intemperantia. 

Sed  quam  Apostolus  vocet  coenam  Do- 
minicam,  et  quem  ordinem  ea  habuerit 
ad  celebrationem  mysteriorum,  quae  paulo 
post  ab  eo  traduntur ;  explicandum  nobis 
est.  Sunt  enim  ea  de  re  variae  sententiae. 
Quidam  coenam  Dominicam  intellexerunt 
ipsum  epulum  sacrum ,  in  quo  sumuntur 
corpus  et  sanguis  Domini.  Quae  quidem 
Augustini  sententia  est  in  epist.  118.  ad 
Januar.  cap.  5. ,  ubi  aflSrmat  Apostolum 
ipsam  aecepiionem  Eucharistiae  Domi- 
nicam  coenam  vocasse.  Quod  et  sentiunt 
commentator  Ambros. ,  Pelagins ,  Glossa- 
tor,  Lombardus,  Hervaeus ,  S.  Thomas, 
Rickelius  :  et  inter  Graecos  Theodoretus 
et  Oecumenius;  quorum  verba  sunt,  Do- 
minicam  coenam  vocat  Apostolus,  Do- 
minicum  sacramentum.  Huic  intellectui 
favere  videtur  Apostolus,  in  eo,  quod  tra- 
ditionem  Dominicam  paulo  post  i-epetens, 
dicit:  Ego  enim  accepi  a  Domino,  quod 
et  tradidi  vohis  etc. ,  ubi  non  aliam  coe- 
nam,  praeter  eam,  in  qua  corpus  et  sau- 
guis  Domini  sumebantur,  commemorat. 

Verumtamen  istorum  sententia  probari 
non  potest  ita  nude  accepta.  Nam  in  com- 
munione  sacrae  Eucharistiae  nuUo  modo 


credibile  est,  ea  contigisse,  quae  hic  a 
Paulo  referuntur:  ut  quisque  suam  eoe- 
nam,  id  est  Eucharistiam,  praeoccuparet, 
et  alius  quidem  esuriret,  alius  autem 
ebrius  esset.  Neque  enim  illa  mensa  my- 
stica  ad  hoc  proponitur,  aut  aliquando 
proposita  fuit,  ut  venter  satiaretur:  sed 
tantum  ut  mens  reficeretur.  Neque  vero 
poterant  ex  ea  mensa  aliqui  ita  ingurgi- 
tari,  ut  ebrii  dicerentur,  ne  sensu  quidem 
inferius  explicando  :  quandoquidem  a  mi- 
nistris  Ecclesiae  seu  Presbytcris  seu  Dia- 
conis ,  quorum  erat  distribuere  fidelibus 
corpus  et  sanguinem  Domini ,  non  pleni 
calices  saepius  epotandi,  sed  certa  ae  de- 
terminata  sacri  liquoris  portio  semel  su- 
menda,  singulis  dabatur:  sicut  et  inter 
Christi  discipulos  factum  fuit  in  ultima 
coena. 

Sed  nec  in  hujus  celebratione  mysterii 
locum  habere  poterat  reprehensio  Pauli, 
quae  est  in  fine  capitis,  quod  alii  alios 
non  exspectarent :  nisi  culpa  conjiceretur 
in  ipsos  ministros,  in  quorum  potestate 
erat,  non  prius  inchoare  sacram  actionem, 
quam  omnes  convenissent.  His  accedit, 
quod  sola  panis  et  vini  sumptio  non  pot- 
erat  esse  coena,  qualis  a  Corinthiis  habita 
describitur:  id  est,  in  qua  alii  laute  ac 
splendide,  alii  tenuiter  ac  maligne  tracta- 
rentur.  Nec  vero  suffragatur  dictis  auto- 
ribus  Pauli  narratio  dicentis :  Ego  enim 
accepi  a  Domino ,  etc.  Non  enim  illic 
coenae  Dominicae  historiam  repetit,  quod 
non  erat  necesse :  sed  mysteriorum,  occa- 
sioue  coenae  a  Corinthiis  indigne  tracta- 
torum,  sacram  institutionem  exponit.  Quod 
ad  rem  faciebat  quam  maxime :  quemad- 
modum  plenius  infra  declarabitur. 

Igitiir  aliorura  sententia  est,  coenam 
Dominicam  ab  Apostolo  vocari  convivium 
commune  fidelium,  in  quo  omnes  tam 
pauperes  quam  divites  reficlebantur;  vi- 
delicet  institutum  ac  soleuni  more  cele- 
brari  solitum ,  ad  exemplum  et  quandam 
repraeseutationem  illius  coenae ,  quam 
Christus  Dominus  ultimam  habuit  cum 
suis  discipulis,  priusquam  corporis  et  san- 
guinis  sui  mysterium  institueret.  Hanc 
enim  institutionem ,  et  proinde  etiam  ip- 

sius  Eucharistiae  sumptionem  ,  non  com- 
prehendi  in  illa  coena,  sed  ea  posteriorem 
fuisse,  satis  aperte  significat  Lucas  Evan- 
gelii  sui  cap.  22.  et  Paulus  hoc  loco,  cum 
dicunt,  Dominum  calicem  discipulis  por- 
rexisse  postquam  coenavit:  pro  quo  in 
canone  liturgico  absolute  dicitur,  post- 
quam  coenatum  est.  Quod  idem  de  pane 
intelligendum.  Non  enim  divisum  fuit  hoc 
mysterium ,  ut  una  pars  institueretur  ac 
sumeretur  in  coena,  pars  altera  post  coe- 
nam :  sed  actione  continuata  post  coenam 
utraque  pars,  id  est,  totum  sacramentum 
institutum  fuit. 

Hoc  fere  modo  de  coena  Dominica  lo- 
quuntur  Chrysost.  et  Theophylact.  in 
comment.,  ac  rursum  Chrysost.  in  homilia 
peculiari  super  verbis  Apostoli,  oportet 
et  haereses  esse ;  et  inter  Latinos  Prima- 
sius  et  Sedulius:  itemque  recentiores  Ca- 
jetanus,  Gaignaeus,  Hofmeisterus  et  alii: 
quibus  annumero  Galenum  nostrum  cate- 
chesi  124.  Quamvis  illorum  nonnulli  vi- 
deantur  nomine  coenae  Dominicae  non 
solum  illud ,  quod  dixi ,  convivium  acci- 
pere ;  sed  una  comprehendere  ipsius  Eu- 
charistiae  communionem,  quae  sub  idem 
tempus  fiebat:  quemadmodum  et  factum 
in  coena  Domini  cum  discipulis.  Unde  et 
interdum  ita  loquimur,  ut  vocabulum  coe- 
nae  Domini  extendamus  ad  totum  illud 
tempus,  quo  Christus  cum  discipulis,  etiam 
coena  finita,  recubuit.  Ita  vulgo  dicimus, 
eum  in  ultima  coena  corporis  et  sanguinis 
sui  sacramentum  instituisse,  et  longum 
sermonem  ad  discipulos  habuisse. 

Nobis  tamen  verisimilius  est,  solum  illud 
convivium  fidelium ,  ut  erat  ab  Euchari- 
stiae  participatione  diversum ,  Apostolo 
dici  coenam  Dominicam.  Quod  et  Ter- 
tullianus  non  obscure  significat  in  Apolog. 
et  aliis  locis  a  Pamelio  observatis  annot. 
super  Apologet.  517.  Vocabatur  autem 
coena  Dominica ,  q  uod ,  ut  dictum  est, 
fieret  ad  repraesentandam  coenam  Domini 
novissimam,  in  qua  agnum  typicum  cum 
discipulis  comedit :  videlicet  nomine  rei 
significatae  ad  signum  translato.  Chry- 
sost.  quidem  et  sequaces  ejus  Theophy- 
lact.  et  Oecumenius  coenam  interpretan- 


tur  prandium :  quod  idcirco  coenam  vo- 
carit  Apostolus ,  quia  coenam  Domini 
repraesentabat.  Scd  hujus  expositionis 
nulla  necessitas.  Nam  ad  repraesentan- 
dam  illam  Domini  coenam,  etiam  ad  ves- 
peram  celebrabatur  a  fidelibus  hoc  con- 
vivium;  idque  praemisso  jejunio:  quem- 
admodum  colligitur  ex  eo ,  quod  dicitur 
in  fine  capitis :  Si  quis  esurit,  domi  man- 
ducet.  Jejunium  autem  ad  vesperam  pro- 
tendebatur. 

Ejusdem  rei  quoddam  adhuc  vestigium 
usque  hodie  cernitur  apud  monachos  et 
canonicos ,  coenam  Dominicam  agentes 
ipsa  feria  quinta  coenae  Domini  nuncu- 
pata,  non  utique  tempore  prandii,  sed  sub 
vesperam.  Quoniam  vero  ad  alendam 
inter  fideles  caritatem  mutuam ,  praeser- 
tim  inter  divites  et  pauperes,  ejusmodi 
convivia  ab  initio  plurimum  conferre  visa 
sunt;  propterea  Graeco  vocabulo  ayana'., 
id  est  caritates ,  appellabantur ,  velut 
quaedam  fraternae  dilectiouis  symbola: 
de  quibus  apud  priscos  autores  frequens 
est  mentio ,  et  exstat  insignis  loeus  apud 
Tertull.  in  Apolog.  cap.  39. ,  ubi  fomiam 
ac  modum  talium  conviviorum  describit, 
tametsi  nomen  hoc  agaparum  paulatim 
latius  extensum  fuit,  ut  etiam  de  aliis  qui- 
busdam  solennibus  ac  publicis  Christia- 
norum  conviviis  diceretur.  Qua  de  re 
Baronius  in  suis  annal.  multa  diligenter 
collegit ,  ad  annum  Domini  LVH.  Quod 
vero  Primasius  et  ex  eo  Sedulius,  morem 
illum  celebrandi  convivii,  de  quo  loquitur 
Apostokis  ,  referunt  ad  gentilem  supersti- 
tionem,  prorsus  est  improbabile.  Neque 
enim ,  si  ita  esset ,  correxisset  Apostolus 
eum  morem  apud  Corinthios,  neque  voca- 
bulo  coenae  Dominicae  honorasset:  sed 
tanquam  gentilitatis  reliquias  omnino 
sustulisset. 

Jam  quod  ad  ordinem  attinet  hujus 
convivii  cum  oblatione  mystica ;  primum 
audiendi  non  sunt ,  qui  medio  convivio 
putant  admisceri  solitam  oblationem  et 
communionem  mysteriorum :  quod  sectarii 
quidam  voluut.  Hoc  enira  est  sacra  cum 
profanis  confundere.  Porro  Clirysostomi 
sententia  est,   tam  oblationem  quam  per- 

ceptionem  Eucharistiae  fuisse  convivio 
priorem.  Idem  sentiunt  reliqui  Graeci,  et 
ex  Latinis  Pelagius  :  forte  quod  absurdura, 
et  ab  ecclesiae  more  alienura  videretur, 
post  epulas  accedere  ad  participationem 
horrendorum,  ut  ea  Chrysost.  identidem 
appellat ,  mysteriorum.  Sed  tamen  longe 
probabilius  est  id,  quod  August.  insinuat 
in  epist.  ad  Januar.  antecitata:  morem 
fuisse,  ut  prius  haberetur  convivium  illud 
commune ,  postea  fieret  oblatio  et  parti- 
cipatio  sacrae  Eucharistiae.  Quaravis 
enim  opinetur  Augustinus,  Corinthios  per 
abusum  mensis  suis  sacra  miscuisse:  ta- 
men,  ut  certo  anni  tempore  post  alios 
cibos  Eucharistia  sumeretur  a  fidelibus, 
eum  morem  ad  rationabilia  majorum  re- 
fert  instituta. 

Quod  autem  hoc  rrdiue  res  acta  fuerit 
in  coetibus  primitivorum  fidelium,  impri- 
mis  ea  ratio  suadet ,  quod ,  ut  dictum  est, 
illa  coena,  quam  Paulus  vocat  Domini- 
cam,  repraesentatio  fuerit  coenae  Domini 
cura  Apostolis,  et  incle  nomen  acceperit: 
unde  consentaneum  est,  ut  insignior  esset 
commemoratio  (quomodo  loquitur  ibidem 
Augustinus),  celebratam  fuisse  eodem  or- 
dine,  quo  Christus  suam  cum  discipulis 
coenam  celebravit.  Quem  profecto  con- 
stat  prius  coenasse  cum  discipulis :  ac 
deinde  corporis  et  sanguinis  sui  sacra- 
menta  eis  tradidisse.  Praeterea  dicit 
Apostolus,  aliquos  praesumere  coenam, 
aliis  non  exspectatis.  Quod  utique  non 
fieret,  si  (quod  Graeci  volunt)  omnes  jara 
ante  congregati  Eucharistiam  accepissent. 
Ex  quo  satis  intelligitur ,  convivium  illud 
haberi  solitum  in  principio,  velnt  primum 
actum  illius  conveutus  fidelium ,  de  quo 
hic  agitur.  Idera  plane  ex  iis  apparet, 
quae  mox  subjiciuntur  de  indigna  sum- 
ptione  corporis  et  sanguinis  Domini,  de- 
que  probatione  ante  sumptionem  necessa- 
ria.  Nara  haec  locura  non  habcrent,  si 
convivium  et  quae  in  eo  peccata  erant, 
facta  fuissent  post  snmptam  Eucharistiam. 
Neque  enim  judicatur  quis  indigne  sum- 
psisse  ,  propter  peccata  postea  commissa. 
Denique  sententiam  hanc  confirmat  ea 
consuetudo,    quae  usque    ad   Augustini 

tempora  in  multis  ecclesiis  observata  fuit, 
ut  in  anniversario  die  coenae  Domini 
mysteria  a  non  jejunis  sumerentur;  vide- 
licet  ad  imitationem  et  commemorationera 
ejus ,  quod  in  illa  coena  factum  fuerat. 
Meminit  illius  consuetudinis  Concilium 
Carthaginense  tertium  Canoue  29.  Cui 
concilio  B.  Augustiuum  interfuisse  pro- 
dit  ipsius  epistola  235.  Canon  autem  sic 
habet :  Ut  sacramenta  altaris  non  nisi 
a  jejunis  hominibus  celebrentur,  excepto 
uno  die  anniversario,  quo  coenn  Domini 
celebratur.  Sentiunt  cum  Augustino  quoad 
ordinem  memoratum,  commentatores  hu- 
jus  loci  Pelagius ,  Primasius ,  Sedulius, 
Haimo ,  Hervaeus ,  Aquinas ,  Liranus, 
Cajetanus ,  atque  alii  Latini :  tametsi  eo- 
rum  uonnulli,  nominatim  Petrus  Lom- 
bardus ,  etiam  alterius  ordinis  ac  sensus 
memiuerint. 

Caeterura  mos  ille  si^mendae  euchari- 
stiae  post  coenam  ciburave  communem, 
excepta  feria  quinta  coenae  Domini,  post- 
modura  justa  ratione  mutatus  est  ab  ipsis, 
ut  credibile  est,  Apostolis.  Hoc  enim 
placuit  Spiritui  sancto  (verba  sunt  Au- 
gustini  in  eadem  epist.  cap.  6.),  ut  in 
honorem  tanti  sacramenti ,  in  os  Chri- 
stiani  prius  Dominicum  corpus  intraret, 
quam  caeteri  cibi.  Nam  ideo  per  uni- 
versum  orbem  mos  iste  servatur.  Neque 
quia  post  cibos  dedit  Dominus  ;  propter- 
ea  pransi  aut  coenati  fratres  ad  illud 
sacramentum  accipiendum  convenire 
debent.  Namque  salvator ,  quo  vehe- 
mentius  commetidaret  mysterii  illius 
altitudinem ;  ultimum  hoc  voluit  arctius 
infigere  cordibus  et  memoriae  discipu- 
lorum ,  a  quibus  ad  passionem  digres- 
surus  erat.  Et  ideo  non  praecepit,  quo 
deinceps  ordine  sumeretur ;  ut  Aposto- 
lis ,  per  quos  ecclesias  dispositurus  erat, 
servaret  hunc  locum.  Sic  ille. 

Nunc  ad  textus  expositionem  redeamus. 
Vestra  couvivia,  inquit  Apostolus,  ad 
quae  celebranda  ex  more  convenitis,  ut 
quidem  aguntur  a  vobis ,  haudquaquam 
repraesentant  coenam  Dominicam  :  et  pro- 
inde  oo  nomioe  sunt  indigna.  Dominus 
enim  una  cum  suis  discipulis  in  eadem 
39 

mensa  accubuit ,  et  iisdem  cibis  usus  est, 
quamvis  ipse  Dominus,  illi  servi  essent: 
nec  ipsum  proditorem  suum  a  communi 
mensa  repulit.  Vos  autem  privatas  vobis 
mensas  facitis,  et  inaequale  convivium; 
qui  fratres  vestros  et  conservos,  eo  quod 
pauperes  sint,  a  mensis  et  epulis  vestris 
excluditis:  secundum  id,  quod  sequitur. 

21.  Unusquisque  enim  suam  coenam 
praesumit  ad  manducandum.  Suam, 
Graece ,  propriam  ;  ut  appareat  antitlie- 
sis  inter  coenam  istorum  et  coenam  Do- 
minicam,  quae  debebat  esse  communis. 
Argumentatur  enim  ab  oppositis.  Ad 
manducandum ,  Graece  Iv  xcp  cpaysTv^, 
in  manducando  sive  edendo ,  quemad- 
modum  et  legitur  apud  commentatorem 
Ambros. ,  id  est,  dum  edit  hoc,  quod  vo- 
catis  coenam  Domiuicam.  Plerique  ve- 
strum,  inquit,  pro  eo,  quod  coenam  Do- 
minicam  edere  deberent,  suam  quisque 
coenam  occupant:  dum  videlicet  edulia 
domi  praeparata,  atque  in  ecclesiam  alla- 
ta,  quae  debebant  in  commune  conferre, 
sibi  solis  vendicant,  aliis  exclusis  aut  non 
exspectatis.  Hoc  enim  est  upoXafiPavsiv 
pracsumere,  ante  seu  prius  sumere,  quod 
vocant  anticipare.  Quidam  sic :  Ante  co- 
medit,  quam  veniat  in  ecclesiam:  sed  ob- 
stat,  quod  sequitur:  Numquid  domos 
non  habetis  ad  manducandum ,  etc. 

Ex  hac  Scriptura  missas  privatas ,  ut 
vocantur ,  id  est  eas,  in  quibus  solus  com- 
municat  sacerdos,  calumniantur  baeretici; 
quasi  in  iis  id  fiat  a  sacerdote,  quod  hic 
reprehendit  Apostolus  in  Corinthiis:  qui 
Corinthii,  ut  Chrysost.  atque  ex  eo  Theo- 
phylact.  et  Oecumenius  annotant  hoc 
loco,  coenam  Dominicam,  quae  communis 
esse  debuit ,  privatam  fecerunt.  Sed  fa- 
cilis  est  responsio;  primum,  quia,  sicut 
jam  ostendimus,  non  de  mensa  mystica 
loquitur  Apostolus,  sed  de  convivio,  quod 
vel  post ,  uti  vult  Chrysostomus  ,  vel  se- 
cundum  alios,  ante  perceptionem  myste- 
riorum  celebrari  solet  in  gratiam  pau- 
perum :  idque  ad  imitationem  quandam 
coenae  Domiui  cum  discipulis.  Deinde, 
quia  Paulus  coenam  propriam  seu  priva- 
tam  intelligit  et  damnat,  a  qua  excludun- 


tur  alii ,  non  eam,  ad  quam  non  coguntur.  j 
At  missae  catholicorum  privatae  non  ex-  ' 
chidunt  alios  communicare  volentes.  Imo 
vero  optat  ecclesia,  ut  qui  missas  audiunt, 
etiam  communicent ;  teste  concilio  Tri- 
dentino  sess.  22.  cap.  6.  Quare  reprehendi 
non  potest  sacerdos ,  velut  propriam  sibi 
mensam  statuens,  si  nemo  alius  velit 
accedere. 

Et  alius  quidem  esurit,  alius  autem 
ebrius  est.  Esuriebant  pauperes,  quod 
nihil  attulissent,  et  a  divitibus  negligeren- 
tur:  illis  interim  laute  epulantibus,  et 
tam  cibo  quam  potu  replentibus  sese 
supra  modum.  Quod  enim  de  potu  dici- 
tur ,  id  similiter  de  cibis  intellige.  Non 
est  necesse  ebrietatem  hic  ita  proprie  et 
stricte  capi,  quae  rationis  usum  tollat : 
siquidem  et  citra  deliquium  rationis  ebrii 
dicuntur  homines ,  tam  vulgo  quam  more 
Scripturae  sacrae,  si  prae  nimio  potu 
mens  eis  obnubilari  coeperit.  De  ea  re 
vide,  quae  diximus  supra  ad  illud  capitis 
5.  aut  ebriosus.  Dupliciter  ergo  pecca- 
batur  a  divitibus  in  illa  coena :  et  quod 
ipsi  gulae  plus  satis  indulgerent ,  et  quod 
pauperibus,  quibus  esse  debebat  coena 
communis ,  nihil  aut  parum  impertirent. 

22.  Numquid  domos  non  habetis  ad 
manducandum  et  bibendum  ?  Numquid,  i 
Graece  jxt]  yap,  numquid  enim,  num  l| 
sane  domos ,  etc.  Sensus:  Si  coenam 
non  vultis  facere  communem ,  sed  priva- 
tam;  cur  non  in  suis  quisque  privatis 
aedibus  comeditis  et  bibitis?  Illic  enim 
locus  est  privatae  refectionis.  Stapulensis 
ita  vertit  hanc  partem:  Numquid  enim 
domos  habetis  ad  edendum  et  bibendum  ? 
sublata  videlicet  negandi  particula,  quam 
dicit  intelligendam ,  pro  responsione  ;  ac 
si  dicat  Apostolus :  Ad  celebrandam  coe- 
nam  Domini  et  spirituale  illud  convivium, 
privatae  domus  vestrae  non  sunt  institu 
tae ,  sed  locus  publicus  et  sacer.  Verum 
haec  interpretatio  vim  facit  textui ,  nega- 
tionem  e  suo  loco  tollens ,  et  alio  transfe- 
rens  :  quum  alioqui  verba,  ut  ab  Apostolo 
scripta,  sensum  efficiant  planum  et  per- 
spicuum,  quem  dedimus. 

Aut  ecclesiam  Dei  contemnitis?   Aut 

Graece  y},  quod  aeque  verti  potest  an, 
uti  factum  ab  Erasmo  et  aliis  quibusdam  : 
item  ab  interprete  nostro  capite  praece- 
denti:  An  aemulamur  Dominum  ?  Ec- 
clesiae  nomine  Graeci  locum  intelligunt, 
id  est  domum  materialem,  ad  quam  fide- 
les  divina  celebraturi  conveniebant :  ut 
haec  Apostoli  increpatio  sit  similis  cum 
illa  Salvatoris:  Domus  mea  domus  ora- 
tionis  est.  Vos  autem  fecistis  illam  do- 
mum  negotiationis,  et  speluncam  latro- 
num.  Joann.  .5.  et  Luc.  19.  Sic  et  Au- 
gustinus  accepit  in  quaest.  57.  super 
Levit.  Atque  eum  intellectum  adjuvare 
videtur  antithesis ,  quam  facit  Apostolus 
inter  domos  singulorum,  et  ecclesiam  Dei. 

Verumtaraen  alii  juxta  perpetuum  fere 
morem  Scripturae ,  de  ipsa  fidelium  con- 
gregatione  dictum  accipiunt ,  hoc  sensu : 
An  sacrum  illum  coetum  Christianorum, 
qui  vocatur  ecclesia  Dei,  quia  convocata 
a  Deo,  despicitis  ac  vilem  habetis  ?  per  hoc 
nimirum,  quia  vacatis  in  eo  comessationi  et 
ebrietati.  Nam  ea  res  conventum  illum  non 
mediocriter  dehonestabat.  Sunt ,  qui  re- 
ferant  ad  contemptum  paupeium,  qui 
erant  bona  pars  ecclesiae :  ut  de  quibus 
admodum  honorifice  loquitur  Apostolus 
Jacobus  epist.  suae  cap.  2.  Verum  sensus 
proxime  datus  literalior  est,  et  conve- 
niens  cum  superiore  vers.  18.  Dicit  au- 
tem  Paulus  non  ecclesiam  simpliciter,  sed 
ecclesiam  Dei :  ut  ostendat  factum  illorum 
in  ipsius  Dei  injuriam  et  contumeliara 
cedere,  sub  cujus  noraine  conventus  ha- 
bebatur.  Nuuc  sequitur  de  pauperum  in- 
juria. 

Et  confunditis  eos  qui  non  habent? 
Confunditis ,  xaxataxuveTs^  pudefacitis. 
Eos,  inquit,  qui  nihil  attulerunt,  eo  quod 
non  habeant,  quod  conferant,  pudore  et 
probro  afficitis  coram  tota  ecclesia:  dum 
vobis  epulantibus  coguntur  esurire.  Hoc 
enim  erat  pudorem  illis  ingerere,  et  ino- 
piam  quodammodo  exprobrare. 

Quid  dicam  vobis?  Laudo  vos?  In 
hoc  non  laudo.  Graeca  si  habent:  Quid 
vobis  dixero?  Laudabo  vos,  etc.  Syra 
similiter.  Est  autem  varia  distinctio  tam 
in   Graecis   quam   in   Latinis    codicibus. 


Una  a  nobis  posita  juxta  Romanam  edi- 
tionem,  annuente  textu  Syriaco,  quasi 
dicat  Apostolus :  etsi  in  aliis  laudare  vos 
possim,  et  jam  ante  laudaverim :  tamen 
in  hoc  facto  laudare  non  possum.  Altera  : 
Laudo  vos  in  hoc?  non  laudo.  Sed 
parum  refert ,  utram  sequamur  distinctio- 
nera ;  cum  sensus  utriusque  eodem  recidat. 
Respicit  autera  ad  id,  quod  praefatus  fue- 
rat  initio  capitis  :  Laudo  vos ,  quod  per 
omnia ,  etc.  Dixi,  inquit,  me  vos  lau- 
dare ,  quod  per  omnia  mei  sitis  memores, 
et  sicut  tradidi  vobis,  praecepta  mea  te- 
neatis.  Verum  in  eo  nunc  cogor  exceptio- 
nera  facere.  Nam  in  coena  Dominica 
et  celebratione  mysteriorum  traditionera 
meam  male  servatis ,  ideoque  hac  in  re 
non  laude ,  sed  reprehensione  digni  estis. 

23.  Ego  enim  accepi  a  Domino,  quod 
et  tradidi  vobis.  Tradidi;  non  diversum 
aliquid,  sed  hoc  ipsum ,  quod  a  Domino 
accepi.  Repetit  scripto  doctrinam,  quam 
verbo  tradiderat  de  institiitione  sacrae 
eucharistiae.  Quod  utique  non  fecisset, 
si  contra  eam  traditionem  a  Corinthiis  non 
fuisset  peccatum.  Ex  quo  manifestum 
est,  Apostolis  n-on  fuisse  propositum,  ut 
omnia  ad  fidem  Christianam  pertinentia 
scripto  mandarent:  sed  ea  sola  ab  illis 
scripta  fuisse ,  quae  pro  rerum  occasione 
scribenda  occurrebant.  Caetera  reman- 
sisse  in  traditionibus  non  scriptis. 

Veruratamen  certo  Dei  consilio  factum 
esse,  ut  mysterium  hoc  Eucharistiae  etiam 
scripto  traditum  haberemus ,  non  est  am- 
bigendum.  Quod  quidera  adeo  postulare 
videbatur  mysterii  magnitudo,  ut  non  ab 
uno,  sed  a  pluribus  scriptum  exstaret. 
Etenim  ut  non  satis  fuit  Spiritui  sancto, 
testimoniura  illud  Patris  de  Christo :  Hic 
est  Filius  meus  dilectus,  etc.  a  tribus 
Evangelistis  scriptum  esse;  sed  etiam  a 
Petro  sc:-ibi  voluit,  tanquam  quarto  Evan- 
gelista;  videlicet  propter  excellentiam 
raysterii :  ita  nec  satis  ei  fuit ,  a  tribus 
Evangelistis  corameraorari  institutionem 
Sacrosanctae  Eucharistiae;  sed  etiam  a 
Paulo ,  velut  quarto  Evangelista,  voluit 
eam  describi:  quo  magis  tanti  sacramenti 
fides  et  veneratio  fidelibus  esset  commen- 
39  * 

data.   Nec  vero  putavit  Joannes  sibi  fa-  | 
ciendum  lat  scriberet,  quod  jam  a  quatuor 
Evangelistis  (Paulum  dico  quartum),  ut- 
pote  perfecto  scribarum  numero   factum 
intelligebat. 

Sed  jam  quaeres,  quomodo  haec  Pauli 
narratio  cobaereat  cum  praecedentibus : 
aut  quid  omnino  Paulum  moverit  ad  istius 
mysterii  a  Domino  instituti  descriptionem 
hoc  in  loco  insereudara :  quum  in  superio- 
ribus  nihil  de  Eucharistia  dictum  sit:  sed 
tantum  de  eo  reprehensi  Corinthii,  quod 
coenae  Dominicae,  quam  ab  Eucharistiae 
perceptione  diversam  fuisse  monstravi- 
mus,  formam  pervertissent. 

Graeci  interpretes  omnes  hanc  adferunt 
rationem :  ut  exemplo  Christi ,  qui  omnes 
discipulos  eadem  mensa ,  iisdemque  my- 
steriis  dignatus  fuit,  ne  quidem  ipso  tra- 
ditore  suo  remoto ,  doceat  Corinthios, 
quemadmodum  et  ipsi  Dominicam  coe- 
nam  facere  debeant  omnibus  frati-ibus 
communem.  Verum  certe  ex  ipso  Paulo 
longe  alia  commemoratae  hujus  institu- 
tionis  ratio  colligitur.  Etenim  Corinthii 
coenam  Dominicam  ita  agcbant,  ut  con- 
tra  dignitatem  ac  reverentiam  sacrorum 
mysteriorum,  quorum  celebratio  coenam 
illam  continuo  sequebatur,  gravissime 
peccarent:  ut  qui  ad  ea  participanda 
prorsus  indigni  venirent,  post  epulas, 
crapulam  et  ebrietatem:  postque  paupe- 
rum  injuriam,  et  coutemptum  Ecclesiae 
Dei.  Id  ostendcre  volens  Apostolus ,  et 
tam  grande  peccatum  corrigere,  com- 
memorat  institutionem  sacramenti;  ex  qua 
uimirum  intelligatur  mysteriorum  magni- 
tudo,  simul  et  peccati  gi-avitas  eorum,  a 
quibus  illa  tam  indigne  tractata  fuissent. 
Hunc  Apostoli  scopum  manifeste  probant 
ea  verba ,  quae  narrationem  proxime  se- 
quuntur,  et  quibus  illam  suo  applicat  in- 
stituto  ;  monens  quid  intermysteria  agere, 
et  qualiter  praeparati  ad  ea  sumenda 
accedere  fideles  debeant;  atque  terrorem 
incutiens  eis ,  qui  male  et  indigne  sumere 
non  vererentur. 

Est  igitur  verborum  Apostoli  conse- 
quentia  talis :  Eactum  vestrum ,  o  Co- 
rinthii,  non  laudera  meretur,  sed  severam 


castigationem.    Nam  in  illa  mysteria  du-      j 
dum  vobis  a  me  tradita  vehementer  de- 
linqultis.    Quod  ut  intelligatis  (videmini 
enim  obliti  traditionis  meae),  repetam  hoc 
loco  ipsam  sacramenti  institutionem.   Ego 
enim,  inquit,  accepi,  id  est,  edoctui  sum 
a  Christo   Domino.    Accepisse  se  dicit  a 
Domino,    noa   per   Apostolos,    qui    cum 
Domiuo  in  ca^ne  conversati  fuerant ,   aut 
per  eorum  discipulos  ,  ut  vult  Theodorus 
Beza :  qui  etiam  probabile  putat,  Paulum 
ex  Evangelio   Lucae   totura   Imnc  locum 
desumpsisse ;  quum  uec  iUud  doceri  pos- 
sit,   Lucam   scripsisse  ante  Paulum.    Ac 
isto  sane  modo  etiam  Corinthii  a  Domino 
acceperant.    Imo  sic  etiam  nos  a  Doraino 
accepimus ,  utique  per  Apostolica  scripta 
et  Apostolif^as  traditiones.   Sed  a  Domino 
sentit    accepisse  se,    immediate;    scihcet 
per  revelationem ,    quomodo  dicit  ad  GhI. 
1.  de  suo  Evangelio:    Neque  enim  ego 
ab  homine  accepi  illud ,   neque  didici; 
sed  per  revelationem  Jesu  Christi.    Li- 
benter  hoc  commeraorat  Paulus,  ut  doctri- 
nae  suae  dignitatem   et  autoritatera  con- 
stabiliat  adversus    aemulos   suos   et  con- 
temptores. 

Quoniam  Dominus  Jesus  in  qua  nocte 
tradehatur  accepit  panem.  Hoc,  inquit, 
accepi  et  tradidi;  Dominum  Jesum  eadem  ^ 
nocte,  qua  paulo  post  traditus  fuit  a  disci-  | 
pulo  proditore  in  manus  Judaeorum,  fiaita 
cum  suis  discipulis  coena  legali,  accepisse 
panem  in  manus.  Meminit  Apostolus  pro- 
ditionis  Christi;  tum  ut  ejus  caritatera 
coramendet,  qui  in  proxima  exspectatione 
tantae  injuriae,  quam  ab  hominibus  ac- 
cepturus  erat.symbola  summi  amoris  ho- 
miuibus  tradiderit:  tura  ut  indicet,  quanti 
faciendum  sit  hoc  mysterium ,  quod  Chri- 
stus  ad  passionera  et  mortem  iturus,  in 
sui  memoriara  nobis  extremum  reliquit. 

Panis,  quem  accepit,  azymus  erat. 
Quod  enim  hic  narratur,  id  factum  fuisse 
prima  die  azymomra  ad  vesperam,  tres 
Evangelistae ,  Matthaeus  cap.  26.,  Mar- 
cus  cap.  14.  et  Lucas  cap.  22.  concorditer 
affirmant.  Atqui  illo  tempore  fermentatum 
aliquid  in  domibus  Judaeorum  ue  repe- 
riretur,  graviter  interdictum   crat  Exod. 

12.  vers.  15.  et  19.  Sed  neque  Christus, 
quamvis  legi  non  obnoxius,  alitev  omnino, 
quam  juxta  ritum  lege  praescriptrm  pa- 
scha  cum  discipulis  comedisse  putandus 
est :  ut  qui  legis  paternae  per  Mosen  da- 
tae  per  omnem  vitam  observantissimus 
fuerit :  quod  inter  alios  testatur  Chryso- 
stom.  homil.  82.  ia  Matth.  de  hac  ipsa  re 
disserens ,  de  qua  nunc  agimus. 

Quocirca    maligne    Graeci   schismatici 
Latinos,  id  est,  Ecclesiam  Romanam  cri- 
minantur,  quod  in  as^ymo  pane  sacramen- 
tura  corporis  Dominici  conficiant,  nou  ut 
ipsi,   in  fermentato :   stulte  et  contra  sen- 
sum  totius  antiquitatis  contendentes,  Chri- 
stum  in  fermentato  coenam  agni  Paschalis 
celebrasse,    aut   certe    sacramentum   hoc 
instituisse.   Quorum  argumenta,  quae  pro 
suo  fermentato  adducunt,    refellere   non 
est  hujusloci.  Responderunt  ad  ea  docte 
et  copiose  catholici  Scriptores,  non  soham 
Latini:  verum  etiani  ex  Graecis  nonnulii: 
inter     quos    GennadiiTS     Scholarius    Pa- 
triarcha  Constantinop.  in   defens.  Sjnodi 
Florent.    cap.    2.     Tantum    illud   adjicio, 
praecipuum  Graecorum  argumentum,  quod 
petere  solent  ex  illis  verbis  Joann.   18. 
Et  ipsi  nnn  introierunt  i7i  praetorium, 
ut  non  contaminarentur ,  sed  ut  man- 
(lucarent  Pascha ,  dilucide  jam  olim  so- 
Intum  esse  ab  ipsorum  praecipuo  doctore 
Joanne  Chrysost.  scribente  super  Matth. 
hora.  85.    Tractans  enim  illa  verba  cap. 
26.  At  illi  tenentes  Jesum ,    duxerunt 
ad  Caipham  principem  sacerdotum,  ubi 
scrihae  et  seniores    convenerant:   dicit 
eos  apud  Caipham  pernoctasse   vigilan- 
tes ;  adeo  ut  Pascha  ea  nocte  com.edere 
neglexerint.    Ad  quod  probandum  inter- 
positis  ex  Joanne  verbis  memoratis,   ita 
prosequitur:    TJnde  liouido  patet ,   cupi- 
ditate  interficiendi  Christum  praevari- 
catos  fuisse,  ac  alia  die  Pascha  come- 
disse.  Non  enim  Christus  iempus  Paschae 
transgressus    est:    sed    illi    audacissimi 
homines ,  et  mille  transgredientes  legis 
praecepta,   quia   sic  inpammati  erant, 
et  saepe  conati  ipsum  capere,  nihil  fa- 
cere  potuerant:  ex  insperato  nacti  quod 
cupiebant,    tempus   Paschae   transpo- 


suerunt ,  ut  ardentes  caede  animos  suos 
explerent. 

Haec  ille,  manifeste  significans  Chri- 
stum  Pascha  celebrasse  legitimo  tempore, 
quo  nimirum  et  reliquus  populus :  Ponti- 
fices  autem,  ne  oblatam  a  proditore  Chri- 
sti  perdendi  occasionera  amitterent,noctem 
illam,  quaPascha  celebrandum  erat,  trans- 
egisse  consiliis  adversus  Christum  agi- 
tandis,  et  testibus  couquirendis  ac  subor- 
naudis :  Pascha  vero  suum  transtulisse  in 
vesperam  sequentem.  Tta  videlicet  ipsi 
secum  dispensabant  (ut  sic  loquamur)  in 
lege  divina :  quod  illis  non  erat  infrequens. 
Hoc  enim  et  Christus  objecerat  Joan.  7. 
Nonne  Moses  dedit  vobis  legem  ?  etnemo 
ex  vobis  facit  legem,  utique  loquens  de 
lege  caerimoniali :  quam  veluti  regulam 
Lesbiam  suis  illi  interpretationibus  in- 
flectebant  ad  affectus  et  commodifates 
privatas.  Chrysostomi  sententiam  Theo- 
phyl.  itidem  Graecus,etsi  Latinis  iniquior, 
iu  suo  comment.  super  Matth.  per  omnia 
secutus  est  eandemque  diserte  explicat 
Gennadius  supradictus.  Sunt  qui  ad  hoc 
argumentum  Graecorum  aliter  respon- 
deant,  neque  id  uno  modo.  Verum  nobis 
id,  quod  ex  Chrysostomo  attulimus,  maxi- 
me  promptum  et  probabile  videtur. 

24.  Et  gratias  agens  fregit.  Gratias 
agens,  in  Graeco  aoristus  est  ^hyapiaxr]- 
GOi.c,,  praeteriti  significationem  habens. 
Ordinem  temporis  exnrimunt,  qui  ita  ver- 
tunt :  Et  gratiis  actis ,  vel ,  cum  gratias 
egisset,  fregit.  Significatar  enim  gratia- 
rum  actio  praecessisse  panis  fractionem, 
nec  non  verborum,  quae  statim  recitantur, 
prolationem.  Gratias  egit,  haud  dubium, 
Deo  Patri:  quod  aperte  canon  missae 
declarat  verbis  ad  utriusque  symboli  con- 
secrationem  praeviis.  Ubi  et  hoc  legitur, 
id  eum  fecisse  elevatis  oculis  in  coelum  : 
quod  et  alias  facere  solet,  magnum  ali- 
quod  miraculum  aggressuvus:  ut  panes 
multiplicaturus,  Matth.  11.  et  Lazariim  a 
morte  suscitaturus,  Joan.  11.  Quanquam 
satis  verisimile  est,  id  illi  perpetuum 
fuisse,  ut  vel  gratias  agens  Patri ,  vel 
orans ,  vel  oculos  in  coelum  tolleret. 
Egit  autem  gratias  Patri,  tum  gbnera- 

tim  pro  beneficiis  ab  eo  vel  in  sua  per- 
sona  acceptis ,  vel  in  bumanum  genus 
collatis ;  tum  speciatim  pro  beneficio  sa- 
cramenti  mox  instituendi.  Quod  benefi- 
cium  etsi  nondum  reipsa  praestitum  esset, 
praeordinatum  tamen  sciebat  et  promis- 
sum  a  Patre ,  moxque  exhibendum :  qua 
ratione  materies  erat  gratiarum  actionis. 
Ac  nihilominus  conjunctam  habuit  haec 
gratiarum  actio  precationem ,  qua  dicti 
beneficii  exhibitionem ,  id  cst ,  panis  in 
suum  corpus  transmutationem  idem  Do- 
minus  a  Deo  Patre  petebat.  Quam  bonam 
super  pane  precationem ,  Evangelistae 
benedictionem  vocant,  in  eo  quod  dicunt 
Christum  benedixisse.  Qua  de  re  satis 
egimus  ad  illud  capitis  superioris  :  Calix 
benedictionis  cui  henedicimus ,  etc. 

Ab  hac  porro  gratiarum  actioue  sacra- 
mentum,  cujus  hic  institutio  refertur, 
Eucharistia  vocata  est :  ut  ipso  nomine 
nos  etiam  ad  agendas  Deo  gratias  exci- 
taremur.  Hoc  enim  admonet  illa  vox  sa- 
cerdotis  auspicaturi  mysteria :  Gratias 
agamus  Domino  Deo  nostro.  In  quibus 
verbis  imitatio  quaedam  est  suxo^pt^^^TiaC;, 
id  est,  gratiarum  actionis,  quam  Christuc 
fecit  incipieus  hoc  mysterium :  quemad- 
modum  et  illis  verbis  canonis :  Quam 
oblationem  tu  Deus,  etc.  imitatio  est 
suXoycag,  id  est,  benedictionis  similiter 
a  Christo  factae.  De  fractione,  cujus  hic 
mentio  est,  illud  quaeri  potest,  utrum 
praecesserit  consecrationem  pauis ,  quem 
fregisae  dicitur  Dominus,  an  secuta  fuerit. 
Sed  eam  rem  explicandi  locus  erit  infra, 
ad  illa  verba :  Quod  pro  vobis  tradetur. 
Et  dixit :  Accipite  et  manducate.  Dixit, 
utique  discipulis  suis  duodecim :  quos 
omnes  et  solos  habebat  illius  epuli  convi- 
vas.  Dixit ,  inquam,  accipite  et  come- 
dite.  Quod  in  Graeco  sine  copula  legitur, 
Aa'PsT£  ^  (pa'y£T£  :  quemadmodum  et  apud 
Matthaeum  et  Marcum.  Sunt  autem  verba 
non  tam  praecipientis ,  quam  invitantis : 
tametsi  haec  Domini  invitatio  vim  prae- 
ceptionis  in  se  continebat  apud  eos,  ad 
quos  dicta  sunt  verba. 

Hoc  est  corpus  meum.  Graece  quidem 
alio  ordine:  toGxo  fiou  IotI  t6  od>|xa,  hoc 


meum  est  corpus ,  sed  absque  variatione 
sensus.  Et  si  qua  Graeca  exemplaria  non 
exprimunt  verbum  substantivum  (sunt 
enim  observata  quaedam  hujusmodi),  ne- 
que  sic  tamen  aliquid  de  sensu  deperit: 
haud  magis  quam  in  verbis  calicis  conse- 
cratoriis  apud  Lucam ,  ubi  similiter  non 
est  expressum.  Nam  f amiliare  est  Hebraeis 
et  Syris  verbum  substantivum  in  enuntia- 
tione  subticere  et  intelligere :  ut  verisimile 
sit,  Christum  Hebraice  aut  Syriace  loquen- 
tem  non  addidisse :  sensu  nihilominus 
constante.  Quem  ut  percipiamus ,  scien- 
dum  est,  haec  Cbristi  Domini  verba  non 
simpliciter  ac  nude  enuntiativa  esse,  sed 
operatoria ;  quibus  nimirum  id,  quod  sigui- 
ficabat,  efi"ecit.  Non  enim  per  ea  Christus 
intendit  affirmare ,  panem  ,  quem  manibus 
tenebat ,  esse  corpus  suum ,  quae  affirma- 
tio  (nisi  quis  hypostaticam  hic  fingat 
unionem  panis  et  corporis  Christi,  prorsus 
absurdam  et  prioribus  saeculis  inauditam) 
manifeste  falsa  foret:  sed  intendit  ac  vo- 
luit  his  verbis  aliquid  operari ,  id  est,  ex 
pane  corpus  suum  efficere,  et  hoc  ipsum 
iisdem  verbis  significare.  Unde  et  Am- 
bros.  lib.  4.  de  sacram.  cap.  4.  sermonem 
hunc  Christi  vocat  operatorium;  sicut 
operatorius  fuit  sermo,  quo  in  principio 
fecit  omnia. 

Et  quidem  potuisset  Dominus  ad  effi- 
ciendum,  quod  hic  significatur,  uti  verbo 
imperativi  modi  dicendo ,  sit ,  aut  fiat  hoc 
corpus  meum :  quomodo  dixisse  legitur 
in  Genesi  mundi:  Fiat  lux ;  et  quomodo 
dixit  operans  in  carne  miracula :  Mun- 
dare ,  Surge ,  Respice ,  Luc.  5.  7.  8.  et 
18.  Lazare  veniforas.  Joan.  11.  Verum 
ad  confii-mandam  fidem  eorum ,  qui  sum- 
pturi  essent  hoc  sacramentum,  affirmativo 
sermone ,  eoque  praesentis  temporis  uti 
maluit:  ut  ne  quis  dubitaret,  simul  cum 
verbo  prolato  illud  esse,  quud  ipsa  A^eri- 
tas  Christus  enuntiando  affirmaret.  Nam 
et  alias  interdum  miracula  faciens  legitur 
ad  hunc  modum  locutus,  ut  quando  dixit : 
Filius  tuus  viuit,  Joan.  4.  Mulier  di- 
missa  es  ab  infirmitate  tua,  Luc.  13. 
Quibus  utique  verbis  Dominus  id,  quod 
enuntiabat,  operabatur. 

Sed  et  nos,  si  potestatem  haberemus 
transmutandi  rerum  naturas  ,  simili  modo 
possemus  convenienter  loqui:  velut  ac- 
cepto  lapide  dicere ,  hic  est  panis ,  et  ac- 
cepta  aqua ,  hoc  est  vinum.  Itaque  non 
major  est  difficultas  de  intellectu  verbo- 
rum  Christi,  quam  esset  de  intellectu 
similium  verborum  a  nobis  prolatorum. 
Cam  enim,  ut  dictum  est,  operatoria 
fuerint  ea  Christi  verba,  et  idipsum  quod 
operabantur  significantia  (id  autem  erat 
transmuiatio  panis  in  corpus  Christi):  non 
poterat  pronomen  (hocj  monstrare  panem, 
quamvis  ipsa  prolatione  durante  adhuc 
ibi  existentem  ;  sed  monstrabat  id ,  quod 
per  verba  fiebat  ex  pane ,  quodque  com- 
pleta  verborum  significatione,  scilicet  in 
termino  prolationis,  ibi  futurum  erat,  id 
est,  corpus  Christi:  ut  sensus  loquentis 
hoc  modo  reddi  possit:  Id,  quod  ex  hoc 
pane  facere  intendo ,  et  facio  ,  est  corpus 
menm.  Vel,  quod  eodem  redit,  isto  modo  : 
Haec  res  singularis,  quam  demonstro  (ni- 
mirum  pro  tempore  completae  enuntia- 
tionis) ,  est  corpus  meum.  Nam  demon- 
stratio  est  rei  singularis.  Fit  autem  veri- 
ficatio  pro  ea  re,  cui  competit  praedicatum : 
non  quidem  durantepronuntiatione,  quan- 
do  sermo  est  operatorius,  sed  ea  com- 
pleta:  quod  omnibus  orationibus  opera- 
toriis  est  commnne.  Et  hic  sensus  per 
priorem  explicatur. 

Ex  his  etiam  liquet ,  verbum  est  in  hac 
enuntiatione  et  quavis  simili  retinere  pro- 
priam  et  consuetam  significationem :  sicut 
et  in  verbis,.  quibus  calix  consecratur. 
Nam  sic  exponere:  Hoc  est  corpusmeum, 
id  est ,  hoc  significat  corpus  meum ,  hae- 
veticorum  est  commentum  jam  olim  ab 
ecclesia  damnatum.  Neque  enim  verbum 
est  usquam  accipitur,  ut  idem  valeat  quod 
significat:  quemadmodum  ostendimus  su- 
pra  ad  ilhid  capitis  10.  Pefra  autem  erat 
Christus.  Et  si  sic  aliquando  caperetur, 
translativum  esset  verbum,  et  proinde 
casum  obliquum  regere  deberet;  veluti 
quum  sumitur  pro  comedit,  ut  apud  poe- 
tam :  Est  flamma  meduUas :  itaque  pro 
verbis:  Hic  est  sanguis  meus,  vertendum 
esset,  hoc  est  sanguinem  meum.    Quae 


sunt  absurda.  Denique  nee  constat  ver- 
bum  est  a  Christo  prolatum  fuisse,  ut 
ante  docuimus. 

Igitur  alii  plerique  ad  metonymiam 
confugiunt,  qua  signum  pro  re  significata 
ponitur,  sensum  hujusmodi  facientes  :  Hoc 
est  corpus  meum ,  id  est,  signum,  typus 
ac  figura  corporis  mei,  quasi  non  simili 
interpretaticne,  ut  alias  Scripturas  taceam, 
perverti  posset  illud  Dei  Patris  de  Chri- 
sto  testimonium:  Hic  est  Filius  meus, 
dicendo  sensum  esse:  Hic  est  typus  et 
imago  quaedam  Filii  mei.  Nimirum  in 
istos  verissime  competit,  quod  scripsit 
August.  lib.  3.  de  doct.  Christ.  cap.  10. 
dieens:  Si  quorum  animum  praeoccu- 
pavit  alicujus  erroris  opinio ,  quicquid 
aliter  asseruerit  Scriptura,  fi,guratum 
arbitrantur.  Sane  cum  in  his  Domini 
verbis,  quae  tractamus,  non  magis  re- 
pugnantia  sit  intei"  praedicatum  et  sub- 
jectum ,  quam  in  verbis  illius  testimonii 
paterni  (non  enim  ait :  Panis  est  corpus 
meum,  sed :  Hoc  est  corpus  meumj :  sicut 
illa  proprie,  sic  et  ista  proprie  sunt  intel- 
ligenda;  cum  eo  tamen  discrimine,  quod 
alter  sermo  sit  aeternae  veritatis,  alter 
operatorius  ejus,  quod  ante  non  erat: 
quemadmodum  intellexerunt  omnium  sae- 
culorum  orthodoxi  patres  atque  scriptorcs. 

Omitto  caeteras  adversariorum  exposi- 
tiones  (sunt  enim  complures  ac  variae) 
in  id  conspirantes,  ut  panem  pistorium  in 
sacramento  retineant ,  et  veritatem  trans- 
mutationis  eludant.  Quibus  omnibus  nunc 
mihi  satis  sit  opponere  synodum  oecume- 
nicam  Tridentinam,  quae  sess.  13.  cap. 
1.  inter  alia  docet  ac  declarat  ex  tradi- 
tione  totius  antiquitatis,  Christum  redem- 
ptorem  nostrum  in  ultima  coena,  quam 
cum  discipulis  habuit,  post  panis  vinique 
henedictionem ,  se  suum  ipsius  corpus 
ac  suum  sanguinem  illis  praebere,  diser- 
tis  ac  perspicuis  verbis  testatum  esse. 
Ouae  verha ,  iuquit,  a  sanctis  evange- 
listis  commemorata .  et  a  divo  Paulo 
repetita ,  cum  propriam  illam  et  aper- 
tissimam  significationem  prae  se  ferant, 
secundum  quam  a  patrihus  intellecta 
sunt :  indignissimum  sane  flagitium  est, 

m  a  quibusdam  contentiosis  et  pravis 
hominibus  ad  fictitios  et  imaginarios 
tropos ,  qtiibus  veritas  carnis  et  sangui- 
nis  Christi  negatur,  contra  U7iiversae 
ecclesiae  sensum  detorqueri,  et  qnae  se- 
quuntur. 

Porro  nomine  corporis  in  Christi  verbis 
significatur  non  tota  hominis  substantia, 
sicut  nonnulli  male  senserunt:  sed  altera 
substantiae  pars ,  scilicet  materialis  et 
solida ;  quae  non  solum  ab  anima ,  verum 
etiam  a  sanguine  distinguitur.  Sanguinis 
enim  consecratio  seorsum  ac  peculiaribus 
verbis  perficitur.  Et  proiude  nec  sanguis 
illic  existit  sub  specie  panis ,  nec  corpus 
6ub  vini  specie,  ex  virtute  verborum, 
(^uibus  consecrantur  panis  et  vinum:  sed 
tautum  vi  naturalis  illius  connexionis 
et  concomitantiae ,  qua  partes  Christi 
Domini,  qui  jam  ex  mortuis  resurrexit, 
non  amplius  moriturus ,  inter  se  copu- 
lantur.  Quod  idem  de  anima  Christi  di- 
cendum,  respectu  utriusque  speciei.  Nihil 
enim  est  in  hujus  sacramcnti  materia, 
quod  in  animam  transmutetur ,  ac  certe 
multo  minus  ,  quod  in  divinitatem  :  quae 
tamen  etiam  in  illo  sacramento  speciali 
ratione  existit,  nimirum  propter  admira- 
bilem  ipsius  cum  corpore  et  anima 
Ciiristihypostaticamunionem :  quomodo 
rem  istam  totam  explicat  Tridentina  syno- 
dus  capit.  3.  supradictae  sessionis. 

Jam  quod  illis  verbis :  Hoc  est  corpus 
meum ,  non  solum  ipse  Christus  p^nem 
consecraverit  in  corpus  suum ,  verum  etiam 
ex  ejus  institutione  id  faciant  ad  hodier- 
num  usque  diem  sacerdotes  ejus  ministri ; 
manifestum  est  ex  eo ,  quud  Christus 
discipulos  suos,  et  consequenter  eorum 
iu  adminisLrandis  sacramentis  successores, 
facere  vohiit  ac  jussit  hoc,  quod  ipse 
fecerat,  dicens:  Hoc  facite  in  meam 
commemorationem.  Atque  ea  semper 
fuit  ecclesiae  cathohcae  mens  et  doctriua, 
Graecis  consentientibus  in  concilio  Flo- 
rentino  sessione  ultima ,  declarata ;  non 
obstante  diversa  quorundam  Graecorum 
schismaticorum  opinione  :  qui  non  verbis 
illis  enuntiativis  a  Christo  prolatis,  aut 
certe  non  solis ,  sed  precibus  quibusdam 


post  ea  verba  a  sacerdote  recitatis,  con- 

secrationem  fieri  contendebant.  Quorum 
argumenta  videre  est  apud  Nicolaum  Ca- 
basilam  et  Marcum  Ephesium ,  opinionis 
assertores  praecipuos.  Sed  ea  docte  re- 
fellit  ac  dissolvit  Cardinalis  Bessariou  in 
libro,  cui  titulus  :  Quibus  verbis  euchari- 
stia  consecretur :  ubiet  sanctorum  patrum 
adducit  testimonia  tam  Graecorum  quam 
Latinorum,  quibus  veram  et  catholicam 
sententiam  confirmet.  Verum  hujus  quae- 
stionis,  ut  et  aliarum,  quae  circa  haec 
Domini  verba  moveri  solent,  exactior  est 
tractatio  ad  dist.  8.  lib.  4.  sent. 

(Juod  pro  vobis  tradetur.  Scilicet  in 
mortem.  H\mc  quidem  sensum  palam 
exigit  nostra  lectio ,  quae  est  in  omnibus 
codicibus  Latinis:  ut  traditionem  intelh- 
gas,  non  qua  Judas ,  aut  Judaei,  aut 
Pilatus  tradiderunt  Dominum:  sed  qua 
Dominus  a  seipso  traditus  est  in  mortem, 
juxta  Scripturas  Jes.  53. ,  Galat.  2.,  Eph. 
5. ,  1  Pet.  2.,  ut  his  verbis  immensa  cari- 
tas  ipsius  erga  genus  humanum  insinue 
tur.  Et  quidem  apud  Lucam  hujus  loco 
legitur,  quod  pro  vobis  datur.  Caeterum 
alii  Evangelistae  nihil  addunt  verbis 
prioribus,  ut  nec  canon  liturgicus.  At 
vero  sciendum ,  exemplaria  Graeca  hoc 
loco  constanter  habere:  t6  UTCsp  !J|au)V 
xAc-)tji£vciv ,  quod  pro  vobis  frangitur. 
Quibus  et  Syra  cunsentiunt,  et  hturgia 
Basilii,  nec  non  quae  feruntur  liturgiae 
Jacobi  et  Marci.  Item  textus  commen- 
tarii  Ambrosiani  secundum  priores  edi- 
tiones.  Citat  et  Beda  Pauli  locum  in 
commentario  Luc.  22.  his  verbis :  Hoc 
est  corpus  meum,  quod  pro  vobis  con- 
fringitur  •  ne  mentione  quidem  alterius 
lectionis ,  quae  nunc  codices  occupavit, 
facta. 

Quaeritur  ergo ,  quaenam  haec  sit  fra 
ctio  corporis  Christi ,  de  qua ,  secundum 
codices  et  autores  allegatos ,  Paulus  lo- 
quitur.  Quidam  ex  sectariis  siguificari 
putat  corporis  et  animae  Christi  separa- 
tionem  in  cruce,  quando  mortuus  est. 
Verum  inepte.  Nam  si  corpus  frangitm-, 
quia  separatur  ab  anima:  frangitur  et 
anima ,  quia  separatur  a  corpore.   Cajeta- 

iius  quoque  fractionem  hanc  refert  ad 
passionem  Christi  subsequentem ,  sed  ra- 
tione  probabiliori.  Dicit  enim,  in  passione 
verum  Christi  corpus  multipliciter  fra- 
ctum  fuisse.  Nam  et  fractum  fuit,  iu- 
quit,  quantum  ad  cutem,  quando  flagel- 
latus  est:  et  quantum  ad  carnem  in 
manihus  et  pedibus  cruci  affixis;  ac 
demum  in  latere  lancea  perforato.  Nec 
obstave  vult  Cajetanus  verbum  praesentis 
tempcris ;  qunm  tres  Evangelistae  refe- 
rentes  vcrba  consecrationis  calicis,  juxta 
Graecorum  lectionem,  aeque  utantur  prae- 
sentis  temporis  participio  8XXUv6|Ji£VOV, 
qui  effunditur.  Quod  tamen ,  ut  idem 
scriptor  existimat  et  supponit,  ad  effusio- 
nem  sanguinis  Christi ,  quae  facta  est  in 
ejus  passione,  referri  debeat.  Porro  com- 
munem  utriusque  verbi  seu  participii 
praesentis  pro  futuro  positi  rationem  hanc 
reddit:  ut  significaretur,  hujusmodi  fra- 
ctionem  et  effusionem  non  distantem 
tempore,  sed  tanquam  praesentem  esse: 
eo  quod  paulo  post  esset  futura.  Favere 
videtur  huic  commentario  L)cus  apud 
Augustinum  in  tract.  de  quarta  feria ,  ubi 
inter  caetera  sic  alloquitnr  animam  Chri- 
stianam :  Mensa  tui  sponsi  panem  habet 
integrum  et  colicem  sanctum:  quem 
panem  etsi  fractum  comminutmnque 
vidimus  in  possion  e,  integer  tamen  man- 
sit  in  sua  cum  Patre  individua  unitate. 
Beda  quoque  loco  proxime  citato  passio- 
nem  Domini  fractionem  corporis  ejus  vo- 
cat.  Frongit  ipse  panem ,  'm(\\\\t ,  quem 
po7'7'igit ,  ut  ostetidat  corporis  sui  fra- 
ctio7iem  non  sine  sua  sponte  futuram ; 
sed ,  sicut  alibi  dicit ,  potestatem  se  ha- 
bere  ponendi  atiimam  suam ,  et  iterum 
sumendi  eam.  Sic  ille. 

Verumtamen  nobis  expositio  Cajetani 
non  omnino  solida  videtur ;  primum,  quia 
durus  et  insolens  est  sermo ,  quo  corpus 
hominis  frangi  dicitur,  qnia  flagellatur 
aut  pnngitur,  aut  membrum  aliquod  ejus 
perforatur:  praesertim  si  nnlla  contingat 
ossium  fractio.  Quam  in  Christo  patiente 
nullam  fuisse  nos  docet  veridica  Scriptura 
ab  Evangelistis  citata:  Os  7X0n  cotnmi- 
nuetis  ex  eo ,  Exod.  12.,  Joann.  19.,  ut 


proinde  nec  cranium  capitis  ejus  a  spinis 
impositis  et  impressis  fuisse  perforatum, 
probabile  putemus.  Deinde  refellitur  eo 
ipso  argumento ,  quod  pro  se  Cajetanus 
adducit.  Nam  Evangehstas  utentes  verbo 
praesentis  temporis ,  qui  effunditur ,  non 
respicere  ad  effusionem  sanguinis  futuram 
in  cruce ,  sed  ad  eam ,  qua  sub  specie 
vini  fundebatur  in  coena,  scilicet  a  calice 
in  ora  discipulorum,  ostenditur  ex  verbis, 
quae  sunt  apud  Li;cam.  In  quibus  illud: 
qui  pro  vobis  effunditur ,  non  potest  ad 
sanguinem  referri ,  videlicet  casu  mani- 
feste  repugnante  in  Graeco :  sed  necessa- 
rio  refertur  ad  calicem ,  to  TioxTjptov  xo 
lx)^ijv6/jisvov,  poculum,  quod  effunditur. 
Quod  utique  non  in  cruce  effusum  est, 
sed  in  coena.  Quare  similiter  haec  verba, 
quod  pro  vobis  frangitur ,  ad  eam  fra- 
ctionem ,  quae  in  coena  facta  est,  referri 
conveuit:  in  quem  sensum  et  Graeci  in- 
tei-pretes  hunc  locum  acceperunt. 

Dicitur  autem  frangi  corpus  Cliristi 
recepta  et  consueta  apud  ecclesiasticos 
autores  locutione,  quia  species  panis,  sub 
quibus  continetur,  franguntur:  nimirum 
ea  ratione ,  qua ,  quae  circa  species  con- 
tingunt,  fieri  dicuntur  circa  corpus,  vel 
in  corpore  Christi ;  quod  speciebus  sin- 
gulari  quodam  luodo  conjunctum  est. 
Quoniam  ergo  proprie  panis  dicitur  frangi, 
quando  nianibus  dividitnr,  idque  phrasi 
in  Scripturis'  admodum  frequentata :  fit, 
ut  pane  trausmutato,  fractio  quae  fit  ia 
speciebus ,  attribuatur  c^rpori  Christi, 
sive  sub  nomine  panis ,  ut  superiori  ca- 
pite  :  Panis,  quem  frangimus  etc. ,  et 
in  Actis  Apost.  aliquoties:  sive  sub  no- 
mine  corporis  Christi ,  ut  in  confessione 
Rerengariana  priore,  qua  dicitnr  Christi 
corpus  in  veritate  manibus  sacerdotum 
tractari  et  frangi ,  et  fidelium  dentibus 
atteri. 

Dicit  autem  Dominus  ,  quod  pro  vobis 
frangitur ;  eo  quod  fractio  corporis  in 
sacramento  mystica  quaedam  repraesen- 
tatio  sit  passionis  ejus,  quam  pro  nobis 
sustinnit  in  cruce:  ut  panis  fractiis  intel- 
ligatur  ille,  qui  in  cruce  attritus  est  pro- 
pter   scelera    nostra,    Jes.   53.     Et   hoc 


618 


COMMENTARIUS  IN  CAP.  XI. 


voluit  Augustinus,  quando  dixit  panem 
fractum  et  comminutum  in  passione.  Re- 
spicit  enim  ad  fractionem  panis  in  sacra- 
mento,  quae  significat,  ut  dixi,  Christi 
passionem  in  cruce.  Nec  tamen  dicit 
Christum  aut  corpus  ejus  fractum  et  com- 
minutum,  sed  panem  ,  consuoto  videlicet 
utens  sermone:  quemadmodum  et  Igna- 
tius  martyr  in  epist.  ad  Philadel.  Unus 
sanpuis,  inquit,  gui  pro  nobis  effusus 
est.  Unus  etiam  panis  omnibus  con- 
fractus  seu  comminutus  est ,  Graece 
£&p6cp07].  Caeterum  Beda  quidem  Domiui 
passionem  fractionem  corporis  ejus  appel- 
lat,  non  tamen  exponeus  verba  Pauli, 
sed  tantum  indicaus  mysterium  fractionis, 
de  qua  loquitur  Evangelista :  atque  ipso 
nomine  fractionis  ad  illud  alludens.  Nam, 
quod  notandum  est,  propter  hujus  signi- 
ficationem  mysterii  fit ,  ut  eadem  fractio 
quandam  iucruenti  sacrificii,  quod  Chri- 
stus  in  hac  sacramenti  institutione  ofifere- 
bat,  partem  constituat.  Id  quod  S.  Tho- 
mas  docet  2.  2.  quaest,  85.  art.  .3.  ad  3., 
ubi  recensens  actiones ,  in  quibus  Eucha- 
ristiae  sacrificium  consistit ,  etiam  fractio- 
nem  nominat.  Hujus  rei  argumentum  est, 
quod  pro  participio  xXojijicVOV^  quod  fran- 
gitur ,  scripto  a  Paulo ,  Lucas  ejus  disci- 
pulus  scripserit  ^tSofJievov  _,  quod  datur, 
id  est,  offertur,  utique  pro  vobis,  quod 
uterque  expressit.  Ex  quo  intelligitur, 
fractionem  istam  ad  ipsam  oblationem  seu 
sacrificium  pertinere ,  velut  partem  ejus 
aliquam.  Unde  qua  ratione  Lucas  refert, 
Dominum  dixisse  de  corpore  suo  couse- 
crato,  quod  pro  vohis  datur :  Paulus 
memorat  eum  de  eodem  dixisse,  quod 
pro  vobis  frangitur.  Totum  namque  sa- 
crificium  secundum  omnes  suas  partes 
propitiatorium  est,  valens  ad  salutem  et 
peccatorum  remissionem  eorum ,  pro  qui- 
bus  offertur.  Verum  et  de  hac  re  plura 
diximus  ad  distinct.  12.  lib.  4.  Sent. 

Quaeritur  autem ,  utrum  fractio  in  his 
Domini  verbis  significata  sit  eadem  cum 
fractione,  de  qua  Paulus  ante  et  tres 
Evangelistae,quando  commemorant,  Chri- 
stum  panem  acceptum  fregisse.  Sane  dici 
potest  eandem  esse.    Nihil  enim  est  in 


tota  narratione,  vel  in  textu  Graeco,  quod 
repugnet :  tametsi  nonnulli  duplicem  fa- 
ciunt  fractionem:  alteram  consecratione 
prioreminpartesmajores,alteramposterio- 
rem  in  partes  minores :  sed  sine  necessitate : 
qnandoquidem  verbum  fregit,  quod  apud 
omnes  est ,  facile  referri  potest  ad  tempus 
prolationis  verborum ,  quibus  dictum  est, 
quod  pro  vobis  frangitur,  ut  actionum 
Christi  Domini  in  hoc  sacramento  fuerit 
hic  ordo,  conseciare,  frangere,  distri- 
buere:  qui  idem  est  earum  actionum  ordo, 
quum  fiunt  a  sacerdote  ministro :  quem- 
admodum  censet  ac  bene  explicat  Cardin. 
Bessarion  in  libro  ,  cujus  supra  memini. 

Hoc  facite  in  meam  commemoratio- 
nem.  Graece  quidem  est,  £tc  TrjV  £|j,'tjv 
ava|xvryaiv,  in  meam  commemorationem, 
seu  recordationem :  quia  apud  Graecos 
meam  et  mei  non  differunt.  Latine  tamen 
potius  diceretur,  in  mei  commemo- 
rationem:  sicut  Erasmus  vertit,  textum 
Ambros.  et  annotationem  Vallae  secutus  ; 
sicut  et  in  canone  missae  legitur ,  in  mei 
memoriam  facietis.  Referuntur  haec  ea- 
dem  verba  a  Luca,  et  hunc  habent  sensum : 
Quod  ego  nunc  facio,  quodque  vos  me 
jubente  nunc  facitis :  id  ego  deinceps  a 
vobis  et  successoribus  vestris,  caeteris- 
que  fidelibus  fieri  volo ,  idque  in  mei 
commemorationem ,  id  est,  recoleatibus 
memoriam  passionis  et  mortis  meae  pro 
vobis.  Sic  enim  hanc  commemorationem 
statim  ipse  Paulus  exponit,  iis  verbis: 
Quotiescumque  enim  manducabitis  pa- 
nem  hunc  et  calicem  bibetis,  mortem 
Domini  annuntiabitis. 

Hlud  tamen  sciendum,  non  omnes  actio- 
nes  praecepto,  quo  dicitur:  Hoc  facite, 
comprehensas,  pertinere  ad  omnes  fide- 
les  •,  sed  alias  quidem  praecipi  Discipulis, 
in  quibus  eorura  etiam  successores  iutel- 
liguntur,  alias  vero  fidelibus  in  universum. 
Nam  DiscipuHs,  tauquam  futuris  deinceps 
Christi  ministris  ac  vicariis ,  praecipitur, 
ut  id  faciant ,  quod  Christus :  id  est,  con- 
secrent ,  offerant,  aliisque  distribuant  cor- 
pus  Domini,  simulque  cum  praecepto  po- 
testas  datur  haec  faciendi.  Unde  et  novi 
testamenti  sacerdotes  hoc  verbo  constituti 

sunt:  non  quod  verbum  facite  sit  idem, 
quod  sacrificare ,  quomodo  nounulli  illud 
interpretati  sunt,  plane  praeter  raeutem 
Scripturae.  (Nam  et  in  eo ,  quod  in  ca- 
none  dicitur :  Haec  quotiescumque  fece- 
ritis,  in  mei  memoriam  facietis :  facere 
nequaquam  nisi  coacte ,  per  sacrificare 
potest  exponi.)  Sed  quod  eo  verbo  data 
sit  potestas  faciendi  ea,  quae  Christus  fe- 
cit,  inter  quae  procul  dubio  numeranda 
venit  oblatio  sacrificii  secundum  ordinem 
Melchisedec.  Simul  autem  cum  potestate 
praeceptum  hujusmodi  fuisse  datum,  de- 
clarat  synodus  Tridentina  sess.  22.  cap. 
1.,  cum  ait,  Christum  Apostolis  suis,  quos 
tunc  novi  testamenti  sacerdotes  consti- 
tuebat ,  eorumque  in  sacerdotio  succes- 
sorihus,  ut  offerrent  praecepisse ,  per 
haec  verba:  Hoc  facite  in  meam  com- 
memorationem :  addens,  ita  semper  ec- 
clesiam  Catholicam  intellexisse  et  do- 
cuisse. 

Jam  quod  eadem  verba  secundum  ali- 
quas  actiones  etiam  ad  caeteros  fideles 
pertineant,  quatenus  scilicet  iu  eis  inclu- 
ditur  praeceptum  accipiendi  et  edendi, 
idque  in  memoriam  passionis  Dominicae; 
perspicuura  est  ex  illis  sequentibus  Apo- 
stoli  verbis :  Quotiescumque  enim  man- 
ducabitis  panem  hunc  etc. ,  quibus  ex- 
plicans  haec  Christi  verba  ad  discipulos 
dicta:  Hoc  facite  in  meam  commemora- 
tionem,  ea  refert  ad  totam,  quam  alloqui- 
tur  ecclesiam  Corinthiorum.  Quae  non 
esset  conveniens  explicatio,  si  non  ad 
omnes  fideles  ea  verba  pertinerent,  sed 
ad  solos  sacerdotes.  Idipsum  patet  ex  ca- 
none  missae,  in  quo  sacerdos  post  verba 
paulo  ante  citata:  Haec  quotiescumque 
feceritis ,  in  mei  memoriam  facietis ; 
statim  inferendo  subjungit:  Unde  et  me- 
mores  Domine  nos  servi  tui,  sed  et  plebs 
tua  sancta,  etc.  Nec  moveat  verbum 
offerimus,  quod  sequitur.  Nam  et  actum 
offereudi  non  prorsus  a  laicis  removemus. 
Offerunt  enim  et  illi  suo  modo ,  scilicet 
per  ministerium  sacerdotum  pro  ipsis 
offerentium :  cui  ministerio  fidem ,  consen- 
sum  ac  devotionem  suam  adjungiint;  se- 
cundum  illud,  quod  in  priori  parte  cano- 


nis  dicit  sacerdos:  Quorum  tibi  fides 
cognita  est  et  nota  devotio:  pro  quibus 
tibi  offerimus,  vel  qui  tibi  offerunt.  Qua 
ratione  et  in  lege  veteri  populus  offerre 
dicebatur:  ut  Levit.  17.  v.  4.,  Num.  9. 
V.  13.,  2  Paralip.  30.  v.  15.  Ad  eum  fere 
modum,  quem  dixi,  partem  istam  Hoc 
facite,  explicat,  et  adductis  patrum  testi- 
moniis  illustrat  Joannes  Hesselius  in  libro 
de  commun.  sub  unica  specie,  tract.  1. 
respons.  ad  4.  argum.  Cujus  auctoris 
sententiam  refert  et  laudat  cardinalis  Bel- 
larm.  lib.  4.  de  euchar.  cap.  25. 

Porro  quod  ex  vocabulo  commemora- 
tionis  argumentantur  haeretici ,  non  esse 
institutum  hoc  sacramentum,  ut  esset  sa- 
crificium ,  nec  ullam  vim  habere  propi- 
tiandi  nos  Deo  :  perfacile  refutatur.  Non 
enim  in  solam  ac  nudam  commemoratio- 
nem  institutum  est,  sed  ut  esset  comme- 
morativum  sacrificium;  et  quidem  tale, 
per  cujus  oblationem ,  commemorando 
beneficium  mortis  Christi,  qua  redempti 
sumus,  copiosiorem  ejusdem  redemptionis 
effectum  consequeremur.  Quod  sciens  et 
agnoscens  ecclesia,  Deum  in  ipsius  cele- 
bratione  sacramenti  sic  orat:  Concede 
nobis  haec  digne  frequentare  mysteria: 
quia  quoties  hujus  hostiae  commemora- 
tio  celebratur,  opus  nostrae  redemptio- 
nis  exercetur ,  et  alias  oratione  ad  Chri- 
stum  conversa :  Humiliter  deprecamur, 
ut  quae  in  tui  commemoratione  nos  fa- 
cere  praecepisti,  in  nostrae  proficiant 
infirmitatis  auxilium.  Sane  eodem  ar- 
gumento  concludet  adversarius,  nullum  in 
veteri  lege  fuisse  sacrificium :  nec  propi- 
tiatoria  tantum ,  sed  et  pacifica  et  holo- 
cai;sta  excludet.  Si  quidem  omnia  vel  ad 
commemoratiouem  acceptorum  beneficio- 
rum,  vel  sallem  ad  significationem  et  spem 
futurorum,  instituta  fuerunt. 

25.  Similiter  et  calicem ,  postquam 
coenavit.  Hicjam  describit  institutionem 
alterius  partis  hujus  sacramenti  et  sacri- 
ficii.  Similiter ,  inquit,  idest,  simili  ritu 
et  ordine  (Graece  w(;a'JT(oc,  ad  eundem 
modum)  et  calicem,  in  quo  vinum  conti- 
nebatnr,  accepit  in  manus  suas,  post- 
quam  coenavit:  pro  quo  legitui-  in  canone 

missae ,  postquam  coenatum  est.  Quod 
autem  de  calice  dicit  accepto  et  conse- 
crato  post  coenam,  idem  et  de  p.ine  in- 
telligendum  admonuimus  stipra ,  cum  de 
vocabulo  coenae  Dominicae  ageremus. 

Qnaeri  tamen  potest,  cur  Paulus  (de 
Luca    et   canone    eadem   quaestio)    hanc 
temporis  determinationem,  postquam  coe- 
navit ,   non  apposuerit,   cum  de  pane  lo- 
queretur ,  sed  hic  tantum  ,  ubi  de  calice  : 
quasi  nimirum  panis  ante  peractam  coe- 
nam  consecratus  fuisset.     Ac  scrupulum 
auget,   quod  Mattliaeus  de  panis  conse- 
cratione  loquens  dicit,  coenantibus  illis, 
sive ,  ut  in  Graeco   est  apud  Matthaeum 
et  Marcum,    edentibus    illis.     Moverunt 
liaec  argumenta  S.  Thomam ,  ut  putaret, 
Christum  tradidisse  suum  corpus  Discipu- 
lis  inter  coenandum:  sanguinem  vero  post 
coenam.   Cujus  etiam  rei  ratiouem  quan- 
dam  mysticam  reddere  conatur.    At  certe 
multo    verisimilius    est,     quod    diximus, 
utrumque  post  coenam  datum  fuisse.  Nam 
quod    ex  Matthaeo    et   Marco    objicitur, 
recte  sic  intelligitur ;  coenantibus ,   sive 
edentibus,  id  est,  quando  tempus  coenae 
seu  refectionis  vespeitinae  adhuc  dura- 
bat,  mensa  videlicetnondum  ablata.  Quod 
totum    tempus   interdum  nomiue   coenae 
comprehendi ,  dicto  loco  osteudimus.    Ad 
priorem  vero  dubitationem   nihil  apparet 
probabilius  responderi  posse,  quam  Pau- 
lum,  Lucam,  et  canonis  autorem,  in  cali- 
ce  commemurando  peculiariter  adjecisse 
mentionem  coenae  peractae,  ut  distiugue- 
rent  hunc  calicem  a  priore,   de  quo  solus 
Lucas  meminit:  quem  Christus  in  coena 
agni  paschalis    immolati,   velut   libamen 
illius  sacrificii  legalis,  a  se  praegustatum 
ac  Discipulis  propinatum,  ire  jusserat  in 
orbem  meusae,  ut  omnes  ex  eo  biberent. 
Hanc   rationem   adferunt    et  bene  expli- 
cant  Cajetanus  et  Yr.  Lucas  in  commen- 
tariis  super  Lucae  caput  22.  Praeter  hos 
autem  distinguunt  apud  Lucam  duos  ca- 
lices  Hieronymus,    scribens   in  Matthaei 
caput  26.,  Beda  et  Theophyl.   in  caput 
Luc.    22.     Quorum    sententiam   probant 
Joann.    Hesselius    in    comment.    super 
Matth.  et  Arias  Montanus  super  Lucam, 


ubi  ritum  bibendi  illius  poculi  legalis  ex 
Jndaeorum  traditione  declarat :  item  car- 
dinahs  Bellarm.  lib.  1.  de  euchar.  cap. 
11.  et  alii  nonnulli.  Notandum  obiter, 
quem  noster  interpres  in  Paulo  et  apud 
Evangelistas  calicem  vocat,  ab  illis  com- 
muni  vocabulo  TiOTTgpi&v  dici,  id  est,  po- 
culum ;  quod  et  in  textu  commentatoris 
Ambros.  legitur.  Nam  calix,  Graece  x6Xi8, 
certum  poculi  genus  est. 

Dicens:  Hic  calix  novum  testamen- 
tum  est  in  meo  sanguine.     Apud  Lucam 
rursus  eadem  sunt  verba :  nisi  qucd  ille 
verbum  est  subticuit,  Paulus  expressit; 
ac  vicissim    ille  addidit,   qui  pro  vobis 
effunditur ,   quod  Paulus   omisit.     Porro 
quod  ante   diximus  de  verbis  illis :  Hoc 
est  corpus  meum,  ea  non  esse  simpliciter 
enuntiativa,    sed   operatoria   ejus,    quod 
enuntiant;  idem  pariter  et  de  his  verbis 
dicendum.  Intendit  enim  per  ea  Dominus 
aliquid  operari,  id  est,  ex  vino  sanguinem 
suum  efficere,  et  hoc  ipsum  iisdem  verbis 
significare.    Quamvis  autem  haec  verba, 
non  solum  propter  metonymiam,  qua  con- 
tinens  pro  contento   sumitur  in  vocabulo 
calicis;  verum  etiam  propter  casuum  va- 
riationem  in  caeteris ,  ipsumque  verbum 
est  a  supposito  suo  divulsum ,  non  mini- 
mam  obscuritatem  habeant;  sensus  tamen 
eorum  haud  difficuller  accipi  poterit,  tum 
ex  collatione  vcrborum,  quibus  panis  in 
corpus  Domini  consecratur,  quae  utiqiie 
plana  et  aperta  sunt  apud  omnes;  tum  ex 
Matthaeo  et  Marco ,  qui  verba  consecra- 
tionis  calicis  ista  referunt :  Hic  est  san- 
guis  me.us  novi  testamenti:  pro  ^quibus 
haec  in  canone  missae  leguntur:   Hic  est 
calix  sanguinis  mei  novi  et  aeterni  te- 
stamenti :  ac  demura  ex   collatione  ver- 
borum,  quae  Moses  in  sanctione  veteris 
testamenti  locutus  est  ad  populum.  Exod. 
24.   dicens:    Hic    est    sanguis   foederis, 
quod  pepigit  Dominus  vobiscum. 

Est  igitur  sensus  istiusmodi :  Id,  quod 
hoc  poculo  continetur ,  est  sanguis  meus, 
in  quo,  id  est,  per  quem,  novum  testa- 
mentum  sancitur  et  confirmatur.  Etenim 
sicnti  vetuE  testamentum  confivmatum  fuit 
effusione  sanguinis  vitulorum,  ejusque  in 

populum  respersione;  quemadmodum 
Exod.  capite  jam  citato  refert  Moses:  ita 
novum  testamentum  Christus,  velut  novi 
testamenti  mediator,  confirmavit  ac  ratum 
fecit  effusione  sui  sanguinis ,  in  populos 
sacramentaliter  distribuendi:  quam  distri- 
butionem  significavit  ea,  quac  primum 
facta,  est  in  discipulos ;  tanquam  semina 
quaedam  populorum,  qui  postea  credituri 
erant. 

Vocatur  autem  novum  testamentum 
ea  promissio ,  qua  Deus  spiritualia  bona, 
id  est ,  fidem  ,  spem ,  charitatem ,  veniam 
peccatorum,  legis  obedientiam,  perseve- 
rantiam ,  et  vitam  aeternam  electis  suis 
se  daturum  promisit :  quomodo  vetus  te- 
stamentum  dicitur  pactum  Dei,  quod  iniit 
cum  Israelitis,  ut  si  legem  a  se  datam 
servarent,  temporalium  bonorum  abun- 
dantiam  eis  retribueret.  Illud  novum 
appellatur,  tum  ratione  temporis ,  quia 
novissimus  temporibus  mundo  propala- 
tum  est;  tametsi  jam  olim  et  ab  initio  re- 
velatum ,  et  ex  parte  praestitum  electis  : 
tum  quia  per  uovum  Adam,  in  cujus  san- 
guine  dedicatum  est ,  ac  novo  modo ,  id 
est,  gratis,  hominem  ex  vetere  facit  no- 
vum.  Hoc  autem  vetus ,  tum  quia  priori 
tempore  manifestatum  fuit:  tum  quia  pec- 
cati  vetustatem  ab  homine  non  abstulit, 
sed  occasione  legis  datae  potius  auxit. 
De  utroque  testamento  locus  est  apud 
Jeremiam  cap.  31.,  repetitus  a  Paulo  in 
ep.  ad  Heb.  cap.  8. ,  ubi  Deus  priori  te- 
stamento  reprobato,  praedicit  ac  promittit 
novum,  id  est,  effectus  uovi  testamenti 
passim  toto  orbe  multiplicandcs.  De  qui- 
bus  cousule  B.  August.  libro  de  spir.  et 
lit.  cap.  19.  et  aliquot  seq. 

Est  autem  inter  haec  duo  pacta  seu 
promissiones  etiam  illud  discrimen :  quod 
etsi  pacti  nuncupatio  magis  proprie  com- 
petere  videatur  iu  vetus  quam  in  novum, 
e  diverso  tamen  novum  magis  speciali  ac 
propria  ratione  testamentum  dicitur  quam 
vetus.  Nam  testamentum  proprie  dictum 
non  confirmatur  nisi  morte  testatoris : 
quemadmodum  docet  Apostolus  Heb.  9. 
Id  autem  factum  a  Christo ,  per  cujus 
mortem  et  sanguinem  aditus  ad  aeteruam 


haereditatem  nobis  patefactus  est:  cum 
alioqui  vetus  illud  pactum  non  in  ipsius 
testatoris,  id  est,  Dei,  qui  mori  non  pot- 
erat,  sed  brutorum  animalium  morte  et 
sanguine  confirmatum  esset.  Verum  de 
significatione  Graeci  vocabuli  6ia&:gx7j, 
pro  qua  testamentum  vertunt  interpretes, 
nec  non  de  Hebraico  f^''"!;^  eis  respon- 
dente,  plura  dicturi  sumus  partim  in  com- 
mentario  Gal.  3.  vers.  15.,  partim  ac  ple- 
nius  Heb.  9.  vers.  17. 

Quaeret  aliquis,  an  his  Dumini  verbis 
ab  Apostolo  positis  fieri  possit  consecra- 
tio  calicis.  Negat  hoc  S.  Thomas  tam  hoc 
loco,  quam  in  surama  Theol.  parte  3. 
quaest.  78.  artic.  3. ,  idque  uon  solum  de 
verbis,  quae  referunt  Paulus  et  Lucas, 
sed  etiam  de  iis,  quae  Matthaeus  et  Mar- 
cus.  Opinatur  enim  solis  illis  verbis  fieri 
consccrationera,  quibus  ecclesia  in  canone 
missae  utitur  ex  traditione  Apostolica:  ac 
simpliciter  ea  omnia  arbitratur  ad  ccnse- 
crandum  calicem  esse  necessaria  sacra- 
menti  necessitate.  Verum  si  ita  esset, 
praeter  alia  sequeretur  illud  absurdi, 
Graecos  sacerdotes,  qui  ex  vetusta  patrum 
tradltione  diversum  a  Latinis  habent  ca- 
nonem,  nec  omnibus  iisdem,  quibus  Latini 
verbis  ad  consecrationem  calicis  utuntur; 
idque  permittente  et  approbante  Romana 
ecclesia:  neque  nunc,  neque  prioribus 
saeculis  ante  schisma,  vere  et  efficaciter 
calicem  consecrasse.  Quo  praecipue  mo- 
tus  argumento  Cajetanus  a  sui  doctoris 
opinione  palam  recedit.  Proinde  uon  vi- 
detur  uUa  ratione  dubitandum ,  quin  ad 
consecrationem  calicis  ea  saltem  verba 
sufficiant,  quae  vel  apud  Paulum,  vel 
apud  quemlibet  leguntur  Evaugelistarum, 
vel  quae  habentur  in  liturgiis  Graeco- 
rum:  imo  et  probabile  est  admodum,  haec 
sola  sufficere:  Hic  est  calix  sanguinis 
mei,  vel:  Hic  est  sanguis  meus :  quem- 
admodum  ad  panis  consecrationem  suffi- 
ciunt  ista,  hoc  est  corpus  meum.  Conti- 
nent  enim  utraque  totam  siguificationem 
ejus,  quod  efficitur.  Quae  non  solum  Ca- 
jetani  senteutia  est,  sed  communis  ferme 
omnium  scholasticorum,  tam  antiquorum, 
ut    Alexaudri,    Alberti,    Bouaveaturae, 

quam  recentiorum ,  Gabrielis  exponentis 
canonem,  et  aliorum.  Quanquam  quod 
ad  praecepti  necessitatem  attinet,  tenetur 
unusquisque  sacerdos  in  consecrando  cor- 
pore  et  sanguine  Domini  iis  uti  verbis, 
quae  sibi  ex  traditione  suae  ecclesiae 
praescripta  habet ;  estque  eadem  ratio  de 
azymo  pane  et  fermentato.  Sed  de  his  ex 
professo  disputatur  in  4.  sent.  dist.  8. 

Hoc  facite,  quotiescumque  bibetis ,  in 
meam  commemorationem.  Bibetis,  w.vr\- 
T8  biberitis.  In  meam,  seu  mei  comme- 
morationem,  expone  quomodo  superius  ; 
ad  recolendam  memoriam  passionis  et 
mortis  meae.  Quae  quidem  expressius 
repraesentatur  per  calicem  sanguinis  seor- 
sim  a  corpore  consecratum  et  acceptum, 
quam  per  solam  consecrationem  et  sum- 
ptionem  corporis  Christi.  Restringitur 
autem  verbum  facite  per  hoc  quod  addi- 
tur,  quotiescumque  bibetis ,  ad  unam 
actionem,  quae  est  bibere. 

Caeterum  ex  eo,  quod  hic  non  absolute 
dictum  est :  Hoc  facite  in  meam  comme- 
morationem,  sicut  absolute  dictum  fuerat 
post  consecrationem  corporis ;  sed  cum 
determinatione ,  quotiescumque  bibetis; 
non  improbabile  sumunt  argumentum  Ca- 
tholici  scriptores ,  quo  doceant,  usum  ca- 
licis  non  omnibus  fidelibus  esse  necessa- 
rium.  Non  enim  sine  causa  Paulus,  in 
quo  spiritus  Dei  loquebatur,  eam  deter- 
minationem  specialiter  adjecit  hoc  poste- 
riore  loco.  Nec  vero  apparet  alia  causa, 
quam  ut  insinuaret,  non  eandem  utriusque 
speciei  passim  a  fidelibus  sumendae  esse 
rationem :  eo  quod  multae  causae  possint 
occurrere ,  quae  suadeant  aut  cogant  a 
specie  vini  abstinendum  esse :  quas  hic 
singillatim  referre  non  est  opus. 

Hac  igitur  parte  non  continetur  prae- 
ceptum  hoc  faciendi,  id  est,  de  calice  bi- 
bendi:  sed  praecipitur,  ut  quoties  et 
quandocumque  de  hoc  calice  biberent,  in 
Domini  commemorationem  id  facerent. 
Nunc  sequuntur  verba  Pauli,  quibus  com- 
memorationem  a  Christo  praeceptam  ex- 
plicat. 

26.  Quotiescumque  enim  manduca- 
bitis  panem  hunc,  et  calicem  bibetis: 


mortem  Domini  annuntiabitis.  Rursus 
in  Graeco  subjunctivi  modi  verba  sunt, 
lo&''rjTS,  utvrjTS^  comederitis  panem 
hunc,  et  poculum  hoc  biberitis.  Ita  Cy- 
prianus  in  epistola  ad  Caecilium  62. 
ederitis  panem  istum  et  calicem  istum 
biberitis.  Eo  modo  vertit  interpres  statim 
post:  manducaverit,  biberit.  Atque  hic 
rursum  in  vocabulo  calicis  metonymia 
est.  Jam  qua  ratione  corpus  Christi  pa- 
nem  vocet,  dictum  est  ad  illud  capitis 
superioris:  Et  panis ,  quem  frangimus, 
etc.  Annuntiabitis,  Graece  xaTayysAASTS^ 
annuntiatis,  vel  annuntiate.  Nam  verti 
potest  utroque  modo.  Nec  sensus  discre- 
pat.  Est  enim  praeceptio  cum  significa- 
tione  ejus,  quod  in  ecclesia  perpetuo  fiat 
et  futurum  sit. 

Annuntiare  mortem  Domini,  est  mortis 
ac  totius  passionis  ejus  pro  uobis  sus- 
ceptae,  gratam  memoriam  recolere.  Ubi 
notandum,  in  oblatioue  et  participatione 
sacrificii  incruenti  praecipue  quidem  re- 
colendam  esse  memoriam  passionis  Do- 
minicae,  id  est,  cruenti  sacrificii  in  cruce 
pro  nobis  oblati ;  hoc  enim  proprie  per 
incruentum  sacrificium  repraesentatur  ex 
ipsa  Christi  institutione :  sed  tamen  in 
eadem  oblatione  solet  ab  ecclesia  aliorum 
etiam  quorundam  Christi  mysteriorum 
agi  memoria:  nominatim  resurrectionis  et 
asceusionis  in  coelum ,  quae  ad  gloriam 
Christi  pertinent,  ad  quam  per  crucis 
ignominiam  pervenit.  Unde  in  epist.  sy- 
nodi  Ephesinae  ad  Nestorium  sic  legitur: 
Unigeniti  Filii  Dei,  hoc  est  Jesu  Christi 
mortem ,  et  ex  mortuis  resurrectionem 
annuntiantes ,  ejusdemque  in  coelum 
assumptionem  profitentes ,  incruentum 
in  ecclesia  Dei  cultum  obimus.  Quae 
eadem  in  canone  Eomanae  liturgiae  le- 
guntur  illa  parte:  Unde  et  memores, 
etc.  Graecorum  autem  Basilii  et  Chryso- 
stomi  liturgiae  mentionem  addunt  etiam 
sessionis  Christi  ad  dexteram  Dei  Patris, 
et  secundi  atque  gloriosi  adventus  ejus : 
de  quo  Paulus  subdit,  donec  veniat.  Quin 
et  generaliter  eucharistia  juxta  suum  no- 
men  ab  ecclesia  Deo  offertur  tanquam 
sacrificium  eucharisticum ,  id  est,   gratia- 

rum  actionis  de  omnibus  beneficiis  a  Deo 
acceptis. 

Notandum  praeterea,  Paulum  non  di- 
cere,  edendo  et  bibendo,  id  est,  ipso  com- 
edendi  et  bibendi  actu ,  mortem  Domini 
armuntiahitis :  sed  quoties,  id  est,  quan- 
documque  edetis  et  bibetis.  Fit  autem 
haec  comestio  et  bibitio  sive  a  sacerdote, 
sive  ab  aliis  fidelibus  ,  eo  tempore ,  quo 
sacrificium  offertur  corporis  et  sanguinis 
Domini.  Aut  si  postea  comestio  fiat ,  ve- 
lut  ab  infirmis ,  ad  quos  defertur  bostia, 
refertur  tamen  et  ea  comestio ,  pertinet- 
que  ad  sacrificium,  quo  bostia  fuit  oblata 
(quod  quidem  etiam  nomen  bostiae,  quam 
dicere  solemus  ad  infirmos  deferri,  satis 
innuit) ,  sicque  per  bostiae  sumptionem 
etiam  illi  participes  fiunt  sacrificii :  ipsum 
vero  sacrificium  commemorativum  est  pas- 
sionis  et  mortis  Domini.  Proinde ,  non 
solum  qui  de  eo  comedunt  et  bibunt, 
verum  etiam  qui  alterum  horum  faciunt, 
tanquam  sacrificii  commemorativi  parti- 
cipes,  commemorant  et  annuntiant  mor- 
tem  Domini.  Nec  hi  solummodo  ,  verum 
et  quicumque  pia  cordis  devotione  pariter 
cum  illis  offerunt :  etiamsi  res  oblatas  ore 
non  contingant. 

Quocirca  male  et  imperite  ex  hoc  loco 
Pauli  colligunt  adversarii ,  necessariam 
esse  cunctis  fidelibus  utriusque  speciei 
communionem,  ut  annuutiatio  mortis  Do- 
minicae,  quam  Dominus  praecepit,  ab  iic 
fieri  possit:  quum  nec  unius  speciei  per- 
ceptio  ad  eam  rem  necessaria  sit.  Quod 
et  hoc  argumento  ostenditur.  Nam  si  in 
veteri  lege  nihil  edentes  de  sacrificio 
(quale  holocaustum,  de  quo  nullus  edebat, 
ne  sacerdos  quidem:  et  sacrificium  pro 
peccato,  de  quo  non  edebat,  qui  peccave- 
rat)  per  solam  tamen  oblationem  sacri- 
ficii  praenuntiare  poterant  passionem  Do- 
mini  futuram,  etiam  cum  fructu  salutis  ac 
propitiationis :  possunt  utique  et  nunc 
qui  una  cum  sacerdote,  sicut  ante  dictum 
est,  offerunt,  etiam  si  sacramentaliter  non 
communicent,  eandem  Domini  passionem 
annuntiare  praeteritam,  idque  cum  fructu 
redemptionis  animarum  suarum.  Vide 
Joaun.  Hesselium  in  tract.  supracit.  ad 


5.  argum. ,  ubi  rem  istam  late  et  docte 
declarat. 

Sane  quod  attinet  ad  locum  Apostoli 
praesentem ,  in  eo  quod  dicit :  Quoties- 
cumque  manducabitis  et  bibetis ,  facile 
intelligitur  supplendum  reliquisse,  vel  al- 
terum  horum  facietis :  aut  certe  conjuncti- 
vam  particulam  pro  disjunctiva  posuit. 
Hanc  enim  expressit  iu  versu  sequente, 
de  indigne  communicantibus  agens.  De- 
nique  et  hoc  addo :  licet  expressior  sit 
repraesentatio  mortis  Dominicae  in  utra- 
que  specie  separatim  sumpta ;  fit  tamen 
etiam  congruenter,  dum  species  panis  ex- 
hibetur  absque  specie  vini :  tanquam  si 
corpus  Domini  praebeatur  exsangue.  Est 
enim  et  in  ea  re  mortjs  non  obscura 
significatio. 

Donec  veniat.  Non  mors  Domini,  qui 
semel  mortuus  ac  redivivus  jam  non  mo- 
ritur,  Rom.  6. ,  sed  ipse  Dominus.  Do- 
nec,  inquit,  ipse  veniat,  vel,  ut  in  Grae- 
co,  -XOig  venerit ,  nempe  gloriosus  ad 
judicium.  Ubi  intelligi  datur ,  ait  S. 
Thomas ,  quod  hic  ritus  ecclesiae  non 
cessabit  usque  ad  finetn  mundi.  Non 
enim  hoc  tantnm  dicit  Apostolus  ut  prae- 
cipiens :  sed  etiam  ut  sciens,  eam  esse 
Christi  sacrificium  hoc  instituentis  volun- 
tatem ,  ut  tam  ipsum ,  quam  mortis  suae 
per  ipsum  annuntiatio,  continuata  succes- 
sione  perduret  usque  ad  suum  adventum. 
Nam  qui  voluit  ecclesiam  suam  perma- 
nere  ad  finem  usque  saeculi,  voluit  etiam 
instituta  a  se  mysteria  per  idem  tempus 
apud  eam  in  observatione  continua  rema- 
nere.  Et  ita  locum  hune  accepit  Chryso- 
stomus. 

27.  Itaque  quicumque  manducaverit 
panem  hunc,  vel  biberit  calicem  Domini 
indigne ,  reus  erit  corporis  et  sanguinis 
Domini.  Hic  jam  satis  manifeste  deela- 
rat  Apostolus,  quorsum  superius  inter- 
posuerit  historiam  institutionis  mensae 
Dominicae:  sciiicet  ut  dignitatem  myste- 
riorum,  quae  in  illa  proponuntur,  agnos- 
centes  et  recogitantes  Corinthii  (videban- 
tur  enim  obliti  traditionis  a  Paulo  acce- 
ptae),  discerent  attentius,  uon  solum  quid 
illic    agere    deberent,    nimirum    Domini 

mortem  aununtiare,  quod  jam  admonuit; 
verum  etiam ,  qnemadmodum  ad  ea,  my- 
steria  sit  accedendum  ;  et  quam  graviter 
peccent,  qui ,  sicut  illi  fecerant,  indigne 
accedunt:  quod  nunc  deinceps  ostendit. 
Quidam  Graeci  codices  tam  apud  Eras- 
mum  quam  apud  Eob.  Stephanum  post 
OLva^ioic,  indigne,  repetunt  dictionem  xoti 
xupiou^  hoc  modo,  poculum  Domini  in- 
digne  Domino ,  quomodo  legimus  alibi, 
digne  Deo ,  Domino ,  sanctis.  1  Thess. 
2.,  Col.  1.,  Rom.  16.  Sic  etiam  textus 
habet  apud  Oecumenium. 

Sed  et  inter  Latinos  commentator  Am- 
bros.  ita  legit :  Itaque  quicumque  ederit 
panem  hunc,  aut  biberit  calicem  Do- 
mini  indigne  Domino,  reus  erit,  etc,  et 
huic  lectioni  respondentem  subjicit  com- 
mentarium.  At  Cyprianus  in  libro  de 
lapsis ,  et  alias  hunc  Apostoli  locum  reci- 
tans,  nusquam  addit  Domino,  ut  nec  cae- 
teri  Latini ,  nec  Syrus  interpres.  Quan- 
quam  id  non  multum  refert,  nisi  quod 
additum  facere  videatur  ad  sensum  illu- 
strandum;  alioqui  nec  infra  vers.  29.  ad- 
ditum  invenitur  in  ullis  codicibus.  Quod 
autem  in  quibusdam  Latinis  et  pro  vel 
legitur,  et  biberit :  mendosum  esse  constat 
ex  consensu  Graecorum  codicum  et  vete- 
rum  omnium  Latinoium.  Igitur  ex  eo, 
quod  disjunctive  dicit  Apostolus,  aut  bi- 
berit ,  non  leve  ducitur  argumentum  pro 
communione  sub  una  specie.  Non  euim 
sic  loqueretur,  si  non  sentiret  unam  spe- 
ciem  sine  altera  sumi  posse. 

Porro  manducat  aut  bibit  indigne  ,  se- 
cundum  Apostolum,  non  is,  qui  mente 
distracta  ad  saecularia  negotia  sumit  hoc 
sacramentum,  habitu  ac  virtute  retinens 
debitam  ad  illud  reverentiam  (tametsi 
talis  indevotio  fructum  impediat  hujus 
sacramenti,  saltem  ex  parte  et  ad  tempus, 
duraute  videlicet  mentis  evagatione  sive 
culpabili,  sive  etiam  inculpabili,  tanquam 
obice  quodam  transitorio) ,  sed  qui  vel 
cum  irreverentia  ad  sumendum  accedit, 
sicut  a  Coriuthiis  factum  fuerat;  vel  om- 
nino  qui  sumit,  affectum  gerens  aut  rea- 
tum  peccati  mortalis. 

Etenim  mensa  communis  symbolum  est 


amicitiae.  Quare  sicuti  regi  terreno  gran- 
dem  facere  ceuseretur  iujuriam,  qui  men- 
sae  ejus  sese  couvivam  admisceret,  vel 
auimum  adversns  eum  retiuens  iufensum, 
vel  certe  noudum  reconciliatus ;  ita  pro- 
fecto  majestatem  Christi  Domini  ac  regis 
nostri  uon  medioeriter  laedit,  qui  ad  ejus 
mensam  accedit,  vel  adhuc  inimicitiam 
adversus  eum  fovens  iu  animo ,  vel  post 
capitalem  offensam  reconciliatione  non- 
dum  obtenta;  atque  eo  magis,  quod  non 
qualemcumque  cibum  aut  potum  de  mensa 
ejns  sumpturus  accedat ,  sed  ipsam  illius 
caruem  et  ipsum  sauguinem.  Igitur  eum, 
qui  sic  accedit,  indigue  accedere,  uon  est 
dubium:  non  ea  solum  indignitate,  quae 
negative  ,  ut  loquuntur,  dignae  sumptioni 
opponitur;  sed  ea,  quae  contrarie :  pro- 
pler  quam  merito  dicatur  reus  corporis 
et  sanguinis  Domini ,  subaudi ,  indigne 
accepti,  male  tractati,  vel  quid  simile. 
Hieronymus  supplet  violati  lib.  1.  contra 
Joviu.  cap.  8. 

Sensus  enim  est:  Quicumque  pauem 
hunc  aut  calicem  indigne  sumpserit ,  ob- 
uoxius  erit  poeuae,  quantam  meretur  is, 
qui  corpus  et  sanguiuem  Christi  Domini 
male  et  indigue  tractaverit :  quomodo 
reus  fuit  Judas  proditor,  qui  osculum  ori 
ejus  impressit,  et  juxta  suam  ipsius  con- 
fessionem,  sanguinem  justum  tradidit:  et 
quomodo  rei  Judaei,  qui  manibus  injectis 
eum  ligaruut,  iu  faciem  ejus  exspuerunt, 
colaphis  ceciderunt,  palmas  in  faciem  de- 
derunt,  denique  sauguinem  ejus  funden- 
dumPilato  tradideruut.  Ab  his  enim  com- 
parationem  adferunt  iu  hujus  peccati 
exaggeratione  Theodoretus  et  Oecume- 
nius.  Est  autem  simile  in  eo,  quod  quem- 
admodum  illi  ipsummet  sacratissimum 
Chricti  corpus  et  sangiiiuem  iguominia 
affecerunt,  ita  et  isti  faciunt;  illi ,  scele- 
ratis  manibus  attrectaudo ,  isti ,  impuro 
ore  sumendo. 

Jam  ex  hoe  loco  adversus  haereticos 
duo  catholica  dogmata  clare  statuuutur : 
alterum,  Christi  corpus  et  sauguiuem 
vere  et  proprie  esse  in  hoc  sacramento. 
Non  enim  de  uudo  signo  recte  diceretur; 
qui  illud   indigne   sumpserit,    eum  effici 

reum  ipsius  corporis  et  sanguinis  Domini. 
Alterum ,  corpus  et  sanguinem  Christi 
vere  sumi  etiam  a  malis  et  indigne  acce- 
dentibus.  Accedit  et  tertium:  sub  una 
specie  utrumque  sumi,  corpus  et  sangui- 
nem.  Cum  enim  disjunctive  dixisset  Apo- 
stolus ,  ederit  aut  biberit  indigne :  uon 
tamen  infert  reum  lore  corporis  aut  san- 
guinis  Domini,  sed  conjunctim  utriusque  : 
tanquam  qui,  vel  edens  vel  bibens,  utrum- 
que  sumpserit. 

29.  Probet  autem  seipsum  homo.  He- 
braismus,  homo ,  id  est,  unusquisque,  ut 
alii  quidam  vertunt.  Docet,  quid  agere 
debeant,  ne  tanti  criminis  inveniantur  rei. 
Quisque  semet  ipsum,  inquit,  examinet, 
conscientiam  suam  exploret :  videatque 
num  talis  sit,  qualem  oportet  esse  eum, 
qui  mensam  Domini  conviva  accedat, 
accepturus  ex  ea  cibum,  non  humana  arte 
paratum,  sed  plane  ccelestem  ac  divinum, 
id  est,  ipsum  corpus  et  sanguinem  Domiui 
convivatoris  sui.  Quod  si  talis  non  sit, 
talem  se  reddere  stuJeat,  emundando  suam 
conscientiam  a  peccato,  quod  eum  mensa 
Domini  facit  indignum.  De  qua  proba- 
tione  Tridentini  concilii  patres  ita  lo- 
quuntur  sess.  13.  cap.  7.  Ecclesiastica 
consuetudo  declarat  eam  probationem 
necessariam  esse,  ut  nullus  sibi  conscius 
mortalis  peccati,  quantumvis  sibi  con- 
tritus  videatur,  absque  praemissa  sacra- 
mentali  confessione  ad  sacram  Eucha- 
ristiam  accedere  debeat:  quod  a  Chri- 
stianis  omnibus ,  etiam  ab  iis  sacerdoti- 
bus,  quibus  ex  officio  incubuerit  celebrare, 
haec  sancta  synodus  perpetuo  servan- 
dum  esse  decrevit:  modo  non  desit  illis 
copia  confessoris,  etc. 

Volunt  hoc  ipsum  commentatores  tam 
Graeci  quam  Latini :  dum  nientem  et 
conscientiam  a  peccato  puram  exigunt,  ac 
de  ea  prohationem  hanc  exponuut.  Unde 
apud  Basilium  in  liturgia  pontifex  cla- 
mat:  Sancta  sanctis.  Cujus  etiani  vocis 
a  diacono  pronuntiari  solitae  Chrysost. 
meminit  inter  alia,  quae  graviter  in  hanc 
rem  disserit,  homilia  61.  ad  pop.  Ant. 
Ambrosius  quoque  libro  6.  super  Luc. 
cap.  9.  tractans  hist(  riam  quinque  panum 

«nll.  Estli  Comm.    Tom.  I. 


multiplicatorum ,  ait :  Non  cibum  accipit 
Christi,  nisi  fuerit  ante  sanatus.  Et 
paulo  post:  Ubique  mysterii  ordo  serva- 
tur ,  ut  prius  per  vemissionem  peccato- 
rum  vulneribus  medicina  tribuatur ; 
postalimoniamensae  coelestis  exuberet. 
Hincpraecipit  August.  tract.  26.  iu  Joann. 
Innocentiam  ad  altare  apportate.  Est- 
que  ejusdem  sententia  apud  Prosperum 
citante  Beda:  Ad  altare  Dei  invisibile, 
quo  non  accedit  injustus ,  ille  pervenit, 
qui  ad  hoc  praesens  justificatus  accedit. 
Inveniet  enim  illic  vitam  suam,  qui  hic 
discreverit  causam  suam.  Atque ,  ut 
altius  ex  antiquitate  testimonium  pro- 
feram,  B.  Cyprianus  in  libro  pene  toto  de 
lapsis  apertissime  docet,  quam  sit  perui- 
ciosura  ad  Eucharistiara  accedere,  ut  ipse 
loquitur,  ante  expiata  delicta ,  ante 
exomologesin  factam  criminis,  ante 
purgatam  conscientiam,  sacrificio  et 
manu  sacerdotis ,  ante  offensam  placa- 
tam  indignantis  Domini  et  minantis, 
scilicet  his  verbis  per  Apostolum :  Qui- 
cumque  ederit  panem,  aut  biberit  cali- 
cem  Domini  indigne,  reus  erit  corporis 
et  sanguinis  Domini,  et  dicit  eos,  qui  sic 
accedunt ,  vim  inferre  corpori  ejus  et 
sanguini ;  idemque  in  epist.  10.  et  11. 
repetitis  iisdem  Apostoli  verbis  acriter 
reprehendit  presbyteros ,  quod  Euchari- 
stiam  darent  lapsis,  qui  nondum  egissent 
poenitentiam,  nec  exomologesin  fecissent 
peccatorum. 

His  et  manifestae  rationes  acceduut. 
Primum ,  quia  mensa  Domini  est,  quae 
ponitur:  ideoque  solos,  ut  ante  dictum 
est,  admittit  amicos:  tum  quia  panis  filio- 
rum,  qui  proponitur,  non  utique  mittendus 
canibus :  deinde ,  quia  sacramentum  est 
unionis  fidelium,  quae  fit  per  caritatem : 
praeterea ,  quia  spiritualis  est  alimonia, 
proinde  non  sumenda  nisi  ab  eo,  qui  spi- 
ritualiter  vivit.  Denique  (qund  Apostolus 
potissimuni  urgere  videtur),  quia  quod 
sumitur,  ipsum  corpus  et  sanguis  Domini 
est,  ad  cujus  sane  pertinet  injuriam,  si  in 
esnm  aut  potum  accipiatur  ab  eo,  qui  non 
juxta  quandam  proportionera  hominis  ad 
Deum,  ilio  dignus  sit.  Nnn  erit  autem 
40 

hoc  pacto  dignus ,  si  non  sit  per  gratiam 
Dei  amicus. 

Porro  quod  haeretici,  praeter  omnium 
Patrum  sententiam,  contendunt,  hic  intel- 
ligi  probationem  fidei,  id  est,  ut  se  probet 
homo  an  sit  in  fide :  secundum  illud  2 
Cor.  ult.  Vosmetipsos  tentate,  si  estis  in 
fide ,  ipsi  vos  probate ,  facile  refellitur. 
Nam  utcumque  sit  intelligenda  fides ,  de 
qua  Apostolus  illic  agit  (quod  in  comm. 
videbitur) :  certe  constat,  hoc  loco  plus 
ab  eo  requiri,  quam  solam  fidem  sive 
fiduciam,  ut  ajunt,  erga  promissiones  Dei. 
Corripit  enim  Apostolus  eos ,  qui  (quem- 
admodum  liquet  ex  superioribus)  in  coena 
Dominica  ad  ebrietatem  usque  repleban- 
tur,  et  pauperes  a  suis  mensis  exclude- 
bant.  Quos  idcirco  dicit  edere  et  bibere 
corpus  et  sanguinem  Domini  iudigne. 
Haec  autem  peccata  proprie  non  fidei, 
sed  bonis  moribus  adversantur. 

Et  sic  de  pane  illo  edat  et  de  calice 
bibat.  In  Graeco  non  est  pronomen  illo, 
sed  articuhis  tam  pani  quam  calici  prae- 
positus ,  qui  saepe  emphaticam  reddit 
orationem :  nec  Latine  potest  exprimi  nisi 
pronomine  demonstrativo.  Sensus  est: 
Cum  seipsum  probaverit,  et  dignum  re- 
pererit;  tum  demum  et  non  aliter,  de 
pane  illo  edat,  et  de  calice  illo  bibat, 
Neque  enim  hic  praecipitur  unicuique 
calicis  usus,  uti  rursus  ex  copulante  vo- 
cula  argutantur  haeretici :  sed  vult  Apo- 
Btolus,  ne  quis  nisi  probatus  ad  hanc  men- 
sam  accedat,  vel  comesturus  de  illo  pane, 
vel  bibiturus  de  illo  calice.  Quod  Cajeta- 
nus  hoc  loco  de  probatione  commentatur, 
dicens,  plus  requiri  ad  digne  sumendam 
Eucharistiam ,  quam  probare  seipsum ; 
quod  tamen  sufficiat  ad  non  indigne  su- 
mendum ,  ac  propterea  Paulum  dixisse, 
et  sic  de  pane  illo  edat ,  non  autem,  et 
digne  edat;  tanquam  aliqui  probantes  se 
ipsos ,  secundum  mentem  Apostoli ,  nec 
digne  communicent,  nec  indigue  :  non  niibi 
probandum  videtur;  utpote  nec  ipsius 
Apostoli  scopo  consentaneum,  qui  vult, 
ut  fideles  digne  communicent,  et  non  tan- 
tum  ut  non  indigne ;  nec  decreto  concilii 
Tridentiui ,   probationem   illara    a  P?.ulo 


requisitam  exponentis ,   ut  supra  dictum 
est. 

29.  Qui  enim  manducat  et  bibit  in- 
digne ,  judieium  sihi  manducat  et  bibit. 
Manducat  et  bibit,  subaudi,  vel  alterum 
horum  facit.  Non  enim  negari  potest 
eum,  qui  vel  edit,  vel  bibit  indigne,  judi- 
cium  sibi  sumere.  Judicium  pro  condem- 
natione  dixit  more  Scripturae.  Quisquis 
enim,  inquit,  edit  aut  bibit  indigne  (qund 
contingit  ei,  qui  se  non  probaverit),  judi- 
cium  sibimet  ipsi  (lauxol)  edit  aut  bibit: 
hoc  est,  id  faciens,  ipse  sibi  damnationem 
accersit;  ac  si  dicat:  Talis  reatum  dam- 
nationis  incurrit,  non  ex  natura  mysterio- 
rum,  quae  vivifica  sunt,  ait  Theophylact., 
id  est,  gratiae  et  sahitis  per  se  efficacia, 
sedper  suamindignitatem.  Syrus  interpres 
ita  reddidit:  Condemnationem  animae 
suae  edit  et  bibit.  Condemnationem  au- 
tem  intellige ,  qualem  et  quantam  mei'e- 
tur  is ,  qui  corpus  et  sanguinem  Domini 
tractaverit  indigne.  Nanj  idem  aliis  ver- 
bis  hic  dicit,  quod  jam  dixex-at:  Reus 
erit  corporis  et  sanguinis  Domini. 

Siguificatur  autem  poena  mortis  aeter- 
nae,  quam  paulo  post  apertius  denotat 
dicens,  ut  non  cum  hoc  mundo  damne- 
mur.  Quare  neque  hic  audiendus  Caje- 
tanus  ,  qui  judicium  hoc  exponens  dicit: 
juxta  qualitatem  indignitatis  incurri 
poenam  vel  aeternae  damnationis ,  vel 
temporalis  affiictionis ;  illam  ratione 
peccati  mortalis ;  hanc,  ratione  venia- 
lium,  velut  minoris  reverentiae ,  modi- 
cae  devotionis  et  hujusmodi.  Planum  est 
enim,  Apostohim  loqui  de  indignitate, 
quae  faciat  homiuem  reum  corporis  et 
sanguinis  Domini :  quem  reatum  omnes 
mortalem  interpretantur.  Quod  et  liquet 
ex  parte  subjuncta,  rationem  continente 
ejus,  quod  dictum  est. 

Non  dijudicans  corpus  Domini.  Tex- 
tus  Ambros.  Non  discernens,  etc.  Can- 
saHter  hoc  exponendum  est,  sicut  interpres 
exposuit  Graeca  superius  versu  7.  Qwo- 
niam  imago  et  gloria  Dei  est.  Judicium, 
inquit,  sibi  comedit  et  bibit,  quia  non  dis- 
cernit  corpus  Domini  ab  aliis  cibis,  id 
est ,  non  aestimat  prae  aliis ,  ut  oportet, 

non  atteudit,  quantae  sit  dignitatis  lioc, 
quod  accipit,  sed  accedit  ad  sumendum 
corpus  Domini  perinde  fere,  ut  ad  cibum 
promiscaum  et  profanum.  Quomodo  multi 
accedunt,  fidem  iutegram  de  hoc  mysterio 
retinentes  ,  sed  moribus  corrupti  et  pravi : 
ne  quis  ex  hoc  loco  conjecturam  faciat, 
Apostolum  in  verbis  praecedentibus  de 
fidei  probatione  locutum  fuisse.  Rursus 
autem  hinc  evidenter  statuitur  utrumque 
catbolicum  dogma ,  de  quo  supra ;  nempe 
Christi  corpus  vere  esse  in  hoc  sacra- 
raento  :  idemque  sumi  etiam  a  malis.  Non 
enim  recte  quis  damnatur,  quod  euchari- 
stiam  sumens  non  dijudicet  corpus  Do- 
mini  ab  aliis  cibis :  si  id ,  quod  sumit, 
vere  non  est  corpus  Domini ,  sed  alius 
cibus. 

30.  Ideo  inter  vos  mvlti  infirmi  et 
imbecilles.  Ideo,  ^ia.  touto^  propter  hoc. 
Propter  eam,  inquit,  causam,  quam  dixi, 
id  est,  quia  indigne  manducans  et  bibens 
judicium  sibi  mauducat  et  bibit :  multi 
inter  vos,  qui  indigne  ad  ea  mysteria 
accesserunt,  corpore  infinni  sunt  et  mala 
valetudine  affecti ;  Deo  videlicet  eos  tem- 
poraliter  puniente ,  m  signum  futuri  ju- 
dicii,  ut  ait  Thomas:  quomodo  propter 
peccatum  mendacii  et  furti  Ananiam  et 
Saphiram  interiisse  legimus,  Act.  5.  Talia 
quippe  exempla  punitionis  temporalis  con- 
veniebant  initiis  ecclesiae  Christi ,  sicut 
et  miracula  sanitatum :  ut  per  ea  veritas 
religionis  confirmaretur. 

Ubi  et  hoc  notandum  :  quemadmodum 
qui  Christum  occiderunt,  severe  in  hoc 
saeculo  puniti  leguntur,  subversa  civitale 
eorum  et  interfectis  plurimis ;  sic  et  eos, 
qui  corpus  Christi  in  eucharistia  male 
tractarunt,  temporaliter  punitos  fuisse 
morbis  et  morte.  Nam  de  morte  sequitur, 
et  dormiunt  multi.  Inter  infirmos  et  im- 
becilles  secundum  Graeca  vocabula,  quae 
hic  leguntur,  aailsvcTg  xal  app'ojaTO'.,  hoc 
interesse  videtur,  quod  plus  sit  infirmum 
esse  quam  imbecillem.  Nam  infirmi  dicun- 
tur,  qui  gravius  ex  morbo  laborant:  ut 
Jacobi  5.  Infirmatur  quis  in  vobis, 
Graece  aoOevsT.  Imbecilles  autem,  id 
ept,  app'ojaTOi  sunt  haud  bene  valentes,  | 


etsi  lecto  non  decumbant.  Erasmus  red- 
dit  invalidos,  in  paraphrasi  valetudinarios. 
Et  dormiunt  multi.  Multi  Graece 
txavot^  quod  etiam  verti  potest,  sufficien- 
tes ,  ut  legit  Augustinus  in  enarr.  Psalm. 
147.  et  serm.  10.  de  diversis :  ubi  etiam 
expouit:  Sufficientes ,  id  est,  quantum 
sufficit  ad  disciplinam  imponendam, 
multi  in  vobis  dormiunt.  Quem  sensum 
refert  etiam  Oecumenius  Graecus.  Quan- 
quam  simplicius  est,  ut  absolute  multi 
intelligantur ,  quomodo  vertunt  omnes 
interpretes :  ut  hac  parte  significentur 
immaturae  mortes  multorum.  Nam  dor- 
mire  in  sacris  literis  frequentissime  poni- 
tur  pro  eo ,  quod  est  e  vita  emigrasse, 
mortuum  esse ,  in  morte  quiescere,  exci- 
tandum  aliquando  ad  vitam  per  corporis 
resurrectionem.  De  solis  enim  hominibus 
hoc  in  Scriptura  dicitur.  Vide ,  quae 
supra  diximus  ad  illud  capitis  7.  Quod 
si  dormierit  vir  ejus. 

31.  Quod  si  nosmetipsos  dijudicare- 
mus,  non  utique  judicaremur.  Graece 
ad  verbum :  Si  enim  nosipsos  dijudica- 
mus ,  non  utique  judicamur.  Sunt  enim 
in  Graeco  verba  modi  judicativi  iStexptvo- 
fjisv ,  Ixptv6,us^a :  sed  quae  Latini  reddi 
debeant  per  subjunctiva ,  vel  praeteriti 
temporis  imperfecti,  dijudicaremus ,  ju- 
dicaremur ,  ut  noster  et  alii  plerique 
vertuut ,  vel  praeteriti  plusquamperfecti, 
dijudicassemus ,  judicati  fuissemus ,  ut 
habet  Erasmi  versio ,  quam  tamen  recte 
deserit  in  paraphrasi.  Docet  enim  Apo- 
stolus  non  tantum  quid  agere  debuerint 
Corinthii ;  verum  etiam  quid  in  posterum 
agere  debeant  tum  Corinthii ,  tum  alii, 
ut  hujusmodi  punitiones  temporales  a  se 
avertant. 

Quod  autem  in  prima  persona  loquitur, 
modestiae  est,  qua  se  conjungit  cum  fra- 
tribus  delinquentibus ;  sciens  nec  se  sine 
peccato  vivere,  nec  paternae  correptionis 
esse  immunem  :  simul  ut  innuat  doctrinam 
se  tradere  generalem  et  ad  omnes  fideles 
pertinentem. 

Porro  dijudicare  hoc  loco  trifariam  ab 
iuterpretibus  exponitur.  Primum,  ut  idem 
40  * 

sit,  quod  judicare  posteriore  loco,  id  est 
punire ;  quomodo  multi  Latini  intelligunt, 
hoc  sensu:   Si  nosmetipsos   pro  peccatis 
nostris  puniremus,  scilicet  per  voluntarias 
afflictiones  et  satisfactiones  manum  Do- 
mini    praeveniendo :    non    utique    ab    eo 
gravius  flagellaremur,  sive  in  hoc  saeculo, 
sive  in  futuro.  Qui  sensus  manifeste  con- 
firmat  doctrinam  Catholicam    de  satisfa- 
ctione  fidelium  pro  peccatis.     Alio  modo, 
ut  dijudicare  sit  condemnare,   etiam  citra 
punitionem.  Sic  Graeci  intellexerunt.  In- 
ter  quos  Theophylactus :  Non  dixit,  in- 
quit,  si  nos  ipsos  puniremus,  sed  tantum, 
sijudicaremus  et  condemnaremus  nosip- 
sos :  nonjam  hic  condemnaremur  a  Deo ; 
verum,  etpraesentia  et  futura  suppUcia 
effugeretnus.  Tertio,  ut  dijudicare  sit  ex- 
aminare,  discutere.  Itasensus  est:  Quod  si 
nosmetipsos  examinaremus,  id  est,  proba- 
remus ,  ac  non  nisi  probati  mensam  illara 
sacram    accederemus,    prout   ante    dixi: 
Probet  autem  seipsum  homo  et  sic   de 
pane  etc. ,    non  utique  judicaremur,    id 
est,  puniremur  a  Deo  ob  indignam  cor- 
poris  et  sanguinis  Dominici  suinptionem. 
Sic  exponunt  Haimo  ,  Liranus,  Cajetanus 
et  alii  ex  Latinis  nonnulli,    sane  quam 
probabiliter  ac  praecedentibus  congruen- 
ter :  favetque  commentator  Ambros. ,  qui 
legit  et  exponit  discerneremus.  Nam  quod 
prima   habebat   expositio,   id  a  Graecis 
aperte  rejieitur:  ac  merito.  Siquidem  nec 
Graecum  Staxpivsiv ,  nec  Latinum  dijudi- 
care,    significat  punire:  sed  usitatissima 
ejus  significatio  est,  quam  attulimus  ter- 
tio  loco*,  juxta  quam    paulo   ante  etiam 
dictum  est,  non  dijudicans  corpus  Do~ 
mini.    Jam  quomodo  locus   iste  non   sit 
contrarius  illi  in  cap.  4.  hujus  Epistolae: 
Sed  neque  meipsum  judico :  facile  patet 
ex  utriusque  sensu ,  quem  dedimus.  Nam 
Paulus ,  etsi  nihil  sibi  conscius ,  seipsum 
tamen  quod  sit  fidelis  ac  sincerus  Evan- 
gelii  dispensator,    non  jndicat  infallibili 
judicio:    sed  hoc  judicium  Domino  relin- 
quit  dicens  :  Qui  autem  judicat  me,  Do- 
minus  est.  Dijudicat  autem  se ,  et  nobis, 
ut  nosmetipsos  dijudicemus  atque  probe- 
mus  praecipit;  nou  ut  certum  de  se  quis- 


que  ferat  judicium ,  sed  ut  cum  ipso  di- 
cere  possit,  nihil  mihi  conscius  sum. 

32.  Dum  judicamur  autem,  a  Domi-  j 
no  corripimur.  Graece  xpivojxsvotj  qui 
judicamur.  Verum  recte  participium  ex- 
ponunt  interpretes,  addito  temporis  ad- 
verbio.  Judicari  rursus  est  puniri.  Est- 
que  haec  pars  consolatoria,  quasi  dicat: 
Non  tamen  vobis  durum  videatur ,  neque 
spem  vestram  minuat  quam  habetis  in 
Christo,  quod  temporalibus  flagellis  ab 
eo  puniamini.  Sunt  enim  ea  flagella  filio- 
rum,  a  Christo  Domino  vobis  iuflicta  ad 
emendationem  vestram  et  salutem.  Nam 
hujusmodi  correptionem  significat  verbum 
Graecum  iiaiSsuo^sO^a,  ut  pueri  a  patre 
et  magistro.  Cur  autem  haec  in  prima 
persona  loquatur  Paulus,  jam  supra  di- 
ctum  est. 

Nota,  particulam  a  Domino ,  quamvis 
in  medio  positam,  ut  et  praecedenti  verbo 
jungi  possit  et  sequenti ,    melius    tamen 
cum  sequentl  cohaerere.   Sed  et  illud  no- 
tandum ,   ideo  Paulum  dicere  a  Domino, 
id  est  Christo  (sic  enim  Dominum  in  tota     i 
hujus  loci  doctrina  accepit),  ut  significet,     f 
ipsum  Christum  esse,  qui  tanquam  judex 
omnium  a  Patre  constltutus  ,  injurias  suo 
corpori  et  sanguini  illatas  ulciscitur,   vel 
poenis  temporalibus ,  de  quibus  ait,  cor-     s 
ripimur ,   vel  aeternis,   ad  quas  pertinet    I 
hoc,  quod  sequitur.  I 

Ut  non  cum  hoc  mundo  damnemur.  f 
Interpres  servare  non  potuit  alhisionem, 
quae  in  Graecis  est  non  ingrata ,  hujus 
xaTaxpi{}cbijisv  cum  praecedentibus  Siaxpi- 
V81V  dijudicare,  et  xptvsa&ai,  judicari :  nisi 
pro  damnemur  verteret  contrajudicemur, 
quod  Latinitas  non  permittit.  Cum  hoc 
mundo,  Graece,  cum  mundo ,  id  est, 
cum  infidelibus  et  peccatoribus,  qui  saepe 
mundi  nomine  significantur  in  Scripturis, 
propter  immensam  eorum  multitudinem. 
Nam  more  Scripturae  mundus  passim  po- 
nitur  pro  magna  hominum  multitudine. 

Ostendit  hic  locus,  temporalia  flagella 
valere  ad  evadenda  supplicia  aeterna ;  si 
tamen  illis  utamur  ut  flagellis  paternis  ad 
emendationem  nostram  et  peccatorum  ca- 
stisationem :  ut  credibile  est  usos  fuisse, 

de  quibus  dixit  Apostolus ,  et  dormiunt 
multi,  et  proinde  damnationem  aeternam 
evasisse.  Quod  ut  recte  de  illis  sentit 
Augustinus  serm.  10.  de  diversis ;  ita  du- 
bitari  potest,  an  etiam  illud  probabile, 
quod  eodem  loco  sentire  videtur  Augu- 
stinus ,  Ananiae  et  Saphirae  temporali 
morte  punitis  Deum  post  hanc  vitam  pe- 
percisse:  quamvis  hoc  et  apud  Origenem 
legatur  tract.  8.  super  Matth.  et  apud 
alios  nonuullos.  Cura  enim  ad  increpa- 
tionem  Petri  repente  exspiiaverint ,  non 
apparet,  eis  concessumfuissespatium  poe- 
nitendi  de  peccato ,  ut  in  die  judicii  salvi 
esse  possint. 

33.  Jtaque  fratres  mei,  cum  conveni- 
tis  ad  manducandum ,  invicem  exspe- 
ctate.  Ad  manducandum ,  id  est,  ad 
celebrandam  coenam  Dominicam ,  de  qua 
supra.  In  qua  nimirura  ea  fuerant  com- 
raissa ,  per  quae  indigue  participaverant 
sacratissima  mysteria.  Praecipit  autem, 
ut  se  mutuo  exspectent;  corrigi  volens 
illud  eorum  peccatum ,  de  quo  dixerat, 
unumnuemque  suam  coenam  praesumere 
ad  manducandum.  Atque  hinc  liquet, 
Apostolum  non  sustulisse  coenam  Domi- 
nicam ;  id  est,  agapen,  ut  quidam  volunt, 
sed  reformasse. 

34.  Si  quis  esurit,  domi  manducet. 
Graece,  Si  autem  quis  etc.  Et  sensus 
est:  Si  quis  non  potest  tam  diu  jejunus 
in  ecclesia  permanere,  donec  omnes  con- 
venerint;  prius  domi  comedat,  aut  certe 
j>raegustet  aliquid ,  ne  sit  ei  molestum 
exspectare  communem  coenam.  Ex  hoc 
loco  satis  liquet,  coenam  Dominicam,  de 
qua  agit  Apostolus ,  vere  coenam  fuisse, 
non  prandium ,  ut  Graeci  autumant:  et 
consuetudinem  fuisse  fidelium ,  ut  jejuna- 
rent  toto  die  ad  vesperam  usque,  qua 
coena  celebrabatur.  Namalioquinon  fuis- 
set  molesta  exspectatio.  Vult  autem  Apo- 
stolus  potius  solvi  jejunium  ante  terapus 


ab  iis ,  qui  famem  minus  tolerare  pote- 
rant;  quara  ut  quicquam  committeretur 
illo  convivio  et  conventu  indignum. 

Ut  non  in  judicium  conveniatis.  Id 
est,  ne  conventus  ille  institutus  ad  foven- 
dam  caritatem  et  ad  salutem,  vestro  vitio 
vobis  cedat  ad  judiciura,  de  quo  supra, 
quando  dixit ,  judicium  sibi  manducat  et 
bibit,  hoc  est  ad  aeternam  damnationem. 
Quanquam  et  temporalis  punitio ,  de  qua 
dixit,  non  utique  judicaremur ,  eatenus 
hic  comprehendi  potest,  quatenus  illa 
signum  erat  judicii  futuri ,  sicut  ante 
dictum  est. 

Caetera  autem  cum  venero  disponam. 
Graece,  <5taTa6o;jiat,  id  est,  ordinabo, 
constituam,  ac  sigillatim  praescribam. 
Caetera,  intelligit  .spectantia  ad  dignam, 
honestam  et  ordinatara  mysteriorum  cele- 
brationera.  Unde  intelligi  datur ,  ait 
Augustinus  ad  Januarium  scribens ,  quia 
multam  erat,  ut  in  epistola  totum  illum 
agendi  ordinem  insinuaret ,  quem  uni- 
versa  per  orbem  servat  ecclesia :  ab  ipso 
ordinatum  esse,  quod  nulla  morum  di- 
versitate  variatur.  Quae  sint  illa  cae- 
tera ,  scriptum  non  habemus ,  sed  tradi- 
tum:  quorum  quaedam  recenset  Baronius 
in  annalibus  ad  annum  Domini  LVII.  E 
quibus  unura  est,  de  Eucharistia  ajejunis 
suraenda;  quod  satis  eodem  loco  indicat 
Augustinus.  An  vero  Paulus  adhuc  postea 
Corinthum  venerit,  facturus  id  quod  hic 
pollicetur ,  ex  Actis  Apostolorum  certo 
colligi  non  potest.  Vide ,  quae  ea  de  re 
dicturi  sumus  ad  illud  2  Cor.  12.  Ecce 
tertio  hoc  paratus  sum  venire  ad  vos. 
Illud  in  confesso  est,  ut  proposita  bona, 
sic  et  promissicnes ,  justa  ratione  posse 
licite  mutari.  Quanquam,  si  per  se  non 
fecit,  quod  hic  promittit ,  per  discipulos 
suos  facere  potuit;  certe  omnino  fecisse 
credendus  est:  ut  audivimus  ex  Augu- 
stino.  Sequitur  apud  Theodoretum  tomus 
tertius  hujus  epistolae. 


g3Q  COMMENTARIUS  IN  CAP.  XU.     [ 

CAPUT   DOODECIMUW. 

De  spiritualibus  autera  nolo  vos  ignorare.  fratres.      2.  Scitis,   quo- 

niam,   cum  gentes  essetis,   ad  siraulacra  rauta,  prout   ducebamini,   euntes. 

3.  Ideo  notura  vobis    facio,    quod    nerao    in  Spiritu   Dei    loquens    dicit  ^ 

anathema  Jesu.    Et  nemo  potest  dicere :   Dominus  Jesus ,  nisi  in   Spiritu 

sancto'^.      4.    Divisiones    vero    gratiarura    sunt,    idem    autera    Spiritus^); 

5.   et  divisiones  rainistrationum *)  sunt,    idem  autem  Dorainus  ;   6.   et  di- 

visiones  operationum  sunt,  idem  vero  Deus,    qui  operatur  omnia  in  om- 

nibus.      7.  Unicuique    autera    datur    manifestatio    Spiritus    ad    utilitatera. 

8.  Alii  quidem  per  Spiritum  datur  serrao  sapientiae  ^);   alii  autem  sermo 

scientiae  secundura   eundera  Spiritura;   9.  alteri  fides^)  in  eodem  Spiritu; 

alii  gratia  sanitatum  in   uno  Spiritu^);    10.   alii    operatio    virtutura,    alii 

prophetia®),  alii  discretio   spirituum^),  alii  genera  linguarum  ^o),   alii  inter- 

pretatio    sermonura^O-       H-  Haec    autem    omnia    operatur    unus    atque 

idem  Spiritus"),    dividens  singulis,    prout  vult.      12.  Sicut  enim  corpus 

unum  est,  et  merabra  habet  multa,   omnia  autem  merabra  corporis  cura 

sint  multa,    unum  tamen    corpus  sunt;    ita    et  Christus^^).       13.  Etenim 

in  uno  Spiritu  oranes  nos  in  unum  corpus  baptizati   sumus,   sive  Judaei, 

sive  gentiles;   sive  servi,   sive  liberi^*);    et  omnes    in  uno   Spiritu  potati 

sumus.      14.  Nam   et  corpus  non  est    unum  merabrura,    sed  multa.      15. 

Si  dixerit  pes:  Quoniam  non  sum  manus,  non  sura  de  corpore ;  num  ideo  non 

est  de  corpore?   16.  Et  si  dixerit  auris:   Quoniam  non  sum  oculus,  non  sum 

de  corpore;  num  ideo  non  est  de   corpore?   17.  Si  totum  corpus  oculus, 

ubi  auditus?    Si  totum  auditus,  ubi  odoratus?    18.  Nunc    autera    posuit 

Deus  raerabra,  unumquodque   eorura    in   corpore,   sicut  voluit.      19.   Quod 

si  essent   omnia    unum    raerabrum ,    ubi    corpus?    20.   Nunc    autera    multa 

quidem    merabra,    unura    autera    corpus.      21.  Non   potest    auteni    oculus 

dicere  manui;   Opera  tua  non  indigeo ;    aut  iterura    caput  pedibus :    Non 

estis    mihi    necessarii.      22.  Sed    raulto    magis,    quae    videntur    merabra 

corporis  infirmiora  esse ,    necessariora  sunt;    23.   et    quae  putamus  igno- 

biliora  membra  esse   corporis,  his  honorem   abundantiorem   circuradamus; 

et  quae  inhonesta  sunt  nostra,    abundantiorem  honestatera  habent.      24. 

Honesta    autera    nostra   nullius    egent;    sed  Deus    temperavit    corpus,  ei, 

cui  deerat,    abundantiorem  tribuendo  honorem,    25,  ut   non    sit  schisma 

in  corpore,  sed  id  ipsuni  pro  invicem  sollicita  sint    raerabra.     26.  Et  si 

quid  patitur  unum  merabrum,   compatiuntur   orania  membra;   sive  gloria- 

tur  unura  membrura,    congaudent  omnia  raembra.      27.  Vos  autem   estis 


n  Joann.  4,  1.-3.  2)  Mattli.  16,  17.  Cap.  2,  14.  3)  Roni.  12,  6.  *)  Vers.  28.  ^)  Cap. 
2  6.  seq.  6)  cap.  13,  2.  Matth.  21,  21.  22.  Marr.  16,  17.  18.  ")  Vers.  14,  Act.  8,  6.  seq. 
8)  Cap.  14,  3.  9)  1  Joann.  4,  1.  seq.  lO)  acI.  2,  4.  i')  Yers.  28.  seq.  1«)  Eph.  4,  7.  i3)  Cap. 
10,  17.    Rom.  12,  4.    Eph.  4,  16.     i*)  Gal.  3,  28. 

corpus  Christi  ^),  et  merabra  de  membro.  28.  Et  quosdam  quidem  po- 
suit  Deus  in  Ecclesia  primum  apostolos ,  secundo  prophetas ,  tertio 
doctores^),  deinde  virtutes,  exinde  gratias  curationum,  opitulationes, 
gubernationes,  genera  linguarum^),  interpretationes  sermonum.  29.  Nura- 
quid  omnes  apostoli?  numquid  omnes  prophetae^)?  numquid  omnes 
doctores?  30.  numquid  omnes  virtutes?  numquid  omnes  gratiara  habent 
curationum?  numquid  omnes  linguis  loquunturV  numquid  omnes  inter- 
pretantur?  31.  Aemulamini  autem  charismata  meliora  ^).  Et  adhuc  ex- 
cellentiorem  viam  vobis  demonstro. 


SrMMARilM  CAPITIS  DUODECIMI. 

Ostendit,  ejusdem  Spiritus  sancti  varia  esse  dona,  diversis  ecclesiae  raembris  ad  communem 
utilitatem  attributa,  adhibita  similitudine  corporis  humani,  in  quo  diversa  membra  di- 
versis  officiis  sunt  deputata  sic,  ut  alia  aliorum  opera  adjuventur. 


1.  De  spiritualibus  autem  nolo  vos 
ignorare,  fratres.  Dictioaem  fratres  qui- 
dara  vetusti  codices  non  habent.  Graeci 
ponunt  in  medio :  De  spiritualibus  au- 
tem,  fratres ,  nolo  etc.  Pro^ressurus 
Apostolus  ad  aliud  quiddam  reforman- 
dum ,  quod  in  publicis  ecclesiae  conven- 
tibus  inordinate  fiebat,  nempe  quod  spe- 
ctabat  usum  donorum  spiritualium ,  quae 
ab  ipso  in  sequentibus  xaptojxaTa  Graece 
vocantur ,  prius  docet ,  quis  eorum  autor 
sit,  cujus  arbitrio  varie  dispensentur  in 
ecclesiae  membra ,  quod  facit  toto  hoc 
capite;  deinde,  qiiod  donum  iis  omnibus 
antecellat,  et  prae  omnibus  sit  expeten- 
dum  ,  quod  facit  capite  proximo. 

Causa,  quae  Paulum  impulit  ad  haec 
scribenda,  fuit  ea,  quod,  cum  in  Co- 
rinthios ,  qui  crediderant ,  effusa  essent 
hujusmodi  dona,  alii  propterea  supra  alios 
seseefferebant,neque  illis  ordinate  uteban- 
tur,  alii  dolebant  de  non  acceptis,  aut  quod 
minora  aliis  accepissent.  Quare  super  hac 
tota  re  necessario  admonendi  erant  et  in- 
struendi.  Dicit  ergo :  De  spiritualibus  au- 
tem  nolo  vos  ignorare,  fratres,  id  est,  de 
charismatis ,  quibus  ditati  estis ,  ut  initio 
epistolae  dixi,  volo  vos  instruere.  Vocat 
ea  spirituaha   ab   autore  Spiritu   sancto, 


id ,  quod  statim  manifeste  et  ex  professo 
docet.  Caeterum  instructio ,  quam  pro- 
mittit,  extenditur  per  tria  capita. 

2.  Scitis ,  quoniam,  cum  gentes  esse- 
tis.  Graece:  OrSaTc,  oti,  ots  s^vtj  ^ts. 
Scitis ,  quod,  quando  gentes  eratis.  Sunt 
quidem  non  pauci  codices,  in  quibus 
omittatur  ots^  quando ;  sed  hanc,  quam 
posui,  germanam  arbitror  lectionem,  quae 
etiam  est  in  editione  Complutensi,  et  cum 
vulgata  Latina  convenit.  Nam  et  Graecos 
expositores ,  Chrysostomum  ac  caeteros, 
ita  legisse ,  probant  eorum  commentarii. 
Sed  cum  in  Graeco  concurrant  voces  si- 
millimae  oti  et  ots,  nata  hinc  est  Grae- 
corum  codicum  varietas,  ut  in  quibusdam 
solum  OT!,^  in  ahis  solum  ots  legeretur, 
idque  jam  olim.  Quod  liquet  ex  diversis 
translationibus  Latinis.  Nam  textus  com- 
ment.  Ambros.  (quem  cito  ex  editione 
Rorhana)  sic  habet :  Scitis ,  quia  gentes 
eratis ;  Augustinus  vero  lib.  2L  contra 
Faustum.  cap.  8.  ex  alia  versione :  Scitis, 
quando  gentes  eratis.  Atqui  plena  lectio 
est :  Scitis ,  quia ,  quando  gentes  eratis, 
non  addita  particula  5s,  autem ,  quae  in 
nuilis  est  Graecis.  Porro  gentes  dicit  culta 
et  religione.  Nam  natura  et  origine  gen- 
tes  esse  non  destiterant.    Rursum  gentes 


0  Vers.   12.    Eph.   1,  22.  seq.    ^)  Eph.  4,   11.    3)  Vers.   10.    *)  Cap.  14,  3.    *)  Cap. 
13,  1.  seq.^ 

vocat  a  majori  parte,  compellans  eccle- 
siam  Corinthiorum.  Alioqui  inter  eos 
erant  etiam  ex  Judaeis  aliqui,  in  quos 
nec  id,  quod  sequitur,  competebat. 

Ad  simulacra  inuta ,  prout  duceba- 
mini ,  euntes.  Supple:  eratis.  Id  enim 
ex  priori  membro  commode  repetitur  ad 
absolvendam  orationem  alias  imperfectam. 
Alii  euntes  pro  ibatis ,  participium  pro 
verbo ,  positum  dicunt  Hebraea  phrasi. 
Alii  vero  censent ,  in  Graeco  orationem 
esse  perfectam ,  accipientes  vocabulum  : 
(uc;  oiv,  iu  alia  significatione.  Sic  enim 
vertunt  Erasmus  et  Hentenins :  Ad  simu- 
lacra  muta  utcumque  ducebamini  se- 
quentes,  sive  abducti.  Hoc  enim  signi- 
ficat  Graecum  participium  aTT^ayoiJisvot, 
pro  quo  noster  interpres  reddit :  euntes. 
Sane  probabilis  est  horum  interpretatio, 
qua  significetur,  Corinthios  ad  muta  si- 
mulacra  colenda  nou  consilio  accessisse, 
eed  utcumque,  id  est,  qualitercumque, 
temere ,  pro  nutu  ducentium ,  et  huc  illuc 
eos  circumagentium  ,  abductos  fuisse. 

Quamquam  et  hoc  modo  verti  potest: 
Ad  simulacra  muta  quasi  ducebamini 
abducti,  ut  sit  tacita  comparatio  cum 
brutis  animantibus ,  quae  ducnntur  ho- 
minum  imperio ;  nec  sine  allusione :  ad 
simulacra  muta ,  tanquam  mutae  pecu- 
des ,  juxta  illud :  Sifniles  illis  fiant ,  qui 
faciunt  ea,  et  qui  confidunt  in  eis, 
Psalm  113.  Et  huc  facit  translatio,  qua 
usus  est  Augustinus  loco  jam  dicto.  Sic 
enim  habet:  Ad  simulacra  sine  voce 
quomodo  ascendebatis  (forte:  accedeba- 
tis)  inducti.  In  summa  sentit  Apostolus, 
eos  ad  colenda  simulacra  (Graece  erSojAa), 
quae  nec  loqui,  proinde  nec  intelligere 
quidquam  possunt  (nam  ejusdem  est,  ser- 
monis  et  rationis  esse  participem),  faciles 
et  sequaces ,  more  pecudum,  ductos  et 
abductos  fuisse,  sive  consuetudine,  sive 
principum  ac  sacerdotum  autoritate,  et 
daemonum  fallacia. 

Sed  quorsum  istud,  tamquam  praefa- 
tionis  loco,  commemoret  Apostolus,  non 
satis  liquet.  Graeci  putant,  eum  velle  in- 
einuare  discrimen  inter  vates  idolorum  et 
prophetas   Christi ,    ac   primum   quidem 


signum,  quo  discernantur,  hac  parte 
significari ;  nempe  quou  illi  vates ,  a  dae- 
monibus  arrepti ,  veiut  insani  sine  mente 
proferrent  ea,  quae  suggererentur,  nec 
haberent  in  potestate  loqui,  aut  non  lo- 
qui.  In  prophetis  autem  Christianis  res 
haberet  prorsus  contrario  modo.  Nam,  ut 
cap.  14.  dicitur,  Spiritus  prophetarum 
prophetis  subjecti  sunt ;  tametsi  de  illius 
intellectu  sententiae  suo  loco  videbimus. 
Alterum  vero  signum  subsequentibus  ver- 
bis  significatum,  quod  illi  Jesum  blasphe- 
marent,   isti  non  sine  honore  noniinarent. 

Verum  haec  Graecorum  ratio  videtur 
aliena  a  textu.  Loquitur  enim  Apostolus 
generaliter  ad  fideles  ab  errore  gentili 
conversos ,  nihil  indicans  de  iis ,  qui  fuis- 
sent  aliquando  vates  idolorum,  sed  solam 
idololatriae  memoriam  eis  refricans.  Ne- 
que  corveniebat  simulacra  muta  appel- 
lare,  ubi  de  vaticiniis  atque  responsis  per 
ea  editis  sermo  esset. 

Potius  ergo  dicendum  est,  idcirco  Pau- 
lum  eis  veterem  idololatriam  rememorare, 
ut  ex  opposito  declaret  ac  doceat,  qui- 
bus  donis  per  susceptam  Christi  religio-  i 
nem  ditati  sint  ac  decorati,  qui  prius,  ' 
mula  simulacra  colentes  ,  nihil  hujusmodi 
donorum  habebant,  sed  ad  cultum  statua- 
rum  ducebantur  velut  pecora  sermone  et 
ratione  carentia. 

3.  Ideo   notum     vobis    facio,    quod 
nemo  in  Spiritu  Dei  loquens  dicit  ana- 
thema  Jesu.    Graece  et  Syriace :  Jesum. 
Sic  et  nonnulla  Lathia,  sufiragantibus  an- 
tiquis  concordantiis.    Ita  quoque  legerunt     1 
Novatianus  lib.  de  Trinit.  cap.  29.  et  Hi-     I 
larius  de  Trinitate  lib.  2.  et  8.  In  spiritu,     I 
id  est,  per  spiritum  ;  Hebraismus.   Sensus      » 
est :  Quod  cum  ita  sit,  imprimis  scire  vos 
volo ,   quod  nullus  per  Spiritum  Dei  lo- 
quens   Jesum   vocat    anathema,    id    est, 
Jesum  exsecratur,  Jesu  maledicit,  interi- 
tum    ei   et    exterminationem   imprecatur. 
Nam  anathema ,  Hebraice  nD"in }    dice- 
batur   res    exsecrabilis    et  exterminanda. 
Vide,    qude  annotavimus  ad  illud  Rom. 
9. :  Optabam  anathema  esse  a  Christo. 

Quaeres  autem ,  cur  Apostolus,  specia- 
tim  acturus  de  donis  Spiritus  sancti,  pri- 

mum  geneialitei"  ab  eis  removeat  hoc, 
qiiod  est :  dicere  anathema  Jesum ;  quod 
apud  fideles  nullam  poterat  habere  dubi 
tationem.  Neque  enim  propter  vates  ido- 
lorum  id  facit,  quem  commentarium  jam 
prius  rejecimus.  xVdde,  quod  non  spiri- 
tum  Dei,  sed  deorum  illi  jactabant.  Nec 
omnino  propter  gentiles  infideles  ad  hunc 
modum  loqui  videtur.  Non  euim  illi  dice- 
bant  Jesum  anathema ,  quia  vocabulum 
hoc  apud  gentilcs  uon  erat  usitatum  in 
ea  significatione,  qiiam  diximus. 

Eespondeo ,  mihi  maxime  probari  ra- 
tionem,  quam  adfert  Cajetanus ;  scilicet 
hoc  a  Paulo  dici  propter  Judaeos ,  qui, 
de  Spiritu  Dei  gloriantes,  Jesu  tamen 
maledicebant  atque  eum  non  solum  Chri- 
stum  negabaut,  sed  etiam  dicebant  ana- 
thema,  nomen  ejus  penitus  exstinguere 
laborantes.  Id  quod  etiamuum  hodie  fa- 
cere  dicuntur  in  suis  synagogis ,  videh'cet 
imitatores  patrum  suorum,  qui  spiritu 
maligno  pleni  clamabant  ad  Pilatum  de 
Jesu:  Tolle ,  ioUe,  crucifige  eum , 
Joann.  19. 

Et  nemo  potest  dicere :  Dominus  Je- 
sus,  nisi  in  Spiritu  sancto.  Dominus 
Jesus.  Eursus  Graece  et  Syriace  :  Domi- 
num  Jesum.  Atque  ita  legunt  Ambrosii 
titulo  commentarius ,  et  ipse  Ambrosius 
lib.  1.  de  Spiritu  sancto ,  cap.  4.  et  10., 
et  lib.  3.  cap.  12.  Item  alii  veteres,  Hila- 
rius  utroque  loco  supra  cit.,  Hierorymus 
in  comment.  super  Jesaiam  cap.  66.,  et 
super  Joelem  cap.  2,  Prosper  libro  2.  de 
vi;cat.  gent.,  cap.  7.  Quac  lectio,  qi;am- 
vis  e  Latinis  codicibus  exoleverit,  omnino 
tamen  probanda  videtur ,  exigente  eam 
antithesi,  quae  est  ad  partem  praeceden- 
tem.  Ut  enim  illic  negavit  Apostolus, 
quemquam  in  Spiritu  Dei  dicere  Jesum 
anathema;  ita  nunc  negat,  quemquam, 
nisi  in  Spiritu  sancto,  Jesum  dicere  Do- 
minum.  Confirmat  eandem  lectionem  cita- 
tio  Gaudentii,  Brixiensis  episcopi,  vetusti 
scriptoris ,  serm.  9.  ad  neophytos:  Quo- 
niam,  inquit,  nemo  confitetur  Dominum 
Jesum  Christum,  nisi  in  Spiritu  sancto. 
Quod  ergo  nostri  codices  habent :  Nemo 
potest  dicere:  Dominus  Jesus,  sjc  ex- 


pone:  Nemo  potest  dicere,  quod  Jesus 
est  Dominus,  quomodo  Paulus  ait  Phih 
2.:  Et  omnis  lingua  confiteatur ,  quia 
Dominus  Jesus  Christus,  id  est,  quod 
Jesus  Christus  sit  Dominus,  Dominum 
autem  intelligit ,  ut  et  alibi  passim ,  jure 
redemptionis  humanae;  propter  quod  di- 
cere  potuit:  Dota  est  mihi  omnis  pote- 
stas  in  coelo  et  in  terra ,  Matth.  28. 
Quo  sensu  Dominum  eum  praedicabant 
Apostoli ,  et  veri  confitentur  fideles. 

Nec  tamen ,  quicumque  eo  sensu  prae- 
dicant  aut  confitentur,  Jesum  esse  Domi- 
num ,  id  faciunt  in  Spiritu  sancto ;  sed 
qui  pio  cordis  affectu  talem  praedicant 
aut  confitentur.  Hoc  enim  Aposfolo  est: 
Jesum  dioere  Dominum ;  quod  nemo  po- 
test,  nisi  ex  dono  Spiritus  sancti ,  tam- 
quam  autoris  omnium  bouorum  ad  pieta- 
tem  et  aeternam  salutem  conducentium. 
Nani  etsi  Spiritus  sanctus ,  imo  tota  Tri- 
nitas ,  cujus  indivisae  sunt  operationes, 
omnia  operetur  in  omnibus ,  sicut  de  Deo 
paulo  post  dicitur;  peculiari  tamen  ra- 
tione  Spiritui  sancto ,  cui  bouitas  appro- 
priatur,  in  sacris  literis  ea  solent  adscribi, 
quae  spectant  hominum  sanctificationera. 

Movet  hoc  loco  Cajetanus  et  solvit  ali- 
quot  objectiones;  sednos  eas  omnes  solvi- 
mus,  cum  illud  dicere  interpretamur :  dicere 
pio  cordis  affectu,  quemadmodum  et  Hie- 
ronymus  interpretatur  dictis  k)cis.  Nam 
et  Augustinus  lib.  2.  de  serm.  Dom.  in 
monte,  cap.  25.  sic  exponit:  voluntate 
ac  mente,  et  tract.  74.  in  Joan. :  animo, 
verbo,  facto;  corde ,  ore ,  opere ;  et 
Gaudentius  addita  particula :  ut  oportet. 

Huc  ergo  non  pertinent  verba  daemo- 
num  confiteutium,  Jesum  esse  Filium 
Dei,  et  Apostolos  ejus  servos  Dei  excelsi, 
annuntiantes  hominibus  viam  sahitis  , 
Matth.  8.  et  Act.  16.  Sed  nec  liominum 
verba,  qui  Christo  dicunt:  Domine ,  Do~ 
mine ,  nec  tamen  faciunt  voluntatem  pa- 
tris  ejus ,  ^latth.  7.  Quns  quidem  diserte 
excludunt  ab  hac  Apostuli  sententia  Hie- 
ronymus  et  Augustinus  antea  citati. 
Quare  nec  illorum  huc  pertinet  praedicatio, 
qui  non  sincere,  sed  ex  invidia  et  con- 
tentione    Christum    annuntiabant    existi- 

mantes,  pressuram  se  suscitare   vinculis 
Apostoli  Pauli,  Pbil.  1. 

Haec  cum  dicimus,  non  diffitemur,  eam 
fidem,  quae  est  in  malis  Christianis  et 
informis  vocatur,  esse  douum  Spiritus 
sancti ;  sed  praedicationem  eorum  et  fidei 
confessionem,  si  non  ex  sincero  et  pio 
cordis  afifectu  procedat,  in  Spiritu  sancto 
fieri,  cum  allegatis  patribus  negamus. 
Quod  idem  nobis  dicendum  videtur  de 
caeteris  Spiritus  sancti  donis,  de  quibus 
consequenter  agit  Apostolus.  Quae  res 
ex  iis,  quae  sequentibus  duobus  capitibus 
scribit,  satis  intelligi  poterit. 

4.  Divisiones  vero  gratiarum  sunt. 
Divisiones,  Siaipsastc;^  id  est,  differen- 
tiae,  discrimina.  Gratiarum,  Graece: 
/apiajJ.aTa>v.  Augustinus  in  epist.  57., 
quae  est  ad  Dardanum ,  legit :  donatio- 
num.  Et  ad  bunc  modum  vertit  interdum 
noster  interpres.  Sed  alii  rectius :  dono- 
rum.  Quomodo  legunt  Hilarius  in  libris 
de  Trinitate,  et  Hieronymus  in  epistola 
ad  Hedibiam.  Nam  Graeco  nomine,  tam- 
etsi  verbali,  significantur  ipsa  dona.  Sen- 
sus  est:  Charismata  seu  dona  spiritualla 
varie  per  ecclesiam  distributa  sunt ,  alia 
aliis  donata. 

Idem  autem  Spiritus.  Id  est,  unus 
idemque  Spiritus  sanctub  est,  qui  ea  om- 
nia  largitur  ,  cujus  et  dona  vocantur. 

5.  Et  divisionesministrationum  sunt. 
Graece:  biaxQviWJ ,  ministeriorum ,  ut 
alibi  vertit;  quemadmodum  et  legunt 
iidem,  quos  dixi ,  Hilaiius  et  Hierony- 
mus.  Ministeria  quoque ,  inquit,  varie 
distributa  sunt  per  ecclesiam.  Quomodo 
differant  ministeria  seu  ministrationes  a 
charismatis  ,  quae  dixit ,  et  ab  operationi- 
bus,  quas  nominat  in  membro  sequenti, 
paulo  post  exponemus.  Jdem  autem  Do- 
minus.  Graece :  et  idem  Dominus,  scili- 
cet  Jesus  Christus  ,  a  quo,  iit  Deo,  et 
per  quem ,  ut  hominem ,  illa  omnia  con- 
feruntur. 

6.  Et  divisiones  operationum  sunt. 
Operationum,  Gaece  svspYr^fJia^ttov.  Quae 
vox  significat  operationes  non  quascum- 
que,  sed  potentes  et  efficaces,  vehit  a 
divina  vohmtate  profectas,  Sensus :  Ope- 


rationes  item,  hoc  est,  operandi  faculta- 
tes  et  impetus  multlfariam  per  eccleslam 
distributi  sunt. 

Idem  vero  Deus,  qui  operatur  omnia 
in  omnibus.  Graeca  addunt:  laxi^  Idem 
autem  Deus  est ,  qui  etc.  Hic  significa- 
tur  Deus  Pater,  qui  est  fons  Deitatis. 
Quidam  hanc  partem  restringuut  ad  mate- 
riam  praesentem,  hoc  sensu  :  Qui  operatur 
haec  omnia  in  quibusvis  hominibus,  divi- 
dens  singulis,  prout  vult,  ut  infra  dicitur. 
Verum  nihil  prohibet  accipi  generaliter, 
quomodo  plerique  Latini  intelligunt;  tan- 
quam  dicat  Apostolus :  Idem  Deus  est, 
qui  prorsus  omnia  in  omnibus  operatur; 
et  prolnde  non  dubitandum ,  quin  et  ha- 
rum  omnium  operationum ,  de  quibus  hic 
agitur,  ipse  sit  autor. 

Dicitur  autem  Deus  omnia  in  omnibus 
opevans  eo ,  quod  intime  efficiat  omnia  et 
singula  opera,  tam  naturalia,  quam  su- 
pernaturalia,  in  omnibus  operantibus,  id 
est ,  in  omuibus  causis  secundis.  Unde 
S.  Thomas  in  commentario:  Qui  opera- 
tur ,  inquit,  omnia ,  sicut  prima  causa 
creans  omnes  operationes.  Ne  tamen 
aliae  causae  videantur  esse  superfluae, 
subdit:  in  omnibus ,  quia  in  causis  se- 
cundariis  prima  causa  operatur ;  et 
probat  ex  Scrlptura  Jes.  26.:  Omnia 
opera  nostra  operatus  es  in  nobis.  Sic 
ille ,  subjungens ,  operationes  Deo  attri- 
bui ,  sicut  primae  causae  moventi.  At- 
que  huc  facit  verbum  Graecum  \\zpi;zrj, 
inoperari;  videlicet  aptissimum  ad  illara 
Intimam  Dei  in  omnibus  operatlonem 
significandam.  Haec  annotare  visum  est, 
ue  quis  opinetur,  Deura  causalitatis  or- 
dine  non  praevenire  causas  secundas  in 
producendis  earum  effectibus,  sed  eas  co- 
mitari  duntaxat.  Quae  quidem  opinio 
revera  tollere  videtur  a  Deo  rationem 
primi  raoveutis  atque  causantis,  quoad 
omnes  hujusmodi  effectus. 

Porro  circa  trimembrem  huuc  locum 
docte  studioseque  observant  commentato- 
res,  tam  Graeci,  quam  Latini,  insinuatam 
esse  a  Paulo  Trinitatem  personarum  in 
divinis ;  Patrem  in  eo  ,  quod  ait :  Idem 
Deus,  qui  operatur  etc,  Filium  et  Spiri- 

tum  sanctum  in  duobus  prioribus  membris; 
et  quidem  ordine  contrario,  ut  primus 
nominetiar  Spiritus  sanctus,  deinde  Filius, 
ac  tertio  loco  Pater ;  nimirum  ad  indican- 
dam  trium  personarum  perfectam  aequa- 
litatem,  quae  omnem  dignitatis  seu  maje- 
statis  ordinem  ab  iis  excludit.  Recte  etiam 
et  conveuienter  charismata  pecuiiariter 
adscribuntur  Spiritui  sancto,  tamquam  spi- 
ritualium  douorum  largitori ,  ministeria 
Filio ,  tanquam  Domino ,  et  operationes 
Patri,  tamquam  primo- omnium  principio. 

Sed  nunc  quaeritur,  quomodo  secun- 
dum  Apostolum  distinguenda  sint  haec 
tria ,  gratiae  seu  doua ,  ministeria ,  et 
operationes.  Graecorum  quidem  omnium 
commentarii  manifeste  ea  confundunt,  qua- 
si  tribus,  ut  dicunt,  numiuibus  res  easdem 
significare  voluerit  Apostolus.  Atqul  me- 
lius  ex  Apostoli  mente  ea  Latini  distin- 
guunt.  Etenim  coustat,  non  omuia  charis- 
mata  Spiritus  sancti  Paulo  vocari  mini- 
steria  et  operationes.  Nam  et  in  epist.  ad 
Rom.  cap.  12.  ministerium  ab  aliis  donis 
sejunxit  dicens :  sive  ministerium  in  mi- 
nistrando.  Similiter  et  Petrus  1.  epist. 
4.,  cum  de  multiformi  gratia  Dei  dispen- 
sanda  loqueretur ,  secundo  loco  ministe- 
rium  nominavit,  inquiens:  Si  quis  mini- 
strat ,  tamquam  ex  virtute,  quam 
administrat  Deus.  Itaque  dona  seu 
charismata  videtur  Apostolus  generaliter 
intelligere  quascumque  gratias  gratis  da- 
tas ,  uti  loquuntur  Theologi.  Sic  euim 
post  multarum  enumerationem  dicit  in 
line  hujus  capitis:  Aemulamini  autem 
charismata  meliora.  Certe  Rom.  12., 
varia  Spiritus  sancti  dona  recitaturus,  ea 
communiiiomine  charismata  V'.:cavit,  quae 
noster  intcrpres  ibi  vertit :  donationes. 

Caeterum  ministcria  vocat  officia  mi- 
nistrandi  ecclesiae,  in  quocumque  gradu 
ct  ordine;  cujiismodi  sunt  Apostolatus, 
episcopatus  ,  diaconatus  etc. ,  quemadmo- 
dum  eandem  vocem  exposuimusRom.  12. 
De  qua  vide  etiam,  quae  Cdmmentabimur 
in  locum  1  Pet.  4.  Pertinent  huc  ea  quo- 
que  miuisteria,  quae  in  negotiis  ecclesiae 
committebantur  feminis.  Quarum  de  nu- 
mero  fuit  illa  Phoebe,  quam  in  ministerio 


Cenchreensis  ecclesiae  fuisse,  Paulus 
testatur  Rom.  ult.  Operationes  autem  ap- 
pellare  videtur  gratias  curationum,  ejicien- 
dorum  daemonum,  et  in  genere  miracu- 
lorum  edendorum.  Hoc  enim  probabile 
fit ,  tum  ex  Graeca  voce  ,  quae  ,  ut  supra 
dixi ,  poteutem  et  efficacem  operationem 
significat,  qualis  maxime  declaratur  in 
miraculis ;  tum  ex  eo ,  quod  paulo  post 
inter  charismata  nominat  operationem  vir- 
tutum,  videlicet  utens  eodem  Graeco  vo- 
cabulo  Ivcpyirjjj.aTaj  quod  est  hoc  loco. 

Si  cui  tamen  piacet,  ad  hoc,  ut  cousistat 
trium  membrorum  discrimen ,  charismata 
distinguenda  esse  a  reliquis  duobus,  tam- 
quam  genus  diversum ;  is  poterit  cuaris- 
matum  nomine  circumscribere  ea  Spiritus 
sancti  dona ,  quae  neque  miuisteria  sunt, 
neque  operationes.  Ciijus  generis  ea  sunt, 
quae  mox  ab  xipostolo  recensentur,  sermo 
sapientiae,  sermo  scientiae,  fides ,  prophe- 
tia,  discretio  spirituum ,  genera  lingua- 
rum  etc. 

Aliter  haec  tria  distinguit  S.  Thomas 
in  commentario ,  necnon  in  2.  2.  quaest. 
171.  iu  praefatione ;  qaam  distiuctionem 
apud  ipsum  videre  est.  Atque  eam  fere 
sequuntur  Liranus ,  Carthusianus  et  Ca- 
jetanus.  Sed  quomodo  consentanea  sit  ea 
distinctio  verbis  et  contextui  Paulino ,  et 
scripturis  aliis,  in  quibus  hujusmodi  do- 
uorum  mentio  fit ,  mihi  non  apparet. 

7.  Unicuique  autem  datur  manife- 
statio  Spiritus  ad  utilitatem.  Graece: 
7:poc  TO  a'j|jLcp£pov.  Hilarius  legit:  Ad 
id ,  quod  utile  est.  Hieronymus :  Ad  id, 
quod  expedit.  Recte  noster  interpres  :  ad 
utilitatem.  Est  enim  Graecismus  ,  qualis 
Rom.  2.  t6  '/j^fpzuv ,  henignitas.  Conti- 
net  haec  pars  utilem  ac  necessariam  ad- 
monitiouem.  Sensus  enim  est:  Cuicumque 
datur  aliquod  hujusmodi  douorum,  per 
quod  manifestatur ,  eum  accepisse  Spiri- 
tum  sanctum,  nun  ei  datur  ad  ostentatio- 
nem  ,  aut  vanitatem  ,  aut  quaestum  ,  nec 
omniuo  frustra;  sed  ad  utilitatem,  scilicct 
ecclesiae,  id  est,  ad  hoc  datur,  ut  in 
communem  usum  populi  fidelis  id ,  quod 
accepit,  conferat  atque  exerceat.  Quam 
ob  causam  servus  ille  piger ,  qui ,  talento 

accepto  ,  nibil  Domiuo  suo  superlucratus 
fuerat,  tamquam  Jnutilis  mittitur  in  tene- 
bras  exteriores.  Matth.  25.  Sententiam 
consequenter  explicat  numerosa  distribu- 
tione  donorum. 

8.  Alii  quideni  per  Spiritum  datur 
sermo  sapientiae.  Graece :  Nam  huic  qui- 
dem  per  Spiritum  etc.  Ostendit,  non 
omnibus  omnia ,  nec  diversis  eadem  dari 
dona ,  sed  aliis  alia  tribui.  Sic  enim  ex- 
pedit  toti  corpori ,  ut ,  dura  membra  mu- 
tuis  egent  officiis,  mutuo  cbaritatis  inter 
se  nexu  contineautur.  Quam  rationem 
indicat  ipse  Paulus  in  sequentibus,  ubi 
similitudinem  adducit  corporis  etmembro- 
rum.  Sermonem  sapientiae  vocat  gratiam, 
de  iis,  quae  ad  doctrinam  religionis  ac 
pietatis  spectant,  disserendi  ex  causis 
supremis;  id,  quod  Apostolus  se  fecisse 
testatus  est  cap.  2.,  dicens:  Sapientiam 
loquimur  inter  perfectos.  Hoc  autem  fit, 
quando  quis  quasi  detegit  ac  revelat  coe- 
lestis  consilii  mysteria,  velut  de  redem- 
ptione  generis  humani  per  humilitatem 
passionis  Christi,  FiUi  Dei,  deque  voca- 
tione  gentium  et  reprobatione  Judaeorum 
etc,  sicuti  fecisse  videmus  Apostolura  in 
epist.  ad  Komanos  etEphesios-,  qna  de 
re  plura  diximus  ad  locum  memoratum 
capitis  2.  Atque  hujusmodi  doctrinam 
idem  Apostolus  cap.  3.  hujus  epist.  vocat 
^pMiia ,  cibum ,  nempe  solidum,  ut  ait 
Heb.  5.:   Perfectorum  est  solidus  cibus. 

Cura  autem  sermo  sapientiae  non  detur 
sine  sapientia ,  nec  tamen  sermo  sapieu- 
tiae  ad  gratias  gratum  facientes  pertineat, 
satis  apparet  (licet  in  comm.  S.  Thomas 
dissentiat),  hanc  sapientiam  in  illo  gra- 
tiarum  genere  non  esse  ponendam  ;  itaque 
separari  posse  a  charitate,  quemadmo- 
dum  et  scientiara,  de  qua  cap.  8.:  Scien- 
tia  inflat ;  et  cap.  sequenti:  Si  habuero 
omnem  scientiam  etc.  Nam  et  sapientiani 
eo  loco  significari  in  eo,  quod  ait :  Si  nove- 
rim  omnia  mysteria,  ibidem  ostendemus. 

Quocirca  non  eodem  modo  hic  accipi- 
tur  sapientia ,  quo  passim  in  scriptura 
veteris  testamenti,  ubi  soli  justi  ac  Deum 
timentes  vocantur  sapientes,  potissimura 
inPsalmis,  Proverbiis,  Sapientiae  libro 


et  Ecclesiastico.  Quamquam  et  illic  sa- 
pientiam  et  scientiam  charitatis  exsortem 
interdum  agnoscit  Scriptura,  ut  Ecclesia- 
stici  20. :  Sapientia  absconsa  et  thesaurus 
invisus ;  quae  utiliias  in  utrisque?  Me- 
lior  est ,  qui  celat  insipientiam  suam, 
quam  homo ,  qui  abscondit  sapientiam 
suam;  et  cap.  25.:  Quam  magnus,  qui 
invenit  sapientiam  et  scientiam !  std 
non  est  super  timentem  Dominum.  Hie- 
ronymus  in  cumment.  Matthaei,  exponens 
illud  cap.  23.:  Mitto  ad  vos  prophetas  et 
sapientes  et  scribas ,  sapientes  inteipre- 
tatur  eos,  qui  noverint,  quando  debeant 
proferre  sermonem.  Sed  hoc  potius  ad 
virtutem  prudentiae  pertinet,  cujus  est, 
observare  circumstantias  agendi  debitas 
iu  exercitio  cujusque  charismatis  et  vir- 
tutis.  Unde  prudentiae  defectus  erat  in 
iis ,  quos  infra  reprehendit  Apostolus  ca- 
pit.  14.,  quod  non  in  tempore,  nec  cum 
aedificatioue  ecelesiae  donis  acceptis  ute- 
rentur. 

Alii  autem  sermo  scientiae  secundum 
eundem  Spiritum.  Sermo  scientiae  gra- 
tia  est  disserendi  de  rebus  Christianae 
religionis  ex  iis,  quae  sunt  humanae  scien- 
tiae  vel  experientiae.  Quod  fit ,  dum  ad 
cxplicandam  et  illustrandam  fidei  nostrae 
doctrinam  adhibetur  philosophia  saecu- 
laris,  item  exempla,  comparationes  et 
qualiacumque  argumenta  a  rebus  huraa- 
nis ,  ad  captum  rudiura  et  carnalium  ho- 
minuni  accoramodata.  Tale  quid  apud 
Corinthios  se  fecisse,  testatur  Apostolus, 
dicens  cap.  3. :  Tamquam  parvuHs  in 
Christo ,  lac  vobis  potum  dedi ,  uoraine 
lactis  appellans  eara  doctrinam ,  quam 
dixi.  Ut  enim  sapientiae  senno  serviebat 
spiritualibus  atque  perfectis,  ipso  dicente  : 
Sapientiam  loquimur  inter  perfectos,  et 
iterum :  Spiritualibus  spiritualia  com- 
parantes,  supra  cap.  2. ;  ita  sermo  scien- 
tiae  congruebat  animalibus  et  imperfectis. 
Nam,  ut  eodem  loco  subjungit:  Animalis 
homo  non  percipit  ea,  quae  sunt  Spiri- 
tus  Dei;  ideoque:  Non  potui,  inquit 
tertio  capite ,  vobis  loqui  quasi  spiritua- 
libus,  sed  quasi  carnalibus.  Discrimen 
sapientiae  et  scientiae,  quod  dedimus,  ab 

Augustino  traditur  lib.  13.  de  Trinit.  cap. 
19.,  et  lib.  14.  cap.  1.,  ac  de  eo  disputant 
Theologi  in  lib.  3.  sent.  dist.  35. 

9.  Alteri  fides  in  eodem  Spiritu. 
Quod  dixit:  per  Spiritum,  et:  secundum 
eundem  Spiritum ,  id  nunc  dicit :  in 
eodem  Spiritu ,  nihil  diversum  (ut  ab 
Oecumenio  diligenter  annotatum  est)  his 
tribus  praepositionibus  significare  volens, 
sed  unum  et  idem,  scilicet  habitudinem 
autoris  ac  principii,  procedentis  tamen  ab 
alio.  Quaeritur  autera ,  quomodo  fidem 
numeret  Apostolus  inter  divisiones  gra- 
tiarum,  cum  ea  sit  omnibus  Christianis 
communis  ac  necessaria.  S.  Thomas  in 
comm. ,  glossam  iuterlinealem  secutus, 
fidem  accipi  dicit  pro  sermone  fidei ,  id 
est,  pro  gratia  recte  et  suasihiliter  ea 
proponendi,  quae  fidei  sunt.  At  hoc  suffi- 
cienter  in  duobus  proxime  praecedenti- 
bus  continetur.  Nec  vero  fides  pro  ser- 
mone  fidei  uspiam  alibi  legitur.  Et,  si  id 
vellet  Apostolus ,  non  mutaret  tenorem 
orationis ;  sed  sicut  dixit  sermonem  sa- 
pientiae  et  scientiae,  ita  diceret  sermonem 
fidei. 

Quapropter  idem  doctor  alteram  addit 
expositionem ,  qua  fides  accipiatur  pro 
certitudine  fidei,  quara  quis  excellenter 
habeat;  velut  ille,  de  quo  dicebat  Chri- 
stus :  Non  inveni  tantam  fidem  in  Israel, 
et  illa,  cui  dixit :  Mulier,  magna  est  fides 
tua ,  Matth.  8.  et  16.  Verum  fides  hoc 
modo  surapta  pertinet  ad  gratias  gratum 
facientes ,  ac  per  se  laudem  raeretur; 
queraadraodum  ex  laudatione  Christi  ma- 
nifestum  est.  Eadera  ratione  refellitur 
eorura  comraentarius,  qui  iidem  interpre- 
tantur  constantiara  fidei  profitendae.  Si- 
quidera  et  illa  per  se  laudabilis  est. 

Igitur  alii,  praesertim  Graeci ,  rectius 
eam  intelligunt  fidera,  de  qua  proxirao 
cap.:  Si  habuero  omnem  fidem  ita,  ut 
montes  transferam,  charitatem  autem 
non  habuero,  nihil  sum.  Nam  sicut  ibi 
dicit:  Si  linguis  hominum  loquar  et 
angelorum  etc. ,  ut  ostendat  genera  lin- 
guarum ,  de  quibus  hoc  loco ,  nihil  pro- 
desse  sine  charitate,  ita  dicit :  Si  habuero 
omnem  fidem  etc. ,  ut  doceat,  fidem,  de 


qua  fuerat  hic  locutus  ,  absque  charitate 
nihil  prodesse;  volens ,  idem  quoque  de 
caeteris  hujusmodi  donis  intelligi. 

Est  autem  ea  fides ,  non  tam  quoad 
obedientiam  assentiendi  verbo  Dei  intensa 
et  perfecta  (sic  enim  accepta  voluntatis 
est,  et  per  se  laudem  meretur ,  uti  dictum 
est;  ne  proinde  inter  hoc  genus  charis- 
raatum,  de  quibus  nunc  agitur,  numeranda 
veniret),  quara  ejusraodi,  quae  conjuncta 
sit  cura  singulari  quadara  illustratione 
intellertus,  ac  data  in  eum  finera ,  ut  quis 
per  illam  miracula  operetur.  Quam  ideo 
Cajetanus  vocat  fidem,  non  credendorum, 
sed  agendorum,  id  est,  patrandorura  mira- 
culorum.  Graeci  quoque  fidem  signorum 
et  miraculorum  appellant.  Et  haec  fides, 
secundura  se ,  tantum  est  gratia  gratis 
data  ,  hoc  est ,  ad  aliorura  utilitatera  pro- 
prie  concessa,  quemadmodura  prophetia 
et  discretio  spiritnum  ;  licet  ordinarie  nou 
exsistat  absque  perfecto  quodara  liberae 
voluntatis  assensu  ad  ea,  quae  divinitus 
sunt  revelata  atque  proraissa.  Qualera 
assensum  exigit  Dorainus  a  suis  discipulis, 
per  quos  erat  operaturus  miracula ,  di- 
cens:  Habete  fidem  Dei,  Marc.  11.  Porro 
convenienter  hoc  loco  posuit  Apostolus 
fidem  miraculorum,  taraquam  fundaraen- 
tum  gratiarura  operandi  miracula,  quas 
consequenter  recenset.  Nam  quod  Ara- 
brosiaster  fidem  mediam  collocat  inter 
gratiam  sanitatum  et  operationem  virtu- 
tum,  textum  secutus  est  vitiosum. 

Alii  gratia  sanitatum  inuno  Spiritu. 
Graece :  Alii  vero  charismata  sanatio- 
num  in  eodem  Spiritu.  Tametsi  Ter- 
tullianus  lib.  5.  coutra  Marc.  cap.  8. ,  et 
Hilarius  lib.  8.  de  Trin.  legunt  singulari 
numero:  donum  curationum ,  uisi  men- 
dum  est  iu  Hilario.  Nara  lib.  2.  ejusdem 
operis  legitur  ])lurative :  dona  sanita- 
tum.  Charismata  sanationura  sive  cura- 
tionura  (sic  enim  infra  vertit  etiam  noster 
interpres)  vocat  Apostolus  dona  curandi 
languores  et  aegritudines  corporales ; 
sive  id  fiat  impositione  manuura,  quae 
est  oratio  super  hominem ,  Augustino 
teste  lib.  3.  de  bapt.  contra  Donat.  cap. 
16.   (ita  promittit   Dominus   Marci    16.: 


638 


COMMENTARHIS  IN  CAP.  XII. 


Super  aegros  manus  imponent,  et  bene 
hahehunt) ;  sive  re  quapiam  corporali 
adhibita,  quomodo  legimus  Christi  disci- 
pulos,  ipso  jubente,  multos  aegros  unctione 
olei  sanasse,  Marci  6.;  sive  per  solum 
signum  crucis ,  quae  caeremonia  fugandi 
morbos  omnibus  saeculis  a  sanctis  in  ec- 
clesia  viris  usurpata  fuit.  Pertinet  haec 
gratia  sanationum  ad  operationes ,  ut  et 
ea ,  quae  sequitur. 

10.  Alii  operatio  virtutum.  Graece : 
evspyT^jjiaTa  Suva^jjiscov ,  id  est,  operatio- 
nes,  sive,  ut  Erasmus  interpretatur,  effi- 
caciae  potentiarum.  Hilario  dicuntur : 
virtutum  efflcientiae.  Significatur  autem 
donum  edendarum  virtutum,  hoc  est,  mi- 
raculorum,  quae  passim  in  Scriptura  novi 
testamenti  virtutes  appellantur  eo ,  quod 
singulari  virtute  Dei  supra  uaturam  effi- 
ciantur.  Graeci  commentatores  hanc  par- 
tem  a  praecedenti  ita  distinguunt,  quod, 
qui  hoc  dono  praediti  essent,  etiam  pu- 
nire  possent  incredulos  aut  inobedientes ; 
quomodo  Petrus  Ananiam  et  Saphiram 
subita  morte  exstinxit.  Act.  5.,  et  P-aulus 
Elymam  magum  excaecavit ,  Act.  1.3., 
quosdam  etiam  contumaces  Satanae  tra- 
didit,  supra  cap.  5.  et  1  Tim.  1.,  ad  quae 
facienda  donum  curationum  non  extende- 
batur. 

Sed  quoniam  haec  distinctio  nec  in 
Scripturis,  nec  in  vocabuli  siguificatione 
fundamentum  habet ,  idcirco  melius  cum 
plerisque  Latinis  ita  distinguemus,  ut  hac 
parte  significentur  miracula  majora,  per 
quae  nimirum  ea  fiunt,  quae  uaturali  vir- 
tute  fieri  nullo  modo  possint.  Ejusmodi 
miracula  sunt:  mortuos  ad  vitam  revo- 
care,  caecos  illuminare,  claudis  gressum, 
surdis  auditum,  mutis  loquelam  restituere, 
daemones  e  corporibus  obsessis  ejicere, 
et  quidquid  his  simile;  quae  proinde  vir- 
tutum  seu  potentiarum  nomine  xai  IZoy^r^M 
merito  designantur.  Nam  infirmorum  cu- 
ratio  fit  etiam  arte  humana ,  licet  non 
aeque  cito  ac  facile. 

Alii  prophetia.  Prosper  legit:  alii 
prophetatio ,  lib.  1.  de  vocat.  gent.  cap. 
24.  Sed  qui  ita  vertit,  vocis  ambiguitatem 
vitavit.  Nam  prophetia  vocari  solet  etiam 


ipsum  responsum  seu  dictum  propheticum, 
ut  1  Tim.  1.:  Secundum  praecedentes 
in  te  prophetias.  Hic  autem  significatur 
eo  nomine  donum  prophetandi,  id  est, 
futura  praedicendi ,  vel  Scripturas  ,  prae- 
sertim  propheticas ,  explicandi ;  quod 
utrumque  generali  nomine  revelationis 
arcanorum  comprehendi  potest.  De  hoc 
chavismate  vide ,  quae  diximus  ad  illud 
capitis  superioris :  Oinnis  vir  orans  aut 
prophetans  etc. ,  et  quae  dicturi  plenius 
ad  illud  cap.  14. :  Magis  autem,  ut  pro- 
phetetis. 

Alii  discretio  spirituum.  Discretio, 
Graece:  6iaxpiosic;_,  discretiones.  Signi- 
ficatur  autem  donum ,  quo  quis  discer- 
nere  et  dijudicare  possit,  a  quo  spiritu 
proficiscantur  ea,  quae  tamquam  prophe- 
tica  proferuntur  in  medium ;  utrum  a  di- 
vino  spiritu ,  an  ab  humano  aut  daemo- 
niaco.  Hoc  enim  est,  quod  phirali  numero 
dixit:  spirituum.  De  hujusmodi  dono 
Paulum  loqui,  satis  liquet  ex  aliorum  lo- 
corum  collatione ;  sic  enim  ait  infra  cap. 
14.:  Prophetae  duo  aut  tres  dicant ,  et 
caeteri  dijudicent ;  et  1  Thess.  5.:  Spi- 
ritum  nolite  exstinguere ;  prophetias 
nolite  spernere.  Omnia  prohate  ;  quod 
bonum  est,  tenete.  Quod  postrcmum  ad 
discretionem  spirituum  pertinet.  Estque 
donum  praefectis  ccclesiae  in  dijudican 
dis  Scripturarum  sensibus ,  qui  varii  a 
variis  adferuutur,  summopere  necessarium. 
Simile  donum  in  somniorum  dijudicatione 
B.  Augustinus  adscribit  matri  suae,  S. 
Monicae,  lib.  3.  confess.  cap.  11.  Exstat 
apud  Joannem  Gersonium  tractatus  lectu 
dignus  de  distinctione  verarum  visionum 
a  falsis,  ubi  signa  quaedam  adfert,  quibus 
interuosci  queant  ac  discerni.  Jj 

Alii  genera  linguarum.    Id  est,  do-      *| 
num  loquendi  variis  linguis.     Quod  qui- 
dem  in  ecclesia  priraitiva  fuit  admodum 
frequens,  ut  ex  Actis  Apost.  manifestum 
est. 

Alii  interpretatio  sermonum.  Graece 
et  Syriace :  linguarum.  Atque  ita  citat 
hunc  locum  Augustinus  lib.  12.  contra 
Faustum  cap.  8. ,  et  ante  eum  l^ertullia- 
nus  lib.   5.   contra  Marcion.   cap.    8.  Sic 

etiara  habet  textus  Ambrosii  juxta  codices 
priorum  editionum  ,  commentario  respon- 
dente.  Caeterum  apud  Hilarium ,  lib.  8. 
de  Trinit.  referentem  hujus  ioci  verba, 
legitur  in  nostris  codicibus  :  ititerpretatio 
sermonum.  Sed  ex  declaratione ,  quam 
postea  subjungit,  constat,  eum  legisse 
linguarum.  Vel ,  inquit,  in  interpreta- 
tione  Hnguarum  {manifestatio  Spiritus 
estj ,  ne  ignoratione  fides  audientium 
periclitetur,  cum  linguam  ignorantihus 
linguae  interpretator  absolvat.  Eadem 
mutatae  lectionis  suspicio  mihi  est  in  loco 
Hieronymi  quaest.  9.  ad  Hedib.  Nec  abs 
re  putat  Valla,  nostrum  quoque  interpre- 
tem  vertisse  linguarum,  uon  sermonum. 
Verum,  inquit,  aliquis ,  existimans  non 
recte  bis  scribi :  linguarum,  mutavit  in : 
sermonum ,  ac  bene  probat  Graecam 
lectionem  ex  eo,  quod  dicitur  in  fine  cap. : 
Numquid  omnes  linguis  loquuntur? 
numquid  omnes  interpretantur ,  vide- 
licet  linguas.  Hoc  enim  praecesserat,  non 
sermones.  Necnon  ex  illis  verbis  cap. 
14.:  Major  est,  qui  prophetat,  quam 
qui  loquitur  linguis;  nisi  forte  interpre- 
tetur ,  scilicet  linguas  ,  id  est,  ea  ,  quae 
peregrinis  linguis  loquitur.  Si  tamen  in- 
terpres  vertit  sermonum ,  sensus  ex  le- 
ctione  Graeca  reddendus  erit,  quem  de- 
derunt  Ambrosiaster  et  Sedulius. 

Quippe  sciendum  est,  uti  docte  Caje- 
tanus  annotat ,  diversa  fuisse  dona  lo- 
quendi  linguis,  et  easinterpretandi.  Erant 
enim,  qui  linguis  loquebantur,  nec  tamen 
ea ,  quae  dicerent ,  interpretari  poterant, 
sed  tantum  in  genere  sciebant ,  se  divina 
loqui ,  utpote  motos  a  Spiritu  sancto  ad 
loquendum.  Erant  autem  et  alii,  qui  do- 
num  haberent  interpretandi  ea ,  quae  ab 
aliis  peregrina  lingua  dicebantur.  Unde 
PauUis  cap.  14.  inter  alia ,  quibus  hanc 
diversitatem  indicat,  vult,  ut,  dum  quis 
loquitur  lingua,  adsit  quispiam,  qui  inter- 
pretetur.  Si  autem,  inqult,  non  fuerit 
interpres,  taceat  in  ecclesia.  Accedit 
igitur  hoc  donum  interpretandi  Hnguas 
ad  donum  linguarum,  praestans  ei  utilita- 
tem;   sicut  discretio  spirituum  adhibeada 


erat  prophetiis,  ut  .ociretur,  quales  essent, 
verae  an  falsae. 

Ex  quo  patet  ordinis  ratio ,  car  Apo- 
stolus  prophetiae  statim  adjunxerit  dis- 
cretionem  spirituum,  et  generibus  lingua- 
rum  interpretationem  earum.  Successit 
autem  huic  interpretationis  dono  poste- 
i-ioribus  ecclesiae  saeculis  officium  eorum, 
qui  professores  linguarum  vocantur,  qua- 
rum  sane  notitia  ad  intelligendas  Scriptu- 
ras,  quae  omnes,  aut  paene  omnes,  partim 
Hebraice ,  partim  Graece  a  primis  suis 
autoribus  conscriptae  sunt,  perutilis  est 
atque  adeo  necessaria. 

11.  Haec  autem  nmnia  operatur  unus 
atque  idem  Spiritus.  Articuhis  inculca- 
tus  in  Graeco :  xo  s v  xal  to  auxo  Tivsu/ia, 
certum  spiritum  facit  intelligi;  utique  Spi- 
ritum  sanctura,  de  quo  toties  supra.  Tacet 
autem  hic  reliquas  duas  in  Deitate  per- 
sonas,  et  solum  nominatSpiritum  sanctum, 
qui  in  divinis  amor  est,  cui  proinde  boni- 
tas  et  ex  ea  fluens  distributio  donorum 
Dei  congruenter  appropriatur. 

Dividens singulis,  prouD>iuult.  Graece: 
Dividens  privatim  unicuique,  sicut  vult. 
Quod  euim  in  Graeco  est  i^^ta,  fere  ver- 
tnx\i privatim,  tamQisi  propriatim  melius 
diceretur,  si  sic  usus  haberet.  Nam  pri- 
vatum  publico  opponitur ;  haec  autem 
dona  conferenda  sunt  in  utilitatem  publi- 
cara.  Alii  vertunt:  seorsum ,  singulatim, 
peculiariter.  Sed  noster  interpres,  dicens : 
singulis ,  videtur  una  voce  Latina  com- 
plecti  vohiisse  duas  Graecas  Idia  lxa'oTa)^ 
peculiariter  unicuique.  Quod  si  ex  ad- 
verbio  Idia  puuctum  subscriptum  tollas, 
accentu  in  primam  syllabam  translato, 
facies  plurale  nomen  Xbia.,  propria.  Quo- 
modo  Latine  legunt  Hieronymus  lib.  1. 
dial.  contra  Pelag.  cap.  6. ;  et  Augustinus 
in  epist.  57.  ad  Dardanum ;  et  apud  Au- 
gustinum  autor  libri  de  Trinit.  et  unit. 
Dei  cap.  8. 

Jani  quod  addit  Apostolus  :  prout  vult, 
referri  quidem  in  Graeco  potest  ad  homi- 
nem,  quia  dicitiir  ixdoxM,  unicuique ,  ut 
sit  sensus :  Spiritum  sanctum  dividere  uni- 
cuique  homini,  prout  quisque  voluerit. 
Et  ad  huuc  modum  exponit  Origenes  in 

enarrat.  epist.  ad  Rom.  cap.  12.  Verum 
hic  sensus  manifestam  continet  falsitatem, 
et  ipsius  Apostoli  scopo  repugnat  ex  dia- 
metro.  Non  enim  ista  dona ,  de  quibus 
Apostolus  hucusque  locutus  est,  dividun- 
tur  hominibus,  prout  illi  volunt,  ut  ex  con- 
sequentibus  palam  est ;  sed  prout  ille  vo- 
luerit,  qui  ea  distiibuit;  ut  quae  nuUo 
modo  dependeant  ab  hominum  arbitrio, 
sed  a  sola  vohintate  ac  beneplacito  Dei. 
Id  igitnr  est,  quod  ditit  Apostohis:  prout 
vult,  sciHcet  ipse  Spiritus. 

Unde  ex  hoc  loco  tam  Graeci,  quam 
Latini  patres  adversus  Macedonii  impie- 
tatem  recte  docent,  Spiritum  sanctum  non 
esse,  sicut  haereticus  ille  dicebat,  Patris 
et  Filii  ministrum,  sed  aequahter  cum 
utroque  Dorainum  ac  Deum ;  utpote  qui 
non  ex  cujiisquam  imperio ,  sed  prout 
Tult,  id  est,  pro  sua  ipsius  voluntate, 
quam  cum  Patre  Filioque  commuuem 
habet,  divina  dona  dispenset  ac  distribuat 
in  homines.  Prout  vult,  inquit  Ambro- 
sius  hb.  2.  de  fide,  cap.  3.,  hoc  est ,  pro 
libero  voluntatis  arhitrio ,  non  pro  ne- 
cessitatis  obsequio.  Significat  hoc  ipsum 
et  illa  Christi  sententia ,  Joann.  3. :  Spi- 
ritus,  ubi  vult ,  spirat,  et  ilhid  Apostoli 
Hebr.  2. :  et  Spiritus  sancti  distrihutio- 
nihus  secundum  suam  voluntatem. 

Sed  et  ideo  Pauhis  addidit :  prout  vult, 
ne  quis  rationem  in  particulari  quaereret 
hujusmodi  distributionis  donorum ;  simul, 
ut  cohiberet  improbum  et  inordinatum 
desiderium  eorum  ,  qui ,  cum  charismata, 
cujusmodi  jam  enumerata  sunt ,  vel  om- 
nino  non  haberent,  vel  non  ea,  quae  vel- 
lent,  propter  hoc  dolebaut ,  et  habentibus 
invidebant,  videlicet  pluris  aestimantes 
hujus  generis  dona,  quam  oporteret,  qv.um 
non  essent  de  numero  eorum ,  quae  ho- 
minem  Deo  commendant  gratumque  fa- 
ciunt.  Deuique  phrasis  ista:  prout  vult, 
Spiritui  attributa,  nobis  insinnat  proce- 
dendi  modum  Spiritui  sancto  proprium, 
qui  est  secundum  actionera  voluntatis. 

Quod  ad  dictionem  et  stylura  attinet 
hujus  loci:  Totus  hic  sermo  Pauli,  inquit 
Erasmus,  distributvmihus ,  dictionum 
earundem  iterationibus ,  idque  nunc  in 


principio,  nunc  in  medio,  nunc  in  fine, 
membris ,  incisis,  comparihus ,  similiter 
cadentihus  ac  desinentihus ,  periodis- 
que  floridus  est.  Haec  obiter  ex  illo 
praestantis  ehjquii  scriptore  propter  eos, 
qui  eloquentiam  Apostolo  nostro  detra- 
hunt. 

12.  Sicut  enim  corpus  unum  est ,  et 
membra  hahet  multa.  Nunc,  adducta 
simihtudine  humaui  corporis  et  membro- 
rum ,  quae  licet  diversas  habeant  facul- 
tates  et  officia,  tamen  unitatem  et  concor- 
diam  inter  se  retinent  in  eodem  corpore, 
ac  mutuam  praestant  operam  eo ,  quod 
mutuis  egeant  auxiliis,  docet  Apostolus, 
rem  prorsus  simiUter  se  habere  in  corpore 
Christi  mystico ,  quod  est  ecclesia.  Ex 
quo  vult  intelligi,  nec  eos,  qui  plus  acce- 
perunt  donorum  spiritualium,  insolescere 
debere  et  aUos  despicere ;  nec  eos ,  qui 
minus  habent,  contristari  et  aUis  invidere  ; 
sed  omnes  sua  dona  conferre  debere  ad 
communemutiUtatem  totius  corporis.  Imo 
incongruens  id  fore  ostendit,  si  unusquis- 
que  fideHs  oninia  habeat  charismata ;  sicut 
absurdum  foret  in  corpore  naturaU,  omnia 
officia  iisdem  membris  attributa  esse. 
Utitur  Apostohis  eodem  simiU  Rom.  12., 
Ucet  non  in  eundem  finem.  IlUc  enim 
admonet,  ne  per  ambitionern  aUquid  sibi 
arrogent  uUra  mensuram  donorum ,  quae 
acceperint,  quod  vocat:  plus  sapere, 
quam  oportet  sapere.  Hic  autem  hoi*ta- 
tur,  ut  quisque  donura,  quod  accepit,  in 
usum  communem  expendat. 

Omnia  autem  membra  corporis  cum 
sint  multa ,  unum  tamen  corpus  sunt. 
Graeca  paene  omnia  addunt :  unius.  Om- 
nia  vero  memhra  corporis  unius,  multa 
cuyn  sint,  unum  sunt  corpus ,  id  est, 
corpus  naturaUter  unum  constituunt.  Hanc 
ApostoU  propositionera,  qua  dicit,  omnia 
membra  corporis  esse  unum  corpus ,  ob- 
servat  Hugo  Victorinus,  propter  quos- 
dam  nolentes  concedere ,  quod  partes 
omnes  alicujus  totius  simul  junctae  re- 
cipiant  nomen  totius,  cum  etiam  dica- 
tur  in  symbolo:  Anima  et  caro  sunt 
unus  homo. 

Ita  et  Christus.  SciUcet  unum  est  cor- 

pus,  multa  habens  membra;  quae  multa 
cum  sint ,  unum  tamen  corpus  suut ,  non 
naturale,  sed  analogicum;  non  politicum 
et  saeculare,  sed  mysticum  ac  spirituale. 
Christus  vocatur  corpus,  quatenus  in 
Christo  intelliguntur  caput  et  membra, 
juxta  regulam  Scripturarum,  quam  pri- 
mam  inter  alias  ex  Tychonio  quodam 
tradit  Augustinus  lib.  3.  de  doct.  Christ., 
cap.  30.  et  31.  Quae  regula  docet,  Scri- 
pturam  interdum  loqui  de  Christo  et  cor- 
pore  ejus,  quod  est  ecclesia,  tamquam  de 
una  persona,  quia  revera,  quemadmodum 
ait  Augustinds  lib.  de  unit.  ecclesiae,  cap. 
4. ,  totus  Christus  caput  et  corpus  est. 
Caput  unigenitus  Dei  Filius,  et  corpus 
ejus  ecclesia  •  sponsus  et  sponsa  duo  in 
carne  una.  Quo  respicit  illa  glossatoris 
ad  hunc  locum  annotatio:  Caput  et  cor- 
pus  dicitur  Christus  p>ropter  ineffabiietn 
unitatem  capitis  et  memhrorum.  Hujus 
ergo  totius  corporis  caput  Christus  est, 
membra  omnes  fideles ,  una  cum  Christo 
capite  corpus  hoc  mysticum  constituentes. 

13.  Etenim  in  uno  Spiritu  omnes  nos 
in  unum  corpus  baptizati  sumus.  Ita 
legimus  ex  Eomana  castigatione  et  con- 
sensu  Graecorum  codicum,  annuente  ver- 
sione  Syriaca,  hcet  in  plerisque  Latinis 
exemplaribus,  sed  hac  in  parte  defectivis, 
corpus  non  legatur  expressum.  Certe 
codex  MS.  Laudensis  pervetustus  expres- 
sit.  Docet  Apostolus,  quando  et  quomodo 
fideles  facti  sint  unum  corpus ;  videlicet 
in  baptismo,  per  quem  insiti  gunt  Christo, 
et  facti  membra  corporis  illius ,  in  quo 
Christus  est  caput.  Etenim,  inquit,  per 
unum  et  eundem  Spiritum  sanctum,  sancti- 
ficationis  nostrae  autorem ,  nos  omnes 
fideles  baptizati  sumus  in  unum  corpus : 
id  est,  suscepto  baptismi  sacramento  in- 
corporati  sumus  ecclesiae,  ac,  vehitimem- 
bra  corpori  coagmentata ,  unum  corpus 
effecti ,  licet  alioqui  genere  et  conditione 
diversi ;  unde  sequitur : 

Sive  Judaei ,  sive  gentiles.     Gentiles, 

EXXr^vsg,   Graeci.     Quo  tamen  nomine 

gentiles  in  universum  comprehendere  solet 

eo,  quod  Graecorum  lingua  per  gentes 

latissime  pateret. 


Gnil.  Estii  Comm.  Tom.  I. 


Sive  servi,  sive  liberi.  Servos  ante- 
posuit  liberis,  ut  innueret,  in  Christo  nihil 
inter  hos  esse  discriminis  secundum  id, 
quod  ait  de  iis,  qui  sunt  in  Christo  Jesu, 
Gal.  3.:  Non  est  servus,  neque  liber. 

Et  omnes  in  uno  Spiritu  potati  su- 
mus.  In  uno  Spiritu,  Graece :  in  unum 
Spiritum ,  sicut  dixerat:  in  unum  cor- 
pus.  Tametsi  textus  Ambrosii,  adctipu- 
lante  Syriaco  et  nonnullis  manuscriptis 
Latinis,  sic  habet :  Et  omnes  unum  Spi- 
ritum  potavimus.  Quod  et  legitur  apud 
Augustinum  lib.  21.  coutra  Faust.  cap.  8. 
Idipsum  etiam  veteres  exhibent  concor- 
dantiae.  Sic  et  Erasmus  vertit,  quod  in 
Graeco  est,  nisi  quod  loco :  potavimus, 
reddit:  hausimus.  Caeterum  Oecumenius, 
uno  veteri  codice  sufiragante,  locum  hunc 
ita  legit :  xal  Tiavtec  £v  7i6|ia  u7i£Tio{^7jfXiV 
sig  £v  7iv£Li|ia_,  hoc  est,  et  omnes  unam 
potionem  potavimus  in  unum  Spiritum. 
Videtur  enim  Apostolus ,  uti  Theophy- 
lactus  annotat,  loqui  de  poculo  mensae 
Dominicae,  ex  quo  bibentes  hauriunt  gra- 
tiam  Spiritus  sancti ;  sicut  in  priori  parte 
meminit  baptismi,  per  quem  fideles  spiri- 
tum  sanctificationis  accipiant,  ut  mens 
Apostoli  sit :  omnes  fideles ,  velut  unius 
corporis  membra,  quemadmodum  regene- 
rationem  habent  communem  per  baptis- 
mum  ,  ita  nutritionem  quoque  communem 
habere  per  Eucharistiae  sacramentum. 

Ex  altera  autem  specie  relinquit  alte- 
ram  intelligendam,  id  est,  ex  potu  cibum. 
Sic  eaim  e  diverso  superms  cap.  10.  my- 
stici  corporis  unitatem  commendavit  ex 
unius  panis  participatione,  dicens :  Vnum 
corpus  multi  sumus,  omnes,  qui  de  uno 
pane  participamus.  Qui  locus  adjuvat 
hujus  loci  intellectum ,  et  suadet,  ut  de 
Euchavistia  accipiatur.  Itaque  sensus  esse 
videtur:  Et  omnes  nos  uno  eodemque 
sanguinisDominici  poculo  ad  hauriendum 
eundem  spiritum ,  animas  nostras  sancti- 
ficantem,  potati  atque  rigati  sumus. 

Hanc  expositionem  de  potu  sacramen- 
tali  adfert  etiam  Aquinas  secundo  loco. 
Liranus  eam  solam  ex  illo  adscripsit. 
Tradit  eandem  Cajetanus.  Nec  improbant 
sectarii,  quippe  qui  ex  ea  consequens  esse 
41 

putant,  calicem  Dominici  sanguinis  om- 
nibus  fidelibus  esse  porrigendum.  Quod 
nequaquam  consequens  est.  Non  enim 
dicit  Paulus,  qnid  necessario  fieri  debeat, 
sed  quid  factum  sit  suo  tempore,  licet 
etiam  tunc  (quod  dubitari  non  potest)  ex- 
ccptionem  in  quibusdam  ipsa  necessitas 
fecerit. 

Et  tamen  verum  est,  etiam  nunc  om- 
nes  fideles  suo  quodam  modo  potionem 
hanc  sacram  potare ;  quomodo  omnes  di- 
cuntur  offerre,  nempe  per  ministerium  sa- 
cerdotis ,  cui ,  in  persona  totius  Ecclesiac 
sacrificanti  atque  sumenti,  fide  et  devo- 
tione  conseutiunt ;  maxime ,  si  et  ipsi  de 
sacrificio  partem  aliquam  sacramentaliter 
accipiant.  Ut  et  hoc  addam,  quod  corpus 
Domini  non  sumitur  sine  sanguine ,  cum 
6ub  utralibet  specie  totus  sit  Cbristus. 

Verum  justius  nos  adversus  Sacramen- 
tarios  urgemus  unam  et  eandem  potio- 
nem,  quam  potamus  omnes;  quac  profecto 
non  est  una  et  eadem ,  si ,  quod  bibitur, 
non  est  revera  sanguis  Dominicus ,  sed 
vinum,  quod  prius  erat;  sicut  adversus 
eosdem  argumentabamur  ex  illis  verbis 
capitis  10.:  Omnes ,  qui  de  uno  pane 
participamus. 

Porro,  si  cui  magis  placet,  hunc  locum 
juxta  lectionem  communiorem  interpretari 
de  haustu  seu  potatione  donorum  Spiritus 
sancti,  quae  in  Scriptura  fluminibus  et 
aquis  comparantur,  ut  Jes.  12.,  Ezech. 
47.,  Joann.  7.,  non  repugnamus.  Est 
enim  multorum  hic  commentarius ;  tametsi 
priorem  arbitror  esse  magis  germanum. 

14,  JSam  et  corpus  non  est  ununi 
membrum,  sed  multa.  Accedit  ad  decla- 
randam  similitudinem  ab  humano  corpore 
sumptam,  ut  eam  postea  suo  applicet  in- 
stituto.  Eteuim,  inquit,  non  esset  corpus, 
nisi  multis  ac  diversis  constaret  membris. 
Nam  de  corpore  organico  sermo  est,  cuius 
partes  sunt  instrumenta,  diversis  usibus 
attributa. 

15.  Si  dixeritpes:  Quoniam  non  sum 
manus,  non  sum  de  corpore ;  num  ideo 
non  est  de  corpore?  Quasi  dicat:  Mini- 
me.  Nam  integritas  et  perfectio  corporis 
organici  non  solum  requirit  membra ,  per 


quae  fiant  opera,  ut  sunt  manus,  sed  etiam 
quibus  ipsum  corpus  loco  moveatur,  ut 
sunt  pedes.  Sic  igitur  in  corpore  mystico, 
si  quispiam,  inferiori  ministerio  velut 
contemptibili  deputatus ,  tamquam  pes  in 
corpore ,  qui  calcat  terram  et  poudus  su- 
stiuet  totius  corporis,  conqueratur,  se  non 
esse  membrum  corporis,  id  est,  nullo  loco 
esse  in  ecclesia,  propterea  quod  non  sit 
manus,  id  est,  honoratiori  cuipiam  officio 
destiuatus,  iniqua  prorsus  et  falsa  erit 
ejusmodi  querimonia.  Sicut  enim  pes, 
aeque  ut  manus ,  membrum  est  corporis, 
tametsi  loco  et  officio  impar,  ita  in  corpore 
mystico  se  res  habet  de  membris  ad  im- 
paria  deputatis  officia;  siquidem  et  illius 
perfectio  varietatem  hanc  membrorum 
exigit. 

Insinuat  Apostolus,  istiusmodi  querelas 
fuisse  inter  Corinthios  propter  donorum 
et  ministeriorum  disparitatem.  Erasmus 
hanc  partem  ita  vertit:  Si  dicat  pes: 
Non  sum  manus ,  non  sum  de  corpore 
etc.  Sentit  enim ,  oxi,  quoniam ,  esse 
TtaplXxov  juxta  Hebraicum  idioma,  relin- 
quens  iuterim  subaudiendam  notam  illa- 
tionis :  ideoque  non  sum  de  corpore.  Si- 
militer  vertit  partem  sequentem.  At  ple- 
rique  quoniam  accipiunt  causaliter,  ut 
illativae  particulae  supplemento  non  sit 
opus. 

Sunt  etiam ,  qui  utrumque  partem  le- 
gant  absque  interrogatione,  quod  quidem 
Graeca  facile  permittunt ;  verum  si  inter- 
rogative  legas,  acrior  est  oratio,  quam 
praeterea  ab  hoc  loco  et  deinceps  per 
multos  versus  ornat  elegans  personarum 
fictio  in  membris,  eo  gratior,  quod  ad 
membra  mystica,  quaepeisonae  sunt,  ad- 
hibeatur. 

16.  Et  si  dixerit  auris:  Quoniam  non 
sum  oculus,  non  sum  de  corpore :  num 
ideo  non  est  de  corpore?  Per  aurem  et 
oculum ,  quae  sunt  sensuum  instrumenta, 
possunt  intelligi,  qui  in  ecclesia  vacant 
actionibus  vitae  contemplativae.  Quo  iu 
geuere  doctores  sunt  ut  oculi ,  discipuli 
ut  aures ;  quemadmodum  explicat  S.  Tho- 
mas  volens  etiam,  per  manus  et  pedes 
significari  eos,  qui  vitae  activae  dediti 

sunt,  in  qua  praelati  sunt  ut  manus  ,  sub- 
diti  ut  pedes. 

Paulo  tamen  aliter  Gregorius  inter- 
pretatur  haec  membra  lib.  28.  moralium 
cap.  6.:  Quid  enim ,  inquit,  sancta  Ec~ 
clesia ,  tiisi  superni  sui  capitis  corpus 
est?  In  qua  alius  alia  videndo  oculus, 
alius  recta  operando  manus ,  aiius  ad 
injuncta  discurrendo  pes ,  alius  prae- 
ceptorum  vocem  intelligendo  auris, 
alius  malorum  foetorem  bonorumque 
fragrantiam  discernendo  naris  est. 
Haec  ille.  Quamquam  aliis  placet,  Apo- 
stolum  per  haec  membra,  quae  expressit, 
simili  relicto  judicio  de  aliis,  tantum  in 
genere  voluisse  significare  membrorum 
corporis  Cbristi  varietatem  secundum 
cbarismata,  ministeria  et  operationes. 

17.  Si  totum  corpus  oculus;  uhi  audi- 
tus?  Sensum  pro  instrumento  sentiendi 
posuit,  auditum  pro  aure.  Similiter  in  eo, 
quod  sequitur : 

Si  totum  auditus ;  ubi  odoratus  ?  Id 
est,  si  totum  auris,  ubi  nares?  Sic  igitur 
et  in  corpore  mystico,  si  omnia  membra 
.supremas  ac  velut  honorabiliores  habe- 
rent  functiones ,  nulla  essent ,  quae  exer- 
cerentur  in  mediocribus  aut  rainoribus ; 
ut,  si  omnes  magistri,  nulli  essent  disci- 
puli ;  si  omnes  vacarent  contemplationi, 
non  essent,  qui  insisterent  actioni.  Itaque 
periret  corporis  organici  ratio  tam  natu- 
ralis,  quam  mystici,  lequirentis  diversita- 
tem  membrorum  pro  varietate  officiorum. 

18.  Nunc  autem  posuit  Deus  mem- 
bra,  unumquodque  eorum  in  corpore, 
sicut  voluit.  Nunc  autem  in  his  et  simi- 
libus  locis  quam  vim  habeat,  dixi  Rom. 
3.,  21.,  amplius  dicturus  ad  illud  Hebr. 
11.:  Nunc  autem  meliorem  appetunt. 
Vnumquodque  eorum,  Graece :  sv  exaa- 
Tov  auToiv.  Augustinus  legit:  singulum 
quodque  eorum.  Erasmus  vertit:  unum- 
quodque  singulatim.  Et  sensus  est:  At 
vero  Deus  humanum  corpus  sic  instituit, 
ut  esset  compositum  ex  variis  membris 
situ  et  officio  distinctis.  Ubi  nota  morem 
loquendi  fidelium.  Nam  ethnicus  quis- 
piam  orator  aut  philosophus  haec  omnia 
referret  in  naturara ,  uti  facit  Cicero  lib- 


1.  Officiorum,  de  hac  ipsa  disserens  aptis- 
sima  membrorura  humani  corporis  com- 
positione.  At  Scriptura  nos  docet,  omnia, 
quae  vocantur  naturae  opera,  Deo  opifici 
et  autori  adsci'ibere ,  ut  in  omnibus  Deus 
laudetur,  a  quo  est  ipsa  natura  totaque 
ejus  operatio.  Quod  et  S.  Thomas  obser- 
vat  dicens:  Nam  etsi  membrorum  di- 
stinctio  sit  opus  naturae ,  hoc  tamen 
agit  natura  ut  instrumentum  divinae 
providentiae.  Ad  eundem  modum  et  in- 
fra  cap.  15.  loquitur  Apostolus  de  semine 
jacto  in  terram:  Deus,  inquit,  dat  illi 
corpus,  sicut  voluit,  et  unicuique  semi- 
num  proprium  corpus. 

Addit  atitera  utrobique :  sicut  voluit, 
ut  doceat,  Deum  non  necessario  agere, 
sicut  agit  natura,  ad  quam  solam  infideles 
respiciunt ;  sed  libera  prorsus  voluntate, 
in  qua  sit  omnium  agendorum  ratio.  Jam 
quod  de  corpore  naturali  dicitur,  id  simi- 
liter  intellige  de  corpore  raystico,  quod, 
instar  ccrporis  naturalis,  Deus  instructum 
ac  distinctum  esse  voluit  varietate  mem- 
brorum  atque  donorum.  Simul  auimad- 
verte ,  Paulum  nunc  de  Deo  loqui  quoad 
naturalia,  quomodo  paulo  ante  de  Spiritu 
sancto  quoad  gratuita ;  nerape  quod  mem- 
bra  in  corpore  ordinavit,  et  officia  distri- 
buit,  sicut  voluit.  Quae  similitudo  sermo- 
nis  haud  obscure  significat,  Spiritum 
sanctum  esse  Deum. 

19.  Quod  si  essent  omnia  unum  mem- 
brum,  ubi  corpus?  Intellige  corpus  or- 
ganicum,  ut  supra;  quale  oportet  esse 
corpus  humanum,  quod  non  consistit  sine 
membrorum,  tamquam  instrumentorum, 
varietate.  Sic  ergo  neque  Ecclesia  ratio- 
nem  corporis  haberet,  si  omnium  fidelium 
par  esset  dignitas  eademque  functio. 

20.  Nunc  autem  multa  quidem  mem- 
bra,  unum  autem  corpus.  Atqui,  inquit, 
ita  res  habet  ex  institutione  et  voluntate 
diviua,  ut  in  homine  multa  sint  membra, 
qiiae  unum  corpus  constituant.  Sic  igitur 
et  in  Ecclesia. 

21.  Non  potest  autem  oculus  dicere 
manui:  Opera  tua  non  indigeo.  Docet, 
in  corpore  sic  institutam  esse  membro- 
rum  diversitatem,  ut  mutuis  egeant  officiis 

ac  ministeriis.  Ex  quo  vult  intelligi ,  rem 
similiter  habere  in  membris  corporis  my- 
stici.  Quae  res  praecipue  facit  ad  reti- 
nendam  unitatem  et  fovendam  charitatem 
membrorum  inter  se.  Nominat  autem  duo 
membra  praestantissima,  oculum  et  caput, 
quae  dicit  indigere  opera  mediorum  et 
infimorum,  sciUcet  manuum  et  pedum, 
ne,  qui  majora  dona  acceperunt,  ideoque 
sublimiore  loco  in  ecclesia  constituti  sunt, 
inferiores  prae  se  contemnant,  sed  mo- 
deste  se  gerant,  scientes,  etiam  horum 
operam  sibi  totique  corpori  esse  neces- 
sariam.  Sicut  enim  in  corpore,  exempli 
gratia,  nonsolummauus  indiget  directione 
oculi,  ut  operetur ,  sed  et  vicissim  oculus 
indiget  protectione  manus ,  ne  laedatur, 
et  lotione  vel  abstersione ,  ut  mundetur ; 
ita  in  ecclesia,  non  solum,  qui  actioni 
incumbunt  et  per  manus  apposite  signifi- 
cantur,  dirigi  debent  ab  iis,  qui  tamquam 
oculi  vacant  contemplationi ,  sed  et  hi 
vicissim  egent  illorum  opera  ad  hujus 
vitae  necessitates. 

Aut  iterum  caput  pedibus :  Non  estis 
mihi  necessarii.  Nec,  inquit,  e  diverso 
caput  dicerepotestpedibus:  Opera  vestra 
non  indigeo.  Repetit  enim  eandem  locu- 
tionem:  Xpsiav  ufjiajv  oux  'iyoi,  non  est 
mihi  opus  vobis.  Caput  inter  membra 
corporis  supremum  obtinet  locum ,  pedes 
infimum;  et  tamen  caput  pedibus  indiget, 
ut  una  cum  reliquo  corpore  moveatur  e 
loco  in  locum;  qui  motus  corpori  propter 
multa  necessarius  est,  tam  ut  evitet  noxia, 
quam  ut  commoda  prosequatur.  Palam 
est  autem ,  hoc  ita  de  capite  et  pedibus 
ab  Apostolo  dici ,  ut  aptari  possit  corpori 
mystico,  quod  est  ecclesia.  Est  igitur  in 
ecclesia  caput  aliquod,  quod  pedibus,  id 
est,  subditis  dicere  non  possit :  Non  estis 
mihi  necessarii.  Hoc  autem  caput  Chri- 
stus  utique  non  est,  qui,  cum  et  Deus  sit, 
et  secundnm  hominem  perfecte  beatus, 
dicere  potest  omnibus  ecclesiae  suae 
membris,  magnis  et  parvis ,  et  ipsis  ange- 
lis :  Non  estis  mihi  necessarii,  ministerio 
vestro  mihi  non  est  opus.  Nam  et  ad  ec- 
clesiam  regendam ,  et  ad  sanctificandam, 
quidquid  per  miuistros  facit,  sive  in  prae- 


dicatione  verbi  Dei ,  sive  in  sacramento- 
rum  administratione ,  id  totum  sine  illis 
per  se  ipsum  facere  potest. 

Ergo  fatendum  est,  aliquod  aliud  esse 
in  ecclesia  caput,  pedum  ministerio  in 
digens  ad  totius  corporis  regimen,  tam- 
quam  ad  motum  spiritualem.  Id  autem 
non  aliud  est,  quam  caput  Christo  vica- 
rium,  quod  Petro  successit,  id  est,  Roma- 
nus  Pontifex.  Habemus  igitur  ex  hoc  loco 
contra  nostri  temporis  acephalos,  id  est, 
sectarios  omnes,  quoddam  ecclesiae  ca- 
put,  quod  non  est  Christus,  nec  alius, 
quam  Christi  vicarius  ac  minister,  qui 
hodie  Paulus  quintus  est.  Nam  Christum  || 
qnidem  esse  ecclesiae  caput,  idem  Apo- 
stolus  alibi  clarissime  docet,  ut  Ephes. 
1.  et  5.,  et  Coloss.  1. 

Nec  idcirco  monstrosum  est  ecclesiae 
corpus,  quod  habeat  duo  capita,  alterum 
primarium,  alterum  secundarium;  nihilo 
certe  magis,  quam  politicum  corpus  de- 
beat  monstrosnm  videri,  in  quo  princeps 
suum  constituit  vicarium  cum  potestate 
principali.  Non  enim  humano  corpori  de- 
bet  per  omnia  quadrare  corpus  metapho- 
ricum ,  sed  in  his  duntaxat ,  propter  quae 
desumpta  est  inde  translatio  vel  compa- 
ratio.  Quaenam  autem  hic  ea  sint,  satis 
edocet  contextus  Apostolicus.  Nam  alio- 
qui  nec  plures  manus,  quam  dnas,  itidem 
nec  plures  pedes,  oculos,  aures  agnosci 
in  ecclesia  oporteret,  ne,  quod  verentur 
haeretici,  monstrosum  fiat  ecclesiae  corpus. 
At  dicet  aliquis ,  unumquemque  epis- 
copum  esse  caput  suae  ecclesiae ,  atque 
in  iis  impleri  hanc  analogiam  capitis, 
quam  consideravit  Apostolus.  Respon- 
deo :  Non  in  iis  tantum.  Sicut  enim  una- 
quaeque  ecclesia  particularis  habet  suum 
caput ,  quod  non  potest  dicere  pedibus : 
Non  estis  mihi  necessarii;  sic  tota  et  uni- 
versalis  ecclesia  debet  intelligi  suum 
quoddam  habere  caput  ex  Apostoli  seu- 
tentia ,  quod  pedum  ministerio  indigeat. 
Nam  planum  est,  Apostolum  loqui  de 
ecclesia  universali,  tamquam  de  uno  cor- 
pore.  Dicit  enim ,  Christum  nobiscum 
esse  unum  corpus;  dicit,  omnes  fideles, 
sive  Judaeos ,  sive  gentiles ,  sive  sei-vos, 


I 


EPISTOLAE  I.  AD  CORINTHTOS.    VERS.  22.  23. 


645 


sive  liberos,  in  nnnm  corpus  baptizatos 
esse;  dicit,  Deum  in  boc  uno  corpore, 
quod  cst  ecclesia,  posuisse  Apostolos, 
Propbetas ,  Doctores  etc.  Haec  antem 
omnia  de  universali  ecclesia  ab  eo  dici, 
manifestum  est.  Neque  enim  de  una  ali- 
qua  particulari  ecclesia  veritatem  babent, 
aut  habuerunt  aliquando. 

Quare  et,  quod  de  capite  dicitur  indi- 
gente  pedum  ministerio  ad  universalem 
ecclesiam,  ex  ejusdem  Apostoli  mente, 
coaptandum  est.  Nam  plures  qnidem  ec- 
clesiae,  quatenus  singulae  suum  habent 
caput ,  plura  sunt  corpora ,  non  unnra  ; 
quae  proinde  ut  in  unum  corpus  redigan- 
tur,  ad  unum  aliquod  caput  omnes  revo- 
candae  sunt,  in  qno  locnm  babeat  haec 
doctrina  Pauli ,  si  eam  conStare  volumus  ; 
scilicet  ut  dicere  non  possit  pedibus:  Non 
estis  mihi  necessarii.  Qnamquam  nec  par- 
ticularibus  ecclesiis  singulis  suum  caput 
attribui  volunt  hujus  saeculi  novatores ; 
sed  eas  regi  debere  dicnnt  a  consistorio, 
quod  vocant,  id  est,  concilio  ac  coetn 
seniorum;  scilicet  ut  in  sua  amonarchia 
ubique  sibi  constent. 

22.  Sed  multo  magis ,  quae  videntur 
memhra  corporis  infirmiora  esse ,  ne~ 
cessariora  sunt.  Graece:  avayxaTa  loxi, 
necessaria  sunt.  Nec  certe  Latinum  est 
necessariora.  Necessaria  legunt  Latini 
veteres,  Ambrosius  lib.  deNoe  etarcacap. 
8.,  et  Augustinus  libr.  21.  cont.  Faust. 
cap.  8.,  et  lib.  29.  cap.  4.,  rursumque 
lib.  4.  cont.  Jul.  cap.  16.  Item  Beda, 
Lombardus ,  Hervaeus ,  et  veteres  con- 
cordantiae.  Sensus  taraen  idem  est.  Nam 
adverbinm  magis  initio  seutentiae  posi- 
tum  respicit  nomen  necessaria ,  faciens, 
ipsum  comparative  surai ,  ut  sensus  sit, 
ea  membra  corporis  ,  quae  videntur  infir- 
miora,  multo  magis  esse  necessaria,  quam 
plcraque  robustiora.  Quidamputant,  Apo- 
stolum  tantnm  positive  loqui;  nec  aliud 
velle ,  qnam  quod  ea  membra ,  quae  in- 
firmiora  sunt,  necessaria  sint,  ut  illud: 
multo  magis  sit  corrigentis ,  non  compa- 
rantis ,  hoc  nimirum  sensu :  Nec  oculus, 
nec  caput  dicere  potest  aliis  membris : 
Non  estis  mibi  necessaria;  quin   potius 


ea,  quae  putantur  infirmiora,  necessitate 
et  usu  commendantur,  eoque  minime  con- 
temnenda  sunt.  Ita  videntur  intellexisse 
Chrysostomus  et  Theophylactus. 

Verum  pro  priori  sensu,  qui  fere  est 
Latinorum,  atque  etiam  Theodoreti  et 
Oecumenii,  faciunt  sequentia.  Nam  in 
duabus  proximis  pericopis  manifesta  est 
comparatio  honoris  et  honestatis  membro- 
rum  quorundam  ad  alia :  sic  igitur  et  hic 
necessitatis.  Sunt  autem  hujusmodi  mem- 
bra:  cerebrum,  venter,  hepar,  splen, 
vesica,  quae  licefc  invalida  sint,  facileque 
laedantur,  ad  vitam  tamen  corporis  totius 
prae  multis  aliis  sunt  necessaria.  Non- 
nulli  his  annumerant  oculum,  sed  non 
juxta  mentem  Apostoli ,  qui  oculum  ubi- 
que  ponit  inter  ea  membra,  quae  maximi 
fiunt.  Quem  etiam  constat  ad  vitam  ho- 
minis  non  esse  necessarium,  sed  ad  ope- 
rationes  tantum.  Jam  autem  in  corpore 
ecclesiae  membra  infirmiora  magisque  ne- 
cessaria  possunt  intelligi  senes ,  qui ,  etsi 
per  aetatem  debiles ,  adeo  tamen  neces- 
sarii  sunt,  ut  eorum  instructione  et  consi- 
liis  ecclesia  carere  non  possit. 

23.  Et  quae  putamus  ignobiliora 
membra  esse  corporis ,  his  honorem  ab- 
undatiorem  circumdamus.  Graece :  axi- 
jjiOTspa  slvai  tou  acu/^-aTog,  id  est,  inho- 
noratiora  corporis.  Nam  membra  hic 
in  Graeco  non  exprimitur,  ut  nec  apud 
Augustinum  scribentem  contra  Faustum, 
ubi  legit:  viliora.  Porro  circumdamus, 
Graece  TC£piTi{>£|Jisv^  circumponimus,  dum 
videlicet  ea  membra  diligenti  cura  con- 
tegimus,  quod  vocat  honorem  abundan- 
tiorem  illis  circumponere.  Hujn.smodi 
membra  sunt  pedes,  et  qnae  serviunt 
egestioni.  Nam  pedes  quidem,  quamvis 
infimo  loco  positos  et  propter  hoc  inhono- 
ratos,  tegumento  calceorum  diligenter  ad- 
versus  frigora  viarumqne  asperitates  mu- 
nimus.  Alias  autem  partes  necessario  te- 
giraus ,  ne  sensus  homiuum  ofFendant. 
Imo  qui  student  ornando  corpori,  solent 
eas  splend'diore  cultu  vestire  et  circum- 
tegere. 

Hac  parte  possunt  intelligi  in  ecclesia 
servi  et  pauperes,  qui,  etsi  viles  et  con- 

temptibiles  habeaitur,  saepe  tamen ,  si 
cum  dominis  et  divitibus  conferantur,  plus 
habent  in  se  virtutis  et  gratiae  divinae, 
propter  quod  a  fidelibus  honorari  debeant. 
Unde  Jacobus  cpist.  suae  cap.  2. :  Nonne 
Deus  elegit  pauperes  in  hoc  mundo, 
divites  in  fide?  vos  autem  inhonorastis 
puuperem.  Nonne  divites  per  potentiam 
opprimunt  vos?  etc.  Annotant  Graeci, 
Paulum  non  dixisse,  quae  sunt  innrmiora 
vel  ignobiliora  corporis  membra,  sed 
quae  talia  videntur  aut  putantur ,  eo, 
quod  plerumque,  quos  infirmiores  et  vilio- 
res  inter  ecclesiae  membra  reputamus, 
coram  Ueo  meliores  sint.  Cur  autem  in 
parte  sequenti  non  dicat  Apostolus:  vi- 
dentur,  sed  absolute  prouuntiet,  ipsa  ejus 
intelligentia  docebit. 

Et  quae  inhonesta  sunt  nostra,  abun- 
dantiorem  honestatem  habent.  Alii  trans- 
ferunt  ex  Graeco:  Et  indecora  nostri 
decorem  ahundantiorem  hahent.  Julia- 
nus  Pelagianus  ita  citabat:  Et  quae  ve- 
recunda  sunt  nostra,  majorem  honesta- 
tem  habent.  Verum  Augustinus  lib.  4. 
adversns  eum  scripto  bene  probat  ex 
Graeco,  OioX'QP-Ova  melius  verti  inhonesta, 
nec  aliter  vertere  debuisse  eum  interpre- 
tcm ,  qui  £uovv]|iova  honesta ,  et  Bboxf]- 
fioauvr^v  honestatem,  transtulerat.  Sensus 
autem  est:  Ea  membra,  quae  in  corpore 
nostro  inhonesta  ac  turpia  sunt ,  habent 
exarte  et  studiohiimano  adscititiam  quan- 
dam  honestatem  prae  aliis  membris,  nuia 
ab  hominibus  studiose  teguntur,  non  sine 
ornatu ,  etiam  vano  et  superfluo ;  quod 
satis  probat  experientia.  Nam  hac  parte 
secundum  omnes  expositores  intelliguntur 
membra  genitalia ,  quae  vel  ipso  nomine, 
quo  tainquam  proprio  pudenda  ab  omni- 
bus  vocari  solent,  turpia  et  inhonesta  esse 
comprobantur.  Nihil  enim  pudendum,  nisi 
quod  inhonestum  et  turpc  est. 

Cur  autem  ea  Paulus  inhonesta  appel- 
let ,  hanc  adfert  rationem  Augustinus  lib. 
29.  contra  Faustum  cap.  4.,  quia  non 
hahent  eam  speciem  decoris ,  quam 
memhra ,  quae  in  promptu  locata  sunt. 
Verum  id  corrigit,  ac  veriorem  rationem 
adfert  lib.  2.  retractationum  cap.  7.  Sed, 


inquit,  probabilior  in  aliis  postea  scri- 
ptis  nominis  reddita  ratio  est ,  cur  ea 
dixerit  etiam  Apostolus  inhonesta :  pro- 
pter  legem  scilicet  in  memhris  repugnan- 
tem  legi  mentis,quae  de  peccato  accidit, 
.lon  de  prima  nostrae  institutione  na- 
turae.  Sic  ille ,  respiciens  nimirum  ad 
haec  et  similia  loca  librorum  suorum, 
quos  postea  scripsit,  ut  lib.  14.  de  civ. 
Dei  cap.  26.,  lib.  de  pecc.  orig.  cap.  34., 
lib.  1.  de  nupt.  et  concup.  cap.  6.  et  lib. 
2.  cap.  9. 5  denique  contra  Julian.  loco 
superius  citato ,  ubi  post  alia  sic  ait : 
Quae  igitur  Deus  honesta  fecerat,  dixit 
Apostolus  inhonesta.  Causam  requiro. 
Si  hoc  non  peccato  factum  est ,  unde 
factum  est?  Quis  honesta  Dei  opera  de- 
hojiestavit,  ut  ea  inhonesta  sanctus 
Apostolus  diceret?  utrum  habitudo ,  in 
qua  est  solertia  creantis?  an  lihido ,  in 
qua  est  poena  peccantis?  Nam  etiam 
nunc ,  quod  Deus  ibi  facit,  honestum 
est ;  quod  origo  contrahit ,  inhonestum. 
Et  tamen  contrihutum  est  divinitus  sen- 
sui  naturali,  ut,  quod  dehonestavit  con- 
cupiscentia,  contegat  verecundia.  Sic 
ille.  Patet  ex  his,  inter  ignobilia  sive 
iuhonorata  membra ,  et  ea ,  quae  inhone- 
sta  vocat  Apostolus ,  id  esse  discriminis, 
quod  illa  removentur  ab  aspectu  hominum 
propter  sordes  sensibus  ingratas  et  mo- 
lestas ,  quibus  egerendis  deserviunt,  ista 
vero  propter  pudendam  turpitudinem  pro- 
pter  quam  etiam  dictum  est  supra  cap.  6., 
quod,  qui  fornicatur ,  in  corpus  suum 
peccat.  I 

Per  membra  inhonesta  possunt  intelligi  a 
in  ecclesia  vel  homines  conjugati  propter 
pudendam  libidinem,  sine  qua  non  potest 
actus  conjugalis  exerceri  (qui  tamen  non 
ideo  contemnendi  suut ;  sed  suo  loco  et 
ordine  honorandi ,  tamquam  a  Deo  con- 
juncti  ad  opus  humano  generi  necessa- 
rium),  vel  qui  propter  crimen  aliquod  a 
se  commissum  infames  sunt  aut  infamia 
digni.  Nam  caeteri  fideles  magis  esse  de- 
bent  solliciti  pro  conservando  vel  redin- 
tegrando  tahum  honore  et  tegendo  vel 
abolendo  dedecore,  praesertira  apud  eos, 
qui   foris   sunt,    ne   male   audiat    religio 

Christiana,  qiiam  pro  sanctis,  qui  hujus- 
modi  soUicitudine  fratrum  non  egent.  At- 
que  hoc  significatur  per  id,  quod  sequitur : 
24.  Honesta  autem  nostra  nullius 
egent.  Graece :  non  opus  habent,  scilicet 
honcstate  forinsecus  adhibita  per  tegu- 
mentum,  ut  facies,  os,  oculi,  manus,  quia 
nihil  habent  turpitudinis,  propter  quod 
abscondi  debeant  et  contegi.  Observa, 
lector,  ex  superioribus  tres  membrorum 
differentias ;  primam  firmorum  et  infirmo- 
rum;  secundam  nobilium  et  ignobilium; 
tertiam  honestorum  et  inhonestorum. 

Sed  Deus  temperavit  corpus.  Tempe- 
ravit,  Graece  auvsxlpaOi^  contempera- 
vit,  vel,  ut  vertit  interpres  Theophylacti, 
commiscuit,  id  est,  ex  tanta  membrorum 
varietate  unum  fecit.  Ita  quidem  Graeci 
exponunt,  tamquam  diceret  Apostolus: 
Ordinatissime  corpus  ex  membris  compo- 
suit,  velut  temperatura  quadam,  ut  sibi 
mutuo  sint  auxilio.  Alii  vero:  Tempera- 
vit  corpus,  inquiunt,  membris  indigniori- 
bus  addendo  supplementum  seu  compen- 
sationem  quandam  externi  honoris.  Cui 
commentario  favet,  quod  sequitur: 

Ei,  cui  deerat,  ahundantiorem  tri- 
buendo  honorem.  Tribuendo,  Graece 
fioix;,  dans ,  tribuens.  Et  sensus  est:  Ei 
membro,  quod  secundum  se  caret  honore, 
qualia  sunt,  quae  jam  dixit  ignobilia  et 
inhonesta,  aliunde  majorem  procurans 
honorem,  scilicet  eum,  de  qao  locutus 
est  versu  praecedenti.  TJbi  nota,  Aposto- 
lum  nunc  adscribere  Deo,  qucd  ante  dixe- 
rat  nos  facere.  Faciuut  enim  homines 
quodam  instiuctu  naturae ,  cujus  Deus 
autor  est.  Nam  et  Deus  ipse  legitur  pri- 
mis  parentibus  ad  tegendam  eorum  nudi- 
tatcm,  utique  inhonestam  et  erubescen- 
dam ,  fecisse  tunicas  pelhceas ,  eosque 
induisse.  Gen.  3. 

25.  Ut  non  sit  schisma  in  corpore. 
Schisma,  id  est,  dissidium ,  scissura 
apud  Augustiuum.  Persistit  enim  Aposto- 
lus  in  prosopopoeia  membrorum ,  secun- 
dum  quam  esset  tumultus  ac  dissidium  in 
corpore,  si  membra  per  se  honoris  ex- 
pertia,  et  tamen  reliquo  corpori  subser- 
vientia,    nullura   honoris    supplementum 


acciperent  ab  aliis  membris.  Eodem  igitur 
modo  et  mysticum  corpus  contemperavit 
Deus,  dum  ordinavit  et  voluit,  ut  aliorum 
membrorum  ignobilitas  aut  dedecus  ab 
aliis ,  honore  quodam  attributo,  tegeretur. 
Quae  res  multum  facit  ad  unitatem  con- 
servandam  et  schismatum  occasiones  aver- 
tendas.  Non  enim  aliter  imperfectiora 
membra  in  compage  corporis  mystici  con- 
tineri  possent. 

Sed  idipsum  pro  invicem  sollicita  sint 
membra.  Mendosi  sunt  codices ,  in  qui- 
bus  habetur:  Sed  in  idipsum.  Graeca 
legunt:  aXXa  t6  auto,  sed  idipsum,  ut 
est  in  optimis  quibusque  manuscriptis, 
pro  quo  legit  Augustinus :  sed  idem  ipsum. 
Addendae  praepositionis  occasio  fuit  ex 
eo,  quod  dicitur :  sollicita  sint.  Atqui 
inGraeco  verbum  est  fispijxvwai,  quod 
aeque  reddas  uno  verbo  Latino :  curent. 
Idipsum  igitur  curare,  est  in  commune 
consulere,  quod  fit,  dum  membra  alia 
pro  aliis  sollicitudinem  gerunt  supplendo, 
quod  cuique  deest ,  tegendo ,  fovendo,  re- 
media  adhibendo  etc.  Cujus  soUicitudi- 
nis  instinctum  naturalem  membris  indidit 
Deus,  ut  non  sit  in  corpore  schisma,  per 
quod ,  unitate  amissa,  corpus  esse  desiuat. 
Sic  igitur  et  in  corpore  mystico  fieri 
oportet. 

2Q.  Et  si  quid  patitur  unum  mem- 
brum,  compatiuntur  omnia  membra. 
Et  si  quid,  Graece :  xat  zXzz,  et  sive, 
quemadmodum  et  Augustinus  legit;  eam- 
que  lectionem  postulat  alterum  colon  huic 
respondens:  sive  gloriatur  etc.  Nctan- 
dum  etiam,  in  Graecis  Complutensibus 
et  regiis  pro  ou|i7iaax£t,  compatiuntur, 
legi  sabjunctivum:  oo^uaaxig,  compa- 
tiantur;  ac  similiter  iu  parte  sequenti 
pro:  o'jyx°'''P^^^  congaudent ,  legi:  ouy- 
Xaiprj,  congaudeant.  Atque  eo  modo 
Latinc  scriptum  vidimus  in  illo  mirae  \e- 
tustatis  codice  Laudensi ,  cujus  et  alias 
meraini.  Quara  lectionem  ipse  Pauli  con- 
textus  exigere  videtur.  Praecedit  enim  : 
ut  non  sit  schisma  in  corpore ,  unde  se- 
quentia  dependent,  efferenda  eodem  modo 
subjuuctivo ,  licet  alii  hunc  versum  a 
praecedenti  separent,  illative  eiponentes : 

Itaque  si  patitur  unum  membrum  ,  com- 
jyatiuntur  etc. 

Porro  quod  dicit  Apostolus,  in  corpore 
naturali  manifestum  est,  eamque  rem 
exemplo  pulchre  declarat  Augustinus  in 
euarr.  Psalm.  130. :  Numquid ,  iuquiens, 
quia  in  corpore  pes  quasi  longe  videtur 
ab  oculis,  quando  forte  pes  spinam  cal- 
caverit ,  deserunt  oculi  ?  et  non ,  sicut 
videmus,  totum  corpus  contrahitur ,  et 
sedet  homo  curvatus  spina  dorsi ,  ut 
quaeratur  spina,  quae  haesit  in  planta  ? 
Omnia  membra,  quidquid  possunt ,  fa- 
ciunt,  ut  de  infimo  et  exiguo  loco  spina, 
quae  inhaeserat,  educatur.  Haec  ibi. 
Sane  videmus,  etiam  in  bestiis,  aliquo 
membro  male  affecto ,  statim  caetera  uon 
eolum  moveri  naturali  sollicitudine  pro 
medela  et  salute  illius  membri,  verum 
etiam  communem  inde  passionem  ac  do- 
lorem  contrahere  sic ,  ut,  uno  membro 
dolente,  totam  corpus  aegre  sese  habeat. 
Quam  affectionem  Graeci  a'j|jnia{}£'.av  vo- 
cant,  nos  condolentiam  appellare  possu- 
mus.  Ad  hunc  modum  et  in  corpore  my- 
stico  singulorum  membrorum  passiones 
et  iufirmitates  per  affectum  charitatis  et 
misericordiae  debent  omnibus  esse  com- 
muaes.  Quod  quidem  in  se  ipso  praestitit 
Apostolus  secundum  illud ,  quod  ait  in 
epistola  secunda  cap.  11.:  Quis  infirma- 
tur  et  ego  non  infirmor?  Nam  et  haec 
ipsa  passionis  per  charitatem  communio 
facit  ad  levamen  membri  patientis.  Undc 
Augustinus  epist.  133.  ad  Italicam  scri- 
pta :  Nescio ,  quomodo  minus  fit,  inquit, 
quod  patitur  unum  membrum ,  si  com- 
patiuntur  alia  membra.  Nec  ipsa  mali 
relevatio  fit  per  communionem  cladis, 
sed  per  solatium  charitatis. 

Ex  hoc  loco,  ubi  docet  Apostolus,  ejus- 
dem  corporis  membra  invicem  esse  solli- 
cita,  et,  uuo  patiente,  caetera  compati, 
bene  colligunt  catholici  doctores ,  sancto- 
rum  animas,  cum  Christo  regnantes  suis 
orationibus  nos  adjuvare ,  et  nos  itidem 
nostris  suffragiis  animas ,  quae  sunt  in 
poenis  purgatoriis,  adjuvare  debere,  ut 
qui  tam  cum  illis ,  quam  cum  his  sub  uno 
capite   Christo   s4mus   ejusdem    corporis, 


id  est,  ecclesiae  membra.     Compatiuntur 

autem   beati   nostris   malis ,    non    doloris 

affectu,  sed  amoris,  quatenus  ex  charitate 

student  a  nobis,  ut  communibus  membris, 

etsi   longe   infra   se   positis,    avertere   et 

profligare  mala,  quae  patimur.  « 

Sive  gloriatur  unum  membrum,  con-       \ 

gaudent    omnia    membra.     Gloriatur, 

Graece  ^oidC.zzai ,  glorificatur.     Sicque 

legit  commentator  Ambrosii ,   necnon  Au- 

gustinus  passim,  ut  lib.  21.  cont.  Faust. 

cap.  8.,  tract.  3.  in  1.  epist.  Joan.,  et  lib. 

de  coutin.  cap.  10.  Cyprianus  autem  epist. 

12.  et  52.  ita  legit:  Et  si  laetatur  unum 

membrum,  coUaetantur  et  caetera  mem- 

bra.  Item  Sedulius:  sive  laetatur.  Noster 

interpres  si  vertit :  gloriatur,  usus  est  eo 

verbo  passive  pro  eo ,    quod  est :    gloria 

afficitur ;   sicut  interdum  usurpat  verbum  : 

operatui' ,  de  quo  vide,  qaae  dicemus  ad 

illud  Galat.  5.:    Fides ,  quae  per  chari- 

tatem  operatur.  Certe  S.  Thomas  in  hunc 

sensum  exposuit :  Sive  gloriatur,  inquit, 

id  est,  quocumque  modo  vigoratur  unum 

membrum,  congaudent  omnia  membra  ; 

quatenus  scilicet  vigor  unius  membri  in 

adjumentum  cedit  aliorum  membrorum. 

Igitur  glorificatio    membi'i   in  corpore 

naturali  ea  debet  intelUgi,  qua  membrum 

aliquod  bene   disponitur ,    velut   dum  ex 

aegro  fit  sanum,   ^^x   imbecilli   robustum. 

Tunc  enim   omnia  membra  condelectan- 

tur,   ut  exponit   Cajetanus,    delectatione 

quadam    naturali,    quae    non    aliud    est, 

quam  qiiies  in   liona  dispositioue,    quam 

Quietem  ex  unius  membri   passione   ami- 

serant.     Consimiliter  in   corpore   Christi, 

quod    est  ecclesia,    debet    uninnquodque 

membrum  alteri  cuique  bene  habentl  con- 

gratulari  et  congaudere ,  juxta  quod  idem 

Apostolns   praecipit  Rom.  12. :    Gaudere 

cum  gaudentibus.  Siquilem  et  gaudium 

est   Angelis    Dei   super  uno  peccatore        J 

poeyiitentiam  agente ,  Luc.  15.  i 

27.  Vos  autem  estis  corpus  Christi. 
Hic  jam  accommodat  similitudinem  cor- 
poris  naturalis  ad  mystieum ,  alloquens 
fideles:  Vos,  inquit ,  estis  corpus  Christi 
mysticum.  Vos ,  id  est,  ecclesia,  in  qua 
volo   omnia,    quae    de   corpore    naturah" 

dixi ,  per  similitudinem  intelligi  et  com- 
pleri.  Quae  res  jam  supra  secundum  ea 
membra,  quae  Apostolus  nominavit,  a 
nobis  explicata  est. 

Lt  membra  de  memhro.  Graeca,  quae 
nunc  exstant,  ita  habent:  xal  jxsXt]  Ix 
jjiepcioc^  et  memhra  ex  parte ,  quod  et 
Origenes  legit  homilia  7.  iu  Levit. ;  eam- 
que  lectionem  Graeci  commentatores  sic 
exponunt :  Non  vos  soli  estis  corpus  Chri- 
sti,  neque  estis  omnia  ejus  membra,  sed 
pars  quaedam  membrorum.  Sunt  enim  et 
alia  corporis  Christi  membra  plurima  aliis 
in  locis.  Origenes  autem  interpretatur 
membra  ex  parte  subjecta  suo  capiti,  id 
est,  Christo,  non  autem  ex  integro,  quia 
secundum  spiritum ,  non  secundum  car- 
nem  subjecta  sunt ,  hac  vita  durante.  Cui 
sensui  convenit ,  quod  etiam  sequenti  ca- 
pite  de  tempore  vitae  praesentis  dicitur: 
Ex  parte  cognoscimus,  et  ex  parte  pro- 
phetamus ,  id  est,  imperfecte. 

Potest  et  hoc  modo  exponi :  Singuli  vos 
estis  particularia  ac  singula  membra  cor- 
poris  Christi;  et  proinde  non  unus  omnia 
'habet  dona ,  sed  quisque  suum,  tamquam 
unum  aliquod  membrum  corporis  suo  loco 
et  officio  contentum.  Quem  sensum  etiam 
vult,  quod  in  Syriaco  legitur :  Et  memhra 
in  loco  vestro ,  sive  in  locis  vestris.  Id 
est,  prout  quisque  diversum  in  corpore 
locam  obtinet  ac  functionem ,  ut  symme- 
tria  servetur.  Efe  hic  quidem  sensus  Apo- 
stolico  textui  bene  congruit. 

Caeterum  noster  interpres,  una  litera 
variata,  legit  inGraeco:  Ix  fisXoug,  id 
est,  ex  memhro ,  vel  de  memhro.  Legi- 
tur  id  quidem  etiam  in  textu  commentarii 
Ambrosii,  verum  ipse  comraentarius  Grae- 
cae  lectionis  interpres  magis  esse  videtur. 
Sic  enim  loquitur:  quia  non  omnes  pos- 
sumus  eadem ,  sed  singuli  pro  qualitate 
fidei  gratiam  habemus  concessam.  Quod 
si  vere  scriptum  est  a  Paulo  1/.  iilXouc:^ 
de  membro ,  videri  potest  allusisse  ad 
illud  dictum  in  typo  et  persona  Christi 
de  ecclesia:  Hoc  nunc  os  ex  ossihus 
meis,  et  caro  de  carne  mea,  Gen.  2. 
Nam  illuc  sine  dubio  respiciens  idem 
Apostolus  Ephes.  5.  dixit:  Quia  memhra 


sumus  corporis  ejus,  de  carne  ejus ,  et 
de  ossibus  ejus. 

Igitur  membra  de  membro  Christo, 
quia  membra  corporis ,  in  quo  Christus 
caput  est;  ideoque  membra  de  carne  et 
ossibus  ejus,  juxta  sensum  in  ejus  loci 
commentario  reddendum ,  quem  etiam  hic 
inter  tres  sensus  primum  adfert  Thomas. 
Nam  secundus ,  quem  recitat ,  membra  de 
membro,  id  est,  ex  me  Apostolo  vestro, 
qui  membrum  ejusdem  sum  corporis,  de- 
pendentia,  non  multum  habet  probabilita- 
tis.  At  tertius  ejusmodi  est :  Distingui- 
mini  et  ordinamini  ad  invicem ,  sicut 
unum  memhrum  ad  aliud.  Cni  sensui, 
proinde  et  Latinae  lectioni,  favet  impense 
locus  Rom.  12.  huic  similis,  ubi,  de  mem- 
bris  in  uno  corpore  non  eundem  actum 
habentibus  allata  similitudine ,  subjungit 
Apostolus :  Ita  multi  unum  corpus  su- 
mus  in  Christo ;  singuli  autem  alter 
alterius  memhra.  Videtur  enim  illud 
ipsum  verbis  nonnihil  diversis  dicere  hoc 
loco:  Vos  autem  estis  corpus  Christi,  et 
memhra  de  memhro. 

Quare  membra  de  memhro  non  aliud 
erit,  quam  singuli  alter  alterius  memhra, 
id  est,  membra  invicem  connexa  et  de- 
pendentia ,  ut  Gaignaeus  exponit,  ac  si 
dicat  Apostolus :  Estis  in  hoc  corpore 
commembres  ,  ac  propterea  mutuis  operis 
atque  officiis  inter  vos  varie  distributis 
adjuvandi,  Sensus  profecto  congruentissi- 
mus  huic  loco. 

28.  Et  quosdam  quidem  posuit  Deus 
in  Ecclesia.  Graece:  xat  oSg  ^sv,  et  hos 
quidem ,  sive :  et  alios  quidem ,  licet 
antapodoton  desideretur,  de  quo  supplendo 
diceraus  infra.  Sirailitudinem  corporis 
naturalis  adaptat  ecclesiae  ea  parte ,  qua 
dixerat:  Nunc  autem  posuit  Deus  mem- 
hra ,  unumquodque  eorum  in  corpore, 
sicut  voluit.  Hoc  enim,  quod  dixit,  Deum 
posuisse  et  ita  voluisse  ,  praecipue  studet 
inculcare  Corinthiis,  ut  quisque  .suo  loco, 
quem  ei  Deus,  assignavit,  et  dono,  quod 
dedit ,  contentus  vivat.  Reeenset  autem 
ea  dona ,  quae  potissiraura  erant  ajmd 
Corintliios  in  adrairatione ,  et  ambitiosius 
ab   eis  appetebantur ;    ordine   tamen    ea 

digerens ,  non  aestimationis  illorum ,  sed 
suae  dignitatis.  Hunc  enim  ordinem  signi- 
ficant  adverbia,  primum,  secundo,  tertio 
etc.  Quae  res  a  Chrysostomo  caeterisque 
Graecis  expositoribus  diligenter  est  an- 
notata. 

Priinurn,  Apostolos.  Jungendum  hoc 
cum  eo,  quod  dixit:  Et  alios  quidcm. 
Et  quia  non  sequitur  redditio  particulae : 
o3g  fJiev,  suppleiida  est  oratio  ad  istum 
modum  :  Et  alios  quidem  ac  primum  con- 
stituit  Apostolos;  alios  autem  ac  secundo 
loco  prophetas,  alios  ac  tertio  loco  Docto- 
res  etc.  Apostolos  intelligit  eos,  qui  prae- 
dicabant  Evangelium  apud  infideles ,  et 
ecclesias  fundabant ;  maxime ,  qui  vel  a 
Christo  in  terris  adhuc  agente,  quales 
primi  duodecim,  vel  per  revelationem 
factam  divinitus,  ut  Matthias,  Paulus, 
Barnabas,  hujusmodi  legationem  accepis- 
sent.  Quamquam  hoc  nomen  etiam  ad 
alios,  absque  peculiari  revelatione  missos, 
postea  coepit  extendi ,  ut  Rom.  ultimo : 
Qui  sunt  nobiles  in  Apostolis.  Vide, 
quae  commeutati  sumus  ad  illud  Rom.  1. : 
Vocatus  Apostolus. 

Caeterum  Apostolis  merito  primus  inter 
ecclesiae  membra  locus  adscribitur ,  qnia 
sunt  ecclesiae  fundamenta ,  Ephes.  2.  et 
Apoc.  21.  Unde  et  ecclesiarum  principes 
ac  fidei  duces  a  Patribus  vocantur.  Affec- 
tabant  autem  apud  Corinthios  hoc  nomen 
obtrectatores  Pauli,  quos  ipse  pseudo- 
apostolos  vocat :  transfigurantes  se  in 
Apostolos  Christi ,  2  Cor.  11. 

Quaeret  aliquis,  cur  in  hoc  ordine  ex- 
cellentium  membrorum  Ecclesiae  non  po- 
natur,  et  quidem  suo ,  id  est,  primo  loco 
summus  Pontifex.  Haec  enim  sectariorum 
quorundam  adversus  primatum  Petri  et 
successorum  ejus  objectio  est.  Breviter 
respondeo :  Paulum  hic  non  agere  de 
gradibus  hierarchicis  :  alioquin  Episcopos, 
presbyteros,  diaconos  ,  ex  quibus  proprie 
ecclesiastica  constat  hierarchia,  praeter- 
mittere  non  debuisset;  sedrecensere  quae- 
dam  Ecclesiae  membra  praecipuis  Spiri- 
tus  sancti  charismatis  insignia,  sive  con- 
stituta  sint  in  ordine  hierarchico ,  sive 
non.     Similis  est  locus  Ephes.  4.,  ubi  ad 


illud :  Alios  autem  pastores  et  doctores, 
pleniorem  ejusdem  quaestionis  reperies 
explicationem. 

Secundo  Prophetas.  Non  eos,  qui  de 
Christo  venturo  praenuntiarunt,  quos  una 
cum  Apostolis  in  Ecclesiae  fundamento 
collocat  Paulus  Ephes.  2.  Nam  hujus 
generis  Prophetae  jam  in  ecclesia  non 
erant.  Lex  enim  et  Prophetae  usque  ad 
Joannem ,  Luc.  16.  Scd  eos  dicit,  qui 
ex  inspiratione  divina  vel  futura  aliqua 
praedicebant,  vel  Scripturas  exponebant. 
Tales  in  ecclesia  fuerunt  Agabus,  et 
quatuor  filiae  Philippi,  et  Prophetae  An- 
tiochenae  Ecclesiae,  et  alii,  de  quibus 
omnibus  in  Actis  Apost.  cap.  11.  13.  15. 
21.  Plura  de  his  infra  cap.  14. 

Tertio  Doctores.  Id  est ,  eos ,  qui  non 
quidem  ex  revelatione  sibi  facta,  sed  ta- 
men  peculiari  dono  adjuti,  traditam  ab 
Apostolis  et  Prophetis  fidei  morumque 
doctrinam  fidelibus  exponunt.  Hos  etiam 
Lucas  Actor  13.  Prophetis  postposuit,  ac 
rursum  Paulus  Ephes.  4.  Porro  mirum 
cuipiam  videatur,  cur  Apostolus  in  hoc 
catalogo  membrorum  Ecclesiae  dona  quae- 
dam  omittat  irrsuperiori  donorum  enume- 
ratione  posita,  quae  incipiebat  a  versu  8. 
Non  enim  hoc  loco  referuntur  sermo  sa- 
pientiae ,  et  sermo  scientiae ,  deinde  nec 
fides,  nee  discretio  spirituum.  Sed  scien- 
dum,  illa  omnia  huc  facile  revocari.  Nam 
ad  Apostolos  et  Prophetas  maxime  per- 
tinet  sermo  sapientiae;  ad  doctores  sermo 
scientiae;  sed  et  discretio  spirituum  Pro- 
phetas  perficit.  Denique  charisma  fidei, 
quae  fides  miraculorum  vocatur ,  parens 
est  duorum,  quae  nunc  proxime  sequuntur. 

Deinde  virtutes.  Seu  potestates,  Grae- 
ce  6uva|Jisig.  Id  est,  eos,  per  quos  fiunt 
operationes  virtutum,  quas  superius  inter- 
pretati  sumus  miracula  majora,  hoc  est, 
a  potentia  naturali  remotiora  ;*  quale  est 
mortuo  vitam  reddere.  Horum  effectores 
appellat  virtutes  ,  simili  locutione ,  qua 
Angelici  quidam  spiritus  virtutes  in  Seri- 
pturis  appellantur,  ut  Psalmo  102.:  Be- 
nedicite  Domino  omnes  virtutes  ejus. 
Nam  virtutes  hic  ad  personas  referri,  per- 
spicuum  est  ex  eo ,  quod  postea  repetens 

dicit :  Numquid  omnes  virtutes  ?  Obser- 
ya,  gratiam  miraculorum  ab  Apostolo 
postponi  Prophetiae  et  docti-inae. 

Exinde  gratias  curationum.  CTraece : 
clxa  yapianciTa.  lanaTvy^,  inde  dona 
sanationum;  subaudi:  posuit  Deus  in 
quibusdara ,  vel :  contulit  ac  distribuit 
quibusdam.  Hic  enim  Apostolus  sermo- 
nem  mutat,  a  personis  transiens  ad  res, 
id  est,  ad  dona  persouis  impertita.  Cur 
autem  hoc  donum  postponat  virtutibus, 
intelligi  potest  ex  supra  dictis.  Est  enim 
minus  a  natura  remotum,  sanare  horainem 
per  miracukim,  quam  virtutes  operari; 
ac  proinde  rainus,  quam  illud ,  utile  erat 
ecclesiae  ad  infideles  converteudos  fidem- 
que  Christi  plantaudam. 

Opitulationes.  Clraece  avzOJi^^ZKi,  quas 
aUi  suhventiones,  subsidia,  alii,  Graecam 
vocem  expressius  Latine  reddere  volen- 
tes ,  susceptiones  vertunt.  Et  quidem 
Latini  fere  exponunt  de  iis,  qui  cooperau- 
tur  et  opitulantur  episcopis  in  institueuda 
ac  rcgeada  plebe  fidelium ,  ut  sunt  pa- 
ruchi,  decani ,  archidiaconi,  quos  episco- 
porum  adminicularios  quidam  appellant. 
Verum  si  hos  intelligas,  jam  non  serva- 
bitur  ordo  dignitatis  in  ista  donorum  enu- 
raeratione.  Constat  enim  ,  haec  ministeria 
digniora  esse  miraculorum  donis.  Adde, 
quod  hujusmodi  opitulationes  pertinent 
ad  uumerum  doctorum,  quos  tertio  loco 
posuit  Apostokis,  quo  pertinent  ipsi  quo- 
que  episcopi.  Propter  quod  Ephes.  4. 
conjunxit  pastores  et  doctores. 

Cajetanus  opitulatiouum  vocabulo  signi- 
ficari  putat  ordinem  eorum,  qui  in  eccle- 
sia  Dei  operihus  misericordiae  vacnnt. 
At  hoc  rauuus  debet  omnibus  fidelibus 
esse  comumne ;  Paulus  autem  de  iis  agit, 
quae  nec  sunt,  nec  esse  debent  omnibus 
communia. 

Quocirca  melius  hoc  donum  interpre- 
tantur  alii  de  eo ,  per  quod  divinitus  ac- 
ceptum  quis  aptus  est  ad  fovendum  ae- 
grotos  ac  debiles,  iisque  ministraudum, 
ut  fit  iu  uosocomiis.  Non  euim  omues 
boni  fideles  ad  hujusmodi  miuisterium 
apti  suut.  Hoc  autem  minus  est ,  quam 
donum  sanandi  infirmos  per  miraculum. 


Hic  commentarius  est  Chrysostomi,  Theo- 
phylacti  et  Oecumenii,  idemque  Scripturae 
consentaueus ,  in  qua  Graecum  verbum 
6cvTiXa|JiPav£ai>ai  frequenter  accipitur  pro 
suscipere ;  quomodo,  velut  manu  porrecta, 
suscipiuntur  iufirmi  seu  corpore ,  seu  ani- 
rao,  ut  Actor.  20. :  Sic  lahorantes  oportet 
suscipere  infirmos ;  Luc.  1.:  Suscepit 
Israel  puerum  suum ;  Psalm.  3. :  Domi- 
nus  suscepit  me.  Hinc  avxiATjuTtop,  sus- 
ceptor,  adjutor ,  dictio  frequens  in 
Psalmis.  Igitur  hoc  donum  opitulandi 
mihi  videtur  idem  esse  cum  eo,  qnod 
Apostolus  Rom.  12.  siguificavit  illis  ver- 
bis :  Qui  miseretur,  in  hilaritate.  Vide 
ejus  loci  commentarium. 

Gubernationes.  Hac  voce  quidam  exi- 
stimant  significari  parochiales  presbyteros, 
quibus  gubernatio  coramittitur  particula- 
rium  plebiura.  Sed  hoc  quam  parum  sit 
probabile,  jam  ostendimus.  Itaque  magis 
placet  Theophylacti  et  Cajetaui  sententia, 
qui  hoc  exponunt  de  ministerio  eorum, 
qui  praesuut  administratioui  rerura  tem- 
poralium ,  quae  a  fidelibus  oblatae  sunt 
Ecclesiae.  Erat  enim  et  hoc  peculiare 
douura ,  non  omnibus  congruens  ,  ac  for- 
sitau  idem  cum  eo ,  quod  Rom.  12.  signi- 
ficatum  est  illa  parte:  Qui  tribuit,  in 
simplicitate.  Nam  tribuere  illic  impertire 
et  dispeusare  est.  Opitulationibus  autem 
hoc  loco  postpositum  est ,  quia  versabatur 
in  rebus  tantum  externis.  Syrus  para- 
phi'astes  hauc  partem  cum  superiori  de 
personis  interpretatus  est:  opitulatores 
sive  adjutores,  et  gubernatores. 

Genera  linguarum.  Id  est,  donnm 
loqiiendi  diverso  genere  linguae.  Auno- 
tant  expositores,  praesertira  Graeci,  po- 
stremo  noniiuatura  ab  Apostolo  donum 
hoc,  quod  a  Corinthiis  raaxirai  fiebat,  et 
prirao  fere  loco  expetebatur,  tamquam 
aliquid  adrairabile  et  gloriosum.  Atqui 
Pauhis  studiose  ac  merito  posuit  in  ex- 
tremis  ,  quia  minorem  caeteris  utilitatem 
adfert,  si  sohim  sit ;  quemadmodum  doce- 
tur  infra  cap.  14.  Quapropter,  et  caeteris 
donis  in  eccl3sia  raanentibus,  ilhid  solum 
jara  olim  cessavit,  utpote  in  eum  finem 
initio  concessum ,  ut  significaretur,  Eccle- 

siam  per  omnes  gentes  dispersam  omnium 
linguis  locu  turam.  Qua  significatione  com- 
pleta,  debuit  utique  signum  cessare,  simili 
ratione,  qua  in  adventu  Christi  cessarunt 
figurae  veteris  Testamenti. 

Tnterpretationes  sermonum.  Haec  pars 
in  Graeco  et  Syriaco  non  habetur ,  et 
interpretes  Graecos  eam  non  legisse,  ex 
eo  manifestum  est ,  quia  non  solum  non 
exponunt,  verum  diserte  aifirmant,  donum 
linguarum  ultirao  loco  ab  Aposlolo  posi- 
tum  esse.  Dicunt  hoc  ipsum,  post  glossam 
ordinariam,  Lombardus  et  Hervaeus.  Sed 
et  interlinealis  glossae  super  hanc  partem 
annotatiuncula  est:  In  plerisque  vacat. 
Nam  et  Pelagius,  Primasius,  Sedulius, 
Haimo  in  suis  commentariis  non  attin- 
gunt,  et  veteres  concordantiae  nihil  ejus 
habent,  et  in  multis  ccdicibus  tam  scriptis, 
quam  impressis  non  legitur. 

Suspicio  est ,  huc  attextam  esse  vel  ex 
superiori  catalogo ,  ubi  secundum  nostros 
codices  ultima  ponebatur  interpretatio 
sermonum ',  vel  ex  siabsequenti  donorum 
repetitione,  in  qua  similiter  ultimum  est 
illud:  Numquid  omnes  interpretantur? 
Verumtamen  iis  libris ,  in  quibus  haec 
pars  legitur,  favet  commentator  Ambrosii, 
qui  eam  et  legit,  et  exponit.  Nec  est 
improbabile,  primaevam  lectionem  Grae- 
cam  hanc  fuisse :  interpretationes  lin- 
guarum,  ut  supra;  sed  propter  homoeo- 
teleuton  cum  eo,  quod  proxime  praecedit, 
ut  fit  in  talibus,  excidisse.  Sensum  autem 
repete  ex  superiore  versu  10. 

29.  Numquid  omnes  Apostoli?  Ac  si 
dicat:  Minime.  Nam,  ut  supra  dixit,  si 
iotum  corpus  oculus,  ubi  auditus?  etc. 
Si  enim  omnes  fideles  sint  Apostoli,  ubi 
erunt  ia  corpore  mystico,  qui  ab  Aposto- 
lis  doctrinam  accipient?  Docet  igitur  his 
erotematis ,  ut  in  humano  corpore ,  sic  et 
in  Ecclesia  diversorum  membrorum  opor- 
tere  esse  diversa  ofiicia,  nec  omnibus 
omnia  donari  debuisse. 

Numquid  omnes  Prophetae?  Eadem 
responsio  negativa.  Nec  repugnat,  quod 
Moysos  Num.  11.  dicit:  Quic  tribuat ,  ut 
omnis  popuJus  prophetet?  Non  enim  ab- 
solute  Moyses  optabat,  ut  omnes  in  po- 


pulo  Prophetae  essent ;  sed  non  volebat 
suae  personae  dignitatem ,  pro  qua  mini- 
ster  ejus  Josuc  zelo  praepostero  moveba- 
tur ,  obstare ,  quo  minus  omnes  prophota- 
rent.  Hoc  enim  praecedit :  Quid  aemu- 
laris  pro  me?  tamquam  diceret :  Quod 
ad  meam  attinet  personam,  facile  patior, 
atque  etiam  opto,  gratiam  prophetiae, 
quae  in  me  est,  omnibus  esse  communem ; 
nec  volo,  quemquam  ab  ea  prohiberi  mea 
causa.  Et  sane  hoc  animo ,  quo  Moyses, 
debent  esse  omnes  illi,  in  quos  egregia 
dona  a  Deo  collata  sunt,  ut  nec  alios 
despiciant ,  nec  eis  invideant  similia ;  sed, 
quantum  quidem  ad  ipsos ,  opteut  et  cu- 
piant,  suas  dotes  esse  omnium. 

Numquid  omnes  Doctores?  Absur- 
dum.  Si  enim  omnes  in  Ecclesia  Docto- 
res,  ubi  in  ea  discipuli?  Liquet  ergo, 
veram  Ecclesiam  Christi  non  esse  apud 
eos ,  qui  omnes  se  Doctores  profitentur, 
omnes  sacram  Scripturam  interpretantur, 
omnes  de  quaestionibus  in  religione  con- 
troversis  judicant,  id  est,  apud  sectarios 
nostri  temporis. 

30.  Numquid  omnes  virtutes?  De 
personis  hoc  dici ,  manifestum  est.  Vir- 
tutes  enim  appellat  eos ,  per  quos  fiebant 
virtutes ,  hoc  est,  miracula  majora. 

Numquid  omnes  gratiam  habent  cu- 
rationum  ?  Gratiam,  Graece  yapioiia.Ta, 
dona ,  ut  legitur  in  commentario  Ambro- 
sii.  Verisimile  est,  interpretem  scripsisse: 
gratias,  uti  paulo  ante.  Locus  hic  etiam 
ad  sanctos  cum  Christo  regnantes  aliquo 
modo  referri  potest.  Sicut  enim,  inquit 
Augustinus  Epist.  137.,  non  omnes  sancti 
habent  dona  curationum ,  ita  nec  in 
omnibus  sanctorum  memoriis  ista  fieri 
voluit  ille ,  qui  dividit  propria  unicui- 
que ,  prout  vult.  Caeterum  opitulationes 
et  gnbernationes  hoc  loco  brevitatis  causa 
praetermisit  Apostolus,  aut  ideo  forte, 
quod  non  essent  haec  dona  magnopere  a 
Corinthiis  expetita. 

Numquid  omnes  linguis  loquuntur? 
Haec  interrogatio  ,  post  alias  posita  ,  Co- 
rinthiorura  increpatio  est,  qui  volebant 
omnes  loqui  linguis. 

Numquid  omnesinterpretantur?  Sub- 

audi:  linguas.  De  lioc  dono  ,  quale  sit, 
et  quare  dono  linguarum  adjuugatur, 
dictum  est  superius.  Sentit  enim  Aposto- 
lus,  nec  omnes  quidem  eos,  qui  loquuntur 
linguis,  posse  interpretari ,  quod  loquuu- 
tur.  Itaque  haec  additio  facit  etiam  ad 
prioris  doni ,  id  est ,  linguarum ,  depres- 
sionem ,  utpote  quod  sine  dono  intei-pre- 
tandi  vix  habeat  utilitatem. 

31.  Aemulamini  autem  charismata 
meliora.  Meliora ,  xpstxxova^,  praestan- 
tiora.  Pro  quo  legitur  in  quibusdam  exem- 
plaribus:  fxsfCova^  majora,  quomodo  citat 
hunc  locum  Origenes  in  epist.  ad  Rom. 
12.,  et  Hieronymus  lib.  2.  dial.  cont.  Pe- 
lag.  cap.  6.,  tametsi  Theophylactus  et 
Oecumenius  post  Chrysostomum  studiose 
annotaut,  Apostolum  non  dixisse  majora, 
sed  meliora,  id  est,  ad  Ecclesiam  juvan- 
damutiliora,  cum  alioqui  in  spiritualibus 
ea  majora  dicantur,  quae  sunt  meliora. 
Retinet  autem  interpres  hoc  loco  Grae- 
cam  vocem  ja^^o\i.(X ,  quum  alibi  semper 
eam  Latine  reddat,  ut:  gratiam,  donum, 
donationem.  Tertullianus  lib.  1.  ad  uxo- 
rem,  cap.  3.,  meliores  donationes  \eg\t. 
Porro  dubium  est,  aemulamini  cujus 
modi  sit.  Tam  enim  Graecum,  quara  La- 
tlnum,  vel  indicative,  vel  praeceptive 
potest  accipi.  Photius  apud  Oecumenium 
censet ,  indicativum  esse ;  et  quidem  legi 
vult  cum  interrogatione ,  qua  Corinthios 
reprehendat  Apostolus ,  quod  ambitiose 
ad  maxima  quaeque  charismata  anhela- 
rent,  quasi  dicat:  Ambitis  vero  dona  po- 
tiora?  En,  vobis  demonstrabo ,  quod  om- 
nibus  illis  potius  sit  ac  majus.  Exstat 
idem  sensus  apud  Theodoretum ,  sub  no- 
mine  tamen  alieno ,  quasi  minus  eum 
probet,  ut  nec  probandus  est.  Non  enim 
Corinthii  revera  aspirabant  ad  dona  me- 
liora;  quippe  qui  donum  linguarum,  quod 
paene  extremum  erat,  multis  inelioribus 
anteponebant. 

Igitur  alii  praeceptive  exponunt  ver- 
bum  Ci^^^ouxs,  aemulamini ,  tamquam 
exhortetur  illos  Apostolus  ad  ea  dona 
conquirenda,  non  quae  vulgi  judlcio  ma- 
jora  sint,  id  est ,  admirabiUora ;  sed  quae 
ad  usum  Ecclesiae  potiora.     Qui  seusus 


haud  dubie  mehus  explicat  mentem  Apo- 
stoli.  Nam  initio  cap.  14.  repetit  et  pro- 
sequitur  eandem  exhortationem ,  dicens : 
Aemulamini  spiritualia ,  magis  autem, 
ut  prophetetis ;  et  in  fine  tandem  con- 
cludit :  Aemulamini  prophetare. 

Verum,  ni  fallor,  plenius  expHcabitur 
mens  Apostoli ,  si  non  absolute ,  sed  tau- 
tum  ex  hypothesi  aemulationis  accipiatur 
ista  exhortatio.  Non  enim  exhortandi 
erant  fideles  ad  aemulandum,  exempli 
causa ,  donum  operandi  virtutes  et  sani- 
tates ,  id  est ,  gratiam  patrandl  miracula, 
quae  periculosa  est  tentatio;  et  multi 
talia  desiderantes  ceciderunt ,  ait  Augu- 
stinus  in  enarrat.  Psalmi  90.  Sed  et  Apo- 
stolus  In  superioribus  ejusmodl  desideria 
cohibet ,  dum  charismatum  diversitates 
non  ad  homlnum  studia  refert,  sed  ad 
beneplacitum  ejus ,  qul  dividit  singulis, 
prout  vult ,  quique  posuit  unumquodque 
membrum  in  corpore ,  sicut  voluit,  per 
haec  tacite  significans ,  unimiquemque 
dono  sibi  dlvlnitus  attributo  contentum 
esse  debere.  Neque  enim  erant  hujusmodi 
dona,  quae  gratum  aut  gratiorem  Deo 
redderent  habentem  ;  sed  magis  talia,  quae, 
nlsi  charitas  medeatur,  infirmos  anlmos 
soleant  inflare.  Quare  ad  ea  aemulanda 
seu  consectanda  (id  enim  aemulandi  ver- 
bum  hoc  loco  signlficat)  non  erat  dandum 
fidellbus  absolutum  praeceptum. 

Sensus  Igltur  est:  Quonlam  aemulami- 
ni  charismata ,  quod  non  prohibeo ,  stu- 
dete  consequl  mellora ,  id  est ,  Ecclesiae 
Del  utlliora.  Quem  utique  sensum  satis 
aperte  nobls  indlcat  Id ,  quod  dicit  cap. 
14. :  Quoniam  aemulatores  estis  spiri- 
tuum,  ad  aedificationem  Ecclesiae  quae- 
rite ,  ut  abundetis.  Certe  paraphrastes 
Syrus ,  etsi  sensum  hunc  non  omnlno  sit 
assecutus,  intellexit  tamen  in  Apostoli 
praecepto  conditlonem  latere :  Si  aemu- 
lemini  dona  etc.  Jam  hulc  intellectui 
quomodo  uon  obsistant  IUa  ejusdem  ca- 
pltls  :  Aemulamini  spiritualia ,  et :  Ae- 
mulamini  prophetare ,  pateblt  ex  eorum 
interpretatione ,  quam  dabimus. 

Et  adhuc  excellentiorem  viam  vohis 
demonstro.  Haec  senteutia  velut  exordium 

est  ejus,  quod  agitur  capite  sequenti. 
Unde  et  Graeci  quidam  codices  hinc  fa- 
ciunt  initium  uovi  capitis;  Latini  vero 
nonnulli  ab  illa  parte :  Aemulamini  nu- 
tem  charismata  meliora.  Excellentio- 
rem,  Graece  xa&'  'JTCspijoXrjV ,  id  est, 
secundum  excessum.  Quod  nonnulii  re- 
ferunt  ad  verbum  6£''xvup,i_,  ostendo,  de- 
monstro,  hoc  sensu :  Est  adhuc  via,  quam 
vobis  diligentissime  demonstro.  Sed  ple- 
rique,  et  quidem  aptius,  referunt  nd 
viam ,  et  cum  ea  construunt  tamquam 
adjectivum  cum  substantivo.  Quod  fccit 
noster  interpres ,  dum  vertit :  excellentio- 
rem  viam.  Significat  enim  Apostolus, 
viam,  quam  monstraturum  se  promittit, 
eximiam  esse ,  et,  ut  loquuntur,  excessive 
meliorem ,  id  est ,  multuo  excellentiorem 
iis  donis ,  de  quibus  hactenus  egit.  Augn- 
stinus  supereminentem  legit  tract.  6.  in 
Joan.,  citaute  Beda,  et  alibi.  Loquitur 
autem  Apostolus  de  charitate,  quam  viam 
vocat,  hoc  est,  modum  ac  rationem  vi- 
vendi.  Nam  via  pro  genere  vitae  frequens 
est  in  Scripturis ,  maxime  in  Act.  Apost. 
Vocat  autem  hanc  viam  prae  aliis  excel- 
lentem,  quia  per  eam  certissime  tenditur 
ad  Deum ;  non  idem  per  alia  dona. 

Porro  non  satis  liquet,  utrum  charita- 
tem ,  de  qua  consequenter  acturus  est, 
velit  unum  esse  e  numero  charismatum, 
caeteris  tamen  excellentius ,  an  vero  eam 
simul  cum  fide  et  spe,  quas  nominat  in 
fine  capitis  sequentis ,  a  genere  charisma- 
tum   distinguat.    Quod  secundum   verius 


est.  Nam  tres  istas  virtutes  Apostolus 
inter  chaiismata  ausquam  enumerat;  imo 
magis  initio  cap.  14.  significat,  charitatem 
ab  illis  esse  diversam ,  cum  ait :  Secta- 
mini  charitatem ;  aemulamini  spiritua- 
lia ,  nomine  spiritualium  charismata  de- 
signans.  Hinc  ad  Gal.  5.  charitatem  re- 
censet  inter  frnctus  Spiritus,  id  est,  vir- 
tutes,  quibus  accepti  reddimur  Deo ,  et 
in  earum  catak)go  primam  nominat;  ubi 
uihil  habes  istorum  donorura ,  de  quibus 
hoc  loco. 

Sane  Paulo  Apostolo  non  solum  chari- 
tatem,  sed  et  fidem  ac  spem,  quas  dixi, 
non  esse  de  numero  charismatum  ,  ut  hic 
sumuntur,  ex  eo  liquet,  quia  charismata 
non  vult  eadem  omnibus  esse  communia, 
sed  alia  aliis  membris  attributa,  tamquam 
propria  quaedam  oflicia  seu  ministeria, 
sicut  in  corpore  humano.  At  fidem,  spem, 
charitatem  ab  omnibus  exigit,  ut  ad  sa- 
lutem  necessaria.  Neque  tamen  charita- 
tem  a  charismatis  ideo  sejungit  Aposto- 
lus,  quia  charitas  ex  nobis  est  et  in  nostra 
potestate,  queniadmodum  secundum  suam 
haeresim  Pelagius  annotat  hoc  loco  et  ad 
initium  capitis  sequentis,  Quod ,  a  Pri- 
masio  aiiimadversum,  recte  catholiceque 
correctum  est ,  dum  e  contrario  annotat, 
charitatem  in  nobis  difi^undi  per  Spiritnm 
sanctum.  Sed  haec  causa  est,  quia  nomeu 
charisraatis  usu  fiilelium  accommodatum 
erat  ad  ea  dona  significanda,  quae  a  po- 
sterioribus  Theologis  appellatae  sunt  gra- 
tiae  gratis  datae. 


CAPUT  DECIMUM  TERTIUM. 

Si  linguis  hominum  loquar  et  Angelorum ,  charitatem  autem  non 
habeam ,  factus  sum  velut  aes  sonans,  aut  cymbalum  tinniens  ^).  2.  Et 
si  habuero  prophetiam  ^) ,  et  noverim  mysteria  omnia  et  omnem  scien- 
tiam,  et  si  habuero  omnem  fidem  ita,  ut  montes  transferam  ^) ;  charita- 
tem  autem  non  habuero,  nihil  sum.  3.  Et  si  distribuero  in  cibos 
pauperum  omnes  facultates  meas,  et  si  tradidero  corpus  meum  ita,  ut 
ardeam ;  charitatem  autem  non  habuero  niliil  mihi  prodest.     4.   Charitas 


*)  Rom.  1.3,  8.  seq.     2)  Cap.   14,  3.     3)  Cap.   12,  9.    Mattli.   17,  20. 

patiens  est,  benigna  est;  charitas  non  aemulatur,  non  agit  perperara, 
non  inflatur ,  5.  non  est  arabitiosa,  non  quaerit,  quae  sua  sunt,  non 
irritatur,  non  cogitat  nialura,  6.  non  gaudet  super  iniquitate ;  congaudet 
autera  veritati,  7.  orania  suffert,  omnia  credit,  omnia  sperat,  orania 
sustinet.  8.  Charitas  numquara  excidit,  sive  prophetiae  ^)  evacuabuntur, 
sive  linguae  cessabunt,  sive  scientia  destruetur.  9.  Ex  parte  enira 
cognoscimus,  et  ex  parte  prophetaraus.  10.  Cura  autera  veuerit,  quod 
perfectum  est,  e/acuabitur,  quod  ex  parte  est.  11.  Cum  essem  par- 
vulus ,  loquebar  ut  parvulus ,  sapiebam  ut  parvulus ,  cogitabam  ut  par- 
vulus.  Quando  autem  factus  sum  vir,  evacuavi,  quae  erant  parvuli. 
12.  Videraus  nunc  per  speculum  in  aenigraate ;  tunc  autem  facie  ad 
faciem.  Nunc  cognosco  ex  parte ;  tunc  autem  cognoscam .  sicut  et 
cognitus  sura.  13.  Nunc  autem  raanent  fides,  spes,  charitas;  tria  haec; 
major  autem  horum  est  charitas. 


SUMMAUllM  CAPITIS  DECIMI  TERTII. 

Docet,  non  liabenti  charitatem  caetera  dona  nihil  prodesse.  Virtutes  et  opera  cliaritatis  recen- 
set,  ipsaraque,  caeteris  eo,  quod  ex  parte  sint,  ccssantibus,  ostendit  permansuram,  fide 
etiam  ac  spe  majorem  esse. 


Monstrat  Apostolus  hoc  toto  capite 
viam,  quam  promisit ,  excelleutiam  cba- 
ritatis  adstruens  non  solum  supra  chari- 
smata ,  de  quibus  jam  egerat ,  verum 
etiam  supra  socias  virtutes,  fidem  et  spem. 

1.  Si  linguis  hominum  loquar  et  an- 
gelorum.  Quoniam  Coriiithii  donum  lin- 
guarum  prae  caetoris  admirabantur ,  sive 
quia  primum  hoc  Apostoli  acceperant, 
descendente  super  ipsos  Spiritu  sancto, 
Act.  2.,  quae  ratio  est  apud  Theodoretum ; 
seu  potius,  quia  per  se  tale  est,  ut  ho- 
minem  vulgo  faciat  admirabilem  magis, 
quam  scientiae,  quae  de  rebus  sunt;  id- 
circo  Paulus  ab  eo  capit  exordium.  Si, 
inquit,  dono  linguarum  ita  polleam,  ut 
omnium  gentium  linguis  loquar,  imo  et 
angelorum.  Hoc  addidit,  secundum  Caje- 
tanum ,  ut  locutioni  sensibili,  quae  per 
linguas  hominum  significatur,  adjungeret 
locutionem  intellectualem  ,  quahs  est  an- 
gelorum,  de  qua  disputant  theologi ,  no- 
minatim  S.  Thoraas  etiam  boc  loco ;  vel 
potius,  secundum  ahos,  ut  boc  schemate 


sermonis ,  aliquid  humanis  linguis  excel- 
lentius  significaret,  quomodo  dicimus, 
egregia  forma  vel  ingenio  juvenem  babere 
vultum  vel  ingeniixm  angelicum.  Nam 
angelos  proprie  linguas  seu  liuguarum 
genera  non  habere,  constat  apud  omnes 
doctos,  etiam  eos,  qui  coi-pora  quaedam 
subtiha  illis  tribuunt.  Sed  si  linguas  ha- 
berent,  essent  illae  profecto  linguis  om- 
nium  hominum  praestantiores ,  in  quan- 
tum  eorum  naturapraestantior  esthumana. 
Non  est  hic  de  eloquentia  sermo ,  sed  de 
generibus  linguarum.  Unde  sensum  Apo- 
stoli  non  reddunt,  qui  linguas  angelorum 
interpretantur  augelicam,  id  est,  eximiam 
quandam  gratiam  dicendi. 

Charitatem  autem  non  habeam.  Quid 
nomine  charitatis  intelligat  Apustolus, 
paulo  post  exponemus.  Loquitur  autem 
in  prima  persona,  ut  ostendat,  se  nemi- 
nem  excipere  a  generah  seutentia. 

Factus  sum  velut  aes  sonans ,  aut 
cymhalum  tinniens.  Velut  non  est  in 
Graeco,   sed  a  quopiam   additum   exph- 


*)  Cap.  14,  3. 

candae  sententiae  causa,  q^uemadmodum 
et  adjecit  Syrus  paraphrastes.  Augustinus 
sine  eo  legit:  Factus  sum  aeramentum 
sonans,  serm.  50.  de  verbis  Domini,  et 
lib.  15.  de  Trin.  cap.  18.  Cymbalum  apud 
veteres  instrumentum  erat  sonorum  ma- 
gis,  quam  musicum,  quo  mulieres  uteban- 
tur,  a  Cajetano  satis  curiose  descriptum. 
Tinniens ,  Graece  aXot.Aa.C,ov ,  quod  etiam 
significat,  jubilans ,  ululans ,  exultans. 
Faber  vertit  juhilans ,  ut  opponatur  lin- 
guis  angelorum  Deo  jubilantium.  At  re- 
vera  cymbalo  adjectum  non  aliud  signi- 
ficat,  quam  quod  noster  interpres  et  alii 
verterunt. 

Comparat  Apostolus  eum,  qui  linguis 
loquitur  cbaritate  vacuus,  aeri  sonanti  et 
cymbalo  tinnienti,  vel  quia  talis  solum 
aliis  prodest ,  non  sibi,  velut  haec  inani- 
ma ,  aes  et  cymbalum ,  sonando  serviunt 
hominibus ,  ac  se  ipsa  deterunt  et  cor- 
rumpunt.  Sic  enim  Latini  fere  exponuut. 
(Atque  huic  persimile  est,  quod  Cleanthes 
philosophus  ,  referente  Laertio  ,  dicebat, 
Peripateticis  idem  accidere,  quod  lyris, 
quae  cum  bene  sonant  hominesque  oble- 
ctant ,  se  ipsas  tamen  non  audiunt.)  Vel 
secuudum  Graecos  interpretes ,  quia  non 
solum  sibi  non  prodest,  sed  nec  aliis. 
Cum  enim  careat  charitate,  quae  aedifi- 
cat,  non  utique  dono  liuguarnm  utitur  ad 
aliorum  aedificationera.  Hic  commenta- 
rius  etiam  apud  Primasium  est  ac  non- 
nullos  Latinos  recentiores,  et  convenire 
videtur  cum  eo ,  quod  sequenti  cap.  dici- 
tur,  eos ,  qui  temere  et  indiscrete  liuguis 
loquuntur ,  cum  non  adsit ,  qui  interpre- 
tetur,  non  aedificare  Ecclesiam ,  sed  in 
aera  loqui,  remque  agere  inutilem. 

Valet  autem  etiam  secundum  hunc  in- 
tellectum  comparatio ,  quia  aes  quidem 
resonat,  sed  sonitu  suo  nihil  certi  signifi- 
cat,  cymbalum  autem  tinnitu  tantum  de- 
lectat ;  neutrum  vero  confert  quidquam 
ad  usum  vitae  humanae.  Nam  quod  ad 
sonum  utriusque  naturalem  attinet,  ac 
nisi  arte  pulsentur ,  nullius  certae  rei 
significationem  igerunt  audientibus;  quo- 
modo  capite  sequenti  de  tibia ,  cithara  et 
tuba  dicitur ,  nisi  distinctionem  sonituum, 


quae  fit  ab  arte ,  dederint ,  non  intelligi, 
quod  sonatur.  Unde  quod  ars  praestat 
instrumentis  inanimatis ,  id  charitas  prae- 
stat  linguis  ,  scilicet  intellectum  ,  utilita- 
tem,  aedificationem.  Illud  etiam ,  quod 
praecedit :  Charitatem  autem  7ion  ha- 
beam,  exponunt  iidem  de  charitate,  qua 
donum  linguarum  applicetur  ad  aliorum 
utilitatem. 

Verumtamen  prior  sensus  magis  eon- 
venit  cum  his ,  quae  proxime  sequuntur,  Jj 
ubi  dicit :  Nihil  sum,  nihil  mihi  prodest,  1 
tamquam  id  solum  urgeus,  quod  sibi  sit 
inutilis.  Alioqui  sane  constat,  eos ,  qui 
dona,  de  quibus  hic  agitur ,  acceperunt, 
etsi  charitate  destitutos  sibique  inutiles, 
saepe  tamen  aliis  suo  ministerio  prodesse, 
sive  in  exhibendis  Ecclesiae  Sacramentis, 
sive  in  praedicando  verboDei,  nonnum- 
quam  etiam  in  operandis  miraculis ;  ut 
illi,  qui  dicturi  sunt :  Domine ,  nonne 
in  nomine  tuo  prophetavimus ,  daemo- 
nia  ejecimus ,  virtutes  multas  fecimus? 
Tales  multi  sunt  in  Ecclesia  mercenarii, 
quaerentes,  quae  sua  sunt,  non  quae 
Jesu  Christi,  per  quos  tamen  ovibus 
Christi  salutaria  doctrinae  pabula  prae- 
bentur. 

Tales  eraut  et  iili,  qui  Christum  an- 
nuntiabant,  non  sincere,  sed  ex  conten- 
tione ;  de  quibus  Paulus  Philipp.  1. :  Dum 
omni  modo ,  sive  per  occasionem ,  sive 
per  veritatem  Christus  annuntietur  •  et 
in  hoc  gaudeo ,  sed  et  gaudebo;  non  uti- 
que  gavisurus,  si  fructum  ex  eorum  prae- 
dicatione  nullum  sperasset.  Quod  autem 
capite  sequenti  loquentem  linguis  absque 
interprete  negat  aedificare  Ecclesiam, 
iion  ideo  dicit,  quod  desit  illi  charitas, 
sed  quia  sine  interprete  non  intelligitur. 

2.  Et  si  habuero  prophetiam.  Ha- 
buero,  '^Xm,  habeam,  ut  supra.  Prophe- 
tiom  ,  id  est ,  donum  prophetiae  ,  quam 
sequenti  capite  linguis  anteponit,  cujus 
et  in  superioribus  meminit.  Observat  S. 
Thomas ,  Paulum  hoc  loco  ordine  repe- 
tere  quatuor  dona  ad  cognitionem  perti- 
nentia ,  quae  posuit  cap.  super.  vers.  8. 
9.  10.,  nempe  sapientiam,  scientiam,  fidem 
et  prophetiam ;  nisi  quod  hic  a  prophetia 

incipiat.  Cujus  rationem  existimo,  quia 
specialiter  instituit  comparationem  lingua- 
rum  cum  prophetia  cap.  proximo.  Porro 
videtur  ex  sequentibus  supplenda  per 
syllepsin  vocula:  omnem ,  ut,  sicut  in 
caeteris ,  ita  et  in  lioc  dono  quaedam  ex- 
cellentia  seu  perfectio  significetur.  Et 
quidem  omnem  prophetiam  legit  Augu- 
stinus,  serm.  50.  de  verb.  Dom. 

Et  noverim  mysteria  omnia.  Myste- 
ria ,  Latine  sacramenta  passim  apud  Au- 
gustinum.  Significantur  autem  arcana  di- 
vina  ac  coelestia ,  quorum  notitiam  prae- 
cedenti  capite  vers.  8.  sapientiam  vocavit. 
Unde  et  ait:  Loquimur  Dei  sapientiam 
in  mysterio ,  quae  ahscondita  est,  supra 
cap.  2.  Et  hinc  rursum  disce,  sapientiam 
a  charitate  separari  posse,  quemadmodum 
et  scientiam.  Quod  et  S.  Thomas  agnoscit 
hoc  loco ,  tacite  corrigens,  quod  de  sa- 
pientia  et  scientia  diversum  dixerat  ca- 
pite  superiori ,  sermonem  sapientiae  et 
scientiae  exponens. 

Et  omnem  scientiam.  Hic  repeteudum 
est :  habeam,  tametsi  quidam  ex  proximo 
repetunt:  noverim  scientiam.  Nam  scire 
scientiam  phrasi  dicitur  non  inusitata, 
praesertim  Hebraeis,  ut  peccare  peccatum, 
retribuere  retributionem.  Scientiam  in- 
tellige  eandem ,  quam  cap.  praecedenti. 
Dicit  autem  omnem ,  id  est,  omiiium 
scilicet  eorum ,  ad  quae  scientiae  donum 
extenditur.  Neque  hic  de  otiosa  tautum 
scieutia  sei"mo  est,  sed  et  de  ea,  quae 
in  usum  expenditur  docendo  et  scribendo, 
de  qua  Hieronymus  in  comment.  ep.  ad 
Gal.  5.  ita  loquitur :  Interpretamur  Scri- 
pturas ,  saepe  vertimus  stylum ;  quac 
digna  lectione  sunt ,  scribimus ;  et  nisi 
Christi  causa  fiant,  sed  memoriae  in 
posteros  et  famae  in  populos ,  totus  la- 
hor  irritus  fiet ,  et  erimus  quasi  tympa- 
num  sonans  et  cymhalum  concrepans. 

Et  si  habuero  omnem  fidem  ita ,  ut 
montes  transferam ,  charitatem  autem 
non  habuero.  De  ea  fide  loquitur,  quam 
superius  inter  charismata  recensuit.  Et 
Beusus  est:  Si  fidem  habeam  adeo  per- 
fectam,  ut  per  eam  miracula  faciam,  etiam 
maxima  factuque  difficillima;  quale  est, 

fiuil.    Estii  Comm.  Tom.  L 


hominum  opinione,  montem  loco  dimo- 
vere,  et  alio  transfeire.  De  qua  fide  Do- 
minus  in  Evangelio  Marc.  11.:  Quicum- 
que  dixerit  huic  monti :  Tollere  et  mit- 
tere  in  mare ;  et  non  haesitaverit  in 
corde  suo ,  sed  crediderit ,  quia ,  quod- 
cumque  dixerit ,  fiat ;  fiet  ei.  Perfectam 
autem  fidem  dico ,  non  a  charitate,  quam 
formatam  fidem  vocant  Theologi,  sed  ab 
illustratione  intellectus  circa  ea,  quae 
creduntur  et  promissa  sunt,  cum  fiducia 
impetrandi,  quod  petitur.  Qua  ratione 
fidei  sit  attribuenda  miraculorum  operatio, 
docte  tradit  S.  Thomas  in  disputatis  de 
potentia,  quaest.  6.  art.  9. 

Si  quaeras ,  an  quis  aliquando  montem 
traustulerit  hac  fide  instructus;  non  du- 
bium  quidem  est,  multos  sanctos  tantam 
habuisse  fidem ,  qua  id  facerent,  si  res 
Ecclesiae  ita  postulasset.  Nam  unicuique 
datur  manifestatio  Spiritus  ad  utilita- 
tem,  ut  dictum  est  cap.  superiori.  Factum 
autAn  aliquaudo  fuisse  non  oportet,  cura 
fecerint  alia  vel  paria,  vel  etiam  majora; 
quale  est  mortuos  suscitare.  Et  tamen 
etiam  hoc  factum  fuisse  testantur  autores 
fide  digni,  ut  de  S.  Gregorio  Neocaesa- 
riensi  Gregorius  Nyssenus  in  ejus  vita,  et 
Gregorius  Romanus  lib.  1.  dialogi  cap. 
7. ;  ibidemque  de  S.  Nonnoso  Ahbate;  ac 
de  aliis  alii. 

Jam  vero  cum  istud  fidei  donum  inclu- 
dat  in  se  fidem  Chx'istianam  et  Catholi- 
cam,  solida  ratione  contra  haereticos  ex 
hoc  loco  ostenditur ,  fidem  Clmstianam  et 
Catholicam  a  charitate  separatam  esse 
posse;  quemadraodum  et  illud ,  gratiam 
miraculorum  sine  charitate  consistere. 
Notaudum  hic  est ,  ait  S.  Thomas  ,  quod 
fides  firma  etiam  sine  charitatc  mira- 
cula  facit.  Sed  et  Hugo  Victorinus  in 
quaestionibufl  hujus  cap.  notat  et  incul- 
cat,  errorem  hic  destrui  negantium,  fidem 
essc  po.sse  sine  charitate.  Nota  quoque 
est  sententia  Augustini  lib.  15.  de  Trin. 
cap.  18.,  ubi  cum ,  citatis  hujus  loci  ver- 
bis,  intulisset,  quod  ipsam  fidem  non 
faciat  utilem ,  nisi  charitas ,  subjuuxit : 
sine  charitate  quippe  fides  potest  quidein 
esse,  sed  non  et  prodesse.  Quidam,  inter 
42 

quos  Erasmus  in  declaratione  ad  censu- 
ram  Theologorum  Parisiensium  super 
propositione  16.  17.  et  18.,  hoc  arguraen- 
tum  ex  Apostolo  sumptum  solvere  conan- 
tur,  dicentes,  sermonem  ejus  esse  condi- 
tionalem ,  in  quo  sit  hyperbole  seu  fictio 
quaedam  ad  exaggerandam  laudem  chari- 
tatis ;  proinde  non  esse  consequens,  ut  id, 
quod  tali  modo  dicitur ,  evenire  queat,  id 
est ,  ut  quis,  fide  montes  transferens,  cha- 
ritatem  non  habeat;  quemadmodum  ex 
eo,  quod  ait  Gal.  1.:  Licet  angclus  de 
coelo  evnngelizet  vobis ,  praeter  quod 
evangelizavimus  vobis,  anathema  sit, 
non  sequitur ,  posse  fieri ,  ut  angelus  de 
coelo  evangelizet  praeter  id,  quod  Paulus 
evangelizaverat. 

Et  hajus  suae  responsionis  autores  ad- 
ducunt  Basilium  et  Ambrosium ,  quorum 
ille  epist  75.,  scripta  ad  Neocaesarienses, 
cum  Apostoli  verba  ab  hujus  initio  capi- 
tis  retulisset,  ita  subdit :  Non  quod  quid- 
quam  eorum ,  quae  commemorata  sunt, 
umquam  sine  charitate  praestari  possit ; 
sed  quod  sanctus  Apostoluo ,  ut  et  ipse^ 
dixit  (in  fine  capitis  praecedentis) ,  xaft 
UTispPoXTjV^  id  est,  hyperbolico  modo  vo- 
luerit  excellentiam  omnia  superantem 
isti  adscribere  iilectionis  praecepto.  Alter 
iu  epist.  74.,  ad  Horontianum  scripta, 
arbitrari  se  dicit,  propositi  gratia  hoc 
dixisse  Apostolum.  Neque  enim  videtur 
mihi,  inquit,  qui  habeat  omnem  fidem 
ita,  ut  montes  transferat,  charitatem 
non  habere ;  quod  consequenter  etiam 
censet  de  eo  ,  qui  noverit  omnia  mysteria 
et  omnem  scientiam. 

Primum  respondeo ,  Paulum  nou  qui- 
dem  affirmare,  quod  faerit,  aut  futurus 
sit  aliquis ,  qui  fide  montes  transferat ,  et 
charitatem  non  habeat ;  satis  aperte  tamen 
eum  significare,  quod  nihil  obstet,  quo 
minus  illud  contingere  possit.  Nam  sane, 
sicut  Apostolo  nulla  repugnantia  est,  ali- 
quem  linguarum  aut  prophetiae  dono,  aut 
notitia  mysteriorum  atque  scientia  excel- 
lere,  quae  superius  nominata  sunt;  aut 
in  egenos  esse  profusum,  aut  corpus 
flammis  tradere  pro  Christi  nomine,  quae 
postea   nominantur;    et    charitatem   non 


habere:  ita  nihil  repugnat  ex  ejusdem 
Apostoli  mente,  ut  quis  habeat  fidem, 
qua  montes  transferat,  et  charitatem  non 
habeat.  Similiter  enim  de  his  omnibus 
loquitur. 

Quod  vero  Basilius  affirmat ,  nihil  eo- 
rum ,  quae  connumeravit  Apostolus  ,  sine 
charitate  praestari  posse ;  non  sentit ,  illa 
dona,  ne  quidem  si  excellenter  ea  quis 
habeat ,  ita  uecessario  cum  charitate  co- 
haerere,  ut  prorsus  divelli  nequeant,  sed 
Deum  non  solere  tantara  donorum  excel- 
lentiam  conferre ,  nisi  in  amicos  suos ,  ac 
fortasse  numquam  contulisse,  nec  colla- 
turum  esse.  Hoc  enim  vocat ,  non  posse  | 
praestari,  scilicet  potentia  ordinaria,  quam 
vocant.  Excipio  duo  postrema  ,  quae  uon 
dona  sunt  hujus  loci,  sed  secundum  genus 
suum  opera  virtutum :  facultates  suas 
efiundere  in  pauperes,  et  pro  Christi  con- 
fessione  comburendum  se  tradere.  Con- 
stat  enim,  ab  haereticis  et  schismaticis 
interdum  talia  facta  fuisse. 

Caeterum  Ambrosii  verba  minorem  ha- 
bent  difficultatem.  Non  enim  negat,  fieri  " 
illud  posse;  sed  de  facto  loquitur,  ac 
sentit,  yix  aut  numquam  contingere,  ut 
quis  fidem  habeat  tam  excellentem,  qua 
montes  transferat,  nec  tamen  habeat  cha- 
ritatem.  Idque  dicit  opinando,  nimirum 
utens  his  vocibus:  arbitror ,  videtur ; 
hoc  ipsum  autem  et  nos  fatemur.  Sed  si 
fides  illa  tanta  non  eam  habet  necessa- 
riam  cum  charitate  connexionem ,  ut  non 
aliquando  separari  possit,  quanto  minus 
Christiana  qualiscnmque?  Hlud  vero, 
quod  ex  epist.  ad  Galat.  objicitur,  non 
est  simile.  Nam  eo  loco  Paulus,  quo 
magis  persuadeat ,  hypothesin  adfert  rei 
impossibilis ;  hic  autem  id  agit  ex  pro- 
fesso ,  ut  ostendat,  charismata,  quantum- 
vis  excellentia,  sine  charitate  nihil  pro- 
desse;  supponens  utique,  ea  sine  chari- 
tate  haberi  posse. 

Nihil  sum.  Id  est,  ruUius  sum  pretii 
apud  Deum ;  nihil  istorum  me  Deo  com- 
mendat;  vel,  ut  mox  exponit:  nihil  mihi 
prodest,  scilicet  ad  amicitiam  et  parti- 
cipationem  Dei ,  et  ad  salutem  aeternae 
vitae.  Aquinas:  nihil  sum  secundum  esse 

gratiae.  Cajetanus:  nihil  sum  in  esse 
divini  consortii.  Quae  omnia  idem  va- 
lent.  Dicet  aliquis :  Si  nihil  est  liomo  sine 
charitate,  ergo  catechumenus  et  fidelis 
poenitens,  ante  perceptum  Sacramentum 
baptismi  vel  reconciliationis  assidue  se 
exercens  in  operibus  pietatis,  nihil  est, 
nihil  haec  illi  prosunt.  Non  enim  habet 
charitatem,  quae  demum  infusa  divinitus 
accipitur  in  Sacramento  simul  cum  remis- 
sione  peccatorura.  Respondetur,  Apost.o- 
lum  hoc  loco  non  secernere  eum,  qui  re- 
missionem  peccatorum  habet,  ab  eo,  qui 
non  habet ;  sed  eum,  qui  Deum  ac  proxi- 
mum  recte  et  sincere ,  sicut  diligendus 
est,  diligit,  ab  eo,  qui  non  diligit;  sive 
ille  sic  diligens  sit  jam  Deo  reconciliatus, 
sive  non. 

Etenim  vult  hac  sua  doctriua  Aposto- 
lus,  ut  opera  nostra  proficiscantur  ex 
charitate ,  nou  ex  cupiditate  et  amore  sui, 
quomodo  faciunt  ea,  qui  honoris  aut  glo- 
riae,  aut  pecuniae,  aut  voluptatis  appe- 
titu,  aut  alio  pravo  affectu  moventur  ad 
agendum  quippiam  ;  utique  charitatem  in- 
telligens  non  habitum  illum  amicitiae  ho- 
minis  cum  Deo ,  per  quem  et  amicus  et 
filius  Dei  quis  constituitur  heres  regni 
coelestis ,  quique  proinde  solis  competit 
regeneratis  et  reconciliatis;  sed  affectum 
sinceri  araoris  erga  Deura,  ut  suramum 
nostrum  as  beatificura  bonura,  et  erga 
proximum  ex  eodem  affectu  diligendum. 
Cujusmodi  quidem  affectus  etiam  in  bono 
catechumeno,  et  in  fideli  poenitente  Sa- 
cramentum  desiderante  et  ad  Dei  amici- 
tiam  aspirante  debet  agnosci.  Quibus 
haud  dubie  prodest  ad  sahitem  et  vitam 
aeternara  ,  quatenus  ad  peccatorura  remis- 
sionem  Deique  amicitiam  perducit,  et 
justificationis  initium  quoddam  est;  licet 
perfectam  meriti  rationem  non  attingat. 
Hanc  enim  sive  dilectionem,  sive  chari- 
tatem  significavit  Domiuus  Luc.  7.,  dicens 
de  peccatrice:  Remittuntur  ei  peccata 
multa,  quoniam  dilexit  multum. 

Sic  autem  accipi  hoc  loco  charitatem, 
imprimis  objectio  jam  dissoUxta  convincit, 
Quis  enim  dixerit ,  catechumenum ,  sive 
poenitentem  ferventer  Deum  orantem,  je- 


junantem,  eleemosynas  largientem,  pecca- 
torum  suorum  veniam  cum  vera  eorum 
detestatione ,  cumquo  spe  et  fiducia  re- 
quirentem,  juxta  Pauli  mentem  ac  doctri- 
nam  nihil  esse,  atque  haec  omnia  nihil 
ei  prodesse  ?  Sed  et  ea,  quae  sequuntur  in 
textu,  satis  arguunt  eam  charitatis  acce- 
ptionem,  quam dixi.  Cum  enim  dicit  Aposto- 
lus,  nihil  prodesse  homini,  si  charitatis  ex- 
pers  omnia  sua  distribuat  in  pauperes,  et 
corpus  suum  flamrais  tradat:  non  sentit, 
nihilprodesse,  quod  in  bonis  operibus  cLri- 
stiane  se  exerceat,  si  nondum  sit  receptus 
in  gratiam  et  araicitiam  Dei ;  verum  de 
eo  loquitur,  qui  talia  faciat  non  ex  amore 
Dei  et  proximorum,  sed  gloriam  captans 
humanam,  aut  interim  fraterno  laborans 
odio,  aut  extra  Ecclesiam  schismati  cui- 
piam  adhaerens ;  quales  olim  fuere  qui- 
dara  Montanistae,  Novatiani,  Donatistae, 
Ariani,  mortem  oppetentes  pro  confessione 
nominis  Christi,  quos  Ecclesia  Catholica 
numquara  martyrura  honore  dignata  est, 
sed  ut  schismaticos  et  haereticos  repro- 
bavit,  uti  variis  locis  testantur  Cyprianus 
et  Augustinus,  ille  contra  Novatianos 
agens ,  iste  contra  Donatistas. 

His  adde,  quod  Apostolo  studiura  fuit, 
Corinthios ,  contentionibus  deditos,  et 
factiones  ac  schisraata  quaedara  inter  se 
facientes  (queraadmodum  patet  ex  cap.  1. 
3.  et  11.  hujus  epist.),  ad  amorera  et  con- 
cordiam  fraternara  revocare,  et  ad  colenda 
mutui  amoris  officia  cohortari;  ideoque 
inter  encomia  charitatis  raox  subdit,  quod 
sit  patiens  et  benigna,  quod  non  aeraule- 
tur ,  et  caetera  contiuuo  ordine ;  quae 
cuncta  proprie  spectant  ad  proximoram 
dilectionem.  Non  autera  ex  eo  charitatem 
commendat_,  quod  faciat  amicos  ac  filios 
Dei  et  heredes  regni  coelestis ,  aut  quid- 
quam  tale.  Quod  taraen  inter  ejus  laudes 
tacere  non  debuit,  si  commendare  volebat 
eam  duntaxat  charitatera,  quae  cum  reatu 
mortis  aeternae  non  con.^^istit.  Eam  ge- 
neraliorem  charitatis  acceptiDnem  passira 
agnoscit  Augustiuus,  ut  lib.  3.  de  doctrin. 
Christian.  cap.  10.,  ubi  charitatem  definit 
motum  animi  ad  fruendum  Deo  propter 
ipsum,  et  se  atque  proximo  propter 
42* 

Deum,  et  ubicumque  eam  vocat  ac  definit 
rectam  et  bonam  voluntatem,  bonique 
cupiditatem,  ut  lib.  12.  de  civitat.  Dei  cap. 
9.,  et  lib.  14.  cap.  8. ;  item  lib.  de  grat. 
Cbristi  cap.  21.,  de  grat.  et  liber.  arbit. 
cap.  17.,  et  contra  duas  epist.  Pelag.  lib. 

2.  cap.  9. ;  necnon  bomilia  8.  inter.  50. 
Caeterum  Prosper  lib.  3.  de  vita  con- 

templ.,  cap.  13.  et  14.,  charitatem,  de  qna 
loquitur  Apostolus,  definit  rectam  volun- 
tatem  ab  omnibus  terrenis  ac  praesenti- 
bus  aversam ;  atque  iis  notis  ceu  coloribus 
depingit,  quae  partim  in  eam  charitatem 
competunt,  quae  est  poenitentium,  partim 
in  eam,  quae  est  amicorum  Dei,  partim 
in  generalem  rationem  charitatis ;  quale 
est  illud :  Sine  charitate  quae  dicta  est 
via,  non  ambulare  possunt  homines, 
sed  errare.  Quod  autem  fatendum  sit, 
aliquam  esse  Dei  seu  dilectionem,  seu 
charitatem  (non  enim  haec  vocabula  Scri- 
ptura  distinguit,  cum  semper  in  Graeco 
sit  ayaTiTj),  quae  remissionem  peccatorum 
antecedat,  quae  tamen  charitatis  illius 
specialiter  dictae  sit  inchoatio  quaedam, 
sicut  et  illa  hujus  perfectio,  plenius  osten- 
dimus  ex  Scriptura  et  patribus  ad  dist. 
27.  lib.  3.  sent. 

3.  Et  si  distribuero  in  cibos  paupe- 
rwn  07nnes  facultates  meas.  Pro  qua- 
tuor  vocibus :  distribuero  in  cibos  pau- 
perum,  in  Graeco  unum  ac  simplex 
verbum  est  (j;U)p,iCto^  quod  et  textus 
Ambrosianus  uno  verbo  reddit:  eroga- 
vero.  Graeca  vox  significat,  escam  in 
frusta  seu  particulas  divisam  porrigere  ac 
praebere  in  alimoniam.  Nec  dubium,  quin 
de  alendis  pauperibus  Apostolus  loqua- 
tur,  etiamsi  pauperum  ncmen  non  ex- 
presserit.  Sed  et  pro  eo,  quod  omnes 
Latiui  codices  habent :  omnes  facultates 
meas,  et  plerique  Graeci :  Tiavta  xa 
\iV.aoyovxa.  fiou^  in  quibusdam  tantum 
legitur:  Tta'vTa  xd  \iw,  omnia  mea.  Quod 
accidisse  potuit  propter  repetitum  xa. 
Quamquam  et  veteres  Latini  legunt: 
omnia  niea,  Cyprianus  ad  Quirinum  lib. 

3.  test.  3.,  et  Augustinus  serm.  50.  de 
verbis  Domini. 

Ex  hoc  loco  forte  quis  suspicetur,  Apo- 


stolum  Paulum  non  fuisse  ex  eorum  nu- 
mero,  qui  dicere  possent:  Ecce ,  nos 
reliquimus  omnia.  Dicit  enim:  Si  distri- 
buero  etc,  quasi  id  non  fecerit.  Sed  pari 
ratione  probaveris ,  eum  non  habuisse 
fidem  satis  magnam ,  qua  montes  trans- 
ferret,  quia  dixit:  Si  habuero  omnem 
fidem  ita,  ut  montes  transferam.  Igitur 
respondeo ,  Paulum ,  privata  sua  hona 
dissimulantem,  ea  dixisse,  quae  unusquis- 
que  fidelis  dicere  et  cogitare  debet:  quae- 
cumque  et  quantacumque  charismata  ha- 
buerit,  si  charitate  careat ,  omnia  nihil  ei 
prodesse.  Porro  quod  dixit  de  distri- 
buendis  in  pauperes  omnibus  facultatibus, 
adduxit  pro  exemplo  operis  in  speciem 
valde  praeclari,  quia  magni  solet  hoc 
aestimari  ab  hominibus,  sicut  et  id,  quod 
sequitur: 

Et  si  tradidero  corpus  meum  ita ,  ut 
ardeam.  Ita  abest  iu  quibusdam  codici- 
bus,  et  in  antiquis  concordantiis.  Quibus 
vohmt  textus  Ambrosianus  et  Primasius; 
item  Cyprianus  et  Augustinus  antea  citati, 
rursumque  Augustinus  iu  enarr.  psalm. 
43.  atque  ahbi ,  et  Prosper  in  epist.  ad 
Demetriadem.  Denique  nec  Graece,  nec 
Syi'iace  legitur.  Additum  videtur  exemplo 
partis  superioris:  ita ,  ut  montes  trans- 
feram.  Sane ,  quod  ad  sensum ,  non  re- 
dundat  modo ,  sed  et  oificit.  Sciendum 
quoque,  pro  verbo  :  xaudTjaojia'.,  ardeam, 
in  quibusdam  Graecis  exemplaribus  unius 
literae  varietate  scriptum  olim  fuisse : 
xau/i^oofJiai^  glorier }  quemadmodum  re- 
fert  Hieronymus  in  comm.  Gal.  5.,  et  ita 
refert,  ut  hanc  posteriorem  lectionem  exi-  a 
stimet  veram,  dicens,  apud  Latinos,  qui  ^ 
legunt  ardeam,  errorem  inolevisse.  Qua 
in  re  Hieronymo  non  assentimur.  Nam 
praeterquam  quod  Graecorum  commen- 
tarii  nobiscum  faciunt,  ipse  Apostoli  ser- 
mo,  quo  dicit:  Si  tradidero  corpus 
meum,  nisi  addatur,  ad  quid  tradidero, 
ut:  ad  mortem ,  ad  gladium,  ad  ignem, 
mutilus  et  imperfectus  est.  Sunt  enim, 
qui  corpora  sua  tradunt  ad  mollitiem  et 
voluptates. 

Itaque  conveuientissime    sequitur:   ut 
ardeam,  per  quod  res  vehementer  ardua 

significatur ,  sicut  per  illud  praecedens : 
Si  distribuero  omnes  facuUates  meas. 
Adde,  quoJ  non  satis  apte  quis  dicitur 
corpus  suum  tradere ,  ut  glorietur.  Nam 
tradendo  corpus  suum,  moritur;  at  nemo 
quid  facit ,  ut  post  mortem  glorietur  ea 
gloria,  quam  Hieronymus  vult  intelligi, 
potiusque  dicendum  erat:  ut  gloriam 
consequar  •  quod  tamen  vox  Graeca  non 
significat.  Denique,  si  scripsit  Apostolus  : 
utglorier,  vel:  ut  gloriam  consequar, 
quid  jam  opus  erat  addere:  charitatem 
autem  non  habuero,  cum  hoc  in  priori 
contineretur?  Si  enim  gloriae  desiderio 
corpus  suum  quis  tradit,  non  igitur  ex 
charitate.  Dicit  igitur  Apostolus :  Si  tra- 
didero  corpus  meum,  ut  comburar ,  uti- 
que  pro  confessione  nominis  Christi. 
Quod  nonnulli  sic  intelllgunt:  Si  non  so- 
lum  patiar,  me  tradi,  sed,  quod  quidam 
martyres  fecerunt,  ipse  me  sponte  tradam 
et  offeram  ad  supplicium,  non  qualecum- 
que,  sed  incendii. 

Atqui  verior  intellectus  est,  ex  Apostoli 
sententia  tunc  aliquem  tradere  corpus 
6uum,  ut  ardeat,  quando,  data  optione,  ut 
aut  Christum  neget,  aut  ignem  patiatiir, 
eligit  potius  ignem  pati  et  igne  consumi, 
quam  Christum  negare:  etiamsi  non  se 
ipse  ad  hoc  supplicii  genus  offerat,  ac 
multo  minus  (quod  olim  Donatistae  facie- 
hant)  ipse  se  in  ignem  mittat.  Ita  locum 
hunc  exponit  Augustinus  epist.  104.  ad 
Donat.  presb. ,  et  probat  ex  Scriptura 
Dan.  3.,  ubi  de  tribus  illis  viris,  qui,  pro- 
posito  supplicio  fornacis  ardentis,  jube- 
bantur  statuam  auream  adorare,  scriptum 
est,  quod  tradiderunt  corpora  sua,  ne 
servirent,  et  ne  adorarent  omnem  Deum, 
excepto  Deo  suo;  qui  tamen  nec  ipsi  se 
in  ignem  miserunt,  nec  in  igneni  mitten- 
dos  obtulerunt,  sed  mitti  sese  permiserunt. 
Augustini  verba  videre  est  etiam  apud 
Bedam  in  collect. 

Charitatem  autem  non  habuero,  nihil 
mihi  prodest.  Graece:  ouSsv  (LcpsXouiiat^ 
nihil  proficio,  rt  legit  Cyprianus,  id  est, 
nihil  utilitatis  capio ,  scilicet  eo  sensu, 
quem  supra  diximus.  Duo  nominavit 
opera;  alterum  insignis  misericordiae  erga 


proximos,  alterum  eximiae  fortitudinis 
pro  testimonio  veritatis  divinae;  etutrum- 
que  magnae  charitatis  in  Deum,  Eccle- 
siam,  proximos,  si  secundum  se  conside- 
rentur  hujusmodi  opera.  Docet  ergo,  non 
solum  charismata,  quae  proprie  non  sunt 
virtutes,  quibus  homo  bonus  efl&situr,  sed 
et  opera  virtutum,  quantumvis  speciosa 
ac  suo  genere  praeclara  et  ardua,  nihil 
homini  ad  salutem  prodesse,  si  desit  cha- 
ritas  illa,  quae  praestat,  ut  Dei  gloria 
quaeratur  imprimis  et  salus  proximorum. 
Pulchre  B.  Augustinus  in  serm.  50.  de 
verbis  Domin.  cap.  2.,  loquens  de  iis,  qui 
falso  martyrii  nomine  in  passionibus 
gloriantur:  Ecce,  venitur ,  inquit,  ad 
passionem ;  ecce,  venitur  et  ad  sangui- 
nis  effusionem ;  venitur  et  ad  corporum 
incensionem:  et  tamen  nihil  prodest, 
quia  charitas  deest.  Adde  charitatem, 
prosunt  omnia;  detrahe  charitatem, 
nihil  prosunt  caetera.  Sic  ille.  Quod 
HieronTmus  etiam  iis  contingere  posse, 
qui  sunt  in  Ecclesia,  significat  his  verbis 
in  commentario  epist.  ad  Gal.  5.:  Timeo 
dicere,  sed  dicendum  est:  Martyrium 
ipsum  si  ideo  fiat,  ut  admirationi  et 
laudi  habeamur  a  fratribus,  frustra 
sanguis  effusus  est. 

Jam  si  quaerat  aliquis,  utrum  patientia 
hominis  schismatici,  qua  non  pro  errore, 
qui  eum  ab  Ecclesia  separavit,  sed  pro 
veritate  Sacramenti  seu  verbi,  quae 
apud  eum  remansit ,  timore  poenarum 
aeternarum  poenas  patitur  temporales, 
culpanda  sit,  an  laudanda;  et  si  lau- 
danda,  num  Dei  donum  sit,  an  viribus 
tribuenda  voluntatis  humanae  :  et  si  sit 
Dei  donum ,  ad  quid  ci  prosit.  Eespon- 
det  ad  haec  tria  B.  Augustinus  lib.  de 
patientia  cap  26.,  27.  et  28.  Ad  primum 
quiuem,  laudandam  esse  eam  patientiam, 
non  culpandam  *,  ad  secundam ,  eam  esse 
domim  Dei ,  non  tamen  ex  genere  dono- 
rum,  quae  dantur  filiis  iJlius  Hierusalem, 
quae  sursum  libera  est ,  mater  nostra ; 
sed  quae  possunt  accipere  etiam  fiUi 
concubinarum ,  quibus  Judaei  carnales, 
schismatici  vel  haeretici  comparantur. 
Ad  tertium,  nihil  eam  prodesse  ad  re~ 

gnum  coelorum  obtinendum  •  sed  exi- 
stimandum ,  fortasse  tolerabilius  illi  fu~ 
turum  judicium,  quam  si  Chrisium 
negando  tormenta  mortemque  vitasset. 

4.  Charitas  patiens  est.  Ut  noverit 
quisque,  num  in  se  habeat  excellentissi- 
mum  hoc  Dei  donum,  id  est,  charitatem, 
deinceps  ordine  recenset  insignes  aliquot 
illius  doui  proprietates  et  officia,  veluti 
notas,  ex  quibus  agnosci  queat.  Unde, 
quantum  quis  certo  proprietates  istas  in 
se  ipso  experitur  et  conspicit,  tantum 
certus  esse  potest,  se  ipsam  possidere 
charitatem.  Haec  est  enim  charitas  Dei, 
inquit  Joannes  1.  epist.  5.,  ut  mandata 
ejus  custodiamus.  Quaequidemmandata 
in  subjunctis  charitatis  officiis  praecipue 
continentur.  Ac  primum  ait:  Charitas 
patiensest,  Graece  jjiaxpo&u/jiolj  longa- 
nimis  est;  pro  quo  Latini  veteres  fere 
legunt:  magnanimis  aut  magnanima 
est ,  ut  commentator  Ambrosianus,  Ter- 
tullianus  lib.  de  patient.  cap.  12.,  Cypria- 
nus  lib.  de  unit.  Eccl.  et  alibi ,  Augusti- 
nus  de  gratia  et  lib.  arbitr.  cap.  17.;  sed 
ex versione  minus  bona.  Nam  voce  Graeca 
significatur  animi  lenltas  haudquaquam 
praecipitis  ad  iram  aut  vindictam.  Qiiae 
virtus  solet  etiam  apud  Latinos  nomine 
patientiae  designari, 

Benigna  est.  Graece  xpi^OTSuexai,  pro 
quo  textus  Ambrosianus :  jucunda  est. 
Significat  enim  vox  Graeca  comitatem  et 
suavitatem  morum,  cui  contraria  est  aspe- 
ritas  ac  difficultas ,  quam  morositatem 
vocant.  Unde  quidam  vertit:  commoda 
est.  Sed  melius  noster  interpres:  benigna 
est;  quod  etiam  Erasmus  et  alii  secuti 
sunt.  Nam  quod  apud  Tertullianum  le- 
gitur:  beneflca  est,  minus  convenit;  nisi 
quod  comitatera  seu  benignitatem  hic 
significatam,  id  est,  veram  et  Christianam, 
beneficentla  comitatur.  Verisimile  est, 
illud  Apostolum  slgnificare  volulsse,  quod 
de  se  dixit  supra  cap.  9. :  Omnibus  om- 
nia  factus  sum,  ut  omnes  facerem  sal- 
vos.  Hoc  enim  praecipuae  charitatis  est, 
omnium  moribus  attemperare  sese  propter 
eorum  salutem. 

Charitas  non  aemulatur.    Graece:  ou 


CttjXoT^  Cyprlanus,  non  zelat,  libro  de 
zelo  et  livore ;  hoc  est :  non  invidet.  Nam 
C^Aog^  aemuJatio,  dum  in  vitio  ponitur, 
invidia  est ;  praesertim  ubi  quis  dolet 
alteri  obtiglsse,  quod  ipse  concupiebat,  et 
non  obtinuit.  De  eodem  vide  supra  cap. 
3.,  item  2  Corinth.  12. ,  Gal.  5.  et  Jacobi 
3.  et  4.  Pugnat  hoc  vltlum  fere  ex  dia- 
metro  cum  charitate ,  cujus  est ,  velle  bo- 
num  proxlmo  tamquam  sibi,  et,  si  habeat, 
gaudere.  Ahter  ZriAouv,  aemularl,  capitur 
in  fine  capitis  praecedentis  et  initio  se- 
quentis ,  ut  ils  locis  videre  est. 

Observa,  Paulum  per  has  charitatis 
proprletates  dictas  et  dlcendas  non  tam  ■ 
significare ,  quld  agat  aut  non  agat  ipsa  * 
charitas ,  quae  qualitas  animl  est ;  quam 
quld  agat,  aut  non  agat  homo  charitate 
praeditus,  quatenus  eam  habet  et  secun- 
dum  eam  operatur.  Nam  si  quis  charita- 
tem  habet,  is  patiens  est  et  benignus, 
non  invidet  etc.  Quamquam  et  ipsa  cha- 
ritas  ad  omnes  hujusmodi  actus  imperium 
suum  extendit,  et  contrarios  eodem  im- 
perio  repellit. 

Non  agit  perperam.  In  Graeco  et  Sy- 
rlaco  repetitur  a  fronte  charitas.  Per- 
peram  agere  Latinis  dicitur,  qui  perverse 
ac  praepostere  agit.  Graecum  verbum 
uspTispsuso&ai^  quod  hlc  legltur,  quid 
signlficet,  haudquaquam  convenit  inter 
iuterpretes.  Chrysostomus  exponit:  prae- 
clpitanter  et  Inconsulte  agere,  quod  est 
vitlum  prudentlae  opposltum.  Theodore- 
tus :  curiose  scrutari  res  alienas.  AIII : 
varium  et  inconstantem  esse.  Alii :  inso- 
lentem  esse,  quod  voluit  Tertullianus, 
dum  legit  aut  vertit:  nec  protervum 
sapit.  Oecumenius  quoque  TcspTispov  in- 
terpretatur  temerarium  aut  protervum ; 
Theophylactus  vero  levem,  stolidum, 
mentls  luopem.  Syra  versio  sic  habet: 
Charitas  non  tumultuatur ,  id  est,  non 
turbas  et  motns  ciet. 

Caeterum  explicat  hoc  vocabulum  Ba- 
sllius  regula  49.  inter  brevlores :  Quid 
est,  inquit,  TispTispsuea^^a'.  ?  Ubi  male  ad- 
jecit  interpres  Latinus  ,  praeoccupans  au- 
toris  responsionem :  hoc  est  impotenter 
gloriari,  et  se  ostentar^.    Respondet  au- 

tem  Basilius :  Omne,  quod  non  ob  usum 
necessarium,  sed  ha  xaAAwuio/aov,  id 
est,  ornatus  superfiui  causa,  assumitur, 
TcspTtepciac;  accusationem  habet.  Et  ante 
illum  codem  prorsus  modo  locum  liunc 
interpretatus  est  Clemens  Alexandrinus 
lib.  3.  pacdagog.  cap.  1. 

Apparet  igitur,  Apostolum  ex  specie 
genus  indicasse,  ut  hac  parte,  oranem 
arrogantiam  et  ostentationem  a  charitate 
remotam  et  alienam  esse,  significatum 
sit.  Sunt  tamen,  qui  existiment,  Graecam 
vocem  e  Latina  fiuxisse,  et  ex  ea  inter- 
pretandam  esse  ;  quod  fecit  noster  inter- 
pres ,  sive  perperam  adverbialiter  acci- 
pias,  sive  perperam  uominaliter,  quod 
nonnuHis  placet,  ut  sit  quartus  casus  fe- 
mineus  adjectivi  perperus,  id  est,  stultus, 
insulsus,  temerarius.  Omitto ,  quae  refert 
Erasmus  in  annotai,  ac  pleniiis  iu  adagiis 
de  Perperis  fratribus ,  quorum  procacitas 
et  improbitas  fabulis  est  uobilitata,  a  qui- 
bus  Graecum  verbum  TispTiepsusoOat  con- 
fictum  putat, 

Non  inflatur.  Id  est :  Per  charitatem 
nemo  super  alios  superbe  se  extoUit,  aut 
alios  infra  se  despicit,  ut  solent  homines 
magnis  donis  praediti,  si  charitate  desti- 
tuantur,  secundum  illud  :  Scientia  inflat, 
supra  cap.  8.  Quin  potius  charitas  ab  eo, 
quem  possidet,  omnem  fastum  excludit, 
quia  per  eam  fit,  ut  proximum  sicut  se 
ipsum  diligat.  Quae  ratio  singulis  hisce 
proprietatibus  accommodanda  est.  Cae- 
terum  in  verbo  inflatur  metaphora  est  a 
rebus,  quae  inflatu  turgescunt ;  ita  super- 
bum  hominem  inflat  ac  turgidum  reddit 
opinio  suae  excellentiae. 

5.  Non  est  ambitiosa.  Id  est,  appetens 
honorum ;  quod  vitium  ,  ait  Thomas  ,  est 
principalis  superbiae  filia.  Quamquam 
Graece  nonest^piAoti^^.elTai,  sed  aoxr^fxo- 
veT,  quod  verbum  significat:  inhoneste  ac 
praeter  decorem  agere  quippiam,  aut 
pudefieri,  qui  inhonestae  actiouis  effectus 
est.  At  Chrysostomus  caeterique  Graeci 
iu  eum  fere  sensum  interpretantur,  ut  signi- 
ficetur  charitas  non  esse  fastidiosa  (quem- 
admodum  et  vertit  Erasmus) ,  nec  proxi- 
morum  causa,  quos  diligit,  reepuere  vilia 


ministeria,  vel  etiam  indigna  supplicia; 
quasi  dicat  Apostolus :  Charitas  non  re- 
putat  sibi  pudori ,  quod  fratribus  sese 
submittat,  aut  abjectum  et  humile  aliquid 
vel  agat,  vel  patiatur ;  quomodo  Christus 
ad  pedes  discipulorum  lavandos  se  de- 
misit,  et  cvucis  ignominiam  sustinuit. 

In  hunc  sensum  accipi  potest  et  illa 
lectio ,  quae  est  apud  Augustinum  lib.  de 
grat.  et  lib.  arb.  cap.  17.:  Non  dehone- 
statur,  id  est,  non  reputat,  se  dehonestari, 
non  aestimat  sibi  inhonestum  aut  probro- 
sum,  subservire  fratribus ;  nisi  forte  (de- 
honestatur)  dixit  interpres  ille  verbo  de- 
ponente,  id  est,  nihil  agit  inhonestum, 
juxta  sensum  priorem,  qui  etiam  est  apud 
Clementem  Alexandrinum ,  ubi  vertit  in- 
terpres  ad  mentem  autoris :  Non  indecore 
se  gerit.  Quo  spectat  etiam  Tertulliani 
lectio:  Non  protervit,  id  est,  nihil  agit 
proterve.  Quem  sensum  denique  confir- 
mat  h)cus  Apostoli  supra  cap.  7. :  Si  quis 
turpem  se  videri  existimat  super  virgine 
sua  etc. ,  ubi  in  Graeco  idem  verbum  est 
aoxifJfAOVsTv  j  quod  illic  exposuimus:  in- 
decenter  agere.  Quamvis  et,  si  expona- 
tur:  pudefieri,  velut  ob  rem  inhonestam, 
sensus  ejus  loci  constabit. 

Non  quaerit,  quae  sua  sunt.  Graece 
xa.  sauT^c;,  ut  sua  reciprocum  sit  ad  cha- 
ritatem,  non  ad  hominem ,  tametsi  sensus 
eodem  redit.  Nam,  ut  superius  annotavi, 
non  tam,  quid  ipsa  charitas  agat,  quam 
quid  homo  per  charitatem,  docere  vult 
Apostolus.  Quaerere,  quae  sua  sunt, 
phrasis  est  Scripturae  sacrae  pro  eo,  quod 
Latine  dicimus :  omnia  metiri  suis  com- 
modis,  et  quod  vulgo :  quaerere  semet 
ipsos. 

Igitur  quaerere,  quae  sua  sunt,  dicun- 
tnr ,  qui  in  suis  actionibus  privata  com- 
moda  primum  ac  praecipue  curant,  eaque 
tum  utilitati  publicae ,  tum  bono  diyino, 
quod  est  universale  bouum ,  praeferunt. 
Hoc  autem  bonum  est  gloria  Dei ,  quae 
tanto  magis  promovetur,  quo  pluros  ad 
Dei  notitiam  et  cultum  adducuntur.  Et 
ad  hoc  studinm  incitat  amor  Dei,  id  est, 
charitas;  ut  e  diverso  ad  quaerendum, 
quae  sua  sunt,  impellit  amor  sui,  quae  est 

vitiosa  cupiditas.  Axigustinus  in  regula : 
Charitns,  inquit,  de  qua  scriptum  est, 
quod  non  quaerit ,  quae  sun  sunt,  sic 
intelligitur ,  quia  communia  propriis, 
non  propria  communibus  anteponit^  et 
ideo  quanto  plus  rem  communem,  quam, 
propria  vestra  curaveritis ,  tonto  vos 
amplius  profecisse  noveritis ;  ut  in  om- 
nibus,  quibus  utitur  tra7tsitura  necessi- 
tas,  superemineat ,  quae  permanet  cha- 
ritas.  Haec  ille.  Quae  verba  sint  etiam 
pro  commentario  ejus,  quod  dictum  est 
cap.  10. :  Nemo,  quod  suum  est,  quaerat, 
sed  quod  alterius.  Vide,  quae  illic  anno- 
tavimus. 

Neque  vero  istis  repugnat,  quod  dici 
solet,  charitatem  incipere  a  se  ipsa.  Per 
hoc  enim  si^nificatur,  charitatem  sic  or- 
dinatam  esse ,  ut  post  Deum  magis  homo 
se  ipsum  amet,  quam  alios,  suamque  sa- 
lutem  prius  curet ,  quara  proximi  cujus- 
qne ;  quod  quidem  tunc  vel  maxime  prae- 
stat,  quando ,  dictante  charitate,  totus  in 
saluten  proximorum  incumbit.  Nam  qui 
proximum  diligit,  legem  implevit,  Eom. 
13.,  et:  Scimus ,  quoniam  translati  su- 
mus  de  morte  ad  vitam ,  quoniam  dili- 
gimus  fratres ,  et  iterum  :  Si  diligamus 
invicem,  Deus  in  nobis  manet,  et  cha- 
ritas  Ejus  in  nobis  perfecta  est,  1  Joann. 
3.  et  4. 

Non  irritatur.  Hoc  est,  non  facile 
concitatur  ad  iram,  sed  tolerans  est  inju- 
riarum.  Alii  vertunt:  non  excandescit, 
non  exacerbatur.  Tertullianus  legit: 
non  incitatur ,  scilicet  ad  iram;  id  enim 
est  napo^uvsxai. 

Non  cogitat  malum.  Quidam  genera- 
liter  hanc  partem  exponunt :  Non  versat 
animo  malas  cogitationes.  Alii  speciali- 
ter:  Non  machinatur  in  corde  malum  ad- 
versus  proximum ,  quamvis  etiam  injuriis 
lacessita.  Rursum  alii :  Nou  suspicatur 
malum  de  proximo.  Verum  ex  Graeco 
potius  sic  vertas :  Non  reputat  ant  non 
imputat  malum ;  cujus,  autore  Theodoreto, 
sensus  est:  Qui  charitatem  habet,  etiamsi 
laesus  ab  aliquo  fuerit,  non  tamen  impu- 
tat  injuriam ,  neque  vindictam  expetit, 
sed  dissimulat,  excusat,  ignoscit.    Ita  2 


Cor.  5.  dicitur  Deus  non  reputasse  nobis 
delicta  nostra,  quia  remisit.  Quo  quidem 
loco  idem  est  verbum  Graecum  XoytCso^ai. 
Quemadmodum  et  in  illo  versu  psalm. 
31. :  Beatus  vir,  cui  non  imputavit  Do- 
minus  peccatum.  Quocirca  sensum  hunc 
omnino  germanum  arbitramur. 

6.  Non  gaudet  super  iniquitate.  Grae- 
ce:  IttI  t^  aSixia,  super  aut  de  injusti- 
tia ,  quod  Latini  sic  fere  exponunt :  Non 
gaudet ,  si  quis  malum  quid  et  injustum 
faciat.  Sed  Graeci  restricte  hoc  modo : 
Non  gaudet,  si  quis  afficiatur  injuria ;  non 
exsultat,  cum  videt  proximum,  etsi  suum 
inimicum,  ab  aliis  injustum  aliquid  pati; 
quin  potius  dolet  ac  tristatur  de  ejus 
malo ,  prout  alibi  praecipit  idem  Aposto- 
lus :  Flere  cum  fientibus,  Rom.  12. 

Congaudet  auteni  veritati.  Veritatem 
pro  justitia  posuit  more  Scripturae  fre- 
quentato  ,  maxime  in  Psalmis  et  Prophe- 
tis.  Potest  autem  hic  intelligi  vel  justitia 
generalis,  hoc  sensu :  Gharitas  congaudet 
proximis  in  omni  bono ,  quod  agunt  (ita 
Joannes  Apostolus  in  3.  epistola :  Gavi- 
sus ,  inquit,  sum  valde  venientibus  fra- 
tribus ,  et  testimonium  perhibentibus 
veritati  tuae,  sicut  tu  in  veritate  am- 
bulas) ;  vel  justitia  specialis ,  ut  sensus 
sit,  charitatem  gratulari  proximis,  quum 
videt,  inter  eos  justitiam  coli,  id  est,  ne- 
minem  laedi ;  sed  unicuique  ,  quod  suum 
est,  attribui.  Hoc  fortasse  probabilius 
propter  oppositum  membrum. 

7.  Omnia  suffert.  Id  est,  tolerat,  te- 
gendo  ac  dissimulando  vitia  et  infirmita- 
tes  proximorum ,  quantumvis  molestas, 
quatenus  tameu  eis  ad  salutem  expediat, 
Quod  et  alibi  saepe  Paulus  praecipit,  et 
ipse  in  primis  praestitit.  Debemus,  inquit 
Rom.  15.,  nos  firmiores  imbecillitates 
infirmorum  supportare,  et  non  nobis 
placere.  Et  Galat.  6. :  Alter  alterius 
onero  portate,  et  sic  adimplebitis  legem 
Christi.  Quae  lex  non  alia  est,  quam  lex 
charitatis.  Hunc  sensum  suggerit  vox 
Graeca  OTsystv ,  quae  proprie  significat 
tegere,  et  ad  animum  relata,  dissimulare, 
tacendo  tolerare.  Sciendum  est,  Cypria- 
num  in  libro  de  unitate  Ecclesiae  et  testi- 

moniorum  lib.  3.  pro :  omnia  suffert, 
legere:  omnia  diligit.  ITnde  conjicit 
Erasmus,  interpretis  illins  codicem  ha- 
buisse  vidvxa  aTspyc^  addita  literula  verbo 
OTEYSi.  Accedebat,  quod ,  quum  in  textu 
proxime  se>:iuantur  haec  duo:  omnia 
credit,  omnia  sperat,  desiderari  videba- 
tur  tertium  ejusdem  generis :  omnia  dili- 
git.  Verumtamen  idem  Erasmus  fatetur, 
id,  quod  nostra  habet  editio,  sibi  magis 
probari. 

Omnia  credit.  Hanc  partem  cum  dua- 
bus  sequentibus  Lomb-i/dus ,  Hervaeus, 
atque  alii  Latini  mediae  aetatis  interpre- 
tantur  de  officio  charitatis  erga  Deum, 
sicuti  duodecim  attributis  praecedentibns 
declaratum  est  ejus  officium  erga  proxi- 
mos.  Itaque  seciindum  illos  charitas  om- 
nia  credit  non  hominibus  ,  sed  Deo  ;  non 
est  tarda  ad  credendum  omnia,  quae  cre- 
denda  divinitus  traduntur.  Expositionem 
confirmant.  Nam  hominibus  omnia  cre- 
dere,  levitatis  est,  non  charitatis.  Est 
enim  Deus  verax ;  omnis  autem  homo 
mendax.  Rom.  3.  Quare  credentem  om- 
nia,  quae  dicuntur  ab  hominibus,  necesse 
est  saepenumero  decipi.  Hinc  et  in  vitio 
ponitur  Proverb.  14.:  Innocens  credit 
omni  verho.  Sic  et  Augustinus  hanc  par- 
tem  intellexit,  cum  alibi,  tum  lib.  de 
spirit.  et  lit.  cap.  32.  ita  scribens:  Jpsa 
charitas .  quae  omnia  credit,  non  omni 
spiritui  credit;  ac  per  hoc  omnia  qui- 
dem  credit ,  sed  Deo ,  quia  non  dictum 
est:  Omnihus  credit. 

Omnia  sperat.  A  Deo,  non  ab  homini- 
bus ;  omnia ,  inquam,  quae  Deus  promisit 
ac  speranda  proposuit.  Sic  iidem  autores. 
Et  ne  spes  dilatione  frangatur,  tertium 
additur : 

Omnia  sustinet,  Graece  G7:o|Jisv£t^  ver- 
bum  a  superiore  diversnm ;  atque  hunc 
reddunt  sensum  :  Patienter  exspectat  pro- 
missa  Dei ,  quamvis  in  longum  tempus 
dilata ;  faciens ,  quod  praecipit  Habacuc 
Propheta  cap.  2.:  Si  moram  fecerit,  ex- 
specta  eum ;  et  quod  Jacobus  Apostolus 
cap.  5.:  Patientes  estote ,  fratres,  usque 
ad  adventum  Domini.  Et  haec  quidem 
Latinorum  expositio  est. 


At  vei-o  Graeci  commentatores,  quibus 
annuunt  ex  Latinis  Pelagius ,  Primasius 
et  Sedulius,  ista  tria  membra  perinde,  ut 
duodecim  praecedeutia,  referunt  ad  cha- 
ritatem  proximi,  sensu  valde  probabili. 
Nara  institutum  Apostoli  est  hoc  capite, 
commendare  charitatem ,  quatenus  exer- 
cetnr  erga  proximos  per  officia  hominibus 
conspicua.  Ex  quibu.3  deinde,  velut  ab 
eflfectis  et  signis  visibilibus  charitatis  in 
Deum  invisibilem,  a  qua  nec  separari 
possunt ,  cognoscendum  cuique  relinquit, 
utrum  diligat  Deum ,  necne.  Qui  enim 
non  diligit  fratrem  suum,  quem  videt, 
id  est,  qui  ei  charitatis  officia  non  impen- 
dit,  Deum ,  quem  non  videt,  quomodo 
potest  diligere  ?  1  Joann.  4. 

Sic  igitur  illi  exponunt:  Charitas  om- 
nia  credit  proximo  vel  de  proximo,  quem 
diligit.  Proximo  quilem,  quatenus  non 
facilc  suspicatuv,  eum  mentiri ;  de  proxi- 
mo  autem,  in  quantum  bona,  quae  de  eo 
audit,  facile  suscipit  ut  vera;  nam  utique 
charitatis  est,  bene  sentire  de  proximis, 
ac  bene  iis  velle.  Quo  fit,  ut  bona,  quae 
de  illis  dicuntur,  facilius  ac  propensius 
credat,  quam  mala.  Qua  tamen  in  re  ju- 
dicium  adhibet  secundum  dictamen  pru- 
dentiae,  ne  noxio  fallatur  errore.  Est 
igitur  in  vocabulo  omnia  distributio  ac- 
commoda,  quam  vocant. 

Eodem  modo  partem  hanc :  omnia 
credit ,  etiam  Angustinus  alicubi  intel- 
lexit,  ut  lib.  10.  confess.  cap.  3.  Item  : 
omnia  sperat ,  'v\  est,  de  proximo,  quem 
diligit;  sive  ille  bonus  sit,  sive  malus,  et 
adhuc  a  recto  devius,  assidue  sperat:  de 
illo  meliora,  de  hoc  bona,  resipiscentiam, 
profectum,  perseverantiam,  et  caetera,  ad 
quae  tum  orando,  tum  admonendo,  corri- 
piendo ,  castigando  provehere  eum  tene- 
tur.  Nihil  enim  horum  recte  fit  a  non 
sperante;  nec  quisquam  est  tam  malus, 
de  quo,  dum  vivit,  desperandum  sit. 

Postremo:  omnia  sustinet,  id  est,  mala, 
quaecumque  a  malis  hominibus  inferun- 
tur ,  ut  maledicta,  contumelias,  obtrecta- 
tiones,  exsilia,  vincula,  tormenta,  mortem 
ipsam  aequo  fert  animo ,  tam  propter 
ipsorum  salutem ,  a  quibus  haec  patitur, 

quam  aliorum ;  inter  haec  etiam  Deum 
pro  inimicis  orans ,  ut  det  illis  poeniten- 
tiam,  quod  profecto  magnae  cbaritatis  est. 
Hunc  sensum  Paulus  suo  ipsius  exemplo 
nobis  declarat  2  Tim.  2.,  cum,  de  perse- 
cutionibus  suis  loqiiens,  ait:  Omnia  su- 
stineo  propter  electos,  ut  et  ipsi  salutem 
consequantur  •  ubi  similiter,  ut  bic,  legi- 
tur  Tcavta  utiojisvoj. 

Verumtamen  non  ita  sustinenda  sunt 
mala,  ut  non  etiam  pro  tempore  et  loco 
prudenter  avertenda  sint  ac  repellenda; 
quemadmodum  et  mali  homines,  quamvis 
a  bonis  tolerandi  sint,  adeo  ut  dicat  Gie- 
gorius  hom.  38.  super  Evangelia :  Bonus 
non  fuit,  qui  malos  tolerare  recusavit, 
non  ita  tamen  tolerandi,  ut  non  eorum 
malitiae,  quum  res  postulat,  obviam  eatur 
verbis  at  factis ,  etiam  usque  ad  separa- 
tionem  a  coetibus  bonorum.  Unde  lauda- 
tur  angelus  Ephesi  Ecclesiae,  Apoc.  2., 
quod  malos  sustinere  non  posset. 

IUud  extremo  loco  notandum,  charita- 
tem  omnia  credere,  sperare,  sustinere 
actu  imperato ,  ut  loquuntur  Theologi. 
Nam  actu  elicito  charitas  diligit,  fides 
credit,  et  caetera.  Vel  certe  haec  omnia 
in  personam  hominis  charitatem  habentis 
accipienda  sunt,  qui  per  charitatem  haec 
omnia  facit,  uti  dictum  est  initio. 

8.  Charitas  numquam  excidit.  Dein- 
ceps  usque  ad  finem  capitis  charitatem 
prae  caeteris  donis  commendat  Apostolus 
a  pennanentia  seu  perpetuitate.  Com- 
mentator  Ambrosii  et  non  uno  loco  Au- 
gustinus  legunt:  numquam  cadit.  Sed 
Graece  est  verbum  compositum  IxTiiTtTS'.^ 
excidit,  temporis  praesentis.  Quo  verbo 
idem  significatur,  quod  illis  sequentibus : 
evacuari,  cessare,  destrui.  Numquam  igi- 
tur  excidit  charitas,  intelhge,  quantum  ad 
temporis  conditioneni  attinet ;  sensus  enim 
est,  ita  charitatem  haberi  in  hoc  saeculo, 
ut,  si  quis  eam  retineat  usque  ad  exitum 
hujus  vitae,  permansura  cum  eo  sit  in 
vita  futura.  Quem  sensum  ea,  quae  se- 
qiauntur  de  aliis  donis  post  hanc  vitam 
cessaturis,  palam  ostendunt. 

Eodem  redit  illorum  commentarius,  qui 
dicunt,  Apostolum  loqui  de  charitate  in 


genere.  Sentit  enim,  charitatem  non  esse 
virtutem  hujus  duntaxat  saeculi,  sicut 
fidem  et  spem ;  sed  permansuram  in  vita 
beata. 

Quocirca  male  quidam  ex  hoc  loco 
docuerunt  et  docent ,  fieri  non  posse ,  ut 
quis,  charitate  semel  donatus,  eam  amit- 
tat.  Quod  enim  nonnulli  sensum  hunc 
faciunt,  charitatem  in  hac  vita  nunrquam 
cessare  eo ,  quod  semper  novas  arripiat 
occasiones  bene  merendi  de  proximis  te- 
stante  Augustino  in  praefatione  super 
Psalm.  31. :  Dilectio  vacare  non  potest; 
et  Gregorio  in  hom.  30.  super  Evangelia : 
Prohatio  dilectionis  exhibitio  est  operis, 
ac  rursum:  Amor  Dei  numquam  est 
otiosus.  Operatur  enim  magna,  si  est; 
si  vero  operari  renuit,  amor  non  est. 
Id ,  inquam ,  huic  loco  non  quadrat ,  ubi 
charitas  comparatur  cum  donis  post  hanc 
vitam  cessaturis. 

Verum  dicet  aliquis :  Charitas ,  uti  di- 
ctum  est,  patiens  est,  et  omnia  suffert, 
credit,  eperat,  sustinet;  quare,  si  fidcs, 
spes  et  patientia  locum  non  habebunt  in 
futuro  saeculo,  ut  ex  sequentibus  apparet, 
igitur  nec  charitas.  Respondeo,  charita- 
tem  secundum  actus  sibi  proprios  atque 
elicitos  in  futuro  saeculo  permansuram; 
Deum  namque  diliget  perfectissima  dile- 
ctione.  Si  enim  amamus  quem  non  vi- 
demus,  quomodo  amaturi  sumus,  cum 
viderimus?  ait  Augustinus  in  enarr. 
Psalm.  91.  Diliget  et  proximum  in  Deo, 
tamquam  se  ipsum.  Sed  et  alios  praeterea 
quosdam  actus  illi  vitae  convenientes 
imperabit.  Congaudebit  enim  veritati  et 
justitiae  divinae,  tam  in  glorificatione 
justorum,  quam  in  damnatione  impiorum. 
Deuique  et  animae  beatorum  ex  chari- 
tate ,  qua  nos  prosequi  non  desinunt ,  pro  • 
nobis  intercedunt;  ut  bene  ex  hoc  loco 
ratiocinentur  catholici :  Perdurat  charitas  ■ 
animarum  beatarum  erga  nos  ;  atqui  per-  1 
petuum  charitatis  oflScium  est,  orare  pro 
dilectis,  si  indigeant;  ergo  beatae  animae 
pro  nobis  orant.  Neque  enim  ignorare 
pussunt  perpetuam  nostram  in  hac  vita 
necessitatem.  In  quo  argumento  diluendo 
frustra  laborat  Calvinus.    Caeterum  pa- 

tientiae  virtus  utrum  et  quatenus  in  fnturo 
saeculc  permansura  sit,  alia  quaestio  est, 
de  qua  disputatur  in  3.  sent.  dist.  33. 

Sive  prophetiae  evacuahuntur.  Grae- 
ce :  sr-s  oz,  sive  autem.  Atque  ita  legi- 
tur  in  textu  priorum  editiouum  commen- 
tarii  Ambrosii.  Et  quidem  tres  Graeci 
codices  a  Roberto  notati ,  tria  haec  mem- 
bra  adhuc  iueidunt  hoc  modo :  Sive  au- 
tem  prophetiae ,  abolebuntur  •  sive  lin- 
guae ,  cessabunt :  sive  scientia ,  ubolebi- 
tur :  (sic  enim  Graeca  vertimus)  quem- 
admodam  et  interpres  Theophylacti 
distinxit;  tamquam  sensus  orationis  sit: 
Caetera  vero  dona ,  sive  sint  prophetiae, 
sive  linguae ,  sive  scientiae ,  aliquando 
cessabunt.  Alioqui  fatendum  erit,  vocu- 
lam  o£  reduudare,  quod  fit  interdum. 

Cessationem  hanc  donorum  non  ad 
praesens  saeculum ,  ut  quidam  volunt, 
sed  ad  futurum  esse  referendam  (etsi 
prophetiae  et  linguae  etiam  nunc  post 
jacta  prima  Ecclesiae  fundamenta  ut  plu- 
rimum  cessent) ,  ea,  quae  sequuntur,  ma- 
nifeste  probant.  Neque  enim  scientia 
destruetur  in  hoc  saeculo ,  quum ,  eo  du- 
rante,  semper  sit  necessaria;  acperfectum 
illud,  de  quo  deinde  loquitur,  itemque 
videre  facie  ad  faciem,  non  hujus  est 
saeculi,  sed  futuri.  Prophetias  numero 
plurali  vocat  praedictiones  propheticas, 
comprehensis  tamen  co  nomine  etiam  ex- 
positionibus  mysteriorum  ,  uti  capite  se- 
quenti.  Quae  quidem  omnes  obolendae 
sunt,  quia  non  erit  illarum  usus  in  coe- 
lesti  patria,  ubi  omnes  clare  ^adebunt 
Deum,  nihilque  remotum  a  notitia  beato- 
nxm  erit  illis  annuntiandum  aut  expo- 
nendum. 

Porro,  cessante  usu  praedictionis  pro- 
pheticae,  consequens  est,  ut  et  ipsum 
cesset  prophetiac  donum,  utpote  quod 
non  in  habitu,  scd  in  actnali  tantum  reve- 
latione  consistit.  Quamquam  et  habitns 
expUcandi  mysteria  fidei  cessaturus  est 
sensu  Pauli,  id  est,  quoad  usum ;  ut  iufra 
docebimus.  Non  igitur  ea  ratio  est  cessa- 
turae  prophetiae ,  quod  cognitio  prophe- 
tica  in  sua  ratione  obscnritatem  inchidat; 
nt  bene  docet  S.  Thomas  3.  p.  qu.  7  art. 


8,  ad  1.  et  2.,  tacite  retractans  id ,  quod 
diversum  dixerat  in  2.  2.  q.  174.  art.  2. 
ad  3.  Etenim  Christus ,  qui  omnia  clare 
cognovit,  Propheta  fuit,  seque  ipse  Pro- 
phetam  fatetur,  Matth.  13.  dicens:  Non 
est  Propheta  sine  honore,  nisi  in  patria 
sua.  Sed  ea  ratio  est,  ut  dixi,  quoniara 
in  vita  futura,  ubi  erit  consummata  beati- 
tudo,  non  habebit  amplius  locum  annun- 
tiatio  mysteriorum. 

Sive  linguae  cessabunt.  Non  dicit, 
linguam  cessaturam ,  sed  linguas.  Non 
enim  post  resui-rectionem  cessabit  usus 
lingaae  corporeae,  id  cst,  locutio  sensi- 
biUs;  sed  non  erunt  ibi  genera  lingua- 
rum,  ac  proinde  nec  donum  linguanTin. 
Neque  enim  hujusmodi  dono  illic  opus 
erit,  ubi  omnes  electi  erunt  labii  unius 
et  sermonum  eorundem  multo  magis, 
quam  fuerunt  homines  ab  exordio  sui 
generis  usque  ad  exstructionem  turris 
Babel,  Gen.  11.  Quare  nec  linguarura 
donum  intelligi  debet  ideo  cessaturum, 
quod  imperfectionem  includat.  Si  enim 
una  lingua  loqui  non  est  imperfectionis, 
igitur  nec  pluribus.  Sed  ratio  est,  quam 
dedimus. 

Sive  scientia  destruetur.  Graece  xaiap- 
yr^UryasTai,  abolebitur ,  quod  in  primo 
membro  vertit  interpres :  evacuari.  Quo 
sensu  dicat  Apostolus,  scientiam  destru- 
ctura  iri  in  f  uturo  saeculo ,  variae  sunt 
interpretum  sententiae.  Chrysostomus 
super  hunc  locum,  et  copiosius  sermon. 
1.  de  incoraprehensibili  Dei  natura,  scien- 
tiam  destruendam  docet  eo ,  quod  ex  im- 
perfecta ,  qualis  nunc  est ,  perfecta  fiet, 
atque  ex  minore  major,  accedente  notitia 
multarura  rerura  ,  quas  nunc  ignoramus  ; 
ut  illa  destructio  sit  potius  incrementnm 
et  accumulatio  quaedam ,  et  ad  majora 
profectio.  Chrysostomo  subscribit  Theo- 
phylactus ;  nec  aliud  sentire  videtur  Theo- 
doretus,  ita  scribens :  Cessat  autem,  qnae 
minor  est  cognitio ,  majore  suppedi- 
tata. 

Verum  hoc  pacto  etiam  charitas  cessa- 
bit  ac  destruetur,  quoniam  ex  impcrfecta, 
qualis  nunc  est ,  perfecta  fiet ,  ex  minore 
major.    Ut  et  hoc  addam,  nimis  coactam 

videri  expositionem ,  qua  destrui  et  ab- 
oleri  dicatur,  quod  perficitur  et  augetur. 

Quidam  igitiir  putarunt,  Apostolum 
sentire,  quod  habitus  scientiae  in  hoc  sae- 
culo  acquisitae  cum  sensibus  corporis 
pereat  in  morte,  tamquam  ab  illis  neces- 
sario  dependens ;  cui  postea  succedat 
alius  habitus  perfectior,  animae  divinitus 
impressus.  Sed  hoc  bene  refellit  Thomas 
in  comm,  et  1.  q.  89.  art.  5.  Nam  scientia 
est  in  intellectu,  non  in  sensu,  a  quo  nec 
secundum  speciem  actus  dependet  in  ani- 
ma  separata.  Nec  vero  quidquam  includit 
imperfectum  in  sua  ratione,  propter  quod 
cessare  debeat  in  patria ,  sicuti  fides  et 
spes,  ut  vult  Cajetanus.  Nara  Deo  pro- 
priissime  competit  scientiae  nomen,  et  in 
Christo  fuit  hoc  donum,  in  quo  omnia 
charismata  fuerunt  perfecta.  Denique 
nota  est  et  probata  B.  Hieronymi  in  epist. 
ad  Paul.  illa  cohortatio:  Discamus  in 
terris,  quorum  scientia  nobis  perseveret 
in  coelo.  Quamquam  illic  conclusiones 
non  ex  principiis  erunt  colligendae,  sed 
in  suis  principiis  intuendae ;  quemadmo- 
dum  et  hic  facimus,  utentes  scientia  prius 
percepta. 

Censet  autem  Aquinas ,  scientiam  de- 
struendam  esse,  quantum  ad  modum 
sciendi,  qui  est  per  inspectionem  phan- 
tasmatum ,  ut  ait,  qua  anima  separata 
non  indigebit,  habens  esse  et  operatio- 
nem  absque  corporis  communione.  Quod 
etsi  verum  sit,  non  tamen  in  hoc  loco 
significatur.  Quamvis  enim  anima  sepa- 
rata  siue  phantasmate  contempletur ,  at- 
tamen  post  resurrectionem  nihil  vetat, 
beatos  (quorum  statum  maxime  respicit 
Apostolus)  uti  scientiis  suis  per  conver- 
sionem  ad  phantasmata ,  qui  raodus  est 
homini  naturalis;  quemadmodum  ti-adit 
idem  doctor  in  3.  sent.  dist.  31.  sub  finem. 
Et  alioquin,  ut  esse  animae  separatae  ini- 
perfectum  est ,  ita  et  intelligere  ,  nisi  in- 
fliTentia  divini  gratuitique  luminis  acce- 
dat,  teste  eodem  autore,  1.  q.  89.  art.  1. 
Non  ergo  modum  illum  sciendi,  qui  pro- 
prius  est  animae  separatae,  proraittit 
Apostolus    tamquam  aliquid    perfectius, 


cum  pronuntiat,   scientiam  hanc  nostram 
abolendam. 

Aliis  itaque  videtur  hujus  loci  germa- 
nior  expositio ,  secundum  quam  scientia 
destruenda  dicitur,  quia  donum  scientiae, 
de  quo  dictum  est  cap.  superiori:  alii 
datur  sermo  scientiae,  et  rursum  hoc 
capite :  Si  habuero  omnem  scientiam, 
non  habebit  usum  ad  proximos  in  futuro 
saeculo.  Ad  hoc  enira  datura  est,  ut 
doctrina  Christiana  per  ea,  quae  sunt 
huraanae  cognitionis  aut  experientiae,  vel 
persuadeatur  iis,  qui  nondura  credunt, 
vel  ab  iis ,  qui  jara  credunt,  tenacius  fir- 
miusque  retineatur.  Quale  nihil  agetur 
in  futuro  saeculo,  quando,  fide  in  speciem 
conversa ,  perfecte  adimplebitur  illud  Je- 
remiae  31. :  Non  docebit  ultra  vir  proxi- 
mum  suum.  Omnes  enim  cognoscent  me 
a  minimo  eorum  usque  ad  maximum. 
Hic  sensus  adraodum  probabilis  est;  con- 
gruit  enim  cum  iis ,  quae  praecedunt  de 
cessaturis  prophetiis  et  linguis.  Atque 
eum  tradunt  Oecumenius  in  comm.  et 
Hugo  Victorinus  in  quaest.  hujus  loci; 
itemque  ex  neotericis  quidam.  Nec  repu- 
gnant  ea ,  quae  sequuntur  de  cognitione 
ex  parte,  et  de  comparatione  parvuli,  ut 
ex  comraentario  patebit. 

Quaeres ,  cur  non  etiam  dixerit  Apo- 
stolus,  sapientiara  abolendam  esse,  siqui- 
dem  et  hanc  inter  dona  ad  utilitatem 
Ecclesiae  concessa  superius  enumeravit. 
Responderi  potest,  non  eandera  esse  ra- 
tionera  sapientiae  et  scientiae ,  quantum 
pertinet  ad  usum  fideliura.  Cura  enira 
sapientia  sit  ea  notitia  raysteriornra,  quae 
habetur  ex  causis  suprerais,  in  futuro  au- 
tera  saeculo  Deum,  qui  est  priraa  et  su- 
prema  omnium  causa,  omnes  visuri  sint; 
erit  illic  etiara,  quoad  usum  cognoscendi, 
perfectissiraa  omniura  sapientia.  Quod  de 
scientia,  quae  causas  inferiores  consulit, 
similiter  dici  non  potest.  Augustinus  quo- 
que  lib.  12.  de  Trinit. ,  cap.  14.  sapien- 
tiam  referri  dicit  ad  contemplationem, 
scientiam  vero  ad  actionera.  Atqui  in  fu- 
turo  saeculo  cessabit  actio ,  et  sola  rema- 
nebit  contemplatio. 

Verum,  puto,  rectius  dixeris,  etiam  sa- 

pientiam,  quatenus  donum  est  ad  aliorum 
utilitatem  datum,  abolendam  esse;  ut, 
quod  hic  de  scientia  dicitur,  etiam  de 
sapientia  dictum  intelligatur ;  praesertim 
cum  sapientia  sit  quaedam  scientia  ;  quem- 
admodum  memorato  loco  docet  Augusti- 
nus ,  et  probat  ex  eo  ,  quod  infra  dicitur  : 
Nunc  scio  ex  parte ;  tunc  autem  cogno- 
scam ,  etc.  Certe  enim,  si  de  istorum  do- 
norum  actibus  absolute  loquamur,  sicuti 
sapientia  babebit  in  patria  quosdam  actus 
suos,  ita  nihil  obstat,  quin  et  scientia 
suos  quosdam  illic  habitura  sit,  cujus- 
modi  est,  in  causis  creatis  effecta  cogno- 
scere ;  imo  et  Deum  in  creaturis  cernere, 
vidclicet  eo  modo :  quae  tradit  idem  Au- 
gustinus  libr.  22.  de  civit.  Dei ,  cap.  29. 
sub  finem. 

9.  Ex  parte  enim  cognoscimus,  et 
ex  parte  prophetamus.  Non  ideo  ex 
parte,  quod  scientia  et  prophetia  aliquid 
imperfectum  includant  in  sua  ratione  (jam 
enim  de  utraque  contrarium  ostendimus), 
sed  quia  tantum  serviunt  huic  saeculo; 
nam  et  de  dono  Unguarum  idem  esse  ju- 
dicium,  testatur  Aquinas  in  commentario  ; 
sed  idcirco  praetermissum ,  quod  his  duo- 
bus  imperfectius  ,  id  est ,  minus  sit.  Ita- 
que  sensus  esse  videtur:  Donum  scientiae 
ac  prophetiae  nobis  datur  ob  imperfectio- 
nem  hujus  saeculi,  quia  per  scientiam 
homines,  spiritualium  rudes  ac  rebus  sen- 
sibilibus  dediti,  ab  ipsis  sensibilibus  ad 
capienda  fidei  mysteria  veluti  manu  du- 
cendi  sunt,  per  donum  autem  prophetiae 
de  reconditis  Scripturarum  sensibus  in- 
stituendi.  Quorum  neutrum  agetur  futuro 
saeculo  ,  ubi  perfecta  erunt  omnia. 

Igitur  illud:  ex  parte  habet  quidera 
imperfecti  significationem ,  quod  satis  ar- 
guit  antithesis  ejus  ad  perfectum  in  sen- 
tentia  proxime  sequenti;  sed  discernen- 
dum ,  cujus  rei  notetur  imperfectio.  Nam 
dona,  quae  dantur  soUim  ad  utilitatem 
aliorum ,  imperfectionem  et  iuopiam  mon- 
strant,  non  eorum ,  in  quibus  sunt,  sed 
aliorum ,  quibus  erudiendis  et  instruendis 
serviunt,  ut  linguae,  scientia,  prophetia 
et  alia  superiori  capite  enumerata.  Fides 
autem  et  spes,  quas  quisque  habet  propter 


se,  imperfectionem  habent  in  semet  ipsis, 
ut  infra  declarabitur.  Juxta  hanc  expo- 
sitionem  non  solum  de  linguis,  uti  dictum 
est,  verum  etiam  de  dono  sapientiae  erit 
eadem  ratio ,  quae  de  scientia  et  prophe- 
tia;  nempe  ex  parte  nos  sapere.  Genera- 
liter  enim  de  charismatis  superiori  capite 
dictum  est:  Unicuique  datur  manife- 
statio  Spiritus  ad  utilitatem ,  scilicet 
aliorum.  Estque  PauU  intentio  docere, 
quod,  caeteris  aboUtis ,  sola  charitas  sit 
remansura.  Consequens  item  est,  etiam 
Christum  Dominum,  in  hac  vita  conver- 
santem,  cognovisse  et  prophetasse  ex 
parte,  sensu  videUcet  jam  expUcato. 

Sciendum  tamen  ,  in  quibusdam  exem- 
plaribus  Graecis ,  cujusmodi  quinque 
signat  R.  Stephanus  ,  pro  yap  legi  <3s,  ex 
parte  autem  cognoscimus ,  quemadmo- 
dum  et  Faber  vertit  ex  Graeco ;  ut  haec 
pars  non  sit  probatio  praecedentis ,  sed 
novaratio,  qua  doceat,  charismata  ces- 
satura ,  quia  nimirum  ex  parte  sunt ,  id 
est,  imperfectiouem  habent  in  se,  quo- 
modo  locum  hunc  aUi  intellexerunt.  Quam- 
quam  dici  potest,  si  vera  lectio  est  horum 
codicum,  conjunctionem  autem  pro  enim 
positam  esse,  quae  heterosis  apud  He- 
braeos  non  est  infrequens. 

10.  Cum  autem  venerit  id ,  quod 
perfectum  est,  evacuahitur ,  quod  ex 
pdrte  est.  Graece,  addito  tempoiis  ad- 
verbio:  Tunc ,  quod  ex  parte ,  abolehi- 
tur.  Sensus:  Posteaquam  advenerit  fide- 
Ubus  perfecta  notitia  Dei  et  omnium  my- 
steriorum ,  sciUcet  in  futuro  saeculo,  tunc 
abolebitur  et  cessabit  non  solum ,  quid- 
quid  donorum  in  se  imperfectionera  habet, 
verum  etiam,  quidquid  eorum  ideo  datura 
est ,  ut  proximorum  imperfectioni  serviat. 
Tunc  enim  nuUi  jam  erunt,  quibus  dica- 
tur:  Cognosce  Dominum. 

Hic  quaeri  solet,  quomodo  charitas 
non  etiam  abolenda  sit  in  futuro  saeculo, 
quandoquidem ,  uti  cognoscimus  et  pro- 
phetamus  ex  parte ,  sic  etiam  diUgimus 
ex  parte.  Omnis  enim  nostra  dilectio  iu 
hoc  statu  viae  imperfecta  est.  Verum 
respousio  patet  ex  dictis.  Nam  prophe- 
tia,  Unguae,  scientia,  non  ideo  cessabunt, 

quod  in  se  ipsis  imperfecta  sint,  sed  quia 
tantum  propter  aliorum  imperfectionem 
data.  Fides  autem  et  spes  cessabunt  eo, 
quod  in  sua  ratione  imperfectionem  in- 
cludant,  fides  obscuritatem  et  ineviden- 
tiam  cognitionis ,  spes  autem  rei  deside- 
ratae  absentiam.  At  charitas  nec  solum, 
nec  proprie  datur  ob  utilitatem  aliorum, 
sicut  dantur  charismata,  de  quibus  supe- 
riori  capite  (licet  illa  per  hanc  maxime 
utilia  reddantur) ;  neque  in  sua  ratione 
claudit  imperfectionem  ,  ut  fides  et  spes ; 
ideoque  cessare  non  debet,  sed  imper- 
fecta  mutabitur  in  perfectam,  eadem  nu- 
mero  permanens.  Quanto  enim  perfectius 
coguoscetur  Deus ,  tanto  magis  amabitur 
et  ipse,  et  in  eo  omnes  electi. 

11.  Cum  essem  parvulus ,  loquebar 
ut  parvulus,  sapiebam  ut  parvulus, 
cogitabam  ut  parvulus.  Graece  hoc  or- 
dine :  Cum  essem  parvulus ,  ut  parvu- 
lus  loquebar,  ut  parvulus  cogitabam. 
Parvulus,  Graece  VTjTiiog.  Quae  vox  pue- 
rum  infantem  significat,  id  est,  qui  nec- 
dum  perfecte  fari  queat,  a  vrj  particula 
privativa,  et  stoc^  sermo,  verbum.  Hanc 
similitudinem  hominis  ex  puero  proficien- 
tis  in  virum  adhibet  ex  sua  persona  Apo- 
stolus,  ut  doceat,  aliud  congruere  nobis 
in  hoc  saeculo ,  velut  in  aetate  puerili, 
aliud  in  futuro ,  tamquam  in  aetate  virili. 
Cum ,  inquit ,  essem  parvulus,  loquebar, 
sapiebam ,  cogitabam  ut  parvulus,  id  est, 
omnia  haec  agebam  imperfecte,  prout  im- 
perfectus  in  parvulo  seu  puero  infante 
est  usus  rationis.  IJbi  nota,  verbum  Grae- 
cum  scppovouv ,  pro  quo  vertit  interpres, 
sapiebam,  et  verti  posse  sentiebam,  qua- 
tonus  ad  animum  refertur  sentire.  Signi- 
ficatur  enim  judicium  mentis  de  rebus, 
non  autem  ea,  quae  proprie  sapientia 
vocatur,  quae  in  infantibus  nulla  est;  ne 
quis  hoc  cum  nonnuUis  ad  donum  sapien- 
tiae  detorqueat. 

Caeterum  cogitare ,  quod  Graece  est 
AoyiQBobai ,  rationis  discursum  indicare 
videtur.  Est  autem  hoc  totum  de  parvulis 
manifestum.  Loquuntur  enim  balbutiendo ; 
stulte  sapiunt,  pretiosa  contemnentes  et 
vilia  appetentes ;   itemque   confuse  cogi- 


tant  ac  ratiocinantur.  Videtur  autem 
Apostolus,  inquit  Aquinas,  ordine  prae- 
posterc  haec  tria  ponere.  Nam  locutio 
praeexigit  judicium  sapientiae ;  judi- 
cium  vero  praesupponit  cogitationes 
rationis.  Sed  hoc  satis  congruit  imper- 
fectioni  puerili,  in  qua  est  locutio  sine 
judicio,  et  judicium  sine  deliberatione. 
Sic  ille. 

Quando  autem  factus  sum  vir,  eva- 
cuavi ,  quae  erant  parvuli.  Atqui  vir 
factus,  inquit,  abolevi,  abjeci  ac  missas 
feci  istas  imperfectiones,  et  coepi  loqui, 
sapere,  cogitare  ut  vir.  Graeci  codices, 
in  quibus  pro  xaxv^pyrjxa  legitur  xaxT^pYirjV  | 
aut  xaTTjpYTj,  mendosi  sunt.  Nam  haec 
Graece  dici,  non  autumo.  Lectioni  vul- 
gatiori  ac  meliori  suffragantur  interpretes 
Graeci,  itemque  codex  regius  cum  reli- 
quis  omnibus  R.  Stephani.  Comparatio- 
nem  hanc  ab  Apostolo  interpositam  pleri- 
que  referunt  ad  superiora,  ubi  sermo  fuit 
de  donis  ad  aliorum  utilitatem  concessis; 
et  ita  singula  singulis  applicant,  ut  lo- 
quela  pertiueat  ad  linguas ,  sapere  ad 
prophetiam,  cogitare  ad  scientiam.  Quod 
si  recipimus,  tum,  qui  ejusmodi  dona  ha- 
bent ,  intelligi  debent  similes  esse  pueris 
imperfecte  loquentibus,  sapientibus,  cogi- 
tantibus ;  non  quod  haec  dona  ex  sua 
ratione  imperfecta  sint,  ut  propterea 
nequeant  in  beatis  permanere,  sed  propter 
usum ,  ut  saepe  dictum  est. 

Etenim  quia  status  praesentis  vitae  re- 
spectu  futurae  est  velut  infantia  quaedam 
aut  pueritia  ad  virilem  statum  comparata, 
idcirco,  quibus  dona  data  sunt  ad  aliorum 
instructionem ,  ii  debent  sese  aliis  tam- 
quam  parvulis  accommodare ,  et  cum  eis 
quasi  pueriliter  loqui,  sapere,  ratiocinari, 
more  boni  praeceptoris  aut  uutricis.  Unde 
est,  quod  ait  Apostolus  supra  cap.  3.: 
Tamquam  parvuUs  in  Christo  lac  vobis 
potum  dedi.  Et  cap.  12.  sequentis  epi- 
stolae:  Factus  sum  insipiens ,  vos  me 
coegistis ;  et  1  Thess.  2.:  Facti  sumus 
parvuli  in  medio  vestrum,  tamquam  si 
nutrix  foveat  filios  suos.  Verumtamen 
nihil  vetat ,  hanc  comparationem  referri 
ad  sequentia ,  ubi  de  cognitione  fidei  agi- 

tur,  ut  hac  pdrte  transitus  sit  a  donis 
propter  alios  datis  ad  donum  fidei,  quod 
unicuique  propter  se  datur.  Hoc  quippe 
donum  non  solum  ipsum  ex  suo  genere 
imperfectum  est  ob  rationem  paulo  ante 
dictam ;  verum  etiam  imperfectionem  suam 
trausfundit  in  alia,  de  quibus  actum  est 
hucusque. 

Sic  igitur  explicari  poterit  comparatio : 
Quemadmodum  liomo  parvulus  pueriliter 
loquitur,  sapit,  cogitat,  idem  autem ,  vir 
factus,  puerilem  sermonem,  sensum  et 
cogitationem  exuit,  ac  viriliter,  id  est 
perfecte  omnia  haec  agit;  ita  nos  in  hoc 
saeculo ,  tamquam  in  puerita ,  de  Deo  ac 
mysteriis  divinis  loqxiimur,  sapimus,  et 
cogitamus  obscure  et  imperfecte,  quia 
solam  de  iis  habemus  fidei  cognitionem, 
quae  per  se  obscura  et  imperfecta  est. 
Dum  enim  sumus  in  corpore  hoc  mor- 
tali,  per  fideyn  amhulamus ,  et  non  per 
speciem ,  2  Corinth.  5.  Simulatque  vero 
futuri  saeculi  statum  illum  beatum  attige- 
rimus,  omnem  istam  loquendi,  sapiendi, 
cogitandi  imperfectionem ,  quam  secum 
trahit  notitia  fidei,  prorsus  abjiciemus, 
fide  scilicet  in  visionem ,  et  spe  in  appre- 
hensionem  commutata.  Huic  sensui  liqui- 
do  favent,  quae  sequuntur: 

12.  Videmus  nunc  per  speculum  in 
aenigmate.  Graece:  Videmus  enim  nunc 
etc.  Et  in  quibusdam  legitur:  coc  Iv 
ahiyiiaTi,  velut  in  aenigmate.  Sic  et 
Tertullianus  adversus  Praxeam  cap.  14. : 
tamquam  in  aenigmate;  Syvns  autem 
hoc  ordine  sententiam  reddidit:  Caeterum 
nunc  tamquam  per  specuJum  cernimus 
in  aenigmate.  Rem  eandem  declarat  Apo- 
stolus  alia  similitudine,  nempe  visionis 
specularis  et  obscurae ,  collatae  cum  vi- 
sione  clara  et  directa.  Videmus  igitur 
nunc  tamquam  per  speculum,  et  tamquam 
in  aenigmate,  quia  Deum  ac  res  divinas 
in  hoc  saeculo  cognoscimus  admodum 
imperfecte.  Cum  enim  res  in  speculo  re- 
praesentata  minus  perfecte  videatur,  quam 
si  eam  directe  et  in  se  ipsa  contueamur, 
imperfectionem  adhuc  auget,  quod  addit: 
in  aenigmate.    Per  hoc  euim  non  solum 


obscuritas  significatur ,  sed  etiam  cogno- 
scendi  difficultas. 

Nam  aenigma  proprie  quaestio  est  seu 
propositio ,  qua  sub  involucris  signoium 
quaeritur  aut  dicitur  aliquid  ;  quae  proinde 
ad  conjectandum  et  explicandum  difficilis 
est.  Existimat  Cajetanus ,  per  speculum 
videre  sic  intelligi  posse,  quomodo  vide- 
mus  per  ocularia  vitrea  ,  quae  perspicilla 
vocantur ;  sed  non  est  verisimile.  Solent 
enim  hujusmodi  adhiberi  ad  clarius  viden^ 
dum ,  uiaxime  ab  iis ,  quibus  ob  senium 
visus  deficit;  ideoque  haec  similitudo  seu 
metaphora  non  serviret  rei  propositae. 

Probabilior  fortasse  coujectura,  si  di- 
catur  Apostolus  illud  hac  phrasi  signifi- 
casse,  quod  Latini  dicunt:  adspicere  per 
transennam,  id  est,  uon  prope,  neque 
distincte,  sed  procul  et  summatim,  ac  con- 
fuso  modo  spectare  rem  aliquam.  Neque 
enim  hic  Graece  est  xaxoTiTpov,  quo  no- 
mine  solet  usitatins  apud  scriptores  pro- 
fanos  speculum  significari ,  quod  et  legi- 
tur  apud  LXX.  Exod.  38. ;  sed  egoTCTpov, 
vocabulum  minus  frequens.  Deinde  non  ait 
Paulus :  in  speculo,  sicuti  loquitur  Jacobus 
capit.  1.,  sed :  per  speculum,  quasi  vo- 
lens  significare  modum ,  quo  per  cancel- 
los  aut  transennam  cerni  quippiam  dicitur. 
Quae  locutio  sane  videri  potest  aptior  ad 
designandam  obscuram  et  imperfectam 
visionem,  quam  de  Deo  divinisque  my- 
steriis  in  hoc  saeculo  habemus.  Nam  quod 
proprie  speculum  dicimus,  claram,  distin- 
ctam  et  expressam  exhibet  rei  similitudi- 
nem ;  adeo,  ut  ipse  Dei  Filius,  sub  no- 
mine  sapientiae,  propter  repraesentandi 
perfectionem  vocetur  speculum  immacu- 
latum  Dei  majestatis ,  Sap.  7.  Quam- 
quam  non  negamus,  idem  vocabulum, 
quod  hic  ponitur  ab  Apostolo,  etiam  alibi 
in  Scripturis  usurpari  pro  speculo  ;  nemp£ 
locis  jam  indicatis  Jacobi  et  Sapientis; 
sicque  etiam  Graeci  commentatores  acci- 
piunt  hoc  loco ;  sed  ad  denotandam  visio- 
nis  obscuritatem,  quae  per  visionem  spe- 
cularem  minus  significatur,  dicunt  addi- 
tum  esse :  in  aenigmate. 

Porro  Latini  posteriores ,  ut  Aquinas, 
Lu-anus,  Cajetanus  et  alii  censeut,  Apo- 

stolum  idcirco  notitiam,  quam  in  hac  vita 
de  Deo  habemus,  comparare  visioni,  quae 
per  speculum  aut  in  speculo  fit,  quia  nun 
immediate,  sed  tantum  per  aliud,  nimi- 
rum  per  visibilia  mundi  praesentis,  id  est, 
per  creaturas  sensibus  objectas  et  cogni- 
tas,  in  quibus  velut  in  speculo  quodam 
apparet  atque  in  oculos  mentis  nostrae 
resultat  imago  bonitatis  ,  sapientiae ,  po- 
tentiae  divinae,  Deum  ipsum  cognosci- 
mus ;  ac  nihilominus  addidisse  Paulum : 
in  aenigmate,  quod  illa  cognitio  Dei  per 
creaturas  adhuc  magnam  in  nobis  ob  na- 
turae  corruptionem  habeat  obscuritatem 
et  difficultatem ,  eaque  ratione  a  similitu- 
dinc  visionis,  quae  fit  in  speculo,  recedat ; 
nam  et  hominem  integrum  vidisse  Deum 
in  speculo  sive  per  speculum  creaturarum, 
non  tamen  in  aenigmate. 

Sed  huic  expositioni ,  quamvis  doctae 
et  alias  probabili,  potest  opponi,  quod 
istum  modum  cognoscendi  Deum  scilicet 
per  res  creatas  atque  visibiles,  etiam 
pbilosophis  ethnicis  adscribat  Apostolus 
Eom.  1.;  hic  autem  agat  de  notitia  Dei 
et  mysteriorum,  quam  per  fidem  habe- 
mus ,  perque  eam  scientiam ,  quae  inter 
Spiritus  sancti  charismata  numeratur. 
Quare  superior  expositio,  quae  est  anti- 
quorum ,  probanda  magis  videtur. 

Tunc  autem  facie  ad  faciem.  Sub- 
audi:  videbimus.  Hebraismus  est,  quo 
significatur  visio  perfecta ,  qua  nimirum 
videtur  res  in  se  ipsa ,  et  sicuti  est ,  ut 
loquitur  Joannes  1.  ep.  cap.  3.,  id  fest, 
non  tantum  in  similitudiue ,  sed  per  suam 
ipsius  essentiam.  Theophylactus  appel- 
lat  notitiam  omnino  revelatam.  Quidam 
hoc  loco  visionem  intelligunt  solius  Dei, 
ut  idem  Theophylactus  et  post  eum  Oecu- 
menius ,  ac  fere  Latini  posteriores. 

Alii,  praesertim  veteres,  comprehen- 
dunt  omnium  mysteriorum ,  quae  de  Deo 
sunt ,  cognitionem.  Qui  intellectus  textui 
Paulino  consentaneus  est.  Non  enim 
Deum  uominat ,  sed  dicit ,  nos  ea  visuros 
facie  ad  faciem,  quae  nunc  ex  parte 
cognoscimus,  et  in  aenigmate  videmus. 
Ea  vero  sunt  omnia  fidei  mysteria;  prin- 
cipaliter  autem  ipse  Deus.    Horum  igitur 


omnium  perfecta  cognitio  nobis  promitti- 
tur  atque  servatur  in  futurum  saeculum. 

Unde  et  illorum  error  reviucitur,  qui 
negant,  auimas  justorum  essentiam  Dei 
conspecturas  ante  generalem  mortuorum 
resurrectionem.  Nam  utique  futurura  sae- 
culum  incipit,  ubi  desinit  saeculum  prae- 
sens,  id  est,  post  mortem  uniuscujusque. 
Quare,  nisi  peccati  debitum  aliquod  ob- 
stet,  fateri  necesse  est  ex  Apostoli  sen- 
tentia ,  justorum  animas  statim ,  ut  hinc 
evolariut,  ad  beatificam  Dei  visionem  ad- 
mitti. 

Quod  vero  Theodoretus  hanc  partem 
nou  de  Deo ,  qua  Deus  est ,  sed  de  Chri- 
sto  Domino  secundum  assumptam  natu- 
ram  videndo  vult  iutelligi ,  propterea 
quod  natura  divina  a  nuUo  cerni  queat, 
id  recipi  nullo  modo  potest,  quum  sit  non 
solum  a  sensu  Pauli  remotum  (ut  qui  non 
hic  agat  de  visione  corporali,  sed  de  ea, 
quae  mente  fit) ,  et  ab  aliorum  omniura 
interpretum,  etiam  Graecorum  expositione 
diversum,  verum  etiam  sanae  doctrinae 
contrariura,  quae  tradit,  intellectualis 
creaturae  beatitudinem  in  visione  divinae 
essentiae  consistere.  Sicut  igitur  m  prae- 
senti,  inquit  Hugo  Victorinus,  omnis 
creatura  est  quasi  quoddam  speculum, 
in  quo  videtur  Deus ,  sic  in  futuro  ipse 
Deus  erit  speculum  omnis  creaturae,  in 
quo  omnia  videbuntur  verius,  quam  in  ■ 
semet  ipsis.  f 

Utrum  autem  visio  diviuae  essentiae, 
Christo  Domino  excepto ,  contigerit  ali- 
cui ,  saltem  ex  privilegio ,  in  hac  vita 
mortali,  et  quomodo  sint  intelligenda, 
quae  de  Jacob  Genes.  32.,  deque  Moyse 
Exod.  33.  et  Num.  12.  referuntur;  nempe 
quod  alter  Dominum  facie  ad  faciem  vi- 
derit,  cum  altero  Dominus  facie  ad  fa- 
ciem  collocutus  fuerit,  atque  ab  eo  visus 
palam  et  non  per  aenigmata  aut  figuras : 
solet  a  Theologis  accurate  disputari  in  2. 
sentent.  dist.  8.,  ubi  et  nos  opinionem 
negantem  ostendimus  sacris  literis  ac 
sauctorum  Patrum  dictis  esse  magis  con- 
sonam,  nec  ohstare  ei  loca  Scripturae 
memorata.  Siquidem  in  illis  scrmonem 
esse  constat  de  angelo  conlrectabilem  at- 

que  visibilem  exhibente  sese  in  assumpta 
specie  corporis  bumani.  Cixjus  proinde 
vultum  t[ui  corporeis  suis  oculis  intueba- 
tur,  sive  colluctans ,  ut  Jacob ,  sive  col- 
loquens,  ut  Moyses ,  sive  quis  alius  ,  de 
quo  simile  quid  alicubi  legitur;  ipsum 
Dominum,  cujus  persouam  angelus  ille 
gerebat,  facie  ad  faciem  videre  dicebatur. 
Alioqui  faciem,  hoc  est,  essentiam  Dei 
ab  homine  mortali  videri  non  posse,  Do- 
minus  ad  Moysen,  id  ausum  postulare, 
testatur  his  verbis :  Non  poteris  videre 
faciem  meam ;  non  enim  videbit  me 
homo  et  vivet;  ac  rursus:  Faciem  meam 
videre  non  poteris,  Exod.  33. 

Nunc  cognosco  ex  parte.  Pluralem 
numerum  primae  personae  mutat  in  sin- 
gularem ,  ne  quis  ambigat,  haec  in  ipsum 
etiam  Paulum  competere ,  quamvis  ali- 
quando  raptum  in  tertium  coelum  et  in 
paradisum,  ubi  audiverat  arcana  verba, 
quae  non  licet  homini  loqui.  Ex  parte 
nunc  se  cognoscere  dicit,  non  solum  quia 
pauca  cognoscal  ex  multis,  id  e&t,  my- 
steriorum  partem  aliquam ,  non  omnia 
mvsteria,  quomodo  nonnulli  interpretan- 
tur  illud  ex  parte ,  nominatim  Syrus  pa- 
raphrastes,  quum  vertit:  parum  ex  mul- 
to ;  sed  etiam  quod  ea,  quae  sibi  sunt 
revelata,  cognoscat  imperfecte  et  ubscure  ; 
nimirum  per  fidem,  quae  est  argumentum 
non  apparentium ,  Heb.  11.  Quem  sen- 
sum  volunt  tam  ea ,  quae  pvoxime  prae- 
cedunt  de  speculo  et  aenigraate ,  quam 
hoc,  quod  sequitur :  sicut  et  cognitus  sum. 
Locum  hunc  Augustinus  lib.  12.  de  Triu. 
cap.  14.  ita  legit:  Nunc  scio  ex  parte : 
dicitque  sapientirm ,  qua  Deura  coiitem- 
plamur,  hic  vocari  scientiara. 

Tunc  autem  cognoscam ,  sicui  et 
cognitus  sum.  Supplendum:  a  Deo.  Sicut 
Deus,  inquit,  me  cognostit,  et  ab  aeterno 
cognovit  clare  et  perfecte ;  sic  et  ego 
Deum  resque  diviuas  in  futuro  saeculo 
cognoscam  clare  et  perfecte.  Verum  liaec 
cognoscendi  similitudo  magnam  adjunctara 
habet  inaequalitatem.  Nara  Deus  urania 
novit  perfectissime ,  nos  autem  Deum 
cognoscemus  perfecte,  quomodo  potest 
creatura    creatorem    cognoscere ,    nempe 

per  essentiam ,  omni  remota  obscuritate. 
Non  igitur  hinc  sequitur,  beatus  Deum 
comprehendere ,  sicut  Deus  illos  et  se 
ipsum  comprehendit. 

Annotant  Theophylactus  et  Oecume- 
nius  post  Chrysostomum ,  hic  a  Paulo 
gratiam  insinuari  praevenientem,  qua  nos 
Deus  prior  cognovit,  ut  nos  eum  cogno- 
sceremus ,  et  per  hoc  etiam  imperfectam, 
quam  de  Deo  habemus  scientiam,  uon  ex 
nobis  esse,  sed  gratuito  Dei  munere  uo- 
bis  ubvenLre.  Quare  secundum  horum 
commentarium  uou  nuda  cognitio ,  sed 
amore  comitata ,  quam  approbationis  no- 
titiara  vocant,  hac  parte  siguificatur,  ut 
sensus  sit:  Quemadmodum  Deus  me  louge 
aberrantem  et  a  sui  notitia  penitas  alie- 
nura  prior  coguovit ,  requisivit ,  attraxit 
ad  se,  ut  egu  eura  cugnoscerem,  quaere- 
rem ,  et  amarem ;  sic  et  ego  eum  in  futuro 
saeculo  cognoscam,  et  ad  eum  accurram, 
scilicet  per  amorem  atque  justitiam  prius 
ab  ipso  acceptam,  in  qua  tunc  conspectui 
ejus  apparebo ,  Psalm.  16.  Consonat  lo- 
cus  Gal.  4. :  Cum  cognoveritis  Deum, 
imo  cogniti  sitis  a  Deo;  et  Philipp.  3.: 
Sequor  autem,  si  comprehendam ,  in 
quo  et  comprehensus  sum  a  Christo  Jesu. 
Potest  et  hic  sensus  iutelligi:  Tunc, 
quum  imago  ad  exemplum  suum  acces- 
serit,  eo  gradu  perfectionis  cognuscam, 
ad  quera  ab  aeterno  praecognitus  ac  prae- 
destinatus  sum  a  Deo.  Cui  sensui  favet 
textus  Syriacus:  Tunc  autem  cognoscam, 
sicuti  factus  fui  cognoscere. 

13.  Nunc  autem  manent  fides ,  spes, 
charitas;  tria  haec.  Manent,  Graece 
»a£vsi_,  m.anet ,  quod  et  in  vetustissimis 
Latiuis  legitur.  Sed  ad  sensum  nihil  in 
terest ;  nam  per  syllepsin  ad  omnia  tria 
verbura  refertur.  Videtur  autem  Aposto- 
lus  in  his  verbis  ad  charitatera  commen- 
dandam  uti  uovo  ac  diverso  argumeuto. 
Non  enira  eam  hic,  ut  supra,  comparat 
cum  dunis,  quae  sulum  ad  alioruni  dantur 
utilitatera ,  et  proprie  charismata  dicun- 
tur ;  sed  cum  donis  seu  virtutibus ,  quae 
ejusdem  cum  ipsa  suut  ordinis,  et  a  theo- 
logis  virtutes  theologicae  vocantur,  quod 
Deum  ut  bonum  beatificum  ac  superna- 
43 

turale  pro  objecto,  fine  et  regula  habeant, 
omnibus  hominibus  ad  propriam  ipsorum 
salutem  necessariae.  Nam  fides,  quam 
hic  nominat,  alia  est  a  fide  superius  inter 
charismata  numerata,  licet  in  ea  inclu- 
datur. 

Porro  tres  hasce  virtutes  enumerat  se- 
cundum  gradus  generationis.  Quod  enim 
ad  ordinem  naturae  pertinet,  prima  gigni- 
tur  in  nobis  fides ,  qua  Deo  credimus; 
secunda  spes,  qua  Dei  promissa  ab  ipso 
exspectamus;  tertia  charitas,  qua  Deum 
ut  summum  bonum  nostnnn  diligimus. 
Potestque  fides  in  hac  vita  haberi  sine 
spe  et  charitate,  non  contra;  spes  item 
sine  charitate,  non  contra. 

Dicit  ergo  Paulus,  haec  tria  Spiritus 
sancti  dona.  fidem,  spem,  et  charitatem 
manere  uunc,  id  est,  in  hac  vita,  ad  diffe- 
rentiam  charismatum,  quae  ne  quidem 
hoc  saeculo  durante  permanent  omnino, 
ut  annotatum  est  a  Graecis.  Nam  donum 
linguarum  jam  olim  cessat;  prophetia 
paucorum  est:  miraculorum  gratia  pau- 
cissimi  praediti  sunt ;  donum  quoque  scien- 
tiae  non  omnibus  est  necessarium.  At  ista 
tria  fides,  spes,  charitas,  hac  vita  durante, 
simpliciter  manent,  quia,  sicut  dictum 
est,  omnibus  homnibus  ad  salutem  neces- 
saria  sunt. 

Hinc  Augustinus  lib.  1.  de  doct.  Christ. 
cap.  39.  dicit,  hominem  fide,  spe,  et 
charitate  subnixum ,  eaque  inconcusse  te- 
nentem,  non  indigere  scripturis,  nec  om- 
nino  codicibus ,  nisi  ad  alios  instruendos. 
Unde  in  illis ,  inquit,  arhitror ,  jam 
completum  est ,  quod  dictum  est:  Sive 
prophetiae  evacuabuntur ,  sive  linguae 
cessabunt,  sive  scientia  destruetur,  et 
quae  sequuntur. 

Sciendum  autem ,  veteres  quosdam  ita 
locum  hunc  accepisse,  ac  si  sensus  Apo- 
stoli  sit,  ista  tria,  fidem ,  spem,  charita- 
tem  esse  mansura  etiam  in  altero  saeculo. 
Sic  Irenaeus  adversus  haereses  lib.  2. 
cap.  47.,  rursumque  lib.  4.  cap.  25.;  et 
Tertullianus  lib.  de  pat.  cap.  12.  Tradit 
eandem  expositionem  Photius  apud  Oecu- 
menium.  Nec  adeo  obsistit  huic  sensui 
vocula  nunc,   tamquam  praesens  tempus 


designet.  Non  enim  hic  in  Graeco  legitur 
Oipxi,  quod  superiore  versu  semel  et  ite- 
rum^cuixOTS^  tunc ,  rospondebat;  sed 
vuvi  dk,  nunc  autem ,  quo  Paulus  uti 
solet  pro  vocabulis  :  atqui ,  at  vero ,  ut 
supra  cap.  12.  vers.  18.  et  20.,  et  alibi. 
Quare  et  Photius  diserte  negat,  dictionem 
vuvl_,  nunc,  hoc  loco  significativam  esse 
temporis ,  ideoque  nec  Syrus  iuternres 
ejus  rationem  habuit;  sed  ita  vertit:  Tria 
enim  sunt,  quae  manent ,  fides,  et  spes 
et  charitas. 

Verum  haec  nou  efiiciunt,  ut  sensus  J 
Apostoli  sit,  ea  permansura  in  saeculum  1 
futurum.  Nam  etsi  temporis  adverbium 
ncn  urgeamus ,  attamen  ista  permansio 
commodissime  refertur  ad  saeculum  prae- 
sens ;  quasi  dicat  Apostolus  :  Interim  vero 
manent  haec  tria ,  tamquara  prorsus  ne- 
cessaria,  caeteris ,  uti  dictum  est,  haud 
omnino  manentibus.  Nam  quod  charitati 
peculiare  sit ,  nullo  umquam  tempore  ex- 
cidere,  ne  tunc  quidem,  cum  venerit,  quod 
perfectum  est,  cumque  ea,  quae  nunc 
creJimus  et  cognoscimus,  facie  ad  faciem 
videbimus,  jam  supra  dixit,  nec  hic  pu- 
tavit  repetendum. 

Hujusmodi  vero  permanentiam  qui  com- 
munem  fecerunt  fidei  ac  spei,  in  fide  con- 
siderasse  videntur  certitudinem  cognitio-  j 
nis,  non  obscuritatem,  atque  in  spe  spei 
perfectionem,  id  est ,  rei  speratae  posses- 
sionem;  cum  alioqui  juxta  Apostolum 
fides  sit  argumentum  non  apparentium, 
Heb.  11.,  et  spes,  quae  videtur ,  non  sit 
spes,  Rom.  8.;  ad  hunc  certe  modum 
Photius ,  utcumque  se  ipsum  explicat. 

Jam  quod  Erasmus,  diversam  ab  illis 
ingressus  viam,  in  suis  annotationibus 
ostendere  conatur ,  has  tres  virtutes  ita 
ab  Apostolo  restringi  ad  vitam  hanc  prae- 
sentem,  nt  secundum  illum  nec  ipsa  cha- 
ritas  mansura  sit  in  vita  coelesti,  charita- 
tem  intelligens  ea  parte ,  qua  studet  pro- 
desse  proximis  ;  an  satis  id  cohaereat  cum 
doctrina  superiore,  qua  charitatis  per-  J 
maneutiam  Apost(dus  asseruit,  expendat  I 
diligens  lector. 

Ilhid    demum   admoneo,    Paulum    non 
sine  causa  numerum  expressisse  dicendo  : 

tria  haec;  vel  quod  numerus  ille  divinus 
sit,  ut  fides  ad  Patrem  referatur,  a  quo 
symboli,  quo  fidem  profitemur,  initium 
est;  spes  ad  Filium,  per  quem  adducimur 
ad  Patrem;  charitas  ad  Spiritum  sanctura, 
qui  nexus  et  amor  est  Patris  ac  Filii  •,  vel 
ideo  certe,  ne  quis  haec  dona  confundat, 
ut  faciunt  haeretici,  qui  fidem  a  spe  et 
charitate  non  distiuguunt,  advertere  no- 
lentes ,  quam  aperte  et  numerate  Paulus 
hoc  loco  ea  discriminet. 

Major  autem  horum  est  charitas. 
Atticismum  retinuit  interpres  pro  eo,  quod 
Latine  diceret :  Maxima  horum,  aut  inter 
haec ,  est  charitas ,  aut,  ut  mavult  Eras- 
mus ,  ad  evitandum  incommodum  generis 
horum  aut  harum :  Maxima  in  his  est 
charitas.  Quod  enim  in  vetustis  quibus- 
dam  codicibus  et  apud  Augustinum  in 
Speculo  legitur:  Major  his  est  charitas, 
merito  Vallae  displicet,  ut  absurde  dictum ; 
neque  enim  charitas  se  ipsa  major  est. 
Similis  enallage  graduum  comparationis 
est  Luc.  22. :   Quis  eorum  videretur  esse 


major,  id  est,  maximus.  Utitur  et  poeta 
Latinus :  Hespere,  qui  coelo  luces  jucun- 
dior  ignis. 

Porro  cur  maxima  trium  sit  charitas, 
ex  ante  dictis  intelligeudum  velinquit 
Apostolus.  Non  enim  fides ,  neque  spes, 
sed  sola  charitas  reliquarum  virtutum 
officia  secum  adducit,  earumque  perfectio 
est.  Eadem  sola  numquam  excidit,  sed  per- 
manet  in  patria,  quando  et  fides  in  visio- 
nem  ,  et  spes  in  apprehensionem  coraniu- 
tabuntur.  Et  quamvis  Apostolus  fidem  et 
spem  superius  expresse  non  recensuerit 
inter  ea,  quae  cessabunt,  hoc  saeculo 
finito ;  satis  tamen  ex  iis ,  quae  dixit ,  in- 
telligitur;  ex  eo  maxime:  Cum  venerit 
perfectum ,  evacuabitur ,  quod  ex  parte 
est.  Nam  fidem  et  gpem  ex  parte  esse, 
constat;  illam ,  quod  sit  eorura ,  quae  non 
videntur;  istam ,  quod  eorum,  quae  nou 
habentur.  Ubi  et  hoc  notandum  est,  Apo- 
stoUim  has  duas  vii'tutes  facere  quasi  me- 
dias  inter  ea,  quae  charismata  vocat,  et 
charitatem. 


CAPUT   DECIMUM   QUARTUffl. 

Sectamini  charitatem,  aemulamini  spiritalia;  magls  autem,  ut  pro- 
phetetis  *).  2.  Qui  enim  loquitur  lingua,  non  hominibus  loquitur,  sed 
Deo^);  nemo  enim  audit.  Spiritu  autem  loquitur  mysteria.  3.  Nam  qui 
prophetat,  hominibus  loquitur  ad  aedificationem ,  et  exhortationera  et 
consolationem.  4.  Qui  loquitur  lingua,  semet  ipsum  aedificat ;  qui  autem 
prophetat,  Ecclesiam  Dei  aedificat.  5.  Volo  autem  omnes  vos  loqui 
linguis;  magis  autem  prophetare.  Nam  major  est,  qui  prophetat,  quam 
qui  loquitur  linguis ;  nisi  forte  interpretetur ,  ut  Ecclesia  aedificationem 
accipiat^).  6.  Nunc  autem,  fratres,  si  venero  ad  vos  linguis  loquens; 
quid  vobis  prodero,  nisi  vobis  loquar  aut  in  revelatione,  aut  in  scientia, 
aut  in  prophetia,  aut  in  doctrina^)?  7.  Tamen  quae  sine  anima  sunt 
vocem  dantia,  sive  tibia,  sive  cithara,  nisi  distinctioneni  sonituum  de- 
derint ;  quomodo  scietur  id,  quod  canitur ,  aut  quod  citharizatur  ?  8. 
Etenini ,  si  incertam  vocem  det  tuba :  quis  parabit  se  ad  bellum?  9. 
Ita  et  vos  per  linguam  nisi  manifestum  sermonem  dederitis ;  quomodo 
scietur  id,  quod  dicitur?  eritis  enim  in  aera  loquentes.  10.  Tam  multa, 
ut  puta ,  genera  linguarum  sunt    in  hoc  nmndo ;    et    nihil  sine  voce   est. 


1)  Yers.  3.     2)  Vers.  U.    3)  Vers.  26.  seq.     ^»)  Cap.  12,  8. 

gyg  C0!WMENTAR1US  IN  CAP.  XIV. 

11.  Si  ergo  nesciero  virtutem  vocis,    ero   ei,    cui  loquor,    barbarus:    et 
qui  loquitur,  mihi  barbarus.    12.   Sic  et  vos,  quoniam   aemulatores  estis 
spirituum,  ad  aedificationem  Ecclesiae  >)  quaerite.  ut  abundetis.     13.  Et 
ideo,    qui  loquitur  lingua,    oret,    ut    interpretetur  ^).      14.  Nam  si  orem 
lingua,  spiritus  meus  orat;  mens  autem  mea  sine  fructu  est.      15.   Quid 
ergo  est?    Orabo  spiritu,  orabo  et  mente ;    psallam    spiritu,    psallam  et 
mente.     16.   Caeterum,  si  benedixeris  spiritu,  qui  supplet  locum  idiotae ; 
quomodo   dicet:   Amen,   super  tuam   benedictionem,    quoniam,   quid  dicas, 
nescit?   17.  nam  tu  quidem  bene  gratias  agis:  sed  alter  non  aedificatur. 
18.   Gratias  ago  Deo   meo ,    quod    omnium    vestrum    lingua  loquor.      19. 
Sed  in  Ecclesia  volo  quinque    verba  sensu   meo    loqui,  ut    et    alios    in- 
struam,    quam    decem  millia   verborum    in    lingua.      20.  Fratres,    nolite 
pueri  effici  sensibus,   sed  malitia    parvuli  estote^);    sensibus    autem  per- 
fecti  estote.      21.    In    lege    scriptum    est*):    Quoniam    in  aliis    linguis  et 
labiis  aliis  loquar  populo  huic ;   et  nec  sic  exaudient  Me,  dicit  Dominus. 
22.  Itaque  linguae  in  signum    sunt    non    fidelibus,    sed  infidelibus;    pro- 
phetiae^)    autera    non  infidelibus,    S3d    fidelibus.      23.  Si    ergo  conveniat 
universa  Ecclesia  in  unum,    et  omnes    linguis    loquantur,    intrent    autem 
idiotae,    aut   infideles;    nonne    dicent,    quod    insanitis^)?     24.   Si    autem 
omnes  prophetent^) ,    intret  autem  quis  infidelis,    vel  idiota,    convincitur 
ab  omnibus,    dijudicatur  ab    omnibus:    25.   occulta  cordis  ejus  manifesta 
fiunt,    et  ita  cadens    in  faciem    adorabit  Deum ,    pronuntians,  quod  vere 
Deus  in  vobis  sit.      26.   Quid  ergo   est,   fratres?    cum  convenitis.  unus- 
quisque  vestrum  psalmum    habet,    doctrinam    habet.    apocalypsim  habet, 
linguam  habet,  interpretationem  habet;    omnia  ad  aedificationem  fiant^). 
27.   Sive  lingua  quis    loquitur ,    secundum    duos,    aut    ut    multum   tres^), 
et  per  partes,   et  unus  interpretetur.    28.  Si  autem  non  fuerit  interpres, 
taceat    in    Ecclesia;    sibi    autem    loquatur.    et   Deo^^).      29.    Prophetae 
autem    duo    aut    tres    dicant"),    et    caeteri    dijudicent  ^^).      30.   Quod  si 
alii    revelatum    fuerit    sedenti,    prior    taceat.      31.    Potestis    enim   omnes 
per  singulos  prophetare ,    ut  omnes    discant.    et  omnes  exhortentur;   32. 
et    spiritus    prophetarum    prophetis    subjecti    sunt.      33.    Non    enim    est 
'dissensionis  Deus,    sed  pacis;    sicut    et    in    omnibus  Ecclesiis    sanctorum 
doceo.      34.    Mulieres    in    Ecclesiis    taceant:     non    enim    permittitur    eis 
loqui'3)^    sed  subditas    esse,    sicut  et    lex    dicit ").      35.  Si    quid  autera 
volunt  discere,   dorai  viros  suos  interrogent.      Turpe  est   enira  mulieri '=) 
loqui  in  Ecclesia.      36.  An  a  vobis    verbum  Dei  processit?    aut   in    vos 
solos  pervenit?  37.  Si  quis  videtur  propheta  esse  aut  spiritualis,  cogno- 

n  Vers  1  Cap  V^  31  ^)  Vers.  27.  3)  Malih.  18,  3.  Rora.  16.  19.  *)  Jes.  28,  11. 
seq.  s/vers.S.  ^)  Act.  27  13.  ')  Vers.  3.  8j  Vers.  5.  9)  Vers.  23.  lO)  vers.  2.  i')  Vers.  3. 
«)  Cap    12.  10.     »3)  1  Tim.  2,  11.  seq.     '*)  Cap    11.  3.    Eph.  .5,  22.  seq.     i»)  Cap.  11,  1h. 

scat,  quae  scribo  vobis,  quia  Doniini  sunt  raandata.  38.  Si  quis  autem 
ignorat,  ignorabitur.  39.  Itaque ,  fratres,  aemulamini  prophetare  *);  et 
loqui  linguis  nolite  prohibere.  40.  Omnia  autem  honestc ,  et  secundum 
ordinem  fiant. 


SUMMAUILM  CAPlTiS  DECIMi  QIARTI. 

Donum  iinguarum  dono  prophetiae  postponit ,  adeoque  inutile  esse.  si  Uesit,  qui  interpretetur, 
variis  rationibus  ostendit.  Regulara  ac  ordinem  praescribit,  iis  donis  utendi  in  Ecclesia, 
in  qua  posiremo  mulieribus  silentium  indicit. 


1.  Sectamini  charitatem.  Conclusio 
est  exhortatoria.  Quoniam,  inquit,  chari- 
tas  tam  excellens  et  necessaria  virtus 
est,  eam  sectainini ,  vel,  ut  Graece  est, 
<5ia)X£TS^  persequimini ,  quemadmodum 
et  Primasius  legit.  Quo  quidem  verbo 
significatur  magnum  et  ardens  studium 
consequendi.  Sic  Rom.  12. :  Hospitalita- 
tem  sectantes;  et  1  Tim.  6.:  Sectare  ju- 
stitiam.  His  enim  locis  in  Graeco  idem 
cum  isto  verbum  est.  Syrus  suo  idiomate 
sic  expressit:  Currite  post  charitatem. 

Aemulamini  spiritualia.  Graece :  Ae- 
mulamini  autem  spiritualia.  Nec  otiosa 
est  conjunctio,  sed  addita,  ne  ex  aequo 
videatur  adhortari  ad  utrumque  genus, 
quum  jam  ostenderit,  charitatem  esse 
spiritualibus  excellentiorera.  Nam  spiri- 
tualia  quae  vocet,  dictum  et  initio  cap. 
12.;  nempe  ea,  qaae  postea  appellat 
charismata.  Sensus  :  Non  prohibeo ,  quo 
minus  aspiretis  ad  charismata;  quin  stu- 
dium  ea  consequendi  (hoc  enim  vocat 
aemulari  spiritualia)  facile  vobis  permitto  ; 
verum  (quod  consequenter  audietis)  id 
volo  vos  facere  cum  judicio  et  ex  chari- 
tate,  non  excellendi  studio,  sed  aedifi- 
candi.  Unde  dixerat  in  fine  capitis  12.: 
Aemulamini  charismata  meliora,  id  est, 
Ecclesiae  utiliora.  Vide,  quae  illic  anno- 
tavimus. 

Versatur  autem  Apostolus  in  eo  argu- 
mento  paene  toto  hoc  capite.  Cum  enim 
Corinthii  stulta  quadam  opinione  donum 
linguarum  permagni  facereut,  ac  caeteris 
auteferrent,  eoque  practerea,  ut  et  aliis 
donis ,  ad  gloriam  magis  suam ,  quam  ad 


utilitatem  publicam  uterentur,  deinde  nec 
ordinem  loquendi  in  Ecclesia  servarent; 
Apostolus  post  ea,  quae  praemisit  de 
charismatum  autore  et  varietate  cap.  12., 
deque  charitatis  excellentia  prae  caeteris 
capite  proximo ,  nuuc  demum  aggreditur 
eorum  peccata,  quae  commemoravi,  cor- 
rigere;  ac  primum  docet,  quodnam  in- 
ter  charismata  potius  aemulari  debeant, 
dicens : 

Magis  autem ,  ut  prophetetis.  Quo- 
niam,  inquit,  doaorum  aemulatores  estis, 
maxime  praecipueque  studete  dono  pro- 
phetiae  consequendo.  Utitur  autem  verbo 
actum  significante ,  ut  innuat,  dona  nou 
esse  expeteuda,  nisi  propter  usum.  Porro 
commendat  hic  et  deinceps  donum  pro- 
phetine  prae  caeteris  charismatum  gene- 
ribus ,  potissimum  iis ,  quae  in  cognitione 
versantur,  ac  speciatim  prae  dono  lingua- 
rum.  Quapropter  et  cap.  12.,  ubi  suo 
ordine  charismata  recensuit,  priraum  post 
Apostolos  locum  dedit  Prophetis ,  postre- 
mum  linguis,  et  Rom.  cap.  12.,  ubi  docet, 
quomodo  charismatis  ad  aedificationem 
utendum  sit,  in  capite  posuit  donura  pro- 
phetiae,  dicens  :  Sive  prophetiam  secun- 
dum  rationem  fidei,  etc. 

Ut  autem  haec  charismatum  seu  dono- 
rum  comparatio,  quam  nunc  facit,  recte 
intelligatur,  explicaudum  hoc  loco  plenius 
(nam  in  superioribus  prioris  hujus  episto- 
hie  cap.  11.  12.  et  13.,  et  Rom.  12.  eam 
rem  breviter  tantum  attigimus),  cujusmodi 
fuerit  donura  prophetiae,  de  quo  loquitur 
Apostolus ;  item  cujusmodi  fuerit  donum 

COMMENTARIUS  IN  CAP.  XIY. 


linguarum ;  praesertim  cum  de  his  inter 
expositores  haud  prorsus  conveniat. 

Igitur  donum  prophetiae  (quemadmo- 
dum  ex  dictorum  locorum  atque  aliorum 
collatione  satis  liquet)  non  in  eo  solum 
consistebat,  ut  quis  futura  praediceret, 
quod  proprie  est  Tipocpr^TcUSiv^  prophetare, 
praedicere ;  sed  generaliter  erat  douum, 
quo  quis  ex  inspirat'one  diviua  cognosce- 
ret  ac  proferret  occulta  quaedam ;  sive 
illa  futura  essent,  quomodo  prophetavit 
Agabus,  quando  significabat  per  spiritum, 
famem  magnam  futuram  in  universo 
orbe  terrarum ,  Actor.  11.,  et  rursus, 
quando  Paulo  praedixit,  quod  in  Jerusa- 
lem  alligandus  esset  a  Judaeis ,  et  tra- 
dendus  in  manus  gentium,  Actor.  21.; 
necnon  eodem  capite  discipuli  quidam, 
qui  Paulo  dicebant  per  Spiritum,  ne 
adscenderet  Hierosolymam ;  sive  essent 
Scripturarum  difiicilium  et  obscurarum, 
maxime  propheticarum ,  explanationes ; 
fciive  alia  quaedam  ad  Christianam  doctri- 
nam  illustrandam  aut  pietatem  promo- 
vendam  pertinentia.  Nam  his  saltem  mo- 
dis  Prophetae  fueruut ,  de  quibus  Lucas 
Act.  13.:  Erant,  inquit,  in  Ecclesia  An- 
tiochena  Prophetae  et  doctores ,  in  qui- 
bus  Barnabas  et  Simon  etc.  Tales  item 
quatuor  filiae  Philippi  Evangehstae ,  vir- 
gines  prophetantes ,  ut  dicitur  Actor.  21. 
Talis  et  ipse  earum  pater,  quando  locum 
Jesaiae  exposuit  eunucho  Candacis  regi- 
nae,  neganti,  sine  eo,  qui  ostendat  et 
praeeat,  intelligere  se  posse,  Act.  8. 

De  hoc  generali  modo  prophetandi 
etiam  ilhid  accipiendum ,  quod  Paulus  di- 
cit  1  Thess.  5. :  Prophetias  nolite  sper- 
nere,  quodque  Petrus  2.  epist.  1.:  Omnis 
prophetia  Scripturae ,  id  est,  expositio 
Scripturae ,  quae  prophetia  dici  mereatur, 
propia  interpretatione  non  fit ,  necnon 
illud  Sapientis  Prov.  29. :  Cum  prophetia 
defecerit ,  dissipabitur  populus.  Sic  au- 
tem  generaliter  accipi  prophetiae  nomen 
in  hoc  capite ,  facile  potest  ostendi ;  ac 
primum  ex  eo ,  quod  statim  dicit,  eum, 
qui  prophetat,  loqui  aedificationem,  ex- 
hortationem,  consolationem ,  ne  quidem 
facta  mentione  praedictionis  futurorum; 


deinde  ex  eo,  quod  post  multa  dicit, 
omnes  per  singulos  prophetare  posse, 
ut  omnes  discant  et  omnes  exhortentur. 
Per  haec  enim  significatur  usus  prophe- 
tiae  consistens  in  dictrina  et  exhortatione. 
Rursum  ostenditur  ex  illis  verbis :  Si  au- 
tem  omnes  prophetent ,  intret  autem 
quis  infidelis,  vel  idiota,  convincitur 
ab  omnibus ,  dijudicatur  ab  omnibus; 
occulta  cordis  ejus  manifesta  fiunt  etc. 
Non  enim  haec  continguut  infideli  vel 
idiotae ,  si  non  aliud ,  quam  futura ,  lo- 
quantur  illi  prophetantes ,  quae  vera  non 
cognoscuntur ,  nisi  comprgbante  eventu, 
Jeremiae  28. 

Jam  nec  verisimile  est,  omnes  illos  ad 
praenuntiandum  futura  divinitus  inspira- 
tos  fuisse,  quibus  hoc  loco  Paulus,  et  in 
Actis  Apostolorum  Lucas  attribuunt  gra- 
tiam  prophetandi.  Nec  erat,  cur  tantopere 
Paulus  hortaretur  Corinthios  ad  studium 
hujus  doni  consequendi,  si  prophetare 
non  erat ,  nisi  futura  praedicere ,  cum  id 
semper  fuerit  paucorum ;  sed  nec  aedifi- 
caret  proprie  (quod  de  eo  tamen  inculcat 
Apostolus)  nisi  postquam  res ,  quae  prae- 
dicta  fuerat,  evenisset.  His  adde,  quod 
et  Prophetae  veteris  testamenti,  per  quos 
scripturae  propheticae  nobis  ministratae 
sunt,  non  tantum  prophetasse  dicuntur, 
quaudo  ventura  praenuntiarunt ,  sed  tunc 
etiam ,  quando  divinitus  inspirati  protule- 
runt  sermouem  doctrinae,  exhortationis 
et  increpationis.  Qua  ratione  toti  eorum 
libri  prophetici  sunt. 

An  autem  ad  hanc  prophetandi  seu 
gratiam  ,  seu  facultatem  ,  de  qua  Paulus 
agit,  aliquid  contulerit  humanum  studium, 
dubitari  potest.  Equidem  existimo,  doctri- 
nam  sacram ,  labore  et  studio  quaesitam, 
non  tam  fuisse  partem  aliquam  hujus 
doni ,  quam  accessionem  et  ornamentum. 
Qui  enim  hoc  dono  divinitus  infuso  prae- 
diti  erant ,  ut  Apostoli  et  horum  discipuli, 
etiam  studio  sacrarum  Hteramm  incum- 
bebant.  Unde  Pauhis  non  solum  hortatur 
discipulum  suum  Timotheum ,  dicens : 
Attende  lectioni,  1  Tim.  4.,  verum  etiam 
adselibros,  utique  quos  legat,  adferri 
praecipit,  2  Tim.  4.    Respondet  ad  hunc 

fere  modum  Origenes,  scribeus  in  cap.  12. 
epistolae  ad  Eom.  Qua  in  re  tamen  no- 
tandum  est  (proptcr  Origenem  minus  ca- 
tholice  loquentem),  totum  etiam  illud, 
quod  scientiae  divinitus  inspiratae  per 
nostram  industriam  et  curam  accedit, 
aeque  referendnm  esse  in  Deum  autorem, 
qui  operatur  omnia  in  omtiibus ;  sapra 
cap.  12. 

Quod  ad  donum  linguarum  attinet,  qui- 
dam  opinantur,  tale  fuisse,  quo  quis  per- 
egrinam  linguam  non  loqueretur  solum, 
sed  etiam  intelligeret.  Absurdum  enim 
eis  videtur,  quempiam  a  Spiritu  sancto 
moveri  ad  proferendum  verba  non  intel- 
lecta.  Quocirca  putant,  omnes  eos,  qui 
linguis  locuti  fuisse  leguntur  tam  hoc  ca- 
pite,  quam  in  Actis  Apostolorum,  intel- 
lexisse  verba,  quae  loquerentur;  non  ta- 
men  omnes  percepisse  mysteria  verborum, 
id  est,  eas  res,  quas  Spiritus  sanctus  per 
ea,  quae  verbis  proxime  significabantur, 
ulterius  intelligi  volebat.  Hanc  istius  doni 
acceptionem  prae  aliis  clare  explicant 
Liranus  et  Carthusianus. 

Verum  perdifficile  est,  omnia,  quae 
hic  ab  Apostolo  dicuntur  de  iis,  qui  linguis 
loquuntur,  cum  hujusmodi  sensu  bene 
conciliare.  Quae  res  fortasse  movit  Augu- 
stinum,  ut  donum  linguarum,  prout  de  eo 
Paulus  disserit  hoc  capite ,  multo  aliter 
acciperet.  Nam  lib.  12.  de  Genesi  ad  li- 
teram,  cap.  8.  dlcit  inter  alia,  Aposr.olum 
translato  verbo  linguam  appellasse 
quamlibet  signorum  prolationem,  prius- 
quam  intelligantur.  Itaque  linguamesse, 
cum  quis  loquitur  obscuras  et  mysticas 
significationes ,  velut  imagines  rerum 
ac  similitudines,  quae,  ut  intelligantur, 
indigent  mentis  intuitu.  Quod  deinde 
cap.  9.  declarat  exemplo  Pharaonis  et 
Nabuchodunosorregum,in  quibus  linguam 
fuisse  dicit ,  quando  sua  somnia  a  se  non 
intellecta  recitarunt,  quorum  interpretes 
fuere  Joseph  et  Daniel,  Gcn.  41.  et  Dan. 
4.  Augustini  verba  refert  Bcda;  sensum 
expressit  glossa  ordinaria.  Meminerunt 
etiam  Hugo,  Lombardus  et  Aquinas;  non 
ita  tamen ,  ut  per  omnia  sequantur. 
Ac  sane  videtur  hic  commentarius  lon- 


giuscule  petitus,  nec  ullo  modo  consonans 
iis ,  quae  de  dono  llnguarum  in  Actis 
Apostolicis  referuntur,  denique  nec  re- 
spondens  illi  principio  capitis  superioris : 
Si  linguis  hominum  loquar  et  angelo- 
rum.  Nec  enim  verisimile  est,  Paulum 
hic  aliter  accipere  linguas,  quam  vel  ipse 
in  praecedentibus  acceperit,  vel  Lucas  in 
Actis. 

Igitur  ad  id  veniendum  est,  quod  dixi- 
mus,  exponentes  illa  verba  Pauli  cap. 
12.:  Alii  interpretatio  sermonum,  et: 
Numquid  omnes  interpretantur?  scilicet 
eos,  qui  solo  praediti  erant  dono  lingua- 
rum,  non  potuisse  ea,  quae  peregrina 
lingua  loquebantur ,  nota  ac  vulgari  sua 
lingua  reddere,  quod  est  interpretari ; 
propterea  quod  non  intelligerent  ea,  quae 
dicerent.  Erant  enim  dona  distincta,  lo- 
qui  linguis ,  et  eas  interpretari ;  quemad- 
modum  et  distincta  erant,  interpretari 
linguas,  et  prophetare;  quod  utrumque 
patet  ex  ipsorum  distiucta  enumeratione 
secundo  aut  tertio  repetita  eodem  cap. 
12.  Hoc  modo  linguas  seu  linguarum 
donum  intellexerunt  Chrysostomus  et 
Theophylactus ,  et  quidem  notanter  ad 
illud:  Spiritus  meus  orat ;  mens  autem. 
mea  sine  fructu  est,  ubi  et  Theophyla- 
ctus  hujusmodi  locutionem  defendit  ab 
insania  prophetarum  Montani ;  sed  et 
commentator  Ambiosianus,  quum  in  ejus- 
dem  loci  expositione  rem  exemplo  notifi- 
cat,  inquiens :  Sicut  assolent  Latini  ho- 
mines  Graece  cantare ,  oblectati  sono 
verborum ,  nescientes  tamen ,  quid  di- 
cant,  utique  palam  ostendit,  quid  de  hoc 
dono  senserit.  Primasium  quoque  non 
aliud  sensisse,  probant  haec  ejus  verba : 
Nam  si  dicam  lingua ,  quod  non  inteJ- 
ligo ,  velut  afflatus  spiritu,  in  ecstasi 
loquor. 

Quin  et  S.  Thomas,  etsi  priora  hujus 
capitis  duobus  prioribus  modis  exponat, 
pcstea  tameu  ad  hanc  tertiara  sententiam 
inflectitur.  Explicans  enim  illum  versum: 
Nam  si  orem  lingua,  spiritus  meus  orat 
etc,  id  contingere  dicit  homini  idiotae, 
qui  recitat  psalmum  aut  precem  Domini- 
cam ,  non  intelligens  ea ,  quae  loquitur. 

Eandem  rem  lucuTente  Cajetanus  in  suo 
commentario  declarat:  Sciendum,  inquit, 
quod  de   ratione   doni   linguarum   nec 
erat  inteUigi  ah  aliis,  nec  etiam  intelligi 
ah   ipso  loquente   verba ,    quae  donum 
porrigehat;    sed  accipiens  donum    lin- 
guarum  movebatur  a  Spiritu  sancto  ad 
loquendum  magnalia  Dei,  prout  Spiri- 
tus  sanctus  dabat  ei  loqui ;  nec  solum 
movebatur  lingua  ad  proferendum  illa  \ 
verba ;  sed  simul  movebatur  a  Spiritu  > 
sancto  affectus  loquentis  in  Deum,  motu  j 
cujusdam     devotionis    ad    laudandum  • 
Deum.  Ita  Cajetanus,  addens  ,  haec  om-  j 
nia  ex  textu  haberi.  I 

Nec  ideo  quis  putet,  Apostolos  sive  in  \ 
die  Pentecostes ,    sive   postea    aliquando   I 
linguis  loquentes  non  intellexisse,   quae  | 
dicerent.    Nam  Apostoli  non  soli  praediti  j 
erant  dono  linguarum ,   sed  etiam   donis  | 
intelligentiae,  et  interpretationis  et  pro- 
phetiae,  ut  et  ipsi  intelligerent ,  et  aliis 
interpretari  possent,  et  insuper  recondita 
verborum    sensa    aperire.     Nec    mirum ; 
qnandoquidem  et  aliis  quibusdam  fideli- 
bus  baec  simul  concessa  leguntur,  ut  iis, 
de  quibus  dicitur  Actor.  19.,  quod,  cum 
imposuisset  illis  manus  Paulus ,  venit 
Spiritus  sanctus  super  eos,  et  loqueban- 
tur  linguis  et  prophefabant. 

Nec  vero  ea  sola,  quae  dixi,  concessa 
fuerunt  Apostolis  in  hoc  genere;  sed  et 
illud  donatum,  ut,  ipsis  una  lingualoquen- 
tibus,  alii  diversarum  linguarum  homines 
absque  interprete  suam  quisque  linguam 
audirent,  uti  factum  est  in  die  Pente- 
costes,  Petro  multitudiuem,  in  qua  homi- 
nes  erant  alii  aliis  utentes  linguis,  allo- 
quente,  multorum  probabilis  est  sententia. 

Jam  ex  memorata  Cajetani  declara- 
tione  patet,  cur  absurdum  videri  non  de- 
beat,  quempiam  ita  moveri  a  Spiritu 
sancto  ad  loquendum,  txt  tamen  non  in- 
telligat  ea,  qnae  loquitur ;  quando  nimi- 
rum  et  pia  sunt  verba,  quae  loquitur 
(neque  enim  alia  Spiritus  sanctus  inspi- 
raret),  atque  eodem  autore  pius  accedit 
loquentisaffectus;  praesertim  si  non  desit 
opportuno  tempore,  qui  interpretetur. 
Nam,  ut  ait  Apostolus,  divisiones  gratia- 


rum  sunt,  idem  autem  Spiritus ,  supra 
cap.  12.  Ac  fortasse  dicto  modo  quosdam 
ad  loquendum  movere  voluit  Spiritus 
sanctus  iu  Ecclesia  primitiva,  ut  eo  exem- 
plo  disceremus .  non  esse  contemnendas 
orationes  et  laudes  illas ,  velut  inutiles 
coram  Deo ,  quas  multi  fideles  recitant 
verbis  non  intellectis.  Qua  de  re  plura 
dicemus  infra  ad  vers.  14. 

Illud  postremum  adjicio,  donum  lin- 
guarum  in  iis,  qui  non  intelligebant,  fuisse 
velut  impressionem  seu  motum  transeun- 
tem,  non  ut  habitum  permanentem.  Non 
enim  poterant  lingua  peregrina  loqui, 
quotios  et  quaecumque  vellent;  sed  tunc 
solum,  quando  ad  hoc  actualem  habebant 
Spiritns  sancti  motionem,  et  ea  sola,  ad 
quae  loquenda  movebantur.  In  aliis  vero, 
quibus  etiam  dabatur,  ut  intelligerent, 
videtur  linguarum  donum  fuisse  habituale 
et  permanens ;  quod  de  Apostolis  non 
dubitamus.  Nam  et  de  Paulo  satis  id 
aperte  significant  illa  ejus  verba  in  hoc 
capite:  Gratias  ago  Deo  meo,  quod  om- 
nium  vestrum  (magis)  lingua  loquor. 
His  ita  praemissis  ad  expositionem  textus 
Apostolici  redeamus.  Prophetiam  linguis 
antecellere,  multipliciter  probat  Aposto- 
lus ;  ac  primum  hoc  modo : 

2.  Qui  enim  loquitur  lingua,  non 
hominibus  loquitur,  sed  Deo.  Sermo  est 
de  lingua  peregrina  et  iguota.  Qui ,  in- 
quit,  loquitur  lingua ,  subaudi :  tantiim, 
ac  nemine  interpretante,  non  hominibus 
loquitur,  ita  nimirum,  ut  intelligatur,  qui 
proprius  est  usus  locutionis ;  sed  Deo, 
qui  non  solum  intelligit  verba  loquentis, 
sed  etiam  inspicit  affectum  cordis.  Quod 
hominibus  non  loquatur,  probat:  Nemo 
enim  audit,  videlicet  cum  intellectu ,  id 
est,  nuilus  intelligit  ea,  quae  loquitur. 
Non  est  enim,  qui  interpretetur.  Audire 
pro  eo ,  qiiod  est  audita  intelligere ,  fre- 
quens  est  in  Scripturis,  ut  Gen.  11. :  Con- 
fundamus  ibi  linguam  eorum ,  ut  non 
audiat  unusquisque  vocem  proximi  sui, 
id  cst ,  intelligat ;  Marci  4. :  Loquebatur 
ris  verbum ,  prout  pnterant  audire ,  id 
est,  intelligere  ;  Act.  1. :  Audiebat  unus- 
quisque  lingua  sua  illos  loquentes ,  et 

iterum :  Audivimus  unusquisqtie  linguam 
nostram,  in  qua  nati  sumus. 

Spiritu  autem  loquitur  mysteria. 
Quasi  dicat:  Nec  ipse  quidem  loquens  se 
ipsum  intelligit;  sed  tantura  Spiritu  lo- 
quitur  occulta  quaedam  Dei.  Male  qui- 
dam  codices  habent:  spiritus,  pro  spiritu ; 
quamvis  et  Aquinatem  et  alios  ante  eum 
mediae  aetatis  interpretes  ita  legisse,  pro- 
dunt  eorum  commentarii.  Sed  vera  lectio 
probatur  tam  ex  Graeco  Syroque  textu, 
Graecisque  commentariis,  quam  ex  I>atinis 
codicibus  manuscriptis,  quibus  et  veteres 
concordantiae  suffragantur.  Exponunt 
eandem  lectionem  Latini  vetustiores,  Am- 
brosiaster,  Primasius,  Sedulius.  Alii,  verae 
lectionis  dubii,  utramque  interpretantur, 
ut  Lombardus  et  Hervaeus. 

Porro  Graece  quidem  casus  est  dativus 
TivsufiaTtj  ut  proinde  verti  posset:  Spiri- 
tui  loquitur,  quomodo  dixerat:  Deo  lo- 
quitur.  Sed  qnia  apud  Graecos  dativus 
ablativum  supplet,  quo  illi  carent,  recte 
Latinus  interpres ,  ad  sensum  Apostoli 
respiciens,  vertit :  Spiritu.  Quod  et  Graeci 
tractatores  volunt,  dum  Tivs-jpiaTi  inter- 
pretantnr:  ex  Spiritu  vel  per  Spiritum. 
Tametsi  Gaignaeus  ex  abundanti  etiara 
dativum  exponit. 

Sed  quaeres,  quo  spiritu  ?  Plerique 
Spiritum  sanctura  intellignnt ,  ut  sit  sen- 
sus  :  Spiritu  Dei  movente,  loquitur  arcana 
Dei.  Verumtamen  alii,  tam  ex  antiquis, 
quam  ex  recentioribus,  de  spiritu  homiuis 
interpretantnr,  ut  per  spiritum  intelligatur 
affectus  animi,  ad  qiiem  pertinet  devotio. 
Quem  spiritum  a  mente ,  id  est,  intelli- 
gentia ,  Paulns  in  sequentibus  aperte  di- 
stinguit.  Ita  sensus  erit:  eum,  qui  lingua 
loquitur ,  occulta  qiiaedam  ac  sibi  non 
intellecta  loqui  cum  pio  devotionis  affe- 
ctu,  quo  in  Deum  sustollitur.  Qui  sensus 
optime  convenit  cum  iis ,  quae  deinceps 
sequuntur. 

3.  Nam  qui  prophetat ,  hominihus 
loquitur  ad  aedificatio?iem ,  et  exhor- 
tationem  et  consoJationem.  Nam  tiui 
prophetat,  Graece:  6  ih  zpo^T^tsuwv, 
prophetans  autem ,  caeterum  qui  pro- 
phetat.     Similiter    et    Syrus    legit.    Est 


enim  assumptio  argumentationis  Apo- 
stolicae ,  sive  altera  pars  comparatio- 
nis,  non  autem  probatio  partis  prae- 
cedentis.  Rixrsum  Graece  et  Syriace  sine 
praepositione  legitur:  Hominibus  loqui- 
tur  aedificationem,  et  exhortationem  et 
consolationem.  Quam  lectionem  exhi- 
bent  etiam  Latina  quaedam  manuscripta, 
et  veteres  concordantiae;  exponit  autem 
diserte  Sedulius.  Porro  sensus  hujusmodi 
est :  Qui  autem  prophetat,  loquitur  homi- 
nibus,  quia  ab  hominibus  intelligitur,  iis- 
que  proficit;  loquitur,  inquam ,  verba 
aedificationis,  ^-el  quibus  infirmi  stabilian- 
tur,  ut  Theophylactus  exponit,  vel  quibus 
excitetur  affectus  spiritualis,  ut  S.  Tho- 
mas  et  Cajetanus.  Quamquam  nomen 
aedificationis  generale  est  ad  omnem  pro- 
fectum  spiritualera.  Item  loquitur  verba 
exhortationis  ad  studiiim  bonorum  ope- 
rum ,  et  verba  consolationis ,  quibus  in 
spem  promissorum  coelestium  erigantur 
afflicti  et  pusillanimes. 

In  his  itaque  verbis  observa  materiam 
prophetiae,  de  qua  agitur  hoe  loco.  Deinde 
nota,  discrimen  prophetantis  ab  eo ,  qni 
lingua  loquitur,  uon  in  eo  solum  constitui, 
quod  alter  homiuibus  loquatur ,  alter  soli 
Deo;  verura  etiam  in  eo,  quod  iste  myste- 
ria  loquatur,  id  est,  occulta,  nec  sibi,  nec 
aliis  intellecta .  ille  vero  proferat  ad  ho- 
mines  verba  aedificationis  ,  et  exhortatio- 
nis  et  consolationis.  Quamvis  enim  diver- 
sum  esset  donum  prophetiae  a  dono 
doctrinae  et  exhortationis,  ut  patet  ex  iis, 
quae  supra  cap.  12.  etRom.  12.  dicuntur,  vix 
tamen  erat,  ut  Propheta  non  etiara  doctri- 
nae  et  exhortationis  gratiapraeditus  esset. 

4.  Qui  lo'juitur  lingua ,  semet  ipsum 
nedificat.  Aliud  discrimen ,  seu  potius 
superioris  discriminis  explicatio.  Qni  lo- 
quitur  lingua  peregrina ,  se  ipsum  aedifi- 
cat,  id  est,  sibi  ipsi  proficit,  uni  sibi  prod- 
est ;  non  quod  intelligat  ea,  quae  loquitur  ; 
sic  enim  etiam  interpretari  posset ;  sed 
quia  per  Spiritum  sanctum,  a  quo  move- 
tur  ad  loqtiendum,  etiam  affectus  ejus 
excitatur  ad  laudem  Dei.  Nam  etsi  mente 
non  loquatur,  spiritu  tamen  loquitur,  ut 
dictum  est.     Quod  si  semet  ipsura  aedifi- 

cat  is ,  qui  loquitur  lingua ,  quam  non  in- 
telligit,  non  igitur  inutile  est  aut  orare, 
aut  laudare  Deum   verbis  non  intellectis. 

Qui  autem  prophetat,  Ecclesiam  Dei 
aedificat.  Dei  vocabulum  videtur  adjecti- 
tium.  Nam  in  plurimis  Latinis,  iisque 
probatissimis  non  habetur,  ut  nec  in  Grae- 
cis  ullis  ac  Syriacis;  nec  apud  commen- 
tatores  Ambrosium  et  Sedulium.  Sensus 
tamen  constat,  sive  addatur,  sivc  non. 
Nec  enim  aliam ,  quam  Dei  Ecclesiam 
Paulus  intelligit.  Qui  prophetat ,  inquit, 
conventui  fidelium  proficit ;  per  hoc  nempe, 
quod  loquitur  aedificationem  ,  exhortatio- 
nem,  consolationem. 

5,  Volo  autem  omnes  vos  loqui  lin- 
guis.  Occupatio  est.  Non  haec ,  inquit, 
scribo,  quasi  improbem,  quod  aliqui  inter 
vos  linguis  loquantur.  Imo  vcro  placet 
mihi,  et,  quod  ad  me  attinet,  opto ,  vos 
omnes  loqui  linguis.  Est  enim  donum 
Spiritus  sancti,  quemadmodum  et  prophe- 
tare,  et  interpretari.  Sed  quomovlo  optat, 
omnes  loqui  linguis  et  (quod  subjungit) 
prophetare,  cum  ea  res  paritura  sit  con- 
fusionem  ordinis,  quem  supra  cap.  12. 
docuit  esse  debere  inter  membra  mystici 
corporis,  quod  est  Ecclesia?  Ad  hunc 
enim  ordinem  pertinere  dixit,  ut  alii  detur 
prophetia ,  alii  genera  linguarum ,  alii 
interpretatio  sermonum ;  non  autem,  ut 
omnes  habeant  omnia.  Numquid  enim, 
inquit,  omnes  prophetae?  numquid  om- 
nes  linguis  loquuntur?  numquid  omnes 
interpretantur?  Respondeo  de  Paulo, 
quod  cap.  12.  de  Moyse;  non  absolute 
eum  optare,  ut  omnes  aut  linguis  loquan- 
tur,  aut  prophetent ;  sed,  ut  dixi,  quautum 
ad  se  suamve  persouam  attineret.  Neque 
enim  ipse  cuiquam  aliquod  horum  dono- 
rum  invidebat;  sed ,  quatenus  expediret, 
omnibus  optabat  omnia. 

Magis  autem  prophetare.  Graece: 
magis  autem ,  ut  prophetetis ,  quemad- 
modum  et  legitur  iu  textu  Ambrosiano. 
Hoc,  inquit,  magis  volo  et  opto,  ut  pro- 
phetetis  ,  id  est ,  prophetiae  donum  prae- 
fero.  Quasi  dicat:  Eo  tendit  haec  mea 
oratio,  ut  intelligatis,  quid  cui  praeponere 
debeatis. 


Nam  major  est,  qui  prophetat,  quam 
qui  loquitur  linguis.  Probatio  est  ab 
utilitate  majore.  Nam,  ut  ex  dictis  et  di- 
cendis  patet,  majorem  intelligit  eum ,  qui 
majorera  Ecclesiae  praestat  utilitatem. 
Quamquam  et  aliis  modis  donum  pro- 
phetiae  praestabat  dono  linguarum,  ut 
videre  est  apud  S.  Thomam  2.  2.  quaest. 
176.  art.  2. 

Nisi  forte  interpretetur.  Voculam 
forte  adjecit  interpres  de  suo,  sicut  inter- 
dum  et  alibi,  ut  Matth.  26. :  ne  forte  tu- 
multus  fieret  in  populo.  Nam  in  Graeco 
nihil  respondet,  nec  in  Syriaco.  Veteres 
etiam  expositores  Ambrosius  et  Sedulius 
nou  legerunt.  Sedulii  glossema  sic  habet: 
nisi  interpretetur  ex  ignota  lingua  in 
aliquam  notam.  Hoc  enim  proprie  erat 
interpretari. 

Vt  Ecclesia  aedificationem  accipiat. 
Ipso  videlicet  interpretante.  Nam  si,  qui 
lingua  loquitur,  interpretetur  sua  verba, 
et  ad  aliorum  intelligentiam  proferat,  tum 
non  se  ipsum  solum,  sed  etiam  alios  fide- 
les  aedificabit,  et  hac  ratione  conferri 
poterit  cum  eo,  qui  prophetat,  utpote  qui, 
perinde  ut  prophetans,  Ecclesiam  aedifi- 
cet.  Ex  hoc  loco  satis  apparet,  dono  lin- 
guarum  ex  ipsius  doni  ratione  non  fuisse 
conjunctam  intelligentiam  verborum,  at- 
que  adeo  fuisse  non  paucos  in  Ecclesia 
primitiva  linguis  loqueates,  quibus  deesset 
donum  intelligentiae  et  interpretationis. 
6.  Nunc  autem,  fratres,  si  venero  ad 
vos  linguis  loquens;  quid  vobis  pro- 
dero  ?  A  se  ipso  probat,  eum,  qui  tantum 
linguis  loquitur,  non  aedificare  Ecclesiam, 
et  proinde  minorem  esse  eo,  qui  prophe- 
tat.  Nunc  autem  Apostolo  quid  passim 
significet,  alibi  diximus.  Sensus:  Sane  et 
ipse  ego,  quamvis  Apostohis  vester,  et 
linguarum  dono  prae  multis  aliis  instructus, 
si  veniam  ad  vos,  et  in  couventu  vestro 
linguis  loquar  peregrinis  et  ignotis,  quid 
vobis  prodero  ?  id  est,  quid  utilitatis  spi- 
ritualis  ex  me  capietis?  Nihil  profecto, 
nisi  vobis  loquar,  etc.  prout  sequitur. 
Eatio  mauifesta  est  ex  ante  dictis:  Quia 
loquentem  me  nullus  intelliget. 

Legimus  quidem  Act.  10.,   quosdam, 

accepto  Spirilu  sancto ,  linguis  fuisse  lo- 
cutos,  non  facta  mentione  interpretationis. 
Verum  nec  illis  intelligentiam  defuisse, 
proinde  nec  interpretandi  facultatem, 
colligi  potest  ex  eo,  quod  de  iisdem  addi- 
tur:  et  magnificantes  Deum ,  quomodo 
de  aliis  Actor.  19.  additum  est:  et  pro- 
phetabant.  Nec  enim  verisimile  est,  mi- 
nus  datura  fuisse  eis,  qui  Petro  praedi- 
cante,  quam  qui  Paulo  miuistrante  Spiri- 
tum  sanctum  acceperunt.  Ceite  ubi  Petrus 
aderat,  iion  deerat,  qui  interpretaretur. 
Imo  quoties  aliqui  in  Ecclesia  primitiva, 
divinitus  specialiter  impulsi,  linguis  lo 
qnebantur,  credendum  est,  simul  intelli- 
gentiae  donum  accepisse,  quo  sua  verba 
possent  interpretari;  vel  saltem  locutos 
fuisse  talibus  praesentibus ,  qui  intellige- 
rent  ac  interpretari  possent.  Quod  addo 
propter  Samaritanos  viros  ac  mulieres  a 
Philippo  diacono  baptizatos,  Act.  8.  Qui 
omnes,  Apostolis  manus  imponentibus, 
acceperunt  bpiritum  sanctum,  utique  cum 
signo  visibili  locutionis  linguarum:  quia 
tunc,  ut  ait  Augustinus  in  euarratione 
Psalm.  130.,  per  miraculum  demonstra- 
hatur  adventus  Spiritus  sancti ,  ut  lin- 
guis  loquerentur ,  quas  non  didicerant, 
omnes,  super  quos  veniebat  Spiritus 
sanctus. 

Nec  vero  cupivisset  Simon  ille  pecunia 
comparare  potestatem  dandi  Spiritum 
sanctum,  cujus  illapsum  visibili  signo 
probare  non  potuisset.  Illi  igitur,  si  non 
omnes  interpretari  potuerunt,  habebant 
tamen  praesentes,  qui  id  possent,  Petrum, 
et  Joannem  et  Pbilippum.  Caeterum 
Apostoli,  in  diePentecostes  variisloquen- 
tes  linguis,  se  ipsos  interpretati  non 
fuerunt ,  quia  non  deerant ,  qui  loquentes 
Lntelligereut,  quoniam,  ut  dicit  Scriptura, 
audiebat  unusquisque  lingua  sua  illos 
loquentes,  Actor.  2. 

Nisi  vobis  loquar  aut  in  revelatione, 
aut  in  scientia ,  aut  in  prophetia ,  aut 
in  doctrina.  Jn  pro  per  Hebraismus  est; 
unde  alii  vertunt:  aut  per  revelationeni, 
aut  per  s''Aentiam,  etc.  Laborant  inter- 
pretes  in  his  quatuor  distiuguendis.  IJt 
autem   omittam  SeduliunJ   et  Primasium 


haec  referentes  ad  quatuor  mysticos  Scri- 
pturae  sensus ,  quod  nirais  coactum  est, 
inter  raultos  convenit,  revelationem  in- 
telligi  mysteriorum  Dei ,  circa  quae  versa- 
tur  sapientiae  donum,  uti  dictum  est  ad 
illud  capitis  praecedentis :  Si  noverim 
mysteria  omnia-  ut  sensus  hujus  primi 
membri  sit:  Nisi  proferam  vobis  mysteria 
divina,  quorura  est  sapientia;  sic  enim 
saltera  perfectis  et  spiritualibus  utilis  ero, 
faciens  illud,  quod  dixi  supra  cap.  3.: 
Sapientiam  loquimur  inter  perfectos. 
Couformiter  accipiunt  secundura  mem- 
brum,  hoc  nirairum  sensu :  Nisi  proferam 
vobisea,  quorura  estscientia,  quae  ex 
humanis  rationibus  divina  credibilia  facit. 
Hoc  enim  fit  per  sermonem  scientiae  ad 
rudiores  accoramodatura. 

Quod  vero  sequitur:  aut  in  prophetia, 
ut  aliquatenus  a  prirao  membro  destin- 
guatur,  alii  de  praedictione  futurorum 
accipiunt,  alii  ad  explicationem  occulto- 
rum  Scripturae  sensuum  restringunt,  alii 
generaliter  accipientes  utrumque  compre- 
hendunt;  quod  est  probabilius.  In  postre- 
mo  membro  doctrinam  fere  intelligunt 
eam,  quae  est  de  moribus;  licet  aliis  pla- 
ceat  acceptio  generalior.  Non  enim  ad 
moresrestringisolet  doctrinae  vocabulum. 

Est  et  alius  hujus  loci  commentarius, 
quatuor  haec,  quae  Paulus  recenset,  duo 
juga  efficere ,  ut  conjugata  sint  revelatio 
et  prophetia,  ac  rursus  conjugata  scientia 
et  doctrina.  Nam  revelationi  prophetia 
respondet,  tamquam  illius  enuutiatrix  ad 
homines ,  et  similiter  scientiae  respondet 
doctrina,  id  est,  docendi  gratia,  per  quam 
id,  quod  scimus,  aliis  coramunicamus, 
quem  sermonem  scientiae  vocavit  Apo- 
stohis  supra  cap.  12.,  vers.  8.  Ita  sensus 
Apostoli  erit:  Nisi  hjquar  vobis  aut  per 
revelationem ,  aut  per  scientiara;  idque 
aut  per  prophetiam ,  qua  revelationem 
vobis  aperiam  et  explicem ,  aut  per  do- 
ctrinam,  qua  scientiam  vobis  coramunicem. 

Commentarius  hic  probabilis  fiet  alio- 
rum  htcoruni  collatione.  Nam  Scriptura 
passim  distinguit  Prophetas  et  doctores, 
et  illos  istis  anteponit,  tamquam  annun- 
tiantes  sublimiora  et  secretiora,  cum  do' 

ctores  ea  tradant,  quae  capi  possint  ab 
omnibus.  Quamobrem  pastores  oportet 
esse  doctores ,  Eph.  4.  Loca  Scripturae 
sunt:  Act.  13.,  Rcm.  12.  et,  quod  modo 
citavi,  Ephes.  4. ,  ac  denique  hujus  Epi- 
stolae  cap.  12.,  vers.  28.  et  29.  Quae  res 
etiam  ex  cup.  13.,  ubi  scientia  prophetiae 
semel  iterumque  postponitur,  facile  potest 
coUigi. 

Porro  memineris,  supplendum  esse 
Pauli  serraonem  ,  additis  hujusraodi  ver- 
bis:  Atqui  nihil  horum  facere  potero  lin- 
guis  loquens,  nisi  interpretationem  adhi- 
beam,  ut  intelligatis.  Significat  ergo, 
interpretationera  esse  necessariam  linguis 
loquenti;  taraetsi  propter  rerum  obscuri- 
tatem  saepe  nuda  interpretatio  non  suffi- 
ciat,  sed  opus  sit  propheta  aut  doctore. 
Quod  notandum  etiam  propter  hodiernos 
linguarum  peritos  et  interpretes  ne  pro- 
phetis  aut  doctoribus,  hoc  est,  sapientiae 
aut  scientiae  dono  praeditis,  etsi  forte  lin- 
guarum  minus  peritis ,  anteponere  sese 
velint  aut  aequare. 

7.  Tamen  quae  sine  anima  sunt  vo- 
cem  dantia.  Rem  eandem  declarat  ab 
instrumentis  musicis,  quae  snnt  quaedam 
artificiales  et  factitiae  linguae  hominum. 
Tamtn ,  Graece  o;jicuc:,  pro  quo  Faber 
legendura  putat  oiioioiQ ,  aut  contracte 
OjJLdx;^  similiter,  perinde,  qucmadmodum 
et  vertere  ausus  fuit ,  nullius  exemplaris 
fultus  praesidio.  Subscribit  ejus  senten- 
tiae  Gaignaeus:  sed  eam  bene  refel^it 
Erasmus  in  annotatis.  Vertit  autem  ipse : 
Quin  et  inanima,  Graece:  ta  a^j^u^'^- 
Alii :  Atqui  inanima  ;  alii :  certe  inani- 
ma.  Simplicius  existimo  sensum  ita  reddi 
posse:  Nam  et  instrumenta  aniraae  ex- 
pertia,  quae  sonum  reddunt  voci  similem. 
Quippe  vox  proprie  non  est,  nisi  anima- 
lium. 

Sive  tibia,  sive  cithara.  Sub  tibin, 
comprehende,  quaecumque  instrumenta 
flatu  sonant,  sub  cithara,  quae  tactu. 

Nisi  distinctionem  sonituum  dederint. 
Sonituum,  Graece  toIc:  ^{^oyYOig,  sonis ; 
et  ita  legit  Ambrosiaster.  Apud  Prima- 
sium  legitur ,  sonitus ,  sed  corrupte ,  ni 
fallor,  pro  sonis.  Potest  autem  hoc  accipi 


vel  tertio  casu ,  vel  sexto.  Si  tertio ,  sen- 
sus  cst :  Ipsa  instrumenta  musica,  arte 
pulsata  aut  inspirata ,  dare  suis  sonis  di- 
stinctionem ,  id  est ,  sonos  efficere  distin- 
ctos.  Alii  sextum  casum  malunt,  ut  sen- 
sus  sit:  Nisi  sonis  suis ,  varie  secundum 
artera  redditis,  distincte  significent  vel 
arguraentum  cantionis  ,  vel  affectura  ,  ad 
quem  excitandum  composita  est.  Constat 
enim,  alios  sonos  modosque  musicos  aliis 
affectibus  excitandis  servire;  quod  non 
fiet,  si  temere  et  sine  arte  tibia  infletur, 
aut  cithara  pulsetur.  Facit  tamen  pro 
priore  sensu  vocabulura  AiaotoATj,  quam  « 
interpres  distinctionem  vertit.  Significat  1 
euim  apad  Musicos  harmonicam  in  tonis 
discretionem ,  qua  sublata  corrumpitur 
usus  instrumenti.  Tale  quid  etiam  Oecu- 
menius  annotavit. 

Quomodo  scietur  id ,  quod  canitur, 
aut  quod  citharizatur.  Melius  ex  Grae- 
co  :  quod  tibia  aut  cithara  canitur,  hoc 
est,  quod  tibiae  aut  citharae  sono  reddi- 
tur ,  id,  quod  Graeci  noirjiia ,  poema ,  vo- 
cant ;  ac  si  dicat :  Nullo  modo  id  intelligi 
ac  discerni  poterit. 

8.  Etenim  siincertam  vocem  det  tuba, 
Subjungit  alterum  exemplum  instrumenti 
notissimi.  Quod  si,  inquit,  tuba  sonet  in- 
certum  quid,  haud  distinguens  ipso  so- 
uitu ,  ad  quid  vocet  horaines ,  aut  quid 
agendura  raoneat.  Nara  tubarum  sonus, 
velut  b"ngua  quaedam  publica  ad  popu- 
]um ,  multa  et  varia  significare  solet ,  ut 
videre  est  Num.  10.;  quemadmodum  et 
hodie  multiplex  est,  ut  ita  dicam,  locutio 
Campanorum  aeramentorum ,  quae  in  lo- 
cum  tubarum  successerunt. 

Quis  parabit  se  ad  bellum  ?  Graece : 
Quis  apparabitur  ad  bellum?  id  est, 
quis  parabit  se  ad  pugnara,  ad  proelium? 
Utique  nemo;  quia  sonus  tubae  indistin- 
ctns  non  hoc  loquitur. 

9.  Ita  et  vos  per  linguam  nisi  mani- 
festum  sermonem  dederitis.  Manifestum, 
Graece  cUOTjfiOV,  id  est,  qui  bene  et  clare 
significet.  Significantem  legit  Ambrosia- 
ster,  vertitqueErasmus.  Sic  etiam,  inquit, 
nisi  vos,  lingua  peregrina  loquentes,  ser- 

monem   vestrum    interpretando   feceritis 
intelligibilem.  Sequitur: 

Quomodo  scietur  id,  quod  dicitur? 
Id  cst,  quomodo  id ,  quod  loquimiui,  ab 
aliis  intelligetur?  Nam  Graece  est  AaAou- 
|X£VOV  passivum,  quod,  quia  proprio  verbo 
Latine  reddi  non  potest,  interpretes  trans- 
tulerunt:  id ,  quod  dicitur. 

Eritis  enim  in  aera  loquentes.  Pro- 
verbialis  sermo  est,  locutionem  significans 
inutilem,  ut  quam  nullus  intelligit ;  sicut 
aerem  verberare  pugnam  significat  inuti- 
lem,  ut  qua  non  laeditur  adversarius.  Qui- 
dam  exponunt:  tamquam  in  aerem  lo- 
quentes ,  idque  Syrus  expressit ,  sed  non 
est  necesse. 

10.  Tam  multa,  ut  puta  genera  lin- 
guarum  sunt  in  hoc  mundo.  Graece  et 
Syriace :  in  mundo ,  quemadmodum  et 
in  vetustis  quibusdam  Latinis  legitur.  Ut 
puta,  Graece  £t  xdyoK,  quod  Erasmus 
vertit:  verhi  gratia,  et  in  paraphrasi : 
viddicet.  Hentenius  ex  Graeco  propius : 
si  res  ferat ;  alius  quispiam :  ut  contin- 
git;  alius:  prout  inciderit.  Equidem 
opinor ,  ita  commode  verti  posse :  tam 
multa  passim  genera  vocum.  Dico  vo- 
cum ;  sic  enim  est  in  Graeco ,  non  lin- 
guarum ,  etsi  Latinis  omnibus  reclaman- 
tibus  ,  atque  etiam  Syriaco  textu.  Valla 
suspicatur  vocum  a  quopiara  mutatum  in 
linguarum,  ne  videretur  inepta  repetitio: 
nullum  genus  vocum  sine  voce  est.  Nam 
sequitur : 

Et  nihil  sine  voce  est.  Graece:  xat 
ouSev  auTuiv  acptuvov,  et  nihil,  seu  potius, 
nullum  eorum  vocis  expers,  quod  Eras- 
mus  reddit  mutum ;  Hentenius  Graecam 
vocem  retinuit :  aphonum.  Dixi  nullum, 
ut  referatur  ad  genus.  Porro  tota  senten- 
tia  bifariam  exponi  potest;  vel  de  linguis, 
maxime  secundum  Latinam  lectionem; 
vel  de  instrumentis  sonandi  inanimatis. 
Prior  intellectus  est:  Tam  multa  sunt 
inter  homines  linguarum  et  idiomatum 
genera,  ut  numerari  non  possint :  quorum 
unumquodque  suam  habet  vocem ,  id  est, 
loquelam  ab  aliis  diversam. 

Posterior:  Tam  multa  sunt  iustrumen- 
torum  genera,  vocem,  id  est,  sonum  voci 


similem  reddentia ;  et  nullum  eorum  mu- 
tum  est,  sed  unumquodque  sonum  reddit 
proprium.  Oecumenius  una  expositione 
siraul  utrumque  sensum  complexus  est, 
extenditque  sententiam  etiam  ad  voces 
bestiarura;  quod  non  est  necesse ,  cum 
illae  naturaliter  tantum  significent.  Poste- 
rior  expositio  quandam  cum  praeceden- 
tibus  connexionera  habet,  ac  si  dicat  Apo- 
stolus :  Quid  singula  numerem  instrumenta 
sonantia,  cum  sint  paene  innumera,  quo- 
rum  cuique  tamen  proprius  et  ab  aliis 
diversus  sit  sonus?  Prior  vero,  quam  tra- 
dunt  etiam  Chrysostomus  et  Theophy- 
lactus,  novum  continet  argumentum,  et 
cum  ea  probe  cohaeret,  quod  sequitur: 

11.  /Si  ergo  nesciero  virtutem  vocis, 
ero  ei,  cui  loquor,  harharus ;  et  qui  lo- 
quitur ,  mihi  harharus.  Graeca  sic  ha- 
bent:  Si  igitur  nesciero  virtutem ,  seu 
vim  vocis,  ero  ei,  qui  loquitur ,  harha- 
rus;  et  qui  loquitur ,  in  me  barharus. 
Consonat  et  Syriaca  versio.  Virtutem 
vocis  significationem  ejus  appellat.  Nam 
proprius  usus  vocis  est  in  significando. 
Barbari  primum  Graecis  dicti  sunt,  qui- 
cumque  diversam  a  Graeca  sonahant  lin- 
guam;  sic  nimirum  |ii[JiTjxtxu)t;  appellati 
ab  asperitate  sermonis,  quum  Graeci  suam 
linguam  reputarent  suavissimam,  ut  suam 
hodie  Galli.  Sed  ab  hoc  nomine  postea 
Rumani  sese  exemerunt,  ac  barbaros  dixe- 
ru!it ,  quicumque  alia ,  quam  Graeca  aut 
Latina  lingua  uterentur.  Translatum 
deinde  vocabulum  ad  oranem  eura ,  qui 
lingua  loquitur,  quam  alius  non  intelli- 
gat;  quamvis  etiam  Graece  aut  Latine 
loquatur.  Quo  spectat  illud  Anacharsidis 
Scythae  Philosophi  dictum,  Scythas  bar- 
baros  esse  apud  Athenienses ;  sed  Athe- 
nienses  itidem  esse  barbaros  apu  d  Scy  thas : 
et  illud  Ovidii  apud  Getas  exsulantis : 
Barharus  hic  ego  sum ,  quia  non  intel- 
ligor  ulli.  Hoc  igitur  modo  barbarum  ac- 
cipit  Apostolus.  Quare  Cajetanus  anno- 
tat,  quod  esse  harharum  est  relativum, 
ac  nullum  hominem  esse  ahsolute  har- 
barum,  quia  nemo  est,  qui  non  cum  ali- 
quibus  in  idioraate  communicct. 

Sensus    igitur    et    coanexio   talis   est: 

Cum  tam  multa  sint  linguarura  genera  ad 
significandum  mutuas  animorum  conce- 
ptiones  inter  homines  instituta,  frustra 
sane  quisque  loquitur  quacumque  lingua, 
si  non  intelligatur ;  eritque  alter  alteri 
non  intelligenti  barbarus. 

In  verbis  Apostoli,  sive  ut  in  vulgata 
versione  leguntur ,  sive  ut  habentur  in 
Graeco ,  videtur  aliquid  hujusmodi  sup- 
plendum :  Si  et  ego  nesciero  virtutem 
vocis,  et,  qui  mecum  loquitur,  nescierit, 
ero  ei,  cui  loquor  et  qui  mihi  loquitur,  id 
est,  cum  quo  mihi  colloquium  est,  barba- 
rus;  et  vicissim  is.  qui  loquitur,  erit  mihi, 
id  est,  meo  judicio  meaque  reputatione 
barbarus.  Sic  enim  exponunt,  quod  Graece 
est :  £v  l}Jiol_,  in  me,  pro  quo  etiam  Syrus 
scripsit  mihi,  Erasmus  vertit:  apud  me. 
Quamquam  etiam  verti  potest:  erga  me, 
sensu  non  plane  diverso ,  quasi  dicat: 
Mei  respectu  barbaruE  erit,  etiamsi  Graece 
vel  Latine,  atque  etiam  diserte  loquatur. 

12.  Sic  et  vos ,  quoniam  aemulatores 
estis  spirituum ,  ad  aedificationem  Ec- 
clesiae  quaerite,  ut  abundetis.  Spiri- 
tuum  dixit  pro  spiritualium ,  nempe  do- 
norum.  Sic  enim  ait  supra:  Aemulamini 
spiritualia:  nisi  forte  scripsit  Tivsufia- 
Tixcuv  (ut  sane  legit  Origenes  in  cap.  8. 
ad  Eom. ,  quum  Ruffinus  interpretetur : 
spiritualium) ,  quod  imprudens  scriba 
mutaverit  in  TtvsujjiaTOJV.  Certe  Syrus  in- 
terpres  tam  hic,  quam  priori  loco  transtu- 
lit :  dona  Spiritus.  Pro  verbo  abundetis 
Ambrosiaster  legit  pruphetetis.  Sed  qui 
ita  vertit,  legit  in  Graeco  Ttpocpr^TSurjTS^ 
loco  verbi  Tispiaosur^TS^  quod  hodie  est  in 
omnibus  codicibus ,  et  a  Chrysostomo 
caeterisque  Graecis  exponitur;  et  quidem 
in  euni  sensum,  quo  significat:  abundetis, 
quomodo  noster  interpres  vertit,  pro  quo 
minus  bene  Erasmus :  excellatis.  Constat 
enim,  Graeca  voce  copiam  magis,  quam 
excellentiam  significari.  Eratque  tolera- 
bilior  in  Corinthiis  appetitus  abundantiae 
donorum  hujusmodi ,  quam  ex  iis  amor 
excellentiae. 

Habet  autem  hujus  loci  constructio 
nonnullam  difficultatem.  Nam  consequen- 
tia  sermonis  Apostolici  poscere  videbatur, 


ut  diceret :  Sic  et  vos  barbari  estis  vobis 
invicem,  quando  inter  vos  linguis  loqui- 
mini  non  intellectis.  Verum  Apostolus, 
eo  omisso ,  quod  per  se  poterat  intelligi, 
maluit  exhortatione  concludere  sermo- 
nem;  ita  tamen,  ut  ejus ,  quod  omissum 
est,  adhibito  supplemento ,  sententia  per- 
ficienda  sit  hoc  aut  simili  modo :  Sic  et 
vos  eritis  vobis  invicem  barbari ;  qiaod  ne  m 
contingat,  quoniam  aemulatores  estis  ■ 
spirituum ,  ad  aedificationem  Ecclesiae 
quaerite,  ut  abundetis. 

Eodem  redit  distinctio ,  quam  huc  ad- 
fert  Theophylactus ,  ut  illud:  Sic  et  vos, 
suppletum,  ut  dixi,  finiat  versum  superio- 
rem;  deinde  ab  alio  principio  sequatur: 
quoniam  seu  postquam  aemulatores 
estis  spirituum.  Quam  distinctionem  et 
explicationem  videre  est  etiam  in  glossa 
interliueali ,  ubi  nihilo  minus ,  ut  oratio 
cohaereat,  supplenda  foret  Graeca  parti- 
cula  5s  vel  fjuv ,  quoniam  autem ,  vel 
quoniam  igitur  aemulatores  etc.  Caete-  | 
rum  Oecumenius  ita  construit  et  exponit:  ^ 
ita  et  vos ,  id  est,  propterea  et  vos  ne 
sitis  invicem  barbari;  (quoniam  dona 
concupiscitis)  ad  aedificationem ,  etc. 
Ex  liis  eligat  lector,  quod  putabit  maxime 
probabile. 

Partem  illam :  quoniam  aemulatores 
estis  spirituum,  sic  interpretamur :  Quan- 
doquidem  vestra  sponte  et  studiose,  uec 
sine  aemulatione  consectamini  dona  Spi- 
ritus  sancti;  cui  studio  vestro  uou  resisto. 
Sequentis  autem  exhortationis  sensus  est : 
Quaerite  et  operam  date ,  ut  abundantia 
dnnorum  ,  quam  affectatis  ,  cedat  ad  pro- 
fectum  spiritualem  Ecclesiae.  Non  igitur 
hortatur  Apostolus,  ut  abuudantiam  cha- 
rismatum  quaerant,  ac  multo  minns,  ut 
per  ea  studeant  ahis  anteccllere ;  sed 
appetitun  quidem  abundantiae  permittit, 
praecipit  autem,  ut  eam ,  si  obtigerit,  ad 
Ecclesiae  referant  aedificatiojem ;  id  eoque 
si  linguis  loquantnr,  gratiam  petaut  inter- 
pretandi.   Hoc  enim  sequitur: 

13.  Et  ideo,  qui  loquitur  lingua,  oret, 
utinterpretetur.  Etideo,  Graece  diOTZzp, 
quapropter.  Et  sensus  est :  Proinde ,  qui 
donum  habet  loquendi  linguis,  ne  inutile 

donum  circumferat,  oret  Deum  largitorem 
donorum,  ut  ipsi  adjiciat  donum  inter- 
pretandi ,  quo  ea  ,  quae  peregriaa  lingua 
loquitur,  ad  aliorum  intelligentiam  pro- 
ferro  possit.  Sciendum,  glossam  inter- 
linealem  altera  expositione  verbum  oret 
accipere  pro  loquatur,  ut  sensus  sit;  Qui 
lingua  loquitur,  ita  loquatur,  ut  etiam 
interpretetur.  Juxta  quam  orationis  signi- 
ficationem  exponit  etiam  sequentia.  Quod 
et  Photius  facit  apud  Oecumenium,  et 
recentiores  nonnulli.  Sed  bene  rejicit 
illam  glossam  D.  Thomas  velut  alienam 
ab  intentione  Pauli,  Nam  et  verbum 
Tipo^s-jXsai^at  non  loqui,  sed  orare  signi- 
ficat,  in  Scripturis  maxime ;  et  quae  se- 
qiiuntur  hujusmodi  sensura  non ,  nisi 
coacta ,  recipiunt. 

14.  Nam  si  orem  lingua ,  spiritus 
meus  orat,  mens  autem  mea  sine  fructu 
est.  Sine  fructu ,  axapTiog^  infructuosa, 
fructu  carens.  Tacitam  removet  objectio- 
nem  Apostolus.  Nam  dicere  quis  poterat : 
Etsi  lingua  peregrina  alloquens  alios  nihil 
eis  confero  ,  quia  me  non  intelligunt ;  at- 
tamen  cum  Deura  oro,  quamvis  lingua 
mihi  et  aliis  incognita,  ille  et  intelligit, 
et  cor  meum  inspicit,  et  orantem  exaudit. 
Respondet  Apostolus ,  nec  eum  ,  qui  sic 
orat,  percipere  ex  sua  oratione  fructum, 
quem  caperet,  si  eam  intelligeret.  Loqui- 
tur  autem  ex  sua  persona,  quo  raagis  per- 
suadeat. 

Spiritum  tribus  modis  S.  Thomas  inter- 
pretatur,  vulgares  quasdam  glossas  secu- 
tus :  primo  Spiritum  sanctum ,  qui  orare 
dicitur  quia  inclinat  et  movet  ad  oran- 
dum,  ut  Rom.  8.:  Jpse  Spiritus  postulat 
pro  nobis ;  secundo  rationem  ,  quae  orat, 
quatenus  dictat  orandum ;  tertio  virtutem 
imaginativam,  quam  orare  dicit,  in  quan- 
tum  similitudines  rerum  corporalium  sunt 
in  imaginatione  orantis  absque  eo ,  quod 
intellectu  percipiantur.  Qni  sensus  etiam 
est  apud  Hugonem  Victorinum.  Quarta 
expositio  Theophylacti  est  et  Oecumenii, 
qui  spiritum  exponunt  spirituale  donum 
loquendi  linguis ,  ipsum  nempe,  quod  mo- 
vet  linguam.  Quinta  Primasii,  Gaignaei 
et  Erasmi,   qui  per  spiritnm  iutelligunt 


sermonem,  quem  lingua  sonat,  vel,  ut 
Erasmus  in  paraphrasi  halitum,  quo  ver- 
ba  pronuntiantur. 

Has  expositiones  sigillatim  expendere 
et  refellere  non  est  animus.  Certe  prae 
omnibus  iis  placet  Lirani,  Carthusiani  et 
Cajetani  sententia,  per  spiritum  significari 
partem  animi  superiorem,  quae  affectiva 
est;  affectura  rationalem  seu  spiritualem  di- 
cere  possumus.  Spiritus  enim,  ut  ait  Lira- 
nvLSjimportat  vim  quandam  motivam,  et 
ideo  voluntas ,  quae  est  affectus  intel- 
lectivus ,  vocatur  hic  spiritus ,  quia  mo- 
vet  alias  animae  potentias  ad  agendum. 
Ita  spiritnm  accepit  Apostolus  supra,  di- 
cens  :  Spiritus  autem  loquitur  mysteria. 
Et  quidem  spiritura  pro  voluntate  sive 
affectu  rationali  sumi ,  non  est  infrequens 
in  sacris  literis,  ut  Actor.  17.  de  Paulo : 
Incitahatur  spiritus  ejus  in  ipso ;  et  cap. 
18.  de  Apollo  :  Et  fervens  spiritu  loque- 
batur.  De  quo  spiritu  dictum  est  et  illud 
aDomino,  Matth.  26.:  Spiritus  quidem 
promptus  est ,  caro  autem  infirma. 

Porro  mentis  nomine  siguificatur  pars 
intellectiva,  quatenus  ejusmodi.  Tale 
igitur  est,  quod  dicit  Apostolus :  Nam  etsi 
Deum  orem  lingua,  id  est,  ad  orandum 
Deum  utar  dono  linguae,  non  habens 
donum  intelligentiae;  spiritus  quidem 
meus  orat,  id  est,  aflectus  elevatur  in 
Deum  (hoc  enim  perpetuo  conjunctum 
erat  locutioni  procedenti  ex  dono  linguae, 
ut  annotatum  est  supra),  caeterum  mens, 
id  est,  intellectus  meus,  quia  verborum 
significationera  ac  sensum  non  assequilur, 
fructu  proprio  privatur,  qui  est  intelligere 
et  intelligendo  refici.  L"nde  consequenter 
fit,  ut  nec  meditari,  nec  contemplari  de 
rebus  per  verba  significatis  queat. 

Istud  sane,  quod  Apostolus  dicit,  ac- 
cidere  constat  iis ,  qui  Latinitatis  ignari 
Latino  sermone  preces  recitant.  Hi  nam- 
que  spiritu  quidem  et  affectu  devotionis 
in  Deum  feruntur,  si  vere  orant;  sed 
quia  verba  non  intelligunt,  mens  eorum 
sine  fructu  est,  videlicet  intelligentiae. 
A  quibus  non  raultura  differunt  tam  clerici, 
quara  laici,  Latine  quidem  docti,  ut  per 
hoc  verba  secundum  grammaticam  eorum 

significationem  ntcumque  intelligant,  si 
attente  legant ;  sed  qui  propter  tropos  ac 
figuras  in  illis  latentes  ad  sensum  oratio- 
nis  non  penetrant;  ut  fere  contingit  in 
Psalmorum  lectione.  Nam  ,  exempli  gra- 
tia,  quotusqui.sque  recitans  illa  Psalmi 
59.  verba :  Moab  olla  spei  meae ;  in  Idu- 
maeam  extendam  calceamentum  meum; 
vel  ista  Psalmi  67. :  Si  dormiatis  inter 
medios  cleros ,  pennae  columbae  dear- 
gentatae  etc. ;  vel  haec  ejusdem  Psalmi: 
Increpa  feras  arundinis ,  corigregatio 
taurorum  in  vaccis  populorum  etc,  sen- 
tentiam  assequitur  orationis,  quamvis 
singula  per  se  verba ,  quid  significent, 
etiam  exacte  noverlt? 

Verum  non  ob  id  damnandae  sunt  pre- 
cationes  ,  vel  hoc ,  vel  etiam  priori  modo 
non  intellectae,  tamquam  sint  inutiles. 
Nam  etiamsi,  qui  sic  orant,  fructum  in- 
telligentiae  non  percipiant,  ideoque  nec 
pascantur  sensibus  per  verba  significatis; 
habent  tamen  fructum  mentis  elevatae  in 
Deum.  Id  enim  est  oratio,  mentis  in  Deum 
elevatio  cum  deceutium  petitione;  nec  a 
vera  oratione  fructus  ipse  separari  potest. 
Habent  iidem  etiam  fructum  reverentiae 
erga  preces  sacras ,  quas  etsi  non  intelli- 
gant,  bonum  tamen  et  salutare  esse,  quod 
iis  significatur,  non  dubitant;  atque  hoc 
ipsum  sibi  petunt  a  Deo  donari. 

Quin  etiam  contingit,  ut  quispiam,  sic 
orans ,  plus  apud  Deum  mereatur  et  iiu- 
petret,  quam  alius  intellectu  sensum  as- 
sequens  orationis  ;  si  nimirum  majori  cum 
humilitate  ,  pietate  ,  fervore  Deum  oret. 
Ac  certe  verborum  intelligentiam  saepe 
non  solum  compensat,  verum  etiam  in 
hominibus  verborum  et  seusuum  alioqui 
peritis  interdum  absorbet  devotionis  in 
Deum  magnitudo. 

Quocirca  recte  docet  in  comment.  S. 
Thomas  ,  cum  triplex  sit  intentio  orantis : 
una  ad  verba,  quae  dicit,  altera  ad  sen- 
sum  verborum,  tertia  ad  finem ,  id  est, 
Deum;  primam  intentionem,  imo  et  se- 
cundam,  aliquando  nocere,  in  quantum 
impedit  devotionem;  tertiam  vero  esse 
optimam  ac  necessariam. 

Per  haec  tamen   nolumus  iis  patroci- 


nari,  qui  Dominicam  orationem  itaLatine 
recitant,  ut  non  curent  eam  intelligere. 
Nam  quae  in  illa  petuntur,  non  satis  est 
confuse  cognoscere ,  quod  bona  sunt ;  sed 
ea  distincte  et  scire,  quae  sint,  et  a  Deo 
petere  tenentur  omnes  Christiani.  Unde 
sapienter  ac  necessario  multis  jam  syno- 
dis  episcoporum  constitutum  est,  ut  quis 
que  fidelis  urationem  Dominicam  ea  lin- 
gua,  quam  intelligat,  recitarc  norit. 
Caeterum  de  fructu  orationis,  etsi  non 
intellectae,  videat  studiosus  S.  Thomam 
et  Cajetanum  in  comment. 

15.  Quid  ergo  est?  Id  est:  Quid 
igitur  opus^  ut  faciara  ?  Syrus  interpres: 
Quid  igitur  faciam?  Sic  infra  vers.  26. : 
Quid  ergo  est ,  fratres?  Sibi  respondet 
verbis  sequentibus: 

Orabo  spiritu,  orabo  et  mente.  Graece 
addito  8k,  orabo  autem  et  mente  ;  quem- 
admodum  et  Augustinus  recitat  lib.  12.de 
Geu.  ad  lit.,  cap.  9.;  Erasmus:  sed  orabo 
et  mente.  Sensus:  Operam  dabo,  ut  nou 
solum  spiritu,  id  est,  cum  devotionis 
affectu ,  Deum  orem ;  verum  ut  etiam 
verba  orationis  intellectu  capiam.  Sic 
euim  majorem  utique  fructum  ex  oratione 
reportabo ,  quam  si  solo  spiritu  orarem. 
Unde  Ecclesia  conjungit  utrumque,  ca- 
nens  de  B.  Virgine :  (Jujus  precibus  nos 
adjuvari  mente  et  spiritu  devotissime 
poscimus. 

Psallam  spiritu,  psallam  et  mente. 
Graece:  Psallam  autem  et  mente.  Eras- 
mus:  sed  canam  et  mente.  Sensus:  Lau- 
dem  et  gratiarum  actionem  Deo  canam, 
non  solo  devotionis  affectu,  verum  etiam 
cum  intelligentia  verborum.  Psallere  pro 
eo ,  quod  est  laudes  Deo  canere,  sive  id 
voce  fiat ,  sive  instrumento  musico ,  voca- 
bulum  est  ecclesiasticum ,  a  LXX.  inter- 
pretibus  frequentatum.  Nam  apud  autores 
profanos  laxior  est  ejus  significatio.  Jaco- 
bus  Apostolus  haec  duo,  orare  et  psallere, 
similiter  conjunxit  ac  distinxit,  cap.  5. 
dicens :  Tristatur  aliquis  vestrum  ?  oret. 
Aequo  animo  est?  psallat. 

Quidam  illa  verba:  orabo  et  mente, 
psallam  et  tnente ,  sic  exponant:  Ita 
orabo  et  canam ,  ut  ab  aliis  non  audiar 

modo,  sed  etiam  intelligar ;  satis  violente, 
Nam  orare  et  psallere  proprie  Deum  re- 
spicit,  ubi  non  est  uecesse,  uos  ab  aliis 
audiri  et  intelligi,  cum  scriptum  sit:  Ora 
Patrem  tuum  in  abscondito.  Matth.  6. 
Nec  verbo  indicat  Apostolus,  se  loqui, 
in  hoc  quidem  loco,  de  intelligentia  trans- 
mittenda  ad  alios. 

16.  Caeterum  si  benedixeris  spiritu. 
Caeterum,  Graece  iTis,\,  quod  supra  vers. 
12.  transtulit:  quoniam ;  et  ita  reddit 
Erasmus  hoc  loco.  Syrus  et  Hentenius: 
alioqui.  Sic  enim  et  noster  interpres  ver- 
tit  Heb.  9. :  Alioquin  nondum  valet, 
etc.  Dictio  spiritu  in  multis  abest  Grae- 
cis  exemplaribus  ;  tametsi  Theophylactus 
et  Oecumenius  declarant,  se  legisse.  De 
Chrysostomo  non  liquet. 

Sunt,  qui  opinentur,  Apostolum  hic 
loqui  de  benedictione  sacrae  Eucharistiae, 
propterea,  quod  in  parte  consequenti: 
Quomodo  dicet:  Amen,  super  tuam  be- 
nedictionem?  Graece  legitur:  hiCi  t^  aij 
cuxaptoxta,  quod  interpretautur:  super 
tua  Eucharistia  ;  ac  rursumpropterillud, 
quod  subjungit:  Nam  tu  quidem  bene 
gratias  agis ,  ubi  Graece  suj^aptaTsTg; 
velut  ipso  vocabulo  designaret,  ut  illi 
putant,  Sacramentum  corporis  et  sangui- 
nis  Dommi,  quod  Eucharistia  vocatur. 
Sed  haec  uihil  convincunt.  Nam  ista  verba 
suAoyslv  et  SLixaptaTclv  significatione 
generalia  sunt,  et  passim  in  Scripturis 
obvia,  cujuscumque  tandem  benedictionis 
et  gratiarum  actionis  mentio  fiat.  Neque 
enira  sacii  scriptores,  qui  Graece  scripse- 
runt,  ipsique  LXX.  interpretes ,  ad  haec 
significauda  aliis  usi  sunt  vocabulis. 

Nec  sane  probabile  est  ullo  raodo,  Pau- 
lum  hic  loqui  de  consecratione  et  obla- 
tione  Eucharistiae.  Nam  illa  praescriptis 
verbis  apud  Corinthios  atque  in  aliis 
Graecorum  Ecclesiis ,  nec  aliter ,  quam 
Graeca  lingua ,  fiebat  ex  Apostolica  in- 
stitutione.  At  neque  contra  sacerdotes 
sive  presbyteros  agit  Apostolus  hoc  loco  ; 
sed  in  genere  eos  reprehendit ,  qui  lin- 
guarura  dono  praediti,  preces  et  laudes 
divinas  proferebant  in  conventu  fidelium, 
quas  nec  ipsi,  nec  alii  intelligerent.  Quae 

Gnli.  Estii  Conun.  Toci.  I. 


res  amplius  adhuc  patebit  ex  sequen- 
tibus. 

Igitur  benedicere  sumitur  hic ,  ut  alibi 
saepissime,  praesertim  in  Psalmis ,  pro 
eo ,  quod  est  laudare  et  gratias  agere. 
Sic  enim  mox  se  ipsura  Apostolus  expo- 
nit.  Refertur  autera  ad  Deum  sine  dubio, 
sicut  orare  et  psallere ;  non  quod  eadem 
prorsus  sint,  Deo  beuedicere  et  Deo  gra- 
tias  agere;  sed  quia  maxime  laudari  solet 
Deus  grata  beneficiorum  ejus  commemo- 
ratione,  quod  est  gratias  agere. 

Quare  et  eorum  commentarium ,  qui 
locum  hunc  exponunt  de  publica  bene- 
dictione,  qua  sacerdos  populo  benedicit, 
alienum  arbitror  a  mente  Apostoli,  quippe 
qui  post  interpositam  verbis  praecedenti- 
bus  tacitae  cujusdam  objectionis  solutio- 
nem  nunc  sermonem  persequitur  de  eo, 
qui  ex  dono  peculiari  in  conventu  lingua 
loquitur  peregrina;  docetque,  rem  absur- 
damconsequi,  si  non  intelligatur ,  quia 
non  erit,  qui  respondeat  et  approbet  ejus 
verba;  sicut  habet  Ecclesiae  consuetudo. 
Hoc  enim  est,  quod  sequitur: 

Qui  supplet  locum  idiotae.  In  multis 
Latinis  codicibus  legitur:  Quis  supplet 
locum  idiotae?  Eamque  lectionem  expo- 
nunt,  non  solum  Latini  posteriores  Haimo, 
Lombardus ,  Hervaeus ,  B.  Thomas ,  Li- 
ranus,  et  ante  eos  glossa  interlinealis,  sed 
et  veteres,  Pelagius  et  Primasius.  Verun- 
taraen  hanc  nostram ,  quae  Lovaniensis 
ac  Romanae  castigationis  est,  veram  esse 
lectionem,  monstrant  probatissimi  quique 
codices  mss.  veteresque  concordantiae, 
palara  suflFragante  textu  Graeco  atque 
Syriaco.  'I^tcoTTyc;^  idiota,  Graecis  proprie 
dicitur  homo  privatus  ac  nullo  fungens 
munere  publico.  Uude  et  in  castris  idio- 
tae  dicebantur ,  ut  annotaat  Theodoretus 
et  Oecumenius,  qui  militiae  non  erant 
adstricti.  Deinde  quadara  consequentia 
significat  indoctum  et  illiteratum,  quod 
privati  homines  indncti  esse  soleant. 
Unde  Erasmus  vertendura  putavit :  Qui 
implet  locum  indocti.  Verura  Lucas 
Actor.  4.  distinguere  videtur  illiteratum 
ab  idiota,  cum  de  Petro  et  Joanne  dicit: 
Comperto,  quod  homines  essent  aypa'/!- 
44 

jjiaTOi  xat  Idi&iai,  ilUterati  et  idiotae. 
Qnave  magis  placet,  idiotam  hic  intelligi 
pvoprie,  id  est,  plebejum  sive  laicum,  ut 
interpretantur  omne3  Graeci.  Luicum  varo 
inlellige  respectu  Ecclesiae ,  id  est ,  eum, 
qui  nuUo  gradu  ecclesiastico  fungitur, 
ut  exponit  Pelagius. 

Quaerituv,  quisnam  Apostolo  sit  is, 
qui  supplet  locum  idictae?  Theophy- 
lactus  ipsum  idiotara  seu  hiicum  signifi- 
cari  putat.  Quod  etiam  Chvysostomus  et 
Oeeumenius  sentire  videntur ,  eo  nimirum 
argumento,  quia  mos  erat  antiquitus,  ut 
precibus  sacerdotum  ipse  popukis  accla- 
mavet-,  id,  quod  etiam  declarant  veteres 
liturgiae  tam  Chrysostomi,  quam  Basili'. 
Nam  et  in  Ecclesia  Romana  fuisse  eum 
morem ,  testatur  Hieronymus  ia  praefat. 
lib.  2.  comment.  Epist.  ad  Galat.,  iu- 
quiens :  Ubi  sic  ad  similitudinem  coe- 
lestis  t07iitrui  Amen  rehoat?  Meminit 
ejusdem  acclamationis  etiam  Justinus  sub 
finem  apologiae  secundae  pro  Christianis. 
Hunc  Graecorum  commentarium  inter 
neotericos  secuti  sunt  Cajetanus ,  Guil- 
liaudus  et  Gaignaeus ,  non  tamen  expo^ 
nentes  ,  cur  Apostolus  idiotam  significare 
voluerit  per  eum,  qui  supplet  locum  idio- 
tae;  quum  sit  phrasis  insolens.  Quis  enim 
ita  loquitur,  ut,  regem  ipsum  significare 
volens,  dicat:  is,  qui  supplet  locnm  re- 
gis?  Sunt,  qui  respondeant,  Apostoli 
verba:  '0  6cva7iATjpuiv  xov  totccv  tou 
tSiioTOU ,  non  significare  secundum  usum 
linguae  Graecae:  qui  gerit  vices  idiotae, 
sed  :  qui  adimplet  locum  idiotae,  id  est, 
qui  locum  occupat  idiotarum ,  unus  quis- 
piam  videlicet  ex  idiotis.  Atqui  minus 
habet  consuetudo  vel  Graeci ,  vel  Latini 
sermonis,  ut,  idiotam  dicere  volens,  uta- 
tur  bac  circumhicutione :  qui  adimplet 
locum  idiotae. 

Quapropter  Erasmus ,  quamvis  ita  ver- 
tevit:  qui  implet  locum  indocti ,  quasi 
impleat,  non  suppleat,  in  paraphrasi  ta- 
raen  hoc  modo  reddit:  qui  plehis  vice 
fungitur ,  quod  est  supplere.  Qua  in 
significatione  rursus  eodem  verbo  Paulus 
usus  est  infra  capite  ultimo :  Id ,  quod 
vobis  deerat,  ipsi  suppleverunt.    Sed  et 


Graecos  uti  dictione  xoTZiii ,  perinde  ut 
Latini  loco  pro  vice ,  Graeca  lexica  do- 
cent,  et  manifeste  probat  illud  in  fine 
canonum  concilii  Chalcedonensis  subinde 
repetitum:  TOTtOTrjprjTYjc:  tol)  aTioaTOAtxou 
dpovou^  locum  tenens,  id  est,  vicarius 
Apostolicae  sedis. 

Proinde,  mea  quidem  sententia,  sim- 
plicius  est  et  rectius ,  ut  secundum  id, 
quod  sonant  verba  nostri  interpretis,  ad 
amussim  Graeco  textui  respondentia  signi- 
ficari  dicamus  aliquem  ab  idiota  diversum, 
eoque  doctiorem  qui  partes  sustineat 
idiotae  vel  idiotarum ,  id  est ,  plebis  (nam 
enallage  numeri  hic  intelligenda  est),  qui-  | 
que  pro  plebe  respondeat,  approbando  ' 
orationes,  psalmos ,  benedictiones  sive 
laudes,  quae  pronuntiabantur  in  conventu 
publico.  Hoc  enim  officium  est  atque 
olim.  fuit  ministrorum  Ecclesiae,  qui  in 
clerum  adscripti  essent.  Nam  quod  apud 
nos  interdum  in  ipsius  etiam  sacrificii 
celebratione  (de  qua  taraen  hic  non  agi- 
tur)  idiota  supplet  locum  idiotarum ,  con- 
tingit  ex  defectu  ministrorum  altaris ,  et 
toleratur  magis,  quam  probatur. 

Porro,  quod  ajunt,  ipsos  idiotas ,  id 
est,  populum  acclamarc  solitum ,  id  fate- 
mur  de  divinis  officiis,  et  publica  Scriptu- 
rarum  lectione ,  quae  non  fiebant  lingua 
pevegvina,  sed  Gvaeca  apud  Graecos,  ut 
apud  Hebvaeos  Hebvaea.  Hic  autem  agi- 
tuv  de  pvecibus  et  canticis  spivitualibus, 
quae  pvofevebant  in  medium  fidcles,  prout 
quisque  divinitus  esset  inspiratus,  etiam 
in  lingua  aliena;  ubi  unus  inteUigens  pro 
caeteris  vespondebat ,  cujus  tamen  vocem 
mox  etiam  caetevovum  acclamatione  ex- 
ceptam  fuisse ,  vevisimile  est. 

Quomodo  dicct:  Amen,  super  tuam 
benedictionem?  Graece:  &uper  tua  gra- 
tiarum  actione,  scilicet  ea,  de  qua 
dixerat :  Si  henedixeris.  Quo  respiciens 
interpres  henedictionem  vertit.  Amen 
dictio  confirmantis  et  approbantis  est  apud 
Hebvaeos;  Latine:  fiat ,  verum,  firmum 
vatnmque  sit.  De  qua  voce  pUira  diximus 
Rom.  1,  25.  Morem  acclamaudi:  Amen 
ad  preces  laudesque  publicas,  omniuo 
preces  ea  voce  terminandi,  accepit  Eccle- 

sia  a  Judaeis ,  apud  quos  populum  ita 
solitum  acclamare,  testatur  Scriptura  non 
uno  loco,  ut  Deuter.  27.,  1  Paralip.  16., 
1  Esdrae  8.  Unde  est  et  illud  psalmi  105. : 
Et  dicet  omnis  popuius:  Fiat,  fiat, 
Hebraice :  Amen ,  amen ! 

Nunc  sensum  reddamus  totius  senten- 
tiae.  Quod  si,  inquit,  tu,  qui  lingua  pe- 
regrina  loqueris,  Dei  laudes  pronuntia- 
veris  spiritu  tantum ,  et  non  mente,  id 
est ,  cum  pio  in  Deum  aflPectu ,  sed  verba 
ipse  tua  non  intelligens,  ut  proinde  ne- 
queas  ea  interpretari ;  quomodo ,  non 
dico  idiotae ,  sed  is ,  qui  supplet  idiota- 
rum  locum ,  et  cujus  est  vice  populi  re- 
spondere,  dicturus  est:  Amen,  ad  tua 
verba,  quibus  Deo  laudes  et  gratiarum 
actionem  depromis? 

Quoniam ,  quid  dicas,  nescit.  Quo- 
niam,  BTZ&idri,  quandoquidem  verba  taa 
non  intelligit,  utpote  peregrina. 

1 7.  Nam  tu  quidem  bene  gratias  agis. 
Nimirum  quatenus  spiritu,  id  est,  pia 
animi  devotione  id  facis.  Hoc  est,  quod 
supra  dixit,  eum,  qui  loquitur  lingua, 
loqui  Deo  ,  et  spiritu  loqui  mysteria ,  et 
semet  ipsum  aedificare. 

Sed  alter  non  aedificatur.  Alter ,  6 
fxepog^  id  ost,  proximus ,  uti  supra  cap. 
10.:  Nemo ,  quod  suum  est,  quaerat, 
sed  quod  alterius ;  et  Rom.  13. :  Qui  di- 
ligit  alterum ,  ut  in  Graeco  est,  legem 
imylevit.  Sed ,  inquit,  frater  et  proximus 
tuus  nullum  ex  verbis  tuis  percipit  fruc- 
tum ,  non  promovetur  ad  salutem ;  quum 
tamen  ea,  quae  fiunt  in  couventu  publico, 
referri  debeant  ad  bonum  publicum.  Ex 
hujus  loci  doctrina  Cajetanus  haberi  dicit, 
quod  sit  melius  ad  aedificationem  Ec- 
clesiae,  orationes  publicas,  quae  au- 
diente  populo  dicuntur ,  dici  lingua 
communi  clericis  et  populo ,  quam  dici 
Latine. 

Sectarii  vero  ox  eadem  Pauli  doctrina 
plane  contendunt,  publicas  Ecclesiae  pre- 
ces,  hymnos,  cantica,  totumque  divini 
cultus  officium  agi  ac  recitari  debere  ea 
lingua,  quam  universus  populus  intelligat, 
ut  apud  Germanos  Germanica,  apud  Gal- 
los  Gallica.    Quibus  primum  respoudeo  : 


Paulum  non  id  velle,  ut  totus  populus 
intelligat ,  sed  ut  is  saltem ,  qui  sua  re- 
sponsione  et  approbatione  vicem  populi 
supplet,  quem  profecto  caeteris  doctiorem 
esse  convenit ,  et  in  quo ,  tamquam  suo 
vicario,  populus  quodammodo  intelligit. 
Deinde  loquitur  Apostolus  de  lingua  pe- 
regrina,  qualis  erat  Corinthiis  Persica 
vel  Aethiopica ,  forte  etiam  Latina.  Nam 
et  eam  adfert  Chrysostomus  pro  exemplo. 

Verum  ista  nobis  peregrina  non  est, 
cum  sit  maxime  coramunis  ac  nota ,  non 
solum  Ecclesiae  ministris,  verum  etiam 
multis  extra  clerum,  adeo,  ut  Episcopi 
quondam  ad  populum  Latine  coucionati 
fuerint,  non  in  Ttalia  modo,  verum  etiam 
in  Africa  et  Gallia,  tametsi  multis  e  plebe 
non  intelligentibus.  Nam  de  Africa  exem- 
plum  habemus  Augustini,  de  Gallia  te- 
stimonium  Prosperi  lib.  1.  de  vita  con- 
templ.  cap.  23.  Ac  de  Hispania  arbitror 
idem  esse  judicium ,  propter  usum  Ro- 
manae  linguae  illuc  praecedentibus  sae- 
cuiis  importatum. 

His  adde,  quod  non  eadem  est  ratio, 
cur  Amen  dicendum  sit  ab  intelligente, 
nunc  et  tempore  primitivae  Ecclesiae, 
quo  Paulus  haec  scripsit.  Tunc  enim  ad- 
ferebantur  ab  iis ,  qui  linguae  donum 
habebant ,  orationes  et  laudes  quaedam 
novae  ac  prius  inauditae ;  quo  fiebat ,  ut, 
qui  ad  eas  responderet:  Amen,  prorsus 
nesciret,  quid  approbaret,  quando  nec 
verba  intelligebantur,  nec  preces  essent 
Ecclesiae  judicio  receptae.  Nuuc  autem 
qui  respondet :  Amen,  etiamsi  verba  forte 
non  intelligat ,  novit  tamen ,  bonum  et 
sanctum  esse,  quod  signiticatur,  utpote 
jam  olim  ab  Ecclesia  approbatum. 

Praeterea  notandum  est ,  ea ,  ad  quae 
respondet  minister  in  sacrificio  missae, 
pauca  admodum  esse,  ut  propter  illa  mu- 
tari  non  debeat  lingua  totius  missae ;  cum 
facile  laici  discere  possint,  ea  pauca  quid 
significent,  et  Synodus  Tridentina  jam 
praeceperit ,  sess.  22.  cap.  8. ,  ut  talia 
pro  concione  inter  missarum  celebratio- 
nem  populo  a  pastoribus  exponantur. 

Denique,  non  esse  contra  Apostolum, 
ut   aliquid  omnino  dicatur  in   mis.sa  vel 
44* 

officio  divino  ea  lingua ,  quae  vulgo  igno- 
ta  sit,  liinc  manifestum  est,  quia  secun- 
dum  Apostolum  is,  qui  supplet  idiotae 
locnm,  respondet:  Amen ,  utique  voce 
Hebi-aea.  Gerte  si  minister  respondens 
debet  intelligere  verba  sacrificantis  aut 
benedicentis,  multo  magis  intelligere  de- 
bet  sua  ipsias  verba.  Si  ergo,  quod  dicit : 
Amen  aliena  lingua,  intelligit,  quia  do- 
cetur,  quid  significet;  similiter  doceatur 
de  pauculis  aliis  verbis  Latinis ,  quae  ad 
populum  loquitur  sacerdos,  et  ad  quae 
ipse  populi  nomin".  respondet;  cujusmodi 
sunt :  Dominus  vohiscum,  Sursum  corda, 
Gratias  agamus  Domino  Deo  nostro. 
Nam  quod  ad  orationem  Dominicam  at- 
tinet,  quod  omnes  eam  aut  Latinam  intel- 
ligere  debeant,  aut  sua  lingua  posse  re- 
citare,  jam  ante  diximus. 

Porro  quamvis  per  se  bonum  sit,  ut 
oiBcia  divina  celebrentur  ea  lingua,  quam 
plebs  iutelligat  (id  eaim  per  se  confert 
ad  plebis  aedificationem ,  ut  bene  probat 
hic  locus;  unde  et,  formaliter  atque  ab- 
stracte  considerata,  vera  est  Cajetani 
sententia);  non  tamen  illud  bonum  est, 
consideratis  omnibus  circumstantiis.  Pri- 
mum  enim  ex  tanta  varietate  linguarum 
admissa  in  officiis  diviuis  et  Sacramento- 
rum  cclebratione ,  non  leve  periculum 
esset  dissecsionum  et  schismatum  in  Ec- 
clesia,  ad  cujus  unitatem  conservandam 
non  parum  ccnducit,  imo  paene  neces- 
saria  est  uniformitas  divini  cultus.  Deinde 
quorundam  idiomatum  absurditas  risum 
et  contemptum  adferret  sacris  actionibus 
et  mysteriis. 

Huc  accedit ,  quod  indocti  ac  myste- 
riorum  rudes ,  etiamsi  verborum  signifi- 
cationem  caperent,  non  tamen  sensum 
orationis  assequerentur  ;  velut  in  Psalmis, 
Prophetis  et  multis  aliis ;  sed  pro  carnali 
suo  captu  sensus  alienos  imaginatione 
volverent,  animoque  conciperent,  atque 
ita  non  solum  fructu  verae  carerent  in- 
telligentiae ,  verum  etiani  male  intelli- 
gendo  novos  ac  periculosos  errores  sibi 
coufingerent.  Quod  ex  promiscualectione 
bibliorum  in  vulgares  linguas  translato- 
rum    accidisse,    plus    satis    experientia 


docuit.  Quae  rationes  aliaeque  similec 
osteudunt,  haudquaquam  expedire,  ut 
missae  sacriticium  ac  caetera  diviua  offi- 
cia  et  Sacramenta  vulgari  lingua  passim 
per  Ecclesias  celebrentur. 

18.  Gratias  ago  Deo  meo ,  quod  om- 
nium  vestrum  lingua  loquor.  Haec,  in- 
quit,  non  dico,  quod  ipse  doni  linguarum 
inops  sim;  quomodo  solent  homines  de- 
primere  scientias,quarum  ipsi  sunt  ignari. 
Nam  possum  equidem  ex  dono ,  mihi  di- 
vinitus  collato  ,  omnium  vestrum  lingua 
loqui;  de  quo  gratias  ago  Deo  meo ,  id 
est,  Deo,  cujus  sum  ego ,  cui  et  servio, 
Actor.  27.  Ad  hunc  modum  (quod  om- 
nium  vestrum  lingua  loquor)  habent 
omnes  codices  Latini.  Quorum  tamen 
interpretes  in  leddendo  sensu  variant. 
Cum  enim  Corinthiorum  Graeca  fuerit 
lingua,  non  alia,  merito  dubitatur,  quo- 
modo  dicat  Apostolus :  omnium  vestrum 
lingua,  quasi  multae  essent  eorum  hn- 
guae.  Commentator  Ambrosii  sic  intel- 
ligere  videtur:  omnium  vestrum ,  sive 
Graecorum  ,  sive  Hebraeorum.  Qui  qui- 
dem  Hebraei,  inquit,  aliquando  Syra 
lingua ,  lilerumque  Hebraea  in  tracta- 
tihus  aut  oblationihus  utebantur  ad 
commendationem. 

Alii  generahter  interpretantur,  omnium 
vestrum,  id  est,  omnium  fidelium,  qui 
jam  ex  variis  gentibus  et  linguis  ad  tldem 
conversi  erant.  Haimo  de  omnibus  Grae- 
cae  linguae  dialectis  exponit,  quae  a 
Grammaticis  quinque  numerantur,  Attica, 
lonica,  Aeolica,  Dorica  et  communis. 
Atqui  id  non  erat  pluribus  linguis  loqui ; 
sed  uuam  eandemque  linguam  cum  non- 
nulla  soni  differentia  pronuntiare ,  ad 
quod  nou  opus  erat  dono  linguarum,  quum 
facile  se  mutuo  intelligant,  qui  sola  dia- 
lecto  differunt. 

Probahilior  hujus  lectionis  expositio 
est ,  quam  traduat  Hervaeus ,  Aquinas  et 
alii:  Paulum  loqui  de  linguis,  quarum 
dona  effusa  erant  in  Corinthios ;  ac  si  di- 
cat ,  ait  Hervaeus :  Nullus  vestrum  ali- 
qua  loquitur  lingua ,  qua  et  ego  non 
loquar ,  quoiies  volo. 

Verum  scire  oportet,  Graeca  ad  verbum 

sic  habere:  Gratias  ago  Deo  meo ,  om- 
nium  vestrum  (Latine:  omnibus  vobis) 
magis  linguis  loquens,  id  est,  de  eo, 
quod  magis ,  quam  omnes  vos ,  linguis  lo- 
quor.  Quam  lectionem  etiam  Syrus  ex- 
pressit.  Juxta  quam  significat  Apostolus, 
se  pluribus  loqui  linguis ,  quam  quispiam 
Corintbiorum ,  vel  potius,  quam  omnes 
illi  simul.  Atque  baec  Graecorum  exposi- 
tio  est.  nieronymus  autem  in  Epist.  ad 
Hedibiam,  quaest.  9.,  de  Paulo  scribit 
inhaecverba:  Gratias  agit  Deo ,  quod 
cunctis  Apostolis  magis  linguis  loqua- 
tur.  Qui  enim  multis  gentibus  annun- 
tiaturus  erat,  niultarum  linguarum  ac- 
ceperat  gratiam.  Ex  quibus  satis  apparet, 
Hieronymum  sic  legisse,  ut  babent  Graeci 
codices.  Qua  autem  ratione  comparatio- 
nis  notam  referat  ad  caeteros  Apostolos 
(nisi  corrupta  lectio  est).  non  video  •,  cura 
aiiquanto  post  in  eadem  quaestione  teste- 
tur,  Apostolos  die  Peatecostes  accepisse 
diversitatem  linguarum  omnium  gen- 
tium,  ut,  annuntiaturi  Christum,  nullo 
indigerent  interprete. 

Porro  locus  bic  Apostoli  satis  ostendit, 
donum  linguarum  non,  ut  quidam  volunt, 
temporarium  in  Apostolis  fuisse,  sed  per- 
petuum,  quo  uterentur,  quando  vellent, 
ac  quoties  ita  res  posceret.  Nam  quod  de 
Paulo  dicit  Chvysostomus  bomilia  4.  su- 
per  2  Tim.  2.:  Hebraeam  tantum  nove- 
rat  linguam ,  id  intelUge ,  extra  donum 
linguarura.  Hebraea  namque,  seu  Syra 
potius,  erat  illi  raaterna;  nec  aliam  didi- 
cerat,  quam  expedite  loqui  posset.  Quod 
autem  objiciunt,  eum  Tito  usum  fuisse 
interprete,  eoque  argumento  contendunt, 
linguarum  pvoraptitudinem  illi  ad  votura 
non  adfuisse,  quantum  valeat,  expende- 
mus  in  expositione  capitis  2.  Epist.  2., 
ubi  de  Tito  agetur. 

An  vero  donum  linguarum  Apostolis  id 
praestiterit ,  ut  eo  utentes  nusquam  in 
sermone  soloecissarent ,  nec  peregrinas 
pbrases  admiscerent,  nec  aliter  quidquara 
efferrent ,  quam  pro  consuetudine  eorum, 
quibus  lingua  erat  propria,  hand  teraere 
affirraaverira,  cura  Paulus  ac  caeteri  Apo- 
Btoli ,  Graece  scribentes ,  multum  ref erant 


ex  proprietate  linguae  nativae,  nec  per 
omnia  sermo  eorum  purus  sit  a  vitiis, 
quae  Grammatici  notare  solent,  ut  et 
Hieronymus  alicubi  fatetur.  Neque  enim 
donum  efficiebat,  ut  omnia  pure ,  proprie 
et  exacte  eloquerentur  (alioqui  visi  fuis- 
sent  elegantia  ac  nitore  sermonis  attraxisse 
bomines  ad  fidem  Cbristi  magis,  quam 
virtute  Dei) :  sed  ut  lcquerentur  intelligi- 
biliter,  quantum  opus  erat  juxta  vulga- 
rem  collocutionis  raodum  ;  quemadmodum 
bene  docet  S.  Thomas  2.  2.  quaest.  176. 
art.  1.  ad  1. 

19.  Sed  in  Ecclesia  volo  quinque 
verba  sensu  meo  loqui.  Volo ,  subaudi : 
potius,  id  est,  malo ,  propter  quam  se- 
quens.  Qui  Hebraismus  est.  Verha, 
Graece  Aoyouc^  quod  verti  etiara  potest: 
sermones,  sententias.  Quinque  dixit  pro 
paucis.  Hieronymus  quidem  in  Epist.  ad 
Paulinum,  quae  bibliis  praefigitur,  quin- 
que  verba  quinque  Moysi  libros  interpre- 
tatur,  et  Tbeophylactus  ea  refert  ad  quin- 
que  sensus  corporis.  S.  Thomas  et  Liranus 
censent,  ideo  Panlura  norainasse  quinque, 
quia  debet  doctor  quinque  docere,  scili- 
cet  credenda,  agenda,  vitanda,  spe- 
randa,  timenda.  Alii  alia  speculantur 
in  hoc  numero ;  sed  haec  omnia  tantum 
accommodate  dici ,  nec  Apostoli  mentem 
attingere,  facile  liquet.  Non  inepte  Pe- 
lagius  ab  iis ,  qui  quaerunt,  quae  sint 
quinque  verba,  dicit  e  contrario  quaeren- 
dum,  quae  sint  decem  millia  verborum 
in  eo,  quod  sequitur. 

Caeterum  placet  annotatio  Lirani :  Pau- 
lum  innuere,  quod  cum  brevitate  sermo- 
nis  tradcnda  sit  populo  doctrina  sahitis. 
Quod  et  Tridentina  synodus  omnes  pa- 
rochos  admonendos  putavit  sess.  b.  cap. 
2.  reform. 

Sensu  meo,  Graece:  5ia  toD  voo':  fiou, 
per  mentem  meam :  licet  in  nonnullis: 
T(.T  voi  fJio-J ,  mente  mea,  legatur,  quae 
videtur  etiam  veterum  lectio  fuisse ,  nisi 
quod  Oecumenius  adjungit  et  alteram. 
Porro  Graecam  vocera  ipse  noster  inter- 
pres  jam  aliquoties  veterat  mentem. 

rt  et  nlios  instruam.    Verbum  Grae- 
cum  xatsxi^of»  instituere  significat ,  quo- 

modo  institui  solent  rudiores.    Unde  La- 
tinum  catechizare. 

Quam  decem  millia  verhorum  in  Un- 
gua.  Decem  millia,  Graece  jnuptouc,  qua 
voce  significari  solet  numerus  infiuitus, 
quomodo  Latini  dicunt  sexcenta  aut  mille. 
Sensus  periodi  est;  Ego,  quamvis  vos 
omnes  superem  douo  linguarum ,  malo 
tamen  in  Ecclesia,  id  est,  in  jublico  coetu 
fidelium,  loqui  paucula  quaedam  veiba 
cum  intellectu ,  quo  possim  et  alios  in- 
stituere  interpi-etando  et  explicando,  quae 
dico  ,  quae  innumerabilia  verba  fundere 
peregrina  lingua  sine  intcllectu.  Sic  igi- 
tur  et  vos  affectos  esse ,  velim. 

Hinc  infert  Cajetanus,  esse  eligihilius, 
ut  in  Ecclesia  dicantur  divina  (horae 
scilicet    canonicae  et  missae)    inteUigi- 
hiliter  sine  melodia  musica,  quam  sic, 
ut  intelligi  non  possint;  quod  fit,   dum 
verba  partim  committuntur  sonis  organo- 
rum ,   partim  ita  redduntur  a  canentibus, 
ut  ob  artificiosam  modulationem  vocum- 
que  multitudinem  ab  auditoribus ,  etlam 
attentis,  aegre  percipi  queant.  Quod  rur- 
sum  nos  quoque  verum  fatemur,  caeteris 
paribus.    At  paria  non  sunt,    dum  ejus- 
modi  concentus  suavitate,  quamvis  verbis 
non  intellectis  ,  auimi  fidelium  ,  praeser- 
tim  infirmiorum,  quales  plurimi  sunt,  ex- 
citantur   efficacius    ad    divina ,    quam   si 
nude  verba  pronuntiarentur.   Quod  utique 
spectavit  Ecclesia,  quando  musicam  Iianc 
seu   vocum,   sive   organorum  modulatio- 
nem   tacito    consensu   passim   in    templa 
recepit,   Davidis,    piissimi   regis,    exem- 
plum  ea  in  re  secuta ,    qui  Deum  instru- 
mentis  musicis  tum  ipse  laudavit,   tum 
alios  ad  Dei   laudes   excitavit   atque   in 
templo  veteri  cantores  musicos  ac  musicis 
instrumentis  usuros  ad  Deum  laudandum 
instituit.     Tantum  opus,    ut,    quod  a  sy- 
nodo  Tridentina  sess.  22.  et  a  quibusdam 
etiam  particularibus  episcoporum  synodis 
constitutum  est,  ne  quid  lascivum,  im- 
purum ,  leve ,  aut  omnino  irreligiosum,  iu 
Ecclesia   musicis    cantibus    aut   organis 
ddmisceatur,    exacte    servandum    curent 
illi ,  quibus  id  muneris  incumbit. 

20.  Fratres,  nolite  pueri  effici  stn- 


sibus.  Admonitio  est  cum  increpatione, 
quod  puerili  quodam  sensu  ac  judicio 
minora  bona  consectarentur ,  postbabitis 
melioribus ,  ut  linguas  prae  dono  prophe- 
tiae.  Nolite  effici,  Graece  |jl'aj  Y''vsa{^c, 
quod  etiam  verti  potest:  ne  sitis ;  et  qui- 
dem  commodius  hoc  loco.  Pro  sensibus 
Augustinus  tam  hic,  quam  infra  legit 
mentihus,  ut  in  enarrat.  Psalm.  130., 
et  lib.  13.  confess. ,  cap.  13.,  et  aliis  locis 
a  Beda  citatis;  tametsi  in  Graeco  legitur 
9p£0'.Vj  vocabulum  diversum  ab  eo,  quod 
interpres  superius  modo  mentem ,  modo 
sensum  transtulit.  Significatur  autem  ani- 
mus,  qua  parte  judicat  de  rebus.  Et 
utuntur  Graeci  phirali  pro  singulari  per 
omnes  casus.  Erasmus  quoque  reddidit 
sensihus,  etsi  malim  sensu,  quod  nomen 
etiam  Latini  interdum  usurpant  pro  men- 
tis  judicio.  Unde  et  usu  ecclesiastico  sen- 
sati  dicuntur,  qui  de  rebus  bene  judicant, 
id  est,  prudentes.  Eratres,  inquit,  ne 
sitis  pueris  similes  in  rebus,  quas  eh*gere 
vel  agere  debeatis ,  aestimandis  ac  diju- 
dicandis  ;  ne  mala  bonis,  aut  minora  bona 
majoribus  anteponatis. 

Sed  malitia  parvuli  estote.  Parvuli 
estote,  Graece  uno  vei-bo  vri^KidC^^xs., 
puerascite,  pueri  estote,  pro  quo  legit 
Augustinus:  infantes  estote.  Sensus: 
Tamquam  infantes,  seu  pueri,  sitis  ex- 
pertes  malitiae.  Hac  parte  pueros  imita- 
mini ,  uon  illa. 

Sensihus  autem  perfecti  estote.  Sensi- 
hus  ut  supra,  id  est,  mente,  animo.  Quod 
attinet,  inquit,  ad  judicium  auimi  de  re- 
bus  agendis,  similes  estote  viris  adultis 
et  aetate  perfectis;  ut ,  quemadmodum 
ilHper  naturam  bene  discernunt  interbona 
et  mala  hujus  vitae ,  sic  et  vos ,  tamquam 
perfecti  in  Christo ,  sensus  habeatis  exer- 
ciLatosad  spiritUcilem  boni  malique  disere- 
tionem,  Heb.  5.  Congruit  illud  ejusdem 
Apostoli,  Rom.  16.:  Volo  vos  sapientes 
esse  in  bono,  et  simplices  in  malo. 

21.  In  lege  scriptum  est.  Qnod  in 
quibusdam  codicibus  additur  enim:  In 
lege  enim ,  neque  in  Graeco  est  aut  Sy- 
riaco,  neque  in  melioribus  Latinis.  S. 
Thomas  legit  et  studiose  exponit:  In  lege 

quid  scriptum  est?  sed  usus  exemplari 
(lepravato  ex  alterius  loci  memoria ,  qui 
estLucae  10.  Tale  quid  etiam  Lombardo 
accidit.  Legis  nomine  comprehendit  Apo- 
stolus  totum  vetus  instrumentum.  Nam 
quod  hic  citat,  apud  Jesaiam  legitur  cap. 
28.  Eadem  legis  acceptio  est  Joannis 
15,  25.,  et  Rom.  3,  19. 

Quoniam  in  aliis  linguis  et  labiis 
aliis  loquar  populo  huic.  Aliis  linguis 
in  Graeco  composita  dictio  est:  sxspo- 
YAwaootg,  ambiguaad  masculiuum  et  neu- 
trum,  ut  proinde  ad  personas  refeni  pos- 
sit  hoc  modo:  in  loquentibus  vcl  per 
loquentes  alteris  sive  alienis  linguis.  Ve- 
rum  interpretes  fere  omnes  neutraliter 
accipiunt,  ut  idem  sit  cum  eo,  quod  se- 
quitur,  atque  in  C4raeco  distincte  ponitur : 
/cai  £v  XctXcOiv  izipoi<z,  in  labiis  alteris, 
id  est,  diversis,  alienis.  Ubi  tamen  non- 
nulli  codices  casum  paternum  habeut: 
Ixspcov,  aliorum,  id  est,  alienorum,  sci- 
licet  hominum.  Citat  autem  hunc  Pro- 
phetae  locum  Apostolus,  sensura  potius, 
quam  verba  reddens.  Nam  et  verba  trans- 
posuit ,  et  personam  mutavit ,  tertiam  in 
r  primam.  Siquidem  apud  Prophetam  locus 
sichabet,  interprete  Hieronymo :  In  lo- 
quela  enim  lahii  et  in  lingua  altera  lo- 
quetur  ad  populum. 

Sensus  autem  Apostoli  est:    Ego  Do- 
minus  loquar  populo  huic  Judaico  variis 
et  peregrinis  linguis ;  scilicet  per  Aposto- 
los   meos.     Quod   quidem  praecipue  fuit 
impletum    in    die   Peutecostes,     Act.    2. 
Sciendum  tamen,   pro  eo,   quod  Paulus 
habet :  In  labiis  aliis,  quodque  Hierony- 
raus  transtulit:  In  lcquela  labii,  Hebr?ea 
(si  peritis  illius  linguae  neotericis  creden- 
dum  est)  sic  habere :  in  blaesitatibus  la- 
bii .    quod  ita  vertunt :    hlaesis  et  balhu- 
tientibus  labiis.    Tametsl  contendit  Leo 
Castrensis,   scribens  super  Jesaiam,   ex 
Hebraeo  potius  verteudum :   subsannan- 
tibus  labiis,    et  Adamus  Sasboldus :    in 
labiis  irrisionis,  sive  in  irrisione  labio- 
rum.     Cui    seutentiae    subscribit    etiam 
Tremellius  Judaeus ,  annotans  ad  locum 
Jesaiae,  Hebraea  sonare:  ridicuUs  labio. 
Quin  et  LXX.  suffragantur  interpretes. 


apud  quos  totus  versus  ita  legitur :  Pro- 
pter  irrisionem  labiorum ,  per  linguam 
alteram,  quia  loquentur  populo  huic. 
Graece :  ^ia  <pauAio|jiov  ;  sic  enim  babent 
codices.  Pro  quo  si  legas  6id  cpauXi3;ao!J, 
una  literula  in  alteram  simillimam  mutata, 
per  irrisionem  labiorum,  conveniet  cum 
eo ,  quod  sequitur :  0'.d  YAwoor^-  sxepa-, 
psr  linguam  alteram.  Nec  enim  erat 
ratio,  cur  variarent  casum,  sinaul  et  signi- 
ficatum  praepositiouis ,  cam  in  Hebraeo 
sit  uniforinis  oratio  ,  bene  a  Paulo  ,  nec- 
non  ab  aliis  interpretibus  expressa.  Quo- 
circa  facile  mihi  persuadeo,  LXX.  quoque 
scripsisse  ^td  cum  eodem  casu  in  utroque 
membro. 

Sed  sive  vertendum  sit  ex  Hebraeo : 
m  balbutientibus  labiis,  sive:  in  sub- 
sannantibus  ac  irridentlhus ,  non  haec 
inducunt  sensum  diversum  ab  eo ,  quem 
dedimus  verborum  Pauli,  qui  scripsit: 
in  lahiis  aliis.  Nam  qui  loquuntur  liuguis 
aliis  seu  peregrinis ,  quasl  balbi  sunt ,  et, 
ut  supra  dictum,  barbari  non  intelligenti- 
bus;  et  deridere  videntur  auditores,  et 
ipsi  vicissim  audientibus  habentur  ridi- 
culi,  imo  et  insani,  iufra  vers.  23.,  vel 
etiam  temulenti.  Unde  quidam  eorum,  qui 
Apostolos  audiebant  variis  loquentes  lin- 
guis  (quos  vei-isiniile  est  non  intellexisse, 
eo,  quod  digni  non  essent  habiti,  ut  intel- 
ligerent)  irridentes  dicebant :  Quia  musto 
pleri  sunt  isti.  Act.  2. 

Et  nec  sic  exaudient  Me,  dicit  Domi- 
nus.  Apud  Prophetam  haec  verba  non 
habentur  continuo  post  superiora;  sed, 
quibusdam  interpositis ,  sic  legitur  tam  in 
Hebraeo ,  quam  apud  LXX. :  Et  nolue- 
runt  audire.  Nam  illud:  dicit  Dominus, 
additum  est  ab  Apostolo  ad  designandam 
personam  loquentis.  Sensus :  Et  ne  sic 
quidem,  id  est,  viso  hujusmodi  siguo, 
qujd  eis  daturus  sum ,  audient,  sive  ex- 
audientme,  id  est,  credent,  obtempera- 
bunt  verbis  meis,  quae  per  Apostolos 
loquar.  Quamvis  enim  ex  Judaeis  aliquot 
millia  praedicatione  Apostolorum  conver- 
sa  fuerint  ad  Christum ,  ut  in  Actis  habe- 
tur,  numerus  tamen  ille  coniparatione 
totins  populi,    qui  remansit  incredulus, 

tantum  exiguae  fuerunt  reliquiae,  testante 
Jesaia  cap.  10. ,  et  Paulo  referente  Rom. 
9. :  Si  fuerit  numerus  filiorwn  Tsrael 
tamquam  arena  maris,  reliquiae  salvae 
fient.  Sed  cur  memoratum  Prophetae 
testimonium  de  variis  linguis  in  medium 
adduxerit  Apostolus ,  docet  conclusio  se- 
quens. 

22.  Itaque  linguae  in  signuni  sunt, 
non  fidelibus ,  sed  infidelibus.  Graece : 
non  credentibus,  sed  incredulis.  Et  sen- 
sus  est:  Ex  prophetico  testimouic  conse- 
quitur,  donum  linguarnm  datum  esse  Ec- 
clesiae,  ut  esset  signum  ac  testimonium 
divinum  veritatis  fidei ,  non  fidelibus,  qui 
jam  credunt,   sed  infidelibus ,  ut  credant. 

Prophetiae  autem  non  infidelibus,  sed 
fidelibus.  Graece :  credentibus ,  et  pro- 
phetia  numero  singulari,  id  est,  prophe- 
tandi  donum;  queDiadmodum  et  legitur 
in  textu  Ambrosii,  necnon  apud  Pelagium 
et  Primasium,  prodente  utriusque  com- 
mentario,  licet  textum  aliquis  mutaverit. 
Annuunt  mss.  quaedam  et  veteres  con- 
cordantiae.  Partem  hanc  Apostolus  non 
colligit  ex  allatis  Jesaiae  verbis ,  in  qui- 
bus  de  prophetia  nihil  dictum  est;  sed 
tamquam  manifestam  et  Judaeis  minime 
adversam  simpliciter  affirmat.  Neque  hic 
repetendum  est  illud :  m  signum  ;  sed 
tantummodo  snpplendum  est  aut :  data 
est,  aut:  usui  est,  aut  quid  tale.  Nam 
usus  prophetiae,  qnomodo  de  ea  hic  lo- 
quitur  Apostohis,  non  est,  ut  sif  loco 
signi  seu  miraculi ,  quo  quis  ad  fidem  in- 
ducatur;  sed  ad  doctrinam  et  instructio- 
nem  fidelium  pertinet. 

Verum  interrogabit  quispiam  ,  quomo- 
do  dicat  Apostolus,  Hnguas  non  esse  datas 
iu  signum  fidelibus,  cum  legamus  Act.  16. 
et  19.,  fideles  linguis  locutos  fiiisse  apud 
solos  tideles,  quibus  et  signuni  erant  effusi 
in  illos  iSpiritus  sancti ,  ac  ne  nunc  qui- 
dem  vetet  Apostolus ,  quo  minus  linguis 
loquantur  Corinthii  in  Ecclesia,  ad  quam 
soli  fideles  conveniunt;  imo  vero  id  pro- 
bet,  modo  non  desit  interpres. 

Rursum,  quomodo  dicat,  lingaas  datas 
esse  infidelibns  in  signum,  cum  ipse  sta- 
tim  post  testetur,  infidelem  ,  si  ingressus 


in  Ecclesiae  conventum  vidcat  omnes  lo- 
qui  linguis  ,  dicturum  ,  quod  insaniant. 

Item  ,  quomodo  dicat ,  prophetiam  non 
esse  datam  infidf^libus ,  cum  infra  conse- 
quenter  dicat,  si  omnes  prophetent,  intret 
autem  quis  infidelis,  eum  ab  omnibus 
convinci  et  dijudicari,  et  occulta  cordis  ejus 
manifestari ,  adeo ,  ut  cadens  in  faciem 
adoret  Deum  et  pronuntiet ,  quod  vere 
Deus  in  eis  sit. 

Ad  haec  duae  sunt  responsiones ;  prior, 
caque  communior,  sensum  Apostoli  esse, 
quod  linguae  in  signum  datae  sint  prae- 
cipue  propter  infideles,  ut  novitate  mira- 
culi  convertantur,  tametsi  interdum  etiam 
fidelibus  instruendis  et  confivmandis  ser- 
viant;  prophetiam  vero  praecipue  datam 
fidelibus  ad  instructionem,  licet  intei'dum 
etiara  valeat  convertendis  infidelibus.  Al- 
tera  Cajetani ,  quisentit,  Apostolum  lo- 
qui  de  solis  Judaeis ,  quondam  fidelibus, 
quando  habuerunt  Prophetas ,  postea  in- 
fidelibus,  quando  iu  signum  exhibitae 
sunt  eis  b!nguae,  misso  in  discipulos  Cbri- 
sti  Spiritu  sancto ,  per  quas  tamen  juxta 
prophetae  vaticinium  non  crediderunt. 

Uterque  sensus  probabili.^  est,  et  per 
utrumque  facile  dihiuntur  objecta.  Quara- 
quam  expositio  Cajetani  raulto  magis  vi- 
detur  quadrare  textui.  Nam  linguas  in 
signum  esse,  non  fidelibus,  sed  infidelibus, 
iiitert  Apostolus  ex  testimonio  Prophetae, 
qui  de  solo  loquebatur  Judaico  populo, 
qualis  erat  futurus  post  ad^entum  Mes- 
siae ,  quando  fiiit  impletum  ilhid:  Nec  sic 
exaudient  Me. 

Jam  vero  colHgendum  ex  his  relinquit 
Apostohis,  quanto  prophetia  linguis  po- 
tior  sit,  quandoquidem  illa  fuerit  utilis 
populo  Judaico ,  utpote  fideli ,  quia  per 
illam  instruebatnr ,  et  in  cultu  veri  Dei 
retinebatur;  donnni  autem  linguarum,  etsi 
novum  et  mirandum ,  tamen  inutile  fuerit 
eideni  populo,  quamvis  signa  petenti, 
quia  per  illud  non  credidit,  sed  eo  ipso 
tempore,  quo  datum  est  hoc  signuni,  per 
suam  non  credendi  pertinaciam  transivit 
in  genus  infidelium  ,  cum  antea  populus 
esset  fideHs. 

23.  Si  erqo  conveniat  universo  Eccle- 


EPISTOLAE  I.  AD  CORINTHIOS.     VERS.  23.  24. 


697 


sia  in  unum,  et  omnes  linguis  loquantur. 
Universa ,  Graece  oXrj ,  tota ,  id  est,  ali- 
cujus  loci  totus  populus  fidelis.  Pergit 
ostendere  prophetiae  dignitatem  supra 
linguas,  idque  ex  iis ,  quae  accidebant 
vel  accidere  poterant  in  publico  conventu 
fidelium.  Si,  inquit,  Ecclesia  tota  simul 
conveniat ,  sive  apud  vos  ,  sive  alibi ,  et 
omnes  loquantur  linguis,  nemine  inter- 
pretante;  sequitur: 

Intrent  autem  idiotae ,    aut  infideles. 
Dubium  est ,  quos  intelligat  idiotas  ,   nisi 
quod  apparet,  eum  de  fidelibus,  aut  certe 
de   catechumenis    loqui ;    nam   distinguit 
eos  ab  infidelibus.    Et  quidem  Theodore- 
tus ,  atque  ex  Severiano  Gaignaeus ,  do- 
cent,  intelligi  catechumenos,  ut  qui  adhuc 
neque  fidelium  nuraero  censerentuv,  ne- 
que  taraen  infideles  essent,  sed   sch')lae 
Christianae  velut  eleraentarii.  Verum  huic 
intellectui  videtur  obstare  primum ,  quod 
nusquara  legltur  idiotae  nomeu  hac  signi- 
ficatione;  deinde,  quia  catechumeni  sole- 
bant  una  cum  fidelibus  ad  Ecclesiam  con- 
venire,  Scripturas  et  earum  expositiones 
pariter   audituri,   precesque    et   hymnos 
dicturi ;  eo  tantura  excepto ,  quod  a  my- 
steriis  excludebantur.  Non  ergo  de  iis  sic 
loqueretur  Apostolus,  quoraodo  de  infide- 
libus,  quod  ad  ingressura  attinet  in  con- 
ventum  Ecclesiae.    Nam  infideles  jus  in- 
trandi  non  habebant;  sed  vel  casu  incide- 
bant  in  hujusraodi  conventum,  vel  occulte 
sese  ingerebant,  ubi  nondum  erant  ora- 
toria  jjeculiariter  in  eum  usum  exstructa. 
Jara   et  illud,   quod   est  in  versu    se- 
quenti:  Convincitur  ab  omnibus ,   diju- 
dicatur  ab  omnibus,    quara  apte  corape- 
tatincatechumenuraChristianaereligionis 
candidatura ,   haud  scio.     Quibus  itidem 
argnmeutis  aeque ,  vel  etiam  magis  im- 
probari   i>otest  commentarius  Pelagii   et 
Primasii,  per  idiotas  intelligentium  neo- 
phytos,   quos  vocant,   nuper   credentes. 
S.  Thomas   interpretatur  eum ,   qui  non 
intelligit,  nisi  linguara   matemam.    Quo 
accedit   aliorum   fere   omnium   expositio, 
dum  vel  indoctos  ac  linguarura  expertes 
intelligunt,  vel  eos ,    qui  nuUo  ministerio 
in  Ecclesia  fungebantur,  minusque  dili- 


genter  Ecclesiae  conventus  frequenta- 
bant.  Nam  et  hi  fere  indocti  erant.  Atque 
iste  seusue  satis  convenit  cum  significa- 
tione  idiotae,  supra  vers.  16. 

Nonne  dicent,  quod  insanitis?  Hoc 
est,  reputabunt  vos  insanos ,  fanaticos, 
arreptitios.  Hi  namque  ea  loqui  solent, 
quae  nec  ipsi,  nec  alii  iutelligant.  Itaque 
revera,  qui  linguis  Ljquuutur ,  ubi  nullus 
adest  iuterpres ,  ea  parte  similes  se  red- 
dunt  hominibus  insanis ,  adeoque  auspi 
cionem  insaniae  sibi  ipsis  accersunt.  Sic 
io-itur,  uude  gloriara  venabantur  Corinthii, 
inde  probrum  referebant ;  quemadmodum 
annotatura  est  a  Graecis.  Mendose  legi- 
tur  in  quibusdara  codicibus :  quid  insa- 
nitis?  utpote  coutra  fidem  omnlum  vete- 
rum  exemplarium  et  commentariorum, 
necnon  Graeci  textus  ac  Syriaci.  Apud 
Ambrosiastrum  legitur :  quia  insanitis, 
quemadmodum  et  no.ster  interpres  alias 
reddere  solet  Graecum  oxi.  S.  Ambrusius 
leo-it:  quod  insanitis ,  lib.  3.  de  Spiritu 
sancto,  cap.  19. 

24.  Si  autem  omnts  prophetent.  Pro- 
phetare  accipitur,  ut  supra,  pro  eo,  quod 
est  ex  iuspiratioue  diviua  proferre  quae- 
dam  occulta,  praesertim  pertinentia  ad 
explicationem  Scripturarura,  atque  ex  iis 
auditores  instruere.  Non  vult  Apostolus, 
omnes  simul  jirophetare ,  sed  vicissim  ac 
ordine;  quemadmodum  infra  praecipit. 
Neque  enim  ex  eo ,  quod  omnes  simul 
prophetarent,  fructus  sequcretur ,  quem 
statim  coramemorat ;  sed  magis  excitare- 
tur  scandalum  apud  auditores  ex  inordi- 
nata  et  confusa  Ljcutione  multorum. 
Deiude  nec  omnes  intelligit  absolate,  sed 
hoc  sensu:  Si  vero  omues,  qui  in  Eccle- 
siae  conveutu  loquuntur ,  prupheteut,  id 
est,  si  soli  loquantur  Prophetae,  nimirum 
tacentibus  iis  ,  qui  linguarum  donum  ha- 
bent;  sequitur: 

Intret  autem  quis  infideiis  vel  idiota, 
convincitur  ab  omnibus,  dijudicatur  ab 
omnibus.  Convincitur ,  Graece  s/.sy/s- 
xoii,  quod  plerique  vertunt:  arguitur,  vel 
coarguitur;  idque,  ni  fallor,  signiticantius 
ad  rem  praesentem.  Sensus  enim  Apo- 
stoli   est:    Si   omnes    loquamini    linguis, 

arguet  vos  infidelis  aut  idiota  tamquam 
insanos.  At  contra  fiet,  si  oranes  prophe- 
tetis,  id  est,  ex  dono  sancti  Spiritus  ex- 
planetis  legem  Dei  Scripturis  comprehen- 
sam,  ac  proferatis  ea,  quae  in  illis  de  Dei 
poteutia,  bonitate,  justitia,  sapientia  tra- 
duutur.  Sic  enim  infidelis  aut  idiota,  qui 
forte  conventum  vestrum  introgressus 
fuerit,  argnetur  et  dijudicabitur  ab  om- 
nibus  vobis,  boc  est,  per  doctrinam  om- 
nium  eo  quo  dictum  est  modo  prophe- 
tantium  auditam  et  intellectam,  ipse  a 
semet  ipso  atque  a  sua  conscientia  redar- 
guetur,  ac  discussione  facta  judicabitur 
(id  enim  est  avaxptvsa&ai)  tamquam  im- 
pius  et  peccator.  Siquidem  infidelis  con- 
ferens  errorem,  in  quo  versatus  fuit,  item- 
que  superstitiones  suas  et  immunditias, 
ac  caeteras  actiones  vitae  suae,  cum  ea 
doctrina,  quam  audit  in  Ecclesia ,  clare 
videt  suam  iniquitatem  et  turpitudinem. 
Similiter  idiota  de  peccatis  et  pravis 
affectibus,  quibus  ex  ignorantia  laborabat, 
ex  eadem  doctrina  apud  se  convincitur, 
ac  reus  ostenditur.  Et  ratio  manifesta 
est;  cognita  namque  regula ,  statim  per 
regulae  applicationem  cognoscitur,  quid- 
quid  iniquum  est  et  a  regula  devium. 

25.  Occulta  cordis  ejus  manifesta 
fiuni.  Quidam  codices :  Occulta  enim 
cordis  etc. ;  sed  in  vetustis  enim  non  ad- 
ditur,  ut  nec  in  Graecis,  quae  legunt :  Et 
sic  occulta  cordis  ejus  etc.  Sensus :  Dum 
sic  apud  se  per  doctrinam  Prophetarum 
redarguitur  et  dijudicatur  infidelis  aut 
idiota ,  manifesta  ei  fiunt ,  quae  prius  in 
corde  ipsius  ita  latebant ,  ut  nec  ipse, 
qualia  essent,  agnosceret.  Discit  enim, 
exempli  causa,  cultum  idolorum  esse  im- 
pietatem;  superstitiosas  observationes 
esse  daemonura  cultum;  fornicationem 
esse  legi  divinae  contrariam;  et  ita  de 
aliis.  Non  igitur  ostendit  hic  htcus,  Apo- 
stolum  loqui  de  prophetia  proprie  dicta, 
qiia  vel  res  futurae,  vel  occultae  cogita- 
tiones  hominum  cognoscuntur  atque  aliis 
revelantur;  quia  non  est  sensus ,  occulta 
cordium  manifestari  prophetis ,  sed  ilhs 
ipsio,  in  quibns  sunt  et  latent. 

Et   ita   cadens   in  faciem    adorabit 


Deum.  Id  est  tota  cordis  et  corporis  hu- 
militate  verum  Deum  agnoscet,  sibique 
deinceps  colendum  statuet.  Hoc  proprie 
dictum  videtur  de  infideli.  Quamquam  et 
idiota  jam  fidelis  recte  dicitur  adoraturus 
Deum,  quatenus  per  ea,  quac  audit,  magis 
in  religione  veri  Dei  confirmatur. 

Pronuntians,  quod  vere  Deus  in  vo- 
hissit.  Pronuntians,  Graece  h.iza.-^^iWoiv, 
vel,  ut  in  nonnullis ,  avayyeXAtov,  eadem 
significatione ,  id  est,  renuntinns  aut  de- 
nuntians:  id  vero  est  profitens ,  palam 
affirmans  et  testificans.  Plerique  sic  ex- 
ponunt :  Aperte  confitens,  Deum  Christia- 
norum  esse  verum  Deum ;  quomodo  legi- 
mus  Dan.  2.,  Nabuchodonosor  regem, 
audita  somnii  aui  relatione  ac  interpreta- 
tione,  cecidisse  in  faciem,  et  ad  Danielem 
dixisse :  Vere  Deus  vester  Deus  Deorum 
est  etc.  Quem  locum  velut  huic  persimi- 
lem  adducunt  Primasius,  Theophylactus 
et  alii. 

Verum  potest  etiam  hoc  modo  non  in- 
congruenter  exponi:  Pronuntians ,  quod 
non  a  malo  spiritu,  tamquam  insaui  et 
arreptitii,  moveamini  ad  loquendum,  sicut 
dicere  possent,  si  sokim  linguis  loquentes 
vos  audireut;  sedquod  Deus  seu  Dei  Spi- 
ritus  sit,  qui  vos  implet  et  ad  loquendum 
movet.  Qno  sensu  poeta  dixit :  Est  Deus 
in  Hobis.  Indicat  hunc  quoque  sensum 
Tb.eophylacfus,  et  clarius  explicat  Theo- 
doretus.  Unde  et  colligunt,  Spiritum  san- 
ctum  esse  Deura;  quod  et  ante  eos  ex 
hoc  loco  collegit  Ambrosius  lib.  3.  de 
Spiritu  sai\cto,  cap.  19. 

26.  Quid  ergo  est ,  fratres'?  Hoc  est: 
Quid  igitur  facto  opus  est?  Transit  Apo- 
stolus  hac  interrogatione  ad  instruendos 
Corinthios,  quo  modo  et  ordiue  donis  a 
Deo  acceptis  uti  debeant  in  conventu 
publico,  ut  et  fructus  sequatur,  et  confusio 
vitetur.  Ac  primum  generahter  praecipit, 
ut  omnia  faciant  ad  aedificatiouem. 

Cum  convenitis,  unusquisque  vestrum 
psalmuin  habet.  Non  sentit,  omnes  nde- 
les  habere  haec  omnia,  quae  deinceps 
enumerat,  quomodo  Cajetanus  intellcxit, 
exponens,  unumquemque  omnia  habere  in 
communi;  sed  praeter  mentem  Apostoli. 

Neque  rursus  significat,  unumquemque 
aliquici  istorum  liabere,  quae  hic  enume- 
rantur.  Erant  enim  inter  fideles,  qui  nul- 
lum  hujusmodi  donum  haberent.  Sed 
sensus  est:  Quando  convenitis  ad  res  di- 
vinas,  alii  aliis  donis  instructi  estis,  et  ea 
in  medium  pvomeie  parati.  Nam  verbi 
gratia,  alius  habet  psalmum,  id  est,  can- 
ticuni  aliquod  spirituale,  quo  Deum  lau- 
det.  Ad  hoc  enim  quidam  peciiliariter 
inspirabantur ;  de  quo  dono  supra  vers. 
15.  Syrus  paraphrastes  contextum  ex- 
ponit  et  supplet  hoc  modo :  Cuicumque 
ex  vobis  est  psalmus ,  loquatur  •  addito 
scilicet  verbo,  quod  in  singulis  etiam 
membris  sequentibus  repet?ndum  relin- 
quit;  tametsi  revera  textus  Apostoli  non 
eget  hoc  supplemento. 

Doctrinam  habet,  apocalypsin  habet. 
Apocalypsin,  id  est,  revelationem ,  ut 
supra  versu  6,,  ubi  similiter  nomintivit 
revelatiouem  et  doctrinam.  Ex  cujus  loci 
commentario  potest  intelligi ,  quam  hoc 
loco  vocet  doctrinam,  et  quam  apocalyp- 
sin  seu  revelationem;  et  cur  nec  scientiae, 
nec  prophetiae  faciat  mentionem,  quas 
illic  expressit.  Nam  doctrina  sermo  scien- 
tiae  est,  ideoque  scientiam  comprehendit ; 
apocalypsis  vero,  quae  revelatio  est  alio- 
rum  mysteriorum ,  comprehendit  prophe- 
tiam,  tamquam  sermonem  sapientiae ,  per 
quem  enuntianda  est. 

Hoc  igitur  est,  quod  dicit:  Alius  in 
promptu  habet  ex  Dei  inspiratione,  quod 
doceat,  ex  humanis  rationibus  suasurus 
ea,  quae  divina  sunt;  alius  vero  quispiam, 
accepta  de  secretis  mysteriis  aut  Scriptu- 
rae  sensibus  revelatione,  paratus  est  in 
medium  proferre,  quod  accepit.  Scribit 
Hieronymus  super  illud  Gal.  1. :  Per  re~ 
velationem  Jesu  Christi ,  vocabulum 
aTiQy,oi.Xu'])ZO)q  esse  peculiare  Scripturae 
sacrae,  excogitatum  a  LXX.  interpretibus. 
Porro  visum  fnit  interpreti  nostro  retinere 
Graecum  vocabuhim  hoc  loco,  quemad- 
mcdum  et  initio  libri  Apocalypsis,  quod 
alibi  semper  Latine  reddit  revelationem. 

Linguam  habet,  interpretationem  ha- 
bet.  Graeca,  quae  nanc  sunt  in  manibus, 
linguam  mediam  collocant  inter  doctrinam 


et  apocalypsin.  Sed  nostrae  lectionis  or- 
dini  sufi^ragantur  Graecorum  commentarii, 
nominatim  Theophylacti  et  Oecumenii. 
Nam  Chrysostomus  et  Theodoretus  quo- 
modo  legerint,  ex  eorum  sermone  percipi 
non  potest.  Annuit  etiam  nobis  interpre- 
tatio  Syriaca ;  estque  procul  dubio  con- 
gruentior  hic  ordo.  Nam  doctrinam  et 
apocalypsin  quare  conjunxerit  Apostolus, 
facile  patet  tx  dictis.  Lingua  quoque  non 
debuit  divelli  ab  interpretatione ;  si  qui- 
dem  et  cap.  12.  semel  iterumque  linguis 
proxime  subjuncta  fuit  interpretatio.  Sen- 
sus  igitur  est:  Alius  ex  dono  paratus  est 
loqui  peregrina  lingua;  alius  vero  donum 
habet,  quo  linguas  interpretetur. 

Omnia  ad  aedificationem  fiant.  Ad 
aedificaHonem ,  id  est,  ad  promovendam 
Ecclesiam  Christi  et  singula  ejus  membra 
in  vita  spirituali.  Nam,  ut  dictum  est 
supra  cap.  12.,  unicuique  datur  mani- 
festatio  Spiritus  ad  utilitatem.  Potest 
autem  haec  pars  jungi  cum  illa  praece- 
dente:  cum  convenitis,  hoc  sensu:  Quan- 
documque  convenitis ,  omnia ,  quae  in 
conventu  agitis ,  ad  aedificationem  facite. 
Itaque  caetera  accipi  poterunt  ut  inter-. 
jecta  per  parenthesin  ad  declarandam 
varietatem  eorum ,  quae  in  conventu  fie- 
bant.  Quamquam  non  ea  sola,  quae  fiunt 
in  publicis  conventibus,  ad  aedificationem 
fieri  debent,  sed  et  quac  alibi.  Charitatis 
stitdium  est,  ubique  aedificare,  quatenus 
est  aedificandi  materia.  Nam  etsi  alius 
non  est,  quem  aeditices,  te  ipsum  aedifica. 

27.  Sive  lingua  quis  loquitur.  Post 
generale  praeceptum  nunc  sjieciatim  docet 
ac  praescribit,  quomodo  linguar.:m  dono 
sit  in  conventu  publico  utendum ;  deinde 
quomodo  utendum  dono  prophetiae.  Quod 
si ,  inquit ,  lingua  quis  loquitur  ,  unus  aut 
plures ;  sequitur : 

Secundum  duos,  aut  ut  multum  tres. 
Interpres  Graecismum  retinuitin  reddenda 
praepositione  7.o.xh. ,  et  multum  dixit, 
quod  Graece  est  rCkz^zxw ,  plurimum. 
Latine  sic  efferas:  duo  aut  ad  sumnnnn 
tres  loquantur  :  scilicet  in  uno  conventu. 
Erasmus:  Fiat  per  hinos ,  aut  ad  sum- 
mum  ternos. 

Et  per  partes.  Id  est ,  quisque  seor- 
sum;  id  enim  significat  phrasis  Graeca 
ftva  nipoQ,  quam  Syrus  Hebraismo  red- 
dit:  unus,  unus.  Vult  Apostolus,  ut,  si 
plures,  quam  unus,  locnturi  sint  linguis, 
id  faciant  vicissim,  non  siroul. 

Et  unus  interpretetur.  Hoc  est,  unus 
aliquis  interpretandi  dono  praeditas  sta- 
tim  interpretetur,  quod  alius  lingua  pere- 
grina  dixerit;  videlicet  ne  fructu  careat 
hujusmodi  sernio  a  nemine  intellectus. 

28.  Si  autem  non  fuerit  interpres, 
taceat  in  Ecclesia.  QuoJ  si,  inquit,  nul- 
lus  adsit,  qui  possit  interpretari,  publice 
in  Ecclesia  non  loquatur  is,  qui  donum 
linguaehabet.  Neque  enim  debet  eo  dono 
uti  inutiliter  et  absque  aedificatione.  Kur- 
sus  hinc  clare  liquet  (uti  diligenter  anno- 
tat  Cajetanus),  dono  linguarum  non  sem- 
per  fuisse  conjunctam  intelligentiam.  Nam 
alioqui  non  debuisset  Apostolus  de  inter- 
prete  esse  sollicitus ,  quandoquidem  ipse, 
qui  loquebatur,  si  verba  sua  intelligebat, 
interpretari  ea  poterat  lingua  vulgari. 

Sibi  autem  loquatur  et  Deo.  Tacitus 
et  in  corde  loquatur  sibi  ipsi ,  id  est,  ad 
suam  privatam  aedificationem;  quia  jam 
alios  aedificare  non  potest.  Item  loqua- 
tur  Deo ,  quamvis  uon  mente  et  intelli- 
gentia,  spiritu  taraen  et  pio  afPectu,  quo 
ad  oiandum  aut  laudandum  Deum  move- 
tur;  quem  utique  affectum  Deus,  qui  de- 
dit,  inspicit.  Quod  si  faciat,  non  erit  ei 
prorsus  iniitile  donum  hoc,  etiamsi  inter- 
prete  destituatur.  Similia  dixit  Apostolus 
hujus  capitis  initio.  Quod  enlm  hic  ait: 
sibi  loquatur ,  ibi  dixit :  Qwi  loquitur 
lingua,  semet  ipsum  aedificat.  Et  quod 
hic:  Deo  loquatur ,  ibi  dictum:  Qui  lo- 
quitur  lingua,  non  hominibus  loquitur, 
sed  Deo.  Quare  et  ex  hoc  loco  patet, 
orationem  non  intellectam ,  ei ,  qui  orat, 
haudquaquam  inutilem  esse ;  quamvis  per 
eam  Ecclesia  non  aedificetur.  Ob  quam 
causam  hic  tandem  expresse  praecipit, 
quod  antea  nondura  dixerat,  ut  talis ,  si 
desit  iuterpres,  taceat  in  Ecclesia.  Sequi- 
tur  de  usu  doui  prophetiae : 

29.  Prophetae  autem  duo  aut  tres 
dicant.  Graece :  loquantw.    Et  hoc  in- 


telllge,  non  simul,  sed  vicissim;  uti  mox 
docebit.  Non  addit  hoc  loco :  ut  pluri- 
mum,  quod  de  loquentibus  lingua  dixe- 
rat,  quia  prophetiae  donum  utilius  erat 
Ecclesiae;  ideoque  numerus  prophetan- 
tium  non  pari  lege  restringendus.  Sane 
ex  sequentibus  apparet,  Apostolum  per- 
mittere  majorem  numerum,  si  sic  usus 
ferat. 

Et  caeteri  dijudicent.  Caeteri,  Graece 
01  oikloi,  alii,  quod  idem  est.  Sensus: 
Quamvis  forte  multi  sint  in  Ecclesia  ve- 
stra  prophetae ,  tameu  satis  erlt ,  si  duo 
aut  tres  in  uno  conventu  loquantur.  Alio- 
rum  vero  officium  erit  dijudicare,  id  est, 
exaraiuare  et  probare ,  num  vera  et  sana 
sint,  quae  dicuntur  a  loquentibus.  Nun 
ergo  caeteros  intelligit  omnes  auditores, 
aut  reliquum  coetum,  uti  volunt  sectarii, 
quo  doceant,  ad  unumquemque  fidelem 
spectare  judicandi  potestatem  de  doctrina 
religionis ;  sed  de  sohs  loquitur  prophetis 
(id ,  quod  series  sermonis  satis  ostendit), 
ac  de  iis  maxime,  quibus  etiam  donum 
discretionis  spirituum  nou  deesset.  Qui 
tamen  ipsi  non  judicabant  potestate,  ut 
in  Ecclesia  faciunt  episcopi,  sed  sciontia 
et  discretione ,  tamquam  doctrina  pariter 
et  discretionis  gratia  praediti ;  quo  sensu 
dictum  est  supra  cap.  2.,  spiritualem  om- 
nia  judicare. 

Similis  est  locus  et  similiter  exponen- 
dus  1  Thess.  5. :  Prophetias  nolite  sper- 
nere;  omnia  probate.  Nam  contingebat, 
ut  aliqui  non  a  Spiritu  divino ,  quemad- 
modum  veri  prophetae ,  sed  vel  a  spiritu 
mendacii ,  id  est ,  a  daemone ,  sicut  vates 
ethnici,  vel  certe  a  proprio  spiritu  move- 
rentur  ad  proferenda  quaedam  nova. 
Quare,  ne  fideles  fallerentur,  opus  erat 
examine  ac  dijudicatione. 

30.  Quod  si  alii  revelatum  fuerit  se- 
denti,  prior  taceat.  Impersonaliter  dixit : 
revelatum  fuerit,  id  est,  revelatio  facta 
fuerit.  Sedentem  autem  vocat  existeutem 
in  numero  auditorum.  Mos  enim  erat,  ut 
audientes  sedereut,  loqueutes  starent, 
quod  et  hodie  fere  servatur  in  Ecclesiae 
conveutibus.  Praeterea  cum  Cajetano  no- 
tandum,   duos  ab  Apostolo  insinuari  mo- 

dos  prophetandi :  alterum  velut  ordinarie 
prophetantium,  id  est,  eorum,  qui  ad  con- 
ventum  venirenl  instructi  ex  praevia  Dei 
inspiratione,  de  quibus  praecipit  Aposto- 
lus,  ut  duo  aut  tres  dicant;  alterum 
eorum,  qui  in  ipso  conventu  nova  revela- 
tione  ad  prophetandum  movebantur.  Ac 
de  tali  nunc  loquitur.  De  priore  genere 
recte  acceperis  illud  quod  ante  dixit: 
apocalypsin  habet. 

Porro  quod  Apostolus  dicit,  hujusmodi 
est:  Si ,  prophetante  aliquo  ,  repente  fiat 
manus  Domini  super  alium  prophetam, 
sedentem  inter  auditores,  fiatque  ei  reve- 
latio,  prior  taceat,  id  est,  is ,  qui  jam  lo- 
quebatur,  cedat  illi,  qui  novam  ex  tem- 
pore  revelationem  accepit,  detque  ei 
locum  dicendi.  Spiritus  enira  ,  hoc  extra- 
ordinario  modo  suggerens  alteri  revela- 
tionem,  velle  videtur,  ut  ille  statim  et  sine 
dilatione  audiatur.  Locum  hunc  de  pro- 
phetis  Beatus  Cyprianus  iu  epist.  71., 
quae  est  ad  Quintum ,  accommodat  ad 
episcopos.  Recitatis  enim  his  Pauli  ver- 
bis :  Prophetae  duo  aut  tres  loquantur, 
et  caeteri  examinent.  Si  autem  alii  re- 
velatum  fuerit  sedenti,  ille  prior  taceat, 
ita  subjungit,  de  episcopis  agens:  Qua 
in  parte  docuit  et  ostendit,  multa  sin- 
gulis  in  melins  revelari,  et  debere 
unumquemque,  non  pro  eo,  quod  semel 
imbiberat  et  tenebat,  pertinaciter  con- 
gredi;  sed  si  quid  melius  et  utilius  ex- 
stiterit,  libenter  amplecti.  Refert  et  lau- 
dat  Augustinus  lib.  2.  de  baptism.  contra 
Donatistas,  cap.  8. 

31.  Potestis  enim  omnes  per  singulos 
prophetare.  Non  omnes  fideles,  quia  jam 
dixerat  cap.  12.:  Numquid  omnes  pro- 
phetae'?  sed  omnes  prophetiae  donum 
habentes,  ut  sensus  sit:  Quamvis  ex  spi- 
ritu  prophetico  loquamini,  mirari  tamen 
non  debetis,  quod  jubeam  priorem  tacere, 
et  loquendi  vices  alteri  concedere.  Nam 
in  potestate  vestra  est,  eum  servare  or- 
dinem,  ut  singulatim,  alius  post  alium, 
etiam  omnes  prophetetis.  Certe  in  eo, 
quod  dicit  omnes ,  permittere  videtur,  ut 
aliquando  plures  tribus  in  uno  conventu 
prophetent. 


Ut  omnes  discant,  et  omnes  exhorten- 
tur.  Exhortentur,  Graece  TcapaxaAwvxat, 
quod  etiam  verti  potest :  consolentur ; 
idque  Erasmus  interpretatur  passive : 
consolationem  accipiant.  Sed  magis  huic 
loco  quadrat  exhortationis  significatio. 
Nam  et  supra,  ve/su  3.  hujus  capitis,  di- 
stinxit  Apostolus  exhortationem ,  Graece 
T.apdy.Xrpiv,  a  consolatione,  quam  vocavit 
T:apa|j.u^cav.  Jam  illud:  exhortentur, 
tara  Graece ,  quam  Latine  medium  ver- 
bum  est,  ut  tam  active,  quam  passive  ex- 
poni  posse  videatur. 

Si  capiatur  active,  quomodo  fere  Latini 
exponunt,  ut  Sedulius ,  Haimo  ,  Lombar- 
dus,  aliique  glossam  interlinealem  secuti, 
sensus  erit :  Ita  fiet ,  ut  omnes  prophetae 
discant,  dum  omnes  audiunt  alios ,  etiam 
ille,  qui  loquebatur,  utpote  dans  locum 
alteri,  seque  collocans  inter  sedentes;  et 
ut  omnes  doceant  atque  exhortationis 
verba  proferant,  dum  singuli,  nemine  ex- 
cepto,  permittuntur  loqui.  Nam  exhor- 
tandi  officium  ad  prophetas  pertinere, 
constat  ex  initio  capitis.  Sensus  hic  per- 
spicuus  est,  quo  significantur  duo  com- 
moda  proventura  ex  eo,  quod  omnes  pro- 
phetae  vices  suas  ad  loquendum  habeant. 
Nam  si  unus  solus  loqueretur,  is  tantum 
doctor  esset ,  non  etiam  auditor ;  et  pro- 
inde  non  omnes  discerent.  At  si  phires 
quidem  loquerentur,  sed  non  omnes,  jam 
incommodura  sequeretur,  quod  non  omnes 
paratam  habentes  prophetiam,  quam  pro- 
ferant  ad  aedificationem  et  exhortationem, 
audirentur. 

Si  vero  passive  sumatur  exhortari,  hic 
erit  sensus:  Quod  si  non  unus  tantum 
propheta ,  sed  phires ,  aut  etiam  omnes 
ordine  loquantur  in  conventu ,  futurum 
est,  ut  iidem  omues  etiam  discant  et  ex- 
hortationem  accipiant,  dum  nullus  eorum 
est,  qui  non  etiam  auditor  fiat.  Dico  eos- 
dem  omnes,  scilicet  prophetas.  Nam  om- 
nes  ad  prophetas  refertur ,  ut  prius ;  non 
ad  auditores  in  genere,  ut  quidam  volunt. 
Sive  enim  unus  propheta  loquatur ,  sive 
plures,  discere  et  exhortationem  accipere 
caeteris  auditoribus  omnibus  est  cora- 
mune. 

Seusus  hic  Graecorum  est,  et  inter  La- 
tinos  Hervaei,  ac  neotericorum,  qui  Grae- 
cos  spquuntur;  idemque  priori,  quantum 
arbitror ,  necessario  praeferendus.  Nam 
etsi  Graecum  verbum  genere  medium  sit, 
significatione  tamen  non  nisi  passivum 
est.  Neque  enim  reper-o  ,  praesertim  in 
sacris  literis,  ubi  sumatur  active. 

Porro  conjungit  Apostolus  haec  duo, 
discere  et  exhortationem  accipere,  signi- 
ficare  volens ,  eos  dupliciter  proficere ,  et 
intellectu,  et  afFectu.  Nam  discere  ad  iu- 
tellectum  pertinet ;  exhortatio  affectum 
excitat.  Unde  et  dona  distincta  erant  do- 
cere  et  exhortari ,  Rom. :  Qui  docet,  in 
doctrina;  qui  exhortatur,  in  exhortando. 
Oritendit  autem  hic  locus,  nulhim  esse 
doctorem  in  Ecclesia  tam  perfectum,  cui 
non  sit  opus  alios  audire,  quorum  vel  do- 
ctrina  proficiat ,  vel  monitis  ad  ofl&ciura 
stimuletur. 

32.  £■<  spiritus  prophetarum  prophe- 
tis  subjecti  sunt.  Et  pro  nam ,  eteuim, 
positum  videtur.  Intendit  enim  probare 
aliquid  dictorum.  Id  autem  quod  sit,  in- 
fra  declarabimus.  Pro :  subjecti  sunt,  in 
quibusdam  codicibus,  sufiragante  Syriaca 
versione,  legitur  numero  singulari:  sub- 
jectus  est ;  eamque  lectiouem  expouuut 
commentator  Ambrosii ,  Pelagius ,  Sedu- 
lius,  Hervaeus,  et  alii  nonnulli  posterio- 
res.  Sed  pluralem,  subjecti  sunt,  exhi- 
bent  optimi  quique  codices  mss.  et  veteres 
concordantiae ;  exponit  autem  uti-aque 
glossa,  necnon  Primasius ,  Haimo  (qui 
tamen  etiam  prioris  meminit  lectionis), 
Lombardus,  Aquinas  ,  Carthusianus ,  ac 
fere  recentiores.  Legit  etiam  ad  hunc 
modum  Hieronymus  in  prologo  commen- 
tariorum  super  Jesaiam. 

Et  ut  ad  Graecos  transeam  ,  Origenes 
super  illud  Rom.  8. :  Nos  ipsi  primitias 
spiritus  habentes ,  pluraliter  legit ,  et  nu- 
merum  expendit.  Theodoretum  quoque 
TivsujjiaTa  legisse,  patet  ex  ejus  commen- 
tario.  Caeteri  vero  Graeci  utrum  legerint, 
ex  iis,  quae  commentantur ,  haud  liquet; 
ac  magis  suspicio  est,  eos  singularem  nu» 
raerum  legisse.  Graeci  quidem  codices 
constanter  habent  Tivsufiata;  sed  existi- 


mat  Catharinus,  falsatos  esse  ab  iis ,  qui 
metuebant  a  tropo,  si  diceretur  Spiritus, 
qui  est  Deus,  subjici  prophetis.  Vero 
forta.sse  propius,  olim  variasse  codices 
occasione  verbi,  quod  singulare  est;  ut 
quidam  propterea  nomen  etiam  singulare 
scribere  maluerint,  ablata  syllaba  xa; 
quamquam  constat,  Graecam  sjntaxin  id 
non  requirere. 

Sed  non  multum  refert ,  utrum  legas, 
quum  facile  sit ,  utramque  lectionem  ad 
eundem  sensum  coaptare.  Jam  etsi  prae- 
sentis  temporis  verbum  sit  u7iOTa'aasTa'., 
quod  proinde  Erasmus  et  alii  quidam 
vertunt :  subjiciuntur,  usitatius  tamen  ac 
melius  Latine  redditur  per  participium, 
seu  malis  nomen,  et  verbum  substauti- 
vum :  subjecti  sunt,  aut  subditi  sunt.  Sic 
enim  etiam  Erasmus  aeque,  ac  noster  in- 
terpres  alibi  vertunt ,  ut  Romau.  13,  1., 
Ephes.  5,  22.  et  24.,  et  Coloss.  3,  18. 

Porro  spiritus  prophetarum  nonnulli 
interpretantur  ipsum  Spiritum  sanctum 
prophetas  inspirantem ,  ut  autor  glossae 
ordinariae;  complures  dona  prophetica; 
alii  impetum  propheticum.  Certe  Spiritui 
sancto  (qui  Deus  est,  et,  unus  idemque 
cum  sit,  dividit  singulis,  prout  vult,  ut  di- 
ctum  est  supra  cap.  12.)  parum  apte  con- 
veuit  vocabulum  pluialis  numeri ,  multo- 
que  minns ,  ut  subjectus  prophetis  esse 
dicatur.  Scd  ipsa  dona  prophetica  recte 
dicuntnr  prophetls  subjici ,  sive  quoad 
usum  et  actiouem  prophetandi,  sive  quo- 
ad  horum  dijudicationem ,  juxta  diversas 
hujus  loci  interpretationes.  Nam  dona 
Spiritus  sancti  nomine  spirituum  etiam 
supra  significata  suut,  ubi  dixit :  Quoniam 
aemulatores  estis  spirituum.  Potest  item 
eo  nomiue  intelh'gi  irapetus  sive  instinctus 
ille  diviuus ,  quo  propheta  commonetur, 
ut  vcl  loquendo,  vel  scribendo  proferat 
id,  quod  sibi  revelatum  est.  Ad  hoc  enim 
ilhimina^.ur,  ut  illuminet  alios. 

Porro  locus  iste  dupliciter  exponitur, 
aliis  subjectionem ,  cujus  hic  est  mentio, 
referentibus  ad  eosdem  prophetas ,  aliis 
ad  diversos.  Qui  ad  eosdem  referunt,  in 
hunc  fere  sensum  exponunt:  Donum  pro- 
phetiae  quoad  usum  et  actum  enuntiandi 

revelata ,  necnon  irapetns  ille  prophetam 
incitans  ad  loquendum,  in  ipsius  est  pro- 
plietae  potestate,  nt  possit  se  cohibere 
et  tacere,  et  commodum  loquendi  tempus 
exspectare,  sciens  tempus  tacendi  et 
tempus  loquendi,  Eccles.  3.  Non  quidem 
in  potestate  prophetae  est  illustrari  divi- 
nitus,  sicut  in  potestate  est  viri  docti  con- 
templari  de  his,  quae  novit.  Nam,  ut  ait 
S.  Thomas,  prophetiae  donum  non  est 
habitus  sicut  scientia ,  sed  vis  quaedam 
aut  impressio ,  qua  Deus  tangit  et  illu- 
minat  corda  prophetarum.  Hoc  igitur 
a  sola  dependet  Dei  voluntate  revelantis 
mysteria. 

Sed  in  potestate  prophetae  est,  acce- 
ptam  a  Deo  revelatiouem  aut  statim  ma- 
nifestare  aliis,  aut  manifestandam  in  tem- 
pus  diiferre,  aut  omnino  celare,  non  ob- 
stante  impetu  vel  instinctu  interiore ,  quo 
ad  manifestandura  incitatur.  Est  enim 
hic  instinctus  instar  affirmativi  praecepti, 
cui  sit  obsequendum,  non  statim,  sed  pri- 
mo  qnoque  tempore  opportuno.  Nara 
celare  posse  prophetas  revelatura  sibi 
verbum  Dei,  liquet  ex  facto  Jonae  pro- 
phetae;  qui,  missus  ad  praedicandam 
eversionem  Ninives,  fugit  a  facie  Doniini, 
donec  secundam  acciperet  jussionem, 
Junae  1.  et  3.  Unde  et  apud  Jeremiam 
cap.  23.  increpantur  quidam  Prophetae 
celantes  verbum  Domini,  quod  habebant: 
Qui  habet  sermonem  meum  ,  ait  Domi- 
nns,  loquatur  sermonem  meum  vere. 
Quod  autem  in  tempus  difFerre  possint 
manifcstationem,  satis  docent  exempla 
sanctorum  prophetarum ,  qui  tempus  ex- 
spectabant  opportunum  referendi  ad  po- 
pulum  verbi  Dei.  Atque  ea  res  discerne- 
bat  veri  Dei  prophetas  a  vatibus  falsorum 
Deorum ,  qui ,  furore  quodam  extra  se 
rapti,  nec  intelligebant,  nec  tacere  pote- 
rant  ea,  quae  dicenda  malus  daemon  in- 
gerebat. 

Tradunt  hanc ,  quam  dixiraus  exposi- 
tionem  plerique  Latini  interpretes  ,  Lom- 
bardus,  Hervaens,  S.  Thomas  aliique 
posteriores;  Graeci  quoque,  Theophy- 
lactus  et  Oecumenius ,  et  ante  cos  Orige- 
ues,  atque  Hieronymus  locis  supra  citatis. 


Et  secundum  eam  probat  hac  parte  Pau- 
lus  illud ,  quod  dixit :  Prior  taceat.  Po~ 
testis  enim  omnes  etc. ,  ne  quis  putaret, 
ideo  prophetis  non  esse  praescribendum 
ordinem  loquendi  et  tacendi ,  quia  spiri- 
tum  propheticura,  quo  ad  loquendum  mo- 
ventur,  cohibere  non  possent,  more  va- 
tum,  in  quibus  loquuntur  daemones. 

Utuntur  interdum  hoc  Pauli  testimonio 
Patres  adversus  Montanistas,  qui  inter 
ab'a  docuerunt,  veteris  testamenti  prophe- 
tas  arreptitios  fuisse ,  nec  sui  compotes, 
quando  prophetizabant;  utpote  in  ecstasi 
et  amentia  positos,  ut  loquitur  Tertullia- 
nus  ad  haeresin  Montanistarum  delapsus. 
Quales  nimirura  ipsorura  erant  prophetae, 
Montanus  ipse,  Prisca  etMaximilla.  Quod 
eorum  dogma  catholica  Ecclesia  semper 
ut  falsum  et  perversumdamnavit.  Refellit 
autem  copiose  et  docte  Epiphanius  in 
haeresi  48.,  qaae  est  Montanistarum. 

Nec  vera  est  exeeptio,  quara  adfert 
Liranus  de  propheta  Balaam ,  quem  dicit 
contra  voluntatem  suam  fuisse  motum  a 
spiritu  ad  loquendam ,  ita  ut  tacere  non 
posset.  Hoc  enim,  inquit,  erat  ad  glo- 
riam  Dei:  sed  fallitur.  Cum  enim  Ba- 
laam  dicit  ac  repetit  Num.  22.  et  23. ,  se 
non  aliud  loqui  posse ,  quam  quod  Deus 
posuisset  in  ore  ipsius ,  non  sentit ,  se  ad 
prophetandumaliqua  uecessitate  corapelli, 
cui  per  suam  voluntatem  resistere  non 
posset;  sed  necessitatem  praecepti  signi- 
ficat,  cui  refragari  non  audebat,  ne  gra- 
vissimam  adveisum  se  vindictam  Dei  pro- 
vocarct.  Unde  dicebat:  Num  aliud  pos- 
sum  loqui,  nisi  quod  jusserit  Dominus? 
ac  si  diceret:  Praeceptum  ejus  necessi- 
tatem  mihi  imponit  loquendi  ea  tantum, 
qnae  ille  mihi  inspirat;  aliud  facere  sine 
periculo  meo  non  possum.  Ita  Petrus  et 
Joannes  Actor.  4. :  Non  enim  possumus, 
inquiunt,  quae  vidimus  et  audivimus, 
non  loqui. 

Porro,  quod  hic  de  prophetis  dicitur, 
idem  et  de  aliis  similiter  intellige,  qui- 
cumque  ex  dono  Spiritus  sancti  quippiam 
aguut;  nempe  donum  sive  impetum,  quo 
ad  agendum  moventur,  esse  eis  subjectum, 
ut  possint  non  agere.    Hinc  et  iis,  qui 

linguis  loquebantur,  jam  ante  praecepit 
Apostolus ,  ut  certo  ordine  id  faciant ,  et, 
si  desit  interpres,  taceaut. 

Ex  ea  autem  doctrina  recte  contra  hae- 
reticos  ostenditur,  voluntatem  hominis  ad 
agendum  et  non  agendum  liberam  esse. 
Neque  tamen  hujus  doctrinae  sensus  est , 
operationem  Dei  subjectam  esse  opera- 
tioni  hominls;  quomodo  quidam  imagi- 
nantar,  auxilium  graliae  Dei ,  in  nobis 
operantis,  esse  in  potestate  liberi  nostri 
arbitrii,  quod  negant  Patres  adversus 
Pelagium  disputantes,  Hieronymus  in 
epist.  ad  Ctesiphon.  cap.  3.,  Augustinus 
libro  de  gestis  Pelagii,  cap.  14.  17.  et 
35.,  et  Prosper  in  carmine  de  ingratis, 
cap.  15.  et  34.  Sed  sensus  est,  ilhid  ha- 
bituale,  quod  est  in  homine,  vehit  scien- 
tiam ,  sapientiam  ,  donum  linguarum  ,  in- 
stinctum  agendi  quippiam  sive  naturalem, 
sive  supernaturalem ,  ita  esse  in  hominis 
potestate,  ut  eo  uti  possit  et  non  uti ; 
qualis  est  etiam  occultorum  notitia  menti 
piophetae  divinitus  impressa  ;  non  autem 
auxilium  Dei  npeciale,  id  est,  ipsa  Dei 
operatio,  qua  voluntatem  efficaciter  mo- 
vet,  liberam  iu  ea  bonam  sibique  gratam 
actionem  producens. 

Jam  qui  in  verbis  Apostoli  non  eosdem, 
sed  diversos  prophetas  significari  putant, 
sensum  hunc  reddunt:  Spiritus  prophe- 
tarum  subjecti  sunt  aliis  prophetis,  id  est, 
aliorum  prophetarum  judicio ,  ut  respicia- 
tur  ad  illud,  quod  ante  dixerat :  et  cae- 
teri  dijudicent ,  sitque  haec  pars  ilUus 
declaratio.  Nam  si  vok;isset  Apostolus, 
cosdem  intelHgi,  potius  dixisset,  Spiritiis 
prophetarum  subjecti  sunt  eis ,  quomodo 
loquitur  Dominus  Matth.  20. :  Principes 
gentium  dominantur  eis.  Ac  saue  vide- 
tur  Apostolus  aliquid  peculiare  velle  di- 
cere  de  prophetis ,  quod  ad  eos,  qui  lin- 
guis  loquebantur,  non  pertineret.  Alioqui 
generalem  attulisset  de  utrisque  senten- 
tiam,  spiritus  eorum  eis  subjectos  esse; 
praesertim  quia  confusio  magis  nasceba- 
tur  ab  iis,  qui  loquebantur  linguis,  quam 
a  prophetantibus.  Atqui  non  id  facit. 
Imo  vero  iu  tota  hac  adhortatione  suppo- 
nit,  eos  omnes,  qui  donum  vel  linguarum, 


vel  prophetiae  habebant,  posse  tacere, 
tempusque  ad  loquendum  opportunum  ex- 
spectare.  Id ,  quod  etiam  experientia  no- 
tum  erat. 

Caeterum  de  prophetis  peculiariter  di- 
cit,  eorum  spiritus  esse  prophetis  sub- 
jectos,  id  est,  ab  aliis  prophetis  dijudi- 
candos,  quod  de  iis,  qui  donum  linguarum 
habebaut,  consimiliter  dici  non  poterat. 
Nam  qui  illo  solo  dono  potiebantur,  ido- 
nei  non  erant,  qui  judicarent  de  aliis 
similc  donum  habentibus ;  sed  de  ilhs,  hoc 
est  de  serraone  eorum,  judicare  poterant 
et  debebaut  prophetae ,  si  hnguam  intel- 
ligerent.  Quod  si  interpres  deesset,  ta- 
cendum  illis  erat,  ut  dictum  e.st  supra. 

Huic  posteriori  interpretationi  favent 
commentariiveterum,  Chrysostomi,  Theo- 
doreti,  Pelagii,  necnon  Theophylacti  priori 
loco ;  quos  et  neuterici  quidam  sequuntur, 
inter  quos  Joannes  Hofmeisterus  omnium 
clarissime  sensum  hunc  explicat,  etsi 
prioris  merainerit.  Huc  igitur  refereudae 
suntScripturae:  AHi  discretio  spirituum, 
id  est,  dijudicatio,  supra  cap.  12.  Pro- 
bate  spiritus,  si  ex  Deo  sint ,  hoc  est 
dijudicate,  1  Joann.  4.  Prophetias  no- 
lite  spernere;  sed  omnia  prohate ,  1 
Thess.  5. 

Quod  ad  haeresin  attinet  M(jntanista- 
rum,  ea ,  si  non  hac  parte ,  satis  tamen 
et  abunde  destruitur  per  illa  superiora : 
Prophetae  duo  aut  tres  dicnnt.  Quod 
si  alii  revelatum  fuerit  sedenti ,  prior 
taceat.  Potestis  enim  omnes  per  singu- 
los  prophetare.  Nihil  enira  horum  prae- 
stari  poterat,  si  prophetae  in  ecstasi  et 
per  amentiam  effundebant  inspiratas  sibi 
revelationes.  Quare  et  Hieronymus  in 
praef.  comment.  super  Habac.  prophetam, 
Montani  dogma  refellens,  utitur  Apostoli 
verbis,  quae  jam  dixi,  praetermissasenten- 
tia,  quam  nunc  tractamus.  Rursus  idemin 
praefat.  comment.  Jesaiae,  adversus  ean- 
dem  haeresiti  phiribus  agens ,  cum  et  hoc 
usurpasset  Pauh  testimoniura :  Spiritus 
prophetarum  prophetis  subjecti  sunt, 
contiuuo  subjunxit :  Quod  si  cui  videtur 
infirmum ,  illud  ejusdem  Apostoli  au- 
diat :  Prophetae  duo  aut  ires  loquantur 

etc. ,  utique  subindicans,  ad  probandum, 
quod  volebat,  in  isto  testimonio  non  mul- 
tum  esse  firmitatis, 

33.  Non  enim  est  dissemionis  Deus, 
sed  pacis.  Dissensionis,  Graece  ccxaxaa- 
xaoiag;  quae  dictio  proprie  confusionem 
denotat,  hoc  est,  turbatum  rerum  ordinem, 
ut  in  tumultu  aut  seditione.  Vox  Syriaca 
tumultum  significat.  Tertullianus  lib.  4. 
coutra  Marcion.,  cap.  33.  legit:  eversio- 
nis;  nonmale,  quod  per  axaxaoTaoiav 
eversio  renim  contingat. 

Juxta  priorem  sensum  partis  praece- 
dentis  probatio  talis  est:  Deus,  qui  in- 
spirat  et  movet  prophetas,  non  est  dissen- 
sionis  Deus,  sed  pacis,  id  est,  non  vocatur 
Deus  dissensionis,  tamquam  ejus  autor; 
sed  vocatur  Deus  pacis,  quia  nimirum 
pacis  autor  est ;  ergo  non  sic  inspkat  et 
movet  prophetas,  quin  opportunum  lo- 
quendi  tempus  exspectare  possint ,  et, 
quum  opus  est,  a  loquendo  desistere; 
quod  ad  ordinem  et  pacem  Ecclesiae 
pertinet. 

At  juxta  sensum  posteriorem  baec  erit 
probatio :  Deus  ,  inspirans  prophetas,  non 
est  autor  confusionis  aut  contentionis,  sed 
pacis;  igitur  non  debent  prophetae  pro 
sua  quisque  sententia  certare ,  sed  alio- 
rum  judicio  libenter  ac  sponte  sese  sub- 
mittere.  Quod  et  doctoribus  in  more  po- 
situm  est ,  ut ,  cum  sententiam  dixerint, 
adjiciant  illud :  Salvo  doctiorum  judicio. 
Deum  pacis  etiam  alibi  nominat  Aposto- 
lus,  ut  Eom.  16,  20.  et  2  Corinth.  13,  11. 

Sicut  et  in  omnibus  Ecclesiis  sancto- 
rum  doceo.  Graece  et  iSyriace  tantum 
legitur:  Sicut  in  omnibus  Ecclesiis  san- 
ctorum ,  quae  lectio  in  nonuullis  etiam 
Latinis  Mss.  exstat ;  eandemque  veteres 
exhibent  concordantiae.  Nec  amplius  le- 
gisse  Pelagium  et  Primasium,  satis  arguit 
eorum  expositio.  Quidam  suspicantur  illud 
doceo  huc  adscriptuni  ex  aliis  locis,  ut  ex 
cap.  4.  hujus  epist. :  sicut  ubique  in  om- 
niEcclesia  doceo ,  vel  ex  cap.  7.:  etsicut 
in  omnibus  Ecclesiis  doceo.  Quamquam 
nec  ibi  Graece  est  doceo,  sed  ordino 
sive  constituo.  Veruntamen  nostrae  le- 
ctioni   suffragantur  plures  ac  siuceriores 

codices  Latini ;  necnon  commentator  Ara- 
brosii  et  Haimo,  reliquique  posteriores, 
eo  solum  excepto ,  quod  cum  Graecis  at- 
que  Sjris  et  particulam  omittunt. 

Hujus  lectionis  sensus  obvius  est:  Si- 
cut  in  omnibus  aliis  sanctorum ,  id  est, 
fideJium  Ecclesiis ,  ad  meam  curam  spe- 
ctantibus,  doceo ;  scilicet  Deum  non  esse 
dissensionis  Deum  ,  sed  pacis  ;  et  per  hoc 
omnes  adhortor  ad  studium  pacis  et  con- 
cordiae ,  et  ad  vitandam  in  Ecclesiis  con- 
fusionem. 

Secus  Aquinas ,  et  ante  eum  Lombar- 
dus,  aliique  nonnulli,  qui  partem  hauc 
referunt  ad  ea,  quae  superius  dicta  sunt 
de  ordinato  usu  linguarum  et  prophetiae  ; 
quasi  dicat  Apostolus :  Non  vobis  solis 
ista  praecipio  ;  sed  et  in  caeteris  Ecclesiis 
eadem  doceo. 

Graecam  vero  lectiouem  alii  aliter  con- 
texunt  ac  supplent.  Plerique  praeceden- 
tibus  adjungunt ,  vel  hoc  sensu  :  sicut  in 
omnibus  Ecclesiis  lex  pacis  obtinet ;  vel: 
sicut  in  omnibus  Ecclesiis  observatur, 
quod  dixi  de  usu  donorum ;  ita  et  apud 
vos  fieri  couvenit,  ne  ab  aliarum  Eccle- 
siarum  laudabili  more  discreparc  videa- 
mini.  Caeterum  Cajetanus  refert  ad  id, 
quod  sequitur. 

34.  Mulieres  in  Ecclesiis  taceant. 
Hujus  partis  connexionem  cum  ea,  quae 
proxime  praecedit,  juxta  Graecam  ejus 
lectionem  cum  Cajetano  sic  explicamus. 
Quemadmodum  supra  cap.  11.,  reprehen- 
dens  Apostolus  Corinthios,  quod  apud 
eos  mulieres  non  velatae  orarent ,  allega- 
vit  pro  autoritate  consuetudinem  Eccle- 
siarum  Dei;  ita  nuuc  ex  more  omnium 
Ecclesiarum  confirmat,  quod  de  silentio 
mulierum  praecipit.  Quin  et  autor  glos- 
sae  ordinariae,  quamvis  Latinam  exponat 
lectionem  partis  praedictae ,  tamen  eam 
cum  hac  parte  connectit.  Ac  certe  non- 
nihil  favet  textus  Graecus  et  Syriacus, 
necnon  Latiuus  Ambrosii ,  in  quibus  ad- 
dito  prouomine  legitur :  mulieres  vestrae, 
tam')uam  dicat  Apostolus:  Sicut  in  omni- 
bus  Ecclesiis  sanctorum,  maxime  Judaeo- 
rum ,  qui  primi  fuerunt  in  Christo ,  ita  et 
apud  vos  et  in  vestris  Ecclesiis  mulieres 
45 

taceant.  Sermo  similis  cum  eo ,  quo  dicit 
infra  cap.  16.:  De  coUectis,  quae  fiunt 
in  sanctos,  sicut  ordinavi  Ecclesiis  Ga- 
latiae,  ita  et  vos  facite.  Ex  quo  etiam 
loco  conjectura  non  levis  sumi  queat,  eos- 
dem  hic  quoque  sanctos  intelligi,  nempe 
primos  illos  fideles  ex  Judaeis ,  qui,  fide 
ferventes ,  a  suis  contribulibus  multa  ad- 
versa  passi  fuerant;  quos  appellatione 
sanctorum  specialiter  designat  Apostolus 
etiam  alibi,  ut  2  Cor.  8,  4.  et  9,  1.  et  12., 
et  Rom.  15,  25.  26.  et  31. 

iion  enim  permittitur  eis  loqui.  Sub- 
audi:  in  aliis  Ecclesiis ,  aut,  in  Ecclesiis 
sanctorum.  Quare  nec  in  vestris  Ecclesiis 
permittere  debetis,  ut  loquantur.  Nara 
Graece  est  STC.TSTpaTCTa'.  ^  permissum  est, 
scilicet  Ecclesiarum  consuetudiue ,  quae 
obstat ,  ne  fiat.  Haec  locutio  mulieribus 
in  Ecclesiis  prohibita  non  comprehendit 
preces,  quae  ad  Deum  fiunt  (tametsi  pre- 
ces  earura  submissae  esse  debent;  quem- 
admodum  orasse  legimus  Annam,  matrem 
Samuelis  1  Reg.  1.,  cujus  orantis  vox 
penitus  non  audiehatur) ;  sed  intelligen- 
da  est  de  sermone  ad  homines ,  sive  pro- 
feratur  ad  docendum  et  aedificandum 
alios,  velut  loquendo  liuguis,  interpre- 
tando ,  prophetando ,  psalmum  aut  hym- 
num  canendo ;  sive  ad  interrogandum  et 
discendura.  Nam  de  doctrina  sic  idem 
Apostolus  praecipit  1  Tim.  2.:  Docere 
mulieri  non  permitto.  Unde  et  hic  se- 
quitur : 

Sed  subditas  esse.  Supplenda  senten- 
tia:  Sed  oportct  eas  viris  subditas  esse. 
Non  enim  hoc  permissionis  est,  sed  prae- 
cepti  legisque  divinae.  Id  enim  sequitur : 

Sicut  et  lex  dicit.  Legem  accipit,  ut 
supra  versu  21.,  pro  Scriptura  veteris 
testamenti,  quae  lex  vocatur,  quia  ver- 
bum  Dei  est.  Neque  enim  respicit  ad 
legem  Mosaicam ,  sed  ad  locum  Scriptu- 
rae  Genes.  3.:  Suh  viri  potestate  eris. 
Ex  hoc  autem  probat,  mulieres  in  Eccle- 
sia  loqui  non  debere  docendo  alios,  quod 
nimirum  sint  in  statu  subjectionis,  idque 
ratione  sui  sexus.  Ne  autem  existiraent, 
sibi  L'citum  loqui  saltem  iuterrogando,  de 
quibus  dubitant,   id  est,   discendi  causa, 


non  docendi ,  sequitur  etiam  de  interro- 
gatione. 

35.  Si  quid  autem  volunt  discere, 
domi  viros  suos  interrogent.  Docet,  ne 
quidem  interrogando  mulieres  in  Ecclesia 
loqui  debere,  sed  tacendo  et  auseultando 
discere ;  quemadmodum  praecipit  ad  Tim. 
1.  epist.  2.,  scribens:  Mulier  in  silentio 
discat  cum  omni  subjectione.  Caeterura, 
inquit,  si  quid  adhuc  dubitent,  et  discere 
velint ,  domi  viros  suos  interrogent.  Ubi 
observa,  Paulum  mittere  mulieres,  discere 
et  interrogare  volentes ,  ad  viros  suos, 
sive,  ut  Graece  est,  proprios;  non  au- 
tem  ad  viros  alienos,  etsi  fortasse  doctio- 
res  et  ad  docendum  aptiores,  ne  videlicet 
occasionem  habeant  evagandi ,  et  locum 
dent  sinistris  suspicionibus. 

Annotat  hoc  loco  Primasius,  viros  tam 
doctos  esse  debere,  ut  uxores  suas  docere 
et  de  fidei  veritate  instruere  possint.  Sed 
quid,  si,  ut  hodie  plerique ,  indocti  sint 
viri  proprii,  ut  ad  uxorum  interrogata 
respondere  nequeant?  Quid  vero  facient 
mulieres,  quae  viros  habent  infideles? 
Breviter  respondeo ,  quod  melius  est  illis 
ignorare  quaedam  non  necessaria ,  quam 
ea  cum  detrimento  pudoris  aut  cum  alio- 
rum  scandalo  discere.  Cum  enim  docere 
eis  in  Ecclesia  non  permittatur ,  non  est, 
quod  adeo  magnum  studium  ponant  in 
discendo.  Neque  tamen  vetat  Apostolus, 
quin  consulant  interdum  alios  viios  pios 
ac  prudentes,  a  quibus  instrui  possint; 
dummodo  absit  omne  pericuhim  et  suspi- 
cio  mali. 

Turpe  est  enim  mulieri  loqui  in  Ec- 
clesia.  Graece  et  Syriace:  muUerihus, 
quod  et  Ambrosius  legit.  Pro  quo  Sedu- 
lius  :  mulieres.  Congerit  Apostolus  argu- 
menta.  Primum  erat  a  consuetudine  Ec- 
clesiarum ;  secundum  ex  lege  seu  verbo 
Dei;  tertium  hoc  sumitur  a  ratione  natu- 
rali,  qua  turpe  judicatur  et  inhonestum, 
si  mulier  in  Ecclesia  fideHum ,  aut  in 
quocumque  coetu  publico ,  quae  generali 
nomine  estEcclesia,  loquatur.  Id  enim 
est  contra  verecundiam  illi  sexui  natura- 
liter  inditam.  Propter  quod  et  advocandi 
munus  lege  civiii  mulieribus  interdicitur. 

Consequens  est  autem  ex  praesenti  do- 
ctrina  Pauli,  ne  prophetissae  quidem  aut 
insigniter  eruditae  mulieri  permittendum, 
ut  in  Ecclesia  loquatur.  Nam  utique  de 
prophetis  agebat  Apostolus ,  quando  hoc 
continuo  subjecit  praeceptum  de  silentio 
mulierum;  quasi  diceret:  Veruntamen 
mulieres  in  Ecclesiis  loqui  non  audeant; 
ne  quidem  si  dono  prophetiae  praeditae 
sint,  autrevelationemacceperint.  Possunt 
enim  tacere,  et  ea,  quae  Spiritus  suggerit, 
extra  Ecclesiam  loqui  tipud  mulieres,  aut 
etiam  apud  viros  ,  salvo  pudore  et  hone- 
state. 

Hic  quaeri  posset ,  quomodo  praesenti 
doctrinae  apostolicae,  qua  mulier  in  Ec- 
clesia  tacere  jubetur,  nou  sit  contrarium, 
quod  idem  Apostolus  supra  capite  11. 
dixit :  Omnis  mulier,  orans  aut  prophe- 
tans  non  velato  capite ,  deturpat  caput 
suum.  IJbi  certe  videtur  mulieri  permit- 
tere  potestatem ,  ut  orandi,  sic  et  prophe- 
tandi,  ac  proinde  loquendi  in  Ecclesia, 
modo  id  faciat  velato  capite.  Sed  eam 
quaestionem  enodatam  reperies  in  illius 
loci  commentario.  Atque  interim  occur- 
rito  etiam  aliud,  quod  non  absurde  dici 
posse  videatur.  Quid  si  enim  Apostolus 
tantum  scripserit :  Omnis  mulier  orans 
non  velato  capite  etc. ,  ut  illud:  aut 
prophetans ,  adscriptum  fuerit  a  librario 
vel  oscitante ,  vel  nimium  diligente ,  ex 
similitudine  yersus  superioris,  in  quo 
dictum  erat :  Omnis  vir  orans  aut  pro- 
phetans,  etc.  Talia  namque  in  transscri- 
bendis  libris  interdum  contigisse ,  plus 
satis  experiuntur,  qui  in  castigandis  scri- 
ptis  bonorum  autorum  operam  collocant. 
Sed  haec  tantum  conjectura  est,  quam 
aliorum  prudentiori  judicio  submitto. 

Removimus  eodem  loco  objectionem  de 
Anna  prophetissa ,  cujus  Evangelista  Lu- 
cas  cap.  2.  meminit,  atque  ostendimus, 
si  in  templo  locuta  fuit,  quod  non  liquet, 
non  tamen  in  Ecclesia  locutam  fuisse, 
quia  non  in  publico  conventu  fidelium. 
Non  enim  quoties  puer  aliquis  in  templo 
praesentandus  erat,  aut  ofFereudum  sa- 
crificium,  aut  quid  simile  agendum  se- 
cundum  legem,  Ecclesia  conveniebat ;  sed 


ad  haec  sufficiebat  eorum  praesentia  sine 
quibus  actus  ejusmodi  caerimonialis  pe- 
ragi  non  poterat.  Sane,  quod  ad  Synago- 
gas  attinet ,  quae  Judaeorum  erant  eccle- 
siae ,  et  a  quibus  honestatis  formam 
acceperunt  ecclesiae  gentium ,  non  est 
verisimile ,  mulieribus ,  etiamsi  prophetis- 
sae  essent,  in  illis  docendi  loquendive 
potestatem  factam  fuisse. 

Potest  et  illud  objici,  quod  supra  di- 
ctum  est  hoc  eodem  capite:  Si  omnes 
prophetent ,  intret  autem  quis  infidelis 
aut  idiota,  futurum  esse,  ut  ille  cadens 
in  terram  adoret  Deum,  etc.  Ex  quo 
consequens  appareat ,  ad  Dei  honcrem 
pertinere,  si  omnes  etiam  mulieres  in 
Ecclesia  prophetent.  Sed  respondetur,  ea 
verba  Apostoli  (quod  et  illic  indicatum 
est)  intelligi  debere  secundum  doctrinam 
subjectam,  in  qua  duo  continentur;  alte- 
rum  ,  ut ,  qui  prophetant ,  ordine  id  fa- 
ciant ;  alterum  ,  ut  mulier  omnino  taceat. 
Quare  de  solis  iis ,  quibus  in  Ecclesia  lo- 
qui  licet,  accipiendum  illud:  8i  omnes 
prophetent. 

Alia  objectio  est  de  confessione  pecca- 
torum  sacramentali ,  quam  in  Ecclesia  fa- 
ciunt  etiam  mulieres ,  idque  perpetuo 
Ecclesiae  more,  non  solum  referentes 
presbyteris  sua  peccata,  verum  etiam  iu- 
terrogantes ,  si  quid  discere  volunt,  quod 
conscientiam  attingat.  Sed  bene  respon- 
det  Cajetanus,  eas  sive  confitentes,  sive 
interrogantes  ,  non  loqui  in  Ecclesia ,  id 
est,  in  conventu  fidelium ,  ita  nimirum, 
ut  conventus  audiat,  et  ad  ipsum  vel 
propter  ipsum  locutio  fiat.  Id  enim  Paulo 
est  loqui  in  Ecclesia.  Quocirca  nec  san- 
ctae  moniales ,  in  oratoriis  suis  divinas 
laudes  canentes ,  loqui  in  Ecclesia  dicen- 
dae  sunt ,  quia  non  est  ibi  fidelis  populi 
couventus ,  qualem  hic  Apostolus  Eccle- 
siam  vocat. 

Porro  si  quid  alicubi  indecenter  aut 
inhoneste  fit  in  Ecclesia,  quale  est,  mu- 
lierculas  ,  sive  sacratas ,  sive  laicas  (nam 
utrumque  factum  novimus)  miuistrare  sa- 
crificio  missae ,  vu'o  aut  puero ,  qui  id 
faciat,  non  comparente,  nos  malarum 
consuetudinum  nolumus  esse  patroui;  sed 
45* 


708 


COMMENTARIUS  m  CAP.  XIV. 


vehementer  optamus ,  ut ,  hujusmodi  de- 
formitatibus  omnino  sublatis ,  sicubi  ad- 
huc  reliquae  suiit,  Ecclesia  decori  suo 
pristiuo  restituatur. 

36.  An  a  vobis  verbum  Dei  proces- 
sit?  Graece  I^^X^sv,  exivit.  Et  sensus 
est:  An  vos  primi  credidistis,  a  quibus 
ad  omnes  alios  evangelica  doctrina  pro- 
pagata  sit?  Minime.  Nam  primi  creden- 
tes  fuerunt  Judaei,  et  ab  illis  verbum 
Dei  processit  ad  alios,  juxta  vaticinium 
Jesaiae  cap.  2.:  De  Sion  exibit  lex  et 
verbum  Domini  de  Hierusalem.  Proinde 
Judaeorum  ecclesias  in  supra  dictis  imi- 
tari  debetis ,  non  ipsi  novas  in  Ecclesiam 
introducere  consuetudines.  Ostendit  hic 
locus ,  ubi  de  doctrina  aut  consuetudine 
quaestio  in  Ecclesia  suscitatur,  ad  anti- 
quitatem  respiciendum  esse,  quid  Apo- 
stoli,  quid  primi  fideles,  quid  eorum  or- 
dine  successores  docuerint  atque  tradi- 
derint. 

Aut  in  vos  solos  pervenit?  Aut, 
Graece  ri,  an,  ut  prius.  In  vos ,  eig 
Gfiaq,  ad  vos.  Pervenit,  xaTTjvxTrjaev ; 
Erasmus:  incidit.  Rectius  Augustinus  in 
speculo :  devenit,  quomodo  vertit  etiam 
noster  interpres  Act.  18,  19.  Sensus:  An 
vos  soli  credidistis  ?  Tale  igitiir  est,  quod 
dicit:  Neque  primi,  neque  soli  estis  Chri- 
stiani.  Vestra  Ecclesia  nec  prima  est,  nec 
sola.  Debetis  ergo  priores  imitari,  et  aliis 
Ecclesiis  vos  conformare.  Utitur  autem 
erotematis ,  quae  vim  et  acrimoniam  ad- 
dunt  orationi,  propter  contradictores  quos- 
dam  et  refractarios ,  opinione  sapientiae 
tumidos  ,  ut  eorum  f  astum  deprimat ,  et 
cogat  acquiescere  iis,  quae  praecipit. 

37.  Si  quis  videtur  propheta  esse  aut 
spiritualis.  Si  quis,  inquit,  eminet  inter 
vos  et  habetur  tamquam  excellens  pro- 
pheta  aut  homo  spiritualis.  Videri ,  pro 
eo,  quod  est  esse  in  pretio ,  Graeca  phra- 
sis  est,  quam  etiam  Gal.  2.  usurpat  di- 
cens :  Seorsim  autem  iis ,  qui  videban- 
tur.  Alioqui  non  dubitabat  Apostolus, 
quin  aliquis  esset  in  Ecclesia  Corinthio- 
rum  propbeta  aut  spiritualis. 

Potest  etiam  hic  sensus  reddi :  Si  quis 
sibi    videtur    propheta    aut    spiritualisj 


quemadmodum  supra  cap.  3. :  Si  quis 
sibi  videtur  inter  vos  sapiens  esse ,  et 
cap.  8.:  Si  quis  se  existi^nat  scire  ali- 
quid.  Spiritualem  vocat,  quem  supra  cap. 
2.  modo  perfectum,  modo  spiritualem,  id 
est ,  eum ,  qui  pro  consuetudine  exerci- 
tatos  habet  sensus  ad  discretionem  boni 
et  mali ,  quomodo  perfectum  definit  Heb. 
5.  Quamvis  autem  ordinarie  omnis  pro- 
pheta  sit  etiam  spiritualis ,  non  tamen  e 
diverso  omnis  spiritualis  est  propheta; 
idcirco  post  prophetam  etiam  spiritualem 
nominavit  Apostolus,  ac  si  diceret:  Si 
quis  apud  vos  videatur  esse  propheta,  aut 
omnino  spiritualis.   Sequitur : 

Cognoscat,  quae  scribo  vobis,  quia 
Domini  sunt  mandata.  Legit  Augusti- 
nus  singulari  numero :  quia  Domini  est 
mandatum ,  in  epist.  102.  ad  Evodium. 
et  tract.  98.  super  Joann.  Sic  et  Prima- 
sius,  et  Haimo  legisse  videntur.  Sed  plu- 
ralem  numerum  habent  tam  Graeca,  quam 
Syra.  Porro  quia  pro  quod  dixit  inter- 
pres,  ut  alias  saepissime.  Nam  sensus 
est :  Ille  propheta  aut  spiritualis  judicet 
atque  agnoscat,  ea,  quae  scribo  vobis, 
esse  praecepta  Christi  Domini;  propheta 
quidem  ,  ex  dono  prophetico  ,  nam  supra 
de  prophetis  dixit:  caeteri  dijudicent; 
spiritualis  autem  ex  dono  sapientiae,  per 
quod  spiritualis judicat  omnia,  ut  dictum 
est  cap.  2.  Hoc  igitur  argumentum  om- 
nium  fortissimum ,  ut  ait  Theophylactus, 
ultimo  loco  posuit  Apostolus  sumptum 
videlicet  ex  autoritate  Christi  praecipien- 
tis,  ac  si  diceret:  Haec  per  me  vobis 
praecipit  Christus ;  idque  veri  prophetae  1 
et  spirituales  ignorare  non  debent.  Man-  f 
datum  Domini  sunt,  qui  intelligant ,  quod 
ab  ipso  Christo  legislatore  datum  est,  sive 
loquente  suis  Apostolis,  sive  revelante; 
eaque  videtur  Aquinatis  esse  sententia. 
Dicit  enim,  hinc  colligi  posse,  quod  verba 
Apostolorum  sunt  ex  familiari  revela- 
tione  Spiritus  sancti  et  Christi ,  ideoque 
servanda ,  sicut  praecepta  Christi. 

Cajetanus  vero,  et  ante  eum  Liranus 
et  alii,  mandatum  Domini  extendunt  ad 
ea,  quae  etiam  mediate  a  Christo  pro- 
fecta   sunt,    congrua   nimirum   principiis 

ab  illo  traditis,  ut  sunt  praecepta  Apo- 
stolorum  et  Ecclesiae.  Estque  hoc  proba- 
bilius.  Nam  propbeta  aut  spiritualis  suo 
judicio  cognoscere  non  poterat,  baec  man- 
data  a  Cbristo  immediate  esse  profecta ; 
poterat  autem  cognoscere,  quod  essent 
Cbristi  doctrinae  consentanea ,  atque  Ec- 
clesiae  ejus  utilia. 

Deinde  nec  verisimile  est ,  omnia,  quae 
Paulus  in  boc  capite  praecepit  de  ordine 
et  bonestate  servanda  in  conventibus  Ec- 
clesiae,  esse  tradita  a  Cbristo  immediate 
per  sermonem  aut  revelationem ;  sed  Spiri- 
tus  sanctus  assistebat  Apostolis,  quemad- 
modum  et  nunc  assistit  Ecclesiae,  ut  nibil 
praecipiant,  quod  non  conducat  ad  eun- 
dem  scopum  cum  praeceptis  et  doctrina 
Cbristi.  HincApostolidicebant  Actor.  15,: 
Visum  est  Spiritui  sancto  et  nobis.  Et 
Pauhis  de  se  ipso  supra  cap.  7. :  Puto, 
quod  et  ego  Spiritum  Dei  habeam,  et 
2  Corinth.  13. :  An  experimentum  quae- 
ritis  ejus ,  qui  in  me  loquitur  Christus  ? 

38.  Si  quis  autem  ignorat ,  ignorabi- 
tur.  In  Graeco  sic  legitur :  Si  vero  quis 
ignorat,  ignoret.  Quae  eadem  est  lectio 
textus  Syriaci,  eamque  Graeci  tractatores, 
et  cum  iis  Cajetauus ,  exponunt  in  bunc 
fere  sensum :  Cognoscant  propbetae  et 
spirituales  ,  ea  ,  quae  scribo  ,  Domini  esse 
mandata.  Si  qui  vero  id  ignorant,  nec 
facile  persuadentur,  ut  illa  tamquam  Do- 
mini  mandata  recipiant,  eos  sibi  suaeque 
ignorantiae  relinquendos  censeo  potius, 
quam  ut  cura  iis  longiori  sermone  con- 
certem.  Agnoscat  et  obtemperet,  qui  vo- 
let.  Sic  et  alibi  Paulus,  ut  supra  cap,  7. : 
Quod  si  infidelis  discedit,  discedat.  Et 
Joannes  Apoc.  22. :  Qui  in  sordibus  est, 
sordescat  adhuc.  Atqui  nostram  lectio- 
nem  exbibent  omnes  Latini  codices  et 
commentarii,  recitatque  ad  hunc  modum 
Hieronymus  super  Hosee  4.,  necnon  Au- 
gustinus  duobus  locis  supra  citatis ,  qnos 
et  Beda  suis  inseruit  collectaneis. 

Sensus  autem  hujus  lectionis  est:  Si 
quis  non  agnoscit,  baec  esse  Domini 
mandata,  nec  meis  verbis,  nec  judicio 
prophetae  aut  hominis  spiritualis  acquie- 
scit,  sed  mavult  ignorare,  vicissim  igno- 


rabitur  a  Domino ,  auditurus  illud  cum 
reprobis:  Nescio  vos ,  id  est,  Dominus 
eum  non  agnoscet  pro  suo.  Idque  vult 
Augustinus  epist,  102.,  et  ex  eo  Primasius, 
cum  ignorabitur  exponunt:  improbabi- 
tur.  Dicit  eodem  loco  Augustinus ,  Apo- 
stobim  bis  verbis  coercere  et  ad  pacifi- 
cum  ordinem  revocare  inquietos,  tanto 
ad  seditionem  faciliores ,  quanto  sibi 
videbantur  spiritu  excellere,  cum  su- 
perbiendo  cuncta  turbarent. 

Ex  bac  scriptura  sic  intellecta  recte 
docetur ,  ignorantiam  eorum ,  quae  scire 
oportet,  non  solura  esse  caiisam  peccato- 
rum,  verum  ipsam  quoque  in  peccatum 
reputai-i ,  quatenus  voluntaria  sit  directe, 
aut  indirecte.  Qaod  et  aliae  docent  Scri- 
pturae,  ut  Psalra.  24.:  Ignorantias  meas 
ne  memineris.  Item  PsaUn.  70.  et  Jerem, 
10. :  Effunde  iram  tuam  in  gentes,  quae 
te  non  noverunt.  Igitnr  baec  Latinorum 
lectio  gravius  exaggerat  peccatura  igno- 
rantis,  quam  illa  Graecorum;  quamvis  ea 
fortasse  verior  sit, 

39,  Itaque,  fratres,  aemulamini  pro- 
phetare.  Doctrinam  totius  capitis  concbi- 
dit  in  snramam,  Disseruit  enim  de  dono 
prophetiae,  et  de  dono  linguarum,  ea 
comparans  inter  se,  et  de  ordinato  eorum 
usu,  Haec  tria  complectitur  epibjgo, 
Graece  xo  Trpo^rjxsustv ,  ipsum  prophe- 
tare.  Praeceptum  est  ex  bypotbesi.  Quo- 
niam,  inquit,  aemulatores  estis  spirituum, 
id  cousequi  stiidete,  quod  magis  aedificat, 
id  est,  donum  et  actum  propbetandi  po- 
tius,  quam  loqui  linguis.  Kepetitio  est 
exbortationis  positae  initio  capitis:  Ae- 
mulamini  spiritalia;  magis  autem,  ut 
prophetetis. 

Et  loqui  linguis  nolite  prohibere.  Lo- 
qui,  10  XaXsTv.  De  linguis  tamquam  de 
humiliori  douo  loquitur,  non  dicens : 
aemulamini,  sed:  nolite  prohibere ,  id 
est ,  ne  rejicite  tamquam  malura  aut  inu- 
tile.  Habet  euim  et  illud  suam  utilitatem, 
modo  qnis  in  tempore  utatur.  Hoc  autem 
admonet,  ne  propter  ea,  quae  ad  depres- 
sionem  linguarum  dixit ,  existimet  aliquis 
illud  donum  abjiciendum. 

40,  Omnia  autem  honeste,  et  secun- 

dum  ordinem  fiant.  Autem  abest  in 
Graecis.  Honeste,  zuoxrjixoviaiz ,  qnod 
alii  vertunt  decenter.  Ad  honestatem  et 
decentiam  pertinet,  ne  mulieres  in  Eccle- 
sia  loquantur;  id  enim  turpe  est,  ut  ante 
dixit:  ad  ordinem,  ne,  quibus  loqui  licet, 
plures  simul  loquautur ,  sed  singuli ,  alius 
post  alium.    In  multis  codicibus  additur : 


in  vobis;  sed  in  melioribus  non  legitur, 
ut  nec  in  Graeco  et  Syriaco ,  nec  apud 
Ambrosium.  At  neque  Pelagius,  Prima- 
sius ,  Sedulius  legisse  videntur ;  tametsi 
facit  ad  complementum  sententiae.  In 
vobis ,  id  est ,  in  publico  vestro  conventu. 
Sequitur  bujus  epistolae  tomus  apud 
Theodoretum  quartus,  idemque  ultimus. 


CAPUT  DECIMUM  QUINTUM. 

Notum  autem  vobis  facio ,  fratres,  Evangelium  ^) ,  quod  praedicavi 
vobis,  quod  et  accepistis,  in  quo  et  statis,  2.  per  quod  et  salvamini : 
qua  ratione  praedicaverim  vobis,  si  tenetis ,  nisi  frustra  credidistis.  3. 
Tradidi  enim  vobis  in  primis,  quod  et  accepi^):  quoniara  Christus  mor- 
tuus  est  pro  peccatis  nostris  secundum  Scripturas  ^) ;  4.  et  quia  sepultus 
est,  et  quia  resurrexit  tertia  die  secundum  Scripturas *) ;  5.  et  quia 
visus  est  Cephae^),  et  post  hoc  undecim^);  6.  deinde  visus  est  plus 
quani  quingentis  fratribus'^)  simul,  ex  quibus  multi  manent  usque  adhuc, 
quidam  autem  dormierunt;  7.  deinde  visus  est  Jacobo,  deinde  Apostolis 
omnibus ;  8.  novissime  autem  omnium  tamquam  abortivo  visus  est  et 
mihi^).  9.  Ego  enim  sum  minimus  Apostolorum,  qui  non  sura  dignus 
vocari  Apostolus,  quoniara  persecutus  sum  Ecclesiam  Dei^).  10.  Gratia 
autem  Dei  sum  id,  quod  sum  ^°) ;  et  gratia  ejus  in  me  vacua  non  fuit  ^^), 
sed  abundantius  illis  oranibus  laboravi^^);  non  ego  autera,  sed  gratia 
Dei  mecura.  11.  Sive  enira  ego,  sive  illi:  sic  praedicamus,  et  sic  cre- 
didistis.  12.  Si  autem  Christus  praedicatur,  quod  resurrexit  a  mortuis; 
quomodo  quidam  dicunt  in  vobis:  Quoniam  resurrectio  raortuorum  non 
est?  13.  Si  autera  resurrectio  mortuorura  non  est,  neque  Christus  resur- 
rexit^^).  14.  Si  autem  Christus  non  resurrexit,  inanis  est  ergo  prae- 
dicatio  nostra,  inanis  est  et  fides  vestra;  15.  inveniraur  autem  et  falsi 
testes  Dei ,  quoniara  testiraoniura  dixiraus  adversus  Deura ,  quod  suscita- 
verit  Christura,  quera  non  suscitavit,  si  raortui  non  resurgunt.  16.  Nam 
si  mortui  non  resurgunt,  nequte  Christus  resurrexit  ^^).  17.  Quodsi  Chri- 
stus  non  resurrexit,  vana  est  fides  vestra,  adhuc  enim  estis  in  peccatis 
vestris  ^^).  18.  Ergo  et  qui  dorraierunt  in  Christo,  perierunt.  19.  Si 
in  hac  vita  tantura  in  Christo  sperantes  sumus,  raiserabiliores  suraus 
oranibus  horainibus.    20.  Nunc  autem  Christus  resurrexit  a  mortuis  pri- 


1)  Vers.  3,  4.  2)  Cap.  11.  23.  3)  Jes.  .53.  4.  spq.  Luc.  24,  26.  •*)  Ps.  15,  10.  Jonas. 
2,  1.  Matth.  12,  40.  Act.  2,  27.  ^)  Luc.  24,  34.  6)  ^arc.  16,  4.  Act.  10,  41.  Joami.  20, 
19.  26.  "0  Matth.  28,  16.  seq.  «j  Act.  9.  4.  seq.  9)  Act.  9,  1.— 6.  22,  4.  i")  Roni.  1,  4. 
1  Tim.  1,  13.  seq.  Eph.  3,  7.  seq.  ")  Rom.  15,  18.  seq.  12)  2  Cor.  11,  23.  «)  Vers.  17. 
1  Thess.  4,  14.     i*)  Vers.  13.    i^)  Rom.  4,  25. 

raitiae  dormientium  0 :  21.  quoniara  quidera  pcr  hominem  mors,  et  per 
hominera  resurrectio  mortuorum '^).  22.  Et  sicut  in  Adara  oranes  raoriun- 
tur,  ita  et  in  Christo  omnes  vivificabuntur^).  23.  Unusquisque  autem 
in  suo  ordine:  Priraitiae  Christus;  deinde  ii,  qui  sunt  Christi,  qui  in 
adventu  ejus  crediderunt.  24.  Deinde  finis,  cum  tradiderit  regnura  Deo^) 
et  Patri,  cum  evacuaverit  omnem  principatura,  et  potestatera  et  virtu- 
tem^).  25.  Oportet  autera  illum  regnare ,  donec  ponat  omnes  inimicos 
sub  pedibus  ejus  ^).  26.  Novissima  autem  inimica  destruetur  mors^); 
omnia  enim  subjecit  sub  pedibus  ejus  ^).  Cura  autera  dicat :  27.  Omnia 
subjecta  sunt  ei,  sine  dubio  praeter  Eum ,  qui  subjecit  ei  omnia.  28. 
Cura  autera  subjecta  fuerint  illi  omnia;  tunc  et  ipse  Filius  subjectus 
erit  ei,  qui  subjecit  sibi  omnia^),  ut  sit  Deus  orania  in  oranibus.  29. 
Alioquin  quid  facient,  qui  baptizantur  pro  raortuis,  si  oranino  raortui 
non  resurgunt?  utquid  et  baptizantur  pro  illis?  30.  Utquid  et  nos  peri- 
clitaraur  omni  hora  ^^').  31.  Quotidie  morior  per  vestram  gloriam,  fratres, 
quam  habeo  in  Christo  Jesu  Doroino  nostro  ").  32.  Si  (secundum  ho- 
rainera)  ad  bestias  pugnavi  Ephesi^^);  quid  mihi  prodest,  si  mortui  non 
resurgunt?  Manducemus  et  bibamus,  cras  enim  moriemur^^)!  33.  Nolite 
seduci;  corrumpunt  raores  bonos  colloquia  raala.  34.  Evigilate  justi, 
et  nolite  peccare;  ignorantiara  enira  Dei  quidam  habent'*);  ad  reveren- 
tiara  vobis  loquor.  35.  Sed  dicet  aliquis:  Quoraodo  resurgunt  raortui? 
qualive  corpore  venient?  36.  Insipiens,  tu  quod  seminas,  non  vivificatur, 
nisi  prius  moriatur  ^^).  37.  Et  quod  seminas,  non  corpus,  quod  futurum 
est,  seminas;  sed  nudum  granum ,  ut  puta  tritici,  aut  alicujus  caetero- 
rum.  38.  Deus  autem  dat  illi  corpus,  sicut  vult,  et  unicuique  seminum 
proprium  corpus.  39.  Non  omnis  caro  eadem  caro ;  sed  alia  quidem  horai- 
num,  aliavero  pecorum,  alia  volucrum ,  alia  autem  piscium.  40.  Et  corpora 
coelestia,  et  corpora  terrestria;  sed  alia  quidem  coelestium  gloria,  alia 
autera  terrestriura.  41.  Alia  claritas  solis,  alia  claritas  lunae ,  et  alia 
claritas  stellarum.  Stella  enim  a  stella  differt  in  claritate ;  42.  sic  et 
resurrectio  mortuorura.  Serainatur  in  corruptione,  surget  in  incorruptione. 
43.  Seminatur  in  ignobilitate,  surget  in  gloria^^);  seminatur  in  infirraitate, 
surget  in  virtute ;  44.  serainatur  corpus  animale,  surget  corpus  spiritale.  Si 
est  corpus  aniraale,  est  et  spiritale,  sicut  scriptura  est^^):  45.  Factus  est 
primus  homo  Adam  in  aniraam  viventem ;  novissimus  ^®)  Adam  in  spiritum 
vivificantem.  46.  Sed  non  prius,  quod  spiritale  est,  sed  quod  aniraale ; 
deinde  quod  spiritale.  47.  Priraus  horao  de  terra,  terrenus;  secundus 
homo    de    coelo,    coelestis.      48.   Qualis    terrenus,    tales    et    terreni ,    et 

1)  Vers.  23.     \ct.  26,  23.    2)  Roni.  5,  12.   3)  Rom,  8,  11.    "»)  Malth.  28,  18.   Epli.  1.  20. 

5")  Apoc    11,  15.  17.  19,  6.    «)  Psalm  109.  1  seq.     ')  Vers.  5.5.    «)  psalm.  8.  8.    ^)  Matth.  11, 

27      10)  Rom.  8,  36.     ")  Rom.  15,  18.     ^)  Act.  19.  23.  seq.     i3)  Jes.  22,  13.     ")  Matth.  22, 
29.     »5)  joann.  12,  24.     i«)  Fhil.  3,  21.    ")  1  Mos.  2,  7.     i»)  Rom.  5,  14. 

qualis  coelestis,  tales  et  coelestes.  49.  Igitur.  sicut  portavitnus  imagi- 
nem  terreni,  portemus  et  imaginem  coelestis  ^).  50.  Hoc  autem  dico, 
fratres,  quia  caro  et  sanguis  regnum  Dei  possidere  non  possunt,  neque 
corruptio  incorruptelam  possidebit.  51.  Ecce,  mysterium  vobis  dico : 
Omnes  quidem  resurgemus,  sed  non  omnes  immutabimur.  52.  In  mo- 
mento ,  in  ictu  oculi ,  in  novis.sima  tuba  ^) ;  canet  enini  tuba ,  et  mortui 
resurgent  incorrupti,  et  nos  immutabimur.  53.  Oportet  enim  corrupti- 
bile  boc  induere  incorruptionem ,  et  mortale  hoc  induere  immortalita- 
tem  ^).  54.  Cura  autem  mortale  hoc  induerit  immortalitatem ,  tunc  fiet 
sermo ,  qui  scriptus  est*):  Absorpta  est  mors  in  victcria.  55.  Ubi  est 
mors  victoria  tua?  ubi  est  mors  stimulus  tuus^)?  56.  Stimulus  autem 
mortis  peccatum  est;  virtus  vero  peccati  lex  *').  57.  Deo  autem  gratias, 
qui  dedit  nobis  victoriam  per  Dominum  nostrum  Jesum  Christum^).  58. 
Itaque,  fratres  mei  dilecti,  stabiles^)  estote  et  immobiles ,  abundantes 
in  opere  Domini  semper ,  scientes ,  quod  labor  vester  non  est  inanis  in 
Domino 


Sl]W.MAKil.W  CAPITIS  DECim  QUINTI. 

Ab  exemplo  resurrecMonis  Christi,  multis  oculalis  testibus,  quorum  ipse  unus,  comprobatae, 
fldem  resurrectionis  mortuorum  adstruit,  quam  mox  et  aliis  argumentis  confirmat.  Ejus- 
dem  ordinem,  modum  et  formam  tradit,  corporum  resurgentlum  qualitates  ac  gloriae 
differentiam  describens;  postremo  mortpm  prorsus  abolendam  concludit. 


1.  Notum  autem  vohis  facio,  fratres, 
Evangelium ,  quod  praedicavi  vobis. 
Erant  apud  Corinthios ,  qui ,  etsi  Christo 
nomen  dedissent,  humanae  tamen  philo- 
sophiae  plus  satis  addicti,  pei*suaderi  non 
poterant  id ,  quod  fides  Christiana  docet, 
mortuos  aliquando  resurresturos  esse. 
Hoc  enim  et  philosophis  illis  Athenien- 
sibus,  de  quibus  Lucas  Act.  17.,  absur- 
dum  et  incredibile,  dignumque  risu  visum 
fuit.  Unde  et  de  Paulo ,  Christum  ipsis 
annuntiante,  dicehant:  Novorum  dae- 
moniorum  videtur  annuntiator  esse; 
quia  uimirum  eis  Jesum  et  resurrectio- 
nem  annuntiabat.  Admonitus  igitur  ea 
de  re  Pauhis,  et  mederi  volens  tanto  malo 
(quantum  enim  mahira  sit,  resurrectio- 
nem  mortuorum  non  credere,  ipse  in 
progressu  declarat),  gravi  oratione  de  ea 
disserit  hoc  toto  capite,  multipliciter  eam 


prohans  atque  confirmans,  modumque 
ejus  exponens. 

Ac  primum,  ue  videatur  novam  adferre 
doctrinam ,  statim  in  ipso  exordio  decla- 
rat  ac  protitetur,  se  non  aliud,  quam  illud 
ipsum  Evangelium ,  quod  eis  ab  initio 
praedicaverat ,  quodque  ilh ,  se  praedi- 
cante,  receperant,  ad  memoriara  ipsis  re- 
vocare.  Nam  verbum  Grraecum  yvwptCw, 
scire  facio ,  per  67:o|Li',,av7joxa) ,  reminisci 
facio,  Graeci  interpretantur.  Praedicavi, 
Graece  evangelizavi.  Est  autem  Evange- 
Hura  doctrina  de  Christo  salvatore  homi- 
nibus  annuntiata,  ad  quam  pertinet  in 
primis  dogma  resurrectionis  mortxTorum. 

Quod  et  accepistis ,  in  quo  et  statis. 
Accepistis  seu  recepistis  credendo.  Statis 
autem,  id  est,  adhuc  perraanetis,  tametsi 
non  omnes.  Nam  quidicebant:  Quoniam 
resurrectio  mortuorum  7ion  est ,  infra  v. 


1)  Yers.  43.     «)  1  Thessal.  4,  15.  seq.    Apoc.  10,  7    11,  15.    3)  2  Cor.  5,4.    *)  Jes.  25,  8- 
5)  Hos.  13,  14.    «)  Rom.  5,  12.  20.  7,  8.  seq.     ')  Rom.  7,  24.  seq.    »)  Vers.  1,  2. 

12.,  ab  Evangelio  sibi  tiaditio  et  accepto 
piagna  parte  jara  deciderant. 

2.  Per  quod  et  salvamini-  Per  quod 
receptnm  et  creditum  etiam  salutem  con- 
sequimini.  Dicit  autem:  salvamini,  in 
praesenti,  qvia  salns  Christianorum,  quam 
accipiunt  ptr  fidem  Evangelii,  incipit  in 
bac  vita,  perficitur  autem  in  futura.  Quare 
et  praoteriti  temporis  verbo  utitur  Apo- 
stolus  interdum,  ut  Epb.  2.:  Gratia  estis 
solcati  per  fidem,  et  Tit.  3.:  Secundum 
suam  misericordiam  salvos  nos  fecit. 

Qua  ratio7ie  praedicaverim  vobis. 
Rursns  bic  Graece  est:  evangelizavi  vo- 
bis.  Et  illud  qua  ratione,  xtvi  )<6'(w,  pro 
quo  Erasmus:  quo  pacto ,  verti  etiam 
potest:  quo  sermone,  quemadmodura 
Hentenius  et  alii  quidam  verterunt.  Nam 
et  in  textu  Ambrosii  sermone  legitar,  et 
in  Syriaco :  quibusdam  verbis.  Versio 
nostri  interpretis  bunc  sensum  postulare 
videtur:  Per  quodEvangelium  salvamini, 
receptum  a  vobis  et  creditum  juxta  eam 
rationem  et  eum  intellectum,  quo  ilhid 
vobis  a  me  annuntiatum  est.  Hoc  addi- 
tum  putant  propter  eos,  qui  resurrectio- 
nem  mortuorum  credere  quidem  se  fate- 
bantur,  sed  perverse  eam  intelligebant; 
quales  erant  Hymenaeus  et  Philetus, 
dicentes,  resurrectionem  essejamfactam, 
2  Tim.  2.  De  altera  versione  dicemus  infra. 

fii  tenetis ,  Graece  y.a-ziyszz,  id  est, 
retinetis ,  firmiter  tenetis,  ac  si  dicat:  Si 
retiuetis  usque  in  finem  Evangelium, 
quod  praedicavi  vobis,  eaque  ratione,  qua 
praedicavi.  Refertur  autem  ad  verbum 
salvamini.  Nam  salutem  non  erant  ade- 
pturi  per  Evangelium  susceptum,  si  nou 
illud  ad  finem  usque  retinerent. 

Nisi  frustra  credidistis.  Id  est,  alio- 
qui  frustra  credideritis.  Nam  nisi  retinea- 
tis  Evangeliura,  quod  accepistis,  non  per- 
f  ingetis  ad  salutem ,  propter  quara  credi- 
distis.  Qui  enim  perseveraverit  usque  in 
finem ,  hic  salvus  erit ,  Mattb.  10.  Haec 
verborum  Apostoli  oonstructio  et  exposi- 
tio ,  quam  dedimus ,  accommoda  est  vul- 
gatae  versioni ,  secundnm  quam  legimus  : 
qua  ratione. 

Quod  si  vero  cum  aliis  iuterpretibus, 


quos  citavi,  legamus :  quo  sermone  (quae 
acceptio  Graecae  vocis  usitatior  est  Apo- 
stolis),  poteritbiclocus,  mediis  quibusdam 
pareuthesi  comprebensis,  ad  istum  modum 
ordinari  et  exponi :  Fratres,  reddo  vos 
memores,  Evangelium,  quod  praedicavi 
vobis  (quod  et  accepistis,  in  quo  et  statis, 
per  quod  et  salvamini),  quo  seu  quali  ser- 
mone  vobis  praedicaverim ,  id  est,  quibus 
et  quam  magnis  ac  multis  argumentis, 
quibusque  testimoniis  illud  vobis  praedi- 
caus  confirmaverim.  Haec  enim  sermo- 
nem  praedicantis  fortem  reddunt  ac  irre- 
fragabilem.  Et  videtur  Apostolus  loqui 
de  sermone ,  quomodo  de  literis  ad  Gal. 
6.  dicens:  Videte ,  qualibus  literis  scri- 
psi  vobis,  id  est,  cujusmodi  epistola, 
quemadmodum  exponit  eum  locum  Hie- 
ronymus. 

Id  vero,  quod  sequitur:  Si  tenetis, 
nisi  frustra  credidistis,  tale  est,  ac  si 
diceret:  Ex  bac  mea  rememoratione  co- 
gnoscere  potestis ,  num  adbuc  teneatis  id, 
quod  vobis  praedicavi.  Nam  si  non  tene- 
tis,  frustra  credidistis ,  hoc  est,  frustra 
facti  estis  Cbristiani.  Nam  sine  fide  resur- 
rectionis  mortuorum,  reliqua  fides  inanis 
est,  et  ad  salutem  inutilis.  Quod  infra 
plenius  declaratur. 

3.  Tradidi  enim  vobis  in  primis, 
quod  et  accepi.  Repetit  doctrinam,  quam 
CorintLiis  tradideiat  de  mortuorura  resur- 
rectione.  Et  hinc  intelligitur,  quo  ser- 
mone  praedicaverit  apud  eos  Evangelium 
resurrectionis,  id  est,  quantis  argumentis 
ac  testimouiis  snum  de  resurrectione  ser- 
monem  apud  eos  praedicans  instruxerit. 
Tradidi  vobis ,  inquit,  verbo  praedica- 
tionis,  etsi  non  scripto,  quod  ne  nunc 
quidem  facerem ,  si  id ,  qucd  verbo  prae- 
dicavi,  constantcr  retinuissetib.  Tradidi 
vero  in  primis,  Graece  Iv  TipojTOtg,  id  est, 
inter  prima  ac  praecipua  Evangelii  mei 
capita,  quod  et  accepi ,  scilicet  a  Cbristo 
Doraino  ;  quemadm<idum  expressit  supe- 
rius  cap.  11.  de  Eucharistiae  sacramento 
locuturus,  et  quomodo  generaliter  de  suo 
Evangelio  dicit  Gal.  1.:  Neque  enim  ego 
ab  homine  accepi  illud ,  neque  didici, 
sed  per  revelationem  Jesu  Christi. 

Quoniam  Christus  mortuus  est  pro 
peccatis  nostris.  Hoc ,  inquit ,  in  primis 
tradidi  vobis  et  docui,  quod  Christus ,  in 
lege  et  prophetis  promissus,  mortem,  quae 
peccati  poena  est,  sustinuit,  non  propter 
sua  peccata,  quae  nulla  habuit;  sed  pro- 
pter  nostra,  id  est,  ad  redimendas  poenas 
peccatis  nostris  debitas.  Ostendit  hic  lo- 
cus,  excepto  Christo,  nullum  hominem 
expertem  esse  peccati ,  quia  pro  omnibns 
mortuus  est  Christus.  Et  quoniam  infan- 
tes  propriae  actionis  peccata  non  habent, 
consequens  est,  eos  nasci  cum  peccato 
originis. 

Secundum  Scripturas.  IntelUge  pro- 
pheticas  et  reliquas  veteris  testamcnti. 
Nam  aliene  quidam  huc  adscribunt  ex 
Evangeliis  et  epistola  Petri  priore  testi- 
monia.  Referendum  est  autem  hoc:  se- 
cundum  Seripturas ,  non  ad  solam  Chri- 
sti  mortem,  sed  ad  totum  illud:  mortuus 
est  pro  peccatis  nostris.  De  quo  lucu- 
lenta  prophetia  est  apud  Jesaiam  toto 
fere  cap.  53.  Eandemque  fidem  nobis 
praenuntiarunt  sacrificia  legis. 

4.  Et  quia  sepultus  est.  Sepulturae 
meminit,  vel  ut  doceat,  etiam  sepultos 
resurrecturos  ,  vel  ideo  potius ,  ut  decla- 
ret  veritatem  resurrectionis.  Non  enim 
sepelitur,  nisi  qui  vere  mortuus  sit.  Pen- 
det  autem  fides  resurrectionis  a  veritate 
mortis ,  quia  resurrectio  non  est,  ubi  mors 
non  praecessit.  Hic  non  additur  secun- 
dum  Scripturas,  quia  fides  sepulturae 
Christi,  supposita  morte,  uon  habet  diffi- 
cultatem ,  nec  ab  infidelibus  oppugnata 
fuit.  Alioquin  ex  Scripturis  facile  est 
eam  probare,  ut  Jes.  11,  10.  et  53,  9., 
et  Jonae  2,  1. 

Et  quia  resurrexit  tertia  die.  Hujus 
articuli  studiose  meminit  eo,  quod  Christi 
resurrectio  fundamentum  sit  nostrae  re- 
surrectionis ,  uti  postea  docet;  ideoque  et 
ad  hunc  probandum  mox  adducit  testi- 
monia.  Resurrexit ,  Graece  ayTjyspTai^ 
excitatus  est ,  scilicet  a  morte.  Similiter 
in  sequentibus.  Quod  tertia  die  resurrexit, 
secundum  Evaiigelia  scrupulum  non  ha- 
bet.  Sed  illud  quaeri  solet,  quomodo 
cum    eo    non   pugnet   ipsius    praedictio 


Marc.  8.,  quod  oporteat  Filium  hominis 
occidi ,  et  post  tres  dies  resurgere ;  ac 
rursus  Matth.  12.,  quod,  sicuti  Jonas  in 
ventre  ceti,  sic  et  Filius  hominis  futurus 
sit  in  corde  terrae  tribus  diebus  et  nocti- 
bus.  Verum  haec  per  synecdochen  esse 
dicta ,  nec  aliter  a  Christi  discipuHs ,  et 
ab  ipsis  etiam  adversariis  intellecta,  quam 
quod  tertia  die  resurrecturus  esset,  ex 
collatione  diversorum  locorum  facile  po- 
test  intelligi,  nominatim  Matth.  27,  63. 
et  64.,  et  Luc.  24,  21.  | 

Secundum  Scripturas.  Haec  particula : 
secundwn  Scripturas ,  etiam  a  patribus 
addita  fuit  in  symbolo  Constantinopoli- 
tano.  Additionis  ratio  manifcsta  est,  quia 
resurrectio  Christi ,  et  consequenter  reli- 
quorum  mortuorum,  creditu  perdifficilis 
est,  utpote  sensui  humano  et  philosophiae 
naturali  in  speciem  vehementer  repugnans, 
adeo,  ut  et  inter  ipsos  fideles  adversus 
hunc  articulum  jam  tunc  haereses  exori- 
rentur,  vel  dicentium:  Quoniam  resur- 
rectio  mortuorum  non  est,  infra  vers. 
12.,  vel  eorum,  qui  dicebant,  resurrectio- 
nem  esse  jam  factam,  2  1  im.  2.,  ubi  et 
ipsum  Timotheum  admonet  his  verbis : 
Memor  esto,  Dominum  Jesum  Christum 
resurrexisse  a  mortuis ,  ex  semine  Da- 
vid ,  secundum  Evangelium  meum. 

Quare  ad  hunc  articulum  resurrectionis 
Christi,  ex  qua  resurrectio  caeterorum 
dependet,  bene  stabiliendum  opus  fuit 
allegatione  Scripturarum,  cujusmodi  sunt 
Psalm.  2.  et  15.,  et  Jonae  2.,  quarum 
primam  ad  probationem  Dominicae  re- 
surrectionis  adduxit  Paulus  Act.  13.,  se- 
cundam  Petrus  Act.  2.,  necnon  Pauhxs 
Act.  13.,  tertiam  Christus  ipse  semel  et 
iterum,  ut  Matth.  12.  et  16. 

Quamvis  autem  illud :  secundum  Scri- 
pturas ,  referri  possit  ad  hoc  totura:  re- 
surrexit  tertia  die  (nam  tertia  die  se 
resurrecturum ,  ostendit  Christus  in  locis 
memoratis  ex  figura  Jonae  Prophetae, 
de  quo  jam  dictum  est)  ;  quamvis  insuper 
referri  possit  etiam  ad  particulam  prae- 
cedentem  :  sepultus  est,  quam  ex  Scriptu- 
ris  probari  posse  jam  monstravimus ;  at- 
tamen  videtur  Apostolus  vel  solum ,   vel 

praecipue  propter  ipsam  resurrectionem 
hoc  addidisse.  Nam  resurrectione  Christi 
constituta,  facilc  constare  potuit,  etiam 
ex  solis  Apostolorum  testimoniis,  qiio  die 
facta  esset. 

5.  Et  quia  visus  est  Cephae.  Quoniam 
fides  nostra  fundata  est  in  doctrina  Pro- 
phetarum  et  Apostolorum,  idcirco  post 
Scripturas  Prophetarum  dicit,  se  etiam 
adduxisse  pro  suae  doctrinae  confirma- 
tione  testimonia  Apostolorum ;  ut  qui 
fuissent  oculati  testes  Dominicae  resur- 
rectionis.  Jam  enim  autoritatem  apud 
fideles  obtinuerant  Apostoli,  qui  cum  Chri- 
sto  ante  et  post  ejus  resurrectionem  fue- 
rant  conversati. 

Notandum  autem ,  hic  a  Paulo  recen- 
seri  Christi  post  resurrectionem  apparitio- 
nes,  nec  omnes  eas ,  nec  solas,  quas 
Evangelistae  commemorant.  Non  omnes, 
quia  non  meminit  earum ,  quae  f actae 
siiut  mulieribus;  eo,  quod  (ut  plerique 
aunotant)  muliebre  testimonium  in  re  tam 
ardua  parum  ponderis  esset  habiturum 
apud  contradicentes  et  ad  credendum  tar- 
diores.  Forte  etiam  idcirco ,  ne  facere 
videretur  contra  suum  ipsius  praeceptum 
paulo  ante  datum  de  silentio  mulierum 
in  Ecclesia ,  si  earum  testimonia  velut 
authentica  referret  in  scriptum,  publice 
in  Ecclesia  legendum. 

Sed  nec  illius  meminit  apparitionis, 
quae  facta  est  Cleophae  et  socio  ejus, 
euntibus  in  Emmaus.  Non  euim  erant 
isti  tantae  autoritatis,  ut  hic  nominandi 
viderentur. 

Deinde  nec  solas  illas  recenset.  Nam 
quod  Jacobo,  quodque  ipsimet  Paulo 
Christus  apparuerit,  in  Evangeliis  omnino 
non  legitur ;  quod  qiiingentis  fratribus, 
non  est  expressura.  Primo  autem  loco 
dicit,  Christum  visum  esse  Cephae ,  id 
est,  Petro;  vel  quia  Petri  tamquam  Apo- 
stolorum  principis  prima  erat  autoritas, 
qui  proinde  primo  nominandus  erat;  vel 
quia  inter  vircs  primus  revera  fuerit  Pe- 
trus ,  cui  Christus  a  morte  redivivus  ap- 
paruit. 

Utraque  ratio  legitur  apud  expositores, 
tam  Graecos,  quam  Latinos.  Et  utramque 


breviter  Oecumenius  est  complexus,  di- 
cens :  Quod  inter  viros  primum  appa- 
ruit  Petro ,  tamquam  primario  duci 
venerandi  discipulorum  chori.  Nam 
quod  primum  Petro ,  colligi  potest  ex  eo, 
quod  Lucas  cap.  24.  narrat,  undecim 
Apostolos  duobus  discipulis  ex  Emmaus, 
ubi  Dominum  cognoverant,  redeuntibus 
dixisse:  Surrexit  Dominus  vere ,  et  ap- 
paruit  Simoni;  tamquam  dicerent:  Non 
est  incredibile ,  quod  narratis ,  Dominum 
a  vobis  visum  et  cognitum:  jam  ante 
enim  Simoni  Petro  visus  est.  Quod  qui- 
dem  verisimile  est  mane  contigisse,  post 
apparitionem  mulieribus  factam.  Loquitur 
autem  Apostolus  de  apparitione,  quae 
Petro  singulariter  facta  fuit.  Nam  postea 
Petro  simul  cum  aliis  frequenter  apparuit 
Dominus,  uti  constat  ex  Evangeliis. 

Et  post  hoc  undecim.  Graece:  slta 
ToTg  diiid&'/.a,  deinde  duodecim.  Consen- 
tit  in  numero  Syra  versio.  Graecum  arti- 
culum  TQ^^z,  expressit  textus  Ambrosii, 
qui  habet :  illis  undecim ;  nec  non  Augu- 
stini  citatio,  quaest.  117.  super  Genesin, 
quae  habet:  illis  duodecim.  Caeterum 
utriusque  lectionis  Latinae  meminit  idem 
Augustinus  lib.  3.  de  consens.  Evangelist,, 
cap.  ult. ;  tametsi  putat  eam  veriorem, 
quae  habet  duodecim.  Id  enim  a  nonnul- 
lis  mutatum  in  undecim,  quod  duodena- 
rio  Apostolum  numero  Judas  jam  esset 
subtractus.  Ejusdem  lectionis  ex  Augu- 
stino  mentionem  faciunt  post  glossam  or- 
dinariam  Lombardus  et  S.  Thomas.  Sed 
et  Beda  utrumque  locum  Augustini  in  sua 
collectanea  compegit. 

Laborant  autem  Graeci  commentatnres 
in  eo,  quod  Paulus  dicit  dwot/eciw,  quum 
Judas  proditor  ab  illo  nnmero  jam  de- 
fecisset,  nec  in  eum  cooptatus  adhuc  esset 
Matthias.  Certe  ipso  resurrectionis  die 
tantum  decem  Apostolis  apparuit  Domi- 
nus.  Aberat  enim  Thomas,  quo  post  octo 
dies  praesente  apparuit  undecim,  uti  pa- 
tet  ex  Joannis  narratione,  cap.  20.  At  de 
utraque  hac  apparitione ,  aut  saltem  de 
posteriori  praesens  locus  omnino  intelli- 
gendus  est.  Adferunt  ad  hunc  nodum 
solvendum  Graeci  responsiones  quasdam 

parum  probabiles ,  quas  videre  est  apud 
Theopbylactum  et  Oecumenium. 

Vera  responsio  est,  quam  ex  S.  Augu- 
stino  B.  Tbomas  explicat,  majorera  nu- 
merum,  eumque  consuetum  et  ordinarium, 
synecdocbice  positum  esse  pro  minori 
non  ordinario;  velut  si  dicas  decemviros 
aliquid  statuisse,  quum  forte  unus  aut 
alter  abfuisset  a  collegio.  Recidit  buc  so- 
lutio  Cajetani  diceutis,  duodecim  non  esse 
hic  nomen  numeri,  sed  ordinis  Apostolici, 
quem  in  numero  duodenario  Cbristus  in- 
stituerat.  Quam  ob  causam  etiam  Joan- 
nes  ita  loquitur  cap.  20.:  Thomas ,  unus 
ex  duodecim ,  non  erat  cum  eis. 

Quod  si  legas:  undecim ,  quomodo 
legit  etiam  Hieronymus  in  epist.  ad  Fa- 
biolam,  mansione  sexta,  dicendum  erit 
undecim  vocari,  quod  Apostolorum  tunc 
numerus  in  undecim  consistebat;  etiamsi 
forte  contingeret,  aliquem  abesse.  Sic 
enim  Marcus  et  Lucas  scribunt,  Christum 
ipso  die ,  quo  resurrexit,  undecim  disci- 
pulis  apparuisse,  quura  utique,  Tboma 
absente ,  decera  tantum  fuisse  constet. 

6.  Deinde  visus  est  plus  quam  quin- 
gentis  fratribus  simul.  Simul,  Graece 
itpaTiaZ,  sed  eodem  sensu.  Fratres  vocat 
fideles.  Haec  apparitio  vel  praetermissa 
est  ab  Evangelistis ,  vel  potius  eadem  di- 
cenda  oum  illa,  quam  Matth.  cap.  28. 
commemorat  factara  discipulis  in  raonte 
Galilaeae,  ubi  constituerat  illis  Jesus; 
ut  illos  fratres  bic  intelligamus ,  de  qui- 
bus  ibidera  Dominus  ait  mulieribus :  Ite, 
nuntiate  fratribus  meis ,  ut  eant  in  Ga- 
lilaeam.  Ibi  me  videbunt.  Nam  quod 
quidam  intelligunt  de  ea ,  qua  discipulis 
apparuit  in  raonte  Oliveti ,  inde  ascensu- 
rus  in  coelum,  de  qua  Luc.  24.  et  Act.  L, 
non  solum  cx  eo  refellitur,  quod  duas 
adhuc  posteriores  apparitiones  Apostolus 
enumerat,  ante  ascensionem  ejus  factas; 
verum  etiam  quia  tanto  nuraero  circa 
Hierosolymam  congregari  Christi  fideles 
rainime  fuissent  ausi  propter  metum  Ju- 
daeorum. 

Eaudem  vero  hanc  esse  apparitioaem 
cum  illa ,  quam  in  Galilaea  factam  scribit 
Matthaeus,  omnium  fere  consensus   est; 


idque  ea  probabili  ratione  Cajetanus  osten- 
dit,  quod  illa  fuerit  generalis  ac  solemnis 
apparitio,  ab  ipso  Domino,  quemadmo- 
dum  Evangelistae  testantur ,  ante  passio- 
nera,  et  rursus  ipso  resurrectionis  die 
promissa,  Matth.  26.  et  28. ,  Marci  14. 
et  16.  Videtur  enim  Christus  locum  illum 
ab  Hierosolyma  remotum  apparitioni  suae  J 
designasse,  ut  ad  eum  disoipuli,  seu  fide-  " 
les,  quicumque  velleut,  libere  ac  sine 
periculo  congregarentur,  Dominum  suum, 
qui  mortuus  fuerat,  viventem  conspecturi. 

Nec  sane  dubitaudum,  quin  inter  hos 
quingentos  fratres,  praeter  undecim  Apo- 
stolos,  quorura  expresse  Mattbaeus  me- 
rainit,  etiam  fuerint  septuaginta  discipuli, 
et  in  horum  numero  Mattbias  et  Barsabas, 
de  quibus  Actorura.  1.  testatur  Petrus, 
eos  ex  illis  viris  fuisse ,  qui  cum  Aposto- 
lis  fuerant  conversati  toto  tempore ,  quo  a 
Christus  inter  eos  intravit  et  exivit,  a  * 
baptismate  Joannis  usque  in  diem,  qua 
assumptus  fuit  in  coelum;  et  proinde 
idoneos  esse,  qui  una  cum  Apostolis 
testes  fiant  resurrectionis  Dominicae. 
Quamquam ,  etsi  extra  numerura  septua- 
ginta  discipulorum  fuissent,  Petri  taraen 
de  his  duobus  narratio  non  sinit  nos  du- 
bitare,  quiu  et  ipsi,  inter  tam  multos  alios, 
Christum  post  resurrectionem  viderint. 

Hoc  specialiter  aunotandum  duxi  pro- 
pter  Graecos ,  qui ,  de  Matthia  quaestio- 
nem  moventes,  nihil  certi  statuunt,  an  et 
quando  Christus  illi  visus  fuerit,  raagis- 
que  verisimile  putant,  visum  ab  eo  fuisse, 
postquam  ascendit  in  coelum,  quemad- 
modum  et  Paulo  post  ascensionem  visus 
fuit.  Qaod  profecto  nulla  necessitate  ac 
sine  probabili  ratione  de  Matthia  dicitur. 

Admouet  Cbrysostomus ,  et  post  eum 
Theophylactus  et  Oecumeuius,  q\iosdam 
adverbium  .7iavu>^  quod  noster  interpres 
dixit  plus  quam,  interpretari  desuper^  e 
superiore  loco ,  id  est,  coeMtus,  ut  secun-  - 
dura  bos  facta  sit  ista  Christi  apparitio  1 
post  ascensionem  ejus  in  coelum ,  ipso 
desuper  in  sublimi  conspicuum  se  tot  fra- 
tribus  exhibente,  videlicet  ad  firraaudam 
fidem  suae  in  coelum  assumptionis.  Si 
quidem  et  alias  in  Scripturis  e7iay(i>  pro 

supra  accipitur ,  ut  Matth.  5. :  Non  po- 
test  civitas  abscondi  supra  montem  po- 
sita,  et  Luc.  10.:  Dedi  vobis  potestatem 
calcandi  supra  serpentes  et  scorpiones, 
et  Joann.  3. :  Qui  desursum  venit,  supra 
nos  est,  et  iterum :  Qui  de  coelo  venit, 
supra  omnes  est. 

Nec  obstat  huic  acceptioni  scrupulus, 
quem  movet  Erasmus  de  casu ;  quod  ni- 
mirum  ETravoj  genitivum  postulet,  ut  patet 
in  exemplis  allatis ;  hic  vero  dativus  ei 
adjungatur:  Trsvxaxootot?  a^s^^^oTg.  Non 
enim  STiava)  praepositio  est  hoc  loco,  sed 
adverbium;  regiturque  casus  sequens  a 
praecedenti  verbo :  wqjOrj,  visus  est. 
Nam  et  alibi  capitur  adverbialiter ,  ut 
Matth.  2. :  JJsquedum  veniens  (stella) 
staret  supra,  ubi  erat  puer. 

Quare  si  quis  hujus  loci  sensum  esse 
putet,  Christum  quingentis  fratribus  e 
loco  sublimi  visum  fuisse,  nempe  quo 
facilius  a  tam  multis  conspiceretur ,  nihil 
sentiet  improbabile;  modo  locum  subli- 
mem  intelligat  aereum,  et  de  tempore  lo- 
quatur,  quod  adscensionem  Domini  prae- 
cessit.  Nam  qui  refeiunt  ad  Christum 
jam  in  coelos  sublatum,  velut  illi,  quorum 
opinionem ,  Graecis  narrantibus ,  audivi- 
mus,  rem  certe  dicunt  parum  consonam 
iis,  quae  Lucas  memorat  gesta  circa  Do- 
mini  adscensionem  Actor.  1.  Deinde  nec 
ordinem  servant  apparitionum,  quas  Pau- 
lus  enumerat;  quum  duae  sequcntes,  al- 
tera,  quando  Jacobo  visus  est  Dominus, 
altera ,  quando  Apostolis  omnibus ,  ante 
ejus  adscensionem  contigerint. 

Veruratamen  arbitror,  retinendam  po- 
tius  esse  communem  omnium  paene  Grae- 
corum  et  Latinoram  interpretationem, 
quam  et  Syriacus  textus  exhibet ,  ut  ad- 
verbium  eTiavo)  numerum  respiciat,  non 
locum ;  ac  si  dicat  Apostolus :  supra  quam 
quingentis  fratribus,  uti  vertit  Faber, 
id  est,  amplius  quingentis;  quemadmo- 
dum  et  alibi  sumitur,  ut  Marci  14,:  Po- 
terat  unguentum  istud  venundari  plus 
quam  trecentis  denariis ,  et  apud  LXX. 
saepissime ,  ut  passim  in  Numeris  :  a  vi- 
ginti  annis  et  supra. 

Porro  cum  tam  multis  post  suam  re- 


surrectionem  Christus  Dominus  apparuit, 
illud  notandum  est,  de  nullo  eorum  audi- 
tum  aliquando,  quod  postea  defecerit  a 
fide  Christi,  dicens  sibi  caeterisque  vana 
et  phantastica  apparitione  fuisse  illusum, 
ut  esse  videretur,  qui  non  erat.  Nec  vero, 
si  qui  illorum  defecissent,  Paulus  eos  in- 
tegro  numero  testes  huc  adduceret.  Quod 
profecto  magnum  e.st  argumentum  verae 
et  iiidubitatae  resurrectionis  Christi. 

Ex  quibus  multi  manent  usque  ad- 
huc.  Multi,  Graece  plures.  Quorum,  in- 
quit ,  major  pars  adhuc  superest ,  ut  ab 
aliis  peti  possit  testimonium.  Alii  com- 
parativum  per  positivum  exponunt,  plu- 
res,  id  est,  multi,  complures.  Verum  pars 
sequens  indicat,  comparative  dictum  esse. 

Quidam  autem  dormierunt.  Graece: 
Quidam  autem  et  dormierunt.  Ac  si  di- 
cat:  Etsi  quidam  eorum  dormierunt,  ut 
jam  testes  audiri  nequeant,  alii  tamen 
plures  adhuc  in  vivis  sunt ,  ut  interrogari 
possint.  Sed  et  qui  dormierunt,  in  hoc 
testimonio  ad  finem  usquc  perseverarunt, 
Dormierunt,  id  est,  obdormierunt,  quo- 
modo  vertunt  alii  hoc  loco,  et  ipse  noster 
interpres  Actor.  7. :  Et  cum  hoc  dixisset 
(Stephanus)^  obdormivit.  Non  enim  signi- 
ficatur  soranus  praeteritus  ,  sed  praesens. 
Similis  iu  Scripturis  usus  est  verbi  se- 
derunt  pro  consederunt ,  ut  et  de  iis  di- 
catur,  qui  adhuc  sedent,  velut  Matth.  23. : 
Super  cathedram  Moysi  sederunt  scribae 
et  Pharisaei;  Marci  16.  de  Christo:  Se- 
dit  a  dextris  Dei,  juxta  codices  emen- 
datiores.  Itaque  sensus  Apostoli  est: 
Mortni  sunt,  jamque  dormiunt  in  spe  re- 
surrectionis.  Sic  autem  loquitur,  ut  ipso 
vocabulo  resurrectionis  fidem  confirmet. 
Neque  enim  mors  bestiarum ,  sed  homi- 
num  in  sacris  Hteris  somuus  appellatur. 
De  eo  diximus  ad  cap.  7.  hujus  epist., 
vers.  39. 

7.  Deinde  visus  est  Jncobo.  Sunt,  qui 
Jacobura  hunc  faciant  socium  Cleophae, 
de  quo  Luc.  24. :  sed  nulla  fulti  ratione, 
et  praeter  ordinem  temporis  in  recensen- 
dis  apparitionibus  caeteroquin  a  Paulo 
servatum.  Nam  Cleophae  ejusque  socio 
prius  apparuit  Dominus,  quam  fratribus 

illis  quingentis ;  imo  et  prius,  quam  Apo- 
stolorum  collegio.  Deinde  cur  ex  duobus, 
quibus  simul  apparuit,  alterum  solum  no- 
minaret  Apostolus  ? 

Porro  doctorum  omnium  sententia  est, 
eademque  verissima,  Paulum  loqui  de 
Jacobo  ,  fratre  Domini ,  prirao  Hierosoly- 
morum  episcopo,  qui  cognominatus  est 
Justus,  et  cujus  apud  fideles,  praesertim 
Judaeos,  erat  permagna  autoritas.  Quae 
causa  est,  cur  apparitiouem  illi  factam 
Paulus  non  putaverit  praetermittendam. 
Erat  enim  testis  omni  exceptione  major. 

At  vero  consequens  ex  hoc  loco  non 
est  (quod  nonnulli  consequens  esse  vo- 
lunt),  Jacobum,  fratrem  Domini,  non  fuisse 
ex  Apostolorum  numero ,  de  quibus  jam 
dictum  est:  Et  post  hoc  undecim  sive 
duodecim;  nihilo  magis ,  quam  si  inde 
colligas,  Petrum  ex  eo  numero  non  fuisse, 
quoniam  et  de  illo  seorsum  ait:  Visus  est 
Cephae.  Tantum  ergo  significare  voluit, 
Cbristum  his  duobus,  Petro  et  Jacobo, 
singulariter ,  hoc  est ,  utrique  soli  visum 
fuisse.  Caeterum  pleniorem  refutationem 
eorum ,  qui  Jacobum  himc  expungunt  e 
catalogo  duodecim  Apostolorum ,  diver- 
siim  facientes  ab  utroque  Jacobo  Apo- 
stolo,  rejicimus  in  alium  locum  opportu- 
niorem,  qui  est  Gal.  1. 

Illud  hoc  loco  quaerendum ,  quando 
contigerit  ista  apparitio  Jacobo  facta. 
Est,  cui  videatur  probabile ,  contigisse 
post  ascensionem  Domini.  Sed  rationem 
non  adfert,  et,  si  ita  sit,  ultimo  loco  po- 
nenda  erat  cum  ea,  qua  Paulo  visus  fuit. 
Exstat  apud  Hieronymum  in  catal.  scri- 
ptorum  ecclesiast.  de  Jacobo  post  resur- 
rectionem  Salvatoris  hujiismodi  narratio, 
ex  Evangelio  secundum  Hebraeos ,  quod 
etNazaraeorum  vocatur,  deprompta:  Do- 
minus  autem ,  cum  dedisset  sindonem 
servo  sacerdotis ,  ivit  ad  Jacohum  et 
appnruit  ei.  Juraverat  enim  Jacobus, 
se  non  comesturum  patiem  ab  illa  hora, 
qua  biberat  calicem  Domini,  donec  vi- 
deret  eum  resurgentem  a  mortuis.  Eur- 
susque  post  pauhtlum :  Afferte,  ait  Do- 
minus ,  mensam ,  et  panem.  Statimque 
additur:  Tulit  panem  et  benedixit  ac 


fregit,  et  dedit  Jacobo  Justo,  et  dixit 
ei:  Frater  mi ,  comede  panem  tuum,  < 
quia  resurrexit  Filius  a  dormientibus.  t 
Haec  apud  Hieronymum ;  quae  eadem  * 
ex  illo  referunt  Sedulius  et  Hervaeus, 
meminei-unt  etiam  Haimo ,  S.  Thomas, 
Liranus  et  alii.  Quae  si  vera  sunt,  dicen- 
dum  crit,  Dominum  apparuisse  Jacobo 
statim  a  resurrectione,  saltem  ipso  die, 
quo  resurrexit;  non  autem  demum  post 
alias  jam  memoratas  apparitiones ,  qua- 
rum  postremalonge  postdiem  resurrectio- 
nis  contigit;  raaxime  quod  media  Jacobi, 
de  qua  Hieronymus,  non  debuerit,  nec 
vero  naturaliter  potuerit  extendi  ultra 
terapus  praedictarum  apparitionum. 

Verum  istam  de  Jacobo  narrationem, 
ut  fabulosam  et  fidei  sacrorum  Evange- 
liorum  contrariam,  rejicit  Joannes  Hesse- 
hus  in  explicatione  resurrect.  Domin. ; 
nec  id  immerito ,  quantum  arbitror.  Pu- 
gnat  enim  cum  eo ,  quod  hoc  loco  scribit 
Apostolus  ,  Dominum  Jacobo  visum  ,  po- 
steaquam  visus  est  quingentis  fratribus. 
Nec  est,  quod  dicas,  illud  deinde  non 
ordinem  temporis  significare ,  sed  narra- 
tionis  ;  nam  temporis  ordinem  hic  ab 
Apostolo  servari,  vel  ex  co  satis  apparet, 
quod  Dominum  sibi  omnium  novissime 
visum  fuisse  referat;  utique  juxta  seriem 
temporis. 

Alii,  ut  Paulura  cum  Evangelio  Naza- 
raeorum  concilient,  finguut  duas  appari- 
tiones  Jacobo  factas.  Sed  inepte.  Quor- 
sum  enim  Paulus ,  omissa  priore  ,  tantum 
commemoraret  posteriorem,  ac  non  potius 
utraraque?  Deiude  refellitur  illa  narratio, 
quia  clarura  est  ex  Evangeliis ,  oranes 
Apostolos  in  Christi  passione  et  morte 
fuisse  scandalizatos ,  nec  quidquam  sibi 
promisisse  de  ejus  resurrectione  post  tri- 
duura  fatura.  Propter  quod  Augustinus 
in  euarr.  Psalmi  74.  ad  illud:  Liquefacta 
est  terra  etc. ,  non  dubitavit  affirmare, 
quod  in  passione  Domini  omties  Apo- 
stoli  desperaverunt.  Unde  et  ad  creden- 
dam  ejus  resurrectionem  sibi  nuntiatam 
tardi  difficilesque  fuere.  Nam  et  qui  primi 
erant  inter  illos ,  Petrus  et  Joannes ,  ipso 
Joanne  teste  cap.  20.,  nondum  sciebant 

Scripturam,  quia  oportebat  eum  a  mor- 
tuis  resurgere.  Atqiii  juramentum  illud 
Jacobi  certo  fuisse  persnasum  arguit  de 
Christo  paulo  post  resurrecturo. 

Jam  si  Christus  resurgens ,  ut  habet 
narratio,  sindonem  secum  abstulit,  et  de- 
dit  servo  sacerdotis,  quomodo  verura  est 
secundnm  Joannem  cap.  20.  et  Lucam 
cap.  24. ,  resurgente  Domino  ,  linteamina 
relicta  fuisse  in  sepulcro,  videlicet  in  ar- 
gumentum  resurrectionis  ?  Nam  lintea 
cum  sindone ,  cui  involutum  fuit  corpus 
Dominimortuum,  Evangelistis  eadem  esse 
(excepto  forte  sudario  capitis  integumento, 
de  quo  Joanues  ibidem ,  et  institis  seu 
fasciis ,  quibus  manus  et  pedes  mortuo- 
rum  ligari  solent,  ut  de  Lazaro  refertur 
Joan.  11.,  quae  cuncta  generali  nomine 
linteaminum  comprehendi  poterant) ,  ex 
historia  sepulturae  Dominicae  satis  evi- 
denter  apparet,  in  qua  Joannes  lintea 
vocat,  quam  tres  caeteri  sindonem. 

Denique  nulla  est  autoritas  illius  evan- 
gelii ,  quod  constat  apocryphum  esse  ,  et 
propter  quaedam  etiam  alia  ab  Evangeliis 
dissona  fidem  non  mereri,  licet  eo  Hiero- 
nymus  interdum  utatur ,  ubi  commodum 
est.  Igitur  ea  narratione  repudiata,  quam 
nec  ipse  Hieronymus  approbare  se  decla- 
rat,  teneamus,  hanc  apparitionem,  de  qua 
Paulus,  Jacobo  factam  fuisse  multis  die- 
bus  post  Domini  resurrectiouem  ;  eo  scili- 
cet  ordine  temporis,  quo  facta  receusetur 
a  Paulo.  Quod  et  Aquinas  scntit,  eodem 
argumento ,  a  ratione  temporis  sumpto, 
suspectam  reddens  illam  de  voto  Jacobi 
fabulam.  Annotavit  hoc  ipsum  etiam  Lo- 
rinus  scribens  in  Acta  Apost.  1 ,  13. 

Deinde  ApostoHs  omnihus.  Non  dicit 
undecim,  aut  duodecim,  sicut  supra,  sed 
omnibus  Apostolis.  Quo  nomine  etiam 
alios  quosdam  extra  duodecim  illos  Scri- 
ptura  subinde  comprehendit.  Chrysosto- 
miis  et  Theophylactus  ad  LXX.  discipu- 
los  extendunt,  quod  et  Cajetano  placet. 
Eadem  fcre  sententia  est  Hieronymi  scri- 
bentis  ad  Fabiolam,  mansione  sexta. 
Disserens  enim  de  LXX.  Christi  discipu- 
lis  per  LXX.  palmas  significatis,  ita  sub- 
jungit :  De  quibus  et  Paulus  refert,  quod 


apparuerit  Dominus  primum  undecim, 
deinde  Apostolis  omnihus ;  alios  volens 
intelligi  primos,  et  alios  secundos  Chri- 
sti  discipulos.  Sic  ille,  subindicans,  solos 
LXX.  discipulos  hoc  loco  significatos 
esse,  cum  verius  sit,  quod  alii  sentiunt, 
hic  etiam  primi  ordinis  Apostolos  com- 
prehendi.  Est  autem  sermo,  non  de  mani- 
festatione  facta  in  monte  Galilaeae,  uti 
sentit  Ambrosii  commentator;  nam  de  ea 
tertio  loco  dictum  est;  sed  de  postrema, 
quae  facta  fuit  ipso  die  Dominicae  ad- 
scensionis,  sive  Hierosolymis ,  sive  in 
monte  Oliveti.  Quae  duae  pro  una  sup- 
putantur  propter  continuationem,  quia, 
sicut  ait  Lucas:  Eduxit  eos  foras  in 
Bethaniam ,  id  est,  ex  Hierosolymis  ad 
montem  Oliveti ,  in  cujus  latere  Bethania 
sita  erat.  Multos  autem  illic  adfuisse 
praeterundecim  Apostolos,  satis  colligitur 
ex  historia  Actor.  1. 

Quod  vero  Oecumenius  extra  duodecim 
Apostolos  Thaddaeum  nominat,  quum  a 
Matthaeo  cap.  10.  et  Marco  cap.  3.  Thad- 
daeus  inter  duodecim  recenseatur;  idem 
nempe,  quem  Lucas  Evangelii  cap.  6.  et 
Actor.  1.  Judam  Jacobi  vocat;  id  ne 
quem  moveat,  sciendum  est,  Oecumenium 
in  ea  re  sequi  Graecos  quosdam  autores, 
qui  praeter  Thaddaeum  Apostolum  jam 
dictum  commemorant  et  alterum  ejusdem 
nominis,  e  LXX.  discipulis  unum,  quem 
ferunt  ad  Abagarum  regem  missum,  ut 
Christi  fidem  ei  annuntiaret.  Unde  et  in 
Graecorum  menologio  duo  Thaddaei  col- 
locati  sunt;  Apostolus  quidem  ille  ad 
diem  19.  Junii ,  sub  nomine  Judae  Apo- 
stoli,  fratris  Domini;  discipulus  autem 
ad  21.  Augusti,  sub  nomine  Thaddaei 
Apostoli.  Sed  haec  Graecorum  de  duo- 
bus  Thaddaeis  opinio,  a  quibusdam  etiam 
Latinis  recepta,  num  veritate  subnixa  sit, 
non  est  hujus  loci  disquirere.  Vide,  quae 
ad  eara  rem  sedulo  collegit  Lorinus  super 
Acta  cap.  1,  13. 

8.  Novissitne  autem  omnium  tam- 
quam  ahortivo  visus  est  et  mihi.  Oni- 
mwm  velApostolorum,  vel  potiusuniverse 
eorum ,  quibus  visus  est.  Nam  praeter 
Apostolos   etiam   aliis  visum ,  jam   ante 

memoravit.  Cnr  autem  dicat:  tamquam 
abortivo,  (Gnosticorum  omisso  commento, 
quod  refert  Irenaeus  lib.  1.  cap.  1.)  ratio 
qnaerenda  est. 

Et  quidem  a  multis  haec  ratio  redditur, 
quia,  sicuti  foetus  abortivus  extra  tempus 
nascitur,  ita  Paulus  extra  tempus  aliorum 
Apostolorum  Christo  renatus  est.  Nam 
illi  renati  arite  Spiritus  sancti  adventum; 
iste  post.  Atqui  id  non  est  renasci  extra 
tempus,  nisi  fateamur  omnes  fideles,  qui- 
cumque  post  adventum  Spiritus  sancti 
Christo  renati  sunt,  extra  tempus  esse 
renatos,  et  per  hoc  abortivos  censeri; 
quod  nemo  dixerit.  Quin  etsi  rationem 
hanc  ad  Apostolos  restringas,  constare 
non  poterit ,  nisi  et  Barnabam  abortivum 
agnoscamus;  quod  non  credimus  esse  ex 
sententia  Pauli.  Certe  natum  esse  post 
alios  ,  patre  jam  ex  humanis  sublato,  non 
abortivum  facit,  sed  posthumum,  de  quo 
locum  hunc  parum  apposite  quidam  in- 
terpretantur ;  nam  Graecum  exTptojia 
posthumum  nullo  modo  significat. 

Ab  aliis  haec  adfertur  ratib,  quia,  sicut 
abortivum  violente  educitur,  ita  Paulus, 
vi  forinsecus  adhibita,  compulsus  est  ad 
Christum  venire,  eique  renasci;  quemad- 
modum  docct  historia  conversionis  ejus, 
Actor.  9.  Verum  nec  ista  ratio  congruit. 
Nam  sive  violente  ejiciatur  foetus,  sive, 
quod  saepe  fit,  ex  aliqua  causa  sponte 
prorumpat,  ordinarium  nascendi  tempus 
praeveniens,  ut  immaturi  fructus  arborum 
aliquando  sponte  decidunt,  abortivus  vo- 
catur,  velut  ad  ortum  intempestivus,  ideo- 
que  imperfectus. 

Quare  potius  hac  imperfecti  ratioue 
putandus  est  Paulus  abortivum  se  vocare, 
tamquam  Apostolum  caeteris  imperfectio- 
rem  atque  minorem ,  nec  cum  illis  con- 
ferendum,  adeoque  et  Apostoli  noniine 
indignum.  Hanc  enim  rationem  ipsemet 
allegat  verbis  consequentibus ;  eandem- 
que  Graeci  tractatores  attendunt,  et  Aqui- 
nas  post  duas  priores  adfert  tertio  loco 
sic,  ut  aliis  praeferre  videatur.  Hoc  au- 
tem  Apostolus  Paulus  humiliter  de  se 
scribit;  nec  minus  tamen  veraciter,  ut  in- 
fra  docebimus. 


Non  hic  praeteribo  opinionem ,  quam 
tradunt  recentiores  quidam,  ut  Cardinalis 
Baronius  ad  aimum  Domini  44.,  et  Lori- 
nus  snper  Actus  Apost.  cap.  9,  3.;  nempe 
Paulum  inter  Apostolos  abortivum  se  vo- 
care,  quia  supernumerarius  erat,  id  est, 
extra  numerum  duodenarium  ad  Aposto- 
latum  adscitus  una  cum  Barnaba;  quem- 
admodum  legitur  Actor.  13.  Nam ,  ut  re- 
fert  Suetonius  in  Octavio,  cap.  35.,  sena- 
tores  illi  vulgo  vocabantur  apudRomanos 
abortivi,  qui  supra  justum  numerum  per 
gratiam  et  praemium  in  senatum  allege- 
bantur,  alioquin  indigni. 

Verum  ingenue  fateor  ,  hanc  rationem  -i 
mihi  uon  posse  probari ;  tum  quod  verisi-  7 
mile  non  sit,  Paulura,  qui  Graece  scripsit, 
nec  adhuc  Romam  viderat,  usum  Eomani 
vocabuli  tam  rarum  ac  remotum  prae 
oculis  habulsse;  tum  quia  non  respicit 
hoc  loco  ad  determiuatum  numerum  Apo- 
stolorum,  sed  generatim  ad  eos,  de  qui- 
bus  dixerat:  deinde  Apostolis  omnibus. 
Nec  vero  Barnabam  una  secum  putaret 
conferendum  cum  senatoribus  indignis,  et, 
quod  deterius  est ,  dignitatem  per  ambi- 
tum  consecutis. 

Jam  quod  ad  hanc  apparitionem  Do- 
minicam  Paulo  factam  attinet  (quae  sine 
dnbiopost  adscensionem  Domini  contigit), 
illud  etiam  iudubitate  tenendum  est,  ta- 
lem  fuis.se,  qua  Christus  semet  ipsum 
corporaliter  atque  oculis  corporeis  viden- 
dum  Paulo  ostenderet;  ad  quem  modum 
et  aliis  omuibus  supra  memoratis  visus 
est.  Nam  nisi  talis  visio  fuisset  ^tiam 
haec,  de  qua  mmc  Paulus  loquitur,  quo- 
modo  se  perinde,  ut  caeteros,  testera  ad- 
duceret  oculatum  ad  probandam  veritatem 
resurrectionis  Christi? 

Quocirca  rejiciendum  omnino ,  quod 
scribit  Ansbertus  Ambrosius,  et  ex  eo 
verbatim  refert  Haimo  lib.  1.  comm.  in 
Apocal.,  exponens  illud  capitis  1.:  Mit- 
tens  per  Angelum  suum  servo  suo  Jo- 
anni;  uempe:  Credi  posse ,  quod  B. 
Paulo  Apostolo  Dominus  post  suam 
adsccnsionem  non  in  sua  natura  appa- 
ruerit,  sed  potius  per  Angelum  in  ea 
forma,  in  qua  recognosci  ab  hominibus 

solet.  Deinde  prosequitur  Haimo  vel  suis, 
vel  Ansberti  verbis :  Quod  hinc  etiam 
probcri  potest,  quia ,  si  B.  Paulus, 
nuper  conversus,  in  sua  eum  substantia 
vidissct,  consequens  esset,  ut  prae  om- 
nibus  dilecto  discipulo,  sibique  ab  ado- 
lescentia  dicato ,  non  per  Angelum, 
sed  per  semet  ipsum  appareret.  Hoc, 
inquam,  recipiendum  non  est.  Nam  visio 
corporis  ab  Angelo  formati  et  assumpti, 
quod  Christi  hominis  speciem  repraesen- 
taret,  Jiaudquaquam  Paulo  sufficeret  ad 
ferendum  oculare  testimonium  resurrectio- 
nis  ejus,  quo  post  alios  testes  adhibitos, 
qui  Dominum  viderant,  ipse  etiam  dicere 
posset:  Visus  est  et  mihi.  Neque  si  tale 
corpus  Apostolorum  oculis  oblatum  fuis- 
set,  idcirco  credidissent,  eum  resurrexisse; 
quod  satis  ex  evangelica  patet  historia. 
Quanto  minus  id  credidissent  ex  Aposto- 
lorum  testimonio  caeteri  homines,  si  sci- 
rent,  iUos  non  aliud  vidisse. 

Nec  valet  argumentum  de  Joanne,  ut 
qui  Christum  ipsum  post  ejus  resurrectio- 
nem  una  cum  Petro  caeterisque  Apostolis 
viderit  saepenumero.  Quamquam  et  hu- 
jusmodi  beneficia  non  semper  exhibentur 
melioribus,  magisve  dilectis;  sed  ptout 
expedit,  ac  plurimum  ob  rationes  nobis 
occultas,  solique  Deo  cognitas.  Certe 
congruens  erat,  ac  qnodammodo  neces- 
sarium,  ut  Paulus,  portaturus  Christi  no- 
men  coram  gentibus  et  regibus,  et  fiUis 
Israel,  Act.  9.,  plusque  omnibus  labora- 
turus,  infra  versu  10.,  similiter  ut  caeteri 
Apostoli,  quibus  dictum  erat:  Eritis  mihi 
testts,  Actor.  2.,  Christum  Domiuum  a 
morte  redivivum  facie  ad  faciem  videret. 
Unde  cum  illis  sese  conferens  supra  cap. 
9.  dixit:  Non  sum  Apostolusi^  Nonne 
Christum  Jesum  Dominum  nostrum 
vidi? 

Sed  quando  et  ubi  viderit,  quaeritur. 
Id  enim  ibi  rejiciebamus  ad  hunc  locum. 
Et  quidem  Cajetanus  id  nesciri  putat. 
Nam ,  inquit,  in  Actis  Apostolorum, 
quamvis  narretur ,  Jesum  allocutum 
fuisse  Paulum  et  auditum  a  Paulo,  nus- 
quam  tamen  narratur  Jesus  visus  a 
PauJo;  sed  potius  oppositum  significa- 

tur  narrando,  quod  lux  tanta  Paulum 
invaserit,  ut  eum  privaverit  actu  vi- 
dendi.  Ita  Cajetanus  hoc  loco.  Sed  ma- 
nifeste  fallitur,  haud  memor  ejus,  quod 
prius  alibi  scripserat,  ut  in  commentariis 
super  summam  theologicam  S.  Thomae, 
3.  quaest.  57.  art.  6.  ad  3.,  ubi  cum  suo 
doctore  plane  contrarium  affirmat,  non 
sine  gravi  reprehensione  eorum,  qui  in 
dubium  revocant,  an  tunc,  quando  Paulo 
dictum  est  a  Domino:  Quid  me  perse- 
queris?  Act.  9.,  Dominus  ei  corporaliter 
visus  fuerit.  Quos  merito  sane  repre- 
hendit. 

Nam  Paulum  illo  tempore  suae  con- 
versiunis,  quum  iret  Damascura,  uon  tan- 
tum  audivisse  Domiuum  sibi  loquentem, 
sed  etiam  vidisse ,  ex  subsequeuti  narra- 
tione  clarum  est.  Dicit  enim  ad  eum 
Ananias  :  Dominus  misit  me  Jesus,  qui 
apparuit  (Graece  6  ocpdslg,  qui  visus 
estj  tibi  in  via.  Et  cap.  22.:  Deus  prae- 
ordinavit  te,  ut  videres  Justum,  et  au- 
dires  vocem  ex  ore  ejus.  Rursum  cap.  9. 
Baruabas  de  eo  narrat  Apostolis ,  quo- 
modo  in  via  vidisset  Dominum,  et  quia 
locutus  est  ei.  Sed  et  Domiuus  ad  Sau- 
lum  prostratum,  ipso  referente  cap.  26., 
sic  ait:  Ad  hoc  enim  apparui  (Graece 
wcp&rjv,  visus  sumj  tibi,  ut  constituam  te 
ministrum  et  testem  eorum ,  quae  vi- 
disti.  Moxque  ibidem  Paulus  ad  Agrip- 
pam:  Non  fui,  inquit,  incredulus  coelesti 
visioni.  Satis  igitur  constat,  de  eadem 
illa  visione  Paulum  hic  loqui.  Quod  etsi 
Graeci  tiactatores  silentio  praetermiserint, 
a  Latinis  tamen  Primasio,  Haimone,  Li- 
rano  et  aliis  Pauli  interpretibus  expressum 
fuit.  Quod  et  Tertullianus  asserit  in  libro 
adversus  Praxeam,  cap.  15. 

Nec  his  obstat  argumentum  Cajetani 
de  caecitate  Pauli.  Nam  prius  Dominum 
vidit,  mox  aTitem  prae  vehementia  lucis, 
quae  eum  circumfulserat,  offusa  est  oculis 
ejus  caligo,  ut  videre  non  posset;  uti 
contingit  iis ,  qui  directis  oculis  solem 
intuentur.  Nam  et  solis  spleadorem  illa 
lux  superabat.   Act.  26. 

Videtur  autem  hoc  ordine  et  modo  res 
contigis.se:  Saulus,  visa  tanta  luce  statim 
46 

in  terram  cadens,  oculos  clausit,  ut  solent 
homines  ad  ingentia  fulgura.  Sed  simul- 
atque  vocem  audivit  dicentis  sibi:  Saule, 
Saule,  quid  me  persequeris?  ad  loquen- 
tem  conversus,  oculos  aperuit,  et  Domi- 
num  vidit  in  maxima  illa  luminis  clari- 
tate;  qua  perstiictos  et  oflfensos  oculos 
iterum  clausit,  et  claiisos  tenuit,  usque- 
dum  sermo  Domini  secum  loquentis  fini- 
retur.  Tum  surgens  apertis  oculis  nihil 
vidit.  Duravitque  ea  caecilas  per  triduum. 
Itaque  Cajetani  argumentum  bene  con- 
cludit,  visionem  istam  non  fuisse  factam 
(ut  quidam  opinati  sunt)  intra  triduum 
illud,  quo,  usu  privatus  oculorura,  erat 
intentus  orationi. 

Quod  vero  multi  praeter  visionem, 
quae  in  via  Damascena  contigit ,  etiam 
mentionem  huc  ingerunt  illius  visionis, 
quam  Paulus  sibi,  Hierosolymam  reverso 
et  in  templo  oranti,  narrat  oblatam  fuisse, 
Act.  22.,  tamquam  illuc  fortasse  respiciat 
hoc  loco;  satis  id  refellitur  ex  eo,  quod, 
ipso  Paulo  teste,  ecstatica  fuerit  illa  visio, 
sive,  ut  interpres  noster  vertit,  in  stupore 
mentis  facta.  Jam  autem  ostendimus,  vi- 
sionem  corporalem  hic  intelligi  debere. 

Sed  neque  ad  raptum  in  tertium  coe- 
lum  atque  in  paradisiim,  de  quo  scribit 
2  Cor.  12.,  referenda  est  haec  visio.  Nam 
etsi,  etiam  in  illo  raptu  visionem  quandam 
fuisse,  non  sit  negandum  (sic  enim  ait: 
Veniam  autem  ad  visiones  et  revelatio- 
nes  Domini,  id  est,  mihi  a  Domino  factas), 
non  tamen  ibi  scribit,  seDomiuum  vidisse. 
Et  ut  vidisset,  nescire  tamen  se  dicit, 
utrum  in  corpore,  an  extra  corpus  ipsi 
raptus  ille  et  visio  contigerit;  et  ut  in 
corpore  contigerit,  quod  est  probabilius, 
ecstaticam  tamen  fuisse,  mente  videlicet 
a  sensibus  corporeis  abstracta,  convenit 
inter  Theologos.  Nec,  si  per  sensum  ocu- 
lorum  facta  fuisset  ea  visio,  Paulus  id 
nescire  potuisset.  Hic  vero  certum  per- 
hibet  testimonium,  se  corporaliter,  ut  alios 
Apostolos,  Christum  vidisse. 

Colligit  ex  hac  apparitione  S.  Thomas 
loco  superius  citato ,  Christum  post  ad- 
censionem  in  coelum  aliqnando  corpora- 
liter  ad  terram  descendisse.  Quippe  veri- 


simile  non  est,  Christi  vocem,  qua  Paulum 
allocutus  est,  e  coelo  erapyreo  demissam 
fuisse  usque  ad  terram.  Quamvis  enim 
potuerit  Christus  se  conspiciendum  prae- 
bere  Paulo ,  et  audiendura  e  supremo 
coelo,  sicut  Stephano  conspiciendum  se 
praebuit  (scribit  enim  de  eo  Lucas  Actor. 
7.,  quod  intendens  in  coelum  vidit  glo- 
riam  Dei,  et  Jesum  stantem  a  dextris 
Dei ;  et  ait:  Ecce ,  video  coelos  apertos 
et  Filium  hominis  stantem  a  dextris 
Dei),  contextus  tamen  et  series  historiae 
Apostoiicae  Act.  9.  prorsus  intelligi  vult, 
e  propinquo  rem  gestam  esse,  quemad- 
modum  bene  declarat  Lorinus  in  ejus 
loci  comment. ;  praesertim  quum  non  di- 
catur,  nec  ibi,  nec  alibi,  sicut  de  Stephano, 
Paulum  vidisse  coelos  apertos,  et  Jesum 
stantem  a  dextris  Dei,  aut  aliquid  tale, 
ex  quo  colligi  posset,  quod  eum  videi'it  et 
audierit  e  summo  coelo  loquentem. 

Habet  etiam  vetus  traditio,  Christum 
Petro  corporaliter  apparuisse ,  quando 
Roma  fugienti  obvium  se  dedit,  et,  quo- 
nam  iret,  interrogatus,  respondit :  Eo  Ro- 
mam  iterum  crucifigi.  Cujus  rei  memi- 
nerunt  Hegesippus  junior  lib.  3.  excidii 
Hierosol. ,  cap.  2.,  et  Ambrosius  orat.  in 
Auxent.  invect. ;  necnon  Gregorius,  seu 
quisquis  autor,  in  expos.  Psalmi  quinti 
poenit.  Sed  haec,  et  si  qua  sunt  his  si- 
milia,  quomodo  facta  sint,  utrumne  per 
descensum  Christi  motumque  localem  e 
coelo  in  terrara  ita ,  ut  tantisper  in  coelo 
esse  desineret ;  quod  sentit,  nec  absurdura 
putat  Aquinas ;  an  vero  sic ,  ut  in  coelo 
manens,  nec  inde  recedens,  simul  etiam 
in  terra  se  praesentem  localiter  exhiberet; 
quod  multis  videtur  non  impossible;  id, 
inquam,  disquirere,  prolixioris  opei-ae  est, 
nec  loci  praesentis.  Egiraus  ea  de  re  pri- 
dem  in  oratione  quadam  publice  recitata. 

9.  Ego  enim  sum  minimus  Apostolo- 
rum.  Declarat,  qua  ratione  se  dixerit 
abortivum,  siraulque  gloriam  apparitionis 
Dominicae  sibi  factae  humilitate  compri- 
mit,  dicens,  se  esse  minimura  Apostolo- 
rum ;  eo  nimirum  sensu ,  quo  Eph.  3.  se 
vocat  minimum  omnium  sanctorum ,  id 
est,  Christianorum.  Respicit  enim  ad  sta- 

tum  vitae  suae  praeteritae,  quando 
persecutus  fuit  Ecclesiam  Dei.  Si  consi- 
derentur,  inquit,  merita  vitae  meae  prae- 
cedentis  vocationem  meam  ad  Apostola- 
tum,  talia  sunt,  xxt  causam  habeam  nemini 
Apostolorum  me  praeferendi,  sed  omnibus 
postponendi.  Ubi  nomiue  Apostolorum 
Chrysostomus  etiam  LXX.  discipulos,  uti 
paulo  aute,  vult  comprehendi.  Quae  res 
ad  majorem  facit  humilitatis  Paulinae 
commeudationem. 

Qui  non  sum  dignus  vocari  Aposto- 
lus.  Dignus ,  Graece  ixavoc;^  idoneus, 
quomodo  vertunt  Erasmus  et  alii  quidam. 
Sed  Apostolus  usus  est  Graeca  voce  pro 
digno,  quemadmodum  et  Evangelistae, 
Matthaeus  cap.  3.,  Marcus  1.  et  Lucas 
3. ,  referentes  verba  Joannis  de  Christo : 
Cujus  non  sum  (t/avog)  clignus  solvere 
corrigiam  calceamentorum.  Pro  quo 
Joannis  1.  et  Actor.  13.  legitur  a^iOQ, 
quod  proprie  dignum  significat.  Ita  rur- 
sum  Matth.  8.  et  Lucae  7. :  Domine  non 
swm  (txavoc)  dignus,  utiniressub  tectum 
meum.  Quamquam  utrumvis  hoc  loco 
legatur  (nam  et  Augustiuus  legit  idoneus 
locis  a  Beda  collectis),  sensus  eodem  re- 
cidit.  Nonsolum,  inquit,  sum  minimus 
Apostolorum,  sed  nec  idoneus  sum  ad 
Apostolatura ,  et  proinde  nec  dignus  eo 
munere  ac  nomine,  siquidem  merita  vitae 
meae  prioris  spectentur.  Nam  sequitur : 

Quoniam  persecutus  sum  Ecclesiam 
Dei.  Quoniam,  Graece  diozi,  propterea 
quod.  En  manifestam  rationem  indigni- 
tatis  ,  etiam  prae  caeteris  Apostolis.  Eo 
quod,  inquit,  persecutus  fuerim  (et  qui- 
dem  supra  modum,  Gal.  1.,  et  usque  ad 
mortem,  Actor.  22.)  Ecclesiam  Dei ,  id 
est,  fideles  Christi,  viros  oc  mulieres, 
Actor.  9.  et  22.,  qui  sunt  Ecclesiae  Dei 
membra.  Hocautem  aliorum  Apostolorum 
nemo  fecisse  legitur.  Laudanda  Panli  hu- 
militas ,  aperte  confitentis  tam  grande 
peccatum  vitae  praeteritae,  quo  commen- 
datiorem  reddat  gratiam  a  Deo  sibi  im- 
pensam.  Quod  et  alibi  facit,  ut  Gal.  1, 
13.  et  1  Tim.  1,  13. 

10.  Gratia  uutem  Dei  sum  id ,  quod 
sum.     Autem  pro  sed  adversaute  parti- 


cula  posuit:  Sed  gratia  Dei  sum  id, 
quod  sum.  Sensus:  Quod  sum  Apostolus, 
et  quidem  idoneus ,  eoque  uomine  non 
indignus,  id  totum  acceptum  refero  gra- 
tiae,  id  est,  gratuitae  beneficentiae  Dei. 
B.  Ambrosius  lib.  1.  de  Abel  et  Cain, 
cap.  7. ,  generaliter  accepit  hanc  senteu- 
tiam  de  omui  bono,  quod  in  Paulo  erat : 
Bene ,  inquit,  Apostolus  non  gloriaba- 
tur  in  virtute  sua,  sed  minimum  Apo- 
stolorum  se  esse  dicebat,  et  quidquid 
esset ,  gratiae  divinae  esse,  non  meriti 
sui,  nihilque  nos  habere,  quod  non  ac- 
ceperimus.  Sic  ille. 

Et  gratia  ejus  in  me  vacua  non  fuit. 
Illud  in  me  cohaeret  ei ,  quod  praecedit. 
Nam  Graeca  sic  habent :  Et  gratia  ejus, 
quae  in  me ,  sive  ad  me,  non  inanis 
fuit,  aut  facta  est.  Ac  seusus  est :  Grotia 
ejus  in  me  collata  (reddit  Erasmus:  in 
me  profectaj,  hoc  est,  gratia  Apostolatus, 
seu  muneris  Apostolici,  ad  quod  me  vo- 
cavit,  et  cui  me  aptavit,  dignumque  red- 
didit,  non  fuit  inanis.  Tantum  beneficium 
non  sum  passus  apud  me  residere  otiosum 
ac  inutile.  Observanda  est  hic  diversa 
gratiae  Dei  acceptio.  Nam  in  parte  prae- 
cedenti  gratiam  Dei  dixit  gratuitam  ejus 
beneficentiam  seu  beneficam  operationem  ; 
quemadmodum  et  infra,  cum  ait:  No7i 
ego ,  sed  gratia  Dei  mecum.  Hic  autem 
ilHus  gratiae  significat  quendam  in  se 
effectum ,  id  est ,  gratiam  functionis  Apo- 
stolicae  bene  et  cum  fructu  exercendae, 
de  qua  Eph.  3.:  Mihi ,  inquit,  omnium 
sanctorum  minimo  data  est  gratia  haec, 
in  gentibus  evangelizare  etc.  Quamquam 
nolim  sane  negare ,  gratiam  hoc  etiam 
loco  recte  intelligi  gratuitam  Dei  bene- 
ficentiam,  ne  cogamur  gratiam  in  uua 
eademque  periodo  varie  accipere  ;  prae- 
sertim  quum  in  eo,  quod  statim  sequitur: 
Non  ego  autem,  sed  gratia  Dei  mecum, 
intelligatur  benigua  et  gratuita  Dei  ope- 
ratio.  Ita  sensus  erit:  Beneficentia  Dei, 
qua  erga  me  usus  est,  vocando  me  ad 
munus  Apostolicum,  non  fuit  fructu  vacua, 
sed  fecit,  me  plus  caetoris  laborare ;  sicut 
sequitur: 

Sed  abundantius  illis  omnibus  labo- 

ravi.  Scilicet  iu  ea  gratia  muneris  Apo- 
stolici,  vel  per  illam  gratiam,  qua  me  ad 
Apostolatum  vocavit.  Quod  posterius 
consonuin  est  parti  sequenti:  Non  ego 
autem,  sed  gratia  Dei  mecum.  Dicens: 
illis  omnibus ,  respicit  ad  Apostolos  ge- 
neraliter  acceptos ,  uti  supra  semel  et 
iterum.  Neque  tamen  sensus  est:  abun- 
dantius  seu  copiosius ,  quam  oranes  illi 
simul,  sed  quam  singuli,  id  est,  unusquis- 
que  illorum.  Igitur  plus  illis  omnibus  la- 
boravit,  quia  nullus  illorum  tot  loca  per- 
currit,  totque  ac  tantas  tulit  adversitates 
ac  molestlas  Evangelii  causa,  atque  Pau- 
lus.  De  quo  specialiter  praedixerat  Do- 
minus  ad  Ananiam:  Ego  ostendam  illi, 
quanta  oporteat  eum  pro  nomine  meo 
pati,  Actor.  9.  Kam  et  illius  libri  magna 
portio  consumitur  in  unius  Pauli  labori- 
bus  commemorandis,  etsi  quibusdam  bac 
epistola  posterioribus ;  ubi  tamen  non 
omnes  commemorati  snnt,  sed  multi  prae- 
termissi,  quod  palam  est  ex  ejus  epistola 
ad  Corintbios  2.  cap.  11.,  quo  in  loco 
brevem  texit  catalogum  laborum  et  affli- 
ctionum  suarum  pro  Christo.  Pertinet 
eodem,  quod  non  multo  post  banc  episto- 
lam  scripsit  Eom.  15. ,  sese  ah  Hierusa- 
lem  per  circuitum  usque  ad  Illyricum 
replevisse  Evangelium  Christi. 

Porro  locum  bunc  ita  quidam  accipisse 
videntur,  quasi  cbaritatis  ac  meritorum 
ratione  Paulus  sese  caeteris  anteponat. 
Sic  enim  de  eo  loquitur  Ambrosius  lib. 
de  Noe  et  arca  ,  cap.  8. :  Quoniam  plus 
ei  dimissum  est,  plus  coepit  diligere, 
abundantius  caeteris  Apostolis  laborare. 
Et  Hieronymus  in  epistola  13.,  quae  est 
ad  Paulinum:  Paulus  novissimus  in  or- 
dine,  primus  in  meritis  est,  quia,  extre- 
mus  licet ,  plus  omnibus  laboravit. 
Verum  Paulus  labores  comparat,  non 
merita,  sciens,  merita  non  semper  aesti- 
mari  secundum  labores.  Et  tamen  hcc 
ipsum,  quod  se  plus  omnibus  laborasse 
dicit,  non  arroganter  dicit,  sed  ad  stabi- 
liendam  sui  lestimonii  autoritatem  utiliter 
ac  necessario,  prius  quoque  suam  ipsius 
indignitatem  simul  et  Dei  gratiam  pro- 
fessus,  moxque  eaudem  gratiae  professio- 


nem  repetiturus.  De  qua  sic  Augustinus 
in  enarratione  Psalmi  130.:  Paulus  Apo- 
stolus ,  inquit,  ex  persecutore  factus 
praedicator ,  abundantiorem  gratiam 
consecutus  est  in  oynni  labore  Aposto- 
lico ,  quam  caeteri  Apostoli ,  ut  magis 
Deus  ostenderet ,  suum  esse ,  quod  dat, 
non  hominis;  quomodo  solent  medici 
potentiam  suae  artis  in  desperatis  osten- 
dere  etc.  Ubi  et  hoc  ad  laborem  ejus 
abundautiorem  refert,  quod  plures  scripsit 
epistolas,  quam  omnes  caeteri. 

Non  ego  autem ,  sed  gratia  Dei  me- 
cum.  Graece  r\  auv  IjJiol,  quae  mecum 
est.  Quomodo  semel  ac  iterum  allegat 
Hierouymus  lib.  2.  dial.  contra  Pelag., 
cap.  3.,  ac  rursum  in  epist.  ad  Principiam, 
qua  exponit  Psalmum  44.  Erasmus  ver- 
tit :  quae  mihi  adest ,  id  est,  quae  mihi 
auxilio  est.  Solet  enim  auxilium  ejusmodi 
locutione  significari  in  Scripturis,  ut  Psal- 
mo  22. :  Non  timebo  mala,  quoniam  tu 
mecum  es ;  Jeremiae  20.:  Dominus  me- 
cum  est,  quasi  bellator  fortis ;  4  Reg.  6.: 
Plures  nobiscum  sunt,  quam  cum  illis. 
Auxilium  autem  nou  est,  nisi  agente  etiam 
eo,  qui  adjuvatur.  Igitur  hic  insinuatur 
cooperatio  gratiae  et  liberi  arbitrii ;  sic 
tamen,  ut  gratia  principalius  operetur. 
Nam  gratia,  voluntatem  adjuvans,  non  ab 
ea  vicissim  adjuvatur;  et  quidem  sic  ad- 
juvat  voluntatem ,  ut  faciat  eam  operari, 
moveus  ad  operandum ,  uti  loquitur  S. 
Tbomas  in  commentario ,  citans  etiam 
Scripturas  Jesaiae  26. :  Omnia  opera 
nostra  operatus  es  nobis ;  etPbilipp.  2.: 
Dei:s  est,  qui  operatur  in  vobis  et  velle 
et  perficere.  Eandem  ob  causam  utitur 
Apostolus  correctione  quadam,  dicens : 
Non  ego ,  sed  gratia  Dei;  quasi  dicat: 
Non  ego  principaliter;  aut  non  tam  ego, 
quam  gratia  Dei.  Sic  Dominus  in  Evan- 
gelio:  Non  vos  estis,  qui  loquimini,  sed 
Spiritus  Patris  vestri,  qui  loquitur  in 
vobis,  Matth.  10.,  cum  ante  dixisset,  ipsos 
locuturos. 

Non  sufficit  autem  hic  seusus ,  quem 
adferunt  nonnulli :  Non  ego  solus ,  sed 
gratia  Dei  mecum.  Sic  enim  sermo  con- 
verti  posset:  Non  gratia  Dei,  sed  et  ego; 

quia  aec  gratia  sola  facit.  Quae  res  etiam 
exemplo  alterius  sententiae  jam  allatae 
facile  declaratur.  Itaque  more  Scripturae 
negatur,  quod  minus  est,  dum  prae  illo 
commendatur,  quod  majus  est  aut  princi- 
palius,  velut  ibi :  Misericordiam  volo,  et 
non  sacriftcium,  Hoseae  6.  et  Mattli.  9. 

Annotat  hoc  loco  Primasius,  flierony- 
mum  alicubi  sic  ponere  praesens  testimo- 
nium :  Non  autem  ego ,  sed  gratia  Dei, 
qui  in  me  est.  Ubi  legendum  arbitror: 
quae  in  me  est.  Nam  et  Catharinus  affir- 
mat,  se  legisse  in  quibusclam  Graecis  co- 
dicibus,  y\  sic  \^l,  quae  in  me.  Sed  veri- 
simile  est,  mutationem  factam  imitatione 
ejus,  quod  paulo  ante  praecessit. 

11.  Sive  enim  ego,  sive  illi,  sic  prae- 
dicamus,  et  sic  credidistis.  In  Graeco 
non  est  yap,  enim,  sed  ouv_,  igitur,  quem- 
admodum  et  in  textu  Ambrosii  legitur. 
Non  euim  probat  Apostolus;  sed  a  di- 
gressione ,  qua  jjer  occasionem  apparitio- 
nis  Dominicae,  quam  sibi  factam  narravit, 
de  suo  Apostolatu  quaedam  interlocutus 
est,  redit  ad  prius  institutum,  in  summam 
coUigens  testimonia  resurrectionis  Christi. 
Igitur,  inquit,  sive  ego,  Apostolorum  mi- 
nimus,  sive  illi,  id  est,  alii  Apostoli,  qui- 
bus  Christus  post  resurrectionem  visus 
est,  omnes  uno  ore,  tamquam  testes  ocu- 
lati,  sic  praedicamus,  ut  dixi,  nempe  Chri- 
.stum  a  morte  resurrexisse ;  et  vos  quoque 
per  nostram  praedicationem  sic  credi- 
distis,  id  est,  ea  fide  estis  imbuti. 

12.  Si  autem  Christus  praedicatur, 
quod  resurrexit  a  mortuis.  Adde  ex 
parte  praecedenti :  Et  si  sic  creditur.  Id 
enim  supplendum  relinquit  Apostolus,  ac 
si  dicat:  Hoc  jam  et  praedicatum  est,  et 
creditum  etiam  a  vobis. 

Quomodo  quidam  dicunt  in  vobis: 
Quoniam  resurrectio  mortuorum  non 
est?  In  vobis  ad  quidam  referendum. 
Hic  enim  ordo  est  in  Graeco  et  apud  Am- 
brosium :  Quomodo  dicunt  quidam  in 
vobis,  sive  inter  vos?  id  est,  quidam  ve- 
strum,  veluti  supra  capit.  11.:  In  vobis, 
sive  inter  vos  multi,  id  est,  multi  vestrum. 
Si  quis  malit  in  vobis  referre  ad  dicunt, 
non  repugno.  Nam  et  ita  sensus  erit  haud 


incommodus:  dicunt  in  vobis,  id  est, 
ferunt  iuter  vos  hujusmodi  sermonem.  Et 
hoc  nimirum  voluit  noster  interpres, 
quando  verbum  dicunt  retraxit  ad  parti- 
culam  in  vobis.  Concludit  Apostolus  ex 
resurrectioue  Christi  resurrectiouem  alio- 
rum  mortuorum  in  genere.  Quod  si,  in- 
quit,  Christus  a  mortuis  resurrexerit,  erit 
igitur  et  aliorum  mortuorum  resurrectio ; 
et  proinde  male  ei  a  quibusdam  vestrum 
contradicitur. 

Sed  quaeritur,  quo  argumento  ex  Chri- 
sti  resurrectione  seq  uatur  caeterorum  mor- 
tuorum  resurrectio,  cum  non  oporteat 
beneficium,  Christo  omnium  dignissimo 
praestitum,  omnibus  hominibus  esse  com- 
mune,  etiam  reprobis.  Quidam  faciunt 
argumentum  a  simili,  quale  est  illud: 
Anima  Petri  immortalis  est;  ergo  omnes 
animae  sunt  immortales.  At  istud  merito 
rejicit  Thomas.  Nam  rationem  similitu- 
dinis  in  Christo  et  caeteris  hominibus, 
quoad  resurrectionem ,  non  est  facile  as- 
signare;  et  certe  uegaretur  illa  ab  adver- 
sariis. 

Alii  dicunt,  esse  argumentum  a  causa 
meritoria,  quia  Christus  omnium  meruit 
resurrectionem.  Verum  et  hoc  aeque  vel 
magis  ignotum  erat  ipso  consequente.  Et, 
si  hunc  modum  causae  significare  voluis- 
set  Apostolus,  non  resurrectionem  Christi, 
sed  passionem  pro  argumento  adduxisset. 
Per  hanc  enim  Christus  meruit,  uon  per 
illam. 

Rectius  igitur  S.  Thomas  ac  plerique, 
tam  Graeci,  quam  Latini  commentatores, 
explicant  argumentum  Pauli  de  causa 
exemplari;  differenter  tamen.  Nam  alii 
Christum  resurgentem  volunt  esse  causam 
exemplarem  resurrectionis  omnium  homi- 
num ,  etiam  impiorum ,  alii  vero  tantum 
electorura. 

Quae  posterior  senteutia  nobis  omnino 
vera  videtur,  eademque  vel  maxime  con- 
tirmatur  ex  iis,  quae  deinceps  hoc  capite 
Paulu?  disserit.  Agit  enim  toto  capite  de 
sola  resiu-rectione  bonorum,  id  est,  ea, 
quae  bonis  in  praemium  promittitur ,  et 
ab  iis  exspectatur  atque  speratur  juxta 
syraboliim  Constantinopolitanura  ,  in  quo 

dicitur :  Et  exspecto  resurrectionem  mor- 
tuorum.  Nam  et  hujus  spei  paulo  post 
ex  consequenti  meminit,  dicens :  Si  in 
hac  vita  tantum  in  Christo  sperantes 
sumus  etc.  Deinde  et  Christum  primitias 
dormieutium  vocat,  reliquum  autem  fru- 
ctum  eos,  qui  sunt  Christi,  id  est,  electos 
ejus  et  membra.  Ac  denique  resurrectio- 
nem  gloriosam  a  Christi  exemplo  nobis 
describit,  non  eam,  quae  malis  commiiuis 
est.  Unde  idem  Apostolus  Rom.  8.  de 
solis  electis  consimili  modo  ratiocinatur 
his  verbis:  Quod  si  Spiritus  Ejus ,  qui 
suscitavit  Christum  a  mortuis ,  habitat 
in  vohis ;  qui  suscitavit  Jesum  Christum 
a  mortuis,  vivificabit  et  mortalia  cor- 
pora  vestra,  propter  inhabitantem  Spi- 
ritum  Ejus  in  vobis.  Nam  si  quis  Spi- 
ritum  Christi  non  habet,  ut  ibidem  dici- 
tur,  hic  non  est  ejus ,  et  per  hoc  non 
deputandus  in  numero  eorum,  de  quibus 
hic  ait:  Deinde  ii ,  qui  sunt  Christi. 
Verum  ista  res  ex  sequentibus  atque 
eorum  declaratione  magis  elucescet. 

Est  autem  Christus  resurgens  exemplar 
resurrectionis  hominum  electorum ,  qua- 
tenus  gloria  resurrectionis  ac  beatae  im- 
mortalitatis ,  in  Christo  tamquam  capite 
perfectissime  declarata,  suo  qiuodam  modo 
et  ordine  declaranda  est  in  omnibus  ejus 
membris,  id  est,  electis.  Nam  resurrectio- 
nis  tempore  membra  ejus  soli  eruut  electi. 
Innititur  ergo  ratio  exemplaris,  quam 
Apostolus  considerat,  unitati  et  conformi- 
tati  totius  corporis  mystici,  quod  est  Ec- 
clesia,  cujus  caput  Christus  est.  Quae 
conformitas  exigit,  ut  omnia  membra  par- 
ticipent  de  vita  et  gloria  capitis.  Valde; 
siquidem  inconveniens  foret,  ipsique  ca- 
piti  dedecorosum,  sub  capite  vivo  reli- 
quum  corpus  mortuum  remanere ,  totum- 
que  curpus  ex  capite  vivo  et  membris 
mortuis  constare;  ex  quo  jam  nec  corporis 
appellationem  mereatur,  cujus  membra 
cum  capite  vitalem  connexionem  nec  ha- 
beant,  nec  amplius  habitura  siut,  sed  in 
perpetua  morte  mansura.  Est  igitur  opti- 
ma  Pauli  ratiocinatio ,  si  Christus  resur- 
rexit,  alios  quoque  mortuos,  qui  suntEjus, 
resurrecturos  esse. 


Porro  non  recte  dici,  quod  Christus 
resurgens  sit  exemplaris  causa  resurre- 
ctionis  etiam  impiorum  hominum,  nos  ra- 
tionibus  aliquot  demonstravimus  ad  dist. 
43.  lib.  4.  sent.  Idque  profecto  satis 
aperte  significat  Apostolus  Rom.  8 ,  28. 
et  29. ,  ubi  conformitatem  imaginis  Filii 
Dei  solis  promittit  iis,  qui  secundum  pro- 
positum  A^ocati  sunt  sancti. 

Neque  vero  propterea  disputatio  Pauli 
imperfecta  videri  debet,  quod  solam  hic 
probet  electorum  resurrectionem ;  quo- 
raodo  nec  fuit  imperfecta  ai'gumentatio 
Christi,  qua  contra  Sadducaeos  resurre- 
ctionem  probavit  eorum  tantum,  qui  con- 
gregandi  sunt  cum  Abraham,  Isaac  et 
Jacob,  quique  futuri  sunt  aequales  ange- 
lis  Dei,  Lucae  20.  Nam  resurrectio,  quae 
est  ad  vitam  beatam,  proprie  consolatio 
est  fidelium ,  quam  praecipue  spectarunt 
Christus  et  Paulus ;  et  ea  constituta  fide- 
que  recepta,  non  difficile  est  credere, 
etiam  impios  ad  supplicium  resurrecturos, 
ut  et  ipsi  plenam  recipiant  suornm  ope- 
rum  retributionem. 

13.  Si  autem  resurrectio  mortuorum 
non  est,  neque  Christus  resurrexit.  Ar- 
gumentatur  a  negato  consequente  ad  ne- 
gationem  antecedentis.  Quo  etiam  negato, 
quae  incommoda  sequantur,  deinceps 
ostendit. 

14.  Si  autem  Christus  non  resurrexit, 
inanis  est  ergo  praedicatic  nostra,  ina- 
nis  est  et  fides  vestra.  Ergo,  Graece 
d^a,  certe,  videlicet,  utique ,  particula 
vehenientiam  addens  illationi.  Praedica- 
tionem  dicit,  vel  eam  specialiter,  de  qua 
dixit:  Sic  praedicamus ,  ut  intonigatur 
praedicatio  resurrectionis  Christi ;  vel  in 
genere  p.'aedicationem  Evangelii  de  Chri- 
sto.  Consimiliter  fidem  significat,  vel  eam 
specialiter,  de  qua  dixit:  Sic  credidistis, 
id  est,  fidem  resurrectionis  Christi;  vel  in 
genere  fidem  Evangelii  de  Christo  sibi 
praedicati. 

Porro  utraque  inanis,  praedicatio  ui- 
mirum  et  fides,  vel  quia  falsa  et  veritatis 
vacua  juxta  priorem  utriusque  intellectum, 
vel  quia  inutilis  et  frustranea  juxta  sen- 
sum  posteriorem ;  ac  si  dicat  Apostolus, 

exponente  Oecumenio :  Omnia  perierunt, 
et  vana  facta  sunt,  tam  praedicatio 
nostra,  quam  fides  vestra,  si  Christus 
non  resurrexit.  Etenim  sublata  articulo 
resurrectionis  Christi,  tota  spes,  quam  in 
Christo  habemus,  concidit,  quemadmo- 
dum  in  sequentibus  declaratur,  ubi  repe- 
tit  hoc  argumentum :  Si  Christus  non 
resurrexit,  vana  est  fides  vestra.  Pro- 
inde  posterior  hic  sensus  magis  probabilis 
est.  Nam  a  falsitate  praedicationis  spe- 
ciale  est  argumentum  hoc,  quod  sequitur  : 
15.  Invenimur  autem  et  falsi  testes 
Dei.  Falsi  testes,  Graece  ^audondpTuptz. 
Hic  dno  significantur  absurda :  dedecus 
Apostolorum,  et  injuria  Dei.  Si  Christus 
non  resurrexit,  invenimur ,  inquit,  hoc 
est,  arguimur,  deprehendimur  (quod  in 
Apostolo  turpissimum  est),  falsi  testes 
Dei.  Nam  testes  Dei  sunt,  quorum  est, 
veritatem  Dei  nuntiare  hominibus;  falsi 
testes  Dei,  qui  pro  veritate  Dei  falsa 
praedicant.  Tnjuriam  Dei  probatio  se- 
quens  exaggerat. 

Quoniam  testimonium  diximus  ad- 
versus  Deum,  quod  suscitaverit  Chri- 
stum.  Dicit:  adversus  Deum ,  qitia,  qui- 
cumquefalsum  aliquid  annuntiat  tamquam 
Dei  verbum  ,  facit  Deum  mendacem.  Et 
hujusmodi  testes  sunt  omnes,  qui  falsas 
revelationes  et  falsa  miracula  pro  veris 
evulgant.  In  quos  competit  illud  Job  13. : 
Numquid  Deus  indiget  vestro  mendacio, 
ut  pro  eo  loquamini  dolos  ?  Atque  hujus 
peccati,  imo  sceleris  gravitatem  docto 
expendit  Aquinas  in  commentariis. 

Caeterum  Erasmus  pro :  adversus 
Deum,  vertere  maluit:  de  Deo.  Quod 
et  alii  quidam  sequuntur;  eaque  versio 
facilem  habet  sensum ,  ac  patrocinatur  ei 
textus  Syriacus.  Verum  Graeca  praepo- 
sitio  xaxa  cum  genitivo,  addita  verbo 
testificandi ,  ut  hoc  loco  xata  xoD  ^tau, 
nescio,  num  uspiam  aliud  significet,  quam 
adversus ,  seu  contra.  Et  quidem  hujus 
significationis  exempla  passim  obvia  sunt, 
utMatth.  26,  59.  et  62.,  et27,  13.,  Marc. 
14,  55.  56.  57.,  Sapientiae  4,  6.  Quocirca 
Graeci  interpretes  uno  conseusu  de  ca- 
lumnia  Deo  impacta   locum  hunc  expo- 


nunt.  Textus  item  Ambrosii  habet:  ad- 
versus  Deum.  Nec  secus  legit  Tertullia- 
nus  lib.  de  resurr.  carnis,  cap.  48.  Quiddam 
simile  est  apud  Jeremiam  cap.  28.,  ubi 
ad  Hananiam,  qui  falsa,  licet  felicia, 
tamquam  a  Domino  missus  praedixerat, 
ait  Propheta :  Hoc  anno  morieris.  Ad- 
versum  enim  Dominum  locutus  es. 

Quem  non  suscitavit,  si  mortui  non 
resurgunt.  Nempe  juxta  superiorem  ra- 
tiocinationem.  Si,  Graece  srTisp  apa,  si 
videlicet.  Quamquara  boc  totum :  si  mor- 
tui  non  resurgunt ,  in  quibusdam  Grae- 
cis  exemplaribus  ac  nonnullis  etiam  La- 
tinis  abesse,  testatur  Isidorus  Clarius. 
Et  tamen ,  si  scriptum  non  fuit ,  intelligi 
debet. 

16.  Nam  si  mortui  non  resurgunt, 
neque  Christus  resurrexit.  Repetitio  est 
argumenti  superioris  ducentis  ad  absur- 
dum.  Ratio  quoque  sequelae  patet  ex 
supra  dictis.  Indecens  enim  est,  caput 
resurgere  sine  membris. 

17.  Quod  si  Christus  non  resurrexit, 
vana  est  fides  vestra.  Repetit  argumenti 
confirmationem  ex  altero  absurdo  supe- 
rius  illato,  mox  et  alia  subjuncturus  ad 
idem  confirmandum  pertinentia.  Sunt  qui- 
dem  diversa  etiam  in  Graeco  vocabula 
xsvTj  xal  iiaTaia,  inanis  et  vana,  sive 
supervacanea ;  res  tamen  eadem  videtur 
intelligi,  ut  fides  inanis  et  vana  tit  fides 
inutilis  ac  nullius  fructus.  Id  enim  decla- 
rant,  quae  sequuntur: 

Adhuc  enim  estis  in  peccatis  vestris. 
Causalem  particidara  Graeca  et  Syra  non 
addunt.  Juxta  nostrara  lectionem  proba- 
tio  est  consequentiae  praecedentis ,  ut  si 
dicat  Apostolns:  Ideo  vanam  et  inutilem 
arguo  fidem  vestram ,  si  Christus  non  re- 
surrexit ,  quia ,  si  non  resurrexit ,  adhuc 
estis  in  peccatis  vestris ,  nempe  quoad 
reatum  mortis  aeternae ;  id  est ,  non  ac- 
cepistis  remissionem  peccatorum ,  quam 
fides  proraittit.  Cujus  ratio,  quia,  si  Chri- 
stus  non  resurrexit,  uoudura  estis  jastifi- 
cati,  cura  in  fide  resurrectionis  Christi 
vobis  sita  sit  justitia;  resurrexit  enim 
propter  justificationem  nostram ,  Rora. 
4.  Quod  si  Graecam  lectionem  sequamur, 

poterit  haec  pars  illative  deduci  vel  ex 
illa  praecedente :  Christus  non  resur- 
rexit^  idque  per  rationem  jam  datam; 
vel  ex  ista :  vana  est  fides  vestra.  Hinc 
enim  ulterius  sequebatur,  sic  vane  cre- 
dentes  adbuc  esse  in  peccatis  suis,  quia 
purgatio  peccatorum  fieri  debet  per  fidem, 
quae  hic  ponitur  vana,  inutilis  et  ineffi- 
cax  propter  falsitatem. 

Notandum,  in  textu  Ambrosiano  se- 
cundum  priores  editiones  in  hoc  versu 
nou  repeti :  vana  est  fides  vestra.  Tan- 
tum  enim  legitur :  Quod  si  Christus  non 
resurrexit ,  adhuc  estis  in  peccatis  ve- 
stris.  Nec  quidem  in  commentario  partis 
illius  uUa  mentio  fit ,  ut  uec  apud  Oecu- 
menium.  Atque  inde  est  fortasse,  quod 
Graecorum  codices  in  universum  careant 
vocula  causali. 

18.  Ergo  et  qui  dormierunt  in  Chri- 
sto ,  perierunt.  Dormierunt ,  id  est,  ob- 
dormierunt.  Vide  supra  vers.  6.  Sequitur 
hoc  absurdura  ex  praecedentibus ,  et  po- 
tissimum  ex  postremo.  Si ,  inquit ,  qui  in 
Christum  crediderunt,  adhuc  sunt  in  pec- 
catis  suis,  nec  ab  iis  per  fidem  liberati; 
igitur  et  qui  mortui  sunt  in  fide  Cbristi 
cum  spe  salutis,  perierunt,  fide  et  spe 
sua  frustrati,  utpote  in  peccatis  mortui. 
Perierunt  autem,  sive  animae  ponantur 
immortales,  sive  non.  Nam  etsi  imrnor- 
tales  sint  animae ,  perierunt  ratione  jam 
dicta,  qui  mortui  sunt  in  Christo ;  si  mor- 
tales ,  ergo  prorsus  ac  penitus  interierunt, 
instar  pecorum  mortuorum. 

Videtur  autem  Apostolus  emphatice  di- 
xisse:  qui  dormierunt  in  Christo ,  hoc 
est,  qui  nobis  Christianis  vocantur  dor- 
mientes  in  Christo  ob  spem  certam  resur- 
rectionis.  Quae  consideratio  auget  absur- 
dum ,  scilicet  eos  periisse ,  quos  ipsa  lo- 
quendi  Christiana  consuetudiue  vocamus 
dormientes,  et  per  hcc  excitandos  ali- 
quando  testamur.  Quamquam  et  vocautur 
mortui  in  Christo ,  1  Tbess.  4.,  et  mor- 
tui  in  Domino,  Apocal.  14.  Porro  quia 
dicere  quis  poterat,  fidem  Cbristi  prodesse 
saltem  ad  bona  hnjus  vitae,  consequenter 
id  etiam  reraovet ,  diceus  : 

19.  Si  in  hac  vita  tantum  in  Christo 


sperantes  sumus ,  miserabiliores  sumus 
omnihus  hominibus.  Sperantes  sumus, 
Graece  TjA7it./0T£g  sofxsv^  pro  quo  Eras- 
mus :  speravimus.  Participium  est  prae- 
teriti  temporls,  quo  Latini  carent  in  par- 
ticipiis  activae  formae.  Diverso  verbo 
reddi  posset:  confisi  sumus.  Verura  ob- 
servanda  est  hujus  verbi  proprietas  ex 
Hebraeo.  Nam  in  praeterito  significat 
actum ,  uon  qui  transiit,  sed  qui  ita  sus- 
ceptus  et  inchoatus  est ,  ut  maneat :  spe- 
ravimus,  id  est,  spem  nostram  posuimus, 
collocavimus,  fixamque  habemus,  ut 
quidam  vertunt.  Ita  passim  capitur  hoc 
praeteritum  in  Scripturis :  In  te  Domine 
speravi,  Psalm.  30.  et  70.  Quoniam  in 
me  speravit,  liberabo  eum ,  Psalm.  90. 
Sirailis  observatio  in  verbo  possedl ,  id 
est ,  acquisivi,  possidere  coepi,  ut  Genes. 
4. :  Possedi  hominem  per  Deum.  Tale 
quid  annotatum  est  jam  ante  in  verbis 
dormierunt  et  sederunt.  Ordo  verborum 
in  Graeco  est :  Si  in  vita  hac  sperantes 
sumus  in  Christo  soluin,  etc.  Sensus 
tamen  postulat  ordinem  nostrae  versionis, 
ut  solum  seu  tantum  referatur  non  ad 
Cbristum,  sed  ad  vitam  hanc,  quo  refe- 
runt  etiam  Graeci  commentarii.  Constat 
autem ,  ad  actura  sperandi  referri  non 
posse,  qui  revera  tantum  est  hujus  vitae, 
non  perraansurus  in  altera,  ubi  spei  res 
ipsa  succedet. 

Sensus  igitur  arguraentationis  Paulinae 
est:  Si  spes  nostra,  quara  defixiraus  et 
haberaus  in  Cbristo,  non  extenditur  ultra 
terminum  hujus  vitae  mortalis ,  id  est,  si 
non  ab  eo  exspectamus  bona  futuri  sae- 
culi ,  sed  praesentis  tantnm  ,  sumus  ergo 
miserabihores  caeteris  homiuibus ;  vel, 
quemadmodum  etiam  ex  Graeco  verti  po- 
test,  sumus  omnium  hominum  raiserrimi, 
maximeque  miserabiles,  ut  sit  Atticismus, 
qualis  supra  cap.  13.:  Major ,  id  est, 
maxiraa  horum  est  charitas.  Hujus  se- 
quelae  ratio  manifesta  est,  tum  quia 
Christus  praecipit ,  abstinendum  a  volu- 
ptatibus  hujus  vitae,  et  injurias  tolerari 
vult,  non  vindicari,  et  multa  his  similia, 
secundum  vitam  carnalem  dura  et  aspera, 
a  suis  cultorihus  exigit ,  tum  quia  constat 

experientia,  pios  Christi  fideles  ob  stu- 
d*um  virtutis  et  confessionem  nominis 
Christi  infidelium  et  malorum  hominum 
iufestationibus  expositos  esse.  Omnes 
enim,  qui  pie  volunt  vivere  in  Christo 
Jesu,  perseeutionem  patientur ,  2  Tim. 
3.  Tametsi  potest  hic  locus  accipi  de  solis 
Apostolis ,  in  quorum  persona  Paulus  lo- 
quatur,  ut  sit  probatio  ab  exemplo  xipo 
stolorum ,  quos  saue  perabsurdum  sit 
caeteris  omuibus  esse  miseriores,  cum  ipsi 
profiteantur,  omnibusque  venditent  doctri- 
nam  salutis. 

Nota ,  Apostolum  non  dicere,  pejores 
sumus  omnibus  horainibus,  sed  misera- 
biliores ;  nam  sublata  spe  felicitatis  futu- 
rae  post  hanc  vitam ,  vana  quidem  esset 
fides  ac  religio  Christiana;  non  tamcn 
cessaret  necessitas  vivendi  secundum  re- 
ctam  rationem,  quomodo  vivunt  boni  Chri- 
stiani.  Unde  praeclare  scribit  Augustinus 
lib.  21.  de  civit.  Dei,  cap.  25.:  Si,  quod 
absit,  illius  tanti  boni  spes  nulla  esset, 
malle  debuimus  in  hujus  confUctationis 
molestia  remanere,  quam  vitiis  in  nos 
dominationem,  7ion  eis  resistendo,  per- 
mittere.  Sic  ille. 

Porro  contra  totam  hanc  disputationem 
Pauli ,  qua  ex  negata  Christi  et  mortuo- 
rum  resurrectione  colligit,  omnem  spem 
uostram  inanem  esse,  nec  ulla  futuri  sae- 
culi  bona  nobis  exspectanda  ,  in  promptu 
objectio  est  ex  animarum  immortalitate. 
Nam  Christus  non  sohim  meruit  nobis 
resurrectiouem  corporum ,  verum  etiam 
beatitudinem  animarum  praestandaiu  ante 
resurrectiouis  diem.  Quare,  civcumscripta 
et  sechisa  corporum  re^urrectione ,  adhuc 
manebit  alterum  bonum  ex  Christi  merito 
nobis  exspectandum ,  scilicet  animarum 
aelerna  feUcitas. 

Respondet  Cajetanus,  Apostolum  in 
liac  sua  disputatione,  ac  speciatim  in 
postrema  ratiocinatione:  Si  in  hac  vita 
tantum  etc,  non  aequiparare  uegationem 
vesurrectionis  negationi  alterius  vitac  sim- 
pliciter,  sed  qunad  homines ;  significauter 
euim  Apostolum  dixisse :  sperantes  su- 
tnus,  et  miserabiliores  sumus  nempe  nos 
homines  ;  et  siguificantius  addidisse:  om- 


nibus  hominibus ,  ut  de  hominibus ,  non 
de  hominum  animabns ,  eum  loqui  intel- 
ligamus.  Animae  autem ,  quae  post  mor- 
tem  corporum  supersunt,  non  sunt  homi-- 
nes ,  neque  jam  homines  constituunt. 

Verum  haec  responsio  non  admodum 
solida  videtur.  Est  enim  usitatissima 
synecdoche,  qua  homines  vita  functos,  ac 
secundum  auimam  solam  superstites,  ipso- 
rum  hominum  nominibus  appellare  sole- 
mus,  cum  in  vulgari  sermone,  tum  in 
litaniis  Ecclesiae  dicendo :  S.  Petre,  ora 
pro  nobis ,  etc.  Cujus  rei  nec  in  Scriptu- 
ris  exempla  desunt.  Nam  juxta  hunc  tro- 
pnm  Lazarus  in  sinu  Abrahae  conspicitur 
a  divite,  Luc.  17.,  Samuel  Sauli  dat  re- 
sponsa  1  Reg.  28.  et  Eccles.  46.,  Onias  et 
Jeremias  orant  pro  populo ,  2  Machab. 
15.,  Christus  quoque,  sicut  habet  fidei 
nostrae  confessio,  descendit  ad  inferos. 
Ipse  etiam  Paulus  alibi  de  se  ipso  sic 
loquitur,  ut  Philipp.  1. :  Desiderium  ha- 
bens  dissoloi ,  et  esse  cum  Christo ;  et 
2  Cor.  5. :  Bonam  voluntatem  habemus 
magis  peregrinari  a  corpore,  et  prae- 
sentes  esse  ad  Dominum. 

Quare  non  est  verisimile ,  Paulum  hoc 
loco  (quod  alias  non  solet)  attendere  vo- 
cabuli  proprietatem ,  de  qua  Cajetanus, 
atque  ita  doctrinam  suam  restringere  ad 
tempus ,  quo  suraus  homines  ex  anima  et 
corpore  compositi,  tamquam  de  animabus 
separatis  earumque  statu  quaestioue  dis- 
simulata.  Quod  si  faceret,  haudquaquam 
lectoris  animo  satisfaceret,  nec  difliculta- 
tem  propositam  expediret ,  quae  movetur 
de  spe  bonorum  futuri  saeculi ,  sive  com- 
petant  homini  proprie,  sive  animae  soli, 
ut  quae,  etiam  separata,  beatitudinis  ca- 
pax  est ,  eaquc  donatur.  Neque  cnim  in 
hac  vita  tantum  in  Christo  sperantes  su- 
mus,  si  beatitudinem  secundum  animas 
saltem  (quae  nobilior  nostri  pars  est,  qua 
formaliter  homines  sumus)  post  hanc  vi- 
tam  cxspectamus. 

Ahi  proinde  respoadent,  eos ,  qui  tcm- 
pore  Apostolorum  negaveruut  resuirectio- 
ncm  mortuorum  ,  negasse  etiam  ,  animas 
post  mortem  corporum  superesse.  Hanc 
enim  Sadducaeorum  haeresim  faisse ,  do- 

cet  Lucas  Actor.  23. ;  scilicet  nou  solum 
resurrectionem  non  esse,  sed  negue  an- 
gelum ,  neque  spiritum ,  id  est ,  animam 
humanam  a  corpore  separatam.  Quare, 
secundum  illos,  sublata  resurrectione,  ni- 
hil  restabat  exspectandum  post  hanc  vitam. 
Idque  adeo  significasse  videtur  Scriptura 
2  Machab.  12. ,  sic  loquens  de  Juda 
Machabaeo ,  qui  jusserat  ofFerri  pro  pec- 
catis  mortuorum  sacrificium:  Bene  et 
religiose  de  resurrectione  cogitans.  Nisi 
enim  eos,  qui  ceciderunt ,  resurrecturos 
speraret,  superfluum  videretur  et  vanum 
orare  pro  mortuis.  Quod  utique  vanum 
videri  non  posset,  agnito  felici  statu  aui- 
marum  post  hanc  vitam,  quamvis  exclusa 
spe  resurrectionis  corporum. 

Huic  responsioni  consona  quaedam  ad- 
fert  etiam  S.  Thomas,  dicens :  Si  negetur 
resurrectio  corporum,  difficile  sustineri 
posse  immortalitatem  animae;  videlicet 
propter  naturalem  ejus  inclinationem  ad 
corpus.  Verum  obstat,  quod  haec  ab  Apo- 
stolo  scribuntur,  non  contra  Sadducaeos, 
sed,  ut  initio  diximus,  contraphilosophiam 
humanam,  cui  probabilis  quidem  est  ani- 
marum  vita  post  mortem  corporum  (multi 
namque  et  clari  philosophi  ita  senseruut), 
improbabilis  autem ,  imo  impossibilis  re- 
surrectio  corporum.  Secundum  hos  igitur 
remanet  nodus  quaestiouis  adhuc  inso- 
lutus. 

Quocirca  dicendum  videtur,  Paulum 
non  negare,  quin  Cbristus,  si  ita  Patri 
visum  fuisset,  per  mortem  suam  genus 
humanum  salvum  facere  potuisset  quoad 
animas  solas  ita,  ut  neque  ipse  resurge- 
ret,  neque  quisquam  alius  ex  ejus  merito  ; 
sed  sola  post  hanc  vitam  exsisteret  feli- 
citas  aniraarum  sine  fine  regnantium  cum 
anima  Christi;  neque  Paulum  vokiisse 
quaestionem  ingredi ,  num  ita  fieri  po- 
tuisset;  sed  loqui  ex  hypothesi  divinae 
ordinationis  de  Christo  et  nostra  per  eum 
salute.  Deus  enim,  qui  omnia  sapienter 
apteque  disponit,  non  voluit  mortem  Chri- 
sti,  Filii  sui,  sine  ejus  ad  vitam  resur- 
rectione,  qua  mortera  superaiet;  ac  con 
sequenter  non  voluit,  murtem  illius  quid- 
quam   nobis   prodesse,    nec  ad    sahxtem 


corporis,  nec  animae,  si  non  esset  a  morte 
resurrecturus ,  et  per  resurrectionem  glo- 
rificandus;  tum  quia  Christi  glorificatio 
finis  erat  principalior  passionis  et  mortis 
ejus,  quam  salus  nostra;  tum  quia  per 
Christi  resurrectionem  spes  salutis,  quam 
in  ipso  haberemus ,  excitanda  erat  atque 
erigenda,  quae  alioqui  nulla  aut  vix  ulla 
futura  esset. 

Quis  enim  crederet  ac  speraret  in  Chri- 
stum  mortuum ,  nec  amplius  victurum,  de 
quo  deinceps  et  in  aeternum  diceretur : 
Non  est  Christus!  Hinc  in  ejus  persona 
psahiiistes  ait:  Quae  utilitas  in  sanguine 
meo ,  dum  descendo  in  corruptionem?  J 
Psalm.  29.  Spem  vero  nostram  ,  et  fidem  ■ 
et  justificationem  ab  ejus  resurrectione 
pendere,  expresse  docet  Apostolus  Petrus 
1.  epist.  1.,  de  Deo  loquens:  Qi^.i  regene- 
ravit  nos,  inquit,  in  spem  vivam  per 
resurrectionem  Jesu  Christi  ex  mortuis. 
Et  iterum :  Qui  suscitavit  eum  a  mor- 
tuis ,  et  dedit  ei  gloriam,  ut  fides  vestra 
essetin  Deo;  et  Actor.  5. :  Huncprincipem 
et  Salvatoreni  Deus  exaltavit  dextera 
sua,  ad  dandam  poenitentiam  Israeli 
et  remissionem  peccatorum.  Scribit  his 
consentanea  S.  Thomas  3.  quaest.  53. 
artic.  1. ,  ubi  rationes  adfert,  ob  quas  ne- 
cessariura  fuit,  Christum  resurgere.  , 

Cum  igitur,  hac  supposita  divina  or-  ■ 
dinatione,  mors  Christi  sine  ejus  resur- 
rectione  non  fiierit  nobis  ad  jugtitiam  et 
peccatorum  remissionem  profutura,  bene 
colligit  Paulus :  Si  Christus  non  resur- 
rexit ,  adhuc  estis  in  peccatis  vestris ;  et 
bene  infert  ulterius :  Ergo  et  qui  dor- 
mierunt  in  Christo ,  perierunt ;  quippe 
mortui  in  suis  peccatis.  Ex  quo  jam  pa- 
tet,  nihil  nobis  felicitatis  a  Christo,  si 
non  resurrexit ,  exspectandum  in  futuro 
saeculo ,  ne  quidem  quoad  animam  so- 
lam;  ac  multo  minus  in  vita  praesenti, 
in  qua  miserabiliores  sumus  omnibus  ho- 
minibus. 

20.  Nunc  autem  Christus  resurrexit 
a  mortuis  primitiae  dormientium.  Hie 
j;im  Apostohis  ex  absurdis,  quae  nemo 
Christiauus  concesserit,  redit  ad  statuen- 
dam  suam  propositionem ,  qua  negata  se- 

quebantur  absurditates  illae.  Ea  propo- 
sitio  est,  Christum  resurrexisse  a  mortuis. 
Ex  qua  deinceps  ratiocinatione  directa 
probat  institutum  priucipale ,  id  est,  alio- 
rum  mortuorum  reourrectiouem.  Ac  pri- 
mum  argumento  a  fructuum  primitiis 
sumpto,  quia  nimirum  Christus  resurrexit 
tamquam  primiiiae  dormientium.  Quod 
in  Graeco  sic  habetur:  (SCTiapXT^  Tuiv  xs- 
xoifJLrjjjievu)v  iysvcxo,  primitiae  eorum, 
qui  dormierunt ,  factus  est,  sive  fuit, 
ut  vertit  Erasmus.  Graecae  lectioni  Sy- 
riaca  suffragatur ;  tametsi  verbum  syevsto 
in  vetustis  quibusdam  Graecis  uon  addi- 
tur.  Dormierunt  autem,  id  est,  obdor- 
mieruut  et  adhiic  dormiunt,  ut  recte  ver- 
terit  interpres  noster  in  praeseati :  dor- 
mientium.  Nunc  autem,  inquit  Apostolus, 
quod  omnes  fatemini ,  Christus  a  mortuis 
resurrexit.  Verum,  quod  scire  debetis,  ita 
resurrexit,  ut  resurgendo  factus  sit  mor- 
tuorum  ac  dormientium  primitiae ,  id  est, 
quasi  primitivus  fructus,  e  terra,  in  quam 
velut  granum  frumenti  per  mortem  ceci- 
derat,  exortus  ac  renatus.  Dicuntur  enim 
primitiae  primi  fructus  e  terra  percepti  ac 
Deo  offerendi.  Cum  ergo  primitiae  refe- 
rantur  ad  ea,  quorum  primitiae  sunt,  con- 
sequitiir,  et  alios  mortuos  e  terra  surrectu- 
ros  esse.  Tametsi  praeterea  videtur  Apo- 
stolus  ad  ritum  veteris  legis  alludere,  de 
quo  Num.  15. ,  et  Deut.  26.,  ut,  quemad- 
modum  illic  in  primitiis  Deo  oblatis  totius 
anni  proveutus  quodammodo  sanctificaba- 
tur,  ita  sentiat  in  Christo ,  qui  resurrexit 
primus,  omnium  uostrum  futuram  resur- 
rectioneni  dedicatam  esse. 

Porro  Christum  primitias  seu  primiti- 
vum  fructum  respectu  dormientium  vocat 
Apostolus,  quod  primus  mortuorum  a 
morte  resurrexerit ;  primus,  inquam,  tem- 
pore  et  dignitate.  Nam  utrumque  Latini 
interpretes  urgcnt.  Ac  tempore  quidem 
primus,  quia  ad  immortalem  vitam  nulhis 
ante  eum  surrexit,  sed  omnes  alii  post 
eum.  Siquidem  et  illi,  de  quibus  scribit 
Matthaeiis  27. :  Multa  corpora  sancto- 
rum,  qui  dormierant,  surrexerunt  (quos 
omnino  verisiraile  est  ad  immortalem  vi- 
tam  resurrexisse),  juxta  sententiam  mul- 


torum  valde  probabilem ,  non  ante ,  sed 
post  Christum  resurrexerunt ,  velut  glo- 
riosae  ejus  resurrectionis  comites  et  as- 
seclae.  Quod  apud  Matthaeum  describi- 
tur  horum  resurrectio  statim  post  narra- 
tionem  mortis  Dominicae,  non  autem 
resurrectionis,  prolepsis  est  historica,  non 
iufrequens  in  Scripturis.  Etenim  occa- 
sione  prodigiorum ,  quae  narrat  Evange- 
lista  mortem  Domini  continuo  fuisse  con- 
secuta,  inter  quae  erant  terrae  motus  et 
monumentorum  apertio  vi  terrae  motus 
facta,  resurrectionem  mortuorum,  qui  e 
monumentis  illis  apertis ,  etsi  tertio  de- 
mum  die,  egressi  sunt  vivi,  putavit  eadem 
serie  narrationis  attexendara.  Caeterum 
dignitate  primus  dormientiura  Christus, 
quia  praestantissimus  et  optimus  omnium ; 
ut  solent  primitiae  melioi'es  esse  reliquo 
fructu. 

Q.uaeritur  autem,  quorum  dormientium 
primitiae  Christus  ,  omniumne ,  an  justo- 
rum  duntaxat.  Arabrosius,  libro  de  fide 
resurrect.  post  raediura ,  extendit  ad  ora- 
nes  dormientes,  sive,  ut  ille  loquitur, 
quiescentes,  id  est,  ad  omnes  mortuos, 
etiara  injustos,  significans,  horum  quoque 
resurrectionem  ex  merito  Christi  taraquam 
cornmuuis  benefactoris  provenire.  Verum, 
salva  tanti  doctoris  reverentia,  videtur 
id  non  recte  dici.  Nara  injusti  ac  reprobi, 
meritorum  Christi  post  hanc  vitara  parti- 
cipes  fieri  nequeunt;  ut  qui  fidem  (sine 
qua  Christi  merita  non  possunt  eis  appli 
cari  ad  caetera  beneficia  per  ipsura  con- 
sequenda)  vel  numquara  habuerunt,  vel, 
si  habuerunt ,  peccando  sibi  inutilem  fe- 
cerunt. 

Dicendum  igitur,  Apostohim  solos  in 
Christo  dormientes  hic  intelligere,  sive, 
queraadraodura  loquitur  Aquinas,  mor- 
tuos,  qui  in  spe  resurrectionis  quiescunt, 
id  est ,  solos  justos  atque  electos ,  qui 
raerabra  sunt  Christi.  Nam  ut  ex  resur- 
rectione  capitis  Christi  non  recte  ducitur 
argunientum  ad  resurrectionem  oraniura 
hominimi,  sed  eorum  tautura,  qui  membra 
suut  sub  illo  capite;  sic  ex  resurrectione 
Christi,  tamquam  fructus  primitivi,  uon 
procedit  ratio,  njsi  ad  fructum  sequentem. 

Etenim  primitiae  tantum  ad  fructus  refo- 
runtur.  Fractuum  autem  nomine  nusquam 
in  Scripturis  mali  ac  reprobi  significantur, 
sed  soli  boni.  Nam  malos  Scriptura  paleas 
appellat,  et  zizania,  et  spinas  ac  tribulos, 
ut  Matth.  3.  et  13.,  Heb.  6.  Quare  vel 
ex  ipso  vocabulo  priraitiarum  satis  argu- 
menti  est  ad  excludendum  hoc  loco  malos 
ac  reprol)os.  Etobserva,  Christum  hic  ita 
nuncupari  primitias  dormientium,  quem- 
admodum  alibi  primogenitum  mortuorum, 
ut  Coloss.  1.  et  Apoc.  1.  Non  est  autem 
primogenitus ,  nisi  respectu  fratnim  ex 
eodem  patre  per  adoptionem  geuitorum, 
quos  Deus  praedestinavit  eonformes  fieri 
imaginis  Filii  sui ,  ut  ipse  sit  primoge- 
nitus  in  multis  fratribus,  Rom.  8.  Quare 
nec  primitiarum  nomen  ei  competit,  nisi 
respectu  eorum,  qui  fructuum  appellatio- 
nem  mereantur,  id  est,  sequeatium  Chri- 
stum,  uti  bene  ratiocinatur  Oecumenius 
super  Ephes.  1.  Nec  pluribus  opus,  quan- 
do  Paulus  ipse  sensum  suum  aliquanto 
post  aperte  declarat ,  dicens :  Primitiae 
Christus ,  deinde  ii ,  qui  sunt  Christi, 
quorumnemperespectuprimitiaeChristus. 

21.  Quoniam  quidem  per  hominem 
mors ,  et  per  hominem  resurrectio  mor- 
tuorum.  Quoniam  quidem,  Graece  £7icn5rj 
'(CK.p ,  quandoquidem  enim.  Causalem 
particulam  enim  habent  etiam  mss.  quae- 
dam  Latina  et  veteres  concordantiae.  Le- 
gunt  item  Irenaeus  Latinus  lib.  5.  cap. 
13.,  et  Hilarius  lib.  11.  de  Trin.  Est  ita- 
que  sententia  tota  hypothetica  causalis, 
seu  rationalis  potius  (neque  enim  ante- 
cedens  ejus  proprie  causam  indicat  con- 
sequentis),  continens  ai-gumentum  a  com- 
paratione,  quae  fit  per  antithesin  (quo 
etiam  argumenlo  usus  est  Rom.  5,  12.), 
et  hoc  modo  explicanda:  Nam  quia  per 
vinum  quendam  hominem  mors  invecta 
fuit  in  genus  humanum ,  consentaneum 
est,  ut  et  mortuorum  resurrectio  per  unum 
queudam  hominem  introuucatur.  Qui  pro- 
inde  uuus  homo,  resurgens  a  morte ,  pri- 
mitiae  dormientium  ad  resurrectionem 
factus  est. 

Quaeruiit  aliqui,  quomodo  per  homi- 
uem  mors,  cum  ea  necessaiio  consequatur 


naturam  humani  corporis ,  quod ,  ex  con- 
trariis  activis  et  passivis  compositum,  non 
potest  non  tandem  corrumpi.  Sed  breviter 
respondetur,  in  hanc  ipsam  necessitatem 
ex  unius  peccato  uos  omnes  incidisse, 
quum  unus  ille ,  transgressus  Dei  prae- 
ceptum ,  immortalitatiB  stola  gratuita, 
quam  in  creatione  supra  naturam  accepe- 
rat,  sese  nudavit;  ut  merito  jam  audii'et: 
Quia  pulvis  es,  et  in  pulverem  reverte- 
ris,  Genes.  3.  Hinc  de  eo  beatus  Augu- 
stinus  lib.  6.  de  Genes.  ad  lit. ,  cap.  25. : 
Mortalis  erat ,  inquit,  conditione  cor- 
poris  animalis,  immortaUs  autem  bene- 
ficio  conditoris.  De  eodem  disserens 
Richardus  a  S.  Victore  lib.  1.  de  Emma- 
nuele,  cap.  11.,  mutationem  illam  homi- 
nis ,  qua  mortalis  factus  est,  vocat  denu- 
dationem  immortalitatis ,  honoris  degra- 
dationem,  dignitatisque  detractionem ; 
denique  exspoh'ationem  incorruptibilitatis. 

Porro  resurrectionem  mortuorum  hoc 
loco  non  pauci ,  inter  quos  et  Pseudam- 
brosius,  generaliter  accipiunt,  ut  ad  malos 
ac  reprobos  etiam  pertineat;  quasi  illi 
quoque  per  unum  hominem  recipiant  vi- 
tam  ,  sicuti  per  unum  hominem  inciderunt 
in  mortem.  Sed  id  dici  non  posse,  satis, 
opinor,  ex  supra  dictis  ad  vers.  12,  et  20. 
manifestum  est. 

Kectius  igitur,  qui  sentiunt,  Aposto- 
lum  loqui  de  resurrectione,  quae  est  ad 
vitain  beatam ,  qualis  infra  describitur,  et 
de  qua  dicebat  unus  martyrum  Macha- 
baeorum  ad  Antiochum  regem :  Rex 
mundi  defunctos  nos  pro  suis  legihus 
in  aeternae  vitae  resurrectione  suscita- 
bit.  Et  alius:  Tibi  resurrectio  ad  vitam 
non  erit,  2  Machab.  7.  De  qua  et  Do- 
miuus  apud  Joann.  cap.  5.:  Procedent, 
qui  bona  fecerunt,  in  resurrectionem 
vitae.  Hujus  quippe  resurrectionis  auto- 
rem  se  declarat  idem  Dominus  Joann.  6., 
dicens:  Haec  est  voluntas  ejus,  qiii  misit 
me ,  Patris ,  ut  omne ,  quod  dedit  mihi, 
non  perdam  ex  eo ,  sed  resuscitem  illud 
in  novissimo  die.  Quod  et  identidem  re- 
petit  in  eodem  sermone.  Et  haec  est 
resnrrectio,  quam  filiis  Dei  propriam  facit 
Lucae  20.,  ubi   Sadducaeis  respondens 

ait :  Qui  digni  habebuntur  saeculo  illo 
et  resurrectione  ex  mortuis ,  neque  nu- 
bent,  etc. ;  aequales  enim  Angelis  sunt, 
et  filii  sunt  Dei,  cum  sint  filii  resur- 
rectionis. 

Quapropter  et  hunc  Apostoli  locum, 
dicentis:  tt  per  hominem  resurrectio 
mortuorum ,  non  diibitavit  Augustinus 
de  beata  resurrectione  interpretari  in 
epist.  ad  Hilar.  89.  quaest.  3.,  quum, 
recitatis  Apostoli  verbis  ,  ita  prosequitur : 
Utique  resurrectionem  dicit  justorum, 
ubi  est  vita  aeterna;  non  resurrectio- 
nem  iniquorum,  ubi  mors  erit  aeterna. 
Vide  ejusdem  et  alia  loca  apud  Bedam. 

Sed  et  inter  recentiores  Carthusianus 
hanc  resurrectionem  ad  eos  contrahit,  qui 
immutabuntur.  Nam ,  inquit  paulo  post, 
quod  imjyii  resurgent ,  non  erit  merito 
Christi,  sed  divina  ejus  virtute.  Siraili- 
ter  et  Hofmeisterus  studiose  monet,  Pau- 
lum  tantum  loqui  de  resurrectione  elec- 
torum,  qui  vere  in  vitam  resurgent ; 
nam  impios  quidem  etiam  resurrecturos, 
sed  in  eam  vitam ,  quae  mors  secunda 
dicitur.  Jam  quos  Apostolus  duos  homi- 
nes  dixerit ,  alterum  mortis  ,  alterum  re- 
surrectionis  autorem,  ipse  consequenter 
exponit. 

22.  Et  sicut  in  Adam  omnes  moriun- 
tur ,  ita  et  in  Christo  omnes  vivifica- 
buntur.  Graece  et  Syriace :  Sicut  enim 
in  Adam,  etc.  Quemadmodum  et  habet 
textus  Ambrosii,  et  passim  legit  Augu- 
stinus.  Potest  autem  haec  sententia  bifa- 
riam  exponi ,  vel  hoc  modo  :  Sicut  omues, 
qui  moriuntur,  per  Adam  moriuntur,  ita 
etomnes,  qui  vivificabuntur,  per  Chri- 
stum  vivificabuntur.  Qui  sensus  ab  Augu- 
stino  traditur  non  uno  loco ,  ut  in  epist. 
28.,  quae  est  ad  Hieronymum:  Per  hanc, 
inquit ,  Apostolicam  sententiam  eviden- 
ter  elucet,  neminem  ire  in  mortem,  nisi 
per  Adam  ;  neminem  ire  in  vitam  aeter- 
nam,  nisi  per  Christum.  Unde  et  colli- 
git ,  parvulos  sine  baptismo  ,  quo  Christo 
incorporentur ,  vivificari  nun  posse.  Et 
in  epist.  157.  ad  Optatum  :  Sicut  in  regno 
mortis  nemo  sine  Adam,  ita  et  in  regno 
vitae  nemo  sine  Gliristo.  Item  lib.  13.  de 


civit.  Dei,  cap.  23.,  et  aliis  locis  a  Beda 
collectis. 

Vel  isto  modo :  Sicut  per  Adam  moriun- 
tur  omnes,  qui  suut  Adae,  id  est,  omnes 
homines,  ita  per  Christum  vivificabuntur 
omnes,  qui  sunt  Christi ,  idest,  omnes 
electi.  Hic  sensus  est  apud  Leonem  epist. 
23.,  ubi,  referens  haec  verba:  Ita  et  in 
Christo  omnes  vivificabuntur :  Hi  uti- 
que  omnes ,  ait ,  qui,  licet  in  Adam  sint 
nati,  in  Christo  tamen  inveniuntur  re- 
nati.  Itemque  sermone  15.  de  pass.  Dom., 
ubi  de  iis  exponit,  qui  sunt  membra 
Christi.  Utrumque  enim  intellige  finaliter. 
Quin  et  Augustinus  utitur  hoc  sensu  lib. 
20.  de  civit.  Dei ,  cap.  20.  Quem  et  nos 
ut  probabiliorem  amplectimur ,  tum  quia 
plenior  est,  tum  quia  convenit  cum  simili 
sententia  Rora.  5. :  Sicut  per  unius  de- 
lictum  in  omnes  homines  in  condemna- 
tionem,  sic  qt  per  unius  justitiam  in 
omnes  homines  in  justificationem  vitae. 
Denique  Paulus  ipse  statim  infra  decla- 
rat,  de  quibus-  omnibus  in  Cbristo  vivifi- 
candis  loquatur;  nempe  de  iis,  qui  Chri- 
sti  sunt. 

Igitur  hi  omnes  et  soli  per  Christum 
vivificabuntur,  id  est,  excitabuntur  ad 
vitam  beatam.  Hanc  enim  vivificationem 
electis  propriam ,  non  autem  eam ,  quae 
reprobis  communis  erit,  uterque  commen- 
tarius  jam  dictus  supponit.  De  eadem 
Hervaeus:  Haec,  inquit,  vivificatio  pro- 
prie  ad  electos  pertinet.  Sed  et  glossa 
interlinealis  eam  ad  filios  adoptivos  re- 
stringit ,  ac  rursum  ad  eleotos  Carthusia- 
nus ,  eos  scilicet,  qui  merito  Christi  bea- 
tam  immortalitatem  adipiscentur ,  de 
quibus  et  Christus  dixit :  Omnia  traham 
ad  me  ipsum,  Joaun.  12. 

Caeterum  quo  causalitatis  modo  per 
Adam  mors ,  et  per  Christum  vita,  decla- 
ratum  est  in  comm.  Rom.  5.  Nara  quod 
Pelagius  interpretatur,  per  Adam  mortem 
iutrasse  ,  quia  primus  ipse  est  mortuus, 
et  per  hoc  morientium  forma,  ac  simi- 
liter  de  Christo  respectu  resurgentium ; 
videlicet  solum  agnoscens  in  illis  moriendi 
et  resurgendi  primum  exemplum,  quasi 
neque  mors  sit  ex  illius  peccato ,   neque 

resurrectio   ex  hujus   merito;    secundum 
haeresin  suam  sapit  et  scribit. 

23.  Vnusquisque  autem  in  suo  ordine. 
Graece:  m  proprio  ordine.  Subaudi: 
vivincdbitur ;  ea  nimirum  vivificatione,  de 
qua  Paulum  ostendimus  esse  locutum. 
Ordinem  intellige  dignitatis  ac  meritorum, 
ut  bene  exponit  Tertullianus  lib.  de  resurr. 
carnis,  cap.  48.;  uon  autem  temporis ,  ut 
vult  Cajetanus.  Certe  constat ,  non  inter 
omnes  resurgentes  fore  temporis  ordinem. 
Et  uobiscum  sentiunt  alii  plerique ,  tam 
Graeci ,  quam  Latini  interpretes  ;  ac  fa- 
vent  huic  sensui,  quae  de  diversitate 
gloriae  electorum  infra  dicuntur  versu 
40.  41.  42.  Quod  enim  Theodoretus  or- 
dinem  hunc  refert  ad  separationem  agno- 
rum  ab  hoedis  ,  de  qua  Matth.  25.,  vide- 
licet  accepta  vivificatione  generaliter  ,  id 
ex  dictis  facile  refellitur;  deinde  nec 
cohaeret  cum  sequentibus. 

Primitiae  Christus.  Hoc  est:  Ante 
omnes  in  Christo  vivificandos  ipse  Chri- 
stus  tamquam  primitiae  dormientium,  ideo- 
que  prunus  dignitate,  jam  vivificatus  est. 

Deinde  ii ,  qui  sunt  Christi ,  qui  in 
adventu  ejus  crediderunt.  Multi  codices 
pro  adventu  legunt  adventum ;  minus 
recte.  Utrumvis  autem  legas ,  poterit  hic 
sensus  dari:  Post  Christum,  cujus  resnr- 
rectio  jam  praecessit,  vivificabuntur  ii, 
qui  ad  Christum  pertinent,  id  est,  electi, 
quique  adventuni  ejus  secundum  et  glo 
riosum  crediderunt  et  credendo  exspecta- 
runt;  vivicabuntur ,  inquam ,  tempore  et 
dignitate  Christo  posteriores ,  et  ipsorum 
unusquisque  in  ordine  suo.  Sic  fere  La- 
tini.  Nam  quod  Stapulensis  et  alii  non- 
nulli  sensura  esse  putant:  Qui  in  priore 
ejus  adventu  crediderunt,  minus  congruit. 
Non  enim  in  illo  adventu ,  sed  post  illum 
Ecclesia  fidelium  collecta  est,  et  colligi- 
tur  usque  ad  finem  saeculi. 

Porro  sciendum ,  in  Graeco  et  Sjriaco 
tantum  haec  haberiverba:  Deinde ,  seu 
postea,  qui  sunt  Christi  in  adventu  ejus. 
Quae  lectio  visitur  etiam  in  Latinis  qui- 
busdam  mss.  et  in  antiquis  concordantiis ; 
nisi  quod  concordantiae  legunt  adventum 
quarto  casu,    mss.   vero  casum   varient. 


Exhibet  eandem  Graecam  lectionem  tex- 
tus  Ambrosiastri  et  Primasii,  commentario 
utriusque  respondente,  licet  in  editione 
recentiore  commentarii  Ambrosii  legantur 
verba  vulgatae  versiouis.  Ad  eundem 
modum  citant  Hieronymus  in  comm. 
Jesaiae ,  cap.  ult.,  et  RuflSnus  in  expos. 
symb.  Item  Augustinus  tract.  68.  super 
Joann. ,  et  quaest.  69.  lib.  83.  quaest., 
quibus  locis  ita  legit :  Deinde ,  qui  sunt 
Christi ,  in  praesentia  ejus.  Nam  Grae- 
cum  nomen  Tcapoua''a  significat  etiam 
praesentiam :  tametsi  melius  huic  loco 
quadrat  adventus ,  estque  ea  vocabuli 
significatio  frequentior  in  sacris  literis. 
Lombardus  qaoque,  glossam  ordinariam 
secutus ,  annotat ,  aliam  literam  sic  ha- 
bere:  Deinde ,  qui  sunt  Christi  in  ad- 
ventu  ejus.  Et  hanc  lectionem  ita  com- 
mendat  Haimo ,  ut  codices  id  habentes, 
quod  vulgo  legitur ,  affirmet  esse  depra- 
vatos. 

Eam  porro  Graecam  lectionem  Cajeta- 
nus  exponit  hoc  modo  :  Deinde  resurgent, 
qui  erunt  Christi  in  adventu  ejus  ad  ju- 
dicium  venientis,  id  est,  resurgent  justi; 
ut  hoc  dictum  sit  ad  differentiam  eorum, 
qui  sunt  Christi  duntaxat  in  hac  vita, 
scilicet  professione  Christiana,  non  ope- 
rum  veritate.  Sic  ille  quidera,  sed  praeter 
Apostoli  mentem ;  ut  qui  etiam  in  hac 
vita  solos  justos  agnoscit  esse  Christl. 
Dicit  enirn  Rom.  8. :  Si  quis  spiritum 
Christi  non  habet ,  hic  non  est  ejus. 

Eectius  igitur  Theophylactus  hoc  modo  : 
Christus  primus  resurrexit ;  postea  vero, 
qui  Christi  sunt,  hoc  est,  justi,  vivifica- 
buntur  ac  resurgent  in  adventu  ejus ,  id 
est,  ipso  adveniente ,  quando  videlicct 
ipse  Dominus ,  ut  ait  Apostolus  1  Thess. 
4. ,  in  jussu  et  in  voce  archangeli  et  in 
tuba  Dei  descendet  de  coelo;  tunc  enim 
mortui,  qui  in  Christo  sunt,  resurgent. 
Posset  etiam  Graeca  lectio  cum  eo,  quod 
praecedit ,  ordinari  et  exponi  in  hunc  mo- 
dum:  Unusquisque  in  ordine  suo  vivifi- 
cabitur  in  adventu  Christi,  id  est,  Christo 
ad  judicium  veniente ;  ut  illa  veiba  me- 
dia  (Primitiae  Christus ;  deinde  ii ,  qui 
sunt  Christi)  pareuthetica  sint.  Sed  hanc 

constructionem  fateor  esse  coactiorem, 
nec  difficultate  carere.  Notandum  est 
autem,  Apostolum  nullam  hic  facere  men- 
tionem  resurrectionis  malorum ,  ut  cui 
propositum  sit,  de  sola  beata  resurrectione, 
quao  justorum  est ,  disserere. 

24.  Deinde  finis.  Supple:  erit.  Sed 
cujus  rei  finis?  Quidam  finem  hominis 
intelligunt,  enm  nempe,  cujns  gratia  con- 
ditus  est,  id  est,  perfectam  felicitatem, 
qua  deinceps  et  in  aeternum  homo  frue- 
tur.  Cajetanus  hac  parte  significari  putat 
tertium  ordinem  resurgentium ,  scilicet 
omnium  reproborum ,  quibus  demum  post 
electos  suscitatis ,  finem  accipiat  univer- 
salis  hominum  resurrectio.  Cui  commen- 
tario  favent  Theophylactus  et  Oecume- 
nius.  Existimant  enim,  justos,  qui,  juxta 
Apostohim  1  Thess,  4.,  rapiendi  sunt  iu 
aera  obviam  Domino ,  prius  excitandos 
esse;  deinde  peccatores,  qui  infra  positi 
judicandi  sunt.  Sed  haec  opinio  Theolo- 
gis  non  probatur,  neque  ex  Apostoli 
verbis  elici  potest,  qui  de  malorum  re- 
surrectione  non  agit.  Sensus  itaque  sim- 
plex  et  planus  est,  quem  Chrysostomus 
tradit,  post  resurrectionem  eorum,  qui 
Christi  sunt,  mox  finem,  id  est,  consum- 
mationem  fore  omnium  reium  ,  eo  ,  quod 
nulla  sit  amplius  in  exspectatione  futura 
rerum  mutatio  ,  nimirara  peracto  judicio, 
et  eo  completo  quod  sequitur: 

Cum  tradiderit  regnum  Deo  et  Patri. 
Utique  Christus  homo,  significatus  per 
illum  hominem  nobilera ,  qui  ahiit  in 
regionem  longinquam ,  accipere  sibi 
regnum  et  reverti,  Lucae  19.  Hoc  autera 
Christi  regnum  Ecclesia  ejus  est,  quam 
acquisivit  sanguine  suo ,  Act.  20. ,  et 
quae  dicit  in  omnibus  aanctis  agno  Chri- 
sto:  Fecisti  nos  Deo  nostro  regnum, 
Apoc.  5.  Igitur  iis ,  qui  Christi  sunt ,  id 
est  electis  omnibus ,  ad  vitam  revocatis, 
in  quibus  solis  Ecclesia  tunc  consistet, 
hoc  ipsum  regnum  suum  tradet  Christus 
Deo  et  Patri ;  non  quod  ipse  tuuc  non 
sit  amplius  regnaturus ,  de  quo  praedixit 
angelus  ad  virginem ,  quod  regni  ejus 
non  erit  finis ,  Lucae  1.;  sed  quia  per- 
fecte  regno  suo  potitus  (quod  futurum  est 


post  omnium  resurrectionem,  subactis  pe- 
nitus  adversariis  ita ,  ut  regno  ejus  nulla 
jam  hostilitas  possit  vel  minimum  nocere) 
non  sibi  victoriam  de  tot  tantisque  hosti- 
bus  debellatis  attribuet  homo  ille ;  nec 
ingentem  illam  et  ineflfabilem  gloriam  sui 
regni ,  jam  omni  ex  parte  pacati ,  sibi 
vindicabit ;  ut  fere  solent  reges  terrae 
victorias  ac  regni  felicitatem  et  gloriam 
suae  virtuti  adscribere ,  quorum  unus ,  re- 
ferente  Daniele  cap.  4.,  magno  animi 
tumore  dicebat :  Haeccine  est  illa  Baby- 
lon  magna ,  quam  ego  aedificavi  in  do~ 
mum  regni,  in  robore  fortitudinis  meae, 
et  in  gloria  decoris  mei  ? 

Non  ita  Christus  Dominus ,  rex  noster ; 
sed  tradet  regnum  Deo  et  Patri ,  id  est, 
cum  subjectione  et  gratiarum  actione  glo- 
riosum  illud  regnum  suum  Deo,  Patri  suo, 
offeret,  proStens,  universam  regni  sui  glo- 
riam  illi  autori  se  aoceptam  referre;  eamque 
professionem  suam  omnibus  tam  angehs, 
quam  hominibus,  nec  electis  modo,  verum 
etiam  reprobis ,  faciet  manifestam,  ut  om- 
ncs  agnoscant ,  potentiam  et  gloriam  esse 
solius  Dei,  denique  ad  eum,  ut  princi- 
pium ,  et  in  eum ,  ut  finem ,  omnia  esse 
conferenda.  Qui  sensus  hujus  loci  magis 
etiam  ex  sequentibus  patescet,  ubi  tan- 
dem  concludit :  JOt  sit  Deus  omnia  in 
omnihus ;  eundemque  sensum  prae  aliis 
expressit  inscriptus  Ambrosio  commenta- 
rius ,  et  pluribus  explicat  Cajetauus. 

Caeterum  Hilarius  quidem  lib.  11.  de 
Trinit. ,  et  post  eum  Augustinus  lib.  1. 
de  Trin.,  cap.  8.,  et  Hugo  Vict.  in  quaest. 
hujus  capitis,  censent,  ita  dictum  esse: 
Cuni  tradiderit  regnum  Deo  et  Patri, 
ac  si  diceretur:  Cum  ptrduxerit  electos 
suos ,  in  quibus  nunc  ex  fide  viventibus 
regnat,  ad  contemplationem  Dei  et  Patris. 
Estque  hic  etiam  sensas  doctus  et  pius, 
quem  et  alii  Latini  suis  inseruerunt  com- 
mentariis.  Verum  prior  iutellectus .  ut 
dixi,  magis  convenit  cum  iis ,  quae  in 
Apostolo  sequuntur. 

Dicit  autem:  Deo  et  Patri ,  id  est, 
Deo,  qui  idem  est  Pater  suus  (est  euim 
in  Graeco  tantum  unus  articulus ,  utrum- 
que  complectens),  quia,  sicut  Christus  ut 

homo  omnia  refert  in  Deum ,  ita  idem 
ipse  ut  Dei  Filius  omnia  refert  ad  Patrem, 
qui  fons  est  et  principium  in  Deitate. 
Liquet  ex  dictis ,  quam  futile  sit  ex  hoc 
loco  petitum  argumentum  Arianorum,  quo 
reguum  futuri  saeculi  Christo  adimebant, 
quia,  si  traderet  illud  Patri,  non  sibi  ipse 
retineret.  Ad  quod  perapposite  respondet 
Hilarius  lib.  11.  de  Trinit. :  Videamus, 
inquit,  an  traditio  regni  defectio  sit  in- 
telligenda  regnandi,  ut,  quod  tradidit 
Filius  Patri,  tradendo  non  teneat.  Quod 
si  quis  coniendet,  fateatur  necesse  est, 
Patrem ,  cum  tradidit  omnia  Filio 
(Lucae  10.),  amisisse  tradendo ,  si  tra- 
deniem  traditis  egere  significet.  Haec  ille. 

Cum  evacuaverit  omnem  'principa- 
tum,  et  potestatem  et  virtutem.  Li 
Graeco  signum  universale  secundo  loco 
repetitur :  et  omnem  potestatem  et  vir- 
tutem.  Textus  Ambrosiauus  addit:  et 
dominationem ;  sed  alii  non  agnoscunt. 
Evacuaverit,  Graece  xatapYTJai;^,  abole- 
verit.  Virtutem,  S6va;jiiv,  potentiam. 
Per  haec  tria,  principatum ,  et  potesta- 
tem  et  virtutem ,  Cajetanus  intelligit 
omnes  magistratus ,  qui  modo  constituti 
sunt  ad  regimen  humani  generis,  supre- 
mos ,  medios  et  infimos ,  tam  angelicos, 
quam  ecclesiasticos.  Nam  post  omnium 
resurrectionem  hujusmodi  pi-aefecturis  jam 
non  erit  opus.  Licet  enim  remansuri  sint 
(uti  S.  Thomas  in  comm.  docet)  ordines 
angelorum  distincti ,  quantum  ad  eminen- 
tiam  gloriae ,  qua  aliis  alii  praecellunt, 
non  tamen ,  quantum  ad  exsecutionem 
potestatis  aut  officii  circa  homines.  Sen- 
sum  illum  generalem  etiam  tradit  utraque 
glossa. 

Sed  alii  fere  Latini,  autore  S.  Augu- 
stino  lib.  1.  de  Trinit.,  cap.  8.,  restrin- 
guut  Apostoli  verba  ad  angelicos  ordiues, 
quorum  haec  utique  nomina  sunt:  Princi- 
patus ,  Potestates  et  Virtutes ;  ita  tamen, 
ut  sub  his  etiam  caeteros  coelestium  spi- 
rituum  ordines  comprehensos  velint. 

At  vero  Graeci  commentatores ,  imo  et 
veteres  Latini,  Ambrosius,  Pelagius,  Pri- 
masius  et  Sedulius,  iuterpretantur  hunc 
locum  de  potestatibus  adversariis ,  id  est, 


daemonibus,  nomina  videlicet  ordinum 
angelicorum,  e  quibas  ejecti  sunt,  reti- 
nentibus :  de  quibus  idem  Apostolus  Eph. 
6. :  Non  est  nobis  coUuctatio  adversus 
carnem  et  sanguinem ,  sed  adversus 
principes ,  sen  principatus ,  et  potesta- 
tes,  et  Rom.  8.:  Neque  angeli ,  neque 
principatus ,  neque  virtutes  poterunt 
nos  separare  a  charitate  Dei.  Igitur 
juxta  meraoratos  interpretes  hic  erit  sen- 
sus:  Quod  facturus  est  Christus ,  id  est, 
regnum  Deo  et  Patri  traditurus,  postquam 
adversarias  potestates  aboleverit,  hoc  est, 
debellaverit  ac  protriverit,  et  posuerit 
eas  scabellum  pedum  suorum  sic,  ut  jam 
nemini,  qui  sit  ex  parte  ipsius,  quidquam 
mali  possint  inferre.  Sensum  hunc  exi- 
gunt  plane  ea,  quae  sequuntur. 

Patet  etiam  ex  eo ,  non  esse  conse- 
quens  (quod  quidam  opinati  sunt),  dae- 
mones  post  tempus  extremi  judicii  nullam 
amplius  potestatem  exercituros  damuatos. 
Nam  de  tali  potestatis  abolitione  non  est 
hic  sermo.  Quid  autem  de  ea  sentiendum 
sit,  disputari  solet  ad  dist.  47.  lib.  4. 
Seutent.  Sane  constat,  impios  et  judica- 
tos  numquam  e  potestate  diaboli  Hbernn- 
dos  esse.  Non  enim  liberat,  nisi  Christus, 
cujus  beneficiorum  illi  participes  esse  non 
poterunt.  Quare  sicut  ira  Dei  manebit 
super  eos,  ita  et  diaboli  daemonumque  I 
potestas,  quibus  a  Deo  judice  tradeutur. 
Quod  significare  videtur  Christus,  Matth. 
18.  dicens  de  quodam:  Et  iratus  domi-  | 
71US  tradidit  eum  tortoribus ,  quoad  us-  | 
que  redderet  universum  debitum,  id  est, 
in  aeteruum  cruciandum.  Non  enim  habe- 
bat,  unde  redderet. 

Uude  B.  Augustinus  lib.  de  catech. 
rudibus,  cap.  25.:  Fuge ,  frater,  inquit, 
illa  tormenta,  ubi  nec  tortores  deficiunt, 
nec  torti  moriuntur.  Loquitur  autem  de 
tormentis  gehennae,  futuris  post  resur- 
rectiouem  corporum.  Et  in  tract.  de  urbis 
excidio,  cap.  4:  Ibi  aeternus  est,  et  qui 
torquet,  et  qui  torquetur.  In  eandem 
sententiam  pronus  est  S.  Thomas  in  scri- 
pto  super  dictam  dist.  quaest.  1.  art.  2. 
q.  4.  Porro  de  nominibus  ordinum  ange- 
licorum,  quae  hic  et  alibi  apud  Apostolum 

leguntur,  quonam  modo  differant,  difficile 
est  pronuntiare.  Disputant  ea  de  re  Theo- 
logi  in  sententiis  ad  dist.  9.  libri  2. 

25.  Oportet  autem  illum  regnare,  do- 
nec  ponat  omnes  inimicos  sub  pedibus 
ejus.  In  Graeco  sic  habetur:  Oportet 
enim  eum  regnare ,  donec  posuerit  om- 
nes  inimicos  sub  pedes  suos.  Nam  Graeci 
codices ,  qui  nunc  in  manibus  versantur, 
Iiabent  cndxou  cum  spiritu  denso.  Sed 
sciendum,  veteres  non  solere  vocabulis 
Graecis  accentus  adscribere ,  nec  spiritus  ; 
quomodo  nec  Hebraei  punctis  utebantur. 
Posteriores  vero ,  qui  sensum  putarunt 
esse  reciprocum ,  adscripsernnt  notam 
densi  spiritus,  et  hoc  secuti  interpretes 
recentiores  verterunt:  sub  pedibus  suis, 
aut  sub  pedes  suos,  non  satis  expensa 
raente  Pauli ,  et  sensu  Scripturae ,  ad 
quam  ille  respicit.  Arbitrati  sunt  enim, 
Paulum  velle  dicere,  quod  Christus  ipse 
sibi  subjecturus  sit  inimicos  suos.  Atqui 
respicit  ad  versum  Psalmi  109. ,  quo  Pa- 
ter  ait  ad  Filium :  Sede  a  dextris  meis, 
donec  ponam  inimicos  tuos  scabellum 
pedum  tuorum.  Ubi  certe  non  de  Filio 
dicitur ,  sed  de  Patre ,  quod  inimicos  Filii 
sit  subjecturus  pedibus  ejus.  Sentit  ergo 
Paulus ,  Christum  regnaturum,  donec 
Deus  et  Pater  (quem  nominavit  versu 
proximo)  posuerit  omnes  illius  inimicos 
sub  pedes  ejus,  nempe  Christi  Filii.  Quam 
rem  bene  considerans ,  et  ad  Psalmi  lo- 
cum  referens  Apostoli  verba  Tertullianus 
lib.  5.  advers.  Marc. ,  cap.  9.,  legit:  sub 
pedes  ejus.  Quo  etiam  loco  (ut  id  obiter 
adjiciam)  cum  Graecis  legit:  Oportet 
enim ,  quemadmodum  et  commentator 
Ambrosii,  atque  Sedulius  et  Hilarius  lib. 
11.  de  Tria.,  et  passim  Augustinus.  Sen- 
sum,  quem  diximus,  praeterea  probant, 
quae  hic  apud  Apostolum  sequuntur: 
Omnia  enim  subjecit  sub  pedibus  ejus, 
vel  sub  pedes  ejus ,  uti  vertunt  omnes ; 
et  paulo  post:  Praeter  eum,  qui  subje- 
cit  ei  omnia.  Quae  quamvis  ad  alium 
Psalmum,  id  est,  octavum  pertineant, 
sensum  tamen  loci  praecedentis  declarant. 
Jam  regnare  quid  sit  hoc  loco,  videndum. 
Regnare ,  inquit  Oecumenius,  non  vul- 


Gnil.  Kstif  Comm.  Tom.  I. 


gari  niodo  capitur;  sed  ut  sit  regnantis 
opera  exercere,  puta  inimicos  debellare, 
suis  auxiliari ,  illos  quidem  eoertere, 
kos  vero  liberare. 

Simili  sensu  Cajetanus  exponit,  et  apud 
Theophylactum  Gregorius  Theologus. 
Caeterum  Primasio  regnare  est  judicare. 
Movit  hos  autores,  ut  ita  exponerent, 
quod  Apostolus  addendo :  donec  ponat 
omnes  inimicos  etc,  significare  videatur, 
Christum ,  postquam  subjectos  habuerit 
inimicos  sub  pedibus,  non  amplius  regna- 
turum.  Quod  verum  esse  non  potest,  si 
regnarc  consueto  more  accipiatar.  Atqui 
res  nota  est,  adverbium  donec  in  sacris 
literis  non  semper  determinare  ac  praeci- 
dere  tempus  verbi  praeeuntis,  ut  nirairum, 
quod  sequitur,  excludatur;  sed  frequen- 
ter  indeterminatum  relinquere  tempus, 
maxime  quando,  qui  loquitur,  intendit 
illud  potissiraum  affirmare  vel  negare ,  de 
quo  posset  esse  dubium;  ut  Jesaiae  22. : 
Si  dimittetur  iniquitas  haec  vobis ,  do- 
nec  moriamini.  Non  enim  sperare  pote- 
rant ,  ut  post  mortem  dimitteretur.  Et 
Matthaei  1. :  Non  cognoscebat  eam,  do- 
nec  peperit  filium  suum  primogenitum. 
Nam  sane  post  partum  minor  erat  ratio 
cognoscendi.  Et  (quod  praesenti  loco 
persimile  est)  Psalm.  111.  de  horaine 
justo :  Non  commovebitur,  donec  despi- 
ciat  inimicos  suos.  Numquid  enim  com- 
movebitur  post  despectos,  id  est,  depres- 
sos  inimicos  ?  Imo  vero  significatur  illud, 
quod  in  eodem  Psalmo  praecedit:  Quia 
in  aeternum  non  comtnovebitur. 

Sic  igitur  et  hoc  loco  donec  inclusive 
capitur  quoad  terapus  praecedens ,  non 
exclusive  quoad  id  quod  sequitur.  Affir- 
mat  enim  Apostolus,  Christum  regnatu- 
rum ,  usque  dum  Pater  omnes  iniraicos 
pedibus  ejus  substi-averit,  id  est,  perfecte 
ei  subjecerit:  de  quo  dubitari  poterat,  ne 
forte  propter  hostiura  infcstissimorum  po- 
tentiam  ^ac  fortitudinem  (vocantur  enim 
principatus,  et  potestates  et  virtutes)  tan- 
dera  deficeret  in  pugna  adversus  eos  sus- 
cepta,  regnumque  amitteret.  At  vero 
quiu,  devictis  penitusque  subactishostibus 
esset  regnaturus ,  nulli  dubium  esse  po- 

tuit.  Hunc  Bensum  bene  explicant  Theo- 
pliylactus  et  Thomas  Aquinas,  necnon 
Oecumenius  adferens  eum  secundo  loco. 

Convenit  autem  optime  sensus  iste  cum 
Scripturis,  quae  regnum  Dei  et  Christi 
praedicant  semper  duraturum ,  ut  Exodi 
15.:  Dominus  regnahit  in  aeternum,  et 
ultra;  Lucae  1.:  Regnabit  in  domo 
Jacob  in  aetemum  et  regni  ejus  non 
erit  finis ;  Apoc.  11. :  Factum  estregnum 
hujus  mundi  Domini  nostri  et  Christi 
ejus;  et  regnabit  in  saecula  saeculorum. 
Denique  confirmatur  ex  ipso  Psalmi  ver- 
siculo ,  quem  Paulus  attendit ,  ubi  loco 
ejus,  quod  Paulns  dicit  regnare ,  Psalmi- 
sta  dixit :  Sede  a  dextris  meis. 

Igitur  Christum  regnare,  secundum 
Apostolum,  ejusdem  rationis  est  cura  eo, 
Christum  sedere  a  dextris  Patris.  Atqui 
sedere  ad  dexteram  Patris  non  desinet, 
postquam  posuerit  Pater  inimicos  sub 
pedibus  ejus.  In  sempiternum  namque 
sedet  in  dextera  Dei,  Heb.  10.  Proinde 
nec  regnare  tunc  desinet.  Quin  etiam 
multo  perfectius  ex  illo  tempore  ei  com- 
petet  utrumque,  et  sedere  ad  dexteram 
Patris ,  et  regnare ,  videlicet  hostibus  in 
plenissimam  potestatem  redactis.  Nam 
priusquam  id  factum  sit ,  regnat  quidem 
Christus  pugnans  et  vinceus,  postea  vero 
regnabit  perfectissime  triumphans. 

Porro  quod  dicit  Apostolus:  Oportet 
illum  regnare ,  vel  propter  aeternum  et 
immutabile  Dei  decretum  dicit,  quo  re- 
gnum  hoc  Christi,  ordo  modusque  regnaudi 
praedestinatus  est;  vel  quod  necesse  sit, 
impleri  scripturam  Propheticam ,  quam 
tacite  allegat. 

luimicorum  Christi  nomine  quidam 
comprehendunt  omnes  homines ,  etiam 
electos ,  nam  hos  ponendos  dicunt  sub 
pedibus  Christi,  quatenus  per  fidem.et 
obedientiam  ei  subjicientur ,  ex  inimicis 
in  amicos  conversi.  Verum  profecto  non 
sic  de  electis  Scriptura  loquitur ,  eos  pe- 
dibus  Christi  supponendos  esse.  Sed  de 
iis  tantum  hoc  dicit ,  qui  inimici  perma- 
nent,  ut  sunt  adversariae  potestates,  qua- 
rum  Apostolus  jam  meminit ,  itemque 
homines  reprobi ,  qui  sunt  ex  parte  dia- 


boli,  sumpta  nimirum  metaphora  ab 
hostibus  devictis  ,  qui  subjiciuntur  inviti, 
et  quorum  prostratorum  colla  pedibus 
suis  premere  solent  victores.  De  electis 
vero  dicit  Apostolus  Ephes.  2. ,  quod 
Deus  eos  Christo  consedere  faciet  in 
coelestibus ;  scilicet  ut  araicos  et  filios, 
et  regni  consortes.  Nam  et  apud  eun- 
dem  Apostolum  fidelis  est  sermo:  Si 
sustinebimus ,  et  conregnabimus ,  2  Ti- 
moth.  2. 

26.  Novissima  autem  inimica  destrue- 
tur  mors.  Quod  in  quibusdam  libris  le- 
gitur  novissime,  pro  novissima,  mendum 
est  haud  dubie.  Nomen  habent  tam  Graeci 
codices  et  Syri ,  quam_  Latini  quique  pro- 
bati.  Nec  in  Graecis  additur  conjunctio, 
nec  futurum  legunt ,  sed  praesens  xaxap- 
YsTxat^  destruitur,  aboletur,  tametsi  loco 
futuri  positum.  Unde  et  Latini  passim 
citant  in  futuro  :  destruetur ,  evacuabi- 
tur.  Sciendum  autem  ex  Graeco,  ubi 
^a'vaTOg  masculini  generis  est ,  ita  verti 
posse  :  Vltimus  inimicus  sive  (quod  Valla 
mavult)  hostis  aboletur  mors.  Et  hoc 
modo  legunt  Tertullianus  libro  de  resur- 
rect.  carnis,  cap.  51.,  et  Hieronyraus  super 
Jesaiara  cap.  24.  et  27.  Noster  interpres 
femininum  genus  reddidit,  quod  morti  re- 
sponderet.  Veruntamen  lectio  masculina 
apprime  quadrat  contextui.  Nam  quia 
dixerat  Apostolus :  donec  ponat  omnes 
inimicos  sub  pedibus  ejus ,  ostendit  hac 
parte,  caeteris  inimicis  subactis,  etiam 
mortem  (quam  fictione  quadam  personae 
hostem  nominat,  quia  revera  magnum 
malum  mors  est,  grassans  in  universum 
genus  humanum,  quae  etiam  Christo  Do- 
mino  non  pepercit)  extremo  loco  destru- 
ctum  atque  abolitum  iri.  Id  autem  fiet 
per  beatam  omnium  electorum  a  morte 
suscitationem. 

Ubi  interim  observa  subtilitatem  dispu- 
tationis  Paulinae,  qua  ex  perfecto  Christi 
regno ,  quod  omnium  hostium  ejus  interi- 
tum  ac  destructionem  exigit,  iustitutum 
suum  probat,  id  est,  mortuorum  resur- 
rectionem ;  quia  nimirum  non  daemones 
solum,  et  peccatum  foraesque  peccati 
sunt  hostes  illius  regui,  verum  etiam  mors 

ipsa,  quae  poena  peccati  est.  Haec  autem 
in  electis  non  destrintur,  uisi  vita,  quam 
mors  aderaerat,  eis  reddatur,  et  talis  vita, 
quam  mors  ultra  auferre  non  possit.  Con- 
sequens  igitur  est,  eos  a  morte  revocan- 
dos  ad  vitam,  eamque  immortalem. 

Caeterum  in  reprobis  secundum  morem 
loquendi  Scripturis  usitatum  mors  non 
destruetur.  Quamvis  enim  et  ipsi  resur- 
rectuvi  sint,  nec  amplius  animarum  a  cor- 
poribus  separatione  morituri ,  non  tamen 
ea  resurrectio  erit  illorum  a  morte  libe- 
ratio,  sed  ad  statum  morte  deteriorem 
tianslatio ;  quomodo ,  si  quis  e  carcere 
ducatur  ad  supplicium,  non  eum  e  carcere 
liberatum  dicimus. 

Satis  etiam  ex  dictis  iutelligitur,  Apo- 
stolum  non  tam  velle  dicere ,  quod  mors 
sit  hostis  novissimus;  quasi  sensus  sit, 
inter  bostes  vitae  praesentis  mortem  esse 
ultimam ,  ut  exponit  Cajetanus :  quam 
quod  inter  hostes  electorum  mors  ultimo 
loco  sit  destruenda ,  videlicet  per  resur- 
rectiouem  eorum  beatam  in  fine  saeculi ; 
ut  hic  sit  ordo :  Mors  hostis  destruetur 
novissimus.  Miror  autem,  nonnullos  hunc 
hostem  interpretari  diabolum,  quam  Apo- 
stolus  expresse  mortem  esse  dicat,  quo 
nomine  Scripturae  non  solent  diabolum 
appellare.  Destructionem  autem  diaboli 
jam  ante  expedivit  Apostolus  illis  verbis : 
Cum  evacuaverit  omnem  principatum 
etc. 

Omnia  enim  subjecit  sub  pedibus  ejus. 
Vel:  sub  pedes  ejus ,  ut  est  in  Graeco. 
Generali  propositione  nunc  probat,  omnes 
inimicos  Christo  subjiciendos  esse,  et  pro- 
inde  mortem  ipsam  quoque  destrueudam. 
Nam  mortis  subjectio  destructio  ejus  est. 
Ea  propositio  sumptg.  est  ex  Psalmo  8., 
cujus  bonam  partera  in  Christum  inter- 
pretatur  idem  ApostolusHeb.  2.  Sed  quia 
Psalmus  ille  non  ad  literam  de  Christo 
scriptus  est,  sed  mystico  sensu  ad  eum 
refertur  vel  totus ,  vel  pars  ejus ,  idcirco 
non  est  mirum,  phrasim  illam,  subjicere 
sub  pedibus,  hic  extendi  ad  subjectionem 
omnium  angelorum  et  hominum,  etiam 
electorum.  Sensus  autem  est:  Deus  Pater 
omnia  Christo  subjecit,  praedictiouo  pro- 


phetica  continente  promissionem ,  quod 
omnia  sit  ei  subjecturus.  Kunc  enim 
necdum  videmus  omnia  subjecta  ei,  si- 
cut  dicit  Apostolus  eodem  loco  epist.  ad 
Hebr. ;  sed  id  taudem  futurum  est.  Nam 
electi  quidem  omnes  ei  subjicientur  per 
obedientiam  et  justitiam  perfectam.  Haec 
enim  subjectio  convenit  amicis  Dei.  Re- 
probi  vero,  tam  daemones,  quam  horaines, 
intelliguntur  Christo  subjiciendi,  tum  quia 
regno  Christi,  regnique  ejus  consortibus, 
ut  erunt  omnes  electi,  nihil  amplius  in- 
commodi  inferre  poterunt,  ablata  penitus 
ab  eis  omni  potestate  nocendi;  tum  quia 
meritas  hostilitatis  suae  poenas  luent ,  a 
quibus  eos  nemo  poterit  eripere.  In  his 
enim  duobus  consistit  inimicorum  perfecta 
subjectio.  Erunt  igitur  et  hi  perfecte  sub- 
jecti  Christo ;  sed  ea  subjectione,  quae 
inimicis  apta  est,  non  quae  amicis.  Atque 
eam  subjectionem  jam  ante  diximus  signi- 
ficatam  per  illud:  donec  ponat  omnes 
inimicos  sub  pedibus  ejus.  Nec  vero  so- 
los  angelos  et  homines  complexus  est 
Apostolus  hoc  universali  signo :  omnia, 
sed  et  alia  quaecumque,  quatenus  vel 
serviunt  Ecclesiae,  id  est,  regno  Christi, 
vel  ei  adversantur;  ut  sunt  peccatum, 
mors  et  tota  creatura.  Horum  enira 
unumquodque  suo  modo,  suoque  tempore 
Christo  subjicietur.  Et  lianc  universalem 
omnium  subjectionem  probat  versus  se- 
quens,  ubi  solus  Pater  excipitur. 

27.  Cum  autem  dicat.  Nempe  Scri- 
ptura,  sive  Psalmista  loco  jam  dicto. 

Omnia  subjecta  sunt  ei.  Graece:  quod 
omnia  subjecta  sunt ,  supple:  ei.  Hoc 
Scriptura  dicit  illis  verbis :  Omnia  sub- 
Jecisti  sub  pedibus  ejus. 

Sine  dubio  praeter  Eum,  qui  subjecit 
ei  omnia.  Sine  dubio,  Graece  STf^AovoT'., 
palam,  vel  palam  guod,  tamquam  5^Aov 
ort;  ut  hoc  modo  recte  vertas :  palam 
est,  quod  (hoc  dicitur)  extra  seu  praeter 
Eum ,  qui  subjecii  ei  omnia.  Id  autem 
est  praeter  Deum  Patrem.  Nam  statira 
post  Filiura  nominat;  tametsi  in  Patre 
tota  Trinitas  intelligitur.  Graeci  putant, 
hoc  additum  ab  Apostolo,  ne  quis  genti- 
lium  suspicaretur,  Christum  etiam  Patrem 

sibi  subjecturum ;  quomodo  Jupiter  olim 
secundum  Graecas  fabulas  Saturnum  pa- 
trem  sibi  subegit ,  regnoque  exuit.  Pri- 
masius  ideo  dictum  existimat ,  ut  intelli- 
gatur ,  Patrem  nullam  conditionem  as- 
sumsisse,  qua  debeat  esse  subjectus. 

Verum  magis  placet  ea  ratio ,  quam  S. 
Tbomas  et  Cajetanus  adferunt;  scilicet 
hoc  Apostolum  addidisse  ad  significandam 
uuiversalem  subjectionem  omnium  sub 
Christo,  ut,  dum  solus  excipitur  Pater 
(qui  profecto  comprehendi  non  poterat, 
cum  ipse  sit  omnia  Christo  subjiciens), 
iutelligamus ,  omnia  caetera  sine  exce- 
ptione  Christo  fore  subjecta;  et  proinde 
bene  concludi,  quod  etiam  mors  ipsa  tan- 
dem  ei  subjicienda  sit  et  ab  eo  destruenda 
per  universalem  electorum  resuscitatio- 
nem.  Eandem  subjectionis  omnium  gene- 
ralitatem  apertissime  expressit  Hebr.  2.: 
I71  eo,  inquit,  quod  omnia  ei  subjecit, 
nihil  dimisit  non  subjectwn  ei. 

28.  Cum  autem  subjecta  fuerint  illi 
omnia.  Nimirum  morte  destructa  novis- 
sima. 

Tunc  et  ipse  Filius  subjectus  erit  ei, 
qui  subjecit  sihi  omnia.  Graece :  subji- 
cietur  ei,  qui  subjecit  ipsi  omnia;  ac  si 
dicat:  Non  Pater  Filio  subjicietur,  sed 
lilius  Patri.  Justum  est  enim,  ut ,  qui 
omuia  Filio  subjecit,  uon  solum  exceptus 
sit  ab  iila  subjectione,  verum  magis  e  di- 
verso  Filius  illi  subjiciatur,  tamquam  be- 
neficiarius  suo  benefactori.  Sed  quomodo 
subjectus,  cum  sit  aequalis?  Sabelliani 
et  Marcionitae ,  teste  Ambrosio  lib.  5.  de 
fide  cap.  7.,  dicebant,  futuram  hanc  Christi 
ad  Deum  Patrem  subjectionera,  ut  in  Pa- 
trem  Filius  refundatur ,  quo  uimirum 
Filius  esse  desinat,  in  Patrem  refusus. 
Alii,  quorum  meminit  Augustinus  libro 
contra  sermonem  Arianorum ,  cap.  37., 
illam  tunc  Filii  subjectionem  ipsius  hu- 
manae  formae  in  divinam  substantiam 
commutationem  intelligendam  putave- 
runt. 

Sed  his  omissis,  quae  sanae  fidei  repu- 
gnant,  orthodoxorum  sensus  adferamus. 
Chrysostomus  dicit,  Apostolum  his  verbis 
velut  per  hyperbolen  ostendere  voluisse 


magnam  Filii  cum  Patre  concordiam; 
et  quod  is  est  principium  bonorum  et 
causa  prima,  qui  eum  genuit,  qui  tam 
multa  potest.  Subscribunt  Chrysostomo 
Theophylactus  et  Oecumenius ;  nec  dis- 
sentit  Ambrosiaster ,  cujus  verba  sunt: 
Tunc  et  Christus  propter  univocam  au- 
toritatem  Patris  Deum  quidem  se  osten- 
det,  sed  de  Deo ,  ut  unius  principii 
sublimis  et  ineffabilis  autoritas  maneat. 

Horum  igitur  sententia  Filius  Patri 
subjectus  esse  dicitur  secundum  naturam 
divinam,  eo,  quod  esse  et  posse  et  omnia 
habeat  a  Patre  gignente,  tamquam  Deus 
de  Deo.  Verum  hic  sermo,  Filium  esse 
subjectum  Patri  secundum  naturam  divi- 
nam,  quamvis  catholice  exponatur,  offen- 
dit  non  minus,  quam  si  secundum  divinam 
uaturamFilius  minor  Patre  dicatur;  quod 
et  Hugo  Victorinus  fatetur  in  quacstioni- 
bus  hujus  loci.  Deinde  nec  couvenit  ille 
sensus  instituto.  Nam  Apostolus  agit  iu 
toto  contextu  de  vera  proprieque  dicta 
subjectione. 

Sunt  alii,  qui  de  corpore  Christi,  quod 
est  Ecclesia,  locum  exponant,  hoc  sensu : 
Tunc  totum  corpus  Christi  mysticum  erit 
Deo  plane  subjectum ,  et  per  omnia  ob- 
temperans.  Sic  interpretati  sunt  banc 
Filii  subjectionem  Athanasius  libro  de 
humana  natura  suscepta  a  Verbo ,  et 
Theodoretus  in  commentario ;  necnon  Gre- 
gorius  Theologus  a  Theophylacto  citatus, 
et  inter  Latinos  Ambrosius,  loco  proxime 
citato.  Sed  et  Augustinus  quaest.  69. 
inter.  83.  fatetur,  non  absurde  sic  intelligi 
posse.  Quamquam  nec  iste  sensus  accom- 
modus  est  rei  praesenti.  Nam  de  eo  lo- 
quitur  Apostolus,  cui  omnia  subjicienda 
sunt;  quod  non  competit  in  corpus  Christi 
mysticum,  sed  in  caput  Christum.  Adde, 
quod  emphatice  dicit :  Tunc  et  ipse  Fi- 
lius,  ut  ipsius  Filii  singularem  personam 
intelligas. 

Superest  igitur ,  ut  hanc  subjectionem 
accipiamus  juxta  dispensationem  carnis 
assumtae,  quomodo  loquitur  Hieronymus 
lib.  1.  dial.  adv.  Pelag. ,  cap.  6.,  id  est, 
secundum  naturam  ejus  humanam.  Quae 
et  Augustini  est  expositio   duobus   locis 

jam  allegatis  et  lib.  3.  contra  Maxim.  cap. 
18. ,  eademque  Latinorum  fere  omnium 
hujus  loci  interpretum,  quae  et  textui 
quam  optime  convenit.  Hactenus  enim 
de  Christo  ut  homine  Paulus  disseruit,  eo 
perducta  disputatione ,  qnod  ipsi  tandem 
omnia  subjicienda  sint,  excepto  Patre, 
qui  subjecit  ei  onvnia ;  cui  proinde  et  ipse, 
videlicet  ut  homo,  subjectus  esse  debeat. 

Dicit  autem  Apostolus,  tunc  subjectum 
fore,  cum  subjecta  fuerint  ipsi  omnia; 
non  quod  interim  non  sit  subjectus,  sed 
quia  de  illo  tempore,  quo  Christus  jam 
perfecte  regnabit  ac  dominabitur,  omnibus 
in  potestatem  redactis,  dubitare  quis  pos- 
set,  an  ipse  Christus  universalis  Dominus 
cuiquam  alteri  tunc  subjectus  futurus  sit. 
Tale  igitur  est,  quod  dicit:  Non  idcirco 
desinet  Filius  esse  subjectus  Patri,  quod 
subjecta  sint  ei  omnia.  Imo  justissimum 
est,  ut  maneat  ei  subjectus,  qui  ipsi  om- 
nia  subjecit.  Porro  subjectus  erit  re  et 
confessione,  quia  agnoscet  et  confitebitnr 
Dcum  Patrem  se  majorem;  sicut  in  Evan- 
gelio  dicit:  Pnter  major  me  est,  Joan. 
14. ;  suumque  regnum  et  omnia  bona  cum 
gratiarum  actione  Patri  referet  accepta. 
Convenit  cnim  hic  locus  cum  illo  supe- 
riore,  ubi  dixit,  Christum  traditurum  re- 
gnum  suum  Deo  et  Patri. 

Ut  sit  Deus  omnia  in  omnibus.  Sen- 
sus:  Ita  denique  palam  omnibus  fiet, 
Deum  esse  principem  etiam  Christi  ho- 
minis,  et  autorem  omnium  bonorum,  tam 
ipsius,  quam  totius  regni  ejus,  quod  est 
EcCiesia,  quae  tunc  omnibus  et  solis  con- 
stabit  electis.  Tunc  manifestahitur ,  ait 
S.  Thomas,  quod,  quidquid  boni  habe- 
mus,  est  a  Deo.  Vel  pleniori  sensu: 
Tunc  in  omnibus  Deus  erit  omnia,  quia 
nihil  in  electis  erit  mali,  sed  omnia  bona, 
ac  proinde  nihil,  quod  non  sit  Dei.  Unde 
Leo  serm.  14.  de  pass.  Domini  dicit,  non 
istius  esse  vitae,  sed  aeternne,  ut  sit  Deus 
omnia  in  omnihus.  Hunc  sensum  conse- 
quitur,  ut  in  omnibus  laudetur  et  glorifi- 
cetur  solus  Deus ;  quomodo  quidam  istud 
Apostoli  intellexerunt.  Qiiamvis  enim 
sancti  et  electi  Dei  vere  sint  landabiles, 
attamen  omnis  eorum  laus  tunc  quodam- 


modo  resolvetur  et  colliquescet  in  laudem 
unius  Dei,  qui  erit  omnia  in  omnibus; 
adeo,  ut  de  statu  beatorum  loquens  S. 
Beroardus  sermone  5.  de  omnibus  sanctis 
dicat,  quod  ibi  non  vicissim  alter  alte- 
rum  laudat,  quia  in  Inudem  conditoris 
intenti  et  extenti,  in  quo  tota  eis  repo- 
sita  est  beatitudo ,  mutuis  numquam 
vacare  laudibus  possunt ,  dicente  Pro- 
pheta:  Beati,  qui  habitant  in  domo  tua, 
Domine;  in  saecula  saeculorum  lauda- 
bunt  te.  Liquet  ex  his,  id,  quod  dicit 
Paulus,  ut  sit  Deus  omnia  in  omnibus, 
etsi  de  Deo  Patre  dicatur,  ad  totum  Tri- 
nitatem  pertinere.  Nam  Christus  homo 
non  tantum  Patri ,  sed  et  Spiritui  sancto, 
et  sibi  ipsi  ut  Verbo  subjectus  erit.  Est 
enim  etiam  se  ipso  minor  juxta  naturam 
assumptam,  testante  Paulo  Philip.  2., 
quod  semet  ipsum  exinanivit  formam 
servi  accipiens.  Praecipne  vero  Patrem 
nominat  Apostolus,  tum  quia  de  Filii  sub- 
jectione  loquebatur,  tura  quod  a  Patre 
exsistant  aliae  personae;  ut  hac  etiam 
altiori  consideratione  ad  unum  omnia  prin- 
cipium  refcrantur. 

29.  Alioquin  quid  facient,  qui  bapti- 
zantur  pro  mortuis ,  si  omnino  mortui 
non  resurgunt?  Post  demonstratam  mor- 
tnorum  resurrectionem  ex  Christi  resur- 
rectione  et  regno,  subnectit  Apostolus  ad 
idem  probandum  alia  quaedam  argumenta, 
quorum  istud  sumitur  ab  exemplo  eorum, 
qui  baptizantur  pro  mortuis.  Quod  utique 
non  facerent,  si  mortuos  non  sperarent 
aliquando  resuscitandos  ad  vitam.  Sed 
quid  sit  baptizari  pro  mortuis,  obscurum 
est,  et  ab  autoribus  varie  exponitur. 

Tertullianus  lib.  de  resurrect.  carnis, 
cap.  48. ,  et  apertius  lib.  5.  contra  Mar- 
cion.,  cap.  10.,  significat,  fuisse  tempore 
Apostolorum,  qui,  quamvis  vane  et  ex 
errore,  pro  amico,  qui  forte  sine  baptismo 
defunctus  esset,  se  baptizandos  curarent. 
Quod  sane  illi  non  fccissent,  nisi  mortuo- 
rum  corpora,  quibus,  ut  idem  TertuUia- 
nus  scribit,  proficere  volebant  hujusmodi 
lotionem ,  aliquando  resurrectura  credi- 
dissent.  De  his  igitur  post  Tertullianum 
intellexerunt  hunc  locum  Ambrosiaster, 

Haimo,  Hervaeus,  S.  Thomas,  et  in  suis 
paraphrasibus  Erasmus  et  Titelmannus. 
Annuit  et  glossa,  tam  ordinaria,  quam 
iiiterlinealis. 

Verum  hanc  expositionem  rejiciunt 
Epiphanius  haeresi  28. ,  quae  est  Cerin- 
thianorum,  et  Chrysostomus  eumque  se- 
cutus  Theophylactus  in  comment.,  faten- 
tes  quidem,  fuisse  post  Apostolorum  tem- 
pora,  qui  tale  quid  in  more  haberent,  et 
ex  hoc  loco  Pauli  factum  suum  defende- 
rent;  sed  falso  ejus  intellectu.  Tribuit 
iUud  Epiphanius  Cerinthianis;  Chrysosto- 
mus  vero  et  Theophylactus  adscribunt 
Marcionitis,  ac  ritum  referunt  perquam 
ridiculum,  quo  id  ab  eis  fieri  soleat.  Ex- 
stat  etiam  vetas  prohibitio:  Ne,  mortuos 
haptizari  posse,  fratrum  infirmitas  cre~ 
dat,  canone  6.  concilii  3.  Carthaginieusis. 
Merito  autem  rejicitur  sensus  ille.  Neque 
enim  verisimile  est ,  Apostokim  ex  facto 
quorundam  graviter  errantium  voluisse 
capere  argumentum  pro  resurrectione  mor- 
tuorum.  Qua  ratione  etiam  Liranus  eam 
expositionem  improbat. 

Alii  sic  exponunt:  pro  mortuis,  id  est, 
pro  peccatis  abluendis.  Nam  peccata  ab 
eodem  Apostolo  vocantur  opera  mortua, 
quasi  mortifera,  quia  mortem  generant, 
Heb.  6,  1.  et  9,  14.  Qiti  commeutarius 
est  apud  Sedulium,  Lombardum  et  Lira- 
num.  Refert  etiam  ex  ordinaria  glossa 
S.  Thomas,  sed  minus  probat;  nec  certe 
probandus  est.  Nam  Apostolus  manifeste 
significat,  non  de  operibus,  sed  de  perso- 
nis  mortuis  se  loqui,  cum  addit:  si  mor- 
tui  non  resurgunt.  Item  vocabulum 
mortua  nisi  quid  addatur,  ut  opera,  nus- 
quam  peccata  significat. 

Porro  Chrysostomus  haptizari  pro 
mortuis  exponit  baptizari  pro  fide  et  spe 
resurrectionis  mortuorum,  quam  ante 
baptismum  profitentur  catechumeni,  dum 
symbolum  recitant,  diceutes  post  alia, 
quemadmodum  testatur  idem  Chrysosto- 
mus:  Credo  in  resurrectionem  mortuo- 
rum,  et  in  vitam  aeternam.  Placet  hic 
commentarius  etiam  Theophylacto  et 
Oecumenio ;  sed  aliis  coactior  videtur  eo, 


quod  hic  seimo:  pro  mortuis,   ad  illixm 
sensum  aegre  trahi  possit. 

Non  multum  dissimilis  est  expositio 
eorum ,  qui  illud  pro  mortuis  ad  hunc 
modum  explicant:  Agentes  seu  repraesen- 
tantes  moituus,  eo,  quod  immersio  et 
emersio,  quae  fit  in  baptismo,  sit  mortis 
ac  resurrectionis  quaedam  repraesentatio. 
Quem  sensum  tradit  Cajetanus  hoc  loco, 
latius  autem  prosequitur  in  jentaculo  se- 
sundo  quaest.  3.  Eodem  alludit  Theodo- 
retus.  Chrysostomus  etiam  huuc  sensum 
priori  adjungit. 

Utrique  porro  affinis  est,  quem  ex  com- 
mentario  Pelagii  sumptum  adferunt  Pri- 
masius  ac  Sedulius ,  pro  mortuis  expo- 
nentes,  in  morte  Christi,  id  est,  ut  Christo 
commoriantur,  cum  eo  resurrecturi ;  sicut 
Apostolus  exliortando  docet  Rom.  6.  Sed 
et  hi  auo  seusus  a  verbis  Pauli  longius 
rec  dunt.  Denique  facit  contra  jam  dictas 
quatuor  expositiones,  quod  Apostolus  vi-  ■ 
detur  tautum  de  quibusdam  loqui,  non  ■ 
de  omnibus  fidelibus.  At  istae  quatuor 
omnibus  baptismum  suscipientibus  accom- 
modantur. 

Sunt  igitur  alii  quidam  recentiores,  qui 
baptizari  interpretantur  affligi;  quomodo 
sumitur  in  vei"bis  Domini,  Lucae  12.  di- 
centis:  Baptismo  haheo  haptizari,  et 
Marci  10. :  Potestis  haptismo ,  quo  ego 
haptizor,  haptizarl?  Quo  referunt  etiam 
illud  Joannis  Baptistae  de  Domiuo:  Ipse 
vos  haptizahit  in  Spiritu  sancto  et  igne, 
Matth.  3.  Nam  baptismum  ignis  eo  loco 
Hieronymus  intelligit  poenam  purgatorii. 
Proinde  sensum  hunc  faciunt:  Frustra 
quidam  pro  mortuis  juvandis  orando ,  je- 
junando  et  alia  quaedam  dura  subeundo 
sese  fatigant  et  affliguut,  si  mortui  non 
resurgunt.  Ita  Carthusianus,  Catharinus, 
aliique  nonnulli.  Gaignaeus  quoque  ba- 
ptismum  hunc  similiter  afflictionem  inter- 
pretatur  et  supplicium ;  sed  Apostohim 
exponit  de  iis,  qui  affliguntur  vel  pro 
spe  mortuorum  ad  vitam  non  interitu- 
ram  resurgendi,  vel  pro  asserta  mor- 
tuorum  resurrectione.  Quod  posterius 
amplectitur  Guilhaudus. 

Verum  certe  non  multum  probabilitatis 

habere  videtur  istiusmodi  commentarius  ; 
primum  quod  illa  baptismi  significatio 
valde  figurata  sit  ac  rara,  nec  ab  alio, 
quam  a  Chriato  Domino  usurpata.  Quod 
enim  ad  verba  praecursoris  attinet,  lo- 
quentis  de  baptismo  ignie,  Matth.  3.,  me- 
lius  ea  referuntur  ad  rem  gestam  in  die 
Pentecostes,  quando  super  Apostolos  Spi- 
ritus  sanctus  in  igne  descendit,  Actor.  2., 
quemadmodum  bene  probat  Jansenius 
cap.  13.  Conc.  evang.  Nam  et  Christus 
illuc  refert  praedictioneni  Joannis,  Actor. 
1.,  et  ipse  Hieronymus  eum  sensum  adfert 
priore  loco,  quem  et  alii  docti  sequuntur. 

Deinde  refellitur  ille  commentarius, 
quia  baptismus  iis  duobus  locis,  qui  alle- 
gantur,  non  significat  afilictionem  seu 
passionem  quamlibet,  sed  vehementem, 
eamque  forinsecus  illatam  aut  irruentem, 
ut  sunt  in  Scripturis  undae  persecutionum 
ac  tribulationum ,  fjuibus  qui  merguntur 
et  obruuntur,  baptizari  videantur.  Hoc 
autem  ad  voluntarias  afflictiones ,  ut  sunt 
orationes  eleemosynae  et  jejunia,  quae 
pro  mortuis  adjuvandis  suscipiuntur,  ac- 
commodari  non  potest.  Quas  si  Paulus 
omnino  significare  voluisset,  non  dixisset : 
qui  haptizantur,  tamquam  ab  aliis,  sed : 
qui  baptizant  se  ipsospro  mortuis;  quo- 
modo  secundum  Scripturam,  qui  volun- 
taria  subeunt  jejunia,  se  ipsos  aut  animas 
suas  affligere  dicuntur,  ut  Levit.  16.  et 
23.  et  alibi. 

Ne  prolixiores  simus,  omitto  novam 
expositiunem  Ariae  Montani,  qui  locum 
hunc  de  iis  interpretatur ,  qui  Spiritum 
sanctum  accipiunt  ante  baptismum,  veluti 
Cornelius  cum  cognatis  suis  et  amicis, 
Actor.  10.  Quos  dicit  baptizari  pro  mor- 
tuis,  quia  jam  prius  mortui  peccato,  et  in 
vitam  justitiae  restituti,  rationem  non  ha- 
beant,  cur  baptizentur,  nisi  ut  ipsa  sus- 
ceptione  baptismi ,  qui  peragitur  immer- 
sione  et  emersione,  profiteantnr  spem 
futurae  resurrectionis  ex  morte  corporis. 
Viderit  autor,  qua  prubabilitate  commen- 
tarium  hunc  suum  adstruat  Mihi  profecto 
violentus  ac  longissime  petitus  videtur. 

Multo  probabilius  illi,  qui  putant,  Apo- 
stolum  argumentari  ex  facto  Judaeorum, 


quemadmodum  et  alias  ex  eo,  quod  apud 
Judaeos  fiebat,  argumeutum  capere  solet, 
ut  supra  cap.  9.,   cum   de  sustentatione 
ministrorum  Evangelii  dissereret,  et  cap. 
10. ,  cum  ageret  de  idolothytis.     Videte, 
inquit,    Israel    secundum    carnem    etc. 
Dicunt  igitur,  apud  Judaeos  consuetudine 
receptum  fuisse,  ut,   si  quis  legahter  im- 
mundus  moreretur ,   priusquam  ab  ea  im- 
munditia  secundum  legem,  Xum.  19.,  ab- 
lutus  esset,   alius  quispiam  pro  eo  bapti- 
zaretur,  id  est,  lavaretur,  quod  existimarent 
hujusmodi  lotionem  proficere  mortuo  ad 
emundatiouem.    Id  vero  ita   sollicite  ab 
illis  solere  fieri,  ne  quid  spiritui  hominis 
mortui  noceret  immuuditia ,  in  qua  mor- 
tuus  fuerat,  simul  ut  ea  caerimonia  pro- 
testarentur  fidem  immortalitatis  animarum 
et  resurrectionis  mortuorum  adversushae- 
resim  Sadducaeorum,  per  id  tempus  in 
populo  Judaico  multos  oecupantem.    Ac 
sane  non  est  iucredibile,  tale  quid  a  Pha- 
risaeis    (de    quorum    numero   Paulus    se 
fuisse  te&tatur  Actor.  23.  et  Philipp.  3.) 
odio  sectae  Sadducaeorum  fuisse  factita- 
tum.    Nam  et  ex  Evangelio  constat,  fre- 
quentes  baptismos  seu  lotiones  Pharisaeis 
in  usu  fuisse,  ut  Matth.   15.,   Marci  7., 
Lucae  11.    Facit  etiam  nonnihil  pro  hoc 
intellectu,     quod    Apostolus     subjungit: 
Utquid  et  nos  periclitanmr  omni  hora? 
Quasi  dicat:  Non  solum  ex  eo,  quod  agunt 
Judaei,  sumitur  argumentum  pro  resur- 
rectione  mortuorum-,  verum  multo  magis 
ex  eo,   quod  nos  patimur,  qui  Christiaui 
sumus. 

Adfert  hauc  expositionem  Franc.  Tur- 
rianus  lib.  4.  pro  epist.  Pont.  cap.  14., 
eamque  confirmat  autoritate  quorundam 
veterum,  scilicet  Ephraim  diaccni,  qui  in 
testameuto  suo,  sive  in  sermone  de  morte 
sua,  locum  A])OStoli  sic  iutellexerit ;  item 
Apolbnaris  ,  antiqui  scriptoris  ,  interpre- 
tantis  locum  memoratum  Numerorum  ;  et 
Eustratii,  presbyteri  Constantinopolitani, 
in  libro  de  immort.  animae. 

Quamvis  autem  haec  expositio  non  sit 
contemnenda  (nititur  enim  non  levibus 
conjecturis),  est  tamen  et  alia  merito,  ni 
fallor,  huic  et  caeteris  omnibus  antepo- 

nenda,  quam  a  prioribus  acceptam  suo 
ealculo  probat  Epiphanius  loco  superius 
citato ;  nempe  eos  pro  mortuis  baptizari, 
qui,  cum  nullam  spem  hujus  vitae  reli- 
quam  habeant,  baptismum  tamen  petunt 
et  suscipiunt,  utique  re  ipsa  declarantes, 
se  tantum  baptizari  pro  mortuis,  sive  pro 
statu  mortuorum,  id  est,  ad  hoc,  ut  baptis- 
mus  iis  prosit  eo  tempore,  quo  praesenti 
vita  defuncti  erunt,  qui  est  status  homi- 
nis  post  mortem.  Tales  erant,  qui  infirmi 
ac  moribundi  baptismum  ministrari  sibi 
volebant,  qui ,  quod  lecto  decumbentes 
baptizarentur,  olim  Graeco  vocabulo  Cli- 
nici  dicebantur.  Id  autem  frequens  primis 
Ecclesiae  temporibus  ,  quaudo  multi  ba- 
ptismum  differebant  usque  ad  extremum 
vitae.  De  quibus  etiam  a  baptismo  mi- 
nime  repellendis  exstant  veterum  conci- 
liorum  et  pontificum  decreta. 

Quidam ,  Epiphanii  sensum  non  bene 
capientes,  existimant,  eum  id  velle:  ha- 
ptizantur  pro  mortuis,  id  est,  tamquam 
mortui;  quomodo  dicimus  aliquem  subla- 
tum  aut  derelictum  pro  mortuo.  Qui  sen- 
sus  quia  minus  convenit,  refellendam 
sumserunt  expositionem  Epiphanii.  Quod 
nou  fecissent,  si  sensum,  quem  vult  Epi- 
phanius,  recte  fuigsent  assecuti.  Nam 
mortuorum  nomine  statum  mortuorum  in 
Scripturis  significari,  patet  ex  usitatissima 
phrasi,  qua  quis  a  mortuis  resurgere  di- 
citur.  Unde  et  de  solo  Christo  loquens 
Apostolus  resurrectionem  mortuorum  no- 
minavit  Rom.  1.  Illud  porro:  quid  fa- 
cient?  a  nonnullis  sic  exponitur;  Quo 
evadent?  quid  illis  futurum  est?  plane 
peribunt,  ut  supra  dixit:  Ergo  et,  qui 
dormierunt  in  Christo,  perierunt.  Ve- 
rum  ipse  paulo  post  in  alio  versu  videtur 
exponere,  dicens:  quid  mihi  prodest? 
Ita  hic:  quid  facient?  ac  si  dicat:  Quid 
lucrifacient?  quid  illis  prodest? 

Igitur  totum  hoc  eiotema  Apostoli  sic 
explicandum  videtur:  Alioquin,  id  est,  si 
omnino  non  est  mortuorum  resurrectio, 
quem  fructum  reportabunt,  qui  baptizan- 
tur  jamjam  morituri,  et  per  hoc  profiteu- 
tur,  se  baptizari  propter  statum  futurum 
post  hanc  vitam  ?   Hic  sensus  apertus  ac 


simplicissimus  est,  et  ad  probandum  id, 
quod  Apostolus  instituit,  aptissimus ;  prae- 
sertim  si  cum  Tertulliano,  locis  antea  ci- 
tatis ,  urgeamus  baptismum  corporibus 
adhiberi,  non  animabus.  Sic  enim  ille 
contra  Marciduem  ratiocinatur:  Corpora 
baptizantur,  ergo  corpora  resurgent.  Dum 
enim  sacramentum  impenditur  corpori, 
corpus  consecratur  immortalitati.  Spes 
autem  immortalitatis  et  resurrectionis  evi- 
dentius  apparet  in  illis,  qui  tunc  baptis- 
mum  requirunt,  quando  sunt  ex  hac  luce 
migraturi.  Valet  igitur  ratio  a  spe  et  fide 
eorum,  qui  morituri  baptismum  petebant. 
Quae  eorum  pietas  merito  commendatur. 
Hanc  de  baptismo  Clinicorum  expositio- 
nem  ab  Epiphanio  traditam  docti  quidam 
libenter  approbant,  et  inter  eos  Joannes 
Hesselius  in  comment.  prioris  epist.  Petri, 
cap.  4.  Eandem,  velut  antiquitati  conso- 
nam,  explicat  Galenus  noster,  catechesi 
111.  Praetermisi  expositionem  Isidori 
Pehisiotae  lib.  1,  vers.  221.,  qui  mortuos 
interpretatur  corpora,  idque  asseveranter, 

Utquid  et  baptizantur  pro  illis?  Ut- 
quid  hic  et  statim  post  interpres  suo 
more  posuit  pro  Graeco  ri ,  quid ,  cur. 
Pro  illis ,  Graece  et  Syriace,  pro  mor- 
tiiis?  Habet  autem  haec  repetitio  vehe- 
mentiam.  Sensus  enim  est:  Quorsum,  in- 
quam,  aut,  quorsum,  quaeso,  etiam  pro 
statu  post  mortem  futuro  baptizautur,  si 
a  morte  non  est  reditus  ad  vitam:  Ac  si 
dicat:  Si  vana  est  exspectatio  resurrectio- 
nis,  et  spes  uostra  non  extenditur  ultra 
terminum  hujus  vitae ,  soli  ergo  victuri 
deberent  baptizari,  non  qui  illico  morituri 
sunt. 

30.  Utquid  et  nos  periclitamur  omni 
hora?  Aliud  argumentnm  a  periculis, 
quibus  se  exponebant  Apostoli  Christum 
praedicantes.  Quorsum,  inquit,  et  nos 
Apostoli  causa  Evangfclii  versamur  in 
quotidianis  et  continuis  vitae  periculis,  si 
pon  est  mortuorum  resurrectio?  Nam  pro- 
fecto,  qui  non  sperant  aliam  vitam  ,  cu- 
piunt  istam  omni  modo  producere,  vitant- 
que  ejus  amittendae  pericula,  quantum 
possunt.    Hujusmodi  multa  sua  pericula 

recenset  Apostolus  in  2.  epist.  cap.  11, 
ac  de  iisdem  subjungit: 

31.  Quotidie  morior  per  vestram  glo- 
riam,  fratres.  Ex  Apostolis  unum,  id 
est,  se  ipsum,  qui  proprie  Corinthiorum 
Apostolus  erat,  in  exemplum  adducit. 
Fratres  in  Graeco  non  additur.  Caeterum 
variant  Latini  codices  illa  parte :  per  ve- 
stram  gloriam.  In  multis  enim  legitur: 
propter  vestram  gloriam.  Apud  Ambro- 
sium  habet  qnidem  textus:  pro  vestra 
gloria ;  sed  commentator  exponit:  pro- 
pter  gloi'iam  promissam  a  Domino ; 
tamelsi  pro  vestra  gloria  legitur  etiam 
in  nonnullis  mss.  Hieronymus  in  epitaph. 
Marcellae  epist.  16.  cap.  3.  citat:  propter 
vestram  salutem,  antiqua  quaedam,  ut 
conjicit  Erasmus  in  scholiis  illius  loci, 
exemplaria  secutus.  Utramque  lectionem 
per  et  propter  exponunt,  interlinealem 
glossam  secuti,  Lombardus,  S.  Thomas  et 
Carthusianus.  Verum  in  plerisque  et  pro- 
batioribus  mss.  id  habetur,  quod  nos  legi- 
mus :  per  vestram  gloriam.  Et  ita  legit 
et  exponit  Haimo,  qui  tamen  etiam  illius 
lectionis  meminit,  quam  diximus  esse  tex- 
tus  Ambrosiani.  Idem  legit  et  expouit 
Hervaeus ,  licet  apud  eum  temere  et  re- 
pugnante  commentario  quispiam  per  in 
propter  mutaverit. 

Similiter  legit  Pelagius,  sed  qui  stu- 
diose  monet  juxta  suam  haeresim,  ne  quis 
hinc  colligat,  Apostolum  jurasse.  Sedu- 
lius  utrumque  exponit,  pro  gloria  cestra, 
et  per  gloriam  vestram,  in  altero  Am- 
brosiastrum ,  in  altero  Pelagium  secutus. 
At  vero  B.  Augustinus  non  solum  legit 
per  gloriam  vestram ,  verum  etiam  ex 
eo  docet,  Apostolum  Paulum  jurasse,  et 
proinde  juramentum  non  esse  Christianis 
simpliciter  et  universe  prohibitum,  ut  Pe- 
lagius  volebat.  Loca  sunt  apud  Augusti- 
num  lib.  1.  de  serm.  Dom.  in  monte,  cap. 
17.,  serm.  28.  de  verbis  Apost. ,  cap,  5., 
in  explanat.  epist.  ad  Galat. ,  cap.  1.,  et 
in  epist.  89.  ad  Hilar.,  quaest.  5.  Quibus 
omnibus  locis,  ut  iudubitate  probet,  Apo- 
stolum  jurasse ,  Graecum  textimi  allegat, 
in  quo  legitur  vtj,  jurantis  adverbium. 
Rursumque   de  eodem  agens  lib.  3.   de 


doctrin.  Christ. ,  cap.  4. ,  dicit,  quendam 
interpretem  ex  Graeco  vertisse  :  Quotidie 
morior,  per  vestram  juro  gloriam.  Sic 
autem  et  Syrus  paraphrastes :  Juro  per 
gloriam  vestram ,  fratres  mei.  Ut  jam 
dubium  non  sit,  hanc,  quae  in  nostris  est 
codicibus,  esse  germanam  lectionem. 

Chrysostomus  quidem  et  sequax  ejus 
Theophylactus  videntur  voculam  vtj  in- 
terpretari  per  Sia^  propter.  Et  Photius 
apud  Oecumenium  adfert  eam  expositio- 
nem  secundo  loco.  Verum  fortasse  Chry- 
sostomus,  cujus  studium  semper  fuit,  suos 
auditores  a  jurationibus  avocare,  dissi- 
mulandum  putavit  commentarium  de  ju- 
ramento,  quum  alioqui  sensus  iste  prora- 
ptissimus  sit,  ac  vt)  pro  (5[.a  vix  usquam 
reperiatur.  Neoterici  quoque  Faber  et 
Catharinus,  Graecae  lectionis  non  ignari, 
juramentum  tamen  esse  negant,  non  alia 
ratione  ducti,  quam  qaod  absque  necessi- 
tate  non  sit  jurandum;  quasi  Paulo  non 
fuerit  satis  justa  causa  jurandi  in  re  tanti 
momenti,  quam  volebat  persuadere;  prae- 
sertim  cum  essent  inter  Corinthios  non- 
nulli,  qui  suspicarentur  ipsum  secundum 
carnem  ambulare,  2  Cor.  10. 

Porro  sciendum  est,  gloriam  pro  glo- 
riatione  positam  ab  iuterprete ;  nam  Grae- 
ca  uon  habent  oo^olv,  sed  y.mytfiKv.  Ita- 
que  sensus  est:  Quotidianis  vitae  perieulis 
expositus  sum,  et,  ut  ita  dicam,  quotidia- 
nas  mortes  patior;  ita  juro  per  gloriam 
seu  gloriationcm ,  qua  de  vobis  glorior 
tamquam  meis  in  Christo  filiis.  Nam  in 
hoc  et  alibi  magnifice  glorialur ;  ut  cap. 
4.  et  9.  hujus  epist.  Sic  autem  dixit  glo- 
riam  vestram ,  id  est,  de  vobis ,  aut  in 
vobis,  quomodo  dicit  Rom.  3.  gloriam  Dei, 
id  est,  in  Deo.  Et  sic  per  illam  gloriam 
suam  jurat,  quomodo  Jacob  per  timorem 
seu  reverentiam  patris  sui  Isaac  jurasse 
legitur,  Gen.  31.  Nam  iu  hujusraodi  locu- 
tionibus,  quae  saepius  occurrunt,  geniti- 
vus  est  objecti,  non  subjecti. 

Jam  quod  aliqui  Graeci  codices,  quos 
Laurentius,  Faber,  Erasmus  et  Cajetanus 
sequuntur,  habent  '^fiSTspav  pro  Gjjistepav, 
nostram  pro  vestram,  depravata  lectio 
est  ex  ignorantia  locutionis  Apostolicae 

introducta.  NaraqvTe  vetusti  codices  et 
tractatores  Graeci  cum  Latinis  omnes 
constanter  legunt :  vestram.  Ne  vero  vi- 
deatar  arroganter  ingerere  mentionem 
gloriae  suae,  quam  ex  Corinthiis  habebat, 
adjungit: 

Quam  habeo  in  Christo  Jesu  Domino 
nostro.  Id  est ,  qua  glorior  per  Christum 
Dominum,  ex  cujus  merito  et  passione 
mihi  provenit  omnis  gloriandi  materia ; 
nempe  secundum  illud  Gal.  6. :  Mihi  ab~ 
sit  gloriari,  nisi  in  cruce  Domini  nostri 
Jesu  Christi. 

32.  Si  (secundum  hominem)  ad  be- 
stias  pugnavi  Ephesi ,  quid  mihi  pro- 
dest ,  si  mortui  non  resurgunt  ?  Ad  be- 
stias  pugnavi,  in  Graeco  unum  verbum 
corapositum  est:  sdyjpiojiaxTjaa^  cum  be- 
stiis  pugnavi.  Interpres  ad  bestias  dixit, 
locutione  tunc,  ut  arbitror,  usitata,  propter 
aliquid  subauditum ,  ac  si  diceretur :  Si 
ad  bestias  damnatus  pugnavi.  Scienduni 
autem ,  iuisse  duas  ac  diversas  poenarum 
species:  bestiis  objici,  et  pugnare  cum 
bestiis.  Nam  bestiis  objecti  statim  lania- 
bantur;  pugnabant  autem  cuni  bestiis, 
qui  in  arenam  arraati  piocedebant,  eva- 
suri  et  vita  donandi,  si  possent  bestiara 
conficere.  Utrique  tamen  ad  bestias  dam- 
nati  dicebantur. 

Cacterum  de  Paulo ,  quod  aliquando 
cum  bestiis  seu  feris  comraissus  fuerit, 
aut  feris  objectus,  nulla  prodit  Jiistoria, 
nisi  quod  Nicephorus  lib.  2.  hist.  eccl. 
cap.  25.  ex  quodam  libro  profectionura 
Pauli  (verisimile  ost  eundem  csse,  quera 
Origenes  lib.  1.  periarchon.  cap.  2.  vocat 
Actus  Pauli)  commeraorat,  eura  Ephesi, 
pi'aeside  quodam  Hierouyrao ,  primnra 
leoni ,  mox  aliis  immanibus  feris  in  eum 
immissis  expositura  fuisse,  quae  taraen 
illum  attingere  non  fuerint  ausae;  leonem 
vero  procurrisse  quidem ,  sed  ad  pedes 
ejus  consedisse.  Verum  Actus  illi ,  non 
dubiura,  apocryphi  sunt,  ipso  etiara  Ni- 
cephoro  teste  lib.  2. ,  cap.  46. 

Proprie  nibilorainus  acceperunt  Apo- 
stoli  verba  commentator  Ambrosianus, 
Tlieodoretus  et  Cajetanus;  scihcet  ipsum 
Ephesi  vere  bestiis  objectum  fuiese ,    et 


Dei  gratia  liberatum.  Nec  abnuit  Prima- 
sius ,  Hcet  id  alibi  scriptum  nusquam  re- 
periatur;  quia,  ut  ajunt,  non  omnia 
scripta  sunt,  quae  passi  .sunt  Apostoli. 

Sed  hunc  istius  loci  intellectum  docte 
refellit  Cardinalis  Baronius  tomo  1.  annal. 
ad  annura  Christi  55.  Neque  enim  Pau- 
lus  dicit ,  se  bestiis  objectum  fuisse ,  sed 
cura  bestiis  pugnasse.  Non  est  autem  cre- 
dibile,  nec  ratio  dignitatis  Apostolicae 
perraisisset,  Paulum  armatum  in  arenam 
aut  theatriim  prodire,  pugnaturum  cum 
bestiis;  quod  nec  de  alio  quoquam  mar- 
tyre  legitur.  Nam  objici  feris  solebant 
raartyres,  non  pugnara  cura  feris  inire. 
Huc  accedit,  quod  utruraque  illud  sup- 
plicii  genus  viliura  erat  personarum,  uti 
constat  ex  lib.  3.  fF.  ad  legem  Corneliam, 
de  sicariis. 

Quare  Paulus,  qui  civis  Romanus  erat, 
eo  supplicio  damnari  non  potuit,  nisi 
praerogativam  hanc  suam  tacuisset;  quod 
de  eo  non  est  opinandum ,  qui  ad  rainora 
quaedam  effugienda  civem  Romanum  se 
protestatus  est,  Act.  16.  et  22.  Denique 
rem  tam  meraorabilera  idera  Apostolus  in 
epist.  2.  cap.  11.,  ubi  suas  afiflictiones  et 
pericula  longo  ordine  recitat ,  haudqua- 
quam  silentio  praetermisisset. 

Quare  potius  iis  accedendum,  quimeta- 
phorice  bestias  seu  feras  interpretantur 
homines  ferinis  animis  ac  moribus,  qui 
in  Paulura  insurrexeruut.  Sic  et  Ignatius, 
vir  Apostolicus,  in  sua  ad  Romanos  epist. 
scribit:  A  Syria  Eomam  usque  terra 
marique  cum  bestiis  depugno ,  cum  de 
militibus,  quorum  custodiae  traditus  erat, 
loqueretur,  ut  verba  ejus  sequentia  de- 
claraut ,  ubi  et  leopardos  eos  appellat ;  et 
ipse  Paulus  2  Tim.  4. :  Liberatus  sum, 
inquit,  de  ore  leonis,  quod  de  Nerone 
dictum  interpretes  non  dubitant.  Nam  et 
alias  saepe  de  saevis  hominibus,  ut  de 
feris  bestiis,  Scripiura  loquitur,  praeser- 
tim  in  Psalmis :  Tauri  pingues  obsede- 
runt  me.  Salva  me  ex  ore  leonis.  Ne 
tradas  bestiis  animas  confitentes  tibi, 
Psalm.  21.  et  37.  Sic  igitur  et  Paulum 
hic  locutura  intellexerunt  Chrysostomus, 
Theophylactus    et   Oecumenius   in   com- 

mentariis ,  et  ante  eos  Tertullianus  libro 
de  resurr.  carnis,  cap.  48.;  item  Latini 
interpretes  Pelagius ,  Sedulius ,  Haimo  et 
alii,  fere  glossam  interlinealem  secuti. 
Quam  sententiam  adfert  etiam  Primasius 
priore  loco. 

Minus  autem  probabile  est,  tametsi 
sensu  non  adeo  diversum  ,  quod  Hierony- 
mus,  in  praefat.  lib.  3.  comment.  epist. 
ad  Ephes. ,  bestias  hic  interpretatur  dia- 
bolum  et  satellites  ejus,  id  est,  daemones, 
a  doctrina  Pauli  ex  principe  Asiae  civi- 
tate  pelli  se  dolentes ,  et  idcirco  Paulum 
totis  viribiis  opprimere  nitentes ;  nisi  po- 
tius  per  agmina  satellitum  diaboli  (sic 
enim  loquitur)  homines  diaboli  ministros 
iutellexit.  Nam  homines  hoc  loco  rectius 
intelligi ,  satis  ex  dictis  apparet. 

Quaeritur  ergo ,  quaenam  fuerit  illa 
Pauli  cum  hominibus  pugna,  quam  Ephesi 
sustinuit.  TertuUianus  et  Hieronymus  lo- 
cis  jam  indicatis  referunt  ad  Asiaticam 
pressuram ,  de  qua  Pauhis  ad  eosdem 
Coriuth.  2.  epistolae  1.  ita  scribit:  Non 
enim  volumus  vos  ignorare  de  trihula- 
tione  nostra ,  quae  facta  est  in  Asia, 
quoniam  supra  modum  gravati  sumus 
supra  virtutem^  ita,  ut  taederet  nos 
etiam  vivere.  Verum  illuc  referri  non 
posse,  vel  ex  eo  liqnet,  quia  Paulus 
illam  pressuiam  memorat  ut  recentem,  et 
quae  post  scriptam  priorcm  epistolam 
contigerit. 

Porro  multorum  sententia  est,  hanc 
Pauli  cum  bestiis  pugnam  csse  conten- 
tionem  illam  gravem  ac  ])ericulosam, 
quae  ei  fuit  cum  Uemetrio  argentario  et 
sociis  artificibus,  totam  E}diesi  civitatem 
propter  Dianae  injuriam  adversus  eum 
concitantibus ,  ut  habetur  Actorum  19. 
Ita  seutiunt  Theophylactus ,  et  Oecume- 
nius;  item  Latini  Pelagius,  Haimo ,  Her- 
vaeus,  B.  Thomas  et  alii.  Sed  hi  re  ipsa 
abeunt  in  jiriorem  sententiam ,  quam  mo- 
do  refutavimus.  Nam  ista  contentio  non 
diversa  fuit,  sed  cadem  cum  iMa  pressura 
Asiatica,  cujus  meminit  in  secunda  cpi- 
stola;  quemadmodum  bene  docent  ejus 
loci  interpretes.  Quamquam  et  absque 
eo    satis   ex   ratione   temporum    constat, 


Demetrianum  tumultum  accidisse  post 
hanc  epistolam  ;  nimirum  ,  ut  ex  historia 
Actorum  aperte  colligitur,  extremo  tem- 
pore,  quo  Paulus  Ephesi  moratus  est. 

Dicendum  igitur  est,  ut  bene  concludit 
Baronius,  hujus  pugnae  seu  pressurae 
Lucam  in  Actis  non  meminisse.  Siquidem 
et  alia  multa  gestorum  et  afflictionum 
Pauli  ab  eo  fuisse  praetermissa,  vel  unum 
illud  cap.  11.  epist.  2.  ad  Corinth.  mani- 
feste  comprobat. 

Verisimile  est  autem ,  Judaeos  fuisse, 
quos  bestiarum  nomine  denotavit.  Nam 
Judaeos  ferarum  more  passim  in  Paulum, 
ubicumque  ille  per  gentes  Evangelium 
praedicabat,  impetum  fecisse,  ex  Actis 
Apostolicis  abunde  notum  est.  Ac  forlasse 
commota  fuit  adversus  Pauhim  baec  pugna 
ab  illis ,  qui,  disputante  eo  et  suadeute  de 
regno  Dei,  indurabantur  adversus  ejus  do- 
ctrinam,  maledicentes  viam  Domini  co- 
ram  multitudine ;  ut  eodem  cap.  refert 
Lucas.  Erant  enim  Judaei,  quorum  in 
synagoga  res  agebatur;  nec  id  muho  post 
adventum  ipsius  Pauli  in  Ephesum  civi- 
tatem. 

Jam  et  ilhid:  secundum  hominem, 
varie  exponunt  interpretes.  Quidam  hoc 
sensu  :  Si  humanae  vitae  respectu,  solum- 
que  iu  hoc  mundo  praemium  exspectans, 
tanta  passus  sum.  Verum  sic  frustra  ad- 
deretur:  si  mortui  non  resurgunt.  Sive 
enim  mortui  resurgant ,  sive  non ,  nihil 
prosunt  pericula  suscepta  respectu  tan- 
tum  vitae  praesentis.  Cajetanus  interro- 
gative  exponit  hoc  modo :  Numquid  se- 
cundum  hominem ,  et  non  secundum  Chri- 
stiun,  id  est,  huraana  ratione  et  non  divina, 
pugnavi?  ctc,  quasi  dicat:  Minime.  Glossa 
ordinariasic  habet:  Secundum  hominem, 
id  est,  rationabiliter  agens ,  quia  homi- 
7iis  est  credere,  non  mori  hominem  ut 
hestiam.  Sequuntur  hoc  Lombardus  et 
S.  Thomas.  Caetemm  Occumenius  cx 
Vhoiio  secundum  hominem  interpretatnr  : 
quantum  erat  pdssihile.  Scd  Gaignaeus 
cx  sentcntia  Photii  coujungendum  putat 
hoc  totum :  secundum  hominem  ad  hestias, 
ac  sensum  facit:  quantum  homini  possi- 
bile   est,  usque   ad   extremum   spiritum, 

more  bestiarum  scilicet ,  pugnavi  pro  de- 
fensione  Evangelii. 

Est  praeterea,  qui  sic  exponat :  secun- 
dum  hominem ,  id  est,  ut  mos  est  homi- 
num  dicere.  Nam  qui  patiuntur  malos 
homines  vehementer  infestos,  pugnare 
cum  bestiis  dicuntur. 

Nobis  eorum  sententia  maxime  proba- 
tur ,  qui  particulam  hanc  claudunt  paren- 
thesi,  et  dictam  accipiunt  simili  sensu, 
quo  eam  alibi  Paulus  usurpat,  nempe 
Rom.  3,  5.  et  hujus  epist.  cap.  3,  8.,  item 
Gal.  3,  15.,  ut  opponatur  ei,  quod  est 
secundum  Deum  in  2  Cor.  11.,  ubi  sic 
ait:  Quod  loquor  secundum  Deum,  sed 
quasi  in  insipientia ,  id  est,  secundum 
hominem. 

Quocirca  totus  hic  locus  ad  istum  mo- 
dum  exponendus  videtur:  Quod  (ut  ho- 
minum  more  loquar,  qui  libenter  com- 
memorare  solent  pugnas  suas  et  pericula, 
e  quibus  gloriose  evaserunt)  cum  adver- 
sariis  meis  velut  cum  feris  congressus, 
depugnavi  Ephesi,  et  impetum  eorum 
sustinui ;  quid  mihi  prodest  ?  Grraece : 
quae  mihi  utilitas ,  scilicet  ex  ea  pugna, 
pressura  et  tolerantia ;  si  non  est  mortuo- 
rum  resurrectio  ?  Quomodo  valeat  haec 
sequela,  cum  objici  possit  animarum  im- 
mortalitas  et  felicitas  post  hanc  vitam, 
petendum  relinquo  ex  superioribus.  Id 
tamen  addo ,  ex  mente  Tertulliani  Pau- 
lum  iusinuare  spem  resurrectionis  corpo- 
ris  sui,  quod  in  corpore  talia  passus  esset. 
Namque  per  martyria  passionesque  cor- 
porales  pro  Christo  susceptas  ipsa  corpora 
consecrantur  beatae  resurrectioni ;  quem- 
admodum  per  alimoniam  corporis  et  san- 
guinis  Domini,  juxta  doctrinam  sanstorum 
Patrum,  etiam  corpora  nostra  spem  acci- 
piunt  immortab'tatis.  Atque  haec  omuia 
satis  ostendunt,  Apostolo  tantum  sermo- 
nem  esse  de  beata  meritoque  speranda 
resurrectione.  Porro  notandum,  Graecos, 
excepto  Theodoreto ,  partem  illam :  si 
mortui  non  resurgunt ,  abrumpere  a  su- 
periori  sententia,  et  adjungere  subse- 
qnenti,  quod  et  Hieronymus  facit  lib.  5. 
comm.  in  Jesaiae  22.  Sed  nobis  Latino- 
rum  distinctio  magis  placet. 


Manducemus  et  hibamus,  cras  enim 
moriemur.  Graece  aTtodvTjoxojJiev,  mori- 
mur ;  et  ita  legi  in  nonnullis  editionibus 
Latinis,  testatur  Valla.  Mimesis  est  reci- 
tantis  verba,  quae  dicere,  saltem  apud 
se  et  in  cordc  suo ,  possent  homines  per- 
suasi ,  mortuos  non  resurrecturos ;  ac  si 
dicat  Apostolus :  Si  non  est  futura  mor- 
tuorum  resurrectio ,  reliquum  est ,  ut  om- 
nes  vitam  ducant  Epicuraeam ,  et  deliciig 
ac  voluptatibus  sese  expleant,  dicantque: 
Comedamus  et  bibamus;  genialiter  viva- 
mus,  dum  licet.  Nam  brevi  moriemur, 
ipsa  morte  penitus  interituri. 

Verba  sunt  apud  Jesaiam  cap.  22.,  et, 
ut  hic  in  Graeco  leguntur,  eadem  om- 
nino  cum  iis,  quae  reddiderunt  LXX. 
Nam  in  Hebraeo  verbum  est  futuri  tem- 
poris.  Scribuntur  autem  a  Propheta  per- 
sonam  induente  Judaeorum,  non  tam  ne- 
gantium,  mortuos  aliquando  revicturos, 
quam  desperantium ,  ex  obsidione  Chal- 
daica  (hanc  enim  eo  loco  praedicit)  sese 
evasuros ,  aut  certe  suum  Prophetam, 
Jeremiam  dico ,  verbis  ejusmodi  irriden- 
tium;  quasi  dieerent:  Edamus,  bibamus, 
epulemur,  quia,  ut  assidue  canit  Pro- 
pheta  noster,  brevi  moriemur.  Unde  Hie- 
ronymus  in  illius  loci  commentario  dicit, 
Apostolum  hujus  testimonii  exemplo  ab- 
usum  esse ,  quando  ea  verba  accommoda- 
vit  hominibus  resurrectionem  mortuorum 
desperantibus,  Annotant  Oecumenius  et 
Valla,  proverbium  esse  Laconicum.  Quod 
utitasit;  nobis  certum  est,  Apostolum 
ex  Josaia  sumsisse.  Similis  est  locus  in 
lib.  Sapientiae ,  cap.  3 ,  ubi  istiusmodi 
mul<a  dicuntur  ex  persona  impiorum. 

33.  Nolite  seduci.  Nolite  decipi.  Ne 
sinatis  vos  abduci  in  errorem.  Doctrinae 
subjicit  exhortationem  occasione  verbo- 
rum ,  quae  proxime  dixit  ex  eorum  per- 
sona,  qui  resurrectionem  non  credunt. 
Ea  namque  spectant  ad  seducendos  fideles. 

Corrumpunt  mores  bonos  colloquia 
prava.  Sive  mala,  ut  habent  plerique 
nostri  codices.  Graece  ofxtXtat  xaxal;  pro 
quo  vetus  translatio ,  citaute  Hieronymo 
in  epist.  ad  Nepot.,  habebat:  confabula- 
tiones  pessimae.    Cyprianus  recitat  hoc 

modo :  corrumpunt  ingenic  bona  con- 
fabulationes  pessimae,  lib.  3.  test.  cap. 
95.,  lib.  de  unit.  eccles.,  et  in  epist.  55. 
lu  Graeco  seuarius  est,  quem  Menandro, 
comico  poetae,  plerique  omnes  adscribunt. 
Socrates  tamen  historicus  lib.  3.,  cap.  14., 
et  ex  eo  Nicephorus  lib.  10,  cap.  26., 
tribuuut  Euripidi.  Quem  versum,  verbis 
vulgatae  versiouis  transpositis ,  couvertit 
Erasmus  iu  Latinura  senarium:  Mores 
bonos  coUoquia  corrumpunt  mala.  Ad- 
fert  autem  et  alibi  Paulus  e  scriptoribus 
ethnicis  testimonia ,  sicubi  res  postulat ; 
ut  Act.  17.  et  Tit.  1. 

Ex  qua  re  discimus,  non  esse  vitio 
dandum  doctoribus  aut  concionatoribus 
Christiauis,  si  quando  scriptis  suis  aut 
sermonibus  senteutias  inserant  ex  autori- 
bus  profanis ;  dum  tamen  et  sobrie ,  et 
opportune  id  faciant,  uon  ut  quidam,  pas- 
sim  et  affectate.  Simile  quid  etiam  S. 
Thomas  anuotavit,  autorem  citans  Hie- 
ronymum ,  qui  cum  alibi ,  tum  ex  pro- 
fesso  in  epist.  84.,  qnae  est  ad  Maguum 
oratorem ,  osteudit  exemplo  Pauli  et  alio- 
rum  veterum  Ecclesiae  scriptorum,  recte 
id  fieri ,  rectoque  a  se  iactum  esse.  Affir- 
mat  idem  Hieronymus ,  scribens  ad  De- 
metriadem  virginem ,  epist.  8 ,  cap.  10., 
quod  hunc  saecularem  Meuandri  poetae 
versum  assumens  Apostolus,  fecit  eccle- 
siasticum.  Quod  et  Tertulliauus  sentit, 
quum,  ad  uxorem  scribeus,  lib.  1.,  cap. 
7.,  eam  hortatur  his  verbis:  Convictum 
atque  commercia  Deo  digna  sectare ; 
memor  illius  versiculi  sanctificati  per 
Apostolum:  Bonos  corrumpunt  mores 
congressus  mali.  Sic  euim  ille  Graecum 
versum  reddit  eodem  metro  :  sed  libertate 
Latiuae  comoediae.  Quod  si  sanctificatus 
et  ecclesiasticus  factus  est  per  Apostolum 
Menandri  versus,  igitur,  quod,  a  Menan- 
dro  scriptum,  erat  verbum  hominis,  idem 
postea ,  dictante  Spiritu  sancto  ,  scriptum 
a  Paulo,  factum  est  verbum  Dei. 

Porro  Graeci  iuteipretes  Ty&r^  yprflTa, 
mores  bonos,  intelligunt  commodos  seu 
placidos,  et  in  quamvis  partem  duci  fa- 
ciles.  Quemadmodura  et  ex  Syriaco  legi- 
mus  mores  benignos,  aut,  alio  interpre- 


tante ,  mentes  suaves.  Nara  XPX^^^o^  tale 
quid  etiam  siguificat.  Unde  et  illud : 
jugum  meum  suave,  o  CuYog  |i,ou  xpigaxog, 
Matth.  11.  Veruratamen  ut  mores  boni, 
id  est,  probi  intelligautur  hoc  loco ,  cou- 
textus  plane  requirit.  Estque  veritas  sen- 
teutiae  uimis  quam  nota  per  experien- 
tiam.  Subiudicat  autem  Apostolus,  inter 
Gorinthios  fuisse ,  qui  ratiuuculis,  uti  ve- 
risimile  est,  ex  saeculari  philophia  petitis 
(ut  eraut  apud  eos  non  pauci  sapientiae 
saecularis  araantes),  fidem  resurrectionis 
apud  fideles  iu  privatis  colloquiis  tenta- 
rent  labefactare. 

34.  Evigilate  justi.  Graece  dixaioi^z, 
adverbium  juste ,  Syro  textu  annuente. 
Quaedam  etiam  Latina  mss.  Juste  leguut, 
et  cura  iis  veteres  concordantiae ;  necnon 
Arabrosius  iu  enarr.  Psalra.  118.  octon. 
10.  Nec  tara  opus  erat,  ut  justos  horta- 
retur  Apostolus  ad  evigilandum,  quam 
illos,  de  quibus  statim  sequitur:  Igno- 
rantiam  enim  Dei  quidam  habent.  Non 
rairura  autem,  si  juste  sit  mutatum  in 
justi ,  quod  apud  plerosque  Latinos  legi- 
tur;  facilis  enim  fuit  scribarum  lapsus  in 
una  litera;  cum  praesertim,  quid  sit  evi- 
gilare  juste,  non  iutelligereut.  Pro  evi- 
gilate  quidam  legunt:  sobrii  estote ,  ut 
Ambrosius  loco  jam  citato ,  Augustinus 
in  epist.  137.,  quae  est  ad  plebem  Hip- 
pouensem,  et  in  enarr.  Psalm.  128.,  et 
Sedulius  iu  huuc  locura.  At  Priraasius 
utrumque  coujunxit:  Evigilate ,  sobrii 
estote.  Eteuim  Graecum  verbum  Ixvr^tjyaTS 
utramque  significationem  complectitur,  ut, 
dum  quis,  ebrietate  digesta,  e  somno  ex- 
pergiscitur  sobrietati  redditus.  Inde  est, 
quod  alii  verterunt :  evigilate  sive  exper- 
giscimini,  alii:  sobrii  estote.  Legitur 
idera  verbum  apud  LXX.  1  Reg.  25.,  ubi 
ex  Hieronymi  versione  nos  legiraus  de 
Nabal  Carmeli:  Diluculo  autem ,  cum 
digessisset  vinum  etc.  Pleuus  igitur  seu- 
sus  est :  Ab  erroris  et  voluptatum  ebrie- 
tate  experrecti,  jaiu  sapite,  et  ad  ea,  quae 
justa  et  recta  sunt ,  animura  applicate. 
Significat,  ex  illis  aliquos  jam  seductos 
fuisse  pravis  colloquiis,  quos  ad  sanam 
et  sobriam  mentem  revocat. 

Et  nolite  peccare.  Hoc  duobus  modis 
exponitur.  Quidam  accipiunt  peccare, 
velut  effectum  negatae  resurrectionis ,  ut 
sensus  sit:  Ne  vos  tradite  voluptatibus 
desperatione  vitae  fnturae,  ad  quod  inci- 
tant  vos  pravorum  hominum  colloquia. 
Graeci  vero  peccare  accipiiint  ut  causam 
negaudae  resurrectionis ,  hoc  sensu  :  Ne 
vos  tradite  voluptatibus ;  quia,  qui  vo- 
luptarie  et  perdite  vivunt,  libenter  ac 
facile  sibi  persuadent ,  non  esse  futurum, 
quod  non  sperant,  id  est,  resurrectionem 
justorum.  Convenit,  quod  idem  Aposto- 
lus  1  Tim.  1.  dicit  de  quibnsdam,  ex  qui- 
bus  erat  Hymenaeus ,  quod,  bonam  con- 
scientiam  repellentes ,  circa  fidem  nau- 
fragaverunt ,  resurrectionis  videlicet,  ut 
satis  colligitur  ex  epist.  2.  ad  Tim.  2., 
ubi  idem  Hymenaeus  est  unus  eorum  qui 
dixerunt,  resurrectionem  esse  factam. 

Ignorantiam  enim  Dei  quidam  ha- 
bent.  Haec,  inquit,  moneo,  quia  nonnulli 
vestrum  ita  affecti  sunt  animis  et  stndiis, 
ita  vivunt,  ac  si  Deum  ignorent,  quo- 
modo  de  Judaeis  quibiisdam  dicit:  Con- 
fitentur ,  se  nosse  Deum ;  factis  autem 
negant ,  Tit.  1.  Opprobrium  hoc  in  eos 
maxime  quadrat,  qui  se  totos  immergunt 
voluptatibus ,  ut  ne  cogitent  quidem  de 
Deo.  Quod  contingebat  eis ,  qui  spem 
resurrectionis  amiserant.  Quidam  inter- 
pretantur ,  Apostolum  loqui  de  ignorantia 
virtutis  divinae,  quam  Dominus  impro- 
perat  Sadducaeis  resurrectionem  neganti- 
bus,  dicens :  Erratis,  nescientes  Scriptu- 
ras,  neque  virtutem  Dei.  Sed  quod 
prius  dixi,  puto  magis  Apostolum  voluisse. 

Ad  reverentiam  vobis  loquor.  Graece 
Tipot;  IvTpoTCTjv^  ad  pudorem  seu  vere- 
cundiam  vobis  dico.  Verecundiam  ver- 
tit  supra  cap.  6,5.,  ubi  eadem  haec 
pericope  legitur.  Usurpat  interpres  voca- 
bulum  reverentiae  pro  pudore  etiam  alias, 
ut  psalm.  34. :  Induantur  pudore  et  re- 
verentia,  et68.:  Tu  scis  improperium 
meum ,  et  confusionem  meam ,  et  reve- 
rentiam  meam.  Sensus  est:  Haec  scribo, 
ut  pudorem  vobis  igeram ,  inter  quos  sint 
tales,  id  est,  Deum  ignorantes,  utque 
vel  pudore  cogente  corrigatis  tantum  ma- 


lura.  Non  slbi  contrarius  est  Apostolus, 
qui  supra  cap.  4.  dixit :  Non  ut  confun- 
dam  vos ,  haec  scribo.  Tum  quia  de  di- 
verso  ac  graviore  eorum  peccato  agit 
etiam  cap.  6.,  quod  erat  velle  judicari 
apud  infideles ;  magis  autem  hoc  loco. 
Nam  multo  gravius  est,  resurrcctionem 
mortuorum  negare,  quam,  fide  salva,  Apo- 
stolo  suo  neglecto,  alios  magistros  colere, 
quod  cap.  4.  reprehendebatur.  Tum  quia, 
suam  quodammodo  causam  illic  agens, 
noluit  eis  aperte  pudorem  ingerere,  quem 
tamen  non  exchidit;  sed  negat,  se  eos 
admonentem  id  per  se  spectare,  ut  pude- 
fiant,  tamquam  in  eo  gaudeat,  ut  sclent 
homines,  qui  non  affectu  charitatis ,  sed 
ut  stomacho  satisfaciaut ,  iis,  a  quibus  se 
laesos  arbitrantur,  exprobraut  ipsorum 
vitia.  Nam  affectum  paternum  declarat 
illud,  quod  ibidem  sequitur:  Sed  ut  filios 
meos  carissimos  moneo. 

35.  Sed  dicet  aliquis.  Hactenus  do- 
cuit,  mortuos  esse  resurrecturos.  Nunc 
instituit  docere,  quomodo  resurrecturi 
sint,  et  quae  resurgentium  corporum  qua- 
litates ;  vehit  de  utroque  perlata  ad  se 
quaestione. 

(^uomodo  resurgent  mortui?  Id  est, 
quis  modus  erit  resurrectionis  ?  Familiare 
est  haereticis  ac  caeteris  infidehbus ,  rem 
negare ,  cujus  modum  non  intelligunt. 
Unde  dicebant  Capharnaitae:  Quomodo 
potest  hie  nobis  carnem  suam  dare  ad 
manducandum?  Joann.  6.  Ad  hanc  de 
modo  resurrectionis  quaestionem  infra  re- 
spondebit  Apostohis  suo  loco.  Subjungit 
autem  alteram  quaestionem  ,  responsurus 
ad  eam  continuo. 

Qualive  corpore  vcnient?  Muhi  codi- 
ces  habent,  ut  est  in  Graeco :  quali  au- 
tem  corpore.  Et  pro  futuro  venient ,  in 
Graeco  et  Syriaco  verbum  est  praesentis 
temporis  veniunt ,  quod  et  legitur  in 
multis  Latiuis.  Quaraqaam  Graecum  ^ipyo- 
p.a.1  quaudam  habet  etiam  futuri  signifi- 
cationem  in  sacris  literis ,  ut  Mattli.  11.: 
Tu  es ,  qui  venturus  es?  6  ip/ojjisvot;. 
Quare  et  Erasmus  et  alii  transtulerunt 
futurum  venient.  Hac  parte  quaeritur, 
qualia  futura  sint  resurgentium  corpora^ 

num,  qualia  modo  sunt,  animalia,  mor- 
talia,  terrena,  an  vero  diversae  qua- 
litatis.  Nam  et  Pharisaei",  et  (Thoma 
referente)  philosophorum  quidam  sunt 
opinati ,  resurrecturos  homines  ad  eadem 
vitae  officia,  quae  nunc  aguntur;  ut  sunt 
edere,  bibere,  conjugibus  copulari,  et 
caetera  hujusmodi.  Quae  eadem  est  do- 
ctrina  sectae  Mahometanae.  Solverat  qiii- 
dem  hanc  quaestionem  Dominus  in  Evan- 
gelio,  ubi  Sadducaeorum  objectioni,  quam 
Pharisaei  dissolvere  non  potueraut,  re- 
spondit  Matth.  22.  dicens:  Tn  resur- 
rectione  neque  nuhent,  neque  nuhentur ; 
sed  sunt  sicut  Angeli  Dei  m  coelo.  Ve- 
rum  et  Apostolus  nunc  eandem  quaestio- 
nem  pluribus  explicat.  Ostendit  autem 
haec  Apostoli  explicatio ,  sicut  et  illa 
Christi  responsio ,  quaestionem  praecipue 
motam  fuisse  de  beata  et  optabili  resur- 
rectione. 

36.  Insipiens ,  tu  quod  seminas ,  non 
vivificatur,  nisi  prius  moriatur.  Graece 
et  Syriace :  nisi  mortuum  fuerit,  absque 
prius,  quod  interpres  adjecisse  videtur 
de  suo.  Pronomen  tu  sequentibus  adhae- 
ret.  Sensus  enim  esl:  Homo  stulte  et  in- 
sipiens ,  ut  qiii  carnaliter  de  mysterio 
resurrectionis  cogitas,  neque  sensum  tuum 
humanum  subjicis  sapientiae  divinae,  et 
ideo  tardus  es  ad  credendum !  Disce  ex 
rebus ,  tibi  per  experientiam  notis,  assur- 
gere  ad  capiendum  ea,  quae  tibi  credenda 
proponuntur.  Nam  id,  quod  tu  seminas, 
id  est,  semen,  quod  in  terram  projicis, 
non  fit  corpus  vivens ,  quale  nasciturum 
e  terra  speratur,  nisi  prius  obrutum  tcrra 
computruerit ,  et  quasi  mortuum  fuerit. 
Nam  putrefactio  rei,  licet  inanimatae, 
mors  quaedam  ejus  est.  Sic  Dominus  in 
Evangelio :  Nisi  granumfrumenti cadens 
in  terram  mortuuni  fuerit,  Joann.  12. 

Est  autem  hoc  primum  simile ,  quo  ad 
declarandam  qualitatem  corporum  resur- 
gentium  utitur  Apostolus,  prius  tamen 
indicans  (quod  notandum  est  propter  ea, 
Cjuae  dicentur  infra  versu  51.),  non,  nisi 
morte  intercedente,  corpora  nostra  ad 
vitam  esse  resurrectura ;  quomodo  semen 
non  exsurgit  in  corpus  vivens ,   nisi  prius 


raoriatur;  ut  mors  corporum  nostrorum 
sit  seminatio  quaedam  eorum  ad  vitam. 
Ex  quo  tamen  simili  non  est  consequens, 
resurrectionem  mortuorum  fieri  virtute 
naturali ;  quasi  in  pulveribus  resolutis  in- 
sint  rationes  quaedam  seminales  eflPecti- 
vae  resurrectionis  corporum ,  ut  quidam 
opinati  sunt,  referente  S.  Thoma.  Non 
enim  ad  id  docendum  adducit  istam  simi- 
litudinem  Apostolus ,  sed  tantum  ad  hoc, 
quod  diximus  ;  videlicet  ostendens,  divina 
virtute  futurum  in  corpoi-ibus  nostris, 
quod  in  semine  fit  per  naturam. 

37.  Et  quod  seminas ,  non  corpus, 
quod  futurum  est,  seminas ;  sed  nudum 
granum,  ut  puta  tritici ,  aut  alicujus 
caeterorum.  Quod  futurum  est ,  Graece 
t6  ysvvrjoojisvov  ^  nasciturum,  sive  quod 
nascetur.  Utputa,  Graece  sl  ruxo'.,  quod 
Erasmus  vertit :  exempli  causa ,  alii : 
videlicet.  Vide,  quae  de  ea  voce  diximus 
supra,  cap.  14,  10.  Addo,  B.  Augusti- 
num  ex  veteri  quadam  translatione  le- 
gisse:  fere,  epist.  146.  ad  Consentium, 
et  lib.  5.  de  Genesi  ad  literam,  cap.  20., 
nisi  mendum  est.  Nam  posteriore  loco 
mss.  codices  habent:  forte,  quod  Graeco 
verbo  melius  respondet:  nc  si  dicas: 
prout  inciderit.  Notandum  ,  etiam  arti- 
culum  ib ,  quod  futurum  est,  non  quid, 
sed  quale  monstrare.  Scnsus  enim  Apo- 
stoli  est:  Id ,  quod  seminas ,  non  tale  est, 
quale  nascetur;  quia  seminatur  nudum 
granum  sive  tritici,  sive  alterius  cujus- 
piam  seminis;  nascetur  autem  granum 
herba  et  aristis  ornatum  atque  vestitum. 
Ita  corpus  nostrum  seminatur  mortale ; 
resurget  autem  vcstiaim  immortalitate  et 
gloria,  quemadmodum  infra  declaratur. 
Non  ergo  cousiderat  Apostolus  in  hac 
similitudine  diversitatem  rei,  sed  quali- 
tatis  et  conditionis ,  quod  et  quaestio  re- 
quirebat:  Quali  corpore  venient?  Itaque 
falluntur,  qui  ex  his  Ajiostoli  verbis, 
corpora  non  eadem  secundum  substan- 
tiam  esse  resuscitandn  ,  colligunt.  Quod 
qui  dicunt,  resurreetionem  revera  tollunt. 
Non  enim  resurgit,  nisi  id  ipsum,  quod 
cecidit. 

38.  Deus  autem  dat  illi  corpus,  sicut 

vult.  Graece  ■yj^sXrjos,  voluit.  Quod  et 
legitur  in  multis  mss.  et  iu  concordantiis, 
et  apud  Ambrosiastrum ;  necnon  apud 
Augustinum  duobus  locis  modo  citatis,  et 
in  Bedae  collectaneis.  Quo  nimirum  prae- 
teriti  temporis  verbo  significatur  aeterna 
et  immutabilis  Dei  deuuaqiiaque  re  dispo- 
sitio.  Refert  autem  Apostolus  generatio- 
nes  plantarum  e  semiuibus  ad  Deum  ejus- 
que  voluntatem,  non  ad  naturam;  ut 
significet,  Deum  non  minus  posse  mortua 
nostra  corpora  revocare  ad  vitam  absque 
opere  naturae ,  si  ita  velit,  quam  possit, 
interveniente  actione  naturae,  semina  pu- 
trefacta  vivificare.  Siquidem  utrobique 
tota  causa  est  in  Dei  voluntate,  a  qua  ut 
est  tota  natura,  sic  et  omnis  actio  natu- 
rae.  Deus  est  enim,  qui  operatur  omnia 
in  omnibus ,  sapra  cap.  12.  Ad  quam 
rem  urget  Augustinus  ad  Consentium 
scribeus,  Apostolum  nou  dixisse:  dedit 
aut  disposuit,  sed:  datilli  corpus;  sicut 
et  Dominus  in  Evangelio :  Si  foenum 
agri  Deus  sic  vestit,  Mattb.  6. ,  quemad- 
modum  et  de  Sapientia  dictum  est,  quod 
disponit  omnia  suaviter ,  Sap.  8.  Potest 
nihilominus  hoc,  quod  ait:  sicut  voluit, 
in  hunc  sensum  accipi:  sicut  initio  mundi 
instituit;  ut  rsspiciat  ad  opus  primae 
creationis,  qua  seminibus  indidit  proprias 
virtutes.  Ad  hunc  enim  intellectum  mo- 
vet,  quod  sequitur: 

Et  unicuique  seminum  proprium  cor- 
pus.  Proprium  corpus,  Syrus  Paraphra- 
stes  dixit :  corpus  naturae  suae ,  id  est, 
quod  cujusque  naturae  convenit.  Nam 
ex  semine  tritici  nascitur  triticum ,  ex  se- 
miue  hyssopi  hyssopus ,  et  ita  de  aliis 
juxta  Scripturam  Geues.  1. :  Germinet 
terra  herbam  virentem,  et  facientem 
semen  juxta  genus  suuni.  Hac  parte  si- 
militudiuis  ApostoUis  non  intendit  docere, 
quod  eadem  numero  corpora  sint  resur- 
rectura ;  nam  id  supponere  videbatur 
quaestio;  Quali  corpore  venient?  cui 
nunc  respondet.  Neque  sane  ad  hoc  pro- 
bandum,  quod  resurgent  eadem  numero, 
valeret  proposita  similitudo.  Non  enim 
ex  semine  nascitur  corpus  idem  numero. 
sed  specie  tantum.    Verum  docet ,  quem- 


admodum  unicuique  semini  datur  a  Deo 
proprium  corpus ,  ita  Deum,  quod  ad 
quahtates  attinet  corporum  nostrorum  re- 
surgentium  ,  redditurum  uuicuique  corpus 
proprium ,  id  est ,  tale ,  quale  pro  meritis 
ei  couveniat.  Quam  rem  clarius  explicat 
per  alias  similitudines  rfubjuuctas. 

39.  Non  omnis  caro  eadem  caro. 
Hoc  alterum  simile  est,  quo  declarat, 
quali  corpore  venturi  sint  mortui.  Sensus 
est :  Non  omnis  caro  ejusdem  est  naturae, 
conditiouis  et  praestantiae.  Caruem,  non 
corpus  nomiuat,  ut  insiuuet,  in  vera  carne 
mortuos  resurrecturos ,  uon  in  corpore, 
quod  vel  aereae,  vel  aethereae  sit  natu- 
rae.  Ideo  confitemur  in  symbolo  fidei 
carnis  resurrectionem. 

Sed  alia  quidem  hominum,  alia  vero 
pecorum;  alia  volucrum ,  alia  autem 
piscium.  Plenius  in  Graeco :  Sed  alia 
quidem  caro  hominum ,  alia  vero  caro 
pecorum ,  alia  vero  piscium ,  alia  vero 
volucrum.  Non  dubium,  quin  piscium 
quoque  sit  caro ,  sicut  pecorum  et  volu- 
crum ,  idque  secundum  propriam  carnis 
siguificationem  ;  licet  nos  Christiani ,  qui 
iu  diebus  edomandae  carui  destiuatis  sic 
a  caruibus  abstiuemus,  ut  tameu  esum 
piscium  uobis  permittamus,  ita  loquamur, 
ut  pisces  a  caruibus  distinguamus.  Alio- 
qui  piscium  carnem  legimus  Num.  11., 
ubi  filii  Israel  esum  carnium  expeteutes 
dicebant :  Recordamur  piscium ,  quos 
comedebamus  in  Aegypto.  Quando  et 
Moyses  Deo  promittenti  et  dicenti :  Dabo 
eis  esum  carnium  mense  integro,  respou- 
ditiuterrogans  :  Numquid  ovium  etboum 
multitudo  caedetur?  vel  omnes  pisces 
maris  in  unum  congregabuntur ,  ut  eos 
satient  ? 

Porro  sentit  Apostclus  ,  sicut  diverso- 
rum  auimautium  diversa  caro  est,  ita 
diversorum  homiuum  fore  diversa  iu  re- 
surrectioue  corpora,  quoad  gradus  gloriae 
respoudentes  gradibus  meritorum.  Diver- 
sitatem  resurgentium  hic  significatam  non- 
nulli  etiam  ad  malos  extendunt,  ut  per 
homines  quidem  boui  intelligantur ,  qui 
secundum  rationem  vivuut;  per  pecora 
vero  luxuriosi,  per  volucres  superbi,  per 

pisces  avari.  Caeterum  Tertullianus  libro 
de  resurr.  carnis,  cap.  52.,  speculatur 
ad  hunc  modum :  Alia  caro  hominis, 
id  est,  servi  Dei ;  aliajumenti,  id  est, 
ethnici;  alia  volucrum ,  idest,  marty- 
rum ;  alia  piscium,  id  est,  quibus  aqua 
haptismatis  sufficit.  In  quibus  verbis 
hunc  versum,  excepto  secundo  membro, 
quod  iuterpretatur  de  eo,  qui  assimilatus 
est  irrationabilibus  jumentis,  totum  re- 
fert  ad  bonos.  Optime  vero  S.  Augustinus 
in  epist.  ad  Consent.  (cujus  etiam  a  Beda, 
Lombardo  et  Hervaeo  verba  repetuntur) 
totum  sine  exceptione  ad  electos  retulit, 
quorum  in  resurrectione  distabit  gloria 
meritorum.  Ad  quam  rem  amplius  decla- 
randam  adducit  Apostolus  tertium  simile. 

40.  JEt  corpora  coelestia ,  et  corpora 
terrestria.  Supple  hoc  modo,  quo  ver- 
tunt  alii:  Et  sunt  corpora  coelestia ;  et 
sunt  corpora  terrestria.  Coelestia  qui- 
dem,  Graece  iTioupavia,  quae  in  coelo 
sunt,  ut  sol,  luua,  stellae;  terrestria 
vero,  Graece  eTTiyeta,  quae  in  terra 
sunt,  ut  arbores  ac  caetera  vegetabilia 
terrae  infixa,  quae  tamen  omnia  suam  ac 
propriam  habent  formam  ,  pulchritudinem 
et  quasi  gloriam.  Unde  sequitur: 

Sed  alia  quidem  coelestium  gloria, 
alia  autem  terrestrium.  Ne  quis  suspi 
cetur,  Apostolum  meminisse  corporum 
terrestrium ,  quod  per  ea  significare  vo- 
luerit  rediviva  corpora  reproborum,  tri- 
buit  etiam  illis  gloriam,  etsi  multo«iino 
rem  gloria  coelestium.  Id  vero  coustat  ad 
reproborum  corpora  accommodari  non 
posse.  Facit  hoc  etiam  ad  consolationem 
imperfectorum ,  ne,  dum  vident,  se  longe 
positos  infra  perfectos  tamquam  coelestes, 
despereut  beatam  resurrectionem.  Est 
enim  et  terrestrium  gloria.  Tantum  signi- 
ficat,  pro  meritorum  diversitate,  quae 
ioter  bonos  fideles  maxima  est,  permagnam 
quoque  futuram  in  corporibus  resurgen- 
tium  gloriae  diversitatem ;  velut  si  glo- 
riam  coeh*.stiura  corporum  conferas  cum 
gloria  terrestrium.  Quod  enim  quidam 
per  coelestia  corpora  contemplativos  in- 
telligit,  qualis  Maria  describitur  Luc.  10., 
per  terrestria  activos ,  qualis  Martha,  non 

(iail.   Estii  Comm.  Tom.  I. 


adeo  placet,  cum  in  utroque  genere  re- 
periantur  perfecti. 

Minus  probandum,  per  terrena  Ju- 
daeum,  per  coelestia  Christianum  signifi- 
cari,  quod  vult  TertuHianus.  Non  enim 
Judaeo  gloria,  si  non  sit  Christianus. 
Nam  quod  Theophylactus  et  Oecumenius, 
qui  cum  Chrysostomo  terrestria  corpora 
peccatores  interpretantur ,  dicunt,  in  illo 
membro :  alia  terrestrium,  non  esse  sub- 
audiendum  gloria ,  sed  vita  aut  conver- 
satio ,  minime  quadrat.  Quae  enim  con- 
versatio  corporum  terrestrium,  de  quibus 
hic  loqnitur  Apostolus ,  id  est ,  arborum 
aut  aliorum  hujusmodi?  Ti-ibuit  autem 
Apostolus  gloriam  corporibus  coelestibus 
et  terrestribus  metaphorice,  quatenus  ha- 
bent  ejusmodi  in  se  qualitates,  ex  quibus 
quodammodo  laudentur  et  glorificentur. 

41.  Alia  claritas  solis ,  alia  claritas 
lunae.  In  Graeco  conjunctive :  et  alia 
claritas  lunae.  Claritatem  vero  dicit  in- 
terpres ,  quam  modo  dixit  gloriam ,  cum 
Graece  semper  idem  sit  vocabulum  <36$a, 
gloria.  Sensus :  Sed  et  inter  ipsa  coele- 
stia  corpora  raagna  est  gloriae  diiferentia. 
Nam  solis  lumen  multis  partibus  excel- 
lentius  est  lumine  lunae.  Gloriam  et  quasi 
majesiatem  solis  et  lunae  et  stellarum 
pulchre  describit  Ecclesiasticus ,  cap.  43. 
De  gloria  lunae  loquitur  Apostolus,  se- 
cundum  quod  hominum  adspectibus  ap- 
paret ,  et  usibus  servit ;  qua  ratione  et 
Moyses  Gen.  1.  stellis  eam  praeponit,  et 
alteram  facit  magnorum  luminarium.  Alio- 
qui  constat,  juxta  veram  astronomiam 
omnibus  paene  stellis  lunam  minorem  esse. 

Et  alia  claritas  stellarum.  Non  solum 
alia  gloria  sellarum  a  gloria  solis  et  lu- 
nae ,  sed  etiam  alia  ac  differens  ipsarum 
inter  se.  Nam  sequitur: 

Stella  enim  a  stella  differt  in  clari- 
tate.  Significat  Apostolus,  etiam  inter 
electos  perfectiores ,  qui  velut  luminaria 
coeli  sanctitate  vitae  fulserint  in  terris, 
magnam  adhuc  fore  diversitatem  gloriae, 
pro  diversitate  meritorum  hujus  vitae. 
Porro  Tertullianus  hanc  a  coelestibus 
sumptam  similitudinem  ad  electos  ita  re- 
fertloco  superius  citato:  Alia  solis  gloria, 
48 

id  est,  Christi;  et  alia  lunae,  id  est, 
Ecclesiae;  et  alia  stellarum,  id  est,  se- 
minis  Abrahae.  Liranus  vero  post  Aqui- 
natem  per  solem  dicit  intelligi  posse 
Christum,  per  lunam  virginem  Mariam, 
per  stellas  re%uum  coetum  electorum. 
Aliter  glossator,  qui,  commentarium  Am- 
brosianum  secutus ,  putat  recte  sic  intel- 
ligi,  ut  claritati  solis  illorum  dignitas 
exaequetur,  qui  centesimum  numerum 
habent;  lunari  claritati,  qui  sexagesi- 
mum;  stellis  vero,  qui  tricesimum  quae- 
sierunt.  Acl  liujusmodi  sensum  alludit 
illud  Augustini  serm.  46.  de  verbis  Do- 
mini :  Aliter  ibi  lucebit  virginitas,  aliter 
castitas  conjugaUs,  aliter  sancta  vidui- 
tas.  Quamquam  forte  nihil  horum  specia- 
liter  inteudit  Apostolus,  sed  tantum  in 
genere,  mag-nam  in  electorum  corporibus 
futuram  gloriae  diversitatem. 

42.  Sic  et  resurrectio  mortuorum. 
Supple :  erit,  aut  sese  habebit.  Applicatio 
est  trium  similium ,  quae  attulit  ad  rem 
propositam.  Sicut  enim  unicuique  semi- 
num  datur  proprium  corpus,  et  sicut  alio- 
rum  animalium  alia  caro  est ,  et  aliorum 
corporum  alia  gloria ;  sie  et  resurgentium 
corpora  quibusdam  gloriae  gradibus  diffe- 
rent  inter  se ,  juxta  differentiam  merito- 
rum.  Quod  si  in  corporibus  futurum,  certe 
et  in  animabus ,  et  consequenter  in  tcto 
homine.  Totus  igitur  hic  locus  ostendit 
contra  novos  Jovinianistas ,  Deum  homi- 
nibus  largiturum  praemia  beatitudinis  pro 
ratione  meritorum  diversa;  quod  Domi- 
nus  in  Evangelio  significavit,  dicens :  In 
domo  Patris  mei  mansiones  multae  sunt, 
Joann.  14. 

Seminatur  in  corruptione,  surget  in 
incorruptione.  Jam  deinceps  ostendit 
Apostolus ,  quas  dotes  communiter  habi- 
tura  sint  omnium  ad  vitam  aeternam  re- 
surgentium  corpora.  Facit  autem  id  ju- 
cundo  schemate  sermonis ,  quam  epana- 
phoram  vocantRhetores,  quartum  repetitis 
iisdem  verbis  seminatur  et  surget  sive 
surgit.  Nam  pro  futuro  surget  hoc  loco 
et  in  tribus  membris  sequentibus  Graece 
et  Syriace  verbum  est  praesentis  temporis, 
aurgit,  resurgit,  suscitatur.    Quaedam 


etiam  mss.  Latina  et  veteres  concordan- 
tiae  legunt  in  praesenti  surgit.  Quod  et 
Irenaei  dedit  interpres  lib.  5.  cap.  7. 
Tertullianus  quoque  lib.  de  rusurr.  car- 
nis,  cap.  52.,  resurgit  identidem  legit, 
nec  non  libro  5.  contra  Marcion. ,  cap.  ■. 
10. ;  et  post  eum  Cjprianus  lib.  3.  ad 
Quirinum,  testim.  58.,  tametsi  nuUam  id 
parit  in  sensu  diversitatem.  Nam  prae-  ' 
sens  verbum  more  Hebraeis  familiari  ab- 
solvitur  a  tempore.  Subauditur  autem 
corpus,  quod  quarto  demum  membro  ex- 
primitur. 

Seminari  vocat  mori  instar  seminis, 
quod  ut  tale  sic  moritur  in  terram  pro- 
jectum,  ut  etiam  meliori  modo  vitam  re- 
cipiat ;  quemadmodum  superius  est  decla- 
ratum.  Non  quod  in  humano  corpore 
mortuo  et  in  cineres  resohito  vis  aliqua 
naturalis  insit  ad  resurrectionem ,  sicut 
inest  seminibus  ad  generationem ;  sed 
quia  Deus  sic  ordinavit,  ut  corpora  nostra 
non  reformentur  ad  vitam  gloriosam,  nisi 
per  mortem;  quemadmodum  rursus  hoc 
loco  studiose  S.  Thomas  annotavit. 

Breviter  ergo  sensus  est:  Moritur  cor- 
pus  corruptibile;  resurget  incorruptibile. 
Ubi  incorruptionem  sive  incorruptibilita- 
tem,  Graece  acp&apotav,  non  eam  oportet 
intelligi,  quae  omnium  resurgentiuro, 
etiam  malorum,  corporibus  erit  communis, 
qua  nimirum  fiat,  ne  corpora  mori  possint 
amplius,  aut  aliquatenus  ad  mortem  dis- 
poni;  sed  quae  praeter  hujusmodi  cor- 
ruptionem  etiam  excludat  quamlibet 
noxiam  passionem,  sive  ab  interna  causa, 
sive  ab  externa  proficiscentem.  Quam 
impassibilitatis  dotem  appellant  Theologi. 
Agit  enim  Apostolus,  ut  saepe  monui,  de 
resurrectione  justispropria.  Quod  quidem 
manifeste  patet  ex  iis ,  quae  sequuntur ; 
idque  adeo  diserte  S.  Thomas  admonet, 
cujus  in  totum  hunc  locum  commentarius 
illustris  est,  lectuque  dignus. 

43.  Seminatur  in  ignobilitate,  surget 
in  gloria.  Ignobilitatem  pro  ignominia 
posuit  interpres.  Hanc  enim  proprie  signi- 
ficat  Graecum  nomen  ci.xiiiia,  sicque  le- 
gunt  Ambrosiaster  et  Sedulius.  Nam  qiiod 
apud  Augustinum  in  epistola  ad  Consent. 

et  alibi  legitur:  m  contumelia ,  minus 
placet.  Sensus :  Moritur  corpus  multis 
ante  mortem  miseriis  et  foeditatibus  ob- 
noxixTm ;  suscitabitur  idem  corpus  omni 
ex  parte  gloriosum.  Ubi  S.  Thomas  spe- 
cialiter  significari  putat  dotem  claritatis, 
de  qua  etiam  Primasius  hanc  partem  ex- 
ponit,  ita  scribens :  Surget  in  gloriam 
splendoris,  sicut  sol ,  videiicet  alludens 
ad  verba  Salvatoris,  Matth.  13.:  Tunc 
justi  fulgebunt  sicut  sol  in  regno  Patris 
eorum. 

Seminatur  in  infirmitate ,  surget  in 
virtute.  Virtute,  Graece  §uva|jisi,  poten- 
tia.  Sensus:  Moritur  corpus  infirmitatibus 
subjectum;  resurget  autem  valentissimum, 
id  est,  in  quo  perfectus  sit  vigor  omnium 
potentiarum  atque  membrorum.  Virtutem 
hanc  S.  Thomas  interpretatur  dotem  agi- 
litatis,  cujus  beneficio  tauta  virtute  cor- 
pus  ab  anima  moveri  possit  secundum 
quamlibet  loci  differentiam ,  ut  nullum 
prorsus  ei  difficultatem  ad  motum  exhi- 
beat,  sicut  nunc  exhibet  corpus  infirmum 
et  invalidum ,  etiam  ad  motus  naturales. 

Porro  Graeci  commentatores,  et  inter 
Latinos  Haimo ,  glossam  secutus  interli- 
nealem,  illa  superiora:  In  corruptione, 
et  in  ignobilitate  sive  ignominia ,  refe- 
runt  ad  corpora  jam  mortua ,  quae  semi- 
nantur,  id  est,  putrescunt  in  corruptione, 
foeditate  ac  deformitate.  Eodem  referunt 
hoc  tertium:  in  infirmitate ,  dicentes, 
corpus  in  infirmitate  seminari,  quia  non 
potest  mortuum  corpus  vel  ad  paucos  dics 
resi&tere  corruptioni.  Verum  coactior  est 
haec  interpretatio.  Quis  enim  cadaveri 
tribuat  infirmitatem,  Graece  aa^evsiav? 
nihilo  magis ,  quam  mortuos  vocet  infir- 
mos.  Manifestius  autem  redarguit  eos 
illud,  quodproxime  sequitur,  simile  tamen 
superioribus ,  quod  nullo  modo  potest  de 
corpore  mortuo  intelligi.  Quare  et  in  eo 
coguntur  mutare  expositionem. 

44.  Seminatur  corpus  animale,  sur- 
get  corpus  spiritale.  Corpus  animale, 
Graece  ^oy^ixo'^ ,  ab  anima  dictum.  Hoc 
autem  quidam  inteUiguut  corpus  obnoxium 
passionibus  ac  necessitatibus,  nec  omnino 
spiritui  subjectum.  Non  dissimiUter  Pho- 


tius  apud  Oecumenium ,  animale  corpus 
definieus ,  quod  animalibus  subservit 
affectionibus ,  idem  videlicet  cum  eo, 
quod  prioribus  membris  dictum  est  semi- 
nari  in  corruptione,  ignominia,  infirmitate. 
Verum  repugnat  huic  intellectui  probatio, 
quam  mox  subjicit  Apostolus  ex  Genesi: 
Factus  est  primus  homo  in  animam 
viventem.  Nam  primus  homo  non  sic 
conditus  est,  ut  corpus  haberet,  quomodo 
isti  describunt,  animale.  Rectius  igitur  S. 
Thomas ,  Cajetanus  et  alii ,  corpus  ani- 
male  dicunt  ab  Apostolo  vocari,  quod 
sustentatur  actionibus  animae ,  quatenus 
ipsum  animat ,  id  est ,  vegetat ;  hoc  est, 
actionibus  potentiae  vegetativae,  quarum 
praecipua  est  nutritio,  quae  quidem  abs- 
que  alimento  fieri  non  potest. 

Itaque  corpus  animale  idem  est,  quod 
corpus  ad  sui  conservationem  indigens 
alimenti  subsidio.  Cujusmodi  fuere  etiam 
corpora  primorum  parentum  ante  pecca- 
tum.  Corpus  autem  spirituale  secundum 
eosdem  vocat  Apostolus ,  cui  spiritus  ita 
dominatur,  ut  ei  ad  perpetuam  vitam  et 
omnem  actionem  solus  sufficiat,  absque 
ulla  alimenti  necessitate.  Est  autem,  ut 
iidem  autores  bene  tradunt,  res  eadem  in 
nobis  anima,  a  qua  dicitur  corpus  ani- 
male,  et  spiritus,  a  quo  spirituale ;  sed  in 
anima,  secundum  morem  Scripturae,  solet 
intelligi  vita  vegetabilis ,  in  spiritu  nuda 
vis  operativa;  ut  videlicet  anima  recipiat 
appellationein  spiritus,  quatenus  per  se 
et  sine  exteruo  subsidio  conservat,  movet 
ac  regit  corpus  vivens,  habens  ilhid  sibi 
perfecte  subditum  ad  omnem,  quam  vo- 
luerit  operationem. 

Hoc  fere  modo  distinguit  animale  et 
spirituale  corpus  Augustinus  compluribus 
kicis,  ut  enchiridii  cap.  91.,  lib.  12.  de 
Genesi  ad  lit.,  cap.  7.,  et  lib.  13.  de  civ. 
Dei,  cap.  20.  23.  et  24.  Nec  diversum 
sentit  in  epist.  ad  Consentium ,  ubi  cor- 
pus  animale  per  mortale  exponit.  Nani 
et  ante  peccatum  mortalis  erat  homo  quo- 
dam  sensu,  quia  sic  conditus,  ut  mori 
posset,  ac  moreretur,  si  peccaret.  Alioqui 
diserte  eodem  loco  vocat  Augustinus  cor- 
pus  animale,  quale  animatum  est  Dei 
48* 

flatu,  cum  factus  est  homo  in  animam 
viventem  ;  quando  certe  nondum  erat  ita 
mortale,  ut  mori  deberet. 

Porro  Graeci  fere  eandem  cum  Augu- 
stino  di£ferentiam  tradunt  corporis  ani- 
malis  et  spiritualis,  uisi  quod  spirituale 
dictum  putant,  non  ab  humano  spiritu, 
qui  sit  eadem  res  cum  anima ,  sed  a  Spi- 
ritu  sancto.  Quem  intelligi  volunt  in  eo, 
quod  statim  sequitur  :  Novissimus  Adam 
in  spiritum  vivificantem ,  ut  corpus  spi- 
rituale  dicatur ,  cui  perpetuam  vitam  et 
operationem  absque  ciborum  adminiculo 
Spiritus  sanctus  subministrat.  Verum  de 
illius  loci  intelligentia  paulo  post  agemus. 
Illud  constat,  ex  bac  voce  spirituale  con- 
sequens  non  esse ,  quod  per  resurrectio- 
nem  corpora  nostra  vertentur  in  spiritus, 
ut  quidam  errantes  opinati  sunt,  quorum 
meminit  Augustinus  in  epist.  memorata 
ad  Consentium.  Nam  praeterquam  quod 
illa  non  esset  resurrectio  corporum,  sed 
abolitio ,  satis  evidenter  eum  falsum  in- 
tellectum  exclusit  Apostolus,  dum  ex- 
presse  repetivit  vocabulum  corporis ,  di- 
cendo :  Surget  corpus  spirituale. 

Neque  rursum  sequitur,  corpora  nostra 
tore  similia  aeri  aut  vento ,  qui  spiritus 
dicitur;  tamquam  spiritualia  futura  sint 
eo,  quod  aerea,  quod  seusit  Origenes. 
Non  enim  ab  hujusmodi  spiritu  spirituale 
corpus  vocat  Apostolus,  sed  a  spiritu  vi- 
vificante,  quemadmodum  ipse  mox  decla- 
rat.  Igitur  in  resurrectione  spirituale 
erit,  non  spiritus,  inquit  Thoraas;  sicuti 
nunc  est  animale,  non  anima.  Accom- 
modat  autem  hoc  membrum  idem  doctor 
ad  dotem  subtilitatis,  qua  videlicet  cor- 
pus  ut  instrumentum  expedite  et  perfecte 
subjicietur  animae  ad  quamvis  actionem 
organicam.  Nam  per  agilitatem  subjicie- 
tur  ut  mobile  ad  quemlibet  motura.  Sic 
enim  recte  distinguuntur  hae  duae  dotes. 
Verumtamen ,  ut  idem  doctor  erudite  de- 
monstrat,  ex  hac  dote  subtilitatis  non  id 
consequetur  corpus  gloriosum ,  ut  alia 
corpora  queat  penetrare ;  sed  id  ei  com- 
petet  ex  virtute  divinitatis  in  eo  exsisten- 
tis;  quomodo  nec  Christi  corpus  eam  vim 


habuit   ex   gloria  resurrectionis ,   sed  ex 
virtute  divinitatis  sibi  unitae. 

Si  est  corpus  aniinale,  est  et  spiritale. 
Voculam  si  Graeca  et  Syriaca  non  ha- 
bent.  Sic  autem  Graeca  legunt :  Est  cor- 
pus  animale,  et  est  corpus  spirituale, 
quasi  dicat  Apostolus:  Non  absurde  no- 
minavi  corpus  animale  et  corpus  spiri- 
tuale.  Nam  utraque  haec  differentia  cor- 
poris  reperitur  atque  exsistit.  Hoc  autem 
probat  verbis  sequentibus,  et  priorem  qui- 
dem  partem  ex  Scriptura,  dicens : 

Sicut  scriptum  est.  Graece  et  Syriace : 
Sic  et  scriptum  est.  Lombardus  meminit 
alterius  lectionis:  Sic  enim  scriptum 
est. 

45.  Factus  est  primus  homo  Adam 
in  animam  viventem.  In  quibusdam 
Graecis  homo  non  additur.  Legunt  enim : 
Factus  est  primus  Adam  in  etc.  Et  qua- 
drat,  quod  sequitur:  Novissimus  Adam 
etc.  Potest  additum  videri  homo  ex  Scri- 
ptura  Gen.  2.,  quam  Paulus  allegat :  Et 
factus  est  homo  in  animam  viventem. 
Qui  quidem  homo  erat  Adam,  idemque 
omnium  hominum  primus,  ex  quo  caeteri 
omnes  orti  secundum  carnem. 

Dicitur  autem  factus  in  animam  vi- 
ventem  Hebraea  phrasi,  id  est,  factus 
anima  vivens ;  quo  locutionis  modo  di- 
ctum  est:  Ego  ero  ei  in  patrem,  et  ipse 
erit  mihi  in  filium,  2  Reg.  7.,  id  est,  ego 
futurus  sum  illi  pater,  et  ille  mihi  filius. 
Factus  autem  anima  vivens  syuecdochice, 
id  est,  animal  vivens.  Vel  fortasse  rectius 
secundum  alios  intelligitur  factus  in  ani- 
mam  viventem ,  id  est,  habens  animam 
viventem,  donatus  anima  vivente.  Sic 
enim  commodius  etiam  exponetur  secun- 
dum  membrum.  Animam  viventem  ap- 
pellat,  qua  corpus  vivit  vita  vegetativa, 
quod  proinde  necesse  sit  alimentis  foveri 
et  conservari  in  vita,  alioqui  moriturum. 
Hoc  autem  est  corpus  animale.  Bene 
igitur  per  hanc  scripturam  probat  Apo- 
stolus,  esse  recteque  dici  corpus  animale; 
scilicet  ab  anima  vivente.  Cum  autem 
illud  a  Moyse  dictum  fuerit  de  primo  ho- 
mine  nondum  lapso  in  peccatum,  conse- 
quens  est,  eum,  quod  ante  diximus,  eodem 

tempore  innocentiae  habuisse  corpus  ani- 
male. 

Novissimus  Adam  in  spiritum  vivi- 
ficantem.  Hoc  scriptum  non  erat,  neque 
ut  scriptum  ab  Apostolo   citatur ;  sed  ad- 
jungitur ,   ut  priori  membro   respondens, 
idque  ad  perficiendam  probationem,  quod, 
sicut  est  corpus  animale,  ita  est  et  spiri- 
tuale.     Novissimum  Adam  Cbristum  in- 
telligit,   qui  quidem  vocatur  Adam,   quia 
primus  Adam   bujus  figura  quaedam  fait 
per  comparationem  a  contrario ;  quemad- 
modum  de  eo  Paulus   testatur,  Eom.   5. 
dicens:  qui  est  forma  futuri.    Nam  ut 
illc  fuit  bumani  generis  princeps  secun- 
dum   carnalem   propagationem,    sic    iste 
priuceps    est    secundum    regenerationem 
spiritualem;  ille  princeps  secundum  esse 
naturae ,   iste   secundum   esse  gratiae  et 
gloriae.     Novissimus  autem  dicitur,    quia 
tempore  posterior,  et  post  eum  nemo  alius 
in  alterutro  genere  princeps.  Nam  et  Ueus 
vocatur  non  solum  primus ,   sed  et  novis- 
simus,  Apoc.  1.  et  ult. ,  quod  nihil  post 
eum  sit  futurum.     Quamquam  et  novissi- 
mum ,  laxaTOV ,  more  Scripturae  dicitur, 
quod  tempore,   loco  vel  hocore  postei-ius 
est,  etsi  non  ultimum ;  quemadmodum  et 
primum  accipitur  comparative  pro  priore, 
ut  Luc.   14.:  Non  discumbas  in  primo 
loco,  id  est,  priore,  honoratiore,  et  tunc 
incipias  cum  ruhore  ncvissimum  locum 
tenere,  id  est,  inferiorem ,  minus  hcnora- 
tum.  Etiterum:   Recumbe  in  novissimo 
loco.  Sic  et  Matth.  12.:  Fiunt  novissiiyia 
hominis  illius  pejora  prioribus,  Graece 
primis ,    et  cap.   27,:    Erit   novissimus 
error  pejor  priore ;  et  Apostolus  2  Tim. 
3. :  7n  novissimis  diebus  instabunt  tem- 
pora  periculosa,  cum  te  tempore  proxime 
futuro    loqueretur.     Ita    novissimum   hoc 
loco  sumi ,  probabile  fit  ex  eo,  quod  pro 
novissimo  statim  dicit  secundum  :  Secun- 
dus,  inquit,  homo  de  coelo,  coelestis. 

Quem  vero  spiritum  vivificantem  di- 
cat  Apostolus,  non  Uquet.  Graecorum,  ut 
dixi,  sententia  est,  Spirituni  sanctum  in- 
telligi ,  de  quo  nimirum  ita  scribit  Rom. 
8. :  Si  Spiritus  tjus ,  qui  suscitavit  Je- 
sum  a  mortuis,  habitat  in  vobis;  qui 


suscitavit  Jesum  Christum  a  mortuis, 
vivificabit  et  mortalia  corpora  vestra, 
propter  inhabitantem  spiritum  Ejus  in 
vobis.  Dicitur  autem  hic  spiritus  vivifi- 
cans,  vel  quia  vitam  corporibus,  quae  re- 
suscitavetit,  incorruptibilem  tribuit;  vel 
quia  ab  eo  corpora  resuscitata,  tamquam 
ipso  repleta,  oranem  suam  accipiunt  ope- 
ratiouem.  Ita  sentiunt  Chrysostomus, 
Theophylactus  et,  autore  Methodio,  Oecu- 
menius,  atque  inter  Latinos  Tertullianus 
lib.  de  resurr.  carnis,  cap.  53.,  et  com- 
mentator  Ambrosii.  Quibus  et  aliae  Scri- 
pturae  favere  videntur ,  quae  vivificatio- 
nem  Spiritui  sancto  attribnunt,  ut  Job 
33.:  Spiritus  Deifecitme,  et  spiracu- 
lum  omnipotentis  vivificavit  me.  Joann. 
6.  et  2  Cor.  3.;  Spiritus  vivificat.  Nec 
dubium,  quin  ad  hujusmodi  Scripturas 
respexerint  autores  symboli  Constantino- 
politani,  quandoSpiritui  sancto  adscripse- 
runt  pro  epitheto  vivificantem. 

At  vero  Latini  plerique  spiritum  intel- 
ligunt  animam  humanam,  quae  spiritus 
dicitur,  vel  quatenus  intellectualis  est 
ordinis ,  et  supernis  communicat,  uti 
post  D.  Thomam  explicat  Cajetauus;  vel 
hac  potius  ratione,  quia  per  se  valet  ac 
sufiiciens  est  ad  conservandum ,  moven- 
dum  et  regendum  corpus,  ita  ut  alimentis 
corporalibus  illi  non  sit  opus;  quemad- 
modum  ex  niente  S.  Augustini ,  quem 
Beda,  Lombardus,  Hervaeus  et  alii  se- 
quuntur,  supra  declaratum  est.  Qui  sen- 
sus  etiam  ab  Hilario  siguificatur  sub  finem 
expositionis  Psalmi  67.  in  eo,  quod  dicit, 
beatis  fore  naturam ,  quae  se  ipsam  alat 
conservetque.  Quo  denique  spectat  illa 
ab  Aquinate  et  aliis  huc  allegata  B.  Au- 
gustini  sententia,  scribeutis  ad  Dioscoram, 
epist.  56. :  Tam  potenti  natura  Deus 
fecit  animam,  ut  ex  ejus  plenissima 
heatitudine,  quae  in  fine  temporum 
sanctis  promittitur ,  redundet  etiam  in 
inferiorem  naturam ,  quod  est  corpus, 
non  heatitudo,  quae  fruentis  et  inteUi- 
gentis  est  propria ,  sed  plenitudo  sani- 
tatis,  id  est,  incorruptionis  vigor.  Haec 
iUe. 

Consonat  huic  intelligentiae  alius  Scri- 

pturae  locnc;,  qui  est  1  Petri  3.,  ubi  Cliri- 
stus  dicitur  mortificatus  quidem  carne, 
vivificatus  autem  spiritu.  In  quibus  uti- 
que  verbis  antitbesis  inter  carnem  et  spi- 
ritum  postulat,  ut  spiritu  humano  vivifi- 
catus  intelligatur ;  quare  et  lioc  loco 
spiritum  humanum  conveuit  acciperc. 

Utrovis  tamen  modo  spiritum  accipias, 

phrasis  Apostoli  sic   explicanda  videtur, 

ut  factus  dicatur  Christus  in  spiritum  vivi- 

ficantem ,  quia  factus  est  habens,  id  est, 

incepit  habere  spiritum  vivificantem;  non 

quidem,   ut  aliqui  volunt,    quando   con- 

ceptus  est  in  utero  materno ;  tunc  enim 

factus  est  in  animam  viventem,  ad  exem- 

plum   primi   Adam ,   ex    quo    nascebatur 

secundum  carnem.  Sunt  autem  secundum 

Apostolum  oppo.=;ita ,  factum  esse  in  ani- 

mam  viventem ,  et  in  spiritum  vivifican- 

tem,  quemadmodum  opposita  sunt  corpus 

animale  et  corpus  spirituale,  sic,  ut  eidem 

simul  competere  nequeant.    Sed  talis  fa- 

ctus   est,   quando   resurrexit   a   mortuis. 

Nam  tunc  demum   incepit  spiritus  ejus 

absque  subsidio  alimenti  perpetuam  vitam 

corpori  subministrare.   Quamvis  enim  spi- 

ritus  Christi  semper  beatus  vitam  hujus- 

modi  corpori  ipsius  praestare  potuerit  ab 

initio ,  quo  conceptus  est ,  non  tamen  ab 

initio  praestitit;  ideoque  nondum  erat  spi- 

ritus  actu  vivificans,   donec  id  actu  prae- 

staret.    Atque  hunc  sensum  exigit  conse- 

quentia  textus.    Docet  enim  Apostolus, 

nos  per  resurrectionem  Christo  futuros  iu 

60  similes,  ut  et  ipsi  simus  in  spiritum 

vivificantem,    corpora    spiritualia    acce- 

pturi. 

46.  Sed  non  prius,  quod  spifitale  est, 
sed  quod  animale;  deinde  quod  spiri- 
tale.  Graece:  Sed  non  primum  spiri- 
tuale ,  sed  animale ;  deinde  spirituale. 
Supplendum  verbum :  est,  ex  illa  parte 
praecedenti:  Est  corpus  animale,  et  est 
corpus  spiritale.  Nam  haec  duo  nune 
ordinat,  dicens,  noncorpus  spiritualeprius 
esse  tempore,  sed  animale,  tam  in  Christo, 
quam  in  nobis,  ut  postea  fiat  spiriti;ale; 
sane  convenienter.  Nam  et  in  natura 
videmus,  inquit  S.  Thomas,  quod  in  uno 
et  eodem  prius  est  imperfectum ,  quam 


perfectum.  Et  alioqui  spirituale  corpus 
absolute  perfectum  non  esset ,  si  postea 
commutandum  foret  in  animale,  id  est, 
imperfectum.  Simul  innuit  Apostohis  hac 
parte,  non  ideo  Christum  vocari  novissi- 
mum  Adam ,  quod  primo  Adam  aliqua 
parte  sit  inferior;  sed  potius  eo  nomine 
significari  majoremprae  illo  perfectionem, 
siquidem  ordine  generatiouis  perfectum 
est  imperfecto  posterius. 

47.  Primus  homo  de  terra,  terrenus. 
G-raece  j^or/.bQ,  id  est,  limaceas,  uti  citat 
TertuUianus  libro  de  resurrectione  carnis, 
cap.  49.  Eationem  adfert  Apostokis  con- 
gruentiae,  cur  Adam  factus  sit  corpore 
animali,  Christus  corpore  spirituali.  Nam 
quia  primus  homo  de  limo  terrae  formatus 
est,  ideo  conveniebat,  eum  fieri  terreaum, 
id  est,  habentem  corpus,  quod  mori  posset 
et  in  terram  resolvi.  Quamvis  enim  cor- 
pus  primi  hominis  ab  initio  non  fuerit 
mortale,  sic,  ut  necesse  esset,  ipsum  mori, 
tale  tamen  erat,  ut  mori  posset;  adeoque 
necessario  moriturum,  si  externa  ciborum 
subsidia  deessent.  Ita  partem  hanc  ex- 
ponit  Augustinus  Hb.  13.  de  civit.  Dei, 
cap.  23.  et  24.  Nec  aliter  intellexerunt 
D.  Thomas,  Liranus  et  Carthusianus,  dum 
terrenum  interpretanturanimalem;  nempe 
qualis  etiam  ante  peccatum  fuit,  ut  ex- 
presse  Carthusianus  declarat. 

Quidam,  praesertim  Graeci,  terrenum 
intelHgunt  factum  primum  hominem,  non 
de  conditione  naturae,  sed  peccati  merito, 
terrenum  interpretantes  mortalem,  quia 
post  transgressionem  audivit:  Pulvis  es, 
et  in  pulverem  reverteris,  Gen.  3.,  sive 
secundum  LXX. :  Terra  es,  et  in  terram 
redibis.  Et  huic  seusui  accommodate 
etiam  sequentia  exponunt;  quod  diHgen- 
ter  a  Chrysostomo  factum  videre  est. 
Admiscet  et  alterum  sensum,  ut  terrenus 
dicatur  homo  carnaHs  et  terrena  sapiens  ; 
quaHs  quidem  non  a  Deo  factus  est  pri- 
mus  homo ,  sed  a  se  ipso  per  recessum  a 
Deo.  Verum  juxta  has  expositiones  non 
idem  erit  homo  corpus  habens  animale, 
et  homo  terrenus ;  sicut  eundem  e  diverso 
facit  Apostolus  hominem  corpus  haben- 
tem  spirituale,  et  hominem  coelestem. 

Secundus   homo  de  coelo,    coelestis. 
Graeca   constanter  ad   hunc   modum  le- 
gunt:  secundus  homo  Dominus,  e  coelo, 
eamque  lectiouem  edisserunt  omnes  Graeci 
tractatores.  Nam  et  Theodoretus,  omnium 
brevissimus ,  ita  se  legisse  subindicat  in 
transcursu  dicens :  Erimus  etiam  parti- 
cipes  gloriae  Domini  coelestis,   id  est, 
Domini,   qui  e  coelo   est.     Syra  quoque 
versio  sic  habet:  Filius  hominis  secun- 
dus  Dominus  e  coeJo.  At  aeque  constan- 
ter  Latini  leguut  id ,  quod  habet  nostra 
vulgata  versio;   quam  lectionem  Erasmus 
quoque  censet  veriorem,  ut  quae  magis 
respondeat  ei,  quod  praecessit:   de  terra 
terrenus.     Imo    Tertullianus    Marcionis 
haeretici  falsitatem  traducit,  lib.  5.  ad- 
versus  eum  scripto,  cap.  10.,  quod  et  su- 
perius  pro   novissimo   Adam   Dominum 
posuerit  novissimum ;  et  hic,  nomine  ho- 
minis  suppresso,  scripserit  secundus  Do- 
minus  de  coelo.  Ex  quo  loco  Tertulliani 
quidam  conjiciunt  adjectionem  vocis  Do- 
minus  iu  Graecis  codicibus  reliquam  esse 
ex  corruptelis  Marcionis.   Quamquam  nos 
Graecam  lectiouem  minime  rejicimus,   ut 
quae  nihil  habeat  periculi-,  distinguenda 
est  autem  et  supplenda  hoc  modo:  Se- 
cundus  homo,  nempe  Christus  Dominus, 
e  coelo  est,  ideoque  iTioupavioc,  coelestis. 
Porro    Christum   Dominum   Apostolus 
secundum  homiuem  vocat  ea  ratioue,  qua 
prius  appellavit  novissimum  Adam.    Cur 
autem  dicat,  eum  esse  de  coelo,  quaerenda 
ratio  est.    Ac  primum  constat,  non  ideo 
Christum  dici  de  coelo ,   quod  corpus  e 
locis  coelestibus  attulerit,  ut  veteres  hae- 
retici  Valentinus,   Marcion  et  ApoUinaris 
docueruut,  et  nostro  saeculo  docent  Ana- 
baptistae.     Namque  secundum  fidem  ca- 
tholicam  Christus  de  terra  corpus  assum- 
psit,  id  est,  de  corpore  B.  Virginis,  quod 
de  terra  erat.    Unde  S.  Augustiuus  ait  in 
enarr.  Psalm.  56. :  Portabat  terram  Je- 
sus,  carnem,    quam  acceperat  de  terra, 
videlicet  matre  sua.     Sed  de  coelo  esse 
dicitur   juxta    quorundam    expositionem, 
quia  divino  prorsus  ac  coelesti  miracuh) 
conceptus  est  de  Spiritu  sancto,  et  natus 
ex   Virgine.    Quo   sensu   Prudentius   in 


hymno  Epiphaniae  Christum  canit  eoeli- 
tus  incorporatum,  quem  tamen  eundem 
statim  post  cum  carne  terrestri  venisse 
testatur. 

Verum  hac  ratione  fuit  etiam  primus 
homo  de  coelo,  quia,  licet  factus  sit  de 
limo  terrae,  non  tamen  sine  grandi  mira- 
culo  divinae  virtutis,  ut  de  eo  peculiai*iter 
scriptum  sit  Luc.  3. :  qui  fuit  Dei.  Quin 
eadem  ratione  dicemus ,  etiam  Isaac  Pa- 
triarcham  de  coelo  fuisse,  quem ,  quia 
supra  facultatem  naturae  conceptus  fuit 
ex  matre  sterili,  scribit  Apostolus  Gah 
4.:  natum  fuisse  secundum  spiritum ; 
idemque  fatendum  erit  de  omuibus,  qui- 
bus  conceptus  aut  nativitas  supra  naturam 
contigit.  Atqui  de  coelo  esse  ex  mente 
Pauli  ita  proprium  est  Christo,  ut  non 
solum  a  primo  homine,  qui  solus  imme- 
diate  de  ten-a  formatus  est ,  eum  discer- 
nat,  verum  etiam  ab  omnibus  aliis. 

Rectius  igitur  illi,  qui  sentiunt,  secun- 
dum  hominem  Christum  dici  de  coelo  esse 
propter  originem  coelestem,  quia,  licet 
corpus  habeat  e  terra,  verusque  sit  homo 
ex  homine  natus,  idem  ipse  tamen  per 
unionem  personalem  humanae  naturae 
cum  divina  vere  Dei  Filius  est,  ut  qui 
natus  sit  ex  Patre  coelesti,  id  est,  exDeo. 
Sic  exponunt  plerique  interpretes,  tam 
Graeci,  quam  Latini,  tametsi  quidam 
eorum  etiam  priorem  sensum  adjungant. 
Exio-unt  autem  hujusmodi  intellectum  et 
aliae  Scripturae,  similiter  de  Christo  lo- 
quentes ,  ut  Joann.  3. :  Nemo  adscendit 
in  coelum,  nisi  qui  descendit  de  coelo ; 
et  iterum :  Qui  de  coelo  venit,  super  om- 
nes  est.  Qui  et  cap.  6.  dicit,  ac  subinde 
repetit,  se  descendisse  de  coelo.  Nec  ob 
aliud  ibidem  se  vocat  panem,  qui  de  coelo 
descendit,  quam  ut  eo  sermone,  coelitus, 
id  est,  a  Deo  Patre  naturam  se  accepisse, 
doceret.  Ejusdem  mysterii  significatio  est 
in  illa  parte  symboli  ecclesiastici :  Qui 
propter  nns  homines  descendit  de  coelis. 
Generaliori  quidem  ratione  de  coelo 
est  orane  bonum ,  quatenus  Deum  habet 
autorem.  Quo  seusu  baptismus  Joannis 
erat  de  coelo,  Matth.  21.,  sicut  et  ipse 
confitetur  hac    geuerali    seutentia:    non 

potest  homo  accipere  quidquam ,  nisi 
fuerit  ei  datum  de  coelo ,  Joann.  3. 
Testatnr  etiam  Jacobns  Apostolns  cap. 
1.,  omne  bomim  esse  desursum ,  descen- 
dens  a  Patre  luminnm.  Et  unns  septem 
martyrum,  de  quibvis  2  Machab.  7.,  lin- 
guam  et  manus  amputandas  proferens, 
ajebat:  E  coelo  ista  possideo.  Sed  bic 
intellectus  praesenti  loco  non  convenit. 
Hac  enim  ratione  etiam  primus  hcmo  de 
coelo  erat,  et  caeteri  omnes  de  coelo  sunt. 
Sensusigitur  est:  Secuudus  bomo  Cbri- 
stus  Dominus,  qui  de  coelo  est,  id  est, 
divinam  babens  originem ,  utpote  natus 
ex  Deo ,  per  resurrectionem  factus  est 
etiam  corpore  coelestis ,  id  esf ,  qualitates 
suae  dignitati  congruentes  etiam  secun- 
dum  corpus  accspit ,  factus  scilicet  im- 
mortalis ,  impassibilis  ,  et  omni  ex  parte 
gloriosus. 

48.  Qualis  terrenus ,  tales  et  terreni. 
Quae  dicit  de  duobus  hominibus,  primo 
et  secundo ,  nunc  ad  caeteros  applicat, 
quorum  illi  sunt  principes.  Trenaei  inter- 
pres  lib.  1.  cap.  1.,  et  Tertullianus  de 
resurrect.  carnis,  cap.  49.,  Graeca  voce 
retenta,  legunt:  Qualis  cJwicus,  taJes  et 
choici.  Cyprianus  vero  sic  legit:  Qualis 
ille  de  limo ,  taJes  et  qui  de  limo ,  lib. 
de  zelo  et  livore ,  et  de  disciplina  virgi- 
num,  et  ad  Quirinum  lib.  2.  testim.  10., 
et  lib.  3.  testim.  11.  Potest  autem  Apo- 
stoli  sermo  sic  explicari :  Qualis  fuit  pri 
mus  homo,  nempe  terrenus,  tales  et  nos 
sumus  ejtts  posteri,  scilicet  terreni;  vel 
quia  corpus  habemus,  quod  in  terram 
solvi  possit  per  mortem ;  vel ,  exponente 
B.  Thoma  quia  mortalitatem  ,  qua  relabi- 
mur  in  terram ,  ex  primo  pareute  con- 
traximus;  vel  denique,  secundum  alios, 
quia  carnales  sumus  ac  terrena  sapimus. 
Quarum  trium  rationum  prima  maxime 
contextui  inhaeret.  Nam  terrenum  inter- 
pretatur  eodem  modo  in  nobis  et  in  primo 
homine,  secundum  illud,  quod  dictum 
est  supra :  Primus  homo  de  terra  terre- 
nus ,  id  est,  habens  corpus,  quod  ratione 
suae  materiae  esset  in  terram  resolubile, 
et  quidem  subtractis  alimentis  necessario 
resolvendum.     Non    enim  hic  considerat 


Apostolus  eam  mortalitatem ,  quae  eflt 
poena  peccati ,  sed  illam ,  quae  erat  ho- 
minis  facti  in  animam  viventem;  tametsi 
utrumque,  et  mori  posse,  quod  erat  ante 
peccatum,  et  oportere  mori ,  quod  est  ex 
peccato,  sub  uno  nomine  mortalitatis  con- 
tinelur,  et  prius  in  posteriori  includitur. 

Et  qualis  coeJestis ,  tales  et  coeJestes. 
Hoc  est :  Qualis  est  secundus  homo,  nempe 
coelestis ,  tales  et  nos ,  qui  ad  illum  per- 
tinemus,  et  quorum  ille  princeps  est,  eri- 
mus,  id  est,  coelestes;  utique  secundum 
corpus  per  resurrectionem ,  uti  superius 
expositum  est,  et  alibi  declarat  Apostolus, 
ita  de  Christo  loquens :  Qui  reformabit 
corpus  humiJitatis  nostrae,  configura- 
tum  corpori  cJaritatis  suae ,  Philipp.  3. 

49.  Tgitur ,  sicut  portavimus  imagi- 
nem  terreni,  portemus  et  imaginem 
coeJestis.  Graeci  codices  sic  habent :  Et 
sicut  portavimus  sive  gestavimus  ima- 
ginem  terreni ,  portabimus,  sive  gesta- 
bimus  imaginem  coeJestis.  Nam  vox 
Graeca  cpopeTv  proprie  significat  gestare, 
quomodo  vestem,  annulum  ,  sceptrum  ge- 
stare  quis  dicitur.  Graecis  Syra  conso- 
nant:  Et  quemndmodum  induimus  ima- 
ginem  iJJius,  qui  ex  terra ,  sive  ex  puJ- 
vere,  sic  induemus  imaginem  iJJius, 
qui  e  coeJo.  Atqui  lectio  noslra  portemus 
apud  omnes  Latinos  est ,  non  solum  ex- 
positores  hujus  epistolae ,  verum  et  alios. 
Sic  enim  legunt  Tertullianus  adversus 
Marcion.  lib.  5.  cap.  10. ,  et  de  resurr. 
carnis ,  cap.  49. ,  et  Cyprianus  omuibus 
locis  supra  citatis.  Ttem  Hieronymus, 
enarrans  Jesaiae  caput  52.  et  alibi,  et 
Augustinus  passim ;  imo  et  Trenaeus  ejus- 
ve  interpres  lib.  5.  cap.  9.  Qui  tamen 
omnes  in  eo  cum  Graecis  conveniunt,  quod 
illativam  voculam :  igitur  non  agnoscunt, 
ut  nec  Ambrosia.ster,  nec  Sedulius ,  nec 
Haimo.  Et  quidem  Tertullianus  ita  con- 
tendit  pro  sua  lectione ,  ut  diversam  reji- 
ciat.  Portemus  enim ,  inquit ,  ait  priore 
loco,  non  portalnmus ;  praeceptive,  non 
promissive.  Etinaltero:  Portemus  enim 
praeceptivo  modo  dicens ,  huic  tempori 
loquitur ,  etc. 

Juxta  banc  ergo  lectionem  Apostolus 

doctrinae  exhortationem  intermiscet,  ad 
monens ,  ut ,  sicut  in  nobis  peccando  ex 
hibuimus  imagiuem,  id  est,  expressam 
valde  similitudinem  terreni  Adam,  qui 
primus  peccavit,  ita  deinceps  exhibeamus 
in  nobis  imaginem  hominis  coelestis ,  id 
est,  Christi,  per  sanctam  conversationem 
ac  vitae  novitatem  eum  imitantes ,  ut  ad 
similem  cum  eo  gloriam  pervenire  pos- 
simus. 

Porro  juxta  lectionem  Graecam  conti- 
nuatio  doctrinae  est  de  resurrectione ,  seu 
quaedam  explicatlo  sententiae  praeceden- 
tis,  ut  sensus  sit:  Et  sicut  gestaviraus  in 
nobis  imaginem  terreni  Adam ,  quatenus 
etiam  ipsi  tcrreni  facti  sumus,  et  per  hoc 
ei  similes;  ita  quoque  gestabimus  in  no- 
nobis  imaginem  hominis  coelestis,  scilicet 
Christi,  quatenus  et  ipsi  secundum  cor- 
pora  coelestes  erimus  per  beatam  resur- 
rectionem ,  proindeque  futuri  quaedam 
illius  imagines.  Seusus  hic  Graecorum 
interpretum  est,  Theodoreti,  Theophy- 
lacti  et  Oecumenii,  quorum  duo  priores 
earalectionem,  quaeLatinorum  est,  aperte 
rejiciiint.  Graece  enim  ,  inquit  Theodo- 
retus,  ^oprjOOjisv ,  per  praedicationem, 
non  ^opiijacD^cVj  admonitorie,  ah  eo  di- 
ctum  est. 

Similiter  Theopbylactus ,  posthabito 
sensu  Chrysostomi  exhortatorio  (qui  ta- 
men  utro  modo  legerit,  non  liquet),  stu- 
diose  monet ,  Apostolum  indicative  loqui 
de  re  futura  ;  quale  scilicet  in  resurrectione 
corpus  accepturi  simus.  Pro  quo  sensu 
Oecumenius  etiam  Methodium  testera  ad- 
ducit  ex  l'b.  de  resurrectione.  Mihi  certe, 
scopum  ac  progressum  disputationis  Pau- 
linae  consideranti ,  Graeca  vulgata  lectio 
(licet  in  nonuullis  exemplaribus  Graecis, 
quae  hodie  exstant,  diversura  legatur) 
sincerior  ac  germanior  apparet,  nec  so- 
lum  praecedentibus  consentanea,  sed  et 
his  ,  quae  proxime  sequuntur. 

50.  Hoc  autem  dico,  fratres.  Hoc  est, 
inquit,  quod  volo  dicere. 

Quia  caro  et  sanguis  regnum  Dei 
possidere  nonpossunt,  neque  corruptio 
incorruptelam  possidebit.  Possidere , 
Graece  x}.Tf]povo|i^aai, /laeret/ifare,  hae- 


reditate  consequi.  Et  pro  possidebit  prae- 
sentis  temporis  verbum  est  xAT^povofisT, 
haereditat ,  haereditate  consequitur. 
Juxta  duplicem  lectionem  ejus,  quod 
praecessit,  variatur  etiam  hujus  senten- 
tiae  commentarius.  Per  hanc  enim  expo- 
nere  vult  Apostolus  id,  quod  proxime 
dixit.  Itaque  priori  lectioni,  quae  Latino- 
rum  erat,  et  exhortationem  continebat, 
respondebit  hic  sensus :  Caro  et  sanguis, 
id  est ,  opera  carnis ,  quae  utique  peccata 
sunt,  Gal.  5,  19.,  non  assequentur  haere- 
ditatem  regni  Dei;  neque  corruptio ,  id 
est,  peccatum,  assequetur  statum  incor- 
ruptionis  seu  beatae  immortalitatis.  Nam 
corruptionis  nomine  peccatum  aliquando 
significari ,  probat  illud  2  Pet. :  Liberta- 
tem  illis  promittentes,  cum  ipsi  sint 
servi  corruptionis ;  etsi  verisimiliter  eo 
loco  non  omne  peccatum  nomine  cor- 
ruptionis  significetnr.  In  hoc  sensu  me- 
tonymia  est,  qua  opera  carnis  accipiuntur 
pro  homiuibus,  qui  carnis  operibus  ad- 
dicti  sunt,  et  corruptio,  id  est,  peccatum, 
pro  homine  peccatore. 

Caeterum  posteriori  lectioni,  quae  Grae- 
corum  erat ,  iste  sensus  respondet :  Caro 
et  sanguis ,  id  est ,  homiues  ex  carne  et 
sanguine  constantes,  ideoque  natura  mor- 
tales,  ut  tales  sunt,  habere  locum  non 
poterunt  in  reguo  Dei;  quasi  dicat:  In 
illa  regni  felicitate  corpora  jam  non  erunt, 
ut  in  hoc  saeculo ,  quae  raori  et  corrurapi 
possint.  Qui  sensus  explicatur  per  id, 
quod  sequitur:  Neque  corruptio  incor- 
ruptelam  possidebit,  eint  possidet ,  hoc 
est,  nulla  corruptibilitas  erit  in  illo  statu 
perfectae  incorruptionis. 

Hunc  intellectum  confirmant  aliae  Scri- 
pturae ,  quibus  caro  et  saiiguis  accipitur 
pro  horaine  raortali;  ut  Matth.  16.:  Caro 
et  sanguis  non  revelavit  tihi,  id  est, 
nemo  murtalium.  Eph.  6. :  Non  est  nohis 
colluctatio  adversus  carnem  et  sangui- 
nem ,  id  est,  adversus  homines  mortales. 
Heb.  2. :  Quia  pueri  communicaverunt 
carni  etsanguini,  et  ipse  communica- 
vit  iisdem,  id  est,  humanam  naturam 
assumsit  mortalem.  Item  Eccles.  14. : 
Generatio  carnis  et  sanguinis,    id  est, 

hominum  mortalium,  alia  finitur,  et  alia 
nascitur.  Nec  secus  accipitur  Galat.  1., 
dicente  Paulo:  Non  acquievi  carni  et 
sanguini ;  quemadmodum  illic  ostende- 
mus.  Haec  autem  mortalitas  et  corrupti- 
bilitas  ea  debet  intelligi,  quae  sit  etiam 
communis  horaini ,  ut  primum  factus  est 
iu  animam  viventem,  corpus  habens  ani 
male ,  id  est ,  posse  mori ,  posse  corrumpi. 

Porro  meminerunt  utriusque  sensus  ex- 
positores,  tam  Graeci,  quam  Latini  paene 
omnes,  ac  praeterea  Angustinus  in  Epist. 
146.  ad  Consentium,  ubi  praesentem  lo- 
cum  Apostoli  totum  diligenter  excutit,  et 
hunc  posteriorem  sensum  potiorem  esse 
docet:  Quia ,  inquit,  non  de  operibus, 
sed  de  modo  resurrectionis  loquebatur 
Apostolus ,  cum  haec  scriberet.  Rursus- 
que  eundera  sensura  probat  lib.  1.  retract. 
cap.  17.,  et  lib.  2.  cap.  3. 

Est  apud  Latinos  interpretes  praeter  hos 
duos  et  alius  sensus  non  admodum  alie- 
nus,  ut  per  carnem  et  sauguinem  iutelli- 
gatur  vita  animalis ,  quae  requirit  usum 
ciborum  et  procreationem  filiorum.  Cu- 
jusmodi  vitam  post  resurrectionem  ex- 
spectant  Judaei  et  Saraceni,  et  in  uni- 
versum  Mahometaui.  Quem  seusum  am- 
plectitur  Cajetanus,  qui  etiam  corruptio- 
nem  interpretatur  defluxum  interni  ac 
naturalis  humidi.  Cum  autem  sensus  om- 
nes  praedicti  probabiles  sint  et  Catholici, 
perperam  sane  veteres  quidam  haeretici 
istis  Apostoli  verbis  significatum  putarunt, 
quod  non  resurgent  caro  et  sanguis  se- 
cundum  substantiam,  sed  in  spiritum,  vel 
aerem,  vel  in  aethereum  corpus  transmu- 
tata.  Non  de  substantia,  sed  de  qualitate 
carnis  et  sauguinis  Apostolo  sermo  est. 
Atque  eum  sensum  erroneum  refelht  Au- 
gustinus  in  plerisque  locis  ante  citatis. 
Valet  autem  in  primis  ad  istum  errorem 
elidendum  id,  quod  Christus  post  resur- 
rectionem  de  suo  corpore  dixit  ad  disci- 
pulos  :  Palpate,  et  videte,  quia  spiritus 
carnem  et  ossa  non  habet,  sicut  me  vi~ 
detis  habere ,  Luc.  24. ;  et  quod  in  sym- 
bolo  nos  credere  confitemur  carnis  resur- 
rectionem. 

51.  Ecce,  mysterium  vobis  dico.  Hic 


jam  alterins  quaestionis,  quae  de  modo 
et  ordine  resurgendi  mota  fuerat,  expli- 
cationem  aggreditur  Apostolus.  Praefatur 
autem,  aperire  se  mysterium,  id  est, 
magnum  aliquod  arcanum  religionis  Chri- 
stianae ,  quod  ante  eum  a  nemine  fuisset 
ita  clare  explicatum.  De  hujus  mysterii 
intellectu  deinceps  amplius  aliquid  di- 
cemus. 

Omnes  quidem  resurgemus ,  sed  non 
omnes  immutabimur.  Hujus  loci  variae 
fuerunt  olim  et  etiamnum  exstant  lectio- 
nes ,  de  qua  varietate  consulendus  est  in 
primis  Hieronymus  in  Epistola  ad  Mine- 
rium  et  Alexandrinum  num.  152.,  ubi  ad 
eam  rem  Graecos  citat  autores,  quorum 
alii  aliter  legunt  hunc  locum ,  alii  varie- 
tatem  ipsam  indicant.  Legendus  item 
Augustinus  lih.  20.  de  civit.  Dei,  cap. 
20.,  et  ad  Dulcitiam  quaest.  3.,  et  Epistol. 
saepe  citata  ad  Consentium ;  itemque  Pe- 
lagius  et  Oecumenius  in  commentariis. 

Ex  quibus  colligere  est  tres  diversas 
lectiones,  quarum  una  est  haec  nostra 
vulgatae  versionis.  Secunda:  Omnesqui- 
dem  non  dormiemus ,  omnes  autem  im- 
mutabimur.  Tertia  secundae  ex  diame- 
tro  opposita :  Omnes  quidem  dormiemus, 
non  omnes  autem  immutabimur.  Quas 
omnes  tres  referunt  Hieronymus  et  Pe- 
lagias,  primam  et  tertiam  Augustinua 
tribus  locis  memoratis,  secundam  et  ter- 
tiam  Oecumenius. 

Harum  lectionum  prima  frequentior 
erat  in  Latinis  codicibus,  in  quibus  et 
hodie  sola  reperitur ;  in  nonnuUis  autem 
erat  Graecis,  Hieronymo  teste  in  calce 
dictae  epistolae.  Sed  nec  hodie  in  ullis 
Graecis  habetur.  Tertia  in  paucioribus 
erat  Latinis.  Secunda  et  tertia  ferebatur 
in  Graecis ,  ut  Hieronymus  ,  Pelagius  et 
Oecumenius  testantur. 

Verum  hodie  Graeci  codices  plerique 
omnes,  adstipulante  Syriaco  textu,  se- 
cundam  exhibent  lectionem ;  certe  Rober- 
tini  nuUam  aliam  annotant.  Ea  vero,  quae 
scripta  est  ad  marginem  Complutensium, 
et  ex  iis  Regiorum :  IlavTSc;  /isv  ouv  xoi- 
|jLr^i}7ja6|ji£da ,  a>X'  ou  7io'vts(;  aXXa^Tjao- 
p.£da,   hoc  est,    omnet   quidem   igitur 


EPISTOLAE  I.  AD  CORINTHIOS.  VERS.  51. 


763 


dormiemus ,  sed  non  omnes  immutabi- 
mur ,  mutato  videlicet  ou  in  ouv,  merito 
snspecta  est.  Nam  post  illa  verba :  Ecce, 
mysterium  vobis  dico ,  nullo  modo  con- 
venit  illativus  sermo :  Omnes  quidem  igi- 
tur  dormiemus. 

Eadem  porro  secunda  lectio  Chrysostomi 
est  et  Theophylacti ;  imo  et  Theodoreti, 
quod  ex  ejus  expositione  facile  est  con- 
jectare,  licet  textum  nescio  quis  appo- 
suerit  nostrae  vulgatae  versionis ,  non  eo 
tantum  loco,  sed  per  totum  commentarium. 
Adeoque  miror,  Acacium  Caesariensem, 
cujus  verba  recitat  Hieronymus,  affir- 
mare ,  lectionem ,  quae  habet :  Omnes 
quidem  dormiemus  etc. ,  in  pluribus 
Graecorum  codicibus  inveniri;  praeser- 
tim  cum  isti  jam  memorati ,  quos  fere  so- 
los  habemus  e  Graecis  antiquioribus  Epi- 
stolarum  Pauli  interpretes,  illius  lectionis 
omnino  non  meminerint. 

Sed  et  alii  Graeci  his  anteriores  eadem 
cum  ipsis  usi  sunt  lectione.  Primum  Ori- 
gines  semel  et  iterum  in  3.  vol.  enarra- 
tionis  ep.  1.  ad  Thess.  (cujus  verba  suut 
apud  Hieronymum  in  epist.  antedicta), 
ac  rursus  in  lib.  advers.  Marcion.  scripto, 
qui  in  Vaticano  exstat  nondum  typis  ex- 
cusus.  Item  Theodorus  et  Apollinarius, 
ibidem  ab  Hieronymo  allegati ;  necnon 
Justinus,  seu  quisquis  autor  (fuit  enim 
Origine  posterior),  ad  Orthodoxos  quaest. 
61.  et  109. 

Inter  Latinos  quoque  legit  ad  eundem 
modum  ipse  Hieronymus  in  comment. 
Jesai.  31.,  nisi  quod  pro  dormiemus  dixit 
resurgemus.  De  Sanctis ,  inquit,  scri- 
ptum  est:  Non  omnes  quidem  resurge- 
mus ,  sed  omnes  immutahimur.  Idque 
consonat  iis,  quae  scribit  idem  Hierony- 
mus  in  epist.  ad  Marcell.  num.  148 , 
simpliciter  asserens ,  iramutationem  sanc- 
torum ,  qui  reperiuutur  vivi  iu  adventu 
Domini,  futuram  sine  morte ,  qua  corpus 
ab  anima  deseratur. 

Sed  nunc  breviter  seusum  reddamus 
siugularum  lectionum. 

Prima,  quae  Latinorum  est  codicum, 
facilem  et  obvium  habet  sensum ,  omnes 
quidem  homines  (licet  hoc  Tertullianus 


et  alii  quidam  specialiter  restringant  ad 
mortuos),  tam  malos,  quam  bonos,  resur- 
recturos  esse,  sed  non  omnes  immutandos 
in  statum  beatae  ac  gloriosae  immorta- 
litatis. 

Tertia  quoque  lectio  non  dissimilem 
habet  sensum,  omnes  homines  dormituros 
esse  somnum  mortis ,  et  inde  suscitandos, 
sed  non  omnes  immutandos ;  ut  dictum  est. 

Ad  secundam  lectionem  quod  attinet, 
scito ,  sensum  non  mutari ,  sive  legas : 
Omnes  quidem  non  dormiemus ,  qui 
ordo  verborum  in  Graeco  est ;  sive  (quo- 
modo  legit  Hieronymus  et  plerique  La- 
tine  vertunt) :  Non  omnes  quidem  dor- 
miemus. 

Sensum  autem  Graeci  interpretes  red- 
dunt  hujusmodi:  Non  omnes  quidem  nos 
fideles  et  sancti  dormiemus  ,  id  est,  morie- 
mur;  non  enim  illi  dormient,  qui  in  ad- 
ventu  Domini  superstites  invenientur  ;  sed 
tamen  omnes  sine  exceptione  immutabi- 
mur  in  statum  beatae  immortalitatis ;  om- 
nes  ,  inquam ,  fideles  et  sancti 

Hanc  autem  esse  veram  et  germanam 
Apostoli  scripturam  (ut,  salvo  meliore 
judicio  ,  dicam,  quod  mihi  videtur)  ,  his 
ratiouibus  suaderi  posse  puto. 

Primum  ,  quia  de  sola  bonorum  resur- 
rectione  Paubis  agit  hoc  capite ,  quemad- 
modum  et  Christus  in  Evangelio ,  Saddu- 
caeorum  haeresin  refellens ;  quod  et  in 
praecedentibus  non  semel  admonui.  Nara 
quaecumque  disseruit  hactenus,  et  quae 
deinceps  dicturus  est  usque  ad  finem  ca- 
pitis,  ad  spem  resurrectionis  confirman- 
dam  pertinent,  qua  futurum  sit,  ut  mors 
penitus  aboleatur.  At  secundum  reliquas 
duas  lectioues  praeter  illud  snum  institu- 
tura  ,  vehit  ex  abrupto  ,  mentionem  huc 
interserit  de  resurrectione,  quae  etiam 
malis  est  communis.  Quam  tamen  si  vel- 
let  significare ,  non  omniuo  de  malis  et 
impiis,  deque  aeterno  supplicio ,  quod 
eos  manet,  aliquid  expresse  dicere  prae- 
termisisset,  ut  alibi  Scriptura  solet  expri- 
mere ,  quum  de  resurrectione  et  judicio 
omnibus  commimi  loquitur,  velut  Dan. 
12.,  Matth.  13.  et  25.,  Joann.  5.,  velut 

etiam  ipsc  Paulus  expressit  R(  m.  2.  et 
2  Cor.  5. 

Secundo,  quia  juxta  Latinorum  sen- 
sum  potius  dixisset  in  tertia  persona : 
Omnes  quidem  resurgent ,  sed  non  om- 
nes  immutabuntur.  Nam  satis  incon- 
gruens  atque  extra  morem  Apostolici 
sermonis  id  esse  videtur,  ut,  de  reprobis 
agens ,  utatur  verbo  primae  personae; 
quale  est  illud:  Non  omnes  immutabi- 
mur ,  id  est,  aliqui  nostrum  non  immu- 
tabuntur ,  sed  in  aeterna  manebunt  cor- 
ruptione;  cum  utique  soleat  Apostolus 
ubique  electis  suam  personam  adjungere. 
Quod  inter  alia  argumeutum  est  Cajetani, 
Graecam  lectionem  probantis. 

Tertio  ,  quia  nou  cohaeret  hic  sermo  : 
Ko7i  omnes  immutabimur  in  momento, 
in  ictu  oculi ,  etc  Oportet  enim  hyper- 
baton  faccre ,  ut  illud :  Omnes  quidem 
resurgemus,  referatur  ad  hanc  partem : 
inmomento,  etc,  sitque  media  paren- 
thesis :  sed  non  omnes  immutabimur. 
Atqui  secundum  lectionem  Graecorum 
optime  senteutia  cohaeret :  Omnes  im- 
mutabimur ,  in  momento ,  in  ictu  oculi. 

Quarto,  quia  cum  hujus  lectionis  sen- 
tentia  valde  convenit  id,  quod  statim 
post  subjicit:  Mortui  resurgent  incor- 
rupti,  et  nos  immutabimur ,  utique  si- 
gnificans ,  diversos  fore  eos ,  qui  ex  mor- 
tuis  resurgent  ad  incorruptionem,  ab  illis, 
qui  vivi  reperientur ,  ac  nihilominus  im- 
mutabuntur.  Nam  incorruptionem  beatam 
illic  omuiuo  intelligendam  esse,  eo  loco 
docebimus. 

Quinto,  quia  post  illud:  et  nos  immu- 
tabimur ,  continuo  subjuDgit  Apostolus  : 
Oportet  enim  corruptibile  hoc  induere 
incorruptionem ,  etc,  quod  certe  magis 
ad  eos  videtur  pertincre ,  qui  vivi  tunc 
reperientur,  nec  morte  consumpti  cor- 
ruptique  erunt ,  etsi  corruptibiles ,  quam 
ad  eos,  qui  jam  ante  mortui  in  corruptio- 
nem  devenerunt;  quemadmodum  illic  ex 
alterius  loci  collatione  monstrabimus. 

Denique  plurimum  facit  ad  hanc  lectio- 
nem  stabiliendam  ejusdem  Apostoli  locus 
1  Thess.  4. ,  qui  sic  habet :  Hoc  enim 
cobis  dicimus  in  cerbo  Domini,   quia 


nos ,  qui  vivimus,  qui  residui  sumus 
in  adventum  Domini,  non  praevenie- 
mus  eos ,  qui  dormierunt ;  et  iterum: 
Mortui,  qui  in  Christo  sunt,  resurgent 
primi;  deinde  nos ,  qui  vivimus ,  qui 
relinquimur ,  simul  rapiemur  cum  illis, 
etc.  Qui  quidem  locus  huic,  ut  in  Graeco 
legitur,  persimilis  est,  adjunctis  simul  iis, 
quae  hic  sequuntur;  cum  e  diverso  per- 
difHcile  sit  horum  locorum  alterum  cum 
altero  conciliare,  silectionem,  quae  La- 
tinorum  est,  hic  sequi  voluerimus,  Sane 
etiam  B.  Thomas  in  fine  lect.  8.  fatetur, 
id ,  quod  Graeci  legunt ,  iis  consonare, 
quae  scribit  Apostolus  in  epist.  ad  Thess. 
Accedit  et  alius  locus  ejusdem  Apostoli 
2  Cor.  5.,  ubi  rursus  insinuat,  aliquos 
nou  dormituros ;  scilicet  eos,  qui,  veniente 
Domino ,  vestiti  corpore  et  non  nudi  in- 
venientur. 

nis  omnibus  adde,  quod  facilior  ac 
proclivior  est  mutatio  Graecae  lectionis 
in  Latiuam,  velut  prima  facie  magis  ap- 
parentem  ac  verisimilem,  quam  contra 
Latinae  lectionis  in  Graecam.  Fit  enim 
plerumque ,  ut ,  ubi  variant  codices ,  ea 
lectio  germanior  sit,  quae  specie  tenus  a 
vero  seu  verosimili  remotior  est,  ideoque 
variationi  magis  obnoxia.  Satis ,  ut  arbi- 
tror ,  ostendunt  haec  ,  quae  dixi ,  nequa- 
quam  improbabilem  esse  Graecorum  co- 
dicum  lectionem ,  imo  vero  multis  modis 
probabilem  ;  tantum  abest ,  ut  temeritatis 
ac  proterviae  sit  accusandus ,  qui  eam 
sequatui-  aut  probet,  quemadmodum  ac- 
cusat  in  suo  comment.  Catharinus ,  ipse 
potius  inconsiderati  ac  temerarii  in  ea  re 
judicii  condemnandus. 

Sed  jam  quaeritur,  an  secundum  Grae- 
cam  lectionem  fatendum  sit ,  non  omues 
homines  esse  morituros,  et  proinde  nec 
omnes  resurrecturos ;  utpote  eos,  quos 
viventes  deprehendet  adventus  Domini. 
Fatentur  hoc  Graeci,  Chrysostomus  Theo- 
phylactus  et  alii  suorum  codicura  lectio- 
nem  secuti,  quam  in  eum  sensum  acci- 
piunt,  quem  superius  attuli ,  nou  omnes 
morituros  esse,  sed  omnes  immutandos. 
Cui  sententiae  praeter  alia  Pauli  loca 
superius  allegata,  1  Thessal.  4.  et  2  Cor. 

5. ,  suffi-agari  videatur  etiam  illa  fratrum, 
id  est,  fidelium  oplnio,  Joannera  non 
moriturum,  eo ,  quod  mansurus  esset, 
donec  veniat  Dominus,  Joann.  21.,  tam- 
quam  valeat  sequela :  Manebit  in  vita  us- 
que  ad  adventum  Domini ;  ergo  non  mo- 
rietuv. 

Porro  eum  Graecis  sentiunt  ex  Latinis 
Tertullianus  lib.  de  resurr.  caruis ,  cap. 
41.  et  42.,  et  Hieronymus,  ut  ante  dixi, 
in  Epist.  ad  Marcellam ,  qui  locus  totus 
in  glossam  ordinariam  relatus  est ,  licet 
idem  Hieronymus,  ad  Minerium  et  Ale- 
xandram  scribens,  in  diversam  sententiam 
magis  propendeat.  Siibscribit  eidem  sen- 
tentiae  Cajetanus  non  hoc  solum  loco,  sed 
et  alibi,  ut  in  comment.  2  Cor.  5.,  1  Tbess. 
4.,  2  Tim.  4.  et  Act.  10.  Estque  notan- 
dum,  Graecos  etiam  reprobis  facere  com- 
mune,  quod  non  omnes  sint  morituri. 
Quod  et  Cajetauus  sentit,  maxime  propter 
symbolum  et  Scripturas ,  quae  tradunt, 
Christum  judicaturum  vivos  et  mortuos. 

Porro  Latinorum  communis   in    diver- 

sum  sententia  est,  eademque  multis  Scri- 

pturarum  testimoniis  subuixa,  quae,  sicut 

a  morte  nullum  excipiunt  mortalem ,   ita 

nec  a  resurrectionc  quemquam  excipi  si- 

nuut;  cum  certissime  tenendum  sit,  omnes 

mortuos    ad     vitam    resuscitandos    esse. 

Sunt  autem  praecipuae  Scripturae,    quae 

moriendi  necessitatem  referunt  ad  pecca- 

tum  originale ;   quod  cum  infecerit  totum 

genus  bumanum ,   etiam  totum  in  mortem 

trabi ,  quae  poena  est  illius  peccati ,  con- 

sequeuter   docent.     Hinc   est   illa   primi 

parentis  maledictio  tutum  genus  compre- 

hendens:   Pulvis  es ,  et  in  pulverem  re- 

verteris,  Gen.  3.  Cujus  sententiae  genc- 

ralitatem  Paulus  exponens,  Rom.  5.  testa- 

tur,  mortem  in  omnes  homines  pertran- 

siisse  per  unum  hominem,  in  quo  omnes 

peccaverunt.     Quin  et  superius  boc  ipso 

capite  sic  loquitur:     Et  sicut  in  Adam 

omnes  moriuntur,  ita  et  in  Christo  om- 

nes  vivificabuntur.     Ex  quo  cousequens 

videtur  juxta  sensum,  quem  illic  dedimus, 

omnes  homines  morituros  esse ,  et  omnes 

electos    resurrecturos.     Quod    et    postea 

docet  comparatione  seminis:    Tu,  inquit, 


quod  seminas,  non  vivificatur,  nisi 
prius  moriatur.  Quibus  argumentis  ex 
hoc  capite  sumptis  utitur  Augustiuus  llb. 
20.  de  civit  Dei,  cap.  20.,  ad  id  proban- 
dum ,  quod  ei  tunc  fortasse  vldebatur 
probabilius ,  a  morte  neminem  exceptum 
fore. 

Cum  hac  autem   sententia  quemadmo- 
dum  conciliari  posslt  lectio  Graeca  prae- 
sentis  luci,  quae  vldetur  Augustino  fuisse 
ignota ,  conatur  ostendere  Oecumenius  ei 
quorundam  etiam  Graecorum  interpreta- 
tione,  scrlbens  in  hunc  modum :  Alii  vero 
dicunt,    Apostolum   dixisse:    Non  dor- 
miemus ,   de  longa  morte ,   quasi  corru- 
ptione  ac  dissolutione  opus  sit.    Siqui- 
dem  in  puncto  temporis  subitoque  im- 
petu  et  mori  et  resurgere ,  dormitionem 
esse  negant.  Ac  rursus  infra:  Istud:  Non 
omnes  dormiemus,  hoc  modo  oportet  ac- 
cipere ,   quod  non  dormiemus  diuturna 
dormitione ,  ut  opus  sit  sepulcro  ac  so- 
lutione  ad  corruptionem ;   sed  brevem 
mortem  sustinebunt,  qui  tunc  reperien- 
tur.  Haec  ille  non  improbabillter.  Neque 
enlm  dlxit  Apostolus :    No7i  omnes  mo- 
riemur ,    sed:    JVoti  omnes  dormiemus. 
Atqui   dormire   in  hac  phrasi  Scripturae 
non  est  mori,    sed  mortis  somno    teneri, 
veluti     quadam     qulete,     quae     mortem 
consequatur.     Unde    fidele^    defunctl   in 
Cbrlsto    qulescere  dieuntur   propter   mo- 
ram  et  continuationem  temporls  post  mor- 
tem.     Quare  qui  reperlentur  vivontes  in 
adventu  Domlni,  mortem  quidem  gusta- 
bunt;  venam  quia  statlm  revlviscent,  som- 
num  mortis  non  capient;  sed  erit  eis  mors 
illa  momentanea  velut  nictus  dormitantis. 
Hlnc  sequitur,  et  Illam  Graecae  lectlonis 
expositionem,     quam     supra    dixlmus    a 
Graecis  adferri,  non  ojnnes  dormiemus, 
id   est,    morlemur,   haud   plene    reddere, 
quod  ea  lectione  siguificatum  est. 

Caeterum  putabit  aliquis,  huic  sensui, 
quem  ex  Oecumenlo  retub"mus ,  illud  ob- 
stare,  quod  praefatus  est  Apostolus  di- 
cens:  Ecce ,  mysterium  vobis  dico.  Quid 
enim  mysterii  est,  si  iUi,  qui  tunc  vivi 
reperientur,  dicanturmorituriquidem,  sed 
non  detinendi  in  morte?   quum,  non  de- 

tinendos  esse,  res  ipsa  aperte  loquatur, 
judicio  generali  tunc  futuro.  Respondeo, 
Paulum  non  in  eo  ponere  mysterium, 
quod  mortui  non  sint  in  morte  detinendi ; 
sed  quasi  interrogatus  a  Corinthiis  dicen- 
tibus:  Audimus,  quae  loqueris  de  resur- 
rectione  mortuorum,  quod  eorum  corpora 
seminata  in  terra  resurgent  gloriosa, 
spiritualia ,  coelestia.  At  nobis  quid  fiet, 
aut  aliis  post  nos ,  qui  vivi  in  adventu 
Domini  reperientur  quorum  proinde  cor- 
pora  non  fuerint  seminata  iu  terra? 
Numquid  ea  remansura  sunt,  ut  erant, 
ingloria ,  animalia ,  terrestria  ? 

Occurrit  interrogationi ,  declarans  ray- 
sterium  ac  dicens ,  illos  uibil  minus  ba- 
bituros  istis,  qui  dormierunt.  Etsi  namque 
eorum  corpora  non  erunt  in  terra  more 
seminis  mortua  ac  putrefacta,  futurum 
nihilominus ,  ut  una  cum  aliis  ,  quae  e 
terra  surrectura  sunt ,  immutentur,  eas- 
dem  cum  illis  qualitates  acceptura.  Bre- 
viter  ergo  sententia  Pauli  est :  Quamvis 
non  omnes  dormiemus  in  terra,  prae- 
venti  a  judice,  tnmen  omnes  immutabi- 
mur;  et  quidem  omnes  simul  i?i  mo- 
mento  etc. ,  prout  sequitur.  Et  hoc  est 
mysterium,  quod  vobis  dico. 

Jam  si  quaeras ,  quo  loco  sit  habenda 
eorum  opinio,  qui,  licet  non  dnbitent, 
omnes  mortuos  resurrecturos  esse,  pro- 
pter  ea  tamen ,  quae  hic  et  ad  Thessal. 
ab  Apostolo  scribuntur,  sentiunt  cum 
Graecis,  non  omnes  homines  esse  mori- 
turos  (qua  de  re  ex  professo  disputa- 
vimus  ad  dist.  43.  lib.  4.  sent.) ;  paucis 
hic  respondemus,  in  ea  sententia  nihil 
esse  periculi.  Nam  et  Latini  patres, 
qui  diversum  senserunt,  nusquam  eam 
damnarunt.  Imo  Hieronymus  in  utram- 
que  partem  scripsit,  et  quidem  magis 
asseveranter  pro  ea,  quae  Graecorum  est. 
Sed  et  Augustinum  nihil  hujus  quaestio- 
nis  apud  se  definitum  habuisse,  constat 
tam  ex  iis ,  quae  scripsit  prius  ad  Merca- 
torem,  postea  ad  Dulcitium,  quam  ex 
lib.  2.  retract.,  cap.  33.,  ubi  repetens  ex 
lib.  2.  de  baptism.  parvul.,  cap.  31.  ista 
verba:  Hoc  quihusdam  in  fine  largie- 
tur,   ut   mortem  repentina  commuta- 


tione  non  sentiant:  Haec,  inquit,  dixi, 
servans  locum  diligentiori  de  hac  re 
inquisitioni.  Aut  enim  non  morientur, 
aut  de  vita  ista  in  mortem,  et  de  morte 
in  aeternam  vitam  celerrima  commu- 
tatione,  tamquam  in  ictu  oculi  trans- 
eundo ,  mortem  non  sentient.  Sic  ille. 
Nec  illud  ignotum,  quod  super  hac  quae- 
stione  scriptum  legitur  in  lib.  de  Eccle- 
siasticis  dogmat. ,  cap.  7.,  ubi  cum  autor 
communem  Latinorum  sententiam  posuis- 
set ,  ita  subjecit :  Veru77i  quia  sunt  et 
alii  aeque  catholici  et  eruditi  viri,  qui 
credunt ,  anima  in  corpore  manente, 
immutandos  ad  incorruptionem  et  im- 
mortalitatem  eos ,  qui  in  adventu  Do- 
mini  vivi  invenientur ,  et  hoc  eis  repu- 
tari  pro  resurrectione  ex  mortuis,  quod 
mortalitatem  immutatione  deponant, 
non  morte ;  quolihet  quis  acquiescat 
modo ,  non  est  haereticus ,  nisi  ex  con- 
tentione  haereticus  fiat.  Sufficit  enim 
in  Ecclesiae  lege,  carnis  resurrectionem 
credere  futuram  de  morte.  Haec  ille, 
simul  indicans ,  quid  ad  testimonia  partis 
aflirraantis  probabiliter  responderi  posset 
ab  iis ,  qui  negantem  sustinere  vellent. 
Tametsi  illum  librum  non  esse  B.  Augu- 
stini,  quod  a  multis  creditum  est,  sed 
Gennadii  presbyteri,  pro  comperto  ha- 
bemus. 

Sed  quaeret  aliquis  ,  si  morientur,  quos 
adventus  Domini  vivos  inveniet,  quo  tan- 
dem  modo  sint  morituri.  Quidam  existi- 
mant  morituros  in  ipso  raptu,  quo ,  sicnt 
dicitur  1  Thess.  4.,  rapientur  o6fiam  Chri- 
sto  in  aera,  Deo  videlicet  eos  exstinguente 
eadem  virtute,  qua  statim  excitaturus 
est;  quemadmodura  indicat  Augustinus 
lib.  20.  de  civit.  Dei,  cap.  20.  Sed  hoc 
cur  minus  sit  probabile,  dicemus  in  illius 
Epist.  commentario.  Quamquam  et  raptus 
tantum  erit  electorum.  Verisimilius  autem 
est,  modum  mortis  generalem  et  omnibus 
tam  electis,  quam  reprobis  communem  fore. 

Nec  apparet,  quid  convenientius  et 
verlus  dici  possit ,  quam  quod  ignis  con- 
flagratorius,  ut  eum  vocant  Theologi,  qui 
secundum  Scripturas  antecessurus  est  ju- 
dicem,     omnes    viventes    comprehendet, 

crticiatunis  malos ,  purgaturus  bonos ;  qui 
denique  simul  omnes,  bonos  ac  malos, 
exanimaturus  sit ,  illico  vitae  restituendos 
ac  judicio  sistendos.  Qua  de  re  pluribus 
egimus  super  4.  sentent.  dist.  47.  Hujus 
autem  modi  mentionera  apud  Augustinum 
non  fieri,  nihil  mirum  est,  cum  ille  mundi 
conflagrationem  ac  renovationem  ponat 
extremo  judicio  ac  mortuorum  resurrec- 
tione  posteriorem ,  in  fine  lib.  20.  de  ci- 
vitate  Dei  et  alibi ,  contra,  quam  sentiunt 
alii  plerique.  Sed  de  his  sermo  nobis  re- 
dibit,  ut  ventum  erit  ad  dictum  locum 
Epist.  1.  ad  Thessal. 

Illud  postremo  notandum,  cum  dicit 
Apostolus:  Non  omnes  dormiemus,  eum 
non  adstringere  sermonem  ad  homines 
sui  temporis,  tamquam  sentiat,  esse  ex 
illis  aliquos,  qui  non  sint  dormituri ,  at- 
qiie  per  hoc  significet,  adventum  Domini 
non  ultra  differendum ,  quam  illi  vivant. 
Etenim  hujusmodi  intellectura  ,  subortum 
etiara  ex  verbis,  quae  scripsit  1  Thess.  4., 
excludit  ipseraet  in  2  Thess.  2.,  dicens: 
Ne  terreamini,  quasi  instet  dies  Domini, 
quoniam,  7iisi  venerit  discessio  primum, 
etc.  Sed  generatim  loquitur  in  persona 
electorum ,  comprehensis  etiam  iis ,  qui 
post  se  futuri  essent  usque  ad  tempus 
adventus  Dominici,  quod  incertum  habe- 
bat;  ac  si  planis  apertisque  verbis  dice- 
ret:  Non  omnes  electi  dorraient  somno 
mortis ;  omnes  tamen  iramutabuntur  in 
statum  beatae  imraortalitatis,  ut,  sicut  in 
superioribus  dictum  est,  corpus  ex  cor- 
ruptibili,  ingbirio,  infirmo  et  animali,  fiat 
incorruptibile,  gloriosura,  validum  et  spi- 
rituale,  denique  ex  terreno  coeleste. 

52,  Tn  momento ,  Graece  iv  ato.uw, 
in  indivisibili.  Tertullianus,  Graeca  voce 
retenta,  legit:  in  atomo ,  locis  supra  ci- 
tatis.  Id  alii  punctum  temporis  vocant. 

In  ictu  oculi,  Graece:  sv  ptrv^  o^i^aA- 
jiou,  voce  translata  ab  ictu  seu  potius 
jactu,  qualis  est  teli  aut  fulminis.  Nam 
et  ex  Syriaco  alius  ictum,  ahus  jactum 
transtulit.  At  olim  in  quibusdam  codici- 
bus,  teste  Hieronymo  etDidymo,  cujus 
verba  refert  Hieronymus  in  Epist,  ad 
Minerium  et  Alexandrum,    legebatur  iv 


p'o7r:g,  quo  vocabulo  motus  significatur, 
ut  est  incliuatio  lancis  in  libra.  Unde 
Tertullianus  latine  legit:  in  momenta- 
neo  oculi  motu.  Erasmus,  sive  hanc, 
sive  illam  vocem  attendens,  vertit:  in 
momento  oculi.  Suspicantur  Laurentius 
et  Faber ,  interpretem  vertisse  :  in  nictu 
oculi;  tamquam  sit  allusio  ad  dormitio- 
nem,  cui  nictus  opponitur.  Porro  Chry- 
sostomus  et  Theophylactus  palpebrae 
motum  hic  accipiunt,  Theodoretus  motum 
pupillae,  quod  est  probabilius,  Iste  enim 
proprie  est  oculi  motus,  ideraque  ad  de- 
notandum  id,  quod  in  tempore  minimum 
est,  aptissimus. 

Igitur  haec  duo:  in  momento ,  et  in 
ictu  oculi ,  Paulo  summam  celeritatem 
significant ,  hoc  est,  instautaneam.  Sunt 
autem  referenda  secundum  Latinam  par- 
tis  superioris  lectionem  ad  verbum  resur- 
gemus.  Sed  melius  atque  commodius  se- 
cundum  Graecam  lectionem  ea  referas  ad 
proxiraum  verbum  immutabimur.  Ut 
sensus  sit,  illam  immutationem  omnium 
electorum  in  statura  incorruptibilem ,  non 
exigere  moram  temporis ,  quo  fiat  ac  per- 
ficiatur  (erit  enim  opus  divinae  virtutis, 
cujus  actionem  nulla  remoratur  ineptitu- 
do  materiae);  proinde  posse  fieri ,  imo 
Dei  voluntate  futurum ,  ut  peragatur  in 
puncto  temporis ,  id  est  (ut  scholae  lo- 
quuntur)  in  instanti.  Id  vero  non  tantum 
de  singulis  immutandis,  id  est,  electis  acci- 
piendum  est,  sed  de  omnibus  simul.  Non 
enira  id  solum  sentit,  uniuscujusque  eo- 
rum  immutationem  instantaneam  fore  sic, 
ut  absque  praevia  dispositione  statim  ac 
perfecte  glorificentuv  corjiora  singulorum; 
sed  omnes  electos,  tam  eos,  qui  vivi  re- 
perientur,  quam  qui  antea  mortui  fuerint, 
uno  eodemque  puncto  temporis  ad  glo- 
riam  immutandos. 

Jam  ipsa  corporum  resurrectio ,  cui  iu 
omnibus  electis  resurgentibus  conjuncta 
erit  immutatio ,  num  similiter  in  instanti 
futura  sit ,  si  quaeratur ,  respondeo  cum 
S.  Thoma  commentante  in  hunc  locum, 
eam  instantaneam  fore  quantum  ad  unio- 
nem  animarum  cum  corporibus  attinet ; 
non  iustantaneam  vero,  sed  subitaneam  ac 

brevissimi  temporis,  quoad  pulverum  col- 
lectionem;  quae  cum  sine  motu  locali 
fieri  nequeat,  oportere,  ut  tempus  aliquod 
intereedat.  Hic  locus  satis  evidenter 
ostendit,  omnes  electos  simul  eodemque 
momento  gloriam  corporum  suorum  ad- 
epturos,  et,  siquidem  omnes  morituri  sint, 
omnes  simul  resurrecturos ;  proinde,  qucd 
supra  vers.  23.  dictum  est:  omnes  vivi- 
ficabuntur,  unusquisque  in  suo  ordine, 
male  a  quibusdam  de  ordine  temporis 
exponi.  Quod  autem  dicitur  1  Thess.  4.: 
Mortui,  qui  in  Christo  sunt,  resurgent 
primi,  deinde  nos ,  qui  vivimus ,  etc, 
quomodo  non  sit  buic  loco  contrarium,  ex 
ejus  commentario  patebit. 

In  novissima  tuba.  Hoc  est,  ad  ulti- 
mam  tubam ,  canente  ultima  tuba ,  quam 
1  Thess.  4.  vocat  tubam  Dei  et  vocem 
Archangeli  Dei.  De  qua  etiam  Dominus, 
Matth.  24.:  Et  mittet  (Filius  hominis) 
angelos  suos  cum  tuba  et  voce  magyia, 
et  Joann.  5.:  Omnes,  qui  in  monumen- 
tis  sunt,  audient  vocem  ejus,  nempeFilii 
hominis.  Vocatur  enim  vox  Filii  hominis, 
id  est ,  Chrrsti ,  quod  ipsius  jussu  sit  ex- 
citanda.  Vocatur  etiam  clamor  in  para- 
bola  decem  virgiuem,  Matth.  25.  Signi- 
ficatur  autem  metaphorice  signum  aliqnod 
universale,  evidentissimum  et  praecla- 
risiimum  (ut  vocat  Augustinus  Epist. 
120.  ad  Honoratum,  cap.  34.),  quo,  velut 
instrumento  quodam  divinae  virtutis,  om- 
nes  mortui  suscitandi  sint  ad  vitam  et 
convocandi  ad  tribunal  judicis  Christi, 
quomodo  tubae  sonitu  solebat  olim  popu- 
lus  convocari.  Qua  de  re  praeceptum  ex- 
stat  Num.  10.  Hinc  illud  apud  Prophe- 
tam:  Canite  tuha  in  Sion,  vocate  coe- 
tum,  congregate  populum,  Joeh  2.  Erit 
autem  hoc  signum ,  ut  est  verisimile,  ve- 
hementissimus  quidam  sonitus ,  angelo- 
rum  ministerio  per  uuiversum  orbem  ter- 
rarum  diffusus,  qui  quidem  ad  excitandos 
mortuos  ita  valeat,  quomodo  valuit  ad 
excitandum  a  morte  Lazarum  vox  illa 
Domini:  Lazare,  veni  foras,  Joann.  11. 
Qua  de  re  phira  diximus  ad  distinct.  43. 
lib.  4.  sent. 

Theophylactus  existimat,  tubam  Paulo 


nihil  aliud  esse,  quam  jussum  et  nutum 
Dei  omnia  penetrantem.  S.  Thomas 
etiam  Gregorio  adscribit,  tubam  nihil 
aliud  designare ,  quam  praesentiam 
Christi  mundo  manifestatam.  Sed  cum 
Scriptura  ,  adventum  Domini  describens, 
toties  tubae  et  vocis  memineiit ,  moxque 
Paulus  iterum  subjungat:  Canet  enim 
tuba,  certe  videtur,  praeter  praesentiam 
ac  jussum  Domini,  externum  ac  vehemens 
aliquod  signum  denotari,  quale  jam  de- 
scripsimus. 

Cur  autem  novissima  tuba  vocetur, 
eam  adferunt  rationem  Didymus  apud 
Hieronymum  in  epist.  ad  Minerium  et 
Alexandrum,  et  Oecumeuius  et  alii,  quo- 
rum  meminit  Theophylactus,  quia  septem 
tubae  commemorantur  in  Apocal.  Joann., 
cap.  8. ,  quarum  sex  non  excitant  mor- 
tuos,  sed  viventes  affligunt  et  interimunt; 
septima  vero  tuba,  quaeet  ultima,  de  qua 
Apoc.  11.,  regnum  Christi  annuntiat  et 
tempus  resurrectionis  atque  judicii  mor- 
tuorum.  Sed  ad  Apocalypsim,  quae  post 
mortem  Pauli  scripta  est,  respicere  Pau- 
lus  hoc  loco  non  potuit.  Nec  vero  septima 
tuba  mortuos  excitatura  dicitur  in  Apo- 
calypsi;  sed ,  quid  brevi  post  eam  futu- 
rum  sit,  indicatur.  Sunt,  qui  novissimam 
tubam  interpretentur ,  extremum  tubae 
signnm  ;  quasi  non  plures  tubae,  sed  ejus- 
dem  tubae  phira  sint  signa,  quorum  hoc 
sit  extremum. 

Nobis  eorum  expositio  magis  probatur, 
qui  tubam  novissimam  iutelligunt,  non 
quam  aliae  tubae  aut  ejusdem  tubae  alia 
signa  praocesserint ,  sed  quam  alia  nulla 
sequatur  ;  aut  potius  ,  quae  finem  sacculi 
diemque  novissimum  adesse  nuntiet;  ac 
si  dicat:  Canente  tuba,  extremi  temporis 
ac  judicii  nuntia.  Refertur  autem  et  haec 
pars  eodem,  quo  praecedens,  id  est,  juxta 
probabiHorem  lectionem  versus  antece- 
dentis  ad  verbum  immutabimur.  Porro 
quae  sequuntur,  pertinent  ad  explicatio- 
nem  eorum,  quae  dicta  sunt. 

Canet  enirri  tuba.  In  multis  mss.  tan- 
tum  legitur:  Canetenim.  Pro  quoGraece 
oaX7i''o£t  yocp,  id  est,  (ut  uno  verbo  La- 
tine  reddatur)  huccinahit  enim ,  vel  tu-       1 

babit  enim,  quo  posteriore  modo  vertit 
Origenis  interpres  tract.  30.  super  Matth. 
Ambiguum  est  autem  in  nostra  lectione, 
tuba  situe  primi  casus,  ut  plerique  su- 
raunt,  an  postremi.  Nam  utique  Graecum 
verbum  oaATziQ&l^  tuba  canere  significat, 
et  subaudiri  potest  ex  epist.  ad  Thess. 
Archangelus.  Aut  certe  impersonaliter, 
id  est ,  absque  personae  significatione 
poterit  accipi  verbum  canet ,  seu  malis 
clanget ,  hoc  sensu:  Tubae  cantus  seu 
clangor  edetur,  perstrepet.  Qui  loquendi 
modus  non  est  infrequens  in  Scripturis. 
Exempla  sunt  Luc.  6. :  Dabunt  in  sinum 
vestrum,  et  12.:  Animam  tuam  repe- 
tunt  a  te.  Quid  vero  per  tubae  cantum 
intelligatur,  jam  expositum  est. 

Hanc  partem  in  quibusdam  libris  videre 
est  inchisam  parenthesi,  ut  ea,  quae  se- 
quuntur :  Etmortui  resurgent  incorrupti, 
et  nos  immutabimur ,  superiorihus  ad- 
jungantur,  initio  periodi  facto  ab  illa  parte : 
In  momento  etc.  Juxta  quam  distinctio- 
nem  haec  erit  sententia:  in  momento.  in 
ictu  oculi,  in  nooissima  tuba,  simul  haec 
duo  fient :  et  mortui  resurgent  incorrupti, 
et  nos  immutabimur.  Quae  quidem  di- 
stinctio  paene  necessaria  est  interpretan- 
tibus  hunc  locum  secundum  lectionem 
Latinam  illius  partis  :  Omnes  quidem  etc. 
At  vero  secundum  quod  in  Graeco  legi- 
tur ,  melius  et  commodius  ei  sequens 
asyntheton  annectitur  uno  contextu,  prout 
nos  interpretati  sumus.  Quocirca  nobis 
hac  parenthesi  nihil  est  opus,  cum  sine 
ea  rite  procedat  oratio. 

Et  mortui  resurgent  incorrupti.  He- 
braismum  observa:  Canet  tuba,  et  mor- 
tui  resurgent,  id  est,  canente  tuba,  mortui 
resurgent.  Sic  in  Psalm.  103.:  Auferes 
spiritum  eorum,  et  deficient.  Emittes 
spiritum  tuum ,  et  creabuntur ,  id  est, 
auferente  te  spiritum  eorum,  deficient; 
emittente  spiritum  tuum,  creabuntur  seu 
recreabuntur.  Est  igitur  sensus,  eos,  qui 
mortui  erunt  et  in  Christo  dormientes,  ad 
Bonitum  tubae  suscitandos  ac  resurrectu- 
ros  esse  incorruptibiles ,  hoc  est ,  immor- 
tales  et  impassibiles.  Nam  significatur 
incorruptio  perfecta,  quam  dotem  impas- 

sibilitatis  appellant  Theologi,  id  est,  quae 
omnem  oifensivam  passionem  excludat; 
eadem  scilicet,  quae  supra  vers.  42. :  Se- 
minatur  in  corruptione ,  surget  in  in- 
corruptione ,  et  vers.  50.:  Neque  cor- 
ruptio  incorruptelam  possidebit.  Atque 
huuc  iutellectum  praesentis  loci  palam 
exigit  Apostoli  probatio,  quam  mox  ad- 
fert  ex  Propheta  dicente:  Absorpta  est 
mors  in  victoria  etc.  Quibus  accedit, 
quod  incorruptionem  Scriptura  semper 
accipit  in  bono,  nec  usquam  reprobis  eam 
attribuit,  sed  solis  electis;  ut  proinde 
commentai-ius  eorum,  qui  partem  hanc  de 
omnibus  mortuis  interpretantur ,  etiam 
malis,  quos  incorruptos  fore  dicunt,  quia 
mori  uou  potenint,  nobis  parum  probabi- 
lis  videatur. 

Et  nos  immutabimur.  Cohaeret  cum 
praecedentibus  lioc  modo :  Canente  tuba, 
mortui  resurgent  incorrupti,  et  nos  immu- 
tabimur.  Sentit  enim ,  ad  cantum  tubae 
futurum  simul  utrumque.  Hujus  autera 
partis  sensus  est:  Et  nos,  qui  in  adventu 
Domini  reperiemur  viventes,  ideoque  nou 
resurgemus  una  cum  mortuis  (intellige  e 
somno  mortis ,  sicut  illi) ,  simul  taraen 
cum  illis  immutabimur  ad  eundem  statum 
incorruptionis.  Loquitur  enim  Apostolus, 
uti  superius,  in  persona  justorum  atque 
electorum,  quos  vivos  adventus  Domini 
deprehendet;  quemadmodura  loquitur,  et 
quidem  expressius  1  Thess.  4. ,  dicens : 
Nos,  qui  vivimus,  qui  residui  sumus  in 
adventum  Domini,  non  praeveniemus 
eos,  qui  dormierunt ;  et  iterum:  Deinde 
nos,  qui  vivimus,  qui  relinquimur,  si- 
mul  rapiemur  cum  illis  etc. 

Porro  Graeci  commentatores  ,  adstipu- 
lante  Cajetano ,  tam  hunc  locum,  quam 
eum,  qui  est  ad  Thessal. ,  sic  accipiunt, 
tamquara  sentiat  Apostolus,  eos,  qui  vivi 
reperientur,  absque  morte  media  commu- 
tandos  in  statum  incorruptibilem;  quasi 
diceret:  Nos,  etsi  non  resurgemus,  sicut 
illi,  quia  non  erimus  mortui,  immutabimur 
tamen  ut  illi.  Verum  supra  docuimue  ex 
Oecumenio,  sic  Apostolum  intelligi  posse, 
ut  non  a  morte ,  sed  a  somno  mortis  ex- 
cipiat  eos ,   qui  in  adveutu  Christi  super- 

stites  erunt.  Denique  pitet  ex  sensu, 
quem  dedimus,  id,  quod  dicit:  et  nos  im- 
mutabimur,  non  dissonare  ab  eo ,  quod 
prius  dixit  secundum  Graecam  lectionem  ; 
omnes  autem  immutabimur.  Omnes 
enim  electi  immutabimur;  sed  nos ,  quia 
non  dormiemus,  immutabimur  tantum. 

53.  Oportet  enim  corruptibile  hoc 
induere  ineorruptionem.  Interpretatur 
immutationem,  quam  dixit.  Ea  namque 
fiet,  dum  corruptibile  boc  corpus ,  ablata 
corruptibilitate,  induet,  id  est,  assumet  et 
accipiet  incorruptibilitatem  illam  beatis 
propriam. 

Et  mortale  hoc  induere  immortalita- 
tem.  Repetit  idem  aliis  verbis.  Quamvis 
enim  differant  corruptibile  et  mortale,  si- 
cut  annotat  Theophylactus,  quod  mortale 
de  solis  dicatur  animatis ,  curruptibile 
etiam  de  inanimatis;  hoc  tamen  loci,  ubi 
de  humanis  corporibus  sermo  est,  fere 
pro  synonymis  usurpantur,  nisi  quod 
mors,  a  qua  dicitur  mortale,  sit  terminus 
corruptionum  praecedentium.  Alioquin 
etiam  omnis  corruptio,  quatenus  ad  im- 
perfectum  mutatio,  mors  quaedam  est, 
Ut  autem  incorruptio ,  nominata  in  priori 
membro ,  sic  et  immortalitas  ista  solis 
competet  electis.  Admonent  interpretes, 
Apostolum  cum  demonstratione  et  em- 
phasi  dicere:  hoc  corruptibile ,  et  hoc 
mortale,  ne  quis  corpora  propter  quali- 
tates ,  quas  sortientur  a  prioribus  longe 
diversas,  diversa  fore  suspicetur,  et  non 
eadem.  Notandum  est  autem  ,  utrumque 
membrum  peculiariter  ad  eosreferri,  quos 
dies  Domini  viventes  inveniet,  quorum  in 
persona  dixit:  Et  nos  immutabimur. 
Nam  de  mortuis  jam  dixerat,  quod  resur- 
gent  incorrupti. 

De  his  vero,  quasi  non  morituris,  quos 
tamen  immutandos  dixit,  nunc  prosequi- 
tur  sermonem,  dicens,  quod  in  eis  corpus 
hoc  corruptibile  et  mortale,  tametsi  non 
corruptum ,  nec  mortuum ,  induet  incor- 
ruptionem  et  immortalitatem ,  quia  vide- 
licet  tabernaculum  corporis  illorum  non 
deponetur  in  terram,  secundum  id,  q\iod 
ait  Apostolus  Petrus  2.  epist.  1.:  Velox 
est  depodtio  tabernacuU  mei;  sed  sta- 


tim  in  adventu  Domini  immortalitatis 
stola  donabitur ,  ut  sic  quodammodo  fiat, 
quod  Paulus  optare  nos  dicit  2  Corhith. 
5.,  cum  ait:  In  hoc  ingemiscimus,  habi- 
tationem  nostram ,  quae  de  coelo  est, 
superindui  cupienies ;  ac  rursum:  Qui 
sumus  in  hoc  tabernaculo,  ingeyniscimus 
gravati ,  eo ,  quod  nolumus  exspoliari 
(tabernaculo  corporis  nostrij  sed  super- 
vestiri,  scilicet  immortalitate ,  ut  absor- 
beatur ,  quod  mortale  est,  a  vita.  Qui 
locus  omnino  cum  isto  conferendus  est; 
facit  enim  ad  ejus  intelligentiam.  Unde 
et  hic  de  mortalitatis  absorptione  mox 
sequitur  : 

54.  Cum  autem  mortale  hoc  induerit 
immortalitatem.  Graeca  et  Syriaca  re- 
petunt  utrumque:  Cum  autem  corrupti- 
bile  hoc  induerit  incorruptionem ,  et 
mortale  hoc  induerit  immortalitafem. 
Atque  eo  modo  citant  hunc  locum  Cy- 
prianus  ad  Quir.  lib.  3.  testim.  58.,  et 
Augustinus  variis  locis,  quae  paulo  post 
indicabimus.  Suut  et  mss.  codices  vetusti, 
quorum  unus  mihi  visus,  qui  sic  legant: 
Cum  autem  corruptum  hoc  induerit  in- 
corruptionem,  et  mortale  hoc  etc.  Suf- 
fragantur  item  veteres  concordantiae. 

Tunc  fiet  sermo ,  qui  scriptus  est. 
Tunc  et  eo  ipso  fiet ,  implebitur,  haec 
Scriptura. 

Absorpta  est  mors  in  victoria.  Graece 
elc,  vTxog,  in  oictoriam,  vel  ad  victo- 
riam;  Augustinus  passim  legit:  in  victo- 
riam.  Hieronymus  alicubi:  in  conten- 
tione,  ut  in  commentario  Osee  13.,  nec- 
non  Hilarius  lib.  11.  de  Trinit.  Alii :  in 
contentionem,  ut  Tertullianus  lib.  de 
resurrect.  carn.,  cap.  51.  et  54.,  et  Cy- 
prianus  in  test.  proxime  citato.  Sed  haec 
varietas  vulgatior  est  in.  parte  sequenti. 
Accidit  autem  ex  variata  Graeca  voce, 
quae  cum  diphthongo  scripta  vsTxog  con- 
tentionem  significat ,  sine  diphthongo 
vTxoc  victorium.  Caeterum  ubi  scriptus 
sit  ille  sermo,  statim  investigabimus,  po- 
stea  sensum  dicturi. 

55.  Ubi  est  mors  victoria  tua?  ubi 
est  mors  stimulus  tuus?  In  Graeco  legi- 
tur  hoc  ordiue  et  ad  hunc  modum:    Ubi 


EPISTOLAE  I.  AD  CORINTHIOS.  VERS.  55. 


771 


tuus  mors  stimulus?  ubi  tua  inferne 
victoria?  Legunt  eodem  ordine  Syrus 
interpres,  Irenaeus  lib.  5,  cap.  13.,  Ter- 
tullianus  de  resurr.  camis,  cap.  47.  51. 
et  54. ,  et  Cyprianus  loco  supra  dicto. 
Sed  sciendum,  multos  pro  victoria  legere 
contentionem ,  cui  Graecum  vsTxoc;  re- 
spondeat,  ut  Teitullianum,  Cyprianum  et 
Hilarium  locis  allegatis:  item  Hierony- 
mum  in  comment.  Jesaiae  14.  et  Osee 
13.,  necnon  in  Epist.  61.  scripta  adversus 
errores  Joann.  Hierosol.  cap.  14.  Augu- 
sdnus  etiam  tametsi  lib.  3.  de  peccat.  mer. 
et  remiss.  cap.  11.  legisse  videtur:  uhi 
est  mors  victoria  tua?  (nam  id  prorsus 
arguere  videntur  ejus  verba,  quae  de 
mortis  victoria  consequenter  subjicit)  alibi 
tamen  constanter  ei  legitur  contentio,  ut 
lib.  2.  contra  Julian.  cap.  3. ,  de  perfect. 
justitiae  cap.  6.,  de  vera  relig.  cap.  12., 
de  morib.  Eccles.  Gatbol.  cap.  30.,  enchir. 
cap.  penult. ,  serm.  43.  de  verb.  Domin., 
serm.  2.  3.  et  6.  de  verb.  Apost. ,  tract. 
41.  super  Joann.,  in  enarrat.  Psalm.  64. 
et  quaest.  70.  inter.  83.  Denique  sic  legit 
et  exponit  Primasius  in  commentario. 

Sed  jam  quaeritur ,  ubi  scripta  sint 
haec,  quae  citat  Apostolus.  Plerique  to- 
tum  referunt  ad  locum  Oseae  13.  Verum 
illic  habentur  verba  multum  diversa.  Sic 
enim  legimus  ex  Hieronymi  translatione : 
De  manu  mortis  liberabo  eos,  de  morte 
redimam  eos.  Ero  mors  tua,  o  mors; 
ero  morsus  tuus,  itiferne.  Sed  et  He- 
braea  ad  verbum  ita  sonant:  De  manu 
inferni  redimam  eos,  de  morte  redimam 
eos.  Ero  pestes  tuae,  mors;  ero  excisio 
tua,  inferne. 

Dicendum  est,  posteriorem  allegati  ser- 
monis  partem  haberi  loco  memorato  Oseae 
secundum  versionem  LXX.  Interpretum, 
nisi  quod  Paulus  scripsit  vTxog^  id  est, 
victoriam,  vel  vsTxog^  id  est,  contentio- 
nem,  pro  eo,  quod  apud  illos  legitur  ^txr]^ 
id  est,  causa,  qualis  apud  judicem  agitur. 
Sic  enim  habent  nostri  codices  editionis 
LXX.:  Vbicausatua,  mors?  ubi  sti- 
mulus  tuus,  inferne  ?  Porro  vTxog  et  vixrj 
idem  significant.  Ut  autem  vtxYj  fieret 
dixri,  proclive  fuit  unius  literae  mutatione. 


Sedtamen,  sive  vcxtj,  sive  di-Kr^  legatur 
(nam  LXX.  Sr/.yjv  scripsisse,  testatur  Hie- 
ronymus),  idem  fere  sensus  accipi  poterit. 
Victoria  namque  penes  eum  est,  qui  cau- 
sam  obtinet.  Excidit  autem  victoria,  qui 
cadit  causa.  Quod  si  Paulus  scripsit  vsTxot;, 
id  est,  contentionem ,  juxta  lectionem 
illam  vetustam  Latinorum,  propius  adhuc 
accessit  ad  significationem  vocabuli,  quod 
legitur  apud  LXX.  Nam  causa  agitur 
apud  judicem  contentione  partium. 

Notandum  est  autem ,  Hebraicam  vo- 
cem  "131  fdabar  aut  deber)  pro  qua 
LXX.  (3''xrjv^  causam,  Hieronymus  mor- 
tem  traustulit,  diversis  punctis  additis 
nunc  verbum ,  nunc  pestem  seu  mortem 
significare ;  ut  ptiori  modo  cum  Aquila  et 
quinta  editione  vertas:  JJbi  verba  tua,  o 
mors?  illa  scilicet  verba,  quibus  adver- 
sus  hominem  contendebas,  et  damnatum 
ac  superatum  occidebas  stimulo  tuo,  quod 
est,  peccatum,  ut  infra  dicitur.  Hoc  au- 
tem  convenit  cum  eo ,  quod  LXX.  dixe- 
runt  causam,  et  Paulus  victoriam  vel 
contentionem. 

Alteram  vero  significationem  attendit 
Hieronymus,  ita  vertens:  Ero  mors  tua, 
0  mors.  Quae  eadem  hujus  vocis  ambi- 
guitas  etiam  in  Jesaiae  cap.  9.  diversas 
peperit  translatioues,  Hieronymo  ver- 
tente:  Verbum  misit  Dominus  in  Jacob, 
pro  eo,  quod  LXX.  verterant:  Mortem 
misit  Dominus  etc.  Jam  et  illa  diversi- 
tas  inter  Hieronymum  vertentem:  Ero, 
etLXX. ,  qui  verterant:  Ubi,  ex  simili 
vocis  ambiguitate  nata  est.  Nam  ^^^ 
(ehi),  cujus  nota  significatio  est  ero,  signi- 
ficat  etiam  ubi,  vel  ipsius  Hieronymi  suf- 
fragio,  qui  paulo  superius  eandem  vocem 
ita  vertit  in  illis  verbis :  Ubi  est  rex 
tuus?  Quocirca  Leo  quidam,  Hebraeus 
interpres ,  non  dubitavit  hunc  Prophetae 
versum  proxime  cum  eo ,  quod  est  apud 
LXX. ,  reddere  in  hunc  modum :  Ubi 
causa  tua,  o  mors?  Ubi  pernicies  tua, 
0  inferne? 

Gaeterum  possunt  ambae  lectiones,  affir- 

mans  et  interrogans,  ita  coutexi,  ut  altera 

sit  alteri   consequens,    hoc    pacto:   Ero 

mors  tua,  vel  pestis  tua,  o  mors.  Ubi  ergo 

49  * 


772 


COMMENTARIUS  IN  CAP.  XV. 


tunc  erit,  o  mors,  stimulus  tuus?  Ero  mors 
tua  vel  excisio  tua,  o  inferne.  Ubi  ergo 
tunc  eiit,  o  inferne,  victoria  vel  causa 

tua? 

Eestat  quaerendum,  ubi  scripta  sit  al- 
legati  testimonii  pars  prior:  Absorpta  est 
mors  in  victoria.  Plerique  expositores, 
uti  dicebamus,  referunt  ad  eundom  Oseae 
locum ;  sed  alii  aliter.  Quidam,  ut  Haimo, 
Liranus,  Carthusianus,  dicunt,  eam  partem 
a  Paulo  citari  ex  Osee  juxta  versionem 
LXX.  Qua  in  re  manifestum  est,  eos 
falli.  Nam  apud  LXX.  non  magis  legitur, 
quam  in  Hebraeo.  Alii  dicunt,  eam  quo- 
ad  sensum  contineri  in  verbis  illis  priori- 
bus:  De  manu  mortis  Uherabo  eos,  de 
morte  redimam  eos.  Cliristus  enim  hoc 
faciendo  mortem  devicit  ac  velut  absor- 
psit. 

At  vero  S.  Thomas  incertum  esse  dicit, 
ubi  le^-atur;  posse  tamen  referri  ad  locum 
Jesaiae  26.:  Vivent  mortui  tui ,  inter- 
fecti  mei  resurgent;  vel  ejusdem  Pro- 
phetae  cap.  25.:  Praecipitabit  mortem 
in  sempiternum.  Quod  posterius  sine 
dubio  verius  est.  Nam  illic  in  Hebraeo 
siclegitur:  Absorbehit  mortem  in  sempi- 
ternum.  Pro  quo  alius  quidam  nihilo- 
minus  ex  Hebraeo  fonte  vertit:  Mortem 
absorbet  vincendo.  Ac  rursum  alius : 
Absorbebit  ipsam  mortem  in  victoriam. 
Hoc  autem  quid  aliud  est,  quara  quod 
Apostolus  allegat:  Absorpta  est  mors  in 
victoriam?  Sciendum  est  enim,  vocabu- 
lum  n"i'i  (netsahhj,  quod  in  Hebraeo  le- 
gitur,  utrumque  significare,  victoriam  et 
perpetuum. 

Porro  Franc.  Fcrerius,  qui  et  ipse  vertit 
ex  Hebraeo :  Praecipitahit  mortem  vi- 
ctoriose,  annotat  in  ejusdem  loci  com- 
mentario,  significari  eam  praecipitationem, 
quae  fit  in  absorptionibus  et  devorationi- 
bus.  Idem  sentit,  Apostolum  ex  illo  loco 
suam,  de  qua  nunc  agitur,  sententiam  de- 
promsisse,  adeoque  verba  Prophetae  con- 
vertisse  ad  hunc  modum:  Absorpta  est 
mors  in  victoriam.  Sed  et  Hieronymus, 
eum  locum  Jesaiae  expoaens,  hanc  Pauli 
sententiam  illuc  adducit,  tamquam  inde 
desumptam ,  licet  in  eo  fcrte  lapsus  me- 


moria,  quod  in  perpetuum  scribat  pro  eo, 
quod  Paulus  in  victoriam. 

Nec  illud  praetereundum,  apud  LXX. 
interpretes  eundem  Prophetae  locum  eic 
legi:  xaxsTitcV  6  {^avaxoc:  loyy^jaz,  id  est, 
ahsorpsit  mors  praevalens,  sive  ut  Hie- 
ronymus  citat  in  commentario  Oseae: 
Devoravit  mors  invalesctns.  Quod  etsi 
plane  contrarium  sensum  habeat  (ideoque 
a  nonnullis  exponatur  de  morte  Christi, 
quae  praevaluit  morti  introductae  per 
peccatum  primi  parentis ,  eamque  absor- 
psit,  id  est,  consumpsit  ac  perdidit),  valet 
tamen  ad  id,  quod  vohimus,  ilhistrandum, 
quatenus  in  eo  singulae  dictiones  propo- 
sito  conveniunt;  scilicet,  absorbere,  mors, 
praevalentia  seu  victoria.  Deinde  si  con- 
jecturae  locus  est,  videri  potest  a  LXX. 
scriptum  fuisse  {^avaiov  quarto  casu,  ut 
verior  ac  plenior  lectio  sit:  ahsorpsit 
mortem  praevalens,  scilicet  Deus.  Nam 
ct  proxime  sequentia  verba  de  Deo  di- 
cuntur  apud  LXX.  In  Hebraeo  autem 
etiam  praecedentia. 

Quamquam  Franciscus  Ribera,  scri- 
bens  super  Osee  13.,  ubi  de  hoc  Pauli 
loco  prolixe  disserit,  activum  verbum 
apud  Prophetam  pro  passivo  positum  pu- 
tat,  ahsorpsit  pro  absorpta  est,  ut  fit  in- 
terdum  in  verbis  praeteritis  Hebraicae 
linguae.  Quam  rem  etiam  exemplis  de- 
clarat.  Hinc  Paubm,  idiomatum  suae 
linguae  peritissimum,  pro  xateTricV,  ab- 
sorpsit,  ex  mente  Prophetae  scripsisse 
xaxcTio^Tjj  absorpta  est.  Quod  etiam 
Athanasii,  Eusebii  ac  Hieronymi  testimo- 
niis  probare  nititur.  Quibus  addo  Ter- 
tullianum,  passive  legentem  Prophetae 
locum  lib.  de  resurr.  carnis,  cap.  54.: 
Devorata  est,  inquit,  mors  invalescendo. 
Jam  ex  his  etiam  apparet ,  errore  fa- 
ctum  esse ,  ut  hoc  loco  (quem  ex  Jesaia 
desumptum  ostendimus)  Graeca  quaedam 
olim  vsTxot;,  idest,  contentionem  habu- 
erint,  cum  ex  eo ,  quod  in  Hebraeo  et 
apud  LXX.  legitur,  verti  non  possit,  nisi 
quod  vlxoc,  id  est,  victoriam  significet. 
Postremo  satis  jam  liquet,  non  ex  uno 
Scripturae  loco  Paulum  haec  omnia  verba 
sumsisse,  sed  apostolico  more  ex  diversis 

compegisse.  Sic  enim  ipse  alias,  ut  Rom. 
3.  et  9.,  et  Petrus  1.  epist.  2.,  et  Marcus 
Evangelii  sui  initio. 

Nuuc  verborum  sensum  reddamus.  Est 
autem  hujusmodi:  Mors  absumta  est  et 
abolita  usque  ad  perfectam  de  ea  victo- 
riam,  ita  prorsus,  ut  nibil  ejus  reliquum 
maneat,  sed  siraul  cum  ea  sublata  sit  om- 
nis  mortalitas  et  corruptio;  nec  metus  sit, 
ne  vires  aliquando  resumat.  Id  plenius 
siguificant  erotemata  sequentia,  quae  in 
mortcm,  cuipersona  affingitur,  insultatoria 
sunt,  et  sarcasmi  speciem  babent:  Ubi 
est,  inquit,  o  mors  (vel  secundum  Grae- 
cos,  o  inferue)  victoria  tua?  scilicet  ea, 
qua  de  humano  genere  per  diabolum  de- 
cepto  triumphasti.  Nam  per  peccatum 
mors  in  mundum  intravit,  et  in  omnes 
homines  pertransiit  atque  regnavit,  Rom. 
5.  Mors  autem  inferni  janua  est.  Nam 
inferni  nomine  mortuoium  status  signifi- 
catur,  etiam  justorum,  in  quantum  mortui 
sunt.  Item:  TJbi  est,  o  mors,  stimulus  sive 
aculeus  tuus?  id  est,  spiculum,  quo  pun- 
gebas  et  ad  exitium  urgebas  univer.sum 
genus  humaniim.  Ac  si  dicant  Apostolus 
et  Propheta:  Mors  ita  penitus  et  perfecte 
destruetur  atque  delebitur ,  ut  nusquam 
exstent  amplius  in  sempiternum  ullae 
ejus  reliquiae. 

Sed  hoc  intellige  complendum  in  ele- 
ctis.  De  iis  enim  solis  Apostolus  loquitur. 
De  iisderu  et  propheta  sub  typo  populi 
Tsraelitici.  Nam  ad  reprobos,  qui  resur- 
gent  quidem,  sed  ut  semper  moriantur, 
pertinet  illud  Joannis  1.  epistolae  3. : 
Qui  non  diligit ,  manet  in  morte.  Et 
illud  apud  eundem  Apoc.  20.:  Infernus 
et  mors  missi  sunt  in  stagnum  ignis. 
Haec  est  mors  secunda.  Atque  hoc  est, 
quod  secundum  Hieronymi  interpretatio- 
nem  de  Domino  dicit  Jesaias  :  Praecipi- 
tabit  mortem  in  sempiternum.  Porro 
quem  mortis  stimulum  dixerit  Apostohis, 
exponit  sequentibus  verbis: 

56.  Stimulus  autem  mortis  peccatum 
est.  Stimulum  sive  aculeum  mortis  pec- 
catum  esse  dicit,  interpretante  Augustino 
lib.  3.  do  bapt.  parvul.  cap.  11.,  quia 
peccato  velut  aculeo  mors  facta  est.  Nam, 


ut  ait ,  peccati  punctu  mortificatum  est 
genus  humanum ;  quomodo  jignum  vitae 
dicitur,  quo  vita  hominis  fiat  aut  conser- 
vetur,  et  poculum  mortis,  quo  quis  mor- 
tuus  sit  aut  mori  possit.  His  enim  simili- 
bus  rem  explicat.  Adfertur  hic  sensus 
etiam  a  Fulgentio  lib.  de  incarn.  et  gratia 
Christi,  cap.  14.  Sed  considerandura  est, 
ApostoUim  de  raorte  h^qui  quasi  de  per- 
sona,  cui  tribuat  regnum,  imperium,  victo- 
riam,  queraadmodum  et  de  ea  locutus  est 
Rom.  4.  Unde  et  supra  vers.  26.  mortem 
vocavit  hostem,  qui  novissimus  destruetur 
(est  enim  Graece  {^avaTog  masculi  gene- 
ris),  et  nunc  proxime  eidem,  velut  hosti, 
prius  victori ,  postea  divicto  ac  prostrato, 
insultavit,  ac  stimulum  ei  adscripsit  tam- 
quam  telum ,  quo  figat  ac  perimat  homi- 
nes.  Hunc  igitur  stimulum  peccatum  esse 
dicit.  Quem  sensum  luculente  tradunt 
expositores  Graeci,  Theophylactus  et 
Oecumenius  his  fere  verbis :  Per  pecca- 
tum  fortis  est  raors,  utens  illo  vclut  armis 
quibusdam  ac  stimulo.  Nam  ut  scorpius 
ipse  quidem  vile  animalculum  est,  sed 
vim  habet  in  aculeo,  ita  et  mors  per  se  ac 
sine  peccato ,  tamquam  aculeo ,  nihil  om- 
nino  potest. 

Virtus  vero  peccati  lex.  Legis  men- 
tionemobiterinserit,  quiamortis  etpeccati 
meminerat,  ne  quis  Judaeus  aut  Judai- 
zans  putaret,  haec  mala  beneficio  legis 
tolli  posse ,  quum  lex  ea  provocet  magis 
ac  roboret;  ideoque  confugiendum  ad 
gratiam  Christi,  per  quam  (ut  indicat 
versu  sequenti)  a  peccato  siraul  et  morte 
victoriam  rcportamus.  Est  igitur  hic  sen- 
sus:  Peccatum,  mortis  stimulum,  usque 
adeo  lex  per  Moysen  data  removere  non 
potuit,  ut  etiam  vires  ei  majores  ex  occa- 
sione  subministraverit.  Per  legera  enim 
irritatur  concupiscentia,  et  augetur  pecca- 
tum,  si  gratia  desit.  Virtus  peccati  lex, 
ait  Augustinus  lib.  de  perfectione  justit., 
cap.  6. ,  quoniam  lex  prohihendo  auget 
peccati  cupiditatem,  nisi  diffundat  Spi- 
ritus  charitatem.  Hinc  S.  Thomas  virtu 
tem  iuterpretatur  aw.9nien<u/7?  in  ct>mmen- 
tario,  quod  exponens  1.  2.  quaest.  55. 
art.  3. :    Virtus  peccati,  inquit,  lex  dici- 

tur ,  in  quantum  per  legem  occasiona- 
liter  est  peccatum  augmentatum,  et 
quasi  ad  maximum  suum  posse  perve- 
nit.  Haec  nimirum  ejusdem  Apostoli 
doctrina  est  aliis  locis  ,  ut  Rom.  5. :  Lex 
suhintravit ,  ut  abundaret  delictum,  et 
cap.  7.:  Occasione  accepta ,  peccatum 
per  mandatum  operatum  est  in  me  om- 
nem  concupiscentiam. 

Nonnulli  legem  fomitis  significari  pu- 
tant ,  quae  virtus  peccati  est,  quia  per  se 
ad  peccatum  incitat.  Verum  lex  fomitis, 
ut  proprie  non  est  lex ,  ita  nec  usquam 
lex  vocatur,  nisi  cum  addito,  ut  lex  mali 
adjacentis  ,  membrorum  ,  peccati,  mortis, 
Rom.  7.  et  8. 

Quod  vero  Cajetanus  legem  interpre- 
tatur  Apostolo  dici  potentiam  peccandi. 
\A  Q%i,  posse  peccare:  Quoniam ,  inquit, 
lex  non  ponitur ,  nisi  potentibus  pec- 
care ;  unde  posse  peccare  et  lex  eodem 
currunt  tempore;  et  caetera,  quae  huic 
commentario  consectanea  philosopliatur  de 
vario  statu  hominis,  plane  extra  metam 
Apostoli  ab  eo  dicuntur.  Sed  hominem 
Graecae  linguae  ignarum ,  alias  doctissi- 
mum ,  fefellit  ambiguitas  Latini  vocabuli 
potentia ,  quod  legerat  in  versione  Eras- 
mi ;  cum  dictio  Graeca  ^wa\}xz ,  quam 
noster  interpres  optime  vertit :  virtutem, 
ejusmodi  homonymia  careat.  Ex  sensu 
Cajetani  sequitur,  etiam  in  statu  innocen- 
tiae  virtutem  peccati  legcm  fuisse.  Quod 
ille  quidem  concedit  ac  docet;  sed  nullus 
Theologus  hoc  ei  concesserit. 

57.  Deo  autem  gratias ,  qui  dedit 
nobis  victoriam.  Gratias,  Graece  xap^, 
gratia ,  id  est,  gratiarum  actio.  Subaudi: 
sit  aut  referatur.  Qui  dedit,  Graece 
bibovxi ,  id  est,  danti,  qui  dat ;  tametsi 
quidam  codices  habent :  i56vr'.  ^  qui  dedit. 
Gratias,  inquit,  Deo,  qui  dedit  et  dat 
nobis  victoriam  adversus  peccatum ,  mor- 
tis  stimulum,  ne  regnet  iu  nubis,  postea 
daturus  vietoriae  plenitudinem,  quando 
cum  peccato  mortem  ctiam  ipsam  per- 
fecte  superabimus  ,  resurrecturi  ad  vitam 
aeternam  et  incorruptibilem. 

Per  Dominum  7iostrum  Jesum  Chri- 
stum.     Per    eum    nempe,    cujus    merito 


redempti  sumus  a  tyrannide  peccati  et 
mortis;  non  autem  per  ]egem,  ut  quae 
peccatum  augendo  regnum  mortis  amplius 
promovit.  Continet  igitur  haec  sententia 
tacitam  probationem  resurrectionis  mor- 
tuorum ,  eamque  firmissimam.  Si  enim 
per  Christum  victoria  nobis  datur  de  pec- 
cato  et  morte,  ergo ,  sicut  peccatum,  ita 
et  mortem  penitus  tandem  destrui  opor- 
tet.  Mors  autem  non  destruitur ,  nisi  vita 
reddatur,  et  quidem  perpetua  ;  quod  non 
contingit,  nisi  per  resurrectionem  justis 
promissam.  Ex  hoc  praeterea  loco  docent 
Patres,  omnem  de  peccato  victoriam,  quae 
ad  salutem  veramque  justitiam  conducat, 
adscribendam  esse  gratiae  Dei  per  Chri- 
stum,  sine  qua  proinde  nullam  peccati 
tentationem  salutariter  et  ad  veram  justi- 
tiam  utiliter  superari  posse,  fatendum  sit. 

58.  Itaque ,  fratres  mei  dilecti ,  sta- 
biles  estote  et  immobiles.  Et  copula  non 
est  in  Graeco.  Doctrinam  exhortatione 
concludit,  qua  monet,  ut  in  fide  resur- 
rectionis  mortuorum,  juxta  doctrinam  a 
se  traditam,  persistant,  nec  ab  ea  pravis 
quorundam  sermonibus  sese  dimoveii  pa- 
tiantur. 

Abundantes  in  opere  Domini  semper. 
In  multis  codicibus  legitur :  in  omni 
opere  etc. ,  sed  probati  codices  non  ad- 
dunt  omni,  ut  nec  habetur  in  Graecis  et 
Syriacis.  Additum  arbitror  exemplo  alio- 
rum  locorum,  ubi  iegitur:  in  omni  opere 
bono,  ut  Col.  1,  10.  et  2  Thess.  2,  17. 
Hortatur,  ut  ad  fidem  rectam  etiam  opera 
bona  cumulatius  adjungant,  a  quibus 
despei'atio  resurrectionis  quosdam  revo- 
care  jam  coeperat,  dicentes :  Edamus 
et  bibamus;  cras  enim  moriemur.  Bona 
opera  vocat  opus  Domini ,  vel  quia  Do- 
minus  ea  diligit  et  exigit  a  nobis,  ut  ex- 
ponit  Theophylactus ,  adstipulante  Her- 
vaeo,  qui  interpretatur  opus  mandatorum 
Domini;  vel  quia  Dominus  ea  in  nobis 
operatur.  Deus  est  enim ,  ait  idem  Apo- 
stolus ,  qui  operatur  in  vobis  et  velle  et 
perficere ,  Philipp.  2.  Alibi  Paulus  opus 
Domini  vocat  illud ,  quo  specialiter  quis 
studet  Evangelio  Christi  Domini  prove- 
hendo,    ut  capite  sequenti  de  Timotheo 

loquens:  Opus  enim  Domini  operatur, 
sicut  et  ego,  et  Philipp.  2.  de  Epapliro- 
dito:  Propter  opus  Christi  usque  ad 
mortem  accessit.  Sed  ea  strictior  acceptio 
videtur  operis  Domini,  quam  quae  prae- 
senti  loco  conveniat,  ubi  generalis  est 
exhortatio  fidelium  ad  opera  bona.  Quam- 
quam  generaliter  intelligi  potest  opus 
Domini,  quodcumque  fit  ad  Christi  Do- 
mini  gloriam  et  honorem ,  quale  esse  de- 
bet  omne  opus  hominis  Christiani. 

Scientes,  quod  labor  vester  non  est 
inanis  in  Domino.  Hocest:  Certissime 
persuasi,  quod  opera  vestra  bona  non 
erunt  a  mercede  vacua  apud  Dominum, 
uti  sunt  illis,  qui  resurrectionem  non  cre- 
dunt;  sed  praemium  asseqv,entur  immor- 
talitatis  et  gloriae,  idque  secundum  gra- 
dus  pro  ratione  meritorum  diversos,  prout 
dictum  est  in  superioribus.  Quod  totum 
intellige:  Si  iu  finem  usque  perseverave- 
ritis.  Nam  perseverantiam  hortabatup 
verbis  praecedentibus.     Alioqui  laborem 


fidelium  inanem  reddi,  si  non  perseverent, 
alibi  docet,  ut  Gal.  3. ,  dicens:  Tanta 
passi  estis  sine  causa.  Laborem  vocat 
opera  bona,  quod  non  sine  labore  et  mo- 
lestia  fiant.  Nam  et  corpus ,  quod  cor- 
rumpitur ,  aggravat  animam ,  Sap.  9., 
et:  Caro  concupiscit  adversus  spiritum, 
Gal.  5.,  et:  Omnes ,  qui  pie  volunt  vi- 
vere  in  Christo  Jesu,  persecutionem 
patientur ,  2  Tim.  2.  Partem  illam  :  in 
Domino ,  quidam  interpretantur:  per 
Dominum  ,  ut  sensus  sit ,  laborem  futu- 
rum  non  inanem ,  sed  utilem  et  fructuo- 
sura  per  meritum  Christi.  Verum  sugge- 
rit  Oecumenius ,  per  hyperbaton  ad  labo- 
rem  referri  posse  hoc  sensu :  labor  vester 
propter  Dominum  susceptus  non  erit 
frustraneus.  Ostendit  autem  haecAposto- 
lica  adhortandi  forma ,  quam  falsum  sit 
ac  delirio  simile,  quod  docent  haeretici, 
in  bonis  operibus  non  esse  respiciendum 
ad  retributionem  mercedis  a  Deo  propo- 
sitae. 


CAPUT  DECIMUM  SEXTUM. 

De  collectis  autem,  quae  fiunt  in  sanctos  ^) ,  sicut  ordinavi  Eccle- 
siis  Galatiae^),  ita  ct  vos  facite.  2.  Per  unam  sabbati  unusquisque 
vestrum  apud  se  seponat ,  recondens,  quod  ei  bene  placuerit,  ut  non, 
cum  venero,  tunc  collectae  fiant^).  3.  Cum  autem  praesens  fuero,  quos 
probaveritis  per  epistolas,  hos  raittam  perferre  gratiam  vestram  in  Je- 
rusalem.  4.  Quod  si  dignum  fuerit^),  ut  et  ego  eam^),  mecum 
ibunt.  5.  Veniam  autem  ad  vos.  cuni  Macedoniam  pertransiero  ^) ;  nam 
Macedoniam  pertransibo.  6.  Apud  vos  autem  forsitan  manebo,  vel  etiam 
hiemabo^),  ut  vos  me  deducatis,  quocuraque  iero.  7.  Nolo  enira  vos 
modo  in  transitu  videre ;  spero  enim ,  me  aliquantulum  temporis  manere 
apud  vos,  si  Dominus  permiserit.  8.  Permanebo  autem  Ephesi  usque 
ad  Pentecosten  ^).  9.  Ostium  enim  mihi  apertum  est  magnum  et  evi- 
dens;  et  adversarii  multi.  10.  Si  autem  venerit  Timotheus^),  videte. 
ut  sine  timore  sit  apud  vos;  opus  enim  Domini  operatiir,  sicut  et  ego. 
11.  Ne  quis  ergo  illum  spernat^^');  deducite  autera  iUura  in  pace,  ut 
veniat  ad   rae;    exspecto    enim    illum    cum    fratribus.      12.  De  Apollo '') 


n  2  Cor.  8,  9.  Rrtm.  l.i,  26.  2)  Act.  11.  29.  3)  2  Cor.  8.  11.  12.  *)  2  Cor.  9,  6. 
s)  Rom.  15,  25.  e)  Act.  16,  11.  12.  17,  1.  19.  21.  ■)  Rom.  15,  24.  *)  .\ct.  19,  8-10. 
9)  Cap.  4,  17.    Act.  19,  22.     »")  1  Tim.  4,  12.     ")  Act.  18,  24. 

autem  fratre  vobis  notum  facio,  quoniam  multum  rogavi  eum,  ut  veniret 
ad  vos  cum  fratribus ;  et  utique  non  fuit  voluntas ,  ut  nunc  veniret ; 
veniet  autem,  cum  ei  vacuum  fuerit.  13.  Vigilate,  state  in  fide,  viri- 
liter  agite ,  et  confortamini ').  14.  Omnia  vestra  in  charitate  fiant^). 
15.  Obsecro  autem  vos,  fratres,  nostis  domum  Stephanae^),  et  Fortu- 
nati  et  Achaici ,  quoniam  sunt  primitiae  Achaiae ,  et  in  ministerium 
sanctorum  ordinaverunt  se  ipsos,  16.  ut  et  vos  subditi  sitis  ejusmodi, 
et  omni  cooperanti  et  laboranti.  17.  Gaudco  autem  in  praesentia 
Stephanae ,  et  Fortunati  et  Achaici ,  quoniam  id ,  quod  vobis  deerat, 
ipsi  suppieverunt ;  18.  refecerunt  enim  et  meura  spiritum,  et  vestrum. 
Cognoscite  ergo,  qui  hujusmodi  sunt.  19.  Salutant  vos  Ecclesiae  Asiae. 
Salutant  vos  in  Domino  multum  Aquila  et  Priscilla^)  cum  domestica 
sua  ecclesia,  apud  quos  et  hospitor^).  20.  Salutant  vos  omnes  fratres. 
Salutate  invicem  in  osculo  sancto '^).  21.  Salutatio  mea  manu'^)  Fauli. 
22.  Si  quis  non  amat  Dominum  nostrura  Jesura  Christum,  sit  anatheraa ; 
Maran  Atha^).  23.  Gratia  Domini  nostri  Jesu  Christi  vobiscum  ^).  24. 
Charitas  mea  cum   omnibus  vobis  in  Christo  Jesu.      Araen. 


SlMMAUiliyi  CAPiTlS  DECIMl  SEXTl. 

Horfatur  ad  eleemosynam  in  sanctos  pauperes  conferendam.  Adventum  suum  promiftif.  Apollo 
fralrem,  quod  non  venerit,  excusat.  Tiraotheum  et  Stephanae  domum  commendat,  ac 
salulalionibus  epistolam  claudit. 


1.  De  coUectis  autem ,  quae  fiunt  in 
sanctos,  sicut  ordinavi  Ecclesiis  Gala- 
tiae ,  ita  et  vos  facite.  Opportune  jam 
stib  finem  epistolae  subjicit  Apostohis 
exhortationera  de  colligenda  pecunia  in 
subsidium  pauperum  fidelium,  qni  erant 
Hierosolymae.  Cnjus  quidem  collectae 
passim  per  Ecclesias  indicendae  quae 
causa  fuerit  (non  enim  hic  agitur  de  ea, 
cujus  meminit  Lucas  Actor.  11.  et  12., 
sed  de  alia  posteriore),  exponemus  in 
comment  epist.  ad  Galatas,  cap.  2.,  ubi 
dicit  Apostolus  :  Tantum  ut  pauperum 
memores  essemus ,  quod  etiam  sollicitus 
fui  etc.  Quemadmodum  aiitem  prioris 
eleemosynae,  sic  et  hujus  procurandae 
atque  Hierosolymam  mittendae  vel  etiam 
perferendae  negotium  Paulo  simul  et 
Barnabae  datum  fnerat;  licet  inposteriori 
Silas  Barnabae  snccesserit,  ut  docebimus 


in  comm.  2  Cor.  8,  ad  illa  verba :  Sed  et 
ordinatus  est  ah  Ecclesiis  comes  pere- 
grinationis  nostrae  in  hanc  gratiam  ctc. 
Vide  etiam,  quae  dicta  ad  illud  Rom.  15.: 
Probaverunt  enim  Macedonia  et  Achaia 
collationem  aliquam  facere  in  pauperes 
sanctorum,  qui  sunt  in  Jerusalem. 
Graece  pro  collectis  est  Aoyta  singulari 
numero ,  quam  Chrysostomus  auAXoyi^v 
exponit,  id  est,  coUectionem  seu  colla- 
tionem. 

Ecclesiastico  more  collecta  vocatur, 
quomodo  missa  pro  missione,  et  remissa 
pro  remissione.  Postea  coepit  usurpari 
nomen  collectae  etiam  pro  conventu  sacro, 
quod  in  eo ,  fidelibus  oflFerentibus,  col- 
lecta  fieri  soleat.  Unde  est  illud  Hiero- 
nymi  in  comm.  epist.  ad  Gal.  6.  de  Joanne 
Apostolo,  jam  admodum  sene,  quod  nihil 
aliud  per  singulas  solebat  proferre  col- 


1)  Cap.  15.  3.3.    2)  Cap.  13.    33  cap.  1,  16.     *)  Act.  18,  2.  18.    »3  Rom.  16,  5.  6)  Rora. 
16,  16.     '}  Col.  4,  18.  2  Thcss.  3,  17.     «)  Apoc.  2?,  20.     9)  Rom.  16,  24. 

lectas ,  nisi  hoc :  FilioU,  diligite  alteru- 
trum.  Pro  verbo  fiunt  in  Graeco  nihil 
exprimitnr ,  ut  verti  possit :  De  collecta, 
(juae  fit,  aut  quae  facienda  est  in  sonc- 
tos,  aut  absque  supplemento  verbi ,  quo- 
modo  traustulit  Erasmus:  De  coUatione 
in  sanctos.  Sensus  Apostoli:  Quod  atti- 
net  ad  collectam  seu  collectionem  pecu- 
niae  faciendam  pro  sustentatione  sancto- 
rum,  id  est,  Christianorum  egentium  (de 
Hierosolymitani'^  l(iquitur),  sicut  ordinavi, 
constitui  ac  praecepi  Ecclesiis  regionum 
Galatiae,  ut  facerent;  ita  vos  quoque 
facite.  Ordinationem  Graeci  praeceptum 
diserte  interpretantur,  cum  annotant  Apo- 
stolum  non  dixisse:  hortatus  sum ,  aut 
suasi,  sed  ordinavi ,  videlicet  necessita- 
tem  praecepti  imponens.  Unde  et  prae- 
ceptive  Corinthiis  dicit :  ita  et  vos  facite. 
Quod  observandum  propter  haereticos, 
praeceptivam  potestatem  Ecclesiae  prae- 
fectis  adimentes.  Nec  vero  contrarium 
huic  esse,  quod  de  eadem  re  scribens  in 
2.  epist.  cap.  8.  sic  ait :  Non  quasi  im~ 
perans  dico ,  et  iterum :  Consilium  in 
hoc  do ,  ostendemus  in  illius  loci  com- 
mentario.  Quomodo  sequatur  ex  hoc  loco, 
scriptam  fuisse  hanc  epistolam  ante  eam, 
quae  scripta  ert  ad  Romanos ,  diximus  in 
hujus  argumento.  Porro  verbum  facite 
non  Bolum  pertinet  ad  collectam  instruen- 
dam ,  verum  etiam  ad  modum,  qui  prae- 
scribitur  verbis  subjunctis. 

2.  Per  unam  sabbati.  Graece  sabba- 
torum ,  numero  plurali,  quemadmodum 
et  Graece  legitur :  una  sabbatorum,  apud 
quatuor  Evangelistas  in  historia  resur- 
rectionis  Domini,  et  Act.  20,  7.  Dicitur 
autem  una  sabbatorum  Hebvaea  phrasi 
prima  sabbatorum,  quomodo  Geu.  1.  dies 
una ,  \d  ek  ,  prima.  Prima  vero  sabbato- 
rum,  id  est,  ea  dies,  quae  prima  est  in 
hebdomada  dierum.  Nam  et  ipsa  hebdo- 
mada  Judaeis  sabbatum  vocabatur,  ut 
Luc.  18.:  Jejuno  bis  in  sabbato ;  et  sin- 
gulae  dies  hebdomadae  vocabantur  sab- 
bata,  quarum  dierum  septima  quidem 
proprie  sabbatum  erat ,  ac  suo  nomine 
signabatnr,  veliquae  vero  suis  numeris 
exprimebautur  hoc  modo:  una  sabbato- 


rum ,  secunda  sabbatorum ,  etc.    Quod  et 
in  consuetudine  Ecclesiae  remansit  usque 
ad  Augustini  tempora ,   ut  loco  feriarum 
diceretur  secunda ,  tertia,  quarta,  quinta, 
sexta  sabbati,   quemadmodum  liquet  ex 
ipsius    Augustini    epist.    ad    Casulanum 
presb.,  num.  86.  Quamvis,  ut  feriae  nun- 
cupentur  secunda,   tertia,  etc,  in  eccle- 
eiasticis    officiis    usitatissimum    est  jam 
olim  ,   etiam  ante  Silvestri  tempora ,   qui 
decretum  ea  de  r3  fecit.    Atque  utinam 
id   aeque  receptum    esset   usu   loquendi 
quotidiano  potius ,   qiiam  ut  planetarum, 
seu    verius   deorum    getilium   nominibus 
hebdomadae   dies   appellarentur  a  Chri- 
stianis.     Quem  morem ,   utique  nobic  ex 
gentilifate  reliquum  ,   vehementer  impro- 
bat  Augustinus,  exponens  psalmi  93.  titu- 
him  ,    in   quo  nominatur  quarta  sabbati. 
Improbat  etiam  et  acriter  exagitat  Jaco- 
bus  Faber  in  annot.  hujus  loci.     Igitur 
una  sabbatorum  erat,  quam  Ecclesia  jam 
ab  illo  tempore  vocare  coepit  diem  Do- 
minicam,  quod  in  ea  resurrexisset  a  morte. 
Sic  enim   appellatur  a  Joanne   Apostolo 
Apoc.  1.,  ut  proinde,   diei  Dominicae  no- 
men  et  institutionem  ad  Apostolos  refe- 
rendam  esse,   non  sit  dubitandum.  Porro 
diem  hanc ,  id  est ,  Dominicam ,  per  unam 
sabbatorum    significari ,    manifestum    est 
ex  locis  jam  indicatis  Evangelistarum ,  in 
quibas  iina  sabbatorum  resurrexissc  Do- 
minum  testantur. 

Admodum  vero  congruenter  diem  Do- 
minicam  collectis  faciendis  assignat  Apo- 
stolus ,  quod  in  ea  finitis  operis  totius 
hebdomadae ,  Deo  vacaretur ,  ac  de  more 
per  Apostolos  instituto  fierent  oblationes 
fidelium  ad  altare.  Cujus  rei  meminitinter 
alios  Prudentius  in  hymno  de  S.  Lauren- 
tio.  Eiindemque  morem  oblationum,  die- 
bus  Dominicis  terapore  sacrificii  coUigen- 
darum ,  in  hunc  usque  diem  Ecclesia  re- 
tinet. 

Postremo  notandum  ,  in  Graeco  sic  ha- 
beri :  xotra  fitav  3afj^d-0i\ ,  secundum 
unam  sabbatorum.  Pro  quo  legit  Augu- 
stinu.o:  secundum  unam  sabbati ,  lib.  2. 
de  sermone  Domini  in  monte,  cap.  17.  et 
alibi.  Erasmus  vertit:  in  una  sahbatorum , 


778 


COMMENTARIUS  IN  CAP.  XVI. 


quasi  sensus  sit:  in  die  Dominica,  scilicet 
aliqua  per  vos  constituenda.  Sic  enim 
nude  partem  hanc  multi  iutelligunt.  Ve- 
rum  praepositionem  Graecam  melius  La- 
tine  reddidit  vulgatus  interpres ;  per  unam. 
Sensus  enim  est :  per  dies  Dominicas, 
singulis  diebus  Doniinicis.  Locutio  similis 
cum  illa  Tit.  1.  xata  TioXtv^  id  est, 
per  civitates ,  nempe  singulas.  Atque 
eum  sensum  vult  tran.slatio  Syriaca :  In 
omni  una  die  in  sabbato,  hoc  est,  prima 
quaque  die  hebdomadae. 

Hanc  vero  particulam  alii  praecedenti- 
bus  annectunt ,  alii  sequentibus.  Si  prae- 
cedentibus  annectatur,  sensus  erit,  Apo- 
stolum  praecipere  Corinthiis,  ut,  sicut 
ordinaverat  Ecclesiis  Galatiae,  ita  et  ipsi 
faciant  per  singiilas  dies  Dominicas.  Sin 
jungas  sequentibus,  praecipit,  iisdem  die- 
bus  fieri,  quod  proxime  sequitur.  Ubi  et 
dicemus ,  uter  contextus  potior  sit. 

Unusquisque  vestrum  apud  se  sepo- 
nat,  recondens ,  quod  ei  bene  placuerit. 
Seponat,  Graece  xi%ixu),  ponat,  quo- 
modo  legit  Augustinus  loco  proxime  ci- 
tato ,  necnon  in  Speculo  ;  item  Primasius 
in  commentario,  et  Beda  tam  in  textu, 
quam  in  iis,  quae  refert  ex  Augustino. 
Posteriores  fere  legunt:  reponat ,  ut 
Haimo  ,  Lombardus ,  Hervaeus ,  S.  Tho- 
mas  et  alii;  tametsi  inter  haec  tria,  po- 
nat,  seponat ,  reponat ,  parum  discrimi- 
nis  est.  Recondens,  Graece  {^r^aauptCcov^ 
thesaurizans.  Quod  de  eo  proprie  dici- 
tur,  qui  paulatim  collecta  reponit  et 
cumulat.  Hoc  ultimum :  quod  ei  bene 
placuerit,  ita  legitur  in  Graeco:  o  ti  av 
£uo5d)Tai.  Id  Valla  vertendura  existimat: 
quod  facile  factu  sit ,  sive  quod  bene 
cedat.  Erasmus :  quidquid  commodum 
fuerit.  Alii  melius :  quod  successerit. 
Nam  Graeci  -verbi  propria  significatio  est 
prosperari  in  viis,  id  est,  actionibus  suis, 
prospereagere.  Quo  etiam  usi  suntLXX., 
cum  ahbi,  tum  in  psalm  L,  ubi  Latine 
legitur:  et  omnia ,  quaecumque  faciet, 
prosperabuntur.  IJsus  est  et  Paulus 
Rom.  L,  ubi  Latine:  Si  quo  modo prospe- 
rum  iter  habeam. 


Itaque  sensus  est:  Prout  cuique  bene- 
dixerit  Deus  ac  proveutum  prosperaverit, 
pro  modo  facultatum  seu  lucri  hebdoma- 
darii,  quisque  seponat  et  curaulum  faciat 
tribuendum  in  collectam  publicam.  Et 
ita  fere  expositores  Graeci.  Locus  mora- 
lis  ad  exhortandum  simili  modo  plebem, 
ut  de  justo  hicro  totius  hebdomadae  por- 
tionem  aliquam  seponant  in  eleemosynas 
pauperum,  eoque  pacto  sua  peccata  redi- 
merc  studeaut  apud  Deum.  Suspicatur 
Erasmus,  interpretem  nostrum  vertentem : 
quod  ei  bene  placuerit ,  iu  Graeco  le- 
gisse:  suSox^Tai^  ut  sensus  sit:  quidquid 
probaverit  ac  plasitum  ei  fuerit.  Sed  ver- 
bum  £uo5u)Tatj  quod  in  omnil;us  est  Grae- 
cis,  magis  aptum  est  exhortatioui  prae- 
senti. 

Porro  cum  dies  Domiuica  non  tam  ad 
seponeudum  et  recondendum  aUquid  de 
rebus  suis,  quam  ad  expromeudum  et 
conferendum  in  collectam  publicam,  fuerit 
deputata  ,  potius  sane  videtur  iHud  :  per 
unam  sabbati ,  construendum  cum  parte 
praecedenti,  quae  ipsius  collectae  memi- 
nit,  quam  cum  ista,  quae  seponere  ac 
recondere  jubet.  Crysostomus  quidem,  et 
autor  glossae  ordinariae,  et  alii  post  eam 
ita  Paulum  intellexerunt,  quasi  velit,  pe- 
cuuiam  cujusque,  quam  conferre  cogita- 
ret,  sepositam  acrecouditam  apud  ipsum 
remauere,  velut  depositarium ,  uti  Caje- 
tanus  loquitur,  donec  universa  collecta 
mittenda  essetHierosoIymaiu;  idque  Pau- 
lum  ad  hunc  modura  statuere,  ne  forte 
Ecclesiae  rainistri,  qui  servandara  pecu- 
niara  accepissent,  in  suspicionera  venirent, 
tamquara  non  integra  fide  eam  tractantes. 
Verum  ,  ut  taceam  ,  quara  parum  pruden- 
ter  unicuiqae  servauda  rehnqueretur  ea 
pecunia,  quam  prius  destinasset  iu  elee- 
mosyuara  (uara  interim  variae  possent 
occurrere  vel  occasiones ,  vel  etiam  ne- 
cessitates  expendendi),  repugnat  ea  praxis 
tura  rationi  ipsius  colJectae,  tum  consue- 
tudini  Ecclesiae ,  juxta  quam  singulis 
Dominicis  ad  altare  Doraini  fiebant  obla- 
tiones,  non  reportandae  domum  ab  oflfe- 
rentibus,  sed  a  ministris  Ecclesiae,  quo- 
rum  probata  erat  fides,   asservandae  in 

usus  pios  ac  necessarios.  Atque  boc  satis 
etiam  declarat  pars  sequens  : 

Ut  non ,  cum  venero ,  tunc  collectae 
fiant.  Vult  Apostolus ,  collectas  prius 
fieri ,  particulatim  per  Dominicas ,  ut, 
quum  venerit,  paratas  eas  inveiiiat ,  ita 
nimirum ,  ut  summa  ex  iis  conflanda  sta- 
tim  mitti  posset  Hierosolymam. 

3.  Cum  autem  praesens  fuero,  quos 
prohaveritis  i^er  epistolas ,  hos  mittam 
perferre  gratiam  vestram  in  Hierusa- 
lem.  Praesens  fuero,  Graece  unum  ver- 
bum  Tiapayevtofjiat  ^  advenero ,  vel  ad- 
fuero.  lllud :  per  epistolas,  sequentibus 
adjungendum  esse,  diserte  monent  Theo- 
pbylactus  et  Haimo ;  ut  sit  sensus :  Quos- 
cumque  ex  vobis  probaveritis  fideles  et 
aptos  ad  boc  opus ,  eos  ego  mittam  cum 
litteris  meis  commendatitiis  ac  testibus 
tum  vestrae  cbaritatis  ac  benevolentiae, 
tum  probitatis  ipsorum,  ut  perferant  gra- 
tiam  vestram  (quod  alius  munificentiam, 
alius  magnificentiam  vestram  transtulit), 
hoc  est ,  gratuitum  ac  liberale  donum 
vestium,  ad  pauperes  fideles,  qui  sunt 
Hierosolymis.  Hunc  ordinem  constructio- 
nis  servant  et  alii  plerique  expositores, 
tam  Graeci ,  quam  Latini. 

Verum  quia  pbrasis  incommoda  est, 
nec  usitata,  u)  quis  dicatur  mitti  per  epi- 
stolas,  id  est,  cum  epistolis ,  fortasse 
rectius  ea  particula  jungetur  verbo  pro- 
baveritis ,  hoc  sensu;  Postquam  adve- 
nero ,  tunc,  quos  probaveritis  per  episto- 
las ,  quas  scilicet  dabitis  illis  Hieroso- 
lymam  cum  subsidio  perferendas,  eos 
mittam,  ut  perferant.  Uistinguit  et  exponit 
hoc  modo  Benedictus  Arias.  Atque  eam 
distinctiouem  videre  est  adhibitam  iu 
bibliis  correctionis  Romanae.  Nam  et 
series  sermonis  huc  magis  invitat. 

Annotat  Cbiysostoraus ,  quem  Theo- 
pbylactus  et  Oecumenius  sequuntur,  hanc 
collationem  ab  Apostolo  gratiam  appel- 
lari,  ut  et  alias  benedictionem  et  com- 
municationem  ,  2  Cor.  8.  et  9.,  quod  hae 
civiles  sint  et  honorificae  nuncupationes 
subsidii;  caeterum  studio  eum  abstinuisse 
a  nomine  eleemosynae ,  quod ,  ut  Oecu- 
menius    ait ,    miserum    sit    eleemosynae 


vocabulum,  et  indignum  sanctis  illis,  qui- 
bus  mittendum  erat  subsidium.  Quam- 
quam  hoc  vocabulum  Apostolus  non  om- 
nino  tacuit.  Nam  Actor.  24.  apudFelicem 
praesidem  affirmat ,  se ,  eleemosynas  fac- 
turum  in  gentem  suam,  venisse  Hiero- 
solymam. 

4.  Quod  si  dignum  fuerit ,  ut  et  ego 
eam,  mecum  ibunt.  Quod  si,  inquit,  res 
tanti  erit,  ut  decens  et  consentaneum  ju- 
dicetur,  vel  me  ipsum  proficisci,  gratiam 
vestram  perlaturum  Hierosolymam  ,  non 
ibo  solus,  sed  eosdem  illos,  quos  proba- 
veritis,  comites  profectionis  habere  volo; 
scilicet  ut  testes  integritatis  ac  fidei 
meae.  Id  enim  agit  Apostolus ,  ne  suum 
aliquod  commodum  in  boc  negotio  col- 
lectionis  pecunirriae  spectare  videatur. 
Quam  suspicionem  ad  avertenda  scandala 
pusillorum ,  merito  studet  omnibus  modis 
a  se  removere.  Porro  dicens :  si  dignum 
fuerit,  tacite  exstimulat  eos  ad  largiorem 
collectam ,  videlicet  tautam ,  quae  Apo- 
stoli  perferentis  ministerio  non  sit  indigna. 

5.  Yeniam  autem  ad  vos,  cum  Ma- 
cedoniam  pertransiero.  Nonnulli ,  inter 
quos  Aquinas,  existimant ,  Paulum  hic 
loqui  de  prima  sua  profectione  in  Mace- 
doniam,  quae  describitur  Actor.  16.,  quan- 
do  vir  Macedo  per  visionem  Paulo  dixit: 
Transicns  in  Macedoniam  adjuva  nos. 
Sed  id  ex  eodem  libro  Actorum  refellitur. 
Nam  prima  profectio  Pauli  inMacedouiam 
contigit  antea,  quam  Corinthiis  Evange- 
lium  praedicasset.  Quod  demum  factum 
scribitur  Actor.  18.  Constat  igitur ,  Apo- 
stohun  de  alio  per  Macedoniam  transitu 
loqui ,  nec  dubitandum  arbitror  ,  quin  de 
eo,  cujus  mentio  fit  Actor.  19.,  Luca  re- 
ferente  de  Paulo,  cum  adhuc  Ephesi  mo- 
raretur,  quod  proposuit  in  Spiritu,  trans- 
ita  Macedonia  et  Achaia,  ire  Hieroso- 
lymam ,  et  iterum  cap.  20.,  ubi  Paulum 
refert  profectum  esse,  ut  iret  in  Mace- 
doniam  ,  et  partes  iUas  perambulasse  ; 
deinde  venisse  in  Graeciam.  Liquet  etiam 
ex  hoc  loco,  illud,  quod  dixit  supra  cap. 
4.:  Veniam  ad  vos  cito,  non  sic  acci- 
piendum,  quasi  statim  ac  recta  Corinthum 
proficisci    statuisset,    sed    cum    primam 

posset,  transita  tamen  pvius  Maccdonia, 
quemadmodv.in  illic  exposui. 

Quaeritur  autem,  an,  quod  hic  affirmat 
ac  promittit  Apostolue ,  se  ventunim  ad 
Corinthios  ,  facto  praestiterit.  Dubitandi 
ratio  est  ex  2.  epist.  cap.  1.,  iibi  se  ex- 
cusat,  ac  notam  levitatis  a  se  repellit, 
causam  reddens,  cur  juxta  promissum  non 
venerit.  Volui,  inquit,  prius  venire  ad 
vos ;  et  mox :  Cum  ergo  hoc  voluissem, 
numquid  levitate  usus  sum?  utsit  apud 
me :  Est  et  no7i  ?  et  sub  finem  capitis : 
Parcens  vobis  non  veni  ultra  Corinthum. 
Propter  haec  multi  putant,  Apostolum, 
quod  hoc  loco  se  facturum  pollicetur,  id 
postea  non  implesse,  justa  tamen  ratione 
dimotum  a  proposito.  Verum  re  bene  ex- 
pensa,  et  iis,  quae  dicuntur  in  2.  epist., 
collatis  cum  loco  praesenti ,  comperietur, 
Apostolum  plane  id  praestitisse ,  quod  hic 
promittit,  ac  proinde  non  de  eo  quasi 
non  praestito  sese  excusare,  sed  de  alio 
quodam  suo  promisso. 

Nam  Apostolum,  pertransita  Macedo- 
ria,  Coriuthum  adiisse,  primum  locus 
Actorum  supra  citatus  satis  ostendit,  ubi 
dicitur,  partibus  Macedouiae  perambula- 
tis,  venisse  iu  Graeciam,  id  est,  Achaiam, 
nt  Lucas  expressit  verbis  prioribus;  ibi- 
demque  tres  menses  egisse ,  ut  credibile 
non  sit,  eum  tunc  Corinthum,  in  ea  re- 
gione  sitam,  prout  statuerat  ac  promiserat, 
non  accessisse,  quum  vel  maxime  propter 
Corinthios  in  Achaiam  veuisset.  Deinde 
probat  epist.  ad  Roman.,  ab  eo  scripta 
Corinthi  post  hanc  et  secundam  ad  Co- 
rinthios  epistolam,  ut  in  ejus  argumento 
demonstravimus. 

Caeterum  excusationem ,  quae  est  in 
secunda  epistola,  non  respicere  promis- 
sum  hujus  loci,  sed  aliud  quoddam  ac 
diversum,  eo  loco  docebimus.  Sunt,  qui 
hic  annotent,  Apostolum,  cum  diceret: 
veniam  ad  vos,  ac  rursum :  Macedoniam 
pertransiho ,  non  addidisse  illud  in  tali- 
bus  consuetum :  Si  Dominus  voluerit, 
eo ,  quod  de  voluntate  Dei  certus  esset 
per  revelationem.  Id  enim  significatiim 
esse  verbis  illis,  quae  citavimus  ex  Act. 
19. :  Proposuit  in  Spiritu,  transita  Ma- 


cedonia  et  Achaia,  ire  Hierosolymam. 
Sed ,  puto ,  falluntur.  Nam  illa  revelatio 
non  erat  de  transeunda  Macedonia  et 
Achaia ,  sed  de  adeunda  Hierosolyma ; 
sicut  dicit  Act.  20.:  Ecce ,  alligatus  ego 
spiritu ,  vado  in  Hierusalem. 

Non  est  autem  necesse ,  quoties  nos 
aliquid  facturos  dicimus ,  addere  A^erbo : 
si  Dominus  voluerit;  sed  interdum  ver- 
bo ,  semper  intellectu.  Quod  et  a  Paulo 
factum,  facile  est  docere.  Nam  et  infra  j 
vers.  7.  addit:  Si  Dominus  permiserit, 
et  supra  cap.  4.  brevi  se  venturum  pro- 
mittit,  si  Dominus  voluerit.  Alibi  vero 
nihil  addit,  ut  Rom.  15.,  nunc  Hieroso- 
lymam,  nunc  in  Hispaniam  se  profectu- 
rum  dicens.  Illud  notandum  ,  hujusmodi 
verba  non  affirmare  rei  eventum ,  sed 
significare  voluntatem  animique  pro^.osi- 
tum  ,  et  aliquando  promissiouem.  Quare 
si  non  succedat  eventus ,  nihil  pro])terea 
falsi  fuit  in  verbis ;  dum  tamen  ex  animo 
et  fide  dicta  fuerint. 

Nam  Macedoniam  pertransibo.  Graece 
SiepxofJLa'.,  transeo  sivq  pertranseo ,  nisi 
quod  hoc  verbum  more  sui  simplicis  etiam 
futuri  significationem  habet.  Et  ita  su- 
mendum  hoc  loco,  res  ipsa  docet.  Nam 
Ephesi  in  Asia  haec  scribit  Paulus,  nec 
statim  discessurus  iu  Macedoniam,  sed, 
uti  paulo  post  dicit,  usque  ad  Pentecosten 
in  ea  urbe  mansurus.  Unde  plerique  ver- 
tunt:  transibo,  transiturus ,  aut  per- 
transiiurus  sum. 

6.  Apud  vos  autem  forsitan  manebo. 
Graece  %a^OL\iz\Gi ,  permanebo.  Ac  si 
dicat:  Adventus  meus  ad  vos  non  erit 
transitus  solum,  ut  dixi  de  Macedonia, 
sed  erit  mora  diuturnior.  Apparet  autcm, 
fiiisse  moram  trium  fere  mensium,  ex  loco 
prius  citato  Actor.  20.  Addit  forsitan, 
propter  rei  incertitudinem.  Unde  scquenti-^ 
versu  hoc  ipsum  repetens  adjicit:  Si  Do- 
minus  permiserit. 

Vel  etiam  hiemabo.  Id  est,  totam 
hiemem  apud  vos  peragam.  Chrysostomus 
hunc  locum  sic  accipit,  ut  seutiat  Pauhis, 
se  venturum  ad  eos  aestate ,  fortassis  au- 
tem  et  hiemem  apud  eos  transacturum. 
Videtur  autem  Apostolus  hoc  consilium 

de  bieme  apud  Corinthios  agenda  postea 
mutasse.  Nam  sub  finem  epistolae  ad 
Titum,  quae  scripta  putatur  eodem  anno, 
constitutum  sibi  dicit  Nicopoli  hiemare. 

JJt  vosmededucatis,  quocutnque  iero. 
Hoc  est :  Ut ,  quando  mihi  a  vobis  quo- 
cumque  discedendum  erit,  vos  abeuntem 
honoris  causa  prosequamini,  etiam  viati- 
cum,  si  opus  sit,  suppeditaturi;  quae  pars 
est  honoris.  Ut  particula  non  hic  causam 
finalem  significat,  sed  bonum  aliquod 
consequenri,  nec  tam  ipsius  Pauli,  quam 
Corinthiorum.  Nam  fideles  honorificum 
sibi  ducebant ,  si  suum  Apostolura  a  se 
discedentem  deducerent.  De  qua  hujus 
verbi  sigiiificatione  plura  diximus  ad  illud 
Eom.  15.:  Et  a  vobis  deducar. 

7,  Nolo  enim  vos  modo  in  transitu 
videre.  Transitum  intelligit,  quo  sit  iturus 
inMacedoniam,  quod  esset:  obiter  tantum 
ac  velut  per  occasionem ,  dum  alio  yvo- 
perat,  eos  invisere.  Modo,  Graece  apxi, 
nunc,  non  significat  tempus  praesens 
aut  proxime  instans  (cogitat  enim  ad- 
huc  aliquantisper  haerere  Ephesi) ,  sed 
proximam  prcfectionem. 

Spero  enim,  me  aliquantulum  tem- 
poris  manere  apud  vos.  Graece  ad  ver- 
bum :  Spero  autem  tempus  aliquod  per- 
manere  apud  vos.  Quod  Latinius  dicas  : 
Sed  spero,  tempus  aliquantum  perman- 
surum  me  apud  vos.  Aliquantum ,  non 
aliquantulum ,  legitur  in  textu  Ambro- 
siastri  et  Primasii ;  necnon  in  Speculo 
Augustini.  Et  res  ipsa  postulat  ita  legen- 
dum.  Neque  enim  Paulus  sentit,  perexi- 
guo  tempore  se  mansurum  apud  Corin- 
thios;  sed  ideo  noUe  se  dicit  eos  modo  in 
transitu  videre ,  ut  postea  longiorem  mo- 
ram  apud  eos  trahat ,  etiam  per  hiemem 
integram,  uti  supra  dixit. 

Si  Doniinus  permiserit.  Dominum 
Christum  intelligere  videtur,  de  cjuo  dioi- 
tur  Actor.  16.  juxta  nostros  codices :  Et 
non  permisit  eos  Spiritus  Jesu.  Hoc  ad- 
dit,  quia  nesciebat,  an  permissurus  esset 
Dominus.  Quaeres,  cur  non  dixerit:  Si 
Dominus  voluerit,  quemadmodum  supra 
cap.  4.,  sicut  et  Jacobus  dicendum  prae- 
cipit  cap.  4.,  sed  :  si  Dominus  permise- 


rit;  praesertim  cum  certo  teneamus,  om- 
nia  bona  fieri,  Domino  Deo  non  solum 
permittente,  sed  volente  et  operante. 
Eadem  quaestio  est  de  loco  Heb.  6. :  Et 
hoc  faciemus,  siquidem  permiserit  Deus. 
Responderi  potest,  non  sic  Deum  esse 
nostrarura  actionum  autorem,  ut  non  etiam 
a  libera  cujusque  voluntate ,  Deo  tamen 
subordinata,  procedant;  ideoque,  dum 
quis  aliquid  boni  facere  statuit,  nesciens, 
an  Deus  secundura  ordinem  suae  provi- 
dentiae  daturus  sit  obstaculum  operis  ex- 
secutioni  (Non  est  emmhominis  via  ejus; 
nec  viri  est,  ut  dirigat  gressus  suos, 
Jerem.  10.),  recte  eum  dicere,  se  id  factu- 
rum,  si  Deus  permiserit.  Verum  praeterea 
responderaus,  Graecam  vocem  eTitxpsTrsiv 
plus  importare,  quam  permissionem  nu- 
dam,  qua  etiam  peccata  permittuntur  a 
Deo  ;  quae  permissio  Graecis  significatur 
verbo  laVj  sinere.  Significat  enim  id,  quod 
alii  vocant  concedere,  id  est,  facere  pote- 
statem  agendi.  Quara  ejus  significationem 
facile  est  ex  aliis  Scripturae  locis  pro- 
bare.  Hinc  et  apud  Latinos  usu  receptum 
est,  ut  quis  dicatur  imperator,  rex,  epi- 
scopus,  abbas,  permissione  divina,  id  est, 
autoritate  seu  concessione  et  voluntate 
Dei;  et  ut  aliquid  factum  dicatur  per- 
missu  superiorum,  id  est,  iis  consentien- 
tibus,  et  potestate  ab  illis  accepta.  Sic 
igitur  intellige ,  quod  ait  Apostolus :  Si 
Deus  permiserit,  id  est,  conce.sserit. 

8.  Permanebo  autem  Ephesi  usque 
ad  Pentecosten.  Hinc  coliigitur,  Ephesi 
scriptam  esse  hanc  epistolam ;  idque  cer- 
tius ,  si  loco  verbi  STCipLSvdi  permanebo, 
legas  e7ii|i.evojj  permaneo,  accentu  tan- 
tura  mutato ;  quemadmodum  legit  inter- 
pres  Oecumenii,  dum  vertit  in  praesenti: 
commoror,  ac  legisse  etiam  videutur 
Chrysostomus  et  Theophylactus ,  dum 
annotant  hoc  idem ,  quod  Oecumenius, 
Apostolum  hac  parte  certiores  facere  Co- 
rinthios,  ubi  degat,  et  quamdiu  sit  ibi 
moraturus.  Quare,  etiam  Graecis  consen- 
tientibus,  Ephesi  scriptam  esse,  satis  te- 
statum  est.  lllud  vero:  usque  ad  Pente- 
costen,  Erasmus  interpretatur:  usque  ad 
quinquagesimum    diem,    idque    repetit 

etiam    in    paraphrasi;    quasi    non    aliud 
significetur,  quam  numerus  dierum,  qui- 
bus  Apostolus  Ephesi  mansurum  se  dicat. 
Censet  enim  ille ,  festum  Peutecostes 
intelligi  non  posse,   ne   dierum  discrimen 
Judaicum,  alias  a  se  damnatum,  Aposto- 
lus  observare  videretur.   Qua  in  re  vehe- 
menter  fallitur.  Cum  enim  praecipiia  festa 
Judaeorum,    ut  erant  Pascha  et  Pente- 
coste,  propter  Judaeos  ubique  geutium 
dispersos  etiam  gentilibus  essent  cognita, 
maxime  Christianis,   quibus  cum  Judaeis 
plus  erat  commercii,  recte  Paulus  festum 
Judaicum    uominat,     non     observationis 
causa,  sed  certum  tempus  fidelibus  notum 
desiguare    volens,    quo    perraansurus   sit 
Ephesi.     Quamquam  ipsi  Paulo,  qui  Ju- 
daeus  erat,  festorum  Judaicorum  obser- 
vatio ,   tametsi  lege  jam  mortua,  nondum 
erat  illicita.    Nam  et  de  eo   scribit  Lucas 
Actor.    20.,    quod  festinahat ,    ut   diem 
Pentecostes  faceret  Hierosolymis ;   scili- 
cet  apud  Judaeos  legis  aemulatores  de- 
claraturus,    se    legem   adhuc    observare, 
falsoque  se  traduci,  quod  doceret  disces^ 
sionem  a  Moyse  eorum ,  qui  per  gentes 
erant,  Judaeorum,  ut  habetur  Actor.  21. 
Unde  nec  probabile  est ,    quod  quidam 
existiraant,    hoc    loco    significari   Peute- 
costen  Christianorum,  nisi  fateamur  (quod 
nulla  ratio  suadet) ,    de   alia  Pentecoste 
Pauhim  hic  agere,   et  de  alia  Lucam  in 
Actis  ,  ubi  Pauli  factum   memorat.     Nam 
eo   quidem  loco  Pentecosten  Judaeorum 
intelligi,  vel  inde  liquet,   quod  ad  cele- 
brandam  Pentecosten  Christianorum  non 
opus  erat  Hierosolymam  adscendere.  Ju- 
daeorum  autem  Pentecoste  non  nisi  Hie- 
rosolymis,   ubi   .sacriflciorum   locus    erat, 
agi  poterat,     Sic  igitur  Paulus  utitur  no- 
mine  Pentecostes,  etsi  festi  Judaici,  quo- 
modo    superius    Judaeorum    more    dixit 
nnam    sabbatorum,    et    quomodo    Lucas 
Actor.  20.  non  solum  Pentecosten,  sed  et 
unam  sabbatorum,  et  dies  azymorum,  quae 
utique  festa  erant  Judaica,    nominavit; 
multo  certe  melius  illi,  tempora  designan- 
tes  nominibus  festorum,  quae,  licet  abro- 
gata  jam  essent,  a  Deo  tamen  instituta 
fuerant,   quam  nos  Christiani,   qui  in  ore 


et  usu  habemus  profana  mensium  nomiua, 
pleraque  ducta  a  superstitione  gentilium. 
Moveat  forte  quempiam,  quomodo  dicat, 
usque  ad  Pentecosten  se  mansurum  Ephesi, 
cum  festinaret  (uti  dictum  est  ex  Actis) 
ad  hoc,  ut  diem  Pentecostes  faceret  Hie- 
rosolymis.  Sed  facile  tollitur  hic  scrupu- 
lus  distinctione  temporum.  Nam  in  Actis 
sermo  est  dePentecoste  subsequentis  anni, 
quod  perspicuum  fiet  historiae  seriem 
consideranti.  Porro  cur  Ephesi  diutius  ipsi 
morandura  sit,  causam  subjicit,  dicens: 

9.  Ostium  enim  mihi  apertum  est 
magnum  et  evidens.  In  Graeco  non  est 
evidens,  sed  svspyTj^;^  id  est,  efficax.  lu- 
terpres  legit  ivapyrjC;,  id  e.st,  evidens. 
Quod  et  Ambrosiastrum  leglsse ,  docet 
ejus  commentarius.  Valla  dubitat,  utra 
lectio  sit  melior.  Sane  quamvis  ab  eo, 
quod  nunc  est  in  Graecis  codicibus,  etiam 
Graecorum  commentarii  non  dissentiant, 
nostra  tamen  lectio  neutiquam  impro- 
banda  est.  Habet  enim  sensum  commo- 
diorem,  ac  si  dicat  Apostnlus :  Magna, 
manifesta  et  praeclara  mihi  oblata  est 
occasio,  magnus  aditus  apertus  ad  propa- 
gandum  Evangelium.  At  secundum  Grae- 
cam  lectionem  significatur  efficax  occasio, 
id  est,  talis,  quae  spem  optimam  ostendat 
magni  proventus.  Quamquam  Syrus  in- 
terpres  Graecam  vocem  aliter  accepit, 
dum  vertit :  operosum,  id  est,  quod  maguos 
labores  requirat.  Similis  occurrit  varietas 
in  epistola  ad  Philemonem,  ubi  nos  legi- 
mus:  Ut  commmiicatio  fidei  tuae  evi- 
dens  fiat  etc.  Vide  ejus  loci  commenta- 
rium. 

Ostium,  pro  occasione,  Paulina  phrasis 
est,  etiam  a  Luca  usurpata  Act.  14.,  versu 
penult.  Non  dissimile  est,  quod  Latini 
dicunt,  fenestram  aperire,  id  est,  occasio- 
nem  dare.  Caeterum  occasionem,  de  qua 
loquitur  Apostolus,  Graeci,  quos  sequitur 
S.  Thoraas,  interpretanturraultorum  corda 
ad  credendum  parata ;  quomodo  Christus 
in  Evangelio  dicit  messem  multam,  Matth. 
9.,  et  regiojies  albas  ad  messem,  Joann. 
4.  Cajetanus  suspicatur  magni  alicujus 
seu  principis,  seu  philosophi  conversionem 
significari,  cujus  exemplum  multi  alii  spe- 

rentur  ac  videantur  secuturi.  CarJinalis 
Baronius  occasionem  hanc  esse  putat  op- 
portunitatem  loci.  Erat  enira  Epbesus 
totius  Asiae  minoris  primaria  civitas, 
eademque  celeberriraa  et  undicpe  fre- 
quentata;  tum  propter  templum  Dianae 
toto  orbe  notissimum ;  tum  quod  illic 
Asiae  proconsul  resideret  ac  jus  diceret 
toti  provinciae;  ac  denique,  quod ,  uti 
Pbilostratus  refert  in  Apollonio  lib.  8., 
bonarum  artium  studia  plurimum  in  ea 
civitate  vigerent;  ut  propter  haec  idoneus 
admodum  locus  Paulo  visus  fuerit,  ubi 
disseminandi  Evangelii  causa  diutias  mo 
raretur.  Verum  quamlibet  occasionem,  id 
est,  ostium  intelligas,  fuit  ilhid  apertum 
Paulo,  non  ab  aho,  quara  a  Deo ;  qiiera- 
adraodum  docet  Hieronymus  in  priucip. 
comm.  super  Joelera.  Sic  enim  Apostolus 
Col.  4. :  Orantes,  inquit,  et  pro  nobis,  ut 
Deus  aperiat  nobis  ostium  sermonis  ad 
loquendum  etc.  Qui  et  apud  Lucam 
Act.  14.  refert,  quod  Deus  aperuisset 
gentibus  ostium  fidei. 

Et  adversarii  multi.  Quidam  adver- 
sative  legunt:  Sed  adversarii  multi ,  ut 
Ambrosiaster  in  commentario,  et  Hiero- 
nymus  k)CO  jam  citato;  quasi  dicat  Apo- 
stolus:  Quamquam  mnlti  sunt  adversarii. 
Verum  et  nostra  lectio,  Graecae  consona, 
bene  habet.  Significatur  enim  altera  ratio, 
propter  quam  Apostolo  diutius  Ephesi 
manendum  sit;  nempe  quia  multi  sint,  qui 
tam  egregiam  spem  et  occasionera  fructus 
Evangelici  nitantur  impedire,  cura  quibus 
futurura  sit  ipsi  negotiura.  Verisimile  est 
autem,  Judaeos  intelligi,  qui  in  ea  civi- 
tate  multi  erant,  iique  more  suo  remoram 
Evangelio  facturi ,  quemadmodum  et  fa- 
cere  jam  coeperant;  bestiae  nimirura  illae, 
cum  quibus  Ephesi  pugnaverat,  ut  dictum 
est  capite  superiori. 

10.  Si  autem  venerit  Timotheus ,  vi- 
dete,  ut  sine  timore  sit  apud  vos.  Vide- 
tur  de  Timotheo  velut  absente  loqui,  id- 
que  magis  etiam  apparct  ex  eo ,  quod 
mox  dicit:  Exspecto  illum.  Falluntur 
ergo,  quiThimotheum  inter  eos  numerant, 
per  quos  missa  sit  haec  epistolae.  Miserat 
autem  ad  Coriuthios  Timotheum,  qui  eos 


commonefaceret  viarum  et  doctrinae  ip- 
sius  Pauli,  sicuti  dixit  cap.  4.  Sensus  :  Si 
venerit  ad  vos  Timotheus,  curate,  ut  se- 
cure  apnd  vos  agat,  id  est,  timendi  cau- 
sam  non  habeat;  nemo  sit  ei  molestus. 
Ponit  enira  effectum  pro  objecto,  timorera 
pro  periculo  et  molestia.  Loquitur  non  de 
infidelibus,  sed  de  quibusdam  professione 
Clmstianis,  qui,  eloquentiae  et  saecularis 
sapicntiae  nomiue  sibi  placentes,  adver- 
sus  Paulum,  cujus  carissimum  discipulum 
esse  Timotheum  noverant,  factiosi  erant; 
quod  genus  fratrum  apertius  insectatur 
in  2.  epist.  cap.  11.  Erant  autera,  ut  ex 
eodem  loco  constat,  ex  Judaeis  praecipue. 
De  talibus  eum  loqui,  arguit  illud :  apud 
vos,  id,  quod  etiam  a  Graecis  expositori- 
bus  observatum  est. 

Opus  enim  Domini  operatur,  sicut  et 
ego.  Opus  Domini ,  Christi  intelHge ,  id 
est,  spectans  ad  promovendum  Christi 
Evangelium.  Cujusmodi  opus  in  primis 
est  ipsa  Evangelii  praedicatio.  Sic  de 
Epaphrodito  dicit  Philipp.  2. :  Quoniam 
propter  opus  Christi  usque  ad  mortem 
accessit.  Addit  autem:  sicut  et  ego,  non 
parem  sibi  Tiraotheum  statuens,  sed  ut  a 
munere  apostolico,  in  quo  Pauli  coopera- 
rius  erat,  eum  commendet. 

11.  Ne  quis  ergo  illum  spernat.  Graece 
l^ou^svTjaij ,  vilipendat,  nihili  faciat. 
Quod  metueudum  erat  ob  aetatem  ejus 
adhuc  jiivenilem.  Qua  de  re  ipsum  etiam 
Timotheum  admonet  alibi,  dicens:  JSemo 
adolescentiam  tuam  contemnnt,  1  Tim. 
4.  Sed  hic  eo  magis  id  faciendum  fuit, 
quia  Timotheus  nondum  erat  episcopus, 
quando  haec  scribebantur.  Confirmat  au- 
tem  haec  pars  id ,  quod  paulo  ante  dixi, 
Paulum  respicere  ad  quosdam  Christi 
noraen  professos,  a  quorum  injuriis  velit 
Timotheum  defendi.  Pertiuet  eodem,  quod 
sequitur : 

Deducite  autem  illum  in  pace.  Pax 
in  Scripturis  intelligi  solet,  quae  pertur- 
bationes  et  molestias  exchidit.  Itaque 
sensus  est:  Incolumem  eum  dimittite,  se- 
ciu"itatem  pracstate,  ne  quis  ei  molestiam 
exhibeat;   quin  potius  abeuntem  ea,  qua 

decet,  humauitate  prosequimini.    Id  enim 
est  deducere. 

Ut  veniat  ad  me.  Scilicet  Ephesum, 
ubi  nunc  ago.  Forte  jam  habebat  iu  aui- 
mo,  Timotheum  Ephesi  creare  episcopum. 
Porru  Timotheum  non  multo  post  venisse 
Ephesum  ad  Paulum,  declarat  ipse  Pau- 
lus  ,  ad  eum  ita  scribens  :  Rogavi  te ,  ut 
remaneres  Ephesi ,  cum  irem  in  Mace- 
doniam,  1  Tim.  2. 

Exspecto  enim  illum  cum  fratribus. 
Ambiguus  sermo,  quo  vel  significetur, 
Paulum  una  cum  fratribus  exspectare 
Timotheum,  vel  Paulum  exspectare  Ti- 
motheum  una  cum  fratribus  veuturum. 
Qui  posterior  sensus  magis  inesse  videtur 
verbis  Apostoli ;  fratres  autem  intelligit 
fideles. 

12.  De  Apollo  autem  fratre  vohis 
notum  facio,  quoniam  multum  rogavi 
eum.  In  Graeco  et  Syriaco  tantum  haec 
leguntur:  De  Apollo  autem  fratre  mul- 
tum  rogavi,  sive  hortatus  sum  eum.  Sed 
et  vetusti  quidam  codices  Latini,  et  ve- 
teres  concordantiae ,  textusque  Primasii 
has  quatuor  dictiones :  vohis  notum  facio, 
quoniam,  non  habent.  Addidit  autem 
quispiam  ad  supplendum  sensum;  quam- 
vis  et  alioqui  sensus  constet,  hoc  modo 
reddendus:  Ad  Apollo  fratrem  quod  atti- 
net,  multis  verbis  eum  hortatus  sum  et 
rogavi.  Eclipsis  est  familiaris  epistolis, 
qualis  et  supra  cap.  7.:  De  quihus  au- 
tem  scripsistis  mihi.  Fratrem  appellat 
charitatis  vocabulo ,  ne  quis  dissidium 
aliquod  inter  eum  et  Paulum  hic  suspi- 
cetur  ex  eo ,  quod  rogatus  a  Paulo  non 
acquieverit,  ut  Corinthum  proficisceretur. 

Annotant  Graeci,  Paulum  his  verbis  se 
excusare,  cur  ad  eos  miserit  Timotheum 
juvenem,  ac  non  potius  Apollo  natu  gran- 
diorem ,  virum  eloquentem  ac  potentem 
in  Scripturis  (ut  dicitur  Actor.  18.),  deni- 
que  doctorem  ipsorum  a  Paulo  secundum  ; 
quod  ipse  Paulus  supra  cap.  3.  testatus 
est,  dicens  :  Ego  plantavi,  Apollo  riga- 
vit.  Addunt  Latini  posteriores,  Haimo, 
Lombardus  et  alii,  glossam  interlinealem 
secuti,  Apollo  factionibus,  quae  apud  Co- 
rinthios  erant,  offensum  eus  reliquisse,  et 


ad  Paulum  se  contulisse;  deinde  Paulum 
a  Corinthiis  rogatum  esse,  ut  illum  ad  se 
remitteret;  etmaxime,  quodipsorum  esset 
Episcopus  aPaulo  ordinatus.  Scd  et  apud 
Hieronymum  legitur  in  commentariis  epist. 
ad  Titum,  cap.  3.,  Apollo  fuisse  Episco- 
pum  Corinthiorum ,  et  propter  dissen- 
siones,  quae  in  Corintho  erant,  ad  vi- 
cinam  insulam  Cretam  cum  Zena  legis 
doctore  transfretasse ;  nempe  cum  prius 
Ephesum  venisset  ad  Paulum.  Quam- 
quam  quod  hi  dicunt,  eum  fuisse  Corin- 
thiurum  Episcopum,  S.  Thomas  haud  im- 
merito  revocat  in  dubium,  quia  non  licet 
episcopo  populum  suum  ueserere,  prae- 
sertim  in  fide  novellum  et  assidua  riga- 
tione  egentem.  Id  antem  Apullo  fecisse, 
doctorem  diligeutem  et  spiritu  ferventem, 
uti  praedicatur  Act.  18.,  non  est  existi- 
mandum.   Rogavi,  iuquit,  eum.. 

Ut  veniret  ad  vos  cum  fratribus.  Id 
est,  ut  ad  vos  iret,  vosque  inviseret,  fra- 
tribus  aliquot  comitatus. 

Et  utique  non  fuit  voluntas,  ut  nunc 
veniret.  In  multis  exemplaribus  legitur 
voluntas  ejus,  sed  castigatiora  pronomen 
ejus  non  agnoscunt ,  ut  nec  Graeca ,  nec 
Syriaca.  Graeca  sic  habet:  Et  omnino 
non  erat  voluntas,  ut  nunc  iret.  Quod 
de  Dei  voluntate  interpretautur  Theodo- 
retus,  Theophylactus  et  Oecumenius.  La- 
tini  veru,  supplentes  particulam  ejus,  ad 
ipsius  Apollo  voluntatem  referunt;  idque, 
ni  fallor,  rectius.  Nam  genitivum  Dei 
subaudiri,  cum  de  Deo  nihil  praecesserit, 
nimis  coactum  est.  Igitur  hic  est  sensus : 
Frustra  eum  hortatus  sum,  ut  ad  vos  iret. 
Nam  ob  certas  causas  non  erat  ei  uUo 
pacto  animus  nunc  eundi.  Quaeres,  cur 
Paulus  ei  non  praeceperit.  Respondet  S. 
Thumas  et  Liranus,  quia  magnis  viris 
non  facile  praecipiendum  est  aliquid. 
Certe  Paulus  non  judicavit  expedire,  ut 
praecepto  eum  urgeret.  Scribit  autem 
Hieronymus,  eum,  Pauli  epistola  dissen- 
siomhus,  quae  Cori?ithi  ortae  fuerant, 
temperatis,  Corinthum  revertisse. 

Veniet  autem,  cum  ei  vacuum  fuerit. 
Male  Valla  reprehendit  interpretem  de 
addito  pronomiue  ei.    Continetur  enim  in 

Graeco  oxav  suxatpT^oia ,  quod  ita  recte 
vertas:  Ubi  commodum  tempus  nactus 
fuerit;  pro  quo  legitur  in  textu  Ambro- 
sii:  cum  opportunum  fuerit.  Quamquam 
etiam,  Erasmo  judice,  bene  vertit  noster 
interpres.  Nam  et  Act.  17.,  ubi  de  Atlie- 
niensibus  dicitur,  ad  nihil  aliud  vacabant, 
et  Marci  6.,  ubi  de  discipulis  Christi,  nec 
spatium  manducandi  habebant,  idem  in 
Graeco  verbum  est  suxaips^v.  Notandum 
est,  veteres  Latinos  expositores,  Ambro- 
siastrum,  Pelagium,  Primasium  et  Sedu- 
lium  in  suis  commentariis  totum  hunc 
vers.  12.,  in  quo  de  Apollo  legitur,  in- 
tactum  reliquisse.  Quae  res  suspicionem 
facit,  locum  hunc  eis  lectum  non  fuisse; 
nisi  quis  putet,  nihil  hic  eis  succurrisse, 
quod  judicarent  annotatu  dignum. 

13.  Vigilate,  state  in  fide ,  viriliter 
agite,  et  confortamini.  Rursus  sub  finem 
epistolae  praeceptis  neccessariis  eos  in- 
struit,  brevissime  tamen.  Estque  sententia 
totaaO'Jv6sT0<:inGraeco.  Sensus:  Interea, 
dum  noster  ad  vos  differtur  adventus, 
vigilate ,  id  est,  salutis  vestrae  curam 
gerite,  scilicet  adversus  male  suadentium 
insidias  ;  state  (qui  situs  est  vigilantis),  id 
est ,  persistite  in  fide  Evangelii ,  quod  a 
nobis  didicistis.  Estote  virili  et  infracto 
fortique  animo  adversus  ea  mala,  quae 
vobis  ab  hostibus  et  persecutoribus  fidei, 
seu  Judaeis,  seu  gentibus,  inferuntur  aut 
imminent. 

14.  Omnia  vestra  in  charitate  fiant. 
In  multis  etiam  vetustioribus  ita  lcgeba- 
tur:  Omnia  enim  vestra  etc.  Verum  par- 
ticula  causalis  haud  dubie  superflua  est, 
quae  nec  in  Graecis  habetur,  nec  in  Sy- 
riacis,  nec  in  melioribus  Latinis  mss. ,  ut 
nec  in  veterum  commentariis.  Omnia  ve- 
stra  videlicet  opera,  actiones.  Syrus  pa- 
raphrastes  supplet  voluntates  seu  pla- 
cita.  In  charitate,  HebraismuS  est,  quem 
Latine  reddit  Erasmus :  cum  charitate ; 
quemadmodum  et  legitur  in  textu  Am 
brosii  et  apud  Augustinum  de  gratia  et 
lib.  arb.  cap.  17.,  quan^quam  significan- 
tius  est:  ex  charitate,  vel,  uti  vertitHen- 
teuius  :  per  charitatem.    Non  euim  sati.s 

est  Apostolo ,  si  in  charitate  constituti  et 
charitatem  habentes,  eaque  salva,  aga 
mus,  quidquid  agimus  (sic  enim  multa 
mala  fiunt  a  uobis,  ea  nimirum ,  quae 
charitatem  non  excludunt)  ;  sed  mens  ejus 
est,  ut  ex  dictamine  et  imperio  charitatis 
omuia  faciamus.  Nam  quia  charitas,  ait 
S.  Thomas  2,  2.  qu.  23.  art.  4.  ad  2, 
habet  pro  objecto  fineiJi  ultimum  huma- 
nae  vitae,  scilicet  beatitudinem  aeter- 
nam ,  ideo  extendit  se  ad  actus  totius 
humanae  vitae  per  modum  imperii;  ac 
proinde  iis  actibus ,  qui  non  ex  charitate 
fiunt,  deest  debita  ordinatio  ad  ultimum 
finem,  ut  dicitur  eadem  quaest.  art.  7. 
ad  2.  Quapropter  Augustinus  enchiridii 
cap.  121.:  {Juod  ita  fit,  inquit,  ut  non 
referatur  ad  charitatem  (id  est,  ad  cha- 
ritatis  objectum  et  finem),  nondum  fit, 
quemadmodum  oportet  fieri,  quamvis 
fieri  videatur. 

At  vero  difficultatem  habet  hoc  tam 
generale  praeceptum  Apostoli.  Nam  ex 
eo  consequens  apparet,  omnium  eorum, 
qui  charitatem  nou  habent,  opera  aut  esse 
peccata,  aut  peccato  maculata,  ut  quibus 
desit,  quod  hic  praecipitur,  in  charitate 
fieri.  Quare  non  solum  infideles ,  verum 
quoscumque  peccatores,  imo  et  catechu- 
menos  nondum  renatos ,  et  poenitentes 
nondum  reconciliatof,  in  omui  opere  pec- 
care,  fatendum  eiit.  Quod  absurdura  est, 
et  tam  Scripturis,  quaui  Patruni  definitio- 
nibus  contrarium. 

Nonnulli,  quo  difficultatem  effugiant, 
Apostoli  verba  accipiunt  ut  exhijrtantis 
tantum,  sive,  quomodo  Cajetanus  loquitur, 
excitantis,  non  autem  ut  praecipientis. 
Sed  ea  profecto  nimis  laxa  est  interpre- 
tatio  tam  insignis  sententiae ,  nec  conve- 
niens  cum  praecedentibus:  Vigilate, 
state,  etc. ,  quae  utique  praecepti  sunt; 
deinde  nec  accommoda  scopo ,  quem  in- 
tendit  Apostolus.  Respicit  enim  ad  dissi- 
dia,  cuntcntiones  et  aemulationes  subor- 
tas  iu  Ecclesia  Corinthiorum,  partim  pro- 
pter  magistros,  de  quo  cap.  1.  et  3.,  partim 
occasione  charismatum ,  de  quibus  cap. 
12.  13.  et  14.  Quae  mala  praesenti  ex- 
hortatione  vult  sanare ;  quod  parum  effi- 
6U 

caciter  fiat,  si  id,  ad  quod  exhortatnr,  rion 
sit  praecepti,  sed  consiHi  tantum. 

Quareplerique  expositores,  tamGraeci, 
quam  Latini,  locum  hunc  ita  tractant,  ac 
si  Paulus  hic  aliquid  magnum  et  neces- 
sarium  praecipiat.  Et  quidem  Aquinas 
sic  interpretatur :  Omnia  vestra  in  cha- 
ritate  fiant,  id  est:  Omnia  debent  re- 
ferri  ad  finem  charitatis.  Unde  et  hanc 
vocat  debitam  ordinationem  ad  finem 
ultimum,  loco  supra  citato.  Quod  et  Au- 
gustinum  velle,  manifestum  est,  cum  dicit, 
verbis  ex  Enchiridio  recitatis ,  id  non 
fieri,  quemadmodum  oportet  fieri,  quod 
ita  fit,  ut  ad  charitatem  non  referatur.  Id 
ipsum  significat  in  lib.  de  gratia  et  lib. 
arb.  (qui  locus  etiam  a  Beda  refertur), 
dicens ,  Apostolum  hac  sententia  satis 
ostendere,  etiam  ijjsas  correptiones,  quas 
asperas  et  amaras  sentiunt,  qui  corri- 
piuntur ,  cum  charitate  esse  faciendas. 
Hinc  est  illa  generalis  oratio  Ecclesiae, 
qua  petimus,  ut  Deum  in  om^iibus  et  su- 
per  omnia  diligamus;  tamquam  utrum- 
que  Deo  debeamus,  ut  super  omnia,  sic 
et  in  omnibus  eum  diligere.  Sane  si  in 
praecepto  est  illud :  Omniu  in  gloriam 
Dei  facite,  supra  cap.  10.,  ut  illic  osten- 
dimus,  cur  non  et  istud  ?  cum  ad  Dei  glo- 
riam  nemo  quid  faciat,  nisi  quia  Deum 
diligit. 

Ut  igitur  hujus  apostolici  praecepti 
sensum  explicemus,  primum  illud  arbitror 
constare ,  charitatem  hic  non  ita  specia- 
liter  accipi,  quomodo  fere  scholastici 
usurpant,  id  est,  pro  habitu  diligendi 
Deum  infuso  divinitus ,  quo  qui  diligunt, 
filii  Dei  sunt  et  regni  ejus  heredes  (nam 
ante  ejusraodi  doni  perceptionem  poeni- 
tentes  et  catechumeni  multa  bene  et  ad 
salutem  utiliter  operantur) ;  sed  genera- 
liias  sumendam  pro  affectu  recti ,  sinceri 
et  Christiani  amoris,  quo  vel  Deus  pro- 
pter  se,  vel  proximus  propter  Deum  dili- 
gitnr.  Qua  generali  significatione  chari- 
tas  accipitur ,  cum  alibi ,  tum  supra  cap. 
13.,  quemadmodum  ilhc  ostendimus.  Et 
utique  eam  hoc  loco  charitatem  Corinthiis 
praecipit,  quam  dudum  iisdem  tantopere 
coimn  enda  verat. 


Ex  quo  sicut  eorum  refellitur  comraen- 
tarius,  qui  restringunt  Apostoli  sententiam 
ad  eara  charitatem ,  sine  qua  non  sunt 
opera  vitae  aeternae  meritoria ,  ut  intel- 
lexisse  videntur  Liranus  et  Rickelius ;  sic 
et  aliorum,  qui  charitatem  generaliter  hic 
interpretantur  amorem  benevolentiae, 
quahs  etiam  infidelibus  competere  potest; 
quasi  sensus  sit:  Omnia,  quae  agimus, 
agere  nos  debere  ex  amore  sincero  et 
ordinato  secundum  dictamen  rationis 
rectae.  Nam  ut  illi  strictius  aequo ,  sic 
isti  justo  generalius  Apostoli  praeceptum 
exponunt ;  non  attendentes,  quae  sit  illa 
charitas ,  quam  ut  Christiauis  propriam 
evangehcae  et  apostolicae  Htterae  nobis 
praedicant. 

Nec  taraen  ideo  consequens  erit,  infide- 
les  in  orani  opere  peccare,  quod  eam  cha- 
ritatem  non  praestent.  Etenim,  uti  dice- 
bamus  ad  ilhid  hujus  epist.  cap.  10. : 
Omnia  in  gloriam  Dei  facite,  ea  prae- 
cepta ,  quae  sunt  ordinis  supernaturalis 
ac  legis  peculiariter  Christianae ,  eos  so- 
los  et  omnes  obligant,  quibus  annuntiata 
fuit  lex  Christi.  Quibus  autem  nihil  de 
Christo  innotuit,  ii  praeceptis  ejusmodi 
non  tenentur.  Tale  est  autem  et  hoc  cha- 
ritatis  praeceptum,  adversus  quod  proinde 
non  peccant,  qui  de  Christo  nihil  audive- 
runt ;  tametsi  non  est  dubium ,  peccare 
eos  in  legera  naturae,  quoties  quid  agunt 
ex  amore  non  recto. 

Caeterura  malos  Christianos  aliqxiid 
agere  ex  charitate  juxta  sensum  prae- 
cepti,  nihil  prohibet;  veluti  dum  propter 
Deum  fide  cognitum  eleemosynam  indi- 
genti  largiuntur,  ita  Deum  ut  finera  spe- 
ctantes ,  ut  in  illo  opere  nihil  Deo  aut 
anteponant,  aut  aequent.  Neque  enim 
peccatura ,  cujus  servi  sunt,  in  omnibus 
eornm  actionibus  sese  exserit.  Ilhid  de- 
mura  admcneo ,  tam  affectum  ,  quam  im- 
perium  charitatis  hic  intelligi  debere  vel 
actuale,  vel  saltem  virtuale,  prout  in  si- 
railibus  alibi  declararaus,  ut  in  illis :  Om- 
nia  in  gloriam  Dei  facite,  supra  cap. 
10,  et:  Omnia  in  nomitie  Domini  Jesu 
Christi,  CoL  3.  Quae  loca  cum  isto  cou- 
ferenda  sunt. 

15.  Obsecro  autem  cos ,  fratres.  Ob- 
secro ,  Gi-aece  TiapaxaAcTj,  quod  etiatn 
sigaificat:  exhortor.  Et  ita  vertit  inter- 
pres  Theophylacti.  Certe  utraque  signi- 
ficatio  praesenti  loco  convenit.  Quid  ob- 
secret  aut  hortetur,  pust  paululum  dicet, 
quibusdara  per  hyperbaton  interjectis. 

JSostis  domxim  Stephanae ,  et  Fortu- 
nati  ef  Achaici,  quoniam  sunt  primi- 
tiae  Achaiae.  In  multis  codicibus  et 
antiquis  concordantiis  non  additur:  et 
Achaici.  Primasius  qiioque,  et  Haimo  et 
Hervaeus  non  legerunt.  Caeterum  in  Grae- 
cis ,  Syra  versione  consentiente ,  solum 
habetur  Stephanae  nomeu.  Et  Theophy- 
lactus  aperte  significat.  solum  Stephanam 
hic  numinari,  ut  verisiniile  sit,  reliqua  duo 
nomina  huc  adscripta  esse  ex  sequenti- 
bus,  ubi  tria  haec  nomina  leguntur  eodem 
ordine  in  omnibus  codicibus.  Adde,  quod 
i;na  eademque  domus,  id  est,  familia,  non 
fuit  trium  dominorum.  Unam  autem  do- 
mum  ab  Apostolo  designari ,  probat  sub- 
sequens  verbum  singujaris  numeri,  so~'., 
est ;  licet  interpres  id  maluerit  pluraliter 
reddere  propter  plnrale  nomen  primitiae. 
Stephauam  viri  nomen  esse ,  docuimus 
supra  cap.  1.  ad  illa  verba :  Baptizavi 
autem  et  Stephanae  domum.  Bene  no.stis, 
inquit,  Apostolus ,  Stephanae  familiam, 
quae  apud  vos  est;  nempe  eam  esse  to- 
tius  Achaiae  primitias,  id  est,  primos,  qui 
ex  Achaia  crediderunt  in  Christum,  tam- 
quam  primos  fructus  Evangelii  in  Achaia 
seminati. 

Eodem  sensu  vocat  Epaenetum  primi- 
tivnm  seu  primitias  Asiae,  Rom.  16.  Exi- 
stimat  Erasmus,  Graecum  oi^jaxz,  nostis, 
posse  etiam  verti:  noveritis ,  hortative, 
ut  jubeat  agnosci  bene  meritos ;  maxi- 
me  quia  paulo  post,  de  iisdem  loquens: 
Cognoscite  ergo,  inquit,  hujusmodi.  Ve- 
rura  praeterquam ,  quod  contextus  aogre 
sensum  hunc  admittat,  non  vidit  Erasmus 
discrimen  inter  or^axe  et  Y'.vtoa-/£-£^  quo- 
rum  prius  simplicem  notitiam  fere  tantum 
significat ,  alterum  ven»  frequenter  usur- 
patur  in  Scripturis  ad  significandam  noti- 
tiam  aflfectivam,  quam  vocant,  cujus  com- 
positum  est  eTiiyivtooxc-c ,  agnoscite,  de 


quo  infra.  Discrimen  hoc  observare  est 
passim  in  epistola  prima  Joannis  Apostoli. 
Et  in  ministerium  sanctorum  ordi- 
naverunt  se  ipsos.  Sanctorum  Graece, 
xoIq  ^yioiQ,  sanctis.  Estque  repetendum 
ex  parte  praecedenti,  ov. ,  quod.  Non 
sentit  autem  Apostolus,  istos ,  de  quil^us 
loquitur,  ordinasse  aut  ingessisse  semet 
ipsos  ad  functionera  aliquam  ecclesiasti- 
cam ;  quod  illicitum  est,  et  haereticis  so- 
lemne ,  qui  ad  verbi  ministerium  proprii 
spiritus  iustinctu  prosiliunt,  nou  exspe- 
ctata  raissione  et  ordinatione  legitima, 
contra  Scripturara :  Nec  quisquam  sumit 
sibi  honorem;  sed  qui  vocatur  a  Deo, 
tamquam  Aaron ,  Heb.  5.  Verum  sen- 
sus  est :  Nostis  etiam,  quod  ultro,  chari- 
tate  urgente,  exhibuerunt  et  addixerunt 
sese  ad  rainistrandum  sanctis,  id  est,  ad 
exercendara  hospitalitatem  et  beneficen- 
tiam  erga  fideles  peregrinos  ac  pauperes, 
eos  maxirae,  qui  in  opere  Domini  versan- 
tur.  Sermo  pluralis :  £ta?av  iaozrjUQ,  or- 
dinaverunt  se  ipsos,  refertur  ad  doraum 
Stephanae,  quae  est  collcctiva  raultorum. 
Ministerium  pro  subministratione  rerum 
necessariarum  frequentatum  ab  Apostolo  ; 
ac  de  eo  plura  in  2.  epist.  cap.  8.  et  9. 
Vide  etiara,  quae  diximus  ad  illud  Eom. 
15. :  Nunc  proficiscar  in  Jeru^alem  mi- 
nistrare  sanctis. 

16.  Ut  et  vos  subditi  sitis  ejusmodi. 
Subditi  sitis,  Graece  GTCOTaaaTjaOs.  In 
quo  allusio  est  ad  verbum  zxoXo.v,  ordi- 
naverunt,  ac  si  dicat:  Vt  et  vos  subor- 
dinati  sitis  talibus.  Huc  referendum  id, 
quod  dixerat:  Obsecro  vos.  Et  sensus 
est :  Hortor  et  obsecro  vos,  ut  iis,  qui  ta- 
les  sunt ,  vos  submittatis  honorem  defe- 
rendo,  et  eorum  consilia  ac  monita  liben- 
ter  audiendo.  Significatur  enim  subjectio 
non  legalis,  quam  episcopis  debemus,  sed 
moralis ,  qua  reverentes  et  obsequentes 
nos  praebemus  iis ,  qui  virtute  praestant, 
magisque  spirituales  sunt,  uti  bene  Caje- 
tanus  annotat. 

Et  omni  cooperanti  et  laboranti.  Id 
est,  non  solum  illis  subditi  sitis ,  sed  et 
omnibus,  quicumque  vel  cum  illis ,  vel 
mecum  rem  Evangelicam  adjuvant,  nostri- 

qne  laboris  participes  sunt.  Tales  enim 
prae  aliis  digni  sunt  honore.  Quo  fiet 
etiam,  ut,  quemadmodum  ait  Theophy- 
lactus,  laborem  (addo  et  sumptum)  liben- 
tius  ferant. 

17.  Gaudeo  autem  in  praesentia  Ste- 
phanae,  et  Fortunati  et  Achaici.  In 
praesentia,  Graece  Itz\  XTg  Tiapouaia. 
Quod  etiam  verti  potuit,  et  quidem  com- 
modius:  in  adventu ,  vel  de  adventu. 
Nam  hi  tres  viri  Corintho  Ephesum  ad- 
venerant  Pauii  visendi  gratia,  ac  studio 
communis  utilitatis  Corinthiorum.  Quo- 
rum  adventum  declarat  sibi  gratum  fuisse. 
Fortunatus  et  Achaicus  qui  fuerint,  cum 
eorum  alibi  mentio  non  fiat,  ignoratur. 

Quoniam  id ,  quod  vobis  deerat,  ipsi 
tuppleverunt.  Graece:  oxi  t6  uiiojv  uoxi- 
prjjma  ouxoi  (5cvcTcA7^p(oaav.  Id  est  ad  ver- 
bum :  Quia  vestri  defectum  hi  repleve- 
rutit.  Erasmus  et  Hentenius  verterunt: 
Quia  id ,  quod  mihi  deerat  vestri ,  hi 
suppleverunt.  Alii:  Id ,  quod  deerat  ex 
vobis,  ex  parte  vestra.  Sensus  autem 
esse  videtur:  Nam  hi  praesentes  supple- 
veiTint  officio  suo  vestrum  omnium  prae- 
eentiam,  raihi  alioqui  desideratam,  et,  ut 
exponunt  Theophylactus  et  Oecumenius, 
pro  omnibus  vobis  venerunt.  Siquidem 
retulerant  isti  ad  Apostolum,  non  solum 
dissensiones,  qiiae  apud  Corinthios  erant, 
de  quibus  jam  ante  significatum  ipsi  erat 
per  domesticos  Chloes,  supra  cap.  1, 
verum  etiam  quaestiones  ac  dubitationes 
apud  illos  exortas,  ad  quas  hac  epistola 
respoudit.  Proh'xius  autem  hos  eis  com- 
mendat ,  ne ,  quod  eorum  vitia  forte  de- 
tulissent,  infensiore  sint  in  eos  animo. 
Stapulensis  in  Graeco  legit :  t6  uoTepryjia' 
lioo.  Vertit  autem  hunc  locum  :  Quoniam 
indigentiam  meam  suppleverunt ,  quasi 
per  hoc  insinuet  sese  Pauhis  Corinthiis, 
ut  ipsius  indigentiae  succurrant.  Sed  hoc 
quam  sit  alienum  a  mente  Pauli ,  cui  jam 
decretum  erat  a  Corinthiis  nihil  subsidii 
capere,  palam  est  ex  iis,  quae  scribit 
hujus  epist.  cap.  9.  et  sequentis  epist. 
cap.  11.  et  12.  Plane  snspicor,  in  eo 
codice,  quo  Stapulensis  iisus  est,  lectio- 
nem  esse  depravatam,  mutatione  facta 


ex  altero  loco,  qui  est  2  Gor.  11.:  "Nam 
quod  mihi  deerat,  suppleverunt  fratres 
etc. ,  Graece  OTt  to  oaziprmd  iioo. 

18.  Refecerunt  enim  et  meum  spiri- 
tum ,  et  vestrum.  Sensus:  Nam  refocil- 
laverunt  me  sua  praesentia  atque  collo- 
quio.  Quae  mea  refocillatio  etiam  in  vos 
raerito  redundat,  qui  raei  discipuli  estis, 
et  de  meo  bono  gaudere  debetis;  paeser- 
tim  quod  ad  vestram  pertineat  utilitatem. 
Sic  exponunt  Graeci.  Quamquara  et  hoc 
raodo  non  incommode  potest  iutelHgi : 
Recrearunt  meum  spiritum,  qui  idem 
vester  est  spiritus,  ut  proinde  in  me  etiam 
vos  recreati  fueritis ;  ut  spiritum  suum 
dicat  spiritum  ipsorum,  conjunctione  et 
vinculo  charitatis,  quomodo  Act.  4. :  Mul- 
titudinis  credentium  erat  cor  unum  et 
anima  una;  sicut  et  dicitur  1  Reg.  18., 
quod  anima  Jonathae  conglutinata  fuit 
animae  David.  Nisi  malis,  sermonem 
esse  civilitatis  Christianae,  qualis  ille 
Eom.  16.  de  Rufo  :  Salutate  matrem  ejus 
et  meam.  Quo  invitant  Graeca,  quae 
conjunctionem  non  geminant.  Alio  sensu 
supra  dixit  cap.  5.:  Congregatis  vobis  et 
meo  spiritu.  Dicit  autem  spiritum,  id  est, 
auiraura  seu  mgntem,  ne  corporalia  sub- 
sidia  ab  illis  accepisse  putetur ,  coutra, 
quam  gloriatus  fuerat  in  hac  epist.  cap.  9. 

Cognoscite  ergo,  qui  hujusmodi  sunt. 
Graece :  sTctytvaJa/STS  ouv  tou^  TOtouTOUi^. 
Agnoscite  igitur  eos ,  qui  tales  sunt,  id 
est,  reveremini,  colite  eos,  honorifice 
habetote,  quod  barbari  respectare  dicunt. 
Hanc  euim  vim  habere  videtur  hoc  loco 
sutytvtoaxEiv^,  ut  notitia  significetur  re- 
verentialis ;  et  ita  exponunt  tara  Graeci, 
quam  Latini.  Simile  est  illud  1  Thess.  5.: 
Rogamus,  ut  noveritis  eos,  qui  laborant 
inter  vos  etc.  Quaraquara  ibi  non  est 
STitytvcoaxstv,  sed  stSsvat.  Sequuntur  sa- 
lutationes ,  charitatis  syrabola. 

19.  Salutant  vos  Ecclesiae  Asiae.  Mi- 
norera  Asiam  intelligit,  in  qua  erat  Ephe- 
sus  ,  ubi  scribitur  haec  epistola.  In  qui- 
busdam  codicibus  additur:  otnnes ,  suffra- 
gante  etiam  Syriaco  textu.  Sed  in  Graeco 
non  habetur,  ut  nec  in  mss.  plerisque, 
nec  in   antiquis   concordantiis.     De   hoc 

geiierali  modo  salutandi  vide,  quae  dixi- 
mus  ad  illud  Eoni.  16.:  Salutant  vos 
omnes  Ecclesiae  Christi. 

Salutant  vos  in  Doniino  multum 
Aquila  et  Friscilla.  De  his  quoque  egi- 
luus,  expoueiites  ult.  cap.  epist.  ad  Eom. 
jMorabantur  autemEphesi,  quo  tempore 
scrip^a  est  baec  epistola.  Quod  satis  etiam 
liquet  ex  iis,  quae  Lucas  scri!)it  Actor.  18. 

Cum  domestica  sua  eccltsia.  Graece: 
cum  ea,  quae  in  domo  eorum  est  eccle- 
sia.  Quemadmodum  et  babet  textus  Am- 
brosii.  Hiijus  item  ecclesiae  meutio  fit 
Kom.  ult.,  quo  loco  diximus,  et  araplins 
dicturi  sumus  ad  locum  similem  Col.  4., 
qua  ratioue  familia  fidelium ,  quamvis 
paucorum,  Ecclesia  vocetur  in  epibtolis 
Paulinis. 

Apud  quos  et  hospitor.  Legitur  boc 
etiam  ia  textu  Ambrosii,  uou  taraen  ex- 
p(»nitur5  at  neque  Graeci,  neqv.c  Syriaci 
codices  id  babont,  nec  veteres  concor- 
dantiae ;  deuique  nec  Latini  codices  me- 
liores  et  antiquiores.  Glossa  vero  scriptum 
babet  inter  Uneas.  Quod  argumento  est, 
in  textu  non  fuisse.  (^uin  ne(jue  ox  Actia 
Apostolorum  apparet,  Paulum  Epbesi 
apud  Aquilam  et  Priscillam  bospitatum 
fuisse,  sed  Corintbi  tantum. 

20.  Salutant  vos  omnes  fratres.  Id 
est,  fideles,  qui  circa  uos  sunt.  Graece 
et  Syi'iace :  fratres  onines. 

Salutate  invicem  in  osculo  sancto. 
Hoc  est,  cum  osculo,  quod  sanctos  decet, 
quodque  symbolum  est  sancti  et  Chri- 
stiani  amoris ;  uti  plenius  a  me  explica- 
tum  est  Rom.  ult.,  vers.  16. 

21.  Salutatio  mea  manu  PauU.  8ub- 
audi:  scripta ;  baec  est,  quae  sequitur. 
Nam  mea  casus  est  ablativus,  jungendus 
cum  manu ,  quod  ex  Graeco  manifestum 
est.  Haec  verba  cum  iis,  quae  sequuntur 
usque  ad  finem ,  afiirmat  Paulus  sua 
manu  se  scripsisse  loco  salutationis,  qua 
claudi  solet  epistola.  Nam  leliquam  epi- 
stolam  totam,  ij)Sn  dictante ,  scriptam  ab 
alio  quopiam  fuisse,  existimaudum  est. 
Sirailem  apponit  cautionem  in  calce  epist. 
ad  Col.  et  2  Tliess.  Quo  posteriore  bjco 
pluribus  explicamus,   quaenam  sit  haec 


salutatio.  Caeterum,  hoc  praemisso  titiilo 
salutationis,  priusquam  ipsa  verba  salutis 
adscribat,  per  byperbaton  interponit  ex- 
secrationem  quandam  in  eos,  qui  salute 
sunt  indigni ,  dicens  : 

22.  Si  quis  non  amat  Dominum  no- 
strum  Jesum  Christum ,  sit  anathema. 
Graeca  legunt  absque  pronomine  nostrum, 
annuente  textu  Ambrosii  et  Priraasii,  nec 
non  Hieronymi  in  epist.  ad  Marcellam. 
Anatbema  quid  significet,  expositum  est 
a  nobis  in  comrnentario  epist.  ad  E,om. 
9,  3.  et  hujus  epist.  12,  3.  Xec  aliter 
accipitur  hoc  loco ,  quantum  arbitror ,  uti 
nec  in  epist.  ad  Gal.  1,  8.  et  9,  Neque 
enim  ulla  ratio  cogit  ad  diversam  accep- 
tiunem.  Et  quidem  tum  ex  boc  b/co,  tum 
ex  illo  epist.  ad  Gal.  desumsit  Ecclesia 
formam  edeudi  canones  dogmaticos  cum 
anatbematismis;  id,  quod  maxime  in  con- 
ciliis  episcoporum  observari  videmus,  cum 
dicitur  :  Si  ouis  dixerit  aut  negaverit  hoc 
aut  illud  ,  anatbema  sit ;  utique  non  alia 
significatione  anathematis ,  quam  ut  apud 
Apostolum  accipitur:  videlicet,  pro  ea 
re ,  quae  cum  exsecratione  separatur  et 
abjicitur,  ut  destinata  ad  extremum  exi- 
tium ,  quod  in  bominibus  est  aeterna 
damnatio. 

Non  .sunt  igitur  haec  verba  Pauli  ex- 
communicantis,  quomodo  supra  cap.  5. 
excommunicandum  judicavit  incestuosum 
illum,  id  est,  Satanae  tradendum ,  ut  spi- 
ritus  salvus  esset  in  die  Domini;  sed 
verba  sunt  exsecrantis  et  aeternum  intc- 
ritum  denuntiantis  iis ,  qui  Christum  Do- 
minum  non  amant.  Quod  intellige  ,  nisi 
resipiscant.  Amant  autem  Cbristum,  uon 
solum  qui  justi  sunt ,  verum  etiam  ante 
perceptam  justificatlonis  gratiam  boni  ca- 
techumeni  et  omnes  vere  poenitentes ; 
quibus  proinde  ab  hoc  ApDStoli  auathe- 
mate  non  est  metueudum.  Imo  Christum 
amant  omnes  fideles,  quutquot  erga  Chri- 
stum  et  religionem  Cbristianam  bene  sunt 
affecti ;  etiamsi  multi  eorum  male  vivant. 
Neque  enira  omuis  jieccator  usque  adeo 
malus  ost,  ut  Deum  aut  Christum  oderit, 
aut  (iranino  non  araet.  Haec  «juippe  ma- 
litia  paucorum  est,  eadeuique  valde  de- 

testabilis.  At  vero  multi  sunt  hiter  fide- 
les ,  qui  non  super  omnia  Deum  ament 
amore ,  quod  dici  solet ,  efficaci ,  quo  sci- 
licet  in  suis  actionibus  Dei  voluntatem 
omnibus  aliis  rebus  anteponant;  queraad- 
modura  et  filius  non  ideo  patrera  aut 
odisse  dicitur,  aut  non  amare  ,  quia  jus- 
sis  ejus  non  obtemperat,  dum  alioqui 
patri  bene  velit,  ejusque  felicitatem  optet 
ex  animo. 

Igitur  anathema  Pauli  eos  solos  respi- 
cere  videtur ,  qui ,  cum  inter  fideles  nu- 
merentur,  tamen  Jesum  Christum,  cujus 
nomine  et  religione  censentur,  non  amant. 
Quales  forte  erant  inter  Corinthios ,  qui 
saeculari  sapientia  philosophorum  imbuti, 
Christum  ejusque  doctrinam  velut  ab- 
jectam  et  humilem  aspernari  jam  coepc- 
rant.  Adversus  quos  egit  Apostolus  pri- 
mis  paginis  hujus  epistolae,  vehementius 
acturus  in  secunda,  cap.  11.  Sane  B. 
Thomas  sensum  hunc  indicat  in  commen- 
tario,  dum  sic  exponit:  Si  quis  non  amat 
Dominum  Jesum  Christum,  id  est,  fidem 
Christi;  et  isti,  inquit,  sunt  haeretici. 
Adjuvat  hunc  intellectum,  quod  Graece 
non  est  ayaua  ,  quod  usu  Scripturae  est 
charitate  diligere ,  sed  9'-A£'i^  quod  etiam 
apud  profanos  autores  minus  est,  quam 
dyaTcav^  tametsi  contra  Ciceroni  plus  est 
amare,  quam  diligere. 

Liranus  sensu  non  improbando  dictum 
Apostoli  speciatim  refert  ad  Judaeos,  ne- 
gantes,  Dominum,  id  est.  Messiam  ve- 
nisse ,  et  Jesum  ,  quem  Apostoli  Messiam 
ac  Dominum  praedicabant ,  odio  perse- 
quentes,  atque  anathema  dicentes,  ut 
supra  cap.  12.;  quibus  vicis.sim  meritis- 
sime  dicitur  anathema.  Legimus  in  epi- 
stola  Petr.  2.  cap.  2. ,  quosdam  eum,  qui 
emit  eos ,  Dominum  negantes ;  ac  rursus 
in  epistola  Judae,  solum  dominatorem, 
et  Dominum  nostrum  Jesum  Christum 
negantes.  Qui  et  ipsi  ex  Judaeis  erant, 
sed  Christo  nomen  dederant.  At  quoniam 
illae  epistolae  multo  posterius  scriptae 
sunt,  verisimile  est,  diversos  ab  istis  esse, 
contra  quos  illic  agitur,  lieet  eodera  dignos 
anathemate. 

Porro  Graeci  iuterpretes  aiuorera  Chri- 


sti  intelligunt  in  observatione  praecepto- 
mm  ejus.  Itaque  geueraliter  hoc  anathe- 
mate  percelli  ac  terreri  volunt  omnes 
illos ,  quos  Apostolus  ob  gravia  peccata 
hac  epistola  castigavit,  ut  schismatum 
autores ,  fornicarios,  idolothyta  cum  fra- 
trum  ofiPendiculo  comedentes,  sacra  my- 
steria  indigne  participantes,  resurrectio- 
nem  mortuorum  non  credentes ;  quibus 
utique  cunctis  imminet  certus  interitus, 
nisi  poenitentiam  agant. 

Maran  Atha.  De  hac  voce  consultus 
Hieronymus  ita  scribit  ad  Marcellam  epist. 
137.:  J^nX  iNn^  (maran  atha)  magis 
Syrum  est,  quam  Hehraicum ;  tametsi 
ex  confinio  utrarumque  linguarum  ali~ 
quid  et  Uebraeum  sonet,  et  interprete- 
tur :  Dominus  noster  venit.  Hoc  idem 
iisdem  verbis,  utique  ex  Hieronymo  de- 
sumptis  ,  annotavit  Pelagius ;  necnon  ver- 
bis  paulura  diversis  Ambrosiaster.  Hie- 
ronymo  facile  accedunt  Hebraei  recentio- 
res,  jnxta  quos  J<~|^3  (mara)  Chaldaicum 
nomen  est,  significans  idem ,  quod  Domi- 
nus ;  et  J<nN  ^el  HnN  (citha)  simiUter 
Chaldaicum,  significans :  venit.  Fit  autem 
oratio  Chaldaica  XHK  Ni^^D  (marana 
atha) ,  Dominus  noster  venit;  pro  qua 
contracte,  velut  una  voce  dicebatur :  3Ia- 
ranatha.  Vocantur  autem  vocesSyriacae, 
quod  earum  usum  Judaei,  e  Chaldaea 
reversi,  in  Syriara  attulerunt.  Reperitur 
K~lD  (mara)  dominum  significans  apud 
Danielem  4,  16.  et  21.,  et  5,  23.;  item 
nriiX  (atha) ,  venit,   Deut.  33,  2.  et  16. 

Cum  autem  venit  in  hac  interpreta- 
tioue  praeteriti  sit  temporis,  Graecis  etiam 
id  exponentibus  verbo  7jX{}c^  sequitur, 
haud  multum  probabilera  esse  eoram  com- 
mentarium ;  qui  maran  atha  de  futuro 
adventu  Domini  ad  judicium  interpretan- 
tur ,  et  praecedentibus  annectunt ,  hoc 
sensu:  Si  quis  Christum  non  amat,  sit 
anathema,  id  est,  aeterno  tradatur  exitio 
in  die,  quo  Domiuus  veuiet  ad  judicium. 
Quamvis  alioqui  sensus  ille  videatur  satis 
convenire  cum  ultirais  Malachiae  prophe- 
tae  verbis ,  quibus  extremum  judicium 
peccatoribus  ex  persona  Domini  commi- 
natur,    dicentis:    Ne  forte   veniam ,   et 

percutiam  terram  anathemate.  Quo  re- 
spicit  etiam  interpretatio ,  quae  est  apud 
Augustinum ,  in  altercatione  cum  Pascen- 
tio  sub  titulo  epist.  178.  referentem, 
maran  atha  definiri:  donec  Dominus 
redeat. 

Vernm  quia  verLi  tempus  obstat  huic 
seusui  (nisi  quis  dicat,  praeteritum  posi- 
tnm  loco  futuri),  melius  exponitur  de 
primo  Christi  adventu ;  quae  etiam  plu- 
rium  senteutia  est-,  ut  post  illud:  Si  quis 
non  amat  Dominum  Jesum  Christum, 
propterea  subjungat  Apostolus :  maran 
atha,  Dominus  noster  venit,  quod,  uti 
scribit  Hieronymus ,  superfluum  sit  ad- 
versus  eum  odiis  pertinacibus  velle  con- 
tendere,  quem  venisse  jam  constet.  Quod 
quidem  rursus  videri  potest  proprie  pro- 
pter  Judaeos,  tamquam  pertinaces  osores 
Jesu  Christi ,  dictum  esse ,  et  ad  hoc  in- 
sinuandum  verbis ,  cx  Judaeorum  lingua 
sumptis,  Apostohim  uti  voluisse. 

Quidam  vero  opinantur,  maran  atha, 
perinde  ut  anathema,  velut  quasdam  ex- 
secrandi  formulas  in  usu  fuisse  apud  Ju- 
daeos,  partim  Graece,  partim  Syriace 
loquentes  ;  ideoque  conjunctim  positas  ab 
Apostolo,  sicut  alibi  conjungit:  Ahha 
Pater,  Rom.  8.,  Gal.  4.  Sed  hoc  de 
Maran  atha  tantum  conjectura  est. 

Caeterum  legi  apud  quendam  hujus 
saeculi  scriptorem  hoc,  quod  refero,  quod- 
que  pro  recepta  facit  interpretatione : 
Cum  olim  Judaei  Messiam  sibi  promissum 
exspectarent,  passim  in  ore  habebant 
hanc  vocem;  Maran ,  id  est,  Dominus 
noster.  Qui  vero  ex  ea  gente  credebant 
in  Jesum  Christum,  certi,  eum  jam  ve- 
nisse,  dicebant  illis:  Maran  atha ,  Do- 
minus  noster  venit!  Quod  cum  illi  per 
tinaciter  negare  non  desisterent,  factum 
tandem,  ut,  eorum  offensi  pertinacia,  Ju- 
daei  Christiani  Maranos  seu  ^iaranitas 
illos  appellarent,  tamquam  sectae  nomine, 
quod  suum  maran  semper  inculcarent, 
nou  recipientcs  maran  atha.  Hinc  pri- 
mum  apud  Palaestinos  increbuisse  nomen 
Maranorum ,  qnod  deinceps  usurpatum 
fuerit  ab  aliis  Christianis ,  praesertim  ab 
Hispanis,   appellautibus  eo  nomine  Ju- 


daeos  et  Arabes  seu  Mauros ,  qui  a  fide 
Christiana  (ad  quam  ab  antiquis  regibus 
aliqaando  fuerant  adducti)  posterioribus 
saeculis  defecerunt,  ad  vomitum  reversi 
pristinorum  errorum. 

Sed  de  hac  uarratione  judicium  esto 
penes  lectorem ,  ut  de  iis ,  quae  Paulus 
Burgensis,  rejecta  S.  Hieronymi  et  aho- 
rum  interpretatione ,  huc  adfert  ex  tradi- 
tionibus  Thalmudicis,  mihi  certe  parum 
probata. 

23.  Gratia  Domini  nostri  Jesu  Chri- 
sti  vohiscum!  Nostri  non  additur  in 
Graeco,  nec  apud  Primasium.  Contra 
textus  Ambrosii  sic  habet :  Gratia  Domini 
nostri  vohiscum.  Est  autem  haec  saluta- 
tio ,  quam  dixit  manu  sua  se  subscribere, 
quam  eandem  subscribit  omnibus  suis  epi- 
stolis :  qua  nimirum  omne  bonum  salutare 
precatur  a  Deo  per  Christum  iis,  ad  quos 
scribit,  quia,  ut  ait  S.  Thomas,  in  gratia 
Domini  nostri  Jesu  Christi  continetur 
omne  honum.  Vocatur  autem  omne  ejus- 
modi  bonum  gratia ,  quia  gratuitum  Dei 
donum  est. 

24.  Charitas  mea  cum  omnihus  vohis 
in  Christo  Jesu.  Amen.  Quidam  enun- 
tiative  exponunt ,  subaudito  verbo :  est, 
ut  Chrisostomus  et  Theoplaylactus.  Ita 
sensus  est:  Ego  vos  omnes  diligo  in 
Christo  Jesu ,  et  ex  ea  dilectione  gratiam 
ejus  vobis  exopto.  Alii  supplent  verbum : 
sit ,  ut  in  parte  praecedenti,  facientes 
hunc  sensum :  Opto  meam  charitatem, 
qua  vos  diligo,  esse  et  permanere  cum 
omnibus  vobis.  Quod  quidem  fiet ,  si  vits 
in  fide  et  dilectioue  Christi  permanseritis. 

Potest  etiam  charitas  mea  passive  ex- 
poni,  id  est,  charitas  mei ,  sicut  est  in 
Graeco,  qua  scilicet  a  vobis  diligor,  ut 
sensus  sit:  Sicut  ego  vos  diligo,  ita  cupio, 
me  A^icissim  a  vobis  diligi  in  Christo,  hoc 
est,  sincera  et  Christiana  dilectione.  Nam 
de  eo  ,  quod  minus  a  Corinthiis  diligere- 
tur,  ipse  cum  eis  expostnlat  iu  2.  epist. 
12,  15. 

Denique  nonnulla  suspicio  est,  Apo- 
stolum  scripsisse:  charitas  Dei,  quod  in 
Graeco  ,uou  et  &£0'j  nou  multum  differant, 

et  in  fine  secundae  epistolae  ita  scriptum 
legatur:  Charitas  Dei  cum  omnibus  vo- 
his.  In  Graecis  codicibns  huic  epistolae 
subscribitur,  eam  e  Phillppis  missam  esse, 
sed  id  falsum  ostendimus  in  argum.  epi- 
stolae.  Graecos  quoque  interpretes  no- 
biscum  sentire,  nempequodEphesi  scripta 
sit,  supra  docui  ad  illud :  Permaneho 
autem  Ephesi.  Quod  autem  iidem  Graeci 
codices  addunt,  missam  esse  per  Stepha- 
nam ,  et  Fortunatum ,  et  Achaicum  et 
Timr.theum,    de  tribus   prioribns  verum 


fatemur;  de  Timotheo  non  item.  Nam  ab- 
sentem  Paulo  fuisse ,  quando  scripta  est 
haec  epistola ,  satis  ostendunt,  quae  de 
eo  scribuntur  hoc  eodem  cap.  vers.  10., 
et  cap.  4,  17.  Imo  Theodoretus  Graecus 
istud  ex  professo  refellit  superius',  ubi  de 
reliquis  tribus  mentio  facta  est.  Neque 
Cajetanus  ainphus,  quam  trium,  ex  Grae- 
ca  subscriptione  meminit,  omisso  Timo- 
theo,  quamvis  initio  comment.  in  2.  epist. 
annotet,  aliquos  codices  Timotheum  ad- 
jungere. 

